W?'  N  ' 


■  v  :  / 


\ 


BELLAMINI  OPEBA 


T 


<■  - 


VEN.  CARDINALIS 


0 


ROBERTT  BELL  A  RMINI 

/ 

POLITIAM  S.  J. 


OPERA  OMNIA 


EDITIONE  YENETA,  PLURIBUS  TUM  ADDITIS  TUM  CORRECTIS, 

ITERUM  EDIDIT 

JOST1NUS  FEVRE, 

PROTONOTARIUS  APOSTO  RICUS 


TOMUS  QUARTUS 


PARISIIS 

APUD  LUDOVICUM  VIVES,  EDITOREM 

VIA  DICTA  DELAMBRE  13. 


/ 


1873. 


BOSTON  COLLEGE  LIBRARY 
CHESTNUT  HILL,  MASS. 


CONTROVERSIARUM 


DE  SACRAMENTO  EUCHARISTIAE 


LIBER  PRIMUS 


DE  REALI  PRAESENTIA  CHRISTI  DOMINI  IN  SACRAMENTO  EUCHARISTLE 

EX  YERBO  DEL 


Crdo,  ac  partitio  totius  operis. 


De  sacramento  Eucharistias  his  omissis,  quas  catholici  Doctores  inter  se  dis¬ 
putare  salva  fide,  et  pace  Christiana  solent,  quatuor  hoc  tempore  inter  catholicos 
et  hosreticos  versantur  controversiae  principales  :  de  quibus  omnibus,  Domino 
adjuvante,  pro  nostrarum  virium  tenuitate,  juxta  instituti  operis  rationem,  dis¬ 
putare  aggrediemur. 

Prinui  igitur,  ac  praecipua  controversia  est  de  vera,  ac  reali,  et  substantiali 
praesentia  corporis,  et  sanguinis  Domini  in  hoc  non  minus  admirabili  quam  vene¬ 
rabili  Eucharistiae  sacramento.  Sed  quoniam  ea  controversia  longissima  necessario 
futura  est,  vitandae  confusionis  causa,  tribus  modis  tractabitur,  ac  si  essent  dis¬ 
tinctae  quaestiones.  Primo  ex  solo  verbo  Dei.  Secundo  ex  solis  Patribus  antiquis. 
Tertio  ex  judicio  rationis. 


Altera  de  modo  ac  ratione  existentiae  Christi  in  Eucharistia:  sitne  ratio  exi- 

stentiae  Christi  in  Eucharistia,  conversio  panis  et  vini  in  corpus,  et  sanguinem 
Christi,  quae  ab  Ecclesia  catholica  dicitur  transsubstantiatio  ;  an  potius  assum¬ 
ptio  panis  et  vini  ad  unionem  hypostaticam  corporis  et  sanguinis  Domini;  aut 
omnipraesentia,  sive  ubiquitas,  ut  quidam  loquuntur,  humanitatis  Christi,  an 
aliquid  aliud. 

Tertia  controversia  principalis  est  de  ipso  Sacramento,  ubi  primum  de  na¬ 
tura  ipsius  disputandum  erit,  sitne  res  ailiqua  permanens,  an  actio  transiens; 
ex  qua  quaestione  illud  etiam  manifestum  fiet,  utrum  in  Eucharistia  sit  corpus 
Domini  solum  in  usu,  an  etiam  extra  usum ;  deinde  de  materia,  forma,  fine, 

seu  effectu,  de  ministro,  de  usu,  id  est  de  communione  sub  una  vel  altera 
specie;  et  tandem  de  veneratione  Sacramenti  disseremus. 

Quarla  et  postrema  de  sacrificio. 


CAPUT  PRIMUM. 

De  hseresibus. 

Antequam  veniamus  ad  quaestiones  pro¬ 
positas  de  praesentia  corporis  Domini  in  Eu¬ 
charistia,  explicandae  erunt  haereses  contra¬ 
riae,  contra  quas  pugnandum  est,  et  sententia 
Ecclesiae,  pro  qua  pugnandum. 

Primi  qui  negarunt,  Christi  corpus  esse  in 
Eucharistia,  videntur  fuisse  illi  ipsi,  qui  pri¬ 
mi  heeresum  zizania  in  Ecclesia  serere  coe¬ 
perunt.  Simoniani,  Menandriani,  et  similes  ; 
de  his  loqucns  sanctus  Ignatius  in  epistola  ad 
Smyrnenses,  sic  ait:  «Eucharistias,  et  obla¬ 
tiones  non  admittunt,  eo  quod  non  confi¬ 
teantur  Eucharistiam  esse  carnem  Salvatoris 
nostri  Jesu  Christi,  »  quae  sententia  citatur  a 
Theodoreto  in  3  Dialogo  ex  epistola  ad  Smyr¬ 
nenses;  uhi  tamen  nunc  non  habetur. 

Ne  autem  glorientur  Calvin  istae  sententiam 
suam  valde  antiquam  esse,  illud  est  obser¬ 
vandum,  antiquissimos  illos  haereticos,  non 
tam  sacramentum  Eucharistiae,  quam  myste¬ 
rium  Incarnationis  oppugnasse.  Idcirco  enim 
(ut  Ignatius  ibidem  indicat)  negabant  Eu¬ 
charistiam  esse  carnem  Domini,  quia  nega¬ 
bant  Dominum  habere  carnem.  Quare  nullus 
veterum,  qui  de  hseresibus  scripserit,  hunc 
errorem  in  catalogo  posuit,  ut  patet  ex  Ire- 
nseo,  Tertulliano,  Ph  Rastri  o,  Epiphanio,  Au¬ 
gustino,  Theodoreto,  Damasceno  :  neque 
ullus  veterum  disputat  contra  hunc  errorem 
primis  sexcentis  annis.  His  igitur  omissis, 
primi,  qui  veritatem  corporis  Domini  in  Eu¬ 
charistia  in  qusestionem  vocarunt,  fuerunt 
Iconomachi  post  annum  Domini  700,  in  quo¬ 
dam  suo  conciliabulo  Constantinopolitano, 
quod  ipsi  septimam  synodum  falso  vocabant. 
Hi  enim  (ut  refertur  in  septima  Synodo,  ac¬ 
tor.  6.)  dicebant  unicam  esse  imaginem  Chri¬ 
sti  ab  ipso  Christo  institutam, nimirum  panem, 
et  vinum  in  Eucharistia,  quse  repra3sentant 
Christi  corpus,  et  sanguinem.  Quocirca  ab 
eo  tempore  Grreci  scriptores  sa}pe  monent, 
Eucharistiam  non  esse  figuram,  sive  imagi¬ 
nem  corporis  Domini,  sed  ipsum  verum  cor¬ 


pus,  ut  patet  ex  ipsa  Synodo  septima  loco  ci¬ 
tato,  ex  Damasceno  lib.  iv.  cap.  14,  ex  Theo- 
phylacto  in  cap.  26  Matth.  et  in  cap.  2 
prioris  ad  Corinthios. 

Secundus  auctor  hujus  erroris  fuit  Joan. 
Scotus,  non  ille  doctor  subtilis,  sed  alius  an¬ 
tiquior,  qui  tempore  Caroli  Magni,  circa  an¬ 
num  Domini  800,  scripsit.  Is  enim  primus  in 
Ecclesia  Latina  de  hac  re  dubie  scribere  ccepit, 
cujus  librum  de  Eucharistia  damnatum  fuisse 
in  concilio  Vercellensi,  testatur  Lantfrancus 
in' suo  libro  de  Veritate  corporis  et  sanguinis 
Domini  in  E ucharistia. 

Tertius  fuit  Bertramus  tempore  Caroli 
Crassi,  circa  annum  Domini  886,  cujus  liber 
adhuc  exstat.  Is  rursum  in  controversiam  vo¬ 
care  empit,  an  esset  vere  in  Eucharistia  illud 
ipsum  corpus  Domini,  quod  de  Virgine  na¬ 
tum  erat.  Confutavit  hunc  errorem  doctissi¬ 
me  Paschasius,  abbas  Corbeiensis,  qui  illo 
ipso  tempore  floruit. 

Quartus  fuit  Berengarius,  archidiaconus 
Ecclesiae  Andegavensis,  circa  annum  Domini 
1050,  qui  auctor  habetur  hujus  erroris,  non 
quod  primus  eum  invenerit,  sed  quod  primus 
aperte  defenderit,  et  propagare  studuerit,  et 
re  ipsa  propagaverit.  Refutarunt  Berenga- 
rium  tres  insignes  scriptores,  qui  simul  cum 
Paschasio  editi  sunt,  Lantfrancus,  Guitmun- 
dus,  et  Algerus :  de  quibus  ita  censuit  Petrus 
Cluniacensis  initio  libri  de  Sacrificio ,  ut  di¬ 
ceret  Lantfrancum  scripsisse  contra  hseresim 
Berengarii  bene,  plene,  perfecte  ;  Guitmun- 
dum  melius,  plenius,  perfectius  ;  Algerum 
optime,  plenissime,  perfectissime.  Porro 
quatuor  errores  Berengarius  docuit,  per 
quos  parens  videtur  fuisse  omnium  sectarum, 
quee  hoc  saeculo  vigent.  Primo  docuit,  par¬ 
vulos  non  esse  baptizandos,  ut  Guitmundus 
testatur  lib.  i.  contra  Berengarium  ;  atque 
hinc  pater  dici  potest  Anabaptistarum.  Se¬ 
cundo  docuit,  corpus  Domini  non  esse  in  Eu¬ 
charistia,  nisi  ut  res  significata  est  in  suo 
signo,  ut  referunt  Lantfrancus,  Guitmundus, 
Algerus,  auctores  illius  temporis ;  hinc  vero 
pater  est  Sacramentariorum  ;  quod  agnoscit 
Calvinus  in  ultima  admonitione  ad  Joachi- 
muttt  Wesphalum.  Tertio  docuit,  post  alte¬ 
ram  palinodiam  (nam  ter  revocavit  errores 
suos,  ut  infra  dicemus)  corpus  Domini  esse 

quidem  vere  in  Eucharistia,  sed  simul  cum 
pane,  et  vino ;  unde  parens  est  Lutherano- 
rum.  Fuisse  autem  hunc  errorem  Berengarii, 
colligitur  ex  lib.  i.  Guitmundi,  qui  scribit 
nonnullos  Berengarii  discipulos,  qui  doce¬ 
bant,  corpus  Domini  vere  esse  in  Eucharistia, 
sed  simulcum  pane,  dicere  solitos  hanc  fuisse 
subtiliorem  doctrinam  Berengarii.  Idem  etiam 
colligitur  ex  concilio  Romano  sub  Gregorio 
VII,  cujus  concilii  meminit  Thomas  Walden- 
sis  tom.  ii.  de  Sacrament.  cap.  43.  Nam  in 
eo  concilio  coactus  est  Berengarius  confiteri 
non  solum  praesentiam  realem  corporis  Do¬ 
mini  in  Eucharistia,  ut  antea  coactus  fuerat 
in  concil.  Romano,  sub  Nicolao  II,  sed  etiam 
transmutationem  panis  in  corpus  Domini. 
Quarto  docuit  idem  Berengarius,  teste  eodem 
Guitmundo  ibidem,  legitima  matrimonia  pos¬ 
se  dissolvi,  in  quo  etiam  pater  fuit  omnium 
hujustemporis  haereticorum.  Sed  de  hoc  alias. 

Quintus  propugnator  hujus  erroris  fuit 
Henricus  quidam  cum  Petro  Bruis,  circa  an¬ 
num  Domini  1140,  qui  asserebat  semel  tan¬ 
tum,  id  est,  in  ipsa  ultima  Domini  coena  cum 
Apostolis,  Christi  corpus  vere  datum  sub 
specie  panis :  deinceps  autem  meram  esse 
deceptionem,  quod  sacerdotum  ministerio 
dicitur  aut  creditur.  Testis  est,  et  refutator 
hujus  erroris  Petrus  Cluniacensis,  qui  eodem 
tempore  floruit,  in  tractatu  de  Sacrificio. 

Sextus  fuit  auctor  sectae  Albigensium,  cir¬ 
ca  annum  Domini  1208,  ii  enim  inter  alios 
plurimos  errores,  hunc  etiam  habuerunt,  sa¬ 
cramentum  Eucharistiae,  non  esse  verum  cor¬ 
pus  Domini.  Testis  est  S.  Antoninus  in  Sum¬ 
ma  theologica  part.  4.  tit.  xi.  cap.  7.  §.  5. 

Septimus  fuit  auctor  sectae  Flagellantium, 
circa  annum  Domini  1350,  teste  Bcrnardo 
Lutzemburgensi,  in  Catalogo  haereticorum. 

Octavus  fuit  Joannes  Wiclef,  circa  annum 
Domini  1370,  is  enim  rursus  docere  coepit 
non  esse  corpus  Domini  in  Eucharistia,  nisi 
ut  in  signo,  ut  patet  ex  iv.  lib.  Trialogi  cap. 
2.  et  sequentibus,  usque  ad  10.  Hujus  libri 
post  annum  Domini  1400,  delati  in  Bohe- 
miam,  totum  illud  regnum  infecerunt,  ut  scri¬ 
bit  iEneas  Sylvius  lib.  de  Origine  Bohemorum 
cap.  35,  et  Thomas  Waldensis  tom.  xi.  doc¬ 
trina  10.  Tametsi  enim  Joan.  Huss  ab  hoc 
errore  semper  abhorruit,  ut  ostendit  Joan. 
Gophlaeus  in  Historia  Hussitarum ,  tamen  Ja- 
cobitae,  et  alii  permulti  in  Bohemia  hunc  er¬ 
rorem  cum  cceteris  ex  libris  Wicleffi  libenter 
hauserunt.  Contra  Wicleffum  scripsit  Tho¬ 
racis  Waldensis  in  n  tomo  de  Sacramentis. 


Nonus  patronus  hujus  haeresis  jam  nostro 
saeculo  fuit  Andreas  Carolstadius,  archidia- 
conus  Wirtembergensis,  ac  Lutheri  discipu¬ 
lus  primarius.  Lutherus  enim  nunquam 
aperte  hanc  haeresim  docuit,  quin  potius 
acerrime  illi  restitit  aliquando  :  tamen  sine 
dubio  semina  jecit  hujus  erroris,  ut  etiam 
Anabaptismi,  de  quo  supra  diximus  ;  licet 
postea,  tum  Sacramentarios,  tum  Anaba- 
ptistas  confutare  conatus  sit :  siquidem  multa 
docuit,  ex  quibus  ansam  praebuit  Sacramen- 
tariis  hujus  haeresis  renovandae.  Primum  in 
epist.  ad  Argentinenses  asserit  se  valde  pro¬ 
pensum  fuisse  in  eam  sententiam,  quae  in  Eu¬ 
charistia  nihil  praeter  panem  agnoscit,  et  co¬ 
natum  totis  viribus  hoc  asserere,  sed  non 
potuisse  Scripturis  satisfacere,  quae  contra 
objiciebantur.  Quid  igitur  mirum,  si  discipuli 
ejus  id  tentarc  ausi  sunt,  quod  magistro  gra¬ 
tissimum  fore  putabant  ?  Deinde  lib.  de  Ca¬ 
ptivate  babylonica  cap.  de  Baptismo ,  asseruit 
Sacramenta  non  justificare,  sed  esse  nuda 
signa.  Ex  quo  recte  colligi  videtur  in  Eucha¬ 
ristia  non  esse  revera  Christum :  quorsum 
enim  ibi  esset,  si  nihil  nobis  conferre  debe¬ 
bat  ?  In  eodem  lib.  cap.  de  Eucharistia ,  ne¬ 
gaverat,  caput  vi.  Joannis  ad  Eucharistiam 
pertinere.  At  haec  fuit  praecipua  causa  cur 
Sacramentarii  negaverint  realem  praesen¬ 
tiam  Christi  in  Eucharistia.  Ibidem  scripsit, 
verba  Evangelistae  :  Hoc  est  corpus  meum , 
hunc  facere  sensum  :  Hic  panis  est  corpus 
meum.  Quae  sententia  aut  accipi  debet  tro¬ 
pice,  ut  panis  sit  corpus  Christi  significative; 
aut  est  plane  absurda,  et  impossibilis  :  nec 
enim  fieri  potest,  ut  panis  sit  corpus  Christi. 
Itaque  maluerunt  Lutheri  discipuli  recurrere 
ad  tropum,  quam  admittere  manifestam  ab- 
surditatem. 

Denique  in  libro  de  Eucharistia  ad  Wal- 
denses,  negat  Eucharistiam  adorandam,  et 
in  dubium  revocat,  an  cum  corpore  sit  etiam 
anima,  et  divinitas  in  Eucharistia.  At  certe 
ex  his  manifeste  sequitur,  non  esse  revera 
Christum  in  Eucharistia.  Nam  ubicumque  re¬ 
vera  est,  adorandus  est,  nec  potest  ullo  mo¬ 
do  separari  anima,  et  divinitas  a  Christi  cor¬ 
pore,  ut  notissimum  est.  His  ergo  Lutheri 
sententiis  edoctus  Carolstadius  anno  1525, 
vel,  ut  alii  volunt  1524,  librum  edidit,  in  quo 
aperte  negavit  praesentiam  corporis  Domini 
in  Eucharistia.  Vide  de  Carolstadio  Joan.  Co- 
chleeum  in  Actis  Lutheri  anno  1525. 

Decimus  patronus  hujus  erroris  fuit  IIul- 
dricus  Zwinglius,  Tigurinus  pastor,  qui  cum 

aliquot  annis  docuisset  Lutheri  haeresim,  ac 
palam  asseruisset,  in  Eucharistia  vere  esse 
corpus  Christi,  sed  cum  pane;  tandem  eodem 
anno,  quo  Carolstadius,  librum  edidit  de  Ve¬ 
ro 5  et  falsa  Religione  :  at  que  in  eo  retractat 
sententiam  suam,  ac  novam  quamdam  sta¬ 
tuere  nititur,  nimirum,  corpus  Domini  non 
esse  in  Sacramento,  nisi  ut  in  signo.  Non  est 
autem  praetereundum,  quam  egregie  purget 
Zwinglius  inconstantiam  suam.  Dicit  enim  se 
multo  antea  agnovisse  id  quod  verum  erat, 
sed  tempori  servivisse  ;  et  in  hoc  laudari  se  a 
Christo  tanquam  servum  prudentem,  et  fide¬ 
lem,  qui  dat  cibum  familiae  in  tempore  suo. 
Sed  nimis  frigida  excusatio  est  :  non  enim 
laudat  Christus  eos  qui,  ut  tempori  serviant, 
mentiuntur  in  rebus  tanti  momenti. Imo  Zwin¬ 
glius  non  tam  se  purgat,  quam  inquinat  hac 
sua  defensione  :  ut  enim  ignorantiam  tegat, 
improbitatem  prodit. 

Zwinglio  comes  accessit  Joannes  OEcolam- 
padius  apostata  ex  monaco  Birgittano,  qui 
eodem  tempore  librum  scripsit,  de  genuina 
expositione  verborum  :  Hoc  est  corpus  meum , 
ubi  etsi  in  re  conveniat  cum  Zwinglio,  tamen 
commodius  exponere  conatus  est  verba  camae, 
ut  infra  dicemus.  Zwinglium,  et  QEcolampa- 
dium  secuti  sunt  permulti  eorum  discipuli, ac 
praecipue  Henricus  Bullingerus  Zwinglii  suc¬ 
cessor,  in  sede  Tigurina,  qui  scripsit  Apolo- 
giam  pro  Zwinglio  contra  Lutheranos;  et 
Bernaidinus  Ochinus,  qui  scripsit  etiam  li¬ 
brum  de  cama  Domini  contra  Westphalum, 
et  Petrus  Martyr, qui  scripsit  ingens  volumen 
de  Eucharistia  contra  Stephanum  Gardine- 
rum,  in  quo  refellit  solutiones  G  ardi  neri  ad 
255  argumenta  Sacramentariorum. 

Undecimus  patronus  insignis  erroris  Be- 
rengariaui  fuit  Joan.  Calvinus.  Is  igitur  anno 
Domini  lo3<3,  edidit  primo  suas  institutiones, 
ut  apparet  ex  epistola  dcdicatoria  ad  regem 
Gallorum  Franciscum,  quas  postea  iterum 
edidit  auctas  anuo  1539,  et  tandem  anno 
1559,  tertio  mutata  forma,  et  quatuor  libris 
comprehensas  edidit. 

Edidit  etiam  armo  1510,  librum  decuma 
Domini  gallice,  quem  post  annos  quinque 
Nicolaus  Galasius  latinum  fecit;  in  quo  libro 
extremo  aperte,  ac  nominatim  reprehendit 
tumLutherum,tum  Zwinglium,  et  se  judicem 
eorum  constituit,  ac  novam  opinionem  intro¬ 
ducit,  quae  tamen  revera  nihil  differt  a  sen¬ 
tentia  Zwinglii. 

Unde  paulo  post,  id  est,  anno  1519,  edidit 
libellum  de  consensu  suo  cum  Tigurinis  in  re 


sacramentaria.  Multa  praeterea  dchac  rescri¬ 
psit,  in  lib.  de  Reformanda  Ecclesia ,  in  com¬ 
mentariis  tum  ad  cap.  xxvi  Matth.  tum  ad 
cap.  xi.  prioris  ad  Corinth.  et  in  responsio 
ilibus  ad  Joachimum  Westphalum. 

Calvinum  sequitur  Wilhelmus  Klebitius, 
qui  scripsit  librum  contra  Heshusium,  quem 
inscripsit  :  Victoria  veritatis, et  ruina  Papatus 
Saxonici  /quando  videlicet  in  ditione  comitis 
Palatini  obtinuit  Calvinismus.  Item  Petrus 
Boquinus,  qui  scripsit  Examen  libri  Heshusii 
de  corpore  Domini ',  in  quo  egregie  Calvinum 
tuetur.  Denique  Theodorus  Beza,  qui  adhuc 
superest,  Calvini  Genevae  in  cathedra  pesti¬ 
lentia}  successor,  inulta  scripsit  pro  errore 
calviniano,  ut :  Summam  doctrinae  de  re  Sa¬ 
cramentaria;  librum  de  Coena  Domini  con¬ 
tra  Westphalum ;  Dialogum  qui  inscribitur 
Kpswcpcma,  sive  Cyclops  contra  Tilmannum 
Heshusium. 

Porro  Calvini  sententia  breviter  explicanda 
est,  quia  de  industria  obscure  ab  illo  propo¬ 
nitur,  ut  mysterii  aliquid  continere  videatur. 
Primo  igitur  docet  Calvinus  cum  suis,  sym¬ 
bola  cceme  tantum  esse  in  terra  :  corpus  au¬ 
tem  Christi  tantum  esse  in  cado  :  proinde 
tanto  intervallo  abesse  Christi  corpus  a  pane, 
et  vino  in  coena,  quanto  abest  terra  ab  adtissi- 
mis  caelis.  Quod  videlicet  Christi  corpus  nus¬ 
quam  sit  nisi  in  certo,  ac  determinato  loco 
coeli ;  id  habet  disertis  verbis  in  fine  Consen¬ 
sus  cum  pastoribus  Tigurinis  ;  idem  habet 
etiam  disertis  verbis  Beza  in  Summa  doctrinae 
de  re  Sacramentaria  quaest.  G. 

Secundo  docet,  symbola,  et  corpus  Christi, 
licet  loco  inter  se  plurimum  distent,  tamen 
conjuncta  esse,  non  solum  ratione  signi,  quia 
unum  est  signum  alterius, sed  etiam  quia  cum 
signo  Deus  nobis  vere  exhibet  ipsum  verum 
Christi  corpus  et  sanguinem,  quo  aniime  no¬ 
stra}  vere  alantur  in  vitam  aeternam.  Id  habet 
Calvinus  in  omnibus  locis  supra  citatis.  Iu 
cap.  xxvi.  Matth.  sic  loquitur  :  «  Tere  in 
coena  datur  nobis  corpus  Christi, ut  sit  animis 
nostris  in  cibum  salutarem,  hoc  est,  substan¬ 
tia  corporis  Christi  pascuntur  animae  nostrae, 
ut  vere  unum  efficiamur  cum  eo.  »  Et  infra  : 

«  Non  ergo  vacuum  et  inane  signum  nobis 
proponitur,  sed  vere  carnis  et  sanguinis  Do¬ 
mini  fiunt  participes,  qui  fide  promissionem 
hanc  recipiunt.» Et  lib.  iv.  Institui . cap.  xvn.  . 
§  5.  docet,  comedere  Christi  carnem, non  esse 
solum  credere,  sed  vere  participem  fieri  car¬ 
nis  ejus  ;  et  ponit  exemplum :  o  Q;.  emadmo- 
dum,  enim,  inquit,  non  aspectus,  sed  esus 

panis  alimentum  corporis  sufficit :  ita  vere,  ac 
penitus  participem  Christi  animam  fieri  con¬ 
venit.  )>  Et  §  32  :  «  In  sacra  sua  coena  jubet 
me  sub  symbolis  panis  ac  vini, corpus  ac  san¬ 
guinem  suum  sumere  :  nihil  dubito,  quin  et 
ipse  vero  porrigat,  et  ego  recipiam.  »  Et  in 
libro  de  Ccenn  Domini ,  cap.  2,  ponit  exem¬ 
plum  de  columba,  in  qua  apparuit  Spiritus 
sanctus. 

Ut  enim  illa  columba  dicta  est  Spiritus 
sanctus  a  Joanne  Baptista,  Joannis  primo, 
quia  certissimum  signum  erat  praesentia)  Spi¬ 
ritus  sancti ;  ita  panis  per  metonymiam  dici¬ 
tur  corpus  Christi,  quia  est  certissimum  sig¬ 
num  praiscntiee  corporis  Christi,  quod  nobis 
datur  in  coena. 

Unde  ibidem  affirmat,  Christum  nobis  in 
coena  veram,  propriamque  carnis  et  sangui¬ 
nis  sui  substantiam  donare.  Similia  habet 
etiam  Beza  loco  notato,  de  re  Sacramentaria , 
quffist.  6.  Unde  etiam  quaest.  7.  admittit  illas 
propositiones  Lutheranorum  :  Corpus  Christi 
esse  in  pane,  vel  sub  pane,  vel  juxta  panem; 
si  sano  modo  intelligantur,  id  est,  quod  si¬ 
gnificent  simul  cum  pane  vere  donari  nobis 
corpus  Christi.  Quia  vero  hoc  secundum  vi¬ 
detur  pugnare  cum  primo  (quomodo  enim 
corpus  Christi  vere  nobis  datur  cum  pane,  et 
est  praesens  in  coena,  si  corpus  Christi  solum 
est  in  summo  coelo,  et  panis  tantum  est  in 
terra  ?)  ideo  ponit  tertium  dictum. 

Tertio  igitur  dicit,  non  posse  ingenio  com¬ 
prehendi,  sed  sola  fide,  quomodo  fiat  ista 
conjunctio  rerum  tam  distantium.  Sic  loqui¬ 
tur  lib.  IV.  Institut.  cap.  xvn,  §  7  :  «  Nihil, 
inquit,  restat,  nisi  ut  in  ejus  mysterii  admi¬ 
rationem  prorumpam,  cui  nec  mens  plane 
cogitando,  nec  lingua  explicando  par  esse 
potest.  »  Et  §  10  :  <i  Et  si  autem  incredibile 
videatur  in  tanta  locorum  distantia  penetrare 
ad  nos  Christi  carnem  ut  nobis  sit  in  cibum; 
meminerimus,  quantum  supra  sensus  omnes 
nostros  emineat  arcana  Spiritus  sancti  virtus, 
et  quam  stultum  sit  ejus  immensitatem  modo 
nostro  velle  metiri.  Quod  ergo  mens  nostra 
non  comprehendit,  concipiat  fides,  Spiritum 
vere  unire,  quae  locis  disjuncta  sunt.  »  Et 
§  32  :  «  Porro,  inquit,  de  modo  si  quis  me 
interroget,  fateri  non  pudebit,  sublimius  esse 
arcanum,  quam  ut  vel  meo  ingenio,  compre¬ 
hendi,  vel  enarrari  verbis  queat.  »  Similia 
habet  Beza  de  re  S aer  ament,  quaest.  9  : «  Sed, 
inquit,  nihilominus  fatemur  incomprehensi¬ 
bile  esse  mysterium  Dei ;  quo  fit,  ut  quod  est 
et  manet  in  coelis,  et  non  alibi,  nobis,  qui 


nunc  in  terra  sumus,  et  non  alibi,  vere  com¬ 
municetur.  »  Et  infra  :  «  Quo  fit  ut  tota  haec 
actio  valde  proprie  godTrjptov  vocetur.  »  Sed 
quia  intelligebat  Calvinus  hoc  suum  myste¬ 
rium  plane  esse  incredibile,  et  apertissimam 
repugnantiam  involvere,  ideo  addit  quar¬ 
tum. 

Quarto  dicit,  non  ipsum  corpus  Christi  ad 
nos  descendere,  sed  quamdam  vim  substan¬ 
tialem  ex  Christi  carne  ad  nos  derivari  pev 
Spiritum  ejus,  tanquam  per  canalem  quem¬ 
dam.  Ubi  videtur  dicere  non  substantiam, sed 
qualitatem  quamdam  nobis  dari.  Sic  enim 
loquitur  lib.  IV  Institut.  cap.  xvn,  §12  : «  Vin¬ 
culum,  inquit,  istius  conjunctionis  est  Spiri¬ 
tus  Christi,  cujus  nexu  copulamur  :  et  qui¬ 
dam  veluti  canalis,  per  quem  quidquid  Chri¬ 
stus  ipse  et  est,  et  habet,  ad  nos  derivatur. 
Nam  si  solem  conspicimus  radiis  in  terram 
emicantem  ad  generandos,  fovendos,  vege¬ 
tandos  ejus  ftetus,  suam  quodammodo  sub¬ 
stantiam  ad  eam  trajicere;  cur  inferior  Spiri¬ 
tus  Christi  esset  irradiatio  ad  communionem 
carnis  et  sanguinis  ejus  in  nos  traducendam?» 
Et§  32  :« Ingenue  confiteor, mixturam  carnis 
Christi  cum  anima  nostra, vel  transfusionem, 
qualis  ab  ipsis  docetur,  me  repudiare;  quia 
nobis  sufficit,  Christum  e  carnis  substantia 
vitam  in  animas  nostras  spirare, imo  propriam 
in  nos  vitam  diffundere,  quamvis  in  nos  non 
ingrediatur  ipsa  Christi  caro.  »  Quod  ergo 
dixerat  supra  §  10.  ad  nos  usque  penetraro 
Christi  carnem,  licet  tanto  intervallo  distan¬ 
tem,  debet  intelligi,  non  per  se,  sed  per  vir¬ 
tutem  suam.  Quod  tamen  ipse  viderit,  quam 
recte  cohaereat  cum  iis,  qua)  supra  dixerat  de 
praesentia  Christi  in  coena;  nisi  etiam  pixescn- 
tiam  intelligat,  secundum  virtutem,  non  se¬ 
cundum  substantiam. 

Quia  vero,  si  realis  aliqua  qualitas,  ex 
Christi  corpore  ad  nos  descenderet,  pericu¬ 
lum  esset,  ne  nimis  multum  huic  Sacramento 
tribueremus,  ideo  addit  :  Quinto,  communi¬ 
cationem  istam  sive  corporis  Domini,  sive 
virtutis  ejus  tantum  fieri  per  fidem.  Fides 
enim  apprehendit  Christum  in  ccelo  existen- 
tem,  et  eum  nostrum  facit,  ut  participare  pos¬ 
simus  bona  ipsius.  Itaque  nulla  fit  realis  con¬ 
junctio  Christi  nobiscunqscd  solum  per  cogi¬ 
tationem.  In  quo  certe  nullum  est  mysterium, 
nullum  miraculum,  nulla  difficultas  intelli- 
gendi.  Quis  enim  non  facillime  capiat,  fide 
apprehendi  posse  Christum,  imo  etiam  totam 
Trinitatem?  Sic  igitur  habet  Calvinus  lib. IV. 
Institut.  cap.  17.  §  3  :  «  Interim  vero  hanc 

non  aliam  esse,  quam  fidei  manducationem, 
fatemur  :  ut  nulla  alia  fingi  potest. »  Et  §  31  : 
«  Christus,  inquit,  prresens  illis  non  videtur 
esse,  nisi  ad  nos  descendat :  quasi  vero,  si  ad 
se  nos  evehat,  non  seque  potiamur  ejus  prse- 
sentia.  »  Hsec  ille. 

Ubi  videtur  corrigere,  vel  explicare,  quod 
dixerat,  §  10, carnem  Christi  magno  miraculo 
ad  nos  penetrare  :  nunc  enim  sublato  omni 
miraculo,  dicit,  nos  fide  ad  ipsum  ascendere. 
Item  §  32,  dicit,  fidem  esse,  quse  pascitur 
Christi  corpore  :  porro  fides  non  aliter  man¬ 
ducat,  quam  credendo.  Idem  repetit  in  aliis 
libris  ;  et  idem  habet  Beza  in  lib.  de  Summa 
doctr.  in  re  Sacrament. qusest.9,  10,  41  et  13. 
Neque  moveri  debemus  quod  Calvinus  lib. IY. 
Instit.  cap.  17.  §  5  et  11.  negat,  Christum 
sola  cogitatione,  vel  intelligentia,  mandu¬ 
cari,  ac  dicit,  non  esse  omnino  idem  credere 
in  Christum,  et  manducare  Christum. 

Nam  ibidem  asserit,  manducare  Christum 
non  esse  quidem  ipsum  credere,  sed  effectum 
tamen  ejus  esse:  nam  credendo  manducamus; 
siquidem  ex  actu  fidei  sequitur,  ut  Christus 
sit  in  nobis,  et  nobis  sua  bona  communicet. 
Unde  Beza  in  lib.  de  Ccena  Domini  contra 
Westphalum  cap.  9,  dicit,  hoc  interesse  inter 
fidem,  et  manducationem  Christi,  quod  inter 
manum,  et  apprehensionem,  quse  manu  fit. 
Quia  vero  non  est  in  nobis  Christus  nisi  per 
fidem,  ut  perpetuo  Calvinus,  et  Beza  dicunt; 
inde  fit,  ut  non  sit  in  nobis,  nisi  objecti  ve, 
quomodo  in  nobis  est  id  omne,  de  quo  actu 
cogitamus. 

Porro  ex  hoc  sequitur  sextum  eorum  pro¬ 
nuntiatum,  quo  asserunt  homines  improbos 
non  percipere  corpus  Christi,  licet  symbola 
percipiant.  Nam  (ut  ait  Beza  in  Summa  doctr. 
de  re  Sacrament.  qusest.  13)  :  «  Sicut  sym¬ 
bola  accipiuntur  solo  ore  corporis,  ita  corpus 
Christi  solo  ore  fidei :  cuin  ergo  non  habeant 
impii  os  fidei,  non  percipiunt  nisi  symbola 
corporis  Domini.  »  Docet  hoc  idem  Calvinus 
lib.  IV.  Instit.  cap.  17,  §  33  et  34.  Imo  in 
libello  de  Consensu  cum  Tigurinis ,  solos  prae¬ 
destinatos  dicit,  percipere  symbola  externa 
cum  re  per  symbolum  significata,  sicut  soli 
praedestinati  habent  veram  fidem. 

Septimum  ac  postremum  eorum  pronun¬ 
tiatum  est :  non  esse  eam  vim  in  sacramento 
Eucharistiae,  ut  det  ipsum  corpus  Christi,  aut 
fidem  non  habenti,  sed  solum  ut  testetur,  et 
confirmet,  jam  haberi.  Ita  habet  Calvinus 
lib.  IY.  Institut.  cap.  17,  §  2  :  «  Magnum, 
inquit,  fiduciae,  et  suavitatis  fructum  ex  hoc 


Sacramento  colligere  possunt  piae  animae, 
quod  testimonium  habent,  in  unum  corpus 
nos  cum  Christo  coaluisse,  ut  quidquid  ipsius 
est,  nostrum  vocare  liceat.  »  Et  §  5  :  «  Non, 
inquit,  facit  Sacramentum,  ut  Christus  panis 
vitae  esse  primum  incipiat,  sed  in  memoriam 
revocat  panem  vitae  esse  factum,  quo  assidue 
vescamur.  »  Et  infra  : «  Pollicetur  enim  nobis 
quidquid  fecit,  aut  passus  est  Christus,  id  ad 
nos  vivificandos  factum  esse.  »  Et  in  lib.  de 
Ccena  Domini  cap.  3,  docet,  ad  praeparatio¬ 
nem  ad  hoc  sacramentum  percipiendum  re¬ 
quiri,  ut  quis  antea  fidem  veram  habeat,  et 
per  fidem  sit  factus  Christi  membrum,  atque 
adeo  Christum  in  se  habeat.  Denique  nisi 
Calvinus  diceret,  Eucharistiam  tantum  esse 
testimonium  acceptae  gratiae,  et  veluti  sigil¬ 
lum  obsignans,  et  confirmans  promissionem 
verbo  factam,  destrueret  omnia,  quae  antea 
docuit  de  Sacramentis. 

Hinc  autem  nos  tria  colligere  debemus. 
Primum,  falso  jactasse  Calvinum  sententiam 
suam  de  Eucharistia  esse  difficillimam,  et  in¬ 
comprehensibilem  humano  ingenio ,  atque 
adeo  summum  mysterium.  Non  enim  majus 
mysterium  est,  quod  symbola  panis,  et  vini 
revocent  nobis  in  memoriam,  Christum  pro 
nobis  passum,  et  mortuum  esse,  quam  quod 
id  faciat  imago  Crucifixi,  praesertim  si  adda¬ 
tur  haec  inscriptio  ex  verbo  Dei  :  Ecce  agnus 
Dei ,  qui  tollit  peccata  mundi.  Nam  ejusmodi 
imago  cum  tali  inscriptione  idem  omnino 
facit,  quod  Eucharistia  Calvini,  et  sine  ullo 
miraculo  tam  imago,  quam  inscriptio  natu¬ 
raliter  agit,  dum  memoriam  passionis  Domini 
pro  nobis  toleratae  excitat. 

Deinde,  meras  ludificationes  esse  illa  omnia 
magnifica  encomia  Eucharistiae  ;  cum  vide¬ 
licet  tot  in  locis  Calvinus  dicit,  nobis  una  cum 
symbolis  dari  ipsum  verum,  et  reale  Christi 
corpus,  et  eo  nutriri  animas  nostras,  etc. 
Nihil  enim  tandem  nobis  relinquit,  nisi  nudum 
symbolum  rei  jam  habitae. 

Denique,  ex  hac  Calvini  sententia  sequi 
illud  absurdum,  ut  porrigere  coenam  Domini, 
sit  testificari,  illum  cui  porrigitur,  jam  antea 
sumpsisse  coenam,  et  Christi  corpus  come¬ 
disse.  Quod  et  est  intolerabile,  si  respiciamus 
usum  vocabulorum  :  et  est  scepissime  falsum, 
cum  plurimis  porrigantur  ista  symbola,  qui 
tamen  non  comederunt  corpus  Christi,  se¬ 
cundum  regulas  Calvini,  cum  sint  impii. Quo¬ 
circa  falso  testificantur  ministri,  illos  come¬ 
disse  corpus  Christi ;  et  tamen  ita  nituntur 
ista  sua  testificatione,  ut  Calvinus  lib.  IV. 

id  est,  eo  modo  quo  suapte  natura  existunt 
corpora,  nec  sensibiliter,  mobiliter  etc.  Imo 
cap.  17,  §  2.  dicat,  ex  hoc  Sacramento  sibi 
secure  promittere  posse,  regnum  coelorum 
non  magis  sibi  excidere  posse,  quam  ipsi 
Christo.  Sed  de  his  hactenus. 

CAPUT  II. 

Explicatur  sententia  Catholicae  Ecclesiae. 

Jam  vero  explicandum  erit,  quid  de  hac  re 
sentiat  ac  senserit  catholica  Christi  Ecclesia. 
Summa  catholica}  sententiae  his  verbis  expri¬ 
mitur  in  Concilio  Tridentino  sess.  xiii,  cap.  i. 
«  Principio  docet  sancta  Synodus,  et  aperte 
ac  simpliciter  profitetur  in  almo  Sancta}  Eu¬ 
charistia}  Sacramento,  post  panis  et  vini 
consecrationem  Dominum  nostrum  Jesum 
Christum  verum  Deum,  atque  hominem,  vere, 
realiter,  ac  substantialiter  sub  specie  illarum 
rerum  sensibilium  contineri.  » 

Singula  verba  hujus  decreti  aliquid  con¬ 
tinent,  quo  damnentur  haereticorum  senten¬ 
tia}.  Primo,  Concilium  docet,  post  Sacra¬ 
menti  hujus  confectionem  adesse  corpus 
Christi,  quod  est  contra  Lutheranos  ubiquis- 
tas,  qui  etiam, ante  consecrationem  adesse 
volunt  corpus  Domini  :  est  etiam  contra  Cal- 
vinistas,  qui  dicunt  Eucharistiam  esse  sig¬ 
num  conjunctionis  cum  Christo  jam  antea 
facta;  per  fidem. 

Secundo,  Concilium  dicit,  Sacramenti 
confectionem  esse  consecrationem  panis  et 
vini,  cujus  vi,  exhibetur  nobis  corpus  Christi. 
Id  quod  est  contra  eosdem  ubiquistas,  qui 
non  vi  consecrationis,  sed  vi  omnipraesentise 
corporis  Christi,  id  fieri  contendunt  :  est 
etiam  contra  Calvinistas,  qui  non  ex  conse¬ 
cratione,  sed  ex  promissione  Evangelii  in 
concione  explicata  volunt  effici  sacramentum. 

Tertio,  Concilium  docet,  totum  Christum 
esse  in  hoc  sacramento  :  id  quod  explicatur 
clarius  in  i.  canone  ejusdem  sess.  ubi  habe¬ 
mus,  in  Sacramento  esse  corpus,  et  sangui¬ 
nem  Christi,  una  cum  anima,  et  divinitate. 
Quibus  verbis  indicatur,  ex  vi  sacramenti 
tantum  adesse  corpus  sub  specie  panis,  et 
sanguinem  sub  specie  vini ;  id  enim  solum 
exprimitur  in  forma  verborum  :  ac  per  natu¬ 
ralem  concomitantium  sub  utraque  specie 
esse  totum  Christum.  Ita  enim  ista  conjuncta 
sunt  in  Christo,  ut  separari  nequeant  sine 
ejus  dissolutione  :  ipse  autem  dissolvi,  jam 


post  resurrectionem,  nullo  modo  potest. 
Porro  est  hoc  adversus  Lutherum,  qui  in 
dubium  revocat  istam  concomitantiam,  in 
lib.  ad  Waldenses,  de  Eucharistia. 

Quarto,  Concilium  dicit,  Christum  in  Sa¬ 
cramento  esse  vere.  Id  quod  asseritur  contra 
omnes  Sacramentarios,  qui  volunt  Christum 
adesse,  ut  in  signo,  et  figura.  Figura  enim 
veritati  opponitur,  ut  colligitur  ex  primo 
canone  ejusdem  sessionis,  ubi  posteaquam 
Concilium  dixerat,  Christum  esse  vere  in 
Eucharistia,  explicat  per  negantem  particu¬ 
lam  : «  Non  autem  solum  in  signo,  aut  figura.  » 

Quinto  :  dicit  Realiter ,  quod  opponitur  fig¬ 
mento  Calvinistico,  qui  (ut  supra  ostendi¬ 
mus)  vult  adesse ,  ut  fide  apprehenditur. 
Quod  etiam  disertis  verbis  Zwinglius  docet, 
in  Confess.  ad  Carolum ,  quam  citat  Beza  in 
lib.  de  Ccena  Domini  contra  Westpbalum 
cap.  ix;  ait  enim  Zwinglius,  se  credere  in 
ccena  Domini  verum  Christi  corpus  adesse, 
hactenus  quidem,  ut  fidei  contemplationi  sit 
veluti  praesens,  quod  corporaliter  est  in  coe- 
lis.  Itaque  Sacramentarii  saepe  dicunt,  reale 
corpus  Christi  in  coena  adesse,  sed  realiter 
adesse  nunquam  dicunt,  quod  legerim;  nisi 
forte  loquantur  de  coena,  quae  fit  in  coelo, 
ut  mox  dicam.  Atque  hinc  sequuntur  duae 
aliae  differentiae  inter  nos,  et  Sacramenta- 
rios  :  quod  illi  negant  Christum  in  Eucha¬ 
ristia  adorandum;  aut  sumi  posse  ab  illis, 
qui  non  credunt,  nos  utrumque  concedimus. 

Sexto,  Concilium  addit  :  Substantialiter, 
tum  contra  Calvinistas,  qui  dicunt,  corpus 
Christi,  quoad  substantiam,  esse  tantum  in 
coelo;  sed  nescio,  quam  virtutem,  seu  vigo¬ 
rem  inde  ad  nos  manare ;  unde  idem  Con¬ 
cilium  can.  i.  opponit  illud,  substantialiter , 
virtuti;  tum  etiam,  ut  explicaret  modum 
existendi  Christi  in  sacramento.  Nam,  ut 
paulo  infra  idem  Concilium  dicit,  Christi 
corpus  in  coelo  habet  modum  existendi  na¬ 
turalem,  in  sacramento  autem  non  natu¬ 
ralem  ,  sed  sacramentalem.  Porro  modus 
existendi  sacramentalis ,  et  tamen  simul 
verus,  et  realis,  non  poterat  melius  explicari, 
quam  illo  adverbio,  substantialiter.  Id  enim 
significat,  totum  Christum  in  Sacramento 
existere  ad  modum  substantiae,  non  quanti¬ 
tatis,  idque  ea  ratione,  quia  substantia  panis 
convertitur  in  substantiam  corporis  Christi ; 
c cetera  autem  substantiam  concomitantur,  et 
ideo  modum  existendi  substantia;  habere  de¬ 
bent.  Porro  substantia  secundum  se,  neque 
ordinem  habet  ad  locum,  neque  ad  corpora 

circumstantia.  Quare  in  Christo  (ut  est  in 
Sacramento)  est  quidem  debita  magnitudo 
praeter- substantiam  :  sed  per  eam  non  occu¬ 
pat  locum,  neque  extenditur  ad  extensionem 
magnitudinis,  sed  est  per  modum  substantiae. 
Pari  ratione  est  in  Christo  sua  figura,  suus 
color,  et  tamen  invisibilis  est,  ut  Sacramento 
continetur,  quoniam  figura,  et  color  non  ha¬ 
bent  modum  qualitatis,  sed  substantiae,  ut  in 
Sacramento  sunt.  Denique  habet  etiam 
Christus,  ut  est  in  Sacramento,  certas  quali¬ 
tates,  quibus  tangi  posset;  et  tamen  per  se 
ac  proprie  tangi  nequit,  quia  eae  qualitates 
habent  (ut  saepe  diximus)  modum  existendi 
substantiae,  non  qualitatis.  Yide  S.  Thom. 
lib.  iy.  contra  Gentiles  cap.  64.  et  3.  par. 
quaest.  lxxyi.  art.  5. 

Septimo,  Concilium  dicit,  corpus  Domini 
sub  illis  speciebus sensibilibus  contineri;  qui¬ 
bus  verbis  explicatur  adhuc  clarius  modus 
existendi  Christi  in  Eucharistia  .  Christus 
enim  non  est  in  Eucharistia  ut  in  loco,  vel 
ut  in  vase,  aut  quasi  sub  aliquo  velo ;  sed 
est  ad  eum  modum,  quo  erat  substantia  pa¬ 
nis  sub  suis  accidentibus,  eo  excepto, 'quod 
accidentia  illa  inhaerebant  panis  substantiae, 
Christi  autem  substantiae  non  inhaerent.  Unde 
ex  natura  rei  peracta  consecratione  tamdiu 
perseverat  corpus  Domini  in  Eucharistia, 
quamdiu  naturaliter  mansisset  substantia 
panis  sub  illis  eisdem  accidentibus  :  atque 
hoc  est  Christi  corpus  sub  speciebus  panis 
contineri. 

Ex  qua  sententia  refutatur  fraudulenta 
quaedam  confessio  Bezae.  Nam  (ut  refert 
Claudius  a  Nantes  in  Respons.  ad  Apologiam 
Rezx)  anno  1356,  Theodorus  Beza,ut  Luthe- 
ranos  per  dolum  traheret  ad  Calvinismum, 
scripsit  confessionem  in  qua  asseruit, 
Christi  corpus  verum,  et  naturale,  vere  et 
realiter  esse  praesens  in  ccena,  et  communi¬ 
cantibus  vere  et  realiter  exhiberi;  atque  in 
eam  confessionem  consentire  asseruit  Eccle¬ 
sias  Helvetiorum  et  Genevensium.  Verum 
cum  inde  Lutherani  de  Sacramentariis  trium¬ 
pharent,  et  Tigurini  graviter  in  Bezam  in¬ 
vehi  coepissent,  respondit  ille,  se  vera  scri¬ 
psisse,  sed  a  Luthernnis  non  bene  intellecta; 
neque  enim  se  locutum  de  coena  Domini, 
quae  celebratur  in  terris,  sed  de  illa,  quae 
celebratur  in  coelis,  ubi  Christus  vere,  et  rea¬ 
liter  praesens  est.  Sed  Concilium  Tridenti- 
num  praevenit  ejusmodi  fraudes, cum  non  ait 


in  coena  corpus  Domini  praesens  esse,  sed 
sub  speciebus  panis  et  vini  vere,  et  realiter 
contineri.  Atque  haec  de  expositione  decreti. 
Ex  qua  expositione  deduci  possunt  aliquot 
regulae  de  modo  loquendi  in  hac  materia. 

Prima  regula.  —  Nomina  substantiva, 
qnae  dicuntur  de  Christo,  sive  ejus  corpore, 
extra  Sacramentum  dicuntur  etiam  de  ipso, 
ut  est  in  Sacramento.  Ratio  est,  quia  nomina 
substantiva  significant  naturam  rei,  abstra¬ 
hendo  a  modo  :  rei  natura  autem,  et  essentia 
omnium,  quae  sunt  in  Christo,  vere  est  in 
Sacramento.  Itaque  verissime  dicimus,  in 
Sacramento  esse  corpus,  carnem,  sangui¬ 
nem  etc.  et  carnem  illam  esse  corpus,  non 
spiritum. 

Secunda  regula.  — Nomina  adjectiva,  quae 
dicunt  ordinem  ad  corpora  circumstantia, 
non  dicuntur  de  Christi  corpore,  ut  est  in 
Eucharistia,  licet  dicantur  de  eo,  ut  est  in 
ccelo ;  alia  vero  dicuntur.  Ratio  est,  quia  cor¬ 
pus  Christi  propter  modum  existendi  in  Eu¬ 
charistia  peculiarem,  non  dicit  ullum  ordi¬ 
nem  ad  corpora  circumstantia,  ut  diximus. 
Itaque  dicemus  quidem  corpus  Christi,  ut 
est  in  Eucharistia,  esse  verum,  reale,  natu¬ 
rale,  animatum,  quantum,  coloratum  etc.  et 
carnem  illam  dicemus  esse  corporalem,  non 
spiritualem  :  nisi  nomen  spirituale  sumatur, 
sicut  I  Cor.  xv.  Seminatur  corpus  animale , 
surget  spirituale  (1),  id  est,obediens  spiritui  in 
omnibus.  At  non  dicemus  corpus  Christi  in 
Eucharistia  esse  sensibile,  visibile,  tangibile, 
extensum,  licet  tale  sit  in  ccelo  :  quia  ista 
nomina  dicunt  ordinem  ad  corpora  circum¬ 
stantia,  quem  non  habet  corpus  Christi  in 
Eucharistia.  Unde  Augustinus,  ut  citatur  a 
Gratiano  de  Consecrat,  dist.  2.  can.  Nos  au¬ 
tem,  invisibilem  appellat  Christi  carnem  in 
Sacramento  :  «  Nos,  inquit,  in  specie  panis 
et  vini,  quam  videmus,  res  invisibiles,  car¬ 
nem  et  sanguinem  honoramus,  n 

Tertia  regula.  —  Adverbia,  quae  dicunt 
modum  existendi  corporalem,  non  dicuntur 
de  Christo  in  Eucharistia,  licet  dicantur  de 
ipso,  ut  in  ccelo  residet  :  alia  vero  nihil  pro¬ 
hibet  dici.  Ratio  est,  quia  (ut  saepe  diximus) 
non  habet  Christus  in  Eucharistia  modum 
existendi  corporum,  sed  potius  spirituum, 
cum  sit  totus  in  qualibet  parte.  Itaque  dice- 
mus,  Christum  esse  in  Eucharistia  vere,  rea¬ 
liter,  substantialiter,  ut  Concilium  recte 
loquitur,  sed  non  dicemus,  corporaliter, 


(i)  ]  Cor.  XV.  44. 


CAPUT  II. 


9 


contra  dici  posset  esse  spiritualiter,  ut  Ber- 
nardus  dicit  in  sermone  de  S.  Martino,  ubi 
affirmat  in  Sacramento  exhiberi  nobis  veram 
carnis  substantiam,  sed  spiritualiter,  non 
carnaliter  :  tamen  non  videtur  haec  vox  mul¬ 
lum  frequentanda,  quia  periculum  esset,  ne 
traheretur  ab  adversariis,  non  tam  ad  mo¬ 
dum,  quam  ad  ipsam  naturam  significan¬ 
dam  ;  propter  quod  item  periculum  non  vide¬ 
tur  valde  usurpandum  illud,  non  esse  corpo¬ 
raliter,  nisi  addatur  continuo  explicatio. 

Quarta  regula.  —  Verba  quse  significant 
praesentiam  corporis  Domini  in  Eucharistia, 
abstrahendo  a  modo  existendi  cum  ordine  ad 
alia,  simpliciter  affirmari  possunt;  reliqua 
non  item.  Quare  recte  dicemus  :  Corpus  Do¬ 
mini  est,  continetur,  manet,  reperitur,  sumi¬ 
tur,  percipitur  in  Eucharistia;  at  non  recte 
diceremus  :  Corpus  Christi  in  Eucharistia 
extensum  est,  occupat  locum  etc. 

Quinta  regula.  —  Quamvis  corpus  Christi 
in  Eucharistia  per  se  non  videatur,  nec  tan¬ 
gatur,  nec  moveatur;  tamen  ratione  specie- 
rum,  sive  accidentium,  quibus  conjunctum 
est,  potest  dici,  videri,  tangi,  moveri,  etc. 
Id  patet,  quia  species  illa)  vere  videntur, 
tanguntur,  moventur ;  et  quod  eis  convenit, 
usitate  etiam  tribuitur  ei,  quod  est  cum  illis 
conjunctum.  Nam  hoc  modo  angeli,  qui  sunt 
spiritus,  dicebantur  videri,  et  tangi  corpo¬ 
reis  oculis,  quando  videbantur,  vel  tange¬ 
bantur  corpora  ab  illis  assumpta.  Genes,  xix, 
et  in  toto  lib.  Tobiae  Scriptura  passim  vocat 
angelos,  quos  dicit  visos,  auditos,  tactos. 
Imo  Joan.  I .  Spiritum  sanctum  dicit  se  Joan- 
'  nes  vidisse,  cum  columbam  vidit.  Hinc  etiam 
Patres  eodem  modo  loquuntur  de  corpore  Do¬ 
mini  in  Sacramento.  Chrysostomus  hom.  83. 
in  Matth.  «  Ipsum  (Christum)  vides,  ipsum 
tangis,  ipsum  comedis;  »  et  homil.  2i.  in 
priorem  ad  Corinthios  dicit :  Regium  corpus 
nobis  intuendum,  et  tangendum  proponi,  et 
Cyrilluslib.  xn.  in  Joan.  cap.  vm.  «Prsebet, 
inquit,  nobis  carnem  suam  tangendam.  »  Et 
Augustinus  serm.  2.  de  Verbis  Apostoli  : 
<(  Quod  in  Sacramento  visibiliter  sumitur,  in 
ipsa  veritate  spiritualiter  manducatur.  »  De¬ 
nique  in  Concilio  romano,  sub  Nicolao  II, 
compulsus  est  Berengarius  confiteri  Christi 
corpus  sensualiter  sacerdotum  manibus 
tangi,  et  frangi. 

Sed  existit  hoc  loco  quorumdam  dubitatio; 
num  ea,  quai  dicuntur  de  Christo  ratione 
specierum,  dicantur  de  ipso  vere,  et  proprie, 
an  per  aliquem  tropum.  Et  quidem  aliqui 


volunt,  vere,  et  proprie  dici  eo  modo,  quo 
dicerentur  illa  eadem  vere,  et  proprie  de 
pane,  si  adesset  :  panis  enim  vere  et  proprie 
dicitur  videri,  tangi,  frangi,  ratione  acciden¬ 
tium  suorum.  Ratio  horum  est,  quia  existi¬ 
mant  unidnem  Christi  cum  accidentibus  pa¬ 
nis,  vel  esse  hypostaticam,  vel  ei  valde  simi¬ 
lem;  atque  idcirco  fieri  communicationem 
idiomatum  inter  Christum,  et  accidentia 
illa.  Itaque  sicut  vere  dicitur  Deus  in  Christo 
videri,  et  tangi,  imo  etiam  pati,  et  mori,  ra¬ 
tione  naturas  humanas  assumptae  :  ita  isti 
volunt,  Christum  in  Eucharistia  vere,  et  pre- 
prie  videri,  et  tangi  ratione  accidentium 
panis.  At  sententia  theologorum  communis 
contrarium  docet. 

Ideo  sit  regula  sexta  ex  Petro  de  Soto 
lect.  6.  de  Sacramento  Eucharistiae.  — 
Verba  quae  significant  motum  localem,  vere 
et  proprie  dicuntur  de  corpore  Christi  in  Eu¬ 
charistia  existente,  ratione  specierum;  licet 
per  accidens,  non  per  se ;  castera  autem,  quas 
significant  alias  mutationes,  vel  actiones, 
dicuntur  quidem  de  corpore  Christi  ratione 
specierum,  sed  improprie,  et  figurate. 

Prima  pars  hujus  regulae  certissima  est, 
quia  realis  praesentia  corporis  Christi,  id 
necessario  requirit,  ut  motis  speciebus  vere 
moveatur  corpus  Christi,  quamvis  per  acci¬ 
dens  :  quomodo  anima  nostra  vere  mutat 
locum, cum  corpus  mutat  locum.  Itaque  vere 
et  proprie  dicemus,  Christi  corpus  in  Eucha¬ 
ristia,  attolli,  deponi,  deferri,  collocari  in  al¬ 
tari,  vel  in  pyxide,  transferri  a  manu  ad  os, 
et  ab  ore  ad  stomachum. 

Altera  pars  probatur,  quia  si  quse  conve¬ 
niunt  speciebus,  excepto  motu  locali,  debe¬ 
rent  proprie  convenire  corpori  Christi,  opor¬ 
teret  vel  recipi  eas  mutationes  immediate  in 
corpore  Christi,  quod  omnes  negant;  vel 
mediantibus  speciebus,  et  hoc  vel  quia  spe¬ 
cies  inhsereant  corpori  Christi,  et  id  etiam 
omnes  negant;  vel  ratione  communicationis 
idiomatum  ob  unionem  hypostaticam,  vel 
similem  :  et  hoc  etiam  non  habet  locum. 
Nam,  ut  omittam  ea,  qua3  suo  loco  infra  di¬ 
cemus  contra  opinionem,  sive  errorem  de 
hypostatica  unione,  si  ista  esset  causa,  qua- 
tuor  absurda  sequerentur.  Primum,  quod 
Christus  in  Eucharistia  deberet  etiam  dici 
albus,  et  rotundus  ratione  speci.erum  :  quod 
tamen  omnes  absurdum  esse  confitentur. 
Cur  enim  potius  actiones,  et  passiones,  quam 
ipsse  qualitates  de  Christo  dicantur,  si  est 
communicatio  idiomatum?  certe  in  mysterio 

incarnationis,  non  solum  dicitur  Deus  ambu¬ 
lasse,  comedisse  etc.  sed  etiam  fuisse  cor¬ 
poreus,  humilis,  tristis  etc.  Secundum,  quod 
sicut  dicunt  Christum  vere  et  proprie  videri, 
et  tangi;  ita  possent  dicere  eum  calefieri, 
aut  frigefieri,  imo  et  mucidum  aut  acidum 
fieri,  quando  ista  contingunt  in  speciebus, 
ante  eorum  corruptionem  :  quemadmodum 
Deus  dictus  est  pati,  vulnerari,  et  mori  in 
carne.  At  illa  nemo  plane  concederet.  Ter¬ 
tium,  quod  oporteret  etiam  speciebus  tri¬ 
buere  Christi  attributa;  est  enim  mutua 
communicatio  idiomatum.  At  nunquam  est 
auditum,  ut  accidentibus  aliquid  ejusmodi 
tribueretur.  Quartum,  quod  non  liceret  di¬ 
cere,  carnem  Christi  videri  aut  tangi,  sed 
solum  ipsum  Christum;  communicatio  enim 
idiomatum  tribuit  soli  supposito  attributa 
utriusque  naturae,  non  autem  attributa  unius 
naturae  accommodat  alteri;  caro  autem  na¬ 
tura  est,  non  suppositum.  Et  tamen  Patres 
supra  citati  de  carne  ipsa  loquuntur.  Chry- 
sostomus  enim  bomil.  47.  in  Priorem  ad  Co¬ 
rinthios  dicit,  nos  carni  Christi  dentes  infi¬ 
gere  ;  et  Cyrillus  loco  notato  :  «  Carnem 
suam,  inquit,  tangendam  praebet.  » 

CAPUT  III. 

Ex  figuris  Testamenti  veteris  demonstratur 

praesentia  corporis  Domini  in  Eucharistia. 

Nunc,  ut  ad  probationem  accedamus, 
Catholicam  veritatem,  quatuor  argumento¬ 
rum  generibus  confirmabimus,  ac  simul  re¬ 
spondebimus  ad  ea,  quae  adversarii  in  uno¬ 
quoque  genere  objiciunt.  Ad  primum  genus 
argumentorum  pertinent  Scripturae  testimo¬ 
nia  ;  ad  secundum,  testimonia  veterum  Pa¬ 
trum  ;  ad  tertium,  Ecclesiae  consensus ;  ad 
quartum,  variae  rationes.  Ex  Scripturis  qua¬ 
tuor  argumenta  peti  possunt.  Primum,  ex 
figuris.  Secundum,  ex  promissione.  Tertium, 
ex  institutione.  Quartum,  ex  usu. 

Ex  figuris  igitur  Testamenti  veteris  sumi¬ 
tur  hoc  argumentum.  Figurae  necessario  in¬ 
feriores  esse  debent  rebus  figuratis.  Figurae 
autem  Sacramenti  Eucharistiae,  vel  sunt  excel¬ 
lentiores,  vel  non  inferiores  simplici,  et  natu¬ 
rali  pane,  significante  corpus  Christi  :  igitur 
Eucharistia  non  est  simplex  et  naturalis  pa¬ 
nis  significans  corpus  Christi,  sed  est  ipsum 
corpus  Christi,  panis  vere  coelestis,  et  super¬ 
substantialis. 

Major  propositio  ex  Apostolo  Paulo  certis¬ 


sima  est,  qui  Coloss.  n.  comparat  figuras 
Testamenti  veteris  umbris,  impletionem  au¬ 
tem  corpori.  Et  Hebr.  x,  comparat  easdem 
figuras  umbris,  veritatem  autem  imagini. 
Umbra  enim  non  est  vera  imago,  sed  vel  est 
inanis  similitudo  imaginis,  qualis  efficitur, 
cum  quis  ambulat  in  sole  ;  vel  certe  adum¬ 
brata  imago  in  tabula,  nondum  expressa,  et 
perfecta.  Hieronymus  in  cap.  i.  ad  Titum , 
ut  in  re  clara  non  multiplicem  testes :  «  Tan¬ 
tum,  inquit,  interest  inter  panes  propositionis 
et  corpus  Christi,  quantum  inter  umbram  et 
corpora,  inter  imaginem  et  veritatem,  inter 
exemplaria  futurorum,  et  ea  ipsa,  quae  per 
exemplaria  figurabantur.  «  Sed  etiam  absque 
bis  testimoniis  dubitari  non  potest,  quin 
figura  serviat  veritati,  et  per  eam  impleatur, 
ac  perficiatur. 

Minor  propositio  dupliciter  probari  potest. 
Primum,  ex  his  figuris,  quae  sunt  aequales 
pani.  Deinde  ex  his,  quae  sunt  praestantiores. 
Figurae  aequales  sunt  illae,  quae  in  pane  sitae 
erant.  Primum  panis,  quem  protulit  Mel- 
chiscdech,  Genes,  xiv.  eum  enim  fuisse 
figuram  Eucharistiae  docet  Chrysostomus 
hom.  35.  in  Genes.  «Vides,  inquit,  quomodo 
Sacramentum  nostrum  insinuatur,  vidisti 
typum,  cogita,  oro, veritatem. »  Idem  habent 
alii  Patres,  Cyprianus  lib.  n.  epist.  3.  Arno¬ 
bius  in  Psal.  cix.  Ambrosius  lib.  iv.  de  Sacra¬ 
mentis ,  cap.  3.  Hieronymus  in  cap.  26  Matth. 
Clemens  lib.  iv.  Stromat.  Eusebius  lib.  5. 
Demonstrat.  Evangel.  cap.  3.  Damascenus 
lib.  iv.  cap.  14.  Deinde  erat  panis  proposi¬ 
tionis,  qui  solum  a  puris,  et  sanctificatis 
comedi  poterat,  Exod.  xl.  et  I  Regum  xxi. 
quem  figuram  Eucharistiae  fuisse  testantbr 
Hieronymus  in  cap.  ad  Titum.  Damascenus 
loco  notato,  et  Cyrillus  Cateches.  4.  mystag. 
Item  panis  primitiarum  Levit,  xxiii.  ad  quem 
alludens  Irenaeus  lib.  iv.  c.  32.  vocat  Euchari¬ 
stiam  primitias  divinorum  munerum  in  novo 
Testamento.  Denique  panis  ille  Angelicus, 
quo  Elias  roboratus,  quadraginta  dierum 
spatio  ambulavit,  usque  ad  montem  Dei  Ho- 
reb,  ubi  et  Deum  quodammodo  vidit  III  Reg. 

XIX. 

Ex  praesta ntioribus  tres  sunt  praecipuae 
figurae,  quae  robustissima  argumenta  Catho¬ 
licis  praebent.  Prima,  agnus  paschalis,  quem 
figuram  Eucharistiae  fuisse  docent  multi  ve¬ 
terum  ;  ut  Tertull.  lib.  iv.  in  Marcion. 
Isichius  in  cap.  23.  Levitic.  Hieronymus  in 
cap.  26.  Matthaei.  Chrysostomus  hom.  de 
Proditione  Judae.  Cyprianus  lib.  de  Unit. 

Ecclesix.  Augustinus  lib.  n.  contra  litteras 
Petiliam  cap.  37.«  Aliud  est,  inquit,  Pascha, 
quod  Judeei  de  ove  celebrant,  aliud,  quod 
nos  in  corpore  et  sanguine  Domini  accipi¬ 
mus.  »  Leo  serm.  7.  de  passione  Domini.  Gre- 
gorius  hom.  22.  in  Evangelia.  Et  ex  ipso 
Evangelio  Matth.  xxvi,  Luc.  xxn,  manifeste 
colligitur  :  non  enim  alia  de  causa  Domi¬ 
nus  post  agnum  paschalem  ritu  judaico 
manducatum,  continuo  sacramentum  Eu- 
charistise  instituit ,  nisi  ut  significaret,  ut 
ait  Leo  loco  citato  ,  antiquam  observan¬ 
tiam  novo  sacramento  adimpleri,  et  tolli. 
Denique  constat  agni  paschalis  caeremoniam 
non  tam  fuisse  positam  in  immolatione, 
quam  in  manducatione,  ut  patet  Exod.  12. 
Igitur  illi  respondet  in  Testamento  novo 
Agnus  ille,  qui  tollit  peccata  mundi,  quate¬ 
nus  manducatur ;  quod  certe  non  aliter  fieri 
solet,  quam  in  Eucharistia. 

Jam  vero  agnum  paschalem  Judaeorum 
rem  fuisse  praestantiorem  Eucharistia  nostra, 
si  in  ea  non  vere  Christi  corpus  continetur 
nullo  negotio  demonstrari  potest.  Si  enim 
consideremus  agnum,  et  panem,  ut  res  natu¬ 
rales,  dubitari  non  potest,  quin  agnus  excel¬ 
lat  :  si  vero  ea  consideremus  ut  Sacramenta, 
id  est,  symbola  externa, eo  modo  etiam  agnus 
excellit.  Nam  caro  Christi  melius  significatur 
carne  agni,  quam  pane  :  item  mors  Christi 
melius  significatur  morte  agni,  quam  fra¬ 
ctione  panis ;  Christi  innocentia,  mansuetudo, 
et  aliae  proprietates  melius  significantur  per 
agnum  illum  electum,  anniculum  sine  macula, 
qui  in  lege  jubebatur  immolari,  et  man¬ 
ducari,  quam  pane,  qui  nihil  horum  habet  : 
effectus  etiam  Sacramenti,  sive  sit  nutritio 
quaedam  spiritualis,  sive  excitatio  fidei,  melius 
obtinetur  per  esum  agni,  quam  esum  panis. 
Magis  enim  caro  nutrit,  quam  panis ;  et  id 
etiam  fidem  magis  excitat,  quod  melius 
repraesentat  Christi  mortem.  Quare  illa  verba 
Domini  :  Hoc  est  corpus  meum ,  aptius  per 
metonymiam  dici  possunt  de  agno  paschali, 
quam  de  pane  Eucharistiae. 

Altera  figura  est  sanguis  Testamenti.  Nam 
Exod.  xxiv.  et  Hebr.  ix.  describitur  Testa¬ 
mentum  vetus,  ubi  legimus,  Moysem  nomine 
Dei  mandata  legis  proposuisse:  deinde  asper¬ 
sisse  sanguinem  in  populum,  ac  dixisse  :  Hic 
est  sanguis  Testamenti,  quem  misit  ad  vos 
Deus  (1). 

Impleta  est  autem  haec  figura  in  institutione 


hujus  Sacramenti  ;  quod  facile  probari 
potest  :  posset  enim  aliquis  existimare,  illam 
esse  figuram  passionis  Christi,  et  non  insti¬ 
tutionis  hujus  Sacramenti.  Probatur  igitur 
primo,  quia  Lucae  cap.  xxn.  disertis  verbis 
Dominus  ait:  Hic  calix  novum  Testamentum  est 
in  meo  sanguine  (2):  igitur  in  ipsa  coenaTesta- 
mentum  institutum  fuit.  Secundo,  quia  vide¬ 
tur  Dominus  de  industria  uti  voluisse  iisdem 
fere  verbis,  quibus  usus  fuit  Moyses  :  nam 
Matth.  cap.  xxvi.  ita  scribit  eum  dixisse : 
Hic  est  sanguis  meus  novi  Testamenti ,  et  prae¬ 
terea.  Tertio,  tunc  Dominus  proposuit  etiam 
legem,  ut  antea  fecerat  Moyses,  cum  ait, 
Joan.  xm  :  Mandatum  novum  do  vobis,  ut  dili¬ 
gatis  invicem  (3),  et  aspersit  sanguinem  in  pe¬ 
ctora  discipulorum;  quorum  neutrum  in  pas¬ 
sione  factum  legimus.  Quarto,  Testamentum 
fieri  debet  ab  homine  libero,  ante  mortem 
coram  testibus,  et  per  aliquod  publicum 
instrumentum,  quod  exstet  ad  memoriam. 
Haec  omnia  videmus  adfuissein  ultima  ccena, 
non  autem  in  passione.  Nam  in  ultima  coma 
Dominus  adhuc  liber  erat,  in  passione  autem, 
erat  quodammodo  juris  alieni,  cum  vinctus 
esset  in  manibus  Judajorum.  Item  in  ultima 
coma  testes  aderant  Apostoli,  et  confectum 
est  publicum  instrumentum  exstans  ad  me¬ 
moriam,  id  est,  Sacramentum  ipsum  Eucha¬ 
ristiae.  In  passione  autem  inimici  aderant, 
non  testes,  excepto  Joanne,  neque  ullum 
tunc  instrumentum  factum  est.  Denique  in 
ultima  ccena  Dominus  vivebat,  in  passione 
non  tam  vivebat,  quam  moriebatur.  Unde 
Apostolus  Ilebr.  ix.  dicit  :  Testamentum 
morte  confirmari ;  non  enim  valet  dum  vivit, 
qui  testatus  est,  quasi  dicat,  ante  mortem 
fieri,  sed  morte  consequente  firmari. 

Hoc  ergo  posito,  sanguinem  illum  Testa¬ 
menti  veteris,  figuram  fuisse  sanguinis,  qui 
nobis  datur  in  Eucharistia ;  iisdem  argu¬ 
mentis  probari  posset,  meliorem  fuisse  figu¬ 
ram  re  ipsa  figurata,  si  ibi  verus  sanguis,  hic 
tantum  sit  vinum  ,  quibus  probavimus 
Agnum  meliorem  esse  pane.  Sanguis  enim, 
et  nobilior  substantia  est,  quam  vinum,  et 
melius  repraesentat  Christi  sanguinem,  quam 
vinum. 

Tertia  figura  est  manna,  quod  Judaeis  in 
deserto  pluebat,  Exod.  xvi.  Fuisse  enim 
manna  figuram  Eucharistia!,  patet  ex  verbis 
Domini,  Joan.  vi  :  Patres  vestri  manducave- 
runet  manna  in  deserto ,  et  mortui  sunt ;  qui 


(l)  Exod.  XXIV,  8 ;  Hebr.  IX,  20.  —  (2)  Luc.  XXII,  20.  -  (3)  Matth.  XXVI,  28;  Joan.  XIII,  34. 

manducat  hunc  panem ,  vivet  in  se  ternum  (1). 
Idem  praeterea  colligitur  ex  Apostolo,  qui  I  Co- 
rinth.  x.  mare  rubrum  comparat  Baptismo, 
et  manna  Eucharistiae.  Idem  et  Patres  docent, 
Chrysostomus,  Gyrillus,  Theophylactus,  et 
Augustinus  in  cap.  vi.  Joannis ,  et  preeterea 
Ambrosius  lib.  v.  de  Sacrament.  cap.  i.  de 
iis  qui  init,  myst,  cap.  vm,  et  ix.  Denique 
tanta  est  inter  manna,  et  Eucharistiam  simi¬ 
litudo,  ut  res  ipsa  clamet,  illud  hujus  fuisse 
typum.  Manna  datum  est  in  deserto,  dum 
filii  Israel  transito  mari  rubro  ad  terram 
promissionis  pergerent  :  ita  etiam  (ut  notat 
Augustinus  tract.  11.  in  Joannem )  Euchari¬ 
stia  datur  in  hujus  vitae  deserto,  dum  post 
Baptismum  tendimus  ad  veram  patriam 
nostram,  quae  est  vita  aeterna.  Deinde  manna 
id  habuit  singulare,  ut  licet  aliqui  multum, 
aliqui  parum  collegisse  viderentur,  omnes 
tamen  eamdem  mensuram  invenirent,  Exod. 
xvi.  Quod  certe  aptissime  quadrat  in  Eucha¬ 
ristiam,  cum  idem  sit  Sacramentum,  eadem 
virtus,  idem  fructus  in  magna  parte  signo¬ 
rum,  et  in  parva.  Denique  non  caret  myste¬ 
rio,  quod  et  manna,  et  aqua  de  petra,  quibus 
utraque  species  Sacramenti  figuratur,  con¬ 
temptum  ,  dubitationes,  et  contradictiones 
passa  sint,  et  propterea  multi  inde  perierint, 
unde  refici  debuissent.  De  manna  Psal.  lxxvii. 
Numquid  panem  poterit  dare ,  aut  parare 
mensam  populo  suo  ?  Et  Numer  xx.  legimus 
aquam  illam,  aquam  contradictionis  appella¬ 
tam.  Et  Numer.  xxi.  Anima  nostra  nauseat 
super  cibo  isto  levissimo  (2).  Ibidem  describitur 
strages  occisorum  propter  hujusmodi  mur¬ 
murationes.  Porro  dubitationes,  murmura¬ 
tiones,  et  contradictiones  circa  Eucharistiam 
hoc  potissimum  tempore  notissima*  sunt.  Et 
certe  si  (ut  Apostolus  ait,  I  Corinth.  xt.) 
multi  dormiebant,  id  est, moriebantur  corpo¬ 
raliter  olim,  quia  indigne  sumebant  Eucha¬ 
ristiam,  multo  plures  credendum  est  mori  in 
aeternum,  propter  contemptum,  et  blasphe- 
mias  in  tam  admirabile  Sacramentum. 

Jam  vero,  quod  manna  res  fuerit  multo 
praestantior,  quam  Eucharistia,  si  ea  non 
vere  continet  corpus  Domini,  facile  probari 
potest.  Nam  si  consideremus  manna, et  panem 
Eucharistiae,  ut  dona  quaedam,  abstrahendo 
a  significatione  ;  manna  fiebat  manibus  An¬ 
gelorum,  unde  dicitur  panis  Angelorum, 
Psal,  lxxvii.  et  Sapient,  xvi.  Panis  Euchari¬ 
stiae  fit  manu  pistorum.  Manna  pluebat  e 


coelo;  panis  iste  prodit  e  furno.  Manna  habuit 
omnem  saporem,  imo  summo  miraculo, 
cuique  sapiebat,  quod  is  desiderabat.  Sa¬ 
pient.  16,  panis,  nihil  nisi  panem  sapit.  Quid 
igitur  est,  quod  Christus  Joan.  vi.  ait  :  Non 
Moyses  dedit  vobis  panem  de  coelo ,  sed  Pater 
meus  dat  vobis  panem  de  coelo  verum  (3);  et  alia 
quae  ibidem  subjungit,  longe  anteponens 
Eucharistiam  suam  mannae  Judaeorum  ?  Si 
vero  considerentur  ut  symbola  externa,  me¬ 
lius  Christum  significat  manna,  quam  panis, 
et  quia  illud  erat  e  coelo,  et  quia  habuit  om¬ 
nem  saporem,  et  quia  aequa  mensura  sume¬ 
batur  ab  omnibus,  licet  diversa  esse  videre¬ 
tur. 


CAPUT  IV. 

Refellitur  solutio  adversariorum  ad  argumen¬ 
tum  nostrum. 

Ad  hoc  argumentum  respondet  Petrus 
martyr  in  sua  defensione  de  Eucharistia  part. 
3.  pagina  692.  ac  duo  docet.  Primo  jacit 
fundamentum  quoddam,  videlicet  in  Sacra¬ 
mentis  veteribus  fuisse  symbolum  externum, 
et  rem  ipsam,  sicut  in  nostris  ;  et  licet  sym¬ 
bola  nostra,  et  illorum  sint  diversa,  tamen 
rem  esse  eamdem.  Et  probat  ex  Apostolo  1. 
Corinth.  xi.  qui  dicit,  Hebraeos  eamdem 
nobiscum  escam  manducasse  ;  et  ne  quid¬ 
quam  de  re  dubitemus,  eam  ait  disertis  ver¬ 
bis  fuisse  Christum. 

At  in  hac  probatione  bis  peccat  Martyr. 
Primo,  quickPaulus  nusquam  dicit  Hebraios 
eamdem  nobiscum  escam  manducasse.  Illa 
enim  particula  ( nobiscum )  quam  saipe  incul¬ 
cat  Martyr,  et  in  qua  totum  praisidium  ponit, 
non  habetur  in  Apostolo,  et  nos  supra  in 
disputatione  de  Sacramentis  in  genere  de¬ 
monstravimus,  Apostoli  sensum  esse,  quod 
Hebraii  eamdem  escam  inter  se  comederint, 
non  autem  nobiscum.  Secundo,  quia  Paulus 
nusquam  dicit,  escam,  vel  potum  illum 
Hebraeorum,  seu  rem  Sacramentorum  illo¬ 
rum  fuisse  Christum,  quod  tamen  disertis 
verbis  eum  dicere,  Martyr  solita  confidentia 
scripsit.  Verba  enim  Apostoli  haec  sunt  : 
Bibebant  autem  de  spirituali,  consequente  eos 
petra;  petra  autem  erat  Christus  (4).  Ubi  Apo¬ 
stolus  non  dicit  Christum  fuisse  aquam,  quam 


(1)  Joan.  VI,  49.  -  (2) Psal.  LXXVII,  20 ;  Num.  XXI,  5.  —  (3)  Joan.  VI.  32.  —  (4)  I  Cor.  X.  4. 

illi  bibebant,  sed  petram,  unde  illa  aqua  flue¬ 
bat;  et  petram  non  illam  materialem,  ex  qua 
visibiliter,  et  quodammodo  materialiter  aqua 
fluebat,  sed  petram  invisibilem,  qua)  He¬ 
braeos  ubique  comitabatur,  id  est,  divinam 
Christi  providentiam,  et  virtutem,  quae  erat 
causa  efficiens  illius  aqua),  et  omnium  bono¬ 
rum.  Sed  de  hac  re  satis  multa  loco  citato 
disputavimus. 

Unicus  restat  scrupulus,  quia  apud  Paulum 
(ut  Martyr  ibidem  annotavit)  idem  est  edere, 
et  bibere  aliquid,  et  de  aliquo  :  Nam  i.  Co- 
rinth.  xi.  dicit  :  Bibere  calicem,  et,  bibere  (le 
calice;  et  similiter, edere  panem ,  et  de  pane  (1). 
At  id  verum  est,  cum  agitur  de  re  comestibili, 
vel  potabili,  ut  in  exemplis  positis.  Quia  vero 
non  recte  dicimur  bibere  petram  ;  ideo  cum 
legimus,  bibere  de  petra,  non  potest  exponi, 
quasi  idem  sit,  quod  bibere  petram,  sed  (  ut 
nos  diximus)  quod  bibere  aquam  ex  petra 
manantem.  Quare  quantumlibet  se  vertat  in 
omnem  partem  Martyr,  non  efficiet,  ut  Pau¬ 
lus  dicat  Hebra?os  bibisse  Christum. 

Secundo  igitur  Petrus  Martyr  jacto  illo 
putrido  fundamento  ,  addit  :  Sacramenta 
nostra,  quantum  ad  symbola  externa,  pra)- 
stare  antiquis  Sacramentis,  quia  sunt  magi? 
firma,  nec  amplius  mutanda,  usque  ad  finem 
saiculi ;  et  quia  ostendunt  rem  factam,  non, 
ut  illa,  futuram  ;  et  quia  sunt  simpliciora,  et 
pertinent  ad  populum  numerosiorem,  et  quia 
sunt  clariora,  non  propter  externam  repra)- 
sentationem,  sed  ex  claritate  verborum,  qua) 
ibi  proferuntur  ;  unde  etiam  sequitur,  quod 
majorem  fidem  excitant,  et  sic  uberiorem 
fructum  afferunt.  Ac  per  istas  pra)rogativas 
satisfieri  putat  argumento  Catholicorum. 

Sed  minime  satisfit.  Nam  quod  attinet  ad 
Sacramenta,  ut  signa,  extrinseca)  sunt  illa) 
pramogativa),  quod  nostra  sint  durabiliora, 
et  quod  significent  rem  prseteritam,  et  quod 
ad  plurcs  pertineant  ;  id  enim  totum  pendet 
ex  voluntate  instituentis  ;  et  idcirco,  aut 
nullam,  aut  fere  nullam  dignitatem  addunt 
signis,  ut  signa  sunt.  Exempli  gratia,  immo¬ 
latio  agni  ex  se  non  minus  durabilis  esse 
posset,  et  ad  multos  pertinere,  et  rem  pra)- 
teritam  significare,  quam  fractio  panis  : 
quare  per  accidens  est,  quod  Hebraei  adhibe¬ 
rent  immolationem  agni  ad  rem  futuram 
significandam,  nos  fractionem  panis  ad  rem 
prseteritam,  ut  notum  est.  Et  idem  de  coeteris 
dici  potest.  Adde, cum  Dominus  Eucharistiam 


instituit,  mors  ipsius,  qua)  eo  sacramento 
significatur,  futura  erat,  non  praeterita  : 
igitur  Eucharistia  illa,  quam  Dominus  ipse 
celebravit,  nihil  habuit  pne  coena  typica  agni 
paschalis.  Quorsum  ergo  Dominus  iteravit 
camam,  et  Eucharistiam  tunc  didit?  Com- 
facienda  est  in  ipsa  significatione,  si  pro¬ 
pria,  et  intrinseca  dignitas  signorum  qua)- 
ritur :  illa  enim  sunt  meliora,  quae  melius 
significant.  Signa  vetera  melius  significare, 
quantum  ad  externam  repraesentationem, 
adversarius  non  negat,  et  nos  in  nostro  argu¬ 
mento  planissimum  fecimus. 

Solum  ergo  restat,  quod  nostra  videantur 
excellere  ratione  verborum.  Sed  hoc  adver¬ 
sarios  nihil  juvat  :  nam  ipsi  nolunt  verba  esse 
de  essentia  signorum,  ut  Catholici  dicunt. 
Tria  sunt  enim  genera  verborum  in  sacra¬ 
mentis.  Primo,  sunt  verba  institutionis  ;  et 
haec  communia  sunt  sacramentis  veteribus, 
et  novis,  et  non  sunt  proprie  de  essentia, 
cum  ad  causam  efficientem  pertineant.  Se- 
cuudo,  sunt  verba  promissionis  ;  et  hacc 
etiam  sunt  communia,  et  non  sunt  de  essentia: 
distinguuntur  enim  per  adversarios  verba, 
et  sacramenta,  sicut  diploma,  et  sigillum  ; 
vel  sicut  foedus,  et  signum  fo)deris.  Unde 
Calvinus  lib.  iv.  Institut. ,  cap.  14.  §.  i.  dicit 
Sacramenta  esse  appendicem  promissio¬ 
num,  et  omnes  adversarii  dicunt  sacra¬ 
menta  esse  signa  confirmantia  promissiones. 
Quamvis  igitur  verba  promissionis  sint  cla¬ 
riora  in  novo  Testamento,  quam  in  veteri, 
non  tamen  sequitur  ideo  sacramenta  etiam 
esse  clariora  :  potest  enim  fieri,  ut  diploma 
clarius  obsignetur  sigillo  obscuriore,  et  di¬ 
ploma  obscurius  sigillo  clariore  et  meliore. 
Et  hoc  admittere  coguntur  adversarii  in  ma¬ 
teria  sacramentorum,  cum  fateantur  signa 
vetera  fuisse  clariora,  quoad  externam  re¬ 
praesentationem.  Quare  si  major  fides  exci¬ 
tetur  in  perceptione  sacramentorum  novo¬ 
rum,  quam  veterum,  ut  Martyr  dicit,  id  non 
est  ex  vi  signorum,  sed  ex  vi  verborum 
tantum,  qua)  distinguuntur  a  signis  essen¬ 
tialiter,  ut  diximus.  Tertio,  sunt  verba  con- 
secratoria ;  et  illa  sunt  de  essentia  apud 
Catholicos,  et  ratione  eorum  sunt  Sacra¬ 
menta  nostra  signa  clariora  :  sed  hoc  genus 
verborum  adversarii  explodunt,  tanquam 
incantationem,  et  magiam.  Nihil  ergo  illis 
remanet,  unde  probent,  signa  nostra  esse  cla¬ 
riora  veteribus. 


(1)  I  Cor.  XI.  ct  28. 

Sed  licet  etiam  id  probare  possent,  adhuc 
remanet  insolutum  argumentum  nostrum  ex 
comparatione  rerum  inter  se,  omissa  signi¬ 
ficatione  ;  et  haec  est  comparatio,  quae  fit  in 
Scripturis,  et  apud  Patres.  Non  enim  Scri¬ 
pturae,  et  Patres  dicunt,  nostra  Sacramenta 
excellere  veteribus,  quia  melius  significant, 
sed  quia  illa  erant  figurae,  et  ista  res  figurata 
et  proinde  res  ipsae  considerandae  sunt.  Si 
autem  res  ipsae  considerentur,  quis  dubitet 
meliorem  esse  agnum  pane,  et  manna  etiam 
de  coelo,  quam  panem  ex  furno  ?  Et  haec  est 
comparatio,  quam  Christus  facit  Joan.  vi. 
ubi  non  meminit  significationis,  sed  dicit, 
manna  non  fuisse  panem  vere  de  coelo,  si 
cum  pane  Eucharistiae  conferatur.  Pari  ra¬ 
tione  Patres,  non  dicunt,  Eucharistiam  esse 
praestantiorem,  quam  Manna,  quia  melius 
significat,  sed  quia  continet  corpus  Christi, 
quod  est  incomparabiliter  nobilius,  quam 
manna  :  unde  nunquam  comparant  manna 
cum  pane,  ut  facere  debuissent,  si  de  signi¬ 
ficatione  ageretur,  sed  cum  ipso  corpore 
Domini.  Loca  Patrum  multa  ad  hoc  propo¬ 
situm  attulit  Gardinerus  in  eo  libro,  cui  re¬ 
spondet  Martyr,  ut  Origenem  homil.  7.  in 
Numeros,  Cyprianum  serm.  de  caena  Domini, 
Ambrosium  de  iis,  qui  init,  myster.  c.  9.  Hie¬ 
ronymum.  in  i.  cap.  ad  Tit.  Chrysostomum 
hom.  83.  in  'Mattii.  Cyrillum  lib.  iv.  in  Joan. 
cap.  16.  Hesychium  lib.  vi.  inLevit.  cap.  22. 

Explicationes  autem,  quas  ad  ea  loca 
Martyr  adhibet,  adeo  sunt  absurdae,  ut  ma¬ 
gis  confirment  argumentum  nostrum.  Tres 
autem  sunt  ejus  solutiones.  Prima  est  ad 
locum  Cypriani ;  sic  autem  loquitur  Cypria¬ 
nus  in  serm.  de  Caena  Domini :  «Ccena  dispo¬ 
sita  inter  sacramentales  epulas  obviaverunt 
sibi  instituta  antiqua,  et  nova,  et  comsumpto 
agno,  quem  antiqua  traditio  proponebat, 
inconsumptibilem  cibum  Magister  apponit 
discipulis.  »  Hoc  loco  Cyprianus  aperte 
comparat  agnum  paschalem  non  cum  pane, 
qui  non  minus  consumitur  in  ccena,  quam 
agnus,  sed  cum  corpore  Christi ;  quod  ita 
sumitur  in  ccena,  ut  semper  integrum  ma¬ 
neat.  Respondet  Martyr,  agnum  dici  con- 
sumptibilem,  quia  eseremonia  illa  cessare 
debebat ;  panem  Eucharistiae  dici  incon¬ 
sumptibilem  cibum,  quia  Sacramentum  Eu¬ 
charistia:  usque  ad  finem  saeculi  durabit. 
Quid  magis,  queeso,  hac  explicatione  extor¬ 
tum  ?  Nam  non  loquitur  Cyprianus  de  cerae- 
monia  ipsa  in  genere,  quae  tunc  abroganda 
erat,  sed  de  illo  agno  particulari,  quem  tunc 


Apostoli  cum  Domino  comederant  :  «  Agno, 
inquit,  consumpto,  quem  antiqua  traditio 
proponebat.  »  Sicut  igitur  ille  agnus  proprie 
per  comestionem  consumptus  fuerat,  ita  e 
contrario  si  antithesis  valet,  cibus  incon- 
sumptibilis,  non  est  caeremonia  novi  Sacra¬ 
menti  in  genere,  sed  est  res  aliqua  particu¬ 
laris,  quae  dum  comeditur,  non  absumitur, 
quae  certe  non  est  panis,  sed  corpus  Christi. 
Praeterea,  etiamsi  Sacramentum  Eucharistiae 
durabit  usque  ad  mundi  finem,  tamen  ces¬ 
sabit  tandem :  quare  non  recte  dici  potest  in- 
consumptibilis  cibus,  nisi  ratione  rei  con¬ 
tentae,  quae  est  absolute  inconsumptibiiis ; 
alioqui  posset  omnis  panis,  et  quilibet  alius 
cibus  dici  inconsumptibiiis,  quia  durabit  in 
specie  usque  ad  mundi  finem. 

Adhibet  deinde  aliam  solutionem,  quae 
etiam  convenit  testimonio  Ambrosii,  ac  dicit 
posse  inconsumptibilem  cibum  vocari  ipsum 
Domini  corpus  ;  sed  quia  idem  corpus,  et 
eodem  modo,  (id  est, per  fidem)  percipiebant 
veteres  in  agno,  quod  nos  in  pane  juxta  ad¬ 
versarios,  ideo  Martyr  dicit,  Cyprianum 
opponere  agnum  illum  irrationalem  non  pa¬ 
ni,  ut  par  erat,  sed  corpori  Domini,  quia 
agnus  ille  obscurius  significabat  corpus  Do¬ 
mini,  quam  noster  panis,  et  res  tunc  futura 
erat,  quae  jam  facta  est.  Poterant  enim  ve¬ 
teres  propter  illam  obscuritatem  per  quem¬ 
dam  tropum  dici  non  habuisse  corpus 
Christi. 

At  quis  non  misereatur  hujus  hominis  in 
tantis  angustiis  positi  ?  Nam  et  falsum  est,  ut 
ostendimus,  agno  illo  obscurius  significatum 
esse  Christum,  quam  pane,  cum  potius 
multo  clarius  illo  significaretur ;  et  falsum 
est  etiam  saltem  de  Eucharistia,  quam  Do¬ 
minus  ipse  discipulis  distribuit,  quod  rem 
praeteritam  significaverit.  Significabat  Christi 
mortem,  quae  futura  erat,  non  praeterita.  Et 
praeterea  quis  ferat  tropum  illum,  quo  di¬ 
cantur  non  habuisse  Christum  veteres,  et 
nos  dicamur  habere,  cum  eumdem  Christum 
et  eodem  modo,  id  est,  persolam  fidem  ha¬ 
beamus  ?  Ad  hunc  enim  modum  habendi, 
parum  aut  nihil  interest,  utrum  Christus 
venturus  fuerit,  an  venerit,  sicut  non  magis 
reficit  memoria  praeteriti  cibi,  quam  e  specta¬ 
tio  futuri.  Neque  refert  etiam  utrum  habea¬ 
mus  per  signa  clariora,  vel  obscuriora.  Ac, 
ut  similitudine  rem  illustremus  :  Si  quis 
dimitteret  debitori  debitum  centum  aureorum 
in  gratiam  amici,  qui  donaturus  est  ei  mille 
aureos  post  annum,  et  faceret  ei  syngrapham 


CAPUT  y. 


Io 


donationis,  et  obsignaret  sigillo  paulo  ru¬ 
diori  ;  deinde  post  duos  annos  dimitteret 
alteri  debitum,  item  centum  aureorum  in 
gratiam  ejusdem  amici,  qui  ei  donavit  mille 
aureos  ante  unum  annum,  et  daret  huic 
etiam  syngrapham  donationis,  et  obsignaret 
pulcherrimo  sigillo  :  qusero,  nuru  propter 
sigilli,  et  temporis  diversitatem  posset  dici 
priori  debitori  datam  obsignatam  syngra¬ 
pham,  posteriori  autem  vere  debitum  remis¬ 
sum  ?  nullus  certe  sanar  mentis  homo  ita  lo¬ 
queretur,  et  hoc  modo  tamen  loquitur  Mar¬ 
tyr. 

Alter  locus  erat  Ambrosii,  qui  ita  loquitur 
de  manna,  sicut  Cyprianus  de  agno  pascha¬ 
li  :  sic  enim  ait  de  his,  qui  initiantur  myste¬ 
riis,  cap  9  :  «  Considera  nunc,  uter  pree- 
stantior  sit,  panis  Angelorum,  an  caro  Christi, 
quar  utique  corpus  est  vitee.  Manna  illud  de 
coelo,  hoc  supra  coelum  ;  illud  coeli,  hoc  Do¬ 
mini  caelorum  ;  illud  corruptioni  obnoxium, 
si  in  alterum  diem  servaretur,  hoc  alienum 
ab  omni  corruptione.  »  Ad  hunc  locum  non 
respondet  Martyr,  sed  remittit  nos  ad  solu¬ 
tionem  jam  datam  ad  locum  Cypriani  ;  et 
nos  eum  remittamus  ad  superiorem  confuta¬ 
tionem. 

Ad  alia  testimonia  Hieronymi,  Origenis, 
Chrysostomi,  Hesychii  (nam  a  Cyrillo  fatetur 
se  dissentire)  respondet  illos  tribuere  He¬ 
braeis  tantum  symbola,  nobis  autem  rem 
ipsam  ;  quia  non  intelligebant  multi  Hebrae¬ 
orum,  quid  symbola  significarent,  et  proinde 
non  habebant  nisi  externa  symbola.  At  so¬ 
lutio  non  satisfacit,  tum  quia  Hieronymus, 
et  alii  comparant  inter  se  res  ipsas,  non  au¬ 
tem  habentes  ;  tum  quia  etiam  Christiani, 
qui  non  intelligunt  quid  symbola  significant, 
non  habent  nisi  symbola  secundum  adversa¬ 
rios. 


CAPUT  V. 

Quod  Joan.  vi.  agatur  de  Eucharistia. 

Jam  ut  ad  secundum  argumentum  ex 
Scripturis  veniamus,  probanda  est  eadem 
veritas  ex  promissione  Domini,  quae  habetur 
apud  Joannem  cap.  vi.  Tria  autem  de  hoc 
argumento  tractanda  erunt.  Primo  dispu¬ 


tandum  est,  an  Joan.  vr.  loquatur  Dominus 
de  Eucharistia.  Secundo,  deducendum  inde 
argumentum  pro  veritate  corporis  Domini. 
Tertio,  solvenda  argumenta  adversariorum, 
qui  putant  Joan.  vi.  non  agi  de  Eucha¬ 
ristia. 

Quantum  ad  primum,  non  est  controversia, 
an  in  toto  capite  agatur  de  Eucharistia  : 
constat  enim  non  ita  esse.  Nam  et  de  mira¬ 
culo  panum,  et  de  fide,  et  de  Incarnatione 
agitur  in  magna  parte  capitis.  Solum  igitur 
quaestio  est  de  illis  verbis  :  Panis  quem  ego 
dabo ,  caro  mea  est  pro  mundi  vita  (1) ;  et  de 
sequentibus  fere  ad  finem  capitis. 

Ac  haeretici  quidem  hujus  temporis  fere 
omnes  negant  haec  verba  ad  Sacramentum 
Eucharistiae  pertinere.  Lutherus  in  libro  de 
Captivitate  Babylonica  cap.  i.  dicit  cap.  vi. 
Joannis  in  totum  seponendum  esse,  ut  quod 
nihil  ad  hanc  rem  pertineat.  Idem  habet 
Zwnglius  inlib.  deVer a  et  falsa  religione,  cap. 
de  Eucharistia ,  idem  OEcolampadius  in  lib. 
de  Verbis  Domini  :  Hoc  est  corpus  meum. 
Idem  Martin usKemnitius  in  2.  par.  Examinis , 
pag.  G57.  ad  cap.  i.  sess.-,  xxi  Concilii  Tri- 
dentini.  Joannes  Calvinus  videtur  quidem 
nonnullis  in  alia  esse  sententia.  Nam  lib.  iv. 
Institui,  cap.  17.  §.  I.  et  5.  et  deinceps  tra- 
tans  de  hoc  Sacramento,  citat,  cap.  vi.  Joan¬ 
nis  :  tamen  §.  33.  aperte  sententiam  suam 
aperit.  Nam  cum  citasset  illa  verba,  Quisquis 
ederit  carnem  meam ,  et  liberit  sanguinem 
meum ,  in  me  manet ,  et  ego  in  eo  (2),  ita  sub¬ 
jungit  :  «  Excipiunt,  illic  non  agi  de  sacra- 
mentali  esu,  quod  ego  fateor.  »  Non  igitur 
voluit  Calvinus  intelligi  debere  sextum  caput 
Joannis  de  sacramentali  manducatione  :  ci¬ 
tavit  tamen  verba  hujus  capitis,  cum  de  Sa¬ 
cramento  ageret,  quia  existimat  in  hoc  ca¬ 
pite  tractari  de  spirituali  Christi  manduca¬ 
tione,  cui  postea  Dominus  addidit  externa 
symbola.  Id  quod  clarissime  exposuit  Petrus 
Martyr  in  lib.  contra  Gardinerum  par.  i.  ad 
solutionem  32.  objecti :  «  De  sexto  capite, 
inquit,  Joannis  an  ad  Eucharistiam  perti¬ 
neat  nos  ita  respondemus,  sermonem  ibi  de 
Sacramento  coense  non  institui.  »  Et  infra  : 
«Quoniam  tamen  res  ipsa,  id  est,  corporis  et 
sanguinis  Christi,  spiritualis  manducatio,  et 
potus  ibi  luculenter  traditur,  ad  quam  po¬ 
stea  Evangelistee  ad  finem  historiae  suar  de¬ 
clarant,  Christum  adjunxisse  symbola  ex¬ 
terna  panis,  et  vini,  idcirco  nos  caput  illud  a 


(1)  Joan.  VI,  52.  -  (2)  Joan.  VI,  57. 

Sacramento  Eucharistia)  non  putamus  esse 
alienum.  »  Atque  haec  cie  haereticorum 
sententia. 

Porro  Catholici  fere  omnes  intelligi  volunt 
hujus  capitis  verba  de  Sacramento  ipso  Eu¬ 
charistiae,  sive  de  sacramcntali  manduca¬ 
tione  corporis  Domini  in  Eucharistia.  Sunt 
tamen  pauci  quidam,  qui  ut  facilius  respon¬ 
derent  Hussitis,  vel  Lutheranis  ex  hoc  capite 
probantibus  communionem  sub  utraque 
specie,  docuerunt  non  agi  in  hoc  capite  de 
sacramentali  manducatione  et  potu,  corpo¬ 
ris,  et  sanguinis  Domini.  In  hoc  numero 
sunt  Gabriel  lect.  84.  super  canon.  Missae. 
Nicolaus  Cusanus  epist.  7.  ad  Bohemos. 
Thomas  Cajctanus  in  3.  part.  quaest.  lxxx. 
art.  ult.  Ruardus  Tappcr  in  explic.  artic.  13. 
Lovaniensium.  Joannes  Ilesselius  in  lib.  de 
Communione  sub  una  specie  ,  et  Cornelius 
Jansenius  cap.  59.  Concordiae.  Multum  au¬ 
tem  interest  inter  Catholicos,  et  haereticos, 
licet  in  sententia  eadem  convenire  videantur; 
quod  Catholici  id  senserunt  optima  inten¬ 
tione,  ut  videlicet  facilius  defenderunt  veri¬ 
tatem  :  haeretici  autem,  ut  camdem  facilius 
oppugnarent.  Deinde  catholici  subjiciunt 
se,  ac  sua  censurae  Conciliorum,  ac  Pontifi¬ 
cum;  quod  haeretici  non  faciunt. 

Porro  cueteri  scriptores  Catholici,  quos  in 
maximo  numero  citat  Nicolaus  Sandcrus  in 
libro  do  Sexto  capite  Joannis ,  summo  con¬ 
sensu  docent  in  hoc  capite  agi  de  mandu¬ 
catione  sacramentali  :  quod  sine  dubio  ve¬ 
rissimum  est ;  et  probari  potest  quatuor  ar¬ 
gumentis.  Primo  ex  hoc  ipso  loco  Scripturae. 
Secundo  ex  testimonio  Ecclesiae.  Tertio  ex 
Patribus.  Quarto  ex  absurdis,  quae  sequun¬ 
tur  ex  adversariorum  sententia. 

Quantum  ad  primum,  ex  ipso  textu  su¬ 
muntur  haec  argumenta.  Primum,  Dominus 
loquitur  de  futuro,  cum  ait :  Panis,  quem  ego 
dabo,  caro  mea  est.  At  si  panis  eo  loco  signi¬ 
ficaret  Christum  ut  fide  percipitur  sine  ulla 
relatione  ad  species  sacramentales,  non  di¬ 
ceret  in  futuro.  Manducatio  enim  illa  per  fi¬ 
dem  res  est  omnium  temporum  :  nam  etiam 
Patres  veteris  Testamenti  ita  Christum  man¬ 
ducaverant,  Et  confirmatur  ex  textu  graeco, 
quem  haeretici  latino  anteponere  solent ;  sic 
enim  habetur :  Panis ,  quem  ego  dabo,  caro 
mea  est ,  quam  ego  dabo  pro  mundi,  vita.  Ubi 
illud  secundum,  Dabo ,  non  potest  exponi,  ni¬ 
si  pro  re  vere  et  proprie  futura ;  ergo  et  pri¬ 
mum,  Dabo ,  ita  exponi  debet.  Promisit  igi¬ 
tur  Dominus  carnem  suam,  non  absolute, 


sed  in  Sacramento  sumendam,  quod  promis¬ 
sum  implevit  in  ultima  ccena.  Confirmatur  se¬ 
cundo  ex  distinctione,  quam  facit  Dominus 
inter  donum  Patris,  et  donum  suum.  Nam  de 
Patre  dicit  in  praesenti :  Pater  meus  dat  vobis 
panem  de  caelo  verum  ;  de  se  autem  in  futuro  : 
Panis ,  quem  ego  dabo ,  quia  nimirum  donum 
Patris  jam  aderat,  id  est,  Filius  ejus  incarna¬ 
tus  :  donum  Filii,  id  est,  caro  in  Sacramento, 
futurum  erat. 

Secundum  argumentum  sumitur  ex  colla¬ 
tione  horum  verborum,  cum  verbis  ccenae  : 
tanta  enim  est  similitudo,  ut  plane  clamare 
videatur  divina  Scriptura,  ibi  reddi,  quod  hic 
fuit  promissum  :  Hic  enim  dicitur  :  Panis , 
quem  ego  dabo,  caro  mea  est,  quam  dabo  pro 
mundi  vita.  Ibi  autem  :  Accipite  et  manducate , 
hoc  est  enim  corpus  meum ,  quod  pro  vobis  datur 
in  remissionem  peccatorum. 

Tertium  argumentum  ex  sequentibus  ver¬ 
bis  :  Litigabant  ergo  Judaei  ad  invicem ,  dicen¬ 
tes  :  Quomodo  potest  hic  nobis  carnem  suam  da¬ 
re  ad  manducandum ?  et  exiliis  discipulorum 
paulo  infra  :  Durus  est  hic  sermo  et  equis  potest 
eum  audire  ?  Ex  his  enim  colligitur  tam  Ju- 
deeos  cceteros,  quam  discipulos  ipsos  intelle¬ 
xisse  aliquid  novum,  et  mirandum  proponi 
a  Christo.  Dominus  autem  non  correxit  eo¬ 
rum  sententiam,  sed  iterum  inculcavit :  Nisi 
manducaveritis  carnem  Filii  hominis  etc. 
Quis  credat  rem  facillimam,  qualis  est  crede¬ 
re  in  Christum,  voluisse  Dominum  cum  tan¬ 
to  offendiculo  discipulorum  involvere  tot  obs¬ 
curissimis  metaphoris,  cum  potuisset  uno 
verbo  rem  totam  declarare  ?  Et  confirmatur, 
quia  solebat  Dominus,  si  quid  per  parabolas 
obscure  proponeret,  postea  discipulis  expli¬ 
care,  ut  patet  Matth.  xin.de  parabolis  semi¬ 
nantis,  et  zizaniorum,  et  Joan.  m.  cum  dixis¬ 
set  :  Oportet  vos  nasci  denuo,  et  Nicodemus 
non  intellexisset,  explicuit  paulo  postid  fieri 
ex  aqua,  et  Spiritu  Sancto,  et  Joan.  x  expli¬ 
cuit  parabolam  de  pastore,  ovibus,  ostio  etc. 
Idem  fecit  et  Joan.  xvi  de  illis  verbis  :  Mo¬ 
dicum,  et  videbitis  me,  et  iterum  modicum  et  non 
videbitis  me.  Hic  autem  non  explicuit  aliter, 
sed  dixit  iis,  qui  non  recesserant  :  Vultis  et, 
vos  abire?  quasi  diceret,  Non  habeo  aliud 
quod  faciam,  insinuavi  mysterium,  fide  hic 
opus  est,  qui  non  vult  acquiescere,  abeat. 

Quartum  argumentum,  ex  illis  verbis  :  Nisi 
manducaveritis  carnem  Filii  hominis ,  et  biberi¬ 
tis  ejus  sanguinem,  non  habebitis  vitam  in  vobis,' 
equi  manducat  meam  carnem,  et  bibit  meum 
sanguinem,  habet  vitam  externam,  etc.;  Caro 

mea  vere  est  cibus,  et  sanguis  meus  vere  est  po¬ 
tus ,  etc.  Ista  enim  distinctio  tam  frequens 
carnis  et  sanguinis,  et  cibi  ac  potus,  aperte 
indicat  Christum  loqui  de  communicatione 
sui  sub  speciebus  panis,  et  vini  :  alioqui 
enim  quorsum  ista  distinctio  toties  praesertim 
repetita?  Spiritualis  enim  perceptio  Christi 
per  fidem,  non  eget  ista  distinctione,  cum  uno 
modo  fiat :  idem  enim  est  manducare,  et  bi¬ 
bere  in  sumptione  per  solam  fidem.  Adde, 
quod  illa  expressio :  Caro  mea  vere  est  cibus, 
et  sanguis  meus  vere  est  potus,  significat  diver¬ 
sum  modum  sumendi  carnem,  et  sanguinem 
Christi,  qui  plane  perit,  si  tollas  species  sa- 
cramentales. 

Quintum  est,  in  illis  verbis  :  Non  sicut  man¬ 
ducaverunt  patres  vestri  manna,  etc.  Siquidem 
comparatio  non  fit  inter  manna,  et  corpus 
Christi,  ut  sumitur  sola  fide,  sed  ut  sumitur 
in  Sacramento,  id  quod  perspicuum  est  tum 
est  Apostolo  I  Corinth.  10,  ubi  comparat 
transitum  maris  rubri  cum  Baptismo,  et  man¬ 
na  cum  Eucharistia,  tum  etiam  quia  corpus 
Domini,  ut  sumitur  sola  fide,  non  defuit  ve¬ 
teribus  ;  immo  illud  in  manna  ita  sumebant 
opinione  adversariorum,  ut  nos  sumimus  in 
Eucharistia. 

Sextum  ex  miraculo  panum.  Adjunxit 
enim  Dominus  hanc  disputationem  illi  mira¬ 
culo,  quia  multiplicatio  illa  panum  fuit 
insignis  figura  hujus  Sacramenti. 

Septimum  ex  verbis  manducandi  carnem, 
ct  bibendi  sanguinem  tam  saepe  repetitis,  et 
cum  juramento  :  Arnen,  arnen,  confirmatis. 
Illa  enim  verba  non  possunt  figurate  accipi, 
sed  proprie ;  tum  quia  semper  propria  signi¬ 
ficatio  sequenda  est,  nisi  evidenter  probetur 
contrarium  ;  tum  quia  valde  absurdum  esset 
Dominum  non  semel,  sed  saepius  juramento 
confirmasse,  oportere  manducari  ipsius  car¬ 
nem,  si  hoc  non  nisi  figurate  faciendum  esset: 
neque  enim  juramento  confirmare  licet,  nisi 
sententias  apertissimas,  et  certissimas,  et  quae 
non  possint  in  alium  sensum  torqueri,  ne  de¬ 
tur  occasio  perjuriis.  At  proprie  caro  signi¬ 
ficat  carnem,  et  manducare  significat  corpo¬ 
ralem  actionem  qua  cibus  trajicitur  ab  ore 
ad  stomachum.  Id  autem  non  fit  quando  cre¬ 
ditur  in  Christum,  sed  tantum  quando  sumi¬ 
tur  in  Eucharistia  ;  loquitur  ergo  Dominus  de 
sacramento  Eucharistia?. 

Octavum  ex  collatione  hujus  capitis  cum  iii 
cap.  ejusdem  Evangelii.  Sicut  enim  cap.  iii, 
Dominus,  ut  Baptismum  insinuaret,  dixit  Ni- 
codemo,et  aliquoties  repetivit:  Oportet  vos  na- 
Tom.  IV. 

scidenuo,  etc.  Nisi  quis  renatus  fuerit  ex  aqua , 
et  Spiritu  Sancto  :  ita  hoc  loco,  ut  insinuaret 
alterum  Sacramentum,  nimirum  Euchari¬ 
stia?,  dixit, et  repetivit  sa?pius  :  Nisi  manduca¬ 
veritis  carnem  Filii  hominis,  et:  Qui  manducat 
meam  carnem  etc.  Et  sicut  eo  loco  mirabatur 
Nicodemus,  neque  poterat  capere,  quomodo 
fieri  deberet  illa  regeneratio  :  sic  etiam  hoc 
loco  mirantur  discipuli,  quomodo  possit  fieri 
ista  manducatio. 

Probatur  secundo  ex  testimonio  Ecclesia?. 
Nam  Concilium  Alexandrinum,  quod  appro¬ 
batum  fuit  in  III  Synodo  generali,  in  epist.  ad 
Nestorium  exponit  illud  :  Nisi  manducaveritis, 
de  Sacramenti  hujus  perceptione.  Idem  facit 
VII  Synodus  act.  6.  in  fine  tertii  tomi.  Simi¬ 
liter  Concilium  Tridentinum  sess.  13.  cap.  2. 
exponit  de  hoc  eodem  Sacramento  illa  verba  : 
Qui  manducat  me,  et  ipse  vivet  propter  me. 
Itaque  licet  ista  Concilia  non  condiderint  de¬ 
cretum  aliquod  de  hac  re  ,  tamen  satis  appa¬ 
ret,  quid  senserint  omnes  Episcopi  trium  ge¬ 
neralium  Conciliorum,  et  proinde  omnis 
Ecclesia,  quam  illi  repraesentabant.  Adde, 
quod  in  die  festo  venerabilis  Sacramenti, 
Evangelica  lectio  proponitur  ab  Ecclesia  ex 
cap.  vi  Joan.  Adde  ultimo,  quod  Romanus 
Catechismus,  qui  omnibus  pastoribus  com¬ 
munis  esse  debet,  adducit  testimonia  ex  hoc 
capite,  cum  de  Sacramento  Eucharistia?  tra¬ 
ctat  ;  qua?  argumenta  ex  Ecclesia?  pra?sentis 
testimonio,  licet  ab  haereticis  contemnantur, 
tamen  Catholicis  maxima  esse  debent. 

Probatur  tertio  ex  Patribus.  Ac  primum, 
qui  commentaria  scripserunt  in  Jo annem, 
summo  consensu  haec  loca  de  Sacramento 
Eucharistia?  exponunt,  nimirum  Chrysosto- 
mus,  Augustinus,  Cyrillus,  Theophylactus, 
Euthymius,  Rupertus,  S.  Thomas,  Nicolaus 
Lyranus,  et  Dionysius  Carthusianus.  Praeter 
hos  interpretes,  qui  ex  proposito  Evange- 
lium  explicant,  Origenes  homil.  7  in  Num. 
Athanasius  homil.  in  illud:  Qui  dixerit  ver¬ 
bum  in  Filium  hominis,  et  in  synopsi  Basi- 
lius  lib.  i.  de  Baptismo  cap.  3.  ct  in  Regulis 
moralibus ,  cap.  21.  Cyrillus  Hierosolymita¬ 
nus  catechesi  4.  mystagogica.  Theophylus 
Alexandrinus  lib.  n.  Paschali ;  Epiphanius 
haeres,  oo.  Theodoretus  lib.  i y.Hist.  cap.  11. 
Damascenus  lib  iv.  de  Fide  cap.  14. Ex  latinis 
Cyprianus  serm.  de  Orat.  Dominica ,  et  lib.  i. 
contra  Judseos  cap.  21.  et  in  serm.  de  Ccena 
Domini.  Hilarius  lib  vih.  de  Trinit.  Ambrosius 
lib.  vi.  de  Sacramentis, cap.  i.  et  de  iis  qui  ini¬ 
tiantur  mysteriis  cap. 8.  ctlib.iv.  de  lude  cap. 

5.  Hesychius  lib.  vi.  in  Levit,  cap.  22.  Euse- 
bius  hom.  5.  de  Paschate.  Etsi  enim  llesy- 
chius,  et  Eusebius  videntur  Graeci  homines 
fuisse,  tamen  latine  scripserunt.  Hieronymus 
in  epist.  ad  Hidibiam ,  quaest.  2.  et  in  1.  cap. 
ad  Eplics.  August.  serm.2.  de  Verbis  Apostoli 
quaest.  57.  in  Levitic.  in  Ps.  xxxiii.  concion. 
i.  de  consensu  Evangelistarum,  lib.  m  cap. 
1.  et  alibi.  Leosermon.  6.  de  Jejunio  7.  men¬ 
sis.  Gassiodorus  in  Ps.  cix.  Haymo,  Sedulius, 
et  Primasius  in  cap.  x,  et  xi.  ad  Connth. 
Gregorius  lib.  vii.  moral.  cap.  4.  Isidorus 
lib.  i.  de  Officiis  divinis  cap.  18.  Bernardus 
serm.  i.  m  vigilia  Nativit.  et  serm.  i.  de  Pa¬ 
schate. 

Ad  haec  loca  respondent  Ruardus,  et  Jan- 
senius,  Patres  in  homiliis  ad  populum  prae¬ 
sertim,  accommodasse  verba  Joan.  vi.  ad  sa¬ 
cramentum  Eucharistiae.  At  major  pars  au¬ 
ctorum  allegatorum,  scripsit  commentaria, 
vel  disputationes,  in  quibus  litteralis  sensus 
exprimi  debet,  non  sensus  mystici,  et  accom¬ 
modationes.  Et  sane  si  licet  hoc  dicere  de 
isto  capite,  cur  non  licebitidem  dicere  de  cap. 
iii.  Joan.  nimirum  Patres  accommodasse 
eum  locum  ad  Baptismum?  Adde,  quod  ad¬ 
versarii  ne  unum  quidem  proferre  possunt, 
qui  docuerit  hunc  locum  Joannis  intelligi  de¬ 
bere  solum  de  spirituali  manducatione,  et 
nullo  modo  de  sacramentali. 

Praeter  hos  Patres  notandi  sunt  alii  poste¬ 
riores  doctores,  ne  quis  putet  recentiores 
Catholicos  contrarium  sensisse,  exceptis  il¬ 
lis  paucissimis,  quos  supra  nominavi.  Ita 
igitur  exposuerunt,  qui  scripserunt  olim  con¬ 
tra  Joannem  Scotum,  vel  Berengarium,  ut 
Paschasius  lib.  de  Sacramentis  cap  14.  Adel- 
mannus  in  epist.  ad  Berengarium ,  Guitmun- 
dus  lib.  m.  Algerus  lib.  i.  cap,  10.  12.  et  17. 
Ita  etiam  Scholastici  qui  postea  secuti  sunt 
cum  magistro  lib.  iv.  dist.  10.  Ita  quoque 
Thomas  Waldensis  contra  Wiclefum  tom.  n. 
de  Sacramentis  cap.  92.  et  94.  et  Joanncs 
Gerson  contra  Hussitas  in  lib.  de  Communione 
laicorum.  Denique  nostro  tempore  contra  Lu- 
theranos  plurimi,  sed  praeter  alios  Nicolaus 
Sanderus,  librum  integrum  scripsit  de  hac 
re. 

Probatur  quarto  haec  eadem  veritas  ex  ab¬ 
surdis,  quae  sequerentur.  Primo,  sequeretur 
Joannem  nihil  plane  scripsisse  de  hoc  Sacra¬ 
mento  ;  nam  nusquam  attigit  hanc  materiam 
nisi  hoc  loco.  At  certe  valde  absurdum  est, 


Evangelistam  primarium,  et  diligentissimum 
in  summis  mysteriis  explicandis,  nihil  de  hoc 
summo  Sacramento  scriptum  reliquisse,  prae- 
sertim  cum  tam  multa  scripserit  de  Bapti¬ 
smo.  Quare  Augustinus  lib.  m.  de  Consensu 
Evangelistar.  cap.  i.  monet,  Joannem  nihil 
scripsisse  de  coena  Domini  in  proprio  loco, 
ut  coeteri  facerunt,  quia  plurima  de  ea  re  ante 
scripserat.  Secundo  sequeretur,  Christum 
nunquam  explicuisse  fructum,  aut  excel¬ 
lentiam  hujus  sacramenti,  cum  id  tam  ssepe 
fecerit  de  Baptismo  :  nam  in  ultima  coena  so¬ 
lum  instituit,  sed  nihil  addidit  ad  ejus  ex¬ 
plicationem.  Et  confirmatur,  quia  (ut  Chry- 
sostomus  annotavit  in  comment.  cap.  xxvi. 
Matth.)  Apostoli  sine  dubio  commoti  fuis¬ 
sent,  et  turbati,  cum  audiebant  :  Accipite ,  et 
comedite ,  hoc  est  enim  corpus  meum  (1),  nisi 
antea  instructi  fuissent.  Tertio,  sequeretur 
nullum  exstare  praeceptum  divinum  de  hoc 
sacramento  percipiendo.  Nam  apud  alios 
Evangelistas  solum  exstat  institutio ,  et  quo¬ 
ties  Sacramentum  sumitur,  id  fiat  in  memo¬ 
riam  Dominicae  pasc'  '•bs.  Argumenta  in  con¬ 
trarium  solventur  io  ia  cap.  7. 


CAPUT  VI. 

Probatur  veritas  corporis  Domini  in  Euchari¬ 
stia  ex  cap.  VI.  Joannis. 

Nunc  jacto  fundamento  solidissimo,  possu¬ 
mus  inde  sumere  aeque  solidum  argumentum 
ad  probandam  veram  praesentiam  corporis 
Domini  in  Eucharistia.  Dominus  enim  loquens 
de  pane,  quem  daturus  erat  in  coena,  diserte 
dixit :  Panis ,  quem  ego  dabo ,  caro  mea  est 
pro  mundi  vita  (2). 

Posset  autem  dupliciter  hoc  argumentum 
refutari.  Primo,  si  quis  diceret  (quod  revera 
dicunt  haeretici)  per  panem  hoc  loco  intelligi 
Christum  absolute,  non  autem  ut  est  in  Sa¬ 
cramento  sub  speciebus.  Sed  haec  solutio  pro¬ 
fligata  jam  est  omnibus  airgumentis,  quae  fe¬ 
cimus  capite  superiori. 

Secundo,  si  quis  admitteret,  per  panem  in¬ 
telligi  Eucharistiam,  sed  diceret,  panem  illum 
Eucharisticum  dici  carnem  Christi,  non  pro¬ 
prie  sed  figurate,  sive  tropus  sit  in  verbo  est 
sive  in  nomine  caro. 

Haec  autem  solutio  refutanda  est  fusius  in 


(1)  Math.  XXVI,  26.  -  (2)  Joan.  VI,  52. 

explicatione  verborum  illorum  :  Hoc  est  cor¬ 
pus  meum ;  nunc  autem  refutari  potest  ex 
verbis  hujus  ipsius  loci  multipliciter,  et  qui¬ 
dem  solidissime.  Primo,  ex  comparatione 
panum  miraculo  multiplicatorum,  et  mannse, 
quod  pluit  in  deserto.  Dominus  enim  conten¬ 
dit  panem  hunc  suum,  quem  daturum  se 
pollicebatur,  preestantiorem  esse  utrisque. 
At  certe  simplex  panis  ob  solam  significatio¬ 
nem  corporis  Christi  non  praestat  panibus  il¬ 
lis  miraculo  creatis,  et  multo  minus  ipsi 
mannae,  quod  etiam  Christum  significabat, 
ut  supra  ostendimus.  Praeterea  ilii  signum 
petebant  a  Christo,  objicientes  illi  manna, 
quod  non  sine  magno  miraculo  pluebat  patri¬ 
bus  in  deserto;  Christus  autem  respondet  se 
daturum  panem  de  coelo  verum.  Nullum  au¬ 
tem  est  miraculum  in  pane  communi  signifi¬ 
cante  corpus  Christi  ;  neque  etiam  in  appre¬ 
hensione,  et  manducatione  Christi  per  fidem. 
Denique  Dominus  aliquid  promisit,  quod  Pa¬ 
tres  non  habuissent  :  sicut  illi  habuerunt 
manna,  quod  nos  non  habemus.  At  carnem 
Christi  per  figuram,  sed  significative  etiam 
patres  habuerunt. 

Secundo,  ex  dubitatione  Capharnaitarum, 
qui  sine  dubio  intellexerunt  veram  carnem  a 
Christo  promissam  ;  et  similiter  ex  offensione 
discipulorum,  qui  eodem  modo  verba  Christi 
intellexerant  :  quorum  opinionem  Dominus 
non  correxit ;  sed  arguit  eorum  dubitatio¬ 
nem.  At  quis  credat,  Dominum,  qui  tantope¬ 
re  sitiebat  hominum  salutem,  passurum  fuis¬ 
se,  ut  tot  discipuli  ab  ipso  discederent,  si  po¬ 
tuisset  uno  verbo  eos  revocare,  dicendo  se 
figurate  loqui ;  et  rem  facillimam  creditu  se 
proposuisse? 

Tertio  ex  illis  verbis  :  Qui  manducat  meatu 
carnem ,  et  bibit  meum  sanguinem.  Nam  in 
appprehensione  Christi  per  fidem,  non  solum 
non  est  vera  manducatio,  sed  nulla  potest 
fingi  distinctio  inter  cibum  et  potum,  ut  su¬ 
pra  diximus  ;  ergo  hic  promittitur  vera  caro, 
et  verius  sanguis,  qui  manducari  et  bibi  pos¬ 
sunt. 

Quarto,  exiliis  verbis:  Hoc  vos  scandalizat? 
Si  ergo  videritis  Filium  hominis  ascendentem 
ubi  erat  prius  ?  Ista  enim  dupliciter  exponi 
solent,  et  utraque  expositio  confirmat  no¬ 
stram  sententiam.  Una  expositio  est,  quod 
voluerit  Dominus  rem  unam  mirabilem  alia 
mirabiliore,  vel  teque  mirabili  confirmare. 
Sicut  enim  cum  dubitabant  Judeci,  an  Ghri- 

(1)  Joan.  VI,  55.  —  (2)  Joan.  VI,  02  et  03. 

stus  posset  remittere  peccata,  id  ipse  proba¬ 
vit,  sanando  paralyticum,  Matthan  ix,  et  idem 
saepe  alibi  fecit,  ut  Joan.  i.  cum  Nathanaele, 
et  Joan.  m.  cum  Nicodcmo.  Ex  qua  exposi¬ 
tione  sequitur  veritas  nostrae  sententia? :  si 
enim  Dominus  non  promisisset  veram  carnem 
suam  se  daturum  in  Sacramento,  non  fuisset 
opus  probare  potentiam  suam  exemplo  As¬ 
censionis. 

Altera  expositio  est,  quam  indicare  mihi 
videtur  Chrysostomus  in  commentario,  et 
sane  valde  litteralis,  quod  Dominus  repre¬ 
hendat  incredulitatem  discipulorum,  ac  do¬ 
ceat,  majorem  occasionem  eos  habituros  du¬ 
bitandi  in  Christi  absentia,  si  in  ejus  prse- 
sentia  dubitant,  quasi  dicat :  Hoc  vos  scan¬ 
dalizat,  quod  carnem  meam  vobis  edendam 
dare  velim?  quid  ergo  facietis,  quando  in 
coelum  ascendero,  et  tam  procul  a  vobis 
'abierit  corpus  meum  ?  quomodo  tunc  pote¬ 
ritis  credere  idem  corpus  vobis  in  Eucharistia 
praesens  exhiberi?  Porro  haec  etiam  expositio 
mirifice  confirmat  Catholicam  veritatem. 
Nam  si  Dominus  solum  promisisset  corpus 
suum  fide  percipiendum,  non  fuisset  diffici¬ 
lius,  sed  facilius  ita  illud  sumere  i  s,  qui  vi¬ 
dissent  ascensionem  Christi  :  ascensio  enim 
conspecta  roboravit  Apostolos  in  fide  ;  non 
ergo  Dominus  diceret :  Quid  ergo  si  videritis 
Filium  hominis  ascendentem  ? 


CAPUT  VII. 

Solvuntur  objectiones  adversariorum. 

Ad  hoc  nostrum  secundum  argumentum 
ex  cap.  vi.  Joan.  nihil  habent,  quod  objiciant, 
nisi  caput  illud  ad  Sacramentum  non  per¬ 
tinere.  Solvenda  igitur  sunt  eorum  argu¬ 
menta. 

Primum  argumentum  Lutheri  est,  quo  uti¬ 
tur  etiam  Kemnitius,  et  alii.  Coena  Domini 
instituta  fuit  pridie  passionis  Christi.  Sermo 
autem  ille,  qui  describitur  Joan.  vi.  habitus 
est  integro  anno  ante  Christi  passionem ;  non 
igitur  in  eo  de  ccena  agitur.  Confirmat  Kem¬ 
nitius,  quia  si  ideo  Papistie  reformaro  vo¬ 
lunt  Communionem,  quia  Joan.  vi.  dicitur  : 
Qui  manducat  hunc  panem ,  vivet  in  aeternum ; 
oportebit  etiam  dicere  in  coena  solam  aquam 

adhibendum,  quia  Joau  iv.  dicitur  :  Qui  bi¬ 
berit  ex  aqua  hae ,  non  sitiet  in  veternum  (1). 

Respondeo  :  Non  negamus  ctenam  Domini 
i  nstitutam  fuisse  pridie  passionis,  et  non  uno 
anno  ante;  dicimus  tamen  uno  anno  ante  pro- 
amissam  a  Christo, et  de  ejus  coeme  fu  time  exi¬ 
miis  fructibus  ab  eodem  disputatum.  Id  quod 
in  aliis  etiam  multis  rebus  Dominus  feci f . 
Nam  claves  regni  cadorum  Petro  promisit, 
Mattii,  xvi,  et  explicuit  quam  vim  essent  ha¬ 
bitura?  ;  quas  tamen  non  tradidit,  nisi  post 
resurrectionem,  Joan.  xxr.  Ad  confirma¬ 
tionem  respondeo,  Catholicos  non  reformare 
Communionem  traditam,  Matth.  xxvr  eteap. 
vr  Joan.,  ut  Kemnitius  mentitur  :  non  enim 
deformatur  Communio,  Matth.  xxvi,  ut  re- 
formationc  indigeat.  Dicimus  tamen  recte 
explicari  unum  locum  per  alium  et  quia 
Joan  vi,  dicitur:  Qui.  manducat  hunc  panem, 
viret  in  veternum ,  recte  colligimus,  sub  una, 
specie  sumptum  Sacramentum  ita  sufficere, 
ut  non  necessario  requirantur  duae  ad  fru¬ 
ctum  Communionis  percipiendum.  Magna  est 
autem  dissimilitudo  inter  aquam,  de  qua  lo¬ 
quitur  Dominus. Joan.  iv,  et  panem  de  quo 
loquitur  idem  Domidus  Joan.  vi.  Nam  omnes 
interpretes  posteriorem  locum  exponunt  de 
Eucharistia,  ut  supra  demonstravimus,  prio¬ 
rem  autem  nullus  omnino.  Deinde  Joaunes 
ipse  exposuit  per  aquam  gratiam  Spiritus 
sancti,  Joan.  yii  :  IIoc  autem  dicit,  inquit,  de 
Spiritu ,  quem  accepturi  erant  credentes  in 
eum ;  panem  autem,  Joan.  vi,  Christus  ipse 
dixit,  esse  carnem  suam,  cum  ait  :  Panis 
quem  ego  dabo,  caro  mea  est  (2). 

Secundum  argumentum  ejusdem  Lutheri: 
Joan.  vi,  disserit  Dominus  de  illa  manduca¬ 
tione  coelestis  panis,  qua?  dat  vitam.  Sed  sola 
manducatio  spiritualis  per  fidem  dat  vitam  ; 
ergo  de  illa  sola  agitur. 

Respondeo,  falsum  assumi  ;  nam  etiam  sa- 
cramentalis  manducatio  dat  vitam  ;  sicut  in 
Baptismo  non  sola  interna  ablutio,  sed  etiam 
externa  mundat  animas,  illa  formaliter,  ista 
efficienter,  atque  instrumentaliter  :  et  sicut 
scriptum  est  Actor,  xv.  Fide  purificans  corda 
eorum  ;  ita  scriptum  est  :  Mundans  eam  la¬ 
vacro  aquxin  verbo  vita >  (3L  Ephes.  v.  Neque 
obstat,  quod  manducatio  sacramentalis  non 
det  vitam  sine  fide  :  nam  id  provenit  ex  iu- 
dispositionc  accedentis,  non  ex  ipso  Sacra¬ 
mento,  quod  ex  se  semper  est  efficax. 


Tertium  argumentum  ejusdem  Lutheri, 
et  Martyris  iti  defensione  contra  Gardinerum 
par.  i,  ad  objectum  13,  pag.  91.  Dominus, 
Joan.  vi,  non  solum  dicit,  manducationem 
hujus  panis  dare  vitam,  sed  etiam  dicit  sine 
hac  manducatione  neminem  posse  vivere  : 
A  is  i  manducaveritis  etc.  At  hoc  praeceptum 
tam  arctum  non  potest  intelligi  de  manduca¬ 
tione  sacramentali  ;  alioqui  perirent  omnes 
infantes,  qui  manducare  nihil  possunt,  sed 
solum  lac  sugere  :  perirent  etiam  omnes,  qui 
non  communicarent,  impediti  aliqua  neces¬ 
saria  causa,  etiamsi  alioqui  baptizati  et  ju¬ 
stificati  essent. 

Respondeo,  communem  esse  difficultatem, 
quomodocumque  hic  locus  intelligatur.  Nam 
si  velint  adversarii  intelligi  de  manducatione 
spirituali  per  fidem  ;  quomodo,  quieso,  in¬ 
fantes  manducabunt,  qui  nullum  habent 
usum  spiritus,  nec  finem  actualem  ullam  ? 
Imo  facilius  esset  infantibus  instillare  ali¬ 
quid  Sacramenti,  quam  efficere,  ut  credant. 
Dico  igitur  hunc  locum  ad  solos  adultos  per¬ 
tinere,  qui  quidem,  aut  re  ipsa  si  possunt, 
aut  saltem  desiderio,  tenentur  hoc  Sacra¬ 
mentum  aliquando  percipere.  Id  ita  esse  pa¬ 
tet,  quia  hoc  Sacramentum  non  est  institu¬ 
tum  ad  vitam  dandam  iis  qui  non  habent, 
sicut  Baptismus  ;  sed  ad  conservandam  iis, 
qui  habent.  Et  sic  intelligitur  illud  :  Xon 
habebitis  vitam  in  vobis,  id  est,  non  poteri¬ 
tis  retinere,  sed  eam  amittetis,  sicut  dici¬ 
tur  1.  Joan.  m  :  Omnis  homicida  non  habet 
vitam  in  se  manentem  (i).  Non  enim  sensus 
est,  non  acquirit  vitam  ;  sed  non  retinet, 
amittit,  moritur  :  hinc  enim  non  regene¬ 
ratio,  sed  manducatio  dicitur.  Porro  ista 
conservatio  non  est  necessaria,  nisi  iis,  in 
quibus  vita  jam  acquisita  minui,  aut  perdi 
potest,  quales  non  sunt  infantes.  Unde  Do¬ 
minus  non  ait  :  Nisi  quis  manducaverit,  sicut 
dixit  de  Baptismo  :  Nisi  quis  renatus  fuerit ; 
sed,  Xisi  manducaveritis  ;  ubi  alloquitur  cir- 
cumsUmtes,  et  eorum  similes,  qui  capaces 
sunt  hujus  praecepti.  Et  praeterea  cum  lo¬ 
quitur  de  manducatione  panis,  id  est,  cum 
carnem  suam  panem  vocat,  satis  aperte  in¬ 
dicat,  se  non  loqui  de  infantibus,  qui  non 
vescuntur  pane,  sed  lacte.  Denique  vel  ht.ee 
verba :  Xisi  manducaveritis,  sonant  prae¬ 
ceptum  vel  medium  ad  salutem  necessa¬ 
rium.  Si  praeceptum,  aut  ad  infantes  non 


{ l)  Joan.  VI,  55:  IV,' |3  —  (2)  Joan.  VII,  59 ;  VI,  52.  - 
111,  <5. 


(3)  Act.  up.  XV, 9  ;  Eph.  V,2G.  -  (4)  1  Joan. 


CAPUT  VII. 


2! 


pertinet,  cum  ejus  non  sint  capaces,  aut 
certe  excusantur  cum  non  possint  illud  im¬ 
plere  ;  id  enim  est  commune  omni  praecepto. 
Si  medium  ad  salutem  necessarium ;  certe 
solum  est  medium  iis  qui  vitam  amittere 
possunt,  quales  non  sunt  qui  usu  rationis 
carent. 

Quartum  argumentum  ejusdem.  Augu¬ 
stinus  lib.  ii  Contra  Julian.  docet,  infantes 
manducare  carnem  Christi,  quatenus  fidei  com 
municant  ;  igitur  hic  locus  de  manducatione 
per  fidem  intelligitur.  Huc  addi  possunt  alia 
loca  Patrum,  qua;  a  Martyre,  et  ab  aliis  affe¬ 
runtur.  Nam  idem  Augustinus  tract.  25.  in 
Joan  cap.  vi,  Joan.  adeo  spiritualiterexponit; 
ut  dicat  :  «Crede  et  manducasti»  et  tract.  26. 
«  Credere  in  eum,  hoc  est,  manducare  panem 
vivum.  »  Idem  etiam  deDoctr.  Christiana  lib. 
ni.  cap.  16,  dicit  illa  verba :  «  Nisi  mandu¬ 
caveritis  carnem  filii  hominis,»  nihil  aliud  si¬ 
gnificare,  nisi  passioni  Domini  communi¬ 
candum,  et  mente  suaviter  cogitandum, 
Christi  carnem  pro  nobis  fuisse  crucifixam. 
Prreterea  Clemens  Alexandrinus  lib.  i.  Pae¬ 
dagogi,  cap.  vi.  exponit  hoc  loco  per  carnem, 
et  sanguinem  Christi,  verbum  Dei,  quo  spi- 
ritualiter  alimur,  et  inebriamur.  Item  Basi¬ 
bus  epist.  141.  exponit  per  carnem  et  san¬ 
guinem  doctrinam  Christi,  et  mysticum  ejus 
adventum.  Hieronymus  quoque  in  Psalm. 
cxlvii.  per  carnem,  et  sanguinem  Domini 
Scripturas  intelligit.  Denique  S.  Bernardus 
in  3.  versiculum  Psalm.  xc.  Qui  habitat,  di¬ 
cit.  manducare  Christi  carnem,  esse  passioni 
Domini  communicare,  ejusque  vitam  imi- 
tari. 

Respondeo  ad  locum  Augustini  allatum  a 
Luthero,  qui  habetur  lib.  i.  in  Julianum ,  non 
lib.  ii.  ut  ipse  citat.  Ac  primo  observandum 
est,  Augustinum  non  raro  dicere  infantes 
debere  edere  corpus  Domini,  si  salvi  futuri 
sint,  cceterum  non  intelligit  id  fieri  debere 
necessario  reipsa.  Nam  idem  Augustinus  ibi¬ 
dem,  et  lib.  m.  de  Peccator,  meritis  et  re- 
miss.  cap.  iv,  et  in  serm.  ad  infantes,  quem 
citat  Beda  in  Commentar.  I.  Cor.  x.  scribit 
infantes  in  ipso  Baptismo  communicare  cor¬ 
pori  Christi,  et  per  susceptionem  Baptismi 
implere  etiam  praeceptum  de  sumptione  Eu¬ 
charistia;. 

Notandum  secundo,  intantes  non  solum 
non  obligari  ad  Communionem  reipsa,  sed 
hrec  in  voto  expl icito,  cujus  non  sunt  ullo 
modo  capaces,  sed  tantum  in  voto  implicito, 

(I)  Osece  VI.  6. 


quod  votum  infantes  habent  dum  baptizan¬ 
tur  :  tunc  enim  infantes  jus  accipiunt  ad  Eu¬ 
charistiam  percipiendam.  Et  quia  omnis  qui 
nascitur,  naturaliter  appetit  cibum  ;  ideo 
etiam  illi  hoc  ipso,  quod  renascuntur  in  Chri¬ 
sto,  appetunt  cibum  renatorum, suo  tamen  lo¬ 
co,  et  tempore  percipiendum.  Itaque  infantes 
non  communicant  spiritualiter,  nec  sacra- 
mentaliler  in  re,  sed  sacramentaliter  in  voto 
implicito ;  ex  quo  sequitur,  ut  non  sit  om¬ 
nino  idem  illis  baptizari,  et  communicare, 
licet  simul  fiant,  cum  unum  sequatur  ex  al¬ 
tero.  Itaque  S.  Augustinus,  licet  locis  no 
tatis,  dicat  infantes  manducare  Domini  car¬ 
nem  in  Baptismo,  tamen  alibi  aperte  dis¬ 
tinguit  baptizari,  et  comedere  Christi  car¬ 
nem  :  «  Aliud  (inquit  serm.  11.  de  Verbis 
Domini)  est  nasci  de  spiritu  ;  aliud  pasci  de 
spiritu  ;  sicut  aliud  est  nasci  de  carne,  quod 
fit  cum  parit  mater,  et  aliud  pasci  de  carne, 
quod  fit  cum  lactat  infantem,  »  et  lib.  i.  de 
peccator,  meritis ,  et  remiss.  cap.  20.  aperte 
demonstrat  hoc  praiccptum  :  A’ is  i  manducar  e- 
ritiSj  distingui  a  praecepto  Baptismi, etiam  in 
infantibus. 

Ad  argumentum  ergo  respondemus,  Augu¬ 
stinum  exponere  hunc  locum  Joan.  vi,  de 
manducatione  sacramentali,  sed  eam  tamen 
manducationem  tribuere  infantibus,  non  in 
re,  sed  in  voto  implicito,  quod  per  Bapti¬ 
smum  habetur,  ut  diximus. 

Ad  alia  duo  loca  Augustini  ex  tract.  25,  et 
26.  in  Joan.,  respondeo,  illud  :  «  Ut  quid  pa¬ 
ras  dentem,  et  ventrem  ?  crede,  et  mandu¬ 
casti  »  ;  et  illud  :  «  Credere  in  eum  ;  hoc  csl 
manducare  carnem  ejus  »  :  dicta  esse  ab  Au¬ 
gustino,  nou  de  Sacramento,  sed  de  fide  In¬ 
carnationis  :  nondum  enim  pervenerat  ad 
locum  Evangclii,  ubi  agitur  de  Sacramento. 
Illud  autem  :  «  Qui  manducat  corde,  non 
qui  premit  dente  »,  dixit  Augustinus  cum  de 
sacramento  loqueretur,  non  ut  excluderet 
Sacramcntalem  esum,  sed  ut  significaret,  fi¬ 
nem  Sacramenti  hujus  esse,  alere  animam, 
non  corpus,  licet  per  instrumentum  corporis 
sumatur.  Vere  enim  reficitur  hoc  cibo,  qui 
manducat  corde,  non  qui  premit  dente,  ni¬ 
mirum  solo  :  non  enim  excludit  corporalem 
esum,  cum  ibidem  dicat  Judam  comedisse 
solo  corpore  ;  sed  solum  anteponit  spiritua¬ 
lem  manducationem  corporali,  quod  illa  sine 
ista  prosit,  ista  sine  illa  non  prosit,  sed  obsit. 
Similis  locus  est  Osore  vi :  Misericordiam  colo, 
non  sacrificium  (1);  non  enim  Dominus  respuit 

sacrificia,  sed  non  vult  illa,  si  absque  mise¬ 
ricordia  Sint. 

Ad  alios  Patres  respondeo,  eos  exposuisse 
mystice,  non  ad  litteram :  sed  non  negasse 
usquam  debere  ista  verba  accipi  ad  litteram 
de  sacramentali  manducatione.  Imo  contra 
citavimus  nos  supra  pro  nostra  sententia, 
Basilium,  Hieronymum,  et  Bernardum  :  non 
enim  pugnant  sensus  litteralis  et  mysticus. 

Ad  ultimum  Augustini  ex.  lib.  ni  de  Doc¬ 
trina  Christiana ,  respondemus,  figuram  po¬ 
nere  Augustinum  in  his  verbis,  ratione  modi 
sumendi  carnem  Christi,  non  ratione  sub¬ 
stantiae  ipsius  rei.  Non  enim  vult  dicere,  car¬ 
nem  Christi  tropice  dictam  manducari, id  est, 
panem,  quo  significatur  caro  ;  nec  veram 
carnem  tropice  manducari,  si  essentiam  man¬ 
ducationis  spectemus,  quai  solum  requirit, 
ut  verus  cibus  ab  ore  trajiciatur  ad  stoma¬ 
chum  per  instrumenta  vitalia  ;  sed  vult  di¬ 
cere  tropice  manducari,  quoad  modum  ;  nam 
ordinarius,  et  proprius  modus  manducandi 
carnem  est,  ut  ea  visibiliter  secetur  in  par¬ 
tes,  et  particulatim  sumatur,  et  cocta,  non 
cruda  etc.  Caro  autem  Christi  sumitur  inte¬ 
gra,  et  invisibiliter,  et  sine  ulla  sui  leesione  : 
quare  non  proprie,  sed  tantum  figurate 
Christi  caro  occiditur,  et  laceratur  in  hac 
manducatione  ;  repraesentamus  enim  Christi 
passionem.  Augustinum  id  voluisse,  perspi¬ 
cuum  est  ex  duobus.  Primo,  quia  dicit  tro¬ 
pice  id  exponendum,  ne  scelus  aliquod,  vel 
flagitium  praecipi  videatur.  Porro  scelus  esset, 
Christi  carnem  occidere,  et  secare  in  partes  ; 
non  autem  spirituali  quodammodo  ipsam  ve¬ 
ram  carnem,  sine  ulla  sui  laesione  in  Sacra¬ 
mento  ;  umere.  Secundo,  quia  ipse  idem  ex¬ 
plicat,  quis  sit  litteralis  sensus, qui  scelus  so¬ 
nare  videatur,  videlicet  is,  in  quo  verba 
Christi  acceperunt  Capharnaitae,qui  putarunt 
Christi  carnem  laniandam,  sicut  in  macello 
fleri  videmus,  et  cuique  particulam  dandam. 
Yide  tract.  27.  in  Joan.  et  in  Psalm..  xcvm. 
Cum  igitur  Augustinus  dicit,  hoc  praecepto  : 
Nisi  manducaveritis,  mandari,  ut  communi¬ 
cemus  Christi  passioni,  et  e  un  recolamus, 
ac  mente  revolvamus  ;  id  ipsum  significat, 
quod  Apostolus  ait  I.  Corint.  xi.  sumendam 
Christi  carnem  in  Sacramento  in  memoriam 
passionis,  et  mortis  Domini. 

Quintum  argumentum  Zwinglii  est,  in  li¬ 
bro  de  Vera  et  falsa  religione  :  Cibus,  de  quo 
disseritur  in  cap.  vi  Joan.  est  fides  ;  nam 


cum  Dominus  dixisset :  Operamini  non  cibum 
qui  perit ,  sed  qui  permanet,  dixerunt  Judaei : 
Quid  faciemus,  ut  operemur  opera  Dei?  Re¬ 
spondit  Dominus  :  Hoc  est  opus  Dei,  ut  cre¬ 
datis  in  eum ,  quem  misit  ille  (1). 

Respondeo  :  in  eo  capite  multa  tractari  ; 
fit  enim  mentio  triplicis  panis,  et  ab  uno 
transitur  ad  alterum  occasione  data  inter  lo¬ 
quendum.  Primum  narratur  de  pane  illo  ma¬ 
teriali,  quem  Dominus  multiplicavit.  Deinde, 
quia  Judaei  eum  solum  panem  quaerebant, 
monuit  eos  Dominus,  ut  alium  panem  ope¬ 
rarentur,  id  est,  parare  et  habere  satagerent. 
Atque  hunc  secundum  panem  dicit  seip- 
sum  esse,  qui  de  coelo  descendit,  per  Incar¬ 
nationem  .  De  hoc  pane  dicit  :  Ego  sum 
panis  vivus,  qui  de  coelo  descendi ;  et,  Pater 
meus  dat  vobis  panem  de  coelo  verum.  Hunc 
autem  panem,  id  est,  Christum  incarna¬ 
tum  fide  apprehendere  debemus,  ut  nos 
reficiat :  et  hoc  est,  quod  Dominus  ait ;  Hoc 
est  opus  Dei  ut  credatis  in  eum,  quem  misit 
ille.  Ubi  cibus,  qui  parandus  est,  non  est  fi¬ 
des,  ut  Zwinglius  dicit,  sed  Christus  ipse  ; 
fides  autem  est  operatio,  qua  panis  iste  ac¬ 
quiritur.  Denique  tertio,  inde  transitum  fecit 
Dominus  ad  panem  Eucharisticum,  cum  ait : 
Panis,  quem  ego  dabo,  caro  mea  est,  etc.  (1). 

Argumentum  sextum  ejusdem  Zwinglii, 
Christus  ait  :  Qui  manducat  hunc  panem, 
vivet  in  aeternum.  At  id  non  est  verum,  nisi 
de  spirituali  manducatione  :  multi  enim  sa- 
cramentaliter  manducando,  non  solum  non 
vivunt,  sed  manducando  moriuntur  :  Qui 
enim  manducant  indigne,  judicium  sibi  man¬ 
ducant.  II  Corinth.  xi  (3). 

Respondeo  :  verba  Domini  intelligi  cum 
conditione,  si  rite  manducetur.  Panis  enim 
ille,  quod  ad  se  attinet,  semper  vivificat,  et 
hoc  significant  verba  Domini  :  potest  tamen 
impediri  effectus  aliunde,  nimirum  ex  indis- 
positione  accedentis.  Id  quod  commune  est 
promissionibus  similibus,  fere  omnibus  Luc. 
xi.  Omnis  qui  petit,  accipit,  et  tamen  multi 
non  accipiunt,  quia,  (ut  exposuit  Jacobus  cap. 
iv.)  non  bene  petunt.  Joel.  ii.  Quicumque 
invocaverit  nomen  Domini,  salvus  erit.  Et 
tamen  dicitur  Proverb.  i.  Tunc  invocabunt 
me.  et  non  exaudiam,  eo  quod  exosam  habue¬ 
rint  disciplinam.  Mare.  ult.  Qui  crediderit,  et 
baptizatus  fuerit,  salvus  erit.  Et.  Actor,  vm. 
Simon  post  fidem,  et  Baptismum,  periit. 
Denique  Apostolus  I  Corinth.  x  :  Unu  spanis, 


(I)  Joan.  VI,  27  ct  29.  -  (2)  Joan.  VI,  51, 32,  29  et  52.  -  (3)  Joan.  VI,  52  et  55;  I  Cor.  NI,  29. 

et  unum  corpus  multi  sumus,  qui  de  uno 
pane  participamus  (1)  omnium  consensu  de 
Sacramento  loquitur  ;  et  tamen  multi  de 
uno  pane  participant,  qui  non  sunt  nobis- 
cum  unus  panis,  et  unum  corpus,  ut  omnes 
haeretici,  et  schismatici ,  qui  ritum  hujus 
Sacramenti  integre  celebrant. 

Septimum  argumentum  Petri  Martyris  in 
sua  defensione  contra  Gardinerum  par.  i. 
objecto  13.  Si  illa  verba  :  Panis,  quem  ego 
dabo,  ad  symbola  ccenm  Domini  pertinent, 
cur  panem  abjiciunt  Papistae  ?  nec  enim 
accidentia  sola  panis  dici  possunt. 

Respondeo  :  Panis  vocabulum  in  illis  ver¬ 
bis  :  Panis,  quem  ego  dabo,  non  significat 
panem  triticeum,  neque  etiam  corpus  Christi 
absolute,  et  sine  respectu  ad  symbola,  ut 
Martyr  existimat,  sed  significat  cibum  gene- 
ratim.  Id  enim  frequens  est  apud  Hebraeos, 
ut  nomine  panis  intelligatur  omnis  cibus  : 
unde  in  isto  ipso  cap.  vi.  Joan.  manna  dici¬ 
tur  panis ;  et  in  Psal.  lxxvii.  Panem  de 
coelo  dedit  eis ,  panem  Angelorum  manducavit 
homo  (2).  Est  igitur  sensus  :  Panis,  id  est,  ci¬ 
bus,  quem  ego  dabo,  est  ipsamet  caro,  quae 
crucifigenda,  et  occidenda  est,  pro  salute 
humani  generis. 

Octavum  ejusdem  Martyris,  objecto  32. 
Dominus  Joan.  vi.  nullam  mentionem  facit 
panis  materialis,  nec  calicis,  neque  gratia¬ 
rum  actionis,  neque  fractionis,  neque  distri¬ 
butionis,  neque  Testamenti,  neque  memoriae, 
neque  annunciationis  mortis  Christi  :  non 
igitur  loquitur  de  Sacramento  coenae,  quod 
sine  symbolis  illis  esse  non  potest. 

Respondeo  :  argumentum  hoc  recte  pro¬ 
bat,  non  fuisse  hoc  Sacramentum  institutum, 
Joan.  vi.  sed  non  fuisse  promissum,  non 
probat  :  satis  enim  ad  promissionem  est, 
quod  expresserit  Dominus  id,  quo'd  est  prae¬ 
cipuum,  id  est,  carnem  suam,  et  sanguinem. 
Adde,  quod  etiam  symbola  futura  insinuavit, 
cum  tam  saepe  distinxit  carnem  a  sanguine, 
et  illam  cibum,  hunc  potum  appellavit  :  et 
fortasse  ideo  carnem  suam  aliquoties  panem 
appellavit,  ut  indicaret  sub  specie  panis  nobis 
edendam. 

Nonum  argumentum  est  quorumdam  Ca¬ 
tholicorum.  Dominus  ait  Joan.  vi  :  Ego  sum 
panis  vitx  ;  qui  venit  ad  me  non  esuriet,  et 
qui  credit  in  me,  non  sitiet  in  aeternum  ;  ergo 
panis,  de  quo  agitur  Joan.  vi.  credendo  man¬ 


ducatur,  et  bibitur.  Expressit  enim  Dominus 
credere  esse  bibere  ;  et  sine  dubio  idem 
est  venire  ad  Christum,  et  credere  in  Chri¬ 
stum.  Nam  de  fide  loquitur,  cum  ait  ibidem  : 
Nemo  potest  ad  me  venire ,  nisi  Pater  tra¬ 
xerit  eum  (3);  ergo  illud  :  Qui  venit  ad  me, 
non  esuriet,  significat  :  Qui  venit  ad  me  per 
fidem,  seu,  qui  fide  manducat  me,  non  esu¬ 
riet. 

Respondeo  :  verba,  quse  citantur  ,  non 
pertinent  ad  Sacramentum  proprie,  sed  ad 
fidem  incarnationis,  ut  supra  diximus  ;  qua? 
vero  sequuntur  postea,  ad  Sacramentum  per¬ 
tinent. 

Decimum  argumentum,  et  fere  solum,  quo 
persuasi  sunt  quidam  Catholici,  est,  quoniam 
eegre  videtur  posse  defendi  usum  Ecclesiee  de 
Gommmunione  sub  una  specie,  si  ad  litteram 
de  Sacramento  intelligamus  illa  verba :  Nisi 
manducaveritis  carnem  Filii  hominis,  et  bibe¬ 
ritis  ejus  sanguinem,  non  habebitis  vitam  in 
vobis  (4). 

Respondeo  primo,  non  oportere  ob  rei 
difficultatem  deserere  cognitam  veritatem. 
Secundo,  facile  solvi  posse  hunc  nodum,  si 
dicamus  (quse  est  communis  solutio)  vim 
praecepti  non  consistere  in  modo  sumendi, 
sed  in  ipsa  re,  quai  sumenda  est.  Verba  qui¬ 
dem  praecepti  sonant,  ut  sumam  carnem  sub 
specie  panis  per  modum  cibi,  et  sanguinem 
sub  specie  yini  per  modum  potus  :  tamen 
mens  legislatoris,  ex  qua  lex  ipsa  explicanda 
est,  non  erat  obligare,  nisi  ad  res  ipsas  su¬ 
mendas,  id  est,  veram  carnem,  et  verum 
sanguinem  ;  quae  res  tam  sumuntur  integre 
sub  una  specie,  quam  sub  duabus.  Probatur 
autem  eam  esse  mentem  legislatoris, tum  quia 
fructus  hujus  perceptionis  oritur  ex  ipsis  rebus 
perceptis,  non  ex  modo  sumendi;  sicut  etiam 
medicina  corporalis  non  prodest,  quia  sumi¬ 
tur  per  modum  cibi,  aut  potus,  sed  quia  ipsa 
vim  habet  sanandi  :  tum  etiam  quia  idem 
Christus  explicans  quod  dixerat,  ait  ibidem: 
Qui  manducat  me,  vivet  propter  me;  ubi 
videmus  idem  esse  manducare  carnem,  et 
bibere  sanguinem,  quod  Christum  ipsum 
totum  manducare. 


(I)  Luc.XMO;  Joci.  11,32;  Prov.  1,28  et  29;  Mare.  XVI,  16;  I  Cor.  X,  17.  —  (2)  Psal.  LXXVIb 
24  et  25.  —  (3)  Joan.  VI,  35  ct  44.  —(4)  Joan.  VI,  54. 

CAPUT  VIII. 


Referuntur  varix  expositiones  verborum  Do¬ 
mini  :  Hoc  est  corpus  meum. 


Sequitur  argumentum  tertium  ex  ipsa  in¬ 
stitutione  Sacramenti,  quie  habetur  Matth. 
xxvi.  Marci  xiv.  Luc.  xxii.  et  i.  Cor.  xi.  de 
qua  institutione, qua;  sane  prtecipuum  funda¬ 
mentum  est  totius  controversia;,  atque  adeo 
totius  hujus  altissimi  mysterii,  tria  dicemus. 
Primo,  referemus  expositiones  praecipuas 
horum  verborum :  Hoc  est  corpus  meum. 
Secundo,  confirmabimus  eam,  qua;  est  vera, 
et  refellemus  falsas.  Tertio  solvemus  argu¬ 
menta  adversariorum. 

Quantum  ad  primum  expositiones  adver¬ 
sariorum  plurimae  sunt,  ita  ut  fere  numerari 
non  possint.  Lutherus  in  libro,  quod  verba 
coenae  adhuc  firmiter  stent,  scribit  decem 
ferme  suo  tempore  fuisse  Sacramentariorum 
opiniones,  ac  sectas.  Nuper  etiam  anno 
1577,  prodiit  libellus,  in  quo  ducenta;  nume¬ 
rantur  haereticorum  vel  expositiones,  vel  de¬ 
pravationes  horum  paucorum  verborum  : 
Hoc  est  corpus  meum ,  tamen  praecipuae 
sunt  solum  decem  ;  quarum  quatuor  fundan¬ 
tur  in  pronomine  Hoc ;  duae  in  verbo  Est ; 
tres  in  nomine  Corpus  ;  una  in  pronomine 
Meum. 

Prima  igitur  est  Andreae  Carolstadii,  qui 
intelligi  voluit  adverbium,  ex  pronomine, 
id  est,  Hic,  ex  hoc,  ut  sit  haec  sententia  verbo¬ 
rum  :  Hoc  est  corpus  meum  ;  id  est,  Hic  sedet 
corpus  meum,  ac  ne  dubitaremus  de  hac 
expositione,  asseruit  in  libro  edito  Basileae 
anno  1524.  se  ex  revelatione  Patris  coelestis 
didicisse  hanc  expositionem.  Quare  Luthe¬ 
rus  librum  contra  Carolstadium  inscripsit, 
contra  coelestes  Prophetas. 

Secunda  est  Buceri  in  retractationibus  suis, 
et  tribuitur  etiam  Joanni  a  Lasko,  qui  volunt 
pronomen  Hoc ,  significare  totam  actionem 
coenae,  ut  sensus  sit ;  Haec  actio  corpus 
Christi  repraesentat;  sive  in  hac  actione  exhi¬ 
betur  corpus  Christi. 

Tertia  est  JoannisLangi,  in  annotat,  ad  n 
Apologiam  Justini,  qui  per  Hoc ,  intelligit 
panem,  sed  panem  exponit  metaphorice  hoc 


modo  :  Hoc  est  corpus  meum ,  id  est,  corpus 
meum  est  hoc,  nimirum  panis,  quia  nutrit 
animas,  et  reficit  instar  panis. 

Quarta  est  communior  apud  haereticos, 
quod  per  Hoc  intelligatur  hic  panis. 

Quinta  est  Zwinglii,  qui  in  libro  de  vera  et 
falsa  religione,  cap.  de  Eucharistia,  scribit, 
verba  ista  accipienda  esse  tropice,  sed  tro¬ 
pum  non  esse  in  pronomine  Hoc ,  sed  in  verbo 
Est ,  quod  accipi  debet  pro  Significat.  Et 
sicut  Carolstadius,  ut  fidem  faceret,  coelestis 
Patris  revelationem,  ita  hic  spiritus  cujus- 
dam  per  quietem  apparitionem  protulit. 
Nam  in  libro,  quem  edidit  anno  25.  et  Subsi¬ 
dium  de  Eucharistia  inscripsit  ;  refert  se 
biduo  disputasse  in  senatu  Tigurino  contra 
Missam  et  Eucharistiam,  nec  tamen  fidem 
facere  potuisse  (resistente  sibi  scriba  quodam) 
est  accipi  pro  significat  :  sed  tandem  nocte 
sequenti  dormienti  sibi  adstitisse  nescio  quem 
(ater  autem ,  inquit,  an  albus  fuerit  nihil 
memini)  qui  moneret,  ut  eum  locum  Exod. 
xii.  arriperet  :  Est  enim  phase ,  id  est ,  tran¬ 
situs  Domini ,  ubi  est ,  accipitur  pro  significat. 
Itaque  die  sequenti  de  eo  loco  verba  fecisse 
ad  populum,  et  quod  volebat,  obtinuisse. 
Sequuntur  Zwinglii  expositionem  Bernardi- 
nus  Ochinus  in  defensione  vera;  doctrinae  de 
ccena  Domini  cont.  Westphalum,  et  alii. 

Sexta  est  Petri  Boquini,  qui  in  examine 
libri  Heshusii  non  procul  ab  initio,  contendit 
recte  dici  panem  esse  corpus  Christi,  propter 
idiomatum  communicationem,  sicut  propter 
eamdem  recte  dicimus  in  Christo,  Hic  homo 
est  Deus  :  in  qua  expositione  verborum,  est, 
accipiendum  est,  pro  dicitur,  hoc  modo  : 
Hoc  est  QOipus  meum ,  id  est,  hic  panis  dici¬ 
tur  corpus  meum,  propter  idiomatum  com¬ 
municationem  .  Ubi  notat  Boquinus  tres 
uniones,  ex  quibus  resultat  idiomatum  com¬ 
municatio.  Unam  naturalem,  qualis  est  ani¬ 
mae,  et  corporis.  Alteram  hypostaticam, 
qualis  est  Dei,  et  hominis  in  Christo.  Ter¬ 
tiam  sacramentalem,  qualis  est  inter  panem 
et  corpus  Christi  in  Sacramento.  Simile 
quid  habet  Lutherus  in  lib.  de  Babylon, 
captivit.  cap.  i.  ubi  dicit,  ita  verum  esse, 
hic  panis  est  corpus  Christi,  sicut  est  verum, 
hic  homo  est  Deus.  Hoc  tamen  interest  inter 
Lutherum  et  Boquinum,  quod  Lutherus 
ponit  veram,  et  realem  conjunctionem  panis 
cum  corpore  Christi,  ex  qua  vult  oriri  illam 
idiomatum  communicationem  :  at  Boquinus, 
qui  Sacramentarius  est,  non  ponit  unionem, 
nisi  sacramentalem,  qua  uniuntur  res  dis- 

tantissimae,  id  est,  panis  qui  est  in  terra,  et 
eorpus  Christi,  quod  est  in  coelo. 

Septima  expositio  est  Joannis  QEcolampa- 
dii,  qui  tropum  non  agnoscit  in  pronomine 
Hoc  ,  neque  in  verbo  est ,  sed  in  nomine 
corpus.  Vult  enim  panem  dici  corpus  per 
figuram  metonymiae,  qua  nomen  rei  signi¬ 
ficatae  tribuitur  signo,  ut  sensus  sit  :  Hoc  est 
corpus  meum,  id  est,  hic  panis  est  figura  cor¬ 
poris  mei.  Ita  habet  in  libro  de  genuina  ex¬ 
positione  horum  verborum. 

Octava  est  Joannis  Calvini,  qui  lib.  iv. 
Institut.  cap  17.  §.  21.  admittit,  cum  QEco- 
lampadio,  tropum  metonymiae  esse  in  no¬ 
mine  corpus  ;  sed  addit  non  esse  panem 
Eucharistiae  nudam  figuram  corporis  Christi, 
sed  esse  figuram,  quae  rem  ipsam  exhibeat : 
ac  propterea  Christum  non  dixisse,  Hic  panis 
est  figura  corporis,  sed  corpus  ipsum.  In 
idem  recidit,  quod  habet  Petrus  Martyr  in 
lib.  de  utraque  natura  Christi,  ubi  per  corpus , 
intelligit  Sacramentum  corporis.  Nam  ipse 
idem  in  defensione  contra  Gardinerum  in 
fine  tertiae  partis  dicit,  Christum  noluisse 
dicere  :  Hic  panis  est  figura,  vel  signum, 
vel  Sacramentum  corporis,  sed  corpus,  ut 
exprimeret  signum  esse  efficax,  et  cum  quo 
res  ipsa  exhiberetur,  etc. 

Nona  est  quorumdam  Calvinistarum,  quo¬ 
rum  sententia  sine  nomine  citat  Cornelius 
Jansenius,  in  comment.  cap.  59.  concord. 
in  illa  verba  :  Nisi  manducaveritis.  Hi  docent* 
vocabulum  corpus ,  accipi  pro  corpore  my¬ 
stico,  id  est,  pro  Ecclesia,  ut  sit  sensus  : 
Accipite  et  manducate ,  Hoc  est  enim  corpus 
meum ,  id  est,  quia  vos  discipuli  estis  corpus 
meum. 

Decima  est  in  pronomine  meum ,  quam  per 
jocum  excogitavit  Lutherus  anno  27.  in  lib. 
Quod  verba  Domini  firmiter  stent.  Ut  enim 
irrideat  Sacramentarios,  dicit  se  posse  af¬ 
ferre  pulchriorem  expositionem  in  eorum 
gratiam,  ut  hic  sit  sensus  :  Hoc  est  corpus 
meum ,  id  est,  Hic  panis  est  corpus  a  me  fac¬ 
tum,  et  creatum.  Quod  autem  joco  Lutherus 
protulit,  serio  accepit,  ac  defendit  Joannes 
Campanus,  ut  testatur  Lutherus  in  sua  brevi 
confess.  edita  anno  44. 

Cum  his  omnibus  pugnat  Ecclesia}  Catho¬ 
licae  sententia,  quae  haec  verba  simpliciter, 
et  proprie  docet  esse  accipienda,  ut  sensus 
sit :  Hoc,  id  est,  quod  his  speciebus  conti¬ 
netur,  est  vere,  et  proprie  corpus  ipsum 
meum  verum,  et  naturale. 

Proprie,  non  figurate  explicanda  esse  illa 
verita  :  Hoc  est  corpus  meum. 

Nunc,  ut  veram  sententiam  comprobemus. 
Primo  in  universum  demonstrabimus,  non 
esse  probabile,  Dominum  figurate  loqui  vo¬ 
luisse.  Deinde  expendemus  singula  verba  ins¬ 
titutionis,  ac  simul  refellemus  haereticorum 
opiniones.  Primum  igitur  non  esse  probabile, 
Dominum  loqui  voluisse  figurate,  probamus 
argumentis  ductis  a  materia,  de  qua  agitur. 
Deinde  a  personis,  cum  quibus  Dominus  lo¬ 
quebatur,  a  loco,  et  tempore,  in  quo  loque¬ 
batur.  Tertio  ex  consensu  Patrum.  Quarto 
ex  regula  interpretandi  Scripturas. 

Primum  igitur  argumentum  sumitur  a  ma¬ 
teria.  Est  autem  materia  de  qua  hic  agitur, 
pactum,  Sacramentum,  Testamentum,  lex  et 
dogma ;  qua}  omnia  requirunt  propriam,  non 
figuratam  locutionem.  Sacramentum  esse,  de 
quo  hic  agitur,  nemo  negat.  Sacramenta 
autem  solere  a  Deo  institui  propriis  verbis, 
ut  in  eorum  usu  non  erretur,  perspicuum  est 
ex  institutione  Sacramentorum  omnium  ve¬ 
teris,  et  novae  legis.  Certe  Genes,  xvn.  ubi 
instituitur  circumcisio,  etExod.  xn.  ubi  insti¬ 
tuitur  agnus  paschalis,  et  in  totoLetivico,  ubi 
tot  sacrificia,  et  expiationes  instituuntur,  vix 
unquam  occurrit  una  aliqua  vox  figurata : 
^ic  etiam  Matth,  ult.  Marci  ultim.  et  Joan. 
iii.  ubi  de  Baptismi  institutione,  vel  potius 
promulgatione,  et  praecepto  agitur,  omnia 
propriis  vocibus  explicantur.  Neque  obstat, 
quod  Joan.  iii.  Dominus  utitur  voce  rena¬ 
scendi,  qua}  videtur  metaphorica  :  nam  ibi¬ 
dem  explicatur  vox  illa  per  adjuncta  :  Ex 
aqua  et  Spiritu  sancto.  Et  praeterea  non  per¬ 
tinet  vox  illa  ad  sacramenti  essentiam,  sed 
ad  effectum  significandum.  Quis  ergo  credat 
Christum  in  instituendo  sacramento  primario 
nostra}  religionis,  ita  figurate,  et  ambigue 
loqui  voluisse,  ut  ne  ipsi  quidem  Doctores 
legis  divinae  inter  se  convenire  possint,  quid 
sit  hoc  sacramentum,  panisne  an  corpus  Do¬ 
mini. 

Deinde  Testamentum  novum  fuisse  simul 
a  Domino  institutum,  patet  ex  illis  verbis  : 
Hic  est  sanguis  meus  novi  Testamenti.  Matth. 
xxyi.  vel  ut  habet  Luc.  xxn.  Hic  est  calix 

novum  Testamentum  in  meo  sanguine  (1).  Jam 
vero  nihil  solet  magis  proprie,  simpliciter  et 
exquisite  explicari,  quam  Testamentum  ;  ne 
videlicet  detur  occasio  litigandi  de  voluntate 
testatoris.  Ita  videmus  Exod.  xxiv,  ubi  Tes¬ 
tamentum  vetus  instituitur,  omnia  propriis- 
simis  et  apertissimis  vocibus,  explicari;  sic 
enim  refert  illam  institutionem  Apostolus, 
Hebr.  ix.  Lecto ,  inquit,  omni  mandato  legis 
a  Moyse  universo  populo,  accipiens  sanguinem 
vitulorum,  et  hircorum  cum  aqua,  et  lana  coc¬ 
cinea,  et  hyssopo;  ipsum  quoque  librum ,  et 
omnem  populum  aspersit,  dicens  :  Hic  est  san¬ 
guis  Testamenti,  quem  misit  ad  vos  Deus.  Sic 
etiam  in  testamentis  hominum  fieri  videmus; 
nam  Genes,  xlix.  Jacob,  ubi  inter  vaticinan¬ 
dum  variis  figuris  usus  fuisset,  ad  ipsum 
Testamentum  veniens,  clarissimis  verbis  uti¬ 
tur  :  Ego  congregor  ad  populum  meum,  sepe¬ 
lite  me  cum  patribus  meis,  in  spelunca  duplici, 
quae  est  in  agro  E phron  Hethcei  contra  Mambre 
in  terra  Chanaan,  quam  emit  Abrciham  (2), 
Ita  quoque  et  rex  David  in.  Regum  n.  et 
Tobias  cap.  iv.  etMattathias  lib.  i.  Macchab. 
cap.  ii.  testamenta  sua  verbis  simplicissimis 
composuerunt.  Quidni  igitur  etiam  Christus 
Testamentum  suum  tanti  momenti,  quo  de 
aiterna  haereditate  agitur,  verbis  propriis, 
et  apertis  composuerit?  nisi  forte  deceat,  ut 
Testamentum  vetus,  quod  figura  erat,  et 
umbra,  propriis,  ac  perspicuis  vocibus  pro¬ 
ponatur;  Testamentum  autem  novum  figura¬ 
tis  ,  et  typicis  locutionibus  obscuretur  ? 
Confirmatur  ex  humano  more,  a  quo  etiam 
Apostolus  argumentum  sumpsit,  Galat.  m. 
ubi  dicit,  testamentum  hominis  ita  esse  ra¬ 
tum,  ut  nemo  audeat  aliquid  addere,  vel  dC- 
mere.  Jam  ergo  testamenta  humana  in  pro¬ 
prio  sensu  verborum  intelligenda  esse,  ju¬ 
bent  humanae  leges,  ff.  de  legat.  3.  leg. 
non  aliter,  et  ideo  si  testamento  relinquatur 
domus,  aut  ager,  et  vellet  aliquis  cavillari, 
non  esse  relictam  domum  veram,  sed  depic¬ 
tam,  et  exponeret,  relinquo  domum,  id  est, 
signum  domus;  apud  nullum  judicem  obti¬ 
neret.  Quanto  igitur  minus  obtinere  debent 
adversarii,  qui  Testamentum  ipsum  Christi 
contra  morem  omnium  testamentorum  de¬ 
torquere  audent  ad  metonymias? 

Porro,  pacta,  seu  foedera  sunt  etiam,  ex  eo 
genere  rerum,  quse  exquisitissimis,  et  pro¬ 
priis  verbis  explicantur,  ne  locus  uilus  relin- 
quatur  cavillis.  Testamentum  autem  Christi 


simul  Testamentum,  et  pactum  fuit;  nam  est 
Testamentum  conditionatum.  Id  quod  patet 
ex  veteri  Testamento,  cui  novum  respondet, 
ut  res  figurata  suce  figurae.  Idcirco  enim  a 
Moyse  vocatur  pactum,  Exod.  xxiv.  et.  a 
Paulo  Testamentum,  Hebr.  ix.  quia  utrum¬ 
que  simul  erat,  continebat  enim  donationem 
liaereditatis,  sed  cum  eo  pacto  et  conditione, 
si  perseverarent  in  cultu,  et  religione  unius 
veri  Dei. 

Sequitur  lex,  seu  praeceptum.  Esse  enim 
in  hac  institutione  praeceptum  aliquod  divi¬ 
num,  nemo  negat;  et  patet  ex  illis  verbis  : 
Accipite,  edite,  item,  hoc  facite.  Etsi  enim  ut 
supra  dixi,  non  est  in  his  verbis  praeceptum, 
quo  obligentur  omnes  ad  Eucharistiam  su¬ 
mendam  :  tamen  praeceptum  est  saltem,  quo 
jubebantur  Apostoli  tunc  illam  accipere,:  et 
etiam  praeceptum  est,  ut  quando  sumimus, 
hoc  modo,  aut  illo  sumamus.  Verba  autem 
legum  perspicua,  et  propria  esse  debent,  ne 
detur  occasio  praevaricationi  :  unde  omnia 
praecepta  non  solum  Decalogi,  sed  etiam  alia, 
quibus  certi  ritus  instituuntur,  in  lege  veteri 
propriis  verbis  explicantur.  Dicet  aliquis  : 
Verba,  in  quibus  lex  posita  est,  propria  sunt, 
nimirum  :  Accipite ,  edite,  facite.  Respondeo  : 
Non  satis  est,  nisi  etiam  proprie,  et  aperte 
significetur  quid  sit,  quod  est  accipiendum 
edendum,  faciendum  :  longe  enim  aliter 
accipiendum  est  frustum  panis,  aliter  Christi 
corpus. 

Denique,  dogmata  praecipua  non  nisi  pro¬ 
priis  verbis  tradi  solent  in  divinis  litteris. 
Tropi  enim  locum  habent,  vel  in  prophetiis 
ad  rem  obscurandam,  vel  in  laudationibus 
ad  rem  ornandam,  vel  denique  in  cohorta¬ 
tionibus  ad  rem  amplificandam,  non  autem 
in  dogmatibus,  quae  praecise  credi,  aut  ser¬ 
vari  debent.  Unum  autem  ex  praecipuis  dog¬ 
matibus  Christianae  religionis  in  illis  verbis  : 
IIoc  est  corpus  meum,  contineri,  nemo  hacte¬ 
nus  negavit. 

Ad  hoc  argumentum  respondet  Petrus 
Martyr  in  fine  tertiae  partis  defensionis  suae 
contra  Gardinerum  non  deesse  in  Scriptura 
sacramenta,  dogmata  et  praecepta  tropis 
explicata.  Et  quidem  exempla  praeceptorum 
ponit  illa  Matth.  vn.  Attendite  a  falsis  pro¬ 
phetis,  qui  veniunt  ad  vos  in  vestimentis  ovium. 
Et  Matth.  xxvi.  Attendite  a  fermento  Phari- 
sceorum.  Et  Eplies.  iv.  Nolite  contristare  Spi¬ 
ritum  sanctum.  Et  Matth.  vi.  Nolite  cogitare 


(l)Math.  XXVI,  28;  Luc.  XXII,  22.  —  (2)  Hebr.  IX,  19  et  20  ;  Gen.  XLIX,  29  et  30. 

de  crastino ,  sufficit  enim  diei  malitia  sua  ;  et 
crastinus  sollicitus  erit  sibi  ipsi.  Exempla  dog¬ 
matum  ponit  illud  :  Deus  noster  ignis  consu¬ 
mens  est.  Et  illud  :  Nos  omnes  unus  panis  su¬ 
mas;  et  illa,  ubi  Christus  dicitur  lapis,  leo, 
vitis,  etc.  Denique  exempla  sacramentorum 
ponit  :  Petra  erat  Christus,  et  Agnus  erat 
Pesach,  et  Circumcisio  est  foedus ;  et  denique 
calix  est  Testamentum  novum  (1). 

Respondeo,  nihil  adversarium  dixisse  ad 
argumentum  nostrum  depromptum  ex  voci¬ 
bus  Testamenti,  et  pacti.  Deinde,  quod  ad 
praecepta  attinet,  distinguenda  sunt  prae¬ 
cepta  peculiaria  et  proprie  dicta  a  cohorta¬ 
tionibus,  licet  etiam  ipsae  praecepta  quaedam 
continere  videantur.  Nam  praecepta  peculia¬ 
ria,  et  proprie  dicta  sunt  efferenda  propriis 
vocibus,  ne  sit  locus  tergiversationi  :  at  in 
cohortationibus,  quae  non  continent  peculia¬ 
ria  praecepta,  sed  tantum  persuadent  fa¬ 
cienda,  vel  non  lacienda  ea,  quae  alioqui 
notissima  sunt,  aptissime  admiscentur  tropi; 
et  ejusmodi  sunt  allata  exempla.  Nam  esse 
cavendum  a  falsis  Prophetis,  omnes  norunt, 
etiamsi  non  praecipiatur  :  ideo  Dominus,  non 
tam  id  praecipit,  quam  hortatur  ad  id  facien¬ 
dum  adhibita  similitudine  ovium  et  luporum. 
Sic  etiam  cavendum  ah  hypocrisi,  et  falsa 
doctrina,  quis  nescit?  ideo  Dominus,  ut  non 
tam  id  praeciperet,  quam  excitaret  ad  facien¬ 
dum,  utitur  tropo  fermenti.  Non  esse  aliquid 
agendum,  quod  displiceat  Deo,  nullus  igno¬ 
rat;'  idcirco  Apostolus  non  simpliciter  id 
scripsit,  sed  ut  magis  permoveret,  uti  voluit 
tropo  contristandi  Spiritum  sanctum.  Deni¬ 
que  esse  vitandas  supervacaneas  curas  , 
et  sollicitudines,  omnes  norunt,  ideo  Domi¬ 
nus  adhibuit  tropos. 

Quod  attinet  ad  dogmata,  observandum 
est,  non  vocari  dogmata  quaslibet  de  Deo 
sententias,  sed  solum  eas,  quae  habent  pecu¬ 
liarem  difficultatem,  sive  ad  credendum  sive 
ad  operandum,  quales  sunt  articuli  fidei,  et 
canones  Conciliorum  :  coctera  autem,  quae  ex 
illis  apertissime  consequuntur,  non  dicuntur 
dogmata.  Yerhi  gratia, Deus  est  unus, Deus  est 
trinus,  Deus  est  infinitus  ;  Christus  est  Deus  et 
homo,  et  similia,  dogmata  sunt.  At  Deus  est 
ignis  consumens,  Christus  est  vitis,  lapis,  leo 
etc.  non  dicuntur  dogmata,  sed  explicationes 
proprietatum  notissimarum  Dei,  et  Christi. 

Rursus  tum  de  praeceptis,  tum  de  dog¬ 


matibus.  Notandum  est,  cum  dicimus  dog¬ 
mata;  et  praecepta  debere  propriis  verbis 
efferri,  sic  esse  intelligendum,  ut  vel  tantum 
propriis  verbis  efferantur  ;  vel  si  uno  in  loco 
tropicis,  in  alio  propriis  :  nihil  enim  prohibet 
quod  habetur  expresse  et  proprie  in  uno  loco, 
alibi  obscurius  haberi.  Quod  notavit  Augu¬ 
stinus  lib.  ii.  doctr.  Ghrist.  cap.  6.  et 9. «Nihil 
est,  inquit,  obscure  dictum  in  Scripturis, 
quod  spectet  ad  fidem,  vel  mores,  quod  non 
planissime  dictum  sit  in  aliis  locis.  »  Ita  vi¬ 
demus,  quod  de  fermento  Dominus  dixerat 
obscurius,  paulo  post  clare  explicuisse.  Nam 
Mattii.  16.  addidit  se  locutum  de  doctrina, 
non  de  fermento  panum,  et  Luc.  xii.  At¬ 
tendite,  inquit,  a  fermento  Pharisxorum , 
quod  est  hypocrisis  (2).  Sic  etiam  illud  :  Chris¬ 
tus  est  lapis  angularis (  sine  tropo  habetur  in 
infinitis  locis  apud  Paulum  ;  et  illud  :  Unus 
panis  sumus ,  habetur  proprie  frequentissime, 
ubi  dicimur  unus  populus,  una  Ecclesia,  una 
familia  Dei.  Sic  illud  Joan.  n.  Solvite  tem¬ 
plum  hoc ,  explicuit  Evangelista  esse  intelli¬ 
gendum  de  corpore  Domini,  et  illud  Joan. 
vii.  Flumina  de  ventre  ejus  fluent  aquae  vivae, 
explicuit  intelligendum  de  Spiritu  sancto,  et 
Joan.  ult.  illud  :  Alius  cinget  te,  et  ducet  quo 
tu  non  vis  (3),  explicuit  de  morte  Petri  acci¬ 
piendum.  At  hoc  dogma  et  .praeceptum  pe¬ 
culiare,  et  praecipuum  de  Eucharistia  nus¬ 
quam  habetur  aliis  verbis  in  Scriptura  :  nus¬ 
quam  enim  legimus  panem  Eucharistiae 
significare,  aut  esse  figuram  corporis  Domini. 
Quare  cogimur  proprie  accipere  id,  quod 
legimus  :  Hoc  est  corpus  meum. 

Jam  quod  attinet  ad  Sacramenta,  osten¬ 
demus  paulo  post  non  esse  tropum  in  exem¬ 
plis  allatis.  Id  solum  nunc  est  obiter  adno- 
tandum,  in  exemplo  :  Petra  erat  Christus. 
i.  Corinth.  x.  tria  esse  peccata  Petri  Mar¬ 
tyris.  rimo  enim  dicit,  petram  illam,  ex  qua 
fluxit  aqua  in  deserto,  Sacramentum  fuisse. 
At  id ‘nullo  modo  verum  esse  potest,  cum 
fuerit  res  temporaria,  et  non  caeremonia  re¬ 
ligionis,  qum  frequentanda  esset  in  populo 
Dei.  Secundo  dicit  petram  illam,  ut  etiam 
manna,  conferri  cum  Baptismo,  i.  Corinth. 
x.  At  Apostolus  transitum  maris  confert  cum 
Baptismo  ;  manna  autem,  et  aquam  de  petra 
cum  Eucharistia,  ut  omnes  exponunt:  nec 
tamen  ita  confert,  quasi  Sacramenta  cum 
Sacramentis,  sed  quasi  figuras  Sacramen- 

(2)  Luc.XIT,  1.  -(3)  Joan.  11,  19; 


(!)  Matth.  VII,  15  ;  XVI,  6  et  1 1 ;  Eph.  IV,  30  ;  Matth.  VI,  34.  — 
VII,  38;  XV,  5. 

torum  cum  ipsis  Sacramentis.  Tertio  dicit, 
exemplum  tropi  in  Sacramentis  esse  in  illis 
verbis  :  Petra  erat  Christus.  At  Sacramentum 
erat  (per  adversarium^  petra  illa  materialis  , 
Paulus  autem  non  de  illa  loquitur,  sed  de 
alia  invisibili,  quae  revera  erat  Christus,  ut 
Deus.  Sic  enim  ait  :  Bibebant  de  spirituali 
consequente  eos  petra  ;  petra  autem  erat 
Christus  { 1).  Ubi  est  quidem  tropus  ineo,  quod 
Christus  vocatur  petra  ;  sed  hoc  nihil  ad 
propositum  :  non  enim  Christus  erat  Sacra¬ 
mentum,  sed  petra  illa  visibilis  per  adversa¬ 
rios.  Hic  autem  non  petra  visibilis  dicitur 
Christus  :  sed  Christus  dicitur  petra ;  sicut 
alibi  dicitur  leo,  vel  agnus,  vel  vitis  ;  unde 
nullum  ducitur  exemplum  tropi  in  Sacra¬ 
mentis. 

Argumentum  secundum  sumitur  a  per¬ 
sonis  cum  quibus  Dominus  loquebatur,  cum 
diceret  :  Hoc  est  corpus  meum  ;  nam  loque¬ 
batur  cum  solis  Apostolis.  Dominus  enim, 
etiamsi  Pharisaeis  multa  obscure  dicebat, 
quia  indigni  erant  cognitione  tam  subli¬ 
mium  mysteriorum  ;  tamen  Apostolis,  qui 
rudes,  ac  simplices  erant,  et  instituebantur, 
ut  magistri  futuri  totius  humani  generis,  om¬ 
nia  vel  clarissime  proponebat,  vel  obscurius 
dicta,  continuo  exponebat.  Praeterea  loque¬ 
batur  eo  loco,  et  tempore,  quo  minime  opor¬ 
tebat  obscure  loqui,  nimirum  cum  Apostoli 
essent  primi  participes  tanti  Sacramenti  fu¬ 
turi.  Nam  ut  cum  debita  reverentia  Sacra¬ 
mentum  perciperent,  necesse  erat,  ut  plane 
intelligerent,  quid  eis  daretur.  . 

Quod  autem  Dominus  in  cama  non  expli¬ 
cuerit  tropum,  manifeste  colligitur  ex  duo¬ 
bus.  Primo  ex  eo,  quod  nullum  exstat  vesti¬ 
gium  explicationis,  ut  in  omnibus  aliis  locis. 
Verbi  gr.  Matt.  xm.  Dominus,  parabolice  lo¬ 
cuturus,  ait  :  Simile  est  regnum  caelorum, 
et  Joan.  xm.  ubi  dixerat  :  Ego  sum  citis ,  et 
vos  palmites,  subjungit  explicans  :  Si  quis  in 
me  non  manserit,  sicut  palmes ,  e  te.  (2).  At  hic 
nihil  tale. 

Secundo  ex  eo,  quod  omnes  scriptores 
hujus  historice  iisdem  verbis  utantur.  Solent 
enim  Evangelistae,  se  invicem  supplere,  vel 
explicare,  ut  quod  unus  obscurius  dixit,  alius 
dicat  clarius.  Hic  autem  omnes  iisdem  verbis 
utuntur,  cum  tamen  sint  scriptores  quatuor, 
Matthaeus,  Marcus,  Lucas,  Paulus,  et  scrip¬ 
serint  diversis  in  locis,  et  temporibus  ;  quod 
argumentum  est, Dominum  nihil  aliud  dixisse. 


Tertio,  probatur  ex  consensu  interpretum. 
Nullus  enim  unquam  ita  exposuit,  ut  tro¬ 
pice  hunc  locum  intelligendum  esse  diceret : 
cum  tamen  scripserint  in  Matthaeum  Hila¬ 
rius,  Hieronymus,  Chrysostomus,  Theophy- 
lactus,  Beda,  Anselmus  ;  in  Lucam  Ambro¬ 
sius,  Theophylactus,  Beda  ;  in  Paulum  in¬ 
numerabiles.  Imo  contra  multi  expresse 
monent,  non  esse  accipiendum  tropice,  sed 
proprie.  Vide  Chrysostomum,  etTheophilac- 
tum  in  hunc  locum,  Cyrillum  Hierosolymita¬ 
num  catech.  4.  mystagog.  Ambrosium  lib. 
IV.  de  Sacramentis,  cap  5.  Cyrillum  Alexan¬ 
drinum  epist.  ad  Calosiriurn,  Eusebium  Emis- 
senum  homil.  5.  de  Paschate,  Epiphanium 
in  Ancorato ,  qui  omnes  docent,  hic  opus  es¬ 
se  fide,  ut  credatur  res,  quae  absurdissima 
sensibus  esse  videtur.  At  certe,  si  tropice  hic 
locus  intelligendus  esset,  nulla  esset  diffi¬ 
cultas  fidei.  Quai  enim  difficultas,  si  solum 
credendum  pane  significari  corpus  Christi  ? 

Ultimo,  probatur  ex  communi  regula  ex- 
plicandte  Scripturae,  quae  est  ut  nunquam 
dimittamus  proprium  verborum  sensum,  nisi 
cogamur  ab  aliqua  alia  Scriptui  a,  vel  ab 
aliquo  articulo  fidei,  aut  certe  a  communi 
totius  Ecclesiae  explicatione  :  alioqui  enim 
peribit  fides,  et  remanebit  sola  opinio  de  re¬ 
bus  divinis,  et  aperietur  porta  infinitis  erro¬ 
ribus.  Id  probari  potest  exemplo  adversario¬ 
rum  qui  non  habent  fidem, sed  meram  opinio¬ 
nem  de  hoc  sacramento: nam  eorum  sententia 
non  nititur  expresso  verbo  Dei,  cum  verba 
expressa  non  sint,  Hoc  significat,  sed:  Hoc 
est  corpus  meum.  Neque  nituntur  alio  verbo 
Dei  :  nusquam  enim  invenient  in  Scripturis, 
Hoc  est  corpus  meum,  debere  exponi  tropice. 
Etsi  enim  proferunt  quaedam  loca,  ubi  ver¬ 
bum,  Est,  putant  debere  exponi  per,  Signi¬ 
ficat  ;  tamen  fatentur  non  ubique,  Est,  ex¬ 
poni  debere  per,  Significat.  Proinde  non  pos¬ 
sunt  ex  verbo  Dei  solide  concludere,  haec 
verba  accipienda  esse  tropice,  nisi  proferant 
locum,  ubi  expresse  dicatur  in  particulari, 
haec  verba  exponenda  esse  tropice  ;  qualem 
locum  nusquam  invenient. 

Nec  habent  articulum  fidei,  cui  propria  ac¬ 
ceptio  horum  verborum  expresse  repugnet. 
Solent  illi  urgere  articulum  Ascensionis  :  sed 
illi  non  repugnare  hanc  veritatem,  patet  ; 
quia  nos  utrumque  credimus,  et  Christum 
vere  ascendisse,  et  esse  in  ccelo,  et  simul 
esse  in  Eucharistia.  Neque  probabile  est  in- 


(1)  1  Cor.  X.  4.  —  (?)  Math.  XIII.  24  et  33;  Joan.  XXI,  18. 

ter  tot  Catholicos,  qui  sunt,  et  fuerunt  a  tot 
annorum  centuriis,  non  fuisse  ullum,  qui  vi¬ 
deret  istam  repugnantiam  :  praesertim  cum 
doctores  scholastici  longe  melius  norint  re¬ 
gulas  contradictionum,  quam  omnes  Luthe- 
rani,  qui  contemnunt  subtilitatem  disputa¬ 
tionum.  Idem  apertissime  patet  ex  eo,  quod 
Dominus  cum  primum  hoc  sacramentum 
praebuit  discipulis  non  in  cado  erat,  sed  in 
terra,  nondum  enim  ascenderat  in  coelum  : 
tunc  igitur  non  repugnavit  haec  veritas  arti¬ 
culo  Ascensionis.  Non  igitur  cogimur  acci¬ 
pere  haec  verba  tropice.  Denique  non  magis 
repugnat  haec  veritas  articulo  Ascensionis, 
quam  repugnat  veritas  Trinitatis,  articulo 
unitatis  divinae.  Sicut  illi  colligunt,  Christus 
est  in  cado  ;  ergo  non  in  terra  ;  ita  possent 
colligere,  Deus  est  unus,  ergo  non  trinus  : 
neutrum  enim  intelligimus,  tamen  utrumque 
fatemur,  quia  utrumque  legimus  in  divinis 
litteris,  nec  est  evidens  repugnantia. 

Sed  nec  saltem  possunt  proferre  commu¬ 
nem  aliquam  expositionem  Ecclesiasticam, 
cum  inter  se  non  conveniant.  Nituntur  igitur 
solum  auctoritate  unius,  aut  alterius  Doctoris, 
et  levibus  conjecturis,  quae  certe  non  fidem 
divinam,  sed  opinionem  faciunt.  Praeterea 
experimur  etiam,  quot  sectae  natae  sint  his 
paucis  annis,  et  nascantur  in  dies  propter 
hanc  solam  causam,  quod  relicto  sensu  pro¬ 
prio  Scripturae,  tropos  temere  consedentur. 

Explicantur  verba  institutionis ,  et  refelluntur 
haereticorum  depravationes. 

Veniamus  nunc  ad  verba  institutionis.  Ac 
primum  narrant  Evangelistae,  Dominum  ac¬ 
cepto  pane  gratias  egisse  Deo,  et  pamem  be¬ 
nedixisse.  Ubi  observandum  est,  Evangelistas 
varie  usurpasse  has  voces  euXoyetv,  id  est,  be¬ 
nedicere;  et  Eu/2pic?itv,  id  est,  gratias  agere. 
Nam  Marcus,  cum  de  pane  loquitur,  utitur 
verbo  suXoyvfca; ;  cum  de  calice,  suyapi<7r/,ca; ; 
Lucas  et  Paulus  utuntur  inutroqueloco  voce 
iu/api-jT-z-oa;.  Matthaeus  in  laitinis  codicibus, et 
in  Graeco  Complutensi,  et  in  Syriaco  habet  : 
Benedixit,  in  multis  tamen  Graecis  habet  : 
Gratios  agens 


Hinc  nonnulli  Catholicorum  contendunt, 
utrumque  verbum  in  Scriptura  idem  siguifi- 
carc,  et  ejus  significationem  esse,  Benedicere 
aliquid,  non  Gratias  agere  alicui.  Haeretici 
contra  volu  d,  utrumque  verbum  poni  pro 
gratias  agere,  seu  Benedicere  Deo,  ita  ut  non 
referatur  ad  panem  benedictio,  de  qua  hic 
agitur.  Optime  autem  videtur  Jansenius  in 
commentario  hujus  loci  in  sua  Concordia  ob¬ 
servare,  utrumque  verbum  servare  suam  si- 
gnificationem,  sed  in  una  actione  intelligi 
etiam  alteram,  quia  simul  fiunt  gratiarum 
actio,  et  oratio.  Id  satis  probatur  ex  eo,  quod 
unus  evangelista  dicat  :  Benedixit ;  alius  : 
Gratias  egit ;  hinc  enim  colligimus  utrumque 
esse  factum,  sed  evangelistas  ex  uno  intelligi 
voluisse  etiam  alterum.  Idem  illustrat  Janse¬ 
nius  apposito  exemplo  :  ait  enim  Apostolus, 
I  Timoth.  iv.  Nihil*  rejiciendum ,  quod  eum 
gratiarum  actione  percipitur ;  sanctificatur 
enim  per  verbum  Dei  et  orationem  (1).  Ubi  per 
gratiarum  actionem  intelligit  etiam  orationem 
sanctificantem  cibos ;  clare  enim  dicit :  aytctfc- 
TKi  yap  oii  Xoyou  0eoo,  xai  EVTEuijst»?.  Oportet 
igitur,  vel  euyasip rslv,  non  significare  Gratias 
agere,  sed  solum  Benedicere,  quod  est  valde 
durum,  vel  significare  quidem  Gratias  agere, 
sed  in  ea  actione  intelligi  etiam  aliam,  quai 
ordinarie  conjungi  solet,  nimirum  orationem, 
seu  benedictionem.  Quocirca  recte  Ecclesia 
in  Canone  Missae,  utrumque  exprimit  :  «Ac¬ 
cepit  panem,  et  elevatis  oculis  ad  te  Deum 
Patrem  suum  omnipotentem,  tibi  gratias 
agens,  benedixit,  fregit  etc.  » 

Quod  autem  Dominus  ipsum  panem  bene¬ 
dixerit,  evidenter  probatur  contra  adversa¬ 
rios.  Nam  I  Corint.  x.  Paulus  ait  :  Calix,  cui 
benedicimus ,  nonne  communicatio  sanguinis 
Christi  est  ?  ubi  in  Graico  est,  8  suXoyou gev, 
id  est, quem  benedicimus ?  (2)Neque  dubium  esso 
potest,  quin  Apostolus  ritum  servaverit,  quem 
antea  noverat  a  Christo  ipso  fuisse  servatum. 
Item  Luc  ix.  narrans  miraculum  de  panibus, 
dicit,  suXoyTjdsv  autooc,  id  est,  Benedixit  eos. 
Denique  modus  loquendi  Evangelistarum,  ac 
praecipue  Marci  cap.  xiv,  idem  aperte  indi¬ 
cat.  Nam  cum  dicit :  Accepto  pane,  benedixit , 
fregit ,  deditque  discipulis,  dubitari  non  po¬ 
test,  quin  sicut  fregit,  et  dedit  (3),  refertur 
ad  materiam,  qme  erat  in  manibus,  ita 
etiam,  benedixit ,  adeamdem  referatur.  Adde, 
quod  Justinus  in  2.  Apologia  verbum  ipsum 
Eu/apicTEO)  retulit  aql  panem,  quem  vocavit 


(1)  ITim.  IV,  4.  —  (2)  I  Cor.  X,  10.  -  (3)  Luc.  IX,  10;  Mare.  XIV,  22. 

xpotpV  eu^aptuTTiOeicav,  cibum  Eucharistizatum 
(ut  sic  loquamur)  id  est,  panem  sanctificatum, 
et  benedictum.  Denique  omnes  Liturgi  te  Ja- 
cobi,  Basilii,  Chrysostomi  et  aliorum  habent 
tum  in  consecratione  panis,  tum  vini,  et  gra¬ 
tias  agens ,  et  sancti ficavit ,  seu  benedixit ;  et 
Cyprianus  lib.  n.  epist.  3.  ad  Csecilium,  dicit 
a  Domino  calicem  benedictum,  quod  tamen 
expresse  nullus  Evangelista  posuerat. 

Hinc  igitur  argumentum  sumitur  pro  veri¬ 
tate  corporis  Domini  in  Sacramento.  Nam 
Dominus  non  consueverat  gratias  agere,  nisi 
cum  aliquid  magnum,  et  mirabile  faci  urus 
esset :  solum  enim  legitur  gratias  egisse, 
cum  quinque  panes  multiplicare  vellet,  Joan. 
vi.  rursus  cum  septem  panes,  Matth.  xv.  et 
cum  Lazarum  excitaturus  esset  ab  inferis, 
Joan.  xi.  et  denique  in  institutione  hujus  sa¬ 
cramenti.  Pari  ratione  gon  consuevit  bene¬ 
dicere  res  insensibiles,  nisi  cum  in  cis  aliquid 
mirabile  operaturus  esset :  tantum  enim  legi¬ 
tur  hoc  fecisse,  cum  benedixit  panes  multi¬ 
plicandos,  Luc.  ix.  et  Mare.  vm.  et  in  Eucha¬ 
ristia  ;  sicut  contra  cum  maledixit  ficui,  eam 
continuo  arefecit.  Nam  benedicere  Dei,  est 
benefacere  :  benedictio  enim  Dei  non  est 
imprecatio  (ut  nostra)  sed  effectio,  ut  patet 
Genes,  i.  cum 'benedixit  animantibus  :  tribuit 
enim  eis  ea  benedictione  fcecunditatem.  Adde 
etiam,  quod  nusquam  legitur  Christus  bene¬ 
dixisse  aquam,  quam  symbolum  Baptismi 
esse  volebat,  sicut  benedixit  panem,  in  quo 
Eucharistiam  instituebat,  quia  nimirum  nulla 
mutatio  fiebat  in  substantia  aquse.  Adde  ul¬ 
timo,  quod  Patres  ex  hoc  loco  colligunt  ar¬ 
gumentum  ad  probandum  idem,  quod  nos 
probare  contendimus.  Ambrosius  (ut  unum 
exempli  gratia  proferamus)  libro  clc  his,  qui 
initiantur  mysteriis,  cap.  9  :  «  Quantis,  in¬ 
quit,  utimur  exemplis,  ut  probemus  hoc  non 
esse,  quod  natura  formavit,  sed  quod  bene¬ 
dictio  consecravit ;  majoremque  esse  vim  be- 
dictionis,  quam  naturee  ?  quia  benedic¬ 
tione,  et  ipsa  natura  mutatur.  »  Expendamus 
nunc  singula  verba  institutionis,  et  refutemus 
novem  supra  citatas  opiniones  haereticorum. 

HOC. 

Prima  vox  est  prono  men  Hoc,  quod  qui¬ 
dem  quadrupliciter  exponitur  ab  adversariis, 
Alii  volunt  significare,  Hic ,  ut  Carolstadius, 
quae  fuit  prima  opinio.  Alii,  hxc  tota  actio , 
quae  fuit  secunda  opinio.  Alii  volunt  esse 
demonstrativum  panis,  sed  ita  ut  panis  sit 


praedicatum,  hoc  modo :  Hoc  est  corpus 
meum,  id  est,  corpus  meum  est  hoc,  nimi¬ 
rum  panis  :  quam  supra  diximus  esse  ter¬ 
tiam  opinionem.  Alii  denique  volunt  ea  par¬ 
ticula  demonstrari  panem,  sed  ita  ut  panis 
sit  subjectum  hoc  modo,  IIoc,  id  est,  hic  pa¬ 
nis  :  et  est  communior  sententia  adversario¬ 
rum,  et  minus  absurda,  quam  coeterac. 

Sed  prima  explicatio  ridicula  est,  et  ride¬ 
tur  ab  ipsis  etiam  haereticis.  Nam  frustra 
Dominus  diceret,  Hic  sedet  corpus  meum, 
cum  id  Apostoli  oculis  cernerent,  neque  ad¬ 
monitione  egerent.  Deinde  male  cohaerent 
ista  verba  cum  superioribus.  Illud  enim  : 
IIoc  enim  est  etc.  reddit  rationem,  cur  de¬ 
beant  accipere  et  edere  :  quae  autem  ratio 
est,  Edite,  quia  hic  sedeor. 

Secunda  explicatio  refellitur  .aeque  facile. 
Nam  (ut  omittam,  quod  est  inauditus  tropus), 
Hoc,  id  est,  haec  actio,  cum  Dominus  panem 
ostenderet,  cum  ait  :  Hoc  est  corpus ,  verba 
quae  dicuntur  a  Luca,  et  Paulo  in  consecra¬ 
tione  calicis,  convincunt  apertissime  hunc 
errorem ;  aiunt  enim :  Hic  calix.  Certe  autem, 
Hic  calix •  non  potest  totam  actionem  signifi¬ 
care  :  est  enim  calix  res  quaedam  una,  et 
certa. 

Porro  quarta  explicatio  facile  etiam  refelli 
potest.  Nam,  vel  illud  Hoc ,  accipitur  adjec¬ 
tive,  vel  substantive;  si  adjective,  debet  con¬ 
cordare  cum  substantivo  ;  quare  non  potest 
demonstrare  panem,  sed  corpus.  Nam  panis 
est  generis  masculini  tam  latine,  quam 
graece  ;  at  in  neutro  genere  habetur  touto 
graece,  et  latine  Hoc,  quod  convenit  cum  cor¬ 
pore,  quod  latine  et  graece  est  neutri  gene¬ 
ris.  Similiter  in  altera  specie,  vinum  graece 
est  generis  masculini,  et  sanguis  neutri;  Do¬ 
minus  autem  non  dixit  o&tq;  hic,  sed  Toti-ro 
Latine  autem  e  contrario,  vinum  est  neutri, 
et  sanguis  masculini,  et  tamen  omnes  legunt: 
Hic  est  sanguis,  non  Hoc,  vinum  scilicet,  est 
sanguis.  Si  accipitur  substantive,  tunc  sen¬ 
sus  erit  :  IIoc,  id  est,  haec  res  est  corpus 
meum.  Si  autem  illud  IIoc,  sive  Haec  res,  de 
pane  dicatur,  absurdissima  propositio  erit  : 
non  enim  potest  dici,  Hoc,  de  re  quae  cerni¬ 
tur,  et  aperte  cognoscitur,  nisi  sit  generis 
neutri  res  illa.  Nemo  enim  demonstrato  fra¬ 
tre  suo  diceret,  Hoc  est  frater  meus ;  vel  de¬ 
monstrata  imagine  Caesaris,  diceret,  Hoc  est 
Caesar ;  ergo  nec  de  pane,  quem  discipuli 
videbant,  dici  recte  potuit  :  Hoc  est  corpus 
meum.  Ratio  est,  quia  cum  semper  subjec¬ 
tum  debeat  esse  notius  praedicato ;  cum  sub- 

jectuin  est  notum  audientibus  in 'particulari, 
non  debet  efferri  per  nomen  universale,  sed 
tunc  solum  efferri  debet  per  nomen  univer¬ 
sale,  cum  non  est  notum,  nisi  in  universali. 
Verbi  gratia,  vident  aliqui  longe  nescio  quid, 
sccl  non  discernunt  quid  sit,  arborne,  an  la¬ 
pis,  an  homo,  ego  autem  video  esse  homi¬ 
nem;  quare  dicam  cceteris,  illud  est  homo  ; 
non  autem,  ille  est  homo  ;  at  si  videant  esse 
hominem,  sed  non  discernant  quis  sit,  Petrus, 
an  Paulus,  an  quis  alius;  non  dicam,  Illud 
est  Petrus,  quia  jam  sciunt  esse  hominem, 
sed  dicam,  Ille  est  Petrus.  Cum  ergo  disci¬ 
puli  panem  viderent,  et  panem  esse  non  igno¬ 
rarent,  absurdissima  fuisset  locutio,  si  de  il¬ 
lo  pane  Dominus  dixisset  :  Hoc  est  corpus 
meum ,  cum  debuisset  dicere  :  Hic  panis  est 
corpus  meum.  Non  igitur  potest  fieri,  ut  illud 
Hoc ,  demonstret  panem  tamquam  subjectum 
propositionis. 

Sed  addo  argumentum  robustissimum  ex 
Scriptura.  Nam  si  Hoc,  demonstraret  panem ; 
ita  etiam  in  consecratione  vini,  Hic ,  sive 
Hoc,  grsece,  demonstraret  vinum  :  quod 
quidem  illi  concedunt,  sed  aperte  repugnat 
Lucas  cap.  xxii,  quid  sic  ait  :  touto  to  -ott(- 

piov  ^  XOClV^i  GtCC0-/;XY]  £V  TW  OUUttTt  [ACU  TO  UTT£p  U|XWV 

£x/uvou.£vov,  id  est,  Hic  calix  novum  Testa¬ 
mentum  in  sanguine  meo ,  qui  pro  vobis  effun¬ 
ditur (1),  ubi,  qui  effunditur,  non  conjungitur 
cum  illis  verbis,  In  sanguine  meo,  sed  cum  il¬ 
lis,  Hic  calix ,  ut  patet  ex  grsecis  verbis.  Dicit 
ergo  Lucas  calicem  effundi  pro  nobis  :  non 
autem  vas  aut  vinum  effusum  est  pro  nobis, 
sed  verus  sanguis ;  calix  igitur  non  significat 
calicem  vini,  sed  calicem  sanguinis.  Ad  hoc 
argumentum  non  potuit  Beza  respondere, 
nisi  negando  textum  Evangelii  esse  integrum. 
Nam  cum  in  hunc  locum  scribit,  fatetur  ita 
legi  in  omnibus  libris,  etiam  vetustissimis  ; 
tamen  quia  destruit  hic  locus  ejus  senten¬ 
tiam  ;  audet  dicere',  locum  esse  corruptum 
in  omnibus  codicibus  ;  aut  ex  margine  irrep¬ 
sisse  in  textum.  Quod  si  recipitur  nulla 
causa  est,  cur  non  liceat  totam  Scripturam 
negare.' 

Tertia  explicatio,  qua  habet  etiam  suos 
auctores,  ut  supra  ostendimus,  refellitur  hac 
ratione.  Dominus  ex  sententia  adversariorum 
non  dedit  Apostolis  corpus  suum,  sed  panem, 
cum  ait  :  Accipite,  et  manducate  ;  ergo  debuit 
explicaro  vim,  et  efficaciam  illius  panis,  non 
corporis  sui';  ergo  non  debuit  dicere  :  Cor¬ 


pus  meum  est  hoc,  nimirum  panis,  quia  refi¬ 
cit  instar  panis  ;  sed  dicere  debuit :  Panis  est 
hoc,  id  est,  corpus  meum,,  quia  reficit  signifi¬ 
cando,  vel  repraesentando  corpus  meum. 
Quemadmodum  si  quis  daret  panem  eden¬ 
dum,  inepte  diceret,  Sume,  comede  istum 
panem  :  nam  castaneae  sunt  panis,  id  est, 
reficiunt  instar  panis  :  recte  autem  loquere¬ 
tur,  si  castaneas  daret,  ac  diceret  :  Comede 
has  castaneas ;  nam  sunt  et  ipsae  quidam  pa¬ 
nis. 

Dicent,  Dominum  dedisse  Apostolis  corpus 
suum  spiritualiter  manducandum  per  fidem, 
ac  de  illo  dicere  potuisse  :  Corpus  meum  est 
hoc,  id  est,  panis.  Contra ;  nani  disputatio 
nostra  est  de  verbis  Domini.  Cum  autem  Do¬ 
minus  dixit  :  Accipite  et  manducate ,  non  ob¬ 
tulit  per  ea  verba  corpus  suum  fidei,  sed  pa¬ 
nem  manibus,  et  ori  corporali  Apostolorum, 
ut  patet  ex  illis  verbis  :  Accepit  panem,  et 
cum  gratias  egisset,  fregit ,  dedilque  eis  dicens 
etc.  Itaque  panem  obtulit  manducandum, 
sive  (ut  adversarii  volunt)  panem  verum,  et 
naturalem ;  vel,  ut  volunt  Catholici,  panem 
conversum  in  suam  carnem,  manentibus  ta¬ 
men  accidentibus,  et  specie  exteriore  panis. 
Cum  ergo  panem  dederit;  ineptissima  est  illa 
ratio,  Accipite,  edite  hunc  panem  :  quia  cor¬ 
pus  meum  nutrit  instar  panis. 

Praterea  nititur  hac  sententia  baculo  arun¬ 
dineo  :  probat  enim  eam  Langus,  quia  sic 
tradidit  praceptor  lingua,  graca,  Valentinus 
Cratoaldus  ;  et  quia  apud  Gracos  articulus 
est  signum  subjecti  in  propositione;  in  hac 
autem  sententia  touto  in~i  to  cwaa  uou,  articu¬ 
lus  adjungitur  corpori,  non  pronomini.  At 
stultum  est  in  re  tanta,  dimissis  omnibus 
sanctis  Patribus,  et  tot  Conciliis  Ecclesia 
Catholica,  audire  quid  unus  ludimagister  in 
suo  angulo  mussitet.  Neque  est  universalis 
lex  illa  grammatica  graca  de  articulo  :  sa- 
pissime  enim  ponitur  articulus  in  pradicato 
ad  rem  demonstrandam,  et  definiendam,  sive 
energia  causa,  ut  Matth.  v.  Vos  estis  sed 
terree,  ugeR  Iots  to  a Xa; ;  et  ibidem  :  Vos  estis 
lux  mundi,  to  et  cap.  xxi.  Hic  est  haeres  (2) 
et  alibi.  Quid,  quod  Paulus  I.  Corinth  xxi, 
non  ait  touto  Icti  to  Gwua  uou,  sed  ad  confun¬ 
dendum  hareticum  dixit  touto  gou  £<j ti  to 

(v  q 

cojga  : 

Restat  igitur,  ut  vera  sit  Catholicorum 
sententia,  qui  illud,  Hoc ,  demonstrare  vo¬ 
lunt,  non  panem,  sed  rem  contentam  sub 


(I)  Luc.  XXII,  20.  -  (2)  Math.  V,  13-14 ;  XXI,  38. 

speciebas  panis  ;  qua)  etsi  antea  lucrat  panis, 
tamen  tunc  jam  erat  Christi  corpus.  Ex  quo 
sequitur,  ut  etiam  ex  hac  particula  probetur 
veritas  corporis  Domini  in  Eucharistia. 

EST 

Secundo  consideranda  est  particula  Lst, 
circa  quam  refutandae  sunt  dua)  haeretico¬ 
rum  sententiae,  Quinta,  et  Sexta.  Igitur  eam 
particulam  Zwinglius  contendit  accipiendam 
esse,  pro  Significat,  quod  etiam  Calvinus,  et 
Petrus  Martyr,  et  Beza  in  lib.  de  ccena  Do¬ 
mini,  cap.  3.  aliquando  dicunt ;  licet  aptius 
putent,  si  tropus  ponatur  in  nomine,  Corpus , 
quam  in  verbo,  Est.  .\t  vero  Catholici  pro¬ 
prie  accipi  volunt,  ita  ut,  Est ,  nihil  significet, 
nisi  Est.  Quod  autem  Calvinus  scribit  lib.  iv. 
Institutionum,  cap.  17.  §.  20.  Catholicos  ac¬ 
cipere,  Est ,  pro  Transubstantiatur,  qui  est 
tropus  omnibus  gentibus  inauditus,  mera 
calumnia  est.  Catholici  enim  dicunt  quidem 
colligi  ex  hac  voce  transubstantiationem,  ut 
infra  contra  Lutherum  demonstrabimus,  sed 
non  dicunt,  Est ,  poni  pro  transubstantiari  ; 
nec  solum  hoc  non  dicunt,  sed  ne  verisimili¬ 
ter  quidem  id  potest  eis  affingi,  cum  ipsi 
contendantpronomcn,  Hoc ,  non  demonstrare 
panem,  qui  solus  (eorum  sententia)  mutatur 
in  corpus  Christi. 

Quod  igitur  verbum,  Est,  hoc  loco  signifi¬ 
cet,  Est,  probatur  primo,  quia  hoc  verbum 
non  potest  ullo  modo  accipi  in  alia  signifi¬ 
catione,  quam  in  sua  propria.  Nam  in  primis 
habet  simplicissimam,  et  communissimam 
significationem  ;  ita  ut  omnia  alia  verba  re¬ 
solvantur  in  hoc,  et  aliquid  aliud  :  sic  enim 
resolvimus,  Homo  ambulat,  id  est,  est  ambu¬ 
lans  ;  ridet,  id  est,  est  ridens,  etc.  ergo  hoc 
verbum  non  potest  trahi  ad  significationem 
alterius  verbi ;  quia  tunc  posset,  ac  deberet 
resolvi  in  se,  et  aliud,  quod  nullo  modo  fieri 
potest, cum  sit  omnium  simplicissimum.  Prae¬ 
terea  hoc  verbum  est  copula  omnium  pro¬ 
positionum  ,  conjungens  praedicatum  cum 
subjecto  ;  ergo  est  in  omni  propositione  ne¬ 
cessarium  ;  ergo  numquara  potest  dimittere 
suam  significationem,  ut  induat  aliam.  Pra)- 
terea  tropi  non  ponuntur  in  verbis,  nisi  ra¬ 
tione  peculiaris  alicujus  rei,  seu  naturae,  quae 
in  uno  verbo  implicatur,  et  non  in  altero  ;  ut 
verbi  gratia,  ridere  sumitur  tropice  propter 
risum,  quem  significat,  et  sic  de  cceteris.  At 
hoc  verbum,  Est,  nihil  significat,  nisi  con¬ 
junctionem  unius  cum  altero,  aut  ipsum  esse 


commune  cum  omnibus  rebus  :  unde  dicitur 
substantivum,  et  alia  adjectiva.  Quare  fieri 
non  potest,  ut  in  eo  sit  aliquis  tropus.  Deni¬ 
que  nullus  unquam  rhetor  scripsit,  tropum 
fingi  posse  in  verbo,  Est.  Opinio  igitur 
Zwinglii,  et  sectatorum  ejus,  ex  mera  im¬ 
peritia  nata  est ;  ac  propterea  prudentiores 
Sacramentarii,  non  in  verbo,  Est,  sed  in 
nomine  Coipus ,  tropum  posuerunt. 

Dices,  in  explicatione  vocabulorum,  Est , 
accipitur  ordinarie  pro  Significat,  ut,  Amare 
est  diligere,  id  est,  significat  diligere.  Re¬ 
spondeo  :  Id  verum  est,  et  tamen  non  est  hic 
ullus  tropus.  Nam  quia  in  ejusmodi  senten¬ 
tiis  praedicatur  signum  de  signo,  ideo  expli¬ 
catur,  Est,  per  Significat ;  essentia  enim 
signi  est  significatio.  Itaque  etiam  in  his  sen¬ 
tentiis,  Est ,  significat  Esse,  sed  quia  ipsum 
esse,  est  significare,  in  vocibus,  ideo,  Est , 
explicatur  per  Significat ;  at  in  aliis  senten¬ 
tiis,  ubi  quod  praedicatur,  non  est  signum 
formaliter,  non  potest,  Est ,  explicari  per  Si¬ 
gnificat. 

Sequitur  explicatio  Boquini ,  quae  erat 
sexta  opinio.  Is,  ut  diximus,  vult  illud,  Est, 
significare  communicationem  idiomatum  na¬ 
scentem  ex  unione  sacramentali  panis  et  cor¬ 
poris  Christi  :  sed  toto  coelo  aberrat,  licet 
multum  sibi  placeat  cum  isto  suo  novo  fig¬ 
mento.  Nam  communicatio  idiomatum  non 
oritur  ex  qualibet  unione,  sed  solum  ex  hy¬ 
postatica,  ubi  est  unum  suppositum  in  dua¬ 
bus  naturis.  Id  vero  patet  exemplo  unionis 
naturalis,  quee  est  inter  animam,  et  corpus 
in  homine.  Etsi  enim  ex  hac  unione  putat 
Boquinus  nasci  communicationem  idioma¬ 
tum,  quia  idem  homo  dicitur  corporalis,  et 
mortalis  ratione  corporis,  et  spiritualis,  et 
immortalis  ratione  anima) :  tamen  aperte  fal¬ 
litur.  Nam  in  rigore,  id  est,  vere,  et  proprio 
homo  non  dicitur  spiritualis,  et  immortalis, 
sicut  vere  etproprie  dicitur  corporalis  etmor- 
talis.  Nam  post  mortem  homo  non  est  am- 
pliushomo,  proinde  non  est  homo  immortalis, 
sed  solus  spiritus  ejus  :  ergo  multo  minus  ex 
unione  sacramentali,  qua)  est  minor  quam 
naturalis,  orietur  communicatio  idiomatum. 

Secundo,  communicatio  idiomatum  non  est 
inter  naturas  unitas,  sed  in  solo  supposito 
communi  :  non  enim  dicimus,  deitas  est  hu¬ 
manitas,  vel  contra;  sed  Verbum  dicitur 
Deus,  et  homo  :  et  in  exemplo  hominis  dicitur 
homo  secundum  Boquinum  corporalis ,  et 
spiritualis  :  at  non  corpus  esse  spiritus,  vel 
contra  spiritus  corpus.  Ergo  non  potest  dici 

vi  istius  communicationis  :  llic  punis  est  cor¬ 
pus,  sed  solum  :  IIoc  sacramentum  est  panis, 
et  corpus.  Nam  ut  ipse  Boquinus  explicat, 
sacramentum  est  id,  in  quo  fit  unio  sacra- 
mentalis,  sicut  Christus  est  id,  in  quo  fit  unio 
naturalis. 

Tertio,  communicatio  idiomatum  est  mu¬ 
tua  :  at  ex  unione  sacramentali  non  oritur 
mutua  communicatio.  Nam  tametsi  signum 
accipit  interdum  nomen  signati,  tamen  non 
contra ;  imago  Caesaris  dicitur  Caesar,  sed 
Caesar  non  dicitur  imago  ;  hedera  est  signum 
vini,  et  posset  aliquo  modo  dici  vinum,  ni¬ 
mirum  repraesentati  ve  :  at  vinum  nullo  modo 
dicitur  hedera  :  ita  igitur  licet  panis  posset 
dici  sacramentaliter  corpus,  quia  illud  signi¬ 
ficat,  tamen  Christus  non  potest  dici  sacra¬ 
mentaliter  panis.  Non  ergo  exponi  possunt 
verba  Domini  sacramentalia,  per  communi¬ 
cationem  idiomatum. 

Quarto,  communicatio  idiomatum  non  so¬ 
lum  communicat  nomina  naturarum,  sed 
etiam  proprietatum  ipsarum.  De  Christo 
enim  dicimus  :  Hic  homo  est  aeternus,  omni¬ 
potens,  ctc.,  et  hic  Deus  esuriit,  sitiit,  mor¬ 
tuus  est,  etc.,  at  non  licet  tribuere  pani,  cor¬ 
poris  Domini  proprietates,  neque  e  contrario 
proprietates  panis  corpori ;  nemo  enim  fer¬ 
ret,  si  quis  dicere  vellet :  Panis  est  animatus, 
unitus  divinitati,  etc.,  et  multo  minus,  si 
quis  diceret  :  Corpus  Domini  est  rotundum, 
triticeum,  expers  vitae,  et  sensus.  Quare 
ineptum  est  Boquini  figmentum. 

CORPUS. 

Sequitur  alia  particula,  nimirum,  Corpus , 
quam  tribus  modis  adversarii  exponunt.  Alii 
enim  significari  volunt  ea  voce  corpus  Christi 
mysticum  ;  alii  signum  corporis  Christi ;  alii 
signum  quidem,  sed  efficax,  quae  sunt  tres 
opiniones  ex  illis,  quas  supra  recitavimus  ; 
nimirum,  septima,  octava  et  nona. 

Sed  prima  expositio  ineptissima  est,  nec 
ullo  nititur  fundamento,  et  aperte  repugnat 
sequentibus  verbis  :  Quod  pro  vobis  datur ; 
nec  enim  corpus  mysticum  datum  est  pro 
nobis,  sed  corpus  verum.  Magis  autem  repu¬ 
gnat  verbis,  quae  dicuntur  in  consecratione 
calicis  :  non  enim  Ecclesia,  seu  corpus  my¬ 
sticum  Christi,  dici  potest  calix  sanguinis,  vel 
Testamenti,  nec  pro  nobis  effunditur  in  re¬ 
missionem  peccatorum. 


Secunda  autem  expositio  refellitur  his  ar¬ 
gumentis.  Primo,  quia  nusquam  in  Scriptura, 
accipitur  corpus  Christi,  nisi  vel  pro  corpore 
vero,  et  naturali  ipsius,  vel  pro  corpore  my¬ 
stico  :  pro  signo,  vel  figura  corporis  nusquam ; 
ergo  expositio  illa  est  plane  temeraria,  et 
sine  exemplo  ullo  Scripturae  introducta.  Et 
confirmatur,  quia  Scriptura  cum  accipit  im¬ 
proprie  corpus  Christi,  id  est,  pro  Ecclesia, 
continuo  id  ipsum  explicat  :  ut  Coloss.  i  : 
Adimpleo,  quse  desunt  passionibus  Christi  pro 
corpore  ejus,  quod  est  Ecclesia  (i).  At  hoc 
loco  nullus  E vangelista,  neque  Paulus,  expli¬ 
cuit  corpus  accipi  improprie  :  relinquitur 
igitur,  ut  proprie  accipi  debeat. 

Secundo  idem  probatur  ex  dictis  de  prono¬ 
mine,  Hoc  .  Nam  si  pronomen,  Hoc ,  non 
demonstrat  panem,  ut  clarissime  antea  os¬ 
tendimus,  certe  ruit  fundamentum  adversa¬ 
riorum  :  nec  enim  habent,  clc  quo  praedicent, 
signum  corporis ,  nisi  velint  ipsum  verum  et 
naturale  corpus  esse  signum  sui  ipsius. 

Tertio  probatur  ex  sequentibus  verbis  : 
Quod  pro  vobis  datur.  Est  autem  observandum, 
paulo  aliter  legi  in  graecis  et  latinis  codici¬ 
bus.  Matth.  xxvr.  et  Mare.  xiv.  et  Luo.  xxii, 
gracce  habetur,  de  sanguine  Exyuvogevov  id  est, 
effunditur,  latino  effundetur,  Luc.  xxii.  de  pa¬ 
ne  dicitur  cUduavov,  et  latino  datur  ;  I  Cor.  n. 
xXwgevov,  id  est,  frangitur,  latinc  tradetur. 

Quae  verba  dupliciter  exponi  possunt.  Uno 
modo,  ut  haec  omnia  dicantur  de  corpore,  et 
sanguine,  ut  est  in  Eucharistia,  non  autem 
ut  fuit  postea  in  cruce,  ut  sensus  sit  :  Hoc 
est  corpus  meum ,  quod  pro  vobis  clatur ,  id  est, 
offertur,  et  donatur  Deo  Patri  in  sacrificium. 
Neque  obstat  vocabulum  frangitur  :  nam 
juxta  morem  Scripturae  frangere,  est  dare; 
Isaiae  lviii  :  Frange  esurienti  panem  tuum  (2). 
Unde  Lucas  posuit,  quod  datur ,  pro  eo,  quod 
habet  Paulus,  frangitur.  Verborum  autem 
calicis  hunc  esse  volunt  sensum  :  Hic  est  san¬ 
guis  meus,  qui  pro  vobis  effunditur,  id  est,  qui 
libatur,  et  offertur  Deo  in  sacrificium  pro  sa¬ 
lute  vestra.  Porro  haec  x  plicatio  si  recipia¬ 
tur,  plane  evertit  haereticorum  sententiam 
de  corpore  Domini  tropice  intelligendo.  Ne¬ 
que  enim  corpus  tropice  acceptum,  id  est, 
panis,  datus  est  pro  nobis,  sed  datus  est  no¬ 
bis  ;  neque  vinum  sanguinem  significans 
effusus  est  in  institutione  coenae,  sed  infusus 
potius;  neque  id  pro  nobis,  sed  nobis;  ne¬ 
que  in  remissionem  peccatorum,  quod  pro- 


(1)  Coloss.  I,  24.  —  (2)  Isai.  LVIII,  7. 
Tome  IV. 

prie  convenire  vero  sanguini  omnes  fatentur. 

Altera  tamen  expositio,  quae  refert  haec 
omnia  ad  passionem,  et  crucem  Domini,  et 
quam  recipit  Petrus  Martyr  in  commentar, 
cap.  xi.  primae  ad  Corinth.  et  Calvinus  atque 
alii  in  cap.  xxvn.  Matth.,  est  etiam  vera,  et 
non  pugnat  cum  superiore,  ut  in  i.  lib.  de 
Sacrificio ,  cap.  x.  demonstramus.  Quod  au¬ 
tem  haec  etiam  expositio,  quam  adversarii 
recipiunt,  ostendat  corpus  proprie,  non  tro¬ 
pice  accipiendum,  probatur  hoc  modo.  Ista 
additio  :  Quod  pro  vobis  datur ,  non  videtur 
apposita  alia  de  causa,  quam  ut  distinguere¬ 
tur  corpus  Christi,  quod  dabatur  discipulis, 
ab  alio,  quod  eis  non  dabatur.  Sicut  enim 
addidit  :  Meum,  ut  distingueret  corpus  suum 
a  corporibus  non  suis,  ita  adjecit  quod  pro 
vobis  tradetur,  ad  distinguendum  corpus  ve¬ 
rum,  et  naturale  suum  ab  alio  corpore  suo, 
sed  non  naturali,  quale  est,  corpus  mysticum 
Ecclesiae.  Quod  etiam  satis  aperte  indicat  ar¬ 
ticulus  appositus  nomini  grsece  touto'  Isti  to 
ctop.cc,  etc.  Nam  ut  Cyrillus  docet  lib.  i.  in 
Joan.  cap  iv.  articulus  facit,  ut  nomen  acci¬ 
piatur  in  una  certa,  determinata,  et  propria 
significatione.  Itaque  sicut  cum  dicimus  :  Hic 
est  ille  Petrus,  qui  accepit  claves  regni,  dis¬ 
tinguimus  eum  ab  aliis  ejusdem  npminis,  ita 
cum  Dominus  ait  :  Hoc  est  illud  corpus  (hanc 
enim  vim  habet  articulus)  quod  pro  vobis 
tradetur,  intelligimus  Dominum  distinguere 
corpus  suum  verum  ab  omni  alio,  et  deter¬ 
minate  loqui  de  illo  solo.  Jam  igitur  si  Do¬ 
minus  Apostolis  tradidit  verum  corpus  pro¬ 
prie  dictum,  optime  se  habet  illa  additio  : 
dedit  enim  eis  comedendum  corpus  suum 
naturale,  non  mysticum;  si  autem  (ut  adver¬ 
sarii  volunt)  dedit  eis  panem,  qui  esset  si¬ 
gnum  corporis,  falsa  est  additio.  Panis  enim, 
ut  symbolum  corporis  Dominici,  utrumque 
corpus  significat,  et  mysticum,  et  naturale  : 
quocirca  male  addita  fuisset  illa  distinctio. 
Quod  enim  panis  Eucharistiae  utrumque  cor¬ 
pus  Christi  significare  debeat,  et  verum,  et 
mysticum,  dubitari  non  potest  :  inde  enim 
I  Corinth.  x.  dicitur:  Unus  panis,  ct  unum  cor¬ 
pus  multi  sumus,  qui  de  uno  pane  participa¬ 
mus  (I);  et  Augustinus  tract.  xxvi.  in  Joan.  di¬ 
cit,  ideo  in  specie  panis,  et  vini  consecrari 
Eucharistiam,  ut  significetur  unitas  corporis 
mystici.  Ut  enim  panis  ex  multis  granis  effi¬ 
citur,  et  vinum  ex  multis  racemis  confluit ; 
ita  Ecclesiae  corpus,  ex  multis  fidelibus  com¬ 


ponitur.  Praeterea  corpus  in  crucem  tradi¬ 
tum,  et  sanguis  in  cruce  effusus  vere  sunt 
corpus,  et  sanguis  Christi  proprie,  non  signi¬ 
ficative. 

Dicent  :  Panis  est  signum,  seu  figura  veri 
corporis,  et  sanguinis  pro  nobis  traditi,  et 
effusi.  Contra  ;  nam  illae  voces  in  recto  positae 
'oioopsvov,  et  £5c-/yvo[o.£vov  debent  conjungi  cum 
substantivo  in  recto,  non  in  obliquo  ;  ergo 
junguntur  cum  eo,  quod  dicitur  corpus,  et 
sanguis,  non  cum  vocibus  in  obliquo  positis, 
id  est,  corporis,  et  sanguinis.  Ergo  aut  verum 
corpus  et  sanguis  sunt  in  Eucharistia,  aut 
corpus,  et  sanguis  significative,  id  est  panis, 
et  vinum,  tradita  sunt  pro  nobis  ad  crucem, 
et  mortem,  quo  nihil  absurdius  fingi  potest. 

Sequitur  tertia  explicatio,  quae,  ut  diximus, 
Calvini  est,  qui  existimat  panem  Eucharistiae 
non  appellari  signum  corporis, sed  ipsum  cor¬ 
pus,  quia  est  signum  efficacissimum.  Quod 
idem  admittit  Petrus  Martyr  in  lib.  contra 
Gardinerum  in  fine  tertiae  partis  :  ubi  dicit, 
Christum  non  dixisse  :  Hoc  significat,  vel  hoc 
est  ipsum  corpus  meum,  ut  distingueret  hoc 
signum  ab  aliis  signis  inanibus  et  sterilibus; 
dum  enim  panem  istum  Eucharistiae  ore  su¬ 
mimus,  vere  simul  ipsum  Christi  corpus  spi¬ 
ritu  manducamus. 

Est  autem  hic  revocandum  ad  memoriam, 
quod  supra  diximus,  in  i.  cap.,  non  existimare 
Calvinum  nobis  cum  pane  dari  reipsa  ipsum 
Christi  corpus  ita  ut  Christi  corpus  dici  possit 
esse  tunc,  et  in  coelo,  etnobiscum,  sed  solum 
dari  per  quamdam  communicationem  ipsius, 
etomnium  bonorum  ejus,  quae  non  requirit  lo¬ 
calem  prsesen fiam,  quomodo  dantur  aliquan¬ 
do  regna,  et  civitates,  vel  praedia  absentibus. 
Id  autem  fieri  existimat  per  instrumentum 
fidei  :  dum  enim  credimus  in  Christum,  lit 
ipse  noster  cum  omnibus  bonis  suis.  Vide 
quae  supra  diximus  loco  citato. 

lloec  opinio,  seu  potius  figmentum,  duplici 
argumento  refutari  potest.  Primo  ex  princi¬ 
pio  quodam  ipsius  Calvini.  Credere  in  Chri¬ 
stum,  non  est  vere  manducare  Christum ;  nec 
diceretur  panis  Eucharistiae  corpus  Christi, 
si  credere  esset  manducare.  At  ex  sententia 
Calvini  aperte  sequitur,  nihil  esse  aliud  man¬ 
ducare  Christum,  nisi  credere  in  ipsum ; 
ergo  ex  sententia  Calvini  non  vere  manduca¬ 
tur  in  Eucharistia  corpus  Christi  nec  dici 
potest  panis  ille  corpus  Christi.  Major  pro¬ 
positio  est  ipsius  Calvini  lib.  iv.  Institut.  cap. 


(1)1  Cor.  X,  17. 

xyii.  §  10.«  Suat,  inquit,  qui  manducare  Chri¬ 
sti  carnem,  et  sanguinem  ejus  bibere,  uno 
verbo  definiant,  nihil  esse  aliud,  quam  in 
Christum  ipsum  credere  :  sed  mihi  expres¬ 
sius  quiddam,  ac  sublimius  videtur  voluisse 
Christus  in  praeclara  illa  concione,  ubi  car¬ 
nis  suae  manducationem  nobis  commendat.» 
Et  infra  :  «  Quemadmodum  enim  non  aspe¬ 
ctus,  sed  esus  panis  corpori  alimentum  suffi¬ 
cit,  ita  vere  ac  penitus  participem  Christi 
animam  fieri  convenit,  ut  ipsius  virtute  in 
vitam  spiritualem  vegetetur.  »  Ubi  comparat 
actum  credenti,  cum  actu  videndi  cibum,  ut 
significet  ita  credere  non  esse  manducare, 
sicut  videre  cibum  non  est  manducare,  qualia 
etiam  repetit,  §  n. 

Probatur  nunc  minor  propositio.  Nam 
manducare  est  actio  quaedam,  et  actio  man¬ 
ducantis,  non  cibi  manducati,  ut  notissimum 
est.  At  in  manducatione  corporis  Domini 
secundum  Calvinistas,  nulla  est  actio  homi¬ 
nis  manducantis,  nisi  ipsum  credere  ;  ergo 
ipsum  credere  est  manducare  secundum 
Calvinum.  Probatur  minor.  Nam  illa  unio 
corporis  Domini  nobiscum,  quae  sequitur 
post  actum  fidei,  non  est  aliqua  actio,  sed 
relatio  sequens  apprehensionem  fidei,  vel  si 
actio  est,  non  est  nostra,  sed  Christi  :  ita 
enim  ipsi  docent,  ex  hoc  quod  quis  credit, 
sequi  ut  Christus  se  totum  ei  donet,  et  com¬ 
municet  ;  vel  explicent  ipsi,  post  actum  fidei, 
quam  aliam  actionem  exerceat  homo  in  con¬ 
junctione  cum  Christo  facienda.  Et  confir¬ 
matur  exemplo  corporalis  manducationis  , 
in  hac  enim  manducare  est  apprehendere 
cibum,  et  trajicere  ab  ore  ad  stomachum 
non  autem  unio  cibi,  et  hominis  ;  ergo  eodem 
modo  in  spirituali  manducatione,  manducare 
erit  apprehendere  Christum,  qui  est  actus 
fidei,  non  autem  unio  Christi  nobiscum,  qua) 
non  est  actio,  sed  actionis  effectus.  Confir¬ 
matur  etiam  ex  loco  Pauli,  quem  Calvinus 
adducit  ad  illustrandum  sententiam  suam. 
Cum  Paulus  ait,  Ephes.  m,  Christum  habi¬ 
tare  in  nobis  per  fidem,  non  intelligimus 
idem  esse  credere,  et  habitare  Christum  in 
nobis,  sed  unum  es  «Itero  sequi ;  ita  etiam 
cum  dicimus,  corpus  Domini  manducari  per 
fidem.  At  habitare  Christum  in  homine,  non 
est  actio  aliqua  hominis  distincta  ab  actione 
fidei  :  ergo  eodem  modo  unio  Christi  nobis¬ 
cum,  permanducationem  spiritualem  Eucha¬ 
ristiae,  non  est  actio  distincta  ab  actione 
fidei ;  igitur  manducare  nihil  est  aliud  nisi 
credere. 


Secundo  omissa  ista  inepta  Calvini  meta- 
physica,  probo,  non  posse  panem  dici  corpus, 
quia  sit  signum  efficax.  Nameamdem  effica¬ 
ciam  habent  Sacramenta  vetera,  nova;  legis, 
Baptismus,  verbum  Dei,  et  imago  depicta, 
vel  sculpta  crucifixi.  At  ineptus  esset  qui  di¬ 
ceret  :  Imago  crucifixi  non  est  nuda  imago, 
sed  est  vere  ipse  Christus,  qui  pro  nobis  pas¬ 
sus  est:  et  eodem  modo  esset  ineptus,  qui  di¬ 
ceret  :  Sacrificia,  et  Sacramenta  vetera,  vel 
Baptismus  noster,  aut  verbum  Dei,  sunt  ipse 
Christus,  non  ejus  tantum  symbola  ;  ergo 
ineptus  est  etiam  qui  dicit  :  Panis  Euchari¬ 
stia)  est  ipsum  corpus  Domini,  non  nudum 
symbolum  :  si  vera  est  tamen  Calvini  senten¬ 
tia.  Probatur  major  propositio.  Nam  (ut  su¬ 
pra  ostendimus  in  i.  cap.)  nihil  aliud  tribuit 
Calvinus  Eucharistia),  nisi  ut  sit  symbolum 
revocans  ad  memoriam  Christi  passionem,  et 
ea  ratione  fidem  excitans,  ut  patet  exlib.  iv. 
Inslitut .  cap.  xvn.  §2.  et  §  5.  etjalibi.  At  hoc 
idem  faciunt  Sacramenta  vetera;.  et  Bapti¬ 
smus,  et  verbum  Dei,  et  Imago  crucifixi.  Om¬ 
nia  enim  ha)c  repraesentant  Christi  mortem, 
et  proinde  fidem  excitant  :  imo  multo  me¬ 
lius  mortem  Christi  repraesentat  imago  de¬ 
picta,  vel  sculpta  crucifixi,  quam  panis  fra¬ 
ctio.  Et  idem  dici  potest  de  sacrificiis  vitulo¬ 
rum,  et  agnorum  apud  veteres  ;  et  maxime 
de  verbo  Dei  expresse  proponente  Christi 
mortem. 

Ad  hoc  argumentum  ex  parte  aliqua  re¬ 
spondere  conatur  Petrus  Martyr,  inlib.  contra 
Gardinerum  par.  i.  objecto  94.  Dicit  enim 
Sacramenta  vetera  non  fuisse  appellata  cor¬ 
pus  Christi,  sicut  appellatur  panis  Euchari¬ 
stiae,  licet  illaffitiam  fuerint  signa  efficacia 
hujus  rei  ;  quia  nondum  peracta  erat  Christi 
passio  ;  nunc  autem  peracta  est. 

At  vanissima  est  solutio.  Nam  quando 
Christus  dixit:  Hoc  est  corpus  meum ,  nondum 
peracta  erat  passio.  Et  praeterea,  quod  signa 
repraesentent  rem  praeteritam  vel  futuram, 
ad  hoc,  ut  accipere  possint  nomen  rei  signi¬ 
ficatae,  est  omnino  per  accidens,  et  imperti- 
nens.  Nam  si  cum  Deus  revelavit  aliquem 
nasciturum,  sicut  revelavit  de  Cyro,  Joanne 
Baptista,  et  aliis  depicta  fuisset  imago  illius, 
non  minus  illa  imago  dici  potuisset  Cyrus,  vel 
Joannes,  quam  illae,  qua)  modo  pinguntur. 

Deinde  esto  solutio  aliquid  valeat  quan¬ 
tum  ad  sacramenta  vetera,  certe  nihil  re¬ 
sponderi  potest  ad  instantiam  de  Baptismo, 
in  quo  repraesentamus  Christi  mortem  jam 
praeteritam,  teste  Paulo  Roman.  vi.  et  de 

imagine  crucifixi,  et  de  verbo  Dei,  et  tamen 
rideretur  qui  diceret  verbum,  aut  Baptismum 
esse  ipsum  corpus  Christi,  et  imaginem  de¬ 
pictam  non  esse  nudum  signum,  sed  ipsum 
Christum,  qui  pro  nobis  mortuus  est. 

MEUM. 

Sequitur  ultima  particula  Meton,  ad  quam 
pertinet  ultima  opinio  haereticorum,  et  ea 
quidem  ineptissima,  eorum  videlicet,  qui  di¬ 
cunt  vocari  panem  corpus  Christi,  quia  ab 
ipso  creatus.  Id  enim  facillime  refellitur  ex 
sequentibus  verbis  :  Quod  pro  vobis  datur  ; 
et  clarius  de  sanguine  :  Qui  pro  vobis  effun¬ 
detur  in  remissionem  peccatorum.  Panis  enim, 
et  vinum,  quamvis  sint  res  a  Christo  crea  Re, 
tamen  non  sunt  data),  aut  effusa)  pro  nobis 
in  remissionem  peccatorum. 


'CAPUT  XI. 

Solvuntur  argumenta ,  quibus  probant  adver¬ 
sarii  verba  institutionis  figurate  accipienda. 

Videamus  nunc  quibus  argumentis  probent 
adversarii  verba  institutionis  figurate  acci¬ 
pienda.  Objiciunt  illi  primo  argumentum, 
quod  olim  objiciebat  Bercngarius  teste  Guit- 
mundo  lib.  11.  Particula  (Hoc)  est  demon¬ 
strativa.  Dominus  autem  cum  ait  :  Hoc  est 
corpus  meum ,  panem  solum  in  manibus  ha¬ 
buit,  quem  demonstraret :  ex  sententia  enim 
Catholicorum,  non  fuit  corpus  Domini  in  Sa¬ 
cramento,  cum  diceretur  (Hoc),  sed  peracta 
demum  consecratione.  Secundo,  augetur  dif¬ 
ficultas  ex  illis  verbis  Matth.  xxvi  :  liibite  ex 
hoc  omnes  (1),  illud  enim  (ex  hoc)  non  potest 
referri  nisi  ad  vinum.  Quare  jussit  Dominus, 
ut  vinum  biberent,  proinde  vinum,  non  san¬ 
guinem  biberunt,  nisi  figurate  :  vel  si  repente 
mutavit  vinum  in  sanguinem,  praestigiis  usus 
videbitur,  quippe  qui  vinum  obtulerit,  et  dum 
essent  bibituri,  illude  medio  sustulerit.  Tertio 
Lucas,  et  Paulus  dixerunt  touto  ro  7roT/'ptov, 
hic  calix  ;  ergo  pronomen  demonstrat  cali¬ 
cem,  non  sanguinem.  At  eadem  ratio  est 
panis,  et  calicis,  ergo  illud  :  Hoc  est  corpus , 
significat  :  Dic  panis  est  corpus.  Quarto  est 
argumentum  Lutberi  cap.  i.  de  Babgl.  cap- 


tiv.  Hebraei  non  habent  genus  neutrum  ; 
ergo  Dominus  non  dixit  :  Hoc  est  corpus 
meum,  sed  :  Hic  est  corpus  meum  :  ergo  de¬ 
monstravit  panem,  non  corpus.  Quinto  est 
argumentum  Calvini,  et  aliorum.  Quod  ac¬ 
cepit  Dominus,  ac  benedixit,  et  fregit,  id  dis¬ 
cipulis  dedit;  nam  omnia  verba  :  Accepit, 
benedixit ,  fregit ,  dedit ,  regunt  eumdem  accu¬ 
sativum.  Sed  accepit,  et  benedixit,  ac  fregit 
panem ;  ergo,  et  panem  dedit  ;  ergo  illud 
(Hoc)  panem  demonstrat. 

Ut  solvantur  objectiones,  et  tota  res  ape¬ 
riatur,  notandum  est  secundum  Graecos  co¬ 
dices,  pronomen  tooto,  aiccipi  posse  substan¬ 
tive,  et  adjective  :  praeterquam  Luc.  xxn.  et  i 
Cor.  vi.  ubi  dicitur  toutotoicotvJoiov,  hic  calix  : 
tamen  in  laitinis  codicibus,  non  potest  accipi 
substantive,  nisi  in  illis  verbis  :  Hoc  est  cor¬ 
pus.  Nam  in  consecratione  cadicis  omnes  ha¬ 
bent,  Hic  est  sanguis ,  aut  Hic  calix ,  quae  non 
possunt  exponi  substantive.  Est  quidem  in 
quibusdam  codicibus  Cypriani  lib.  ii.  epist. 
3.  Hoc  est  sanguis  :  sed  correctiores  Manutii, 
Morelii,  Pamelii  habent,  Hic  est  sanguis ,  ut 
etiam  habetur  in  omnibus  liturgiis  laitinis. 
Quare  ut  omnia  conveniant,  praestat  expo¬ 
nere  ubique  illud  pronomen  adjective,  ut 
hic  sit  sensus  :  Hoc  est  corpus  meum ,  id  est, 
Hoc  edulium  est  corpus  meum:  Hic  est  san¬ 
guis,  id  est,  Hic  potus  est  sanguis  meus: 
Hic  est  calix  sanguinis  mei,  id  est,  Ilie  calix 
est  calix  sanguinis  mei. 

Nota  secundo  Catholicos  etsi  conveniant  in 
io,  tamen  non  convenire  in  modo  explicandi, 
quid  proprie  demonstret  illud  pronomen, 
Hoc  vel  hic.  Sunt  autem  dua)  celebriores  sen¬ 
tentia).  Una,  quod  pronomen  Hoc,  demon¬ 
stret  corpus,  et  pronomen,  Hic,  demonstret 
sanguinem.  Et  ad  argumentum  adversario¬ 
rum  respondent,  in  hujusmodi  propositio¬ 
nibus,  qua)  significant  id,  quod  tunc  fit, 
cum  dicitur,  pronomina  demonstrativa  non 
demonstrare  id  quod  est,  sed  id  quod  er» t : 
et  ponunt  exempla,  ut  si  quis  dum  pingit 
lineam,  aut  circulum,  dicat,  ha)c  est  linea, 
hic  est  circulus  ;  quomodo  etiam  exponi  de¬ 
bet  pronomen  in  illis  verbis  Domini  Joan  xv. 
Jloc  est  praeceptum  meum.  Et  rursus  :  Haec 
mcindo  vobis.  Et  Luc.  xxn.  Haec  sunt  verba, 
quae  locutus  sum  cui  vos  :  quoniam  necesse  est 
impleri  omnia  etc.  (2).  Et  sic  accipiuntur  illa 
exordia  Prophetarum  :  Hxc  dicit  Dominus. 

IIa)C  explicatio  non  videtur  plene  satisfa 


Luc  XXIV,  44. 


(I)  Matth.  XXVI,  27.  -  (2J  Joan.  XV,  12  et  17  ; 

cere,  propter  duas  causas.  Primo,  quia  etsi 
pronomen  demonstrativum  demonstret  rem 
luturam,  quando  nihil  est  praesens,  quod  de¬ 
monstretur,  ut  in  exemplis  allatis  ;  tamen  si 
quis  digito  aliquid  ostendat,  dum  prono¬ 
men  effert,  valde  absurdum  videtur  dicere 
pronomine  illo  non  demonstrari  rem  praesen¬ 
tem.  Atqui  Dominus  accepit  panem,  et  illum 
porrigens  ait :  Accipite ,  edite,  hoc  est  corpus 
meum :  videtur  igitur  demonstravisse  panem. 
Neque  obstat,  quod  propositio  non  significat, 
nisi  in  fine  tolius  prolationis.  Nam  etsi  ita  est 
de  propositione,  quae  est  oratio  quosdam  : 
tamen  demonstrativa  pronomina  mox  indi¬ 
cant  certum  aliquid,  etiam  antequam  sequan¬ 
tur  caeteroo  voces.  Et  sane  in  illis  verbis : 
Bibite  ex  hoc  omnes ,  valde  durum  est  non  de¬ 
monstrari  id,  quod  erat,  sed  id  tantum,  quod 
futurum  erat. 

Secundo  verba  sacramentalia  secundum 
Catholicos,  non  sunt  speculativa,  sed  pra- 
ctica ;  efficiunt  enim  quod  significant  :  unde 
etiam  a  Patribus  operatiora  dicuntur,  ut 
postea  videbimus.  At  si  pronomen  demon¬ 
strat  solum  corpus,  verba  erunt  speculativa, 
non  practica.  Semper  enim  verum  est  de¬ 
monstrato  Christi  corpore,  dicere  :  Hoc  est 
corpus  Christi,  sive  id  dicatur  ante  conse¬ 
crationem,  sive  postea  :  sive  a  laico,  sive  a 
sacerdote.  At  verba  sacramentalia,  quia 
operatoria  non  sunt  vera,  nisi  dicantur  ab 
;eo,  qui  est  legitimus  minister;  neque  sunt 
vera  antequam  sacramentum  efficiatur. 

Est  igitur  altera  sententia  sancti  Thomoe 
3.  parf.  quoest.  lxxyiii.  art.  2.  et  5.  etincap. 
xi.  prioris  ad  Corinth.  nec  non  aliorum  mul¬ 
torum,  qui  eum  sequuntur,  quod  pronomen, 
Hoc,  non  demonstret  praecise  panem,  nec 
corpus,  sed  in  communi  substantiam,  quae 
est  sub  illis  speciebus  :  sic  tamem  ut  de¬ 
monstratio  proprie  ad  species  pertineat;  non 
quidem,  ut  sensus  sit  :  Hoc ,  id  est,  hae  spe¬ 
cies  sunt  coipus  meum  ;  sed  in  obliquo,  hoc 
modo  :  Hoc  est  corpus  meum ,  id  est,  sub  his 
speciebus  est  corpus  meum.  Quomodo  etiam 
exposuit  olim  Guitmundus  lib.  ir.  qui  hunc 
vult  esse  sensum  eorum  verborum  :  Hoc  est 
corpus  meum ,  id  est,  hoc  hactenus  panis, 
nunc  est  corpus  meum  :  atque  hoc  modo 
omnia  optime  cohaerent.  Nam  quia  Sacra¬ 
menta  significant  quod  efficiunt,  et  non  effi¬ 
citur  in  hoc  Sacramento,  ut  corpus  Christi, 
sit  corpus  Christi,  id  enim  semper  fuit,  neque 
efficitur,  ut  panis  sit  corpus  Christi,  id  enim 
fieri  nequit  ;  sed  efficitur,  ut  sub  speciebus 


illis  sit  corpus  Christi,  sub  quibus  antea  erat 
substantia  panis  ideo  illud,  Hoc ,  demons¬ 
trat  panem,  nec  corpus  Christi,  sed  conten¬ 
tum  sub  speciebus. 

Hinc  argumentum  optime  solvitur.  Nam 
cum  aiunt,  Hoc  demonstrat  panem  ;  ergo 
panis  est  corpus  Christi  :  proprie  autem  id 
esse  non  potest,  ergo  figurate.  Respondeo 
illud,  Hoc ,  non  demonstrate  panem  praecise, 
sed  contentum  sub  illis  speciebus  ;  quod 
quidem  licet  fuerit  panis  ante  consecratio¬ 
nem,  tamen  vi  illorum  verborum  incipit  esse 
corpus  Domini. 

Idem  dico  ad  illud,  Bibite  ex  hoc  omnes  : 
illud  enim,  ex  hoc,  non  significat  ex  hoc  vino 
sed  ex  eo  quod  in  calice  sub  speciebus  vini 
continetur  :  quod  quidem  licet  vinum  fuerit 
ante  consecrationem,  tamen  finitis  verbis 
consecrationis,  non  vinum,  sed  sanguis 
erat,  ut  Dominus  testatur  subjiciens  :  Hic 
enim  est  sanguis  meus.  Quare  non  jussit  Do¬ 
minus  (sicut  adversarii  mentiuntur)  ut  Apo¬ 
stoli  in  sacra  coena  vinum  biberent ;  nec  fue¬ 
runt  ullae  praestigiae  :  id  enim  fuit  vere,  quod 
Dominus  dixit,  nimirum  sanguis  ejus.  Prae¬ 
stigiatores  enim  unum  pollicentur,  et  aliud 
praestant  :  imo  contrarium  Dominus  fecit 
ejus,  quod  praestigiatores  faciunt:  illi  enim 
dicunt  se  aliquid  dare,  et  non  dant  vere,  sed 
apparenter;  Dominus  autem  dedit  vere,  quod 
dicebat  se  dare,  licet  non  appareret  ita  esse. 

Illud  quod  objiciebatur  ex  verbis  Lucae 
et  Pauli,  Hic  calix,  pro  nobis  facit.  Nam  no¬ 
mine  calicis,  intclligitur  ex  communi  usu  lo¬ 
quendi  non  ipsum  vas  sed  quod  in  vase  con¬ 
tinetur:  rectissime  igitur  exponitur, Hic  calix, 
id  est,  quod  in  hoc  calice  continetur.  Neque 
est  eadem  ratio  panis  et  calicis  ;  nam  panis 
non  potest  significare  nisi  panem;  calix  autem 
significat  generatim,  quidquid  in  calice  con¬ 
tinetur,  sive  sit  vinum,  sive  sanguis,  sive  quid 
aliud. 

Ad  argumentum  Lutheri  respondeo  primo, 
sicut  Hebraei  non  habent  genus  neutrum  in 
pronomine,  ita  nec  habere  in  nominibus  : 
quocirca  etiam  corpus  hebraice  est  generis 
masculini,  et  demonstrari  potuit  per  prono¬ 
men  masculinum.  Secundo  verba  Domini 
hebraica  dico  rectius  exposita  a  Marco  et 
Luca,  et  oib  eo,  qui  Matthaeum  groecum  fecit, 
qui  sine  dubio  antiquissimus  auctor  fuit, 
quam  ab  ullo  alio  exponi  possint  :  porro  hi 
auctores  cum  panem  nominassent  ap-rov  ge¬ 
neris  masculini,  pronomen  posuerunt  in  ge¬ 
nere  neutro  touto. 

Aci  ultimum  respondeo  :  Dominum  acce¬ 
pisse,  ac  benedixisse  panem;  sed  dedisse 
panem  non  vulgarem,  ut  acceperat,  sed  be¬ 
nedictum,  et  benedictione  mutatum.  Inter¬ 
cedit  enim  inter  accepit  et  dedit ,  verbum, 
benedixit ,  quod  facit,  ne  omnia  verba  regant 
eumdem  accusativum  eodem  modo  se  haben¬ 
tem.  Neque  est  hoc  inusitatum  :  nam  si  quis 
dicat  :  Percussit  quidam  Petrum,  occidit, 
et  sepelivit ;  non  intelliget  Petrum  fuisse  vi¬ 
vum  sepultum,  tametsi  vivus  fuerit  percus¬ 
sus.  Adde  quod  etiam  illi  hoc  modo  cogun¬ 
tur  solvere  hoc  argumentum  :  nam  volunt 
Dominum  accepisse  panem  vulgarem,  et  ta¬ 
men  dedisse  panem  sacramentalem. 

Objiciunt  contra  hanc  solutionem  Calvinus 
et  Petrus  Martyr.  Calvinus  lib.  iv.  Institui. 
cap.  17.  §  20.  «Nihil absurdius,  inquit,  quam 
ad  speciem  transferrre,  quod  de  pane  prae- 
dicatur.  »  Respexit  nimirum  Calvinus  ad 
verba  S.  Thomse  3.  par.  queest.  lxxviii.  art. 
2.  ubi  dicit  pronomen,  Hoc,  demonstrare 
species  sensibiles  panis,  quse  solae  manent  in 
illa  mutatione  panis  in  corpus  Christi. 

Sed  S.  Thomas  explicuit  se  in  art.  5.  ad  2. 
ubi  dicit  pronomen,  Hoc ,  non  demonstrare 
accidentia,  quasi  esset  sensus,  Hoc,  id  est, 
haec  accidentia  sunt  corpus  Christi  (id  enim 
vere  absurdissimum  esset,  ut  Calvinus  dicit, 
qui  videtur  in  hoc  sensu  accepisse  verba  S. 
Thomse)  sed  demonstrare  substantiam  sub 
illis  accidentibus  contentam,  quse  antea  erat 
panis,  et  nunc  est  corpus  Christi  ;  ita  ut  hic 
sit  sensus  :  Hoc,  id  est,  substantia  sub  his 
accidentibus  contenta,  est  corpus  Christi.  Et 
hic  sensus  non  modo  non  est  absurdus,  sed 
est  necessarius  ;  quandoquidem  (ut  supra 
ostendimus)  illud,  Hoc ,  non  potest  demon¬ 
straro  panem,  neque  etiam  corpus  Christi 
praecise  ;  ut  esset  aptum  exemplum,  si  Do¬ 
minus  quando  mutavit  aquam  in  vinum,  os¬ 
tendisset  hydrias  aqua},  ac  dixisset,  Hoc  est 
vinum,  et  illis  verbis  mutasset  aquam  in  vi¬ 
num.  Neque  enim  possemus  ita  exponere  il¬ 
lam  sententiam,  Hoc  est  vinum,  id  est,  haec 
aqua  est  vinum  ;  id  enim  falsum  esset  ;  ne¬ 
que  ita,  Hoc,  id  est,  hoc  vinum,  sive  haec 
res  demonstrando  vinum,  est  vinum  :  nam 
falsa  fuisset  demonstratio,  non  enim  aderat 
vinum,  cum  diceretur,  Hoc ;  sed  hic  esset 
sensus,  Hoc  est  vinum,  id  est,  in  hoc  vase 
est  vinum. 

Petrus  Martyr  in  lib.  contra  Gardinerum 
part.  i,  objecto  13  et  14,  ridet  hanc  solutio¬ 
nem  ;  et  quia  dicimus  demonstrari  substan¬ 


tiam  sub  speciebus  contentam,  quse  videtur 
esse  quoddam  individuum  vagum  ;  ait  ipse 
individuum  vagum  mente  posse  concipi,  de¬ 
monstrari  autem  plane  non  posse  :  Dominum 
autem  demonstrasse  quod  in  manibus  habe¬ 
bat,  id  est,  rem  certam,  et  determinatam. 
Et  ut  se  in  scholasticis  versatum  ostenderet; 
addit  Scotum  fuisse  parentem  hujus  indi¬ 
vidui  vagi  in  explicatione  horum  verborum. 

Sed  in  utroque  fallitur.  Nam  in  primis 
Scotus  in  4.  dist.  8.  qusest.  2.  ubi  fuse  de 
hac  re  agit,  neque  nominat  individuum  va¬ 
gum,  neque  ita  exponit  hunc  locum,  ut  pro¬ 
nomen,  Hoc ,  demonstret  aliquid  incertum 
seu  vagum,  sed  dicit,  Hoc  significare  :  Hoc 
ens  ;  illud  autem,  Hoc  ens,  supponere  pro 
Christi  corpore  ;  proinde  esse  propositionem 
illam  singularem  et  determinatam  ;  quam 
sententiam  supra  refutavimus.  Porro  indi¬ 
vidui  vagi  meminit  Dominicus  a  Soto  in 
explicatione  sententia)  S.  Thomse  in  iv.  dis¬ 
tinet.  11.  qusest.  1,  art.  5.  Quamvis  autem 
simile  sit  in  individuo  vago  substantia  sub 
speciebus  panis  contenta ;  et  ex  se  non  magis 
possit  supponere  pro  pane,  quam  pro  cor¬ 
pore'  Christi,  et  pro  qualibet  alia  re,  qua) 
sub  iisdem  speciebus  maneat ;  tamen  in  hac 
propositione  :  Hoc  est  corpus  meum,  substantia 
illa  determinatur  vi  verbi,  Est ,  ad  supponen¬ 
dum  pro  corpore  Christi  ;  atque  ita  propo¬ 
sitio  est  singularis,  et  determinata. 

Ad  id  vero,  quod  ille  ait,  individuum  va¬ 
gum  non  posse  demonstrari ;  respondeo  for- 
maliter  in  hac  propositione  demonstrari  spe¬ 
cies,  quae  sunt  certae,  et  determinatae,  quam¬ 
vis,  ut  dixi,  in  obliquo,  non  in  recto.  Quocirca 
non  dicimus,  Hoc ,  id  est,  ha)c  substantia, 
vel  hoc  ens  cum  Scoto,  sed,  Hoc ,  id  est, 
substantia  sub  his  speciebus,  ut  pronomen 
demonstrativum  teneat  se  ex  parte  specierum, 
non  ex  parte  substantia)  :  interest  autem  in¬ 
ter  illa  duo  Hoc ,  id  est,  haec  substantia,  et 
Hoc,  id  est,  substantia  sub  his  speciebus. 
Quod  si  dicas,  Hoc ,  id  est,  haec  substantia, 
necesse  est,  ut  substantia  illa  tunc  sit  prae¬ 
sens,  quando  dicitur,  Hoc,  ettamen  tunc  non 
est  praesens  substantia  corporis  Christi,  et 
falsa  redditur  demonstratio.  At  si  dicas,  Hoc, 
id  est,  substantia  sub  his  speciebus,  non  est 
necesse,  ut  illa  substantia  tunc  sit  praesens, 
sed  Scitis  est,  si  praesentes  sint  species,  quae 
demonstrantur  pronomine,  His.  Id  quod 
clarius  erit,  si  tacita  substantia  dicas  : 
Hoc  est  corpus  meum,  id  est,  sub  his  spe¬ 
ciebus  est  corpus  meum  :  Sed  de  his  satis. 

Secundum  argumentum  sumitur  ex  parti¬ 
cula,  Est.  Docet  Petrus  Martyr  in  lib.  contra 
Gardinerum ,  parag.  3.  G58,  cogi  papistas 
ut  verbum,  Est,  accipiant  tropice  pro  Fit, 
vel  transubstantiatur.  Nam  alioqui  esset  falsa 
propositio  :  Hoc  est  corpus  meum ,  prius  enim 
debet  esse  res,  quam  pronuntietur  eam  esse  ; 
vera  enim  est  propositio,  si  res  ita  se  habeat, 
non  contra,  ac  praesertim  secundum  Catho¬ 
licos,  qui  volunt  hsec  verba  esse  causam  con¬ 
versionis  panis  in  corpus  Christi  :  semper 
enim  causa  est  prior  suo  effectu.  Sed  corpus 
Domini  non  est  in  Eucharistia,  antequam 
dicatur,  Est,  ergo  falso  dicitur,  Est ,  nisi  su¬ 
matur  pro  Fit.  Praeterea  ista  oratio  est  ope¬ 
ratoria  ex  sententia  Papistarum,  sicut  illa, 
Fiat  lux  ;  ergo  verbum,  Est ,  debet  sumi  pro 
Fit. 

Respondeo  cum  S.  Thoma,  3.  par.  qmest. 
lxxviii.  art.  2.  et  3.  (unde  videtur  Petrus 
Martyr  accepisse  haec  argumenta)  verba  illa 
consecratoria  (ut  quamvis  aliam  sententiam) 
non  habere  perfectam  significationem,  nisi 
in  ultimo  instanti,  quo  profertur  ultima 
vox  :  pendet  enim  intellectus,  donec  ad  finem 
veniatur  :  in  eodem  autem  ultimo  instanti 
ponitur  effectus  verborum  in  esse,  id  est, 
conversio  panis  in  corpus  Christi.  Neque 
obstat,  quod  verba  non  videantur  habere  ul¬ 
timum  instans  positivum,  cum  finiantur  per 
motum.  Nam  etsi  non  datur  ultima  pars 
motus,  et  proinde  verborum  ;  tamen  datur 
ultimum  mutatum  esse,  et  proinde  ultimum 
instans  terminativum  verborum,  quomodo 
in  linea  non  datur  ultima  pars,  datur  tamen 
ultimum  punctum.  Quare  simul  tempore  sunt 
completa  significatio  verborum,  et  conversio 
panis  in  corpus  Christi  :  ordine  tamen  na¬ 
tura)  invicem  se  praecedunt,  et  sequuntur 
lieec  duo.  Nam  verba  illa,  quatenus  causa 
sunt  illius  conversionis,  praecedunt  conver¬ 
sionem  :  et  contra,  quatenus  veritas  propo¬ 
sitionis  pendet  a  rei  essentia,  conversio  prae¬ 
cedit  significationem. 

Ad  illam  confirmationem  respondeo,  ver¬ 
ba  esse  operatoria,  etiamsi  non  ponatur,  Est, 
pro  Fiat,  quia  cum  Deus,  qui  mentiri  non 
potest,  dicit  aliquid  esse,  necesse  est,  ut  illud 
sit ;  et  ideo  si  antea  non  fuerit,  nccesse  est, 
ut  tunc  fiat.  Cur  autem  dixerit  olim  Deus, 
Fiat  lux,  et  Christus  non  dixerit,  Fiat  cor¬ 
pus,  sed  est  corpus  ;  rationem  reddit  S. 

(1)  Luc.  XIII,  12 ;  Joan.  IV,  50  ;  V,  8.  — 

Gen.  XLI,  26  et  27. 


Thomas,  quia  verba  Dei  in  principio  crea¬ 
tionis  operabantur  solum  efficienter,  non  au¬ 
tem  sacramentaliter  :  verba  autem  Christi 
operantur  utroque  modo  ;  et  ideo  debent  si¬ 
gnificare  suum  effectum  in  facto  esse  ;  quod 
fit  per  verbum  substantivum  indicativi  modi, 
et  temporis  praesentis.  Sed  etiamsi  ista  causa 
non  esset  ;  quis  posuit  Christo  legem,  ut 
semper  eodem  modo  loqueretur  cum  aliquid 
faciebat  ?  nonne  in  Evangelio  legimus  di¬ 
ctum  Lucae  xm.  Mulier  dimissa  es  ab  infirma¬ 
tote  tua  ?  et  Joan.  iv.  Vade,  filius  tuus  vivit? 
Et  certe  non  minus  his  verbis  curavit  hos 
aegrotos,  quam  alium  illis  verbis  :  Tolle  gra¬ 
batum  tuum ,  et  ambula.  Joan.  v.  (1). 

Objiciunt  Zwingliani  quaedam  exempla 
Scripturae,  in  quibus,  Est,  accipi  videtur  pro 
significat,  ut  :  Semen  est  verbum  Dei,  Petra 
erat  Christus.  Sed  de  his  dicemus  in  sequenti 
disputatione  ;  nam  communia  sunt  etiam 
OEcolampadio,  et  Calvino,  et  aliis.  Perinde 
enim  est  si  dicas  :  Semen  est,  id  est,  signifi¬ 
cat  verbum,  et,  Semen  est  verbum  Dei,  id  est, 
est  signum  verbi  Dei  :  quomodo  etiam  pos¬ 
sunt  exponi  omnes  similes  locutiones. 

Tertium  argumentum,  sicut,  et  quatuor 
proxime  sequentia,  ex  particula,  Corpus,  de¬ 
sumitur.  Igitur  Calvinus  et  Martyr,  etcceteri 
saepe  hoc  argumentum  repetunt.  Illa  senten¬ 
tia  :  IIoc  est  corpus  meum,  q st  sacramentalis ; 
ergo  sacramentaliter  exponenda ;  ergo  signi¬ 
ficat,  panem  esse  corpus  Christi  sacramen¬ 
taliter  ;  seu  significative.  Hoc  argumentum, 
tanti  fecit  Calvinus,  ut  in  ultima  admonitione 
ad  Westphalum  de  hoc  argumento  dixerit  : 

«  Ilie  merus  aheneus  esto.  » 

Respondeo,  sacramentalem  propositiqnem 
sumi  posse  duobus  modis.  Primo,  ut  dicatur 
sacramentalis,  quia  explicat  sacramentum, 
sive  ejus  significationem,  qualis  est  Apocal. 
xyii  :  Septem  capita,  septem  colles  sunt,  etc.  (2)  . 
Nam  ostenderat  invisione  DeusJoanni  mulie¬ 
rem  sedentem  super  bestiam  septem  capitum, 
quae  significabat  Romam,  quae  sita  est  in  mon¬ 
tibus  ;  ait  ergo  Angelus  :  Ego  dicam  tibi  Sa¬ 
cramentum  mulieris  ;  septem  capita,  septem 
montes  sunt,  super  quos  mulier  sedet.  Tales 
sunt  etiam  illae  Matth.  xm.  Semen  est  verbum 
Dei.  Et  Genes,  xu.  Septem  boves  septem  anni 
sunt  (3).  Atque  in  hoc  genere  propositionum 
accipiuntur  semper  praedicata  tropice,  non 
proprie. 


(2)  Apoc.  XVII,  9.  -  (3)  Apoc.  XVII,  7;  Luc.  VIII,  11  ; 

Secundo,  potest  dici  sacramentalis  propo¬ 
sitio,  quia  per  eam  sacramentum  instituitur, 
vel  declaratur  aut  conficitur  :  ut  cum  de 
materia  Baptismi  dicitur  Joan.  m  :  Nisi  quis 
renatus  fuerit  cx  aqua  et  Spiritu  sancto;  et 
cum  de  forma  dicitur  Matth.  ult.  :  Baptizantes 
eos  in  nomine  Patris,  et  Filii,  et  Spiritus  san¬ 
cti  (1) ;  aut  cum  nos  baptizantes  dicimus  : 

«■  Ego  te  baptizo  in  nomine  Patris,  et  Filii,  et 
Spiritus  sancti.  »  Et  in  hoc  genere  proprie 
accipiuntur  vocabula,  qufe  designant  mate¬ 
riam,  et  formam  sacramenti.  Neque  enim  li¬ 
cet  dicere,  non  oportere  assumere  aquam 
proprie  dictam  in  Baptismo,  sed  aliquid  per 
eam  significatum  ;  aut  non  esse  invocandam 
propriis  verbis  Trinitatem,  sed  aliquem  tro¬ 
pum  in  illis  verbis  subesse  :  alioqui  nihil  certi 
haberemus  de  Sacramentis. 

Tota  igitur  quaestio  est,  utrum  illa  verba  : 
Hoc  est  corpus  meum ,  dicantur  ad  explicandum 
sacramentum,  an  ad  instituendum,  vel  confi¬ 
ciendum  ;  vel  potius  non  est  quaestio,  sed  cer¬ 
tum  est  dici  ad  instituendum,  et  conficiendum 
sacramentum.  Nam  apud  Catholicos  hocc 
verba  sunt  de  essentia  sacramenti,  et  sunt 
operatoria,  ut  Ambrosius  testatur  lib.  iv.  de 
Sacramentis ,  cap.  iv.  Apud  haereticos  autem 
etiamsi  haec  verba  non  proprie  dicantur  for¬ 
ma  sacramenti,  nec  censeantur  operatoria  ; 
tamen  sunt  necessaria  ad  sacramenti  confe¬ 
ctionem,  quia  continent  promissionem,  sine 
qua  nullum  sacramentum  constare  potest. 
Et  quia  sacramentum  secundum  Calvinum 
est  posterius  verbo  promissionis,  tanquam 
sigillum  ejus,  et  appendix,  ut  ipse  loquitur 
lib.  iv.  Institui,  cap.  xiv.  §  2.  inde  fit,  ut  pa¬ 
nis  non  fuerit  Sacramentum,  nisi  post  ea 
verba  recitata.  Non  ergo  fuit  illa  explicatio 
sacramenti,  cum  sacramentum  nondum  es¬ 
set,  sed  institutio,  et  confectio.  Deinde,  cur 
omnes  haeretici  ista  verba  praemittunt  in  suae 
coenae  celebratione,  nisi  quia  putant  sine  his 
verbis  nullum  esse  Sacramentum  ?  Denique 
ubicumque  in  Scripturis  est  explicatio  my¬ 
sterii,  praecedit  ipsum  mysterium,  et  indicat 
Scriptura  esse  declarandum  per  sequentia 
verba.  Id  patet  in  omnibus  parabolis,  som¬ 
niis,  et  visionibus,  quae  declarantur  in  Scrip¬ 
tura.  Hoc  autem  loco  nullum  narratum  est 
mysterium,  nec  ulla  indicatur  secutura  de¬ 
claratio  ;  constat  igitur  illa  verba  ad  institu¬ 
tionem,  et  confectionem  sacramenti,  non  ad 
declarationem  significationis  ejus  pertinere. 
Ita  murus  aheneus  inventus  est  luteus. 

(I)  Joan.  III,  5;  Math.  NXYITT,  19. 


Argumentum  quartum  ejusdem  Calvini  lib. 
iv.  Institut.  cap.  xvn.  §23.  Nisi  Apostolis  ve¬ 
nisset  in  mentem,  Corpus ,  figurate  accipi  de¬ 
bere,  turbati  fuissent  de  re  tam  prodigiosa. 
Atqui  tranquille  et  quiete  leguntur  partici¬ 
passe  sacram  illam  carnem. 

Respondeo:  Cur  Apostoli  mirati, ac  turbati 
non  fuerint  duplex  est  causa  ;  una,  quia  fue¬ 
rant  jam  antea  instructi,  etprfemoniti,  Joan. 
vi,  ut  Chrysostomus  docet  horni! .  83.  in 
Math.  Altera,  quia  idem  Christus,  qui  my¬ 
steria  tradebat,  mentem  eorum  fide  illu¬ 
strabat,  ut  simpliciter  crederent.  Nam  multa 
alia  mirabiliora  sine  turbatione  audierant, 
et  crediderant;  quale  erat  in  primis  hominem 
illum,  quem  videbant  comedere,  bibere,  dor¬ 
mire,  fatigari,  esse  verum  Deum  ;  et  jam 
tunc  esse  in  coelo  cum  loqueretur  in  terris 
Joan.  m  :  Nemo  ascendit  in  coelum ,  nisi  qui 
descendit  de  Filius  hominis,  qui  est  in  coelo.  De¬ 
nique  cur  hodie  tot  millia  simplicium  Catho¬ 
licorum  non  turbantur,  cum  primum  audiunt 
in  Eucharistia  esse  totum,  et  integrum  Chri¬ 
stum?  nisi  quia  fide  illustrante  persuasi  sunt 
Christum,  qui  hoc  dixit,  Deum  esse,  qui  men¬ 
tiri  non  potest. 

Quintum  argumentum  Klehitii  in  libro  de 
Victoria  veritatis  par.  i.  argum.  8.  et  aliorum. 
Christus  de  corpore  suo  ait :  Accipite  et  man¬ 
ducate.  At  corpus  Christi  non  potest  proprie 
manducari,  cum  non  possit  dentibus  teri  : 
ergo  vel  accipitur  corpus  figurate,  vel,  certe 
ipsum  manducare,  ut  vel  sensus  sit  :  Mandu¬ 
cate  panem,  qui  signum  est  corporis  mei  ; 
vel,  manducate  corde,  non  corpore  ;  fide, 
non  ore,  ipsum  verum  corpus  meum. 

Respondeo,  corpus  Christi  vere  ac  proprie 
manducari  etiam  corpore  in  Eucharistia.  Nam 
ad  rationem  manducationis  non  est  necessa¬ 
ria  attritio,  sed  satis  est  sumptio,  et  trans¬ 
missio  ab  ore  ad  stomachum,  per  instrumenta 
humana,  et  naturalia,  id  est,  linguam,  et 
palatum.  Alioqui  senes,  et  pueri  edentuli 
nihil  unquam  comederent ;  et  nos,  cum  do- 
glutimus  integros  aliquos  cibos,  vel  ipsas 
hostias  non  consecratas,  non  diceremur  co¬ 
medere.  Addo  pneterea,  si  de  ratione  man¬ 
ducationis  esset  attritio  dentibus  facta,  cor¬ 
pus  Christi  proprie  manducari  in  Eucharis¬ 
tia,  non  tropice.  Non  enim  dicimus,  corpus 
Christi  absolute  manducari,  sed  manducari 
sub  specie  panis  ;  quse  sententia  significat 
ipsas  species  manducari  visibiliter,  ac  sensi¬ 
biliter,  ac  proinde  ipsas  dentibus  atteri :  sed 

sub  illis  invisibiliter  sumi  etiam,  et  trans¬ 
mitti  ad  stomachum  corpus  Christi.  Nam 
etiam  panis  ipse  verus  non  atteritur  dentibus, 
nisi  ratione  accidentium  suorum  :  substantia 
enim  cujuslibct  rei  non  est  per  se  divisibilis. 
Hoc  tamen  interest  inter  substantiam  panis, 
et  corpus  Christi  sub  specicbus  panis  :  quod 
illa  extenditur  ad  extentionem  quantitatis, 
qua  vere  informatur,  sed  est  totum  sub 
qualibet  particula.  Ideo  panis  absolute  man¬ 
ducatur,  corpus  Christi  non  absolute,  sed  sub 
specie  panis. 

Sextum  argumentum  sumunt  ex  variis  lo¬ 
cis  Scripturae,  ubi  vel,  Est,  accipitur  pro  Si¬ 
gnificat,  vel  certe  praedicatum  accipitur  figu¬ 
rate.  Calvinus  lib.  iv.  Institut.  cap.  xvii.  §  21 
ct§  22.  exempla  profert  Genes,  xvii  :  Circum¬ 
cisio  est  foedus  ;  Exod.  xii  :  Angelus  dicitur 
Deus.  Agnus  est  Chase,  id  est  transitus ;  Levit, 
xvi  :  Sacrificia  sunt  expiationes;  Psal.  lxxxiy  : 
Arca  est  Deus;  Matth.  m  :  Columba  dicitur 
Spiritus  sanctus;  Joan.  vn  :  Nondum  erat  Spi¬ 
ritus ,  ubi,  Est,  non  potest  accipi  substantive, 
alioqui  non  esset  aeternus  Spiritus  sanctus  ; 

I  Corinth.  x:  Petra  erat  Christus;  et  ibidem  : 
Panis  est  communicatio  corpus  Christi;  I  Co¬ 
rinth.  xn  :  Ecclesia  est  Christus; Tit.  m:  Bap¬ 
tismus  est  lavacrum  regenerationis  (I).  Si  illud, 
Est,  acciperetur  substantive,  omnes,  qui  bap¬ 
tizantur,  regenerarentur,  multis  tamen  sci¬ 
mus  inutilem  esse  Baptismum.  Alii  afferunt 
alia  ut  :  Septem  boves  sunt  septem  anni;  Gen. 
xli  :  Semen  est  verbum  Dei ;  Luc.  vm  :  Ego 
surnastium,  Joan.  x.  (2)  et  alia  id  genus.  Con¬ 
firmant  argumentum  ;  quia  luereses  ortae 
sunt  ex  Scriptura  proprie,  et  liberaliter  in¬ 
tellecta,  ut  Anthromorphitarum,  et  aliorum. 
Exempla  multa  enumerat  Calvinus  lib.  iv. 
Institut.  cap.  xvii.  §  23.  etKlebitius  de  victo¬ 
ria  veritatis  par.  i.  argum.  16. 

Respondeo,  hoc  argumentum  multis  modis 
deficere.  Nam  in  primis  non  potest  colligi  ex 
aliquot  exemplis,  sic  ubique  accipi  verbum, 
Est,  aut  praedicatum  propositionis  ;  nos  enim 
proferre  possumus  multa  plura  loca  in  qui¬ 
bus,  Est .  significat,  Est,  et  praedicatum  pro¬ 
prie  accipitur. 

Refellit  hanc  solutionem  Klebitius  in  lib. 
de  Victoria  veritatis,  par.  r.  argum.  16.  Dicit 

enim  simili  modo  argumentari  adversarios 
suos,  qui  indo  probant  locum  Evangelii  : 
lloc  est  corpus  meum ,  accipiendum  sine  tropo, 
quia  multa  loca  in  Scripturis  accipiuntur  sine 
tropo.  At  mentitur  in  caput  suum  ;  nos  enim 
generali  regula  utimur,  ac  dicimus  ubique 
servandam  esse  verborum  proprietatem,  ni¬ 
si  evidenter  doceatur  alicubi  esse  tropum  ; 
ex  illa  universali  regula  probamus  hunc  lo¬ 
cum  accipiendum  sine  tropo.  Item  dico  ad 
confirmationem  ;  non  recte  probari  ubique 
cavendum  sensum  litteralem,  quia  aliqui  indo 
occasionem  errandi  sumpserunt.  Nam  hoc 
modo  probaremus  etiam  numquam  sequen¬ 
dum  sensum  mysticum,  quia  inde  occasionem 
errandi  sumpserunt  Ghiliastse,  t)  rige  ni  st  te, 
Donatistar,  et  alii  :  imo  cavendum  esset 
ab  ipsa  tota  Scriptura,  quia  errores  multi, 
ac  fere  omnes  ex  ipsa  male  intellecta  orti 
sunt. 

Secundo  peccat  argumentum  adversario¬ 
rum,  quia  nullum  exemplum  simile  attule¬ 
runt.  Nam  in  exemplis  allatis,  semper  praedi¬ 
catur  de  disparato  disparatum,  ut  patet  ex 
illis  :  Boves  sunt  anni,  Semen  est  verbum, 
Christus  est  vitis  etc.,  in  his  enim  cum  nullo 
modo  possit  fieri,  ut  illa  proprie  sint  vera,  co¬ 
gimur  necessario  recurrere  ad  tropos.  At  in 
hac  sententia  :  Hoc  est  corpus,  non  praedica¬ 
tur  disparatum  de  disparato,  saltem  verbis 
disertis.  Quid  enim  illud,  Hoc,  referat,  in 
quaestione  est,  et  non  debet  assumi  tanquam 
certum,  quod  referat  panem,  cum  expresse 
Scriptura  id  non  habeat.  Deberent  igitur  af¬ 
ferre  exemplum,  ubi  de  pronomine,  Hoc , 
praedicaretur  aliquid  tropice. 

Klebitius  duo  exempla  ponit.  Unum  argum. 
16.  Exod.  xxiv.  Hoc  est  Testamentum  :  ubi, 
Hoc,  sanguinem  refert.  Alterum  in  fine  libri 
ex-  Confessione  Ducis  Wirtembergensis,  Eze- 
chiel  v  :  Ista  est  Jerusalem  :  ubi  demonstratur 
imago  Ilierosolymae  depicta  in  latere,  ut  pa¬ 
tet  ex  cap.  iv.  At  illud,  Hoc  est  Testamentum, 
non  legitur.  Exod.  xxiv.  sed,  Hic  est  sanguis 
Testamenti ;  illud  autem  :  Ista  est  Hierusalem. 
non  intelligitur  de  imagine  Ilierosolymae,  sed 
de  ipsa  vera  Hierosolyma,  ut  ex  ipso  textu, 
et  Hieronymi  commentario  patet.  Nam  etiam¬ 
si  cap.  iv.  jussus  fuerit  Ezechie!  depingere 


(1)  Gen.  XVII,  13;  Exod.  XII,  11  et  12;  Levit.  XVI,  30  etpassim;  Psal.  LXXXIV,  possim;  Joan. 
VII,  39  ;  1  Cor.  XII,  4  et  6  ;  XII,  27 ;  tit.  III,  5.  —  (2)  Gen.  XLI,  20  et  27 ;  Lue,  VIII,  1 1  ;  Joan.  X, 
7.  Ilfcc  varia  testimonia,  num,  3  et  4  prolata,  non  optime  quadrant,  sed  cum  invocentur  tantum  ali 
haereticis,  modo  accommodat  itio,  hoc  est  nullo  modo,  probant. 

illam  urbem;  tamen  cap.  v,  non  loquitur 
amplius  de  illa  imagine.  Addo,  quod  non  ait 
Ezechiel,  hoc  est  Hierusalem,  ostensa  ima¬ 
gine,  sed,  Ista  est  Hierusalem.  Dominus  autem 
dixit  :  Hoc  est  corpus ,  non  iste  est  corpus, 
quod  dicere  debuit  si  panem  ostendere  vole¬ 
bat.  Itaque  non  sunt  illa  similia. 

Tertio  peccat  argumentum,  quod  multa 
falsa  admiscet.  Nam,  quasdam  falso  citantur; 
ut  verbi  gratia  :  Sacrificia  sunt  expiationes  ; 
citant  Calvinus,  et  Klebitius  ex  Levitic.  xvi. 
nec  tamen  habetur  talis  sententia  eo  loco,  aut 
alibi.  Item  citat  Calvinus  Ps.  lxxxiv.  vers.  8. 
ut  probet  arcam  dici  Deum.  At  non  hoc  ibi 
habetur ;  illa  enim  verba,  ad  quse  Calvinus 
respexit  :  Videbitur  Deus  deorum  in  Sion ; 
exponuntur  ab  Augustino,  Hieronymo,  Theo- 
doreto,  et  aliis,  non  de  arca,  sed  de  ipso  Deo 
vero,  qui  in  coelesti  Sion  in  se  videbitur  :  et 
in  terrena  Sion  visus  est  cum  carnem  induis¬ 
set.  Adde  quod  etiamsi  de  arca  intelligere- 
tur  hic  locus,  non  propterea  dici  posset :  Hasc 
arca  est  Deus,  sed  per  hanc  arcam  videtur 
Deus,  ut  per  locum  Deo  sacrum,  in  quo  re¬ 
sponsa  dabantur.  Sic  etiam  citat,  et  valde  ur¬ 
get  Calvinus  ex  I  Cor.  xii.  Ecclesia  est  Chri¬ 
stus.  At  non  hoc  Paulus  dicit,  sed  hoc  :  Ita  et 
Christus.  Ubi  vocat  Christum,  ipsum  Domi¬ 
num  cum  suo  corpore  mystico  ;  sed  non 
propterea  licet  dicere,  Ecclesia  est  Christus  ; 
sicut  nec  dicimus,  Corpus  est  caput,  vel  re¬ 
gnum  est  Rex,  licet  aliquando  nomine  Regis 
intelligamus  ipsum  Regem  cum  suo  regno. 
Illud  etiam  :  Nondum  erat  Spiritus  sanctus. 
Joan  vii,  aliter  habetur  in  textibus  corre- 
ctioribus,  nimirum  :  Nondum  erat  S piritus  da¬ 
tus.  Sic  enim  legit  Didymus  lib.  n.  de  Spiritu 
sancto ,  Augustinus  tractatu  52.  in  Joan ,  Leo 
Sefm.  2 .de  Pentecoste ,  et  alii.  Et  praeterea  etsi 
legeretur :  JSondurn  erat  Spiritus ,  non  propter¬ 
ea  est  ibi  ullus  tropus,  sed  intelligeremus 
non  fuisse  Spiritum  in  Apostolis,  ut  legit  Hie¬ 
ronymus  quaest.  9.  ad  Hedibiam. 

Quaedam  citantur  recte,  sed  male  expo¬ 
nuntur,  ut  illud  :  Agnus  est  Pascha ,  id  est, 
transitus.  Nam  agnus  paschalis  non  diceba¬ 
tur  pascha  tropice,  quia  significaret  transi¬ 
tum  ;  nulla  enim  erat  similitudo  inter  agni 
occisionem,  et  transitum  Domini ;  sed  dice¬ 
batur  proprie  Pascha,  sicut  etiam  festus  dies 
dicebatur  Pascha,  nomine  derivato  ab  illo 
transitu  Domini,  quia  agnus  immolabatur, 
et  dies  festus  agebatur  in  memoriam  et  hono¬ 
rem  illius  transitus.  Unde  in  Evangelio  abso¬ 
lute  agnus  paschalis  dicitur  pascha  :  Ubi  vis 


tibi  paremus  comedere  Pascha  ?  et  :  Necesse 
erat  occidi  Pascha,  Mare.  xiv.  Luc.  xxn. 

Illud  etiam  I  Corinth.  x,  Petra  erat  Chri¬ 
stus  :  secundum  Chrysostomi,  Theophylacti, 
Theodoreti,  et  Ambrosii  expositionem  verio¬ 
rem, et  litteralem,  non  accipitur  de  petra  ma¬ 
teriali,  quae  significaret  Christum;  illa  enim 
non  sequebatur  Hebra?os  ;  sed  de  petra  invi¬ 
sibili,  et  spirituali,  quse  Judaeis  omnia  ne¬ 
cessaria  providebat,  qu Ee  petra  vere,  et  pro¬ 
prie  erat  Christus,  ut  Deus.  Etsi  enim  est 
tropus  in  eo,  quod  Christus  vocatur  petra, 
tamen  per  additionem,  spiritualis  explicatur 
tropus,  et  derivatur  illa  vox  ad  Christum  si¬ 
gnificandum  ;  et  proinde  ipsa  propositio  ; 
«  Spiritualis  petra  erat  Christus»  ,  proprie, 
non  figurate  accipitur. 

Calvinus,  etsi  in  institutione  loco  notato 
per  petram  intelligat  saxum,  tamen  in  ultima 
admonitione  ad  W estphalum,  intelligit  aquam 
nomine  petra?  per  metonymiam  :  aqua  enim 
facile  sequi  poterat  Hebraeos  per  rivulos  flu¬ 
ens.  At  hoc  commentum  refutavit  olimTheo- 
doretus  in  hunc  locum,  et  Petrus  etiam  Mar¬ 
tyr  non  ei  pepercit  in  commentario  hujus 
loci.  Nam  repugnat  Scriptura?,  illaexpositio  : 
siquidem  paulo  post  indiguerunt  rursus  aqua, 
ut  patet  Num.  xx.  et  xxi.  qua  certe  non 
eguissent,  si  aqua  de  petra  eos  secuta  fuis¬ 
set. 

Martyr  duas  expositiones  affert.  Unam, 
quod  illud  :  Consequente  eos  petra,  significet, 
obsequente,  et  ministrante  eis  petra.  Quia 
tamen  grseci  Patres,  qui  optime  noverant 
vim  greeeee  vocis  ,  constanter 

explicant,  comitante,  non,  obsequente,  ut 
etiam  Erasinus,  cui  adversarii  multum  tri¬ 
buunt  :  ideo  ponit  alteram,  quod  illud,  comi¬ 
tante ,  referatur  ad  Christum,  non  ad  petram, 
ut  nos  diximus.  Sed  non  advertit  hac  sua 
expositione,  quam  pra?  cieteris  probare  vide¬ 
tur,  se  destruere  id,  quod  supra  dixerat.  Nam 
hoc  modo  non  potest  habere  tropum  in  Sa¬ 
cramentis.  Nam  si  petra  comitans  non  erat 
petra  materialis,  sed  Christus  petra  invisi¬ 
bilis  ;  certe  non  potest  exponere  :  Petra  erat 
Christus ,  id  est,  petra  significabat  Christum  ; 
quod  tamen  ille  maxime  contendit. 

Est  tamen  hic  observandum,  non  negari  a 
nobis,  quin  petra  illa  materialis  figura  Christi 
fuerit,  et  aqua  inde  manans  figura  fuerit  san¬ 
guinis  Christi :  sicut  etiam  non  negamus  spe¬ 
cies  panis  signa  esse  corporis  Christi ;  sed 
negamus  per  illa  verba,  Petra  erat  Christus , 
explicari  illam  figuram,  sicut  negamus  per 

illa  verba  :  Hoc  est  corpus  meum,  explicari 
significationem  specierum  panis. 

Illud  etiam  :  Panis  est  communicatio,  I  Co- 
rint.  xi.  non  recte  exponitur,  cum  aiunt  : 

«  Panis  est  communicatio,  id  est,  significat 
communicationem  »  :  sed  sensus  est  :  com¬ 
municatio  panis  consecrati  in  ccena  Domini, 
nonne  communicatio  corporis  Domini  est  ? 
Ubi  non  est  tropus  ullus  tollens  veritatem  rei, 
aut  obscurans  sententiam  :  nam  accipitur 
usitate  panis,  pro  panis  usu,  et  communica¬ 
tione.  Neque  est  tropus  in  voce  panis,  quia 
loquitur  de  pane  consecrato,' qui  vere  est 
corpus  Domini,  ut  in  sequenti  capite  osten¬ 
demus. 

Denique  illud  :  «  Baptismus  est  lavacrum 
regenerationis  »  ,  male  exponitur  per  illa 
verba,  Baptismus  significat  lavacrum  :  nam 
non  significat  solum,  sed  vere  etiam  lavat 
animas  a  peccatis,  quod  ad  se  attinet,  licet 
impediri  possit  effectus  per  nostram  indispo¬ 
siti  o  nem. 

Quarto  peccat  argumentum,  quod  in  om¬ 
nibus  locis  adductis,  ubi  est  vel  tropus,  vel 
aliquid  obscurum ;  semper  additur  explica¬ 
tio,  ut  Genes,  xvn.  ubi  circumcisio  vocatur 
foedus;  ibidem  dicitur  etiam  signum  foederis. 
Exod.  xii.  ubi  agnus  dicitur  Phase  ;  ibidem 
dicitur  victima  transitus  Domini.  I  Cor  x. 
Petra  erat  Christus :  ibidem  explicatur  de 
spirituali  consequente  eos  petra  :  denique  in 
omnibus  parabolis,  et  visionibus,  seu  som¬ 
niis,  semper  indicatur  parabolam  esse,  vel 
visionem  mysticam. 

Ubi  praeterea  est  adnotandum  in  ejusmodi 
locis  parabolarum,  similitudinum,  visionum 
etc.,  sine  ullo  tropo  posse  accipi,  Est,  pro 
Significat;  quia  essentia  talium  rerum  tota 
posita  est  in  significando,  sicut  supra  diximus 
de  explicatione  vocabulorum.  Ut  verbi  gratia 
cum  dicitur  Genes,  xli.  Septem  boves  sunt 
septem  anni,  non  est  sensus,  quod  boves  si¬ 
gnificent  annos,  sed  quod  boves  in  visione 
ostensi  sunt  ad  significandos  annos.  Haec  au¬ 
tem  sententia,  Hoc  est  corpus  meum,  ut  saepe 
diximus,  non  est  explicatio  signi  aut  para¬ 
bolae,  sed  assertio  rei.  Quocirca  Calvinus  lib. 
iv.  Instit.  cap.  xvii.  §21.  allaturus  exemplum 
troporum,  prodatur  se  nolle  afferre  exempla 
ex  parabolis,  nimirum  advertebat  illa  non 
esse  ad  rem. 

Septimum  argumentum  est  Calvini  lib.  iv. 
Instit.  cap.  xvii.  §  23.  Si  corpus  in  illa  senten¬ 
tia  :  Hoc  est  corpus  meum,  accipitur  propitie, 
vel  significat  solum  corpus,  vel  totum  Chri¬ 


stum.'  Si  solum  corpus  ;  ergo  erit  alicubi  cor¬ 
pus  domini  sine  anima,  sanguine,  et  deitate. 
Si  totum  Christum ;  ergo  erit  confusa  batto- 
logia  :  Hoc  est  'corpus,  et,  Hic  est  sanguis, 
idem  enim  ista  significabunt,  et  poterit  dici 
de  pane  :  Hic  est  sanguis,  et  de  calice  :  Hoc 
est  coipus.  Confirmatur,  quia  si  totum  Chri¬ 
stum  significat  vox,  Corpus, erit  tropus,  qui 
dicitur,  intellectio  :  non  erge  possumus  tro¬ 
pos  fugere  in  hac  sententia,  nisi  impie  dis¬ 
trahamus  corpus  Domini  a  sanguine  ipsius. 

Respondeo,  verba  proprie  significare  ;  et 
nomine  corporis  solum  corpus  intelligi,  no¬ 
mine  sanguinis  solum  sanguinem  ;  nec  ta¬ 
men  distrahitur  corpus  a  sanguine,  quia 
conjuncta  sunt  illa  ob  necessariam  concomi- 
tantiam,  licet  ista  conjunctio  non  significetur 
illis  vocibus  :  sicut  neque  negatur.  Quemad¬ 
modum  si  quis  demonstrato  corpore  Petri, 
dicat :  Hoc  est  corpus  Petri  :  is  proprie  solum 
corpus  significat,  nec  tamen  sequitur  corpus 
illud  carere  anima,  quia  non  ait  ille  :  Hoc 
est  corpus  sine  anima,  sed  simpliciter  :  Hoc 
est  corpus  ,  quod  est  verum,  sive  ibi  sit 
anima,  sive  non  sit  :  quare  neque  ulla  est 
hic  battologia,  neque  intellectio.  Quanquam 
si  cogeremur  intellectionem  admittere,  non 
gravate  id  faceremus,  quia  magnum  est  dis¬ 
crimen  inter  intellectionem,  et  metaphoram 
ac  metonymiam  :  illa  enim  non  tollit  rei 
veritatem,  istae  tollunt.  Unde  in  illis  verbis  : 
Verbum  caro  factum  est,  catholici  intellectio¬ 
nem,  qua  exparte  intelligimus  totum,  omnes 
admBtunt,  metonymiam  uulli,  sicut  nec  me¬ 
taphoram,  nisi  haeretici,  qui  negant  veram 
carnem  in  Christo. 

Octavum  argumentum  Calvini  §.  20.  et 
Martyris  in  cap.  xi.  i.  Corinth.  et  aliorum, 
ex  illis  verbis  :  Hic  calix  novum  Testamentum 
est  in  meo  sanguine.  Hic  enim  duplex  tropus 
necessario  est  admittendus.  Primus  in  voce, 
calix ;  accipitur  enim  omnium  consensu  con¬ 
tinens  pro  re  contenta,  qui  tropus  dicitur 
metonymia.  Secundus  in  voce  testamenti  : 
neque  enim  vinum,  aut  sanguis  est  proprie 
testamentum,  sed  signum  Testamenti.  Quod 
probant  primo,  quia  alioqui  singulis  diebus 
renovaretur  testamentum  Christi,  et  praece¬ 
dens  antiquaretur.  Secundo,  nccesse  esset 
socp e  ‘Christum  mori  :  Testamentum  enim 
non  valet,  nisi  moriatur  qui  testatus  est, 
Hebr.  ix.  Praeterea  tertio  Matthaeus  ait  :  Hic 
est  sanguis  meus  novi  Testamenti  ;  ergo  san¬ 
guis  non  erat  testamentum,  at  quod  erat  in 
caliccerat  testamentum,  teste  Luca;  ergo  in 


UBER  I.  • 


U 

calice  non  erat  sanguis.  Quarto  Lucas,  et 
Paulus  dicunt,  calicem  esse  testamentum  in 
sanguine  ;  ergo  quod  erat  in  calice,  non  erat 
sanguis  :  esset  enim  sensus  :  Hic  sanguis  est 
testamentum  in  sanguine,  quod  est  absur¬ 
dum,  et  impossibile.  Nam  quando  unum  est 
in  alio,  non  possunt  illa  esse  unum  et  idem  ; 
nisi  dicamus  idem  esse  in  seipso.  Ex  his  col¬ 
ligit  Calvinus  exponi  debere  verba  Matthaei, 
et  Marci  per  verba  Lucae  et  Pauli,  quia  illa 
sunt  pauciora,  ista  plura.  Itaque  illud  :  H  c 
est  sanguis  meus,  quod  Matthaeus  et  Marcus 
dixerunt,  sic  debet  exponi  :  Hoc  est  testa¬ 
mentum  in  sanguine  meo,  id  est,  signum  te¬ 
stamenti  sanguine  meo  confirmati ;  et  simili¬ 
ter  illud :  Hoc  est  corpus  meum ,  exponi  debet : 
Hoc  est  testamentum  in  corpore  meo.  Non 
solum  enim  sanguis,  sed  etiam  corpus  Christi 
testamentum  novum  stabilivit  :  non  ergo 
proprie  accipi  potest  vocabulum  corporis, 
nisi  idem  esse  velimus  corpus,  et  testamen¬ 
tum  in  corpore.  Atque  hic  videtur  esse  Achil¬ 
les  Calvini  in  hac  materia. 

Respondeo,  non  negamus  in  verbo,  calix, 
tropum  esse;  sed  tropum  ibidem  clarissime 
explicatum  ;  quod  de  tropo,  quem  adversarii 
ponunt  in  voce,  corpus  dici  non  potest.  Do¬ 
minus  enim  sit:  Accipite,  bibite,  hic  est  calix  : 
at  certe  non  bibitur  vas,  sed  liquor  in  eo 
contentus.  Item  (ut  supra  diximus)  Lucas  ad¬ 
dit  de  calice  :  Qui  pro  vobis  effunditur ;  at  vas 
non  effunditur,  sed  liquor.  Denique,  quod 
Lucas  et  Paulus  dicunt  :  Hic  est  calix;  Mat- 
t  Incus  et  Marcus  dixerunt  :  Hic  est  sanguis. 
Oportet  autem  exponere  obscura  verba  per 
clariora,  et  figurata  per  propria.  Certe  si 
idem  homo  de' eodem  vase  diceret  :  Bibite 
ex  hoc  poculo,  et  adderet  :  Bibite  ex  hoc 
vino,  nemo  dubitaret  illo  poculo  contineri 
vinum,  et  eum  hominem  explicare  voluisse, 
quid  in  poculo  contineretur  :  cum  ergo  idem 
Spiritus  sanctus  de  eadem  re  dicat  per  duos 
scriptores  sanctos  :  Hic  est  sanguis,  per  alios 
duos  :  Hic  est  calix ,  dubitari  non  debet  eo 
calice  sanguinem  contineri.  Demonstrent  ad¬ 
versarii  explicari  tam  claro  in  Scripturis 
tropum,  quem  fingunt  in  vocabulo  corporis, 
et  vicerunt.  Omitto  quod  accipere  calicem 
pro  re  contenta  in  calice,  est  tropus- tam 
usitatus,  et  vulgaris,  ut  non  minus  apertus 
sit,  quam  voces  ipsae  propria?. 

Quantum  ad  alterum  tropum,  quem  ponunt 
in  voce,  testamenti,  dico  nullum  esse  ibi  tro¬ 


pum.  Observandum  enim  est  duo  esse,  qua? 
nomine  Testamenti  appellari  solent.  Primo, 
ipsa  voluntas  testatoris,  qua?  de  haereditate 
disponit,  sive  sit  absoluta,  sive  conditionem 
requirat,  et  pactum  etiam  dici  possit.  Sic  ac¬ 
cipitur  Exod.  xxiv.  Hic  est  sanguis  foederis  ; 
seu  (ut  citat  Apostolus  Hebr.  ix).  Hic  est 
sanguis  testamenti ;  est  enim  sensus  :  Hic  est 
sanguis,  quo  sancitur,  et  confirmatur  vo¬ 
luntas,  pactum,  promissio  Dei.  Sic  accipitur 
etiam  Genes,  xyit.  ubi  circumcisio  dicitur 
signum  foederis,  et  Galat.  iv.  Hebr.  vm.  et 
Hierem.  xxxi,  ubi  distinguuntur  duo  Testa¬ 
menta. 

Secundo,  vocatum  est  testamentum  authen¬ 
ticum  instrumentum,  quod  continetur  volun¬ 
tas  testatoris,  et  per  quod  acquirit  haeres  jus 
ad  haereditatem.  Et  hoc  modo  non  improprie 
vocamus  testamentum  vetus  et  novum,  sacra 
Biblia,  in  quibus  continetur  voluntas  Dei  de 
bonis  temporalibus  dandis  populo  Hebrae¬ 
orum,  et  de  bonis  aeternisdandis  populo  Chri¬ 
stianorum  :  nec  non  sacramenta,  quae  sunt  in¬ 
strumenta  authentica,  quibus  applicatur 
nobis  jus  ad  haereditatem  ;  imo  etiam  ipsa 
Increditas  saltem  ex  parte.  Hrereditas  enim 
est  gratia,  et  gloria  :  datur  autem  nobis  per 
sacramenta  in  praesenti  gratia,  et  jus  ad  glo¬ 
riam.  Unde  circumcisio,  qua?  erat  sacramen¬ 
tum  Testamenti  veteris,  et  per  quod  dabatur 
Hebraeis  jus  ad  terram  promissionis,  testa¬ 
mentum  vocatur  Eccles.  iv.  In  carne  ejus 
stare  fecit  Testamentum  (1).  Eadem  etiam 
dicitur  signum  foederis,  et  ipsum  foedus, 
Genes,  xvn.  et  utrumque  proprie.  Nam  erat 
ipsa  signum  foederis,  ut  foedus  accipitur  pro 
divina  promissione  :  et  simul  erat  foedus,  ut 
foedus -accipitur  pro  instrumento,  quo  expli¬ 
catur  illa  promissio.  Inter  omnia  autem  sa¬ 
cramenta  dicitur  testamentum  praecipue  ipsa 
Eucharistia,  quia  non  solum  c-st  instrumen¬ 
tum  conferendae  haereditatis,  sed  etiam  con¬ 
tinet  apertissimam  repraesentationem  effusio¬ 
nis  sanguinis  Domini,  a  quo  vim  suam  habet 
testamentum  novum. 

Ex  his  ad  omnes  objectiones  respondemus. 
Ad  primam  nego  quotidie  fieri  novum  testa¬ 
mentum,  et  antiquari  praecedens.  Nam  cele¬ 
bratio  Eucharistiae  non  est  nova  institutio 
testamenti,  sed  repetitio  ejusdem;  ut  cum 
describitur  saepius  idem  testamentum,  quae 
repetitio  fit  ad  applicandam  haereditatem 
variis  haeredibus,  qui  subinde  exoriuntur; 


(t)Eccl.  XIV,  21. 

sicut  etiam  Circumcisio  repetebatur  saepissi¬ 
me,  nec  tamen  antiquabatur  praecedens. 

Ad  secundani  nego,  debere  Christum  quo¬ 
tidie  mori.  Nam  mors  ejus  non  fuit  Testa¬ 
mentum,  sed  confirmatio  Testamenti :  sufficit 
autem  una  ejus  mors  ad  confirmandum  Te¬ 
stamentum  ipsius,  etiamsi  infinities  repe¬ 
tatur. 

Ad  tertiam  dico,  in  Matthaei  verbis  :  Hic 
est  sanguis  Testamenti ,  accipi  vocem  Testa¬ 
menti  primo  modo,  id  est,  pro  divina  pro¬ 
missione  :  in  verbis  autem  Lucae  :  Hic  calix 
Testamentum  est,  accipi  secundo  modo,  id  est, 
pro  instrumento  illius  promissionis.  Itaque 
utrumque  est  vere,  ac  proprie  dictum. 

Ad  quartam  dico,  non  esse  absurdam 
locutionem  :  Hic  calix  Testamentum  est  in 
meo  sanguine ,  etiamsi  illud  :  Hic  calix ,  signi¬ 
ficet,  Sanguis  in  calice  contentus.  Nam  san¬ 
guis  accipitur  diverso  modo  in  his  duobus 
locis.  Cum  enim  dicitur  :  Hic  calix ,  sumitur 
sanguis  in  eo  contentus,  ut  est  sub  speciebus 
vini,  et  est  sacramentum,  ac  proinde  testa¬ 
mentum  ;  cum  autem  dicitur,  In  sanguine 
meo ,  sumitur  pro  ipso  sanguine  visibiliter  in 
cruce  effuso,  ut  hic  sit  sensus,-  Hic  calix,  id 
est,  res  contenta  in  hoc  calice  sub  speciebus 
vini,  est  novum  testamentum  dedicatum,  et 
sancitum,  in  sanguine  meo. 

Ad  illud  quod  objiciunt,  necessario  distin¬ 
gui  ea,  quorum  unum  est  in  alio,  respondeo, 
illud  (in)  hoc  loco  non  significare  continen¬ 
tiam,  sed  causam  instrumentalem  :  est  enim 
positum  (in)  loco  (per)  ut  sit  sensus,  testa¬ 
mentum  novum  in  sanguine  Christi  sanciri, 
id  est,  per  Christi  sanguinem.  Quomodo  dici¬ 
tur  Roman.  nr.  Christus  propitiator  in  san¬ 
guine  suo.  Et  Rom.  v.  dicimur  justificari  in 
sanguine  Christi.  Et  Ephes.  ii.  Qui  eramus 
longe,  facti  sumus  prope  in  sanguine  ejus  (1). 

Denique  ad  consequentias  illas  Calvini, 
dico  non  debere  exponi  Matthaeum,  per 
Lucam,  neque  contra  ;  quia  uterque  proprie 
loquitur,  et  satis  aperte :  tamen  si  tropus  esset 
in  illis  verbis  :  Hic  calix  Testamentum  est 
deberet  exponi  per  verba  Matthan,  qua}  sunt 
clariora,  Hic  est  sanguis  novi  Testamenti. 
Potest  tamen  concedi  Calvino,  licere  dicere  : 
Hic  est  sanguis  Testamenti,  id  est,  Hic  calix 
Testamentum  est  in  meo  sanguine.  Et  etiam  : 
Hoc  est  corpus  meum,  id  est,  Testamentum  in 
corpore  meo.  Neque  sequitur  corpus  accipi 
figurate  :  quia,  ut  diximus,  verum  corpus,  et 

(I)  Eph.  II,  13,  -  (2)1  Cor.  XI,  2G. 


sanguis  Domini  sub  speciebus  panis,  et  vini, 
vere,  et  proprie  testamentum  sunt. 

Nonum  argumentum  ex  illis  verbis  ;  IIoc 
facite  in  meam  commemorationem.  Nam  me¬ 
moria  est  rerum  absentium  ;  ergo  panis  et 
vinum  non  sunt  corpus  et  sanguis,  nec  in  ea 
mutantur,  sed  sunt  mero  symbola  rei  absen¬ 
tis  ;  ergo  corpus,  et  sanguis  figurate  acci¬ 
piuntur  pro  signo  corporis,  et  sanguinis. 
Confirmatur,  quia  commemoratio  mortis 
Domini  est  proprius  finis  symbolorum  illo¬ 
rum  Eucharistiae  :  ipsius  autem  veri  corporis 
alius  est  finis  sublimior.  At  Dominus  in  in¬ 
stitutione  Sacramenti  solum  meminit  comme¬ 
morationis  ;  ergo  corpus  figurate  accipitur 
pro  symbolo  corporis. 

Respondeo,  quid  sit,  in  mei  memoriam , 
explicatum  esse  a  Paulo  I  Corrinth.  xi.  illis 
verbis  :  Hortem  Domini  annuntiabitis  donec 
veniat  (2).  Itaque  jubemur  sumere  Euchari¬ 
stiam  in  memoriam  Dominicae  passionis,  et 
mortis,  qua}  non  praesens,  sed  absens  est, 
imo  non  est,  sed  fuit.  Ad  confirmationem, 
respondeo,  Dominum  meminisse  utriusque 
finis.  Nam  cum  ait  :  Hoc  est  corpus  meum , 
quod  pro  vobis  datur.  Et  :  Hic  est  sanguis ,  qui 
pro  vobis  effundetur  in  remissionem  peccato¬ 
rum,  aperte  significat  finem  hujus  Sacra¬ 
menti  esse  peccatorum  remissionem. 

Adde,  quod  de  fractu  sacramenti  hujus 
multa  dixerat  Dominus  Joan.  vi.  ut  necesse 
non  fuerit  hic  plura  adjungere. 

Decimum  argumentum  ex  illis  verbis  :  Aon 
bibam  amodo  ex  hoc  genimine  vitis ,  donec  illud 
bibam  novum  in  regno  Dei  (3).  Ha}c  dicuntur 
post  consecrationem  ;  ergo  etiam  post  conse¬ 
crationem  vinum  fuit,  quod  erat  in  calice  ; 
ergo  non  fuit  sanguis,  nisi  figurate. 

Respondeo,  ex  Luca  aperte  colligi  verba 
ista  pertinere  ad  calicem  vini,  quem  dedit 
Apostolis  Dominus  post  esum  agni  paschalis 
ante  consecrationem  mysteriorum,  ac  proinde 
alios  duos  Evangelistas,  non  narrasse  hoc 
suo  loco.  Nam  in  primis  Lucos  meminit 
duorum  calicum,  unius  ante  consecrationem 
panis;  et  de  priore  non  dicit :  1 'Ite  est  sanguis , 
vel,  Testamentum  in  sanguine ,  sicut  dicit  de 
posteriore:  de  eodem  autem  priori  dicit: 
Aon  bibam  de  hoc  genimine  vitis.  Praeterea  con¬ 
jungit  Lucas  ista  verba  :  Aon  bibam  de  geni¬ 
mine  vitis ,  cum  illis,  Aon  manducabo  ex  hoc , 
nimirum  pasehate,  donec,  impleatur  in  regno 
Dei.  At  certum  est  pascha  ibi  vocari  agnum 


—  (3)  Math.  XXVI,  29  ;  Mare  XIV.  25. 

paschalem,  quo  nomine  utuntur  in  hac  signi¬ 
ficatione  omnes  tres  Evangelistai  ;  ergo  per¬ 
tinent  illa  verba,  Non  bibam  de  genimine 
vitis ,  ad  vinum,  quod  biberunt,  cum  agnum 
paschalem  comederent. 

Dices  :  Matthaeus  cap.  xxvi.  non  facit  men¬ 
tionem,  nisi  unius  calicis,  nimirum  Eucha¬ 
ristiae  ;  ergo  cum  ait  :  Non  bibam  de  hoc 
genimine  vitis ,  illud,  hoc,  refertur  ad  calicem 
Eucharistiae,  non  ad  alium  :  videtur  enim 
valde  absurdum,  ut  demonstret  calicem  alte¬ 
rum,  de  quo  nihil  omnino  dixerat.  Respon¬ 
deo,  Matthaeum  non  demonstrasse  ullum 
calicem  ex  duobus,  sed  simpliciter  demon¬ 
strasse  vinum,  quod  erat  in  mensa,  vel  quod 
biberant  in  ccena  :  tamen  ex  Luca  colligimus, 
Dominum  non  solum  respexisse  ad  vinum, 
quod  biberant,  sed  etiam  ad  certum  quod¬ 
dam  poculum,  quod  ipso  Apostolis  porrexit 
in  fine  coenae  judaicae,  dum  imponeret  finem 
legalibus,  quod  Matthaeus,  ut  multa  alia 
praetermisit. 

Si  rursus  objicias  Augustinum,  qui  lib.  ili. 
de  Consensu  Euangelistarum ,  cap.  i.  dicit, 
Lucam  non  narrasse  historiam  suo  ordine, 
sed  per  anticipationem  narrasse  id,  quod  loco 
Matthaeus,  et  Marcus  narrarunt.  Respondeo, 
Augustinum,  non  expendisse  hunc  locum 
diligenter,  ut  ex  eo  patet,  quod  brevissime  se 
expedivit  ab  hac  difficultate.  Porro  Hiero¬ 
nymus  in  cap.  xxvi.  Matthaei,  Beda,  et 
Theophylactus  in  cap.  xxn.  Lucae,  aperte 
duo  pocula  distinguunt  in  coena  Domini,  et 
de  priore,  quod  erat  Judaicum,  intelligunt 
illa  verba  r  Non  bibam  de  genimine  vitis.  Adde, 
quod  multo  probabilius  est  (si  nulla  alia 
esset  ratio)  Matthaeum,  et  Marcum  non  nar¬ 
rasse  suo  loco  rem  parvi  momenti,  quam 
Lucam  non  narrasse  recto  ordine  summum 
mysterium.  Denique ,  si  convinceremur, 
verba  illa  Domini:  Non  bibam  de  hoc  genimine 
vitis ,  dicta  esse  post  consecrationem,  calicis  ; 
adhuc  nihil  adversarii  obtinerent.  Possent 
enim  ac  deberent  ea  verba  referri,  non  ad 
calicem  consecratum,  sed  antea  potatum  ; 
ut  ea  refert  Anselmus  in  hunc  locum  Mat- 
thsei  :  non  enim  voluit  Dominus  dicere,  se 
non  amplius  celebraturum  Eucharistiam,  sed 
non  se  bibiturum  more  humano  ad  reficien¬ 
das  vires. 


CAPUT  XII. 

Probatur  veritas  corporis  Domini  in  Eucha¬ 
ristia  ex  locis  Scripturae  quae  * continent 
usum  hujus  Sacramenti ,  ac  primum  ex  cap. 
x,  prioris  ad  Corinthios. 

Quartum  argumentum  ex  Scripturis  sumi 
diximus  ex  his  locis,  quse  declarant  usum 
Eucharistiae  tempore  Apostolorum.  Sunt  au¬ 
tem  duo  loca  praecipua,  quae  ad  propositum 
faciunt.  Unus  habetur  I  Corinth.  x.  in  illis 
verbis  :  Calix  benedictionis,  cui  benedicimus, 
nonne  communicatio  sanguinis  Christi  est  ?  et 
panis  quem  frangimus,  nonne  communicatio 
corporis  Christi  est  ?  (1) 

Ex  hoc  loco  plura  sumuntur  argumenta  ad 
veritatem  Catholicam  comprobandam.  Pri¬ 
mum,  ex  illis  verbis  :  Calix  benedictionis ,  cui 
benedicimus.  Significatur  enim  his  verbis, 
consecrationem  necessariam  esse  ad  hoc  Sa¬ 
cramentum  conficiendum  ;  quae  tamen  ne¬ 
cessaria  non  esset,  si  tantum  contineret  hoc 
Sacramentum  figuram,  seu  repraesentatio¬ 
nem  sanguinis  Domini  :  ad  hoc  enim  suffice¬ 
ret  prima  institutio,  et  voluntas  Christi  decla¬ 
rata  in  Scripturis.  Nam  manna,  et  aqua  de 
petra,  et  agnus  paschalis  erant  etiam  figu¬ 
rae  ,  et  signa  corporis  Christi  ,  imo  et 
sacramenta  secundum  adversarios  ejusdem 
generis  cum  nostra  Eucharistia,  et  tamen 
nulla  erat  necessaria  consecratio  ad  hoc,  ut 
manna,  et  agnus  paschalis  essent  figurae, 
vel  sacramenta. 

Atque  hinc  refellitur  expositio  Calvini,  et 
Martyris  in  commentario  hujus  loci  qui 
dicunt  benedictiopem  calicis  esse  consecra¬ 
tionem,  qua  efficitur,  ut  vinum  commune  sit 
sacramentum.  Nam  si  ita  esset,  vel  quia  sa¬ 
cramentum  est  signum  ad  placitum,  vel  quia 
habet  analogiam  quamdam  ad  rem  signatam 
ex  natura  rei.  Non  primum,  quia  ad  illud 
sufficit  prima  institutio.  Non  secundum,  quia 
illa  analogia  cum  sit  naturalis,  in  re  ante 
omnem  consecrationem  :  quod  enim  panis, 
et  vinum  alant  corpora,  sicut  Christi  corpus, 
ot  sanguis  animas,  non  habent  ex  consecra¬ 
tione,  sed  ex  natura.  Denique  cur  in  aqua 
Baptismi  nulla  est  necessaria  benedictio,  ut 


(1)  I  Cor.  XII,  16. 


CAPUT  XII. 


47 


Baptismus  sit  sacramentum?  cur  etiam  in 
manna,  et  aqua  de  petra,  et  agno  paschali  ? 
Neque  dicere  possunt,  hanc  benedictionem 
calicis  esse  similem  illi,  quam  adhibemus  in 
mensa  communi  ad  benedicendos  cibos. 
Nam  illa  adhibenda  est,  ne  videamur  ingrati 
creato  ri;  et  est  utilis,  non  autem  plane  neces¬ 
saria  :  nam  etiam  sine  benedictione  cibi 
sapiunt,  et  nutriunt.  At  hic  fatentur  etiam 
adversarii  necessariam  esse  consecrationem, 
ut  vinum  sacramentum. 

Secundum  argumentum  sumitur  ex  illis 
verbis  :  Panis  quem  frangimus.  Nam  in  my¬ 
sterio  Eucharistice  fractio  idem  est,  quod 
immolatio,  sive  oblatio  ;  ut  patet  ex  illis  ver¬ 
bis  Pauli,  I  Corinth.  xi  :  Hoc  est  corpus 
meum,  quod  pro  vobis  frangitur  (1).  Nam  et 
Calvinus,  et  Martyr,  et  multi  ex  Catholicis 
referunt  hoc  ad  passionem  ;  et  Calvinus  di¬ 
sertis  verbis  dicit :  Frangi,  in  eo  loco  idem 
esse,  quod  immolari.  Ergo  etiam  hoc  loco 
fractio  erit  immolatio  :  est  enim  verbum 
ejusdem  auctoris,  in  eadem  epistola,  et  de  re 
eadem  tractantis.  Et  confirmatur,  quia  Pau¬ 
lus  calicem  descripsit  per  verba  consecratio¬ 
nis,  non  per  verba  distributionis  :  non  enim, 
dixit,  calix,  quem  propinamus,  sed  cui  bene¬ 
dicimus  ;  ergo  etiam  panem  describere  debuit 
per  verba  consecrationis  non  distributionis. 
Si  autem  frangere  est  immolare,  sequitur  ne¬ 
cessario,  ut  vox  illa,  panis ,  non  significet  pa¬ 
nem  triticeum  sed  ipsum  Christi  corpus, 
quod  est  panis  supersubstantialis,  et  coelestis. 
Neque  enim  panem  triticeum  immolamus; 
sicut  etiam  paulo  infra,  cum  dicitur  :  Unus 
panis ,  unum  corpus  multi  sumus,  non  accipitur 
nomen  panis  pro  pane  triticeo,  sed  pro  corpore 
Christi :  non  enim  sumus  nos  panis  triticeus, 
sed  panis  quidam  mysticus,  id  est  (ut  Apo¬ 
stolus  exponit)  unum  corpus  Christi.  Hinc 
autem  evidenter  probatur,  Christi  corpus 
vere  esse  praisens  in  coena.  Nam  non  immo¬ 
lamus  panem  (ut  diximus)  triticeum  ,  sed 
corpus  Christi  ;  neque  corpus  Christi,  ut  est 
in  coelo  ;  ergo  ut  et  in  ipsa  mensa  sub  specie 
panis.  Ad  hoc  argumentum  responderi  non 
potest,  nisi  admittendo  duplicem  Eequivoca- 
tionem ;  unam  in  verbo,  frangimus,  alte¬ 
ram  in  nomine,  panis :  quare  id  saltem  obti¬ 
nebimus,  ut  nostra  explicatio  sit  censenda 
aptior,  cum  non  admittat  sequivocationes,  et 
Paulum  per  Paulum  exponat. 

Tertium  argumentum  sumitur  ex  illis 


verbis  :  Communicatio  sanguinis  Domini.  Et : 
Communicatio  corporis  Domini  est.  Ubi  no¬ 
tandum  est  vocem  xomovla  tripliciter  accipi 
in  Scriptura.  Aliquando  enim  significat  dis¬ 
tributionem,  ut  Roman.  xii  :  Necessitatibus 
Sanctorum  communicantes  (2).  Et  hoc  modo 
exponendum  esse  hunc  locum  negant  aliqui 
Sacramentarii,  ut  Klebitius  in  solut.  i.  arg., 
ne  cogantur  admittere,  distribui  cum  specie 
panis  ipsum  Christi  corpus.  Sed  Martyr,  et 
alii,  et  si  ipsi  quoque  sacramentarii  sint,  non 
rejiciunt  hanc  expositionem.  Nam  satis  pu¬ 
tant  se  praesidii  habere  in  suo  tropo  contra 
omnia  argumenta  :  dicunt  enim  distribui 
quidem  corpus  Christi  cum  specie  panis,  sed 
significative,  et  spiritualiter  tantum.  Ali¬ 
quando  xotvwvla  significat  societatem,  seu 
confoederationem,  ut  Galat.  n.  Dederunt  mihi 
et  Barnabx  dexteras  societatis  (3).  Et  hanc 
significationem  videntur  Calvinus,  et  Martyr 
anteponere  cmteris,  ut  sensus  sit,  calicis 
sacri  potum  signum  esse  societatis,  quae  est 
omnibus  fidelibus,  qui  eodem  sanguine 
redempti  sunt,  atque  eodem  etiam  spiritua¬ 
liter  hausto  nutriuntur.  Denique  aliquando 
significat  participationem  ejusdem  rei,  ut 
Philipp.  iv  :  Tribulationi  rnex  communican¬ 
tes  (4),  id  est,  participes  effecti.  Et  hanc  signi- 
cationem  sequitur  ex  adversariis  Klebitius 
loco  citato,  et  ut  ipse  dicit,  etiam  Melanch- 
thon.  Sed  certe  omnes  videntur  probabiles, 
et  in  idem  recidere  :  sive  enim  sit  distributio 
sive  confoederatio,  sive  participatio,  omnium 
consensu,  Paulus  docet  sumi  in  sacramento 
corpus  Domini. 

Sed  tota  difficultas  est,  an  corporaliter, 
realiter,  proprie  sumatur  sanguis,  et  caro, 
an  solum  significative,  et  spiritualiter.  Quod 
autem  corporaliter,  et  proprie,  probari  posset 
omnibus  argumentis,  quibus  supra  probavi¬ 
mus  proprie  esse  intelligenda  illa  verba  in¬ 
stitutionis  :  7/oc  est  corpus  meum;  sed  illis 
omissis,  tripliciter  id  probamus.  Primo,  quia 
sensus  proprius,  et  litteralis  semper  est  eli¬ 
gendus,  nisi  evidenter  probetur  contrarium. 
Neque  debent  a  nobis  petere  adversarii,  cur 
sequamur  proprium  sensum  verborum  :  si¬ 
mile  enim  id  esset,  ac  si  quis  peteret  ab  iis, 
qui  sunt  itinere,  cur  sequantur  viam  com¬ 
munem  ettritam  :  nemo  enim  sanus  id  qumrit, 
vel  cur  ingrediamur  per  portam,  non  per 
fenestram. 

Secundo,  quia  sic  exposuerunt  veteres 


(1)  I  Cor.  XI,  24.  —  (2)  Rom.  XII,  13.  -  (3)  Galat.  II,  9.  —  (4)  Philipp.  IV,  14. 

sancti,  ac  praesertim  Chrysostoinus,  i|uem 
alii  sequuntur.  Nam  in  commentario  hujus 
loci,  id  est,  liorn.  24.  in  priorem  ad  Corinth. 
exponens  ista  verba  :  Calix  benedictionis 
ctc.  <(  Horum,  inquit,  verborum  haec  senten¬ 
tia  est  ;  quod  est  in  calice,  id  est,  quod  a  la¬ 
tere  fluxit,  et  illius  sumus  participes.  »  Et 
addit  :  Paulum  noluisse  dicere  gsxo/rjv,  id  est 
participationem,  sed  xotvwvtav,  id  est,  com¬ 
municationem,  ut  indicaret  per  hoc  Sacra¬ 
mentum  ita  participari  corpus,  et  sanguinem 
Domini, ut  fiant  unum  participans,  et  res  par¬ 
ticipata,  intima  quadam,  et  vera  conjun¬ 
ctione,  quomodo  vere  conjuncta  sunt  per  In¬ 
carnationem  Verbum  Dei,  et  caro. 

Certe  Dei  Verbum,  et  caro  non  sunt  con¬ 
juncta  figurate,  aut  per  fidem  tantum,  sed 
vere,  et  realiter.  Cyrillus  quoque  lib.  10. 
in  Joan.  cap.  13.  ex  hoc  loco  probat  Chri¬ 
stum  per  Eucharistiam  nobis  uniri  non  solum 
per  eharitatem,  sed  etiam  vere,  et  corpora¬ 
liter. 

Tertio,  probatur  ex  intentione,  et  propo¬ 
sito  Apostoli, quod  erat  avertere  Corinthios  a 
sacrificiis  Gentilium,  et  ab  esu  carnium  im¬ 
molatarum,  ut  patet  ex  toto  contextu  :  aver¬ 
tit  autem  illos  ostendendo  mensam,  et  sa¬ 
crificium  longe  praestantius,  quo  fini  possunt. 
Illustrat  autem  rem  totam  Chrysostomus  in¬ 
signi  similitudine.  Sicut  enim  amans  quis¬ 
piam,  cum  videt  personam  a  se  amatam 
desiderare  vestes,  aut  aliud  aliquid  alicujus 
alterius,  continuo  offert  ipse  sua  illis  me¬ 
liora,  et  praestantiora  :  ita  etiam  Apostolus, 
cum  videret  Corinthios  desiderare  sangui¬ 
nem  sacrificiorum,  et  esum  carnium  immola¬ 
tarum,  ut  eos  revocaret,  ostendit  illis  men¬ 
sam  Domini,  in  qua  sanguinem,  et  carnem 
habent  sine  comparatione  praestantiorem. 
Sed  si  vera  esset  sententia  adversariorum, 
nihil  Apostolus  obtinuisset.  Si  enim  vera 
caro,  et  verus  sanguis  non  est  in  altari,  sed 
tantum  figura  et  signum,  non  magis  movebit 
oratio  apostoli,  quam  moveret  qui  personae 
amatae  offerret  vestem  sericam  depictam, 
ut  eam  averteret  a  veste  serica  vera  concu¬ 
piscenda. 


CAPUT  XL1I. 

Idem  probatur  ex  cap.  XI.  prioris  ad 
Corinthios. 

Alter  locus  ad  usum  Sacramenti  pertinens 
habetur,  cap.  xi.  prioris  ad  Corinthios,  ubi 
praeter  verba  institutionis,  quae  supra  tra¬ 
ctata  sunt,  habentur  illa  verba  :  Qui  manda-  ' 
ccit,  et  bibit  indigne,  judicium  sibi  manducat  et 
bibit,  non  dijudicans,  corpus  Domini.  Et  supra : 
Reus  erit  corporis,  et  sanguinis  Dominii  1).  lfinc 
enim  conticetur  hoc  argumentum.  Repre¬ 
henduntur  quidam,  quod  indigne  recipiant 
corpus  Christi,  et  unde  dicuntur  non  vitam, 
sed  judicium  haurire.  At  isti  non  recipiunt 
spiritu,  et  fide  corpus  Christi,  quia  utiliter 
reciperent,  si  ita  reciperent ;  ergo  recipiunt 
solo  corpore ;  ergo  corpus  Christi  vere  prae¬ 
sens  est  in  Eucharistia,  neque  enim  ore  corpo¬ 
rali  sumi  potest  corpus  Christi,  ut  est  in  ccelo. 

Adversarii  duobus  modis  eludere  conantur 
hunc  locum  :  dicunt  enim  eos,  qui  indigne 
accedunt,  duplici  de  causa  reos  lici  i  corporis 
Domini,  et  judicium  sibi  manducare.  Primo 
quia  non  recipiunt  vere  corpus  Domini,  quod 
eis  in  illis  symbolis  Deus  offert,  quod  idem 
est,  ac  si  illud  in  terram  abjiciunt  symbola 
corporis  Domini  :  injuria  autem  symboli,  seu 
imago  refertur  ad  ipsum,  cujus  est  symbo¬ 
lum,  vel  imago.  Utramque  causam  brevi¬ 
ter  attingit  Calvinus  lib.  iv.  Instif.  cap  xvn. 

§  33.  fusius  autem  Petrus  Martyr  in  com¬ 
mentar.  hujus  loci,  ubi  ponit  exemplum  sta¬ 
tum  principis,  et  Petrus  Boquinus  in  lib. 
cont.  Heshusium  pag.  164.  ubi  etiam  adfert 
exemplum  Theodosii,  qui  gravissime  punivit 
eos,  qui  uxoris  suai  imaginem  affecerant 
contumelia. 

Sed  neutra  causa  solida  est.  Ac,  ut  a  po¬ 
steriore  incipiamus,  miranda  est  inconstantia 
Calvinistarum.  In  causa  enim  imaginum  non 
putant  se  peccare  in  Christum  et  sanctos, 
cum  eorum  imagines  demoliuntur  ;  et  rident 
Catholicos,  cum  illis  objiciunt,  honorem,  et 
contumelias  imaginum  referri  ad  exemplar  : 
nunc  autem  summum  sacrilegium  esse  vo¬ 
lunt  indigne  sumere  figuram  corporis  Christi, 
quod  ea  injuria  in  Christum  ipsum  redun¬ 
det. 


(1)1  Cor.  XI,  29  et  27. 

Porro  Klebitius  tam  ost  sine  mente,  ut  in 
eadem  pagina  in  solut.  7.  argument.  inve¬ 
hatur  in  eos,  qui  imagines  Christi,  et  san¬ 
ctorum  non  demoliuntur,  in  qua  dixerat  pec¬ 
care  cos,  qui  indigne  sumunt  symbola  cor¬ 
poris  Domini ;  quia  in  regem  peccat,  qui 
sigillo  ejus  injuriam  facit,  quia  nimirum  in 
sigillo  inest  regis  imago. 

Prmterea  non  censetur  fieri  injuria  ima¬ 
gini,  nisi  quando  eo  animo  quis  imaginem 
violat,  ut  illi  injuriam  faciat  :  si  enim  alia 
de  causa  imago  discerpatur,  conculcetur, 
maculetur,  ut  soepissime  usu  venit  in  imagi¬ 
nibus,  vel  humi  depictis,  vel  in  vasis,  vesti¬ 
bus,  aliisque  ejusmodi  rebus  existentibus, 
nemo  dicit  violatum  esse  cum,  cujus  illae 
imagines  sunt.  At  qui  sacramentum  Eucha¬ 
ristiae  percipiunt  cum  conscientia  peccati 
lethalis,  rei  fiunt  corporis  Domini,  et  judi¬ 
cium  sibi  manducant,  etiamsi  non  acces¬ 
serint  animo  Eucharistiam  violandi  :  non 
igitur  illa  causa  est  hujus  peccati,  quod 
Eucharistia  sit  figura  corporis  Christi. 

Ad  haec,  si  ideo  peccarent,  qui  indigne 
sumunt  Eucharistiam ,  quia  illa  Christum 
repraesentat,  non  liceret  homini  peccatori 
aspicere,  vel  tractare  imaginem  Christi  de¬ 
pictam  ;  neque  verbum  Dei  audire.  Nam  ista 
etiam  Christum  repraesentant,  et  offerunt : 
imo  opinione  adversariorum,  melius  verbi 
Dei  praedicatio  Christum  nobis  significat,  et 
offert,  quam  ullum  sacramentum.  Et  cur, 
quaeso,  manna,  et  aquam  de  petra  sumebant 
promiscue  boni  et  mali,  digni  et  indigni, 
et  tamen  non  dicebantur  ulli  rei  corporis 
Domini,  neque  judicium  sibi  manducabant, 
licet  illa  etiam  Christum  repraesentarent,  et 
offerrent  eo  modo,  quo  Eucharistia  adversa¬ 
riorum  sententia. 

Si  objicias  non  licuisse  in  Testamento  ve¬ 
teri  homini  polluto  edere  de  carnibus  sacri¬ 
ficii,  Levitic.  vn. ,  nec  de  panibus  propositio¬ 
nis,  I  Reg.  xxi.  respondeo,  id  pro  nobis 
facere.  Illa  enim,  quia  erant  typi  quidam,  et 
liguree  sacramenti  Eucharistiae,  exigebant 
munditiam  quamdam  corporalem,  ut  inde 
intelligeremus  spiritualem  munditiam, quam 
exigit  res  figurata. 

Si  rursus  objicias,  in  Baptismo  esse  aquam 
veram,  et  naturalem,  et  non  Spiritum  san¬ 
ctum  sub  speciebus  aquae  ;  et  tamen,  qui 
aquam  illam  sine  debita  dispositione  sumit 
in  Baptismo,  sine'  dubitatione  peccat  in  sa¬ 
cramentum  Dei,  et  proinde  etiam  in  ipsum 
Deum  ;  respondeo,  id  quidem  esse  verum, 
Tome  IV. 

peccare,  qui  sacramentum  quodeumque  in¬ 
digne,  et  sine  dispositione  sumunt,  quia 
ponunt  obicem  gratias  Dei,  non  autem  quia 
materia  illa  significat,  vel  repraesentat  ali¬ 
quid  sacrum.  At  in  Eucharistia  sumenda  pree- 
ter  dispositionem,  ne  in  vacuum  sacramentum 
recipiatur,  requiritur  etiam  singularis  quae¬ 
dam,  et  specialis  reverentia,  et  puritas,  quod 
patet  tum  ex  verbis  Pauli  :  Reus  erit  corporis 
Domitii  ;  judicium  sibi  manducat :  nihil  enim 
tale  de  ullo  alio  sacramento  usquam  legi¬ 
mus,  nec  ullus  diceret  reum  esse  Spiritus 
sancti,  qui  aquam  Baptismi  indigne  tractat; 
tum  ex  pcena,  qua  puniebantur  olim,  qui 
Sacramentum  Eucharistiae  indigne  percipie¬ 
bant  ;  nam  vel  aegrotabant,  vel  moriebantur, 
ut  Apostolus  testatur  :  Ideo  inter  vos  multi  in¬ 
firmi et  dormiunt  multi ;  et  exempla  aliqua 
refert  Cyprianus  in  serm.  de  lapsis,  qualia 
de  Baptismo  nusquam  inveniuntur  :  tum  de¬ 
nique,  quod  semper  in  Ecclesia  diligentis¬ 
sime  caverint,  ne  ulla  particula  Eucharistiae 
in  terram  caderet.  Tertullianus  de  coronat, 
milit :  «  Calicis,  aut  panis  nostri  aliquid  de¬ 
cuti  in  terram,  anxie  patimur»  :  at  aquam 
Baptismi  ipsi  projicimus,  dum  baptizamus. 
Quare  non  ideo  solum  honoranda  est  Eu¬ 
charistia,  quia  est  Sacramentum,  vel  figura, 
vel  signum  corporis  Domini,  sed  ob  aliam 
longe  majorem  causam  :  nulla  autem  fingi 
potest,  nisi  quia  ipsum  Dominum  vere  con¬ 
tinet,  nam  ccetera  communia  sunt  aliis  sa¬ 
cramentis  et  figuris. 

Jam  altera  causa,  quam  a  erunt  adver¬ 
sarii,  cur  Paulus  reprehendat  indigne  su¬ 
mentes  Eucharistiam,  quod  videlicet  illi  non 
recipiant  vere  corpus  Domini,  quod  sacra 
symbola  illis  offerunt,  nihil  habet  probabi¬ 
litatis.  Nam  apostolus  non  dicit  eos  peccare, 
quod  non  recipiant,  sed  quod  recipiant  in¬ 
digne  :  ubi  crimen  ponit  in  ipsa  sumptione, 
non  in  omissione  sumptionis. 

Praeterea  illa  verba  :  Judicium  sibi  mandu¬ 
cat  et  bibit,  aperte  indicant, ipsum  quodsumi- 
turab  indignis,  afferre  illis  mortem,  cum  aliis 
afferat  salutem  :  hoc  enim  est  manducare 
judicium,  sumere  aliquid,  quod  sumptum 
noceat. 

Praeterea  illa  verba  :  Non  dijudicans  corpus 
Domini,  quid  aliud  significare  possunt,  nisi 
non  discernens  corpus  Domini;  sed  ita  su¬ 
mens,  ac  si  non  esset  corpus  Domini  ?  Ubi 
certe  non  negatur  manducatio  veri  corporis, 
sed  asseritur  maxime. 

Praeterea,  si  nollent  impii  sumere  corpus 

Christi,  non  accederent  ad  communionem  : 
ergo  cum  accedunt,  non  in  co  peccant,  quod 
nolunt  corpus  Domini,  sed  in  co,  quod  illud 
volunt,  cum  sint  co  indigni. 

Denique  omnes  interpretes,  atque  omnes 
veteres  ita  hunc  locum  semper  intellexerunt. 
Basilius  lib.  n.  de  Baptismo  cap.  3.  Chrysos- 
tomus  hom.  24.  in  priorem  ad  Corinth.  prope 
finem, homil.  83 .in  Mattii,  etliom.  43.  inJoan. 
Origenes  homil.  2.  inPsal.  xxxvn.  Hesychius 
lib.  vii.  in  Levitic.  cap.  36.  Hieronymus  in 
i.  cap.  Malach .  Theophylactus,  OEcumenius, 
Ambrosius,  et  Theodoretus  in  cap.  n.  primae 
ad  Corinth.  in  eo  ponunt  peccatum,  dc  quo 
loquitur  Apostolus,  quod  immundi,  ac  sor¬ 
didi  purissimum  Domini  corpus  sumere  au¬ 
deamus.  Et  Chrysostomus  quidem  addit 
exemplum  de  eo,  qui  purpuram  regiam  in 
lutum  abjicit,  qui  non  minus  peccare  cen¬ 
setur,  quam  si  eam  scinderet.  Theophyla¬ 
ctus  ponit  exemplum  de  luce  solis,  quae  o- 
culis  aegris  nocet,  non  quia  non  videtur,  sed 
quia  nimia  lux  offendit  debiles  et  infirmos 
oculos.  OEcumenius  comparat  indigne  com¬ 
municantes  cum  iis,  qui  Christum  crucifixe¬ 
runt  ;  qui  certe  non  solum  peccarunt,  quia 
Christum  ut  Deum  non  receperunt,  sed  qui 
cumdem injuria  gravissima  affecerunt.  Cypri¬ 
anus  serm.  de  Coena  Domini  :  «  Ubi  sacrum 
cibum  mens  perfida  tetigit,  et  in  sceleratum 
os  panis  sane tificatus  intravit,  etc.  » 

Denique  Augustinus  lib.  v.  de  Baptismo  cap. 
8 :  a  Sicut,  inquit,  Judas  cui  buccellam  tra¬ 
didit  Dominus,  non  malum  accipiendo,  sed 
male  accipiendo,  locum  in  se  diabolo  prae¬ 
buit  :  sic  indigne  quisque  sumens  Domini¬ 
cum  Sacramentum  non  efficit,  ut  quia  ipse 
malus  est,  malum  sit,  aut  quia  non  ad  salu¬ 
tem  accipit,  nihil  acceperit  ;  corpus  enim 
Domini,  et  sanguis  Domini,  nihilominus  erat 
etiam  illis,  quibus  dicebat  Apostolus  :  Qui 
manducat  indigne,  judicium  sibi  manducat.» 
et  lib.  i.  cont.  Crescou.  cap.  23.  probare 
volens  usum  malum  rerum  bonarum  nocere  : 
«  Quid,  inquit,  de  ipso  corpore,  et  sanguine 
Domini,  unico  sacrificio  pro  salute  nostra, 
quamvis  ipse  Dominus  dicat  :  nisi  quis  man¬ 
ducaverit  carnem  meam,  et  biberit  sangui¬ 
nem  meum,  non  habebit  in  se  vitam  ;  nonne 
Apostolus  docet,  etiam  hoc  perniciosum  male 
utentibus  fieri,  cum  ait  :  Quicumque  mandu¬ 
caverit  panem,  vel  biberit  calicem  Domini 
indigne,  reus  erit  corporis  et  sanguinis  Do¬ 
mini?»  Quo  loco  Augustinus  apertissime 
dicit,  indignos  peccaro,  quia  sumunt  ipsum 


corpus  Domini,  unicum  sacrificium  salutis 
nostrae  :  certe  autem  unicum  sacrificium  sa¬ 
lutis  non  est  symbolum  panis,  sed  ipsum  ve¬ 
rum  Domini  corpus.  Idem  Augustinus  in 
epist.  120.  ad  Honoratum,  cap.  27.  loquens 
dc  superbis,  qui  indigne  communicant :  «  Et 
ipsi,  inquit,  adducti  sunt  ad  mensam  Christi, 
et  accipiunt  de  corpore  et  sanguine  ejus : 
sed  adorant  tantum,  non  etiam  saturantur, 
quia  non  imitantur.  »  ETbi  dicit  superbos, 
licet  sine  fructu  communicent,  tamen  per¬ 
cipere  corpus  Domini :  et  ne  putemus  eum 
loqui  de  corpore  figurate,  id  est,  dc  pane, 
qui  est  signum  corporis,  dicit  eos  adorare 
id,  quod  sumunt,  sed  inde  non  saturari.  De¬ 
nique  in  epist.  162.  ultra  medium  :  «Tolerat, 
inquit,  ipse  Dominus  Judam  diabolum,  fu¬ 
rem,  et  venditorem  suum  :  sinit  accipere 
inter  innocentes  discipulos,  quod  fideles 
noverunt,  pretium  nostrum.  »  At  certe  non 
est  pretium  nostrum,  frustum  panis,  sed 
vera  Christi  caro. 

Sed  objicit  Calvinus  lib.  iv.  Instit.  cap.  17. 
§.  34.  quaedam  loca  Augustini,  ubi  videtur 
sanctus  ille  doctor  negare  sumi  ab  impiis 
corpus  Christi.  Tractat.  26.  in  Joan.  distin¬ 
guit  Augustinus  visibile  Sacramentum  a  vir¬ 
tute,  seu  re  sacramenti  :  ac  dicit  ab  impiis 
sumi  tantum  visibile  sacramentum,  non  vir¬ 
tutem,  aut  rem  sacramenti  :  et  sacramentum 
quidem  proponi  omnibus,  sive  ab  vitam, 
sive  ad  exitium  ;  rem  vero  ipsam  omnibus 
ad  vitam,  nulli  ad  exitium.  Quod  autem  per 
virtulem,  et  rem  sacramenti  non  solum  in- 
telligatur  gratia  justificans,  sed  etiam  corpus 
Christi,  probat  Calvinus  ex  antithesi  inter 
visibile  et  invisibile.  Nam  corpus  Christi  non 
est  v  sibile  in  Eucharistia  ;  ergo  non  compre¬ 
henditur  nomine  sacramenti  visibilis,  quod  a 
bonis,  et  malis  sumitur  :  sed  nomine  rei  in¬ 
visibilis,  quae  sumitur  solum  a  bonis. 

Respondeo  :  S.  Augustinus  per  virtutem 
seu  rem  sacramenti,  non  intelligit  corpus 
Christi  absolute, sed  gratiam  justificantem,  id 
est,  effectu  n  carnis  Christi  spiritualiter  re¬ 
ficientis.  Id  patet  tum  exeo,  quod  ibidemdi- 
cit,  Patres  testamenti  veteris  in  manna  de 
coelo  pluente  sumpsisse  virtutem,  et  rem  sa¬ 
cramenti,  quam  nos  in  Eucharistia  suscipi¬ 
mus:  patres  autem  non  sumebant  reipsa  car¬ 
nem  Christi,  qum  n  ndumerat,  sedsumebant 
effectum  ejus,  id  est,  gratiam,  quae  dabatur 
ex  merito  passionis  Christi  futurae :  tum  ex 
eo  quod  ibidem,  cum  asserit  impios  non 
sumere  carnem  Christi,  addit  vocem  :  Spiri- 

tualiter :  «  Ac  per  hoc,  inquit,  qui  non  manet 
in  Christo,  et  in  quo  non  manet  Christus, 
procul  dubio  non  manducat  spiritualiter  car¬ 
nem  ejus  nec  bibit  sanguinem,  licet  carnali- 
ler,  et  visibiliter  premat  dentibus  signum 
corporis,  et  sanguinis».  Ilsec  ille.  Porro,  cor¬ 
pus  ipsum  Christi  sine  effectu  suo,  id  est, 
sine  spirituali  nutritioneanimrenon  distinguit 
Augustinus  a  visibili  sacramento,  sed  simul 
cum  illo  comprehendit,  licet  non  sit  visibile 
ipsum  corpus  nisi  in  specie  panis.  Ratio,  cur 
non  distinguat  corpus  asigno  visibili,  est  quia 
non  majorem  fructum  percipiunt  ex  commu¬ 
nione,  qui  sic  accipiunt  corpus  Christi,  quam 
si  nihil  perciperent,  nisi  solum  signum.  Ac 
ne  miretur  Calvinus  nos  dicere  comprehendi 
corpus  Christi  nomine  signi  visibilis,  cogitet 
scholasticos  omnes  dicere  solitos  Christi 
corpus  sumi  ab  impiis  sacramentaliter  tan¬ 
tum  ;  cum  tamen  constet  a  scholasticis  non 
negari  sumi  ab  impiis  vere  ipsum  Christi 
corpus.  Itaque  sacramentaliter  tantum,  sive, 
quod  Augustinus  dicit,  in  signo  visibili  tan¬ 
tum  nor.  excludit  corpus  Christi,  sed  effectum 
corporis  Christi. 

Sedobjicitaliumlocum ex  tract.  59.  inJoan. 
ubi  Augustinus  dicit,  Apostolos  coeteros  man¬ 
ducasse  panem  Dominum,  Judam  mandu¬ 
casse  panem  Domini,  et  serm.  2.  de  verb. 
Apostol  :  «Tunc  erit,  inquit  Augustinus,  uni¬ 
cuique  corpus  et  sanguis  Christi,  si  quod  in 
Sacramento  sumitur,  in  ipsa  veritate  spiri¬ 
tualiter  manducetur  spiritualiter  bibatur.  » 
Objicit  etiam  alia  loca,  sed  in  eamdem  sen¬ 
tentiam. 

Respondeo,  apud  Augustinum  soepissime 
illud  solum  dici  tale,  et  vere  tale,  quod  ha¬ 
bet  effectum  suum  conjunctum  :  res  enim  ex 
fructu  aestimatur.  Itaque  illos  dicit  vere  co¬ 
medere  corpus  Christi,  qui  utiliter  comedunt: 
quo  modo  etiam  nos  vulgo  dicimus  aliquem 
nihil  comedisse,  qui  tam  parum  comedit,  ut 
non  sufficiat  ad  ejus  vitam  sustentandam  ;  aut 
certe,  quod  comedit,  non  retinet,  sed  con¬ 
tinuo  ejicit.  Idem  etiam  Augustinus  lib.  iv. 
In  Julimum ,  cap.  3.  cum  dixisset,  opera 
virtutum  sine  fide  esse  mala,  et  vitiosa,  ex¬ 
plicat,  seillud  solum  appellare  verum  bonum 
quod  ad  eeternam  salutem  ducit.  Et  lib.  ii. 
contra  Faustum,  cap.  7.  ostendit  in  Scripturis 
ita  scepe  accipi  vocabula,  ut  non  substantiam 
rei,  sed  qualitatem,  vel  effectum  signifi¬ 
cent  :  ut  1  Cor.  xv,  dicantur  corpora  post 


resurrectionem  lutura  spriritualia,  quia  ta¬ 
lia  erunt  quoad  effectum,  non  quoad  sub¬ 
stantiam  ;  et  ibidem  dicitur  :  Caro  ct  sanguis 
regnum  Dei  non  possidebunt ,  ubi  caro  acci¬ 
pitur  pro  carnis  corruptione  ;  et  II  Corinth.  v. 
Si  novimus  Christum  secundum  carnem ,  jam 
non  novimus  (1),  ubi  etiam  caro  non  substan¬ 
tiam  carnis  significat,  sed  mortalitatem.  Sic 
igitur  dicuntur  impii  non  comedere  corpus 
Christi,  licet  sumant  sacramentum  Euchari¬ 
stiae,  quia  nihil  eis  prodest,  nec  inde  nutriun¬ 
tur,  aut  roborantur.  Denique  in  serm.  2.  de 
verbis  A  postoli  a  Calvino  citato,  Augustinus 
dicit  :  «  Illud  manducare,  refici  est  ;  illud 
bibere,  quid  est  nisi  vivere  ?  »  Cum  ergo 
manducare  apud  illum  eo  loco  sit  refici,  quid 
mirum,  si  dicat  eos  non  vere  manducare, 
qui  non  reficiuntur? 

Sed  urget  Calvinus  alium  locum  ex  lib.  xii. 
Civitat.  cap.  25,  ubi  Augustinus  refert  quo¬ 
rumdam  opinionem,  qui  putabant  impios 
quoscumque  salvandos  esse,  modo  non  in 
sacramento  solum,  sed  reipsa  comedissent 
'corpus  Christi  :  refellit  autem  eam  opinio¬ 
nem,  atque  affirmat,  impios  non  posse  dici 
vere  comedere  corpus  Christi,  sed  solum  sa¬ 
cramento  tenus. 

Respondeo  :  eo  loco  per  corpus  Christi  ac¬ 
cipit  Augustinus  corpus  Christi  mysticum, 
cujus  etiam  sacramentum  est  Eucharistia,  ut 
ipse  ibidem  dicit.  Nam  opinio,  quam  refu¬ 
tat,  ita  accipiebat  corpus  Christi  :  dicebant 
enim  ibi  non  posse  perire  eos,  qui  Sacramen¬ 
tum  percepissent,  in  vera  Ecclesia  const  tuti, 
quia  eo  modo  non  solum  sacramentum  su¬ 
mebant  unitatis  fidelium,  sed  etb.m  comede¬ 
bant  corpus  Christi,  id  est,  incorporati  erant 
illi  unitati.  Augustinas  autem  refeliit  ac  dicit; 
neque  eti  m  eo  modo  impios  comedere  cor¬ 
pus  Christi,  quia  non  possunt  esse  membra 
Christi,  cum  sint  membra  meretricis  :  ubi 
tameu  non  negat  impios  esse  de  corpore 
Christi,  quod  est  Ecclesia,  sed  negat  esse 
membra  viva  ejus  corporis.  Itaque  argumen¬ 
tum  Calvini  ;n  manifesta  sequivocatione  ver¬ 
satur.  Sed  de  i.is  hactenus. 


(1)  I  Cor.  XV,  50:  II  Cor.  V,  16, 

CAPUT  XIV. 

Solvuntur  argumenta  adversariorum 
deprompta  ex  verbo  Dei . 

Nunc  laudem  solvenda  sunt  argumenta, 
quae  adversarii  ex  verbo  Dei  proferunt,  ut 
probent  Christi  corpus  non  esse  revera  in 
Eucharistia.  Proponam  autem  argumenta  se¬ 
cundum  ordinem  librorum  Scripturae  sacrae, 
memoriae  causa. 

Primum  argumentum  sumunt  ex  illis  ver¬ 
bis  Ps.  cxiii  :  Deus  autem  noster  in  caelo ,  et 
Isai.  lxvi  :  Coelum  mihi  sedes  est  (1).  Ex  his  lo¬ 
cis  hoc  argumentum  instituit  Petrus  Martyr 
in  lib.  contra  Gardinerum,  par.  i.  in  8.  ob¬ 
jecto  :  «Christus  ut  homo  post  resurrectionem 
est  in  eadem  sede  cum  Patre,  quia  sedet  ad 
dexteram  Dei  ;  ergo  sicut  Deus  Pater  in  coelo 
sedem  habet,  ibiquh  quaerendus  est,  non  in 
templo,  vel  pyxide  \  ita  etiam  Christus  ;  nisi 
velimus,  sedem  Dei  et  coelum  in  pyxide  con¬ 
tineri.  » 

Respondeo  :  Argumentum  hoc  nihil  omni¬ 
no  probare,  vel  potius  contrarium  probare 
ejus,  quod  auctor  intendit.  Nam  licet  sedes 
Dei  dicatur  coelum,  quia  in  eo  loco  Deus  ma¬ 
nifestat  gloriam  regni  sui  ;  tamen  etiam  ex¬ 
tra  eum  locum  Deus  invenitur,  cum  sit  ubi¬ 
que,  et  falsum  est  Deum  non  esse  quaeren¬ 
dum,  nisi  in  coelo,  cum  Actor,  xvii.  Paulus 
dicat,  ubique  posse  quaeri,  et  ir. veniri  Deum, 
quia  non  longe  est  ab  unoquoque  nostrum  : 
in  ipso  enim  vivimus,  movemur,  et  sumus. 
Eodem  igitur  modo  Christus  homo,  licet  sit 
in  coelo,  et  ibi  sedeat  in  throno  regni,  mani¬ 
festans  Angelis  et  beatis  gloriam  suam,  ta¬ 
men  etiam  extra  coeli. m  esse  potest,  ubi  ipse 
^oluerit  :  non  ergo  dicimus  coelum  esse  in 
pyxide,  sed  Christum  in  coelo,  et  extra  coelum 
esse  posse. 

Sed  urget  Martyr  in  solutione  objecti  48. 
hoc  sophisma  :  «  Christi  corpus  est  in  coelo, 
Christi  corpus  est  in  Sacramento,  ergo  Sacra¬ 
mentum  est  in  cado.  »  Et  quia  responderat 
Gardinerus  vitiosum  esse  argumentum,  cum 
constet  quatuor  terminis,  iterum  Martyr  af¬ 
firmat,  non  esse  nisi  tres  terminos,  videlicet 
Christi  corpus,  existens  in  coelo,  existens  in 
sacramento  :  et  duobus  aliis  argumentis  con¬ 
tendit  omnino  sequi,  ut  Sacramentum  sit 


in  cado,  si  corpus  Christi  est  in  cado,  ut 
Scriptura  dicit,  et  etiam  in  Sacramento,  ut 
nos  dicimus.  Secundum  igitur  argumentum 
est :  «  Esse  idem  corpus  eodem  tempore  cum 
Sacramento,  et  non  cum  Sacramento,  con¬ 
tradictio  est  manifesta  ;  ergo  Christi  corpus 
in  coelo  erit  etiam  cum  Sacramento,  proinde 
Sacramentum  erit  in  cado  :  nam  si  sit  in 
calo  sine  Sacramento,  erit  eodem  tempore 
cum  Sacramento,  et  non  cum  Sacramento.  » 
Tertium  est  in  prima  figura  :  «Omne  Christi 
corpus,  ve!  quidquid  est  Christi  corpus,  est 
in  calo.  Sed  Sacramentum  Eucharistiae  est 
Chri  ti  corpus,  ergo  Sacramentum  Euchari¬ 
stia  est  in  cado.» 

Respondeo  :  In  primo  argumento' vere  sunt 
quatuor  termini,  ut  Gardinerus  dixit.  Nam 
in  conclusione  :  «  Ergo  Sacramentum  est  in 
calo,  »  non  accipitur,  existens  in  Sacramen¬ 
to,  qui  fuit  tertius  terminus  in  praemissis,  sed 
ipsum  sacramentum,  qui  est  quartus  termi¬ 
nus:  aliud  enim  est  esse  in  sacramento,  aliud 
esse  Sacramentum.  Itaque,  vel  argumentum 
est  omnino  vitiosum,  vel  ita  concludi  de¬ 
buisset,  Christi  corpus  est  in  calo,  Christi 
corpus  est  in  sacramento  ;  ergo  quod  est  in 
sacramento,  est  in  calo ;  sive  :  ergo  res  exi¬ 
stens  in  Sacramento, est  res  existens  in  cado. 
Et  hoc  est  verum,  sed  non  inde  sequitur  : 
ergo  Sacramentum  est  in  calo;  cum  aliud  sit 
sacramentum,  aliud  res  existens  in  sacra¬ 
mento. 

Secundum  argumentum  nihil  concludit  : 
quia  ex  eo  quod  Christi  corpus  est  in  cado, 
ubi  non  est  sacramentum  ,  non  sequitur 
Christi  corpus  esse  cum  sacramento,  et  non 
esse  cum  sacramento  :  sed  tantum  sequitur 
Christi  corpus  esse  in  sacramento,  et  extra 
sacramentum  :  vel  esse  non  cum  sacramen¬ 
to  ;  vel  esse  cum  sacramento,  et  esse  sine 
sacramento,  vel  esse  non  cum  sacramen¬ 
to.  Quae  omnia  sunt  vera,  et  nullo  modo 
contradicentia,  cum  omnia  sint  affirmantia  : 
contradicentium  enim  altera  negare,  altera 
affirmare  debet.  Idem  videmus  in  similibus. 
Nam  ex  eo,  quod  idem  Deus  eodem  tempore 
est  in  calo,  et  in  terra,  et  in  codo  non  est 
Deus  cum  terra,  nec  in  terra. est  cum  cado, 
non  colligimus  :  ergo  Deus  est  in  calo  et  non 
est  calo,  vel  est  cum  calo  et  non  est  cum 
calo,  sed  solum  colligimus  :  ergo  Deus  est  in 
calo,  et  extra  calum  ;  est  cum  cado,  et  sine 
cado.  Idem  apparet  in  anima,  quae  simul  est 


(!)  Peal.  CXIII,  3;  IsaV.  LXVI,  1. 


in  capite,  et  pedibus  :  cum  tamen  nec 
pedes  sint  in  capite,  nec  caput  in  pedi¬ 
bus. 

Tertium  argumentum  est  quidem  in  prima 
figura  si  accipiatur  corpus  Christi  pro  cor¬ 
pore  Christi  naturali,  et  mystico,  sed  tunc 
est  falsa  propositio  :  «  Omne  corpus  Christi 
est  inccelo  ».  Nam  Ecclesia  militans  est  cor¬ 
pus  Christi,  et  non  in  coelo.  Si  vero  accipia¬ 
tur  corpus  Christi  pro  solo  naturali  corpore 
tunc  vera  est  propositio,  sed  non  est  univer¬ 
salis,  neque  argumentum  esse  potest  in  pri¬ 
ma  figura.  Non  enim  propositio  est  universa¬ 
lis,  si  signum  illud  (Omne)  addatur  ad  termi¬ 
num  singularem  ;  idem  enim  est :  Petrus,  et, 
Omnis  Petrus,  si  de  uno  tantum  loquaris. 
Praeterea  etiam  assumptio  est  falsa.  Non 
enim  sacramentum  Eucharistiae  est  corpus 
Christi,  sed  continet  corpus  Christi  :  sacra¬ 
mentum  enim  est  signum  sensibile. 

Secundus  locus  est  Malth.  xv  :  Omne  quod 
intrat  in  os,  in  ventrem  vadit ,  et  in  secessum 
emittitur  (1).  «  Sed  corpus  Christi  non  emit¬ 
titur  in  secessum,  sed  solus  panis  ;  ergo  non 
intrat  corpus  Chrsti  in  os,  sed  solus  panis.  » 
Argumentum  est  Petri  Martyris  in  lib.  contra 
Gardinerum  i.  par.  object.  88. 

Respondeo  cum  Algero  initio  secundi  libri, 
ad  similia  objecta  opportuisse  quidem  aures 
obturare,  et  nihil  respondere  :  tamen  ob  hae¬ 
reticorum  importunitatem,  ac  ne  pusilli  scan¬ 
dalizentur,  breviter  argumento  satisfacien¬ 
dum.  Dico  igitur,  apud  Catholicos  quaestio¬ 
nem  esse  physicam,  quid  fiat  de  speciebus 
corruptis  in  stomacho,  de  qua  nos  hoc  loco 
non  disputamus  :  de  corpore  autem  Christi, 
de  quo  solo  disputationem  instituimus,  nullam 
esse  quaestionem,  sed  certum  esse  Christi 
corpus  intrare  per  os  Communicantium,  et 
tamen  non  emitti  in  secessum,  sed  corruptis 
in  stomacho  speciebus  sine  ulla  sui  laesione 
desinere  ibi  esse  :  sicut  ante  consecrationem 
panis,  sine  ullo  detrimento  suo  ibi  non  erat. 
Solum  igitur  quaestio  manet  de  verbis  Do¬ 
mini,  quomodo  cum  illis  cohaereat,  quod 
dicimus  ;  aliquid  per  os  intrare,  et  in  seces¬ 
sum  non  emitti  :  sed  solutio  apertissima  est. 
Loquitur  enim  Dominus  de  cibis,  qui  su¬ 
muntur  ad  alendum  corpus  :  illi  enim  ordi¬ 
narie  cum  cursum  tenent,  quem  Dominus 
describit.  Quare  ipse  Dominus  post  resur¬ 
rectionem  vere  comedit,  et  bibit,  ut  testan¬ 
tur  omnes  Evangelistac  in  ult.  cap.  Evangelii, 


et  Petrus  Actor,  x.  et  tamen  non  emisit  cibos 
in  secessum,  quia  non  comedit  ad  nutrien¬ 
dum  corpus,  sed  ut  ex  actione  illa  vitalis 
manducationis  probaret  se  verum,  et  vivum 
corpus  habere.  Sic  igitur  corpus  Christi, 
quod  a  fidelibus  manducatur,  non  ad  corpus 
nutriendum,  sed  ad  animam  sustentandam, 
ut  Ambrosius  dicit  lib.  i.  de  Sacramentis 
cap.  4.  non  est  necesse  ut  corporaliter  dige¬ 
ratur,  vel  in  secessum  emittatur. 

Excipit  Petrus  Martyr,  exemplum  allatum 
de  Christo  comedente  post  resurrectionem, 
non  esse  ad  rem,  quia  Dominus  loquebatur 
Matth.  xv.  de  hominibus  mortalibus  come¬ 
dentibus,  non  de  immortalibus.  At  sicut  ipse 
restringit  verba  Domini  ad  manducantes 
mortales :  ita  nos  restringere  possemus  ad 
cibum  corruptibilem,  quale  non  est  corpus 
Christi,  quod  in  sacramento*  sumimus.  Et 
praeterea  exemplum  nostrum  maxime  est  ad 
rem.  Nam  Dominus  si  tantum  loquebatur  de 
mortalium  manducatione,  ideo  de  eis  tan¬ 
tum  loquebatur,  quia  illi  soli  comedunt,  ut 
nutriantur  :  quocirca  per  se  loquebatur  de 
omnibus,  qui  comedunt  ut  nutriantur,  per 
accidens  autem  loquebatur  tantum  de  mor¬ 
talibus.  Nam  si  immortales  indigerent  nu- 
tritione,  certe  etiam  ipsi  post  comestionem 
digererent  cibum,  et  egererent  excrementa  : 
sicut  e  contrario  cum  aliquis  mortalis  come¬ 
dit,  et  inde  non  nutritur,  sed  evomit  quod 
comederat,  quod  intravit  per  os,  in  seces¬ 
sum  non  vadit.  Exemplum  igitur  Christi 
comedentis  post  resurrectionem,  aptissimum 
est  ad  demonstrandum  eum  solum  cibum 
intrare  per  os,  et  in  secessum  emitti,  qui 
sumitur  ad  corpus  nutriendum. 

Tertius  locus  est  Matth.  xxiv  :  Si  dixerint, 
vobis  :  ecce  hic,  aut  illic  est  Christus,  nolite 
credere  (2).  «  Non  igitur  creden  'um  est,  cum 
dicunt  (Papista))  :  Ecce  in  illo  altari,  aut  in 
illa  pyxide  est  Christus.  »  Argumentum  est 
ejusdem  Petri  Martyris  in  lib.  contra  Gardi¬ 
nerum  i.  par.  object.  9. 

Respondeo  :  Monet  Christus,  ut  caveamus 
impostores,  qui  se  nomine  Christi  vendi¬ 
tabunt  :  subjungit  enim  :  Surgent  pseudo- 
christi  etc.  Sed  duabus  conditionibus  descri¬ 
bit  hos  impostores,  qua?  omnimo  repugnant 
Eucharistia),  ut  nulla  probabilitate  trahi 
possit  hic  locus  ad  Eucharistiam.  Primo 
dicit,  eos  impostores  clanculum  venturos, 
non  aperte,  et  manifeste  ;  ut  patet  ex  illis 


(1)  Matth.  XV,  17.  —  (2)  Matth.  XXIV,  23. 

verbis  :  Ecce  in  deserto  est ,  ecce  in  penetra¬ 
libus.  Unde  (ti  m  opponit  his  c’anculariis 
pseudocbristis  adventum  suum  toti  orbi 
terrarum  conspicuum,  quem  com  arat  ful¬ 
gori  solis  ;  nemo  enim  dicit  :  Hic  e.-t  sol,  aut 
sol  :  nam  vix  apparuit  supra  horizontem, 
cum  totum  hemispherium  splendore  im¬ 
plevit,  ut  non  sit  opus  indicare  ubi  s:t.  Se¬ 
cundo  dicit,  eos  venturos  visibiliter,  et  more 
humano  loquentes,  et  tracta  t  s  cum  1  omi¬ 
nibus.  licet  in  angulis,  et  pen<  tralibus.  Nam 
dicit  for.1  homines,  qui  verbis,  et  falsis  pro¬ 
digiis  dt  cipiant.  Uterque  conditio  deest  Eu¬ 
charistiae.  Nam  in  primis  non  in  deserto  aut 
penetralibus,  sed  in  mediis  urbibus,  in  fre- 
quentissimis  templis,  in  editis,  et  conspicuis 
altaribus  consecratur, et  asse.vatur.  Et  prae¬ 
terea  licet  ita  publice  in  toto  mundo  Eucha¬ 
ristia  habeatur,  et  honoretur,  tamen  Chri¬ 
stus  non  visibi  iter,  nec  more  humano  ibi  ad¬ 
est.  neque  praedicat,  aut  nrraeula  facit,  sed 
ita  est  ibi,  ac  si  non  esset,  quod  attinet  ad 
judicium  exteriorum  sensuum. 

Sed  instat  Petrus  Martyr  :  «  Licet  Christus 
non  loquatur  eo  loco  de  Eucharistia,  tamen 
recte  affertur  iste  locus  contra  Papistas 
errantes  circa  Eucharistiam.  Nam  Christi 
mens  eo  loco  fuit,  admonere  fideles,  ne 
temere  credendo  decipiantur,  et  pro  vero 
Christo  recipiant  impostores  :  at  non  minus 
periculum  imminet,  si  Christum  in  pane  esse 
credant,  et  creaturam  pro  creatore  adorent.  » 
At  probaro  debuit,  non  assumere,  idem  esse 
periculum.  Siquidem  magnum  imminet  pe¬ 
riculum,  si  credamus  alicui  homini  praedi¬ 
canti  in  deserto  se  esse  Christum ;  cum  Dc- 
minus  aperte  monuerit,  se  non  venturum 
more  praedicatoris,  aut  Prophetae  clancularii, 
sed  solum  more  judicis,  idque  in  nubibus 
coeli  manifestissime.  Nusquam  autem  Chri¬ 
stus  monuit,  se  non  futurum  invisibiliter  in 
Sacramento  :  imo  contrarium  dixit,  tum 
per  se,  cum  ait  :  Hoc  est  corpus  meum  /  tum 
per  Ecclesiam,  cui  ut  obediremus,  impera¬ 
vit. 

Quartus  locus  est  Matth.  xxvi  :  Pauperes 
semper  habebitis  vobiscum ,  me  autem  non  sem- 
per  habebitis  (i).  Urgent  hunc  locum  vehe¬ 
menter  Calvinus  lib.  iv.  Instit.  cap.  17.  §20. 
et  Martyr  contra  Gardinerum  in  2.  objecto  : 
«Nam  si  vere  Christus  est  in  Eucharistia, 
inquit  Martyr,  contraria  sententia  erit  vera, 
nimirum  :  Pauperes  non  semper  habebitis. 


me  autem  semper  habebitis.  Nam  post  re¬ 
surrectionem  non  habebimus  pauperes,  sed 
in  hac  vita  tantum,  atque  ita  non  semper  ha¬ 
bebimus  ;  Christum  autem;  et  hic  in  omnibus 
templis,  et  in  alia  vita  coelo  semper  habebi¬ 
mus.»  Et  quia  Catholici  forte  respondere  pos¬ 
sent,  hic  agi  de  praesentia  Christi  pauperis,  et 
egentis  hominum  obsequiis,  qualis  nunc  non 
habetai  a  nobis  :  contra  illi  probant,  Chri¬ 
stum,  hoc  lec»  se  a  pauperibus  distinxisse, 
cum  ait :  Pauperes  semper  habebitis ,  me  autem 
non  s  niper nec  loqui  eum  de  obsequio  utili; 
sed  de  cu’tu,  et  honore  :  nam  ideo  apostoli 
murmurabant,  quia  viderant  subtractum 
pretium  pauperum  necessitatibus,  et  effu¬ 
sum  in  cultum,  et  honorem  quemdam,  quo 
Chiistus  non  egebat,  neque  eum  requirebat. 
At  ejusmodi  cultum  adhuc  possemus  exhi¬ 
bere  Christo  praesenti,  si  in  Eucharistia  ades¬ 
set.  Quare  necesse  esse  concludunt,  ut  vel 
non  sit  Christus  in  Eucharistia,  vel  falsa  sint 
illa  verba  :  Me  autem  non  semper  habebitis,  id 
est,  ita  praesentem,  ut  rebus  pretiosis  corpus 
meum  honorare  possitis.  Addit  Martyr  Chri¬ 
stum  his  verbis  aperte  notasse  Papistarum 
idololatra  m ,  qui  Eucharistiam  honorant 
auro,  argento,  suffitu,  aliisque  rebus  pretio¬ 
sis.  Denique,  tum  Calvinus,  tum  Martyr  con¬ 
firmant  expositionem  suam  ex  Augustino  qui 
tract.  50.  in  Joan.  conferens  hunc  locum  : 
Me  autem  non  semper  habebitis ,  cum  illo  : 
Vobiscum  sum  omnibus  diebus ;  dicit,  priorem 
locum  intelligi  de  praesentia  carnis,  poste¬ 
riorem  de  praesentia  majestatis. 

Respondeo  :  Loquitur  Dominus  de  praesen¬ 
tia  sua  corporali,  ac  visibili,  et  secundum 
eum  statum  in  quo  aliquid  utilitatis  corpo¬ 
ralis  ab  hominibus  recipere  poterat.  Id  pa¬ 
tet,  quia  loquitur  de  obsequio  a  Maria  sibi 
praestito  in  illa  unctione,  ac  dicit  non  sem¬ 
per  se  ita  fore  praesentem  ut  tale  obsequium 
recipere  possit.  Porro  Magdalena  unxit  cer¬ 
tam  partem  corporis,  quam  videbat :  proinde 
more  humano  cum  ea  versabatur  Dominus. 
Praeterea  loquitur  Dominus  de  praesentia, 
qua  habemus  nobiscum  pauperes  :  id  enim 
requirit  antithesis  :  Pauperes  semper  habebi¬ 
tis,  me  autem  non  semper,  id  est,  eo  modo, 
quo  habetis  pauperes,  id  est,  visibiliter,  et 
more  humano  conversantem.  Neque  illud 
Magdalenae  obsequium,  fuit  solius  honoris, 
sed  etiam  commodi,  et  utilitatis  ;  sive  respi- 
ciamus  intentionem  Mariae,  sive  intentionem 

Spiritus  sancti  illam  moventis.  Illa  enim  sine 
dubio  id  fecit  ad  refocillanda  Christi  membra 
ex  laboribus  fatigata :  Spiritus  sanctus  autem 
intendebat  etiam  per  hocMarise  ministerium 
significare  Christi  mortem,  et  sepulturam 
imminere ;  sic  enim  Dominus  ait  :  Prsevenit. 
ungere  corpus  meum  in  sepulturam.  Unctio 
autem  corporum  non  est  tantum  honoris, 
sed  e  iam  utilitatis,  quia  conservat,  et  odo¬ 
rem  tribuit.  Secundum  praesentiam  igitur 
talem,  id  est,  visibilem,  et  obsequio  indigen¬ 
tem,  non  habemus  nunc  Christum  :  nec 
tamen  carentia  hujus  praesentiae  repugnat 
praesentiae  ejusdem  Christi  in  Eucharistia, 
quae  est  invisibilis,  et  nullo  indigens  obse¬ 
quio.  Nam  si  Dominus  Lucae  ult.  dixit  :  II xc 
locutus  sum  vobis,  cum  adhuc  essem  vobiscum , 
ubi  significavit,  se  non  esse  jam  cum  illis, 
quia  non  versabatur  amplius  cum  eis  more 
humano,  licet  vere,  et  visibiliter  adesset  : 
quanto  magis  nos  dicere  possumus,  Chri¬ 
stum  non  esse  jam  nobiscum  juxta  illud  :  Me 
autem  non  semper  habebitis  :  cum  non  modo 
non  versetur  nobiscum  more '  humano,  sed 
ne  adsit  quidem  visibiliter? 

Exhis  ruunt  omnia  objecta  adversariorum. 
Nam  in  primis  non  sunt  contrariae  sententia, 
ut  Martyr  objiciebat  :  Pauperes  semper  habe¬ 
bitis ,  me  autem  non  semper;  et,  Pauperes  non 
semper  habebitis,  me  autem  semper.  Nam 
si  intelligantur  de  diverso  modo  praesentiae, 
ambae  sunt  verae. 

Deinde  falsum  est,  quod  illi  assumebant, 
posse  Christo  exhiberi  obsequium  tale  in 
Eucharistia,  qualo  exhibuit  Maria.  Nam  (ut 
paulo  ante  ostendi)  illud  obsequium  fuit  non 
solius  honoris,  sed  etiam  utilitatis ;  qualis 
obsequii  nunc  Dominus  capax  non  est.  Et 
praeterea  illa  obsequium  praestitit  Chr  sto 
visibiliter  praesenti,  et  unxit  certa  membra, 
quod  nos  facere  non  possumus  :  imo  si  quid 
valeret  objectum  adversariorum,  sequeretur 
Christum,  ne  in  cmlo  quidem  nunc  esse.  Nam 
etiam  in  coelo  existentem  possumus  hono¬ 
rare,  auro,  argento,  suffito,  ac  similibus 
rebus,  ut  honoramus  in  Eucharistia.  Nec 
enim  suffitum  adhibemus,  ut  oblectemus  na¬ 
res  Christi,  vel  aurum,  ut  oblectemus  ejus 
oculos  corporales,  sed  adhibemus  ista  extrin¬ 
secus  ad  species  illas  panis,  et  vini,  ut  teste- 
mur  pium  affectum  erga  ipsum;  sicut  etiam 
facimus,  cum  ornamus  templa,  cruces,  ima¬ 
gines  ,  et  alia  vel  loca,  vel  instrumenta, 
etiam  absente  Eucharistia. 

Quod  autem  Martyr  dicebat ,  notari  a 


Christo  papistarum  idololatriam,  qui  auro 
honorant  Eucharistiam  :  multo  nos  melius 
retorquemus  in  ipsum.  Dominus  enim  dum 
factum  Mari  se  laudavit,  satis  aperte  docuit 
cultum  sui  corporis  anteponendum  esse  ali¬ 
quando  eleemosynis  in  pauperes.  Et  Theo- 
phylactusincn/?.  xiv.  Marci  scribit,  eos  Judse 
Iscariotis  socios  esse,  et  cum  eo  a  Domino 
reprehendi,  qui  discum  aureum,  in  quo  jacere 
solet  Christi  corpus  in  sacra  mensa,  dant 
pauperibus,  et  in  viliori  vase  illud  reponunt. 
Quod  tamen  intelligitur,  quando  non  ea  ur¬ 
get  calamitas  pauperum,  ut  aliter  provideri 
non  possit  eorum  necessitati. 

Denique  ad  locum  Augustini  respondeo  : 
Per  carnis  praesentiam  intelligere  Augusti¬ 
num  preesentiam  visibilem  Christi ,  more 
humano  inter  homines  conversantis  :  ita  enim 
ipse  se  explicat  :  «  Non  semper  habebitis, 
inquit,  me  vobiscum.  Quare?  quoniam  con¬ 
versatus  est  secundum  corporis  praesentiam 
quadraginta  diebus  cum  discipulis,  et  eis 
deducentibus  videndo,  non  sequendo,  ascen¬ 
dit  in  coelum.  »  Et  infra  :  «  Habuit  illum 
Ecclesia  secundum  praesentiam  carnis  paucis 
diebus  :  modo  fide  tenet,  oculis  non  videt. » 
Haec  ille.  Ubi  indicat  preesentiam  carnis  vo¬ 
cari,  quando  Christus  oculis  videbatur,  quam 
certe  modo  non  habemus  :  Nam  Christum 
in  Eucharistia  fide  tenemus,  oculis  non  vide¬ 
mus. 

Adde  quod  Augustinus  ibidem  non  tacuit 
praesentiam  Domini  in  Eucharistia.  Dixit 
enim  nunc  adesse  tribus  modis,  per  maje¬ 
statem,  per  providentiam,  et  per  ineffabilem 
atque  invisibilem  gratiam  :  sub  quo  ultimo 
membro,  etiam  Calvino  teste ,  includitur 
praesentia  Domini  per  Eucharistiam.  Sed  in- 
telligit  ipse  more  suo  non  de  reali  praesen¬ 
tia,  sed  per  signum,  aut  fidei  apprehen¬ 
sionem.  Verum  id  repugnat  eidem  Augu¬ 
stino,  qui  superius  in  eodem  tractatu  scribit, 
Christum  nunc  esse  praesentem  per  fidem, 
per  signum  Christi  id  est,  per  signum  cru¬ 
cis,  per  Baptismum,  et  per  ,Eucharistiam  : 
ubi  distinguit  Eucharistiam  a  signo,  et  ap¬ 
prehensione  fidei. 

Ubi  etiam  notandum  est,  fidem,  signum 
crucis,  et  Baptismum  non  requirere  realem 
preesentiam  Christi,  ut  requirit  Eucharistia. 
Nam  fide  apprehendimus  etiam  absentia; 
signum  crucis  repraesentare  potest  etiam  ab¬ 
sentia  :  in  Baptismo  adest  Christus  ut  rege¬ 
nerans,  potest  autem  regenerare,  etiamsi 
corpore  absit,  quemadmodum  sol  manens  in 


coelo*  gignit  herbas  in  terra.  At  in  Eucha¬ 
ristia  Christus  adest,  ut  cibus  reficiens,  dum 
manducatur  :  non  potest  autem  cibus  man¬ 
ducari,  et  reficere,  nisi  reipsa  sit  prsesens. 

Quintus  locus  est  Marci  ult :  Assumptus  est 
in  coelum,  et  sedet  ad  dexteram  Dei.  Item.  Act. 
i :  Videntibus  illis  elevatus  est ,  etc.  Et  Actor,  m. 
Oportet  illum  ccelum  suscipere  usque  ad  tem¬ 
pus  restitutionis  omnium.  Philip,  m.  Conver¬ 
satio  nostra  in  coelis  est,  unde  etiam  Salvatorem 
expectamus  (1).  Hinc  ita  argumentatur  Calvi¬ 
nus  lib.  iv.  cap.  17.  §  27.  «  Scriptura  te¬ 
statur  Christum,  quod  attinet  ad  naturam 
humanam  ascendisse  in  coelum  ;  ibique  man¬ 
surum  usque  ad  diem  judicii ;  et  tunc  demum, 
et  non  ante  ad  inferiora  hsec  loca  rediturum  : 
non  igitur  verum  est  tam  soepe  descendere, 
ut  sit  in  Eucharistia,  ut  Papistae  volunt.  » 

Respondeo  :  Hoc  argumentum,  quod  vide¬ 
tur  adversariis  insolubile  (unde  perpetuo 
clamant  nos  destruere  unum  articulum  Sym¬ 
boli)  nullam  revera  difficultatem  habet.  Nos 
enim  fatemur  Christum,  quoad  naturam  hu¬ 
manam  ascendisse  in  coelum,  ibique  nunc 
esse,  et  futurum  usque  ad  diem  judicii,  ne¬ 
que  ante  descensurum.  At  negamus  conse¬ 
quentiam  :  «  Ergo  non  est  vere  in  Euchari¬ 
stia.  »  Non  enim  ut  sit  in  Eucharistia,  debet 
coelum  deserere,  aut  descendere  motu  locali  : 
sicut  etiam,  ut  appareret  Paulo  Act.  ix.  et 
Petro  cum  ei  dixit  :  «  Vado  Romam  iterum 
crucifigi,  »  et  aliis  sanctis  frequenter,  non 
ccelum  deseruit,  sed  solum  se  constituit,  ubi 
voluit,  et  quomodo  voluit.  Non  igitur  de  ar¬ 
ticulo  Ascensionis  ulla  quaestio  est ;  sed  po¬ 
tius  de  articulo  omnipotentiae,  utrum  scilicet 
Christus  possit  se  in  pluribus  locis  consti¬ 
tuere,  et  sit  vere  omnipotens,  an  id  non 
possit  :  de  qua  re  suo  loco  disseremus. 

«At,  inquit  Calvinus,  e  coelo  illum  expe- 
ctare  jubemur,  non  igitur  in  terris  quserere.» 
Respondeo  :  Expectare  jubemur,  ut  veniat 
cum  gloria  reformaturus  corpora  nostra , 
mundum  judicaturus,  etc.,  cum  qua  expecta- 
tione  non  pugnat  invisibilis  praesentia  ad  nos 
interim  reficiendos. 

Sextus  locus  est  Luc.  xxiv  :  Palpate ,  et  vi¬ 
dete,  quia  spiritus  carnem,  et  ossa  non  habet , 
sicut  me  videtis  habere  (2).  Calvinus  lib.  iv. 
cap.  17.  §  29.  ita  argumentatur  : «  Veritas  car¬ 
nis,  Christo  teste,  probatur  aspectu,  et  con¬ 
tactu.  At  in  Eucharistia  nihil  videtur,  aut 
tangitur,  nisi  panis  :  non  igitur  ibi  caro,  sed 


panis  est.  »  Petrus  Martyr  in  lib.  contra 
Gardinerum  objecto  123.  alio  modo  conse¬ 
quentiam  deducit  :  «  Si  posset  fieri,  ut  sen¬ 
sus  fallerentur,  et  aliquid  panis  videretur,  et 
esset  caro,  Christi  argumentum  infirmum 
fuisset,  cum  probavit  se  carnem  habere, 
quia  videri,  et  tangi  poterat  :  potuisset  enim 
responderi,  videri  quidem  sensuum  judicio 
esse  carnem,  sed  tamen  aliud  quidpiam  esse.» 

Respondeo  ad  Calvinum,  aliud  esse  affir¬ 
mative  colligere  :  Hoc  palpatur  et  videtur, 
ergo  corpus  est  ;  aliud  negative  :  Hoc  non 
palpatur,  nec  videtur,  ergo  non  est  corpus. 
Prior  consequentia  optima  est,  quam  Domi¬ 
nus  facit  :  siquidem  nullo  modo  fieri  potest, 
ut  res  incorporalis  videatur,  aut  tangatur 
sensibus  corporalibus,  nec  sensus  falluntur 
circa  proprium  objectum.  Itaque  necessario 
quod  videtur,  et  tangitur,  corporale  est. 
Posterior  consequentia,  quam  Dominus  ne¬ 
quaquam  facit,  sed  Calvinus  facit,  mala  est. 
Potest  enim  fieri,  ut  verum  corpus  sit  prse- 
sens,  et  non  tangatur,  nec  videatur,  quia 
tectum  est  alio  corpore ;  vel  quia  Deus  im¬ 
pedit,  ne  species  sensibiles  ad  sensus  trans¬ 
mittat  :  quomodo  Luca;  iv.  ipse  transiens 
per  medium  illorum  ibat,  qui  eum  de  monte 
praecipitare  volebant.  Et  de  sancto  Gregorio 
Thaumaturgo  scribit  Nyssenus  in  ejus  vita; 
et  de  S.  Felice  Nolano  Paulinus  in  natalibus 
ejus,  ita  interdum  eos  persecutoribus  occul¬ 
tatos,  ut  nulla  re  interposita  praesentes  non 
viderentur,  aut  sentirentur.  Addo  etiam, 
posse  divina  virtute  fieri,  ut  corpus  existat 
more  spirituum  indivisibiliter,  ut  videri  ac 
tangi  nullo  modo  possit;  cum  tamen  fieri 
nequeat,  ut  spiritus  existat  more  corporum 
divisibiliter.  Sed  de  hoc  infra  dicemus :  nunc 
satis  est  ostendisse  non  esse  bonam  conse¬ 
quentiam  :  non  videtur,  aut  tangitur,  ergo 
non  est  corpus ;  licet  optima  sit :  Videtur,  et 
tangitur,  ergo  corpus  est. 

Jam  ad  Petrum  Martyrem  respondeo  : 
Sensus  corporales  falli  non  posse  circa  pro¬ 
prium  objectum ;  falli  tamen  posse  circa  id, 
quod  latet  sub  objecto  sensuum ;  quod  tamen 
magis  convenit  sensui  interno,  quam  externo. 
Ssepe  enim  accidit,  ut  pictores  decipiant 
oculos,  vel  imaginationem  intuentium,  cum 
aliquid  ad  vivum  exprimunt  :  quod  de  illo 
refertur,  qui  ita  scite  uvas  depinxit,  ut  ad 
illas  aves  accurrerent,  quasi  verse  essent 
uvse.  Et  in  Scripturis,  qui  videbant,  et  tan- 

gebant  assumpta  ab  angelis  corpora,  Genes. 
xviii.  et  xix.  non  fallebantur,  cum  se  corpus 
videre  et  tangere  credebant :  fallebantur  ta¬ 
men,  cum  se  corpus  humanum  tangere,  et 
videre  existimabant.  Sic  etiam  in  Eucharis¬ 
tia,  non  falluntur  sensus  nostri,  cum  nos  al¬ 
bum  quid,  rotundum,  solidum  sentire  arbi¬ 
tramur  :  falluntur  tamen  cum  nobis  substan¬ 
tiam  panis,  sub  illis  accidentibus  latere  de 
nuntiant.  At  nonpropterea  infirmum  fuit  ar¬ 
gumentum  Domini,  sed  efficacissimum.  So¬ 
lum  enim  probare  voluit  Dominus,  se  non 
esse  inane  spectrum,  aut  umbram,  seu 
phantasma,  ut  Apostoli  suspicabantur,  sed 
verum  corpus ;  id  vero  ex  testimonio  sen¬ 
sus  tangendi  optime  probavit  :  illud  autem 
corpus  esse  humanum,  vivum,  idem  quod 
antea  fuerat,  non  probavit  Dominus  hoc  solo 
argumento  ex  tangendi  sensu  deprompto, 
quod  sine  dubio  non  erat  sufficiens;  sed 
multis  aliis  modis,  loquendo,  manducando, 
testimonio  Angelorum,  miraculo  piscium, 
allegatione  Scripturarum  etc. 

Septimus  locus  estJoan.  vi  :  Spiritus  est, 
qui  vivificat,  caro  non  prodest  quidquam  (1). 
Hoc  est  potissimum  fundamentum  Zwinglii,  in 
lib.  de  vera,  et  f  Usa  religione  cap.  de  Eucha¬ 
ristia  ;  hunc  enim  locum  yocat  murum  ahe- 
neum,  et  adamantem  infractum.  Petrus 
etiam  Martyr  in  lib.  contra  Gardinerum  ob¬ 
jecto  34.  eodem  hoc  loco  utitur,  atque  ita 
argumentum  deducit :  «  Capharnaitae  puta¬ 
bant  Christi  carnem  corporaliter  manducan¬ 
dam,  ut  nunc  arbritrantur  Papistse.  At  Chri¬ 
stus  errorem  illorum  reprehendit,  cum  ait  : 
Caro  non  prodest  quidquam  :  significat  igitur 
Dominus  carnem  suam  non  corporaliter 
manducandam,  sed  sola  fide  spiritualiter.  » 

Respondeo  :  Murum  istum  non  modo  non 
aheneum,  aut  adamantinum,  sed  vix  luteum 
dici  posse.  Nam  in  primis  etiamsi  Christus 
loqueretur  de  carne  sua,  et  eam  diceret  ni¬ 
hil  prodesse,  non  tamen  recte  colligeremus, 
non  esse  veram  carnem  in  Sacramento,  id- 
que  propter  duas  causas.  Primo,  quia  eodem 
modo  concludi  posset,  non  esse  panem  in  Sa¬ 
cramento  :  nam  si  caro  Christi  non  prodest, 
multo  minus  panis  triticeus  proderit.  Secun¬ 
do,  qnia  si  de  carne  sua  hoc  Dominus  dixis¬ 
set,  certe  non  intellexisset  eam  absolute  non 
prodesse, sed  non  prodesse,  si  sola  sit,  id  est, 
absque  spiritu  eam  vivificante,  ut  exponunt 


Augustinus  et  Cyrillus  ;  alioqui  enim  si  caro 
Christi  non  prodesset  manducantibus  eam, 
quomodo  in  eodem  capite  Dominus  dixisset: 
Qui  manducat  meam  carnem ,  habet  vitam  seter - 
nam?  et,  Nisi  manducaveritis ,  non  habebitis 
vitam  in  vobis  ?  (2)  Et  denique  summa  impie¬ 
tas  est  negare  Christi  carnem  Divinitati  uni¬ 
tam  nihil  prodesse,  cui  totam  nostram  salu¬ 
tem  B.  Paulus  tribuit,  dum  Coloss.  i.  dicit, 
nos  Deo  reconciliatos  per  carnem  Christi. 
Cum  igitur  in  Sacramento  nos  esse  credamus 
non  nudam  carnem,  sed  unitam  divinitati, 
et  per  spiritum  Dei  vivam,  et  vivificantem , 
nihil  facit  contra  nos  illud  :  Caro  non  prodest 
quidquam. 

Sed  prseterea  est  alia  solutio.  Nam  verus  et 
litteralis  sensus  eorum  verborum,  non  est, 
quod  caro  Christi,  sive  substantia  carnis  non 
prosit,  sed  quod  carnalis  intelligentia  non 
prosit  /  ut  exponunt  Ghrysostomus,  Theo- 
phylactus,  et  Euthymiusin  hunc  locum  :  nec- 
non  Origines  in  lib.  m.  inepist.  ad  Romanos , 
explicans  illa  verba  cap.  iii  :  Ex  operibus  legis 
non  justificabitur  omnis  caro  (3);  et  Cyprianus 
in  sermone  de  Ccena  Domini  et  alii.  Vocatur 
enim  eo  loco  nomine  carnis,  humana  et  car¬ 
nalis  cogitatio,  ut  distinguitur  a  cogitatione 
spirituali,  et  ex  fide,  atque  inspiratione  coe¬ 
lesti  excitata. 

Id  probatur  primo,  quia  caro  in  Scripturis 
fere  ubicumque  distinguitur  contra  spiritum, 
vel  contra  aliquid  sublimius;  non  significat 
substantiam- carnis,  sed  vel  infirmitatem,  vel 
corruptionem,  vel  (ut  dixi)  humanam,  et  car¬ 
nalem  cogitationem  ;  quee  omnia  in  idem  fere 
incidunt :  si  quidem  ex  corruptione  est,  ut 
homo  humano  suo  sensu  de  rebus  divinis  ju¬ 
dicare  velit.  Genes.  vi :  Non  permanebit  spiritus 
meus  in  homine,  quia  caro  sunt ,  id  est,  carna¬ 
les,  infirmi.  Matth.  xvi :  Caro,  et  sanguis  non 
revelavit  tibi ,  sed  Pater  meus.  Rom.  vm  :  Qui 
secundum  carnem  ambulant ,  et  non  secundum 
spiritum  ;  et,  Qui  in  carne  sinit ,  Deo  placere 
non  possunt ;  et,  Prudentia  carnis  mors  est, 
prudentia  spiritus,  vita  et  pax.  Galat.  i :  Non 
acquievi  carni  et  sanguini  (-4).  IIoc  ergo  modo 
caro  non  prodest  quidquam,  id  est,  cogitare, 
et  intelligere  manducationem  carnis  Christi 
humano,  et  carnali  modo,  quasi  scindenda 
esset  in  partes,  et  coquenda,  ac  masticanda, 
et  convertenda  in  propriam  substantiam  per 
actionem  caloris  naturalis. 


(1)  Joan.  VI,  64.  —(2)  Joan.  VI.  55  et  56.  -  (3)  Rom.  111,  20.  -  (4)  Gen.  VI,  3:  Matth  XVI,  17 ; 
Rom.  VI II.  5,  0  et  8  ;  Galat  I,  16. 

Secundo  idem  probatur  ex  occasione,  quam 
habuit  Dominus,  ut  diceret  ista  verba.  Occa¬ 
sio  enim  fuit  error  Capharnaitarum,  qui  non 
solum  cogitabant,  quod  Martyr  dicit,  veram 
carnem  Christi  nobis  promitti,  quod  est  ve¬ 
rissimum,  sed  cogitabant  eam  manducandam 
eo  modo,  quem  illis  suggerebat  proprium 
judicium  ,  et  humanum  experimentum,  ut 
Augustinus  et  alii  exponunt,  nimirum  quo 
modo  comeduntur  alia»  carnes.  Huic  enim 
errori  aptissime  respondet  hcec  Domini  sen¬ 
tentia  :  idem  enim  est  ac  si  dixisset :  Anima¬ 
lis  homo  non  assequitur  divina  mysteria. 

Tertio  probatur  ex  verbis  sequentibus  ; 
subjungit  enim  immediate  :  Verba  quae  ego 
locutus  sum  vobis,  spiritus,  et  vita  sunt  (1), 
id  est,  sunt  verba  explicantia,  et  tradentia 
res  divinas,  spirituales,  vitam  aeternam  af¬ 
ferentes,  propterea  non  debent  humano  sen¬ 
su  accipi,  sed  fide,  et  intelligcntia  a  Deo  in¬ 
spirata, quasi  dicat  Dominus:  Non  mirum  est 
si  vos  non  intelligitis,  quia  vos  humana  cogi¬ 
tatis,  et  ego  loquor  divina.  Quomodo  etiam 
Joan.  iii.  cum  Dominus  loqueretur  de  my¬ 
sterio  regenerationis,  et  Nicodcmus  cogitaret 
carnalem  quamdam  nativitatem  ex  utero 
matris,  reprehendit  eum  illis  verbis  :  Qui  cie 
terra  est ,  de  terra  loquitur  ;  qui  cie  coelo  venit, 
super  omnes  est,  id  est,  tu  homo  terrenus, 
terrena  cogitas,  et  loqueris  ;  ego  qui  de  coelo 
veni,  loquor  ea,  quae  superant  captum  om¬ 
nium  hominum  :  et  ideo  fide  divina,  non  hu¬ 
mano  judicio  hic  opus  est.  Idem  etiam  colli¬ 
gitur  ex  aliis  sequentibus  verbis  :  Secl  sunt 
quidam  ex  vobis,  equi  non  credunt.  Ista  enim 
verba  nullo  modo  cohaerent  cum  illa  explica¬ 
tione;  Caro  non  prodest  quidquam,  id  est,  non 
prodest  manducare  carnem  in  Sacramento. 
Quae  enim  est  ista  connexio  :  Non  prodest 
manducare  carnem  in  Sacramento ;  sed  sunt 
ex  vobis  qui  non  credunt?  At  cum  nostra 
explicatione  aptissime  cohaerent.  Idem  enim 
est,  ac  si  diceret  :  Caro  non  prodest  ad  cre¬ 
dendum,  sed  spiritus  fidei  :  ideo  quidam  ex 
vobis  non  credunt,  quia  non  habent  spiritum, 
sed  toti  sunt  caro,  et  carnali  judicio  res  divi¬ 
nas  metiuntur.  Unde  etiam  consequenter  ad¬ 
jungit  :  Proqoterea  dixi  vobis,  quia  nemo  po¬ 
test  ad  me  venire,  nisi  Pater  meus  traxerit  il¬ 
lum  (2).  Ubi  videmus  Dominum  semper  loqui 
de  intelligentia  spirituali,  quee  datur  a  Deo 
iis,  qui  credunt  verbis  ipsius,  et  opponitur 
humanae  cogitationi,  et  sapientiae. 


Ubi  etiam  illud  est  observandum,  istam 
sententiam:  Caro  non  proclest  quidquam,  ideo 
afferri  ut  murum  aheneum  contra  Sacra¬ 
mentum  ab  haereticis,  quia  vere  caro  sunt  ipsi, 
et  caro  non  modo  non  prodest  quidquam, 
sed  etiam  plurimum  obest ;  est  enim  radix, 
et  quasi  parens  omnium  heeresum.  Ideo  enim 
haeretici  sunt  haeretici,  quia  nolunt  subjicere 
judicium  suum  verbo  Dei,  sed  humana  sua 
ratione  omnia  metiri  volunt :  et  praesertim 
Sacramentarii.  Causa  enim  praecipua  cur 
non  credant,  est,  quia  humana  ratio,  qua 
sola  ducuntur,  non  assequitur  arcana  Dei,  et 
ipsi  nihil  volunt  credere,  nisi  quod  intelligunt. 
Praetexunt  quidem  Scripturas,  sed  tota  quae¬ 
stio  est  de  sensu  Scripturae  in  quo  asse¬ 
quendo  nolunt  illi  Ecclesiae  acquiescere,  ad 
quam  nos  Scripturae  apertissime  mittunt,  sed 
judicio  suo  niti  volunt.  Itaque  Apostolus 
Galat.  v.  inter  opera  carnis,  heereses  nu¬ 
meravit. 

Octavus  locus  est  Joan.  xn  :  Ubisum  ego, 
illic  et  minister  meus  erit  (3).  a  At  sancti  non 
sunt  in  Eucharistia,  igitur  neque  Christus  ibi 
est.  »  Hoc  argumentum  satis  indicat  inopiam 
solidarum  rationum,  qua  laborant  adversarii : 
neque  enim  ad  has  ineptias  descenderent, 
si  aliquid  solidi  proferre  possent. 

Sed  tamen  respondeo.  Primo,  Christum 
non  dixisse  :  Ubicumque  ego  sum,  sed :  Ubi 
ego  sum ,  illic  et  minister  meus  erit.  Satis  igi¬ 
tur  est  si  sancti  alicubi  sint  cum  Christo, 
etiamsi  non  sint  ubicumque  est  ipse  :  alioqui 
etiam  in  cruce  cum  ipso  omnes  esse  debuis¬ 
sent.  Secundo,  certum  est  Christum  illis 
verbis  promisisse  consortium  regni,  et  glo¬ 
riae  :  sic  enim  ait  clarius  Joan.  xvn  :  Pater, 
volo  ut  ubi  sum  ego,  et  isti  sint  mecum ,  ut  vi¬ 
deant  claritatem  7neam  (4). 

Sed  instat  Petrus  Martyr  contra  hanc  so¬ 
lutionem  in  lib.  contra  Gardinerum  objecto 
37.  «Vel Christus  in  Eucharistia  est  in  gloria 
Patris,  vel  non  :  Si  non  est,  impie  faciunt, 
qui  eum  gloria  Dei  Patris  ad  haec  inferiora 
devocant.  » 

Respondeo  :  Sophistice  argumentari  pseu- 
domartyrem  istum  :  siquidem  Christum  in 
Eucharistia  esse  in  gloria  Patris,  dupliciter 
intelligi  potest.  Uno  modo,  ut  dum  est  in  Eu¬ 
charistia,  videat  Deum  sancta  illa  anima,  et 
proinde  sit  etiam  in  gloria  Patris  ;  et  hoc  mo¬ 
do  Christus  in  Eucharistia  est  in  gloria  ;  nec 
enim  unquam,  aut  usquam  gloria  privatur. 


(0  Joan.  VI,  64.  —  (2)  Joan.  III,  31 ;  VI,  65  et  44.  —  (3)  Joan.  XIF,  26.  —  (4)  Joan.  XV,  24. 

Altero  modo,  ut  esse  in  Eucharistia  sit  illi 
gloria,  et  beatitudo  ;  et  hoc  modo  in  Eucha¬ 
ristia  non  est  in  gloria:  nec  enim  species  illse 
sunt  gloria  Dei 'Patris ;  non  igitur  opus  est, 
ut  sancti  sint  in  Eucharistia,  ut  sint  cum 
Christo  in  gloria.  Addo  autem  secundum 
Sanctorum  Patrum  doctrinam,  Christo  in 
Eucharistia  existenti  adesse  semper  choros 
Angelorum,  ut  aperte  testatur  Chrysostomus 
lib.  vi.  de  Sacerdo  io ,  et  homil.  63  ad  popu¬ 
lum  Antiochenum ,  et  Ambrosius  in  cap.  i. 
lucx ,  in  illa  verba  :  Apparuit  illi  Angelus  : 
et  Gregorius  lib.  iv.  Dialogor.  cap.  58. 

Nonus  locus  est  Joan.  xiv  :  Relinquo  mun¬ 
dum,  et  vado  ad  Patrem  (i).  Ac  ne  forte  re¬ 
spondeamus  Dominum  reliquisse  mundum  vi¬ 
sibiliter,  sed  mansisse  tamen  in  mundo  invi¬ 
sibiliter,  occurrit  Martyr  libro  contra  Gardi- 
nerum  objecto.  3.  ct  Calvinus  lib.  iv.  Institu- 
tionum  cap.  17.  §.  26.  ac  probat  id  non  recte 
posse  responderi,  quia  Dominus  in  eodem  lo¬ 
co  promittit  alium  Paracletum,  id  est,  Spiri¬ 
tum  sanctum,  qui  suppleat  absenti*  sure  de¬ 
fectum.  Non  autem  vere  suppleret  defectum 
absentise  Christi  Spiritus  sanctus,  nisi  is  vere, 
sa’tem  ut  homo,  abesset  :  si  enim  totus 
■Christus,  et  ut  Deus,  et  ut  homo  adest,  quor¬ 
sum  eget  vicario?  Denique  notat  Calvinus, 
antitheta  esse,  Christi  ascensum,  et  descen¬ 
sum  Spiritus  sancti :  quocirca  necesse  esse, 
ut  vere  ex  mundo  Christus  abierit  quoad 
carnem,  si  succedere  debuit  Spiritus  san- 
ctus. 

Respondeo  :  Christum  reliquisse  mundum, 
quoad  conversationem  humanam;  non  enim 
post  mortem  suam  versatus  est  in  mundo 
more  aliorum  hominum :  hsec  tamen  absentia 
non  repugnat  praesentiae  alterius  generis, 
ut  supra  diximus,  et  probavimus  ex  eo  loco 
Luc.  xxiv  :  ILxc  locutus  sum  vobis  cum  essem 
vobiscum  (2). 

Porro,  argumentum  de  adventu  Spiritus 
sancti,  aut  ego  nihil  video,  aut  juvat  causam 
nostram.  Nam  Spiritus  sanctus  non  promitte¬ 
batur,  ut  suppleret  omnem  Christi  praesen¬ 
tiam  ;  ipse  enim  ibidem  dicit :  Non  relinquam 
vos  orphanos ,  veniam  ad  vos  ;  et  Matth.  ult. 
Vobiscum  sum  usque  ad  mundi  consummatio¬ 
nem  ;  et  Joan.  I.  In  mundo  erat  (3).  Solum 
ergo  supplere  debuit  praesentiam  Christi 
inter  homines  humano  more  conversantis. 
Quia  enim  Apostoli  carituri  erant  conspectu 


Christi,  et  concionibus,  atque  exemplis  ejus  ; 
egebant  majori  gratia  interna,  quae  supple¬ 
ret  externam  illam  consolationem,  et  auxilia: 
atque  hoc  est,  quod  eis  Christus  promisit, 
cum  alium  Paracletum  promisit.  Quod  certe 
nihil  facit  contra  praesentiam  Christi  in  Eu¬ 
charistia  :  sic  enim  ibi  praesens  est  Christus, 
ut  eum  nec  videamus,  nec  audiamus,  neque 
nobiscum  humano  more  conversetur. 

Denique  illa  antithesis  ascensus  Christi,  ct 
descensus  Spiritus  sancti,  videtur  etiam 
contra  Calvinum.  Nam  sicut  Spiritus  sanctus 
vere  descendit,  et  tamen  in  coelo  etiam  man¬ 
sit  ;  ita  Christus  vere  ascendit,  et  tamen  vere 
etiam  mansit  nobiscum,  non  solum  ut  Deus 
(quomodo  ubique  est)  sed  etiam  ut  homo 
in  Eucharistia,  sed  modo  spirituali  et  invisi¬ 
bili. 

Decimus  locus  est,  Joan.  xx  :  Noli  me  tan¬ 
gere  ;  nondum  enim  ascendi  ad  Patrem  meum 
(4).  Urget  hunc  locum  Calvinus  lib.  iv. 
cap.  17.  §  29.  «  Dominus,  inquit,  ipse  non 
oculos  tantum,  sed  omnes  sensus  nostros  e 
terra  subducere  voluit,  se  tangi  a  mulieribus 
vetans,  donec  ascendisset  ad  Patrem.  Cum 
pio  reverenti*  studio  Mariam  videat  prope¬ 
rare  ad  osculandos  pedes,  cur  tactum  hunc 
improbet,  ac  prohibeat,  donec  in  coelum  re¬ 
ceptus  fuerit,  nulla  causa  est,  nisi  quia 
nusquam  alibi  vult  quseri.  » 

Respondeo  :  Tantum  abest,  ut  nulla  sit 
alia  causa,  nisi  ista  ;  ut  ista  non  sit  vera 
causa,  et  multee  'alite  reddi  possint.  Istam 
enim  veram  causam  non  esse,  perspicuum 
est  ex  eo,  quod  paulo  post  permisit  Dominus 
se  tangi,  non  modo  a  Magdalena,  sed  etiam 
ab  aliis  mulieribus,  ut  Matthseus  habet  cap. 
xxviii.  ct  Augustinus  notavit  tract.  121.  in 
Joan.  Sicut  ergo  Calvinus  ex  prohibitione 
probat,  Christum  nolle  qu*ri,  aut  tangi,  nisi 
in  coelo  ;  ita  ex  permissione  nos  probamus 
velle  quaeri,  et  tangi  etiam  in  terra.  Deinde  si 
Christus  noluisset  quieri,  nisi  in  coelo  ;  at  in 
terra  soepissime  apparuit,  tum  ante  ascensio¬ 
nem,  tum  etiam  postea. 

Multas  autem  causas  illius  prohibitionis 
reddi  posse  non  dubitabit,  qui  Patres  legerit. 
Chrysostomus  hom.  83.  in  Joan.  et  Theophy- 
lactus  in  hunc  locum  dicunt,  Mariam  voluis¬ 
se  solito  sibi  more  familiariter  ad  Dominum 
accedere,  cumque  complecti :  Dominum  au¬ 
tem  id  prohibuisse,  ut  indicaret  corpus  suura 


(1)  Joan.  XVII,  28.  —  (Q  Luc.  XXIV,  44.  —  (3)  Joan.  X1Y,  18  ;  Matth.  XXVIII,  20  :  Joan.  I,  10.  — 
f4)  Joan.  20,  i7. 

jam  gloriosum  et  immortale,  majori  reveren¬ 
tia  tractandum,  quam  antea;  et  hoc  signifi¬ 
cant  illa  verba :  Nondum  ascendi ,  sed  vado 
etc.  id  est  nondum  quidem  ascendi,  sed 
paulo  post  ascensurus  sum:  jam  enim  corpus 
habeo  gloriosum,  et  dignum  coelesti  mansio¬ 
ne.  Unde  cum  ipsa  cum  aliis  mulieribus 
paulo  post  adoraret,  et  pedes  reverenter  o- 
scularetur,  non  legitur  eas  prohibuisse. 

Augustinus  tract.  121.  in  Joannem ,  et  Leo 
serm.  2.  de  Ascensione  dicunt,  Mariam  typum 
gessisse  Eccleske  Gentilium,  et  quia  Christus 
non  se  ostensurus  erat  videndum,  et  tangen¬ 
dum  Ecclesiae  Gentium,  sed  tantum  fide,  per 
Apostolorum  praedicationem  post  ascensio¬ 
nem,  ideo  dixisse  :  Noli  me  tangere,  nondum 
enim  ascendi  etc. 

Idem  Augustinus  ibidem,  et  Gregorius  lib. 
XXVI.  Moral.  cap.  29.  dicunt,  per  illum  con¬ 
tractum  significari  contractum  fidei :  et  quia 
Maria  nondum  credebat  Chrisium  esse  Patri 
aequalem,  ideo  Christum  noluisse  ab  ea  tangi ; 
et  hoc  significari  illis  verbis :  nondum  enim 
ascendit;  id  est,  in  corde  tuo  nondum  ascen¬ 
di,  opinione  tua  non  sum  cum  Patre. 

Cyrilluslib.  xu.  cap.  50.  in  Joannem  scribit 
Christum  voluisse  his  verbis  significare  car¬ 
nem  in  Eucharistia  non  debere  tangi,  nisi  ab 
hominibus  puris,  et  qui  jam  'acceperint 
Spiritum  sanctum.  Et  quia  Maria  typum 
gerebat  peccatorum,  quatenus  tangere  eum 
voluit,  antequam  per  adventum  Spiritus 
sancti  plane  purgata  luisset,  ideo  dictum 
esse  :  Noli  me  tangere. 

Bernardus  serm.  28.  in  Cantica ,  dicit  hunc 
esse  sensum  :  Noli  me  tangere ,  id  est,  noli 
judicio  sensum  probare  meam  resurrectio¬ 
nem,  sed  expecta  ascensionem,  et  adventum 
Spiritus  sancti ;  tunc  enim  roborata  in  fide, 
ipsa  fide  longe  melius,  ct  tutius  cognosces  me 
resurrexisse,  quam  nunc  possis  tangendo. 

Addi  potest  alia  explicatio,  quae  mihi  vi¬ 
detur  simplicissima,  et  litteralis  maxime  ; 
non  prohibitum  contactum,  sed  cohibitam 
festinationem  tangendi,  ut  hic  sit  sensus  : 
Noli  me  tangere ,  nondum  enim  ascendi  ad  Pa¬ 
trem  meum ,  sed  vade  ad  fratres  meos ,  et  dic 
eis  etc.  hoc  est:  Noli  ita  festinare  ad  me  tan¬ 
gendum,  adhuc  satis  temporis  habebis ;  non¬ 
dum  enim  recessi  a  vobis  :  vade  prius  ad 
Apostolos,  nuntia  me  resurrexisse,  et  tunc 
commodius  poteris  una  cum  aliis  me  videre, 
et  tangere.  Ista  expositio,  ideo  videtur  op¬ 


tima,  quia  cohaeret  aptissime  cum  illa  cau¬ 
sa  :  Nondum  enim  ascendi ,  et  etiam  cum  eo, 
quod  Dominus  se  tangi  permisit  a  mulieri¬ 
bus,  et  apostolis;  imo  ipse  invitaverit  eos, 
dicens  :  Palpate  et  videte ,  Luc.  xxiv.  et 
Thomae  :  Tange  latus  meum ,  Joan.  xx.  De¬ 
nique  ista  explicatio  totum  Calvini  funda¬ 
mentum  evertit. 

Undecimus  locus  est  Actor,  vn.  et  xyii. 
Deus  non  in  manu  factis  templis  habitat  :  non 
igitur  manet  inclusus  Christus ,  cum  sit  Deus , 
in  singulis  templis  (I).  Utitur  hoc  argumento 
Petrus  Martyr  in  lib.  contra  Gardinerum  ob¬ 
jecto  8.  sed  quia  viderat  facile  solvi  posse, 
dicit  hanc  esse  vim  hujus  argumenti,  et  hoc 
modo  a  suis  proponi  solere  :  «  Deus  ob  suam 
immensitatem  non  potest  ullo  templo  con¬ 
cludi,  quia  est  major  omni  templo  :  ergo  ne¬ 
que  corpus  Christi,  quod  justam  hominis  sta¬ 
turam  habet,  poterit  includi  in  pyxide,  quia 
majus  est  pyxide.  » 

Respondeo  :  Loca  illa  intelliguntur  pro¬ 
prie  de  divinitate,  quse  licet  sit  ubique,  et 
peculiari  modo  in  templis,  dicitur  tamen  ve¬ 
rissime  non  habitare  in  templis  manufactis  ; 
quia  habitare  significat  indigentiam  loci  : 
illi  enim  proprie  habitant  in  domo,  qui  nisi 
ibi  essent,  male  essent ;  significat  etiam  com¬ 
prehensionem,  et  conclusionem  in  loco. 
Utrumque  repugnat  Deo  vero,  et  tamen 
utrumque  conveniebat  idolis  Gentilium;  idcir¬ 
co  Paulus  Actor,  xyii.  hoc  dicit,  Deum  non 
habitare  in  templis,  ut  distingueret  eum  ab 
idolis.  Quamvis  autem  haec  loca  proprie  de 
divinitate  intelligantur ;  tamen  conveniunt 
suo  modo  etiam  corpori  Christi  in  Euchari¬ 
stia  existenti.  Etsi  enim  est  ibi  vere  Chri¬ 
stus,  tamen  non  proprie  habitare  ibi  dicen¬ 
dus  est,  cum  non  indigeat  ipse  tecto,  aut  do¬ 
mo  ulla,  nec  concludatur  ita  uno  in  loco,  ut 
non  sit  etiam  extra  eum  locum. 

Jam  ad  argumentum  Martyris  respondeo  : 
Si  recte  accommodetur  proportio,  argumen¬ 
tum  esse  pro  nobis,  non  contra  nos.  Nam  sic¬ 
ut  Deus  ob  suam  immensitatem  non  con¬ 
cluditur  in  pyxide,  aut  speciebus  panis,  ta¬ 
men  totum  ibi  revera  est.  Quomodo  autem 
possit  corpus  humanum  non  occupare  locum, 
et  proinde  sub  specie  modici  panis  contineri, 
in  alia  quaestione  explicabitur  :  hic  enim  so¬ 
lum  ex  verbo  Dei  agitur.  Verbum  autem  Dei 
non  habet,  non  posse  magnum  corpus  esse 
in  parvo  loco  :  sed  contrarium  potius,  cum 


(1)  Act.  VII,  48  :  XVil,  24. 

Matth.  7.  legamus  posse  Deum  facere,  ut 
transeat  camelus  per  foramen  acus. 

Duodecimus  locus  est  I  Corinth.  x  :  Patres 
nostri  eamdem  escam  spiritualem  manducave¬ 
runt,  et  eumdem  potum  spiritualem  bibe¬ 
runt  (1).  «  At  illi  non  manducarunt  car¬ 
nem  Christi,  nec  biberunt  ore  corporali,  ut 
notum  est,  sed  fide  tantum  :  igitur  etiam  nos 
fide  tantum  manducamus,  et  bibimus .  » 
Hoc  argumentum  urget  Petrus  Martyr  lib. 
contra  Gardinerum ,  par.  i.  objecto  8:2. 

Sed  facilis  solutio  est.  Nam  in  primis  de¬ 
monstravimus  in  disputatione  de  sacramen¬ 
tis  in  genere,  non  velle  Paulum  dicere  eam¬ 
dem  escam  nos  et  Hebraeos  comedisse,  sed 
eamdem  escam  comedisse  omnes  illos,  qui 
tunc  vi\ebant,  tum  boni,  tum  mali. 

Quia  vero  citat  Augustinum  Petrus  Mar¬ 
tyr,  qui  in  Psalm.  lxxvi.  et  tract.  26.  in  Jo- 
annern  dicit,  eamdem  escam  nos,  et  Hebraeos 
comedisse  ex  hoc  loco  Pauli  :  ideo  ad  Au¬ 
gustinum  duo  quaedam  respondeo.  Primo, 
Augustinum  non  exposuisse  hunc  locum  in 
commentario  aliquo  proprio,  sicut  fecerunt 
Chrysostomus,  Theophylactus,  et  alii ;  sed 
solum  adduxisse  ad  suum  propositum  ali¬ 
quid  ex  hac  Pauli  sententia,  propterea  non 
mirum  videri  debere,  si  anteponimus  in  hac 
parte  in  sensus  litteralis  investigaitione  Chry- 
sostomum,  et 'alios,  qui  ex  proposito  hunc 
locum  exposuerunt,  Augustino  tractanti  haec 
verba  in  alienis  locis.  Certe  Paulus  apertissi¬ 
me  ad  litteram  loquitur  de  esca  eadem  inter 
omnes  illos,  non  autem  nobiscum.  Nam  se¬ 
cundum  Augustinum,  et  etiam  adversarios, 
non  omnes  Hebraei,  sed  boni  duntaxat,  qui 
symbola  intelligebant ,  eamdem  nobiscum 
escam  manducarunt.  At  Paulus  significat  bo¬ 
nos,  et  malos  eamdem  manducasse ;  sub¬ 
jungit  enim  :  Sed  non  in  pluribus  eorum 
beneplacitum  est  Deo  :  omnes  ergo  mandu¬ 
carunt,  et  tamen  plurimi  eorum  non  placue¬ 
runt  Deo,  qui  nimirum vmulti  mali  cum  bonis 
illam  escam  manducabant.  Et  sicut  dicit  : 
Omnes  eamdem  escam  spiritualem  manduca¬ 
runt  ;  ita  etiam  dicit  :  Omnes  mare  transie¬ 
runt.  At  certe  mare  transierunt  omnes,  et 
mali,  et  boni. 

Dico  secundo,  veram  esse  Augustini  sen¬ 
tentiam,  licet  Pauli  loco  ad  litteram  non  con¬ 
veniat  :  nec  tamen  nobis  ullo  modo  adver¬ 
sari.  Nam  dicit  ipse,  eamdem  nobiscum  es¬ 
cam  manducasse  Hebraeos;  sed  explicat  quo¬ 


modo  eamdem,  nimirum  significatione :  quia 
idem  significant  sacramenta  illa,  et  nostra. 
Sicenim  ;  it  tract.  62.  in  Joan.  «  Sacramenta 
illa  fuerunt,  in  signis  diversa  sunt,  in  re 
quae  significatur  paria  sunt.  »  Et  praeterea 
eadem  sunt  significatione,  quia  nostra  conti¬ 
nent,  quod  illa  significant,  ut  aperte  Augu¬ 
stinus,  ait  in  Psalm.  lxxiii.  ubi  dicit,  sacra¬ 
menta  vetera  promisisse  salvatorem,  nostra 
dare  salutem,  et  in  Psalm.  lxxv  :  eidem, 
inquit,  in  mysterio  cibus,  et  potus  illorum, 
et  noster;  sed  significatione  idem,  non  specie; 
quiaidemipse  Christus  illis  in  petra  figuratus, 
nobis  in  carne  manifestatus.  Ubi  vides, 
Judaeis  tribui  Christum  in  petra,  nobis  in 
carne,  quam  nimirum  petra  illa  figurabat. 
Denique  lib.  contra  litteras  Petili  ani  cap.  37. 
«  Aliud,  inquit,  est  Pascha,  quod  Juda3i  de 
ove  celebrant,  aliud  quod  nos  in  corpore,  et 
sanguine  Domini  accipimus.»  Ubi  vides,  pro 
ove,  quam  habebant  Juclsei,  nobis  non  tribui 
panem,  sed  corpus,  et  sanguinem  Domini, 
qum  ove  illa  significabatur.  Non  igitur  apud 
Augustinum  eadem  erat  esca  Judaeorum,  ct 
Christianorum,  quoad  rem  ipsam,  sed  solum 
quoad  significationem  :  quomodo  dicuntur 
idem  esse  figura,  et  figuratum,  quia  unum 
est  vere,  quod  alterum  est  typice. 

Decimus  tertius  locus  est  I  Corinth.  x.  et 
xi.  «  Ubi  aliquoties  Eucharistia  vocatur  panis, 
etiam  post  consecrationem  :  nihil  igitur  aliud 
est  Eucharistia,  nisi  panis  reipsa,  significa¬ 
tione  autem  corpus  Christi.  »  Utitur  hoc  ar¬ 
gumento,  quod  est  commune  adversariorum, 
Petrus  Martyr  lib.  contra  Gardinerum ,  ob¬ 
jecto  19. 

Respondent  nonnulli,  Eucharistiam  vocari 
panem  per  tropum,  quia  fit  ex  pane,  sive 
quia  antea  fuit  panis  :  et  afferunt  multa 
exempla  Scripturae,  ut  quod  Genes,  m.  Eva 
dicitur  os  Adarni  :  Exodi  vii.  virgae  conversae 
in  dracones,  adhuc  vocentur  virgae :  quod 
Matth.  xi,  dicantur  publicani,  et  meretrices 
praecedere  in  regnum  coelorum.  Sed  haec 
solutio  non  videtur  solidissima  :  possent 
enim  adversarii  dicere,  non  ideo,  quia  ali¬ 
cubi  res  denominatur  ab  eo,  unde  facta  est, 
ubique  ita  accipienda  esse  vocabula.  Se¬ 
cundo  igitur  dici  potest,  Scripturam  vocare 
ordinarie  res  ut  exterius  apparent;  sic  enim 
serpentem  aeneum  vocat  serpentem:  angelos, 
qui  apparebant  in  forma  humana,  vocat  viros; 
boves  aeneos,  malogranata  aurea,  et  similia 


(I)  I  Cor.  X.  3. 

ornamenta  templi  simpliciter  vocat  boves, 
malogranata  etc.  Quoniam  igitur  Eucharistia 
forma  exteriore  nihil  differt  a  vero  pane, 
quid  mirum  si  vocatur  panis?  Tertio  dici 
potest,  et  (meo  judicio)  optime,  vocari  pa¬ 
nem  phrasi  hebraica,  quia  nomine  panis 
intclligitur  generatim  omnis  cibus.  Et  deni¬ 
que  quarto  vocari  panem,  quia  non  solum 
est  cibus,  sed  est  cibus  solidus,  prajeipuus, 
substantialis,  qualis  est  panis  triticeus  inter 
cibos  corporales.  Ac  ut  videas  argumentum 
adversariorum  nihil  efficere,  illud  perpende, 
in  6.  cap.  Joannis,  corpus  Domini  frequenter 
vocari  panem,  et  tamen  adversarii  conten¬ 
dunt  in  eo  capite  non  tractari  de  Eucharistia, 
ac  proinde  coguntur  per  panem  non  intelli- 
ge re  panem  materialem,  sed  cibum  coelestem. 

Decimus  quartus  locus  est  Philip,  m.  Sal¬ 
vatorem  expectamus ,  qui  reformabit  corpus 
humilitatis  nostra?,  configuratum  corpori  clari¬ 
tatis  suae  (1).  Hinc  tale  argumentum  facit 
Calvinus  lib.  iv.  Institui,  cap.  17.  §.  29. 
«  Corpora  nostra  post  resurrectionem  habe¬ 
bunt  eas  dotes,  quas  nunc  habet  corpus 
Christi.  At  stultum  esset  cxpectare,  ut  nostra 
corpora  esse  possint  in  pluribus  locis, vel  sub 
modica  panis  specie. » 

Respondeo  quod  Christi  corpus  esse  possit 
in  multis  locis,  aut  sub  modica  specie  panis 
non  oritur  ex  aliqua  dote  corporis  gloriosi, 
sed  ex  infinita  Dei  potentia.  Nam  etiam  ante 
Christi  resurrectionem  credimus,  Christi 
corpus  fuisse  in  Eucharistia;  nihil  igitur  ad 
rem  facit  gloria  corporis,  quam  exspectamus. 

Decimus  quintus  locus  est  Coloss.  m:  Quae 
sursum  sunt  quaerite ,  ubi  Christus  est  in  dex¬ 
tera  Dei  sedens  (2).  Ex  hoc  loco  Calvinus 
colligit  lib.  iv.  Instit.  cap.  17.  §.  30.  Chri¬ 
stum  non  esse  quaerendum  in  pane  Euchari¬ 
stia!  :  et  addit,  non  sine  causa,  in  antiqua  Ec¬ 
clesia  fuisse  institutum,  ut  ante  mysteriorum 
celebrationem  diceretur  :  «  Sursum  corda.  » 

(1)  Philipp.  III,  20  et  21.  —  (  )  Coloss.  111,  1. 


Respondeo  :  Si  timeremus  hoc  argumen¬ 
tum  ,  jam  cludum  valere  jussissem  illam 
praefationem  :  Sursum  corda;  quam  tamen 
non  diligenter  frequentamur,  et  adversarii 
negligunt.  Tametsi  enim  in  libro  de  ritu  Sa¬ 
cramentorum  ministrandorum  jubet  Cal¬ 
vinus,  ut  condonator  inter  condonandum 
moneat,  sursum  cor  esse  habendum  ;  tamen 
non  vult  praescriptis  verbis  recitari  praefatio¬ 
nem  illam  cum  suis  responsionibus,  ut  vete¬ 
res  faciebant,  testo  Cypriano  in  serm.  de  orat. 
Domin.  et  Augustino  lib.  de  bono  persever. 
cap.  13.  et  omnibus  Grcecis  liturgiis,  Jacobi, 
Basilii,  Chrysostomi,  et  omnibus  Latinis  ;  id 
quod  etiam  hoc  tempore  nos  facimus. 

Respondeo  igitur  :  «  Sursum  corda  non 
significare  elevationem  ad  locum  corpora¬ 
lem  :  alioqui  astrologi  piissimi  essent  om¬ 
nium  hominum  ,  qui  '  semper  versantur 
animo,  et  oculis  inter  sidera  :  sed  elevatio¬ 
nem  a  rebus  terrenis  et  curis  hujus  vitee  ad 
Deum,  et  res  aeternas,  et  divinas.  Unde,  sa¬ 
cerdoti  dicenti  :  «Sursum  corda»,  non  re¬ 
spondemus,  Habemus  ad  firmamentum,  sed 
«  Habemus  ad  Dominum.  »  Et  certe,  qui  in 
hoc  mundo  Christum  quaerebant,  vel  in  prae- 
sepi,  ut  tres  magi,  vel  in  templo,  ut  ipsa 
Virgo  mater,  vel  in  sepulchro,  utMagdalena; 
sursum  cor  habebant  ;  qui  illum  quaerebant, 
qui  est  super  omnia  Deus  benedictus  in  sm- 
cula.  Et  potest  fieri,  ut  quis  dum  terram  in¬ 
tuetur,  et  cogitat,  cor  habeat  sursum ;  et 
contra,  dum  quis  coelum  intuetur,  et  cogitat, 
cor  habeat  deorsum  ;  si  nimirum  ille  in  terra 
cogitet  Dei  potentiam,  quae  ibi  relucet;  hic 
autem  in  coelo  nihil  cogitet,  nisi  naturam,  et 
qualitates  coeli.  Sic  igitur  qui  in  Eucharistia 
Christum  quierunt,  et  venerantur,  sursum 
cor  habent,  si  de  ipso  Christi,  non  de  ne¬ 
gotiis  hujus  vitee,  interim  cogitent. 

DE  VERITATE  CORPORIS  DOMINI  IN  EUCHARISTIA  EX  TESTIMONIIS  PATRUM. 


Hactenus  ex:  verbo  Dei  controversiam  disputavimus  de  praesentia  corporis 
Domini  in  Eucharistia ;  nunc  ex  testimoniis  veterum  Patrum,  qui  ante  hanc 
litem  exortam  floruerunt,  eamdem  controversiam  disputare  aggredimur.  Nam 
et  si  adversarii,  Patres  contemnere  soleant,  cum  eos  sibi  adversari  non  dubitent ; 
in  hac  tamen  quaestione  aliquid  eis  tribuere  videantur  :  certe  laborant,  quantum 
possunt,  ut  eos  ad  se  pertrahant.  Joannes  Calvinus  in  ultima  admonitione  ad 
Wntphalum  :  «  Constat,  inquit,  vetustos  omnes  scriptores,  qui  totis  quinque 
saeculis  post  Apostolos  vixerunt,  uno  ore  nobis  patrocinari  »  Petrus  Martyr  in 
praefatione  suae  defensionis  contra  Gardinerum  ad  Reginam  Angliae,  jactat  se 
defendere  sententiam  Patrum  Graecorum,  et  Latinorum  veterum  de  Eucharistia. 
Petrus  Boquinus  initio  libri  de  Caena  Domini  contra  Heshusium  dicit,  nullam 
esse  rationem  certiorem,  et  breviorem  inveniendae  veritatis,  in  hac,  de  qua 
agimus,  controversia,  quam  insistendo  vestigiis  antiquorum  Patrum. 

Nos  igitur,  ut  apertissime,  et  brevissime  (quantum  rei  magnitudo  patietur) 
intelligamus,  quid  Patres  senserint,  singulos  seorsim  excutiemus  ordine  aetatis, 
quo  in  Ecclesia  floruerunt  :  ac  in  singulis  quatuor  considerabimus.  Piima,  quid 
ad  ea  respondeant  adversarii.  Tertio ,  quid  ex  iisdem  contra  nos  illi  afferant. 
Quarto,  quid  ad  ea  sit  respondendum. 

Est  autem  illud  observandum ,  testimonia  Patrum,  non  quidem  aequari  per  se 
Scripturam  testimoniis  :  tamen  ex  iis  aperte  cognosci,  quae  fuerit  sententia,  et 
fide  ejus  Ecclesias,  quam  omnes  fatemur  veram  Christi  Eccles:am  fuisse,  et 
veram  de  sacramentis  fidem  ac  doctrinam  habuisse  :  quocirca  ex  illis  colligitur 
argumentum  firmissimum,  et  infallibile  pro  veritate.  Unde  Augustinus  lib.  3.  de 
peccatorum  meritis  et  rnniss .  cap.  7.  cum  attulisset  Patrum  testimonia  qrnedam, 
ut  Cypriani,  et  Hieronymi  pro  peccato  originali :  «  Haec,  inquit,  non  ideo  coni- 

memoravi,  quod  disputatorum  quorumlibet  sententiis  tanquam  canonica  aucto¬ 
ritate  nitamur;  sed  ut  appareat  ab  initio,  usque  ad  prsesens  tempus,  quo  novitas 
ista  orta  est,  hoc  apud  Eeclesite  fidem  tanta  constantia  custoditum,  ut  etc.  » 


CAPUT  PRIMUM. 

PRIMA  JETAS  ECCLESIAS  AB  ANNO  DOMINI 
USQUE  AD  100. 

Testimonium  discipulorum  S.  Andre x 
Apostoli. 

Primo  igitur  excutienda  sunt  testimonia 
eorum,  qui  Apostolos  viderunt,  et  audierunt, 
qute  fuit  prima  retas  Ecclesire.  Ac  primum 
occurrit  liber  passionis  S.  Andrese  Apostoli 
scriptus  ab  ejus  discipulis,  qui  passioni  inter¬ 
fuerunt.  Hunc  librum  legitimum  esse  satis 
constat;  tum,  quia  nulli  (quod  sciam)  adhuc 
in  qusestionem  ejus  auctoritatem  vocarunt  ; 
tum,  quia  revera  nihil  continet,  quod  novi¬ 
tatem  redoleat ;  tum,  quia  genus  passionis 
S.  Andrern,  et  illa  ejus  verba  :  «  Salve  sancta 
crux»,  in  tota  Ecclesia  celeberrima,  ex  hoc 
libro  sine  dubitatione  sumpta  sunt  :  tum  quia 
Petrus  Damianus  in  serm.  2.  de  S.  Andrea 
de  hac  historia  sic  loquitur.  Non  immerito  in 
singularem  auctoritatis  arcem  suscepta  est, 
quam  qui  viderunt,  scripserunt  orbi,  et  mi¬ 
nistri  fuere  sermonis  :  tum  denique,  quia 
Joannes  a  Lovanio  in  sua  censura  de  passio¬ 
nibus  sanctorum,  quie  habetur  in  Martyrolo- 
gio  Molani,  hunc  librum  omnibus  modis  le¬ 
gendum  censet;  et  idem  indicavit  vir  gravis¬ 
simus  Aloysius  Lipomannus,  qui  ex  probatis 
auctoribus  vitas  Sanctorum  descripsit ;  ut 
omittam  quod  in  Breviario  Romano,  nuper 
recognito,  ac  repurgato,  suum  locum  habet 
passio  S.  Andrern  ex  hoc  libro. 

In  eo  igitur  libro  habentur  bsec  verba 
Apostoli  Andrcte  :  «  Ego  omnipotenti  Deo 
immaculatum  agnum  quotidie  sacrifico  ».  Et 
infra  :  «  Qui  cum  sit  vere  sacrificatus,  et 
vere  a  populo  carnes  ejus  manducatm,  inte¬ 
ger  perseverat,  et  vivus  » .  In  quibus  verbis, 
illud  ( Vere  manducatx )  excludit  manducatio¬ 
nem  in  solo  signo  aut  spiritu.  Ac  prieterea 
paulo  infra,  cum  /Egeas  miraretur,  ac  pete¬ 


ret,  sibi  explicari,  quomodo  posset  fieri,  ut 
agnus  vere  manducatus,  integer  et  vivus 
maneret,  et  S.  Andreas  recusaret  homini 
ethnico  mysterium  explicare,  et  ille  instaret, 
ac  per  tormenta  cogere  vellet  Apostolum ; 
tandem  Apostolus  subjunxit,  fieri  non  posse 
ullo  modo,  ut  sine  fide  in  Christum,  ad  hujus 
mysterii  notitiam  perveniret.  At  certe  si  ni¬ 
hil  est  Eucharistia,  nisi  panis  significans 
Christum,  non  erat  difficile  etiam  sine  fide 
intelligere,  quomodo  Christus  in  signo  man¬ 
ducatus,  integer  perseveret.  Nam  si  in  pane 
imprimatur  imago  principis  alicujus ;  certe 
sine  ulla  sua  la3sione,  comedi  poterit  princeps 
ille  in  sua  imagine  ;  nec  ulla  difficultas  est  in 
hac  re  intclligenda.  Ad  hunc  locum  non  vidi 
ullam  responsionem  haereticorum. 


CAPUT  II. 

Testimonium  S.  Ignatii. 

Secundus  auctor  Apostolorum  tempore  est 
S.  Ignafius,  de  cujus  epistolis  dubitari  non 
potest,  cum  eae  citentur  ab  Euscbio,  Athana- 
sio,  Hieronymo,  Theodorcto,  et  aliis  veteri¬ 
bus  frequentissime.  Is  ergo  in  epist.  ad 
Smyrnenses  (ut  citat  Thcodoretus  dialog.  3.) 
sic  ait  :  «  Eucharistias,  et  oblationes  non  ad¬ 
mittunt,  quod  non  confiteantur  Eucharistiam 
esse  carnem  Salvatoris,  quee  pro  peccatis 
nostris  passa  est,  quam  Pater  sua  benignitate 
suscitavit.  » 

Ad  hunc  locum  Beza  respondet  in  Dialogo 
Cyclops,  fateri  se  veram  carnem  Christi  no¬ 
bis  dari  fide  manducandam.  At  Ignatius  non 
dicit,  carnem  Christi  nobis  dari  quocumque 
modo,  sed  dicit  Eucharistiam  esse  carnem 
Christi.  Petrus  Boquinus  in  lib.  de  Ccena  Do¬ 
mini ,  respondet  Ignatium  disserere  contra 
eos,  qui  negabant  Christum  habuisse  veram 
carnem  :  et  ex  Eucharistia  argumentum 
duxisse,  quia  si  Christus  non  habuit  veram 
carnem,  non  potest  Eucharistia  esse  caro 
vera,  id  est,  signum,  seu  symbolum  verse 
carnis. 

At  contra;  nam  Innatius  dicit/  haereticos 
illos,  contra  quos  agit,  omnino  repudiasse 
Eucharistiam,  ne  fateri  cogerentur,  Christum 
habuisse  veram  carnem,  si  Eucharistiam, 
quae  est  ipsa  caro  Christi,  admisissent.  Ob¬ 
servandum  enim  est,  haereticos  illos  (ut  ex 
ipsa  epistola  ad  Smyrnenses  patet)  docuisse 
Christum  putative  natum  ,  passum,  mor¬ 
tuum,  resurrexisse  :  ac  per  hoc  non  negasse 
Christum  habuisse  carnem  aliquam  visibilem, 
et  apparentem,  sed  negasse  habuisse  eum 
veram  carnem  humanam.  Ex  quo  sequitur, 
ut  non  debuerint  repudiare  imagines,  et  figu¬ 
ras  carnis  Christi,  sed  solum  ipsam  veram 
carnem.  Nam  corpora  humana  apparentia 
depingi  possunt,  et  figuris  exprimi,  licet  vere 
humana  non  sint,  ut  patet  c!e  imaginibus  An¬ 
gelorum.  Ergo  haeretici  illi  non  negabant  Eu¬ 
charistiam  significare  posse  carnem  Christi, 
sed  negabant  esse  carnem  Christi  (ut  Igna- 
tius  diserte  dicit)  nc  videlicet  cogerentur  ad¬ 
mittere,  Christum  habuisse  veram  carnem. 
Reprehenduntur  autem  ab  Ignatio  ;  igitur 
Ignatius  contrarium  sentiebat,  nempe  Eu¬ 
charistiam  esse  vere  et  proprie  Christi  car¬ 
nem.  Habentur  alia  loca  in  epist.  ad  Rom.  et 
in  epist.  ad  Ephes .  sed  facilius  eludi  pos¬ 
sunt. 

Porro  ex  Ignatio  objicit  Petrus  Martyr  in 
lib.  contra  Gardinerum  i.  part.  objecto  149. 
illa  verba  ex  epist.  ad  Pbiladelphienses  : 
«  Rogo  vos,  ut  instetis  uni  fidei,  uni  praedi¬ 
cationi,  una  Eucharistia  utentes  :  una  est 
caro  Domini  Jesu,  et  unus  ejus  sanguis,  qui 
pro  nobis  effusus  est  :  unus  etiam  panis  pro 
omnibus  confractus,  et  unus  calix  totius  Ec¬ 
clesiae.  »  Notat  enim  Petrus  Martyr  Ignatium 
distinguere  panem,  ct  calicem,  a  carne,  et 
sanguine  Christi,  cum  dicat  :  «  Una  caro, 
unus  sanguis :  unus  etiam  panis,  unus  calix.» 
Ex  quo  sequi  videtur,  ut  in  Sacramento  non 
sit  nisi  panis,  et  vinum,  quae  tamen  carnem, 
et  sanguinem,  queo  sunt  res  Sacramenti,  si¬ 
gnificent.  Addit  etiam  argumentum  ex  no¬ 
mine  panis,  ct  fractionis,  quae  non  conve¬ 
niunt  proprie,  nisi  vero  pani. 

Respondeo  :  Quod  attinet  ad  r omina  pa¬ 
nis  et  fractionis,  non  esse  faciendam  novam 
quaestionem,  cum  sint  ista  ipsa  vocabula 
Pauli,  1.  Corinth.  xi  :  Panis,  quem  frangimus 
etc.,  de  quibus  supra  diximus.  Quod  autem 
pertinet  ad  illam  distinctionem  carnis,  et 
sanguinis  a  pane,  et  calicc,  dico  Ignatium 
distinguere  carnem,  ut  in  cruce  passam,  et 
sanguinem,  ut  in  cruce  fusum,  a  sacramento 
To.m.  IV. 


Eucharistiae  ;  et  rectissime.  Sacramentum 
enim  Eucharistiae,  sive  contineat  vere  (ut 
nos  credimus)  Christi  carnem,  sive  non  con¬ 
tineat,  est  signum  repraesentans  carnem 
Christi,  nt  morientem  in  cruce,  ct  sangui¬ 
nem,  ut  in  cruce  effusum,  et  proinde  distin¬ 
guitur  ab  illis.  Vult  autem  co  loco  Ignatius 
hortari  ad  unitatem  et  charitatem  consec¬ 
tandam,  et  ad  schismata,  ct  haereses  fugien¬ 
das.  Itaque  monet  ut  in  una  fide  maneant, 
eidem  praedicationi  dent  operam,  et  una 
utantur  Eucharistia,  id  est,  simul  communi¬ 
cent,  non  faciant  schismata,  non  erigant  con¬ 
traria  altaria.  Probat  autem  debere  eos 
simul  communicare,  quia  unum  est  sacra¬ 
mentum  Eucharistia,  unum  autem  sacra¬ 
mentum  esse,  probat,  quia  una  est  caro 
Christi,  et  unus  sanguis.  Quae  probatio  efficax 
esset,  etiamsi  hoc  sacramentum  significaret 
tantum  carnem  Christi,  ut  adversarii  volunt  : 
sed  est  efficacior,  si  sacramentum  non  tan¬ 
tum  significet,  sed  etiam  vere  contineat 
Christi  carnem. 


CAPUT  III. 

Testimonium  S.  Dionysii  Areopacjitx. 

Dionysium  Areopagitam  apostolorum  tem¬ 
pore  floruisse  nemo  dubitat  :  libros  qui  ei 
adseribuntur,  negant  haeretici  illius  Dionysii 
esse,  et  nete  alibi  probavimus  esse.  Sed  hoc 
loco  supersedendum  est  hoc  labore,  quia 
Petrus  Martyr  non  solum  admjttit,  cos  libros 
esse  alicujus  antiqui  Patris,  sed  etiam  ar¬ 
gumentum  inde  petere  audet  pro  suo  errore. 
Et  praeterea  cum  citetur  hic  auctor  tanquam 
antiquus,  venerabilis  Pator  a  S.  Gregorio 
hom.  34.  in  Evangelia  ;  necesse  est  omnino 
vixisse  illum  in  primis  quinque  saeculis,  quae 
a  Calvino  recipiuntur.  Nam  si  Gregorio,  qui 
nn  te  annos  mille  floruit,  fuit  hic  auctor  anti  ¬ 
quus,  et  venerabilis  Pater,  quid  erit  nobis? 

Ille  igitur  auctor  in  lib.  de  Hierarchia  ec¬ 
clesiaste  cap.  3.  par.  3.  praeter  alia  multa, 
quae  de  hoc  sacramento  dicit,  ita  ipsum  allo¬ 
quitur  :  «  0  divinissimum,  ct  sacrosanctum 
Sacramentum,  obducta  tibi  significantium 
signorum  operimenta  dignanter  aperi,  ct 
perspicue  nobis  fac  appareas  ;  nostrosque 
spirituales  oculos,  singulari,  et  aperto  tuae 
lucis  fulgore  imple.  »  Haec  ille.  At  ejusmodi 
invocatio  stidtissime,  ct  impie  referretur  ad 

sacramentum,  si  solum  esset  panis  triticeus, 
non  autem  panis  coelestis  vivus,  et  divinus. 
Respondet  Petrus  Martyrio  lib.  contra  Gar- 
dinerum ,  par.  i.  objecto  150.  Dionysium  apo¬ 
strophen  fecisse  ad  rem  significatam,  id  est, 
ad  ipsum  Christum,  qui  per  symbola  panis, 
et  vini  repraesentatur  :  «  Quemadmodum  in 
templis  Papistarum,  inquit  ipse,  videas 
procumbere  homines  ante  signa,  et  statuas, 
et  ad  illas  exclamare,  quasi  aut  B.  Yirgo,  aut 
Petrus,  et  Paulus  praesens  esset.  » 

At  bis  peccat  in  hac  responsione  Pseudo- 
martyr.  Primo,  quia  se  ipse  damnat  cum 
cceteris  sacramentariis,  qui  acerrime  repre¬ 
hendere  solent,  et  idololatriae  accusare  Ca¬ 
tholicos,  quod  orent  ante  imagines,  aut  ve¬ 
nerabile  Sacramentum  :  nunc  enim  usum 
istum  ipse  defendit,  dum  eum  sanctissimo 
Patri  tribuit.  Secundo  peccat,  quod  non  ad¬ 
vertit,  aliud  esse  ante  imagines  invocare 
Christum,  vel  sanctos,  quos  imagines  reprae¬ 
sentant,  quod  catholici  recte  faciunt ;  aliud 
invocare  ipsas  imagines,  quod  Catholici  non 
faciunt,  nec  potest  nisi  stulte,  et  impie  fieri. 
Dionysius  autem  ipsum  invocat  Sacramentum 
atque  ab  ipso  petit,  qua?  a  solo  Deo  recte  peti 
possunt  :  existimavit  igitur  in  Sacramento 
vere  Christum  ipsum  Deum,  et  hominem 
contineri,  imo  ipsum  Christum  una  cum 
externis  symbolis  Sacramentum  esse. 

Idem  Dionysius  ibidem,  sed  paulo  inferius : 

«  Pontifex,  inquit,  quod  hostiam  salvato¬ 
rem,  quae  supra  ipsum  est,  litet,  se  excusat 
ad  ipsum  exclamans  :  Tu  dixisti,  IIoc  facite 
etc.  At  certe  purus  panis  non  supra  nos 
est ;  neque  esset  opus  ulla  excusatione,  si 
merum  panem  tractare  debemus,  etiamsi  is 
Christum  significaret  :  alioqui  debuissent 
etiam  Aaronici  sacerdotes  se  excusare,  quod 
indigni  essent,  qui  tangerent  oves,  et  boves 
ill  os,  quod  ridiculum  est. 

Audiamus  nunc  quid  ipse  pro  se  afferat 
ex  Dionysio.  Affert  igitur  illa  verba  ex 
eodem  cap.  3.  par.  3.  «  Pontifex  opertum 
panem  et  individuum  aperit,  et  in  frusta  con¬ 
cidit.  )> 

Respondeo  :  Miram  esse  adversariorum 
importunitatem,  qui  si  in  uno,  vel  altero  Pa¬ 
tre  legant  Eucharistiam  vocari  panem,  sta- 
tim  clamant,  Eucharistiam  nihil  esse,  nisi  * 
panem  proprie  dictum  :  et  cum  in  omnibus 
Patribus  in  infinitis  locis  legant  Eucha¬ 
ristiam  esse  corpus  Christi,  tamen  non 
volunt  admittere  corpus  ullo  in  loco  pro¬ 
prie  accipi.  Dico  igitur  panem  voca¬ 


li  Eucharistiam,  sed  panem  coelestem,  et 
divinum,  non  triticeum  :  nam  paulo  ante  (ut 
diximus)  idem  Dionysius  scribit  eum  panem 
esse  hostiam  ipso  Pontifice  longe  digniorem, 
ita  ut  excusatione  illi  opus  sit,  quod  rem  tam 
eximiam  tractare  audeat. 


CAPUT  IV. 


SECUNDA  /ETAS  ECCLESIA  AB  ANNO  DO¬ 
MINI  100.  AD  200. 

Testimonium  S.  Justini. 


Post  Apostolorum  discipulos  in  secunda 
aetate  Ecclesiae  tres  habemus  testes  insignes, 
et  indubitatos,  Justinum  Martyrem,  Pium  I 
Pontificem,  et  Ireneeum.  Justinus  igitur  Mar¬ 
tyr  in  Apologia  2,  ad  Antoninumimperatorem , 
sic  loquitur  de  Eucharistia :  Ou  yap  w?  dptov, 
ouoe  xoivov  iropa  Taota  Aap6 xvopsv,  dAAd  Sv  Tporrov 
oia  Aoycu  (rhou  <japxoTroir(Gsi;  Tr,<jou;  Xpurro;  Zior-^p 
7ju.O)v  xai  cdpxa,  xai  cupa  urrip  cami  pia;  vjpwv 
zg/vj  :  outtd  xai  r/jv  3/  eo//,?  Aoycu  tgu  (r)soo  rap' 
auToii  Eu/aptGT^Gstcav  zpoyry,  i;  atpx  xai  crdpxs; 
xara  pE-caSoA^v  xpl-povxai  djpwv,  exeivou  tou  capxo- 
7rotv;0 ivroc  Tr,cou,  xai  adpxa,  xai  atpa  eStSdOrjpsv 
clvat.  «  Non  enim  ut  communem  panem,  ne¬ 
que  communem  potum  haec  sumimus,  sed 
quemadmodum  per  verbum  Dei  incarnatus  Je- 
sus  Christus  Salvator  noster,  et  carnem,  et  san¬ 
guinem  pro  salute  nostra  habuit  :  sic  etiam 
per  preces  verbi  Dei  ab  ipso  Eucharistiam 
faqtum  cibum,  ex  quo  sanguis,  et  carnes  no¬ 
strae  per  mutationem  aluntur,  illius  incarnati 
Jesu,  et  carnem,  et  sanguinem  esse  edocti 
sumus.  »  Haec  ad  verbum  ex  Graeco  inter¬ 
pretatus  sum  :  quia  queri  solent  haeretici  soe- 
penumero  de  interpretationibus  Catholico¬ 
rum.  Solum  ambigi  posset  de  illa  voce  : 
«  Eucharistiam  factum ;  »  nam  Graeca  vox, 


EO/apioTr/iEioav, significare  potest,  super  quem 
gratiae  actae  sunt,  vel  barbaro  vocabulo,  Eu- 
eharistizatum,  vel  (ut  nos  reddidimusj  «  Eu¬ 
charistiam  factum  »  sed  non  refert  quidquam 
hoc  ad  rem  propositam. 

Ex  hoc  igitur  loco  duobus  modis  colligi¬ 
tur  sensisse  Justinum,  veram  Christi  car¬ 
nem  proprie  in  Eucharistia  contineri.  Primo 
ex  eo,  quod  simpliciter  asserit  panem  Eucha¬ 
ristiae  non  esse  communem  panem,  sed  car¬ 
nem  Christi  :  neque  ullam  mentionem  facit 

tropi,  aut  figurae  alicujus.  Nam  si  Eucha¬ 
ristia  esset  significative  caro  Christi,  et  non 
realiter,  id  Justinus  omnino  dicere  debuisset: 
scribebat  enim  Apologiam  pro  Christianis, 
quibus  praeter  alia  crimina  objiciebatur  man¬ 
ducatio  carnium  humanarum  in  sacris,  ut 
patet  ex  Tertulliano  in  Apologetico  cap.  7. 
et  ex  Minutio  Felice  in  Octavio  :  et  quod 
maximum  est,  ex  Athenagora,  qui  in  Apolo- 
gia  ad  eumdem  Antoninum  tria  crimina  re¬ 
fellit  falso  Christianis  objecta  ;  quod  Deum 
non  esse  crederent ;  quod  humanis  carni¬ 
bus  vescerentur  ;  quod  promiscuo  concubitu 
uterentur.  Certe  enim  ad  hoc  abolendum 
crimen  omnino  dicendum  sui  Christi  car¬ 
nem  a  Christianis  non  comedi,  nisi  signifi¬ 
cative.  Et  etiamsi  id  crimen  non  fuisset 
Christianis  objectum,  stultus  fuisset  Justi¬ 
nus.  si  absque  ulla  necessitate  mysteria  reli¬ 
gionis  facillima  ipse  incredibilia  suis  verbis 
fecisset,  ad  ethnicum  imperatorem  scri¬ 
bens. 

Secundo,  id  colligimus  ex  comparatione 
Eucharistiae,  quam  facit  Justinus  cum  myste¬ 
rio  Incarnationis.  Ut  enim  doceret  non  te¬ 
mere  Christianos  credere  panem  fieri  car¬ 
nem,  adducit  in  medium  aliud  mysterium 
aeque  difficile  ;  qua  enim  potentia  fieri  po¬ 
tuit,  ut  Deus  incarnaretur,  eadem  fieri  po¬ 
tuisse  dicit,  ut  panis  fieret  caro.  Ubi  nisi 
reipsa  velit  affirmare,  panem  fieri  carnem, 
sed  solum  sgnificative,  frustra  adducit  ex¬ 
emplum  Incarnationis  :  nullum  enim  est 
miraculum  facere,  ut  panis  significet  corpus 
Christi. 

Utrumque  argumentum  solvere  nititur  Pe¬ 
trus  Martyr,  et  contrarium  etiam  colligere  ex 
hoc  loco  Justini  in  lib.  contra  Gardinerum, 
objecto  13.  et  lol .  Ad  primum  nostrum  re¬ 
spondet,  Justinum  non  dixisse  panem  Eucha¬ 
ristiae  esse  figuram  corporis  Christi,  sed  di¬ 
xisse  esse  ipsum  corpus,  quia  ita  inter  se  lo¬ 
qui  solebant  Christiani  eo  tempore,  nec  fuisse 
periculum  ne  ethnici  putarent  nos  vcreetpro- 
prie  comedere  carnem  Christi,  tum  quia 
dixerat  Justinus  pancin  et  vinum  proponi 
in  sacra  mensa ;  tum  quia  poteraut  facile 
Gentiles  colligere,  verba  illa  Christi :  Hoc  est 
corpus  meum ,  a  Justino  citata,  esse  intelli- 
genda  sacramentaliter :  tum  denique  quia 
Justinus  dicebat,  non  cujusvis  hominis  car¬ 
nem  a  Christianis  manducari,  sed  solius 
Christi,  qui  jam  surrexerat,  et  in  coelum 
ascenderat. 

At  Petrus  Martyr  multa  dicendo,  nihil  di¬ 


cit.  Nam  etiamsi  Christiani  ita  ititer  se  lo¬ 
querentur,  tamen  debuit  defensor  Christia¬ 
norum  imperatori' ethnico,  et  imperito  rerum 
nostrari.m,  explicare  tropum  in  illis  verbis 
constitutum;  alioqui  non  tollebat,  sed  augebat 
suspicionem  criminis  Christianis  objecti.  De¬ 
inde,  etiamsi  Justinus  dixerit,  panem  et  vi¬ 
num  proponi  in  sacra  mensa;  tamen  addidit, 
postmysticas  preces  non  esse  amplius  panem, 
et  vinum  commune,  sed  ipsam  carnem,  et 
sanguinem  Christi.  Et  ridiculum  est  debuis¬ 
se,  vel  potuisse  Imperatorem  ethnicum  per 
se  intelligere  verba  Christi  esse  accipienda 
sacramentaliter  :  unde  enim  id  colligeret  ho¬ 
mo  Gentilis,  qui  neque  an  Sacramenta  es¬ 
sent,  audiverat?  Opinatur  fortasse  Petrus 
Martyr  Imperatorem  illum  versatum  fuisse 
in  schola  Calvinistarum,  ut  statim  ad  tropos 
omnia  revocaret.  Denique,  quod  additur  de 
Christi  resurrectione,  nontam  explicat,  quam 
implicat  magis  difficultatem,  et  sine  ulla 
causa  reddit  fidem  nostram  homini  Gentili 
prorsus  incredibilem.  Itaque  insolubile  manet 
hoc  dilemma  :  aut  poteratJustinum  vere  dice¬ 
re,  carnem  Christi  a  Christianis  solum  in  signo 
manducari,  aut  non  poterat :  si  poterat,  prae¬ 
varicator  fuit  causae  Christianae  ;  nam  odio¬ 
sissimam  reddidit  fidem,  et  auxit  criminum 
suscipionem,  cum  posset  uno  verbo  et  fidem 
probabilem  facere,  et  crimen  diluere  :  sinon 
poterat,  certe  ideo  non  poterat,  quia  vere, 
et  non  in  signo  tantum  datur  nobis  come¬ 
denda  Christi  caro. 

Ad  secundum  nostrum  argumentum  re¬ 
spondet  Martyr,  Justinum  ideo  explicuisse 
Eucharistiam  exemplo  Incarnationis,  ut  os¬ 
tenderet  contra  haereticos  Marcionistas,  nos 
veram  Christi  carnem  per  fidem  accipe¬ 
re.  Nam  si  Christus  non  assumpsisset  per 
Incarnationem  veram  carnem,  sed  simula¬ 
tam,  et  fictam,  ut  Marcionistae,  et  Valentinia¬ 
ni  haeretici  dicebant,  non  esset  Eucharistia 
signum  verae  carnis,  neque  nos  veram  car¬ 
nem  participaremus. 

At  non  probat  hoc  loco  Justinus  incarna¬ 
tionem  ex  Eucharistia,  sed  e  contrario,  Eu¬ 
charistiam  ex  Incarnatione.  Praeterea  Justi¬ 
nus  hoc  loco  non  scribit  contra  haereticos, 
nec  mentionem  eorum  facit,  sed  persuadere 
vult  Imperatori  non  esse  impossibile  myste¬ 
rium  Eucharistiae  apud  eos,  qui  credunt 
mysterium  Incarnationis.  Adde,  quod  Impe¬ 
ratores,  et  coeteri  ethnici  tantum  aberant  ab 
opinione  Marcionis,  ut  nihil  dubitarent  Chri¬ 
stum  habuisse  veram  carnem,  cum  id  perpe- 

tuo  Christianis  objicerent,  Christum  a  Pilato 
vere  crucifixum,  et  necatum  fuisse  :  nulla 
ergo  fuit  causa,  cur  Justinus  exemplum  In¬ 
carnationis  adderet  ad  probandum  Chri¬ 
stum  habuisse  veram  carnem.  Praeterea,  si 
Eucharistia  nihil  esset  nisi  panis  significans 
carnem  Christi, nihil  inde  concluderetur  con¬ 
tra  Mnrcionem  :  nam  diceret  ille  Christum 
habuisse  carnem  phantasticam,  ct  apparen¬ 
tem,  et  eam  significari  per  Eucharistiam  ; 
ideo  veteres  non  probant  ex  signo  isto  Eu¬ 
charistiae,  Christum  habuisse  veram  carnem, 
sed  probant  et  communi  sententia,  et  fide 
Ecclesiae,  quae  erat,  Eucharistiam  esse  vere 
carnem  Salvatoris.  Quocirca  (ut  dicit  Igna- 
tius)  haeretici  illi,  simpliciter  repudiabant 
Eucharistiam.  Denique  Justinus  comparat 
Eucharistiam  cum  Incarnatione,  quoad  mo¬ 
dum,  quo  utrumque  factum  est :  dicit  enim 
eo  modo  per  preces  verbi  Dei  panem  fieri 
Eucharistiam,  ct  tunc  esse  carnem  Christi  ; 
quomodo  per  verbum  Dei,  id  est,  per  virtu¬ 
tem,  seu  imperium  Dei,  Incarnatio  facta  est. 
At  si  Eucharistia  non  esset  corpus  Christi, 
nisi  significative,  non  esset  opus  ulla  prece 
consecratoria,  sed  satis  esset  prima  institutio 

Christi  :  unde  etiam  Calvinistec  nullam  adbi- 

bent  consecrationem.  Ergo  Justinus,  qui  scri¬ 
bit  panem  Eucharistia)  fieri  corpus  Christi 
per  preces  verbi  Dei,  credebat  Eucharistiam 
non  esse  solam  figuram,  sed  reipsa  corpus 
Christi. 

Quod  autem  Martyr  cavillatur,  consecra¬ 
tionem  apud  nos  non  fieri  prece,  sed  verbis 
illis  :  Hoc  est  corpus  meum ,  nimis  leve  est, 
quia  (ut  supra  ssepe  ostendimus)  sancti  Patres 
vocant  mysticas  preces  omnium  Sacramento¬ 
rum  formas,  etiamsi  non  videantur  habere 
formam  piceum;  quia  omnes  illa)  forma), 
quocumque  modo  pronuntientur,  continent 
invocationem  Dei,  cujus  virtute  Sacramenta, 
et  eorum  effectus  producuntur. 

Yideamus  nunc  quid  Petrus  Pseudomartyr 
afferat  pro  suo  errore  cx  vero  Martyre  Jus¬ 
tino.  Duo  igitur  argumenta  profert.  Unum, 
ex  hoc  ipso  loco  a  nobis  citato,  quod  Justinus 
dicat,  pane  Eucharistia)  ali  corpora  nostra  : 
hinc  enim  colligit  verum  esse  panem  in  Eu¬ 
charistia,  non  autem  coipus  Christi, nisi  signi¬ 
ficative,  non  enim  corpoye  Christi  aluntur 
corpora  nostra,  sed  animi  tantum.  Eamdem 
objectionem  facit  Boquinus  in  libro  de  coena 
Domini,  sed  Petrus  Martyr  proponit  alte¬ 


rum  ex  Dialogo  cum  Tryphone,  ubi  Eucha¬ 
ristiam  vocat  Justinus  panem,  et  poculum. 

Sed  hoc  posterius  jam  supra  refutatum  est. 
Ad  illud  prius  respondeo  dupliciter.  Primo 
illa  verba  :  «Ex  quo  carnes  nostra)  per  mu¬ 
tationem  aluntur  )>  ,  esse  poriphrasim  panis , 
ex  quo  conficitur  Eucharistia,  ut  sit  sensus  : 
Cibus  ille,  ex  quo  carnes  nostra)  ali  solent, 
cum  prece  mystica  conseci  atur,  efficitur  cor¬ 
pus  Christi.  Neque  obstat,  quod  Justinus 
prius  meminerit  consecrationis,  quam  dicat 
exeo  cibo  ali  carnes  nostras  :  nam  non  dicit 
ipse,  ex  pane  consecrato  ali  carnes  nostras, 
ut  adversarius  contendit,  sed  dicit,  per  con¬ 
secrationem  cibum  illum,  ex  quo  carnes  no¬ 
stra)  aluntur,  fieri  corpus  Christi. 

Secundo  respondeo,  non  esse  novum  apud 
veteres,  ac  praesertim  Jrenaeum,  Hilarium, 
Nysscnum,  Cyriilum,  et  alios,  ut  Eucharistia 
dicatur  alere  corpora  nostra.  Sed  non  intel- 
ligunt  Patres,  cum  hoc  dicunt,  Eucharistia 
nutriri,  vel  augeri  mortalem  substantiam 
corporis  nostri ;  sic  enim  facerent  Euchari¬ 
stiam  cibum  ventris,  non  mentis,  quo  nihil 
absurdius  fingi  potest  :  sed  intelligunt,  ut 
postea  videbimus,  per  Eucharistiam  ali  cor¬ 
pora  nostra  ad  immortalitatem,  id  est,  susci¬ 
pere  ex  contactu  carnis  Christi  vim  quamdam, 
seu  dispositionem  ad  gloriosam  resurrectio¬ 
nem,  ct  vitam  immortalem  ;  id  quod  ex  ver¬ 
bis  illis  deducunt  Joan.  vi  :  Qui  manducat 
meam  carnem,  et  bibit  meum  sanguinem,  habet 
vitam  ceternam,  et  ego  resuscitabo  eum  in  novis¬ 
simo  die  (1).  Sed  de  Justino  hactenus. 


CAPUT  V. 

Testimonium  S.  Pii  1  Papse. 

Jam  vero  Pius  Papa  I.  qui  eodem  tempore 
sedit  in  Pontificatu,  quo  Justinus  florebat, 
statuit  poenam  satis  gravem  in  cos,  quorum 
negligontia  aliquid  dominici  sanguinis  in  ter¬ 
ram,  vel  etiam  super  altare  decideret :  jus- 
sitque  locum  lambi,  radi  etc.  ut  patet  ex  Gra¬ 
tiano  de  Consecratione  distinet.  2.  canon.  Si 
per  negligentiam,  etcxlib  i.  decreti  Yvonis, 
et  lib.  v.  Burchardi.  Quamvis  autem  non  ha¬ 
beamus  nunc  epistolam  ipsam  Pontificis,  ta¬ 
men  satis  probabile  reddit  hoc  testimonium, 

tum  auctoritas  Y vonis,Buichardi,  ct  Gratiani; 
tum  etiam,  quod  legamus  in  Tertulliano,  Ori- 
gene,  Cyrillo,  et  aliis,  qui  proximi  fuerunt  iis 
temporibus,  summam  diligentiam  adhiberi 
solitam  in  Ecclesia,  ne  quid  Sacramenti  hu¬ 
jus  ullo  modo  in  terram  decideret.  Testimo¬ 
nia  Tertulliani,  Origcnis,  ctCyrilli,  infra  suo 
loco  ponentur. 

Porro  ista  cautio  argumentum  est  evidens 
fidei  antiquorum.  Si  enim  panis  Eucharistia) 
non  esset  corpus  Christi,  nisi  repraesentati  ve, 
non  esset  adhibenda  major  diligentia,  ne  ca¬ 
deret  in  terram,  quam  ea  sit,  quam  adhibe¬ 
mus,  ne  sacra  Biblia  in  terram  cadant,  aut 
imago  aliqua  Christi,  aut  aqua  Baptismi, 
aut  quam  adhibebant  Tlebran  in  conservando 
manna,  aut  agno  paschali.  Quis  autem  audi¬ 
vit  unquam  debere  lambi,  aut  radi  terram, 
ubi  cecidisset  codex  Evangelii,  aut  imago, 
aut  manna,  aut  aqua  Baptismi  ?  Ad  hoc  te¬ 
stimonium,  non  legi  adversariorum  respon¬ 
sum. 


CAPUT  YI. 

Testimonium  sancti  Irenxi. 

Sequitur  Irenmus,  qui  eodem  smculo  flo¬ 
ruit,  quo  Justinus,  licet  paulo  posterius.  Is 
igitur  in  lib.  iv.  contra  lunreses,  cap.  34. 
disputans  contra  hameticos,  qui  negabant 
Christum  esse  Filium  Creatoris,  et  Creato¬ 
rem  mundi  hujus,  ita  loquitur  :  «  Quomodo 
autem  constabit  eis,  eum  panem,  in  quo  gra¬ 
tiae  actae  sint,  corpus  esse  Domini  sui,  et  ca¬ 
licem  sanguinis  ejus,  si  non  ipsum  fabricato¬ 
ris  mundi  Filium  dicant,  id  est,  Verbum  ejus, 
per  quod  lignum  fructificat,  defluunt  fontes, 
dat  primum  quidem  fornum,  post  deinde 
spicam,  deinde  plenum  triticum  in  spica?  » 
Ex  hoc  loco  nos  tale  argumentum  facimus. 
Irenaeus  probat  Christum  esse  Creatorem,  ex 
eo,  quod  panis  per  consecrationem  fit  corpus 
Christi  :  igitur  credebat  reipsa,  ct  non  sola 
significatione  mutari  panem  in  corpus  Christi; 
nam  mutatio  realis  requirit  plane  omnipo¬ 
tentiam  Creatoris,  non  autem  impositio  nova) 
significationis. 

Respondet  ad  hoc  argumentum  Petrus 
Martyr,  libro  contra  Gardinerum ,  objecto  02. 
et  157  :  Irenaeum  non  probare  Christum  esse 
Filium  Creatoris,  vel  Creatorem  ex  transmu¬ 
tatione  panis  in  corpus  suum,  sed  ex  eo, 


quod  utitur  pane  ad  corpus  suum  significan¬ 
dum,  et  quia  Patri  gratias  agit,  cum  pane 
illo  utitur  :  non  enim  decebat,  ut  Filius  illius 
Dei,  qui  est  contrarius  Creatori,  uteretur  re¬ 
bus  adversarii  sui,  et  de  illis  Patri  suo  gra¬ 
tias  ageret. 

At  contra  ;  nam  in  primis  argumentum  ex 
usu  rerum  Creatoris  fecerat  Irenseusin  proxi¬ 
mis  verbis  superioribus  :  dixerat  enim  solam 
Ecclesiam  recte  offerre  Deo  oblationem  cum 
gratiarum  actione  ex  creatura  ejus;  haereti¬ 
cos  autem  offerre  non  posse,  cum  non  agno¬ 
scant  eum  esse  Creatorem.  Quid  ergo  opus 
erat,  ut  rursus  idem  argumentum  repeteret ! 
Adde,  quod- illa  verba  :  «  Quomodo  autem 
constabit  eis  c-tc.  »  indicant  novum  argumen¬ 
tum  inchoari ;  alioqui  dixisset  :  Quomodo 
enim,  si  heee  ratio  ad  argumentum  praece¬ 
dens  pertineret.  Deinde,  Irenreus  hoc  loco 
ex  Eucharistia  probat  Christum  non  solum 
esse  Filium  Creatoris,  sed  etiam  ipsum  Crea¬ 
torem,  cum  ait,  non  posse  constare  panem 
Eucharistia)  esse  corpus  Domini  sui,  nisi  fa¬ 
teantur  ipsum  esse  Verbum  illud,  per  quod 
lignum  fructificat,  defluunt  fontes  etc.  At 
hoc  argumentum  nihil  concludit,  nisi  pona¬ 
mus  veram,  et  realem  mutationem  in  pane 
fieri.  Posset  enim  Christus  uti  pane  ad  cor¬ 
pus  suum  significandum,  etiamsi  non  esset 
Creator  illius  panis  ;  quemadmodum  nos 
utimur  hedera,  quam  non  creavimus,  ad  vi¬ 
num  designandum.  Imo  ncc  probat  hoc 
argumentum  Christum  esse  Filium  Creato¬ 
ris  :  potest  enim  uti  rebus  Creatoris  etiam  is, 
qui  non  est  Filius  Creatoris.  Si  quid  autem 
probat,  id  solum  est,  Christum  non  esse  ad¬ 
versarium  Creatoris;  nec  enim  uteretur  re¬ 
bus  adversarii  sui.  At  Irenreus  Filium  Crea¬ 
toris,  ct  Creatorem  affirmat  esse  Christum 
ex  hac  mutatione  panis  in  corpus  suum. 

Secundum  testimonium  est  in  eodem  cap. 
in  illis  verbis  :  «  Quomodo  autem  rursus  di¬ 
cunt,  carnem  in  corruptionem  devenire,  ct 
non  percipere  vitam,  qua)  a  corpore  Domini, 
ct  sanguine  alitur?»  Et  paulo  infra  :  «  Quem 
admodum  enim  qui  est  a  terra  panis  per¬ 
cipiens  vocationem  Dei,  jam  non  communis 
panis  est,  sed  Eucharistia  ex  duabus  rebus 
constans,  terrena,  et  coelesti  :  sic  et  corpora 
nostra  percipientia  Eucharistiam,  jam  non 
sunt  corruptibilia,  spem  resurrectionis  ha¬ 
bentia.  » 

Ex  his  verbis  tria  argumenta  colligimus. 
Primum  est :  Corpora  nostra  incorruptibilia 
fiunt,  qnia  aluntur  corpore  Christi  :  ergo 

corpus  Christi  non  solum  animis  percipitur, 
sccl  etiam  corpore  ex  Irentei  sententia.  At 
corpus  non  potest  in  coelum  conscendere,  ut 
ibi  gustet  Christi  carnem  ;  ergo  vere  praesens 
est  in  Eucharistia  ipsa  Christi  caro.  Secun¬ 
dum  est- :  Panis  terrenus  post  invocationem 
Dei,  seu  mysticas  preces,  non  est  amplius 
communis  panis,  sed  est  cibus  constans  dua¬ 
bus  rebus,  una  terrena,  altera  coelesti.  Non 
potest  autem  res  illa  coelestis  esse,  nisi  cor¬ 
pus  Christi ;  igitur  vere  est  in  Eucharistia 
corpus  Christi.  Tertium  :  Ita  panis  mutatur 
ex  terreno  in  coelestem  per  invocationem 
Dei,  sicut  corpora  nostra  mutabuntur  per 
Eucharistiam  ex  mortalibus  in  immortalia. 
Sed  corpora  nostra  reipsa  fient  immortalia, 
non  autem  sola  significatione  :  igitur  panis 
terrenus  reipsa  fit  corpus  Christi,  non  sola 
significatione. 

Ad  omnia  respondere  conantur  haeretici. 
Ad  primum  Beza  respondet  in  Cyclope ,  per 
Eucharistiam  corpora  fieri  immortalia,  quia 
per  eam  fide  conjungimur  ipsissimo  corpori 
Christi,  ex  quo  tam  animus,  quam  corpus  vi¬ 
vificatur.  Paulo  planius  id  explicat  Petrus 
Martyr,  libro  contra  Gardinerum ,  objecto 
151.  ubi  dicit,  per  Eucharistiam  corpora 
nostra  fieri  immortalia,  quia  per  eam  fide 
apprehendimus  Christum' ex  ea  fide  reno¬ 
vatur  anima  ;  ea  renovatio  redundat  in  cor¬ 
pus,  illud  que  facit  paulatim  aptum  instru¬ 
mentum  Dei,  et  vitee  aeternae  capax. 

At  contra.  Nam  Irenseus  ut  adversarii  fa¬ 
tentur)  contendit  probare  haereticis  sui  tem¬ 
poris  veram  carnis  nostrae  resurrectionem 
aliquando  futuram;  idque  probat,  quia  ipsa 
caro  nostra  per  Eucharistiam  conjungitur 
immortali,  et  vivificatrici  Christi  carni.  At  si 
esset  vera  adversariorum  sententia,  Irensei 
argumentum  vel  nihil  concluderet,  vel  certe 
esset  supervacaneum.  Nam  qui  negant  resur¬ 
rectionem  carnis,  non  admittunt  illam  re¬ 
dundantiam  gratiae  ex  anima  in  corpus,  in 
qua  ponit  Petrus  Martyr  totam  vim  argu¬ 
menti  Irenaei;  neque  admittent,  quod  dicit 
Beza,  Christi  corpus  animo  apprehensum, 
animam  et  corpus  vivificare,  imo  dicent 
inde  sequi,  corpus  non  vivificare,  sed  solam 
animam,  cum  illa  sola  Christum  apprehen¬ 
dat.  Deinde,  quid  erat  opus  urgere  tantopere 
Eucharistiam  ad  probandam  resurrectionem, 
quod  Irenseus  facit,  tum  hoc  loco,  tumlib.  v. 
et  alibi  ?  Nam  satis  erat  dicere,  Christum  per 
fidem  apprehensum  vivificaturum  animas,  et 
corpora  nostra  :  impertinens  autem  est,  unde 


excitetur  illa  fides,  utrum  sumptione  Eucha¬ 
ristiae,  aut  Baptismi,  aut  solo  Dei  verbo,  aut 
aliquo  miraculo  :  ista  enim  omnia  nihil  sunt 
apud  adversarios,  nisi  instrumenta  excitandae 
fidei. 

Ad  secundum  respondet  Martyr,  lib.  con¬ 
tra  Gardinerum ,  objecto  132.  et  133.  Eucha¬ 
ristiam  vocari  panem  non  communem,  quia 
est  sacramentum  quoddam,  proinde  panem 
sacrum  non  vulgarem  dici  debere.  Constare 
autem,  ait,  re  terrena,  et  coelesti,  id  est, 
symbolo,  et  re  significata;  licet  res  signifi¬ 
cata  procul  absit,  sive  pane,  ct  sanctifica¬ 
tione.  Est  enim  panis  res  terrena,  sanctifica¬ 
tio  autem,  qua  panis  Sacramentum  efficitur, 
res  est  coelestis. 

Utraque  absurda  est  explicatio  :  ac  pri¬ 
mum  rem  terrenam  esse  symbola,  rem  coe¬ 
lestem  esse  rem  significatam,  sed  absentem, 
nullo  modo  fieri  potest.  Nam  nihil  constare 
dicitur  ex  eo,  quod  in  ipso  non  est  :  Eucha¬ 
ristiam  autem  constare  dicit  Irenseus  ex 
duabus  rebus,  terrena  una,  altera  coelesti  ; 
vult  ergo  utramque  rem  esse  in  ipsa  Eucha¬ 
ristia. 

Respondet  Martyr,  omnino  constare  posse 
aliquid  ex  eo,  quod  in  ipso  non  est  :  «  Nam 
sermo  noster,  inquit,  constat  ex  voce,  et  re 
significata  ;  et  tamen  res  significata  ssepe 
longissime  abest  a  voce.  Praeterea  Paulus 
dicit,  Sacramenta  veteris  testamenti  consti¬ 
tisse  ex  symbolis,  et  corpore  Christi  :  man¬ 
ducabant  enim  eamdem  escam  nobiscum,  » 
i  Corinth.  x.  «At  corpus  Christi  tam  procul 
aberat,  ut  ne  natum  quidem  esset  ». 

Hic  vero  prodit  suam  imperitiam  Petrus 
Martyr.  Quis  enim  unquam  dixit,  sermonem 
constare  ex  voce,  et  re  significata  ?  nonne 
relative  opponuntur  signum,  et  res  signifi¬ 
cata?  quomodo  igitur  potest  aliquid  ex  oppo¬ 
sitis  constare  ?  fefellit  eum  fortasse,  quod 
dici  solet,  sermonem  constare  ex  voce,  et 
significatione.  Sed  significatio  in  ipsa  voce 
est,  ut  relatio  in  suo  subjecto  ;  ac  proinde 
non  potest  ex  ea  probare  Petrus  Martyr  ali¬ 
quid  constare  ex  eo,  quod  in  ipso  non  est. 
Quod  vero  addit  de  sacramentis  veteribus  ex 
Paulo,  impudens  mendacium  est.  Nusquam 
enim  Paulus  dixit,  Sacramenta  vetera  con¬ 
stitisse  ex  symbolis,  et  corpore  Christi  :  nec 
dixit  Patres  veteris  Testamenti  manducasse 
eamdem  escam  nobiscum,  ut  supra  saepius 
demonstiavimus. 

Jam  vero  illa  altera  expositio,  qua  per  rem 
coelestem  intelligunt  consecrationem,  sive 

sanctificationem,  ceque  facile  refelli  potest. 
Nam  nullam  ipsi  agnoscunt  veram  consecra¬ 
tionem  panis  ;  quam  enim  nos  adhibemus, 
incantationem  vocant ;  sed  solum  illis  conse¬ 
cratio  est  panem  deputari  a  Deo  ad  sacra¬ 
menti  usum,  id  est,  ut  repraesentet  corpus 
Christi  :  quae  consecratio  nihil  reale  ponit  in 
pane,  sed  merum  respectum  rationis.  Porro 
Irenseus  de  rebus  loquitur,  non  de  entibus 
rationis,  cum  dicit  Eucharistiam  constare 
duabus  rebus,  una  terrena,  altera  coelesti. 
Et  confirmatur  argumentum  ex  ipso  adver¬ 
sariorum  testimonio.  Nam  cum  quaeritur, 
quid  sit  res  terrena,  et  nos  dicimus  esse  ac¬ 
cidentia  panis  sensibilia;  illi  clamant,  rem 
terrenam  debere  esse  substantiam,  non  sola 
accidentia.  Si  ergo  res  terrena,  ut  vere  dici 
possit  res,  debet  esset  substantia  ;  res  coele¬ 
stis,  ut  res  vere  dici  possit,  nonne  debet  esse 
etiam  substantia  ?  quomodo  igitur  exponunt 
per  rem  coelestem,  consecrationem,  qua)  in 
re  nihil  est  ?  Praeterea  nemo  ita  loquitur  de 
aliis  sacramentis,  ut  dicat  aquam  Baptismi 
constare  duabus  rebus,  una  terrena,  altera 
coelesti;  et  tamen  aqua  Baptismi,  symbolum 
est  sacramenti,  ut  panis  Eucharistia).  Deni¬ 
que  consecratio  non  habet  eam  vim,  quam 
tribuit  Irenseus  rei  coelesti  in  Eucharistia  : 
ipse  enim  vult  Eucharistiam,  quia  re  coelesti 
constat,  facere  corpora  nostra  immortalia  ex 
mortalibus.  At  non  habet  sola  consecratio 
istam  virtutem,  et  praesertim  secundum  ad¬ 
versarios,  qui  nullam  v(m  tribuunt  sacra¬ 
mentis,  nisi  ad  fidem  excitandam  repra)sen~ 
tando.  Vera  igitur  expositio  est,  rem  terre¬ 
nam  esse  id,  quod  sensu  percipitur  in  Eucha¬ 
ristia  (illud  enim  etsi  revera  substantia  non 
sit,  tamen  vera  res,  et  vere  terrena  est,  alio- 
qui  sensibus  corporalibus  apprehendi  non 
posset)  rem  coelestem  esse  id,  quod  creditur 
nimirum  Christi  corpus  gloriosum  et  immor¬ 
tale. 

Ad  tertium  nostrum  argumentum  respon¬ 
det  Petrus  Martyr,  lib.  contra  Gardinerum , 
objecto  lo2.  ex  verbis  Irenaei  colligi  contra¬ 
rium  ejus,  quod  nos  volumus.  Ille  enim  dicit, 
sic  mutari  panem  per  consecrationem,  et  ex 
communi  fieri  sacrum,  et  coelestem,  quomo¬ 
do  per  ipsam  Eucharistiam  corpora  nostra 
fiunt  immortalia  ex  mortalibus.  At  nostra 
corpora  non  mutantur  substantialiter,  sed 
accidentaliter  tantum;  ergo  et  panis  ille  non 
mutatur  nisi  accidentaliter ;  quia  nimirum 
sit  sacramentum  religionis,  cum  antea  cibus 
es-set  tantum  vulgaris. 


Despondeo  dupliciter.  Primo,  quse  affe¬ 
runtur  ut  similia,  debere  esse  similia  in  re, 
de  qua  disputatur,  non  autem  in  omnibus. 
Volebat  autem  Irenseus  ostendere,  corpora 
nostra  vere  resurgere,  et  fieri  ex  mortalibus 
immortalia  :  id  ostendit  hac  similitudine. 
Sicut  panis  communis  et  proinde  corruptibi¬ 
lis  per  consecrationem  fit  panis  coelestis,  et 
incorruptibilis,  ita  corpora  nostra  corrupti¬ 
bilia  per  Eucharistise  perceptionem  fiunt  in¬ 
corruptibilia.  In  qua  similitudine  id  requiri¬ 
tur,  et  sufficit!,  ut  sicut  corpora  nostra  vere 
mutantur,  et  fiunt  incorruptibilia  ex  corru¬ 
ptibilibus,  ita  panis  ille  communis  vere  mu¬ 
tetur  et  fiat  incorruptibilis  :  utrum  autem  id 
fiat  per  mutationem  substantiae,  aut  acciden¬ 
tium,  impertinens  est,  ut  patet. 

Secundo  tamen  respondeo  cum  Joann.  a 
Lovanio  in  lib.  de  Eucharistia ,  Irenseum 
loqui  de  mutatione  substantiali,  tam  panis, 
quam  etiam  corporum  nostrorum.  Nam  lo¬ 
quitur  de  mutatione,  quae  fiet  in  resurrectio¬ 
ne,  quando  pulveres,  seu  cineres  corporum 
nostrorum  mutabuntur  in  corpora  humana 
gloriosa,  et  immortalia:  id  enim  apertissime 
Ireneeus  demonstrat  lib.  v.  cap.  2.  Ibi  enim 
cum  dixisset  non  posse  fieri,  quin  caro  nostra 
resurgat  immortalis,  cum  nutriatur  corpore 
ef  sanguine  Christi,  rebus  nimirum  immorta¬ 
libus  ;  ita  subjungit  :  «  Et  quemadmodum 
lignum  vitis  depositum  in  terra  suo  fructifi¬ 
cat  tempore,  et  granum  tritici  decidens  in 
terram,  et  dissolutum,  multiplex  surgit  per 
Spiritum  Dei,  qui  continet  omnia,  quae 
deinde  per  sapientiam  in  usum  hominibus 
veniunt,  et  percipientia  verbum  Dei  fiunt 
Eucharistia,  quod  est  corpus,  et  sanguis 
Christi :  sic  et  nostra  corpora  ex  ea  nutrita, 
et  reposita  in  terram,  et  resoluta  in  ea,  re¬ 
surgent  in  suo  tempore  Verbo  Dei  resurre¬ 
ctionem  eis  donante,  ingloriam  Dei  Patris.  » 
Ut  pulchre  Irenseus  comparat  corpora  nostra 
cum  grano  tritici,  quod  in  terra  dissolvitur, 
et  corrumpitur  ,  virtutem  autem  Eucharistiae 
cum  spiritu  illo,  seu  genitali  virtute,  qua)  cor¬ 
ruptum  granum  resurgere  facit.  Nam  quem' 
admodum  granum  frumenti,  etiamsi  mu¬ 
tatum  fuerit  in  putredinem,  tamen  propter 
illam  vim  genitalem,  quam  habet,  resurgit  in 
spicam  :  ita  corpora  nostra,  quamvis  in  pul¬ 
verem  resolvantur,  tamen  propter  virtutem 
receptam  a  communicatione  carnis,  et  san¬ 
guinis  Domini,  resurgunt  gloriosa,  et  immor¬ 
talia.  Et  hoc  est  etiam,  quod  Irenseus  signi¬ 
ficat,  cum  ait,  corpora  nostra  consistere, 

et  augeri  ex  corpore  et  sanguine  Christi; 
quia  nimirum  Eucharistia  facit,  ut  corpora 
non  solum  non  pereant,  sed  etiam  ut  resur¬ 
gant  aucta  pluribus  donis,  quam  antea  ha¬ 
berent  :  sicut  etiam  granum  non  resurgit 
simpliciter  in  granum,  sed  in  spicam,  id  est, 
multiplicatum  et  auctum. 

Unum  argumentum  ex  Irenseo  pro  se  ad¬ 
ducit  Petrus  Martyr  in  lib.  contra  Gardine- 
rum  objecto  154.  156.  157.  Nam  Irenreus 
scribit,  ipsum  panem  esse  corpus  Christi, 
quod  non  potest  esse  verum,  nisi  tropice  ac¬ 
cipiendo  corpus  Christi,  lib.  iv.  cap.  32. 
«Eum,  inquit  Iremeus,  qui  est  ex  creatura, 
panem  accepit,  et  gratias  egit,  dicens  :  Hoc 
est  corpus  meum ;  ct  calicem  similiter,  qui 
est  ex  ea  creatura,  quic  est  secundum  nos, 
suum  sanguinem  confessus  est.  »  Et  libro  eo¬ 
dem,  cap.  34  :  «  Quomodo  constabit  eum 
panem,  in  quo  grati  re  actce  sunt,  esse  corpus 
Domini  etc.  »  Et  libro  eodem,  cap.  57  : 
«  Accipiens  panem,  suum  corpus  confiteba¬ 
tur.  » 

Respondeo  :  Ircnrcus  non  significat  panem 
simpliciter  esse  corpus  Christi,  sed  panem  in 
quo  gratiae  actae  sunt,  id  est,  panem  sanctifi- 
catum,  et  factum  Eucharistiam,  ut  Justinus 
loquebatur,  xp oortv  Eu/aptcr/jOeTaav.  Credibile 
enim  omnimo  est,  Lenaeum  eadem  voce 
graeca  usum,  quam  interpres  non  potuit  red¬ 
dere  unica  voce,  sed  per  circumlocutionem 
expressit.  Porro,  panis  factus  Eucharistia, 
vere,  et  proprie  est  corpus  Christi.  Similis 
locutio  esset,  si  quis  diceret :  Virga  Mosis 
versa  in  draconem  ambulabat,  ct  comede¬ 
bat  :  et  aqua  a  Christo  in  vinum  conversa, 
colorem,  ct  saporem  vini  habebat. 

Profert  etiam  aliud  argumentum  Petrus 
Martyr  ex  eo,  quod  Irenaeus  dicit,  corpore 
Christi  ali,  ct  augeri  corpora  nostra.  Sed  hoc 
jam  est  solutum. 


CAPUT  VII. 

TERTIA  JETAS  ECCLESI.E  AB  ANNO  DOMINI 

200  AD  300. 

Testimonium  Terta  Iliam. 

In  tertia  aetate  habemus  tres  testes,  Tertul¬ 
lianum,  Origenem,  Cyprianum.  Tertullianus 
ad  initium  anni  200  floruit,  et  quamvis  hae¬ 


reticus  fuerit  Monlanista  in  extrema  aetate 
sua,  tamen  a  nullo  veterum  Patrum  repre¬ 
henditur  hoc  nomine,  quod  erraverit  circa 
Sacramentum  Dominici  corporis.  Itaque  pot¬ 
est  ad  testimonium  dicendum,  tanquam 
auctor  antiquissimus  et  doctus,  admitti,  ut 
etiam  eum  admittunt  haeretici  hujus  tem¬ 
poris. 

Is  igitur  in  lib.  ii.  ad  Uxorem. ,  cum  horta¬ 
retur  heminas  Christianas,  ut  non  nuberent 
gentilibus  maritis,  praeter  alia  argumenta, 
quibus  id  persuadere  nititur,  unum  sumit  adi 
Eucharistiae  communicatione.  Nam  aut  opor¬ 
tebit  clam  marito  sumere  Eucharistiam,  et 
hoc  vix  fieri  poterit;  aut  illo  sciente,  et  tum 
exponetur  Sacramentum  contemptui.  «Non 
sciet,  inquit,  maritus  quid  secreto  ante  om¬ 
nem  cibum  gustes  ;  et  si  sciverit,  panem,  non 
illum  credit  esse  qui  dicitur.  »  Haec  ille.  Ubi 
Tertullianus  satis  aperte  indicat  Euchari¬ 
stiam  non  esse  panem  materialem,  licet  id 
videatur  esso  gentilibus,  sed  esse  Christum. 

Respondet  Petrus  Martyr  in  lib.  contra 
Gardinerum ,  objecto  160.  velle  Tertullianum 
dicere,  gentiles  non  scire  Eucharistiam  esse 
sacramentum,  sed  prophanum  panem  so¬ 
lummodo  credere. 

At  repugnat  ratio  grammaticae.  Nam  Ter¬ 
tullianus  ait :  «  Et  si'  sciverit,  panem  non  illum 
credit  esse,  qui  dicitur  »  :  non  autem  ait : 
Non  illud  credit  esse,  quod  dicitur  :  certe 
sacramentum  est  generis  neutri,  non  mascu¬ 
lini.  Denique  nulla  difficultas  erat,  vel  foerni- 
nae  Christianae  significandi  panem  illum  esse 
sacrum,  quod  repraesentaret  Christum  ;  vel 
viro  gentili  id  credendi.  Tertullianus  autem 
loquitur  de  re,  quam  maritus  gentilis  non  fa¬ 
cile  credere  posset,  nec  tuto  illi  explicanda 
esset. 

Idem  Tertullianus  in  lib.  dc  Corona  militis 
inter  alios  Christianos  ritus  ponit  summam 
cautionem,  quam  adhibebant  Christiani,  ne 
aliquid  Eucharistiae  in  terram  caderet :  «  Ca¬ 
licis,  inquit,  aut  panis  etiam  nostri  aliquid 
decuti  in  terram  anxie  patimur.  »  Haec  ille  : 
de  quo  argumento  supra  diximus  in  te¬ 
stimonio  S.  Pii  Papae. 

Idem  Tertullianus  in  lib.  de  Rcsurrect.  car¬ 
nis  probat,  vere  carnem  resurrecturam,  et 
non  solam  animam  salvandam,  ex  eo,  quod 
omnia  sacramenta  per  corpus  transeunt  ad 
animam  :  «  Caro,  inquit,  abluitur,  ut  anima 
emaculetur ;  caro  inungitur,  ut  anima  conse¬ 
cretur  ;  caro  corpore,  ct  sanguine  Christi 
vescitur,  ut  anima  dc  Deo  saginetur.  » 

Respondent  Petrus  Martyr  loco  citato,  et 
Bcza  in  Cyclope ,  et  Boquinus  in  libro  de 
Ccena  Domini ,  a  Tertulliano  vocari  corpus 
Christi,  ipsum  sacramentum  corporis,  quia 
repraesentat  per  modum  signi  ipsum  verum 
corpus  Christi. 

At  si  ita  est,  argumentum  Tertulliani  con¬ 
cidit.  Dicent  enim  haeretici,  qui  negabant 
veram  resurrectionem,  quod  sicut  sola  anima 
verum  corpus  Christi  percipit,  caro  autem 
non  ipsum  corpus,  sed  ejus  figuram  :  ita  so¬ 
lam  animam  vere,  et  proprie  resurgere,  car¬ 
nem  autem  non  vere  et  proprie,  sed  meta¬ 
phorice. 

Idem  denique  in  libro  de  Idololatria  repre¬ 
hendens  quosdam,  qui  artifices  idolorum  ad 
sacerdotium,  vel  certe  diaconatum  promove¬ 
bant  :  «  Proh  scelus,  inquit,  semel  Judaei 
Christo  manus  intulerant,  isti  quotidie  corpus 
ejus  lacessunt,  o  manus  praecidendae  etc.  » 
Ac  certe  non  conferret  Tertullianus  crimen 
eorum,  qui  indigne  tractant  hoc  Sacramen¬ 
tum,  cum  Christi  crucifixione,  nec  manus 
illas  praecidendas  diceret,  si  tantum  putaret 
esse  in  Sacramento  corporis  Christi  figuram. 
Nam  etiamsi  injuria  imaginis  refertur  (ut  su¬ 
pra  diximus)  ad  exemplar ;  tamen  quando 
non  fit  ea  intentione,  ut  laedatur  exemplar, 
non  est  crimen  ullo  modo  conferendum 
cum  injuria,  qme  fit  ipsi  exemplari  in  se.  Ter¬ 
tullianus  autem  non  loquitur  de  illis,  qui  de¬ 
dita  opera,  et  ut  Christum  injuria  afficerent, 
Sacramentum  ejus  violabant;  sed  de  illis, 
qui  cum  peccatores  essent,  audebant  corpus 
Domini  tractare  et  porrigere  communica¬ 
turis. 

Sed  videamus  quid  illi  ex  Tertulliano  af¬ 
ferant.  Tria  igitur  testimonia  ex  illo  produ¬ 
cunt.  Primum  est  lib.  i.  contra  Marcionem, 
paulo  ante  medium  :  «  Sed  ille,  inquit,  usque 
nunc  nec  aquam  reprobavit  Creatoris,  qua 
suos  abluit,  nec  oleum,  quo  suos  ungit,  nec 
mellis  et  lactis  societatem,  quo  suos  infan¬ 
tat,  nec  panem,  in  quo  ipsum  corpus  suum 
repraesentat.  » 

Respondeo  :  Verbum  Repraesentandi  am¬ 
biguum  est :  significat  enim  praesentem  rem 
aliquam  facere,  sive  rcipsa,  sive  in  signo  ali¬ 
quo,  vel  imagine.  Ac,  ut  omittam  testimonia 
Ciceronis,  et  etiam  sanctorum  Patrum, .  qui 
frequenter  utuntur  hac  vocc  ad  significandum 
rem  aliquam  vere,  et  proprie  praesentem  ex¬ 
hiberi  :  Tertullianus  ipse  utriusque  significa¬ 
tionis  exempla  praebere  potest,  lib.  iv.  in 
Marcionem ,  circa  medium  :  «  Itaque,  inquit, 


jam  repraesentas  eum  :  Ilie  est  ‘Filius  meus 
etc.  »  Ubi  dicit  Deum  Patrem,  qui  aliquando 
promiserat  Filium,  eumdem  repraesentasse, 
cum  ait  in  monte  Thabor  :  Hic  est  Filius 
meus  ;  ubi  apertissime  vocat  repraesentare, 
exhibere  reipsa  :  et  in  libro  contra  Praxeam 
vocat  Filium  Patris  repraesentatorem,  quia 
revera  Pater  est  in  Filio.  Sed  ipse  idem  in 
lib.  de  Domitent,  distinguit  adulterium,  reip¬ 
sa  commissum,  ab  adulterio  per  concupi¬ 
scentiam  in  mente  repraesentatum  ;  ubi  re¬ 
praesentare  est  exhibere  non  reipsa,  sed  in 
imagine. 

Cum  ergo  vox  ambigua  sit,  non  potest 
recte  ullo  modo  colligi, Tertullianum  loqui  de 
repraesentatione  in  signo,  et  non  in  re  ; 
imo  contra  potius,  quia  magis  proprie  di¬ 
citur  repraesentari,  quod  reipsa  exhibetur, 
quam  quod  solum  in  signo  :  probabilius  col¬ 
ligetur  Tertullianum  loqui  de  repraesenta¬ 
tione,  qua  reipsa  corpus  Domini  exhibetur. 

Quare  Petrus  Martyr  lib.  contra  Gardin. 
object.  100.  tractans  hunc  locum  Tertulliani, 
fatetur  non  posse  ex  hoc  solo  loco  aliquid 
certi  concludi,  sed  oportere  ex  aliis  locis  ve¬ 
nari  mentem  Tertulliani,  et  remittit  nos 
ad  alium  locum,  quem  nos  paulo  post  excu¬ 
tiemus. 

Secundum  testimonium  proferunt  ex  lib. 
iii.  contra  Marcionem ,  et  ex  libro  contra  Ju¬ 
daeos :  nam  eadem  verba  in  utroque  libro 
habentur.  Sic  ergo  Tertullianus  in  libro 
contra  Judaeos,  ait:  «  De  hoc  ligno  Deus  per 
Ilieremiam  insinuat,  quod  essetis  dicturi  ; 
Venite  mittamus  lignum  in  panem  ejus.  Uti¬ 
que  in  corpus  ejus  lignum  missum  est :  sic 
enim  Christus  revelavit,  panem  corpus  suum 
appellans,  cujus  retro  corpus  in  panem 
Prophetes  nuntiavit.  »  Et  rursus  sic  ait  lib. 
iii.  in  Marcionem:  «Hoc  lignum,  etHieremias 
tibi  insinuat  dicturis  praedicans  Judicis  :  Ve¬ 
nite  mittamus  lignum  in  panem  ejus,  utique 
in  corpus.  Sic  enim  Deus  in  Evangelio  quo¬ 
que  vestro  revelavit,  panem  corpus  suum 
appellans,  ut  et  hinc  jam  eum  intelligas  cor¬ 
poris  sui  figuram  panis  dedisse,  cujus  retro 
corpus  in  panem  Prophetes  figuravit.  » 

Respondeo  :  hic  locus  Catholicis  favet,  non 
haereticis,  si  sententia  Tertulliani  diligenter 
consideretur.  Nam  scribit  ipse  apud  Iliere¬ 
miam  per  panem  intelligi  corpus  Chi  isti, 
quod  in  ligno  crucis  affixum  fuit :  atque  addit 
Christum  ipsum  ita  explicuisse  prophetiam 
Hicremiae,  cum  de  pane  Eucharistia}  dixit  : 
Hoc  est  corpus  meum,  quod  pro  vobis  tradetur. 

Ubi  necesse  est  per  panem  apud  Iliere- 
miam  non  accipere  panem  materialem,  qui 
significet  corpus  Christi  (ut  hseretici  loquun¬ 
tur  de  pane  Eucharistia;)  sequeretur  enim 
panem  fuisse  crucifixum,  non  autem  ipsum 
Christum,  si  ita  acciperemus  eo  loco  panem  ; 
sed  accipere  cogimur  per  panem,  ipsum 
verum  Christi  corpus,  quod  est  panis  vitee. 
Itaque  Ilieremias  loquitur  quidem  figurate, 
sed  tropus  non  est  in  eo,  quod  panis  dicatur 
corpus,  quia  sit  corporis  signum;  sed  in  eo, 
quod  corpus  dicatur  panis,  quia  nutrit  ani¬ 
mas  nostras  instar  panis  ;  ut  etiam  recte  ex¬ 
posuit  Lactantius  lib.  iv.  diuin.  Institut.  cap. 
18.  ubi  dicit  corpus  Domini  vocari  panem  a 
Hieremia,  quia  est  cibus,  et  vita  hominum, 
qui  credunt  in  eum.  Sed  Christus  per  Tertul¬ 
lianum  declaravit  prophetiam  Hieremiae, 
cum  ait  de  pane  :  Hoc  est  corpus  meum  ;  ergo 
Christus  non  de  pane  materiali  dixit :  Hoc  est 
corpus  meum  ;  sed  de  pane  coelesti  qui  est 
vere  corpus  ejus.  Nam  si  Dominus  de  pane 
materiali  dixisset :  Hoc  est  corpus  meum,  se¬ 
queretur  ,  panem  materialem  fuisse  pro 
nobis  crucifixum :  dc  illo  enim  pane  dixit  : 
Hoc  est  corpus  meum ,  secundum  Tertullianum, 
de  quo  dixit  Hieremias  :  Mittamus  lignum  in 
panem  ejus.  Quare  ex  sententia  Tertulliani, 
illud  pronomen,  Hoc,  demonstrat  quidem 
panem,  sed  panem  coelestem  ;  vel  certe  de¬ 
monstrat  panem  terrenum,  non  qui  maneat, 
sed  qui  mutetur  in  corpus  Christi,  ut  sensus 
sit  eorum  verborum  (secundum  Tertullia¬ 
num)  IIoc  est  corpus  meum,  id  est ;  Hic  panis, 
quem  vobis  porrigo,  non  est  panis  commu¬ 
nis,  sed  est  ipsum  corpus  meum  :  vel,  Hoc, 
quod  hactenus  fuit  panis  communis,  jam  est 
corpus  meum. 

Porro  illa  verba  obscurissima  Tertulliani 
ex  lib.  iii.  contra  Marcionem :  «  Hinc  intel- 
liges  corpori  sui  figuram  panis  dedisse,  » 
non  significant  Christum  dedisse  Apostolis 
figuram  corporis  sui,  non  ipsum  corpus : 
alioqui  non  diceret  corporis  figuram  panis, 
sed  figuram  corporis  panem  dedisse.  Signi¬ 
ficat  igitur  Christum  dedisse,  id  est,  expli¬ 
cuisse,  sive  implesse  figuram  corporis  sui, 
quam  in  pane  Hieremias  posuerat.  Itaque  sic 
ordinanda  sunt  illa  verba ;  Hinc  intelliges 
corporis  sui  figuram  ;  figuram,  inquam,  pa¬ 
nis,  id  est,  in  panis  vocabulo  latentem,  Chri¬ 
stum  aperuisse  ;  unde  subjungit  :  «  Cujus 
retro  corpus  in  panem  Prophetes  figuravit. » 
Est  enim  antithesis  quaedam  in  his  verbis  no¬ 
tanda  :  nam  sicut  Hieremias  panem  dixit. 


cum  significare  vellet  corpus  Domini ;  sic  e 
contrario  Dominus  corpus  suum  esse  dixit, 
cum  panem  vitae  discipulis  daret. 

Sequitur  tertius  locus  ex  lib.  iv.  contra 
Marcionem ,  ubi  sic  legimus  :  «  Acceptum 
panem,  et  distributum  discipulis,  corpus 
suum  illum  fecit;  Hoc  est,  corpus  meum  di¬ 
cendo,  id  est,  figura  corporis  mei.  Figura 
autem  non  fuisset,  nisi  veritatis  esset  cor¬ 
pus.  » 

Respondeo  :  priora  verba  hujus  testimo¬ 
nii  ,  quod  omnes  Sacramentarii  tanquam 
Achillem  quemdam  in  prima  acie  constituunt, 
pro  nobis  maxime  faciunt :  posteriora  autem 
nihil  obsunt  causa;  nostrae.  Illud  enim  :  «Ac¬ 
ceptum  panem  corpus  suum  fecit  dicendo  : 
Hoc  est  corpus  meum,  »  aperte  indicat  pa¬ 
nis  realem  mutationem  in  corpus  Christi  ; 
illud  autem  : «  Hoc  est  figura  corporis  mei », 
non  significat  (ut  Sacramentarii  credunt) 
panem  Eucharistiae  esse  figuram  corporis 
Domini,  sed  quod  fuit  olim  figura  in  Testa¬ 
mento  veteri,  nunc  in  corporis  veritatem 
esse  mutatum.  Conjungitur  enim  illud  :  «  Fi¬ 
gura  corporis  mei,  »  non  cum  voce  proxime 
praecedente  :  «  corpus  meum,  »  sed  cum 
pronomine  :  «  Hoc,  »  ut  sit  hic  sensus  :  Ac¬ 
ceptum  panem  corpus  suum  fecit,  dicendo  : 
Hoc,  id  est,  panis,  qui  olim  fuit  figura  cor¬ 
poris  mei,  nunc  est  corpus  meum  :  ubi  pro¬ 
nomen  :  «  Hoc  »  demonstrat  panem,  non  qui 
manet,  sed  qui  mutatur,  ut  supra  diximus. 

Id  autem  ita  esse  probatur  primo  ex  illis 
verbis  sequentibus  :«  Figuraautem  non  fuis¬ 
set,  nisi  veritatis  esset  corpus.  »  Si  enim  per 
figuram  intelligerct  Eucharistiam,  non  dice¬ 
ret,  «  non  fuisset  »,  sed,  non  esset  :  loquitur 
igitur  de  figura  Testamenti  veteris,  quae  sine 
dubio  vera  figura  non  fuisset,  nisi  corpus 
verum  ei  responderet. 

Secundo  idem  patet  ex  verbis  paulo  infra 
sequentibus:  «  Cur,  inquit,  panem  corpus 
suum  appellat,  et  non  magis  peponem,  quem 
Marcion  cordis  loco  habuit,  non  intelligens 
veterem  fuisse  istam  figuram  corporis  Christi, 
dicentis  per  Hicremiam  :  Yenite  conjiciamus 
lignum  in  panem  ejus,  scilicet  crucem  in 
corpus  ejus?  Itaque  illuminator  antiquitatum 
quid  tunc  voluerit  significasse  panem,  satis 
declaravit,  corpus  suum  vocans  panem.  » 
Ubi  Tertullianus  dicit,  Christum  vocasse  cor¬ 
pus  suum  panem,  non  peponem,  aut  aliquem 
alium  cibum,  ut  impleret  figuram  Hieremia;, 
qui  nomine  panis  significaverat  Christi  cor¬ 
pus  :  non  ergo  Christus  instituit  in  Eucha- 


caput  vm. 


75 


ristia  figuram  corporis  sui,  ut  adversarii  vo¬ 
lunt,  sed  implevit  figuram  veterem  ex  pane 
conficiendo  corpus  suum. 

Tertio  ex  verbis  aliis  sequentibus,  ubi  ex¬ 
plicans  prophetiam  Jacob,  Genes,  xlix.  La- 
vabit  in  vino  stolam  suam  ;  et  in  sanguine  uvae 
pallium  suum  (1).  «Stolam,  inquit,  carnem 
demonstrat,  et  vinum  sanguinem.  Ita  et  nunc 
sanguinem  suum  in  vino  consecravit,  qui 
tunc  vinum  in  sanguine  figuravit. »  Ubi  notan¬ 
dum,  quod  sicut  apud  Hieremiam  panis  si¬ 
gnificabat  corpus,  quia  corpus  Domini  est  ci¬ 
bus  fidelium,  ut  supra  diximus  :  ita  vinum 
apud  Jacobum  Patriarcham  significat  san¬ 
guinem  Domini,  quia  sanguis  Domini  est  po¬ 
tus  fidelium.  Christus  autem  ut  explicaret  is¬ 
tas  figuras,  seu  vaticinia,  corpus  sub  specie 
panis,  et  sanguinem  sub  specie  vini  nobis 
tradidit :  et  sane  si  non  verum  corpus,  et  san¬ 
guinem  reipsa  dedisset,  non  recte  explicuis¬ 
set,  vel  implesset  vaticinia.  Nam  tam  Iliere- 
mias  per  panem  verum  corpus,  quam  Jacob 
per  vinum  verum  sanguinem  praenuntiavit, 
ut  Tertullianus  dicit.  Illa  autem  verba  Ter¬ 
tulliani  :  «  Qui  tunc  vinum  in  sanguine  figu¬ 
ravit,  «referuntur  ad  illa  verba  Jacobi,  in  san¬ 
guine  uvae  palliumsuum.  Yult  enim  dicere  per 
sanguinem  uvae,  intelligi  vinum,  sed  per  vi¬ 
num  intelligi  sanguinem  Domini,  ut  ipse  ex¬ 
plicat,  cum  ait  per  stolam  carnem,  per  vi¬ 
num  sanguinem  demonstrans. 

Quarto  denique  idem  patet  ex  progressu 
totius  libri.  Nam  propositum  ejus  erat  osten¬ 
dere  Christum  in  Evangelio  non  destruxisse 
Testamentum  vetus,  sed  illud  implesse.  Ita¬ 
que  percurrit  Tertullianus  plurima  Christi 
opera,  ac  demonstrat  Christum  in  omnibus 
illis  dedisse  operam,  ut  impleret  figuras  le¬ 
gis  :  igitur  hoc  etiam  loco  non  inducit  figu¬ 
ram  institutam  in  Testamento  novo,  sed  im- 
pletionem  tantum  veterum  figurarum. 


CAPUT  VIII. 

Testimonium  Origenis. 

Origenes,  qui  Tertulliano  non  multo  po¬ 
sterior  fuit,  multis  in  locis  de  sacramento 
Eucharistia!  loquitur  :  ac  primum  homil  13. 
in  Exod.  exponens  cap.  xxv.  hujus  li'  ri, 
cum  hortari  vellet  populum,  ut  non  contem¬ 
neret  verbum  Dei,  adducit  exemplum  dili- 
(1)  Gen.  XLIX,  H. 


gentise  omnium  Christianorum  in  conser¬ 
vando  Christi  corpore :  «  Yolo,  inquit,  vos 
admonere  religionis  vestrae  exemplis:  nostis, 
qui  divinis  mysteriis  interesse  consuevistis, 
quomodo  cum  suscipitis  corpus  Domini,  cum 
omni  cautela,  et  veneratione  servatis,  ne  ex 
coparum  quid  dicedat,  ne  consecrati  mu¬ 
neris  aliquid  dilabatur  ;  reos  enim  vos  cre¬ 
ditis,  et  recte  creditis,  si  quid  inde  per  ne- 
gligentiam  dicedat.  »  Ha3C  ille.  Porro  adver¬ 
sarii,  neque  corpus  Domini  servant,  cum  non 
agnoscant  Sacramentum,  nisi  in  usu,  neque 
consecrant,  neque  reos  se  putant,  si  quid 
illius  panis,  aut  vini  in  terram  cadat.  Et  me¬ 
rito  non  putant,  quia  nihil  nisi  panem  ha¬ 
bent  :  at  si  vere  corpus  Domini  haberent  aut 
habere  se  crederent,  certe  vel  diligentissime 
conservarent,  ut  semper  Ecclesia  fecit,  aut 
se  aperte  impios,  et  sacrilegos  testarentur. 
Ad  hoc  testimonium,  ut  etiam  ad  sequens, 
non  vidi  responsionem  adversariorum. 

Alterum  testimonium  Origenis  est  in  ho¬ 
mil.  5.  in  diversa  loca  Evangelii,  in  qua  tractat 
de  puero  centurionis:  «  Quando  sanctum  ci¬ 
bum,  illudque  incorruptum  accipis  epulum, 
quando  vita!  pane,  et  poculo  frueris,  man¬ 
ducas  et  bibis  corpus  et  sanguinem  Domini, 
tunc  Dominus  sub  tectum  tuum  ingreditur. 
Et  tu  ergo  humilians  temetipsum,  imitare 
hunc  centurionem,  et  dicito  :  Domine,  non 
sum  dignus,  ut  intres  subtectum  meum.  Ubi 
enim  indigne  ingreditur,  ibi  ad  judicium  in¬ 
greditur  accipienti.  »  Hsec  ille.  Sane  ista  non 
possunt  recte  dici  nisi  de  vero  corpore  Do¬ 
mini,  quod  vere  ore  corporis  accipiatur.  Nam 
si  loqueretur  Origenes  de  corpore  Domini 
per  metonymiam,  id  est,  de  pane  significante 
corpus  Christi,  non  vocaret  eum  panem  in¬ 
corruptum  epulum,  nec  ei  dici  vellet  :  Do¬ 
mine ,  non  sum  dignus ,  etc.  Si  vero  loqueretur 
de  ipso  Christo  per  panem  significato,  qui 
per  fidem  accipitur,  non  diceret  :  «Ubi  indi¬ 
gne  ingreditur,  ibi  ad  judicium  ingreditur 
accipienti.  »  Nam  secundum  adversarios 
Christus  per  fidem  non  potest  accipi  nisi  a 
piis,  et  ad  vitam  ;  quod  enim  indigne  acci¬ 
pitur  ab  impiis,  non  est  nisi  externum  sym¬ 
bolum,  secundum  adversarios.  At  Origenes 
illi,  qui  ingreditur  ad  pios,  et  impios,  vult 
dici :  Domine  non  sum  dignus ,  ergo  vel  vult 
adorari,  et  invocari  panem,  quod  est  absur¬ 
dissimum  ;  vel  vult  sub  illis  speciebus  vere 
Christum  ipsum  contineri. 

Tertius  locus  est  homil. 7.  in  libro  Numeri: 

«  Tunc  inquit,  in  ccnigmate  est  manna  cibus, 
nunc  autem  in  specio  caro  Verbi  Dei,  et  ve¬ 
nis  cibus,  sicut  ipse  elicit,  quia  caro  mea  vero 
est  cibus  ».  Haec  illo.  At  certe  species  cum 
aenigmate  opponitur,  idem  significat,  quod 
veritas  collata  figurcc.  Si  autem  Eucharistia 
esset  corpus  Christi,  solum  tropice;  non  in 
specie,  sed  in  aenigmate  dici  deberet  caro 
Domini  :  nam  etiam  manna  erat  cobpus  Do¬ 
mini  tropice,  id  est,  significative.  Et  confir¬ 
matur  argumentum  ex  verbis  praecedentibus 
ubi  Origenes  dicit  Hebraeos  habuisse  Bap¬ 
tismum  in  aenigmate,  dum  transirent  mare 
Rubrum,  nobis  autem  in  specie  per  Bapti¬ 
smum  conferri  regenerationem.  At  vera  re¬ 
generatio  nobis  datur  in  Baptismo,  quam 
non  dabat,  sed  adumb  rabat  solum  transitus 
maris  Rubri :  ergo  eodem  modo  vera  caro  no¬ 
bis  datur  in  Eucharistia, quam  non  dabat, sed 
in  aenigmate  significabat  manna  Judaeorum. 

Ad  hunc  locum  respondent  adversarii,  ac 
maxime  Petrus  Martyr  in  libro  contra  Gar- 
dinerum ,  part.  iv.  Origenem  loqui  de  modo  lo¬ 
quendi,  non  existentia  rerum,  id  est,  asserere 
Judaeos  habuisse  corpus  Christi  in  aenigmate, 
quia  non  declarabatur  eis,  quid  significaret 
manna :  nobis  autem  dari  in  specie,  quia 
aperte  nobis  dicitur,  quid  significet  panis 
Eucharistiae. 

Sed  fallitur,  aut  fallit  Petrus  Martyr.  Nam 
Origenes  utrumque  dicit,  et  Deum  locutum 
olirn  in  aenigmate,  quod  nunc  in  specie  dat. 
Sic  enim  ait :«  Verum  tamem  Moyses  prius¬ 
quam  acciperet  /Ethiopissam,  non  est  scri¬ 
ptum,  quia  in  specie  locutus  sit  ei  Deus,  et  non 
in  aenigmate  :  sed  ubi  accepit  ^Ethiopissam, 
tunc  dicit  de  eo  Deus,  quia  os  ad  os  loquar 
ad  eum,  in  specie, et  non  in  aenigmate.  Modo 
enim  cum  Moses  venit  ad  nos,  et  conjunctus 
est  huic  nostrae  Mtthiopissae,  lex  Dei,  jam 
non  in  figuris,  et  imaginibus,  sicut  prius,  sed 
in  ipsa  specie  veritatis  agnoscitur  :  et  quae 
prius  in  aenigmate  designabantur,  nunc  in 
specie,  et  veritate  complentur».  Haec  ille.  Vi¬ 
des  hic  non  solum  Deum  clarius  loqui  sed 
etiam  reipsa  praestare,  quae  in  aenigmate  de¬ 
signabat?  Eucharistia  igitur  veram  carnem 
continet,  quam  in  aenigmate  manna  desi¬ 
gnabat. 

Videamus  nunc  quid  illi  contra  nos  afle- 
rantex  Origene.  Profert  Petrus  Martyr  loca 
sex  Origenis  in  libro  contra  Gardinerum ,  ob¬ 
jecto  162.  Et  sequentibus,  qua;  tamen,  aut 
nihil  concludunt,  aut  nobis  magis,  quam  ad¬ 
versariis  favent.  Primus  locus  est  ex  horni!. 


1G.  in  Numeros  :  «Biberet,  inquit,  dicimur 
sanguinem  Christi  non  solum  Sacramento¬ 
rum  ritu,  sed  etiam  cum  sermones  ejus  reci¬ 
pimus.  »  Haec  ille.  Hinc  adversarii  probare 
nituntur  in  Sacramentis  non  bibi  sanguinem 
Christi,  nisi  spirituali  ter,  sicut  non  nisi  spiri- 
tualitcr  bibitur  in  concione. 

At  contrarium  potius  sequitur.  Non  enim 
dicit  Origenes  eodem  modo  bibi  Christi  san¬ 
guinem  in  Sacramentis,  quo  bibitur  in  con¬ 
cione  ;  imo  cum  distinguat  hos  duos  mo¬ 
dos,  indicat  esse  modos  diversos  ;  et  per  hoc 
bibi  in  concione  spiritualiter ,  in  Sacra¬ 
mentis  autem  reipsa. 

Secundus  locus  est  ex  commentario  Ori¬ 
genis  in  cap.  20.  Matthaei,  ubi  sic  legimus  : 
«  Panis  iste  ,  quem  Deus  Verbum  corpus 
suum  esse  fatetur,  verbum  est  nutritorium 
animarum.  »  Notat  Martyr  panem  ipsum 
vocari  corpus  Christi ;  proinde  panem  ma¬ 
terialem  esse  in  Eucharistia.  Deinde  addit : 
eum  panem  dici  verbum,  quia  sacramenta 
sunt  verba  visibilia.  Addit  denique  non 
posse  panem  dici  verbum  nutritorium ,  si 
per  transubstantiationem  evanescat :  id  enim 
quod  nihil  est,  non  potest  aliquid  nutrire. 

Picspondeo  :  Origenes  prectermisso  litterali 
sensu  omnibus  noto,  exponit  mystice  totum 
hunc  locum.  Nec  per  panem  intelligit  panem 
materialem,  qui  sit  verbum  visibile  :  sed 
intelligit  sermones  Christi,  seu  verba  Dei  non 
visibilia,  sed  audibilia  ;  dicit  enim  hoc  ver¬ 
bum  esse  verbum  de  Deo  Verbo  procedens, 
et  panem  de  pane  coelesti,  id  est,  esse  sermo¬ 
nem  quem  loquitur  Christus,  qui  est  Deus 
Verbum,  et  panis  coelestis.  Vide  totum  locum 
t.  35.  In  Matthaeum ,  et  nihil  dubitabis,  quin 
mystica  sit,  non  litteralis  Origenis  expositio. 

Tertius  locus  est  in  homil.  7.  In  Le viticum, 
ubi  postquam  dixerat  Origenes ,  carnem 
Christi  esse  verbum  Dei,  subjungit  :  «  Si 
enim  secundum  litteram  sequaris  hoc,  quod 
dictum  est  :  Nisi  manducaveritis  carnem 
meam,  et  biberitis  sanguinem  meum,  occi¬ 
dit  hrec  littera.  Ubi  videtur  non  admittere 
ullum  alium  sensum,  nisi  mysticum. 

Respondeo  primum  :  Si  quid  probat  hoc 
testimonium,  solum  probat  non  agi  de  Eu¬ 
charistia  in  vi.  cap.  Joan.  non  autem  probat 
in  Eucharistia  non  esse  verum  Christi  cor¬ 
pus.  Nam  etiam  adversarii  docent  Joan.  vi. 
non  agi  de  Eucharistia;  et  tamen  non  con¬ 
cederent,  carnem  Christi  non  manducari, 
nisi  audiendo  concionem  :  hoc  enim  esset 
plane  tollere  sacramentum  Eucharistia1. 

Dico  secundo,  illa  verba  :  Nisi  manducave¬ 
ritis  carnem  Filii  hominis,  tribus  modis  exponi 
posse.  Uno  modo  prorsus  mystice,  et  figu¬ 
rate,  et  hoc  modo  cXponithoe  loco  Ori  genes, 
dum  per  carnem  Domini  intelligit  sermones 
divinos.  Altero  modo  prorsus  ad  litteram,  id 
est,  sine  ulla  adjunctione  mysterii;  et  hoc* 
modo  acceperunt  Capharnaiue,  qui  putarunt 
edendam  Christi  carnem,  quomodo  come¬ 
duntur  c cetera)  carnes,  id  est,  eam  lacerando 
et  consumendo  :  et  de  hoc  sensu  recte  dicit 
hoc  loco  Origcnes  :  Littera  occidit;  et  Augu¬ 
stinus  lib.  in.  Doctrinx  Christianx ,  cap.  xvi. 
dicit,  verba  Domini  ita  ad  litteram  accepta, 
scelus  quoddam  sonare.  Tertio  modo  non 
omnino  ad  litteram,  nec  omnino  figurate,  sed 
ad  litteram  quoad  substantiam  rei,  et  man¬ 
ducationis,  figurate  autem,  quoad  modum 
manducationis,  ut  videlicet  sensus  sit,  man¬ 
ducandam  vere  Christi  carnem,  sed  sine  ulla 
sui  laesione,  ut  supra  diximus  in  explicatione 
scntentirc  S.  Augustini  de  his  verbis  :  atque 
hunc  sensum  hoc  loco  Origenesnon  attingit, 
sed  non  rejicit;  et  homil.  7.  in  Numeros, 
cumdem  aperte  recipit  cum  de  Eucharistia 
ad  litteram  exponit  illa  verba  :  Caro  mea  vere 
est  cibus. 

Quartus  locus  est  homil.  9.  in  Leviticum 
prope  finem  :  «  Non  haereas  in  sanguineVerbi, 
ct  audi  ipsum  tibi  dicentem  quia  hic  sanguis 
meus  est, qui  pro  vobis  effundetur  in  remissio¬ 
nem  peccatorum.  »  Ilie  Petrus  Martyr  do¬ 
ceri  contendit,  ut  non  existimemus  in  Sacra¬ 
mento  esse  verum  sanguinem  carnis  Domi¬ 
nica);  sed  erigamus  mentem  ad  significa¬ 
tionem  Verbi.  Si  enim  revera  sanguis  Domini 
esset  in  Eucharistia,  oporteret  illi  inhaerere, 
ut  pretio  nostro,  illudque  submisse  adorare. 

Despondeo  :  Toto  coelo  hoc  loco  aberrat 
Petrus  Martyr  cum  aliis  Calvinistis,  dum 
existimat  sanguinem  Verbi  esse  praedicatio¬ 
nem,  seu  significationem  verborum  Domini. 
Vocat  enim  Origcnes  sanguinem  Verbi,  san¬ 
guinem  verum,  et  corporalem  Dei  Verbi, 
id  est,  Christi ;  ac  monet  ut  non  inhaereamus 
in  eo  sanguine,  tamquam  in  sanguine  carnis, 
ac  si  nihil  esset,  nisi  sanguis  quidam  huma¬ 
nus  ;  sed  consideremus  eum  esse  sanguinem 
ipsius  Dei,  quo  redempti  sumus.  Vel  (quod 
videtur  probabilius)  monet,  ut  non  hameamus 
in  sanguine  carnis,  id  est,  in  sanguine  vitulo¬ 
rum,  ct  hircorum-,  de  quo  loquitur  Moses  in 
eo  loco  Levitici ;  sed  eo  dimisso  ascendamus 


ad  sanguinem  Dei  Verbi,  qui  per  sanguinem 
illum  vitulorum,  et  hircorum  significabatur. 
Intelligere  autem  Origenem  per  sanguinem 
Verbi  ipsum  verum,  et  corporalem  Christi 
sanguinem,  patet,  quia  ile  hoc  sanguine 
Verbi  dicit  Origcnes,  eo  nos  esse  redemptos. 
At  non  sumus  redempti  significatione  verbo¬ 
rum,  sed  veri  sanguinis  effusione.  Item  dicit 
de  hoc  sanguine  scriptum  esse :  Ilie  est  san¬ 
guis  meus,  qui  pro  vobis  effundetur.  At  haec 
verba  non  possunt  intelligi  de  concione,  sed 
de  vero  sanguine,  ut  pater.  Denique  addit 
ibidem  Origcnes  haec  verba :  «  Novit  qui 
mysteriis  imbutus  est,  ct  carnem,  et  sangui¬ 
nem  Verbi  Dei :  non  ergo  immoremur  in  his, 
qua)  et  scientibus  nota  sunt,  et  ignorantibus 
patere  non  possunt.  »  Ubi  Origcnes  dicit 
fideles  satis  nossc,  quid  sit  caro,  et  sanguis 
Verbi  Dei;  infideles  autem  nec  scire,  nec  dis¬ 
cere  posse,  nisi  prius  ad  fidem  venient.  At 
quid  sit  concio,  quid  passio  Christi  praedicata, 
etiam  infideles  norunt :  omnibus  enim  in  com¬ 
mune  pra) dicatur  Evangelium  ;  non  igitur 
loquitur  de  concione,  sed  de  mysterio  altis¬ 
sime  Eucharistia),  quod  infideles  non  norunt, 
nec  discere  posfeunt. Vides  quomodo  testimo¬ 
nium  Origenis  contra  nos  allatum  maxime 
nobis  faveat? 

Quintum  testimonium  sumunt  ex  com¬ 
mentario  in  cap.  xv.  Mattiaci,  ubi  Origines 
tractans  illa  verba  Domini  :  Quod  intrat  per 
os,  non  coinquinat  hominem  (1)  ;  qiuedam 
dicit  de  boc  Sacramento,  qua;  Petrus  Mar¬ 
tyr  ct  alii  Calvinista)  pro  sua  sententia  addu¬ 
cunt.  Primo  dicit,  corporalem  esum  Eucha¬ 
ristia)  rem  esse  indifferentem,  id  est,  nec 
bonum,  nec  malum  :  « Quod,  inquit,  ad 
esum  per  se  attinet,  neque  cx  hoc,  quod  non 
edimus  de  pane,  verbo  Dei  ct  per  obsecra¬ 
tionem  sanctificato,  fraudamur  aliquo  bono  ; 
neque  cx.  edendo  abundamus  aliquo  bono  ; 
siquidem  causa  defectus  est  malitia,  pecca¬ 
taque  ;  et  abundantia)  causa  est  justitia,  et 
recta  facta.  »  Haec  ille.  At  si  esset  in  Eucha¬ 
ristia  reipsa  Domini  corpus,  recte  prodesset 
vi  sua,  ,ct  non  solum  ex  bonitate  sumentis. 
Sccondo  dicit,  in  Eucharistia  esso  materiam 
panis,  quia  in  secessum  emittitur  :  «  Et  ille 
cibus,  inquit,  qui  sanctificatur  per  verbum 
Dei,  et  orationem,  juxta  id,  quod  habet  ma¬ 
teriale,  in  ventrem  abit,  ct  in  secessum  emit¬ 
titur.  »  Et  infra  :  «  Nec  materia  panis, sed  su¬ 
per  illum  dictus  sermo  est,  qui  prodest  non 


(1)  Matii.  XV,  11. 

indigne  Domino  comedenti  illum.  »  Tertio, 
vocat  Eucharistiam  corpus  typicum,  et  sym- 
bolicum,  et  distinguit  illud  a  vero  Christi  cor¬ 
pore  :  «  Et  haec  quidem,  inquit,  de  typico, 
symbolicoque  corpore.  Multa  porro  et  de 
ipso  Verbo  dici  possent,  quod  factum  est 
caro,  verusque  cibus  etc.  »  Quarto  dicit  cor¬ 
pus  Christi,  non  posse  manducari  a  peccato¬ 
ribus  :  «  Si  fieri  posset,  inquit,  ut  quis  malus 
adhuc  perseveret,  edat  Verbum  factum  car¬ 
nem,  cum  sit  Verbum,  et  panis  vivus,  nequa¬ 
quam  scriptum  esset:  Quisquis  ederit  panem 
hunc,  vivet  in  aeternum.  »  Ob  hsec  loca  ita 
triumphat  Petrus  Martyr,  ut  dicat  lib.  i.  con¬ 
tra  Gardinerum ,  objecto  169.  «  Locum  hunc 
nunquam  nobis  excutiet  :  verba  ita  sunt 
perspicua,  ut  nullis  ambagibus,  aut  com¬ 
mentis  possint  mitigari.  » 

Ad  haec  loca  quidam  respondent,  com¬ 
mentaria  ista  non  esse  integrae  fidei ,  neque 
omnino  constare,  an  sint  Origenis  :  modus 
enim  loquendi  (quidquid  sit  de  re)  non  pa¬ 
rum  dissonat  ab  his  locis,  quae  nos.  supra 
citavimus  ex  veris  libris  Origenis. 

Alii  respondent,  Origenem  hoc  loco  non 
loqui  de  Eucharistia,  sed  de  pane  quodam 
sanctificato,  qui  dabatur  catechumenis  loco 
Eucharistiae,  de  quo  scribit  etiam  Augusti¬ 
nus  lib.  11.  de  Peccatorum  meritis  et  remis¬ 
sione,  cap.  26.  Qui  panis  recte  dici  poterat 
corpus  Domini  symbolioum,  quia  repraesen¬ 
tabat  Eucharistiam,  cum  ejus  loco  daretur. 
Unum  obstat  huic  explicationi,  quod  Orige- 
nes  de  isto  pane  indigne  manducato  intelli- 
gat  Apostolum  1.  Corinth.  xi.  ubi  ait  :  Pro¬ 
pter  hoc  multi  inter  vos  imbecilles,  et  dormiunt 
multi  (1).  Nisi  forte  Origenes  extendere  vo¬ 
luerit  verba  illa  Pauli,  quae  proprie  ad  Eu¬ 
charistiam  pertinent,  ad  panem  illum  cate¬ 
chumenorum  ;  nam  suo  modo,  id  est,  ser¬ 
vata  proportione,  peccat  etiam,  qui  contem¬ 
nit  panem  illum  sanctificatum,  licet,  multo 
minus,  quam  qui  despicit  Eucharistiam. 

Sed  his  omissis,  respondeo  illa  omnia, 
quae  Origenes  dicit,  posse  recte  intelligi  de 
sacramento  Eucharistiae.  Ad  primum  igitur 
respondeo,  loqui  Origenem  praecise  de  esu 
corporali  Eucharistiae,  abstrahendo  a  boni¬ 
tate,  vel  malitia  sumentis  ;  et  hoc  modo 
verum  est,  esum  illum  non  prodesse,  si 
adsit;  nec  obesse,  si  absit.  Nihil  enim  prod¬ 
est  comedere  corporaliter  Eucharistiam,  nisi 
adsit  etiam  spiritualis  manducatio  ;  quia 


hic  cibus  mentis  est,  non  ventris  :  neque 
obest  non  manducare,  si  non  ex  contemptu, 
sed  aliqua  justa  de  causa  omittatur  sacra- 
mentalis  manducatio.  Neque  ex  hoc  colligi 
debet.  Eucharistiam  esse  rem  indifferentem, 
et  non  habere  vim  sanctificandi  ,  nisi  ex 
fide  sumentis.  Nam  non  dicit  Origenes, 
eam  non  habere  vim  ex  se,  sed  dicit  non 
exercere  eam  vim  in  eos,  qui  indigne  su¬ 
munt  ;  quod  est  verissimum. 

At,  inquies,  «  comparat  Eucharistiam 
Origenes  cum  cibis  communibus,  qui  sunt 
vere  indifferentes.  »  Respondeo  :  Non  com¬ 
parat,  quoad  omnia,  sed  solum  quoad  effe¬ 
ctum  :  alioqui  idem  ipse  dixerat,  panem  illum 
sanctum  vim  habere  sanctificandi  ex  verbo 
Dei,  quo  consecratus  est. 

Ad  secundum  respondeo,  materiale,  quod 
in  secessum  abit,  appellari  ab  Origene  acci¬ 
dentia  visibilia.  Neque  obstat,  quod  ait 
Petrus  Martyr,  illa  accidentia  ad  formam 
potius  pertinere,  quam  ad  materiam,  cum 
sint  qualitates  quasdam,  id  est.  accidentales 
formae.  Nam  hoc  loco  non  vocatur  aliquid 
materiale  ,  respectu  formae  naturalis,  sed 
respectu  sanctificationis,  et  significationis. 
Et  praeterea  ex  accidentibus  Eucharistiae 
principale  est  magnitudo  ,  in  qua  fundantur 
omnia  alia:  magnitudo  autem  ad  materiam 
potius,  quam  ad  formaro  pertinet. 

Ad  tertium  respondeo,  symbola  panis,  et 
vini  recte  dici  corpus  typicum,  et  symboli- 
cum,  modo  sane,  et  catholice  intelligatur  : 
omnes  enim  Catholici  Eucharistiam  sacra¬ 
mentum  esse  dicunt,  signum  seu  symbo¬ 
lum  rei  sacrae,  id  est,  corporis  Christi.  Sed 
quaestio  est  inter  nos,  et  Sacramentarios, 
utrum  haec  symbola  sint  rei  absentis,  an  prae¬ 
sentis  :  nos  enim  dicimus  sub  illis  symbolis 
vere  contineri  corpus  Dominicum,  illi  negant. 
Et  praeterea  ipsum  verum  corpus,  ut  est  in 
Eucharistia,  est  typus  ac  symbolum  sui  ip¬ 
sius,  ut  fuit  in  cruce,  et  ut  est  nunc  in  coelo. 
Nam  non  solum  per  Eucharistiam  comme¬ 
moramus  passionem  Domini,  sed  etiam  acci¬ 
pimus  pignus  aeternae  gloriae.  Ab  hoc  igitur 
corpore  symbolico,  et  simul  vero,  distinguit 
Origenes  Verbum  incarnatum,  ut  extra  Sa¬ 
cramentum  fide  accipitur. 

Ad  quartum  respondeo ,  Origenem  loqui 
de  manducatione  corporis  Christi  extra  Sa¬ 
cramentum,  cum  dicit  non  posse  ab  impiis 
manducari.  Et  hoc  etiam  verissimum  est ; 


(I)  I  Cor.  XI,  30. 

nam  extra  Sacramentum  manducatur  solum 
spiritualiter.  Loqui  autem  Origenem  dc  man¬ 
ducatione  extra  Sacramentum,  patet,  tum 
quia  distinguit  hanc  manducationem  a  man¬ 
ducatione  panis  sanctificati  per  verbum  Dei, 
qui  est  Eucharistiae  Sacramentum  ;  tum 
etiam,  quia  allegat  illa  verba  Joan.  vi.  Qui 
manducat  hunc  panem ,  vivet  in  aeternum  ; 
quae  verba  non  intelliguntur  de  Eucharistia, 
sed  de  ipsa  Christi  incarnatione.  Distinguun¬ 
tur  enim  eo  loco  a  Domino  duo  panes.  Unus, 
qui  jam  tunc  praesens  erat,  fide  comedendus 
erat,  id  est,  verbum  Incarnatum  ;  et  de  hoc 
dicit  :  Ego  sum  panis  vivus ,  qui  de  coelo  de¬ 
scendi  :  qui  manducat  hunc  panem,  vivet  in 
aeternum.  Alter  futurus,  in  Sacramento  vide¬ 
licet,  et  dc  hoc  subjungit:  Et  panis  quem 
ego  dabo ,  caro  mea  est  pro  mundi  vita  (i). 
Denique  mirum  est,  cur  tantam  vim  faciant 
in  hoc  loco  adversarii  cum  nihil  esse  putent 
in  vi.  cap.  Joan.  quod  ad  manducationem 
sacramentalem  pertineat. 

Ultimum  testimonium  Origenis  sumunt 
ex  lib.  8.  contra  Celsum ,  paulo  ante  me¬ 
dium  :  ubi  sic  ait :  «  Nos  qui  rerum  omnium 
conditori  placere  studemus,  cum  precibus, 
et  gratiarum  actione  pro  benehciis  acceptis, 
oblatos  panes  edimus.  »  Ubi  Eucharistiam 
panem  vocat. 

Respondeo  :  Hic  locus  maxime  nobis 
favet.  Nam  non  ait  Origenes,  nos  panes  sim¬ 
pliciter  edere,  sed  panes  mutatos  in  corpus 
Christi  ;  sic  enim  ait :  «  Oblatos  panes 'edi¬ 
mus,  corpus  sanctum  quoddam  per  preces 
effectos,  et  sanctificans  eos,  qui  cum  sancto 
proposito  ipso  utuntur.  »  Quibus  verbis  non 
solum  dicit  Origenes,  panes  mutari  in  cor¬ 
pus,  sed  etiam  offerri  Deo,  et  sanctificare 
homines  :  quorum  utrumque  negant  ad¬ 
versarii. 

At  instat  Petrus  Martyr  libro  contra  Gar - 
dinerum  objecto  168.  Origenem  non  dixisse, 
mutari  panes  in  corpus  sanctum  Christi, 
sed  in  corpus  quoddam  sanctum;  illud  enim, 
quoddam,  est  diminutivum,  ut  cum  dicimus  : 
Hic  est  quidam  Isidorus,  laerymae  sunt 
quidam  sanguis.  • 

Respondeo  :  Si  Origenes  dixisset,  panes 
mutari  in  quoddam  corpus  Christi,  haberet 
locum  adversarii  objectio  ;  significari  enim 
posset  panes  mutari  in  corpus  non  verum, 
sed  repraesentativum.  At  n©n  ita  dixit,  sed 
mutari  in  sanctum  quoddam  corpus;  ubi 

(1)  Joan.  VI,  51  et  52. 


illud,  quoddam ,  non  est  diminutivum,  sed 
declarativum  in  confuso  veri  corporis  Do¬ 
mini.  Noluit  enim  Origenes  ethnico  palam 
dicere,  panes  mutari  in  corpus  ^Christi,  ne 
daret  illi  occasionem  magis  irridendi  mys¬ 
teria,  quae  non  intelligcbat ;  sed  dixit  ob¬ 
scurius,  mutari  in  sanctum  quoddam  cor¬ 
pus  ;  quod  corpus  norant  fideles  cujusnam 
esset. 


CAPUT  IX. 

Testimonium  S.  Cypriani. 

Tertius  testis  in  eadem  tertia  aetate,  est  S. 
Cyprianus,  qui  passus  est  anno  Domini  259. 
vel  circiter.  Is  igitur  in  serm.  5.  qui  est  de 
lapsis,  reprehendens  eos,  qui  post  negatum 
Christum  ad  Sacramentum  Eucharistiae  acce¬ 
debant,  non  prius  per  debitam  poenitentiam 
purgati  :  «  Vis,  inquit,  infertur  corpori  ejus, 
et  sanguini  :  et  plus  modo  in  Dominum  ma¬ 
nibus  atque  ore  delinquunt,  quam  cum  Do¬ 
minum  negaverunt.  »  Haec  ille.  At  profecto 
incredibile  videtur  Cyprianum  sensisse,  ma¬ 
jus  esse  peccatum  indignis  manibus  tangere 
signum  aliquod,  seu  figuram  Christum  reprae¬ 
sentantem,  quam  Christumipsumnegare.Quis 
enim  ita  desideret,  ut  diceret,  gravius  pecca¬ 
re  eum,  qui  tangeret  librum  Evangelii,  aut 
imaginem  Crucifixi  cum  conscientia  peccati, 
quam  eum,  qui  Christum  coram  persecutore 
negaret  ?  Vult  igitur  Cyprianus  dicere,  eos, 
qui  indigne  sumunt  Eucharistiam,  ipsam 
Christi  personam  in  se,  et  immediate  injuria 
afficere,  et  propterea  gravissime  peccare, 
et  gravius  (saltem  ex  hac  parte)  quam  ii  fa¬ 
ciant,  qui  Christum  negando,  in  fidem,  et 
honorem  ejuspeccant.  Ibidem  narrat  sanctus 
Cyprianus  quatuor  miracula,  quae  facta  fue¬ 
rant  in  eos,  qui  indignis  manibus  corpus  Do¬ 
mini  tractare  voluerant,  quae  satis  abunde 
arguunt  non  esse  Eucharistiam  signum  tan¬ 
tum  Dominici  corporis,  cum  nulla  ejusmodi 
miracula  legantur  iu  eos  edita,  qui  alia  signa 
indigne  tractarunt,  praesertim  cum  illi,  de 
quibus  loquiturCyprianus,  non  ex  contemptu, 
vel  odio  Christi  ad  Sacramentum  accede* 
rent. 

Exstat  inter  opera  Cypriani  sermo  de  Ccena 
Domini ,  qui  etsi  Cypriani  episcopi  Carthagi- 

nensis,  cic  quo  nunc  agimus,  cssc  non  videa¬ 
tur,  tamen  est  omnino  antiqui  alicujus,  et 
doctissimi,  ac  sanctissimi  Patris,  ut  adversa¬ 
rii  fatentur.  Inde  igitur  petemus  sub  nomine 
Cypriani  duo,  vel  tria  clarissima  testimonia. 
Primum  est  in  principio  sermonis  :  «Cocna 
disposita  inter  Sacramcntales  epulas  obvia¬ 
verunt  sibi  instituta  antiqua,  et  nova;  et  con¬ 
sumpto  agno,  quem  antiqua  traditio  propo¬ 
nebat,  inconsumptibilcm  cibum  magister 
apponit  discipulis.  »  De  hoc  loco  supra  dis¬ 
seruimus,  ubi  egimus  de  figuris  Sacramenti 
hujus,  atque  ostendimus  contra  Petrum  Mar¬ 
tyrem  per  cibum  inconsumptibilcm  non 
posse  intelligi  panem,  qui  non  minus  consu¬ 
mitur,  quam  agnus  ;  neque  corpus  Christi, 
ut  sola  fide  manducatur,  quia  eo  modo  ha¬ 
buissent  cumdcm  cibum  Judaei  in  agno  pas¬ 
cali,  quem  nos  in  Eucharistia,  et  propterea 
non  recte  opponeret  Cyprianus  cibum  con- 
sumptibilem  datum  Judaeis,  cibo  inconsum- 
ptibili,  qui  datur  Christianis. 

Secundum  testimonium  habetur  paulo 
inferius  :  «  Panis  iste,  inquit,  quem  Dominus 
discipulis  porrigebat,  non  effigie,  sed  natura 
mutatus,  omnipotentia  Yerbi  factus  est  caio, 
et  sicut  in  persona  Christi  humanitas  appa¬ 
rebat,  et  latebat  divinitas;  ita  Sacramento 
visibili  ineffabilitcr  divina  se  infudit  essentia.» 
Iioc  testimonium  nullam  admittit  solutionem, 
etiamsi  adversarii  secpc  ad  illud  responde¬ 
re  conati  sint. 

Respondet  igitur  Petrus  Martyr  in  II  par. 
libri  contra  Gardinerum  prope  finem,  et  rur¬ 
sum  in  -i.  parte  libri  ejusdem,  panem  mutari, 
quia  ex  prophano  fit  sacer,  et  ex  non  sacra¬ 
mento  sacramentum.  Dicit  autem  mutari 
non  effigio,  sed  natura,  quia  nova  illa  signi¬ 
ficatio  sacramentalis  nona  accedit  accidenti¬ 
bus  panis,  qu®  a  Cypriano  dicuntur  effigies, 
sed  ipsi  naturae,  et  substanti®  panis.  Analo¬ 
gia  enim  est  inter  panem,  et  corpus  Christi, 
quod  sicut  panis  nutrit  corpora,  ita  caro 
Christi  nutrit  animas :  porro  nutrire  ad  sub¬ 
stantiam  pertinet,  non  ad  accidentia.  Addit 
vero  (ne  decipiamur)  substantiam,  seu  na¬ 
turam  panis  mutari,  non  quod,  ipsa  desinat 
esse  quod  erat,  sed  quod  acquirat  aliquid, 
quod  non  habebat  :  quemadmodum  mutari 
dicitur  homo,  cum  ex  non  grammatico  fit 
grammaticus,  et  ex  privato  princeps. 

L;  Sed  facile  refellitur  b®c  solutio  ex  omni¬ 
bus  fere  vocibus,  quibus  utitur  Cyprianus. 
Primo  ex  illa,  «  non  effigie  ».  Nam  si  mutatio 
i-tu  nihil  est  aliud,  nisi  additio  significationis, 


non  solum  natura  panis,  sed  etiam  effigies 
mutatur  ;  imo  magis  effigies,  quam  natura  : 
siquidem  id  quod  proprie  significat,  est 
aliquod  signum  sensibile,  qualia  sunt  ac¬ 
cidentia  panis ;  cur  ergo  Cyprianus  ait :  a  non 
effigie  sed  natura  mutatus.  » 

Respondet  Martyr,  substantiam  panis  sen¬ 
sibilem  esse  per  accidentia  sua,  et  ipsi  pro¬ 
prie  convenire  analogiam  illam  nutritionis. 

At  licet  substantia  sensibilis  sit  per  acci¬ 
dentia,  tamen,  signum  esse,  magis  convenit 
accidentibus,  quam  substanti®  :  signum 
enim  est  id,  quod  per  se,  et  immediate  sen¬ 
sibus  percipitur.  Neque  verum  est,  analo¬ 
giam  illam  nutritionis  osse  in  substantia,  et 
non  in  accidentibus ;  tum  quia  substantia  sine 
accidentibus  non  nutrit  :  tum  vero  maxime 
ut  aliquid  sit  signum  nutritionis  spiritualis, 
non  requiritur  ut  vere  nutrire  possit  corpora¬ 
liter,  sed  requiritur  ut  reprsesentet  externa 
specie  eam  rem,  qu®  nutrire  solet.  Nam  ser¬ 
pens  ®neus  fuit  vera  figura  Christi  crucifixi, 
ob  analogiam  inter  serpentem,  et  Christum  : 
et  tamen  serpens  ille  ®neus  non  habuit  sub¬ 
stantiam  veram,  sed  solum  figuram  serpen¬ 
tis.  Et  lingu®  igne®,  qu®  super  Apostolos 
apparuerunt,  rectissime  significabant  donum 
eloquenti®  divinitus  datum  Apostolis,  ob 
analogiam  inter  linguam,  et  illud  donum  : 
et  tamen  lingu®  ili®  non  habuerunt  sub¬ 
stantiam,  sed  solam  figuram  lingu®.  Deni¬ 
que  in  omnibus  visionibus  Prophetarum,  et 
insofnniis  divinitus  immissis,  Pliaraoni,  Na- 
buchodonosor,  et  aliis,  et  in  tota  Apoca¬ 
lypsi  describuntur  plurima  signa  rerum  alia¬ 
rum,  ob  analogiam  inter  res  naturales,  et 
divinas,  ct  tamen  signa  illa  non  habebant 
substantiam  rerum  naturalium,  sed  figuram 
externam  tantum.  Sic  igitur  accidentia  pa¬ 
nis  proprie  signa  sunt  corporis  Domini,  ob 
analogiam  inter  panem,  ct  Christum  :  per 
accidens  ailtem  est,  ut  sub  illis  accidentibus 
sit  substantia  panis,  vel  non  sit :  nulla  igitur 
causa  reddi  potest,  cur  Cyprianus  dixerit, 
non  effigie,  sed  natura  mutari  panem  ;  si 
mutari  est  acquirere  novam  significatio¬ 
nem. 

Secundo  refellitur  ex  illa  voce,  «sed  na¬ 
tura.  »  Nam  non  dixit  Cyprianus,  naturam 
panis  mutari,  ut  Martyr  videtur  accepisse, 
sed,  panem,  natura  mutari  :  panem  autem 
natura  mutari,  est  panem  naturaliter,  id  est, 
substantialiter  mutari;  naturam  enim  eo  loco 
pro  substantia  accipi  fatetur  adversarius.  At 
acquirere  significationem  novam,  non  csl 

mutari  substantialiter,  sed  accidentaliter tan¬ 
tum,  imo  ne  accidentaliter  quidem,  nisi  se¬ 
cundum  rationem,  cum  sit  illa  significatio 
relatio  rationis. 

Sed  inquit  Petrus  Martyr,  «  non  solum  mu¬ 
tatur  panis,  quia  acquirit  novam  significa¬ 
tionem  ;  sed  .etiam  quia  efficitur  instrumen¬ 
tum  Dei  ad  movendos  animos  nostros.  »  At 
si  petas,  quomodo  sint  sacramenta  instru¬ 
menta  Dei  ad  movendos  animos,  nihil  re¬ 
spondere  poterit, nisi  significando,  repraesen¬ 
tando  :  nec  enim  tribuunt  ipsi  sacramentis 
ullam  efficientiam  veram,  ut  supra  demon¬ 
stravimus. 

Tertio  refellitur  ex  illis  verbis  :  « Omni¬ 
potentia  Verbi.  »  Nam  quae  omnipotentia 
requiritur  ad  faciendum  nihil  ?  Sed  ait  Pe¬ 
trus  Martyr,  requiri  omnipotentiam,  quia 
solus  Deus  potest  instituere  sacramenta. 
Contra;  nam  omnipotentia  requiritur  in  eo 
qui  instituit  sacramenta,  ut  vere  perficiat, 
quod  sacramenta  significant,  id  est,  justificet 
hominem.  At  non  requiritur  ulla  omnipoten¬ 
tia  ad  faciendum,  ut  res  aliqua  significet :  id 
enim  etiam  homines  facere  possunt.  Porro 
Cyprianus  non  ponit  omnipotentiam  Dei  in 
efficiendo,  quod  sacramenta  significant ;  sed 
in  mutatione  panis  in  carnem  ;  sic  enim  ait : 
«  Omnipotentia  Verbi  factus  est  caro.  » 

Quarto  ex  illa  similitudine  :  «  Sicut  in  per¬ 
sona  Christi  humanitas  apparebat,  latebat 
divinitas;  ita  sacramento  visibili  ineffabiliter 
divina  se  infudit  essentia.  »  Ubi  Cyprianus 
non  dicit,  quod  adversarii  ex  hoc  loco  colli¬ 
gunt,  in  Sacramento  esse  duas  naturas,  ut 
sunt  in  Christo  :  ac  proinde  manere  naturam 
panis  ;  sed  dicit  ita  latere  sub  specie  visibili 
panis,  Deum  verum,  ut  latebat  sub  specie 
visibili  carnis  Christi,  dum  is  in  terris  con¬ 
versaretur.  Et  ne  quis  dicat  in  sacramento 
latere  Deum  per  solam  repraesentationem, 
addit  adverbium,  «  ineffabiliter,  »  quo  de 
claratur  mysterium  hic  subesse  maximum, 
et  difficillimum  :  nulla  autem  difficultas  in  eo 
est,  quod  panis  significet  Christum. 

Tertium  testimonium  est  in  eodem  ser¬ 
mone  :  «  Nova  est  hujus  Sacramenti  do¬ 
ctrina,  et  scholas  Evangelica;  hoc  primum 
magisterium  protulerunt,  etDoctore  Christo 
primum  ha?c  mundo  innotuit  disciplina,  ut 
biberent  sanguinem  Christiani,  cujus  esum 
legis  antiques  auctoritas  districtissime  inter¬ 
dicit  ;  lex  quippe  esum  sanguinis  prohibet, 
evangelium  pixecipit  ut  bibatur.  »  Htec  ille. 
Ubi  nisi  proprie  de  sanguine  loquatur,  nihil 

prorsus  dicit;  non  enim  lex  vetus  prohibebat 
sanguinem  figurate  sumptum  ;  imo  Hebraei 
in  potu  aquae  de  petra  scaturientis,  Christi 
sanguinem  bibebant  figurate  :  ut  modo  Sa- 
cramentarii  facere  se  dicunt  in  Eucharistia. 

Sed  jam  afferenda  sunt  testimonia,  (piae 
ex  Cypriano  affert  Petrus  Martyr  in  lib. 
contra  Gar cliner um,  objecto  170.  et  sequen¬ 
tibus  novem  ;  collegit  enim  ipse  omnia  loca, 
quae  ab  aliis  citari  solent.  Primum  ergo  ex 
isto  ipso  sermone  de  coena  Domini  profert 
illa  verba  :  «  Usque  hodie  hoc  veracissimum 
et  sanctissimum  corpus  bum  creat,  et  san¬ 
ctificat,  et  benedicit,  et  pie  sumentibus  di¬ 
vidit.  »  Quo  loco  pro  se  adversarii  arripiunt 
illud  :  «  Creat,  sanctificat,  benedicit,  divi¬ 
dit  »  ;  haec  enim  omnia  pani  conveniunt, 
non  ipsi  corpori  vero  Christi. 

Respondeo  :  Cyprianum  alludere  voluisse 
ad  canonem  missae,  ubi  post  consecrationem 
panis,  dicimus  :  «  Per  quem  omnia  semper 
nobis  bona  creas,  sanctificas,  benedicis,  et 
praestas  nobis. »  Porro  tam  in  verbis  cano¬ 
nicis,  quam  in  verbis  Cypriani,  illa  :  «  Creas, 
sanctificas,  et  benedicis,  »  referuntur  ad  ma¬ 
teriam  unde  conficitur  corpus  Christi  ;  agi¬ 
mus  enim  Deo  gratias,  quod  per  Christum 
nobis  panem  primum  creet,  deinde  pereum- 
dem  sanctificet,  et  benedicat,  convertendo 
in  corpus  suum,  et  sic  nobis  praebeat.  Itaque 
similis  est  illa  sententia  :  Christus  corpus 
suum  creat,  sanctificat,  dividit  ;  ac  si  quis 
de  pane  diceret,  hic  panis  primo  seminatur, 
deinde  metitur,  tum  molitur,  coquitur,  et 
tandem  comeditur.  Non  enim  sensus  esset 
panem  sub  forma  panis,  seminari,  meti, 
moli  etc.,  sed  quoad  materiam  unde  fit, 
primo  seminari,  deinde  meti,  etc.  Quod  au¬ 
tem  loquatur  Cyprianus  de  vero  corpore, 
non  de  signo  corporis,  quod  nobis  dividi, 
id  est,  distribui  dicit,  posteaquam  panis 
creatus,  et  sanctificatus  est,  patet  ex  illo  ad¬ 
juncto,  «  veracissimum,  »  neque  enim  dici 
potest  veracissimum,  quod  non  nisi  figurate 
corpus  est. 

Secundum  testimonium  ex  eodem  ser¬ 
mone  :  «Panis  iste  communis  in  carnem,  et 
sanguinem  mutatus  procreat  vitam,  et  in¬ 
crementum  corporibus:  ideoque  ex  consueto 
rerum  effectu  fidei  nostra;  adjuta  infirmitas 
sensibili  argumento  edocta  est,  visibilibus 
Sacramentis  inesse  vita;  aderna;  effectum  ». 
lla:c  ille.  ITinc  deducit  Petrus  Martyr,  panem 
Eucharistia;,  etiam  post  mutationem  Sacra- 
men talem  nutrire  nostra  corpora,  et  esse  ve 

rum  panem,  ex  illa  analogia  nutritionis  vo¬ 
cari  corpus  Cliristi,  etc. 

Respondeo  :  Errat  hoc  loco  toto  coelo  Pe¬ 
trus  Martyr.  Neque  Cyprianus  loquitur  de 
pane  Eucharistiae,  cum  dicit,  «  mutari  in 
carnem,  »  et  alere  corpora  nostra  ;  sed  ra¬ 
tionem  reddit,  cur  ex  pane  communi  fiat  Eu¬ 
charistia,  et  cur  aliquando  corpus  Christi 
dicatur  panis.  Rationem  autem  esse  dicit, 
quia  sicut  panis  communis,  id  est,  vere  mate¬ 
rialis,  et  triticeus,  dum  mutatur  in  carnem, 
et  sanguinem  nostrum  per  naturalem  actio¬ 
nem  caloris  naturalis,  nutrit  nos  et  auget : 
ita  corpus  Christi  spiritualiter  nos  nutrit  et 
auget.  Itaque  non  loquitur  de  nutritio  ne  sa¬ 
cram  en  talis,  cum  dicit  :  «  Panis  communis 
in  carnem  et  sanguinem  mutatus,  »  sed  de 
naturali  mutatione,  quae  fit  in  nobis,  dum 
cibo  nutrimur. 

Tertium  testimonium  ex  fine  ejusdem  ser¬ 
monis  :  «  Haec  quoties  agimus,  non  dentes 
ad  mordendum  acuimus,  sed  fide  sincera 
panem  sanctum  frangimus.  » 

Respondeo  :  Declarat  his  verbis  Cyprianus 
fructum  Sacramenti  non  consistere  in  cor¬ 
pore  nostro  delectando,  vel  saginando,  sed 
in  animo  nutriendo,  et  reficiendo.  Non  enim 
acuere  dicuntur  dentes  quicumque  aliquid 
sumere  volunt  per  oris  instrumentum  ;  sed 
qui  avide  sumere  cupiunt,  ut  palatum  de¬ 
lectent.  jCerte  qui  medicamentum  amarum 
comedere  jubentur,  non  dicuntur  acuere 
dentes,  quia  non  sumunt,  ut  delectentur  eo 
cibo,  sed  inviti  accipiunt,  ut  sanentur. 

Quartum  testimonium  est  cx  eodem  ser 
mone,  ubi  legimus  :  «  Solus  quippe  Filius 
patri  consubstantialis  est,  nec  divisibilis  est, 
nec  partiabiiis  substantia  Trinitatis  :  nostra 
vero  et  ipsius  conjunctio  nec  miscet  personas, 
nec  unit  substantias,  sed  affectus  consociat, 
et  confoederat  voluntates.  »  llsec  ille.  Ex  quo 
loco  Petrus  Martyr  colligit,  nullam  esse  inter 
nos  et  Christum  corporalem  unionem,  sed 
solum  spiritualem;  proinde  non  corpore,  sed 
spiritu  solo  Christi  corpus  a  nobis  mandu¬ 
cari. 

Respondeo  :  Loquitur  Cyprianus  de  illa 
unione,  qua)  est  proprius,  et  principalis  finis 
Eucharistiae  :  ac  negat  per  Eucharistiam  ita 
nobis  uniri  Christum,  ut  efficiamur  cum  illo 
una  persona,  sicut  fit  in  mysterio  Incarna¬ 
tionis  ;  vel  ut  efficiamur  una  natura,  quo¬ 
modo  unum  est  Pater  cum  Filio  in  arcano 
Trinitatis  :  et  solum  affirmat  uniri  nos 
Christo  per  affectus,  et  voluntatis  confoede¬ 


rationem.  Porro  corporalem  unionem,  qualis 
est  inter  nos,  et  Christi  corpus  per  Euchari¬ 
stiam,  Cyprianus  neque  negat,  quia  revera 
fit,  neque  asserit,  quia  non  est  illa  unio  finis 
Eucharistiae  ,  sed  potius  medium.  Nam 
etiam  in  impiis  illa  unio  inveniri  potest  ;  et 
obest,  non  prodest,  cum  non  perducit  ad 
spiritualem  unionem,  quae  est  verus  finis 
hujus  Sacramenti. 

Quintum  testimonium  ex  eodem  sermone  : 
«Ut  sciremus,  inquit,  quod  mansio  nostra  in 
ipso,  sit  manducatio,  n  Et  infra  :  «  Esus  igi¬ 
tur  hujus  carnis,  quaedam  aviditas  est,  et 
desiderium  manendi  in  ipso.  »  Et  infra : 
«Quod  est  esca  carni,  hoc  animae  est  fides.  » 

Respondeo  :  Cyprianus  his  verbis  de  Sa¬ 
cramenti  effectu  loquitur  ;  id  enim  est  co¬ 
medere  Christi  carnem,  qua  ntum  ad  effe¬ 
ctum,  et  fructum  manere  in  ipso  per  fidem, 
et  charitatem.  IIoc  tamen  testimonium  non 
Petrus  Martyr,  sed  alii  quidam  afferre  so¬ 
lent. 

Sextum  testimonium  sumit  Petrus  Martyr 
ex  sermone  de  unctione  Chrismatis  :  «Dedit, 
inquit,  Dominus  noster  in  mensa,  in  qua 
ultimum  cum  Apostolis  participavit  convi¬ 
vium,  panem  et  vinum,  in  cruce  vero  mani¬ 
bus  militum  corpus  tradidit  vulnerandum  :  ut 
in  Apostolis  secretius  impressa  sincera  ve¬ 
ritas,  et  vera  sinceritas,  exponeret  gentibus, 
quomodo  vinum  et  panis  caro  esset  et  san¬ 
guis  ;  et  quibus  rationibus  causee  effectibus 
convenirent  :  et  diversa  nomina,  vel  species 
ad  unam  reducerentur  essentiam  ;  et  signi¬ 
ficantia,  et  significata  iisdem  vocabulis  ceu- 
serentur.  »  Ex  hoc  loco  colligit  adversarius 
panem  tantum,  et  vinum,  ut  opponuntur 
vero  corpori  in  cruce  mortuo,  esse  in  Eucha¬ 
ristia  et  ideo  panem  vocari  corpus,  et  vinum 
sanguinem,  quia  illa  significant,  ista  signifi¬ 
cantur. 

Respondeo  :  verba  Cypriani  non  carent 
obscuritate  :  tamen  recte  expensa,  Catholicis 
non  haereticis  favent. Primum  igitur  cum  Cy¬ 
prianus  ait  Christum  in  mensa  dedisse  Apo¬ 
stolis  panem  edendum,  militibus  autem  in 
cruce  dedisse  corpus  vulnerandum  :  non 
opponit  panem  corpori,  sed  corpus  sub  spe¬ 
cie  panem  eidem  corpori  in  specie  sua  ;  sive 
corpus  ut  cibum,  eidem  corpori  ut  victima). 
Id  patet  primum,  quia  idem  auctor  in  supe¬ 
riore  sermone  disertis  verbis  docuit,  panem 
natura  mutari,  et  fieri  carnem  omnipotentia 
'Verbi.  Deinde  idem  patet,  quia  in  loto  eo 
sermone  tractat  hic  auctor  de  excellentia 

religionis  christiauu)  supra  Judaicam,  confe¬ 
rens  bine  inde  sacramenta  :  at  certe  nihil 
ad  hanc  excellentiam  pertinet,  quod  habea¬ 
mus  merum  panem  in»S  aeramento. 

Praeterea  explicat  continuo  Cyprianus, cur 
dederit  Dominus  panem  et  vinum  in  ccena  ; 
ratio  autem  ejus  non  bene  cohaeret,  nisi  per 
panem  et  vinum  intelligamus  corpus  et  san¬ 
guinem  sub  specie  panis  et  vini.  Ratio  quam 
subjungit,  habet  quatuor  membra ;  dicit 
enim  Dominum  dedisse  panem,  et  vinum,  ut 
Apostoli  secreto  edocti  sinceram  veritatem, 
possent  aliis  omnibus  explicare  ista  quatuor. 
Primo,  quomodo  panis,  et  vinum  caro  sit  et 
sanguis.  Secundo,  quomodo  causae  effectibus 
conveniant.  Tertio,  quomodo  diversa  no¬ 
mina,  vel  species  ad  unam  reducantur  es¬ 
sentiam.  Quarto,  quomodo  et  significantia, et 
significata  iisdem  vocabulis  censeantur. 

Primum  membrum  a  nobis  rectissime  ex¬ 
ponitur.  Dicimus  enim  Apostolos  facile  intel¬ 
lexisse,  et  aliis  explicare  potuisse,  quomodo 
panis  esset  caro  ;  quia  vere  panis  ille  san¬ 
ctificabis,  qui  exterius  panis  videbatur  com¬ 
munis,  et  usitatus,  caro  Domini  erat  dicente 
ipso  :  Hoc  est  corpus  meum. 

Secundum  etiam  membrum  nos  recte  ex¬ 
ponimus.  Intellexisse  enim  Apostolos  dicimus 
ex  eo,  quod  acceperunt  corpus  sub  specie 
panis  quomodo  causa)  cum  effectibus  conve¬ 
niant,  id  est,  quomodo  caro  Domini  vere  nu¬ 
triat  ct  reficiat  animas  fideliter  eam  mandu¬ 
cantium  :  id  enim  intellexerunt  ex  analogia 
panis,  sub  cujus  specie  carnem  Domini  sibi 
dari  videbant. 

Tertium  quoque  membrum  recte  exponi¬ 
mus.  Dicimus  enim  Apostolos  intellexisse, 
quomodo  nomina  ac  species  diversa)  ad 
unam  reducantur  essentiam  :  quia  videlicet 
per  consecrationem  Eucharistia)  ex  pane  fit 
caro  Domini,  et  unica  tantum  essentia  rema¬ 
net,  carnis  videlicet ;  qua)  tamen  diversa  no¬ 
mina  recipit ;  nam  et  dicitur  caro,  qu-ia  talis 
est  per  effectum. 

Denique  quartum  membrum  recte  a  nobis 
exponitur,  quomodo  scilicet  et  significantia, 
et  significata  iisdem  vocabulis  censeantur, 
id  est,  cur  panis  Eucharistia)  dicatur  caro, 
et  cur  caro  Domini  dicatur  panis.  Non  caro 
Domini,  qua)  est  res  significata,  potest  dici 
panis,  quia  datur  sub  specie  panis  ;  et  potest 
ille  panis,  qui  exteriore  specie  sua  corpus 
Domini  significat,  dici  caro,  quia  revera 
quoad  substantiam  est  caro.  Itaque  omnia 
cubarent  in  nostra  interpretatione.  At  ad- 

versari us  non  ita  facile  se  expedire  potest, 
et  pra)sertim  quoad  tertium  membrum  illius 
rationis.  Quomodo  enim,  quaso,  ad  unam 
essentiam  reducuntur  diversae  species,  id  est, 
panis  et  caro,  si  nulla  fit  realis  mutatio? 

Respondet  Petrus  Martyr  reduci  ad  unam 
essentiam,  quia  fiunt  unum  sacramentum  : 
Sacramentum  enim  Eucharistiae  integrum 
constat  ex  signo,  et  re  significata.  At  absur¬ 
dissimum  est  quod  dicit.  Cum  enim  signum 
et  res  significata  sint  opposita  relative,  quo¬ 
modo  potest  unum  aliquid  ex  signo,  et  re 
significata  constare?  Non  enim  vult  ipse  di¬ 
cere,  quod  Catholici  dicunt,  sacramentum 
constare  materialiter  ex  signe,  et  re  signifi¬ 
cata  reipsa  pnfesente,  ct  cum  signo  con¬ 
juncta  ;  sed  formaliter  constare  ex  signo,  ct 
re  signata,  quorum  unum  tantum  abest  ab 
altero,  quantum  coelum  a  terra ;  signum 
enim  est  tantum  in  terra,  et  res  signata  tan¬ 
tum  in  coelo. 

Septimum  testimonium  sumit  ex  epist.  G. 
lib.  i.  ad  Magnum ,  ubi  scribit  Cyprianus, 
corpus  Domini  panem  vocari  ex  multorum 
granorum  adunatione  congestum,  et  sangui¬ 
nem  vinum  ex  botris  pluribus  expressum. 

Sed  nulla  est  hic  nova  difficultas  ;  explicat 
enim  Cyprianus,  cur  Dominus  ex  pane,  et 
vino  hoc  sacramentum  conficere  voluit,  et 
non  ex  aliqua  alia  re  ;  rationem  autem  esse 
dicit  propter  analogiam,  qua)  est  inter  pa¬ 
nem,  et  vinum,  et  Ecclesiam  Domini,  qua) 
per  Sacramentum  illud  significatur. 

Sed  urget  adversarius  illa  verba :  «  Panem 
vocavit  corpus  » ;  atque  inde  colligit,  «  ergo 
panis  est  corpus ;  non  est  autem  proprie ; 
ergo  tropice  » .  R.espondeo  :  panem  ex  Cy¬ 
priani  sententia  vocatum  esse  a  Domino  cor¬ 
pus,  cum  dictum  est  in  ccena  :  Hoc  est  cor¬ 
pus  meum.  Quare  panis  vocatus  est  corpus, 
sed  ipsa  vocatione  factus  est  vere  corpus ;  et 
ideo  non  sequitur,  panem,  dum  est  panis, 
esse  corpus,  sed  qui  fuerat  panis,  jam  esse 
corpus.  Quemadmodum  cum  exercitus  pri¬ 
vatum  aliquem  militem  appellabat  impera¬ 
torem,  ipsa  appellatione  fiebat  ille  impera¬ 
tor;  nec  poterat  dici  :  homo  privatus  est 
imperator,  sed  qui  fuerat  paulo  ante  priva¬ 
tus,  nunc  est  imperator. 

Octavum  testimonium  proferunt  ex  lib.  it.  • 
epist.  3.  ad  Cecilium ,  ubi  sic  legimus  :  «  Nec 
potest  videri  sanguis  ejus,  quo  redempti  su¬ 
mus,  es5e  in  calice,  quando  vinum  desit  ca¬ 
lici,  quo  Christi  sanguis  ostenditur. »  Et  infra  : 

«  Videmus  in  aqua  populum  intelligi,  in  vino 

vere  ostendi  sanguinem  Christi.  »  Et  infra  : 
<i  Sic  vero  calix  Domini  non  est  aqua  sola, 
aut  vinum  solum,  nisi  utrumque  sibi  miscea¬ 
tur  :  quomodo  nec  corpus  Domini  potest  esse 
farina  sola,  aut  aqua  sola,  nisi  utrumque 
adunatum  fuerit,  et  copulatum,  et  panis 
unius  compage  solidatum.  »  Ex  hoc  loco  de¬ 
ducunt  adversarii  primo,  vinum  necessario 
debere  esse  in  calice,  etiam  post  consecratio¬ 
nem.  Nam  post  consecrationem  vinum  os¬ 
tendit  sanguinem  Domini ;  quod  autem  non 
est,  nihil  potest  ostendere.  Secundo,  eo  vino 
sanguinem  Domini  ostendi,  id  est,  significari, 
ac  proinde  non  esse  in  calice  Domini,  nisi 
figurate.  Tertio,  eo  vino  non  ostendi  sangui¬ 
nem  praesentem,  ct  in  calice  reipsa  existen- 
tem,  sed  absentem.  Nam  eo  modo  per  vinum 
ostenditur  sanguis,  quo  per  aquam  populi  : 
populi  autem  non  sunt  in  calice,  nisi  signifi¬ 
cative.  Hoc  argumentum  urgent  Petrus  Mar¬ 
tyr,  Petrus  Boquinus,  Beza,  et  alii. 

Respondeo  :  locum  hunc  Cypriani,  quo 
Petrus  Martyr  lib.  contra  Gardinerum ,  ob¬ 
jecto  175.  in  fine  gloriatur,  ita  perspicue  as¬ 
seri  suam  sententiam,  ut  ex  nullo  alio  possit 
asseri  clarius,  nihil  omnino  pugnare  cum 
sententia  catholicorum,  sed  aperte  destruere 
sententiam  haereticorum. 

Observandum  est  enim,  multum  interesse 
inter  has  duas  propositiones  :  Vinum  est  san¬ 
guis  Domini,  ct  sanguis  Domini  est  vinum. 
Nam  prior  propositio  docet  vinum  esse  san¬ 
guinem  per  similitudinem;  reipsa  autem,  et 
proprie  esse  vinum,  non  sanguinem  :  poste¬ 
rior  contra  docet,  sanguinem  esse  vinum  per 
similitudinem;  reipsa  autem,  et  proprie  esse 
sanguinem,  non  vinum;  nec  enim  proprie 
esse  potest,  aut  vinum  sanguis,  aut  sanguis 
vinum,  cum  res  ilice  sint  specie  diversse,  et 
(ut  loquuntur)  termini  disparati.  Ilinc  fit,  ut 
prior  propositio,  si  apud  Cyprianum  vel 
alium  Patrem  inveniatur,  non  sit  pro  nobis, 
neque  contra  nos  :  posterior  autem  sit  aperte 
pro  nobis  contra  adversarios.  Nam  illa  pro¬ 
positio  :  Vinum  est  sanguis  Christi  significa¬ 
tive,  solum  requirit,  ut  in  Eucharistia  sit  vi¬ 
num,  quantum  ad  id,  quod  significat,  id  est, 
quantum  ad  accidentia  exteriora  :  nam,  ut 
supra  ostendimus,  ratione  accidentium  tan¬ 
tum  vinum  significat.  Vere  autem  in  Eucha¬ 
ristia  remanet  vinum,  quantum  ad  acciden¬ 
tia  significantia  sanguinem  Christi.  Utrum 
autem  cum  accidentibus  illis  sit  in  Eucliari- 

st  ia  substantia  vini,  aut  ipse  Christi  sanguis; 
illa  propositio  nihil  dicit,  atque  ita  neque  est 
contra  nos,  neque  pro  nobis.  Altera  autem 
propositio,  nimirum  :  Sanguis  Christi  est  vi¬ 
num  per  similitudinem,  est  omnino  pro  no¬ 
bis  :  nam  requirit  necessario  ut  in  calice  sit 
sanguis  proprie,  qui  tamen  habeat  cum  vino 
similitudinem.  Neque  possunt  dicere,  sangui¬ 
nem  Domini  esse  alicubi;  quoad  accidentia, 
non  quoad  substantiam,  ut  nos  dicimus  de 
vino.  Nam  non  est  impium  separare  acci¬ 
dentia  vini  ab  ipsa  ejus  substantia  :  impium 
autem  esset  separare  accidentia  realia  Christi 
ab  ejus  substantia,  id  enim  esset  Christum 
vere  perimere. 

Jam  igitur  adversarii  in  Cypriano  priorem 
tantum  propositionem  videre  potuerunt, 
quae,  ut  ostendi,  non  est  contra  nos  :  at  po¬ 
steriorem  etiam  illis  in  eodem  loco  Cypriani 
ostendemus,  quae  est  apertissime  contra  cos. 
Sic  enim  loquitur  in  illa  epistola  non  procul 
a  principio  :  «  Nam  cum  dicatChristus  :  Ego 
sum  vitis  vera,  Sanguis  Christi  non  aqua  est 
utique,  sed  vinum.  Nec  potestvideri  sanguis 
ejus,  quo  redempti  sumus,  esse  in  calice, 
quando  vinum  desit  calici,  quo  Christi  san¬ 
guis  ostenditur.  »  Ilaec  ille.  Ubi  sicut  dicit, 
Christum  esse  vitem,  non  vitem  esse  Chri¬ 
stum;  ita  dicit,  sanguinem  ejus  esse  vinum, 
non  vinum  esse  sanguinem  :  et  cum  sangui¬ 
nem,  quo  redempti  sumus,  dicit  esse  in  ca¬ 
lice,  sed  demonstrari  debere  per  vinum, 
quia  sanguis  est  similis  vino,  non  uquee.  Et 
infra  citat  illud  Genes,  xlix  :  Lavabit  in  vino 
stolam  sucim,  ct  in  sanguine  uvx  amictum  suum. 
Et  illud  Isai.  lxiii  :  Quare  rubicunda  sunt  ve¬ 
stimenta  tua ,  ct  indumenta  tua  vclut  a  calca- 
tieme  torcularis  ?  (1)  ut  probet  sanguinem  Do¬ 
mini  diei  vinum,  non  vinum  dici  sanguinem. 
Non  enim  Dominus  lavit  stolam  suam  (id  est, 
carnem  suam  in  passione)  vino  significante 
sanguinem,  sed  vero  sanguine,  qui  habet 
cum  vino  similitudinem.  Habemus  ergo  in 
Cypriano  posteriorem  illam  sententiam , 
quam  ostendere  volebamus. 

Jam  ad  illa  tria,  quae  cx  Cypriano  collige¬ 
bant  adversarii,  nullo  negotio  responderi 
potest.  Ad  primum  dico,  vinum  debere  esse 
in  calice,  saltem  quoad  accidentia,  ut  dixi¬ 
mus,  quia  per  ca  sanguinem  ostendit.  Ad 
secundum  dico,  sanguinem  Domini  vino  si¬ 
gnificari,  sed  praesentem  in  calice,  non  ab¬ 
sentem.  Nam  ut  ex  Cypriano  audivimus, 


quod  est  in  calice,  vinum  dicitur  per  simili¬ 
tudinem,  sanguis  autem  est  per  proprietatem, 
et  is  sanguis,  quo  redempti  sumus.  Ad  ter¬ 
tium  dico,  comparationes  non  in  omnibus 
rebus  convenire  debere.  Quare,  licet  dicat 
Cyprianus  per  vinum  significari  sanguinem, 
per  aquam  populos,  non  tamen  inde  colligi 
debet,  in  omnibus  pares  esse  populos,  et 
sanguinem  Domini,  ut  si  sanguis  vere  in  ca¬ 
lice  sit,  ibi  etiam  populos  esse  oporteat.  Nam 
alioqui  sanguis  Domini  significatur  ut  pre¬ 
tium,  et  ut  potus,  populi  autem  non  ita  si¬ 
gnificantur  :  et  denique  principaliter  in  Eu¬ 
charistia  repreesentatur  corpus,  et  sanguis 
Domini,  secundario  autem  populi.  Ac  de 
Cypriano  hactenus. 


CAPUT  X. 

Quarta  .et as  ecclesia  ab  anno  Domini 
300.  ad  400. 

Testimonium  Nicxni  Concilii. 

Sequitur  nunc  atas  Ecclesice  quarta,  in 
qua  habemus  insigna  testimonia,  videlicet 
Nicaeni.  I.  concilii,  Athanasii,  Hilarii,  Cyrilli 
Hierosolymitani,  Ambrosii,  Basilii,  Optati, 
CregQrii  Nysseni,  Gregorii  Nazianzeni,  E- 
phrem,  et  Epiphanii.  Ac  primum  exstat  te¬ 
stimonium  Nicaeni  concilii  I,  in  Actis  ejusdem 
concilii  in  Vaticana  Bibliotheca  his  verbis  : 
«  Item  etiam  hic  in  divina  mensa  ne  humili¬ 
ter  intenti  simus  ad  propositum  panem,  et 
calicem,  sed  attollentes  mentem,  fide  intelli- 
gamus  situm  in  sacra  illa.mensa agnum  illuni 
Dei,  tollentem  peccata  mundi,  incruente  a 
sacerdotibus  immolatum,  et  pretiosum  ipsius 
corpus,  et  sanguinem  vere  nos  sumentes 
credere  haec  esse  nostra)  resurrectionis  sym¬ 
bola  :  propter  hoc  enim  neque  multum  acci¬ 
pimus,  sed  parum,  ut  sciamus  non  ad  satie¬ 
tatem,  sed  ad  sanctificationem  sumi.  » 

II  c  testimonium  agnoscunt  etiam  adver¬ 
sarii,  ut  Joannes  OEcolampadius  in  Dialogo 
cum  Nathanaele,  Joannes  E  alvinus  lib.  iv. 
Instit.  cap.  17.  §.  3t>,  Petrus  Boquinus  in  lib. 
de  Cmna  Domini  contra  Ilesliusium,  Wilhel- 
mus  Klebitius  in  lib.  de  Victor,  veritatis  in  so¬ 
lutione  tertii  argumenti  :  ac  nituntur  ipsi 
gravissimum  hoc  testimonium  ad  suam  lue- 
resim  stabiliendam  trahere,  quasi  concilium 


admoneat,  ut  non  quieramus  Christi  corpus 
in  sacra  mensa  sub  speciebus  panis,  sed  in 
coelum  mente  conscendamus,  atque  ibi  fide 
Chi  isti  coipus  comedamus.  Sed  falluntur 
apertissime.  Jubet  enim  concilium,  ut  non 
h screamus  in  speciebus  panis,  et  vini  quasi 
nihil  ibi  sit,  nisi  quod  oculi  nobis  renuntiant, 
sed  fide  intelligamus  ibi  vere  esse  corpus 
Christi,  licet  corporalibus  oculis  non  videa¬ 
tur. 

Hanc  esse  concilii  sententiam,  ita  probari 
potest.  Primo,  quoniam  concilium,  postquam 
dixerat  non  humiliter  haerendum  esse  in  pane 
et  vino,  sed  mentem  attollendam,  adjungit, 
fide  conspiciendum  agnum  Dei  situm  in  sacra 
mensa.  Debuisset  autem  secundum  adversa* 
rios  dicere,  fide  conspiciendum  esse  Christum 
in  coelo  ad  dexteram  Patris  .  Vult  igitur  con¬ 
cilium,  ut  ad  ipsam  mensam  attendamus, 
sed  in  ipsa  non  tam  symbola  externa,  quam 
quod  sub  ipsis  latet  consideremus.  Klebitius 
per  sacram  mensam  intelligit  coelum  ;  dicit 
enim*  concilium  velle,  ut  in  coelesti  mensa, 
non  in  altari  lapideo  agnum  Dei  queeramus. 
At  fallitur  apertissime.  Nam  concilium  in  ea¬ 
dem  divina,  et  sacra  mensa  ponit  symbola 
panis  et  vini,  in  qua  ponit  agnum  Dei,  ut 
patet  ex  primis  verbis  :  «  Hic  in  divina  men¬ 
sa  ne  humiliter  intenti  simus  ad  propositum 
panem  ».  Atqui  symbola  panis  non  sunt  in 
coelo,  sed  in  altari  lapideo  :  ergo  divina  men¬ 
sa  non  est  coelum,  sed  altare  in  terris.  Ac  ne 
forte  dicant  in  altari  esse  corpus  Christi  si¬ 
gnificative,  et  concilium  velle,  ut  non  atten¬ 
damus  ad  symbola,  quatenus  sunt  res  mate¬ 
riales,  sed  quatenus  Christum  repraesentant, 
addidit  concilium  illam  particulam,  situm. 
Cum  enim  dicit  agnum  Dei  situm  esse  in  sa¬ 
cra  mensa,  et  eumdem  agnum  opponit  sym¬ 
bolis,  manifeste  declarat,  agnum  Dei  vere  et 
proprie  ac  reipsa  esse  in  mensa;  et  non  so¬ 
lum  quatenus  per  symbola  repraesentatur. 

Secundo  idem  probatur  ex  eo,  quod  con¬ 
cilium  dicit,  agnum  Dei  in  sacra  mensa  a  sa¬ 
cerdotibus  immolari ;  nam  per  agnum  om¬ 
nes  intelligunt  ipsum  Christum,  ut  distingui¬ 
tur  contra  symbola,  quem  adversarii  solum 
in  coelo  esse  dicunt.  At  non  potest  manibus 
sacerdotum  immolari,  si  tantum  est  in  coelo; 
neque  enim  tam  longas  manus  habent  sacer¬ 
dotes,  ut  ad  coelum  pertingant. 

Tertio  probatur  ex  illis  verbis  :  «  Pretio¬ 
sum  corpus  ejus  nos  vere  sumentes  ».  Quor¬ 
sum  enim  illud,  vere,  nisi  ut  opponatur  fi¬ 
gura'  ?  «  At,  inquiunt,  nos  vere  sumimus 

corpus  Domini,  sed  corde,  non  corpore». 
Sed  repugnant  verba  sequentia,  ubi  symbola 
resurrectionis  no  st  reo  dicuntur  corpus  ,  et 
sanguis  Domini.  Quia  enim  mortalia  corpora 
nostra,  cum  immortali  corpore  Domini  vere 
conjunguntur,  inde  aptissime  significatur  fu¬ 
tura  corporum  nostrorum  resurrectio  :  si  au¬ 
tem  sola  esset  conjunctio  animorum  cum 
corpore  Domini,  solus  animus  resurrecturus 
significaretur. 


CAPUT  XI. 

Testimonium  S.  Athanasii. 

Sanctus  Athanasius,  qui  ipso  tempore  Ni- 
ejeni  concilii  floruit  (quippe  qui  eidem  con¬ 
cilio  interfuit)  citatur  a  Theodoreto  in  n. 
Dialogo  in  haec  verba  :  «  Corpus  est,  cui  di¬ 
cit  :  Sede  a  dextris  meis ;  cujus  etiam  fuit  ini¬ 
micus  diabolus  cum  malis  potestatibus,  et  Ju- 
deei,  et  Grseci,  per  quod  corpus  Pontifex,  et 
Apostolus  fuit,  et  dictus  est  per  id,  quod  no¬ 
bis  tradidit,  mysterium  dicens  :  Hoc  est  cor¬ 
pus  meum,  quod  pro  vobis  frangitur,  et  san¬ 
guis  novi  Testamenti,  non  veteris,  qui  pro 
vobis  effunditur.  Divinitas  autem,  neque  cor¬ 
pus  habet,  neque  sanguinem».  Heec citantur 
ex  oratione  de  fide,  quee  etsi  fortasse  nunc 
non  exstet,  tamen  sufficit  Theodoreti  testimo¬ 
nium,  ut  non  dubitemus  hsec  verba  esse  S. 
Athanasii.  Porro  in  hoc  loco  probare  vult 
Athanasius,  Christum  verum  corpus  habuisse, 
et  non  solam  in  eo  fuisse  veram  divinitatem, 
sed  veram  etiam  carnem.  Id  autem  probat, 
quia  Christo  dicitur  a  Patre  :  Sede  a  dextris 
meis  ;  sedere  autem  in  certo  loco,  non  divi¬ 
nitati,  sed  corpori  convenit.  Item  probat  ex 
eo,  quod  Christus  ut  Pontifex  et  sacerdos 
corpus  suum  obtulit  et  tradidit  nobis,  cum 
ait :  Hoc  est  corpus  meum.  Ubi  si  non  verum, 
et  proprie  dictum  corpus  intelligeret  Athana¬ 
sius',  haereticis  faveret,  quos  oppugnabat : 
illi  enim  fatebantur  Christum  habuisse  cor¬ 
pus  quoddam  apparens,  atque  adeo  figuram 
corporis,  sed  negabant  verum  corpus  huma¬ 
num  habuisse. 

Sed  objiciunt  adversarii  alium  locum  ex 
Athanasio.  Nam  in  tractatu  super  illa  verba  : 
Quicumque  dixerit  verbum  in  Filium  ho¬ 
minis ,  remittetur  ei,  ctc.  sic  ait  :  «  Quot  homi¬ 
nibus  corpus  ejus  suffecisset  ad  cibum,  ut 
universi  mundi  alimonia  fieret?  Sed  propter- 


ca  ascensionis  suce  in  coelum  mentionem  fe 
cit,  ut  eos  a  corporali  intellectu  abstraheret, 
ac  deinde  carnem  suam  (de  qua  locutus  erat) 
cibum  e  supernis  coelestem  et  spiritualem  ali¬ 
moniam,  et  ab  ipso  donandam  intelligerent. 
Quae  enim  locutus  sum  vobis,  inquit,  spiritus, 
et  vita  sunt ;  quod  perinde  est,  ac  si  diceret  : 
Corpus  meum,  quod  ostenditur,  et  datur  pro 
mundo,  in  cibum  dabitur ,  ut  spiritualiter 
unicuique  tribuatur,  et  fiat  singulis  tutamen, 
prseservatioque  ad  resurrectionem  vitee 
eeternaj.  »  Hsec  ille.  De  hoc  loco  ita  triumphat 
Petrus  Martyr  in  lib.  contra  Gardinerum ,  ob- 
ject.  180.  ut  dicat:  «  Hoc  argumento  vix 
puto  ullum  aliud  firmius  esse,  aut  magis  in¬ 
victum  ex  his,  quse  sumuntur  ex  Patribus.  » 
Respondeo  :  in  tribus  modis  consistit  vis 
argumenti  adversariorum.  Primum  in  eo  , 
quod  Athanasius  dicat  manducationem  cor¬ 
poris  Domini  non  debere  accipi  carnaliter, 
quia  non  sufficeret  caro  Christi  tam  multis 
qui  eam  manducaturi  sunt,  si  carnaliter  sumi 
deberet.  Atqui  hoc  pugnat  contra  sententiam 
nostram,  sed  contra  Capharnaitas,  qui  puta¬ 
bant  debere  dividi  carnem  Christi  in  parti¬ 
culas,  et  sic  distribui  manducantibus  :  hoc 
enim  modo  vere  non  sufficeret  tam  multis 
sine  novo  aliquo  mirdculo.  Nos  autem  dici¬ 
mus  ita  sumi  carnem  Christi,  ut  indivisibi- 
liter  ab  omnibus  puniatur  tota. 

Deinde  in  eo  quod  Athanasius  dicit,  car¬ 
nem  Christi  esse  alimoniam  spiritualem,  et 
spiritualiter  distribui.  Sed  neque  hoc  pugnat 
cum  sententia  nostra.  Vocatur  enim  caro 
Christi  rectissime  alimonia  spiritualis,  quia 
datur  in  cibum  spiritus,  non  corporis,  et  dis¬ 
tribuitur  spiritualiter,  non  corporaliter,  quia 
non  dividitur  in  partes,  sed  datur  tota  si¬ 
mul,  ut  diximus,  indivisibiliter.  Unde  etiam 
S.  Bernardus  in  serm.  de  S.  Martino  dicit  : 
carnem  Christi  spiritualiter  dari,  et  mandu¬ 
cari,  et  tamen  ibidem  dicit  in  Sacramento 
adesse  veram  carnis  substantiam. 

Ultimo  in  eo,  quod  Athanasius  dicit,  Chri¬ 
stum  cum  loqueretur  de  manducatione  car- 
xv\s  suae  meminisse  ascensionis  in  coelum,  ut 
auditores  abstraheret  a  corporali  intellectu. 
Sed  neque  hoc  officit  causa?  nostra?.  Domi¬ 
nus  enim  meminit  ascensionis,  ut  ostenderet, 
carnem  suam  non  manducandam  more  alia¬ 
rum  carnium,  qui  erat  corporalis  intellectus 
Capharnaitarum,  sed  spirituali  quodam  mo¬ 
do  :  si  enim  Dominus  dedisset  carnem  suam 
in  particulas  discerptam,  ut  Capharnaita? 
suspicabantur  esse  dandam,  certe  in  coelum 

ascendere  non  potuisset  cum  illa  carne.  Cum 
ergo  discimus,  Christum  ascendisse  in  me¬ 
lum  cum  immortali  et  gloriosa  carne,  simul 
discimus  carnem  illam  non  manducari  car- 
naliter,  ita  ut  laceretur,  et  consumatur. 

Nihil  igitur  ex  loco  illo  Athanasii  colligitur 
contra  Catholicorum  sententiam,  sed  contra 
potius  aliquid  pro  ea  colligitur.  Nam  quod 
ait  ibidem  Athanasius,  illud  ipsum  corpus, 
quod  ostensum  est  mundo,  et  datum  ad  mor¬ 
tem  pro  mundi  vita,  dari  nunc  nobis  in  ci¬ 
bum,  satis  aperte  indicat  verum  corpus  nobis 
dari  non  corpus  symbolicum  ;  non  enim  cor¬ 
pus  symbolicum  datum  fuit  ad  mortem  pro 
mundi  vita.  Istud  autem  verum  corpus  dari 
nobis  non  solum  per  apprehensionem  fidei, 
sed  etiam  per  apprehensionem  oris  corpora¬ 
lis,  indicant  illa  verba  Athanasii  :  «  Ut  sit  no¬ 
bis  tutamen,  et  prseservatio  ad  resurrectio¬ 
nem.  a  Nam  (ut  supra  diximus)  veteres  Patres 
probare  solebant  corporum  resurrectionem, 
ex  conjunctione  corporis  nostri  mortalis  cum 
corpore  Christi  immortali  in  sacramento  Eu¬ 
charistia?. 


*  CAPUT  XI 

Testimonium  S.  Hilarii. 

■ 

Beatus  Hilarius  aequalis  Athanasii  fuit  : 
hos  enim  duos  eximios  doctores  simul  Domi¬ 
nus  excitavit,  ut  fidem  contra  Arianos  defen¬ 
derent,  ille  in  Oriente,  hic  in  Occidente.  Is 
igitur  sicaitin  viii.  lib.  de  Trinitat. :  <' Si  enim 
vere  Yerbum  caro  factum  est,  et  nos  vere  V er- 
bum  carnem  cibo  dominico  sumimus,  quo¬ 
modo  non  naturaliter  manere  in  nobis  existi¬ 
mandus  est?  »  Et  infra  :  «De  veritate  carnis, 
et  sanguinis  non  est  relictus  ambigendi  lo¬ 
cus  ;  nunc  enim,  et  ipsius  Domini  professione, 
et  fide  nostra  vere  caro  est,  et  vere  sanguis 
est,  etc.  » 

Ad  lisec  duobus  modis  adversarii  respon¬ 
dent  :  neque  habent  ipsi  praeterea  locum 
ullum,  quem  ex  Hilario  proferant.  Calvinus 
in  ultima  admonitione  ad  Westphalum,  con¬ 
tendit  Hilarium  hyperbolice  loqui.  Sed  re¬ 
fellitur  facillime  ex  ipso  Hilario,  qui  quasi 
praevidisset,  quod  Calvinus  dicturus  erat,  in 
eodem  ipso  loco  affirmat  se  loqui  proprie,  et 
simpliciter  ;  sic  enim  ait :  «  Non  est  humano, 
aut  saeculi  sensu  in  Dei  rebus  loquendum, 
neque  per  violentam,  aut  impudentem  prae¬ 


dicationem  coelestium  dictorum  sanitati , 
alienae,  atque  impiae  intclligcntiae  extor¬ 
quenda  perversitas  est.  Quae  scripta  sunt 
legamus,  et  qua?  legimus  intelligamus ,  et 
tunc  perfectae  fidei  officio  fungemur.  De  na¬ 
turali  enim  in  nobis  Christi  veritate,  quae 
dicimus,  nisi  ab  eo  discimus,  stulte  atque 
impie  dicimus;  ipse  enim  ait  :  Caro  mea 
vere  est  esca,  etc.  »  Yides  ut  Hilarius  dicat, 
se  nihil  asserere  humano  aut  sseculi  sensu, 
sed  solum  id,  quod  Scriptura  ipsa  recte  in¬ 
tellecta  docet.  Praeterea  cum  Hilarius  dispu¬ 
tet  adversus  Ariano^,  et  ex  naturali  unione 
Christi  nobiscum  per  sacramentum  Eucha¬ 
ristiae,  concludat  naturalem  unionem  inter 
Deum  Patrem,  et  Deum  Filium,  si  hyperbo¬ 
lice  loquiturde  naturali  unione  Christi  nobis¬ 
cum,  oportebit  etiam  ut  loquatur  hyperbo¬ 
lice  de  unione  Patris,  et  Filii,  ex  quo  seque¬ 
tur  cum  aut  Arianum  fuisse,  aut  certe  impe¬ 
rite  causam  fidei  defendisse  :  neque  enim 
Ariani  negassent  naturalem  unionem  inter 
Patrem,  et  Filium  hyperbolice. 

Petrus  Martyr  in  lib.  contra  Gardinerum , 
par.  4.  Theodorus  Beza  in  Dialogo  Cyclope 
contra  Heshusium,  et  Petrus  Boquinus  in 
lib.  de  Ccena  Domini  contra  eumdem,  respon¬ 
dent,  Hilarium,  cum  is  ait  nos  vere  sumere 
in  Eucharistia  carnem  Domini,  intelligere  de 
sumptione  spirituali,  qua?  fit  per  fidem;  cum 
autem  ait,  naturaliter  Christum  nobiscum 
uniri,  intelligere  de  unione,  qua?  facta  est  in 
Incarnatione.  Christus  enim  nobiscum  natu¬ 
raliter  unitus  est,  quia  naturam  nostra?  car¬ 
nis  assumpsit. 

Addit  Petrus  Martyr,  naturalem  unionem 
apud  Hilarium  non  esse  realem  commixtio¬ 
nem  naturarum,  sed  esse  unionem  aliquam 
majorem,  quam  sit  unio  voluntatum,  opponit 
enim  ille  unionem  naturalem  unioni  per  con¬ 
sensum  solius  voluntatis,  quam  Ariani  in 
Patre  et  Filio  ponebant.  Hanc  autem  unio¬ 
nem  naturalem,  id  est,  majorem,  quam  solius 
voluntatis  cum  Christo  habemus,  ex  senten¬ 
tia  Petri  Martyris,  tum  quia,  ut  diximus, 
Christus  naturam  nostram  assumpsit;  tum 
quia  nos  per  fidem  in  Sacramento  carnem 
ejus  vere  sumimus.  Probat  vero  idem  Petrus 
Martyr,  Hilarium  non  loqui  de  reali  natura¬ 
rum  commixtione,  cum  dicit,  Christum  no¬ 
biscum  uniri  naturaliter  per  Eucharistiam, 
quia  Hilarius  quinque  uniones  ponit  natura¬ 
les.  Primo  enim  dicit  omnes  fideles  esse  unum 
naturaliter ,  quia  per  fidem  sunt  unum.  Se¬ 
cundo  dicit,  nos  esse  unum  naturaliter,  quia 

sumus  unum  per  regenerationem.  Tei  lio  di¬ 
cit,  nos  esse  unum  naturaliter,  quia  sumus 
unum  per  sacramentum  Baptismi.  Quarto 
dicit,  nos  esse  unum  cum  Pati  e,  et  Filio  per 
honorem  nobis  a  Christo  communicatum. 
Quinto  dicit,  nos  esse  unum  cum  Christo  na¬ 
turaliter  per  Eucharistiam.  Sicut  ergo  unio¬ 
nes  illae  per  fidem,  per  regenerationem,  per 
Baptismum,  per  honorem  dicuntur  natura¬ 
les,  quia  includunt  aliquid  praeter  consensum 
voluntatis,  licet  non  includant  naturarum 
commixtionem  :  ita  etiam  unio  qua  Christo 
conjungimur,  dum  per  fidem  carnem  ejus 
apprehendimus,  dici  potest  naturalis,  licet 
non  includat  realera  unionem  carnis  Domini 
cum  nostra.  Haec  ille. 

At  refelli  possunt  haec  adversariorum  fig¬ 
menta  ex  ipso  Ililario  multis  modis.  Primo 
ex  illis  verbis  :  «  Nos  vere  Verbum  carnem 
cibo  Dominico  suminus  ».  Quod  enim  ait 
(cibo  Dominico)  cogit  ut  intelligamus  de  man¬ 
ducatione  corporali,  non  de  sola  spirituali, 
ut  ipsi  volunt ;  nam  cibus  Dominicus,  omnium 
consensu ,  est  Eucharistia.  Vult  igitur  Hi¬ 
larius  nos,  dum  Eucharistiam  percipimus,  in 
illa,  et  per  illam,  vere  carnem  Domini 
sumere. 

Secundo  ex  illis  verbis  :  «  De  naturali  in 
nobis  Christi  veritate,  quse  dicimus,  nisi  ab 
eo  discimus,  stulte,  atque  impie  dicimus». 
Hsec  enim  verba  indicant,  mysterium  Eucha¬ 
ristiae  tale  esse,  ut  paradoxum  stultissimum 
videri  possit,  nisi  a  Deo  proponeretur.  At 
Christum  sola  fide  manducari,  et  esse  in  nobis 
co  tantum  modo,  quo  sunt  coi  ter  a,  quse  ani¬ 
mo  apprehenduntur;  neque  paradoxum,  ne¬ 
que  stultum  aliquid  videri  potest,  etiamsi  id 
non  diceretur  a  Deo.  Vere  autem  stulti  ha¬ 
beri  possemus,  si  absque  Dei  verbo  crede¬ 
remus,  veram  Christi  carnem  ore  corporali 
manducari  :  nam  id  semper  infideles  stultis¬ 
simum  paradoxum  aestimarunt,  ut  notum  est 
de  Averroe,  et  de  aliis. 

Tertio  ex  illis  verbis  :  «  De  veritate  carnis 
et  sanguinis  non  est  relictus  ajnbigendi  locus ; 
nunc  enim  et  ipsius  Domini  professione,  et 
fide  nostra  vere  caro  est,  et  vere  sanguis 
est».  Et  mox  :  «  An  hoc  veritas  non  est? 
contingat  plane  his  verum  non  esse,  qui  Chri¬ 
stum  Jesum  verum  esse  Deum  negant  » .  Haic 
verba  non  possunt  accipi,  nisi  uno  ex  his  tri¬ 
bus  modis.  Aut  enim  vult  Hilarius  dicere, 
veram  carnem  Christum  assumpsisse ;  aut 


veram  carnem  fide  manducari  in  Sacra¬ 
mento;  aut  veram  carnem  reipsa  et  ore  cor¬ 
poris  sumi,  cum  sumitur  Eucharistia.  Prima 
intelligentia ,  quam  amplectuntur  Beza,  et 
Boquinus,  et  forte  Petrus  Martyr,  non  est  ad 
mentem  Hilarii.  Nam  non  disserit  eo  loco  de 
Incarnatione,  sed  de  Eucharistia;  neque  dis¬ 
putat  contra  Manichaeos,  qui  negabant  Chri¬ 
stum  habere  veram  carnem,  sed  contra  Aria- 
nos,  qui  negabant  divinitatem  Christi,  non 
carnem.  Praeterea  paulo  ante  dixerat  de  ve¬ 
ritate  Christi  in  nobis,  «  nisi  ab  eo  discimus, 
ctc.  »,  et  attulerat  illam  Scripturam  :  Caro 
mea  vere  est  cibus  (i),  ut  probaret  Christi 
carnem  nobis  naturaliter  uniri  :  post  illa  au¬ 
tem  verba  immediate  subjungit  :  «  De  veri¬ 
tate  carnis,  et  sanguinis  non  est  relictus  am¬ 
bigendi  locus  »;  et  quai  sequuntur.  Loquitur 
igitur  de  veritate  carnis  nobis  communicatae, 
non  veritate  carnis  assumptae.  Denique  illa 
probatio,  qua  probat  Hilarius  non  posse  am¬ 
bigi  de  veritate  carnis  Domini,  quia  Christus, 
qui  dixit :  Caro  mea  vere  est  cibus ,  vere  Deus 
est;  apertissime  indicat  eum  loqui  de  veritate 
carnis  in  Eucharistia,  non  de  Incarnatione. 
Nam  non  recte  probatur,  Christum  habere 
veram  carnem,  quia  idem  Christus  Deus  est, 
vel  quia  dixit  :  Caro  mea  vere  est  cibus .  At 
rectissime  probatur  in  Eucharistia  esse  veram 
carnem  Domini,  quia  Christus  Deus  est,  qui 
dixit,  carnem  suam  esse  cibum  nostrum  : 
cum  enim  Deus  sit,  potuit  praestare  quod 
dicebat.  Secunda  intelligentia  coincidit  cum 
prima.  Nihil  enim  aliud  est  veram  carnem 
fide  manducare,  nisi  credere  Christum  ha¬ 
bere  veram  carnem,  et  in  ea  carne  vere  esse 
mortuum  pro  nobis.  Neque  ad  hoc  proban¬ 
dum  oportebat  adducere  argumentum  ex 
divinitate  Christi  id  asserentis  :  non  enim 
difficile  est  (posito  mysterio  Incarnationis) 
veram  carnem  fide  manducari.  Remanet 
igitur  tertia  intelligentia,  quse  sine  dubita¬ 
tione  est  ad  mentem  Hilarii. 

Quarto,  probatur  ex  co,  quod  Hilarius  ssc- 
pissime  repetit,  Christum  naturaliter  esse  in 
nobis  per  sumptionem  Eucharistise.  Nam 
apud  Hilarium,  unum  esse  in  alio  naturali¬ 
ter,  est  naturam  unius  vere  in  altero  esse, 
ut  patet  ex  multis  locis,  sed  maxime  ex  illis 
verbis,  quse  habentur  in  eadem  pagina :  «  Cur 
gradum  quemdam,  atque -ordinem  consu¬ 
mamini  unitatis  exposuit,  nisi  ut  cum  ille  in 
Patre  per  naturam  divinitatis  esset,  nos  con- 

tra  in  eo  per  corporalem  ejus  nativitatem, 
et  ille  rursus  in  nobis  per  Sacramentorum 
inesse  mysterium  crederetur  ?  »  Ubi  docet, 
Filium  esse  in  Patre  naturaliter,  quia  natura 
Filii  vere  est  in  Patre,  cum  sit  una  utriusque 
natura  :  item  nos  esse  in  Christo  naturaliter, 
quia  vere  naturam  nostram  sibi  Deus  univit 
per  mysterium  Incarnationis.  Denique  Chri¬ 
stum  naturaliter  esse  in  nobis,  quando  su¬ 
mimus  Eucharistiam,  quia  naturam  carnis 
suce  nobis  unit.  Sicut  igitur  vere,  et  proprie 
natura  Filii  est  in  Patre,  et  natura  nostra  est 
in  Christo  ;  ita  necesse  est  vere,  et  proprie 
natura  carnis  Christi  sit  in  nobis,  quando 
Eucharistiam  sumimus. 

Quinto,  probatur  ex  illis  aliis  verbis  ejus, 
ubi  explicans  illud  :  Sicut  misit  me  vivens 
Pater ,  et  ego  vivo  propter  Patrem,  et  qui 
manducat  meam  carnem,  et  ipse  vivet  propter 
me ,  sic  ait :  «  Iltec  vero  vita;  nostrae  causa 
est,  quod  in  nobis  carnalibus  manentem  per 
carnem  Christum  habemus,  victuris  nobis 
per  eum  ea  conditione,  qua  vivit  ille  per 
Patrem.  Si  ergo  nos  naturaliter,  secundum 
'  carnem  per  eum  vivimus,  id  est,  naturam 
carnis  suee  adepti,  quomodo  non  naturaliter 
secundum  Spiritum  in  se  Patrem  habeat, 
cum  vivat  ipse  per  Patrem  ?  »  Et  infra  dicit : 
«  Filium  Dei  carnaliter  in  nobis  manere  per 
Eucharistiam  ».  Quid  potuit,  quaeso,  clarius 
dici,  quam  in  nobis  carnalibus  Christum  per 
carnem  suam  carnaliter  manere?  Si  enim 
fide  tantum,  et  non  corporis  instrumento 
Christi  carnem  manducaremus,  non  esset  in 
nobis  carnalibus,  id  est,  in  nobis,  quatenus 
carne  constamus,  sed  esset  in  mente,  et  ani¬ 
mo  nostro  tantum  ;  neque  esset  in  nobis  per 
carnem,  sed  per  fidem,  et  spiritum,  neque 
esset  carnaliter,  sed  spiritualiter.  Praeterea 
comparatio  Kilarii  aperte  convincit.  Ipse 
enim  dicit,  Filium  secundum  spiritum  vivere 
propter  Patrem,  quia  vita  Patris,  quae  spi¬ 
ritus  est,  vere  tribuitur  Filio  :  ex  eodem  modo 
nos  vivere  propter  Christum  secundum  car¬ 
nem,  quia  vere  caro  ejus  nobis  in  Sacra¬ 
mento  communicatur. 

Neque  objectio  Petri  Martyris  concludit, 
quam  ex  Ililario  ille  afferebat  :  quod  vide¬ 
licet  eo  modo  simus  naturtiliter  unum  cum 
Christo  per  Eucharistiam,  sicut  sumus  inter 
nos  unum  per  fidem,  per  regenerationem,  et 
per  Baptismum  ;  et  sicut  sumus  unum  cum 

Christo  per  honorem.  Sunt  autem  tria  obser¬ 
vanda  pro  hujus  argumenti  solutione. 

Primo,  notandus  est  scopus  Hilarii,  et 
occasio  totius  disputationis.  Objecerat  ille 
Arianis  eum  locum  :  Ego  et  Pater  unum 
sumus,  Joan.  x  ;  sed  responderant  Ariani  in- 
telligi  ea  verba  de  unitate  voluntatis,  et  con¬ 
sensus,  non  de  unitate  natura; ;  et  attulerant 
in  exemplum  illa  Scripturae  loca  :  Multitu¬ 
dinis  credentium  erat  cor  unum ,  et  anima  una , 
Actor,  iv.  Et  :  Qui  plantat,  et  qui  rigat  unum 
sunt,  I.  Corinth.  m.  Et  :  Et  ipsi  unum  sint  in 
nobis ,  Joan,  xvn  (1).  Hilarius  igitur,  ut  nulla 
in  re  cedat  haereticis,  ex  istis  ipsis  locis  ab 
Arianis  allatis,  probat  Patrem,  et  Filium  esse 
unum  naturaliter,  et  non  sola  concordia  vo¬ 
luntatum  :  «  Ex  his,  inquit,  ipsis,  quibus 
utuntur,  refellendi  sunt.  »  Ac  primum  docet, 
fideles  inter  se  esse  unum  cor,  ct  unam  ani¬ 
mam,  non  solo  consensu,  sed  naturaliter; 
quia  sunt  unum  per  fidem,  ct  per  regenera¬ 
tionem,  et  per  Baptismum,  ac  proinde  sunt 
per  eamdem  fidei  naturam ,  et  per  eamdem 
naturam  novae  regenerationis,  et  Bap  ismi  : 
omnes  enim  sunt  fideles,  omnes  Filii  Dei, 
omnes  baptizati,  etiamsi  forte  inter  se  non 
noverint,  nec  sciat  unus  quid  alter  velit  : 
«  Quomodo,  inquit,  non  naturalem  in  his 
intelligis  unitatem,  qui  per  naturam  unius 
fidei  unum  sunt  ».  Et  idem  dicit  de  regene¬ 
ratione,  et  Baptismo,  quod  de  fide  dixit. 
Deinde  docet  illud  :  Qui  plantat,  et  qui  rigat, 
unum  sunt,  I  Corinth.  m.  indicare  etiam  na¬ 
turalem  unitatem  :  sunt  enim  illi  unum,  quia 
sunt  ministri  ejusdem  Christi,  et  proinde 
unum  sunt  per  naturam  ejusdem  ministerii. 
<(  Itaque,  inquit,  qui  per  rem  eamdem  idem 
sunt,  natura  etiam  unum  sunt,  non  tantum 
voluntate  ;  quia  et  ipsi  res  eadem  effecti  sunt, 
et  ejusdem  rei  atque  efficientia;  sunt  mini¬ 
stri  ».  Denique  venit  ad  tertium  locum  ex 
Joan.  xvn  :  Ut  et  illi  unum  sint  in  nobis ;  et 
docet  nos  esse  unum  cum  Christo  naturali¬ 
ter,  quia  per  Eucharistiae  participationem 
unitur  nobis  carnis  Christi  natura,  et  hic 
habet  illa  omnia,  quae  supra  exposuimus. 

Nota  secundo,  aliud  esse  apud  Hilarium, 
aliqua  esse  unum  naturaliter;  aliud  autem, 
unum  esse  in  alio  naturaliter.  Nam  ut  ali¬ 
qua  sint  unum  naturaliter,  satis  est,  si  vere 
participent  naturam  ipsius  rei,  in  qua  sunt 
unum  :  et  hoc  modo  dicit  ipse,  omnes  fideles 


(1)  Joan.  X,  30:  Act.  IV,  32;  I  Cor.  HI.  8  ;  Joan.  XVII,  21 . 


t 


00 


UBER  II. 


osse  unum  naturaliter  per  fidem,  per  rege¬ 
nerationem,  et  per  Bapt  sinum ,  quia  parti¬ 
cipant  naturam  ejusdem  fidei,  ejusdem  rege¬ 
nerationis,  et  ejusdem  Baptismi  :  et  simi¬ 
liter  dicit  omnes  ministros  esse  unum  natu¬ 
raliter  per  ministerium ,  quia  participant 
ejusdem  ministerii  naturam.  Sed  ut  unum 
sit  in  alio  naturaliter  non  satis  est,  ut  parti¬ 
cipent  quomodocumque  eamdem  naturam  ; 
sed  necesse  est,  ut  natura  unius  vero  sit  in 
alio  ;  et  hoc  modo  dicit  Filium  esse  in  Patre 
per  divinitatem  naturaliter,  quia  natura  di¬ 
vina  Filii,  vere  est  in  Patre  :  et  similiter 
dicit,  Christum  esse  in  nobis  per  carnem  na¬ 
turaliter,  quia  natura  carnis  ejus  nobis  vero 
unitur  per  Eucharistiam.  Atque  ex  his  sol¬ 
vitur  fere  tota  objectio  Petri  Martyris,  et 
Bezai,  et  aliorum.  Non  enim  eodem  modo 
loquitur  Hilarius  (ut  illi  falso  assumebant) 
de  unione  per  fidem,  seu  regenerationem, 
vel  Baptismum  ;  et  de  unione  per  Euchari¬ 
stiam.  Nam  non  dicit,  Christum  esse  in  nobis 
per  fidem,  vel  per  Baptismum,  sicut  dicit 
esse  per  Eucharistiam,  neque  dicit  ex  fide¬ 
libus  unum  esse  in  alio  per  fidem ;  sed  omnes 
esse  unum  per  fidem. 

Nota  tertio,  unitatem  per  honorem  apud 
Hilarium  eamdem  esse  cum  unitate  per  Eu¬ 
charistiam,  nam  explicans  illud  ejusdem 
capitis  xvii,  Joannis:  Ego  claritatem,  quam 
dedisti  mihi,  dedi  eis;  dicit  honorem,  quem 
Filius  habet  a  Patre,  dedisse  eumdem  Filium 
nobis,  quia  fecit  ut  essemus  unum  cum  illo, 
sicut  ipse  est  unum  cum  Patre ;  ut  autem 
unum  essemus  cum  illo,  dicit  eum  fecisse 
per  mysterium  Eucharistico,  per  quod  ipse  in 
nobis  per  carnem  suam  vere  manet.  Atque 
ita  solvitur  tota  objectio  adversariorum:  non 
enim  ipsi  intellexerunt,  quid  esset  apud  Hila¬ 
rium,  fieri  unum  per  honorem.  Ac  de  Hilario 
hactenus. 


CAPUT  XIII. 

I 

Testimonium  S.  C grilli  Hierosolymitani. 

Sanctus  Cyrillus  Hierosolymitanus,  cujus 
laus  est  in  I!.  Synodo  generali,  eodem  tem¬ 
pore  floruit,  quo  S.  Hilarius,  ut  patet  ex 
epistola  ejus  ad  Constantium  imperatorem. 
Ac  de  sacramento  Eucharistise  tam  proprie, 


et  perspicue  loquitur,  ut  non  magis  aperte 
loqui  potuerit,  si  vixisset  temporibus  nostris. 
Quocirca  nihil  habent  haeretici,  quod  ex  illo 
nobis  objiciant :  nos  vero  multa,  et  firmis¬ 
sima  testimonia  contra  illos  habemus. 

Primum  igitur  initio  catechesis  4  mysta¬ 
gogi  cae,  et  in  tota  fere  catechesi,  hortatur  ad 
non  dubitandum  de  veritate  corporis  Domini 
in  Eucharistia :  quod  certe  supervacaneum 
esset,  si  Eucharistia  esset  solum  signum  cor¬ 
poris  Domini;  nemo 'enim  dubitare  solet  do 
ejusmodi  rebus,  quse  nullam  habent  difficul¬ 
tatem.  Sic  ergo  loquitur  :  «  Hsec  B.  Pauli 
doctrina  satis  potest  efficere  vos  certissimos 
de  divinis  mysteriis  etc.  »  Et  infra :  «  Cum 
Christus  ipse  sic  affirmet  atque  dicat  de  pane : 
Hoc  est  corpus  meum ;  quis  deinceps  audeat 
dubitare  ?  ac  eodem  quoque  confirmante,  et 
dicente  :  Hic  est  sanguis  meus;  quis,  inquam, 
dubitet,  et  dicat  non  esse  illius  sanguinem?» 
Quod  autem  dicit  de  pane,  Christum  affir¬ 
masse  illum  esse  suum  corpus,  non  significat 
panem  materialem  esse  corpus  Domini,  sed 
panem  consecratum,  qui  figura  externa  panis 
materialis  est ;  sed  quoad  substantiam  panis 
coelestis  est ;  illum,  inquam,  panem,  corpus 
Domini  esse  confirmat. 

Secundo,  in  eadem  catechesi  aperte  ponit 
Cyrillus  transmutationem  panis  in  corpus 
Domini,  et  solas  panis  species  remanere  post 
eam  transmutationem  :  «  Aquam,  inquit, 
aliquando  mutavit  in  vinum,  quod  est  san¬ 
guini  propinquum,  in  Cana  Galilese  sola 
voluntate ;  et  non  erit  dignus  cui  credamus, 
quod  vinum  in  sanguinem  transmuta vit ? 
Quare  omni  cum  certitudine  corpus,  et  san¬ 
guinem  Christi  sumamus :  nam  sub  specie 
panis  datur  tibi  corpus,  et  sub  specie  vini 
datur  sanguis  ».  Heec  sunt  tam  perspicua,  ut 
omnino  nesciam,  quid  fingi  possit  adeorum 
perversionem. 

Tertio  ibidem  dicit,  Christi  corpus,  non 
solum  animis  nostris,  sed  etiam  corporibus 
vere  conjungi  per  Eucharistiam ;  «  Sic,  in¬ 
quit,  Christophori  erimus,  id  est,  Christum 
ferentes,  cum  ejus  corpus  et  sanguinem  in 
membra  nostra  receperimus,  atque  ut  B. 
Petrus  dicit,  divinse  naturse  consortes  effi¬ 
ciemur.  »  Hcec  ille.  Neque  potest  intelligi  hic 
locus  de  corpore  symbolico,  quasi  solum 
panem  in  membra  nostra  recipiamus :  nam 
de  illo  corpore  loquitur,  de  quo  imme¬ 
diate  antea  dixerat,  corpus  Domini  sub 

specie  panis  sumi,  ubi  distinguitur  corpus  a 
pane. 

Quarto  monet  ibidem,  sensus  nostros  falli 
circa  Eucharistiam,  neque  esse  illis  obtem¬ 
perandum  :  «  Ne  ergo  consideres  tanquam 
nudum  panem,  et  nudum  vinum ;  corpus 
enim  est,  et  sanguis  Christi,  secundum  ipsius 
Domini  verba.  Quamvis  enim  sensus  hoc  tibi 
suggerit;  tamen  fides  te  confirmet,  no  ex 
gustu  remjudices. »  Et  infra:  «Hoc sciens,  et 
pro  certissimo  habens,  panem  hunc,  qui  vide¬ 
tur  a  nobis  non  esse  panem,  etiamsi  gustus 
pane  messe  sentiat;  sed  esse  corpus  Christi : 
et  vinum,  quod  a  nobis  conspicitur,  tametsi 
sensui  gustus  vinum  esse  videatur;  non 
tamen  vinum,  sed  sanguinem  Christi  esse.  » 
Quid  clarius  dici  potest. 

Neque  enim  potest  responderi,  non  vocari 
nudum  panem,  quia  habet  adjunctam  signi¬ 
ficationem,  et  sensus  in  eo  falli,  quod  nudum 
panem,  esse  judicant.  Nam  sensus  non  judi¬ 
cant,  utrum  panis  significet,  vel  non  signifi¬ 
cet,  sed  judicant  rem  eam  esse,  qum 
solet  naturaliter  esse  sub  accidentibus, 
qute  sentiuntur.  Et  praiterea  Cyrillus  non 
dicit  falli  sensus,  quia  non  judicant  esse 
corpus  Christi  sub  specie  panis,  sed  quia 
judicant  rem  illam,  quam  sentiunt,  esse  pa¬ 
nem,  cum  non  sit.  At  revera  panis  esset,  si 
solum  adderetur  significatio :  non  igitur  sen¬ 
sus  fallerentur,  ut  Cyrillus  dicit.  Denique  in 
sequenti  catechesi  prope  finem,  monet  com¬ 
municantes,  ut  summa  diligentia  provideant, 
ne  mica  ulla  Eucharistice  cadat,  nove  amit¬ 
tatur  :  quod,  ut  supra  diximus,  magnum  est 
argumentum  veritatis  :  et  ibidem  jubet,  ut 
flexo  genu,  et  in  adorantium  morem  accedant 
ad  Eucharistiam. 

Sed  objiciet  aliquis  quod  idem  Cyrillus 
Catech.m.  mystagogica  de  sancto  Chrismate 
dicit,  non  esse  nudum  unguentum  post  con¬ 
secrationem  ;  sicut  ibidem  dicit,  panem 
post  consecrationem.  Atqui  id  confirmat 
sententiam  nostram  :  nam  Cyrillus  non 
eodemmodoloquitur  de  Chrismate,  et  Eucha¬ 
ristia.  De  Eucharistia  enim  dicit,  post  con¬ 
secrationem  non  esse  panem  communem,  sed 
corpus  Christi ,  de  Chrismate  autem  dicit 
quidem  non  esse  commune  unguentum,  sed 
non  addit  esse  Spiritum  sanctum,  vel  corpus 
Christi,  sed  esse  Chrisma  Christi,  seu  sancti- 
ficatum  oleum. 

Ha)c  de  Cyrillo,  cujus  testimonium  vel 
solum  sufficere  deberet  :  est  enim  hominis 
sancti,  et  antiquissimi,  et  ex  opere  ejus  in¬ 


dubitato,  et  clarissimum ,  atque  apertis¬ 
simum,  ut  nullo  modo  perverti  possit,  et  est 
ex  Catechesi,  in  qua  solent  omnia  proprie  et 
simpliciter  explicari :  et  denique  nemo  un¬ 
quam  reprehendit  Cyrillum  erroris  alicujus 
circa  Eucharistiam. 


CAPUT  XIV. 

Testimonium  S.  Ambrosii. 

Sanctus  Ambrosius  recte  adjungitur  Cyrillo, 
quia  et  eodem  tempore  floruit,  et  similes 
Catecheses  conscripsit,  nimirum  libros  de 
Sacramentis,  de  iis,  qui  initiantur  mysteriis, 
et  non  minus  aperte  loquitur,  quam  Cyrillus, 
ut  videamus  eodem  tempore,  camdem  fuisse 
Orientis  sententiam  de  Eucharistia. 

Primo  igitur  Ambrosius  in  lib.  de  Myste¬ 
riis  initiandis,  cap.  9.  ct^ lib.  vi.  de  Sacra¬ 
mentis,  cap.  3.  4  et  3.  fuse  docet  longe  excel¬ 
lentiorem  escam  nobis  dari  in  Eucharistia, 
quam  olim  in  manna  Juda)i  habuerint,  cum 
illis  Christi  corpus  in  figura,  nobis  detur  in 
veritate  :  de  quo  argumento  supra  diximus, 
cum  ageremus  de  figuris  hujus  Sacramenti. 

Secundo,  idem  Ambrosius  in  iisdem  locis 
dicit,  mutari  panem  et  v  inum  in  corpus  et 
sanguinem  Christi ;  et  non  esse  amplius  pa¬ 
nem  et  vinum,  sed  corpus  et  sanguinem. 

Ad  quod  argumentum  dupliciter  adversarii 
respondent.  Primo  revocant  in  dubium, 
sintno  Ambrosii  libri,  qui  inscribuntur  de 
Sacramentis.  Secundo  dicunt  mutationem,  de 
qua  loquitur  Ambrosius,  non  esse  realem, 
sed  sacramentalem,  ita  ut  panis  et  vinum, 
ex  communibus  et  prophanis  rebus  adjuncta 
nova  significatione,  fiant  sacramenta  reli¬ 
gionis.  Vide  Petrum  Martyrem  lib.  contra 
Gardinerum,  par.  i,  object.  190.  et  seq.  et 
par.  4.  in  explicatione  verborum  Ambro¬ 
sii. 

Sed  prior  solutio  timide  ah  illis  proponi¬ 
tur,  ct  merito.  Nam  citantur  hi  libri  sub 
nomine  Ambrosii  a  Lantfranco,  Guitmundo 
et  aliis,  qui  ante  annos  500.  floruerunt. 
Deinde  constat,  librum  de  mysteriis  initian¬ 
dis  esse  Ambrosii :  nam  in  pra)fatione  dicit, 
se  tractasse  moralia  quanlam  ex  vitiis  Pa¬ 
triarcharum,  ct  ex  Salomone;  quee  opera 
nemo  negavit  unquam  esse  Ambrosii.  Libros 
autem  de  Sacramentis  ejusdem  auctoris  esse, 

cujus  esi  liber  de  Myster.  init,  res  ipsa  per  se 
clamat,  tanta  est  styli,  et  sententiarum  simi¬ 
litudo  Denique,  etiamsi  non  essent  Ambrosii, 
essent  tamen  antiqui  alicujus  auctoris.  Sed 
stultum  est  ambigere  de  auctore  hoium 
librorum,  cum  nullum  adversarii  argumen¬ 
tum  afferant,  cur  ambigere  debeamus. 

Posterior  solutio  refellitur  ex  ipsis  Am¬ 
brosii  verbis. [Nam  inlib.iv.  de  Sacram,  cap. 
4.  «  Tu,  inquit,  forte  dicis  meus  panis  est 
usitatus;  sed  panis  iste,  panis  est  ante 
verba  Sacramentorum  ;  ubi  accesserit  con¬ 
secratio,  de  pane  fit  caro  Christi  ».  Ilacc  ille* 
At  si  panis  tantum  mutaretur  sacramenta- 
liter,  non  desineret  esse  panis  post  conse¬ 
crationem.  Ibidem  probat  multis  miraculo¬ 
rum  exemplis,  Christi  verba  esse  operatoria; 
et  ejusmodi,  ut  naturas  vere  mutare  pos¬ 
sint,  qufe  omnia  sine  causa  adducuntur,  si 
nulla  realis  mutatio  fit  in  pane  Eucharistia?. 
Sed  afferamus  testimonium  ad  idem  proban¬ 
dum  ex  lib.  indubitato  de  Myster.. init.  cap.  0. 
«  Forte,  inquit,  dicas  :  Aliud  video,  quomodo 
tu  mihi  asseris,  quod  Christi  corpus  acci¬ 
piam?  Et  hoc  nobis  adhuc  superest,  ut  pro¬ 
bemus.  Quantis  igitur  utimur  exemplis,  ut 
probemus,  non  hoc  esse,  quod  natura  for¬ 
mavit,  sed  quod  benedictio  consecravit  ?ma- 
joremque  vim  esse  benedictionis ,  quam 
naturae,  quia  benedictione  etiam  natura 
ipsa  mutatur?  virgam  tenebat  Moyses,  pro¬ 
jecit  eam,  et  facta  est  serpens  ».  Haec  ille. 
Qui  posteaquam  multa  aliamiracula  narravit 
Moysis,  Eliae,  et  Elisaei,  concludit :  «  Quod  si 
tantum  valuit  humana  benedictio,  ut  natu¬ 
ram  converteret,  quid  dicimus  de  ipsa  con¬ 
secratione  divina,  ubi  verba  ipsa  Domini 
Salvatoris  operantur  ?  Nam  Sacramentum 
istud,  quod  accipis,  Christi  sermone  confi¬ 
citur.  Quod  si  tantum  valuit  sermo  Eliae  ut 
ignem  de  coelo  deponeret,  non  valebit  Christi 
sermo,  ut  species  mutet  elementorum?  De  to¬ 
tius  mundi  operibus  legisti :  Quia  ipse  dixit, 
et  facta  sunt ;  ipse  mandavit,  et  creata  sunt. 
Sermo  ergo  Christi,  qui  potuit  ex  nihilo  facere, 
quod  non  erat ;  non  potest  ea,  quae  sunt,  in 
id  mutare,  quod  non  erant?  non  enim  minus 
est  novas  rebus  dare,  quam  mutare  natu¬ 
ras  ».  Iltec  il-e :  ubi  tam  aperte  loquitur  de 
reali  mutatione,  ut  nimia  impudentia  sit  id 
negare.  Ibidem  paulo  infra  idem  probat  ex 
mysterio  Incarnationis  :  « Liquet,  inquit, 
quod  praeter  naturae  ordinem  Virgo  gene¬ 
ravit  :  et  hoc  quod  conficimus,  corpus,  ex 
Virgine  est.  Quid  hic  quaeris  naturae  ordinem 


in  Christi  corpore,  cum  praeter  naturam  sit 
ipse  Dominus  Jesus  partus  ex  Virgine?» 
Haec  ille.  Quam  inepte  ista  omnia  dicerentur, 
si  nulla  fieret  realis  mutatio  ?  Quid  enim  opus 
erat  probare,  non  posse  naturaliter  fieri,  ex 
pane  corpus  Christi,  quemadmodum  nec  ut 
Virgo  pariat ;  si  non  reipsa,  sed  solum  signi 
ficativc  panis  fit  corpus  Christi. 

Tertium  testimonium  est  in  eodem  lib.  iv. 
de  Sacrament.  cap.  5.  ubi  probat,  non  esse 
dubitandum  de  veritate  corporis  Domini. 
Quae  probatio  supervacanea  est;  si  verum 
est,  adversarii  sentiunt :  nemo  enim  dubitare 
solet  ,  utrum  panis  possit  esse  corpus 
Christi  significative  :  «  Deinde,  inquit,  ipse 
Dominus  Jesus  testificatur  nobis,  quod 
corpus  suum  accipiamus,  et  sanguinem; 
numquid  debemus  de  ejus  fide,  et  testifica¬ 
tione  dubitare  ?  »  Et  ibidem  paulo  infra : 
«  Dicit  tibi  sacerdos,  Corpus  Christi,  et  tu 
dicis,  Arnen  :  hoc  est,  verum.  Quod  confite¬ 
tur  lingua,  teneat  affectus  ».  Hic  certe  lo¬ 
quitur  de  eo,  quod  offertur  manibus  Sacer¬ 
dotis,  quod  quidem,  nisi  vere  sit  corpus 
Christi,  decipit  nos  Ambrosius,  qni  vult  nos 
id,  et  confiteri  lingua,  et  affectu  sentire.  Et 
lib.  vi.  cap.  i.  «  Sicut  verus  est  Dei  Filius, 
Dominus  noster  Jesus  Christus  :  non  quem¬ 
admodum  homines  per  gratiam,  sed  quasi 
Filius  ex  substantia  Patris;  ita  vera  caro 
sicut  ipse  dixit,  quam  accipimus  » . 

Quartum  testimonium  ex  lib.  i.  in  Lucam , 
ubi  exponens  illa  verba  cap.  i.  Apparuit  illi 
Angelus:  «Non  dubites,  inquit,  assistere 
Angelum,  quando  Christus  assistit,  Christus 
immolatur».  At  certe  non  assisteret  Angelus, 
si  sola  figura  corporis  Domini,  non  ipse  Chri¬ 
stus  in  altari  adesset. 

Quintum  testimonium  est  lib.  m.  de  Spi¬ 
ritu  sancto,  cap.  12.  ubi  tractans  illud  Psalm. 
xcvii  :  Adorate  scabellum  pedum  ejus.  «  Ita¬ 
que,  inquit,  per  scabellum  terra  intelligitur, 
per  terram  autem  caro  Christi;  quam  hodie 
quoque  in  mysteriis  adoramus,  et  quam 
Apostoli  in  Domino  Jesu,  ut  supra  diximus, 
adorarunt.  »  Hic  locus  nullam  admittit  solu¬ 
tionem  :  nam  et  liber  est  indubitatus,  et 
sermo  est  adoratione  latria?  ;  et  aperte  Am¬ 
brosius  dicit,  carnem  Christi  verbo  unitam 
adorari  a  nobis  in  mysteriis,  id  est,  in  Eu¬ 
charistia. 

Diluamus  nunc  breviter,  qua?  PetrusMartyr 
ex  Ambrosio  profert,  libro  contra  Gardine- 
rum ,  objecto  188.  et  seq.  Primo  igitur  obji¬ 
cit  ex  commentario  in  it.  cap.  T.  ad  Corinth. 

quod  Ambrosius  in  mysteriis  dicat  significari 
carnem  et  sanguinem,  qua;  oblata  sunt  pro 
nobis,  et  mysticum  calicem  typum  esse  san¬ 
guinis  Domini. 

Respondeo,  neque  ea  commentaria  sunt 
Ambrosii,  neque  quidquam  habent  contra 
nos :  fatemur  enim,  imo  et  docemus,  Eu¬ 
charistiam  signum  ac  typum  esse  mortis 
Christi,  seu  carnis  et  sanguinis,  ut  visibiliter 
in  cruce  il.a  suffixa,  ille  effusus  est. 

Secundo  objicit  ex  lib.  iv.  de  Sacram,  cap. 
iv.  illa  Ambrosii  verba  :  «  Hoc  igitur  astrua¬ 
mus,  quomodo  potest,  qui  panis  est,  esse  cor¬ 
pus  Christi  consecratione  ».  Ilinc  ita  Petrus 
Martyr  argumentatur: «  Qui  panis  est,  corpus 
etiam  Christi  est  per  consecrationem.  At 
panis  non  potest  esse  corpus  proprie  ;  ergo 
solum  significative  ».  Idem  confirmat  ex  illis 
verbis,  quae  ibidem  habentur :  «  Si  tanto  vis 
est  in  sermone  Domini,  ut  ea  incipiant  C8;e, 
quae  non  erant,  quanto  magis  operatorius  est, 
ut  sint,  qua;  erant,  et  in  aliud  commuten¬ 
tur?  ubi  videmus  sic  mutari  panem  in 
corpus,  ut  tamen  maneat  panis. 

Ad  priorem  locum  respondeo,  non  dicere 
Ambrosium  panem  manere  post  consecra¬ 
tionem  ,  sed  potius  non  manere;  illa  enim 
verba  :  «  Quomodo  potest  qui  panis  est,  esse 
corpus  Christi?  »  hunc  sensum  faciunt :  Quo¬ 
modo  potest,  qui  nunc  est  panis,  paulo  post 
esse  corpus  Christi?  et  respondet :  «  Conse¬ 
cratione  »  ;  consecratio  enim  facit,  ut  qui 
panis  est  ante  consecrationem,  corpus  sit 
post  consecrationem.  Istum  esse  sensum 
patet  ex  illis  verbis  lib.  de  Myster.  init.  cap. 
9.  «  Probemus,  non  hoc  esse  quod  natura 
formavit,  sed  quod  benedictio  consecravit»  : 
ubi  vides  non  esse  panem  post  consecratio¬ 
nem.  Imo  in  ipso  lib.  iv.  de  Sacram,  cap.  4. 
nonne  Ambrosius  ait  :  «  Panis  iste  panis  est 
ante  verba,  consecrationis;  ubi  accesserit 
consecratio,  de  pane  fit  caro  Christi.  » 

Ad  alterum  locum  respondit  olimLantfran- 
cus  in  libro  contra  Berengarium,  dupliciter. 
Primo,  in  aliis  codicibus  Ambrosii  non  ha¬ 
beri  illa  verba  :  «Ut  sint  qua;  erant  »  ;  sed 
hoc  modo  legi  :  «  Quanto  magis  operatorius 
est  ut  qua;  erant,  in  aliud  commutentur  ?  » 
Qua;  lectio  verior,  esse  videtur,  quia  est  con¬ 
formior  lib.  de  Myster.  init.  cap.  9.  ubi  sic  le¬ 
gimus  :  «  Sermo  ergo  Christi ;  Qui  potuit  ex 
nihilo  facere,  quod  non  erat,  non  potest  ea 
qua;  sunt,  in  id  mutare,  quod  non  erant?  » 
Secundo  respondet  illa  verba  :  «Ut  sint  qua; 
erant »,  hunc  sensum  facere  :  «  Ut  sint  qua; 


erant  »,  nimirum  quoad  speciem  exteriorem, 
et  tamen  vere  mutentur,  quoad  interiorem 
substantiam.  Posset  etiam  responderi,  Am¬ 
brosium  voluisse  dicere ;  Si  potuit  Christus 
ex  nihilo  aliquid  facere,  cur  non  poterit  ex 
aliquo  aliquid  facere,  non  annihilando  id, 
quod  antea  erat,  sed  in  melius  commutando? 
unde  non  dixit  :  «  Ut  sint  id,  quod  erant  »  : 
tunc  enim  panis  manere  deberet,  sed  :  «  Ut 
sint  quo;  erant  »,  id  est,  non  annihilentur, 
sed  maneant,  quamvis  mutata. 

Tertio  objicit  ex  lib.  iv.  de  Sacram,  cap.  5. 
et  de  /us  qui  init.  myst.  cap.  8.  et  de  bene- 
dict.  patriarc.  cap.  9  ubi  Ambrosius  dicit, 
corpus  Domini  accipientibus  fieri  peccatorum 
remissionem.  Atque  inde  colligit  non  sumi 
corpus  Domini  ab  impiis,  ac  per  hoc  non 
sumi  corporali  instrumento,  quod  est  com¬ 
mune  cum  impiis,  sed  ore  tantum  spirituali, 
quo  impii  carent. 

Sed  hc.ee  saepius  jam  dissoluta  sunt  :  cor¬ 
pus  enim  Domini,  quod  ad  se  attinet,  omni¬ 
bus  affert  peccatorum  remissionem,  licet  in 
quibusdam  ob  eorum  indispositionem  id  non 
(iat. 

Quarto  objicit  ex  lib.  de  Myster.  init.  cap. 
9.  illa  verba  :  «  Ante  benedictionem  verbo¬ 
rum  coelestium *ilia  species  nominatur  :  post 
consecrationem  corpus  Christi  significatur.» 
Et  lib.  iv.  de  Sacram,  cap.  4.  dicit,  nos  bibero 
similitudinem  pretiosi  sanguinis,  et  cap.  o. 
dicit,  oblationem  altaris  esse  figuram  corpo¬ 
ris  Christi,  et  lib.  i.  de  Officiis  cap.  48.  dicit, 
umbram  fuisse  in  lege,  imaginem  in  Evange- 
lio,  veritatem  in  coelestibus. 

Respondeo  in  primis  verbis  citatis  illud 
«  significatur  »,  idem  valet,  «  appellatur  », 
seu  «  dicitur  ».  Non  enim  loquitur  de  signi¬ 
ficatione  rerum,  sed  vocum;  nec  docet  quid 
Eucharistia  significet,  sed  quomodo  appelle¬ 
tur.  Itaque  sensus  est  :  «  Antcbenedictionem 
alia  species  nominatur  »,  id  est,  panis  voca¬ 
tur  id,  quod  est  in  altari :  «  Post  consecratio¬ 
nem  corpus  Christi  significatur»,  id  est,  non 
amplius  panem  esse  significamus,  seu  dici¬ 
mus,  si  quis  nos  interroget,  quid  sit  in  altari, 
sed  corpus  Domini  esse  significamus,  seu  di¬ 
cimus.  Undeibidem  :  «  Ante  consecrationem, 
inquit,  aliud  dicitur,  post  consecrationem 
sanguis  nuncupatur».  Ad  alia  verba  fateor 
nos  bibere  similitudinem  cruoris,  sed  sub 
qua  veritas  contineatur.  Docet  enim  Ambro¬ 
sius,  nos  non  in  specie  sanguinis  sanguinem 
sumere,  ne  ut  ipse  ibidem  dicit,  horror  esset' 
cruoris  ;  sed  in  similitudine  sanguinis,  id  est 

specie  vini,  quod  habet  sang  uinis  similitudi¬ 
nem  ;  ipsum  sanguinem  bibere.  Ad  illud  et 
figura  corporis,  quamvis  non  esset  absurdum, 
Sacramentum  Eucharistia?  vocare  figuram 
corporis  ratione  specierum  externarum,  ta¬ 
men  eo  loco  Ambrosius  loquitur  de  pane 
ante  consecrationem,  ut  ex  ejus  verbis  patet. 
Neque  est  absurdum,  panem  vocari  figuram 
corporis  Domini  ante  consecrationem,  licet 
nondum  sit  sacramentum  :  nam  panis  natu¬ 
ralem  habet  analogiam  ad  corpus  Christi,  et 
praeterea  ex  eo,  quod  ponitur  super  altare, 
ut  consecretur,  incipit  repraesentare  ipsum 
Domini  corpus,  licet  nondum  habeat  sacra- 
mentalem  significationem.  Ad  aliud  ex  libro 
de  officiis,  Ambrosius  distinguit  imaginem  a 
veritate,  non  quoad  substantiam,  seu  prae¬ 
sentiam  rei,  sed  quoad  notitiam  :  nunc  enim 
habemus  Christum,  sed  signis,  et  imagine 
velatum  ;  in  coelo  videbimus  sine  ullo  signo 
facie  ad  faciem.  Id  patet  ex  verbis  ejus,  qui¬ 
bus  explicat,  quod  dixerat  :  «  Hic  ergo,  in¬ 
quit,  in  imagine  ambulamus,  in  imagine  vi¬ 
demus  ;  illic  facie  ad  faciem,  ubi  plena  per¬ 
fectio,  quia  peifectio  omnis  in  veritate  est  » . 
Unde  etiam  paulo  ante  distinguens  umbram 
ab  imagine  :  «  Ante,  inquit,  agnus  offereba¬ 
tur,  offerebatur  vitulus  :  nunc  Christus  offer¬ 
tur,  sed  offertur  quasi  homo  recipiens  passio¬ 
nem  » . 

Quinto  objicit  illud  ex  lib.  v.  de  Sacram. 
cap.  -4.  «  Non  iste  panis  est,  qui  vadit  in  cor¬ 
pus,  sed  ille  panis  vita?  a?tcrn  a?,  qui  anim 
nostra?  substantiam  fulcit ».  <i  Ex  his  verbis, 
inquit  Petrus  Martyr,  vel  ca?cus  videre  po¬ 
test  Ambrosium  non  tam  ci-asse  sensisse  de 
corpore  Christi,  ut  putaverit  illud  ingredi,  et 
recipi  in  corpus  nostrum  ». 

Respondeo  :  Non  negat  Ambrosius  corpus 
Christi  ingredi  in  corpus  nostrum,  sed  negat 
illud  converti  in  substantiam  corporis  nostri 
more  ciborum  corporalium.  Id  patet  mani¬ 
feste  ex  adversativa  :  «  Sed  anima?  substan¬ 
tiam  fulcit ;  »  est  enim  sensus:  iste  panis 
non  vadit  in  corpus,  id  est,  non  transit  in 
corpus  per  nutritionem,  sed  anirqam  reficit. 
Aiioqui  enim  quomodo  negaret  Ambrosius 
corpus  Christi  in  corpus  nostrum  ingredi, 
cum  dicat  in  serm.  deS.  Agnete  :  «Jam  cor¬ 
pus  ejus  corpori  meo  sociatum  est  ?  »  et  cum 
tam  aperte  docuerit  in  tot  locis  a  nobis  cita¬ 
tis,  id  quod  suminus,  dum  sumimus  Eucha¬ 
ristiam,  veram  esse  carnem  Domini?  IIa?c  dc 
Ambrosio. 


CAPUT  XV. 

Testimonium  S.  Basilii. 

Sanctus  Basilius  eodem  tempore,  quo  Am¬ 
brosius  floruit ;  et  in  ii  lib.  de  Baptismo  cap. 

2  sic  loquitur  :  «  Si  tales  minae  adversus  eos 
posita?  sunt,  qui  temere  ad  ea  sacra  accedunt, 
qua?  ab  hominibus  sanctificantur  :  quid  di¬ 
cendum  est  de  eo,  qui  in  tantum  ac  tale  my¬ 
sterium  temerarius  est?  Quanto  enim  majus 
aliquid  is  est  templo  secundum  Domini  vo¬ 
cem,  tanto  gravius,  et  terribilius  est  in  ani¬ 
ma?  impui-itate  constitutum  corpus  Christi 
temere  contingere,  quam  sit  accedere  ad 
aiaetes,  vel  tauros  etc.  »  Hoc  loco  Basilius 
affirmat  tanto  gravius  peccare,  qui  indigne 
sumunt  corpus  Christi,  quam  eos,  qui  indi¬ 
gne  sumebant  arietes,  et  tauros  Deo  immola¬ 
tos,  quanto  Christus  major  est,  non  solum 
arietibus,  et  tauris,  sed  etiam  ipso  templo 
Domini  :  qua?  certe  sententia  vera  esse  non 
potest,  nisi  in  Eucharistia  sit  vere  corpus 
Domini  praesens.  Nam  inter  Christum,  et 
arietes  ab  Hebraeis  immolari  solitos,  distan¬ 
tia  est  plane  infinita  :  inter  panem  autem 
Eucharistia?  secundum  adversarios,  et  illos 
arietes  pene  nulla  distantia  :  vel  si  distantia 
est  notabilis,  arietes  excellebant,  non  panis 
Eucharistia?,  ut  nos  supra  demonstravimus. 
Basilius  autem  affirmat  tanto  gravius  pec¬ 
care  ,  qui  indigne  tractant  Eucharistiam  , 
quam  ii  qui  indigne  tractabant  sacrificia  illa 
vetera,  quanto  Christus  major  est  non  solum 
sacrificiis,  sed  etiam  templo. 

Petrus  Martyr  in  lib.  contra  Gardiner.  par. 
4.  respondere  conatur,  sed  se  ipse  involvit, 
ac  secum  turpiter  pugnat  in  eadem  pagina. 
Dicit  enim  primum,  Basiliurn  ita  conferre 
Eucharistiam  cum  sacramentis  veterum,  ut 
ab  una  parte  ponat  nuda  symbola,  id  est,  in 
sacramentis  veterum,  ab  altera  ponat  rem 
ipsam,  nulla  facta  symboli  mentione,  id  est, 
in  Eucharistia  nostra.  Itaque  vult  corpus 
Christi  in  illa  collatione  Basilii  significare 
corpus  Christi  proprie  dictum :  illud  enim 
est  per  eum  res,  et  veritas  sacramenti,  ut  op¬ 
ponitur  symbolo  externo.  Sed  quia  Basilius 
dicit,  illud  Christi  corpus  sumi  ab  indignis  ; 
indigni  autem  non  sumunt  rem  sacramenti, 
sed  nuda  symbola  secundum  adversarios  ; 

ideo  Petrus  Martyr  paulo  post  addit  Basilium 
loqui  de  symbolis  Eucharistiae,  qutc  sola  su¬ 
muntur  ab  impiis,  ctca  conferre  cum  symbo¬ 
lis  veteribus. 

Haec  autem  aperte  inter  se  pugnant,  et  u- 
num  destruit  aliud ;  et  praeterea  utrumque 
dictum  est  falsum.  Quod  pugnent,  sic  os¬ 
tendo.  Cum  Basibus  nominat  corpus  Christi 
in  illa  collatione  cum  sacrificiis  veterum,  vel 
intelligit  corpus  Christi  verum,  vel  symboli- 
cum.  Si  corpus  Christi  verum ;  ergo  falsum 
est  posterius  dictum,  quo  asseruit  Petrus 
Martyr  Basiliura  loqui  de  symbolis,  quae  sola 
sumuntur  ab  impiis  :  si  corpus  symbolicum ; 
ergo  falsum  est  prius  dictum  ejusdem,  quo 
asseruit  Basilium  conferre  rem  ipsam,  id  est, 
corpus  Christi,  cum  symbolis  veteribus. 
Quod  autem  sit  falsum  etiam  absolute  utrum¬ 
que  dictum  Petri  Martyris,  sic  demonstro. 
Nam  Basibus  non  confert  cum  sacrificiis  ve¬ 
terum  solum  corpus  Christi  verum,  quod  erat 
primum  dictum  Petri  Martyris  :  nam  impii 
non  sumunt  corpus  Christi  verum  secundum 
adversarios  :  neque  sumunt  illud  corpus  extra 
symbola  secundum  Catholicos.  At  Basilius 
illud  ipsum  dicit  sumi  ab  impiis ;  ergo  non 
loquitur  de  solo  corpore  Christi  vero.  Adde, 
quod  non  debuit  Basibus,  nec  potuit  ita  com¬ 
parare  Sacramenta  vetera  cum  Eucharistia, 
ut  in  illis  tantum  poneret  nudum  signum,  in 
hac,  verum  corpus,  cum  utraque  sacramenta 
eodem  modo  contineant  corpus  Christi  se¬ 
cundum  adversarios ;  imo  melius  vetera , 
quam  nova,  quia  melius  repraesentabant. 
Sed  de  hoc  alibi  diximus. 

Neque  vero  confert  Basibus  cum  sacrifi¬ 
ciis  veterum  solum  symbolum  Eucharistiae, 
quod  erat  Secundum  dictum  Petri  Martyris : 
nam  symbola  sola  Eucharistiae  non  praestant 
sacrificiis  veterum,  sed  sunt  illis  inferiora, 
ut  alibi  ostendimus  ;  et  tamen  Basilius  hoc 
loco  constituit  infinitam  distantiam  inter  cor¬ 
pus  Christi,  et  sacrificia  veterum.  Sequitur 
igitur  necessario,  ut  Basibus  loquatur  de  cor¬ 
pore  Christi  vero,  ut  continetur  sub  specie 
panis  vere,  et  realiter  :  sic  enim  omnia  co¬ 
haerent.  Nam  hoc  corpus  vere  excellit  sacri¬ 
ficiis  veterum  infinita  distantia  et  vere  sumi¬ 
tur  ab  impiis  corporali  instrumento.  Et  confir¬ 
matur  hoc  totum  argumentum  ex  sequentibus 
verbis  ejusdem  Basibi  in  eo  loco;  monet  enim 
ut  sumpturi  Eucharistiam  diligentissime  pur¬ 
gemur  a  sordibus  peccatorum,  ne  incidamus 
in  peccatum  eorum, ]qui  Christum  occiderunt. 
Ista  enim  comparatio  indigne  communican¬ 


do 

tium  cum  illis,  qui  Christum  occiderunt,  co¬ 
git  omnino  ut  intelligamus  vere,  et  realiter 
Christi  corpus  contineri  in  Eucharistia.  Nam 
ideo  comparantur  inter  se  ista  peccata,  quia 
utrumque  attingit  Christum  in  scipso  ;  et 
Christum,  non  ut  est  in  coelo,  sed  ut  est  in 
Eucharistia;  quia  impii  non  possunt  Chri¬ 
stum  attingere,  ut  est  in  coelo,  sed  solum  ut 
est  in  Eucharistia. 

Alterum  testimonium  Basibi  est  in  bb.  de 
Spiritu  sancto  cap.  27.  ubi  sic  ait :  «  Verba 
invocationis  cum  ostenditur  panis  Euchari¬ 
stiae,  quis  Sanctorum  in  scripto  nobis  reli¬ 
quit  »  ?  Hinc  enim  habemus  morem  fuisse 
in  Ecclesia  veteri,  ut  post  consecrationem  os¬ 
tenderetur  populo  Eucharistia,  quod  etiam 
nunc  fieri  videmus  ;  et  conceptis  verbis  in¬ 
vocaretur,  qua;  verba  quidam  suspicantur 
fuisse,  Kyrie  eleison.  Sed  certe  ex  invocatione 
manifeste  colligitur  veritas  Christi  in  Eucha¬ 
ristia  :  neque  enim  panem  invocare  possu¬ 
mus  quantumlibet  significet,  vel  repraesentet 
corpus  Christi.  Ibidem  Basilius’ de  mysteriis 
his  loquens,  dicit,  nec  intueri  fas  esse  ista 
non  initiatis.  At  certe  nulla  reddi  potest 
causa,  cur  Eucharistiam  ne  videri  quidem 
permitterent  infidelibus,  vel  etiam  catechu¬ 
menis,  si  nihil  est  nisi  signum.  Nam  rem  si¬ 
gnificatam,  id  est,  Christi  passionem  publice 
praedicabant,  et  signum  etiam  manifestissi¬ 
mum  ejusdem  passionis  catechumenis  quo¬ 
tidie  fere  imprimebant ;  dum  eos  .  signo  cru¬ 
cis  signabant.  Qui  igitur  signa  clarissima 
concedebant ;  cur  negassent  signum  obscu¬ 
rius  ? 

Porro  ex  Basilio  objiciuntadversarii,  quod 
in  sua  liturgia  Eucharistiam  appellet  av-tTU7ra 
id  est,  figuram  corporis  Christi,  de  qua  re 
multa  scribit  Petrus  Martyr  in  bb.  contra 
Gardinerum  objecto  183. 

Ad  hoc*irgunientum  tres  dari  solent  solu¬ 
tiones,  sed  dua;  priores  mihi  non  videntur 
solide.  Prima  est,  vocem  illam  dv-f-uTra  non 
semper  accipi  pro  figura,  sed  aliquando  su¬ 
mi  pro  exemplari  :  cujus  significationis  pro¬ 
ferunt  exemplum  ex  i.  epist.  Petri  Cap.  3. 
ubi  Baptismus  vocatur  antitypon  diluvii,  cum 
tamen  diluviumfigura  fuerit  Baptismi,  non 
Baptismus  diluvii.  Itaque  hac  acceptione 
contendunt  quidam  a  Basilio  Eucharistiam 
dici  antitypon,  quod  sit  exemplar  veterum 
figurarum. 

Sed  luee  opinio  facile  rejici  potest.  Nam 
vox  antitypon  (ut  etiam  notavimus  in  i.  bb. 
de  Sacramentis  in  genere )  nunquam  accipi- 

tur  pro  exemplari,  sed  pro  imagine-,  quae  e 
regione  respondet  exemplari ;  et  ita  illud 
imitatur,  ut  fere  cum  eo  contendere  videatur. 
Quomodo  valde  proprie  vocatur  antitypon 
imago,  quae  resultat  in  speculo,  dum  quis  in 
illud  intuetur  :  etenim  in  ea  imago  ita  ad 
vivum  repraesentat,  ut  cum  ipso  homine  do 
forma  ipsius  hominis  certare  videatur.  Et 
hoc  modo  accipitur  haec  vox  ab  Apostolo 
Hebr.  ix.  et  ab  auctoribus  passim  :  neque 
aliter  accipitur  i  Petri  m.  Nam  Baptismus 
aliquo  modo  est  exemplar,  aliquo  modo 
imago  diluvii,  et  ut  imago,  non  ut  exemplar, 
dicitur  a  sancto  Petra  antitypon  diluvii.  Nam 
si  consideremus  significationem  ad  placitum, 
seu  divinam  ordinationem,  diluvium  figura 
fuit  Baptismi,  non  contra,  Baptismus  diluvii: 
neque  enim  Deus  instituit  Baptismum,  ut 
repraesentaret  diluvium  ;  sed  e  contrario,  di¬ 
luvium  Deus  induxit  in  mundum,  tum  ob 
alias  causas,  tum  etiam  ut  esset  figura  Ba¬ 
ptismi.  At  si  consideremus  naturalem  simili¬ 
tudinem,  Baptismus  est  potius  imago  diluvii, 
quam  diluvium  Baptismi  :  siquidem  magis 
proprie,  et  vere  diluvium  suffocavit  homines 
impios,  quam  Baptismus  peccata  suffocet , 
illa  enim  vera  et  propria,  haec  metaphorica 
suffocatio  est.  Quia  tamen  valde  similis  est 
effectus  Baptismi,  id  est,  suffocatio  iniquita¬ 
tum,  effectui  diluvii,  id  est,  suffocationi  ho¬ 
minum  impiorum :  ideo  S.  Petrus-Baptismum 
antitypon  diluvii  appellavit.  Sed  praeterea 
licet  antitypon  pro  exemplari  accipi  posset, 
non  tamen  id  nobis  prodesset.  Nam  Basilius 
non  dicit,  Eucharistiam  esse  antitypon  Sa¬ 
cramentorum  veterum,  sed  corporis  Domini; 
quare  certum  est  a  Basilio  non  accipi  hanc 
vocem  pro  exemplari,  sed-pro  imagine  imi¬ 
tante  ipsum  exemplar. 

Altera  solutio  est  aliorum,  vocari  a  S.  Ba¬ 
silio  panem  Eucharistia}  antitypog  corporis 
Domini,  sed  ante  consecrationem,  non  post¬ 
ea.  Ita  respondit  olim  Joan.  Damascenus 
lib.  iv.  de  Fide  cap.  14.  et  Epiphanius  in 
VII.  Synodo,  act.  6.  tom.  3. 

Sed  haec  solutio  multas  habet  difficultates. 
Nam  in  liturgia  Basilii  invenimus  panem 
Eucharistia}  vocari  antitypon  corporis  Do¬ 
mini  post  recitationen  verborum  illorum  : 
Hoc  est  corpus  meum.  Quocirca  oporteret  Da¬ 
mascenum,  et  Epiphanium  existimasse,  non 
consecrari  Eucharistiam  illis  verbis  :  Hoc  est 
corpus  meum;  sed  illis,  qua}  infra  ponuntur  : 
quod  minus  adhuc  probabile  est;  de  qua  re 
disputabimus  in  iv.  lib.  in  controversia  de 


verbis ,  quibus  Sacramentum  Eucharistiae 
conficitur.  Adde,  quod  licet  Basilius  non 
vocaret  Eucharistiam  ant  typon  corporis  Do¬ 
mini  post  consecrationem  :  tamen  Theodo- 
retus  apertissime  ita  eam  vocat  in  i.  dialogo, 
nccnon  Macarius  J5gyptius  hom.  27. 
imo  et  Dionys.  cap.  m.  Eccles.  hierarch. 
et  Naz  anzen.  orat,  in  Gorgoniam. 

Est  igitur  tertia  solutio,  Eucharistiam  e- 
tiam-  post  consecrationem  recte  dici  antity¬ 
pon  corporis,  et  sanguinis,  non  solum  quia 
species  panis,  et  vini  sunt  signa  corporis,  et 
sanguinis  ibi  revera  existentium  ;  sed  etiam 
quia  ipsum  corpus ,  et  sanguis  Domini,  ut 
sunt  sub  illis  speciebus,  signa  sunt  ejusdem 
corporis,  et  sanguinis,  ut  fuerunt  in  cruce  ; 
repraesentat  enim  Eucharistia  passionem 
Christi.  Et  ideo  fortasse  Basilius ,  et  alii 
Patres  non  vocant  Eucharistiam  figuram,  seu 
typum,  sed  antitypon;  quia,  ut  diximus,  an- 
titypa  non  dicuntur  quaelibet  figura},  sed  illae 
tantum,  qua}  nihil  fere  differunt  a  veritate. 
Porro  panis,  et  vinum,  remoto  corpore  Do¬ 
mini,  non  ita  ad  vivum  repraesentant  corpus, 
et  sanguinem  ,  ut  dici  possint  antitypa  : 
melius  enim  repra}sentabat  agnus  paschalis, 
et  tamen  non  dicebatur  antitypon,  sed  typus. 
At  si  sub  specie  panis  sit  vere  corpus  Christi, 
tum  vere  Eucharistia  erit  antitypon  corporis 
in  cruce  immolati.  Unde  Chrysostomus  ho- 
mil.  17.  in  epist.  ad  Hebrxos  dicit,  Euchari¬ 
stiam  esse  typum,  seu  figuram  sacrificii  cru¬ 
cis  ;  et  tamen  ibidem  asserit,  nunc  eumdem 
Christum  offerri,  qui  tunc  oblatus  fuit.  Simile, 
esket,  si  rex  aliquis  gravissimo  bello  con¬ 
fecto  idem  ipsum  bellum  ad  oblectandum 
populo  in  scena  repraesentari  vellet,  et  ipse 
idem,  qui  vere  pugnaverat,  in  scena  seipsum 
repraesentaret  :  esset  enim  ipse  vere  anti¬ 
typon  sui  ipsius.  Similia  habemus  in  aliis 
Christi  repraesentationibus  :  nam  cum  tribus 
diebus  latuit,  et  tandem  tertia  die  inventus 
e  st  in  templo,  significare  voluit,  teste  Am¬ 
brosio  in  cap.  ii.  Luca},  se  triduo  futurum  in 
sepulchro  absconditum,  et  tandem  tertia  die 
resurrecturum.  Et  Matth.  xvii.  cum  transfi¬ 
guratus  est  in  monte  coram  Prophetis,  et 
Apostolis,  significare  voluit,  se  eo  modo  vi¬ 
dendum  in  gloria  coelesti  ab  omnibus  Sanctis 
veteris,  et  novi  Testamenti.  Ipse  igitur  non 
semel  fuit  typus,  et  figura  sui  ipsius. 


CAPUT  XVI. 


97 


CAPUT  XVI. 

Testimonium  S.  Gregorii  Nysseni. 

S.  Gregorius  Nyssenus  S.  Basilii  frater, 
insigne  testimonium  nobis  pixebet  :  ex  quo 
etiam  intelligi  posset,  quid  Basilius  sensisset, 
si  de  ea  re  ulla  dubitatio  oriretur.  Constat 
enim  Nyssenum  in  iis,  qua}  ad  fidem  per¬ 
tinent,  nulla  in  re  a  Basilio  dissensisse.  Igitur 
in  lib.  de  vita  Moysis ,  ubi  disputat  de 
manna  Judaeorum,  et  eum  cibum  cum  Eu¬ 
charistia  confert,  sic  loquitur  de  Eucharistia : 

«  Panis  est  absque  semine,  absque  aratione, 
absque  ullo  humano  opere  nobis  paratus.  Is 
desuper  defluens  invenitur  in  terris.  Panis 
enim  qui  de  coelo  descendit,  qui  verus  cibus 
est,  qui  aenigmatice  hac  historia  significatur, 
non  incorporea  qiuedam  res  est  :  quo  enim 
pacto  res  incorporea  corpori  cibus  fiet  ?  res 
autem  quae  incorporea  non  est,  corpus  om¬ 
nino  est  )).  Haec  ille.  Hic  duo  habemus, 
quae  excludunt  omnes,  quae  fingi  possent  ab 
adversariis,  expositiones.  Nam  primo  Gre¬ 
gorius  dicit,  Panem  Euchariristiee  sine  se¬ 
mine,  sine  aratione,  sine  opere  humano  fieri ; 
quod  certe  non  convenit  pani  triticeo  :  lo¬ 
quitur  igitur  de  vero  corpore  Christi,  cui  illa 
omnia  conveniunt. 

Secundo  dicit,  eumdem  panem  corpore 
manducari  :  non  ergo  loquitur  de  corpore 
Domini,  ut  est  in  coelo,  et  sola  fide  sumitur, 
sed  de  vero  corpore,  ut  est  in  Eucharistia. 

Idem  Gregorius  in  oratione  catechetica  cap. 
xxxvi.  et  xxxvii.  nmlta  habet  expresse  de 
veritate  hujus  Sacramenti,  et  citatur  hic 
locus  ab  Euthymio  in  Panoplia  part.  2. 
titul.  21.  et  a  Bessarione  in  lib.  de  verbis 
consecrationis.  Inter  alia  dicit,  et  saipius  re¬ 
petit,  corpus  Christi  immortale  conjungi  per 
Eucharistiam  cum  nostro  mortali  corpore,  et 
illud  sibi  simile  reddere,  id'  est,  efficere,  ut 
gloriosum,  et  immortale  aliquando  resurgat: 
«  Quemadmodum,  inquit,  parum  fermenti 
totam  massam  sibi  similem  reddit  :  sic  et 
corpus  illud,  quod  a  Deo  factum  est  im¬ 
mortale,  in  nostrum  corpus  ingrediens  totum 
in  se  transfert,  atque  commutat.  Nam,  ut 
pestiferum  cum  salubri  commixtum  illud  ef¬ 
ficit  perniciosum  :  sic  et  corpus  immortale 
reddit  totum  illud,  in  quo  susceptum  est, 
Tome  IV. 


natura}  simile  immortali».  Et  infra  :  «Fi¬ 
delium  corporibus  conjungitur,  ut  ea  con¬ 
junctione  cum  immortali,  homo  etiam  im¬ 
mortalitatis  particeps  fiat  ».  Ham  ille. 

Secundo  quaerit,  quomodo  possit  unum 
corpus  toti  mundo  communicari,  et  tamen 
semper  integrum  maneat  :  quae  quidem 
quaestio  absurdissima  esset,  si  tantum  in 
signo  corpus  Christi  manducaretur;  nulla 
enim  difficultas  in  ea  re  fingi  posset  :  «  Con¬ 
siderandum  est,  inquit,  quomodo  fierit  queat, 
ut  cum  unum  illud  corpus  assidue  per  totum 
orbem  terrarum  tot  fidelium  millibus  im¬ 
pertiatur,  totum  cujusque  per  partem  evadat, 
et  in  seipso  totum  permaneat  ».  Haec  ille. 

Tertio,  respondet  ad  quaestionem,  ac  dicit 
panem  qui  ponitur  in  altari,  converti  in  car¬ 
nem  Christi,  et  eo  modo  omnes,  qui  eo  pane 
vescuntur,  vere  sumere  Christi  carnem  sino 
ullo  ejus  detrimento  :  quae  sane  est  acutis¬ 
sima,  et  verissima  responsio.  Nam  vult  dicere, 
ut  habeamus,  et  comedamus  veram  Christi 
carnem,  non  esse  opus,  ut  Christus  de  ccelo 
descendat,  sed  manente  illo  salvo,  et  inco¬ 
lumi  in  cado,  verti  quotidie  panem  in  corpus 
ejus,  et  eo  modo  a  multis  manducari. 

Quod  autem  non  loquatur  de  mutatione 
panis  in  carnem  per  solam  significationem, 
ut  adversarii  dicere  solent,  sed  de  vera,  et 
reali  mutatione,  patet  primo,  ex  ipsa  quxe- 
stione,  qua}  (ut  dixi)  inepta  esset,  si  de  mu¬ 
tatione  significationis  ageretur.  Secundo  , 
patet  ex  ipsa  ejus  explicatione;  dicit  enim  ita 
mutari  nunc  panem  in  carnem  Domini  vir¬ 
tute  verborum  ipsius,  quemadmodum  cum 
ipse  in  terris  viveret,  mutabatur  panis,  quo 
ipse  vescebatur  in  carnem  ipsius.  Tertio 
patet,  quia  dicit  hanc  mutationem  fieri  divina 
virtute  divinae  benedictionis  ;  nulla  autem 
virtus  requirebatur  ad  mutandam  significa¬ 
tionem,  cum  sit  res  mere  voluntaria,  llfec 
autem  sunt  verba  ejus  :  «Divinum  illud 
corpus  panis  nutrimentum  accipiens,  idem 
quodammodo  erat  cum  illo  cibo  (ut  diximus) 
in  ejus  corporis  naturam  immutato».  Et 
infra  :  «  Quam  ob  rem  recte  etiam  nunc  Dei 
verbo  sanctificatum  panem  in  Dei  Verbi 
corpus  credimus  immutari  » .  Et  infra  :  «  lUec 
autem  tribuit  virtute  benedictionis  in  illud 
(corpus  Domini)  rerum  qua}  videntur  (id  est 
panis,  et  vini,  naturam  mutans  » .  Itao  ille. 
Qua}  tam  perspicua  sunt,  ut  non  fuerit  ausus 
ullus  adversariorum,  quod  sciam,  vel  ad  haec 
loca  respondere,  vel  aliquid  ex  hoc  auctore 
nobis  objicere. 

CAPUT  XVII. 

Testimonium  Beati  Optati  Mileoitani. 

Optatus  Milevitanus  floruit  eodem  tempore, 
<[uo  Ambrosius,  et  Basilius,  ut  patet  ex  lib. 
ii  .contra  Parmenianum ,  ubi  scribit  se  vixisse 
tempore  Siricii  papa},  qui  Damaso  succes¬ 
serat.  Is  igitur  in  vi  lil).  contra  Parmenianum, 
sic  ait  :  «  Quid  enim  est  tam  sacrilegum, 
quam  altaria  Dei,  in  quibus  aliquando  et  vos 
obtulistis,  frangere,  radere,  removere  ?  in 
quibus  vota  populi,  et  membra  Christi  por¬ 
tata  sunt  :  quo  Deus  omnipotens  invocatus 
sit,  quo  postulatus  descendit  Spiritus  sanctus, 
unde  e  multis  pignus  salutis  seterncC,  et  tutela 
fidei,  et  spes  resurrectionis  accepta  est  ».  Et 
infra  :  «  Quid  est  altare,  nisi  sedes  corporis 
et  sanguinis  Christi  »  ?  Et  infra  :  «  Quid  vos 
offenderat  Christus  ,  cujus  illic  per  certa 
momenta  corpus,  et  sanguis  habitabat  »  ?  Et 
infra  :  «  Hoc  tamen  immane  facinus  gemi¬ 
natum  est  dum  fregistis  etiam  calices  Christi 
sanguinis  portatores».  IIa3C  ille. 

Quod  autem  per  corpus  Christi,  quod  tam 
soepe  repetit  Optatus  in  altari  manere  soli¬ 
tum,  non  intelligatur  corpus  significative, 
sed  vere,  id  est,  non  solus  panis,  qui  Christi 
corpus  repraesentet,  sed  ipsum  verum ,  et 
proprie  dictum  corpus,  multis  modis  probari 
potest  ex  hoc  ipso  loco.  Primo  ex  eo,  quod 
cum  toties  id  repetat,  ne  semel  quidem  dixe¬ 
rit,  signum  corporis  in  altari  manere,  vel 
offerri ,  sed  perpetuo  corpus  Christi  ,  aut 
membra  Christi. 

Secundo,  exeo,  quod  dicit,  invocari  super 
altare  Deum  omnipotentem,  et  descendere 
super  idem  altare  Spiritum  sanctum,  quod 
sine  dubio  referendum  est  ad  consecratio¬ 
nem  :  videmus  enim  in  omnibus  liturgiis 
antiquis  invocari  Spiritum  sanctum,  ut  de¬ 
scendat  ,  et  transmutet  panem  in  corpus 
Christi;  neque  potest  reddi  alia  ratio  hujus 
descensus  spiritus  sancti,  nisi  ad  Sacramen¬ 
tum  conficiendum.  At  quorsum  iste  descen¬ 
sus,  quorsum  invocatio  omnipotentis,  si  nihil 
mirabile,  et  supernaturJc  fieri  deberet. 

Tertio  ex  eo,  quod  Eucharistiam  vocat 
Optatus,  pignus  salutis,  tutelam  fidei,  et  spem 
resurre  ctionis  :  alludit  enim  ad  id,  quot  ve¬ 
teres,  i  ren  reus,  Hilarius,  Cyrillus,  Nyssenus, 
et  alii  dicere  solent,  ideo  conjungi  cum  cor¬ 


pore  nostro  corpus  Christi  ut  ex  illo  trahat 
vim  quamdam  ad  beatam  immortalitatem 
assequendam. 

Quarto  ex  eo,  quod  dicit  per  certa  mo¬ 
menta  habitare  corpus  Christi  in  altari.  Si 
enim  loqueretur  de  signo  corporis,  non  di¬ 
ceret  :  «  Per  certa  momenta  »,  sed  semper; 
semper  enim  in  altari  manere  solet  crux,  ut 
Chrysostomus  testatur  in  orat,  quod  Christus 
sit  Deus;  imo  etiam  (ut  ipse  ibidem  ait)  in 
culminibus,  in  parietibus,  in  vasis  etc.  Crux 
autem  signum  est  Christi  crucifixi ;  et  ipsum 
etiam  altera  figura  queedam  est,  et  signum 
Christi,  ut  fatetur  Petrus  Martyr  libro  contra 
Gardin.  objecto  38.  alio  igitur  modo  quam 
per  significationem  ,  Eucharistia  corpus 
Christi  est. 


CAPUT  XVIII. 

Testimonium.  S.  Grerjorii  Naziauzeni. 

Sanctus  GregoriusNazianzenus,  qui  eodem 
tempore  floruit  quo  superiores  Patres,  in  2. 
orat,  de  Paschate  ita  loquitur  :  «  Absque 
confusione  et  dubio  comede  corpus,  et  san¬ 
guinem  bibe,  si  saltem  vita}  desiderio  teneris, 
neque  sermonibus,  qui  de  carne  habentur, 
fidem  deneges,  neque  ob  passionem  offen¬ 
daris  ;  constans  esto,  firmus,  et  stabilis,  in 
nulla  re  propter  adversariorum  sermones , 
fluctues  ».  IIicc  ille.  Ubi  hortatur  ad  fidem 
erga  tantum  mysterium,  etiamsi  adversarii, 
id  est,  philosophi  gentiles  nos  irrideant, 
quod  dicamus  nos  carnem  Christi  mandu¬ 
care  :  ha}c  autem  cohortatio  supervacanea 
esset,  si  tantum  in  signo  Christi  carnem  man¬ 
ducaremus. 

Respondet  Petrus  Martyr,  Grcgorium  loqui 
de  fide  passionis  Christi,  atque  hortari  Chri¬ 
stianos,  ut  certa  fide  credant  Christum  ha¬ 
buisse  veram  carnem,  et  vere  esse  mortuum, 
et  hoc  modo  spiritualiter  manducent  carnem 
Christi.  At  non  disputabat  eo  loco  Gregorius 
de  passione,  sed  de  Eucharistia,  cujus  figura 
fuit  manducatio  agni  paschalis;  explicat 
enim  eo  loco  varios  ritus,  quibus  manduca¬ 
bant  Judaei  paschale  magnum, et  accommodat 
illos  ad  manducationem  Eucharistico.  Et 
quoniam  inter  alios  ritus  Judaeorum  unus 
erat,  ut  baculis  nixi  manducarent,  dicit  eo 
baculo  significari,  ut  etiam  nos  firmi,  et  sta- 

biles,  et  sine  ullo  dubio  manducemus  carnem, 
et  bibamus  sanguinem. 

Aliud  testimonium  exstat  in  orat,  de  obitu 
Gorgonix  sororis  suse,  ubi  refert,  Gorgoniam 
morbo  incurabili  affectam ,  nocte  quadam 
sese  in  templum  proripuisse,  ac  procumben¬ 
tem  ante  altare  coram  venerabili  Sacramento 
ita  orasse,  ut  statim  convaluerit :  «  Ad  altare, 
inquit,  cum  fide  procumbit ,  eumque  qui 
super  illud  colitur,  magno  cum  clamore 
obstestans,  etc.  »  Quid  autem  super  altare 
colatur,  dubium  esse  non  potest,  cum  nihil 
ibi  ponatur  a  Christianis,  nisi  panis,  et  vinum 
mutanda  in  corpus  et  sanguinem  Christi  : 
unde  Optatus  paulo  ante  citatus,  vocabat 
altare  sedem  corporis  Christi. 

Petrum  Martyrem  valde  ussit,  pupugitque 
hic  locus,  ut  apparet  ex  lib.  ejus  contra  Gar- 
dinerum ,  objecto  38.  Nam  primum  conatur 
se  expedire,  ac  dicit,  super  altare  coli  qui¬ 
dem  Christum,  sed  coli  in  symbolo ,  sicut  in 
symbolo  significatur.  At  hsec  responsio  nihil 
eum  juvare  potest.  Nam  si  colitur  in  symbolo, 
vel  est  ipse  revera  in  eo  symbolo,  vel  non 
est.  Si  est;  errant  Sacramentarii,  qui  id  ne¬ 
gant  :  si  non  est;  ergo  licet  saltem  coram 
symbolis  procumbere,  et  ibi  Christum  licet 
absentem  adorare;  ergo  licet  Eucharistiam, 
et  imagines  Christi  venerari ,  neque  est 
idololatria,  ut  ipsi  passim  clamant. 

Sed  hac  solutione  non  contentus  Petrus 
Martyr,  paulo  infra  aperit  mentem  suam,  ac 
dicit,  mulierculam  illam  parum  in  Christiana 
religione  fuisse  instructam ;  et  abusum,  ac 
superstitionem  esse  quod  illa  fecit,  cum  nec 
ullum  sit  altare  Christianis,  nec  ullus  Sacra¬ 
menti  usus  esse  debeat,  nisi  ad  sacram  coe- 
nam.  Atiliani  sanctam  foeminam  satis  defendit 
ab  istius  impii  Apostatae  petulentia  tum  sancti 
Gregorii  auctoritas ,  qui  illam  non  solum 
praedicat,  ut  sanctissimam,  et  optimam;  sed 
etiam  testatur  fuisse  doctissimam  in  litteris 
utriusque  Testamenti ;  tum  evidens  miracu¬ 
lum,  quod  illa  ipsa  nocte  accidit,  siquidem 
continuo  curata  est  ab  incurabili  morbo. 
Quis  autem  credat  abusum,  et  superstitionem 
tanti  miraculi  causam  esse  potuisse?  Adde, 
quod  si  imperitia,  et  superstitio  est,  mensam 
Domini  vocare  altare,  et  Christum  in  Eucha¬ 
ristia  colere,  non  sola  Gorgonia,  sed  etiam 
ipse  Gregorius  accusandus  erit  imperitiae,  et 
superstitionis.  Nam  ipse  est,  qui  mensam 
vocat  altare,  et  qui  Christum  in  Eucharistia 
coli  dicit;  ipsius  enim  Gregorii,  non  Gorgonae 
verba  sunt  illa :  «  Ad  altare  cum  fide  pro¬ 


bi) 

cubuit,  eum,  qui  super  illud  colitur,  magna 
voce  obtestaris  etc.  » 


CAPUT  XIX. 

Testimonium  S.  Ephrem. 

Sanctus  Ephrem,  aequalis  superiorum  Pa¬ 
trum  luit,  quippe  sancto  Basilio  familiaris, 
ac  tantae  auctoritatis,  ut  ejus  scripta  publice 
post  divinas  Scripturas  in  Ecclesia  legeren¬ 
tur,  ut  testatur  S.  Hieron.  in  Catal.  scriptor , 
Is  ergo  in  lib.  do  natura  Dei  minime  scru¬ 
tanda  cap.  5.«  Quid  scrutaris,  inquit,  inscru¬ 
tabilia  ?  si  ista  curiose  rimaris, non  jamfidelis 
vocaberis,  sed  curiosus.  Esto  fidelis,  atque 
innocens  participa  de  immaculato  corpore 
Domini  tui,  fide  plenissima,  certus  quod 
agnum  ipsum  integrum  comedis.  Ignis  immor¬ 
talis  sunt  mysteria  Christi,  noli  temere  ea 
perscrutari,  ne  in  ipsorum  perscrutatione 
comburaris.  »  Ileec  ille.  Et  infra  :«  Hoc  sane 
excedit  omnem  admirationem,  omnem  men¬ 
tem,  omnemque  sermonem,  quod  fecit  nobis 
unigenitus  Filius  Christus  Salvator  noster. 
Ignem,  et  spiritum  manducandum,  ac  biben¬ 
dum  praestitit  nobis,  corpus  scilicet,  et  sam 
guinem  suum.  »  Haec  ille. 

Ad  hoc  testimonium  neque  respondent 
adversarii,  neque  respondere  aliquid  pos¬ 
sunt.  Nam  difficultas  ad  credendum,  mysterii 
inscrutabilitas,  et  miraculum  superans  om¬ 
nem  mentem  (  quae  tria  in  hoc  Sacramento 
praedicat  S.  Ephrem)  clarissime  testantur, 
non  esse  Eucharistiam  panem  materialem, 
qui  tantum  significet  corpus  Domini,  sed  esse 
ipsum  verum  Domini  corpus.  Adde,  quod 
Ephrem  facit  antithesim  qamdam  :  dicit  enim 
mirabile  fuisse,  quodAngeli ;  quisuntincorpo- 
rei,  in  corpore  assumpto  manducarint  cibos 
corporeos  :  sed  mirabilius  esse,  quod  nos  ho¬ 
mines  corporei,  et  lutei  comedamus  ignem, 
et  spiritum,  id  est,  corpus  cadeste  Christi.  At 
nulla  esset  admirationis  causa,  si  tantum  in 
signo  corpus  Christi  manducaremus ;  imo 
mirabilior  multo  fuisset  illa  Angelorum 
manducatio,  quam  nostra  sit. 

CAPUT  XX. 

Testimonium  S.  Fpiphanii. 

Sanctus  Epiphanius  omnium  superiorum 
«aqualis  (  nam  etiam  Athanasio  familiaris 
fuit,  licet  omnibus  supervixerit)  in  Ancorato , 
circa  medium,  cum  docere  vellet,  hominem 
vere  esse  factum  ad  imaginem  Dei,  licet  non 
facile  appareat,  in  quo  consistat  similitudo 
inter  Deum,  et  hominem,  cum  homo  sit  cor¬ 
poralis,  finitus,  mutabilis  ;  Deus  incorpo¬ 
ralis,  immensus,  immutabilis,  dicit,  multa 
esse  ejusmodi,  quae  aliud  sunt,  aliud  viden¬ 
tur  esse,  et  ponit  exemplum  de  Eucharistia, 
quae  vere  est  corpus  Christi,  et  tamen  nihil 
minus  esse  videtur  ;  cum  id,  quod  apparet 
exterius,  sit  rotundum,  et  insensibile,  et 
proinde  valde  dissimile  corpori  Christi. 
«Videmus,  inquit,  quod  accepit  Salvator  in 
manus  suas,  voluti  Evangelista  habet,  quod 
surrexit  a  ccena,  et  accepit  haec,  et  cum 
gratias  egisset,  dixit :  Hoc  meum  est,  IIoc 
et  Hoc.  Et  videmus  quod  non  aequale  est, 
neque  simile,  non  imagini  in  carne,  non  in¬ 
visibili  Deitati,  non  lineamentis  membrorum  : 
hoc  enim  est  rotundae  formas,  et  insensibile, 
quantum  ad  potentiam.  Et  voluit, per  gratiam 
dicere  :  Hoc  meum  est,  Hoc,  et  Hoc  ;  et 
nemo  non  fidem  habet  sermoni  ;  qui  enim 
non  credit  esse  ipsum  verum,  excidit  a  gra¬ 
tia,  et  salute  ».  llaec  ille. 

Hic  sane  locus  omnino  convincit.  Nam 
quod  dicit  Epiphanius  oportere  credere  esse 
ipsum  verum,  excludit  tropos,  et  praesertim 
cum  addat  excidere  a  salute,  qui  id  non 
credunt.  Quod  etiam  addit  esse  id  creden¬ 
dum  ,  licet  sensus  repugnent ,  apertissime 
testatur  non  loqui  eum  de  significatione, 
sed  de  reipsa  :  nam  sensus  non  modo  non 
repugnant,  sed  etiam  juvant  ut  credamus 
Sacramentum  significare. 

Respondent  adversarii,  ac  praecipue  Petrus 
Martyr  in  lib.  contra  Gardinerum ,  objecto 
186.  Epiphanium  loqui  de  repraesentatione 
corporis  Domini,  ac  velle  dicere,  credendum 
esse  panem  Eucharistiae  vere  esse  corpus 
Christi  repraesentative,  licet  nulla  appareat 
in  pane  similitudo  cum  corpore  Christi.  Id 
vero  ex  eo  potissimum  colligit,  quod  Epi¬ 
phanius  panem  dicit  esse  corpus  Christi  : 


affirmat  enim  id,  quod  Dominus  accepit  in 
manus,  quodque  ait  rotundum,  et  insensi¬ 
bile  esse  ;  illud,  inquam,  ipsum  vocatum  a 
Christo  per  gratiam  corpus  ipsius.  Panis 
autem  rotundus,  et  insensibilis,  id  est,  panis 
verus,  ac  materialis  non  potest  esse  corpus 
Domini,  nisi  repraesentative. 

Sed  haec  solutio  facile  refelli  potest  du¬ 
plici  ratione.  Primo,  quia  Epiphanius  non 
sine  causa  mutavit  conclusionem  in  compa¬ 
ratione  Eucharistiae  cum  homine.  Nam  cum 
dixisset  hominem  esse  imaginem  Dei,  licet 
non  appareat  similitudo  inter  Deum,  et  ho¬ 
minem  :  debuisset  dicere  consequenter,  pa¬ 
nem  Eucharistiae  esse  imaginem  corporis 
Domini,  licet  non  appareat  similitudo  inter 
panem,  et  corpus  Domini ;  id  enim  requi¬ 
rere  videbatur  ratio  exempli  allati.  At  non 
ita  dixit,  sed  ait  panem  Eucharistiae,  esse 
ipsum  verum  corpus  Domini.  Et  certe  non 
dixisset  de  homine,  esse  ipsum  verum  Deum, 
sicut  dixit  de  Eucharistia,  esse  ipsum  ve¬ 
rum  corpus  ;  et  tamen  non  minus  homo  est 
verus  Deus  repraesentative,  cum  sit  ejus 
imago,  quam  sit  per  adversarios  Eucharistia 
verum  corpus  repraesentative.  Quorsum  igi¬ 
tur  haec  mutatio,  nisi  ut  intelligeremus,  non 
conferri  Eucharistiam,  ut  imaginem  cum 
homine  ;  sed  Eucharistiam,  quatenus  in  ea 
vere  continetur  corpus  Domini  ? 

Secundo,  refellitur  solutio  adversariorum, 
quia  si  Epiphanius  vellet  solum  dicere  panem 
Eucharistiae  esse  corpus  Domini  repraesenta¬ 
tive,  exemplum  ipsius  nihil  valeret.  Nam 
Sacramenta  signa  quidem  sunt  repraesen¬ 
tantia  rem  aliquam  sacram,  sed  non  reprae¬ 
sentant  ratione  figurae,  aut  colorum,  quemad¬ 
modum  repraesentant  imagines  depictae, 
vel  sculptae  ;  sed  repraesentant  partim  ut 
signa  ad  placitum,  partim  ob  analogiam 
naturalem  inter  effectus  ipsorum  signorum, 
et  rei  significatae,  quemadmodum  etiam 
verba  sunt  signa  rerum,  et  hedera  signum 
est  vini.  Quare  nihil  est  novum,  vel  mirum, 
quod  Sacramentum  Eucharistiae  repraesentet 
Christum,  licet  non  sit  illi  simile,  vel  aequade, 
quoad  figuram  et  formam  :  non  enim  reprae¬ 
sentat  ut  imago.  Et  quemadmodum  stultus 
esset,  qui  miraretur,  quomodo  voces  possint 
esse  signa  rerum,  cum  non  sint  illis  in  figura, 
vel  colore  similes,  vel  magnitudine  aequales ; 
sic  etiam  stultus  esset,  qui  miraretur  quo¬ 
modo  panis  Eucharistiae  possit  Christum 
repraesentare,  cum  non  sit  Christo  aequalis, 
nec  habeat  lineamenta  corporis  Christi.  At- 

qui  Epiphanias  affert  in  medium,  ut  rem 
mirabilem,  et  sola  lide  comprehensibilem, 
quod  panis  Eucharistiae  dicatur  vere  esse 
corpus  Christi,  cum  non  sit  illi  similis,  nec 
sequalis,  nec  referat  ulla  corporis  illius  linea¬ 
menta  ;  non  igitur  Epiphanius  loquitur  de 
pane  repraesentante  corpus  Domini,  sed  de 
ipso  vero  corpore,  quod  vere  adest  in  illa 
sacra  hostia,  quam  oculis  videmus,  et  mani¬ 
bus  tangimus,  licet  sensus  omnes  reclament. 

Ad  argumentum  autem  Petri  Martyris, 
respondeo ,  Epiphanium  nunquam  dixisse 
panem  materialem  esse  corpus  Christi ;  sed 
tantum  dixisse,  Dominum,  accepto  pane, 
gratias  egisse,  atque  Eucharistiam  fecisse, 
et  dixisse  :  Hoc  est  corpus  meum.  Ubi  pro¬ 
nomen,  Hoc ,  non  demonstrat  panem,  sed  id 
quod  in  manibus  Domini  erat,  sive  quod  sub 
speciebus  illis  continebatur,  ut  supra  dixi¬ 
mus  :  quod  quidem  antea  fuerat  panis,  sed 
prolatis  illis  verbis,  corpus  Domini  erat. 

At,  inquit  Petrus  Martyr,  de  ea  re,  quam 
vocat  rotundam,  et  insensibilem,  de  eadem 
pronuntiat,  quod  sit  corpus  Domini.  Illa 
autem  res  panis  sine  dubio  est.  Respondeo, 
res  illa  rotunda,  et  insensibilis  non  est  panis 
eo  loco,  sed  aliquid  speciem  panis  prae  se 
ferens  :  vult  enim  Epiphanius  dicere,  sa¬ 
cram  Eucharistiam  vere  esse  corpus  Domini, 
licet  exteriori  forma,  ac  specie  rotunda,  et 
insensibilis  sit,  ut  panis  merus  videatur. 
Imo  in  hoc  consistit  (ut  diximus)  tota  sen- 
tenlia  Epiphanii,  quod  videlicet  credere  de¬ 
beamus,  verum  Domini  corpus  nos  in  Sa¬ 
cramento  Eucharistiae  percipere,  cum  tamen 
nihil  videamus,  nisi  panis  materialis  acci¬ 
dentia. 

QUINTA  jETAS  ECCLESLE  AB  ANNO  DO¬ 
MINI  400.  ad  500. 

Testimonium  S.  Gaudentii. 

Beatus  Episcopus  Gaudentius  ad  initium 
quinti  saeculi  floruit,  ut  patet  ex  serm.  ipsius 
de  dedicatione  Basilicos  Concilii  Martyrum , 
ubi  dicit,  se  accepisse  reliquias  quasdam  a 
duabus  neptibus  S.  Basilii  et  ante  paucos 
annos  refert  inventa  fuisse  corpora  Sancto¬ 


rum  Gervasii ,  et  Protasii  a  S.  Ambrosio. 
Hic  igitur  insignis  auctor  tract.  n  de  Exodo , 
dicit,  in  veteri  Testamento  agnum  pascha¬ 
lem  non  fuisse  eumdem  omnium  Judaeorum, 
sed  multos  ;  siquidem  unaquaeque  familia 
suum  occidebat,  et  manducabat  :  ille  enim 
agnus  figura  erat,  non  veritas.  At  in  nostra 
veritate  unum,  et  eumdem  in  omnibus  Ec¬ 
clesiis  immolari,  et  manducari  affirmat.  Qua: 
comparatio  manifeste  indicat  in  nostro  Sa¬ 
cramento  verum  Christi  corpus  in  seipso, 
non  in  solo  symbolo  adesse  :  alioqui  etiam 
Judaei,  unum  et  eumdem  agnum  habuis¬ 
sent  ,  cum  omnes  illi  eorum  agni  unum 
Christum  significarent. 

Deinde  idem  auctor  sic  loquitur  :  t'  Ipse 
naturarum  Creator,  et  Dominus,  qui  producit 
de  terra  pan^m,  de  pane  rursus  (quia  et 
potest,  promisit),  efficit  proprium  corpus  : 
et  qui  de  aqua  vinum  fecit,  et  de  vino  san¬ 
guinem  suum  ».  Et  infra  :  «  0  altitudo  divi¬ 
tiarum  sapientiae,  et  scientiae  Dei.  Pascha  est 
Domini,  hoc  est  transitus  Domini.  Ne  terre¬ 
num  putes,  quod  coeleste  effectum  est,  per 
eum,  qui  transit  in  illud,  et  fecit  illud  suum 
corpus,  et  sanguinem.  »  Et  infra  :  «  Quod 
annuntiatum  est  credas,  quia  quod  accipis, 
corpus  est  illius  panis  coelestis,  et  sanguis 
est  illius  sacrae  vitis.  Nam  cum  panem  con¬ 
secratum,  et  vinum  discipulis  suis  porri¬ 
geret,  sic  ait  :  Hoc  est  corpus  meum,  Hic  est 
sanguis  meus.  Credamus  cui  credidimus  : 
nescit  mendacium  veritas».  Et  infra  :  «Non 
infringamus  os  illud  solidissimum  :  Hoc  est 
corpus  meum  :  Hic  est  sanguis  meus.  Si  quid 
autem  superfuerit  et  jam  nunc  in  unius  cu- 
jusque  sensu,  quod  expositione  ista  non  coe¬ 
perit,  ardore  fidei  concremetur  ».  Ad  haec 
loca  adversarii  non  responderunt,  nec  re¬ 
spondere  possenl. 


CAPUT  XXII. 

Testimonium  S.  Chrysostomi. 

Ad  initium  anni  400.  floruit  etiam  S. 
Joannes  Chrysostomus,  qui  multis  modis 
testatus  est,  quid  sentiret  de  Sacramento 
corporis  Domini.  Primum  testimonium  ejus 
habetur  hom.  GO.  ad  popul.  Antiochen.  et 
hom.  83.  in  Matth.  «  Credamus,  inquit  ubi¬ 
que  Deo,  nec  repugnemus  ei,  etiamsi  sensui, 

>‘t  cogitationi  nostra)  absurdum  esse  videa¬ 
tur,  quod  dicit.  Superet  et  sensum,  et  ratio¬ 
nem  nostram  sermo,  qua)so,  ipsius;  quod  in 
omnibus  rebus,  sed  praecipue  in  mysteriis 
faciamus,  non  illa,  quae  ante  nos  jacent  solum¬ 
modo  aspicientes,  sed  verba  quoque  ejus 
tenentes  :  nam  verbis  illius  defraudari  non 
possumus,  sensus  vero  noster  deceptui  facil¬ 
limus  est.  Quoniam  ergo  ille  dixit  :  Hoc  est 
corpus  meum  ;  nulla  dubitatione  teneamur, 
credamus  etc.  »  Et  homil.  51.  in  Matth. 

«  Qui,  inquit,  majus,  id  est,  animam  suam, 
pro  te  posuit,  quare  dedignabitur  suum  tibi 
tradere  corpus  ?  Audiamus  igitur  tam  Sacer¬ 
dotes,  quam  alii,  quam  magna,  quam  admi¬ 
rabilis  res  nobis  concessa  est,  audiamus,  oro, 
et  perhorrescamus,  carnes  suas  nobis  tradi¬ 
dit,  seipsum  immolatum  proposuit  ».  Sane 
non  potuisset  Chrysostomus  clarius  loqui, 
si  Galvinistam  aliquem  ante  se  habuisset, 
quem  hortari  ad  fidem  voluisset. 

Secundum  testimonium  habetur  in  iisdem 
duobus  locis  :  «0,  quot  modo  dicunt,  vellem 
vestimenta  ipsa,  vellem  calceamenta  videre; 
ipsum  igitur  vides,  ipsum  tangis,  ipsum  co¬ 
medis.  » 

Ad  hunc  locum  respondet  Petrus  Martyr, 
Boquinus,  et  alii,  Chrysostomum  tribuere 
nomen  rei  significata)  symbolis'  ipsis,  et 
hyperbolice  loqui.  Et  probant  eum  loqui  de 
symbolis,  non  de  ipso  vero  corpore,  quia 
dicit  videri  Christum,  et  tangi  in  Sacramen¬ 
to,  cum  tamen  sola  symbola  tangantur,  et 
videantur :  de  ipso  autem  vero  corpore  supra 
dixit,  oculis  mentis  per  fidem  esse  viden¬ 
dum  ;  et  infra  dicit,  in  rebus  sensibilibus 
donum  insensibile  nobis  dari.  Quod  autem 
insensibile  est,  nec  tangi,  nec  videri  potest : 
nen  igitur  de  ipso  vero  Christo  loquitur, 
sed  de  pane,  cum  ait  :  «  Ipsum  vides,  ipsum 
tangis,  ipsum  comedis.  » 

At  solutio  ista  facile  refellitur  :  Chrysost. 
enim  cum  dicit,  Christum  ipsum  videri,  et 
tangi,  intelligit  ipsum  verum  Christum  videri, 
et  tangi,  sed  in  specie  aliena,  non  in  sua, 
id  est,  vere  adesse,  et  recipi  sub  illis  specie- 
bus,  quae  proprie  videntur,  et  tanguntur  ; 
licet  in  propria  specie  Christus  in  Sacra¬ 
mento  non  videatur,  nisi  oculis  fidei,  necque 
sensibilis  sit,  ut  in  Sacramento  est.  Exem¬ 
plum  habemus  in  Angelis.  Nam  vere  dice¬ 
bantur  videre,  tangere,  et  hospitio  excipere 
Angelos,  qui  illos  recipiebant  in  corpore 
assumpto,  ut  Abraham,  Loth,  Tobias,  et  alii. 
Id  autem  velle  Chrysostomum,  patet  ex  eo 


quod  dicit,  multos  cupere  videre  vestimenta,  >» 
et  calceamenta,  et  in  Sacramento,  plus  ha¬ 
bere,  quam  cupiant,  cum  ipsum  Christum 
habeant;  illi  enim  qui  cupiunt  vestimenta, 
vera  vestimenta  cupiunt,  non  imaginem  ve¬ 
stimentorum.  Et  sane  optabilius  esset  videre, 
vel  habere  vera  Christi  indumenta,  quam 
imaginem  corporis  ejus  :  non  ergo  vere  dicit 
Chrysostomus,  illos  habere  plus  quam  op¬ 
tent,  nisi  ipsum  verum  Christum  vere  ha¬ 
beant. 

Praeterea  ibidem  dicit  Chrysost.  nullum 
unquam  pastorem  pavisse  oves  carne,  et 
sanguine  suo,  ut  Christus  facit,  et  multas 
matres  dedisse  filios  aliis  nutriendos, 
at  Christum  carne  sua  nos  alere.  Quae 
comparationes  omnino  frigebunt,  si  tantum 
id  symbolo  carne  sua  nos  nutrit. 

Adde,  quod  homil.  24.  in  priorem  ad  Co- 
rinth. dicit,  magos  hoc  ipsum  corpus  adorasse 
in  preesepi  :  nos  autem  aliquid  amplius  ha¬ 
bere,  quam  habuerint  magi :  nam  illi  habue¬ 
runt  in  prasepi,  nos  in  altari ;  illi  in  ulnis 
mulieris,  nos  in  manibus  sacerdotis ;  illi  sim¬ 
plex  corpus  viderunt,  nos  et  corpus  idem 
videmus,  et  scimus  ejus  potentiam,  et  virtu¬ 
tem,  .etc.  At  si  tantum  in  signo  Christum 
habemus,  non  modo,  non  sumus  magis  supe¬ 
riores,  sed  tanto  inferiores,  quanto  inferior 
est  imago  Christi  ipso  vero  Christo. 

Ibidem  dicit,  amantes  consuevisse  perso¬ 
nis  amantibus  donare  vestes,  pecunias,  et 
alia  id  genus :  at  carnem  suam  non  posse 
dare;  Christum  autem  rationem  invenisse 
per  hoc  mirabile  Sacramentum,  quod  se  nobis 
vere  donaret  habendum.  Sed  falsum  erit, 
quod  Chrysostom.  dicit  si  tantum  in  syriibolo 
se  nobis  Christus  donat :  possunt  enim  etiam 
homines  se  donare,  et  rcipsa  donant  amicis 
in  symbolo,  cum  imagines  suas  illis  do¬ 
nant. 

Item  homil.  51.  in  Matth .  «  Adeamus,  in¬ 
quit,  Christum  singuli  aegrotantes  magna 
cum  fide.  Nam  si  qui  fimbriam  vestimenti 
ejus  tunc  tetigerunt,  recte  omnes  convalue¬ 
runt  :  quanto  magis  corroborabimur,  si 
totum  in  nobis  habebimus  ?  »  Ubi  non  loqui¬ 
tur  Chrysost.de  Christo  habito  tantum  in  sym¬ 
bolis  :  non  enim  major  est  virtus  imaginis 
Christi,  quam  fimbriae  illius,  quam  qui  tange¬ 
bant,  curabantur  omnes. 

Item  homil.  3.  in  epist.  ad  Ephes .  dicit, 
Eucharistiam  nihil  prorsus  differre  ab  illo 
corpore,  quod  inccelo  ab  angelis  adoratur  : 

«  De  corpore,  inquit,  nobis  sermo  est,  et 

co,  quod  nihil  ab  illo  dissidet.  Quot  istius 
corporis  efficimur  participes  ?  quot  ejus  san¬ 
guinem  gustamus?  Recolito,  quia  illius  cor¬ 
pus,  et  sanguis  est,  qui  supra  coelos  residet, 
qui  ab  Angelis  suppliciter  adoratur.  » 

Denique  homil.  3.  cie  Incomprehensibili  na¬ 
tura  Dei  prope  finem,  reprehendit  acerrime 
populum,  quod  ad  ejus  concionem  frequen¬ 
tissime  accederent,  ad  sacrum  autem  rario¬ 
res  :  «  Me,  inquit,  vehemens  coepit  suspi¬ 
rium,  quod  cum  ego  disputo  vester  conservus, 
studium  adhibitis  et  ingenium,  contenditis 
animum,  alter  alterum  impellit,  et  jactat,  ut 
ipse  propius  adsit,  frequentes  ad  finem  usque 
dicendi  patientissimi  perseveratis  :  cum  au¬ 
tem  ipse  Christus  communis  omnium  magister 
et  Dominus  in  sacris  mysteriis  se  ostensurus 
est,  vacua  ecclesia  redditur.  Proh  fidem 
hominum  Christianorum?  »  Hsec  ille.  Quee 
sane  comparatio,  et  exclamatio  ineptissima 
esset,  si  nihil  in  Eucharistia  praeter  signum 
haberemus:  potuissent  enim  illi  respondere, 
se  domi  satis  multas  habere  imagines  Christi 
in  quibus  eum  videre  possent. 

Tertium  testimonium  habetur  in  iisdem 
locis,  homil.  videlicet  60.  ad  popul.  et  83. 
in  Matth.  ubi  Chrysostomus  sic  ait  :  «  Non 
sufficit  ipsi,  hominem  fieri,  flagellis  interim 
eoedi,  sed  nos  secum  in  unam  (ut  ita  dicam) 
massam  reducit:  neque  id  fide  solum,  sed 
reipsa  nos  corpus  suum  effecit.  »  Et  homil. 
61.  ad  popul.  ethorn.  45.  in  Joan.  addit  non 
sola  charitate,  sed  reipsa  nobis  commisceri 
carnem  ipsius  per  hoc  Sacramentum.  Et 
homil.  24.  in  priorem  ad  Corinth.  dicit,  sic 
nos  uniri  corpori  Christi  per  Eucharistiam, 
quemadmodum  corpus  illud  unitum  est 
Verbo  per  Incarnationem,  id  est,  vere  et 
realiter.  Et  ibidem  dicit,  amantes  aliquando 
pr&  nimio  amore  morsu  appetere  eos,  quos 
diligunt,  ut  eo  modo  indicent,  cupere  se,  si 
posset  fieri,  intime  uniri,  et  fieri  unum  cum 
illis  :  Christum  autem  hoc  mirabili  modo  per 
Eucharistiam  effecisse,  ut  vere  corpori  ejus 
intime  uniremur.  Quae  omnia  frigidissima, 
et  ridicula  essent,  si  tantum  in  signo  Christi 
corpus  acciperemus. 

Respondet  Petrus  Martyr,  duplicem  esse 
unionem  fidelium  cum  Christo  ;  unam  per 
fidem,  et  charitatem  ;  alteram,  quae  est  ista 
sequitur,  qua  sumus  membra  Christi,  et  ipse 
caput  nostrum  ;  et  de  hac  posteriore  loqui 
Chrysostomum,  cum  dicit,  nos  reipsa  uniri 
Christo  ,  et  non  sola  fide,  'aut  charitate. 

Sed  contra.  Nam  ista  unio  membrorum 

cura  capite,  qua  officimur  unum  corpus 
mysticum  Christi,  proprie  obtinetur  per  Ba¬ 
ptismum,  et  necessario  praecedere  debet 
sumptionem  Eucharistiae  :  qui  enim  non  est 
membrum  Christi,  non  nisi  indigne  ad  hoc 
Sacramentum  accedit.  At  Chrysost.  dicit, 
per  Eucharistiam  nos  conjungi  Christo  nova 
quadam,  et  vera  unione.  Praeterea,  quod  ait 
Chrysostomus,  reipsa  nobis  conjungi  corpus 
Christi,  non  minus  opponitur  conjunctioni 
mysticae  membrorum  cum  capite,  quam  con¬ 
junctioni  per  fidem,  et  dilectionem  :  neque 
enim  illa  magis  realis  est,  quam  ista.  Deni¬ 
que  illa  exempla  Incarnationis,  et  aman- 
tiumsatis  refellunt  figmenta  ista  adversario¬ 
rum. 

Quartum  testimonium  est  in  his  locis,  ubi 
miraculo  tribuit  Chrysostomus,  quod  Christi 
corpus  simul  sit  in  coelo,  et  in  altari  lib.  ni. 
de  Sacerdotio :  e.  0  miraculum,  o  Dei  be¬ 
nignitatem,  qui  cum  patre  sursum  sedet  in 
illo  temporis  articulo  omnium  manibus  per¬ 
tractatur,  ac  se  ipse  tradit  volentibus  illum 
excipere,  et  amplecti.  »  Item  homil.  2.  ad 
populum  Antiochenum  in  fine  :  «  Elias  melo- 
tem  discipulo  reliquit :  Filius  autem  Dei 
ascendens  suam  carnem  dimisit  :  sed  Elias 
quidem  exutus,  Christus  autem,  et  nobis 
reliquit,  et  ipsam  habens  ascendit.  » 

Ad  hunc  locum  respondet  Beza  in  Cyclope 
Christi  carnem  in  coelo  esse  proprie,  in  terra 
symbolice.  Et  probat*  quia  ibidem  Chrysost. 
dicit,  Eliam  simul  fuisse  sursum  et  deorsum, 
quia  nimirum  sursum  erat  in  sua  persona, 
et  deorsum  erat,  quia  requieverat  spiritus 
ejus  in  Elisam :  et  sic  in  alio  erat  deorsum, 
non  in  se.  Adducit  etiam  Beza  eumdem  Chry¬ 
sostomum  hom.  24.  in  priorem  ad  Corinth. 
ubi  dicit,  per  hoc  mysterium  fieri,  ut  terra 
nobis  sit  coelum,  et  hortatur,  ut  mente  con¬ 
scendamus  in  coelum,  ubi  Christum  ha¬ 
beamus. 

Sed  nihil  Beza  dicit.  Nam  etiam  si  Elias 
non  erat  proprie  sursum  et  deorsum,  tamen 
alia  ratio  est  de  Christi  carne,  quam  Chry¬ 
sostomus  non  confert  cum  Elia,  sed  cum  ejus 
melote. 

Quod  autem  proprie  carnem  Domini  Cliry 
sost.  intellexerit  in  terra  nobis  relictam,  et 
simul  in  coelo,  patet,  tum  ex  loco  citato  ex 
lib.  nr.  de  sacerdotio,  ubi  miraculum  in  hac 
re  agnoscit  Chrysost.;  neque  enim  miraculum 
esset,  si  tantum  in  symbolo  carnem  Domini 
haberemus  :  tum  ex  hoc  ipso  loco,  de  quo 
agimus.  Dicit  enimChrysost.  rem  nobis  longe 

quam  Elias  Elisfoo  reliquit  :  quia  Elias  ve¬ 
stem,  Christus  carnem  reliquit.At  certe  non 
est  res  major  caro  in  symbolo,  quam  vestis 
porprie  dicta. 

Denique  locus  alius  a  Beza  productus  ex 
hom.  24.  in  priorem  ad  Corinth.  vel  solus 
sufficeret  ad  eum  convertendum  ad  veram 
fidem,  nisi  in  sua  haeresi  plane  obduruisset. 
Nam  non  dicit  Ghrysost.  ut  mente  in  ccelum 
ascendamus,  ut  ibi  tantum  Christum  habea¬ 
mus,  sed  ut  videamus,  nihil  esse  in  ccelo 
praestantius  Christo,  et  ideo  terram  per  hoc. 
Sacramentum  fieri  ccelum,  quia  vere  habe¬ 
mus  in  terris  id,  quod  est  in  ccelo  prsestan- 
tissimum.  Verba  ejus  haec  sunt  hom.  24.  in 
priorem  ad  Corinth.  in  fine :  «  Deum  in  hac 
vita  sumus,  ut  terra  nobis  ccelum  fit,  facit 
hoc  mysterium.  Ascende  igitur  ad  coeli  por¬ 
tas,  et  diligenter  attende,  imo  non  coeli 
sed  coeli  coelorum,  et  tunc  quod  dicimus 
intueberis.  Etenim  quod  summo  honore  di¬ 
gnum  est,  id  tibi  in  terra  ostendam  ;  nam 
quemadmodum  in  regiis  non  parietes,  non 
tectum  aureum,  sed  regium  corpus  in  throno 
sedens,  omnium  pra?stantissimum  est :  ita 
quoque  in  coelis  regium  corpus,  quod  nunc 
in  terra  videndum  tibi  proponitur :  neque 
enim  Angelos,  neque  Archangelos,  non 
coelos,  non  coelos  coelorum,  sed  ipsum  horum 
omnium  Dominum  tibi  ostendo.  »  Quo  loco 
Chrysost.  si  solum  in  signo  Christum  in  terra 
esse  vellet,  plane  deciperet  auditores  ;  nec 
anteponeret  eum  Angelis  et  Archangelis. 
Quis  enim  non  malit  veros  Angelos  videre, 
quam  solam  Christi  imaginem  ?  Adde  quod 
ibidem  rursus  ait  Chrysost.  :  «Si  puer  regius 
purpura,  et  diademate  ornatus  tibi  ferendus 
traderetur,  nonne,  omnibus  rebus  humi  ab¬ 
jectis,  eum  exciperes  ?  Verum  nunc  cum  non 
hominis  regium  puerum,  sed  unigenitum 
Dei  Filium  accipias,  non  horrescis,  et  omnem 
saicularium  rerum  amorem  abjicis?  »  Hcec 
ille.  Ubi  si  de  Christi  signo,  non  de  ipso 
Christo  loqueretur,  nullo  modo  eum  cum 
regio  puero,  sed  cum  imagine  pueri  regii 
conferret ;  aut  certe  ineptissimus  esset. 

Quintum  testimonium,  est  in  his  locis,  ubi 
Chrysost.  dicit,  Christum  in  Eucharistia,  non 
modo  ab  hominibus,  sed  etiam  ab  Angelis 
adorari.  Hom.  41.  in  priorem  ad  Corinth. 
«  Non  frustra  memoriam  mortuorum  inter 
sacra  mysteria  celebramus,  aut  accedimus, 
pro  istis  agnum  illum  jacentem  ;  et  peccata 
mundi  tollentem  deprecantes.  »  Hcec  ille. 
Ubi  apertissime  dicit  invocari  (quse  species 


est  summa?  adorationis)  agnum  in  altari 
jacentem ;  et  forte  alludit  ad  illa  verba  : 

«  Agnus  Dei,  qui  tollis  peccata  mundi  dona 
eis  requiem.  » 

Idem  in  orat  de  S.  Philogonio,  loquens  de 
magis,  qui  ad  Christum  adorandum  ex  Per¬ 
side  venerunt,  sic  ait :  «  Si  cum  fide  accesse¬ 
rimus,  procul  dubio  videbimus  eum  in  pra:- 
sepi  jacentem.  Nam  lieec  mensa  vicem  explet 
prmsepis:  si  quidem  et  hic  ponitur  corpus 
Dominicum,  non  quidem  fasciis  involutum, 
sicut  tunc,  sed  undequaque  Spiritu  sancto 
convestitum.  Ac  magi  quidem  nihil  aliud 
quid  adorarunt :  tibi  vero  si  cum  pura  acces¬ 
seris  conscientia,  permittemus  ut  sumas,  et 
sumpto  domum  abeas.  »  Ubi  indicat  nos  non 
tantum  adorare  posse,  quod  magi  fecerunt, 
sed  etiam  sumere. 

Idem  homil.  GO.  ad  populum  Antiochenum  : 
«  Cogita  quali  sis  insignitus  honore,  qua 
mensa  fruaris.  Quod  Angeli  videntes  horre¬ 
scunt,  neque  libere  audent  intueri,  propter 
emicantem  inde  splendorem,  hoc  nos  pasci¬ 
mur,  huic  nos  unimur.  »  Et  homil.  61. 
«  Huic  et  superna?  potestates  assistunt,  quo¬ 
niam  et  ille  nobis  manifestius  propositorum 
virtutem  speculantur,  et  inaccessibiles  admi¬ 
rantur  splendores.  »  Et  homil.  3.  in  epist. 
ad  Ephes.  «  Et  tu  ad  salutarem  hoc  hostiam 
accessurus,  quam  Angeli  ipsi  cum  tremore 
suspiciunt.  »  Et  lib.  6.  ad  sacerdot.  :  «  Per  id 
tempus,  inquit,  et  Angeli  sacerdoti  assident 
et  coelestium  potestatum  universus  ordo  cla¬ 
mores  excitat,  et  locus  altari  vicinus  in  illius 
honorem,  qui  immolatur,  Angelorum  choris 
plenus  est :  id  quod  credere  abunde  licet, 
vel  ex  tanto  illo  sacrificio,  quod  tunc  pera¬ 
gitur.  Ego  vero,  et  commemorantem  quem¬ 
dam  audivi,  cufn  diceret  senem  quemdam, 
virum  admirabilem,  ac  cui  revelationum 
mysteria  multa  divinitus  fuissent  detecta, 
sibi  narrasse,  se  tali  olim  visione  dignum  ha¬ 
bitum  a  Deo  fuisse :  ac  per  illud  quidem  tem¬ 
pus  derepente  Angelorum  multitudinem 
conspexisse  (quatenus  aspectus  humanus 
ferre  poterat j  fulgentibus  vestibus  indutorum 
altare  ipsum  circumdantium:  denique  sic 
capite  inclinatorum,  ut  si  quis  milites  prse- 
sente  rege  stantes  videat.  »  Homil  21.  in  Acta 
«  Quid  dicis  ?  hostia  in  manibus  est,  adsunt 
Angeli,  adsunt  Archangeli,  adest  Filius  Dei: 
cum  tanto  horrore  astant  omnes  etc.  »  Deni¬ 
que  homil.  de  Eucharistia  in  enca?niis  : 
«  Agnus  Dei  immolatur,  Seraphim  astant  sex 
alis  faciem  tegentia,  etc.  » 

Ad  hffic  adversarii  neque  respondent,  ne¬ 
que  respondere  possunt.  Si  enim  Angeli  ad 
altare  astant  capitibus  inclinatis,  et  cum 
timore,  ac  tremore,  vix  audent  libere  intueri 
propter  splendorem  inde  emicantem;  quis 
negare  potest  ibi  aliud  esse,  quam  panem  ? 
Et  si  Angeli  adorant,  quis  homines  reprehen¬ 
dere  potest  si  et  ipsi  adorent? 

Sextum  testimonium  est  in  his  locis,  ubi 
Chrysost.  dicit  mutari  panem  homil.  83.  in 
Matt/i.  et  homil.  60.  ad  Populum  : «  Non  sunt 
humana}  virtutis  opera  proposita :  nos  mi¬ 
nistrorum  locum  tenemus,  qui  vero  sanctifi¬ 
cat  ea,  et  immutat,  ipse  est.  »  Et  infra  :  «  Qui 
dixit,  Hoc  est  corpus  meum,  et  verbo  factum 
confirmavit.  »  Et  in  hom.  de  proditione  Judx 
dicit  ista  verba:  «  Hoc  est  corpus  meum  », 
similia  esse  illis :  «  Crescite  et  multiplica¬ 
mini.  »  Et  hom.  de  Eueharist.  in  encamiis: 
«  Num  vides  panem?  num  vinum ?num sicut 
reliqui  cibi  in  secessum  vadunt?  absit,  ne  sic 
cogites.  Quemadmodum  enim  si  cera  igni 
adhibita  illi  assimilatur,  nihil  substantia}  re¬ 
manet,  nihil  superfluit  :  sic  et  hic  puta  mys¬ 
teria  consumi  corporis  substantia.  » 

Ad  hunc  ultimum  locum  respondet  Petrus 
Martyr  in  lib.  contra  Gardinerum  par.  4. 
Chrysostomum  non  negare  in  Eucharistia 
esse  verum  panem;  sed  modo  illo  loquendi 
significare  velle,  non  esse  attendendum  ad 
panem,  sed  ad  id,  quod  per  eum  significatur 
neque  substantiam  panis  propria  velle  con¬ 
sumi  ab  ipso  Domini  corpore  superveniente 
sicut  ceram  ab  igne  ;  sed  istum  esse  tropum, 
quo  indicetur  oportere  nos  mentem  abstra¬ 
here  a  pane,  et  vino,  et  in  rebus  significatis 
eam  ponere.  Id  autem  probat,  quia  Chryso- 
stomus  non  solum  substantiam  panis,  sed 
etiam  accidentia  consumi  dicit,  cum  ait  nihil 
superfluere,  et  cum  adhibet  cerfe  similitudi¬ 
nem,  quse  tota  omnino  perit  in  igne,  tum 
quoad  substantiam,  tum  quoad  accidentia. 
Atqui  accidentia  panis  non  consumuntur 
vere  et  proprie,  cum  adhuc  sensibus  per¬ 
cipiantur  ;  ergo  neque  substantia  vere  et 
proprie  consumitur ;  ergo  neque  substantia 
vere,  et  proprie  consumitur.  Secundo  idem 
probat,  quia  ibidem  Chrysostomus  dicit  : 
«  Ne  putetis  quod  accipiatis  divinum  corpus 
ex  homine,  sed  ex  ipsius  Seraphim  forcipe 
ignem.  »  Qua}  certe  verba  proprie  acci¬ 
pienda  non  sunt,  quia  falsa  essent:  eodem 
igitur  modo,  cum  idem  auctor  dicit,  non  esse 
panem,  et  vinum,  et  consumi  mysteria, 
intelligenda  sunt  omnia  improprie. 


Sed  heee  solutio  nullo  negotio  refelli  po¬ 
test.  Nam  si  Chrysostomus  non  negaret 
reipsa  panem  adesse,  et  tantum  vellet  non 
adesse  quoad  cogitationem  nostram;  non 
diceret  Eucharistiam  non  emitti  in  secessum 
sicut  alios  cibos  :  ista  enim  nihil  ad  cogita¬ 
tionem,  sed  ad  rem  ipsam  pertinent.  Unde 
Petrus  Martyr,  quamvis  multa  dixerit  de  hoc 
loco,  nunquam  tamen  respondit  ad  istam 
sententiolam,  sed  eamsemper,  quasi  scopu¬ 
lum  quemdam  infestum  evitavit.  Praderea 
valde  absurda  esset  similitudo  illa  de  cera 
ab  igne  consumpta,  si  non  reipsa  panis  con¬ 
sumeretur. 

Ad  argumentum  ejus  primum  respondeo, 
Chrysostomum  non  dicere  consumi  acciden¬ 
tia  panis:  imo  disertis  verbis  expressit  ille 
substantiam  discedere,  adveniente  alia  sub¬ 
stantia.  Unde  cum  ait  mysteria  consumi,  in- 
telligit  quoad  substantian,  de  qua  loqueba¬ 
tur  ;  et  cum  ait,  nihil  superfluere,  nihil  sub¬ 
stantia}  remanere  significat.  Et  denique  cum 
cera,  qua}  tota  consumitur, solam  substantiam 
panis  comparat,  non  quidquid  in  pane  est. 

Ad  secundum  dico,  non  esse  similes  illas 
locutiones  :  «  Ne  putes  divinum  corpus  ex 
homine  te  accipere.  »  et  <c  Num  panem  vides, 
num  vinum  ?  »  Nam  in  priore  manifesti  sunt 
tropi,  dum  sacerdotem  vocat  angelum  Sera- 
phicum,  et  corpus  Domini  ignem,  et  manum 
sacerdotalem  forcipem  :  neque  negat  accipi 
corpus  Domini  a  sacerdote,  sed  negat  illum 
eo  tempore  gerere,  ut  hominem,  sed  potius 
angelico  ministerio  illum  uti  confirmat.  At  in 
posteriore  omnes  circumstantice  clamant  non 
esse  ibi  tropum,  cum  dicat,  eum  panem  non 
ire  in  secessum,  et  totam  substantiam  con¬ 
sumi. 

Septimum  testimonium  est  in  his  locis,  ubi 
dicit  in  Eucharistia  esse  veritatem  sanguinis, 
cujus  figura  pra}cesserat  in  Testamento  ve¬ 
teri.  Homini  ad  Neophytos  disputans  de  san-  „ 
guine  agni,  quo  liniebantur  postes  filiorum 
Israel  in  iEgypto,  ut  ab  Angelo  percutiente 
liberarentur  :  «  Sicut,  inquit,  regnantium 
statua},  nonnumquam  ad  se  confugientibus 
hominibus  subvenire  consueverunt,  non  quia 
sunt  tere  confecta},  sed  quia  retinent  imagi¬ 
nem  principalem  :  ita  et  sanguis  ille  libera¬ 
vit,  non  quia  sanguis  fuit,  sed  quia  ejus  san¬ 
guinis  ostendebat  adventum.  Nunc  ergo  si 
viderit  inimicus,  non  postibus  impositum 
sanguinem  typi,  sed  fidelium  ore  lucentem 
sanguinem  veritatis,  multo  magis  se  subtra¬ 
het.  Si  enim  Angelus  cessit  exemplo,  quanto 

magis  terrebitur  inimicus,  si  ipsum  perspexe¬ 
rit  veritatem  ?  »  Similia  repetit  hom.  45.  in 
Joan.  et  homil.  61.  Ad  populum  Antiochenum. 
Ad  quae  loca  nihil  omnino  responderi  potest : 
nam  sanguinis  veritatem  ponit  Chrysostomus 
non  solum  in  animo,  sed  etiam  in  ore  fide¬ 
lium. 

Jam  contra  catholicam  veritatem  ex  Chry- 
sostomo  novem  testimonia" Petrus  Martyr  ad¬ 
ducit  in  lib.  contra  G  ardi  neram  ohject.  197. 
et  sequentibus,  sed  sex  ex  illis,  nullamhabent 
difficultatem.  Unum  sumit  ex  hom.  83.  in 
Matth.  ubi  Chrysostomus  Eucharistiam  vocat 
symbola  passionis  Christi.  Quod  quidem  et 
nos  fatemur,  ut  supra  saepe  diximus. 

Alterum,  sumit  e\  eadem  homilia,  ubi  di¬ 
cit  Israelitas  agnum  paschalem  comedisse 
habitu  viatorum,  quia  in  Palaestinam  pro¬ 
fecturi  erant ;  nos  autem  in  coelum  profectu¬ 
ros  esse  :  ex  quo  loco  deduci  i  Petrus  Martyr 
nos,  dum  manducamus  Eucharistiam, debere 
in  coelum  mente  conscendere,  et  ibi  Christum 
quaerere,  non  in  Sacramento.  Atqui  ista  mira 
est  vel  stupiditas,  vel  pertinacia.  Nam  non 
docet  Chrysostomus,  ut  dum  sumimus  Eu¬ 
charistiam,  ascendamus  in  coelum,  sed  ut  su- 
manus  Eucharistiam  tanquam  cibum,  et 
viaticum,  quo  roboremur  in  hac  vita,  dum 
proficiscimur  ad  patriam  coelestem,  ad  quam 
post  mortem  perveniemus.  Id  quod  ex  allata 
comparatione  perspicuum  est  :  neque  enim 
lsraelitae  dum  comederent  agnum,  ibant  in 
Palaestinam,  ut  ibi  quaererent  agnum,  sed 
comedebant  agnum  quem  praesentem  ha¬ 
bebant,  habitu  tamen  viatorum,  quia  paulo 
post  iter  facturi  erant  ad  terram  promissio¬ 
nis. 

Tertium  testimonium  sumit  ex  homil.  24. 
in  priorem  ad  Corinthios  :  ubi  Chrysostomus 
ait  :  <(  Quid  est  panis  ?  corpus  Christi  »  : 
«  Ergo,  inquit  Petrus  Martyr,  panis  est  cor¬ 
pus  Christi  ;  ergo  verus  panis  manet  in  Eu¬ 
charistia.  »  Respondeo  :  Chrysostomus  non 
de  pane  materiali,  sed  de  pano  consecrato 
praedicat  corpus  Christi  :  verissime  autem 
panis  consecratus  non  est  panis  communis, 
sed  panis  vita?,  id  est,  corpus  Christi.  Unde 
ibidem  Chrysostomus,  disertis  verbis  dicit,  in 
calice  sacro  illud  esse,  quod  ex  latere  Chri¬ 
sti  fluxit,  id  est,  sanguinem  ejus. 

Quartum  testimonium  sumit  ex  eadem 
homil.  ubi  Chrysostomus  dicit,  Euchari¬ 
stiam  esse  cibum  aquilarum,  juxta  illa  verba 


Domini :  Ubi  fuerit,  corpus,  illic  congrega¬ 
buntur  et\aquilx{  l).Proindo  more  aquilarum 
debere  nos  in  altum  evehi,  et  ad  Christum 
accedere.  Hinc  autem  nititur  ostendere  Pe¬ 
trus  Martyr,  Christum  non  esse  quaerendum 
in  altari.  Sed  frustra  nititur.  Chrysostomus 
enim  loquitur  de  ascensione  non  in  coelum 
corporale,  sed  in  Deum,  ac  res  alternas,  et 
spirituales,  neglectis  terrenis  curis,  quod 
sane  facit,  qui  Christum  quaerit,  eique  ad 
seret,  ubicumque  tandem  is  sit. 

Quintum  testimonium  sumit  ex  homil.  27. 
in  priorem  ad  Corinthios,  ubi  panem,  et  ca¬ 
licem  vocat  Eucharistiam.  Sed  ad  hoc  jam 
scepe  responsum  est :  utitur  enim  Chrysosto¬ 
mus  verbis  Pauli. 

Sextum  testimonium  est  in  hom.  20.  in 
posteriorem  ad  Corinthios ,  ubi  Chrysostomus 
dicit,  non  solum  Eucharistiam  esse  corpus 
Domini,  sed  etiam  pauperes  esse  corpus 
Domini,  de  quibus  Dominus  ait  :  Quod  uni  ex 
minimis  istis  fecistis,  mihi  fecistis.  At  paupe¬ 
res  non  sunt  corpus  Christi  nisi  repraesenta- 
tive  ;  ergo  et  Eucharistia  solum  repraesenta- 
tive  corpus  est  Christi.  Respondeo  :  Non 
dicit  Chrysostomus  eodem  modo  corpus 
Christi  esse  pauperes,  quo  est  Eucharistia  :  et. 
ex  aliis  ejus  locis  infinitis  satis  jam  probatum 
est,  Euchari  tiam  esse  ipsum  verum  Christi 
corpus,  quale  certum  est  non  esse  pauperes. 

Septimum  testimonium  sumit  ex  comment. 
Psal.  xxii.  Sic  enim  ibi  legimus  :  «Ut  quo¬ 
tidie  in  similitudinem  corporis,  et  sanguinis 
Christi  panem, et  vinum  secundum  ordinem 
Melchiscdech  nobis  ostenderent  in  Sacra¬ 
mento.  » 

Respondeo  :  Commentarium  in  eum  psal¬ 
mum,  sine  dubio  non  esse  Chrysostomi, 
imo  neque  graeci  alicujus  ;  phrasis  enim 
latina  est,  et  cum  res,  tum  verba  longissime 
absunt  ascriptis  Chrysostomi  :  potest  tamen 
responderi,  (cujuscumque  sit  illa  sententia), 
panem,  et  vinum  in  Sacramento  ostendi 
quoad  externam  speciem.  Nam  ut  supra  di¬ 
ximus,  etiam  more  Scripturarum  res  deno¬ 
minantur  ab  exteriore  specie  :  quomodo 
serpens  aeneus  vocatur  serpens,  et  Angeli 
qui  apparebant  in  forma  humana,  passim 
dicuntur  in  Scriptura  homines.  Neque  nega¬ 
mus  panem  Eucharistiae  similitudinem  gerere 
corporis  Domini,  quoniam  ejus  sacramentum 
est,  licet  simul  etiam  doceamus,  praesens 
Domini  corpus,  non  absens,  eo  sacramento 


(1)  Matth.  XX V,  40. 

significari.  Porro  ille  auctor  panem  et  vinum 
appellare  voluit  Eucharistiam,  non  corpus, 
et  sanguinem,  quia  exponebat  illa  verba  Sa¬ 
lomonis  :  Venite  comedite  panes  meos,  et  bibite 
vinum,  quod  miscui  vobis  (1). 

Octavum  testimonium  sumit  ex  libro,  sive 
epistola  aci  Caesarium  monachum,  ubi  legi¬ 
mus,  panem  post  consecrationem  non  vocari 
amplius  panem,  licet  natura  panis  in  ipso 
permaneat. 

Respondeo  :  Nihil  ejusmodi  unquam  scri¬ 
psisse  Chrysostomum  :  neque  enim  in  toto 
Chysostomi  opere  ullus  est  liber,  vel  epistola 
ad  Caesarium.  Verba  autem  hujus  auctoris 
(quicumque  ille  fuerit)  eamdem  prorsus  sen¬ 
tentiam  habent  cum  sententia  Theodoreti,  et 
Gelasii  ;  ideo,  quod  postea  ad  illos  responde¬ 
bimus,  idem  et  huic  responderi  poterit  :  no¬ 
lo  enim  cum  Chrysostomo  miscere  testimo¬ 
nia  incerta,  et  nullius  auctoritatis. 

Nonum  testimonium  sumit  ex  hom.  in 
Matth.  ubi  sic  legimus  :  «  Si  ergo  haec  vasa 
sanctificata  ad  privatos  usus  transferre  sic 
periculosum  est,  in  quibus  non  verum  corpus 
Christi,  sed  mysterium  corporis  ejus  conti¬ 
netur  ;  quanto  magis  vasa  corporis  nostri, 
quse  sibi  Deus  ad  habitaculum  praeparavit, 
non  debemus  locum  darrc  diabolo  agendi  in 
eis  quod  vult.  » 

Respondeo  :  Non  dubium  est,  opus  homi- 
liarunl  imperfectum,  unde  sumptum  est  ab 
adversariis  testimonium,  non  esse  Chryso- 
stomi :  nec  minus  certum  est,  opus  illud  va¬ 
riis  erroribus  scatere.  Id  annotavit  Erasmius 
in  praefatione  :  idem  fatetur  Petrus  Martyr  ; 
et  omnes,  qui  legerint,  facile  judicabunt. 
Porro  verba  illa  :  «  In  quibus  non  est  ve¬ 
rum  corpus  Domini,  sed  corporis  ejus  myste¬ 
rium  continetur  »  :  ab  aliquo  Berengarii 
discipulo  incerta  illi  homilise  esse  videntur. 
Nam  non  sunt  in  omnibus  exemplaribus,  ut 
ibidem  ad  marginem  annotatur;  et  praeterea 
ad  rem  non  faciunt.  Nam  loquebatur  auctor 
homiliae  de  vasis  sacris  templi  Salomonis, 
quae  Balthasar  transtulit  ad  profanum  usum, 
et  propterea  regnum,  et  vitam  perdidit.  In 
illis  autem  vasis,  non  solum  non  erat  verum 
corpus  Domini,  sed  nec  mysterium  ejus. 
Denique  constat  opus  illud  multis  modis  cor¬ 
ruptum  a  variis  haereticis,  et  varia  hinc  inde 
incerta  habere.  Id  quod  recte  probat  Sixtus 
Senensis  lib.  iv.  Bibliothecae  sanctae  pag.  413. 
tribus  argumentis.  Primo,  quia  in  quibusdam 


antiquissimis  exemplaribus  non  inveniuntur 
hi  errores.  Secundo,  quia  si  auferantur,  ni¬ 
hil  perit  de  sensu  et  contextu  verborum. 
Tertio,  quia  non  solum  sunt  in  hoc  libro  er¬ 
rores  diversissimorum  haereticoram,  ut  Mon¬ 
tani,  Donati,  Manichaei,  Arii,  Pelagii,  Beren¬ 
garii  ;  sed  etiam  inveniuntur  contrax-iae  sen¬ 
tentiae,  et  plane  catholicae,  et  praesertim 
adversus  Aiianos ;  id  enim  argumentum 
est  manifestum,  non  esse  illa  omnia  ejusdem 
auctoris.  Habemus  igitur,  nihil  solidi  ex  vero 
Chrysostomo  ab  haereticis  afferri  potuisse, 
cum  tamen  nos  tam  multa  ex  indubitatis  ejus, 
libris  attulerimus  pro  catholica  veritate. 

CAPUT  XXIII. 

Testimonium  sancti  Hieronymi. 

S.  Hieronymus  aequalis  Chrysostomi  fuit, 
licet  ei  aliquamdiu  supervixerit  :  obiit  enim 
anno  Domini  422.  cum  obiissctChrysostomus 
anno  409.  Ex  hoc  igitur  auctore  quaedam  te¬ 
stimonia' produci  possunt.  Primum  est  in 
coinment.  Matth.  xxvi.  ubi  sic  legimus :  «Post¬ 
quam  typicum  Pascha  fuerat  impletum,  et 
agni  carnes  cum  Apostolis  comederat,  assu¬ 
mit  panem,  qui  confortat  cor  hominis,  et  ad 
verum  Paschae  transgreditur  Sacramentum: 
ut  quomodo  in  praefiguratione  ejus  Melchi- 
sedech,  summi  Dei  sacerdos  panem  et  vinum 
offerens  fecerat  :  ipse  quoque  veritatem  sui 
corporis,  et  sanguinis  1’epracsentaret. 

Hinc  locum  etiam  haeretici  pro  se  addu¬ 
cunt,  ut  Petrus  Martyr  lib.  contra  Gardine- 
rum  objecto  210.  propter  illam  ultimam  vo- 
culam,  repraesentaret ;  sed  locus  plane  noster 
est  totus.  Nam  repraesentare  aipud  Hierony¬ 
mum,  exhibere  reipsa  significat,  ut  supra 
diximus  in  testimoniis  Tertulliani  :  quia  si¬ 
gnificatione  utitur  etiam  Ambi’osius  lib.  i.  de 
Officiis  cap.  36.  cum  ait  :  «  Intellige  prius, 
quae  habentur  in  ferculis  dapes,  et  tunc  mitte 
manum,  ut  quae  legis,  vel  accipis  a  Deo,  tu 
operibus  exequaris,  et  collutam  in  te  gratiam 
officiis  repraesentes:  »  ubi  pro  eodem  accipit, 
exequi,  et  repraesentare. 

Sic  accepisse  Hieronymum,  patet  primo 
ex  eo,  quod  opponit  typicum  pascha  Judaeo¬ 
rum  vero  Sacramento  Paschatis  Christiano— 
rum.  Nam  si  Eucharistia  solum  repraesenta¬ 
ret  corpus  Christi  in  symbolo,  et  non  reipsa; 


(1)  Prov.  IX,  5. 

nulla  esset  causa  cur  diceretur  verum  sacra¬ 
mentum,  et  cur  opponeretur  typico  :  nam 
etiam  pascha  Judaeorum  reprsesentabat  in 
symbolo  corpus  Christi.  Secundo  patet  ex 
eo,  quod  dicit  Melchisedechum  offerendo 
panem,  et  vinum  prseflgurasse  ;  Christum 
autem  instituendo  Eucharistiam  reprajsen- 
tasse  corporis  veritatem  :  ubi  antithesis  re¬ 
quirit,  ut  Chistus  exhibuerit  corporis  verita¬ 
tem,  cujus  figura  inMelchisedechi  oblatione 
praecesserat.  Quod  ipse  idem  clarius  exponit 
in  comment.  Psal.  cix.  «  Quomodo,  inquit, 
Melchisedech  rex  Salem  obtulit  panem,  et 
vinum  :  sic  et  tu  offeres  corpus,  et  sanguinem 
tuum  :  verum  panem  et  verum  vinum.  Iste 
Melchisedech  ista  mysteria  ,  quae  habe¬ 
mus,  tradidit  nobis,  ipse  est  :  qui  dixit  : 
Qui  manducat  meam  carnem,  et  bibit 
meum  sanguinem  etc.  »  Hic  videmus  a- 
perte  opponi  pani,  et  vino  Melchisedechi, 
corpus  et  sanguinem  Christi,  quae  dicuntur 
verus  panis,  et  verum  vinum,  non  ratione 
naturae,  sed  ratione  effectus  ;  quomodo  idem 
Dominus  ait :  Ego  sum  vitis  vera.  Nam  alio- 
qui  etiam  panis  Melchisedechi  fuit  verissi¬ 
mus  panis,  si  naturam  spectes. 

Secundum  testimonium  est  in  epist.  ad 
Hedibiam ,  quaest.  2.  «  Nos,  inquit, audiamns, 
panem,  quem  fregit  Dominus,  deditque 
scipulis,  esse  corpus  Domini  Salvatoris.  » 
Et  infra  : «  Nec  Moses  dedit  nobis  panem  ve¬ 
rum,  sed  Dominus  Jesus  ipse  conviva,  et  con 
vivium,  ipse  comedens,  et  qui  comeditur.  » 

Ilunc  etiam  locum  pro  se  Petrus  Martyr 
adducit,  quia  nomen  panis  in  hoc  testimonio 
legit;  sed  locum  esse  pro  nobis,  dubium  esse 
non  potest,  tum  quia  declarat  Hieronymus 
panem  illum  non  esse  panem  materialem, 
sed  ipsum  Domini  corpus;  tum  quia  non  vere 
diceret,  Mosem  non  dedisse  panem  verum, 
id  est,  Christi  corpus,  si  Eucharistia  non  esset 
corpus  Christi,  nisi  significative. 

Tertium  testimomium  est  in  comment.  i. 
ad  Ephes.  a  Dupliciter,  inquit,  caro  Christi, 
et  sanguis  intelligitur,  vel  spiritualis  illa,  at¬ 
que  divina,  de  qua  ipse  dixit :  Caro  mea  vere 
est  cibus,  et  sanguis  meus  vere  est  potus  : 
vel  caro,  et  sanguis,  quae  crucifixa  est,  et  qui 
militis  effusus  est  lancea.  Juxta  hanc  divi¬ 
sionem  et  in  sanctis  ejus  diversitas  sangui¬ 
nis,  et  carnis  accipitur  :  ut  alia  sit  caro,  quae 
visura  est  salutare  Dei,  alia  caro,  et  sanguis, 
qua;  regnum  Dei  non  queant  possidere.  » 
Haec  ille.  Ubi  distinguit  carnem,  quae  est  in 
Eucharistia,  ab  illa,  qua;  fuit  crucifixa,  so¬ 


lum  quoad  accidentia,  nimirum  quod  in 
cruce  fuit  caro  passibilis  ;  in  Eucharistia  sit 
impassibilis,  et  spirituali  ac  divino  quodam 
modo  se  habens  :  quemadmodum  distingui¬ 
tur  caro  nostra  mortalis,  ab  ipsa  nostra  car¬ 
ne  immortali,  qualis  erit  post  resurrectio¬ 
nem.  Nec  potest  responderi,  carnem  spiri¬ 
tualem,  quae  est  in  Eucharistia,  solum  esse 
in  signo,  et  non  reipsa :  Nam  si  ita  acciperet, 
destrueret  id,  quo  astruere  volebat,  veram 
carnem  resurrecturam,  contra  Origenistas. 
Deinde  caro  Christi,  ut  in  Eucharistia  signi¬ 
ficatur,  non  potest  distingui  ab  ea,  qua;  fuit 
in  cruce,  nec  vocari  divina  ;  Eucharistia 
enim  est  Sacramentum,  sive  symbolum  pas¬ 
sionis  Christi  ;  non  ergo  Hieronymus  distin¬ 
gueret  unam  ab  alia,  si  de  symbolo  tantum 
loqueretur.  Neque  etiam  respondere  possunt 
adversarii,  Hieronymum  non  loqui  de  Eu¬ 
charistia,  sed  de  spirituali  manducatione 
carnis  Domini,  de  qua  intelligunt  ipsi  verba 
Domini  ab  Hieronymo  citata.  Hoc,  inquam, 
respondere  non  possunt :  nam  verba  Domini 
secundum  adversarios  intelliguntur  de  carne 
Domini,  ut  fuit  in  cruce,  qua;  per  fidem 
manducatur  spiritualiter,  cui  manducationi 
adjunxit  postea  Dominus,  ut  ipsi  dicunt, 
symbola  externa.  At  Hieronymus  distinguit 
carnem  Domini,  qua;  vere  est  cibus,  et  quam 
manducamus,  a  carne  crucifixa ;  ergo  non 
loquitur  de  manducatione  per  fidem,  sed  de 
vera,  et  reali,  ut  diximus. 

Quartum  testimonium  est  in  commentar, 
cap.  i.  epist.  ad  Titum ,  ubi  cum  dixisset, 
oportere  ab  officio  conjugali  eos  abstinere, 
qui  corpus  Domini  suscipere  volunt,  ct  attu¬ 
lisset  exemplum  Achimelech,  qui  noluit 
Davidi  panes  propositionis  dare  manducan¬ 
dos,  nisi  prius  audivisset,  eum  ab  uxore  se 
aliquamdiu  continuisse,  subjungit  :  «  Tan¬ 
tum  interest  inter  panes  propositionis,  et 
corpus  Christi,  quantum  inter  imaginem,  et 
veritatem  ;  inter  exemplaria  verorum,  et  ea 
ipsa,  qua;  per  exemplaria  praefiguraban- 
tur.  »  Hic  sane  locus  apertissimus  est.  Nam 
si  Eucharistia  est  ipsa  veritas,  qua;  per  panes 
propositionis  figurabatur,  certe  non  est  in 
Eucharistia  panis  materialis  significans  cor¬ 
pus  Christi,  sed  ipsum  verum  corpus  :  id 
enim  omnium  consensu  est  veritas  per  illos 
panes  adumbrata.  Quod  autem  Petrus  Mar¬ 
tyr  dicit,  Eucharistiam  vocari  ipsam  verita¬ 
tem,  quia  est  symbolum  clarius  quam  fue¬ 
rint  panes  propositionis  ;  supra  refutatum 
est,  cum  ageremus  de  figuris. 

Porro  ex  Hieronymo  quaedam  loca  addu¬ 
cit  Petrus  Martyr  in  lib.  cont.  Gardinerum , 
objecto  207.  208.  et  209.  in  quibus  videtur 
Hieronymus  dicere,  non  manducari  corpus 
Christi  ab  impiis.  Sed  nihil  ea  loca  conclu¬ 
dunt  :  nam  loquitur  de  manducatione  utili, 
et  fructuosa,  id  est,  quae  revera  spirituali  ter 
nutriat,  ac  reficiat.  Loca,  quae  ipsi  citant, 
sunt  in  comment.  in  cap.  xlvi.  Isaiae  incap. 
22.  Ilieremiae,  et  in  cap.  8.  Oseee,  quibus 
locis  opponi  debet  comment.  in  i.  cap.  Ma- 
lach.  ubi  disertis  verbis  Hieronymus  dicit, 
ab  impiis  pollui  mensam  Domini,  dum  im¬ 
mundi  ipsi  mundissimum  sanguinem  bibunt. 

CAPUT  XXIV. 

Testimonium  S.  Augustini. 

S.  Augustinus  proxime  S.  Hieronymum 
sequitur,  quippe  qui  ejus  amicissimus  fuit, 
et  annos  circiter  decem  illi  supervixit  :  obiit 
enim,  teste  Prospero  in  Chronico,  Augustinus 
anno  Domini  -433.  cum  obiisset  Hieronymus, 
eodem  Prospero  auctore,  anno  422.  Ilunc 
autem  Patrem  Calvinus  totum  suum  esse 
mentitur  lib.  iv.  Instit.  cap.  17.  §.  28.  Eum- 
dem  Petrus  Martyr,  et  cceteri  Calvinistae 
praeter  coeteros  omnes  citant,  ac  suum  esse 
jactant,  ut  etiam  olim  Berengarius,  teste 
Guitmundo  lib.  ii.  solum  Augustinum  non 
respuebat.  Proferam  igitur  ad  hanc  eorum 
jactantiam  comprimendam,  testimonia  ex 
omnibus  omnino  tomis  operum  Augustini. 

Ac  primum  ex  primo  tomo  testimonium 
habemus  in  lib.  ix.  confess.  cap.  13  :«  Tan¬ 
tummodo,  inquit,  memoriam  sui  ad  altare 
tuum  fieri  desideravit,  unde  sciret  dispen¬ 
sari  victimam  sanctam,  qua  deletum  est 
chyrographum,  quod  erat  contrarium  no¬ 
bis.  Et  infra :  Ad  cujus  pretii  nostri  Sa¬ 
cramentum  ligavit  ancilla  tua  animam 
suam  vinculo  fidei.  »  Heec  ille.  Qui  per 
victimam,  qua  deletum  est  chirographum 
contrarium  nobis,  non  potest  intelligere,  nisi 
veram  Christi  carnem,  quse  pro  nobis  immo¬ 
lata  fuit  in  cruce  ;  neque  enim  panis  est 
ejusmodi  victima  :  et  cum  dicit  eam  victi¬ 
mam  dispensari  ex  altari,  apertissime  indi¬ 
cat  carnem  Christi  non  tantum  fide,  sed 
etiam  manibus,  ex  ore  suscipi.  Denique  cum 
dicit  sanctam  Monicam  alligasse  animam 
suam  vinculo  fidei,  ad  Sacramentum  corpo¬ 


ris  Domini,  manifeste  significat,  in  eo  Sa¬ 
cramento  non  esse  nudum  signum,  sed  ip¬ 
sum  etiam  verum  Domini  corpus  :  neque 
enim  alligasset  mulier  sapientissima  animam 
suam  pani,  ut  per  eum  secura  esset. 

In  secundo  tomo  in  epist.  44.  ad  Maxi¬ 
mum,  cum  Maximus  homo  gentilis  objecisset 
Augustino,  quod  Christiani  in  abditis  locis 
Deum  suum  se  videre  credant  :  nihil  omnino 
respondit.  Nam  neque  negare  poterat  Chri¬ 
stum  videri  in  Sacramento  altaris,  cum  ipse 
idem  dicat  lib.  3.  Trinit.  cap.  10.  in  specie 
panis  Dominum  oculis  apparere  mortalium  : 
neque  tamen  tutum,  aut  sequum  putavit  ho¬ 
mini  gentili  explicare  hoc  mysterium.  At 
certe  si  nonnisi  in  signo  Christus  in  Eucha¬ 
ristia  adesset,  potuisset,  et  debuisset  obje¬ 
ctionem  illam  refellere. 

Exstat  testimonium  in  epist.  86.  ad  Casu- 
lnnum,  ubi  reprehendit  Augustinus  quem¬ 
dam  Urbicum,  qui  dixerat,  ita  mutatum  esse 
Testamentum  vetus  in  novum,  ut  cederet 
pecus  pani,  et  sanguis  poculo.  «  Dicit, 
inquit,  cessisse  pani  pecus,  tanquam  nes¬ 
ciens,  et  tunc  in  Domini  mensa  panes  pro¬ 
positionis  poni  solere,  et  nunc  se  de  agni 
immaculati  corpore  partem  sumere  et  dicit 
cessisse  poculo  sanguinem,  non  cogitans 
etiam  nunc  se  accipere  in  poculo  sangui¬ 
nem.  »  Et  infra  :  «  Quando  ergo  melius, 
et  congruentius  .vetera  transisse,  et  novo 
in  Christo  facta  esse  sic  diceret,  ut  cederet 
altare  altari,  gladius  gladio,  ignis  igni, 
panis  pani,  pecus  pecori,  sanguis  san¬ 
guini?  »  Hac  ille.  At  certe  si  vera  esset 
adversariorum  sententia,  Urbicus  ille  re¬ 
ctissime  dixisset,  nam  vere  cessisset  pecus 
pani,  et  sanguis  poculo.  Quod  enim  ad  si¬ 
gnum  attinet,  in  pecore  illo  non  minus  fuis¬ 
set  Christus,  quam  in  nostro  pane  :  et  sanguis 
Domini  non  minus  fuisset  in  sanguine  illo, 
quam  in  nostro  vino.  Quocirca  tunc  habuis¬ 
sent  Christum  in  pecore,  quem  nos  habemus 
in  pane  ;  et  sanguinem  in  sanguine,  quem 
nos  habemus  in  vino  :  ac  per  hoc  cessisset 
pecus  pani,  non  pecus  pecori  ;  et  sanguis 
poculo,  non  sanguis  sanguini.  Vult  igitur 
Augustinus  ita  esse  omnia  mutata,  ut  pro 
pane  propositionis  panem  cmleslem  habea¬ 
mus  ;  pro  pecore  irrationali,  agnum  Dei  ; 
pro  sanguine  brutorum  animantium,  san¬ 
guinem  Christi. 

Idem  in  epist.  118.  cap.  3.  dicit,  Eucha¬ 
ristia)  deberi  singularem  venerationem  :  et 
ibidem  comparat  eos,  qui  cx  devotione  ac- 

cedunt  quotidie  ad  hoc  Sacramentum,  vel 
ex  devotione  etiam  aliquando  non  accedunt, 
cum  Zaccliseo  et  Centurione,  quorum  alter 
Dominum  excepit  in  domum  suam  gaudens, 
alter  dixit  :  Domine,  non  sum  dignus ,  qua; 
comparatio  frigida,  et  inepta  esset,  si  nihil 
nisi  signum  corporis  Domini  sumeremus. 

Inepist.  120.  ad  Honoratum  cap.  27.  idem 
Augustinus  exponens  illud  Psalm.  xxi. 
Manducaverunt,  et  adoraverunt  omnes  di¬ 
vites  plebis.  «  Et  ipsi,  inquit,  adducti 
sunt  ad  mensam  Christi,  et  accipiunt  de 
corpore  et  sanguine  ejus ,  sed  adorant 
tantum  non  etiam  saturantur,  quia  non 
imitantur  :  manducantes  enim  pauperem, 
dedignantur  esse  pauperes.  »  Hoc  loco 
Augustinus  aperte  dicit,  homines  superbos 
accipere  de  mensa  Domini,  corpus  Domini, 
et  adorare,  sed  non  saturari.  Ex  quo  sequi¬ 
tur,  ut  per  corpus  Domini  non  intelligat  sig¬ 
num  corporis,  id  est,  panem,  quia  panis 
non  adoratur:  nec  intelligat  corpus  Domini, 
ut  est  in  coelo,  sed  ut  est  in  altari  ;  quia 
dicit  sumi  ex  mensa  Domini,  et  sumi  ab  im¬ 
piis.  Yide  etiam  epist.  1G2.  et  163. 

In  tertio  tomo  sunt  duo  alia  testimonia. 
Unum  est  lib.  iit.  de  Trinit.  cap.  4.  ubi  cum 
dixisset  aliter  significari  Christum  per  lin¬ 
guam,  et  voces  scriptas,  aliter  per  sacramen¬ 
tum  corporis,  et  sanguinis,  subjungit  : 
«  Nec  linguam  quippe,  nec  membranas,  nec 
atramentum,  nec  significantes  sonos  lingua 
editos,  nec  signa  litterarum  conscripta  pel¬ 
liculis,  corpus  Christi  et  sanguinem  dici¬ 
mus,  sed  illud  tantum,  quod  ex  fructibus 
terne  acceptum,  et  prece  mystica  conse¬ 
cratum,  rite  sumimus  ad  salutem  spiritua¬ 
lem  in  memoriam  pro  nobis  Dominica;  pas¬ 
sionis.  )>  Ila;c  ille.  At  certe  si  Eucharistia 
tantum  esset  corpus  Christi  significative,  cur 
non  possent  corpus  Domini  vocari  verba  ipsa, 
seu  scripta,  seu  pronuntiata,  qua;  clarissime 
idem  corpus  significant? 

Sed  paulo  post  idem  Augustinus  subjun¬ 
git  :  «  Quod  cum  per  manus  hominum  ad 
illam  visibilem  speciem  perducitur,  non 
sanctificatur,  ut  sit  tam  magnum  Sacramen¬ 
tum,  nisi  operante  invisibiliter  spiritu  Dei  : 
cum  hsec  omnia,  qua;  per  corporales  motus 
in  illo  opere  fiunt,  Deus  operetur  etc.  »  Ubi 
dupliciter  asseritur  ab  Augustino  veritas 
corporis  Domini.  Primo,  quia  dicit,  operante 
invisibiliter  Spiritu  sancto  fieri  hoc  Sacra¬ 
mentum  :  nec  enim  illa  operatio  necessaria 
esset,  si  tantum  significative  esset  Euchari¬ 


stia  corpus  Domini.  Secundo,  quia  numerat 
hanc  operationem  inter  miracula  :  ibi  enim 
de  miraculis  agit,  ac  multa  profert  exempla, 
ut  de  pluvia  ab  Elia  impetrata,  de  tonitruis 
in  monte  Sina,  de  aqua  mutata  in  vinum  a 
Christo,  de  virga  Aaron  qua;  floruit,  et  de 
virga  Mosis  versa  in  draconem.  Qua;  porro 
mirabilis  operatio  in  confectione  hujus  Sa¬ 
cramenti  esse  potest,  si  nihil  omnino  fit? 

Ex  his  refelli  potest  solutio  Petri  Martyris, 
quam  ad  hunc  locum  adhibet  in  lib.  contra 
Gardinerum ,  part.  4  :  dicit  enim  operari  in¬ 
visibiliter  Spiritum  sanctum  in  hoc  Sacra¬ 
mento  ;  tum  quia  Sacramenta  a  solo  Deo  in¬ 
stituuntur,  tum  quiaefficaciaSacramenti,  qua 
mentes  nostra;  excitantur,  a  Spiritu  sancto 
est.  Sed  sunt  ha;c  mera  effugia.  Nam  Sacra¬ 
menti  institutio,  et  etiam  confectio,  si  nihil 
sit  nisi  signum,  nullam  requirit  invisibilem 
operationem  Spiritus  sancti :  operatio  autem, 
qua  mentes  nostrae  excitantur  ad  fidem,  in 
mentibus  nostris  est,  non  in  Sacramento. 

Alterum  testimonium  est  lib.  m.  Trinit. 
cap.  10.  ubi  sic  ait  :  «  Illas  etiam  nubes,  vel 
ignes  quo  modo  fecerint,  vel  assumpserint  An¬ 
geli  ad  significandum  quod  annuntiabant, 
etiam  si  Dominus,  vel  Spiritus  sanctus  illis 
formis  ostendebatur  ;  quis  novit  hominum? 
sicut  infantes  non  noverunt,  quod  in  altari 
ponitur,  et  peracta  pietatis  celebratione  con¬ 
sumitur,  unde  vel  quomodo  conficiatur,  unde 
in  usum  religionis  assumatur.  Et  si  nusquam 
discant  experimento  vel  suo,  vel  aliorum,  et 
nunquam  illam  speciem  verum  videant,  nisi 
inter  celebrationem  Sacramentorum,  cum 
offertur,  et  datur,  dicaturque  illis  auctoritate 
gravissima,  cujus  corpus,  et  sanguis  sit,  nihil 
aliud  credent,  nisi  omnino  in  illa  specie  Do¬ 
minum  oculis  apparuisse  mortalium,  et  de 
latere  tali  percusso  liquorem  illum  omnino 
fluxisse.  )>  Ha;c  ille.  Ubi  disputat  de  formis, 
in  quibus  Angeli,  vel  Deus  apparuerunt  in 
Testamento  veteri.  Ac  ut  ostendat  nos  igno¬ 
rare,  quomodo  illa;  forma;  facta;  sint,  et  ta¬ 
men  certo  credere,  in  illis  Deum  vel  Angelos 
apparuisse,  assumit  similitudinem  ab  Eu¬ 
charistia  ;  ignorant  enim  infantes  cum  sacris 
intersunt,  quomodo  fiat  illa  forma,  in  qua 
consecratur  Eucharistia,  et  tamen  certo  cre¬ 
dunt  in  illa  forma  apparuisse  Dominum,  et 
in  calice  sanguinem  Domini  .esse,  quia  dici¬ 
tur  eis,  Christum  inEvangelico  hoc  docuisse, 
cum  ait  :  Hoc  est  corpus  meum,  Hic  est  san¬ 
guis  meus. 

Habemus  autem  hinc  argumentum  firmissi- 

mum  contra  adversarios.  Nam  infantes,  qui- 
bus  dicitur  auctoritate  gravissima,  in  illa 
forma  visibili  esse  corpus  Christi,  et  liquorem 
qui  est  in  calice,  esse  sanguinem,  non  cre¬ 
dunt  illa  esse  corpus  et  sanguinem  significa¬ 
tive,  sed  vere,  et  proprie  :  non  enim  valent 
ipsi  per  se  intelligcrc  istos  tropos,  sed  cre¬ 
dunt  simpliciter  id  quod  eis  dicitur.  Unde 
Augustinus  ait  :  «  Nihil  aliud  credent,  nisi 
Dominum  oculis  apparuisse  mortalium  in  illa 
specie,  et  liquorem  illum  de  latere  Christi 
omnino  fluxisse.  »  Neque  dicendum  est  hos 
infantes  falsam  fidem  habere  ;  tum  quia 
Augustinus  dicit,  illos  id  credere,  quia  dici¬ 
tur  eis  auctoritate  gravissima  ;  cum  etiam 
quia  si  falsa  esset  ista  fides,  debuissent 
instrui,  et  admoneri,  praesertim  cum  etiam 
ipsi  eo  tempore  ad  Communionem  admitte¬ 
rentur.  Praeterea  comparat  Augustinus  Eu¬ 
charistiam  cum  formis,  in  quibus  Angeli  ap¬ 
parebant  ;  sed  in  illis  formis  Angeli  vere,  et 
proprie  aderant  praesentes.  Igitur  etiam  in 
forma  panis  vere,  et  proprie  praesens  adest 
corpus  Christi  :  alioqui  nihil  valebit  compa¬ 
ratio,  et  tota  Augustini  disputatio  corruet. 
Vide  praeterea  eumdem  Augustinum  lib.  iv. 
Trinit.  cap.  11.  et  in  Enchiridio,  cap.  100. 

In  tomo  quarto  1 labemus  testimonium  in 
lib.  3.  super  Lcvitic.  quaest.  37.  «  Quid  sibi 
vult,  inquit,  quod  a  sanguine'  sacrificiorum, 
quae  pro  peccatis,  offerebantur,  tantopere 
populus  prohibetur;  si  illis  sacrificiis  unum 
hoc  sacrificium  significabatur,  in  quo  vera 
sit  remissio  peccatorum  :  a  cujus  tamen  sa¬ 
crificii  sanguine  in  alimentum  sumendo,  non 
solum  nemo  prohibetur,  sed  adhibendum 
potius  omnes  exhortantur,  qui  volunt  habere 
vitam  ?  »  Ilacc  ille.  At  certe  quaestio  ista  non 
modo  supervacanea,  aed  etiam  ineptissima 
esset,  si  tantum  in  signo,  et  spiritualiter  san¬ 
guinem  Domini  sumeremus  :  non  enim  pro¬ 
hibebantur  Judaei  sanguinem  bibere  spiri¬ 
tualiter  per  fidem,  sed  corporaliter.  Quare 
Cyprianus,  vel  quicumque  fuit  auctor,  in 
serm.  de  ccena  Domini,  recte  dixit,  novam 
esse,  et  inauditam  hanc  doctrinam,  quae  ju¬ 
bet  sanguinem  bibi,  comme  lex  vetus  esum 
sanguinis  districtissime  prohiberet. 

In  quinto  tomo  exstat  testimonium  lib.  17. 
de  Civit.  Dei  cap.  20.  in  haec  verba  :  «In  alio 
libro  qui  dicitur  Ecclesiastes,  ubi  ait  :  Non 
est  bonum  homini,  nisi  quod  manducabit, 
et  bibet  ;  quid  credibilius  dicere  intelligitur, 
quam  quod  ad  participationem  mensae  hujus 
pertinet,  quam  sacerdos  ipse  mediator  Te¬ 


stamenti  novi  exhibet  secundum  ordinem 
Melchisedech  de  corpore,  et  sanguine  ?  Id 
enim  sacrificium  successit  omnibus  illis  sa¬ 
crificiis  veteris  Testamenti,  quae  immolaban¬ 
tur  in  umbra  futuri.  Propter  quod  etiam 
vocem  illam  in  Psal.  39.  ejusdem  mediatoris 
per  prophetiam  agnoscimus  :  Sacrificium,  et 
oblationem  noluisti,  corpus  autem  aptasti 
mihi  :  quia  pro  illis  omnibus  sacrificiis,  ct 
oblationibus  corpus  ejus  offertur,  et  partici¬ 
pantibus  ministratur.  »  Hsec  ille.  Quo  loco 
non  potest  Augustinus  loqui  de  signo  corpo¬ 
ris,  sed  de  ipso  vero  corpore,  cum  dicit  of¬ 
ferri  et  ministrari  illud  corpus,  quod  succes¬ 
sit  sacrificiis  antiquis  :  nam  etiam  illa  erant 
signa  corporis  Domini.  Ac  praeterea  illud 
corpus  offerri,  et  ministrari  dicit  Augustin. 
de  quo  scriptum  est  in  Psalm.  xxxix.  Corpus 
autem  aptasti  «mihi :  quod  quidem  verum  et 
naturale  corpus  fuisse,  nemo  negat.  Neque 
possunt  adversarii  respondere,  loqui  Augus¬ 
tinum  de  vero  corpore,  sed  quod  fide  tantum 
percipiatur :  nam  cum  ait  :  «  Offertur  et  mi¬ 
nistratur,  »  apertissime  loquitur  de  corpo¬ 
rali  tractatione  corporis  Domini.  Vide  etiam 
de  hac  re  expositionem  ejusdem  Augustini 
in  Psal.  39.  ubi  vocat  corpus,  quod  norunt 
fideles,  ct  quod  sumunt  in  Eucharistia,  com¬ 
pletivum  omnium  veterum  sacrificiorum. 

In  sexto  tomo  lib.  ii.  contra  Faustum  cap. 
10.  dicit,  fideles  cum  sanguinem  ore  perci¬ 
pere,  quo  redempti  sunt,  et  cap.  20.  dicit, 
nunc  bibi,  quod  ex  latere  Christi  manavit, 
et  lib.  n.  contra  adversarium  legis,  et  pro¬ 
phetarum  cap.  9.  «  Mediatorem,  inquit,  Dei 
et  hominum  hominem  Christum  Jesum  car¬ 
nem  suam  nobis  manducandam,  bidendum- 
que  sanguinem  dantem  fideli  corde,  atque 
ore  suscipimus  :  quamvis  horribilius  videa¬ 
tur  humanam  carnem  manducare,  quam 
perimere,  et  humanum  sanguinem  potare, 
quam  fundere.  »  Haec  ille.  Ubi  notandum  est, 
quod  dicit,  non  solum  corde,  sed  etiam  ore 
sumi  a  nobis  carnem  Domini.  ‘ 

In  septimo  tomo  lib.  ii.  contra  litteras  Pe¬ 
tiliam,  cap.  27.  «  Aliud  est  Pascha,  quod 
adhuc  illi  de  ove  celebrant :  aliud  autem 
quod  nos  in  corpore,  et  sanguine  Domini  ac¬ 
cipimus.  ))  Haic  ille.  Ubi  opponit  Agno  Pas¬ 
chali  corpus  Domini,  quod  sumimus  in  Eu¬ 
charistia  ;  quod  certe  non  faceret,  si  dc  sig¬ 
no  corporis,  non  de  vero  corpore  loquere¬ 
tur  :  nam  etiam  ille  agnus  erat  corpus  Do¬ 
mini  significative,  ct  expressius,  quam  pa¬ 
nis.  Vide  etiam  lib.  i.  contra  Cresconium 

cap.  25.  etlib.  i.  dc  Peccator,  meritis  cap.  24. 

In  octavo  tomo  sunt  apertissima  testimonia. 
In  Psalm.  xxxm.  conc.  i.  explicans  Augu¬ 
stinus  titulum  Psalmi,  in  quo  scriptum  erat  : 
«  Et  ferebatur  in  manibus  suis  »  :  «  Hoc,  in¬ 
quit  quomodo  posset  fieri  in  homine  quis  in- 
telligat  ?  quis  enim  portatur  manibus  suis  ? 
Manibus  aliorum  potest  portari  homo  ;  mani¬ 
bus  suis  nemo  portatur.  Quomodo  intelliga- 
tur,  in  ipso  David  secundum  litteram  non  in¬ 
venimus,  in  Christo  autem  invenimus.  Fere¬ 
batur  enim  Christus  in  manibus  suis,  quando 
commendans  ipsum  corpus  suum,  ait  :  IIoc 
est  corpus  meum,  ferebat  enim  illud  corpus 
in  manibus  suis.  » 

Ad  hunc  locum  dignatus  est  Calvinus  re¬ 
spondere  lib.iv.Instit.  cap.  17.  §.  28  qui  tam 
multa  testimonia  omnium  Patrum,  et  ipsius 
Augustini  alto  silentio  praeteriit.  Dicit  igitur, 
Christum,  seipsum  manibus  suis  tulisse,  sed 
improprie,  ac  figurate,  quia  nimirum  Sacra¬ 
mentum  corporis  sui  ferebat.  Id  autem 
probat,  quia  Augustinus  conc.  2.  in  eumdem 
Psalmum  rem  eamdern  repetens,  addidit  par¬ 
ticulam,  a  Quodammodo  » ;  sic  enim  ait : «  Quo¬ 
modo  ferebatur  in  manibus  suis  ?  quia  cum 
commendaret  ipsum  corpus  suum,  et  san¬ 
guinem,  accepit  in  manus  suas,  quod  norunt 
fideles,  et  ipse  se  portabat  quodammodo, 
cum  diceret  :  Hoc  est  corpus  meum.  »  Eam- 
dem  etiam  solutionem  adhibet  ad  hunc  lo¬ 
cum  Petrus  Martyr. 

Sed  facile  refelluntur.  Nam  Augustinus 
non  solum  dicit  Christum  suis  ipsius  manibus 
portatum,  sed  addit  rem  istam  esse  difficil¬ 
limam,  et  impossibilem  aliis  hominibus  ;  sic 
enim  ait:  «  Quomodo  posset  fieri  in  homine, 
quis  hoc  intelligat  ?  »  et  rursus  :  «  Manibus 
aliorum  portari  potest  homo  ;  manibus  suis 
nemo  portatur.  »  At  quam  facile  est,  ut  quis 
seipsum  in  signo  portet  ?  certe  cum  princeps 
monetam  suam  in. sacculo  portat,  seipsum 
portat  in  signo,  cum  in  ea  moneta  imago  ip¬ 
sius  inveniatur  impressa,  et  unusquisque 
nostrum  cum  litteras  ad  se  datas  legit,  ubi 
nomen  suum  scriptum  habet,  nonne  seipsum 
in  signo  portat  ?  Cum  igitur  rem  frequenter, 
et  usitate  hoc  fiat,  cur  diceret  Augustinus  id 
non  posse  fieri,  et  vix  etiam  intelligi,  si  de 
,  signo  tantum  loqueretur  ? 

Sed  inquit  Petrus  Martyr  :  «  Nemo  potest 
se  portare,  quomodo  Christus  se  portabat, 
quia  nemo  potest  Sacramentum  instituere, 
et  eo  modo  seipsum  in  Sacramento  portare.  » 
At  respondeo  :  Nemo  potest  Sacramentum 


instituere,  quatenus  Sacramentum  est  instru* 
mentum  gratiae  conferendae,  vel  infallibile 
signum  ejusdem  gratiae  :  sed  bene  potest, 
instituere,  quatenus  est  simplex  alicujus  rei 
signum.  Christus  autem  si  portare  se  ipse 
dicebatur,  quia  Sacramentum  portabat ;  ideo 
dicebatur  se  portare,  quia  Sacramentum 
illud  erat  signum  ipsius  :  non  quia  erat  in¬ 
strumentum  gratiae,  ut  etiam  ipsi  fatentur, 
qui  dicunt  Sacramentum  corporis  Domini  vo¬ 
cari  corpus  Domini,  quia  nomen  rei  signatae 
aliquando  tribuitur  signo.  Quicumque  ergo 
portat  imaginem  suam  a  se  depictam,  ille 
non  minus  se  ipse  portat  quam  se  Christus 
portaret,  si  vera  est  sententia  adversariorum. 

Addit  Petrus  Martyr  :  «  Yelint,  nolint  Pa- 
pistae,  non  potest  ullo  modo  fieri,  ut  corpus 
'suum  Christus  portaverit  proprie,  quia  duo 
corpora  tunc  fuissent.  »  Hoc  nimirum  est, 
quod  illi  dolebat,  mysterium  esse  sublimius, 
quam  ut  ipse  illud  capere  posset  fieri,  ut  una 
natura  sit  in  duabus  personis  distinctis  reipsa, 
nisi  natura  illa  geminetur;  quid,  quaeso, 
respondebit,  nisi  fide  opus  esse  ad  ista  intel- 
ligenda,  quae  humanam  rationem  superant  ? 
idem  ergo  sciat  a  nobis  responderi  de  hoc 
mysterio.  Vel  si  Ariano  ipse  respondeat,  di¬ 
vinam  essentiam  ob  suam  infinitatem  posse 
esse  in  pluribus  personis  re  distinctis  :  et  nos 
ei  dicemus,  corpus  Christi  ob  omnipotentiam 
Christi  posse  simul  statui  in  diversis  locis. 
Sed  de  hoc  in  sequenti  libro  disseremus. 

Ad  illud  igitur  objectum  ex  particula  «  quo¬ 
dammodo  »,  respondeo,  illam  particulam  si¬ 
gnificare  Christum  non  se  portasse  in  propria 
specie,  sed  in  aliena,  nec  se  portasse  quo¬ 
modo  ordinarie  portantur  corpora  humana, 
nimirum  magno  labore  in  humepis,  vel  alio 
simili  modo,  sed  mystice  et  Sacramentaliter, 
sic  tamen,  ut  vere  sub  eo  mysterio  corpus 
ejus  contineretur.  Ac  breviter  quidquid  illud 
«  quodammodo  » ,  significet,  id  nobis  hoc 
loco  sufficit,  non  significare,  «  in  signo  », 
vel  «  figurate  »,  ut  ostendimus. 

Alius  insignis  locus  est  in  comment.  Psalm. 
98.  ubi  explicans  illud  :  Adorate  scabellum 
pedum  ejus ,  dicit,  scabellum  pedum  Domini 
esse  terram  juxta  illud  Isai.  lxvi  :  Terra  au¬ 
tem  scabellum  pedum  meorum :  et  quaerit  quo¬ 
modo  liceat  terram  adorare  sine  impietate  : 
«  Fluctuans,  inquit,  converto  me  ad  Christum, 
quia  ipsum,  quaero  hic,  et  invenio  quomodo 
sine  impietate  adoretur  terra,  adoretur  sca¬ 
bellum  pedum  ejus  ;  suscepit  enim  de  terra 
terram,  quia  caro  de  terra  est,  et  dc  carne 

Maria:  carnem  accepit.  Et  quia  in  ipsa  carne 
hic  ambulavit,  et  ipsam  carnem  mandu¬ 
candam  nobis  ad  salutem  dedit ;  nemo  au¬ 
tem  illam  carnem  manducat,  nisi  prius  ado¬ 
raverit  ;  inventum  est,  quemadmodum  ado¬ 
retur  tale  scabellum  pedum  Domini,  ut  non 
solum  non  peccemus  adorando,  sed  pec¬ 
cemus  non  adorando.  »  Hsecillc. 

Respondet  Petrus  Martyr  in  lib.  contra 
Gardinerum  par.  4.  loqui  S.  Augustinum  de 
vera,  et  proprie  dicta  carne  Domini,  quam 
spiritualiter  ore  fidei  manducamus,  et  quam 
in  coelo  existentem  adoramus  :  atque  ibidem 
obiter  notat,  impios  secundum  Augustinum 
non  manducare  carnem  Domini,  quia  impii 
non  adorant  Christi  carnem  ;  et  secundum. 
Augustinum  nemo  eam  carnem  comedit, 
nisi  prius  adoraverit. 

At  falsus  iste  Martyr,  non  bene  legit  Au¬ 
gustinum,  et  ideo  audacter  colligit  ex  Au¬ 
gustino  omnino  contraria  iis,  quas  Augus¬ 
tinus  scripsit.  Nam  in  Psalm.  xxi.  conc.  i. 
de  divitibus  superbis  et  impiis,  inquit  Au¬ 
gustinus:  «Manducaverunt  corpus  humilitatis 
Domini  sui  etiam  divites,  non  sicut  pauperes 
saturati  sunt  usque  ad  imitationem,  sed 
tamen  adoraverunt.  »  Et  in  epist.  120.  supra 
citata  :  «  Et  ipsi,  inquit,  adducti  sunt  ad 
mensam  Domini,  et  accipiunt  de  corpore  et 
sanguine  ejus,  sed  adorant  tantum,  non 
etiam  saturantur,  quia  non  imitantur.  » 
Ha3c  ille.  Vides  igitur  secundum  Augustinum 
impios  adorare,  et  manducare  carnem  Do¬ 
mini  de  ipsa  mensa,  id  est,  de  altari  acceptam. 
Ex  illis  igitur  locis  hunc  locum  explicamus, 
ac  ex  ipso  Augustino  docemus  loqui  ipsum  de 
ipsa  manducatione  carnis  Domini  per  corpo¬ 
rale  instrumentum,  quandoquidem  etiam 
impii  eam  carnem  manducant. 

Praeterea  si  tantum  vellet  Augustinus  di¬ 
cere  terram  sine  impietate  adorari,  quia 
caro  Christi,  ut  est  in  coelo,  adoratur  sine 
causa  dixisset  eam  carnem  nobis  mandu¬ 
candam  datam  esse.  Quorsum  enim  Eucha¬ 
ristiae  meminit  si  non  in  ipsa  Eucharistia 
carnem  Domini  praesentem  adoramus  ?  Vo¬ 
luit  igitur  Augustinus  ostendere,  carnem  ip¬ 
sam  Domini  adorari,  et  quia  non  habemus 
aliud  argumentum  illustrius,  quam  ex  quo¬ 
tidiano  usu  adorandae  Eucharistiae,  ideo  illius 
meminit ;  nam  praeter  istam  adorationem 
non  facile  potest  discerni,  an  quis  adoret 
carnem  Domini,  an  solam  divinitatem. 

Denique  probabile  est  Augustinum  totum 
hunc  locum  desumpsisse  ex  Ambrosio,  qui 
Tom.  IV. 


ut  supra  citavimus,  aperte  dicit  carnem  Do~ 
mini  a  nobis  in  mysteriis  adorari,  ut  eam 
Apostoli  in  propria  specie  adorarunt :  et  hoc 
esse  adorare  scabellum  pedum  Domini.  Vi¬ 
de  praeterea  in  Psalm.  xxxm.  l.  xv.  xchi. 
xcix.  c. 

In  nono  tomo  tract.  xt.  in  Joannem  ex¬ 
plicans  illud  :  Jesus  autem  non  se  credebat  cis , 
dicit  istud  convenire  Catechumenis,  quibus 
non  se  praebebat  Dominus  per  Eucharistiam: 
«  Si  dixerimus,  inquit,  Catechumeno,  Credis 
in  Christo  ?  respondet,  Credo  ;  et  signat  se 
cruce  Christi,  portat  in  fronte,  et  non  eru¬ 
bescit  de  cruce  Domini  sui.  Ecce  credit  in 
nomine  ejus.  Interrogemus  eum,  manducas 
carnem  fdii  hominis,  et  bibis  sanguinem  filii 
hominis  ?  nescit  quid  dicimus,  quia  Jesus 
non  se  credidit  ei.  »  Et  infra  :  «  Quo  per¬ 
ducit  credentes  :  et  baptizatos  ?  ad  manna, 
ecce  dico  manna.  Notum  est  quid  acceperint 
Judaei,  populus  Israel  ;  notum  est  quid  illis 
pluisset  Dominus  de  coelo  :  et  nesciunt  Cate¬ 
chumeni,  quid  accipiant  Christiani  ?  Eru¬ 
bescant  ergo,  quia  nesciunt,  transeant  per 
mare  rubrum,  manducent  manna,  ut  quo¬ 
modo  crediderunt  in  nomine  Jesu,  sic  se  ipsis 
credat  Jesus.  »  Haec  ille.  Qui  etiam  lib.  ii. 
de  peccator,  meritis  et  remissione  cap.  26. 
dicit,  Catechumenis  dari  solitam  panem 
sanctum,  qui  non  esset  quidem  corpus  Christi 
tamem  sanctus  esset,  et  sanctificaret,  et  Sa¬ 
cramentum  etiam  dici  posset,  ac  proinde 
sacrae  rei  signum.  Ex  his  habemus  argu¬ 
mentum  insigne.  Nam  primo,  si  non  esset  in 
Eucharistia  verum  Christi  corpus,  et  si  non 
manducaretur  Christi  caro,  nisi  in  symbolo, 
et  per  fidem,  non  esset  verum  Christum  non 
se  credere  Catechumenis ;  nam  et  illi  habent 
Christum  in  signo,  et  manducant  eum  fide  ; 
nam  et  signant  se  signo  crucis,  et  credunt 
in  Christum.  Secundo,  nulla  esset  ratio  cur 
non  daretur  eis  Eucharistia,  cum  dentur  illis 
alia  signa  clariora,  ut  sunt  verba  Dei  scripta. 
Tertio,  potuisset  etiam  ille  panis  sanctus  dici 
corpus  Domini,  ut  patet,  cum  tamen  id  Au¬ 
gustinus  constanter  neget. 

Idem  auctor  tract.  xxvi.  in  Joan.  explicans 
illud  :  Panis  quem  ego  dabo,  caro  mea  est  ; 
«  IIoc,  inquit,  quando  caperet  caro,  quod 
dixit  panem  carnem,  vocatur  caro  ;  quod  non 
capit  caro  etc.  »  At  profecto  facillime  ca¬ 
peret  caro,  panem  esse  carnem  significative. 
Unde  etiam  tract.  27.  et  5.  in  Joan. 

In  tomo  decimo  serm.  2.  de  verbis  Apo¬ 
stoli  :  «  Audivimus  veracem  Magistrum,  di- 

8 


i  14 


LIBER  II. 


vinum  Redemptorem,  humanum  Salvatorem 
commendantem  nobis  pretium  nostrum  san¬ 
guinem  suum  :  locutus  est  enim  de  corpore, 
et  sanguine  suo,  quod  corpus  dixit  escam,  et 
sanguinem  potum.  Sacramentum  fidelium 
agnoscunt  fideles.  »  Ilrec  ille.  Ubi  sane  lo¬ 
quitur  de  sanguine  suo,  non  de  figura  san¬ 
guinis  :  nec  enim  figura  est  pretium  nostrum; 
atque  hunc  sanguinem  potum  esse  dicit,  sicut 
etiam  corpus  escam.  Ac  ne  dicerent  adver¬ 
sarii,  potum,  et  escam  istam  sola  fide,  ac 
mente  sumi,  adjunxit,  Sacramentum  esse 
fidelium,  quod  norunt  fideles  :  ubi  indicat, 
esse  mysterium  solis  fidelibus  notum,  quo¬ 
modo  corpus  Christi,  et  sanguis  sint  esca,  et 
potus.  Quam  phrasim  «  norunt  fideles,  » 
in  infinitis  locis  in  Augustino  reperimus,  ut 
lib.  10.  de  Civit.  Dei  cap.  6.  xxxix.  in  Psal. 
cix.  lib  l.  hom.  42.  et  alibi.  At  profecto 
non  est  arcanum  solis  fidelibus  notum,  quod 
Christi  corpus,  et  sanguis  fide  percipiatur: 
id  enim  publice  praedicatur  etiam  gentilibus, 
et  notissimum  erat  non  solum  fidelibus,  sed 
etiam  Catechumenis.  Intelligit  igitur  Augu¬ 
stinus  id,  quod  Ecclesia  Catholica  intelligit, 
arcanum  esse  vere  mirabile  in  Eucharistia, 
quod  nec  debet  aperiri  infidelibus,  nec  sine 
lide  intelligi  potest. 

In  serm.  ad  Neophytos,  ut  testatur  Ivo 
Carnotensis  Episcopus  in  epist.  ad  Hyme- 
ricum,  et  Paschasius  in  epist.  ad  Frude- 
gardum  :  «  Hoc  accipite  in  pane,  quod  pe¬ 
pendit  in  cruce  ;  hoc  accipite  in  calice,  quod 
manavit  de  Christi  latere.  »  Lib.  l.  hom.  26. 
monet,  ut  summa  diligentia,  caveant  ne 
aliqua  particula  Eucharistke  in  terram  cadat. 
Serm.  2.  de  tempore  :  «  Invitati  sumus  ad 
mensam,  ubi  non  invenitur  cibus  hominum, 
sed  panis  ponitur  Angelorum.  »  Denique 
citat  etiam  Gratianus  ex  Augustino  in  lib. 
sententiarum  Prosperi  apertissimas  sen¬ 
tentias.  Yide  dist.  2.  de  consecratione  can. 
Nos  autem,  et  can.  Hoc  est  quod  dicimus. 
Easdem  citat  Algerus  lib.  i.  cap.  5.  «  Caro, 
inquit  Augustinus,  ejus  est,  quam  forma 
panis  opertam  in  Sacramento  accipimus,  et 
sanguis  ejus,  quem  sub  vini  specie,  et  sapore 
potamus.  »  Verba  tamen  illa,  IIoc  est,  quod 
dicimus  etc.  videntur  potius  esse  Lantfranci 
quam  Augustini,  vel  Prosperi :  habentur  enim 
in  lib.  Lantfranci  et  ejus  nomine  citantur  ab 
Ivone  par.  2.  cap.  9. 


*  Objectiones  ex  Augustino. 

Videamus  nunc  quid  adversarii  objiciant 
ex  Augustino,  ac  eodem  ordine  per  tomos 
ejus  progrediamur. 

Ex  secundo  tomo  (nam  ex  primo  nihil  ob¬ 
jiciunt)  proferunt  duo  loca.  Unum  ex  epistol. 
23.  ad  Bonifacium.  Alterum  ex  epist.  57.  ad 
Dardanum.  In  epistola  23.  loquitur  Augu¬ 
stinus  in  hcec  verba  :  «  Si  Sacramenta 
quamdam  similitudinem  earum  rerum, 
quarum  Sacramenta  sunt,  non  haberent, 
omnino  Sacramenta  non  essent  :  ex  hac 
autem  simili  tudine  plerumque  etiam  ipsarum 
verum  nomina  accipiunt.  Sicut  ergo  se¬ 
cundum  quemdam  modum  Sacramentum 
corporis  Christi,  corpus  Christi  est,  Sacra¬ 
mentum  sanguinis  Christi,  sanguis  Christi 
est  :  ita  Sacramentum  fidei  fides  est.  » 

Producunt  hunc  locum  Calvinus,  Petrus 
Martyr,  et  omnes  alii,  sed  ante  eos  olim  pro¬ 
tulit  etiam  Berengarius  :  et  responsum  ei  fuit: 
quare  ut  adversarii  repetunt  argumenta 
suorum  majorum,  et  nos  repetemus  solu¬ 
tiones  majorum,  nostrorum. Primo  igitur  Pas¬ 
chasius  in  epist.  ad  Frudegardum,  et  Lant- 
francus  in  lib.  contra  Berengarium  ,  re¬ 
spondent,  Sacramentum  corporis  Domini 
vocari  quodammodo  corpus  Domini  ;  quia 
licet  in  sacramento  Eucharistia;  sit  verum 
corpus  Domini,  ■  quoad  substantiam,  non 
tamen  est  ibi  eo  modo,  quo  fuit  in  cruce, 
nisi  per  similitudinem  :  loquitur  enim  ibi 
Augustinus  de  passione  et  morte  Christi, 
qua;  in  sacrificio  altaris  reprses  entatur.  Idem 
itaque  est,  ac  si  dixisset,  Celebratio  myste¬ 
riorum  altaris  est  quodammodo  passio  Christi; 
non  enim  est  vere,  sed  tantum  representative 
passio  Christi;  vel  si  dixisset,  corpus  Domini, 
ut  est  sub  specie  panis,  est  quodammodo  cor¬ 
pus  in  cruce  pendens:  non  est  enim  vere  sedre- 
prEesentative  corpus  in  cruce  pendens.  Et  il¬ 
lustrat  Lantfrancus  rem  totam  insigni  simi¬ 
litudine.  Luca;  ult.  Dominus  finxit  se  longius 
ire  :  quod  exponit  Augustinus  lib.  contra 
■mendae,  cap.  13.  ubi  dicit,  Christum  ca  fic¬ 
tione  significasse,  se  supra  omnes  ccelos  as¬ 
censurum.  Idem  igitur  Christus  sui  ipsius 
figura  fuit,  et  dici  rectissime  posset,  Christus 
fingens  se  longius  ire,  et  quodammodo 
Christus  in  coelum  ascendens. 

Guitmundus  lib.  ii.  adhibet  duas  alias  so¬ 
lutiones.  Unam,  quod  loquatur  de  Sacra¬ 
mentis  veteribus,  ut  de  manna,  vel  de  pane 
Melchisedech,  qua;  secundum  quemdam  mo- 

dum  erant  corpus  Domini,  quia  Sacramenta, 
id  est,  signa,  et  figurae  corporis  Domini.  Al¬ 
teram,  quod  loquatur  de  Eucharistia,  qua¬ 
tenus  signum  est  corporis  Christi  mystici  : 
nam  ipse  idem  Augustinus  tract.  26.  in  Joan. 
dicit,  Eucharistiam  esse  fidelium  societatem, 
quia  est  signum,  seu  Sacramentum  ejus  so¬ 
cietatis. 

Porro  Algerus  lib.  i.  cap.  o.  de  Sacra¬ 
mento  Eucharistiae  exponit  aliter,  nec  mirius 
recte  hunc  locum  Augustini.  Vult  enim  loqui 
Augustinum  de  speciebus  panis  et  vini,  quae 
sunt  maxime  proprie  Sacramentum  corporis 
et  sanguinis  Domini,  id  est  signa  sensibilia 
repraesentantia  corpus,  et  sanguinem  Do¬ 
mini,  ac  de  iis  rectissime  dictum  esse,  Sa¬ 
cramentum  corporis  Christi  est  quodammodo 
corpus  Christi  :  neque  enim  illae  species  sunt 
corpus  Christi,  nisi  quodammodo,  id  est,  rc- 
praesentative.  Dices  :  Non  solemus  ita  loqui, 
ut  dicamus  species  illas  esse  corpus  Domini, 
licet  non  ita  loqui  soleamus. 

Alter  locus,  quem  Calvinus  et  Petrus  Mar¬ 
tyr,  et  alii  passim  objiciunt,  est  in  epist.  57. 
ad  Dardanum  :  «  Spatia  tolle  corporibus,  et 
nusquam  erunt,  et  quia  nusquam  erunt,  nec 
erunt,  tolle  corpora  qualitatibus  corporum  : 
non  erit  ubi  sint,  et  ideo,  necesse  est,  ut  non 
sint.  »  Hinc  probare  nituntur,  neque  esse 
posse  corpus  Christi  indivisibiiiter  in  Sacra¬ 
mento,  ut  nos  dicimus,  neque  accidentia  pa¬ 
nis,  et  vini  sine  proprio  subjecto. 

Respondeo  :  Loquitur  Augustinus  de  rebus 
secundum  naturae  cursum,  non  secundum 
omnipotentiam  Creatoris  ;  fatemur  autem 
naturaliter  non  posse  intra  coelum  corpus 
non  occupare  locum,  neque  accidentia  posse 
sine  subjecto  existere  :  sive  (quod  idem  est) 
loquitur  de  corporibus  quee  modum  existendi 
corporalem  retinent;  utrum  autem  possit 
aliquod  corpus  per  omnipotentiam  Dei  acci¬ 
pere  modum  existendi  spirituum,  et  proinde 
non  occupare  locum,  non  disputat  eo  loco 
Augustinus.  Sed  de  toto  ,hoc  argumento 
tractabimus  infra  suo  loco. 

Ex  tertio  tomo  objiciunt  primo  cap.  9.  lib. 
in.  de  doctrina  Christiana  ubi  dicit  Augu¬ 
stinus,  Christum  'instituisse  pauca  quaedam 
signa,  ut  Baptismum  et  Eucharistiam.  Sed 
locus  non  est  ad  rem,  quia  non  negamus  Eu¬ 
charistiam  esse  Sacramentum,  et  proinde 
signum.  Sed  negamus  nihil  esse  nisi  signum. 

Secundo  objiciunt-  cap.  16.  lib.  m.  de 
doctr.  Christiana  ubi  dicit,  figurate  accipien¬ 
dam  manducationem  carnis  Christi.  Sed  lmc 


explicatum  est  supra  ubi  tractavimus  cap. 

6  Joan. 

Tertio  proferunt  cap.  19.  libri  de  fide  ad 
Petrum,  ubi  vocatur  Eucharistia  Sacramen¬ 
tum  panis  et  vini.  Sed  nulla  est  in  hac  re 
difficultas  :  siquidem  a  materia  rectissime 
potest  eo  modo  Eucharistia  nominari. 

Quarto  proferunt  cap.  4.  lib.  m.  de  Trini t. 
ubi  sic  legimus  :  «  Apostolus  potuit  signifi¬ 
cando  prie dicare  Dominum  Jesum,  aliter  per 
linguam,  aliter  per  epistolam,  aliter  per  Sa¬ 
cramentum  corporis,  et  sanguinis  ejus.»  At¬ 
qui  hic  etiam  nulla  difficultas  est.  Nunquam 
enim  Catholici  non  asseruerunt  per  Sacra¬ 
mentum  corporis  Domini  significari  ipsum 
corpus  Domini ;  sed  praesens,  non  absens  : 
id  quod  Augustinus  ibidem  aperte  asseruit, 
cum  ait,  aliter  significari  per  hoc  Sacramen¬ 
tum,  aliter  per  sonos  et  litteras  ;  ista  enim 
sunt  nuda  signa  rei  absentis,  illud  est  signum 
rei  praesentis.  Unde  ibidem  dicit,  nec  litteras 
nec  sonos  dici  corpus  Christi,  licet  illud  si¬ 
gnificent,  sed  tantum  pariem  consecratum, 
corpus  Christi  dici. 

Quinto  proferunt  cap.  10.  ejusdem  lib.  m. 
de  Trinit.  ubi  Augustinus  dicit,  panem  in 
altari  positum,  peracta  pietatis  celebratione 
consumi  :  «  At  corpus  Christi  verum,  in¬ 
quiunt,  non  consumitur  ;  igitur  verus  panis 
est,  qui  sumitur,  cum  Eucharistia  sumitur.  » 

Respondeo  :  Panis,  qui  in  altari  ponitur, 
peracta  celebratione  consumitur ;  nam  con¬ 
sumitur,  quoad  interiorem  substantiam  per¬ 
acta  consecratione  ;  quoad  externam  vero 
formam  consumitur,  dum  manducatur.  Nec 
enim  dubium  est,  quin  Augustinus  loquatur 
de  symbolo  tantum  visibili :  nam  loquitur  de 
corporalibus  formis,  in  quibus  Deus,  vel  An¬ 
geli  apparebant,  et  cum  cis  comparat  sym¬ 
bola  Eucharistiae. 

Ex  quarto  tomo  nihil  habent.  Profert  qui¬ 
dem  Petrus  Martyr  unum  locum  ex  lib.  de 
catechiz.  rudib.  cap.  xxvi.  ubi  Sacramenta 
dicuntur  signacula  visibilia  rerum  invisibi¬ 
lium.  Sed  neque  constat  an  loquatur  eo  loco 
Augustinus  de  Eucharistia,  an  de  Baptismo, 
an  de  pane  benedicto,  qui  dabatur  Catechu¬ 
menis,  et  praeterea  numquam  negavimus  Sa¬ 
cramentum  Eucharistia!  signaculum  esse  vi¬ 
sibile  rei  invisibilis,  sed  praesentis  tamen. 

Ex  quinto  tomo  nihil  etiam  habent  solidi. 
Proferunt  illud  lib.  x.  de  civitate  Dei,  cap. 
v.  « Sacrificium  visibile  invisibilis  sacrificii 
Sacramentum,  id  est,  sacrum  signum  est.  » 
At  locus  iste  non  facit  ad  rem,  quia  loquitur 

Augustinus  de  sacrificiis  testamenti  veteris. 
Item  illud  lib.  xxi.  cap.  xxv.  ubi  Augustinus 
dicit  impios  non  comedere  corpus  Christi. 
Sed  loquitur  de  corpore  mystico,  ut  supra 
ostendimus,  cum  explicaremus  locum  Pauli 
i.  Corinth.  xi. 

Ex  tomo  sexto  producunt  Calvinus,  Petrus 
Martyr,  et  alii  locum  illum  ex  lib.  contra 
Adimantum,  cap.  xii.  «  Non  dubitavit  Do¬ 
minus  dicere  :  Hoc  est  corpus'  meum  ;  cum 
signum  daret  corporis  sui.  » 

Ad  hunc  locum  respondent  nostri  multis 
modis.  Dicunt  aliqui,  nec  male,  Augustinum 
loqui  ex  Manichasorum  sententia,  ut  eos  ex 
propriis  ipsorum  sententiis  refellat.  Ipsi  enim 
cum  Christo  non  tribuerent  corpus  verum, 
sed  externa  tantum  specie,  et  apparentia  ; 
et  quidquid  Christus  passus  est,  dicant,  in 
signo  et  apparentia  passum  :  illa  etiam  ver¬ 
ba  :  Hoc  est  corpus  meum ,  in  eo  sensu  acci¬ 
piebant,  ac  si  dictum  esset  :  Hoc  est  signum, 
et  apparentia  corporis  mei.  Consuevisse  au¬ 
tem  Augustinum  disputare  cum  Manichaeis 
ex  eorum  principiis,  constat  ex  lib.  n.  de 
bono  perseverantiae,  cap.  ii,  ctxn.  Ubi  cum 
Augustino  objiceretur,  quod  scripsisset  in 
libris  de  libero  arbitrio,  naturalem  esse  igno¬ 
rantiam,  et  difficultatem,  cum  qua  nascimur  ; 
cum  ipse  contra  Pelagianos  contrarium  asse¬ 
reret,  nimirum  non  esse  naturalem,  sed  ex 
peccato  primi  parentis  ortam  :  respondit  se 
locutum  in  libris  de  libero  arbitrio  ex  mente 
Manichaeorum,  ut  eorum  errorem  redargue¬ 
ret  ex  ipsa  ipsorum  sententia. 

Alia  solutio  est,  Augustinum  hoc  loco  per 
signum  intelligere  non  nudum  signum,  sed 
cum  quo  rcipsa  conjuncta  sit  res  significata. 
Nam  explicat  illa  verba  Deuteron.  xii.  San - 
c/uisesl  anima  (I)  ;  ac  docet,  sanguinem  dici 
animam,  non  quia  sit  anima,  sed  quia  signum 
sit  animae  ;  et  ad  hoc  illustrandum  affert  il¬ 
lam  sententiam.  Eucharistiam  appellari  cor¬ 
pus  Domini,  quia  est  signum  corporis  Do¬ 
mini.  Porro  sanguis  non  est  signum  animae 
absentis,  sed  praesentis  :  longe  enim  aliter 
sanguis  animan  demonstrat,  quam  statua 
principem.  Quare  idem  Augustinus  quaest. 
57.  in  Leviticum,  explicans,  quomodo  san¬ 
guis  dicatur  anima,  docet  animan  dici,  quia 
continet  animam.  Sic  igitur  sanguis  animam 
significat,  ut  simul  eam  contineat,  et  cum  ea 
reipsa  conjunctus  sit  :  eodem  autem  modo 
Eucharistiam  signum  esse  corporis  Domini, 
omnes  Catholici  fatentur. 

(!)  Dcut.  XII,  23. 


Tertia  solutio  est,  loqui  Augustinum  de 
signo  corporis,  ut  in  cruce  immolati  :  quo¬ 
modo  panis  Eucharistia*,  de  quo  Dominus 
ait  :  Hoc  est  corpus  meum ,  et  est  vere  corpus 
Domini,  et  signum  ejusdem  corporis.  Sic 
respondet  ad  alium  similem  locum  Guitmun- 
dus  lib.  ii.  Vide  qure  supra  diximus  ad  testi¬ 
monium  ex  epist.  23.  nam  eadem  est.  meo 
judicio  sententia  utriusque  loci. 

Et  hinc  etiam  solvitur,  quo  proferunt  ex 
lib.  xx.  contra  Faustum,  cap.  xxr.  ubi  sic  ait 
Augustinus  :  «  Hujus  sacrificii  caro,  et  san¬ 
guis  ante  adventum  Christi  per  victimas  simi¬ 
litudinum  promittebatur  :  in  passione  Christi 
per  ipsam  veritatem  reddebatur  :  post  ascen¬ 
sum  Christi  per  sacramentum  memoriae  ce¬ 
lebratur.  »  Haic  illc.Yidemusautem  hoc  loco 
Augustinum  manifeste  loqui  de  memoria 
passionis,  et  mortis  Domini. 

Denique  ex  eodem  tomo  sexto  profert  Pe¬ 
trus  Martyr,  et  alii  testimonium  Augustini 
lib.  m.  «  Christus  adhibuit  Judam  ad  convi¬ 
vium,  in  quo  corporis  sui  figuram  discipulis 
commendavit.  »  Respondemus,  quod  ad  su¬ 
periora  respondimus,  loqui  Augustinum  de 
figura  corporis  in  cruce  suspensi,  id  est,  de 
repraesentatione  Do  mini  cie  passionis;  eodem 
enim  modo  Augustinus  Eucharistiam  figu¬ 
ram  corporis  vocavit,  quo  veteres  Graeci  an- 
titypa,  de  qua  voce  diximus  in  testimoniis 
Basilii. 

Alterum  locum  proferunt  ex  commcnt.  in 
Ps.  xcviii.  «  Non  hoc  corpus,  quod  videtis, 
manducaturi  estis,  et  bibituri  illum  sangui¬ 
nem,  quem  fusuri  sunt,  qui  me  crucifigent. 
Sacramentum  aliquod  commendavi  vobis 
etc. »  Respondit  olim  Lantfrancus  lib.  contra 
Berengarium,  voluisse  Augustinum  dicere, 
non  idem  corpus  manducandum,  id  est,  non 
eodem  modo.  Nam  corpus  in  specie  mortali 
et  visibili  aderat  tunc  praesens  ;  comeden¬ 
dum  autem  erat  in  aliena  specie,  et  impas- 
gibiliter,  ac  invisibiliter  se  habens.  Itaque 
idem  erat  (ut  ait  Lantfrancus)  et  non  erat 
idem ;  idem  quoad  substantiam,  non  idem 
quoad  modum,  speciem,  et  qualitatem.  Nam 
et  Apostolus  i  Corinth.  :  xv.  «  Non  corpus, 
inquit,  quod  futurum  est,  seminas,  sed  nu¬ 
dum  granum.  »  Ubi  similiter  intelligit,  non 
idem  corpus  humanum  mori,  et  seminari  in 
sepulchro,  quod  postea  resurrecturum  est  : 
nou  quod  non  sit  idem  corpus  numero  futu¬ 
rum,  quoad  substantiam  (idem  enim  maxime 
probare  volebat)  sed  quia  non  erit  idem, 

quoad  qualitates ;  seminatur  enim,  ut  ipse 
explicat,  corruptibile,  et  surget  incorrupti¬ 
bile.  Et  hunc  moclum  loquendi  notavit  Au¬ 
gustinus  in  epist.  146.  Et  Ambrosius  lib.  ii. 
de  Poenitentia  cap.  x.  refert  quemdam  recte 
dixisse  :  «  Ego  non  sum  ego,  »  quia  muta¬ 
verat  vitam,  et  mores.  Et  Hieronymus  in  cap. 
T.  ad  Ephesios,  dicit,  aliam  esse  carnem  in 
Eucharistia,  aliam  fuisse  in  cruce  ;  cum  ta¬ 
men  evidenter  probatum  sit,  eum  in  Eucha¬ 
ristia  ponere  veram  carnem,  et  eamdem 
cum  illa,  qua?  fuit  in  cruce,  quoad  substan¬ 
tiam,  licet  non  qualitate.  Denique  Dominus 
ipse  Luc.  xxiv.  distinguit  se  ipse  a  se,  cum 
ait :  «  Haec  locutus  sum  vobis,  cum  adhuc 
essem  vobiscum.  »  Porro  hanc  fuisse  mentem 
Augustini,  ex  illo  ipso  loco  colligimus.  Nam 
verum  corpus  Domini  sumi  in  Eucharistia, 
ibidem  docet,  cum  ait,  esse  ipsam  carnem, 
in  qua  Dominus  ambulavit,  et  a  nemine 
manducari,  nisi  prius  adoretur.  Quomodo 
autem  non  idem  corpus  manducetur,  expli¬ 
cat  ibidem  cum  ait,  putasse  Capharnaitas 
scindendam  in  particulas  Christi  carnem,  et 
sic  manducandam  :  addianc  enim  absurdam 
cogitationem  respondet  Dominus,  cum  ait  : 

«  Non  hoc  corpus,  quod  videtis  etc.  » 

Sed  objicit  Petrus  Martyr  in  lib.  contra 
Gardinerum  objecto  220.  unum  dilemma : 

« Cum  Dominus  in  ultima  ccena  corpus 
suum  discipulis  dedit,  vel  erat  mortale  illud 
corpus,  vel  immortale.  Si  mortale,  non  ergo 
differebat  qualitate  ab  eo,  quod  tunc  videba¬ 
tur  :  nec  poterat  recte  dici  :  Non  hoc  corpus 
quod  videtis  etc.  Si  immortale,  quomodo 
paulo  post  mortuum  est  ?  » 

.Respondeo  :  In  ultima  coma  corpus  da¬ 
tum  discipulis,  fuisse  mortale,  sed  datum 
illis  modo  immortali,  et  impassibili  ;  ut  enim 
erat  sub  specie  panis,  loedi  non  poterat,  licet 
alioqui  in  propria  forma  pati,  et  mori  posset. 

Ex  tomo  nono  multa  proferunt  testimonia, 
sed  vel  levissima,  vel  alibi  explicata.  Primo 
illud  tractatu  25.  inJoan.  :  «Quid  paras  den¬ 
tem,  et  ventrem?  crede,  et  manducasti.» 
Ad  hunc  locum  supra  respondimus  in  expli¬ 
catione  cap.  6.  Joannis,  loqui  Augustinum 
de  manducatione  Christi  spirituali  per  fidem 
Incarnationis,  non  autem  de  Eucharistia. 

Secundo  addunt  illud  tract.  26.  in  Joan. 
quod  manducarint  Hebraei  eamdem  escam 
Mobiscum.  Ad  hoc  respondimus  supra  in 
explicatione  figurarum  Testamenti  veteris, 
quod  manducarint  eadem  significatione,  non 
re  ipsa. 


Tertio  proferunt  illud  tractat.  30.  in  Joan. 
«  Corpus  Christi  in  quo  resurrexit,  uno  in 
loco  esse  potest  :  veritas  ejus  ubique  diffusa 
est.  »  Sed  non  negat  hoc  loco  Augustinus, 
corpus  Domini,  pluribus  in  locis  esse  posse, 
sed  negat  ejus  veritatem  posse  restringi  ad 
unum  locum,  cum  sit  ubique  diffusa  :  quod 
verissimum  est.  Quale  etiam  esset,  si  quis  di¬ 
ceret,  Christi  humanitas  uno  in  loco  esse  po¬ 
test,  divinitas  non  potest. 

Quarto  proferunt  illud  tract.  50.  in  Joan. 
ubi  dicit,  nunc  non  adesse' Christum  secun¬ 
dum  praesentiam  carnis.  Ad  hunc  locum  re¬ 
spondimus,  cum  tractaremus  locum  illum  : 
Meantem  non  habebitis  ;  ac  diximus  loqui  Au¬ 
gustinum  de  praesentia  visibili. 

Quinto  proferunt  illud  tract.  59.  «Illi  man¬ 
ducabant  panem  Dominum,  Judas  autem 
panem  Domini.  »  Ad  quem  locum  respondi¬ 
mus,  cum  tractaremus  cap.  ii.  prioris  ad  Co¬ 
rinthios,  ubi  demonstravimus  corpus  Domini 
ab  impiis  etiam  manducari. 

Sexto  proferunt  illud  tract,  10.  in  epist. 
Joan.  ubi  Augustinus  dicit  corpus  Christi  na¬ 
turale  esse  in  coelo,  quo  sublatum  est  per 
ascensionem  ;  in  terra  autem  relictum  esse 
corpus  Christi  mysticum,  id  est,  Ecclesiam. 
At  ipse  se  explicat  Augustinus.  Nam  sic  ait  : 
Jam  non  invenis  loqui  Christum  in  terra .  et 
ibidem  :  «  Ascensurus  dixit  verba  novissima; 
post  ipsa  verba  non  est  locutus  in  terra. » 
Itaque  loquitur  de  prmsentia  Christi  visibili 
et  more  humano  cum  hominibus  conversan¬ 
tis  :  hoc  enim  modo  non  est  in  terra,  nisi  in 
corpore  suo  mystico.  • 

Ex  decimo  tomo,  primo  profert  Petrus 
Martyr,  et  etiam  Calvinus  ex  sermone  de 
verbis  Apostoli,  quod  impii  non  vere  sumant 
corpus  Domini.  Sed  ad  hoc  respondimus  su¬ 
pra,  cum  exponeremus  cap.  ii.  prioris  ad 
Corinthios,  ubi  diximus,  impios  dici  non 
manducare,  quia  non  nutriuntur  spiritualiter: 
nam  idem  ait  Augustinus  :  «  Illud  mandu¬ 
care  refici  est,  illud  bibere,  quid  est,  nisi  vi¬ 
vere?»  Ex  eodem  fundamento  solvitur  quod 
Petrus  Martyr  citat  ex  Augustino  in  senten¬ 
tiis  Prosperi, ubi  legimus  non  manducare  pa¬ 
nem  Domini,  nec  bibere  ejus  sanguinem,  qui 
ab  illo  discordat,  licet  Sacramentum  ejus  ac¬ 
cipiat. 

Secundo  profert  ex  lib.  50.  homil.  serm. 
26.  quod  Augustinus  dicat,  aequale  esse  pec¬ 
catum,  si  quis  corpus  Domini  in  terram  ca¬ 
dere  sinat,  et  si  quis  verbum  Dei  sibi  ex 
corde  permittat  effluere,  Qme  comparatio 


non  videtur  vera,  si  corpus  Domini  verum, 
et  naturale  sit  in  Eucharistia  :  majus  enim 
peccatum  esset  sinere  corpus  Domini  in  ter¬ 
ram  cadere,  quam  verbum  Christi  ex  corde 
perire. 

Respondeo  :  Non  comparat  Augustinus 
verbum  Christi  ratione  soni,  aut  characte¬ 
rem  cum  corpore  Christi,  sed  ratione  veri¬ 
tatis  divinse,  qua?  illis  sonis,  et  characteribus 
significatur.  Unde  non  dicit  verbum  Dei  ex 
auribus  effluere,  sed  ex  corde  :  neque  dicit 
idem  esse  peccatum,  si  quis  Eucharistiam, 
et  si  quis  Biblia  in  terram  cadere  sinat.  Si 
enim  hoc  Augustinus  dixisset,  tum  vere  Pe¬ 
tri  Martyris  argumentum  aliquid  valeret. 
Porro  veritas  divini  verbi  in  multis  similis 
et  sequalis  est  corpori  Christi.  Nam  ut  illud 
est  immortale,  impassibile,  Deo  unitum  :  ita 
veritas  verbi  Christi  est  te  terna,  immutabilis 
divina.  Et  sicut  illud  corpus  datur  nobis  in 
specie  rerum  visibilium,  ac  terrenarum  :  ita 
litec  veritas  datur  nobis  in  signis  externis  lit¬ 
terarum,  et  sonorum.  Quare  ista  collatio  Au¬ 
gustini  nobis  maxime  favet.  Nam  hinc  se¬ 
quitur,  vere  esse  peccatum,  et  grave  pecca¬ 
tum,  sinere  Eucharistiam  in  terram  cadere, 
sicut  est  peccatum,  et  grave  peccatum,  con¬ 
ceptam  in  corde  veritatem  extingui  sinere  > 
non  autem  est  peccatum,  aquam  Baptismi 
in  terram  projicere,  qutc  tamen  apud  adver¬ 
sarios  non  minus  sancta  est,  quam  Eucha¬ 
ristia. 

Ultimo  proferunt  sermonem  ad  infantes, 
cujus  fragmentum  recitat  Beda  in  cap.  x. 
prioris  ad  Coijnthios  :  «  Quod  vidistis,  in¬ 
quit,  panis  est,  et  calix,  quod  nobis  etiam 
oculi  renuntiant  :  quod  autem  fides  vestra 
postulat  instruenda,  panis  est  corpus  Christi, 
et  calix  est  sanguis.  »  Et  infra,  cum  dixisset 
Christum  esse  in  coelo,  qumrit :  «  Quomodo 
est  panis  corpus  ejus?  et  calix,  vel  quod 
habet  calix,  quomodo  est  sanguis  ejus?» 
deinde  respondet :  «  Ista  fratres  ideo  dicun¬ 
tur  Sacramenta,  quia  in  illis  aliud  videtur, 
aliud  intclligitur  :  quod  videtur,  speciem 
habet  corporalem  :  quod  intclligitur,  fru¬ 
ctum  habet  spiritualem.  Corpus  ergo  Christi, 
si  vis  intelligere,  audi  Apostolorum  dicen¬ 
tem  :  Nos  estis  corpus  Christi  etc.  » 

Respondeo:  Tota  vis  hujus  testimonii  in 
duobus,  posita  est.  Primo  in  eo,  quod  Au¬ 
gustinus  dicat,  panem  esse  id,  quod  est  in  al¬ 
tari,  ut  oculi  ipsi  renuntiant.  Secundo  quod 
ad  qu restionem,  quomodo  panis  est  corpus 
Christi,  si  Christus, est  in  coelo ?  non  respon¬ 


derit  Augustinus  per  transmutationem,  aut 
aliquid  ejusmodi,  sed  dixerit,  Sacramenta 
esse  signa  quaedam  visibilia,  et  corporalia 
rerum  spiritualium,  et  intelligibilium. 

Ad  primum  facile  est  respondere.  Augus¬ 
tinus  enim  declarat,  quod  sit,  quod  est  in  al¬ 
tari,  ac  dicit,  panem  esse,  quoad  speciem  ex¬ 
teriorem,  ut  oculi  recte  judicant  ;  quoad 
interiorem  substantiam,  esse  corpus  Christi, 
ut  fides  recte  judicat.  Nam  si  Augustinus 
vellet  dicere  in  altari  esse  panem  etiam 
quoad  substantiam,  et  id  probaret  testimonio 
oculorum,  ut  verba  ejus  prima  fronte  sonare 
videntur,  repugnaret  apertissime  Cyrillo, 
Ambrosio,  Nysseno,  Epiphanio,  Gau dentio, 
Chrysosfomo,  qui  disertis  verbis  dicunt  sen¬ 
sus  falli,  et  non  esse  judicandum  ex  gustu, 
et  denique  non  esse  panem.  Quis  autem 
credat  Augustinus  in  re  tam  magna  tot  Pa¬ 
tribus  repugnasse?  et  praeterea  si  repugnas- 
set,  quomodo  nec  ipse  unquam  eos  reprehen¬ 
disset,  nec  ipse  ab  aliis  reprehensus  fuisset? 
Quare  cum  verba  ejus  dupliciter  exponi  pos¬ 
sint,  et  uno  modo  repugnent  Patribus  coete- 
ris,  alio  modo  cum  eis  congruant,  quis  non 
videt  uter  sensus  praeferendus  sit?  Adde 
quod  non  solum  aliis  Patribus,  sed  etiam 
sibi  ipse  repugnaret,  si  sensuum  judicio  in 
hoc  mysterio  locum  dare  vellet,  ut  patet  ex. 
tot  locis  a  nobis  citatis. 

Ad  secundum  respondeo  Augustinum  ad 
quaestionem,  Quomodo  panis  sit  corpus 
Christi?  noluisse  directe  respondere,  quia 
non  erant  auditores  capaces  ;  ho milia  enim 
illa  habebatur  ad  pueros  recens  baptizatos  : 
ideo  monuisse,  ut  simpliciter  crederent, 
panem  illum  esse  corpus  Christi,  et  operajn 
darent,  ut  essent  ipsi  corpus  Christi  per 
fidem,  et  opera  bona,  quia  postea  ubi  crevis¬ 
sent,  et  profecissent  in  via  Dei,  mysteria  ista 
eis  aperirentur.  Id  ita  esse  patet,  quia  cum 
esset  propositum  de  corpore  Christi  naturali, 
quod  est  in  ccelo,  quomodo  sit  in  Eucharistia, 
ipse,  omisso  corpore  Christi  naturali,  transiit 
ad  corpus  mysticum,  ac  dixit,  Eucharistiam 
esso  signum  societatis  fidelium,  et  nos  esse 
corpus  Christi,  et  nos  manducare  quod 
sumus,  et  mysterium  nostrum  esse  in  mensa, 
et  alia  id  genus  :  nunquam  autem  dixit,  pa¬ 
nem  esse  signum  corporis  Christi  naturalis, 
aut  corpus  naturale  non  esse  in  altari,  aut 
esse  symbolice,  qua)  certe  dicere  debuit,  si 
directe  ad  qutestionem  respondere  voluisset, 
et  in  hseresi  Calvinistarum  fuisset.  Sicut  ergo 
illi  a  nobis  qmerunt,  quare  Augustinus  non 


CAPUT  XXV. 


solvit  quaestionem  dicendo  panem  esse  cor¬ 
pus  per  transubstantiationem  ?  sic  et  nos  ab 
illis  quaerimus,  quare  non  solvit  quaestionem 
dicendo,  esse  corpus  Christi  repreesentative  ? 
et  pro  utrisque  respondemus,  Augustinum 
dedita  opera  dissimulasse  quaestionem,  et  ad 
moralem  cohortationem  digressum.  Ac  de 
Augustino  hactenus. 


CAPUT  XXV. 

Testimonium  S.  Cyrilli  Alexandrini,  et 
Synodi  Ephesinse  generalis. 

Sanctus  Gyrillus  Episcopus  Alexandrinus, 
qui  paulo  post  Augustini  tempora  floruit, 
multa  nobis  testimonia  praebet.  Sed  primo  loco 
poni  debet  testimonium,  quod  a  III  Synodo 
generali,  cui  ipse  praesedit,  ac  deinde  in  IV. 
et  V,  approbatum  fuit.  Exstat  epistola  S.  Cy¬ 
rilli  ad  Nestorium  cum  duodecim  anathema- 
tismis,  quae  ut  dixi,  ab  Ephesina  Synodo,  et 
ab  aliis  duabus  approbata  fuit :  in  ea  sic  legi¬ 
mus  :  «  Sic  etiam  ad  mysticas  benedictiones 
accedimus,  et  sanctificamur  participes  sancti 
corporis,  et  pretiosi  sanguinis  Christi,  om¬ 
nium  nostrum  redemptoris  effecti :  non  ut 
communem  carnem  percipientes,  quod  absit; 
nec  ut  viri  sanctificati  etc.  sed  ipsius  Verbi 
propriam  factam.  » 

Ad  hunc  locum  respondet  Petrus  Martyr 
in  libro  contra  Gardinerum  extremo,  Cyril- 
lum  loqui  de  participatione  verse  carnis 
Christi,  sed  quse  fit  in  animo,  et  fide,  non  ore 
corporali. 

Verum  falsam  esse  istam  interpretationem 
facile  probari  potest,  tum  ex  hoc  ipso  loco, 
tum  ex  aliis  testimoniis  ejusdem  Cyrilli  : 
nullus  enim  interpres  melior  ipso  auctore  in¬ 
veniri  potest.  Et  quidem  hoc  loco  aperte  lo¬ 
quitur  de  Eucharistia,  ad  quam  accedimus 
communicaturi,  quam  ille  vocat  sacram  be¬ 
nedictionem,  et  illam  ipsam  dicit  esse  carnem 
Verbi  Dei.  Sed  videamus  alia  ejus  loca  adhuc 
clariora,  lib.  iv.  in  Joannem,  cap.  3.  ex¬ 
plicans  illud  :  «  Quomodo  potest  hic  nobis 
carnem  suam  dare  ad  manducandum.  Fir¬ 
mam,  inquit,  fidem  mysteriis  adhibentes, 
nunquam  in  tam  sublimibus  rebus  illud, 
(quomodo?)  autcogitemus,  aut  proferamus. » 
Haec  ille.  Deinde  ostendit,  Deo  nihil  esse  im¬ 
possibile,  et  probat,  potuisse  nobis  dare 

carnem  suam  ad  manducandum,  quia  multa 
alia  mirabilia  fecit,  ut  cum  virgam  in  serpen¬ 
tem,  et  aquas  in  sangui.iem  mutavit  ;  cum 
divisit  mare,  cum  ex  petra  scaturire  fecit 
aquas  etc.;  quse  omnia  ineptissime  dicerentur, 
si  enim  esset  Eucharistia,  nisi  signum  corpo¬ 
ris  Domini.  Eodem  lib.  iv,  cap.  14.  docet 
non  solum  animam  per  Spiritum  sanctum  in 
beatam  vitam  ascendere,  sed  etiam  corpus 
nostrum  corruptibile,  per  contactum,  et 
manducationem  carnis  Christi  incorrupti¬ 
bilis,  immortale  fieri :  et  cap.  13.  idipsum 
repetit,  atque  illustrat  similitudine  insigni  : 
«  Sicut  enim  scintilla  ignis  in  fcenum,  aut 
paleam  immissa  totum  inflammat ;  sic  Ver¬ 
bum  Dei  per  Eucharistiam  natura;  nostra; 
corruptibili  conjunctum  totam  resurgere 
faciet  immortalem,  et  gloriosam;  et  cap.  16. 
dicit,  nos  membra  Christi  esse,  quia  per  Eu¬ 
charistiam  ipsum  Dei  Filium  suscipimus,  et 
cap.  17.  dicit,  rem  istam  esse  arduam,  et 
sola  fide  comprehensam,  et  rursum  illustrat 
alia  similitudine  do  cera  liquefacta  et  alteri 
cerae  admixta.  Idem  Cyrillus  lib.  x.  in  Joan. 
cap.  13.  «  Non  negamus,  inquit,  recta  nos 
fide,  charitateque  sincera  Christo  spirituali- 
ter  conjungi,  sed  nullam  nobis  conjunctionis 
rationem  secundum  carnem  cum  illo  esse,  id 
profecto  pernegamus,  idque  a  divinis  Scri¬ 
pturis  omnino  alienum  dicimus. » 

Et  quia  negatur  Petrus  Martyr  loqui  Cy- 
rillum  de  conjunctione  corporali,  quae  nobis 
cum  Christo  per  incarnationem,  quia  natura 
nostra  in  Christo  est;  audi  quomodo  Cyril¬ 
lus  ipse  se  exponat :  is  enim  paulo  infra 
exponens,  quae  sit  ista  conjunctio,  sic  ait : 

<(  An  fortassis  putat  ignotam  nobis  mysticae 
benedictionis  virtutem  esse  ?  quae  eum  iri 
nobis  sit  nonne  corporaliter  quoque  facit 
communicatione  carnis  Christi  Christum  in 
nobis  habitare?  Et  infra:  Unde  consideran¬ 
dum  est,  non  habitudine  solum,  quae  per  cha- 
ritatem  intelligitur,  Christum  in  nobis  esse, 
verum  etiam  participatione  naturali.  »  Et 
infra  :  «  Non  poterat  enim  aliter  corruptibilis 
haec  natura  corporis,  ad  incorruptibilitatem, 
et  vitam  traduci,  nisi  naturalis  vita;  corpus 
ei  conjungeretur.  Non  credis  mihi  haec  di¬ 
centi,  Christo,  obsecro  te,  fidem  praebe.  » 
Similia  fuse  repetit  lib.  ii.  cap.  26.  Denique 
citari  solet  passim  epist.  S.  Cyrilli  ad  Calosy- 
rium,  in  qua  tria  dicit.  Primo,  firmiter  esse 
credendum  verbis  Domini  :  Hoc  est  corpus 
meum.  Secundo,  in  Eucharistia  esse  corpus 
Domini,  etiam  extra  usum  manducationis. 

Tertio,  transmutari  panem  in  veritatem  car¬ 
nis  Christi.  Yitle  hunc  locum  apud  Joannem 
Garezium. 

Jam  ex  Cyrillo  contra  veritatem  multa  ad¬ 
versarii  colligere  conati  sunt,  sed  plane  fru¬ 
stra.  Primo  proferunt  ex  lih.  ad  Evoptium  in 
explicat,  ii.  anathematismi,  ubi  Cyrillus  dicit 
in  sacramento  Eucharistia),  non  contineri 
hominis  manducationem ;  id  enim  esse  ad 
crassas  cogitationes  credentium  mentes  de¬ 
ducere.  Addit  Petrus  Martyr  in  lib.  contra 
Gardinerum ,  objecto  211.  id  ipsum  haberi  in 
Concilio  Ephesino,  sive  in  Epist.  Cyrilli  a 
Concilio  approbata :  «  Inter  ccetera,  inquit 
Petrus  Martyr,  ait  Eucharistiam  nostram  non 
esse  comestionem  nudi,  et  puri  hominis  : 
quod  non  est  aliud,  quam  mutatis  verbis 
negare  av0pw7rocpaYiav  ».  Hfflc  ille. 

Sed  excaecavit  eos  malitia  eorum.  Nam 
Cyrillus  in  utroque  loco  negat  Eucharistiam 
esse  manducationem  puri  hominis,  ut  Nesto- 
rius  existimabat,  et  affirmat  esse  manduca¬ 
tionem  hominis  Dei :  et  id  vocat  crassam,  et 
humanam  cogitationem,  si  quis  existimet  in 
Eucharistia  esse  carnem  puri  hominis,  quae 
nihil  revera  esset,  nisi  caro,  id  est,  res  terrena 
et  corruptibilis,  qua)  vitam  afferre  non  pos¬ 
set.  Negatur  tantum  uterque  locus,  et  nulla 
remanebit  qua)stio. 

Secundo  profert  Petrus  Martyr  quaedam 
loca,  ubi  Cyrillus  dicit,  carnem  Christi  af¬ 
ferre  vitam,  ut  lib.  iv.  in  Joan.  cap.  10. 14. 
et  17.  et  in  epist.  ad  Calosyrium  :  et 
inde  concludit,  carnem  Christi  non  mandu¬ 
cari  ab  impiis  ;  proinde  non  manducari  ore 
corporali. 

Sed  ha)C  inanissima  sunt,  et  scepe  refutata. 
Non  enim  sequitur,  impios  non  manducare 
carnem  Christi,  etiamsi  vitam  inde  non  acci¬ 
piant  :  caro  enim  Christi  ex  se  virtutem  habet 
vivificandi,  sed  ob  indispositionem  acceden¬ 
tium  aliquando  mortem  affert,  non  vitam, 
quomodo  sol  sanos  oculos  illustrat,  infirmos 
laedit. 

Tertio  profert  idem  Petrus  Martyr  testimo¬ 
nium  ex  eadem  epistola  ad  Calosyrium,  ubi 
Cyrillus  dicit  in  pane  et  vino  sumi  carnem  et 
sanguinem  Domini.  Item  aliud  ex  lib.  iv.  in 
Joan.  cap.  2-4.  ubi  Cyrillus  dicit,  Christum 
dedisse  Apostolis  fragmenta  panis,  cum  ait : 
Accipite  et  manducate ,  hoc  est  corpus  meum. 

Respondeo  :  Cyrillus  panem,  seu  frag¬ 
menta  panis  vocat  Eucharistiam,  quia  in 
specie  panis  datur  :  nam  alioqui  in  eadem 
epistola  ad  Calosyrium  disertis  verbis  Cy¬ 


rillus  ait,  panem  mutari  in  veritatem  carnis 
Christi. 

Quarto  profert  Petrus  Martyr  testimonium 
ex  lib.  vi.  in  Joan.  cap.  14.  ubi  legimus 
Christum  praesentiam  corporis  sui  'hinc  sub¬ 
duxisse,  tamen  divinitatis  majestate  semper 
adesse. 

Hic  vero  prodit  Pseudomartyr  negligen- 
tiain,  et  impudentiam  suam.  Nam  sextus  ille 
liber  non  est  Cyrilli,  sed  Jodoci  Clictovei,  ut 
etiam  inscriptio  librorum  indicat ;  perierunt 
enim  ex  duodecim  libris  Cyrilli  in  Joannem 
quatuor  intermedii,  sed  eos  supplevit  Clicto- 
veus.  Cum  autem  Clictoveus  ante  paucos  an¬ 
nos  vixerit,  et  scripserit  contra  QEcolampa- 
dium  de  Eucharistia,  et  apertissime  hostis 
Sacramentariorum  fuerit,  dubitari  non  potest, 
quin  illa  ejus  verba  non  repugnent  veritati 
Eucharistiae.  Atque  hinc  discimus  non  esse 
mirandum,  si  Augustinus,  Theodoretus,  et 
alii  veteres,  quaedam  dixerint,  quae  in  spe¬ 
ciem  videantur  favere  haereticis,  cum  etiam 
Jodoco  quaedam  exciderint,  quae  ab  adver¬ 
sariis  trahantur  ad  suam  causam.  Voluit 
igitur  dicere,  Christum  secundum  praesen¬ 
tiam  carnis,  non  ubique,  nec  semper  nobis 
adesse,  secundum  divinitatem  autem  ubique 
et  semper. 


CAPUT  XXVI. 

Testimonium  Procli  Episcopi  Constan- 
tinopolitani . 

Proclus  eodem  tempore  Episcopus  erat 
Constantinopolis,  quo  Cyrillus  Alexandriae. 
Exstat  ejus  testimonium  brevissimum,  et  ro¬ 
bustissimum  in  lib.  de  traditione  divinae  Li¬ 
turgi»;.  Nam  posteaquam  multa  dixerat  de 
mirifico  affectu  Apostolorum,  atque  aliorum 
Patrum  antiquissimorum,  erga  Sacramen¬ 
tum  Eucharistiae,  ct  quod  semper  in  mente 
habebant  illa  verba  :  Hoc  est  corpus  meum,  et 
longissimas  preces,  ct  psalmodias  inter  sacra 
mysteria  peragebant  ;  ita  subjunxit :  «  Per 
has  preces  Spiritus  sancti  adventum  expe- 
ctabant,  ut  ejus  divina  praesentia  propositum 
in  sacrificio  panem,  et  vinum  aqua  permix¬ 
tum,  ipsum  illud  corpus,  et  sanguinem  Sal¬ 
vatoris  nostri  Jesu  Christi  efficeret.  »  Haec 
ille.  Ilis  enim  verbis  tam  aperte  docet  iste 
auctor  mutari  panem,  et  vinum  in  corpus,  et 

sanguinem  supcrnaturali  virtute  Spiritus 
sancti,  ut  nullum  hic  locum  habeant  solu¬ 
tiones  adversariorum  de  mutatione  sacra- 
mentali  per  additionem  solius  significationis  : 
ad  istam  [enim  mutationem  non  esset  opus 
invocare  prsesentiam  Spiritus  sancti. 


CAPUT  XXVII. 

Testimonium  Theodoreti  et  Gelasii. 

Theodoretus  sequalis  Cyrilli  fuit,  et  ei  etiam 
supervixit,  ut  patet  ex  epist.  Theodoreti 
ad  Joannem  Antiochenum  de  obitu  Cyrilli, 
qua;  legitur  in  V.  Synodo. 

Duo  loca  proferuntur  ex  Theodoreto,  tum 
a  Catholicis,  tum  ab  haereticis.  Prior  est  in 
primo  Dialogo  :  «  Servator,  inquit,  noster 
nomina  commutavit,  et  corpori  quidem  id, 
quod  erat  symboli,  ac  signi  nomen  impo¬ 
suit  :  symbolo  autem  quod  erat  corporis.  » 
Ikec  ille.  Quae  verba  pro  se  accipiunt  adver¬ 
sarii.  Sed  paulo  post  ita  subjungit,  reddens 
mutationis  nominum :  «  Volebat  enim,  in¬ 
quit,  eos,  qui  sunt  mysteriorum  participes, 
non  attendere  naturam  eorum,  qua;  videntur 
sed  propter  nominum  permutationem  muta- 
tationi,  quae  fit  ex  gratia,  credere»  .  Haec 
ille ;  ubi  dicit,  panem  vocatum  esse  corpus, 
ut  ex  nominis  mutatione,  intelligeremus,  et 
crederemus  rei  mutationem.  Non  ergo  vult 
Theodoretus  (ut  adversarii  dicunt)  Euchari¬ 
stiam  vocari  corpus,  solum,  quia  repraesentat 
externa  specie  corpus  Domini ;  sed  quia  re¬ 
vera  interius  mutatus  est  panis  in  corpus. 

Posterior  locus  est  in  secundo  Dialogo  : 
«  Neque  enim,  inquit,  signa  mystica  post 
sanctificationem  recedunt  a  sua  natura,  ma¬ 
nent  enim  in  priora  substantia,  et  figura,  et 
forma,  et  videri,  et  tangi  possunt,  sicut  prius : 
intelliguntur  autem  ea  esse,  quae  facta  sunt, 
et  creduntur,  et  adorantur,  ut  quae  illa  sint, 
qua;  creduntur.  »  Haec  ille.  Hujus  loci  prio¬ 
rem  partem  arripiunt  hseretici,  posteriorem 
Catholici. 

Sed  observandum  est  locum  istum  in  spe¬ 
cie  quidem  juvare  nonnihil  causam  Lutheri, 
qui  putavit  cum  pane  vero  conjunctum  esse 
corpus  Christi  verum  :  at  causam  Calvini  et 
Petri  Martyris,  et  aliorum  Sacramcntariorum 
penitus  destruere.  Nam  apertissime  asserit 
hoc  loco  Theodoretus  praesentiam  corporis 


Domini  in  Eucharistia,  cum  dicit,  intelligi, 
credi,  et  adorari  corpus  Domini  in  Eucha¬ 
ristia,  et  ideo  intelligi,  credi,  et  adorari, 
quia  panis  Eucharistia;,  id  est,  panis  conse¬ 
cratus,  est  vere  id  quod  intelligitur ,  cre¬ 
ditur  ,  et  adoratur.  Adde ,  quod  ibidem 
nolebat  Theodoretus  aperte  loqni,  metuens 
ne  adesset  inter  auditores  aliquis  non  initia¬ 
tus  :  «  Non  oportet,  inquit,  aperte  dicere; 
est  enim  verisimile  adesse  aliquos  non  ini¬ 
tiatos  » .  At  de  Eucharistia,  ut  jam  intelligunt 
Calvinista;,  potuisset  quibusvis  infidelibus 
apertissime  loqui,  cum  nihil  in  ea  mirabile, 
nihil  arduum  sit.  Denique  probare  vult  Theo¬ 
doretus  in  illis  omnibus  dialogis,  in  Christo 
vere  esse  duas  naturas,  idque  exemplo  Eu¬ 
charistia;,  ubi  vere  credimus  cum  symbolis 
panis  esse  corpus  Christi.  At  si  negasset  ve¬ 
ram  praesentiam  corporis  Domini  in  Eucha¬ 
ristia,  contra  seipsum  pro  adversariis  pu- 
gnasset. 

Sed  nec  Lutheri  causam  adjuvat,  si  dili¬ 
genter  consideretur  Theodoretus.  Nam  cum 
dicit,  substantiam  symbolorum  remanere,  et 
non  mutari,  non  loquitur  de  substantia,  quae 
distinguitur  contra  accidentia,  et  quam  in 
prima  categoria  posuit  Aristoteles,  sed  de 
essentia,  et  n altura  accidentium,  quae  ipse 
perpetuo  symbola  appellat,  quomodo  alii 
auctores  Graeci  et  Latini  passim  accipiunt 
vocabulum  substantiae  :  sed  maxime  Graecae 
voces  cpuffi;  et  ouata,  quibus  Theodoretus  usus 
est,  omnem  essentiam  et  naturam  amplectun¬ 
tur.  Nec  solum  Gra;ci,  sed  Latini  etiam  in¬ 
terdum  per  substantiam  intelligunt  naturam 
accidentium.  Petrus  Cluniacensis  in  libro  de 
sacrificio,  et  transubstantiatione  :  «  Annon 
cernis,  inquit,  praeter  glacialem  duritiam, 
praeter  lapideam  firmitatem  (  quantum  ad 
speciem,  vel  perspicuitatem  jam  dicti  ele¬ 
menti  pertinet )  nihil  utique  substantiae  de¬ 
tractum?  »  Ubi  per  substantiam  intelligit 
naturam  externae  figurae  et  perspicuitatis, 
quae  manent,  quando  mutatur  glacies  in  cry¬ 
stallum. 

Hoc  igitur  Theodoretus  docet,  naturam 
symbolorum,  id  est,  accidentium  sensibilium, 
quae  sunt  in  Eucharistia,  fuisse  etiam  ante 
consecrationem.  Eum  ita  loqui  patet.  Primo, 
quia  in  Dialogo  secundo  haereticus  ex  com¬ 
muni  fide  urgebat  mutationem  panis  in  cor¬ 
pus  Christi,  ut  inde  probaret  suum  errorem 
de  mutatione  unius  naturae  in  alteram  in 
mysterio  Incarnationis.  Catholicus  autem  non 
negat  mutationem  aliquam  panis  in  corpus 

Christi  fieri,  quod  certe  facere  debuisset,  si 
esset  vera  sententia  Luth eranorum.  Imo 
ipse  potius  debuisset  ex  Eucharistia  argu¬ 
mentari  contra  Eutycliianum.  Si  enim -verum 
esset,  quod  Lutherani  dicunt,  manere  in 
Eucharistia  panem  et  corpus  sine  ulla  reali 
mutatione  panis,  exemplum  Eucharistia;  ni¬ 
hil  omnino,  ne  quoad  speciem  quidem  Euty- 
chianos  juvisset.  Catholicus  ergo  in  Dialogo 
Theodoreti,  quia  non  poterat  negare  muta¬ 
tionem  essentiae  panis,  confugit  ad  symbola 
externa,  ac  dixit,  naturam  symbolorum  non 
mutari,  et  eo  modo  esse  in  Eucharistia  duas 
naturas  impermixtas.  Secundo,  quia  ita  se 
ipse  explicat.  Nam  ubi  dixisset  naturam  sym¬ 
bolorum  manere,  probat,  quia  videmus,  et 
tangimus  cumdem  colorem,  eamdem  figuram 
et  formam,  quam  antea  videbamus  et  tange¬ 
bamus.  Tertio,  quia  alioqui  pugnaret  secum. 
Nam  ipse  dicit  mutari,  et  non  mutari  sym¬ 
bola  ;  et  videri  quidem  ac  tangi  symbola, 
tamen  intclligi,  et  credi  corpus  Domini ;  quee 
non  cohaerent,  nisi  dicamus  mutari,  quoad 
internam  substantiam  panis,  non  mutari 
quoad  exteriorem  naturam,  et  proprietates 
accidentium.  Quarto,  quia  non  est  ullo  modo 
credibile,  Theodoretum  tam  aperte  repu¬ 
gnare  voluisse  Chrysostomo,  Ambrosio,  Cy- 
rillo  et  aliis,  qui  negant  panem  manere  in 
Eucharistia  :  hos  enim  auctores  in  illis  Dia¬ 
logis  frequentissime  citat,  et  praecipue  Chry¬ 
sostomo  Theodoretus  addictissimus  fuit. 

Eadem  prorsus  ratio  est  de  sententia  Gela- 
sii  in  libro  de  duabus  naturis.  Nam  quicum¬ 
que  fuerit  is  Gelasius  (neque  enim  satis  con¬ 
stat,  quis  ille  fuerit)  idem  prorsus  docet,  quod 
Theodoretus,  et  ad  eamdem  rem  confirman¬ 
dam  :  dicit  enim  manere  naturam  panis  in 
Eucharistia,  et  tamen  ibidem  dicit  mutari 
Spiritu  sancto  perficiente  in  divinam  sub¬ 
stantiam;  et  esse  Eucharistiam  rem  divinam, 
ita  ut  ejus  perceptione  efficiamur  clivina) 
consortes  natura). 

Ubi  obiter  est  notandum,  Gelasium  istum 
non  fuisse  Romanum  Pontificem,  ut  adver¬ 
sarii  impudenter  jactant.  Nam  Kemnitius  2. 
par.  Examinis  Tridenti  ni  Concilii  sess.  xm. 
cap.  4.  mirabiliter  triumphat  ex  hoc  testi¬ 
monio,  tanquam  Romani  Pontificis.  At  non 
esse  Romani  Pontificis ,  argumento  certis¬ 
simo  esse  potest,  quod  cum  dicat  se  velle 
referre  testimonia  omnium  Patrum,  nullam 
mentionem  facit  Hieronymi,  Augustini,  Leo¬ 
nis,  et  similium,  qui  Gelasio  Papa)  notissimi 
erant.  Praeterea  quod  multa  testimonia  affe¬ 


rat  iste  Gelasius  ex  Eusebio  Caesariensi ;  quod 
nunquam  Gelasius  Papa  fecisset,  cum  Euse- 
bii  libros  reprobaverit  in  suo  decreto  de  li¬ 
bris  authenticis  et  apochryphis.  Adde,  quod 
videtur  iste  Gelasius  scripsisse  ante  Conci¬ 
lium  Chalcedonense,  et  is  ipse  esse,  quem 
Theodoretus  citat  in  m  Dialogo ,  et  cujus 
meminit  Hieronymus  in  lib.  de  scriptor.  Ec- 
clcs.  nimirum  Gelasius  Episcopus  Caesarien¬ 
sis,  qui  non  potuit  nisi  valde  senex  esse,  cum 
librum  istum  scripsit  contra  Eutvchianos. 
Sed  quicumque  tandem  fuerit,  non  discre¬ 
pat  ab  aliis  Catholicis  scriptoribus  ,  ut  jam 
ostendimus. 


CAPUT  XXVIII. 

Testimonium  S,  Leonis, 

Sanctus  Leo,  licet  junior  Theodoreto  esset, 
eodem  tamen  saeculo  floruit,  ut  patet  ex 
epist.  Theodoreti  ad  Leonem,  et  ex  altera 
Leonis  ad  Theodoretum. 

Quatuor  testimonia  ex  Leone  citari  solent. 
Primum  est  serm.  vn.  de  passione  Domini,  ubi 
sic  ait  :  «  Ut  ergo  umbrae  cederent  corpori, 
et  cessarent  imagines  sub  praesentia  verita¬ 
tis,  antiqua  observantia  novo  tollitur  Sacra¬ 
mento,  hostia  in  hostiam  transit,  sanguinem 
sanguis  excludit,  et  legalis  festivitas,  dum 
mutatur,  impletur.  »  Haec  ille.  Secundum 
est  serm.  14.  de  passione  Domini  :  «  Ipsum, 
inquit,  per  omnia  et  spiritu,  et  carne  guste¬ 
mus.  »  Tertium  est  serm.  6.  de  jejunio  se¬ 
ptimi  mensis  :  «Sic  sacrae  mensae  communi¬ 
care  debetis,  ut  nihil  prorsus  de  veritate  cor¬ 
poris  Christi,  et  sanguinis  ambigatis.  Hoc 
enim  ore  sumitur,  quod  fide  creditur,  et  fru¬ 
stra  ab  illis  Amen  respondetur,  a  quibus 
contra  id,  quod  accipitur,  disputatur.  »  Quar¬ 
tum  est  in  epist.  23.  ad  Clerum,  et  populum 
Constantinopolitanum  :  «  In  Ecclesia  Dei,  in 
omnium  ore  tam  consonum  est,  ut  nec  ab 
infantium  linguis  veritas  corporis  et  sangui¬ 
nis  Christi  inter  communis  Sacramenta  fidei 
taceatur.  »  In  duobus  postremis  locis  pro¬ 
bare  nititur  S.  Leo  Christum  habuisse  veram 
carnem  contra  errorem  tunc  exortum  Euty- 
chetis;  id  vero  probat  ex  Eucharistia.  Neque 
enim  acciperemus  veram  carnem,  si  Chri¬ 
stus  non  haberet  veram  carnem. 

Respondet  Petrus  Martyr,  argumentum 

Leonis  in  eo  consistere,  quod  non  esset  Eu¬ 
charistia  symbolum  corporis  Domini,  si  Chri¬ 
stus  non  haberet  corpus.  Sed  fallitur,  nam 
adhuc  esset  symbolum  corporis,  quale  pone¬ 
bant  Eutychiani,  nimirum  apparentis  :  pos¬ 
sunt  enim  etiam  corpora  apparentia  signo 
aliquo  reprassentari.  Praeterea  Leo  dicit  idip- 
sum  oro  sumi,  quod  fide  creditur.  At  fide 
credimus  Christum  habere  veram  carnem  : 
veram  igitur  carnem  ore  sumimus.  Et  qui 
respondet,  Anien,  dum  suscipit  Sacramen¬ 
tum,  non  confirmat  confessione  sua,  id  quod 
accipit,  esse  symbolum,  sed  esso  corpus  : 
sacerdos  enim  non  dicit,  Accipe  symbolum, 
sed,  Accipe  corpus,  ut  etiam  ex  Ambrosio 
supra  notavimus.  Denique  dicit  linguas  in¬ 
fantium  non  tacere  corporis  Domini  verita¬ 
tem  in  Sacramentorum  celebratione  :  infan¬ 
tes  autem  simpliciter  loqui  solent,  non  figu¬ 
rate,  et  symbolice. 


CAPUT  XXIX. 

Testimonium  Hilarii  Papae. 

Hilarius  Papa  sancto  Leoni  successit.  Ex 
ipsius  decretis  proferunt  adversarii  unum 
testimonium,  quod  plane  pro  nobis,  non  pro 
illis  facit.  Testimonium  exstat  apud  Gratia¬ 
num  de  consecrat,  dist.  2.  can.  Corpus,  in 
heee  verba  :  «  Corpus  Christi, , quod  sumitur 
de  altari,  figura  est,  dum  panis  et  vinum 
extra  videntur  :  veritas  autem,  dum  corpus 
et  sanguis  Christi  in  veritate  interius  credi¬ 
tur.  »  Haec  ille.  Sententia  hujus  testimonii 
ista  est;  si  spectes  Sacramentum  Euchari¬ 
stia},  quoad  ea,  quse  exterius  videntur,  figura 
est,  imo  et  panis  est ;  at  si  consideres ,  quid 
intus  lateat,  et  quid  ibi  fides  videat,  corpus 
et  sanguis  in  veritatem  est. 


CAPUT  XXX. 

<a* 

Testimonium  Eusebii  Emisseni,  seu  Fausti 
Rhegiensis,  seu  Cxsarii  Arelatensis. 

Postremus  in  hac  setate  quinta  sit  nobis 
Eusebius  Emissenus ,  seu  quicumque  fuit 
auctor  ejus  celeberrimi  sermonis  de  corpore 


Domini,  qui  incipit  :  «  Magnitudo  coelestium 
beneficiorum.  »  Citatur  quidem  hic  sermo 
nomine  Eusebii  Emisseni  a  Paschasio  Cor- 
beiensi,  qui  ante  annos  ferine  800.  floruit  : 
tamen  certum  est,  non  esse  illius  Eusebii 
Emisseni  Greeci,  cujus  meminit  Hieronymus 
in  Catalogo  virorum  illustrium.  Meminit  enim 
in  hoc  ipso  sermone  hseresis  Pelagiame,  qua; 
exorta  est  post  mortem  Eusebii  illius  Emis¬ 
seni  Gra;ci.  Et  praeterea  auctor  hujus  sermo¬ 
nis  sine  dubitatione  Latinusfuit,  non  Graecus : 
et  ut  ex  ejus  homiliis  ad  Monachos,  et  ex  ho- 
milia  de  S.  Maximo,  colligitur,  Abbas  fuit 
Monasterii  Lirinensis.  Quare  nonnulli  non 
sine  causa  suspicantur  auctorem  omnium 
illarum  homiliarum  esse  Faustum  Gallum, 
qui  teste  Gcnnadio,  ex  Abbate  Lirinensi  Epi¬ 
scopus  Rhegiensis  factus  est,  et  floruit  ad 
finem  IV.  saeculi.  Alii  tamen  existimant  eas 
homilias  esse  B.  Caesarii,  qui  teste  Trithe- 
mio  ex  Abbate  Lirinensi  Episcopus  Arela¬ 
tensis  factus  est. 

Quicumque  tandem  fuerit,  insignis  auctor 
est  etiam  adversariorum  testimonio  :  ac*  de 
Eucharistia  haec  docet.  Primo  nihil  esse  am¬ 
bigendum  de  veritate  corporis  Domini  in 
Eucharistia  :  «  Recedat,  inquit,  omne  infide¬ 
litatis  ambiguum,  quandoquidem  qui  auctor 
est  muneris,  ipse  testis  est  veritatis.  »  Et  in¬ 
fra  :  «  Ad  cognoscendum,  et  percipiendum 
sacrificium  veri  corporis,  ipsa  te  roboret  po¬ 
tentia  consecrantis.  » 

Secundo  docet,  non  esse  credendum  sen¬ 
sibus  :  «  Yere,  inquit,  unica,  et  perfecta 
hostia  fide  aestimanda,  non  specie,  nec  exte¬ 
riori  censenda  visu,  sed  interiori  affectu.  » 

Tertio  docet,  vere,  et  realiter  mutari  pa¬ 
nem  in  carnem  :  «  Invisibilis,  inquit,  sacer¬ 
dos  visibiles  creaturas  in  substantiam  cor¬ 
poris,  et  sanguinis  verbo  suo  secreta  pote¬ 
state  commutat.  »  ITaec  ille.  Ac  deinde  pro¬ 
bat,  id  esse  credendum  exemplis  rerum  simi¬ 
lium,  quia  eodem  jubente  Deo  repente  ex 
nihilo  substiterunt  excelsa  coelorum ,  pro¬ 
funda  fluctuum,  vasta  terrarum  etc. 

Quarto  docet,  corpus  Christi  totum  esse  in 
qualibet  parte  Sacramenti  :  «  Quod  corpus, 
inquit,  sacerdote  dispensante  tantum  est  in 
exiguo,  quantum  esse  constat  in  toto,  quod 
cum  Ecclesia  fidelium  sumit,  sicut  plenum 
in  universis,  ita  integrum  esse  probatur  in 
singulis.  »  HcCC  ille.  Ubi  si  loqueretur  de 
pane,  non  diceret,  tantum  esso  in  exiguo, 
quantum  in  magno,  sive  in  toto  :  et  si  loque¬ 
retur  de  corpore  Christi,  ut  est  in  coelo,  et 

fide  solum  a  fidelibus  mentibus  apprehendi¬ 
tur,  non  diceret,  dispensari  a  sacerdote. 

Quinto  docet,  post  consecrationem  non 
esse  amplius  panem  :  «  Quando,  ait,  bene¬ 
dicenda}  verbis  coelestibus  creaturae  sacris 
altaribus  imponuntur,  antequam  invocatione 
summi  numinis  consecrentur,  substantia  illic 
est  panis,  et  vini ;  post  verba  autem  Christi, 
corpus  et  sanguis  est  Christi ;  quid  mirum 
autem  si  ea,  qua}  verbo  creare  potuit,  possit 
creata  convertere  ?  Imo  jam  minoris  vide¬ 
tur  miraculi,  si  id  quod  ex  nihilo  agnoscitur 
condidisse,  jam  conditum  in  inclius  valeat 
commutare.  Require  quid  ei  possit  esse  dif¬ 
ficile,  cui  facile  fuit  visibilia,  et  invisibilia 
voluntatis  imperio  suscitare.  » 

Porro  ex  hoc  auctore  unum  proferunt  te¬ 
stimonium  adversarii. Confert  enim  hic  auctor 
mutationem  panis  in  corpus  Christi,  cum  ea 
mutatione,  qua}  sit  in  nobis  per  justificatio¬ 
nem  :  qua}  sane  mutatio  non  est  substantia¬ 
lis,  sed  accidentalis,  ut  omnes  fatentur. 

Atqui  hoc  ipsum  nobis  maxime  favet.  Iste 
enim  auctor  non  probat  mutationem  sub¬ 
stantialem  fieri  in  Eucharistia  ex  alia  sub¬ 
stantiali  mutatione ,  sed  probat  non  esse 
impossibilem  mutationem  substantialem  in 
Eucharistia  ex  alia  mutatione,  accidentali 
quidem,  sed  vera,  ac  reali,  et  magis  difficili, 
ac  mirabili,  quam  sit  mutatio  substantialis 
panis  in  corpus  Christi.  Justificatio  enim 
impii,  et  vera  ac  realis  mutatio  est  anima}  a 
peccato  ad  gratiam  :  et  mirabilior  est,  quam 
ipsa  creatio  coeli  et  terra},  ut  Augustinus  te¬ 
statur  tract.  72.  in  Joan.  Et  simul  ostendit, 
non  esse  mirum,  si  dicamus  panem  mutari, 
cum  nulla  exterius  appareat  mutatio  :  nam 
etiam  in  nobis  nulla  mutatio  apparet  exte¬ 
rius,  cum  tamen  interius  in  anima  maxima 
mutatio  fiat.  Sed  verba  Eusebii  audiamus  : 
(t  Ut  tibi  novum,  et  impossibile  non  debeat 
videri,  quod  in  Christi  substantiam  terrena 
et  mortalia  commutantur,  teipsum,  qui  jam 
in  Christo  es  regeneratus,  interroga.  Dudum 
alienus  a  vita,  peregrinus  a  misericordia,  a 
salutis  via  intrinsecus  mortuus  exulabas,  su¬ 
bito  initiatus  Christi  legibus,  et  salutaribus 
mysteriis  innovatus  in  corpus  Ecclesiae  non 
vivendo,  sed  credendo  transisti,  et  de  filio 
perditionis  adoptivus  Dei  filius  fieri  occulta 
puritate  meruisti,  in  mensura  visibili  perma¬ 
nens,  major  factus  es  teipso  invisibiliter  etc.  » 


CAPUT  XXXT. 

Testimonia  Patrum  17,  relatis  Remigii, 
et  Primasii. 

Hactenus  expendimus  testimonia  Patrum* 
qui  primis  quinque  saeculis  floruerunt,  quns 
sibi  favere  Calvinus  jactaverat.  Nunc  brevi¬ 
ter  annotabimus  sequentium  aetatum  pauca 
testimonia,  tum  propter  audaciam  Petri 
Martyris,  qui  posteriores  etiam,  ut  Theophy- 
lactum  et  Bern ardum  pro  suo  errore  citare 
non  dubitavit ;  tum  etiam,  ut  appareat  con¬ 
tinuatio  doctrina}  Catholicae  ad  nostram  aeta¬ 
tem  a  temporibus  Apostolicis,  quod  adver¬ 
sarii  de  sua  doctrina  demonstare  nullo  modo 
possunt.  Igitur  ex  aetate  sexta  duo  testimonia 
proferemus,  unum  Remigii,  alterum  Pri¬ 
masii. 

Rcmigius  floruit  in  Galliatempore  Clodove. 
Regis  ad  initium  anni  Domini  500.  et  in  haec 
verba  scripsit  in  commentar,  cap.  10.  prioris 
ad  Corinth.  «  Panis,  inquit,  quetn  frangimus 
in  altari,  nonne  participatio  corporis  Domini 
est?  Utique  primum  consecratur,  et  benediei- 
tura  Sacerdotibus,  et  a  Spiritu  sancto,  etdein- 
de  frangitur,  cum  jam  licet  panis  videatur, 
in  veritate  corpus  Christi  est.  »  Et  infra  : 

«  Caro  quam  Yerbum  Dei  Patris  assumpsit 
in  utero  virginali,  in  unitate  sua}  persona}, 
et  panis,  qui  consecratur  in  Ecclesia,  unum 
corpus  sunt ;  sicut  enim  illa  caro,  corpus 
Christi  est,  ita  iste  panis  transit  in  corpus 
Christi,  nec  sunt  duo  corpora,  sed  unum  cor¬ 
pus.  » 

Primasius  floruit  tempore  Y.  Synodi,  circa 
annum  Domini  550.  ut  patet  ex  ipsa  V  Sy¬ 
nodo  collat.  2.  Scripsit  autem  in  cap.  10. 
epist.  ad  Hebr.  in  ham  verba  :  «  Est  unum 
corpus  Christi  cum  illo,  quod  suscepit  de 
utero  virginali;  non  multa  corpora  etc.  » 
ubi  contendit  hoc  interesse  inter  sacrificia 
vetera,  et  sacrificium  Christianorum,  quod 
illa  quotidie  mutabantur;  nec  enim  idem 
agnus  bis  immolatur,  sed  hodie  unus, 
cras  alius  :  at  Christiani  in  diversis  altaribus, 
et  temporibus,  semper  idem  Christi  corpus 
sacrificant.  Quod  certe  non  potest  intelligi 
de  pane  materiali :  is  enim  quotidie  mutatur; 
nec  de  pane  ut  significat  corpus  Christi ;  nam 
hoc  modo  etiam  Hebrad  idem  corpus  semper 
immolassent,  quippe  qui  omnibus  suis  victi- 


CAPUT  XXX11. 


mia  eumdem  Christum  repraesentabant :  nec 
potest  intelligi  do  corpore,  ut  est  in  coelo, 
et  fide  apprehenditur ;  nam  Primasius  dicit 
immolari  a  sacerdotibus  in  altari :  cogimur 
ergo  intelligere,  ipsum  verum  Christi  corpus, 
quod  utrique  unum  est,  vere  in  altari  adesse, 
et  sub  specie  panis  ac  vini,  a  sacerdotibus 
immolari.  Ex  quo  testimonio  apertissimo  il¬ 
lud  etiam  colligitur,  S.  Augustinum  nihil 
aliud  sensisse ,  quam  Catholici  sentiunt. 
Fuit  enim  Primasius  Augustini  doctrina}  ad¬ 
dictissimus. 


CAPUT  XXXII. 

Testimonia  Patrum  VII  xtatis  S.  Gregarii , 
et  Isichii. 

Sanctus  Gregorius,  qui  ad  initium  septimi 
sieculi,  id  est,  anno  G01.  Roma;  sedebat  in  ca¬ 
thedra  Sancti  Petri,  ita  loquitur,  liomil.  22.  in 
Evangelia:  «  Qukl  sit  sanguis  agni,  non  jam 
audiendo,  sed  bibendo  didicistis;  qui  sanguis 
super  utrumque  postem  ponitur,  quando 
non  solum  ore  corporis,  sed  etiam  ore  cor¬ 
dis  hauritur »  et  lib.  iv.  Dialog.  cap.  58. 
«  Quis  fidelium  habere  dubium  possit,  in 
ipsa  immolationis  hora  ad  sacerdotis  vocem 
ctelos  aperiri,  in  illo  Jesu  Christi  mysterio 
Angelorum  choros  adesse,  summis  ima  so¬ 
ciari,  terrena  coelestibus  jungi,  unum  quid 
ex  visibilium,  atque  invisibilibus  fieri?  »  Ha}c 
ille.  Ubi  satis  aperte  descripsit  pnesentiam 
veram  et  realem  corporis  Christi  codestis, 
summi  et  invisibilis,  in  specie  panis  ter¬ 
reni,  imi,  et  visibilis. 

Idem  quoque  Gregorius  insigni  miraculo 
probavit,  vere  panem  in  carnem  Domini  con¬ 
verti,  ut  testantur  Joannes  Diaconus  lib.  ii. 
vita;  Sancti  Gregorii,  cap.  41.  et  Paulus  Dia¬ 
conus  in  vita  ejusdem  Grcgorii.  Addit  vero 
Paulus  Diaconus  patrato  miraculo  ita  Gre- 
gorium  fuisse  locutum  ad  mulierem,  qua)  de 
veritate  corporis  Domini  in  Eucharistia  dubi¬ 
taverat  :  «  Disce  veritati,  vel  modo  etiam  con- 
testanti  credere  :  Panis,  quem  ego  dabo,  caro 
mea  est,  et  sanguis  meus  vere  est  potus.  Sed 
preescius  Conditor  nostra}  infirmitatis,  ea 
potestate,  qua  cuncta  fecit  ex  nihilo,  et  cor¬ 
pus  sibi  ex  carne  semper  Virginis  operante 
Spiritu  sancto  fabricavit,  panem  et  vinum 
aqua  mixtum,  manente  propria  specie  in  car¬ 
nem  et  sanguinem  suum,  ad  Catholicam  pre¬ 


125 

cem  ob  reparationem  nostram  Spiritus  sui 
sanctificatione  convertit.  »  lla)c  ille. 

Isichius  Hierosolyma)  Presbyter,  ac  deinde 
Episcopus,  sancti  Gregorii  a)quulis  fuit:  fal¬ 
luntur  enim,  qui  eum  Hieronymi,  et  Augu¬ 
stini  temporibus  floruisse  dicunt.Nam  episco¬ 
pus  fuit  Hierosolyma),  ut  -Glossa  ordinaria  in 
Levitic.  testatur  :  nullus  autem  fuit  Hieroso¬ 
lyma)  Episcopus,  qui  Isichius  diceretur,  nisi 
ille  ad  quem  scribit  sanctus  Gregorius  libro 
9.  Registri  epistol.  40.  Et  praderea  exponit 
hic  auctor  in  comment.  in  Levitic.  versio- 
nem  Hieronymi,  tanquam  communem,  et 
receptam  in  Ecclesia,  cum  satis  constet,  eam 
non  fuisse  ita  communiter  receptam,  nisi 
longo  tempore  post  ipsius  Hieronymi  obi¬ 
tum. 

Igitur  Isichius  lib.  ii.  in  Levitic.  cap.  «  Est, 
inquit,  locus  sanctus  altare  :  ibi  enim  sanctus 
sanctorum  requiescit :  »  Et  infra,  explicans 
ritum,  quo  igni  tradebatur  quidquid  ex  Agno 
Paschali  homines  comedere  non  potuerant, 
dicit  eo  ritu  significari,  ut  quod  non  possu¬ 
mus  capere  in  mysterio  Eucharistia),  id  om¬ 
nipotentia;  Dei  relinquamus  :  «  Ergo  inquit, 
ex  hoc,  quod  agitur  sensibiliter,  significatio 
cujusdam  intelligibilis  rei  eis,  qui  intendunt, 
provenit ;  ut  quando  ad  comestionem  sacri¬ 
ficii  deficimus,  et  comedere  illud  integre 
non  possumus,  mente  forsan  lacessente,  sive 
deficiente,  utrum  ea  qua)  videtur,  corpus 
oporteat  intelligi  Domiui,  in  quod  oculis  nec 
Angeli  possunt  prospicere,  non  relinqui,  sed 
etiam  tradi  ea  igni  oportet  Spiritus,  ut  ea 
comedat,  qua)  nobis  sunt  ex  infirmitate 
inesibilia.  Quomodo  autem  comedat?  Cum 
cogitaverimus  virtuti  Spiritus  esse  possibilia 
ea,  qua)  nobis  impossibilia  videntur.  »  Et 
lib.  6.  cap.  22.  «  Per  ignorantiam,  inquit, 
percipit,  qui  virtutem  ejus  et  dignitatem 
ignorat,  qui  nescit,  quia  corpus  hoc  et  san¬ 
guis  est  secundum  veritatem».  Et  infra: 
«  Sanctificationem,  inquit,  mystici  sacrificii, 
et.  a  sensibilibus  ad  intelligibilia  translationem, 
commutationem,  ei  qui  verus  est  sacerdos, 
videlicet  Christo  oportet  dari,  id  est,  ipsi  dc 
eis  miraculum  caniore,  et  imputare :  quia 
per  ejus  virtutem,  et  prolatum  ab  eo  ver¬ 
bum,  qua)  videntur,  tam  sanctificata  sunt, 
quam  cunctum  carnis  excedunt  sensum.  » 

Sed  objicit  Petrus  Martyr  in  lib.  contra 
Gardinerwn,  objecto  187.  illa  verba  Isichii 
ex  lib.  ii.  in  Levit,  cap.  8.  Proptcrca  carnes 
emn  panibus  comedi  praicipiens,  ut  nos  in- 
telligercmus,  illud  ab  eo  mysterium  dici, 


126 


LIBER  II. 


quod  simul  panis,  et  caro  est.  »  At  hoc  testi¬ 
monium  si  quos  haereticorum  juvaret,  Luthe- 
ranos  juvaret,  qui  in  Sacramento  verum  pa¬ 
nem,  et  verum  Christi  corpus  agnoscunt,  non 
autem  Zwinglianos  et  Caivinistas,  qui  tanto 
intervallo  separant  panem  a  corpore  Christi, 
quanto  summum  coelum  abest  ab  ima  terra. 

Sed  nec  Lutheranos  juvat,  quia  ibidem 
Isichius  dicit,  Eucharistiam  esse  panem  et 
carnem,  quia  corpus  Christi,  quod  in  Eucha¬ 
ristia  sumimus,  est  .panis  vitee,  qui  de  ccelo 
descendit. 

Sed  instat  Petrus  Martyr :  «Sed  per  panem 
hoc  loco  intelligere  debemus  non  panem 
triticeum,  sed  panem  coelestem ;  id  est,  car¬ 
nem  Christi ;  ergo  cum  Isichius  ait,  myste¬ 
rium  Eucharistiae  esse  panem,  et  carnem, 
sensus  erit,  esse  carnem,  et  carnem ;  quod 
sane  par  absurdum  videtur.  »  Respondeo : 
Objectionem  istam  non  nobis,  sed  ipsi  Isi- 
chio  fieri  debere.  Ipse  enim  sententiam  suam 
ita  exposuit,  ut  per  panem,  non  panem  triti¬ 
ceum,  sed  panem  coelestem  intelligendum 
diceret.  Nulla  autem  est  in  ejus  verbis  ab- 
surditas  :  id  enim  dicere  voluit,  Euchari¬ 
stiam  ejusmodi  cibum  esse,  ut  carnis,  et  panis 
appellationem  mereatur  ob  varios  suos  effe¬ 
ctus,  quemadmodum  etiam  Dominus  Joan. 
vi.  ait :  Panis ,  quem  ego  dabo ,  caro  mea  est. 
Sed  de  his  satis. 


CAPUT  XXXI LI. 

Testimonia  Patrum  VIII.  letatis  Joannis 
Damasceni,  et  Ephiphanii,  ejus  aequalis. 

Joannes  Damascenus  tempore  Leonis  Icono- 
machi  floruit  circa  annum  Domini  740.  Scri¬ 
psit  vero  dcEucharistialib.lv.  de  fide,  cap. 
14.  pro  instituto  suo  plenissime,  et  apertissi¬ 
me.  Nam  cum  aliquot  argumentis  probasset, 
nihil  esse  Deo  impossibile,  ita  subjungit : 
«  Quemadmodum  omnia,  qmecumquc  fecit 
Deus,  Spiritu  sancto  cooperante  fecit,  sic 
et  nunc  Spiritus  sancti  operatione  lucc  super 
naturam  operatur,  qua3  non  potest  capere 
nisi  sola  fides.  »  Et  infra :  «  Panis,  vinumque, 
et  aqua  per  invocationem  Spiritus  sancti 
supernaturaliter  transmutatur  in  corpus  et 
sanguinem  Christi :  et  non  sunt  duo,  sed 
unum  et  idem.  Non  est  figura  panis  et 
vinum  «orporis,  et  sanguinis  Christi ;  absit 


enim  hoc,  sed  est  ipsum  corpus  Domini  deifi- 
catum.  )> 

Epiphanius  Damasceni  aequalis,  et  doctis¬ 
simus,  in  disputatione  cum  Gregorio,  quae 
habetur  in  YII  Synodo  act.G.  t.  m.  multis  ver¬ 
bis  probat, Eucharistiam  non  esse  figuram  cor¬ 
poris  et  sanguinis,  sed  ipsum  verum  corpus, 
et  sanguinem  Domini.  «Nunquam  invenies, 
inquit,  neque  Dominum,  neque  Apostolos, 
neque  Patres  incruentum  illud  sacrificium, 
quod  a  Sacerdote  offertur,  imaginem  dixisse; 
verum  ipsum  corpus,  et  ipsum  sanguinem.  » 


CAPUT  XXXTV. 

Testimonia  Patrum  IX  aetatis  Thenphy lacti 
et  Paschasii. 

Thcopliylaetus  post  annum  Domini  800.  om¬ 
nium  consensu  floruit,  ac  de  veritate  corpo¬ 
ris  Domini  Chrysostomum  imitatus  apertissi¬ 
me  et  copiosissime  scripsit.In  cap.xxvi.  Matth. 
«Porro  dicens,  Hoc  est  corpus  meum,  ostendit 
quod  ipsum  corpus  est  panis,  qui  sanctifica¬ 
tur  in  altari,  et  non  respondens  figura.  Non 
enim  dixit :  Hoc  est  figura, [sed,  Hoc  est  cor¬ 
pus:  ineffabili  enim  operatione  transformatur, 
etiamsi  nobis  videatur  panis  ».  Yide  etiam 
eumdern  in  cap  xiv.  Marci,  et  in  cap.  vi.  Joan. 
et  in  cap.  x.  et  ii.  prioris  adCorinth.  in  quo 
ultimo  loco  explicans  illa  verba  :  Non  diju¬ 
dicans  corpus  Domini,  sic  ait  :  «  Si  certiores 
essemus,  quisnam,  et  quantus  sit  illo,  qui 
nobis  in  conspectu  adjacet,  nulla  ferme  rei 
alterius  ope  indigeremus,  sed  solus  ille,  et 
continentiam  nobis,  et  vigilantiam  compa¬ 
raret.  » 

Sed  invenerunt  in  Theophylacto  unum 
verbum,  quod  pro  se  arriperent  adversarii. 
Nam  in  cap.  13.  Marci,  dicit  Theophylactus, 
panem  transmutari  in  virtutem  carnis  Christi; 
ex  quo  exponi  volunt,  quod  idem  habet  in 
cap.  xxvi.  Matth.  et  in  cap.  vi. Joannis,  panem 
transmutari  in  carnem  Domini.  Itaque  sen¬ 
sum  esse  volunt  omnium  istorum  locorum, 
panem  per  mutationem  Sacramentalcm  fieri 
instrumentum  di  vi  me  virtutis,  quo  nimirum 
animi  nostri  excitentur  ad  fidem.  Ita  Petrus 
Martyr  disputat  libro  contra  Gardinerum , 
objecto  13. 

At  nimia  impudentia  est  de  Theophylacti 
testimoniis  'disputare,  cum  ipse  in  cap.  vi. 


CAPUT  XXXV. 

Joan.  diserte  dicat  non  esse  panem  post  con¬ 
secrationem  ,  licet  oculis  videatur  ;  et  trans¬ 
formari  ineffabili  operatione  (nulla  autem 
ineffabilis  operatio  requiritur  ut  sit  instru¬ 
mentum  exetandae  fidei)  et  non  esse  figuram, 
sed  ipsum  corpus;  et  ita  verti  panem  in  carnem 
Christi  per  consecrationem,  ut  vertebatur 
olimper  nutritionem,  cum  Dominus  hic  in 
terris  viveret :  et  denique  oportere  in  Eucha¬ 
ristia  sumenda  simpliciter  credere,  et  non 
dicere,  Quomodo  potest  id  fieri?  etc.  Quod 
ergo  Theophylactus  dicit  mutari  substantiam 
panis  in  virtutem  carnis  Christi,  significat 
mutari  in  essentiam  carnis  Christi,  quae  vim 
habet  nutriendi  animos,  ut  substantia  panis 
vim  habet  nutriendi  corpora:  idem  enim  est,  ac 
si  dixisset,  sub  speciebus  panis  antea  erat  vis 
quaedam  nutriendi  corpora,  nimirum  substan¬ 
tia  panis,  nunc  est  vis  quaedam  nutriendi  ani¬ 
mos,  nimirum  substantia  carnis  Christi.  Ad¬ 
de,  quod  si  Theophylactus  dicere  voluisset 
panem  fieri  instrumentum  divinae  virtutis, 
non  dixisset  mutari  in  virtutem  carnis  Christi, 
sed  in  virtutem  Spiritus  sancti :  nam  spiritus 
sanctus  est  (ut  ibidem  ait  Petrus  Martyr)  qui 
n  sacra  functione  utitur  Sacramento  tan- 
quam  instrumento ;  imo  nec  dixisset,  trans- 
elementari,  sed  fieri.  Quis  enim  tam  ab¬ 
surde  loqueretur,  ut  si  dicere  vellet,  calamum 
aptari  oportere :  ut  fiat  instrumentum  scribae, 
diceret  calamum  transelementari  in  virtutem 
scriptoris? 

Eodem  saeculo  floruit  Paschasius  Abbas 
Gorbeiensis,  qui  librum  accuratissimum 
scripsit  de  corpore  Domini  ducentis  ferine 
tinnis,  antequam  Berengariana  hseresis  na¬ 
sceretur.  In  eo  sic  ait  cap.  1.  «  Omnia  qute- 
cumque  voluit  Dominus  fecit  in  coelo,  et  in 
terra,  et  quia  voluit,  licet  figura  panis, 
et  vini  hic  sit,  tamen  oinmino  nihil  aliud, 
quam  caro  Christi,  et  sanguis  post  consecra¬ 
tionem  credenda  sunt » ,  et  infra  prolixe 
id  probat.  Idem  in  epist.  ad  Frudegar- 
dum  ex  professo  idem  probat :  et  rursus  in 
libello  de  institutione  Sacramenti  :  «  Nec, 
inquit,  ita  dixit  cum  fregit,  et  dedit  cis  pa¬ 
nem.  Ilsec  est,  vel  in  hoc  mysterio  est  quee- 
dam  virtus,  vel  figura  corporis  mei  :  sed  ait 
non  ficte,  Hoc  est  corpus  meum,  et  ideo,  hoc 
est  quod  dixit,  non  quod  quisque  fingit.  » 


CAPUT  XXXV. 

Testimonia  Patrum  X.  aetatis ,  Stephani 
Eduensis ,  et  Fulberti  Carnotensis. 

Stephaniis  Episcopus  Eduensis,  qui  floruit 
circa  annum  Domini  950  (ut  Joannes  Garc- 
tius  testatur)  sic  ait  in  lib.  de  Sacramento 
altaris,  cap.  15.  (Exstat  hic  liber  tom  iv.  Bi- 
bliothecee  sanctorum  Patrum).  «  Itaque  fides 
nostrq  est,  et  vere  credendum  est,  quod  sa¬ 
cerdote  proferente,  ha?c  verba  :  IIoc  est  cor¬ 
pus  meum,  jam  non  est  panis  terrenus,  sed 
ille  panis,  qui  de  coelo  descendit,  mediator 
Dei,  et  hominum  Jesus  Christus.  » 

Fulbertus  Episcopus  Carnotensis  vir  san¬ 
ctissimus,  et  doctissimus  floruit  ad  finem  hu¬ 
jus  decima?  retatis.  Nam  Adelmannus  Epi¬ 
scopus  Brixinensis  in  epistola  ad  Berenga- 
riurn  indicat,  se  et  Berengarium  discipulos 
olim  in  adolescentia  fuisse  sancti  senis  B. 
Fulberti,  quem  suum  Socratem  appellat.  Si 
igitur  Berengario  adolescentulo  Fulbertus 
senex  erat,  necesse  est  Fulbertum  floruisse 
ante  annum  Domini  1000,  siquidem  constat 
Berengarium  circa  annum  Domini  1040. 
cum  sua  hseresi  apparere  coepisse. 

Hic  igitur  sanctissimus  vir  in  epistola  ad 
Adcodatum,  quae  excuti  solet  cum  libris  Pa- 
schasii,  sic  loquitur  :  «  Quia  corpus  suum, 
quod  semel  pro  nobis  offerebat  in  pretium, 
paulo  post  a  nostris  visibus  sublaturus  erat  in 
coelum  ;  ne  sublati  corporis  fraudaremur 
praesenti  munimine,  corporis  nihilominus,  et 
sanguinis  sui  pignus  salutare  nobis  reliquit, 
non  inanis  mysterii  symbolum  sed  compa¬ 
ginante  Spiritu  sancto  corpus  Christi  verum, 
quod  quotidiana  veneratione  sub  visibilis 
creaturae  forma  invisibiliter  virtus  secreta  in 
sacris  solemnis  operatur.  Et  infra  :  Dubitari 
nefas  est,  ut  ad  cujus  nutum  cuncta  subito 
ex  nihilo  substiterunt ;  si  pari  potentia  in 
spiritualibus  sacramentis  terrena  materies  pa¬ 
nis,  et  vini  naturam,  et  meritum  generis  sui 
transcendens,  in  Christi  substantia  commu¬ 
tetur,  cum  ipse  dicat :  Hoc  est  corpus  meum ; 
Hic  est  sanguis  meus.  » 

CAPUT  XXXVI. 

Testimonia  Patrum  XI.  vetatis  Ause  Imi 
et  OEcumenii. 

Jam  vero  fetale  XI.  exorta  haeresi  Beren- 
gariana  plurimi  ex  professo  scripserunt  de 
veritate  corporis  Domini  in  Eucharistia,  ut 
S.  Anselmus,  Lantfraneus ,  Guitmundus, 
Adelrnannus,  Algerus,  Hugo  Lingonensis,  et 
alii,  qui  floruerunt  ab  anno,  1000.  ad  1100. 
Eodem  sfeculo  scripsisse  creditur  QEcuinc- 
nius  Graecus.  Satis  vero  hoc  loco  erit  S.  An- 
selmi,  qui  sanctitate,  et  eruditione  praeter 
eaeteros  claruit,  et  OEcumenii  testimonia  po¬ 
nere. 

Igitur  S.  Anselmus  in  cap.  xi.  primae  ad 
Corinthios  exponens  illud:  Hoc  est- corpus 
meum  ;  «  Manducate,  inquit,  quod  tribuo, 
quia  hoc  est  corpus  meum.  Sensibus  quidem 
exterioribus  videtur  esse  panis,  sed  sensi¬ 
bus  cognoscite  mentis,  quia  hoc  est  corpus 
meum  non  aliud,  sed  idem  substantialiter, 
quod  pro  vobis  redimendis  tradetur  ad  mor¬ 
tem.  » 

OEeumenius  in  cap.  xli.  prioris  ad  Coriuth. 
«  Cum  sfepe,  inquit,  corpus,  et  sanguinem 
memoret,  indicat,  nequaquam  exilem  esse 
hominem,  qui  sacrificatur,  imo  ipsum  Do¬ 
minum  omnium  creatorem.  :  «  Et  infra  »  Si 
sciremus  quantus  sit,  qui  appositus  est  (in 
altari)  nullo  alio  indigeremus,  verum  hoc 
ipsum  sobrios  nos  redderet.  » 


CAPUT  XXXVII. 

Testimonia  Patrum  XII  vetatis  Euthymii , 
et  S.  Bernardi, 

In  cctate  XII.  plurimi  quoque  de  hac  re 
apertissime,  effusissime  scripserunt,  ut  Pe¬ 
trus  Cluniacensis,  Petrus  Lombardus,  Ilugo, 
et  Richardus  de  S.  Victore,  Eutbymius  Zi- 
gabenus,  S.  Bernardus,  et  alii.  Nobis  autem 
satis  erit  duo  testimonia  ponere,  unum  S. 
Bernardi  pro  Latinis,  alterum  Euthymii  pro 
Graecis. 

S.  Bernardus  iii  vita  S.  Malachite :  «  Fuit, 


inquit,  quidam  clericus,  probabilis,  ut  fer¬ 
tur,  vita:,  sed  fidei  non  ita :  is  sciolus  in 
oculis  suis  praesumpsit  dicere,  in  Euchari¬ 
stia  esse  tantummodo  Sacramentum,  et  non 
rem  Sacramenti,  id  est,  solam  sanctificatio¬ 
nem,  et  non  corporis  veritatem.  »  Haec  ille. 
Ubi  subnectit  insigne  miraculum,  quo  ille  a 
B.  Malae  hia  coactus  est,  vel  invitus  verita¬ 
tem  tandem  amplecti  et  confiteri. 

Euthymius  in  cap.  xxvi.  Matth.«  Non  dixit, 
inquit,  hfec  sunt  signa  corporis  mei,  et  san¬ 
guinis  mei,  sed,  haec  sunt  corpus,  et  sanguis 
meus.  »  Et  infra  :  «  Quemadmodum  super- 
naturaliter  assumptam  carnem  deificavit,  si 
ita  loqui  liceat ;  ita  et  haec  ineffabiliter  trans¬ 
mutat  in  ipsum  vivificum  corpus  suum.  » 
Vide  etiam  Panopliam  ejusdem  tit.  21.  ubi 
Patribus  Nysseno,  et  Damasceno  fuse  probat, 
transmutationem  panis  in  carnem  Domini. 

Audet  tamen  Petrus  Martyr  testimonia  ex 
Bernardo  proferre  in  lib.  contra  Gardine- 
rum ,  object.  252,  253  et  254.  Scribit  enim 
Bernardus  sermon.  33.  in  Cantic.«  Habeo  et 
ege  Verbum,  sed  in  carne;  et  mihi,  appo¬ 
nitur  veritas,  sed  in  Sacramento.  Angelus  ex 
adipe  frumenti  saginatur,  et  nudo  satiatur 
grano.  Me  oportet  interim  quodam  Sacra¬ 
menti  cortice  esse  contentum,  carnis  furfure, 
littera:  palea,  velamine  fidei.  »Et  infra  :  «  At 
quantalibet  sane  abundantia  pinguescant 
ista;  non  pari  omnino  judicante  sumitur  cor¬ 
tex  Sacramenti,  et  adeps  frumenti ;  fides  et 
opes  :  memoria  et  praesentia  :  aeternitas,  et 
tempus:  vultus,  et  speculum  :  imago  Dei,  et 
forma  servi.  »  Idem  quoque  Bernardus  in 
serm.  de  ccena  Domini ,  comparat  Sacra¬ 
menta  annulo  et  baculo,  quibus  tanquam 
signis  confertur  dignitas  aliqua  ,  vel  pos¬ 
sessio. 

Haec  illi  proferunt,  ex  quibus  nos  multum 
omnino  lucramur.  Nam  dubitari  non  po¬ 
test  de  sententia  S.  Bernardi,  tum  ex  testi¬ 
monio  a  nobis  paulo  ante  citato  ;  et  ex  aliis 
plurimis,  quae  afferri  possent,  tum  quia 
constat  eum  fuisse  conjunctissimum  Roma- 
life  sedi  quae  multis  Conciliis  damnaverat 
hseresim  Berengarii :  necnon  amicissimum 
Hugoni  de  Sancto  Victore,  et  Petro  Clunia- 
censi,  qui  ex  professo  scripserant  de  Sacra¬ 
mento  contra  haeresim  paulo  ante  exortam  ; 
tum  denique,  quia  Petrus  Martyr  in  fine  ob¬ 
jecti  252.  dicit,  Bernardum  non  recte  de 
hoc  negotio  sensisse,  quod  illa  tempora  te¬ 
nebris  essent  mirabiliter  obfuscata.  Qua: 
cum  ita  sint,  necesse  est,  verba  ejus,  quae 

ab  adversariis  citantur,  Catholicum  sensum 
habere,  quidquid  tandem  significent. 

Ex  quo  intelligimus  ,  non  debere  videri 
mirum ,  si  antiquiores  Patres,  Ambrosius , 
Hieronymus,  Augustinus,  et  alii,  ante  exor¬ 
tam  hamesim  quaedam  scripserint,  quai  pos¬ 
sent  trahi  in  malam  partem,  cum  videamus 
Bernardum  post  hteresim  exortam  ct  dam¬ 
natam  ,  quasdam  scribere ,  quae  ab  adver¬ 
sariis  ad  suam  hairesim  stabiliendam  ra¬ 
piuntur  :  quare  oportet  ex  verbis  apertis,  ct 
perspicuis  sanctorum  Patrum  exponere  ea, 
quai  videntur  obscura  et  dubia  in  aliis  Pa¬ 
tribus,  cum  constet  cos  omnes  idem  sen¬ 
sisse. 

^  Ut  igitur  ad  locum  Bernardi  ex  Canticis 
respondeam,  confert  Bernardus  modum, quo 
Angeli  fruuntur  Verbo  aeterno  in  coelo,  cum 
eo,  quo  nos  eodem  fruimur  in  terris,  ac  di¬ 
cit,  Angelos  esse  longe  feliciores,  quod  il¬ 
lud  aperte,  et  perspicue  videant,  nos  autem 
habeamus  velatum,  et  occultatum  in  cortice 
Sacramentorum  in  furfure  carnis,  in  palea 
litterae,  in  velamine  fidei.  Quibus  verbis  non 
dicit  nos  habere  solum  corticem,  furfurem, 
paleam  ct  velamen  ;  sed  habere  ipsum  etiam 
Verbum,  sed  occultatum  in  his  quasi  invo¬ 
lucris  :  unde  nihil  ista  pugnant  contra  veri¬ 
tatem  corporis  Domini  in  Eucharistia. 

Quod  vero  paulo  infra  adjungit,  Angelos 
habere  praesentiam,  nos  memoriam  ;  quod 
maxime  urget  Petrus  Martyr,  facillime  sol¬ 
vitur.  Nam  per  praesentiam  intelligit,  con¬ 
spectum  ;  id  enim  appellat  praesens,  quod 
cernitur,  id  absens  quod  non  cernitur.  Id 
vero  inde  patet,  quia  non  loquitur  de  prae¬ 
sentia  carnis  Domini ,  sed  de  praesentia 
Verbi  aeterni.  Illud  enim  dicit  esse  Angelis 
praesens,  quia  facie  ad  faciem  ab  illis  cerni¬ 
tur  :  nobis  vero  dicit  esse  absens,  ct  in  me¬ 
moria,  non  in  praesentia,  quia  non  cerni¬ 
mus  illud  ut  est,  sed  tantum  cum  eo  cogi¬ 
tatione  versamur  ;  licet  alioqui  Verbum  Dei, 
cum  Deus  sit,  ubique  sit.  Neque  est  hic  mo¬ 
dus  loquendi  alienus  a  Scripturis  :  Scri¬ 
pturae  enim  Deum  ubique  esse  testantur,  ct 
hortantur  tamen,  ut  eum  quaeramus,  di  m 
inveniri  potest.  Si  ubique  est,  certe  praesens 
est ;  et  tamen  si  quaerendus  est,  aliquo  modo 
absens  est. 

Eodem  modo  intelligimus  quod  ibidem  Ber¬ 
nardus  dicit,  nos  habere  corticem,  Angelos, 
adipem  :  significat  enim  Angelos  frui  ipsa 
adipe,  quia  facie  ad  faciem  intuentur  Ver¬ 
bum,  nos  autem  in  conspectu  non  habere 
Tom.  IV. 

nisi  corticem  Sacramenti.  Nec  enim  vide¬ 
mus  aliud,  quam  species  panis  et  vini :  sed 
tamen  intra  eum  corticem,  laitere  etiam  adi¬ 
pem,  supra  dixerat  Bernardus.  Denique  id 
sufficere  deberet,  quod  (ut  ante  dixi)  non 
loquitur  de  carne  Christi ,  de  qua  nostra 
quaestio  est  cum  adversariis  ;  sed  de  prae¬ 
sentia,  seu  fruitione  Verbi  alterni. 

In  sermone  autem  de  coena  Domini,  non 
dicit  Bernardus  per  Sacramentum  Eucha¬ 
ristiae  dari  carnem  Christi,  tanquamper  sig¬ 
num,  ut  datur  dignitas  aliqua  per  bacu¬ 
lum,  et  annulum  ;  sed  dicit  gratiam  Dei, 
dari  per  Sacramenta  ut  per  signa  ;  sic  enim 
loquitur  :  «  In  hunc  modum  appropians  pas¬ 
sioni  Dominus,  de  gratia  sua  curavit  inve¬ 
stire  suos  :  ut  invisibilis  gratia  signo  aliquo 
visibili  praestaretur.  »  Haec  ille.  Quomodo 
autem  Sacramenta  non  sint  nuda  signa,  sed 
etiam  causae  instrumentales  gratiae,  explicui¬ 
mus,  in  disputatione  dc  Sacramentis  in  ge¬ 
nere,  ubi  etiam  hunc  locum  sancti  Bernardi 
tractavimus. 


CAPUT  XXXVIII. 

Testimonia  letatum  reliquarum. 

I11  aetate  XIII.  praeter  plurima  testimonia 
insignium  Theologorum  Alensis  ,  Albcrti , 
sancti  Thomae,  sancti  Bonavcnlurae,  ct  alio¬ 
rum,  exstat  testimonium  Concilii  generalis 
Lateranensis  sub  Innoccntio  III.  in  ipso 
primo  cap.  decretorum  ejus  Concilii ;  ubi 
sic  legimus  :  «  Christi  corpus  et  sanguis  in 
Sacramento  altaris,  sub  speciebus  panis,  et 
vini  veraciter  continetur  etc.  » 

In  aetate  XIV.  praeter  plurima  doctorum 
testimonia,  ut  Scoti,  Henrici,  Durandi,  et 
aliorum,  exstat  decretum  Concili  generalis 
Viennensis  sub  Clementc  V.  de  festo  corpo¬ 
ris  Domini ,  ubi  expressa  testimonia  per¬ 
multa  leguntur  de  veritate  corporis  Domini 
in  Eucharistia.  Vide  Glementinam  unie,  dc 
Reliquiis  ct  venerat.  Sanctor.  Exstat  etiam 
decretum  de  adoratione  hujus  Sacramenti 
contra  errores  Begardorum.  Vide  Clementi  - 
namAd  Nostrum,  de  haeret. 

In  celate  XV.  exstant  testimonia  duorum 
generalium  Conciliorum,  Constantiensis  sess. 
xin.  ct  Florentini,  tum  in  decreto  dc  unione 
cum  Graecis,  tum  in  instructione  Arme  nor. 

Quo  etiam  tempore  non  solum  multi  Latino¬ 
rum  de  hac  re  scripserunt,  ut  Thomas  Wal- 
dens,  Joannes  Gerson,  et  alii ;  sed  etiam 
multi  Gra?ci  scriptores,  ut  Samonas  Episco¬ 
pus  Gazse,  Nicolaus  Methonensis,  Nicolaus 
Cabasilas  Marcus  Ephesius,  et  Bessarion, 
Cardinalis,  qui  omnes  diserte  asserunt  ve¬ 
ram  ac  realem  transmutationem  panis  in 
corpus  Christi.  Vide  tomum  iv.  Bibliotheca? 
sanctorum  Patrum. 

In  a?tate  denique  XVI.  exstat  testimonium 
Concilii  generalis  Tridentini,  sess.  xm.  Ex¬ 
stat  etiam  Greecorum  perspicuum  testimo¬ 
nium,  in  censura,  quam  ante  paucos  annos 
ediderunt  ad  Confessionem  Lutheranorum, 
Nam  cap.  10.  ejus  censura?  disertis  verbis 
affirmant,  panem  per  consecrationem  vere 
converti  in  ipsum  verum  Christi  corpus.  Ha¬ 
bemus  igitur  continuationem  Catholica?  do¬ 
ctrina?  per  omnes  a?tates  Ecclesiee,  non  so¬ 
lum  in  Occidente,  sed  etiam  in  Oriente. 


CAPUT  XXXIX. 

Compendium  argumentorum ,  quae  sumuntur 
ex  Patribus. 

Si  quis  velit  ad  classes  reducere  argu¬ 
menta  omnia,  ex  quibus  probamus,  quid 
Patres  locis  jam  antea  a  nobis  citatis,  de 
hoc  Sacramento  senserint ,  poterit  ad  sex 
classes  omnia  revocare. 

Prima  erit  ex  modo  loquendi  Patrum  de 
hoc  Sacramento.  Utuntur  enim  veteres  Pa¬ 
tres  vocabulis  quibusdam,  a  quibus  Sacra- 
mentarii  nostii  valde  abhorrent ;  quod  certe 
non  facerent,  si  cum  Patribus  in  sententia 
convenirent.  Nam  Sacramentarii  vix  un¬ 
quam  aliter  Eucharistiam  appellant,  quam 
symbola  corporis ,  et  sanguinis  Domini.  At 
veteres  omnes  passim  appellant,  corpus  et 
sanguinem  Domini,  quod  non  faciunt,  cum 
de  aliis  signis  loquvntur.  Praeterea  vocant 
pretiosum  corpus ,  tremenda  mysteria,  pi¬ 
gnus  salutis,  pretium  nostrum.  Vide  Opta¬ 
tum,  Ghysostomum,  Ephrem,  Augustinum, 
et  alios.  Denique  Damascenus,  Theophylac- 
tus,  Euthymius,  Paschasius  et  alii,  disertis 
verbis  dicunt  non  figuram  esse,  sed  ipsum 
verum  corpus. 

Secunda  erit  ex  comparatione  hujus  Sa¬ 
cramenti  cum  aliis  rebus :  ac  primo  cum 
Sacramentis  Hebraeorum.  Patres  enim  pa¬ 


lam  affirmare  non  timent,  differre  hoc  Sacra¬ 
mentum  a  manna,  agno  paschali,  pane  pro¬ 
positionis,  et  similibus  rebus  ;  ut  veritatem  a 
figuris,  et  corpus  ab  umbra,  et  rem  coele¬ 
stem,  divinam,  et  inconsumptibilem  a  re  ter¬ 
rena,  et  consumptibili.  Vide  Origenem,  Cy¬ 
prianum,  Ambrosium,  Hieronymum,  Chry- 
sostomum,  Augustinum,  Cyrillum  Alexan¬ 
drinum.  Secundo  comparant  cum  myste¬ 
rio  Incarnationis,  ut  Justinus,  Ambrosius, 
Chrysostomus,  Theodoretus,  Gelasius,  Re- 
migius,  Damascenus.  Tertio  comparat  Chry¬ 
sostomus  Christum,  ut  est  in  altari  per  Eu¬ 
charistiam  ,  cum  eodem  Christo  in  pra?- 
sepi,  et  cum  Christo  in  ca?lo.  Quarto  com¬ 
parat  Augustinus  Christum  in  Eucharisti», 
cum  Angelis  apparentibus  in  forma  corpora¬ 
li.  Quinto  comparant  Tertullianus,  Cypria¬ 
nus,  Basilius,  et  alii,  indigne  tractantes  Eu¬ 
charistiam  cum  illis  qui  Christum  occide¬ 
runt. 

Tertia  classis  sumitur  ex  mutatione  pariis. 
Nam  indicant  Patres  realem  mutationem 
fieri  multis  modis.  Primo,  quia  dicunt,  non 
remanere  panem  post  mutationem,  ut  Cyril- 
lus  Hierosolymitanus,  Ambrosius,  Gauden¬ 
tius,  Chrysostomus,  Gregorius  Nyssenus, 
Emissenus.  Secundo  dicunt,  sensus  falli  in 
hac  re  :  ut  iidem  auctores,  et  praeterea  Hila¬ 
rius,  et  Epiphanius.  Tertio  dicunt,  sic  mu¬ 
lari  panem  in  carnem,  ut  mutabatur  per  nu- 
tritionem  Christo  comedente,  ut  Nyssenus, 
Damascenus,  et  Theophylactus.  Quarto  com¬ 
parant  cum  realibus  mutationibus  aqua?  in 
vinum,  virgarum  in  serpentes,  et  similibus. 
Vide  Ambrosium,  Cyrillum  Hierosolymita¬ 
num,  Cyrillum  Alexandrinum,  Augustinum, 
Emissenum,  Damascenum.  Quinto  dicunt, 
ad  istam  mutationem  requiri  omnipotentiam 
Dei ;  Justinus,  Irena?us,  Cyprianus,  Hilarius, 
Ambrosius,  Nyssenus,  Gaudentius,  Proclus, 
et  alii. 

Quarta  classis  sumitur  ex  mysterio  altis- 
simo ,  quo  d  Patres  in  Eucharistia  agnoscebant. 
Nam  primo  dicebant,  non  posse  intelligi  sine 
fide,  ut  Andreas  Apostolicus,  Ephrem,  Gau¬ 
dentius  Augustinus,  Damascenus.  Secundo 
hortabantur  scepe  ad  fidem  certam,  et  ad  non 
dubitandum  de  veritate  hujus  mysterii;  ut 
Hilarius,  Cyrillus  Hierosolymitanus,  Ambro¬ 
sius,  Nazianzenus,  Epiphanius,  Ephrem, 
Gaudentius,  Chrysostomus,  Emissenus,  Cyril>j 
lus  Alexandrinus. Tertio  dicebant,  miraculum 
esse  superans  humanum  captum;  Ephrem, 
Chrysostomus,  Augustinus,  Gaudentius,  Isi- 

chias.  Quarto  non  loquebantur  de  eo  coram 
ethnicis  et  catechumenis,  nisi  tecte,  ut  illis 
verbis:  «Norunt  fideles.»  Vide  Tertullianum 
Origenem  ,  Chrysostomum  ,  Augustinum  , 
Theodorum.  Quinto  interrogantes,  Quomodo 
potest  fieri?  remittebant  ad  omnipotentiam  ; 
Ut  Cyrillus,  Alexandrinus,  Euthymius,  Theo- 
phyl ;ctus,  et  alii. 

Quinta  classis  sumitur  ex  veneratione.  Nam 
primo  adorabant  Eucharistiam.  Vide  Cyril- 
lum  Hierosolymitanum,  Ambrosium,  Nazian- 
zenum,  Chrysostomum,  Augustinum,  Theo- 
doretum.  Secundo  invocabant,  vel  invocan¬ 
dam  dicebant.  Vide  Dionysium  Areopagi¬ 
tam  Origenem,  Nazianzenum,  et  Chrysosto- 
mpm.  Tertio  diligentissime  cavebant  ne 
caderet  in  terram.  Vide  Pium  Papam,  Ter¬ 
tullianum,  Origenem,  Cyrillum  Hierosoly¬ 
mitanum,  Augustinum.  Quarto  non  permitte¬ 
bant  videri  ad  infidelibus,  vel  catechumenis. 
Vide  Basilinm  et  Augustinum.  Quinto  asse¬ 
rebant,  Angelos  altare  prope  adstare  dum 
peragitur  sacrificium,  Ambrosius,  Chryso- 
stomus,  Gregorius  Papa:  ex  quibus  Chryso- 


stomus  aperre  dicit,  Angelos  capite  inclinato 
adstare  coram  Eucharistia. 

Sexta  classis  sumitur  ex  effeciu,  quem 
tribuunt  Eucharistia}.  Nam  primo  dicunt 
nobis  per  eam  uniri  Christum  corporaliter ; 
Hilarius,  Nyssenus,  Chrysostomus,  Cyrillus 
Hierosolymitanus,  et  Cyrillus  Alexandrinus. 
Secundo  dicunt,  nostra  corpora  resurrectura 
quia  uniuntur  cum  Christi  corpore :  Conci¬ 
lium  Nicaenum,  Irenaeus,  Hilarius,  Ambro¬ 
sius,  Optatus,  Nyssenus,  Gaudentius,  Chry¬ 
sostomus,  Cyrillus.  Tertio  dicit  Chrysostomus, 
donare  Christum  se  nobis  per  Eucharistiam, 
ut  eum  vere  habeamus  intra  nos,  quomodo 
cupiunt,  et  non  possunt  donaro  se  homines 
iis,  quos  amant.  Quarto  dicunt,  Chrysosto¬ 
mus,  et  Cyrillus  Alexandrinus,  et  alii,  con¬ 
jungi  Christum  nobiscum,  non  solum  per 
fidem,  et  charitatem,  sed  etiam  reipsa,  cum 
eum  in  Eucharistia  percipimus.  Quinto 
dicunt;  per  hujus  Sacramenti  perceptionem, 
nos  fieri  divinae  consortes  naturae,  ut  Cyrillus 
Hierosolymitanus,  et  alii. 

DE  EUCHARISTIA 

LIBER  TERTIUS 


DE  VERITATE  CORPORIS  DOMINI  IN  EUCHARISTIA. 


CAPUT  PHIMUM. 

Proponitur  quaestio  :  An  possit  fieri ,  ut 

corpus  Christi  praesens  constituatur  in  Eu¬ 
charistia. 

Ex  verbo  Dei,  et  veterum  Patrum  senten¬ 
tiis  disputavimus  hactenus  controversiam 
de  veritate  corporis  Domini  in  Sacramento 
altaris:  nunc  ad  plenam  qucestionis  hujus 
gravissima  explicationem  fingemus,  non 
posse  ex  solo  verbo  Dei,  aut  Patrum  senten¬ 
tiis  quidquam  certi  colligi  (tametsi  contra¬ 
rium  duobus  superioribus  libris  apertissime 
docuerimus)  ac  investigabimus  ratione  adjuta 
variis  principiis  fidei,  quid  tandem  de  hac  re 
sentiendum  sit  homini  sapienti,  et  pio.  Seca¬ 
bitur  autem  quastio  tota  in  partes  duas.  Pri¬ 
mum  enim  quaremus,  an  potuerit  Deus 
reipsa  praesens  exhibere  corpus  et  sangui¬ 
nem  Domini  in  specie  panis  et  vini.  Deinde 
an  voluerit. 

De  prima  quaestione  Joanncs  Wiclefus 
apud  Thomam  Waldensem,  tom.  ir.  cap.  72. 
et  73.  et  ejus  discipulus  Joanncs  Calvinus 
aperte  negant  id  posse  fieri.  Nam  etiamsi  ad 
invidiam  declinandam  Calvinus  sic  loquitur 
lib.  iv.  Institut.  cap.  17.  §  24.  «  Non  qua- 
ritur  quid  Deus  potuerit,  sed  quid  voluerit.  » 
Tamen  paulo  infra  sic  ait  :  «  Cur  (inquit) 
non  faciat  Deus,  ut  caro  eadem  plura,  diver- 
saque  occupet  loca,  ut  nullo  loco  conti¬ 
neatur;  ut  modo,  et  specie  carcat?  Insane, 
quid  a  Dei  potentia  postulas,  ut  carnem 
faciat  simul  esse,  et  non  esse  carnem.  »  Et 


infra,  §29.  respondet  ad  argumenta,  quibus 
Catholici  probant  fieri  posse,  ut  unum  corpus 
sit  in  duobus  locis,  vel  non  occypct  locum. 
Similia  habet  Petrus  Martyr  libro  contra 
Gardinenm ,  object.  10,  11,  et  12  et  10G.  Et 
Theodorus  Beza  in  libro  de  coena  Domini 
contra  Wcstphalum.  Catholici  contra  certo 
credunt,  id  fieri  potuisse. 

Tres  autem  sunt  difficultates,  in  quibus 
adversariis  dissentimus.  Uha,  an  possitunum 
corpus  poni  simul  in  diversis  locis.  Altera, 
an  possit  corpus  alicubi  esse  non  occupando 
locum;  et  lue  sunt  nobis  cum  solis  Sacra- 
mentariis,  non  autem  cum  Lutheranis.  Ter¬ 
tia  est  etiam  cum  Lutheranis  de  modo, 
quo  corpus  Domini  incipiat  esse  in  Eu¬ 
charistia,  ubi  de  .  transubstantiationc  tracta¬ 
bitur. 

Ut  igitur  quaestionem  de  potentia  Dei  in 
hoc  mysterio  contra  Sacramentarios  dispu¬ 
temus,  et  ordine  rem  totam  explicemus, 
piimo  investigabimus,  qua)  sit  certa  regula 
cognoscendi  quid  Deus  possit.  Secundo  pro¬ 
babimus  posse  Deum  facere,  ut  unum  corpus 
simul  sit  in  diversis  locis.  Tertio  solvemus 
objectiones  adversariorum.  Quarto  probabi¬ 
mus  posse  Deum  facere,  ut  unum  corpus 
indivisibiliter  maneat,  ita  ut  locum  non  re¬ 
pleat.  Quinto  sclvemus  objectiones. 

CAPUT  II. 

Quae  sit  regula  cognoscendi  quid  Deus 
possit. 

Regula  cognoscendi  quid  Deus  possit,  vel 


sumi  potest  ab  ipso  Deo,  de  cujus  potentia 
agitur,  vel  ab  homine,  qui  eum  cognoscere 
debet,  vel  a  rebus  ipsis,  quae  per  eam  poten¬ 
tiam  fiunt. 

A  Deo  regulam  quamdam  sumunt  Joannes 
Calvinus  in  Catechismo  brevi,  ubi  explicat 
primum  articulum  Symboli,  et  in  Institut. 
cap.  6.  §  27.  et  Petrus  Boquinus  in  libro  de 
Ccena  Domini  prope  finem,  ubi  de  omnipo¬ 
tentia  disputant.  Dicunt  ii  homines  potentiam 
Dei  non  esse  separandam  a  voluntate,  et 
operatione  :  id  enim  Deum  posse  facere,  quod 
reipsa  vult  facere,  et  facit;  nullam  autem  esse 
in  Deo  potentiam,  qua  possit  facere  id,  quod 
non  decrevit  facere. 

Ha?c  regula  falsa  est.  et  inutilis.  Falsa  est 
quia  Scriptura?  apertissime  docent,  Deum 
posse  facere  multa,  qua?  nunquam  faciet. 
Matth.  iii.  et  Luca?  ni.  Potens  est  Deus  de 
lapidibus  istis  suscitare  filios  Abrahse  (1).  In 
quem  locum  Chrysostomus,  Ambrosius,  et 
Hieronymus,  dicunt,  posse  Deum  ex  veris  la¬ 
pidibus  homines  formare  :  quod  tamen  nun¬ 
quam  fecit,  et  probabile  est  nunquam  fac¬ 
turum.  Item  Matth.  xxvi.  Possum  rogare  Pa¬ 
trem  meum ,  et  exhibebit  mihi  modo  plusquam 
duodecim  legiones  Angelorum.  Et  Mare.  xiv. 
Omnia  tibi  possibilia  sunt;  transfer  calicem 
hunc  a  me  (2).  Ubi  satis  aperte  indicat  Domi¬ 
nus  potuisse  reparari  mundum  sine  morte  sua 
et  potuisse  impediri  passionem  suam  per 
divinam  potentiam,  et  tamen  scimus  hoc  non 
esse  factum.  Quod  etiam  notavit  Gregorius 
Nazianzenus  in  epist.  i.  ad  Chelidonium  : 
qui  rursus  lib.  iv.  de  Theologia  dicit,  posse 
Deum  facere,  ut  camelus  transeat  per  fora¬ 
men  acus ;  et  ut  senex  iterum  redeat  in  ute¬ 
rum  matris  sua?,  et  renascatur;  qua?  tamen 
nunquam  fecit.  Quare  Augustinus  in  Enchi¬ 
ridio  cap.  93.  recte  scribit  multa  Deum  posse 
qua?  non  velit,  nihil  autem  velit,  quod  non 
possit;  et  lib.  de  spiritu  et  littera,  cap.  i.  do¬ 
cet,  multa  esse  possibilia  Deo,  qua?  numquam 
fient,  et  ponit  exemplum  de  camelo  trans- 
eunte  per  foramen  acus.  Sed  quanvis  ista 
regula  vera  esset,  est  tamen  inutilis,  quia 
non  magis  notum  est  nobis,  quid  Deus  velit 
facere,  quam  quid  possit  facere. 

Si  quis  autem  diceret,  regulam  cognos¬ 
cenda?  divina?  potentia?  esse  ejus  voluntatem, 
vel  intellectum,  in  hoc  sensu;  quod  id  omne 
possit  Deus  facere,  vel  quod  intelligit  esse 
factibile ;  regulam  verissimam  daret,  sed 


inutilem.  ^Verissimam  quidem,  quia  in  hoc 
differt  Deus  a  creaturis,  quod  creaturae  multa 
possunt  animo  concipere,  ut  factibilia,  et 
etiam  vellefacere,  quaetamennon  possuntrei- 
psa facere:  ac  Deus  quidquid  potest  velle,  vel 
intelligere  ut  factibile,  id  totum  potest  facere, 
et  nihil  potest  facere,  quod  non  potest  velle, 
aut  quod  non  intelligit  esse  factibile.  Sed  re¬ 
gula  est  inutilis,  quia  non  minus  obscurum  est 
nobis,  quid  Deus  possit  velle,  aut  intellige  fa¬ 
cere,  ut  factibibile,  quam  quid  possit  facere. 

Ex  parte  hominis  posset  accipi  haec  regula : 
Id  omne  posse  Deum  facere,  quod  potest 
homo  concipere.  Nam  cum  objectum  mentis 
nostrae,  sit  ipsum  ens,  et  verum  in  universum, 
id  quod  potest  concipi,  sive  intelligi,  revera 
existere  poterit;  quod  autem  non  potest  con¬ 
cipi,  nihil  erit;  proinde  omnia  poterit  facere, 
qui  poterit  id  totum,  quod  homo  potest  con¬ 
cipere. 

Sed  haec  regula  partim  est  vera,  partim 
falsa.  Vera  quidem  est,  quatenus  affirmat 
posse  Deum  facere,  quidquid  potest  homo 
intelligere  esse  factibile  :  at  quatenus  negat 
posse  Deum  facere  quod  homo  non  potest 
intelligere ,  fallax  est,  et  contraria  divinis 
litteris.  Nam  etiamsi  totum  ens  est  ex  se  in- 
telligibile,  et  id  solum,  quod  non  est,  non 
potest  intelligi :  tamen  mens  nostra  ob  suam 
imbecillitatem,  nisi  divinitus  adjuvetur,  siepe 
fallitur  in  rebus  intelligendis,  et  multa  putat 
non  posse  existere,  et  proinde  nec  esse  in- 
telligibilia,  nec  factibilia,  quse  tamen  intel¬ 
ligi,  fieri,  et  existere  possunt.  Hinc  dicit 
Joannes :  Major  est  Deus  corde  nostro  ,  i. 
Joan.  m.  (3)  Et  Apostolus  Ephes.  m.  dicit, 
Deum  operari  supra  quam  petimus,  aut  in- 
telligimus.  Et  S.  Augustinus,  lib.  xxi.  de 
civit.  Dei,  cap.  3,  6,  et  7.  ostendit  multa 
esse  vera,  quae  tamen  homines  intelligere  non 
possunt.  Et  similiter  Hilarius,  lib.  m.  de 
Trinitate,  et  alii  Patres.  Et  sane  multa  nostra? 
fidei  mysteria  ethnici  philosophi  prorsus 
impossibilia  esse  judicabant ,  qua?  tamen 
fideles  homines  non  minus,  quam  illi  periti 
naturalium  scientiarum,  verissima  esse  cre¬ 
dunt.  Et  si  potest  unus  homo  interdum  ea 
facere,  quse  alii  homines  non  capiunt,  et  nisi 
facta  viderent,  crederent  nullo  modo  fieri 
potuisse,  qualia  sunt ,  qua?  de  Archimede 
narrantur  a  Plutarcho  in  vita  Marcelli :  quanto 
magis  poterit  Deus  multa  facere  supra  captum 
omnium  hominum  ?  Atque  hoc  ipsum  verbis 


(1)  Matth.  III,  9;  Luc. III,  8.  —(2)  Matth.  XXVI,  53;  Mare.  XIV,  Z$.  —  (3)  1  Joan.  TU,  20. 

fatentur  etiam  adversarii,  ut  Calvinus  lib.  iv. 
Instit.  cap.  17.  §  10.  et  24.  et  Petrus  Bo- 
quiniis  in  lib.  de  ccena  Domini  ubi  mysterium 
Eucharistia?  dicunt  sublimius  esse,  quam  ut 
a  nobis  plene  intelligi  possit  :  tamen  reipsa 
satis  indicant  se  nihil  velle  credere,  nisi  quod 
capiunt,  cum  passim  assererent  non  posse 
fieri,  id  quod  orbis  terrarum  credit  non  modo 
fieri  potuisse,  sed  etiam  factum  esse;  et  mys¬ 
terium  quod  ipsi  dicunt,  superare  humanum 
captum,  nullam  habeat  difficultatem,  ut  supra 
ostendimus. 

Restat  igitur,  ut  regula  sumatur  a  rebus 
ipsis.  Posset  autem  dupliciter  sumi  regula  a 
rebus.  Uno  modo,  si  diceremus,  Deum  ha¬ 
bere  tantum  activa?  potentise,  quantum  est 
passivse  potentise  in  omnibus  rebus,  sive  in 
tota  natura.  Et  hoc  modo  Deum  omnipoten¬ 
tem  philosophi  ethnici  fortasse  facerent ;  at 
Christiani  majorem  aliquam  potentiam  Deo 
tribuere  debent,  cum  fateantur  Deum  ex  ni¬ 
hilo  mundum  procreasse  :  qui  enim  ex  nihilo 
aliquid  facit,  non  pendet  a  potentia  passiva 
subjecti. 

Alio  igitur  modo  regula  sumetur  a  rebus, 
si  dicamus  Deum  posse  facere  omnia,  quse 
ullo  modo  existere  possunt,  juxta  illud  ver¬ 
bum  Angeli  Gabrietis  ;  Lucse  i.  Non  erit  im¬ 
possibile  apud  Deum  omne  verbum.  Et  illud 
Salvatoris  Marci  xiv.  Omnia  tibi  possibilia 
sunt  (i).  Id  autem  omne  existere  potest,  quod 
in  sua  ratione  non  dicit  non  esse,  sed  tantum 
esse.  Et  hoc  est,  quod  scribit  S.  Thomas  i. 
par.  qua?st.  xxiv.  art.  3.  et  omnes  Theologi, 
Deum  dici  omnipotentem ,  quia  potest  id 
omne,  quod  non  implicat  contradictionem  ; 
quod  enim  implicat  contradictionem,  non  est 
possibile  ullo  modo,  quia  ponit  esse,  et  non 
esse  simul,  et  proinde  si  illud  fieret,  fieret 
aliquid,  cujus  esset  non  esse.  Solum  au¬ 
tem  non  esse,  non  potest  a  Deo  fieri,  quia 
omne  quod  fit,  debet  esse  aliquo  modo  simile 
ei,  a  quo  fit :  Deo  autem,  qui  est  ipsum  esse, 
omne  quod  est,  simile  est,  et  solum  non  ens, 
non  est  ei  ullo  modo  simile.  Praeterea  facere 
quod  non  est,  non  est  facere,  sed  deficere,  et 
proinde  ad  illud  non  potentia,  sed  impotentia 
requiritur.  Et  hinc  dicimus,  Deum  non  posse 
mori,  non  posse  peccare,  non  posse  deficere, 
quia  mors,  peccatum,  defectus  formaliter 
sunt  non  entia,  et  illa  posse  non  est  potentise, 
sed  impotentiae.  Denique  est  primum  princi¬ 
pium  in  lumine  naturae;  Omne  est, aut  non 


est  :  quo  sublato  tollitur  omnis  cognitio. 
Itaque  etiam  adversarii  in  hoc  conveniunt, 
id  non  posse  fieri,  quod  implicat  contradic¬ 
tionem.  Et  siquidem  in  particulari  evidenter 
constaret,  qua?  sit  essentia  uniuscujusque  rei, 
simul  etiam  constaret  quid  implicet,  et  quid 
non  implicet  contradictionem;  et  quaestio 
omnis  finita  esset  :  sed  quia  id  non  satis 
constat,  ideo  laborandum  est  nobis,  ut  osten¬ 
damus  quod  volumus. 


CAPUT  III. 

Posse  unum  corpus  simul  esse  in  pluribus  locis. 

Accedamus  nunc  ad  singula  capita  mysterii 
Eucharistiae,  quae  adversarii  contendunt  im¬ 
plicare  contradictionem,  atque  ideo  esse  im¬ 
possibilia.  Ac  ut  incipiamus  ab  eo,  quod  est 
omnium  difficillimum,  probabimus  non  im¬ 
plicare  contradictionem,  et  proinde  possibile 
esse,  ut  unum  corpus  sit  in  pluribus  locis. 

Primum  argumentum  sumitur  a  Scriptura, 
quae  testatur  Deo  nihil  esse  impossibile  , 
Matth.  xix.  Apud  Deum  omnia  possibilia 
sunt  (2).  Explicabunt  adversarii,  omnia  prae¬ 
ter  ea,  quae  implicant  contradictionem,  quale 
est  unum  corpus  esse  in  duobus  locis.  At  re¬ 
felli  potest  haec  explicatio  multis  modis,  etiam 
ex  earum  principiis. 

Primo  principium  eorum  est,  nihil  esse 
credendum  sine  verbo  Dei.  At  verbum  Dei 
nusquam  excipit  a  Dei  omnipotentia,  unum 
corpus  esse  in  duobus  locis.  Excipit  quidem 
abicubi,  mentiri  Deum,  Haebraeor.  vi.  Impos¬ 
sibile  est  mentiri  Deum.  Et  alibi  :  Negare 
seipsum  non  potest,  ii.  Timoth.  n.  (3).  Ex 
quibus  recte  colligitur,  Deum  illa  tantum  non 
posse,  quae  facere,  non  est  facere,  sed  defi¬ 
cere.  Sed  unum  corpus  in  duobus  locis  esse, 
non  potest  clare  ad  ista  reduci ;  proinde 
excipi  non  debuit. 

Secundo  principium  eorum  est,  eam  esse 
veram  doctrinam,  quae  Deum  exaltat  ,  et 
hominem  deprimit ;  et  contra  falsam  esse, 
quae  hominem  exaltat,  et  deprimit  Deum.  At 
qui  dicit,  inter  ea,  quee  potest  Deus ,  esse 
etiam,  ponere  unum  coipus  in  pluribus  locis, 
hic  Deum  exaltat,  et  hominem  deprimit,  cum 
fateatur  plura  posse  facere,  quam  nos  intel- 
ligamus  :  qui  autem  id  negat ,  Deum  de- 


(1)  Luc.  I,  37 ;  Mare.  XIV,  36.  —  (2)  Matth.  XIX.  26  —  (3)  Heb.  VI,  18  ;  II  Timoth.,  12. 

primit,  ct  hominem  exaltat,  cum  dicat,  Deum 
non  posse  facere,  quod  homo  non  potest 
capere. 

Tertio,  illa  implicant  contradictionem,  quae 
pugnant  cum  essentia  rei  ita  ut  dicatur  res 
esse,  et  non  esse.  At  esse  in  loco,  non  est  de 
essentia  corporis,  sed  quid  extrinsecum  et 
accidentalium  :  nam  ultimum  coelum  est 
verum  corpus,  et  non  est  in  loco;  ergo  non 
repugnat  essentiae  corporis  esse  in  uno,  vel 
pluribus  locis,  cum  sint  omnia  extrinseca, 
et  posteriora  ipsa  corporis  essentia. 

Secundum  argumentum  ducitur  ab  exem¬ 
plo  Scripturae  divinae.  Christus  cum  Apostolo 
Paulo  apparuit,  Actor,  ix.  et  xxn.  fuit  simul 
in  summo  coelo,  ct  in  terra,  sive  in  aere  terrae 
vicino  :  igitur  unum  corpus  in  pluribus  simul 
locis  esse  potest.  Christum  fuisse  tunc  in  coelo 
adversarii  non  negant,  et  probari  potest  ex 
illo  Actor,  m.  Quem  oportet  coelum  suscipere 
usque  ad  tempus  restitutionis  omnium  (1). 

Ad  hoc  argumentum  duplex  solutio  dari 
potest.  Una,  quod  Paulus  non  viderit  reipsa 
Christum  in  propria  persona,  sed  in  specie 
aliqua  sibi  apparente,  et  audierit  vocem  non 
ex  ipso  Christi  ore,  sed  vocem  quamdam 
divinitus  factam,  qualis  fuit  vox  Dei  Patris 
super  ipsum  Christum  in  Baptismo,  et  in 
monte  Thabor.  Ita  videtur  totum  hunc 
locum  intellexisse  Calvinus  in  cap.  ix.  Ac¬ 
torum. 

Altera  quod  Paulus  viderit  quidem,  et  au¬ 
dierit  Christum,  sed  in  coelo  existentem,  ita 
ut  divina  virtute  factum  fuerit,  ut  oculi  et 
aures  Pauli  penetrarent  coelos.  Et  hoc  modo 
respondit  ad  argumentum  propositum  Calvi¬ 
nus  lib.  iv.  Institutionum,  c.  17.  §  29.  Cui 
sane  commodum  esset  objicere,  quod  ipse 
idem  scribit  lib.  m.  Institut.  cap.  20.  §.  24. 
ubi  ridet  Sanctorum  invocationem  :  «  Quis, 
inquit,  eousque  longas  esse  illis  aures  reve¬ 
lavit,  quae  ad  voces  nostras  porrigantur  ? 
oculos  etiam  tam  perspicaces,  qui  necessita¬ 
tibus  nostris  advigilent  ?  »  Haec  ille. 

Quid  igitur,  si  illi  objiciamus  non  habuisse 
Paulum  tam  longas  aures,  nec  oculos  tam 
perspicaces ,  ut  in  coelum  usque  penetra¬ 
rent,  et  ubi  Christum  viderent,  et  audirent  ? 
quid, quaeso,  respondebit,  nisi  divina  virtute 
id  fieri  potuisse  ?  At  si  divina  virtute  fieri  po¬ 
test,  ut  oculi  carnei,  et  aures  carneae  in  coelum 
penetrent :  non  poterit  eadem  virtute  fieri,  ut 

(1)  Act.  III,  21.  — 

oculi,  et  aures  spirituales  animarum  glorifl- 
catarum  in  terram  usque  penetrent  ? 

Sed  his  omissis  probandum  nobis  est,  a 
Paulo  ipsum  Christum  vere,  et  proprie  visum 
fuisse  oculis  corporalibus  ;  idque  in  terra, 
non  in  coelo.  Ac  primum  quidem  non  modo 
certissimum,  sed  etiam  evidentissimum  est. 
Nam  Actor,  ix.  cum  dicit  Lucas  de  comitibus 
Pauli  :  Viri  autem  illi ,  qui  comitabantur ,  cum 
eo  stabant  stupefacti ,  vocem  quidem  audientes, 
neminem  autem  videntes  (2).  Ponit  antithesim 
inter  Paulum,  et  comites  ejus,  quasi  dicat : 
Comites  ejus  audiebant  vocem  loquentis,  sed 
non  videbant  quis  loqueretur;  Paulus  autem, 
et  vocem  audiebat,  et  videbat- eum,  qui  lo¬ 
quebatur.  Ibidem  narrabat  Barnabas  Apo¬ 
stolis  ,  quemadmodum  Paulus  vidisset  Do¬ 
minum.  Et  cap.  xxn.Ananias  dicit  ad  Paulum 
de  visione  illa,  quam  habuerat  in  via  :  Deus 
Patrum  nostrorum  praeordinavit  te,  ut  cogno¬ 
sceres  voluntatem  ejus ,  et  videres  justum,  et 
vocem  audires  ex  ore  ejus  (3).  Haec  ibi.  Vidit 
igitur  tunc  Paulus  Christum,  et  vocem  audi¬ 
vit,  non  ex  aliqua  nube,  aut  Angelorum 
ministerio  formatam  in  aere ,  sed  ex  ore 
Christi.  Et  cap  xxvi.  ipse  Christus  Paulo 
dicit  :  Ad  hoc  apparui  tibi ,  ut  constituam  te 
ministrum ,  et  testem  eorum ,  quae  vidisti  (4). 
Ubi  facit  illum  Apostolum,  et  testem  oculatum 
resurrectionis :  non  autem  fuisset  verus  testis, 
nisi  ipsum  corpus  vidisset,  quod  resurrexerat, 
idque  oculis  corporalibus.  Praeterea,  i.  Co- 
rinth.  ix.  idem  Paulus  probaturus  Apostola- 
tum  suum:  Nonne ,  inquid,  Dominum  nostrum 
vidi?  Vt  i.  Corinth.  xv.  enumerans  testes 
oculatos  resurrectionis  Christi,  posteaquam 
posuerat  Petrum,  Jacobum,  et  alios,  tandem 
ait :  Novissime  tanquam  abortivo  visus  est  et 
mihi  (5)  :  quae  probatio  nihil  valeret,  nisi 
vidisset  ipse,  ut  alii  viderant.  Itaque  dubitari 
non  potest,  quin  vere  oculis  corporalibus 
corpus  ipsum  Christi  viderit. 

Jam  vero  quod  Christum  viderit,  non  in 
ccelo,  sed  in  terra,  vel  in  aere  propinquo 
terrae,  probatur  ;  quia  tanta  lux  ejus,  qui  illi 
apparuerat,  Paulum  circumfulsit ,  ut  cum 
plane  excaecaverit,  ut  patet  Actor,  ix.  ;  non 
autem  laedere  potuisset  ejus  oculos  lux  illa 
corporis  Domini,  nisi  propinqua  fuisset.  De- 
lindc  lumen  quoddam  etiam  comites  ejus 
viderunt,  et  sonum  quoque  vocis  audierunt, 
Actor,  ix.  et  xxn.  quod  est  argumentum 


(2)  Act.  IX,  7.  —  (3)  Act.  XXII,  14.  —  (4)  Act.  XVI,  10.  -  (5)  I  Cor.  IX,  1  ; 


LIBER  III. 


130 

certissimum,  in  terra,  vel  in  aere  proximo 
Christum  apparuisse  ;  nec  enim  comites 
Pauli  summum  coelum  oculis  et  auribus  pe¬ 
netrare  potuissent.  Ad  ha)C  licet  comites 
Pauli  audierint  vocem,  Actor,  ix.  tamen  non 
distincte  intellexerunt,  quid  Dominus  dixerit, 
Actor,  xxn. Quare  propinquior  Paulo  Dominus 
fuit,  quam  aliis,  et  quasi  in  aurem  ei  locutus 
est.  Si  autem  de  crnlo  vox  facta  fuisset,  omnes 
reque  audivissent.  Preeterca  illa  interrogatio  : 
Quis  es,  Domine  ?  et  illa  responsio  :  Ego  sum 
Jesus ,  quem  tu  persequens  (1),  aperte  indicant 
prsesentiam  Domini.  Si  enim  vidisset  Paulus 
Christum  in  summo  coelo,  ut  eum  vidit  Ste¬ 
phaniis,  non  dubitasset  quisnam  esset  :  sed 
quia  repente  vidit  coram  se  hominem  quem¬ 
dam  supra  lucem  solis  rutilantem,  ideo  dixit : 
Quis  es,  Domine?  Denique  si  solum  in  coelo 
Paulus  Christum  vidisset,  non  fuisset  idoneus 
testis  resurrectionis  :  potuissent  enim  facile 
homines  calumniari  ejus  testimonium,  ac  di¬ 
cere  eum  deceptum  fuisse,  aut  sola  imagina¬ 
tione  vidisse. 

Confirmatur  argumentum  ex  aliis  Christi 
apparitionibus.  Nam  in  primis  Petro  Apostolo 
Christum  apparuisse  in  terra,  et  cum  eo 
collocutum  testantur  gravissimi  auctores,  ut 
Ambrosius  in  oratione  contra  Auxentium. 
Hegesippus  lib.  m.  de  excidio  urbis  Hiero- 
solym.  cap.  2.  Et  Athanasius,  licet  paulo 
obscurius,  in  Apologia  pro  tuga  sua.  Deinde 
Christum  apparuisse  S.  Antonio,  posteaquam 
a  dsemonibus  gravissime  cecsus  fuerat  ;  et  ad 
Christi  praesentiam  daemones  fugisse  ,  et 
plagas  Antonii  repente  curatas ,  testatur 
Athanasius  in  vita  ejus.  S.  Gregorius  lib.  iv. 
Dialogorum,  cap.  16.  affirmat  ipsum  Chri¬ 
stum  vere  apparuisse  S.  Tharsillae  amitae  suae 
paulo  ante  obitum;  et  realem,  non  imagina¬ 
riam  fuisse  visionem  probat  ex  immensa 
odoris  fragrantia,  quae  in  cubiculo  relicta 
est.  Et  ipsi  Gregorio  Dominum  humana  spe¬ 
cio  vere  apparuisse,  testatur  Joannes  Diaco¬ 
nus,  lib.  ii.  vitae  ipsius,  cap.  22.  aliaque  id 
genus  multa  ex  probatis  auctoribus  adduci 
possent  :  quae  si  quis  velit  omnia  negare, 
merito  impudentiae  ,  ac  temeritatis  argui 
posset.  Sed  praeter  coeteras  apparitiones  le¬ 
gatur  ea,  quam  fuse  narrat  S.  Paulinus  in 
epist.  ad  Macharium,  quae  sola  abunde  suf¬ 
ficit  testatissimum  efficere  id  quod  volumus. 
Hoc  argumentum  adversus  haereticos  hujus 
temporis,  qui  contendunt  ,  Christum  non 


descensurum  c  ccelo  nec  privatim,  nec  pu¬ 
blice  usque  ad  diem  judicii,  efficacissimum 
est :  absolute  autem  non  convincit,  quia  non 
est  improbabile  Christum  privatim  et  ad 
breve  tempus  descendisse  de  coelo  post  As¬ 
censionem. 

Tertium  argumentum  sumitur  a  testimo¬ 
niis  Patrum,  qui  rem  unam  in  pluribus  simul 
locis,  esse  posse  docent.  Ac  primum  Chrysos- 
tomus  lib.  m.  de  sacerd.  (ut  supra  citavimus) 
disertis  verbis  affirmat,  eumdem  Christum 
eodem  temporis  articulo,  et  sursum  in  coelo, 
cum  Patre  sedere,  et  in  terra  omnium  com¬ 
municantium  manibus  pertractari  :  et  non 
loqui  eum,  de  pertractatione  solum  in  sym¬ 
bolo,  patet,  quia  id  tribuit  miraculo.  Idem 
etiam  Chrysostomus,  et  cum  eo  Primasius, 
et  Anselmus ,  et  commentarius  Ambrosio 
adseriptus  in  cap.  x.  ad  Hebr.  idem  corpus 
Domini  in  multis  altaribus  simul  offerri  di¬ 
cunt,  nec  loquuntur  de  signo  corporis,  sed 
de  vero  corpore  (ut  supra  ostendi  lib.  n. 
cap.  31.)  Item  Cyrillus  lib.  xn.  inJoannem, 
cap.  32.  et  Theophylactus  in  cap.  xix. 
Joannis  ,  disertis  verbis  docent,  Christum 
per  carnem  suam  in  Eucharistia  perceptam 
sanctificare  animas  ,  et  corpora  omnium 
communicantium  in  toto  mundo,  et  esse  in 
omnibus  totum,  et  impartibilem.  Augustinus 
lib.  de  cura  pro  mortuis,  cap.  16.  proponit 
quaestionem,  utrum  cum  in  diversis  locis 
simul,  fiant  miracula  ad  memorias  alicujus 
Martyris,  sit  ipse  Martyr  praesens  uno  tem¬ 
pore  tam  multis  locis,  an  ista  fiant  ministerio 
Angelorum  :  ac  respondet,  quaestionem  esse 
supra  ingenii  vires. 

Ex  quo  intelligimus,  non  existimasse  Au¬ 
gustinum  impossibile  esse,  ut  una  res  sit  in 
diversis  locis ;  alioqui  non  dubitasset,  sed 
aperte  dixisset  (ut  Calvinistae  dicunt)  impli¬ 
care  contradictionem,  ut  sit  unum  aliquid  in 
diversis  locis  simul.  Prteterea  cap.  17.  re¬ 
fert  historiam  quamdam  S.  Joannis  monachi, 
qui  cum  ex  monasterio  suo  non  discessisset, 
apparuit  tamen  adhuc  vivens  in  somnis  cui¬ 
dam  alteri  longe  posito  :  ac  deinde  dicit  du¬ 
bium  esso,  an  spiritus  ejus  revera  fuisset  in 
utroque  loco,  an  id  esset  factum  alio  modo  : 
«  Si  ipse,  inquit,  interfuit  somnianti,  mira¬ 
bili  gratia  utique  id  potuit,  non  natura;  et 
Dei  munere,  non  propria  facultate  etc.  »  Ac 
denique  dicit  se,  si  cum  sancto  illo  monacho 
loqui  potuisset,  ab  eo  queesiturum  fuisse  so- 

lationem  utriusque  quaestionis,  et  verbis  ejus 
crediturum. 

Si  quis  objiciat,  aliam  esse  rationem  cor¬ 
porum,  aliam  spirituum  :  Augustinum  autem 
spiritibus  concedere,  ut  possint  esse  in  pluri¬ 
bus  locis  simul,  non  corporibus  :  is  facile  re¬ 
felli  poterit.  Nam  ratio,  cur  corpora  non  vi¬ 
deantur  posse  esse  in  pluribus  locis,  non  tam 
est  moles,  quam  unitas.  Non  enim  quaestio 
est,  anpossit  corpus  occupare  duo  loca;  nam 
corpus  Christi,  non  occupat  nisi  unum  locum 
ordinarie ;  in  Sacramento  enim  non  est  loca¬ 
liter,  nisi  ratione  dimensionum  panis.  Et  li¬ 
cet  enim  localiter  arbitramur  posse  unum 
corpus  esse  in  pluribus  locis,  et  id  probant 
exempla  allata  in  secundo  argumento  ;  ta¬ 
men  ad  mysterium  Eucharistiae  defenden¬ 
dum,  non  requiritur,  ut  unum  corpus  possit 
occupare,  seu  replere  plura  loca,  sed  satis 
est,  si  possit  quocumque  modo  esse  in  pluri¬ 
bus  locis. 

Ideo  autem  non  videtur  posse  esse,  quia 
non  potest  divelli  a  seipso,  et  videtur  neces¬ 
sario  debere  divelli,  ac  distrahi  a  se,  si  po¬ 
natur  in  variis  locis.  Quocirca  Petrus  Martyr 
cum  negat  idem  corpus  posse  esse  in  duobus 
locis,  rationem  reddit,  quia  geminaretur. 
Porro  ista  repugnantia,  quae  sumitur  ab' uni¬ 
tate  rei,  non  minus  invenitur  in  spiritu,  quam 
in  corpore,  utrumque  enim  est  unum,  et  a  se 
dividi  non  potest ;  quare  perinde  est  ut  in 
hac  quaestione  sive  de  corpore,  sive  de  spi¬ 
ritu  probetur. 

Quartum  argumentum  sumitur  ab  exemplis 
Dei,  et  animae  rationalis.  Deus  enim  cum  sit 
res  una,  et  simplicissima,  atque  indivisibilis; 
tamen  est  simul  in  infinitis  locis  :  est  enim 
praesens  totus  Deus  omnibus  rebus  creatis  : 
quod  certe  superat  captum  hominum  :  nec 
enim  possumus  cogitare  rem  unam  in  diver¬ 
sis  locis,  nisi  cogitemus ;  aut  loca  illa  fieri 
unum  locum,  aut  rem  unam  dividi  in  plures. 
Unde  Augustinus  in  epist.  3.  ad  Yolusianum 
de  hac  existentia  Dei  in  tot  locis  simul,  sic 
ait  :  «  Miratur  hoc  mens  humana,  et  quia 
non  capit,  fortasse  non  credit.  »  Pairi  ratione 
anima  rationalis  tota  est  in  qualibet  parte 
corporis ;  alioqui  enim  si  extenderetur  ad 
extensionem  corporis,  esset  materialis,  et  a 
corpore  penderet,  proinde  non  esset  immor¬ 
talis,  quod  cum  fide  Catholica  pugnat. 

Ad  hoc  argumentum  nihil  responderi  po¬ 
test,  nisi,  Deum,  et  animam  non  esse  in  di¬ 
versis  locis,  sed  in  uno  :  replet  enim  Deus 
totum  mundum,  quasi  unum  locum,  et  anima 

totum  corpus,  cujus  rei  signum  est,  quod  si 
separetur  unum  membrum  a  corpore  huma¬ 
no,  ineo  desinit  esse  anima,  quia  membrum 
illud  incipit  esse  corpus  aliud  perse  existens. 
At  non  magno  negotio  id  refellitur.  Nam  etsi 
non  possit  naturaliter  anima  esse  in  membro 
abscisso,  tamen  nulla  prorsus  ratio  fingi  po¬ 
test,  cur  non  possit  Deus  in  brachio  abscisso 
conservare  animam,  ut  ante  abscissionem 
erat.  Denique  posset  Deus  alium  mundum 
creare,  qui  istum,  qui  nunc  est,  nulla  ex 
parte  contingeret ;  et  in  eo  etiam  esset  Deus, 
sicut  in  isto,  ac  proinde  esset  in  locis  dissitis, 
ac  distantibus.  Constat  igitur  nullam  esse 
implicationem,  ut  res  sit  in  pluribus  locis. 

Quintum  argumentum  sumitur  a  mysteriis 
nostree  fidei ,  vel  difficilioribus ,  vel  reque 
difficilibus,  atque  hoc  est  de  quo  agimus. 
Primum  mysterium  Trinitatis  est  ,  quod 
etiam  Lutherani,  et  Calvinistae  admittunt,  in 
quo  unam  naturam  in  tribus  personis  reipsa 
verissime  distinctis  credimus,  quod  sane  mi¬ 
rabilius  est,  quam  ut  corpus  unum  sit  in  plu¬ 
ribus  locis.  Nam  sicut  hic  estrealis  distinctio 
locorum,  ita  ibi  personarum  :  sicut  hic  est 
unitas  corporis,  ita  ibi  unitas  naturae ;  sed 
mirabilius  est  mysterium  Trinitatis,  quia  na¬ 
tura  in  Trinitate  identificatur  realiter  ,  et 
formaliter  cum  singulis  personis,  corpus  au¬ 
tem  non  identificatur  ullo  modo  cum  locis. 
Si  ergo  potest  una  numero  natura  non  dis¬ 
trahi  a  seipsa,  licet  identificetur  cum  per¬ 
sonis  realiter  distinctis,  cur  non  facilius  po¬ 
terit  unum  corpus  conjungi  extrinsecus  cum 
distinctis  locis,  et  tamen  non  distrahi  a  seip¬ 
so  ? 

Secundum  est  mysterium  Incarnationis, 
in  quo  unam  hypostasim  in  duabus  naturis 
perfectis,  et  dissimillimis  confitemur.  Et  quia 
longe  major  unio  est  inter  hypostasim,  et 
naturam,  quam  inter  locatum  et  locum,  cum 
illa  intrinseca  et  substantialis,  h»c  extrin- 
seca,  et  accidentaria  sit :  profecto  recte  in¬ 
spicienti  mirabilius  videbitur  unam  esse  hy¬ 
postasim  in  duabus  naturis,  quam  unum  cor¬ 
pus  in  duobus  locis.  Adde,  quod  illa  hypo¬ 
stasis  identificatur  prorsus  realiter, et  forma¬ 
liter  cum  altera  naturarum,  id  est,  cum  na¬ 
tura  divina,  et  tamen  unitur  intime  cum  na¬ 
tura  humana,  quee  realiter,  et  formaliter  dif¬ 
fert  a  natura  divina.  Ex  quo  sequitur,  ut  sit 
plane  incomprehensibile,  quomodo  in  illa  u- 
nione,  vel  non  confundantur  naturee,  vel  non 
dividatur  hypostasis. 

Tertium  est  mysterium  resurrectionis  ruor- 

tuorum,  quod  ut  semper  philosophis  impos¬ 
sibile  visum  est,  ita  semper  a  fidelibus  certa 
fide  creditum  est,  et  nunc  etiam  a  Luthera- 
nis,  et  Calvinistis  creditur,  si  tamen  creditur. 
Porro  in  hoc  mysterio  id  maxime  difficile,  et 
mirabile  est,  ut  unum  et  idem  individuum 
bis  fiat.  Si  enim  bis  fit,  quomodo  non  du¬ 
plici  actione  ?  si  duplici  actione,  quomodo 
non  sunt  duo  ?  nam  effectus  per  se  ab  actio¬ 
ne  dependet,  ut  ejus  terminus.  Atque  id  ma¬ 
xime  cernitur  in  accidentibus,  quae  penitus 
perierunt,  et  tamen  eadem  numero  restituun¬ 
tur  a  Deo. 

Quartum  est  creatio,  et  annihilatio,  quse 
ab  omnibus  fidelibus  divina;  potentia;  conce¬ 
duntur,  licet  a  philosophis  rideantur,  et  con¬ 
tradictionem  implicare  credantur.  Nam  qui 
dicit  ex  nihilo  aliquid  fieri,  quod  est  creari, 
vel  ex  aliquo  nihil  fieri,  quod  est  annihilari, 
videtur  dicere,  nihil  esse  aliquid,  vel  aliquid 
esse  nihil.  Et  sane  superat  humanam  cogita¬ 
tionem,  quod  aliqua  res  nunc  existat,  quae 
paulo  ante  nihil  omnino  erat.  Quis  enim  con¬ 
cipiat,  unde  venerit  ?  unde  extracta  sit  ? 
unde  processerit  in  lucem,  si  nusquam  late¬ 
bat,  nisi  ipsum  nusquam  aliquid  sit  ?  Pari 
ratione  quis  intelligat  ex  aliquo  nihil  fieri, 
nisi  ipsum  nihil  sit  aliquid  ?  Et  tamen  ista 
credunt,  aut  credere  se  dicunt,  qui  nolunt 
credere  ea,  quae  sunt  faciliora ;  ut  unum  cor¬ 
pus  posse  a  Deo  poni  in  pluribus  locis. 

Quintum  mysterium  aeternitas  est.  Diffici¬ 
lius  enim  videtur,  ut  unum  instans  durationis 
simul  sit  in  diversis  temporibus,  sive  coexi- 
stat  diversis  temporibus,  quam  ut  unum  cor¬ 
pus  simul  sit  in  diversis  locis.  Tempora  enim 
fluunt,  et  impossibile  est  simul  manere  prae¬ 
teritum  et  futurum ;  at  loca  simul  permanent, 
licet  distincta,  et  separata  ab  invicem.  Jam 
aeternitas  est  unum  instans  durationis  non 
fluens,  et  proinde  coexistcns  toti  tempori 
praeterito,  et  futuro  :  et  tamen  nec  ipsu^i  in¬ 
stans  dividitur,  nec  tempora  confunduntur, 
quod  superat  plane  humanum  captum. 

Sextum  argumentum  sumitur  a  simili. 
Nam  potest  unus  locus  capere  duo  corpora 
sibi  adaequata  simul,  et  tamen,  neque  locus 
ille  dividitur  in  duo  loca,  neque  corpora  illa 
confunduntur  in  unum  corpus  ;  ergo  poterit 
etiam  unum  corpus  replere  duo  loca,  etiamsi 
nec  ipsum  corpus  dividatur  in  duo  corpora  , 
nec  loca  illa  conveniant  in  unum  locum. 

Consequentia  videtur  optima,  quia  ita  se 
habet  locatum  ad  locum,  sicut  locus  ad  loca¬ 
tum.  Antecedens  vero  certum  est  exemplis 


di  rinae  Scripturae  de  egressu  corporis  Christi 
ex  clauso  sepulchro,  et  aliis,  quse  in  sequenti 
difficultate  tractabuntur. 

Quidam  tamen  Catholici,  atque  in  eis  S. 
Thomas  in  iv.  dist.  44.  quaest.  2.  art.  2. 
quaest.  3.  existimant  non  posse  unum  corpus 
esse  in  duobus  locis  localiter,  sed  tantum 
sacramentaliter ;  et  ideo  negant  consequen¬ 
tiam  argumenti  adducti.  Et  rationem  hanc 
reddunt,  quia  unum  est  illud,  quod  est  indi¬ 
visum  in  se,  et  divisum  a  quocumque  alio  : 
ex  quibus  conditionibus,  prior,  nimirum  in¬ 
divisum  esse  in  se,  essentialis  est,  et  insepa¬ 
rabilis  :  posterior  autem  non,  nimirum  divi¬ 
sum  esse  a  quocumque  alio,  accidentaria  est, 
et  separabilis.  Cum  autem  duo  corpora  sunt 
in  uno  loco,  tollitur  tantum  posterior  condi¬ 
tio  unitatis,  ac  proinde  non  destruitur  uni¬ 
tatis  essentia  :  cum  vero  unum  corpus  poni¬ 
tur  in  diversis  locis,  tollitur  prior  conditio, 
ac  destruitur  tota  essentia  unitatis. 

Sed  haec  ratio,  pace  tanti  doctoris,  non 
videtur  solida.  Nam  duplex  est  indivisio  in 
se,  et  divisio  ab  aliis.  Una  respectu  loci,  quae 
extrinseca  est,  et  plane  accidentaria.  Altera 
respectu  rei  ipsius,  quae  intrinseca  est,  et  vel 
est  de  essentia,  vel  certe  proprietas  quaedam 
unitatis.  Jam  igitur,  quando  duo  corpora 
sunt  in  uno  loco,  non  tollitur  indivisio  a  se, 
nec  divisio  ab  aliis  intrinseca,  sed  extrinseca 
solum,  quae  est  respectu  loci.  Nam  licet  se 
penetrent  duo  corpora,  sunt  tamen  duo  di¬ 
versa,  et  distincta,  quoad  omnia  principia 
essentialia,  imo  etiam,  quoad  accidentalia  , 
excepto  situ.  Sic  etiam,  cum  unum  corpus 
est  in  diversis  locis,  non  tollitur  indivisio 
intrinseca,  sed  solum  extrinseca  respectu 
loci  :  nam  non  dividuntur  principia  intrin¬ 
seca,  quse  corpus  constituunt,  sed  solum  di¬ 
viduntur  situs,  sive  ubi  illius  corporis. 

Adde,  quod  si  non  posset  esse  unum  cor¬ 
pus  localiter  in  duobus  locis,  quia  dividere¬ 
tur  a  seipso,  profecto  nec  esse  posset  sacra¬ 
mentaliter,  eadem  ratione.  Licet  enim  esse 
alicubi  sacramentaliter,  non  dicat  esse  per 
loci  occupationem;  tamen  dicit  esse  per  rea- 
lem,  et  veram  praesentiam  in  pluribus  hostiis, 
sive  altaribus,  quae  realis  praesentia  in  tot  al¬ 
taribus,  et  non  in  locis  intermediis,  non  mi¬ 
nus  tollere  videretur  indivisionem  rei,  quam 
repletio  plurium  locorum.  Sed  jam  ad  solu¬ 
tionem  objectionum  veniamus. 

Solvuntur  objectiones ,  quibus  adversarii  pro¬ 
bare  conantur  implicare  contradictionem ,  ut 
unum  corpus  sit  in  pluribus  locis. 

Adversarii  multa  argumenta  proponunt 
ac  primum  ex  Scriptura,  et  Patribus  duo  ar¬ 
gumenta  proferunt.  Primo,  Calvinus  in  ult. 
admonit.  ad  Westphalum,  urget  illam  con¬ 
sequentiam  Angeli,  Matth.  ult.  Non  est  hic, 
surrexit  enim  (1) :  quse  consequentia  infirma 
esset,  si  posset  idem  corpus  esse  in  pluribus 
locis  :  posset  enim  discedere,  et  remanere. 

Secundo,  proferunt  ea  loca,  ubi  Deo  tan- 
quam  proprium  tribuitur,  ut  non  circum¬ 
scribatur  loco,  sed  ubique  sit :  Coelum,  et  ter¬ 
ram  ego  impleo ,  Hierem.  xxm.  (2)  Et  confir¬ 
mant  ex  Patribus,  qui  probant  Spiritum  san¬ 
ctum  esse  Deum,  quia  ubique  est,  juxta  il¬ 
lud  Psal.  cxxxvm.  Quo  ibo  a  Spiritu  tuo  (3)  ? 
Vide  Ambrosium  primo  libro  de  Spiritu 
sancto,  cap.  7.  Hieronymum  et  Cassiodorum 
in  Psalmum  citatum;  Augustinum  tertio  li¬ 
bro  contra  Maximinum  cap.  21  .  Basilium 
lib.  de  Spiritu  sancto,  cap.  22.  Didymumlib. 
i.  de  Spiritu  sancto ;Cyrillum lib.  vii.  Dialog. 
de  Trinit.  At  si  corpus  Christi  posset  esse  in 
multis  locis,  eadem  ratione  posset  esse  in 
omnibus,  et  tamen  non  esset  Deus  :  ergo  ra¬ 
tio  Patrum  nihil  concluderet.  Praeterea  Pa¬ 
tres,  qui  scripserunt  contra  Eutychetem , 
probant  humanam  Christi  naturam  non  esse 
confusam  cum  divina,  quia  divina  est  ubique, 
humana  autem  etiam  post  resurrectionem 
certo  loco  circumscribitur.  Vide  Theodore - 
tum  Dialogo  2.  et  3.  Vigilium  lib.  i.  et  iv. 
contra  Eutychetem,  et  Fulgentium  lib.  n.  ad 
Trasymundum,  cap.  17. 

Addit  Wiclef  apud  Waldensem  tom.  n.  c. 
72.  alium  locum  ex  Augustino  in  epist.  3.  ad 
Volusianum,  ubi  Augustinus  dicit,  nullum 
corpus  posse  esso  ubique  totum.  Posset  de¬ 
nique  addi  alius  locus  ex  lib.  20.  contra 
Faustum  cap.  ii.  ubi  sic  loquitur  Augustinus 
de  Christo  secundum  praesentiam  corpora¬ 
lem  :  «  Simul  et  in  sole,  et  luna,  et  in  cruce 
esse  non  posset.  » 

Respondeo  ad  locum  Scripturae  :  Non  est 
hic ,  surrexit  enim ;  duobus  modis.  Primo, 


consequentia  illa  Angeli  optima  est,  sed  si 
applicetur  (ut  applicanda  est)  ad  mentem  il¬ 
larum  sanctarum  mulierum,  cum  quibus  An¬ 
gelus  loquebatur  :  illae  enim  quaerebant  cor¬ 
pus  Domini  mortuum  in  sepulchro,  ut  illud 
ungerent.  Quare  cum  Angelus  ait  :  Non  est 
hic ,  sensus  est  :  Non  jacet  mortuus  in  sepul¬ 
chro,  ut  vos  creditis.  Et  id  probat,  cum  ad¬ 
dit  :  Surrexit  enim  ;  nec  enim  poterat  mor¬ 
tuus  jacere  si  resurrexerat. 

Secundo  ,  consequentia  illa  optima  est 
etiam  absolute,  sed  moraliter  loquendo,  ut 
Angelus  loquebatur,  non  metaphysice.  Nam 
moraliter  loquendo,  qui  resurgit  amortenon 
remanet  in  sepulchro,  sed  egreditur  :  sepul- 
chrurn  enim  est  locus  mortuorum,  non  vi¬ 
ventium  :  tamen  fieri  etiam  potest,  ut  aliquis 
vivens  in  sepulchro  jaceat,  si  velit.  Itaque 
moraliter  verissime  dixit  Angelus  :  Non  est 
hic ,  surrexit  enim  ;  quamquam  absolute  po¬ 
tuisset  ibi  esse  Christus,  licet  surrexisset. 
Simile  est  si  quis  dicat  :  Talis  homo  non  se¬ 
det  ad  mensam,  ccenatus  enim  est. 

Ad  alias  Scripturas,  et  testimonia  Patrum 
dico  duas  esse  differentias  inter  Deum,  et 
corpus  Chrfsti,  quod  pertinet  ad  existentiam 
in  loco.  Prima  est,  quod  Deas  roipsa,  ac  de 
facto  est  ubique  ;  corpus  Christi,  reipsa,  ac 
de  facto  non  est  ubique,  neque  unquam  erit, 
sed  uno  in  loco  est  localiter,  nimirum  in 
coelo  ;  in  multis,  sacram entaliter;  in  multis 
aliis  nullo  modo.  Et  hoc  sufficit  ad  salvanda 
argumenta  Patrum  de  Spiritus  sancti  divini¬ 
tate,  et  de  differentia  naturarum  in  Christo. 
Nam  si  solus  Deus  de  facto  est  ubique ;  certe 
Spiritus  sanctus  convincitur  Deus  esse,  quia 
est  ubique  et  Christi  humanitas  convincitur 
non  esse  confusa  cum  divinitate,  quia  non 
est  ubique.  Secunda  differentia  est ;  quod 
divinitas  non  solum  est  ubique,  sed  etiam 
non  potest  constringi  ad  unum  locum,  imo 
non  potest  non  esse  ubique  cum  sit  intrin¬ 
sece,  et  essentialiter  immensa.  At  Christi 
corpus  licet  possit  esse,  et  sit  per  Dei  poten¬ 
tiam  in  multis  locis,  tamen  potest  etiam  re¬ 
digi  ad  unum  solum  locum,  quemadmodum 
ante  Sacramenti  institutionem  in  uno  solo 
loco  erat;  et  post  mundi  consummationem 
in  uno  solo  loco  erit.  Et  hinc  habemus  argu¬ 
mentum  propositum  optime  concludere  con¬ 
tra  Ubiquistas,  sed  nihil  contra  Catholicos. 
Nam  Ubiquistce  docent,  Christi  corpus  per 
unionem  ad  Verbum  semper  reipsa,  et  de 


(1)  Mare.  XXVIII,  6.  —  (2)  Jerem.  XXIII,  24.  ~  (3)  Psal.  CXXXVIII,  7. 

facto  esse  ubique,  nec  posse  redigi  ad  unum 
locum.  Et  hoc  est,  quod  ex  professo  oppu¬ 
gnant,  Theodoretus,  Vigilius,  et  alii,  qui 
scribunt  contra  Eutychetem. 

Ad  locum  autem  ex  epistola  ad  Yolusia- 
num,  respondeo,  loqui  Augustinum  de  cor¬ 
pore  existente  in  loco  naturaliter,  id  est,  se¬ 
cundum  modum  natura*  sua;  convenientem. 
Omne  enim  corpus  quantum  est,  et  quia 
quantum  etiam  extensum  est,  ita  ut  major 
pars  majorem  locum,  et  minor  minorem  oc¬ 
cupet  :  et  implicat  plane  contradictionem, 
ut  corpus  extensum  maneat,  et  tamen  sit  to¬ 
tum  in  qualibet  parte.  Eodem  modo  in  lib. 
xx.  contra  Faustum,  loquitur  Augustinus  de 
corpore  Christi  :  Manichan  enim,  non  arbi¬ 
trabantur  Christum  esse  unum  hominem,  sed 
lucem  quamdam  expansam  per  solem,  lunam, 
et  omnia  alia  loca,  ut  ibidem  Augustinus  tes¬ 
tatur  ;  illum  autem,  qui  in  forma  humana 
crucifixus  fuit  a  Pilato,  dicebant  phantasma 
fuisse,  non  verum  hominem,  Quare  Augusti¬ 
nus  utitur  hoc  dilemmate  :  Si  Christus  est 
Spiritus  seu  phantasma,  crucifigi  non  potuit ; 
si  autem  est  corpus  expansum  per  solem, 
lunam,  et  alia  loca,  non  potuit  fotus  simul 
esse  in  sole,  et  in  luna,  et  in  cruce,  quia  cor¬ 
pus  expansum  per  tot  loca  non  potest  totum 
esse  in  singulis  locis.  Quod  si  Augustinus  lo¬ 
queretur  de  corpore  Christi,  ut  est  revera, 
et  non  secundum  sententiam  Manichteorum ; 
respondere  possemus,  eum  loqui  de  cor¬ 
pore,  secundum  ordinarium  cursum  naturas ; 
et  non  secundum  id,  quod  potest  in  illo  fa¬ 
cere  omnipotentia  Creatoris.  Nam  ibidem 
dicit,  spiritum  nullo  modo  pati  posse  in 
cruce ;  quod  necessario  intelligi  debet, 
secundum  ordinarium  cursum  natura) ; 
alioqui  Augustinus  pugnaret  secum  ;  quippe 
qui  lib.  21.  de  civit.  Dei,  c.  10.  scribit,  spi¬ 
ritum  pati  posse  ab  igne  corporeo  per  divi¬ 
nam  potentiam.  Et  certe  si  potest  alligari 
spiritus  igni  corporeo,  ut  ab  eo  recipiat  pce- 
nam  miris,  sed  veris  modis,  ut  Augustinus 
loquitur,  cur  non  posset  alligari  cruci,  et  ab 
ea  poenam  recipere  miris,  sed  veris  modis  ? 
sed  de  hoc  argumento  satis. 

Secundo,  afferunt  etiam  philosophicas 
/  rationes.  Ac  primum  Joannes  Wiclefus  illo 
argumento  utebatur  ;  non  potest  aliquid  si¬ 
mul  esse  in  duobus  temporibus  ;  ergo  nec  in 
duobus  locis. 

Secundo,  Calvinus,  et  Petrus  Martyr  ar¬ 
gumentantur  ab  unitate  rei ;  Si  unum  corpus 
sit  io  diversis  locis  simul,  erit  unum,  et  mul¬ 


ta.  Nam  non  continuatur  corpus  ut  est  in  al¬ 
tari,  cum  eodem,  ut  est  in  coelo  ;  ergo  divi¬ 
sum  est ;  ergo  non  unum  ;  et  tamen  ponitur 
esse  linum;  ergo  unum,  et  non  unum. 

Confirmatur  primo,  quia  si  ponatur  cor¬ 
pus  unum  in  pluribus  locis,  erit  in  loco,  et 
non  in  loco ;  nam  erit  in  loco,  imo  in  locis, 
ut  ipsi  ponimus,  et  tamen  non  erit  in  loco  : 
quia  omne,  quod  est  in  loco,  aut  circum¬ 
scribitur  loco,  aut  saltem  ita  continetur,  ut 
non  sit  alibi,  quod  Theologi  vocant  esse  in 
loco  definitive.  At  corpus  Christi  non  ita  est 
in  coelo,  aut  in  altari  aliquo,  ut  non  sit  etiam 
alibi ;  non  igitur  est  in  loco. 

Secundo,  quod  incipit  esse  alicubi,  ubi 
antea  non  erat,  aut  venit  eo  per  motum  loca¬ 
lem,  aut  ibi  generatum  est.  Sed  corpus 
Christi  non  venit  de  ca*lo  ad  altare  per  mo¬ 
tum  localem  :  quia  quod  movetur  localiter, 
deserit  unum  locum,  ut  acquirat  alium ; 
Christus  autem  nunquam  deserit  coelum, 
neque  generatur  in  altari ;  non  enim  potest 
id,  quod  est,  fieri :  non  ergo  potest  fieri,  ut 
sit  Christus  simul  in  coelo,  et  in  altari. 

Tertio,  sequuntur  multa)  contradictiones, 
si  idem  corpus  sit  in  pluribus  locis.  Nam  po¬ 
terit  esse  sursum  et  deorsum,  proinde  remo¬ 
tum,  et  non  remotum  ab  eodem  loco  :  item 
moveri,  et  quiescere,  accedere  ad  unum  lo¬ 
cum,  et  simul  ab  eo  recedere  :  item  poterit 
uno  in  loco  summe  calefieri,  in  altero  frige- 
fieri  :  vel  etiam  uno  in  loco  vulnerari,  et  oc¬ 
cidi,  in  altero  bene  valere  :  qua)  sunt  aper¬ 
tissime  repugnantia. 

Respondeo, [de  his  argumentis  rectissime 
dici  potest,  quod  ait  Augustinus  lib.  xxit. 
de  civit,  cap.  ii.  «  Ecce  qualibus  argumentis 
omnipotentiae  Dei  humana  contradicit  infir¬ 
mitas,  quam  possidet  vanitas.  »  Nam  quod 
una  res  non  possit  esse  in  duobus  tempori¬ 
bus,  non  nascitur  ex  ipsa  re,  sed  ex  tempo¬ 
ribus,  qua)  non  possunt  esse  simul,  cum  sem- 
per  fluant  :  unde  non  est  simile  in  locis, 
qua)  permanent.  Ad  illud  autem  de  unitate, 
jam  antea  responsum  est,  unitatem  essen¬ 
tialem  rei  non  pendere  ab  unitate  loci,  cum 
prius  sit  rem  esse  unam,  quam  esse  in  uno 
loco,  sed  pendere  ab  internis  suis  principiis. 
Itaque  imaginatio  quidem  non  potest  conci¬ 
pere  unum  corpus  in  diversis  locis,  sed  ratio 
tamen  judicare  potest,  si  sana  sit,  falli  ima¬ 
ginationem,  sicut  fallitur,  dum  Deum,  vel 
animam  non  potest  cogitare  in  diversis  locis, 
vel  duo  corpora  in  uno  loco. 

Ad  illud  de  continuatione  dico,  corpus 

Christi,  ut  est  in  altari,  non  continuari  cura 
corpore,  ut  est  in  coelo,  nec  tamen  esse  clis- 
continuum,  vel  divisum  ab  illo.  Nara  conti¬ 
nuari  et  dividi,  est  eorum,  quae  multa  sunt, 
sive  sint  tota  quasdam,  sive  partes  ejusdem. 
Corpus  autem,  ut  in  cusio,  et  in  altari,  non 
sunt  duo  tota,  nec  partes  ejusdem,  sed  idem 
omnino  totum. 

At,  inquies,  intercedunt  inulta  corpora  in¬ 
ter  corpus  Christi,  ut  in  coelo ,  et  ut  in  altari 
est :  ergo  discontinuum,  et  divisum,  est  a  seipso. 
Respondeo,  hoc  argumento  recte  probari, 
loca  ipsa  esse  discontinua,  nimirum  coelum, 
ct  terram,  et  per  hoc  etiam  corpus  Christi 
divisum  esse  a  se  respectu  loci,  sed  non  re¬ 
spectu  proprias  substantias,  sive  quantitatis, 
ut  supra  dictum  est. 

Ad  primam  confirmationem  respondere  S. 
Thomas  :  Corpus  Christi  esse  in  cocio  cir- 
cumscriptive,  in  Sacramento,  autem  non  esse 
in  loco,  nec  circumscriptive,  nec  definitive 
secundum  se,  tamen  ratione  dimensionum 
panis  esse  circumscriptive  in  omnibus  locis, 
ubi  sunt  hostiae  consecrata;. 

At  quia  nos  existimamus,  posse  corpus 
Christi  esse  in  pluribus  locis  etiam  loca¬ 
liter,  et  visibiliter ,  ideo  dicimus  corpus 
idem  posse  esse  circumscriptive,  et  etiam 
definitive  in  pluribus  locis.  Nam  ut  corpus 
sit  circumscriptive  in  aliquo  loco,  tantum 
requiritur,  ut  commensuretur  illi  loco  ;  ita 
ut  termini  loci  et  locati  sint  simul :  non  au¬ 
tem  requiritur  ut  non  sit  alibi,  tanquam  in 
alio  loco;  ex  hoc  servatur  in  prsesenti.  Nam 
corpus  Christi  in  coelo  commensuratur  loco 
suo,  quem  ibi  habet  ;  et  quando  simul  erat 
in  terra,  cum  videlicet  apparuit  Paulo,  com- 
mensurabatur  in  loco  suo,  quem  in  terra,  vel 
in  aere  habebat.  Itaque  in  utroque  erat  cir¬ 
cumscripti  ve. 

Dices,  si  corpus  aliquod  commensuretur 
loco  trium  cubitorum,  et  ponatur  in  duobus, 
vel  tribus  locis  aequalibus,  nonne  occupabit 
spatium  sex,  vel  novem  cubitorum?  Quomo¬ 
do  ergo  commensuratur,  et  circumscribitur 
loco  trium  cubitorum? 

Respondeo  :  dupliciter  potest  intelligi,  ut 
corpus  trium  cubitorum,  occupet  spatium 
novem  cubitorum.  Uno  modo,  quia  magni¬ 
tudo  talis  corporis  commensuretur  tali  loco, 
et  hoc  modo  fieri  non  potest,  ut  corpus  trium 
cubitorum,  occupet  spatium  novem  cubi¬ 
torum. 

Altero  modo,  ut  magnitudo  talis  corporis 
non  commensuretur,  nisi  loco  trium  cubito¬ 


rum,  tamen  eadem  magnitudo,  bis,  aut  ter 
ponatur  in  loco  :  et  hoc  fieri  posse  contendi¬ 
mus.  Idem  dici  potest  de  modo  existendi 
definitive.  Nam,  ut  aliquid  sit  definitive  in 
loco,  satis  est  si  definiatur  certo  quodam 
spatio,  ita  ut  in  toto  illo  sit,  et  non  in  ma¬ 
jori  ;  sive  sit  in  alio  loco  etiam  definitive,  sive 
non  :  et  hoc  modo  corpus  Domini  in  quali¬ 
bet  hostia  potest  dici  esse  definitive,  quia  est 
in  tanto  spatio,  quantum  occupat  hostia  con¬ 
secrata,  et  non  in  majori.  Quod  si  quis  con¬ 
tendat  esse  in  loco  tam  circumscriptive, 
quam  definitive,  id  requirere,  ut  res  nullo 
modo  sit  alibi ;  dicere  possumus  dari  tertium 
modum  existendi  in  loco,  nimirum  per  solam 
praesentiam,  quomodo  Deus  est  in  loco  :  et 
hoc  modo  esse  in  loco  ea  corpora,  quae  per 
divinam  potentiam  simul  sunt  in  variis - 
locis. 

Ad  Secundam  confirmationem  dico,  Do¬ 
mini  corpus  incipere  esse  in  altari,  ubi  antea 
non  erat :  non  per  generationem,  nec  per 
motum  localem,  sed  per  conversionem  panis 
in  ipsum.  Nec  desunt  exempla  similia.  Nam 
cum  homo  per  nutritionem  augetur,  anima 
rationalis  incipit  esse  in  materia  illa  allata, 
ubi  antea  non  erat,  et  tamen  non  produci¬ 
tur  anima  nova,  nec  movetur  localiter,  sed 
solum  incipit  informare  materiam  sibi  ad¬ 
junctam,  quam  non  informabat.  Et  contra, 
cum  membrum  aliquod  abscinditur,  anima 
desinit  ibi  esse,  et  tamen  non  perit,  nec  re¬ 
cedit  localiter  :  sic  etiam  Deus  cum  aliquid 
in  mundo  nascitur,  incipit  in  ea  re  osse,  ct 
cum  illud  perit  desinit  ibi  esse,  et  tamen  nec 
generatur,  aut  corrumpitur  Deus,  nec  loca¬ 
liter  accedit,  aut  recedit. 

Ad  tertiam  confirmationem  varie  Theologi 
respondent.  Alii  enim  existimant  ex  posi¬ 
tione  unius  corporis  in  diversis  locis,  multi¬ 
plicari  respectus,  non  autem  absoluta  ;  ut 
verbi  gratia,  dicunt  idem  corpus  in  ccelo,  et 
in  terra  existens,  habiturum  varias  relatio¬ 
nes,  ita  ut  dicatur  esse  propinquum  terra;, 
ut  est  hic,  quam  relationem  non  habebit,  ut 
est  in  ccelo,  et  contra.  At  si  hic  calefiat, 
etiam  ibi  erit  calidum  etc.  Alii  putant  etiam 
absoluta  multiplicari,  et  eousque  progre¬ 
diuntur,  ut  dicant  posse  cumdcm  hominem 
uno  in  loco  ebrium  esse,  in  alio  sitire ;  imo 
in  uno  mori,  in  altero  vivere. 

Sed  media  via  tutissima  esse  videtur.  Pro 
qua  intelligenda,  notandum  est,  unum  cor¬ 
pus  in  pluribus  locis  positum,  habere  unum 
esse  substantiale,  sed  multa  esso  localia.  Ex 

quo  fit,  ut  illa  omnia  multiplicari  debeant, 
quas  consequuntur  esse  locale  :  illa  autem 
non  multiplicentur,  quee  aliuncfe  proveniunt, 
quam  ex  esse  locali. 

Ac  primum  relationes  ad  loca  necessario 
multiplicabuntur  :  quia  cum  sit  corpus  vere 
in  pluribus  locis,  et  relatio  terminetur  ad 
ipsa  loca,  quas  plura  sunt,  non  potest  ipsa  re¬ 
latio  non  multiplicari.  Itaque  erit  idem  cor¬ 
pus  sursum  et  deorsum  ;  remotum,  et  pro¬ 
pinquum  ;  poterit  moveri  ad  locum,  et  quies¬ 
cere  in  alio  loco.  Neque  absurdum  est  in  eo¬ 
dem  subjecto  esse  contrarias  relationes,  cum 
insint  in  eo  subjecto  per  diversa  fundamen¬ 
ta,  aut  diversas  fundandi  rationes.  Nec  ta¬ 
men  implicatur  hic  ulla  contradictio. 

Nam  etsi  possit  dici  propinquum,  et  remo¬ 
tum  :  et  etiam  remotum,  et  non  remotum  : 
sed  sub  diversa  ratione,  ut  nimirum  est 
in  diversis  locis ;  illa  enim  dicuntur  contra¬ 
dicentia,  quse  conveniunt  uni  respectu  ejus¬ 
dem,  eodem  tempore,  loco,  modo  etc.  Ac  ne 
mirum  id  esse  videatur,  exemplum  afferre 
possumus  animas  humanse,  quee  cum  in  toto 
corpore,  et  in  quolibet  membro  sit  tota,  certe 
ut  est  in  capite,  est  remota  a  terra,  ut  est  in 
pedibus,  non  est  remota :  et  si  quis  unam 
manum  moveat,  altera  quiescente  ;  nonne 
etiam  anima  simul  movebitur,  et  quiescet  ? 
Hasc  igitur  de  relationibus  ita  se  habent. 

Idem  porro  judicium  esse  videtur  de  ac¬ 
tionibus,  quas  terminantur  ad  loca,  ut  si  ver¬ 
bi  gratia,  una  facula  ponatur  in  multis  locis, 
omnia  illa  simul  illustrabit,  et  si  applicentur 
in  omnibus  locis  combustibilia,  omnia  com¬ 
buret.  Itaque  posset  fieri  per  divinam  poten¬ 
tiam,  ut  una  facula  totum  mundum  illustra¬ 
ret,  si  poneretur  in  pluribus  locis.  Nam  cau¬ 
sa  cur  una  facula  posita  in  uno  loco  non  illu¬ 
minet  ea,  quee  procul  absunt,  est,  quia  illa 
non  sunt  intra  spheeram  activitatis  illius 
faculae. 

At  si  facula  ponatur  in  pluribus  locis,  jam 
erunt  illa  omnia  intra  spheeram  activitatis 
ejus,  nec  propterea  tamen  sequetur,  faculam 
illam  esse  soli  ecqualem,  aut  agere  ultra 
suam  virttftem ;  nam  ipsa  sua  virtute  non 
illuminat,  nisi  modicum  sibi  proportionatum, 
sol  autem  sua  virtute  illuminat  totum  orbem : 
sed  ex  positione  in  multis  locis  id  illi  faculee 
accedit,  ut  multas  habeat  sphseras  activitatis, 
omnes  tamen  exiguas,  et  sibi  proportionatas. 
Et  simile  est  omnino  de  corpore  trium  cubi¬ 
torum,  quod  (ut  supra  diximus)  occupare 
potest  spatium  sex,  et  novem  cubitorum, 


non  unica  extentione  sua,  sed  quia  soepius 
illa  extensio  ponitur  in  loco.  Atque  haec  dic¬ 
ta  sunt  de  actionibus  corporis  locati,  quse 
recipiuntur  in  ipsis  locis,  vel  aliis  extrinsecis 
corporibus. 

Contrarium  porra  judicium  esse  debet  de 
his,  quas  recipiuntur  in  corpore  locato  :  quas 
enim  recipiuntur  in  corpore,  sive  sint  actio¬ 
nes,  sive  qualitates,  sive  qusecumque  alia, 
non  multiplicantur,  quia  corpus  unum  est, 
non  multa.  Itaque  si  corpus  uno  in  loco  ca¬ 
lefiat,  etiam  in  alio  erit  calidum,  et  si  uno  in 
loco  sit  prope  ignem,  in  altero  prope  gla¬ 
ciem  ;  nec  summe  calefiet,  nec  summe  frige- 
fiet,  sed  eodem  modo  alterabitur,  atque  al¬ 
teraretur  si  in  eodem  loco  applicarentur 
ei  contraria  illa  agentia  :  et  si  uno  in  loco 
vulneretur,  aut  occidatur ;  in  altero  etiam 
vulneratum  apparebit,  et  morietur :  et  si  uno 
in  loco  comedat,  in  altero  non  esuriet,  etiamsi 
non  comedet,  quia  idem  est  corpus.  Sed  de 
his  satis  multa \dicta  sunt. 


CAPUT  V. 

Proponitur ,  et  explicatur  secunda  difficultas } 
quse  in  eo  posita  est ,  quod  corpus  non  occu¬ 
pet  locum. 

Antequam  ad  probationem  secundi  pro¬ 
nuntiati  veniamus,  duo  sunt  observanda. 
Primum  est,  duas  opiniones  particulares 
ialsas,  et  erroneas  excogitatas  fuisse  in  Scho¬ 
lis,  ob  hujus  mysterii  magnitudinem  ;  quas 
etiam  nonnullam  occasionem  dederunt  has- 
reticis  hujus  temporis,  argumenta  subti¬ 
liora  contra  veritatem  fidei  objiciendi.  Una 
fuit  Durandi  in  iv.  dist.  10.  qusest.  2.  qui 
probabile  esse  putavit  in  Eucharistia  sub¬ 
stantiam  corporis  Christi  esse  absque  magni¬ 
tudine  :  et  argumenta  fecit  ad  hoc  proban¬ 
dum,  quse  nunc  etiam  a  Sacramentariis  fiunt, 
ut  quod  de  essentia  magnitudinis  sit  occu¬ 
pare  locum,  et  alia,  quas  postea  afferemus. 
Altera  sententia  veterum  quorumdam,  quam 
sine  nomine  refert,  et  refellit  Albertus  in  iv. 
dist.  13.  art.  10.  et  quam  postea  secutus 
videtur  Okam  in  iv.  q.  4.  qui  dicunt  esse 
quidem  in  Eucharistia  magnitudinem  cor¬ 
poris  Christi,  quam  ipsi  a  substantia  distin- 
tingui  reipsa  non  putant,  sed  addunt,  ita 
penetrari  singulas  partes  cum  omnibus  aliis, 


CAPUT  V. 


ut  nulla  figura,  sit  in  corpore  Christi,  nec 
distinctio,  et  ordo  partium  corporis. 

At  sententia  communis  scholarum,  et  Ec  - 
clesise  est  in  Eucharistia  totum  Christum 
existere  cum  magnitudine,  et  omnibus  acci¬ 
dentibus,  excepta  relatione  ad  locum  coele¬ 
stem,  quam  habet,  ut  est  in  coelo,  et  iis,  qua) 
ad  existentiam  in  eo  loco  consequuntur  :  et 
contra  in  coelo  totum  Christum  existere  cum 
magnitudine,  et  omnibus  accidentibus,  ex¬ 
cepta  relatione  ad  species  panis^  quem  ha¬ 
bet,  ut  est  in  Eucharistia  :  et  praeterea  corpo¬ 
ris  Christi  partes,  et  membra  non  se  pene¬ 
trare,  sed  ita  distincta  esse  et  disposita  inter 
se,  ut  figuram,  et  ordinem  habeant  corpori 
humano  convenientem.  Ita  docent  Albertus, 
S.  Thomas,  Bonaventura,  Ricardus,  Scotiis, 
et  alii,  in  iv.  distinet.  10.  myst.  7.  artic.  2. 
et  alii.  Et  hanc  esse  doctrinam  Ecclesiae  du¬ 
bitari  non  potest.  Nam  Ecclesia  universa,  ut 
patet  ex  Concilio  Trident.  session.  xm  can. 
i.  non  solum  corpus,  etsanguinem,  sed  etiam 
animam,  et  divinitatem,  atque  adeo  totum 
Christum  in  Eucharistia  esse  docet.  Certum 
autem  est  animam,  et  Divinitatem  non  esse 
in  Eucharistia  ex  vi  consecrationis,  sed  ex 
naturali  concomitantia  ;  quia  ubi  est  unum, 
ibi  esse  necesse  est  quidquid  cum  illo  est  uni¬ 
tum.  At  magnitudo  et  figura,  unita  sunt  cor¬ 
pori  Christi,  et  quidem  naturaliter,  et  inse¬ 
parabiliter  ;  igitur  et  illa  adsunt. 

Preeterea  cum  Dominus  ait  :  Accipite ,  et 
comedite,  hoc  est  corpus  meum,  quod  pro  vo¬ 
bis  tradetur  (1),  idem  corpus  manducandum 
dedit,  quod  ad  mortem  tradendum  fuerat  se¬ 
quenti  die  :  ad  mortem  autem  non  fuerat 
tradedum  corpus  sine  magnitudine,  et  figu¬ 
ra,  et  aliis  accidentibus,  quas  in  ipsa  magni¬ 
tudine  fundatur. 

Ad  hasc,  in  Eucharistia  sub  specie  panis 
caro  Domini  proprie  continetur,  juxta  illud 
Joan.  vi.  Panis ,  qum  ego  dabo ,  caro  mea  est.  Et 
rursus  :  Caro  mea  vere  est  cibus.  Et  illud  Eccle¬ 
siasticum  :  « Verbum  caro  panem  verum 
verbo  carnem  efficit.  »  At  certe  substantia 
sine  quantitate,  et  complexione  quadam  ac¬ 
cidentium  caro  dici  non  potest. 

Denique  in  Eucharistia  non  sola  caro,  sed 
etiam  anima  continetur,  ut  supra  ex  Conci¬ 
lio  Tridentino  probatum  est.  Atqui  anima  in 
corpore  esse  nequit,  nisi  disposito,  et  orga- 
nizato  :  sine  quantitate  nulla  esse  potest  dispo¬ 

sitio,  nulla  organisatio  :  non  igitur  fieri 
potest,  ut  Durandi  opinio  cum  Ecclesia) 
doctrina  facile  concilietur.  Sed  haec  fusius 
tractanda  scholasticis  relinquimus. 

Secundo,  observandum  est,  ut  Ecclesia) 
sententia  planius  intelligatur,  magnitudini 
tria  quaedam  convenire,  quorum  unum  ex 
altero  sequitur.  Primum  est,  extensam  esse 
in  se,  et  partem  habere  extra  partem,  ac 
proinde  situm  quemdam  instrinsecum,  et  or¬ 
dinem,  ac  dispositionem  partium  ;  et  hoc 
primum  omnino  essentiale  magnitudini  est. 
Quid  enim  est  linea,  nisi  extensio  in  longitu¬ 
dinem?  quid  superficies,  nisi  extensio  in 
longitudinem,  et  latitudinem  ?  quid  corpus, 
nisi  extensio  in  longitudinem,  latitudinem, 
et  profunditatem  ?  Si  tollas  itaque  extensio¬ 
nem,  et  partes,  tolles  pariter  magnitudinem. 
Alterum  est,  coextendi  loco  seu  commensu- 
rari  loco,  et  habere  situm  extrinsecum  in 
ordine  ad  locum;  atque  hoc  posterius  est,  et 
ex  primo  sequitur,  et  ideo  separari  potest  ab 
illo.  Nam  supremum  coelum  revera  extensum 
est  in  seipso,  et  tamen  nullum  occupat  lo¬ 
cum,  cum  a  nullo  corpore  ambiatur.  Ter¬ 
tium  est,  extrudere  aliud  corpus  ex  loco, 
seu  non  pati  secum  aliam  magnitudinem  in 
loco  sibi  adeequato  :  et  hoc  est  posterius 
secundo,  et  ex  illo  sequitur.  Ideo  enim  cor¬ 
pus  unum  non  patitur  alterum  secum,  quia 
replet  totum  locum.  Quia  tamen  semper  po¬ 
sterius  per  Dei  potentiam  separari  potest  a 
priore,  ita  ut  maneat  prius  sine  posteriore  : 
non  contra,  quia  non  pendet  prius  a  poste¬ 
riore  :  inde  est,  quod  secundum  Catholicos, 
potest  unum  corpus  occupare  locum,  et  ta¬ 
men  non  expellere  aliud  ;  quse  dicitur  pro¬ 
prie  penetratio  corporum. 

His  notatis,  Catholicorum  communio  sen¬ 
tentia  est,  in  Sacramento  Eucharistiee  vere 
adesse  totam  magnitudinem  corporis  Christi, 
sed  habere  primam  conditionem,  qua)  (ut 
diximus)essentialisest,  non  autem  secundam, 
et  tertiam,  qua)  saparabiles  sunt.  Et  quam¬ 
vis  in  Sacramento,  nulla  sit  proprie  corpo¬ 
rum  penetrario,  cum  desit  secunda  condi¬ 
tio  :  tamen  existimamus  posse  etiam  per  Dei 
potentiam  dari  penetrationem,  ita  ut, corpus 
aliquod  habeat  primam,  et  secundam  con¬ 
ditionem  sine  tertia.  Qua)  quia  adversariis 
impossibilia  videntur,  nunc  ea  probare 
aggredimur  a  duplici  argumentorum  genere. 


(1)1  Cor.  XI,  24,  —  (2)  Joan.  VI.  52  ct  56. 

Ut 

Quorum  alterum  sumitur  ab  omnipotentia 
Dei,  quam  Scriptura)  praedicant.  Alterum 
ab  exemplis,  tum  a  Scriptura,  tum  aliunde 
petitis. 


CAPUT  VI. 

Posse  corpus  alicubi  esse  ,  et  locum  non 
occupare . 

Primum  igitur  argumentum  sumitur  ab 
illis  Scripturis,  quae  dicunt  esse  apud  Deum 
omnia  possibilia,  Matth.  xix,  Mare,  xiv,  Lue. 
i.  Porro  inter  illa  omnia  esse  etiam  id,  de 
quo  nunc  agimus,  probari  potest  ex  princi¬ 
piis  adversariornm,  ut  supra  fecimus  in  pro¬ 
bando  alio  Catholicorum  pronunciato.  Yide 
caput  tertium. 

Sed  pimter  ea  probatur  ex  ipsa  rei  natura. 
Convenit  enim  inter  nos,  non  debere  excipi 
ab  eorum  numero,  quae  Deus  potest  facere, 
nisi  ea,  quae  implicant  contradictionem. 
Corpus  autem  esse  alicubi,  et  non  occupare 
locum,  vel  occupare,  et  non  expellere  alte¬ 
rum,  nullam  implicat  contradictionem.  Nam, 
id  est  implicare,  repugnare  essentiae  :  non 
autem  repugnat  essentiae  magnitudinis,  non 
occupare  locum,  aut  non  expellere  alterum 
corpus.  Id  quod  probatur  primo,  quia  occu¬ 
pare  locum,  est  quid  posterius  ipsa  magni¬ 
tudine  ;  prius  enim  res  in  se  magna  est,  et 
apta  replere  locum,  deinde  replet  locum. 
Nihil  autem  posterius  est  de  essentia  prio¬ 
ris  :  essentiae  enim  in  indivisibili  consistunt. 
Secundo,  potest  magnitudo  intelligi,  atque 
etiam  definiri  sine  loco,  sive  repletione  loci  : 
imo  nemo  hactenus  in  definitione  magnitu¬ 
dinis  posuit  locum.  Et  quod  majus  est,  po¬ 
test  esse  sine  loco,  ut  patet  de  ultima  sphae¬ 
ra,  et  de  corporibus,  quae  sine  dubio  a  Deo 
collocari  possent  supra  convexum  ultimae 
sphaerae  :  non  igitur  de  essentia  magnitudi¬ 
nis  est  occupare  locum.  Tertio,  officium,  seu 
functio  non  est  de  essentia  ullius  rei  cre  ita) : 
solum  enim  in  Deo,  qui  infinitus,  et  simplicis¬ 
simus  est,  idem  est  esse,  et  agere.  At  replere 
locum,  et  expellere  alia  corpora,  et  officium 
magnitudinis,  et  functio  quaedam  externa  : 
non  igitur  ad  essentiam  pertinet.  Quarto,  ita 
se  habet  moles,  seu  extensio  ad  magnitudi¬ 
nem,  ut  se  habet  gravitas  ad  corpus  grave. 


Nam  ut  magnitudo  sua  mole  replet  locum, 
et  aliud  corpus  extrudit  :  ita  corpus  grave, 
sua  gravitate  ponderat,  et  alia  corpora  de¬ 
primit.  At  non  est  de  essentia  gravis  ponde¬ 
rare,  ut  patet,  quia  in  priori  regione  aqua, 
et  aer  non  ponderat :  igitur  neque  est  de 
essentia  magnitudinis  replere. 

Alterum  argumentum  sumitur  ab  exem¬ 
plis  divina)  Scriptura).  Primum  exemplum 
est  Matth.  xix,  Marci  x,  Luca)  xvm  :  Faci¬ 
lius  est  camelum  per  foramen  acus  transire, 
quam  divitem  intrare  in  regnum  caelorum.  Et 
cum  Apostoli  dicerent  :  Quis  ergo  poterit  sal¬ 
vus  fieri  ?  Respondit  Dominus  /  Hoc  apud 
homines  impossibile  est,  apud  Deum  omnia 
possibilia  sunt  (1).  Ubi  Dominus,  cum  dicit, 
possibile  esse  Deo,  id  quod  difficilius  est, 
significat  esse  etiam  possibile  id,  quod  faci¬ 
lius  est:  facilius  autem  esse  dicit,  ut  transeat 
camelus  per  foramen  acus :  igitur  hoe  Deo 
possibile  esse  voluit.  At  non  potest  camelus 
transire  per  foramen  acus,  nisi  locum  non 
occupando  :  alioqui  majus  esset  minus  suo 
minore. 

Et  praeterea  quomodocumque  hoc  fiat, 
certe  non  minus  repugnare  videtur  rationi, 
ut  camelus  intret  per  foramen  acus,  quam 
ut  corpus  Christi  contineatur  in  parva  specie 
panis  :  imo  minor  est  proportio  foraminis 
acus  ad  camelum,  quam  hostiae  consecratae  ad 
corpus  Domini,  nisi  quis  dicat  per  camelum 
non  intelligi  illud  magnum  animal  quod  came¬ 
lum  vocamus,  sed  funem  nauticum;  ut  quos¬ 
dam  sensisse  testatur  Theophyl.  in  cap.  xix 
Matttb.  Sed  tum  erit  quidem  minor  proportio 
corporis  Domini  ad  hostiam  consecratam, 
quam  cameli  ad  foramen  acus  :  tamen  etiam 
hoc  erit  hominibus  impossibile,  ut  Dominus 
dicit, et  ut  experientia  docet.  Quis  enim  intcl- 
ligat,  qua  ratione  possit  crassissimus  funis, 
quales  nautici  sunt,  per  foramen  acus  transire. 

Adde,  quod  expositio  communis  Patrum 
animal  gibbosum,  non  funem  nauticum  in- 
telligit.  Yide  Origenem,  Hieronymum,  Hila¬ 
rium,  et  Chrysostomum  in  Matthaeum  :  Am¬ 
brosium  in  Lucam,  et  Augustinum  lib.  Ii. 
qusest.  Evangelic.  qurest.  47.  Adde  etiam, 
quod  funis  nauticus  grsece  scribitur  per  iota 
xagtAo?,  ut  est  apud  Suidam,  in  Evangelio 
autem  scribitur  percta  xdpv]7o?,  qua  voce  non 
funem,  sed  animal  Graeci  intelligunt. 

Quod  autem  quidam  dicunt,  per  foramen 
acus  intelligi  portam  quamdam  angustam 


(I)  Matth.  XIX,  21 ;  Mare.  X,25;  Luc.  XVIil,  25  ct  scrp  —  (2)  Lue.  XVIII,  27. 

Ilierosolymavper  quam  cameli  intrare  non 

poterant  onusti,  nisi  magno  labore  genua 
flecterent,  (quam  sententiam  Gajetanus  etiam 
approbavit)  non  solum  fabulosum  est,  et 
sineullo  fundamento  assertum  ;  nec  solum 
Patribus  omnibus  repugnat,  sed  etiam  verbis 
Domini  adversatur,  dicentis  Luc.  x  vm  :  Qux 
impossibilia  sunt  apud  homines,  possibilia  sunt 
apud  Deum.  Quo  modo  enim  ista  impos¬ 
sibilia  sunt  apud  homines,  si  poterat  arte 
humana  fieri,  ut  cameli  genua  flecterent,  et 
intrarent  ? 

Ex  eodem  refellitur,  quod  Pelagiani  dice¬ 
bant  apud  Augustinum  epistol.  89,  quaest.  4. 
verba  Domini  esse  intelligenda  in  sensu  di¬ 
viso,  non  in  sensu  composito  ;  ita  ut  impos¬ 
sibile  sit  divitem,  si  maneat  dives,  ingredi 
in  regnum  coelorum,  non  autem  si  abjectis 
divitiis  desinat  esse  dives  :  et  eodem  modo 
impossibile  sit  camelum,  si  maneat  camelus, 
transire  foramen  acus,  non  autem  si  exte¬ 
nuetur  ad  fili  subtilitatem.  Haec,  inquam, 
refelluntur  ex  eodem  fundamento.  Nam  non 
est  impossibile  apud  homines,  ut  camelus 
transeat  per  foramen  acus,  si  desinat  esse 
camelus,  et  convertatur  in  subtilissimum  fi¬ 
lum.  Quare  Augustinus  epistol.  89.  quaest.  4. 
recte  docet,  posse  hominem  divitem,  etiamsi 
non  desinat  esse  dives,  per  Dei  gratiam,  et 
potentiam  ingredi  in  regnum  coelorum  ;  licet 
sine  gratia  Dei  solis  viribus  naturae  non  solum 
impossibile  sit,  sed  etiam  valde  impossibile : 
omnibus  enim  hominibus  impossibile  est 
sine  gratia  Dei  salvari,  sed  multo  magis  di¬ 
vitibus,  quam  pauperibus.  Idem  etiam  Augu¬ 
stinus  lib.  de  spiritu  et  littera  cap.  i.  aperte 
dicit,  posse  camelum  per  Dei  potentiam 
transire  per  foramem  acus,  licet  id  nun¬ 
quam  sit  factum,  et  nunquam  fortasse  futu¬ 
rum.  Quod  idem  affirmat  Gregorius  Nazian- 
zenus  lib.  4.  de  Theologia,  et  Origenes  in 
cap.  xix.  Matth.  ubi  dicit,  quomodo  id  fieri 
possit,  soli  Deo  esse  notum. 

Alterum  exemplum  Scripturse  est  Joan. 
20.  ubi  Evangelista  scribit,  Christum  venisse 
ad  discipulos,  cum  fores  essent  clausae  ;  et 
rursus  post  dies  octo  iterum  ad  eos  intrasse 
januis  clausis.  Ex  quo  necesse  est,  ut  corpus 
Christi,  vel  non  occupaverit  locum,  cum 
transivit  per  januas  clausas,  vel  se  cum  alio 
corpore  penetraverit :  quorum  utrumque  est 
impossibile  viribus  creatis,  et  intelligentiam 
nostram  superat. 

Hunc  tamen  locum  depravare  sernper  lue-, 
rctici  conati  sunt.  Nam  et  Bercngariani,  teste' 
Tom.  IV. 


Guitinundo  lib.  m,  negabant,  Christum  in¬ 
trasse  januis  clausis  :  et  nostro  tempore 
Joan.  QEcolampadius  Christum  intrasse  vo¬ 
luit  per  fenestram,  aut  alium  aditum,  cum 
fores  essent  clausae,  nec  eas  penetrare  pos¬ 
set  ;  quod  accepisse  videtur  a  Durando  in  iv 
dist.  44.  quaest.  6.  qui  satis  temere  singu¬ 
lares  suas  opiniones  in  medium  adducit. 
Joan.  Calvinus  lib.  iv  Instit.  cap.  17.  §.  29. 
dicit,  Christum  divina  virtute  sibi  aditum 
patefecisse  :  atque  id  ipsum  clarius  expli¬ 
cans  in  ultima  admonit.  ad  Wesphalum  di¬ 
cit,  Christum  intrasse  januis  clausis  secun¬ 
dum  Evangelium,  quia  non  expectavit,  donec 
Apostoli  aperirent, sedipse  sua  virtute  ostium 
aperuit,  vel  etiam  in  nihilum  redegit,  et 
continuo  restituit.  Petrus  autem  Martyr  lib. 
cont.  Gardinerum  object.  11.  et  12,  dicit, 
Christum  intrasse  per  aditum  patefactum, 
sive  rarefecerit  Dominus  portas  illas,  sive 
etiam  cedere  j  usserit. 

At  lue  sunt  merae  corruptela),  et  depra¬ 
vationes  Evangelii.  Nam  in  primis  Evange¬ 
lista  Joannes  miraculorum  Domini  dilige n- 
tissimus  enarrator,  et  qui  alioqui  non  solet 
verba  sine  causa  multiplicare,  magno  studio 
addere  curavit  :  Januis  clausis,  idque  non 
semel,  sed  bis.  At  si  per  fenestram  intravit 
Dominus,  aut  aditu  quocumque  modo  pate¬ 
facto,  nullum  erit  miraculum  intrare  januis 
clausis. 

Deinde  Lucas  cap.  24.  eamdem  appari¬ 
tionem  narrans,  dicit,  Dominum  repente 
constitisse  in  medio  Apostolorum,  et  pro- 
pterea spiritum  esse  putatum  :  qua)  certe  in¬ 
dicant,  Dominum  nullo  strepitu  facto,  sed 
tota  domo  immota  manente  comparuisse. 

Praeterea,  Patres  communi  consensu  agno¬ 
scunt  miraculum  in  eo,  quod  Dominus  cor¬ 
pus  suum  solidum  per  aliud  solidum  intro¬ 
duxerit.  Vide  Chrysostomum,  Cyrillum, 
Augustinum,  Euthymium,  Theophylactum, 
in  hunc  locum  Joannis.  Et  praeterea  Justi¬ 
num  quaest.  117.  ad  orthodoxos.  Ambrosium 
in  cap.  ult.  Lucae.  Amphilochium  apud 
Theodoretum  in  secundo  dialogo.  Ephipha- 
nium  haeres.  64.  Hieronymum  in  epist.  ad 
Pammachium  de  erroribus  Joan.  Hieroso¬ 
lymitani.  Leonem  epist.  10.  ad  Flavianum. 
Gregorium  hom.  26.  in  Evangelia.  Bernar- 
dum  scr.  i.  de  resurrecti  et  praeter  cceteros 
Hilarium  lib.  3.  de  Trinit.  ubi  videtur  pro¬ 
vidisse  impudentiam  nostri  temporis  haero- 
ticorum  :  «  Integra,  inquit,  sunt  omnia,  et 
obserata,  sed  eccc  assistit  medius,  cui  per 

virtutem  suam  universa  sunt  pervia.  Nihil 
caedit  ex  solido,  neque  per  naturam  suam 
aliquid  tanquam  lapsu  insensibili,  ligna  et 
lapides  amittunt.  Corpus  Domini  a  sese  non 
deficit,  ut  sese  resumat  ex  nihilo  ;  et  unde 
qui  assistit,  in  medio  est?  Caedit  ad  haec  et 
sensus,  et  sermo,  et  extra  rationem  huma¬ 
nam  est  veritas  facti.  Idcirco  ergo,  ut  de  na¬ 
tivitate  Domini  fallimur,  ita  et  de  ingressu 
Domini  mentiamur  :  dicamus  factum  non 
fuisse,  quia  intelligentiam  facti  non  appre¬ 
hendimus,  et  cessante  sensu  nostro,  facti  ip¬ 
sius  cesset  effectus.  Sed  mendacium  nostrum 
facti  ipsius  fides  vincit.  Assistit  Dominus 
clausa  domo  in  medio  discipulorum,  et  Filius 
est  natus  ex  Patre.  » 

Adde,  quod  Patres  maximam  habuerunt 
occasionem  negandi,  Christum  intrasse  per 
januas  clausas.  Nam  Marcionistee, Valentinia¬ 
ni,  Origenistae,  et  alii,  qui  negabant  veram 
corporis  resurrectionem,  ex  hoc  loco  argu¬ 
mentabantur;  ut  patet  exCyrillo,  Epiphanio, 
Hieronymo  locis  citatis  :  non  videtur  enim 
verum  corpus  esse  posse,  quod  januis  clausis 
intrare  potest.  Huic  autem  objectioni  facilli¬ 
me  occurrere  possent  Patres,  si  dixissent, 
Christum,  intrasse  per  fenestras,  aut  per  ja¬ 
nuam  a  se  antea  patefactam,  vel  annihila- 
tam :  et  tamen  nulli  unquam  ante  Berengarii 
tempora  ista  solutio  venit  in  mentem  ;  imo 
contra  potius,  ex  hoc  principio  tanquam  cer¬ 
tissimo  et  explorato  probabant  alia  dogmata. 
Nam  Hilarius  loco  notato  probat,  non  esse 
impossibile  Deum  Filium  ex  Patre  generari 
sine  ulla  substantia}  paternae  diminutione, 
quandoquidem  corpus  Christi  potuit  ingredi 
per  clausas  januas  sineulla  besione,  vel  sua, 
vel  januae. 

Tertium  exemplum  est  de  Domini  nativi¬ 
tate  :  Exivisse  enim  Dominum  de  utero  Ma¬ 
tris  clauso,  inviolata  videlicet  manente  inte¬ 
gritate  carnis,  colligitur  ex  verbo  Dei,  et  a 
Patribus  disertis  verbis  asseritur.  Nam  B. 
Mariae  virginitas  in  partu,  habetur  in  sym¬ 
bolo  Apostolico  :  Natus  ex  Maria  Virgine. 
Symbolum  autem  Apostolorum,  verbum  Dei 
esse  non  scriptum  Catholici  omnes  fatentur, 
et  haeretici  nostri  temporis  non  solent  aperte 
symbolumillud  rejicere.  Et  haec  veritas  sym¬ 
boli  exilia  Scriptura  colligitur Isai.  vn  :  Ecce 
virgo  concipiet,  et  pariet  Filium  (1),  ubi  dicitur 
non  solum  Virgo  conceptura,  sed  etiam  Virgo 
paritura  .  Ezech.  xliv,  describitur  porta 


quaedam  clausa,  per  quam  solus  Dominus 
intrat,  quam  portam,  uterum  semper  clau¬ 
sum  Virginis  Deiparae  esse  docent,  Ambro¬ 
sius  lib.  de  Instit.  Virg.  cap.  7.  et  Hieronymus 
in  comment.  hujus  loci.  Praeterea  Jovinianus 
hoc  nomine  inter  haereticos  ponitur  a  Siri- 
cio,  et  Ambrosio  in  epistolis,  quae  sunt  apud 
Ambrosium  80  et  81.  et  Augustinum  lib.  de 
haeres,  cap.  82,  quod  asseruerit,  B.  Mariam 
pariendo  fuisse  corruptam. 

Idem  Augustinus  lib.  xxii.  Civitat.  cap.  8. 
hoc  ipsum  probat  alio  simili  miraculo,  quod 
tempore  ipsius  accidit  :  scribit  enim  femi¬ 
nam  quamdam  nobilissimam  nomine  Petro¬ 
niam  accepisse  a  quodam  Judaeo  annulum 
in  quo  esset  lapis  quidam  utilis  ad  sanandum 
morbum  nescio  quem,  quo  illa  vexabatur  ; 
fuisse  autem  annulum  illum  capillario  vin¬ 
culo  involutum,  ac  diligentissime  alligatum  ; 
sed  cum  illa  iret  ad  memoriam  S.  Stephani 
primi  Martyris,  apud  quem  vere  curanda 
erat,  ne  tribueretur  virtus  miraculi  alliga¬ 
turae  judaicae,  repente  annulum  illum  ante 
pedes  mulieris  astitisse  illaesum,  illaeso  etiam 
vinculo,  et  undique  diligentissime  clauso. 
De  hoc  miraculo  sic  loquitur  Augustinus  : 
oNon  credunt  hoc,  qui  etiam  Dominum  Jesum 
per  integra  virginalia  Matris  enixum,  et  ad 
discipulos  suos  januis  clausis  ingressum  fuisse 
non  credunt.  Sed  hoc  certe  quaerant,  et  si 
verum  invenerint,  illa  credant.  Clarissima 
femina  est,  nobiliter  nata,  nobiliter  nupta, 
Carthagine  habitat ;  ampla  civitas,  ampla  per¬ 
sona,  rem  quaerentes  latere  non  sinunt.  Mar¬ 
tyr  certe,  quo  impetrante  illa  sanata  est,  in 
filium  permanentis  Virginis  credidit,  in  eum, 
qui  ostiis  clausis  ad  discipulos  ingressus  est, 
credidit  »  Idem  B.  Augustinus  in  epist.  3. 
ad  Volusianum  de  utroque  isto  miraculo  dis¬ 
serens,  id  est,  de  ingressu  ad  discipulos  ostiis 
clausis,  dicit  in  hujusmodi  operibus  totam 
rationem  facti,  esse  potentiam  facientis.  Idem 
communi  consensu  docent  alii  Patres,  qui 
etiam  conjungunt  haec  duo  miracula,  ut  Gre¬ 
go  rius  Nazianzenus  in  Tragoedia  :  Christus 
patiens,  Theodoretus  Dialogo  2.  Hieronymus 
in  Apolog.  pro  libris  contra  Jovinianum. 
Maximus  hom.  2.  de  Natali  Domini.  Grego - 
rius  hom.  26.  in  Evan  gei.  Fulgentius  in 
serm.  de  laudibus  B.  Mariae,  et  Bernardus 
serm.  i.  deresurrect.  Domini. 

Pudet  jam  referre  quid  ad  haec  Durandus, 
vel  Beza  respondeant.  Ille  enim  in  iv.  dist. 


(1)  lsai.  VII,  14. 

44,  quscst.  6.  dicit,  integra  quidem  fuisse 
claustra  pudoris,  sed  tamen  dilatatos  a  Deo 
fuisse  naturales  meatus,  ac  per  eos  libere 
Christum  exivisse.  Iste  autem  in  libro  de  om- 
niprcesentia  carnis  Christi  contra  Brentium 
ultra  medium,  audat  dicere,  Virginis  uterum 
revulsum,  et  apertum  Christo  egredientc, 
sed  continuo  divina  virtute  coaluisse  partes 
uteri,  ut  etiam  post  partum  Virgo  dici  pos¬ 
set. 

At  qusero  primum,  undenam  ista  didice¬ 
rint  ?  nec  enim  Scripturam,  aut  Patrem  ul¬ 
lum  proferent.  Deinde,  si  dilatati  sunt  mea¬ 
tus,  non  peperit  Virgo  sine  dolore  :  dolor 
enim  parturientium  in  sola  illa  dilatatione 
consistit.  Imo  (  si  verum  diceret  Beza)  supra 
omnes  mulieres  B.  Virgo  dolorem  experta 
esset:  gravius  enim  sentitur  carnis  revulsio, 
quam  dilatatio.  At  ne  Mahumetani  quidem 
admitterent,  B.  Virginem  cum  dolore  pepe- 
risse.  Braderea,  si  ita  esset,  ut  isti  dicunt, 
B.  Maria  non  fuisset  virgo  in  partu,  quia 
Virginem  esse  in  partu,  nihil  aliud  signifi¬ 
care  potest,  quam  in  ipsa  actione  pariendi 
inviolatum,  ilhesumquc  uterum  permanere. 
At  hoc  negant  isti,  ut  olim  negabat  Jovinia- 
nus.  Nam  quod  Durandus  ait,  inviolatam 
mansisse  carnis  integritatem,  et  solum  mea¬ 
tus  dilatatos,  juxta  doctrinam  peritissimo- 
rum  medicorum,  implicat  contradictionem. 
Nam,  ut  Joannes  Fernelius  docet,  in  i.  lib. 
de  partium  corporis  humani  descript.  cap.  7. 
integritatis  virginalis  amissio  non  infractione 
membranee  alicujus  consistit,  sed  in  sola  di¬ 
latatione  partium  conjunctarum,  seu  conti¬ 
guarum.  Verum  nec  post  partum  Virgo 
mansisset.  Nam  virginitas  carnis  semel  amissa 
reparari  nequit,  ut  recte  ait  Hieronymus  in 
epistola  ad  Eustochium  de  custodia  virginita¬ 
tis.  Nam  etiamsi  possint  iterum  conjungi  par¬ 
tes  revulsee,  tamen  fieri  nequit,  quin  revulsas 
fuerint,  si  revulsee  fuerunt.  Atqui  esse  Virgi¬ 
nem,  est  nunquam  fuisse  corruptum. 

Sed  objicit  Beza  Ambrosium,  etalios  quos¬ 
dam  Patres,  qui  dicunt,  Christum  aperuisse 
uterum  Matris  cum  natus  est.  Sic  enim  scri¬ 
psit  Ambrosius  lib.  n.  in  Luc.  cap.  7  :  «  Qui 
vulvam  sanctificavit  alienam,  ut  nasceretur 
Propheta,  hic  est,  qui  aperuit  matris  suas 
vulvam,  ut  immaculatus  exiret»  .  Similia 
habet  Origenes,  hom.  14.  in  Lucam,  et  Ter¬ 
tullianus  in  lib.  de  carne  Christi. 

Ac  de  Tertulliano  quidem  ambiguum  est, 
quid  sibi  voluerit,  nec  magni  facienda  est 
ejus  auctoritas,  cum  contradicit  aliis  Patri¬ 


bus,  cum  constet  eum  (ut  Hieronymus  loqui¬ 
tur)  hominem  Ecclesirc  non  fuisse. De  Origene, 
et  Ambrosio,  facilis  solutio  est :  id  enim  so¬ 
lum  docent,  Christum  sua  virtute,  non  auxi¬ 
lio  obstetricum,  vel  alia  humana  opera  de 
utero  egressum,  sed  ipsum  sibi  aperuisse 
aditum.  Porro  aperuisse  sibi  aditum  per 
clausum  uterum,  non  eum  dividendo,  sed 
mirabiliter  penetrando,  docet  idem  Ambro¬ 
sius  locis  supra  citatis.  Sic  enim  ait  in  lib. 
de  Instit.  Virgin,  cap.  7.  «Quae  est  haic  por¬ 
ta,  nisi  Maria,  ideo  clausa,  quia  virgo  ?  Porta 
igitur  Maria,  per  quam  Christus,  intravit  in 
hunc  mundum,  quando  virginali  fusus  est 
partu,  et  genitalia  virginitatis  claustra  non 
solvit.  Mansit  intemeratum  septum  pudoris, 
et  inviolata  integritatis  duravere  signacula, 
cum  exiret  ex  Virgine,  cujus  altitudinem 
mundus  sustinere  non  potest  » .  Et  cap.  8  : 
«  Hsec  porta  clausa  erit,  et  non  aperietur  : 
bona  porta  Maria,  qum  clausa  erat,  et  non 
aperiebatur  :  transivit  per  eam  Christus,  sed 
non  aperuit  ».  Origenes  quoque  tract.  26.  in 
Matth.  asserit.  B.  Mariam  etiam  post  partum 
virginem  fuisse. 

Quartum  exemplum  est  de  egressu  Domini 
ex  clauso  monumento.  Nam,  ut  colligitur  ex 
Matth.  cap.  28.  et  Marco  cap.  16,  lapidem 
ab  ostio  monumenti  non  revolvit  Christus, 
cum  resurrexit  ;  sed  post  resurrectionem 
Angelus  de  coelo  descendit,  et  revolvit  la¬ 
pidem,  ut  ostenderet  sanctis  mulieribus,  quse 
Christum  ungere  volebant,  monumentum 
vacuum  esse.  Unde  S.  Hieronymus  in  epist. 
ad  Hedibiam,  qusest.  6.  docet,  nulli  homi¬ 
num  notam  esse  horam,  qua  Dominus  resur¬ 
rexit,  cum  tamen  exEvangelio  satis  constet, 
qua  hora  fuerit  lapis  revolutus  a  monumento. 

Ad  hoc  argumentum  Calvinus  lib.  iv  In¬ 
stit.  cap.  17.  §.  29.  Petrus  Martyr  in  lib. 
contra  Gardinerum ,  object.  II.  Theodorus 
Beza  in  lib.  de  omniprtesentia  carnis  Christi 
supra  citato,  non  negant  Christum  sur- 
rexissc,  atque  exivisse  de  monumento  an¬ 
tequam  lapis  amoveretur  per  Angelum  : 
licet  existiment  probabilius  esse,  amotum 
prius  fuisse  lapidem  :  sed  more  suo  respon¬ 
dent  eodem  modo,  quo  ad  superiora,  nimi¬ 
rum  divina  virtute  lapidem  cessisse,  vel  an- 
nihilatum,  et  continuo  restitutum. 

Sed  ista  non  possunt  ipsi  probare,  nisi 
propria  auctoritate;  cui  nos  objicimus  testi¬ 
monia  Patrum,  qui  in  eo  ponunt  miracu¬ 
lum,  quod  per  clausum  sepulchruin  verum 
corpus  exiverit.  Justinus  qusest.  117, 

Nazianzenus  in  Tragoedia  :  Christus  patiens. 
Chrysostomus  liomil.  de  sancto  .Joanne 
Baptista,  tom.  3.  Hieronymus  in  cpist.  ad 
Hedibiam,  quaest.  G.  Augustinus  senn.  138. 
de  tempore,  qui  est  tertius  de  resurrectione. 
Beda  hom.  in  vigilia  Pascha).  Euthymiusin 
cap.  28.  Mattii.  Bcrnardus  serm.  i.  de  re¬ 
surrectione. 

Quintum  exemplum  est  de  ascensione 
Christi,  et  beatorum  in  coelum.  Nam  fide 
certissima  tenemus  Christum  ascendisse 
super  omnes  coelos,  Ephes.  -4.  et  similiter 
corpora  beatorum  post  resurrectionem  a- 
scensura.  Nulla  autem  est  in  ccelojanua,  nulla 
fenestra,  nulla  rima,  per  quam  supra  coelum 
ascendi  possit  ;  et  ut  dicitur  Job.  xxxvn  : 
Solidissimi  quasi  iere  fusi  sunt  cadi  (1).  Ne- 
cesse  igitur  est,  ut  possint  plura  corpora  esse 
in  eodem  loco. 

Ad  hoc  argumentum  id  solum  responderi 
posse  videtur,  quod  respondet  Durandus  in 
iv.  distinet.  44.  qurest.  G,  divina  virtute 
coelum  dividi,  quando  corpora  beatorum 
illuc  ascendunt. 

At  si  coelum  natura  sua  solidum  est,  et 
incorruptibile,  ut  fere  omnes  hoc  tempore 
Theologi,  et  Philosophi  docent,  certe  pro¬ 
babile  non  est,  tot  foramina  in  coelo  esse’ 
facienda,  quot  corpora  beatorum  ascendent, 
praesertim  cum  illa  plurima  sint  futura.  Sed 
quidquid  de  hoc  sit,  de  corpore  Christi  non 
nisi  temere  dici  potest,  coelos  omnes  disru- 
ptos  fuisse,  cum  ipse  ad  Patrem  ascenderet. 
Nam  primo,  Scriptura  nusquam  id  habet ; 
imo  contrarium  insinuat,  Hebraeor.  -4,  cum 
dicit,  Christum  penetrasse  coelos.  Et  sane 
tam  novum,  et  inauditum  miraculum  sine 
Scripturae  testimonio  affirmare,  mirum  est, 
si  non  insignis  temeritas  judicetur,  praeser¬ 
tim  apud  eos,  qui  nihil  credere  volunt,  nisi 
quod  in  divinis  litteris  continetur.  Secundo, 
si  corpus  Christi  clausis  januis  in  ccenacu- 
lum  intravit,  ut  ex  Scriptura  ante  proba¬ 
vimus,  cum  tamen  facillime  potuisset  eas 
aperire,  quanto  credibilius  est  non  disrupto 
coelo,  quod  natura  sua  disrumpi  nequit, 
idem  illud  corpus  supra  sidera  collocatum. 

Neque  his  repugnat,  quod  in  Scriptura 
soepe  legimus,  apertum,  vel  divisum  esse 
coelum,  ut  Matth.  m.  Joan.  i.  'Actor,  vii.  et 
x.  et  Apocal.  xix.  Nam  Scriptura  in  his  lo¬ 
cis,  loquitur  de  apertione  coeli  secundum 
apparentiam,  ac  metaphorice  :  significat 


enim  speciem  quamdam  in  coelos  app  aruisse 
ac  si  divideretur.  Non  fuisse  autem  reales 
crnli  divisiones,  vel  ex  eo  colligi  potest. : 
quod  eodem  modo  loquitur  Scriptura  de  a- 
pertione  coeli,  qua)  facta  est  in  sola  imagina¬ 
tione  et  intelligentia,  qualis  est  illa,  qua)  de¬ 
scribitur  Actor,  x.  et  Apocal.  xix.  et  de  ea, 
qua)  facta  est  in  oculis  corporalibus,  Matth. 
m.  Joan.  i.  et  Actor,  vn.  constat  autem  il¬ 
lam  priorem  non  fuisse  realcm.  Deinde,  nulla 
fuit  causa,  cur  cadum  dividi  deberet.  Nam 
Matth.  m,  dicitur  divisum  coelum,  cum  do 
coelo  Spiritus  sanctus  descendit  in  forma  co¬ 
lumba)  :  at  neque  Spiritus  sanctus  egebat 
cadi  apertione,  ut  descenderet,  cum  sit  ubi¬ 
que  :  neque  ea  columba  de  coelo  proprie 
dicto  missa  est,  sed  in  acre,  et  ex  aere  pro¬ 
ducta  fuit  :  tamen  ut  intelligerent  homines, 
rem  illam  fuisse  divinam,  ita  apparuit,  quasi 
e  summo  cudo  missa  fuisset.  Joan.  i.  elicit 
aperiri  coelum  ob  descensum  Angelorum. 
Angeli  autem  cum  spiritus  sint,  omnium 
consensu,  per  quaelibet  corpora  penetrare 
possunt.  Actor,  vii  ,  aperitur  coelum,  ut  S. 
Stephaniis  videat  Christum  in  dextera  Pa¬ 
tris.  At  neque  tum  ulla  ratio  luit  ,  cur 
caelum  scindi  deberet.  Nam  aut  oculis  cor¬ 
poris,  aut  oculis  mentis  videt  Stephaniis 
Christum,  coelum  autem  cum  sit  perspicuum, 
aut  diaphanum,  neutram  visionem  impedire 
poterat.  Itaque  vocata  est  eo  loco  apertio 
coeli,  non  scissio  corporis  caelestis,  sed  nova 
quaedam  illustratio,  qua  factum  est,  ut  ocu¬ 
lis  Martyris  appareret,  quod  antea  non  ap¬ 
parebat  :  quemadmodum  Lucae  ult.  dicun¬ 
tur  aperti  oculi  duorum  discipulorum,  quan¬ 
do  Dominum  agnoverunt;  non  quod  antea 
clausos  oculos  habuerint,  sed  quia  tunc  agno¬ 
verunt,  quem  ante  cognoscere  non  potuerant. 

Sextum  exemplum  est  de  poenis  damnato¬ 
rum  ;  sunt  enim  in  his  poenis  multa  miracula 
difficiliora,  vel  aeque  difficilia,  atque  est  hoc, 
de  quo  agimus.  Ac  primum  quod  corpora 
damnatorum  ab  igne  corporali  comburan¬ 
tur,  et  vere,  ac  realiter  torqueantur,  et  ta¬ 
men  non  dissolvantur  :  nam  dolor  corpora¬ 
lis  ad  dissolutionem  corporis  tendit.  Si  est 
igitur  in  illis  poenis  verus  dolor  corporalis, 
quomodo  nunquam  dissolvitur  corpus  ?  si 
nulla  dissolutio,  unde  dolor  ?  Itaque  ethnici 
haec  ridebant,  ut  impossibilia,  et  tamen  Ca¬ 
tholici  non  propterea  voluerunt  unquam  spi- 
ritualiter,  vel  metaphorice  interpretari  illa 


(i)  Job.  XXXVII,  18. 

supplicia,  certo  persuasi  Deum  posse  facere 
supra  id,  quod  cogitare  possumus,  vel  intel- 
ligere. 

Deinde,  non  minus  difficile  videtur,  ut 
spiritus  teneatur,  et  impediatur  a  corpore, 
ne  transeat  quocumque  voluerit,  quam  ut 
corpus  non  teneatur,  nec  impediatur  a  cor¬ 
pore,  sed  libere  transeat  per  solida  corpora, 
ac  si  nulla  essent  :  non  enim  minus  convenit 
natura)  spirituali  non  posse  impediri,  quam 
corporali  posse  impediri.  At  divina  potentia 
alligat  spiritus  hominum,  et  etiam  dsemo- 
nuin  in  gehenna  certis  locis,  et  corporibus, 
quasi  carceribus,  ut  nullo  modo  egredi  va¬ 
leant.  Et  quid  opus  est  in  gehennam  de¬ 
scendere,  ut  hoc  miraculum  videamus  ?  an- 
non  potest  unusquisque  in  scipso  id  cernere? 
Siquidem  animus  noster  spiritus  est  per  se 
existens,  et  a  corpore  independens  et  tamen 
tam  mirabili  artificio  est  inclusus  a  Deo  in 
corpore  mortis  hujus,  quasi  in  carcero,  ut 
non  possit  inde  egredi,  nisi  prius  corporis 
constitutio  dissolvatur. 

Denique,  illud  est  supra  modum  mirabile 
in  poenis  damnatorum,  ut  non  solum  animee, 
ac  damiones  teneantur  ab  igne  corporali, 
sed  etiam  affligantur,  et  torqueantur  :  quod 
tam  difficile  est,  ut  adhuc  nemo  inventus  sit, 
qui  rationem  hujus  rei,  in  qua  alii  acquies¬ 
cerent,  reddere  potuerit.  Nam  si  ignis  incen¬ 
dium  non  affligit,  nisi  (ut  diximus)  dissol¬ 
vendo  continuum  :  quomodo  potest  intelligi 
ut  affligat  indivisibilem  spiritum?  Vide  de  hoc 
toto  argumento  Augustinum  lib.  xxi.  de 
Civit.  Dei  cap.  2,  3,  4,  o,  6  et  10,  vide  etiam 
cpistol.  49,  ad  Deo  gratias,  qua)  st  G.  ubi  Au¬ 
gustinus  quosdam  reprehendit,  qui  qua)dam 
miracula  Christiana)  religionis  credebant, 
quaedam  credere  nolebant. Id  enim  rectissime 
in  Sacramentarios  convenit  :  deberent  enim 
aut  omnia  credere,  qua)  ex  divinis  litteris 
Ecclesia  proponit,  aut  omnia  negare. 

Septimum  exemplum  sumitur  a  multis 
rebus  similibus.  Nam  non  magis  convenit 
corpori  quanto  occupare  locum,  quam  gravi 
ponderare,  colorato  videri,  lucido  lucere, 
calido  calefacere.  Sed  potest  Deus  efficere, 
ut  grave  non  ponderet,  ut  coloratum  non 
videatur,  etiamsi  sit  in  lumine,  et  medium 
sit  diaphanum,  et  oculi  astantium  sint  aperti 
et  intenti :  ut  lucidum  non  luceat,  et  calidum 
non  calefaciat.  Cur  igitur  facere  non  poterit, 
ut  corpus  quantum  non  occupet  locum? 


Assumptio  perspicua  est  in  divinis  litteris. 
Nam  Matth.  14.  Christus  et  Petrus  cum 
adhuc  corpora  mortalia  haberent,  super 
aquas  ambularunt:  et  Josuem.  aqua)  Jorda¬ 
nis  non  modo  non  descendebant,  sed  etiam 
ascendebant,  et  instar  montis  elevabantur, 
dum  transiret  populus  Dei :  et  simile  mira¬ 
culum  scribitur  a  S.  Hieronymo  in  vita  B. 
Hilarionis.  Christus  item  non  semel  invisibi¬ 
lem  se  fecit,  ita  ut  a  vicinis  hominibus  non 
videretur;  cum  tamen  ibi  esset,  neque  colo¬ 
rem  amisisset,  neque  aliquid  inter  se,  et  illos 
opposuisset  Luc.  iv.  Ipse  autem  transiens  per 
mediumillorumibat  (1).  Et  Joan.  viti,  abscon¬ 
dit  se,  ne  lapidaretur :  non  autem  se  abscon¬ 
dit  in  aliquo  angulo,  quod  nec  decebat  eum 
nec  poterat  commode  fieri,  cum  esset  in 
media  turba,  et  omnium  oculi  in  eum  con¬ 
jecti.  Et  Luc.  ult.,  cum  evanuit  ex  oculis 
eorum.  Ex  quibus  locis  Marcionita)  probare 
nitebantur,  Christi  corpus  non  verum,  sed 
phantasticum  fuisse,  ut  B.  Hieronymus  re¬ 
fert  in  epist.  ad  Pammachium  de  erroribus 
Joannis  Hierosolymitani,  quibus  ipse  B.  Hie¬ 
ronymus  respondet :  verum  fuisse  corpus 
Domini,  sed  divina  virtute  se  invisibile  fa¬ 
cere  potuisse,  qua  etiam  per  januas  clausas 
potuit  penetrare.  Idem  etiam  Domini  corpus 
post  resurrectionem  soleisto  coelesti  lucidius 
est,  ut  Paulus  testatur  Actor.  26.  qui  et  ex 
ejus  aspectu  excee catus  fuit :  et  tamen  seepius 
apparuit  Apostolis,  et  cum  eis  familliarissi- 
me  conversatus  sine  ullo  insolito  splendore. 
Potuit  ergo  id  efficere,  ut  corpus  lucidum 
non  luceret :  et  sicut  de  corpore  suo  fecit, 
ita  prorsus  do  sole  isto  coelesti  facere  posset 
si  vellet.  Denique  ignem  divina  virtute  non 
calefacientem  habemus  Daniel.  m.  et  sccpe 
idem  legimus  in  historiis  Sanctorum.  Qui 
ergo  potuit  tam  multa  a)que  difficilia,  cur 
non  potuerit  hoc  unum  de  quo  disserimus? 

Respondet  Petrus  Martyr  ad  hoc  argu¬ 
mentum  in  lib.  cont.  Gardinerum  objecto  12. 
ac  dicit, non  esse  similia  exempla,  qua)  addu¬ 
cimus  :  siquidem  facile  fuit  Deo  suspendere 
gravitatem  corporis,  ne  mergeretur  in  aquis, 
et  actionem  ignis,  ne  calefaceret;  non  enim 
propterea  destrui  naturam  corporis,  aut 
ignis  :  sed  ut  corpus  sit  praBsens,  et  non  oc¬ 
cupet  locum,  non  posse  fieri  sine  destru¬ 
ctione  corporis. 

At  nostrum  argumentum,  non  est  nostrum 
sed  Patrum,  qui  illam  ipsam  consecutionem 


(1)  Luc.  IV,  30. 

probant,  quam  Petrus  Martyr,  improbat. 
Nam  Justinus  qusest.  117.  ad  Orthodoxos. 
Hieronymus  in  Epistola  de  erroribus  Joan- 
nis  Hierosolymitani,  et  in  epist.  de  obitu 
Paula ;  Augustinus  in  lib.  de  Agone  Chri¬ 
stiano,  cap.  24.  et  Cyrillus  lib.  xn.  in  Joan. 
cap.  53.  qui  objicientibus  hsereticis  non  po¬ 
tuisse  Christi  corpus  intrare  per  clausas 
januas,  objecerunt  exemplum  de  ambulatio¬ 
ne  Christi,  et  Petri  super  aquas,  et  Augu¬ 
stinus  lib.  xm.  de  civitate  Dei,  cap.  18,  et  lib. 
xxii.  cap.  4  et  11.  multum  laborat,  ut  re¬ 
spondeat  Gentilibus,  qui  putabant,  fieri  nullo 
modo  posse,  ut  corpora  terrena,  id  est,  hu¬ 
mana,  post  resurrectionem  supra  aerem  a- 
scenderent,  cum  ipsa  graviora  sint  aere. 

Preeterea  ratio  plane  convincit,  exempla 
esse  similia.  Nam  tota  ratio  cur  possit  di¬ 
vina  potentia  fieri,  ut  grave  non  ponderet, 
lucidum  non  luceat,  calidum  non  calefaciat, 
coloratum  non  videatur,  est,  quia  causa  est 
prior  effectu,  et  proinde  ab  eo  non  pendet, 
et  sine  illo  esse  potest.  At  eadem  ratio  valet 
in  magnitudine,  qua  est  causa,  et  occupa¬ 
tione  loci,  qua  est  effectus.  Neque  multum 
interest,  sitne  causa  formalis,  an  efficiens, 
quod  ad  rem  prasentem  pertinet.  Nam 
etiamsi  effectus  formalis  a  sua  propria  causa 
separari  nequeat,  et  ideo  non  possit  a  Deo 
suppleri,  possit  autem  effectus  efficientium 
causarum :  tamen  causa  ipsa  quacumque, 
etiam  formalis,  sine  suo  effectu  esse  potest, 
cum  nulla  causa  ab  effectu  pendeat.  Adde, 
quod  gravitas  ineodem  genere  causae  dat  cor¬ 
pori  gravi  ponderare,  in  quo  moles  dat  quan¬ 
to  replere  :  et  tamen  fatetur  Petrus  Martyr 
posse  Deum  facere,  ut  corpus  gravo  etiam 
extra  regionem  suam  non  ponderet. 

Quod  autem  videatur  destrui  natura  cor¬ 
poris  (ut  dicit  Petrus  Martyr)  si  non  occupet 
locum,  idem  etiam  videtur  in  exemplis  alla¬ 
tis.  Nam  si  lapis  ingens  marmoreus,  Deo 
impediente  gravitatis  officium,  duobus  digi¬ 
tis  attolli  posset,  instar  plumee  huc  atque  illuc 
jactari,  quis  non  diceret,  illud  videri  marmor, 
sed  non  esse  ?  Et  si  ignis  ardens,  Deo  impe¬ 
diente  actionis  calorem,  manibus  tractari 
posset  sine  ullo  sensu  caloris,  quis  non  dice¬ 
ret  depictum  illud  esse,  non  verum  ignem  ? 
et  si  nivem  candidissimam  manibus  tractare¬ 
mus,  et  tamen  videre  non  possemus,  quis 
non  arbitraretur  se  deludi.  Denique  si  solem 
in  medio  cmlo  conspiceremus  non  lucentem 
et  nihil  tamen  interpositum  esse  videremus 
quis  non  assereret  naturam  solis  mutatam 


esse  ?  Si  igitur  fieri  possunt  ista  omnia  sine 
destructione  natura,  ut  Petrus  Martyr  affir¬ 
mat,  licet  ignorantibus  miraculum  videatur 
omnino  destrui  natura  in  ejusmodi  suspen¬ 
sione  causalitatum  :  cur  non  idem  fieri  po¬ 
terit  in  magnitudine  locum  non  occupante? 

CAPUT  VII, 

Solvuntur  objectiones  adversariorum. 

Duo  sunt  adversariorum  argumenta  prae¬ 
cipua.  Unum  ex  Augustino  in  epistol.  57  ad 
Dardanum,  quod  et  a  Calvino,  et  a  Petro 
Martyre  millies  repetitur ;  sic  enim  Augusti¬ 
nus  loquitur  :  «Non  potuit  obtinere  quanti¬ 
tas  corporis,  quod  potuit  qualitas ;  nam  ita 
distantibus  partibus,  quse  simul  esse  non 
possunt,  quoniam  sua  quseque  spatia  loco¬ 
rum  tenent,  minores  minora,  et  majora  ma¬ 
jores,  non  potuit  esse  in  singulis  quibusque 
partibus  tota,  vel  tanta,  sed  amplior  est 
quantitas  in  amplioribus  partibus,  brevior  in 
brevioribus,  et  in  nulla  parte  tanta,  quanta 
per  totum.  »  Et  infra  :  «  Spatia  locorum  tolle 
corporibus,  et  nusquam  erunt ;  et  quia  nus¬ 
quam  erunt,  nec  erunt.  »  Et  supra  jam 
dixerat,  destrui  naturam  humanam  Christi, 
si  non  detur  ei  certum  spatium,  quo  more 
aliarum  rerum  corporatarum  contineatur. 

Respondeo  :  Augustinus  in  ea  epistola 
qusedam  dicit  de  corpore  Christi,  qusedam  de 
corporibus  generatim,  quse  non  sunt  confun¬ 
denda.  De  corpore  Christi  docet,  illud  non 
esse  ubique  diffusum,  ita  ut  forma,  et  figura 
humana  careat ;  id  enim  esset  naturam  ejus 
destruere.  Sic  enim  loquitur  initio  epistola  : 
«  Hinc  fortasse  intelligendum  dicis.  Paradi¬ 
sum  quasi  in  aliqua  coeli  parte  compositum  ; 
aut  quia  ubique  Deus  sit,  hominem  quoque 
illum  qu  i  in  Deo  sit,  ubique  esse  diffusum.  »  Et 
infra  hoc  ipsum  refellens  :  «  Si  venturus  est, 
inquit,  illa  Angelica  voco  testante,  quemadr- 
moduin  ire  visus  est  in  coelum,  id  est  in  eadem 
carnis  forma,  atque  substantia;  cui  profecto 
immortalitatem  dedit,  naturam  non  abstulit. 
Secundum  hanc  formam  non  est  putandus 
ubique  diffusus:  cavendum  est  enim,  ne  ita 
divinitatem  astruamus  hominis,  ut  veritatem 
corporis  auferamus.  Non  est  autem  conse¬ 
quens,  ut  quod  est  in  Deo,  ita  sit  ubique  ut 
Deus.  »  Hsec  ille  :  nec  alia  dicit  de  corpore 
Christi  in  particulari. 

Hac  autem  directe  pugnant  cum  sententia 

Ubiquistarum  Lutlieranorum,  qui  per  unio¬ 
nem  hypostaticam,  ita  Christi  corpus  ubique 
diffusum  esse  volunt,  ut  nusquam  servet  fi¬ 
guram,  formam  et  situm  humano  corpori 
convenientem  :  quod  est  (ut  Augustinus  dicit) 
destruere  naturam  humanam  Christi.  At  nos 
fatemur  Christi  corpus  non  esse  ubique  diffu¬ 
sum  ;  et  ubicumque  est,  habere  suam  formam 
et  figuram  humanam,  et  partium  situm,  ac 
dispositionem  ;  quamvis  lieec  figura,  forma, 
dispositio  partium  in  coelo  conspiciatur,  ubi 
locum  replet ;  in  Sacramento  autem  sit  qui¬ 
dem,  sed  non  repleat  locum,  nec  videri  a 
nobis  possit :  quemadmodum  etiam  ut  supra 
diximus,  non  caruit  figura,  et  forma  Christus, 
cum  se  non  semel  inv:sibilem  fecit ;  neque 
carne,  et  ossibus  caruit,  quando  super  aquas 
ambulavit,  et  per  clausas  portas  intravit. 

Jam  vero  de  corpore  gencratim  duo  dicit 
Augustinus.  Primo  corpora  magnitudinem 
habentia  extensa  esse,  et  habere  certum  ordi¬ 
nem  partium,  et  proinde  non  posse  fieri  ut 
tanta  sit  magnitudo  unius  partis  ,  quanta 
totius ;  vel  tanta  in  parvo  corpore,  quanta 
in  magno  :  cujus  contrarium  videmus  non 
solum  in  rebus  spiritualibus,  sed  etiam  in 
qualitatibus  corporalibus.  Nam  eadem  ani¬ 
ma,  et  tota  potest  esse  in  parte  corporis,  et 
in  toto  corpore  ;  similiter  in  parvo  corpore, 
et  in  magno ;  et  potest  fieri,  ut  tantus  sit 
candor,  vel  calor  in  parte  corporis  quantus 
in  toto,  imo  etiam  ut  major  sit  candor, 
vel  calor  in  parvo  corpore,  quam  in  magno. 

Quse  omnia  verissima  sunt,  et  nihil  pug¬ 
nant  cum  sententia  nostra  de  Eucharistia ; 
quia  solum  requirit  Augustinus,  ut  omne 
verum  corpus  sit  extensum  in  se,  non  autem 
ut  necessario  coextendatur  loco.  Quod  si  in 
verbis  Augustini  primo  loco  allegatis  ab 
haereticis,  fit  mentio  loci,  id  fit,  quia  a  pos¬ 
teriori  probat  Augustinus  corpus  in  se  exten¬ 
sum  esse  ex  eo  quod  occupat  certum  spa¬ 
tium  loci,  sed  non  inde  sequitur  non  posse 
extensum  esse  in  se,  nisi  occupet  locum.  Ac 
per  ha3C  explicata  manent  prima  verba  Au¬ 
gustini  supra  citata  :  «  Non  potuit  obtinere 
quantitas,  etc.  » 

Secundo  Augustinus  dicit,  corpora  ita  esse 
in  loco,  ut  pendeant  a  loco,  cum  o  contrario 
Deus  ita  sit  in  loco,  ut  non  pendeat  a  loco, 
sed  potius  locus  pendeat  a  Deo.  Sed  hoc 
dictum  intclligendum  est  de  corporibus,  qua} 
sunt  infra  coelum,  et  quatenus  naturaliter 
existunt :  nam  alioqui  falsum  esset.  Siqui¬ 
dem,  ut  scepe  diximus,  ultimum  coelum  non 


est  in  spatio,  vel  loco  aliquo,  sed  est  in 
seipso,  et  in  Deo  ;  et  sicut  ultimum  coelum 
non  eget  ullo  spatio  in  quo  sit,  ita  posset  sine 
dubio  Deus  conservare  alia  corpora  sine  spa¬ 
tio,  tametsi  naturaliter  egeant  spatio. 

Neque  mirum,  aut  durum  videri  debet 
dictum  Augustini  non  esse  verum  absolute, 
sed  solum  cura  duabus  illis  limitationibus : 
id  enim  abundo  sufficit  proposito  ipsius ; 
solum  enim  docere  volebat,  Deum  ita  esse 
in  loco,  ut  non  pendeat  a  loco.  Ut  autem 
ostenderet,  quid  sit  esse  in  loco,  et  non  pen¬ 
dere  a  loco,  explicuit  per  contrarium,  quod 
est  nobis  notius,  id.  est,  per  exempla  corpo¬ 
rum,  qua}  ita  sunt  in  loco,  ut  pendeant  a  loco : 
ad  hujus  autem  exempli  veritatem  satis  est, 
si  qusedam  corpora  non  possint  naturaliter 
existere,  nisi  in  loco  sint.  Atque  hinc  expli¬ 
cata  manent  illa  alia  verba  :  «  Spatialocorum 
tolle  corporibus  etc.  » 

Altera  objectio  philosophica  est :  nituntur 
enim  ostendere  destrui  essentiam  quantita¬ 
tis,  si  alicubi  ponatur,  et  tamen  non  occupet 
locum.  Sic  enim  Calvinus  argumentatur  lib. 
iv  Instit.  cap.  17.  §  29.  «  Hsec  est  propria 
corporis  veritas,  ut  spatio  contineatur,  ut 
suis  dimensionibus  constet,  ut  suam  faciem 
habeat :  facessat  igitur  stultum  illud  com¬ 
mentum,  quod  tam  mentes  hominum,  quam 
Christum  pani  affigit.  »  Secundo  Petrus  Mar¬ 
tyr  in  lib.  contra  Gardinerum  objecto  74. 
probat,  qusedam  esse  ita  intrinseca  rei,  ut 
licet  sint  posteriora,  tamen  separari  nequeant 
ullo  modo  :  «  Nam  facultas  intelligendi  est 
posterior  ipsa  hominis  essentia,  cum  illa 
qualitas,  ista  substantia  sit,  et  tamen  non 
potest  separari  ab  homine  facultas  intelli¬ 
gendi,  neque  enim  homo  erit,  si  ratione 
careat.  Similiter  quantitas  est  posterior  cor¬ 
porata  substantia,  et  tamen  separari  nequeunt 
sine  interitu  substantia}.  Sed  occupare  locum, 
est  qua}dam  intrinseca  proprietas  quantita¬ 
tis  ;  ergo  separari  non  poterit  a  quantitate, 
licet  posterior  sit.  »  Tertio  idem  ibidem  ar¬ 
gumentatur  :  «  Non  potest  separari  quater¬ 
narius  a  modo  quaternarii,  ita  ut  existat  per 
modum  unitatis ;  ergo  nec  poterit  linea,  aut 
alia  quantitas  continua  separari  a  modo  suo, 
ita  ut  existat  non  extense  sed  indivisibiliter.» 
Huc  pertinet  aliorum  etiam  argumentum, 
quod  sit  quartum :  «  Non  potest  substantia 
existere  nisi  substantialiter;  ergo  nec  quan¬ 
titas,  nisi  quantitative.  »  Et  aliud  quod  sit 
quintum  :  «  Non  potest  ullo  modo  spiritus 
indivisibilis  existere  per  modum  corporis 

divisibiliter,  et  extense;  ergo  nec  potest  cor¬ 
pus  divisibile  existere  ullo  modo  per  modum 
spiritus  indivisibiliter.  »  Sextum  :  «  Videtur 
implicare  contradictionem  ut  corpus  trium 
cubitorum  contineatur  sub  dimensionibus 
frustuli  panis  unius  digiti  :  nam  si  ita  fiat, 
erit  idem  corpus  majus,  et  minus  ;  et  proin¬ 
de  majus  et  non  majus  respectu  ejusdem.  » 
Septimum :  «  Si  corpus  Domini  suam  habet 
in  Eucharistia  figuram,  et  partium  distin¬ 
ctionem,  et  ordinem ;  ergo  distant  pedes 
magis  quam  pectus  a  capite.  At  distantia 
major,  et  minor  sine  relatione  ad  locum  in- 
telligi  nequit  :  illa  enim  magis  distant  inter 
se.  inter  qua?  majus  intervallum  interjectum 
est.  »  Octavum  :  «  De  essentia  quantitatis  est 
habere  partem  extra  partem ;  ergo  ubi  est 
est  una  pars,  non  est  alia;  non  igitur  tota 
quantitas  corporis  Domini  in  eadem  hostia} 
particula  esse  potest.  » 

Sed  hsec  omnia  solvi  possunt  ex  funda¬ 
mentis  jactis  cap.  5.  Ad  primum  igitur  Cal¬ 
vini  argumentum,  respondeo  illum  admi¬ 
scuisse  vera  falsis,  ut  aliquid  dicere  videretur. 
Nam  quod  ait  ad  corporis  veritatem  requiri, 
ut  suas  dimensiones,  et  suam  faciem  habeat, 
verum  est  :  neque  nos  dicimus,  Christi  cor¬ 
pus  in  Eucharistia  dimensionibus,  aut  facie 
carere.  Quod  vero  addit,  requiri  etiam,  ut 
spatio  contineatur,  falsum  est,  ut  supra 
ostendimus.  Et  sane  si  ex  tota  hac  aula,  in 
qua  nunc  sumus,  Deus  totum  aerem  auferret 
nec  alium  ingredi  pateretur,  nos  omnes  reti¬ 
neremus  dimensiones  nostras,  et  facies,  et 
tamen  nec  spatio  contineretur,  nec  ullus 
alterius  faciem  videret. 

Ad  secundum  Petri  Martyris  dici  posset  in 
primis  illa  non  esse  similia,  quse  ipse  ut  si¬ 
milia  adducit.  Nam  replere  locum  est  actus 
quidam,  non  potentia,  at  facultas  intelligendi 
est  potentia,  non  actus  :  et  magis  absurdum 
est,  rem  carere  potentia,  quam  actione. 
Unde  nos  qui  dicimus  quantitatem  aliquan¬ 
do  divino  miraculo  non  replere  locum  :  ta¬ 
men  simul  dicimus,  illam  ex  se  aptam  esse 
replere  locum,  et  repleturam,  si  sute  na¬ 
tura}  relinquatur. 

Deinde  etiam  respondeo  facultatem  intcl- 
ligendi  per  divinam  potentiam  tolli  posse 
nec  tamen  inde  sequi,  ut  homo  desinat  esse 
homo,  sed  tantum,  ut  desinat  exercere,  qua} 
hominis  sunt,  quia  instrumentis  actionum 
humanarum  careat :  quemadmodum  infantes 
ac  moriones  homines  sunt,  quia  rationabilem 
animum  possident,  licet  non  minus  careant 


usu  intelligendi,  quam  si  facultatem  illam 
penitus  non  haberent.  Quod  idem  dico  de 
substantia,  et  quantitate  ;  licet  enim  natura¬ 
liter  sejungi  nequeant,  tamen  nullam  invol¬ 
vit  contradictionem,  ut  unum  sine  altero  sit. 

Ad  tertium  ejusdem  respondeo  quaterna¬ 
rium  non  posse  separari  a  modo  quaterna¬ 
rii  essentiali,  sed  posse  ab  accidentario,  id 
est,  non  potest  fieri,  ut  quaternarius  rediga¬ 
tur  ad  modum  unitatis,  ita  ut  quatuor  homi¬ 
nes  sint  unus  homo  :  sed  potest  fieri,  ut  re¬ 
digatur  ad  locum  unitatis,  ita  ut  quatuor 
liomines  occupent  locum  unius  hominis.  Et 
eodem  modo  non  potest  linea,  vel  corpus 
separari  a  modo  suo  essentiali,  ita  ut  fiat  in 
se  indivisibile,  sed  potest  tamen  separari  a 
modo  accidentario,  ita  ut  non  occupet  lo¬ 
cum  divisibilem. 

Ad  quartum  de  substantia,  qua}  nou  vide¬ 
tur  posse  existere,  nisi  substantialiter,  re¬ 
spondeo  eodem  modo, substantiam  non  posse 
separari  a  modo  suo  essentiali,  quod  fieret, 
si  inhaereret  in  subjecto  more  accidentium  : 
tamen  posse  separari  a  modo  suo  intrinseco 
et  proprio,  sed  non  essentiali,  qui  est  per  se 
existere.  Nam  substantia  humanitatis  Chri¬ 
sti,  ab  isto  modo  separata  est,  cum  existat 
in  verbo,  et  non  habeat  propriam  subsisten¬ 
tiam  :  sic  igitur,  et  quantitas  non  potest 
existere  nisi  quantitative,  quantum  ad  essen¬ 
tialem  modum,  quia  non  potest  existere  sine 
extensione,  et  partium  distinctione  in  se  ; 
tamen  bene  potest  existere  non  quantitative 
in  ordine  ad  locum,  ut  saepe  diximus. 

Ad  quintum  de  spiritu  et  corpore,  re¬ 
spondeo,  ex  eodem  principio  colligi  posse, 
cur  non  possit  spiritus  extendi  in  loco,  et 
possit  corpus  non  extendi.  Nam  extendi  in 
loco  est  effectus  formalis  extensionis  in  se  : 
ideo  enim  potest  aliquid  extendi  in  loco,  quia 
in  se  est  extensum,  non  e  contrario.  Potest 
autem  causa  formalis  ab  effectu  separari, non 
contra, effectus  a  causa;  quia  causa  prior  est, 
effectus  posterior.  Hinc  igitur  potest  corpus  in 
se  extensum  non  extendi  in  loco,  quia  per  hoc 
separatur  tantum  causa  ab  effectu  :  non  au¬ 
tem  potest  spiritus  in  se  indivisibilis  extendi 
in  loco,  quia  per  hoc  poneretur  effectus  for¬ 
malis  sine  causa,  et  posterius  sine  priore  : 
quod  fieri  nequit. 

Ad  sextum  respondeo,  si  consideremus  di¬ 
mensiones  corporis  Christi  seorsim,  et  di¬ 
mensiones  hostiae  consecratae,  majores  multo 
esse  illas,  quam  istas ;  tamen  si  consideremus 
easdem  corporis  Domini  dimensiones,  ut  sub 

specie  panis  incffabiliter  continentur,  non 
esse  majores,  nec  minores,  quia  non  com- 
mensurantur  illae  istis,  sed  existunt  sine  or¬ 
dine  ad  locum,  eo  modo  fere,  quo  anima  est 
in  corpore,  quae  nec  minor,  nec  major  cor¬ 
pore  dici  potest. 

Ad  septimum  respondeo,  distantiam,  quae 
est  inter  membra  corporis,  quatenus  in  se 
extensum  est,  non  esse  distantiam  localem, 
sed  alterius  cujusdam  generis  :  dicuntur 
enim  ea  distare  inter  se,  quae  non  sunt  im¬ 
mediate  conjuncta  ;  et  ea  magis  distare,  in¬ 
ter  quae  plura  sunt  interjecta,  et  non  inter¬ 
valla,  sed  membra.  Quod  perspicue  cernitur 
in  corpore  humano,  quod  supra  coelum  col¬ 
locatum  esse  cogitare  possemus  :  in  eo  siqui¬ 
dem  distarent  pedes  a  capite,  nonper  spatium 
locale,  quod  ibi  nullum  est,  sed  per  interje¬ 
ctionem  pectoris,  aliorumque  membrorum. 

Ad  octavum,  quod  omnium  videtur  esse 
difficillimum  ob  ingenii  humani  imbecilli¬ 
tatem,  respondeo,  corpus  quantum  habere 
partem  extra  partem,  si  illud  (extra)  dicat 
habitudinem  ad  subjectum,  non  autem  si 
dicat  habitudinem  ad  locum.  Et  similiter 
cum  in  argumento  colligunt  :  Ergo  ubi  est 
una  pars,  non  est  alia  ;  dico  recte  colligi,  si 
illud  (ubi)  dicat  situm  internum  partium  in 
subjecto,  non  autem  si  dicat  situm  in  loco  ; 
et  hoc  modo  intelligitur  quod  ait  Philosophus 
in  praedicamento  quantitatis  quamdam  spe¬ 
ciem  quantitatis  constare  ex  partibus  haben¬ 
tibus  positionem  :  loquitur  enim  de  positione 
in  toto,  sive  subjecto,  non  de  positione  in  loco. 

Sed  contra  solutionem  quidam  acuto  in¬ 
stant  :  Corpus  quantum  habet  partem  extra 
partem  in  ordine  ad  totum  seu  subjectum, 
ergo  et  in  ordine  ad  locum.  Probatur  conse¬ 
quentia.  Nam  pars  corporis  coexistit  certa; 
parti  loci  :  vel  ergo  eidem  parti  loci  coexi¬ 
stit  alia  pars  corporis  ;  vel  non ;  si  non, 
ergo  etiam  in  loco  habet  corpus  illud  partem 
extra  partem,  et  proinde  non  est  totum  in 
qualibet  parte  :  si  coexistit,  ergo  etiam  inter 
se  partes  corporis  coexistunt.  At  hoc  fieri 
nequit,  cum  inter  se  distent,  et  una  sit  extra 
aliam,  ut  dictum  est. 

•  Respondeo  :  Nego  primam  illam  conse¬ 
quentiam  :  Ergo  et -in  ordinea  d  locum  habet 
partem  extra  partem.  Ad  probationem  dico 
duas  partes  corporis,  coexistere  eidem  parti 
loci.  Cum  infertur  :  Ergo  coexistunt  etiam 
inter  se  ;  dico  coexistere  etiam  inter  se  in 
loco,  non  tamen  in  subjecto  :  cujus  ratio  est 
scepc  reddita,  quia  videlicet  extensio,  et  dis¬ 


tinctio  partium  in  subjecto  non  impeditur, 
nec  impediri  potest,  cum  sit  essentialis,  ; 
extensio,  et  distinctio  quoad  locum  impediri 
possit,  et  reipsa  impediatur  a  Deo,  cum  cor¬ 
pus  Domini  in  Sacramento  manet.  Sed  do¬ 
liis  satis. 

CAPUT  VIII. 

Ostenditur  Deum  voluisse,  et  fecisse ,  ut  rei- 
psa  corpus  Domini  in  Eucharistia  prxsens 
adesset. 

\ 

Demonstravimus  hactenus  non  esse  impos¬ 
sibile  Deo  corpus  Domini  in  Eucharistite  Sa¬ 
cramento  vere  ac  rcaliter  constituere  :  se¬ 
quitur  videamus,  an  voluerit  id  facere.  Et 
Sacramentarii  quidem  uno  ore  Deum  no¬ 
luisse  dicunt,  quidquid  tandem  de  potentia 
sit :  id  vero  non  aliter  probant,  nisi  quia  non 
videtur  id  neque  utile,  neque  decens.  At  nos 
habemus  omissis  etiam  Scripturis,  et  Patri¬ 
bus,  testimonia  credibilia  nimis,  et  ad  quae 
nihil  omnino  responderi  possit  ab  his,  qui 
Christiana;  fidei  nomen  dederunt. 

Ac  primum  quidem  argumentum  sumitur 
a  natura,  et  conditione  hceresis.  Illa  enim 
tam  apte  quadrat  in  opinione  Sacramenta- 
riorum,  ut  nulla  sit  in  mundo  hseresis,  si 
illa  non  est  haeresis.  Quod  si  illa  est  ha;- 
resis,  contraria  erit  veritas  fidei,  proinde  ve¬ 
ritas  a  Deo  revelata  :  atque  ita  constabit 
Deum  hoc  voluisse,  et  fecisse. 

Conditio  primaria  hseresis  est  novitas  do¬ 
ctrina;,  ut  veritatis  Catholica;  antiquitas. 
Porro  novitas  his  conjecturis  convincitur,  si 
notari  possint  auctor,  locus,  tempus,  si  inci¬ 
piat  cum  paucis  sectatoribus,  si  cum  admira¬ 
tione,  et  perturbatione  fidelium  appareat ;  et 
si  ei  contradicatur,  ad  judicium  et  examen 
adducatur,  et  tandem  a  concilio  Episcopo¬ 
rum,  et  consequenter  a  populis  fidelibus  con¬ 
demnetur.  Id  enim  in  omnibus  hseresibus  gra¬ 
vioribus  invenitur,  ut  in  Ariana,  Nesto riana, 
Eutychiana,  Pelagiana,  et  similibus. 

Jam  sententia  Sacramentariorum  habet 
auctorem  suum  certum,  Berengarium  Turo- 
nensem  natione, et  Andegavensem  Archidia- 
conum.  Patet  ex  Paschasio,  qui  in  lib.  de 
verbis  Institut.  Sacramenti,  affirmat  suo 
tempore  non  defuisse  aliquos,  qui  quae¬ 
stiones  moverent  de  veritate  corporis  Domini 
in  Eucharistia  (fuerant  enimJoannes  Scotus, 
et  Bertramus)  tamen  nullum  fuisse,  qui 

aperte  negaret  :  «  Et  iilco,  inquit,  quamvis 
ex  hoc  quidem  de  ignorantia  errent,  nemo 
tamen  est  adhuc  in  aperto,  qui  hoc  ita  esse 
contradicat,  quod  totus  orbis  credit,  ct  con¬ 
fitetur.  »  Haec  ille.  Itaque  tempore  Pascha- 
sii  adhuc  nullus  fuerat,  qui  aperte  profiteri 
ausus  esset,  non  esse  vere,  etrealiter  Christi 
corpus  in  Eucharistia.  Post  Paschasii  autem 
tempora  nullus  fuit  ante  Berengarium,  qui 
aperte  vel  obscure  dc  hac  re  scripserit  ;  sed 
ipse  primus  se  doctorem  novi  dogmatis  ven¬ 
titare  ausus  est.  Quare  Adelmannus  Epi¬ 
scopus  Brixincnsis,  etHugo  Episcopus  Lingo- 
nensis  in  epistolis  ad  Berengarium,  ad  eum 
scribunt  tanquam  primum  assertorem  ejus 
haeresis,  et  serio  monent,  ne  Ecclesiam  per¬ 
turbet,  et  miminerit,  quem  exitum  habue¬ 
rint  haeresiarchae,  qui  ante  eum  fuerunt. 
Denique  Guitmundus  lib.  m.  non  procul  a 
fine:  «Notissimum,  inquit,  est,  hoc  tempore 
priusquam  Berengarius  insanisset,  hujus¬ 
modi  vesanias  nusquam  fuisse  ».  Itaque  arc¬ 
etor  notissimus  est. 

Tempus  aeque  notum  ;  quippe  ab  histori¬ 
cis,  et  chronologis,  aliisque  scriptoribus 
eorum  temporum  annotatum.  Scribit  Sige- 
bertus  in  Chronico,  anno  1051,  ccepisse  Be¬ 
rengarium  novo  suo  dogmate  Gallias  per¬ 
turbare  ;  quod  idem  indicant  Lantfrancus, 
ct  Guitmundus,  et  alii,  inter  quos  praecipue 
legendus  est  Gulielmus  Bibliothecarius,  Mal- 
mes  Beriensis  lib.  iii  de  gestis  Angi  orum,  qui 
illo  ipso  tempore  floruit. 

Locus  item  notissimus;  nam  in  Gallia  coe¬ 
pit  suam  haeresim  praedicare,  ut  ommes  ci¬ 
tati  auctores  scribunt. 

Paucitas  sectatorum  initio  describitur  a 
Guitmundo  lib.  i,  ubi  dicit,  Berengarium 
coepisse  audiri  a  pauperibus  scholaribus  qui¬ 
busdam,  quos  ille  data  stipe  ad  se  alliciebat . 
Admiratio,  ct  perturbatio  Ecclesiae,  quae  est 
evidens  indecium  novitatis  describitur  ab  iis¬ 
dem  auctoribus  et  praesertim  ab  Adelmanno 
in  epistolam  ad  Berengarium,  et  a  Lantfranco 
initio  libri  contra  Berengarium,  ubi  dicit 
lectam  fuisse  in  Concilio  Romano  sub  Leone 
IX,  epistol.  Berengarii  a  se  ;  in  qua  epistola 
cum  scriptum  esset  tantummodo  Sacramen¬ 
tum,  omnes  Episcopos  miratos  esse,  quod 
illa  verba  adversarentur  usitatissimae  fidei 
Catholicae  Ecclesiae. 

Denique  contradictio,  examen,  judicium, 
et  condemnatio  habentur  ibidem.  Sic  enim 
scribit  Lantfrancus  :  «  Tempore  S.  Leonis 
Papae  delata  est  haeresis  tua  ad  Apostolicam 


sedem.  Qui  cum  Synodo  praesideret,  ac  re¬ 
sideret  secum  non  parva  multitudo  Episco¬ 
porum,  Abbatum,  diversique  ordinis  a  di¬ 
versis  regionibus  religiosarum  personarum, 
jussum  est  in  omnium  audientia  recitari, 
quas  mihi  de  corpore  et  sanguine  Domini 
litteras  transmisisti  ».  Et  infra  :  Intellecto, 
quod  communi  de  Eucharistia  fulci  adversa 
sentires,  promulgata  est  in  te  damnationis 
sententia,  privans  te  communione  sanctae 
Ecclesiae  quam  tu  privare  sancta  ejus  com¬ 
munione  satagebas  ».  Haec  ille. 

Videmus  igitur  omnia  signa  novitatis  in 
opinione  Berengarii  reperiri  :  quorum  ne 
unum  quidem  in  sententia  nostra  reperitur. 
Neque  enim  hactenus  ullus  haereticorum  di¬ 
cere  potuit,  quis  auctor  fuerit  nostrae  sen¬ 
tentiae  :  unde  etiam  Berengarius  vocabat  eam 
sententiam  vulgi  ut  ibidem  Lantfrancus  te¬ 
statur.  Neque  tempus,  aut  locum,  aut  pauci¬ 
tatem  primorum  sectatorum,  aut  admiratio¬ 
nem  populorum, aut  denique  ullum  publicum 
judicium  contra  eam  proferre  unquam  potue¬ 
runt  adversarii. 

Et  sane  non  esse  inventum  Papistarum 
(ut  adversarii  nos  vocant)  sententiam  no¬ 
stram  de  Eucharistia,  sed  rem  antiquissi¬ 
mam  patet  evidenter  ex  consensu  Graecorum. 
Graeci  enim  a  Romanis  Pontificibus  a  longis¬ 
simo  tempore  dissidere  coeperunt,  et  proinde 
eorum  nova  dogmata  non  facile  recepissent  : 
et  tamen  in  hac  re  nunquam  a  Latinis  dissen¬ 
serunt,  neque  hoc  tempore  dissentiunt,  ut 
ex  censura  Orientalium  ad  Confessionem  Lu- 
theranorum  patet.  Confirmatur  hoc  totum 
argumentum  a  facilitate  sententiae  adversa¬ 
riorum,  et  difficultate  nostra)  sententiae. 
Nam  cum  sententia  adversariorum  sit  facilli¬ 
ma,  et  humanis  sensibus  accommodata,  facile 
potuisset  occulte  irrepere,  et  a  plurimis  con¬ 
tinuo  admitti,  ita  ut  laterent  signa  illa  novi¬ 
tatis.  At  sententia  nostra,  quae  difficillima 
est,  et  repugnat  sensibus,  ac  superat  ratio¬ 
nem,  non  potuit  occulte  irrepere,  nec  potuit 
facile  tantai  multitudini  persuaderi.  Cum 
ergo  videamus  in  sententia  nostra  nulla  ap¬ 
parere  signa  novitatis,  quae  tamen  non  po¬ 
tuit  ullo  modo  occulte  subintrare  ;  ct  contra 
inveniamus  omnia  signa  novitatis,  in  sen¬ 
tentia  adversariorum,  quae  tamen  facile  po¬ 
tuisset  occulte  insinuari  :  evidenter  sane 
ostenditur  nostram  esse  antiquissimam,  et 
proinde  veram  ;  contrariam  vero  novam  et 
proinde  falsam,  ct  haereticam. 

Alterum  argumentum  veritatis  fidei  no- 

strce,  est  consensus  Ecclesiae.  Nam  habemus 
consensum  Ecclesiae  totius  Latinae,.  Graecae, 
Barbarae.  Scribit  enim  Paschasius  in  lib.  de 
Instit.  Sacramenti,  ubi  explicat  verba  Do¬ 
mini  :  Hoc  est  corpus  meum ,  nullum  omnino 
fuisse,  qui  se  Christianum  diceret,  qui  ne¬ 
gare  auderet  carnem  Domini  vere  esse  in 
Eucharistia.  Lantfrancus  autem  do 'suo  tem¬ 
pore  sic  scribit  in  extremo  lib.  contra  Beren- 
garium  :  «  Interroga  universos,  qui  Latinae 
linguae,  nostrarumvc  litterarum  notitiam 
perceperunt,  interroga  Graecos,  Armenios, 
seu  cujuslibet  nationis  quoscumque  Christi¬ 
anos,  uno  ore  hanc  fidem  se  testabuntur  ha¬ 
bere  ».  Nostro  autem  tempore  tantus  con¬ 
sensus  erat  in  nostro  orbe  terrarum,  ante¬ 
quam  Carolstadius,  et  Zwinglius  apparere 
coepissent,  ut  Zwinglius  scribat  in  commen¬ 
tario  de  vera  et  falsa  religione,  cap.  de  Eu¬ 
charistia,  se  valde  occulte  initio  egisse,  et 
cuni  paucis  amicis  contulisse  negotium 
istud  novi  dogmatis  proponendi  :  metuebat 
enim,  ne  omnes  offenderet,  cum  nullum 
omnino  sciret  esse  ejus  sententiae,  quam 
ipse  invehere  in  Ecclesiam  cogitabat. 

Hoc  igitur  consensu  posito,  necessario 
sequitur,  ut  vel  nostra  sit  vera  fides  de  Eu¬ 
charistia  ;  vel  numquam  fuerit  Ecclesia  in 
mundo,  vel  fuerit,  sed  perierit,  vel  manse¬ 
rit  in  solis  Berengarianis ;  vel  simul  maneant 
Ecclesia  Dei,  et  summum  ac  publicum  sa¬ 
crilegium,  summaque  et  publica  idololatria. 
At  Ecclesiam  numquam  fuisse  in  mundo, 
pugnat  cum  Scripturis,  et  cum  Symbolo,  et 
a  nullo  unquam  vel  haoreticismo  id  fuit  as¬ 
sertum.  Ec6lesiam  fuisse,  sed  periisse  om¬ 
nino  pugnat  cum  apertissimis  promissioni¬ 
bus  Dei.  Lucae  i  :  'Regni  ejus  non  erit  finis. 
Matth.  xvi.  Portse  inferi  non  praevalebunt 
adversus  eam.  Matth.  ult.  Et  ecce  ego  vobis- 
cum  sum  usque  ad  consummationem  sceculi  (1). 
Mansisse  in  solis  Berengarianis  dici  non  po¬ 
test,  quia  tunc,  ante  Berengarium  non  fuis¬ 
set.  Nam  saltem  per  annos  ducentos  ante 
Berengarium  constat  ex  testimonio  Pascha- 
sii,  et  omnibus  historiis,  totam  Ecclesiam 
credidisse  id  quod  nos  credimus.  Deinde 
Berengariani  paucissimi  fuerunt,  et  vix  alibi 
quam  in  Gallia,  et  brevi  tempore  ad  nihilum 
redacti.  Et  licet  post  annos  circiter  300,  a 
Joanne  Wiclefo,  renovata  fuerit  hseresis  Be- 
rengariana,  tamen  extra  Angliam  et  Bohc- 
miam  pedem  non  posuit  ;  et  in  i  ilis  etiam 

locis,  ita  extincta  fuit,  ut  annis  circiter  cen¬ 
tum  ante  Zwinglium  nusquam  fuerit.  At 
Ecclesia  semper  vivit,  semper  conspicua  est 
nec  potest  (ut  ista  hseresis  fecit)  modo  inte¬ 
rire,  modo  renasci,  nisi  falsae  sint  promissio¬ 
nes  supra  citata).  Denique  Ecclesiam  esse,  et 
simul  in  summo  errore,  sacrilegio,  et  idolo¬ 
latria  versari,  nullo  modo  fieri  potest  :  nam 
alioqui  nulli  ha)retici  essent  extra  Ecclesiam 
et  falso  Paulus  diceret  i.  Tim.  m  :  Ecclesiam 
esse  columnam,  et  firmamentum  veritatis. 

Videtur  Petrus  Martyr  in  sua  precatione 
ad  Deum,  qua  concludit  librum  suum  contra 
Stephanum  Gardinerum ,  existimasse  Eccle¬ 
siam  veram  esse  posse,  ubi  hseresis,  et  ido¬ 
lolatria  regnent :  sed  ita  adversus  eum  pugnat 
illa  ipsius  precatio,  ut  mirum  sit  ipsum  etiam 
non  id  animadvertisse.  Sic  enim  alloquitur 
Christum  :  «  Si  desperata,  inquit,  est  plaga, 
neque  veritati  tua)  in  tua  Ecclesia  amplius 
futurus  est  publicus,  et  apertus  locus,  ad 
exercendum  judicium  quamprimum  venito  » . 
Haec  ille;  qua  quidem  precatione  nullam 
unquam  stultiorem  legi.  Nam  si  per  veri¬ 
tatem  intelligit  sententiam  Zwinglii,  quam 
in  toto  eo  libro  asserere  conatus  est :  fateri 
cogitur  apud  nos  esse  veram  Ecclesiam 
Christi,  et  proinde  se  esse  extra  Ecclesiam  : 
nostra  enim  Ecclesia  est  in  qua  non  permit¬ 
titur  locus  sententia)  Zwinglii.  Si  vero  suum 
coetum  vocat  Ecclesiam  Christi,  tum  fateri 
cogitur,  sententiam  nostram  de  Eucharistia 
esse  veritatem  Dei :  nam  sententia  nostra  est, 
cui  non  datur  locus  in  coetu  Zwinglianorum. 
Quare  quocumque  se  vertat,  suo  se  gladio 
ferit ;  ut  omittam,  nimiam  esse  stupiditatem, 
dicere  in  Ecclesia  Dei  non  dari  locum  veri¬ 
tati  Dei.  Ubi  enim  erit  veritas  Dei,  si  in  Ec¬ 
clesiam  Dei  non  est  ?  Sed  justo  judicio  Dei, 
qui  Ecclesiam  Dei  perdiderunt,  jam  nec 
qualis  illa  sit,  videre  possunt. 

Tertium  argumentum  sumi  potest  a  dili¬ 
gentia,  quam  Ecclesia  adhibuit  in  praesenti 
controversia  examinanda,  et  a  constantia  in 
veritate  retinenda.  Si  enim  Ecclesia  quaestio- 
nem  discutere  noluisset,  aut  leviter  discus¬ 
sisset  :  possent  haeretici  aliquem  colorem 
obtendere,  cum  dicunt  Ecclesiam  in  errore 
versari.  At  nulla  unquam  quaestio  saepius,  ac 
diligentius  examinata  est. 

Primum  discussa  fuit  in  Concilio  Romano 
sub  Leone  IX,  et  damnata  hseresis  Beren- 
garii.  Secundo  in  Vercellensi,  eodem  Leone 


(I)  Luc.  I,  33;  Matth.  XVI,  18;  XXVIII,  20. 

prasente,  ac  praesidente,  eadem  quaestio 
discussa  et  eodem  modo  explicata  :  quo 
etiam  Berengarius  vocatus  est,  et  cum  acce¬ 
dere  noluisset,  cum  ejus  confoederatis,  qui  se 
Berengarii  legatos  nominabant,  disputatum 
est.  Tertio  mortuo  sancto  Leone  iterum  in 
Concilio  Turonensi  praesidentibus  legatis  Vic¬ 
toris  papae,  qui  Leoni  successerat,  cum  ipso 
Berengario  acerrime  disputatum,  coque  con¬ 
victo  cthaeresim  abjurante,  eadem  fides  con¬ 
firmata  est.  Quarto  cum  Berengarius  ad  vo¬ 
mitum  rediissct,  iterum  Roma)  in  generali 
Concilio  Nicolao  II,  praesidente,  et  Beren¬ 
gario  praesente,  eadem  quaestio  proposita,  et 
discussa  diligentissime  fuit,  et  tum  secundo 
Berengarius  abjuravit,  et  librum  ipse  suum 
coram  omnibus  cremavit.  Atque  horum  qua- 
tuor  Conciliorum  meminit  Lantfrancus  in 
libro  contra  Berengarium ,  qui  omnibus  in¬ 
terfuit.  Quinto  cum  Berengarium  ,  iterum 
secunda  abju  ratione  contempta ,  ad  suam 
haeresim  rediisset,  coactum  est  quintum  Con¬ 
cilium  Romae  a  Gregorio  Papa  VII,  et  rursus 
quaestio  discussa  diligenter,  et  haeresis  dam¬ 
nata  fuit:  ubi  etiam  Berengarius  tertio  abju¬ 
ravit,  neque  amplius  defecit.  Hujus  Concilii 
non  meminerunt  Lantfrancus,  et  Guitmun- 
dus,  quia  nondum  celebratum  erat,  cum  illi 
scriberent  :  sed  meminit  Thomas  Waldensis 
tom.  ii.  de  Sacramentis,  cap.  43.  Sexto  in 
Concilio  amplissimo  totius  orbis  sub  Innocen- 
tio  III.  Romae  celebrato,  iterum  eadem  hac- 
resis  damnaita  est.  Septimo  eadem  veritas 
explicata  est  in  Concilio  generali  Viennensi, 
anno  Domini  1311,  unde  exstat  Glemen tina 
unica  de  reliquiis,  et  veneratione  Sanctorum. 
Octavo  idem  est  factum  in  Concilio  generali 
Romano  sub  Joanne  XXIII,  anno  Domini 
1413.  ut  testatur  Joannes  Cochlaeus  lib.  i. 
historiae  Hussitarum.  Nono  idipsum  actum 
est  in  Concilio  Constantiensi  propter  haeresim 
eamdem  a  Joanne  Wicleffo  renovatam.  De¬ 
cimo  in  Concilio  Tridenti  no  nostris  diebus 
propter  Zwinglianos ,  et  Calvinistas  :  ut 
omittam  Concilium  Florentinum,  et  plurima 
alia,  in  quibus  obiter  idem  est  definitum. 

Quae  cum  ita  sint,  quis  poterit  sibi  per¬ 
suadere,  Deum  permissurum  fuisse,  ut  Ec¬ 
clesia  in  hac  re  erraret  ?  Quid  enim  facere 
debuit,  et  non  fecit  ?  congregavit  homines 
doctos,  rem  excussit,  Deum  invocavit,  idque 
non  semel,  nec  bis,  sed  saepius.  Quod  si  du¬ 
bitare  possumus  an  hac  in  re  erraverit  Eccle¬ 
sia.,  de  omnibus  aliis  definitionibus  contra 
varias  haereses  dubitare  poterimus  ;  imo 


etiam,  an  Deus  sit,  sive  an  res  nostras  curet, 
dubitare  poterimus  ;  quid  enim  curat,  si  ista 
non  curat  ? 

Hunc  accedit  quod  Ecclesia  Catholica 
semper  in  eadem  sententia  mansit,  neque 
deterrita  est  ob  argumenta  varia,  et  difficilia, 
quae  vel  Berengariani,  vel  postea  Wiclefistae, 
vel  Zwingliani  excogitaverunt  :  in  omnibus 
enim  citatis  Conciliis  eadem  sententia  in¬ 
venitur.  Contra  vero  adversarii,  nec  ulla 
Concilia  Episcoporum  habuerunt,  nec  inter 
se  unquam  convenerunt.  Scribunt  enim  Guit- 
munduslib.  i.  et  Algerus  in  Prologo  librorum 
de  corpore,  et  sanguine  Domini,  statim  in 
ipso  initio  Berengairianae  haereseos  ortas  esse 
sex  diversas  opiniones,  ac  sectas,  quas  ipsi 
enumerant.  Nostro  autem  tempore  (ut  supra 
diximus)  multo  plurcs  existunt,  praesertim  si 
conjungamus  errores  Lutheranorum  cum  er¬ 
roribus  Zwinglianorum. 

Quartum  argumentum  sumi  potest  a  pa¬ 
tronis  sententiae  nostrae.  Nam  sententia  nos¬ 
tra  ab  eo  tempore,  quo  propter  Berengarium 
clarissime  explicata  est,  id  est,  ab  anno  Do¬ 
mini  1031.  patronos  habuit  plurimos  viros 
tam  claros  vitae  sanctitate,  et  miraculis,  ut 
etiam  ab  haereticis  hujus  temporis  sancti 
habeantur,  et  nominentur.  In  hoc  numero 
sunt  sanctus  Anselmus,  S.  Bernardus,  S. 
Malachias,  S.  Dominicus,  S.  Franciscus,  S. 
Antonius  de  Padua,  S.  Petrus  Martyr,  S. 
Thomas,  S.  Bonaventura,  S.  Nicolaus  Tolen- 
tinus,  S.  Ludovicus  Rex,  S.  Bernardinus,  S. 
Vincentius,  S.  Antonius,  S.  Franciscus  Pau- 
lanus,  et  alii  plurcs.  Isti  vere  sancti,  et  amici 
Dei  fuerunt,  et  cum  Christo  nunc  in  coelis 
regnartt  :  nam  praeter  commune  Ecclesiae 
testimonium,  omnes  miraculis  claruerunt, 
et  aliqui  eorum  pluribus ,  et  certioribus , 
quam  ulli  fere  veterum;  ut  Bernardus,  cujus 
miracula  prae  multitudine  numerari  non  pos¬ 
sunt;  ut  Vincentius,  in  cujus  canonizationc 
dicuntur  certis  testibus  probata  plusquam 
octingenta  miracula  ;  ut  Franciscus ,  cujus 
etiam  prope  innumerabilia,  et  maxima  nar¬ 
rantur  a  S.  Bonaventura.  Sunt  autem  haec 
miracula  certiora,  quam  veterum  Sancto¬ 
rum,  quia  Ecclesia  his  posterioribus  sacculis 
non  solet  referre  in  numerum  Sanctorum 
aliquos,  nisi  miracula  certissimis  testibus 
comprobentur  ,  quod  olim  non  fiebat.  Et 
denique  aliquos  horum  ,  ut  Bernardum  , 
Franciscum ,  Dominicum  sanctos  esse  la¬ 
tentur  etiam  adversarii.  Lutherus  in  lib.  de 
capti v.  Babylon,  cap.  de  Eucharistia,  Tho- 

mam  Aquinatem  vocat  sanctum,  et  cap.  dc 
Baptismo,  sanctos  vocat  Bernardum,  Domi¬ 
nicum  ,  ct  Franciscum.  Philippus  Mclanch- 
thon  in  Apologia  Confess.  art.  4.  ct  o.  ct  Ti. 
sanctos  vocat  Antonium,  Bernardum,  Domi¬ 
nicum  ,  Franciscum.  Et  Petrus  Martyr  in 
commcnt.  3.  cap.  i.  ad  Corinth.  in  illud : 
Dies  enim  Domini  declarabit,  salvatos  affirmat 
eosdem.  Calvinus  in  Instit.  cap.  10.  et  17. 
Bernardum  pium  scriptorem  vocat.  Hos  au¬ 
tem  in  nostra  sententia  de  Eucharistia  luisse 
tum  ex  libris  eorum  constat,  tum  ex  eo,  qtiod 
omnes  Romanis  Pontificibus  adhaeserunt  ; 
tum  denique  quia  Romana  Ecclesia  nunquam 
eos  in  sanctorum  catalogum  retulisset ,  si  in 
tanta  re  ab  illa  dissensissent. 

Ad  haec  extra  controversiam  est,  sanctos, 
ct  amicos  Dei  esse  non  posse,  qui  vera  fule 
carent ;  cum  sine  fide  impossibile  sit  placere 
Deo,  Iiebr.  xi.  ct  cum  justus  ex  fide  vivat 
Ilebr.  x.  Et  denique  non  est  ullo  modo  cre¬ 
dibile,  Deum,  qui  sanctis  istis  dedit  spiritum 
Prophetia),  et  revelavit  plurima  etiam  non 
necessaria,  tanquam  amicis,  noluisse  saltem 
alicui  eorum  revelare  veritatem  linjus  rei 
tam  necessariam. 

Neque  potest  dici  sanctos  excusari  posse, 
licet  erraverint,  quod  in  rc  parvi  momenti, 
aut  in  re  nondum  explicata,  et  definita,  aut 
certo  non  pertinaciter,  sed  simpliciter,  et  ex 
ignorantia  lapsi  fuerint.  Nam  in  primis  res 
gravissima  est,  et  in  qua  vel  summa  pietas, 
et  religio,  vel  summa  impietas,  idololatria, 
et  sacrilegium  continetur.  Deinde  res  trac¬ 
tata,  discussa,  ct  definita  jam,  erat  in  multis 
Conciliis,  ut  diximus,  ct  inter  haereticos  jam 
numerabantur,  qui  aliter  sentiebant.  Denique 
ipsi  homines  sancti  non  simpliciter  hoc  asse¬ 
ruerunt  ,  sed  fere  omnes  contra  lucreticos 
propugnarunt;  vel  libris,  vel  .concionibus , 
vel  etiam  disputationibus  cum  haereticis  ha¬ 
bitis.  Quare  necesse  est  omnino  aut  veram 
esse  sententiam  nostram,  aut  homines  illos 
haereticos,  et  inimicos  Dei  fuisse  :  neque 
adversarii  nostri  unquam  inter  se  concilia¬ 
bunt  ista  duo,  viros  illos  sanctos  fuisse  et  in 
errore  gravissimo  versatos,  atque  ideo  idolo- 
latras,  et  sacrilegos  tota  vita  sua  fuisse. 

Quintum  argumentum  sumitur  ab  ancio¬ 
ribus,  ct  patronis  contrariae  sententia)  :  tales 
enim  fuerunt,  ut  nullo  modo  probabile  sit, 
Deum  per  tales  homines  Ecclesiam  suam 
corrigere,  vel  reformare  voluisse.  Etsi  enim 
Deus  eligere  solet  aliquando  homines  sim¬ 
plices,  ignobiles,  imperitos,  ut  per  eos  mag¬ 

nalia  sua  operetur ;  tamen  ipse  eos  instruit 
divina  sapientia,  charitatc,  dono  miraculo¬ 
rum,  ct  similibus  ornamentis,  ut  homines 
e  arter  i  tuto  credere  possint  illos  a  Deo  missos. 
Tales  fuerunt  Patriarcha; ,  Propheta,  Apo¬ 
stoli,  institutores  Ordinum  religiosorum ,  et 
alii  similes. 

Inspiciamus  nunc  qualis  fuerit  Bcrcnga- 
rius,  quem  parentem  suum  agnoscit  Calvi¬ 
nus,  in  ultima  admonitione  ad  Wcstphalum, 
ubi  dicit  se  non  aegre  ferre,  quod  sententiam 
suam  olim  in  Bcrengario  damnaverit  Nico¬ 
laus  Papa  in  Concilio  Romano,  et  Grcgorius 
ATI,  in  Concilio  Vercellensi,  sed  contra  po¬ 
tius  suspectam  sibi  futuram  ‘fuisse,  si  Ro¬ 
mani  Pontifices  illam  approhassent. 

Iste  igitur  Bercngarius  multis  modis  insi¬ 
gnis  fuit.  Primo  praevisus  fuit  divinitus.  Nam 
ut  scribit  Gulielmus  Bibliothecariusinlib.  m. 
dc  gestis  Anglorum,  S.  Fulbertus  Episcopus 
Carnotcnsis  in  extremis  agens, cum  interalios, 
qui  illi  molienti  aderant,  Berengarium  tunc 
adolescentem,  et  nondum  haeresiarcham  vi¬ 
disset,  jussit  eum  expelli,  protestatus  videre 
se  immanem  daemonem  prope  illum ,  qui 
etiam  blando  anhelitu  multos  ad  cum  allicere 
videbatur.  Quae  sane  visio  aperte  significavit 
Berengarium  opera  Diaboli  plurimos  per  no¬ 
vam  haeresim  seducturum.  In  quo  Beren- 
garius  aqualis  Ario  dici  potest  ;  nam  Arii 
futuram  haeresim  S.  Antonio  Deus  praemon¬ 
stravit,  ut  in  ejus  vita  testis  est  Athanasius. 
Solet  enim  Deus  gravissima  mala  ut  justis¬ 
simo  judicio  suo  interdum  permittere,  ita 
etiam  ex  magna  sua  misericordia  praesigni¬ 
ficare,  ut  homines  sibi  caveant,  et  minus 
inde  laedantur. 

Secundo  excellit  Bercngarius  in  perjuriis, 
et  inconstantia.  Nam  (ut  supra  diximus)  ter 
diversis  temporibus  haeresim  abjuravit,  ac 
proinde  bis  perjurus  fuit;  ideo  enim  ter  ab¬ 
jurare  coactus  est,  quia  post  primam  abju- 
rationem  bis  perjurus  fuit,  cum  in  haeresim 
relapsus  esset  :  tandem  tamen  Catholicus 
obiit,  ut  idem  Gulielmus  ibidem  refert. 

Fuit  praeterea  Bercngarius,  ut  patet  ex  i. 
lib.  Guitmundi,  qui  ejus  vitam  breviter  de¬ 
scribit  supra  modum  superbus,  et  arrogans, 
et  ex  ipsa  superbia  occasionem  accepit  novi 
dogmatis  promulgandi.  Nam  prima  illi  con¬ 
troversia  cum  Lantfranco  fuit  de  rebus  ad 
Dialecticam  pertinentibus;  sed  cum  ab  eo 
superari,  ct  ab  auditoribus  quotidie  magis 
ac  magis  deseri  se  videret,  ignominiam  illam 
non  ferens,  Dialectica  omissa  ad  Theologiam 

se  transtulit  :  et  quia  malebat  (ut  ait  Guit- 
mundus)  cum  aliqua  hominum  admiratione 
esse  haereticus,  quam  in  oculis  Dei  occulte 
Catholicus  vivere,  ea  diligentissime  sectaba¬ 
tur,  quae  nova  et  inaudita  caderis  essent. 
Inde  ergo  initium  haeresis. 

Accedit  ad  haec ,  quod  praeter  hanc  sen¬ 
tentiam  de  Eucharistia,  duas  alias  promul¬ 
gavit,  quas  ne  ipse  quidem  Calvinus  negaret 
liaereses  esse.  Docuit  enim,  ut  ibidem  Guit- 
mundus  testatur ,  legitima  matrimonia  de¬ 
strui  posse ,  ac  licere  omnibus  foeminis  uti, 
et  non  esse  infantes  baptizandos;  quae  duo 
in  Anabaptistis  hujus  temporis  Calvinus,  et 
Lutlierus  damnant.  Quis  igitur  credat  vo¬ 
luisse  Deum  per  hominem  ita  erroneum, 
adversariorum  etiam  judicio  ,  atque  adeo 
manifeste  haereticum ,  Ecclesiam  illustrare 
et  reformare  ? 

De  sectatoribus  Berengarii'  scribit  ibidem 
Guitmundus  ,  homines  sceleratos  ad  eum 
concurrere  solitos,  qui  laetabantur  se  magno 
metu  liberatos  ,  cum  intelligerent  Eucha¬ 
ristiam  non  esse  rem  tam  divinam  ,  ut 
propter  ejus  perceptionem  a  sceleribus,  et 
fiagitiis  se  continere  deberent. 

Jam  de  Wiclefo,  de  Carolstadio,  Zwinglio, 
Calvino,  Petro  Martyre,  et  aliis  hujus  haere¬ 
sis  patronis,  nimis  longum  esset,  quales  fue¬ 
rint  ,  explicare.  Illud  constat ,  neminem 
ipsorum  ullum  unquam  miraculum  edere, 
aut  signum  ullum  sui  Apostolatus  ostendere 
potuisse. 

Postremum  argumentum  sumitur  a  mira¬ 
culis,  quae  in  confirmatione  hujus  veritatis 
facta  sunt,  qualia  haeretici  pro  suo  errore, 
neque  a  Deo,  neque  a  daemone  extorquere 
potuerunt.  Nam  nec  Deus  testis  mendacii 
esse  potest,  nec  permisit  hactenus  haereticis, 
ut  saltem  opera  diaboli,  si  non  vera,  saltem 
apparentia  miracula  facerent.  Multa  refe¬ 
runtur  miracula  circa  Sacramentum  Eucha¬ 
ristiae  a  Joanne  Garetio  in  lib.  de  vera  prae¬ 
sentia  corporis  Domini,  et  a  Tilmanno  Bre- 
dcmbachio  toto  lib.  i.  sacrarum  collationum. 
Septem  mihi  videntur  ad  rem  nostram  ma¬ 
xime  facere. 

Primum  est  in  vita  B.  Grcgorii  a  Paulo 
Diacono  scripta,  et  in  lib.  n,  cap.  41.  vitae 
ejusdem  Grcgorii  per  Joannem  Diaconum 
scriptae.  Summa  historiae  haec  est.  Cum  S. 
Gregorius  Eucharistiam  populo  distribueret, 
venit  ad  mulierem,  quae  forte  panem,  qui 
in  altari  fuerat  consecrandus,  suis  manibus 
fecerat.  Cum  ergo  illi  S.  Gregorius  diceret : 


<(  Corpus  Domini  nostri  JcSu  Christi  custo¬ 
diat  animam  tuam  »  ,  illa  diabolo  tentante 
subriit ,  et  Pontifex  manum  retraxit ,  et 
particulam  in  altari  reposuit.  Deinde  com¬ 
pletis  solemniis  interrogavit  mulierem  coram 
populo,  cur  in  tam  tremenda  actione  risis¬ 
set.  Illa  diu  mussitans  tandem  respondit,  re¬ 
cognovisse  se  panem,  quem  suis  manibus 
fecerat,  atque  inde  credere  non  potuisse  cor¬ 
pus  Domini  revera  esse.  Tum  S.  Gregorius 
a  Deo  petiit,  et  impetravit,  ut  etiam  specie 
externa  panis,  in  carnem  mutaretur ;  quo 
facto,  tam  illam  ad  fidem  reduxit,  quam  to¬ 
tum  populum  confirmavit. 

Alterum  miraculum  exstat  apud  Pascha- 
sium  in  lib.  de  corpore  Domini  cap.  14.  ubi 
refert  Presbyterum  quemdam  valde  pium  et 
sanctum,  optasse  aliquando  videre  corpora¬ 
libus  oculis  speciem  ejus,  quem  certa  fide 
credebat  sub  speciebus  panis,  et  vini  latere  : 
et  tandem  quod  petebat  obtinuisse,  ac  vi¬ 
disse  Christi  corpus  in  forma  humana,  sed 
puerili,  quod  etiam  ipse  petierat.  Ut  enim 
eo  loco  idem  Paschasius  refert,  duplici  de 
causa  Deus  haec  miracula  facere  solet,  vel 
ad  dubitantes  in  fide  confirmandos,  vel  ad 
consolandos  eos,  a  quibus  ardenter  amatur. 

Tertium  est  S.  Malachise ,  quod  refert 
Bernardus  in  ejus  vita.  Cum  enim  Clericus 
quidam  aliquando  dicere  praesumpsisset,  in 
Eucharistia  solum  esse  Sacramentum,  non 
corporis  veritatem,  S.  Malachias  secreto,  ac 
saepe  eum  convenit,  ct  admonuit  non  resi¬ 
piscentem  adducit  in  conventum  Clericorum, 
ibique  data  facultate  pro  suo  errore  dicendi, 
cum  illo  disseruit,  eumque  apertissime  con¬ 
futavit.  Nondum  ad  mentem  redire  volen¬ 
tem,  coram  omni  populo  publice  arguit, 
haereticum  que  denuntiat,  et  cum  aliis  Epi¬ 
scopis,  qui  forte  aderant,  anathemate  ferit. 
Sed  cum  adhuc  ille  furens  diceret,  omnes 
favere  homini,  sc  autem  solum  non  accipere 
personas,  nec  deserere  veritatem,  S.  Ma¬ 
lachias  dixit :  «  Dominas  faciat  te  verita¬ 
tem  fateri,  vel  ex  necessitate.  »  Cui  ille  re¬ 
spondit,  Arnen.  Sed  ecce  die  eodem  corripi¬ 
tur  gravissimo  ac  lethali  morbo,  redit  ad 
mentem,  reconciliatur  Ecclesise,  expirat.  Po¬ 
terat  ne  clarius  Deus  ostendere  a  qua  parte 
sit  veritas  ? 

Quartum  est  ipsius  Bernardi.  Nam  ut  scri¬ 
bitur  in  ejus  vita  lib.  ii,  cap.  3.  Mediolani 
praesente  populo  innumerabili  inter  Sacra¬ 
mentorum  celebrationem  curavit  daemonia¬ 
cam,  cujus  sanitas  desperata  jam  videbatur. 

Siquidem  multos  annos  diabolus  eum  pos¬ 
sederat,  et  oculorum,  aurium,  ac  linguae 
usum  illi  eripuerat  ;  ipsam  etiam  linguam 
in  morem  promuscidis  elephantina)  illi  ex¬ 
tenderat,  ut  monstrum  horribile,  non  mulier 
videretur.  Igitur  sacram  hostiam  patena) 
impositam  super  caput  daemoniacae  tenens, 
‘atque  in  hunc  modum  loquens,  Diabolum 
expulit:  «  Adest,  inique  spiritus,  judex  tuus, 
adest  summa  potestas;  jam  resiste,  si  potes; 
adest  ille,  qui  pro  nostra  salute  passurus  ; 
nunc,  inquit,  princeps  hujus  mundi  ejicie¬ 
tur  foras.  Hoc  illud  corpus,  quod  de  cor¬ 
poris  Virginis  sumptum  est,  quod  in  stipite 
crucis  extensum  est,  quod  in  tumulo  jacuit, 
quod  de  morte  surrexit,  quod  videntibus 
discipulis  ascendit  in  coelum.  In  hujus  ergo 
majestatis  terribili  potestate,  tibi,  spiritus 
maligne,  praecipio,  ut  ab  hac  ancilla  ejus 
egrcdiens  contingere  eam  deinceps  non 
praesumas.  »  Haec  ille.  Ubi  sicut  fides  veri¬ 
tatis  a  Deo  exaudiri  meruit;  ita  prorsus  de¬ 
ceptionis,  et  erroris  auctor  dici  posset  (quod 
absit)  Deus,  si  falsum  esset  quod  S.  Bernar- 
dus  dixit,  et  tota  Ecclesia  credit. 

Quintum  est  S.  Antonii  de  Padua,  quod 
insigne  est,  nec  tamen  a  Joanne  Garetio, 
vel  Tilmanno  Bredembachio  annotatum. 
Describitur  in  ejus  vita  apud  Surium,  tom. 
Ili,  et  a  S.  Antonino  in  summa  historiali 
par.  m,  tit.  xxiv,  cap.  3.  §  2.  Disputante 
S.  Antonio  de  veritate  corporis  Domini  in 
Eucharistia  cum  haeretico  quodam  in  par¬ 
tibus  Tolosanis  (siquidem  eo  tempore  Albi- 
genses  vexabant  Ecclesiam,  qui  cum  aliis 
plurimis  hoc  etiam  errore  infecti  erant)  pe¬ 
tiit  ha)reticus  ab  Antonio,  quem  noverat 
dono  miraculorum  praedictum  esse,  ejus¬ 
modi  signum  :  «  Habeo,  inquit,  jumentum, 
cui  per  integrum  triduum  cibum  non  dabo. 
Exacto  triduo  adsis  tu  cum  Sacramento,  ego 
adero  cum  jumento,  atque  ante  illum  hor¬ 
deum  effundam  ;  si  jumentum  hordeo  de¬ 
relicto  ad  Sacramenti  venerationem  acces¬ 
serit,  credam  ».  Factum  est  ut  ille  voluit,  et 
triduo  exacto  S.  Antonius,  turbis  fidelium 
comitatus,  et  venerabile  Sacramentum  manu 
tenens,  sic  ad  jumentum  locutus  est  :  «  In 
virtute  et  nomine  Creatoris  tui,  quem  in 
manibus,  licet  indignus,  veraciter  teneo,  tibi 
dico,  animal,  et  praecipio, ut  confestim  venias 
humiliter  modo  tuo,  et  ei  reverentiam  ex¬ 
hibeas  :  ut  ex  hoc  cognoscat  haeretica  pra¬ 
vitas,  quod  omnis  creatura  suo  subditur 
Creatori,  quem  sacerdotalis  dignitas  jugiter 

tractat  in  altari  ».  His  verbis  prolatis,  ju¬ 
mentum  hordei  ante  se  effusi,  et  famis  obli¬ 
tum,  ad  Sanctum  accurrit,  et  capite  incli¬ 
nato,  ac  genibus,  curvatis,  eo  modo  quo 
potuit,  Dominum  adoravit,  et  haereticum 
confutavit. 

Sextum  narrat  Thomas  Waldensis  testis 
oculatus  tom.  n.  cap.  63.  Scribit  enim  sar¬ 
torem  quemdam  haereticum  publice  in  Ec¬ 
clesia  S.  Pauli  Londini  in  judicio  coram  Ar- 
chicpiscopo  et  aliis  Praelatis  constitutum, 
dixisse,  digniorem  esso  araneam  cultu,  ac 
reverentia,  quam  Eucharistiam  ;  et  continuo 
de  alto  tecti  culmine  horribilem  araneam 
directo  filo  ad  os  ejus  properasse,  ac  vix 
multorum  manibus  prohibitam,  ne  ingrede¬ 
retur. 

Septimum  narrat  Tilmannus  Bredcmba- 
chius,  lib.  vn.  sacrarum  collationum  cap. 
60.  quod  quidem  in  illis  partibus,  ubi  con¬ 
tigit,  dicit  esse  notissimum,  et  celeberri¬ 
mum,  ac  non  solum  soluta  oratione,  sed 
etiam  carmine  conscriptum.  Ejus  ha)c  est 
summa.  Anno  Domini  1361,  die  8.  Aprilis, 
feria  2.  pascha)  tribus  horis  ante  meridiem, 
Noviomagi,  quod  oppidum  est  in  Geldria, 
Parochus  quidam  nomine  Antonius  Wortius, 
completis  Missarum  solemniis,  venerabile 
Sacramentum  ad  fceminam  a)grotam  de 
more  Catholico  deferebat.  Casu  accidit,  ut 
tempore  eodem  ad  januam  taberna),  juxta 
quam  Parocho  transeundum  erat,  duo  ju¬ 
venes  consisterent  ,  Noviomagensis  unus, 
alter  Traject ensis,  qui  ova  Paschalia  in  ma¬ 
nibus  habentes,  inter  se  contendebant,  uter 
celerius  ovum  deglutiret.  Interea  Parocho 
appropinquante, Trajectensis  blasphemus,  et 
irrisor  tanti  mysterii,  et  ut  apparet,  haereti¬ 
cus  Calvinista  sodali  suo  dixit,  se  multo  citius 
ovum  suum  devoraturum,  quam  muliercu¬ 
lam  Deastrum  illum  :  et  continuo  ovum  in 
os  injecit.  Sed  ovum  in  medio  gutture 
constitit,  et  cum  ille  suffocari  se  sentiens, 
undique  circumspiceret,  vidit  candelam  seba¬ 
ceam  ex  pariete  dependentem,  eaque  arrep¬ 
ta,  atque  in  os  injecta,  ut  ovum  detruderet, 
ita  ha)sit  totum  saevum  in  ovo,  ut  nudum 
filum,  seu  stamen  candela),  miser  extraxerit  ; 
tum  denique  concidit,  et  in  ^Ethiopum  nigre¬ 
dinem  mutato  vultu,  elisoque  gutture  expi- 
ravit.  Repertum  est  autem  postea  ovum  in¬ 
star  tuberis  in  altera  parte  colli,  non  in  gut¬ 
ture,  ut  par  erat.  Ita  nimirum  Christus,  non 
Deastrum,  sed  vqrum  Deum  se  esse  demon¬ 
stravit.  Sed  de  his  hactenus. 

Ad  Jioc  argumentum  ex  miraculis  Petrus 
Martyr  breviter  respondet  in  libro  contra 
Gardinerum,  objecto  158.  esse  meras  prfe- 
stigias  ista,  quae  a  nobis  dicuntur  miracula. 
Id  vero  probat,  quia  Jremcus  lib.  i.  cap.  9. 
testatur,  Marcum  hcresiarcham,  et  magum 
praestigiis  quibusdam  solitum  fuisse  in  sua 
Eucharistia  efficere,  ut  in  calice  eruor  appa¬ 
reret. 

At  quamam  est  ista  consequentia?  Marcus 
haeresiarcha,  et  magus  praestigiis  cruorem 
in  calice  apparere  laciebat ;  ergo  B.  Gre- 
gorius  vir  sanctissimus ,  S.  Bernardus,  S. 
Antonius,  et  alii,  quos  sanctos  fuisse  etiam 
haeretici  confitentur  non  nisi  praestigiis  mi¬ 
racula  circa  Eucharistiam  fecerunt.  Sane  si 
ita  liceat  argumentari,  poterimus  etiam  hoc 
modo  colligere :  magi  Pharaonis  per  incan¬ 
tationes  convertebant  virgas  in  dracones,  et 
aquam  in  sanguinem ;  ergo  et  Moses  cum 
similia  faceret,  per  incantationes  faciebat ; 
et  breviter  omnia  miracula  Christi,  et  Apo¬ 
stolorum  calumniari  possemus. 

Dico  secundo,  responsionem  Petri  Mar¬ 
tyris  utcumque  aptari  posse  ad  miracula,  qmc 
fiunt,  cum  exterius  in  Eucharistia  apparet 
caro,  vel  aliquid  ejusmodi ;  at  nullo  modo 
aptari  posse  ad  ea  miracula,  qua)  consi¬ 
stunt  in  interitu  hominum,  ut  est  tertium  et 
septimum  a  nobis  recitatum  :  ille  enim  verse 
mortes  fuerunt,  non  simulatae,  ac  fictae. 

Dico  postremo  in  hoc  mysterio  maxime 
locum  habere  dilemma  Augustini  lib.  22.  de 
Civitate  Dei  cap.  S.  Nam  aut  facta  sunt  mi¬ 
racula  ad  hoc  mysterium  confirmandum, 
aut  non  sunt  facta.  Si  facta  sunt,  credamus 
igitur,  quod  tot  miraculis  confirmatum  est. 
Si  non  sunt  facta,  hoc  ipsum  est  summum 
miraculum,  quod  sine  miraculis  res  tam 
diflicilis  credi  potuerit  a  tot  philosophis,  at¬ 
que  adeo  a  toto  orbe  terrarum.  Nam  sen¬ 
tentia  adversariorum,  quae  facillima  est, 
non  est  mirum,  si  absque  ullis  miraculis  ad¬ 
mittatur  :  nostram  autem  sententiam,  quae 
non  modo  cum  sensibus,  sed  etiam  cum  ra¬ 
tione  pugnare  videtur,  quis  credat  tantae 
multitudini,  sine  multis  magnisque  miraculis 
persuaderi  potuisse,  nisi,  ut  dixi,  hoc  ipsum 
summum  miraculum  esse  dicatur? 


CAPUT  IX 

Solvitur  objectio  deprompta  ab  inutilitate 
rcalis  prsesentix. 

Duae  sunt,  ut  supra  diximus,  objectiones 
adversariorum.  Prima  est  ejusmodi  :  Deus 
nihil  frustra  facere  solet.  At  frustra  ponere¬ 
tur  in  Eucharistia  vera  corporis  Domini 
praesentia,  cum  satis  sit,  si  eam  illic  habea¬ 
mus  in  signo.  Primo,  quia  finis,  ac  fructus 
Eucharistiae  est,  nutrire  animas.  Non  minus 
autem  nutrit  animas  Christus  in  symbolo 
existens,  quam  reipsa  delitescens  in  pane. 
Animae  enim  nutriuntur  fide,  et  charitate  : 
fides  autem,  et  charitas  tam  bene  possunt 
complecti  Christum  in  coelo,  quam  in  Eu¬ 
charistia.  Calvinus  lib.  i  Institut.  cap.  17. 
§  32.  Fidem .  inquit,  nos  ista,  quam  enarra¬ 
vimus,  corporis  participatione  non  minus  laute , 
afflue  ni  er  que  pascimus,  quam  qui  ipsum  C /mis¬ 
tum  e  coelo  detrahunt.  Similia  habet  Petrus 
Martyr  lib.  contra  Gardinerum ,  objecto  52. 
et  60  ubi  etiam  addit  Scripturae  testimo¬ 
nium.  Nam  Joan.  16.  Dominus  ait  Apostolis. 
Expedit  vobis,  ut  eqo  vadam  :  ’  Si  enim  non 
abiero,  Paracletus  non  veniet  ad  vos.  Non 
erat  igitur  utilis  Apostolis  corporalis  Christi 
praesentia,  alioqui  expedivisset  ipsum  ma¬ 
nere  cum  eis,  non  autem  ab  eis  recedere. 
At  non  potest  esse  utilior  corporalis  Christi 
praesentia  in  Eucharistia,  quam  esset  illa 
eadem  cum  Apostolis  manifesta,  et  visibilis : 
igitur  si  illa  inutilis  erat  post  certum  quod¬ 
dam  tempus,  quanto  magis  ista  inutilis  erit  ? 

Secundo,  Baptismus  confert  gratiam,  re¬ 
generat  animam,  ac  proinde  vitam  spiritua¬ 
lem  confert,  licet  non  transmutetur  aqua  in 
Christum,  vel  Spiritum  sanctum,  sed  vera 
et  sola  aqua  maneat,  ut  antea  erat  :  cur  er¬ 
go  non  poterit  Eucharistia  conferre  gratiam, 
et  vitam  jam  acceptam  conservare,  et  au¬ 
gere,  etiamsi  non  mutetur  panis  in  carnem, 
sed  verus  et  solus  panis  maneat,  ut  antea 
erat  ? 

Tertio,  ipsa  pnesentia  Christi  invisibilis 
est,  imo  nullo  sensu,  ac  ne  ipsa  quidem 
mente  perceptibilis,  nisi  per  fidem.  At  fides 
non  egebat  ista  prresentia,  ut  Christum  ap¬ 
prehendere  posset :  nihil  igitur  confert  prte- 
sentia  ista  Christi  in  Eucharistia. 

Quarto,  qui  sola  fide  in  Symbolo  Chri¬ 
stum  recipiunt,  fructum  passionis  Domini  sine 
dubio  consequuntur;  qui  Christum  reipsa 
in  Eucharistia  sine  fide  percipiunt,  nullum 
fructum  consequuntur. 

Quinto  ,  argumentatur  Calvinus  contra 
Westphalum :  «  Ista  praesentia  realis  plus 
incommodi,  quam  commodi  affert  :  nam 
facit,  ut  corpus  Christi  sit  commune  piis, 
et  impiis,  quod  certe  incommodum  est  non 
leve.  Et  praeterea  brevissimo  tempore,  nobis 
adest,  nimirum  quandiu  species  illa  conser¬ 
vatur  ;  quod  exiguum  commodum  est  ;  igi¬ 
tur  inutilis  est  ea  praesentia.  » 

Respondeo  ,  ista  argumenta  levissima 
sunt.  Ad  primum  negari  potest  consequen¬ 
tia,  et  antecedens.  Consequentia  enim  illa,  si 
quid  probat,  solum  probat,  non  fuisse  ne¬ 
cessarium  absolute,  ut  in  Sacramento  reip¬ 
sa  corpus  Domini  poneretur,  sed  non  probat 
non  fuisse  utile,  vel  frustra  poni.  Id  enim 
omne  utile  est,  et  non  frustra  fit,  per  quod 
nobis  aliquid  boni  confertur,  licet  illud  ipsum 
alia  via  conferri  potuisset.  Id  vero  manifeste 
colligitur  ex  multis  similibus.  Nam  eodem 
modo  argumentari  possemus  in  mysterio 
Incarnationis.  Poterat  Deus  sine  Incarna¬ 
tione  Filii  nos  liberare;  frustra  igitur  Deus 
homo  factus  est.  Item  poterat  Christus  ho¬ 
mo  ,  per  quodcumque  opus  bonum  nobis 
reconciliationem  apud  Patrem  mereri,  fru¬ 
stra  igitur  labores,  et  dolores  sustinuit.  Item 
poterat  una  sanguinis  gutta  nos  redimere, 
quorsum  igitur  tot  ludibria,  verbera,  vulne¬ 
ra,  et  sanguinis  totius  effusio  ?  Item  poterat 
sine  descensu  ad  Inferos  sanctos  Patres  in¬ 
de  eruere,  damioncs  alligare,  aliaque  id  ge¬ 
nus  operari  solo  imperio  ;  quorsum  igitur 
illa  descensio  ?  denique  poterant  segroti  sola 
fide  in  Christum  sanari,  sine  contactu  ma-' 
nuum,  vel  fimbriae  ejus ;  quorsum  igitur  Do¬ 
minus  manus  imponebat  ?  quorsum  illi  tanto 
studio  ad  fimbriam  accurrebant  ?  Atque  id 
genus  infinita  exempla  possem  afferre.  Sic 
igitur  non  sequitur  frustra  corpus  Domini 
reipsa  in  Eucharistia  exhiberi,  etiamsi  eum- 
dem  fructum  ex  solo  symbolo  per  fidem  reci¬ 
pere  possemus. 

Deinde  nego  eumdem  fructum  recipi  ex 
solo  symbolo  per  fidem.  Nam  primum  magis 
excitatur  fides,  charitas,  devotio,  pictas,  re¬ 
verentia,  cum  cogitamus  reipsa  nobiscum 
uniri  Christum,  quam  si  solum  in  coelo  eum 
sedere  credamus.  Et  hoc  experimentum  ip¬ 
sum  abunde  testatur:  longe  enim  aliter  affi= 
Tome  IV, 


ciuntur  pii  fideles  erga  venerabile  Sacra¬ 
mentum,  quam  erga  imagines  Salvatoris, 
quae  sunt  mera  Christi  symbola.  Deinde 
Christus  ipse  dum  nobis  reipsa  conjungitur, 
multa  nobis  largitur,  quae  non  largiretur 
sine  ista  conjunctione,  etiamsi  posset.  Quem¬ 
admodum  omnes  ,  quotquot  tangebant 
eum,  curabat  ab  omnibus  languoribus,  quos 
certe  non  curassct,  nisi  eum  tetigissent ;  ut 
infinitos  alios,  qui  eum  tangebant,  non  cu¬ 
rabat,  et  tamen  quis  negat  potuisse  eum  si¬ 
ne  illo  contactu  omnes  curare?  Saepe  etiam 
principes,  si  carceres  invisant,  multos  libe¬ 
rant,  quos  alioqui  non  liberassent,  tametsi 
possent  solo  imperio  omnes  liberare  sine 
illa  carceris  visitatione. 

Ad  locum  Evangelii  dantur  a  Patribus 
duae  expositiones  :  neutra  nobis  adversatur. 
Una  est  Augustini  tract.  94.  in  Joan  .  et 
Bernardi  serni.  3.  de  ascensione  Domini,  qui 
dicunt  Apostolos  allectos  dulcissima  Christi 
consuetudine  amasse  illum  humano  quodam 
amore,  dum  is  in  terris  degeret :  sed  opor¬ 
tuisse  eos  abstrahi,  et  quasi  ablactari  ab 
humana  illa  consolatione,  ut  ad  amorem  spi¬ 
ritualem  Christi  proveherentur.  Quae  expo¬ 
sitio  nostrae  sententiae  non  adversatur,  quia 
praesentia  Christi  in  Eucharistia  cum  sit  invi¬ 
sibilis,  non  conciliat  amorem  humanum  (nec 
enim  illum  videmus  aut  audimus,  aut  cum 
eo  versamur,  ut  Apostoli  faciebant)  sed  plane 
divinum,  et  spiritualem  :  quare  preesentia 
ista  solum  prodesse,  non  autem  obesse  ullo 
modo  potest. 

Altera  expositio  est  Graecorum,  Cyrilli  lib. 
10.  in  Joan.  cap.  32.  et  Theophylacti  in  cap. 
16.  Joan.  qui  dicunt  expedivisse,  ut  Christus 
recederet,  non  quia  preesentia  ejus  corpo¬ 
ralis  unquam  possit  esse  inutilis,  sed  quia 
utilior  erat  Apostolis  et  nobis  omnibus,  ejus 
recessus  per  mortem,  et  Ascensionem  in 
coelum,  quam  conversatio  illa  in  terris.  Deus 
enim  constituerat  non  mittere  Spiritum 
sanctum,  nisi  prius  sacrificium  crucis  pera¬ 
geretur,  et  nisi  dispensatio  Christi  per  ejus 
ascensionem  compleretur.  Itaque  non  impe¬ 
diebat  adventum  Spiritus  sancti  pra]sentia 
corporalis  Christi,  sed  impediebat  decretum 
illud  Dei,  quod  statuerat,  ut  mors,  et  ascensio 
Christi  praecederent. 

Ad  secundum  argumentum  concedo  po¬ 
tuisse  Deum,  per  Sacramentum  Eucharistiae 
etiam  sine  reali  praesentia  corporis  Domini 
conservare,  et  augere  in  nobis  vitam  spiri¬ 
tualem,  in  Baptismo  acquisitam;  sed  noo 

ideo  inutilis  est  ea  proesentia.  Nam  etiam 
potuisset  Deus  sine  symbolis  aquae,  et  panis, 
id  est,  sine  Sacramentis  sensibilibus,  Bapti¬ 
smi  et  Eucharistiae  eamdem  nobis  gratiam  con¬ 
ferre,  quam  per  ea  symbola  confert :  et 
tamen  non  dicunt  adversarii  inutilia  esse 
symbola  externa  aquae,  et  panis. 

Adde,  quod  non  est  eadem  ratio  Baptismi, 
et  Eucharistiae.  Nam  Baptismus  nihil  est 
aliud,  nisi  Sacramentum  regenerationis  :  Eu¬ 
charistia  autem  non  est  solum,  Sacramentum 
refectionis,  seu  mutationis,  sed  praeterea  est 
memoriale  omnium  miraculorum,  et  quasi 
compendium  vitae,  passionis,  et  resurrectio¬ 
nis  Domini,  juxta  illud  Psalm.  110  :  Memo¬ 
riam  fecit  mirabilium  suorum  misericors ,  et 
miserator  Dominus ,  escam  dedit  timentibus 
se.  Quare  debuit  esse  res  jdena  miraculo, 
non  autem  simplex  aliquod  symbolum,  ut 
non  esset  inferior  sed  superior  mannae  Ju¬ 
daeorum,  quod  similiter  fuit  memoriale  mi¬ 
rabilium,  quae  in  deserto  Hebraeis  contige¬ 
runt.  Deinde  est  testimonium,  et  quasi  pignus 
amoris  Christi  erga  sponsam  suam  Eccle¬ 
siam  ;  et  ideo  sicut  amor  ille  est  infinitus,  et 
potentia  ipsius  Christi  est  infinita,  ita  debuit 
hoc  pignus  supra  modum  esse  mirabile.  De 
qua  re  multa  praeclara  exstant  apud  Chryso- 
stomum  homil.  24.  in  priorem  adfCorinth.  et 
alibi.  Tertio  est  causa,  et  quasi  semen  resur¬ 
rectionis  corporum  nostrorum,  idque  per 
contactum  ,  et  conjunctionem  corporis  glo¬ 
riosi  cum  corporibus  nostris  mortalibus,  vel 
supra  ex  Irenaeo,  Hilario,  Cyrillo,  aliisque 
Patribus  demonstravimus.  Denique  est  sacri¬ 
ficium  religionis  Christianae  (velint,  nolint  hae¬ 
retici)  et  quia  sacrificium  Christianorum  im- 
pletivum  esse  debuit  figurarum  veterum,  et 
proinde  praestantius  sacrificiis  omnibus  He¬ 
braeorum,  non  potuit  in  solo  pane,  et  vino 
constitui,  quae  sunt  longe  inferiora  vitulis  et 
arietibus,  sed  necesse  fuit  ipsum  verum  Do¬ 
mini  corpus  in  hoc  sacrificio  contineri,  ut  eo 
modo  veritas  imagini,  et  exemplar  figurae, 
et  corpus  umbrae,  quam  aptissime  respon¬ 
deret. 

Ad  tertium  nego,  corpus  Domini  in  Eu¬ 
charistia  non  percipi,  nisi  fide.  Nam  etiamsi 
in  propria  specie,  et  immediate  non  attingi¬ 
tur  ab  ullo  sensu,  nec  ab  ipsa  mente,  nisi  per 
fidem;  tamen  in  specie  aliena,  et  mediate 
attingitur  oculis,  manibus,  lingua,  et  ipso 
etiam  pectore.  Quomodo  etiam  interdum  sa¬ 
luberrima  pharmaca  ita  involuta  dantur 
jjegrotis  in  variis  integumentis,  ut  nullo  sensu 


immediate  percipiantur,  et  tamen  quia  ipsa 
revera  ad  stomachum  penetrant,  utilissima 
sunt. 

Ad  quartum,  concedo,  sola  fide  sine  reali 
praesentia  corpus  Domini  apprehensum  pro¬ 
desse  ;  et  contra  solo  corpore  per  realem 
praesentiam  acceptum  nihil  prodesse  :  sed 
nego  inde  sequi,  realem  praesentiam,  et  cor¬ 
poralem  perceptionem  inutilem  esse.  Nam 
etiamsi  ista  sine  fide  non  prosunt,  et  fides 
sine  istis  prodest,  magis  tamen  prodest  fides 
cum  istis,  quam  sine  istis.  Quemadmodum 
opera  bona  sine  fide  non  prosunt ,  fides  au¬ 
tem  sine  operibus  prodest,  cum  quis  videli¬ 
cet  ab  operibus  legitime  impeditur.  Et  tamen 
plus  prosunt  opera  bona  cum  fide,  quam  sola 
fides  :  et  B.  Mariae  nihil  profuisset  Chri¬ 
stum  corpore  concipere,  et  parere,  nisi  etiam 
mente  per  fidem,  et  charitatem  eumdern  con¬ 
cepisset  :  et  contra  multum  profuisset  sola 
mente  concipere,  licet  eumdern  corpore  non 
concepisset.  Et  tamen  quis  dicere  auderet, 
non  magis  ei  profuisse 'mente  et  corpore 
Christum,  quam  sola  mente  concipere? 

Ad  ultimum  dico,  nullum  incommodum, 
sed  maximum  commodum  consequi  ex  reali 
praesentia  :  nam  non  laeditur  corpus  Domini 
ex  eo,  quod  impiis  communicatur ;  et  in  eo 
demonstratur  summa  Dei  charitas.  Quamvis 
autem  brevi  tempore  inter  nos  Dominum 
habeamus,  tamen  brevi  illo  tempore  maxima 
dona  nobis  largitur  ;  alioqui  etiam  brevi 
tempore  tangebant  fimbriam  Christi  multi 
aegroti,  qui  tamen  ex  eo  contactu  curaban¬ 
tur. 


CAPUT  X. 

Solvitur  altera  objectio,  qux  sumitur  ab 
indignitate  rei. 

Altera,  eaque  postrema  haereticorum  ob¬ 
jectio  ab  indignitate  rei  sumitur.  Scribit 
enim  Calvinus  lib.  4.  Institut.  cap.  17.  §.  32. 
absurda  oportere  rejicere,  quae  coelesti 
Christi  majestate  indigna  sunt.  Quae  autem 
illa  sint  absurda,  ipse  eo  loco  non  dicit :  sed 
ab  aliis  ista  fere  enumerari  solent,  quod 
oportebit  concedere  Christum  in  terram  ca¬ 
dere,  dentibus  atteri,  in  ventrem,  et  in  se¬ 
cessum  ire,  a  muribus  corrodi,  vel  etiam  de¬ 
vorari,  putrescere,  vel  acescere,  denique 


CAPUT  XI. 


163 


etiam  cremari.  Quae  omnia,  et  nunc  ab  hae- 
reticis  objiciuntur,  et  olim  a  Berengarianis 
objiciebantur,  ut  patet  ex  Guitmundo  lib.  2. 
et  ex  Algero  lib.  2.  cap.  1. 

Sed  respondemus,  quod  ad  similia  objecta 
veteres  Patres  majores  nostri  responderunt. 
Neque  enim  solum  hoc  mysterium,  sed 
omnia  fere  alia  Judeei,  pagani,  haeretici 
tanquam  indigna ,  et  stulta  irriserunt :  de 
quibus  Augustinus  in  epistol.  49.  ad  Deo 
gratias  quaes.  6:  «  In  ipsum  ,  inquit,  Chri¬ 
stum  non  crederemus,  si  fides  Christiana  ca¬ 
chinnum  metueret  paganorum.  » 

Ac  primum  apud  Judaeos  Saducaei  ipsi 
Christo  quaestionem  ridiculam  proponere 
ausi  sunt  contra  resurrectionem,  ut  ex  ab- 
surditate,  quae  inde  sequebatur,  conclude¬ 
rent,  nullam  futuram  esse  corporum  resur¬ 
rectionem.  Videtur  enim  sequi,  ut  si  mulier 
aliqua  hic  habuerit  septem  viros  per  mortem  ■ 
sibi  invicem  succedentes,  in  altera  vita,  aut 
pro  uxore  litigent,  aut  una  sit  uxor  septem 
virorum  simul.  Eodem  modo  Marcionistae 
apud  Tertullianum  in  lib.  de  resurrect. 
carn.  et  Origenistee  apud  Hieronymum  in 
epist.  ad  Pammachium  contra  errores  Joan. 
Hierosolymit.  ut  resurrectionem  carnis  ex¬ 
ploderent,  argumenta  petebant  ab  absurdis  : 
quia  si  erunt  tunc  sexus  distincti,  erit  etiam 
procreatio,  erunt  nutrices,  et  obstetrices  :  si 
venter  et  palatum,  erunt  etiam  cibi,  erunt 
egestiones,  erunt  latrinae  etc.  Dominus  au¬ 
tem  respondit:  Erratis,  nescientes  Scriptu¬ 
ram. ,  et  virtutem  Dei:  in  resurrectione  enim, 
neque  nubent ,  neque  nubentur  [i)  ;  quod  idem 
nos  haereticis  dicere  possumus ;  Erratis,  igno¬ 
rantes  Scripturam,  et  virtutem  Dei.  Christus 
enim  vere  in  Sacramento  existit,sed  nullo  mo¬ 
do  laedi  potest ;  proinde  non  cadit  in  terram, 
non  teritur,  non  roditur,  non  putrescit,  non 
crematur  :  ista  enim  in  speciebus  illis  reci¬ 
piuntur,  sed  Christum  non  afficiunt,  licet 
conjunctae  sint  species  illae  cum  Christo. 
Ipsa  quoque  divinitas  nonne  ubique  est  prae¬ 
sens,  et  tamen  nec  sordescit  in  sordibus,  nec 
crematur  in  flammis,  nec  putrescit  in  putre¬ 
scentibus  rebus. 

Dices,  si  vere  corpus  Domini  in  Euchari¬ 
stia  est,  cadente  in  Eucharistia  in  terram,  non 
cadit  corpus  Domini ;  ergo  separatur  in  illo 
casu  corpus  Domini  ab  Eucharistia,  et  unum 
manet  in  terra,  alterum  in  altari,  vel  in  ma¬ 
nibus  ejus,  cui  cecidit  Eucharistia. 


Respondeo,  corpus  Domini  non  separatur 
ab  Eucharistia,  donec  species  ilice  integrae 
manent,  et  ideo,  si  Eucharistia,  cadat  in 
terram,  corpus  Domini  in  terra  erit,  sed  non 
dicetur  cecidisse  ;  id  enim  proprie  cadit 
quod  corpus  est,  et  corporaliter  existit,  ac 
movetur.  Quare  cadente  homine,  corpus 
cadit,  anima  non  cadit,  licet  per  accidens 
moveatur:  sic  etiam  corpus  Domini,  quod 
indivisibiliter  manet  in  Eucharistia,  locum 
mutat  cadente  hostia,  sed  non  proprie  cadit. 

Secundo,  multi  philosophi,  ac  praesertim 
Epicuraei,  negabant  providentiam  Dei  re¬ 
spectu  rerum  earum,  quae  sunt  infra  lunam, 
quod  dicerent,  indignum  Deo,  ut  ad  res  tam 
viles  procurandas  se  dejiciat.  Sed  Christiani 
ex  Scripturis  didicerunt,  non  esse  Deo  indi¬ 
gum,  imo  dignissimum,  ut  absque  ullo  suo 
labore,  et  incommodo  erga  passeres,  foenum 
et  res  omnes,  quamvis  minutissimas  bene¬ 
volentiam  suam  ostendat.  Quod  idem  nos 
haereticis  dicere  possumus  :  non  enim  indi¬ 
gnum  est,  sed  dignissimum  Christo,  sine  ulla 
sui  laesione  ita  se  nobis  praebere,  ut  summum 
erga  nos  amorem  ostendat. 

Tertio,  qui  negabant  Incarnationem,  nulla 
fere  argumenta  fortiora  sibi  videbantur  obji¬ 
cere,  quam  ab  indignitate.  Hinc  Marcionistae 
apud  Tertullianum  in  libro  de  carne  Christi, 
objiciebant  indignum  esse  Deo  in  utero  fcemi- 
neo  includi,  poni  in  praesepi,  et  alia  id  genus. 
Et  Nestorius  apud  Theodoretum,  lib.  4.  hae¬ 
ret.  fabular,  et  Evagrium  lib.  i.  histor.  cap. 
2.  nihil  fortius  afferebat,  quam,  indignum 
esse,  si  Deus  dicatur  bimestris,  et  bicubitus; 
quae  tamen  dici  posse  videntur,  si  vere  infans 
aliquando  fuit  Christus ,  et  simul  Deus. 
Porro  Judaei  et  pagani  nihil  magis  horrebant, 
et  ridebant  in  Christiana  religione,  quam 
indignitatem  illam,  quod  dicerentur  Chri¬ 
stiani  credere  in  hominem  suspensum ,  et 
spem  habere  in  homine  inter  latrones  cruci¬ 
fixo,  ut  videre  est  apud  Justinum  in  dialogo 
cum  Tryphone,  et  Minutium  Felicem  in  Oc¬ 
tavio.  Sed  contempsit  Ecclesia  illorum  irri¬ 
siones  edocta  ab  Apostolo,  i.  Corinth.  i., 
mysterium  crucis  Judaeis  quidem  scandalum, 
Gentibus  autem  stultitiam  esse,  sed  ipsis 
electis,  Dei  virtutem ,  et  Dei  sapientiam. 
Neque  enim  ex  omnibus  Christi  passionibus, 
Divinitas  laedi  ullo  modo  potuit,  ettamen  inde 
ingens  Deo  gloria,  et  summa  hominibus  uti¬ 
litas  nata  est.  Idem  nos,  et  multo  majore  ra- 


(1)  Mattii.  XXII,  29  et  30. 

tione  Sacramentariis  possumus  respondere. 
Nam  major  indignitas  videtur  Christum 
Deum,  et  hominem  in  propria  specie,  quam 
in  specie  panis  laedi  potuissse.  Et  praeterea 
Christus  homo  in  specie  panis,  nihil  omnino 
patitur  :  at  in  specie  propria,  vere  passus  est 
verbera,  vulnera,  et  ipsam  mortem,  eamque 
cum  summa  ignominia  in  patibulo,  atque 
inter  latrones. 

Quarto,  Ariani,  ut  oppugnarent  Christi 
Divinitatem,  semper  objiciebant  id  requirere 
honorem  Dei  Patris,  ut  ex  Ililario  colligitur 
lib.  xii.  de  Trinit.  et  in  lib.  contra  Constan¬ 
tium.  Novatiani  quoque  (ut  Ambrosius 
refert  lib.  i.  de  Pcenit.  cap.  2.)  ut  negarent 
Ecclesiae  potestatem  absolvendi  peccatores, 
dicebant,  indignum  esse,  si  id  hominibus  tri¬ 
buatur,  quod  est  proprium  Dei.  Sed  respon¬ 
derunt  Patres,  a  nullis  magis  Deum  Patrem 
affici  contumelia,  quam  ab  illis,  qui  non  cre¬ 
derent  verbis  ejus  :  Hic  est  Filius  meus.  Et : 
Quaecumque  solveritis  super  terram  (I).  Idem 
et  nos  Sacramentariis  respondemus ;  non  enim 
clarius  dixit  illa  Deus,  quam  Christus  dixe¬ 
rit  :  Hoc  est  corpus  meum.  Non  amat  Deus 
ejusmodi  patronos,  qui  nesciant  honorem,  et 
dignitatem  ipsius  tueri,  nisi  verba  ejus  cor¬ 
rumpant,  et  mendacem  (quantum  in  se  est) 
efficiant. 

Denique,  quia  nonnulli  vix  ferre  possunt, 
Christum  quocumque  modo  posse  includi  in 
parva  pyxide,  cadere  in  terram,  comburi, 
rodi  a  bestia;  ab  ipsis  ego  libenter  discerem 
an  non  credant  Christum  infantulum  inclu¬ 
sum  vere  fuisse  primum  in  angustissino,  et 
obscuro  fcemineo  utero,  deinde  fasciis  ac  pan¬ 
nis  involutum?  Eumdem  non  modo  cadere  in 
terram  potuisse,  sed  etiam  humi  saepe  ja¬ 
cuisse?  eumdem  infantulum  remoto  miraculo 
et  comburi,  et  a  bestia  morderi  potuisse  ?  Si 
igitur  ista  pati  potuit  in  propria  specie,  et 
cum  laesione,  cur  mirum  videri  debet,  si  si¬ 
milia  in  specie  aliena,  et  sine  ulla  laesione 
eidem  accidere  posse  dicamus  ?  Dixi  autem 
in  aliena  specie,  quoniam  absolute  non  con¬ 
cedimus,  Christi  corpus  in  Eucharistia  posse 
comburi,  vel  corrodi,  ne  in  propria  specie 
Christum  haec  pati  posse  significare  videa¬ 
mur. 


CAPUT  XI. 

De  modo  exislentiae  corporis  Domini  in  Eucha¬ 
ristia,  sententiae  variae  referuntur. 

Gravissima  controversia  de  reali  praesen¬ 
tia  Dominici  corporis  expedita,  sequitur  alia 
de  ratione,  et  modo,  quo  corpus  Domini  in 
Eucharistia  adesse  incipit.  Et  quidem  Catho¬ 
lica  Ecclesia  semper  docuit  per  conver¬ 
sionem  substantiae  panis,  et  vini  in  corpus, 
et  sanguinem  Domini,  quae  conversio  post- 
modum  transubstantiatio  appellata  est,  fieri, 
ut  corpus  et  sanguis  Domini,  vere  ac  realiter 
in  Sacramento  Eucharistiae  praesentia  sint. 
Sed  praeter  hanc  sententiam,  quae  sola  est 
antiquissima,  et  verissima,  septem  omnino 
exstiterunt  errantium  opiniones. 

Prima  Berengarii,  et  discipulorum  ejus 
fuit,  ut  ex  lib.  i.  et  m.  Guitmundi  colligitur. 
Illi  enim  convicti  fidelium  argumentis,  cum 
defendere  non  possent,  Eucharistiam  nihil 
esse  aliud,  nisi  signum  corporis  Domini,  ab 
isto  quidem  errore  recesserunt,  sed  ad  veri¬ 
tatem  non  pervenerunt  :  docuerunt  enim 
verum  panem  et  vinum,  simul  cum  vero 
corpore  et  sanguine  Domini  in  Eucharistia 
consistere.  Et  licet  impanationem  Christi  rem 
istam  Guitmundus  appellet,  non  tamen  aper¬ 
te  declarat,  an  panis  hyspotatice  a  Verbo 
assumeretur  ex  illorum  sententia,  an  non  ; 
imo  ita  illos  impugnat,  ac  si  solum  docuis¬ 
sent  ,  misceri  simpliciter  Christi  corpus 
pani. 

Altera  sententia  aliorum  fuit,  qui,  ut  ibi¬ 
dem  Guitmundus  ait,  panem  asserebant 
partim  mutari  in  corpus  Domini,  partim  non 
mutari :  id  quod  ea  de  causa  asserebant, 
quia  putabant  omnino  improbabile,  ut  verum 
corpus  Domini  ab  impiis  sumeretur.  Itaque 
volebant  eam  panis  partem,  quae  a  piis  su¬ 
menda  erat,  verti  per  consecrationem  in 
corpus  Domini,  eam  vero,  quae  ab  impiis 
erat  accipienda,  non  converti.  Cujus  sen¬ 
tentiae  auctores,  Guitmundus  dicit,  Beren¬ 
garii  hostes  fuisse,  et  tamen  iisdem  fere 
argumentis  ad  suum  dogma  stabiliendum 
uti  consuevisse. 

Huc  referri  possunt  duae  aliae  sententiae 


(i)Matth.  III,  17;  XVIII,  18, 

isti  similes.  Nam  ut  isti  docebant,  partem 
integrantem  panis  converti,  et  partem  non 
converti,  ita  Durandus  docuit,  partem  unam 
essentialem,  id  est,  formam  panis  converti, 
partem  alteram,  id  est,  materiam  non  con¬ 
verti.  Existimat  enim  Durandus  in  iv.  dist. 
ii.  qucest.  3.  converti  panem  in  corpus  Do¬ 
mini  per  consecrationem,  sed  ita,  ut  forma 
panis  recedente,  materia  panis  ‘maneat  in¬ 
formata  Christi  anima,  omnino  ad  eum  mo¬ 
dum  quo  cibus  convertitur  in  carnem  no¬ 
stram  per  nutritionem. 

Alii  autem  (ut  nullus  error  deesset).e  con¬ 
trario  docuerunt,  materiam  panis  mutari  in 
corpus  Christi,  sed  formam  panis  substan¬ 
tialem  remanere  camdem.  Refert  hunc  erro¬ 
rem  sine  nomine  auctoris,  sanctus  Tliomas 
3.  par.  qucest.  lxxy.  art.  6. 

Quinta  sententia  est  Ruperti  Abbatis  Tui- 
tiensis,  qui  circiter  40.  annis  Guitmundo  pos¬ 
terior  fuit.  Rupertus  igitur  docuit,  panem  Eu- 
charistice  hypostatice  assumi  a  Verbo,  eo 
prorsus  modo,  quo  natura  humana  ab  eodem 
Verbo  assumpta  est.  Id  patet  ex  lib.  vi.  in 
Joan.  ubi  exponens  illa  verba  :  Panis  quem 
ego  dabo ,  caro  mea  est  (1),  dicit  Verbum  ceter- 
num  per  Incarnationem  factum  hominem 
non  destruendo,  vel  mutando,  sed  assumen¬ 
do  personaliter  humanitatem,  et  eodem  mo¬ 
do  per  consecrationem  Eucharistia?,  idem 
Verbum  fieri  panem  non  destruendo,  vel 
mutando,  sed  assumendo  personaliter  pa¬ 
nem..  Ubi  aperte  fatetur,  Christum  dici,  et 
esse  panem  facta  consecratione,  sicut  dici¬ 
tur,  et  est  homo,  per  Incarnationem.  Idem 
auctor  in  ii.  lib.  do  divinis  officiis,  cap.  2. 
fuse  idipsum  docet  :  ubi  declarat  ipsum  pa¬ 
nem  fieri  corpus  Christi,  non  quia  vertatur 
in  carnem  Domini,  sed  quia  assumatur  a 
Verbo.  Ex  quo  sequitur  panem  esse  corpus 
Christi,  sed  corpus  non  humanum,  neque 
carneum,  sed  panaceum ;  et  longe  diversum 
ab  illo,  quod  de  Virgine  sumptum  est.  Ibi¬ 
dem  docet,  ha?c  duo  corpora  posse  dici 
unum,  quia  unum  est  suppositum  utriusque, 
sive  unus  est  Christus,  qui  utrumque  as¬ 
sumpsit  :  et  disertis  verbis  dicit,  illa  corpo¬ 
ra,  panaceum,  et  carneum,  esse  unum,  quia 
idem  Christus  sursum,  id  est,  in  coelo,  est  in 
carne,  deorsum,  id  est,  in  altari,  est  in  pane. 
Denique  in  eodem  lib.  ii.  cap.  9.  multa  simi¬ 
lia  docet,  et  addit  impios  in  Communione 
sacra  nihil  accipere,  nisi  corpus  panac  um  ; 


pios  autem  accipere  utrumque  corpus.  Nam 
quia  idem  Dominus  sursum  est  in  carne, 
deorsum  in  pane,  ideo  solum  in  pane  sumi¬ 
tur  ore  corporali,  quod  est  commune  piis, 
et  impiis  ;  in  carne  autem,  qua?  est  sursum, 
non  sumitur  nisi  ore  spirituali,  quo  carent 
impii. 

Hunc  errorem  notavit,  et  refutavit  Alge- 
rus,  lib.  i.  de  Sacrament.  cap.  6.  ubi  dicit, 
hanc  esse  novam  heeresim,  et  absurdissi¬ 
mam  :  Algerus  enim  vixit  eodem  tempore, 
quo  Rupertus.  Siquidem  Rupertus  vivebat 
anno  1124.  teste  Trithemio;  Algerus  autem 
vixit,  et  obiit  tempore  Petri  Cluniacensis,  ut 
idem  Petrus  testatur  in  epistola  ad  Albero- 
nem  Episcopum  Leodiensem  :  Petrus  autem 
Cluniacensis  a?qualis  sancti  Bernardi  fuit, 
qui  floruit  circa  annum  1440.  Et  notat  ibi¬ 
dem  Petrus,  Algerum  refutasse  accuratissi¬ 
me  modernorum  quorumdam  errorem  de 
corpore  Domini. 

Hinc  refelli  potest  communis  quidem  er¬ 
ror,  quo  hoc  tempore  plurimi  tenentur  de 
auctore  hujus  heeresis.  Nam  ut  testatur  Tho- 
mas  Waldensis,  tom.  ii.  de  Sacrament.  cap. 
47,  65,  et  93.  exstabat  olim  quidam  liber  de 
divinis  officiis  sine  nomine  auctoris,  quo 
Joannes  Wiclefus  mirabiliter  trimphabat,  et 
Catholicos  vexabat,  nunc  Ambrosii,  nunc 
Isidori,  nunc  Fulgentii  nomine  eum  librum 
venditans.  Quare  Catholici  diu  quaesierunt 
auctorem  verum  ejus  libri,  et  tandem  certo 
deprehenderunt  cum  auctorem,  vixisse  tem¬ 
pore  sancti  Anselmi,  et  ab  ipso  Ansclmo  re¬ 
futatum:  et  nescio  quibus  conjecturis  suspi¬ 
cati  sunt  auctorem  illum  fuisse  Walramum, 
seu  Valeramum,  ad  quem  exstant  duo  opu¬ 
scula  S.  Anselmi,  unum  de  azymo,  alterum 
de  diversitate  Sacramentorum.  Hinc  Domi¬ 
nicus  a  Soto,  Claudius  Sanctius,  Gulielmus 
Alanus,  et  alii,  qui  scribunt  de  Eucharistia, 
primum  auctorem  impanationis  faciunt  Va¬ 
leramum.  Sed  nec  ille  fuit  primus,  cum  pree- 
cesserint  Berengariani ;  nec  fuit  Valeramus, 
sed  Rupertus  Tuitiensis  :  ex  cujus  libris 
eruenda  est  ejus  sententia,  quam  sane  per¬ 
peram  exponit  Dominicus  a  Soto  in  4.  dist. 
9.  queest.  2.  art.  2. 

Esse  autem  Rupertum  auctobem  illorum 
librorum  de  officiis  divinis,  in  quibus  isti  er¬ 
rores  continentur,  dubitari  nullo  modo  po¬ 
test.  Nam  sententia?  omnes,  quas  citabat 
Wiclefus  apud  Waldensem,  inveniuntur  ad 


(I)  Joan.  VI,  52. 

verbum  in  secundo  libro  Ruperti  db  officiis, 
cap.  9.  Initium  quoque  librorum  de  officiis 
apud  Waldensem  est :  «  Ea,  quse  per  anni 
circulum  »  ;  et  idipsum  est  initium  librorum 
Ruperti.  Denique  conveniunt  isti  errores  li¬ 
brorum  de  officiis  divinis  cum  aliis  ejusdem 
Ruperti  in  comment.  in  Exodum,  et  in  Joan- 
nem.  Unde  non  sine  causa  libri  isti  Ruperti 
sine  honore  et  titulo  jacuerunt  annis  ferme 
400.  nam  te  tat  e  nostra  primum  lucem  libere 
aspexerunt.  Neque  dubium  esse  potest,  an 
libri  isti  de  officiis  divinis  ejusdem  Ruperti 
sint,  cujus  sunt  omnia  alia  opera,  qua)  eidem 
adscribuntur :  nam  in  prologo  horum  libro¬ 
rum  de  officiis  divinis  enumerat  ipse  omnia 
alia  sua  opera. 

Sexta  opinio,  'seu  potius  hseresis  est 
cujusdam  Joannis  Parisiensis,  qui  (ut 
refert  Tliomas  Waldensis,  tom.  n.  de  Sa¬ 
cramentis,  cap.  65.)  palam  oppugnavit  hse- 
resim  preecedentem,  et  aliam  excogitavit : 
docuit  enim  panem  assumi  a  Verbo,  sed  me¬ 
diante  corpore  parte,  id  est,  mediante  cor¬ 
pore  Christi,  ut  corpus  accipitur  pro  parte 
hominis,  non  ut  accipitur  pro  toto  homine. 
Dixit  autem  mediante  parte  hominis,  non 
mediante  toto,  ne  admittere  cogeretur, 
Deum  esse  panem.  Quomodo  enim  Hithiops 
non  dicitur  albus  absolute,  quia  non  est 
candor  in  toto  ipsius  corpore,  sed  solum  in 
dentibus  :  ita  existimabat  Deum  non  debere 
dici  panem  absolute,  quia  non  conjungitur  Deo 
panis,  nisi  mediante  parte  humanitatis  ejus. 

Septima  opinio,  seu  hseresis,  Luthcrano- 
rum  est,  qua)  quatuor  capitibus  continetur. 
Lutherus  in  lib.  de  captivit.  Babylonica  cap. 
de  Eucharistia,  duo  dicit.  Primo,  non  esse 
articulum  fidei,  utrum  panis  maneat,  vel  non 
maneat  cum  corpore  Domini  in  Eucharistia, 
sed  utrumque  posse  defendi  sine  periculo 
hseresis.  Et  in  hoc  valde  distinguuntur  Lu- 
therani  a  Calvinistis.  Calvinistse  enim  dicunt, 
transubstantiationem,  sceleratam  esschcerc- 
sim,  et  rem  prorsus  impossibilem :  Luthe- 
rani  dicunt,  esse  possibilem,  et  non  pugna¬ 
re  aperte  cum  fide.  Unde  etiam  Brentius  in 
confcss.  Wirtemberg.  cap.  de  Eucharistia, 
et  Kemnitius  in  2.  part.  Examen.  Concilii 
Trident.  sess.  xiii.  cap.  4.  magis  reprehen¬ 
dunt  Catholicos,  quod  transubstantiationem 
faciant  articulum  fidei,  quam  quod  eam  de¬ 
fendant.  Secundo  dicit,  videri  sibi  probabi¬ 
lius,  et  conformius  Scripturis,  et  hoc  etiam 
receperunt  omnes  Luthcrani,  ut  panis  ma¬ 
neat.  Tertio,  addit  veram  esse  propositionem, 


Panis  est  corpus  Christi ;  propter  unionem 
panis  cum  corpore,  sicut  est  vera,  Christus 
homo  est  Deus  :  ubi  insinuat  impanationem 
Ruperti,  vel  Joan.  Parisiensis;  tamen  non 
apertius  id  explicat.  Et  Marti nus  Kemnitius 
in  2.  par.  Exam.  ad  cap.  4.  sess.  xiii.  Con¬ 
cilii  Trident.  disertis  verbis  dicit,  Luthera 
nos  non  ponere  unionem  personalem  Christi 
cum  pane :  ‘unde  etiam-  cceteri  Luthcrani 
magis  adhaerent  primo  errori  ex  citatis, 
quam  quinto,  vel  sexto.  Quarto  idem  Luthe¬ 
rus  in  serm.  de  Sacrament.  coeme  Domin. 
et  in  Libro  «  Quod  verba  Christi :  Hoc  est 
corpus  meum,  adhuc  firmiter  stent  »,  et  in 
libro  qui  inscribitur  :  «  Confessio  Ma-rt.  Lu- 
theri,  de  coena  Domini  »,  explicat  modum 
seu  rationem,  quo  corpus  Domini  cum  pane 
conjungitur,  ac  dicit,  corpus  Domini  per 
unionem  ad-  Verbum  id  assecutum  esse,  ut 
sit  ubicumque  est  Verbum,  id  est,  ubique : 
quod  si  ubique  est,  certe  etiam  in  pane  coe¬ 
na)  Domini  erat. 

Atque  hancLutheri  sententiam  secuti  pos¬ 
tea  Joan.  Brentius  in  Apologia  pro  Confess. 
Wirtemberg.  in  tractatu  de  coena  Domini, 
et  in  lib.  de  duabus  naturis  Christi,  et  As¬ 
censione,  et  sessione  a  dextris,  et  in  libro  de 
Majestate  Christi  hominis.  Matthias  Illyricus 
in  lib.  de  Ascensione  Domini.  Jacobus 
Schmidclinus  in  Thesibus  de  Majestate 
Christi  hominis.  Martinus  Kemnitius  in  libro 
de  duabus  Christi  naturis.  Joan.  Wigandus 
in  libro  de  commun.  idiom.  Joan.  Tilmannus 
in  libro  quem  vocat  Farraginem  sententia¬ 
rum.  Denique  fere  omnes  Luthcrani,  ut  ap¬ 
paret  ex  libro  Concordiee  nuper  edito.  Ita¬ 
que  Luthcrani  hoc  tempore  maxima  ex  par¬ 
te  sequuntur  quartum  hoc  dictum  Lutheri 
de  Ubiquitate.  Si  qui  tamen  sunt  qui  ab  eo 
abhorreant,  ii  sequuntur  tria  priora,  et 
proinde  primum  errorem  supra  citatum 
Bercngarianorum :  et  in  hoc  numero  vide¬ 
tur  Kemnitius  in  Exam.  sess.  13.  cap.  4. 
ubi  dicit  fundamentum  pra) senti 8e  corporis 
Domini,  non  esse  ubiquitatem,  tametsi  ibi 
idem  in  libro  de  duabus  naturis  satis  aperte 
ubiquitatem  tueatur. 

CAPUT  XII. 

Refellitur  Secundus  error  Bercngarianorum. 

Antequam  ad  sententiam  Ecclesia)  confir¬ 
mandam  veniamus,  refellendi  sunt  s  errore 

delirantium :  idque  quam  brevissime  fieri 
poterit,  quod  errores  illi,  excepto  primo  et 
postremo,  extincti  ac  sepulti  jam  sint  :  po¬ 
stremus  autem,  qui  est  de  Ubiquitate,  a  no¬ 
bis  alio  loco  diligenter  fuerit  confutatus ; 
primus  autem  iisdem  argumentis  confutan¬ 
dus  sit,  quo  sententia  vera  confirmanda. 

Igitur  secundus  error  (primum  enim  dif¬ 
feremus  in  alium  locum)  facile  refutari  po¬ 
test.  Primo,  quia  (ut  Guitmundus  scribit  lib. 
iii.)  fundamentum  hujus  erroris  erat,  ne  da¬ 
retur  indignis  corpus  Domini.  At  hoc  funda¬ 
mentum  pugnat  cum  Apostolo,  i.  Gorinth. 
ii  :  Qui  manducat  indigne ,  judicium  sibiman- 
ducat  etc.  quem  locum  supra  lib.  i.  exposui¬ 
mus,  ubi  etiam  ostendimus  consensum  Pa¬ 
trum  in  eamdem  doctrinam,  et  respondimus 
testimoniis  Augustini,  quae  contra  a  Calvino 
afferuntur,  et  olim  ab  auctoribus  hujus  se¬ 
cundi  erroris  afferebantur. 

Secundo,  cum  Sacerdos  solus  communica¬ 
turus  est,  ut  s®pe  accidit,  si  is  forte  indi¬ 
gnus  sit,  vel  consecrabitur  panis,  et  conver¬ 
tetur  in  carnem  Domini,  ipso  impio  Sacer¬ 
dote  agente,  vel  non.  Si  consecrabitur  ;  ergo 
impius  sumet  corpus  Domini,  si  non  conse¬ 
crabitur  ;  ergo  pendet  consecratio  a  bonitate, 
et  malitia  ministri,  queo  est  antiqua  hceresis 
Donatistarum,  jamdudum  explosa  a  Catho¬ 
lica  Christi  Ecclesia. 

Tertio,  si  esset  vera  ea  sententia,  num- 
quarn  sciremus  an  aliqua  hostia  sit  vere 
consecrata ;  nec  posset  Sacerdos,  nisi  teme¬ 
re,  dicere  :  Corpus  Domini  Jesu  Christi ;  nec 
liceret  ullam  hostiam  venerari.  Nam  nemo 
scit,  qui  sint  justi,  qui  peccatores;  et  secun¬ 
dum  hanc  sententiam  non  est  hostia  vere 
consecrata,  nisi  quam  justi  accipiunt. 

Quarto,  oporteret  novum  et  continuum 
miraculum  Dei  in  consecratione,  et  distri¬ 
butione  Eucharistia)  adesse,  quo  fieret,  ut 
Sacerdote  consecrante,  vel  nulla  pars  con¬ 
secraretur,  si  omnes  communicaturi  essent 
indigni,  vel  totum  consecraretur,  si  omnes 
essent  digni ;  vel  partim  consecraretur,  et 
partim  non  consecraretur,  si  pars  communi¬ 
cantium  digna  esset,  pars  indigna :  et  rur¬ 
sum  in  distributione  opus  esset  novo  mira¬ 
culo,  quo  fieret,  ut  Sacerdos  non  erraret  in 
distributione,  licet  ignoraret  quee  sint  par¬ 
tes  vere  consecrat®,  et  qui  sint  homines 
vere  digni.  At  ejusmodi  miracula  sine  ullo 
fundamento  Scriptura),  Conciliorum,  Pa¬ 
trum  asserere,  mera  stultitia  est.  Sed  de  his 
satis. 


CAPUT  XIII. 

Refellitur  error  Durandi . 

Tertius  error  eorum,  qui  volunt  solam 
materiam  panis  remanere,  pugnat  in  primis 
expresse  cum  Tridentino  Concilio  sess.  xm. 
cap.  4.  et  canon.  2.  ubi  legimus,  mutatio¬ 
nem  fieri  totius  substanti®  panis  in  corpus 
Domini :  et  cum  Concilio  Constantiensi  sess. 
8.  ubi  reprobatur  secundus  'error  Wiclefi, 
qui  erat,  accidentia  non  manere  sine  subje¬ 
cto.  Nam  ex  sententia  Durandi,  si  materia 
panis  manet,  manent  etiam  accidentia  om¬ 
nia  in  suo  subjecto  :  subjectum  enim  acci¬ 
dentium  materia  est,  ex  sententia  meliorum 
philosophorum.  Imo  etiam  cum  Concilio 
Lateranensi  pugnare  videtur  h®c  Durandi 
sententia.  Neque  enim  Concilium  illud  tran- 
substantiari  dixisset  panem  in  carnem,  nisi 
totam  panis  substantiam  mutari,  significare 
voluisset :  illa  autem  mutatio,  quam  Duran¬ 
dus  inducit,  non  transubstantiatio,  sed  trans¬ 
formatio  dici  potest.  Itaque  sententia  Du¬ 
randi  h®reticaest,  licet  ipse  non  sit  dicen¬ 
dus  h®reticug,  cum  paratus  fuerit  Ecclesi® 
judicio  acquiescere. 

Secundo,  refellitur  h®c  sententia.  Nam 
vel  informaretur  materia  panis  sola  Christi 
anima,  vel  tota  Christi  humanitate.  Utrum¬ 
que  autem  est  apertissime  falsum.  Non  enim 
ullo  pacto  dici  potest  informari  materiam 
illam  tota  Christi  humanitate  :  nec  enim  fin¬ 
gi  potest,  quomodo  materia  informetur  a 
materia ;  materia  enim  potentiam  habet  ad 
formam,  non  ad  materiam.  Sed  neque  hoc 
Durandus  dicit,  qui  vult  conversionem  pa¬ 
nis  similem  esse  nutritioni.  Ac  nec  potest  dici, 
materiam  panis  a  sola  Christi  anima  infor¬ 
mari  :  nam  illud  compositum  ex  materia 
panis,  et  anima  Christi,  non  esset  caro,  at 
certe  non  esset  illa  caro,  qu®  de  Virgine 
sumpta  est,  et  in  cruce  suspensa.  Scriptura 
vero  disertis  verbis  affirmat,  Eucharistiam 
esse  carnem  illam,  qu®  crucifixa  est,  Joan- 
nis  vi :  Panis  quem  ego  dabo,  caro  mea  est , 
quam  ego  dabo  pro  mundi  vita.  EtMatth.  xxvi: 
Iloc  est  corpus  meum,  quod  pro  vobis  tra¬ 
detur  (1). 

Dicet  aliquis  pro  Durando  :  Per  concomi- 
tantiam  erit  in  Sacramento  etiam  caro  illa, 
qu®  de  Virgine  sumpta  est,  Sed  hoc  non 

sufficit  ad  Scripturas  veritatem  :  Scriptura 
enim  testatur  id,  quod  ex  vi  Sacramenti  est 
in  Eucharistia,  esse  corpus  illud,  quod  pro 
nobis  ad  mortem  traditum  est  :  debet  igitur 
non  per  concomitantium,  sed  ex  vi  Sacra¬ 
menti  esse  in  Eucharistia  caro  illa  Domini, 
quae  de  Virgine  sumpta  est. 

Tertio,  vel  materia  panis  accedit  reliquo 
corpori  Christi,  et  in  eo  manet;  vel  accedit, 
sed  non  manet ;  vel  non  accedit.  Si  accedit, 
et  manet,  ergo  quotidie  augetur,  et  crescit 
corpus  Domini,  et  jam  in  immensam  molem 
excrevit  :  si  accedit,  et  postea  recedit,  ergo 
quotidie  crescit,  et  decrescit,  quod  sane 
quis  ferat  ?  si  non  accedit,  ergo  tria  sunt 
Christi  corpora  re  ipsa  distincta ;  unum  de 
Virgine  sumptum ,  alterum  conflatum  ex 
materia  panis,  et  Christi  anima  ;  tertium  ex 
materia  vini,  et  forma  sanguinis  Domini. 
Ecce  qualia  figmenta  Patribus  omnibus  con¬ 
traria  Durandi  temeritas  admittere  cogi¬ 
tor. 

Quarto,  si  materia  manet,  et  Christi  ani¬ 
ma  informatur  :  ergo  dimensiones  panis, 
dimensiones  Christi  erunt;  ergo  extense,  et 
corporaliter  corpus  Christi  in  loco  erit;  ergo 
vere,  et  proprie  dividi,  calefieri,  corrumpi 
poterit.  Dices :  Non  poterit,  quia  gloriosum 
est,  et  incorruptibile.  At  hoc  ipsum  probat 
argumentum,  corpus  illud  non  esse  glorio¬ 
sum,  et  incorruptibile,  aut  certe  corpus  glo¬ 
riosum  et  incorruptibile  leedi,  et  corrumpi 
posse  :  experimur  enim  consecratum  panem, 
qui  per  Durandum  est  materia  panis,  Chri¬ 
sti  anima  informata,  dividi,  alterari,  cor¬ 
rumpi. 

Sed  videamus,  quid  pro  se  Durandus  af¬ 
ferat.  Ille  satis  apposite  ad  persuadendum 
probat.  Primo,  sententiam  contrariam  esse 
impossibilem.  Secundo,  suam  esse  possibi¬ 
lem.  Tertio,  suam  reipsa  esse  veram. 

Primum  hoc  pacto  probat  :  «  Conversio 
fieri  nequit,  nisi  manente  materia,  seu  sub¬ 
jecto  in  utroque  termino  conversionis.  Hoc 
enim  interest  inter  creationem,  annihilatio- 
nem,  et  conversionem,  quod  in  creatione 
fit,  quod  non  erat ;  in  annihilatione  desinit 
esse  id,  quod  erat:  in  conversione  transit 
aliquid  de  uno  esse  ad  aliud  :  oportet  igitur 
ut  remaneat  id,  quod  transit.  » 

Respondeo,  hoc  argumentum  tolerabile 
esset,  si  ab  ethnico  philosopho  fieret.  Vero 
enim  naturaliter  fieri  nequit  conversio,  nisi 


manente  materia  :  nec  enim  possunt  agentia 
naturalia  materiam  ipsam  producere.  At 
Christiani,  qui  certa  fide  tenent  Deum  ex  ni¬ 
hilo  fecisse  materiam,  et  eam  in  nihilum 
posse  redigere  :  mirum  profecto  est,  si  non 
credant  ab  eodem  omnipotente  Deo  posse 
mutari  materiam,  et  quodlibet  in  quodlibet, 
ex  creatis  rebus  videlicet  :  nam  in  Deum  ni¬ 
hil  verti  potest,  nec  ipse  in  aliud,  siquidem 
repugnat  actui  puro  omnis  potentia  passiva. 
Ad  argumentum  ergo  dico,  conversionem 
posse  fieri  totius  in  totum  ;  distingui  autem 
eam  ab  annihilatione,  et  creatione,  quia  per 
conversionem  una,  et  eadem  actione  ex  uno 
fit  aliud,  cum  per  creationem  ex  nihilo  fiat 
aliquid,  per  annihilationem  ex  aliquo  ni¬ 
hil. 

Secundum  probat  Durandus  hoc  modo  : 

«  Christus  post  resurrectionem  vere  mandu¬ 
cavit,  Luc.  ult.  et  proinde  vere  nutritus  est; 
ergo  potest  verti  in  corpus  ejus  gloriosum 
panis  per  modum  nutritionis.  » 

Respondeo,  Christum  post  resurrectionem 
vere  comedisse,  quia  vero  palato,  verisque 
dentibus,  et  lingua  verum  cibum  sumpsit, 
et  ad  stomachum  trajecit.  Sed  potuit  non 
inde  nutriri,  sed  eum  cibum  in  aerem  con¬ 
vertere  ;  id  quod  indicare  videtur  Beda  in 
comment.  cap.  ultimi  Lucae,  ubi  ponit  hanc 
similitudinem  intermanducationem  nostram, 
qui  ex  indigentia  manducamus,  et  illam 
Christi,  quae  ex  potestate  facta  est  :  «  Sicut, 
inquit,  aliter  aquam  terra  sitiens  absorbet, 
aliter  solis  radius  candens  :  sic  etiam  aliter 
nos  manducamus,  aliter  ille  manducavit.  » 
Porro  terra  vere  sibi  adjungit  aquam,  et  ea 
juvatur,  et  pinguescit  :  solis  autem  radius 
non  sibi  adjungit  aquam  ,  quam  absorbet, 
sed  eam  in  auram,  et  vapores  dissolvit.  Pos¬ 
set  etiam  dici  cum  Joanne  a  Lovanio,  in  lib. 
de  corpore  Domini,  Christum  vere  nutritum 
eo  cibo  post  resurrectionem ,  sed  sine  ulla 
accessione,  vel  mutatione  sua  :  potuit  enim 
totum  eum  cibum  vertere  in  carnem  suam 
praeexistentem  ,  ita  ut  nec  materia,  nec  for¬ 
ma  panis  remaneret.  Sed  prior  solutio  faci¬ 
lior  est. 

Tertium  probat  Durandus  ex  Damasceno 
lib.  iv.  de  fide,  cap.  14.  cui  possumus  addere 
Gregorium  Nyssenum  in  orat.  Catech.  cap. 
37.  et  Thcophylactum  in  cap.  vi.  Joannis, 
qui  dicunt  eo  modo  mutari  nunc  panem  in 
carnem  Christi  per  consecrationem,  quo  rnu- 


(1)  Joan.  VI,  52;  Matth.  XXVI,  2o. 

tabatur  olim,  dum  ipse  in  terris  viveret,  per 
nutritionem. 

At  Patres  illi  similitudine  nutritionis  utun¬ 
tur,  ut  veram,  et  realem  mutationem  osten¬ 
dant, "non  autem,  ut  in  omnibus  similia  esse 
velint  consecrationem,  et  nutritionem  ;  neque 
exempla,  et  similitudines  id  unquam  exigunt, 
ut  in  omnibus  omnino  conveniant. 


CAPUT  XIV. 

Refellitur  quartus  error. 

Jam  vero  quartus  error  de  forma  panis, 
ineptissimus  est, nec  alio  fundamento  nititur, 
nisi  imperitia}.  Existimabant  enim  auctores 
ejus  erroris,  panem  rem  esse  mere  artificio¬ 
sam,  quia  manibus,  et  arte  hominum  fit,  et 
proinde  formam  panis  nihil  esse,  nisi  figu¬ 
ram  illam  externam,  etaccidentariam,  quam 
in  Sacramento  remanere  videmus.  At  panis 
non  est  res  mere  artificiosa,  nec  sola  arte 
humana  fieri  potest,  ut  fiunt  scamma,  vestes, 
sedificia ;  sed  res  est  naturalis,  et  actione 
naturali  agentium  naturalium  ab  hominibus 
applicatorum  conficitur  .  Quemadmodum 
etiam  rana},  scorpiones,  apes,  calx,  vitrum, 
et  alia  nonnulla  humana  arte  fieri  possunt, 
quai  tamen  naturalia  sunt ,  ct  formam  sub¬ 
stantialem  habent,  eo  quod  ad  ea  produ¬ 
cenda  adhibeantur  agentia,  seu  causae  natu¬ 
rales. 

Porro  formam  substantialem  panis,  quam 
esse  in  pane  praeter  figuram  externam,  jam 
ostendimus,  in  Sacramento  Eucharistiae  non 
remanere,  facile  probari  potest .  Nam  aut 
cum  materia  sua  maneret,  aut  sine  illa ;  ct 
si  absque  illa,  aut  informaret  materiam  cor¬ 
poris  Domini,  aut  sine  informatione,  et  se¬ 
parata  a  materia  omni  maneret.  Si  primum, 
tunc  nulla  fieret  conversio,  et  coincideret 
ha}c  sententia  cum  prima.  Si  secundum, 
tunc  non  panis  fieret  corpus  Domini,  sed  e 
contrario  corpus  Domini  fieret  panis,  et  Eu¬ 
charistia  formaliter  esset  panis,  non  corpus, 
et  Dominus  non  dixisset  accepto  pane  :  Hoc 
est  corpus  meum ,  sed  ostenso  corpore  dixis¬ 
set,  Hic  est  panis  meus  :  a  forma  enim  res 
unaquseque  accipit  esse,  et  nomen.  Si  ter¬ 
tium,  frustra  fieret  miraculum  hactenus  inau¬ 
ditum,  ut  forma  essentialis,  ct  tamen  corpo¬ 


ralis  sine  materia  maneret .  Quorsum  enim 
istud  miraculum  ?  Nam  accidentia  quidem 
externa  utiliter  manent  in  Eucharistia  ad  ve¬ 
landum  corpus  Domini ;  at  ista  forma  invi¬ 
sibilis  sine  ulla  causa  maneret. 


CAPUT  XV. 

Refellitur  error  Ruperti. 

Quintus  error,  quem  Ruperti  esse  diximus, 
refellitur  primo,  quia  repugnat  apertissimis 
verbis  Domini.  Dominus  enim  ait  Joan.  vi. 
Panis  quem  ego  dabo ,  caro  mea  est.  At  panis 
ille  assumptus  a  Verbo  ,  est  quidem  corpus 
Christi,  sed  non  caro  Christi ;  neque  enim 
per  assumptionem  illam  speciem  suam  mu¬ 
tat  :  panis  autem  corpus  est,  caro  non  est. 
Rursus  Dominus  ait  Matth.  xxvi  :  Hoc  est 
corpus  meum,  quod  pro  vobis  tradetur  (1).  At 
corpus  illud  panaceum  non  fuit  pro  nobis 
traditum;  corpus  igitur  datum  Apostolis  a 
Christo  manducandum  in  ultima  coena,  non 
fuit  panaceum,  sed  carneum.  Vel  si  conten¬ 
das  corpus  panaceum  datum  discipulis  ;  o- 
portebit  etiam  fateri  corpus  panaceum  pro 
nobis  fuisse  crucifixum,  ut  facete  deducit 
Tertullianus  lib.  iv.  contra  Marcionem. 

Responderi  posset  do  corpore  pauaceo 
propter  unionem  hypostaticam  prtcdicari 
corpus  carneum ;  ac  proinde  dici  potuisse  ; 
Hic  panis  est  corpus  illud,  quod  pro  vobis 
tradetur,  ct  hic  panis  est  caro  mea  pro  mun¬ 
di  vita;  sicut  dicimus  ;  Hic  homo  est  Deus, 
et  hic  Deus  est  homo. 

At  non  potest  ita  responderi.  Nam  praedi¬ 
catio  diversarum  naturarum  propter  unio¬ 
nem  hypostaticam  non  valet,  nisi  in  iis,  quae 
significantur  ut  tota  quaedam,  et  integra  sup¬ 
posita.  Unde  non  dicimus,  Corpus  est  ani¬ 
ma,  vel  homo  est  anima  :  neque  dicimus, 
Hic  Deus  (  Christus  )  est  corpus  Christi,  vel 
anima  Christi,  sed  tantum,  est  homo.  Eodem 
igitur  modo  posita  assumptione  hypostatica 
panis  a  Verbo,  liceret  dicere,  Hic  panis  est 
Deus,  vel  est  Christus,  vel  est  homo ;  non 
tamen  posset  dici,  Hic  panis  est  caro  Christi, 
vel  hic  panis  est  corpus  carneum  Christi  : 
caro  enim,  seu  corpus  carneum  significan¬ 
tur,  ut  partes  natura}  humanae,  non  ut  inte¬ 
gra  supposita.  Nec  potest  dici,  carnem  et 


(I)  Joan.  VI,  22  ;  Matth.  XXVI,  26. 

corpus  Joan.  vi.  ct  Matth.  xxvi.  accipi  pro 
supposito,  seu  pro  re  totali,  saltem  per  figu¬ 
ram  intellectionis,  quomodo  legimus  :  Omnis 
caro  corruperat  viam  suam,  Gen.  vi.  et  Ver¬ 
bum  caro  factum  est ,  Joan.  i.  (1).  Nam  pro¬ 
nomina  addita  in  utroque  loco  cogunt,  ut 
accipiamus  carnem  et  corpus  pro  parte,  non 
pro  toto.  Sic  enim  Dominus  ait  :  Panis  quem 
ego  dabo,  caro  mea  est ;  et  Hoc  est  corpus  me¬ 
um,  ubi,  mea ,  et  meum ,  non  permittunt  ut 
illa  accipiantur  pro  toto,  seu  supposito. 

Posset  quis  rursus  pro  Ruperto  respon¬ 
dere,  corpus  Christi  carneum  per  concomi- 
tantiam  naturalem  esse  in  Eucharistia  simul 
cum  corpore  Christi  panaceo,  quandoquidem 
unita  sunt  illa  corpora  in  eodem  supposito  : 
et  ideo  vero  dici  potuisse  de  Eucharistia: 
Hoc  est  corpus  meum ,  quod  pro  vobis  trade 
tur. 

At  neque  heec  responsio  solida  est.  Nam 
unio  hypostatica  non  trahit  secum  concomi- 
tantiam  unius  naturee  cum  altera;  alio  qui 
ubicumque  est  Verbum  cum  sua  Divinitate, 
ibi  etiam  esset  humanitas  Christi  per  natu¬ 
ralem  concomitantiam  :  quod  falsum  esse 
docent  omnes  Catholici  contra  Ubiquistas. 
Adde,  quod  Rupertus  ipse  non  admittit  is¬ 
tam  concomitantiam  :  namlib.  ii.  de  officiis 
divinis,  cap.  2.  dicit,  eumdem  Christum  sur¬ 
sum,  id  est,  in  coelo  esse  in  carne;  deorsum, 
id  est,  in  altari,  esse  in  pane. 

Secundo  posset  hic  error  refutari  omnibus 
ferme  testimoniis  Patrum,  queo  supra  toto 
lib.  2.  adducta  sunt  :  omnes  enim  una  voce 
clamant,  nobis  in  Eucharistia  dari  corpus 
Christi  carneum  de  Virgine  sumptum,  et  in 
ligno  crucis  extensum  etc. 

Tertio  ratione  refelli  potest.  Nam  nulla 
omnino  causa  reddi  potest,  cur  panem  hypo¬ 
statice  Christus  assumere  voluerit :  cur  enim 
hominem  assumpserit,  tota  causafuit,  ut  ho¬ 
minem  liberaret.  Ideo  enim  neque  Angelum, 
neque  naturam  aliam  assumpsit,  quia  res 
CcCteree  aut  non  egebant  liberatione,  aut  non 
poterant  liberari  :  solus  homo  capax,  et  in¬ 
digens  liberationis  erat.  Quorsum  igitur  pa¬ 
nem  assumeret,  qui  nulla  liberatione  egebat. 

Adde,  improbabile  esse  omnino,  ut  unio 
hypostatica  Dei  cum  creatura  quotidie  fiat, 
et  quotidie  destruatur  :  nihil  enim  majus,  et 
mirabilius  Deus  creaturis  donavit ,  quam 
suam  ipsius  personalitatem,  cum  Verbum 
caro  factum  est.  At  quis  ferat,  donum  tam 


singulare  quotidie  cum  pane  communicari, 
et 'iterum  paulo  post  auferri  ? 

Adde  ultimo,  quod  heec  opinio  fidem  no¬ 
stram  sine  causa  facit  odiosam,  ct  ridiculam 
infidelibus,  et  dat  ansam  cum  fundamento 
blasphemandi.  Nam  absurda,  quee  haeretici 
falso  colligunt,  cum  dicunt,  Christum  in  Eu¬ 
charistia  posse  cadere  in  terram,  rodi  a  mu¬ 
ribus,  ire  in  secessum,  comburi  etc.  secun¬ 
dum  hanc  sententiam  verissima  essent.  Si 
enim  panis  materialis  per  unionem  hyposta¬ 
ticam  est  corpus  Christi,  atque  adeo  Christus 
pse  :  quomodo  negari  posset,  Christum,  sive 
ejus  corpus  cadere,  rodi,  putrescere,  ire  in 
secessum,  cremari,  cum  panis  ille  cadit,  ro¬ 
ditur,  putrescit,  in  secessum  abit,  crema¬ 
tur  ? 

Sed  pro  hac  sententia  adduci  posse  viden¬ 
tur  quaedam  Patrum  testimonia.  Nam  Cy¬ 
prianus  in  serm.  decoena  Domini  comparans 
Eucharistiam  cum  Incarnatione  ,  sic  ait  : 
«  Sicut  in  persona  Christi  humanitas  vide¬ 
batur,  et  latebat  Divinitas,  ita  Sacramento 
visibili  divina  sese  infudit  essentia.  »  Remi- 
gius  Remensis  in  cap.  x.  prioris  ad  Corinth. 
«  Caro,  inquit,  quam  Verbum  Dei  Patris  as¬ 
sumpsit  in  utero  virginali  in  unitate  suse  per¬ 
sona},  et  panis,  qui  consecratur  in  Ecclesia, 
unum  corpus  sunt.  Divinitatis  enim  plenitudo, 
quee  fuit  in  illa,  replet  et  istum  panem.  »  Si¬ 
milia  habent  Haymo  in  comment.  ejusdem 
loci ;  et  Damascenus  lib.  iv.  c.  14.  IIuc  etiam 
trahi  possent  testimonia  Theodoreti  in  1.  et 
2.  Dialogo  ;  et  Gelasii  in  lib.  detluabus  natu¬ 
ris  Christi,  qui  videntur  ita  vello  panem,  et 
corpus  Domini  uniri  in  Sacramento,  quomodo 
uniuntur  in  Christo  Divinitas,  ethumanitas. 

Sed  heee  omnia  facile  solvi  possunt.  Nam 
Cyprianus,  Remigius,  et  Damascenus  cum 
dicunt,  pani  sc  infundere  Divinitatem,  intel- 
ligunt  ita  se  infundere,  ut  convertat  panem 
in  corpus  Domini  omnipotentia  sua,  non  au¬ 
tem,  ut  hypostatice  sibi  conjungat.  Nam  Cy- 
pianus  dicit  ibidem  aperte  panem  mutari, 
quoad  naturam,  et  sic  fieri  carnem  omnipo¬ 
tentia  Verbi.  Remigius  quoque  (quem  Haymo 
secutus  est)  dicit  esse  idem  corpus  panem 
consecratum,  ct  corpus  ex  Virgine,  quia  pa¬ 
nis  in  corpus  vertitur.  Sic  etiam  Damascenus 
multis  verbis  conversionem  panis  in  carnem 
docet  et  probat.  Porro  Theodoretus  et  Gela- 
sius  comparant  Eucharistiam  cum  Incarna¬ 
tione  propter  quamdam  similitudinem,  non 


(1)  Gen.  VI,  12  ;  Joan.  I,  14. 

quod  in  omnibus  paria  sint  :  similitudo  au¬ 
tem  in  eo  sita  est  quod  sicut  in  Eucharistia 
sunt  species  panis,  et  etiam  est  caro  Christi, 
et  non  confunduntur  ista,  nec  permiscen¬ 
tur  ;  ita  in  Christo  sunt  duec  naturae  incon¬ 
fusae,  et  impermistae.  Quod  autem  attinet  ad 
substantiam  panis,  mutari  illam  non  negant. 
Nam  etiam  ipsi  ibidem  (ut  supra  docuimus) 
aperte  meminerunt  mutationis  terreni  panis 
in  rem  coelestem,  id  est,  carnem  Christi  glo¬ 
riosam.  At  Rupertus  contraria  via  ingredi¬ 
tur,  quippe  qui  in  cap.  vi.  Joannis  apertis¬ 
sime  docet,  a  Christo  panem  fieri  corpus, 
non  mutando  vel  destruendo  panem,  sed  as¬ 
sumendo  ad  personam  suam. 

i 

CAPUT  XVI. 


Reffellitur  error  Joannis  Pansiensis. 

\ 

Sextus  error  Joannis  Parisiensis  iisdem  ar¬ 
gumentis  refellitur,  quibus  error  praecedens 
Ituperti :  et  praeterea  habet  aliud  majus  in¬ 
commodum,  quod  vult  panem  immediate  assu¬ 
mi  a  corporeDomini. Mulli  enimnon  sine  cau¬ 
sa  dubitant  an  possit  fieri,  ut  creatura  crea¬ 
turam  hypostatice  assumat.  Et  praeterea  cor¬ 
pus  Domini  in  Christo  caret  propria  personali¬ 
tate  ;  quomodo  igitur  poterit  aliis  communi¬ 
care,  quod  in  se  non  habet? 

Sed  nec  obtinet  iste  error,  quod  cupit, 
nimirum,  ut  possit  dici  vere  :  Panis  est  cor¬ 
pus,  et  non  cogamur  admittere,  panem  esse 
Deum.  Nam  adhuc  posita  illa  assumptione 
panis  a  Vpybo  mediante  corpore  Christi,  non 
est  vera  propositio,  Panis  est  corpus:  siqui¬ 
dem  corpus,  ut  hic  sumitur,  est  pars  quaedam 
naturae  humanae,  et  proinde  non  potest  prae¬ 
dicari,  vel  de  toto,  vel  de  altera  parte  coas- 
sumpta.  Sicut  enim  non  dicimus  :  Deus  est 
corpus  Christi ,  nec  Divinitas  est  corpus 
Christi,  sed  solum,  Deus  est  homo /  ita  non 
posset  dici,  Panis  est  corpus  Christi,  vel 
essentia  panis  est  corpus  Christi  ;  licet 
in  eodem  supposito  subsisterent.  Quo¬ 
modo  etiam  non  dicimus,  Digitus  est  manus, 
vel  annulus  est  digitus ;  licet  digitus  mediante 
manu  in  corpore  subsistat,  et  annulus  me¬ 
diante  digito  sit  in  manu.  Et  praeterea  posita 
illa  assumptione,  poterit  omnino  vere  dici, 


panis  est  Deus,  et  Deus  est  panis;  quod  est 
alterum  incommodum,  quod  Joanncs  ille  vi¬ 
tare  cupiebat.  Nam  licet  panis  a  Ycrbo  assu¬ 
matur  mediante  solo  corpore  Christi:  tamen 
quia  Yerbum  indivisibile  est,  a  toto  Yerbo 
assumitur,  et  in  toto  Verbo  subsistit  ille  panis, 
perinde  plane,  ac  si  mediante  tota  humanitate 
Christi  assumeretur ;  quare  vere  dicetur  Deus 
Verbum  esse  panis.  Nec  similitudo  fEthiopis 
repugnat :  nam  si  candor,  qui  est  in  dentibus 
yEthiopis,  mediantibus  dentibus  in  toto  cor¬ 
pore  existeret,  totus  JEthiops  diceretur  can¬ 
didus.  Yide  plura  apud  Durandum  in  iv.  dist. 
10.  qusest.  i. 

CAPUT  XVII. 

Refellitur  error  Ubiquis tarum. 

Dc  errore  Ubiquistarum  fuse  tractavimus 
in  libris  de  Christo,  ad  quem  locum  lectorem 
remittendum  putavimus.  Hic  autem  contenti 
erimus  brevissime  demonstrare,  per  figmen¬ 
tum  Ubiquitatis,  non  modo  non  explicari  vel 
confirmari,  sed  plane  obscurari,  et  everti 
Sacramentum  Cocnse  Domini. 

Primo  igitur  ex  Ubiquitate  sequitur,  Eu¬ 
charistiam  non  esse  Sacramentum.  Sacra¬ 
menta  enim  novi  Testamenti  a  Christi  institu¬ 
tione  pendent,  et  a  ritu,  et  verbis,  quoc  ille 
prsescripsit.  At  praecipuum  quod  est  in  Eu¬ 
charistia  ,  ab  institutione ,  ritu,  et  verbis 
Christi  non  pendet,  si  vera  est  Ubiquistarum 
doctrina;  non  igitur  Eucharistia  Sacramen¬ 
tum  Christi  est.  Propositio  conceditur  ab 
omnibus,  et  supra  a  nobis  in  lib.  de  Sacra¬ 
mentis  in  genere  probata  est,  nullo  ex  adver¬ 
sariis  dissentiente .  Assumptio  autem  est 
ipsius  Lutheri  in  lib.  quod  verba  Domini,  Hoc 
est  corpus  meum,  adhuc  firmiter  stent.  Ibi 
enim  affirmat  exeo,  quod  Christus  sedet  ad 
dexteram  Dei,  evidenter  sequi  ut  ejus  corpus 
sit  in  pane,  etiamsi  illa  verba,  Hoc  est  corpus 
meum,  neque  a  Christo  dicta  fuissent,  neque 
scripta  essent.  Et  quamquam  id  Lutherus  non 
diceret,  tamen  aperte  sequeretur  ex  ejus 
sententia.  Si  enim  ex  unione  hypostatica 
Christi  corpus  est  ubique,  certe  fuit  in  pane 
ante  Sacramenti  institutionem,  neque  ab  ea 
ullo  modo  pendet  preesentia  ista  Christi  in 
ccena. 

Dicent  fortasse,  Sacramentum  Ccena;  pen¬ 
dere  ab  institutione,  et  verbis  Christi  quan- 

tum  ad  symbola  panis,  et  vini,  qua?  non  es¬ 
sent  symbola,  nisi  a  Domino  aci  hoc  instituta 
fuissent.  Sed  hoc  est  incidere  in  sententiam 
Sacramentariorum,  ob  quam  cavendam,  in¬ 
venta  erat  Ubiquitas.  Nam  Sacramenta  et 
eorum  efficacia  et  veritas  integre  pendent  ab 
institutione  et  verbis  Christi.  Si  ergo  ab  insti¬ 
tutione  et  verbis  Coeme  non  pendent,  nisi 
symbola  illa,  et  eorum  significatio ;  ergo 
Sacramentum  coeme  nihil  omnino  est,  nisi 
symbolum  externum  significans  corpus  Chri¬ 
sti  :  et  proinde  illa  verba,  Hoc  est  corpus 
meum ,  quibus  hoc  Sacramentum  conficitur, 
exponenda  erunt,  ut  Sacramentarii  faciunt, 
per  illa,  Hic  panis  significat  corpus  meum, 
vel  est  signum  corporis  mei. 

Secundo, ex  Ubiquitate  sequitur, Christi  cor¬ 
pus  non  posse  vere  manducari  ore  corporali, 
sed  solum  ore  spirituali  per  fidem  et  gratiam, 
seu  energiam  et  effectum;  et  consequenter 
non  posse  manducari,  nisi  apiis.  At  haec  est 
ipsissima  hacresis  Sacramentariorum ,  ob 
quam  destruendam  Ubiquitas  in  mundo  ap¬ 
paruit.  Quod  id  sequatur,  sic  ostendo.  Quod 
est  ubique,  non  potest  moveri,  nec  transire 
de  loco  ad  locum ;  ergo  licet  corpus  Christi 
sit  in  pane,  tamen  non  manducatur,  cum 
panis  manducatur,  quia  non  movetur,  nec 
transit  cum  pane  e  manu  ad  os,  et  ab  ore  ad 
stomachum:  nam  etiam  antea  erat  in  ore  et  in 
stomacho,  priusquam  panis  eo  veniret.  Et  ex¬ 
plicatur  exemplo  Dei. Deus  ubique  est,  et  quia 
ubique  non  movetur  cum  rebus,  in  quibus  est, 
nec  per  se,  nec  per  accidens ;  et  ideo  licet 
sit  in  pane,  non  tamen  manducatur,  cum 
pane;  licet  in  aere,  non  tamen  attrahitur  cum 
aere  intra  pectus,  neque  ejicitur  cum  respira¬ 
mus.  Et  confirmatur.  Nam  si  corpus  Domini, 
quia  est  in  pane,  cum  pane  manducatur,  ergo 
quia  in  terra  cum  terra  calcatur ;  et  quia  est 
in  ligno,  cum  lignocomburitur;  et  quia  est  in 
saliva,  cum  saliva  expuitur.  At  haec  et  simi¬ 
lia,  falsa  esse  constat.  Quod  si  Christi  corpus 
re  ipsa  et  ore  corporali  non  sumitur,  sequi¬ 
tur  aut  esse  inanem  Ccenam  Domini,  aut  sal¬ 
tem  spiritualitcr  sumi  per  energiam,  et  per 
fidem,  et  solum  a  piis,  qui  habent  fidem,  et 
hoc  est  quod  volunt  Calvin istse. 

Tertio,  etiamsi  posset  sumi  corpus  Christi 
ore  corporali,  cogentur  nihilominus  fateri, 
nullum  esse  fructum  Coena3  Domini,  nisi  ener¬ 
giam  quamdam,  ut  dicunt  Calvinistae.  Nam  si 
Christi  corpus  est  ubique,  non  egemus  Coena 
Domini,  ut  Christi  corpus  habeamus,  neque 
opus  est  ad  Ecclesiam  ire,  aut  parare  se  ad 


Communionem,  aut  institutionem  audire,  sed 
possumus  domi  nostrae  in  pane,  et  vino,  et  in 
quolibet  cibo,  imo  et  in  aere  quem  inspira¬ 
mus,  Christi  corpus  habere.  Quorsum  igitur 
Caena  Domini?  quid  illa  nobis  prodest? 

Lutherus  hoc  argumentum  sibi. ipse  ob¬ 
jecit,  in  lib.  quod  verba  Domini  firmiter 
stent :  ac  respondit,  Christi  corpus  esse  ubi¬ 
que,  sed  non  posse  ubique  capi,  sed  solum 
in  ea  re,  quam  ipse  ad  hoc  instituit.  Et  ponit 
exemplum  de  radiis  solaribus,  qui  licet  un¬ 
dique  nos  circumdent  et  impleant,  cum  in 
sole  consistimus,  tamen  non  possumus  ex 
eis  cistam  implere,  et  nobiscum  deferre.  Si¬ 
milia  dicit  in  serm.  de  Eucharistia,  ubi  docet 
Christi  corpus  esse  ubique,  sed  non  debere 
quaeri,  vel  accipi  citra  verbum  ejus  : 
verbum  autem  non  dicit  Christi  corpus 
debere  quaeri,  vel  accipi,  nisi  in  pane  Ccenae 
Domini.  Nam  etiam  in  laqueo  (istis  enim 
exemplis  novus  Propheta  mirifice  delectatur) 
est,  et  tamen  non  debeo  collum  in  laqueum 
injicere,  et  longam  litteram  facere;  quia 
verbum  Dei  hoc  non  dicit. 

At  haec  omnia  frustra  dicuntur.  Nam  aut 
vult  Lutherus  corpus  Domini,  quod  ubique 
est,  non  ubique  posse  utiliter  haberi,  aut 
simpliciter  non  posse  ubique  haberi.  Hoc 
autem,  quod  posterius  dixi,  nulla  ratione  de¬ 
fendi  potest.  Nam  quod  ubique  est,  impossi¬ 
bile  est  non  ubique  haberi;  implicat  enim 
contradictionem,  ut  habeam  panem,  et  non 
habeam  in  illo  corpus  Domini,  si  ubique  ut 
corpus  Domini.  Neque  exemplum  de  radiis 
solaribus  ad  rem  facit :  radii  enim  illi  non 
sunt  ubique.  Neque  valet  quidquam  illa 
ratio  de  verbo  Dei.  Nam  aut  verbum 
Dei  docet,  Christi  corpus  esse  ubique,  vel 
non :  si  non  id  docet,  ergo  temere  Luthe- 
rani  elocent  Ubiquitatem :  si  vero  id  docet, 
ergo  non  citra  verbum,  sed  plane  eluce  verbo 
ubique  Christum  habemus,  et  sumimus.  Sed 
verisimile  est  Lutherum  id  intellexisse,  quod 
primo  loco  posuimus,  nimirum,  non  ubique, 
sed  solum  in  Coena,  Christi  corpus  haberi 
utiliter,  et  efficaciter:  nam  ita  exponit  Brcn- 
tius  in  lib.  de  duabus  naturis,  et  Ascensione 
Christi.  Dicit  enim  corpus  Domini  esse  ubi¬ 
que  personaliter,  sed  in  Coena  esse  etiam 
definitive ,  id  est,  ex  definitione,  et  decreto 
Dei ;  qui  modus  essendi  addit  solum  effica¬ 
ciam,  nam  in  Coma  Domini  sumitur  effica¬ 
citer,  et  nusquam  alibi.  At  quid  'est  hoc 
aliud,  nisi  Calvinismum  inducere,  dum  op¬ 
pugnare  conaris?  Nam  hoc  modo  nihil  habe- 

mus  in  Coena,  quod  non  habeamus  extra 
Gcenam,  nisi  efficaciam  quamdam  ;  et  proin¬ 
de  vi  Coeme  non  sumi  corpus,  sed  energiam 
ejus,  quae  est  Calvini  sententia. 

Quarto,  dogma  est  a  Lutheranis  omnibus 
receptum,  corpus  Domini  non  esse  in  Eu¬ 
charistia  extra  usum,  id  est,  non  esse  nisi 
dum  sumitur:  et  ea  de  causa  non  servant 
species  consecratas ,  neque  deferunt  ad 
aegrotos.  At  Ubiquitas  destruit  istud  dogma: 
si  enim  corpus  Domini  ubique  est,  erit  etiam 
ante  usum  in  pane. 

Ridicula  autem  responsio  Smidelini  est  in 
libro  adversus  Albertum  Sperlingum,  ubi 
dicit :  «  Quod  aiunt  Lutherani,  corpus  Do¬ 
mini  non  esse  in  Eucharistia  extra  usum,  non 
intelligi  de  praesentia,  sed  de  distributione, 
quia  nimirum  non  distribuitur  extra  usum.  » 
At  vel  Smidelinus  loquitur  de  quocumque 
usu  in  genpre,  vel  de  usu  Coenae  Domini, 
id  est,  de  ritu  illo,  quo  utimur  in  consecra¬ 
tione  ,  et  distributione  Eucharistiae .  Si  de 
quocumque  usu,  idem  est  dicere  non  distri¬ 
bui  extra  usum ;  et  non  distribui,  nisi  cum 
distribuitur;  quod  est  certum,  sed  nun¬ 
quam  fuit  in  controversia.  Si  de  usu,  et  ritu 
Ccenae  Domini,  falsum  est  non  distribui  cor¬ 
pus  Domini  extra  illum  usum.  Nam  quid¬ 
quid  porrigimus,  seu  distribuimus  in  quo¬ 
cumque  loco ,  in  eo  distribuimus  corpus 
Domini ,  si  corpus  Domini  ita  est  ubique,  ut 
tamen  distribui  possit.  Nam  (ut  supra  demon¬ 
stravi)  quod  est  ubique,  non  potest  distribui, 
cum  necessario  sit  immobile. 

Quinto,  accedat  confessio  ipsorum  Ubi- 
quistarum,  qui  et  si  valde  urgeant  Ubiquita- 
tem,  tamen  satis  aperte  indicant,  se  coactos 
inopia  rationum  ad  eam  confugisse.  Nam 
Brentius  in  libro  qui  inscribitur  :  Recognitio' 
Brentii ;  aperte  fatetur,  non  posse  Lutlie- 
ranos  evadere  quin  cogantur  admittere  con¬ 
secrationem  Papistarum ,  nisi  ponatur  ista 
Ubiquitas.  Itaque  videmus,  Ubiquitatem  non 
per  se  placere,  sed  solum  quia  non  habent 
quod  dicant,  quando  ab  eis  petitur,  unde 
fiat,  ut  corpus  Domini  sit  in  Eucharistia,  si 
rejicitur  consecratio. 

Illyricus  autem  in  libro  de  mystica  Sacra- 
mentali,  et  externa  praesentia  corporis  Do¬ 
mini  in  Coena,  dicit  oportere  admittere 
Christi  praesentiam  in  Ecclesia,  etiam  hic  in 
terris  secundum  humanam  naturam,  quia 
alioqui  Ecclesia  careret  capite,  et  cogeretur 
admittere  ejus  Vicarium,  id  est,  Papam. 
Quare  Ubiquitas  ista,  non  ideo  placuit  Illy¬ 


rico,  quia  sit  in  se  valde  speciosa,  sed  quia 
videtur  conferre  aliquid  contra  Papam. 

Kemnitius  quoque  in  2.  parte  Exam.  cap. 
4.  sess.  13.  et  liber  Concordiae  corporis  Do¬ 
mini  in  Eucharistia  non  esse  ponendum  in 
Ubiquitate,  seil  in  verbis  Domini :  Hoc  est 
corpus  meum ,  et  tamen  postea,  cum  ad  rem 
venitur,  quia  non  possunt  reddere  ullam  ra¬ 
tionem  illius  praesentiae,  cum  rejecerint  con¬ 
secrationem  ,  ad  Ubiquitatem  confugiunt, 
eamque  totis  viribus  tuentur.  Sed  de  his  sa¬ 
tis. 

Explicatur  sententia  Ecclesiae. 

Erroribus  confutatis,  explicanda,  et  confir¬ 
manda  est  veritas.  Ecclesiae  igitur  sententia 
est,  rationem  proximam,  et  propriam  cur  sit 
in  Eucharistia  verum  Domini  corpus,  non 
esse  assumptionem  panis  ad  personam  Verbi, 
neque  Ubiquitatem,  neque  simplicem,  et 
quasi  localem  unionem  panis  cum  corpore, 
neque  mutationem  partialem  panis  in  corpus, 
sed  totalem  conversionem  substantiae  panis 
et  vini  in  corpus  et  sanguinem  Domini.  Et 
quamvis  in  hoc  Theologi  conveniant  ob  Con¬ 
ciliorum,  et  Eccclesise  auctoritatem,  tamen  in 
modo  explicandi  nonnihil  discrepant.  Sequar 
autem  in  hoc  mysterio  explicando  commu¬ 
niorem,  et  tutiorem  viam  S.  Tliomse,  atque, 
aliorum  graviorum  Theologorum. 

Igitur  tria  sunt  observanda.  Primum  est, 
ad  veram  conversionem  quatuor  conditiones 
requiri.  Prima,  ut  aliquid  desinat  esse  :  non 
enim  est  intelligibile,  ut  unum  convertatur  in 
aliud,  nisi  id  quod  convertitur,  desinat  esse, 
quod  antea  erat.  Ilinc  Augustinus  lib.  18.  de 
civit.  Dei,  cap.  48.  docet,  non  fuisse  veras 
conversiones  illas,  quas  Gentiles  jactabant 
factas  a  suis  magis,  vel  diis,  ut  Arcadum  in 
lupos,  sociorum  Diomedis  in  aves,  sociorum 
Ulyssis  in  varias  bestias,  Iphigeniae  in  cervam, 
et  alias  similes.  Nam  cum  Iphigenia  inventa 
esset  alibi  viva,  post  conversionem  in  cer¬ 
vam,  intelligi  potuit  non  eam  vere  conversam 
fuisse,  sed  Daemonis  arte  subito  inde  addu¬ 
ctam,  et  in  ejus  locum  cervam  substitutam. 

Si  objicias,  in  conversione  uxoris  Loth  in 
statuam  salis,  nulla  pars  substantiae  illius 
f ce  minee  periit,  sed  tantum  translata  est  ani¬ 
ma  in  alium  locum,  et  in  materia  ejus  intro- 

ducta  est  forma  salis  :  et  tamen  ea  verissima 
conversio  fuit.  Respondeo ;  Conversio  non 
requirit  ut  desinat  esse,  nisi  id,  quod  conver¬ 
titur.  Quare  si  id  quod  convertitur,  sit  ali¬ 
quod  compositum,  satis  est  si  desinat  esse 
ipsum  compositum,  etiamsi  forte  pars  ali¬ 
qua,  vel  etiam  omnes,  post  dissolutionem 
compositi  maneant.  Ita  igitur  vera  conversio 
fuit  uxoris  Loth,  quia  illud  compositum^ 
id  est,  illud  corpus  carneum,  et  illud  animal 
rationale,  vere  desiit  esse  :  quomodo  philoso¬ 
phi  vere  dicunt,  converti  aquam  in  aerem, 
licet  materia  remaneat;  quia  quod  convertitur 
est  aqua  non  materia,  et  vere  post  conver¬ 
sionem  aon  remanet  aliquid,  quod  sit  aqua, 
vel  quod  fuerit  aqua.  At  si  id  quod  conver¬ 
titur,  non  solum  sit  compositum,  sed  etiam 
partes  ejus,  tunc  etiam  partes  debent  sim¬ 
pliciter  desinere  esse ;  et  hoc  fit  in  Euchari¬ 
stia.  Nam  ideo  Concilium  Trident.  dixit,  con¬ 
versionem  fieri  totius  substantia}  panis,  id  est, 
tam  forma},  quam  materia}. 

Secunda  conditio  est,  ut  aliquid  succedat 
in  locum  ejus,  quod  desinit  esse  ;  alioqui  non 
esset  conversio,  sed  corruptio,  vel  annihila- 
tio,  si  terminus  illius  actionis  esset  non  esse 
rei.  Atque  hoc  significamus  cum  dicimus, 
unum  converti  in  alterum,  sive  quod  fuit 
unum,  nunc  esse  alterum  :  indicamus  enim 
his  sententiis  unum  alteri  successisse. 

Hinc  intelligimus  inanem,  et  supervaca¬ 
neam  fuisse  Cajetani  subtilitatem,  in  com- 
ment.  S.  Thomse  iii.  par.  qusest.  lxxv.  artic. 
4.  ubi  concedit  quidem  nullam  partem  sub- 
stantiee  panis  remanere  post  consecrationem, 
et  tamen  docet  remanere  id  quod  fuit  panis, 
nimirum  ut  vere  dici  possit ;  Quod  fuit  pa¬ 
nis,  nunc  est  corpus  Christi.  Sed  non  erat 
opus  ista  speculatione  :  vere  enim  dici  po¬ 
test  :  Quod  fuit  panis,  est  corpus  Christi; 
licet  nihil  omnino  maneat,  quod  fuerit  panis. 
Nam  illee  sententiee  ex  communi  modo  lo¬ 
quendi  ,  significant  solum  id  quod  conver¬ 
titur,  non  desinere  in  nihil,  sed  in  aliquid, 
quod  ei  succedit.  Hoc  enim  modo,  sine  ullo 
mysterio ,  dicunt  de  naturalibus  mutationi¬ 
bus  philosophi  :  Quod  fuit  lignum,  nunc  est 
i^nis ,  et  quod  fuit  aqua,  nunc  est  aer  :  et 
tamen  nihil  manet,  quod  prius  fuerit  lignum, 
vel  aqua ;  materia  enim  quae  manet,  nun¬ 
quam  fuit  lignum,  vel  aqua. 

Tertio  conditio  est,  ut  sit  connexio  quse- 
dam  et  dependentia  inter  definitionem  unius, 
et  successionem  alterius,  ita  ut  unum  desi¬ 
nat,  ut  alterum  succedat,  et  vi  desitionis  fiat 


successio.  Nam  si  ista  non  essent  connexa, 
non  esset  una  actio,  quee  dici  posset  conver¬ 
sio,  sed  essent  duee  actiones  per  accidens  se 
concomitantes,  quarum  una  annihilatio,  al¬ 
tera  creatio  diceretur.  Ut  exempli  gratia;  Si 
Deus  annihilasset  uxorem  Loth,  et  deinde 
ubi  illa  fuerat, *creasset  statuam  salis,  nulla 
esset  ibi  conversio.  At  conversio  fuit ;  quia 
illa  ipsa  actio,  per  quam  desiit  esse  uxor  Loth, 
introduxit  in  ejus  locum  statuam  salis. 

Atque  hinc  intelligi  potest,  cur  panis  in 
Eucharistia,  revera  non  annihilatur,  licet 
nihil  ejus  remaneat  post  consecrationem, 
quia  nimirum  actio  per  quam  panis  desinit 
esse,  non  terminatur  ad  nihil ,  sed  ad  ali¬ 
quid  ,  nimirum  ad  corpus  Domini ;  annihi¬ 
latio  autem  est  actio,  quae  terminatur  ad 
nihil.  Id  quod  etiam  cernimus  in  naturali 
transmutatione.  Nam  cum  aqua  vertitur  in 
aerem,  nihil  prorsus  remanet  forma  aqua}, 
et  tamen  ea  forma  non  annihilatur;  quia 
actio,  qua  illa  destruitur,  non  terminatur  ad 
non  esse  illius  formai,  sed  ad  esse  formse 
aeris  :  num  ab  eodem  agente,  eadem  actio¬ 
ne,  et  iisdem  dispositionibus  una  pellitur,  et 
alia  introducitur,  imo  ideo  uno  pellitur,  ut 
alia  introducatur.  Quod  enim  quidam  dicunt, 
non  annihilari  formam  aquee,  quia  remanet 
in  potentia  materiee,  inane  est.  Siquidem  in 
potentia  materiae  manet  quidem  forma  qua} 
tunc  corrumpitur,  cum  generatur  aer  :  illa 
enim  nusquam  manet,  nisi  in  potentia  Dei 
objectiva.  Sed  hoc  non  impedit  annihilatio- 
nem,  alioqui  nihil  annihilari  posset. 

Quarta  conditio  est,  ut  tam  terminus  a 
quo,  quam  terminus  ad  quem,  sit  vere  posi¬ 
tivus.  In  hoc  enim  distinguitur  perfecta  con¬ 
versio,  non  solum  a  creatione,  et  annihila- 
tione ,  sed  etiam  a  naturali  conversione ; 
nam  licet  ex  uno  fiat  aliud  ,  ut  ex  aqua  aer, 
et  proinde  sit  aliquo  modo  uterque  terminus 
positivus  :  tamen  quia  non  introducitur  for¬ 
ma  aeris  in  materia  aquee,  nisi  prius  ea  dis¬ 
posita  sit  per  certas  qualitates  ;  inde  est  quod 
preecedit  privatio  forma}  aeris  in  materia 
aqua},  ipsam  introductionem  forma}  aeris  : 
tunc  enim  materia  dicitur  privata,  cum  ha¬ 
bet  dispositionem  ad  formam.  Itaque  termi¬ 
nus  a  quo  in  tali  conversione,  non  tam  est 
aqua,  quam  privati  emeris,  et  proinde  termi¬ 
nus  a  quo  non  est  positivus,  sed  privativus 
proprie  loquendo.  At  in  conversionibus  su- 
pernaturalibus ,  qualis  fuit  uxoris  Lflth  in 
statuam  salis,  et  aqua}  in  vinum  in  Cana  Ga- 
lilrese,  et  virgee  in  draconem  tempore  Mosis; 

uterque  terminus  proprio  positivus  erat.  Non 
enim  Deus  disposuit  materiam  uxoris  Loth, 
ad  formam  salis  recipiendam,  aut  aqure  ma¬ 
teriam  ad  formam  vini,  aut  virgee  ad  for¬ 
mam  draconis,  sed  in  momento  olfecit,  ut  , 
unum  desineret  in  ordine  ad  alterius  succes¬ 
sionem  :  atque  ita  non  fuit  facta  statua  illa, 
aut  vinum ,  aut  draco  ex  materia  habente 
privationem,  sed  ex  materia  habente  for¬ 
mam  contrariam. 

Ex  quo  intelligimus  conversionem  panis  in 
corpus  Domini  esse  perfectissimam  conver¬ 
sionem,  et  distingui  ab  omnibus  aliis  muta¬ 
tionibus,  sed  similiorem  tamen  esse  conver¬ 
sionibus  supernaturalibus  jam  dictis,  quam 
ullis  aliis  :  solum  enim  in  duobus  ab  his 
distinguitur.  Primo,  quod  in  illis  conversio¬ 
nibus  probabile  est  materiam  primam  man¬ 
sisse  sub  utroque  termino,  in  hac  autem  cer¬ 
tum  est  non  manere.  Secundo,  quod  in  illis 
accidentia ,  aut  omnia ,  aut  aliqua  mutata 
sunt  cum  forma  substantiali,  in  hac  autem 
omnia  accidentia  remanent,  qute  prius  erant, 
sola  substantia  mutata.  Haac  igitur  dicta  sint 
de  conditionibus,  et  natura  conversionis. 

Secundo  notandum  est.  Ad  veram  conver¬ 
sionem  non  requiri,  ut  id,  in  quod  aliquid 
convertitur ,  de  novo  producatur,  sed  satis 
esse  si  unum  alteri  succedat  (ut  diximus)  sive 
id  tunc  producatur,  sive  aliunde  adducatur, 
sive  alio  modo  id  fiat.  Tribus  enim  modis 
fieri  potest  conversio.  Nam  si  terminus  ad 
quem  non  existat,  vi  conversionis,  necessa¬ 
rio  producetur,  et  inde  vocatur  a  quibusdam 
ea  conversio  productiva;  qualis  fuit  conver¬ 
sio  aquee  in  vinum  in  Cana  Galilaeae,  et  alia) 
permulta).  Si  vero  terminus  ad  quem  existat, 
sed  non  in  eo  loco ,  ubi  est  terminus  a  quo, 
tunc  vi  conversionis  adducetur  ad  eum  lo¬ 
cum,  et  inde  vocatur  ea  conversio  addu- 
ctiva  :  talis  fere  est  conversio  cibi  in  hominem 
per  nutritionem,  quod  attinet  ad  introdu¬ 
ctionem  animee  :  quamvis  enim  caro,  qute  fit 
ex  cibo,  vere  producatur ;  tamen  anima  non 
producitur,  sed  tantum  per  nutritionem  fit 
ut  incipiat  esse  in  ea  materia,  ubi  antea  erat 
forma  cibi.  Si  denique  terminus  ad  quem 
existat,  et  in  ipso  loco  eodem,  ubi  est  ter¬ 
minus  a  quo,  ut  verbi  gratia,  si  duo  corpora 
tequalia  se  penetrent,  et  unum  divina  vir¬ 
tute  totaliter  vertatur  in  aliud,  tunc  vi  con¬ 
versionis  non  producetur,  neque  adducetur 
terminus  ad  quem,  sed  solum  conservabitur, 
et  inde  dicitur  ea  conversio  conservativa  : 
nam  cum  non  possint  naturaliter  duo  cor- 

pora  simul  esse,  si  Deus  unum  interimeret, 
ut  alterum  naturaliter  ibi  servaret,  diceretur 
unum  in  alterum  converti,  ex  eo  quod  unum 
desineret  esse ,  ut  alterum  permaneret  in 
esse. 

Ex  his  colligimus  conversionem  panis  in 
corpus  Domini  non  esse  productivam,  nec 
conservativam,  sed  adducti vam.  Nam  cor¬ 
pus  Domini  praeexistit  ante  conversionem, 
sed  non  sub  speciebus  panis  :  conversio  igi¬ 
tur  non  facit,  ut  corpus  Christi  simpliciter 
osse  incipiat,  sed  ut  incipiat  esse  sub  specie¬ 
bus  panis.  Porro  adductivam  vocamus  istam 
conversionem,  non  quia  corpus  Christi  per 
hanc  adductionem  deferat  suum  -locum  in 
coelo,  vel  quia  per  motum  localem  huc  de 
coelo  adducatur,  sed  solum  quia  per  eam  fit, 
ut  corpus  Christi,  quod  antea  solum  erat  in 
coelo,  jam  etiam  sit  sub  speciebus  panis,  et 
non  solum  sub  illis  sit  per  simplicem  pive- 
sentiam,  sive  coexistentiam',  sed  etiam  per 
unionem  quamdam,  qualis  erat  inter  substan 
tiam  panis ,  et  accidentia  panis,  excepta 
tamen  inhaerentia  :  de  qua  re  plura  infra 
dicemus. 

Sed  objiciet  aliquis.  Si  per  conversionem 
istam  non  producitur  corpus  Christi,  sed 
tantum  sit  praesens ;  ergo  terminus  ad  quem 
non  est  substantia,  sed  accidens ;  ergo  con¬ 
versio  ista  non  substantialis,  sed  accidenta¬ 
lis  est. 

Respondeo,  etiam  terminus  ad  quem,  est 
substantia.  Non  enim  per  conversionem  istam 
fit  praesentia  (relationes  enim  non  fiunt,  sed 
consequuntur)  sed  fit,  ut  corpus  Christi  suc¬ 
cedat  pani  :  proinde  substantia  in  substan¬ 
tiam  transit,  et  substantia  substantiae  suc¬ 
cedit;  non  enim  panis  convertitur  in  prae¬ 
sentiam  corporis  Domini,  sed  in  ipsum  cor¬ 
pus  Domini. 

Tertio  notandum  est.  Subjectum  in  quo 
recipitur  actio  divina  hujus  conversionis, 
partim  esse  panem,  partim  corpus  Christi. 
Nam  illa  actio,  ut  conversio,  in  pane  reci¬ 
pitur;  panis  enim  est,  qui  convertitur,  proin¬ 
de  panis  solus  mutatur  substantialiter.  At 
illa  eadem  actio,  ut  adductiva  corporis  Chri¬ 
sti,  in  ipso  Christi  corpore,  recipitur  :  illud 
enim  est,  quod  adducitur,  id  est,  acquirit 
esse  sub  speciebus  panis,  quod  antea  non 
habebat. 

Quod  autem  S.  Thomas,  et  alii  dicunt, 
corpus  Christi  incipere  esse  in  Sacramento, 
non  per  mutationem  sui,  sed  per  mutatio¬ 
nem  panis  in  ipsum,  verum  est,  sed  intelligi 

clcbet  de  mutatione  deperditi va  ;  non  autem 
de  omni  mutatione.  Nam  vere  corpus  Christi 
quod  est  in  cado,  non  mutat,  nec  substan¬ 
tiam,  nec  ulla  accidentia,  nec  ipsum  etiam 
locum ;  tamen  acquirit  aliquid  quod  non  ha¬ 
bebat  ,  nimirum  esse  Sacramentale ,  quod 
sine  aliqua  mutatione  intelligi  nequit.  Nam 
si  absque  conversione  ulla  in  ipsum,  idem 
corpus  Domini  in  cado  manens,  poneretur  a 
Deo  etiam  in  terra,  quod  fieri  posse  nos  su¬ 
pra  docuimus  ;  imo  et  factum  esse  probavi¬ 
mus  ex  apparitionibus  Domini  post  Ascen¬ 
sionem  :  certe  negari  non  posset,  quin  actio 
Dei,  qua  illud  corpus  in  terra  poneretur,  in 
ipso  corpore  ,  tanquam  in  subjecto  recipe¬ 
retur,  et  proinde  ipsum  corpus  aliquo  modo 
mutaretur.  Eodem  igitur  modo,  cum  per  con¬ 
versionem  panis,  idem  corpus  in  sacra  hostia 
ponitur,  actio  illa  in  corpore  Domini  recipi¬ 
tur,  non  quidem  ut  conversio,  sed  ut  addu¬ 
ctio  est.  Praeterea  corpus  Domini  per  illam 
conversionem  acquirit  novam,  et  realem  re¬ 
lationem  praesentiae,  ad  species  panis,  et  ad 
altare  :  requiritur  igitur  aliquod  fundamen¬ 
tum  illius  relationis,  quod  sane  aliud  fingi 
non  potest  praeter  mutationem  aliquam.  De¬ 
nique  conversio,  quatenus  panem  destruit, 
non  tam  est  actio,  quam  negatio  actionis  : 
Deus  enim  destruit  panem,  dum  desinit  eum 
conservare.  At  per  negationem  nihil  posi¬ 
tive,  et  realiter fieri  potest;  ergo  positio  cor¬ 
poris  Domini  sub  illis  speciebus ,  quae  est 
quid  positivum,  non  fit  ab  illa  conversione, 
ut  ea  est  in  pane,  sed  ut  est,  et  recipitur  in 
corpore  Christi. 

Dices:  Si  panis  destruitur  per  negationem 
actionis,  et  corpus  Domini  ponitur  in  Eucha¬ 
ristia  per  actionem  positivam;  ergotransub- 
stantiatio  non  est  una  actio,  sed  continet  duo 
quaedam,  nimirum  negationem  actionis,  et 
actionem.  Respondeo  :  Transubstantiatio  est 
una  actio,  quia  est  quaedam  voluntas,  seu 
volitio  Dei,  qua  ipse  vult  non  conservare 
panem,  ut  in  ejus  locum  ponatur  corpus 
Domini. 

CAPUT  XIX 

Probatur  ex  verbo  Dei  transubstantiatio. 

Nunc  tandem  confirmanda  est  sententia 
Catholicae  Ecclesiae,  quae  docet,  panem  con¬ 


verti  in  corpus  Domini,  et  eam  conversio¬ 
nem  esse  propriam  rationem  praesentiae  cor¬ 
poris  Domini  in  Eucharistia  :  ex  quo  simul 
confutabitur  prima  sententia  Berengariano- 
rum,  quam  etiam  Lutherani  sequuntur  de 
simplici  conjunctione  panis  cum  corpore 
Domini  in  hoc  Sacramento. 

Primum  autem  argumentum  ducitur  ex 
illis  Domini  verbis  :  Accipite ,  et  manducate , 
hoc  est  enim  corpus  meum  (1).  Haec  enim  ver¬ 
ba  necessario  inferunt,  aut  veram  mutatio¬ 
nem  panis,  ut  volunt  Catholici,  aut  muta¬ 
tionem  metaphoricam,  ut  volunt  Calvinistae, 
nullo  autem  modo  sententiam  Lutheranorum 
admittunt  :  nam  Dominus  accepit  in  mani¬ 
bus  panem,  eumque  benedixit,  et  dedit  di¬ 
scipulis,  et  de  eo  ait  :  Hoc  est  corpus  meum. 
Itaque  panem  accepit,  panem  benedixit,  pa¬ 
nem  dedit,  et  de  pane  dixit  :  Hoc  est  corpus 
meum.  Vel  igitur  benedicendo  mutavit  in 
corpus  reipsa  vere,  et  proprie,  vel  mutavit 
improprie ,  et  figurate ,  addendo  significa¬ 
tionem,  quse  non  habebat;  vel  nullo  modo 
mutavit.  Si  mutavit  reipsa,  vere,  et  proprie  ; 
ergo  panem  mutatum  dedit,  et  de  pane  mu¬ 
tato  verissime  dixit  :  Hoc  est  corpus  meum. 
Id  est,  quod  sub  specie  panis  continetur,  non 
est  amplius  panis,  sed  corpus,  et  hoc  est 
quod  dicunt  Catholici.  Si  vero  quis  dicat, 
panem  mutatum  esse  figurate,  tamen  datus 
erit  Apostolis  panis,  qui  figurate  erit  corpus 
Domini,  et  illa  verba  :  Hoc  est  corpus  meum , 
hunc  sensum  habebunt,  Hic  panis  est  figura 
corporis  mei.  Haec  autem  est  sententia  Sa- 
cramentariorum,  quam  et  nos,  et  Lutherani 
communi  consensu  rejicimus.  Si  quis  deni¬ 
que  dicat  nullam  fieri  mutationem,  is  coge¬ 
tur  dicere,  panem  non  mutatum  datum  esse 
Apostolis,  et  de  illo  esse  dictum  :  Hoc  est 
corpus  meum ,  id  est,  Hic  panis  verus  ac  tri¬ 
ticeus,  vere,  et  proprie  est  corpus  meum. 
Atqui  hoc  nullo  modo  admitti  potest,  sive 
agamus  de  re  ipsa,  sive  de  propositione  :  nec 
enim  ullo  modo  fieri  potest,  ut  una  res  non 
mutetur,  et  tamen  fiat  alia ;  esset  enim  ipsa, 
et  non  esset  ipsa.  In  propositione  autem  af¬ 
firmativa,  necesse  est,  ut  pro  eodem  suppo¬ 
nant  subjectum,  et  praedicatum ;  alioqui  esset 
falsa  praedicatio.  Non  igitur  potest  fieri,  ut 
vera  sit  propositio,  in  qua  subjectum  suppo¬ 
nit  pro  pane,  praedicatum  autem  pro  corpore 
Christi  :  panis  enim  et  corpus  Domini  res 
diversissimae  sunt. 


(I)  Mattii  XXVI,  26. 

Ad  hoc  argumentum  respondit  Lutherus 
in  lib.  de  Babyl.  captivit.  cap.  de  Eucha¬ 
ristia,  non  oportere  Aristotelem  facere  re¬ 
rum  tam  sublimium.  Deinde  addit,  si,  propter 
istam  regulam  philosophicam,  oportet  pa¬ 
nem  transubstantiari,  oportebit  etiam  propter 
eamdem  transaccidentari ;  alioqui  dicemus, 
IIoc  album,  et  hoc  rotundum  est  corpus 
Christi.  Denique  ponit  exemplum,  in  quo 
apparet  posse  praedicari  diversum  de  diverso 
sine  transubstantiatione  :  dicimus  enim  in 
Christo,  Hic  homo  est  Deus,  et  Hic  Deus  est 
homo  :  et  tamen  nulla  fit  transubstantiatio 
hominis  in  Deum,  vel  contra.  Ex  his  ista 
concludit  :  «  Ego  sane,  si  non  possum  con¬ 
sequi,  quomodo  panis  fit  corpus  Christi, 
captivabo  tamen  intellectum  meum  in  obse¬ 
quium  Christi,  et  verbis  ejus  simpliciter  in¬ 
haerens  credo  firmiter,  non  modo  corpus 
Christi  esse  in  pane,  sed  panem  esse  corpus 
Christi.  » 

Sed  haec  nullo  negotio  refelluntur.  Nam 
quod  ad  primum  attinet,  si  Aristotelem  judi¬ 
cem  vocaremus  in  quaestione  dialectica,  seu 
philosophica,  qualis  est  haec  de  natura  enun- 
ciationis  affirmativae,  non  deberet  Lutherus 
id  tantopere  aegre  ferre.  Sed  non  hic  opus 
habemus  Aristotele,  cum  sensus  communis 
sufficiat.  Nam  si  liceat  affirmare  disparata 
de  disparatis,  licebit  eodem  jure  affirmare 
de  nihilo  aliquid,  de  aliquo  nihil,  de  luce  te¬ 
nebras,  de  tenebris  lucem,  de  Christo  Be- 
lial,  et  de  Belial  Christum :  neque  fides  nostra 
ad  id  nos  obligat,  ut  ea  defendamus,  quae 
evidenter  implicant  contradictionem.  Adde, 
quod  nusquam  Dominus  disertis  verbis  dixit : 
Hic  panis  est  corpus  meum ;  ut  opus  sit  in 
ea  re  ita  captivare  intellectum,  ut  non  ob¬ 
stante  evidentia  contradictionis,  cogamur 
credere  panem  triticeum  esse  corpus  Christi. 

Quod  vero  Lutherus  secundo  loco  adfert 
de  transaccidentatione,  levissimum  e^t.  Non 
enim  admittimus  illas  propositiones  :  Hoc 
album,  vel  hoc  rotundum  est  corpus  Christi ; 
neque  cogimur  eas  admittere,  licet  fateamur 
panis  accidentia  in  Eucharistia  remanere. 
Nam  illud :  Hoc  est  c  rpus  meum,  non  signi¬ 
ficat,  Hoc  album  est  corpus  meum ;  prono¬ 
men  enim,  Hoc,  non  supponit  pro  accidente, 
sed  pro  substantia.  Itaque  non  cogimur 
dicere,  Hoc  album  est  corpus  meum,  sed  nec 
possumus  admittere.  Nam  «Hoc  album»  ante 
consecrationem  supponit  pro  pane,  post  con¬ 


secrationem  non  supponit  pro  pane,  qui  pa¬ 
nis  ibi  non  est ;  nec  pro  corpore  Christi,  quia 
corpus  Christi  non  est  subjectum  illorum 
accidentium,  sed  supponit  pro  quantitate 
remanente,  qua)  est  subjectum  accidentium 
reliquorum  :  porro  quantitas  illa  alba  et  ro¬ 
tunda  non  est  corpus  Christi,  ut  patet. 

Vide  de  ista  qua)stione,  an  hoc  album  sit 
corpus  Christi,  miras  fraudes  Wiclefi  apud 
Thomam  Waldensem,  tom.  n.  cap.  o2.  Ille 
enim  jubebat  uno  verbo  responderi,  an  hoc 
album,  et  rotundum  (demonstrata  sacra 
hostia)  sit  corpus  Christi.  Si  enim  concede¬ 
retur,  inferebat  :  Ergo  corpus  Christi  est 
album,  et  rotundum  etc.  Si  negaretur,  tur¬ 
babantur  simplices  fideles  ,  qui  puthbant 
negari  veritatem  corporis  Domini  in  Eucha¬ 
ristia.  Sed  respondendum  fuit :  Hoc  album 
non  est  corpus  Christi,  sed  est  quantitas 
quaedam  rotundae  figurae ,  et  albi  coloris ; 
tamen  sub  hoc  albo  et  rotundo,  vere  et  rea- 
liter  corpus  Christi  latet. 

Denique  illud  exemplum  de  Incarnatione 
non  est  ad  rem.  Nam  in  Christo  propter 
unionem  hypostaticam  verissimae  sunt  illae 
propositiones  :  Hic  Deus  est  homo,  et  hic 
homo  est  Deus ;  quia  in  utraque  tam  subje¬ 
ctum,  quam  praedicatum,  pro  eadem  persona 
supponit.  At  in  ista  propositione,  Hic  panis 
est  corpus  Domini,  pro  diversis  supponunt 
subjectum,  et  praedicatum,  ut  supra  dictum 
est. 

Porro  Martinus  Kemnitius  in  2.  par. 
Exam.  sess.  xm.  cap.  4.  ad  idem  nostrum 
argumentum  respondere  conatur.  Ac  pri¬ 
mum  respondet,  panem  in  Eucharistia  mu¬ 
tari,  quia,  ut  dicit  Irenaeus,  ex  pane  communi 
fit  Eucharistia,  duabus  rebus  constans,  una 
terrena,  altera-  coelesti.  Atque  hoc  dicit  suf¬ 
ficere,  ut  recte  et  vere  dicamus,  Panis  est 
corpus  Christi;  licet  panis  non  convertatur 
in  corpus,  sed  simul  cum  illo  maneat. 

Deinde  paulo  infra  repetitis  Lutheri  nugis 
de  philosophia  Aristotelis,  dicit  secundum 
morem  Scripturae  sanctae  illa  invicem  prae¬ 
dicari,  quae  divina  ordinatione  peculiari 
modo  uniuntur,  licet  in  ejusmodi  propositio¬ 
nes  non  quadret  regula  Aristotelis.  Ad  veri¬ 
tatem  autem  harum  propositionum  dicit 
requiri  tantum,  ut  significetur  unio,  et  prae¬ 
sentia  unius  rei  cum  altera. 

Exempla  vero  haec  adfert.  Primum  de 
Christo,  in  quo  recte  dicimus.  Hic  Homo  est 

Deus;  tametsi  ad  regulas  praedicabilium  non 
congruat  ea  propositio»  Ubi  tamen  monet  se 
non  ponere  unionem  personalem  inter  pa¬ 
nem,  et  corpus  Christi,  sed  tantum  uti  simi¬ 
litudine  Incarnationis,  ut  ea  usi  sunt  nonnulli 
veterum  in  eadem  causa.  Secundum  exem¬ 
plum  Joan.  xx.  Dominus  insufflavit,  et  dixit : 
Accipite  Spiritum  sanctum,  ubi  ipsum  corpo¬ 
ris  flatum,  Spiritum  sanctum  vocavit,  ut 
significaret  cum  eo  flatu  dari  Spiritum  san¬ 
ctum.  Tertium  exemplum  Matth.  3.  Columba 
vocatur  Spiritus  sanctus,  cum  dicitur  Joan- 
nes  Spiritum  vidisse,  qui  tamen  non  viderat, 
nisi  columbam.  Quartum  exemplum  dicit 
esse  posse  illas  visibiles  species,  in  quibus 
Angeli,  vel  Deus  olim  ostendebantur :  nemo 
enim  ausus  fuit  articulum  inde  facere,  quod 
species  illas  fuerint  accidentia  sine  subjecto. 
Quintum  exemplum  :  Progrediente  arca  di¬ 
cebat  Moses  Exurgat  Dominus ,  nec  tamen 
opus  fuit  transubstantiari  lignum,  vel  aurum 
arere.  Sextum  exemplum  in  vulgari  locutio¬ 
ne.  Nam  de  dolio  et  vino,  .dicimus,  Hoc  est 
vinum ;  de  marsupio  et  pecuniis  dicimus, 
HtD  sunt  pecunia?  ;  de  fasciis  et  infante  dici¬ 
mus,  Hic  est  infans  uteri  mei.  His  exemplis 
jactat  Kemnitius  gladio  Spiritus  se  feliciter 
dissolvisse,  vel  pra?cidisse  telam  nostri  argu¬ 
menti. 

Sed  profecto  nos  non  egemus  gladio,  ut 
telam  solutionis  ejus  destruamus  :  est  enim 
ea  telae  aranearum  simillima,  quae  levi  flatu 
dissipari  queat;  nam  multa  dicit,  sed  nihil 
ad  rem.  Ad  illud  igitur  de  mutatione  ex 
pane  communi  in  Eucharistiam  duabus  re¬ 
bus  constantem,  dico  illam  mutationem  se¬ 
cundum  veram  Ircnaci  sententiam  (ut  nos 
lib.  ji.  cap  G.  ostendimus)  substantialem 
mutationem  esse  panis  in  carnem  Christi, 
manentibus  accidentibus,  et  proinde  rem 
terrenam  esse  accidentia  panis  sensibilia, 
rem  coelestem,  carnem  Christi  gloriosam  : 
et  hoc  modo  vere  praedicari  corpus  Christi 
de  pane  Eucharistiae,  quia  panis  ille  non  est 
panis  communis,  id  est,  triticeus,  sed  panis 
coelestis.  At  secundum  Lutheranos,  qui  per 
rem  terrenam  exponunt  panem,  per  rem 
coelestem  intelligunt  corpus  Christi,  nulla  est 
ibi  vera  mutatio  panis,  sed  sola  adjunctio 
corporis  Domini  ad  panem,  quae  non  est 
satis  ut  possit  vere  dici  ,  Panis  est  corpus 
Christi :  alioqui  etiam  vere  dicere  possemus 
in  homine,  Anima  est  corpus  ;  et  in  Christo, 
Humanitas  est  Divinitas ;  et  in  ferro  ignito 
(quod  est  exemplum  Lutheri  loco  supra 


citato  ad  illustrandam  conjunctionem  panis 
cum  corpore  Christi  in  Eucharistia),  Ferrum 
est  ignis,  vel  ignis  est  ferrum ;  quae  tamen 
nemo  concederet. 

Ad  illud  quod  subjungit  Kemnitius  de 
more,  et  usu  Scripturas,  dico  falsum  esse  in 
Scripturis  ullas  tales  propositiones  inveniri, 
quales  ipse  fingit.  Acin  primo  quidem  exem¬ 
plo  bis  peccat  Kemnitius.  Primo,  quia  dicit 
illam  propositionem,  Hic  homo  est  Deus, 
non  esse  veram  secundum  regulas  Aristote¬ 
lis  :  in  quo  satis  ostendit,  se  non  legisse,  vel 
quod  est  credibilius,  non  intellexisse  regulas 
Aristotelis.  Posita  enim  assumptione  huma¬ 
nae  naturae  ad  personam  Yerbi,  illa  proposi¬ 
tio  verissima  est  secundum  omnes  regulas 
philosophiae,  cum  pro  eodem  supposito  sup¬ 
ponant  tam  hic  homo ,  quam  hic  Deus.  Nisi 
forte  Kemnitius  non  agnoscat  in  Christo  ve¬ 
ram,  et  hypostaticam  unionem  duarum 
naturarum ;  quod  sane  insinuat,  cum  ait 
ejusmodi  propositiones  tantum  significare 
unionem,  et  praesentiam  unius  rei  cum 
altera.  Sed  si  hoc  velit,  aperte  se  Nestorianis 
favere  significat  :  illi  enim  volebant  inter 
hominem  et  Deum  in  Christo,  esse  tantum 
unionem  et  praesentiam  quamdam  mutuam. 

Secundo,  quia  dicit  inter  panem,  et  corpus 
Domini  non  esse  personalem  unionem ;  et 
tamen  contendit,  ita  esse  veram  istam,  Hic 
panis  est  corpus  Christi,  ut  est  illa,  Hic  homo 
est  Deus.  Nam  aut  vult  non  esse  etiam  per¬ 
sonalem  unionem  inter  Deum  et  hominem  in 
Christo,  quod  est  aperte  Nestorianum;  aut 
certe  nescit  quid  loquatur,  cum  similitudi¬ 
nem  ponat,  et  interim  tollat  fundamentum 
similitudinis.  Tota  enim  ratio  cur  illa  sit 
vera,  Hic  homo  est  Deus,  est  unitas  perso¬ 
nalis.  Cum  igitur  haec  unitas  ponatur  in 
Christo,  et  non  ponatur  in  Sacramento  Eu¬ 
charistias,  nullo  modo  fieri  potest,  ut  sint 
reque  vtfrae,  illa :  Hic  homo  est  Deus,  et  illa  : 
Hic  panis  est  corpus  Christi. 

Secundum  exemplum  non  est  ad  rem. 
Non  enim  Dominus  dixit,  Haec  insufflatio 
est  Spiritus  sanctus ;  sed  insufflando  dixit : 
Accipite  Spiritum  sanctum  :  ubi  solum  osten¬ 
dit,  se  signo  exteriori  repraesentare  id,  quod 
interna,  et  invisibili  operatione  faciebat.  Un¬ 
de  illa  verba :  Accipite  Spiritum  sanctum ,  non 
faciunt  hunc  sensum  :  Accipite  hanc  insuffla¬ 
tionem,  quae  est  Spiritus  sanctus,  sed  hunc: 
Accipite  in  hac  insufflatione,  seu  per  hanc 
insufflationem,  ut  per  signum  et  causam 
instrumentalera,  donum  Spiritus  sancti. 

Tertium  exemplum  simile  est  superiori 
Nusquam  enim  expresse  legimus,  Columba 
est  Spiritus  sanctus;  sed  solum  legimus, 
visum  a  Joanne  Spiritum  sanctum  descen¬ 
dentem  sicut  columbam  :  nam  omnes  Evan- 
gelistee,  Matth.  cap.  m,  Mare.  cap.  i,  Luc. 
cap.  m,  Joan.  cap.  i,  addiderunt  particulam 
similitudinis,  vel  tanquam,  vel  sicut,  vel 
quasi.  Ex  quo  intelligimus,  columbam  sig¬ 
num  duntaxat  Spiritus  sancti  fuisse,  et  Spi¬ 
ritum  sanctum  in  columba,  ut  in  signo  vi¬ 
sum. 

Quartum  exemplum,  est  merum  parergum. 
Nec  enim  disputamus  nunc,  an  accidentia 
panis  maneant  sine  subjecto,  sed  an  sit  vera 
propositio  in  proprio  sensu  :  Hic  panis  est 
corpus  Christi  :  nusquam  autem  inveniet 
Kenmitius  hanc  propositionem  in  totis  Bibliis, 
Corpus  ab  Angelo  assumptum  est  ipse  An¬ 
gelus. 

Quintum  exemplum  simile  est  secundo. 
Cum  enim  elevabatur  arca,  dicebat  Moses: 
Exurgat  Dominus ,  non  quod  arcam  appella¬ 
ret  Dominum,  sed  quia  simul  cum  arca 
Dominus  procedebat  cum  filiis  Israel,  et  viam 
demonstrabat. 

Sextum  exemplum  indicat  sapientiam 
Kemnitii.  Nam  antea  dixerat  cum  Luthero, 
ejusmodi  propositiones  non  convenire  cum 
regulis  philosophiae,  et  esse  Scripturarum 
proprias,  et  oportere  intellectum  captivare, 
si  eae  credendae  sint ;  nunc  autem  vult  esse 
adeo  vulgares,  tritas  et  faciles,  ut  in  com¬ 
muni  sermone  quotidie  usurpentur.  Istud 
nimirum  est  sapere.  Sed  nec  in  istis  vulga¬ 
ribus  exemplis  aliquid  simile  nostrae  propo¬ 
sitioni  invenire  potuit.  Nam  etsi  dolium  vino 
plenum,  et  marsupium  plenum  pecuniis,  et 
infantem  fasciis  circumligatum,  simpliciter 
vinum,  pecunias,  et  infantem  nominamus, 
tamen  nemo  diceret,  Dolium  est  vinum, 
marsupium  est  pecunia,  fascia  est  infantulus  ; 
ut  ipsi  vere  dici  volunt,  Panis  est  corpus 
Christi. 

Sed  licet  adversarii  evidentissime  convin¬ 
cantur  ex  eo,  quod  volunt  illud  pronomen, 
Hoc,  significare,  Hic  panis  ;  poscet  tamen 
aliquis  dicere,  in  Eucharistia  manere  quidem 
panem  cum  corpore  Domini,  sed  illa  verba  : 
Hoc  est  corpps  meum ,  dicta  esse  solum  de 
corpore  Domini,  ita  ut  pronomen,  Hoc.  sup¬ 
ponat  in  confuso  pro  eo,  quod  continetur  sub 
speciebus  sut  nos  supra  diximus)  et  tamen 
virtute  preedicati  determinetur  ad  corpus 
Domini,  et  nulla  mentio  fiat  subtantiee  panis, 


licet  ibi  maneat.  Nam  abstrahentium  non  est 
mendacium :  et  exempla  esse  possunt  illa, 
quse  attulit  Kemnitius.  Nam  de  dolio  vini, 
recte  dicimus,  Hoc  est  vinum ;  cum  tamen 
sint  ibi  duae  substantiae,  una  vini,  altera 
dolii:  et  similiter  de  marsupio,  et  pecuniis 
dici  potest,  Hae  sunt  pecunite. 

Respondeo,  absolute  ex  verbis  Domini 
colligi  transubstantiationem.  Nam  in  propo¬ 
sitionibus  de  re  continente,  et  contenta  pro¬ 
nomen,  Hoc,  potest  quidem  demonstrare 
alterutrum,  id  est,  tam  rem  continentem , 
quam  rem  contentam  :  recte  enim  dicimus 
de  dolio  vini,  Hoc  est  dolium,  et  etiam,  Hoc 
est  vinum.  At  cum  demonstratur  res  con¬ 
tenta,  demonstratur  una  res  tantum,  et  ex¬ 
cluduntur  omnes  aliae,  quae  ibi  continer- 
possent,  et  proinde  ex  modo  communi  loi 
quendi  falsa  est  demonstratio,  si  plura  con¬ 
tineantur.  Verbi  gratia,  si  quis  de  dolio,  ubi 
sit  vinum  et  oleum,  dicat,  Hoc  est  vinum, 
fraudator  censetur.  Illud  enim  (Hoc  est  vi¬ 
num)  ex  modo  communi  loquendi  significat, 
In  hoc  dolio  nihil  est,  nisi  vinum.  Pari  ra¬ 
tione,  si  quis  de  marsupio  pleno  partim  auro, 
partim  argento,  dicat :  Hoc  est  aurum  ;  vel 
de  sacco  pleno  partim  tritico,  partim  arena, 
diceret :  Accipe  et  utere,  hoc  enim  est  triti¬ 
cum  ;  deceptor  juro  haberetur.  Eodem  igitur 
modo  ilia  verba :  Hoc  est  corpus  meum ,  ex 
modo  communi  loquendi,  quidquid  sit  de 
metaphysicis  subtilitatibus,  significant  sub 
illis  speciebus  non  fuisse  aliud  quam  corpus 
Domini ;  si  enim  fuisset  etiam  panis,  debuis¬ 
set  Dominus  dicere  :  Hic,  id  est,  in  hoc  pane, 
est  corpus  meum,  aut  certe,  hoc  non  tantum 
est  panis,  sed  etiam  corpus  meum. 

Sed  dicet  aliquis  :  totus  panis  est  res  con¬ 
tinens  respectu  corporis  Domini ;  ergo  etc. 
sicut  de  dolio  vini  dicimus,  Hoc  est  vinum, 
licet  dolium  sit  substantia,  et  sicut  de  Angelo 
Apparente  in  forma  humana,  dici  posset  : 
Hic  est  Angelus  Raphael,  licet  illa  forma 
corporalis  esset  etiam  substantia. 

Respondeo  :  In  Eucharistia  sola  accidentia 
locum  habent  rei  continentis  ;  substantia 
autem  panis,  aut  ibi  non  est  (ut  Catholici 
credunt)  aut  si  ibi  est,  ut  volunt  Lutherani, 
est  res  contenta  simul  cum  corpore  Christi, 
et  proinde  falsa  est  propositio  ;  Hoc  est  cor¬ 
pus,  si  ilii  sint  duee  substantiae.  Quod  autem 
sola  accidentia  sint  res  continens,  ex. eo  pa¬ 
tet,  quod  corpus  Christi  non  est  in  pane,  ut 
in  vase,  aut  in  loco,  sed  est  ut  substantia 
sub  accidentibus.  Nam  inde  est,  quod  ex 

natura  rei,  posita  consecratione,  ad  motum 
illorum  accidentium  movetur  corpus  Christi, 
et  ad  illorum  elevationem  elevatur,  ad  illo¬ 
rum  depressionem  deprimitur,  et  ad  illorum 
corruptionem  desinit  ibi  esse  corpus  Christi, 
quomodo  desineret  substantia  panis,  si  ibi 
fuisset.  Quod  non  videmus  in  exemplis  alla¬ 
tis  de  vino,  et  Angelo,  quia  illa  non  manent 
ut  substantiae  sub  accidentibus  ;  sed  ut  res 
in  vase,  vel  in  loco  :  non  enim  ad  motum 
corporis  assumpti,  movetur  Angelus  neces¬ 
sario,  et  ex  natura  rei,  sed  posset  non  moveri, 
et  quando  movetur,  voluntarie  movetur , 
imo  ipse  est  qui  movet  illud  corpus  :  et 
quando  dissolvitur  illud  corpus,  non  neces¬ 
sario  Angelus  desinit  esse  in  eo  loco,  sed 
potest  manere,  si  velit. 

Adde,  quod  licet  in  verbis  Dominresset 
aliqua  obscuritas,  vel  ambiguitas,  ea  tamen 
sublata  est,  per  multa  Concilia  Catholicae 
Ecclesiae,  et  Patrum  consensum. 


CAPUT  XX. 

Transubstantiatio  probatur  testimoniis 
Patrum 

Jam  testimoniis  veterum  Patrum  res  eadem 
est  demonstranda,  id  quod  necessario  facien¬ 
dum  est :  siquidem  adversarii  jactant,  tran- 
substantiationem,  non  fuisse  cognitam  ante 
annum  Domini  1200,  id  est,  usque  ad  Con¬ 
cilium  Lateranense  sub  Innocentio  III. 

Lutherus  in  lib.  de  Captivit  Babyl.  cap.  i. 
non  semel  affirmat,  transubstantiationem 
esse  inventum  S.  Thoma},  et  opinionem 
Thomistarum,  et  ibidem  indicat  eam  opinio¬ 
nem  probatam  fuisse  a  Papa,  in  cap.  Fir¬ 
miter,  quod  caput  depromptum  est  ex  Con¬ 
cilio  Lateranensi  sub  Innocentio  III,  ubi  Lu¬ 
therus  turpiter  labitur  in  historia  :  siquidem 
S.  Thomas  nondum  natus  erat,  cum  edere¬ 
tur  cap.  Firmiter,  et  Concilium  illud  cele¬ 
braretur.  Constat  enim  Concilium  celebratum 
anno  1215,  sanctum  vero  Thomam  natum 
postea  anno  1224.  Petrus  Martyr  in  libro 
contra  Stephanum  Gardtnernm  objecto  128, 
Innocentium  III,  cum  Concilio  Lateranensi 
facit  auctori  m  primum  transubstantiationis, 
tum  quoad  nomen,  tum  etiam  quoad  rem. 
Joan.  Calvinus  lib.  iv.  Institut.  cap.  17.  §  15. 
eodem  respexit,  cum  ait,  tempore  S.  Ber- 
nardi  nondum  innotuisse  orbi  transubstan- 


tiatjonem.  Idem  quoque  significat  Martinus 
Kemnitius  in.  2.  par.  Exam.  Concil.Trident. 
sess.  xiii.  cap.  4.  ubi  dicit,  tempore  Petri 
Lombardi  nihil  certi  de  hac  re  fuisse  in  Ec¬ 
clesia. 

Igitur  ad  hoc  mendacium  refellendum,  ad¬ 
ducenda  erunt  testimonia  Patrum  ab  Apo¬ 
stolorum  tempore,  usque  ad  tempora  Inno- 
centii  III,  sive  ad  annum  Domini  1200.  Pri¬ 
ma  retate  post  Apostolos  ab  anno  Domini  100 
ad  200,  floruerunt  Justinus  et  Ireneeus.  Ju¬ 
stinus  in  Apologia  2.  prope  extrema,  dicit, 
eum  cibum  ex  quo  carnes  nostrae  aluntur, 
id  est,  panem  prece  verbi  Dei  sanctificatum, 
esse  carnem  Domini.  Ireaenus  lib.  iv  cap.  34 
«  Quomodo,  inquit, constabit  eis  eum  panem, 
in  quo  gratiae  actae  sunt,  esse  corpus  Domi¬ 
ni  sui,etc.»  Uterque  igitur  vult  hanc  proposi¬ 
tionem  esse  veram,  panis  consecratus  est 
corpus  Domini.  Atqui  haec  vera  esse  non 
potest,  sine  mutatione  Panis  in  corpus  Do¬ 
mini,  neque  enim  panis  manens  panis,  esse 
potest  corpus  Domini,  ut  supra  ostendimus  ; 
igitur  mutatio  fit,  et  eo  modo  panis  mutatus, 
vere  est  corpus  Domini. 

Ab  anno  200  ad  300,  floruerunt  Tertullia¬ 
nus  et  Cyprianus.  Tertullianus  lib'.  iv.  in 
Marcionem :  «  Acceptum  panem,  inquit, 
corpus  suum  facit,  dicendo  :  Hoc  est  corpus 
meum.  »  At  quomodo  potuit  panis  fieri  cor¬ 
pus  sine  sui  mutatione?  Cyprianus  in  serm.de 
Cnena  Domini:  «  Panis  iste,  quem  Dominus 
discipulis  porrigebat,  non  effigie,  sed  natura 
mutatus  omnipotentia  Verbi  factus  est  caro.» 
Hic  plane  vides,  panem  mutari  quoad  fatu¬ 
ram  seu  substantiam,  et  tamen  effigiem, 
id  est,  accidentia  remanere  ;  et  hoc  est  quod 
vocamus  transubstantiationem. 

Ab  anno  300  ad  400,  floruerunt  Cyrillus 
Hierosolymitanus  ,  Ambrosius  ,  Gregorius 
Nyssenus  et  Gaudentius.  Cyrillus  catechesi 
4.  mystagog.  «  Aquam,  inquit,  aliquando 
mutavit  in  vinum,  et  non  erit  dignus,  cui 
credamus,  quod  vinum  in  sanguinem  trans¬ 
mutari  t.  »  En  realem  mutationem.  Paulo 
infra:  «Sub  specie  panis  datur  tibi  corpus 
et  sub  specie  vini  datur  tibi  sanguis.  »  En 
accidentia  panis,  quse  remanent.  Et  infra  : 
«  Hoc  sciens,  et  pro  certissimo  habens,  pa¬ 
nem  hunc,  qui  videtur  a  nobis,  non  esse  pa¬ 
nem,  etiamsi  gustus  panem  esse  sentiat.  » 
En  absentiam  substantiae  panis,  manente  co¬ 
lore,  et  sapore,  et  proinde  integram  transub¬ 
stantiationem. 

Ambrosius  lib.  de  iis,  qui  initiantur  my- 

steriis,  e.  ix.  «  Quantis  utimur  exemplis,  ut 
probemus,  non  hoc  esse,  quod  natura  forma¬ 
vit,  led  quod  benedictio  consecravit?  rnajo- 
remque  vim  esse  benedictionis,  quam  natu¬ 
ra?,  quia  benedictione  etiam  natura  ipsa 
mutatur.  »  Ecce  non  manet  panis,  quem  na¬ 
tura  formavit,  et  tamen  accidentia  manent, 
ut  experimento  constat ;  ergo  substantia  mu¬ 
tata  est,  accidentibus  non  mutatis. 

Grego rius  Nyssenus  in  orat,  magna  cate- 
chetica,  cap.  37.  «Recte  Dei  verbo  sanctifi- 
catum  panem  in  Uei  Verbi  corpus  credimus 
immutari.  »  Et  infra  :  «  Ila?e  autem  tribuit 
virtute  benedictionis  in  illud  (corpus  Domini) 
rerum  qua?  videntur  (panis  et  vini)  naturam 
mutans.  »  Ethic  vides  naturam  panis  mutari, 
manente  specie  exteriore  :  nam  ideo  dicit 
mutari  naturam  rerum,  quse  videntur. 

Gaudentius  tract.  2.  de  Exodo  :  «  Ipsa  na¬ 
turarum  creator  et  Dominus,  qui  producit  de 
terra  panem,  de  pane  rursus,  quia  et  potest, 
et  promisit,  efficit  proprium  corpus,  et  qui 
de  aqua  vinum  fecit,  de  vino  sanguinem  suum 
facit.  » 

Ab  anno  400  ad  500,  floruerunt  Chryso- 
stomus,  Augustinus,  Cyrillus  Alexandrinus, 
et  Eusebius  Emissenus,  Joannes  Chrysosto- 
mus  homil.  83.  in  Mattii.  «  Non  sunt  huma¬ 
na?  virtutis  opera  proposita :  nos  ministrorum 
locum  tenemus  ;  qui  vero  sanctificat  ea,  et 
immutat,  ipse  est.  »  Et  homil.  de  Eucharistia 
in  Enca?niis  :  «Num  vides  panem,  num  vi¬ 
num?  num  sicut  reliqui  cibi  in  secessum  va~ 
dunt?  absit:  ne  sic  cogites.  Sicut  enim  si 
cera  igni  adhibita,  illi  assimilatur,  nihil  sub¬ 
stantia?  remanet,  nihil  superfluit :  sic  et  hic 
puta  mysteria  consumi  corporis  substantia.» 
Hic  etiam  videmus  totam  substantiam  my¬ 
steriorum,  id  est,  panis  consecrati,  consumi 
ab  adveniente  substantia  corporis  Domini, ut 
ceram  ab  igne  :  et  tamen  manere  exteriorem 
speciem  panis,  ut  sensus  ipsi  testantur. 

Augustinus  in  serm.  quem  citat  Beda  in 
cap.  10.  prioris  ad  Corint.  :  «  Non  omnis  pa¬ 
nis,  sed  accipiens  benedictionem  Christi,  fit 
corpus  Christi.  »  Adverte,  non  dixisse  Au¬ 
gustinum,  Panis  est  corpus  Christi,  ut  Lu- 
therani  loqui  solent,  sed  «Fit  corpus  Christi.» 
Quse  verba  mutationem  significant  panis  in 
corpus  ;  ut  quidem  Zwingliani  utcumque 
respondere  possent,  mutatione  significationis 
ex  pane  fieri  corpus  :  at  Lutherani  quid  re¬ 
spondere  possint,  nescio.  Nam  ipsi  volunt 
realiter  corpus  Domini  adesse  in  Coe. na  :  Au¬ 


gustinus  autem  dicit,  panem  fieri  corpus, 
proinde  fateri  debent  ex  Augustini  sententia, 
panem  reipsa  converti  in  corpus.  Item  serm. 
28.  de  verbis  Domini :  «  Dixi  vobis,  quod 
ante  verba  Christi,  quod  offertur,  panis  di¬ 
cetur;  ubi  Christi  verba  deprompta  fuerint, 
jam  non  panis  dicitur,  sed  corpus  appellatur. 
Quare  ergo  in  oratione  Dominica  ait,  Panem 
nostrum?  panem  quidem  dixit,  sed  ett.o^iov 
hoc  est,  supersubstantialem  :  non  iste  panis, 
qui  vadit  in  corpus, sed  ille  panis  vitee  eeterna? 
qui  anima?  nostra?  substantiam  fulcit.  »  Tho- 
mas  Waldensis  tom.  n.  cap,.  83.  citat  alium 
locum  ex  lib.  Augustini  de  corpore  Domini, 
quem  dicit  se  transcripsisse  ex  antiquissimo 
libro,  antiqua  valde  manu  descripto  :  «  Nec 
credendum  est,  inquit,  quod  substantia  panis 
vel  vini  remaneat  ;  sed  panis  in  corpus 
Christi,  et  vinum  in  sanguinem  vertitur,  so¬ 
lummodo  qualitatibus  remanentibus.  »  Sus¬ 
picor  eum  librum  non  Augustini,  sed  Alcuini 
esse  :  nobis  tamen  satis  est  antiqui  auctoris 
fuisse. 

Cyrillus  Alexandrinus  in  epist.  ad  Calosy- 
rium :  «  Ne  horreremus  carnem,  et  sangui¬ 
nem  apposita  sacris  altaribus,  condescendens 
Deus  nostris  fragilitatibus  influit  oblatis  vim 
vitee,  convertens  ea  in  veritatem  propria? 
carnis,  ut  corpus  vita?  quasi  quoddam  semen 
inveniatur  in  nobis.  » 

Eusebius  Emissenus,  seu  quicumque  au¬ 
ctor  fuit,  serm.  de  corp.  Domini :  «  Quando 
benedicenda?  verbis  coelestibus  creatura?  sa¬ 
cris  altaribus  imponuntur,  antequam  invo¬ 
catione  summi  numinis  consecrentur,  sub¬ 
stantia  illic  est  panis  et  vini ;  post  verba  au¬ 
tem  Christi,  corpus  et  sanguis  est  Christi. 
Quid  mirum  est  autem,  si  ea  qua?  verbo 
creare  potuit,  possit  creata  convertere  ». 

Ab  anno  500  ad  600.  floruit  S.  Remigius 
Remensis,  qui  in  cap.  10.  prioris  ad  Corinth. 
sic  loquitur  :  «  Caro ,  quam  Verbum  Dei 
Patris  assumpsit  in  utero  virginali,  in  unitate 
sute  persona?,  et  panis,  qui  consecratur  in 
altari,  unum  corpus  Christi  sunt ;  sicut  enim 
illacaro  corpus  Christi  est,  ita  istepanis  trans¬ 
it  in  corpus  Christi,  nec  sunt  duo  corpora, 
sed  unum  corpus.  » 

Post  annum  Domini  600,  Gregorius  Papal, 
teste  Paulo  Diacono  in  ejus  vita,  ita  coram 
populo  locutus  est:  «  Pra?scius  conditor  no¬ 
stra?  infirmitatis,  ea  potestate,  qua  cuncta 
fecit  ex  nihilo,  panem  et  vinum  aqua  mixtum 
manente  propria  specie,  in  carnem  et 

sanguinem  suum  spiritus  sui  sanctificatione 
convertit.  » 

Post  annum  Domini  700,  Bcda  in  serm.  de 
Epiphania :  «  Panis  et  vini  creatura  in  Sa¬ 
cramentum  carnis  et  sanguinis  ejus,  ineffabili 
Spiritus  sanctificatione  transfertur.  »  Nota, 
per  Sacramentum  intelligi  ipsum  corpus 
sub  specie  panis  existens:  nam  alioqui  non 
opus  esset  ineffabili  Spiritus  sanctificatione, 
si  sola  significatione  panis  mutaretur.  Prae¬ 
terea  idem  Bcda  in  lib.  de  mysteriis  Missae, 
quem  citat  Thomas  Waldensis  tone.  n.  cap. 
82.  «  Ibi,  inquit,  forma  panis  videtur,  ubi 
substantia  panis  non  est :  nec  est  ibi  panis 
alius,  quam  panis,  qui  de  cado  descendit.  » 

Joannes  Damascenusin  ivlib.  de  fide,  cap. 
14:  «  Panis,  vinumque  et  aqua  per  invoca¬ 
tionem,  et  adventum  Spiritus  sancti,  super- 
naturaliter  transmutatur  in  corpus  et  sangui¬ 
nem  Christi,  ct  non  sunt  duo,  sed  unum  et 
idem.  » 

Post  annum  Domini  800.  multi  scripserunt 
Theophylactus  in  cap.  vi.  Joannis:  «  Trans¬ 
formatur  arcanis  verbis  panis  ille  per  mysti¬ 
cam  benedictionem,  et  accessionem  sancti 
Spiritus,  in  carnem  Domini.  » 

Strabus  auctor  Glossae  ordinariae  in  Glossa 
cap.  xi  prioris  ad  Corinth.  «  Nos,  inquit, 
incerta  relinquentes,  quod  ex  auctoritatibus 
certum  est,  profitemur,  scilicet  substantiam 
panis  et  vini,  in  substantiam  corporis  et  san¬ 
guinis  Dominici  converti :  modum  vero  con¬ 
versionis  nos  ignorare  non  erubescimus  fate¬ 
ri.  Quae  autem  remanent  de  priori  substantia 
accidentia,  scilicet  color,  sapor,  forma,  pon¬ 
dus,  nec  ipsum  corpus  Christi  afficiunt,  nec 
in  eo  fundantur.  » 

Alcuinus,  qui  floruit  circa  annum  Do¬ 
mini  800,  in  lib.  de  divinis  officiis,  cap.  de 
"Missa,  exponens  illa  verba  canonis  :  Ratam, 
rationabilem,  etc.  «Panis,  inquit,  per  se  irra¬ 
tionabilis  est,  sed  orat  Sacerdos,  ut  ab  omni- 
potente  Deo  consecratus,  rationabilis  fiat 
transeundo  in  corpus  Filii  sui.  »  Et  infra  : 
«  Consulens  Deus  infirmitati  nostrae,  qui  non 
solemus  carnes  crudas. manducare,  et  san¬ 
guinem  bibere,  facit  ut  in  pristina  remaneant 
forma  duo  illa  munera ;  et  est  in  veritate 
corpus  Christi  et  sanguis.  » 

Remigius  Altisiodorensis  in  Psal.  xxi  : «  Pa¬ 
nis  et  vinum  a  Christiana  veritate  dicuntur 
non. quod  naturam  panis  et  vini  post  conse¬ 
crationem  in  se  retineant,  nisi  quantum  ad 
speciem  ct  saporem,  et  odorem:  illi  namque 
qui  carnem  in  utero  Virginis  assumptam 


Verbo  suo  personaliter  et  ineffabiliter  unire 
potuit,  qui  etiam  mortalia  corpora  nostra 
imperii  sui  potentia  faciet  immortalia,  panis 
et  vini  materiam  in  sui  corporis  et  sanguinis 
naturam  transferre  possibile  est.  » 

Amalarius  Trevirensis  ln  lib.  m.  de  Ec- 
clesiastic.  offic.  cap.  24  :  «  Hic  credimus  na¬ 
turam  simplicem  panis  et  vini  mixti  verti  in 
naturam  rationabilem,  scilicet  corporis  ct 
sanguinis  Christi.  » 

Paschanius  Corbeiensis  in  lib.  de  corpore 
ct  sanguine  Domini,  cap.  i  :  «  Licet  figura 
panis  et  vini  hic  sit,  omnino  nihil  aliud, 
quam  caro  Christi,  et  sanguis  post  consecra¬ 
tionem  credenda  sunt.  »  Si  nihil  aliud;  non 
igitur  substantia  panis  et  vini. 

Sed  omittenda  non  est  elegantissima  et 
acutissima  responsio  Kemnitii  ad  hunc  locum. 
Nam  in  fine  disputationis  de  transubstantia- 
tione.  in  2.  par.  Exam.  Goncil.  Trident.  sess. 
xiik  cap.  4.  volens  exemplo  quodam  osten¬ 
dere,  quid  se  respondendum  ad  loca  Patrum 
objicit  sibi  hunc  locum,  tamquam  Ambrosii 
(cum  tamen  non  Ambrosii,  sed  Paschasii  sit) 
ac  respondet,  nihil  aliud  credendum  esse  in 
Eucharistia,  quam  carnem  et  sanguinem 
Domini  :  non  quod  panis  ibi  non  sit,  sed  quia 
panis  non  creditur,  sed  videtur :  corpus  au¬ 
tem  Domini  sola  fide  apprehenditur.  At  si 
id  voluit  dicere  Paschasius;  ergo  ante  con¬ 
secrationem  panis  non  videbatur,  sed  crede¬ 
batur  :  ipsa  enim  dicit,  post  consecrationem 
non  credi,  nisi  corpus.  Et  cur,  obsecro,  idem 
auctor  praemisit,  Deum  onmia  posse  conver¬ 
tere  et  mutare  pro  arbitrio? 

Post  annum  Domini  900,  floruit  S.  Fulbcr- 
tus  Carnotensis,  qui  inepist.  ad  Adeodatum  : 
«  Dubitari,  inquit,  nefas  est,  ut  ad  cujus  nu¬ 
tum  cuncta  subito  ex  nihilo  substiterunt,  si 
pari  potentia  in  spiritualibus  Sacramentis 
terrena  materies  naturam  ct  meritum  gene¬ 
ris  sui  transcendens,  in  Christi  substantiam 
commutetur,  cum  ipse  dicat :  Hoc  est  corpus 
meum;  et  paulo  post:  Hic  est  sanguis  meus. 
Si  Deum  omnia  posse  credis,  ct  hoc  conse¬ 
quitur  ut  credas,  nec  humanis  disputationi¬ 
bus  discernere  curiosus  insistas,  si  creaturas 
quas  de  nihilo  potuit  creare,  has  ipsas  multo 
magis  valeat  in  excelsioris  naturae  dignitatem 
convertere,  et  in  sui  corporis  substantiam 
transfundere.  » 

Atque  hactenus  de  Patribus,  qui  florue¬ 
runt  primis  mille  annis,  antequam  haeresis 
Berongarii  oriretur:  nunc  subjiciemus  eadem 
brevitate  eorum  testimonia,  qui  scripserunt 

duobus  posterioribus  sseeulis,  qui  omnes  ut 
manifestam  hteresim  refellunt,  remanentiam 
panis  et  vini  in  Eucharistia.  Igitur  ab  anno 
1000  ad  1100,  hi  scripserunt.  Lantfrancus  in 
lib.  de  corpore  et  sanguine  Domini :  «Eccle¬ 
sia  Christi,  inquit,  panem  in  carnem,  vinum 
converti  credit  in  sanguinem.  >>  Et  infra  : 
«  Confitetur  Ecclesia  toto  terrarum  orbe  dif¬ 
fusa,  panem  et  vinum  ad  sacrandum  proponi 
in  altari,  sed  inter  sacrandum  incomprehen- 
sibiliter,  et  ine habiliter  in  substantiam  carnis 
et  sanguinis  commutari. 

Adelmannus  in  epist.  ad  Berengarium  : 
«  Qui  dixit  in  principio  :  Fiat  lux  et  facta 
est  lux  de  nihilo  :  non  potuit  dicendo  de- 
pane  :  Hoc  est  corpus  meum;  ita  fieri  efficere? 
Et  qui  tacita  virtute  aquam  convertit  in  vi¬ 
num  :  non  efficacius  poterat  (si  quid  tamen 
efficacius  de  Deo  dici  debet)  sonante  veloci¬ 
ter  eadem  virtute,  vinum  ipsum  in  sangui¬ 
nem  suum  transferre?  » 

Hugo  Lingonensis  in  epist.  ad  Berenga¬ 
rium:  «Sicut  non  capis,  quomodo  Verbum 
caro  factum  est ;  sic  non  potes  iterum  ca¬ 
pere,  quomodo  panis  iste  mutetur  in  carnem 
et  vinum  in  sanguinem  transformetur,  nisi 
te  docuerit  omnipotentise  fides.  » 

Guitmundus  Aversanus  lib.  3.  contra  Be¬ 
rengarium  :  «  Nunc,  inquit,  contra  illos  ha¬ 
benda  est  ratio,  qui  Ecclesia)  rationibus  ex¬ 
pugnati,  jam  quidem  negare  nequeunt,  sub¬ 
stantiam  corporis  Christi  cibo  inesse  Domini¬ 
co  :  panem  tamen  et  vinum  per  verba  Sal¬ 
vatoris  in  carnem  ejus ,  et  sanguinem 
verti  nequaquam  credentes,  sed  Christum 
pani  et  vino  commiscentes,  tamquam  subti¬ 
liori  ratione  beer  esi  m  alteram  condiderunt.  » 
Videsiie  hseresim  appellari  eam  sententiam, 
quam  nunc  Lutherani  defendunt,  et  tamen 
nondum  natus  erat  Innocentius  III. 

Anselmus  Cantuariensis  in  lib.  de  corpore 
Domini  apud  Joannem  Garetium  (nec  enim 
librum  ipsum  Anselmi  adhuc  videre  potui)  : 

«  Contra  omnem  scecularis  philosophia)  ratio¬ 
nem,  et  intellectum  mutata  panis  substantia 
in  aliam  substantiam  adquoddam  mysterii  ob¬ 
sequium  qua)dam  accidentia,  qua)  illi  infe¬ 
rebant,  sic  transtulit  non  mutata,  ut  corpus 
Domini  (licet  adsit  albedo)  non  faciat  album, 
nec  rotunditas  rotundum.  » 

Ab  anno  Domini  1100  ad  1200,  sequen¬ 
tes  auctores  floruerunt.  Algerus  lib.  i.  de 
corp.  Domini  cap.  7.  sic  in  titulo  posuit  : 

«  Quod  remanentibus  qualitatibus  suis  sub¬ 
stantia  panis,  et  vini  in  verum  corpus  Christi 


mutetur  ».  Et  ibidem,  et  cap.  8.  fuse  docet, 
cur  Deus  noluerit  substantiam  panis  mane¬ 
re,  et  cur  voluerit  accidentia  manere.  Petrus 
Cluniacensis  in  lib.  de  sacrificio,  et  transub- 
stantiatione  contra  Hernicum,  et  Petrum 
Bruis  :  «  Hoc  sacrum,  et  salutare  Sacra¬ 
mentum  aliud  esse  videtur,  et  aliud  est; 
per  virtutem  Verbi  divini  substantia  (ut  jam 
ssepe  dictum  est)  mutata,  specie  reservata.  » 
Ubi  etiam  fuse  docet,  omnino  esse  creden¬ 
dum,  per  consecrationem  mutari  substantiam 
panis,  et  accidentia  remanere,  exemplis  plu¬ 
rimis  in  medium  adductis,  quibus  probat  id 
non  esse  impossibile.  Hugo  Victorinus  lib.  ir. 
de  Sacrament.  par.  8,  cap.  7  :  «  Videtur, 
inquit,  species  panis,  et  vini,  et  substantia 
panis,  et  vini  non  creditur :  creditur  autem, 
substantia  corporis,  et  sanguinis  Christi,  et 
tamen  species  non  cernitur.  »  Et  cap.  9  : 
«  Per  verba  sanctificationis  vera  panis,  et 
vera  vini  substantia,  in  verum  corpus  et 
sanguinem  Christi  convertitur  :  sola  specie 
panis  et  vini  remanente,  et  substantia  in 
substantiam  transeunto.  Conversio  autem 
ipsa  non  secundum  unionem  (Nota  contra 
Lutheranos)  sed  secundum  transitionem 
credenda  est.  »  Petrus  Lombardus  lib.  4. 
sentent.  dist.  11,  Iit.  D  :  «  Post  consecratio¬ 
nem,  inquit,  non  est  substantia  panis,  vel 
vini,  licet  species  remaneant.  »  Euthymius 
Zigabenus  in  cap.  26.  Matth.  :  «  Panem,  in¬ 
quit,  et  vinum  ineffabiliter  transmutat  in 
ipsum  corpus,  et  sanguinem  suum.  » 

Habemus  triginta  duos  probatissimos  te¬ 
stes,  quorum  postremi  quinque  tempore  S. 
Bernardi,  omnes  autem  ante  Innocentium  III 
floruerunt.  Ex  quibus  colligimus,  primo,  ve¬ 
rissimum  esse  quod  ait  Concil.  Trident. 
sess.  xm.  cap.  4.  Ecclesia)  Catholica)  semper 
fuisse  persuasum,  ita  transmutari  panem  in 
corpus  Domini,  ut  substantia  panis  receden¬ 
te,  sola  maneret  Christi  caro  sub  accidenti¬ 
bus  panis.  Secundo,  mendacia  esse  impu- 
dentissima  tum  Lutheri,  tum  Lutheranorum, 
qui  hanc  mutationem  excogitatam  esse  vo¬ 
lunt,  vel  ab  inn.ocentio  III,  vel  a  S.  Thoma. 
Tertio,  mentiri  Calvinum,  cum  lib.  iv.  Instit. 
cap.  17.  g,  14.  de  hactransubstantiatione  sic 
loquitur  :  «  Vetustatis  patrocinio,  quod  evi¬ 
denti  Dei  Verbo  ssepe  opponere  audent,  in 
confirmando  isto  dogmate  destitui  palam  est. 
Nec  enim  ita  pridem  excogitatum  fuit,  igno¬ 
ratum  quidem  non  melioribus  illis  sseculis 
modo,  quibus  purior  adhuc  vigebat  religio¬ 
nis  doctrina ;  sed  cum  jam  admodum  inqui- 

nata  esset  illa  puritas.  Nemo  est  veterum, 
qui  sacra  Coense  symbola  non  fateatur  disertis 
verbis  panem,  et  vinum  esse,  et  si  (ut  di¬ 
ctum  est)  variis  epithetis  illa  interdum  insi¬ 
gniunt  ad  commendandam  mysterii  dignita¬ 
tem.  »  Haic  ille  :  cui  satis  fuit  dixisse  ;  nam 
probare  quod  dicebat,  et  vel  unum  ex  Patri¬ 
bus  testem  adducere,  indignum  erat  gravi¬ 
tate  tanti  haeresiarchae. 


CAPUT  XXI. 

Probatur  idem  ex  definitione ,  et  consensu 
Ecclesix  ab  annis  quingentis . 

Nunc  probanda  est  eadem  veritas  ex  defi¬ 
nitione  sub  anathemate,  et  consensu  totius 
Ecclesiae,  saltem  ab  annis  quingentis.  Quae 
probatio  duabus  de  causis  adhibenda  est. 
Primo,  quia  adversarii,  etsi  fateantur  a  tem¬ 
pore  Innocentii  III,  invectam  esse  opinio¬ 
nem  transubstantiationis  in  Ecclesiam,  ta¬ 
men  Kemnitius  loco  citato  contendit,  non 
fuisse  definitam  sub  anathemate,  nisi  hoc 
nostro 'saeculo  a  Concilio  Trident.,  idquepro- 
bat,  quia  Graeci  in  Concilio  Florentino  no¬ 
luerunt  huic  dogmati  assentiri,  et  Latini, 
cum  eis  non  obstante  ea  discordia,  reconci¬ 
liati  sunt.  Petrus  etiam  Martyr  in  lib.  contra 
Gardiner.  object.  84.  dicit.  Grsecos  scmper 
a  transubstantiatione  abhorruisse,  et  ex  eo¬ 
dem  Concilio  Florentino  id  probat.  Nos  igi¬ 
tur  Deo  volente,  facillime  demonstrabimus 
in  sex  Conciliis  ante  hoc  nostrum  saeculum 
fuisse  sub  anathemate  definitam  veritatem 
transubstantiationis ;  quorum  duo  ante  an¬ 
nos  quingentos  celebrata  sunt.  Ex  quo  se¬ 
quitur,  saltem  ab  annis  quingentis,  id  est, 
a  tempore  hieresis  Berengarianre  dogma 
transubstantiationis  sub  anathemate  stabili¬ 
tum,  et  ipsos  etiam  Graecos  cum  Latinis  in 
hac  re  scmper  mirifice  consensisse. 

Secundo,  adhibenda  est  haec  probatio, 
quia  hoc  fundamcndo  posito,  duae  rationes 
colligi  poterunt,  cur  de  hac  veritate  dubitari 
non  debeat.  Primum  enim  fieri  nequit,  ut 
Ecclesia  universa  tot  saiculis  in  gravissimo 
errore  versata  sit.  Deinde  hoc  ipso  tempore, 
quo  haec  veritas  tanquam  certissimum  dog¬ 
ma,  atque  adeo  ut  fidei  articulus  colebatur, 
floruerunt  in  Ecclesia  plurimi  sanctissimi 
**  viri,  vitae  innocentia,  miraculis,  aliisque  di¬ 


vinis  donis  clarissimi,  quos  nulla  ratio  ad¬ 
mittit,  ut  et  Deo  amicissimi  fuerint,  et  simul 
in  fide  graviter  erraverint. 

Primum  igitur  generale  Concilium  Roma¬ 
num,  sub  Nicolao  II,  quod  celebratum  est 
circa  annum  Domini  1060,  Berengarium  ab¬ 
jurare  coegit  illis  verbis  :  «  Ego  Berenga- 
rius  anathematizo  eam  haeresim,  de  qua 
hactenus  infamatus  sum,  quae  astruere  co¬ 
natur,  panem  et  vinum,  quae  in  altari  po¬ 
nuntur,  post  consecrationem  solummodo 
Sacramentum,  et  non  verum  corpus,  et  san¬ 
guinem  Domini  nostri  Jesu  Christi  esse.  » 

Haec  abjuratio,  et  anathematizatio  apertissi¬ 
me  significat  rem  a  Concilio  definitam  sub 
anathemate  fuisse  :  nec  enim  conguntur  ulli 
abjurare,  et  anathematizare  sententias  du¬ 
bias,  sed  eas  tantum,  quae  damnantur  ab 
Ecclesia,  tanquam  haercses  exploratae.  Quod 
autem  Concilium  hoc  generale,  cum  jussit 
credi  panem  post  consecrationem  esse  cor¬ 
pus  Domini,  intellexerit  non  esse  corpus,  ma¬ 
nendo  panem,  sed  desinendo  esse  panem  per 
mutationem  in  corpus  :  ac  proinde  definierit 
transubstantiari  panem  in  corpus,  testantur 
tres  optimi  viri,  qui  illis  temporibus  vixe¬ 
runt,  Lantfrancus,  Guitmundus,  Anselmus, 
quorum  unus  ipsi  Concilio  interfuit,  et  for¬ 
tasse  etiam  duo  interfuerunt. 

Lantfrancus  igitur,  qui  Concilio  interfuit, 
in  lib.  de  corp.  Domini  sic  alloquitur  Beren¬ 
garium  :  a  Nicolaus  Papa  coinperiens  te  do¬ 
cere,  panem  vinumque  altaris  post  conse¬ 
crationem  sine  materiali  mutatione  in  pri¬ 
stinis  essentiis  remanere,  concessa  tibi  re¬ 
spondendi  licentia,  cum  non  auderes  pro  tute 
partis  defensione  aliquid  respondere,  pie¬ 
tate  motus  ad  preces  tuas  prsecepit  tradi 
scripturam  tibi.  Ejus  principium  est :  Ego 
Berengarius  etc.  »  Itaque  voluit  Concilium 
(ut  Lantfrancus  affirmat)  illa  confessione 
destruere  lucrcsim,  quse  asserit,  panem  non 
mutatum  in  Sacramento  remanere.  / 

Guitmundus,  qui  eidem  Concilio  videtur 
interfuisse,  sic  de  eodem  Concilioloquitur  lib. 
iii.  de  corpor.  Domini.  «  Panem  et  vinum 
altaris  Domini  in  corpus  et  sanguinem  Chri¬ 
sti  substantialiter  converti,  non  sicut  delirat 
Berengarius,  corporis  et  sanguinis  Domini 
figuras  tantum  esse,  et  umbras,  aut  intra  se 
latentem  Christum  tegere,  universalis  Eccle- 
siae  consensione  roboratum  est.  »  Et  ibidem 
utitur  hoc  argumento  :  Si  quod  universa  Ec¬ 
clesia  tenet,  Apostolicum  censendum  est, 
ctamsi  nullis  sit  munitum  Conciliis,  quanto 

magis  illud  Apostolicum  censendum  erit, 
quod  universa  Ecclesia  tenet,  et  Conciliis 
roboratum  est? 

Denique  S.  Anselmus,  qui  etiam  eodem 
tempore  vixit,  in  epistola  de  corpore  Domi¬ 
ni,  sic  ait  :  «  Panis  substantiam  post  Domini 
corporis  consecrationem  in  altari  superesse 
semper  abhorruit  pietas  Christiana,  nuperque 
damnavit  in  Berengario  Turonensi,  ejusque 
sequacibus.  »  Vides  igitur  ab  Ecclesia  aperte 
definitum  ipso  tempore  Berengarii,  id  est, 
ante  annos  quingentos,  non  remanere  sub¬ 
stantiam  panis  in  Eucharistia,  ac  proinde 
definitiam  transubstantiationem,  ut  Catholi¬ 
cam  veritatem. 

Secundum  Concilium  fuit  Romanum,  sub 
Gregorio  YII  celebratum,  anno  Domini  1079, 
mense  Februario,  ut  refert  Thomas  Wal- 
densis,  tomo  ii.  de  Sacrament.  cap.  43.  in 
quo  alia  fidei  possessio  clarior  edita  est  pro- 
pterfraudes  varias,  quibus Berengariani prio¬ 
rem  illam  professionem  editam  sub  Nicolao 
II.  depravare  solebant.  Sic  igitur  habetposte- 
rior  fidei  confessio  :  «  Ego  Berengarius, 
corde  credo,  et  ore  confiteor,  panem  et  vi¬ 
num,  quae  ponuntur  in  altari,  per  mysterium 
sacrae  orationis,  et  verba  nostri  Redemptoris 
substantialiter  converti  in  veram,  ac  pro¬ 
priam,  et  vivificatricem  carnem, et  sanguinem 
Domini  nostri  Jesu  Christi  etc.  »  Nihil  igitur 
novi,  si  de  re  ipsa  agatur,  statuit  Concilium 
Lateranense,  et  multo  minus  Tridentinum. 

Tertium  est  Concilium  generale  Latera¬ 
nense,  sub  lnnocentio  III  celebratum,  anno 
Domini  1215,  in  quo  non  negant  adversarii 
hoc  nostrum  dogma  etiam  sub  nomine  tran- 
substantiationis  confirmatum :  sed  negant 
aliqui  eorum,  ut  Kemnitius,  et  quidam  alii, 
definitum  sub  anathemate,  atque  ut  decre¬ 
tum  de  fide,  a  quo  non  liceat  dissentire  sine 
periculo  haereseos.  At  hoc  nullo  negotio  de¬ 
monstrari  potest.  Nam  initium  capitis  i.  ejus 
Concilii  sic  incipit :  «  Firmiter  credimus,  et 
simpliciter  confitemur  » .  Ac  deinde  subne¬ 
ctitur  integra  confessio  fidei  de  Trinitate,  de 
creatione  mundi,  de  Incarnatione  Verbi,  de 
Ecclesia,  et  Sacramentis  ;  et  deinde  cap.  3. 
de  praedicta  confessione  sic  loquitur  idem 
Concilium  :  «  Excommunicamus,  et  anathe¬ 
matizamus  omnem  haeresim  extollentem  se, 
adversus  hanc  sanctam,  orthodoxam,  Catho¬ 
licam  fidem,  quam  superius  exposuimus  ». 
Ecce  igitur  anathema,  quod  Kemnitius  re¬ 
quirebat.  Quid  quod  Lutherus  ipse  in  lib.  de 
captivit.  Babyl.  cap.  i.  agnoscit  in  cap.  Fir¬ 


miter,  quod  ex  hoc  Concilio  sumptum  est, 
transubstantiationem,  ut  articulum  fidei  de¬ 
finitam  ?  Quae  cum  ita  sint,  Kemnitii  menda¬ 
cium,  et  temeritas  non  modo  cum  ipso  no¬ 
stro  Concilio,  sed  etiam  cum  suo  propheta, 
et  apostolo  pugnat. 

Quartum  Concilium  est  Romanum  gene¬ 
rale,  celebratum  anno  Domini  1413,  in  quo 
damnati  sunt  tanquam  haeretici  articuli  Joan. 
Wiclefi,  quorum  primus  est:  «Substantia 
panis  materialis,  et  similiter  substantia  vini 
materialis  manet  in  Sacramento  altaris.  » 
Secundus  est  :  «  Accidentia  panis  non  ma¬ 
nent  sine  subjecto  in  eodem  Sacramento.  » 
Hujus  Concilii  meminit,  et  decretum  ipsum 
recitat  Joannes  Cochlceus  lib.  i.  histor.  Hus- 
sitarum. 

Quintum  Concilium  est  Constantiense  ge¬ 
nerale  celebratum  anno  Domini  1414,  in  cujus 
sess.  viii.  confirmatur  sententia  Romani 
Concilii,  et  rursus  nominatim,  et  sub  ana¬ 
themate  damnantur  articuli  Joan.  Wiclefi, 
et  damnatio  ipsa  in  fine  Concilii  iterum  ap¬ 
probatur  a  Martino  Y  vero,  ac  legitimo  sum¬ 
mo  Pontifice. 

Sextum  denique  Concilium  est  Florenti¬ 
num  generale,  in  cujus  sessione  ultima  cele¬ 
brata  anno  Domini  1439,  consentiente  uni¬ 
verso  Concilio  Latinorum  et  Griecorum,  da¬ 
ta  est  instructio  Armenis  de  fide,  et  Sacra¬ 
mentis  :  in  ea  instructione  sic  habemus  de 
Eucharistia :  «  Substantia  panis  in  corpus 
Christi,  et  vini  in  sanguinem  convertuntur.» 
Ex  his  ergo  evidenter  apparet,  quam  ap- 
perte,  et  impudenter  Kemnitius  mentia  - 
tur. 

Quod  autem  Petrus  Martyr,  et  idem  Kem¬ 
nitius  objiciunt  de  Greecis,  aliud  est  menda¬ 
cium,  et  impostura  plane  digna  iis  homini¬ 
bus,  qui  auctorem  illum  sequuntur,  qui  pa¬ 
ter  mendacii  ab  ipsa  Veritate  nominatur. 
Nam  ut  ex  ipsius  Concilii  actis  cognosci  po¬ 
test,  nunquam  fuit  qutestio  inter  Latinos  et 
Gimcos,  an  panis  vere  et  substantialiter  mu¬ 
taretur  in  corpus  Domini,  sed  quiestio  fuit, 
et  adhuc  est  de  verbis,  quibus  fit  illa  ineffa¬ 
bilis  mutatio.  Latini  enim  sentiebant,  ut  etiam 
semper  sentient,  solis  Christi  verbis  fieri  il¬ 
lam  mutationem;  Gncci  contra  sentire  vide¬ 
bantur,  non  solis  Christi  verbis,  sed  quibus¬ 
dam  aliis  precibus  ab  hominibus  compositis 
mutationem  illam  fieri.  Hanc  autem  solani 
fuisse  qusestionem  patet,  tum  ex  ipso  Conci¬ 
lio  prope  finem,  tum  ex  auctoribus  Grajcis, 
qui  de  hac  ipsa  queestione  illo  tempore  seri- 


186 


LIBER  III. 


pserunt,  qui  sunt  Bessarion  Gardin.  Nicse- 
nus,  Nicolaus  Cabasilas,  Marcus  Ephesius. 

Quod  autem  Greeci  nunquam  abhorrue¬ 
rint  a  transubstantiatione  (ut  Pseudomartyr 
audacter  mentitur)  colligitur  primo  ex  anti¬ 
quis  auctoribus  supra  citatis,  Gyrillo  Hiero¬ 
solymitano,  Gregorio  Nysseno,  Joanne  Chry- 
sostomo,  Gyrillo  Alexandrino,  Joan.  Dama¬ 
sceno,  Theophylacto,  et  Euthymio. 

Secundo,  ex  auctoribus  recentioribus,  Ni¬ 
colao  Methonensi,  Samona  Gazensi,  Nicolao 
Cabasila,  Marco  Ephesio,  et  Bessarione, 
quorum  opuscula  exstant  nuper  impressa, 
qui  omnes  apertissime  confitentur  mutatio¬ 
nem  istam,  de  qua  loquimur. 

Tertio,  ex  Concilio  Lateranensi,  sub  Inno- 
centio  III,  supra  citato  :  siquidem  interfue¬ 
runt  Graecorum  etiam  Patriarchae,  et  cap.  4. 
ejus  Concilii  indicat  Innocentius  eo  tempore 
Graicos  ad  obedientian  Romanae  Ecclesiae 
rediisse. 

Quarto,  ex  Concilio  Florentino.  Nam  in 
instructione  Armenorum  disertis  verbis  po¬ 
nitur  haec  mutatio  substantiae  panis  in  cor¬ 
pus  Christi.  Consensisse  autem  in  eam  in¬ 
structionem  etiam  Graecos,  patet  ex  initio,  et 
fine  illius  instructionis  ;  initio  enim  dicitur 
facta  sacro 'approbante  Concilio,  et  in  fine 
dicitur  data  in  publica  synodali  sessione  . 
Quod  autem  quidam  dicunt,  Graecos  disces¬ 
sisse  ex  civitate  Florentina,  antequamArme- 
nii  advenirent,  falsum  est,  ut  patet  ex  ultimis 
verbis  Concilii,  quae  sic  habent :  Dum  autem 
haec  gerebantur,  Armeniorum  Patriarchae 
legati  ad  Synodum  ipsam  venerunt;  et  infra  : 
Una  cum  Graecis  Florentia  discesserunt. 

Quinto,  patet  exeo,  quod  cum  Graeci  tem¬ 
pore  Leonis  IX,  et  deinceps  multa  objece¬ 
rint  Latinis,  ob  quae  ab  illis  dissentire  se  di¬ 
cerent,  nunquam  tamen  hoc  objecerunt  de 
mutatione  panis  in  corpus  Christi,  quam  aib 
Ecclesia  Latina  doceri,  ut  dogma  fidei,  igno¬ 
rare  non  poterant. 

Sexto,  denique  patet  ex  censura  Orienta¬ 
lium  ad  Augustanam  Confessionem  :  divina 
enim  providentia  factum  est,  ut  Lutherani 
ad  suam  ipsorum  sempiternam  confusionem, 
judices  facerent  controversiarum,  quas  no- 
biscum  habent,  inimicos  nostros.  Itaque  mi¬ 
serunt  Augustanam  Confessionem  ad  Pa¬ 
triarcham  Constantinopolitanum,  qui  censu¬ 
ram  remisit  pro  approbatione,  et  cum  in 
aliis  articulis  eos  reprehendit,  tum  potissi¬ 
mum  in  art.  10.  qui  est  de  ccena  Domini. 
Sic  enim  habetur  in  ea  censura,  cap.  10  : 


«  Multa  in  hac  parte  de  vobis  (Lutheranis 
Confessionistis)  referuntur,  quae  nobis  nullo 
pacto  probari  possunt.  Ecclesiae  igitur  san¬ 
ctae  illud  judicium  est.  In  sacra  Ccena  post 
consecrationem,  et  benedictionem,  panem  in 
illud  ipsum  corpus  Jesu  Christi,  vinum  au¬ 
tem  in  illum  sanguinem,  virtute  Spiritus 
sancti  transire  ac  immutari.  »  Et  paulo  infra 
dicunt :  Corpus  Christi  non  descendere  de 
coelo,  ut  in  Eucharistia  praesens  adsit,  sed 
fieri  prassens  per  transmutationem,  et  trans¬ 
itionem  panis  in  corpus.  Et  paulo  post  di¬ 
cunt  :  Sub  specicbus  panis  verum  corpus  Do¬ 
mini  contineri.  Desinat  igitur  Pseudomartyr 
dicere,  Graecos  semper  a  transubstantiatione 
abhorruisse  :  desinat  etiam  Kemnitius  men¬ 
tiri,  Graecos  in  Concilio  Florentino  admittere 
noluisse  mutationem  istam  panis  in  corpus 
Domini.  Ecce  enim  inimici  nostri  sunt  judi¬ 
ces  ;  ipsi  sunt,  qui  et  Calvinistas  reprehen¬ 
dunt,  quod  solum  signum  corporis  Domini 
in  Eucharistia  agnoscant,  et  simul  Confessio- 
nistas  arguunt,  quod  verum  corpus  Domini, 
sed  sine  panis  mutatione  in  eodem  Sacra¬ 
mento  confiteantur. 

»  •' 

CAPUT  XXII. 

Probatur  eadem  veritas  ex  convenientia 
rationis. 

Nunc  ultimo  probanda  est  eadem  veritas 
ex  congruentia  secundum  rationem.  Nam 
posito  quo  Deus  voluerit,  corpus  Christi  vere 
ac  realiter  communicari  fidelibus  manducan¬ 
dum,  ut  Lutherani  (cum  quibus  nunc  dispu¬ 
tamus)  concedunt,  ratio  profecto  indicat 
omnino  conveniens  fuisse,  ut  non  solum  in 
pane  et  vino,  qui  est  cibus  et  potus  commu¬ 
nissimus  et  optimus,  id  fieret,  sed  etiam  ut 
substantia  panis  recederet,  et  accidentia  re¬ 
manerent. 

Ac  primum  congruum  fuisse,  ut  substantia 
panis  abesset,  probatur  his  rationibus.  Pri¬ 
ma  ratio  est,  quia  corpus  Domini,  ut  supra 
diximus,  manet  sub  accidentibus  panis,  non 
ut  in  vase,  aut  in  loco,  sed  plane  ad  eum 
modum,  quo  substantia  panis  manet  sub  ac¬ 
cidentibus  suis,  excepta  informatione  :  nam 
ideo  ex  natura  rei  movetur  ad  motum  ac¬ 
cidentium,  et  desinit  esse  sacramentaliter 
ad  accide  litium  illorum  desitionem.  Quod  si 

cum  corpore  Domini  maneret  substantia  pa¬ 
nis,  tunc  dua)  substantia;  haberent  ordinem 
ad  eadem  accidentia,  et  ab  iisdem  accidenti¬ 
bus,  tanquam  externis  signis,  demonstra¬ 
rentur.  Et  quia  substantia  panis  informare¬ 
tur  illis  accidentibus,  non  autem  corpus 
Christi,  primarius  ordo  ad  illa  accidentia 
esset  substantiae  panis,  secundarius  autem 
corporis  Christi,  et  consequenter  ipsa  acci¬ 
dentia  per  se  primo  demonstrarent,  et  signi¬ 
ficarent  panem,  secundario  autem  corpus 
Christi ;  quod  sane  absurdum  esset.  Nam  si 
quis  peteret,  quid  sit  quod  est  in  altari,  o- 
portcret  respondere  :  Est  panis  triticeus,  et 
etiam  corpus  Christi;  etsi  quis  quaereret,  quid 
significant  illa  accidentia  ?  respondendum 
esset,  substantiam  panis  illic  esse,  et  simul 
corpus  Christi ;  et  si  alius  interrogaret : 
Quid  frangit  Sacerdos,  et  communicantibus 
tanta  religione  distribuit  ? diceremus,  panem 
triticeum,"  et  simul  corpus  Christi.  Profecto 
igitur  multo  convenientius  fuit,  ut  solum 
Christi  corpus  ad  illa  accidentia  ordinem 
haberet,  et  illa  soli  Christi  corpori  deservi¬ 
rent. 

Secunda  ratio  est  ob  venerationem  Sacra¬ 
menti.  Nam  si  una  cum  corpore  Domini 
substantia  panis  sub  iisdem  accidentibus 
contineretur,  periculum  esset,  ne  simplicio¬ 
res  adorarent  panem  :  illi  enim  non  distin¬ 
guunt,  sed  simpliciter  adorant,  quod  sub 
illis  speciebus  continetur. 

Tertia  ratio  est  ob  dignitatem  ;  quia  non 
videtur  rationi  consentaneum,  ut  simul  ma¬ 
neant  cibus  ventris  et  cibus  mentis,  panis 
terrenus,  et  panis  coelestis. 

Quarta  ratio  est,  quia  si  panis  substantia 
adesset,  non  posset  corpus  Domini  sumi, 
quin  solveretur  jejunium  ;  ex  quo  sequere¬ 
tur,  ut  nemo  posset  eodem  die  saepius  com¬ 
municare  ;  siquidem  ex  decreto  Apostolo¬ 
rum,  teste  Augustino  in  epist.  118.  cap.  G. 
non  nisi  a  jejunis  corpus  Domini  rite  sumi 
potest.  Et  tamen  constat  ante  1000  annos, 
fuisse  in  Ecclesia  morem,  ut  Sacerdotes  ter 
sacra  celebrarent  in  die  Natalis  Domini,  ut 
patet  ex  Gregorio,  homil.  8.  in  Evangolia,  et 
pixeterea  extra  eum  diem  certis  de  causis 
permittunt  canones,  ut  unus  'presbyter  ssc- 
pius  eodem  dio  sacrum  faciat,  et  corpus 
Domini  sumat. 

Jam  vero  congruum  fuisse,  imo  etiam 
necessarium,  ut  panis  accidentia  maneant, 
multis  rationibus  probari  potest;  quee  no¬ 
tandae  sunt,  quoniam  et  Lutherus,  et  Petrus 


Martyr,  et  Kemnitius,  et  alii  mirantur,  cur 
sicut  dicimus,  panem  transubstantiari,  non 
etiam  dicamus transaccidentari. 

Prima  igitur  ratio  est,  quia  si  etiam  ac¬ 
cidentia  abessent,  nullum  esset  in  Euchari¬ 
stia  signum  sensibile;  proinde  nullum  esset 
Sacramentum.  Secunda,  quia  non  posset 
ullo  modo  vera  esse  Domini  sententia  ;  Hoc 
est  corpus  meum ,  si  ita  mutaretur  totum  in 
totum,  ut  nihil  in  utroque  termino  commune 
remaneret.  Tertia,  quia  hoc  modo  majus  est 
meritum  fidei.  Quarta  quia  horror  esset 
humanam  carnem  in  propria  specie  mandu¬ 
care. 

Quam  rationem  oppugnandam  sumpsit 
Petrus  Martyr  in  lib.  Contra  Gardiner. 
multis  in  locis,  sed  maxime  par.  3.  Primo, 
quoniam  etsi  Christi  caro  velatur  speciebus 
panis,  tamen  non  propterea  assatur,  sed  ad¬ 
huc  remanet  cruda  :  ac  per  hoc  non  tolli¬ 
tur  horror.  Secundo,  quia  major  est  horror 
mentis,  quam  oculorum  ;  hoiTet  enim  qui 
scit  se  occidendum,  etiamsi  oculis  non  vi¬ 
deat  gladium.  Et  certe  magis  horreret  quis, 
si  deberet  comedere  artocream,  quam  sciret 
ex  carne  humana  confectam,  etiamsi  non 
videret,  nisi  panaccum  illud  tegmen  ;  quam 
si  juberetur  comedere  verum  panem,  sed  ad 
humani  corporis  similitudinem  conforma¬ 
tum.  Tertio,  quia  Deus  non  solet  parcere 
sensibus,  quando  aliquid  nobis  utile  est  : 
unde  proponit  fidelibus  suis  calicem  passio¬ 
nis  et  mortis,  horroris  plenum.  Sed  licec  fa¬ 
cile  solvi  possunt. 

Ad  primum  respondeo,  per  illas  species 
panis  Christi,  carnem  non  assari,  neque  ullo 
modo  coqui ;  tamen  magis  tolli  horrorem, 
quam  si  assaretur.  Nam  causa  horroris  in 
carne  humana  comedenda  est  la3sio  ipsius 
carnis  :  horret  enim  naturaliter  homo  vesci, 
et  nutriri  carne  humana,  quia  horret  lace¬ 
rare,  et  destruere  carnem  suee  speciei.  At  si 
quis  posset  amicum  suum  totum  et  integrum 
sine  ulla  ejus  laesione  intra  pectus  suum  re¬ 
cipere,  libentissime  faceret.  Nam  ex  vehe¬ 
menti  amore  hoc  desiderari,  testantur  am¬ 
plexus  arctissimi  eorum,  qui  se  valde  dili¬ 
gunt  ;  et  in  hoc  modo  comedendi  magis 
horret  animus  assam  carnem,  quam  crudam, 
et  vivam  recipere  :  siquidem  novit  sine  lae¬ 
sione  assari  non  posse.  Jam  igitur,  quia  in 
specie  panis  sumitur  Christus  integer,  et  vi¬ 
vus,  et  sine  ulla  ejus  la3sione,  et  nostra  sum¬ 
ma  cum  utilitate,  inde  fit,  ut  animus  non 
horreat, 

Ad  secundum  dico,  majorem  esse  horro¬ 
rem  mentis,  quam  sensuum ;  sed  per  species, 
panis,  et  doctrinam  fidei,  tolli  utrumque  hor¬ 
rorem  in  Eucharistia  sumenda. 

Ad  tertium  dico,  Deum  non  parcere  sensi¬ 
bus,  quando  agitur  do  sola  poena  ;  parcere 
autem  quando  horror  sensuum  cum  scelere 
conjungeretur  :  scelus  autem  esset,  Christi 
carnem  in  propria  specie  sumere,  quia  debe¬ 
ret  necessario  lacerari,  et  destrui.  Deinde  in 
hoc  Sacramento  Deus  consolari  suos  cupie¬ 
bat,  non  affligere  :  unde  debuit  in  hac  re 
tollere  horrorem,  etiamsi  in  aliis  rebus  ali¬ 
quando  non  tollat. 

Adde,  quod  haec  ratio  sumpta  ab  horrore, 
non  est  solius  S.  Thomae,  et  Scholasticorum, 
sed  inultorum  veterum  Patrum  ;  Ambros. 
lib.  iv.  de  Sacrament.  cap.  4.  et  lib.  vi. 
cap.  1.  Cyrilli  in  epist.  ad  Calosyrium;  Gre- 
gorii  apud  Paulum  Diaconum  in  ejus  vita  ; 
Damasceni  liv.  iv.  cap  14,  Theophylacti 
in  c.  vi.  Joan.  et  Augustini  apud  Gratianum, 
de  consecrat,  dist.  2.  can.  Utrum. 


CAPUT  XXIII. 

Refelluntur  Kemnitii  objectiones. 

Superest,  ut  ad  ea  respondeamus,  quae 
adversarii  contra  transubstantiationem  ob¬ 
jiciunt.  Ac  primum  solvam  argumenta  Kem¬ 
nitii  :  ipse  enim  omnia  collegit,  quae  Luthe- 
rus  in  lib.  de  captivit.  Babylon,  cap.  1.  et 
Calvinus  in  lib.  iv  Instit.  cap.  17.  §  13. 14. 
et  15.  contra  transubstantiationem  scripse¬ 
runt.  Deinde  solvam  argumenta  Petri 
Martyris,  quia  multa  nova  addidit  ad  sup- 
riora. 

Igitur  Kemnitius  Lutherum  et  Calvinum 
secutus,  primo  loco  proponit  argumentum  a 
nomine  transubstantiationis,  quod  nomen 
peregrinum  et  barbarum  transubstantiatio¬ 
nis,  Concilium  hoc  invenerit,  quod  signum 
et  novae,  peregrinse,  et  barbarie  sententiae. 

Respondeo  primo,  stultum  esse,  cum  de 
re  constet,  litigare  de  nomine  :  de  re  autem 
ita  constat,  ut  non  possit  magis  constare. 
Nam  Patres,  ut  supra  vidimus,  dixerunt 
panem  substantialiter  converti  in  carnem 
Christi,  manentibus  tamen  accidentibus  pa¬ 
nis  ;  et  Hugo  dixit,  substantiam  in  substan¬ 
tiam  ire  ;  et  Guitmundus,  Algerus,  Petrus 
Cluniasensisante  hoc  Concilium  ex  professo 


disputarunt,  mutari  substantiam  panis,  ac¬ 
cidentibus  non  mutatis,  quae  actio  non  po¬ 
test  uno  verbo  significari,  nisidicamus  tran- 
substantiari, 

Secundo  licuit  Concilio  Nicaino  in  ipso 
symbolo  ponere  nomen  ogooucnoc,  et  Con¬ 
cilio  Ephesino  nomem  Gsotoxo?;  majori  igitur 
ratione  licuit  Concilio  Lateranensi  in  con¬ 
fessione  fidei  nomen  transubstantiationis 
ponere.  Nam  in  Concilio  Nicaeno  318  Epi¬ 
scopi  fuerunt,  in  Ephesino  200,  at  in  Latera¬ 
nensi  Episcopi  supra  400,  et  Patres  in  uni¬ 
versum  plusquam  1000.  Deinde  ante  Nicie- 
num,  et  Ephesinum  Concilium  pauca  testi¬ 
monia  veterum  extabant  de  re  ipsa  :  at  ante 
Lateranense  innumerabilia.  Neque  obstat, 
quod  nomen  6u.oou<yt o?,  non  fuerit  primo  in¬ 
ventum  in  Concilio  Nicaeno,  ut  nos  ostendi¬ 
mus  in  ii.  lib.  de  Christo,  cap.  1,  nam  satis 
est,  quod  in  eodem  Concilio  fuerit  publice 
ab  Ecclesia  receptum,  et  stabilitum,  ut  Au¬ 
gustinus  affirmat  lib.  m.  contra  Maximinum, 
cap.  14.  Praeterea,  ante  Nicaenum  Concilium 
non  extabat  unum  aliquod  nomen  aequiva- 
lens  nomini  6;jloou3io?  :  at  ante  Concilium 
Lateranense  exstabant  multa  nomina  aequi- 
valentia  nomini  transelementationis.  Nam 
Patres  passim  vocant  conversionem,  ettrans- 
mutationem,  et  Theophylactus  in  cap.  xiv. 
Marci  vocat  transemetationem,  quae  certe 
vox  nihil  minus  significat,  quam  transub- 
stantiatiomaae  transelementatio  significat 
mutationem  totius  rei  usque  ad  prima  ele¬ 
menta,  idest,  usque  ad  ipsam  materiam,  quae 
ab  Aristotele  elementum  vocatur.  Denique, 
si  mutatio  solius  formae  dicitur  a  Graecis 
gETagop^ocK,  et  a  Latinis  transformatio,  et 
mutatio  externae  figurae,  dicitur  transfigu¬ 
ratio  etiam  in  Evangelio,  cur  mutatio  sub¬ 
stantiae  non  poterit  recte  dici  transubstantia- 
tio  ? 

Deinde  proponit  argumentum  negativum 
hoc  modo  :  «  Verissimum  est  illud  axioma, 
nihil  pro  articulo  fidei  Ecclesia)  proponendum 
esse,  quod  non  ex  manifestis,  certis,  et  fir¬ 
mis  Scripturae  testimoniis  aperte  ostendi  et 
probari  potest.  Sed  transubstantiatio  ab  An- 
dradio(uno  videlicet  ex  Catholicis  Doctoribus) 
collocatur  inter-  illas  res,  quae  nullis  Scriptu¬ 
rae  sacrae  testimoniis  aperte  definitae,  et  ex¬ 
plicatae  sunt.  Scotus  item  Cameracensis,  et 
alii  diserte  fatentur,  nec  verbis  Scripturae, 
nec  symbolis  fidei,  nec  veterum  sententiis 
cogi  nos  ad  dogma  transubstantiationis.  » 

Respondeo,  ad  singulas  partes  argumenti. 

Axioma  Kemnitii  falsissimum  est  :  nam  si 
nihil  pro  articulo  fidei  proponendum  est, 
quod  non  ex  manifestis  Scripturis  probari 
possit,  certe  pro  articulo  fidei  proponi  non 
poterit,  quod  libri  Evangelistarum,  et  epi¬ 
stola)  Pauli  sint  Scriptura)  divinse  :  id  enim 
ex  nulla  Scriptura,  sed  ex  traditione  sola 
probari  potest.  Remoto  autem  ab  articulis 
fidei,  quod  libri  illi  sint  Scriptura)  divinse, 
simul  concident  omnes  alii  articuli,  qui  ex 
Scripturis  illis  probantur  .  Axioma  igitur 
Kemnitii  universam  fidem  destruit. 

Quod  autem  ex  Andradio,  et  Scoto,  atque 
Gameracensi  Kemnitius  refert,  mala  fide,  ut 
ei  solemne  est,  refert.  Nam  Andradius  in 
lib.  de  ccena  Domini,  non  dicit  absolute 
•  transubstantiationem  in  rebus  numerari, quse 
ex  Scripturis  probari  nequeunt,  sed  ex  hy- 
pothesi  loquitur,  ac  dicit  :  «  Etiamsi  tran- 
substantiatio  ex  manifestis  Scripturis,  ut  tu, 
inquit.,  arbitraris,  probari  non  posset,  tamen 
furor  esset  in  iis  rebus,  qua)  ex  certis  locis 
Scripturarum, nec  probari,  nccrefelli  possent, 
velle  suo  judicio  potius,  quam  toti  Ecclesiae 
credere.  »  Itaque  Kemnitius  ex  hypothetica 
Andradii  sententia,  absolutam  fecit,  ut  ca- 
lumiandi  occasionem  haberet  :  qua  ratione 
posset  etiam  dicere,  Christum  esse  menda¬ 
cem,  idquc  probare  ex  ipsius  Christi  testimo¬ 
nio,  qui  dixit,  Joan.  vin.  Si  dixero,  quia  non 
novi  eum,  ero  similis  vobis,  mendax  (1). 

Ubi  etiam  obiter  notanda  est  alia  impos¬ 
tura  Kemnitii  contra  eumdem  Andradium. 
SicKenmitius  loquitur  loco  citato  :  «  Andra¬ 
dius  meus  texit  tale  argumentum  :  Scriptura 
affirmat  non  esse  apud  Deum  impossibile 
omne  verbum ;  ergo  credenda  est  transubstan- 
tiatio,  c-tsi natura)  vires,  ac  modum  superet»  ; 
ac  deinde  argumentum  ineptum  facile  eludit. 
Sed  nunquam  Andradio  venit  in  mentem,  ut 
tale  argumentum  faceret :  nec  enim  ex  om¬ 
nipotentia  probat  transubstantiationem  fie¬ 
ri,  sed  non  esse  impossibilem.  Legatur  locus 
Andradii,  et  per  se  mendacium  cadet. 

Non  dissimili  arte  in  Scoto,  et  Camera¬ 
censi  Kemnitius  ludit :  Scotus  enim  in  iv. 
dist.  11.  qufest.  3.  quem  sequitur  Camera- 
censis,  tria  dicit.  Primo,  potuisse  Deum  effi¬ 
cere,  ut  in  Sacramento  vere  adesset  corpus 
Christi  cum  pane  ;  et  si  hoc  fecisset,  myste¬ 
rium  futurum  fuisse  facilius,  et  minus  mira¬ 
culorum  in  se  continens.  Quod  quidem  aliqui 
negant,  alii  concedunt  :  sed  res  ad  fidem 


non  pertinet,  neque  de  eo  est  nobis  cum  hae¬ 
reticis  controversia. 

Secundo  dicit,  non  extare  locum  ullum 
Scriptura)  tam  expressum,  ut  sine  Ecclesia) 
declaratione  evidenter  cogat  transubstantia¬ 
tionem  admittere.  Atque  id  non  est  omnino 
improbabile.  Nam  etiamsi  Scriptura,  quam 
nos  supra  adduximus,  videatur  nobis  tam 
clara,  ut  possit  cogere  hominem  non  proter¬ 
vum  :  tamen  an  ita  sit,  merito  dubitari  po¬ 
test,  cum  homines  doctissimi  et  acutissimi, 
qualis  in  primis  Scotus  fuit,  contrarium  sen¬ 
tiant. 

Tertio  addit ,  quia  Ecclesia  Catholica  in 
generali  Concilio  Scripturam  declaravit,  ex 
Scriptura  sic  declarata  manifeste  probari 
transubstantiationem.  Non  enim  potest  non 
esse  verus  Scriptura)  sensus,  quem  is  tradit, 
qui  Scripturam  condidit  :  idem  autem  Spi¬ 
ritus  sanctus  est,  qui  et  Scripturam  dictavit 
Apostolis,  et  Prophetis,  et  qui  eam  per  Ec¬ 
clesiam  declaravit,  Utinam  modum  istum 
loquendi  Scoti  Kemnitius,  et  ca)teri  Luthe- 
rani  imitarentur ;  nulla  enim  controversia 
remaneret. 

Unum  tamen  addit  Scotus,  quod  minime 
probandum  est ;  ante  Lateranense  Concilium 
non  fuisse  dogma  fidei  transubstantiationem : 
id  enim  ille  dixit,  quia  non  legerat  Concilium 
Romanum  sub  Grego rio  VII,  neque  consen¬ 
sum  illum  Patrum,  quem  nos  supra  ad¬ 
duximus. 

Ad  argumentum  igitur  Kemnitii  respon¬ 
deo,  dogma  transubstantiationis  ad  fidem 
Catholicam  pertinere  ,  quia  colligitur  ex 
Scriptura  divina,  secundum  explicationem 
communem  Patrum,  et  juxta  declarationem 
Ecclesia)  in  Conciliis  generalibus. 

Tertium  argumentum  sumit  Kemnitius  ex 
illis  Scripturis,  qua)  Eucharistiam  panem 
appellant :  siquidem  ante  benedictionem  vo¬ 
catur  panis,  Matth.  xxvi :  ( Accepit  panem ,  et 
de  ipso  quod  accepit,  ait) :  Hoc  est  corpus 
meum.  Et  ne  dubium  esse  posset,  an  parti¬ 
cula  demonstrativa  denotaret  id,  quod  acce¬ 
perat  Dominus,  Lucas  et  Paulus  id  expres¬ 
serunt  in  altera  specie,  siquidem  dicunt  : 
A  ccepit  poculum,  benedixit,  dedit  illis ,  et  ait  : 
Hoc  poculum  ete  (1).  Ergo  simplex  historia 
cogit  ut  dicamus  panem  esse  corpus  Domini, 
et  poculum  vini  esse  poculum  sanguinis.  At 
quomodo  potest  panis  esse  corpus  si  nullus 
sit  ibi  panis  ?  et  vinum  esse  sanguis,  si 


(1)  Joan.  VIII,  55, 

milium  sit  ibi  vinum  ?  Deinde  post  benedi¬ 
ctionem  in  ipso  usu  Paulus  Eucharistiam 
I  Gorinth.  x.  etxi.  quinquies  panem  appellat : 
Panis  quem  frangimus.  De  uno  pane  partici¬ 
pamus.  Quoties  manducabitis  panem  hunc. 
Qui  manducaverit  hunc  panem  indigne.  Probet 
seipsum  homo ,  et  sic  de  pane  ilio  edat  (2) . 
Ergo  verus  panis  est  in  Eucharistia ,  non 
autem  spectrum  panis,  id  est,  accidentia  sine 
substantia  :  «  Haec  argumenta,  inquit  Kem- 
nitius,  sunt  perspicua,  firma,  et  valde  ur¬ 
gentia.  » 

Respondeo  :  Quod  pronomem,  Hoc ,  non 
demonstret  panem  materialem,  satis  aperte 
demonstravimus  in  lib.  i.  cap.  10  et  11. 
neque  opus  est  illa  repetere,  quia  quod  pro¬ 
nomen,  Hoc ,  demonstret  panem  materialem, 
utile  est  Caivinistis,  contra  quos  tuuc  disse¬ 
ruimus,  Lutheranis  autem  non  modo  nihil 
prodest,  sed  vehementer  obest.  Quare  valde 
miror  Lutheri,  Kemnitii,  et  aliorum  impru¬ 
dentiam,  qui  tantopere  urgent,  panem  de¬ 
monstrari  pronomine  illo  :  quanto  enim 
fortius  id  probant,  tanto  seipsos  fortius  li¬ 
gant,  et  impediunt.  Nam  (ut  supra  deduxi) 
si  Dominus  ait  :  Hic  panis  est  corpps  meum, 
necessario  sequitur,  ut  aut  falsa  sit  Domini 
sententia,  si  nimirum  proprie  panis  mate¬ 
rialis  dicatur  esse  corpus  Domini  ,  quod 
aperte  implicat  contradictionem  :  aut  panis 
si  corpus  non  proprie,  sed  figurate,  quod 
volunt  Calvinista:  :  aut  denique  panis  non 
manens  panis,  sed  benedictione  mutatus  sit 
in  corpus  Domini,  qua3  est  sententia  Ecclesias 
Catholicae,  et  verissima. 

Ad  illas  ergo  argutias  :  «  Si  panis  est  cor¬ 
pus  Domini,  ergo  panis  manet».  Respondeo, 
falsum  esse,  panem  esso  corpus  Domini,  nisi 
addas,  aut  certe  subintelligas,  mutatum. 
Panis  enim  mutatus  vere  est  corpus  Domini : 
sed  tunc  non  sequitur,  debere  manere  pa¬ 
nem  ;  nam  panis  mutatus  non  est,  sed  fuit 
panis.  Simile  est,  si  dicas  :  Homo  occisus, 
est  cadaver  :  neque  enim  inde  colligi  potest; 
ergo  homo  manet,  sed  potius  colligitur  non 
manere,  quia  homo  occisus  non  est  homo. 

Quod  attinet  ad  alteram  partem  argumenti 
de  nomiqe  panis  post  benedictionem ,  re¬ 
spondi  etiam  lib.  i:  cap.  ult.  siquidem  ea 
loca  a  Caivinistis  objiciebantur  :  nunc  bre¬ 
viter  respondeo,  apud  Paulum  panem  vo¬ 
cari  post  consecrationem  non  spectrum,  nec 
accidentia  sine  subjecto,  sed  verum  cibum 


supersubstantialem  qui  panis  dicitur ,  vel 
quia  ex  pano  factus  est,  vel  quia  figuram 
externam  panis  retinet,  vel  quia  habet  ef¬ 
fectus,  et  proprietates  panis,  vel  quia  more 
Hebraico  omnis  cibus  dicitur  panis  :  siqui¬ 
dem  manna  vocatur  panis  in  Scriptura  fre¬ 
quentissime  ,  Exod.  xvi.  Sap.  xvi.  Psal. 
lxxvii,  Joan.  vi. 

Sed  solutio  ista  Kemnitio  non  satisfacit : 
dicit  enim  esse  valde  absurdum  in  Scripturis 
ita  ludere,  ut  in  eodem  capitulo  modo  panis 
accipiatur  proprie,  modo  metaphorice.  Cum 
ergo  I  Corinth.  xi.  panis  omnium  consensu 
accipiatur  proprie  pro  pane  triticeo,  quando 
Paulus  ait  :  A  ccepit  panem,  et  gratias  agens 
ete .,  oportet  etiam  paulo  infra  proprie  acci¬ 
pere,  quando  idem  ait  :  Quotiescumque  man¬ 
ducabitis  panem  hunc  etc. 

Respondeo ,  non  est  ita  absurdum  ,  ut 
Kemnitius  putat  in  eodem  cap.  varie  acci¬ 
pere  aliquam  vocem,  quando  analogia  aliqua, 
et  similitudo  inter  eas  res  invenitur.  Nam 
Exod,  vix,  virga  Aaron  vocatur  virga,  an¬ 
tequam  verteretur  in  colubrum ;  et  rursum 
in  eodem  capitulo  vocatur  virga,  cum  esset 
coluber,  non  virga  :  Devoravit ,  inquit  Scri¬ 
ptura,  virga  Aaron,  virgas  Magorum. 

At  instat  Kemnitius  ;  nam  Exod.  vn  , 
aperte  declarata  est  conversio  virgarum  in 
colubros  :  ea  autem  declaratione  facta,  non 
est  absurdum  idem  nomen  tribui  rei  ante  et 
post  conversionem.  Paulus  vero  non  decla¬ 
ravit  transubstantiationem,  I  ad  Gorinth.  n. 
quare  sine  fundamento  asseritur,  panis  no¬ 
men  accipi  variis  modis  apud  Paulum. 

Respondeo,  aliud  exemplum  ex  ipso  Paulo 
adduci  potest,  ubi  nulla  notatur  conversio, 
et  tamen  idem  nomen  varie  accipitur,  I  Co¬ 
rinth.  10.  cum.  dicitur  :  Panis  quem  fran¬ 
gimus,  de  pane  triticeo  Paulus  loquitur  se¬ 
cundum  Kemnitium  ;  et  de  pane  ccelesti, 
id  est,  de  corpore  Christi  naturali  secundum 
Catholicos  ;  et  tamen  ibidem  Paulus  ait  : 
Unus  panis  multi  sumus,  ubi  non  de  pane 
triticeo,  nec  de  corpore  Christi  naturali,  sed 
de  Ecclesia  loquitur.  Adde,  quod  Apostolus 
I  Corinth.  xi.  satis  aperte  declaravit  variam 
panis  significationem,  ex  mutatione  facta  in 
pane.  Nam  ante  consecrationem  absolute 
nominavit  panem,  dicens  :  Accepit  panem; 
post  consecrationem  autem  semper  addidit 
pronomen,  quo  indicaretur  sermonem  esse 
de  pane  consecrato,  et  mutato  ;  ait  enim  ; 


(1)  Math.  XXV,  26  ;  Luc.  XII,  19;  ICor.  XI,  75.  -  (2)  I  Cor.  X,  16,  17 ;  XI,  26,  27  et  28 

Quotiescumque  manducabitis  'panem  hunc ,  id 
est,  panem  sic  benedictum,  et  consecratum, 
et  proinde  mutatum  in  aliam  substantiam. 
Acide,  quod  de  pane  non  mutato  falsum  esset, 
quod  Paulus  dicit  :  Qui  manducat  indigne, 
judicium  sibi  manducat ,  et ,  reus  erit  corporis , 
et ,  non  dijudicans  corpus  Domini. 

Quartum  argumentum  Kemnitius  sumit  a 
ratione  Sacramenti.  Nam  secundum  Scri¬ 
pturas  Eucharistia  Sacramentum  est  sicut 
Baptismus.  At  si  desit  substantia  panis  , 
tollitur  ratio  Sacramenti;  ergo  non  est  Scri¬ 
pturis  conformis  ista  transubstantiatio.  As¬ 
sumptio  probatur.  Primo,  in  Sacramento 
requiritur,  ut  sint  dute  res,  materia,  et  for¬ 
ma  ;  res  terrena,  et  coelestis  ;  verbum  enim 
accedens  ad  elementum,  non  annihilat  ele¬ 
mentum,  sed  facit  Sacramentum.  At  tran¬ 
substantiatio  tollit  materiam,  et  rem  ter¬ 
renam,  et  annihilat  elementum. 

Secundo,  Sacramenta  sunt  instituta  ad 
confirmandam  fidem  rerum  invisibilium  per 
signa  visibilia :  ideo  enim  abluimur  in  Ba¬ 
ptismo,  ut  credamus  nos  ita  vere,  et  certo 
interius  lavari  per  gratiam,  ut  exterius  la¬ 
vamur  per  aquam,  et  eodem  modo  panem 
manducamus  in  Eucharistia,  ut  credamus 
nos  ita  vere,  et  certo  accipere  corpus  Do¬ 
mini,  ut  accipimus  panem  externum.  Sed  si 
ille  non  est  panis,  sed  spectrum  panis,  et 
ludificamur,  ac  decipimur  in  symbolo  ex¬ 
terno  ;  quomodo  fides  rerum  coelestium  con¬ 
firmabitur  ? 

Tertio  debet  esse  analogia  inter  Sacra¬ 
menta,  et  rem,  cujus  Sacramenta  sunt,  juxta 
Augustinum  in  epist.  23.  Duplex  autem  ana¬ 
logia  est  in  Sacramento  Eucharistiae.  Una, 
quod  sicut  panis  materialis  alit,  et  sustentat 
corpus  animale,  ita  corpus  Chr  isti  est  cibus 
nutriens,  et  sustentans  novum,  et  internum 
hominem.  Altera,  quod  sicut  panis  triticeus 
est  quaedam  substantia  ex  multis  granis  co¬ 
acta,  ita  unum  corpus  efficiuntur,  qui  de 
uno  illo  pane  Eucharistiae  participant.  Quae 
significationes  omnes  intercidunt,  si  sub¬ 
stantia  panis  tollitur. 

Respondeo  :  Substantia  panis  non  pertinet 
ullo  modo  ad  rationem  Sacramenti  Eucha¬ 
ristiae,  sed  sola  accidentia  externa,  ut  supra 
obstendimus  lib.  n.  cap.  9.  Sacramentum 
enim  est  signum  sensibile,  cui  per  accidens 
est,  ut  habeat  substantiam  annexam,  vel  non 
habeat. 

Ad  Primam  probationem  dico,  rem  terre¬ 
nam  in  Eucharistia  esse  species  illas  sensi¬ 


biles  ,  quae  terrenis  sensibus  percipiuntur ; 
materiam  autem,  ex  qua  Sacramentum  con¬ 
ficitur,  dico  esse  verum  panem  triticeum, 
qui  in  Sacramento  jam  confecto  remanet, 
quatenus  opus  est,  id  est,  remanet  quantum 
ad  id,  quo  Sacramentum,  id  est,  signum  sen¬ 
sibile  est.  Porro  verbum  ad  elementum  ac¬ 
cedens,  non  annihilat  elementum,  sed  tamen 
mutat  eo  modo,  quo  opus  est,  ut  fiat  hoc' 
magnum,  et  .mirabile  Sacramentum.  Quod 
autem  nulla  sit  in  hac  mutatione  annihilatio, 
et  supra  breviter  docuimus,  et  infra  iterum 
docebimus  in  solutione  argumentorum  Petri 
Martyris. 

Ad  secundam  probationem  dico,  ad  fidem 
confirmandam  rerum  invisibilium,  satis  esse 
si  externum  signum  vere  percipiatur,  etiamsi  * 
non  sequatur  effectus  ejus  signi,  ut  est  res 
naturalis.  Explico  :  in  Baptismo  aspergimur 
aqua,  ad  significandam  internam  lotionem 
animse,  et  tamen  non  est  opus,  ut  reipsa 
sordes  corporis  aqua  illa  purgentur,  sed  satis 
est  si  leviter  ab  illa  aqua  contingamur.  Non 
enim  aspergimur,  ut  lavemus  corpus,  sed 
solum  gratia  significationis,  et  ideo  satis  est 
si  ita  ab  aqua  attingamur,  ut  est  signum 
internae  ablutionis.  Sic  igitur  in  Eucharistia, 
quia  non  sumimus  cibum  corporalem,  ut 
caro  inde  nutriatur ,  et  pinguescat ;  sed 
solum  gratia  significandae  internae  refe¬ 
ctionis,  ideo  satis  est,  si  vere  corporali  ore 
sumamus  panem,  quatenus  significare  po¬ 
test.  Significat  autem  panis  ratione  acci¬ 
dentium  ,  quae  sola  sunt  signa  sensibilia ; 
itaque  satis  est,  si  panis  sumatur,  quoad 
accidentia.  Neque  est  hic  ulla  ludificatio  , 
quia  norunt  fideles  se  non  sumere  panem 
illum,  nisi  causa  signi ;  signum  autem  ve¬ 
rissimum,  et  verissime  sumunt.  Adde,  quod 
etiam  adversarii  id  fateri  coguntur.  Nam  si 
forte  detur  alicui  ab  ipsis  tam  exigua  par¬ 
ticula  panis  consecrati,  ut  non  sufficiat  ad 
hominem  alendum  corporaliter ;  vel  detur 
magna  quidem  portio,  sed  homo  qui  reci jit, 
et  virium  debilitate,  et  gravi  morbo  nutriri 
nequeat  :  non  propterea  negabunt  verum 
Sacramentum  ab  illo  fuisse  acceptum  ;  non 
igitur  est  opus  ut  cibus  ille  nutriat,  sed  tan¬ 
tum  ut  si  nutritionis  signum.  Adde  ultimo, 
quod  etiam  species  Sacramenti  nutrirent,  si 
in  magna  copia  sumerentur  :  sicut  enim  di¬ 
vino  miraculo  manent  sine  subjecto  ,  ita 
etiam  nutriunt,  ut  Theologi  docent. 

Ad  tertiam  probationem  dico,  analogiam 
inter  panem,  et  Christum  non  requirere,  ut 

panis  vere  nutriat  ,  et  ex  multis  granis 
constet,  sed  satis  esse  si  naturaliter  reprae¬ 
sentet  eam  rem,  qua}  vere  nutrit,  et  ex 
multis  granis  constat.  Nam  Spiritus  sanctus 
apparuit  in  specie  columba}  oh  analogiam 
inter  columbam  et  Spiritum  sanctum ;  et 
tamen  non  fuit  opus,  ut  illa  columba  esset 
vera  columba,  quoad  substantiam,  sed  satis 
fuit,  ut  speciem  exteriorem  columbae  haberet. 
Et  serpens  aeneus  Christum  repraesentas  it  ob 
analogiam  inter  serpentem,  et  Christum  ,  et 
tamen  non  fuit  ille  verus  serpens,  quoad 
substantiam. 

Ultimo  ex  Patribus  multa  collegit  Kem- 
nitius  contra  transubstantiationem ,  sed  ea 
omnia  explicata  sunt  a  nobis  in  ii.  libro  : 
nam  illa  eadem  afferebantur  etiam  a  Calvi- 
nistis  contra  veritatem  corporis  Domini  in 
Eucharistia.  Vide  quse  diximus  de  testimoniis 
Irenfei,  Ambrosii  ,  Theodoreti ,  Gelasii  et 
Isichii.  Horum  enim  duntaxat  testimonia 
adducit,  et  cum  nihil  novi  afferat,  frustra 
in  eorum  confutatione  immoraremur. 


CAPUT  XXIV. 

Refelluntur  objectiones  Petri  Martyris. 

Petrus  Martyr  in  lib.  contra  Stephanum 
Gardinerum  multa  argumenta,  vel  proponit, 
vel  ab  aliis  antea  proposita  confirmat  contra 
transubstantiationem  :  sed  ex  iis  multa,  qua} 
ex  verbo  Dei,  vel  ex  Patribus  sumuntur, 
supra  a  nobis  refutata  sunt.  Nunc  iis  omissis, 
reliqua  prosequemur. 

Primum  argumentum  habetur  objectione 
13.  cui  argumento  ad  marginem  libri  hoc 
elogium  adscripsit  :  «  Nota  utile  argumen¬ 
tum.  »  Sic  igitur  argumentatur :  «  Sicut  Do¬ 
minus  Joan.  vi.  de  se  dixit,  Ego  sum  panis; 
ita  Matth.  xxvi.  de  pane  dixit,  Hoc  est  cor¬ 
pus  meum.  Sed  cum  ait,  Ego  sum  panis ; 
non  se  mutavit  in  panem  :  ergo  cum  ait,  Hoc 
est  corpus  meum ;  non  mutavit  panem  in 
corpus  suum.  » 

Respondeo  :  non  sunt  omnino  similes  illae 
duce  sententice.  Nam  cum  Dominus  ait :  Ego 
sum  panis ,  non  loquebatur  de  pane  triticeo, 
sed  de  pane  coelesti ;  nunquam  enim  dixit 
absolute  :  Ego  sum  panis,  sed,  Ego  sum  panis 
vivus ,  aut  panis  vitee,  aut  aliud  hujusmodi. 
Quare  non  fuit  opus  ulla  mutatione,  ut  ilice 


sententia;  verse  essent,  cum  pro  eodem 
Christo  supponerent ,  tam  pronomen,  ego, 
quam  nomen  panis.  At  cum  idem  Dominus 
ait :  Hoc  est  corpus  meum  ;  ex  adversariorum 
sententia,  illud,  Hoc ,  demonstrat  panem  tri¬ 
ticeum  ;  ex  sententia  autem  Catholicorum 
demonstrabat  id ,  quod  continebatur  sub 
triticei  panis  speciebus.  Itaque  ex  sententia 
adversariorum,  sensus  erat,  Hic  panis  tri¬ 
ticeus  est  corpus  meum  ;  quse  sententia  non 
potest  esse  vera,  nisi  panis  mutetur  in  corpus 
Domini,  ut  supra  ostendimus.  Ex  sententia 
etiam  Catholicorum  non  potest  esse  verum 
illud  Domini  pronunciatum ,  nisi  fiat  mu¬ 
tatio  panis  in  corpus ;  non  enim  ante  muta¬ 
tionem  ,  id  quod  sub  speciebus  illis  conti¬ 
netur,  est  corpus  Domini,  sed  panis  triticei 
substantia.  Quare  in  illo  utili  argumento 
major  propositio  est  falsa,  si  illud,  sicut, 
dicat  similitudinem  propositionum :  si  autem 
ita  accipiatur  illud,  sicut,  ut  solum  significet 
ejusdem  Christi  esse  utramque  sententiam ; 
tunc  major  propositio  est  vera,  sed  conse¬ 
quentia  est  mala,  quia  in  alio  sensu  Dominus 
unum  dixit,  et  in  alio  sensu  aliud. 

Secundum  argumentum  in  objecto  14  : 
<(  Transubstantiatio  aperit  fenestram  Marci  o- 
ni,  Valentino,  Eutycheti,  aliisque  hsereticis, 
qui  Christi  corpus  phantasticum  esse  dice¬ 
bant  ;nam  si  substantia  corporis  ejus  invisibi¬ 
liter  volitat  per  innumera  loca, et  modo  hic 
incipit  esse,  modo  illic,  quis  non  suspicetur 
esse  phantasma  ?  » 

Tertium  argumentum  est  ibidem  :  «  Non 
potest  panis  totaliter  desinere  esse,  quin  an¬ 
nihiletur.  At  quod  annihilatur,  non  potest 
converti,  vel  transire  in  aliam  substantiam, 
et  proinde  nec  transubstantiari,  nisi  vocabu¬ 
lis  abuti  velimus  ;  ergo  est  impossibilis  tran¬ 
substantiatio,  qualis  a  Catholicis  ponitur  ». 
Probat  primam  propositionem  :  nam  panis 
erat  aliquid,  et  jam  est  nihil  ;  ergo  est  an- 
nihilatus.  Quod  autem  sit  nihil  probat,  quia 
nusquam  est,  nullus  est,  nulla  pars  ejus  re¬ 
manet.  Nec  potest  responderi  non  annihilari 
quia  succedit  ei  res  nobilior,  nam  quando 
cibus  in  stomacho  vertitur  in  carnem  hu¬ 
manam,  succedit  ei  res  nobilior,  et  tamen 
dicitur  simpliciter  corrumpi.  Probat  autem 
secundam  propositionem,  quia  converti,  vel 
transire  unum  in  aliud  significat,  si  proprie 
loquendum  sit,  unum  et  idem  manere  sub 
utroque  termino,  alioqui  non  transit,  sed 
resilit  vel  recedit  unum  ab  alio,  si  uno  ve¬ 
niente  alterum  cedit.  Et  quia  hoc  argumen- 

tum  videtur  Petro  Martyri  insolubile,  ita 
loquitur  nobiscum:  <c  Si  ageretis  cumbclluis 
non  deberetis  audere  tam  da ua-rata,  et  mon- 
strosa  loqui.  Gratia  sit  Deo,  qui  tam  mani¬ 
feste  perdit  sapientiam  sapientium,  et  intel- 
ligentiam  intelligentium  rejicit.  Ipse  novit 
cogitationes  hominum  quoniam  vanre  sunt. 
Hoc  quoque  tempore  ad  nostram  institutio¬ 
nem  non  dedignatur  comprehendere  sa¬ 
pientes  in  astutia  ipsorum.  »  Heec  ille. 

Calvinus  quoque  lib.  iv.  Institut.  cap.  xvii. 

§.  14.  contendit,  Catholicos  non  ponere 
veram  conversionem,  sed  annihilationem 
panis.  Quod  idem  asserit Kemnitius  loco  no¬ 
tato  :  et  ante  eos  Joannes  Wiclefus  apud 
Thomam  Waldensem,  tomo  ir.  cap.  lxviii. 
ubi  etiam  deducebat  Christum  esse  Deum 
malum  Manicheeorum,  si  vera  sit  tran sub¬ 
stant  i  atio,  quia  annihilabit  res  bonas  a  Deo 
creatas. 

Respondeo:  Argumentum  de  phantasmate 
Marcionistarum,  verum  phantasma  mihi  esse 
videtur  :  habet  enim  faciem  quamdam  argu¬ 
menti  ,  sed  verum  argumentum  non  est, 
cum  nihil  concludat  pro  adversario.  Nam 
phantasma,  seu  phantastica  corpora,  quale 
esse  putabant  Christi  corpus  Marcionistse, 
Manicheci,  Eutychiani,  videntur  esse  vera 
corpora,  si  externis  oculis  considerentur,  et 
tamen  reipsa  non  sunt  vera.  At  corpus  Chri¬ 
sti  in  Eucharistia  ex  Catholicorum  sententia 
non  videtur  oculis  externis  esse  verum  cor¬ 
pus  et  tamen  reipsa  est.  Itaque  habet  corpus 
Christi  in  Eucharistia  contrarias  conditiones 
iis  qua)  conveniunt  corpori  phantastico. 
Quare  argumentum  adversarii  concludit  con¬ 
trarium  ejus,  quod  ipse  volebat. 

Ad  alterum  cx  iis ,  quse  supra  diximus 
cap.  xviii.  patet  solutio  :  sed  ne  Martyr  ni¬ 
mium  glorietur,  respondeo  ad  singulas  partes 
argumenti  ipsius.  Nego  igitur  panem  anni¬ 
hilari,  atque  assero  verissime  converti.  Ad 
illam  probationem  :  «  Panis  aliquid  erat,  et 
nunc  nihil  est,  nullus  est,  nusquam  est, 
etc.  »  respondeo,  non  propterea  esse  anni- 
hilatum.  Nam  etiamsi  panis  nihil  sit,  tamen 
id  in  quod  ipse  conversus  est,  non  est  nihil, 
nec  nullum,  nec  nusquam.  Non  enim  dicitur 
annihilari  quod  manet  nihil  in  se,  sed  quod 
terminatur  in  nihil,  ita  ut  terminus  actionis, 
qua  ipsum  desinit  esse,  nihil  sit  :  alioqui 
aqua,  quee  a  Domino  versa  est  in  vinum,  an- 
nihilata  fuisset;  nara  post  conversionem  nihil 
fuit,  nulla  fuit,  et  nusquam  fuit.  Neque  ob¬ 
stat  quod  forte  materia  manserit ;  nam  mate- 
Tom.  IV. 

ira  non  est  aqua  ;  et  pnetorea  saltem  forma 
substantialis  aqua'.,  et  multa  ejus  accidentia 
annihilata  fuissent,  quia  nihil  omnino  eorum 
mansit. 

Ad  exemplum  de  cibo,  qui  in  stomacho 
corrumpi  dicitur  etiamsi  succedat  ei  res  alia 
nobilior,  respondeo  proprie  loquendo  :  cum 
succedit  res  nobilior,  tota  illa  actio  generatio 
dicitur,  non  corruptio,  sicut  c  contrario,  cum 
succedit  res  ignobilior  corruptio  dicitur,  non 
generatio.  Quia  tamen  revera  ubicumque  est 
generatio  unius,  ibi  est  corruptio  alterius,  ad¬ 
mitto  cibum  vere  corrumpi,  ut  caro  humana 
generetur,  et  eodem  'modo  admitto  panem 
per  consecrationem  interire,  ut  ei  succedat 
corpus  Christi :  sed  aliud  est  corrumpi,  et  in¬ 
terire,  aliud  annihilari.  Corrumpitur  enim 
sive  interit,  quidquid  desinit  esse  :  at  non 
annihilatur  nisi  quod  ita  desinit  esse,  ut  nihil 
succedat,  ita  ut  ejus  desitio  terminetur  ad 
nihil.  Itaque  cibus  corrumpitur  quidem,  quia 
desinit  esse,  sed  non  annihilatur  quia  non 
desinit  in  nihil,  sed  in  carnem  humanam. 

Quantum  autem  ad  alteram  propositionem 
argumenti  Petri  Martyris,  respondeo,  aliud 
esse  transire  de  uno  ad  aliud,  aliud  transire 
unum  in  aliud.  Cum  enim  dicimus  transivisse 
aliquid  de  uno  ad  aliud,  tunc  significamus 
permanentiam  ejusdem  rei  in  utroque  termi¬ 
no  :  et  hoc  modo  quando  unum  sic  cedit  al¬ 
teri  venienti,  ut  migret  ad  aliud,  dicitur  resi¬ 
lire,  seu  recedere,  et  transire  ab  illo,  cui 
cedit,  non  autem  in  illud  transire.  At  vero, 
cum  dicimus,  unum  transire  in  aliud,  tunc 
non  significamus  permanentiam  ejusdem  rei 
in  utroque  termino,  sed  significamus  desitio- 
nem  unius  rei,  et  inchoationem  alterius.  Sic 
dicimus  usitatissime  noctem  converti,  seu 
transire  in  diem  per  ortum  solis,  et  diem  in 
noctem  per  solis  occasum ;  ligna  in  ignem  per 
combustionem ;  cibum  in  hominem  per  nutri- 
tionem  ;  et  elementa  in  invicem  per  mutuum 
conflictum  ;  atque  hoc  modo  dicimus  panem 
converti,  seu  transire  in  corpus  Christi  ;  non 
autem  aliquid  tertium  de  pane  transire  ad 
corpus  Christi.  Hinc  igitur  patet  quaminepta, 
et  frigida  fuerit  Pscudomarlyris  gloriatio. 

Quartum  argumentum  habetur  objectione 
30.  ubi  ex  confessione  Berengarii,  qiue  habe¬ 
tur  can.  Ego  Bercngarius,  de  consecrat,  dis¬ 
tinet.  3.  argumentum  sumit.  Nam  in  ea 
Confessione,  qme  a  Concilio  Romano  appro¬ 
bata  fuit,  habetur  panem,  et  vinum,  quie  in 
altari  ponuntur,  post  consecrationem  esse 
non  solum  Sacramentum,  sed  etiam  verum 

corpus,  ct  sanguinem  Domini,  et  sensualitcr, 
et  in  veritate  Sacerdotum  manibus  tractari, 
et  frangi,  ct  fidelium  dentibus  atteri.  Ex  qua 
confessione  aperte  colligitur,  panem  verum 
esse  in  Eucharistia,  et  eum  sensualiter 
tractari,  frangi,  atteri  :  neque  enim  ista  de 
Christi  carne  dici  possunt  sine  ingenti  bla- 
sphemia. 

Idem  argumentum  antea  fecerat  Joan. 
Wiclefus  apud  Tliomam  Waldensem  tom.  11. 
cap.  42.  et  43.  Objiciebat  enim  Wiclefus,  Ec¬ 
clesiam  tempore  Innocentii  III.  defecisse  ali 
Ecclesia,  quse  fuit  tempore  Nicolai  II.  quod 
illa  negaverit  substantiam  panis  manere  in 
Eucharistia,  cujus  contrarium  posuerat  ista 
in  abjuratione  Berengarii.  Calvinus  etiam 
lib.  iv.  Instit.  cap.  77.  §.  12.  et  alii  tum  Lu- 
therani,  tum  Calvinistse  istam  confessionem 
Berengarii,  aut  contra  nos  objiciunt,  aut  eam 
ut  monstrosam  irrident.  Et  denique  primus 
omnium  Bcrengarius  (teste  Lantfranco  in 
libro  de  corpore  Domini)  post  illam  abjura- 
tionem  perjurus  coepit  objicere  tidelibus,  ex 
illa  confessione  colligi  posse  verum  panem 
esse  in  Eucharistia  :  «  Sicut  enim  qui  dicit, 
Christus  est  lapis  angularis,  Christum  non 
tollit,  sed  ponit  ;  ita  etiam  (dicebat  ipse)  qui 
ait,  Panis  est  corpus  Christi,  panem  non 
tollit,  sed  ponit.  » 

Respondeo,  Confessio  ilia  Romani  Conci¬ 
lii,  quod  ad  verba  attinet,  tota  desumpta  est 
ex  antiquis  sanctis  Patribus,  et  ideo  non 
potest  rejici,  vel  irrideri,  quin  simul  veteres 
SS.  Patres  rejiciantur,  et  irrideantur.  Quod 
autem  attinet  ad  rem  ipsam,  nihil  continet 
falsum  ;  aut  contrarium  fidei,  quam  et  antea, 
et  postea  Catholica  Christi  Ecclesia  tenuit. 

Quatuor  sunt  partes  ejus  confessionis.  Prima 
est,  panem  post  consecrationem  esse  Sacra¬ 
mentum  :  ct  hoc  nullus  negat  adversariorum, 
et  habetur  expresse  apud  Augustinum  lib. 
xx.  contra  Faustum  cap.  13.  ubi  dicit,  panem 
et  calicem  certa  consecratione  fieri  mysti¬ 
cum,  alioqui  esse  alimentum  refectionis,  non 
Sacramentum  religionis. 

Secunda  pars  est,  eumdem  panem  post 
consecrationem  esse  verum,  et  naturale 
Christi  corpus :  quod  intelligitur  de  pane 
mutato  substantialiter  virtute  consecrationis, 
ut  supra  cap.  21.  probavinnls  ex  Lantfranco, 
Guitmundo,  et  Anselmo.  Itaque  panis  conse¬ 
cratus,  quoad  species  externas,  est  Sacra¬ 
mentum;  quoad  internam  substantiam,  est 


verum,  et  naturale  Christi  corpus.  Et  hoc 
non  solum  est  verum  quoad  sensum,  sed 
etiam  conforme  sententiis  Patrum  supra  ci¬ 
tatis  cap.  20.  praesertim  S.  Augustini  in 
homil.  ad  infantes  apud  Bedarn  in  com- 
ment.  i.  Corinth.  x.  ubi  dicit :  «  Panis  est 
corpus,  ct  vinum  est  sanguis.  » 

Ad  argumentum  autem  Berengarii,  Wi- 
clefi,  Petri  Martyris,  et  aliorum,  qui  dicunt, 
Si  post  consecrationem  panis  est  corpus  Do¬ 
mini  ;  ergo  post  consecrationem  manet  panis : 
respondit  optime  Lantfrancus,  omnino  ma¬ 
nere  panem  post  consecrationem,  sed  panem 
coelestem  non  triticeum  ;  panis  enim  post 
consecrationem  est  panis  mutatus  substantia¬ 
liter  in  carnem  Domini,  ut  sajpe  diximus. 

Tertia  pars  est,  corpus  Domini  sensualiter 
manibus  tractari,  frangi,  et  atteri  dentibus ; 
qui  modus  loquendi  invenitur  apertissime  in 
Patribus.  Chrysostomus  homil.  83.  in  Matth. : 
«  Ipsum,  inquit,  vides,  ipsum  tangis,  ipsum 
comedis.  »'Et  homil.  45.  in  Joan.  :  a  Non  se 
tantum  videri  permittit  desiderantibus,  sed 
et  tangi,  ct  manducari,  et  dentes  carni  sme 
infigi. »  Et  homil.  24.  in  priorem  ad  Corinth. : 
«  Quod  in  cruce  passum  non  est,  id  in  obla¬ 
tione  patitur,  et  propter  te  frangi  sustinet, 
ut  omnes  satiet.  »  Ha:c  ille.  Chrysostomus 
asserit,  corpus  Domini  in  Eucharistia,  videri, 
tangi,  frangi,  et  dentes  in  illud  infigi:  qualia 
etiam  leguntur  apud  Cyrillum  lib.  xn.  in 
Joan.  cap.  58.  et  alios  Patres.  Sensus  autem 
horum  verborum  est,  Christi  corpus  videri, 
tangi,  frangi,  et  teri  mediantibus  speciebus 
panis,  qua:  sola:  formaliter  videntur,  tangun¬ 
tur,  franguntur,  teruntur.  Quomodo  Lue.  vm. 
dicebat  Dominus  :  Quis  me  tetigit  ?  Et  rursus  : 
Tetigit  me  aliquis  (1).  Et  tamen  nemo  ipsum, 
sive  ejus  corpus  immediate  tetigerat,  sed 
solum  mediante  fimbria  vestis  :  et  nos  usitate 
dicimus  :  Pluvia  me  totum  madefecit,  et  hu- 
mectavit,  etiamsi  forte  solum  pallium  asper¬ 
sum  fuerit  aqua.  Denique  in  Scripturis  fre¬ 
quentissime  dicebantur  Angeli  videri  ,  et 
tangi,  cum  in  corporibus  assumptis  vide¬ 
rentur,  ct  tangerentur. 

Quarta  pars  est,  contactum  istum  sensua¬ 
lem  carnis  Christi  non  esse  tantum  in  Sacra¬ 
mento,  id  est,  in  symbolo,  sed  etiam  in  rei 
veritate  :  qua:  particula  addita  est  ob  fraudes 
hairelicorum.  Nam  duobus  modis  potest 
Christi  caro  sensualiter  videri,  et  tangi,  me¬ 
diantibus  speciebus  panis.  Uno  modo  mc- 


(1)  Lue.  VII f,  43  ct  46. 

(liantibus  speciebus,  aut  signis  quibusdam ; 
quomodo  qui  imaginem  Christi  depictam, 
vel  sculptam  videt,  et  tangit ,  dicere  potest 
sc  sensualiter  vidisse,  et  tetigisse  Christum, 
mediante  illo  signo  :  et  hoc  nodo  tantum 
Christum  videri  et  tangi  in  Eucharistia, 
negat  confessio  illa  Romani  Concilii.  Altero 
modo  mediantibus  illis  speciebus,  ut  reipsa 
tegentibus  praesentem  Christi  carnem;  et 
hoc  vult  illa  confessio,  et  ad  hoc  faciunt 
exempla  allata  de  tactu  Christi  mediante 
veste  ;  et  de  tactu  Angelorum  mediante  cor¬ 
pore  assumpto  :  atque  hunc  modum  loquendi 
liabct  etiam  Chrysostomus  hom.  83.  in 
Matth.  ubi  sic  ait:  «  0  quomodo  dicunt, 
Vellem  speciem  ejus,  et  formam  videre.  »  Et 
subdit :  «  Ipsum  igitur  vides,  ipsum  tangis 
etc.  »  Ubi  opponit  praesentiam  Christi  in  Eu¬ 
charistia,  praesentiae  ejus  in  imagine,  et  for¬ 
ma  ad  vivum  expressa ;  quod  certe  non  fa¬ 
ceret,  si  in  Eucharistia  non  haberemus 
Christum  nisi  in  signo. 

Quintum  argumentum  habetur  objectione 
03,  64,  12 1,  122,  123,  129.  Sensus  falli  non 
possunt  circa  sensibilem  substantiam  :  at  illi 
judicant  in  Eucharistia  esse  panem.  Item 
Patres  probant,  Christum  Inisse  verum  ho¬ 
minem,  contra  Marcioncm,  Manichaeurn,  et 
similes  haereticos,  quia  manducabat,  bibe¬ 
bat,  dormiebat,  fatigabatur ergo  eodem 
modo  probare  possumus  in  Eucharistia  esse 
verum  panem  ,  quia  ibi  est  color,  sapor,  odor, 
figura  veri  panis.  Vel  si  hic  sensus  falluntur, 
et  licet  nobis  dicere  :  Non  est  panis,  licet  vi¬ 
deatur  omnibus  sensibus,  cur  non  licebit 
Marcionistis  dicere,  Christus  non  fuit  homo, 
licet  omnibus  sensibus  videretur  esse  homo  ? 
Ergo  ista  transubstantiatio  praejudicat  fidei, 
et  favet  haereticis  etc.  Haec  est  summa  illa¬ 
rum  objectionum.  Similia  habet  etiam  Joan- 
nes  AViclefus  apud  Thomam  Waldensem 
tom.  ii.  cap.  45.  et  46.  ubi  argumeqtatur,  in 
Eucharistia  esse  verum  panem,  quia  ita  judi¬ 
cant  mures. 

Potest  addi  argumentum  paulo  gravius  ex 
Scoto,  qui  et  proponit,  et  solvit.  Est  autem 
hujusmodi :  «  In  Sacramento  veritatis  nihil 
decet  esse  falsum.  At  si  substantia  panis  desit, 
erit  falsitas  in  accidentibus  :  accidentia  enim 
externa,  sunt  naturalia  signa  internae  sub¬ 
stantiae,  unde  etiam  per  ea  a  posteriori  inda¬ 
gatur  a  philosophis  substantia.  » 

Respondeo  ad  primum  :  Illa  sententia  phi¬ 
losophorum,  sensum  non  falli  circa  suum  ob¬ 
jectum;  verh  est,  sed  eget  multis  limitationi¬ 

bus,  quae  notandae  sunt,  ut  videamus  quam 
debile  fundamentum  habeant  adversarii. 
Primo,  vera  est  de  objecto  per  se,  id  est,  de 
accidentibus,  non  de  substantia,  quai  est  ob¬ 
jectum  sensuum  per  accidens.  Videmus  enim 
circa  substantias  etiam  sensibiles,  homines 
falli  frequentissime,  cum  ex  sola  apprehen¬ 
sione  sensuum  judicant,  ut  patet  in  glacie, 
qme  videtur  crystallum,  in  aurichalco,  quod 
non  discernitur  ab  auro,  et  sic  de  aliis  :  et 
hoc  sufficeret  ad  argumentum  solvendum. 
Fatemur  enim  sensus  non  falli  in  accidentibus 
panis,  qiue  sunt  objecta  per  sc,  sed  in  sub- 
staqtia  tantum,  qute  est  objectum  per  acci- - 
dens.  Allatum  est  ad  nos  Romam  anno  1585. 
a  quibusdam  ex  Syria,  fragmen  ligni  conver¬ 
sum  in  lapidem,  manentibus  accidentibus 
quibusdam  ligni,  ut  figura,  colore,  asperitate 
etc.  quod  quidem  ita  verum  lignum  videba¬ 
tur  judicio  oculorum,  ut  sane  qui  rem  non 
nosset,  juraturus  fuisset  illud  esse  lignum, 
cum  tamen  non  lignum,  sed  verissimus  lapis 
esset. 

Secundo,  vera  est  ea  sententia  de  objecto 
proprio,  non  de  objecto  communi.  Unde  vi¬ 
demus  homines  passim  decipi  in  judicanda 
magnitudine  stellarum,  in  figura  baculi  in 
aqua  existentis,  in  motu  et  quiete  cum  navi¬ 
gamus  :  putamus  enim  littora  recedere,  et 
navim  quiescere. 

Tertio  ,  vera  est  de  objecto  proprio  si 
sint  organum,  et  medium  bene  disposita : 
nam  alioqui  etiam  circa  proprium  objectum 
falli  possumus  ;  saipe  enim  per  viridia  per- 
spicilla  colorem  album  putamus  esse  viridem ; 
et  gustus  infectus  dulcia  judicat  esse  amara. 

Quarto ,  vera  est  de  objecto  proprio  in 
generali ;  nam  in  particulari  videtur  posse 
contingere  error,  etiam  organo,  et  medio 
recte  dispositis.  Vera  est  (inquam)  de  objecto 
in  genere ,  quia  sensus  videndi  non  errat 
unquam  in  eo,  quod  apprehendit  colorem, 
vel  lumen  :  nullo  enim  modo  fieri  potest,  ut 
apprehendat  saporem,  et  odorem,  aut  aliquid 
aliud,  excepto  colore,  et  lumine.  Quomodo 
etiam  intellectus  non  errat  in  eo,  quod  ap¬ 
prehendit  ens  in  genere:  at  in •  particulari 
videtur  posse  contingere  error ,  nimirum,  ut 
apprehendat  unum  pro  alio.  Nam  in  iride 
judicant  oculi  verissimos  esse  colores,  qui 
tamen  non  sunt,  nisi  lumen  reflexum.  Cum 
igitur  haec  ita  sint,  merito  Patres  reprehen¬ 
dunt  eos,  qui  ex  apprehensione  sensuum  de 
hoc  Sacramento,  et  aliis  rebus  fidei  judicare 
volunt.  Vide  Gyrillum  catechesi  quarta  my 

stagogica,  Gljrysosfcomnmho.mil.  83.  inMatth. 
ct  Augustinum  serm.  33.  dc  verbis  Domini. 

Ad  secundum  respondeo  contra  Marcio- 
ncm,  Manichamm,  et  similes,  probari  a  Pa¬ 
tribus,.  Christi  corpus  verum ,  ct  solidum 
non  autem  phantasticum  fuisse  experimento 
sensuum  :  idquc  rectissime  propter  duas 
causas,  quarum  utra  que  deest  argumento 
adversariorum  circa  panem  Eucharistia). 
Prima  causa  est,  quia  disputabatur  cum  illis 
haereticis  dc  objecto  proprio  sensuum,  id  est, 
de  soliditate  corporis;  phantasma  enim  tangi 
nequit.  Unde  etiam  Dominus  Luc.  iv.  pro¬ 
bavit  se  non  esse  spiritum  scu  phantasma, 
sed  corpus  solidum  ex  tactu  :  Palpate ,  et  vi¬ 
dete,  quia  spiritus  carnem ,  et  ossa  non  habet , 
sicut  me  videtis  habere  (1).  Non  autem  cum 
Lutheranis  disputamus  dc  substantia  panis, 
qua)  non  est  objectum  sensuum ,  nec  pro¬ 
prium,  nec  commune,  nisi  per  accidens,  ct 
in  quo  smpe  erratur. 

Secunda  causa  est,  quia  Scriptura  nus¬ 
quam  dicit  Christum  non  habere  verum 
corpus,  imo  contrarium  affirmat,  et  similiter 
Ecclesia  in  Conciliis  idem  semper  docuit. 
Posito  autem  hoc  fundamento  fidei  ex  verbo 
Dei  per  Ecclesiam  explicato,  recte  adhi¬ 
bentur  omnia  argumenta  alia,  qua)  idem 
confirmare  possunt;  licet  alioqui  non  possint 
certitudinem  fidei  Catholica)  efficere.  At  in 
causa  Lutheranorum,  verbum  Dei  per  Eccle¬ 
siam  Catholicam  in  multis  Conciliis  decla¬ 
ratum  affirmat,  in  Eucharistia  non  esse  pa¬ 
nem:  proinde  argumenta  ex  experimento 
sensuum,  qiue  (ut ostendi)  in  se  fallacia  sunf, 
in  hac  re  fallacissima  judicanda  sunt. 

Ad  argumentum  Scoti,  dico  nihil  esse  falsi 
in  signo  sensibili  Eucharistia) ;  quia  acciden¬ 
tia  illa  significant  naturaliter  sub  illa  spe¬ 
cie  latere  substantiam  panis,  et  ideo,  nisi 
praeter  cursum  ,  ordinemque  natura)  Deus 
aliquid  faciat,  per  illa  accidentia  venitur  in 
cognitionem  substantia).  In  Eucharistia  au¬ 
tem  non  naturaliter,  sed  supra  ordinem  na¬ 
tura)  fit,  ut  sub  illis  accidentibus  desit  sub¬ 
stantia  panis.  Itaque  in  ipsis  signis  nulla  est 
falsitas,  cum  id  solum  significent,  naturaliter 
sub  illa  specie  latere  substantiam  panis.  Quod 
si  imaginatio  hominum  fallitur  in  hac  re ,  id 
nascitur  ex  ipsorum  vitio:  nam  vel  sunt  fide¬ 
les,  vel  infideles.  Si  fideles  non  falluntur, 
quia  sciunt  testimonio  Dei,  ct  Ecclesia)  ibi 
esse  accidentia  sine  substantia.  Si  infideles 


falluntur,  vel  quia  credere  nolunt  Deo,  bt 
Ecclesia) ,  vel  si  forte  non  audierunt  quid¬ 
quam  de  hoc  mysterio,  falluntur  simpliciter 
ex  ignorantia  mysterii ,  non  ex  falsitatc, 
qua)  sit  in  re.  Et  hoc  nullum  est  absurdum  : 
nam  hoc  modo  fallebantur  etiam  sancti  viri, 
Abraham,  Loth ,  Tobias,  Manuc ,  Gedeon, 
et  alii,  qui  Angelos  in  specie  humana  sibi 
apparentes,  veros  homines  esse  credebant, 
et  ut  homines  tractabant  :  et  duo  discipuli 
fallebantur,  qui  Dominum  peregrinum  ali¬ 
quem  esse  existimabant  :  et  Magdalena  , 
qua)  eumdern  hortulanum  esse  putabat. 

Argumentum  sextum  est  apud  eumdern 
objectione  GG,  67,  68,  69,  70,  71,  72,73; 
«  Panis  Eucharistia)  mutationes  varias  re¬ 
cipit  ,  qua)  nullo  modo  fieri  possunt  sine 
substantia  panis,  qua)  sit  subjectum  illarum 
mutationum;  ergo  substantia  panis,  et  non 
sola  accidentia  in  Eucharistia  reperiuntur. 
Antecedens  probatur ,  quia  panis  Eucha¬ 
ristia)  potest  alterari,  ut  calefieri,  imo  etiam 
veneno  infici :  constat  enim  Victorem  III. 
Papam,  et  llonvicum  VII.  imperatorem  ve¬ 
neno  periisse,  quod  in  Eucharistia  positum 
fuerat.  Item  panis  Eucharistia)  aliquando 
corrumpitur,  ct  inde  aliud  generatur  :  nam 
ex  eo  homines  nutriri  constat,  et  vermes 
inde  procreari,  et  illum  etiam  posse  combu¬ 
ri,  et  v  inum  Eucharistia)  verti  aliquando  in 
acetum,  » 

Respondeo :  Tractantur  luec  omnia  accu¬ 
rate  a  scholasticis  :  sed  quod  attinet  ad  ar¬ 
gumenta  adversariorum,  facile  solvi  possunt. 
Nam  vel  mutatio  in  pane  Eucharistia)  est 
solii  alterat  io,  vel  est  corruptio.  Si  sola  alte- 
ratio,  ut  calefactio,  condensatio,  ctc.  t  um  non 
requiritur  materia,  seu  substantia;  nam  ac¬ 
cidentia  omnia  pro  subjecto  habent  quanti¬ 
tatem,  qua)  in  Sacramento  manet.  Unde 
hostia  consecrata  dicitur  alba,  sapida,  ro¬ 
tunda,  parva,  ctc.;  luee  enim  omnia  deno¬ 
minant  quantitatem,  alioqui  non  posset  fieri 
ista  denominatio  :  non  enim  accidentia  de 
seipsis  dicuntur  in  concreto  ,  sed  solum  de 
subjecto,  excepta  quantitate,  qua)  et  dicitur 
quantitas,  et  quanta.  Et  sicut  fieri  potest , 
ut  maneant  qualitates  in  quantitate  separata 
a  materia,  sic  etiam  potest  fieri,  ut  introdu¬ 
cantur  nova)  qualitates  in  eamdem  quanti¬ 
tatem  a  materia  separatam.  Si  vero  sit  cor¬ 
ruptio  specierum,  ut  in  nutrifcione  humana, 
combustione  etc.  tum  requiritur  quidem  ma- 


(1)  Luc.  XXIV.  39. 

tcria,  sed  ea  substituitur  a  Deo  in  illo  ipso 
instanti,  quo  desinunt  esse  illa;  species,  et 
in  quo  aliud  generatur;  et  lioc  sine  mira¬ 
culo.  Sicut  enim  cum  disposita  est  materia 
corporis  humani  sufficienter,  Deus  animam 
creat,  et  infundit,  et  hoc  non  dicitur  mira¬ 
culum,  quia  hoc  exigit  ordo  rerum  a  Deo 
institutus  :  ita  etiam  quando  per  altcra- 
tionem  specierum  panis  eo  venitur,  ut  adsint 
dispositiones  requisita;  ad  aliquam  formam 
introducendam,  exigente  ordine  rerum,  Deus 
materiam  substituit,  et  in  illo  ipso  instanti 
ab  agente  naturali,  mediantibus  dispositio¬ 
nibus  praemissis,  introducitur  forma  substan¬ 
tialis.  Atque  haec  est  simplicissima ,  et  tutis¬ 
sima  explicatio  hujus  rei  :  sic  enim  omnia 
cohaerent.  Nam  nec  dicimus,  fieri  genera¬ 
tionem,  et  corruptionem  sine  materia,  nec 
multiplicamus  miracula ,  nec  dicimus  ab 
agente  naturali  fieri  materiam,  aut  certe  ni¬ 
hil  ab  eo  fieri,  sed  totum  a  solo  Deo :  et  simul 
ostendimus  nihil  materiae  mundo  deperire 
ex  tot  panum  consecratione. 

Sed  objicit  Petrus  Martyr  objectione  67. 
argumentum  suo  judicio  insolubile,  re  autem 
vera  prorsus  ineptum,  et  indignum  vel  me¬ 
diocri  philosopho  :  «  Nam  si. disponuntur, 
inquit  ipse,  illa;  species  ad  materiam  reci¬ 
piendam,  vel  id  fit,  manente  Christi  corpore 
in  Eucharistia,  vel  post  ejus  abscessum. 
Manente  Christi  corpore  id  fieri  nequit,  quia 
nunquam  simul  esse  debent  materia  panis, 
et  corpus  Christi ;  essent  autem  simul  si  dis¬ 
positio,  fieret  manente  Christi  corpore :  nam 
simul  est  ultima  dispositio,  et  introductio 
ejus,  ad  quod  fiebat  dispositio.  Abscedente 
autem  corpore  Christi,  species  pereunt,  nec 
usquam  sunt,  ut  omnes  Theologi  docent,  qui 
volunt  corpus  Christi  manere,  donec  species 
manent.  At  quod  perit,  non  potest  disponi ; 
igitur  fictitia  est  illa  dispositio.  » 

Respondeo  :  Dispositiones  non  fiunt  ad 
materiam  recipiendam,  ut  imperite  Martyr 
dicit,  sed  ad  formam  :  sed  quia  forma  intro¬ 
duci  non  posset,  nisi  adesset  materia,  ideo 
(ut  dixi)  materiam  Deus  substituit.  Porro  dis¬ 
positiones  ilice  inchoantur,  manente  Christi 
corpore  :  ultima  autem  dispositio,  cum  qua 
simul,  et  materia  substituitur  a  Deo,  et  forma 
ab  agente  naturali  introducitur,  fit  in  illo 
instanti,  quod  est  primum  non  esse  corporis 
Domini  in  Eucharistia,  et  primum  e%c  rei 
genita». 

Sed,  inquit  Martyr  :  «Tunc  species  non 
sunt.  ))  Respondeo  :  non  sunt  in  sua  natura, 


sed  sunt  tamen  in  natura  aliarum  qualitatum 
introductarum  :  neque  est  hoc  novum,  aut 
singulare,  sed  commune,  et  ordinarium  in 
omni  generatione,  et  corruptione. 

Ad  illud  autem  dc  veneno  in  Eucharistia 
propinato,  respondeo,  quidquid  sit  de  ve¬ 
litate  historiarum  (neque  enim  desunt,  qui 
eas  historias  falsas  esse  contendant)  vel  ve¬ 
nenum  consistebat  in  sola  qualitate  aspersa 
vino  Eucharistia;,  vel  in  substantia  aliqua 
admixta  illi  vino  ante,  vel  post  consecratio¬ 
nem.  Si  in  sola  qualitate,  tum  nullum  se¬ 
quitur  absurdum,  si  dicamus  in  ipsa  specie 
consecrata  posse  manere,  vel  introduci  istam 
qualitatem,  ut  possunt  alice,  quee  se  compa¬ 
tiuntur  cum  accidentibus  panis,  et  vini.  Si 
vero  sit  aliqua  substantia  venenata,  ut  ali-  * 
quis  liquor,  in  illo  corpus  Domini  non  erit, 
licet  in  eodem  calice  sit  ille  liquor  cum  vino 
consecrato;  nihil  enim  verti  potest  in  corpus, 
et  sanguinem  Domini,  nisi  quod  ipse  Do¬ 
minus  instituit,  id  est,  panis  et  vinum. 

Argumentum  septimum  est  in  objectione 
106  :  «  De  accidentium  ratione,  et  essentia 
est,  ut  inhaereant  in  subjecto..  Sed  in  pane 
Eucharistia;  accidentia  panis  inveniuntur  ; 
ergo  et  subjectum  eorum,  quod  est  substan¬ 
tia.  »  Probat  majorem  propositionem.  Primo, 
quia  accidentis  esse  est  inesse,  ut  colligitur 
ex  lib.  v.  Metaph.  tex.  33.  Unde  accidens 
non  tam  dicitur  ens,  quam  entis,  id  est,  ali¬ 
quid  entis,  sive  aliquid  in  ente  existens. 

Secundo,  Aristoteles  Platonem  reprehen¬ 
dit,  quod  posuit  ideas  a  materia  separatas. 
Quod  si  forma;  substantiales,  quales  idere 
sunt,  a  materia  separari  nequeunt,  quanto 
minus  poterunt  separari  forma;  acciden¬ 
tales  ? 

Tertio,  sicut  accidenti  convenit  inhaerere 
in  alio,  ita  substantia;  non  inhaerere.  Sed 
nullo  modo  fieri  potest,  ut  substantia  inlne- 
reat  in  alio  :  ergo  neque  ut  accidentia  non 
inhaereant. 

Quarto,  ista  accidentia  vel  sunt  in  se,  vel 
in  alio.  Si  in  se  ;  ergo  subsistunt  per  se,  et 
proinde  substantia;  sunt,  non  accidentia.  Si 
in  alio;  ergo  minerent;  ergo  non  manent 
sine  subjecto. 

Quinto,  Augustinus  in  epist.  57.  ad  Dar¬ 
danum  :  «  Tolle,  inquit,  ipsa  corpora  qua¬ 
litatibus  corporum,  non  erit  ubi  sint ;  et  ideo 
necesse  est,  ut  non  sint.  »  Alium  locum  huic 
similem  afferebat  Joannes  Wiclefus  ex  lib.  n. 
Soliloquiorum  cap.  12.  ubi  sic  loquitur  Au¬ 
gustinus  :  «  Cui  fieri  posse  videatur,  ut  id, 

quod  in  subjecto  est,  maneat,  ipso  inter- 
eunte  subjecto  ?  » 

Respondeo,  falsum  esse  ad  accidentis  es¬ 
sentiam  pertinere  inhaerentium  in  subjecto  : 
id  enim  negant  non  solum  veteres  Patres,  et 
omnes  Theologi,  ac  philosophi  Christiani, 
sed  etiam  multi  ex  Ethnicis.  Ex  Patribus 
Rasilius,  non  solum  credidit,  accidens  sine 
subjecto  esse  posse,  sed  etiam  reipsa  fuisse 
initio  creationis  rerum.  Nam  homil.  2.  de 
opere  sex  dierum,  et  clarius  homil.  6.  docet 
lucem  solis  creatam  fuisse  primo  die,  et 
mansisse  absque  sede  ,  et  vehiculo  tribus 
diebus,  et  tandem  dio  quarta  creatum  fuisse 
corpus  solare,  et  in  eo,  ut  in  subjecto  posi¬ 
tam  fuisse  lucem  illam,  quae  fuerat  prima  die 
creata.  Et  ne  quis  dicat,  per  lucem  non  in- 
tclligi  a  Rasilio  veram,  et  solam  qualitatem, 
sed  substantiam  aliquam  lucidam :  ipse  se 
clarissime  explicat.  Dicit  enim  aliud  esse  al- 
bedinem,  aliud  esse  corpus,  quod  per  eam 
fit  album  ;  et  eodem  modo  aliud  esse  lucem, 
aliud  corpus  lucidum  :  et  quamvis  nos  sepa¬ 
rare  non  possimus  unum  ab  alio,  nisi  sola 
cogitatione,  tamen  posse  a  Deo  reipsa  sepa¬ 
rari,  quae  nos  mente,  et  cogitatione  separa¬ 
mus.  Nec  potest  etiam  dici  Rasilium  forte 
confundere  lucem  cum  lumine,  et  solum  velle 
dicere  primis  illis  tribus  diebus  fuisse  lumen 
in  mundo  sine  sole,  ita  tamen,  ut  non  de¬ 
fuerit  subjectum  (lumen  enim  in  aere,  et 
aqua,  ut  in  subjecto  erat)  sed  defuerit  causa 
secunda  efficiens,  id  est,  corpus  lucidum,  a 
quo  illuminatio  illa  fieret.  IIoc,  inquam,  dici 
non  potest.  Nam  homil.  3.  distinguit  Rasilius 
lucem  primigeniam,  quam  postea  in  corpore 
solari  collocatam  dicit,  a  lumine  quod  per 
aquam,  et  aerem  diffundebatur :  ait  enim 
lucem  illam  per  emissionem  radiorum,  et 
rursus  per  eorumdem  contractionem  effecisse 
diem,  et  noctem;  dum  enim  lux  illa  emitteret 
radios ;  omnia  corpora  diaphana  illustra¬ 
bantur,  dum  radios  contraheret,  eadem  cor¬ 
pora  obscurabantur.  Similia  habet  Joannes 
Damascenus  Rasilium  secutus  lib.  it.  de  fide 
Orthodoxa  cap.  7. 

Porro  Thomas  Waldensis  tomo  n.  cap. 
7G.  profert  multa  testimonia  veterum  philo¬ 
sophorum,  qui  docebant  posse  accidentia 
existere  sine  subjecto.  Aristoteles  autem 
id  quidem  non  concedit,  quia  non  potest 
naturaliter  fieri  :  tamen  aperte  docet  non 
esse  inhserentiam  de  essentia  accidentis  : 
quod  nobis  hoc  loco  sufficit  ad  refutandam 
Petri  Martyris  vanitatem.  Nam  Aristoteles 


lib.  ni.  de  anima  tex.  9.  dicit  :  «  Aliud 
est  magnitudo,  aliud  magnitudinis  esse.  » 
Quod  si  ipsum  esse,  id  est,  existentia  acci¬ 
dentis,  distinguitur  ab  ejus  essentia,  certe 
multo  magis  inhamentia  distinguetur,  quse 
est  modus  quidam  existentia;.  Rursus  lib.  4. 
Phys.  tex.'58.  quaerit  Aristoteles,  an  spatium 
censendum  esset  vacuum ,  ubi  solus  esset 
color,  aut  sonus  :•  qua)  sane  queestio  inanis 
esset  omnino,  si  inhaerentia  esset  de  essentia: 
qui  enim  diceret  colorem ,  necessario  inclu¬ 
deret  etiam  subjectum,  et  proinde  corpus. 

Ad  primam  igitur  probationem  dico  illam 
sententiam,  Accideritis  esse  est  inesse  ;  et, 
Accidens  non  ens,  sed  entis  :  nihil  significare 
aliud,  nisi  accidentis  naturam  esse  imper¬ 
fectam  ,  et  habere  ordinem  quemdam  ad 
substantiam,  ob  cujus  gratiam  existit. 

Sciendum  enim  est,  accidentia  habere  pro¬ 
priam  essentiam,  ut  patet  :  nam  accidentia 
habent  sua  genera  ,  et  species  distinctas 
plane  a  substantia)  generibus,  et  speciebus ; 
sunt  enim  diversa  praedicamenta.  Rursum 
negari  non  potest,  quin  habeant  accidentia 
propriam  existentiam  distinctam  ab  existen¬ 
tia  subjecti,  seu  substantia),  ut  patet,  quia 
terminant  actiones  reales;  nam  alteratio  pro¬ 
prie  qualitatem  producit,  et  augmentatio 
quantitatem  :  tamen  habent  accidentia  tri¬ 
plicem  ordinem  ad  substantiam.  Primus  est 
essentialis  quia,  ut  dixi,  sunt  entia  essentia¬ 
liter  [imperfecta,  et  ideo  essentialiter  re¬ 
spiciunt  substantiam.  Hic  autem  ordo  non 
est  relatio  proprie  dicta,  sed  est  ipsa  natura 
imperfecta ,  et  ratione  hujus  dicitur  esse 
non  tam  ens,  quam  entis  ,  et  ejus  esse 
dicitur  ine^sc,  quia  ordinatur  ad  inhaeren¬ 
dum  in  subjecto.  Secundus  ordo  est  qute- 
dam  potentia ,  seu  aptitudo  ad  inhseren- 
dum  :  et  hic  ordo  non  est  de  essentia,  sed 
est  proprietas  quEedam  accidentis,  quse  oritur 
ex  natura  illa  imperfecta,  ut  diximus.  Ter¬ 
tius  ordo  est  actualis  inhaerentia,  qui  est 
quasi  actus  quidam,  et  officium  accidentis, 
et  proinde  quid  posterius  ipso  accidente. 
Non  enim  accidens,  verbi  gratia,  candor 
talis  est,  quia  facit  parietem  candidum,  sed 
contra,  ideo  facit  parietem  candidum,  quia 
ipse  in  se  est  candor.  Nulla  igitur  repu¬ 
gnantia  admittitur,  si  divina  potentia  se¬ 
pararetur  accidens  ab  eo,  quod  nec  est  de 
essentia  ejus,  et  a  quo  ipsum  non  pendet, 
cum  sit  prius. 

Ad  secundam  probationem  dico ,  merito 
reprehendi  ab  Aristotele  eos,  qui  ponebant 

formas  substantiales  separatas  :  illi  enim 
existimabant,  hanc  esse  naturam  rerum,  ut 
formae  separatae  sint.  Sed  haec  reprehensio 
ad  nos  non  pertinet,  qui  fatemur  naturaliter 
non  solum  non  existere,  sed  etiam  non  posse 
existere  formas  separatas. 

Ad  tertiam  respondeo,  fallaciam  latere  in 
argumento  ;  nam  cum  dicit  Petrus  Martyr  : 
Sicut  accidenti  convenit  inhaerere,  ita  sub¬ 
stantiae  non  inhaerere  :  comparat  actum  acci¬ 
dentis,  non  cum  actu  substantiae,  ut  debuit, 
si  recte  comparare  voluit;  sed.  cum  nega¬ 
tione  actus  accidentis.  At  si  recte  cornpa- 
rasset  hoc  modo  :  Sicut  accidenti  convenit 
inhaerere,  ita  substantiae  convenit  subsistere  ; 
vel  negative  :  Sicut  accidenti  convenit  non 
subsistere,  ita  substantiae  non  inhaerere,  vi¬ 
disset  argumentum  suum  nihil  valere,  imo 
pro  nobis  esse.  Nam  sicut  substantiae  conve¬ 
nit  naturaliter  subsistere,  et  tamen  superna- 
turaliter  potest  separari  a  sua  subsistentia, 
ut  patet  in  mysterio  Incarnationis,  ubi  na¬ 
tura  humana  est  substantia,  et  tamen  non 
subsistit,  id  est,  non  per  se  existit,  sed  a 
Verbo  sustentatur  :  ita  accidenti  convenit 
naturaliter  inhaerere,  et  tamen  fieri  potest  di¬ 
vinitus,  ut  non  inhaereat.  Sic  etiam,  sicut  sub¬ 
stantia  nullo  modo  potest  subsistere  per  se  : 
nam  in  Sacramento  licet  non  sint  accidentia 
in  subjecto,  tamen  non  per  se  subsistunt 
more  substantiae,  sed  a  Deo  sustentatur  mo¬ 
do  supernaturali.  Ratio  autem  cur  non  pos¬ 
sit  inhajrere,  vel  accidens  per  se  existere,  in 
promptu  est ;  quia  non  potest  effectus  for¬ 
malis  separari  a  causa  sua,  a  qua  intrinsece 
pendet,  licet  e  contrario  possit  causa  sepa¬ 
rari  ab  effectu,  quia  prius  non  pendet  a  po¬ 
steriori.  Porro  inhaerere  est  effectus  formalis 
accidentis,  sicut  subsistere,  substantiae ;  inde 
ergo  non  potest  ullo  modo  illa  res  inhaerere, 
quae  non  est  accidens,  neque  illa  subsistere, 
quae  non  est  substantia. 

Ad  quartam,  quod  erat  ejusmodi :  «  Acci¬ 
dentia  ista,  vel  sunt  in  se,  vel  in  alio.  Si  in 
se,  ergo  subsistunt  :  si  in  alio,  ergo  inhae¬ 
rent.  »  Respondeo,  esse  in  se,  et  non  subsi¬ 
stere  :  quia  sunt  in  se  negative,  non  posi¬ 
tive.  Nam  ideo  dicuntur  esse  in  se,  quia  non 
sunt  in  aliquo  supposito,  et  tamen  revera 
non  subsistunt  per  actum  positivum,  qualis 
manat  ex  naturis  substantialibus  ;  sic  enim 
dico  esse  in  alio,  et  non  inhairere,  quia  sunt 
in  alio,  ut  in  conservante,  non  ut  in  sub¬ 
jecto. 

Ad  quintam  probationem  ex  Augustino, 


respondeo,  eum  loqui  de  eo,  quod  potest 
fieri  naturaliter. 

Argumentum  octavum  habetur  in  obje¬ 
ctione  125.  et  126  :  «  Transubstantiatio ,  vel 
fit  ante  verba  consecrationis,  vel  post,  vel 
simul.  Si  ante ;  ergo  non  fit  virtute  verbo¬ 
rum  illorum  :  si  post ;  ergo  verba  illa  sunt 
falsa :  Hoc  est  corpus  meum  :  si  simul ;  ergo 
transubstantiatio  fit  successive,  non  autem 
in  instanti,  ut  omnes  Theologi  docent.  » 

Respondeo,  fit  simul  :  et  ad  argumentum 
in  contrarium,  dico  fieri  non  toto  tempore 
quo  durat  pronuntiatio,  sed  in  ultimo  instanti 
terminativo  illius  prolationis.  Etsi  enim  non 
detur  ultima  pars  illius  motus,  quo  profe¬ 
runtur  verba,  neque  etiam  temporis  ei  re¬ 
spondentis  :  datur  tamen  ultimum  mutatum 
esse  terminativum  illius  motus,  et  ultimum 
instans  terminativum  illius  temporis. 

Quod  autem  Petrus  Martyr  objicit,  sequi 
ex  hac  solutione  totam  vim  consecrationis 
consistere  in  illo  ultimo  (uni)  quod  videtur 
esse  ridiculum,  leve  est.  Nam  illud  (um)  non 
operatur  virtute  sua  sola,  quippe  quod  per 
se  nihil  significat,  sed  virtute  totius  senten- 
tisc,  quse  tunc  habet  esse  completum,  cum 
finitur  tota  prolatio. 

Sed  posset  aliquis  obj icere  :  Sicut  corpus 
Domini  incipit  esse  in  Sacramento  in  instanti, 
sic  eliam  panis  desinit  esse  in  instanti  :  non 
enim  corrumpitur  paulatim  per  dispositio¬ 
nes  praevias,  sed  per  simplicem  actionem 
divinam  desinit  esso.  At  ea,  quse  desinunt  in 
instanti,  desinunt  per  ultimum  sui  esse,  sicut 
ea  quse  incipiunt  in  instanti,  incipiunt  per 
primum  sui  esse  :  ergo  dandum  est  instans 
affirmativum  tam  desitionis  panis,  quam  suc¬ 
cessionis  corporis  Domini.  Rursus ,  aut  est 
idem  instans  desitionis,  et  successionis ;  aut 
diversum.  Si  idem  ergo  simul  erunt  sub  illis 
speciebus,  panis,  et  corpus  Domini :  si  diver¬ 
sum  ;  ergo  in  tempore  intermedio  (nec  enim 
dantur  duo  instantia  immediata)  erunt  spe¬ 
cies  illae  sine  substantia  panis,  et  sine  cor¬ 
pore  Domini. 

Respondeo  :  Licet  panis  desinat  in  instan¬ 
ti,  tamen  illud  instans  non  potest  assignari, 
vel  notari,  nisi  negative,  ita  ut  sit  primum 
non  esse  panis,  non  autem  ultimum  esse 
panis.  Cujus  ratio  est,  quia  panis  desinit  ad 
desitionem  verborum,  in  quorum  virtute  fit 
illa  conversio  :  verba  autem  non  habent  ul¬ 
timum  esse,  sed  primum  non  esse.  Itaque 
illud  instans  terminativum  prolationis  ver¬ 
borum,  est  primum  non  esse  verborum,  et 

consequenter  substanti®  panis  :  et  simul  est 
primum  esse  corporis  Domini  sub  illis  spe- 
ciebus.  Quod  idem  cernimus  in  naturali  trans¬ 
mutatione.  Nam  substantia  qu®  corrumpi¬ 
tur,  in  instanti  desinit  esse,  non  enim  sunt 
gradus  in  substantia,  sicut  in  qualitatibus ; 
et  tamen,  quia  desinit  ad  desitioncm  dispo¬ 
sitionum,  non  habet  ultimum  esse,  sed  pri¬ 
mum  non  esse  :  dispositiones  enim  per  mo¬ 
tum  successivum  desinunt. 

Argumentum  nonum  habetur  objectione 
108.  et  sequentibus  usque  ad  116  :  «  Posita 
transubstantiatione ,  sequitur  ex  pane  fieri 
corpus  Christi  :  at  hoc  multis  nominibus  est 
absurdum;  igitur  transubstantiatio  admit¬ 
tenda  non  est.  Probatur  assumptio. »  Primo, 
e  Si  ex  pane  fit  corpus  Christi ;  ergo  gene¬ 
ratur  corpus  Christi  :  mutatio  enim  ad  sub¬ 
stantiam  nulla  est,  nisi  generatio.  At  absur¬ 
dum  et  quotidie  Christum  generari.  »  Se¬ 
cundo,  «  in  Eucharistia  est  Christus  Deus  et 
homo  ;  ergo,  si  quod  est  in  Eucharistia,  fit 
a  sacerdote  per  consecrationem ;  ergo  Deus 
et  homo  fit  a  sacerdote.  »  Tertio,  «  corpus 
Christi,  quod  fuit  in  cruce,  et  in  utero  ma¬ 
tris,  non  fuit  factum  ex  pane,  sed  ex  carne 
Virginis.  At  quod  est  in  Eucharistia,  fit  ex 
pane  ;  ergo  corpus  Domini  quod  est  in  Eu¬ 
charistia,  non  est  illud,  quod  fuit  in  cruce, 
et  in  utero  matris.  »  lloc  argumentum  s®- 
pius,  ac  s®pius  repetit,  et  in  varias  formas 
syllogismorum  redigit,  ut  nullus  cavillis  re¬ 
linqui  possit  locus. 

Respondeo  :  Non  est  ullum  absurdum  ex 
pane  fieri  corpus  Christi  :  ita  enim  loquitur 
Ambrosius  lib.  iv.  de  Sacram,  cap.  4.  Gau¬ 
dentius  tract.  ii.  in  Exod.  et  alii  Patres. 

Ad  primam  probationem  miror  imperi¬ 
tiam,  vel  audaciam  Petri  Martyris,  qui  toties 
inculcat,  corpus  Christi  necessario  dicendum 
esse  generari,  si  conversio  ista  terminatur 
ad  substantiam.  Nam  etiamsi  generatio  recte 
distinguatur  a  philosophis  ab  alterationc , 
augmentatione,  et  latione ;  quia  generatio 
terminatur  ad  substantiam,  alteratio  ad  qua¬ 
litatem,  augmentatio  ad  quantitatem,  et  latio 
ad  ubi,  sive  ad  locum  :  tamen  quis  Chri¬ 
stianorum  ignorat  generationem  distingui  a 
creatione,  licet  utraque  sit  ad  substantiam? 
Et  rursus,  conversiones  miraculo  factas  aqu® 
in  vinum,  et  uxoris  Loth  in  statuam  salis, 
terminatas  fuisse  ad  substantiam,  et  tamen 
non  esse  proprie  generationes?  Dico  igitur 
transubstantiationcm  terminari  ad  substan¬ 
tiam,  et  tamen  non  esse  generationem,  sed 


conversionem  supernaturalem,  per  quam  (ut 
supra  ostendi)  corpus  Christi  non  produci¬ 
tur,  sed  succedit  substanti®  panis. 

Ad  secundum  nego,  Christi  corpus,  vel 
ipsum  Christum  Deum,  et  hominem  abso¬ 
lute  a  sacerdotibus  fieri.  Aliud  enim  est 
Christi  corpus  ex  pane  conficere,  quod  sa¬ 
cerdotes  faciunt,  aliud  absolute  Christi  cor¬ 
pus  efficere  :  ex  pane  enim  Christi  corpus 
efficere ,  non  est  ipsum  p  roducere ,  sed  in 
ipsum  pr®existens  panis  substantiam  com¬ 
mutare.  Quanquam  si  de  modo  loquendi 
agatur,  non  dubitavit  Hieronymus  in  epist. 
ad  Heliodorum,  et  in  altera  ad  Evagrium 
dicere  sacerdotes  Christi  corpus  sacro  ore 
conficere. 

Ad  tertiam  dico,  corpus  Christi  ex  pane 
fieri,  non  tanquam  ex  materia,  quomodo 
factum  est  ex  carne  sanet®  Virginis,  et  quo¬ 
modo  ex  ligno  fit  sedes,  ex  auro  et  argento 
vasa  pretiosa ;  sed  tanquam  ex  termino  a 
quo,  quomodo  ex  nihilo  factum  est  coelum, 
ex  die  fit  nox,  et  etiam  ex  aqua  factum  est 
vinum.  Neque  enim  aqua  mansit,  ut  materia 
vini,  licet  manserit  materia  prima,  qu®  aqua 
dici  non  potest.  Porro  ista  varia  effectio,  non 
mutat  rei  naturam.  Nam  si  quis  a  Deo  ex 
nihilo  produceretur,  non  esset  divers®  natu- 
r®  ab  illis  hominibus,  qui  ex  materia  pr®- 
existente  fiunt,  neque  vinum  factum  ex  aqua 
in  Cana  Galil®®  fuit  divers®  natur®  a  vino, 
quod  fit  ex  uvis.  Quamvis  autem  nunquam 
mutetur  species,  tamen  novum  individuu  m 
producitur  distinctum  ab  omnibus  aliis, 
quando  conversio  est  productiva  :  in  pr®- 
senti  autem  negotio  conversio  non  est  pro¬ 
ductiva,  ut  supra  ostendimus.  Panis  enim 
convertitur  in  ipsum  corpus  Christi  pr®exi- 
stens;  et  ideo  corpus  ex  carne  Virginis  fa¬ 
ctum,  et  ex  pane  factum,  non  sunt  diversa, 
sed  unum  et  idem  omnino. 

Ad  argumentum  autem  Petri  Martyris 
comprehensum  syllogismo  expositorio ,  in 
quo  ille  tantopere  confidit,  respondeo  in 
forma.  Argumentum  hoc  est  :  «  Hoc  corpus 
(demonstrando  corpus  crucifixum)  non  est 
factum  ex  pane.  Hoc  corpus  (demonstrando 
corpus  Domini  in  Eucharistia)  est  factum  ex 
pane;  ergo  hoc  non  est  illud.  »  Respondeo  : 
Si  per  factum  ex  pane  intelligatur  produ¬ 
ctum;  concessa  propositione,  negatur  as¬ 
sumptio  :  non  enim  corpus  Domini  in  Eucha¬ 
ristia  producitur,  sed  solum  succedit  pani. 
Si  vero  per  facium  ex  pane,  intelligatur  suc¬ 
cessisse  pani  in  ipsum  converso,  et  mutato; 

tunc  assumptione  concessa,  negatur  propo-  fuit  a  Christo  ipso  dicente  :  IIoc  est  corpus 
sitio.  Nam  vere  corpus  illud  quod  fuit  cruci-  meum ,  quod,  pro  vobis  tradetur .  Atque  bacte- 
fixum,  factum  fuit  ex  pane  :  Illud  enim  est,  nus  de  transubstantiatione. 
in  quod  panis  per  consecrationem  conversus 

QUI  EST  de  sacramento  eucharistiae. 


CAPUT  PRIMUM. 

Quid  sit  propria  Sacramentum  Eucharistiae, 
et  num  extra  usum  sit  vere  corpus  Domini 
sub  specie  consecrati  panis. 

Hactenas  de  veritate  corporis  Domini  in 
Eucharistia  disseruimus,  quod  erat  funda¬ 
mentum  controversiarum  omnium  do  Sacra¬ 
mento  Eucharistiae.  Nunc  dc  Sacramento 
ipso  disseremus,  atque  eas  controversias  ex¬ 
plicabimus,  quffl  de  ipsa  natura  Sacramenti, 
deque  ejus  causis,  et  partibus,  id  est,  de  ma¬ 
teria,  forma,  fine,  et  efficiente,  et  denique 
de  usu  ejus  existunt. 

Prima  igitur  quaestio  est,  quid  sit  proprie 
Sacramentum  Eucharistiae,  consecratione 
panis,  et  vini,  an  res  ipsa  consecrata,  an  po¬ 
tius  sumptio,  et  manducatio,  ex  qua  quae¬ 
stione  pendet  alia  quaestio  ;  Num  corpus  Do¬ 
mini  sit  in  Eucharistia  solum,  dum  sumitur, 
an  vero  permaneat  in  ea,  dum  servantur 
species  illae  consecratae.  Nam  cum  Domini 
corpus  non  sit  in  specie  panis,  nisi  quatenus 
illae  ad  Sacramentum  sit,  non  erit  corpus 
Domini  in  illis  speciebus,  quando  servantur 
in  pyxide,  vel  quando  deferuntur  ad  aegro¬ 
tos  etc.  ex  qua  quaestione  rursus  pendent  ali¬ 
quo  modo  aliae  controversiae  dc  adoratione 
Eucharistiae,  et  dc  sacrificio,  ut  notum  est. 
Hoc  autem  ordine  praesentem  controversiam 
explicabo.  Primo,  referam  adversariorum 


sententiam.  Secundo,  eam  refutabo,  et  res¬ 
pondebo  ad  eorum  objectiones.  Tertio,  ex¬ 
plicabo  sententiam  Catholicorum. 

Quod  ad  primum  attinet,  Lutherani,  ct. 
Calvinistae,  aliique  hujus  temporis  haeretici 
in  ea  sunt  opinione,  ut  existiment,  Sacra¬ 
mentum  Eucharistiae  non  esse  rem  perma¬ 
nentem,  sed  actionem  transeuntem  :  cum  c 
contrario  Catholici  omnes  sentiant,  Sacra¬ 
mentum  Eucharistiae  proprie  rem  perma¬ 
nentem  esse,  nimirum  hostiam  consecratam. 
Auctor  primus  sententiae  adversariorum 
Martinus  Bucerus  fuit :  nam  (ut  scribit  Joan- 
nes  Cochlaeus  lib.  m.  Miscellaneorum  tract. 
8.)  anno  Domini  1536.  23  die  Maii,  persuasit 
Luthero  Bucerus,  corpus  Domini  non  esso 
in  Eucharistia,  nisi  dum  sumitur,  ct  proinde 
ipsam  sumptionem  proprie  Sacramentum 
esse.  Excogitavit  hanc  sententiam  Bucerus, 
ut  per  eam  conciliaret  inter  se  Lutheranos 
ct  Zwinglianos  :  videbatur  enim  tempera¬ 
mentum  quoddam,  et  quasi  medium  quid 
inter  extremas  illorum  sententias.  Sed  quam- 
visconcordianon  successerit, tamen  hanc  sen¬ 
tentiam  libenter  arripuerunt,  tum  Luthera¬ 
ni,  tum  Zwingliani,  quod  viderent  per  eam 
destrui  adorationem  Eucharistiae,  ct  alia 
nonnulla  quae  in  usu  erant  apud  Catholicos. 
Itaque  Philippus  Melanchthon  ex  Lutheranis 
eam  tuetur  in  locis  communibus,  loco  do 
ccena  Domini.  Joannes  Brentius  in  Confes- 
sion.  Wirtembergens.  cap.  dc  Eucharistia. 
Matthias  Illyricus  in  Apologia  pro  Confess. 
Antuerpicnsi  cap.  de  Coena  Domini,  et  Mar- 
tinus  Kemnitius ,  qui  verbosissime  dc  hac 


CAPUT  1. 


203 


re  tractat,  in  2.  part.  Examinis  Tridentini 
Concilii  sess.  xm.  cap.  3.  et  6.  Ex  Zwinglia- 
nis,  Joannes  Calvinus  lib.  4.  Institut.  cap. 
18.  §.  37  et  39.  et  Petrus  Martyr  in  lib. 
contra  Gardinerum ,  objecto  88.  et  132.  et 
alibi. 

Sed  observandum  est,  non  eodem  modo 
usum  istum  Sacramenti  explicari.  Nam  Cal¬ 
vinus,  et  Martyr,  et  Illyricus  contendunt 
tunc  solum  panem  et  vinum  esse  Sacramen¬ 
tum,  dum  comeditur,  et  bibitur,  sicut  aqua 
Baptismi  tunc  solum  est  Sacramentum,  cum 
abluit :  unde  negant  manere  Sacramentum, 
si  deferatur  ad  aegrotos.  At  Kemnitius,  ut 
eludat  testimonia  Patrum,  docet  in  tota  ac¬ 
tione  crenae  Domini  Sacramentum,  et  corpus 
Domini  manere,  id  est,  dum  panis  benedici¬ 
tur,  frangitur,  distribuitur,  et  etiam  dum  ex 
ipsa  Crena  immediate  defertur  ad  aegrotos, 
vel  ad  absentes,  ut  illum  comedant,  non  ut 
servent.  Quidam  etiam  eo  usque  progressi 
sunt,  ut  dicerent  toto  triduo  posse  servari 
Eucharistiam  propter  aegrotos,  et  toto  illo 
spatio  temporis  esse  Sacramentum,  et  in  ea 
reipsa  manere  corpus  Domini,  ut  ex  Linda- 
no  refert  Claudius  Sanctes,  repetitione  4.  do 
Eucharistia  cap.  12.  extremo.  Sed  profecto 
qui  concedunt  triduum,  mirum  est,  cur  non 
etiam  quatriduum,  et  octiduum,  et  eadem 
ratione  integrum  mensem,  vel  annum  con¬ 
cedant. 

I*orro  fundamenta  adversariorum  tria 
sunt.  Primum  institutio  Domini,  qui  ait :  Ac¬ 
cipite,  edite.  Secundum  similitudo  Baptismi, 
et  aliorum  Sacramentorum ,  qui  omnia  in 
actione  consistunt.  Tertium  testimonia  quae¬ 
dam  veterum,  qui  jubebant  reliquias  crenae 
Domini,  vel  comburi,  vel  dari  puerulis  eden¬ 
das,  ne  quid  superesset. 


CAPUT  II. 

Probatur  ex  verbis  institutionis  Dominion , 
Sacramentum  Eucharistiae  esse  rem  per¬ 
manentem,  et  in  eo  corpus  Domini  perma- 
nenter  existere.  . 

Jam  vero  Catholici  omnes  conveniunt,  pa¬ 
nem  rite  consecratum,  sive  corpus  Domini 
sub  specie  panis  contentum  vere,  et  proprie 


esse  Sacramentum,  sive  sumatur,  sive  ser¬ 
vetur  in  pyxide.  Id  quod  expresse  habetur  in. 
Concilio  Tridentino,  sess.  xm.  cap.  3  et  6. 
et  can.  4.  et  7. 

Esse  autem  hoc  verissimum,  probatur 
primo  ex  verbis  Domini  in  institutionc-Sacra- 
menti  prolatis.  Verba  Domini  (Hoc  est  cor¬ 
pus,  Hic  est  sanguis)  prius  dicta  sunt,  quam 
fieret  actio  manducandi,  et  bibendi ;  ergo 
ante  illam  actionem  fuit  corpus  Domini  pr as¬ 
sens  in  crena,  et  proinde  etiam  Sacramen¬ 
tum  Eucharistiae  confectum.  Consequentia 
probatur  dupliciter.  Primo,  quia  juxta  Au¬ 
gustinum  tractat.  80.  in  Joan.  «  accedit 
verbum  ad  elementum ,  et  fit  Sacramen¬ 
tum.  »  Sed  ante  actionem  comedendi,  et  bi¬ 
bendi,  verbum  ad  elementum  accessit ;  ergo 
ante  actionem  comedendi,  et  bibendi  factum 
est  Sacramentum.  Secundo,  verba  Domini 
mox  atque  prolata  fuerunt,  vera  fuerunt. 
Sed  prolata  sunt  ante  illam  actionem  man¬ 
ducandi,  et  bibendi :  ergo  ante  illam  vera 
fuerunt ;  ergo  fuit  vere  corpus  Domini,  et 
proinde  Sacramentum,  ante  illam  actionem. 

Ad  hoc  argumentum  Illyricus,  Calvinus, 
et  Kemnitius  respondent.  Illyricus  negat  an¬ 
tecedens  :  dicit  enim  Dominum  locutum  esse 
de  pane  in  actu  existente,  id  est,  dum  come¬ 
debatur.  Et  posset  id  confirmari  ex  verbis 
Domini  :  nam  Evangelistse  dicunt,  panem 
datum  discipulis,  et  postea  dictum  esse : 
Hoc  est  corpus  meum.  Nam  Matth.  xxvi.  sic 
legimus  :  Accepit  Jesus  panem,  et  benedixit , 
ac  fregit ,  deditque  discipulis  suis ,  et  ait :  Ac¬ 
cipite ,  et  comedite ,  hoc  est  corpus  meum  (l). 
Itaque  videmus  simul  concurrisse  probatio¬ 
nem  verborum  Domini,  et  actionem  mandu¬ 
candi  :  nam  sicut  post  panis  distributionem 
immediate  secuta  est  prolatio  verborum,  ita 
etiam  post  eamdem  distributionem  imme¬ 
diate  secuta  est  manducatio.  , 

Despondeo  :  Non  oportet  attendere  in  hac 
re,  quae  verba  Evangelistse  prius  posuerint, 
et  quae  posterius  :  illi  enim  certis  de  causis 
sibi  notis  aliquando  mutant  ordinem  verbo¬ 
rum,  Nam  Marcus  cap.  xiv.  sic  ait  de  calice  : 
Et  accepto  calice  gratias  agens  dedit  cis  ;  cl 
biberunt  ex  illo  omnes,  et  ait  illis  :  Hic  est 
sanguis  meus  novi  Testamenti  (2).  Ubi  si  at¬ 
tendamus  ordinem  verborum  Evangel  istae, 
colligemus  verba  illa  ( Hic  est  sanguis)  dicta 
esse  post  actionem  bibendi ;  quod  nemo  ad¬ 
mittit  :  quia  tunc  nihil  demonstraret  prono- 


(1)  Matth.  XXVI.  26.  —  (2)  Mare.  XIV,  23  et  24. 

men  (Hic)  et  verba  essent  falsa,  vel  oporteret 
post  actionem  bibendi  remansisse  partem 
aliquam  vini  consecrati,  et  de  ea  dictum  esse : 
Hic  est  sanguis  ;  quod  aperte  pugnaret  cum 
sententia  adversariorum.  Oportet  igitur  col¬ 
ligere  ex  verborum  sensu,  et  significatione, 
non  ex  ordine,  quo  sunt  scripta,  quid  prius, 
et  quid  posterius  in  sacra  ccena  factum  sit. 

Porro  sensus  verborum  cogit,  ut  dicamus 
prius  fuisse  a  Domino  prolata  illa  verba: 
Hoc  est  corpus,  et  Hic  est  sanguis  ;  quam  de¬ 
derit  discipulis  cibum  illum,  et  potum.  Nam 
illa  verba  :  Hoc  est  corpus ,  continent  ratio¬ 
nem,  cur  debuerit  comedi  ille  cibus  :  et  si¬ 
militer  illa  verba  :  Hic  est  sanguis,  continent 
rationem,  cur  debuerit  bibi  ille  potus.  Unde 
Matth.  xxvi.  ponitur  particula  causalis,  cum 
dicitur:  Hic  est.  enim  sanguis,  etc.  Prius  au¬ 
tem  debuit  ratio  illa  a  Domino  explicari,  et 
etiam  percipi  ab  audientibus,  quam  eis  da¬ 
retur  panis  ille  comedendus,  nimirum  et  sci¬ 
rent,  quid  acciperent.  Praeterea  si  invitantur 
ad  bibendum,  quia,  est  sanguis  ;  ergo  prius 
fuit  sanguis,  quam  illi  biberent.  Ad  ha)c 
Lucus  cap.  xxii.  et  Paulus  i.  Corinth.  xi. 
scribunt  :  Hic  est  calix  novum  Testamentum  in 
sanguine  meo  (1),  Ergo  in  calice  fuit  sanguis, 
et  non  solum  in  ore  sumentium ;  et  sane 
prius  in  calice,  quam  in  ore  sumentium ; 
nam  ex  calice  ad  os  pervenit,  non  contra. 
Adde  verba  Pauli  i.  Corinth.  x  :  Panis  quem 
frangimus ,  nonne  communicatio  corporis  Do¬ 
mini  est  ?  et  calix  cui  benedicimus,  nonne  com¬ 
municatio  sanguinis  Domini  est  ?  (2)  Hic  enim 
aperte  Paulus  indicat,  panem  prius  conse¬ 
crari,  et  mutari  in  corpus  Domini,  quam 
frangatur,  et  distribuatur  :  dicit  enim  id, 
quod  frangitur,  non  esse  futurum,  sed  jam 
esse  corpus  Domini.  Unde  Chrysostomus  in 
commentario  ejus  loci :  «Quid  est,  inquit, 
in  calice,  quod  ex  latere  Christi  fluxit  »  ? 
Huc  etiam  pertinent  illa  capitis  xi :  Non  di¬ 
judicans  corpus  Domini :  ubi,  dum  arguit  Co¬ 
rinthios,  quod  non  discernerent  corpus  Do¬ 
mini  ab  aliis  cibis,  qui  in  mensa  ponebantur, 
significat  potuisse  discerni,  et  proinde  ibi 
fuisse  ante  manducationem.  Denique,  in  om¬ 
nibus  Liturgiis  etiam  antiquissimis,  Jacobi, 
Basilii,  et  Ghrysostomi,  et  in  nostra  Latina, 
qua}  S.  Petri  et  Clementis  esse  censetur, 
verba  Dominica  :  Hoc  est  corpus,  Hic  est  san¬ 
guis,  multo  ante  pronuntiantur,  quam  panis 
sanctificatus  distribuatur,  et  manducetur. 


Alia  solutio  (si  tamen  alia)  est  Joannis 
Calvini  lib.  iv.  Instit.  cap.  17.  §.  37.  ubi  non 
disputat ,  quid  Dominus  prius  pronuntiave¬ 
rit,  sed  contendit  verba  Domini  :  Hoc  est 
corpus  meum,  non  ante  impleri,  et  verificari 
quam  ipsa  manducatio  reipsa  exerceatur.  Id 
vero  probat,  quia  Dominus  simul  conjunxit 
piceceptum,  et  promissionem ;  preeeeptum 
enim  fuit  :  Accipite ,  et  comedite ;  promissio 
autem  :  Hoc  est  corpus  meum,  non  debet  au¬ 
tem  promissio  impleri,  nisi  praeceptum  im¬ 
pleatur.  Itaque  accipientibus,  et  manducan¬ 
tibus,  juxta  Domini  mandatum,  panis  ille  fit 
corpus  Christi  :  sed  extra  illum  usum  non  fit, 
quia  non  est  annexa  promissio,  nisi  tali 
mandato.  Illustrat  rem  totam  Calvinus  simi¬ 
litudine  :  <t  Mandatum,  inquit,  dedit  Deus, 
cum  diceret  :  Invoca  me ;  promissionem  ad¬ 
didit  :  Exaudiam  te.  Si  quis  invocato  Petro, 
aut  Paulo,  hac  promissione  glorietur,  nonno 
omnes  clamabunt  eum  perperam  facere  ?  » 

Htcc  Calvini  solutio  non  magno  negotio 
refutari  potest.  Nam  in  primis,  si  verba  illa, 
Iloc  est  corpus,  promissionem  continerent, 
certe  per  verbum  futuri  temporis  expressa 
fuissent,  ut  factum  videmus  in  similibus 
promissionibus  :  sic  enim  de  Baptismo  legi¬ 
mus  Marci  ult.  :  Qui  crediderit,  et  baptizatus 
fuerit,  salvus  erit  (3).  Et  in  exemplo  Calvini : 
«  Invoca  me,  et  exaudiam  te.  »  Iloc  autem 
loco  non  dixit  Christus,  Iloc  erit,  sed,  Hoc 
est  corpus  meum. 

Deinde,  si  ista  verba  promissionem  prae¬ 
cepto  annexam  continerent,  impletio  ejus 
promissionis  non  comitaretur,  sed  sequere¬ 
tur  manducationis ;  proinde  non  haberent 
fideles  Sacramentum,  et  ipsum  corpus  Do¬ 
mini,  dum  manducarent,  sed  solum  postea- 
quam  manducassent  :  atque  ita  non  mandu¬ 
carent  corpus  Domini,  ne  in  Sacramento  qui¬ 
dem,  quod  est  absurdissimum,  et  ipsis  etiam 
Galvinistis  repugnans.  Id  autem  sequi  proba¬ 
tur,  quia  id  videmus  in  omnibus  similibus 
promissionibus  ;  semper  enim  actio  proce¬ 
dit,  qiue  imperata  fuit,  et  tandem  sequitur 
impletio  promissionis.  Et  ratio  etiam  reddi 
potest  hujus  ordinis,  quia  impletio  promis¬ 
sionis  est  eflcctus  actionis  imperata),  et  sem¬ 
per  causa  est  prior  suo  effectu,  saltem  natu¬ 
ra.  Itaque  sicut  prior  est  Baptismus,  quam 
remissio  peccatorum,  et  prior  est  invocatio, 
quam  exauditio,  ita  prior  erit  manducatio, 
quam  preesentia  corporis  Domini,  sive  in  re, 


(1)  Lur.  XII,  20;  I  Cor.  XI.  25.  -  (2)  1  Cor.  X,  10.  —  (3)  Mare.  XVI,  16. 

sive  in  Sacramento.  Quod  autem  hoc  sit  ab¬ 
surdum,  etiam  ex  Calvini  sententia,  proba¬ 
tur.  Nam  cum  tractatur  de  Communione 
impiorum,  de  quibus  Apostolus  ait  i.  Co- 
rinth.  xr.  Qui  manducat  indigne,  judicium  si¬ 
di  manducat  (i),  Calvinus  dicit,  hoc  interesse 
inter  pios,  et  impios,  quod  pii,  dum  sumunt 
ore  corporali  Sacramentum,  simul  sumunt 
ore  fidei  ipsum  verum  Domini  corpus  :  im¬ 
pii  autem  sic  sumunt  ore  corporali  Sacra¬ 
mentum,  ut  non  sumant  ore  fidei  corpus  Do¬ 
mini.  Vide  Calvinum  lib.  iv.  Institut.  cap. 
17.  §.  34.  Omnes  igitur,  qui  communicant, 
Sacramentum  manducant  ore  corporali :  at 
quomodo  manducant,  si  non  prius  incipit 
esse  Sacramentum,  quam  absoluta  sit  man¬ 
ducatio  ? 

Tertio,  Scriptura,  et  Patres  corpus  Domi¬ 
ni  non  solum  in  ore  fidelium,  sed  etiam  in 
altari,  et  vasis  sacris  agnoscunt;  ergo  verba 
illa  extra  manducationem  verificantur,  et 
non  in  sola  manducatione  Sacramentum  con¬ 
sistit.  Antecedens  probatur  ex  illis  Pauli 
ocis :  Panis  quem  frangimus,  et  Calix  bene¬ 
dictionis ,  et  Hic  calix  novum  Testamentum  est, 
et  Non  dijudicans  corpus  Domini,  i.  Corinth. 
x.  et  xi.  Concilium  Nicaenum  dicit,  in  sacra 
mensa  Agnum  Dei  situm  esse:  quem  Cano¬ 
num  Nicaeni  Concilii  esse  fatetur  Calvinus  lib. 
iv.  Institut.  cap.  17.  §.  3fi.  Optatus  Milevi- 
tanus  lib.  vi.  contra  Parmenianum,  vocat  al¬ 
tare  sedem  corporis  Christi,  et  calices,  Christi 
sanguinis  portatores.  Chrysostomus  liorn. 
24.  in  priorem  ad  Corinthios,  dicit  cumdcm 
Christum  nunc  in  altari  consistere,  qui  ali¬ 
quando  in  prajsepi  a  Magis  fuit  adoratus, 
Cyprianus  in  sermone  de  lapsis  dicit,  corpus 
Domini  fuisse  in  arca.  Cyrillus  Hierosolymi¬ 
tanus  catechesi  quinta  mystagogica,  jubet 
accipi  dextera  manu.  Augustinus  concione 
prima  et  secunda,  in  Psal.  xxxui.  dicit, 
Christum  portasse  in  manibus  corpus  suum, 
quando  de  eo,  quod  in  manibus  habebat, 
dixit :  Hoc  est  corpus  meum.  Sive  autem  por¬ 
taverit  corpus  suum  verum,  et  naturale,  ut 
nos  credimus,  sive  in  Sacramento  tantum, 
ut  CalvinisUe  volunt,  nihil  interes t  ad  id, 
quod  nunc  tractamus  :  semper  enim  conclu¬ 
dimus,  Sacramentum  ante  manducationem 
confectum  fuisse,  et  proinde  falsum  esse, 
quod  ait  Calvinus,  verba  illa  :  Hoc  est  corpus 
meum,  non  adimpleri,  nisi  dum  panis  man¬ 
ducatur.  Et  quia  ejusmodi  testimonia  passim 


occurrunt,  non  modo  in  Patribus,  sed  etiam 
in  ipsis  haereticorum  scriptis,  manifeste  col¬ 
ligimus  Calvini  sententiam  improbabilissi¬ 
mam  esse,  et  cum  ipso  suo  auctore  pug¬ 
nantem. 

Restat  Kemnitii  responsio.  Is  animadver¬ 
tens  ,  non  posse  ullo  modo  defendi,  quod 
majores  sui  responderant,  in  sola  sumptione 
Sacramentum  consistere  :  alia  via  sibi  ingre¬ 
diendum  esse  consuit.  Itaque  docuit  quod 
Lutherani  dicunt,  Sacramentum  hoc  in  solo 
usu  consistere,  non  debere  restringi  ad  solum 
usum  manducationis,  sed  ad  omnem  usum, 
sive  omnem  actionem,  qum  exercetur  in  co> 
na.  In  ccena  autem  quinque  actiones  fuisse, 
acceptionem  panis  in  inanibus,  benedictio¬ 
nem,  fractionem,  distributionem,  manduca¬ 
tionem;  et  de  his  omnibus  intelligi  posse 
illud  :  Hoc  est  corpus  meum ,  ut  sit  sensus  : 
Hoc  quod  accepi,  quod  benedixi,  quod  fregi, 
quod  distribui,  quod  manducatis,  est  corpus 
meum.  Ex  quo  deducit  Sacramentum  Eucha¬ 
ristico,  et  ipsum  corpus  Domini  fuisse  ante 
manducationem  in  sacra  mensa,  tamen  non 
fuisse  ante  omnem  actionem  coeme  ;  nec  su- 
peresse  post  omnem  actionem  coeme,  et  eo 
modo  in  sola  actione  consistere. 

At  Jucc  responsio  est  omnium  absurdis¬ 
sima.  Nam  aut  vult  Kemnitius  in  istis  quin¬ 
que  actionibus  simul  sumptis  consistere  hoc 
Sacramentum,  aut  in  singulis  seorsim.  Si  in 
omnibus  simul  sumptis,  tunc  redit  opinio 
Calvini,  et  Illyrici  :  Nam  non  erit  perfectum, 
et  integrum  Sacramentum,  nisi  peracta  man¬ 
ducatione,  atque  ita  falsum  erit,  quod  dicit 
Kemnitius,  ante  manducationem  esse  corpus 
Domini  in  mensa.  Si  in  singulis  seorsim  ; 
ergo  quinque  erunt  Sacramenta  Eucharistia} ; 
eaque  diversissima. 

Praeterea,  vel  ita  est  in  singulis,  ut  sit  for- 
maliter  quaelibet  illarum  actionum,  aut  ut 
tantum  coexistat  singulis.  Non  potest  esse 
formaliter  quaelibet  illarum  actionum,  quod 
sic  probo.  Actio  accipiendi,  quae  est  omnium 
prima,  non  potest  esse  formaliter  Sacramen¬ 
tum  Eucharistiae  ;  nam  quod  est  formaliter 
acceptio,  non  existit,  nisi  dum  accipitur.  At 
hoc  Sacramentum  existit  post  acceptionem, 
dum  frangitur,  distribuitur,  manducatur; 
ergo  etc.  Rursus,  actio  manducandi,  quae  est 
ultima,  non  potest  esse  formaliter  hoc  Sacra¬ 
mentum,  quia  tunc  non  existeret,  nisi  dum 
manducatur  :  existit  autem  ante  manduca¬ 


ti)  l  Cor.  XT,  99. 


tionem,  dum  accipitur,  frangitur  e  tc.  Denique 
actiones  intermedia; ,  benedictio  ,  fractio  , 
distributio,  non  possunt  esse  formaliter  hoc 
Sacramentum,  quia  tunc  non  existeret,  nisi 
dum  ilice  actiones  fiunt. 

Atqui  existit  ante  illas,  et  post  ilLas ;  ergo 
non  est  aliqua  illarum,  sed  tantum  coexistit 
illis ;  ergo  est  res  permanens  :  nam  quod 
est  aliquid,  et  non  est  actio  transiens,  neces¬ 
sario  est  res  permanens. 

Tertio  probo,  Sacramentum  hoc  necessa¬ 
rio  esse  rem  permanentem  ex  doctrina  Kem- 
nitii,  ac  per  hoc  probo  doctrinam  ipsius  se- 
ipsam  destruere.  Sacramentum  Eucharistia), 
et  praesentia  corporis  Domini  durant  toto 
tempore,  quo  fit  sacra  caena.  Sed  inter  unam 
actionem,  et  aliam,  srepe  intercedit,  aut  certe 
intercedere  potest  tempus  (quis  enim  prohi¬ 
bet  quominus  minister  post  fractionem  panis 
aliquantulum  quiescat,  antequam  illum  dis¬ 
tribuere  incipiat  ?  Vel  qui  Sacramentum  de 
manu  ministri  accepit,  aliquamdiu  retineat, 
antequam  manducare  aggrediatur?)  Queero 
igitur,  utrum  illo  tempore  interjecto  inter 
duas  actiones,  Sacramentum,  et  corpus  Do¬ 
mini  perseverent,  an  non.  Dici  non  potest 
non  perseverare,  nam  tunc  non  in  toto  tem¬ 
pore  coma:  Sacramentum,  et  corpus  Domini 
adessent,  quod  est  contra  adversarium  :  et 
prmterea  oporteret  Christi  corpus  tempore 
coeme  scepius  accedere,  et  recedere,  quod  est 
omnino  ridiculum.  Quis  enim  credat  Christi 
corpus  adesse,  dum  panis  accipitur  in  mani¬ 
bus,  et  statirn  evanescere,  deinde  iterum 
adesse,  dum  panis  frangitur,  et  finita  fra¬ 
ctione  evanescere ;  tum  iterum  redire,  dum 
distribuitur  panis,  et  rursus  continuo  abire? 
Ergo  necesse  est  confiteri  Sacramentum,  et 
corpus  Domini  preesens  adesse  tempore  illo 
interjecto  inter  duas  actiones,  et  proinde 
rem  esse  permanentem  :  quod  enim  manet 
omni  actione  cessante,  non  potest  dici  res 
transiens,  sed  manens. 

Quarto,  ex  posito  fundamento  in  argu¬ 
mento  superiori,  probo  etiam  post  omnem 
actionem  coeme,  Sacramentum,  et  corpus 
Domini  perseverare  in  ea  parte  Sacramenti, 
qua:  non  fuerit  a  communicantibus  con¬ 
sumpta.  Nam  perseverat  Sacramentum,  et 
corpus  Domini  in  eo  tempore,  quod  est  in¬ 
terjectum  inter  distributionem,  et  manduca¬ 
tionem,  si  quis  velit  (ut  diximus)  aliquantu¬ 
lum  lifcrerc,  et  quiescere  ante  manducatio¬ 
nem  ;  ergo  perseveraret  etiam,  si  quis  dif¬ 
ferret  manducationem  illam  in  alterum  diem 


vel  mensem.  Si  enim  perseverare  potest  per 
quadrantem  horte  ,  cur  non  per  integram 
horam?  Et  si  per  horam,  cur  non  per  diem? 
Et  si  per  diem,  cur  non  per  mensem?  Et  si 
per  mensem,  cur  non  per  annum  ?  Et  tandem 
semper  dum  species  ilhe  non  consumuntur. 

Ex  his  solvitur  argumentum  primarium 
adversariorum,  quod  ex  Scriptura  petitum 
hujusmodi  est :  «  Sacramenta  pendent  a  di¬ 
vina  institutione,  ita  ut  Sacramenta  non  sint, 
si  non  servetur  in  illis  conficiendis  ritus,  et 
institutio  Domini.  At  Dominus  jussit  panem 
benedici,  frangi,  distribui,  manducari,  non 
autem  jussit  servari  in  pyxide,  gestari  in  sup¬ 
plicatione,  exhiberi  adorandum  in  Ecclesia  ; 
ergo  non  est  Sacramentum,  cum  servatur  in 
pyxide,  gestatur,  adoratur,  sed  solum  cum 
benedicitur,  frangitur,  distribuitur,  mandu¬ 
catur.  i) 

Respondeo  dupliciter.  Primo ,  negando 
consequentiam,  quia  asservatio  in  pyxide, 
gestatio,  et  adoratio  non  repugnant  ullo  mo¬ 
do  divina)  institutioni.  Dominus  enim  jussit 
panem  benedici,  et  manducari ;  sed  non  jus¬ 
sit  continuo  post  benedictionem  manducari, 
prsesertim  totum,  et  ab  omnibus  :  unde  non 
repugnat  institutioni  dilatio  manducationis, 
modo  ad  eum  finem  benedictio,  seu  conse¬ 
cratio  ordinetur. 

Atque  hoc  fecit  Ecclesia  :  semper  enim 
consecrat  Eucharistiam  in  ordine  ad  man¬ 
ducationem,  sed  conservat  aliquam  partem 
Sacramenti,  non  ut  non  manducetur,  sed  ut 
tempore  opportuno  manducetur,  nimirum, 
ut  deferatur  ad  aegrotos,  quandocumque  ne¬ 
cesse  fuerit.  Oportet  enim  ob  varios,  et  ma¬ 
xime  repentinos  casus  Eucharistiam  semper 
esse  paratam  :  eo  autem  tempore,  quo  con¬ 
servatur,  nihil  impedit,  quominus  possit 
vel  gestari,  vel  ostendi  ad  devotionem  populi 
excitandam. 

Secundo  dico ,  si  quis  legitimus  Sacerdos 
existens  Eucharistiam  consecraret,  iis  ser¬ 
vatis,  qua)  ad  Sacramenti  essentiam  requi¬ 
runtur,  non  tamen  in  ordine  ad  manduca¬ 
tionem,  sed  ad  quamvis  alium  finem  is  qui¬ 
dem  male  faceret,  tamen  verum  Sacramen¬ 
tum  conficeret,  et  perseveraret  Sacramentum 
illud,  quamdiu  species  illa)  panis  persevera¬ 
rent.  Ratio  est,  quia  institutio  Domini  non 
complectitur  solum  essentiam  Sacramenti 
hujus,  sed  etiam  Sacramenti  usum  :  bene¬ 
dictio  enim,  seu  consecratio  ad  Sacramen¬ 
tum  faciendum  pertinet;  distributio,  et  man¬ 
ducatio  ad  usum.  Porro  res  non  pendet  quoad 

esse  suum,  ab  usu.  Sicut  ergo,  si  quis  faciat 
sedem,  cujus  sedendo  usus  est,  et  tamen 
nemo  unquam  ibi  sedeat,  non  propterea  de¬ 
sinet  esse  sedes;  imo  etiam  si  quis  faciat 
sedem,  non  ut  ibi  sedeatur,  sed  ut  in  specta¬ 
culo  exhibeatur,  adhuc  erit  verissima  sedes  : 
sic  etiam  sacrosanctum  Sacramentum  non 
desinit  esse  Sacramentum,  licet  nemo  illo 
utatur  ad  id,  ad  quod  est  institutum. 


CAPUT  III. 

Probatur  ex  dissimilitudine  Baptismi ,  et  Eu¬ 
charistiae,  Eucharistiam .  rem  esse  perma¬ 
nentem. 

Nunc  jam  expendemus  alterum  adversa¬ 
riorum  fundamentum,  et  sicut  ipsi  ex  simi¬ 
litudine  Sacramentorum  probare  nituntur, 
Eucharistiam  in  solo  usu  consistere  :  ita  nos 
ex  dissimilitudine  contrarium  ostendemus. 
Sit  igitur  hicc  ratio.  In  Baptismo  non  est  ali¬ 
qua  res  permanens,  sed  sola  actio,  qua)  di¬ 
catur,  et  sit  Baptismus  ;  in  Eucharistia  con¬ 
trario,  non  est  aliqua  actio,  sed  sola  res  per¬ 
manens,  qua)  dicatur,  et  sit  Eucharistia,  sive 
corpus  Domini,  sive  Sacramentum  corporis 
Domini ;  ergo  Sacramenta  ista  dissimilia 
sunt,  et  unum  in  actione,  alterum  in  re  per¬ 
manente  consistit. 

Probatur  antecedens.  Ac  primum  de  Ba¬ 
ptismo  ,  notum  est,  aquam,  qua)  est  res  per¬ 
manens,  non  dici  Baptismum,  nec  Sacra¬ 
mentum  Baptismi,  sed  ablutionem,  qua)  est 
actio,  dici  et  Baptismum,  et  Sacramentum 
Baptismi.  B.  Paulus  Baptismum  vocat  lava¬ 
crum  aqurn  in  verbo  vitae,  Ephes.  v.  et  lava¬ 
crum  regenerationis  Tit.  3.  Si  autem  de  re- 
ipsa  agatur,  certum  est,  aquam,  ut  est  res  per¬ 
manens,  non  esse  Sacramentum  Baptismi  : 
Nam  Sacramenta,  ut  Augustinus  dicit  lib.  xx. 
contra  Faustum  cap.  13.  non  nascuntur,  sed 
fiunt  per  mysticam  precem,  sed  olim  a  Deo 
creata  fuit.  Neque  obstat  quod  in  Ecclesia 
benedici  solet ;  Nam  illa  benedictio  non  est 
de  essentia  Sacramenti  :  possent  enim  in 
aqua  fluminis,  aut  maris  sino  ulla  praece¬ 
dente  benedictione  aqua),  homines  vere  bap¬ 
tizari.  Et  similiter  certum  est,  Sacramenti 
definitionem  optime  convenire  ablutioni;  illa 
enim  est  signum  et  causa  instrumentalis  in¬ 
visibilis  gratia),  et  a  Deo  per  ministrum  effi¬ 
citur.  Et  denique  verba ,  quibus  efficitur 

Baptismus,  non  diriguntur  ad  aquam,  sed  ad 
hominem  qui  Baptismum  recipit.  Dicimus 
enim  :  «  Ego  te  baptizo  in  nomine  Patris,  et 
Filii ,  et  Spiritus  sancti.  »  Unde  baptizare 
non  est  aquam  consecrare ,  sed  hominem 
abluere. 

Atque  bine  apparet  ineptissime  ratiocinari 
Kemnitium  in  2  par.  Exam.  Trident.  Concilii 
sess.  xiii.  cap.  3.  cum  ait  :  Si  quis  verba  in¬ 
stitutionis  Baptismi  pronuntiet  super  aquam, 
et  nemo  adsit  qui  baptizetur,  nullum  fieri 
Sacramentum.  Nam  verba  Baptismi  :  «  Ego 
te  baptizo  etc.  »  non  possunt  nisi  a  stulto 
aliquo  pronuntiari  super  aquam,  cum  non  ad 
aquam,  sed  ad  hominem  referantur.  At  alia 
ratio  est  de  verbis  Eucharistia),  ut  mox  dice¬ 
mus.  Itaque  de  Baptismo  nullum  est  dubium, 
quin  proprie  in  actione  consistat. 

At  in  Eucharistia  omnia  aliter  se  habent. 
Nani  in  primis,  si  agamus  de  modo  loquendi, 
nemo  unquam  vocavit  Eucharistiam,  vel  cor¬ 
pus  Domini  fractionem,  vel  consecrationem, 
vel  distributionem,  vel  manducationem,  vel 
aliam  actionem,  sed  rem  permanentem,  id 
est,  panem  sanctificatum.  Sic  Justinus  in 
Apolog.  2  :  «  Hic  cibus,  inquit,  a  nobis  Eu¬ 
charistia  appellatur.  »  Irenams  lib.  iv.  cap. 
34.  dicit,  panem  communem  post  acceptam 
benedictionem  non  esse  amplius  panem  com¬ 
munem,  sed  Eucharistiam  constantem  ex  re 
terrena,  et  ccelcsti.  Sic  Tertullianus  in  lib. 
de  resurrect.  carnis:  «  Caro,  inquit,  corpore 
et  sanguine  Domini  vescitur.  »  Ubi  corpus 
Domini  non  appellatur  actio  vescendi,  sed 
cibus  ipse  quo  vescimur.  Sic  Augustinus 
lib.  xx.  contra  Faustum,  cap.  13i  panem 
consecratum  appellat  Sacramentum  religio¬ 
nis.  Optatus  lib.  ii.  queritur  de  furore  Dona- 
tistarum,  qui  Eucharistiam  canibus  dede¬ 
runt  :  et  Victor  Uticensis  lib.  i.  histor.  cap.  3. 
narrat  Arianos  Eucharistiam  in  terram  abje¬ 
cisse,  et  pedibus  conculcasse.  At  quomodo 
potuerunt  ista  fieri,  si  Eucharistia  non  est 
res  permanens?  Item  Justinus,  Ambrosius, 
Eusebius  Emissenus,  Theodoretus,  Gelasius, 
et  alii  passim  conferunt  Eucharistiam  cum 
Verbo  Incarnato  ;  quia  sicut  in  Christo  dua) 
sunt  natura),  ita  in  hoc  Sacramento  dua)  sunt 
natura),  nimirum  corpus  Christi,  et  acciden¬ 
tia  panis.  Denique  Patres  passim  dicunt, 
Eucharistiam ,  seu  corpus  Domini  offerri , 
confici,  portari,  manducari,  qua)  nullo  modo 
conveniunt  actioni,  sed  rei  permanenti. 

Quod  autem  ad  rem  attinet,  Sacramentum 
Eucharistia)  non  consistere  in  actione,  sed  in 

re  permanente,  probatur.  Ac  primum,  quod 
non  in  actione  consistat,  patet;  qui  nulla  est 
actio,  cui  conveniat  tota  ratio  Sacramenti. 
Praecipua  actio  per  adversarios  est  mandu¬ 
catio  :  at  ha?c  nullo  modo  potest  esse  Sacra¬ 
mentum  Nam  ista  est  actio  solius  susci¬ 
pientis,  non  Dei,  aut  ministri  :  nec  enim 
Deus,  aut  minister  manducat,  sed  suscipiens 
manducat.  At  Sacramenta  non  sunt  actiones 
suscipientis,  alioqui  essent  opera  nostra: 
unde  in  Baptismo  Sacramentum  est  ablutio, 
ut  a  Deo  per  ministrum  datur.  Praeterea 
verba  Sacramentalia,  sine  quibus  Sacramen¬ 
tum  non  fit,  non  dicuntur  a  manducante, 
neque  ad  manducantem,  sed  a  ministro  su¬ 
per  panem  ;  illa  enim  verba :  Hoc  est  corpus , 
ad  panem  pertinent,  non  ad  manducantem. 
Et  hinc  est,  quod  non  dicitur  Eucharistiae 
Sacramentum  facere,  qui  manducat,  sed 
potius  illud  consumere  :  et  tamen  revera  dici 
posset  Sacramentum  facere,  si  in  illa  actione 
consisteret  ;  sicut  dicitur  baptizare,  qui 
abluit.  Idem  probari  potest  de  actione  fran¬ 
gendi,  et  distribuendi  panem  sanctifica  tum. 
Ula3  enim  actiones  non  sunt  Sacramenta ; 
nam  non  significant  gratiam  invisibilem  : 
nec  dicitur  Sacramentum  facere,  qui  frangit, 
aut  distribuit.  Restat  sola  consecratio,  quam 
adversarii  prseter  c  a?  teras  negligunt  :  sed 
nec  est  ipsa  proprie  Sacramentum  Eucha¬ 
ristia?.  Nam  consecratio  non  est  signum, 
neque  causa  proxima  invisibilis  gratiae,  qua3 
duo  requiruntur  ad  rationem  Sacramenti 
novae  legis.  Consecratio  enim,  ut  verba  ipsa 
sonant,  solum  significat,  et  efficit  corpus 
Domini  ex  pane  ;  proinde  Sacramentum  effi¬ 
cit,  non  est  ipsa  Sacramentum. 

Quod  autem  rei  permanenti,  id  est,  pani 
consecrato  conveniat  tota  definitio  Sacra¬ 
menti,  perspicuum  est.  Nam  ille  panis  est 
signum  sensibile,  et  causa  interna?  atque  in¬ 
visibilis  nutritionis  spiritualis.  Praeterea  fit  a 
Deo  per  ministrum,  idque  ritu,  ct  caeremonia 
a  Deo  instituta.  Denique  elementum  et  ver¬ 
bum  concurrunt  ad  hoc  Sacramentum,  ut 
ad  omnia  alia.  Neque  obstat,  quod  non  ma¬ 
neat  in  hoc  Sacramento  jam  confecto  ele¬ 
mentum,  id  est  ,  panis  triticeus  ,  neque  ver¬ 
bum.  Nam  elementum,  et  verbum  requirun¬ 
tur  ad  Sacramenti  effectionem,  et  ideo  in  his 
Sacramentis  qme  in  actione  consistunt,  et 
quorum  idem  est  fieri  et  esse,  elementum  et 
verbum  sunt  principia,  tum  cfiectionis,  tum 
essentiae  ipsius  Sacramenti.  At  in  hoc  Sacra¬ 
mento,  in  quo  aliud  est  fieri,  aliud  esse, 


principia  illa  concurrunt  proprie  ad  Sacra¬ 
menti  effectionem  :  in  ipsa  autem  re  effecta 
manent,  sed  alio  modo.  Nam  elementum 
manet,  quoad  externas  species,  et  verbum 
manet,  quoad  virtutem  :  sicut  etiam  in  mix¬ 
tione  elementorum  manent  elementa,  sed 
alterata,  et  secundum  multos  manent  solum 
quoad  virtutes,  non  quoad  substantiam. 

Ex  his  solvitur  argumentum  secundum 
adversariorum,  quod  hujusmodi  est  :  «  Sa¬ 
cramentum  Baptismi  in  actione  consistit ; 
ergo  ct  Sacramentum  Eucharistia?.  Probatur 
antecedens;  nam  Sacramenta  nova?  legis 
ejusdem  generis  sunt.  Et  pra?terea,  si  Sacra¬ 
mentum  Baptismi  in  actione  consistit,  quia 
Dominus  dixit  :  Baptizate  omnes  gentes, 
Mattii,  ult.,  quanto  magis  Eucharistia  iu  ac¬ 
tione  consistet,  cum  Dominus  in  ejus  institu¬ 
tione  non  uno  verbo,  ut  in  Baptismo,  sed 
multis  actionem  declaraverit,  dicens  :  Acci¬ 
pite,  manducate,  bibite,  hoc  facite  etc.  » 

Respondeo,  Sacramenta  nova?  legis  sunt 
ejusdem  generis,  sed  non  ejusdem  speciei : 
et  quamvis  ejusdem  speciei  essent,  adhuc 
posset  unum  in  actione,  alterum  in  re  per¬ 
manente  consistere ;  ista  enim  differentia 
materialis  est,  et  ad  rationem  formalem  Sa¬ 
cramenti  non  pertinet.  Verba  autem  Scri¬ 
ptura?  citata,  usum  Sacramenti  continent, 
non  essentiam,  nisi  per  accidens,  quando 
usus  ab  essentia  non  distinguitur,  ut  in  Bap¬ 
tismo. 


CAPUT  IV. 

Probatur  eadem  veritas  testimoniis  Patrum. 

\ 

Ultimo  loco  probanda  est  eadem  veritas 
testimoniis  Patrum  :  semper  enim  in  Eccle¬ 
sia  ista  fides  viguit.  Ac  primum  ipso  tem¬ 
pore  Apostolorum,  Clemens  Romanus  lib. 
viii.  constit.  cap.  13.  in  alia  editione,  cap. 
20.  jubet  peracta  Communione,  quod  super- 
rest  de  corpore  Domini,  reponi  a  Diaconis 
cum  debita  reverentia  in  pastophorio.  Quid 
autem  sit  pastophorium,  explicat  Hierony¬ 
mus  in  eomment.  cap.  xxn.  Isaia?,  ubi  dicit, 
pastophorium  significare  tabernaculum,  seu 
thalamum,  ubi  templi  Pra?positus  habitat. 
Hinc  igitur  Apostoli  vas  illud,  in  quo  Sacra¬ 
mentum  asservandum  recondebatur,  pasto- 
phorion  dixerunt,  quod  in  eo  Sacramento 
vere  Christus  sit,  qui  est  verus  templi  Pra?- 

positus.  Opera  autem  Clementis,  etsi  non  ab 
omnibus  recipiantur,  tamen  Kemnitius  repu¬ 
diare  non  potest,  quippe  qui  (ut  infra  vide¬ 
bimus)  utitur  ejusdem  Clementis  testimonio 
contra  Catholicos. 

Post  annum  Domini  100.  priuio  speculo 
post  Apostolos,  Justinus  in  Apologia  n.  prope 
finem,  scribit  post  sacra  peracta  in  Ecclesia, 
dari  consuevisse  Eucharistiam  Diaconis  de¬ 
ferendam  ad  absentes  fratres,  qui  aliqua  de 
causa  impediti  fuerant,  ne  interessent  cele¬ 
brationi  mysteriorum.  Quo  loco  dubitari  non 
potest,  quin  Diaconi  non  ante  discederent  ex 
conventu  Ecclesia},  quam  tota  actio  finiretur: 
ex  quo  apertissime  sequitur,  post  ipsam  a- 
etionem  totam,  fuisse  in  Eucharistia  verum 
Sacramentum,  ac  verum  Christi  corpus. 
Nam  alioqui  quorsum  ille  labor  deferendi 
Eucharistiam  ad  absentes  ? 

Eodem  speculo  I renonis  in  epist.  ad  Victo¬ 
rem  Papam,  quam  refert  Eusebius  lib.  v. 
liistor.  cap.  21.  testatur  morem  fuisse  illius 
1  emporis,  ut  Papa  Eucharistiam  mitteret  in 
signum  pacis,  et  communionis  ad.  alios  Epi¬ 
scopos.  At  quid,  qupcso,  mittebat,  si  Eucha¬ 
ristia  non  est,  nisi  dum  manducatur,  vel 
dum  peragitur  sacra  Ccena? 

Post  annum  Domini  200.  Tertullianus  in 
lib.  ii.  ad  Uxorem,  testatur  consuevisse  suo 
tempore  deferre  Christianos  Eucharistiam 
ad  suas  domos,  ut  ibi  eam  opportuno  tem¬ 
pore  sumerent:  «Non  sciet,  inquit,  maritus, 
quid  in  occulto  ante  omnem  cibum  su¬ 
mas?  » 

Eodem  steculo  Cyprianus  in  serm.  de  la¬ 
psis  :  «  Mulier  qmedam,  inquit,  cum  arcam 
suam,  in  qua  sanctum  Domiui  fuerat,  indi¬ 
gnis  manibus  tentasset  aperire,  igne  inde 
surgente  deterrita  est.  »  At  quid,  obsecro, 
in  illa  arca  includi  potuit,  si  Eucharistia 
(de  ea  enim  loquitur)  extra  actionem  Ccena}, 
neque  corpus  Domini  est,  neque  Sacramen¬ 
tum  ? 

Eodem  speculo  Dionysius  Alexandrinus  in 
epist.  adFahium,  quam  referi  idem  Eusebius 
lib.  vi.  hist.  cap.  30,  scribit,  Serapionem 
quemdam  in  extremis  agentem  misisse  pue¬ 
rum  ad  Presbyterum,  ut  ad  se  veniret  cum 
Sacramento  Eucharistiai :  sed  Presbyterum 
forte  tunc  aegrotantem  non  potuisse  per  se 
accedere,  sed  misisse,  per  cumdem  puerum 
particulam  Eucharistia?.  Ex  quo  loco  aper¬ 
tissime  patet,  morem  fuisse  asservandi  Eu¬ 
charistiam  propter  aegrotos  :  neque  enim 
presbyter  ille  tunc  sacram  Coe  nam  celebra- 

vit,  quippe  qui  aegrotabat,  et  forte  hora  in¬ 
tempestiva  erat. 

Eodem  speculo  S.  Tharsicius  Martyr  (ut 
scribitur  in  vita  S.  Stcphani  I.  Pappe,  et  apud 
Pedani  in  Martyrologio  dic  15.  Augusti)  cum 
Eucharistiam  deferret,  et  paganis  quaerenti¬ 
bus,  quid  illud  esset,  noluisse  aperire,  ab 
illis  continuo  necatus  est,  et  tamen  divino 
miraculo  ita  Sacramentum  disparuit,  ut 
nu inquam  sacrilegi  illi  invenire  illud  po¬ 
tuerint. 

Post  annum  Domini  300.  exstat  insigne 
testimonium  Concilii  I  Nicpeni,  canon.  11. 
alias  18.  filius  20.  ubi  jubet  Synodus,  ut  in 
absentia  Presbyterorum,  Diaconi  Euchari¬ 
stiam  porrigant.  Ex  quo  evidenter  colligitur, 
Eucharistiam  servari  solitam  in  Ecclesia, 
ut  distribui  posset  quovis  tempore,  etiam 
quando  Coma  non  celebratur.  Nam  loqui 
Concilium  de  tempore,  quo  sacra  Ccena  non 
celebratur,  perspicuum  est,  quia  Ccena  sine 
Presbyteris  celebrari  non  potest :  Diaconis 
enim  non  est  data  auctoritas  offerendi,  ut  in 
eodem  canone  legimus.  Est  autem  hic  obser¬ 
vandum,  istam  partem  canonis  non  haberi 
in  omnibus  editionibus,  tamen  haberi  ex¬ 
presse  apud  ltufinum,  lib.  x.  hist.  cap.  0. 
Canones  autem,  quos  Rufinus  descripsit  esse 
ipsos  veros,  et  authenticos  Nicpeni  Concilii 
canones,  testatur  etiam  S.  Cyrillus  in  epist. 
ad  Concilium  Carthaginiense,  qme  exstat  in 
tom.  1.  Conciliorum  in  actis  Concilii  Africani : 
quod  est  observandum  propter  Kemnitium, 
qui  in  dubium  revocare  istum  canoncm  con¬ 
tendit. 

In  eodem  Nicpeno  exstat  canon.  13.  et  qui¬ 
dem  in  omnibus  editionibus,  in  quo  Patres 
jubent,  ut  secundum  antiquam  regulam  in 
mortis  articulo  nemini  denegetur  sacra 
Communio  :  qui  canon  spcpo  postea  renova¬ 
tus  fuit  in  Conciliis  posterioribus.  Certum 
autem  est,  pegrotos  in  articulo  mortis  exislen- 
tes  ad  Ecclesiam  venire  non  potuisse :  cer¬ 
tum  est  etiam  non  potuisse  celebrari  in  cu¬ 
biculis  singulorum  pegrotanti uin  totam  actio¬ 
nem  Ccena;,  etprpescrtim  secundum  opinionem 
adversariorum,  qui  damnant  Missas  privatas; 
ergo  ncccssc  est,  ut  Eucharistia  servaretur 
consecrata  pro  pegrotis,  vel  certe  extra  a- 
ctionem  publica;  C cerne,  quam  solam  pro  vera 
Ccena  agnoscunt  adversarii,  Eucharistia 
pegrotis  prpeberetur. 

Eodem  speculo  Rasilius  in  epist.  ad  Cposu- 
rium  Patritiam,  testatur,  Anachoretas  qui 
non  poterant  commode  spepius  Ecclesias  fre- 

quentare,  consuevisse  Eucharistiam  secum 
in  eremum  deferre  :  qua)  epist.  licet  non  ha¬ 
beatur  in  omnibus  exemplaribus,  tamen  pas- 
sim  citatur  etiam  ab  ipso  Kemnitio. 

Eodem  saeculo  Gregorius  Nazianzenus  in 
orat,  in  Gorgoniam  testatur,  sanctam  illam 
foeminam  nocturno  tempore  in  Ecclesia  ad 
altare  procubuisse,  et  partem  Eucharistiae, 
quam  forte  servaverat  de  more  illius  tempo¬ 
ris,  in  conspectu  habuisse.  Quod  etiam  te¬ 
stimonium  clarissimum  est;  neque  enim  tunc 
sancta  Gcena  celebratur,  cum  et  nocturnum 
tempus  esset,  et  ipsa  sola  in  templum  ad 
orandum  se  recepisset. 

Eodem  saeculo  Ambrosius  in  orat,  de  obitu 
Satyri  fratris  sui,  cap.  7.  scribit,  eum  in  ora¬ 
rio  involutam  Eucharistiae  particulam  sus¬ 
pendisse  ad  collum  suum  in  periculo  naufra¬ 
gii,  et  eo  auxilio  fretum  se  dejecisse  in  mare, 
ac  liberum  ad  littus  evasisse. 

De  hoc  exemplo  multa  garrit  Petrus  Mar¬ 
tyr  in  lib.  contra  Gardinerum ,  objecto  88. 
Primo  dicit,  hanc  esse  fabulam  ab  Ambrosio, 
non  tam  ut  Episcopo,  aut  Theologo,  quam 
ut  Rhetore  narratam.  Sed  refellitur  menda¬ 
cium  istud  ab  ipso  Ambrosio,  qui  eam  histo¬ 
riam  narrat,  ut  inde  religionem  Satyri  de¬ 
monstret,  et  ut  rem  verissimam,  et  multis 
notam  refert. 

Secundo,  reprehendit  Ambrosium,  ac 
dicit,  eum  excusari  non  posse,  quod  factum 
illud  Satyri  laudaverit.  Sed  ad  Ambrosii  de¬ 
fensionem,  satis  est  illum  esse  Ambrosium, 
istum  esse  infelicem  apostatam. 

Tertio  dicit,  inde  refutari  hujus  temporis 
superstitiones.  Nunc  enim  Eucharistia  sub 
clavibus  asservatur,  nec  sine  pompa,  et  lu¬ 
minibus  producitur  ;  tunc  omnibus  etiam 
Catechumenis,  qualis  erat  Satyrus,  permit¬ 
tebatur.  At  nunc  sub  clavibus  servatur 
propter  abusus,  qui  paulatim  exorti  sunt  : 
tunc  autem,  cum  simpliciores  essent  Chri¬ 
stiani,  necdum  coepissent  ad  magias  abuti 
Sacramentis,  facilius  permittebantur,  nec 
tamen  etiam  tunc  licebat  Catechumenis 
Eucharistiam  sumere,  aut  etiam  videre. 
Unde  ibidem  Ambrosius  dicit,  Satyrum  non 
fuisse  ausum  Eucharistiam  videre,  et  multo 
minus  ore  percipere,  sed  ne  omni  praesidio 
careret,  j ussisse  sibi  a  fidelibus,  qui  in  eadem 
navi  erant,  et  Eucharistiam  secum  habebant, 
particulam  involutam  orario  sibi  tradi.  Quod 
autem  creverit  honor  externus  sanctissimi 
Sacramenti,  praesertim  devotione  interna 


decrescente,  nemini  displicere  potest,  nisi 
hostibus  Christi,  et  religionis. 

Quarto  dicit  ,  crimen  idololatria)  Satyrum 
commisisse,  dum  spem  in  Eucharistia  posuit; 
et  tamen  ibidem  continuo  addit,  fortasse 
Deum  ornare  voluisse  reliquias  illas  Eucha¬ 
ristiae,  miraculo,  ut  quondam  ossa  Elisei,  et 
pallium  Elia).  At  quomodo  ista  cohaerent,  ut 
Deus  miraculo  ornaverit  Eucharistiam  in 
gratiam  idololatriae  ?  num  Deo  fortasse  placet 
idololatria,  ut  etiam  miraculis  confirmare  vo¬ 
luerit  ? 

Quinto  dicit,  Satyrum  forte  alicunde  sul¬ 
furatum  illam  particulam  Eucharistiae.  At 
Ambrosius  dicit,  eum  accepisse  a  Christianis, 
qui  erant  in  navi. 

Sexto  dicit,  illas  reliquias  non  fuisse  Sa¬ 
cramentum,  sed  tantum  reliquias  quasdam 
panis,  quae  extra  usum  Ccenae  Sacramenta 
dici  non  possunt.  At  Ambrosius  disertis  ver¬ 
bis  vocat  Sacramentum  :  «  Quos,  inquit, 
initiatos  esse  cognoverat,  ab  his  divinum 
illud  fidelium  Sacramentum  poposcit.  » 

Post  annum  400.  S.  Joannes  Chrysostomus 
in  epistola  priore  ad  Innocentium  Papam, 
quae  exstat  tum  inter  opera  ejusdem  Chry- 
sostomi,  tom.  v.  apud  NiCephorum  lib.  xm. 
cap.  19.  scribit,  milites  quosdam  ad  vespe¬ 
ram  magni  Sabbati  Sanctuarium  ingressos 
tantum  excitasse  tumultum,  ut  etiam  sacra¬ 
tissimus  Domini  sanguis,  qui  in  Sanctuario 
erat,  in  eorum  vestes  effunderetur.  Quod  au¬ 
tem  id  gestum  non  fuerit,  dum  sacra  Ccena 
celebraretur,  sed  extra  illam  actionem,  patet 
ex  eodem  loco  :  ibi  enim  Chrysostomus  dicit, 
hoc  factum  esse,  cum  mulieres  jam  praepa¬ 
rentur  ad  Baptismum.  Itaque  tum  immine¬ 
bat  Baptismus  ,  qui  in  Sabbato  Paschali 
celebrari  solet:  constat,  autem  mysterium 
Eucharistia)  semper  celebrari  post  Bapti¬ 
smum,  non  ante,  vel  simul  cum  Baptismo, 
nimirum,  ut  neophyti  tunc  primum  sancto 
illi  mysterio  intersint,  et  Eucharistiam  per¬ 
cipiant.  Quare  sanguis  ille  Dominicus,  qui 
in  Sanctuario  erat,  non  tunc  consecrabatur, 
aut  distribuebatur,  sed  aliquo  alio  die  conse¬ 
cratus  fuerat. 

Eodem  sseculo  S.  Hieronymus  in  epist.  ad 
Rusticum,  laudat  Exuperium  Tholosae  Epi¬ 
scopum,  quod  ob  inopiam  voluntariam  coge¬ 
retur  Christi  corpus  in  canistro  portare. 

Eodem  sseculo  S.  Cyrillus  in  epistol.  ad 
Calosyrium,  insanire  dicit  eos,  qui  asserunt, 
Eucharistiam,  si  in  alterum  diem  servetur, 
vim  suam  amittere  :  ubi  apertissime  errorem 

istum  nostrorum  adversariorum  reprehen¬ 
dit. 

Post  annum  Domini  500.  S.  Benedictus, 
ut  in  ejus  vita  scribit  S.  Gregorius,  lib.  ii. 
dialogorum  cap.  24.  cum  defunctus  quidam 
monachus  sepeliri  nequiret,  misit  aliquos, 
qui  Eucharistiam  super  pectus  mortui  pone¬ 
rent,  et  eo  facto  sepeliri  potuit.  Et  sane  dela¬ 
tio  Eucharistia)  cum  supra  mortui  pectus 
poneretur,  non  fuit  ulla  actio  Ccense  Domini¬ 
ca),  neque  S.  Benedictus  Eucharistiam  tunc 
consecravit,  quippe  qui  sacerdos  non  erat, 
sed  habebat  in  Ecclesia  sua  asservatam,  de 
more  totius  Ecclesiae.  Ubi  etiam  notandum 
est  mendacium  Petri  Martyris  in  lib.  contra 
Gardinerum  object.  38.  quo  in  loco,  ut  hoc 
exemplum  odiosum  faciat,  scribit  jussu  Be¬ 
nedicti,  Eucharistiam  in  os  mortui  fuisse 
injectam  :  «  Benedictus,  inquit  Pseudomar- 
tyr,  jussit  Eucharistiam  in  os  inferi  defunctae 
mulierculae»)  ;  quod  est  apertum  mendacium. 
Nam  haec  sunt  verba  S.  Benedicti,  referente 
S.  Grcgorio  :  « Ite  et  hoc  Dominicum  corpus 
supra  pectus  ejus  cum  magna  reverentia 
ponite.  »  Neque  credendum  est,  relictum 
Dominicum  corpus  in  sepulchro  cum  homine 
mortuo,  sed  tantum  positum  supra  pectus 
ejus,  dum  collocaretur  in  tumulo,  ac  deinde 
continuo  ablatum.  Nisi  forte  loquatur  Petrus 
Martyr  de  eo,  quod  scribit  Gregorius  cap. 
superiore  de  duabus  sanctimonialibus  :  sed 
in  eo  etiam  mentiretur  iste  miserrimus 
Pseudomartyr ;  non  enim  Benedictus  jussit 
inseri  Eucharistiam  in  os  earum  defunctarum 
mulierum,  sed  pro  illis  Domino  immolari. 

Eodem  saeculo  monachi  quidam  sancti 
Gregorii  a  Constantinopoli  Romam  navigan¬ 
tes,  in  navi  secum  Eucharistiam  deferebant, 
ut  in  periculo  naufragii  non  sine  commu¬ 
nione  discederent.  Refert  Joannes  Diaconus 
in  vita  S.  Gregorii  lib.  n.  cap.  33. 

Post  annum  Domini  600.  in  Synodo,  quae 
dicitur  Quinisexta  can.  52.  statuunt  Patres 
illi,  ut  in  Quadragesima  solum  die  Sabbati, 
et  die  Dominico  consecratio  fieret,  aliis  die¬ 
bus  communicarent  ex  pracsanctificatis.  Ita¬ 
que  servabant  Eucharistiam  consecratam  , 
ut  minimum  sex  diebus,  id  est,  a  die  Domi¬ 
nico  usque  ad  sequentem  feriam  sextam. 

Atque  haec  ex  Patribus  satis  esse  possunt: 
Nam  tempora  posteriora  ab  adversariis  pla¬ 
ne  contemnuntur  :  Et  praeterea  exstant 
multa  decreta  Conciliorum  de  hac  re,  ut 
Turonensis  ,  Wormatiensis,  Aurelianensis  ; 
qua)  vide  apud  Burckardum  lib.  v.  decreti, 

Diluuntur  responsiones  adversariorum 
ad  testimonia  Patrum. 

Ad  haec,  et  hujusmodi  testimonia  Joan. 
Calvinus  uno  verbo  respondens,  lib.  iv.  In¬ 
stitui.  cap.  17.  §  39.  «  Sed  enim,  inquit,  qui 
sic  faciunt,  habent  veteris  Ecclesiae  exem¬ 
plum.  Fateor.  Verum  in  re  tanta,  et  in  qua 
non  sine  magno  periculo  erratur,  nihil  tutius 
est,  quam  veritatem  sequi.  »  Haec  ille.  Sed 
non  fuit  unquam  quaestio,  tutiusue  sit  sequi 
veritatem,  an  falsitatem,  sed  quaestio  est  a 
qua  parte  stet  veritas  :  et  sane  nisi  plane  de- 
sipimus,  tutius  est  in  re  tanta,  et  in  qua  non 
sine  magno  periculo  erratur,  veterem  Ec¬ 
clesiae  consuetudinem  et  doctrinam,  quam 
novas  adinventiones  sequi. 

Petrus  Martyr  a  Calvino  in  hac  parte  non 
dissentit,  nisi  quod  impudentius,  et  nomina- 
tim  nunc  Ambrosium,  nunc  Nazianzenusn, 
nunc  Bernardum,  nunc  Damascenum,  nunc 
alios  reprehendit. 

Unus  est  Martinus  Kemnitius,  qui  sic  om¬ 
nia  confundit,  ut  nescias,  utrum  Patres  se¬ 
qui,  an  ab  eis  dissentire,  constituerit.  Duae 
tamen  colliguntur  ex  ejus  verbosissima  dis¬ 
putatione  responsiones.  Prima  est,  illa  testi¬ 
monia  simpliciter  admittenda,  quae  habent 
ab  ipsa  actione  Ccenee  missam  fuisse  Eucha¬ 
ristiam  ad  absentes,  vel  ad  aegrotos,  ut  eam 
continuo  sumerent  :  existimat  enim  toto  illo 
tempore  perseverare  actionem,  sive  usum 
Coenae. 

Hic  autem  multis  modis  deficit  responsio 
Kemnitii.  Primo,  quia  haec  responsio  non 
potest  aptari  manifeste,  nisi  unico  testimo¬ 
nio  S.  Justini;  reliqua  enim  asservationem 
indicant  Eucharistiae ,  non  delationem  ab 
ipsa  Coenae  actione. 

Secundo,  quia  si  verum  est,  quod  toties 
Kemnitius  repetit,  non  esse  Sacramentum, 
nisi  dum  fit,  quod  Christus  expresse  fecit, 
aut  fieri  jussit,  quomodo  erit  Sacramentum 
in  illa  delatione  ad  absentes  ?  neque  enim 
Christus  detulit  ad  absentes,  aut  deferri  jus¬ 
sit. 

Tertio,  supervacanea  est  ista  delatio,  se¬ 
cundum  priAcipia  Lutheranorum  ;  ergo  a. 

Kemnitio  non  fuit  admittenda.  Nam  (ut 
Calvinus  colligit  ex  communi  Luthcranorum 
doctrina,  quam  etiam  agnoscit,  et  recipit 
Kemnitius  in  fine  disputationis  in  6.  cap. 
sess.  xiii.  Concil.  Trident.)  vel  qui  defere¬ 
bant  Eucharistiam  ad  absentes  aut  cogrotos, 
in  domibus  eorum  erant  recitaturi  institutio¬ 
nem,  ac  C cense  ritum  repetituri,  aut  non.  Si 
recitaturi  institutionem  ac  Coeme  ritum  re¬ 
petituri  erant,  quid  opus  erat  tam  longe  pa¬ 
nem  asportare  ?  nonne  ex  illa  ipsa  domo 
panem,  accipere  potuissent  ?  Et  praeterea  si 
illa  delatio  intra  actionem  Cee  na)  concludi¬ 
tur,  et  ideo  perseverat  in  ea  corpus  Domini, 
ut  ibidem  Kemnitius  docet,  quid  opus  est 
nova  consecratione  ?  Si  autem  non  erant 
institutionem  repetituri,  nihil  utilitatis  ab¬ 
sentibus  illis  attulissent :  non  enim  symbola 
externa  sine  verbo  quidquam  prosunt,  nec 
Sacramenta  dici  possunt,  nisi  adhibeantur 
ad  confirmandum  verbum. 

Adde  quarto,  certum  esse  illos,  qui  tem¬ 
pore  Justini  deferebant  Eucharistiam  ad  ab¬ 
sentes,  non  consuevisse  in  domibus  eorum 
ritum  Coeme  celebrare,  et  eo  modo  Eucha¬ 
ristiam  consecrare  :  nam  Diaconi  erant,  non 
Sacerdotes,  ut  Justinus  clarissimis  verbis 
testatur.  Diaconis  autem  nunquam  licuisse 
Eucharistiam  consecrare  certissimum  est, 
tum  ex  Concilio  Nicaeno  supra  citato,  et  ex 
Hieronymo  in  epist.  ad  Evagrium,  aliisque 
Patribus,  tum  ex  perpetua  totius  Ecclesia*, 
praxi.  Quare  neeesse  est,  ut  Kemnitius,  aut 
rejiciat  testimonium  Justini,  aut  fateatur, 
non  esse  opus  repetere  consecrationem  Eu¬ 
charistia)  in  domibus  eorum,  ad  quos  de¬ 
fertur  ,  cujus  tamen  contrarium  ipse  af¬ 
firmat  loco  notato. 

Altera  responsio  Kemnilii  complectitur 
alia  testimonia  Patrum,  qui  in  hac  re  er¬ 
rasse  videntur ;  qua)  autem  de  iis  dicit,  ad 
quatuor  capita  revocari  possunt  omnia.  Pri¬ 
mum  igitur  dicit,  posse  illis  ignosci,  quia 
simpliciter  erraverunt,  ut  Cyprianus  dicit 
de  iis,  qui  ex  ignorantia  in  calice  Dominico 
solam  aquam  ponebant  lib.  n.  epist.  <‘>.  Se¬ 
cundo  dicit,  non  defuisse  alios  antiquos  Pa¬ 
tres,  qui  contrarium  sentirent,  et  proinde 
non  fuisse  universalem  consuetudinem  as¬ 
servandi  Eucharistiam.  Et  citat  Clementem, 
Origcnom,  lsichium ,  Niccphorum,  Conci¬ 
lium  Mati  sco  n  ense  II.  Humberlum,  et  Ca- 
brielem.  Tertio  dicit,  consuetudinem,  qua) 
alicubi  fuit  asservandi  Eucharistiam,  fuisse 
abrogatum  postea,  quia  nimirum  advertit 


tandem  Ecclesia,  pugnare  cum  institutione 
Christi  illam  asservationem  :  citat  autem  pro 
hae  abrogatione  Concilium  Toletanum,  et 
Cccsaraugustanum.  Denique  quarto  dicit,  ve¬ 
teres,  qui  Eucharistiam  asservabant,  sine 
superstitione  id  fecisse,  quia  asservabant,  ut 
manducaretur  :  nunc  a  Catholicis  asservari 
superstitiose,  quia  non  ad  manducationem, 
sed  ad  pompam,  et  gestationem,  et  adora¬ 
tionem,  et  alios  ejusmodi  flues  alienos  a 
Christi  instithtione,  asservatur.  Et  luec  est 
summa  verbosissima),  et  confusissima'  dis¬ 
putationis  Kemnitiame. 

Ad  primam  partem  hujus  responsionis  di¬ 
co,  valde  dissimilem  esse  causam  illam,  de 
qua  Cyprianus  loquitur,  ab  hac  nostra.  Nam 
Cyprianus  loquitur,  de  paucis  quibusdam 
Sacerdotibus,  qui  ex  simplicitate  contrarium 
morem  servabant  in  sacrificio  celebrando 
ah  eo,  qui  in  tota  servatur  Ecclesia  :  quocirca 
merito  illos  reprehendit,  et  tamen  ignosci 
vult  eorum  simplicitati.  At  doctrina ,  et 
consuetudo  asservanda)  Eucharistia?,  non 
a  paucis,  nec  pauco  tempore  servata  est, 
sed  a  Patribus  omnium  artatum,  et  ab  ipso 
Nicaeno  Concilio,  et  ab  omni  omnino  Eccle¬ 
sia.  Quis  autem  ferat,  ut  post  annos  15(50. 
unus  minister  Brunsuicensis  dicat  se  igno¬ 
scere  Concilio  Nicaeno,  plurimis  Patribus,  et 
luti  Ecclesia)  Christi  simpliciter  erranti  ? 

Ad  secundam  nego  ulla  esse  testimonia 
contraria  nostra)  sententiae.  Clemens  Itoma- 
namus  primo  loco  adducitur,  qui  in  S?.  epist. 
jubet,  ut  tot  ponantur  in  altari  holocausta, 
quot  populo  sufficere  posse  videntur:  si 
quid  autem  supersit  post  Communionem , 
non  servetur  in  crastinum,  sed  a  clericis, 
absumatur.  Despondeo,  iutclligi  debere 
hunc  locum  exceptis  bis  partibus,  quae  ser¬ 
vandae  erant  pro  Communione  infirmorum  : 
nolebat  enim  nimis  multum  Eucharistiae 
conservari.  Porro  ex  ipso  Clemente  mani¬ 
feste  probo  partem  Eucharistia»  asservari 
debuisse  :  nam  in  illa  secunda  epistola  non 
procul  ab  initio  sic  ait  :  «  Tribus  gradibus 
commissa  sunt  Sacramenta  divitiorum  se¬ 
cretorum,  Presbytero  ,  Diacono  ,  et  Mini¬ 
stro,  qui  eum  timore,  et  tremore  reliquias 
fragmentorum  corporis  Dominici  custodire 
debent,  no  qua  putredo  in  sacrario  invenia¬ 
tur,  ne  cum  negligenter  agitur,  portioni 
corporis  Domini  gravis  inferatur  injuria,  n 
Ihec  ille.  At  qiue  custodia  adhibenda  esset, 
et  qnodnani  periculum  putredinis  timeri  po¬ 
tuisset.  si  nihil  servandum  fuisset?  Idem 

etiam  Clemens  lib.  vm,  Constit.  cap.  13. 
alias  20.  jubet  peracta  Communione,  quod 
superest  corporis  Domini,  a  Diaconis  in  pa¬ 
stophorium  inferri,  ut  supra  citavimus.  Adde, 
quod  lvo  Carnotensis  par.  2.  Decreti,  et  Bur- 
ckarduslib.  v.  decreti  inseruerunt  decretum 
istud  Clementis  de  consumendis  reliquiis, 
in  medio  variorum  decretorum,  in  quibus 
expresse  jubetur  Eucharistia  asservari  pro 
aegrotis  ;  quod  certe  non  fecissent,  si  decre¬ 
tum  istud  adversaretur  asservatiorii  hujus 
Sacramenti. 

Secundo  loco  profertur  Origenes,  seu  Cy- 
rill.  in  cap.  vii.  Levitic.  hom.  5.  ubi  sic  ait: 

« Dominus  panem  quem  discipulis  dabat 
non  distulit, nec  differri  jussit  in  crastinum. » 
Despondeo :  Verum  est  Dominum  non  jus- 
sisse  Eucharistiam  a  se  consecratam  differri 
in  crastinum ;  sed  non  potest  inde  colligi, 
non  debuisse  unquam  postea  Eucharistiam 
conservari :  multa  enim  Dominus  per  se  non 
jussit,  qmc  postea  per  Apostolos  jussit,  etiam 
circa  Sacramentum  Eucharistiae,  ut  Augu¬ 
stinus  testatur  in  epist.  118.  Neque  Origenes 
hoc  agebat,  ut  probaret  non  posse  Eucha¬ 
ristiam  conservari,  sed  cum  docere  vellet, 
placere  Deo  sacrificium  laudis  recens ,  et 
novum,  ac  spirituale,  non  autem  vetus, 
usus  est  exemplo  Domini,  qui  Eucharistiam 
«a  se  consecratam,  continuo  manducari  jus¬ 
sit;  et  illo  etiam  testimonio  Evan  gei  i  i,  ubi 
Dominus  prohibet  portari  panem  in  via,  et 
altero  testimonio  ex  lib.  Josue,  ubi  Gabao- 
nitae  reprehenduntur,  quod  panes  veteres 
attulissent,  ut  deciperent  Israelitas.  Et  sane 
non  vult  Origenes  ostendere,  non  licere  nunc 
deferre  panes  in  via,  aut  uti  pane  veteri ; 
sed  simpliciter  utitur  illis  exemplis,  quate¬ 
nus  aliquo  modo  propositum  ipsius  adju¬ 
vant. 

Tertio  loco  profertur  Isichius  lib.  ii.  in 
Levit.  Cap.  8.  ubi  dicit,  morem  esse  Eccle¬ 
siae  comburendi  id,  quod  superest  ex  Sacra¬ 
mento  Eucharistiae.  Sed  ibidem  est  solutio. 
Nam  Isichius  addit,  non  prohiberi  asser va- 
tionem  Sacramenti  per  unum,  vel  duos,  vel 
plures  dies,  sed  comburi  debere  id ,  quod 
vel  ob  temporis  diuturnitatem,  vel  alia  de 
causa  per  manducationem  consumi  nequit : 
id  quod  expresse  etiam  cautum  est  in  Conci¬ 
lio  Aurelianensi,  testibus  Ivone  et  Burckardo 
locis  supra  citatis  ;  statuit  enim  Concilium, 
ut  species  corruptae  duntaxat  combureren¬ 
tur,  non  autem  id  quod  per  manducationem 
absumi  potest.  Vide  Guitmimdum  lib.  n.  et 


Algerum  lib.  ii.  cap.  1.  qui  docent,  tunc  so¬ 
lere  absumi  species  Saeramenlales  igni , 
quando  aliquid  accidit,  unde  horror  sit  eas 
manducare  :  ignis  enim  est  elementorum  om¬ 
nium  purissimum. 

Quarto  profertur  Nicephorus  lib.  xvir. 
liist.  cap.  25.  ubi  refertur  morem  fuisse  iu 
Ecclesia  Graeca,  ut  reliquiae  Eucharistiae  da¬ 
rentur  pueris  innocentibus  manducandae : 
quod  idem  antea  scripserant  Evagrius  lib. 
iv.  his(.  cap.  35.  et  Gregorius  Turonicus 
lib.  i.  de  gloria  Martyrum  cap.  10.  Sed  et 
hic  nulla  difficultas :  loquuntur  ii  auctores 
de  reliquiis,  quae  nimirum  superabundabant. 
Nam  (ut  supra  diximus)  non  debent  nimis 
multae  particula:  Sacramenti  conservari,  sed 
quot  pro  aegrotorum  necessitatibus  requi¬ 
runtur.  Quare  non  quotidie  fiebat  illa  reli¬ 
quiarum  consumptio,  sed  solum  feria  quarta, 
vel  sexta,  quando  videlicet  renovabatur  Sa¬ 
cramentum  in  pyxide.  Et  eadem  responsio 
adhibenda  est  ad  Concilium  II  Matisconensc 
ean.  G.  ibi  enim  statuit,  ut  feria  ‘quarta,  et 
sexta  advocentur  innocentes  parvuli,  et  in¬ 
dicto  eis  jejunio,  detur  ipsis  si  quid  ex  Sa¬ 
cramenti  particulis  consumendum  est. 

Quinto  profertur  Humbertus  in  lib.  contra 
Nicetam  ,  qui  reprehendit  morem  Graeco¬ 
rum,  qui  in  Quadragesima,  ut  supra  dixi¬ 
mus,  ex  Concilio  Trullano,  utuntur  praosan- 
etifieatis  quotidie,  excepto  Sabbato,  et  Do¬ 
minica.  Verum  Humbertus  non  reprehendit 
Sacramenti  asservationem,  sed  quod  Graeci 
sacrificium  Missae  ex  illis  praesanctificatis 
celebrarent :  sacrificium  enim  vere  fieri  ne¬ 
quit,  nisi  panis  consecretur ,  et  consuma¬ 
tur. 

Sexto  profertur  Gabriel  Biel,  qui  lect.  3G. 
in  canonem  Missae  sic  ait :  «  Postquam  cor¬ 
pus  suum  consecravit,  non  sistebat  in  con¬ 
secratione.  Neque  dedit  discipulis,  ut  ipsum 
honorifice  conservarent ,  sed  dedit  in  sui 
usum,  dicens  :  Accipite,  et  manducate.  » 
Respondeo  :  Hoc  vere  est  impudenter  tra¬ 
ctare  scripta  Catholicorum  auctorum,  et  velle 
per  fas  et  nefas  haereticos  facere  eos,  qui  sem- 
per  haeresibus  fortissime  fas  restiterunt.  Ga¬ 
briel  enim  in  isto  ipso  opere  fortissime 
defendit  sacrificium ,  et  adorationem  Eu¬ 
charistiae,  et  transubstantiationem,  et  alia 
id  genus  :  ad  quae  refellenda  adversarii  ex¬ 
cogitarunt  istam  sententiam  de  praesentia 
Christi  solum  in  usu  ccenae.  Praeterea  exstant 
tres  sermones  ejusdem  Gabrielis  habiti  in 
festo  corporis  Domini,  in  quo  agitur  celo- 

berrima  illa  gestatio  corporis  Domini ,  in 
publica  supplicatibne.  In  loco  autem  citato 
Gabriel  disputat  de  primario  fructu,  et  usu 
Eucharistia?,  ac  docet,  multo  amplius  prod¬ 
esse  Eucharistiam,  dum  reipsa  manduca¬ 
tur,  quam  dum  in  pyxide  conservatur.  Id 
quod  verissimum  est,  et  probatur  a  Gabricle 
ex  verbis  Domini,  in  quibus  non  fit  mentio 
asservationis  honorificae,  sed  solius  mandu¬ 
cationis  :  inde  enim  manifeste  colligitur, 
primarium  fructum  non  consistere  in  asser- 
vatione,  sed  in  manducatione. 

Denique  antiquissimus  ille  usus  mittendi 
Eucharistiam  Episcopis  peregrinis  in  signum 
pacis,  et  Communionis,  cujus  meminit  Ire- 
narns  apud  Eusebium  lib.  v.  histor.  cap.  24. 
aperte  indicat,  Eucharistiae  usum  non  fuisse 
solam  manducationem  :  nulla  enim  necessi¬ 
tas  erat,  qua  cogeret  Episcopos  illos,  vel  in 
itinere  communicare  Dominico  corpori,  vfel 
mox  atque  in  urbem  venissent. 

Ad  tertiam  partem  responsionis ,  nego 
fuisse  unquam  in  Ecclesia  Catholica  abro¬ 
gatam  consuetudinem  asservandi  Euchari¬ 
stiam.  Concilium  autem  Toletanum  I.  can.  14. 
et  Caesaraugustanum  can.  3.  non  prohibent 
asservari  in  Ecclesia  Eucharistiam,  sed  ju¬ 
bent  fidelibus  communicantibus,  ut  in  Ec¬ 
clesia  communicent,  et  non  secum  aspor¬ 
tent  venerabile  Sacramentum,  ut  aliquando 
fiebat.  Ratio  autem  hujus  prohibitionis  red¬ 
ditur  in  Concilio  Lateranensi  sub  Innocen- 
tio  III.  cap.  20.  ne  videlicet  abutantur  aliqui 
tanto  Sacramento  ad  veneficia,  et  alia  hu¬ 
jusmodi  scelera.  Ex  quo  sequitur  prohibi¬ 
tionem  istam  nihil  facere  contra  sententiam 
nostram ,  sed  eam  potius  mirifice  confir¬ 
mare.  Nam  si  extra  usum  coense  non  esset 
Sacramentum,  neque  corpus  Domini,  posset 
permitti  cuicumque  panis  ille  sanctificatus  : 
neque  enim  periculum  esset  ullius  sacrile¬ 
gii,  si  extra  usum  Coena)  nihil  esset ,  nisi 
merus  panis.  Concilia  igitur,  quse  tam  se¬ 
vere  propter  pericula  sacrilegiorum  prohi¬ 
bent  Sacramenti  asportationem ,  manifeste 
indicant  etiam  extra  usum  crenae  verissimum 
permanere,  tum  corpus  Domini,  tum  etiam 
Sacramentum. 

Ad  quartam  partem  responsionis  brevis¬ 
sime  respondeo,  falsum  esse,  apud  veteres 
non  fuisse  alium  Sacramenti  usum,  quam  ad 
manducandum  :  id  quod  patet  ex  testimo¬ 
niis  supra  allatis.  Nam  Gorgonia  soror  Na- 
zianzeni,  ipso  Nazianzeno  teste  in  oratione 
de  obitu  Gorgonia) ,  Sacramento  Euchari¬ 


stia)  usa  est  ad  impetrandam  a  Deo  corpora¬ 
lem  sanitatem,  Christi  corpus  in  Sacramen¬ 
to  adorando,  invocando,  oculis  applicando. 
Satyrus,  Ambrosii  frater,  eodem  teste  Am¬ 
brosio  in  oratione  de  obitu  Satyri,  eodem 
Sacramento  ad  collum  appenso,  usus  est  ad 
naufragium  evitandum.  Cyrillus  Hierosoly¬ 
mitanus  catechesi  quinta  mystagogica,  mo¬ 
net  communicantes,  ut  post  communionem 
digito  tangant  labia  sanctificata  contactu 
corporis,  et  sanguinis  Domini,  et  deinde 
eodem  digito  sanctificent  per  contactum 
oculos  frontem,  et  alia  membra.  Augustinus 
lib.  22.  de  Civit.  Dei  cap.  8.  scribit  a  suis 
Presbyteris  oblatum  fuisse  Deo  sacrificium 
Dominici  corporis  ad  curandum  domum 
quamdam  a  daemonum  vexatione. 

Deinde,  falsum  est  etiam,  quod  Kemnitius 
dicit,  apud  nos  non  servari  Eucharistiam  ad 
manducationem,  sed  ad  alios  fines  alienos  ab 
institutione  :  nam,  ut  supra  diximus,  prima¬ 
rius  finis  servandi  Eucharistiam  semper  fuit, 
et  est,  manducatio  :  servatur  enim  potissi¬ 
mum  ob  viaticum  infirmorum.  Interim  au¬ 
tem  dum  non  consumitur,  nihil  prohibet  su¬ 
mere  ex  eo  alias  utilitates,  ut  Patres  fece¬ 
runt. 

Denique  quidquid  de  hoc  sit,  tota  ista 
quarta  pars  responsionis  extra  propositum 
adducta  est.  Nam  ad  quEestionem  quam  tra¬ 
ctamus,  utrum  extra  usum  manducationis, 
Eucharistia  sit  Sacramentum,  et  corpus  Do¬ 
mini,  impertinens  est,  in  quem  usum  hoc 
Sacramentum  conservetur.  Quidquid  enim 
sit  de  isto  usu,  evidenter  probatur  ex  con¬ 
sensu  veterum,  Sacramentum  permanere 
extra  usum  ceena),  quandoquidem  illud  con¬ 
servabant. 


CAPUT  VI. 

Explicatur  quid  proprie  sit  Sacramentum 
Eucharistix. 

Errore  sectariorum  confutato,  nunc  bre¬ 
viter  explicabimus,  quid  sit  Sacramentum 
Eucharistiae.  Est  autem  observandum,  pri¬ 
mo,  Sacramentum  tribus  modis  accipi  posse. 
Primo,  amplissimo  vocabulo  Sacramenti  ac¬ 
cepto  pro  omni  signo  rei  sacra).  Secundo, 
paulo  strictius  pro  signo  rei  sacra)  sanctifi¬ 
cantis  animam.  Tertio,  proprie  et  strictissi- 

me  pro  signo  non  solum  significante,  sed 
efficiente  etiam  anima)  sanctitatem  :  quo¬ 
modo  vox  Sacramenti  non  convenit  nisi  Sa¬ 
cramentis  nova)  legis  proprie  dictis. 

Secundo  observandum  est,  in  Sacramento 
Eucharistia)  multa  considerari  posse,  nimi¬ 
rum  consecrationem,  sumptionem,  species 
panis,  et  vini,  corpus,  et  sanguinem  Christi : 
et  denique  ipsam  Eucharistiam  considerari 
posse,  vel  ut  Sacramentum  religionis,  vel  ut 
alimentum  spirituale,  vel  ut  pignus  amoris 
divini,  vel  ut  victimam,  et  sacrificium  nova) 
legis.  His  autem  fundamentis  positis,  res 
tota  paucis  propositionibus  explicabitur. 

Prima  propositio  :  «  Consecratio  Eucha¬ 
ristiae  Sacramentum  dici  potest  primo  modo, 
non  autem  secundovel  tertio.  »  Nam  signum 
est  rei  sacra),  nimirum  corporis  Domini,  non 
tamen  est  signum,  neque  causa  gratia)  san¬ 
ctificantis  animam. 

Secunda  propositio  :  «  Sumptio  Euchari¬ 
stia)  Sacramentum  dicipotest  secundo  modo, 
non  autem  tertio.  »  Nam  significat  quidem 
illa  externa  manducatio  internam  manduca¬ 
tionem,  et  refectionem,  sed  non  est  causa 
internae  illius  refectionis  :  causa  enim  inter¬ 
nae  refectionis,  sive  gratiae  interius  nos  refi¬ 
cientis,  non  potest  esse  actio  nostra,  sed  esse 
debet  actio  Dei  per  ministrum  Ecclesiasti¬ 
cum.  Itaque  illa  sumptio  concurrit,  ut  con¬ 
ditio  sine  qua  non  applicaretur  nobis,  neque 
in  nos  ageret  divinum  hoc  alimentum;  non 
autem  ut  causa  proprie  dicta. 

Tertia  propositio  :  «  Solae  species  panis  et 
vini,  non  habent  integram  Sacramenti  ra¬ 
tionem.  »  Probatur  :  nam  species  illae  signi¬ 
ficant  quidem  cibum  spiritualem,  sed  non 
sunt  ipsae  cibus  spiritualis;  et  proinde  non 
reficiunt,  nec  sustentant  animam,  atque  i- 
deo  non  sunt  causa  gratiae.  Dominus  enim 
Joan.  vu.  non  de  speciebus,  sed  carne,  et 
sanguine  dixit  :  «  Caro  mea  vere  est  cibus, 
et  sanguis  meus  vere  est  potus.  »  Deinde, 
Sacramentum  Eucharistiae  excellit  omnibus 
Sacramentis,  et  adoratur  cultu  latriee,  juxta 
illud  hymni  Ecclesiastici  :  «  Tantum  ergo 
Sacramentum  veneremur  cernui.  »  Atque 
species  illae  neque  excellunt  aliis  Sacramen¬ 
tis,  imo  sunt  inferiores  omnibus,  cum  sint 
pura  accidentia,  neque  adorari  possunt. 

Denique  SS.  Patres  ita  loquuntur  de  hoc 
Sacramento,  ut  aperte  indicent,  se  per  hoc 
Sacramentum  non  intelligere  solas  species. 
Irenaeus  lib.  4.  cap.  34.  dicit,  Eucharistiam 


constare  ex  re  terrena  et  ccelesti.  Augusti¬ 
nus  lib.  i.  de  peccatorum  meritis,  et  remisr 
cap.  24.  dicit,  Sacramentum  Eucharistiae 
recte  lingua  punica  dici  vitam,  quia  est  pa¬ 
nis  vivus  qui  de  coelo  descendit. 

Quarta  propositio  :  «  Corpus  Domini,  et 
sanguis  sine  ordine  ad  species,  non  habet 
rationem  Sacramenti.  »  Probatur  :  nam  Sa-t 
cramentum  est  signum  externum,  ac  sensi¬ 
bile  ;  non  est  autem  ejusmodi  corpus  Domi¬ 
ni,  et  sanguis  sine  ordine  ad  species. 

Quinta  propositio  :  «  Etsi  tam  species  pa¬ 
nis  et  vini,  quam  corpus,  et  sanguis  Domini 
ad  essentiam  Sacramenti  Eucharistia)  perti¬ 
neant  ;  ratio  tamen  Sacramenti  magis  con¬ 
venit  speciebus,  ut  continent  corpus,  quam 
corporis  Christi,  ut  est  sub  speciebus.  » 

Hujus  conclusionis  intelligenda)  gratia,  ob¬ 
servandum  est,  hoc  interesse  inter  Sacra¬ 
menta  esetera,  et  Eucharistiam,  quod  alia 
constant  ex  elemento  externo,  et  virtute  di¬ 
vina  illi  impressa,  ut  possint  esse  signa,  et 
causa).  Eucharistia  constat  ex  elemento,  seu 
speciebus  externis,  et  corpore  et  sanguine 
Domini  qme  sunt  loco  impressa)  illius  virtu¬ 
tis  ;  et  hinc  apparet  singularis  hujus  Sacra¬ 
menti  excellentia,  quod  pro  virtute  eaque 
transeunte,  quae  est  in  caderis,  hic  est  per- 
manenter  Christus  ipse,  qui  est  ip;  a  virtus, 
et  potentia  Dei.  Hinc  igitur  habemus  illa 
omnia  esse  de  essentia:  sedde  modo  loquen¬ 
di  dicimus  Sacramentum  Eucharistia)  debere 
potius  dici  species,  ut  continent  corpus  Do¬ 
mini,  quam  corpus,  ut  est  sub  speciebus. 
Nam  ita  loquitur  Concilium  Tridentinum 
ses.  xiii.  cap.  3.  dicit  enim  hoc  esse  com¬ 
mune  Eucharistia)  cum  aliis  Sacramentis,  ut 
sit  symbolum  externum,  et  visibilis  forma 
invisibilis  gratia).  At  certe  visibilem  esse 
formam  magis  convenit  speciebus ,  quam 
corpori  Christi.  Deinde  in  aliis  Sacramentis 
licet  concurrant  signum  externum,  et  virtus 
operativa,  tamen  nemo  unquam  dixit,  Sa¬ 
cramentum  esse  virtutem  operativam,  ut  est 
in  signo,  sed  e  contrario  signum,  ut  est  ope- 
rativum ;  et  ratio  est,  quia  in  definitione  Sa¬ 
cramenti  signum  est  tanquam  genus,  virtus 
operativa,  ut  differentia  :  in  instrumentis  e- 
tiam  naturalibus,  nemo  dicit  gladium  esse 
vim  scindendi  in  ferro  existentem,  sed  esse 
ferrum  habens  scindendi  virtutem.  Ita  igitur 
Sacramentum  Eucharistia)  sunt  species  cor¬ 
pus  Domini  continentes,  non  corpus  Domini 
sub  speciebus,  si  proprie  loqui  velimus. 

Sexta  propositio  :  «Ratio  sacrificii,  nec- 

non  pignoris,  el  alimonii  divini,  magis  con¬ 
venit  corpori  Domini,  ut  est  sub  speciebus, 
quam  speciebus,  ut  continent  corpus  Do¬ 
mini.  a  Ratio  perspicua  est  :  Nam  quod  of¬ 
fertur  Deo  Patri,  non  sunt  species  panis,  sed 
id  quod  in  cruce  fuerat  oblatum  :  et  simili¬ 
ter  pignus  amoris,  et  alimentum  non  in  si¬ 
gnificatione,  sed  in  re  ipsa  consistunt. 

CAPUT  VII. 

De  materia  Eucharistiae ,  sitne  azymo  pane,  an 

fermentato  Sacramentum  *hon fidendum. 

Sequitur  nunc,  ut  materiam  Sacramenti 
hujus  explicemus  :  de  qua  satis  constat  inter 
nos,  et  adversarios,  panem  triticeum,  et  vi¬ 
num  ex  vite  ad  materiam  assumendum  esse, 
sed  duae  restant  controversiae.  Una  circa  pa¬ 
nem  ;  altera  circa  vinum. 

Prior  controversia  est,  utrum  panis  azy¬ 
mus,  an  fermentatus  esse  debeat  :  quae  sane 
controversia,  circa  annum  Domini  1053.  est 
exorta,  ut  Leo  Papa  IX.  testatur  in  epist.  ad 
Michaelem  Episcopum  Constantinopolita- 
num,  cap.  5.  Tunc  enim  primum  Graeci  re¬ 
prehendere  coeperunt  Latinos,  quod  azymum 
panem  in  Sacramento  Eucharistiae  assume¬ 
rent,  unde  etiam  azymitas  nos  vocare  ausi 
sunt ;  in  qua  sententia  ad  hanc  usque  diem 
perseverant.  Siquidem  in  censura,  quam  nu¬ 
per  edidit  Ilieremias  Constantinopolitanus 
Patriarcha  ad  Confessionem  Luthcranorum 
cap.  10.  quod  est  de  ccena  Domini,  affirmat 
Christum  fermentatum  panem  consecrasse, 
nec  posse  in  azymo  hoc  Sacramentum  confici, 
quod  azymus  non  sit  verus  panis,  quodque 
azyma  ad  Judaismi  figuras  pertineant. 

Haeretici  autem  Lutherani,  et  Zwingliani 
non  disputant  de  necessitate  fermenti  (quip¬ 
pe  res  etiam  longe  graviores  pro  adiaphoris 
habent)  tamen,  et  verbis,  et  factis  Graecorum 
consuetudinem  Latinorum  consuetudini  an¬ 
teponunt,  atque  fermentatum  panem  aptio¬ 
rem  esse  censent  ad  Sacramentum  conficien¬ 
dum,  quam  azymum.  Naminprimis  Illyricus 
cum  suis  collegis  centur.  xi.  cap.  8.  descri¬ 
bit  schisma  Graecorum  et  Latinorum  propter 
quaestionem  de  azymo,  sed  ita  describit,  ut 
satis  aperte  victoriam  Graecis  tribuat.  Deinde 
Joannes  Calvinus  lib.  iv.  Institut.  cap.  17.  §. 
43.  tria  dicit.  Primo,  non  multum  referre 
azvmone.  an  fermentato  utamur,  Secundo, 


addit  ex  historiis  constare,  usque  ad  tempo¬ 
ra  Alexandri  Papae  totam  Ecclesiam  pane 
fermentato  usam.  Tertio,  dicit  Alexandrum 
Papam  instituisse,  ut  in  azymo  Sacramen¬ 
tum  conficeretur,  idque  eum  fecisse,  non  alia 
ratione,  nisi  ut  novo  illo  spectaculo  populum 
in  admirationem  traheret ;  ubi  satis  aperte 
usum  azymorum  reprehendit.  MartinusKem- 
nitius  in  2.  par.  Examinis  Concilii  Tridentini 
sess.  xxn.  cap.  7.  Calvino  assentitur,  perinde 
esse  uti  azymo,  vel  fermentato,  sicut  perinde 
est  uti  vino  albo,  vel  rubro.  Denique  Calvi- 
nistae,  fermentato  pane  utuntur  Graecorum 
more,  quod  certe  non  facerent,  nisi  morem 
illum  meliorem  esse  judicarent. 

Quia  vero  praecipuum  fundamentum,  tum 
Latinorum,  tum  Graecorum  est  factum  Chri¬ 
sti  (neque  enim  dubitari  potest,  quin  illuti 
sit  melius,  et  faciendum,  quod  Christus  fecit) 
ideo  ista  quaestio  ab  alia  pendet,  utrum  Do¬ 
minus  Sacramentum  instituerit  primo  die 
azymorum,  quando  fermentum  inveniri  non 
poterat  in  omnibus  finibus  Israel,  an  vero 
ante  cum  diem.  Si  enim  Dominus  Sacramen¬ 
tum  instituit  in  primo  die  azymorum,  cer¬ 
tum  erit,  azymo  pane  usum  fuisse  in  ejus¬ 
modi  institutione.  Nam  Exod.  xn.  et  xm. 
praecipitur  sub  poena  mortis,  ne  fermentatus 
panis  inveniatur  in  domibus,  aut  in  ullo  alio 
loco  filiorum  Israel.  Si  alio  tempore  instituit, 
res  non  erit  omnino  certa. 

S.  Thomas  in  iv.  dist.  11.  quaest.  2.  art.  5. 
quaest.  3.  scribit,  quocumque  tempore  Chri¬ 
stus  Sacramentum  instituerit,  semper  posse 
convinci  in  azymo  Sacramentum  institutum 
fuisse.  Nam  ante  Sacramenti  institutionem 
Pascha  manducavit,  ut  omnia  Evangelia  te¬ 
stantur  :  Pascha  autem  sine  azymis  mandu¬ 
cari  non  poterat,  ut  patet  ex  cap.  xii.  Exo¬ 
di. 

Et  quidem  S.  Thomas  recte  judicavit,  ab 
immolatione  Paschae  incipere  usum  azymo¬ 
rum,  sed  tamen  Graeci  nonnulli  ex  doctiori¬ 
bus  contra  sentiunt  potuisse  anteverti  immo¬ 
lationem  Paschae,  licet  usus  azymorum  in 
reliquo  victu  non  anteverteretur.  Itaque  Eu- 
thymius  in  comment.  cap.  xxvi.  Matth.  et 
post  eum  Nicephorus  lib.  i.  hist.  cap.  28. 
dicunt,  Christum  comedisse  suum  Pascha 
legale  ante  primum  diem  azymorum,  et  ideo 
manducasse  quidem  agnum  Paschalem  eo 
ritu,  quem  lex  praescribebat,  id  est,  cum 
azymis,  et  caeteris  rebus  necessariis  :  tamen 
ea  ccena  legali  finita,  dimissis  azymis  rediis- 
se  ad  panem  communem,  quo  vesci  licebat. 

quia  nondum  advenerant  dies  azymorum,  et 
proinde  in  pane  communi,  id  est,  fermentato 
Sacramentum  instituisse.  Duo  enim  praece- 
pta  distincta  de  azymo  inveniuntur.  Unum, 
ut  agnus  Paschalis,  cum  azymis  comedatur. 
Alterum,  ut  septem  diebus  sola  azyma  edan¬ 
tur  in  quovis  convivio.  Dominus  igitur  ex 
Graecorum  sententia  servavit  primum  prae¬ 
ceptum,  quia  ad  illud  obligabatur,  cum  ag¬ 
num  manducare  vellet  :  secundum  non  ser¬ 
vavit,  quia  nondum  venerat  tempus,  quo 
illud  obligare  inciperet.  Quare  necessario 
quaestio  ista  disputanda  est  de  tempore,  quo 
Christus  Sacramentum  instituit,  ut  nullum 
omnino  Graecis  effugium  relinquatur. 

Sunt  igitur  de  praesenti  quaestione  senten¬ 
tiae  quatuor.  Prima  est  Graecorum,  qui  affir- 
mant  Dominum  manducasse  suum  Pascha, 
et  Sacramentum  instituisse  die  13.  seu  luna 

13.  mensis  primi  :  sequenti  autem  die  post 
Christi  mortem  ad  occasum  solis,  incanpissc 
tempus  paschale  Judaeorum,  et  fermenti  ab¬ 
jectionem.  Ita  docent  Euthymius,  et  Nice- 
phorus  supra  citaiti. 

Est  enim  observandum  aqud  Hebraeos 
menses  omnes  numerari  a  novilunio,  et  idem 
esse  apud  eos  primam  lunam,  secundam  lu¬ 
nam,  etc.  et  primum  diem  mensis,  secun¬ 
dum  diem  mensis  etc.  Porro  secundum  legem 
Exodi  xii.  die  14.  primi  mensis,  id  est,  die 

14.  a  novilunio,  post  solis  occasum,  incipie¬ 
bant  dies  azymorum,  et  durabant  septem 
diebus,  id  est,  usque  ad  diem  21.  inclusive. 
Qui  omnes  dies  erant  Paschales,  et  azymo¬ 
rum  dies  vocabantur,  tamen  primus,  et  ulti¬ 
mus,  id  est,  13  et  21.  soli  erant  solcnmes,  et 
festivi,  ita  ut  non  liceret  in  eis  opera  servilia 
facere,  ut  patet  Levitic.  xxm.  Dicunt  ergo 
Grseci  feria  3.  in  Gcena  Domini  fuisse  diem 
•13.  mensis  apud  Hebraeos;  et  proinde  nondum 
incepisse  tempus  azymorum  :  feria  autem  G. 
in  qua  Dominus  mortuus  est,  dicunt  fuisse 
profanum,  non  festivum  sed  illo  ipso  die  post 
occasum  solis  coepisse  tempus  azymorum, 
quia  ille  erat  dies  14.  et  postea  die  Sabbati 
fuisse  15.  diem,  et  solemnissimum. 

Secunda  sententia  est  Ruperti  in  commen¬ 
tario  Levitic.  cap.  xxm.  etMatth.  cap.  xxvi. 
ubi  docet  Hebraeos,  ex  quadam  traditione 
Patrum  suorum,  nunquam  solitos  fuisse  ce¬ 
lebrare  duos  dies  festos  continuos,  et  ideo 
quando  festum  azymorum  occurrebat  feria 
sexta,  ex  illa  traditione  differri  solitum  in 


Sabbatum  sequens,  sic  tamen,  ut  celebratio 
Pascha;  nunquam  mutaretur.  Ex  quo  colli¬ 
dit  eo  anno,  quo  Dominus  mortuus  est,  die 
Jovis  fuisse  quidem  14.  lunam,  contra  Oil¬ 
eorum  opinionem,  et  ille  ipso  die  ad  vespe¬ 
ram,  tum  Dominum,  tum  Hebraeos  comedis¬ 
se  suum  Pascha ;  diem  autem  Veneris  non 
fuisse  festum  azymorum,  sed  diem  propha¬ 
num,  ut  etiam  Graeci  volunt ;  sed  propha¬ 
num  fuisse,  quia  secundum  praedictam  tra¬ 
ditionem  dilatum  fuerit  illud  festum  in  diem 
Sabbati. 

Haec  sententia  Ruperli  non  solum  falsa 
mihi  videtur,  sed  etiam  non  respondet  ad 
potissimum  Cnecorum  fundamentum.  Nam 
si  dies  azymorum  incipiebant  die  Sabbati  ; 
ergo  die  Jovis  ad  vesperam  post  agnum 
paschalem  manducatum  cum  pano  azymo 
licebat  ex  sententia  Graecorum,  redire  ad 
fermentatum,  et  illo  uti  toto  sequenti  die  : 
non  ergo  convinci  potest  Sacramentum  in 
azymo  pane  institutum  secundum  Ruperti 
sententiam,  nisi  prius  ostendatur  cum  im¬ 
molatione  agni  quandocumque  illa  fieret, 
coepisse  usum  azymorum  per  septem  dies 
continuandum. 

Tertia  sententia  est  Pauli  Burgensis  in 
additione  ad  Lyranum  in  commentario 
cap.  xxvi.  Mattii,  quem  auctorem  multi  re- 
centiores  sequuntur.  Et  in  iis  est  Calvinus, 
qui  in  illud  Matthaei  xxvi :  Scitis  quia  post 
biduum  etc.  (1),  ita  hanc  sententiam  defendit, 
ut  dicat  nullo  cavillo  posse  eludi  ejus  argu¬ 
menta.  Haec  sententia  non  differt  a  sententia 
Ruperti,  nisi  in  eo,  quod  Rupertus  dicebat 
ex  traditione  majorum  differri  festum  azy¬ 
morum  aliquando  in  diem,  sequentem,  ce¬ 
lebrationem  autem  Pascha;  numquam  mu¬ 
tari.  Burgensis  autem  dicit  utrumque  dif¬ 
ferri,  et  inde  colligit  eo  anno,  quo  Dominus 
mortuus  est  ,  Hebraeos  manducasse  suum 
Pascha  die  Veneris  ad  vesperam,  Christum 
autem  die  Jovis  ad  vesperam. 

Caeterum  haec  etiam  sententia  non  pre- 
batur.  Sciendum  est  enim  mutationem  illam 
dierum  apud  Hebraeos  ex  traditione  Pa¬ 
trum,  quae  a  multis  annis  viguit,  et  modo 
viget,  non  sic  esse  intelligendam,  quasi  dies 

15.  lunae,  seu  mensis  aliquando  occurrat  die 
Veneris,  et  ipsi  tunc  transferant  festum  in 
diem  16.  id  est,  in  Sabbatum  :  id  enim  fal¬ 
sum  est,  et  absurdissimum.  Sed  qui  Kalcn- 
dariis  praesunt  apud  Hebraeos,  ita  accom- 


(t)Matth.  XXVI.  2. 

modant  novilunia,  praesertim  initio  anni,  ut 
nunquam  accidat  diem  primum,  et  conse¬ 
quenter  diem  45.  primi  mensis  esse  feria  2. 
vel  4.  vel  6.  et  hoc  est  quod  ipsi  fiOS  Yt3£P 
vulgo  dicunt,  id  est,  non  contingit  Pascha  dio 
2,  4  et  6.  Neque  videtur  mala  ista  consue¬ 
tudo  :  neque  pugnat  aperte  cum  lege  prae¬ 
cipiente  festum  azymorum  celebrari  die  15. 
secundum  calculum  astronomicum,  paucis¬ 
simis  notum,  sed  secundum  computum  com¬ 
munem  et  vulgarem  Kalendariorum  totius 
populi  :  secundum  computum  autem  vul¬ 
garem  communium  Kalendariorum,  semper 
illud  servatur,  ut  festum  azymorum  agatur 
die  15.  mensis.  Neque  absimilis  est  apud 
nos  consuetudo,  qui  pro  termino  Paschali 
habemus  lunam  14.  post  aequinoctium  ver¬ 
num,  et  tamen  in  aequinoctio,  et  in  ipsa  luna 
14.  inveniendis  non  observamus  motum  ve¬ 
rum  solis  et  lunae,  sed  observamus  dies  in 
Kalendario  notatos,  qui  non  raro  nonnihil 
discrepant  a  vero  motu  :  sed  aliter  fieri  non 
potest,  si  certa  aliqua  regula  tenenda  est. 
Imo  ante  correctionem  Kalen darii  Gregorii 
XIII.  jussu  factam,  distabat  dies  aequinoctii  in 
Kalendario  positus  ab  aequinoctio  vero  totis 
decem  diebus,  et  novilunia  in  Kalendario 
notata  distabant  quinque  diebus  a  veris  no- 
viluniis,  et  tamen  melius  erat  Kalendarium 
illud  quamvis  incorrectum  sequi,  quam  nul¬ 
lam  habere  communem  regulam  festorum  in¬ 
veniendorum.  Ex  quo  sequitur,  quod  si  tem¬ 
pore  Christi  fuisset  tale  Kalendarium,  quale 
modo  Hebraei- habent,  non  fuisset  licitum, 
nec  liberum  ulli  aliter  festos  dies  celebrare, 
nec  etiam  praetextu  errantis  Kalendarii  : 
alioqui  debuisset  quisque  sibi  suum  Kalen¬ 
darium  fabricare,  et  suo  modo  numerare 
dies  mensium,  quod  intolerabile  fuisset,  et 
aperte  malum  et  illicitum. 

Quare  posita  hac  sententia,  necessario  di¬ 
cendum  esset  Christum  manducasse  agnum 
paschalem  die  13.  mensis,  ut  dicunt  Graeci, 
idque  fecisse,  non  ut  mutaret  ordinem  festo¬ 
rum,  sed  ut  quoquo  modo  (licet  extra  tempus) 
manducaret  agnum  paschalem  ,  quia  se¬ 
quenti  die  erat  moriturus,  et  non  poterat 
cum  caeteris  agnum  comedere  :  proinde  non 
tenebatur  ad  usum  azymorum  (nisi  in  co¬ 
mestione  agni  paschalis)  quia  nondum  vene¬ 
rant  dies  azymorum,  et  idcirco  potuisse  in 
fermentato  Sacramentum  instituero.  Vides 


igitur  ox  hac  sententia  fundamentum  Eccle¬ 
siae  Latina)  funditus  tolli. 

Quarta  sententia  est  communis  Theologo¬ 
rum  in  4.  dist.  ii.  Christum  Sacramentum 
instituisse  illo  ipso  tempore,  quo  secundum 
legem,  et  secundum  Hebraeorum  (qui  tunc 
vivebant)  consuetudinem  abjiciebatur  fer¬ 
mentum  ex  toto  Israele,  ita  ut  non  licuerit 
ullo  modo  co  uti,  qui  erat  dies  mensis  primi 
14.  illo  enim  die  ad  vesperam  inchoabantur 
azymorum,  et  sequens  dies  15.  erat  dies 
solemnis  azymorum.  Quae  sententia  veris¬ 
sima  est,  et  sola  Graecos  evidenter  convincit: 
quocirca  breviter  probanda  est,  et  simul 
omnes  aliae  refellendae. 


CAPUT  VIII. 

Probatur  Christum  instituisse  Sacramentum 

14.  die  mensis  secundum  legem ,  et  secundum 

morem  Hebraeorum, 

Igitur  probatur  ex  textu  omnium  quatuor 
Evangelistarum.  Matthaeus  cap.  xxvi.  sic  ait : . 
Prima  die  azymorum. ,  accesserunt  discipuli  ad 
Jesum,  dicentes:  Ubi  vis  paremus  tibi  comedere 
Pascha  ?  Marcus  cap.  xiv.  Prima  autem  die 
azymorum ,  quando  Pascha  immolabant.  Lucas 
cap.  xxn.  Venit  dies  azymorum,  in  quanecesse 
erat  occidi  Pascha  (1).  Haec  loca  refellunt  tres 
superiores  sententias. 

Ac  primus  Graecorum  error  manifeste  re¬ 
fellitur  :  nusquam  enim  in  tota  Scriptura  dies 
primus  azymorum  dicitur  dies  13.  mensis, 
sed  solum  14.  vel  15.  ut  patet  ex  libro  Exod. 
cap.  xii.  et  xm.  et  Levit,  cap.  xxm.  ex  Num. 
cap.  xviii. 

Respondent  Graeci  aliqui  ,  referente  S. 
Thoma  in  iv.  dist.  xi.  quaest.  2.  art.  2. 
quaest.  3.  tres  Evangelistas  errasse,  et  a 
Joanne  correctos  fuisse.  At  haec  ingens  bla- 
sphemia  est.  Et  deinde  si  Evangelistae  inter 
se  non  convenissent,  quod  tamen  fieri  ne¬ 
quit  ,  cur  potius  uni  crederemus  ,  quam 
tribus  ? 

Euthymius  et  alii  modestiores  respondent, 
Evangelistas  loqui  de  die  azymorum,  non 
qui  jam  aderat,  sed  qui  proximus  erat  :  id 
enim  volunt  significare  illud  Lucae  :  Venit 


(I)  Matth.  XXVI,  17  ;  Mare.  XIV,  12;  Luc.  XXII,  7. 

dies  azymorum ,  id  est,  imminet,  seu  pro¬ 
pinquat.  Refellitur  haec  expositio.  Primo, 
quia  si  ita  esset,  Christus  praevaricatus  esset 
legem,  et  potuisset  juste  accusari,  et  certe 
Hebraei  si  hoc  illi  objicere  potuissent,  non 
tantum  laborassent  in  quaerendis  falsis  te¬ 
stibus. 

Respondet  Euthymius  legem  non  prohi¬ 
buisse  anticipari,  sed  solum  postponi  diem 
Paschae.  Sed  qui  praescribit,  ut  aliquid- certo 
die  fiat,  simul  praescribit,  ut  non  fiat  ante, 
neque  post.  Praescripsit  autem  lex,  et  sae¬ 
pissime  repetivit,  ut  die  14.  ad  vesperam 
fieret  Pascha;  non  ergo  licuit  id  facere  die 
13.  alioqui  etiam  licuisset  die  10.  vel  etiam  1. 
Adde,  quod  lex  permisit  Pascha  celebrari 
post  unum  mensem,  modo  servaretur  idem 
dies  14.  ut  patet  ex  cap.  ix.  Numeri.  Anti¬ 
cipati  posse  diem  ,  aut  mensem  Paschae, 
nyllo  neque  praecepto,  neque  exemplo  pro¬ 
bari  potest. 

Dicent  fortasse  quod  ait  Joannes  Hente- 
nius  in  praefatione  Euthymii,  et  alii  qui  se¬ 
quuntur  Burgensem,  Christum  agisse  suum 
Pascha  ita  secreto,  ut  nemo  sciverit  praeter 
Apostolos,  et  patremfamilias,  in  cujus  domo 
Pascha  fiebat;  atque  ita  non  fuisse  pericu¬ 
lum,  ut  accusaretur.  At  numquid  Judas  pro¬ 
ditor,  qui  ccenae  interfuit,  et  mox  a  coena 
cucurrit  ad  principes  sacerdotum,  non  po¬ 
tuisset  id  Judaeis  indicare?  Verum  igitur  est, 
quod  ait  Chrysostomus  homil.  83.  in  Mat¬ 
thaeum,  Christum  usque  ad  mortem  servasse 
legem  Mosis,  et  Pascha  suo  tempore  legi¬ 
time  celebrasse.  Neque  juvat  Euthymium 
quod  Lucas  dixerit  :  Venit  dies.  Nam  refel¬ 
litur  haec  falsa  expositio  ex  Matthaeo  et  Marco, 
qui  non  dicunt,  Venit  dies  azymorum ;  sed 
aiunt,  primo  die  azymorum  Apostolos  Christo 
dixisse  :  Ubi  vis  paremus  tibi  comedere  Pa¬ 
scha  ? 

Accedit  quod  omnes  ferme  Patres  ,  et 
maxime  Graeci  dicunt,  Christum  14.  die  Pa¬ 
scha  celebrasse,  Origenestract.  33.  in  Matth. 
ubi  aperte  dicit,  luna  44.  Christum  fuisse 
captum.  Chrysostomus  homil.  83.  in  Matt. 
dicit,  Christum  comedisse  illo  die,  quem  lex 
praecipiebat.  Idem  habet  etiam  Theophy- 
lactus,  Theophilus  Alexandrinus  apud  Be- 
dam  libro  de  ratione  temporum,  cap.  57  et 
59.  et  Theodoretus  quaest.  21.  in  Exod.  et 
ex  Latinis  Tertullianus  lib.  contra  Judaeos, 
Cyprianus  in  sermone  de  coBna  Domini,  Am¬ 


brosius  in  epist.  83.  Hieronymus  in  cap.  26. 
Matth.  Augustinus  in  epistol.  86.  ad  Casula- 
num,  et  Beda  lib.  de  temporum  ratione, 
cap.  61. 

Praeter  hoc  argumentum  ex  tribus  Evan- 
gelistis,  et  tot  Patrum  sententiis,  habemus 
aliud  argumentum  ex  Joanne,  quem  Graeci 
se  profitentur  sequi.  Nam  S.  Joannes,  af¬ 
firmat  diem  passionis  Christi ,  id  est,  sextam 
feriam  fuisse  illo  anno  solemnem,  ac  festam, 
ex  quo  necessario  sequitur,  ut  die  praece- 
dente  agnum  comederint.  Joan.  xm.  Ante 
diem  festum  sciens  Jesus  quia  venit  hora ,  etc.(  1). 
Hoc  dixit  Christus  pridie  passionis ;  ergo  dies 
passionis,  erat  dies  festus.  Sed  quia  possent 
Graeci  tergiversari,  ut  faciunt,  ac  dicere  loqui 
eum  de  festo  futuro  die  Sabbati,  non  de  festo 
immediate  consequente  eam  ipsam  noctem 
feriae  quintae,  in  qua  Dominus  loquebatur  ; 
additur  ibidem,  quod  cum  Judae  Dominus 
dixisset  :  Quod  facis ,  fac  citius;  ille  exivit 
continuo,  cum  jam  nox  esset :  et  Apostoli 
putarunt,  dictum  illi  esse,  ut  emeret,  quae 
necessaria  erant  ad  diem  festum.  At  quo¬ 
modo  suspicari  poterant  tanta  festinatione 
opus  esse  in  parandis  ad  festum  necessariis, 
si  adhuc  supererat  totus  dies  sequens  ante 
festi  solemnitatem? 

Praeterea  Joan.  xvjii.  Hebraei  dicunt  Pi¬ 
lato  :  Nobis  non  licet  interficere  quemquam  (2); 
quod  significat  non  licuisse  id  eis  ob  festum, 
quod  tunc  agebatur ,  ut  exponunt  Chryso¬ 
stomus  homil.  82.  in  Joann.  et  homil.  86.  in 
Matth.  Cyrillus  lib.  xii.  in  Joan.  cap.  6.  Au¬ 
gustinus  tract.  114.  in  Joan.  Beda  in  cap. 
xv m.  Joan.  et  alii.  Nam  alioqui  licuisse  eis 
alio  tempore  blasphemos  occidere,  patet  ex 
Actor,  vii.  ubi  Stephanum  in  Concilio  ju¬ 
dicatum  publice  lapidarunt;  et  Actor.  24. 
conqueruntur  apud  Felicem  Pracsidem  Sy¬ 
riae  ,  quod  volentibus  Paulum  secundum 
suam  legem  interficere,  tribunus  Lysias 
violenter  eum  eripuerit  de  manibus  ipsorum. 

Quod  autem  Jansenius  dicit,  et  quidam 
alii,  potuisse  Hebraeos  occidere  reos  mortis 
secundum  legem  suam,  sed  non  potuisse 
crucifigere,  nimis  improbabile  est.  Nam  nec 
Hebraei  solliciti  erant  praecipuo  de  cruce, 
sed  de  morte  Christi  in  genere,  unde,  eumdem 
aliquando  praecipitare,  aliquandu  lapidaro 
voluerunt :  nec  est  ulla  ratio,  cur  eis  licuerit 
occidere,  et  tamen  non  licuerit  crucifigere. 

Adde,  quod  illa  verba  subjuncta  (ut  sermo 


(I)  Joan.  XIII,  1.  —  (2)  Joan.  XVIII,  31. 

Josu  imploretur)  non  quadrant  nisi  in  no¬ 
stram  expositionem;  nani  Dominus  praedi¬ 
xerat  se.  a  Gentilibus  crucifigendum ;  qme 
vera  et  mirabilis  prophetia  fuit,  si  Hebraus 
etiam  occidere  licebat.  Nam  si  eis  id  non 
licebat,  facile  erat  praedicere  se  non  occi¬ 
dendum,  nisi  a  Gentilibus,  et  illo  supplicio, 
quod  erat  apud  Gentiles  frequentissimum. 

Denique  Joan.  xm.  Pilatus  ait  :  Est  nutem 
consuetudo  vo bis,  ut  unum  dimittam,  vobis  in 
Pascha :  vultis  ergo  dimittam  vobis  /legem 
Judxorum  (1).  Hinc  ergo  apparet,  jam  tunc 
agi  coepisse  dies  paschales :  et  clarius  Mattii, 
xxvii.  vocatur  idem  dies  solemnis,  et  Marci 
xv.  et  Lue.  xxiii.  vocatur  aperte  dies  festus. 

Accedunt  ad  haec  testimonia  Patrum,  qui 
dicunt  Christum  occisum  fuisse  ipso  die  so- 
lemni  Hebraeorum.  Vide  Tertullianum  in  lib. 
contra  Judaeos,  Origencm  homil.  23.  in  Nu- 
mer.  Clementem  Romanum  lib.  v.  constitut. 
cap.  14.  alias  16.  Epiphanium  haeresi  70. 
Theophilum  Alexandrinum  in  epist.  ad 
Theodosium  apud  Bedam  de  ratione  tem¬ 
porum,  cap.  57.  Cyrillum  Hierosolymitanum 
catechesi  13.  Chrysostomum  homil.  86.  in 
Matth.  Augustinum  tract.  10.  in  Joan.  So¬ 
cratem  lib.  v.  liist.  cap.  21.  Leonem  ser¬ 
mone  7.  do  Paschate.  Bedam  in  cap.  xvm. 
Joannem  Anselmum  in  cap.  xxvi.  Matth.  et 
Victorem  Antiochenum  nuper  versum  ex 
Graeco  in  cap.  xiv.  ubi  dicit  Hebraeos  libenter 
diem  festum,  qui  occurrebat  illo  anno  feria 
sexta,  fuisse  translaturos  in  alium  diem,  si 
per  legem  id  cis  licuisset. 

Jam  secunda  opinio,  qiue  Ruperti  erat,  ex 
iisdem  Scripturae  testimoniis  confutatur.  Nam 
si  die  Jovis,  in  quo  Dominus  Sacramentum 
instituit,  erat  primus  dies  azymorum ,  ut 
Evangelistae  tres  disertis  verbis  affirmant, 
necessario  sequitur ,  ut  festum  azymorum 
fuerit  illo  anno  die  Veneris,  non  dic  Sab¬ 
bati. 

Est  enim  observandum  aliter  dies  festos, 
aliter  dies  naturales  apud  Hebraeos  consi¬ 
derari.  Nam  dies  festi  incipiunt  ab  occasu 
solis,  et  desinunt  in  occasum  solis,  ut  patet 
Levit,  xxiii.  proinde  festus  dies  azymorum 
continetur  nocte  sequente  diem  14.  et  die 
toto  artificiali  15.  Dies  autem  naturalis,  et 
ordinarius  incipit  ab  ortu  solis,  et  desinit  in 
ortu  solis,  proinde  continet  diem  et  noctem 
artificialem,  non  autem  noctem  et  diem  ar¬ 
tificialem.  Id  patet  ex  principio  Geneseos ; 


illiul  enim  :  /'actum  est  vespere,  et  mane  dies 
primus ,  ut  exponunt  Ambrosius  et  Rasilius, 
et  alii  in  eum  locum,  significat  ex  dic  arti¬ 
ficiali,  qui  terminatur  in  vesperam,  et  ex 
nocte  sequente,  qiue  terminatur  in  mane, 
factum  esse  primum  diem.  Ex  quo  facile 
conciliari  possunt  verba  trium  praedictorum 
Evangelistarum ,  qui  vocant  primum  diem 
azymorum  diem  14.  mensis,  cum  verbis  Mosis 
in  Exodo,  Levitico  et  Numeris,  qui  sempor 
primum  diem  azymorum  vocat  diem  15. 
mensis.  Nani  cum  dies  primus  azymorum 
quatenus  festivus,  ut  diximus,  contineatur 
posteriore  parte  diei  14.  et  priori  parte  die 
15.  accipiendo  dies  modo  ordinario,  seu  na¬ 
turali,  potest  dies  azymorum  ut  festivus,  per 
intellectionis  figuram  vocari  tam  14.  ut  E- 
vangelistae  faciunt,  quam  15.  ut  Moses  facit. 

Ex  his  autem  refellitur  opinio  Ruperti, 
Nam  si  dies  14.  ut  Evangelistae  dicunt,  erat 
primus  azymorum,  nimirum  ex  parte ,  ne- 
cesse  est,  ut  etiam  15.  dies  esset  primus  azy¬ 
morum  pro  alia  parte.  Ergo  non  potuit 
transferri  in  diem  16.  ut  ipse  vult  :  nisi  forte 
velit  (quod  est  absurdissimum)  mediam  par¬ 
tem  solum  illius  diei  solemiiis  translatam 
fuisse. 

Adde  praeterea  rationem  cur  debeat  fieri  illa 
translatio,  quam  Rup ortus  reddit,  esse  pror¬ 
sus  vanam.  Affirmat  enim  ipse  transferri 
diem  primum  azymorum  in  Sabbatum, 
quando  occurrit  feria/sexta,  ne  sint  duo  festa 
continua,  nimirum  primus  azymorum,  et 
Sabbatum  :  et  non  advertit ,  in  idem  in¬ 
commodum  se  incidere  ex  ista  translatione. 
Nam  dies  septimus  azymorum  est  reque  so¬ 
lemnis  ac  primus,  ut  patet  Levit,  xxiii.  Si 
autem  dies  primus  ponatur  in  Sabbato,  ut 
ipse  vult,  tunc  septimus  ponetur  feria  sexta, 
atque  ita  erunt  duo  dies  festi  continui,  se¬ 
ptimus  azymorum,  et  dies  Sabbati. 

Denique  contra  Ruperti  sententiam  pug¬ 
nant  omnia  testimonia  Scripturae ,  et  Pa¬ 
trum,  qui  dicunt,  diem  mortis  Christi  fuisse 
festum,  et  solemnem  illo  anno  apud  He¬ 
braeos. 

Resta  sententia  Burgensis  refellenda  ex 
iisdem  Evangelii  locis,  et  quidem  facile  re¬ 
fellitur.  Nam  cum  dicunt  Evangelistae  primo 
die  azymorum  Christum  comedisse  Pascha, 
vel  loquuntur  deprimo  die  azymorum  secun¬ 
dum  ordinariam  consuetudinem,  et  Kalenda- 
ria  Synagogae,  vel  non.  Si  detur  primum, 


(1)  Joan.  X V !  1 T .  30. 

tum  refutata  manet  Burgensis  opinio;  ncc 
enim  verum  erit,  quod  ipse  ait,  alio  die 
Christum,  alio  die  populum  Hebraeorum 
Pascha  comedisse.  Si  autem  detur  secundum 
repugnabit  Marcus,  qui  ait :  Prima  die  azymo¬ 
rum ,  quando  Pascha  immolabant :  id  enim  si¬ 
gnificat  Hebraeos  eo  dic  Pascha  immolare. 

Sed  respondent  qui  Burgenscm  sequuntur, 
illud  (immolabant)  vel  referendum  esse  ad 
morem  legitimum,  ut  sensus  sit,  quando 
Pascha  secundum  legem  immolari  debebat, 
vel  etiam  ad  aliquos  paucos  perfectiores, 
qui  reipsa  immolabant  iu  die  legitimo,  non 
curantes  Pliarisaeorum  traditionem. 

At  neutrum  horum  recte  dici  potest.  Primo, 
quia  etiamsi  facta  esset  illa  mutatio,  debuis¬ 
sent  omnes  etiam  optimi  viri  illam  mutatio¬ 
nem  sequi.  Nam  ut  supra  ostendi,  non  erat 
contra  legem  Dei,  sed  erat  accommodatio 
quaedam  Kalendarii  prudenter  lacta  :  undo 
merito  ut  schismatici,  et  ut  inobedientes 
synagoga)  puniri  potuissent,  qui  secus  fecis¬ 
sent. 

Secundo,  falsum  est  tempore  Christi  fuisse 
i  llam  traditionem  in  usu,  ut  numquamfeslum 
azymorum  celebraretur  die  2,  i .  vel  G.  est 
enim  traditio  illa  multo reccntior.  Atque  hoc 
est,  quod  decepit  .plurimos  scriptores  mo¬ 
dernos,  alioqui  eruditissimos  :  crediderunt 
enim  omnes  Burgcnsi  tamquam  in  sua  arte 
perito  :  nam  et  ipse  Babinus-  Hebramrum 
fuerat.  Esseautcm  falsum,  traditionem  illam 
tempore  Christi  in  usu  fuisse,  probo.  In  pri¬ 
mis  Itabbi  Abenezra  in  commentarioLcvitici, 
cap.  xxni.  disertis  verbis  affirmat  hanc  tra¬ 
ditionem  non  solum  non  fuisse  ab  initio  se¬ 
cundi  templi,  ut  multi  fabulantur,  sed  ncc 
fuisse  eo  tempore,  quo  fiebat  Thahnud.  Nam 
et  in  Misna,  et  in  Thlamud,  ut  ipse  dicit, 
invenitur  Pascha  in  T13,  id  est  die  2,  i.  etO. 
constat  autem  Thahnud  confectum  fuisse 
aliquot  annorum  centuriis  post  passionem 
Christi. 

Pricterea  S.  Epiphanius,  qui  etiam  He- 
brteus  fuerat,  et  optime  noverat  linguam,  et 
ritus  Hebraeorum,  lueresi  30.  Ebionitarum,  et 
haeresi  51.  Alogorum,  dicit  festum  azymo¬ 
rum  apud  Hebraeos  incidere  in  quamlibet 
diem  hebdomada),  etiam  in  2,  3.  et  Neque 
dici  potest,  Epiphanium  loqui  de  festo 
azymorum  secundum  legem,  et  non  secun- 
duin  consuetudinem,  quae  erat  tempore  suo, 
aut  tempore  Christi.  Nam  loquitur  de  con¬ 
suetudine.  qua;  erat  tempore  Christi  :  expli¬ 
cat  enim  illud  Lue.  vi  :  Factum  csl  in  Sabbato 


secundo  primo,  et  Apostoli  ibant  per  sata,  et 
vellebant,  spicas  ctc.  ac  dicit,  Sabbatum  se¬ 
cundo  primum,  non  vocari  septimam  diem, 
qua)  est  Sabbatum  naturale  ,  sed  festum 
azymorum,  iu  quo  dies  erant  solemnes,  et 
Sabbata  vocabantur,  nimirum  primus  dies 
azymorum,  qui  dicitur  Sabbatum  primum, 
et  7.  dies  azymorum,  qui  dicitur  Sabba¬ 
tum  secundum,  seu  secundo  primum,  qui 
est  aequalis  primo,  ut  apud  nos  dies  octavus 
in  festis  qua)  habent  octavam,  quia  est  so- 
lemnis  sicut  primus,  vocari  posset  dies  festus 
secundo  primus.  Dicit  igitur  Epiphanius, 
diem  illum,  in  quo  Apostoli  vellebant  spicas, 
non  fuisse  Sabbatum  naturale,  sed  alium 
diem  hebdomada;,  nimirum  2,  3.  et  'i .  aut 
quemvis  alium  ,  in  quem  forte  inciderat  illo 
anno  7.  dies  azymorum. 

Praderca  est  aliud  argumentum  omnino 
convincens,  quod  hoc  syllogismo  compre¬ 
hendi  potest.  Ecclesia;  Asiatica;  initio  na¬ 
scentis  fidei  celebrabant  Pascha  eodem  dic. 
quo  Hebraei  sui  temporis.  Eaedem  Ecclesia; 
celebrabant  Pascha  luna  1  1.  primi  mensis, 
quacumque  die  hebdomada; luna  illa  incidis¬ 
set.  id  que  sine  ullo  dierum  discrimine,  vel  ex¬ 
ceptione  ;  ergo  etiam  Hebraei  illius  temporis 
Pascha  celebrabant  quolibet  hebdomada;  dio 
sine  ulla  exceptione.  Ergo  festum  azymorum 
incidere  poterat  in  diem  2,  b  etO.  et  proinde 
nondum  coeperat  eo  tempore  illa  traditio 
Judaica,  neque  adhuc  fuerat  auditum  illud 
S?  T12  irca,  igitur  tempore  Christi  non  fuit 
illa  traditio.  Propositio  hujus  argumenti 
certissima  est,  habetur  enim  expresse  in 
epistola  Nieami  Concilii,  quam  refert  Theo- 
doretus  lib.  Instor,  r.  cap.  1).  et  in  epistola 
Constantini  ex  eodem  Concilio  ad  Ecclesias 
missa,  qua?  exstat  apud  Euscbium  lib.  de 
vita  Constantini,  cap.  17.  Idem  fatetur  Po¬ 
lycrates  apud  Euscbium  lib.  v.  liistor.  cap. 
23.  Tertullianus  in  lib.  de  Synodis  Arimini 
et  Seleuciac,  Epiphanius  lueresi  50.  Tcssarcs- 
cedeeatitarum,.  et  70.  qua;  est  Audianorum, 
ubi  saepius  repetit,  Asianos  illos  celebrasse 
Pascha  quando  Judaei  celebrabant,  itant  non 
computarent  ipsi  dies,  et  .menses,  sed  tan¬ 
tum  observarent  tempus,  quo  Judaei  sui 
temporis,  azyma  incipiebant.  Denique  idem 
habet  Augustinus  lib.  de  lueresibus,  cap. 
20.  Assumptio  ejusdem  argumenti  non  minus 
est  certa.  Nam  Euscbius  lib.  v.  hist.  cap.  22. 
dicit  Asianos  Pascha  celebrare  solitos  quo¬ 
libet  die  hebdomada).  Augustinus  libro  de 
lueresibus,  cap,  20.  addit,  quolibet  septem 

dierum.  Philastrius  in  lib.  de  haeresibus,  cap. 
de  hseresi  de  festo  Paschae,  adhuc  expressius 
dicit,  eos  Pascha  celebrare  etiam  die  2.  vel 
4.  vel  6.  quibus  diebus  non  fuisset  celebra¬ 
tum,  si  esset  vera  Burgensis  opinio. 

Praeterea  est  argumentum  huic  non  dissi¬ 
mile.  Epiphanius  hacr.  70 .  Audianorum, 
Theophilus  in  epist.  ad  Theodosium  apud 
Bedam  de  ratione  temporum,  cap.  57.  Am¬ 
brosius  epistola  83,  ad  Episcopos  iEmiliae, 
et  Bcda  de  ratione  temporum,  cap.  59.  po¬ 
nunt  aliud  discrimen  inter  Pascha  Christia¬ 
norum  et  Judaeorum,  ac  Judaizantium,  quod 
Pascha  Christianorum  non  solum  non  lit  luna 
14.  si  illa  venerit  extraDominicam,  sed  neque 
si  venerit  in  Dominica.  Quando  enim  id 
accidit,  ut  luna  14.  venerit  in  Dominica, 
tunc  exspectamus  sequentem  Dominicam, 
et  Pascha  celebramus  luna  21.  At  Judaei,  et 
Judaizantes,  in  ipsa  14.  luna  celebrabant, 
etiam  si  -esset  Dominica;  quare  aliquando 
fiebat  (  ut  notat  Beda  )  ut  per  integram  heb¬ 
domadam  distarent  Paschata,  et  Christiani 
eo  die  inciperent,  quo  Judaei  finiebant.  Ex 
hac  autem  observatione  manifeste  sequitur, 
Pascha  Judaeorum  tempore  illorum  Patrum 
aliquando  incidisse  in  Dominicam  diem,  .et 
diem  festum  azymorum  in  diem  lunae,  ac  per 
hoc  nondum  coepisse  traditionem  illam  Ju¬ 
daicam,  quae  cavit,  ne  die  Lunae,  Mercurii, 
et  Veneris  festum  azymorum  celebrare  lice¬ 
ret. 

Adde  his  omnia  testimonia  Scripturae,  et 
Patrum  supra  citata,  quibus  probavimus  in 
die  Passionis  Domini  fuisse  Hebraeis  diem 
festum,  ac  solemnem  :  inde  enim  necessario 
sequitur,  ut  eodem  die  tum  Christus,  tum 
Hebraei  Pascha  celebraverint. 


CAPUT  IX. 

Solvuntur  argumenta  Graecorum,  et  aliorum, 
qui  quocumque  modo  eis  favent. 

Restat  nunc,  ut  argumenta  Graecorum,  et 
eorum  qui  eis  favent,  breviter  diluamus. 
Argumenta  ducunt  primum  ex  Scripturis, 
Deinde  ex  Patribus.  Postremo  ex  ratione. 

Primum  testimonium  Scripturae,  Mattii, 
xxvi.  Dicebant  autem:  Non  in  die  festo ,  ne 
forte  tumultus  fieret  in  populo  (1).  Respondeo 


Fuit  illa  quorumdam  sententia  in  eo  Conci¬ 
lio,  sed  non  obtinuit :  praevaluit  enim  eorum 
sententia,  qui  judicarunt  non  esse  negligen- 
dam  occasionem  Christum  necandi  quocum¬ 
que  tempore. 

Secundum  testimonium  Marci  xv.  Joseph 
mercatus  est  sindonem,  et  Luc.  xxm.  mu¬ 
lieres  paraverunt  aromata.  Ibidem  Judaei 
egerunt  causam  criminalem  contra  Christum, 
et  eum  comprehenderunt,  examinarunt,  etc. 
Quae  sane  in  die  festo  licita  non  erant :  nam 
Levit,  xxvi.  in  festo  azymorum  prohibentur 
omnia  opera  servilia.  Respondeo  :  In  festo 
prohibentur  opera  servilia,  sed  non  opera 
pietatis  et  charitatis,  et  maxime  necessaria. 
Sepelire  autem  mortuos,  opus  charitatis  est, 
non  opus  servile ;  et  proinde  etiam  aromata 
parare,  sindonem  emere  ad  corpus  sepelien¬ 
dum,  non  potuit  esse  prohibitum,  praesertim 
cum  opus  illud  differri  non  posset,  imminente 
jam  Sabbato.  In  Sabbato  enim  major  quies 
praecipiebatur,  quam  in  ullo  alio  festo.  Unde 
in  Sabbato  neque  ignis  accendi  poterat , 
neque  cibi  praeparari  :  quae  licita  erant  in 
aliis  festis,  etiam  in  Paschate,  ut  patet  cap. 
xn.  Exodi.  Quod  autem  attinet  ad  Judaeos, 
qui  causam  criminalem  egerunt,  non  erant 
illi  tam  delicatae  conscientiae,  ut  putarent  id 
fieri  non  posse :  satis  existimabant  se  detu¬ 
lisse  honoris  diei  festo,  quod  non  suis  mani¬ 
bus  Christum  lapidarunt. 

Tertium  testimonium  Joan.  xm  :  A  nte  diem 
festum  Paschae  (2).  Respondeo  :  Loquitur  de 
die  artificiali,  ut  supra  diximus.  Etsi  enim 
in  illa  nocte,  in  qua  Dominus  loquebatur, 
festum  Paschae  inciperet,  tamen  dies  festus 
erat  is,  qui  sequebatur  eam  noctem,  non 
qui  praecesserat :  quemadmodum  et  nos  so¬ 
lemus  in  vespera  Sabbati  sancti  dicere  :  Cras 
erit  festum  Paschae;  licet  jam  coeperit  festum 
celebrari  in  officio  Ecclesiatico. 

Quartum  testimonium  Joan.  xviii  :  Ipsi  non 
introierunt  in  praetorium,  ut  non  contamina¬ 
rentur,  sed  ut  manducarent  Pascha  (3).  Respon¬ 
deo  :  Omissis  aliis  solutionibus,  pascha  voca¬ 
tur  eo  loco  non  agnus  paschalis,  qui  solum 
14.  die  ad  vesperam  immolabatur,  sed  vi¬ 
ctimae  paschales,  quae  ex  ovibus,  et  bobus 
quotidie  in  diebus  Paschae  immolabantur. 
Deuteron.  xvi.  Immolabis  Phase  Domino  Deo 
cie  ovibus ,  et  bobus  in  loco,  quem  elegerit  Domi¬ 
nus.  II  Paralipom.  xxxv.  Dederunt  sacerdoti¬ 
bus  ad  faciendum  Phase  pecora  duo  millia  et 


<T)  Matth,  XXVI,  5.  —  (2)  Joan.  XIII,  1.  —  (3)  Joan.  XVIII,  28. 

boves  sexcentos Josephus  lib.  hi.  antiquit. 
c.  13.  referens  id  quod  habetur  Num.  xxvm. 
de  immolatione  duorum  vitulorum,  arietis, 
et  hirci,  et  septem  agnorum,  qua)  fiebat  sin¬ 
gulis  diebus  Paschae  :  dicit  vitulos,  arietem, 
et  agnos  holocausta  fuisse,  sed  hircum  fuisse 
sacrificium  pro  peccato,  et  ex  eo  quotidie  pa¬ 
rari  solitum  epulum  sacerdotibus.  Illa  igitur 
victima  paschalis,  qua)  edenda  a  sacerdoti¬ 
bus  erat,  est  illud  Pascha,  de  quo  loquitur  S. 
Joanncs,  cum  ait :  Ipsi,  nimirum  Pontifices, 
non  introierunt,  ut  non  contaminarentur ,  sed 
ut  manducarent  Pascha  (2).  Nam  non  licuisse 
Sacerdotibus,  nisi  purificatis,  edere  sacri¬ 
ficia,  patet  Levit,  xxn. 

Quintum  testimonium  Joan.  xix.  Erat 
autem  Parascevc  Paschae  hora  quasi  sexta. 
Respondeo  :  Parasceve  non  erat  apud  He¬ 
braeos,  nisi  propter  Sabbatum  :siquidemante 
Sabbatum  necessaria  erat  Parasceve,  id  est, 
praeparatio  ciborum,  quia  in  Sabbato  cibi 
parari  non  poterant.  Quare  Joan.  xix.  sic 
legimus  :  Propter  Parasceuen  Judaeorum,  ut 
non  remanerent  in  cruce  corpora  Sabbato  : 
erat  enim  magnus  dies  ille  Sabbati  (3).  Ubi 
vides,  Parasceven  fuisse  non  ad  Pascha,  sed 
ad  Sabbatum,  quod  illo  anno  celebrius  erat, 
et  magnum  Sabbatum  dicebatur,  quia  inci¬ 
debat  intra  hebdomadam  paschalem,  qua) 
tota  solemnis  erat, licet  primus,  et  ultimus  dies 
solemniores  essent.  Hinc  etiam  Marcus  cap. 
xv.  ita  illud  idem  expressit  :  Erat  Para¬ 
sceve,  quod  est  ante  Sabbatum ,  et  Lucas  cap. 
xxm.  inquit,  Erat  autem  Parasceve ,  et  Sabba¬ 
tum  illucescebat.  Illud  igitur  Parasceve  Pascha) 
non  significat  Parasceven  ad  Pascha,  sed 
Parasceven  inPaschate  occurrentem  :  quo¬ 
modo  si  nos  diceremus,  Eratferia6.  Pascha). 

Ultimo,  proferebant  olim  Gra)ci  teste  An- 
selmo  illud  Amos  iv  :  Sacrificate  de  fermentato 
laudem ,  vel  ut  vertit  Aquila  :  Sacrificate  de 
fermentato  Eucharistiam.  Respondeo  :  Te¬ 
stimonium  hoc,  testimonium  est  imperitiae, 
vel  impudentia)  Graecorum.  Nam  propheta 
illa  dicit  irridendo,  et  reprehendendo  He- 
bra)os,  qui  pro  Deo  idola  colebant,  et  pro 
azymis  fermentum  offerebant.  Sic  enim 
praecedit  :  Venite  ad  Bethel,  et  impie  agite  : 
ad  Galgalam ,  et  multiplicate  praevaricationem 
etc.  (4).  Yide  Hieronymum,  et  Rupertum  in 
hunc  locum  propheta).  Atque  ha)C  sunt  qua) 
ex  Scripturis  proferre  solent. 


Jam  ex  Patribus  nonnulli  proferuntur, 
quorum  testimonia  breviter  explicanda  sunt. 
Primo  S.  lrenseus  lib.  iv.  cap.  23.  dicit, 
Mosen  Dcuteronom.  xvi.  pr a) dixisse  Christi 
passionem,  quoad  locum,  cum  ait,  immo¬ 
landum  esse  agnum  paschalem  in  loco  , 
quem  elegerit  Dominus,  id  est,  in  Hierusa¬ 
lem  ;  quoad  diem,  cum  nominavit  diem  Pas¬ 
cha)  ;  et  quoad  horam,  cum  dixit  ad  vespe¬ 
ram  esse  immolandum.  Ex  his  nomullis  colli¬ 
gunt,  Christum  occisum  esse  secundum 
Irensei  sententiam  luna  14.  quando  agnus 
immolari  solebat,  et  proinde  ccenam  Domini 
celebratam  luna  13. 

Respondeo  :  Qua)  dicit  lrenseus  verissima 
sunt,  sed  nihil  faciunt  pro  adversariis  :  nam 
Christus  occisus  est  in  Hierusalem  :  item  in 
die  Pascha),  quamvis  luna  15.  non  14.  Nam 
(  ut  supra  diximus  )  primus  dies  Paschae  in¬ 
cipiebat  in  vespera  dici  14.  et  durabat  usque 
ad  vesperam  diei  15.  Denique  occisus  est  ad 
vesperam,  quia  obiit  hora  nona,  qua)  est 
hora  vespertina.  Adde,  quod  Irenams  per 
vesperam,  non  tam  intellexit  vesperam  diei, 
quam  vesperam  mundi  :  dicit  enim  per  ve¬ 
speram,  non  significasse  Mosem  temporum 
extremitatem  ;  ad  quem  modum  exposue¬ 
runt  illud,  ad  vesperam ,  etiam  Cyprianus 
lib.  ii.  epist.  3.  et  Ambrosius  epist.  3. 

Secundo  objicitur  Tertullianus,  qui  in  lib. 
contra  Judaeos  sic  ait  :  «  Hoc  enim  et  Moyses 
initio  primi  mensis  novorum  facturos  vos 
prophetavit,  cum  omne  vulgus  filiorum 
Israel  ad  vesperam  agnum  esset  immolatu¬ 
rum.  )>  Ubi  loquitur  de  Christi  passione,  ac 
dicit,  pra)dictum  fuisse,  ut  Christus  occide¬ 
retur  illo  tempore  quo  agnus  immolabatur  : 
constat  autem  agnum  immolari  solitum  luna 
14.  ad  vesperam. 

Respondeo  :  Significat  Tertullianus  illa 
ipsa  dic,  qua  agnus  immolabatur,  Christum 
immolandum,  et  hoc  impletum  est  :  non  (ut 
supra  diximus)  dies  prima  Pascha)  extende¬ 
batur  usque  ad  vesperam  feria)  sextae.  Non 
autem  significat  eadem  hora  praicise  fuisse 
immolandum  Christum,  qua  agnus  immola¬ 
batur  ;  id  enim  fieri  non  poterat.  Nam  agnus 
immolabatur  post  occasum  Solis,  et  Chri¬ 
stus  immolandus  erat  in  meridie.  Et  praeter¬ 
ea  si  die  Veneris  ad  vesperam  fuisset  agnus 
immolandus,  ut  adversarii  tunc  non  fuisset 
Christus  occisus  in  Paschate :  nam  ipse  occi- 


(I)  Deut.  XVI,  2  ;  II.  Paral.  XXXV,  8.  -  (2)  Joan.  XVIII,  28.  —  (3)  Joan.  XIV,  21  ;  Joan.  XIX, 
14.  —  (4)  Amos.  IV,  4 

sus  fuit  unie  occasum  solis  ;  Pascha  autem  in¬ 
cipiebat  post  occasum  solis.  Denique  occi¬ 
sionem  Christi  non  peractam,  nisi  dio  15. 
apertissime  ibidem  Tertullianus  docet,  cum 
ait,  fuisse  diem  illum  Hebraeis  festivum  ;  et 
de  illo  exponit  verba  Amos  8.  Occulet  sol  in 
meridie ,  et  convertam  diem  festum  vestrum  in 
luctum  etc.  (1). 

Tertio  objicitur  Epipbanius,  qui-  haeresi 
50.  sic  ait:  «  Oportebat  Christum  in  deci¬ 
ma  quarta  die  immolari  secundum  legem.  » 
Quod  si  dies  passionis  Christi  fuit  14.  certe 
sequitur  (ut  Graeci  volunt)  diem  crenae  Domi¬ 
ni  fuisse  13. 

Respondeo  :  Loquitur  Epipbanius  de  im¬ 
molatione  Christi  non  in  se,  sed  in  typo  et 
figura,  ac  si  clarius  dixisset  ,  oportuisse 
agnum,  qui  figura  Christi  erat,  immolari 
luna  14.  ad  vespeiam.  Nam  idcirco  addidit, 
<t  secundum  legem  »  ;  reprehendit  enim  eo 
loco  Epipbanius  Quairtaidecimanos  judaizan¬ 
tes,  ac  dicit,  eos  multum  de  trimenti  accipere 
ex  eo,  quod  celebrant  Paschai  decima  quarta 
dic  cum  Judaeis,  et  non  potius  die  Dominico 
cum  Christianis  ;  et  rationem  reddit,  quia 
immolatio  Christi,  typica  nimirum,  quae  fie¬ 
bat  secundum  legem  die  li.  significabat  Sy¬ 
nagogam  lumen  suum  amissuram  Christo  ve¬ 
niente.  Nam  dies  14.  est  ultima  incrementi 
ipsius  lunae  ;  peracta  autem  die  14.  incipit 
luna;  lumen  deficere,  nimirum  in  dic  15. 
itaque  Judaei  cum  agnum  immolabant  luna 
I  4.  ad  vesperam,  obscurationem  suam  pro¬ 
phetabant  :  cujus  obscurationis  participes 
fiunt  quotquot  eos  in  Paschae  celebratione 
imitari  maluut.  quam  Ecclesiam  Christi.  Ilaec 
rsteo  loco  sententia  Epiphanii,  cujus  auctoris 
apertissima  testimonia  pro  nobis  supra  re¬ 
tulimus. 

Quarto  objiciunt  Chrysostomum  liomil.  82. 
in  Joan.  ubi  duo  dicit.  Primum  est,  Chri¬ 
stum  comedisse  suum  Pascha  pridie,  quam 
illud  comederint  Judaei.  Alterum,  Christum 
praevenisse  unum  diem  in  cama  manducan¬ 
da,  ut  reservaret  mortem  suam  Parascevc, 
quando  etiam  olim  fuit  Pascha.  Ex  quibus 
colligitur  secundum  Chrysostomum  diem 
Parasceves,  in  quo  Dominus  necatus  fuit, 
fuisse  lunam  14.  in  qua  Pascha  secundum 
legem  celebrari  debuit.  Similia  omnio  scribit 
Thcophylactus  in  can.  18.  Joan. 

Respondeo  :  Hic  locus  Chrysoslomi  et 
Thcophylacti  explicandus  est  per  alium  eo- 


rumdem  auctorum.  Nam  Chrysostomus  ho¬ 
rni!.  85.  in  Matthaeum,  et  Thcophylactus  in 
cap.  xxvi.  Mattii .  scribunt,  Principes  sacer¬ 
dotum  tota  nocte  occupatos  fuisse  in  negotio 
mortis  Christi  procurandae,  et  ideo  non  po¬ 
tuisse  cum  caderis  debito  tempore  pascha 
manducare,  nimirum  in  nocte  feriae  quin¬ 
ta',  sed  distulisse  crenam  illam  agni  Pascha¬ 
lis  in  sequentem  diem.  Ubi  etiam  addunt  ii 
auctores  in  hac  re  prae varicatos  esse  legem 
Dei  Principes  illos  sacerdotum,  quod  Pascha 
non  egerint  tempore  debito,  et  hoc  modo 
exponunt  locum  illum  :  Ipsi  non  introierunt , 
ut  non  contaminarentur .  sed  ut  manducarent 
Pascha ,  Joan.  xvm.  Hinc  ergo  intelligcndum 
est  in  testimonio  nobis  obiecto,  cum  Glirv- 
sostomus  et  Thcophylactus  dicunt,  Christum 
comedisse  Pascha  pridie,  quam  illud  ipsi 
comederint,  non  significare,  Pridie,  quam 
populus  Judaeorum,  sed  solum  pridie  quam 
sacerdotes  illi,  qui  in  nece  Christi  tota  nocte 
occupari  fuerant.  Itaque  Dominus  manduca¬ 
vit  illa  nocte,  qua  omnes  alii  communiter 
manducabant. 

Deinde  quod  Chrysostomus  efThcophy- 
lactus  addunt,  Christum  praevenisse  unum 
diem,  ut  servaret  mortem  suam  in  Parasce- 
ven,  quanclo  etiam  olim  Pascha  fuerat,  duo¬ 
bus  modis  exponi  potest.  Primum,  ut  illud 
(quando  etiam  olim  Pascha  fuerat)  non  refe¬ 
ratur  ad  Parasceven,  sed  ad  praecedentem 
diem  ;  ut  sensus  sit  :  Christus  praevenit  uno 
dic  Principes  Judaeorum  in  Pascha  edendo, 
ut  caedem  suaun  servaret  in  Parasceven. 
Ipse  enim  Pascha  manducavit  pridie  Para¬ 
sceves,  id  est,  luna  14.  quando  etiam  olim 
Paschai  fuit  :  et  secundum  hanc  expositio¬ 
nem  nulla  remanet  difficultas. 

Secundo  dici  potest  illud  ( quando  etiam 
olim)  referri  ad  Parasceven  :  sed  Chrysoslo- 
mum  non  loqui  de  Pascha,  ut  Pascha  signi¬ 
ficat  immolationem  agni,  ut  false  Graeci 
existimant,  sed  ut  significat  festum  Paschae. 
Quare  hic  est  eorum  verborum  sensus  : 
Christus  in  manducando  agno  paschali  prae¬ 
venit  uno  die  principes  illos  sacerdotum,  et 
proinde  manducavit  die  Jovis,  qui  fuit  14. 
lunae,  ut  servaret  mortem  suaun  in  ipsum 
Paschae  festum,  id  est,  in  diem  15.  lunae 
quando  etiam  olim  Pascha,  id  est,  Paschae 
festum  erat.  Quod  autemhic  sit  verus  sensus, 
et  non  velit  Chrysostomus  dicere,  feri  a  illa 
sexta  fuisse  diem  14.  et  tempus  legitimum 

immolationis  agni  paschalis,  ex  duobus  ma¬ 
nifeste  colligitur.  Primum,  quia  si  ita  esset, 
.  Pontifices  illi  non  fuissent  praevaricati  le¬ 
gem,  dum  distulerunt  manducationem  agni 
in  feriam  sextam.  At  Chrysostomus  disertis 
'  verbis  prsevaricatos  illos  fuisse  docet.  Dein¬ 
de,  quia  idem  Chrysostomus  homil.  86.  et 
87.  in  Matth.  affirmat,  ipsum  diem  occi¬ 
sionis  Christi  fuisse  festivum,  et  solemnem 
Hebraeis. 

Quinto  objicitur  Augustinus,  et  cum  eo  ve¬ 
nerabilis  Beda.  Nam  Augustinus  lib.  m.  de 
consensu  Evangelistarum,  cap.  13.  refert 
quosdam  dixisse,  Pascha  Judaeorum  eo  an¬ 
no,  quo  Christus  mortuus  est,  incoepisse  in 
sequenti  Sabbato  ;  et  ideo  sextam  illam  fe¬ 
riam  dictam  esse  Parasceven  Paschae.  Sed 
cum  id  Augustinus  non  approbet,  sed  sim¬ 
pliciter  referat,  non  est  multum  de  ea  re  la¬ 
borandum.  Approbat  quidem  Augustinus, 
quod  illi  iidem  dixerant,  praeparationem  ad 
Christi  immolationem  coepisse  ab  hora  nona 
noctis  ;  et  proinde  horam  tertiam  diei  fuisse 
horam  sextam  Parasceves,  Pascha)  Christia¬ 
norum,  id  est,  Christi  mortis  :  et  hoc  idem 
repetit  tract.  117.  in  Joan.  et  idem  habet 
Beda  in  cap.  xix.  Joannis.  Priorem  autem  il¬ 
lam  sententiam  de  Pascha  Judaeorum  in¬ 
choante  die  Sabbati  ;  nusquam  approbat 
Augustinus,  vel  Beda,  vel  alius  bonus  auctor 
ex  veteribus. 

Rursus  objici  solet,  quod  dicunt,  Augusti¬ 
nus  tractat.  120.  in  Joan.  et  Beda  in  cap.  xix. 
Joan.  acceleratam  fuisse  Domini  sepulturam 
propter  Parasceven  Judaeorum,  quia  illa 
nocte  ccenam  puram  comesturi  erant.  Sed 
nulla  hic  difficultas  est  :  non  enim  cm na  pura 
significat  agni  paschalis  manducationem, 
sed  ccenam  quamdam  solemnem ,  quam  Ju¬ 
daei  sumunt  in  vespera  feriae  sexta),  ad  ini¬ 
tium  videlicet  Sabhathi.  Unde  ab  ea  coena, 
ipsa  etiam  feria  sexta  dicebatur  ab  eis  coena 
pura  ut  patet  ex  Irenaeo  lib.  i.  cap.  10.  et  lib. 
v.  cap.  23.  et  ex  Beda  in  cap.  xxm.  Luc. 

Sexto  objici  potest  Anselmus,  qui  in  capite 
xxvii.  Matth.  dicit,  se  certa  ratione  coinpe- 
risse  Christum  luna  14.  esse  occisum,  et  luna 
13.  praeter  ordinem  divinae  legis  celebrasse 
suum  Pascha.  Sed  dubium  esse  non  potest, 
quin  totus  iste  locus  ab  aliquo  Graecorum 
fautore  fuerit  insertus  in  lib.  S.  Ansclmi,  et 
quidem  parum  prudenter.  Nam  Anselmus 
apertissime  contrarium  docet  in  comment. 


cap.  xxvi.  in  illa  verba :  Prima  autem  die  azy¬ 
mo)  um  (1),  ubi  dicit,  Christum  14.  die  come¬ 
disse  agnum,  et  lo.  die  fuisse  crucifixum. 

Septimo  objiciebant  Graeci  can.  n.  VI  Sy- 
n°di,  in  quo  cavetur,  ne  clerici,  aut  laici 
comedant  azyma  Judaeorum.  Respondeo  : 
prohibetur  eo  canone  commercium  cum  Ju- 
dafis,  praecipue  circa  ritus  religionis.  Itaque 
noluerunt  Patres,  ne  Christiani  celebrarent 
cum  Hebraeis  dies  azymorum,  aut  alios  ejus¬ 
modi  ritus. 

Octavo  objiciunt  Joannes  Hentenius  prae- 
fationes  in  Euthymium,  et  Cornelius  Janse- 
nius  in  comment.  Matth.  cap.  xxvi.  testimo¬ 
nium  historici  cujusdam  antiqui,  qui  Hebrai¬ 
ce  scripsit,  librum  &315?  seder  olam,  in 
quo  asseritur,  traditionem  illam  Hebraeo¬ 
rum,  ne  festum  Pascha  celebretur  feria  2, 
4,  aut,  6.  initium  habuisse  statim  a  templo 
reparato  post  reditum  a  captivit.  Babyl.  ex 
quo  sequitur,  Christi  tempore  jam  usu  re¬ 
ceptam  fuisse  illam  traditionem. 

Respondeo  :  In  libro  seder  olam ,  tam  ma¬ 
jore,  quam  minore,  quem  nuper  Latinum 
fecit  Gilbcrtus  Genebrardus,  non  invenitur 
ea  traditio.  Deinde  etiamsi  ibi  inveniretur, 
cum  auctor  ille  vix  ante  quingentos  annos 
scripserit,  et  multa  alia  falsa  tradiderit,  nihil 
mirum  esset,  si  etiam  in  hoc  mentitus  esset. 
Certe  falsum  esse,  Christi  tempore  eam  tra¬ 
ditionem  in  usu  fuisse,  supra  evidentissime 
demonstravimus  etiam  testimonio  Rabbi  A- 
benezree. 

Ultimo  objicit  Calvinus  loco  citato  testi¬ 
monia  historiarum,  qua)  dicunt,  ab  Alexan¬ 
dro  Papa  institutum  esse,  ut  ex  pane  azymo 
Eucharistia  conficeretur,  cum  ante  Alexan¬ 
drum  omnis  Ecclesia  fermentato  uti  consue¬ 
visset.  Itaque  mos  Graecorum  fuit  in  primitiva 
Ecclesia,  et  Aposfcolicus  censendus,  ac  me¬ 
rito  retinendus  videtur. 

Respondeo  :  Recte  fecit  Calvinus,  quod 
nullius  historici  nomen  adseripsit  :  nullus 
enim  id  tradit,  quod  ipse  dicit  ;  nec  verisi¬ 
mile  est  ullo  modo.  Nam  loqui  non  potest 
Calvinus  de  Alexandro  II.  aut  III.  aut  aliis 
posterioribus  :  isti  enim  fuerunt  omnes  post 
Leonem  IX.  qui  acerrime  defendit  senten¬ 
tiam  Latinte  Ecclesia)  de  Eucharistia  in  azy¬ 
mis  conficienda.  Loquitur  igitur  de  Alexan¬ 
dro  I.  qui  sedit  circa  annum  Domini  110.  Ac 
ut  omittam,  a  nemine  scriptum  esse,  quod 
hic  Alexander  azyma  instituerit,  non  est  pro- 

Labile  primis  illis  annis,  in  quibus  Ecclesiie 
in  plurimis  judaizabant,  et  factum  Domini 
adeo  recens  erat,  ut  aliqua  Ecclesia  fermen¬ 
tato  uti  maluerit  quam  azymis.  Adde,  quod 
Leo  IX.  in  epist.  ad  Michaelem  cap.  5.  dicit, 
Romanam  Ecclesiam  a  Petro,  non  ab  Alexan¬ 
dro,  ut  Calvinus  mentitur,  didicisse  qualiter 
divina  mysteria  celebrari  debeant  :  et  per 
1020.  annos  a  Passione  Domini  retinuisse 
eumdem  morem  ;  et  cap.  24.  dicit,  sanctos 
Martyres  primitiae  Ecclesiae  nostris  azymis 
saginatos*.  Atque  haec  de  testimoniis. 

Restant  argumenta  ex  ratione.  Et  quidem 
Graeci  triplici  ratione  potissimum  utebantur, 
quae  sunt  apud  Anselmum  in  libro  de  azy¬ 
mo,  et  verbosissime  referuntur  a  Centuriato- 
ribus  Magdeburgensibus,  ex  libris  Michaelis 
Episcopi  Constantinopolitani,  et  NicetaeCent. 
xi.  cap.  8.  et  apud  Euthymium  in  cap.  xvi. 
Matth.  et  nuper  etiam  repetitae  sunt  ab  Ilie- 
remia  Episcopo  Constantinopolitano  in  cen¬ 
sura  ad  Confessionem  Augustanam,  cap. 
10. 

Prima  ratio  est  ejusmodi :  «  Dominus  cum 
Eucharistiam  instituit,  panem  accepit.  At 
azymum  non  est  panis.  Panis  enim  Graece 
dicitur  apro;  a  verbo  aipw,  quod  est  attollo  : 
non  autem  attollitur  farina ,  seu  conspersio, 
nisi  per  fermentum.  » 

Respondeo :  IIoc  argumentum,  vel  nihil 
probat,  vel  pro  nobis  facit  contra  Graecos  : 
num  in  Scriptura  nomen  panis  commune  est 
ad  azymum,  et  fermatentum.  Et  quia  de 
fermentato  nemo  dubitat ;  probatur  de  azy¬ 
mo  ex  illo  Lucae  ult.  :  Accepit  panem  benedi¬ 
xit  pie.  Et  infra  :  Quomodo  cognoverunt  illum 
in  fractione  panis  (1).  Illum  enim  fuisse  pa¬ 
nem  azymum,  certum  est,  quia  id  factum 
est,  quodLucasnarrat,  tertia  die  azymorum, 
vel  secunda  die  secundum  Graecos  ;  quibus 
diebus  non  inveniebatur  apud  Hebraeos  nisi 
azymus  :  panis  praeterea  Levitic.  vn.  dicun¬ 
tur  panes  cum  fermento,  et  panes  absque 
fermento.  Denique  Thcodoretus,  Graecus 
auctor,  in  cap.  x.  Danielis  notat  inscitiae  eos 
qui  panem  azymum,  panem  vocari  posse 
negant. 

Hoc  ergo  fundamento  posito,  colligimus 
Matt.  xxvi.  illa  verba  :  Accepit  panem ,  bene¬ 
dixit ,  etc.  de  Azymo  exponi  posse,  sed  etiam 
oportere,  cum  jam  ostenderimus  id  factum 
primo  die  azymorum.  Vel  igitur  panis  azy¬ 
mus  differt  specie  a  fermentato,  vel  non. 


Si  differt,  ut  Graeci  volunt  ;  ergo  non  potest 
Eucharistia  confici  in  fermentato  :  non  enim 
confici  potest  in  alia  specie,  quam  in  ea, 
quam  Dominus  instituit.  Si  non  differt,  ut 
vere  Latini  affirmant ;  ergo  potest  confici, 
tum  in  azymo,  tum  in  fermentato  ;  in  azymo 
quidem  quia  Dominus  sic  fecit  ;  in  fermen¬ 
tato  autem,  quia  non  differt  specie  ab  azymo. 
Itaque  vides  argumentum,  si  quid  valet, 
contra  Graecos  valere.  Sed  revera  nihil  va¬ 
let,  cum  non  differat  essentialiter  azymus, 
et  fermentatus. 

Porro  illa  etymologia  vocis  apxo;ab  elevan¬ 
do,  aut  ab  accidentali  conditione  sumpta 
est,  ut  in  aliis  multis  factum  videmus  :  aut 
non  dicitur  apro;,  quia  elevetur  per  fermen¬ 
tum,  sed  potius,  quia  elevet  naturam  huma¬ 
nam  nutriendo  et  augendo  corpora  nostra, 
qui  effectus  communis  est  pani  azymo  cum 
fermentato. 

Sed  hinc  nascitur  argumentum  Calvini, 
loco  supra  notato.  Nam  si  accidcntaria  dif¬ 
ferentia  est  inter  azymum,  et  fermentatum, 
qualis  est  etiam  inter  vinum  album  et  ru¬ 
brum,  non  oporteret  in  Sacramento  Eucha¬ 
ristia;  majori  cura  quaerere  panem  azymum, 
quam  quierimus  vinum  album  ;  sed  esset 
omnibus  permittendum,  ut  libere  uterentur 
quovis  pane,  ut  libere  utuntur  quovis  vino. 

Respondeo  :  Multum  interest  inter  diffe¬ 
rentiam  azymi  et  fermentati,  et  differentiam 
albi  et  rubri  vini.  Nam  in  primis  constat  Do¬ 
minum  usum  esse  azymo  ;  non  autem  con¬ 
stat  utrum  vino  albo,  an  rubri  usus  sit ;  et 
idcirco  constanter  retinemus  azymum  pro¬ 
pter  Domini  exemplum  ;  de  vino  non  sumus 
solliciti,  quia  non  habemus  simile  exemplum. 
Deinde  differentia  azymi,  et  fermentati  Deus 
scepe  usus  est  ad  varia  mysteria  significan¬ 
da,  ut  patet  ex  toto  Levitico,  ubi  fere  sem- 
per  praescribuntur  panes  azymi,  ob  significa¬ 
tionem  puritatis  et  sinceritatis  ;  nusquam 
autem  Deus  usus  est  differentia  vini  albi, 
aut  rubri  ad  aliquid  significandum  :  ideo 
Ecclesia  ob  significationem  retinet  azymum, 
vinum  autem  indifferenter  adhibet  seu  al¬ 
bum  sit,  seu  rubrum. 

Secunda  ratio  Graecorum  est,  quia  azy¬ 
ma  sunt  propria  Judaeorum  ;  ergo  conse¬ 
crare  Eucharistiam  in  azymo  pane,  est  ju¬ 
daizare. 

Respondeo  :  Non  est  judaizare,  uti  iisdem 
rebus,  quibus  utebantur  Judaei ;  sed  uti  eo- 

dem  ritu,  et  ad  eumdem  finem.  Itaque  uti 
azymis  cum  agno  paschali,  et  ad  significan¬ 
dam  Christi  puritatem,  et  sinceritatem  fu¬ 
turam,  et  ipsius  passionem  et  mortem,  est 
plane  judaizare,  et  illicitum  :  at  uti  azymis 
ad  Sacramentum  Eucharistia}  conficiendum, 
et  ad  significandam  Christi  puritatem  et 
sinceritatem,  queo  fuit,  et  est ;  non  est  judai¬ 
zare,  sed  implere  Judaismi  figuras.  Alioqui 
non  deberemus  uti  aqua  in  Baptisma,  quia 
illa  utebantur  etiam  Judaii  in  suis  purifica¬ 
tionibus  :  et  denique  Christus  ipse  nos  ju¬ 
daizare  docuisset,  si  hoc  esset  judaizare. 
Adde,  quod  Judaei  in  rebus  sacris,  non  tan¬ 
tum  utebantur  azymis,  sed  etiam  fermentato, 
ut  patet  Levitic.  vn.  ubi  jubentur  offerri  pa¬ 
nes,  absque  fermento  ;  et  paulo  post  in  alio 
sacrificio  jubentur  offerri  cum  fermento,  et 
Levitic.  xiii.  jubetur  Phase  fieri  cum  azymis, 
et  ibidem  praecipitur  in  festo  hebdomada¬ 
rum,  id  est,  festo  Pentecostes,  sacrificium  ex 
simila  fermentata.  Quare  si  uti  azymis  non 
licet,  ne  judaizemus,  eadem  de  causa  nec 
fermento  uti  licebit. 

Tertia  ratio  :  «  Immolatio  agni  paschalis 
figura  fuit  Passionis  Christi.  Sed  agnus  im¬ 
molatur  die  14;  ergo  et  Dominus  pati  debuit 
die  14  ;  ergo  coenam  instituit  die  13.  » 

Respondeo:  Agnus  paschalis,  ut- supra 
diximus,  cum  explicaremus  figuras  Eucha¬ 
ristia},  figura  fuit  Christi,  ut  in  Sacramento 
nobis  apponendus  erat  manducandus,  et  ideo 
illa  immolatio  potius  significabat  immolatio¬ 
nem  Christi  mysticam,  quae  fit  in  Sacrificio 
Missa},  quam  immolationem  cruentam,  qua} 
in  cruce  peracta  est :  nam  ideo  ritus  agni 
paschalis  potius  tradit  modum  manducandi, 
quam  immolandi.  Quia  tamen  agni  immola¬ 
tio  erat  etiam  figura  passionis  Domini,  de¬ 
buit,  eodem  die  passio  peragi,  quo  agnus 
immolabatur.  Et  sic  factum  est :  nam  illa 
vespera  diei  14.  in  qua  agnus  immolabatur,  ad 
diem  sequentem  pertinebat,  ut  dies  ille  fe¬ 
stivus  erat.  Itaque  institutio  Eucharistia},  quae 
principaliter  figurata  fuerat  per  agnum  pa¬ 
schalem,  peracta  est  eodem  die,  et  eadem 
hora,  qua  agnus  secundum  legem  immola¬ 
batur  :  Christi  autem  passio,  quae  minus 
principaliter  per  eamdem  immolationem  figu¬ 
rata  fuerat,  eodem  die,  licet  non  eadem  hora, 
peracta  fuit. 

Quarta  ratio  addi  posset,  non  parum  dif¬ 
ficilis.  Nam  secundum  legem  dies  Penteco¬ 
stes  celebratur  die  quinquagesimo  a  secundo 
die  azymorum,  ut  patet  Levitic.  xxiit.  Sed 


co  anno,  quo  Dominus  mortuus  est,  dies 
Pentecostes  fuit  in  Dominica  die,  ut  ex  tradi¬ 
tione  Ecclesia}  patet ;  ergo  etiam  secundus 
dies  azymorum  fuit  in  Dominica  die.  Nam  si 
numerentur  dies  quinquaginta  a  secundo 
azymorum  inclusive,  ut  lex  praecipit,  neces¬ 
sario  fiet,  ut  in  eodem  die  hebdomadae  oc¬ 
currat  Pentecostes,  in  quo  occurrit  dies  se¬ 
cundus  azymorum.  At  si  dies  Dominica  fuit 
secundus  azymorum  :  ergo  dies  Sabbati  luit 
ante  diem  azymorum,  et  multo  magis  dies 
ccenae  Domini ;  atque  ita  vera  esse  videtur 
Graecorum  sententia. 

Respondeo  :  De  hoc  argumento  fuse  tra¬ 
ctavi  in  iii.  lib.  de  Ecclesia  triumphante ,  prope 
extremo.  Summa  responsionis  est,  dies  Pen¬ 
tecostes  numerandos  esse  a  primo  die  pro¬ 
fano  post  festum  primae  diei  azymorum  :  et 
ideo  si  secundus  dies  azymorum  fit  profa¬ 
nus,  ut  plerumque  accidit,  ab  eo  numerari 
debere  dies  Pentecostes.  Si  autem  forte  sit 
dies  festus,  ut  si  occurrat  in  Sabbato  dies  se¬ 
cundus  azymorum,  tunc  a  tertio  die  azymo¬ 
rum  numerandos  esse  dies  Pentecostes. 
Quia  igitur  eo  anno,  quo  Dominus  mortuus 
est ,  secundus  azymorum  fuit  Sabbatum, 
propterea  illo  anno  a  tertio  die  azymorum 
qui  fuit  dic  Dominico,  qui  apud  Judaeos  pro¬ 
fanus  est,  numerari  coeperunt  dies  Pente¬ 
costes;  et  inde  factum  est,  ut  in  diem  Domi¬ 
nicum  incideret  illo  anno  Pentecostes. 

Atque  haec  de  tota  ista  disputatione  dicta 
sint,  in  qua  negare  non  possum,  quin  mul¬ 
tum  me  juverit  egregium  opus  Doctoris Mar¬ 
celli  Francolini  do  horis  canonicis,  in  quo 
fusissime  quaestionem  istam  pertractat  cap. 
51.  et  seqq.  Illud  autem  omnino  miratus 
sum,  quemadmodum  in  eamdem  solutionem 
inciderimus,  circa  difficultatem  de  tempore 
Pentecostes,  nam  neque  ego  librum  ejus 
videram,  cum  scriberem  de  Festis  in  3.  libro 
de  Ecclesia  triumphante,  neque  ipse  scripta 
mea  viderat,  cum  librum  suum  conscriberet, 
ut  idem  mihi  postea  confirmavit. 


CAPUT  X. 

De  vino  temperando  aqua  in  sacro  calice. 

Altera  controversia  de  materia  Euchari- 
stisc,  est  de  mixtione  vini  et  aquae.  Ac  pri¬ 
mum  referendae  erunt  sententiae  aliorum, 
seu  potius  errores.  Deinde  confirmanda  ve- 

ritas.  Ac  demum  confutanda  argumenta,  et 
mendacia  adversariorum. 

Quod  ad  primum  attinet,  non  defuerunt 
olim,  qui  praetextu  sobrietatis  solam  aquam  in 
calice  offerendam  dicerent  :  ut  Ebionita) 
apud  Epiphanum,  haeresi  30.  Et  Tatiani 
apud  eumdem,  lucrosi  46.  Aquarii  apud  Au¬ 
gustinum  lib.  de  haeresibus,  cap.  64.  Sed  ea 
'  opinio  continuo  a  Patribus  explosa  fuit,  quod 
satis  constaret,  Dominum  non  aquam  solam, 
sed  vinum  etiam  in  sacro  calice  ponendum 
esse  docuisse.  Vide  Cyprianum  lib.  ii.  epist. 
3.  ad  Caecilium,  et  Chrysostomum  homil.  83. 
in  Matth.  qui  ex  instituto  disputant  contra 
eam  sententiam. 

Ubi  etiam  non  est  omittenda  impudentis- 
tima  calumnia  Magdcburgensium,  qui  Ceu- 
sur.  iii.  cap.  6  et  7,  affirmant,  errorem  istum 
de  sola  aqua  in  calice  offerenda,  ab  Episco¬ 
pis  Romanis  excogitatum  esso,  et  a  Cypriano 
refutatum  in  epistola  ad  Cornelium  Roma¬ 
num  Pontificem ;  quod  quidem  sine  ullo 
fundamento  ex  sola  mentiendi  libidine  Ccn- 
turiatores  affirmant.  Nam  epist.  Cypriani 
non  c st  ad  Cornelium,  ut  ipsi  mentiuntur,  sed 
ad  Caicilium,  nec  in  ea  ulla  mentio  fit  Epi- 
scop orum  Roman  oru m . 

Non  defuerunt  rursus,  qui  solum  vinum 
offerendum  censerent :  ii  fuerunt  Armcni,  ut 
Patres  Trullani  Concilii  affirmant,  can.  32. 
Causam  aut  An,  cur  Armeni  in  eam  senten¬ 
tiam  descenderint,  refert  Nicephorus  lib. 
xvin.  liistor.  cap.  33.  ubi  scribit  Armcnos  non 
miscere  aquam  vino  in  sacrificio,  ne  signifi¬ 
care  videantur  unionem  duarum  naturarum 
in  Christo,  quam  ipsi  non  credunt.  Ejusdem 
erroris  accusantur  Graici  a  Guidone  Carme- 
lita  in  catalogo  hcereticorum,  et  ab  Innocen- 
lio  III.  lib.  iv.  de  officio  Missa),  cap.  32.  Sed 
contrarium  tamen  colligimus  ex  ipsorum 
scriptis,  tum  veterum,  tum  recentiorum,  ut 
infra  ostendemus.  Quare  credibile  est,  Inno¬ 
centium,  et  fortasse  etiam  Guidonem  per 
Graecos  intellexisse  quosvis  Orientales,  non 
autem  eos,  qui  proprie  Giaeci  dicuntur. 

Lutherani  et  Calvinista)  Armcnos  imitan¬ 
tur:  nam  absque  aqua  vino  utuntur.  Luthe- 
rus  in  primo  scripto  contra  Regem  Angiiay 
anno  1322.  edito,  fatuos  et  stolidos  vocat  eos, 
qui  peccatum  esse  putant  sine  aqua  cele¬ 
brare;  et  ibidem  sic  addit :  «  Meo  sensu  me¬ 
lius,  et  tutius  foret,  aquam  non  miscere 
vino,  cum  sit  merum  figmentum  humanum, 
et  sinistram,  imo  pessimam  habeat  signi¬ 
ficationem.  »  Et  in  formula  Missa),  seu  com¬ 


munionis  pro  Ecclesia  Wirtembergcnsi  anno 
1323.  edita  :  «  Nondum  constitui,  inquit, 
niecum,  miscendane  esset  aqua  vino,  quam¬ 
quam  huc  inclino,  ut  merum  vinum  paretur 
absque  aqua)  mixtura.  »  Marti nus  Kemnitius 
in  2.  par.  Examinis  Concilii  Trident.  sess. 
xxii.  cap.  7.  et  can.  9.  docet,  rem  esse  om¬ 
nino  indifferentem,  aqua)  mixtionem  in  ca¬ 
lice ;  et  multis  conatur  ostendere  non  esse 
certum,  quid  Dominus  fecerit,  id  est,  an  vino 
aquam  admiscuerit;  et  pra)terea  non  esse  id 
necessarium,  nec  posse  praecipi  ab  Ecclesia  : 
et  tandem  addit  Ecclesias  Lutheranorum 
reipsa,  et  factis  ostendere  voluisse  hanc  li¬ 
bertatem.  Tilmannus  Heshusius  in  lib.  de 
sexcentis  erroribus  Pontificiorum,  tit.  17. 
tres  errores  Pontificiis  adseribit.  Unum, 
quod  dicant  aquam  miscendam  vino  in  ca¬ 
lice.  Alterum,  quod  doceant  sine  peccato 
mortali  non  posse  omitti  aquam.  Tertium, 
quod  velint  Apostolicam  esse  traditionem, 
misceri  debere  aquam  vino. 

Calvinista)  longius  progrediuntur.  Nam 
Petrus  Richerus  Calvinista  (referente  Nicolao 
Villagagnonio  libro  i.  contra  articulos  quos¬ 
dam  Calvinianos,  cap.  73.)  affirmat  esse 
luereticos,  blasphemos,  sacrilegos,  falsarios, 
qui  vino  coena)  aquam  admiscent ;  quod  ad 
puritatem  Evangelii  adjiciant  sua  commen¬ 
ta:  et  a  Calvino  se  ha)c  omnia  didicisse  fate¬ 
tur.  Quare  non  est  mirum,  si  Calvinus,  nec 
in  Institutione,  nec  in  Catechismo,  nec  in 
formular  Sacramentorum  ministrandorum  ul¬ 
lam  aqua)  mentionem  facit  in  mysterio  coeme 
Domini. 

Porro  Ecclesia  Catholica  semper  credidit 
ita  necessarium  esse  aqua  vinum  misceri  in 
calice,  ut  non  possit  id  sine  gravi  peccato 
omitti.  Utrum  autem  sine  aqua  Sacramentum 
consistere  possit,  non  est  adeo  certum ;  com¬ 
munis  tamen  opinio  in  partem  affirmativam 
propendet.  Quare  falso  Kemnitius  Catho¬ 
licis  in  commune  tribuit,  quod  asserant, 
aquam  in  Eucharistia  esse  de  necessitate 
Sacramenti,  cum  paucissimi  id  affirment. 
Probatur  Ecclesiae  sententia.  Primum  ex 
facto  Christi.  Dominus  vinum  aqua  mix¬ 
tum  consecravit ;  igitur  et  nos  ita  facere  de¬ 
bemus. 

Antecedens  hujus  argumenti  Kemnitius 
fatetur  esse  probabile,  sed  non  certum,  et 
ideo  incertam  conclusionem  ex  eo  colligi 
contendit.  Deinde  etiamsi  certum  esset  ante¬ 
cedens,  infirmam  esse  vult  consecutionem. 
Nam  Dominus  si  aquam  admiscuit,  id  fecit 


CAPI  T  X. 


-2-21) 


pro  more  illius  regionis ;  in  Oriente  enim  vi¬ 
num  est  fortius,  quam  in  his  partibus,  et 
ideo  ordinarie  solet  in  illis  locis  aqua  tem¬ 
perari.  At  si  in  hac  regione  nostra,  vel  in 
partibus  frigidioribus  Dominus  fuisset,  cum 
Sacramentum  instituit,  pro  more  patria? 
aquam  non  miscuisset. 

Geeterum  multum  in  utroque  errat  Kemni- 
tius.  Antecedens  enim  illud  non  minus  cer¬ 
tum  est,  quam  quod  Dominus  vinum  conse¬ 
craverit,  non  siceram,  aut  aquam  solam : 
quod  sane  nemo  negat  esso  certissimum. 
Nam  ex  Evangclio,  et  ex  Paulo  expresse  non 
habetur,  nisi  calicem  sanguinis  Apostolis  pro¬ 
pinatum,  vini  nulla  mentio  est,  cum  agitur  de 
calice  Eucharistico.  Legantur  omnia  loca 
Matth.  xxvi.  Marci  xiv.  Luc  xxn.  Joan  vi.  i. 
ad  Corinth.  x.  et  xi.  non  invenietur  mentio 
vini,  nisi  in  illis  verbis  :  Anien  dico  vobis ,  non 
bibam  de  hoc  genimine  vitis,  donec  illud  bibam 
novum  in  regno  Dei  (1),  qua?  habentur  in  tri¬ 
bus  locis  citatis  Evangeliorum.  Sed  ea  verba, 
ut  lib.  i.  cap.  11.  fuse  docuimus,  non  perli¬ 
nent  ad  calicem  Encharistue,  sed  ad  cali¬ 
cem  qui  datus  fuit  post  agni  Paschalis  man¬ 
ducationem,  ut  exLuca  manifeste  colligitur. 
Neque  obstat,  quod  aliqui  patres  ea  verba 
de  calice  Eucharistia?  exposuerint :  nam  alii, 
qui  magis  ex  professo  rem  tractarunt,  con¬ 
trarium  docuerunt,  ut  tunc  ostendimus  :  non 
possumus  autem  ex  Patrum  sententiis  ali¬ 
quid  certi  colligere,  quando  inter  se  non  con¬ 
veniunt.  Atque  id  potissimum  locum  habet 
in  sententia  Kcmnitii,  qui  (ut  supra  vidimus 
in  controversia  de  transubstantiatione)  non 
vult  argumenta  efficacia  posse  duci  a  Scri¬ 
pturis,  qua?  variis  modis  exponuntur.  Quid 
ergo  in  calice  fuerit  ante  consecrationem,  an 
vinum  purum,  an  vinum  aqua  mixtum,  an 
sicera,  an  aqua  sola,  ex  sola  Scriptura  ex¬ 
presse  non  habetur,  sed  necessario  recur¬ 
rendum  est  ad  traditionem  eorum,  qui  ab 
Apostolis,  et  eorum  discipulis  haec  mysteria 
didicerunt.  Traditio  autem  habet,  fuisse  vi¬ 
num  aqua  mixtum ;  ergo  ita  certo  creden¬ 
dum  est,  aut  nihil  certi  de  materia  calicis 
habemus. 

S.  Jacobus  in  sua  Liturgia  (cujus  Liturgi  eo 
mentionem  facit  Concilium  Trullanum,  can. 
32.  ante  annos  nongentos)  ita  habet :  «  Si¬ 
militer  postquam  coenavit,  accipiens  calicem, 
et  permiscens  ex  aqua,  et  vino,  et  benedi¬ 
cens  dedit  etc.  »  S.  Clemens  lib.  viit.  Consti- 

(1)  Matth.  XXVI,  29  ;  Mare.  XIV,  25;  Luc.  XXII 


tut.  Apostol.  cap.  17.  refert  Dominum  in 
•coena  vinum  aqua  miscuisse,  antequam  illud 
consecraret.  S.  Irenaeus  lib.  4.  cap.  57. 
((  Dominus,  inquit,  temperamentum  calicis 
sui  sanguinem  confirmavit.  »  S.  Cyprianus 
lib.  ii.  epist.  3.  «Admonitos,  inquit,  nos 
scias,  ut  in  calice  Domini  offerendo  Domi¬ 
nica  traditio  servetur,  neque  aliud  fiat  a  no¬ 
bis,  quam  quod  pro  nobis  prior  fecit,  ut  ca¬ 
lix,  qui  in  commemorationem  ejus  offertur, 
mixtus  vino  offeratur.  »  S.  Basibus  in  sua 
Liturgia  dicit  Christum  acceptum  calicem 
miscuisse,  et  postea  dixisse  :  Hic  est  calix  etc. 
Theodoretus  Dialog.  i.  ait  Christum  suum 
sanguinem  fecisse  id,  quod  in  calice  com¬ 
mixtum  erat.  Eusebius  Emissenus  in  serm. 
5.  de  Paschatc,  qui  est  de  corpore  Domini, 
dicit  Christum  ipsum  exemplo  suo  nos  do¬ 
cuisse,  ut  calicem  ex  vino  aqua  mixto  conse¬ 
craremus.  Denique  Concilium  III.  Cartha¬ 
giniense,  con.  21.  (in  quo  etiam  Augustinus 
interfuit)  sic  ait :  «Ut  in  Sacramento  corporis, 
et  sanguinis  Domini  nihil  amplius  offeratur, 
quam  ipse  Dominus  tradidit,  hoc  est  panis 
ct  vinum  aqua  mixtum. »  Ila?e  testimonia 
certum  argumentum  faciunt,  tum  quia  gra¬ 
vissimorum,  et  antiquissimorum  auctorum 
sunt,  tum  quia  nullus  Patrum  contrarium 
scripsit. 

Quod  autem  Kemnitius  ait  de  consuetudine 
Orientalium,  non  multum  facit  ad  rem.  Nam 
si  illa  esset  potissima  causa,  cur  Dominus 
calicem  miscuisset,  certe  Patres  variorum 
locorum  numquam  tanto  consensu,  et  abso¬ 
lute  dixissent,  miscendam  vino  aquam  in 
calice. 

Habemus  autem  testimonia  Patrum  om¬ 
nium  regionum.  Ac  primum  ex  Syria  habe¬ 
mus  testimonia  citata  S.  Jacobi  et  Thcodo- 
reti:  uterque  enim  in  Syria  Episcopus  fuit. 
Et  praeterea  ex  recentioribus  idem  docet 
Samona  Episcopus  Gaza?  in  disputatione 
cum  Achmct  Saraceno,  qua?  exstat  in  iv. 
tom.  Bibliotheca?  sanctorum  Patrum. 

Ex  Italia  habemus  Justinum  martyrem: 
is  enim  Roma?  scripsit  Apologias  suas,  et  de 
Romana?  Ecclesia?  consuetudine  loquitur  in 
ii  Apolog.  prope  finem,  cum  dicit  offerri 
poculum  vino  et  aqua  temperatum.  Habemus 
item  Alexandrum  i .  in  epist.  i.  ubi  omnino 
jubet,  ut  nec  vinum,  nec  sola  aqua,  sed 
utrumque  simul  offeratur.  Habemus  quoque 
Julium  I.  apud  Gratianum  de  consecrat. 

18. 

dist.  2.  Habemus  praeterea  Ambrosium,  qui 
in  ea  parte  Italice  scripsit,  ubi  certe  vina  non 
scnt  adeo  fortia,  et  tamen  lib.  iv.  de  Sacra- 
ment.  cap.  4.  et  lib.  v.  cap.  d.  vinum  et  aquam 
in  ccdice  ponenda  esse  affirmat. 

Ex  Africa  habemus  loca  citataS.  Cypriani, 
et  Concilii  Carthaginiensis  :  et  potest  addi 
testimonium  Augustini  tract.  120.  in  Joan. 

Ex  Gallia  habemus  S.  Irenceum,  Episco¬ 
pum  Lugdunensem,  qui  lib.  v.  cap.  1. 

«  Quando,  inquit,  mixtus  calix,  et  fractus 
panis  percipit  verbum  Dei,  fit  Eucharistia 
sanguinis  et  corporis  Domini.  »  Eusebius 
quoque  Emissenus,  cujus  locum  ante  cita¬ 
vimus,  in  Gallia  scripsit :  fuit  enim  is  auctor, 
ut  alias  diximus,  Abbas  Monasterii  Lirinen- 
sis.  Adde  etiam  Bernardum  epist.  69. 

Ex  Hispania  habemus  S.  Isodorum  lib.  i. 
de  offic.  divinis,  cap.  18.  ubi  satis  copiose 
de  hac  re  agit. 

Ex  Lusitania  habemus  Concilium  Braca- 
rense  III.  can.  1.  ubi  idem  habetur. 

Ex  Anglia  habemus  Bedam  in  comment. 
cap.  14.  Marci,  in  illa  verba  :  Hic  est  calix 
sanguinis  mei.  Item  Anselmum  Episcopum 
Cantuariensem  in  cap.  xxvi.  Matth.  ubi  ipsa 
Bedie  verba  transcripsit. 

Ex  Germania  habemus  Amalarium  Trevi- 
rensemlib.  m.  de  officiis  Ecclesiast.  cap.  19. 
Rabanum  lib.  i.  de  Institut.  Clericorum,  cap. 
31.  Item  Triburiense  Concilium  ante  annos 
700.  in  media  Germania  celebratum,  nimi¬ 
rum  prope  Moguntiam,  can.  19.  asserit  a 
Papa  Alexandro  I.  traditum,  quod  et  ipse  a 
Patribus  suis,  id  est,  ab  Apostolis  acceperat, 
ut  in  calice  vinum  aqua  misceretur ,  et 
postea  Concilium  ita  subjungit :  <c  Cujus  rei 
veritatem  in  hae  sancta  Synodo  confitemur, 
credimus,  et  confirmamus  ,  ne  ullus  sine 
commixtione  vini,  et  aquae  mysteria  sacra 
perficiat.  » 

Denique  ex  Grcecia  habemus  praeter  Basi- 
lium  supra  citatum  testimonium  Gregorii 
Nysseni  in  sermone  Catechetico,  cap.  37. 
Joannis  Chrysostomi  in  sua  Liturgia.  Item 
Procli  Episcopi  Constantinopolitani,  qui  pau¬ 
lo  junior  Chrysostomo  fuit,  in  tractatu  dc 
traditione  divina)  Liturgia)  .  Item  Synodi 
TrullanEO,  can.  32.  et  in  capitulis  Graecarum 
Synodorum  a  Martino  Bracarensi  collectis, 
cap.  53.  et  praeterea  S.  Joannis  Damasceni 
lib.  iv.  de  fide,  cap.  14.  Thcophylacti  in  cap. 
xjx.  Joannis,  ubi  reprehendit  Armenos  hunc 
morem  non  servantes ;  et  S.  Germani  Epi¬ 
scopi  Constantinopolitani  in  theoria  rerum 


Ecclesiasticarum.  Floruit  autem  S.  Germa¬ 
nus  eodem  tempore,  quo  Damascenus  circa 
annum  Domini  700.  Praeterea  exstant  testi¬ 
monia  etiam  recentiorum  Graecorum,  ut  Ni¬ 
colai  Methonensis  Episcopi  in  lib.  sive  ora¬ 
tione  dc  Eucharistia,  Nicolai  Cabasilae,  in 
lib.  de  sacrificio  altaris,  cap.  8.  Marci  Ephe¬ 
sii  in  libro  de  verbis  consecrationis,  Nicepho- 
ri  lib.  xviii.  hist.  cap.  53.  Ex  quibus  testi¬ 
moniis  apparet,  .falso  imponi  Graecis  hunc 
errorem,  quod  solo  vino  utantur  in  sacrificio 
altaris. 

Adde,  quod  Concilium  Florentinum,  in 
quo  Graeci  et  Latini  aderant,  in  instruet.  Ar- 
menorum,  jubet  Armenis,  ut  deinceps  in  ca¬ 
lice  vinum  aqua  temperent,  quoniam  omnes 
aliae  Ecclesiae  Latinorum,  et  Graecorum  ita 
semper  fecerunt. 

Denique  refelli  potest  Kemnitii  vanitas  ex 
rationibus,  quas  Patres  reddunt  hujus  mix¬ 
tionis  vini,  et  aquae  :  nullus  enim  somniavit 
unquam,  necdum  protulit,  causam  illam, quod 
in  Oriente  vina  sint  fortia.  Rationes  igitur, 
quas  Patres  afferunt,  sex  sunt.  Prima  et  po¬ 
tissima,  quia  Dominus  ita  fecit.  Hanc  red¬ 
dunt  plurimi  Patres,  et  Concilia  recentiora, 
Florentinum  et  Tridentinum. 

Secunda  ratio  est,  quia  de  latere  Domini 
exivit  sanguis,  et  aqua,  Joan.  xix.  Nos  enim 
in  calice  repraesentamus  Christi  sanguinem, 
ut  effusum,  sicut  in  pane  consecrato  reprae¬ 
sentamus  Christi  corpus,  ut  mortuum.  Quare 
Chrysostomus  hom.  24.  in  priorem  ad  Co- 
rinth.  :  «  Quid  est,  inquit,  in  calice?  quod  ex 
latere  fluxit,  »  et  Augustinus  lib.  m.  de  Tri- 
nit.  c.  11.  dicit,  de  latere  Domini  percusso, 
illum  fluxisse  liquorem,  qui  est  in  calice. 
Quibus  verbis  significatur  in  calice  esse  ve¬ 
rum  Domini  sanguinem,  quoad  substantiam, 
et  esse  eo  modo,  quo  ex  latere  fluxit,  id 
est,  effusum,  quoad  repraesentationem.  Quia 
igitur  in  calice  repraesentamus  id  quod  ex  la¬ 
tere  fluxit;  et  quod  ex  latere  fluxit,  fuit  san¬ 
guis,  et  aqua  ;  ideo  non  solo  vino,  sed  etiam 
aqua  rem  illam  repraesentamus.  Atque  hanc 
rationem  attingunt  Alexander  Papa,  Ambro¬ 
sius,  Chrysostomus,  Eusebius,  Germanus, 
Rabanus,  et  alii. 

Tertia  ratio  est,  quia  in  mysterio  Eucha¬ 
ristia)  significatur  unio  Christi  cum  Ecclesia  : 
id  autem  aptissime  fit,  cum  admiscetur  aqua 
vino.  Vinum  enim  Christum,  aquae  populos 
significant :  ut  etiam  idem  significatur  ex 
admixtione  farinae  cum  aqua  ia  pane  confi¬ 
ciendo.  Hanc  rationem  habent  Cyprianus, 

Julius  Papa,  Eusebius,  Isiclorus,  Rabanus,  et 
Concilia  Bracarense,  et  Triburiense  citata. 
Quare  ea  ratio,  licet  a  Lutberanis  rideatur, 
magnos  auctores,  et  plurimos  habet. 

Quarta  ratio  est,  quia  calix  Eucharistiae 
non  solum  figuratus  fuit  in  Testamento  veteri 
per  vinum,  quo  utebantur  Hebraei  in  variis 
sacrificiis,  et  in  vino,  quod  cum  pane  protu¬ 
lit  Melchisedech  Genes.  xiv.  sed  etiam  in  a- 
qua,  quae  fluxit  ex  petra,  ut  B.  Paulus  docet 
I  Corinth.  x.  Atque  hanc  rationem  attingunt 
Ambrosius  et  Eusebius  locis  notatis. 

Quinta  ratio  est,  quia  Eucharistia  est  ci¬ 
bus,  ac  potus  spiritualis,  et  proinde  dari  de¬ 
buit  sub  specie  cibi,  et  potus  corporalis. 
Porro  corporalis  potus  maxime  conveniens 
naturae  humanae  est  vinum  aqua  admixtum, 
ut  docet  Grego rius  Nyssenus  in  oratione  Ca- 
techeticaapud  Euthymium,  tit.  21.  Panopliae: 
et  ante  eum  Clemens  Alexandrinus  lib.  ii. 
Paedagogi,  cap.  2. 

Sexta  ratio  esse  potest,  quam  ponit  Nice- 
phorus  lib.  xviii.  cap.  53.  ad  significandam 
duarum  naturarum  in  Christo  conjunctio¬ 
nem. 


CAPUT  XI. 

Solvuntur  argumenta  adversariorum. 

■  Superest  nunc,  ut  ad  nugas  Lutheri  et 
Kemnitii  respondeamus.  Prima  objectio  Lu¬ 
theri,  et  Kemnitii  loco  cit.  est  hujusmodi  : 
«  Yini  cum  aqua  permixtio  pessimam  habet 
significationem,  nam  Isai.  i.  dicitur  :  Vinum 
tuum  mixtum  est  aqua  :  quod  significat,  teste 
Hieronymo  in  eum  locum  Scripturee,  et  verbi 
Dei  sinceritatem  corruptam  fuisse  a  Phari- 
sseis  per  admixtionem  humanarum  traditio¬ 
num.  » 

Piespondeo  :  In  Scripturis  una,  et  eadem 
res  alio,  et  alio  modo  considerata,  nunc  bo¬ 
nam,  nunc  malam  habet  significationem. 
Leo  propter  fortitudinem  Christum  significat, 
Genes,  xlix.  Catulus  leonis  Juda,  et  Apocal. 
V.  Vicit  leo  de  tribu  Juda.  Idem  leo  propter 
crudelitatem  diabolum  significat,  Psalm.  xc. 
Conculcabis  leonem  et  draconem,  i.  Petr.  v. 
Tamquam  leo  rugiens  circuit  quaerens  quem 
devoret  (1).  Sic  igitur  mixtio  vini  cum  aqua, 


si  sumatur  similitudo  ab  iis,  qui  vinum  ven¬ 
dunt,  significat  fraudem,  et  corruptionem  : 
decipitur  enim  qui  pro  vino  mero  emit  vi¬ 
num  mixtum  aqua.  Et  de  hac  re  agitur  Isaiae 
i.  ubi  Hieronymus  legit  :  Caupones  tui  mi¬ 
scent  vino  aquam.  Si  autem  sumatur  similitudo 
ab  iis,  qui  bibunt,  habet  optimam  significa¬ 
tionem  illa  mixtio  :  nam  sobrietatem,  et  tem¬ 
perantiam  significat.  Unde  Proverb.  ix.  Bi¬ 
bite  vinum,  quod  miscui  vobis  (2).  Quoniam 
igitur  in  calice  vinum  miscetur  aqua,  non  ad 
vendendum,  sed  ad  bibendum,  optime  fit,  et 
optimam  habet  significationem. 

Secundum  argumentum  Lutheri,  et  Kem¬ 
nitii  est  contra  rationem  illam  de  sanguine, 
et  aqua,  quae  profluxerunt  ex  latere  Christi. 

«  Ea  ratio  non  probat,  miscendam  aquam  in 
calice  :  Et  tamen  adducitur  a  Catholicis, 
tanquam  unum  ex  praecipuis  fundamentis  ; 
igitur  non  solide  probant  Catholici  suam  sen¬ 
tentiam.  »  Propositionem  probant  adversarii. 
Primo,  quia  non  fuit  aqua  illa  mixta  cum 
sanguine,  sed  seorsim  per  se  fluxit  :  nam 
alioqui  quomodo  discerni  potuisset  ?  non  er¬ 
go  pertinet  ad  istam  mixtionem  aquae  cum 
vino.  Secundo,  illa  effusio  sanguinis  et  aquae 
significabat  duo  Sacramenta  diversa,  nimi¬ 
rum  Baptismum,  et  Eucharistiam,  ut  Augu¬ 
stinus  tract.  120.  in  Joan.  et  alii  Patres  di¬ 
cunt  :  non  igitur  illa  aqua  ad  Eucharistiam 
pertinet.  Tertio,  ex  figuris,  et  mysticis  sensi¬ 
bus  non  sumitur  solidum  argumentum. 

Respondeo  :  Primaria  ratio,  et  verum,  et 
solidum  fundamentum  nostrae  sententiae  est 
Christi  exemplum ,  et  Ecclesiae  universae 
consuetudo  ;  reliquae  rationes  afferuntur  ad 
confirmandum,  et  declarandum  id,  quod 
jam  credidimus  esse  faciendum.  Sed  tamen 
argumenta  adversariorum  nihil  concludunt. 

Ad  primum  dico  :  Licet  sanguis  et  aqua 
impermixta  fuerint  dum  fluerent,  tamen  si 
in  vas  aliquod  recepta  fuissent,  non  nisi  per¬ 
mixta  in  illo  vase  existerent.  Nos  autem  re¬ 
praesentamus  in  calice  id  totum,  quod  ex  la¬ 
tere  fluxit,  non  autem  modum,  quo  fluxit ; 
et  ideo  vinum  aqua  mixtum  in  calice  poni¬ 
mus. 

Ad  secundum  :  Aliud  est  repraesentari,  et 
significari ;  aliud  repraesentare,  et  significa¬ 
re  :  haec  enim  sunt  diversa,  nec  se  invicem 
impediunt.  Nos  igitur  non  dicimus,  sangui¬ 
nem  et  aquam  significasse  mixtionem  vini, 
et  aquae  in  calice ;  sed  e  contrario  significari, 


(1)  Genes,  XLIX,  9  ;  Apoc.  V,  5  ;  P*al.  XC,  13 ;  I  Petr.  V,  8.  —  (2)  Prov.  IX,  5. 

et  reprcesentari  per  hanc  mixtionem  calicis, 
quidquid  tandem  significaverit  illa  effusio 
sanguinis  et  aqua?.  Quare  Augustinus  et  Tlieo- 
phylactus,  qui  dicunt,  sanguinem  et  aquam 
significare  duo  Sacramenta,  iidem  affirmant, 
inde  colligi,  miscendam  esse  aquam  in  calice 
Eucharistia?. 

Ad  tertium  dico  :  Nullam  hic  esse  figu¬ 
ram,  aut  mysticum  sensum  :  nam  (ut  dixi¬ 
mus)  non  attendimus,  quid  illa  significave¬ 
rint  ;  sed  ea  nos  repraesentamus,  qua?  revera 
facta  sunt. 

Tertium  argumentum  eorumdem,  est  con¬ 
tra  aliam  rationem  nostram  de  unione  Ec¬ 
clesia?  cum  Christo.  Nam  primo  ,  non  com¬ 
memoramus  in  Eucharistia  unionem  Christi 
cum  Ecclesia,  sed  Passionem  Christi  tan¬ 
tummodo  ;  ergo  frustra  quaeritur  illa  signifi¬ 
catio.  Secundo,  non  unimur  Christo,  nisi 
post  sanguinis  ejus  effusionem  ;  illa  enim  ef¬ 
fusio  causa  fuit  nostra?  unionis :  non  ergo 
recte  ante  effusionem  ;  imo  ante  consecra¬ 
tionem  sanguinis  Domini  miscetur  aqua  vino 
ad  significandam  unionem.  Tertio  ,  solus 
Christi  sanguis  nos  redemit  sine  permixtione 
cum' nostro  :  non  igitur  in  calice,  in  quo 
Christi  Passio,  et  nostra  redemptio  reprae¬ 
sentatur,  oporteret  aquam  miscere,  ne  vi¬ 
deamur  velle  conjungere  nostra  opera  cum 
Christi  laboribus,  quasi  illi  non  suffecissent. 
Et  hoc  loco  more  suo  Kemnitius  calumniatur 
Ecclesiam  Catholicam,  quasi  hoc  praecipue 
intendat  in  ista  mixtione  aqua?,  ut  non  solus 
Christus,  sed  etiam  populus  Deo  Patri  sista¬ 
tur,  cum  sacrificium  offertur. 

Respondeo  :  Frustra  conantur  adversarii 
eam  rationem  concutere,  quam  tot  sancti 
Patres  plurimi  fecerunt.  Ad  primam  proba¬ 
tionem  dico,  falsum  esse  non  commemorari 
in  Sacramento  Eucharistiae  unionem  Eccle¬ 
sia?  cum  Christo  :  nam  Paulus  aperte  dicit, 

I  ad  Corinth.  x.  :  Urnis  panis,  et  unum  corpus 
multi  sumus ,  qui  de  uno  pane  participamus 
(1).  Itaque  principaliter  quidem  commemo¬ 
ratur  in  eo  Sacramento  Christi  Passio  :  sed 
commemoratur  etiam  secundario  effectus  il¬ 
lius  Passionis,  qui  fuit,  ut  omnes  unum  cor¬ 
pus  cum  Christo  efficeremur. 

Ad  secundam,  non  ponitur  aqua  in  calice 
ante  consecrationem,  ut  tunc  significet  unio¬ 
nem  populi  cum  Christo,  sed  ut  significet 
suo  tempore,  nimirum  facta  consecratione. 
Nam  testimonio,  et  consensu  adversario¬ 


rum,  et  maxime  Lutheri  in  sermone  de  Eu¬ 
charistia,  et  Kemnitii  in  2.  par.  Examinis 
Concilii  Tridentini  sess.  xm.  cap.  4.  panis 
consecratus  factus  est  ex  multis  granis,  ut 
inde  significetur  unio  fidelium,  qui  de  illo 
uno  pane  participant :  et  tamen  panis  fit  ex 
multis  granis  ante  consecrationem,  et  non 
significat  illam  unionem  nisi  post  consecra¬ 
tionem. 

Ad  tertiam,  signa  ad  placitum,  interpre¬ 
tanda  sunt  juxta  mentem  imponentis.  Aqua 
igitur,  quie  in  calice  ponitur,  varia  signifi¬ 
cat  id  variis  actionibus.  Nam  quatenus  offer¬ 
tur  cum  vino  ante  consecrationem,  non  si¬ 
gnificat  populum,  sed  repreesentat  aquam 
illam,  qua?  ex  latere  Domini  fluxit  cum  san¬ 
guine  :  quatenus  autem  aqua  unitur  cum 
vino,  et  illi  incorporatur,  significat  unionem 
populi  cum  Christo,  qua?  consecuta  est  ipsius 
Passionem. 

Adde,  quod  oblatio  pra?cipua,  qua?  fit  in 
Missa,  non  est  vini,  neque  aqua?,  neque  re 
ipsa,  neque  in  signo  (illa  enim  oblatio  panis, 
et  vini  cum  aqua,  qua?  fit  ante  consecratio¬ 
nem,  non  est  proprie  sacrificium  Missa?,  sed 
tantum  oblatio  rei  consecranda?,  et  proinde 
praeparatio  sacrificii)  sed  est  oblatio  veri 
corporis,  et  veri  sanguinis  Domini.  Id  enim 
offertur,  quod  reipsa  est  in  calice,  non  au¬ 
tem  quidquid  est  ibi  significative  :  reipsa 
autem  non  est  in  calice  populus,  sed  solus 
Christi  sanguis,  non  tamen  a  corpore  sepa¬ 
ratus,  et  anima,  et  divinitate.  Licet  igitur  a- 
qua  significet  populum,  non  tamen  offertur, 
vel  ipsa,  vel  populus  Deo  Patri  in  redem¬ 
ptionem  nostram,  sed  sola  Christi  Passio.  Ac 
ut  intelligant  adversarii,  se  sine  causa  reji¬ 
cere  aquam  ex  Sacramento ;  cogitent  eam- 
dem  rationem  esse  de  pane  mixto  ex  aqua, 
et  farina,  qua?  est  de  calice  mixto  ex  aqua, 
et  vino.  Nam  Cyprianus,  cujus  est  ista  ratio 
lib.  11.  epist.  3.  dicit,  idem  significari  per  fa¬ 
rinam,  et  aquam  in  pane,  quod  per  vinum, 
et  aquam  in  calice.  Si  igitur  aquam  rejiciunt 
ex  calice,  ne  populus  cum  Christo  offerri  Deo 
Patri  videatur,  rejiciant  etiam  aquam  ex 
pane,  ne  idem  incommodum  consequatur. 
Yel  si  apud  eos  nulla  fit  oblatio,  nullum  sa¬ 
crificium,  sed  sola  communio  corporis,  et 
sanguinis  Domini,  non  timeant  illud  incom¬ 
modum  significationis,  quod  nullum  est,  ubi 
nulla  oblatio  est. 

Prteter  hiec  argumenta  Kemnitius  sex  obs- 


(!)  1  Cor.  N,  -10. 

jectioncs  alias  profert  contra  Concilium  Tri- 
dentinum  in  materia  mixtionis  aquae  cum 
vino,  quae  non  tam  Concilium  premunt,  quam 
ipsum  Kemnitium.  Primo,  accusat  Concilium 
quod  tam  acriter  pugnet  pro  aqua  in  calice, 
cum  interim  totum  calicem  contra  Dei  man¬ 
datum  populo  abstulerit.  Sed  de  hac  re  infra 
disputandum  erit :  interea  id  solum  observa¬ 
mus,  defuisse  adversario,  quod  de  re  pro¬ 
posita  diceret,  et  idcirco  ad  alia  digressionem 
fecisse. 

Secundo,  accusat  Concilium,  quod  falso 
insimulet  Lutheranos,  qui  asserant,  mixtio¬ 
nem  aquae  pugnare  cum  Christi  institutione. 
At  Concilium  non  nominat  Lutheranos,  sed 
generatim  damnat  eos,  qui  id  asserunt  :  non 
defuisse  autem  qui  id  assererent,  supra  os¬ 
tendi  ex  Nicolao  Yillagagnonio. 

Tertio,  accusat  Concilium,  quod  propter 
rem  indifferentem,  qualis  est  mixtio  aquee 
cum  vino,  anathematizet  eos,  qui  contrarium 
sentiunt.  At  Concilium  non  anathematizat 
(ut  patet  ex  can.  9.)  nisi  eos,  qui  negant  eam 
mixtionem  fleri  debere  tamquam  pugnantem 
cum  institutione  Christi,  non  est  autem  res 
indifferens,  sed  dogma  necessarium,  et  ad 
fidem  pertinens,  quod  Ecclesia  nihil  doceat 
pugnans  cum  Christi  institutione.  Deinde, 
licet  ponere  aquam  in  calice,  ex  se  fortasse 
sit  res  indifferens,  quia  sine  illa  Sacramen¬ 
tum  constare  posset;  tamen  posteaquam 
expresse  imperatum,  vel  a  Deo  immediate, 
vel  per  Concilia  et  Ecclesiam,  ut  id  fiat,  non 
est  res  indifferens,  sed  necessaria. 

Quarto,  accusat  Concilium,  et  totam  Eccle¬ 
siam,  quod  istam  mixtionem  aquee  faciant 
cum  opinione  falsa,  quasi  id  esset  necessa¬ 
rium  et  prseceptum,  cum  sit  res  libera.  At 
jam  diximus,  non  esse  liberum,  quod  per 
Ecclesiam  expresse  praecipitur.  Deus  enim 
non  reliquit  liberum  obedire,  vel  non  obedire 
Ecclesiae,  sed  plane  jussit,  cum  ait  Luc.  x. 
Qui  vos  audit ,  me  audit  (1). 

Quinto,  accusat  Ecclesiam,  quod  existimet 
non  posse  esse  calicem  Domini,  nisi  aqua  ad¬ 
sit,  et  hanc  vocat  falsam  opinionem  necessa¬ 
rio  taxandam.  At  opinio  illa,  quod  attinet  ad 
modum  loquendi,  S.  Cypriani  est  lib.  n. 
epist.  3.  Quod  ad  rem  attinet,  non  est  Eccle¬ 
siae  Catholicae,  fortasse  etiam  nec  S.  Cypriani : 
nam,  ut  supra  diximus,  major  pars  Theolo¬ 
gorum  docet,  non  esse  aquam  de  necessitate 
Sacramenti . 


Ultimo,  accusat  Ecclesiam,  quod  tribuat 
mixtioni  aquae  cum  vino  id,  quod  erat  tri¬ 
buendum  communioni,  nimirum  unire  fide¬ 
les  cum  Christo.  At  Kemnitius  nimis  crassus 
fuit,  si  intelligere  non  potuit  unionem  populi 
cum  Christo  fieri  per  mixtionem  aquae  cum 
vino,  non  reipsa,  sed  solum  quoad  significa¬ 
tionem.  Sed  de  hiswhactenus. 

Quibus  verbis  fiat  consecratio  Eucharistia. 

De  forma,  quae  est  altera  causa  Sacramen¬ 
ti  Eucharistiae,  quinque  sunt  controversiae, 
sed  ex  iis,  aliis  in  locis  explicatae  sunt  qua- 
tuor.  Prima  controversia  est,  utrum  aliqua 
verba  necessario  requirantur  ad  Euchari¬ 
stiam  conficiendam.  Secunda,  utrum  ea  verba 
debeant  esse  consecratoria,  an  concionalia, 
id  est,  utrum  dici  debeant  ad  populum  in¬ 
struendum,  an  potius  ad  materiam  conse¬ 
crandam.  Tertia,  utrum  certa  quaedam,  et 
determinata  verba  esse  debeant.  Ac  tres  istae 
satis  accurate  explicatae  sunt  in  lib.  de  Sa- 
mentis  in  genere,  cap.  19,20  et  21.  Quarta 
est,  quaenam  sint  illa  verba,  sive  utrum  illa 
sola  verba  :  Hoc  est  enim  corpus  meum,  Hic 
est  enim  calix  etc.  pertineant  ad  formam  in 
Sacramento  Eucharistiae.  Atque  ista  sola 
quaestio  hoc  loco  explicanda  est:  ex  cujus 
explicatione  manebunt  etiam  aliae  tres  expli¬ 
catae,  ut  notum  est.  Si  enim  illa  sola  verba 
constituant  formam  Sacramenti,  certe  sequi 
tur,  verba  aliqua  requiri,  quod  petebatur  in 
prima  quaestione  :  et  verba  illa  esse  conse¬ 
cratoria,  non  concionalia,  quod  secunda 
quaestio  postulabat ;  et  verba  esse  certa,  et 
determinata,  de  quo  erat  quaestio  tertia.  Quin¬ 
ta  quaestio  esse  posset  de  sensu  illorum  ver¬ 
borum  :  sed  de  hac  re  fusissime  egimus  pri¬ 
mo  libro  de  Eucharistia,  ubi  singulas  voces 
diligenter  excussimus. 

Est  igitur  quaestio  hoc  loco  tractanda, 
utrum  illa  sola  verba  :  Hoc  est  est  enim  cor¬ 
pus  meum,  et,  Hic  est  enim  calix  sanguinis, 
etc.  ad  formam  Sacramenti  hujus  pertineant. 
Et  quidem  Ecclesia  catholica  magno  consen¬ 
su  docet,  illa  sola  verba  ad  formam  pertinere. 
Ita  enim  habemus  in  Concilio  Florentino  in 
instructione  Armenorum,  et  in  Catechismo 


(1)  Luc.  X,  16. 

Concilii  Tridentini :  et  idem  docent  Theologi 
cum  Magistro  sententiarum  lib.  iv.  dist.  8.  et 
Jureconsulti  apud  Gratianum  distinet.  2.  de 
consecratione  ;  et  super  caput,  CumMarthse, 
extra,  de  celebratione  Missarum.  Et  si  enim 
Theologi  disputent,  nec  inter  se  omnino 
conveniant,  utrum  singulae  voces,  quae  ha¬ 
bentur  in  forma  consecrationis  calicis  in 
Latinis  Missalibus,  sint  de  essentia  formae 
tamen  omnes  conveniunt,  omnes  illas  voces 
esse  de  integritate  formae,  ita  ut  sine  pecca¬ 
to  nulla  earum  omitti  possit,  et  consensus  in 
hac  re  sufficit,  ut  habeamus  aliquid  certi  in 
consecratione,  et  confectione  tanti  Sacra¬ 
menti. 

Habemus  autem  contra  hanc  veritatem 
magnum  numerum  adversariorum.  Graeci 
recentiores  contendunt,  non  solis  istis  verbis, 
sed  quibusdam  aliis  precibus  confici  Sacra¬ 
mentum.  Ita  ex  professo  docent,  Marcus 
Episcopus  Ephesinus  in  lib.  de  verbis  conse¬ 
crationis,  et  Nicolaus  Gabasila  in  explica¬ 
tione  Liturgiae  cap.  29  et  30.  ubi  conatur 
Latinos  convincere  ex  ipsa  etiam  Latina  Li- 
turgia,  qua  nos  omnes  utimur.  Eamdem  sen¬ 
tentiam  breviter  indicat  Hieremias  Patriar¬ 
cha  Constantinopolitanus  in  Censura  ad  Au¬ 
gustanam  Confessionem  cap.  10. 

Haeretici  hujus  temporis  nihil  adhuc  certi 
statuere  potuerunt,  cum  inter  se  valde  dissen¬ 
tiant,  et  in  hoc  solo  conveniant,  ut  non  inte¬ 
gre  admittant  Ecclesiae  Catholicae  senten¬ 
tiam  :  referam  igitur  breviter  opiniones. 
Prima  eorum  est,  qui  verba  omnino  rejiciunt 
ab  hujus  Sacramenti  confectione quam  sen¬ 
tentiam  referunt  Kemnitius  in  2.  par.  Exam. 
Concilii  Tridentini.  sess  xm.  cap.  1  et  Joa- 
chimus  Westphalus  in  lib.  qui  inscribitur  : 
Recta  fides  de  Coena.  Videtur  ea  sententia 
Martinum  Bucerum  habere  auctorem  :  is 
enim  in  cap.  xxvi.  Matth.  aperte  scribit,  non 
esse  necessarium,  ut  recitentur  verba,  quod 
nulla  Scriptura  id  doceat  ;  Domiilus  enim 
jus  sit  panemfrangere,  et  manducare,  sed  non 
jussit  dici  super  panem  :  Hoc. est  corpus 
meum. 

Secunda  sententia  est  aliorum ,  qui  verba 
quidem  recitari  volunt,  sed  per  modum  con¬ 
cionis,  :  eu  lectionis  ad  instruendam  fidem, 
non  ad  elementum  consecrandum.  Ita  Calvi¬ 
nus  docet  lib.  iv.  Institut.  cap.  17.  §  39.  Do¬ 
minus  enim  non  alloquebatur  panem,  sed 
Apostolos,  cum  ait  :  Accipite,  etc.  manduca¬ 
te.  Hoc  est  corpus  meum  et  Quocirca  in 
formula  Sacramentorum  ministrandorum 


praescribit  Calvinus  lectionem  ex  cap.  ii. 
prioris  ad  Corinth.  et  concionem  ministri,  et 
paucas  quasdam  praefatiunculas.  Hanc  sen¬ 
tentiam  Lutherani  passim  rejiciunt  ac  prae¬ 
sertim  Kemnitius  loco  notato,  licet  eam  ex 
Luthero  hausisse  Sacramentarii  videantur. 
Lutherus  enim  in  lib.  de  Captivit.  Babyl.  cap. 
de  Baptismo,  aperte  scripsit,  parum  referre 
quibus  verbis  Sacramentum  conficiatur,  mo¬ 
do  adsit  fides  accipientis  :  Sacramenta  enim 
consistere  in  promissione,  quae  non  accipi¬ 
tur  nisi  fide. 

Tertia  est  aliorum  sententia,  qui,  quoad 
modum  loquendi,  proxime  accedunt  ad  ve¬ 
ritatem,  tamen  reipsa  parum  dissentiunt  a 
Calvino,  et  multum  dissentiunt  ab  Ecclesia. 
Hi  dicunt,  verba  certa  requiri  ad  consecra¬ 
tionem,  quae  non  historice  tantum,  sive  ad 
instruendum,  sed  etiam  ad  consecrandum 
adhibeantur.  ITaec  est  Kemnitii  sententia  lo¬ 
co  citato,  quae  in  quatuor,  ut  ipse  eam  expo¬ 
nit,  differt  a  sententia  Catholicorum.  Primo 
enstimat  ipse,  ad  essentiam  formae  pertinere 
omnia  verba,  quae  Dominus  in  institutione 
locutus  est,  nimirum  :  Accipite  et  mandu¬ 
cate  etc.  et  inde  Catholicos  reprehendit, 
quod  formam  consecrationis  valde  mutila¬ 
verint.  In  quo  tamen,  vel  fallitur,  vel  men¬ 
titur  ;  nos  enim  in  Missa  etiam  illa  verba  di¬ 
cimus  :  Accipite  et  manducato  etc.  licet  ea 
distinguamus  a  verbis,  quae  sunt  de  essentia 
formae.  Quare  non  mutilamus  verba  Domini 
sed  tantum  indicamus,  quae  in  eis  verbis  ad 
essentiam  formae  pertineant. 

Secundo  dicit,  sola  Christi  verba  debere 
pronuntiari ;  ex  quo  arguit  Catholicos,  quod 
quaedam  addiderint,  ut  ex  canone  Missae  pers¬ 
picuum  est.  Sed  in  hoc  etiam  fallitur,  aut  men¬ 
titur.  Nam  verba  omnia  quae  dicimus,  Chris¬ 
ti  sunt,  licet  non  ex  eodem  loco  habeantur, 
ut  infra  ostendemus ;  et  praeterea  verba  illa, 
quae  adduntur,  ut  enim,  in  forma  consecra¬ 
tionis  corporis,  et,  mysterium  fidei ,  in  forma 
consecrationis  sanguinis,  non  putamus  ad 
essentiam  forma;  pertinere. 

Tertio  affirmat,  verba  consecrationis  pro¬ 
nuntiari  quidem  a  ministro,  sed  non  pendere 
ullo  modo  a  persona;  ipsius  qualitate,  ut 
consecratione,  vel  intentione.  Et  hinc  distin¬ 
guit  suam  sententiam  a  sententia  Catholi¬ 
corum,  quod  nimirum  ipse  dicat,  consecra¬ 
tionem  fieri  a  Deo  per  os  ministri  ;  Catholici 
autem  existiment  consecrationem  esse  opus 
hominis,  et  ideo  considerent  an  sacerdos  sit 
consecratus,  et  an  intentionem  habeat  etc.  Sed 

in  hoc  tertio  valde  Kemnitius  aperte  fallitur. 
Catholici  enim  non  negant,  consecrationem 
esse  opus  Dei  per  ministrum,  sed  dicunt 
Deum  non  uti  ministerio  humano  in  hac  re, 
quomodo  uteretur  ministerio  picee,  aut  asi- 
nee  Balaam,  sed  uti  ministerio  hominis,  ut 
homo  est,  quomodo  utuntur  Principes  mini¬ 
sterio  legatorum,  aut  judicum  ;  et  proinde 
non  posse  quemlibet  esse  ministrum,  sed 
eum  solum,  qui  Deo  ad  hoc  ordinatus  est.  De 
qua  re  disputavimus  fuse  in  libris  de  Sacra¬ 
mentis  in  genere. 

Quarto  dicit,  verba  Sacramentalia  non  de¬ 
bere  recitari  mere  historice,  ut  nimirum 
Calvinistae  faciunt ;  nec  etiam  ita  ut  magi¬ 
cum  quid  sonare  videantur,  ut  videlicet  Ca¬ 
tholici  faciunt,  sed  ita  ut  Deo  operante  effica¬ 
cia  sint  ad  faciendum,  ut  panis  sit,  et  dicatur 
corpus  Christi,  et  vinum  sit,  et  dicatur  san¬ 
guis,  quod  ex  natura  sua  illis  non  convenie¬ 
bat.  Est  autem  hoc  loco  diligenter  notandum 
verba  Kemnifcii  aliud  sonare,  aliud  significa¬ 
re.  Nam  dedita  opera  obscure  loquitur,  quia 
facile  non  poterat  a  Galvinismo  recedere, 
quin  in  sententiam  Catholicorum  veniret ; 
neque  contra,  a  sententia  Catholica  recede¬ 
re,  quin  in  Calvinismum  laberetur.  Revera 
autem  in  Calvinismum  labitur,  licet  in  modo 
loquendi  ab  eo  alienissimus  videatur. 

Cum  igitur  dicit,  ac  saepius  repetit,  per 
verba  Sacramentalia  panem  fieri  corpus,  et 
vinum  fieri  sanguinem,  non  idem  affirmat 
quod  similibus  verbis  Catholici  solent.  Nam 
nos  Catholici  dicimus  verba  Sacramentalia  ex 
divina  institutione  esse  vera  instrumenta  con¬ 
secrationis,  ita  ut  vim  habeant  tannuam  in- 
strumenta  Dei,  convertendi  panem  in  corpus 
Domini,  et  vinum  in  sanguinem  Domini,  et 
hoc  illi  impie  etblaspheme  magiam,  et  incan¬ 
tationem  vocant ;  ipse  autem  vult  verba  esse 
efficacia,  ut  instrumenta  Dei,  non  ad  facien¬ 
dam  conversionem  panis  in  carnem,  sed  ad 
significandam  praesentiam  corporis  Christi 
cum  pane.  Nam  quod  hoc  solum  tribuat 
verbis  Sacramentalibus,  perspicuum  est 
primo,  quia  ipsi  non  credunt  mutari  pa¬ 
nem  in  corpus  Domini;  ergo  non  tribuunt  ver¬ 
bis  efficaciam  veram  mutandi  panem  in 
corpus  Domini  ;  secundo  ,  sentiunt  ipsi 
(ut  supra  ostendimus)  corpus  Christi  esse 
ubique ;  ergo  verbA  non  faciunt,  ut  corpus 
Christi  insipiat  esse  praesens.  Tertio,  Joan- 
nes  Brentius,  a  quo  in  hac  re  non  dissentit 
Kemnitius,  aperte  docet,  verba  consecratio¬ 
nis  non  facere,  sed  annuntiare  solum  prae¬ 


sentiam  corporis  Christi.  Nam  in  libro  con¬ 
tra  Henricum  Bullingerum,  qui  inscribitur 
Recognitio,  illo  argumento  probat  oportere 
Lutheranos  credere  Ubiquitatem  corporis  Do¬ 
mini,  quia  alioqui  non  possent  probare  prae¬ 
sentiam  corporis  Domini,  nisi  per  efficaciam 
consecrationis  papistiese  ;  atque  ita  coge¬ 
rentur  fateri,  verba  Domini  non  solum  an¬ 
nuntiare  praesentiam  corporis  Domini,  sed 
etiam  facere.  Quarto,  si  Kemnitius  veram 
effipaciam  mutandi  substantiam  panis  tribue 
ret  verbis  Sacramentalibus,  sine  dubio  non 
objiceret  nobis  magicam  incantationem,  nisi 
etiam  sibi  eam  communem  esse  vellet.  Quinto 
denique,  ipse  ibidem  Kemnitius  cum  expli¬ 
cat  quomodo  per  verba  illa  panis  fiat  corpus 
Christi,  nihil  aliud  dicit,  nisi  nos  certos  red¬ 
di  per  ea  verba,  distribui  in  ccena  Domini 
verum  corpus,  et  sanguinem  Christi  :  ergo 
ex  ejus  sententia  per  verba  panis  fit  corpus, 
quia  significatur,  et  annuntiatur  praesentia 
corporis  Domini,  ut  alii  clarius  dixerunt. 

Hinc  habemus,  Kemnitium  verbis  quidem 
admittere  verba  Domini  esse  consecratoria, 
reipsa  autem  non  agnoscere  ullam  veram 
consecrationem,  sed  solam  instructionem 
fidei  :  quae  sententia  refutata  est  in  libris  de 
Sacramentis  in  genere.  Nos  igitur  hoc  loco 
probare  conabimur,  contra  Greecos,  et  alios 
sive  schismaticos,  sive  haereticos,  verba  Do¬ 
mini  :  Hoc  est  enim  corpus  meum ,  et  Hic  est 
enim  calix  sanguinis  etc.c t  necessario  requiri, 
et  sola  sufficere  ad  Sacramentum  Eucharis¬ 
tiae  conficiendum  :  proinde  reliqua,  quae  in 
Liturgiae  actione  pronuntiatur,  sive  sint  lec¬ 
tiones,  sive  preces,  utiliter  quidem  adhiberi 
ad  praeparandos  animos  ad  tam  magnum 
mysterium,  non  tamen  in  eis  vim  ullam  ines- 
se  ad  Sacramentum  conficiendum. 


CAPUT  XIII. 

Solis  Domini  verbis  fieri  consecrationem. 

Primum  igitur  id  probatur  exemplo  Domi¬ 
ni,  et  Apostolorum.  Nam  ut  Evangelistae  re¬ 
ferunt  Matthaeus  cap.  xxvi.  Marcus  xiv.  et 
Lucas  xxii.  et  Paulus  i  Corinth.  ii.  Dominus 
cum  Sacramentum  hoc  instituit,  et  primus 
confecit,  non  solum  non  jussit  legi  epistolam 
ad  Corinthios,  quae  nondum  exstabat,  sed 
nec  ullam  aliam  lectionem,  neque  ullam  ha¬ 
buit  concionem.  Pari  ratione  Apostoli  ante- 

quam  scriberentur  Evangelia  ct  epistolae, 
nihil  legebant,  nisi  forte  Psalmos,  vel,  ut  S. 
Gregorius  scribit  lib.  7.  epist.  63.  solam  ora¬ 
tionem  Dominicam  ad  consecrationem  adde¬ 
bant.  Neque  B.  Paulus  i  Corinth.  n.  jubet, 
ut  illud  caput,  aut  aliud  ejusmodi  deinceps 
legatur.  Praeterea  Dominus  verba  illa  :  Hoc 
est  corpus  meum ,  et  Ilie  est  calix  sanguinis, 
non  historice,  recitavit,  sed  significative,  ut 
notum  est.  Calvi njshc  igitur,  qui  illa  verba 
historice  recitant,  et  tanquam  essentiam  Sa¬ 
cramenti,  lectionem  et  concionem  adhibent, 
non  sequuntur  Domini  institutionem,  sed  ca¬ 
pitis  sui  somnia,  et  figmenta. 

Ex  eodem  Domini  exemplo,  et  Graeci  re¬ 
felli  possunt.  Dominus  enim  nec  dixit,  nec  di¬ 
ci  jussit  illas  praeccs  :  «Fiat  hic  panis  corpus 
Christi,  ct  hoc  vinum  sanguis  Christi  ;  »  sine 
quibus  non  existimant  ipsi  Sacramentum  ri¬ 
te  confici  posse.  Nam  si  ea  Dominus  dixisset 
aut  dici  jussisset,  id  haberemus  in  Scriptura, 
vel  in  traditione.  In  Scriptura  non  habemus, 
solum  enim  Evan  geli stee  referunt,  Dominum 
egisse  gratias  Patri,  et  panem  benedixisse, 
ac  dixisse  :  Accipite ,  manducate ,  Hoc  est  cor¬ 
pus  meum  etc.  Quibus  verbis  Dominus  gratias 
egerit,  non  constat.  Nec  possunt  Graeci  illa 
sua  verba  :  «  Fiat  hic  panis  corpus  Christi 
tui  etc..  »  includere  in  illis  verbis  Evangelii  ; 
Gratias  agens ,  non  enim  ista  verba  sunt  gra¬ 
tiarum  actionis,  sed  petitionis  cujusdam.  Be¬ 
nedictio  autem,  aut  illis  verbis  facta  est :  Hoc 
est  corpus  meum,  et  Hic  est  sanguis  meus,  ut 
Catechismus  Romanus,  ct  Theologi  commu¬ 
nius  docent :  aut  certe  in  Evangelio  non  ha¬ 
betur,  quibus  verbis,  Dominus  benedixerit : 
nullus  etiam  veterani  trudidit  Dominum  usum 
fuisse  illis  verbis  :  «  Fiat  hic  panis  corpus 
Christi  etc.  »  Ergo  neque  ex  Scriptura,  neque 
cx  traditione  probari  potest,  Graecos  id  face¬ 
re  quod  Dominus  fecit,  aut  fieri  jussit. 

Neque  obstat,  quod  in  Liturgia  S.  Jacobi, 
et  aliorum  Patrum  habeantur  illa  verba  : 
«  Fiat  hic  panis  corpus  Christi  tui.  »  Nam 
non  omnia,  queo  in  Liturgia  habentur,  de¬ 
prompta  sunt  ex  Domini  exemplo,  aut  prae- 
cepto  ;  constat  enim  multa  esse  addita  ab 
aliis.  Itaque  probare  deberent  Greeci  aliquo 
testimonio,  quod  tamen  non  possunt,  verba 
illa  ex  Domini  verbis,  aut  factis  manasse. 

Jam  vero  ex  eodem  loco  probemus,  for¬ 
mam  Latinae  Catholicse  Ecclesiee  ex  Christi 
exemplo,  et  preeeepto 'rectissime  defendi.  Ac 
primum,  quod  Dominus  dixerit  ea  verba, 
qua}  nos  dicimus,  dum  Eucharistiam  conse¬ 


cramus,  Evangelistae,  et  Paulus  Apostolus 
disertis  verbis  testantur.  Sed  probandum  est, 
quod  Dominus  illis  verbis  consecraverit,  et 
quod  jusserit  ea  a  nobis  dici,  et  tandem, 
quod  illis  verbis  a  nobis  prolatis  continuo 
fiat  consecratio. 

Quod  attinet  ad  Christi  exemplum,  senten¬ 
tia  communis  non  solum  Theologorum  re- 
centiorum,  sed  etiam  veterum  Patrum  est, 
Christum  consecrasse  i  ilis  verbis  :  Hoc  est 
corpus  meum ,  Hic  est  sanguis  meus.  Ita  enim 
docent  Tertullianus,  Cyprianus,  Chrysosto- 
mus,  Ambrosius,  et  alii ;  qua}  Patrum  testi¬ 
monia  paulo  infra  afferemus.  Praeterea 
sunt  urgentissimae  rationes.  Nam  si  Dominus 
alio  modo  consecrasset,  alio  nos  consecrare 
vellet,  non  dixisset  :  Hoc  facite.  Deinde  sa¬ 
cerdos  in  persona  Christi  consecrat;  et  ideo 
non  dicit,  Hoc  est  corpus  Christi,  sed  :  Hoc 
est  corpus  meum ,  et  nihil  est  aliud  nostra  con¬ 
secratio,  quam  repetitio  illius  prima},  qua}  a 
Christo  facta  est,  ut  Chrysostomus  scribit 
liomil.  83.  in  Matthaeum.  At  quomodo  in 
persona  Christi  id  facimus,  et  quomodo  ista 
est  illius  primae  repetitio,  si  Christus  sola 
voluntate,  nos  verbis  consecramus?  Denique 
conveniunt  omnes,  Dominum  instituisse  Sa¬ 
cramentum  Eucharistiae,  cum  ipse  primus 
Eucharistiam  consecravit;  ergo  oportuit  eum 
non  solum  consecrare,  sed  etiam  consecraro 
ritu  Sacramentali,  ct  illo  ipso  ritu,  quo  dein¬ 
ceps  nos  uti  debebamus.  At  consecrare  sola 
voluntate,  non  est  consecrare  ritu  Sacra- 
montali,  sed  est  miraculo  quodam  extraor¬ 
dinario  effectum  producere  Sacramentalis 
consecrationis,,  sine  Sacramentali  consecra¬ 
tione,  quemadmodum  cum  idem  Dominus 
Magdalcnam  absolvit  sola  potestate,  non 
censetur  Sacramentum  instituisse,  quia  id 
non  fecit  ritu  Sacramentali. 

Quod  illa  verba  ex  Domini  preeeepto  a  no¬ 
bis  dici  debeant,  quidquid  dicat  Bucerus, 
patet  ex  illis  verbis,  Hoc  facite  ;  illud  enim 
jubet,  ut  totam  actionem  Christi  imitemur. 
Christus  autem  non  benedixit,  et  fregit  pa¬ 
nem  sine  ulla  prolatione  verborum,  sed  di¬ 
cendo  :  Hoc  est  corpus  meum.  Neque  obstat, 
quod  non  dixerit,  Pronuntiate  haec  verba  : 
satis  enim  est,  quod  jusserit  nos  imitari  ipsius 
actionem,  praesertim  cum  accedat  universa} 
Ecclesia}  perpetua  consuetudo,  qua}  nun¬ 
quam  ista  verba  frequentasset  in  actione 
Missae,  nisi  intellexisset  hoc  esse  a  Domino 
praeceptum.  Et  est  simile  de  Baptismo.  Nam 
nusquam  dixit  Dominus,  Baptizate  dicentes, 

Ego  to  baptizo  in  nomine  Patris,  et  Filii,  et 
Spiritus  sancti ;  et  tamen,  non  solum  Eccle¬ 
sia,  sed  etiam Luthcrani,  et  Calvinistae  utun¬ 
tur  istis  verbis  in  Baptismo  ,  ac  sentiunt  ita 
I)  ominum  piae  cepisse. 

Quod  autem  post  illa  verba  recitata,  statim 
adsit  corpus  Domini,  et  sanguis,  et  proinde 
vi  illorum  fiat  consecratio,  probatur  :  quia 
alio  qui  verba  essent  falsa:  si  differretur  prae¬ 
sentia  corporis  Domini,  usque  ad  aliorum 
verborum  recitationem,  ut  Graeci  volunt; 
non  enim  Dominus  dixit,  Hoc  erit,  sed  :  Hoc 
est  corpus  meum.  Unde  etiam  supra  in  dispu¬ 
tatione  de  transubstantiatione  ostendimus, 
illa  verba  Domini  non  posse  defendi  ut  vera, 
nisi  per  illa  fiat  transmutatio  panis,  et  vini 
in  corpus,  et  sanguinem  Domini.  Idem  patet 
cx  consuetudine  Ecclesiae,  quae  est,  ut  mox 
prolatis  illis  verbis  Domini,  Eucharistia  de¬ 
monstretur  populo,  et  adoretur. :  quod  certe 
nullo  modo  fieri  deberet,  si  nondum  esset 
facta  consecratio.  Adde  ultimo,  morem  esse 
Graecorum,  ut  Bessarion  Cardinalis  Graecus 
refert,  in  libro  de  verbis  consecrationis,  ut 
verba  Domini :  lloc  est  corpus  meum ,  et  Hic 
est  sanguis,  etc.  alta  voce  proferantur,  et  po¬ 
pulus  ud  atraque  respondeat,  Arnen.  Et  rur¬ 
sus,  ut  verbis  illis  prolatis  continuo  a  Diaco¬ 
no  demonstrentur  populo  oblata  :  qui  duo 
ritus  aperte  declarant,  etiam  apud  Graecos 
consecrari  panem.,  et  vinum  per  sola  verba 
Dominica,  licet  contrarium  sentiant  aliqui 
ipsorum  Doctores.  Nam,  Arnen ,  est  particula 
confirmantis;  quomodo  autem  Graeci  popu¬ 
lum  docent,  ut  respondeat  A  rnen  aul  illa  ver¬ 
ba  :  Hoc  est  co:pus  meum  :  si  non  vere  est 
corpus  Domini,  sed  merus  panis,  dum  dici¬ 
tur  Amenl  et  cur,  quaeso,  Diaconus  ostendit 
oblata  post  illa  verba  immediate,  si  revera 
nondum  facta  est  transmutatio? 

Secundo,  probatur  haec  veritas  ex  tradi¬ 
tione  Ecclesiae,  et  Patrum.  Ac  primum  con¬ 
tra  Lutheranos,  et  Calvinistas,  quod  verba 
consecrationis  Eucharistiae  dicantur  ad  pa¬ 
nem  benedicendum  et  mutandum,  non  ad 
populum  instruendum,  perspicuum  est  ex 
omnibus  Liturgiis  etiam  antiquissimis,  ut 
Clementis,  Jacobi,  Basilii,  Chrysostomi,  Am¬ 
brosii,  et  Romana,  quae  S.  Petri  esse  cense¬ 
tur,  et  omnibus  omnino,  quae  usquam  exstant . 
Nam  in  omnibus  verba  Domini :  Hoc  est  cor¬ 
pus  meum ,  et  Hic  est  sanguis,  recitantur  sc- 
orsim,  et  non  solum  in  lectione  episl.  aul  Co¬ 
rinthios,  ut  Calvinistae  faciunt :  et  recitantur 
certo  ritu,  et  admixtis  precibus  ante,  et  post, 


ut  plane  appaieat  fieri  Sacramentum,  non 
concionem.  Quare  ritus  ccenae  Calvinistarum 
non  solum  est  novus,  sed  plane  inauditus  in 
antiqua  Ecclesia. 

Deinde,  sancti  Patres  dicunt  corpus  Domini 
fieri  mystica  prece,  aut  invocatione  divini  no¬ 
minis, autsolemni  benedictione, autgratiarum 
actione,  aut  certa  consecratione  :  quae  omnia 
evidenter  ostendunt ;  verba  illa  non  dici  ad 
instruendum  populum,  sed  ad  panem  ipsum 
sacrandum.  Justinus  Apolog.  ii.  dicit,  prece 
fieri  Eucharistiam.  Augustinus  lib.  m.  de 
Trinit.  cap.  i.  dicit  mystica  prece.  Idem  Cy¬ 
prianus  lib.  i.  epist.  ult.  Cyrillus  Catech.  3. 
et  \.  mystag.  et  Eusebius  Emisscnus  serm. 
o.  de  Paschate  dicunt  invocatione  summi 
nominis  fieri  Eucharistiam.  Cyrillus  Alexan¬ 
drinus  lib.  xi.  in  Joan.  cap.  24.  et  alii  passim, 
dicunt  benedictione  fieri  ,  imo  ipse  Apo¬ 
stolus  i.  Corinth.  x. :  Calix  benedictionis ,  cui 
benedicimus.  Irenaeus  lib.  iv.  cap.  57.  «  Quo¬ 
modo,  inquit,  constabit  eis,  eum  panem,  in 
quo  gratiae  actae  sunt,  esse  corpus  Domini  sui 
etc.  »  Ubi  vides  gratiarum  actione  fieri  cor¬ 
pus  Domini.  Denique  Augustinus  lib.  xx. 
contra  Faustum,  cap.  13.  «  Panis  noster,  in¬ 
quit,  et  calix  certa  consecratione  mysticus 
fit  nobis,  non  nascitur  :  et  quod  non  ita  fit, 
alimentum  est  refectionis,  non  Sacramentum 
religionis.  »  Quare  si  ab  Augustino  quis 
quaereret  quid  de  coena  Calvini  sentiret,  re¬ 
sponderet,  alimentum  esse  refectionis,  non 
Sacramen  t  um  religion  is . 

Atque  luec  pauca  contra  Lui heranos  suffi¬ 
ciant  :  nunc  contra  Graecos  afferamus  testi- 
monia  Patrum  Graecorum  et.  Latinorum.  Ju¬ 
stinus  in  secunda Apologia  prope  finem  dicit, 
panem  fieri  corpus  Domini  per  preces  verbi 
Dei.  Quao  sint  autem  illai  preces,  ipse  paulo 
post  exponit,  cum  dicit,  haberi  in  Evange- 
liis,  et  esso  illa  verba,  queo  Dominus  dixit : 
Hoc  est  corpus  meum,  Hic  est  sanguis  meus; 
Irenaeus  lib. v.  cap.  1.  dicit,  mixtum  calicem, 
et  panem  percipere  verbum  Dei,  et  tunc  fieri 
Eucharistiam.  Non  est  autem  aliud  verbum 
Dei  in  consecratione  Eucharistiae,  nisi :  Hoc 
est  corpus  etc.  nam  illa  verba,  quae  Graeci  ad¬ 
dunt,  non  sunt  verba  Dei,  sed  preces  ab  ho¬ 
minibus  excogitatae. 

Tertullianus  lib.  iv.  in  Marcionem  disertis 
verbis  ait,  Christum  acceptum  panem  corpus 
suum  fecisse,  dicendo  :  Hoc  est  corpus  meum. 
Cyprianus  non  minus  perspicue  in  serm.  de 
coma  Domini,  et  Christum  his  verbis  con¬ 
secrasse,  et  nos  iisdem  consecrare  debere 

affirmat :  «  Hoc  est,  inquit,  corpus  meum. 
Manducaverant,  et  biberant  de  eodem  pane, 
secundum  formam  visibilem  :  sed  ante  verba 
ilia,  cibus  ille  communis  tantum  nutriendo 
corpori  commodus  erat,  et  vitae  corporalis 
subsidium  ministrabat.  Sed  ex  quo  a 
Domino  dictum  est,  Iloc  facite  in  meam  com¬ 
memorationem,  htec  est  caro  mea,  et  hic  est 
sanguis  meus  :  quotiescumque  bis  verbis,  et 
hac  fide  actum  est,  panis  iste  substantialis, 
et  calix  benedictione  solemni  sacratus,  ad 
totius  hominis  vitam,  salutemque  proficit,  si¬ 
mul  medicamentum,  et  holocaustum  ad  sa¬ 
nandas  infirmitates,  et  purgandas  iniquitates 
existens.  »  Iloec  ille. 

Gregorius  Nyssenus  in  orat.  Catechetica 
apud  Euthymium  in  Panoplia  titul.  21 :  «  Pa¬ 
nis,  inquit,  statim  per  verbum  in  corpus 
mutatur,  ut  dictum  est  a  Verbo,  Iloc  est 
corpus  meum.  »  Et  supra  dixerat,  panem 
verbo  Dei  sanctificatum,  mutari  in  corpus 
Domini :  non  est  autem  verbum  Dei,  oratio 
illa  Graecorum.  Ambrosius  lib.  iv.  de  Sa¬ 
cram.  cap.  4.  (c  Cum,  inquit,  venitur,  ut 
conficiatur  venerabile  Sacramentum,  jam 
non  suis  sermonibus  sacerdos,  sed  utitur 
sermonibus  Christi.  »  Et  cap.  3.  explicat  quae 
sint  verba  Domini,  quibus  hoc  Sacramentum 
conficitur,  et  recitat  illa :  Iloc  est  corpus 
meum  etc.  et  in  lib.  de  initiandis  mysteriis 
cap.  9.  «  Ipse  clamat  Dominus  Jesus:  Hoc 
est  corpus  meum,  ante  benedictionem  ver¬ 
borum  coelestium  alia  species  nominatur ; 
post  consecrationem,  corpus  Christi  est.  » 

Chrysostomus  hom.  2.  in  II  ad  Timoth. 
c  Quemadmodum,  inquit,  verba  qua}  locutus 
est  Christus,  eadem  sint  quae  sacerdotes  nunc 
quoque  pronuntiant,  ita  et  oblatio  eadem 
est;  eadem  quoque  Baptismi  ratio  est.  » 
Haec  ille.  Ubi  illud  est  observandum  Chry- 
sostomum  probare  voluisse,  nihil  minus  ha¬ 
bere  Eucharistiam  quae  conficitur  a  malo  sa¬ 
cerdote,  ab  ea,  quae  conficitur  a  bono, 
etiamsi  ille  sit  B.  Petrus,  aut  Christus  ipse. 
Id  autem  probat,  quia  semper  Eucharistia 
efficitur  virtute  eorumdem  Christi  verbo¬ 
rum  ;  certum  autem  est  Christum  non  dixis¬ 
se  verba  illa,  quibus  Graeci  utuntur  :  «  Fiat 
hic  panis  corpus  Christi  tui  etc.  »  Quare  ex 
sententia  Chrysostomi  falsa  est  Graecorum 
recentiorum  sententia.  Idem  Chrysostomus 
in  serm.  de  proditione  Judae  :  «  Hoc  est,  ait, 
corpus  meum.  Hoc  verbo  proposita  conse¬ 
crantur.  Et  sicut  illa  vox,  quae  dixit,  Cres¬ 
cite  et  multiplicamini,  et  replete  terram,  se¬ 


mel  quidem  dicta  est,  sed  omni  tempore 
sentit  effectum  ad  generationem  operante 
natura :  ita  et  vox  illa  semel  dicta  est,  sed 
per  omnes  mensas  Ecclesiae  usque  ad  ho¬ 
diernam  diem,  et  usque  ad  ejus  adventum 
praestat  sacrificio  firmitatem.  » 

Ad  hunc  locum  respondere  conati  sunt 
Nicolaus  Cabasilas,  ctpost  eum  Marcus  Eplie- 
sinus.  Dicunt  autem  sententiam  Chrysostomi 
esse,  verbo  Domini  consecrari  panem,  sed 
cooperante  prece  sacerdotis :  sicut  etiam  illis 
verbis  :  Crescite  et  multiplicamini ,  producun¬ 
tur  animantia,  sed  non  sine  cooperatione 
naturalium  causarum. 

Iianc  solutionem  multis  verbis  refellit  Bes- 
sarion  in  suo  lib.  de  verbis  consecrationis. 
Summa  est,  discrimen  inter  illa  verba  :  Cres¬ 
cite  et  multi  plicamini  ;  et  ista  :  Hoc  est  corpus 
meum,  ex  ipso  Chrysostomo  sumi  debere. 
Ipse  enim  dicit,  illa  verba  :  Crescite  et  multi¬ 
plicamini,  esse  efficacia  operante  natura, 
quia  nimirum  Deus  per  illa  verba  nihil  im¬ 
mediate  produxit,  sed  tantum  tribuit  naturae 
fueeunditatem,  et  instituit,  ut  quandocumque 
tales  causae  existerent,  talis  etiam  sequeretur 
effectus.  Ista  autem  verba :  Hoc  est  corpus 
meum ,  non  dicit  Chrysostomus,  esse  efficacia 
operante  humana  prece  :  sed  simpliciter  di¬ 
cit,  Christum  per  illa  operari.  Sicut  enim  in 
prima  ccena}  institutione,  Christus  per  illa 
verba  sua  sine  ullius  humana}  precis  coope¬ 
ratione  corpus  suum  ex  pane  fecit :  ita  etiam 
nunc  per  illa  eadem  verba  idem  opus  facit. 
Sed  de  Chrysostomo  hactenus. 

Augustinus  serm.  28.  de  verbis  Domini : 
«  Dixi  vobis,  quod  ante  verba  Christi,  quod 
offertur  in  altari,  panis  dicitur;  ubi  verba 
Christi  deprompta  fuerint,  jam  non  panis 
dicitur,  sed  corpus  appellatur.  »  Et  apud 
Gratianum  de  consecrat,  dist.  2.  can.  Utrum, 
dicit  Augustinus  eamdem  esse  Eucharistiam 
a  bono  et  malo  consecratam,  quia  non  me¬ 
rito  precantis,  sed  verbo  efficitur  Creatoris. 
Eusebius  Emissenus  sermon.  3.  dePaschate. 
a  Invisibilis  sacerdos  visibiles  creaturas  in 
substantiam  corporis,  et  sanguinis  sui,  verbo 
suo  secreta  potestate  convertit,  ita  dicens  : 
Accipite  et  edite,  Hoc  est  corpus  meum  :  et 
sanctificatione  repetita,  Accipite  et  bibite, 
Hic  est  sanguis  meus.  »  Isichius  lib.  vi.  in 
Levit,  cap.  22.  Per  ejus  virtutem,  et  prola¬ 
tum  ab  eo  verbum,  qua}  videntur,  tam  sauc- 
tificata  sunt,  quam  cunctum  carnis  sensum 
excedunt.  Joarmes  Damascenus  lib.  iv.  cap. 
IU  de  fide  :  «  Dixit,  inquit,  Dominus.  Hoc 

est  corpus  meum,  et,  hoc  facite  in  meam 
commemorationem  :  et  omnipotenti  ejus 
praecepto  efficitur  donec  veniat.  »  Pascha- 
sius  lib.  de  corpore  Domini,  cap.  12.  «  Vir¬ 
tute  Spiritus  sancti  per  verbum  Christi,  fit 
sanguis  Domini.  » 

Denique  idem  habent  Alcuinus  lib.  de  di- 
vin.  offic.  cap.  de  Missa ;  Amalarius  lib.  m. 
de  offic.  Ecclesiast.  cap.  24.  Andelmannus 
in  epist.  ad  Berengarium,  et  omnes  Latini 
scriptores  posteriores. 

Atque  haec  quidem  sunt  testimonia  contra 
Graecos,  quibus  addi  possunt  rationes.  Prima 
est  hujusmodi.  Eadem  ratio  est  Baptismi  et 
Eucharistiae,  ut  Chrysostomus  docet  in  2. 
hom.  in  ii.  epist.  ad  Tirnoth.  et  Augustinus 
apud  Gratianum  distinet.  2.  de  consecr.  can. 
Utrum.  At  in  Baptismo  id,  quod  Sacramen¬ 
tum  facit,  non  sunt  humanae  preces  quae 
praecedunt,  vel  sequuntur  infusionem  aquae; 
sed  illa  verba  Domini :  «  Baptizo  te,  in  no¬ 
mine  Patris,  et  Filii,  et  Spiritus  sancti,  » 
sive  ut  Graeci  dicunt :  «  Baptizetur  talis  in 
nomine  Patris,  et  Filii,  et  Spiritus  sancti,  » 
quae  dicuntur  dum  infunditur  aqua,  ut  om¬ 
nes  fatentur,  et  inde  manifeste  colligitur, 
quia  si  quis  solis  iliis  verbis  baptizetur,  «  Ego 
te  baptizo  etc.  »  nulla  adjuncta  prece,  cense¬ 
tur  ab  omnibus  baptizatus,  nec  vel  ab  ipsis 
Graecis  rebaptizaretur.  Ergo  in  Eucharistia 
id,  quod  Sacramentum  facit,  non  sunt  pre¬ 
ces  humanae,  sed  verbum  Domini  :  Hoc  est 
corpus  meum ,  hic  est  sanguis  etc.  alioqui  unum 
Sacramentum  verbo  Domini  conficeretur, 
aliud  autem  verbis  hominum. 

Secunda  ratio  est.  Sacramenti  confectio 
debet  esse  certissima,  sive  a  bono,  sive  a 
malo  ministro  fiat;  ergo  non  debet  pendere 
ab  humana  prece,  nisi  constet  de  pacto  ab¬ 
soluto,  et  promissione  facta  ejusmodi  preci¬ 
bus  a  Deo.  Nam  sine  ejusmodi  pacto  preces 
humanae  non  necessario  sunt  impetrato  rise, 
praesertim  si  a  malo  ministro  fiant :  non  au¬ 
tem  constat  tale  aliquod  pactum  factum  esse 
a  Deo  de  exaudienda  oratione  illa  Grae¬ 
corum. 

Neque  valet  responsio  Cabasilse,  qui  dicit 
Sacramentalium  precum  effectum  esse  cer¬ 
tissimum,  quia  Deus  promisit  se  exauditu¬ 
rum :  et  ponit  exemplum  de  extrema  Unc¬ 
tione,  quae  est  Sacramentum,  et  tamen  ejus 
forma  sunt  preces  sacerdotis.  Hoc,  inquam, 
non  valet,  nam  in  extrema  Unctione  habe¬ 
mus  promissionem  Dei  expressam  in  sacris 
litteris  Jacobi  ult.  et  eodem  modo  sentiendum 


est  de  aliis  formis  Sacramentorum,  sive  ha¬ 
beant  formam  precum,  sive  non,  modo  con¬ 
stet  ex  verbo  Dei,  aut  ex  testimonio  Eccle¬ 
siae,  talia  verba  esse  formam  Sacramenti. 
Graeci  autem  non  possunt  ostendere  ex  ver¬ 
bo  Dei,  neque  ullo  testimonio  Ecclesiae  illas 
suas  preces  esse  formam  Sacramenti,  aut 
illis  annexam  esse  divinam  promissionem. 
Et  confirmatur  ex  doctrina  S.  Augustini. 
Nam  lib.  vi.  contra  Donatistas,  cap.  23.  cum 
objecissent  quidam,  precibus  haereticorum 
non  posse  aquam  sanctificari,  et  ideo  Bap¬ 
tismum  ab  haereticis  datum  non  esse  ratum  : 
respondit  Augustinus,  quidquid  sit  de  preci¬ 
bus  illis,  quae  simul  cum  verbis  Evangelicis 
in  Baptismo  dici  solent,  Deum  adesse  ver¬ 
bis  Evangelicis,  quibus  jussit  Baptismum  da¬ 
ri,  et  ideo  si  illa  verba  recte  pronuntientur, 
Baptismum  ratum  esse  :  etiaimsi  preces  ad¬ 
junctae,  non  solum  ab  haeretico  dicantur,  sed 
etiam  fortasse  haereticae  sint ;  quia  nimirum 
promissio  divina  adligata  est  verbis  Evange¬ 
licis,  non  humanis  precibus. 

Tertia  ratio  est.  Quia  fatentur  Graeci,  Chri¬ 
stum  consecrasse  Eucharistiam  verbis  illis  : 
Hoc  est  coipus  meum ,  sine  aliis  precibus  :  id 
enim  praeter  antiquos,  quorum  testimonia  ci¬ 
tavimus,  ipse  etiam  Cabasilas  fatetur  in  expli¬ 
catione  Liturgise,  cap.  30.  et  Latiui  etiam 
fere  omnes.  Tametsi  enim  Innocentius  III. 
lib.  iv.  de  mysteriis  Missae,  cap.  0.  opinatus 
sit  Christum  nullis  verbis  consecrasse  :  id 
tamen  communiter  refelli  solet;  et  ipse  idem 
Innocentius  in  epistolis  decretalibus  cap. 
Cum  Marthse,  de  celebratione  Missarum,  ad¬ 
mittit  Dominum  consecrasse  .illis  verbis,  quae 
in  Evangelio  habentur.  Igitur  videtur  evi¬ 
denter  sequi,  etiam  nos  solis  illis  verbis  con¬ 
secrare  ;  nam  Dominus  ait  :  Hoc  facite,  ni¬ 
mirum  quod  ego  feci. 

Quarta  ratio.  Omnium  consensu,  sacerdos 
consecrat  in  persona  Christi,  sive  quod  idem 
est,  Christus  consecrat  per  os  sacerdotis  : 
ut  saepe  Chrysostomus  dicit,  et  habetur  etiam 
in  Concilio  Florentino  in  instructione  Arme- 
norum.  At  illa  sola  verba  :  Hoc  est  corpus 
meum ,  etc.  dicuntur  a  Christo  per  os  sacer¬ 
dotis;  illa  enim  alia  :  «  Fac  panem  istum 
pretiosum  corpus  Christi  tui,  »  non  (Jicuntur 
in  persona  Christi,  sed  plane  in  persona  mi¬ 
nistri,  ut  minister  est  a  Christo  distinctus,  ut 
patet.  Consecratio  igitur  non  fit  aliis  verbis, 
quam  illis,  quae  a  Christo  initio  prolata  sunt. 

Quinta  ratio.  Si  esset  vera  Graecorum  sen¬ 
tentia  simul  fierent  corpus,  et  sanguis  Do- 

mini ;  nam  ipsi  una  oratione  utramque  spe¬ 
ciem  consecrant;  at  Dominus  seorsim,  et 
diversis  verbis  consecravit,  primo  corpus, 
deinde  sanguinem,  ut  cx  Evangoliis  apertis¬ 
sime  constat. 


CAPUT  XI Y. 


Solvuntur  objectiones  Graecorum  et* Latinorum 

contra  formam  consecrationis  Eucharistiae. 

Nunc  ad  argumenta  ipsorum  veniamus. 
Ac  primum  Graeci  argumentum  petunt  ex 
Liturgia  S.  Clementis,  quae  habetur  lib.  vm. 
constitut.  Apostol.  cap.  12.  alias  17.  S.  Ja- 
cobi,  S.  Basilii,  et  S.  Chrysostomi,  in  qua 
post  verba  Domini  recitata  :  Accipite,  man¬ 
ducate ,  hoc  est  corpus  meum ,  etc.  habetur  illa 
oratio  :  «  Fac  Domine,  panem  istum  corpus 
Christi  tui  etc.  »  non  enim  panem  appella¬ 
rent  sancti  isti  Patres,  neque  peterent  mu¬ 
tari  in  corpus  Domini,  si  id  jam  esset  factum 
per  verba  Domini  antea  recitata. 

Respondeo  :  Tres  solutiones  dari  possunt 
ad  haec  loca.  Prima  est,  fortasse  mutatum 
esse  ordinem  istarum  Liturgiarum,  et  hanc 
orationem  :  «  Fac  panem  istum  etc.  »  debere 
collocari  ante  verba  Domini,  non  post  ea.  Ita 
sensisse  aliquos  testatur  Bessarion  in  suo  lib. 
de  verbis  consecrationis  ;  et  conjectura  non 
levis  esse  potest  hujus  mutationis,  quod  in 
Liturgia  Romana  habeatur  similis  oratio  ante 
verba  Domini.  Sic  enim  nos  dicimus :  «  Quam 
oblationem  tu  Deus  in  omnibus,  quaesumus, 
benedictam,  adseriptam,  ratam,  rationabi¬ 
lem  ,  acceptabilemque  facere  digneris,  ut 
nobis  corpus,  et  sanguis  fiat  dilectissimi  Filii 
tui  Domini  nostri  Jesu  Christi,  qui  pridie 
quam  pateretur  etc.  »  quo  ordine  ista  omnia 
recitat  etiam  Ambrosius  lib.  iv.  de  Sacra¬ 
mentis,  cap.  5.  Non  est  autem  verisimile, 
Ambrosium  et  Rasilium,  qui  coaetanei  fue¬ 
runt,  tam  diverso  ordine  Liturgiam  cele¬ 
brare  consuevisse. 

Secunda  solutio  est,  quam  attingit  Bessa¬ 
rion  loco  citato,  oratione  illa  Graecorum  non 
peti,  ut  verba  sonare  videntur,  mutationem 
panis  in  corpusDomini,  quippe  quae  jam  facta 
est;  sed  peti  confirmationem,  et  stabilitatem 
rei  jam  factae,  non  quod  sacerdos  timeat, 


ne  evanescat  munus  jam  consecratum,  sed 
ut  ostendat  desiderium  suum,  et  amorem 
erga  praesentiam  Dominici  corporis.  Similis 
locutio  est  Mare.  5.  ubi  mulieri,  quae  sanata 
jam  fuerat  per  contactum  fimbriae  Domini, 
Christus  ait :  Fides  tua  te  salvam  fecit ,  vade 
in  pace,  et  esto  sana  a  plaga  tua.  Ubi  illud  : 
Esto  sana  ,  non  significat  ,  Yolo  ut  sane¬ 
ris  ;  jam  enim  sana  erat  :  sed  idem  est,  ac 
si  dixisset,  Placet  quod  sanata  sis  :  ratum 
habeo,  quod  factum  est.  Similis  locutio  est 
Luc  vii.  ubi  primum  dicitur  de  Magdalcna  : 
Remittuntur  ei  peccata  multa ,  quoniam  dilexit 
multum ;  et  postea  tamen  Dominus  eidem 
dicit :  Remittuntur  tibi  peccata  tua  (1) ;  quasi 
tunc  primum  dimitterentur,  cum  tamen  an¬ 
tea  jam  remissa  fuissent. 

Tertia  solutio,  caque  omnium  solidissima 
est,  per  ea  verba  non  peti  absolute,  ut  panis 
fiat  corpus  Domini,  sed  ut  nobis  fiat,  id  est, 
ut  panis  ille  consecratus,  qui  revera  jam  est 
in  se  corpus  Domini,  fiat  per  effectum  nutri- 
tionis  spiritualis  etiam  nobis  corpus  Domini: 
Qui  enim  indigne  manducant ,  ut  Paulus  ait  i. 
Corinth.  xi.  judicium  sibi  manducant  (2).  Hanc 
esse  veram  intelligentiam  illarum  precum, 
probari  potest  multis  modis.  Primo,  quia  in 
Liturgia  Caementis  et  Basilii,  non  dicitur : 
«  Fac  panem  istum  corpus  Christi,  »  sed 
«  Ostende  panem  ipsum  corpus  Christi  etc.  » 
Neque  dubium  est,  quin  Jacobi,  et  Chryso¬ 
stomi  Liturgke,  quee  habent  {Fac)  idem  si¬ 
gnificare  voluerint  :  porro  Ostende  panem 
esse  corpus  Domini \  significat,  Ostende  per 
effectum  salutarem  in  mentibus  nostris,  istum 
panem  sanctifieatum,  non  esse  panem  vul¬ 
garem  sed  coelestem. 

Secundo  idem  patet  ex  similibus  precibus, 
sed  clarioribus,  quae  habentur  in  Liturgia 
Latina.  Nam  ante  consecrationem  (ut  supra 
notavimus)  dicit :  «  Fiat  nobis  corpus,  et  san¬ 
guis  :  )>  non  autem  fiat  simpliciter ;  et  post 
consecrationem  iterum  petimus  idem  per  illa 
verba  :  «  Jube  haec  perferri  per  manus  S. 
Angeli  tui  in  sublime  altare  tuum  etc.  »  ubi 
id  solum  petimus,  ut  sacrificium  nobis  sit 
utile. 

Tertio  denique  idem  patet  ex  confessione 
multorum  Graecorum,  qui  in  ultima  sess. 
Concilii  Florentini  interrogati  a  summo  Pon¬ 
tifice  Eugenio,  cur  post  consecrationem  Eu¬ 
charistiae  dicerent  illas  preces,  quibus  vide¬ 
tur  peti  consecratio,  responderunt  se  nihil 


(l).Lue.  VII,  47  et  48.  -  (2)  1  Corinth.  XI,  20. 

dubitare,  quin  consecratio  fieret  per  verba 
Christi;  illas  autein  preces  addi,  ut  peteretur 
a  Deo  nobis  utilitas  ex  tanto  sacrificio,  eo 
modo,  quo  Latini  idem  petunt  per  illam  ora¬ 
tionem  :  «  Jube  ha3C  perferri.  » 

Duse  alise  solutiones  ad  idem  argumentum 
sunt  apud  Bessarionem ;  sed  esc  minus  soli- 
dse  esse  videntur. 

Secundum  argumentum  sumunt  ex  testi¬ 
monio  S.  Dionysii  Areopagitse,  qui  in  lib.  de 
Ecclesiastica  hierarchia,  cap.  3.  post  illa 
verba :  Hoc  facite  in  meam  commemorationem , 
ponit  consecrationem  Eucharistiae.  At  verba 
Domini  :  Hoc  est  corpus  meum ,  dicuntur  ante 
illa  :  Hoc  facite  in  meam  commemorationem  ; 
ergo  ex  Dionysii  testimonio,  consecratio  non 
fit  per  verba  Domini  :  Hoc  est  corpus  meum. 

Respondeo :  Dionysius  non  explicat  quibus 
verbis  fiat  consecratio,  neque  quid  ante  illa 
verba  :  Hoc  facite ,  dictum  fuerit;  neque  etiam 
quid  post  illa  :  quare  incertum  est,  quid  sibi 
Dionysius  velit.  Probabile  autem  est,  in  Li- 
turgia,  qua  utebatur  Dionysius,  bis  fuisse  illa 
verba  :  Hoc  facite ,  semel  in  oratione  qua¬ 
dam,  quse  se  excusat  Sacerdos,  quod  audeat 
tantum  munus  aggredi ;  quia  Dominus  ipse 
id  jussit  dicens  :  Hoc  facite ,  et  hujus  ora¬ 
tionis  meminit  eo  loco  Dionysius  ;  et  rursus 
postea  in  loco  proprio  peracta  consecratione, 
ut  in  omnibus  Liturgiis  habentur. 

Tertium  argumentum  sumunt  ex  Joannc 
Damasceno,  qui  lib.  iv.  cap.  44.  dicit  Basi- 
liuminLiturgia  vocare  panemEucharistise,  an- 
titypa  corporis  Domini  ante  consecrationem, 
non  autem  post  consecrationem  :  otidem  ha- 
betEpiphanius  ille,  qui  in  VII.  Synodo,  actio. 
0.  disputat  pro  Catholicis  contra  Iconomachos. 
Apud  Basilium  autem  habetur  illa  vox  : 
avTtTUTra  post  verba  Domini  :  Hoc  est  corpus 
meum,  non  autem  post  illam  orationem,  qua 
Graeci  recentiores  existimant  fieri  consecra¬ 
tionem;  ergo  existimarunt  Damascenus,  et 
Epiplianius,  consecrationem  non  fieri  per 
verba  Domini,  sed  per  illam  orationem,  qua) 
post  verba  Domini  recitatur. 

Respondeo  :  Aliqui  suspicantur  tempore 
Damasceni,  et  Epiphanii,  Liturgiam  Graecam 
alium  ordinem  habuisse,  quam  modo  habeat, 
et  illa  verba,  ubi  panis  Eucharistiae  vocatur 
antitypum  corporis  Domini,  et  rogatur  Deus, 
ut  illum  efficiat  corpus  Domini,  fuisse  posita 
ante  recitationem  illorum  verborum  Domini: 
Hoc  est  corpus  meum  etc.  et  ideo  recte  dixisse 
Damascenum  et  Epiphanium,  panem  vocari 
a  Basilio  antitypum  ante  consecrationem, 
Tome  IV. 


non  postea.  Sed  haec  solutio  non  videtur  ha¬ 
bere  locum.  Nam  S.  Germanus  Patriarcha 
Constantinopolitanus,  qui  fuit  Damasceni,  et 
Epiphanii  aequalis;  in  theoria  rerum  Eccle- 
siastic.  exponens  Liturgiam,  quae  suo  tem¬ 
pore  erat  in  usu,  aperte  indicat  habuisse  eam 
Liturgiam  illum  ipsum  ordinem,  quem  modo 
habet  :  quare  si  mutatio  facta  est,  ut  supra 
diximus  :  improbabile  non  esse,  certe  facta 
est  ante  tempora  Damasceni. 

Alia  igitur  solutio  dari  potest,  juxta  ea, 
quae  diximus  in  2.  solutione  ad  primum  ar¬ 
gumentum  Graecorum.  Nam  quemadmodum 
diximus  verba  illa  :  «  Fac  panem  istum  cor¬ 
pus  Christi  tui,  »  sonare  quidem  mutationem 
panis  in  corpus  tamquam  futuram  :  tamen 
revera  non  significare  nisi  confirmationem 
rei  facta),  ut  ibi  explicuimus;  sic  etiam  di¬ 
cendum  est,  vocem  (antitypa)  ex  sente  hia 
Damasceni,  et  Epiphanii  usurpatam  esse  a 
Basilio  eo  loco,  quia  loquebatur  de  pane,  ac 
si  nondum  consecratus  esset,  licet  revera 
esset  consecratus,  et  non  esset  amplius  anti¬ 
typum,  sed  ipsa  veritas.  Quod  igitur  Dama¬ 
scenus,  et  Epiplianius  dicunt,  antitypa  vocari 
ante  consecrationem,  referendum  est  ad  mo¬ 
dum  loquendi,  non  ad  ipsam  realem  conse¬ 
crationem  :  nam  etiamsi  tunc  facta  esset 
consecratio,  tamen  quoad  modum  loquendi 
significabatur  ut  futura. 

Quartum  argumentum  est  Nicolai  Cabasi- 
la),  qui  contendit  ex  nostra  Missa  probari 
posse,  consecrationem  fieri  post  verba  Do¬ 
mini.  Dicit  enim  illa  verba  :  «  Jube  liaic  per¬ 
ferri  per  manus  sancti  Angeli  tui  in  sublime 
altare  tuum,  etc.  »  significare  panem  trans¬ 
ferri  per  manus  Christi,  qui  est  magni  con¬ 
silii  Angelus,  in  sublime  altare,  id  est,  ut  sit 
corpus  Domini,  etc. 

Respondemus,  hanc  esse  depravationem, 
non  expositionem  canonis  nostri  :  nullus 
enim  unquam  ita  exposuit,  sed  omnes  intel- 
ligunt,  orari  illis  precibus,  ut  sacrificium, 
quod  visibiliter  offertur  manibus  Sacerdotis, 
offeratur  in  coelo  invisibiliter  per  manus 
Christi,  et  sit  Deo  acceptum  ministerium,  et 
devotio  nostra. 

Quintum  argumentum  est;  Patres  passim 
scribunt  Eucharistiam  precibus,  et  invoca¬ 
tione  Dei  consecrari,  ut  patet  ex  testimoniis 
citatis  contra  Lutheranos.  Sed  illa  verba  : 
Hoc  est  corpus  meum,  hic  est  sanguis,  non  ha¬ 
bent  formam  precum,  neque  invocationis ; 
ergo  non  consecratur  illis  verbis  Eucharistia, 
sed  prece  consequente,  ut  Grecci  volunt. 

Respondeo  duplici  de  causa  Patres  conse¬ 
crationem  vocant  preces,  vel  invocationes, 
vel  etiam  gratiarum  actionem,  aut  benedi¬ 
ctionem  :  Una  causa  est,  quia  per  consecra¬ 
tionem  interdum  accipiunt  totam  Liturgiam, 
vel  certe  totam  actionem,  quam  nos  cano- 
nem  vocamus  ;  et  quia  in  ea  actione  sunt  pre¬ 
ces,  gratiarum  actiones,  benedictiones,  invo¬ 
cationes,  etc.,  ideo  Patres  nunc  ab  una  parte, 
nunc  ab  alia  totam  actionem  denominant. 
Quando  autem  indicare  volunt,  quorum  ver¬ 
borum  virtute  fiat  consecratio,  tunc  separant 
verba  Domini  Evangelica  ab  aliis  verbis  pre¬ 
cum,  et  invocationum,  qua)  adhibentur  in 
Missa,  ut  patet  ex  Ambrosiolib.iv.de  Sacra¬ 
mentis,  cap.  4.  et  ex  Augustino  lib.  vi.  con¬ 
tra  Donatistas,  cap..  2o.  et  alibi.  Altera  causa 
est,  quia  ipsa  etiam  verba  Domini  :  lloc  est 
corpus  meum ,  et  omnium  aliorum  Sacramento¬ 
rum  forma),  ut  proferuntur  a  Sacerdote  cum 
intentione  Sacramentum  faciendi,  continent 
implicite  invocationem  divina)  virtutis,  qua) 
est  causa  primaria  effectus  Sacramentalis  : 
intendit  enim  Sacerdos  per  illa  verba  ut  in¬ 
strumenta  Dei,  consecrationem  efficere. 

Sextum  argumentum  pro  Greecis.  Possunt 
verba  duobus  modis  dici,  aut  narrative,  ac 
rccitative,  aut  significative.  Ut  exempli  cau¬ 
sa,  cum  ex  Evangclio  recitamus,  dixisse  Ju- 
daeos  de  Christo  :  Hic  blasphemat ,  illa  verba 
(hic  blasphemat)  a  Judaeis  dicebantur  signi¬ 
ficative,  id  enim  significare  volebant,  Chri¬ 
stum  esse  blasphemum  :  a  nobis  autem  non 
dicuntur  significative,  sed  tantum  narrative, 
non  enim  significare  volumus  Christum  bla¬ 
sphemum,  sed  Judaeos  hoc  dixisse.  Hac  dis¬ 
tinctione  posita,  est  hoc  argumentum.  Verba 
illa  :  Hoc  est  corpus  meum ,  vel  dicuntur  a 
Sacerdotibus  recitati  ve,  vel  significative.  Sed 
neutro  modo  possunt  esse  forma  sacramenti; 
igitur  non  sunt  ista  verba  forma  Sacramenti. 
Probatur  assumptio.  Nam  si  verba  ista  dice¬ 
rentur  recitative.  Primo,  sequeretur  per  illud, 
Hoc ,  demonstrari  panem  qui  fuit  in  manibus 
Christi,  non  istum,  qui  est  in  manibus  Sacer¬ 
dotis,  ac  proinde  non  consecraretur  panis,  qui 
consecrandus  proponitur  in  altari.  Secundo, 
sequeretur  non  posse  consecrari  quidquam 
his  verbis.  Nam  verba  consecrant,  dum  fa¬ 
ciunt,  quod  significant;  ista  autem  nihil  signi¬ 
ficant,  cum  dicantur  materialiter  tantum,  et 
non  significative.  Si  autem  dicerentur  signi¬ 
ficative,  primo  illud  :  Hoc  est  corpus  meum, 
demonstraret  corpus  Sacerdotis,  non  Christi : 
ac  dicere  oporteret,  Hoc  est  corpus  Christi. 


Secundo,  omnia  verba  praecedentia  clamant 
non  dici  significative,  seu  recitative,  cum 
legamus  :  «  Accepit  panem  in  sanctas  ac  ve¬ 
nerabiles  manus,  etc.  »  Et  infra  :  «  Bene¬ 
dixit,  fregit,  deditque  discipulis  suis,  dicens  : 
Accipite,  etc.  » 

Respondeo,  verba  illa  dici  utroque  modo, 
et  recitative,  et  significative;  in  cujus  rei 
gratiam  notanda  sunt  tria.  Primum  est,  in  a- 
ctionc  Liturgise,  Sacerdotem  aliquando  agere 
personam  suam,  aliquando  personam  Christi. 
Nam  quando  confitetur  peccata  sua,  quando 
orat,  quando  laudat  Christum,  agit  sine  du¬ 
bio  personam  suam ,  non  Christi ;  quando 
dicit  :  Hoc  est  corpus  meum ,  agit  personam 
Christi.  Quare  vestes  illa)  sacrae  partim  signi¬ 
ficant  Christi  passionem,  cujus  personam 
Sacerdos  agit,  partim  etiam  virtutes  Sacer¬ 
doti  necessarias. 

Secundum  est,  in  hac  actione  longe  ali¬ 
ter  Sacerdotem  agere  personam  Christi  , 
quam  in  aliis  Sacramentis.  Nam  in  aliis  agit 
quidem,  ut  Christi  minister,  tamen  loquitur 
in  persona  sua,  ut  cum  dicit  :  Ego  te  ba¬ 
ptizo,  ego  te  absolvo  ;  quomodo  etiam  pra)- 
tor,  licet  sit  minister  regis,  tamen  in  per¬ 
sona  sua  propria  loquitur,  cum  sententiam 
dicit  pro  tribunali.  At  in  consecratione  Eu¬ 
charistia),  Sacerdos  non  solum  agit,  ut  mi¬ 
nister  Christi,  sed  induit  omnino  Christi 
personam,  et  loquitur,  ac  si  ipse  esset  Chri¬ 
stus ;  quomodo  Exod.  in.  Angelus  dicit: 
E(jo  sum  Deus  Patris  tui.  Et  aliquando  le¬ 
gati  regum  referentes  personam  principum 
suorum,  admittunt  honores,  qui  regibus  ip¬ 
sis  debentur. 

Tertium  est,  Sacerdotem  in  actione  Litur- 
gia),  usque  ad  illa  verba  :  «  Qui  pridie  quam 
pateretur  » ,  agere  personam  suam  ,  non 
Christi,  ut  patet;  quia  eousque  orat  ,  vel 
laudat  :  ab  illis  autem  verbis,  usque  ad  fi¬ 
nem  consecrationis,  agere  personam  suam 
et  Christi,  et  ideo  recitative  simul,  et  signi¬ 
ficative  verba  pronuntiare  ;  intendit  enim 
recitare,  qnid  Christus  egerit,  et  dixerit,  et 
simul  omnia  imitari  in  persona  Christi,  ac  si 
Christus  per  ipsius  ministerium  iterum  om 
nia  faceret,  et  diceret,  sicut  revera  invisib 
liter  ita  fit.  Et  hinc  est,  quod  cum  dicit 
«  Accepit  panem  » ,  ipse  simul  accipit  pa  • 
nem,  et  cum  ait  :  «  Elevatis  oculis  in  coe¬ 
lum  »,  et  ipse  elevat  oculos  in  coelum,  et 
cum  ait :  «  Benedixit  »,  et  ipse  benedicit,  et 
cum  ait:  Hoc  est  corpus  meum  ,  intendit, 
quod  sicut  Christus  de  pane  illo,  quem  olim 

accepit,  dixit :  Hoc  est  corpus  meum ,  et  di¬ 
cendo  fecit,  ut  esset  :  ita  etiam  de  pane 
isto,  qui  nunc  accipitur,  idem  Christus  per 
os  Sacerdotis  dicat :  Hoc  est  corpus  meum , 
et  dicendo  efficiat.  Quare  longe  alia  ratione 
dicuntur  ista  verba  in  canone  Missae,  quam 
recitentur  ab  eodem  Sacerdote  in  epistola 
B.  Pauli  in  festo  corporis  Domini,  vel  in 
Evangclio  in  die  Palmarum  :  in  canone  enim 
dicuntur  significative  ;  alias  autem  solum 
narrative,  et  historice.  Atque  hinc  solvun¬ 
tur  omnia  argumenta  :  nam  priora  proba¬ 
bant,  non  dici  solum  recitative,  posteriora 
probabant,  non  dici  solum  significative. 

Septimum  argumentum  est  Calvini,  loco 
supra  citato.  Dominus  cum  ait :  Accipite  et 
manducate ,  Hoc  est  corpus  meum ,  non  allo¬ 
quebatur  panem,  sed  Apostolos  :  ergo  ver¬ 
ba  illa  non  referuntur  ad  panem  consecran¬ 
dum,  sed  ad  fidem  instruendam.  Addit,  vir¬ 
tute  verborum,  transmutari  panem,  speciem 
esse  magicae  incantationis. 

Sed  ad  hoc  ultimum  saepe  jam  respondi¬ 
mus  :  Et  sane  intolerabilis  blasphemia  est 
vocare  magiam  id,  quod  Christi  verbis  ex 
ipsius  Christi  instituto  fieri  dicimus  :  et  si 
haec  magia  esset,  multo  magis  magia  dici 
deberet,  cum  Dominus  luto  et  sputo  cascum 
sanavit.  Sed  his  omissis,  ad  primum  re¬ 
spondeo,  verba  Domini  dicta  esse  ad  Aposto¬ 
los,  sed  de  pane,  et  super  panem,  et  proinde 
circa  panem  efficacia  fuisse,  non  circa  Apo¬ 
stolos.  Simile  est  Luc.  vn  ;  Dominus  dixit  ad 
Simonem  de  Magdalena  :  Propter  quocl  dico 
tibi ,  remittuntur  ei  peccata  multa,  quoniam 
dilexit  multum.  Hasc  verba  dicuntur  ad  Si¬ 
monem,  et  tamen  efficacia  fuerunt  circa 
Magdalenam,  quas  tunc  liberata  est  a  pec¬ 
catis.  Et  Joan.  iv.  cum  Dominus  ait  Regulo  : 
Vade,  filius  tuus  vivit  (I)  ,  verba  dicuntur  ad 
Regulum,  sed  in  filium  ejus,  non  in  ipsum 
Regulum  efficacia  fuerunt. 

Octavum  argumentum  Buceri  :  Nusquam 
scriptum  est  debere  Sacerdotes  dicere  :  Hoc 
est  corpus  meum  ;  ergo  sufficit  panem  bene¬ 
dicere,  et  frangere. 

Respondeo,  jam  supra  ostendimus,  Domi¬ 
num  prasccpisse,  ut  illa  verba  diceretur, 
cum  ait :  IJoc  facite. 

Nonum  argumentum  Kemnitii,  et  aliorum 
Luthcranorum.  Oportet  nihil  addere,  vel  de¬ 
trahere  verbis  Domini.  At  Catholici  multa 
addunt  et  detrahunt  :  nam  addiderunt  ad 


verba  calicis  multa  :  item  detraxerunt :  Ac¬ 
cipite,  et  manducate ,  et  :  Quod  pro  vobis  tra¬ 
detur. 

Respondeo,  ac  dico  duo.  Primo,  verba 
quas  simpliciter  necessaria  sunt  ad  conse¬ 
crationem,  esse  illa  tantum  :  Hoc  est  corpus 
meum.  Et :  Hic  est  sanguis  meus ,  vel,  Hic  est 
calix  sanguinis  mei ,  reliqua  omnia,  etsi  dici 
debeant  juxta  Canonem  ab  Ecclesia  in¬ 
stitutum  ,  et  sine  peccato  omitti  non  pos¬ 
sint,  tamen  non  esse  ita  necessaria,  ut  sine 
illis  consecratio  non  possit  fieri.  Probatur 
hoc  dupliciter.  Primo,  quia  hsec  pauca  verba 
sufficienter  exprimunt  effectum  consecra¬ 
tionis.  Neque  est  opus,  ut  exprimant  actio¬ 
nem  ministri,  ut  in  aliis  Sacramentis  fit  : 
nam  alia  Sacramenta  in  actione  consi¬ 
stunt  ;  hoc  autem  in  re  permanente.  Secun¬ 
do,  quia  haec  habentur  in  omnibus  Liturgiis, 
et  apud  Matthaeum ,  Marcum,  Lucam,  et 
Paulum ;  reliqua  autem  variantur.  Non  est 
autem  dubitandum,  quin  forma  Sacramenti 
hujus  sufficienter  expressa  sit  a  quolibet 
Evangelista  :  alioqui  enim  sequeretur  non 
habuisse  veram  Eucharistiam  eos,  qui  non 
habuerunt  nisi  unum  Evangelium. 

Quod  si  quis  dicat,  Evangelistas  non  vo¬ 
luisse  tradere  integras  formas  Sacramento¬ 
rum,  sed  solum  historiam  brevem  passionis 
Domini,  formas  autem  haberi  ex  traditione: 
urgebimus  argumentum  ex  Liturgiis.  Cer¬ 
tum  enim  est  in  Liturgiis  poni  integras  for¬ 
mas,  et  simul  certum  est  verum  Sacramen¬ 
tum  habuisse  eos,  qui  utebantur  Liturgia 
S.  Clementis,  S.  Jacobi,  S.  Basilii,  S.  Am¬ 
brosii,  S.  Ghrysostomi,  et  tamen  ista)  omnes 
Liturgia)  variant,  et  nulla  est,  qua)  habeat 
illa  omnia  verba,  qua)  habentur  in  nostra 
Romana  Liturgia.  Nam  illa  verba  :  «  Novi, 
et  aeterni  Testamenti,  »  et,  a  Mysterium  fi¬ 
dei,  »  in  nulla  inveniuntur  praeterquam  in 
nostra.  Hinc  ergo  Kcmnitio  respondemus,  si 
quid  additum,  aut  detractum  est  in  forma 
Sacramenti,  id  non  pertinere  ad  essentiam 
ejusmodi  formae. 

Secundo  respondeo,  non  sine  ratione,  et 
exemplo  detractum  esse,  vel  additum  quid¬ 
quid  in  nostra  forma  additum  est,  vel  de¬ 
tractum.  Quod  sic  ostendo.  Primo,  calum¬ 
niantur  detracta  esso  illa:  Accipite  etman - 
ducate.  Respondeo,  illa  non.  esse  detracta  ; 
nam  pronuntiantur  a  nobis  :  separari  autem 
a  partibus  formae  essentialis,  quia  illa  verba 


✓ 


(1)  Luc.  VII,  47  ;  Joan.  IV,  50. 

significant  praeceptum  elatum  dc  usu  Sa¬ 
cramenti,  non  autem  pertinent  ad  panem 
sanctificandum  ;  quare  etiamsi  absolute 
omitterentur,  tamen  Sacramentum  fieret. 
Simile  est  in  illis  verbis  Lue.  vn  :  Dico  tibi , 
remittuntur  ei  peccata  multa ,  in  quibus  ver¬ 
bis,  illud  ( Dico  tibi)  non  facit  quidquam  ad 
effectum  remissionis  peccatorum.  Sic  etiam 
Joan.  viii  :  Vade ,  filius  tuus  vicit ,  illud  (Va- 
de)  nihil  operatur  insanitate  pueri  illius. Ad¬ 
de,  quod  Lue.  xxn,  omittuntur  illa  verba  : 
Accipite,  et  manducate.  EtICor.  xi.  omittuntur 
illa  :  Accipite,  et  bibite ;  quare  etiamsi  apud 
nos  omnino  omitterentur,  reprehendi  mini¬ 
me  possemus. 

Secundo,  calumniantur  detracta  illa  verba 
ex  consecratione  panis  :  Quod  pro  vobis  tra¬ 
ditur ,  vel,  frangitur.  Respondeo,  illa  verba 
non  haberi  apud  Matthaeum,  et  Marcum  : 
nec  apud  Justinum  Apol.  it.  Gyrillum  Cafe- 
ches.  4.  mystag.  et  Eusebium  Emissenum 
hom.  5.  dc  Paschate,  cum  tamen  ii  omnes 
referant  formam  consecrationis.  Et  sicut  hos 
auctores  reprehendere  non  possumus,  ita  nec 
nostram  Missam  reprehendere  ullus  deberet : 
praesertim  cum  antiquior  sitLiturgia  nostra, 
si  a  S.  Petro  prodiit, 'ut  S.  Thomas  docet,  3. 
part.  quaest.  lxxviii.  art.  2.  ad.  o.  et  ante 
eum,  Leo  IX.  epist.  ad  Miehaclem  cap.  5. 
quam  Evangelium  Lucie,  et  epist.  Pauli,  qui 
addiderunt  illa  verba  :  Quod  pro  vobis  fran¬ 
gitur. 

Tertio,  addita  calumniantur  illa  :  «  Ele¬ 
vatis  oculis  in  coelum  ad  te  Deumctc.  »  quae 
non  habentur  in  ullo  Evangclio,  nec  apud 
Paulum.  Respondeo,  illa  verba  haberi  in  Li- 
turgia  sancti  Jacobi,  etS.  Clementis  lib.  viii. 
const.  cap.  17.  et  apud  Ambros..lib,  iv.  de 
Sacramentis,  cap*  o.  Omnes  enim  legunt: 
<(  Suspexit  in  coelum.  »  Et  praeterea,  ut  ar¬ 
gumentatur  Innocentius  III,  cap.  Cum  Mar- 
thae  dc  celebratione  missarum,  semper  Do¬ 
minus  consueverat  oculos  in  coelum  tollere, 
cum  Patri  gratias  ageret,  ut  patet  Matth. 
xiv.  Marci  vi.  Lue.  ix.  Joan.  xi.  Quare  du¬ 
bium  esse  non  potest,  quin  etiam  in  hac  ul¬ 
tima  gratiarum  actione  oculos  in  coelum  le¬ 
vaverit. 

Quarto,  calumniantur  particulam  (enim.) 
additam  ad  formam  consecrationis  panis  ; 
et  similiter  ea  verba  :  Ex  eo  omnes;  cum 
dicitur:  Manducate  ex  eo  omnes.  Non  enim 
ista  habentur  in  Scripturis.  Respondeo,  illas 


omnes  particulas  haberi  in  forma  calicis, 
Matth.  xvi.  Bibite ,  inquit,  ex  eo  omnes,  hic 
est  enim  sanguis ,  etc.  Ex  quo  intelligimus  il¬ 
las  particulas  subintelligi  in  consecratione 
panis  :  eadem  enim  ratio  est  utriusque  for¬ 
mio.  Quid  autem  absurdi  est,  si  exprimatur 
perspicue  id,  quod  alioqui  subintelligcndunr 
esset?  Unde  Ambrosius  etiam  lib.  iv.  dc  Sa¬ 
cramentis  cap.  5.  illa  omnia  exprimit,  ut  in 
nostra  Liturgia  exprimuntur. 

Quinto,  calumniantur  addita  illa  in  forma 
consecrationis  calicis  :  «  Novi,  et  icterni  Te¬ 
stamenti,  »  et:  «Mysterium  fidei  »  :  Nam  in 
Evangclio  non  habetur,  nisi  ( novi  Testa¬ 
menti).  Respondeo,  istas  particulas  a  S.  Pe¬ 
tro  ex  traditione  haberi  ;  proinde  reprehen¬ 
di  non  posse  :  praeterea  verissimas  esse,  et 
ex  Scripturis  colligi.  Nam  Testamentum 
Christi  icternum  esse  ad  distinctionem  Te¬ 
stamenti  veteris,  quod  fuit  temporale,  patet 
ex  illo  Psalm.  cix :  Tu  es  Sacerdos  in  aeter¬ 
num  (1).  Et  ex  Paulo  ex  professo  hoc  pro¬ 
bante  in  epist.  ad  'Hebraeos  cap.  vir.  Item 
mysterium  fidei  recte  vocari  calicem  san¬ 
guinis  Domini,  dubium  esse  non  potest,  cum 
nulla  in  re  alia  magis,  et  frequentius  exer¬ 
cenda  sit  fides  reclamantibus  omnibus  sen¬ 
sibus,  quam  in  hac. 


CAPUT  XV. 

Mendacia  Kemnitii  de  forma  Sacramenti 
Eucharistiae. 

Praeter  objectiones  notanda  sunt  etiam 
aliquot  mendacia  Kemnitii  in  hac  disputa¬ 
tioni!  de  forma  consecrationis  Eucharistiae 
in  2.  part.  Examinis  Trid.  Concilii  sess.xm. 
cap.  I.  Primum  est  pag.  336.  337  :  Catho¬ 
licos  multum  inter  se  disputare,  quae  sint 
verba,  quibus  Eucharistia  consecranda  est  : 
et  Concilium  Tridentinunr  noluisse  deter¬ 
minare,  quae  sint  illa  verba,  cum  a  multis  id 
ab  eo  petitum  esset.  Sed  mendacia  esse  ista 
crassissima,  patet  ex  omnibus  Missalibus, 
ubi  litteris  magnis  et  siepe  rubeis  adseribun- 
tur  verba  consecrationis,  ut  nemo  illa  igno¬ 
rare  possit.  Nec  ullus  id  a  Concilio  petiit, 
neque  Concilium  id  tractavit,  quia  sciebat 
rem  esse  notissimam,  et  jam  antea  suffi¬ 
cienter  explicatam  in  Concilio  Florentino. 


(1)  Psal.  CIX,  4. 

Non  ignoro  Scotuni  in  iv.  senfc.  dist .  8.  qu. 
2.  art.  2.  quaestionem  movisse,  an  solis  illis 
verbis :  Hoc  est  corpus  meum ,  consecratio 
perficiatur.  Sed  idem  Scotus  affirmat,  illa 
sola  ad  forma)  essentiam  pertinere  :  neque 
negat  omnia,  et  sola  illa  recitanda  esse  in 
mysterio  Eucharistiae,  quce  in  Missalibus 
praescribuntur. 

Secundum  est  eadem  pag.  336.  ubi  dicit, 
quosdam  Theologos  docuisse  quatuor  tantum 
verba  esse  de  substantia  formae  in  consecra¬ 
tione  panis,  nimirum  illa  :  Hoc  est  corpus 
meum;  sed  S.  Thomam  existimasse  alia 
quaedam  esse  necessaria.  At  mentitur  in  ca¬ 
put  suum  :  nam  S.  Thomas  3.  par.  queest. 
lxxviii.  art.  2.  de  forma  consecrationis  panis 
in  nulla  re  dissentit  ab  aliis. 

Tertium  est  pag.  337.  ubi  dicit,  Colo- 
nienses  in  suo  Antididagmate,  et  Lindanum 
publice  scribere,  panem  et  vinum  persola 
Christi  vem  non  consecrari;  nisi  addantur 
reliquae  preces  Canonis  Papistici.  Hoc  etiam 
esse  mendacium  patet  ex  ipsis  auctoribus. 
Nam  in  Antididagmate,  tit.  An  sine  prece 
canonica  Ecclesiae  consecretur  Sacramen¬ 
tum  :  et  in  Panoplia  Lindani  lib.  iv.  cap.  41. 
solum  docetur  eos  non  vere  consecrare,  qui 
verba  Domini  solum  recitant  in  lectione  epi¬ 
stolae  ad  Corinthios,  quod  est  verissimum, 
neque  a  Kemnitio  negari  solet. 

Quartum  est  ibidem,  ubi  dicit,  apud  Ca¬ 
tholicos  dubitari,  an  ad  consecrationem  Eu¬ 
charistiae  sit  necessarium  altare  sacrum,  sa¬ 
crae  vestes,  sacer  minister,  et  reliqua  Papa- 
lis  Missee  panoplia.  Sed  Catholici,  nunquam 
de  his  rebus  dubitarunt.  Omnes  enim  do¬ 
cent  ad  essentiam  consecrationis  non  re¬ 
quiri,  nisi  materiam,  formam,  et  ministrum: 
reliqua  adhibenda  quidem  esse,  neque  sine 
peccato  omitti  posse  :  tamen  ad  essentiam 
non  pertinere. 

Quintum  est  pag.  339.  ubi  Canonem 
Missa}  ex  corrupto  ,  et  integro  ,  imo  ex 
multis  corruptis  consarcinatum  mentitur. 
Sed  debuisset,  vel  unum  verbulum  notare, 
quod  corruptionem  aliquam  redoleret. 

Sextum  est  pag.  340.  ubi  dicit,  Linda¬ 
num  Basilio  tribuere  Eucharistia)  consecra¬ 
tionem  fieri  verbis,  non  scriptis.  At  Linda- 
nus  hoc  non  dicit,  ut  ex  loco  notato  patet  : 
sed  solum  ait  veteres  Patres  non  fuisse  con¬ 
tentos  ve  ibis  consecrationis,  quando  sacra 
faciebant,  sed  addidisse  alia  non  scripta. 
Id  quod  vere  exstat  apud  Basilium  lib.  de 
Spiritu  sancto  cap.  27. 


Septimum  est  pag.  346.  ubi  dicit,  Catho 
licos  existimare  per  sola  verba  institutionis 
non  posse  fieri  consecrationem,  nisi  adhi¬ 
beantur  ea,  qua)  addita  sunt  in  Canone  Mis¬ 
sae.  Sed  et  hoc  merum  mendacium  est.  Ca¬ 
tholici  enim  requirunt  quidem  universum 
Canonem,  ut  rite,  et  sine  peccato  consecra¬ 
tio  fiat  ;  fatentur  tamen  veram  esse  conse¬ 
crationem,  qua)  solis  verbis  institutionis  fieret. 

Octavum  pag.  347.  ubi  dicit,  Proclum 
quemdam  fingere  Apostolos  intra  diem  A- 
scensionis,  et  Pentecostes  composuisse  Ca¬ 
nonem,  ut  esset  forma  consecrationis.  At 
S.  Proclus  unus  est  ex  antiquis  et  Orthodoxis 
Patribus  ;  quippe  qui  paulo  post  Chrysosto- 
muin,  Episcopus  fuit  Constantinopolitanus. 
Ejus  exstat  libellus  de  traditione  divinae  Li¬ 
turgis},  in  quo  non  dicit  Apostolos  Cano¬ 
nem  composuisse  ante  diem  Pentecostes,  ut 
Kemnitius  mentitur,  quod  nec  ullo  modo  ve¬ 
rissime  est :  sed  dicit  eos  post  Ascensionem 
Domini ,  antequam  dividerentur  in  varias 
regiones,  totos  se  ad  orationem  colligere  so¬ 
litos,  et  maxime  ad  sacrificium  celebran¬ 
dum,  semper  in  memoriam  habentes  illud  : 
Hoc  est  corpus  meum. 

Ultimum  est  ibidem,  ubi  dicit,  Catholicos 
tribuere  consecrationem  non  solum  recita¬ 
tioni  verborum,  sed  variis  sacrificuli  gesti¬ 
bus,  expansioni  manuum,  elevationi,  incli¬ 
nationi  cervicis,  conversioni  corporis,  libri 
transpositioni.  Sed  ha)  sunt  merae  nuga),  ne¬ 
mo  enim  Catholicorum  in  his  ponit  essen¬ 
tiam  consecrationis;  etsi  caeremonias  ipsas 
merito  omnes  venerentur.  • 


CAPUT  XVI. 

De  ministro  Sacramenti  Eucitaristiic. 

Explicatis  causis  intrinsecis,  Sacramenti 
hujus  materia  videlicet  et  forma  :  sequi¬ 
tur  ut  de  extrinsecis,  efficiente,  et  fine,  sive 
effectu  disputemus.  Ac  de  efficiente  quidem 
primaria  causa,  nulla  controversia  est :  con¬ 
stat  enim  Christum  esse, 'qui  et  Sacramentum 
hoc  instituit,  et  primus  confecit,  et  nunc 
etiam  per  ministros  suos  quotidie  conficit. 
De  causa  secundaria,  id  est,  de  ministro, 
multa  disputata  sunt  in  libro  de  sacramentis 
in  genere,  ut,  an  requiratur  fides  in  ministro, 
an  bonitas,  an  intentio,  et  alia  id  genus,  qua) 
sunt  communia  ministris  omnium  Sacramen- 

torum  :  tractatum  quoque  fuit,  an  ministri 
Sacramentorum  quilibet  Christiani  sint,  an 
solum  ii,  qui  certo  ritu  ad  lioc  ministerium 
consecrati  sunt.  Quare  hoc  loco  ici  solum 
tractandum  est  in  particulari,  num  ad  Eu¬ 
charistiae  consecrationem,  requiratur  certa 
ministrorum  ordinatio,  an  vero  non  requira¬ 
tur. 

Et  quidem  Joannes  Wiclefus  in  dubium 
hoc  revocavit  teste  Thoma  Waldensi  tom.  ii. 
de  Sacramentis  cap.  7.  et  28.  Videbatur  illi 
valde  mirum,  si  posset  malus  Sacerdos  con¬ 
secrare  Eucharistiam,  et  id  non  posset  laicus 
bonus  :  non  tamen  omnino  rem  definire  vo¬ 
luit. 

At  Lutherus  audacior  apertissime  rem 
definivit  :  siquidem  Lutheri  sententia  mani¬ 
festissima  est,  quemlibet  Christianum  ex 
Baptismo  potestatem  habere  Eucharistiam 
consecrandi,  licet  officium  sumere  nemo  de¬ 
beat,  nisi  legitime  vocatus,  excepto  casu 
necessitatis.  Id  habet  Lutherus  in  lih.  de 
Babylonica  captio  .  cap.  de  Ordine ;  in  lib. 
de  instituendis  ministris  ad  senatum  Pragen- 
sem  ;  in  lib.  de  Missa  abroganda ;  in  lib.  de 
notis  Ecclesia},  et  alibi.  Quare  Lutherus  or¬ 
dinationem  ministrorum  solum  necessariam 
putat  ob  disciplinam  et  ordinem  Ecclesia} : 
esset  enim  nimia  confusio,  si  quilibet  Sacra¬ 
menta  conficere  vellet :  non  autem,  quod 
Sacramentum  non  esset  verum,  si  ab  aliquo 
non  ordinato  conficeretur.  Imo  in  li.  de 
Missa  privata,  et  unctione  Sacerdotum,  edito 
annp  1534.  eo  usque  progressus  est,  ut  dice¬ 
ret,  Sacramentum  verum  futurum,  etiamsi 
a  Diabolo  conficeretur. 

Ab  hac  sententia  Sacramentarii  aperte 
recesserunt.  Etsi  enim  initio  Zwinglius  Lu- 
therum  sequeretur,  ut  patet  ex  lib.  de  vera, 
et  falsa  religione  cap.  de  aliis  Sacramentis, 
Calvinus  tamen  non  solum  Eucharistiam,  sed 
etiam  Baptismum  irritum  esse  docet ,  si  ab 
alio,  quam  a  publico  ministro  conficiatur, 
ut  patet  ex  lib.  ix.  Inst.  cap.  1.  §.  22.  et  cap. 
3.  §.  10.  et  cap.  15,  §.  22.  et  in  antidoto 
Concilii  sess.  vii.  canon.  10.  et  idem  habet 
Henricus  Bullingerus decade  5.  serm.  8.  et  9. 
Quare  nihil  hoc  loco  cum  Sacramentariis  ne¬ 
gotii  nobis  erit. 

Porro  Martinus  Kemnitius,  et  alii  recen- 
tiores  Lutherani  timide  Lutherum  sequuntur. 
Nam  etsi  idem  sentiunt,  quod  ipse  sensit, 
tamen  istam  qmestionem,  ut  plurimum  dissi¬ 
mulare  solent.  Nam  ab  una  parte  vident  ar¬ 
gumenta  Catholicorum  evidentissima,  qua} 


sine  summa  impudentia  negari  nequeunt;  ab 
altera  parte  non  possuntad  Catholicos  accede¬ 
re,  quin  deserant  non  solum  suum  Prophetam 
Lutherum,  sed  etiam  duo  principia  doctri¬ 
na}  Lutheranre  ab  omnibus  receptissima  :  ob 
qua}  valde  mirandum  est,  Sacramentarios 
dissentire  in  hac  re  a  Lutheranis. 

Principia  communia  hrec  sunt.  Primum, 
Sacramenta  non  operari,  nisi  excitando  fi¬ 
dem  ;  ex  quo  principio  (in  quo  omnes  omnino 
conveniunt)  evidenter  sequitur  Sacramentum 
non  pendere  ab  ulla  ministri  qualitate.  Verba 
enim  Sacramentalia,  et  signa  fidem  excitare 
possunt  a  quocumque  exhibeantur :  idem 
enim  verba  significant,  et  significando  mo¬ 
vent  animum  audientis,  sive  dicantur  ab 
ordinato,  sive  a  non  ordinato  ;  imo  sive  ab 
homine,  sive  a  dremone,  sive  etiam  a  psittaco 
vel  corvo. 

Unde  Kemnitius  in  2.  par.  Exam.  Concilii 
sess.  xin.  cap.  1.  in  fine  Catholicos  repre¬ 
hendit,  quod  Eucharistiae  consecrationem 
pendere  velint  non  a  sola  verborum  recita¬ 
tione,  sed  etiam  a  consecratione,  sive  ordi¬ 
natione  persona}  recitantis. 

Secundum  principium *est,  per  ordinatio¬ 
nem  ministrorum  non  imprimi  ullum  chara¬ 
cterem,  neque  dari  ullam  novam  spiritualem 
potestatem,  sed  solum  usum  seu  officium. 
Unde  tam  apud  Lutheranos,  quam  apud 
Calvinistas  potest  unus  et  idem  hodie  esse 
minister,  cras  non  minister,  sive  hodie  cle¬ 
ricus,  cras  laicus  :  dimisso  enim  officio, 
nulla  est  inter  eos  clericorum  alaicis  dis¬ 
tinctio. 

Ex  hoc  etiam  principio  manifeste  sequitur 
non  requiri  ullam  electionem,  vel  ordinatio¬ 
nem  ministrorum,  ut  verum  SacrtSfnentum 
Eucharistiae  conficiatur  ;  sed  tantum  ut  ordo, 
et  disciplina  servetur.  Quare  Lutherani  om¬ 
nes,  nisi  doctrinam  suam  destruere  ipsi 
velint,  coguntur  Lutheri  sententiam  sequi 
de  potestate  consecranda}  Eucharistiae  omni¬ 
bus  Christianis  communi. 

At  Catholica  Christi  Ecclesia  longe  aliam 
ab  Apostolis  doctrinam  accepit,  et  in  hanc 
usque  diem  servat :  semper  enim  in  Ecclesia 
pro  indubitato  habitum  est,  ita  necessariam 
esse  ordinationem  sacerdotalem  ad  Eucha¬ 
ristiam  conficiendam,  ut  sine  ea  nullo  modo 
confici  possit. 

IIa}C  autem  veritas  probatur,  primum  ex 
verbo  Dei.  Nam  illud  Christi,  Hoc  facite, 
Luere  xxii.  non  est  dictum,  nisi  Apostolis, 
qui  eo  mandato  ordinati  sunt  primi  sacerdo- 

tes  novi  Testamenti.  Id  autem  probatur  hoc 
modo  :  Illud,  Hoc  facite,  non  significat  solum 
Manducate,  et  bibite  quod  convenit  omnibus 
Christianis,  sed  significat,  Consecrate,  su¬ 
mite,  et  aliis  distribuite,  ut  me  facere  vidi¬ 
stis.  Ista  autem  tria  non  possunt  convenire 
omnibus  ;  ergo  illud  mandatum  non  est  da¬ 
tum  omnibus,  sed  solum  quibusdam,  qui 
ideo  dicuntur  sacerdotes ;  ergo  cmteri  nullo 
modo  possunt  Eucharistiam  consecrare,  etsi 
id  tentaverint,  nihil  facient.  Nam  Sacramenta 
conficiuntur  in  persona  Christi  :  quare  cui 
Christus  id  non  commisit,  is  nihil  facere  pot¬ 
est. 

Probatur  major  propositio.  Primo,  ex  ipso 
textu  Lucae.  Lucas  enim,  qui  solus  inter 
Evangelistas  habet  illa  verba :  Hoc  facite , 
non  dixerat  antea,  Accipite,  manducate,  etc. 
sed  solum  dixerat :  Accepit  panem,  benedixit , 
et  dedit,  dicens  :  Hoc  est  corpus  meum.  Ergo 
non  retulit  Lucas  illud,  Hoc  facite ,  ad  actio¬ 
nem  solam  manducandi,  cum  ejus  ne  memi¬ 
nerit  quidem  ;  sed  retulit  ad  actionem  bene¬ 
dicendi,  et  distribuendi,  quas  expresserat, 
et  simul  ad  actionem  manducandi,  quia  Do¬ 
minus  etiam  manducavit,  ut  est  communis 
sententia,  licet  in  Evangelio  non  exprimatur. 
Secundo,  quia  nulla  est  ratio,  cur  illud,  Hoc 
facite ,  non  debeat  referri  ad  omnia,  qua) 
Dominus  fecit.  Tertio,  quia  nisi  ad  omnia 
referretur,  non  haberemus  mandatum  divi¬ 
num  in  verbo  Dei  expressum  de  consecranda 
Eucharistia :  et  proinde  non  posset  ab  ad¬ 
versariis  consecrari.  Ipsi  enim  contendunt, 
non  debere  fieri  nisi  id,  quod  est  expresse 
in  divinis  litteris  mandatum.  Denique  adver¬ 
sarii  fatentur  illud :  Hoc  facite ,  referri  ad 
omnes  tres  actiones ,  quas  Christus  fecit, 
videlicet  benedicendi,  distribuendi,  et  su¬ 
mendi.  Lutherus  ita  docet  in  lib.  de  insti¬ 
tuendis  ministris  ad  Pragenses,  Confessio 
Augustana,  cap.  de  Missa.  Calvinus  lib.  iv* 
Inst.  cap.  15.  §.  20.  et  Kcmnitius  in  2.  par- 
Exam.  pag.  534.  initio  disputationis  de  Com' 
munione  sub  utraque  specie. 

Dicet  aliquis  :  Yidetur  B.  Paulus  I.  Co- 
rinth.  xi.  restringere  illud  :  Hoc  facite,  ad 
actionem  manducandi,  et  bibendi ;  ait  enim  : 
Hoc  facite,  quotiescumque  bibetis  in  meam 
commemorationem  (1),  ac  si  dicat,  quoties¬ 
cumque  bibetis,  bibite  in  memoriam  passio¬ 
nis  meae.  Respondeo,  non  restringit  Aposto¬ 
lus,  sed  exemplum  ponit  in  actione  una; 


quod  etiam  facere  potuisset  do  aliis  duabus  ; 
quare  vera  sunt  verba  Pauli ,  sed  non  pug¬ 
nant  cum  verbis  Lucae  magis  universali¬ 
bus. 

Probatur  nunc  minor  propositio.  Primo, 
si  illud  mandatum  daretur  omnibus,  tene¬ 
rentur  omnes  consecrare,  et  distribuere  :  id 
autem  non  solum  esset  absurdissimum,  sed 
etiam  est  contra  consuetudinem  omnium 
tum  Catholicorum  ,  tum  haereticorum.  Se¬ 
cundo,  quia  ita  sempcr  intellexit  hoc  man¬ 
datum  universa  Ecclesia,  ut  ex  testimoniis, 
quae  jam  afferemus,  perspicuum  erit.  Neque 
obstat,  quod  S.  Thomas  3.  part.  q.  lxxxi. 
art.  11.  colligit  ex  hoc  loco  esse  de  jure  di¬ 
vino,  ut  omnes  aliquando  sumant  Euchari¬ 
stiam;  ubi  videtur  intellexisse  illud  :  Hoc  fa¬ 
cite,  dictum  esse  omnibus.  Nam  S.  Thomas 
non  vult  colligi  immediate,  sed  mediate. 
Quia  enim  Dominus  jubet  Apostolis,  ut  con¬ 
secrent,  sumant,  et  distribuant ;  consequen¬ 
ter  jubet  aliis,  ut  accipiant  de  manu  sacer¬ 
dotum  distribuentium.  Quibus  enim  tene¬ 
rentur  sacerdotes  distribuere,  si  nulli  tene¬ 
rentur  accipere?  Simile  est  illud  Joan.  ult. 
Pasce  oves  meas ,  ubi  mandatur  Petro,  ut 
pascat  gregem,  et  consequenter  mandatur 
gregi,  ut  pastori  obediat.  Quare  idem  S. 
Thomas  3.  part.  q.  lxxxii.  art.  1.  docet,  per 
illud  :  Hoc  facite ,  institutos  fuisse  a  Domino 
sacerdotes. 

Probatur  igitur  secundo  eadem  veritas  ex 
traditione,  et  consensu  totius  Ecclesiae.  Ac 
primum  habemus  quatuor  generalia  Conci¬ 
lia,  Nicamum  I.  can.  14.  Lateranense  sub 
Innocentio  III,  can.  1.  Florentinum  in  In¬ 
struet.  Armen.  et  Tridentinum  sess.  xxn. 
cap.  1.  et  sess.  xxiii.  cap  1.  et  4. 

Prmterea  sanctos  Patres.  Nam  Dionysius 
Areopagita  cap.  5.  Ecclesiast.  hierarchise 
part.  1.  «  Nec  ipse,  inquit,  Sacerdos  erit, 
nisi  pontificalibus  officiis  ad  hoc  fuerit  pro¬ 
motus.  »  Ignatius  in  epist.  ad  Trallianos, 
dicit,  esse  infideli  deteriorem  eum,  qui  au¬ 
det  aliquid  facere  circa  altaris  ministerium, 
nisi  fuerit  episcopus,  aut  presbyter.  Clemens 
lib.  ii.  Apostolicam  constit.  cap.  31.  «  Om¬ 
nis  laicus  sine  sacerdote  aliquid  attentans, 
frustra  facit.  »  Et  loquitur  aperte  de  sacrifi¬ 
cii  oblatione.  Et  lib.  viii.  cap.  ult.  dicit, 
Christum  solis  Apostolis  dixisse  :  Hoc  facite. 
Tertullianus  in  lib.  de  praescriptionibus  irri¬ 
det  Marcionistas,  quod  apud  eos  aliqui  hodie 


(1)  I  Cor.  XI,  25. 

sint  clerici,  cras,  laici,  et  ^iod  laicis  sacer¬ 
dotalia  munia  committantur.  Quae  sententia 
apertissime  etiam  Lutheranos  nostros  confu¬ 
tat.  Nam  apud  eos  ministri  qui  sunt,  volente 
magistratu ,  fiunt  laici ,  imo  semper  sunt 
laici.  Neque  enim  veras  habent  ordinationes, 
sed  solum  injungitur  eis  officium  praedican¬ 
di,  et  Sacramenta  ministrandi  sine  vera  or¬ 
dinatione  :  et  hoc  est  (ut  Tertullianus  dicit) 
laicis  sacerdotalia  munia  committere. 

Cyprianus  lib.  i.  epist.  2.  et  9.  et  lib.  m. 
epistol.  15.  non  solum  docet ;  non  posse  Eu¬ 
charistiam  conficere  nisi  sacerdotes  :  sed 
etiam  inde  colligebat,  non  esse  apud  haere¬ 
ticos  veram  Eucharistiam,  cum  non  sit  apud 
eos  verum  sacerdotium.  Athanasius  in  2. 
Apologia  contra  Arianos  refert  epistolam 
Synodi  Alexandrinae,  in  qua  Patres  probant 
quemdam  Hischiram  Arianum  non  potuisse 
sacro  calice  uti,  nec  sacra  celebrare,  quod 
non  esset  ordinatus  a  vero  Episcopo.  Rasilius 
lib.  ii.  de  Baptismo  cap.  8.  ex  professo 
docet,  esse  quidem  omnes  Christianos  sacer¬ 
dotes,  largo  quodam  modo  :  quia  omnes 
offerre  debent  spirituales  hostias  operum  bo¬ 
norum  :  at  proprie  non  esse  nisi  eos,  qui  ad 
hoc  ordinati  sunt  ctc.  Epiphanius  haircs. 
79.  Collyridianorum,  docet  solos  Apostolos  a 
Christo  ordinatos  ministros  Eucharistiae :  et 
deinde  ab  Apostolis  alios  episcopos,  et  pre¬ 
sbyteros  :  eseteris  autem  laicis,  et  maxime 
fceminis ,  adeo  hoc  non  licuisse  unquam  ,  ut 
ne  ipsi  quidem  B.  Virgini  fuerit  concessum. 
Chrysostomus  non  raro  scribit,  ob  hanc 
unam  eximiam  potestatem  consecranda! 
Eucharistiae,  Angelos  a  sacerdotibus  supe¬ 
rari.  Vide  lib.  m.  et  vi.  de  sacerdotio,  et 
hom.  51.  et  83.  in  Matth.  et  homil  60.  ad 
populum  Antiochenum.  Hieronymus  frequen¬ 
ter  hoc  asserit,  non  posse  nisi  episcopos,  et 
presbyteros  Eucharistiam  conficere.  In  lib. 
contra  Luciferianos  docet,  Hilarium  quem¬ 
dam,  quia  solum  diaconus  erat,  non  potuisse 
Eucharistiam  consecrare,  neque  clericos  or¬ 
dinare  :  et  in  epistola  1.  ad  Heliodorum,  et 
85.  ad  Evagrium,  illo  potissimo  argumento 
diaconorum  quorumdam  superbiam  compri¬ 
mit,  et  presbyteris  longe  inferiores  esse  de¬ 
monstrat,  quod  non  habeant  potestatem  con¬ 
secrandi  Eucharistiam,  quam  presbyteri  ha¬ 
bent. 

De  Ambrosio  scribit  Theoderetus  lib.  v. 
histor.  cap.  17.  dixisse  eum  Theodosio  : 
u  Purpura  Imperatores  facit,  non  sacerdo¬ 
tes.  »  Et  in  lib,  de  dignitate  sacerdotali  cap. 


2.  anteponit  idem  Ambrosius  sacerdotalem 
potestatem  regiae.  Quod  etiam  facit  Nazian- 
zenus  in  oratione  ad  populum  timore  percul¬ 
sum,  et  Chrysostomus  hom.  -4.  in  cap.  vi. 
Isaiae.  Quod  etiam  reipsa  docuit  S.  Martinus 
cum  in  convivio  Imperatoris  anteposuit  pre¬ 
sbyterum  suum  Imperatori,  ut  in  ejus  vita 
scribit  Sulpitius.  At  si  sacerdotalis  potestas 
communis  esset  omnibus  Christianis,  ut  ad¬ 
versarii  dicunt,  cum  regia  non  sit  omnibus 
communis,  multo  inferiores  essent  regibus 
sacerdotes.  Vide  etiam  Paulinum  epistol.  4. 
ad  Amandum,  Isichiumlib.  n.  in  Levit,  cap. 
8.  Denique  Augustinum  lib.  xx.  de  Civitat. 
Dei  cap.  10.  ubi  distinguit  sacerdotes  spiri¬ 
tuales,  et  improprie  dictos  ab  episcopis,  et 
presbyteris,  qui  proprie  dicuntur  sacerdo¬ 
tes. 

Ilis  accedit,  quod  nullum  proferri  potest 
exemplum  antiquitatis,  quo  probetur  in  ali¬ 
quo  casu  diaconum,  aut  laicum  consecrasse 
Eucharistiam  :  sicut  exempla  non  pauca  pro¬ 
feruntur,  quibus  ostenditur  in  certis  casibus 
diaconos,  imo  et  laicos  baptizasse.  Constat 
enim  ex  cap.  8.  Actor.  Philippum  diaconum 
baptizasse  :  cx  Rutino  lib.  I.  hisfc.  cap.  14. 
constat  ratum  fuisse  baptismum,  quem  Atha¬ 
nasius  laicus,  et  puer  contulerat.  At  de  Eu¬ 
charistia  nullum  tale  exemplum  proferri  pot¬ 
est  :  sed  contra  in  summis  etiam  necessita¬ 
tibus  constat  Cathclicos  caruisse  potius  Eu¬ 
charistia,  quam  ut  eam  non  sacerdos  confi¬ 
cere  auderet.  Scr:bit  Theodoretus  lib.  iv. 
hist.  cap.  12.  cum  Valens  Imperator  Aria- 
nus  omnes  sacerdotes  passim  e  suis  sedibus 
exturbaret,  zelo  Dei  motum  Eusebium  Epi¬ 
scopum  Samosatenum,  militari  habitu  pera¬ 
grasse  illa  omnia  loca,  et  clam  ordinasse  in 
variis  locis  presbyteros,  et  diaconos,  ut  po¬ 
puli  Sacramentis  non  carerent.  Augustinus 
in  epist.  180.  ad  Honoratum  scribit  tempore 
belli  non  debere  deseri  plebes  a  clericis, 
etiamsi  periculum  vitee  immineat :  ne  desint, 
qui  Sacramenta  ministrent,  sine  quibus  non 
evitatur  mors  eeterna.  Scribit  quoque  Epi¬ 
phanius  in  epist.  ad  Joannem  Hierosolymi¬ 
tanum,  se  necessitate  compulsum  ordinasse 
presbyterum  quemdam  in  Monasterio  S.  Hie¬ 
ronymi,  quod  duo  presbyteri,  qui  in  eo  Mo¬ 
nasterio  erant,  ob  nimiam  humilitatem  Eu¬ 
charistiam  conficere  non  auderent.  Ex  quibus 
exemplis  manifeste  colligitur  falsum  esse, 
quod  Lutherus  docet,  posse  in  certis  casibus 
quoscumque  homines  consecrare  Euchari¬ 
stiam. 


CAPUT  XVII. 

His  adde  antiquissimos  Ecclesiae  ritus. 
Nani  primo,  imperabatur  omnibus  altaris  mi¬ 
nistris  perpetua  continentia,  idque  ex  Apo¬ 
stolorum  doctrina,  ut  habet  Concilium  II. 
Carthaginiense,  can.  2. 

Secundo  prohibebantur  laici  tangere,  vel 
servare  sacra  vasa,  ubi  conficitur  Eucha¬ 
ristia  :  ut  praeter  alia  testimonia,  patet  ex 
epistola  Synodi  Alexandrinae  in  Apolog.  2. 
Athanasii  contra  Arianos,  ubi  probant  cali¬ 
cem  quemdam  non  fuisse  sacrum,  quia  ser¬ 
vabatur  in  domo  laici  hominis.  Et  Nazian- 
zenus  in  oratione  contra  Arianos,  et  de 
seipso,  mysterii  vasa  populo  ad  tangendum 
prohibita  esse  dicit. 


CAPUT  XVII. 

De  effectu  Eucharistiae,  et  de  praeparatione  ad 
Communionem  :  sententiae  haereticorum. 

Quaestio  de  effectu  Eucharistiae  auleo  con¬ 
juncta  est  cum  quaestione  de  praeparatione 
ad  Communionem,  praesertim  ex  sententia 
adversariorum,  ut  nullo  modo  separari  que¬ 
ant.  Nos  igitur  primum  fideliter  referemus 
quid  adversarii  de  utraque  quaestione  sen¬ 
tiant.  Deinde  explicabimus,  et  probabimus 
veritatem.  Tertio  solvemus  eorum  obje¬ 
ctiones.  Quarto  addemus  aliquid  de  praepa¬ 
ratione  minus  principali. 

Quod  igitur  ad  primum  attinet,  Lutherus 
novorum  paradoxorum  in  perniciem  multo¬ 
rum  millium  animarum  seminator,  tria  do¬ 
cuit.  Primo  effectum  primarium  Sacramenti 
Eucharistiae  esse  remissionem  mortalium 
peccatorum.  Secundo,  non  requiri  ad  dig¬ 
nam  praeparationem  Communionis,  ut  quis 
non  sit  sibi  conscius  peccati  mortalis,  imo 
quo  plurium  ,  et  majorum  sibi  conscius 
est,  eo  esse  aptiorem  ad  Eucharistiam.  Ter¬ 
tio,  ad  praeparationem  Eucharistiae  non  re¬ 
quiri,  ut  quis  per  confessionem,  et  pceni- 
tentiam  a  peccatis  justificetur,  sed  satis  esse 
fidem,  qua  certo  credat  sibi  in  eo  Sacramen¬ 
to  omnia  peccata  esse  remittenda. 

Hanc  esse  Lutheri  sententiam  patet  ex 
multis  ejus  testimoniis.  In  concione  de  digna 
praeparatione  ad  Sacramentum  Eucharistiae, 
habita  anno  1518  :  «  Optima,  inquit,  dispo¬ 
sitio  est,  nonnisi  ea,  qua  pessime  es  dispo¬ 
situs,  et  e  contrario,  tunc  pessime  es  disposi¬ 


tus,  quando  optime  es  dispositus.  »  Et  pro¬ 
bat,  quia  Christus  etiam  in  hoc  Sacramento 
non  venit  vocare  justos,  sed  peccatores  :  et 
ibidem  suadet  poenitentiam  non  agere  ante 
Communionem,  sed  postea.  Ibidem  dicit  esse 
perniciosum  errorem,  si  quis  accedat  nixus 
ea  fiducia,  quod  sit  confessus,  et  quod  non 
sit  sibi  conscius  peccati,  et  quod  orationes, 
et  alia  praemiserit.  Hos  enim  omnes  dicit,  in 
judicium  accipere  corpus  Domini,  quia  his 
praeparationibus  non  fiunt  puri,  sed  magis 
polluuntur;  fiunt  autem  puri  per  fidem,  quam 
dicit  esse  solam,  et  summam  dispositionem. 
Similia  habet  in  concione  de  confessione  et 
Eucharistia,  habita  anno  1519.  ubi  dicit,  il¬ 
lum  esse  aptissimum  ad  Communionem, 
qui  in  foeda  crimina  prolapsus  est,  quae  ma¬ 
le  afficiunt  animum.  In  lib.  de  Captivit.  Ba¬ 
bylonica  cap.  de  Eucharistia,  edito  anno. 
1520  :  «Concludimus,  inquit,  ex  omnibus  his, 
quibusnam  Missa  parata  sit,  et  qui  digne 
communicent,  nempe  soli  illi,  qui  tristes, 
afflictas,  perturbatas,  confusas,  et  erroneas 
habent  conscientias.  Nam  verbum  di  vi  me 
promissionis  hujus  Sacramenti,  cum  exhi¬ 
beat  remissionem  peccatorum,  secure  acce¬ 
dit,  quicumque  peccatorum  suorum  vexatur, 
sive  morsu,  sive  titillatione.  » 

Est  autem  hic  obiter  notandum,  intra 
paucas  lineas  apertissimam  contradictio¬ 
nem  inveniri  in  verbis  Lutheri :  nam  paulo 
infra,  id  est,  in  ultimis  verbis  illius  capitis, 
sic  habet  :  «  Fides  sola  est  pax  conscientiae, 
infidelitas  sola  turbatio  conscientiae.  »  Haec 
ille.  Et  tamen  ibidem  in  medio  sententia¬ 
rum  allegatarum,  hortatur  Christianos,  ut 
cum  fide  indubitata  accedant.  Quae  sane  nullo 
modo  cohaerent.  Nam  si  illi  soli  digne  acce¬ 
dunt,  qui  habent  turbatam  conscientiam 
et  sola  infidelitas  turbatio  conscientiae  est; 
ergo  soli  illi  digne  accedunt,  qui  carent  fide ; 
qui  enim  fidem  habent,  pacatam  (ut  ipse  di¬ 
cit  )  conscientiam  habent,  non  perturba¬ 
tam.  Viderit  ergo  ipse,  quomodo  et  cum 
fide,  et  cum  infidelitate,  cum  pacata,  et  cum 
turbata  conscientia  accedendum  sit. 

In  lib.  de  abroganda  Missa,  edito  anno 
1521.  docet  furorem  esse  praeparatoriis  con¬ 
fessionibus,  et  orationibus  se  mundos  red¬ 
dere  ante  Communionem,  cum  non  debeant 
accedere,  nisi  qui  egent  remissione  peccato¬ 
rum.  In  tractatu  de  Communione  populi, 
edito  anno  1523.  docet  non  debere  admitti 
ad  Communionem,  nisi  eos,  qui  dicunt  se 
accedere,  quia  vexantur  conscientia  peccati 

mortalis.  Quo  testimonio  Lutherus  B.  Virgi¬ 
nem,  et  omnes  Apostolos  post  acceptum 
Spiritum  sanctum  excommunicavit  :  neque 
enim  isti  dicere  poterant,  se  vexari  conscien¬ 
tia  peccati  mortalis.  In  sermone  de  Eucha¬ 
ristia,  habito  anno  1326.  dicit  illum  esse  a- 
ptissimum  ad  communicandum  qui  ante,  et 
retro  est  peccatis  contaminatissimus  :  et  sine 
peccatis  mortalibus  nullum  debere  accedere. 
Denique  similia  habet  in  lib.  contra  articu¬ 
los  Lovanienses,  edito  anno  1345.  paulo  ante 
vita3  ipsius  finem.  Atque  heee  de  Lutherisen- 
tentia. 

Martinus  Kemnitius  in  2.  par.  Examinis, 
sess.  xm.  cap.  2.  et  7.  admittit,  et  propugnat 
pro  viribus  primum  Luth eri  pronuntiatum, 
effectum  primarium  Eucharistiae  esse  remis¬ 
sionem  peccatorum  mortalium.  Alia  duo 
non  solum  non  aperte  affirmat,  sed  potius 
contrarium,  saltem  quoad  modum  loquendi 
docet.  Vult  enim  requiri  ad  dignam  praepa¬ 
rationem  Eucharistiae  poenitentiam,  et  pro¬ 
positum  non  peccandi  :  et  addit  etiam  apud 
suos  in  more  positum  esse,  ut  prius  exami¬ 
nentur,  et  absolvantur,  qui  accessuri  sunt  ad 
Communionem.  Quod  habetur  quoque  in 
Confessione  Augustana  cap.  de  Confessione, 
et  cap.  de  Missa,  ubi  dicunt,  neminem  se  ad¬ 
mittere  ad  Communionem,  nisi  antea  dis¬ 
cussum,  et  absolutum. 

Sed  (ut  mox  videbimus)  doctrina  ista  Kem- 
nitii  ipsa  secum  pugnat  :  nec  enim  ullo  mo¬ 
do  ista  cohserere  possunt,  ut  Eucharistia 
accipiatur  ad  remissionem  mortalium  pec¬ 
catorum,  et  tamen  nemo  accedere  permittatur 
nisi  prius  a  peccatis  fuerit  absolutus. 

Addit  Kemnitius,  se  non  negare  alios  esse 
etiam  effectus  Eucharistiae,  ut  quod  animam 
nutriat ;  roboret,  et  omnia  Christi  bona  com¬ 
municet  :  et  inde  queritur  de  Concilio  Tri- 
dentino,  quod  can.  5.  damnet  Lutheranos, 
quasi  sentiant,  nullum  esse  alium  effectum 
Communionis,  nisi  remissionem  peccatorum. 

Sed  immerito  Kemnitius  conqueritur.  Nam 
Concilium  canon.  5.  neque  Lutheranos  no¬ 
minat;  etsub  distinctione  loquitur.  Haec  enim 
sunt  verba  Concilii  :  «  Si  quis  dixerit,  vel 
praecipuum  fructum  sanctissimae  Euchari¬ 
stiae  esse  remissionem  peccatorum,  vel  ex  ea 
non  alios  effectus  provenire,  anathema  sit.  » 
Cum  igitur  Kemnitius  solam  priorem  partem 
hujus  canonis  contra  se  esse  fateatur,  acci¬ 
piat  quod  suum  est,  reliquum  dimittat  aliis. 

Multa  praeterea  pro  more  suo  mendacia 
admiscet  Kemnitius,  quae  longum  esset  re¬ 


ferre.  Unum  tantum  quam  brevissime  anno 
tabo,  quod  est  in  Examine  cap.  2.  pag.  359. 
ubi  dicit  Catholicos  ita  dividere  gratiam 
justificationis  inter  Missae  sacrificium,  et 
sumptionem  Eucharistiae,  ut  Missae  sacrificio 
tribuant  ex  opere  operato  remissionem  pec¬ 
catorum  mortalium  sine  ullo  negotio  vel  pe¬ 
riculo  peccatoris,  cui  fit  illa  remissio  :  sum¬ 
ptioni  Eucharistiae  tribuant  solum  remissio¬ 
nem  venialium,  et  eam  non  sine  magno 
periculo  sumentis,  qui  nisi  purus  accesserit, 
in  judicium  sumet.  Atque  hinc  fieri  dicit, 
ut  homines  apud  Catholicos  retrahantur  a 
Communione ,  et  allidantur  ad  emendas 
Missas. 

Sed  hoc  impudentissimum  est  mendacium. 
Nullus  enim  Catholicorum  unquam  scripsit, 
sacrificium  Missae  ex  opere  operato  remit¬ 
tere  peccata  mortalia  sine  ullo  negotio  pec¬ 
catoris,  nec  ullus  in  Ecclesia  est  usus  pe¬ 
tendi,  nedum  emendi  missas  pro  remissione 
peccatorum.  Imo  multo  amplius  tribuimus 
sumptioni  Eucharistiae,  quam  dicimus  ex 
opere  operato  conferre  gratiam  gratum  fa¬ 
cientem,  quam  sacrificio  missae,  ut  pro  pec¬ 
catore  aliquo  offertur,  quod  solum  docemus 
impetrare  peccatori  aliquod  speciale  auxi¬ 
lium,  quo  is  pausatim  ad  mentem  redeat,  et 
non  sine  ullo  negotio,  ut  Kemnitius  menti¬ 
tur,  sed  per  veram  contritionem,  confessio¬ 
nem,  et  satisfactionem  ad  remissionem  pec¬ 
catorum  tandem  perveniat. 

Joannes  Calvinus  lib.  iv.  Inst.  cap.  17.  §. 
40.  41.  et  42.  multa  dicit,  quae  videntur  inter 
se  omnino  pugnare,  et  ob  quae  non  eodem 
modo  ab  omnibus  accipitur  Calvini  sen¬ 
tentia.  Nam.  §.  40.  sic  ait  :  «  Cibus  hic  spiri¬ 
tualis  si  in  animam  inciderit  malitia,  nequi¬ 
tiaque  pollutam,  majore  illam  ruina  praeci¬ 
pitat.  »  Haec  ille.  Ubi  videtur  negare,  quod 
Lutherani  dicunt,  per  Eucharistiam  remitti 
peccata  mortalia,  et  requirere  cum  Catho¬ 
licis,  ut  homo  ante  per  poenitentiam  justifi¬ 
cetur,  quam  ad  Sacramentum  accedat.  Prae¬ 
terea  §.  42.  dicit  requiri  fidem,  et  charita- 
tem  ad  dignam  sumptionem  Eucharistiae,  et 
reprehendit  quosdam,  quod  requirant  fidem, 
et  charitatem  nimis  perfectam,  et  absolu¬ 
tam,  cui  nihil  addi  potest :  quos  dicit  errare 
non  in  re,  sed  in  modo.  Itaque  in  his  duobus 
locis  videtur  Calvinus  cum  Catholicis  sentire. 
Quos  autem  reprehendit  Calvinus,  quod  re¬ 
quirant  perfectissimam  fidem,  et  charita¬ 
tem,  ii  non  sunt  Catholici,  sed  Anabaptistec. 
Nam  de  An abaptistis  refert  Augustinus  Mar- 

loratus  in  expositione,  quam  ex  variis  scri¬ 
ptoribus  collegit  in  cap.  xi.  prioris  ad  Corin¬ 
thios,  eos  ante  Communionem  protestari,  se 
habere  tantam  charitatem,  quantam  habuit 
Christus  in  cruce  pendens. 

Porro  idem  Calvinus,  §.  41.  aperte  Catho¬ 
licos  reprehendit,  quod  requirant  ad  dignam 
prceparationem,  ut  homo  sit  in  statu  gra¬ 
tiae  :  et  in  statu  gratia?  esse  definiant, 
purum,  ac  purgatum  esse  ab  omni  pec¬ 
cato.  Et  §.  42.  apertissime  testatur,  Eucha¬ 
ristiam  remittere  peccata  mortalia,  et  nisi 
peccata  adsint,  frustra  sumi,  ut  Lutherus 
dicebat:  «Meminerimus,  inquit,  has  sacras 
epulas  aegrotis  esse  pharmacum,  peccato¬ 
ribus  solatium  ,  pauperibus  largitionem  ; 
quae  sanis,  justis,  et  divitibus,  si  qui  repe- 
riri  possent,  nullum  afferent  operae  pre¬ 
tium.  »  Et  infra  :  «  Cum  in  vitam  detur,  in- 
telligimus  nos  sine  ipso  in  nobis  plane  mor¬ 
tuos  esse.  »  Haec  ille. 

Quae  duo  Calvini  pronuntiaita  secundum 
veram  theologiam  inter  se  manifeste  pug¬ 
nant.  Nam  animam  non  esse  pollutam  ne¬ 
quitia,  et  habere  fidem,  et  charitatem,  quae 
in  primo  pronuntiato  Calvinus  requirit,  ho¬ 
minem  sine  dubio  justum,  vivum,  et  sanum 
constituunt  :  et  tamen  in  secundo  pronun¬ 
tiato  requirit  idem  Calvinus  ut  homo  non  sit 
justus,  sed  peccator;  non  sanus,  sed  aegro¬ 
tus  ;  non  vivus,  sed  mortuus  ;  alioqui  nihil  ei 
prodesse  dicit  Eucharistiam.  Sed  quamvis 
haec  inter  se  pugnent,  secundum  principia 
vera?  Theologiae,  tamen  secundum  principia 
ipsius  aliquo  modo  cohaerent.  Nam  cum 
dicit,  animam  non  debere  esse  pollutam,  sed 
fide,  et  charitate  pra?ditam,  significat,  ut 
ipse  se  exponit,  non  debere  habere  proposi¬ 
tum  peccandi,  seu  perseverandi  in  peccato, 
sed  desiderium  potius  bene  vivendi,  et  fi¬ 
duciam  remissionis.  Quare  simul  erit  homo 
immundus,  et  mortuus,  quia  revera  peccata 
mortalia  habet  ;  et  erit  tamen  non  immun¬ 
dus,  quia  non  habet  affectum,  nec  propo¬ 
situm  permanendi  in  illis. 

Jam  vero  Catholica  Ecclesia  in  Concilio 
Tridentino,  sess.  xiii.  cap.  2.  et  7.  etean.  5. 
et  11.  duo  docet.  Primo,  effectum  Eucha¬ 
ristiae  pra?cipuum  non  esse  remissionem 
peccatorum  mortalium,  sed  nutritionem  ani¬ 
mal,  et  preeservationem  a  peccatis,  et  alia 
qua?  sequuntur  ex  augmento  gratia?,  et  cha- 
ritatis,  quam  secum  affert  hoc  Sacramen¬ 
tum.  Secundo  docet,  pra?parationcm  ad  Eu¬ 
charistiam  non  esse  solam  fidem,  sed  veram  . 


poenitentiam,  et  confessionem  peccato  rum 
si  quis  post  Baptismum  in  peccata  mortalia 
lapsus  sit. 

Et  quia  de  aliis  effectibus  Eucharistia?  con¬ 
veniunt  nobiscum  adversarii,  ut  Kemnitius 
fatetur,  tota  quaestio  ad  hunc  articulum  re¬ 
vocatur  :  Utrum  Sacramentum  Eucharistiee 
exhibeat  remissionem  peccatorum  morta¬ 
lium,  quorum  homo  conscientiam  habet : 
sive  (et  est  idem)  Utrum  ad  digne  commu¬ 
nicandum  requiratur,  ut  homo  non  habeat 
conscientiam  peccati  mortalis.  Catholici 
enim  omnes  docent,  Eucharistiam  non  remit¬ 
tere  ejusmodi  peccata,  quorum  homo  con¬ 
scientiam  habet,  et  ideo  requiri  ut  antea 
purgentur.  Hairetici  autem  contrarium  sen¬ 
tiunt  :  nec  possunt  aliter  sentire,  si  sequi  ve¬ 
lint  principia  suae  doctrina?.  Nam  illi  non 
agnoscunt  aliam  justificationem,  quam  re¬ 
missionem  peccatorum  :  non  enim  volunt 
infundi  gratiam,  quae  hominem  reipsa  ju¬ 
stum  coram  Deo,  vel  justiorem  efficiat.  Vo¬ 
lunt  autem  Sacramenta  omnia  esse  instru¬ 
menta  justificationis;  quare  coguntur  dicere, 
Sacramenta  omnia  remittere  peccata,  eum- 
que  esse  proprium  illorum  effectum. 


CAPUT  XYIIT. 

Indigne  sumere  Eucharistiam  omnes  illos,  qui 

accedunt  cum  conscientia  peccati  mortalis. 

Esse  autem  verissimam  Ecclesia?  Catho¬ 
licae  sententiam,  probatur  primo  ex  cap.  G. 
Joannis.  Nam  in  eo  capite  etiamsi  negent 
adversarii,  tractari  de  Sacramento  Eucha¬ 
ristia?,  quod  ad  symbola  attinet,  tamen  con¬ 
cedunt  agi  de  spirituali  manducatione,  et 
etiam  de  fructu,  seu  effectu  Eucharistia?. 
Dicunt  enim  in  eo  capite  tractari  in  genere 
de  manducatione  corporis  Domini,  qua?,  et 
in  Sacramento,  et  extra  Sacramentum  fieri 
potest  :  sed  postea  Matt.  xxvi.  Dominum  ad¬ 
didisse  symbola.  In  hoc  igitur  capite  nus¬ 
quam  docetur,  Eucharistiam  institutam  ad 
vitam  spiritualem  conservandam,  et  augen¬ 
dam,  ut  patet  ex  cap.  6.  Joan.  ubi  nusquam 
dicitur  :  Qui  manducat  hunc  panem,  resur¬ 
get  a  peccatis,  vel  vivere  incipiet;  sed  dici¬ 
tur  :  Non  esuriet,  non  morietur ,  vivet  in  x ter¬ 
num,  in  me  manet  et  ego  in  eo  et  similia.  Quare 
adversarii  si  verum  fateri  velint,  id  quod 

docent,  non  ideo  docent,  quia  in  verbo  Dei 
habeatur,  sed  quia  necessario  sequitur  ex 
doctrina  Lutheri. 

Secundo  probatur  ex  illis  verbis  ejnsdem 
capitis  :  Caro  mea  vere  est  cibus,  et  sanguis 
meus  vere  est  potus  (1).  Ex  quo  loco  discimus 
propriam  rationem  hujus  Sacramenti  esse, 
ut  sit  cibus  spiritualis.  Quod  etiam  aperte 
clamat  tum  externa  species  panis,  et  vini  ; 
tum  actio  per  quam  nobis  applicatur,  quae 
est  manducatio,  et  potatio.  At  absurdissimum 
est  cibum,  et  potum  dare  mortuis,  cum  inde 
non  magis  nutriri  possint,  quam  si  lapides 
essent. 

Quare  inepte  argumentatur  Calvinus  lib. 
iv.  Instit.  cap.  17.  §  42.  ubi  probat  Eucha¬ 
ristiam  nullum  afferre  emolumentum  sanis, 
et  justis ;  quia  est  cibus  quidam,  et  sine  cibo 
homines  tabescunt,  et  deficiunt. Nam  quodsine 
cibo  homines  tabescant, non  id  efficit,  ut  cibus 
non  debeat  dari  nisi  aegrotis,  sed  ut  debeat 
dari  sanis,  ne  aegrotent :  sanis  enim  pericu¬ 
lum  imminet  aegrotandi,  et  tabescendi ;  alio- 
qui  homines  corporaliter  sani,  non  debe¬ 
rent  corporaliter  manducare  .  Denique 
etiam  si  cibus  non  daretur  nisi  aegrotis , 
tamen  numquam  probabit  Calvinus,  debere 
dari  mortuis  :  non  igitur  dari  debet  illis,  qui 
sciuntur  mortui  esse  Deo. 

Tertio  probatur  ex  figuris,  et  similitudini¬ 
bus  divinae  Scripturae.  Nam  in  primis  Agnus 
paschalis,  qui  erat  figura  evidentissima  Sa¬ 
cramenti  hujus,  non  poterat  edi,  nisi  ab  ho¬ 
minibus  purificatis,  et  mundis :  et  potius  per¬ 
mittebat  Deus,  ut  aliqui  differrentin  alterum 
mensem  manducati  onemAgni  paschalis,  quam 
ut  non  purificati  manducarent,  Num  ix.  et  ii. 
Paralip.  xxx.  Deinde  panes  propositionis, qui 
etiam  erant  figura  Eucharistia;,  non  nisi  a 
mundis  edi  poterant,  ut  patet  I  Reg.  xxi. 
Denique  quicumque  aliqua  immunditia  pol¬ 
lutus  edebat  de  carne  sacrificiorum,  peribat 
anima  ejus  de  populo  suo.  Levit,  xxn. 

Deinde  in  Testamento  novo  Joan.  xm.  Do¬ 
minus  lavat  pedes  discipulorum,  antequam 
eis  Sacramentum  edendum  porrigat  et  Matth. 
xxii,  severissime  punitur,  qui  ad  convivium 
regium  sine  veste  nuptiali  intrare  praisumpsit. 
Denique  Luca;  xv,  filius  prodigus,  prius 
patri  reconciliatur,  et  vestimentis,  et  annulo 
ornatur,  et  tum  demum  ad  vitulum  saginatum 
edendum  admittitur. 

Quarto  probatur  ex  cap.  x.  prioris  ad  Co¬ 


rinthios,  ubi  dicitur :  Unus  panis ,  et  unum 
corpus  sumus,  qui  de  uno  pane  participamus (2). 
Hinc  enim  intelligimus  hoc  Sacramentum 
non  prodesse  nisi  membris  unitis  cum  capite 
et  aliis  membris,  et  de  eodem  spiritu  viven¬ 
tibus,  ut  declarat  Augustinus  tract.  26.  in 
Joan.  et  hoc  idem  testatur  externum  sym¬ 
bolum  panis,  et  vini,  qua;  fiunt  ex  multis 
granis,  vel  uvis  in  unam  rem  coeuntibus.  At 
qui  sunt  in  peccato  mortali,  ii  non  sunt 
membra  viva  Christi,  et  Ecclesia;,  neque  vi¬ 
vunt  de  Spiritu  Christi ;  ergo  nihil  eis  Sacra¬ 
mentum  prodest ;  imo  nocet  potius,  quia 
mentiuntur  eo  signo,  se  esse  id,  quod  non 
sunt. 

Quinto  probatur  ex  verbis  S.  Pauli  I.  Co- 
rinth.  xi.  Probet  seipsum  homo,  et  sic  de  pane 
illo  edat.  Qui  enim  manducat,  et  bibit  indigne, 
judicium  sibi  manducat,  et  bibit  (3).  Hunc 
locum  adversarii  mire  depravant,  omnia 
enim  referunt  ad  probationem,  dum  fidem 
habeamus. 

Petrus  Martyr  in  commentar,  illius  loci, 
facit  tres  gradus  indigne  accidentium.  Pri¬ 
mum  eorum,  qui  plane  sunt  aQsoi,  et  nihil 
credunt.  Secundum  eorum  qni  habent  fidem 
historicam,  sed  nihil  curant  de  poenitentia, 
et  proposito  emendanda;  vitee  :  atque  hos 
omnes,  qui  carent  vera  fide  justificante,  in 
judicium  rntemse  mortis  sumere  Sacramen¬ 
tum.  Tertium  eorum,  qui  sunt  ornati  vora 
fide,  et  tamen  remissius,  et  nogligentius  vi¬ 
vunt;  et  hos  dicit  utiliter  accipere,  non  in 
judicium  temporalis  castigationis,  de  quibus 
idem  Apostolus  dicit Dum  judicamur  autem 
a  Domino  corripimur,  ut  non  cum  hoc  mundo 
damnemur  (4).  Pari  ratione  Kcmnitius  et  alii, 
omnia  exponunt  de  fide,  seu  fiducia  erga 
promissiones. 

Sed  longe  aberrant  a  scopo  B.  Pauli.  Si 
quidem  Apostolus  non  reprehendit  Corinthios 
quod  nihil  crederent,  aut  quod  tantum  hi¬ 
storicam  ficlem  haberent,  aut  quod  non  satis 
fiderent  promissis  Dei,  aut  denique  quod  non 
haberent  propositum  vita;  mutanda;  :  nihil 
horum  in  toto  illo  capite  inveniri  poterit.  Sed 
reprehendit  Corinthios,  quod  quidam  ex  eis 
ditiores  afferent  in  Ecclesiam  sumptuosam 
ccenam,  quam  sumerentpost  Communionem 
mysteriorum  et  eam  seorsim  ab  aliis,  maxime 
pauperibus,  absumerent :  in  quo  multis  mo¬ 
dis  peccabant.  Nam  et  Christi  corpus  injuria 
afficiebant,  dum  cum  illo  miscerent  alios 


(l)  Joan.  VI,  57.  -  (2)  I  Cor.  X,  17.  -  (3)  I  Cor.  XI,  28.  -  (4;  I  Cor.  XI,  32. 

cibos,  ut  notat  Augustinus  epistol.  118.  cap. 
iii.  et  proximum  offendebant,  et  Ecclesiam 
ipsam  scandalizabant,  dum  ipsi  laute  convi¬ 
varentur,  pauperibus  videntibus,  et  esurien¬ 
tibus  :  et  denique  peccabant  intemperantiae, 
et  crapulae  vitio.  Id  patet  ex  verbis  Apostolis 
qui  haec  sola  vitia  reprehendit :  Alius ,  inquit, 
esurit ,  alius  ebrius  est ;  et,  Numquicl  domos  non 
habetis  ad  manducandum,  et  bibendum?  aut 
Ecclesiam  Dei  contemnitis,  et  confunditis  eos , 
qui  non  habent?  Et  in  tine  concludit  :  Itaque , 
fratres  mei,  cum  convenitis,  invicem  expectate ; 
si  quis  esurit,  domi  manducet ,  ut  non  in  judi¬ 
cium  decidatis.  Cum  ergo  B.  Paulus  peccata 
quaedam  circa  mores  reprehenderit  in  Co¬ 
rinthios,  cum  addit :  Probet  seipsum  homo, 
et  sic  de  pane  illo  edat  (1),  nihil  aliud  monere 
censendus  est,  nisi  ut  quisque  videat,  an 
habeat  conscientiam  ejusmodi,  vel  aliorum 
peccatorum :  qui  enim  cum  conscientia  peccati 
accedit,  judicium  sibi  manducat,  et  bibit. 

Deinde  probatur  hoc  idem  ex  traditione, 
et  consensu  Patrum.  Ac  primum  in  Graecis 
Liturgiis  clamat  diaconus :  «  Sancta  sanctis.» 
Quibus  verbis  non  arcentur  soli  Catechumeni 
ut  perperam  exponit  Kemnitius  in  2.  par. 
Exam.  pag.  506.  sess.  xm.  cap.  7.  sed  omnes 
peccatores,  ut  recte  exponit  Chrysostomus 
hom.  61.  ad  populum  Antiochenum.  Justi¬ 
nus  in  Apolog.  2.  prope  finem  :  «  Porro, 
inquit,  alimentum  hoc  apud  nos  appellatur 
Eucharistia,  quod  nulli  alii  participare  lici¬ 
tum  est,  quam  veram  esse  doctrinam  nostram 
credenti,  et  lavacro  propter  remissionem 
peccatorum,  et  regenerationem  abluto,  et 
ita  ut  Christus  tradidit,  viventi.  »  Cyprianus 
lib.  iii.  epistol.  14.  reprehendens  quosdam 
qui  admittebant  ad  Eucharistiam  peccatores 
nondum  absolutos:  «Nondum,  inquit,  poeni¬ 
tentia  acta,  nondum  exomologesi ,  nondum 
manu  cis  ab  episcopo,  et  clero  imposita, 
Eucharistia  illis  datur,  cum  scriptum  sit : 
Qui  ederit  panem,  aut  biberit  calicem  Domi¬ 
ni  indigne ;  reus  erit  corporis,  et  sanguinis 
Domini.  »  Similia  habet  in  Epistol.  15.  et  16. 
et  in  toto  lib.  delapsis,  ubi  et  verbis  et  exemplis 
ostendit,  quam  perniciosum  sit  ad  Euchari¬ 
stiam  accedere  cum  conscientia  peccati  lctha- 
lis.Basilius  ex  professo  de  hac  re  agitlib.  n.  de 
Baptismo  cap.  3.  cujus  capituli  titulus  est: 
«  An  tutum  sit,  si  quis  non  repurgatus  ab  omni 
inquinamento  carnis,  et  spiritus  edat  corpus 
Domini.  »  Ambrosius  lib.  vi.  in  Luc.  cap. 


37.  exponens,  cap.  9.  «  Ubique,  inquit,  my¬ 
sterii  ordo  servatur,  ut  prius  per  remissio¬ 
nem  peccatorum  vulneribus  medicina  tri¬ 
buatur:  postea  alimonia  mensse  caelestis  ex¬ 
uberet.  »  Et  lib.  vn.  cap.  66.  in  comment. 
cap.  15.  Lucse,  exponens  parabolam  de  filio 
prodigo  affirmat  non  debere  ullum  ad  Eucha¬ 
ristiam  accedere,  nisi  signaculum  justitiae 
custodierit,  vel  receperit. 

Deinde  etiam  facto  idem  probavit,  cum 
Theodosium  Imperatorem  non  admisit  post 
caedem  quamdam  factam  Thessalonicae,  ad 
Communionem,  nisi  publica  poenitentia  per¬ 
acta,  et  peccato  plane  purgato.  Cujus  rei 
meminit  ipse  in  epist.  28.  ad  Theodosium 
ubi  hortatur  illum  ad  poenitentiam;  et  in 
ovatione  de  obitu  ejus,  ubi  ejus  poenitentiam 
laudat.  Scribit  etiam  totam  historiam  Thco- 
doretus,  lib.  v.  cap.  17  et  Sozomenus  lib. 
vii.  cap.  24.  et  Paulinus  in  vita  B.  Ambrosii. 

Hieronymus  in  comment.  cap.  i.  ad  Titum 
ex  figura  panis  propositionis,  probat  sum¬ 
mam  puritatem  requiri  in  his,  qui  ad  Eu¬ 
charistiam  accedunt.  Chrysostomus  nihil 
saepius  repetit,  quam  puros,  et  purgatos  esse 
debere,  qui  ad  Eucharistiam  accedunt,  idque 
multis  et  argumentis,  et  exemplis  probat  : 
homil.  30.  in  Genes,  homil.  83.  in  Matth. 
homil.  45.  in  Joan.  hom.  21.  in  priorem  ad 
Corinth.  homil.  3.  in  epist.  ad  Ephesios,  in 
quo  ultimo  loco  fusissime  undique  desumptis 
argumentis  probat  purissimam  animam  esse 
debere,  queo  ad  Sacramentum  hoc  accedat : 
«  Cum  tali,  inquit,  puritate  accede  semper, 
sine  hac  ne  praesumas  unquam.  Regem  uti¬ 
que  non  audeas  osculari,  siquidem  os  tuum 
olet  graviter,  et  Regem  coelorum  impudens 
oscularis,  anima  tua  vitiis  olente  etc.  »  Au¬ 
gustinus  tract.  26.  in  Joan.  «  Innocentiam, 
inquit,  ad  altare  portate.» 

Denique  vide  Leonem  serm.  2.  de  Resur¬ 
rectione,  Cyrillum  lib.  iv.  in  Joan.  cap.  17. 
Isichium  lib.  vn.  in  Levit,  cap.  16.  Grego- 
riumlib.  n.  cap.  i.  in  lib.  i.  Regum,  et  Ber- 
nardum  in  serm.  de  coena  Domini. 

Postremo  accedant  etiam  rationes.  Prima 
ratio.  Sacramentum  Eucharistiie  diversum 
est  a  Sacramento  Baptismi,  et  a  Sacramen- 
rnentis  eseteris;  ergo  finem  proximum,  sive 
effectum  proprium  habere  debet  diversum 
a  fine,  et  effectu  aliorum  Sacramentorum. 
Sed  alia  Sacramenta  habent  pro  fine,  seu 
effectu  remissionem  peccatorum  ;  igitur 


(1)1  Corinth.,  XI,  21,28. 

Eucharistia  alium  finem,  seu  effectum  pro¬ 
prium  habere  debet,  quam  remissionem  pec¬ 
catorum. 

Et  quidem  apud  Lutheranos  illos,  qui  tria 
Sacramenta  admittunt,  Baptismum,  Eucha¬ 
ristiam,  et  absolutionem,  argumentum  no¬ 
strum  evidenter  concludit.  Nam  Baptismus 
habet  pro  fine  proximo  remissionem  origina¬ 
lis  peccati,  et  aliorum,  qua)  cum  illo  adjuncta 
inveniuntur,  unde  regeneratio  proprie  voca¬ 
tur,  et  ablutio.  Absolutio  habet  pro  fine  pro¬ 
ximo  remissionem  peccatorum  commissorum 
post  Baptismum :  quare  Eucharistia,  si  Sa¬ 
cramentum  est,  et  ah  illis  duobus  diversum, 
alium  finem  debet  habere,  quam  remissio¬ 
nem  peccatorum.  Apud  Calvinistas  autem, 
et  alios  Lutheranos,  qui  non  agnoscunt  nisi 
cluo  Sacramenta,  idem  argumentum  paulo 
aliter  fieri  potest.  Nam  ipsi  loco  Sacramenti 
Absolutionis  Baptismum  substituunt ;  dicunt 
enim  Baptismum  sufficere  ad  peccata  delen¬ 
da  usque  ad  finem  vitee  :  per  memoriam  enim 
Baptismi  semel  accepti,  omnia  peccata  dele¬ 
ri  putant.  Quod  si  ita  est,  quorsum  opus  fuit 
Sacramentum  Eucharistia)  instituere  ad  pec¬ 
cata  delenda? 

Secunda  ratio  sumitur  ex  consuetudine 
Ecclesia)  antiquissima,  Eucharistiam  dandi 
neophytis  immediate  post  Baptismum ,  ut 
patet  tam  ex  Ambrosio,  in  lib.  de  iis,  qui 
initiantur  mysteriis,  et  ex  catechesibus  my- 
stagogicis  Gyrilli  Hierosolymitani  ;  tum  ex 
ipso  usu  Ecclesia),  qui  adhuc  viget.  Si  enim 
per  Baptismum  homines  ita  abluuntur  ab 
omnibus  peccatis,  ut  sancti,  et  immaculati 
dici  possint,  juxta  illud  Apostoli,  I  Corinth. 
vi:  Abluti  estis,  justificati  estis,  sancti  ficati 
estis  (1),  certe  Eucharistia  immediate  super¬ 
veniens  post  Baptismum,  non  invenit  pecca¬ 
ta,  qutc  tollat;  non  igitur  est  effectus  ejus 
primarius  remittere  peccata. 

Tertia  ratio.  Semper  in  Ecclesia  consue¬ 
tudo  fuit  arcendi  a  Communione  Catechu¬ 
menos,  energumenos,  et  pcenitentes,  id  est, 
cos,  qui  poenitentiam  agunt,  sed  nondum  ab¬ 
soluti,  et  reconciliati  sunt.  Id  patet  tum  ex 
Chrysostomo  homil.  60  et  61.  ad  populum; 
tum  ex  usu  Ecclesia);  tum  ex  antiquis  Con¬ 
ciliis,  ut  Ancyrano  can.  i.  5.  6.  et 7.  Nicamo 
I,  can.  11,  et  12.  Elibertino  in  singulis  fere 
canonibus,  et  aliis  multis  :  pleni  enim  sunt 
tomi  Conciliorum,  ejusmodi  decretis.  At  si 
Eucharistia  nihil  est  aliud  nisi  pharmacum 


a)grotorum,  et  solatium  peccatorum  (ut  Cal¬ 
vinus  dicit)  et  si  ejus  effectus  primarius  est 
(ut  Lutherus,  et  Kemnitius  volunt)  remittere 
peccata;  quare  Catechumeni,  et  pcenitentes 
isto  pharmaco  fraudantur?  quare  non  datur 
eis  dum  aegrotant,  sed  solum,  quando  per 
Baptismum,  vel  reconciliationem  sanatisunt. 

Nec  respondere  possunt,  Catechumenos, 
et  pcenitentes  non  esse  idoneos  ad  Commu¬ 
nionem,  quod  careant  fide,  vel  proposito 
mutanda)  vitae,  vel  etiam  poenitentia,  quae 
sola  adversarii  requirunt.  Nam  multi  Cate¬ 
chumeni,  et  multi  pcenitentes  ista  omnia 
habent :  et  non  admittuntur  ad  communio¬ 
nem,  nisi  prius  per  Baptismum  Catechumeni, 
et  {pcenitentes  per  absolutionem  a  peccatis 
solvantur.  Effectus  igitur  Eucharistiae  non 
est  tollere  peccata  mortalia,  et  vera  praepa¬ 
ratio  ad  Eucharistiam,  est  a  peccatis  plano 
absolutum,  et  purgatum  esse. 

Quarta  ratio  sumitur  ex  doctrina,  et  con¬ 
suetudine  adversariorum.  Nam  omnes  faten¬ 
tur  ante  Communionem  requiri  fidem ;  et 
aliqui  eorum  requirunt  etiam  poenitentiam,  et 
aliqui  quoque  bsolutionem,  ut  supra  osten¬ 
dimus.  At  fides  etiam  sola  justificat,  apud 
Lutheranos  ;  et  multo  magis  poenitentia,  quia 
tunc  annuntiatur  remissio  peccatorum  ex 
verbo  Dei,  et  fide  apprehenditur.  Quid  igitur 
faciet  Eucharistia  ?  certe  peccata  invenit  su¬ 
blata  et  purgata. 

Ad  hoc  argumentum  respondere  conatur 
Kemnitius,  sed  quo  magis  se  expedire  niti¬ 
tur,  eo  se  magis  impedit,  et  involvit.  Tres 
solutiones  adhibet.  Prima  est  in  Exam.  cap. 
2.  pag.  361.  ubi  dicit  remissionem  peccato¬ 
rum  non  esse  in  anima,  sicut  colorem  in  sub¬ 
jecto,  ita  ut  hoereat  immobiliter,  et  ideo  opus 
esse  perpetuo,  et  quotidiano  exercitio  fidei; 
imo  nullum  esse  momentum ,  quo  non 
oporteat  per  fidem  apprehendere  Christum, 
et  remissionem  peccatorum,  si  eam  reti¬ 
nere  volumus.  Quare  licet  per  fidem,  et  poe¬ 
nitentiam  acquiratur  remissio  peccatorum, 
tamen  per  fidem  in  usu  Sacramenti  acquiri 
etiam  remissionem  peccatorum. 

Hiec  solutio  ineptissima  est.  Nam  vel  vult 
Kemnitius  remissionem  peccatorum  ,  non 
durare  nisi  quandiu  actus  fidei  durat  :  vel 
vult  aliquantulum  quidem  permanere  et  lne- 
rcre,  sed  non  diu.  Si  dicat  primum,  ut  reve¬ 
ra  indicant  ejus  verba,  nihil  unquam  dictum 
fuit  absurdius.  Nam  tunc  sequeretur,  eos, 

qui  desinunt  actu  credere,  sine  ulla  sua  cul¬ 
pa  iterum  recidere  in  omnia  sua  peccata  :  et 
qui  dormiunt,  semper  esse  peccatores ;  et 
qui  moriuntur  sine  usu  ,  rationis,  quod  ple- 
risque  contingit,  non  posse  ullo  modo  sal¬ 
vari.  Deinde  esto  ita  sit,  quid  opus  est  Eu¬ 
charistia?  nonne  facilius  actu  fidei  repetito 
retinebitur  remissio  peccatorum?  Si  vero 
dicat  hserere  aliquandiu,  sed  non  longo  tem¬ 
pore  remissionem  peccatorum,  tunc  argu¬ 
mentum  nostrum  manet  in  suo  robore.  Nam 
poterit  contingere,  ut  post  actum  fidei,  et 
acceptam  per  eum  justificationem,  continuo 
sumatur  Eucharistia},  permanente  adhuc  re¬ 
missione  peccatorum  accepta ;  non  igitur 
tunc  Eucharistia  peccata  remittet. 

Secunda  solutio  habetur  ibidem;  dicit  enim 
Kemnitius  in  tentationibus  sa}pe  angi  men¬ 
tem,  ac  dubitare,  an  sibi  peccata  remittan¬ 
tur  :  et  quia  promissio  verbi  Dei  loquitur  in 
genere,  non  in  particulari  isti,  aut  illi,  ideo 
additur  Sacramentum  Eucharistiae,  qua;  in 
particulari  applicat  promissionem,  et  eo 
modo  fidem  justificantem  excitat. 

Ha;c  solutio  pejor  est,  quam  superior. 
Nam  in  primis  si  quid  valeret,  solum  proba¬ 
ret  Eucharistiam  remittere  peccata  iis,  qui 
ex  sola  promissione  verbi  Dei  non  potuerunt 
fidem  concipere  :  aliis  autem  qui  fidem  ex 
promissione  verbi  Dei  concipiunt,  nihil  prod¬ 
esse.  Deinde,  si  Eucharistia  non  requiritur, 
nisi  ad  applicandam  in  particulari  promissio¬ 
nem,  plane  supervacanea  est.  Nam  applica¬ 
tio  illa  fit  ante  Communionem  per  absolutio- 
tionem,  quam  Kemnitius  dicit  laudabiliter 
servari  in  sua  ecclesia  :  et  praeterea  potest 
fieri  facilius  per  memoriam  Baptismi.  Deni¬ 
que,  aut  fidem  habent  homines  ante  commu¬ 
nionem,  vel  non  habent.  Si  habent,  ergo  sunt 
justificati  a  peccatis  omnibus  ;  si  non  habent 
ergo  indigne  accedunt,  quia  sine  piaepara- 
tione  necessaria  accedunt.  Quare  quidquid 
dicatur,  Eucharistia  aut  peccata  non  invenit 
qua;  remittat  :  aut  si  invenit,  ea  non  tollit, 
sed  auget,  cum  indigne  sumatur. 

Tertia  solutio  habetur  in  Examine,  cap. 
vii.  pag.  499.  Dicit  enim  Eucharistiam  dari 
in  testificationem,  et  obsignationem  remis¬ 
sionis  peccatorum,  ut  certiores  efficiamur 
gratia;  jam  accepta;. 

Sed  ha;c  solutio  est  testificatio  victoriae 
Catholicorum.  Nam  si  Eucharistia  solum  ob¬ 
signat  remissionem  peccatorum  jam  acce¬ 


ptam  ;  ergo  non  illam  exbibet,  sed  priesuppo- 
nit  ;  ergo  non  licet  cum  peccati  conscientia 
ad  Sacramentum  accedere. 


CAPUT  XIX. 

Solvuntur  objectiones  adversariorum. 

Nunc  argumenta  adversariorum  dissol¬ 
venda  sunt.  Ac^primum  Lutherus  illo  argu¬ 
mento  utitur,  quod  Christus  dixerit  :  Non 
veni  vocare  justos,  sed. peccatores  (1)  :  et  quod 
dum  hic  in  terris  viveret,  sesc  tangendum 
omnibus  exhibuerit  etiam  peccatoribus. 

Respondeo  :  Christus  cum  primum  ad  sc 
vocat,  peccatores  vocat:  nulli  enim  sine  ipso 
justi  esse  possunt.  At  quos  ad  se  vocavit,  et 
per  fidem,  et  poenitentiam,  ac  Baptismum 
justificavit,  et  regeneravit,  ac  filios  suos,  seu 
potius  membra  sua  fecit,  tum  demum  illos 
cibo  corporis  sui  alit.  Itaque  cum  Dominus 
dicit  se  peccatores  vocare,  loquitur  de  prima 
vocatione  ad  fidem,  et  poenitentiam;  non  de 
invitatione  ad  Eucharistiam.  Quod  autem 
idem  Dominus  se  tangi  passus  fuerit  a  pec¬ 
catoribus,  dum  hic  viveret,  id  faciebat,  quia 
versabatur  cum  hominibus  more  humano, 
loquendo,  audiendo, tractando, et  ea  conver¬ 
satio  utilis  peccatoribus  esse  poterat.  At  in 
Eucharistia  Dominus  non  ita  existit  ut  videa¬ 
tur,  loquatur,  et  doceat  more  humano,  sed 
existit  per  modum  cibi,  et  cibi  utilis  soluni 
mentibus  bene  dispositis  :  quare  peccatori¬ 
bus  nullum  commodum  afferret.  Adde,  quod 
si  argumentum  hoc  aliquid  concluderet,  effi¬ 
ceret  etiam  dandam  esse  Eucharistiam  eth¬ 
nicis,  et  luercticis,  et  pueris ;  nam  Dominus 
etiam  cum  talibus  versabatur,  et  ab  eis  tangi 
se  permittebat. 

Aliud  argumentum  proponit  Calvinus  lib. 
iv.  Institut.  cap.  xvii.  §.42.  Si  ab  omni  pec¬ 
cato  purgatum  esse  oportet,  qui  accessurus 
est  ad  communionem  Eucharistia;,  quotquot 
in  terris  unquam  fuerunt,  aut  sunt  homines 
ab  hoc  Sacramento  arcebuntur.  Itespondco  : 
Non  sequitur. 

Probat  ille  hoc  modo.  Nam  si  hoc  agitur, 
ut  nostram  a  nobis  dignitatem  petamus, 
actum  de  nobis  est.  Respondeo  :  Non  hoc 
agitur,  ut  a  nobis  dignitas  nostra  petatur, 
sed  a  gratia  Dei  per  Jesum  Christum  Domi- 

num  nostrum  :  ipse  eniin  reliquit  in  Ecclesia 
potestatem  reconciliandi  peccatores  per  ve¬ 
ram  poenitentiam. 

Sed  contra  objicit  Calvinus  :  Etiamsi  quis 
contritione,  confessione,  et  satisfactione  pec¬ 
cata  sua  expiare  conetur,  tamen  numquam 
certus  erit,  se  esse  sine  peccato  ;  ergo  si  non 
nisi  puri,  et  purgati  accedere  possunt,  nemo 
audere  debet  accedere. 

Respondeo  :  Non  requirit  Deus,  ut  qui  ac¬ 
cedit  ad  Sacramentum,  certus  sit  se  non  ha¬ 
bere  peccata,  sed  solum  u*  faciat,  quod 
Apostolus  jubet  I  Corinth.  n.  nimirum,  ut 
probet  seipsum,  et  faciat,  quod  in  se  est  ut 
peccatum  purgetur.  Illi  enim  digne  accedunt 
qui  moraliter  faciunt  ,  quod  in  se  est  ; 
non  quidem  dignitate  aequalitatis,  vel  etiam 
meriti,  quasi  mereantur  tantum  donum,  ut 
Kenuiitius  mentitur  nos  dicere  ;  cum  potius 
fateamur  in  ipso  accessu  ad  Communionem 
nostram  indignitatem,  dicentes  cum  pio  illo 
Centurione  :  Domine  non  sum  dignus ,  etc. 
sed  dignitate  illa,  quam  Deus  a  nostra  imbe¬ 
cillitate  exigit,  queo  potius  est  non  indignitas 
quam  dignitas.  Illi  autem  indigne  accedunt, 
non  qui  habent  peccata,  sed  qui  habent  af¬ 
fectum  vel  conscientiam  peccati  nondum 
expiati.  Quare  beatus  Thomas  3.  par.  qu. 
Lxxrx.  art.3.  docet  eum,  qui  forte  habet  pec¬ 
catum  mortale,  sed  non  habet  affectum, 
neque  conscientiam,  quia  post  diligens  exa¬ 
men  non  ei  occurrit,  et  si  occurreret,  sine 
dubio  daret  operam,  ut  per  Sacramentum 
expiletur  :  et  dolorem  habet  omnium  pecca¬ 
torum  suorum,  licet  non  sit  is  dolor  perfecta 
contritio,  eum,  inquam,  dicit  S.  Thomas  non 
indigne,  nec  inutiliter  accedere,  imo  plane 
utiliter.  Quia  etsi  hoc  Sacramentum  non  sit 
institutum  ad  peccata  mortalia  remittenda, 
tamen  gratiam  confert  gratum  facientem,  et 
consequenter  delet  etiam  peccata  mortalia, si 
qusc  inveniat  in  eo,  qui  non  indigne  accedit: 
gratia  enim  cum  peccato  simul  manere  nullo 
modo  potest. 

Tertium  argumentum  Kcmnilii  est  in  Exa¬ 
mine  2  cap.  Filius  Dei  Eucharistiam  vocat 
Testamentum  novum,  Luc.  xxii.  Sed  in  novo 
Testamento  includitur  pactum  de  remis¬ 
sione  peccatorum,  ut  patet  ex  Hicremia, 
cap.  xxxi.  Et  confirmatur  argumentum,  quia 
in  ipsa  institutione  Sacramenti  fit  aperta 
mentio  remissionis  peccatorum,  dum  dicitur  : 
Hic  est  sanguis  qui  pro  multis  effundetur  in  re¬ 
missionem  peccatorum  (1). 

(1)  Mattii.  XVII,  28. 


Respondeo  :  Testamentum  novum  accipi¬ 
tur  variis  modis.  Primo  pro  voluntate  testa¬ 
toris,  et  hoc  modo  Eucharistia  non  dicitur 
Testamentum.  Secundo  pro  hse  re  ditate,  seu 
bonis  a  testatore  legatis,  et  hoc  etiam  modo 
Eucharistia  non  est  Testamentum.  Tertio 
pro  instrumento  publico,  quod  simul  sit,  et 
signum  voluntatis  testatoris,  et  causa  instru- 
mentalis  applicanda)  heereditatis  :  et  hoc 
modo  fatemur  Sacramenta,  et  maxime  Eu¬ 
charistiam  dici  posse  Testamentum  novum. 
Et  quidem  si  Eucharistia  dicatur  Testamen- 
mentum  novum,  quia  est  signum  voluntatis 
testatoris,  nulla  est  difficultas.  Nam  Euchari¬ 
stia,  quia  est  signum,  et  repraesentatio  mortis 
Christi,  est  etiam  signum  voluntatis  testa¬ 
toris  et  omnium  bonorum  nobis  promisso¬ 
rum,  atque  adeo  etiam  remissionis  peccato¬ 
rum.  Neque  ullus  nostrum  negat  in  Eucha¬ 
ristia  contineri,  remissionem  peccatorum 
quatenus  per  eam  repraesentatur  effusio  san, 
guinis  Domini,  per  quam  omnia  peccata 
remittuntur.  Et  hinc  solvitur  confirmatio  ar¬ 
gumenti  Kemnitiani.  Nam  illa  verba,  quae 
dicuntur  in  institutione  :  Qui  pro  multis  effun¬ 
detur  in  remissionem  peccatorum ,  non  signifi¬ 
cant,  bibi  sanguinem  in  remissionem  pecca¬ 
torum,  sed  effusum  fuisse  in  remissionem 
peccatorum,  et  hoc  per  Eucharistiam  reprae¬ 
sentari.  Si  autem  dicatur  Eucharistia  Testa¬ 
mentum,  ut  causa  instumentalis  applicanda) 
hsereditatis,  tum  respondemus  esse  quidem 
Eucharistiam  etiam  hoc  modo  Testamen¬ 
tum  sed  applicari  per  eam  heereditatem  alio 
modo,  quam  per  alia  Sacramenta,  et  ideo 
applicari  per  Christi  merita,  et  gratiam  Dei, 
qua)  est  hsereditas,  non  proprie  ad  peccata 
remittenda,  sed  ad  animam  nutriendam,  et 
prteservandam  a  peccatis.  Id  quod 'patet  ex 
ipsa  ratione  Sacramentorum.  Nam  in  Bapti¬ 
smo  applicantur  Christi  merita  per  modum 
lavacra,  ad  abluendas  maculas ;  in  Sacra¬ 
mento  Poenitentia)  applicantur  per  modum 
emplastri,  vel  pharmaci  ad  curanda  vulnera  : 
in  Eucharistia  autem  applicantur  per  modum 
cibi,  et  potus  ad  reficiendum,  et  nutriendum 
et  praeservandum  a  morbis. 

Posset  etiam  dici,  Eucharistiam  applicare 
heereditatem  etiam  quantum  ad  remissionem 
peccatorum,  sed  tum  solum,  cum  ea  est  ne¬ 
cessaria,  nimirum,  cum  ii  qui  non  indigne 
accedunt,  habent  aliqua  peccata  mortalia, 
quorum  tamen  conscientiam  non  habent. 

Quartum  argumentum  ejusdem  Kemnitii, 


CAPUT  XX. 


ibidem  ;  in  omnibus  Liturgiis  habentur  pre¬ 
ces,  quibus  oratur  Deus,  ut  faciat  Sacramen¬ 
tum  nobis  esse  in  remissionem  peccatorum. 

Respondeo  :  Multis  de  causis  oratur,  ut 
Sacramenti  perceptio  sit  in  remissionem  pec¬ 
catorum.  Primo,  quia  prodest  ad  delenda 
peccata  mortalia,  quorum  non  habemus  con¬ 
scientiam,  ut  supra  diximus.  Secundo,  quia 
prodest  ad  tollendam  poenam,  quse  remanet 
luenda  etiam  post  culpam  dimissam  :  unde 
etiam  pro  peccatis  defunctorum  oramus  in 
Missa.  Tertio,  quia  prodest  ad  delenda  pec¬ 
cata  venialia,  et  quotidiana,  qua;  charitatem 
et  vitam  animae  non  extinguunt. 

Sed  contra  hoc  est  argumentum  quintum 
ejusdem  Kemnitii  in  Examine  tum.  2.  cap. 
tum  etiam  7.  Si  Eucharistia  delet  peccata 
venialia,  cur  non  etiam  mortalia  delere  pot¬ 
est  ?  num  est  tam  exigua  virtus  sanguinis 
Domini  in  hoc  Sacramento,  ut  delere  non 
possit  peccata,  nisi  venialia?  Deinde  si  pot¬ 
est  homo  accedere  cum  peccato  veniali  ad 
Sacramentum,  cur  non  etiam  cum  mortali? 

Respondeo  :  Non  negamus  tantam  esse 
virtutem  sanctissima;  Eucharistia;,  ut  pec¬ 
cata  mortalia  delere  possit  :  nam  cum  gra¬ 
tiam  conferat,  eo  ipso  peccata  delere  potest, 
qmnecumque  invenerit,  quae  cum  gratia  pug¬ 
nent,  et  aliquando  etiam  id  facit.  Sed  dici¬ 
mus  ex  propria  ratione  Sacramenti,  non  ordi¬ 
nari  ad  peccata  mortalia  tollenda,  sed  ad 
vitam  spiritualem  conservandam;  quia  cibus 
est,  non  lavacrum,  vel  emplastrum  :  et  ex 
eadem  ratione  convenit  ei  peccata  venialia 
tollere.  Nam  peccata  venialia  debilitant  quo¬ 
dammodo  spiritum,  et  languorem  quemdam 
animi,  ac  lassitudinem  inducunt  :  cibus  au¬ 
tem  id  proprium  habet,  ut  vires  reficiat,  et 
Isetitiam,  atque  alacritatem  afferat.  Quare  B. 
Ambrosius  lib.  v.  de  Sacramentis  cap.  4. 
dicit,  Sacramentum  hoc  dici  panem  quoti¬ 
dianum,  quia  medicina  est  contra  peccata 
quotidiana.  Ex  eadem  ratione  intelligimus, 
cur  liceat  accedere  cum  peccatis  venialibus, 
et  non  cum  mortalibus,  quia  nimirum  homi¬ 
nes  debiles  comedere  solent,  mortui  non  so¬ 
lent  :  et  peccata  mortalia  occidunt  animam, 
venialia  non  occidunt,  licet,  ut  dixi,  aliquo 
modo  debilitent.  Quare  beatus  Augustinus 
tract.  26  in  Joan.  :  n  Innocentiam,  inquit,  ad 
altare  portate,  peccata  etsi  sunt  quotidiana, 
vel  non  sint  mortifera.  » 

Dicet  aliquis  :  Si  mortuis  cibus  non  prod¬ 
est,,  ut  ratio  evidenter  docet;  non  igitur 
Eucharistia,  qua;  cibus  quidam  est,  proderit 
Tome  IV. 

iis,  qui  sunt  in  peccato  motali,  licet  conscien¬ 
tiam  ejus  non  habeant.  Non  enim  magis  prod¬ 
est  cibus  iis,  qui  mortui  esse  nesciuntur,  si 
vere  mortui  sint,  quam  iis,  qui  et  sunt,  et 
sciuntur  esse  mortui. 

Respondeo  :  Eucharistia  ejusmodi  cibus 
est,  ut  non  solum  nutriat  viventes,  sed  etiam 
vim  habeat  mortuos  excitandi,  ut  ex  eo  patet 
quod  gratiam  gratum  facientem  confert,  ut 
scope  diximus.  Nec  tamen  ideo  ad  eam  acce¬ 
dere  debent,  qui  habent  conscientiam  pec¬ 
cati  mortalis,  quia  tales  indigne  accedunt, 
et  accedendo  peccant,  et  proinde  non  prod¬ 
est,  sed  etiam  nocet  :  indigne  autem  acce¬ 
dunt,  quia  contra  ordinem  a  Deo  preescri- 
ptum  accedunt.  Deus  enim  instituit  hoc  Sa¬ 
cramentum  per  modum  cibi,  ut  non  nisi  a 
viventibus,  et  amicis,  et  filiis  sumeretur  ;  et 
pro  remissione  peccatorum  mortalium  alia 
remedia  instituit. 


CAPUT  XX. 

Proponitur  quaestio ,  et  sententia  adversa¬ 
riorum  de  Communione  sub  una ,  vel  utra¬ 
que  specie. 

Explicabis  iis,  qua;  ad  naturam,  et  causas 
Sacramenti  hujus  pertinebant,  sequitur  nunc 
ut  de  usu  disputemus.  Usus  autem  primarius 
est  ipsa  communicatio,  seu  participatio  Eu¬ 
charistia;  ;  de  qua  una  est  controversia  prin¬ 
cipalis  ;  Utrum  videlicet  necessario  partici¬ 
panda  sit  Eucharistia  sub  utraque  specie, 
an  satis  sit  sub  altera.  Est  autem  ha;c  qua;- 
stio  diligenter  explicanda,  quia  hseretici  nihil 
sa;pius,  nec  aliquid  magis  invidiosum  obji¬ 
ciunt,  cum  apud  suos  Romanam  Ecclesiam 
accusant,  quam  quod  contra  expressum  Dei 
madatum  privaverit  populum  usu  calicis. 

Erunt  partes  sex  hujus  controversia;.  In 
prima  referemus  htereticorum  sententias,  et 
qui  de  hoc  argumento  fuse  scripserint.  In 
secunda  tractabimus,  utrum  totus  Christus 
sit  in  quavis  duarum  specierum  ;  nam  ha;c 
est  prima  radix,  cur  necessaria  videri  possit 
utraque  species.  In  tertia  tractabimus,  an 
tota  ratio  Sacramenti  in  una  specie  reperia- 
tur.  In  quarta,  an  omnis  fructus,  qui  ex  utra¬ 
que  specie  habetur,  haberi  possit  etiam  ex 
altera  tantum.  In  quinta  tractabimus,  utrum 
divino  prsecepto  aliquo  preeeipiatur  sumptio 

utriusque  speciei.  In  sexta  tractabimus, 
utrum  Ecclesia  justis  de  causis  prohibuerit 
laicis  usum  calicis. 

Quantum  ad  primum,  controversia  de 
Communione  sub  utraque  specie,  exorta  est 
PragEe  in  Bohemia  circa  annum  Domini 
1412.  auctoribus  duobus  Germanis,  Petro 
Dresdensi,  et  Jacobello  Misnensi.  Nam  ut 
scribit  dEneas  Sylvius  in  historia  Bohemorum 
cap.  33,  Petrus  ille  Dresdensis  cum  incidisset, 
in  illa  verba  Domini  :  Nisi  manducaveritis 
carnem  Filii  hominis,  et  biberitis  ejus  sangui¬ 
nem,  non  habebitis  vitam  in  vobis  (1),  Joan. 
VI.  miratus  est  cur  contra  tam  apertum  prae¬ 
ceptum  Domini,  laici  omnes  fraudarentur 
usu  calicis.  Itaque  monuit  Jacobellum,  qui 
tum  Pragae  concionator  erat,  atque  illum 
impulit,  ut  pro  concione  populum  instrueret 
non  posse  eos  salvari,  nisi  de  calice  Domini 
biberent.  Placuit  vehementer  hic  articulus 
omnibus  haereticis,  ut  dEneas  testatur,  quod 
se  invenisse  tand  un  aliquando  viderent  ex¬ 
pressum  locu  n  Evangelii  contra  usum,  et 
doctrinam  Romanae  Ecclesiae. 

Successerunt  deinde  hoc  nostro  saeculo  hae¬ 
retici  Lutherani,  qui  licet  non  existiment 
Joan.  vi.  tractari  de  Sacramento  Euchari¬ 
stiae,  et  ideo  n  ic  magni  faciant  fundamentum 
Hussitaram  pro  Communione  utriusque  spe¬ 
ciei  ;  tamen  in  seut mitia  cum  idis  fere  conve¬ 
niunt,  et  aliunde  argumenta  non  pauca  co¬ 
acervant. 

Ac  [trimum  Lntherus  varia  scripsit  de  hoc 
aiticu'0,  ut  patet  ex  Septicipite  Joannis 
Coch  asi  cap.  23.  et  ex  tibula  Gasparis  (Juer- 
hameri,  ubi  notantur  38.  contradictiones  de 
hoc  uno  artic  no  ;  sed  tres  sunt  praecipuae 
ejus  mutationes,  e\  qmbus  apparet  quomodo 
seni:  er  in  pejus  prol. ceret.  Nam  initio  suse 
Apostasiae  scripsit  dec. arationem  quamdam 
}n  sermonem  de  Eucharistia  a  se  habitum; 
ubi  sic  loquitur  :  u  Non  dixi,  inquit,  neque 
consului,  nec  est  intentio  mea,  ut  unus,  aut 
aliquot  Epi  copi  propria  auctoritate  incipiant 
alicui  utramque  speciem  porrigere,  nisi  ita  in- 
sti, meretur,  ac  praeciperetur  in  aliquo  generali 
Concilio.  »  Deinde  paulo  post  in  Assert.  art. 
16.  ita  mutat  illam  sententiam  :  «  Gonsu  tum 
mihi  videtur  nunc,  ut  non  modo  per  Conci¬ 
lium,  sed  per  quamque  dioecesin!  qui  ibet 
Episcopus  etiam  invito  Papa,  Christum  secu¬ 
tus  in  Evangelio,  rursum  utramque  speciem 
laicis  daret. »  Sed  postremo  in  formula  Missae 


ita  scripsit  :  «  Si  quod  Concilium  statueret^ 
aut  permitteret  utramque  speciem,  nos  ne¬ 
quaquam  utraque  uti  vellemus,  sed  in  despe¬ 
ctum  Concilii,  ejusque  statuti autuna,  autneu- 
tra,  et  minime  utraque  uti  vellemus,  male¬ 
dicturi  universos,  qui  ex  potestate,  aut  statu¬ 
to  Concilii  utraque  uterentur.  » 

Similem  progressum  facit,  quod  attinet  ad 
ipsus  communicantes laicos.  Nam  in  sermone 
citato  de  Eucharistia  aperte  dicit,  non  esse 
neeesse  dari  utramque  speciem  laicis.  Post¬ 
ea  tamen  in  1  b.  de  captiv.  Babyl.  cap.  1. 
fuse  probat,  jure  divino  compelli  sacerdotes, 
ut  dent  laicis  utramque  speciem,  si  ipsi  eam 
velint;  tamen  addit  liberum  esse  laicis  unam, 
vel  utramque,  vel  etiam  neutram  sumere. 
Sed  in  Assert.  art.  16.  dicit  eos,  qui  non  pos¬ 
sunt  impetrare  utramque  speciem,  si  omit¬ 
tant  saltem  eam  desiderare,  impios  esse,  et 
Christum  ab  eis  negari:  et  in  libro  de  Saxo- 
nica  visitatione,  damnat  plane  Communio¬ 
nem  sub  una  specie. 

Joannes  Brentius  in  Apologia  pro  Confes¬ 
sione  Wirtembergensi  in  2.  par.  secundee  pe- 
ricopes,  prolixe  disputat  pro  usu  necessario 
ut.iusque  speciei;  et  idem  facit  Philippus  in 
Apologia  Confessionis  Augustana? :  sed  fusis¬ 
sime  omnium,  quo.->  viderim,  Martinus  Kem- 
nitius  in  2.  par.  Concilii  Tri dentini  sess.  xxi. 
et  Hermannus  Hamelmannus  in  lib.  de  Com¬ 
munione  sub  utraque  specie :  et  ex  Sacra- 
mentariis  Calvinus  lib  iv.  Instit.  cap.  17. 
§.  47.  48.  49.  et  39.  et  in  Antidoto  articulo¬ 
rum  Parisiensium  art.  7. 

Ex  Catholicis  multi  copiose,  et  docte  scri¬ 
pserunt  :  et  in  iis  Ruardus  Tapper  in  explica¬ 
tione  articuli  13.  Lovaniensium,  Albertus 
Pighius  in  controversiis  Ratisponensibus  con¬ 
troversia  7.  Joannes  Eckius  in  homiliis  de 
Sacramentis.  Cardinahs  Ilosius  in  Dialogo 
de  Cornmun  one  sub  utraque  specie.  Joannes 
Rotfensis  in  refutatione  art.  16.  Lutheri. 
./En  eas  Sylvius  in  epist.  130.  Thomas  Cajeta- 
nus  in  3.  par.  sancti  Thomse  qusest.  lxxx. 
Dominicus  a  Soto  in  iv.  sentent.  dist.  12. 
qusest.  unica  art.  12.  Censura  Co'oniensium 
contra  errores  Monhemii  art.  27.  cui  adjun¬ 
gi  debet,  qui  eam  censuram  contra  Kemni- 
tium  eloquentissime  ’  propugnavit,  Dieghus 
Payva  in  lib.  vn  qui  est  de  ccena  Domini. 
Joannes  a  Lovanio  in  lib.  de  Communione 
sub  utraque  specie,  ubi  pra?cipue  refellit 
librum  cujusdam  consultoris,  qui  sine  nomi- 

CAPUT  XXI. 


ne  auctoris  librum  edidit  dehac  re,  sed  post¬ 
ea  cognitum  est,  auctorem  illum  fuisse 
Georgium  Cassandrum.  Jodocus  Tiletanus  in 
Apologia  pro  Conciiio  Tridentino.  Scripse¬ 
runt  etiam  nuper  Claudius  Sainctes  in  ulti¬ 
ma  repetitione  de  Eucharistia  :  et  Wilhelmus 
Alanus  lib.  i.  de  Eucharistia  cap.  39.  et  se¬ 
quentibus,  usque  ad  finem  libri. 


CAPUT  XXL 

Totum  esse  Christum  sub  utraque.  specie. 

Ut  igitur  ad  primam  quaestionem  venia¬ 
mus,  Sacra  me  ntarii  aperte  i’ident  concomi- 
tantiam  corporis  Domini  cum  sanguine  in 
calice,  et  concomitantiam  sanguinis  cum 
corpore  in  pane,  seu  panis  specie.  Vide  Cul- 
vinumlib.  iv.  Institut.  cap.  17. 18. 35.  et  47.  ubi 
oppugnat  istam  concomitantiam  :  et  Petrum 
Martyrem  in  lib.  de  coena  Domini  contra 
Gardinerum  in  defensione  objecti  36.  Neque 
mirum  est,  si  Sacramentarii  concomitantiam 
non  admittant,  cum  corpus,  et  sanguinem 
tantum  in  signo,  non  autem  reipsa  in  Sacra¬ 
mento  Eucharistice  esse  velint :  signum  enim 
corporis  sine  ulla  Christi  injuria,  vel  laesione 
solum  corpus  significat,  et  signum  sanguinis 
solum  sanguinem. 

Lutherus  varie  admodum  de  hac  re  loqui¬ 
tur.  Nam  in  Assertione  art.  16.  fatetur  aperte 
totum  Christum  accipi  sub  qualibet  specie : 
in  informatione  autem  ad  qu  m  am  amicum 
de  Communione  sub  utraque,  ridet-  conc  uni- 
tantiam.  In  libro  ad  Waldenses  de  Euchari¬ 
stia,  dissimulat  quaestionem  tanquam  minus 
necessariam ;  dicit  enim  quosdam  se  torquere 
inanibus  quaestionibus,  quomodo  anima 
Christi,  et  divinitas  sit  in  Sacramento. 

Lutherani  autem  tripliciter  sunt  divisi. 
Quidam  cum  Sacramentariis  audacter  conco¬ 
mitantiam  negant,  cum  tamen  verum  corpus, 
et  sanguinem  in  Eucharistia  adesse  conten¬ 
dant.  In  iis  est  Tilmannus  Heshusius  in  libro 
de  sexcentis  erroribus  Pontificiorum  tit.  17. 
errore  4.  et  18.  numerat  enim  inter  errores, 
quod  totum  Christum  sub  utraque  specie 
contineri  dicamus.  Hermannus  quoque  Ha- 
melmannus  in  libro  de  Communione  sub 
utraque  specie,  dicit  concomitantiam  esse 
diabolicum  inventum.  Illyricus  in  libro  con¬ 
tra  Sacramentarios  parte  2.  argumento  25. 
et  par.  3.  in  solutione  tertiae  objectionis, 

aperte  negat  totum  Christum  esse  sub  quali¬ 
bet  specie. 

Alii  contra,  cum  Catholicis  fatentur  totum 
plane  Christum  sumi  sub  qualibet  specie,  ut 
Joannes  Brentius  in  Confessione  Wirtember- 
gensi  artic.  de  Eucharistia,  et  Kemnitius  in 
fine  disputationis  de  utraque  specie  ;  et 
idem  coguntur  docere  omnes,  qui  defendunt 
Ubiquitatem.  Si  enim  Christus  totus  ubique 
est,  certe  totus  in  pane,  et  totus  in  calice 
erit. 

Alii  denique  prudentiores  quaestionem 
istam  dissimulant,  ut  saepius  Lutherus  fecit, 
et  in  iis  est  Philippus  Melanchthon  in  Apo¬ 
logia  art.  10.  Confessionis  Augustanae.  Nam 
cum  Catholici  petiissent  explicari,  an  totum 
Christum  sub  qualibet  specie  Confessio  Au¬ 
gustana  ponat :  Philippus  nihil  ad  hoc  ex¬ 
presse,  et  in  forma  respondere  noluit  ;  sed 
in  fine  tantum  illius  Apologiae  dixit,  se  loqui 
de  corpore  vivo. 

Cseterum  veritas  est,  eaque  necessario  cre¬ 
denda,  totum  plane  C  iristum  in  specie 
panis,  et  totum  in  specie  vini  contineri :  ita 
enim  expresse  definiunt  tria  generalia  Con¬ 
cilia,  Constantiense  sess.  xm.  Florentinum  in 
instruet.  Armenorum,  et  Tridentinum  sess. 
xm.  cap.  3.  et  sess.  xxi.  cap.  3.  Ac  non  esse 
istam  veritatem  inventum  Scholasf eorum, 
ut  haeretici  mentiuntur,  probatur  primo  ex 
verbo  Dei,  secundo  ex  consensu  Patrum. 

Sed  antequam  fundamenta  solida  profera¬ 
mus,  breviter  refellenda  est  opinio  quorum¬ 
dam.  Sunt  enim  qui  existimant,  ex  verbis 
Crenae  Domini:  Hoc  est  corpus  meum,  quod 
pro  vobis  tradetur ,  colligi,  sub  specie  panis 
esse  integrum  Christum.  Dicunt  enim  voce 
corporis,  eo  loco  significari  corpus  vivum, 
et  proinde  corpus  cum  anima,  et  sanguine. 
Significari  autem  corpus  vivum  probant, 
quia  Dominus  loquitur  de  corpore,  quod 
habebat,  cum  illa  diceret;  tunc  autem 
vivum  corpus  habebat  non  mortuum.  Et 
prseterera,  quia  loquitur  de  corpore,  quod 
tradendum  erat,  nimirum  ad  mortem  ;  ergo 
de  corpore  morituro,  et  proindre.tunc  vivo 
loquebatur. 

Sed  haec  sententia  repugnat  Conciiio  Tri¬ 
dentino  sess.  xm.  cap.  3.  ubi  Concilium 
docet,  vi  verborum  non  esse  in  specie  panis, 
nisi  corpus :  animam  autem  et  divinitatem, 
et  sanguinem,  per  concomitantiam.  Quod 
etiam  docet  S.  Thomas  in  3.  part.  quaest. 
lxxvi.  art.  1.  ad  primum,  et  Catechismus 
Concilii  Tridentini  :  quamvis  concomitantia 

animae  sumatur  cx  vi  naturalis  unionis,  con¬ 
comitantia  autem  divinitatis,  ex  vi  unionis 
hypostatica}.  At  si  in  verbis  Domini,  vox 
( corpus )  significaret  corpus  vivum  ;  vi  ver¬ 
borum  esset  ibi  corpus  cum  anima,  et  san¬ 
guine.  Deinde  repugnat  mysterio  Euchari¬ 
stia?.  Eucharistia  enim  estrepraesentatio  mor¬ 
tis  Domini  ;  et  proinde  sub  specie  panis 
repraesentatur  corpus  a  sanguine  separatum, 
et  sub  specie  vini  sanguis  separatus  a  cor¬ 
pore  :  ergo  quod  est  sub  specie  panis,  vi 
sacramentalium  verborum,  non  est  nisi  cor¬ 
pus. 

Neque  argumenta  illa  concludunt.  Nam 
etiamsi  Dominus  vivus  esset  cum  dicebat  : 
Hoc  est  corpus  meum ,  et  proinde  loqueretur 
de  corpore,  quod  tunc  vivum  erat,  tamen 
per  vocem  ( 'corpus j  non  significabat  nisi  cor¬ 
pus  ,  id  est,  illam  partem  natura;  huma¬ 
na;,  qua;  cum  anima  componit  hominem  ; 
illa  enim  pars  corpus  Domini  erat,  et  quando 
vivebat,  et  quando  mortua  erat. 

Hac  ergo  opinione  dimissa,  solida  fun¬ 
damenta  ex  verbo  Dei  sunt  tria.  Primum  est 
apud  Joannem  in  epist.  1.  cap.  iv.  ;  Omnis 
spiritus,  qui  soluit  Jesum ,  ex  Deo  non  est,  ct 
hic  est  Actichristus  (1).  Nam  et  si  loquebatur 
Joanncs  contra  liseresimEbionis,  qui  solvebat 
Jesum,  quia  negabat  esse  Deum,  et  ho¬ 
minem  ;  tamen  sententia  generalis  est,  et 
omnes  illos  damnat,  qui  quoquo  modo  sol- 
vunt  hyspotaticam  unionem  Dei,  et  hominis, 
vel  naturalem  anima?,  et  carnis.  Quare  S. 
Patres  ex  hoc  testimonio  varios  haereticos 
confutare  solent,  ut  patet  ex  Irenceo  lib  iit. 
cap.  18.  Augustino  tract.  G.  in  epist.  Joan- 
nis,  et  Leone,  epist.  10.  Qui  autem  conco¬ 
mitantum  negant,  apertissime  solvant  Jesum, 
cum  ponant  alicubi  corpus  sine  anima,  et 
sanguine,  et  deitate. 

Alterum  fundamentum  Joan.  vi.  habetur. 
Nam  illud  caput  ad  sacramentum  Euchari¬ 
stia;  pertinere  probatum  est  in  i  libro  de  Eu¬ 
charistia  Dominus  igitur  Joan.  vi :  Qui  man¬ 
ducat  mc,  inquit,  vivet  propter  me.  At  non 
manducatitr  Dominus,  nisi  specie  panis  ; 
ergo  in  specie  panis,  non  est  solum  corpus, 
sed  totus  Christus  ;  neque  enim  de  solo 
corpore  diceret :  Qui  manducat  mc.  Ibidem  : 
Ego  sum  panis  vivus,  qui  de  ccelo  descendi.  Et 
infra  :  Ilie  est  panis,  qui  de  coelo  descendit  (2). 

Tertium  fundamentum  pendet  cx  tribus 
principiis  fidei,  qua;  evidenter  habentur  in 


verbo  Dei.  Primum  est,  corpus  Domini  vere, 
ct  realiter  esse  in  Eucharistia,  propter  illud 
testimonium  Mattii,  xxvi.  ;  Hoc  est  corpus 
meum.  De  quo  principio  convenimus  cuni 
Lutheranis. 

Secundum  est,  Christum  post  resurrectio¬ 
nem  vivere,  nec  ullo  modo  amplius  mori¬ 
turum,  juxta  illud  Rom.  vi.  :  Christus  re¬ 
surgens  ex  mortuis,  jam  non  moritur,  mors 
illi  ultra  non  dominabitur  (fi).  Ex  hoc  secun¬ 
do  principio  manifeste  colligitur,  in  specie 
panis  non  esse  corpus  Christi  sine  anima, 
et  sanguine.  Nam  si  exanimum,  et  exsangue 
esset,  mortuum  esset  :  at  Christus  jam  non 
moritur.  Neque  multum  refert,  utrum  possit 
Deus  de  potentia  absoluta  efficere,  ut  solum 
corpus  Christi  sine  anima  in  specie  panis 
existet,  ct  proinde  simul  in  coelo  sit  vivus,  in 
terra  sit  mortuus  :  nam  non  disputamus, 
quid  Deus  absolute  posset  facere  si  vellet, 
sed  quid  sit  facturus,  et  quid  reipsa  fa¬ 
ciat.  Ille  autem  non  facit,  nec  est  facturus  in 
feternuin,  ut  Christi  corpus  alicubi  reperia- 
tur  mortuum  :  id  quod  scimus,  quia  reve¬ 
lavit  Spiritus  ejus  per  manum  Pauli  loco  no¬ 
tato. 

Tertium  principium  est,  Christum  esse 
unam  personam  divinam  in  duabus  naturis 
subsistentem,  juxta  illud  Joan.  :  i.  Verbum 
caro  factum  est.  Ex  hoc  autem  principio  ma¬ 
nifeste  colligitur,  corpus  Christi,  ubicumque 
sit,  non  habere  aliam,  quam  divinam  subsi¬ 
stentiam  Christi  ;  et  quia  subsistentia  idem 
est  re  cum  divina  essentia,  nec  ullo  modo 
ab  ea  reparari  potest,  inde  efficitur,  ut 
ubi  est  corpus  Christi,  ubi  sit  etiam  divinitas 
Christi.  Habemus  igitur  cx  principiis  fidei, 
et  ex  verbo  Dei  manifeste  probari,  in  specie 
panis  cum  corpore  Christi  esse  etiam  ani¬ 
mam,  et  sanguinem,  et  divinitatem,  et 
similiter  in  calice. 

Accedat  nunc  Patrum  consensus.  S.  An- 
dreas  (ut  in  vita  ejus  scribunt  presbyteri 
Achaia?,  quam  authenticam  esse  in  ii.  lib. 
probavimus)  aperte  dicit,  in  altari  agnum 
immaculatum  offerri,  ct  immolari,  et  a  po¬ 
pulo  manducari,  et  tamen  vivum,  et  inte¬ 
grum  permanere.  Origenes  in  diversa  loca 
Evangclii  hom.  0.  meminit  ejus  ritus,  quo 
dicimus  communicaturi  :  Domine  non  sum 
dignus.  Cyprianus  lib.  iv.  epist.  6.  dicit  eos, 
qui  corpus  Domini  sumunt,  in  ipso  Dominum 
suum  amplecti.  Nicsena  Synodus  in  cano- 


(1)  I  Joan,  IV,  fi,  —  (2)  Joan.  VI,  58,  il,  51,  59.  -  (3)  Rom.  VI,  9. 

ne  citato  in  ii.  libro,  quem  canonem  om¬ 
nes  etiam  hseretici  admittunt,  dicunt ,  in 
sacra  mensa  situm  esse  agnum  Dei ,  qui 
tollit  peccata  mundi.  Neque  responderi  pot¬ 
est  ipsum  agnum  esse  in  altari,  sed  par- 
tim  in  pane,  partim  in  vino.  Nam  qui  ita 
sentiunt ,  non  ponunt  revera  integrum 
agnum  ;  non  enim  ponunt  animam,  sed  cor¬ 
pus  tantum,  et  sanguinem  :  corpus  autem, 
et  sanguis  sine  anima  non  efficiunt  agnum 
Dei,  id  est,  Christum. 

Hilarius  lib.  vm.  de  Trinitate,  scribit, 
et  saepius  repetit,  per  manducationem  Eu¬ 
charistia}  heri,  ut  ipse  Filius  Dei  in  nobis  sit. 
Cyrillus  Hierosolymitamus  catechesi  -i.  my- 
stagogica  dicit,  nos  esse  Christiferos,  quando 
communicavimus,  quia  Christum  ipsum  in 
nobis  habemus.  5.  mystagogica  dicit  sub 
specie  panis  summum  regem  sumi ,  et  ideo 
maxima  reverentia  sumendum,  et  cavendum 
ne  in  terram  cadat.  Ambrosius  lib.  de 
initiandis  mysteriis  cap.  9.  dicit  Christum  in 
Sacramento  illo  esse,  quia  ibi  corpus  est 
Christi  :  colligit  enim  recte  totum  esse  Chri¬ 
stum,  ubi  pars  est  una,  a  qua  cmterce  divelli 
nequeunt.  Basilius  in  Liturgia  alloquitur 
Christum  in  Eucharistia  latentem  :  a  Qui  su¬ 
pra,  inquit,  cum  Patre  sedes,  et  hic  invisibi¬ 
liter  nobiscum  es  ».  Hieronymus  in  epist.  ad 
Hedibiarhqusest.  2.  :  «  Ipse,  inquit,  conviva, 
et  convivium,  ipse  comedens,  ct  qui  comedi¬ 
tur»  ,  et  in  Apologia  pro  libris  in  Jovinianum, 
reprehendens  illos,  qui  post  actum  con  juga¬ 
lem  non  audebant  in  Ecclesia  sumere  Eu¬ 
charistiam,  et  tamen  domi  sumebant  :  «  An, 
inquit ,  alius  in  publico ,  alius  in  domo 
Christi  est  ?  »  Joannes  Chrysostomus  hom. 
83.  in  Matthamm  :  «  Ipsum,  inquit,  vides, 
ipsum  tangis,  ipsum  comedis»  ;  et  homil.  24. 
in  priorem  ad  Corinth. :  a  Non  regium  pue¬ 
rum  ,  inquit ,  sed  ipsum  unigenitum  Dei 
Filium  accipis,  etc.  »  et  lib.  vi  de  sacerdotio 
dicit,  in  illa  hora  communem  omnium  Domi¬ 
num  manibus  tractari.  Augustinus  lib  m.  de 
Trinit.  cap.  10.  dicit,  infantes,  cum  sacram 
hostiam  vident,  nescire  quomodo  facta  sit 
illa  species,  tamen  recte  credere  Dominum 
in  illa  specie  oculis  apparuisse  mortalium, 
et  tract.  11.  in  Joan.  de  Catechumenis,  quia 
non  communicant,  dicit  eos  credere  in  Jesum, 
sed  Jesum  non  se  credere  ipsis,  et  in  Psalm. 
xxxm.  dicit,  Christum  seipsum  portasse  ma¬ 
nibus  suis,  quando  dicebat  :  Hoc  est  corpus 
meum.  Cyrillus  Alexandrinus  lib.  v.  in  Joan. 
cap.  13.  docet  per  sacram  Eucharistiam 

Christum  in  nobis  manere,  et  habitare  non 
solum  per  affectum,  sed  etiam  reipsa. 

Denique  communis  est  Christianorum  sen¬ 
sus,  ut  in  Eucharistia  sub  specio  panis  se 
accipere  credant  non  aliquod  cadaver,  sed 
ipsum  vivum  atque  integrum  Christum  . 
Apud  hecreticos  autem,  qui  concomitantium 
negant,  non  solum  sumitur  cadaver  ipsorum 
opinione,  sed  etiam  ipsi  eorum  ministri  quo¬ 
ties  Camam  faciunt,  toties  Christum  reipsa 
occidunt,  vel  certe  occidere  se  credunt  :  qua* 
sane  absurdissima  sunt. 

Accedit  etiam  ratio  Scholasticorum.  Nam 
quandocumque  aliqua  sunt,  et  manent  inter 
se  conjuncta,  nisi  novum  miraculum  fiat,  non 
potest  unum  alicubi  esse,  ubi  non  sit  etiam 
alterum,  manente  illa  conjunctione.  Seal 
corpus  Domini,  anima,  sanguis,  et  divinitas 
inter  se  conjuncta  sunt,  nec  potest  jam  solvi 
illa  conjunctio ;  ergo  ubi  est  corpus,  ibi  sunt 
reliqua,  et  similiter  ubi  est  sanguis,  ibi  sunt 
reliqua. 

-  Dices  :  Ista  ratio  non  videtur  solida  :  nam 
inde  probaretur,  ubicumque  est  divinitas, 
ibi  etiam  esse  Christi  corpus,  et  sanguinem, 
qumest  hecresis  Ubiquistarum.  Respondeo  : 
Regula  illa  debet  intolligi  sano  modo.  Qua; 
enim  adaquate  uniuntur,  ita  ut  unum  non 
pateat  latius,  quam  alterum,  in  iis  regula  es! 
simpliciter  vera.  Si  vero  unum  latius  pateat, 
tunc  ubicumque  est  minus,  ibi  est  etiam  ma¬ 
jus,  non  e  contrario.  Ut  causa  exempli,  quia 
gemina  et  annulus,  sol  et  ccelum,  anima  et 
oculus  non  adaequate  uniuntur,  inde  est, 
quod  ubicumque  est  gemma,  ibi  est  annulus; 
et  ubi  est  sol,  ibi  est  coelum  solis,  ubi  est  o- 
culus,  ibi  est  anima ;  non  contra.  Quoniam 
igitur  divinitas  longe  superat  humanitatem, 
ubicumque  est  humanitas  Christi,  ibi  est 
cum  ea  etiam  divinitas  ;  non  autem  ubicum¬ 
que  est  divinitas,  ibi  est  humanitas. 

Accedant  miracula  a  Deo  ostensa  ;  nam 
ut  credamus  in  specie  panis  esse  corpus 
cum  sanguine,  non  semel  ex  fractione  panis, 
copiosus  sanguis  manavit.  Exempla  exstant 
in  commentario  Surii  anni  1310.  ct  1336. 
Item  apud  Vincentium  in  speculo  historiali 
lib.  xxx.  cap.  24.  et  apud  Alexandrum  Alen- 
sem  4.  par.  qusest.  33.  lnemb.  1.  et  in  nova 
editione  queest.  11.  memb.  2.  art.  4.  §.  3. 

Adde,  quod  argumenta  hsereticorum  le¬ 
vissima  sunt.  Calvinus  lib.  iv.  Insfitut.  cap. 
17.  §.  18.  «  Quod  obtendunt,  inquit,  percon- 
comitantiam  in  corpore  esse  sanguinem,  et 
in  sanguine  vicissim  corpus,  nimis  sane  fri- 

volam  est;  cum  symbola,  quibus  includun¬ 
tur,  ita  distincta  sint  » . 

Respondeo  :  Nimis  sano  frivola  consequen¬ 
tia  est,  Symbola  sunt  distincta  ;  ergo  et  res 
ipsae  sunt  disjunctae  atque  ab  invicem  sepa¬ 
ratae.  Solum  enim  sequitur  diversa  esse,  quae 
symbolis  illis  significantur;  duobus  enim  sig¬ 
nis  duo  significata  respondent  :  non  tamen 
sequitur  res  illas  significatas  a  se  invicem 
distare,  et  unam  esse  sine  alia. 

IdemCalvinus  §.  3o.  :  «Primum,  inquit,  si 
sua  illa,  quam  obtendunt,  concomitantiaipsis 
negetur,  quid  facient?  quis  sanus,  et  sobrius 
Christi  corpus  Christum  esse  sib  persuad¬ 
eat  ?  » 

Respondeo  :  Si  negetur  concomitantia, 
negandae  erunt  Scripturio,  et  principia  fidei 
certissima,  et  Patrum  omnium  consensus. 
Neque  sumus  tam  stulti,  ut  dicamus  per  con- 
comitantiam  fieri,  ut  corpus  Christi  sit 
Christus,  sed  ut  corpus  Christi  nusquam  sit 
absque  anima,  et  sanguine  suo ;  et  ideo 
ubi  corpus  Christi  est,  ibi  totum  Christum 
esse. 

Idem  denique  §.74.  :  «Dominus  panem  o- 
stendens  corpus  suum  esse  dicit,  calicem  dum 
rs  endit.  sanguinem  vocat;  humanse rationis 
audacia  cuntra  reclamat,  panem  esse  sangui¬ 
nem,  vinum  esse  corpus  ;  ac  si  Dominus  nulla 
causa  corpus  suum  a  sanguine,  et  verbis,  et 
sigi  is  distinxisset  :  et  unquam  fando  audi¬ 
tum  esset,  corpus  Christi,  aut  sanguinem 
Deum,  et  hominem  appellari.  Sane  si  desi¬ 
gnare  se  totum  voluisset  dicere  poterat,  Ego 
sum  ;  non  autem,  IIoc  est  corpus  meum.  » 

Respondeo  :  Nemo  nostrum  dicit,  panem 
esse  sanguinem,  et  vinum  esse  corpus,  sed 
sub  specie  panis  esse  corpus  cum  suo  san¬ 
guine,  et  sub  specie  vini  esse  sanguinem  in 
suo  corpore.  Porro  Dominus  non  sine  causa 
distinx.t  verbis,  et  signis  corpus,  et  sangui¬ 
nem,  quia  ita  oportebat  passionem,  et  mor¬ 
tem  ejus  repraesentari.  Sed  non  ideo  corpus, 
et  sanguis  reip*a  ab  invicem  divulsa  sunt, 
quia  verbis,  et  signis  distincta  sunt  :  alioqui 
non  posset  pingi  in  una  tabella  caput  alicu- 
jus,  et  in  alia  pedes,  nisi  reipsa  caput  a  pe¬ 
dibus  divelleretur.  Etsi  autem  fando  non  est 
auditum,  corpus  Domini  esse  Deum,  et  ho¬ 
minem  ;  quod  neque  nos  dicimus  :  tamen 
qui  sub  specie  illa  panis  latet,  esse  Deum,  et 
hominem,  omnes  Paties  dicunt,  quos  supra 
citavimus.  Denique  non  dixit  Dom  nus,  Ego 
sum;  sed,  Hoc  est  cordus,  quia  id  solum 
exprimere  voluit,  quod  eo  signo  reprfesenta- 


tur.  Nam  alioqui  Joan.  vi.  satis  aperte  dixit: 
Qui  manducat  me ,  vivet  propter  me. 

Ilermannus  Hamelmannus  prrnter  Calvini 
argumenta,  quae  ipse  etiam  repetit,  argu¬ 
mentatur  ex  illis  rhythmis  sancti  Thomm  : 

«  Dogma  datur  Christianis,  quod  in  carnem 
transit  panis,  et  vinum  in  sanguinem.  »  Nul¬ 
lum  autem  datur  dogma,  quod  in  panem 
transit  corpus,  et  sanguis.  Et  rursus  profert 
illud:  «Caro  cibus,  sanguis  potus,  manet 
tamen  Christus  totus  sub  utraque  specie  »>. 
Si  enim  sub  utraque  totus  ;  non  ergo  sub  al¬ 
tera  tantum. 

Respondeo  :  Haec  sunt  testimonia  verbi 
Dei,  quae  se  habere  jactant  contra  dogmata 
Catholicae  Ecclesiae ,  nisi  enim  S  .  Thomas 
rhythmum  illum  scripsisset,  non  haberetHer- 
mannus  ullum  argumentum,  quo  reprobaret 
inventum  diabolicum  (ut  ipse  vocat)  conco- 
mitantiae.  Sed  nimis  stupidus  est,  si  existi¬ 
mat  rhythmum  S.  Thomae  pugnare  cum  do¬ 
ctrina  ejusdem,  et  omnium  Catholicorum. 
Dico  igitur,  nullum  esse  dogma,  quod  cor¬ 
pus,  et  sanguis  in  panem  transeant  :  neque 
etiam  rhythmus  habet :  In  panem  transit  cor¬ 
pus,  sed  :  «  In  corpus  transit  panis  ».  Vere 
enim  (ut  sanctus  Thomas  dicit)  panis  in  car¬ 
nem,  et  vinum  in  sanguinem  transit  :  non 
panis  in  carnem,  et  sanguinem,  neque  vinum 
in  sanguinem,  et  carnem  :  tamen  quod  non 
est  sub  specie  panis  ex  vi  conversionis,  est 
ex  vi  concomitantise  naturalis;  et  quod  non 
est  sub  specie  vini  ex  vi  conversionis,  est  ex 
vi  similiter  concomitantise. 

Quod  autem  nugatur  Ilermannus,  totum 
Christum  esse  sub  utraque  specie,  non  au¬ 
tem  sub  altera  tantum;  ex  mera  vel  impe¬ 
ritia  ,  vel  impudentia  nascitur.  Dum  enim 
sanctus  Thomas  dicit,  totum  Christum  esse 
sub  utraque,  intelligit  sub  utraque  disjun- 
ctirn,  et  seorsum  :  nam  alioqui  non  poneret 
particulam  adversativam  (tamen)  sed  con¬ 
junctivam  (et).  Et  praeterea  caro,  et  sanguis 
non  faciunt  Christum  totum,  nisi  addantur 
anima,  et  divinitas  :  non  ergo  significat  san¬ 
ctus  Thomas  (ut  Hermannus  somniat)  totum 
Christum  esse  in  Eucharistia,  quia  in  pane 
est  caro,  et  sanguis  in  vino. 

Habemus  ergo  principale  fundamentum 
eorum  qui  Communionem  utriusque  speciei 
necessariam  esse  judicant,  prorsus  inutile, 
et  plane  putridum  esse.  Unde  Concilium 
Constantiense  sess.  xm.  et  Basileense  sess. 
xxx.  cum  definiunt  alteram  speciem  satis 
esse,  hoc  argumento  utuntur,  quia  totus 

Christus  in  altera,  sicut  in  utraque  sumitur. 
Nunc  ad  alterum  fundamentum  de  ratione 
Sacramenti  accedamus. 

Totam  Sacramenti  rationem  in  vini  specie 
inveniri. 

Quaeritur  igiiur  secundo  ,  num  in  una 
specie  tota  Sacramenti  ratio  inveniatur.  Ilinc 
enim  valde  in  Catholicos  haeretici  invehun¬ 
tur,  quod  Sacranae  itu  n  Domini  mutilent,  et 
sic  mutilatum,  et  imperfectum  laicis  porri¬ 
gant.  Nam  vel  panis,  et  calix  sunt  duo  Sa¬ 
cramenta,  vel  unum.  Si  duo  ;  ergo  popuhim 
integro  Sacramento  fraudant  .  qui  calicem 
ei  negant.  Si  unum ;  ergo  dimidiatum  Sacra¬ 
nae  itum  laicis  datur.  Et  confirmatur  argu¬ 
mentum.  Nam  Eucharistia  est  convivium 
spiritua1^  :  ad  convivium  autem  non  sufficit 
c  bus,  sed  requiritur  etiam  po  us ;  quare  po¬ 
pulum  parum  civiliter  tractant,  qui  ad  sacras 
epulas  eum  invitant,  et  solum  cibum  sine  po¬ 
tu  illi  tribuunt. 

Ut  qum^tio  ista  facfie,  et  perspicue  expli¬ 
cetur,  revocandum  est  ad  memoriam,  Eucha¬ 
ristiam  tribus  modis  considerari  posse.  Pri¬ 
mo,  ut  sacrificium.  Secundo,  ut  pignus  divini 
amoris.  Tertio,  ut  Sacramentum.  De  singulis 
breviter  explicabimus,  utrum  in  una  tantum 
specie  salvari  possint,  tametsi  praecipua  no¬ 
stra  quaestio  de  Sacramento  sit. 

Sit  igitur  prima  propositio:  «Eucharistia, 
ut  est  pignus  amoris,  potest  optime  in  quavis 
specie  conservari ».  Nam  Eucharistia  est  pig¬ 
nus,  quatenus  significat,  et  ex! libet  Chri¬ 
stum  praesentem  :  id  autem  quaelibet  species 
facit.  Unde  etiam  Ecclesia  Catholica  unam 
tantum  speciem  exhibet  spectandam,  extra 
sacrificium,  et  in  processione  chcumfert. 

Secunda  propositio  :  «  In  una  specie  non 
habetur  perfecte,  et  integre  sacrificii  ratio, 
sed  utraque  necessaria  est  ».  Nam  Euchari¬ 
stia,  ut  sacrificium,  significat  Christi  passio¬ 
nem  :  est*enim  quaedam  imitatio  sacrificii  in 
cruce  peracti.  Sola  autem  species  panis  non 
repraesentat  exacte  Christum,  ut  mortuum, 
nisi  ab  altera  parte  conspiciatur  sanguis,  ut 
effusus.  Et  similiter  sola  species  vini  non  re¬ 
praesentat  sufficienter  Christum,  ut  immola¬ 
tum  ;  non  enim  solus  sanguis  est  victima. 


Praeterea  in  sacrificio  Missae  debet  essereipsa 
quod  fuit  in  typo  in  sacrificio  Melchisedech, 
cum  sit  Christus  Sacerdos  secundum  ordinem 
Melchisedech,  Psalm.  cix.  Melchisedech  au¬ 
tem  obtulit  panem  et  vinum,  Genes,  xiv.  De¬ 
nique  sacrificium  proprie  ordinatur  ad  re¬ 
missionem  peccatorum  ;  unde  dicitur  propi- 
tiatorium :  sine  sanguinis  autem  effusione, 
non  ht  remissio,  Heb.  jx.  Necesse  igitur  fuit, 
ut  perspicue  repraesentaretur  sanguinis  effu¬ 
sio. 

Idem  colligitur  ex  Ecclesiae  consuetudine, 
quae  n  mquam  passa  in  ullo  casu  est  sacrifi¬ 
cium  offerri  sine  utraque  specie,  si  utraque 
species  haberi  possit.  Nam  in  Concilio  Toiet. 
VII,  caa.  2.  statuitur,  ut  si  Sacerdos  post  in¬ 
choatum  sacrificium,  id  est,  post  consecra¬ 
tam  unam  speciem  (ut  coni  uuniter  exponitur 
iliud  decretum)  adeo  aegrotare  incipiat,  ut 
prosequi  nequeat,  alius  Sacerdos  succedat, 
et  perficiat  sacrificium.  Et  S.  Thotnas3.  par. 
quaist.  Lxxxm.  artic.  d.  addit,  si  Sacerdos 
po  t  consecratam  unam  spici- m,  recordetur 
se  non  esse  jejunum,  aut  esse  in  peccato 
mortali,  a  it  excommunicatu  n,  aut  alio  vin¬ 
culo  impeditum,  doleat  corde  cuin  proposito  1 
faciendi  postea,  quod  debet,  et  nullo  modo 
imperfectum  sacrificium  r  linquat.  Itaque 
duarum  specie rum  necessit  is,  q  iod  non  ad¬ 
vertunt  adversarii,  potissimum  ad  sacrifi¬ 
cium  pertinet. 

Tertia  propositio  :  «  In  qualibet  specie  in¬ 
venitur  tota  essentia,  ac  ratio  Sacramenti  : 
ita  ut  hostia  consecrata,  ut  conservatur  in 
templis,  et  ut  a  laicis  sumitur,  sine  specie 
vini,  absolute,  vere,  et  proprie  dici  debeat 
Sacramentu  m  Eucharistiae,  non  Sacramen¬ 
tum  mutilatum,  aut  dimidiatum  ».  Quae  sen¬ 
tentia  habetur  expresse  in  Concilio  Trident. 
sess.  xxi.  cap.  3.  ubi  definitur,  sub  una  spe¬ 
cie  non  solum  totum  Christum  sumi,  sed 
etiam  verum  Sacramentum. 

Probatur  jam  haec  sententia.  Nam  in  quo¬ 
libet  Sacramento  requiritur  significatio  ,  et 
causalitas  .  est  enim  Sacramentum  signum, 
e,  causa  gratiae.  Haec  autem  reperiuntur  in 
qualibet  specie,  id  est,  tam  in  specie  panis, 
quam  in  specie  vini  seorsim  sumptis.  Siqui¬ 
dem  significatio  Eucharistiae,  ut  Sacramen¬ 
tum,  duplex  est,  juxta  duplicem  ejus  effe¬ 
ctum.  Prior  est  significatio  internae  refectio¬ 
nis.  Posterior  est  sign  ficatio  unionis  fidelium 
inter  se,  et  cum  Christo.  De  priore  dicitur 
Joan.  vi.  :  Caro  mea  vere  est  cibus  etc.  De  po¬ 
steriore  I  Corinth.  x.  :  fimis  panis ,  et  unum 

corpus  multi  sumus,  qui  da  uno  pane  participa¬ 
mus  (1). 

Utraque  autem  significatio  in  qualibet 
specie  reperitur.  Nam  in  specie  panis  signi¬ 
ficatur  sufficienter  refectio  animae,  etiamsi 
non  adderetur  species  vini,  et  similiter  in 
specie  vini,  etiamsi  non  adderetur  species 
panis.  Nam  etiamsi  species  panis  non  signi¬ 
ficet  refectionem  spiritualem,  nisi  per  mo¬ 
dum  cibi ;  et  species  vini  non  significet  cam- 
dem  refectionem,  nisi  per  modum  potus  : 
tamen  ut  aliquid  dici  possit  absolute,  et  vere 
Sacramentum,  satis  est,  si  significet  refe¬ 
ctionem  aliquam  spiritualem,  et  eamdem  re¬ 
vera  efficiat.  Quocirca  duo  illa  signa,  species 
videlicet  panis,  et  species  vini,  non  tam  es¬ 
sentiales,  quam  integralcs  partes  hujus  Sa¬ 
cramenti  esse  videntur  :  ex  quo  sequitur,  ut 
Eucharistia  sub  una  specie  sit  verum,  et  in¬ 
tegrum  Sacramentum  essentialiter,  licet  e- 
tiam  pars  Sacramenti  dici  possit,  si  partes 
materiales  symboli  externi  considerentur  . 
Dixi  autem  (exparte  symboli  externi),  nam 
ex  parte  rei  significatae,  id  est,  ex  parte  re¬ 
fectionis  spiritualis,  nihil  deest  ulli  speciei: 
siquidem  in  spirituali  refectione  non  distin¬ 
guuntur  cibus,  et  potus,  sed  una,  et  eadem 
res,  et  nutrit,  quod  est  cibi  officium,  et  re¬ 
frigerat,  sive  irrigat,  et  inebriat  mentem, 
quod  est  officium  potus.  Itaque  in  divinis  lit¬ 
teris  justitia,  et  sapientia,  et  similia  dicuntur 
esuriri,  et  sitiri  ut  cibus,  et  potus  Matth.  v  : 
Beati ,  qui  esuriunt,  et  sitiunt  justitiam,  quo¬ 
niam  ipsi  saturabuntur.  Vides  eamdem  justi¬ 
tiam,  et  cibum  esse,  et  potum.  Et  Eccles. 
xxiv.  :  Qui  edunt  me,  adhuc  esurient ,  et  qui 
bibunt  me,  adhuc  sitient  (2).  Et  Cyprianus 
sermone  de  ccena  Domini  disertis  verbis  di¬ 
cit,  ad  eamdem  rationem  pertinere  cibum,  et 
potum  spiritualem  :  et  similia  docet  Augu¬ 
stinus  in  illud  Psalm.  cui  :  Panis  cor  hominis 
confirmet.  Quare  Joan.  vi.  licet  dicat  Domi¬ 
nus  :  Caro  mea  vere  est  cibus,  et  sanguis  meus 
vere  est  potus,  tamen  ibidem  ait :  Qui  mandu¬ 
cat  hunc  panem ,  vivet  in  aeternum;  et  qui 
manducat  me,  vivet  propter  me  (3). 

Jam  quod  attinet  ad  aliam  significatio¬ 
nem,  manifestum  est  in  specie  panis  etiam 
sola,  optime  significari  unionem  fidelium 
cum  Christo,  et  inter  se.  Nam  panis  quate¬ 
nus  constat  ex  multis  granis  in  unum  reda¬ 
ctis,  significat  unionem  fidelium;  quatenus 


constat  ex  farina  et  aqua,  significat  unionem 
Christi  cum  Eclcesia,  ut  Cyrianus  testatur 
lib.  2.  epist.  3.  ad  Caecilium.  Quocirca  bea¬ 
tus  Paulus  cum  dixisset :  Unum  corpus  sumus 
qui  de  uno  pane  participamus ,  non  putavit 
esse  addendum  :  et  de  uno  calice  bibimus  ; 
quia  nimirum  intelligebat  ex  sola  panis  spe¬ 
cie  sufficienter  significari  hanc  unionem. 
Idem  dici  potest  de  specie  vini.  Vinum 
enim,  quod  ex  multis  uvis  confluat,  unionem 
fidelium  inter  se  designat  ;  quod  autem  in 
sacro  calice  aqua  vino  admisceatur,  eodem 
Cypriano  teste,  unionem  Christi  cum  Eccle¬ 
sia  repraesentat.  Quod  ergo  ad  hanc  signi¬ 
ficationem  attinet,  nihil  desiderari  potest 
in  qualibet  specie  ad  verum  et  integrum 
Sacramentum. 

Jam  vero  quantum  ad  causalitatem,  seu 
efficientiam,  eadem  reperitur  in  qualibet 
specie  Sacramenti  hujus  :  nam  tota  efficien¬ 
tia  nascitur  ex  ipso  Christo,  qui  sub  illis 
speciebus  continetur,  ut  supra  diximus, 
cum  de  natura  Sacramenti  Eucharistia}  dis¬ 
putaremus.  Christus  autem  idem  et  totus 
est  tam  sub  specie  panis,  quam  sub  specie 
vini,  ut  capite  superiore  demonstratum 
est  :  quare  eadem  efficientia  est  in  specie  pa¬ 
nis,  qua;  in  specie  vini ;  et  eadem  in  singui- 
lis,  quae  in  utrisque  simul  sumptis. 

Huc  accedit,  quod  quaelibet  species  habet 
propriam  materiam,  propriam  formam,  et 
quod  est  amplius,  propria  quadam  actio  ne, 
et  consecratione  conficitur,  nec  ullo  modo, 
ut  Sacramentum  sit,  una  species  pendet  ab 
alia.  Nam  Dominiis  prius  sub  specie  panis 
Sacramentum  confecit,  et  manducandum  de¬ 
dit,  ac  deinde  manducatione  absoluta,  sub 
specie  vini  Sacramentum  confecit,  et  biben¬ 
dum  tradidit.  Et  Ecclesia  Catholica,  non  sine 
causa  post  speciem  panis  consecratam,  Sa¬ 
cramentum  popu!o  adorandum  exhibet  an¬ 
tequam  sub  specie  vini  consecrare  aggredia¬ 
tur. 

Accedit  etiam  communis  fidelium  consen¬ 
sus  :  nemo  enim  hostiam  consecratam  vi¬ 
dens,  dicit  esse  partem  Sacamenti,  aut 
Sacramentum  mutilum,  sed  Sacramentum 
simpliciter  omnes  appellant. 

Accedunt  denique  typi  et  figurse  Testa¬ 
menti  veteris.  Quae  enim  figurae  erant  Eucha¬ 
ristiae,  ut  Sacramentum  est,  in  sola  specie 
manducabili  consistebant,  vel  in  sola  specie 


(I)  Joan  VI.  56;  I  Cor.  X,  17.  —  (2)  Matth.  V,  6;  Eccl.  XXIV,  29.  —  (3)  Psal.  CIII,  15:  Joan.  VI, 
56,  59  et  58. 

potus  ;  ut  patet  de  pane  propositionis,  de 
agno  paschali,  et  de  manna,  qua}  sine  potu 
data  sunt  :  et  in  aqua  de  petra  scaturiente, 
quse  sine  cibo  aliquo  mystico  data  est.  Nam 
etiamsi  Apostolus  conjugat,  I  Corinth.  x., 
cibum  spiritualem,  id  est,  manna,  et  potum 
spiritualem,  id  est,  aquam  de  petra  :  tamen 
illrn  dua?  figura?  sunt  distinctae,  et  diversis 
temporibus  datae.  Manna  enim  datum  est  in 
deserto  Synai,  Exod.  xvi,  et  postea  aqua  in 
Raphidim,  Exod.  xvn.  Quare  Dominus  Joan. 
vi.  ubi  comparat  manna  cum  Sacramento 
Eucharistiae,  nullam  mentionem  facit  aquae  ; 
et  ibidem  Dominus  in  signum  ejusdem  rei 
multiplicavit  panes  insigni  miraculo,  vinum 
vel  aquam  non  multiplicavit. 

Quarta  propositio  :  «  Duae  species  Sacra¬ 
menti  cum  simul  sumuntur,  non  sunt  duo 
Sacramenta,  sed  unum  ».  Nota  duas  species 
Sacramenti  duobus  modis  posse  sumi.  Pri¬ 
mo,  simul  ut  jam  sumuntur  a  Sacerdotibus, 
in  Missa.  Secundo,  non  simul,  sed  tempori¬ 
bus  diversis,  ut  si  quis  hodie  solam  speciem 
panis  sumeret,  alio  die  solam  speciem  vini. 
Et  siquidem  sumantur  secundo  modo,  id  est, 
temporibus  diversis;  tunc  sine  dubio  sunt 
duo  Sacramenta  numero  distincta.  Nam 
quaelibet  per  se  est  integrum  Sacramentum, 
ut  superiore  propositione  ostendimus  :  et 
sunt  ibi  dua?  diversae  refectiones,  non  secus 
ac  si  quis  sub  specie  panis  duobus  diversis 
temporibus  communicaret.  At  si  sumantur 
simul,  ut  Sacerdotes  faciunt,  tunc  non  sunt 
duo  Sacramenta,  sed  unum,  quia  ad  unam 
refectionem  ordinantur,  et  unam  rem  signi¬ 
ficant,  et  unum  effectum  producunt.  Simile 
quid  cernimus  in  conviviis  corporalibus  :  si 
quis  enim  tria,  vel  quatuor,  vel  plura  fer¬ 
cula  eodem  tempore  ponat  in  mensa,  illa 
omnia  unum  convivium  facient  :  si  vero  duo 
tantum  ponantur  hodie,  et  cras  reliqua,  jam 
erunt  duo  convivia.  Similiter  in  Baptismo, 
si  quis  eodem  tempore  ter  mergatur,  unus 
erit  Baptismus  :  si  autem  diversis  tempori¬ 
bus  cum  trina  repetitione  formae,  tria  essent 
Baptismata.  Et  in  Sacramento  altaris,  si  quis 
uno  tempore  sumat  duas,  vel  plures  parti¬ 
culas,  unum  Sacramentum  accipit ;  si  autem 
diversis  temporibus, plura  Sacramenta  erunt. 
Licet  enim  quadibet  particula  integrum  Sa¬ 
cramentum  contineat,  tamen  cum  adjungitur 
alteri,  non  multiplicantur  Sacramenta,  sed 
solum  augentur,  quod  est  materiale  in  sym¬ 
bolo. 

Ex  his  ad  argumentum  adversariorum  ini¬ 


tio  factum  respondemus,  populo  dari  inte¬ 
grum  Sacramentum,  non  mutilum,  vel  di¬ 
midiatum;  siquidem  in  qualibet  specie  seor- 
sim  invenitur  veri  atque  integri  Sacramenti 
ratio. 

Dices,  si  est  integrum  quod  accipit  laicus  ; 
ergo  sunt  duo  integra  Sacramenta,  qua?  ac¬ 
cipiuntur  a  Sacerdote.  Respondeo:  negatur 
consequentia.  Nam  dua?  species  simul  sum¬ 
pta?  non  faciunt  duo  Sacramenta ;  sicut  nec 
dua?  particula?  consecrata?  simul  juncta?,  vel 
duo  calices  sanguinis  in  eodem  altari  exi- 
stentes,  nec  tres  mersiones  sunt  tria  Bapti¬ 
smata. 

Ad  confirmationem  respondeo,  popule 
datur  cibus  spiritualis,  qui  est  integra,  et 
totalis  refectio,  et  virtualiter  continet  cibum 
et  potum,  ut  supra  ostendimus.  Neque  ob¬ 
stat,  quod  a  Sacerdotibus  in  ipso  sacrificio 
distincte  sumatur  Eucharistia  per  modum 
cibi,  et  per  modum  potus  :  id  enim  fit  po¬ 
tissimum  ob  sacrificii  non  ob  Sacramenti  in¬ 
tegritatem.  Neque  inde  aliquid  populus  per¬ 
dit  ;  nam  idipsum,  quod  sumit  Sacerdos  sub 
duplici  symbolo,  sumit  populus  sub  uno  : 
quemadmodum  si  uni  alicui  darentur  in  una 
schedula  100  aurei  a  mercatore  accipiendi, 
altari  darentur  totidem  aurei,  sed  in  schedu¬ 
lis  duabus. 


CAPUT  XXIII. 

Non  majorem  utilitatem  sumi  ex  Communione 
sub  utraque  specie ,  quam  sub  una. 

Sequitur  qua?stio  tertia  de  fructu,  qui  ex 
Communione  percipitur.  Nam  postquam  to¬ 
tum  Christum,  et  integrum  Sacramentum 
in  una  specie  sumi  demonstravimus  :  id 
unum  superest,  ut  videamus  utrum  aliquis 
fructus  iis  depereat,  qui  sub  altera  tantum 
specie  Eucharistiam  sumunt.  Et  quoniam  de 
fructu  Sacramentorum  longe  aliter  disputant 
haeretici  nostri  temporis,  atque  Catholici  fa¬ 
ciunt,  juxta  utrorumque  sententiam  de  Eu¬ 
charistia?  fructu  differemus. 

Ac  ut  a  sententia  tnereticorum  incipiamus, 
statuo  hanc  propositionem  primam  :  «  Ejus 
fructus,  quem  Lutherani  omnes  in  Sacra¬ 
mentis  qua?runt,  non  minus  percipiunt,  qui 
sub  una  specie  communicant,  quam  qui  sub 

duabus  ».  Probatur.  Nam  fructus  quem  Lu- 
therani  in  Sacramentis  quaerunt,  est  excita¬ 
tio  fidei,  vel  confirmatio  :  dicunt  enim  Sa¬ 
cramenta  non  aliter  prodesse,  quam  signi- 
catione  sua,  tamquam  visibili  verbo  reprae¬ 
sentando  promissiones  Dei.  Quam  eorum 
sententiam  copiose  declaravimus,  et  confu¬ 
tavimus  in  lib.  ii.  de  Sacramentis  in  genere, 
in  disputatione  de  effectu  Sacramentorum. 
Istae  autem  fructus  melius  obtinetur  videndo 
Eucharistiam  in  mensa,  quam  eam  mandu¬ 
cando.  Nam  dum  manducatur,  continuo  per¬ 
it  significatio,  at  dum  cernitur,  et  attente 
cogitatur,  semper  repraesentat,  et  significat 
promissiones  Dei,  etiamsi  per  integrum  an¬ 
num  quis  eam  cernere  vellet.  Praeterea  sig¬ 
nificatio  melius  apprehenditur  per  oculos, 
quam  per  gustandi  sensum,  cum  sit  ille 
longe  spiritualior,  et  aptior  ad  intelligen- 
tiam  adjuvandam.  Nihil  ergo  fructus  perit 
communicantibus  sub  una,  quia  licet  unam 
tantum  ore  sumant,  tamen  oculis  utramque 
sumunt  non  minus,  quam  Sacerdotes,  et 
possunt,  si  volunt,  ex  illo  aspectu  significa¬ 
tionem  percipere. 

Sit  jam  secunda  propositio  de  fructu  Sa¬ 
cramenti  secundum  Catholicos  :  «  Ex  quali¬ 
bet  specie  percipitur  tantum  ejus  fructus, 
quem  Catholici  in  Sacramento  quaerunt, 
quantum  necessarium  est  ad  salutem  » .  Ha¬ 
betur  haec  propositio  in  Concilio  Tridentino 
sess.  xxi.  can.  3.  ubi  Concilium  directe  dam¬ 
nat  haereticorum  sententiam  de  necessitate 
utriusquc  speciei.  Nam  fructus  quem  Catho¬ 
lici  in  Sacramento  quaerunt,  est  gratia  Dei 
animae  infusa  per  quam  conservatur  vita 
animae,  ut  per  ciborum  nutritionem  conser¬ 
vantur  corpora:  sed  quaelibet  species  confert 
gratiam,  ut  supra  demonstravimus,  cum  sit 
verum  Sacramentum,  et  quilibet  gradus 
gratiae  sufficit  ad  implenda  mandata,  imo 
ad  pellenda  etiam  omnia  peccata.  Et  confir¬ 
matur  ex  Joan.  vi.  ubi  Dominus  po  licetur 
vitam  sumenti  unam  speciem  :  Qui  manducat 
hunc  panem  vioet  in  seternum  (1). 

Tertia  propositio  :  «  Licet  plus  gratiae,  et 
fructus  ex  utraque  specie,  quam  ex  una  tan¬ 
tum  caperetur,  non  propterea  opus  esset, 
vel  expediret,  ut  omnes  utramqoe  speciem 
sumerent  ».  Probatur.  Nam  ex  duobus  malis 
semper  est  eligendum  minus  malum  :  est  au¬ 
tem  minus  malum  ut  homines  ahqui  careant 
aliquo  bono  non  necessario  quam  ut  Sacra¬ 


mentum  Dei  evidenti  periculo  irreverentiae 
exponatur.  Exponeretur  autem  evidenti  pe¬ 
riculo  si  communiter  populo  daretur  Eucha¬ 
ristia  sub  specie  vini ;  moraliter  enim  fieri 
non  posset,  quin  saepius  effunderetur  sanguis 
Domini.  Et  confirmatur  haec  ratio  ab  exem¬ 
plis  similibus.  Certe  Sa'  er  lotium  gratiam 
confert,  nec  tamen  expedit  omnibus  fieri 
Sacerdotes.  Parvulis  Eucharistia  gratiam 
conferret,  et  tamen  quia  ea  non  indigent 
necessario,  nec  sine  irreverentia  eis  dare 
posset,  non  eis  datur,  neque  a  Catholicis,  ne¬ 
que  ab  haereticis. 

Prmterea  plus  gratiae  recipi  potest  ex  fre¬ 
quenti  Communione  sub  una  specie,  quam 
ex  rura  sub  utraque  :  non  igitur  est  neces¬ 
saria  Communio  sub  utraque,  cum  facili  ne¬ 
gotio  compensari  possit  damnum,  si  quod 
sit.  Nam  si  communicant  jam  singulis  men¬ 
sibus  sub  utraque  ;  communicent  decimo- 
quinto,  aut  octavo  quoque  die  sub  una,  et 
sine  dubio  multo  amplius  lucrabuntur. 

Denique,  posita  veritate  secundae  conclu¬ 
sionis,  quae  certissima  est,  magis  lucratur 
qui  (ut  Ecclesiae  obediat)  communicat  sub 
una,  quam  qui  sub  duabus,  sine  illo  ingenti 
obedientiae  fructu. 

Sit  ultima  propositio  :  «  Nihil  spiritualis 
fructus  capitur  ex  duabus  speciebus,  quod 
non  capiatur  ex  una  ».  Haec  propositio  non 
est  adeo  certa,  ut  superior  :  de  hac  enim 
varie  sentiunt  Theologi,  neque  Concilium 
eam  aperte  definire  videtur.  Est  tamen  no¬ 
stra  sententia,  atque  assertio  communis,  et 
probabilissima,  adeo  ut  simpliciter  asseri,  et 
ex  pulpito  in  concione  ad  populum  proponi 
possit.  Nam  in  primis  Concilium  Triclenti- 
num  licet  non  apertissime  hoc  definierit,  ta¬ 
men  satis  indicat  sess.  21.  canon.  3.  cum 
dicit,  sub  una  specie  sumi  integrum  Chri¬ 
stum  omnium  gratiarum  fontem  :  sign  ficat 
enim  his  verbis  sub  una  specie  sumi  omnem 
gratiam,  quae  ex  Eucharistia  sumi  potest. 
In  Concilio  etiam  Basileensi  ea  conditione 
concessus  fuit  calix  Bohemis,  ut  Ruardus 
testatur,  ut  crederent  non  plus  fructus  sumi 
ex  duabus  speciebus,  quam  ex  una. 

Praeterea,  est  haec  sententia  communis 
Theologorum,  tum  veterum,  ut  S.  Thoma? 
opusc.  58.  cap.  29.  in  fine,  et  3.  par.  quaest. 
lxxx.  art.  ult.  S.  Bonaventurae,  et  Ricardi 
in  iv.dist.  11.  tum  et  am  recentiorum,  utGa- 
briclis  lect.  84.  in  eanonem  Missae,  Joan, 


(Q  Joan.  VI,  59. 

Roffensis,  Cajetam,  Domin.  a  Soto,  Ruardi, 
Joan.  a  Lovanio,  et  aliorum. 

Unus  est  ex  veteribus,  qui  contrarium  sen¬ 
sit,  Alexander  Alensis  in  iv.  par.  summae 
qusest.  53.  memb.  i,  Ex  rccentioribus  autem 
Gaspar  Cassalius  in  ii.  lib.  de  Cama  et  Ca¬ 
lice  capite  25.  rem  in  dubium  revocat.  Et 
quamvis  Ruardus  videatur  interdum  in  con¬ 
trariam  sententiam  propendere,  id  facit,  ut 
aliquo  modo  concidet  Alexandrum  cum  sen¬ 
tentia  communi  :  alioqui  enim  plurimis  in 
locis  apertissime  docet,  nihil  omnino  plus 
utilitatis  recipi  ex  duabus  speciebus,  quam 
ex  una,  qua)  loca  diligenter  notavit  Joannes 
a  Lovanio. 

Probatur  igitur  propositio  nostra.  Si  sum¬ 
ptio  utriusque  speciei  plus  gratia),  aut  fru¬ 
ctus  spiritualis  confert,  quam  sumptio  unius, 

id  necessario  oriretur  vel  ex  svmbolo  conti- 

€ / 

nente  vel  ex  re  contenta.  Ex  symbo  o  id  na¬ 
sci  non  potest,  quia  symbolum  non  operatur, 
nisi  per  virtutem  sibi  impressam  ;  in  Eucha¬ 
ristia  autem  loco  virtutis  impressae  est  ipse 
Christus,  sive  corpus  ejus  et  sanguis  :  non 
igitur  ex  symbolo  oritur  major  gratia. 

Dices  :  Licet  symbolum  operetur  per  vir¬ 
tutem  impressam,  tameu  id  operatur,  quod 
significat :  ergo  quando  symbolum  cumula¬ 
tius,  et  plenius  signiticat,  effectum  etiam 
pleniorem,  et  majorem  operatur.  At  duae  spe¬ 
cies  cumulatius,  et  plenius  significant,  quam 
una. 

Respondeo  :  Symbolum  efficit  quod  signi¬ 
ficat,  sed  id  non  efficit  per  significationem, 
sed  per  vim  operativam  :  significatio  enim 
non  operatur  nisi  in  mente,  excitando  affe¬ 
ctum  aliquem  dum  apprehenditur.  Id  ergo 
symbolum,  quod  significat  cumulatius,  et 
plenius,  si  significet  plenius,  id  est,  aliquid 
plenius,  et  melius;  tunc  sine  dubio  operatur 
etiam  effectum  pleniorem,  quia  virtus  opera- 
tiva  proportionatur  significationi.  Si  autem 
significet  plenius,  id  est,  distinctius,  et  cla¬ 
rius,  rem  eamdem  non  efficit  meliorem,  vel 
majorem  effectum  :  alioqui  moneta  melius 
impressa  plus  valeret,  quam  alia  ;  et  littera), 
quibus  diplomata  continentur,  quo  accura¬ 
tius  scripta)  essent,  eo  majori  essent  au¬ 
ctoritatis.  Et  ut  exemplis  propriis  utamur, 
Baptismus  trina  mersione  collatus  magis 
justificaret  :  et  hostia  sacra  cum  imagine 
crucifixi  impressa  in  exteriore  superficie 
magis  reficeret.  Talis  autem  significatio  est 
duarum  specierum,  quia  nimirum  exactius, 
et  clarius  significat  Christum  esse  alimen¬ 


tum  animorum,  non  tamen  aliquid  significat, 
quod  ab  altera  specie,  licet  paulo  obscurius, 
non  significetur. 

Omisso  igitur  symbolo  ad  rem  contentam 
veniamus.  Si  ex  re  contenta  major  illa  gratia 
oritur,  id  fit,  vel  quia  res  contentio  in  utra¬ 
que  specie  sunt  revera  dua),  et  diversa),  et 
quadibet  operatur  aliquid  in  animam  susci¬ 
pientis;  et  hoc  dici  non  potest,  cum  unus 
et  idem  Christus  in  utraque  specie  sit  :  vel 
quia  una  res  quidem  et  eadem  in  utraque 
specie  continetur,  sed  cabis  sumitur,  cum 
sumitur  utraque  species,  semel  autem  tan¬ 
tum  sumitur,  cum  una  species  sumitur.  At 
neque  hoc  dici  potest.  Nam  non  augetur 
gratia  vel  fructus,  quando  bis  sumitur  eodem 
tempore,  quia  sumitur  per  modum  unius  re¬ 
fectionis  ;  alioqui  qui  duas  tresve  particulas 
sumeret  unam  post  alteram,  in  eadem  parti¬ 
cipatione  mysterii  majorem  gratiam  accipe¬ 
ret,  quam  qui  unam  tantum  :  nam  in  singu¬ 
lis  particul  s  Christus  est.  Et  pari  ratione 
cum  Sacerdos  non  uno  haustu,  sed  duobus, 
aut  tribus  sumit  sanguinem  Domini,  plus  gra¬ 
tia)  acciperet,  quam  qui  uno  haustu  totum 
ebibit ;  quae  sane  absurdissima  sunt  omnium 
consensu. 

Sed  argumenta  quaedam,  quae  contra  ob¬ 
jiciuntur,  dissolvenda  sunt.  Primo  ,  Calvi¬ 
nus  objicit  lib.  iv.  lnstitut.  cap.  17.  §  47. 
fraudari  populum  magna  fidei  confirma¬ 
tione  :  nam  multo  clarius  nobis  .significant 
dum  species,  quam  una,  Christum  esse  ci¬ 
bum,  et  potum  animarum  nostrarum. 

Respondeo,  jam  supra  docui  fructum  ex 
utraque  specie  a  populo  capi  posse,  etiamsi 
utraque  species  non  manducetur ;  nam  vi¬ 
dendo  symbola  melius  percipit  homo  eorum 
significationem,  quam  comedendo.  Prseterea 
sententia  ista  Calvini,  et  Lutheranorum, 
quod  Sacramentorum  fructus  consistat  in 
confirmanda  fide,  absurdissima  est,  et  proin¬ 
de  argumentum,  quo  probare  volunt  utrius¬ 
que  speciei  necessitatem,  falso  nititur  fun¬ 
damento.  Nam  si  fructus  Sacramentorum  in 
eo  consisteret,  ut  apprehensa  significatione 
moveretur  animus,  homines  rudes  nihil  fere 
utilitatis  ex  Sacramentis  perciperent;  infan¬ 
tes  autem  ex  Baptismo  nihil  omnino  lucra¬ 
rentur  ;  et  denique  quo  quis  esset  ingenio¬ 
sior,  eo  majorem  fructum  perciperet ;  atque 
ita  Sacramentorum  effectus  magis  penderet 
ex  natura,  quam  ex  gratia.  Sed  de  hac  re 
satis  multa  diximus  in  lib.  de  Sacramentis 
in  genere. 

Secundo,  objicit  Georgius  Cassander  apud 
Joannem  a  Lovanio  (nam  librum  ipsum 
Georgii  non  vidi)  sancti  Patres  tribuunt  pe¬ 
culiarem  effectum  sanguini  Domini,  qui  ex 
calice  sumitur.  Sic  enim  Ambrosius  loqui¬ 
tur  lib.  v.  de  Sacramentis,  cap.  3.  :  «  Quo¬ 
tiescumque  bibis,  remissionem  accipis  pec¬ 
catorum,  et  inebriaris  spiritu  ».  Et  Cypria¬ 
nus  lib.  i.  epist.  2. :  «Quomodo  docemus,  aut 
provocamus  eos  in  confessione  nominis  san¬ 
guinem  suum  fundere ,  si  eis  militaturi, 
Christi  sanguinem  denegamus  ?  » 

Respondeo  :  Sancti  Patres  non  tribuunt 
peculiarem  effectum  sanguini  Domini ,  ut 
distinguitur  contra  corpus  ejusdem  Domini, 
sed  simpliciter  tribuunt  effectum  quemdam 
sanguini  Domini,  quia  vere  illi  convenit,  sed 
non  negant  eumdem  convenire  etiam  corpori 
Domini,  quemadmodum  sa?pe  multa  tri¬ 
buuntur  Deo  Patri, vel  Filio, et  tamen  non  ne¬ 
gantur  ea  de  Spiritu  sancto,  licet  non  ex¬ 
primatur  tunc  Spiritus  sanctus.  Hoc  autem 
esse  verum  patet,  quia  iidem  auctores  in 
aliis  locis  eosdem  effectus  tribuunt  corpori 
Domini.  Ambrosius  enim  qui  lib.  v.  cap.  3. 
tribuit  sanguini  remissionem  peccatorum, 
idem  lib.  iv.  cap.  3.  sic  ait  :  «  Qui  mandu¬ 
caverit  hoc  corpus,  fiet  ei  remissio  peccato¬ 
rum  ».  Et  Cyprianus  in  illa  ipsa  epistola, 
ubi  dicit,  Martyres  futuros  confirmari,  at¬ 
que  armari  debere  potu  sanguinis  Domini ; 
ibidem  dicit  muniri  debere  protectione  cor¬ 
poris  Domini.  Ipse  quoque  Apostolus  cum 
de  fructu  passionis  Domini  loquitur,  nunc 
tribuit  omnia  corpori,  nunc  sanguini,  ut  pa¬ 
tet  Coloss.  1.  :  Pacificans ,  inquit,  per  sangui¬ 
nem  crucis  ejus.  Et  infra  :  Reconciliavit  in 
corpore  carnis  ejus  per  mortem  (1).  Adde 
quod  Patres  non  tribuunt  illum  effectum 
speciebus  vini,  sed  ipsi  Dominico  sanguini : 
sanguinem  autem  accipiunt,  qui  sub  una 
specie  communicant,  licet  vini  speciem  non 
accipiant. 

Tertio,  objicit  idem  argumenta  qua?dam 
Ruardi,  qui  ea  proposuit,  non  ut  probaret 
sententiam  adversariorum,  sed  ut  rei  diffi¬ 
cultatem  ostenderet.  Sit  igitur  hoc  argu¬ 
mentum  tertium.  Alius  est  effectus  cibi, 
alius  potus ;  cibus  enim  famem  sedat,  potus 
sitim  extinguit.  Sed  Eucharistia  sub  specie 
panis  est  cibus,  sub  specie  vini  est  potus  : 
igitur  Eucharistia  sub  utraque  specie  plures 
effectus  producit  quam  sub  una. 


Respondeo,  alius  est  effectus  cibi,  qui  so¬ 
lum  est  cibus  ;  et  alius  potus,  qui  solum  est 
potus.  At  non  alius  effectus  est  cibi,  et  po¬ 
tus  ,  quando  uterque  continet  utrumque, 
qualis  est  in  rebus  corporalibus  lac,  quo  in¬ 
fantes  nutriuntur  :  est  enim  ille  potus  ciba¬ 
lis,  qui  et  sitim,  et  famem  sedat  :  et  panis 
vino,  vel  aqua  maceratus,  qui  est  cibus  qui¬ 
dem,  sed  potum  continens.  Talis  igitur  est 
cibus,  et  potus  animarum,  ut  supra  demon¬ 
stravimus  :  una  enim,  et  eadem  res,  sive 
detur  sub  specie  panis,  sive  sub  specie  vini, 
sive  utriusque,  et  famem,  et  sitim  anima? 
sedat.  Nec  ulla  differentia  cerni  potest,  nisi 
in  symbolis  externis, quibus  per  quamdam  si¬ 
militudinem  effectus  et  proprietates  alimenti 
spiritualis  explicantur. 

Quartum  argumentum .  Eucharistia  sub 
specie  panis,  Sacramentum  est  ;  ergo  gra¬ 
tiam  confert.  Vel  igitur  superaddita  sumptio 
calicis  gratiam  auget,  vel  non  auget.  Si  pri¬ 
mum,  ergo  major  fructus  capitur  ex  duplici 
spi  cie,  quam  ex  una.  Si  secundum,  ergo 
verum  Sacramentum  non  confert  gratiam  ; 
ergo  frustra  sumitur  a  Sacerdotibus. 

Respondeo  :  Idem  argumentum  fieri  posset 
de  duabus  particulis  consecrati  panis,  et  de 
duobus  haustibus  vini  consecrati,  ut  supra 
diximus  :  ex  quo  perspicuum  est,  hoc  argu¬ 
mentum  de  duplici  specie  non  concludere. 
Dico  igitur  sumptionem  Eucharistia?  sub 
specie  panis  gratiam  conferre,  sed  eam  gra¬ 
tiam  in  sumptionem  utriusque  speciei,  ut  in 
unam  causam  esse  referendam,  quandoqui¬ 
dem  ad  unam  refectionem  utraque  species 
confert.  Quocirca  Eucharistia  sub  specie 
vini,  quse  paulo  post  sumitur,  non  novam 
aliquam  gratiam  tribuit,  nisi  forte  majori 
aliquo  ardore  spiritus  percipiatur. 

Posset  etiam  dici,  Eucharistiam  sub  specie 
panis  non  conferre  gratiam,  nisi  tota  sum¬ 
ptione  Eucharistice  absoluta.  Et  quia  cum  se¬ 
quitur  utraque  species,  non  censetur  abso¬ 
luta  sumptio,  nisi  cum  sumpta  est  utraque 
species  ;  ideo  Eucharistiam  sub  specie  panis 
conferre  quidem  gratiam,  sed  non  ante  sum¬ 
ptionem  alterius  speciei.  Tunc  autem  utram¬ 
que  simul  gratiam  conferre,  sed  eamdem 
quam  sola  contulisset  una  species,  si  sola 
sumpta  fuisset ;  sicut  etiam  in  Baptismo,  cum 
adhibetur  trina  mersio,  non  datur  gratia , 
nisi  ubi  omnes  tres  absolvuntur,  cum  tamen 
post  primam  detur  cum  adhibetur  una  sola. 


(t)  Coloss.  I,  20  et  22. 

Neque  ideo  frustra,  aut  inutiliter  sumitur 
a  Sacerdotibus  utraque  species  :  non  enim 
est  inutile  id  quod  aliquid  facit,  licet  etiam 
sine  eo  id  fieri  potuisset.  Id  quod  manifeste 
patet  in  miraculis  Domini.  Dominus  enim 
aliquando  sola  voluntate  operabatur  mira¬ 
cula,  ut  cum  aquam  in  vinum  convertit:  ali¬ 
quando  voluntate  et  verbo,  ut  cum  Laxa¬ 
rum  excitavit  ;  aliquando  voluntate,  verbo, 
et  contactu,  ut  cum  excitavit  puellam  mor¬ 
tuam  ;  aliquando  voluntate ,  verbo,  con¬ 
tactu,  et  alio  instrumento,  ut  sputo,  ut  cum 
caecum  illuminavit,  et  alibi  surdum,  et  mu¬ 
tum  curavit.  In  his  omnibus  nihil  erat  inu¬ 
tile,  et  superfluum,  quia  omnia  operaban¬ 
tur,  et  tamen  non  erant  omnia  necessaria, 
neque  majorem  effectum  producebant  om¬ 
nia  simul,  quam  unum,  aut  duo,  tantum. 
Non  enim  melius  revixit  puella,  quam  La- 
zarus,  etiamsi  illam,  et  voce  appellavit,  et 
manu  apprehendit,  Lazarum  autem  solum 
vocavit.  Praeterea  sacerdotes,  non  solum  non 
inutiliter  sumunt  utramque  speciem,  quia 
utraque  species,  ut  dici,  operatur,  sed  etiam 
quia  ea  sumptio,  licet  non  sit  necessaria  ex 
parte  sumentis  ,  est  tamen  necessaria  ex 
parte  Sacramenti.  Nam  quia  Sacramentum 
sub  diplici  specie  institutum  est,  utraque 
species  necessario  ab  aliquibus  sumenda  est; 
sed  non  necessario  ab  omnibus.  Sed  maxime 
omnium ,  ut  supra  diximus,  necessaria  est 
utriusque  speciei  sumptio  ob  sacrificii  per¬ 
fectionem. 

Quintum  argumentum  est.  Eucharistia  sub 
specie  vini  instrumentum  est  conferenda? 
gratia?,  distinctum  ab  Eucharistia  sub  specie 
panis ;  ergo  diversam ,  ac  distinctam  gra¬ 
tiam  operatur.  Consequentia  notissima  est. 
Nam  idem  Deus  per  diversa  Sacramenta  di¬ 
versam  gratiam  confert ;  quia  utitur  instru¬ 
mentis  diversis.  Antecedens  probatur  ;  nam 
in  Eucharistia  sub  specie  panis  instrumen¬ 
tum  conferenda?  gratia?  est  solum  corpus 
Domini,  non  autem  sanguis,  aut  anima;  in 
Eucharistia  autem  sub  specie  vini  instru¬ 
mentum  est  solum  sanguis  Domini,  non  au¬ 
tem  corpus,  aut  anima.  Id  quod  si  forte  ne¬ 
getur,  ita  probabitur :  in  specie  panis  solum 
corpus  Domini  est  vi  consecrationis,  reliqua 
per  concomitantiam,  et  plane  per  accidens, 
quod  ad  Sacramentum  pertinet ;  ergo  solum 
corpus  Domini  est  instrumentum  conferenda? 
gratiae  in  Eucharistia  sub  specie  panis.  Illud 
enim  solum  est  instrumentum,  quod  per  se 
ad  Sacramentum  pertinet ;  anima  autem  ct 


sanguis,  licet  non  per  accidens,  sed  per  se 
conveniant  humano  corpori  viventi ,  tamen 
corpori,  ut  est  in  specie  panis,  non  nisi  per 
accidens.  Nam  si  triduo  mortis  Domini  Eu¬ 
charistiam  Apostolus  aliquis  consecrassct,  ea 
certe  solum  corpus  sine  anima,  et  sanguine 
habuisset,  et  tamen  ejusdem  virtutis  fuisset, 
atque  modo  est. 

Respondeo,  corpus  et  sanguinem  Domini 
etiam  praecise  sumpta  non  esse  duo  instru¬ 
menta  formaliter,  sed  unum.  Instrumenta 
enim  formaliter  differunt  per  diversam  virtu¬ 
tem  operativam  :  eadem  enim  virtus  opera  i- 
va  est  tam  in  corpore,  quam  in  sanguine, sicut 
eadem  erat  in  verbis,  et  in  tactu,  vel  etiam 
in  luto,  et  sputo,  cum  Dominus  illuminabat 
ca?cos.  Et  ideo,  idem  effectus  sequebatur  ex 
verbis,  et  tactu,  et  ex  verbis,  tactu,  et  luto. 
Esse  autem  eamdem  virtutem  in  corpore,  et 
sanguine  ex  eo  patet,  quod  Scriptura  tri¬ 
buit  utrique  eosdem  effectus,  Goloss.  1.  ct 
alibi  ;  et  utrumque  omnem  suam  vim  habet 
ex  conjunctione  ad  divinitatem.  Corpus  enim 
ideo  operatur,  quia  est  corpus  Filii  Dei.  Fal¬ 
sum  enim  est,  quod  in  argumento  assumi¬ 
tur,  divinitatem  per  accidens  esse  in  Sacra¬ 
mento.  Nam  etiamsi  panis  non  convertitur 
in  divinitatem,  sed  in  solum  corpus,  et  ideo 
divinitas  est  ibi  per  concomitantium,  tamen 
convertitur  in  corpus  non  quodeumque,  sed 
Filii  Dei  :  dixit  enim  Dominus :  Hoc  est  cor¬ 
pus  meum.  Quare  vi  verborum  est  iu  specie 
panis  corpus  non  quodlibet,  sed  Filii  Dei,  ct 
proinde  corpus  subsistens  divina  Verbi  sub¬ 
sistentia,  et  consequenter  unitum  divinitati. 
Unde  Cyrillus  lib.  iv.  in  Joannem.  cap.  23. 
dicit ,  corpus  Christi  (de  Eucharistia  lo- 
quens)  vivificare,  quia  non  est  corpus  cu- 
jusvis  hominis,  sed  vitee  auctoris,  et  in  quo 
habitat  divinitatis  plpnitudo. 


CAPUT  XXIV. 

Non  pugnare  cum  divinis  litteris,  seu  cum 
Christi  mandato  Communionem  sub  una 
specie ,  probatur  variis  rationibus. 

Quarta  jam  sequitur  quaestio  :  Utrum  di¬ 
vino  mandato  praecipiatur  omnibus  Com¬ 
munio  sub  utraque  specie.  Jam  enim  osten¬ 
dimus  ex  natura  rei  nullam  esse  talem  obli¬ 
gationem  ,  idcirco  quaerendum  superest , 

utrum  saltem  praecepto  divino  positivo  ejus¬ 
modi  obligatio  in  Ecclesia  sit.  Quamvis  au¬ 
tem  Lutherus  permissionem  potius  divinam, 
quam  legem  cogentem  in  pluribus  locis 
agnoscat,  ut  supra  citavimus  :  tamen  Joan. 
Calvinus  lib.  iv.  Institut.  cap.  17.  §  47  : 
«  Edictum,  inquit,  aeterni  Dei  est,  ut  omnes 
bibant».  Et  Kemnitius  initio  disputationis  de 
utraque  specie,  omnino  contendit  mandato 
Domini  teneri  omnes  ad  utramque  speciem 
sumendam. 

Porro  in  hac  quaestione  adversariorum  est 
probare,  nostrum  respondere  :  nos  enim  ne¬ 
gamus,  illi  asserunt  ;  probare  autem  illi  in¬ 
cumbit,  qui  affirmat,  non  ei,  qui  negat.  Ut 
tamen  accuratior,  ac  plenior  disputatio  sit, 
primum  affer- emus  varias  rationes,  quibus 
omnino  credibile  fiat,  nullum  praeceptum  a 
Christo  datum  de  utraque  sumenda  specie. 
Deinde  respondebimus  ad  omnia  argumenta, 
quae  illi  proferunt. 

Quod  igitur  ad  primum  attinet.  Prima  ra¬ 
tio  sumitur  ex  figuris.  Plereeque  figurae  Eu- 
ch arist  ae  manducationem  sub  una  specie 
significant.  Non  est  igitur  ullo  modo  proba¬ 
bile,  Christum  imperaturum  fuisse  sumptio¬ 
nem  utriusque  speciei :  figuratum  enim  figu¬ 
rae  respondere  debet.  Unde  Evangelistae  pas- 
sim,  cum  describunt  acta  Christi ,  addunt 
[ut  Scriptura  impleretur) .  Joan.  xix,  notat 
S.  Joannes  ideo  Deum  non  permisisse  ut 
frangerentur  crura  Domino  crucifixo,  quia 
praecesserat  illa  figura  agni  paschalis,  cujus 
ossa  confringi  non  poterant.  Et  Apostolus 
I  Corinth.  x  :  Omnia ,  inquit,  contingebant  illis 
in  figura  (1). 

Prima  figura  fuit  ligni  vitae  in  medio  pa¬ 
radisi  Genes,  ii.  et  m.  quod  Sacramenti  Eu¬ 
charistiae  figuram  fuisse  docet  Paschasius 
lib.  de  corpore  Domini,  cap.  7.  Constat  au¬ 
tem  nullum  fuisse  potum  illi  arbori  adjun¬ 
ctum.  Secunda  fuit  agni  paschalis,  Exod. 
xii.  quae  notisssima  est. 

Neque  obstat  Kemnitii  responsio,  qui  vult 
utriusque  speciei  figuram  prmeessisse  in 
agno  paschali,  quia  et  caro  manducabatur, 
et  sanguis  in  postibus  aspergebatur  ;  asper¬ 
sionem  autem  sanguinis  potum  calicis  signi¬ 
ficasse  probat  ex  Gregorio  homil.  22.  Ihcc, 
inquam,  responsio  non  valet.  Nam  Grego - 
rius  ponit  duas  explicationes.  Unam  minus 
probabilem  et  particularem,  quod  per  san¬ 
guinem  in  postibus  aspersum  significetur  po¬ 


tus  sanguinis  Domini.  Nec  tamen  dicit  po¬ 
tum  sanguinis  sub  specie  vini  ;  de  quo  nos 
agimus,  sed  potum  sanguinis  absolute,  ut 
pro  Eucharistia  accipitur  :  non  enim  distin¬ 
guit  eo  loco  Gregorius  duas  species.  Deinde 
ponit  alteram  communem,  quod  per  sangui¬ 
nem  in  postibus  significetur  signum  crucis 
in  fronte,  ut  exponit  etiam  Augustinus  lib. 
xii.  contra  Faustum,  cap.  30.  Hieronymus 
in  cap.  lxvi.  Isaise,  Cyprianus  in  tractatu 
contra  Demetrianum,  et  Isidorus  in  cap.  xii. 
Exod.  Et  lime  sine  dubio  est  vera  :  sanguis 
enim  ille  non  potest  referri  ad  potum,  cum 
nec  biberetur,  nec  daretur  hominibus,  et 
prius  linirentur  ex  eo  postes,  quam  agnus 
manducaretur. 

Tertia  figura  est  manna,  Exod.  xvi.  Quarta, 
panes  propositionis,  Exod.  xxv.  in  quibus 
nullus  admiscebatur  potus.  Quinta  denique 
erat  participatio  sacrificiorum.  Nam  etiamsi 
in  sacrificiis  esset  caro,  et  sanguis,  tt  etiam 
libamina  multa,  ut  patet  ex-eodem  cap.  xxv. 
Exod.  tamen  sola  caro  manducabatur,  san¬ 
guis  et  libamina  effundebantur  Deo.  Unde 
I  Corinth.  x.  inquit  Apostolus :  Qui  manducant 
hostias ,  participes  sunt  altaris ;  neque  addidit 
quidquam  de  potu,  quia  non  consueverant 
Hebraei  habere  vinum  libaminum. 

Dices,  ex  ista  figura  colligitur  non  debere 
Sacerdotes  bibere  calicem  Domini  in  altari, 
quandoquidem  nec  Sacerdotes  Testamenti 
veteris  bibebant  libamina  Deo  oblata,  sed 
solum  victimas  comedebant. 

Respondeo  :  Quod  Sacerdotes  nunc  faciunt, 
dum  manducant,  et  bibunt  sub  specie  panis 
et  vini,  corpus  et  sanguinem  Domini,  non 
respondet  manducationi  victimarum  ,  sed 
consumptioni  per  ignem.  Est  enim  Eucha¬ 
ristia  aliquo  modo  holocaustum  ;  aliquo  mo¬ 
do  hostia  pacifica,  aliquo  modo  hostia  pro 
peccato.  Et  quia  inholocausto  omnia  consu¬ 
mebantur,  et  victimas,  etlibamina,  ideo  etiam 
nunc  a  Sacerdote,  cujus  est  consumere  ho¬ 
locaustum,  omnia  sumuntur.  A  populo  autem, 
qui  solum  participat  de  sacrificio,  satis  est 
manducari  carnes  agni  immaculati. 

Dices  secundo  :  Etiamsi  in  istis  figuris 
commendetur  Communio  sub  specie  cibi  tan¬ 
tum,  sunt  tamen  aliaj,  in  quibus  commen¬ 
datur  sub  utraque.  Ut  Genes,  xiv.  ubi  Mel- 
chisedech  ,  obtulit  panem  ,  et  vinum  ,  et 
utrumque  dedit  sumendum  Abrahae,  et  iis, 
qui  eum  sequebantur,  et  I  Corinth.  x.  ubi 


(1)1  Cor.  X,  11. 

dicuntur  Hebraei  manducasse  cibum  spiritu¬ 
alem,  et  bibisse  potum  spiritualem  :  quem 
locum  Kemnitius  magni  facit. 

Respondeo,  non  contendimus  nos  pro  ne¬ 
cessitate  unius  speciei,  sicut  adversarii  pro 
necessitate  duarum,  et  ideo  contra  nos  non 
est,  si  aliquae  figurae  pro  duabus  speciebus 
inveniantur ,  sed  plane  contra  adversarios 
facit,  si  inveniantur  aliquae,  ut  revera  inve¬ 
niuntur  plurimae,  pro  una  specie.  Deinde  non 
constat,  an  Melchisedech  dederit  panem,  et 
vinum  comedendum  Abrahee,  an  solum  Deo 
obtulerit.  Scriptura  enim  id  aperte  non  dicit. 
Quod  enim  Deo  obtulerit,  patet  ex  sequen¬ 
tibus  verbis  :  Erat  enim  Sacerdos  Dei  altis- 
simi ,  quod  autem  dederit  manducandum,  ex 
nullo  verbo  colligitur.  De  potu  autem  spi¬ 
rituali,  id  est,  de  aqua  qx  petra  jam  supra 
diximus,  figuram  illam  favere  uni  speciei. 
Aqua  enim  cum  data  est  populo  in  signum 
spiritualis  potus,  sola  data  est  sine  ullius  cibi 
spiritualis  adjunctione  :  quomodo  etiam  san¬ 
guis,  et  aqua,  quae  ex  latere  Domini  Puxe- 
runt,  duo  Sacramenta  significant,  Bapfi- 
smum,  et  Eucharistiam,  teste  Augustino,  et 
Theophyiacto  in  cap.  xix.  Joan.  ubi  sub  una 
tantum  specie  Eucharistia  designatur,  ut  in- 
telligamus  unam  sufficere. 

Secunda  ratio  sumitur  ex  doctrina,  et  ex¬ 
emplo  Christi.  Dominus  enim  cum  Joan.  vi, 
de  fructu  Eucharistiae  loquitur,  non  semel, 
sed  quater  unam  speciem  sufficere  docet  ad 
salutem  :  Qui  manducat  me ,  vivet  propter  me. 
Qui  manducat  hunc  panem ,  vivet  in  aeternum. 
Si  quis  manducaverit  ex  hoc  pane ,  vivet  m 
aeternum.  Hic  est  panis  de  coelo  descendens ,  ut 
si  quis  ex  eo  manducet ,  non  moriatur  (1).  Non 
ergo  fieri  potest  ,  ut  idem  Dominus  man¬ 
daverit  utramque  speciem  sumendam,  tam¬ 
quam  necessariam  ad  salutem.  Esse  autem 
hoc  caput  Joan.  de  Sacramento  inteliigen- 
dum  ,  supra  ostendimus  in  prima  contro¬ 
versia  de  Eucharistia. 

Rursus  exemplo  suo  Dominus  idem  com¬ 
probavit.  Primum  Joan.  vi.  ubi  multipli¬ 
cavit  panes,  et  inde  saturavit  turbam,  re¬ 
manentibus  duodecim  cophinis  :  nec  ullum 
potum  multiplicavit,  neque  dedit.  Deinde 
Lucae  cap.  xxiv.  cum  in  Emmaus  in  ccena 
cum  duobus  discipulis  accepit  panem,  bene¬ 
dixit,  fregit,  dedit  eis,  etc. 

De  hoc  loco  duai  sunt  Catholicorum  senten¬ 
tiae.  Prima  est  Joan.  a  Lovanio,  et  aliorum, 


qui  contendunt  Sacramentum  Eucharistiae 
datum  fuisse  a  Christo  duobus  discipulis,  et 
adducunt  in  hanc  sententiam  Augustinum 
lib.  in.  de  consensu  Evangel.  cap.  2o.  Au- 
ctoiem  operis  imperfecti  in  Matth.  homil.  17. 
Redam,  et  Theopbylactum  in  eum  locum 
Lucae.  Hieronymum  in  Epitaphio  Paulae,  et 
Isichium  lib.  ii.  in  Leviticum,  cap.  9. 

Alia  sententia  est  Cornelii  Jansenii  in  ex¬ 
positione  hujus  loci,  qui  docet,  panem  a 
Domino  benedictum  in  Emmaus,  non  fuisse 
quidem  Eucharistiae,  voluisse  Dominum  hoc 
exemplo  demonstrare  fructum,  et  utilitatem 
Eucharistiae  in  una  specie :  quare  ex  hoc 
loco  non  minus  probari  usum  unius  speciei, 
quam  ex  multiplicatione  panum,  Joan.  vi. 
Id  autem  probat,  tum  ex  Augustino,  Beda, 
et  Theophyiacto  locis  citatis,  qui  hoc  tantam 
docere  videri  possunt,  nempe  fuisse  in  illa 
panis  benedictione  mysterium  quoddam, 
qho  significaretur  utilitas  Eucharistia),  quo¬ 
modo  etiam  loquitur  Innocentius  III.  lib.  vi. 
de  myst.  Missae,  cap.  7.  et  9.  tum  etiam  ex 
ipso  textu ,  nam  fuisse  hic  aliquod  myste¬ 
rium,  patet  partim  ex  benedictione ,  quam 
non  legitur  Dominus  adhibuisse,  nisi  ad  ali¬ 
quid  mirabile  operandum;  partim  ex  effectu, 
nam  per  illum  panem  illuminati  sunt. 

Quamcumque  autem  sententiam  ex  his 
duabus  amplectamur ,  ostendit  hoc  exem¬ 
plum  Christi,  eam  esse  utilitatem  Eucha¬ 
ristiae  in  una  specie,  ut  minime  sit  existi¬ 
mandum  ,  fuisse  imperatum  omnibus  illius 
usum  in  specie  utraque. 

Sed  occurrit  hoc  loco  Philippus  Melanch- 
thon  in  A po logia  Confessionis  Augustanae,  in 
articulo  de  utraque  specie,  ubi  fatetur  hoc 
exemplum  ad  Eucharistiam  pertinere,  sed 
dicit,  non  colligi  ex  eo  usum  unius  speciei, 
quoniam  in  fractione  panis  per  figuram  in¬ 
tellectionis  significatur  totum  Sacramentum 
cum  utraque  specie.  At  facile  id  refelli  pot¬ 
est;  historia  enim  Evangeiica  ita  conjungit 
distributionem  panis  benedicti  cum  Domini 
recessu,  ut  nullum  re  inquat  locum  bene¬ 
dicendo  ,  vel  distribuendo  calici.  Sic  enim 
loquitur :  Et  factum  est,  dum  recumberet  cum 
eis,  accepit  panem ,  et  benedixit,  ac  fregit ,  et 
porrigi  bat  illis.  Et  aperti  sunt  oculi  eorum ,  et 
cognoverunt  eum,  et  ipse  evanuit  ex  oculis 
eorum  (2). 

instat  Kemnitius.  et  probat  ex  Augustino 
tract.  2.  in  epist.  Joannis,  Christum  dedisse 


(1)  Joan.  VI.  58,  59,  52,  50.  —  (2)  Luc.  XXIV,  30  et  31. 

duobus  discipulis  utramque  speciem.  Sic 
enim  Augustinus  loquitur  :  «  Et  vere ,  qui 
non  sibi  judicium  manducat,  et  bibit,  in 
fractione  panis  Christum  agnoscit».  At  ar¬ 
gumentum  est  nimis  longe  petitum.  Non 
enim  Augustinus  dicit  ,  Christum  dedisse 
utramque  speciem,  sed  dicit  in  fractionq 
panis  Christum  agnosci ,  ut  illis  discipulis 
contigit  in  Emmaus ;  sed  addit  hunc  fructum 
eos  tantum  consequi,  qui  nunc  indigne  su¬ 
munt,  et  allegat  verba  Pauli,  seu  alludit  ad 
illa,  ubi  legimus,  I.  Cor.  xi.  eos,  qui  indigne 
manducant,  et  bibunt,  judicium  sibi  man¬ 
ducare,  et  bibere  ;  quod  verissimum  est,  sive 
una  species,  sive  utraque  sumatur  indigne. 

Denique  addit  Kemnitius,  Christum  non 
addidisse  :  Hoc  facite ,  cum  panem  bene¬ 
dictum  in  Emmaus  dedit :  ergo  non  tenemur 
eum  in  hoc  imitari,  si  unam  tantum  speciem 
dedit.  Sed  neque  nos  dicimus  teneri  ;  sed 
tantum  probamus  hoc  exemplo  licere  ,  et 
utile  esse  communicare  sub  una. 

Tertia  ratio  sumitur  ex  doctrina,  et  usu 
Apostolorum.  Nam  Actor,  ii.  ita  describitur 
communicatio  Eucharistiae  :  Erant  autem 
perseverantes  in  doctrina  Apostolorum ,  et 
communicatione  fractionis  panis ,  et  oratio¬ 
nibus  (1).  Quo  loco  negari  non  potest,  quin 
agatur  de  Eucharistia,  tum  quod  conjungatur 
fractio  panis  cum  doctrina,  et  oratione,  tum 
etiam  quod  vituperatio  potius  quam  laus 
fuisset  de  fidelibus  commemorare ,  perse¬ 
verantes  eos  fuisse  in  prandiis,  et  ccenis  cor¬ 
poralibus.  Denique  id  fatetur  Lutherus  in 
sermone  de  Eucharistia,  et  Calvinus  lib.  iv. 
lustit.  cap.  17  §  35. 

Neque  Kemnitius  negat  ita  hunc  locum  a 
veteribus  explicatum ;  sed  respondet  per 
fractionem  panis  intelligi  etiam  calicem,  per 
figuram  videlicet  intellectionis,  qua  ex  parte 
significamus  totum.  Id  vero  probat  ,  quia 
Apostoli  alioqui  sub  una  specie  consecras- 
sent,  quod  ne  Catholici  quidem  admitterent. 
At  haec  ejus  ratio  nihil  concludit.  Non  enim 
Lucus  describit,  quid  Apostoli,  sed  quid  po¬ 
puli  facerent,  dum  dicit,  eos  perseverantes 
fuisse  in  doctrima  Apostolorum,  et  commu¬ 
nicatione  fractionis  panis,  et  oratione.  Apo¬ 
stoli  igitur  in  utraque  specie  Eucharistiam 
consecrabant,  sed  populis  in  una  specie  mi¬ 
nistrabant. 

Quod  etiam  ex  eo  confirmatur  ,  quia  plu¬ 
rimi  in  Hierusalem  Christiani  erant,  qui  in 
( 

0)  Act.  II,  42.  —  (2)  I  Cor.  X,  10  et  17. 


illis  initiis  servabant  legalia  Moysis,  Apostolis 
permittentibus ,  ut  patet  ex  cap.  xxi.  Ac¬ 
torum;  et  ex  iis  nonnulli  usque  ad  certum 
tempus  Nazaree  i  erant,  non  bibentes  vinum, 
nec  radentes  capita,  usque  ad  finem  dierum 
voti  sui.  Hos  autem  neque  credibile  est 
contra  votum  suum  bibisse  de  calice  Domini; 
neque  probabile  est  abstinuisse  omnino  a 
Communione,  cum  Lucas  dicat,  omnes  per¬ 
severantes  fuisse,  in  doctrima,  et  commu¬ 
nicatione  fractionis  panis.  Quare  probabilis¬ 
sima  conjectura  est,  ideo  Lucam  solum  me¬ 
minisse  fractionis  panis,  quod  ab  ea  sola 
specie  nulli  abstinerent.  Unde  etiam  beatus 
Paulus  I.  Corinth.  x.  non  sine  causa  de  calice 
dicit:  Calix  benedictionis ,  cui  benedicimus; 
de  pane  autem  :  Panis  quem  frangimus. 
Calix  enim  semper  benedicebatur,  sed  non 
semper  distribuebatur.  Unde  etiam  paulo 
infra  dicit  :  Unus  panis ,  et  unum  corpus  su¬ 
mus ',  qui  de  uno  pane  participamus  (2). 

Et  miranda  est  sane  Kemnitii  sapientia, 
qui  cum  ubique  vulgatam  editionem  com- 
temriat,  hoc  loco  eam  diligenter  defendit. 
Scribit  enim  in  sua  disputatione  pag.  600. 
in  vulgata  editione ,  quam  Tridentinum 
Concilium  nullo  praetextu  rejici  posse  decre¬ 
vit,  haberi  I  Cor.  x.  :  Unus  panis,  et  unum 
coipus  sumus,  qui  de  uno  pane ,  et  de  uno  calice 
participamus.  Sed  Concilium  Tridentinum 
non  statuit  recipiendam  esse  quamlidet  le¬ 
ctionem  vulgatae  editionis,  sed  eam,  quam 
constet  esse  lectionem  vulgatae  editionis  , 
alioqui  non  j ussisset  idem  Concilium  vulga¬ 
tam  editionem  quam  emendatissime  im¬ 
primi.  Porro  illud  [et  ex  uno  calice )  non  ha¬ 
betur  in  Bibliis  correcti  oribus  vulgatae  edi¬ 
tionis,  sed  solum  in  paucis  quibusdam  minus 
emendatis ;  in  Graecis  autem  nullis  habetur. 

Quarta  ratio  sumitur  ex  testimonio  veteris 
Ecclesiae,  quae  cum  vera  Ecclesia  fuerit,  sine 
dubio  contra  expressum  Christi  mandatum 
nihil  egisset.  Tribus  autem  modis  vetus  Ec¬ 
clesia  testatur  Communionem  sub  una  specie 
esse  licitam.  Primo,  quia  nunquam  eam  re¬ 
prehendit,  aut  damnavit,  cum  tamen  non 
ignoraret  eam  saltem  apud  aliquos  in  usu 
fuisse.  Nam  (ut  alia  interim  omittam)  Mani¬ 
chaei  nunquam  communicabant,  nisi  sub  spe¬ 
cie  panis,  ut  Leo  I.  testatur  serm.  4.  de  Qua¬ 
dragesima  :  arbitrabantur  enim  illi  vinum 
esse  fel  draconis.  Et  praeterea  negabant 
Christi  veram  mortem  :  et  ideo  nec  vinum; 

neo  sub  specie  vini  sanguinem  Domini  unquam 
sumebant.  Et  tamen  nec  Epiphanias,  nec 
Augustinus,  nec  alii,  qui  de  erroribus  Mani- 
ehajorum  scripserunt,  notarunt  errorem  il¬ 
lum,  quod  contra  Domini  mandatum  sub  una 
tantum  specie  Eucharistiam  sumerent. 

Deinde,  testimonium  Ecclesia;  veteris  ha¬ 
beri  potest  ex  duobus  illustribus  exemplis 
iuereticarum  fraudum.  Scribit  Sozomenus 
lib.  vm.  Histor.  cap.  v  et  Nicephorus  lib. 
xiii.  cap.  vii.  Feminam  quamdam  ha' re 
ticam  Macedonianam  ,  cum  vellet  tegere 
suam  haeresim,  et  se  Catholicam  simulare ; 
accepisse  in  manibus  Ghrysostomo  sacris 
operante ,  panem  Eucharistia; ,  tanquam 
paulo  post  illum  manducaturam ;  sed  clam 
dedisse  illum  ancillae, 'et  ab  ea  sumpsisse 
panem  profanum  ,  quem  ex  domo  afferri 
j usserat,  ut  illum  palam  comederet  loco 
Eucharistiae  :  sed  eum  panem  continuo  in 
lapidem  esse  conversum.  Ex  hoc  facto  in- 
telligimus,  morem  fuisse,  ut  acciperent,  qui 
vellent,  Eucharistiam  sub  una  tantum  specie. 
Nam  si  omnes  coacti  fuissent  bibere  de  ca¬ 
lice  Domini,  mulier  illa  nullo  modo  simulare 
potuisset  :  non  enim  pro  calice  Domini  ali¬ 
quid  aliud  sumere  potuisset ;  siquidem  calix 
non  dabatur  in  manus,  sed  manu  Diaconi 
admovebatur  ori  communicantium. 

Alterum  exemplum  est  apud  Leonem  serm. 
4.  de  Quadragesima,  ubi  S.  Leo  dicit,  Ma- 
nichseos,  ut  lueresim  suam  tegerent,  panem 
Eucharistiae  sumere  solitos  esse  cum  Catho¬ 
licis,  non  tamen  calicem  bibere.  Si  autem 
Roma;  non  fuisset,  libera  Communio  sub 
utraque  specie ,  sed  omnes  semper  sumere 
debuissent  sub  utraque,  non  potuissent  ullo 
modo  Manichaei  latere,  qui  sanguinem  Do¬ 
mini  nunquam  sumebant.  Unde  sanctus  Leo 
non  jubet  observari  eos,  qui  aliquando  su¬ 
mebant,  aliquando  non  sumebant,  sed  qui 
nunquam  omnino  sumebant  sanguinem  : 
illud  enim  eo  tempore  pro  signo  Maniehae- 
ismi  haberi  potuit.  Tertio,  ex  variis  ritibus, 
ex  quibus  aperte  colligitur  usus  unius  spe¬ 
ciei  :  non  enim  vetus  Ecclesia,  quae  adversa¬ 
riorum  testimonio  vera  Ecclesia  erat,  contra 
Dei  mandatum  tam  aperte  pugnassct.  Sunt 
autem  hi  ritus,  asservatio  Sacramenti,  com¬ 
municatio  domestica,  communicatio  infan¬ 
tium,  communicatio  aegrotorum,  communio 
laica,  communio  ex  praesanctificatis. 

Ac  primum  asservari  solitum  Sacramen¬ 
tum  Eucharistia;  fuisse ,  supra  probavimus 
multis  Patrum  et  Conciliorum  testimoniis. 
Tom.  IV. 


Quod  autem  solum  sub  una  specie  asser¬ 
varent,  et  proinde  sub  una  specie  sumerent, 
patet,  quia  aliquando  ad  longissimum  tempus 
asservabant.  Meminit  enim  Sophronius  in 
Prato  spirituali,  c.  70.  aliquando  per  annum 
in  tegrum  servatum  fuisse ;  imo  Grreei  adit  une 
diem  servant  per  integrum  annum.  Non  au¬ 
tem  posset  vinum  in  parva  quantitate  tamdiu 
conservari, quin  acesceret,  et  corrumperetur. 
Prmterea  qui  meminerunt  asservationis,  ut 
Cyprianus  in  serm.  de  lapsis,  et  Ambrosius 
in  orat,  de  obitu  Satyri ,  et  Sophronius 
jam  citatus,  solius  speciei  panis  meminerunt, 
quam  involutam  orario,  vel  linteo  dicunt. 

Kemnitius  contra  hunc  ritum  objicit,  quoti 
Gregorius  Nazianzenus  dicat,  Gorgoniam  re¬ 
servasse  symbola  corporis,  et  sanguinis;  et 
quod  Ambrosius  dum  de  Satyro  loquitur,  me¬ 
minerit  haustioniSjCt  fusionis  in  viscera,  qua: 
ad  potum  potius, quam  ad  cibum  pertinent. 

Sed  facile  est  illa  refellere.  Nam  Gregorius 
sub  disjunctione  loquitur,  ac  dicit, Gorgoniam 
recondidisse  quidpiam  signorum  corporis, 
aut  sanguinis  Domini;  et  loqui  cum  de  specie 
panis,  non  vini,  satis  colligitur  ex  communi 
usu  illius  temporis.  Quod  autem  de  Ambrosio 
Kemnitius  dicit,  pst  omnino  ridiculum.  Nam 
Ambrosius  loquitur  de  haustu,  et  transfu¬ 
sione  ad  viscera  illius  speciei,  quam  invo¬ 
lutam  in  orario  Satyrus  habebat.  Quis  autem 
ambigat,  quid  illud  fuerit?  Neque  vox  hau¬ 
riendi,  vel  transfundendi,  ita  ad  potum  per¬ 
tinet,  ut  non  etiam  ad  cibum  referri  possit, 
quando  aliquid  integrum  sumitur.  Ambro¬ 
sius  autem  eo  modo  loquendi  utitur,  quia 
loquebatur  de  re  signata,  potius  quam  de 
signo  :  res  autem  signata  integra  hauritur. 

Secundus  ritus  erat  Ecclesia;  antiqua;,  ut 
Eucharistiam  domum  deferrent,  et  ibi  tem¬ 
pore  opportuno  sumerent,  t  uod  certissimum 
est  ex  Tertulliano  lib.  ii.  ad  uxorem,  Clemente 
Alexandrino  lib.  i.  Stromatum  non  procul  ab 
initio,  Cypriano  serm.  de  lapsis,  Basilio  in 
epist.  ad  Caesariani.  Datritiam,  Hieronymo  iu 
Apologia  pro  libris  in  Jovinianum,  et  ex  aliis. 
Domi  autem  sub  una  tantum  specie  Christia¬ 
nos  communicaro  solitos  perspicuum  est, 
tum  ex  eo,  quod  sola  species  panis  dabatur 
in  manus  fidelium,  sanguis  autem  dabatur 
ex  calice  bibendus,  ut  Cyrillus  demonstrat 
Cathcch.  3.  mystagog.  tum  etiam  quia  non 
erant  in  domibus  laicorum  ulli  calices  sacri, 
seu  vasa ,  quibus  contineri  posset  sanguis 
Domini,  ut  clarissime  patet  ex  Apologia  se¬ 
cunda  Athanasii  contra  Arianos. 

IIoc  loco  fatetur  Kemoitius  in  domibus  pri¬ 
vatis  usum  fuisse  unius  tantum  speciei  :  sed 
dicit,  illos  eosdem  qui  domi  sumebant  sub 
specie  panis,  in  Ecclesia  prius  sumpsisse 
sub  specie  vini ;  et  proinde  sub  utraque  spe¬ 
cie  per  intervalla  temporum.  Deinde  addit 
se  non  disputare  de  eo,  quod  fiebat  in  pri¬ 
vatis  domibus ,  sed  de  eo ,  quod  fiebat  in 
publica  Coena}  administratione. 

Sed  hsec  solutio  cum  ipso  suo  auctore  pug¬ 
nat.  Nam  si  in  Ecclesia  in  publica  Crenffi 
administratione  sumebant  panis  speciem,  sed 
eam  servabant  deferendam  in  domum,  et  alio 
tempore  manducandam,  solam  autem  spe¬ 
ciem’  vini,  quam  deferre  non  poterant,  in 
Ecclesia  bibebant :  ergo  in  Ecclesia  non  com¬ 
municabant,  nisi  sub  una  specie,  nimirum 
vini.  Non  enim  communicare  est  sumere  in 
manibus  Eucharistiam,  sed  manducare,  et 
bibere. 

Est  preeterea  advertendum,  haustum  san¬ 
guinis  in  Ecclesia,  et  manducationem  cor¬ 
poris  Domini  in  privatis  eedibus,non  potuisse 
haberi  pro  una  Communione,  sed  necessario 
fatendum  esse  fuisse  diversas  Communiones, 
et  utramque  sub  altera  tantum  specie,  neu¬ 
tram  sub  utraque.  Nam  diversis  diebus  su¬ 
mebantur  ilice  species,  non  autem  eodem  die: 
ideo  enim  domum  deferebant,  ut  possent 
sequentibus  diebus  communicare,  etiamsi 
templum  non  adirent.  Unde  Hieronymus  in 
Apologia  pro  libris  contra  Jovinianum  seri- 
bit,  illis  diebus  consuevisse  quosdam  domi 
corpus  Domini  sumere,  quibus  ob  actum 
conjugalem  patratum  non  audebant  ingredi 
Ecclesiam. 

Neque  obstat,  quod  illa  consuetudo  defe¬ 
renda)  Eucharistia;  in  privatas  redes,  fuerit 
postea  abrogata :  abrogata  enim  fuit  ob  irre¬ 
verentiam,  qua  tantum  Sacramentum  affi- 
citebatur,  non  autem  quod  Communio  sub 
una  specie  non  sit  licita. 

Tertius  ritus  erat,  communicatio  infan¬ 
tium.  Communicabant  enim  veteres  aliquan¬ 
do  infantes,  sed  sub  una  tantum  specie,  ni¬ 
mirum  instillando  in  os  eorum  aliquid  san¬ 
guinis  Domini,  ut  patet  tum  ex  Cypriano  in 
serm.  de  lapsis,  tum  ex  manifesta  ratione, 
quia  non  possunt  infantes  cibum  aliquem  so¬ 
lidum  sumere. 

Quartus  erat,  communicatio  aegrotorum, 
qua;  ut  plurimum  fiebat  sub  una  tantum  spe¬ 
cie.  Scribit  Eusebius  lib.  vi.  hist.  cap.  36  ex 
epist.  Dionysii  Alexandrini,  presbyterum  de¬ 
disse  puero  particulam  Eucharistia}  deferen¬ 


dam  Serapioni  seni  regroto,  ac  jussisse,  ut 
eam  prius  madefaceret,  quam  seni  porrige¬ 
ret,  Cum  enim  servarent  longo  tempore  Eu¬ 
charistiam  pro  regrotis,  necessario  fiebat,  ut 
duresceret  species  illa  panis,  ita  ut  non  facile 
deglutiri  posset,  praesertim  a  valde  debilita¬ 
tis.  Paulinus  in  vita  S.  Ambrosii  scribit,  eum 
paulo  ante  mortem  ab  Honorato  Episcopo 
Vercellensi,  sub  una  specie  Eucharistiam  ac¬ 
cepisse  :  dicit  enim,  corpore  Domini  sumpto, 
ubi  illud  deglutiverat,  continuo  animam  Deo 
reddidisse.  Amphilochius  in  vita  S.  Basilii 
scribit,  eum  in  morte  Eucharistiam  accepisse 
in  sola  specie  panis,  quam  longo  tempore 
asservaverat.  Denique  Amalarius  de  offic . 
Eccles.  lib.  m.  cap.  35.  et  Micrologus  de 
rebus  Ecclesiast.  caput  17.  testantur,  ex  anti¬ 
qua  consuetudine  in  Missa  tres  partes  hostiae 
consecratae  fieri  solere,  ut  una  cum  sanguine 
misceretur,  altera  sumeretur  a  Sacerdote 
ante  sanguinis  sumptionem,  tertia  servare¬ 
tur  pro  aegrotis,  quae  viaticum  morientium 
dicebatur. 

Quintus  ritus  erat,  usus  Communionis  lai- 
cae,  quae  in  poenam  gravis  alicujus  delicti 
olim  dabatur  clericis,  ablata  eis  communio¬ 
ne  clericali.  Est  autem  hujus  Communionis 
laicae  crebra  mentio  in  decretis  antiquissi¬ 
morum  Pontificum  et  Conciliorum.  Vide  Fe¬ 
licem  III,  qui  sedit  ante  annos  mille,  et  cen¬ 
tum,  epist.  1.  cap.  2.  et  Siricium  Papam 
Felice  III  antiquiorem  annis  circiter  centum, 
in  epist.  1.  cap.  11.  Concilium  praeterea  Eli- 
bertinum  ante  Siricii  tempora  celebratum, 
canon.  76.  et  Sardicense,  cap.  2.  et  Aga- 
thense,  cap.  2.  5.  et  50. 

Sed  hoc  argumentum  rident  Philippus,  et 
Kemnitius,  ac  mirantur  inscitiam,  vel  impu¬ 
dentiam  Papistarum.  Philippus  in  Apologia 
Confess.  August.  dicit  Communionem  laicam 
dictam  esse  Communionem  laicorum,  non 
quod  esset  sub  una  specie  tantum,  sed  quod 
esset  eorum,  qui  non  consecrabant  :  et  hanc 
fuisse  poenam  olim  Sacerdotibus  infligi  soli¬ 
tam,  ut  privati  ministerio  consecrandi  Eucha¬ 
ristiam,  contenti  essent  sola  manducatione. 

At  si  res  ita  se  haberet,  ut  Philippus  dicit, 
haec  poena  non  fuisset  inflicta  Diaconis,  aliis¬ 
que  inferioribus  Clericis,  ad  quorum  ministe¬ 
rium  nunquam  spectavit  Eucharistiam  con¬ 
secrare,  sed  solum  Presbyteris,  et  Episcopis. 
Decreta  autem  supra  citata  fere  omnia  de 
Diaconis  loquuntur,  et  aliis  Clericis  inferio¬ 
ribus.  Falsa  est  igitur  Philippi  interpretatio. 

Kemnitius  loco  supra  notato  pag.  667.  et 

GG8  dicit,  Communionem  laicam  fuisse,  quam 
sumebant  Clerici  inter  laicos,  id  est,  in  loco 
templi  inferiore,  et  post  clericos;  ita  ut  Com¬ 
munio  laica  distinguatur  a  clericali  solum 
tempore,  et  loco,  quod  videlicet  Clerici  prius, 
laici  posterius  :  Clerici  intra  sacrarium,  laici 
extra  eum  locum  communicarent. 

Sed  neque  haec  est  vera  expositio.  Nam 
Felix  Papa  III  loco  citato,  jubet  ob  delicta 
quaedam,  Clericis,  non  dari,  nisi  in  morte 
Communionem  laicam.  Et  Concilium  Sardi- 
cense,  cap.  2.  ne  in  morte  quidem  laicam 
Communionem  dari  permittit  ob  crimina 
quaedam  graviora.  In  morte  autem  cum  de¬ 
tur  Communio  soli  aegroto,  idque  in  privato 
cubiculo,  nulla  distinctio  notari  potest  loci, 
aut  temporis  inter  Clericos,  et  laicos.  Laica 
igitur  Communio  dicitur  ea,  quae  laieis  per¬ 
mittebatur  tangenda,  et  etiam  deferenda  si 
vellent.  Sola  autem  species  panis  dabatur  in 
manus  :  ex  calice  autem  bibebant,  qui  vole¬ 
bant,  in  Ecclesia,  sed  non  licebat  laicis  cali¬ 
cem  tangere,  nedum  secum  deferre.  Vide 
Gyrillum  Hierosolymitanum  Catechesi  5. 
mystagog.  extrema,  ubi  describit  modum 
communicandi.  Eadem  Communicatio  dici¬ 
tur  etiam  peregrina  in  Concilio  Agathensi, 
cap.  2.  et  5.  ex  eo  fortasse ,  quod  olim  mit¬ 
teretur  peregrinis  adventantibus,  in  signum 
communionis,  et  pacis.  Poena  igitur  inflicta 
Clericis,  erat,  quod  communicantibus  aliis 
Clericis  sub  utraque  specie,  ipsi  prohibentur 
a  calice  Domini,  et  cogerentur  unam  tantum 
speciem  sumere. 

Sextus  ritus  erat,  Communio  praesanctifia 
catdrum,  cujus  usus  apud  Graecos  erat  in  tota 
Quadragesima,  excepto  die  Dominico,  et  Sab¬ 
bato  ;  in  Latina  Ecclesia  iste  usus  fuit,  et 
adhuc  manet  feria  6.  hebdomadae  .sanctae. 
Nam  eo  die  non  fit  consecratio,  et  ipse  etiam 
Sacerdos  in  publica  actione  communicat  sub 
una  specie.  Hujus  consuetudinis,  quod  ad 
Graecos  attinet,  meminit  Laodicenum  Conci¬ 
lium  can.  40.  et  Concilium  Trullanum  can. 
52.  Quod  attinet  ad  Latinos,  meminit  Inno¬ 
centius  I,  in  epist.  1.  cap.  4.  liber  Sacra¬ 
mentorum  S.  Gregorii  in  officio  Parasceves, 
Ordo  Romanus  antiquus  in  officio  ejusdem 
diei,  Rabanus  lib.  ii.  de  Institut.  Clericorum, 
cap.  37.  et  Micrologus  in  lib.  de  Ecclesia¬ 
sticis  observationibus,  cap.  10. 

Quod  in  Parasceve  Communio  fiat  solum 
sub  specie  panis,  patet  ex  ordine  Romano 
citato  ;  ibi  enim  non  solum  habetur,  in  Pa¬ 
rasceve  non  confici  Sacramenta,  sed  etiam 


communicari  Sacerdotem,  et  populum  sub 
specie  panis  tantum  absque  sanguine  Domi¬ 
ni  :  sanguinem  etiam  totum  consumi  jubet 
feria  5.  et  solum  corpus  Domini  conservari 
pro  Communione  sequentis  diei,  quo  Sacra¬ 
menta  non  conficiuntur.  Ex  quo  intelligimus 
in  publico  etiam  coetu  Ecclesia)  usum  fuisse 
unius  speciei,  idque  ab  annis  plus  mille. 

Quinta  ratio  sumi  potest  ex  consensu,  et 
testimonio  Ecclesia)  posterioris.  Nam  constat 
ab  annis  plus  octingentis  fuisse  usum  in  qui¬ 
busdam  Ecclesiis  Communionis  sub  una  spe¬ 
cie,  etiam  in  publico  coetu  fidelium,  et  extra 
diem  Parasceves.  Et  simul  constat  GreecoS 
nunquam  hoc  Latinis  objecisse  tamquam 
errorem,  cum  tamen  alia  multa  objecerint, 
in  quibus  a  nobis  dissidebant.  Ex  quo  intelli¬ 
gimus  totam  Ecclesiam  tum  Latinam,  tum 
Grcecam  hunc  usum  qt  licitum  approbasse. 

Fuisse  autem  hunc  usum  longo  tempore  in 
Ecclesiis  quibusdam,  testantur  Concilia,  Gon- 
stantiense,  sess.  xm.  et  Basileense,  sess.  xxx. 

Deinde  S.  Thom.  qui  floruit  ante  annos 
300,  3.  par.  qusest.  lxxx.  art.  12.  dicit  eas 
Ecclesias  recte  facere,  quee  non  communicant 
populum  nisi  sub  una  specie. 

S.  Bernardus  qui  ante  annos  400  vixit,  in 
Monasterio  suo  sub  una  specie  Communio¬ 
nem  praebebat,  ut  aperte  colligitur  ex  lib.  i. 
cap.  11.  vitae  ipsius.  Scribit  enim  Gulielmus 
Abbas  S.  Bernardi  aequalis,  in  celebri  qua¬ 
dam  solemuitate  S.  Bernardo  Eucharistiam 
ministrante,  accessisse  inter  alios  Monachum 
quemdam,  quem  ob  certam  culpam,  idem 
sanctus  vir  accedere  prohibuerat :  verum, 
quia  res  occulta  erat,  datam  illi  etiam  Eucha¬ 
ristiam,  sed  divino  miraculo  non  potuisse 
Monachum  illum  Eucharistiam  deglutire.  Fi¬ 
nitis  autem  solemniis  accessisse  Monachum 
ad  Abbatem,  et  aperto  ore  ostendisse,  quid 
pateretur  :  et  tum  demum  confessum,  et  ab¬ 
solutum,  Sacramenta  Domini  liberrime  ad 
viscera  trajecisse.  Ex  hoc  exemplo  manifeste 
apparet,  solam  speciem  panis  a  sancto  Ber¬ 
nardo  dari  solitam ;  nam  speciem  vini  tam- 
diu  in  ore  servare  ille  non  potuisset. 

Cardinalis  Hosius  in  Dialogo  de  utraque 
specie  ex  historiis,  et  monumentis  Polonica) 
Ecclesia)  scribit,  non  posse  colligi,  fuisse 
unquam  in  Polonia  usum  utriusque  speciei 
in  communione  populari :  et  inde  suspicatur 
non  sine  causa  Ecclesiam  illam  ab  ipsa  pri¬ 
ma  sua  fundatione,  id  est,  ab  annis  plus  mi¬ 
nus  quingentis,  recepisse  usum  unius  speciei. 

Beda  qui  ante  annos  800  floruit,  non  ob- 

scurc  indicat  in  Anglia  ah  initio  praedicationis 
discipulorum  S.  Gregorii  Papie  coepisse  usum 
publicum  unius  speciei.  Sic  enim  scribit  lib. 
n.  bistor.  cap.  5.  de  Regis  cujusdam  Chri¬ 
stiani  defuncti  paganis  filiis  :  «  Cum,  inquit, 
viderent  Pontificem  celebratis  Missarum  so- 
lemniis  Eucharistiam  populo  dare,  dicebant ; 
quare  non  et  nobis  porrigis  panem  nitidum, 
quem  et  patri  nostro  dabas,  et  populo  adhuc 
in  Ecclesia  dare  non  desistis?  »  Haec  illi,  qui 
cum  saepius  id  repeterent,  nunquam  tumeri 
ullam  vini  mentionem  fecerunt. 

Ordo  Romanus,  qui  ut  minimum  ante  an¬ 
nos  octingentos  editus  fuit,  cum  ab  Alcuino 
Caroli  Magni  praeceptore,  qui  anno  800  flo¬ 
rebat,  citetur,  apertissime  indicat  in  Romana 
Ecclesia  publicum  usum  fuisse  unius  tantum 
speciei.  Nam  in  capite  de  ordine  celebrandi 
Missam,  significat  in  parvo  calice  sanguinem 
Domini  consecrari  solitum  :  deinde  pro  Com¬ 
munione  populi  ex  eo  parvo  calice  effundi 
modicum  sanguinis  Domini  in  magnum  cali¬ 
cem  vino,  et  aqua  plenum,  atque  ex  eo  ma¬ 
gno  calice  consuevisse  populum  bibere  post 
corpus  Domini  sumptum.  Et  quia  calix  unus, 
quantumvis  magnus,  non  sufficere  poterat 
tanta;  multitudini,  verisimile  est  (quamvis  ibi 
id  non  legatur)  siepius  eum  dem  calicem  vino 
fuisse  repletum.  Porro  calix  ille  magnus  di¬ 
cebatur  calix  sanguinis,  quia  consecratus 
erat  contactu  sanguinis  Domini,  non  quod 
revera  esset  sanguis  Domini  :  non  enim  ex 
contactu  illo  mutari  potuit  vinum  in  san¬ 
guinem. 

Est  autem  conjectura  valde  magna  etiam 
in  aliis  Ecclesiis,  ubi  dicebatur  populus  de 
calice  bibere,  non  alium  morem  fuisse,  quam 
Roma;.  Nam  intelligi  plane  non  potest,  quo 
pacto  in  Ecclesiis  valde  numerosis  potuerit 
dari  Communio  toti  populo  ex  calice  veri  san¬ 
guinis  Domini.  Neque  enim  unquam  fuit  usus 
consecrandi  simul  multos  calices,  ut  patet 
ex  epistola  Grcgorii  111  ad  Bonifacium  Epi¬ 
scopum  Moguntinum,  ubi  reprehendit  quos¬ 
dam,  qui  contra  morem  Ecclesia;  plures  cali¬ 
ces  in  altari  simul  habebant.  Neque  fuit  usus 
unquam  consecrandi  vinum  in  altari  in  calice 
aliquo  vastissimo,  qui  tantum  vini  caperet, 
quantum  populo  universo  sufficiat.  Debuit 
enim  calix  non  adeo  magnus  esse,  ut  posset  a 
Sacerdote  elevari,  et  a  Diacono  huc,  et  illuc 
deferri.  Neque  inveniuntur  ulli  calices  tam 
magni,  cum  tamen  multi  in  multis  Ecclesiis 
antiquissimi  inveniantur;  ergo  necessc  fuit  ut 
idem  calix  sccpius  repleretur  inter  ipsam  Coe¬ 


me  actionem, ut  modo  facimus  in  distribuendo 
vino  ad  ablutionem.  Certum  autem  est  non 
potuisse  in  eadem  actione  repeti  siepius  con¬ 
secrationem  :  vinum  igitur,  non  sanguis  Do¬ 
mini  populis  dabatur.  Adversarii  quidem 
non  laborant  in  hac  re.  Cum  enim  existiment 
nullam  requiri  consecrationem,  sed  hoc  ipso 
corporis,  et  sanguinis  Domini  symbola  esse 
panem,  et  vinum,  quod  in  mensa  ponuntur, 
et  distribuuntur  :  facile  possunt  siepius  po¬ 
cula  replere,  et  hoc  ipso  Sacramenta  juxta 
suum  errorem  conficere,  sed  veritas  Catho¬ 
lica  longe  aliter  se  habet,  ut  ostendimus. 

Sexta  ratio  sumi  potest,  ab  incommodis, 
quie  sequerentur  ex  necessitate  utriusque 
speciei  :  ex  quo  colligitur  Christum  sapien- 
tissimum  omnium  legislatorum  nunquam 
fuisse  ejusmodi  praeceptum  positurum. 

Primum  incommodum  est,  impossibilitas 
implendi  legem  istam  in  iis  locis,  ubi  sit  po¬ 
pulus  valde  numerosus,  et  unus  tantum  sa¬ 
cerdos,  ut  siepe  accidit  in  frequentissimis 
pagis  :  de  qua  re  paulo  ante  diximus. 

Secundum  incommodum  est,  irreverentia 
sanctissimi  Sacramenti.  Semper  enim  Eccle¬ 
sia  diligentissime  cavit,  ne  mica  aliqua  con¬ 
secrati  panis  in  terram  caderet,  ut  supra 
probavimus  ex  Tertulliano,  Origene,  Cyrillo 
Hierosolymitano,  Augustino,  et  aliis  :  major 
est  autem  irreverentia  in  effusione  sangui¬ 
nis,  qui  rursus  colligi  nequit,  quam  in  casu 
panis,  qui  iterum  colligi  potest.  Quare  Joan- 
nes  Chrysostornus  in  epist.  ad  Innocentium, 
inter  maxima  mala  numerat,  quod  ex  quo¬ 
dam  militari  tumultu  intra  Ecclesiam  facto, 
sanguis  Domini  in  militum  vestimenta  effun¬ 
deretur.  Fieri  autem  non  potest,  ut  sanguis 
Domini  ministretur  tantis  populorum  turbis, 
quanteejn  Paschale  ad  Communionem  acce¬ 
dunt,  quin  siepius  effundatur;  pricsertim 
cum  multi  sint  senes,  debiles,  rustici,  qui  vix 
ad  bibendum  de  manu  alterius  accommodare 
se  norunt.  In  deportatione  etiam  ad  icgrotos, 
facillimum  esset,  ut  vel  effunderetur,  vel  ex 
illa  agitatione  turbidum,  ct  ineptum  ad  bi¬ 
bendum  fieret  :  quod  non  raro  accidisse  te¬ 
stantur  exempla,  qua;  referuntur  ab  fEnea 
Sylvio  in  Dialogo  de  Communione  sub  utra¬ 
que  specie,  et  in  Actis  inter  legatos  Basilc-  . 
enses,  et  legatos  Bohemorum  in  Egra  op¬ 
pido  Germania;,  ubi  communi  consensu  con¬ 
venerant. 

Neque  ad  hoc  incommodum  satisfaciunt 
adversarii,  cum  dicunt,  Christum  ista  omnia 
praevidisse,  et  tamen  non  propterea  deter- 

ritum  ab  institutione  Eucharistiae  sub  duplici 
specie  ;  et  Ecclesiam  veterem  ista  eadem 
expertam  esse,  et  tamen,  iis  non  obstantibus, 
ministrasse  Communionem  sub  utraque  spe¬ 
cie.  Nam  Christus  instituit  quidem  sub  dupli¬ 
ci  specie,  sed  non  juissit  dari  omnibus  sub 
duplici.  Ecclesia  autem  vetus  ministrabat 
sui)  duplici  specie,  quando  Christiani  erant 
pauci,  et  pra)terea  non  omnes  accipiebant 
utramque  speciem,  ut  supra  ostendimus. 
Crescente  autem  multitudine  magis,  et  magis, 
apparuit  incommodum,  et  sic  paulatim  de¬ 
siit  usus  sub  utraque,  ut  paulo  post  dice¬ 
mus. 

Tertium  incommodum  est  ,  quod  multi  ab¬ 
horrent  a  vino,  et  vel  natura  abstemii  sunt, 
vul  educatione,  ut  in  calidis  regionibus.  As¬ 
suefiunt  enim  pueri,  et  pueli  te  etiam  nobiles 
aqua)  potui,  unde  multi  postea  etiam  in  ma¬ 
tura  aetate  non  possunt  absque  nausea  vinum 
gustare.  Quid  ergo  isti  facturi  sunt  ?  absti¬ 
nebunt  a  Communione  perpetuo?  ad  id  non 
licet  per  divinas  leges. 

Joannes  Brentius  hoc  incommodo  adductus 
in  Apologia  pro  Confessione  Wirtembcrgensi 
in  2.  par.  secundae  pericopes,  admittit  ab¬ 
stemios  posse  sub  una  specie  communicare, 
non  obstante  jure  divino  utramque  speciem 
praecipiente.  At  ubi  legit  ipse  a  divino  man- 
'  dato  generaliter  posito  excipi  debere  abste¬ 
mios  vel  si  Ecclesia  Brentii  jus  habet  interpre¬ 
tandi  jus  divinum,  ac  declarandi  in  eo  man¬ 
dato  non  comprehendi  abstemios,  cur  Eccle¬ 
sia  Catholica  jus  non  habebit  interpretandi 
idem  jus  divinum,  ac  declarandi  in  eo  non 
comprehendi  nisi  sacerdotes  sacrificantes  ? 

Quartum  incommodum  est,  penuria  vini. 
Siquidem  in  multis  regionibus  vinum  non 
crescit,  et  quod  aliunde  affertur,  partim 
summo  pretio  emitur,  partim  non  diu  con¬ 
servatur  :  ex  quo  oporteret  plurimos,  aut 
nunquam,  aut  rarissime  communicare,  si 
non  posset  fieri  Communio  sub  una  specie. 
Certe  in  Japonia,  adeo  nulla  est  copia  vini, 
ut  vix  ad  sacra  facienda  commode  haberi 
possit.  Et  scribit  Volaterranus  lib.  vii  Geo¬ 
graphiae,  ab  Innoccntio  VIII,  concessum 
Norwegiis,  ut  sine  vino  sacrificarent,  quod 
vinum  in  Norvegia  non  crescat,  et  aliunde 
i mportatum continuo  acescat.  Quod  quidem 
Pontifex  ille  concessit,  si  tamen  concessit, 
vel  quod  ejus  sententiae  esset,  non  esso  de 
jure  divino,  ut  sacrificium  in  utraque  specie 


necessario  confici  debeat  ;  quae  sententia 
suos  habet  patronos,  ut  Gabrielem  lect.  84. 
in  Ganonem  Missa,  et  Joannem  Majorem 
in  iv.  distinet.  13.  quaest.  3.  et  alios  quos¬ 
dam  ;  vel  quod  judicaverit,  jus  divinum  ita 
interpretandum  esse  ut  excipiatur  casus 
necessitatis.  Etsi  enim  sacrificium  est  imper¬ 
fectum  sine  utraque  specie,  tamen  praestat 
imperfectum  habere,  quam  nullum  ;  praeser¬ 
tim  cum  duae  illae  species,  partes  sacrificii 
sint  integrantes  potius,  quam  essentiales. 

Denique  hi  c  incommodum  ipsis  etiam  ad¬ 
versariis  adeo  visum  est  magnum,  ut  Phi¬ 
lippus  Melanchthon  in  lib.  de  usu  integri 
Sacramenti,  scripserit  Ruthenos  ob  vini  ino¬ 
piam  recte  facturos,  si  pro  vino  uterentur 
tou  uopogsXivo;,  id  est,  aqua  mellita,  seu  mc- 
done.  Sed  quis  dedit  Philippo  auctoritatem 
mutandi  Sacramentorum  materiam  ? 

Quanto  sapientius  Ecclesia  Catholica  non 
mutat  Sacramentorum  materias,  sed  incom¬ 
modo  illi  medetur,  unam  speciem  tantum 
populis  ministrando  ;  quod  quidem  Deo  pla¬ 
cere  signis,  et  prodigiis  aliquando  demon¬ 
stratum  est.  Scribit  Alexander  Alesius  in  iv. 
parte  summa)  Theologicae,  quaest.  11.  memb. 
2.  art.  h.  g.  in  nova  editione,  quosdam  Mona¬ 
chos  aliquando,  apud  quos  usus  erat  unius 
speciei,  coepisse  utramque  speciem  postu¬ 
lare  :  sed  interim  accidisse,  ut  cum  sacerdos 
inter  sacrorum  solemnia  hostiam  frange¬ 
ret,  totum  patente  concavum  sanguine  ex 
ipsa  hostia  profluente  repleretur.  Quo  si¬ 
gnificare  voluit  Deus  frustra  illos  tumul¬ 
tuari  pro  calice  sanguinis,  cumjomnia  habe¬ 
rent  in  specie  illa  panis,  quam  de  more  sole¬ 
bant  ccipcre.  I 


CAPUT  XXV. 

Solvuntur  objectiones  ex  Scriptura  'petitie. 

Restat  nunc,  ut  ad  argumenta  adversa¬ 
riorum  respondeamus,  qua)  illi  partim  ex 
Scripturis,  partim  ex  Patribus,  partim  ex 
ratione  desumunt.  Primus  Scriptura)  locus 
est  Joan.  vi  :  Nisi  manducaveritis  carnem 
Filii  hominis ,  et  biberitis  ejus  sanguinem,  non 
habebitis  vitam  in  vobis  ( 1).  Quem  locum  soli 
Bohcmi  objiciunt  :  Lutherani  enim,  et  Cal- 
vinistcC  non  existimant  Joan  .  vi.  de  Sacra¬ 
mento  Eucharistia?  tractari. 


(I)  Joan.  VI,  54. 

Tres  solutiones  a  Catholicis  datae  sunt. 
Prima  est  communis,  quam  etiam  in  i.  lib. 
attigi,  dum  locum  Joannis  exponerem  ;vim 
hujus  praecepti  in  re,  quae  sumitur,  non  in 
modo  sumendi  consistere.  Continent  enim 
verba  illa  :  Nisi  manducaveritis ,  non  sim¬ 
plex  praeceptum,  sed  medium,  seu  reme¬ 
dium  conservandae  vitae  per  Baptismum 
acceptae,  et  consequenter  praeceptum,  quia 
tenemur  conservare  vitam.  Unde  non  obli¬ 
gant  ista  verba  Caitechumenos,  quia  nondum 
vitam  per  Baptismum  acceperunt,  quam 
conservare  debeant  ;  neque  infantes  ba- 
ptizatos,  quia  non  egent  conservatione  vitae, 
cum  eam  non  possint  amittere  sine  usu  ra¬ 
tionis.  Porro  remedium  conservandae  vitae 
non  consistit  in  speciebus  panis,  et  vini,  neque 
in  modo  manducandi,  et  bibendi,  sed  in 
sumptione  corporis,  et  sanguinis  Domini  : 
quocumque  enim  modo  illa  sumantur,  modo 
vere  sumantur,  sumentem  nutriunt,  et  refi¬ 
ciunt.  Caro  enim  Domini  vere  est  cibus,  et 
sanguis  vere  est  potus  :  ad  solam  igitur 
sumptionem  illa  verba  obligant,  non  ad  mo¬ 
dum  sumendi.  Sumuntur  autem  vere  tam 
corpus  quam  sanguis  sub  qualibet  specie  ; 
igitur  praecepto  satisfaciunt,  qui  sub  una 
specie  Sacramentum  percipiunt.  Accedit, 
quod  ipse  Dominus  quod  dixerat :  Nisi  man¬ 
ducaveritis ;,  et  biberitis ,  declaravit  cum  di¬ 
ceret  :  Qui  manducat  me,  vivet  propter  me  (1). 
Idem  enim  est  manducaro  carnem  Christi, 
et  bibere  sanguinem  ejus  ;  et  totum  Christum 
sumere  :  totum  autem  manducando  suminus, 
ut  ipse  fatetur. 

Quod  si  adversarii  omnino  convincerent, 
quod  tamen  non  faciunt,  vim  praecepti  con¬ 
sistere  in  modo  manducandi  et  bibendi,  et 
plane  sub  praecepti  obligationem  cadere  sum¬ 
ptionem  sub  talivel  tali  specie,  adhunc  nihil 
obtinerent;  tunc  enim  adhibenda  esset  se¬ 
cunda  solutio,  quae  ejusmodi  est  ;  in  Scri¬ 
pturis  saepenumero  conjunctio,  et  accipitur 
pro  disjunctiva  ;  ut  Actorum  m  :  Argentum 
et  aurum  non  est  mihi.  Est  enim  sensus  :  Ar¬ 
gentum,  vel  aurumnon  est  mihi  ;  sive,  neque 
argentum,  neque  aurum  est  mihi  :  non  enim 
aliter  recte  S.  Petrus  docuisset,  se  pecunia¬ 
riam  eleemosynam  facere  non  potuisse. 
Joan.  xv  :  Sinon  venissem ,  et  locutus  fuissem 
eis ,  peccatum  non  haberent { 2).  Sensus  est:  Si 
neque  venissem,  neque  locutus  fuissem:  sub 
intelligitur  enim  negatio  praecedens,  more 


Hecbraicse  linguae,  quam  aliquando  interpre¬ 
tes  imitantur.  Hebraei  enim  ut  plurimum 
simplicem  conjunctionem  ponunt,  cum  tamen 
subintelligant  negationem  praecedentem  ; 
ut  Psalm.  i.  in  Hebraeo  est  :  Non  surgunt 
impii  in  judicio,  et  peccatores  in  concilio  ju¬ 
storum.  Sed  quia  subintelligitur  negatio,  ideo 
recte  Latini  verterunt  :  Non  resurgunt  impii 
in  judicio,  neque  peccatores  in  concilio  justo¬ 
rum  (3).  Caeterum,  ut  dixi,  interpretes  non 
raro  imitantur  phrasim  Hebraicam  :  et  hoc 
modo  verba  Domini  Hebraice,  vel  Syriace  a 
'Domino  pronuntiata,  Joannes  quidem  Graece 
scripsit,  sed  phrasim  Hebraicam  servare  po¬ 
tuit,  ut  hic  sit  sensus  :  Nisi  manducaveritis 
carnem  Filii  hominis ,  et  nisi  biberitis  ejus  san¬ 
guinem,  id  est,  si  neque  manducaveritis,  ne¬ 
que  biberitis  etc.  vel,  si  non  manducaveritis, 
aut  non  biberitis.  Esse  autem  hoc  modo  ista 
verba  intelligenda,  probatur  ex  verbis  se¬ 
quentibus.  Nam  Dominus  paulo  post  addit  : 
Qui  manducat  me  vivet  propter  me.  Et  rursus 
ibidem  :  Qui  manducat  hunc  panem,  vivet  in 
aeternum.  Quae  sane  falsa  essent,  si  conjun¬ 
ctive,  et  non  disjunctive  intelligerentur  illa 
verba  :  Nisi  manducaveritis,  etc. 

Sed  etiamsi  adversarii  has  duas  solutiones 
confutare  possent,  quod  hactenus  non  fece¬ 
runt,  et  omnino  convincerent,  verba  Domini 
intelligenda  esse  de  modo  manducandi,  et 
bibendi,  et  conjunctim,  non  disjunctim  :  ad¬ 
huc  haberemus  praesidium  tertiae  solutionis. 
Multa  enim  praecepta  sunt  in  Scripturis,  quae 
dantur  universae  Ecclesiae,  sed  implenda  per 
aliquos,  non  per  singulos  :  quod  observan¬ 
dum  esse  monet  B.  Augustinus  in  explica¬ 
tione  Scripturarum,  lib.  m.  doctrinae  Chri¬ 
stianae,  cap.  17.  Tale  est  illud:  Crescite ,  et 
multiplicamini ;  id  enim  dicitur  humano 
generi,  sic  tamen,  ut  satis  sit,  si  per  aliquos 
species  humana  propagetur,  et  non  cogan¬ 
tur  omnes  liberis  procreandis  operam  dare. 
In  hunc  igitur  modum  possunt  haec  verba 
explicari  :  Nisi  manducaveritis  etc.  id  est, 
nisi  sint  in  Ecclesia  aliqui,  qui  hoc  Sacra¬ 
mentum  sub  utraque  specie  sumant,  non  ha¬ 
bebitis  vitam  in  vobis.  Si  enim  nulli  tales 
sint,  consequenter  nulli  erunt,  qui  Sacra¬ 
mentum  conficiant,  nulli  qui  ministrent  : 
atque  ita  peribit  totus  fructus  saluberrimi 
Sacramenti.  Sed  de  hoc  loco  satis  dictum 
est. 

Secundus  locus,  qui  est  plane  Achilles 


(1)  Joan.  VI,  58.  —  (2)  Act  111,  6;  Joan.  XV,  22.  —  (3)  Psalm.  I,  5. 

Lutheri,  Buceri,  Philippi,  Culvini,  Kemnitii, 
Hamelmanni,  et  omnium  aliorum,  sunt  illa 
verba  Matth.  xxvi  :  Bibite  ex  hoc  omnes  ;  id 
enim  edictum  esse  dicit  Calvinus,  aeterni 
Dei,  quo  omnes  coguntur  ad  utramque  spe¬ 
ciem  Sacramenti  percipiendam. 

Respondeo  :  Haec  verba  dicuntur  solis 
Apostolis,  qui  tum  ad  mensam  cum  Christo 
sedebant.  Id  probo  hac  ratione  :  Particula, 
omnes ,  non  semper  in  Scriptura  accipitur 
universalissime  pro  omnibus  certi  alicujus 
generis..  A  lio  qui  illud  Pauli  :  Omnes  quserunt 
quae  sua  sunt ,  includeret  etiam  sanctissimos 
quosque,  et  illud  :  Omnes  peccaverunt,  Chri¬ 
stum  quoque  comprehenderet;  et  illud  •.Cla¬ 
maverunt  ommes ,  Crucifige  cum,  et  similia, 
in  Apostolos  Domini  convenirent. 

Videndum  igitur  est,  an  illud  :  Bibite  ex  eo 
omnes,  universalissime  capiatur,  an  pro  ali¬ 
quo  certo  genere.  Et  quidem  universalissime, 
id  est,  pro  omnibus  hominibus  capi  non  pot¬ 
est  :  nam  sequeretur  debere  Sacramentum 
dari  Tureis,  Judseis,  Ethnicis  ;  et  illi  enim  ho¬ 
mines  sunt.  Oportet  igitur  pro  certo  genere 
hominum  illud  accipere  :  quajro  igitur  quod 
sit  illud  hominum  genus.  Si  dixerint  omnes 
viros,  excludentur  fcemime  :  si  omnes  fide¬ 
les,  includentur  infantes,  quos  tamen  etiam 
adversarii  excludunt.  Dicent,  esse  omnes 
fideles  adultos.  Sed  in  primis  gratis  hoc  di¬ 
cent ;  nec  enim  id  facile  probare  poterunt. 
Deinde  includentur  abstemii,  quos  tamen 
ipsi  plerumque  excipere  solent.  Denique  re¬ 
pugnat  Marcus  apertissime,  qui  sic  ait  cap. 
xiv  :  Et  biberunt  ex  eo  omnes  ;  ista  enim  verba 
respondent  illis  :  Bibite  ex  eo  omnes.  Quare 
eodem  modo  accipitur,  omnes,  apud  Mat- 
thamm,  et  apud  Marcum.  Apud  Marcum 
autem  non  intelliguntur  per  omnes  omnes 
fideles  adulti  :  nec  enim  verum  esset :  Bibe¬ 
runt  ex  eo  omnes  ;  ergo  nec  apud  Matthaeum 
intelligi  possunt  omnes  fideles  adulti.  Quod 
si  forte  dicant  apud  Marcum  per,  omnes,  in¬ 
telligi  omnes  fideles  adultos,  quia  in  Aposto¬ 
lis  biberunt  omnes  :  colligimus  jam  non  obli¬ 
gari  fideles  ad  calicem  Domini  bibendum, 
quia  mandatum  jam  impleverunt  ;  jam  enim 
biberunt,  ut  eis  fuerat  imperatum. 

Restat  igitur,  ut  mandatum  solis  Aposto¬ 
lis  datum  fuerit.  Id  quod  potest  etiam  confir¬ 
mari  ex  circonstantiis  totius  illius  loci  Evan- 
gelistse  Matthaei.  Omnes  enim  clamant,  haec 
verba  solis  Apostolis  dicta  esse  .  Coenantibus , 
inquit,  eis.  Quid  est,  eis,  nisi  Apostolis  ?  Se¬ 
quitur  :  Accepit  Jesus  panem,  et  benedixit,  ac 

fregit ,  deditque  discipulis  suis.  Quibus  disci¬ 
pulis  dedit,  nonne  illis  qui  cum  ilio  coenabant? 
Sequitur  :  Et  ait ,  Accipite,  et  comedite,  hoc 
est  corpus  meum.  Certe  illis  dixit  :  Accipite, 
et  comedite,  quibus  dedit  comedendum  ;  de¬ 
dit  autem  Apostolis  solis,  ut  jam  ostendimus. 
Sequitur  :A7  accipiens  calicem,  gratias  egit,  et 
dedit  illis.  Quibus  illis  ?  iisdem,  quibus  de¬ 
derat  panem,  id  est,  solis  Apostolis.  Sequi¬ 
tur  :  Dicens,  Bibite  ex  hoc  omnes.  Quibus 
hoc  dixit,  nisi  illis,  quibus  dedit  calicem  ? 
nam  dedit  dicens.  Dedit  autem  solis  Aposto¬ 
lis  ;  ergo  solis  Apostolis  dixit.  Sequitur : 
Et  hymno  dicto  exierunt  in  montem  Oliveti, 
tunc  dicit  illis  :  Omnes  vos  scandalum  patie¬ 
mini  in  me  ctc.  Qui  dixerunt  hymnum  cum 
Christo  ?  qui  exierunt  in  montem  Oliveti  ? 
qui  erant  omnes  illi  scandalum  passuri  in 
illa  nocte  ?  nonne  soli  Apostoli  ?  Clarissime 
igitur  patet,  verba  illa  ad  solos  Apostolos 
pertinere. 

Sed  videamus  nunc  quid  afferant  adver¬ 
sarii,  ut  probent  illa  dici  ad  omnes  fideles. 
Lutherus  in  lib.  de  captiv.  Babyl.  cap.  de 
Eucharistia  tribus  argumentis  probat,  illud  : 
Bibite  ex  hoc  omnes,  non  ad  solos  Apostolos 
dictum  esse. 

Primum  est,  quia  non  sine  mysterio  Do¬ 
minus  non  dixit,  Manducate  ex  hoc  omnes  ; 
sicut  dixit  :  Bibite  ex  hoc  omnes ;  nimirum 
prsevidebat  futuros,  qui  dicerent,  panem 
omnibus  datum,  calicem  non  item.  Idem 
argumentum  habet  Calvinus  in  antidoto  ar¬ 
ticulorum  Parisiensium,  art.  7. 

Respondeo  :  Negamus,  Christum  non 
dixisse  :  Manducate  ex  hoc  omnes.  Tametsi 
enim  id  Evangelistee  non  scripserint,  Eccle¬ 
sia  tamen  ex  Apostolica  traditione  edocta, 
in  sacro  Canone  Missre  disertis  verbis  ponit, 
Christum  dixisse  :  Manducate  ex  hoc  omnes. 
Quam  partem  Canonis  refert  etiam  S.  Am¬ 
brosius  lib.  iv.  de  Sacram,  cap.  5.  et  post 
eum  Pachasius  in  lib.  de  corpore  Christi, 
cap.  15.  Sed  quid  si  etiam  certo  constaret,  a 
Christo  dictum  non  fuisse:  Manducate  ex  hoc 
omnes ,  ut  ab  eo  dictum  fuisse  constat  :  Bibite 
ex  hoc  omnes ,  quid  inde  adversarii  nostri 
lucrarentur?  omnimo nihil :  causa  enim  ejus 
diversitatis  esset  in  promptu.  Dominus  enim 
panem  fregit,  et  unicuique  partem  suam 
dedit,  non  autem  dedit  panem  integrum, 
quem  inter  se  dividerent,  ideo  non  fuisset 
necesse  dicere  :  Manducate  ex  hoc  omnes. 
At  calicem  unum  et  eumdem  dedit,  ut  ex 
eodem  biberent  omnes;  dixit  igitur :  Bibite 

ex  hoc  omnes ,  ut  intelligeret  primus,  non  to¬ 
tam  sibi  exhauriendum,  sed  tantum  relin¬ 
quendum,  quod  omnibus  sufficeret. 

Secundum  argumentum.  Iisdem  dictum 
est  :  Manducate ,  quibus  dictum  est  :  Bibite. 
Vel  igitur  totum  Sacramentum  datum  est 
solis  presbyteris,  vel  simul  etiam  laicis.  Si 
laicis  etiam,  ergo  omnibus  dictum  est :  Man¬ 
ducate  et  bibite.  Si  solis  presbyteris,  ergo 
non  licet  laicis  dare  ullam  partem  Sacra¬ 
menti,  nec  eis  dictum  erit,  Manducate ;  non 
enim  temere  dandum  est,  cui  Christus  pri¬ 
ma  institutione  non  dedit.  De  hac  ratione  ita 
gloriatur  Lutherus :  «  Ego,  inquit,  fateor, 
ista  me  ratione  mihi  invicta  superatum,  nec 
legisse,  nec  audivisse,  nec  invenisse,  quid 
contra  dicam.  » 

Respondeo  :  Christus  prima  illa  institutio¬ 
ne,  Apostolis  solis  dedit  totum  Sacramentum 
ut  ante  probatum  est.  Nec  tamen  valet  illa 
Lutheri  consequentia ;  Christus  non  dedit 
laicis,  ergo  non  potest  dari  a  nobis.  Nam 
etsi  non  dedit,  non  tamen  prohibuit  dari :  et 
alibi  jussit  etiam  dari,  cum  ait  :  Hoc  facite, 
de  quo  loco  postea  dicemus. 

Tertium  argumentum  Christus  dixit :  Ilie 
est  sanguis  meus,  qui  pro  vobis,  et  pro  multis 
effundetur  (1).  Hic  clarissime  vides,  sangui¬ 
nem  dari  omnibus,  pro  quorum  peccatis 
fusus  est.  Quis  autem  audeat  dicere  pro  lai¬ 
cis  non  esso  fusum?  ergo  omnibus  datur,  et 
omnibus  dicitur  :  Bibite.  De  hoc  argumento 
sic  Lutherus  triumphat:  «  Hoc,  inquit, 
maxime  omnium  urget,  penitusque  me  con¬ 
cludit.  » 

Respondeo  :  Argumentum  hoc  vere  con¬ 
cludit  non  pro  Luthero,  sed  contra  ipsum. 
Nam  si  sanguis  Domini  dandus  esset  omni¬ 
bus,  pro  quibus  fusus  est,  dandus  esset  omni¬ 
bus  omnino  hominibus,  etiam  Tureis,  Ju¬ 
dicis,  Ethnicis,  et  quibuscumque  impiis. 
Sanguis  enim  ille  pro  omnibus  fusus  est,  ut 
Scripturae  passim  tradunt,  Coloss.  i.,  I  Co- 
rinth.  xv.,  I  Joan.  ii,  et  alibi. 

Philippus  in  Confess.  August.  in  artic.  de 
utraque  specie,  probat  illud :  Bibite  ex  hoc 
omnes ,  dictum  esse  non  solum  Apostolis,  sed 
etiam  aliis,  quia  Ecclesia  Corinthiorum  a 
Paulo,  qui  a  Domino  edoctus  fuerat,  instituta 
utraque  specie  utebatur. 

Respondeo  :  Argumentum  est  nimis  infir¬ 
mum.  Ecclesia  enim  Corinthiorum  utebatur 
utraque  specie ,  quia  Paulus,  vel  Domini 


exemplo,  vel  aliunde  ostendit,  et  tradidit, 
licitam  esse  Communionem  sub  utraque  spe¬ 
cie.  Sed  nec  Paulus  citavit  illud  mandatum: 
Bibite  ex  hoc  omnes  ;  nec  ullo  verbo  docuit, 
esse  necessariam  omnibus  Communionem 
sub  utraque  specie. 

Joannes Calvinus  lib.  iv.  Institui,  cap.  17. 
§  18.  19.  et  50.  antequam  solutionem  nostram 
refellat,  ita  praefatur  :  «  Alterum,  inquit, 
effugium  est,  solos  Apostolos  in  hujus  Coena: 
participationem  a  Christo  admissos,  quos 
jam  in  sacrificiorum  ordinem  allegerat,  et  co¬ 
optaverat.  Velim  tamen  mihi  ad  quinque 
postulata  respondeant :  quibus  elabi  non  po¬ 
terunt,  quin  facile  cum  suis  mendaciis  revin¬ 
cantur.  »  Haec  ille.  Sed  nec  postulata  illa  quin¬ 
que  aliquid  momenti  habent  ad  refellendum 
id  quod  asserimus. 

Primum  postulatum  est  :  «  Quo  oraculo 
revelata  sit  nobis  ea  solutio.  »  Respondeo  : 
Oraculo  Spiritus  sancti  per  Scripturam  Mat¬ 
thaei,  et  Marci,  ut  supra  ostendimus. 

Secundum:  «Cur  meliore  illo  saeculo  ab 
Apostolis  ad  mille  usque  annos  postea  sine 
exceptione  omnes  fiebant  utriusque  symboli 
participes?  Ignorabatne vetus  Ecclesia,  quos 
Christus  convivas  ad  ccenam  suam  admisis¬ 
set  ?  »  Respondeo :  Falissimum  est,  quod 
Calvinus  assumit ;  jam  enim  ostendimus  in 
Communione  domestica,  et  aegrotorum,  et 
laica  clericorum,  et  in  ipso  etiam  publico 
coetu  in  templis  sub  una  specie  fuisse  com¬ 
municatum  in  antiquissima  Eci  lesia.  Deinde 
si  esset  verum,  quod  ipse  assumit,  non  pro- 
pterea  sequeretur  verba  illa  :  Bibite  ex  hoc 
omnes ,  dicta  esse  aliis,  quam  Apostolis.  Nam 
Ecclesia  uti  potuit  utraque  specie,  quia  Do¬ 
minus  id  non  prohibuit,  etiamsi  non  jus¬ 
sor  it. 

Tertium  postulatum  :  «  Cur  de  pane  sim¬ 
pliciter  dixit,  ut  ederent,  de  calice,  ut  omnes 
biberent?»  Quartum:  si  Dominus  solis  Apo¬ 
stolis,  ut  sacerdotibus  Sacramentum  dedit, 
quo  jure  datur  nunc,  vel  ex  parte,  laicis? 
.Ad  hoec  responsum  est  Paulo  ante ;  sunt 
enim  hiec  Lutheri  argumenta,  primum  et 
secundum. 

Ultimum  postulatum  :  «  An  mentiebaiur 
Paulus,  cum  dicebat  Corinthiis  se  accepisse 
a  Domino,  quod  illis  tradiderat?  Nam  postea 
traditionem  declarat,  ut  omnes  promiscue 
utroque  symbolo  communicarent.  »  Respon¬ 
deo  :  Apostolus  nequaquam  mentiebatur  : 


'  1)  Mattii  XXVI.  28. 

sed  plane  mentitur  Calvinus,  dum  ei  tribuit, 
quod  ipse  non  dicit.  Non  enim  Paulus  ita 
declarat  traditionem  Domini,  ut  dicat  decere 
omnes  divino  mandato  sub  utraque  specie 
communicare.  Sed  de  loco  Pauli  infra  plura 
dicemus;  et  jam  aliquid  diximus  in  solutione 
argumenti  Philippi. 

Martinus  Kemnitius  loco  cit.  in  Exam. 
pag*.  635.  addit  hoc  argumenum,  quod  more 
suo  verbosissime  persequitur.  Christus  dixit: 
Accipite,  edite,  bibite;  sed  priora  duo  Syno¬ 
dus  Tridentina  vult  ad  laicos  etiam  pertine¬ 
re;  ergo  et  tertium  illud,  liibite ,  ad  laicos 
pertinet :  nulla  enim  assignari  potest  causa 
diversitatis. 

Respondeo  :  Removeantur  meandacia,  et 
argumentum  per  se  corruet.  Nusquam  enim 
Synodus  Tridentina  scriptum  reliquit,  illa 
verba  :  Accipite ,  edite ,  ad  laicos  pertinere  ; 
illud  autem,  Bibite ,  non  pertinere.  Conci¬ 
lium  id  solum  docet,  non  teneri  eos,  qui 
Sacramentum  non  conficiunt,  sive  laici  sint, 
sive  sacerdotes,  jure  divino  ad  utramque 
speciem :  curautem  qui  conficiunt,  ad  utram¬ 
que  speciem  teneantur,  ratio  est,  quia  sacri-  - 
ficium  integrum  esse,  et  integre  consumi 
debet. 

Hermannus  Hamelmannus  in  lib.  de  utra¬ 
que  specie  par.  2.  duo  argumenta  profert, 
praeter  argumenta  Lutheri.  Primum  est :  Si 
solis  Apostolis  dictum  esset  :  Bibite  ex  hoc 
omnes;  ergo  soli  Episcopi  communicare  de¬ 
berent  sub  utraque ;  illi  enim  soli  Apostolis 
succedunt.  Respondeo :  Etiam  Sacerdotes 
succedunt  Apostolis  quatenus  ad  illos  etiam 
pertinet  praeceptum  conficiendae  Euchari¬ 
stiae,  quod  datum  fuit  Apostolis  per  illa  verba: 
Hoc  facite  in  meam  commemorationem.  Quare 
Sacerdotes  etiam,  propter  perfectionem  Sa¬ 
cramenti,  tenentur  sumere  utramque  spe¬ 
ciem  cum  conficiunt  Eucharistiam. 

Secundum  argumentum  Hamelmanni.  Do¬ 
minus  ait.  Mare,  xm  :  Quod  vobis  dico,  omni¬ 
bus  dico  (1) ;  ergo  illud  :  Bibite  ex  hoc,  dictum 
Apostolis,  omnibus  dictum  esse  censendum 
est.  Respondeo  :  Marcus  non  absolute,  et 
simpliciter  posuit:  Quod  vobis  dico,  omnibus 
dico,  sed  addidit.  Vigilate.  Id  ergo  omnibus 
dictum  est,  ut  vigelemus,  et  ad  judicium 
praeparemur,  de  quo  in  eo  loco  Dominus  con- 
cio natus  fuerat,  et  multa  omnibus  utilia  dixe¬ 
rat.  Alioquisi  omnia  quae  dicta  sunt  Aposto¬ 
lis,  ad  omnes  pertinerent,  oporteret  omnes 

ire  per  mundum  universum,  et  praedicare 
Evangelium  omni  creaturae,  et  alia  id  ge¬ 
nus,  qua)  nemo  sana)  mentis  concederet. 
Atque  haec  de  primario  adversariorum  fun¬ 
damento. 

Tertium  testimonium  Scripturae  est  illud 
Lucae:  Hoc  facite;  jubet  enim  Dominus,  ut 
faciant,  quod  ipse  fecit.  Ipse  autem  tria  fecit : 
consecravit,  sumpsit,  et  distribuit  omnibus 
praesentibus  utram  que  speciem  :  debent  igi¬ 
tur  Apostoli,  et  qui  eis  succedunt,  non  tan¬ 
tum  consecrare  et  sumere,  sed  etiam  omni¬ 
bus  praesentibus  dare  speciem  utramque.  Et 
confirmatur  argumentum  ex  illa  particula : 
Similiter  et.  calicem.  Nam  ista  particula  (ut 
Kemnitius  diligenter  observari  jubet  pag. 
533  et  535).  Significat  eamdem  esse  rationem 
panis,  et  calicis ;  et  sicut  Dominus  accepit, 
et  dedit  panem,  et  dixit :  Hoc  facite  ;  ita  quo¬ 
que  similiter  accepisse  et  dedisse  calicem,  et 
dixisse,  Hoc  facite. 

Respondeo  :  Mirabilis  est  providentia  Dei 
in  sanctis  litteris :  nam  ut  non  haberent  haere¬ 
tici  justam  excusationem,  sustulit  eis  omnem, 
tergiversandi  occasionem.  Nam  Lucas  illud 
Iioc  facite ,  posuit  post  datnm  Sacramentum 
sub  specie  panis,  post  datum  autem  calicem 
illud  non  repetivit,  ut  intell. geremus  jus- 
sisse  Dominum,  ut  sub  specie  panis  omnibus 
distribueretur  Sacramentum ;  sub  specie  au¬ 
tem  vini  non  item. 

Nec  quidquam  momenti  habet  illud,  simili¬ 
ter,  quod  tantopere  Kemnitius  urget :  nam 
non  refert  illud,  similiter ,  nisi  acceptionem; 
est  enim  sensus,  similiter  postquam  coenavit 
accepit  calicem.  Quod  autem  non  referat 
omnia,  qua)  Christus  fecit  circa  panem,  ut 
vellet  Kemnitius,  patet,  quia  Christus  panem 
non  solum  accepit,  et  benedixit,  et  dedit, 
sed  etiam  fregit,  et  fractum  divisit  inter  ac¬ 
cumbentes  :  calicem  autem  non  fregit,  nec 
divisit  ipse  discumbentibus,  sed  dedit  inte¬ 
grum,  ut  unus  alteri  porrigeret.  Praeterea 
Paulus  I  Corinth.  xr.  cum  habeat  eamdem 
particulam,  similiter,  non  tamen  habet,  dedit, 
sed  solum,  accepit.  Non  igitur  illud,  similiter 
referri  potest  ad  verbum,  dedit.  Quod  autem 
non  referat  illud  mandatum,  Hoc  facite,  per¬ 
spicuum  est  ex  ipso  contextu  ;  sic  enim  legi¬ 
mus  ;  S aniliter  et  calicem,  postquam  coenavit, 
dicens  :  Hic  calix,  etc.  Ubi  decet  subintclligi 
verbum,  cum  quo  bene  cohaereat  ille  accusa¬ 
tivus,  calicem  :  tale  autem  verbum  non  est, 


(i)  Mare  NTJJ,  37. 

Hoc  facite.  Quse  enim  esset  hsec  oratio,  Simi¬ 
liter  et  calicem  hoc  facite?  Sententia  ergo 
illa  est,  quam  diximus:  Similiter  et  calicem 
accepit  dicens,  etc. 

Quartum  testimonium  Scripturae  est  in  ver¬ 
bis  illi  B.  Pauli.  I  Corinth.  xi.  E(jo  accepi  a 
Domino,  quod  et  tradidi  vobis,  etc  (1).  Traditio 
Apostolica  sine  dubio  omnes  obligat :  tradi¬ 
dit  autem  Paulus  omnibus  utramque  speciem 
esse  sumendam.  Et  praeterea  Paulus  tam  post 
speciem  panis,  quam  post  speciem  vini  repe¬ 
tit  Domini  mandatum  :  Hoc  facite.  Et  deni¬ 
que  postea  adjungit:  De  pane  illo  edat,  et  de 
calice  bibat.  In  hoc  argumento  mire  sibi  pla¬ 
cent  adversarii.  Lutherus  in  lib.  de  captivit. 
Babylon,  cap.  de  Eucharistia:  «Ultimo,  in¬ 
quit,  stat  invictus  Paulus,  omnium  obstruens 
ora,  etc.  »  Et  infra:  «  Non  dicit,  inquit,  per¬ 
misi  vobis.  »  Et  infra :  «  Tradidisse  est  prae¬ 
cepisse.  »  Et  in  libro  contra  Anglise  Regem: 
«  Hoc  argumentum,  inquit,  dixit  assertori  Sa¬ 
cramentorum,  Noli  me  tangere.  » 

Respondeo  :  In  ultimis  verbis  nulla  est 
difficultas ;  illud  enim  :  De  pane  illo  edat,  etc. 
sequitur  post  ea  verba  :  Probet  seipsum  homo, 
et  sic  de  pane  illo,  etc.  Quibus  verbis  non  ju¬ 
bet  Apostolus,  ut  fideles  edant  panem,  vel 
calicem  bibant  absolute ;  sed  modum  prae¬ 
scribit,  quo  uti  debent,  si  edere,  et  bibere 
velint  utiliter. 

Porro  illa  verba  :  Ego  tradidi  vobis,  in  nul¬ 
lo  auctore  significarunt  unquam,  Ego  prae¬ 
cepi,  seu  imperavi.  Et  deinde,  quam  esset 
pulchra  illa  verborum  Pauli  connexio,  si  ita 
efferretur:  Ego  tradidi  vobis,  id  est,  manda¬ 
vi,  quoniam  Dominus  Jesus,  in  qua  nocte  tra¬ 
debatur?  Et  illud  I  Corinth.  xv  :  Tradidi  vo¬ 
bis,  quoniam  Christus  mortuus  est  (2),  quam 
pulchre  hoc  modo  interpretaremur :  Praecepi 
vobis,  quod  Christus  mortuus  est?  Adde, 
quod  Kemnitius  in  2.  par.  Exam.  pag.  541. 
non  est  veritus  Prophetae  Germanico  Luthe- 
ro  in  faciem  resistere.  Scripsit  enim  illud 
tradidi,  non  significare  Praecepi,  cujus  tamen 
contrarium,  ut  supra  citavimus,  Lutherus  di¬ 
xerat. 

Sed  tamen  alio  modo  ex  eodem  verbo 
Kemnitius  argumentatur,  et  ut  ipse  dicit, 
pulcherrimum  conficit  argumentum.  Paulus 
enim  cum  ait,  tradidi ,  non  prxcipit ;  non 
enim  ausus  fuit  in  usu  Sacramentorum  ali¬ 
quid  praecipere,  sedtradit  Christi  praeceptum. 
Et  ne  putemus  eum  tradere  praeceptum 


solis  presbyteris,  qui  erant  Corinthi,  in  prin-, 
cipio  epistolae  dicit  se  scribere  omnibus  qui 
erant  Corinthi ;  imo  etiam  omnibus  aliis 
Christianis.  Nam  addidit :  Cum  omnibus  qui 
invocant  Nomem  Domini  nostri  Jesu  Christi. 

Sed  haec  omnia  falsa,  frivola,  et  ineptissi¬ 
ma  sunt.  Nam  in  primis  falsum  est,  Paulum 
tradidisse  praeceptum  Christi  de  utraque 
specie  sumenda.  Quid  enim  tradiderit,  ex¬ 
plicat,  cum  ait :  Quoniam  Dominus  Jesus  in 
qua  nocte  tradebatur,  accepit  panem ,  etc.  Ubi 
videmus  tradi  historiam  de  institutione  Sa¬ 
cramenti,  non  autem  praeceptum  de  utraque 
specie  sumenda. 

Deinde  falsum  est,  Paulum  nihil  fuisse  au¬ 
sum  praecipere  circa  usum  tanti  Sacramenti ; 
illud  enim  :  Probet  seipsum  homo ,  prae¬ 
ceptum  Pauli  est,  nec  enim  dn  Evangelio 
legitur.  Et  illa :  Cum  convenitis  invicem  ex¬ 
spectate  ;  et,  Qui  esurit ,  domi  manducet,  ejus¬ 
dem  Apostoli  sunt :  qui  etiam  plura  se  ordi¬ 
naturum  asserit,  cum  ait  :  C vetera  cum  venero 
disponam.  Quare  Augustinus  epistol.  118. 
Apostolorum  praeceptum  esse  dicit,  ut  hoc 
Sacramentum  a  jejunis  sumatur. 

Postremo  falsum  est,  epistolam  ad  Corin¬ 
thios  scriptam  esse  ad  omnes  fideles,  ita  ut 
omnia,  queo  ibi  habentur,  ad  omnes  perti¬ 
neant.  Num  enim  ad  omnes  pertinet  :  Audi¬ 
tur  inter  vos  fornicatio,  qualis  nec  inter  Gen¬ 
tes  ?  et :  Alius  dicit :  Ego  sum  Pauli,  ego  Apol¬ 
lo,  ego  Cephsel  Porro  illud  in  inscriptione  : 
Cum  omnibus  qui  invocant  nomen  Domini,  (3) 
non  significat  scribi  epistolam  ad  omnes,  sed 
significat  scribi  ad  Corinthios,  quibus  Aposto¬ 
lus  precatur  pacem, et  gratiam  cum  omnibus, 
qui  invocant  nomen  Domini  nostri  Jesu  Chri¬ 
sti.  Nec  tamen  negamus,  quin  epistola  illa 
aliquo  modo  ad  omnes  pertineat;  doctrina 
enim,  quee  'ibi  traditur,  communis  est  om¬ 
nibus  ;  sed  non  ideo  omnia,  qua)  ibi  dicuntur, 
ad  omnes  pertinent,  ac  si  ad  omnes  scripta 
essent. 

Jam  vero  illud,  Hoc  facite ,  quod  in  hac 
epistola  bis  ponitur,  nihil  causa)  nostree  of¬ 
ficit.  Nam  post  panis  consecrationem  abso¬ 
lute  ponitur  :  Hoc  facite  in  meam  commemo¬ 
rationem ;  post  calicem  autem  idem  repetitur 
sed  cum  cpnditione,  Hoc,  inquit,  facite  quo¬ 
tiescumque  bibetis.  Et  certe  non  sine  causa 
Spiritus  sanctus  modum  loquendi  mutavit. 
Non  significant  igitur  hsec  verba  posteriora 
ut  calix  debeat  dari,  vel  sumi  necessario, sed 


(1)  1  Cor.  XI.  -  (2)  I  Cor.  XV,  3.  —  (3)  I  Cor.  V.  1  :  III,  4;  I,  2. 

modum  praescribunt,  ut  si  id  fiat,  fiat  in  me¬ 
moriam  Dominicae  passionis. 

Quaeritur  a  Doctoribus,  quid  proprie  de¬ 
monstret  illud,  Hoc  cum  Dominus  ait :  Hoc 
facite ;  an  demonstret  id  quod  Dominus  egit, 
id  est,  consecrationem,  et  distributionem,  an 
quod  egerunt  discipuli,  id  est,  manducatio¬ 
nem,  et  bibitionem,  an  utrumque  simul.  Sed 
ad  rem  nostram  id  non  refert,  quando  con¬ 
stet  illud  praeceptum  non  dari  absolute,  nisi 
de  una  specie. 

Videtur  tamen  sententia  Joannis  a  Lova- 
nio  valde  probabilis,  qui  docet,  verba  Do¬ 
mini  apud  Lucam,  ad  omnia  referri,  id  est, 
ad  id,  .quod  fecit  Christus,  et  id,  quod  ege¬ 
runt  Apostoli,  ut  sensus  sit :  Id  quod  nunc 
agimus,  ego  dum  consecro  et  porrigo,  et  vos 
dum  accipitis,  et  comeditis,  freqtientate  dein¬ 
ceps  usque  ad  mundi  consummationem. 
Profert  enim  praedictus  auctor  veteres  Pa¬ 
tres,  qui  illa  verba  modo  referunt  ad  Christi 
actionem,  ut  Cyprianum  epist.  3.  lib,  n.  et 
Damascenum  lib.  iv.  de  fide,  c.  14.  modo 
ad  actionem  discipulorum,  ut  Basilium  lib. 
regularum  moralium,  regul.  21.  et  Cyrillum 
Alexandrinum  lib.  xn.  in  Joan.  c.  58.  Pau¬ 
lum  autem  idem  auctor  docet  referre  potis¬ 
simum  illa  verba  ad  actionem  discipulorum, 
id  quod  ex  verbis  sequentibus  colligitur. 
Quotiescumque  enim ,  inquit,  manducabitis  pa¬ 
nem  hunc ,  et  calicem  bibetis ,  mortem  Domini 
annunciabitis  (1).  Et  praeterea  idem  planum 
fieri  potest  ex  instituto,  et  proposito  B.  Pau¬ 
li.  Nam  Apostolus  eo  loco  emendabat  erro¬ 
rem  Corinthiorum,  Corinthi  autem  non  erra¬ 
bant  in  consecratione,  sed  in  sumptione, 
quia  non  debita  cum  reverentia  sumebant : 
quare  accommodat  ea  verba  ad  suum  usum, 
ac  docet,  Christum  praecepisse,  ut  actio  ece- 
nae  celebraretur  in  memoriam  passionis,  et 
ideo  attente,  et  reverenter  sumenda  esse 
'  tanta  mysteria. 

Refelluntur  objectiones  ex  Patribus. 

Multa  loca  ex  Patribus  adversarii  citant; 
quae  duabus  de  causis  parum,  aut  nihil  eis 
prodesse  possunt.  Primo,  quia  iisdem  Patri¬ 
bus  (ut  Joannes  a  Lovanio  recte  monuit)  in 

rebus  gravioribus  nihil  credunt.  Major  pars 
eorum  Patrum  apertissime  docet  transub- 
stantiationem  panis  in  carnem  vi  consecra¬ 
tionis,  quam  tamen  adversarii  magno  con¬ 
sensu  rejiciunt,  et  cum  citantur  a  nobis  Pa¬ 
tres,  ipsi  ad  solum  verbum  Dei  provocant, 
Patribus  omnibus  contemptis.  Secundo,  quia 
revera  Patres  bene  intellecti  nihil  eorum  ha¬ 
bent,  quae  ipsi  illis  tribuunt.  Nec  tamen  mi¬ 
randum  esset,  si  aliquis  eorum  obscurius  lo¬ 
queretur,  cum  tempore  ipsorum  non  fuerit 
ista  quaestio  introducta,  sitne  utraquo  spe¬ 
cies  necessario  sumenda. 

Percurramus  Patres,  quos  illi  citant,  or¬ 
dine  temporum,  quo  floruerunt.  Ignatius  in 
epist.  ad  Philadelphienses  :  «  Unus  est,  in¬ 
quit,  panis  omnibus  confractus,  unum  pocu¬ 
lum  omnibus  distributum.  » 

Bespondeo  primum  :  In  Latinis  codicibus, 
non  habetur  unus  calix  omnibus  distributus, 
sed  unus  calix  totius  Ecclesiae.  Est  enim  com¬ 
munis  calix,  quia  pro  omnibus  offertur  Deo. 
Neque  multum  fidendum  est  Grsccis  codici¬ 
bus,  quos  Kemnitius  magni  facit :  multi  sunt 
enim  in  eis  errores,  ut  quivis  facile  animad¬ 
verteret,  qui  conferret  eos  codices  Graecos, 
qui  nunc  exstant,  cum  testimoniis  Ignatii, 
quae  citantur  ab  Athanasio  in  epistol.  ad 
Epictetum,  et  a  Theodoreto  in  Dialogis  con¬ 
tra  Eutychianos.  Adde,  quod  ipsi  Magde- 
burgenses,  Cent.  2.  cap.  4.  art.  de  Eucha¬ 
ristia,  citant  hunc  locum  Ignatii,  ut  nos  ha¬ 
bemus. 

Secundo  respondeo  :  Ignatium  in  illis  ver¬ 
bis,  etiam  ut  a  Kemnitio  citantur,  facere  vim 
in  unitate  calicis,  non  in  universalitate  biben¬ 
tium.  Docet  enim  unum  esse  calicem,  non 
autem  debere,  vel  etiam  solere  ab  omnibus 
sumi ;  ut  hic  sit  sensus  :  Cum  in  Ecclesia  ali¬ 
qui  sumunt  Eucharistiam  sub  specie  panis, 
omnes  illi  unumpanem  sumunt,  non  multos; 
et  cum  aliqui  sumunt  sub  specie  vini,  unus 
calix  omnibus  illis  distribuitur,  non  multi. 
Unde  ibidem  ait :  «  Una  est  caro,  unus  est 
sanguis,  unus  panis,  unum  poculum,  unus 
Christus,  unum  Baptisma,  una  Ecclesia,  etc.  » 

Tertio  denique  addere  possumus,  ad  sum¬ 
mum  quantumvis  exprimantur  ista  verba, 
nihil  aliud  ex  eis  elici  posse,  nisi  fuisse  usum 
illo  tempore,  cum  pauci  erant,  Christiani  ut 
omnibus  daretur  potus  calicis.  Sed  hoc  exem¬ 
plum  est,  non  praeceptum. 

Secundo  loco  Justinum  proferunt:  «  Ju- 

s  tinus,  inquit  Kemnitius,  vetustissimus  scri¬ 
ptor,  cum  descripsisset  Communionem  sub 
utraque  specie,  mox  subjungit,  Apostoli  in 
Evangeliis,  ita  sibi  Christum  praecepisse  tra¬ 
diderunt.  » 

Respondeo  :  illa  verba  Justini,  ubi  comme¬ 
moratur  Christi  praeceptum,  non  pertinent 
ad  Communionem,  sed  ad  consecrationem. 
Nam  etiamsi  de  Communione  aliquid  dixerat 
Justinus  antea,  tamen  immediate  ante  illa 
verba,  quae  adversarii  citant,  Justinus  decla¬ 
rat,  quid  sit,  et  quomodo  fiat  Eucharistia, 
ac  dicit,  panem  per  verbum  Dei  prolatum  in 
consecratione,  fieri  Eucharistiam,  et  non 
esse  amplius  communem  panem,  sed  ipsius 
Jesu  carnem,  et  sanguinem  :  tum  ne  videa¬ 
tur  rem  tam  miram  ex  capite  suo  finxisse, 
subjungit:  «  Apostoli  enim  in  commentariis 
suis,  qua2  Evangelia  dicuntur,  ita  praecepisse 
sibi  Jesum  tradiderunt.  »  Quibus  verbis  si¬ 
gnificat  Apostolos  tradidisse,  sibi  a  Domino 
praeceptum,  ut  verbo  Dei  consecrarent  pa¬ 
nem,  et  ea  consecratione  ex  pane  facerent 
corpus  ipsius.  Idem  patet  ex  sequentibus 
verbis:  Justinus  enim  addere  curavit  verba 
illa  Evangelii,  quibus  Domini  praeceptum 
continetur,  atque  ait :  «  Eum  enim  pane  ac¬ 
cepto.  cum  gratias  egisset,  dixisse  :  Hoc  fa¬ 
cite  in  meam  recordationem:  hoc  est  corpus 
meum :  et  similiter  accepto  calice  dixisse, 
Hic  est  sanguis  meus  »,  ubi  nulla  fit  mentio 
Communionis,  sed  solius  institutionis. 

Tertius  est  Clemens  Alexandrinus,  qui 
lib.  ii.  Paedagogi,  cap.  2,  ait :  «  Bibere  san¬ 
guinem  Jesu  est  participem  esse  incorru- 
ptionnis  divinae.  »  Hinc  vero  colligunt  adver¬ 
sarii,  non  posse  participare  incorruptionem, 
qui  non  bibit  sanguinem. 

Respondeo  primum  :  Non  sequitur  illa  ne¬ 
gativa  ex  affirmativa.  Non  enim  quia  potus 
sanguinis  dat  incorruptionem,  ideo  non  ha¬ 
bet  incorruptionem,  qui  non  bibit  sangui¬ 
nem  ;  potest  enim  aliunde,  nimirum  ex  cor¬ 
pore  Domini,  haberi  eadem  illa  incorruptio, 
juxta  illud  Joan.  vi  :  Qui  manducat  hunc 
panem,  vivet  in  xternum  (1).  Nam  etiam  in 
rebus  corporalibus  argumentum  non  vale¬ 
ret  ;  Vinum  nutrit,  ergo  qui  vinum  non  bi¬ 
bunt,  nutriri  non  possunt.  Non  valet,  quia 
non  solum  vinum,  sed  multa  etiam  alia 
nutriunt. 

Secundo:  Sanguis  Domini  non  dat  incor¬ 
ruptionem,  quia  bibendo  sumitur,  sed  quia 


sumitur.  Vis  enim  in  ipso  sanguine  est,  non 
in  modo  bibendi ;  sanguinem  autem  vere 
sumunt,  qui  sub  una  specie  communicant, 
ut  supra  diximus. 

Eadem  solutio  valet  ad  locum  Tertulliani, 
qui  quartus  numerari  potest.  Ex  libro  de  re¬ 
surrectione  citat  Calvinus  illud  :  <c  Caro  cor¬ 
pore,  et  sanguine  Christi  vescitur,  ut  anima 
de  Deo  saginetur.  »  Sed  praeter  communem 
solutionem,  non  est  praetereundum  Tertullia¬ 
num  dixisse,  nos  sanguine  vesci,  non  bibere 
sanguinem;  vescimur  autem  sanguine,  cum 
eum  sumimus  per  modum  cibi  sub  specie 
panis. 

Quinto  proferunt  Origenem  homil.  16.  in 
Numer  :  «  Populus  Christianus  in  usu  habet 
sanguinem  bibere.  » 

Respondeo  primo  :  Habet  in  usu,  non  in 
prtccepto.  Secundo  :  Ut  eum  usum  habeat 
populus  Christianus,  non  necesse  est,  ut  sin¬ 
guli  de  populo  bibant,  sed  satis  est,  si  in  Ec¬ 
clesia  aliqui  sint,  qui  id  faciant:  multa  enim 
sunt  in  usu  populi  Christiani,  qua3  tamen  non 
a  singulis  fiunt. 

Sextus  est  S.  Cyprianus,  ex  quo  tria  loca 
producunt.  Primus  est  in  epist.  2.  lib.  i.  ubi 
dicit  sanguinem  Domini  dandum  esse  fideli¬ 
bus,  ut  roborentur  ad  martyrium.  Sed  ad 
hunc  locum  respondimus  supra  cap.  22. 

Urgent  porro  illa  verba  ejusdem  epistolae: 
«  Quomodo  ad  martyrii  poculum  idoneos  fa¬ 
cimus,  si  non  eos  prius  ad  bibendum  in  Ec¬ 
clesia  poculum  Domini  jure  Communicatio¬ 
nis  admittimus?  »  Hinc  enim  colligi  videtur, 
jus  habere  laicos  ad  sanguinem  Domini  pe¬ 
tendum,  ac  proinde  juste  non  posse  eis  de¬ 
negari. 

Respondeo  :  Hoc  loco  confirmatur  potius 
quam  infirmatur  sententia  nostra.  Cyprianus 
enim  loquitur  in  ea  epistola  delapsis,  quibus 
ab  Episcopis  ablatum  erat  jus  Communionis : 
ac  hortatur  Cornelium  Papam,  ut  lapsis  im¬ 
minente  nova  persecutione  restituatur  jus 
communicandi,  si  nimirum  ad  poenitentiam 
redierint,  ne  inermes  ad  praelium  pro  fide 
inveniantur.  Jus  ergo  laicorum  ad  commu¬ 
nicandum  a  sacerdotibus  datur,  et  a  sacer¬ 
dotibus  tollitur  :  et  sicut  possunt  praelati 
ob  crimina  tollere  jus  communicandi,  ita 
possunt  ob  alias  justas  causas  disponere, 
et  ordinare  de  modo  communicandi  sub 
una  specie,  vel  altera.  Praeterea  si  tem¬ 
pore  Cypriani  habuissent  laici  jus  pe- 

tendi  calicem,  certe  habuissent  ex  consuetu- 
ludinc  illius  temporis ;  ergo  cum  sit  hoc  tem¬ 
pore  contraria  consuetudo  introducta,  et  lex 
p  ree  ter  ea  in  generalibus  Conciliis  promulga¬ 
ta,  non  habent  amplius  jus  illud  laici,  nisi 
forte  probare  possint,  quod  hactenus  non  fe¬ 
cerant,  expresso  Dei  mandato  se  jus  illud 
habere. 

Secundus  locus  est  in  lib.  ir.  epist.  3,  ubi 
sic  loquitur  Cyprianus  :  «  Quidam  vel  igno¬ 
ranter,  vel  simpliciter  in  calice  Domini  san¬ 
ctificando,  et  plebi  ministrando  non  hoc  fa¬ 
ciunt,  quod  Christus  fecit  et  docuit.  »  Hinc 
colligunt  Christum  docuisse,  ut  calix  plebi 
ministraretur.  Et  auget  difficultatem  Kemni- 
tius ;  nam  si  illi  reprehenduntur,  qui  loco 
vini  aquam  ministrabant,  cum  tamen  et  ca¬ 
licem,  et  verba  retinerent,  quanto  magis  re¬ 
prehendendi  sunt,  qui  totum  calicem  sustu¬ 
lerunt  ? 

ltespondeo :  Non  agit  eo  loco  Cyprianus, 
oporteat  ne  calicem  populo  praebere,  an  non : 
sed  tantum,  ut  si  ministretur,  ex  vino  mixto, 
non  ex  aqua  sola  constet,  et  hoc  dicit  Domi¬ 
num  docuisse,  ut  calix  Eucharistiae  ex  vino 
mixto,  non  ex  aqua  sola  constet. 

Quod  autem  Kemnitius  addit,  omnino  ab¬ 
surdissimum  est,  nimirum  gravius,  et  repre¬ 
hensibilius  esse  non  date  plebi  calicem,  quam 
dare  in  sola  aqua  consecratum.  Nam  qui 
dant  in  sola  aqua  consecratum,  corrumpunt 
Sacramentum  'Christi,  quia  mutant  mate¬ 
riam  ;  et  populum  decipiunt,  cui  pro  sangui¬ 
ne.  Domini  meram  aquam  tribuunt,  quae  gra¬ 
vissima  sacrilegia  esse,  non  dubium  est  :  et 
denique  pugnant  cum  Domini  praecepto, 
quod  semper  urget  Cyprianus,  quia  Domi¬ 
nus  jussit  fleri,  quod  ipse  fecit,  dum  ait: 
Hoc  facite :  ipse  autem  calicem  vini  mixti 
consecravit,  non  calicem  aqum.  At  p  nubere 
populo  Eucharistiam  sub  una  specie,  nullum 
sacrilegium,  nullam  fraudem,  nullius  prae¬ 
cepti  praevaricationem  continet. 

Et  sane  mirum  est,  adversarios  tantopere 
urgere  testimonium  hujus  epistolae,  cum  in 
disputatione  de  sacrificio,  et  de  miscenda 
aqua  vino  in  caiiice,  hanc  epistolam  contem¬ 
nant  :  et  argumenta,  quae  in  ea  habentur 
pro  mixtione  aquae,  refutare  non  vereantur. 

Tertius  locus  est  in  serm.  de  cceua  Domi¬ 
ni,  ubi  sic  loquitur  auctor:  «  Lex  esum  san¬ 
guinis  prohibet,  Evatngelium  praecipit,  ut 
bibatur.  » 

Despondeo  primum  :  non  dicit  auctor  ser¬ 
monis  (nec  enim  Cyprianus  est,  sed  aliquis 

posterior)  Evangelium  praecipere,  ut  bibatur 
sanguis  ab  omnibus,  sed  tantum  ut  bibatur. 
Hoc  enim  ipso,  quod  Dominus  instituit  Sa- 
cramcntum  hoc  sub  specie  cibi  et  potus, 
jussit  manducari  et  bibi,  sed  ad  hoc  satis 
est,  si  ab  aliquibus  bibatur,  ut  in  Ecclesia  sit. 

Deinde  Cyprianus  non  facit  vim  in  biben¬ 
do,  sed  in  sumendo  sanguinem  ;  promiscue 
enim  loquitur  de  esu,  vel  potu  sanguinis. 
Nam  in  loco  citato  :  «  Lex,  inquit,  prohibet 
esum  sanguinis,  Evangelium  praecipit,  adbi¬ 
batur.  »  Ubi  cum  opponat  tanquam  contra¬ 
ria,  bibere  sanguinem,  et  non  edere  sangui¬ 
nem,  aperte  significat  se  pro  eodem  acci¬ 
pere  esum  et  potum.  Et  in  eodem  sermone 
idem  auctor  paulo  post  dicit :  «  Potus  et  esus 
ad  eamdem  pertinent  rationem.  »  Accipiunt 
autem  Catholici  laici  vere  sanguinem  Do¬ 
mini  cura  corpore  sub  specie  panis  :  id  quod 
iste  auctor  non  solum  fatetur,  sed  etiam  dicit 
propter  eam  causam  in  sola  specie  panis  esse 
cibum  et  potum.  Sic  enim  ait  initio  sermo¬ 
nis  :  <t  Manducaverant,  et  biberant  de  eodem 
pane  secundum  formam  visibilem  ete.  » 

Septimo  proferunt  Ambrosium  ex  lib.  de 
initiandis  mysteriis,  cap.  0  :  «  Illis  aqua 
fluxit  e  petra,  tibi  sanguis  e  Christo.  »  Item 
■citat  Calvinus  verba  Ambrosii  ad  Theodo¬ 
sium  teste  Theodoreto  lib.  v.  histor  cap.  IS. 
«  Qua  audacia  poculum  sanguinis  pretiosi, 
ore  tuo  participabis?  »  Sed  Inec  nihil  ad 
rem  faciunt.  Fatemur  enim  datam  aliquando 
utramque  speciem  laicis,  sed  negamus  id 
jure  divino  mandatum. 

Octavo  profert  Calvinus  Hieronymum  in 
cap.  2.  Malach.  :  «  Sacerdotes,  qui  Euchari¬ 
stiam  conficiunt,  et  sanguinem  Domini  po¬ 
pulo  distribuunt.  »  Despondeo  :  Nihil  novi 
audimus. 

Nono  proferunt  Ghrysostomum  liomil.  18. 
in  2.  ad  Corinth.  «  Est  autem,  inquit,  ubi 
nihil  differt  sacerdos  a  subdito,  ut  quando 
fruendum  est  horrendis  mysteriis  :  similiter 
enim  ut  illa  percipiamus,  digni  habemur. 
Non  sicut  in  veteri  lege  partem  quidem  sa¬ 
cerdos  comedebat,  partem  vero  populus  : 
verum  omnibus  unum  corpus  proponitur,  et 
poculum  unum. »  Despondeo  :  Yiin  facit  in 
re,  qua1,  sumitur,  non  in  speciebus,  vel  iu 
modo  sumendi ;  alioqui  falsum  esset  discri¬ 
men,  quod  ipse  ponit  inter  novam  et  vete¬ 
rem  legem.  Nam  si  agatur  de  speciebus. 
etiam  nunc  partem  sumit  sacerdos,  partem 
populus  :  nemo  enim  sumit  integrum  panem, 
lloc  igitur  est  discrimen  inter  veteris  et  novi 

*  Testamenti  sacrificium,  quod  illud  divide¬ 
batur  per  partes,  nec  poterat  ab  uno  sumi 
totum  ;  et  inde  fiebat,  ut  alii  majorem  par¬ 
tem,  alii  minorem  haberent ;  et  sacerdotum 
ordinarie  erat  pars  potissima.  At  hoc  no¬ 
strum  totum,  et  integrum  daturs  ingulis  :  nec 
plus  habet  sacerdos,  quamlaicus;  licet  sym¬ 
bola  sint  majora  vel  plura  in  Communione 
sacerdotum.  Fuisse  autem  Chrysostomi  sota- 
te,  et  in  ipsa  Ghrysostomi  Ecclesia  liberum 
communicare  sub  una  specie,  manifeste  pa~ 
tet  ex  eo  exemplo,  quod  supra  citavimus  ex 
Sozomeno  et  Nicephoro. 

Decimo  loco  proferunt  Augustinum.  Ac 
primum  citant  illud  lib.  quaestionum  in  Le- 
viticum,  quaest.  57  :  «  Ad  bibendum  sangui¬ 
nem,  omnes  exhortantur  qui  volunt  habere 
vitam.  »  Respondeo  :  Augustinus  eodem  mo¬ 
do  loquitur  de  potu  sanguinis,  quo  supra  di¬ 
ximus  locutum  esse  Cyprianum,  seu  quisquis 
fuit  auctor  in  serm.  de  coena  Domini :  non 
enim  vim  facit  in  modo  bibendi,  sed  in  ipsa 
sumptione  sanguinis,  qui  idem  efficit,  sive 
sumatur  per  modum  cibi,  sive  per  modum 
potus.  Nam  idem  Augustinus  ibidem,  sicut 
antea  Cyprianus,  opponit  ut  contraria,  non 
comedere  sanguinem,  et  bibere  sanguinem  : 
«  A  cujus,  inquit,  sacrificii  sanguine  in  ali¬ 
mentum  sumendo  non  solum  nemo  prohibe¬ 
tur,  sed  ad  bibendum  exhortantur  omnes 
etc. » 

Secundo  proferunt  ex  eodem  Augustino 
illa  verba  in  serm.  de  Sacramentis  apud 
Bedam  in  10  cap.  prioris  ad  Corinth  :  «  Simul 
hoc  sumimus,  simul  bibimus,  quia  simul  vi¬ 
vimus  ».  Respondeo:  Nulla  concluditur  hinc 
necessitas  sumendi  sanguinis  Domini  per 
modum  potus.  Nam  etiamsi  sanguis  Domini 
sub  specie  vini  sit  sigrfum,  et  causa  vitae 
spiritualis,  et  ideo  recte  dicatur:  «Simul 
bibimus,  quia  simul  vivimus»,  tamen  non 
sequitur  negativa,  Non  simul  bibimus;  ergo 
non  simul  vivimus.  Nam  possumus  simul 
vivere  comedendo  :  est  enim  cibus  Euchari¬ 
stiae  eodem  modo  signum,  et  causa  vitae,  quo 
est  calix. 

Tertio  proferunt  illud :  «Nec  caro  sine 
sanguine,  nec  sanguis  sine  jure  carne  com¬ 
municatur  ».  Quam  sententiam  ex  Augustino 
citat  Algerus  lib.  ii.  cap.  8.  Respondeo  :  Ea 
sententia  non  Augustini,  sed  Paschasii  est, 
libro  de  corpore  Domini,  cap.  19.  neque 
nobis  ulla  ratione  adversatur.  Non  enim 
Paschasius  loquitur  de  speciebus  Sacramenti, 
sed  de  re  contenta,  ac  docet  non  posse  sumi 


carnem  exsanguem,  neque  sanguinem,  nisi 
cum  suo  corpore  :  et  illum  non  jure  commu¬ 
nicare,  qui  sentit  unum  accipi  sine  altero. 
Eodem  sensu  dixit  idem  Paschasius  cap.  17. 
«  Non  recte  caro  Christi  sine  divinitate  sumi¬ 
tur,  nec  divinitas  sine  carne  praestatur.  » 

Undecimo  proferunt  Gelasium,  cujus  ea 
verba  recitantur  a  Gratiano,  can.  Comperi- 
mus,  de  consecrat,  dist.  2.  «  Comperimus 
quod  quidam  sumpta  tantummodo  corporis 
sacri  portione,  a  calice  sacri  cruoris  absti¬ 
neant.  Qui  procul  dubio  (quoniam  nescio 
qua  superstitione  docentur  obstringi)  aut 
Sacramenta  integra  percipiant,  aut  ab  in¬ 
tegris  arceantur :  quia  divisio  unius,  et  ejus¬ 
dem  mysterii  sine  grandi  sacrilegio  non  pot¬ 
est  provenire  ». 

Respondeo  :  Duplex  ad  hunc  locum  dari 
solet  solutio.  Una  est,  quod  loquatur  Gela- 
sius  de  solis  sacerdotibus  sacrificantibus, 
qui  nullo  modo  debent  unam  speciem  sine 
altera  sumere,  cum  ipsorum  sit,  holocaustum 
consumere.  Ha3c  solutio  ex  eo  probabilis 
redditur,  quod  Gratianus,  qui  ex  epist.  Ge- 
lasii,  qua}  modo  fortasse  non  exstat,  capitu¬ 
lum  illud  desumpsit,  hunc  ei  prsefixit  titulum: 
«  Corpus  Christi  sine  ejus  sanguine  sacerdos 
non  debet  accipere  ». 

Altera  solutio  est,  Gelasium  reprehendere 
illos  dumtaxat,  qui  ex  errore  Manichaeorum 
a  calice  abstinebant,  quales  erant  tum  ipsi 
Manichaei,  tum  Priscilianistee.  Isti  enim  ideo 
a  calice  abstinebant,  tum  quia  abhorrebant 
a  vino,  tum  quia  existimabant  Christum  non 
habuisse  verum  sanguinem.  Quare  Gelasius 
non  damnat  eos,  qui  justa  de  causa  a  calice 
se  abstinent,  sed  qui  ex  superstitione,  ut 
verba  ipsius  irtdicant  :  «  Quoniam,  inquit, 
nescio  qua  superstitione  docendur  obstringi» . 
Isti  enim  magno  sacrilegio  Sacramentum  di¬ 
videbant,  quia  solvebant  Jesum  opinione 
sua,  et  ideo  recte  jubebantur  aut  integra  Sa¬ 
cramenta,  et  quidem  sub  utraque  specie  su¬ 
mere  in  signum  correcti  erroris,  aut  simpli¬ 
citer  a  Sacramento  arceri.  Unde  (ut  supra 
diximus)  S.  Leo  serm.  4.  de  Quadragesima, 
ad  Manichaeos  detegendos  jubebat  observari, 
non  eos,  qui  modo  sub  una,  modo  sub  utra¬ 
que  specie  communicabant;  sed  eos  tantum, 
qui  nunquam  sub  utraque  communicabant. 
Illud  enim  eo  tempore  signum  erat  Mani- 
cheoismi :  errore  autem  illo  sublato,  ordinarie 
omnes  sub  una  communicabant,  ut  ex  ordine 
Romano  supra  ostendimus. 

Duodecimo  proferunt  Gregorium  Papam. 

qui  lib.  iv.  Dialog.  cap.  08.  dicit  Christi  san¬ 
guinem  jam  non  in  manus  infidelium,  sed  in 
in  ore  fidelium  fundi :  et  homil.  22.  inEvan- 
gel.  dicit,  ore  corporis,  et  ore  cordis  Christi 
sanguinem  hauriendum  esse. 

Decimo  tertio  proferunt  Bedam,  qui  similia 
verba  habet  in  homilia  festi  Epiphania).  Re¬ 
spondeo  :  Sancti  isti  Patres  sumi  dicunt  Chri¬ 
sti  sanguinem  ore  corporis,  quod  nos  non 
negamus  esse  faciendum  ;  bibi  autem  debere 
ore  corporis,  aut  sub  specie  vini  sumi,  ipsi 
non  dicunt. 

Decimo  quarto  proferunt  Haymonem,  qui 
in  c.  x.  I  ad  Corinth.  exponens  illud:  Calix 
benedictionis,  cui  benedicimus,  nonne  com¬ 
municatio  sanguinis  Domini  est  (1)  ?  dicit  enim 
calicem  vocari  participationem,  seu  commu¬ 
nionem,  quia  omnes  ex  illo  uno  participant. 
Respondeo  :  Loquitur  iste  auctor, ut  supra  lo¬ 
qui  diximus  Ignatium,  et  Chrysostomum  de 
unitate  calicis  :  significat  enim  eos,  qui  san¬ 
guinem  Domini  sumunt,  ex  uno  calice  su¬ 
mere. 

Decimo  quinto  proferunt  Theophylactum, 
qui  sic  ait  in  cap.  xi  prioris  ad  Corinth.  : 
«  Tremendus  hic  calix  cunctis,  pari  condi¬ 
tione  est  traditus.  »  Respondeo  :  Loquitur, 
Theophylactus  de  eo  tempore,  quo  scripta 
est  epist.  ad  Corinth.  edisserit  enim  Pauli 
sententiam,  atque  id  loquitur,  quod  Paulus 
in  summa,  et  brevissime  dixerat.  Paulus  ar¬ 
guebat  divites,  qui  in  coenis  illis,  quae  tunc 
fiebant  in  Ecclesia,  non  dignabantur  com¬ 
municare  epulas  suas  lautiores  cum  paupe¬ 
ribus.  Hos  ergo  arguit,  quasi  Pauli  nomine 
Theophylactus,  et  inter  alia  hoc  argumen¬ 
tum  adducit,  non  debere  eos  abhorrere  a 
pauperibus,  quando  calicem  suum  Christus 
ex  sequo  omnibus  dederit,  id  est,  tam 
pauperibus,  quam  divitibus.  Haec  autem  sen¬ 
tentia  etiamsi  tunc  maxime  locum  habuit,  cum 
Communio  sub  utraque  specie  erat  omnibus 
libera;  tamen  etiam  nunc  locum  habet. Nam 
et  nunc  pari  conditione  calix  iste  cunctis, 
id  est,  tam  divitibus,  quam  pauperibus  con¬ 
venit  :  sumunt  enim  ex  calice  cuncti  sacer¬ 
dotes,  sive  divites  sint,  sive  pauperes ; 
laici  non  sumunt,  sive  divites,  sive  pauperes 
sint. 

Decimo  sexto  proferunt  Paschasium,  qui  in 
lib.  de  corpore  Christi,  cap.  XV.  sic  exponit 
illud  :  <c  Bibite  ex  hoc  omnes ;  Id  est,  inquit, 
tam  ministri,  quam  reliqui  credentes.  »  Re¬ 


spondeo  :  tria  sunt  hic  breviter  observanda. 
Primum  est,  locum  istum  videri  omnino  cor¬ 
ruptum,  et  pro  illa  voce,  Bibite,  debere  esse, 
Edite;  ut  Joannes  a  Lovanio  non  sine  causa 
suspicatur.  Nam  haec  verba  praecedunt  : 
«  Hic  solus  est,  qui  frangit  hunc  panem,  et 
per  manus  ministrorum  distribuit  credenti¬ 
bus,  dicens  :  Accipite,  et  bibite  ex  hoc  om¬ 
nes,  etc.  » 

Secundo  observandum  est,  non  exponere 
Paschasium  verba  Domini,  ut  sunt  apud  Mat¬ 
thaeum  :  Bibite  ex  hoc  omnes ,  sed  ut  videntur 
dici  a  Christo,  dum  in  Ecclesia  distribuitur 
Sacramentum.  Nam  ipse  ait  Christum  hoc 
dicere,  cum  per  manus  ministrorum  Sacra¬ 
mentum  distribuit  credentibus  :  verba  autem 
illa  Domini  Matth.  26.  dicta  sunt,  cum  Do¬ 
minus  per  se,  non  per  ministros,  Sacramen¬ 
tum  distribueret.  Et  praeterea  verba  illa,  ut 
dicta  sunt  in  prima  institutione  Sacramenti, 
nullo  modo  admittunt  illam  explicationem, 
Bibite  omnes  tam  ministri,  quam  reliqui  cre¬ 
dentes  ;  nulli  enim  tunc  erant  ministri  a  cre¬ 
dentibus  distincti  in  mensa  Domini. 

Tertio  observandum  est,  verba  Paschasii, 
ut  jam  se  habent,  nostra)  sententiae  plurimum 
favere  :  significant  enim  bibendum  esse  Do¬ 
mini  sanguinem,  sed  in  specie  panis,  non  in 
specie  vini;  quomodo  etiam  Cyprianus  serm. 
de  coena  Domini  dixit  panem  manducari  et 
bibi.  Unde  Thomas  Waldensis,  tomo  2.  de 
Sctcrament.  cap.  93.  ex  hoc  loco  Paschasii 
colligit  sanguinem  bibi  posse  sub  specie  pa¬ 
nis. 

Decimo  septimo  proferunt  Bernardum,  qui 
serm.  3.  in  ramis  palmarum,  dicit  alimo¬ 
niam  corporis,  et  sanguinis  Domini  in  prima 
coena  Domini  exhibitam,  ac  deinceps  fre¬ 
quentari  mandatam. 

Respondeo  :  Sub  specie  panis  integra  ali¬ 
monia  est  corporis  et  sanguinis  Domini,  ut 
supra  ostendimus  :  quare  Dominus  jussit  fre¬ 
quentari  istam  alimoniam,  sed  non  praecepit, 
an  sub  una,  vel  sub  utraque  specie  id  fieri 
deberet. 

Decimo  octavo  proferunt  Concilium  Turo- 
nicum,  quod  Burchardo  referente  lib.  v. 
cap.  9.  decrevit,  dandam  esse  aegrotis  Eu¬ 
charistiam  intinctam  sanguine  Domini,  ut 
presbyter  vere  possit  dicere  :  «  Corpus,  et 
sanguis  Domini  nostri  Jesu  Christi.  » 

Bespondeo  :  Locus  hic  nihil  juvat  adver¬ 
sarios  :  nam  panem  intinctum  comedere, 

priesertim  exsiccatum,  et  in  pyxide  diu  reten¬ 
tum,  ut  in  eo  Concilio  habetur,  non  est  bi¬ 
bere,  ipsi  autem  potum  requirunt.  Deinde 
decretum  illud  emendatum  fuit  :  damnatur 
enim  illa  intinctio  panis  in  Concilio  Braca- 
rensi  III,  can.  i.  et  recte.  Nam  intinctio  vel 
fit  ut  habeatur  sanguis  Domini,  vel  ut  habea¬ 
tur  per  modum  potus.  Si  ut  habeatur,  frustra 
intingitur  panis,  quia  in  specie  panis  non 
deest  sanguis  cum  corpore.  Si  ut  habeatur 
in  specie  potus,  frustra  etiam  intingitur,  quia 
(ut  dixi)  non  bibitur  ille  panis  sic  intinctus, 
sed  solum  editur. 

Decimo  nono  proferunt  Concilium  III,  Bra- 
carense,  citatum  can.  i.  sed  ut  plurimum  no¬ 
mine  Julii  Papa),  quomodo  citatur  isttid  de¬ 
cretum  etiam  a  Burchardo  lib.  v.  cap.  i.  a 
Gratiano  dist.  2.  de  consecrat,  can.  Cum 
omne,  et  a  Micrologo  de  observationibus 
Ecclesiasticis,  cap.  19.  Proferunt  igitur  te¬ 
stimonium  hujus  decreti,  ubi  habetur  non 
esse  dandum  populo  panem  intinctum  in 
sanguine,  quia  Dominus  legitur  dedisse 
utramque  speciem  seorsim,  id  est,  primo  spe¬ 
ciem,  panis,  postea  speciem  vini. 

Respondeo  :  Concilium  prohibet  quidem 
recte  illam  intinctionem  ex  eo,  quod  Domi¬ 
nus  non  intinctum  panem  dedit,  nec  poterat 
probari  illa  intinctio  ullo  testimonio,  vel 
exemplo  Scripturarum,  non  tamen  Concilium 
addit,  debere  dari  utramque  speciem.  Prre- 
terea  si  hoc  etiam  Concilium  diceret,  respon¬ 
deremus  Concilium  loqui  de  eo  tempore, 
quo  libera  erat  Communio  sub  utraque  spe¬ 
cie  :  tunc  enim  iis,  qui  utramque  speciem 
cupiebant,  Concilium  jubet  dari  utramque 
speciem,  non  autem  panem  intinctum. 

Vigesimo  proferunt  impudentissima  tria 
mendacia  sub  nomine  trium  generalium 
Conciliorum.  Lutherus  in  disputatione  con¬ 
tra  Concilium  Constantiense  dicit,  Concilium 
in  heee  verba  locutum  in  suo  decreto  :  «Licet 
Christus  instituerit,  ut  omnes  communicent 
sub  utraque,  tamen  hoc  non  obstante,  nos 
volumus,  ut  omnes  communicent  sub  una.  » 
Ex  quibus  verbis  habemus  Concilium  agno¬ 
visse,  et  docuisse  veritatem,  quod  sit  de 
jure  divino  Communio  sub  utraque,  licet 
idem  Concilium  contrarium  statuerit.  Unde 
Lutherus  ibidem  dicit,  Concilium  damnasse 
Christi  doctrinam,  et  ipsum  Christum  pro 
Haeresiarcha  habuisse.  Sed  est.  mendacium 
intolerabile;  nam  nihil  ejusmodi  habet 
Concilium,  imo  contrario  definit,  non 
esse  de  jure  divino  sumere  utramque  spe¬ 


ciem.  Verba  autem  unde  Lutherusmendacium 
fabricavit,  sunt  ista,  in  sess.  13.  ((Licet  Chris¬ 
tus  instituerit,  et  dederit  Sacramentum  post 
comam  sub  utraque  specie  discipulis;  hoc 
non  obstante  observanda  est  Eccleshe  consue¬ 
tudo,  ut  non  sumatur  nisi  a  jejunis.»  Ubi  Con¬ 
cilium  non  loquitur  de  utraque  specio,  cum 
ait:  «  Hoc  non  obstante ;  »  sed  tantum  de 
tempore  communicandi.  Neque  dicit  servan¬ 
dum  Ecclesia)  morem,  non  obstante  Christi 
prsecepto,  sed  non  obstante  Christi  exemplo  : 
ille  enim  dedit  post  ccenam  ex  peculiari 
causa,  qua)  modo  non  habet  locum. 

Quamvis  autem  hoc  mendacium  jamdu- 
duin  in  Luthero  a  Catholicis  dedectum, 
et  confutatum  fuerit  :  tamen  discipuli 
ejus  semper  illud  urgent,  ut  apertissime 
indicent,  se  ex  lectione,  et  ex  pura  ma¬ 
litia  mentiri  velle.  Idem  enim  mendacium 
non  ante  multos  annos  repetivit  Illyricus  in 
Apologia  pro  Confessione  Autuerpiensi  cap. 
11.  ubi  expresse  dicit,  Concilium  agnovisse 
Christum  instituisse,  ut  daretur  Sacramen¬ 
tum  sub  utraque.  Kcmnitiusin  2.  par.  Exam. 
pag.  570.  temperat  non  nihil  hoc  mendacium, 
tamen  ipse  quoque  mentitur,  illud  non  ob¬ 
stante quam  vocat  sceleratam  clausulam, 
referri  ad  Communionem  sub  utraque  spe¬ 
cie. 

Secundo  idem  Lutherus  in  lib.  de  Captivit. 
Babyl.  cap.  de  Eucharistia,  dicit,  Conciliufn 
Basilleense  declarasse,  licere  Bohemis  utram¬ 
que  speciem  sumere  contra  id,  quod  ante 
statuerat  Concilium  Constantiense.  Sed  ha)c 
est  mera  impostura.  Concilium  enim  Basi- 
leense  idem  docet  sess.  xxx.  quod  Constan¬ 
tiense  sess.  xiii.  Neque  usquam  declaravit  li¬ 
cere  Bohemis  Communionem  sub  utraque 
sine  Ecclesia)  dispensatione ;  sed  concessit 
eam  facultatem  (teste  /Enca  Sylvio  in  histo¬ 
ria  Bohemica,  cap.  32.)  cum  ea  conditione, 
ut  crederent  Communionem  sub  una  esse 
licitam,  et  proinde  non  esse  contra  jus  divi¬ 
num. 

Tertio  incredibili  impudentia  Illyricus  in 
Apologia  confessionis  Antuerpiensis,cap.  11. 
dicit,  Concilium  Tridentinum  convictum  ful¬ 
gore  verbi  Dei,  tandem  agnovisse  suum  er¬ 
rorem,  et  permisisse  Communionen  sub 
utraque.  Sed  legantur  sesse  21.  et  22.  Con¬ 
cilii.  et  mendacium  e\  unescet. 

CAPUT  XXVII. 

Refelluntur  objectiones  ex  ratione. 

Praeter  testimonia  Scripturae  et  Patrum, 
objiciunt  adversarii  aliquot  rationes  ex  Scri¬ 
pturis  depromptas,  quas  breviter  diluemus. 
Prima  ratio  a  figura.  Hebraei  omnes  in  deser¬ 
to  biberunt  aquam  de  petra,  dicente  Paulo 
I  Gorint.  x  :  Et  omnes  eumdem  potum  spiritua¬ 
lem  biberunt.  Ergo  in  deserto  hujus  vitae  de¬ 
bent  omnes  bibere  sanguinem  Domini  :  illa 
enim  in  figura  contigerunt  illis. 

Respondeo  :  Non  biberunt  illi  aquam  de 
petra  simul  cum  cibo  spirituali,  ut  supra 
ostendimus,  sed  diverso  loco,  et  tempore  : 
quare  tam  cibus  ille,  quam  potus  signum 
fuit  Eucharistiae  sub  una  specie  sumendae. 

Secunda  ratio  ab  institutione.  Christus  in¬ 
stituit  ccenam  sub  duplici  specie  :  ergo  sub 
duplici  sumenda  est,  alioqui  non  erit  crena 
Domini,  sed  pars  ejus. 

Respondeo  :  Si  proprie,  et  secundum 
Evangelium  loqui  velimus,  crena  Domini  non 
constat,  nisi  ex  una  specie  ;  nam  Matth. 
xxvi,  sic  legimus  :  Ccenantibus  illis  accepit 
Jesus  panem ,  etc. Et  Luc.xxii  :  Similiter  et  ca¬ 
licem  postquam  coenavit.  Et  I  Corinth.  xi  :  Si¬ 
militer  et  calicem  postquam  coenavit  (1).  Itaque 
in  crena  non  dedit  nisi  Eucharistiam  sub 
specie  panis,  quae  proprie  respondet  crenae 
Judaicae,  et  agno  Paschali  :  post  crenam  au¬ 
tem  dedit  calicem.  Unde  etiam  Cyprianus 
in  serm.  5.  de  lapsis,  dicit,  calicem  offerri 
solere  praesentibus  post  expleta  solemnia, 
id  est,  finita  jam  Missa.  Deinde  etiamsi  crena 
ex  una  species  continet  rem  utriusque  spe¬ 
ciei,  tam  esset  integra  crena  ex  una  specie, 
quam  ex  duabus  ;  sola  enim  differentia  esset 
in  vasis,  quibus  inferuntur  cibi.  Pertinent 
tamen  duae  species  ad  sacrificii  perfectionem, 
ut  saepe  diximus,  sed  non  est  necesse,  ut  sae¬ 
pe  diximus,  sed  non  est  necesse,  ut  sacrifi¬ 
cium,  quoad  omnia  signa  sumatur  ab  omni¬ 
bus,  satis  enim  est,  si  pro  omnibus  offera¬ 
tur. 

Tertia  ratio  ab  exemplo  Domini,  et  Apo¬ 
stolorum.  Dominus  calicem  omnibus  praesen¬ 
tibus  dedit :  Apostoli  quoque  omnibus  da¬ 
bant.  Unde  I  Cor.  x  :  Non  potestis  bibere 


calicem  Domini,  et  calicem  daemoniorum.  Et 
I  Cor.  xn :  Omnes  in  uno  Spiritus  potati  sumus. 

Respondeo  :  Exempla  probant  rem  non 
esse  illicitam  jure  divino,  non  autem  esse 
praeceptam,  vel  necessariam ;  alioqui  tene¬ 
remur  sumere  Eucharistiam  post  alios  cibos, 
et  noctu,  et  post  lotionem  pedum  :  haec  enim 
omnia  Dominus  fecit.  Locus  autem  ille  : 
Omnes  in  uno  Spiritu  potati  sumus ,  perperam 
adducitur,  et  saepissime  inculcatur  a  Kem- 
nitio  :  non  enim  ibi  agitur  de  potu  sangui¬ 
nis  Domini,  sed  de  potu  Spiritus,  quem  hau¬ 
rimus  in  Baptismo. 

Quarta  ratio  a  Testamento.  Christus  pro¬ 
ximus  morti,  testamentum  condidit,  et  eo 
legavit  omnibus  filiis  suis  corpus,  et  sangui¬ 
nem  suum,  ut  patet  Luc.  xxii.  et  I.  Cor.  14. 
Ergo  testamentum  corrumpunt,  et  "injuste 
filios  Dei  fraudant  paterna  haereditate,  qui 
laicis  negant  sanguinem  Domini. 

Respondeo  :  Haereditas  nobis  relicta,  non 
est  panis,  neque  vinum,  sed  corpus  et  san¬ 
guis  Domini,  quae  duo  dantur  tam  sub  una, 
quam  sub  duplici  specie  ;  hoc  solum  interest, 
quod  qui  bibunt  ex  calice,  accipiunt  haere- 
ditatem  in  duabus  tabulis  :  qui  non  bibunt, 
accipiunt  illud  idem  in  una  tabula.  Sed  haec 
differentia  nullius  momenti  est,  quod  attinet 
ad  participandam  haereditatem. 

Quinta  ratio  a  fine  hujus  Sacramenti.  Fi¬ 
nis  est  Sacramenti  hujus,  ut  commemoremus 
Christi  mortem.  Sed  non  significatur  Christi 
mors  integre  per  unam  speciem ;  ergo  de¬ 
bent  utramque  sumere,  qui  volunt  Christi 
mortem  per  hoc  Sacramentum  commemo¬ 
rare.  Tenentur  autem  omnes  mortem  Do¬ 
mini  commemorare,  dum  Sacramentum  hoc 
percipiunt,  teste  Paulo  I  Cor.  xi.  ;  ergo  te¬ 
nentur  omnes  utramque  speciem  sumere. 

Respondeo  :  Dupliciter  commemoratur  in 
Sacramento  Christi  mors.  Uno  modo  per  re¬ 
praesentationem,  et  significationem.  Altero 
modo  per  memoriam,  et  narrationem.  Aliter 
enim  commemoratur  aliqua  victoria  in  co¬ 
moedia,  ubi  omnia  repraesentantur  ad  vivum ; 
alio  modo  cum  quis  ejus  victoriae  recordatur, 
et  aliis  narrat,  et  inde  laetatur.  Priore  modo 
commemoratio  mortis  Domini,  non  fit  man¬ 
ducando  et  bibendo,  sed  consecrando  et 
offerendo  Deo  Eucharistiam  :  imitatio  enim 
mortis  Domini  est  illa  separatio  corporis  a 
sanguine  in  signis  sensibilibus.  Unde  Grego- 
rius  lib.  iv.  Dialog.  cap.  58.  et  alii  Patres 


(1)  Matth.  XXVI,  26;  Luc.  XXII,  20  :  I  Cor.  XI,  25.  —  (2)  I  Cor.  X,  16. 
Tome  IV.  ' 


19 


290 


LIBER  IV. 


passim  in  immolatione  constituunt  reprae¬ 
sentationem  mortis  Dominicae  :  atque  ad 
hanc  repraesentationem  perfecte  exprimen- 
*  dam  fatemur  requiri  utram  que  speciem. 
Posteriore  modo  commemoratio  fieri  potest 
manducando,  et  bibendo  :  qui  enim  partici¬ 
pant  de  hoc  sacrificio,  recordari  debent  cum 
gratiarum  actione  mortis  Domini,  quae  in  eo 
sacrificio  repraesentatur.  Sed  ad  hoc  non  re¬ 
quiritur  ut  utraque  species  sumatur.  Qui 
enim  unam  speciem  sumit,  jam  didicit  ex 
consecratione,  et  oblatione  per  eam  reprae¬ 
sentari  corpus  ut  mortuum;  atque  ita  illam 
unam  sumendo,  in  memoriam  revocare 
potest 'et  debet  Christi  mortem.  Quare  Pau¬ 
lus  I  Corinth.  xi.  de  utraque  specie  seorsim 
dixit  :  Hoc  facite  in  meam  commemoratio¬ 
nem  (1). 

Sexta  ratio  a  fructu.  Dixit  enim  Kemnitius 
dulcissimam  consolationem  sumi  ex  calice, 
qua  necesse  est  privari  eos,  qui  sub  una  tan¬ 
tum  specie  communicant.  Respondeo  :  Non 
dubium  est,  quin  in  potu  optimi  vini  valde 
dulciter  palatum  et  gula  oblectentur :  sed 
Catholici  non  quserunt  in  Sacramentis  istam 
corporalem  palati  et  gulae  consolationem.  Si 
dicant  se  loqui  de  calice,  ut  invisibili,  et  in¬ 
sensibili  modo  sanguinem  Domini  continet ; 
nos  respondemus  eumdem  sanguinem  totum 
in  specie  panis  contineri,  et  ideo  non  privari 
laicos  dulcissima  consolatione  spiritus,  quae 
ex  Domini  sanguine  percipitur. 

Septima  ratio  a  simili.  Si  potes  laicis  tolli 
pars  Eucharistiae,  ergo  et  pars  Baptismi,  vel 
Poenitentiae.  Respondeo  :  Si  agatur  de  parti¬ 
bus  essentialibus,  nulla  par  Sacramenti  ullius 
tolli  potest  :  non  est  autem  pars  essentialis 
species  vini,  sed  materialis,  et  integratis  tan¬ 
tum  Eucharistiae.  Si  agatur  de  integralibus, 
plane  tolli  potest  pars  aliqua,  etiam  in  aliis 
Sacramentis.  Nam  Baptismus  olim  fiebat  per 
immersionem,  nunc  plerumque  per  asper¬ 
sionem  ;  et  certe  multo  minus  abluit  aspersio, 
quam  immersio ;  imo  trina  mersione  ali¬ 
quando  utebantur  fideles ,  aliquando  una 
duntaxat. 

Octava  ratio.  Si  potest  tolli  calix,  ergo  et 
panis,  et  ita  poterunt  laici  privari  penitus 
Sacramento.  Respondeo  :  Potest  tolli  panis, 
si  detur  calix  :  utrumque  autem  simul  tolli 
nequit,  quia  tenemur  Sacramentum  Eucha- 
ristise  percipere. 

Nona  ratio  a  majori.  Datur  laicis  remissio 


peccatorum,  ergo  non  potest  eis  negari  sig¬ 
num  illius  remissionis  :  signum  autem  calix 
est.  Respondeo  :  Argumentum  contrario 
modo  valeret.  Datur  signum  remissionis, 
ergo  remissio  negari  non  potest,  quia  alioqui 
signum  esset  falsum.  At  remissio  cur  non 
potest  sine  signo  dari  ?  Praeterea  sigmun 
remissionis  proprie  non  est  calix,  sed  Ba¬ 
ptismus,  et  Absolutio:  calix  enim  signum  est 
pretii,  quo  peccata  remissa  sunt,  et  spiri¬ 
tualis  potus,  quo  anima)  nostrae  reficiuntur. 

Decima  ratio,  item  a  majori.  Datur  laicis 
sanguis  Domini,  ergo  negari  non  debet  sym¬ 
bolum  ejus  sanguinis,  quod  est  longe  vilius. 
Respondeo  :  Si  habent  ipsum  Domini  sangui¬ 
nem,  cur  tantopere  litigant  pro  signo  ?  Certe 
qui  pecunias  per  schedulam  promissas  jam 
accepit,  non  multum  laborat  de  schedula. 
Deinde  negatur  symbolum,  quia  tutius  datur 
res  illa  pretiosissima  sub  uno,  quam  sub 
duobus  symbolis.  Et  haec  de  ratiunculis  Lu- 
theri,  et  sectatorum  ejus  :  ex  quibus  mani¬ 
feste  colligitur  nihil  eos  habere  justse  causae, 
cur  tantopere  de  Ecclesia  querantur  ob  cali¬ 
cis  ablationem. 


CAPUT  XXVIII. 

Ecclesiam  justis  de  causis  preecepisse  Commu¬ 
nionem  sub  una  specie. 

Sequitur  jam  illa  quaestio  :  Utrum  juste 
Ecclesia  praescripseritmodum  communicandi 
sub  una  tantum  specie  :  quae  sane  quaestio,  si 
vera  sint  quae  hactenus  diximus,  facili  nego¬ 
tio  explicari  potest.  Demonstrabimus  autem 
Ecclesiam  recte  id  fecisse,  si  breviter  proba¬ 
verimus  Ecclesiam  potuisse  id  facere,  et  ju¬ 
stissimas  causas  habuisse,  cur  id  faceret. 

Ac  primum  quidem  illud  ita  demonstratur. 
Ecclesia  potest  ordinare,  et  praescribere  ea, 
quae  ad  substantiam  Sacramentorum  non 
pertinent,  nec  sunt  jure  divino  ordinata. 
Sed  ritus  communicandi  sub  una,  vel  sub 
duabus  speciebus  ejusmodi  est :  potest  igitur 
ab  Ecclesia  ordinari,  et  praescribi.  Propositio 
certissima  est,  nam  cum  a  Deo  nulla  regula’ 
data  sit,  aut  nulla  erit  regula,  nullus  ordo, 
aut  is  ab  Ecclesia  statui  debet.  Praeterea 
patet  exemplis.  Nam  aliquando  Ecclesia  jus¬ 
sit  baptizari  homines  trina  mersione,  quando 


(i)  I  Cor.  XI,  25. 

causa  id  requirebat,  ut  patet  ex  can.  49. 
Apostolorum,  et  Tertulliano  lib.  de  corona 
militis  :  et  tamen  eadem  Ecclesia,  postulante 
certa  causa  contrarium  ritum,  contrarium 
statuit,  nimirum,  ut  tantum  una  mersione 
daretur  Baptisma,  ut  patet  ex  concilio  IV 
Toletano,  cap.  5.  Denique  id  expresse  docet 
Augustinus  in  epistola  118.  et  probat  ex  illo 
I  Corinth.  xi  :  C aster  a  cum  venero  ,  dispo¬ 
nam  (1).  Assumptio  autem  probatur.  Nam 
non  esse  jure  divino  mandatum  Communio¬ 
nem  sub  utraque,  tota  disputatione  superiore 
probatum  est  :  non  pertinere  autem  ad  Sa¬ 
cramenti  suhstantiam,  patet,  quia  usus  rei 
nunquam  est  de  essentia  rei  permanentis, 
cum  sit  reipsa  posterior.  Communio  autem 
est  usus  Sacramenti,  et  Sacramenti,  ut  supra 
probavimus,  quod  est  res  permanens,  non 
actio  transiens;  non  igitur, est  de  essentia 
ejus. 

Jam  vero  habuisse  Ecclesiam  legitimas 
causas  id  praescribendi,  probatur.  Nam  pri¬ 
mo  movit  Ecclesiam  consuetudo  jam  recepta, 
et  approbata  consensu  gentium,  et  populo¬ 
rum  :  non  enim  Concilium  Constantiense 
primum  instituit  istum  usum,  sed  prohibuit 
tolli,  et  abrogari. 

Secundo  movit  Ecclesiam  ad  hunc  usum 
stabiliendum,  et  lege  firmandum,  quo.d  vide¬ 
ret  ab  haereticis,  et  ex  errore  oppugnari. 
Nam  primus,  qui  coepit  oppugnare  usum  re¬ 
ceptum  Communionis  sub  una  specie,  fuit 
Petrus  Dresdensis,  ut  initio  docuimus  ex 
iEnea  Sylvio  :  ille  autem  infectus  erat  lepra 
Waldensium,  et  proinde  erat  Sacramenta- 
rius,  vel  ipso  teste  Luthero,  qui  librum  de 
Eucharistia  ad  Waldenses  scripsit.  Sacra- 
mentarii  autem  non  credunt  concomitantium 
sanguinis  Domini  cum  corpore  in  specie 
panis,  unde  etiam  ii  Lutheranorum  maxime 
urgent  utramque  speciem,  qui  cum  Sacra- 
mentariis  rident  concomitantiam,  ut  Illyri¬ 
cus,  Ilamelmannus  et  Heshusius.  Ceeteri  au¬ 
tem  Lutherani,  qui  concomitantiam  non  ne¬ 
gant,  ex  alio  pernicioso  errore  petunt  utram¬ 
que  speciem,  quia  nimirum  existimant  jure 
divino  esse  prseceptam,  et  propterea  totam 
Ecclesiam  a  longo  tempore  in  hac  re  turpi¬ 
ter  errasse,  quod  nullo  modo  fieri  potest. 
Cum  igitur  Ecclesia  certa  fide  teneret  in 
qualibet  specie  totum  esse  Christum  ,  et 
usum  ejusdem  Ecclesia;  non  posse  esse  erro¬ 
neum,  merito  ob  hujus  gravissimi  erroris 


detestationem  non  permisit  abrogari  consue¬ 
tudinem  unius  speciei. 

Tertio  movit  Ecclesiam  uniformitas ,  et 
concordia  populi  Christiani  in  Sacramento 
hoc  percipiendo ,  quod  est  Sacramentum 
pacis  et  unitatis.  Nam  si  in  una  specie  detur 
Communio,  in  toto  orbe  terrarum  poterit 
esse  idem  usus,  ut  modo  videmus  in  Ecclesia 
Catholica  toto  orbe  dispersa  :  ,at  si  libera 
esset  Communio,  vel  sub  utraque  specie  im¬ 
peraretur  ,  non  posset  ullo  modo  servari 
uniformitas.  Nam  qui  vinum  non  ferunt,  ut 
abstemii,  et  qui  vinum  comparare  non  pos¬ 
sunt,  nisi  difficulter,  cogerentur,  aut  nun¬ 
quam,  aut  rarissime  communicare,  aut  unam 
speciem  vel  inviti  accipere,  cum  interim  alib 
sub  utraque  frequentissime  communicarent, 
qua;  certe  magna  ineequalitas  esset.  Ex  quo 
etiam  nonnulli  recte  colligunt,  quod  si  Domi¬ 
nus  voluisset  Communionem  sub  utraque 
esse  necessariam  omnibus,  non  instituisset 
Sacramentum  in  pane  et  vino,  sed  in  pane 
et  aqua,  ut  esset  materia  facilis,  et  in  promptu 
in  qualibet  regione.  Nam  alioqui  possint 
Boreales  provinciae,  et  aliae,  ubi  vinum  non 
invenitur,  existimare,  se  Christo  curae  non 
fuisse,  aut  non  ita ,  ut  alias  provincias  , 
quando  Sacramentum  instituit. 

Quarto  movit ,  et  quidem  vehementer , 
irreverentia,  et  profanationes  tanti  Sacra¬ 
menti,  quae  vix  evitari  possent  in  tanta  fide¬ 
lium  multitudine,  si  omnibus  daretur  utra¬ 
que  species,  ut  supra  demonstravimus. 


CAPUT  XXIX. 

De  veneratione  hujus  Sacramenti. 

Postrema  controversia  restat  de  venera¬ 
tione  sanctissimi  Sacramenti ;  quse  quidem 
brevissime  disputabitur,  quod  magna  ex 
parte  dependeat  ab  his,  quse  jam  dicta  sunt. 

Quod  igitur  ad  adorationem  attinet,  Sa- 
cramentarii  omnes  negant,  Sacramentum 
adorandum,  et  idololatriam  appellant  ejus¬ 
modi  adorationem,  ut  patet  ex  Calvino  lib.  iv. 
Instifc.  cap.  17.  §.  3o.  et  alibi.  Neque  id  mi¬ 
rum  videri  debet,  cum  ipsi  non  credant 
Christum  reipsa  esse  preesentem,  et  panem 
Eucharistise  reipsa  nihil  esse,  nisi  panem 
ex  furno.  Quare  Clebitius  in  lib.  de  victoria 


(1 )  I  Cor.  XI,  34. 

veritatis,  et  ruina  Papatus  Saxoniei  3.  par. 
arg.  9.  docet  ex  Lutheranorum  sententia, 
qui  agnoscunt  in  Eucharistia  verum  Christi 
corpus,  necessario  sequi  adorationem  esse 
concedendam.  Et  ministri  Tigurini  in  Apo- 
logia,  edita  anno  1545,  contra  ultimam  Lu- 
theri  confessionem,  aperte  fatentur,  se  cum 
Catholicis  fideliter  adoraturos  Sacramentum, 
si  crederent  ibi  esse  verum  Domini  corpus. 

Porro  Lutherani  distinguunt  de  adora¬ 
tione,  vel  enim  fit  adoratio  in  usu  coenae 
Domini,  vel  extra  eum,  ut  cum  defertur 
Eucharistia  honoris  gratia  per  plateas  cum 
facibus,  et  hymnis.  Et  quidem  extra  usum, 
omnes  fere  clamant  idololatriam  esse  illam 
adorationem.  Unde  Lutherus  in  lib.  ad  Wal- 
denses  vehementer  agit  contra  processionem, 
quae  fit  in  festo  corporis  Domini. 

De  adoratione  autem  in  usu,  non  eodem 
modo  loquuntur  emines.  Nam  alii  simpliciter 
damnant  eam  adorationem,  etiamsi  credant 
ibi  esse  corpus  Domini  vere,  ut  Lutherus  in 
lib.  de  Eucharistia  ad  Waldenses,  Philippus 
in  judicio  suo  de  coena  Domini,  quod  edidit 
anno  1559,  quando  jam  Sacramentarius 
magna  ex  parte  factus  erat.  Item  Illyricus  in 
Confessione  Antuerpiensi,  et  Apologia  ejus¬ 
dem  Confessionis,  cap.  14. 

Alii  tamen  in  usu  coenae  contendunt  Christi 
corpus  esse  adorandum,  ut  idem  Lutherus 
in  formula  Missae;  et  in  lib.  de  verbis  :  Hoc  est 
corpus  meum ,  et  alibi.  Bucerus  in  actis  Col¬ 
loquii  Ratisponensis,  Joannes  Brentius  in 
Apologia  pro  confessione  Wirtembergensi 
pericope  2.  Kemnitius  in  2.  par.  Examin. 
Tridentini  Concilii,  sess.  xm.  cap.  5.  ubi 
tamen  more  suo  insigne  mendacium  admi¬ 
scet,  nullum  esse,  qui  dubitet  an  Christi  cor¬ 
pus  in  ccena  sit  adorandum,  nisi  qui  cum 
Sacramentariis  aut  neget,  aut  dubitet  in 
ccena  vere  Christum  esse  praesentem.  Sed 
hoc  mendacium  redarguit  abunde  Illyricus 
cum  aliis,  qui  cum  Sacramentarios  acerrime 
oppugnent,  negant  tamen  Christum  in  Eu¬ 
charistia  esse  adorandum. 

Tametsi  autem  posteriores  isti  aucto¬ 
res  concedant  Christum  in  Eucharistia  esse 
adorandum  :  ut  tamen  a  Catholicis,  saltem 
in  modo  loquendi  dissentiant,  negant  Sa¬ 
cramentum  Eucharistiae  esse  adorandum,  et 
eo  nomine  Catholicos  reprehendunt,  qua 
si  apxoXocTpsiav  doceant,  quia  Sacramentum 
ipsum  absolute  dicimus  adorandum.  Vide 


Kemnitium  et  Brentium,  loco  cit.  et  Tilman- 
num  Heshusium  in  lib.  de  erroribus  Pontifi¬ 
ciorum,  tit.  17.  errore  2 i.  et  22. 

Sed  haec  mera  calumnia  est.  Catholici 
enim  cum  negent  panem  in  Sacramento 
remanere,  quomodo  possent  asserere  apto- 
Xatpsexv,  id  est,  panis  adorationem  ?  Neque 
ullus  Catholicus  est,  qui  doceat  ipsa  symbola 
externa  per  se,  et  proprie  esse  adoranda 
cultu  latriae,  sed  solum  veneranda  cultu  quo¬ 
dam  minore,  qui  omnibus  Sacramentis  con¬ 
venit,  cultu  autem  latriae  dicimus  per  se,  et 
proprie  Christum  esse  adorandum,  et  eam 
adorationem  ad  symbola  etiam  panis,  et  vini 
pertinere,  quatenus  apprehenduntur  ut  quid 
unum  cum  ipso  Christo,  quem  continent. 
Quemadmodum,  qui  Christum  in  terris  ve¬ 
stitum  adorabant,  non  ipsum  solum  sed  etiam 
vestes  quodam  modo  adorabant,  neque  enim 
jubebant  eum  vestibus  nudari,  antequam 
adorarent,  aut  animo,  et  cogitatione  separa¬ 
bant  a  vestibus,  cum  adorarent :  sed  simpli¬ 
citer  Christum,  ut  tunc  se  habebat,  adora¬ 
bant  ;  tametsi  ratio  adorandi  non  erant  ve¬ 
stes,  imo  nec  ipsa  humanitas,  sed  sola  divi¬ 
nitas. 

De  modo  autem  loquendi,  fatemur  Sacra¬ 
mentum,  ipsum  dici  adorandum,  ut  Conci¬ 
lium  Tridentinum  loquitur  :  sed  hoc  exponi¬ 
tur  dupliciter.  Qui  enim  sentiunt  Sacramen¬ 
tum  Eucharistiae  formaliter  esse  cornus 

JL 

Christi,  ut  est  sub  illis  speciebus,  concedunt 
etiam  formaliter  Sacramentum  dici  adoran¬ 
dum;  qui  autem  docent  Sacramentum  Eu¬ 
charistiae  formaliter  esse  species  panis  et  vi¬ 
ni,  ut  Christum  continent,  illi  docent  conse¬ 
quenter  Sacramentum  Eucharistiae  materia¬ 
liter  adorandum.  Sed  quiquid  sit  de  modo 
loquendi,  status  quaestionis  non  est,  nisi  an 
Christus  in  Eucharistia  sit  adorandus  cultu 
latriae. 

His  praemissis,  probatur  Christum  in  Eu¬ 
charistia  esse  adorandum  hoc  argumento. 
Deo  vero  debetur  adoratio  latriae,  Deuteron. 
vi.  et  Matth.  iv  :  Dominum  Deum  tuum,  ado¬ 
rabis ,  et  illi  soli  servies  (1).  Christus  autem  ut 
est  in  Eucharistia,  sive  in  usu,  sive  extra,  est 
Deus  verus,  ut  omnes  fatentur  ;  igitur  ado¬ 
randus  est  cultu  latriae. 

Ad  hoc  argumentum  respondent  Lutherus 
Illyricus  et  Calvinus.  Primo  negando  conse¬ 
quentiam  ;  quia  Christus  adorandus  quidem 
est,  sed  ubi  ipse  jubet  se  adorari,  sive  ubi  est 


(1)  Deut.  VI,  13  ;  Matth.  IV,  60. 

ut  adoretur  :  nimirilm  in  ccelo.  In  Euchari¬ 
stia  autem  non  est  ut  adoretur,  sed  ut  man¬ 
ducetur  ;  non  enim  ait  :  Accipite  et  adorate, 
Sed  :  Accipite  et  manducate. 

Secundo  respondent,  Christum  quidem 
esse  in  Eucharistia  Christum  ,  sed  corpus 
Christi  nec  esse  idem  corpus  Christi  et  Chri¬ 
stum. 

Sed  ista  frivola  sunt.  Nam  in  primis  ado¬ 
ratio  Dei  non  est  alligata  certo  loco,  ut  patet 
Joan  iv.  sed  ubique  Christus  adorari  potest 
et  debet,  quando  cum  eo  tractare  debemus  : 
non  enim  convenit  illi  adora  tio,  quia  in  coe¬ 
lo  est,  vel  in  alio  loco  ,  sed  quia  est  Deus. 
Praeterea  non  erat  Christus  quondam  in  prse- 
sepi,  ut  adoraretur,  sed  ut  membra  ejus  re¬ 
quiescerent,  et  tamen  Magi  illum  in  praesepi 
adorarunt,  Matth.  ii.  Sic  etiam  cumatnbula- 
ret  in  terris,  non  ambulabat  ut  adoraretur, 
sed  ut  doceret,  et  tamen  passim  adorabatur, 
ut  Matth.  vm.  ix.  xiv.  xv.  xx.  Joan.  ix.  et 
alibi.  Et  quando  hic  in  terris  principes  ali¬ 
quo  proficiscuntur,  non  eunt  ad  eum  finem, 
ut  ab  occurrentibus  salutentur,  et  tamen  ne¬ 
mo  illis  occurrit,  quin  se  eis  prosternat,  ac 
reverenter  salutet.  Quare  adversarii  pluris 
faciunt  principem  externum,  imo  quemli¬ 
bet  amicum  suum,  quam  Christum,  cum  solum 
Christum  sine  ullo  honore  excipiant,  nec  di¬ 
gnentur  ei  assurgere,  nisi  expresse  id  eis 
preecipiatur.  Adde,  quod  licet  non  sit  prima¬ 
ria  ratio  institutionis  Sacramenti,  ut  Christus 
ibi  adoretur,  tamen  etiani  ista  ratio  quaedam 
fuit,  ut  haberemus  Christum  magis  prae¬ 
sentem,  et  ut  praesentem  honoraremus  : 
unde  Eusebius  Emissenus  hom.  5.  de  Pas- 
chate,  dicit  institutum  esse  Sacramentum 
hoc,  ut  coleretur  Christus  jugiter  per  my¬ 
sterium. 

Altera  solutio  plane  est  impia  et  Nesto ria- 
na.  Nam  etiamsi  non  esset  nisi  corpus  Chri¬ 
sti  in  Eucharistia,  tamen  adhuc  adorari  de¬ 
beret  ab  iis,  qui  recipiunt  mysterium  incar¬ 
nationis  :  illud  enim  corpus  unitum  esset  di¬ 
vinitati  hypostatice  etiamsi  ab  anima  ,  et 
sanguine  divulsum  esset,  ut  fuit,  quando 
jacuit  in  sepulchro.  Adde,  quod  satis  proba¬ 
vimus  supra  totum  Christum  esse  in  quavis 
Eucharistise  specie. 

Secundo,  probatur  adoratio  ex  traditione 
Patrum,  et  quoniam  loca  plurima  in  n.  lib. 
adducta,  et  expansa  sunt,  hic  satis  erit  loca 
ipsa  annotare.  Vide  Dionysium  de  Ecclesiast. 
hierarch.  cap.  3.  par.  3.  Clementem  lib.  n. 
constit.  Apostol.  cap.  61.  Origenem  homil. 


3.  in  diversa  loca  Evangelii ;  Cyrillum  Hie¬ 
rosolymitanum  cafcech.  3.  mystag.  Ambro¬ 
sium  lib.  m  de  Spiritu  sancto  cap.  12  Euse- 
bium  Emissenum  homil.  3.  de  Paschate  ; 
Theodoretum  in  ii  Dialogo  ;  Nazianzenum  in 
oratione  de  sancta  Gorgonia  ;  sed  duos  pro 
omnibus  audiamus.  S.  Joannes  Chrysostomus 
homil.  61.  ad  populum  Antiochenum  :  «Si 
pura  sunt  vestimenta,  inquit,  adora  et  com¬ 
munica  ».  Vide  eumdem  homil.  83.  in  Matth. 
homil.  24.  in  I  ad  Corinth.  hom.  3.  in  epist 
ad  Ephes.  et  in  hom.  de  enceniis,  et  in  altera 
de  S.  Philogonio.  Augustimus  in  Psalm. 
xcvm  :  «Nemo,  inquit,  illam  carnem  mandu¬ 
cat,  nisi  prius  adoraverit».  Vide  eumdem 
epist.  118.  cap.  3.  epistol.  120.  cap.  27.  in 
Psalm.  21.  conc.  i. 


CAPUT  XXX. 

Solvuntur  objectiones. 

Superest  ut  objectiones  adversariorum  di¬ 
luamus.  Primo,  Lutherus  in  lib.  ad  Walden- 
ses  objicit,  in  Sacramentis  praecipue  ad  ver¬ 
ba  sacramentalia  attendere  oportere  :  et  in¬ 
de  colligit,  non  debere  homines  occupari  cir¬ 
ca  adorationem,  ne  videlicet  adorationi  in¬ 
tenti  obliviscantur  verborum. 

Respondeo  :  Nititur  hoc  argumentum  fun¬ 
damento  illo  putrido,  quod  Sacramenta  sint 
instituta  ad  instruendum  animum,  et  exci¬ 
tandam  fidem,  quod  millies  jam  refutatum 
est.  Deinde  adoratio  ex  verbis  oritur  :  inde 
enim  movemur  ad  adorandum,  quia  audi¬ 
mus  illud  esse  corpus  Domini.  Unde  unum 
juvatur  ex  altero,  tantum  abest,  ut  unum  al¬ 
terum  impediat. 

Secundo,  objicit  idem.  Adoratio  ex  fide 
procedere  debet ;  fides  autem  nititur  Yerbo 
Dei.  Sed  verbum  Dei  non  dicit,  Christum  in 
Eucharistia  esse  adorandum. 

Respondeo  :  Verbum  Dei  satis  monet,  et 
priecipit,  Christum  adorari  debere  in  Eucha¬ 
ristia,  cum  docet,  illum  vere  esse  Deum,  et 
esse  in  Eucharistia  :  et  alibi  jubet  Deum 
adorari. 

Tertio,  objicit  Calvinus.  Apostoli  cum  pri¬ 
mum  communicarent,  non  leguntur  prostrati 
in  terram  adorasse  Sacramentum. 

Respondeo  :  Apostoli  non  debuerunt  ma- 

jorem  honorem  exhibere  Christo  in  specie 
panis  latenti,  quam  in  forma  humana  visibi¬ 
liter  praesenti  :  non  autem  poterant  semper 
prostrati  cum  Christo  agere,  et  praesertim 
in  ccena,  quando  recumbere  cum  eo  illis 
necesse  erat.  Itaque  certis  vicibus  illum  pro¬ 
ni  adorabant,  alias  autem  mente,  et  animo 
venerabantur  agnoscentes  verum  Dei  Filium. 
Reliqua  Calvini  argumenta  ex  Nicaena  Syno¬ 
do,  et  ex  illa  praefatione  :  «  Sursum  corda  » , 
et  ex  aliis  quibusdam  locis  supra  soluta  sqnt 
in  ii.  lib. 

Quarto,  argumentantur  alii.  Si  ideo  Sa¬ 
cramentum  Eucharistiae  adorandum  est,  quia 
ibi  Christus  est,  igitur  omnis  creatura  ado¬ 
randa  erit,  quia  in  omni  creatura  Deus  est. 

Respondeo  :  Longo  aliter  est  Christus  in 
Eucharistia,  et  in  aliiis  rebus  Deus.  Nam  in 
Eucharistia  unum  tantum  suppositum  est, 
idque  divinum  ;  caetera  omnia  ad  illud  perti¬ 
nent,  et  cum  illo  unum  quid  faciunt,  licet 
non  eodem  modo  :  ideo  recte  totum  illud 
simul  adoratur,  ut  ante  diximus  de  Christo 
vestito.  At  in  aliis  rebus  Deus  quidem  est, 
sed  non  est  unum  suppositum  cum  illis  ;  ne¬ 
que  dici  possunt  unum  quid  Deus,  et  creatu¬ 
ra,  in  qua  est  Deus. 

Quinto,  ista  adoratio  exposita  est  mani¬ 
festo  periculo  idololatriae ;  fieri  enim  potest,  ut 
impius  Sacerdos  fingat  se  consecrare,  nec 
tamen  reipsa  consecret  :  igitur  omittenda 
est. 

Respondeo  :  Si  argumentum  valeret,  omit¬ 
tenda  esset  non  solum  adoratio,  sed  etiam 
Communio.  Nam  Communio  exposita  est  pe¬ 
riculo  accipiendi  merum  panem  pro  corpore 
Christi.  Sed  nullum  est  periculum  idololatriae 
in  eo,  qui  simpliciter,  et  bona  fide  Sacra¬ 
mentum  adorat  :  adoratio  enim  ex  intentione 
potissimum  pendet.  Quare  sicut  is,  qui  panem 
non  consecratum  injuria  afficeret,  putans 
consecratum  esse,  gravissime  peccaret  in 
Christum  :  sic  etiam  contra,  qui  panem  eum- 
dem  adorat,  quod  certo  credat  non  esse  pa¬ 
nem,  sed  Christum,  is  proprie,  et  formaliter 
Christum  adorat,  non  panem. 

Sexto,  Honorius  III  instituit,  ut  Sacra¬ 
mentum  adoraretur  ;  et  paulo  post  Urbanus 
IV  addidit  festum  diem,  et  solemnem  pro¬ 
cessionem  :  ergo  totus  iste  ritus  novus  est, 
et  ab  humano  ingenio  excogitatus. 

Respondeo  :  Honorius,  ut  excap.  Sane  de 
celebratione  Missarum,  intelligi  potest,  non 
instituit  primus  Sacramenti  hujus  adoratio¬ 
nem,  sed  monuit  solum,  ut  praesides  Eccle¬ 


siae  operam  darent,  ne  tantum  Sacramentum 
debito  honore  fraudaretur.  Urbanus  autem 
IV  instituit  quidem  primus  festum  corporis 
Domini,  et  solemnem  illam  processionem,  et 
ejus  decretum  confirmavit  Clemens  V,  cum 
universo  Concilio  Viennensi ,  ut  habetur 
in  Clementina  unica  de  reliquiis  et  ve¬ 
neratione  Sanctorum ;  sed  ea  institutio  nullo 
modo  reprehendi  potest.  Nam  aut  reprehen¬ 
denda  esset,  quia  nova,  et  sine  Dei  manda¬ 
to,  vel  quia  sine  justa  causa  introducta.  No¬ 
vitas  non  potest  reprehendi  :  omnia  enim 
festa  aliquando  fuerunt  nova,  nec  ulla  inve¬ 
niuntur  in  Testamento  novo  ab  ipso  Christo 
instituta,  vel  imperata.  Exstant  etiam  exem¬ 
pla  legis  veteris.  Nam  festum  fortium  a  Mar- 
docheo,  et  Esther  sine  ullo  Dei  mandato,  in- 
stituum  fuit,  et  ab  omni  Synagoga  receptum 
ut  patet  Esther  ix.  Festum  item  victoriee  Ju- 
dith,  institutum  fuit  ab  Hebraeis  sine  ullo  Dei 
praecepto,  Jud.  xvi.  Denique  festum Encenio- 
rum,  institutum  a  Machabaeis,  I  Machab.  iv, 
ipse  etiam  Dominus  celebrare  de  more  Ju¬ 
daeorum  voluit,  Joan  x.,  ut  intelligeremus  li¬ 
cere  Ecclesiee  nova  festa  introducere. 

Fuisse  autem  optimas  rationes  ejus  festi 
introducendi,  patet  ex  Clementina  supra  ci¬ 
tata  ;  sed  duae  videntur  praecipuae.  Prima 
est,  ut  populus  Christianus  Deo  gratias  age¬ 
ret,  ob  tantum  et  tam  singulare  beneficium 
nobis  impensum  ;  quae  ratio  est  omnium  fe¬ 
storum  ,  tum  in  veteri  Testamento,  tum  in 
novo  institutorum.'  Quare  nisi  quis  neget,  in 
hoc  Sacramento  singulare  beneficium  a  Deo 
nobis  praestitum,  aut  certe  non  putet,  Deo 
pro  beneficiis  gratias  esse  agendas,  non  vi¬ 
deo  qua  ratione  possit  hoc  festum  reprehen¬ 
dere. 

Altera  causa  est,  ut  populus  instruatur 
circa  mysteria  fidei  nostrae,  et  eorum  assidue 
recordetur,  ac  praesertim,  quando  ea  my¬ 
steria  ab  haereticis  oppugnantur  :  facilius 
enim  rudiores  discunt,  et  retinent  mysteria 
incarnationis  Domini,  Passionis,  Resurrectio¬ 
nis,  Ascensionis,  et  similia,  ex  celebratione 
festorum,  quae  singulis  annis  recurrunt, 
quam  ex  libris,  vel  concionibus.  Pari  ratione 
melius  discunt  rudiores  in  Eucharistiae  Sa¬ 
cramento  vere  esse  Christum  praesentem,  et 
•proinde  falsam  esse  hereticorum  doctrinam 
ex  publica  adoratione  totius  Ecclesiae,  et 
honore  illo  eximio,  qui  huic  sacramento  ex¬ 
hibetur,  quam  ex  multis  concionibus.  Quare 
si  hoc  festum  nondum  institutum  esset,  ex¬ 
pediret  plane,  ut  hoc  tempore  institueretur, 

tum  ut  fideles  instituerentur,  tum  etiam  ut 
reipsa  haeresim  confutarent,  et  fidem  veram 
facto  protestarentur. 

Septimo  objicit  Kemnitius  argumentum 
(ut  ipse  putat)  insolubile,  contra  processio¬ 
nem,  et  circumgestationem  venerabilis  Sa¬ 
cramenti.  Nam  I  Reg.  iv  legimus  filios  Israel 
bona  quidem  intentione,  sed  absque  Dei 
mandato,  adduxisse  arcam  Dei  in  castra,  exi¬ 
stimantes  per  eam  arca)  circumgestationem 
se  victoriam  de  hostibus  relaturos.  Sed  con¬ 
tra  accidit ;  nam  et  exercitus -fusus  est,  et 
Sacerdotes  occisi,  qui  arcam  adduxerant, 
et  ipsa  arca  ab  hostibus  capta  fuit. 

Respondee  :  Causa  tot  malorum  non  fuit 
arca)  adductio  ad  castra,  sed  peccata  praete¬ 
rita  Israelitarum,  et  praecipue  sacerdotum 
Ophni  et  Phinees  filiorum  Heli  ;  ut  Deus 
ipse  testatur,  I  Reg.  n.  et  m.  Nam  alioqui 
arca  erat  in  castris,  quando  insignem  victo¬ 


riam  retulit  Saul,  I  Regum  xiv,  et  rursus  erat 
in  castris,  quando  Joab  superavit  filios  Am¬ 
nion,  II  Regum  xi.  EtcumIsraelitae,Num.  xiv, 
ab  Ainalecitis  victi  sunt,  Scriptura  monen¬ 
dum  putavit,  non  fuisse  tunc  arcam  Dei  cum 
illis,  qui  praeliabantur. 

Denique  placuisse  Deo,  honorem  arcae 
impensum  in  solemni  processione,  et  circum- 
gestatione,  sive  ipse  id  mandasset,  sive  non, 
perspicuum  est  ex  variis  Scripturae  divinae 
testimoniis.  Josue  vi.  solemnis  circumgesta- 
tio  arcae  septem  diebus  celebrata,  efficit,  ut 
Hierico  sine  sanguine  Hebraeorum  caperetur 
et  illa  quidem  processio  a  Deo  mandata  fuit. 
Sed  II  Reg.  vi.  et  vn.  et  III  Reg.  cap.  vm. 
solemnissimae,  et  Deo  gratissimae  leguntur 
processiones,  cum  arca  Domini  referretur  de 
loco  in  locum,  quas  tamen  Dominus  minime 
fieri  jusserat.  Atque  haec  de  tota  controver¬ 
sia  pro  instituti  brevitate  sufficiant. 


CONTROVERSIARUM 


DE  EUCHARISTIA 

LIBER  QUINTUS 

QUI  EST  DE  SACRIFICIO  MISSAE- 


De  Sacrosancto,  ac  divinissimo  sacrificio  MISSiE,  adversus  hujus  temporis 
haereticos  disputaturus,  commodum  esse  duxi  in  tot  controversias  disputationem 
universam  partiri ;  quot  sunt  de  sacrificio  eodem  canones  in  Concilio  Triden- 
tino.  Prima  igitur  controversia  erit  sitne  Missa  sacrificium  vere,  ac  proprie  di¬ 
ctum.  Secunda ,  quale  sacrificium  sit,  propitiatoriumne,  an  solum  laudis,  et  gra¬ 
tiarum  actionis.  Tertia,  quibus  prosit,  viventibus  tantum,  an  etiam  mortuis. 
Quarta,  liceatne  in  Sanctorum  honorem  et  memoriam  Missas  celebrare.  Quinta, 
de  modo,  ac  ritu  celebrandi,  an  licitas  sint  Missas  privatas.  Sexta ,  an  Missa  lin¬ 
gua  vulgari  celebranda  sit.  Septima,  an  quas  leguntur  in  Missa  debeant  omnia 
alta  voce  legi.  Octava,  de  caeremoniis  Missas,  quas  in  actione,  aut  rebus  consi¬ 
stunt.  Nona,  de  veritate,  et  antiquitate  eorum  omnium,  quas  leguntur  in  Missa. 

Sed  ante  has  omnes  quasstiones  duo  quasdam  prasmittenda  sunt.  Unum,  de 
vocabulo  Missas.  A  Iterum,  voce,  natura,  definitione,  et  partitione  sacrificii.  His 
enim  explicatis,  intelligetur  status  principalis  quaestionis,  sitne  Missa  verum 
sacrificium;  quem  statum  adversarii,  et  Kemnitius  maxime,  dedita  opera  per¬ 
peram  explicant.  Auctores,  qui  de  sacrificio  tractant,  habes  in  fine  capitis 
quinti. 


CAPUT  PRIMUM. 

De  voce,  Missa. 

Ut  igitur  a  vocibus  incipiamus,  de  nomine 
Missae,  quatuor  dicenda  sunt,  quee  sit  ejus 
antiquitas,  quae  etymologia,  quae  significatio¬ 
nes  ,  et  quo  sensu  accipiatur  a  Catholicis, 
cum  dicunt  Missam  esse  sacrificium, 


Antiquissimam,  et  usitatissimam  in  Ec¬ 
clesia  Latina  esse  hanc  vocem,  dubitari  non 
potest.  Exstat  enim  apud  Ambrosium  lib.  v. 
epist.  33  :  «  Ego,  inquit,  mansi  in  munere, 
Missam  facere  ccepi ,  orare  in  oblatione 
Deum,  ut  subveniret  » .  Exstat  apud  Augu¬ 
stinum  serm.  91.  de  tempore:  <c  In  lectione, 
inquit ,  quae  nobis  ad  Missas  legenda  est , 
audituri  sumus,  etc.  »  Exstat  idem  vocabulum 
apud  Victorem  Uticensem  lib.  n.  hist.  de 
persecutione  Wandalica,  apud  Cassianum 
lib.  m.  de  canonico  divinarum  orationum. 

et  psalmorum  ordine  :  apud  Leonem  epist. 
81.  ad  Dioscorum,  et  88.  ad  Episcopos  Ger¬ 
maniae  et  Galliae :  apud  Felicem  IV,  in  epist.  i. 
apud  S.  Benedictum  in  regula  cap.  17. 
Apud  Gregorium  I,  lib.  i.  epist.  12.  etlib.  iv., 
epist.  10.  et  alibi  passim.  Denique  in  anti¬ 
quissimis  Conciliis,  ut  in  Romano,  sub  Syl- 
vestro  I,  in  Carthagincnsi  II,  can.  3.  in 
Carthaginensi  IV.  can.  84.  Ilerdensi  can.  4, 
Valentino  can.  i,  Agathensi  can.  47,  Aure- 
lianensi  I,  can.  28.  quae  omnia  testimonia 
ante  annos  circiter  mille,  et  eo  amplius  con¬ 
scripta  sunt. 

Quod  vero  attinet  ad  etymologiam,  Luthe- 
rani  solita  impudentia  deducunt  a  voce  He¬ 
braica  QVijra  quae  habetur  Dan.  xi.  ubi  de 
Antichristo  legimus  :  Deum  autem  Mahuzim 
colet  in  loco  suo  (1).  Itaque  volunt  adversarii, 
atque  in  primis  Kemnitius  in  2.  part.  Exam., 
Concilii  Tridentini,  in  ipso  principio  disputa¬ 
tionis  de  sacrificio  Missae,  Missam  esse  Deum, 
seu  arcem,  et  robur  Antichristi  Romani,  id 
est,  Papae  :  idque  probant,  quia  divina  pro¬ 
videntia  factum  videtur,  ut  Missa  in  voce 
congrueret  cum  Deo  illo  Antichristi. 

Sed  nos  ex  hoc  ipso  loco  Danielis,  proba¬ 
mus  Deum  Mahuzim  nihil  habere  commune 
cum  Missa,  et  esse  potius  idolum  aliquod,  si 
in  divinis  litteris  ludere  liceat,  Luthera- 
norum.  Nam  in  eodem  cap.  legimus,  regem 
illum,  qui  colit  Deum  Mahuzim,  esse  regem 
Aquilonis,  et  contra  eum  in  praelium  ven¬ 
turum  regem  Austri ,  et  nominatim  Roma¬ 
nos  contra  eumdem  illum  regem  pugna¬ 
turos  :  nam  voces  illas  hebraicas  et 
STlS  testatur  S.  Hieronymus  in  commen¬ 
tario,  ab  Hebraeis  exponi,  Romanos  et  Italos. 
Quod  si  Australes ,  et  nominatim  Romani 
pugnant  cum  rege  qui  colit  Deum  Mahuzim; 
certe  Deus  Mahuzim  non  est  Deus  Roma¬ 
norum,  neque  est  Missa,  nisi  velint  jam 
Missam  a  Romanis  oppugnari,  ab  Aquilo- 
naribus  defendi. 

Praeterea  Rex  ille ,  qui  colit  Deum  Ma¬ 
huzim,  ut  in  eodem  capite  legimus,  non  colit 
ullos  alios  Deos,  neque  Deos  Patrum  suorum, 
sed  contra  universa  numina  consurgit.  Porro 
Romanos  adversarii  asserunt  colere  Deos 
innumerabiles,  et  plurima  idola ,  nimirum 
omnes  Sanctos,  et  Sanctas,  et  eorum  reli¬ 
quias  atque  imagines.  Ipsi  autem  adversarii 
nostri  contra  imagines,  reliquias ,  et  ipsos 
etiam  Sanctos  aperte  consurgunt ;  deberent 


igitur,  si  consequenter  loqui  vellent,  ingenue 
confiteri,  suum  esse  Deum  Mahuzim,  non 
autem  Papistarum. 

Adhaec  si  Deus  Mahuzim  est  Deus  ab  An¬ 
tichristo  fabricatus,  et  erectus,  et  Antichri- 
stus  natus  est  post  annum  Domini  600,  ut 
communiter  Lutherani  docent  ,  quomodo 
potest  Deus  ille  Mahuzim  esse  Missa,  quse 
longe  est  antiquior,  ut  jam  ostendimus  ex 
Ambrosio,  Augustino,  aliisque  Patribus  ve¬ 
tustioribus. 

Denique  Deum  Mahuzim  non  palam,  sed 
clam  Antichristus  colet.  Sic  enim  conci¬ 
liantur  verba  ejusdem  Prophetae,  quae  inter 
se  pugnare  videntur,  cum  dicat  ab  Anti¬ 
christo  omnes  Deos  contemnendos,  ut  solus 
ipse ,  ut  Apostolus  declarat  ad  Thessaloni- 
censes,  habeatur  Deus ;  et  tamen  in  .eodem 
capite  mox  adjungat :  Deum  Mahuzim  vene¬ 
rabitur  in  loco  suo.  Nam  haec  verba  ideo  non 
pugnant  inter  se  quia  Antichristus  palam 
Deos  omnes  oppugnabit,  sed  clam  in  arce 
quadam  munitissima  (id  enim  significat  pro¬ 
prie  Mahuzim)  Diabolum  pro  Deo  colet,  cujus 
artibus  ad  illam  potentiam  deveniet,  ut  Deus 
credatur,  et  signa,  et  prodigia  mendacia  pa¬ 
trabit.  Quare  si  Deus  Mahuzim  solum  in  ab- 
ditjssimo  loco ,  atque  occulto  colendus  est,, 
quis  non  videt,  quam  longe  a  veritate  aber¬ 
rent,  qui  de  Missa  Danielem  interpretantur, 
cum  Missa  in  toto  orbe  terrarum,  publice, 
in  mediis  templis,  spectantibus  populis  ce¬ 
lebretur  ? 

His  ergo  nugis  omissis,  veniam  ad  senten¬ 
tias  Catholicorum.  Plurimi  conantur  osten¬ 
dere  nomen  Missa  esse  Hebraicum,  et  obla¬ 
tionem  voluntariam  significare ;  habetur 
enim  Deuter.  xvi.  vox  in  ea  significa¬ 
tione.  Nec  solum  catholici,  sed  etiam  Philip¬ 
pus  Melanchthon  in  Apologia  Confessionis 
Augustanse  in  disputatione  de  vocabulo  Mis¬ 
sae  agnoscit  Etymologiam  hanc,  et  signifi¬ 
cationem,  atque  eam  ad  suum  propositum 
detorquere  conatur. 

Sed  non  videtur  Apostolis  in  usu  fuisse 
lioc  vocabulum  Hebraicum,  multoque  proba¬ 
bilior  est  eorum  sententia,  qui  docent  Mis¬ 
sam,  vocem  esse  Latinam,  et  a  Latinis  pri¬ 
mum  usurpatam  in  celebratione  mysterii 
Eucharistiae.  Nam  si  vox  ista  Hebraica  in  usu 
Apostolis  fuisset  ,  certe  retinuissent  eam 
etiam  Graeci,  et  Syri  atque  aliae  nationes,  ut 
retinuerunt  alias  similes  voces,  ut  Arnen, 


(1)  Dan.  XI,  38. 

Alleluia ,  Sabaoth,  Hosanna,  Satan,  Sabba¬ 
tum,  Pascha.  Vocabula  enim  hebraica  per 
Griecos  ad  nos  devenerunt ;  cum  ipsi  etiam 
Apostoli,  et  primi  Ecclesiae  Doctores  grsece 
scripserint.  Porro  apud  Graecos  ,  nulla  est 
mentio  hujus  vocis  Missa,  sed  pro  eo  Xet- 
Toupytav  dicunt.  Est  autem  XeiToupyi'*  munus 
seu  ministerium  publicum ;  et  quamvis  a 
Patribus  grsecis  vix  aliter  accipiatur,  quam 
pro  ministerio  sacrificii  Eucharistiae  offe¬ 
rendi,  tamen  vox  ipsa  ex  se  latius  patet. 
Nam  et  Demosthenes  in  oratione  contra 
Leptinem,  frequentissime  hanc  vocem  u- 
surpat  pro  publico  munere ;  et  ipse  etiam  A- 
postolus  Philip,  ii.  Epaphroditum  vocat  tov 
XeiTCjpyov  necessitatis  suae.  Adde,  quod  Syri, 
ut  Marronitae,  qui  chaldaica  lingua  celebrant 
divinum  sacrificium,  non  habent  Missae  vo¬ 
cabulum,  sed  pro  eo  dicunt  fitDTp,  id  est, 
sanctum,  seu  sacrum.  Et  tamen  si  Hebraica 
vox  apud  ullos  conservari  debuit,  apud  eos 
maxime,  qui  semper  ea  lingua ,  licet  non¬ 
nihil  corrupta,  usi  sunt.  Adde,  quod  viri 
docti  linguae  hebraicse,  ut  Origenes,  Epi- 
phanius ,  Justinus ,  Hieronymus  hac  voce 
nunquam  utuntur  ,  quod  merito  admiran¬ 
dum  videri  posset,  si  ea*  vox  esset  hebraica. 
Adde  ultimo,  quod  si  vox  illa  esset  hebraica, 
non  Missa,  sed  Missah  dicendum  esset :  quo 
modo  tamen  nemo  scribit,  aut  loquitur. 

Qui  latinam  vocem  esse  volunt,  non  eodem 
modo  omnes  exponunt  :  alii  enim  Missam 
dici  volunt,  quod  oblatio,  et  preces  ad  Deum 
mittantur.  Ita  Hugo  de  S.  Victore  lib.  n.  de 
Sacramentis  part.  8.  cap.  ult.  Alii  minus 
probabiliter,  quod  Angelus  a  Deo  mittatur 
qui  sacrificio  assistat,  et  illud  ad  Deum  de¬ 
ferat,  ut  Magister  in  iv.  dist.  13.  et  S.  Thom. 
3.  par.  qusest.  83.  art.  4. 

Alii,  et  ii  ut  plurimum  haeretici,  dictam 
esse  volunt  Missam  apud  veteres  a  mittendis, 
et  conferendis  in  medium  muneribus,  quasi 
symbolis  quibusdam,  unde  fieret  sacra  Gce- 
na,  et  epulum  daretur  pauperibus,  unde 
etiam  volunt,  idem  fuisse  Missam,  et  quam 
Graeci  dicunt  aYot7r^v.  Ita  Joannes  Calvinus 
breviter  lib.  iv.  Instit.  cap.  18.  §.  18.  et 
Petrus  Martyr  in  cap.  v.  prioris  ad  Corin¬ 
thios,  et  fusius ,  Philippus  Melanchthon  in 
Apologia  Confess.  Augustanae  in  disputa¬ 
tione  de  vocabulis  Missae.  Quae  expositio 
nullum  habet  ab  antiquitate  testimonium,  et 
falsa  est  omnino,  quatenus  confundit  Missam 
cum  d y a7rr) .  Erat  enim  ayuirr)  convivium 
Christianorum  ob  refrigerium  pauperum  po¬ 


tissimum  excogitatum  ,  ut  ex  Tertulliani  A- 
pologetico  cap.  39.  et  Augustino  lib.  xx. 
contra  Faustum  cap.  21.  colligi  potest,  so¬ 
brium  quidem,  et  temperatum,  sed  tamen 
humanum,  et  politicum.  Per  Missam  autem 
Ambrosius,  Augustinus,  Leo,  et  c  ac  teri  omnes 
quos  citavimus,  semper  accipiunt  actionem 
sacram ,  et  mysticam ,  et  in  qua  praecipua 
pars  religionis  nostrae  consisteret. 

Probabilissima  est  eorum  sententia ,  qui 
Missam  dici  volunt  a  missione ,  seu  dimis¬ 
sione  populi,  ut  idem  sit  Missa,  quod  Missio, 
sicut  idem  sunt  apud  veteres  collecta,  et 
collectio,  et  graece  guXXoy^i  et  ffuXXdju; ,  et  pec¬ 
cati  remissa ,  et  remissio ;  remissam  enim 
passim  usurpat  Cyprianus  lib.  m.  epist.  8. 
lib.  de  bono  patientiae,  in  epist.  ad  Juba- 
janum,  et  alibi.  Haec  sententia  est  Isidori  lib. 
vi.  originum,  Rabani  lib.  i.  cap.  32.  de 
Instit.  Clericorum,  et  Alcuini  lib.  de  officiis 
Ecclesiasticis  cap..  de  celebratione  Missae. 
Hugo  etiam  loco  notato,  et  alii  recentiores 
hanc  etymologiam  admittunt. 

Quamvis  autem  a  missione  Missa  dicatur, 
non  tamen  eam  solam  significat,  sed  tra¬ 
ductum  est  inde  vocabulum  ad  alia  signifi¬ 
canda.  Sunt  igitur  quinque  Missae  acce¬ 
ptiones  apud  scriptores  ecclesiasticos. 

Primo,  accipitur  simpliciter  pro  missione  : 
ita  accipitur  in  Concilio  Cartaginensi  IV. 
canon.  84.  « Episcopus  nullum  prohibeat 
usque  ad  Missam  Catechumenorum,  neque 
Judaeum,  neque  Gentilem  Ecclesiam  ingredi, 
et  audire  verbum  Dei.  »  Quo  loco  Missa  non 
potest  accipi  pro  sacrificio,  seu  ccena  sacra : 
nam  illa  non  erat  Catechumenorum ,  sed 
fidelium  tantum.  Neque  potest  accipi  pro 
Evangelio,  et  Lectionibus,  quae  recitabantur 
praesentibus  Catuchemenis  :  nam  Concilium 
volebat  ea  ab  infidelibus  etiam  audiri.  Quare 
non  potest  Missa  eo  loco  accipi,  nisi  pro 
missione  Catechumenorum.  Eodem  modo 
accipitur  ea  vox  in  Concilio  Ilerdensi  canon. 
4.  ubi  prohibentur  incestuosi  permanere  in 
Ecclesia,  nisi  usque  ad  Missam  Catechume¬ 
norum.  Sic  Augustimus  in  eodem  sensu 
serm.  237.  de  tempore  (qui  absque  dubio 
est  Augustini)  :  «  Ecce,  inquit,  post  sermo¬ 
nem  fit  Missa  Catechumenis  ,  manebunt  fi¬ 
deles  etc.  »  Eodem  modo  accipitur  Missa 
apud  Cassianum  lib.  n.  de  canonico  oratio¬ 
num,  et  psalmorum  modo  cap.  7.  et  in  titulo 
cap.  15.  ubi  Missam  orationis,  vocat  dimis¬ 
sionem  finita  oratione.  Et  lib.  m.  cap.  7. 
ubi  vocat  Missam  congregationis ,  dimis- 

sionem  congregationis,  et  cap.  8.  vocat  Mis¬ 
sam  vigiliarum ,  dimissionem  post  vigilias. 
Quomodo  etiam  accipiuntur  Missae  ,  qua; 
jubentur  fieri  a  sancto  Benedicto  in  Regula 
cap.  17.  post  singulos  nocturnos.  Denique 
hoc  modo  accipitur  in  nostra  Liturgia,  cum 
dicitur  a  diacono  :  «  Ite  Missa  est,  »  ut  enim 
recte  exponit  Alcuinus  loco  citato,  sensus 
est :  Jam  dimissio  est  congregationis,  abire 
omnibus  licet. 

Secundo,  accipitur  Missa  pro  divino  offi¬ 
cio  lectionum,  precum,  et  aliorum  id  genus, 
quod  celebratur  in  Ecclesia  ante  dimissionem 
Catechumenorum.  Et  sane  illa  verba  Concilii 
antiquissimi  Valentini,  cap.  i  :  «Hoc  esse 
censuimus  observandum,  ut  sacrosancta  E- 
vangelia  ante  munerum  illationem  in  Missa 
Catechumenorum  in  ordine  lectionum  post 
legantur  ctc.»  non  possunt  intelligi  de  dimis¬ 
sione  Catechumenorum,  sed  de  officio  di/Vi- 
no,  cui  ipsi  intererant. 

Tertio,  accipitur  pro  illa  parte  Liturgia?, 
qua?  est  ab  Offertorio  usque  ad  finem,  quae 
proprie  dicitur  Missa  fidelium,  teste  Alcuino, 
loco  notato.  Ita  accipitur  Missa  ab  Ambrosio 
lib.  v.  epist.  33  :  «  Ego  mansi  in  munere, 
Missam  facere  coepi,  orare  in  oblatione, etc.» 

Quarto,  accipitur  pro  tota  celebratione  di¬ 
vini  officii,  in  quo  Eucharistia  consecraba¬ 
tur,  ut  comprehendi  simul  Missam  catechu¬ 
menorum,  et  fidelium.  Ita  accipitur  in  locis 
citatis,  Leonis,  Gregorii,  Felicis  IV,  et  Con¬ 
ciliorum  Agathensis  et  Aurelianensis  :  et 
haec  est  communissima  acceptio  apud  omnes 
posteriores  auctores. 

Quinto,  accipitur  pro  ipsis  collectis,  seu 
precibus,  qua?  dicuntur  in  Liturgia  :  ita  ac¬ 
cipitur  in  Concilio  Milevitano  can.  12. 

Sed  quarta  significatio  est,  in  qua  accipi¬ 
tur  nomen  Missae,  cum  quaerimus  :  Utrum 
Missa  sit  sacrificium  ;  est  enim  sensus  quae¬ 
stionis  :  Utrum  actio  illa  sacra,  in  qua  confi¬ 
citur  Eucharistia,  multis  pra?cedentibus,  et 
sequentibus  precibus  et  caeremoniis,  sit  sa¬ 
crificium.  Nec  intelligimus  quaestionem  esse, 
an  singuli  illi  ritus  sint  de  essentia  sacrificii, 
sed  solum,  an  inter  illos  ritus  sit  aliquis,  qui 
proprie  sacrificium  dici  debeat,  ad  quem  re¬ 
liqui  omnes  referantur. 

Ex  quo  refellitur  impostura  Kemnitii.  Nam 
in  2.  par.  Examinis  Tridentini  Concilii  pag. 
717.  proponit  explicandum  :  Quid  illud  sit 
in  Missa,  quod  Pontificii  proprie  intelligunt 
sacrificium,  ac  dicit  illud  clarissime  explica¬ 
ri  a  Joan.  Eckio  lib.  i.  de  sacrificio  Missae 


cap.  10.  et  tandem  citatis  quibusdam  verbis  ( 
Eckii,  ita  concludit  pag.  719  :  «  Sacrificium 
igitur  Missae,  de  quo  Pontificii  dimicant,  in 
eo  consistit,  quod  sacrificulus  certis  orna' 
mentis,  et  instrumentis,  super  panem,  et  vi¬ 
num  Eucharistiae  variis  utitur  gestibus,  mo¬ 
tibus,  et  actibus  :  ut  saepius  geniculari,  in¬ 
clinari,  strictis  manibus,  modo  distendere, 
modo  reducere  brachia,  subinde  se  conver¬ 
tere,  nunc  esse  clamosum,  nunc  magno  si¬ 
lentio  quaedam  demurmurare,  suspicere  in 
altum,  esse  pronum,  consistere  uno  in  loco, 
nunc  in  dextram,  nunc  in  levam  altaris  par¬ 
tem  commigrare  etc.  » 

Sed  haec  est  mira  fraus  novi  istius  evan- 
gelistae.  Nam  Joannes  Eckius  vir  doctissi¬ 
mus,  et  qui  semper  de  Luthero,  et  ejus  se¬ 
ctatoribus  triumphavit, dicit  quidem  in  Missa 
repraesentari  Christi  passionem  variis  acti¬ 
bus,  gestibus,  ornamentis,  ritibus  etc.  Sed 
non  ait  in  illa  repraesentatione,  et  illis  gesti¬ 
bus  consistere  essentiam  sacrificii,  de  quo 
disputamus,  ut  Kemnitius  impudenter  men¬ 
titur,  sed  docet,  sacrificium  proprie  consi¬ 
stere  in  oblatione  corporis,  et  sanguinis  Do¬ 
mini,  quae  a  Sacerdote  fit  Deo.  Nam  in  fine 
illius  capitis  decimi  a  Kemnitio  citati,  facit 
quadrimembrem  divisionem.  Est  enim  quae¬ 
dam  actio  sacrificium,  et  non  repraesentatio 
sacrificii  :  quaedam  repraesentatio,  et  non  sa¬ 
crificium.  Et  haec  duplex  est  :  nam  alia  est 
simplex  repraesentatio ,  qualis  esse  solet 
cum  aliquid  cernitur  pictum,  aut  ex  libro  hi¬ 
storia  recitatur  :  alia  est  repraesentatio  ad  vi¬ 
vum  per  varias  actiones,  ut  cum  praelium, 
vel  triumphus  in  scena  ab  actoribus  reprae¬ 
sentatur,  ubi  et  personae,  et  vestes,  et  arma, 
et  ipsae  actiones  cernuntur,  et  verba  audiun¬ 
tur.  Quaedam  denique  sacrificium,  et  reprae¬ 
sentatio  sacrificii. 

Ad  primum  membrum  pertinet  mors  Chri¬ 
sti  vera  in  cruce  :  illa  enim  fuit  sacrificium, 
et  non  repraesentatio  alicujus  sacrificii.  Ad 
secundum  membrum  pertinet  manducatio 
Eucharistiae.  Qui  enim  id  faciunt  simpliciter, 
commemorant  Christi  passionem;  sed  nec 
sacrificium  proprie  offerunt,  nec  etiam  sa¬ 
crificium  crucis  ad  vivum  repraesentant.  Ad 
tertium  membrum  pertinet  officium  divi¬ 
num,  quod  in  Ecclesia  agitur  in  die  Para- 
sceves  ;  in  illo  enim  repraesentatur  accurate 
passio  Christi  variis  gestibus,  motibus,  ver¬ 
bis,  vestibus,  instrumentis  etc.  sed  non  est 
in  toto  eo  officio  ulla  actio,  quae  sit  proprie 
sacrificium.  Ad  quartum  membrum  pertinet 

Missa,  in  qua  et  repraesentatur  variis  gesti¬ 
bus, et  actionibus  sacrificium  crucis,  et  simul 
offertur  Deo  verum,  et  proprium  sacrificium 
corporis  Domini. 

Haec  est  Eckii  doctrina,  et  omnium  Catho¬ 
licorum,  ex  qua  perspicue  constat,  sacrifi¬ 
cium  non  consistere  proprie  in  illis  variis 
gestibus,  et  m  >tibus  :  nam  alioqui  in  die  Pa- 
rasceves  verum  sacrificium  offerretur,  cum 
in  officio  ejus  diei  plurimi  ejusmodi  gestus, 
et  motus  fiant,  quod  tamen  Eckius  disertis 
verbis  negat. 

Adde  quoji  Eckius  cum  probare  vult  sa¬ 
crificium  Missae,  in  toto  illo  opere  omnia  sua 
argumenta  dirigit  ad  probandum  in  Missa 
fieri  oblationem  Deo  :  non  autem  ad  proban¬ 
dum  fieri  debere  varios  gestus,  et  motus. 
Non  igitur  ille  per  sacrificium  intellexit  ge¬ 
stus,  et  motus,  utKemnitius  calumniatur,  sed 
oblationem  corporis,  et  sanguinis  Domini. 
Haec  de  primo. 


CAPUT  II. 

De  sacrificii  definitione. 

Explicuimus  vocabulum  Missae  :  nunc  ex¬ 
plicanda  est  vox  sacrificium,  ut  plane  intel- 
ligatur  status  controversiae  :  An  Missa  sit  sa¬ 
crificium.  Porro  in  voce  Sacrificium  non  est 
quaerenda  etymologia,  aut  vulgaris  aliqua 
significatio,  quae  notissima  sunt  :  sed  quid 
proprie  sit  sacrificium,  sive  quae  sit  ejus  na¬ 
tura,  et  definitio  ;  in  hac  enim  re  non  pauci 
falluntur. 

Ac  primum  Philippus  Melanchthon  in  A- 
pologia  Confessionis  in  articulo  de  Missa,  ita 
sacrificium  definit  :  «  Sacrificium  est  caere¬ 
monia  vel  opus,  quod  nos  Deo  reddimus,  ut 
eum  honore  afficiamus.  »  Deinde  dividit  sa¬ 
crificium  in  duas  species,  in  sacrificium  vi¬ 
delicet  propitiatorium,  et  sacrificium  lu/apt- 
crrtxov.  Propitiatorium  esse  dicit,  quod  est  sa¬ 
tisfactio  pro  peccatis,  et  Deum  placat ;  so/a- 
ptff-rotov  esse  vult,  quod  non  reconciliat  homi¬ 
nem  Deo,  sed  est  gratiarum  actio,  quae  a  re¬ 
conciliatis  pro  acceptis  beneficiis  exhibetur 
Deo  :  quo  genere  contineri  dicit  fidem,  prae¬ 
dicationem  Evangelii,  orationes,  castigatio¬ 
nes  carnis,  et  breviter  omnia  bona,  unde 
laus  Deo  consurgit.  Atque  ex  his  fundamen¬ 


tis  colligit  Missam  posse  dici  sacrificium  hoc 
modo  posteriore,  quia  sumptio  Eucharistiae 
fieri  potest  ad  laudem  Dei,  sicut  caetera  ope¬ 
ra  bona,  non  tamen  esse  sacrificium  prioris 
generis. 

Ab  hac  Philippi  sententia  non  procul  abes¬ 
se  videtur  opinio  doctoris  cujusdam  moderni, 
hominis  alioqui  valde  eruditi,  et  pii,  qui  in 
lib.  de  sacrificio  cap.  5.  docet,  sacrificium 
proprie  dictum  esse  omne  opus  bonum,  quod 
fit,  ut  sancta  societate  inhaereamus  Deo,  sive 
ex  se  sit  opus  virtutis,  sive  non,  ita  ut  non 
minus  proprie  sit  sacrificium  castigatio  cor¬ 
poris  propter  Deum  assumpta,  quam  sacrifi¬ 
cium  Eucharistiae.  Dividit  autem  eadem  opi¬ 
nio  sacrificia  proprie  dicta  in  duas  species, 
in  sacrificia  videlicet  typica,  et  non  typica. 
Typica  vocat,  quae  fiunt  ad  aliud  significan¬ 
dum,  qualia  erant  sacrificia  omnia  veteris 
legis,  et  qualia  sunt  omnia  Sacramenta  no¬ 
vae  legis.  Non  typica,  vocat  opera  virtutum, 
quae  tametsi  nihil  significent,  tamen  Deo  gra¬ 
tissima  sunt. 

Haec  sententia  falsa  est,  ac  multis,  et  per¬ 
spicuis  argumentis  refutari  potest.  Primum, 
Scriptura  sacra  opponit  opera  multarum 
virtutum  sacrificiis,  ut  cum  ait  Oseae  vi :  Mi¬ 
sericordiam  volo ,  non  sacrificium.  Et  I  Re¬ 
gum  xv.  Melior  est  obedientia,  quam  victimae. 
Et  Psalm.  l:  Si  voluisses  sacrificium,  dedissem 
utique ,  holocaustis  non  delectaberis.  Sacrifi¬ 
cium  Deo  spiritus  contribulatus,  cor  contritum, 
et  humiliatum  Deus  non  despicies  (1).  At  si 
omnia  opera  virtutum  essent  sacrificia  pro¬ 
prie  dicta,  certe  etiam  obedientiae,  miseri¬ 
cordiae,  poenitentiae  opera  essent  proprie  sa¬ 
crificia  :  non  igitur  verae  essent  illae  senten¬ 
tiae  Scripturarum  supra  citatae  .  Quomodo 
enim  vult  Deus  misericordiam,  et  non  sa¬ 
crificium,  si  ipsa  misericordia  est  verum,  ac 
proprie  dictum  sacrificium  ?  aut  quomodo 
melior  est  obedientia,  quam  victimae,  si  ipsa 
obedientia  vere,  ac  proprie  victima  est? 
quemadmodum  autem  non  vult  Deus  sacri¬ 
ficium,  et  holocausta,  sed  cor  contritum  et 
humiliatum,  si  hoc  ipsum  est  verissimum 
sacrificium? 

Secundum  argumentum.  In  omni  sacrifi¬ 
cio  proprie  dicto  requiritur  res  aliqua  sensi¬ 
bilis,  quae  offeratur,  nec  in  sola  actione  sa¬ 
crificium  consistere  potest.  At  si  sacrificium 
esset  quaelibet  caeremonia,  vel  opus  ad  ho¬ 
norem  Dei  factum,  nihil  obstaret  quo  minus 


(1)  Oseae.  VI,  6;  I  Reg.  XV,  22 ;  Psal.  L,  18. 

in  sola  actione  sacrificium  consisteret;  et  qui 
voce  psallit,  aut  genua  flectit,  aut  aliquid 
ejusmodi  facit,  is  proprie  sacrificare  dicere¬ 
tur  :  non  igitur  sacrificium  est  quaelibet  cae¬ 
remonia,  vel  opus  ad  honorem  Dei  factum. 
Probatur  major  propositio.  Genes,  xxn,  Isaac 
ait  patri  :  Ecce  ignis ,  et  ligna ,  ubi  est  victima 
holocausti ?  Hebr.  viii.  :  Omnis  Pontifex  ad  of¬ 
ferendum  munera ,  et  hostias  constituitur  :  un¬ 
de  necesse  est  et  hunc  habere  aliquid ,  quod  of¬ 
ferat  (1).  Ubi  Apostolus  colligit  ex  ratione 
communi  sacrificiorum,  non.  potuisse  Chri¬ 
stum  vere  dici  Pontificem,  nisi  habuisset  vi¬ 
ctimam,  quam  offerret. 

Tertium  argumentum.  Negari  non  potest, 
quin  sacrificare  sit  actus  proprius,  et  elicitus 
religionis,  ut  praeter  Doctores  scholasticos 
docet  S.  Augustinus  lib.  xx.  contra  Faustum 
cap.  21.  Non  potest  autem  idem  actus  esse 
proprius,  et  elicitus  diversarum  virtutum  : 
igitur  opera  propria  misericordiae,  tempe¬ 
rantiae,  aliarumque  virtutum  non  possunt 
proprie  sacrificia  dici,  sed  solum  per  quam¬ 
dam  participationem.  Quamvis  enim  unus, 
et  idem  actus  non  possit  esse  proprius,  et 
elicitus  diversarum  virtutum,  potest  tamen 
ab  una  elici,  et  ab  alia  imperari,  et  eo  modo 
ad  unam  proprie  pertinere,  ad  alteram  par- 
ticipative.  Quemadmodum  sobrie  cibum  su¬ 
mere,  est  actus  elicitus  temperantise  ;  tamen 
si  imperetur  a  fortitudine,  ut  homo  sit  magis 
aptus  ad  pugnandum,  participabit  fortitudi¬ 
nem;  si  a  justitia,  ut  nimirum  habeat  unde 
debitum  reddat  ‘pecuniarium,  participabit 
justitiam.  Sic  igitur  opera  quarumlibet  vir¬ 
tutum,  possunt  imperari  a  religione,  et  par- 
ticipative  sacrificia  dici,  non  tamen  absolute, 
et  proprie,  cum  a  religione  non  eliciantur. 
Atque  hinc  est,  quod  in  divinis  litteris  opera 
virtutum  non  vocantur  absolute  sacrificia, 
sed  cum  addito,  ut  sacrificium  laudis,  hostiae 
spirituales,  vituli  labiorum,  et  de  caeteris  ad 
eumdem  modum  :  illa  vero,  quae  sunt  pro¬ 
prie  sacrificia,  simpliciter,  et  absolute  talia 
nominantur,  ut  in  lucis  allegatis  in  primo 
argumento  :  Misericordiam  volo,  non  sacrifi¬ 
cium ,  etc. 

Quartum  argumentum.  In  Ecclesia  Chri¬ 
sti  unum  est  tantum  verum,  ac  proprium  sa¬ 
crificium  :  non  igitur  sunt  proprie  sacrificia 
omnia  Sacramenta,  vel  omnia  bona  opera, 
quae  fiunt  ad  colendum  Deum.  Antecedens 
est  S.  Augustini,  et  omnium  sanctorum  scri¬ 


ptorum.  Lib.  viii.  de  Civitate  Dei  cap.  ult. 
probare  volens  Augustinus  non  esse  sacrifi¬ 
cium  epulas  illas,  quae  ponebantur  a  quibus¬ 
dam  super  sepulchra  Martyrum,  sic  ait  : 

«  Ea  non  esse  sacrificia  Martyrum  novit,  qui 
novit  unum,  quod  Deo  offertur,  sacrificium 
Christianorum  » .  Idem  quoque  lib.  m.  de 
Baptismo  contra  Donatistas  cap.  ult.  et  lib. 
i.  contra  adversar,  legis  et  prophetarum 
cap.  20.  dicit,  omnibus  sacrificiis  veterum, 
successisse  unicum  et  singulare  Eucharistise 
sacrificium  :  libro  de  spiritu  et  littera  cap. 
11.  vocat  Eucharistia!  sacrificium  verissi¬ 
mum,  et  singulare  :  et  lib.  i.  contra  Cresco- 
nium  cap.  25.  unicum  appellat.  S.Leoserm. 
8.  de  passione  Domini  :  «  Nunc,  inquit,  car¬ 
nalium  sacrificiorum  varietate  cessante,  om¬ 
nes  differentias  hostiarum,  una  corporis,  et 
sanguinis  tui  impletoblatio  ».  Sanctus  etiam 
Joannes  Ghrysostomus  in  Psalm.  xcv  :  «Ma¬ 
gnus,  inquit,  erat,  et  sine  modo  numerus 
sacrificiorum  in  lege,  quae  omnia  nova  su¬ 
perveniens  gratia  uno  complectitur  sacrifi¬ 
cio,  unam,  et  veram  statuens  hostiam.  » 

Quintum  argumentum.  Sacrificium,  et  sa¬ 
cerdotium  relativa  sunt,  ita  ut  sacrificio  pro¬ 
prie  dicto  sacerdotium  proprie  dictum  ;  et 
sacrificio  improprie  dicto  sacerdotium  im¬ 
proprie  dictum  respondeat.  At  non  sunt  om¬ 
nes,  qui  operantur  bona  opera  ad  honorem 
Dei  Sacerdotes  proprie  dicti  :  non  igitur 
sunt  omnino  talia  opera  sacrificia  proprie 
dicta. 

Major  propositio  certissima  est.  Nam  Sa¬ 
cerdotis,  ut  talis  est,  proprium  munus  est 
offerre  sacrificium,  ut  Apostolus  docet,  Hebr. 
v.  et  Justinus  Martyr  in  Dialogo  cum  Tri- 
phone  ultra  medium,  ubi  dicit,  Deum  non 
accipere  sacrificium  nisi  a  Sacerdotibus.  Au¬ 
gustinus  quoque  semper  conjungit  haec  duo 
tamquam  inseparabilia,  sacrificium,  et  Sa¬ 
cerdotem.  Vide  epist.  49.  qusest.  3.  lib.  viii. 
de  Civitate  Dei  cap.  ultim.  et  lib.  xxn.  cap. 
10.  Id  etiam  docent  ipsa  vocabula.  Latine 
enim  pro  eodem  accipiuntur  sacerdos,  et  sa¬ 
crificus.  Graece  a  Gueiv,  quod  est  sacrificare, 
fit  Gucrta  sacrificium,  et  6uxr,?  Sacerdos,  et  ab 
hpyjstv,  sacrificare,  hpEtov  sacrificium,  etiepEu? 
Sacerdos.  Denique  non  alia  de  causa  Luthe- 
rani  non  agnoscunt  in  Ecclesia  verum,  et 
proprie  dictum  sacerdotium,  nisi  quod  non 
agnoscant  verum,  et  proprie  dictum  sacrifi¬ 
cium. 


(1)  Gen.  XXII,  7;  Hebr.  VIII,  3. 

Probatur  nunc  assumptio.  Nam  in  Testa¬ 
mento  veteri  notissimum  est  non  fuisse  Sa¬ 
cerdotes  proprie  dictos,  nisi  fdios,  et  nepo¬ 
tes,  atque  alios  posteros  Aaronis,  ut  regi 
Oziee  sacerdotium  usurpare  volenti,  dictum 
legimus  ab  Azaria  pontifice,  II  Paral.  xxvi. 
et  tamen  omnes  filii  Israel  bona  opera  face¬ 
re  debebant.  In  Ecclesia  vero  Christi,  velint 
nolint  Lutherani,  nunquam  dicti,  vel  habiti 
sunt  Sacerdotes  proprie,  nisi  Episcopi  et 
Presbyteri.  Hos  autem  hoc  nomine  appellant 
Dionysius  Areopagita  lib.  i.  de  Ecclesiastica 
hierarchia  cap.  1.  3.  et  5.  Justinus  in  dialogo 
cum  Triphone  ultra  medium.  Tertullianus 
lib.  de  prsescript.  ultra  medium,  et  de  ve¬ 
landis  virginibus  ultra  medium.  Cyprianus 
lib.  i.  epist.  4.  et  omnes  posteriores  passim. 
Ipse  etiam  Apostolus  Hebr.  v.  de  sacerdotio 
loquens  :  Nemo ,  inquit,  assumit  sibi  honorem , 
nisi  qui  vocatur  a  Deo ,  tamquam  Aaron  (i) : 
et  hoc  usque  adeo  verum  est,  ut  ipsum 
etiam  Christum  dicat  ibidem  Paulus  non  sibi 
per  se  sacerdotium  assumpsisse,  sed  a  Patre 
illud  accepisse.  Denique  (ut  multa  praeter¬ 
eam)  Concilium  Nicaenum  cap.  14.  et  Triden- 
tinum  quod  a  Catholicis  rejici  non  potest 
sess.  xxih.  can.  1.  et  7.  aperte  docent,  in 
Ecclesia  non  omnes,  sed  certos  quosdam  Sa¬ 
cerdotes  esse.  Quare  id  necessario  sequitur, 
ut  aut  CEeteri  fideles  bene  operari  non  de¬ 
beant,  quod  est  absurdissimum ;  aut  non  sint 
proprie  Sacerdotes  omnes,  qui  bene  operan¬ 
tur,  quod  est  verissimum. 

Sextum  argumentum.  Altare,  et  sacrificium 
relativa  sunt  :  non  est  autem  altare  proprie 
dictum  necessarium  propter  omne  opus  bo¬ 
num,  nec  propter  omnes  caeremonias,  quibus 
Deum  colimus;  non  igitur  est  sacrificium 
proprie  dictum  omnis  ejusmodi  caeremonia, 
seu  opus  bonum.  Propositio  major  perspicua 
est.  Nam  in  primis  et  hebraice,  et  graicc  ab 
eadem  radice  deducitur  sacrificium,  et  alta¬ 
re.  A  ny  sacrificavit,  fit  pD''  sacrificium,  et 
PDT2  altare,  et  a  verbo  Oue-.v  sacrificare,  fit 
Ouctoc,  sacrificium,  et  OuGtaa-rrjptov  altare.  Latini 
a  forma,  et  ritu  nomen  deducere  maluerunt. 
Dixerunt  enim  altare  quasi  altum,  et  aram, 
quasi  ansam,  ut  Varro  interpretatur,  quia 
Sacerdos  aram  tenere  consueverat,  dum  sa¬ 
crificium  offerret.  Unde  est  illud  poetee  : 

Talibus  orantem  dictis,  arasque  tenentem. 

Deinde  Genes.  8.  ubi  primum  altare  ere¬ 


ctum  legimus,  sacrificii  causa  erectum  fuisse 
legimus  :  et  in  omni  gente,  et  religione  sem- 
per  altaria  ad  sacrificia  erigebantur.  Et  sicut 
sacrificium  soli  Deo  vero  rite  potest  offerri,  ita 
etiam  altare  soli  Deo  vere  rite  potest  erigi,  ut 
S.  Augustinus  docet  lib.  xx.  contra  Faustum 
cap.  21.  Porro  assumptio  hujus  argumenti 
nulla  probatione  eget.  Quis  enim  non  videt 
plurima  bona  opera,  multasque  caeremonias 
sine  ulla  ara  fieri  ad  honorem  Dei  posse? 

Non  igitur  verum  est,  quod  Melanchthon 
scripsit,  omnpm  caeremoniam,  seu  opus,  quod 
nos  Deo  reddimus ,  ut  eum  honore  afficia¬ 
mus,  esse  sacrificium.  Quare  Joannes  Calvi¬ 
nus  lib.  iv.  Instit.  cap.  18.  §  13.  sine  nomine 
auctoris,  eam  definitionem  aperte  reprehen¬ 
dit  his  verhis  :  «  Qui  sacrificii  vocabulum  ad 
omnes  caeremonias,  et  religiosas  actiones  ex¬ 
tendunt,  qua  ratione  id  faciant,  non  video. » 

Unum  est  argumentum  in  contrarium,  ac 
praesertim  Catholici  illius  Doctoris,  testimo¬ 
nium  videlicet  S.  Augustini,  qui  lib.  x.  Civit, 
cap.  6.  sic  definit  sacrificium  :  «  Sacrificium, 
inquit,  verum,  est  omne  opus,  quod  agitur, 
ut  sancta  societate  inhaereatur  Deo,  relatum 
ad  illud  finem,  quo  beati  esse  possimus.  » 

Sed  facilis  est  responsio.  Nam  S.  Augusti¬ 
nus  non  definit  sacrificium  in  genere,  nec 
sacrificium  proprie  dictum,  sed  solum  sacri¬ 
ficium,  quod  praecipue  est  internum,  et  op¬ 
ponitur  sacrificiis  legalibus,  et  mere  externis. 
Et  vocat  sacrificium  verum  ratione  dignita¬ 
tis  ,  et  ratione  effectus  ,  non  ratione  formae, 
et  essentiae  sacrificii  proprie  dicti.  Non  enim 
vult  dicere  sacrificia  interna  esse  magis  pro¬ 
prie  dicta  sacrificia,  quam  externa,  cum  op¬ 
positum  sit  verum,  sed  esse  preestantiora,  et 
Deo  gratiora,  et  facilius  Deum  placare.  Si¬ 
milis  sententia  est  Joan.  xv  :  Ego  sum  vitis 
vera.  Nec  enim  Dominus  eo  loco  significare 
volebat  se  magis  proprie  esse  vitem,  quod 
attinet  ad  formam,  et  essentiam  vitis,  quam 
sit  illa,  quse  plantatur  in  vineis  :  sed  solum 
esse  vitem  nobiliorem,  et  effectus  excellen¬ 
tiores  producere,  ut  Euthymius  in  commen¬ 
tario  hujus  loci  recte  exponit. 

Expendamus  nunc  Calvini  definitionem ; 
reprehendit  enim  alios,  sed  nec  ipse  melio¬ 
rem  definitionem  attulit.  Sic  autem  loquitur 
loco  citato  :  «  Nos  perpetuo  Scriptur®  usu 
sacrificium  appellari  scimus,  quod  Grceci 
nunc  Qutriav,  nunc  irpoGcaopav,  nunc  TsXexviv  di¬ 
cunt  :  quod  generaliter  acceptum  complecti- 


(1)  Hebr.  V,  4. 

tgr  quidquid  omnino  Deo  offertur.  »  Haec 
ille  :  ubi  aperto  docet  idem  esse  sacrificium 
quod  oblationem  Deo  factam.  Ac  deinde 
partitur  sacrificium  in  duas  species,  ad  eum 
modum,  quo  Philippus  fecit ;  nisi  quod  sacri¬ 
ficium  non  propitiatorium,  contendit  vocari 
posse  non  solum  u^aptiti xov,  ut  Melanchton 
vocabat,  sed  etiam  Xarpsu-nxov,  et  csSacmxov, 
id  est,  sacrificium  cultus,  et  venerationis. 

Sed  omissa  partitione,  de  qua  non  magna 
controversia  est,  definitio  certe  a  Calvino 
allata  admitti  non  potest.  Nam  licet  secun¬ 
dum  Scripturae  usum,  omne  sacrificium  obla¬ 
tio  quaedam  sit,  non  tamen  omnis  oblatio  est 
sacrificium.  Sacrificium  enim  praeter 'obla¬ 
tionem  requirit  mutationem,  et  consumptio¬ 
nem  rei,  quae  offertur,  quam  non  requirit 
simplex  oblatio. 

Id  vero  probatur  primum  ex  nomine  sacri¬ 
ficii.  Nam  Hebraice  dicitur  a  fijjn  quod 
est  mactare ;  et  Graece  Quolx,  vel  dicitur  a 
0usiv,  id  est  mactare  :  unde  est  illud  Mattii. 
XXII.  Taupot.xai  GiTtara  Ts6up.lv a, tauri,  et  altilia 
occisa ;  vel  dicitur  a  nomine  Ouutacn?,  id  est, 
exhalatio,  ut  Porphyrius  contendit  apud  Eu- 
sebium  lib.  1.  praeparat.  Evang.  cap.  6.  Yult 
enim  sacrificia  dicta  esse  ab  exhalatione,  et 
fumo,  qui  ex  combustione  sacrificii  ascen¬ 
dit.  Unde  etiam  Ghrysostomus,  et  Theophi- 
lactus  in  cap.  x.  epist.  ad  Hebr.  notant,  dif¬ 
ferentiam  esse  inter  Ouctav  et  irpocrcpopiv,  id  est, 
sacrificium,  et  oblationem,  quod  Quora,  dica¬ 
tur  de  rebus  illis,  quae  occiduntur,  vel  aliter 
consumuntur.  Quo  etiam  pertinet,  vox  teastt), 
dicitur  enim  ea  vox  a  verbo  tsXIw,  quod  est 
consumo.  Ex  quibus  colligitur,  non  recte  Cal¬ 
vinum  confudisse  illa  nomina  :  Tpoaaopav, 
quae  significat  simplicem  oblationem,  Oucfiav 
ac  tsXst/jV,  quae  addunt  consumptionem  su¬ 
pra  oblationem. 

Secundo,  probatur  ex  usu  Scripturarum. 
Nam  in  Scripturis  multa  dicuntur  Dei  offerri, 
quae  nec  secundum  usum  Scripturae  divinae, 
nec  juxta  communem  loquendi  modum  dici 
possunt  sacrificari.  Exodi  xxv.  et  xxxv.  offe¬ 
renda  Deo  dicuntur  aurum,  argentum,  aes, 
ligna,  lapides  pretiosi,  byssus,  coccus,  pili 
caprarum,  et  similia,  quae  nonnisi  absurdis¬ 
sime  sacrificari  dici  possent.  Numeri  vm. 
Aaron  offert  Levitas  in  munus  Domino  a  filiis 
Israel,  et  tamen  nec  Scriptura  dicit,  homines 
illos  sacrificatos  fuisse,  nec  dici  potest,  nisi 
valde  improprie ,  cum  homines  illi  non  sint 
occisi,  sed  solum  ad  ministerium  deputati. 
Contra  vero  Isaac  vere,  et  proprie  sacrifi¬ 


candus  dicebatur  a  patre,  quando  occiden¬ 
dus,  et  cremandus  Domino  ducebatur.  Ge¬ 
nes.  xxii.  Et  omnia  omnino,  quae  in  Scriptura 
dicuntur  sacrificia ,  necessario  destruenda 
erant;  si  viventia,  per  occisionem;  si  inani¬ 
ma  solida,  ut  simila,  et  sal,  et  thus,  per  com¬ 
bustionem;  si  liquida,  ut  sanguis,  vinum,  et 
aqua,  per  effusionem,  Levit.  1.  et  11. 

Neque  his  repugnat  exemplum  Melchise- 
dechi,  qui  erat  Sacerdos  Dei  altissimi,  et 
obtulit  panem  et  vinum  :  nec  tamen  legitur 
illam  oblationem  consumpsisse,  Genes,  xiv. 
Nam  Scriptura  non  explicat  modum  illius 
sacrificii ;  sed  ex  aliis  locis  colligimus  eum 
more  solito  sacrificasse,  ita  ut  panem  illum, 
et  vinum  ad  honorem  Dei  consumpserit. 
Constat  igitur  sacrificium  non  esse  quidquid 
offertur  Deo,  ut  Calvinus  dicit,  nisi  aliquid 
aliud  addatur. 

Denique  tertio,  accedant  argumenta  ducta 
a  sacerdotio,  et  ab  altari,  quae  paulo  ante 
fecimus  adversus  Melanchtonem.  Nam  obla¬ 
tio  generatim  sumpta,  nec  sacerdotium,  nec 
altare  requirit  :  vere  enim  ac  proprie  obtulit 
Deo  vidua  illa  evangelica  duo  aera  minuta, 
cum  nec  sacerdos  ipsa  esset,  nec  altare  ul¬ 
lum  haberet. 

Venio  nunc  ad  Martinum  Kemnitium  :  is 
initio  disputationis  de  sacrificio  Missae  in  2. 
par.  Exam.  Tridentini  Concilii  pag.  712.  et 
seq.  primo  loco  adfert  acceptiones  hujus 
vocis,  Sacrificium,  quas  in  genere  tres  esse 
dicit.  Primo  enim,  accipi  vult  pro  sacrificio 
externo,  et  caeremoniali,  quale  dicit  fuisse 
in  solo  Testamento  veteris ;  et  in  hoc  genere 
numerat  holocausta,  hostias  pacificas,  ho¬ 
stias  pro  peccato,  et  denique  sacrificium  pro¬ 
fessionis,  ut  decimas,  et  primitias.  Secundo, 
accipi  dicit  pro  morte  Christi,  quae  dicitur 
sacrificium  crucis.  Tertio,  pro  sacrificio  inte¬ 
riore,  invisibili,  et  spirituali  fidelium  ;  atque 
ad  hoc  genus  reducit  praedicationem  Evan- 
gelii,  orationes,  eleemosynas,  laudes  Dei, 
mortificationem,  et  similia  opera  bona.  Addit 
paulo  infra  pag.  717.  Quarto,  acceptionem 
pro  sacrificio  commemorato,  id  est,  pro  ea 
re,  quae  fit  in  memoriam  sacrificii  crucis, 
quamvis  fateatur  non  haberi  in  Scripturis 
hanc  acceptionem.  Ex  his  concludit  ob  tam 
varias  acceptiones  sacrificii,  bene  definitum 
esse  sacrificium  in  genere  a  S.  Augustino, 
lib.  x.  de  Civitate  Dei  cap.  o.  et  6.  «  Omne 
opus  bonum,  quod  agitur,  ut  sancta  societate 
inhaeremus  Deo,  etc.  » 

Sed  in  hac  doctrina  Kemnitii  plurima  sun 

errata.’Primum,  non  recte  numerantur  deci¬ 
mae,  et  primitiae  cum  sacrificiis,  veteris  legis 
proprie  dictis  :  nusquam  enim  in  Scriptura 
dicuntur  sacrificia,  ejusmodi  decimae,  et  pri¬ 
mitiae,  nec  eis  nomen,  aut  ratio  sacrificii 
convenit,  ut  supra  ostendimus.  Adde,  quod 
sacrificium  soli  Deo  offerri  potest,  ut  omnes 
fatentur  :  decimae  autem  immediate  Sacer¬ 
dotibus  offerebantur,  et  offeruntur,  non  Deo. 

Deinde,  quod  Kemnitius  dicit,  sacrificia 
externa  et  caeremonialia  fuisse  solum  in  lege 
veteri,  et  jam  omnino  desiisse,  pugnat  cum 
eo,  quod  idem  Kemnitius  dicit,  omne  opus 
bonum  faictum  ad  Dei  honorem  esse  etiam 
hoc  tempore  sacrificium.  Nam  certe  Bapti¬ 
smi,  et  Eucharistiae  Sacramenta  conficere, 
dare,  sumere,  sunt  opera  bona,  facta  ad  Dei 
honorem,  et  tamen  sunt  externa,  et  caere¬ 
monialia.  Imo  idem  Kemnitius  paulo  infra 
multis  modis  probat  Eucharistiae  consecra¬ 
tionem  ,  et  sumptionem  dici  posse  sacrifi¬ 
cium  :  quam  tamen  externam,  et  Cceremo- 
nialem  esse  nemo  negare  potest. 

Tertio,  mirum  est,  cur  admittat  Kemnitius 
quartam  sacrificii  acceptionem  ,  cum  eam 
fateatur  non  posse  colligi  ex  divinis  litteris, 
sed  videtur  eam  admittere,  ut  possit  eludere 
loca  Patrum,  in  quibus  Missa  dicitur  sacrifi¬ 
cium.  Gaeterum  ea  acceptio  plane  arbitraria, 
et  conficta  est  :  nam  nec  Scriptura,  nec  Pa¬ 
tres  sacrificium  appellant,  id  quod  est  solum 
figura,  vel  commemoratio  sacrificii. 

Denique,  falso  concludit  Kemnitius  ab  Au¬ 
gustino  definiri  sacrificium  in  genere  lib.  x. 
civit,  cap.  6.  Tantum  enim  abest,  ut  Augu¬ 
stinus  definire  voluerit  eo  loco  sacrificium 
in  genere,  ut  potius  expresse  excluserit  a  sua 
definitione  omnia  sacrificia  veteris  legis,  quae 
in  mactatione  ovium,  et  boum  sita  erant, 
quse  propriissime  sacrificii  nomen,  et  ratio¬ 
nem  retinent.  Quare  Kemnitius,  neque  divi¬ 
dendo,  neque  definiendo  id  assequi  potuit, 
quod  cupiebat,  ut  quid  sit  proprium  sacrifi¬ 
cium  explicaret. 

His  ergo  rejectis,  vera  definitio  sacrificii 
proprie  dicti  in  gem*re  hsec  esse  potest  : 
«  Sacrificio  est  oblatio  externa  facta  soli  Deo, 
qua  ad  agnitionem  humanse  infirmitatis,  et 
professionem  divinse  Majestatis  a  legitimo 
ministro  res  aliqua  sensibilis,  et  permanens 
ritu  mystico  consecratur  et  transmutatur.  » 
Hsec  definitio  paulo  longior  esse  debuit,  ut 

(1)  Hebr.  VIII,  3. 


omnes  conditiones  sacrificii  proprie  dicti 
complecteretur. 

Primo  igitur  dicimus  esse  oblationem,  ut 
genus  sacrificii  indicaremus  :  hoc  enim  loco 
sacrificium  accipimus  pro  actione  sacrifi¬ 
candi  ;  non  pro  ipsa  victima,  quse  sacrifica¬ 
tur,  tametsi  ipsa  etiam  sacrificium  dici  solet. 
Sacrificium  igitur  pro  actione  acceptum,  spe¬ 
cies  est  oblationis  :  id  enim  est  sacrificium, 
quod  proprie  et  per  se  ad  actionem  Sacer¬ 
dotis  pertinet.  Porro  Sacerdotis  proprium 
munus  est  offerre,  Heb.  v  :  Omnis  Pontifex 
ex  hominibus  assumptus  pro  hominibus  consti¬ 
tuitur,  in  his ,  quse  sunt  ad  Deum ,  ut  offerat 
dona,  etc.  (1).  Apud  sacros,  et  ecclesiasti¬ 
cos  scriptores  pro  eodem  accipitur  offerre  et 
sacrificare.  Genes,  iv.  ubi  primum  fit  mentio 
sacrificii,  dicitur  Abel  obtulisse  de  primoge¬ 
nitis  gregis  sui  :  et  Genes,  vm,  Noe  obtulit 
holocausta ;  et  eodem  modo  Scriptura  pas- 
sim  loquitur.  Tertullianus  inter  patres  in  lib. 
de  velandis  virginibus,  et  in  lib.  de  exhorta¬ 
tione  castitatis,  dicit  tria  esse  munera  Sacer¬ 
dotum  novae  legis  :  tingere,  offerre,  docere, 
id  est ,  baptizare ,  sacrificare,  concionari. 
Denique  idem  indicat  nomen,  quo  passim 
utuntur  Graeci,  cum  de  sacrificio  loquuntur, 
nimirum  Ttpoa^opa,  id  est,  oblatio,  quod  etiam 
Calvinus  notavit,  ut  supra  vidimus. 

Secundo  dicimus,  externam  oblationem 
esse  sacrificium.  Duplex  enim  oblatio ,  et 
largo  modo,  duplex  sacrificium  distingui 
potest,  iit  S.  Augustinus  distinguit  lib.  x.  de 
Civ.  Dei  cap.  3.  invisibile,  sive  internum, 
et  visibile,  sive  externum.  Invisibile  est  pia 
voluntas,  quae  divinae  Majestati,  se,  et  sua 
omnia  offert  :  visibile  autem  est  testificatio 
quaedam  externa  interni  affectus.  Quare  ibi¬ 
dem  Augustinus  definiens  visibile  sacrifi¬ 
cium,  invisibilis  sacrificii  Sacramentum,  id 
est,  sacrum  signum  esse  dicit.  Quamvis  au¬ 
tem  invisibilis  oblatio  sit  nobi  ior,  et  melior 
visibili,  et  placeat  Deo  invisibilis  sine  visi¬ 
bili,  visibilis  sine  invisibili  Deo  non  placeat: 
tamen  nomen,  et  ratio  sacrificii  proprie  non 
convenit  invisibili  oblationi,  sed  solum  visi¬ 
bili,  et  externae,  ut  nos  in  definitione  posui¬ 
mus.  Oblatio  enim  invisibilis,  semper  est 
occulta,  et  privata ;  nomine  autem  sacrificii 
proprie  omnes  intelligunt  publicum,  et  ma¬ 
nifestum  honorem  Deo  exhibitum  a  commu¬ 
ni,  et  publico  ministro.  Itaque  necessario 

requiritur  ad  sacrificium  proprie  dictum,  ut 
.sit  oblatio  externa. 

Tertio  diximus  in  definitione  :  «  Facta  soli 
Deo.  »  Nam  oblatio  externa  potest  fieri  etiam 
homini,  vel  homini,  et  Deo,  ut  cum  dantur 
eleemosyna?  pauperibus  propter  Deum ;  illa? 
enim  offeruntur  hominibus,  ct  simul  etiam 
Deo,  dicente  Christo  :  Quod  uni  ex  minimis 
istis  fecistis,  mihi  fecistis  (1),  Mattii,  xxv.  Sed 
non  sunt  sacrificia  ejusmodi  oblationes  :  sa¬ 
crificium  enim  proprie  pertinet  ad  cultum 
latriae,  qui  soli  Deo  exhiberi  potest.  Ut  enim 
est  interior  quidam  cultus,  quem  soli  Deo 
exhibemus,  cum  cum  agnoscimus  primum 
et  summum  bonum,  causam  efficientem,  et 
finalem  omnium  rerum,  et  ut  tali  cor  no¬ 
strum  illi  demississime  prosternimus;  sic 
etiam  debuit  esse  externum  aliquod  signum 
quo  protestaremur  cultum  istum  soli  Deo 
debitum.  Tale  autem  signum  non  est,  nisi 
sacrificium  :  nam  omnis  alia  externa  reve¬ 
rentia,  quam  exhibemus  Deo,  sive  caput 
nudando,  sive  genua  flectendo,  sive  corpus 
totum  prosternendo,  sive  etiam  supplicando, 
ct  invocando,  solet  etiam  hominibus  ali¬ 
quando  exhiberi.  Unde  Exod.  xxn.  legimus: 
Qui  sacrificat  Diis ,  occidetur ,  prxterquam 
Domino  soli  (2).  Neque  id  solum  Scriptura 
docet,  sed  etiam  idipsum  naturali  lumine 
omnes  Gentes  agnoverunt  :  «  Quis  vero,  in¬ 
quit,  S.  Augustinus  lib.  x.  de  Civ.  Deicap.  4, 
Sacrificandum  censuit,  nisi  ei,  quem  Deum, 
aut  scivit,  aut  putavit,  aut  finxit.  »  Et  lib.  i. 
contra  advers.  leg.  et  prophet.  cap.  18  : 

«  Daemon  sibi  sacrificium  non  exigeret,  nisi 
Deo  vero  deberi  sciret.  Nam  obsequia  ca?- 
tera,  qua?  divinitati  exhibentur,  ausi  sunt 
sibi  etiam  superbia?  fastu  homines  arroga¬ 
re  :  rarissimi  autem  commemorantur,  qui 
sibi  ut  sacrificaretur,  cum  regia  potestate 
possent,  ausi  fuerint  imperare.  Quicumque 
tamen  ausi  sunt,  per  hoc  se  Deus  haberi  vo¬ 
luerunt.  » 

Quarto  diximus  :  «  Ad  agnitionem  huma¬ 
na?  infirmitatis,  et  possessionem  divina?  Ma¬ 
jestatis.  »  Quoniam  hic  est  finis  generalis 
omnium  sacrificiorum  :  sunt  enim  quasi  tri¬ 
buta,  qua?  Deo  redduntur  in  recognitionem 
supremi  dominii  ipsius,  ct  nostra?  subjectio¬ 
nis.  Et  ha?c  est  etiam  ratio,  unde  laudem 
habet,  et  est  opus  virtutis  actio  sacrificandi. 
Nam  ex  se  opera  indifferentia  sunt  occidere, 
et  cremare  animalia,  ct  similia ;  sed  cum  illa 

(t)  Matth.  XXV, 40.  -  (2)  Exod.  XXII,  20. 

fiunt  ad  significandum,  omnia  a  Deo  proce¬ 
dere,  et  in  ipsius  honorem  consumenda  esse  ; 
jam  sunt  opera  religionis,  et  proinde  bona, 
et  laudabilia. 

Quinto  diximus  :  «  A  legitimo  ministro  », 
Non  enim  est  cujusquc  offerre  sacrificium, 
sed  publici,  ct  certi  hominis,  qui  communi 
nomine  id  peragat.  In  lege  quidem  natura?. 
Suder  dotes  erant,  vel  capita  familiarum,  ut 
Noe,  Abraham,  vel  ii,  quibus  Deus  id  inspi¬ 
rabat.  In  lege  autem  scripta,  soli  filii  Aaron. 
In  lege  gratia?,  soli  Episcopi,  et  Presbyteri 
rite  ordinati,  ut  omnia  Concilia,  et  omnes  Pa¬ 
tres,  et  omnium  Ecclesiarum  consuetudo  do¬ 
cet.  Atque  hinc  excluduntur  a  ratione  sacri¬ 
ficii  proprie  dicti  multa?  oblationes  privato¬ 
rum  hominum,  facta?  soli  Deo  ut  cum  fideles 
candelas  accendunt,  ct  consumunt  in  templo 
ad  honorem  Dei. 

Sexto  diximus :  «  Ites  aliqua  sensibilis,  et 
permanens»,  ut  nimirum  excludantur  a  ra¬ 
tione  sacrificii  proprie  dicti,  actiones  trans¬ 
euntes,  in  honorem  Dei  facta?,  quales  sunt 
psalmodia?,  preces,  gcnuflexiones,  et  alia 
qua?  fiunt  a  Sacerdotibus  actu  externo  ad  ho  - 
norem  Dei  ct  tamen  sacrificia  proprie  non 
dicuntur. 

Septimo  diximus  :  «Ritu  mystico  conse¬ 
cratur».  Nam  debet  res  illa,  qua?  Deo  offer¬ 
tur,  ex  profana  fieri  sacra,  «'t  Deo  dicata  : 
id  enim  significat  sacrificare,  sacrum  facere, 
ut  S.  Thomas  recte  monet  in  2.  2.  quaest. 
lxxxv.  art.  3.  Ista  autem  consecratio,  et 
dedicatio  semper  fiebat  in  lege  veteri  certo 
ritu,  ct  cferemonia  mysterium  continente,  ut 
impositione  manuum  super  viet  imam,  vel  ele¬ 
vatione  oblationis  in  altum.  Et  in  hoc  distin¬ 
guitur  sacrificium  a  simplici  oblatione,  qua? 
non  requirit  ex  se  ullam  ejusmodi  mysticam 
consecrationem. 

Octavo  diximus:  «Et transmutatur».  Quia 
ad  verum  sacrificium  requiritur,  ut  id,  quod 
offertur  Deo  in  sacrificium,  plane  destruatur, 
id  est,  ita  mutetur,  ut  desinat  esse  id,  quod 
ante  erat :  ct  in  hoc  maxime  differta  simpli¬ 
ci  oblatione,  qua?  interdum  ritu  mystico  ele¬ 
vabatur  coram  Deo,  sed  non  destruebatur, 
nisi  quando  vere  sacrificabatur.  De  qua  con¬ 
ditione  plura  diximus  paulo  superius  in  refu¬ 
tatione  definitionis  Joannis  Calvini.  Ratio  au¬ 
tem  hujus  rei  duplex  esso  videtur.  Una  oh 
significationem  mortis  Christi.  Deus  enim, 
qui  primus  sine  dubio  inspiravit  Abeli,  et 

aliis  sanctis  viris  usum  sacrificiorum,  voluit 
per  ca  sacrificia  sacrificium  omnium  sacrifi¬ 
ciorum  prsestantissimum  adumbrari  :  illud 
autem  morte,  et  destructione  rei  oblata?  con¬ 
stabat.  Altera  ratio  est,  quia,  sacrificium  est 
summa  protestatio  subjectionis  nostra?  ad 
Deum,  et  summus  cultus  externus,  qui  exhi¬ 
beri  possit.  Summa  autem  ista  protestatio 
requirit,  ut  non  solum  usus  rei  Deo  offera¬ 
tur,  sed  ipsa  etiam  substantia  :  et  ideo  non 
solum  usus,  sed  substantia  consumatur. 


CAPUT  III. 

Mortem  Christi  sacrificium  esse  proprie  clictum. 

Sed  una  occurrit  dubitatio  circa  sacrificii 
definitionem.  Nam  sacrificium  crucis,  id  est, 
Christi  passio  et  mors,  verissimum,  ac  per¬ 
fectissimum  sacrificium  fuit,  ut  Augustinus 
docet  lib.  i.  contra  advers.  leg.  et  propilet, 
cap.  18.  et  tamen  non  videtur  ei  convenire 
definitio  assignata.  Nam  (ut  alia  omittam)  ra¬ 
tio  sacrificii  a  nobis  descripta  requirit,  ut  non 
sit  actio  alicujus  virtutis,  nisi  religionis  :  mors 
autem  Christi  actio  fuit  charitatis,  patientiae, 
fortitudinis,  humilitatis,  obedientiee,  ut  Apo¬ 
stolus  prsedicat  Roman.  v.  Philipp.  n.  Hebr. 
xii.  et  alibi. 

Respondeo  :  Sacrificium  crucis  proprie  a- 
ctum  religionis  fuisse.  Christus  enim  pricci- 
pue  in  mortem  se  obtulit,  ut  esset  oblatio,  et 
sacrificium  Deo  pro  expiatione  peccatorum 
totius  mundi,  ut  sacri  scriptores  passim  do¬ 
cent,  ac  praecipue  Apostolus  Ephes.  v.  et 
Hebr.  vn.  vm.  ix  et  x.  tamen  nihil  repugnat 
quominus  actus  proprius  religionis  possit 
etiam  participare  multas  alias  virtutes  :  sic¬ 
ut  e  contrario  actus  omnium  aliarum  virtu¬ 
tum,  ut  supra  diximus,  religionis  rationem 
participant;  et  sacrificia  suo  quodam  modo 
nominantur.  Sicut  enim  si  quis  obedientiam 
superiori  praestet  ob  Dei  honorem,  illa  obe- 
dientia  sacrificium  erit :  sic  etiam  si  quis  ve¬ 
ram  hostiam  Deo  offerat,  quia  id  ei  superior 
imperaverit,  actio  illa,  obedientia  dici  pote¬ 
rit.  Et  quemadmodum  eleemosyna  pauperi 
propter  Dei  honorem  data,  sacrificium  quod¬ 
dam  est;  sic  etiam  sacrificium  pro  peccatore 
Deo  oblatum,  misericordia  est. 


Dicet  aliquis  :  Si  res  ita  se  habet,  poterunt 
etiam  Martyrum  passiones  vere,  et  proprie 
sacrificia  dici,  licet  ad  charitatem,  et  fortitu¬ 
dinem  potissimum  pertinere  videantur. 

Respondeo  :  Martyrum  passiones  sacrificia 
dici  possunt  largo  modo,  ut  omnia  alia  bona 
opera;  non  autem  proprie,  et  in  rigore,  ut 
Christi  passio  :  differt  enim  passio  Christi  a 
passionibus  Martyrum  quatuor  modis,  ratio¬ 
ne  videlicet  personae,  actus,  formse,  et  finis. 

Ratione  personae,  quia  Christus  vere,  et 
proprie  erat  sacerdosPsal.  cix.  Tu  es  sacerdos 
in  aeternam  (1),  et  sacerdos  magnus,  ut  ait 
Apostolus  Hebr.  x,  imo  plane  summus,  et 
maximus,  qui  posset  hostiam  quamlibet  rite 
offerre,  et  ideo  etiam  corpus  suum.  Sancti 
autem  martyres,  vel  sacerdotes  non  erant,  vel 
certe  non  tales,  qui  possent  eligere  victimam 
lege  praescriptam. 

Ratione  actus,  quia  Christus  proprie  seip- 
sum  sacrificavit,  cum  in  ejus  potestate  fuerit 
mori,  et  non  mori.  Isai.  liii.  Oblatus  est,  quia 
ipse  voluit.  Joan.  x.  Ego  pono  animam  meam , 
nemo  tollit  eam  a  me,  sed  ego  pono  eam.  Joan. 
xvn.  Et  pro  eis  ego  sanctifico  meipsum  (2),  id 
est,  sacrificium  offerro  meipsum,  ut  exponunt 
Joanncs  Chrysostomus  homil.  81.  in  Joan.  et 
Cyrillus  lib.  xi.  in  Joan.  cap.  25.  Martyres 
autem  nec  poterant  mori,  quando  volebant, 
nec  etiam  impedire  passionem  suam,  et  mo  r- 
tem,  quando  volebant. 

Ratione  formae,  quia  Christus  vere  mysti¬ 
co  ritu  sacrificatus  est;  non  enim  casu,  sed 
ex  electione  ipsius  factum  est,  ut  in  die  fe¬ 
sto  Paschae,  et  in  altari  crucis,  et  manibus  ex¬ 
tensis,  et  extra  portam  urbis  Hierosolymec 
pateretur,  ut  S.  Leo  notat  in  epist.  83.  ad 
Monachos  Palaestinos.  Et  Joannes  Evangcli- 
sta,  scribit  cap.  xm.  Sciens  Jesus,  quia  venit 
hora  ejus.  Et  Paulus  Hebr.  xm.  Quorum  iini- 
malium  infertur  sanguis  pjro  peccato ,  bonum 
corpora  cremantur  extra  castra ;  ita  et  Jesus, 
ut  sanctificaret  per  suum  sanguinem  populum, 
extra  portam  passus  est  (2).  In  mortibus  Mar¬ 
tyrum  nihil  ejusmodi  reperimus. 

Ratione  finis,  quia  ille  fuit  proximus,  et 
principalis  finis  mortis  Christi,  placare  Deum 
generi  humano,  qui  est  finis  veri  sacrificii, 
Coloss.  i.  Pacificans  per  sanguinem  crucis 
etc.  (4)  et  idem  clamant  omnes  Scripturae. 
Quare  omnia  sacrificia  legis  veteris,  figura? 
erant,  ac  typi  hujus  verissimi,  et  summe  pro- 


(1)  Psal.  CIX,  4.  -  (2)  Isai.  LIII,  7  ;  Joan.  X,  17  ;  XV!I,  19.  -  (3)  Joan.  XIII,  1 ;  Hebr.  XIII,  1 !. 
(4)  Coloss.  I,  20. 

pitiatorii  sacrificii,  ut  Augustinus  testatur  lib. 
i.  contra  adv.  leg.  etprophet.  c.  18.  ct  alibi. 
Finis  autem  proprius  mortis  Martyrum,  non 
erat  Deum  placare,  sed  testimonium  veritati 
praebere  ;  et  ex  genere  suo  mors  Martyris  a- 
ctus  est  fortitudinis,  quia  magis  eligit  vitam 
perdere,  quam  fidem  negare.  Quare  S.  Leo 
epist.  83.  supra  citata.  «  Quamvis,  inquit,  in 
conspectu  Domini  multorum  Sanctorum  pre¬ 
tiosa  mors  fuerit,  nullius  tamen  infantis  occi¬ 
sio  propitiatio  fuit  mundi.  Accepere  justi, 
non  dedere  coronas ;  et  de  fortitudine  fide¬ 
lium  exempla  nata  sunt  patientiae,  non  dona 
justitiae  ;  singulares  quippe  in  singulis  mortes 
fuere,  nec  alterius  quisquam  debitum  suo 
fine  persolvit  »  Ac  de  definitione  hactenus. 


CAPUT  IV. 

De  partitione  sacrificii 

Nunc  de  partitione  pauca  dicenda  sunt. 
Sacrificium  igitur  proprie  dictum,  duobus 
modis  dividi  solet,  ratione  materiae,  et  ratio¬ 
ne  formae  et  finis,  ltationac  materiae  dividitur 
in  tria  genera,  in  victimas,  seu  hostias,  im¬ 
molationes,  et  libamenta.  Victimae,  seu  ho¬ 
stiae  dicuntur  sacrificia  ex  animantibus,  vide¬ 
licet  ovibus,  capris,  bobus,  columbis,  passe¬ 
ribus,  et  turturibus  :  nec  enim  ulla  alia  ani¬ 
mantia  sacrificari  poterant.  Et  quamvis  haec 
nomina  generalia  sint,  tamen  apud  Latinos 
derivata  sunt  ab  iis  sacrificiis,  quae  offereban¬ 
tur  post  victoriam  de  hostibus  reportatam. 
Victima  enim  a  victoria,  et  hostia  ab  hostibus 
dicta  est,  juxta  illud  Ovid.  lib.  i.  Fastorum: 

Victima  qua:  cecidit  dextra  victrice  vocatur 
Hostibus  a  victis  hostia  nomen  habet. 

Immolationes  dicuntur  sacrificia  ex  rebus 
inanimis,  sed  solidis,  ut  ex  farina,  pane,  sale, 
thure  :  dicebantur  autem  immolationes  a  mo¬ 
la,  sive  a  molendo.  Quamvis  deinde  vocabu¬ 
lum  immolandi  ad  omne  genus  sacrificii  deri¬ 
vatum  sit :  nam  et  in  Scripturis  sanctis,  ct  in 
profanis  auctoribus  sacrificare,  et  immolare 
pro  eodem  accipiuntur.  Libamenta  dicuntur 
sacrificia  rerum  liquidarum,  ut  vini,  et  aquae. 

Ratione  formae,  et  finis  dividitur  in  tria  ge¬ 
nera,  in  holocausta,  hostias  pro  peccato,  ho¬ 
stias  pacificas.  Holocausta  offerebantur  pro¬ 
prie  in  reverentiam  divina)  Majestatis,  et  ideo 

tota  cremabantur,  ut  resoluta  in  vaporem  to¬ 
ta  sursum  ascenderent,  in  signum  quod  quid¬ 
quid  habemus,  Dei  est.  Hostite  pro  peccato  di¬ 
cebantur  ea),  qua)  offerebantur  pro  expiatio¬ 
ne  peccati ;  et  ha)  partim  cremabantur,  par- 
tim  a  sacerdotibus  in  ipso  atrio  sancto  man¬ 
ducabantur.  Erant  autem  multa  genera  hosti¬ 
arum  pro  peccato,  nam  ct  variabantur  pro 
varietate  peccati,  ct  pro  varietate  persona¬ 
rum.  Aliud  enim  offerebatur  pro  perjurio, 
aliud  pro  aliis  peccatis  ;  ct  similiter  aliud  pro 
Pontifice,  aliud  pro  Rege,  aliud  pro  Synago¬ 
ga,  aliud  pro  privatis  hominibus.  Hostia)  pa¬ 
cifica)  partim  cremabantur,  partim  manduca¬ 
bantur  a  sacerdotibus,  partim  ab  iis,  qui  do¬ 
naverant.  Erant  autem  dua)  species  pacifico¬ 
rum  :  qua)dam  enim  offerebantur  pro  benefi¬ 
cio  accepto  :  qusedam  pro  beneficio  accipien¬ 
do,  qua)  in  hoc  solum  differebant  a  superiori¬ 
bus,  quod  ista)  poterant  etiam  in  crastino 
manducari,  illa)  autem  debebant  consumi  ipso 
die  sacrificii. 

Ex  quo  recte  colligit  S.  Thomas  1 . 2.  qua)st 
cn.  art.  3.  ,  ubi  de  tota  hac  materia  egregie 
disputat,  prsestantissimum  sacrificium  fuisse 
holocaustum,  secundum  locum  dignitatis  ob¬ 
tinuisse  sacrificium  pro  peccato,  tertium  sa¬ 
crificium  pacificum  pro  beneficio  accepto, 
postremum  sacrificium  pacificum  pro  bene¬ 
ficio  accipiendo.  Maxime  enim  obligamur  Deo 
honorem  deferre  ob  ipsius  infinitam  maje¬ 
statem  ;  deinde  secundo  ob  offensam  in  ip¬ 
sum  commissam,  tertio  ob  acceptum  jam  be¬ 
neficium,  postremo  propter  sperata  benefi¬ 
cia. 

Colligit  secundo  tribus  illis  generibus  sa¬ 
crificiorum  significari  tres  fidelium  status. 
Nam  holocaustum  significat  statum  perfecto¬ 
rum  qui  totos  se  Dei  obsequio  dedicant.  Sa¬ 
crificium  pacificum,  statum  proficientium, 
qui  Deo  gratias  agunt  pro  ncccpta  justifica¬ 
tione  peccatorum,  et  petunt  perseverantiam 
in  bono  :  ct  ideo  ejus  sacrificii  fiunt  tres  par¬ 
tes,  una  crematur  Deo,  altera  manducatur  a 
sacerdote,  tertia  ab  offerente  ;  quia  perseve¬ 
rantia  in  bono  acquiritur  gratia  Dei,  ministe¬ 
rio  sacerdotum,  et  merito  etiam  proprio  ope¬ 
rum  bonorum.  Denique  sacrificium  pro  pec¬ 
cato,  significat  statum  incipientium,  seu.pce- 
nitentium,  qui  quscrunt  a  Deo  veniam  pecca¬ 
torum.  Et  quia  justificatio  a  peccatis  non  po¬ 
test  acquiri  propriis  meritis,  sed  sola  Dei  gra¬ 
tia  per  ministerium  sacerdotum  :  idcirco  ejus 
sacrificii  una  pars  Deo  offertur,  altera  sacer¬ 
doti,  nulla  ipsi  offerenti  cedit. 

CAPUT  V. 

Explicatur  status  controversias,  et  sententia: 

referuntur  Catholicorum  et  haereticorum. 

Explicatis  vocibus  Missa?,  et  sacrificii,  se¬ 
quitur  ut  ipsa  quaestio  explicetur :  Utrum 
Missa  sit  sacrificium.  Porro  qua?stio  principa¬ 
lis  cum  haereticis  hujus  temporis,  non  est  de 
sacrificio  spirituali,  aut  improprio.  Fatentur 
enim  Philippus  in  Apologia  Confessionis  Au¬ 
gustanae,  et  Martinus  Kemnitius  in  Examine 
Tridentini  Concilii,  ct  Brentius  in  Confessio¬ 
ne  Wirtemhergcnsi,  et  alii,  Missam,  sive  sa¬ 
cram  c cenam  multis  modis  sacrificium  dici 
posse:  sed  de  sacrificio  externo  visibili,  ve¬ 
re,  ac  proprie  dicto,  ac  potissimum  de  ipso 
genere  sacrificii  proprie  dicti,  id  est,  de  obla¬ 
tione  visibili  Deo  facta  ministerio  sacerdo¬ 
tum. 

Itaque  status  controversiae  hic  erit  :  Utrum 
in  Missa,  sive  in  actione  camae  Domini,  si 
rite  celebretur,  Eucharistia  Deo  offerri  de¬ 
beat.  Hunc  esse  verum  statum  quaestionis, 
facile  probari  potest  ex  testimoniis  adversa¬ 
riorum,  et  nostris.  Ac  primum  formulae  ab 
ipsis  editae,  crenae  Domini  celebrandae,  satis 
aperte  indicunt  quid  in  nostra  Missa  illis  dis¬ 
pliceat. 

Formula  Missae  pro  Ecclesia  Wirtembcr- 
gensi  a  Luthero  edita  anno  1523.  admittit 
primo.  Introitum  cum  Psalmo.  Secundo,  Ky- 
ric  cleison  cum  hymno  Angelico  :  Gloria  in 
excelsis  Deo.  Tertio,  Collectam,  seu  oratio¬ 
nem  cum  lectione  sequente.  Quarto,  Gradu- 
alc  cum  Alleluia.  Quinto,  Prosas,  seu  Se- 
quentias  quasdam  paucas,  ut  de  Spiritu  San¬ 
cto,  et  de  Natali  Domini.  Sexto,  Evangelium. 
Septimo,  Symbolum.  Deinde  ita  subjungit : 
Octavo  «  sequitur  tota  illa  abominatio,  cui 
servire  coactum  est  quidquid  in  Missa  prae¬ 
cessit :  unde  et  Offertorium  vocatur;  et  ab 
hinc  omnia  fere  sonant,  ac  olent  oblationes». 
Et  infra  :  «  Proinde  omnibus  illius  repudiatis, 
qua?  oblationem  sonant  cum  universo  Cano¬ 
ne,  retineamus,  qua?  pura  et  sancta  sunt.  » 
Haec  ille,  qui  Deinde  brevissime  praescribit 
consecrationem  Eucharistiae  prolatis  verbis 
Domini,  et  Communionem. 

Formula  Calvini  Sacramentorum  mini¬ 
strandorum  pro  Ecclesia  Gencvensi,  et  ommes 


aliae,  quas  videre  potui,  diligentissime  ca¬ 
vent,  ne  ulla  fiat  mentio  oblationis. 

Praeterea  Lutherus  in  omnibus  libris,  quos 
multos  de  hac  ipsa  quaestione  scripsit,  id 
unum  agit,  ut  doceat  in  actione  coenae,  seu 
Missa,  nihil  nos  Deo  offerre  praeter  orationes, 
sed  contra  potius  offerri  nobis  a  Deo  Sacra¬ 
mentum  Eucharistiae  in  testimonium  promis¬ 
sionis.  Anno  1520,  libellum  edidit  de  capti¬ 
vitate  Babylonica  ubi  caip.  de  Eucharistia 
prope  finem  capitis,  hoc  fuse  tractat.  Anno 
1521,  edidit  librum  de  abroganda  Missa  pri¬ 
vata,  ubi  illud  idem  fusius,  ct  furiosius  agit. 
Anno  1522,  librum  edidit  contra  Regem  An- 
gliac,  in  quo  idem  repetit.  Anno  1523,  edidit 
librum  contra  Ganonem  Missae.  Anno  1527, 
in  libro  de  verbis  Coenae  contra  Zwinglianos 
idem  habet.  Similiter  in  confessione  sua, 
quam  edidit  anno  1528.  supra  omnes  abomi¬ 
nationes  dicit  se  habere  Missam,  ct  nihil  ma¬ 
gis  dolore,  quam  quod  per  annos  quindecim 
Missas  celebraverit  more  Catholicorum.  An¬ 
no  1531,  librum  edidit  de  Missa  privata,  et 
unctione  sacerdotum :  in  quo  non  erubuit 
confiteri  se  a  diabolo  edoctum,  et  persuasum 
Missam  esse  summam  abominationem,  idque 
non  per  somnum,  et  quietem,  sed  palam 
dum  vigilaret. 

Idipsum  docent  omnes  hujus  temporis 
hffiretici.  Nam  et  Philippus  Melanchtlion  iu 
locis,  tit.  de  sacrificio,  et  Joannes  Brentius 
in  Confessione  Wirtembergcnsi,  cap.  de  Eu¬ 
charistia,  ct  Matthias  Illyricus  in  Apologia 
pro  Confessione  Antuerpiensi,  cap.  15.  ct 
Martinus  Kemnitius  in  2.  par.  Examinis  Con¬ 
cilii  Tridentini.  Et  Joannes  Calvinus lib.  iv. 
institut.  cap.  18.  §.  1.  et  2.  et  sequentibus,  ct 
Petrus  Martyr  in  comment.  cap.  iv.  et  x. 
prioris  ad  Corinth.  et  Theodorus  Beza  in 
sua  confessione  cap.  yit.  §.  3.  et  alii  negant 
Eucharistiam  Deo  offerri  posse,  aut  debere. 

E  contrario  vero  Catholici  scriptores,  qui 
hoc  nostro  sa?culo  de  sacrificio  Missa?  scri¬ 
pserunt,  omnes  ineo  potissimum  laborant,  ut 
ostendant,  in  Missa  offerri  Deo  vere  ac  proprie 
corpus,  ac  sanguinem  Domini,  sub  specie 
visibili  panis  et  vini.  Vide  Joannem  Eckium 
in  tribus  libris  de  sacrificio  Missee,  Jodocum 
Clictoveum,  in  propugnaculo  Ecclesia?  lib.  i, 
Gasparem  Schatzgerum,  tract.  de  Missa  ; 
Joannem  Fabrum  lib.  ii.  iv.  ct  v.  de  Missa 
et  Eucharistia  ;  Joannem  Rotfenscm  in  lib. 
de  visibili  sacerdotio  Cajetanum  tract.  de 
sacrificio  Missa?,  qui  est  tract.  10.  tomi  m. 
Murtinum  Peresium  in  lib.  de  traditionibus 

par.  3.  consideart.  4.  Joannem  Dricdonem 
lib.  iv.  de  Scripturis  et  dogmatibus  Eccle- 
siast.  cap.  3.  par.  4.  Ambrosium  Catharinum 
in  lib.  de  veritate  incruenti  sacrificii  novi  et 
aeterni  Testamenti ;  Dominicum  a  Soto  in  iv. 
sentent.  distinet.  13.  qusest.  2.  Jodocum  Ti- 
letanum  in  Apologia  pro  Concilio  Tridentino 
contra  Kemnitium  ;  Ruardum  Tapperum  in 
explicatione  art.  16.  Lovaniensium  ;  Alber- 
tum  Pighium  lib.  n.  hierarch.  Ecclesiast. 
cap.  5.  et  controvers.  3.  et  6.  Antonium  De¬ 
mocharem  in  lib.  quatuor  de  sacrificio  Mis¬ 
sae  ;  Alphonsum  de  Castro  in  lib.  x.  contra 
h  re  res.  verbo  Missa ;  Gasparem  Casalium  in 
libris  tribus  de  sacrificia  Missce ;  Hosium 
Cardinalem  in  Confessione  Polonica  cap.  41. 
WilhelmumLindanumlib.lv.  Panoplue  cap. 
37.  et  sequentibus  ;  Melchiorem  Canum  lib. 
xii  de  locis  Theologicis,  cap  13  ;  Wilhel- 
mum  Alanum  lib.  ii  de  Eucharistia;  Grega¬ 
rium  de  Valentia  in  tract.  et  Apologia  de  sa¬ 
crificio  Missai. 

Ex  his  colligimus  Philippum,  et  Kemni¬ 
tium  perperam  exposuisse  statum  hujus 
queestionis.  Philippus  eniin  tum  in  locis  tit. 
de  sacrificio,  tum  in  Apologia  Confessionis 
Augustana)  cap.  de  Missa,  quia  nec  bene  de¬ 
finit,  nec  bene  dividit  sacrificium,  totam 
controversiam  in  eo  ponit,  utrum  in  Missa 
offeratur  sacrificium  propitiatorium.  Sed  alia 
est  controversia  prior,  utrum  vere,  ac  pro¬ 
prie  sacrificium  offeratur  :  possunt  enim  ve¬ 
rissima  sacrificia  esse,  qua)  tamen  non  sint 
propitiatoria,  ut  supra  ostendimus. 

Kemnitius  autem  non  modo  imperite,  sed 
etiam  inverecunde,  et  impudenter  in  2.  par. 
Examinis  pagina739.  744.  761.  766.  et  777. 
asserit,  statum  quaestionis  esse  utrum  illa 
repraesentatio  per  varios  gestus,  et  vestes, 
quae  in  Missa  Catholicorum  cernitur,  fit  sa¬ 
crificium  a  Christo  institutum.  Et  in  postre¬ 
mo  loco  a  nobis  notato  dicere  audet  :  Pa- 
nopliam  illam  verborum,  rituum,  gestuum, 
actuum,  ornamentorum,  vestium,  quae  post¬ 
ea  accessit  ad  simplicem  Christi  institutio¬ 
nem,  esse  ipsos  nervos,  et  substantiam  Mis¬ 
sa)  Pontificia)  :  cum  tamen  nullus  Catholico¬ 
rum  id.  unquam  scripserit ;  omnes  enim 
summo  consensu  docent,  ista  omnia  qua)  ac¬ 
cesserunt  ad  Christi  institutionem,  esse  acci¬ 
dentalia  ornamenta.  Quod  autem  ille  objicit 
ex  lib.  Ekii,  jam  supra  in  i.  cap,  refutatum 
est. 


CAPUT  VI. 

In  Missa  verum  sacrificium  offerri,  probatur 

ex  primo  testimonio  Scriptura et  ex  sacer¬ 
dotio  Melchisedech. 

Nunc  tandem  ad  argumenta  pro  veritate 
veniendum  est.  Ac  primum  afferemus  te¬ 
stimonia  Scripturarum.  Tum  veterum  Pa¬ 
trum.  Postremo  rationes.  Ac  ex  divinis  lit¬ 
teris  primum  locum  obtinebunt,  figura) 
Testamenti  veteris.  Secundum,  vaticinia 
Prophetarum.  Tertium,  testimonia  ex  Evan- 
gelio.  Quartum,  ex  Actis  Apostolorum.  Quin¬ 
tum,  ex  epistolis  B.  Pauli. 

Primum  igitur  testimonium  Scriptura)  sit 
illud  Genes,  xiv  :  Melchisedech  rex  Salem 
protulit  panem  et  vinum  :  erat  enim  sacerdos 
Dei  altissimi  (1).  Hunc  locum  ad  Christum 
ita  referunt  David  Psal.  cix.  et  Paulus  Hebr. 
vii.  ut  non  dicant  Melchisedechum  figuram 
tantum  Christi  gessisse,  quod  enim  de  Aa~ 
rone  dici  potuisset,  sed  Christum  sacerdo¬ 
tem  fuisse  secundum  ordinem  Melchisedech, 
et  non  secundum  ordinem  Aaronis,  ut  aper¬ 
te  scribit  Paulus. 

Porro  differentia)  duse  sunt  inter  duo  illa 
sacerdotia,  ex  quibus  duo  argumenta  peti 
possunt.  Prima  et  potissima  differentia  po¬ 
sita  est  in  externa  specie  sacrificii.  Nam  e- 
tiamsi  omnia  sacrificia  veterum  convenie¬ 
bant  in  re  significata,  cum  eumdem  Christum 
crucifixum  significarent  :  tamen  in  signis 
diversa  erant  :  Sacrificia  enim  Aaronica 
cruenta  erant,  et  sub  specie  animantium  oc¬ 
cisorum,  Christi  mortem  repra)sentabant  : 
Melchisedechi  sacrificium  incruentum  fuit, 
et  sub  specie  panis,  et  vini  ejusdem  Christi 
corpus,  et  sanguinem  figuravit.  Quare  si 
Christus  sacerdos  est  secundum  ordinem 
Melchisedech,  et  non  Aaronis,  sacrificium 
instituere  debuit  incruentum,  et  sub  specie 
panis  et  vini,  ut  Ecclesia  Catholica  recte  ca¬ 
nit  in  vesperis  festi  corporis  Domini  :  «  Sa¬ 
cerdos  in  aiternum  Christus  Dominus  secun¬ 
dum  ordinem  Melchisedech  panem  et  vinum 
obtulit.  »  Quod  si  ex  vi  sacerdotii  secundum 
ordinem  Melchisedech  non  certo  colligere- 
retur,  ut  certo  colligitur,  Christum  sacrifi¬ 
care  debuisse  hostiam  in  specie  panis  et 


(1)  Gen.  XIV,  18. 

vini ;  id  tamen  colligeretur  ex  vi  typi  et  fi¬ 
gura}.  Fuit  enim  Melchisedech  in  illa  cserc- 
monia  panis  et  vini,  figura  manifestissima, 
consensu  Patrum,  quem  paulo  post  affere¬ 
mus,  Christi  Sacramentum  Eucharistiae  in¬ 
stituentis  in  pane  et  vino.  Sed  Melchisedech 
panem  et  vinum  obtulit,  ut  sacerdos  Dei  al- 
tissimi,  ac  proinde  vere  sacrificavit.  Igitur, 
et  Christus  in  institutione  Eucharistia},  ut 
sacerdos  egit,  et  vere  sacrificavit,  alioqui 
non  exacte  figuram  illam  implevisset. 

Est  etiam  alia  differentia  inter  sacerdotium 
Melchisedechi  et  Aaronis  ;  quod  illud  fuit 
unius  tantum  hominis,  qui  nec  successit  al¬ 
teri,  et  cui  non  successit  alter;  istud  autem 
fuit  multorum,  qui  per  mortem  sibi  invicem 
succedebant.  Quam  differentiam  Apostolus 
persequitur  Hebr.  yii.  ubi  dicit  Melchisede- 
chum  fuisse  sine  patre,  sine  matre,  sine  ge¬ 
nealogia,  neque  initium  dierum,  neque  fi¬ 
nem  vita;  habentem  :  et  illa  omnia  ad  Chri¬ 
stum  applicans  dicit  eum  esse  sacerdotem  in 
aeternum,  qui  nimirum  nullis  successerit,  et 
cui  nullus  debeat  succedere,  cum  semper  vi¬ 
vat,  etcumjuraveritDeus,  sacerdotium  ipsius 
non  esse  mutandum,  aut  transferendum,  in  a- 
liud,  ut  sacerdotio  Lcvitico  contigit.  Id  enim 
Paulus  probat  exiliis  verbis  Psal.  cix  :  Jura¬ 
vit  Dominus ,  et  non  pcenitebit  eum ,  tu  es  sa¬ 
cerdos  in  se  ternum  etc.  (1).  Quod  si  sacerdo¬ 
tium  Christi  durat  usque  ad  mundi  consum¬ 
mationem  (id  enim  Scriptura  aeternum  vocat 
hoc  loco,  ut  exponunt  Anselmus  et  Theophi- 
lactus  in  cap.  v  ad  Hebr.)  certe,  et  sacrificii 
ritus  durare  debet;  nisi  forte  otiosum  habet 
Christus  sacerdotium.  At  sacrificium  crucis 
semel  tantum  peractum  est,  nec  repeti  am¬ 
plius  potest,  cum  Christus  mori  jam  nequeat : 
ergo  aliud  sacrificium  esse  opportet,  quod 
jugiter  offeratur ;  nec  enim  sacerdos  dici  pot¬ 
est,  qui  nullum  habet  sacrificium  quod  of¬ 
ferat.  Admittere  igitur  necesse  est  in  Ecclesia 
veram  sacrificandi  actionem,  qua}  Christo 
summo  sacerdoti  per  ministros  suos  tribua¬ 
tur  :  qualis  certe  actio  nulla  erit,  si  Missae 
sacrificium  auferatur  e  medio. 

Praeterea  ante  Christi  incarnationem,  quia 
Christus  reipsa  nondum  erat  sacerdos  (  sa¬ 
cerdotium  enim  Christo  convenit,  ut  minor 
est  Patre,  et  proinde  ut  homo  est,  non  ut 
Deus  est,  ut  Augustinus  etiam  notat  in  Psal. 
cix.  in  illud  :  Tues  sacerdos  in  aeternum)  non 
poterat  per  se  sacrificium  offerre  :  tamen  ut 


etiam  eo  tempore  sacerdos  dici  posset,  et 
esset  ipse  unus  ab  initio  mundi,  usque  ad 
finem  summus  sacerdos  ;  eo  modo  quo  po¬ 
terat,  sacrificium  offerebat,  nimirum  per  ty¬ 
pos,  et  figuras.  Ut  enim  omnia  sacrificia  ve¬ 
tera  figura}  erant  sacrificii  crucis,  et  in  om¬ 
nibus  illis  victimis  ipse  immaculatus  agnus 
typice  mactabatur;  undo  in  Apocal.  cap.  xm. 
dicitur  agnus  occisus  ab  origine  mundi  :  sic 
omnes  illi  sacerdotes,  typi  quidam  Christi 
erant,  et  in  omnibus  sacrificantibus,  ipse  sa¬ 
crificabat.  Quo  si  propter  sacerdotii  aeterni¬ 
tatem,  Christus  etiam  ante  Incarnationem  ^o 
modo,  quo  poterat,  sacerdotio  fungebatur, 
quanto  magis  post  Incarnationem,  quando 
reipsa  a  Patre  sacerdos  appellatus  est,  et  sa¬ 
cerdos  sine  successore,  non  debet  usque  ad 
mundi  consummationem  ab  officio  sacrifi¬ 
candi  cessare?  quorsum  enim  sacerdotium 
illius  manet,  si  nunquam  deinceps  sacrifi¬ 
care  debet? 

Ad  haec  argumenta  adversarii  respondere 
conantur.  Siquidem  Calvinus  lib.  iv.  Insti- 
tut.  cap.  18.  §.  2.  et  Kemnitius  in  2.  par. 
Exarn.  pag.  740.  et  747.  et  alii  in  exposi¬ 
tione,  quam  vocant,  Ecclesiasticam  in  ge¬ 
nesim,  et  Petrus  Martyr  in  cap.  v.  i,  ad  Cor. 
admittunt  Melchisedech  sacerdotem  fuisse, 
et  Christi  typum  gessisse;  sed  negant  panem 
et  vinum  ab  eo  in  sacrificium  Deo  fuisse  o- 
blat  i.  Et  inde  colligunt,  sacerdotium  Chri¬ 
sti  non  consistere  in  oblatione  panis  et  vini, 
et  tamen  esse  secundum  ordinem  Melchisc- 
dech  :  aeternitatem  quoque  ejusdem  sacer¬ 
dotii  Christi,  non  in  eo  positam  esse,  quod 
usque  ad  mundi  consummationem  in  Eccle¬ 
sia  sacrificium  in  specie  panis,  et  vini  Do¬ 
mino  offeratur. 

Quam  solutionem  ut  accurate  refellamus, 
nos  primo  expendemus  textum  Geneseos. 
Secundo  adducemus  consensum  Patrum,  qui 
diserte  scribunt  Melchisedech  obtulisse  Deo 
panem  et  vinum,  et  in  eo  ponunt  affernita- 
tem  sacerdotii  Christi,  et  similitudinem  ad 
sacerdotium  Melchisedech,  quod  in  Ecclesia 
sacrificium  offeratur  in  specie  panis  et  vi¬ 
ni.  Tertio  refellemus  quae  ipsi  contra  obji¬ 
ciunt. 

Quod  ad  primum  attinet,  ham  sunt  verba 
Scriptura}  in  editione  vulgata  :  «  At  vero 
Melchisedech  Rex  Salem  proferens  panem 
et  vinum  (erat  enim  sacerdos  Dei  altissimi) 
benedixit  ei  etc.  »  Genes,  xiv.  Hic  primum 


(1)  Psal.  CIX.  4. 

queritur  Kemnitius  in  vulgata  editione  legi  : 
Melchisedech  obtulit  panem  et  vinum ,  et  ad¬ 
dit  editionem  Hebraeam,  Chaldaeam,  et 
Graecam  non  habere  verbum  sacrifiqatorium, 
obtulit ,  sed  verbum  quod  simpliciter  signifi¬ 
cat  educere,  vel  depromere,  nimirum,  pro¬ 
tuli t,  quomodo  etiam  legisse  Cyprianum.  At 
nos  verius  querimur  de  Kemnitio,  quod  tam 
aperte  de  nostra  editione  mentiatur.  Nec 
enim  in  ulla  editione  Latina  legi  unquam, 
obtulit ,  sed  constanter  video  omnes  habere 
proferens.  Quod  tamen  verbum  licet  ex  se 
nihil  aliud  significet,  nisi  proferre,  seu  ad¬ 
ducere,  tamen  pro  loci  exigentia  saepe  usur¬ 
patur  pro  adductione  hostiae  ad  immolatio¬ 
nem,  ut  Jud.  vi.  ubi  bis  habetur  idem  ver¬ 
bum  quod  hoc  loco  in  Genesi  cerni¬ 

mus,  et  aperte  significat  adductionem  ho¬ 
stiae. 

Quod  enin  videmus  in  verbo  quod 

proprie  adducere  significat,  et  tamen  passim 
in  Scriptura  restringitur  ad  sacrificium, 
ut  idem  sit  quod  offerre,  ut  patet  Genes,  iv. 
ubi  describitur  sacrificium  Cain  et  Abel. 

Sequitur  in  sententia  citata  :  panem  et  vi¬ 
num.  Hic  Calvinus  et  Kemnitius  contendunt 
panem  et  vinum  prolata  fuisse  in  refectio¬ 
nem  Abrahae,  et  sociorum  ejus,  qui  fatigati, 
revertebantur  ex  praelio.  At  nos  non  nega¬ 
mus  data  illa  in  cibum  Abrahae,  et  sociis,  sed 
dicimus  prius  fuisse  Deo  oblata,  et  conse¬ 
crata,  et  tum  data  hominibus,  ut  de  sacrifi¬ 
cio  participarent. 

Nam  in  primis  nulla  erat  causa  cur  corpo¬ 
ralem  refectionem  praeberet  Melchisedech 
Abrahae.  Nam  ut  Scriptura  ibidem  habet, 
rediit  Abraham  ex  praelio  cum  ingenti  praeda, 
in  qua  etiam  erant  ea,  quae  ad  cibum  perti¬ 
nent,  ut  illic  dicitur  :  imo  in  fine  capitis 
additur,  milites  Abrahae  cibum  sumpsisse,  an¬ 
tequam  eis  occurreret  Melchisedech.  Quid 
igitur  opus  erat  pane  et  vino  iis,  qui  spoliis 
abundabant,  et  paulo  ante  comederant  et 
biberant ? 

Praeterea  cum  scriptura  tot  in  locis  de¬ 
scribat  nobis  sacerdotium  Melchisedech,  ut 
distinctum  ab  Aaronico,  et  ut  simillimum  sa¬ 
cerdotio  Christi,  debuit  profecto  alicubi  tra¬ 
dere,  quale  fuerit  sacrificium  Melchisedech. 

Siquidem  ad  sacrificium  ordinatur  sacer¬ 
dotium,  et  sacrificio  ignorato  necesse  est  et¬ 
iam  sacerdotium  ignorari.  Nusquam  autem 
fit  mentio  sacrificii,  quod  obtulerit  Melchi¬ 


sedech,  nisi  hoc  loco  :  oportet  .  igitur  per 
panem  et  vinum,  non  profanos  cibos,  sed 
sanctificatos,  et  Deo  prius  oblatos  intelli- 
gere. 

Denique  hic  probatur  efficasissime  ex  ver¬ 
bis  sequentibus  ;. subjungit  enim  Scriptura  : 
Erat  enim  sacerdos  Dei  altissimi.  Quae  ratio 
ab  ipso  Spiritu  sancto  reddita,  cur  Melchi¬ 
sedech  panem  et  vinum  protulerit,  omnino 
cogit,  ut  intelligamus  panem,  et  vinum  pro¬ 
lata  fuisse  ad  sacrificium. 

Sed  occurrit  Kemnitius,  et  rursus  editio¬ 
nem  Latinam  accusat,  quod  posuerit  parti¬ 
culam  causalem  pro  conjunctiva ;  non  enim 
in  Hebraeo  est  causalis,  sed  i  conjunctiva. 
Quare  sic  ipse  vertit,  Calvinum  secutus  : 
Erat  autem  sacerdos  Dei  altissimi  ,  et  benedi¬ 
xit  ei  etc.  Et  sic  distinguit  actiones  ipsius 
Melchisedech  regis,  et  sacerdotis,  ut  addu¬ 
ctio  panis,  et  vini  ad  munificentiam  regis 
pertineat,  benedictio  autem  ad  sacerdotium. 
At  frustra  Kemnitius  vulgatam  editionem 
lacerat.  Licet  enim  ad  verbum  non  sit  in 
Hebraeo  :  Erat  enim  sacerdos ,  sed :  Et  erat 
sacerdos  :  tamen  illa  particula  conjunctiva 
apud  Hebraeos  frequentissime  locum  obtinet 
causalis,  et  verti  debet  per,  enim ,  si  senten¬ 
tia  eleganter  Latina  phrasi  exprimenda  sit, 
quod  S.  Hieronymus  facere  solet.  Exempla 
sunt  ad  manus  Genes,  xx.  En  morieris  propter 
mulierem,  quam  tulisti ,  habet  enim  virum.  In 
Hebraeo  erat  et  ipsa  habet  vi¬ 

rum.  Genes,  xxx.  Experimento  didici ,  quia 
benedixerit  mihi  Dominus.  In  Hebraeo  est  co¬ 
pulativa  :  Experimento  didici,  et  benedixit 
mihi  Dominus.  Isai.  lxiv.  Tu  iratus  es ,  et  pec¬ 
cavimus  (1),  id  est  :  Tu  iratus  es,  quia  pec- 
cauimus  ;  ubi  apertissime  ponitur  1  pro  >15, 
copulativa  pro  causali. 

Deinde  perturbant  adversarii  totam  dis¬ 
tinctionem  orationis,  ut  ad  suam  sententiam 
verba  Scripturae  accommodent ;  quod  si  li¬ 
ceret,  possemus  totam  Scripturam  perpe¬ 
ram  interpretari.  Nam  in  Hebraeo  codice, 
post  illa  verba  :  Et  erat  sacerdos  Dei  altissi¬ 
mi,  invenitur  accentus,  quem  Hebraei  vocant 
soph  pasuch,  qui  indicat  ibi  terminari  perio¬ 
dum.  Quare  non  potest  illud  :  Et  erat  sacer¬ 
dos ,  conjungi  cum  sequentibus,  et  benedixit , 
sed  debet  superioribus  illis  annecti :  Protulit 
panem  et  vinum.  Eamdem  quoque  distinctio¬ 
nem  invenimus  in  Chaldaeo,  et  Graeco,  et 
Latino  textu.  Posita  autem  hac,  vera,  et  com- 


(1)  Gen.  XX,  3;  XXX,  27 ;  Isai.  LXIV,  5. 

muni  interpunctione,  et  distinctione  oratio¬ 
nis  :  etiamsi  nulla  adesset  causalis  particula, 
per  se  clamaret  oratio,  panem  et  vinum  pro¬ 
lata  fuisse  ad  sacrificium.  Quorsum  enim 
cum  illis  verbis  :  Protulit  panem  et  vinum , 
conjungerentur  illa  :  Et  erat  sacerdos  Dei , 
nisi  ut  intelligercmus  panem,  et  vinum  a 
Melchisedech  sacerdote  prolatum,  ut  offer¬ 
retur  Deo  ? 

Preeterea  non  recte  adversarii  dicunt,  Mel¬ 
chisedech  ut  sacerdotem,  benedixisse  Abra¬ 
hse,  etproinde  male  ita  interpretantur  Scri¬ 
pturam,  cum  sic  reddunt  :  Erat  sacerdos,  et 
benedixit  ei,  vel  (ut  habet  Calvinus)  Cum  sa¬ 
cerdos  esset  Dei .  benedixit  A  brahse.  Nam  etiam 
Abraham  sacerdos  erat,  ut  patet  ex  plurimis 
sacrificiis,  quse  obtulit  :  non  igitur  Melchise¬ 
dech  ut  sacerdos,  vel  quia  sacerdos  erat,  be¬ 
nedixit  Abrahse,  sed  quia  major  sacerdos, 
vel  quia  absolute  major  erat,  cum  et  rex, 
et  sacerdos  esset.  Non  enim  est  solius  sacer¬ 
dotis  benedicere ;  sed  omnis  majoris.  Nam 
Salomon  rex,  qui  sacerdos  non  erat,  bene¬ 
dixit  populo  III  Regum  vm.  et  idem  fecit 
David,  II  Reg.  vi.  et  antea  idem  fecerat  Jo- 
sue  cap.  vm.  et  xxii.  cum  nec  ipse  sacerdos 
esset,  sed  princeps  politicus.  Et  Jacob  Gcn. 
xlviii.  precatur  Angelum,  ut  benedicat  filiis 
Joseph.  Quare  B.  Paulus  Hebr.  vi.  ex  eo, 
quod  Melchisedech  benedixit  Abrahse,  non 
colligit,  ut  secundum  Calvinum,  et  Kemni- 
t-ium  debuisset,  Melchisedech  sacerdotem 
fuisse,  sed  Abrahamo  majorem  fuisse  :  mi¬ 
nor  enim,  ut  ipse  ibidem  dicit,  sine  contro¬ 
versia  a  majore  benedicitur. 

Accedat  nunc,  ut  ad  secundum  veniamus, 
consensus  veterum  Patrum,  qui  certe  vel  so¬ 
lus  sufficere  deberet,  ut  confunderet  novo¬ 
rum  istorum  interpretum  temeritatem.  Ac 
primum  tota  Ecclesia  in  Canone  Missas  id 
testatur,  cum  ait  :  «  Supra  qme  propitio,  ac 
sereno  vultu  respicere  digneris,  et  accepta 
habere  sicut  accepta  habere  dignatus  es 
munera  pueri  tui  justi  Abel,  et  sacrificium 
Patriarchae  nostri  Abrahse,  et  quod  tibi  obtu¬ 
lit  summus  sacerdos  tuus  Melchisedech  san¬ 
ctum  sacrificium,  immaculatam  hostiam  » . 
Cujus  partis  Canonis  meminit  expresse  Am¬ 
brosius  lib.  iv.  de  Sacramentis  cap.  vi.  ex 
quo  perspicuum  est,  esse  antiquissimam,  et 
publicam  totius  Ecclesiae  istam  sententiam. 

Sed  praeterea  adducemus  testimonia  sin¬ 
gulorum  Patrum  Graecorum,  et  Latinorum 
ordine  temporis.  Clemens  Alexandrinus  lib. 
iv.  Stromatum, non  procul  a  fine  :  «Melchi¬ 


sedech,  inquit,  rex  Sailem  sacerdos  Dei  al- 
tissimi ,  qui  vinum,  et  panem  sanctifica- 
tum  dedit  nutrimentum  in  typum  Euchari¬ 
stiae  ».  Observa  hoc  loco,  panem  non  pro¬ 
fanum  in  refectionem  ventris,  ut  adversa¬ 
rii  volunt,  sed  sanctificatum  datum  esse  a 
Melchisedech.  Adhaec  vides  panem,  et  vinum 
dari  a  Melchisedech,  ut  sacerdote  Dei  altis- 
simi,  proinde  oblatum  antea  fuisse  Deo,  et 
eo  modo  sanctificatum.  Denique  panem,  et 
vinum  sacerdotis  Melchisedech  typum  esse 
Eucharistia!  :  ex  quo  sequitur,  sacerdotium 
Christi  ideo  vocari  secundum  ordinem  Mel¬ 
chisedech,  quia  in  specie  panis,  et  vini  con¬ 
sistit. 

S.  Cyprianus  lib.  n.  epistol.  3.  ad  Caeci¬ 
lium,  postquam  illa  verba  Psalmi  citaverat  : 
Tu  es  sacerdos  in  seternum  secundum  ordinem 
Melchisedech ,  ita  subjungit :  «  Qui  ordo  uti¬ 
que  hic  est  de  sacrificio  illo  veniens,  et  inde 
descendens,  quod  Melchisedech  sacerdos 
Dei  summi,  fuit,  quod  panem,  et  vinum  ob¬ 
tulit,  quod  Abraham  benedixit.  Nam  quis 
magis  sacerdos  Dei  summi,  quam  dominus 
noster  Jesus  Christus  ?  qui  sacrificium  Deo 
Patri  obtulit,  et  obtulit  hoc  idem  quod  Mel¬ 
chisedech  obtulerat,  id  est,  panem  et  vinum, 
suum  scilicet  corpus,  et  sanguinem  ?  »  Ilie 
perspicue  vides,  Melchisedech  obtulisse  Deo 
panem,  et  vinum  in  sacrificium,  et  propter 
hujus  sacrificii  imitationem,  sacerdotium 
Christi,  et  Christianorum,  vocari  secundum 
ordinem  Melchisedech.  Idem  Cyprianus,  vel 
quicumquc  fuit  auctor,  in  serm.  de  coma 
Domini,  non  procul  ab  initio:  «Significata, 
inquit,  olim  a  tempore  Melchisedech  pro¬ 
deunt  Sacramenta,  et  filiis  Abrahse  facien¬ 
tibus  opera  ejus  summus  Sacerdos  panem 
profert,  et  vinum  :  Hoc  est,  inquit,  corpus 
meum.  »  Et  infra  idem  auctor  aeternitatem 
sacerdotii  Christi  ponit  ineo,  quod  jugiter  sa¬ 
crificium  Eucharistia!  offertur  :  «  Perpes, 
inquit,  est  hoc  sacrificium,  et  semper  per¬ 
manens  holocaustum.  »  Et  superius  dixerat 
interituram  esse  religionem,  si  corpus  Domi¬ 
ni  in  Eucharistia  manducando  consumere¬ 
tur,  quia  nulla  superesset  victima,  sine  qua 
religio  esse  non  potest. 

Eusebius  Caesariensis  in  v.  lib.  demonstr. 
Evangel.  cap.  3.  «  Et  sane,  inquit,  oraculi 
exitus  admirabilis  ei  ,  qui  contempletur  , 
quemadmodum  Salvator  noster  Jesgs,  qui  est 
Christus  Dei,  ipsius  Melchisedech  ritu,  ea 
qute  ad  sacerdotium  in  hominibus  gerendum 
spectant,  per  suos  ministros  perficiat.  Nam 

quemadmonum  ille,  qui  sacerdos  gentium 
erat,  nusquam  videtur  sacrificiis  corporali¬ 
bus  functus;  sed  vino  solo  et  pane,  dum  ipsi 
Abraham  benedixit  :  ita  sane  primus  ipse 
Salvator,  ae  Dominus  noster,  deinde  qui  ab 
eo  profecti  sunt  sacerdotes,  in  omnibus  gen¬ 
tibus  spirituale  secundum  Ecclesiasticas  san¬ 
ci  iones  sacerdotii  munus  obeuntes,  vino  ac 
pane  corporis  illius,  et  salutaris  sanguinis 
mysteria  repraesentant ;  quae  sane  mysteria 
Melchisedech  tanto  ante  Spiritu  divino  cog¬ 
noverat,  et  rerum  futurarum  imaginibus 
usus  fuerat.  »  Et  hic  vides  Melchisedech  in 
sacrificio  solo  pane,  et  vino  usum  :  et  tum 
Christum,  tum  ejus  Ministros  toto  orbe  ter¬ 
rarum  in  specie  panis  et  vini  sacrificium 
offerre,  et  hoc  modo  perpetuari,  (ut  sic  lo¬ 
quar)  sacerdotium  Christi  secundum  ordi¬ 
nem  Melchisedech. 

S.  Ambrosius  lib.  v.  de  Sacrament.  cap.  I  : 
<(  Cognovimus,  inquit,  Sacramentorum  isto¬ 
rum  figuram  Abrabee  temporibus  praecessisse, 
quando  obtulit  sacrificium  S.  Melchisedech.» 
Et  infra :  «Diximus  quod  inaltari  constituatur 
caiix  et  panis ;  in  calice  mittitur  vinum  : 
ct  quid  aliud?  aqua.  Sed  tu  mihi  dicis  :  Quo¬ 
modo  ergo  Melchisedech  panem,  et  vinum 
obtulit  ?  quid  sibi  vult  admixtio  aquae  ?►» 
Vide  similia  lib.  iv.  de  Sacrament.  cap.  3.  et 
6.  et  de  initiandis  myster.  cap.  8.  Idem  seu 
quicumque  fuit  auhtor,  in  cap.  v.  ad  Hebr. 
exponens  illud  :\Tu  es  sacerdos  in  veternum, ete. 
«  Constat, [inquit,  pecudum  victimas  periis- 
se,  quae  fuerunt  in  ordine  Aaron  :  sed  mal¬ 
uere  Melchisedech  institutum,  quod  toto  orbe 
terrarum  in  Sacramentorum  erogatione  ce¬ 
lebratur.  » 

S.  Epiphanius  haeres,  55.  qua  est  Melchi- 
sedechianorum,  docet  sacerdotium  Aaroni- 
eum  translatum  esse  per  Christum  ad  sacer¬ 
dotium  Melchisedech  :  «  Quod  sane,  inquit, 
nunc  viget  in  Ecclesia  a  Christo  et  hucusque, 
dum  non  amplius  semen  secundum  successio¬ 
nem  eligitur,  sed  forma  juxta  virtutem  quae¬ 
ritur.  » 

S.  Hieronymus  in  epist.  ad  Marccllam  ut 
migret  Bethlehem  :  «  Recurre,  inquit,  ad 
Genesim  et  Melchisedech  regem  Salem,  hu¬ 
jus  principem  invenies  civitatis,  qui  jam 
tunc  in  typo  Christi  panem  et  vinum  obtu¬ 
lit,  et  mysterium  Christianum  in  Salvatoris 
sanguine  et  corpore  dedicavit.  »  Et  in  epist. 
ad  Evagrium  de  Melchisedech,  scribit  ex 
sententia,  antiquissimorum  Patrum,  Ircnaei, 
Hippolvthi,  Eusebii  tum  Caesariensis,  tum 

Emisseni,  Apollinarii,  ct  Eustachii,  ordinem 
Melchisedech  in  eo  consistere,  quod  ipse 
non  immolaverit  cruentas  victimas,  sed  pa¬ 
ne,  et  vino  simplici ,  puroque  sacrificio 
Christi  dedicaverit  Sacramentum.  Idem  in 
quaestionibus  in  Genesim,  explicans  cap.  14.  : 
«  Mysterium,  inquit,  nostrum  in  verbo  or¬ 
dinis  significatur,  nequaquam  per  Aaron  ir¬ 
rationalibus  victimis  immolandis  sed  obla¬ 
to  pane  et  vino,  id  est,  corpore  ct  sanguine 
Domini  Jesu.  »  Idem  in  commentario  Matth. 
22.  in  fine  dicit,  Melchiscdechum  pro  Abra- 
hamo  obtulisse  panem  et  vinum,  ct  cap.  26. 
dicit  Melchiscdechum  sacerdotem  Dei  sum¬ 
mi  panem, et  vinum  offerendo  praefigurasse 
mysterium  Eucharistiae. 

S.  Joannes  Chrvsostomus  hom.  35.  in  Ge- 

V 

nes.  :  «  Videns  typum,  inquit,  cogita,  oro,  et 
veritatem.  »  Et  hom.  36.  «  Postquam,  inquit, 
et  Melchisedech  rex  Salem  panem,  et  vinum 
attulit  (erat,  enim  sacerdos  Dei  altissimi),  ab 
illo  Abraham  accepit  oblata.  » 

S.  Augustinus  epist.  95.  ad  Innocentium 
Papam,  quam  scribit  nomine  suo,  et  alio¬ 
rum  multorum  Episcoporum  :  «  Melchise¬ 
dech ,  inquit,  prolato  Sacramento  mensae 
Dominicae  novit  aeternum  ejus  sacerdotium 
figurare.  »  Hic  apertissimis,  et  paucissimis 
verbis  Augustinus  docet  oblationem  Melchi¬ 
sedech  figuram  fuisse  Eucharistiae,  et  in  Eu¬ 
charistia  offerenda  consistere  aeternitatem 
sacerdotii  Christi.  Et  lib.  xvi.  de  Civitate  Dei 
cap.  22.  loquens  de  oblatione  Melchisedech  : 
«  Ibi,  inquit,  primum  apparuit  sacrificium, 
quod  nunc  a  Christianis  offertur  Deo,  toto 
orbe  terrarum  etc.  »  Et  lib.  xvn.  cap.  17. 
et  lib.  xviii.  cap.  35.  ct  in  Ps.  cix.  clarissi¬ 
me  dicit,  sacerdotium  Christi  perpetuum  se¬ 
cundum  ordinem  Melchisedech  esse,  id  quod 
nunc  in  Ecclesia  viget  in  oblatione,  quae  ad 
altare  fit.  Quod  idem  fusius  persequitur  in 
lib  i.  contra  advers.  leg.  et  prophet.  cap.  20 
ubi  inter  alia  sic  loquitur  :  «  Ibi,  quippe,  et 
hoc  dictum  est  :  Juravit  Dominus ,  et  non 
pernitebit  eum,  tu  es  sacerdos  in  se  ternum 
secundum  ordinem  Melchisedech.  Noverunt 
qui  legunt,  quid  protulerit  Melchisedech, 
quando  benedixit  Abraham  ;  et  jam  sunt 
participes  ejus  :  vident  tale  sacrificium  nunc 
offerri  Deo  toto  orbe  terrarum.  Dei  autem 
juratio,  incredulorum  est  increpatio  ;  et  quod 
Deum  non  pcenitebit,  significatio  est,  quia 
hoc  sacerdotium  non  mutabit,  mutavit  quip¬ 
pe  sacerdotium  secundum  ordinem  Aaron.  » 
Denique  serm.  11.  de  sanctis,  qui  est  quar_ 

tus  de  innocentibus,  tractans  de  reliquiis- 
Martyrum,  quse  sud  altaribus  requiescunt  : 

«  Quid  reverentius,  inquit,  quid  honorabilius, 
dici  potest,  quam  sub  illa  ara  requiescere, 
in  qua  Deo  sacrificium  celebratur,  in  qua 
offeruntur  hostia!,  in  qua  Dominus  est  sa¬ 
cerdos,  sicut  scriptum  est :  Tu  es  sacerdos  in 
aeternum  secundum  ordinem  Melchise  - 
dech  ?  » 

Thcodoretus  in  commentar.  Psal..  cix.  «In¬ 
venimus,  inquit,  Melchisedcch  sacerdotem, 
et  Regem  esse,  et  offerentem  Deo  non  sa¬ 
crificia  ratione  carentia,  sed  panem  et  vi¬ 
num.  )>  Et  infra  :  Sacerdos  nunc  et  Christus 
non  ipse  aliquid  offerens,  sed  vocatur  caput 
eorum,  qui  offerunt,  quandoquidem  corpus 
suum  Ecclesiam  vocat  ».  Et  supra  jam  di¬ 
xerat  Christum  exorsum  esse  sacerdotium 
secundum  ordinem  Melchisedech  in  ccena 
novissima,  quando  panem,  et  vinum  conse¬ 
cravit.  Vide  eumdem  queest.  63.  in  Genes. 

S.  Leo  I,  serm.  2.  de  ^nniverserio  assum¬ 
ptionis  suse  ad  Pontificatum  :  «  Tu  es,  in¬ 
quit,  sacerdos  in  seternum  secundum  ordi¬ 
nem  Melchisedech,  hoc  est,  non  secundum 
ordinem  Aaron,  cujus  sacerdotium  per  pro¬ 
paginem  sui  seminis  currens  temporalis  mi¬ 
nisterii  fuit,  et  cum  veteris  Testamenti  lege 
cessavit  :  sed  secundum  ordinem  Melchise¬ 
dech,  in  quo  aeterni  Pontificis  forma  praeces¬ 
sit.  Denique  cum  hujus  divini  sacerdotii  Sa¬ 
cramentum  etiam  ad  humanas  pervenit  func¬ 
tiones, non  per  generationum  tramitem  currit, 
nec  quod  caro etsanguis creavit,  eligitur;  sed 
cessante  privilegio  Patrum,  et  familiarum 
ordine  praetermisso,  eos  rectores  Ecclesia 
accipit,  quos  Spiritus  sanctus  praepara¬ 
vit.  » 

Eusebius  Emissemus,  seu  quicumque  fuit 
auctor,  serm.  5.  de  Paschate  :  «  Melchise¬ 
dech,  inquit,  oblatione  panis,  et  vini  hoc 
(nimirum  quod  in  Eucharistia  celebratur) 
Christi  sacrificium  figuravit.  »  Et  antea  di¬ 
xerat,  perpetuam  esse  futuram  in  Ecclesia 
hanc  oblationem. 

Arnobius  in  Psal.  cix.  «  Christus,  inquit, 
per  mysterium  panis,  et  vini  factus  est  sa¬ 
cerdos  in  aeternum.  » 

Eucheriuslib.il.  capl8.  in  Genes.  :  «  Mel¬ 
chisedech,  inquit,  sacerdos  Dei  summi,  pa¬ 
nem,  et  vinum  in  sacrificium  offerens  ».  Et 
infra  :  «  Sine  aliqua  sacerdotali  genealogia, 
Christus  homo  extitit  ex  hominibus,  utpote 
non  ex  tribu  levi,  sed  ex  tribu  Juda;  ex  qua 
tribu  nihil  de  sacerdotali  praecepto  accepit 


utique  propter  mysterium  Sacramenti,  quod 
Christianis  celebrare  praeceptum  est,  ut  non 
secundum  Aaron  pecudum  victimas,  sed 
oblationem  panis  et  vini,  id  est,  corporis  et 
v  sanguinis  ejus  Sacramentum  in  sacrificium 
offeramus.  » 

Primasius  in  connnent.  cap.  o.  epistol.  ad 
Ilebr.  :  «  Quare  secundum  ordinem  Melchi¬ 
sedech,  et  non  secundum  ordinem  Aaron, 
dicatur  existere  sacerdos,  diversae  causae  ex- 
istunt  :  et  prima  quidem  est,  quia  Melchise¬ 
dech  secundum  legalia  mandata  non  fuit  sa¬ 
cerdos,  sed  secundum  cujusdam  singularis 
sacerdotii  dignitatem,  panem  offerens  Deo, 
non  brutorum  animalium  sanguinem :  iu  cu¬ 
jus  ordine  sacerdotii  Christus  factus  est  sa¬ 
cerdos,  non  temporalis,  sed  aeternus ;  nec 
efferens  victimas  legales,  sed  instar  illius  pa¬ 
nem  et  vinum,  carnem  videlicet,  et  sangui¬ 
nem  suum.  ))  Et  infra  :  «  Unde  patet  sacrifi¬ 
cium  pecudum  periisse,  quod  fuit  ordinis 
Aaron  et  illud  manere  potius,  quod  fuit  or¬ 
dinis  Melchisedech,  quia  Christus  corrobora¬ 
vit,  et  Ecclesiam  tenere  docuit.  » 

Cassiodorus  in  Psal.  cix.  «  Quem  ordinem, 
inquit,  Melchisedech  per  Mysticam  similitu¬ 
dinem  justissimus  Rex  instituit,  quando  Do¬ 
mino  panis,  et  vini  fructus  obtulit.  Constat 
enim  pecudum  victimas  periisSe,  quae  fue¬ 
runt  ordinis  Aaron,  et  Melchisedech  mane¬ 
re  potius  institutum,  quod  toto  orbe  in  Sa¬ 
cramentorum  erogatione  celebratur.  » 

Remigius  Antisiodorensis,  et  Euthymius 
Zigabenus  in  eumdem  Psal.  cix.  non  dissi¬ 
milia  scribunt. 

Joannes  Damascemus  lib.  iv.  de  fide  cap. 
14  :  «  Mensa  illa  (Melchisedech)  mysticam 
hanc  adumbrabat,  quemadmodum  et  sacer¬ 
dos  ille  veri  Pontificis  Christi  figuram,  et 
imaginem  prae  se  ferebat.  » 

OEcumenius  in  comment.  cap.  v.  epist.  ad 
Ilebr.  :  «  Melchisedech,  inquit,  fuit  primus, 
qui  hostiam  sine  sanguine,  panem,  inquam, 
et  vinum  obtulit.  »  Et  infra  :  «  Non  ad  ipsum, 
inquit,  tantum,  qua!  a  Deo  semel  facta  est, 
hostiam  et  oblationem  dixit,  in  affernum  : 
sed  ad  nostri  temporis  sacerdotes  inspiciens, 
per  quos  Christus,  et  sacrificat,  et  sacrifica¬ 
tur,  quique  eis  in  mystico  illo  convivio,  ac 
ccena  sacerdotii  hujus  tradidit  formulam.  » 

Theophy laetus  in  cap.  v.  ad  Rebr.  expli¬ 
cans  illud : «  Tu  es  Sacerdos  in  seternum,  etc.  : 
«  Apertissime,  inquit,  de  Christo  dictum  id 
esse  constat.  Ilie  enim  et  solus*  Melchise- 
:dech,  in  mortem  illius  pane  et  vino  sacrifi- 


CAPUT  VI. 


315 


cabat  » .  Et  infra  :  «  In  aeternum  dixit,  quia 
quotidie  offertur,  in  perpetuum  offertur  per 
Dei  ministros  oblatio,  Christum  Dominum  , 
et  Pontificem  habens,  et  sacrificium,  qui 
seipsum  nostri  ob  gratiam  sanctificat,  fran¬ 
git,  et  tribuit  » . 

Anselmus  in  cap  v.  ad  Hebr.  :  «  Tu  es  sa¬ 
cerdos,  inquit,  id  est,  sacra  dans  per  te,  et 
per  tuos,  in  aeternum,  id  est,  quandiu  dura¬ 
bit  saeculum,  quia  non  transibit  sacerdotium 
Christi,  ut  aliud  succedat ,  sicut  transivit 
Lcviticum». 

Ad  haec  testimonia,  quae  mirum  est  si  non 
sufficiant  ad  novorum  istorum  hominum  au¬ 
daciam  comprimendam,  accedant  etiam  te¬ 
stimonia  veterum  Hebraeorum,  quae  recitan¬ 
tur  in  Berescit  Rabba.  Nam  inter  alia  ha¬ 
bentur  haec  verba  R.  Samuel  in  cap  xiv. 
Genes.  :  «  Actus  sacerdotii  tradidit  :  erat 
enim  ipse  sacrificans  panem,  et  vinum  Deo 
sancto,  et  benedicto  ».  Ibidem  R.  Phinees 
in  cap.  xxvm.  Num.:  «Tempore  Messiae  om¬ 
nia  sacrificia  cessabunt,  sed  sacrificium  pa¬ 
nis,  et  vini  non  cessabit,  sic  dictum  est  Ge¬ 
nes.  xiv.  Et  Melchisedech  rex  Salem  protu¬ 
lit  panem  et  vinum.  Melchisedech  enim , 
id  est,  Rex  Mcssias  excipiet  a  cessatione  sa¬ 
crificiorum  sacrificium  panis  et  vini,  sicut 
dicitur  Psam  cx.  Tu  es  sacerdos  in  x  ternum 
secundum  ordinem  Melchisedech.  » 

Superest ,  ut  videamus  quid  adversarii 
contra  nostrum  argumentum,  et  pro  sua  so¬ 
lutione  objiciant.  Primo  igitur  Calvinus  lib. 
iv.  Institut.  cap.  18.  §  2.  objicit  sic  :  «  Per¬ 
peram  trahunt  ad  panem  et  vinum  illa  ver¬ 
ba  :  Et  erat  sacerdos  Dei  altissimi ;  quae 
Paulus  ad  benedictionem  refert.  Nam  Hebr. 
vii,  colligit  ejus  praestantiam ,  quia  minor 
benedicitur  a  majore.  » 

Respondeo  :  Falsum  est  illa  verba :  Et 
erat  sacerdos  Dei  altissimi ,  a  Paulo  ad  bene¬ 
dictionem  referri  :  illa  enim  verba  Paulus  ne 
*  citat  quidem,  sed  solum  breviter,  et  verbis 
suis  scribit,  Melchisedech  regem  Salem  sa¬ 
cerdotem  Dei  summi  occurrisse  Abrahae  re¬ 
vertenti  a  caede  regum,  eique  benedixisse  ; 
quae  verissima  sunt,  sed  non  inde  sequitur, 
illa  verba  :  Et  erat  sacerdos  Dei  altissimi,  in 
textu  Mosis  conjungenda  esse  cum  sequen¬ 
tibus  :  Et  benedixit  ;  et  non  potius  cum  prae¬ 
cedentibus  :  Protulit  panem  et  vinum.  Quod 
autem  Apostolus  subjicit,  minorem  a  ma¬ 
jore  benedici,  non  probat  Melchisedech  sa¬ 
cerdotem  Dei  fuisse,  sed  sacerdotem  Abra- 
hamo  majorem,  ut  nos  supra  deduximus. 


Secundo  Calvinus  ibidem  objicit  hoc  mo¬ 
do  :  «  Quod  si  oblatio  Melchisedech  sacri¬ 
ficii  missalis  figura  esset,  an  Apostolus,  ob¬ 
secro,  qui  minima  quaeque  excutit ,  rem 
adeo  seriam,  et  gravem  fuisset  oblitus  ». 

Respondeo  :  Causa  cur  Apostolus  non  me- 
nimerit  sacrificii  panis  et  vini ,  primaria 
notissima  est  :  quia  videlicet  id  ad  propo¬ 
situm  ejus  non  faciebat.  Volebat  enim  Apo¬ 
stolus  ex  Melchisedech  ostendere  Christi  ex¬ 
cellentiam  supra  Leviticos  sacerdotes  :  Hac- 
braei  enim  ad  quos  ipse  scribit,  valde  se  ef-*- 
ferebant  ob  sacerdotium  Aaronicum,  Itaque 
B.  Paulus  adducit  in  medium,  quod  Melchi¬ 
sedech,  secundum  cujus  ordinem  Christus 
Pontifex  erat,  benedixerit  Abrahae,  et  in  eo 
Aaroni,  et  proinde  major  fuerit  Aarone. 
Item  quod  decimas  acceperit  ab  Abrahamo, 
et  in  eo  ab  Aarone,  qui  tunc  in  lumbis  Abra- 
hae  erat,  et  per  hoc  major  fuerit  Aarone  ; 
summus  enim  Pontifex  ab  inferioribus  sacer¬ 
dotibus  decimas  accipit. 

Denique  quod  Melchisedech  fuerit  quodam 
modo  aeternus,  cum  nec  ortus,  nec  interi¬ 
tus  ejus  iu  Scripturis  describatur  :  quae  om¬ 
nia  ad  excellentiam  Christi  pertinent ,  et 
ideo  commemoranda  fuerunt.  Quod  autem 
obtulerit  panem  et  vinum,  non  perspicue  ad 
excellentiam  facit,  neque  Melchisedech,  ne¬ 
que  ipsius  Christi,  et  idcirco  non  mirum,  si 
fuerit  omissum. 

Accedit  praeterea  quod  Apostolus  dedita 
opera  omisit  oblationem  panis  et  vini,  ne 
cogeretur  explicare  mysterium  Eucharistiae, 
quod  altius  erat,  quam  ut  ab  illis  capi  tunc 
posset.  Sic  enim  ipse  Paulus  dicit  cap.  5  : 
De  quo  (Melchisedech)  grandis  nobis  sermo , 
et  ininterpretabilis  ad  dicendum ,  quoniam 
imbecilles  facti  estis  ad  audiendum.  Et  sane 
cum  Apostolus  omnia  plane  exposuerit, 
quae  de  Melchisedech  dicuntur  in  Genesi, 
excepta  oblatione  panis  et  vini,  non  videtur 
posse  negari,  quin  per  sermonem  inin¬ 
terpretabilem,  cui  non  erant  idonei  He¬ 
braei,  intelligi  debeat  mysterium  Euchari¬ 
stiae. 

Adde,  quod  veteres  Graeci ,  ut  Hierony¬ 
mus  refert  in  epistola  ad  Evagrium,  dicebant 
Paulum  omisisse  quoddam  Sacramentum 
Melchisedech ,  et  hoc  vocasse  sermonem 
ininterpretabilem,  quia  scribebat  Judaeis  in¬ 
fidelibus  :  constat  autem  Sacramentum, 
quod  non  poterat  infidelibus  prodi,  vix  aliud 
fuisse  quam  Eucharistiae. 

Neque  his  repugnat  quod  Chrysostomus, 

ot  Thoopylactus  in  argumento  lmjus  epi¬ 
stola;  volunt,  eam  scriptam  esse  Jucheis  fide¬ 
libus.  Nam  scripta  fuit  utrisque,  vel  certe 
ita  scripta  fuit  fidelibus,  ut  ab  illis  commu¬ 
nicari  deberet  etiam  cum  infidelibus  :  nam 
idcirco  in  magna  parte  epistola;  multum 
Apostolus  laborat,  ut  probet  Christum  esse 
Filium  Dei,  et  unicum  orbis  terree  doctorem. 

Kemnitius  loc.  citat,  pag.  750.  postquam 
ex  textu  Hebreeo  perperam  efficere  conatus 
«st,  Melchisedech  non  obtulisse  Deo  sacrifi¬ 
cium  panis  et  vini,  qua;  supra  refutata  sunt ; 
addit,  etiamsi  constaret  Melchisedech  obtu¬ 
lisse  Deo  sacrificium  praedictum,  tamen  non 
posse  inde  effici,  Christum  obtulisse  simile 
sacrificium.  Id  quod  probat  duplici  argu¬ 
mento. 

Primum  est  hujusmodi,  quod  erit  ordine 
argumentorum  tertium  :  «  Ex  figuris  non 
sunt  fabricanda  dogmata,  nisi  in  Scripturis 
figurae  clare  explicentur.  Porro  David  ex¬ 
plicat  quidem  Melchisedech  fuisse  Christi 
figuram,  cum  dicit  Psalm.  cx. :  Tu  es  sacer¬ 
dos  in  aeternum  secundum  ordinem  Melchi¬ 
sedech  ;sed  non  explicat  in  quo  consistat 
illa  similitudo  inter  Melchisedech,  et  Chri¬ 
stum  :  Apostolus  autem  Ilebr.  v.  et  vii.  ex¬ 
plicat  in  quo  consistat,  et  multa  dicit,  sed 
non  attingit  oblationem  panis  et  vini.  Non 
igitur  affirmandum  est  Melchisedech  typum 
Christi  gessisse,  cum  panem,  et  vinum  in  sa¬ 
crificium  obtulit  Deo  ». 

Respondeo  :  Ex  figuris  dogmata  fabricari 
possunt,  quando  ex  Scripturis  juxta  cum- 
niunem  Patrum  consensum  intellectis  colli¬ 
gitur  explicatio.  Non  enim  neccsse  est,  ut 
semper  Scriptura  apertissime  loquatur,  sed 
satis  est,  si  ita  loquatur,  ut  communem  Pa¬ 
trum  interpretationem  secuti,  sententiam 
ejus  assequamur:  alioqui  paucissima,  ac  fe¬ 
re  nulla  essent  dogmata  certa  in  Ecclesia. 
Jam  vero  Scriptura  in  Psal.  cix.  vel  secun¬ 
dum  Hebr.  cx.  testatur  Christum  esse  sa¬ 
cerdotem  secundum  ordinem  Melchisedech, 
quod  idem  sa;pius  repetit  Apostolus  ad  He- 
breeos :  in  quo  autem  consistat  iste  ordo  Mel¬ 
chisedech,  Scriptura  tfperte  non  explicat. 
Paulus  enim,  ut  diximus,  non  tractat  quis 
fuerit  ordo  Melchisedech,  sed  solum  ostendit 
,  excellentiam  Christi  supra  Aaronem.  Sed  li¬ 
cet  Scriptura  non  aperte  dicat  in  quo  consi¬ 
stat  ordo  Melchisedech,  et  figura  sacerdotii 
Christi,  tamen  ita  insinuat  et  indicat,  ut  Pa¬ 
tres  omnes  summo  consensu  in  eamdem  ex¬ 
positionem  inciderint,  ut  supra  ostendimus. 


Et  prfeterca  ratio  manifeste  docet,  eam 
esse  veram  expositionem.  Nam  si  Christus 
est  sacerdos  secundum  ordinem  Melchise- 
dech  ;  ergo  debet  in  sacerdotio  convenire 
cum  Melchisedech,  hoc  est  in  eo,  quod  est 
proprium  sacerdotii  Melchisedech  :  nihil  au¬ 
tem  est  proprium  illius  sacerdotii,  nisi  for¬ 
ma  talis  sacrificii.  Nam  quod  Melchisedech 
benedixerit,  et  quod  decimas  acceperit,  non 
est  proprium  illius  sacerdotii,  sed  commune 
etiam  cum  sacerdotio  Levitico.  Quod  Mel¬ 
chisedech  non  fuerit  unctus  oleo  sensibili, 
nec  successerit  alteri,  nec  ei  alius  successe¬ 
rit,  non  est  proprium  Melchisedech  sed  com¬ 
mune  cum  Abel,  et  cum  aliis  nonnullis. 
Denique,  quod  non  scribatur,  ejus  genealo¬ 
gia,  et  inde  sit  typus  seternitatis  sacerdotii, 
Christi,  praeterquam  quod  est  quid  extrin- 
secum  ad  sacedotium  ,  non  est  proprium 
Melchisedech,  sed  commune  cum  Job,  Elia, 
et  aliis,  qui  et  sacerdotes  erant,  et  non  de¬ 
scribitur  eorum  genealogia,  ut  Epiphanius 
ostendit  hseres.  55.  At  panem,  et  vinum  of¬ 
ferre  est  proprium  Melchisedech,  et  ad  sacer" 
dotium  maxime  pertinet,  cum  sit  proprius 
ejus  actus.  Nulla  igitur  dubitatio  remanet  de 
explicatione  hujus  figura;  ;  quamquam  apud 
prudentes  Christianos  etiam  sine  hac  ratio¬ 
cinatione  sufficere  debuisset  tot  Patrum  au¬ 
ctoritas,  cum  nullus  contra  proferri  possit, 
qui  id  neget. 

Quartum  argumentum,  quod  est  secun¬ 
dum  Kemnitii,  contra  hanc  ipsam  solutio¬ 
nem  pugnat.  Sic  igitur  ille  loquitur  : «  Typus 
sacerdotii  Melchisedech  consistit  in  his,  qua; 
non  communia  habet  cum  sacerdotio  Aaro- 
nico,  sed  in  quibus  discernuntur  Melchise¬ 
dech  et  Aaron.  Sed  sacrificium  panis,  et  vini 
quotidianum  fuit  in  sacerdotio  Aaronico, 
Exod.  xxix.  Num.  xxvm  ». 

Respondeo  primum  ;  in  sacerdotio  Aaro¬ 
nico  erat  quidem  sacrificium  panis  et  vini, 
sed  ut  pars  quiedam,  et  quasi  condimentum» 
alterius  sacrificii  ;  non  autem  ut  sacrificium 
principale  :  nam  in  iisdem  locis  Scriptura; 
jubentur  offerri  agni,  aut  vituli,  et  simul 
cum  eis  simila,  et  libamentum.  At  Melchise¬ 
dech,  panem,  et  vinum  per  se  in  sacrificium 
obtulit.  Deinde  panes,  qui  offerebantur  in 
sacrificio  Aaronico  cum  animalibus,  ut  dixi¬ 
mus  ,  semper  conspergebantur  oleo,  ct  ut 
plurimum  inde  fiebant  lagana.  At  sacrifi¬ 
cium  Melchisedech  erat  simplex  panis.  De¬ 
nique  posset  etiam  dici,  differentiam  inter 
sacerdotia  illa  hanc  fuisse,  quod  Aaron  offe- 

rebat  sacrificia  omnium  g  enerum,  id  est,  tam 
cruenta  quam  incruenta.  At  Melcliisedech 
utebatur  solo  incruento,  puro,  ac  simplici 
sacrificio,  ut  ex  Hieronymo,  Eusebio,  et  om¬ 
nibus  Patribus  supra  citatis  docuimus. 

Sed  contra  hanc  solutionem  est  quintum 
argumentum.  Nam  si  Mclchisedechi  sacer¬ 
dotium  hoc  differt  ab  Aaronico,  quod  in  illo 
nihil  cruenti  sacrificabatur  :  sequitur  Chri¬ 
stum  non  posse  dici  sacerdotem  secundum 
ordinem  Melchisedcch,  siquidem  praecipuum 
Christi  sacrificium  cruentum  fuit,  nimirum 
sacrificium  crucis. 

Respondeo  :  Sacrificium  crucis,  si  per  se 
consideretur  ,  non  est  secundum  ordinem 
Aaron,  nec  secundum  ordinem  Melchisedcch. 
Quod  non  sit  secundum  ordinem  Aaron,  cer¬ 
tissimum  fidelibus  esse  debet :  nam  Chri¬ 
stus  non  erat  sacerdos  secundum  ordinem 
Aaron ,  ut  Apostolus  aperte  docet  ad  He¬ 
braeos  vir.  et  patet  etiam  manifestissime, 
quia  non  erat  de  tribu  Levi,  sed  de  tribu 
Juda.  Quomodo  ergo  sacerdos  non  secun¬ 
dum  ordinem  Aaron,  sacrificium  Aaronicum 
obtulisset  ?  Deinde  sacrificium  crucis  est  sa¬ 
crificium  omnium  perfectissimum,  et  ipso 
etiam  sacrificio  Missae  praestantius,  quatenus 
distinguuntur.  At  quis  ferat,  ut  dicatur  sa¬ 
crificium  Aaronicum  praestantius  omnibus 
sacrificiis,  et  ipsa  etiam  Missa,  quae  est  se¬ 
cundum  ordinem  Melchisedcch  ?  Praeterea 
Apostolus  ad  Hebr.  vii.  disertis  verbis  docet, 
sacrificium  Aaronicum  imperfectum  fuisse, 
nec  potuisse  consummare  sanctificatos.  At 
crucis  sacrificium  perfectissimum  fuit ,  et 
consummavit  in  perpetuum  sanctificatos,  ut 
ibidem  dicitur  :  non  igitur  sacrificium  cru¬ 
cis  ad  ordinem  Aaronis  pertinere  potest.  De¬ 
nique  sacrificium  Aaronicum  duas  conditio¬ 
nes  necessario  requirit :  alteram  ut  sit  cruen¬ 
tum,  alteram  ut  sit  typicum,  seu  repraesen- 
tativum.  Sacrificium  autem  crucis  ,  etsi 
cruentum  fuit,  tamen  non  fuit  typicum  :  nec 
enim  opus  fuit  typis,  ubi  ipsa  veritas  ade¬ 
rat. 

Ex  qua  ratione  colligitur  etiam  non  fuisse 
sacrificium  crucis,  si  per  se  consideretur, 
secundum  ordinem  Melchisedcch.  Nam  sa¬ 
crificium  Mclchisedechi  fuit  typicum ,  sed 
incruentum  :  unde  conveniebat  cum  Aaro¬ 
nico,  in  eo,  quod  utrumque  erat  typicum  ; 
imo  ejusdem  rei  typus,  seu  figura,  id  est, 
passionis  Christi  ;  sed  differebant  in  specie 
typorum,  quod  typus  Aaronicus  erat  cruen¬ 
tus,  et  in  forma  animalium,  Mclchisedechi 


autem  erat  incruentus,  et  in  forma  panis. 
Ex  quo  sequitur  ratione  sacrificii  crucis  Chri¬ 
stum  non  esse  sacerdotem,  nec  secundum 
ordinem  Melchisedcch,  nec  secundum  ordi¬ 
nem  Aaron,  quia  non  obtulit  se  in  cruce  sub 
forma  panis,  nec  sub  forma  agni,  aut  vituli, 
sed  sub  ipsa  sua  humana  forma.  Ex  quo  rur¬ 
sum  sequitur,  Christum  non  posse  dici  sa¬ 
cerdotem  secundum  ordinem  Melchisedcch, 
ut  tamen  in  Scripturis  passiin  dicitur,  nisi 
sacrificium  instituerit,  vel  obtulerit  sub  for¬ 
ma  panis  :  quemadmodum  non  potest  dici 
sacerdos  secundum  ordinem  Aaron,  quia 
non  instituit  sacrificium  sui  ipsius  sub  forma 
vituli,  aut  agni,  aut  alicujus  alterius  typi 
cruenti  secundum  ritum  Aaronicum.  Nam 
agnum  paschalem,  ut  dicemus,  non  obtulit 
secundum  ritum  Aaronicum  ;  neque  ipse  in¬ 
stituit,  sed  potius  abrogavit. 

Dices :  Si  Christus  obtulit  sacrificium 
cruentum,  etiamsi  non  obtulerit  illud  jux¬ 
ta  ordinem  Melchisedecli  ,  tamen  ipsum 
obtulisse  tale  sacrificium  impedit,  quomi¬ 
nus  possit  Christus  appellari  sacerdos  secun¬ 
dum  ordinem  Melchisedcch,  cum  proprium 
sit  hujus  ordinis  non  habere  sacrificium  ul¬ 
lum  cruentum. 

Respondeo  :  Christus  dicitur  sacerdos  se¬ 
cundum  ordinem  Melchisedcch,  non  quo¬ 
modocumque,  sed  in  aeternum,  id  est,  re¬ 
spectu  ejus  sacrificii,  quod  in  aeternum  du¬ 
raturum,  id  est,  perpetuo  frequentandum 
erat,  abrogatis  sacrificiis  legalibus  :  et  quod 
erat  futurum  proprium  sacrificium  Christia¬ 
nae  religionis.  Et  quia  Christus  non  instituit, 
neque  obtulit  sacrificium  perpetuo  celebran¬ 
dum,  et  proprium  religionis  suae,  nisi  in¬ 
cruentum,  ideo  vere  ac  proprie  est  sacerdos 
secundum  ordinem  Melchisedcch.  Ubi  ta¬ 
men  illud  est  observandum,  quod  licet  Chri¬ 
stus  non  fuerit  saicerdos  secundum  ordinem 
Melchisedecli  ratione  sacrificii  crucis,  sed 
solum  ratione  sacrificii  Eucharistiae  :  tamen 
sacrificium  crucis  dici  potest  secundum  ordi¬ 
nem  Melchisedcch  ratione  ipsius  sacerdotis 
Christi,  a  quo  offerebatur  :  ipse  enim  abso¬ 
lute  sacerdos  erat  secundum  ordinem  Mcl- 
chisedech.  Quare  Apostolus  ad  Hebraeos  v. 
etiam  in  ipsa  cruce  Christum  sacerdotem  vo¬ 
cat  secundum  ordinem  Melchisedecli. 

Sextum  argumentum  sumit  Matthias  Illy¬ 
ricus  in  Apologia  Confessionis  Antuerpien- 
sis,  cap.  23.  a  dissimilitudine  sacrificii  Mel- 
chiscdcch,  et  nostrae  Missae.  Melchisedcch 
enim,  si  quid  obtulit,  panem  ct  vinum  obtu- 

Iit.  At  in  Eucharistia  non  manet  panis,  et 
vinum,  secl  sola  accidentia,  ut  Catholici  ipsi 
docent. 

Respondeo  :  Sacrificium  Missa?  est  vere 
secundum  ordinem  Melchisedech,  tum  quia 
est  incruentum  ;  id  enim  erat  proprium  sa¬ 
crificii  Melchisedech,  tum  etiam  quia  Missa 
Christum  repraesentat  in  specie  panis  et  vi¬ 
ni,  ut  etiam  illum  repraesentabat  sacrificium 
Melchisedech,  atque  ita  in  symbolo  exte¬ 
riore  plane  conveniunt.  Quod  autem  sub¬ 
stantia  interior  sit  diversa,  non  refert,  quia 
ut  ostendimus  supra,  significatio,  seu  reprae¬ 
sentatio  in  accidentibus,  non  in  substantia 
est.  Addo,  quod  necessario  substantia  sacri¬ 
ficii  Missa?,  debuit  esse  diversa  a  sacrificio 
Melchisedech,  cum  illud  praestantius,  ac  di¬ 
vinius  esse  debuerit,  in  quo  ipsa  veritas  cum 
symbolo,  quam  illud,  in  quo  solum  symbo¬ 
lum  continetur. 

Septimum  argumentum  sumunt  ex  Patri¬ 
bus.  Nam  Petrus  Martyr  in  cap.  v.  primae  ad 
Corinthios ,  probat  Melchisedech  non  ob¬ 
tulisse  Deo  panem,  et  vinum,  quia  R.  Salo¬ 
mon  in  cap.  xiv.  Genes,  et  Ambrosius  in 
libris  de  Sacramentis,  et  Augustinus  in  quae¬ 
stionibus  veteris,  ac  novi  Testamenti,  dicunt 
a  Melchisedecho  panem  et  vinum  datum  esse 
Abrahamo.In  eamdem  sententiam  citat  Kcm- 
nitius  loco  citato  Josephum,  et  Chrysosto- 
mum. 

Sed  haec  loca  nihil  omnino  efficiunt.  Nam 
in  primis  R.  Salomon  non  modo  Hebraeus  est, 
et  nullo  modo  conferendus  cum  tot  sanctis 
Patribus,  quos  citavimus,  sed  etiam  apertis¬ 
simus  hostis  Christianae  Religionis.  Praeterea 
ipse  ibidem  indicat,  ut  etiam  Petrus  Martyr 
fatetur,  oblationem  illam  Melchisedech  signi¬ 
ficasse  futurum  aliquando,  ut  in  Hierusalem 
offerretur  sacrificium  panis  et  vini.  At  quomodo 
sacrificium  futurum  significare  poterat  obla- 
tip  illa,  si  erat  tantum  profanum  convi¬ 
vium,  et  non  potius  convivium  sacrum,  ex 
participatione  nimirum  rei  Deo  prius  obla¬ 
tae  ?  Itaque  R.  Sailomon ,  licet  dicat  panem , 
et  vinum  prolatum  a  Melchisedech  in  refe¬ 
ctionem  Abraha?  et  sociorum  fuisse,  non 
tamen  negat,  imo  subindicat  prius  Deo 
fuisse  oblatum.  Quod  apertissime  docent 
Rabini  antiquiores,  ut  jam  ostendinus. 

Samctus  Ambrosius  totus  est  noster,  ut 
supra  demonstratum  est,  et  ideo  fortasse 
Petrus  Martyr,  ut  est  in  hujusmodi  rebus 
cautus,  certum  librum  et  caput  noluit  anno¬ 
tare. 


Locus  ex  Augustino  citatus,  neque  Augu¬ 
stini  est,  neque  pro  adversariis  facit,  sed  pro 
nobis.  Auctor  enim  illarum  qutestionum 
multos  habet  errores,  qui  ab  Augustino  re¬ 
felluntur,  et  in  primis  in  illa  ipsa  quaistione 
109.  quam  pro  se  Martyr  adducit,  contendit 
ille  auctor  Melcbisede«hum  esse  Spiritum 
sanctum,  quem  errorem  ex  professo  refellit 
Hieronymus  in  epistola  ad  Evagrium  de 
Melchisedech.  Quod  autem  ille  auctor,  qui- 
cumquc  fuerit,  de  oblatione  Melchisedech 
scribit,  pro  nobis  facit  contra  adversarios  : 
dicit  enim  Melchisedechum  obtulisse  Abra- 
hamo  Eucharistiam  corporis,  et  sanguinis 
Domini.  Ex  quo  intclligimus,  illi  auctori  non 
fuisse  commune,  et  profanum  convivium, 
quod  exhibuit  Melchisedech  Abrahse,  sed 
sacrum  typum  Eucharistia,  quod  nunc  ad¬ 
versarii  pertinaciter  negant. 

Porro  Josephus  quem  citat  Kemnitius , 
scribit,  panem  illum  datum  Abralue,  quod 
non  negamus,  sed  non  negat  prius  Deo  fuisse 
oblatum,  quod  nos  affirmamus. 

Denique  Chrysostomus  noster  est,  ut  su¬ 
pra  est  demonstratum. 

Octavum  argumentum  oppugnat  alteram 
partem  nostra?  rationis,  ductam  ab  aeterni¬ 
tate  sacerdotii  secundum  ordinem  Melchisc- 
dech.  Est  autem  argumentum  tale  :  Ut  Chri¬ 
stus  si  sacerdos  in  ceternum,  non  necessc  habet 
quotidie  per  Ministros  offerre;  non  igitur  ratio 
illa  concludit.  Antecedens  probat  Kemnitius 
in  2.  par.  Examinis,  pag.  742.  ubi  demon¬ 
strat  ex  Apostolo  Hebr.  vii.  et  ix  negative,  et 
affirmative,  ut  ipse  loquitur,  quemadmodum 
sit  Christus,  aut  non  sit  sacerdos  in  alternum. 
Ac  primum  dicit  non  esse  sacerdotem  in 
aiternum,  quia  sa;pius  offerat  seipsum  ;  id 
enim  expresse  Paulus  non  semel  repetit. 
Deinde  addit  ob  quinque  causas  dici  Chri¬ 
stum  sacerdotem  in  ceternum.  Prima  est, quia 
vivat  in  aiternum.  Secunda,  quia  virtus  uni¬ 
ca;  oblationis  ejus  in  sempiternum  duret,  et 
efficax  sit.  Tertia,  quia  semper  in  coelo  inter¬ 
cedat  pro  nobis.  Quarta,  quia  per  ipsum  ut 
sacerdotem  habeamus  accessum  ad  Patrem. 
Quinta,  quia  in  perpetuum  salvare  possit,  et 
salvet  qui  per  ipsum  ad  Deum  accedunt. 

Respondeo  :  Quod  attinet  ad  partem  hujus 
argumenti  negativam,  cum  Paulus  dicit  non 
fuisse  opus,  ut  Christus  saipius  se  offerret ; 
apertissime  loquitur  de  cruenta  oblatione, 
qua?  sufficientissima,  imo  infiniti  pretii,  et 
valoris  fuit :  ceetersc  oblationes  repetebantur, 
et  repetuntur,  quia  finiti  sunt  valoris.  Quod 

autem  ad  aeternum  sacerdotium  Christi  ne- 
ccsse  sit,  ut  saepius  offerat  per  se,  vel  per 
suos  ministros,  non  quidem  cruente,  sed  ali¬ 
quo  alio  modo,  idem  Paulus  docet,  Hebr.  vm. 
ut  S.  Thomas  in  commentario  praeclare  ex¬ 
ponit.  Cum  enim  Apostolus  dixisset,  Chri¬ 
stum  esse  Pontificem,  et  ministrum  Sancto¬ 
rum,  et  tabernaculi,  quod  fixit  Deus,  et  non 
homo,  id  est,  esse  Pontificem  Ecclesiae,  non 
Synagogae,  subjungit  :  Omnis  Pontifex  ad  of¬ 
ferendum  munera ,  et  hostias  constituitur ,  unde 
necesse  est  et  hunc  habere  aliquid ,  quod  offe¬ 
rat  (1).  Ubi  vides  Paulum  per  necessariam 
consequentiam  colligere,  debere  Christum, 
si  vere  est  Pontifex,  habere  aliquid  quod  of¬ 
ferat,  et  consequenter  debere  offerre,  quia 
omnis  Pontifex  constituitur  ad  offerendum. 
Quare  secundum  Pauli  sententiam,  Christus 
non  est  Pontifex  in  aeternum,  nisi  assidue  ali¬ 
quid  offerat,  nec  satis  est,  quod  semel  cruen¬ 
te  obtulerit  seipsum.  Subjungit  postea  idem 
Apostolus,  declarans  victimam,  quam  nunc 
assidue  Christus  offert,  non  esse  aliquid  ter¬ 
renum,  ut  oves  et  boves,  sed  aliquid  coele¬ 
ste,  nimirum  sacratissimam  Eucharistiam  : 
Si  ergo ,  inquit,  esset  super  terram,  nec  esset 
sacerdos ,  cum  essent  qui  offerrent  secundum  le¬ 
gem  munera  ;  qui  exemplari,  et  umbrae  deser¬ 
viunt  coelestium  (2)  .  Qu orum  verborum  haec 
est  sententia  :  Si  hostia  immolanda  esset 
super  terram,  id  est,  si  esset  aliquid  terre¬ 
num,  et  mortale,  ut  oves  et  boves  etc.  Chri¬ 
stus  non  esset  Sacerdos,  quia  non  esset  ulla 
necessitas  novi  sacerdotii,  cum  satis  multi 
sine  ipso  secundum  legem  ejusmodi  munera 
terrena  assidue  offerant.  Deinde  pergit  Pau¬ 
lus,  ac  ostendit,  Christum  esse  Pontificem 
melioris  Testamenti,  quam  antiquum  fuerit, 
ex  quo  sequitur  offerri  nunc  meliores  hostias, 
quam  antiqua)  illae  fuerint, 

Atque  hinc  etiam  perspici  poterit,  quinque 
illas  causas,  quas  attulit  Kemnitius,  non  suf¬ 
ficienter  ostendere,  cur  Christus  dicatur  sa¬ 
cerdos  in  adernum.  Prima  illa,  quia  vivit  in 
aeternum,  non  est  sufficiens.  Nam  requiritur 
quidem  vita  aeterna  in  eo,  qui  debet  sacerdo¬ 
tium.  aeternum  habere,  sed  non  sufficit  :  alio- 
qui  omnes  Livitici  sacerdotes  post  resurre¬ 
ctionem  dicerentur  sacerdotes  in  aeternum, 
quia  habuerunt  sacerdotium,  et  vivent  in 
aeternum.  Requiritur  igitur,  ut  vivens  funga¬ 
tur  sacerdotio  in  aeternum.  Quemadmodum 
non  potest  aliquis  recte  dici  fuisse  rex  per 


triginta  annos,  si  nec  regnaverit,  nec  regna¬ 
re  potuerit,  nisi  per  unum  diem.  Id  quod 
maxime  locum  habet  in  sententia  adversa¬ 
riorum,  qui  existimant  sacerdotium,  seu  mi¬ 
nisterium  Ecclesiasticum,  esse  merum  offi¬ 
cium.  Denique  id  apertissime  B.  Paulus  re¬ 
quirit,  ut  ostendimus,  cum  ait,  oportere 
Christum,  si  est  Pontifex,  habere  aliquid 
quod  offerat.  Paulus  autem  Hebr.  vn.  ubi 
ponit  istam  causam  Kemnitii,  cum  ait  :  Chri¬ 
stus  autem ,  eo  quod  maneat  in  aeternum,  per¬ 
petuum  habet  sacerdotium  (1)  :  non  probat 
ideo  solum  Christum  esse  aeternum  sacerdo¬ 
tem,  quia  manet  in  aeternum  :  sed  probat  ex 
eo,  quod  manet  in  aeternum,  posse  illum 
perpetuo  fungi  sacerdotio,  nec  esse  opus,  ut 
quis  illi  succedat  ;  sicut  in  sacerdotio  Levi- 
tico  opus  erat  continua  successione,  quia 
nullus  eorum  poterat  perpetuo  ministrare, 
cum  morte  prohiberentur  permanere. 

Secunda  causa,  quod  virtus  oblationis 
crucis  perpetua  sit,  non  etiam  est  sufficiens. 
Illa  enim  ostendit,  effectum  sacrificii  crucis 
esse  perpetuum,  et  proinde  improprie  ipsum 
etiam  sacrificium  posse  dici  perpetuum.  Pro¬ 
prie  tamen  non  dicitur  sacrificium  aeternum, 
quod  semel  factum  est,  nec  dicitur  aeternum 
sacerdotium,  cum  non  jugiter  sacrificatur  : 
alioqui  sacerdotium,  et  sacrificium  Noc, 
aeterna  dici  possent,  quia  (ut  colligitur  ex 
cap.  vm.  Genes.)  effectus  sacrificii  oblati  a 
Noe  post  diluvium,  semper  manet,  et  mane¬ 
bit  :  impetravit  enim,  ne  iterum  diluvium 
aquae  rediret  super  terram.  Pari  ratione 
Christi  nativitas  ex  matre,  passio,  et  mors, 
dici  possent  aeterna,  et  Christus  dici  posset 
semper  nasci,  pati,  et  mori,  quia  effectus  ho¬ 
rum  omnium  semper  manet. 

Tertia  ratio,  quod  Christus  in  coelo  semper 
intercedat  pro  nobis,  aut  non  probat  illum 
esse  sacerdotem,  aut  probat  illum  nunc  per 
ministros  offerre.  Nam  si  volunt  adversarii 
Curis  tum  intercedere  per  solam  orationem, 
noii  habent  inde  illum  esse  proprie  sacerdo¬ 
tem.  Nam  quilibit  homo,  quantumvis  laicus, 
potest  pro  alio  per  orationem  intercedere.  Si 
vero  contendant  illum  intercedere  ut  sacer¬ 
dotem,  id  est,  mediante  oblatione  victima)  ; 
tum  neccsse  est  Christum  semper  offerro  ;  et 
proinde  Eucharistiam  esse  sacrificium,  quod 
a  Christo  per  ministerium  humanum  Deo  ju.-» 
giter  offeratur. 

Dicent,  Christum  offerre  seipsum  in  ccelo, 


(i)  Rom.  VIII,  3.  —  (2)  Id.  4  et  5. 

dum  passionem  suum  assidue  Patri  reprae¬ 
sentat,  et  per  eam  nos  reconciliat.  Hoc  enim 
videtur  sentire  Calvinus  lib.  iv.  Institut. 
cap.  18.  §.  2.  ubi  dicit,  non  esse  amplius  in 
teri/is  ullum  sacerdotium,  cum  sit  translatum 
in  coelum,  Christo  ibi  in  aeternum  sacerdote 
existente. 

Respondeo  :  Aut  volunt  oblationem  quae 
fit  in  coelo,  esse  verum  ac  proprie  dictum  sa¬ 
crificium  ;  aut  solum  improprie,  et  figurate. 
Si  primum,  plurima  sequentur  contra  adver¬ 
sarios,  et  aliqua  eorum  etiam  contra  verita¬ 
tem.  Primo,  religionem,  ac  legem  Christia¬ 
nam  non  esse  amplius  in  terris,  sed  transla¬ 
tam  esse  in  coelum  :  nam  translato  sacerdo¬ 
tio,  necesse  est  ut  etiam  legis  translatio  fiat, 
Ilebr.  vii.  Secundo,  in  coelo  non  esse  nudam 
veritatem,  sed  umbras  etiam,  et  figuras,  ac 
caeremonias  :  nam  omnia  sacrificia  proprie 
dicta,  debent  esse  repraesentati va  sacrificii 
crucis,  et  caeremoniae  quaedam  religionis. 
Tertio,  oportebit  adversarios  concedere,  re¬ 
peti  saepius  oblationem  Christi,  quod  illi 
nullo  modo  concedere  volunt.  Si  secundum, 
tum  necesse  erit  confiteri  Christi  verum  sa¬ 
crificium  in  terris  offerri,  quod  nos  conten¬ 
dimus,  aut  certe  Christum  non  esse  vere,  ac 
proprie  sacerdotem,  quod  est  absurdissimum, 
et  contra  manifestas  Scripturas.  Id  autem 
sequi  perspicuum  est,  quia  non  potest  esse 
vere,  ac  proprie  sacerdos,  qui  sacrificium 
verum,  ac  proprium  offerre  non  potest. 

Quarta  Kemnitii  ratio  similis  est  superiori  : 
perinde  enim  est  Christum  sacerdotem  pro 
nobis  intercedere,  qusc  erat  tertia  ratio  ;  et 
nos  per  sacerdotem  Christum  aditum  habere 
ad  Patrem,  quie  erat  quarta. 

Quinta  ratio,  quod  salvare  in  perpetuum 
possit,  probat  eum  Salvatorem  esse,  non  au¬ 
tem  sacerdotem.  Neque  haic  ratio  dissimilis 
est  secunda)  ac  tertiae  ;  proinde  eodem  modo, 
refellitur.  Quare  non  probavit  Kemnitius 
Christum  dici  posse  aeternum  Sacerdotem 
sine  oblatione  victimae  per  Ecclesiae  Mini¬ 
stros.  Est  autem  hoc  loco  addendum,  nos  mi¬ 
nime  negare,  quin  Sacerdotium  Christi  ab¬ 
solute  sit  futurum  aeternum  ratione  effectus, 
quatenus  virtus  oblationis  ejus  consummat 
in  aeternum  sanctificatos,  ut  ex  Apostolo 
docet  S.  Thomas  par.  3.  quaest.  xxii  art.  o. 
Et  quia  Christus  in  quo  semper  residet 
summa  sacerdotalis  dignitas,  vere  manet  in 


aeternum,  et  semper  Deo  sacrificium  laudis, 
et  gratiarum  actionis  immolat  :  tamen  ra¬ 
tione  officii  saderdotalis  proprie  dicti,  et 
juxta  vaticinium  Psalm.  cix.  Sacerdotium 
Christi  dici  existimamus  aeternum,  non  quia 
duraturum  sit  infinito  tempore,  sed  quia 
nullum  ei  sacerdotium  unquam  succedet. 
Neque  enim  David  solum  ait,  Tu  es  sacerdos 
in  aeternum,  sed  addit,  secundum  ordinem 
Melchisedcch,  id  est,  ut  ex  Patribus  demon¬ 
stravimus,  Tu  es  Sacerdos  in  aeternum  offe¬ 
rens  per  ministros  tuos  in  Ecclesia  tua  sacri¬ 
ficium  corporis,  et  sanguinis  tui  in  specie 
panis  et  vini.  Sacrificium  autem  in  specie 
panis  et  vini  non  durabit  infinito  tempore,  et 
tamen  durabit  in  aeternum,  quia  semper  du¬ 
rabit,  quamdiu  sacrificium  proprie  dictum 
necessarium  erit,  id  est,  usque  ad  mundi 
consummationem.  Juravit  enim  Dominus,  et 
non  poenitebit  eum,  hoc  est,  non  mutabit 
unquam  hoc  sacerdotium  cum  alio  sacerdo¬ 
tio,  sicut  mutavit  sacerdotium  secundum  or¬ 
dinem  Aaron  cum  sacerdotio  secundum  or¬ 
dinem  Melchiscdech. 


CAPUT  VII 

Probatur  sacrificium  Missx  ex  figura  agni 
paschalis. 

Alterum  testimonium  pro  sacrificio  Missa) 
sumitur  ex  lib.  Exod.  cap.  xii  et  similibus 
locis,  ubi  agitur  de  agno  paschali.  Est  autem 
hoc  argumentum  :  Celebratio  agni  paschalis 
figura  erat  expicssa  celebrationis  Euchari¬ 
stia)  .  Sed  [illa  immolatio  qmedam  erat  vi¬ 
ctima)  Deo  oblata)  ;  ergo  celebratio  Euchari¬ 
stia)  immolatio  victima)  Deo  oblata)  .esse 
debet,  ut  figura  figurato  respondeat.  Quia 
vero  aliqui,  ut  Kemnitius,  negant  propositio¬ 
nem,  aliqui  assumptionem  :  utraque  pro¬ 
banda  erit,  ac  deinde  argumenta  Kemnitii 
diluenda,  quibus  hanc  rationem  infirmare 
conatur. 

Quod  igitur  celebratio  agni  paschalis 
fuerit  figura  celebrationis  Eucharistia),  pro¬ 
batur  primo  ex  Scripturis,  I  Corinth .  v. 
Etenim  Pascha  nostrum  immolatus  est  Chri¬ 
stus  :  itaque  epulemur  in  azymis  sinceritatis ,  et 
veritatis  (1).  Ex  hoc  loco  certo  constituere 


(1)1  Cor.  V,  7  et  8. 

possumus,  Agnum  Paschalem,  qui  et  Pascha 
dicitur  in  Evangelio,  figuram  immolationis 
Christi  luisse  :  quando  autem  fuerit  impleta, 
non  ita  certo  ex  hoc  solo  loco  constitui  pot¬ 
est. 

Dicent  enim  adversarii,  Apostolum  loqui 
de  immolatione  in  cruce  lacta,  et  de  mandu¬ 
catione  spirituali,  qua:  fit  per  fidem.  Sed  nos 
ex  Evangelio  probabimus  figuram  illam  pro¬ 
prie  impletam  fuisse  in  institutione,  ct  cele¬ 
bratione  Eucharistiae.  Nam  in  primis  ex 
Evangelio  constat,  Apostolos  ante  Christi 
passionem  manducasse  carnem  Christi  in  no¬ 
vissima  ccena,  et  proinde  manducasse  verum 
Agnum  Paschalem,  ad  cujus  epulas  nos  hor¬ 
tatur  Apostolus,  cum  ait:  Itaque  epulemur  in 
azymis  sinceritatis ,  et  veritatis.  Sed  epulum 
sequitur  immolationem  :  prius  enim  agnus 
immolatur,  postea  comeditur,  non  e  contra¬ 
rio,  prius  comeditur,  et  postea  immolatur. 
Debuit  ergo  praecedere  immolatio  Christi  il¬ 
lam  manducationem  corna:,  quam  fecerunt 
Apostoli  ante  passionem  Domini  ;  non  ergo 
passio  est  immolatio  de  qua  loquitur  Paulus, 
sed  etiam  consecratio,  et  oblatio  Euchari¬ 
stia:  est  immolatio  per  Agni  Paschalis  immo¬ 
lationem  figurata. 

Praeterea,  ut  ex  eodem  Evangelio  constat, 
Dominus  post  caeremoniam  Agni  Paschalis 
continuo  subjunxit  celebrationem  Eucha¬ 
ristia:  ;  neque  distulit  in  aliud  tempus,  aut 
locum  ,  ut  aperte  ostenderet  se  nova  ista 
caeremonia  finem  imponere  caeremoniae  ve¬ 
teri. 

Deinde,  si  consideremus  circumstantias 
utriusque  celebrationis,  videbimus  nullam  fi¬ 
guram  a  Christo  manifestius  impletam,  quam 
istam.  Agnus  Paschalis  14  die  primi  mensis 
ad  vesperam  immolari  debuit,  Exod.  xii.  et 
fuit  haec  circumstantia  summe  necessaria,  ut 
ex  inultis  locis  Scripturae  probari  posset :  Eu¬ 
charistiam  Christus  instituit  hoc  ipso  tem¬ 
pore,  ut  notum  est.  Secundo,  agnus  inmiQlai- 
batur  in  memoriam  transitus  Domini,  et 
liberationis  populi  de  zEgypto  :  et  Eucha¬ 
ristia  celebratur  in  memoriam  transitus  Do¬ 
mini  per  passionem  ex  hoc  inundo  ad  Pa¬ 
trem  ,  ct  nostrae  liberationis  de  potestate 
Satanae,  quae  per  ipsam  Christi  mortem 
lacta  est.  Tertio  ,  agnus  immolabatur  ,  ut 
manducaretur,  ct  esset  quasi  viaticum  pe¬ 
regrinorum  ;  nam  ideo  manducabatur  a 
Judaeis,  habitum  peregrinornm  pree  se  fe- 

(l)Exod.  XII,  46;  Num,  IX,  12:  Joan.  XIX,  36. 
Tom.  IV. 


rentibus  cum  baculis,  et  calceis  etc.  Et  Eu¬ 
charistia  quid  est  aliud ,  nisi  refectio ,  et 
viaticum  peregrinantium  ad  veram  ac  coe¬ 
lestem  patriam  ?  Quarto,  agnus  non  poterat 
manducari,  nisi  a  circumcisis  et  mundis,  et 
in  Hierusalem;  ita  Eucharistia  non  potest 
suini,  nisi  a  baptizatis  et  mundis,  et  intra 
Ecclesiam  Catholicam  existentibus. 

Ad  htec,  si  non  implevit  Christus  eam 
figuram  in  institutione  Eucharistia:,  dicant 
adversarii,  quando  eam  impleverit  :  nam 
cum,  teste  Paulo,  figura  fuerit,  debuit  neces¬ 
sario  impleri. 

Dicent  fortasse  impletam  eam  figuram  a 
Christo,  vel  quando  ipse  manducavit  Agnum 
Paschalem,  vel  certe  quando  fuit  crucifixus  : 
nec  enim  aliud  occurrit,  quod  verisimiliter 
dici  possit. 

At  illud  primum,  nulla  ratione  defenditur. 
Cum  enim  Dominus  Agnum  Paschalem  man¬ 
ducavit,  legem  observavit,  quod  semper  fa¬ 
ciebat  dum  in  terris  viveret,  non  figuram 
implevit.  Siquidem  implero  figuram,  non  est 
illud  ipsum,  quod  lex  praescribit  agere,  sed 
aliquid  aliud  ei  substituere  excellentius ,  ad 
quod  significandum  figura  illa  praecesserit ; 
quemadmodum  figuram  circumcisionis  non 
implevit  cum  circumcisionem  accepit ,  sed 
cum  Baptismum  ei  substituit.  Unde  a  Paulo 
Coloss.  ii.  Baptismus  vocatur  Circumcisio 
Christi  non  manufacta. 

Illud  autem  alterum  de  passione  Domini, 
est  quidem  aliquid,  sed  non  ejusmodi,  ut 
sufficiat.  Nam  immolatio  Agni  Paschalis  pot¬ 
est  quidem  dici  figura  passionis  Christi. 
Nam  si  agnus  ille  figura  est  Eucharistico,  et 
Eucharistia  est  repraesentatio  passionis,  quis 
neget  etiam  agnum  illum,  fuisse  figuram,  et 
repraesentationem  passionis?  Quare  Joan. 
xix.  videmus  EvangelisLam  reddere  causam, 
cur  non  fuerunt  Christi  crura  in  passione 
confracta,  quia  scriptum  est  de  Agno  Pa¬ 
schali  :  Os  non  comminuetis  ex  eo  (1) ;  tamen 
magnis  immediate,  et  principaliter  caere¬ 
monia  Agni  Paschalis  figura  fuit  Eucharistico, 
quam  passionis,  ut  patet  ex  circumstantiis 
paulo  ante  explicatis.  Passio  enim  non  in¬ 
cidit  in  diem  14.  nec  in  vesperam ,  sed  in 
meridiem  diei  13.  Neque  fuit  Christus  cru¬ 
cifixus  in  memoriam  transitus  alicujus,  aut 
liberationis.  Neque  crucifigebatur  ut  man¬ 
ducaretur,  nec  fuit  ullus  tunc,  qui  eum  sic 
immolatum  manducaverit.  Neque  in  domo, 

aut; Hierusalem,  sed  extra  portam  in  aperto 
campo  immolatus  fuit.  Denique  non  solum 
baptizati  et  mundi,  sed  etiam  alii  possunt  ac 
debent  Christum,  ut  in  cruce  immolatum, 
fide  manducare  :  fides  enim  praecedit  et 
Baptismum,  et  justificationem. 

Probatur  nunc  ex  Patrum  communi  con¬ 
sensu,  Agnum  Paschalem  Eucharistiae  fi¬ 
guram  fuisse.  Tertullianus  lib.  iv.  in  Mar- 
cionem  non  procul  a  fine,  exponit  de  Eu¬ 
charistia  illud  Lucae  xxn.  :  Desiderio  deside¬ 
ravi  hoc  Pascha  manducare  vobiscum  (f). 
(i  Professus,  inquit,  se  concupiscentia  con- 
cupisse  edere  pascha,  ut  suum  (indignum 
enim  ut  quid  alienum  concupisceret  Deus) 
acceptum  panem,  corpus  suum  fecit  etc.  » 
Et  paulo  ante  dixerat,  Christum  non  con- 
cupisse  vervecinam  Judaeorum,  cum  ait  se 
desiderasse  edere  Pascha.  Quare  Tertullianus 
de  Pascha  intelligit  Eucharistiam,  non  Ag¬ 
num  Paschalem  :  non  autem  per  Pascha 
Eucharistiam  intclligeret,  nisi  Eucharistiam 
esse  crederet  per  agnum  illum  paschalem 
figuratam. 

.  Cyprianus  lib.  de  unit.  Eccles.  probat  non 
posse  extra  Ecclesiam  manducari  utiliter 
Eucharistiam ,  quia  scriptum  est  de  Agno 
Paschali  :  «  In  domo  una  comedetur.  »  Et 
serim  de  ccena  Domini :  ci  Ccena,  inquit,  dis¬ 
posita  inter  sacramentales  epulas  obviave¬ 
runt  sibi  instituta  antiqua,  et  nova  :  et  con¬ 
sumpto  agno,  quem  antiqua  traditio  propo¬ 
nebat  ,  inconsumptibilem  cibum  Magister 
apponit  discipulis.  » 

Ambrosius  in  cap.  i.  Luca}  :  «  Quando, 
inquit,  sacrificamus,  Christus  adest,  Christus 
immolatur ;  etenim  Pascha  nostrum  immo¬ 
latus  est  Christus.  » 

Gregorius  Nazianzenus  orat.  2.  de  Pascha, 
exponens  Cceremonias  Agni  Paschalis,  dicit 
imperasse  Deum,  ut  ad  vesperam  agnus  im¬ 
molaretur,  quia  Christus  ad  vesperam  Sa¬ 
cramentum  corporis  sui  discipulis  tradidit. 

Gaudentius  tract.  2.  in  Exodum,  totam 
celebrationem  agni  de  Eucharistia  exponit  : 

«  In  umbra,  inquit,  illius  legalis  Paschce,  non 
unus  agnus  occidebatur,  sed  plures.  Singuli 
enim  occidebantur  per  domos,  nam  sufficere 
unus  non  poterat  universis.  »  Et  infra  : 

(t  Idem  per  singulas  Ecclesiarum  domos  in 
mysterio  panis  et  vini  reficit  immolatus,  vi¬ 
vificat  creditus ;  consecrantes  sanctificat  con¬ 
secratus,  Inoe  agni  caro,  hic  sanguis  est.  » 


Hieronymus  in  cap.  xxvi.  Matth.  :  a  Post¬ 
quam,  inquit,  typicum  Pascha  fuerat  imple¬ 
tum,  et  agni  carnes  cum  Apostolis  comederat : 
assumit  panem,  qui  confortat  cor  hominis,  et 
ad  verum  Pascha}  transgreditur  Sacramen¬ 
tum.  » 

Joannes  Chrysostomus  homil.  de  prodi¬ 
tione  Juda)  :  «  In  ipsa  mensa  ,  inquit  , 
utrumque  Pascha,  et  typi,  et  veritatis  cele¬ 
bratum  est.  »  Et  infra :  «  Fuit  quidem  ali¬ 
quando  Pascha  Judaicum,  sed  exemptum,  et 
evacuatum  est  Paschae  spiritalis  adventu  , 
quod  Christus  tradidit.  Nam  cum  manduca¬ 
rent,  et  biberent,  accepit  panem,  et  fregit,  et 
dixit:  Hoc  est  corpus  meum  etc.  »  Et  homil. 
83.  in  Matth.  de  institutione  Sacramenti  lo- 
quens  :  «  Yeritatem,  inquit,  figura)  adjunxit.  » 
Et  paulo  post  :  «  Si  figura  a  servitute  libe¬ 
ravit,  multo  magis  veritas  orbem  terrarum 
vindicabit.  ». 

Augustinus  lib.  ii.  contra  litteras  Petii,  c. 
37.  «  Aliud,  inquit,  est  Pascha  quod  illi  de 
ove  celebrant,  aliud  quod  nos  in  corpore,  et 
sanguine  Domini  accipimus.  » 

Leo  serm.  7.  de  passione  Domini,  de  Pa¬ 
scha  loquens  :  «  Ut  ergo,  inquit,  umbrte  ce¬ 
derent  corpori,  et  cessarent  imagines  sub 
praesentia  veritatis ;  antiqua  observantia  novo 
tollitur  Sacramento,  hostia  in  hostiam  trans¬ 
it,  sanguinem  sanguis  excludit,  et  legalis 
festivitas  dum  mutatur,  impletur.  »  Et  infra 
de  Sacramenti  institutione  loquens  :  «  Vetus, 
inquit,  Testamentum  consumabat,  et  novum 
Pascha  condebat.  Discumbentibus  enim  se- 
cum  discipulis  etc.  » 

Isichius  lib.  ii.  in  Leviticum  ,  cap.  8  : 
a  Prius,  inquit,  figuratam  ovem  cum  Apo- 
tolis  ccenans  Dominus,  postea  suum  obtulit 
sacrificium.  »  Vide  etiam  lib.  vi.  c.  23.  Pro- 
copius  Gazffius  in  cap.  12.  Exodi  ,  idem 
habet. 

Gregorius  homil.  22.  in  Evangelia,  totam 
camemoniam  Agni  Paschalis  exponit  accom¬ 
modate  ad  Eucharistiam  :  «  Quid,  inquit,  sit 
sanguis  agni  non  jam  audiendo,  sed  bibendo 
didicistis  etc.  » 

Beda  in  cap.  xxii.  Luca},  et  ex  illo  Ansel- 
mus  in  c.  26.  Matth.  «  Finitis,  inquit,  veteris 
Phase  solemniis,  quse  in  commemoratione 
antiqua;  de  ^Egypto  liberationis  populi  Dei 
agebantur,  transit  ad  novum,  quod  in  sua} 
redemptionis  memoriam  Ecclesiam  frequen¬ 
tare  volebat,  ut  scilicet  pro  carne  agni,  ac 

sanguine,  sui  corporis,  sanguinisque  Sacra¬ 
mentum  institueret.  » 

Rupertus  lib.  ii.  in  Exodum  ,  cap.  Ii. 
a  Tandem,  inquit,  quarta  decima  die  ad  ve¬ 
speram  ,  ubi  illum  veteris  Paschse  agnum 
comedit  cum  discipulis  suis,  tunc  ipse  novi 
sacrificii  agnus  continuo  capiendus,  et  do¬ 
cendus  ad  immolandum ,  jam  in  angustia 
passionis  agonizans,  prius  propriis  manibus 
Deo  Patri  semetipsum  immolavit,  accipiens 
panem,  et  vinum,  et  mira,  atque  ineffabili 
sanctificationis  potentia  transferens  heec  in 
corporis  sui,  et  sanguinis  Sacramentum.  » 

Ex  his  igitur  propositio  nostri  argumenti 
satis  confirmata  videtur.  Assumptio  vero  , 
celebrationem  Agni  Paschalis,  sacrificium 
quoddam  fuisse,  minori  adhuc  negotio  com¬ 
probabitur.  Nam  legimus  Exodi  xii  :  Immo¬ 
late  Phase.  Et  infra  :  Victima  transitus  Do¬ 
mini  est.  Num.  ix.  :  Ecce,  inquit,  quidam  im¬ 
mundi  super  anima  hominis ,  qui  non  poterant 
facere  Phase,  in  die  illo  accedentes  ad  Moysem , 
et  Aaron  dixerunt :  Immundi  sumus  super 
anima  hominis ,  quare  fraudamur,  ut  non  va¬ 
leamus  oblationem  offeime  Domino  in  tempore 
suo  inter  filios  Israel  ?  Et  infra  :  Si  quis 
mundus  est,  et  in  itinere  non  fuit,  et  tamen  non 
fecit  Phase,  exterminabitur  anima  illa  de  po¬ 
pulis  suis ,  quia  sacrificium  domino  non  obtulit 
tempore  suo  (1).  Ex  his  habemus  Agnum  Pas¬ 
chalem  vere,  et  proprie  sacrificium  fuisse  , 
cum  et  victima,  et  sacrificium  in  Scripturis 
absolute  dicatur;  et  preeterea  offerri  Domi¬ 
no  per  immolationem,  quod  est  veri  sacri¬ 
ficii  proprium,  debuerit. 

Adde,  quod  eodem  modo  loquitur  Evan- 
gelium,  Mare.  xiv.  :  Et  primo  die  azymorum , 
quando  Pascha  immolabant  (2). 

Denique,  quid  clarius  verbis  Pauli  I  Co- 
rinth.  v.  :  Pascha  nostrum  immolatus  est  Chri¬ 
stus  ?  (3)  Neque  enim  negabunt  Christi  pas¬ 
sionem  verum  sacrificium  fuisse.  Cur  autem 
Paulus  sacrificium  Christi  Paschae  immo¬ 
lationem  appellaret,  si  non  fuisset  verum 
sacrificium  Agni  Paschalis  immolatio?  Neque 
obstat,  quod  non  offerebatur  a  solis  Sacer¬ 
dotibus,  sed  a  multis  non  Sacerdotibus.  Nam 
hoc  sacrificium  fuit  institutum,  antequam 
familia  Aaron  determinaretur  ad  sacerdo¬ 
tium,  et  ideo  quantum  ad  hoc  sacrificium, 
mansit  antiquum  privilegium,  ut  omnes  pa- 
tresfamilias  sacerdotio  fungerentur.  Vide 
Philonem  lib.  i.  de  vita  Moysis. 


Sed  jam  videamus,  quid  Kemnifcius  contra 
hoc  nostrum  argumentum  objiciat  in  secunda 
parte  Examinis,  pag.  758.  et  759.  Primo, 
objicit  testimonium  Augustini,  libro  de  uni¬ 
tate  Ecclesia;,  contra  litteras  Petiliam,  cap. 
16.  «  Non  ea  colligant,  et  commemorent, 
qua;  obscure,  ambigue,  vel  figurate  dicta 
sunt,  qua;  quisque  sicut  voluerit,  interpre¬ 
tetur  secundum  sensum  suum  :  talia  enim 
recte  intelligi,  exponique  non  possunt,  nisi 
prius  ea,  quae  apertissime  posita  sunt,  firma 
fide  teneantur.  Sed  aliquid  proferte,  quod 
non  egeat  interprete,  nec  unde  convinca¬ 
mini,  quod  de  alia  re  dictum  sit,  et  vos  aliud 
ad  vestrum  sensum  detorquere  conemini.  » 
Et  cap.  19.  «  Haec  mystica  sunt,  aperta  sunt, 

.  figurata  sunt ;  aliquid  manifestum,  quod  in¬ 
terprete  non  egeat  flagitamus.  »  Item  : 

<(  Quod  si  ambigue  posita  et  pro  nobis,  et 
pro  vobis  possunt  interpretari,  nihil  utique 
adjuvant  causam  vestram,  sed  plane  talia 
malam  causam,  vel  moras  faciendo  susten¬ 
tant.  » 

Respondeo  :  Testimonia  Scripturee  figu¬ 
rata,  quia  possunt  variis  modis  exponi,  non 
faciunt  fidem ,  nisi  ex  alio  loco  Scriptura; 
certo  constet ,  quemadmodum  sint  acci¬ 
pienda.  Scriptura  autem  tribus  modis  solet 
figuram  aliquam  explicare.  Primo  quando 
immediate,  et  in  particulari  exponit  propriis 
verbis,  quod  figurate  dictum  erat.  Hinc  ex 
parabolis  Domini  de  piscibus  bonis,  et  malis 
in  iisdem  retibus  ;  et  de  ovibus,  et  hcedis  in 
eodem  ovili,  et  aliis  similibus,  Catholici  con¬ 
vicerunt  Donatistas  negantes  in  Ecclesia  esse 
bonos,  et  malos  :  quia  Dominus  ipse  para¬ 
bolas  explicuit,  applicans  eas  ad  Ecclesiam 
Matthaei  xm.  et  xxv.  De  qua  re  vide  Au¬ 
gustinum  in  breviculo  collationis  tertia;  diei. 
Secundo ,  quando  Scriptura  immediate  fi¬ 
guram  non  explicat,  tamen  approbat  Eccle¬ 
siae  explicationem,  dum  ei  apertissimis  ver¬ 
bis  testimonium  perhibet,  quod  sit  columna, 
et  firmamentum  veritatis,  I  Timot.  m.  Au¬ 
gustinus  lib.  i.  contra  Crescon.  cap.  33.  et 
alibi  passim  tradit  hanc  formam  argumen¬ 
tandi.  Tertio  quando  Scriptura  docet,  in 
verbis  quibusdam  figuram  in  Christo,  vel  a 
Christo  implendam  contineri :  et  deinde  ma¬ 
nifesta  ratione  colligimus  ,  quo  tempore,  et 
loco  fuerit  impleta,  licet  Scriptura  id  non 
explicaverit.  Nam  cum  constat  aliquam  esse 
figuram,  simul  constat  impleri  debuisse: 


(1)  Exod.  XII,  21  et  27:  Num.  IX,  u  et  13.  -  (2)  Mare.  XIV,  12.  -  (3)  I  Cor.  V,  7, 

proinde  si  possimus  ratiocinando  concludere, 
aut  tali  tempore,  et  loco  fuisse  impletam, 
aut  absolute  non  fuisse  impletam,  firmissime 
quod  volumus  demonstramus. 

Nostrum  igitur  argumentum  ex  figura 
Agid  Paschalis,  et  ejusdem  figurae  explicatio 
habet  testimonium  a  Scriptura  secundo  et 
tertio  modo.  Nam  in  primis  protulimus  con¬ 
sensum  veterum  Patrum  Graecorum,  et  La¬ 
tinorum,  qui  est  consensus  ejus  Ecclesiae, 
quam  et  nos,  et  adversarii  veram  Ecclesiam 
esse,  et  proinde  juxta  Apostolum  columnam 
et  firmamentum  veritatis  esse  non  dubita¬ 
mus.  Deinde  ,  Scriptura  testatur  illam  esse 
figuram  in  Christo  implendam,  ut  ex  eodem 
Paulo  ostendimus,  I  Corinth.  v.  Et  nos  ex 
manifestis  circumstantiis  evidenti  ratione 
conclusimus,  aut  nunquam,  aut  in  novissima 
coma  in  institutione  Sacramenti  fuisse  im¬ 
pletam. 

Porro  Augustinus  in  locis  a  Kemnitio  ci¬ 
tatis,  loquitur  de  figuris  illis,  quarum  expli¬ 
catio  nullum  habet  a  Scriptura  testimonium; 
et  ideo  semper  adjungit  esse  obscuras,  oper¬ 
tas,  interprete  indigpntes,  et  quai  possint  pro 
arbitrio  in  varios  sensus  detorqueri.  Non 
enim  simpliciter  rejicit  argumentum  ex  figu¬ 
ris  sed  ex  figuris  obscuris,  et  nondum  expli¬ 
catis,  vel  in  alio  Scripturae  loco,  vel  ab  Eccle¬ 
sia.  Nam  alioqui  in  ipso  libro  eodem  de  uni¬ 
tate  Ecclesiae,  cap.  13.  probat  Augustinus  Ec¬ 
clesiam  constare  ex  bonis,  et  malis,  ex  para¬ 
bolis  zizaniorum,  et  bonorum  ac  malorum 
piscium,  et  similibus  figuratis  locutionibus. 
Solum  igitur  rejicit  argumentum  ab  illis  fi¬ 
guris  ,  quarum  est  incerta  interpretatio  ; 
quale  illud  erat  ex  Canticis  :  Ubi  cubas  in 
meridie,  quod  semper  Dona^istac  jactabant  , 
ut  probarent  in  sola  Africa  esse  Ecclesiam  ; 
quibus  Augustinus  recte  objicit  illud  Psalm. 
xlvii  :  Latera  Aquilonis  civitas  Regis  mag¬ 
ia  (1) ;  et  similia  eeque  obscura. 

Adde,  quod  Augustinus  in  eo  libro,  ideo 
petit  a  Donatistis  testimonia  Scriptura!,  aper¬ 
tissima,  nec  libentur  admittit  obscura,  quia 
habebat  ipse  pro  se  apertissima  testimonia. 
Nam  agebatur  de  loco  Ecclesia!,  an  esset 
Africa  sola,  an  totus  orbis  terrdrum.  Et  quia 
sunt  plurima  testimonia,  qmc  sine  ulla  ob¬ 
scuritate  docent,  Ecclesiam  in  toto  orbe  ter¬ 
rarum  esse  futuram  ;  merito  Augustinus  re¬ 
quirit  ab  adversario  similia  testimonia  :  non 
enim  debent  aperta  et  propria,  obscuris  et 


figuratis  cedere.  At  in  aliis  quaestionibus 
obscurioribus,  qualis  fuit  eo  tempore  quaestio 
de  Baptismo,  Augustinus  non  provocat  ad 
aperta  Scripturae  testimonia,  sed  ad  Eccle¬ 
siae  auctoritatem,  quae  non  potest  errare  in 
Scriptura  explicanda,  ut  patet  ex  loco  citato 
contra  Cresconium.  Quare  si  Kemnitius 
putat,  causam  suam  similem  esse  causae  Au¬ 
gustini,  proferat  apertum  testimonium  Scri¬ 
pturae,  quod  non  egeat  interprete,  ubi  le¬ 
gamus  Eucharistiae  celebrationem  non  esse 
sacrificium ,  et  tum  jure  poterit  cum  Au¬ 
gustino  rejicere  argumenta  ex  figuris. 

Secundo,  Kemnitius  objicit,  ex  figuras 
Agni  Paschalis  multa  sequi  absurba,  si  ea 
ad  Eucharistiam  applicanda  sit.  Nam  in  pri¬ 
mis  non  respondebit  figura  figurato,  cum 
immolatio  Agni  Paschalis  cruenta  fuerit ; 
Eucharistia  sit  incruenta.  Deinde  Agnus  Pa¬ 
schalis  non  a  Sacerdotibus,  ut  Eucharistia, 
sed  a  multitudine  immolabatur.  Et  denique 
sacrificium  Agni  Paschalis  non  erat  propi- 
tiatiorum  pro  peccato,  ut  nos  Eucharistiam 
esse  dicimus,  sed  in  memoriam  fiebat  libe¬ 
rationis  de  ASgypto. 

Respondeo:  Eucharistia  non  a  solo  Agno 
Paschali,  sed  etiam  a  sacrificio  Melchiscdech 
et  a  Manna,  et  ab  aliis  rebus  in  testamento 
veteri  figurata  fuit:  ideo  non  omnia,  queo  in 
Agno  Paschali  fiebant,  ad  figuram  Euchari¬ 
stia!  pertinent,  sed  illa  tantum,  quai  non  pug¬ 
nant  cum  implctione  aliarum  figurarum . 
Itaque  ex  figura  Agni  Paschalis  habemus  iu 
Eucharistia  veram  carnem  et  sanguinem 
Christi  Agni  immaculati :  sed  modo  incru¬ 
ento,  et  in  specie  panis  et  vini,  ut  locum  ha¬ 
beat  alia  figura  sacrificii  Melchiscdech  iu 
pane  et  vino  oblati.  Atque  ita  oblatio,  et 
manducatio  agni,  ad  figuram  Eucharistia! 
pertinet ,  modus  cruenta!  mactationis ,  ad 
hanc  figuram  non  pertinet,  quia  pugnaret 
cum  figura  sacrificii  Melchiscdech,  sicut  e 
contrario  forma  seu  species  externa  panis  et 
vini  in  sacrificio  Melchiscdech,  ad  figuram 
Eucharistia!  pertinet :  substantia  panis  et 
vini  interior  ad  hanc  figuram  non  pertinet, 
quia  pugnaret  cum  figura  Agni  Paschalis, 
qua!  veram  carnis  substantiam  requirit  in 
figurato,  ne  sit  figuratum  sua  figura  vilius. 
Quod  autem  modus  ille  cruentai  mactationis 
non  impediat,  quo  minus  Agnus  Paschalis 
figura  fuerit  Eucharistia),  patet  ex  Augusti- 
tino  lib.  xvii.  civit,  cap.  20.  et  lib.  i,  contra 

advcrs.  Leg.  et  Prophet.  c.  18.  et  Leone 
serm.  8.  de  passione  Domini,  qui  omnia  sa¬ 
crificia  veteris  legis  quantumvis  cruenta,  fi¬ 
guras  fuisse  docet  sacrificii  Eucharistia. 

Jam  vero  quod  attinet  ad  alterum  absur¬ 
dum,  nulla  est  difficultas.  Nam  quod  in  Scri¬ 
ptura  dicitur,  Agnum  Paschalem  debuisse  a 
tota  multitudine  filiorum  Israel  immolari, 
non  sic  intelligitur,  quasi  debuerint  singuli 
de  populo  agnum  immolare :  sed  quod  debue¬ 
rit  in  singulis  domibus,  ac  familiis  immolari, 
patrefamilias  proprie,  et  per  se  immolante, 
reliquis  per  illum  immolantibus,  et  voluntate, 
ac  participatione  in  sacrificium  consentienti¬ 
bus.  Quod  etiam  in  Ecclesia  circa  Euchari¬ 
stiam  observatur:  presbyteri  enim,  qui  in 
Christi  familia  patres  sunt,  proprie  ac  per 
se  immolant,  populus  autem  per  illos  immo¬ 
lat,  et  simul  voluntate,  et  participatione  in 
sacrificium  consentit. 

Denique  tertium  absurdum,  quod  Kemni- 
tius  proferebat,  nullius  ponderis  est.  Nam 
Eucharistiae  sacrificium,  ut  diximus,  non 
solo  agno  Paschali,  sed  multis  aliis  typis 
adumbratum  fuit.  Et  quidem  Agnus  Pascha¬ 
lis  typus  Eucharistia)  fuit,  non  ut  sacrificium 
propitiatorium,  sed  ut  commemorativum  li¬ 
berationis,  et  ut  proprie  Eucharisticum :  sa* 
crificia  autem,  qua)  plurima  in  lege  pro  pec¬ 
cato  fiebant,  ejusdem  Eucharistia),  ut  sacri¬ 
ficii  propitiatorii,  typi  ac  figura)  fuerunt. 

Tertio  objicit  Kemnitius,  Agnum  Pascha-, 
lem  figuram  gessisse  passionis  Dominica),  id 
quod  operose  probare  nititur  ex  Scripturis 
et  ex  ipso  etiam  Ecclesiastico  testimonio,  ex 
praefatione  Missa)  deprompto. 

Sed  argumentum  jam  ante  solutum  est, 
Agnus  enim  Paschalis  utriusque  rei  typus 
fuit,  et  passionis,  et  Eucharistia) ;  imo  non 
potuit  Eucharjstia)  typus  esse,  quin  etiam 
passionis  esset,  cum  Eucharistia  repraesenta¬ 
tio,  et  commemoratio  passionis  sit.  Neque 
id  proprium  est  Agni  Paschalis,  sed  commu¬ 
ne  omnibus  sacrificiis  legis  veteris,  ut  simul 
et  passionis  Dominica),  et  Eucharistiae  figurae 
fuerint. 


(0  Exod.  XXIV,  8;  Hebr.  IX,  20.  —(2)  Luc.  X 
XIV,  24. 


CAPUT  VIII. 

Probatur  sacrificium  Missx  ex  figuris  variorum 
sacrificiorum  Testamen ti veteris. 

Tertium  argumentum  sumitur  ex  cap. 
xxiv.  Exodi,  ubi  describitur  dedicatio,  ac 
celebratio  Testamenti  veteris.  Nam  post  da¬ 
tam  legem  in  monte  Sina,  pepigit  Deus  foe- 
dus  cum  Hebraeis,  ac  promisit  eis  mhlta 
bona,  et  ipsi  vicissim  obedientiam  manda¬ 
torum  promiserunt  Deo.  Sancitum  autem 
fuit  hoc  foedus  solemni  sacrificio,  et  sangui¬ 
nis  aspersione,  illis  verbis :  Hic  est  sanguis 
Testamenti ,  quod  mandavit  ad  vos  Deus,  ut 
Apostolus  recitat  Hebr.  ix.  allegans  verba 
Moysis.  Exod.  xxiv.(l).  Hanc  figuram  imple¬ 
tam  esse  in  ultima  caena,  in  institutione  Sa¬ 
cramenti  Eucharistiae,  nos  probavimus  su¬ 
pra  in  i.  lib.  de  Eucharistia,  nec  videtur 
ullo  modo  negari  posse.  Nam  in  primis  ex¬ 
presse  Lucas  cap.  xxii.  et  Paulus  I  Cor.  xi. 
dicunt:  Hic  calix  novum  Testamentum  est  in 
sanguine  meo.  Matt.  cap.  xxvi.  etMarcus  cap. 
xiv  dicunt .'  Hic  est  sanguis  meus  novi  Testa¬ 
menti  (2). 

Deinde  Patres  veteres  aperte  docent, 
Christum  in  ultima  caena  condidisse  Testa¬ 
mentum  novum.  Tertullianus  lib.  iv  in  Mar- 
cionem  :  In  calicis  mentione,  inquit,  Testa¬ 
mentum  constituit  sanguine  suo  obsignatum.)) 
Idem  expresse  docent  Chrysostomus, et  Tlieo- 
-phylactus  in  loca  allegata  Matthaei,  et  Pauli : 
necnon  Ambrosius  in  Paulum,  et  Beda  in 
Marcum,  et  Lucam,  locis  citatis. 

Praeterea  id  Lutherani  negare  non  pos¬ 
sunt,  cum  eorum  praecipium  argumentum 
contra  sacrificium  Missa)  hoc  sit  :  «  Missa 
est  Testamentum  Christi ;  non  igitur  est  sa¬ 
crificium.  i)  Hoc  argumentum  pra)  omnibus 
urget  Lutherus  in  libro  de  captivitate  Baby¬ 
lonica,  cap.i.  etin  lib.  de  abroganda  Missa, 
et  alibi  urget  idem  argumentum  Kemnitius 
in  2.  par  examinis,  pagina  753  et  802.  Ur¬ 
gent  etiam  alii  communiter.  Quid  momenti 
hoc  argumentum  habeat,  postea  videbimus : 
interim  accipimus,  quod  dant,  Missam  esse 
Testamentum  Christi;  inde  enim  manifeste 

HI,  29;  1  Cor.  XI,  25  ;  Matth.  XXVI,  28;  Mare. 

sequitur,  Christum  in  ultima  ccena  condi¬ 
disse  suum  Testamentum  et  proinde  implesse 
figuram  Testamenti  veteris. 

Accedit  postremo,  quod  si  Testamentum 
Christi  in  ccena  factum  non  fuisset,  certe 
factum  fuisset  in  cruce,  ut  quidam  suspicari 
videntur.  At  omnes  conditiones  Testamenti 
in  ccenam  quadrant,  nullae  in  crucem.  Pri¬ 
mum  qui  testatur,  vivere  debet  usque  ad 
completum,  et  obsignatum  Testamentum, 
Christus  in  ccena  semper  vixit,  in  cruce 
mortuus  est.  Quare  recte  B.  Paulus  Hebr.  ix. 
non  ait  Christi  morte  Testamentum  novum 
factum  fuisse,  sed  confirmatum  :  non  enim 
testamentum  valet,  dum  vivit,  qui  testatus 
est.  Deinde  qui  testatur,  sui  juris  esse  debet. 
Christus  in  ccena  sui  juris  erat  ;  in  cruce  non 
modo  captus,  et  vinctus,  sed  etiam  damna¬ 
tus,  et  jam  patibulo  affixus  erat.  Tertio  qui 
testatur,  semper  aliquid  mandat  haeredibus 
Christus  in  ccena  :  Hoc  est,  inquit ,  praeceptum 
meum ,  ut  diligatis  invicem.  Et  rursum  :  Hoc 
facite.  In  cruce  nihil  mandasse  legitur.  Quar¬ 
to  qui  testatur,  aliquid  promittit,  seu  relin¬ 
quit,  idque  nominatim  exprimere  solet,  ut 
etiam  personas,  quibus  relinquit.  In  Ccena 
Dominus  expressit  remissionem  peccatorum, 
quae  est  promissio  propria  Testamenti  novi, 
Hierem.  xxxi.  et  expressit  etiam  haeredes, 
cum  ait :  Pro  vobis ,  et  pro  multis.  In  cruce 
nihil  ejusmondi,  excepta  promissione  soli 
latroni  facta.  Quinto  qui  testatur,  testes  ad¬ 
hibet,  et  sicut  Moyses,  non  testes  quoscum¬ 
que,  sed  ipsum  populum  convocavit,  cum 
Testamentum  vetus  nomine  Dei  sanciebat  : 
sic  etiam  Christus  testes,  et  non  quoscumqne 
sed  ipsam  Ecclesiam  convocare  debuit  ;  id 
fecitin  ccena,  adherant  enim  onmes  Apostoli, 
qui  Patriarchae  fuerunt,  et  veri  Patres  totius 
Christiani  populi.  Ad  crucem  nec  aderant, 
nec  facile  convocari  potuissent.  Sexto  qui 
testatur,  solet  disertis  verbis  explicare  Te¬ 
stamentum  se  facere.  In  cruce  Testamentum 
Christus  ne  nominavit  quidem ;  at  in  ccena 
expressit  nomen  testamenti,  et  quidem  illis 
fere  verbis,  quibus  olim  Moyses ;  ut  enim 
ille  dixerat :  Hic  est  sanguis  Testamenti,  quod 
mandavit  ad  vos  Deus,  ita  ipse  dixit :  Hic  est 
sanguis  meus  novi  Testamenti.  Septimo  qui 
testatur,  instrumentum  publicum  conficit, 
quod  perpetuo  vim  habeat  applicandae  hae- 
reditatis.  Id  instrumentum  Christus  in  ccena 
confecit  dum  Sacramentum  instituit ;  in  cruce 
nihil  omnino  ejusmodi.  Maneat  igitur  ratum 
el  certum  in  crena  Testamentum  novum 


conditum,  et  proinde  figuram  Testamenti 
veteris  impletam. 

Hoc  fundamento  posito,  ita  argumentamur : 
Sanguis  Testamenti  veteris  apud  Moysem 
erat  sanguis  victimae  jam  immolatae,  et  vere, 
ac  proprie  sacrificatae,  ut  patet  Exod.  xxiv. ; 
ergo  sanguis  Testamenti  novi  apud  Christum, 
est  sanguis  victimae  immolatae,  et  vere,  ac 
proprie  sacrificatae.  Est  autem  sanguis  ille 
sanguis  Christi,  ut  ipse  dicit :  Hic  est  sanguis 
meus  ;  ergo  ipse  fuit  victima  in  ccena  immo¬ 
lata,  et  sacrificata. 

Neque  responderi  potest,  sanguinem  Chri¬ 
sti  in  ccena  fuisse  sanguinem  victimae  futurae 
in  cruce.  Nam  in  Exodo  prius  immolata  est 
victima,  deinde  sanguis  aspersus  in  populum 
illis  verbis :  Hic  est  sanguis ,  etc.  ergo  etiam 
Christus  prius  debuit  se  ipse  victimam  fa¬ 
cere,  et  immolare ;  deinde  de  sanguine  di¬ 
cere  :  Hic  est  sanguis ,  etc.  Preterea,  nullo 
ratio  patiter,  ut  prius  sanguis  victimae  hau¬ 
riatur  ,  deinde  victima  immoletur ,  cum  e 
contrario  ex  immolatione  sanguis  sequatur. 
Denique,  cum  in  figura  Testamenti  veteris, 
Exod  xxiv,  tria  inveniantur.  Primo,  promul¬ 
gatio  legis  coram  populo.  Secundo,  immola- 
tion  victimae  fcederalis,  seu  pacificae.  Tertio, 
aspersio  sanguinis,  et  manducatio  victimae  ; 
et  Christus  impleverit  primum,  cum  ait : 
Hoc  est  praeceptum  meum  etc.  Et  tertium,  cum 
ait :  Comedite ,  hoc  est  corpus  meum  ;  Bibite, 
hic  est  sanguis  meus  ;  quis  credat  praetermis¬ 
sum  fuisse  secundum ,  nimirum  victimae 
immolationem  ?  Ad  hoc  argumentum  nul¬ 
lam  legi  vel  Kemnitii,  vel  aliorumconfutatio- 
nem. 

Huc  referri  possunt  ortinia  illa  Scripturae 
divinae  loca,  ubi  describuntur  varia  sacrificia 
veteris  legis  proprie  dicta.  Illa  enim  omnia 
fuerunt  typi,  ac  figurae  sacrificii  Eucharistiae, 
ex  quo  sequitur  ut  etiam  Eucharistia  verum 
sacrificium  esse  debeat. 

Respondet  ad  hoc  argumentum  Kemnitius 
in  2.  par.  Examin.  pag.  771.  sacrificia  vete¬ 
ris  Testamenti  fuisse  quidem  figuras  implen¬ 
das  in  novo  Testamento,  sed  impletas  esse 
in  unico  sacrificio  crucis;  et  nunc  etiam  im¬ 
pleri  in  sacrificiis  spiritualibus  operum  bono¬ 
rum. 

Sed  nos  contra  probamus,  figuras  fuisse 
sacrificia  illa  non  solum  crucis,  et  operum 
bonorum,  sed  etiam  Eucharistiae  dupliciter. 
Primo  ex  Patribus.  Tertullianus  in  lib.  contra 
Judaeos,  cap.  i,  aperte  dicit,  sacrificium  Abel 
figuram  fuisse  sacrificii  Eucharistiae,  Justinus 

in  Triphone:  «  Similae,  inquit,  oblatio  figu- 
rafuitEucharistiae.  ))  Chrysostomus  inPsalm. 
xcv:  «Omnia  veterum  sacrificia  nova  super¬ 
veniens  gratia  uno  complectitur  sacrificio.  » 
Augustinus  lib.  xvn.  Civit,  cap.  20  :  «  Mensa 
quam  sacerdos  novi  Testamenti  exhibet,  de 
corpore  ac  sanguine  suo  est;  id  est  enim  sa¬ 
crificium,  quod  successit  omnibus  sacrificiis, 
quae  immolabantur  in  umbra  futuri.  Pro¬ 
pter  quod  etiam  agnoscimus  vocem  illam 
in  Psalmo  xxxix.  ejusdem  Mediatoris,  Cor¬ 
pus  autem  aptasti  mihi ;  quia  pro  illis  omnibus 
sacrificiis,  et  oblationibus  corpus  ejus  offer¬ 
tur  ,  et  participantibus  ministratur.  »  Leo 
serm.  8.  de  passione  Domini :  «  Nunc  carna¬ 
lium  sacrificiorum  varietate  cessante,  omnes 
differentias  hostiarum,  una  corporis  et  san¬ 
guinis  tui  implet  oblatio  :  et  sicut  unum  est 
pro  omni  victima  sacrificium,  ita  nunc  unum 
de  omni  gente  fit  regnum.  »  Yide  etiam  Isi- 
chium  in  Leviticum  lib.  v.  Isidorum  lib.  i, 
de  officiis,  cap.  17.  et  Damascenum  lib.  iv. 
de  fide,  cap.  14.  Ex  quibus  testimoniis  Pa¬ 
trum  refellitur  mendacium  Kemnitii,  pagina 
778.  ubi  sic  ait  :  «  Ignota  est  veteribus  illa 
disputatio,  quod  abrogatione  Leviticorum 
sacrificiorum,  prseter  sacrificium  Christi  in 
cruce,  aliud  successisset  caeremoniale  sacri¬ 
ficium  in  novo  Testamento.  » 

Secundo  probatur,  quia  sacrificium  crucis 
non  fuit  impletivum  figuram  illarum,  nisi 
quoad  ipsam  mactationem,  et  paucas  alias 
cajremonias.  Multe  autem  aliee  caeremoniae 
sacrificiorum,  quae  sine  dubio  figurales  erant, 
ut  quod  in  tabernaculo  offerrentur,  quod 
coram  multitudine  populi  fidelis,  quod  ma¬ 
nus  imponerentur  super  victimam  quod  vi¬ 
ctima  immolata  continuo  manducaretur,  et 
aliae  similes,  in  cruce  impleri  non  potuerunt  : 
quare  aut  in  Eucharistia  implentur,  aut  sim¬ 
pliciter  non  implentur. 


CAPUT  IX 

Probatur  sacrificium  Missse  ex  vaticiniis 
Prophetarum. 

Quartum  argumentum  principale ,  sumi 
potest  ex  vaticiniis  prophetarum.  Nam,  ut 
recte  ait  Augustinus  epist.  49.  quaest.  3, 
«  Nostrum  sacrificium  non  solum  evangelicis 
sed  etiam  Propheticis  libris  demonstratum 
est.  »  Sex  testimonia  Prophetarum  adduci, 


solent,  sed  postremum  est  praecipuum,  et 
ideo  caetera  breviter  solum  attingemus  ut  in 
postremo  diutius  liceat  immorari. 

Primum  testimonium  habetur  lib.  I  Re¬ 
gum  cap.  ii.  prope  finem,  ubi  quidam  Pro¬ 
pheta  innominatus  praedicit  Heli  sacerdoti 
futurum  aliquando  tempus,  ut  cesset  sacer¬ 
dotium  ipsius,  et  patrum  suorum,  et  surgat 
novus  sacerdos,  qui  ambulet  coram  Christo 
Dei,  omnibus  diebus.  Quem  locum  exponunt 
de  sacerdotio,  et  sacrificio  Christianorum, 
quod  successit  Aaronico,  et  manebit  usque 
ad  mundi  consummationem  :  Cyprianus  lib.  I 
contra  Judaeos,  cap.  17.  Augustinus  lib.  xvii. 
civit,  cap.  5.  Eusebius  lib.  iv.  Demonstrat. 
Evangel.  cap.  26.  Gregorius,  Beda  etEuche- 
rius  in  comment.  ejus  loci. 

Sed  contra  objici  posset,  videri  impletum 
illud  vaticinium  in  Samuele,  vel  in  Sadoc. 
Nam  Samuel,  successit  Heli ;  et  deinde  Sa¬ 
lomon  ejecit  Abiatar,  qui  descendebat  de 
familia  Heli,  et  constituit  pro  eo  Sadoc,  et 
addit  Scriptura,  lib.  III  Reg.  cap.  i.  id  factum 
esse  ut  impleretur  verbum  Domini  contra 
Heli  in  Silo. 

R,espondent  ad  hanc  objectionem  Augu¬ 
stinus  loco  citato,  vaticinium  illud  impletum 
fuisse  in  Samuele,  vel  Sadoc,  quatenus  illi 
gerebant  figuram  Christianorum  Sacerdo¬ 
tum.  Itaque  ejectio  Heli,  erat  figura  ejectio¬ 
nis  sacerdotii  Aaronici,  et  assumptio  Samue- 
lis,  et’  Sadoc,  fuit  figura  assumptionis  sacer¬ 
dotii  Christiani  :  id  quod  probat  Augustinus 
ex  eo,  quod  Scriptura  cum  dicit,  ejiciendum 
Heli  cum  patribus  suis,  aperte  loquitur  de 
Aarone,  siquidem  nominat  eum,  qui  primus 
in  exitu  de  iEgypto  constitutus  est  a  Deo 
Sacerdos. 

Secundum  vaticinium  sumitur  ex  cap.  ix. 
Proverb.  :  Sapientia  aedificavit  sibi  domum , 
immolavit  victimas  suas,  miscuit  vinum,  et  po¬ 
suit  mensam  suam.  De  hoc  loco  ita  Cyprianus 
‘lib.  ii.  epist.  3.  :  «  Per  Salomonem  Spiritus 
sanctus  typum  Dominici  sacrificii  praemon¬ 
strat,  immolate  hostiae,  et  panis,  et  vini,  sed 
et  altaris,  et  Apostolorum  faciens  mentio¬ 
nem.  »  Vide  etiam  Augustinum  lib.  xvii.  ci¬ 
vit.  cap.  20.  ubi  totum  hunc  locum  de  Eu¬ 
charistia  exponit. 

Tertium  testimonium  sumitur  ex  illo  Isaiae 
cap.  xix.  :  Cognoscent  /Egyptii  Dominum,  in 
die  illa ,  et  colent  eum  in  hostiis,  et  muneribus. 
Eusebius  lib.  i.  demonstrat.  Evangel.  cap. 
6.  et  Hieronymus  in  commentario  ex  hoc 
loco,  probant,  legem  esse  translatam,  quan- 

do  quidem  sacerdotium  est  translatum,  cum 
apud  yEgyptios,  id  est,  apud  Gentiles  sacri¬ 
ficia  Deo  vero  offerantur.  Neque  valet  re¬ 
sponsio  Calvini,  lib.  iv.  Instit.  cap.  18.  §.  4. 
Isaiam  loqui  de  sacrificiis  spiritualibus,  qua? 
a  Christianis  omnibus  offeruntur.  Nam  in 
eodem  loco  lit  mentio  altaris  Domini  in  loco 
visibili  constituti  :  In  die  illa ,  inquit,  erit  al¬ 
tare  Dominii  in  medio  /Egypti.  Ad  sacrificia 
autem  spiritualia  nullum  altare  visibile  ne¬ 
cessarium  est. 

Quartum  testimonium  habetur  Isaiae  lxvi.: 
Et  assumam  ex  eis  Sacerdotes,  et  Levitas,  dicit 
Dominus.  Cui  simile  est  illud  Hierem.  xxxiii. 
Non  interibit  de  David  vir,  qui  sedeat  super 
thronum  domus  Israel ,  et  de  Sacerdotibus,  et 
de  Levitis  non  interibit  vir  a  facie  mea,  qui 
offerat  holocaustomata  elc.  Haec  loca  Hiero¬ 
nymus  in  Isaiam,  et  Theodoretus  in  Hiere- 
miam,  exponunt  de  sacerdotibus  Christi,  qui 
perpetuo  permanebunt  usque  ad  mundi  con¬ 
summationem.  Nec  possunt  aliter  exponi, 
cum  apertissime  uterque  propheta  loquatur 
de  conversione  Gentium  ,  et  aedificatione 
Ecclesia?. 

Kemnitius  in  2.  par.  Exam.  pag.  753. 
agnoscit  ista  loca  debere  exponi  de  novi 
Testamenti  Sacerdotibus  :  neque  aliquid  re¬ 
spondet  nisi  ista  vaticinia  partim  impleta  esse 
in  Christo,  qui  fuit  verus  Sacerdos,  et  suc¬ 
cessit  Sacerdotibus  Testamenti  veteris,  par- 
iim  impleri  in  omnibus  Christianis,  qui  sunt 
spirituales  Sacerdotes.  At  neutra  expositio 
lacit  ad  rem.  Non  de  solo  enim  Christo  pos¬ 
sunt  intelligi  ea  vaticinia,  cum  diserte  in  nu¬ 
mero  multitudinis  ponant  Sacerdotes,  et  Le¬ 
vitas  :  neque  de  omnibus  Christianis  intelligi 
possunt,  cum  uterque  Propheta  distinguat 
Sacerdotes  futuros  a  reliquo  populo. 

Dicet  aliquis  :  Loquuntur  vaticinia  de 'mi¬ 
nistris  Testamenti  novi,  qui  successerunt 
ministris  Testamenti  veteris,  in  ministerio 
doctrina?  et  Sacramentorum,  licet  non  suc¬ 
cesserint  in  ministerio  sacrificandi.  At  si  ita 
esset,  cur  vocarentur  Sacerdotes  ?  cur  Hiere- 
mias  diceret,  illos  holocausta  oblaturos  ?  Suc¬ 
cedere  igitur  debent  veteribus  illis  veri  Sa¬ 
cerdotes,  qui  sacrificia  vere,  et  proprie  offe¬ 
rant. 

Quintum  testimonium  est  Danielis  viii.  et 
vii.  ubi  dicitur  Antichristus  ablaturus  juge 
sacrificium  :  quem  locum  de  sacrificio  Missa? 
exponit  Hippolytus  Martyr  in  lib.  de  Anli- 
christo.  Nec  obstat,  quod  Daniel  loqui  vi¬ 
deatur  de  Antiocho,  loquitur  enim  de  An¬ 


tiocho,  ut  figuram  gerebat  Antichristi,  ut 
patet  ex  collatione  hujus  loci,  cum  Apoca¬ 
lypsi  cap.  xin. 

Respondet  Kemnitius,  pag.  733-  locum 
intelligi  ad  litcram  do  Antiocho,  et  per  Alle¬ 
goriam  tantum  de  Antichristo  :  ex  allegoriis 
autem  non  duci  solida  argumenta.  Sed  ex 
hac  allegoria  solidissimum  argumentum  su¬ 
mi  potest.  Nam  explicata  est  a  Joanne  in 
Apocalypsi,  cap.  xm.  et  a  Paulo,  II  Thcs- 
sal.  n,  imo  ipse  etiam  Daniel  eam  explicat, 
cum  dicit  regem  istum,  qui  auferet  juge  sa¬ 
crificium,  contra  omnes  Deos  pugnaturum, 
et  contra  ipsum  Deum  patrum  suorum. 
Non  enim  ista  de  Antiocho  intelligi  possunt, 
quem  constat  palam  coluisse  Deos  patrum 
suorum  ,  ut  Hieronymus  in  commentario 
ostendit,  sed  in  Antichristum  optime  conve- 
niunt,  de  quo  Paulus  scribit,  II  Thessal.  ii, 
quod  extollet  se  super  omne  quod  dicitur 
Deus. 

Respondet  secundo  Kemmtics,  posse  in¬ 
telligi  locum  istum  Danielis  do  sacrificio 
spirituali,  id  est,  do  pra?dicatione  verbi,  et 
Sacramentorum  administratione ;  imo  co¬ 
natur  probare,  ablatum  esse  juge  sacrificium 
ab  Antichristo,  quia  Papa  Romanus,  ut  ipse 
dicit,  sustulit  puritatem  verbi,  et  Sacramen¬ 
torum.  At  ista  omnia  vanissima  sunt.  Nam 
in  primis  aliud  est  tollere,  aliud  corrumpere. 
Antichristus  non  corrumpet,  sed  simpliciter 
auferet  juge  sacrificium  saltem  ex  publicis 
templis  :  unde,  ut  ibidem  additur,  manebit 
locus  sacrificii  desolatus.  Deinde ,  in  Scri¬ 
ptura  nusquam  appellatur  sacrificium  abso¬ 
lute,  et  praesertim  in  numero  singulari,  nisi 
id,  quod  est  vere  ac  proprie  sacrificium. 
Denique,  juge  sacrificium  apud  Hebraeos, 
non  erat  sacrificia  spiritualia,  sed  sacrificium 
proprie  dictum,  id  est,  duo  agni,  qui  offere¬ 
bantur  quotidie  in  holocaustum,  unus  mane, 
alter  vesperi,  ut  patet  Exod.  xxix.  et  Num. 
xxviii.  Quare  Daniel  cum  vocet  sacrificium 
juge,  loquitur  de  vero  ac  proprio  sacrificii, 
cujus  typus  fuit  juge  illud  sacrificium  He¬ 
braeorum. 


CAPUT  X. 

Probatur  idem  ex  Malae  hia. . 

Sed  insigne  testimonium  pro  sacrificio 
Missae  habetur  Malachia?  i.  in  illis  verbis  : 

Non  est  mihi  voluntas  in  vobis,  dicit  Domi¬ 
nus  exercituum,  ct  munus  non  suscipiam  de 
manu  vestra  :  ab  ortu  enim  solis,  usque  ad  oc¬ 
casum,  magnum  est  nomen  meum  in  gentibus, 
ct  in  omni  loco  sacrificatur ,  ct  offertur  nomini 
meo  obtatio  munda,  quia  magnum  est  nomen 
meum  in  gentibus ,  dicit  Dominus  exercituum. 

Hoc  testimonium  non  potest  intelligi  de 
sacrificio  crucis,  quia  illud  non  offertur  in 
omni  loco,  sed  semel  tantum  uno  in  loco 
oblatum  fuit,  nec  de  sacrificio  aliquo  Judaico, 
quia  Propheta  dicit  a  gentibus  offerendum, 
et  aperte  illud  opponit  sacrificiis  Hebraeorum. 
Neque  etiam  de  sacrificiis  Gentilium  piorum, 
qui  erant  in  mundo  ante  Christi  adventum  , 
ut  Melchisedech,  Job,  et  similium.  Hi  enim 
veri  sancti  inter  Gentiles  paucissimi  erant, 
ac  praesertim  temporibus  Prophetarum  , 
quando  idololatria  mundum  plane  repleve¬ 
rat,  ita  ut  David  diceret  :  Notus  in  Judaea 
Deus,  in  Israel  magnum  nomen  ejus ,  'Psal. 
lxxv.  Malachias  autem  contrario  modo  va¬ 
ticinatur  :  Magnum  est  nomen  meum  in  genti¬ 
bus ,  et  ab  ortu  solis  usque  ad  occasum  etc. 
Nec  denique  potest  locus  hic  Malachiai  intel¬ 
ligi,  ut  quidam  suspicati  sunt,  de  sacrificiis 
Gentilium  idololatrarum  :  non  enim  illa  obla¬ 
tio  munda  ullo  modo  dici  posset,  nec  Deo  vero 
offerebatur,  sed  Diis  alienis  :  Quae  enim  gen¬ 
tes  immolant ,  inquit  Apostolus  I  Corinth.  x, 
daemoniis  immolant,  et  non  Deo. 

Quare  nullo  modo  admittenda  est  expositio 
Benedicti  Ariae  Montani  in  hunc  locum  :  nam 
non  tantum  repugnat  omnium  Patrum,  quos 
paulo  post  citabimus,  sententiis,  sed  etiam 
ipsi  Apostolo,  et  apertissima!  veritati.  Quor¬ 
sum  enim  tot  millia  Martyrum  sanguinem 
profundere  maluerunt,  quam  communicare 
in  sacrificiis  Gentilium,  si  illa  erant  sacrificia 
munda,  et  Deo  grata  ? 

«  At,  inquit  ille,  cognoverunt  Gentiles 
magnum  quemdam  Deum  ex  motibus  coelo¬ 
rum  ,  et  illi  sacrificabant.  »  Respondeo  : 
Cognoverunt  quidem  illi  Deum,  sed  non  sic¬ 
ut  Deum  glorificarunt,  et  creatura!  potius, 
quam  creatori  servierunt,  ut  Apostolus  dicit 
Hom.  i.  Itaque  vel  magno  illi  Deo  non  sacri¬ 
ficabant,  vel  paucissimi,  et  rarissimi  id  fece¬ 
runt  ;  Malachias  autem  loquitur  de  sacrifi¬ 
ciis,  qua!  in  omni  loco  offeruntur,  qualia 
apud  Gentiles  nonnisi  idolis,  et  daemonibus 
offerebantur.  Restat  igitur  quod  nobiscum 
fatentur  etiam  adversarii,  ut  Malachias  vati¬ 
cinetur  de  sacrificio  Ecclesia!  Christianae, 
quod  et  successit  Judaicis  sacrificiis,  et  Deo 


placet,  ac  mundum  est,  et  in  toto  orbe  ter¬ 
rarum  a  Gentibus  ad  Deum  verum  conversis 
jugiter  offertur.  Neque  obstat,  quod  Mala¬ 
chias  loquitur  in  preesenti,  non  in  futuro;  id 
enim  Propheta!  faciunt,  quia  res  futuras  ita 
certo  norunt  Deo  eis  indicante,  ac  si  praesen¬ 
tes  intuerentur. 

Tota  controversia  circa  hunc  locum  est, 
an  Malachias  loquatur  de  sacrificio  proprie 
dicto,  quale  in  Ecclesia  aut  est  Eucharistia, 
aut  nullum  omnino  est ;  an  vero  de  sacrificio 
improprie  dicto,  quales  sunt  orationes,  lau¬ 
des,  bona  opera,  patientia  in  persecutioni¬ 
bus,  et  similia.  Nam  Philippus  in  Apolog. 
Confess.  et  Calvinus  lib.  iv.  Instit.  cap.  18. 
§.  A.  Kemnitius  in  2.  par.  Exam.  pag.  7G0. 
et  alii  contendunt,  Malachiam  loqui  de  sa¬ 
crificiis  spiritualibus,  ac  improprie  dictis. 

Adducit  autem  Kemnitius  tria  argumenta 
pro  sua  opinione,  qua!  facile  solvi  possunt. 
Primum  est  :  «  Malachias  non  dicit,  sacrifi¬ 
culum  debere  mimicis  gestibus,  ritibus,  et 
actibus  in  pane  et  vino  repraesentare  passio¬ 
nem  Christi,  et  illam  actionem  esse  sacrifi¬ 
cium  Deo  gratum  pro  vivis  et  mortuis  etc.  » 
Respondeo  :  Hoc  non  argumentum,  sed  im¬ 
postura  est.  Neque  enim  de  gestibus,  et  riti¬ 
bus,  sed  de  substantia  rei,  id  est,  de  oblatione 
sacrificii  proprie  dicti  nostra  quaestio  est :  ac 
satis  probamus,  quod  volumus,  cum  osten¬ 
dimus  ex  Prophetae  testimonio,  esse  in  Eccle¬ 
sia  sacrificium  proprie  dictum. 

Secundum  argumentum  :  «  Malachias  in 
genere  praedicit  futurum  in  Ecclesia  sacrifi¬ 
cium  mundum,  non  autem  explicat,  quale 
sacrificium.  In  Testamento  autem  novo  in¬ 
venimus  sacrificia  fidelium  esse  sacrificia 
spiritualia ;  I.  Petri  n.  Rom.  xi.  Hebr.  xu. 
Philipp.  ii.  ergo  loquitur  Propheta  de  sacri¬ 
ficio  spirituali.  »  Respondeo  :  Si  in  novo 
Testamento  legeremus,  nulla  esse  sacrificia 
fidelium,  nisi  spiritualia,  argumentum  Kem- 
nitii  recte  concluderet.  At  nusquam  id  legi¬ 
mus.  Non  autem  licet  concludere  ex  eo, 
*quod  sunt  in  Ecclesia  quaidam  sacrificia 
spiritualia ;  nulla  esse,  proprie  dicta,  vel 
Prophetam  loqui  de  spiritualibus.  Alioqui 
quoniam. in  Testamento  veteri,  multa  erant 
etiam  sacrificia  spiritualia,  liceret  eodem 
modo  concludere,  non  fuisse  in  Testamento 
veteri  sacrificia  proprie  dicta ;  et  cum  Mala¬ 
chias  ait :  Non  accipiam  munus  de  manu  ve¬ 
stra ,  intelligeremus  eum  loqui  de  sacrificio 
spirituali,  non  de  proprie  dicto,  quod  aperte 
falsum  est. 

Tertiam  argumentum  sumit  ex  Patribus, 
quod  postea  discutiendum  est. 

Catholici  contra  his  argumentis  probant 
verba  hujus  Prophetae  intelligenda  esse  de 
sacrificiis  proprie  dictis.  Primo,  ex  voce  qua 
utitur  Propheta,  nam  vocat  absolute 
mincha,  ubi  duo  consideranda  sunt.  Primo, 
Scripturam  non  solere  nomen  sacrificii  abso¬ 
lute  ponere,  cum  loquitur  de  sacrificio  im¬ 
proprie  dicto,  sed  cum  adjuncto  aliquo,  ut 
sacrificium  laudis,  sacrificium  justitiae,  ho¬ 
stiam  vociferationis  etc.;  hoc  autem  loco  ab¬ 
solute  ponitur  oblatio  munda.  Deinde  ipsa 
vox  Hebraica  flHXO  significat  proprie  certum 
genus  sacrificii  externi ,  quod  ex  simila  , 
oleo,  et  thure  conficiebatur,  ut  patet  Levit. 
2.  et  6.  et  alibi  passim. 

Ad  hoc  primum  argumentum  respondent 
Calvinus  et  Kemnitius.  Calvinus  dicit,  Pro¬ 
phetam  uti  vocabulo  sacrificii,  quoniam  mos 
est  prophetarum  cum  de  conversione  Gen¬ 
tium  vaticinantur,  cultum  spiritualem  exter¬ 
no  legis  ritu  designare.  Sic  enim  pro  con¬ 
versione  ad  Dominum,  ascensum  in  Hieru¬ 
salem,  pro  Dei  adoratione,  munerum  omnis 
generis  oblationem,  pro  ampliore  ejus  notitia, 
qua  in  regno  Christifideles  donandi  erant, 
somnia  et  visiones  ponunt. 

Respondeo  :  Negari  non  potest,  quin  sae- 
pissime  in  Scripturis  Testamenti  veteris  , 
describantur  res  futurae,  per  typos,  et  ritus 
externos  legis,  ut  cum  per  Hierusalem  intel- 
ligitur  allegorice  Ecclesia,  per  Levitas  cle¬ 
rici,  per  sacrificia  ovium  et  boum,  sacrificium 
Eucharistiae  ;  tamen  id  fieri  solet ,  cum 
describuntur  res  novae,  et  futurae,  quae  non 
erant  eo  tempore  in  usu  :  ideo  enim  descri¬ 
buntur  per  figuras,  seu  per  voces  tunc  cog¬ 
nitas,  quia  non  potuissent  aliter  intelligi.  Ea 
vero,  quae  sunt  communia  omnibus  tempori, 
bus,  et  locis,  et  quae  non  minus  tunc  in  usu 
erant,  quam  modo  sint,  nulla  causa  est,  cur 
per  figuras  significari  deberent.  Porro  sacri¬ 
ficia  spiritualia,  orationes,  hymni,  eleemosy¬ 
nae,  et  similia,  communia  sunt  omni  loco  et 
tempori,  et  passim  occurrunt,  in  Scripturis, 
tum  veteris,  tum  novi  Testamenti.  Quare 
per  vocem  illam  nnVO  non  debet  intelligi 
sacrificium  spirituale,  quod  non  erat  novum 
nec  futurum,  nec  ullo  modo  inusitatum,  vel 
incognitum  :  sed  verum  aliquod  sacrificium 
in  Ecclesia  celebrandum,  et  tunc  incognitum ; 
quale  revera  est  Eucharistia.  Non  enim  ita 
crasse  intelligimus  Prophetam,  ut  existime¬ 


mus  oportere  nunc  offerri  mincha  proprie 
dictum,  id  est,  similam  conspersam  oleo,  et 
thuri  admixtam  :  sed  intelligimus  Prophetam 
per  vocem  tunc  cognitam  descripsisse  sacri¬ 
ficium  novum,  et  verum,  per  illud  ahtiquum 
adumbratum. 

Falsum  est  etiam,  quod  Calvinus  dicit,  pro 
adoratione  Dei  futura  in  Ecclesia,  poni  in 
Scripturis  oblationes  munerum  omnis  gene¬ 
ris.  Nam  illis  oblationibus  debet  respondere 
aliquid  vere  futurum,  et  novum ;  adoratio 
autem  semper  fuit  in  usu. 

Jam  vero  Kemnitius  alia  via  ingreditur; 
scribit  enim  istam  ipsam  vocem  firfoia  accipi 
in  Scripturis  pro  sacrificio  Spirituali  (legimus 
enim  in  Psal.  cxli.  Elevatio  manuum  mearum 
sacrificium  vespertinum)  et  nomen  oblationis 
haberi  Roman.  xv.  et  Philipp.  n.  pro  con¬ 
versione  Gentium. 

Respondeo  :  David  propriissime  sacrificium 
vespertinum  usurpavit  pro  vero,  atque  exter¬ 
no  sacrificio,  quod  secundum  legem  quotidie 
offerebatur  ad  vesperam,  Levit,  vi.  Neque 
enim  dicere  voluit,  elevationem  manuum 
suarum  in  oratione,  esse  sacrificium  vesper¬ 
tinum  ;  elevatio  enim  manuum  omni  tempore 
fieri  potest,  sed  orat  Deum  ut  gratam  habeat 
orationem  suam,  sicut  habere  solet  gratum 
sacrificium  vespertinum.  Sic  enim  ait  :  Diri¬ 
gatur  oratio  mea  sicut  incensum  in  conspectu 
tuo :  elevatio  manuum  mearum  sacrificium  ve¬ 
spertinum;  id  est,  dirigatur  oratio  sicut  in¬ 
censum  et  elevatio  manuum  sit  velut  quod¬ 
dam  sacrificium  vespertinum.  Quod  etiam 
clarius  posuit  Daniel,  cum  ait  cap.  ni :  In 
animo  contrito ,  et  in  spiritu  humilitatis  susci¬ 
piamur ,  sicut  in  holocausto  arietum,  et  tauro¬ 
rum ,  et  sicut  in  millibus  agnorum  pinguium. 
Loca  autem  illa,  Roman.  xv.  et  Philipp.  n. 
ad  rem  non  faciunt.  Nam  in  utroque  loco 
ponitur  nomen  sacrificii,  et  oblationis  cum 
adjuncto,  non  autem  absolute  :  vocat  enim 
oblationem  Gentium,  vel  fidei.  Manet  igitur 
nostrum  argumentum  primum,  ex  nomine 
oblationis  depromptum. 

Secundum  argumentum  sumitur  ex  illa 
voce  :  Munda  ;  opponit  enim  Propheta  obla¬ 
tionem  Ecclesiae  mundam,  oblationibus  im¬ 
mundis  Sacerdotum  Judaeorum.  Quod  argu¬ 
mentum  duobus  modis  concludi  potest.  Pri¬ 
mo,  ex  opinione  adversariorum,  opera  bona, 
quae  a  nobis  procedunt,  omnia  sunt  immunda, 
cum  sint  peccata,  et  quiderii  mortalia  natura 
sua.  Per  oblationem  igitur,  quam  Spiritus 

sanctus  mundam  appellat,  non  debent  intel- 
ligi  opera  nostra,  id  est,  sacrificia  impro¬ 
prie  dicta,  sed  sacrificium  a  Deo  institutum, 
quod  ab  ipso  Deo,  non  a  nobis  vim  suam  ha¬ 
bet. 

Res*pondet  Kemnitius,  opera  nostra,  esse 
quidem  immunda,  ut  pannum  menstruatae, 
tamen  in  Scripturis  aliquando  vocari  munda, 
et  Deo  accepta,  I  Petri  n.  :  Offerentes  spiri- 
rituales  hostias  acceptabiles  Deo  per  Jesum 
Christum ,  et  fideles  dicuntur  elevare  puras 
manus,  I  Timoth.  n.  :  et  omnia  dicuntur 
munda  mundis,  Tit.  i. 

Sed  quaererem  libenter  a  Kemnitio,  quo¬ 
modo  in  Scripturis  dicantur  munda,  et  ac- 
ceptabilia  ista  opera.  Nam  vel  sunt  vere,  ac 
proprie  munda,  et  tunc  ruit  eorum  opinio  de 
operum  nostrorum  bonitate  :  vel  non  sunt 
vere  et  proprie  munda,  sed  dicuntur  talia 
vel  ob  imputationem  Dei,  vel  quacumque  a- 
lia  de  causa,  et  tunc  si  Malachias  loquitur 
de  sacrificio  spirituali,  oportebit  illa  verba  : 
Offertur  nomini  meo  oblatio  munda ,  sic  expo¬ 
nere  :  Offertur  nomini  meo  oblatio  vere  im¬ 
munda,  sed  quam  ego  mundam  esse  reputo. 
Quae  expositio  absurdissima  est  :  nam  sen¬ 
tentia  Malachiae  indicat  oblationem  istam 
Deo  placere,  quia  est  munda ;  non  autem 
esse  mundam,  quia  Deus  eam  reputet  ta¬ 
lem. 

Secundo  Propheta  opponit  sacrificium  ita 
mundum  ex  se,  et  generaliter,  ut  non  possit 
malitia  ministrorum  fieri  immundum,  ei  sa¬ 
crificio,  quod  facile  pollui  potest,  et  quod 
non  est  semper  mundum.  Id  patet  :  nam  de 
sacrificio  Judaico  dicit  :  Offertis  panem  pol¬ 
lutum.  Et  :  Si  offeratis  caecum ,  et  claudum , 
nonne  malum  est ,  etc.  ubi  ostendit  sacrificia  il¬ 
la  potuisse  pollui.  Neque  credibile  est,  ita 
generaliter  fuisse  rejecta  ratione  pollutionis 
tantum  ex  parte  offerentium,  quia  eadem 
ratione  et  nostrum  rejici  posset.  Et  praeterea 
multi  Hebraeorum  bene  offerebant  :  quare  si 
ista  esset  causa  rejectionis ,  rejecisset  Deus 
in  particulari  ista,  vel  illa,  non  ita  in  genere 
omnia.  Itaque  rejecta  sunt  generaliter  om¬ 
nia,  quia  causa  erat  generalis,  cum  omnia 
pollutioni  obnoxia  essent. 

Quod  vero  illis  opponat  sacrificium  mun¬ 
dum  generaliter,  et  non  obnoxium  pollutio¬ 
ni,  patet,  quia  dicit  :  In  omni  loco  offertur 
oblatio  munda.  Nam  si  esset  mundum  ra¬ 
tione  offerentium,  non  in  omni  loco  offerri 
mundum  diceretur,  cum  in  plurimis  locis 
mali  ministri,  quod  est  in  se,  sacrificium 


polluant  :  sed  dicitur  in  omni  loco  offerri 
mundum,  quia  tale  est  in  se,  nec  potest  re¬ 
vera  pollui  ex  malitia  ministrorum.  Et  prae¬ 
terea,  si  causa  repudiationis  illorum  sacrifi¬ 
ciorum  est  obnoxia  fuisse  pollutioni,  certe 
opponi  debet  illis  oblatio  non  obnoxia  pollu¬ 
tioni.  At  sacrificia  spiritualia,  cum  ab  opere 
nostro  pendeant,  obnoxia  sunt  pollutioni,  et 
reipsa  saepe  polluuntur,  non  minus  nunc  a 
Christianis,  quam  olim  polluerentur  a  Judae¬ 
is  ;  ergo  loquitur  Propheta  de  sacrificio  Eu¬ 
charistiae,  quod  unum,  et  solum  est  vere 
mundum,  et  quod  nullius  ministri  malitia 
pollui  potest,  cum  praecipuus  Sacerdos  sit 
Christus,  et  ipse  idem  sit  sacrificium. 

Tertium  argumentum  sumitur  ex  illis  ver¬ 
bis  :  Non  accipiam  munus  de  manibus  vestris 
etc.  Hinc  enim  colligitur,  oblationem  Eccle¬ 
siae  non  solum  esse  mundam,  sed  etiam  no¬ 
vam,  et  quae  antea  non  fuerit  :  nam  oblatio 
ista  munda,  succeditoblationibus  Judaeorum, 
quae  occasione  pollutionis  reprobantur.  Non 
autem  succederet,  si  una  cum  illis  in  usu 
fuisset  :  debet  igitur  esse  nova  oblatio.  Et 
praeterea  distinguitur  a  Propheta  sacrificium 
Gentilium,  a  sacrificio  Judaeorum ;  proinde 
loquitur  de  sacrificio  novo,  et  quod  Judaeis 
in  usu  nCn  fuerit.  Constat  autem  sacrificia 
spiritualia  precum,  psalmorum,  et  similium 
rerum,  omnia  fuisse  apud  Judaeos;  ergo  non 
loquitur  de  sacrificio  spirituali  Malachias, 
sed  de  sacrificio  proprie  dicto,  quale  nullum 
est  in  Ecclesia,  si  Eucharistia  non  est  sacri¬ 
ficium  proprie  dictum. 

Quartum  argumentum  sumitur  ex  anti- 
thesi  contemptus,  et  gloriae  Dei,  quae  descri¬ 
bitur  hoc  loco  a  Propheta.  Dicit  enim  S. 
Malachias  per  Haebraeos  Sacerdotes  contem¬ 
ptum  ac  despectum  fuisse  nomen  Dei  :  sed 
per  oblationem  Gentilium  glorificatum.  He¬ 
braici  autem  Sacerdotes  Deum  offendebant 
in  publico,  et  visibili  sacrificio  :  ergo  gloria 
Dei  apud  Gentes  nasci  debuit  etiam  ex  pu¬ 
blico,  et  visibili  sacrificio.  Alioqui  major 
fuisset  contemptus  illatus  nomini  Dei  in  sa¬ 
crificio  Gentium  :  ille  enim  fuisset  contem¬ 
ptus  interior,  et  exterior,  et  privatus,  et  pu¬ 
blicus  ;  haec  autem  gloria  esset  solum  priva¬ 
ta,  et  magna  ex  parte  interior. 

Quintum  argumentum  sumitur  ex  antithe- 
si  Sacerdotum.  Opponit  enim  Malachias  non 
omni  populo,  sed  Sacerdotibus  tantum  vete¬ 
ris  legis,  non  omnes  Christianos,  sed  cer¬ 
tos  homines,  qui  proprie  Sacerdotibus  illis 
succedunt  :  ergo  non  loquitur  de  sacrificio 

spirituali,  quoti  ab  omnibus  Christianis  offer¬ 
ri  solet,  sed  de  sacrificio  proprie  dicto,  quod 
a  solis  'veris  Sacerdotibus  offerri  potest.  Et 
quidem  quod  loquatur  de  Sacerdotibus  tan¬ 
tum,  non  de  omni  populo,  patet  ex  illis  ver¬ 
bis  :  Ad  vos,  o  Sacerdotes ,  qui  despicitis  no¬ 
men  meum  etc.  quocl  autem  illis  opponat  solos 
Sacerdotes,  non  autem  omnem  populum  pa¬ 
tet  ex  eodem  Propheta.  Nam  postquam  di¬ 
xerat  cap.  i.  Offertur  nomini  meo  oblatio  mun¬ 
da  etc.  exponit  cap.  m  a  quibus  offerenda 
sit  ista  munda  oblatio  :  Purgabit ,  inquit,  fi¬ 
lios  Levi ,  et  colabit  cos ,  quasi  aurum,  et  quasi 
argentum,  et  erunt  offerentes  Domino  sacrifi¬ 
cium  in  justitia,  etc.  ubi  per  filios  Levi  non 
possunt  intelligi  Levita;  Testamenti  veteris, 
quia  loquitur  Propheta  apertissime  de  sacri¬ 
ficio  Ecclesia;  Christiana;,  et  Sacerdotes  Lc- 
viticos  jam  reprobaverat.  Et  denique  initio 
capitis  legimus  :  Eccc  ego  mitto  Angelum 
meum.  Qua)  verba  exponit  ipse  Dominus  de 
Joan.  Baptista  Matth.  xr.  et  inde  cogimur 
totum  hunc  locum  intelligere  de  adventu  Do¬ 
mini,  et  tempore  Testamenti  novi.  Nec  pos¬ 
sunt  intelligi  per  filios  Levi  omnes  Christiani, 
quia  filii  Levi  una  tantum  pars  erat  in  popu¬ 
lo  Dei,  non  totus  populus  :  quare  respondet 
eis  pars  quaulam  populi  Christiani,  non  totus 
populus.  Et  confirmatur  ex  cap.  lxvi.  Isaia;, 
ubi,  ut  paulo  ante  ostendimus,  distinguuntur 
Sacerdotes  a  populo  Christiano,  cum  dicitur  : 
Assumam  ex  eis  Sacerdotes.  Non  igitur  omnes 
Christiani  sunt  proprie  Sacerdotes,  sed  certi 
quidam  ex  eis  assumpti,  ac  proinde  sacrifi¬ 
cium  proprie  dictum  esse  debet,  quod  ab  illis 
tantum  et  non  ab  omnibus  offeratur. 

Denique  accedat  consensus  veterum  Pa¬ 
trum,  qui  locum  hunc  Malachise  de  sacrificio 
Eucharistiae  semper  intellexerunt,  non  de 
operibus  bonis,  quae  ab  omnibus  fieri  pos¬ 
sunt.  Justinus  Martyr  in  Dialogo  cum  Tri- 
phone,  disertis  verbis  (Kemnitio  etiam  teste) 
hunc  locum  exponit  de  sacrificio  Euchari¬ 
stiae,  quod  in  specie  panis,  et  vini  toto  orbe 
terrarum  Deo  offertur  :  «  De  nostris,  inquit, 
Gentium,  quae  in  omni  loco  offeruntur,  sa¬ 
crificiis,  hoc  est,  pane  Eucharistiae,  et  poculo 
similiter  Eucharistiae,  jam  tum  locutus  Mala¬ 
chias,  praedixit  nos  quidem  glorificare  no¬ 
men  ejus,  vos  autem  profanare.  » 

Kemnitius  nititur  hunc  locum  depravare, 
ex  eo  quod  Justinus  ibidem  addit,  Euchari¬ 
stiam  fieri  in  memoriam  passionis  Christi,  et 
in  gratiarum  actionem  Deo,  qui  mundum 
pro  nobis  condidit,  et  nos  a  peccatis  libera¬ 


vit.  Hinc  enim  ipse  colligit,  sacrificium,  de 
quo  Malachias  secundum  Justinum  loquitur, 
esse  sacrificium  spirituale,  id  est,  memoriam 
passionis  Domini,  et  gratiarum  actionem  Deo 
pro  beneficio  creationis,  et  redemptionis. 

Sed  frustra  laborat.  Nam  Justinus  ilKs  ver¬ 
bis  explicat  causam  finalem  sacrificii  a  Ma- 
lachia  praBdicti,  non  ipsum  sacrificium.  Sa¬ 
crificium  enim  esse  dicit  oblationem  Eucha¬ 
ristia;  ex  pane,  et  vino  confecte;  causam 
autem  sacrificii  esse  dicit  memoriam  passio¬ 
nis  Domini,  et  actionem  gratiarum.  Et  sane 
si  liceret  hoc  modo  cavillari,  probare  posse¬ 
mus,  nulla  unquam  fuisse,  ne  apud  Juda;os 
quidem,  sacrificia  proprie  dicta  :  Omnia  e- 
nim  fiebant  in  repraBsentationem  passionis 
Domini,  et  gratiarum  actionem,  aut  similem 
aliquam  causam. 

Ireneeus  lib.  iv.  cap.  32.  :  «  Eum,  inquit, 
qui  est  ex  creatura,  panem  accipit,  et  gratias 
egit,  dicens  :  Hoc  est  corpus  meum,  et  cali¬ 
cem  similiter,  qui  est  ex  ea  creatura,  qua; 
est  secundum  nos,  suum  sanguinem  confes¬ 
sus  est,  et  novi  Testamenti,  novam  docuit 
oblationem.  Quam  Ecclesia  ab  Apostolis  ac¬ 
cipiens,  offert  Deo  in  universo  mundo  ei, 
qui  alimenta  nobis  pra;stat,  primitias  suorum 
munerum  :  de  quo  et  in  duodecim  Prophetis 
Malachias  sic  pra;significavit  :  Non  est  mihi 
voluntas  in  vobis  etc.  »  Similia  habet  eap. 
33.  et  34. 

Ifunc  etiam  locum  Kemnitius  ad  suam  sen¬ 
tentiam  detorquere  conatus  est,  sed  usque 
adeo  debiliter,  ut  vix  ulla  responsione  sit 
opns.  Dicit  enim  Irenamm  loqui  de  oblatione 
eleemosynarum,  qua;  inter  actionem  CoBiia; 
Domini  fieri  solebat :  atque  has  eleemosynas 
sacrificium  appellasse,  quod  Deo  offerri  dici 
possit,  id  quod  propter  Deum  pauperibus 
offertur,  juxta  illud  :  Qui  miseretur  pauperis, 
f veneratur  Deo.  Et  illud  :  Esurivi ,  et  dedistis 
mihi  manducare ,  qufe  duo  loca  fremens  alle¬ 
gat  cap.  34. 

Sed  non  advertit  Kemnitius  IrenaBum  a  si¬ 
mili  ducere  argumentum.  Nam  cum  vellet 
ostendere ,  sacrificium  Deo  exhiberi,  non 
quia  ipse  indigeat,  sed  quia  nobis  utile  est 
gratitudinem  erga  illum  ostendere  :  affert 
in  exemplum  eleemosynam,  qua;  Deo  fieri 
dicitur,  cum  tamen  non  sit  utilis  Deo,  sed 
nobis.  Quod  autem  Ircnseus  intelligat  Mala- 
cbiam  de  sacrificio  proprie  dicto,  non  de 
eleemosynis,  patet  ex  illis  verbis,  qua;  ha¬ 
bentur  in  fine  capitis 32 :  «  Manifeste,  inquit, 
significans  Malachias  per  ha;c  ,  quoniam 

prior  quidem  populus  cessabit  offerre  Beo  ; 
omni  autem  loco  sacrificium  offertur  ei,  et 
hoc  purum,  nomen  autem  ejus  glorificatur 
in  Cientibus.  »  Et  ex  illis,  quae  habentur  cap. 
3 i.:  <(  Et  genus  oblationum  reprobatum  est  : 
oblationes  enim  et  illic,  oblationes  autem  et 
hic  sacrificia  in  populo,  sacrificia  et  in  Ec¬ 
clesia.  »  Ubi  Irenaeus  dicit,  sacrificium  no¬ 
strum  succedere  illi,  quod  cessavit  apud  He¬ 
braeos  :  et  Deum  non  reprobasse  sacrificia 
absolute,  sed  genus  quoddam  sacrificiorum, 
nimirum  Judaicorum .  Porro  apud  Judaeos 
non  cessarunt  eleemosyna?,  et  orationes,  et 
alia  improprie  dicta  sacrificia  :  sed  cessarunt 
verae,  ac  proprie  dictae  immolationes,  quae 
non  nisi  in  Hierusalem  fieri  poterant;  ergo 
loquitur  Irenaeus  de  sacrificio  proprie  dicto, 
et  tale  vult  esse  sacrificium  Eucharistia?. 
Denique  illa  verba  cap.  32.  «  Novi  Testamen- 
ti  novam  docuit  oblationem»,  nonne  cla- 
rissime,  quod  volumus,  ostendunt  ?  non  e- 
nim  eleemosyna  est  nova  oblatio,  nec  pro¬ 
pria  Testamenti  novi,  cum  etiam  apud  Ju- 
<la?os  sit,  et  fuerit  in  usu. 

Tertullianus  lib.  m.  contra  Marcionem  de¬ 
clarans  sacrificium  a  Malachia  pra?dictum  : 
<c  In  omni  loco,  inquit,  offertur  sacrificium 
nomini  meo,  et  sacrificium  purum,  gloriae 
scilicet  relatio,  et  benedictio,  et  laus,  et 
hymni,  quae  omnia,  cum  in  te  quoque  re¬ 
prehendantur,  et  signaculum  frontium,  et 
Ecclesiarum  Sacramenta,  et  munditiis  sa¬ 
crificiorum  etc.  » 

Hunc  locum  ad  se  rapit  Kemnitius,  ob  il¬ 
las  voces  :  «  Gloriae  relatio,  laus,  ethvmni.» 
Sed  Tertullianus  describit  breviter,  et  more 
suo,  paulo  obscurius,  totum  ritum  sacrificii 
Missa? :  siquidem  in  eo  saicrificio,  et  ante,  et 
post  consecrationem,  et  oblaitionem  sacrifi¬ 
cii,  laudatur  Deus,  et  oratur,  et  hymni  ca¬ 
nuntur,  ut  notum  est.  Vocat  autem  Tertul¬ 
lianus  benedictionem,  ipsam  consecrationem 
Eucharistiae ;  unde  mox  subjungit  :  «  Eccle¬ 
siarum  Sacramenta,  et  munditiem  sacrificio¬ 
rum.  »  Denique  alludit  Tertullianus  ad  ip¬ 
sam  primani  hujus  sacrificii  oblationem.  Do- 
minus  enim  in  ultima  e<ena  primo  gratias 
egit,  deinde  benedixit,  et  tandem  hymnum 
cecinit  :  nam  hymno  dicto  exiit  in  montem 
olivarum,  ut  in  Evangelio  legimus.  Quae  om¬ 
nia  totidem  fere  verbis  Tertullianus  expres¬ 
sit,  cum  ait  :  «  Gloriae  relatio,  benedictio, 
laus,  et  hymni.  » 

Profert  Kemnitius  duo  alia  loca  ex  Tertul¬ 
liano.  Unum  ex  libro  contra  Judaeos,  ubi  di¬ 


cit  de  sacrificiis  spiritualibus  locutum  esse 
Malachiam,  non  de  terrenis.  Alterum  lib.  iv. 
contra  Marcionem,  ubi  legimus  simplicem 
orationem  de  conscientia  pura  esse  sacrifi¬ 
cium,  de  quo  loquitur  Malachias. 

Sed  facile  est  respondere.  Tertullianus 
enim  non  vocat  Eucharistiam  sacrificium 
spirituale,  quia  non  sit  vere,  ac  proprie  di¬ 
ctum  sacrificium  :  sed  tum  quia  a  Spiritu 
sancto  est,  non  ab  humano,  et  carnali  sensu 
excogitatum;  tum  etiam  quia  non  constat 
victima  terrena,  sed  coelesti,  nec  carnali 
modo  per  gladium  et  ignem,  et  sanguinis  ef¬ 
fusionem,  sed  modo  spirituali  per  verborum 
benedictionem,  et  consecrationem  sacrifica¬ 
tur.  Neque  id  durum  ulli  videbitur,  qui  co¬ 
gitet  ab  eodem  Tertulliano  in  eodem  loco, 
sacrificium  Abelis  vocari  spirituale  respe¬ 
ctu  sacrificii  Cain,  quia  nimirum  Abel  Spi¬ 
ritu  sancto  duce  sacrificaverit,  Cain  autem 
non  tam  spiritum,  quam  sensum  carnis  sua? 
in  sua  oblatione  ducem  habuerit.  Quod  si 
sacrificium  Abel,  licet  spirituale  dicatur,  non 
desinit  esse  verum,  imo  etiam  cruentum  sa¬ 
crificium;  quanto  magis  Eucharistia  poterit 
spirituale  sacrificium  appellari,  et  tamen  ve¬ 
ri  sacrificii  nomen,  et  rationem  retinere  ? 
Adde,  quod  ibidem  Tertullianus  dicit,  sacri¬ 
ficium  Abel  fuisse  figuram  Eucharistia?,  ex 
quo  sequitur  sic  ab  eo  appellari  Euchari¬ 
stiam  sacrificium  spirituale,  quomodo  sacrifi¬ 
cium  Abel. 

In  altero  loco  Tertullianus  non  exponit 
testimonium  Malachia?  per  orationem,  ubi 
nominat  sacrificium,  sed  ubi  nominat  incen¬ 
sum.  Nam  in  Hebraa,  et  Graea  editione  sic 
legimus  :  Incensum  offertur ,  nomini  meo,  et 
sacrificium  mundum.  Ubi.  vocem  illam  incen¬ 
sum ,  Tertullianus  interpretatur  orationem, 
quod  etiam  ante  cum  fecit  Irena?us  loco  ci¬ 
tato,  et  post  eum  Hieron.  in  comment.  Ma¬ 
lachia?;  sed  posteriorem  vocem,  sacrificium, 
communiter  exponunt  de  Eucharistia. 

Cyprianus  lib.  i.  contra  Juda?os,  cap.  Hi. 
ponit  in  titulo  capitis,  quod  sacrificium  vetus 
evacuetur,  et  novum  celebretur;  ac  deinde 
citat  hunc  locum  Malachia*.  Non  est  autem 
novum  sacrificium,  nisi  sacrificium  Eucha¬ 
ristia  :  illa  enim  spiritualia,  qua  harctici 
commemorant,  semper  fuerunt. 

Eusebius  Casariensis  lib.  i.  deinonstr. 
Evangel.  cap.  ult.  citato  loco  Malachia,  sic 
ait :  «  Sacrificamus  igitur  Deo  altissinm  sa¬ 
crificium  laudis,  sacrificamus  Deo  plenum, 
et  odorem  afferens,  et  sacrosanctum  sacri- 


cium,  sacrificamus  novo  more,  secundum 
novum  Testamentum,  hostiam  mundam  » . 
His  verbis  apertissime  describitur  sacrificium 
Eucharistiee  :  hoc  enim  solum  est  proprium 
Testamenti  novi,  et  novo  more  offertur,  et 
est  Deo  plenum,  et  sacrosanctum  :  oratio¬ 
num,  et  eleemosynarum  sacrificia,  nec  sunt 
propria  Testamenti  novi,  nec  novo  more 
offeruntur,  nec  sunt  Deo  plena  etc. 

Kemnitius  citat  ex  eodem  Eusebio  lib.  i. 
demonstrat.  Evang.  cap.  6.  aliud  testimo¬ 
nium.  Scribit  enim  Eusebius  Malachise  sa¬ 
crificium  significare,  quod  Gentes  in  toto 
mundo  orationis  incensum,  et  sacrificium 
mundum,  non  per  cruores,  sed  per  pias  a- 
ctiones  essent  oblaturae. 

At  non  videtur  intellexisse  Eusebium  Kem¬ 
nitius  illa;  enim  verba  Graeca  Eusebii :  To  Si’ 
suytov  fluuuaga,non  significant  orationis  incen¬ 
sum,  quasi  ipsa  oratio  sit  incensum,  seu 
sacrificium,  dc  quo  loquitur  Malachias,  sed 
incensum,  seu  sacrificium,  quod  per  oratio¬ 
nem,  id  est,  per  verba  consecrationis  percifi- 
fur.  Solent  enim  Patres  consecrationis  verba, 
orationes,  seu  mysticas  preces  appellare, 
Deinde  etiamsi  per  incensnm  intelligere  de¬ 
beremus  orationem  :  tamen  sequentia  verba 
ad  Eucharistiam  pertinent;  ipsa  enim  est 
sacrificium  mundum,  quod  non  per  cruo- 
rem,  sed  per  pias,  et  religiosas  actiones, 
id  est,  per  mysticas  consecrationes  offertur. 
Itaque  Eusebius  utroque  loco  per  sacrifi¬ 
cium  a  Malachia  praedictum  intelligit  Eu¬ 
charistiam. 

Joan.  Ghrysostomus  in  comment.  Psalm. 
lxxv.  posteaquam  verba  Malachise  citaverat, 
subjungit :  «  Yide  quam  luculenter,  atque 
dilucide  mysticam  interpretatus  est  mensam, 
quae  est  incruenta  hostia.  Thymiama  autem 
purum  vocat  sacras  preces,  quae  post  ho¬ 
stiam  offeruntur».  Ex  quo  loco  exponi  potest 
alius  ejusdem  Chrysostomi  ex  homil.  2.  con¬ 
tra  Judaeos  [quem  citat  Kemnitius,  ubi 
verba  Malachise  intelligit  de  cultu  spirituali, 
qui  carnali  cultui  Judaeorum  successit.  Yocat 
enim  cultum  spiritualem  sacrificium  Eucha¬ 
ristiae,  quia,  ut  supra  diximus,  non  carnali 
modo  per  gladium,  et  sanguinis  effusion°m, 
sed  per  Spiritum  sanctum,  et  per  verba  con¬ 
secrationis  efficitur.  Unde  ibidem  Ghryso¬ 
stomus  scribit,  nostrum  vocari  sacrificium 
mundum,  quia  adeo  excellenter  est  mundum, 
ut  comparatione  ejus  omnia  alia  videantur 
immunda.  Quod  encomium  certe  non  qua¬ 
drat  in  opera  nostra,  quae  sunt  sacrificia  im¬ 


proprie  dicta,  sed  in  Eucharistiam  optime 
convenit. 

Hieronymus  in  comment.  Malachise,  licet 
per  incensum  intelligat  orationem  (quem  lo¬ 
cum  frustra  urget  Kemnitius  tamen  per  sa¬ 
crificium  intelligit  Eucharistiae  oblationem ; 
dicit  enim  offerri  Deo  hostiam  mundam  in 
caeremoniis  Christianorum. 

Augustinus  lib.  i.  contra  advers.  legis,  et 
Prophet.  cap.  20.  tractans  hunc  locum  Mala- 
chiae  :  «  Ecclesia,  inquit,  per  successiones 
Apostolorum  immolat  in  corporo  Christi  sa¬ 
crificium  laudis  » .  Ubi  quod  loquatur  de  vero 
sacrificio,  quod  a  solis  Sacerdotibus  proprie 
dictis  offerri  potest,  patet  ex  illis  verbis  : 
«  Per  successiones  Apostolorum  ».  Illi  enim 
soli  recte  immolant  sacrificium  corporis 
Christi,  qui  legitime  Apostolis  succedunt, 
qui  primi  a  Christo  Sacerdotes  instituti 
fuerunt.  Quare  frivolum  est,  quod  Kemni- 
nitius  ad  hunc  locum  respondet,  ideo  non 
esse  contra  se,  vel  pro  nobis,  quod  Augu¬ 
stinus  non  inemineritmimicae  repraesentatio¬ 
nis.  Nam,  ut  saepe  diximus,  non  de  illa  re¬ 
praesentatione,  sed  de  oblatione  Euchari¬ 
stiae  Deo  facta  controversia  est.  Quod  etiam 
Kemnitius  addit,  ab  Augustino  per  incensum 
intelligi  orationes,  jam  supra  declaratum 
est. 

Idem  Augnstinus  de  sacrificio  corporis 
Domini  in  Eucharistia  loquens,  lib.  xvm. 
Civit,  cap.  35.  :  «Hoc  sacrificium,  inquit, per 
Sacerdotes  secundum  ordinem  Melchisedech 
cum  in  omni  loco  a  solis  ortu  usque  ad  occa¬ 
sum  Deo  jam  videant  offerri,  sacrificium  Ju¬ 
daeorum,  de  quibus  dictum  est:  Non  est  mihi 
voluntas  in  vobis,  jam  cessare,  negare  non 
possunt,  aut  alium  Christum  exspectant». 
Vide  eumdem  lib.  xix.  Civit,  cap.  23.  In 
oratione  contra  Judaeos,  cap.  9,  et  in  Psal. 
cvi.  in  illa  verba:  Posuit  desertum  in  stagna 
aquarum. 

Theodoretus  in  comment.  Madachiae  di¬ 
sertis  verbis  dicit,  secundum  Malachise  prae¬ 
dictionem,  nunc  immolari  agnum  immacu¬ 
latum,  loco  victimarum  irrationalium,  quae 
erant  in  lege  Judaeorum. 

Damascenus  lib.  iv.  de  fide,  cap.  14:  «Hoc, 
inquit,  illud  est  purum  et  incruentum  sacri¬ 
ficium,  quod  a  solis  ortu  usque  ad  occasum 
Dominus  oblatum  iri  per  Prophetam  prae¬ 
dixit».  Denique  Rupertus  in  commentario 
apertissime  de  sacrificio  Eucharistiae  vatici¬ 
nium  exponit, 

Idem  probatur  ex  cap.  iv  Joanms. 

Argumentum  quintum  duci  potest  ex  cap. 
iv.  Evangeli* secundum  Joannem,  ubi  Domi¬ 
nus  ipse  vaticinium  Malachiai,  de  quo  satis 
jam  disseruimus,  explicare  videtur,  cum  sic 
ait:  Venit  hora,  quando  neque  in  monte  hoc . 
neque  in  Hierosolymis  adorabitis  Patrem.  Et 
paulo  post  :  Venit  hora ,  et  nunc  est ,  quando 
veri  adoratores  adorabunt  Patrem  in  spiritu,  et 
veritate.  Hoc  enim  loco  per  adorationem  non 
intelligitur  quaevis  adoratio,  sed  solemnis,  et 
publica,  per  sacrificium  proprie  dictum.  Id 
vero  tribus  argumentis  comprobabimus,  si 
primum  breviter  ostenderimus,  in  Scripturis 
non  esse  inusitatum,  ut  per  adorationem  in- 
telligatur  sacrificium. 

Genes,  xxn.  Abbaham  instructus  gladio, 
et  igne  ad  sacrificandum,  dixit  famulis  suis  : 
Expectate  hic  cum  asino,  eqo  et  puer  illuc  us¬ 
que  properantes,  postquam  adoraverimus,  re- 
vetermur  ad  vos.  Hoc  loco,  adorare,  sacrificare 
significat  :  nam  alioqui  ubique  adorare  po¬ 
tuisset,  si  tantum  per  adorationem  incurva¬ 
tio  quaedam  intelligeretur ;  sed  jusseral  ei 
Dominus,  ut  in  monte  sacrificaret,  et  eo  pro¬ 
ficiscebatur,  ut  diximus,  ad  sacrificandum 
gladio,  atque  igne  instructus.  Joan.  xii. 
Erant  equidem  Gentiles,  qui  ascenderant,  ut 
adorarent  in  die  festo.  Act.  vili.  Eunuchus 
^Ethiops  venerat  adorare  in  Hierusalem.  In 
his,  et  similibus  locis  (adoratio)  sacrificium 
significat ;  ideo  enim  ex  loginquis  regionibus 
homines  in  Hierusalem  veniebant,  quia  non 
poterant  in  alio  loco  Deo  vero  sacrificia  rite 
offerri  :  adoratio  autem  simplex,  ut  etiam 
preces,  ubique  fieri  poterant. 

His  ergo  praemissis,  Primum  argumentum, 
quo  probamus  illa  verba  Domini  :  Veri  ado¬ 
ratores  adorabunt  in  spiritu,  et  veritate,  intel- 
ligenda  esse  de  sacrificio,  ducitur  a  princi¬ 
pali  scopo  totius  illius  loci.  Quajstionem 
proposuerat  Samaritana  Domino  de  schi¬ 
smate  Judaeorum,  et  Samari torum  :  Domine, 
inquit,  video,  quia  Propheta  es  tu.  Patres  no¬ 
stri  in  monte  hoc  adoraverunt,  et  vos  dicitis, 
quia  Hierosolymis  est  locus,  ubi  adorare  opor¬ 
tet.  Ista  quaestio  necessario  de  adoratione 
per  sacrificium  intelligenda  est.  Nam  (ut  ex 


Joseplio  intelligi  potest,  lib  xi.  antiquit* 
cap.  8.)  schisma  Judaeorum,  et  Samaritano¬ 
rum  exortum  est  ex  eo,  quod  Samaritani 
templum  aedificaverunt  in  monte  Garizim,  et 
ibi  sacrificantdum  esse  contendebant  : 
Judaei  autem  contra  docebant,  in  solo  templo 
Hierosolymitano  legitime  sacrificari  posse. 
Hanc  igitur  quaestionem,  quae  tunc  multos 
vexabat,  Samaritana  Christo  ut  Prophetae 
proposuit. 

Praeterea  ipsa  verba  Samaritanae  cogunt, 
ut  per  adorationem  intelligamus  sacrificium  : 
nam  loquitur  de  adoratione  alligata  certo 
loco,  et  quae  alibi  non  rite  fiat :  Vos,  inquit, 
dicitis,  quia  Hierosolymis  est  locus,  ubi  adorare 
oportet ;  ac  si  dixisset :  Vos  Judaei  reprehen¬ 
ditis  nos,  quod  extra  Hierusalem  adoremus 
juxta  ritum  Patrum  nostrorum,  neque  alibi, 
quam  in  Hierusalem  licitam  esse  adorationem 
asseritis.  At  certe  nunquam  fuit  apud  Judaeos 
adoratio  alligata  certo  loco,  nisi  ratione  sa¬ 
crificii  :  loquitur  igitur  Samaritana  de  ado¬ 
ratione  per  sacrificium.  Quod  si  hoc  ita  se 
habet,  necesse  est,  ut  etiam  Domini  respon¬ 
sio  de  adoratione  per  sacrificium  intelligatur, 
alioqui  Dominus  non  satisfecisset  quaestioni 
propositae.  Ergo  cum  Dominus  ait :  Mulier 
crede  mihi,  quia  veniet  hora,  quando  neque 
in  monte  hoc,  neque  in  Hierosolymis  adorabitis 
Patrem  :  sensus  erit,  Veniet  tempus,  quando 
non  erit  aligata  adoratio  per  sacrificium, 
neque  huic  monti,  neque  Hierosolymis,  sed 
in  omni  loco  offeretur  Domino  sacrificium. 
Et  hoc  est,  quod  praedixit  Malachias  :  In 
omni  loco  offertur  nomini  meo  oblatio  munda. 

Verba  autem  sequentia  :  Veri  adoratores 
adorabunt  Patrem  in  spiritu,  et  veritate,  hunc 
sensum  faciunt  :  Veri  adoratores,  id  est, 
qui  verum  Deum  legitime  colent,  nimirum 
Christiani,  adorabunt  Patrem,  id  est,  Deo 
sacrificabunt :  in  spiritu  et  veritate,  id  est, 
saGrificio  spirituali,  et  vero,  non  car¬ 
nali,  et  typico,  ut  Judaei  faciebant.  Oppo¬ 
nitur  enim  spiritus  carni,  et  veritas  figurae  : 
erant  enim  sacrificia  Judaica  carnalia,  quia 
in  mactatione  carnis,  et  sanguinis  effusione 
consistebant,  et  simul  typi,  et  umbrae  erant 
futurorum.  At  Eucharistia  sacrificium  est 
spirituale,  quia  (ut  saepe  diximus)  per 
Spiritum  sanctum,  et  verba  consecrationis 
efficitur,  et  simul  est  verum  ac  impletivuin 
veterum  figurarum.  Nam  et  si  est  etiam  ty¬ 
picum  respectu  sacrificii  crucis,  tamen  re¬ 
spectu  sacrificiorum  Judaicorum,  non  typi¬ 
cum,  sed  verum  dicendum  est.  Ita  exponunt 

has  particulas:  Ia  spiritu  et  veritate ,  Chry- 
sostomus,  Cyrillus,  Euthymlus  in  hunc  lo¬ 
cum.  Possent  tamen  etiam  ita  distingui  ilice 
voces,  ut  Theophylaclus,  et  S.  Thomas  in 
commentario  distinguunt,  ut  spiritualis  cul¬ 
tus,  opponatur  cultui  carnali  Judaeorum  :  ve¬ 
rus  autem  opponatur  cultui  falso  Sainari tu¬ 
torum,  qui  revera  non  legitime,  et  per  hoc  non 
vere  Deum  colebant  sacrificiis  suis. 

Secundum  argumentum  dicitur  ah  illis 
verbis:  Venit  hora ,  et  nunc  est.  Heec  enim 
verba  manifeste  significant  Dominum  loqui 
de  adoratione  nova,  qme  antea  non  erat,  et 
queo  initium  haberet  a  Christo.  At  adoratio 
simplex,  et  omnia  sacrificia  improprie  dicta, 
ut  hymni,  preces,  eleemosyna},  semperin  usu 
fuerunt,  tum  iti  lege,  tum  etiam  ante  legem ; 
non  ergo  Dominus  loquitur  de  adoratione 
simplici,  sed  de  adoratione  per  sacrificium,  et 
per  sacrificium  non  improprie  dictum,  et  com¬ 
mune  omni  aitati,  sed  per  sacrificium  pro¬ 
prie  dictum,  et  proprium  Testamento  novo, 
et  Ecclesia}  Christianorum. 

Tertium  argumentum  sumitur  exeo,  quod 
sine  dubio  loquitur  Dominus  de  adoratione 
externa,  publica,  etsolcmni;  non  de  interna, 
et  privata.  Nam  et  quaistio  Samaritana}  id 
postulat,  et  praiterea  Dominus  apertissime 
loquitur  de  adoratione  apud  Christianos, 
qua}  succedat  illi,  quse  apud  Jiukeos  non 
fiebat  legitime,  nisi  in  templo  Hierosolymi¬ 
tano  ;  illa  autem  erat  externa,  publica,  et 
solemnis.  Atqui  adoratio  simplex,  et  sacri¬ 
ficia  improprie  dicta,  possunt  omnia  privatim 
fieri,  et  stepe  sola  mente ;  non  ergo  loquitur 
Dominus  de  ista  adoratione,  neque  de  istis 
sacrificiis,  sed  de  vero  externo,  et  publico 
sacrificio  Ecclesia1,  quod  aut  nullum  est,  aut 
Eucharistia  est. 

Adde,  quod  Theodoretus,  et  Rupertus  in 
commentario  Malachise  hunc  locum  Joannis, 
volunt  omnino  similem  esse  vaticinio  Mala- 
chia}  supra  explicato,  quod  etiam  ante  eos 
asseruit  Eusebius  lib.  i.  demonstrat.  Evang. 
cap.  6.  Quare  si  locus Malachiai  'de  Sacrificio 
proprie  dicto  intclligitur,  ut  satis  jam  de¬ 
monstravimus,  certe  etiam  locus  hic  Joan¬ 
nis  de  sacrificio  proprie  dicto  intelligendus 
erit. 


CAPUT  XII. 

Probatur  sacrificium  Missse  cx  verbis 
institutionis. 

Sextum  argumentum  principale  sumitur 
ab  institutione,  et  prima  celebratione  hujus 
mysterii,  qua)  habetur  Mattii .  xxvi.  Mare, 
xiv.  Luca}  xxii.  et  I  Cor.  xi.  Est  autem  ar¬ 
gumentum  hujusmodi:  Christus  in  ultima 
Ccena  se  ipsum  sub  specie  panis,  et  vini  Deo 
Patri  obtulit,  et  idipsum  jussit  fieri  ab  Apo¬ 
stolis,  et  eorum  succesoribus  usque  ad  mundi 
consummationem,  sed  hoc  est  sacrificium 
vere,  ac  proprie  dictum  obtulisse,  et  offe¬ 
rendum  instituisse ;  ergo  celebratio  Eucha¬ 
ristia}  est  sacrificium  proprie  dictum.  Assum¬ 
ptio  argumenti  extra  controversiam  est:  sed 
propositionem  adversarii  pertinacissime  ne¬ 
gant.  Antequam  autem  progrediamur  ad 
eam  comprobandam,  opera}  pretium  erit, 
imposturam  adversariorum  breviter  refu¬ 
tare. 

Joannes  Calvinus  in  antidoto  articulorum 
Parisiensium,  fingit  Catholicos  ita  probare 
propositionem  nostri  argumenti :  <c  Christus 
dixit,  Hoc  facite.  Sed  facere,  est  sacrificare, 
juxta  illud  Virgibi  :  Cum  faciam  vitula :  ergo 
Dominus  jussit  sacrificare».  Deinde  argu¬ 
mento  a  se  conficto,  respondet,  Dominum, 
cum  ait  :  «  Hoc  facite  » ,  non  esse  locutum 
latine,  ut  locum  habeat  acceptio  illa  Yirgi- 
liana,  sed  syriaee,  sive  hebraicc,  ubi  non 
habet  locum  illa  subtilitas  grammaticalis  : 
proinde  argumentum  nihil  concludere,  Mar- 
tinus  etiam  Kemnitius  in  2.  par.  Exam.  pag. 
716.  Catholicos  ridet,  quod  utantur  illo  ar¬ 
gumento  ex  vocabulo  faciendi,  quod  apud 
Virgilium  accipiatur  pro  eo,  quod  est  sacri¬ 
ficare. 

Sed  errant  in  duobus  adversarii.  Pri¬ 
mum  quod  non  bona  fide  referant  argu¬ 
menta  Catholicorum  :  non  enim  Catholici 
tam  inepte  argumentantur.  Deinde,  falsum 
est,  quod  assumunt,  in  lingua  Syriaca,  vel 
Hebraica,  verbum  (facere)  non  posse  accipi 
pro  sacrificare  :  nihil  enim  sa}pius  occurrit  in 
Scriptura,  quam  illud  verbum  in  ea  significa 
tione.  Levit,  xv.  ver.  15  loquens  Moses  de 
duobus  turturibus  in  sacrificium  offerendis : 
Faciet,  inquit,  unum  pro  peccato ,  et  alterum 

in  holocaustum ,  ubi  etiam  in  Hebraeo  est 
verbum  quod  proprie  significat  facere, 

^nan  En£  mE7£  III.  Reg.  'xviii.  ver  23.  dicit 
Elias  prophetis  Baal :  Dentur  nobis  duo  boves, 
et  illi  eligant  sibi  bovem  unum,  et  in  frusta  ce¬ 
dentes  ponant  super  ligna,  ignem  autem  non 
supponant ,  et  ego  faciam  bovem  alterum 
"IDm  DS  i;svi  Oscae  11.  ver.  8.  Ego 

dedi  ei  frumentum,  vinum ,  et  oleum,  et  argen¬ 
tum  multiplicavi  ei,  aurum  quie  fecerunt 
Baal.  “1©!?  Vide  similia  Levit,  ix.  xiv. 
xxni.  xxiv.  Num.  vi.  vm.  xiv.  xxym.  111. 
Reg.  viii.  Ezeeh.  vlxi.  et  alibi. 

Sed  his  omissis,  probabimus  propositionem 
nostri  argumenti,  quod  videlicet  Dominus  in 
corna  obtulerit  Deo,  et  jusserit  offerri  corpus 
suum  in  specie  panis,  et  vini.  Et  quidem, 
quod  si  ipse  obtulit,  jusserit  etiam  offerri, 
certum  est  ex  illis  verbis  Lucar  xxn  :  Hoc  fa¬ 
cite  in  meam  commemorationem  ;  illud  enim. 
Hoc ,  demonstrat,  ut  supra  ostendimus,  id 
quod  Dominus  fecit  in  ccena. 

Quod  autem  Domi  nusin  ccena  obtulerit  cor¬ 
pus  suum  Patri  in  Eucharistia,  et  non  solum 
Apostolis  manducandum  porrexerit,  in  quo 
lota  est  difficultas,  ut  etiam  Kemnitius  et  alii 
fatentur,  probatur  primo  ex  dictis  in  1.  2. 
et  3.  argumento  principali.  Non  enim  fuit 
vere  sacerdos  secundum  ordinem  Melchise- 
dech,  neque  implevit  figuram  agni  Pascha¬ 
lis,  neque  fuit  vere  sanguis  comar,  sanguis 
Testamenti  novi,  nisi  in  ccena  se  obtulerit  in 
sacrificium,  ut  satis  luse  demonstratum  est. 

Prarter  illa  argumenta,  habemus  alia  tria. 
Pri  mum,  Christus  dixit :  Hoc  est  corpus  meum, 
quod  pro  vobis  datur,  Lucar  xvn,  vel  ut  habet 
Paulus  I  Corint.  xi  :  Quod  pro  vobis  datur 
frangitur.  Item  :  Hic  est  calix  novum  Testa¬ 
mentum  in  sanguine  meo,  qui  pro  vobis  effun¬ 
ditur, ,  Luc.  xxn.  et  addit Mattharus,  cap.  xxvi ; 
In  remissionem  peccatorum.  Illa  verba  tem¬ 
poris  praesentis,  datur,  frangitur ,  funditur 
uon  significant  dari,  vel  effundi  Apostolis  ad 
manducandum,  et  bibendum,  sed  dari,  et 
effundi  Deo  in  sacrificium  :  nam  non  ait  Do¬ 
minus,  Vobis  datur,  frangitur,  effunditur, 
sed  pro  vobis.  Et  praeterea  non  dabatur,  aut 
effundebatur  cibus  ille,  et  polus  tunc  nisi 
Apostolis  praesentibus,  et  tamen  Dominus  ait 
etiam  :  Pro  multis  effunditur,  Matth.xxvi sen¬ 
sus  igitur  est,  Pro  vobis,  et  pro  multis  datur; 
et  libatur  Deo  in  sacrificium  propitiatorium, 
in  remissionem  videlicet  peccatorum. 

Ad  hoc  argumentum  non  potest  respon¬ 
deri,  nisi  id  quod  respondet  Kemnitius.  in 
Tom.  IV. 


par.  exarn.  pug.  710.  illa  verba,  traditur 
frangitur ,  effunditur ,  referri  ad  crucem,  ut 
sensus  sil :  Hoc  est  coipus  meum,  quod  paulo 
post  dabitur  ad  mortem,  et  hic  est  sanguis, 
qui  paulo  post  in  cruce  fundendus  est  :  quod 
enim  paulo  post  futurum  est,  non  inusitate 
dicitur  jam  fieri.  Et  probatKemnitius  debere 
accipi  hoc  loco  praesens  pro  futuro,  his  ar¬ 
gumentis.  Primo,  quia  in  Canone  Missa:  le¬ 
gimus  :  Effunditur.  Secundo,  quia  si  ipsa 
actione  Missae  sanguis  effunderetur,  non 
esset  Missa  incruentum  sacrificium.  Tertio, 
Scriptura  tradit  Christi  sanguinem  fusum 
esse  in  cruce.  Quarto,  in  Scriptura  saepe 
accipiturpraosens,  vel  etiam  praeteritum  pro 
futuro,  ut  in  illis  verbis  :  Ego  pono  animam 
meam.  Puer  natus  est  nobis.  Agnus  occisus 
est  ab  origine  mundi.  Addit  etiam  quinto, 
quod  si  ista  verba  :  Quod  pro  vobis  datur , 
essent  substantialia  verba  sacrificii  Missae, 
magnum  scelus  impengeretur  Canoni  Missae, 
quod  illa  verba  praetermiserit. 

Sed  ista  Kemnitii  argumenta  parum  va¬ 
lent.  Ad  primum,  non  solum  canon  Missae, 
sed  etiam  vulgata  editio  Scriptubac  Lucae 
xxn.  et  Cyprianus  lib.  n.  epist.  3.  legunt  in 
futuro  :  Effundetur.  Sed  istae  lectiones  non 
pugnant  inter  se,  imo  una  inducit  alteram; 
nam  ex  eo,  quod  Dominus  in  praesenti  dixit, 
funditur,  id  est, offertur,  ac  libatur  Deo  in 
in  repraesentationem  effusionis  futurae  in 
cruce,  sequitur  effusionem  in  crucc  fuisse 
futurum  ;  et  simul  etiam  sequitur,  deinceps 
usque  ad  mundi  comsummationem  funden¬ 
dum  sanguinem  Christi,  id  est,  offerendum 
et  libandum  Deo  in  sacrificio  Missae,  quod 
omnibus  veteribus  sacrificiis  successit.  Ita¬ 
que  omnes  sunt  verae  lectiones,  sive  dica¬ 
mus,  Funditur,  id  est,  nunc  in  coena,  sive 
Fundetur,  id  est,  in  cruce,  sive  Fundetur, 
id  est,  deinceps  in  sacrificio  per  Ecclesiam 
frequentando.  Sed  nulla  negari  debet,  et 
praesertim  prima,  cum  Evangelistae,  et  Pau¬ 
lus  scripserint  in  praesenti,  datur,  effunditur  ; 
et  non  oporteat  negare  proprium,  et  sim¬ 
plicem  litterae  sensum  sine  urgentissime  ra¬ 
tione. 

Ad  secundum,  non  effunditur  in  coma 
sanguis  in  propria  specie,  sed  in  specie  vini: 
dicitur  enim  sanguis  in  ccena  fundi,  cluni 
in  specie  liquida  in  calice  collectus  offertur 
Deo,  ac  deinde  in  eadem  specie  funditur  in 
ora  sumentium.  Sed  haec  effusio  non  facit 
sacrificium  cruentum,  cum  sanguis  reipsa 
de  corpore  non  egrediatur. 

22 


338 


LIBER  V. 


Ad  tertium,  Scriptura  verissime  tradit 
Christi  sanguinem  fusum  esse  in  cruce,  sed 
non  negat  fusum  etiam  fuisse  in  Ccena, 
imo  id  appertissime  docet,  neque  ista,  ut 
diximus,  inter  se  pugnant. 

Ad  quartum,  fateor  in  Scriptura  ssope  ac¬ 
cipi  praesens,  aut  praeteritum  pro  futuro  : 
sed  saepius  praesens  pro  praesenti,  quam  pro 
futuro  accipiendum  nemo,  credo,  inficiabi- 
tur.  Probandum  igitur  esset  Kemnitio  hoc 
loco,  illud  :  Datur ,  et  effunditur ,  accipi  pro 
futuro,  non  pro  praesenti  :  ut  interim  omit¬ 
tam,  quam  ineptum  sit  illud  exemplum  a 
Kemnitio  adductum :  Agnus  occisus  est  ab  ori¬ 
gine  mundi.  Si  enim,  ut  ipse  jubet,  expo¬ 
nas  praeteritum  pro  futuro,  hic  erit  sensus  : 
Agnus  occidetur  ab  origine  mundi;  qui  sen¬ 
sus  quam  repugnantiam  includat,  nemo  non 
videt. 

Ad  quintum  illa  verba  :  Quod  pro  vobis 
datur ,  non  sunt  verba  substantialia  sacri¬ 
ficii,  quasi  necessario  requiratur  eorum 
pronunciatio ,  ut  sacrificium  percifiatur  : 
sunt  tamen  ejusmodi,  ut  manifeste  indicent 
sacrificitim  a  Christo  in  Ccena  fuisse  obla¬ 
tum. 

Non  igitur  probavit  Kemnitius  quod  vole¬ 
bat  :  nos  vero  contra  probamus,  illa  verba : 
datur,  et  funditur ,  debere  referri  ad  actio¬ 
nem  ccenee,  et  in  praesenti  accipienda  esse. 
Primo,  quia  id  requirit  propria,  et  simplex 
ejus  loci  sententia. 

Secundo,  quia  Paulus  I  Corinth.  xi.  dixit : 
Quod  pro  vobis  frangitur,  frangi  autem  non 
convenit  Christi  corpori,  nisi  in  specie  panis. 
Quare  S.  Joannes  Chrysostomus  homil.  24. 
in  priorem  ad  Corinth.  scribit  Christum  in 
Sacramento  pati  fractionem,  quam  in  cruce 
pati  noluit.  Et  quamvis  utcumque  possit  fra¬ 
ctio  etiam  ad  passionem  Christi  in  propria 
specie  accommodari,  propter  confractionem 
cutis,  et  nervorum,  ac  venarum  etc.,  tamen 
vix  dubium  esse  potest,  quin  Apostolus  re¬ 
spexerit  ad  species  panis,  cum  ait,  frangitur  ; 
Scriptura  enim  proprie  uti  solet  hac  voce 
cum  loquitur  de  pane,  ut  :  Frange  esurienti 
panem  tuum,  Isaiee  lviii.  ;  panis  quem  frangi¬ 
mus,  I  Corinth.  x ;  Frangebant  circa  domos 
panem.  Actor,  ii.  Nec  tamen  possumus  de 
solo  pane  intelligere  illa  verba :  Hoc  est  cor¬ 
pus  meum,  quod  pro  vobis  frangitur  ;  non  e- 
nim  panis  pro  nobis  frangitur,  sed  nobis. 
Oportet  igitur  intelligere  verba  illa  de  vero 
corpore,  sed  sub  specie  panis,  ut  sensus  sit : 
Hoc  est  corpus  meum,  quod  nunc  pro  vobis 


in  specie  panis  frangitur,  id  est,  datur,  et 
immolatur  Deo. 

Tertio,  quiaLucascap.  xxii.  cum  ait  :  Hic 
est  calix  novum  Testamentum  in  sanguine  meo , 
qui  pro  vobis  funditur  ;  illud,  funditur,  non 
conjunxit  cum  voce,  sanguine ,  sed  cum  voce, 
calix ,  ut  ex  Graeco  textu  apparet,  ubi  habe¬ 
tur,  XOUTO  TO  TTOXV^ptOV  ZXf  UVOgSVOV.  At  Cei’te  si 

Lucas  dicere  voluisset,  sanguinem  funden¬ 
dum  in  cruce  tantummodo,  dixisset  :  Hic 
est  calix  novum  Testamentum  in  sanguine 
meo,  qui,  nimirum  sanguis,  funditur  :  nunc 
autem  dixit :  Hic  est  calix,  qui  funditur.  Ita¬ 
que  indicavit  sanguinem  fundi,  ut  erat  in 
calice,  et  proinde  fundi  in  coena. 

Secundum  argumentum  principale  ad  pro¬ 
bandam  propositionem  supradictam,  quod 
Christus  in  coena  se  obtulerit  in  sacrificium, 
sumitur  ex  vera  praesentia  corporis,  et  san¬ 
guinis  Christi  in  coena,  quam  Lutherani  con¬ 
cedunt,  et  Calvinistae  concederent,  nisi  cum 
apertissimis  Scripturae  verbis  pugnare  vel¬ 
lent.  Nam  Christi  corpus,  et  sanguis  in  ccena 
sumuntur,  ut  caro,  et  sanguis  victimae  pro 
nobis  oblatae  ;  ergo  necessario  in  ipsa  coena 
prius  immolantur,  et  offeruntur  Deo,  quam  a 
nobis  sumantur. 

Sumi  autem  Christi  corpus,  et  sangui¬ 
nem,  ut  participationem  victimae,  Lutherani 
non  negant :  et  si  negarent,  facillime  proba¬ 
retur.  Nam  in  primis  ideo  in  coena  seorsim 
consecratur  corpus,  et  seorsim  sanguis,  ut 
intelligamus,  praesentiam  corporis  et  sangui¬ 
nis  in  coena  esse  ad  modum  occisi,  et  mortui 
corporis.  Deinde  corpus,  et  sanguis  sunt  in 
coena,  ut  cibus,  et  potus.  At  caro,  et  san¬ 
guis,  non  sunt  apta  ad  cibum,  nisi  prius  ani¬ 
mal  moriatur;  Christus  autem  non  moritur, 
nisi  per  immolationem.  Et  hoc  est  argumen¬ 
tum  Gregorii  Nysseni  in  prima  oratione  de 
Resurrect.  ubi  colligit  in  coena  Christum 
immolari,  quia  non  possemus  aliter  carne 
ejus  vesci.  Hinc  etiam  Augustinus  lib.  ix. 
Confess.  caip.  13.  dicit  matrem  suam  omni¬ 
bus  diebus  servisse  altari,  unde  sciret  dis¬ 
pensari  victimam  sanctam. 

Kemnitius  in  2.  par.  Exam.  pag.  772.  et 
773.  egregie  se  ad  hocargumentum  respon¬ 
disse  putat.  Dicit  enim  non  sufficere  praesen¬ 
tiam  veram,  et  realem  corporis  Christi  ad 
sacrificium  :  nam  etiam  in  utero  matris,  et 
postea  in  praesepi,  fuit  vera,  et  realis  prae¬ 
sentia  corporis  Christi,  ubi  tamen  nullum 
fuit  sacrificium.  Itaque  vult  quatuor  condi¬ 
tiones  requiri  ad  verum  sacrificium.  Primo, 

substantiam  rei,  qua?  immolatur.  ..Secundo, 
certam  offerendi -actionem  a  Deo  proscri¬ 
ptam.  Tertio,  certam  personam  a  Deo  depu¬ 
tatam  ad  offerendum.  Quarto,  ut  fiat  ea  in¬ 
tentione.  et  ad  cum  finem,  qui  in  verbo  Dei 
praescriptus  est.  Ex  his  autem  conditionibus 
primam  duntaxat  haberi  dicit  in  celebra¬ 
tione  ccenae,  reliquas  omnino  deesse. 

Respondeo  primum,  quod  Christi  corpus 
in  utero  matris,  vel  in  praesepi  vere,  ac  rea- 
liter  fuerit  praesens,  et  tamen  non  fuerit  sa¬ 
crificium,  ad  rem  nihil  facit.  Nam  non  erat 
in  utero,  vel  in  praesepi,  ut  victima,  sed  ut 
vivens  infantulus  :  in  ccena  autem  esse  ut 
victimam,  ipsi  fatentur.  Sic  enim  scribit 
ipse  Kemnitius,  ut  alios  interim  omittam, 
pag.  717.  c.  Ibi  (in  ccena)  dispensatur,  et  su¬ 
mitur  victima,  quae  pro  peccatis  nostris  se¬ 
mel  in  cruce  oblata  est » .  Haec  ille.  Sic  igitur 
nos  argumentum  instruimus :  Christi  corpus, 
ut  in  Coena  reipsa  adest,  victima  quaedam 
est  ;  ergo  aliqua  praecedente  immolatione 
victima  factum  est.  Quaero,  quae  fuerit  illa 
immolatio  ?  dices,  Immolatio  crucis.  At  cum 
primum  Apostoli  participarunt  istam  victi¬ 
mam,  nondum  Christus  in  cruce  fuerat  im¬ 
molatus.  Praeterea  neque  nunc  victima,  quae 
est  in  altari,  potest  dici  facta  per  immola¬ 
tionem  crucis  :  nam  illa  immolatio  semel 
tantum  facta  est,  et  victima  per  eam  facta, 
paulo  post  desiit  esse  victima.  Christi  enim 
corpus  post  resurrectionem  dum  apparebat 
discipulis,  et  dum  in  coelum  ascendebat, 
victima  dici  non  poterat  :  et  multo  minus 
nunc,  ut  in  coelis  vivit  ac  regnat,  victima 
dici  potest.  Cum  igitur  victima  per  immola¬ 
tionem  crucis  facta,  desierit  esse  victima, 
si  iterum  Christi  corpus  incipit  esse  victima, 
debet  alia  immolatione  id  fieri.  Sed  immo¬ 
latio  crucis  non  potest  repeti ;  alia  igitur  nova 
requiritur  immolatio.  Quare  aut  immolatio, 
quae  victimam  ponit  altari,  seu  in  sacra  ccena, 
est  ipsa  actio,  celebratioque  mysterii  Eucha¬ 
ristiae  :  aut  non  est  in  sacra  ccena  ulla  victi¬ 
ma. 

Quod  vero  attinet  ad  illas  tres  conditiones 
sacrificii,  quas  in  Eucharistia  desiderari 
Kemnitius  putat,  nos  facile  possumus  eas 
demonstrare.  Nam  in  primis  certae  personae 
deputatae  ad  sacrificium,  sunt  Apostoli,  et 
qui  eis  succedunt ;  illis  enim  solis  Dominus 
dixit  :  Hoc  facite.  Intentio,  et  finis  in  verbo 
Dei  praescriptus,  habetur  ibidem  in  illis  ver¬ 
bis  :  In  meam  commemorationem.  Nam  ut  finis 
erat  sacrificiorum  praecedentium,  Christum 


repraesentare  sacrificium  crucis,  ut  futurum  : 
sic  finis  est  sacrificii  Eucharistiae  commemo¬ 
rare,  et  repraesentare  sacrificium  crucis,  ul 
praeteritum.  Et  sicut  vetera  illa  sacrificia  non 
amittebant  suam,  et  veram,  et  propriam  sa¬ 
crificii  rationem  exeo,  quod  essent  repraesen- 
tativa  ;  ita  etiam  sacrificium  Eucharistiae, 
non  amittit  suam,  et  veram,  ac  propriam 
sacrificii  rationem,  quia  simul  est  alterius 
sacrificii  commemorativum. 

Restat  una  conditio  demonstranda,  nimi¬ 
rum  actio  offerendi,  quam  quidem  certo  sci¬ 
mus  adesse,  etiamsi  forte  eam  non  facile 
possemus  distinguere,  et  separare  ab  aliis 
actionibus  quse  simul  fiunt.  Nam  ex  prima 
conditione,  quam  Kemnitius  admittit,  neces¬ 
sario  infertur  secunda,  quam  ipse  negat  ; 
Ubi  enim  est  victima,  ibi  necessario  pree ce¬ 
dere  debet  immolatio,  et  proinde  oblatio, 
cum  victima  non  fiat,  nisi  per  immolationem ; 
sed  satis  manifesta  est  actio  immolationis,  et 
oblationis  in  Eucharistia,  nimirum  ipsa  con¬ 
secratio.  Neque  enim  petere  debent  adver¬ 
sarii,  ut  ostendamus  ubi  Dominus  dixerit  : 
Ego  offero,  vel  sacrificio;  aut  ubi  .  j  usserit, 
Offerte,  vel  sacrificate  :  sed  satis  est,  si  actio 
ipsa  offerendi,  et  immolandi  ostendatur. 
Nam  in  Testamento  vetCri  nusquam  legimus 
dixisse  sacerdotes :  Ego  offero,  vel  sacrifico  ; 
sed  hoc  ipso,  quod  ad  Dei  honorem,  et  ad 
significandam  Christi  mortem,  animalia  caesa 
super  altare  ponebant,  offerre  Deo,  et  sacri¬ 
ficare  censebantur.  Quemadmodum  etiam 
Dominus  in  cruce  non  legitur  dixisse  :  Ego 
me  offero,  et  sacrifico  :  et  tamen  quis  dubi¬ 
tet  spontaneam  illam  ascensionem  crucis, 
veram  oblationem  fuisse?Adeumdem  igitur 
modum  illa  actio,  qua  Christi  corpus  ad  Dei 
honorem  super  mensam  ponitur,  ut  consu¬ 
matur,  idque  fit  ad  repraesentandam  ejusdem 
Christi  passionem,  oblatio,  et  immolatio,  di¬ 
cenda  est.  Illa  autem  actio  consecratio  est  : 
nam  per  consecrationem  fit,  ut  Christi  cor¬ 
pus  vere  et  visibiliter  adsit  super  mensam, 
et  adsit  apte  ad  repraesentandam  passionem, 
et  mortem  ejusdem. 

Tertium  argumentum  principale  ad  cam- 
dem  probandam  propositionem,  sumitur  ex 
Patribus,  qui  aperte  dicunt,  Christum  in 
ccena  seipsum  Deo  Patri  sub  specie  panis,  et 
vini  obtulisse. 

Iren0euslib.1v.  cap.  32:  «Novi  Testamenti 
novam  docuit  oblationem».  Cyprianus  lib.11. 
epist.  3  :  «  Quis  magis  sacerdos  Dei  summi, 
quam  Dominus  noster  Jesus  Christus  ?  qui 

sacrificium  Deo  Putri  obtulit,  ct  obtulit  hoc 
i ilem  quod  Mclcliiscdceh  obtulerat,  panem 
scilicet,  et  vinum,  Jioc  est,  suum  corpus,  et 
sanguinem  ».  Ambrosius  in  Psalm.  xxxvili. 
in  illa  verba  :  In  imagine  pertransit  horno  : 
«  Vidimus,  inquit,  Principem  sacerdotum  ad 
nos  venientem;  vidimus,  et  audivimus  offe¬ 
rentem  pro  nobis  sanguinem  suum.  Sequa¬ 
mur,  ut  possumus,  Sacerdotes,  ut  offeramus 
pro  populo  sacrificium.  Nam  et  si  infirmi 
merito,  tamen  honorabiles  saerifio  :  quia  et 
si  nunc  Christus  non  videtur  offerre,  tamen 
ipse  offertur  in  terris,  quando  Christi  corpus 
offertur  :  imo  ipse  offerre  manifestatur 
in  nobis,  cujus  sermo  sanctificat  sacrificium 
quod  offertur  ».  Gregorius  Nyssenus  orat.  i. 
de  Resurrect.  :  «  Pro  ineffabili,  arcanoque,  ct 
qui  ab  hominibus  cerni  nequit ,  sacrificii 
modo,  sua  dispositione  prieoccupat  impetum 
violentum,  ac  sese  oblationem,  ac  victimam 
offert  pro  nobis  sacerdos  simul,  et  agnus  Dei. 
Quando  hoc  accidit?  cum  suum  corpus  ad 
comedendum,  et  sanguinem  adbibendum  fa¬ 
miliaribus  praebuit.»  Joann.  Chrysostomus 
homil.  24.  in  priorem  ad  Corinthios  :  «  Pro 
brutorum,  inquit,  caedo  seipsum  offerendum 
praecepit.))  Et  homil.  2.  in  posteriorem  ad  Ti¬ 
motheum,  prope  finem:  «Sacra ipsa  oblatio, 
sive  illam  Petrus,  sive  Paulus,  sive  alius  cu- 
jusyis  meriti  sacerdos  offerat,  eadem  est, 
quam  dedit  Christus  ipse  discipulis,  quamque 
sacerdotes  modo  quoque  conficiunt: nihil  ha¬ 
bet  ista,  quam  illa  minus.  Cur  id  ?  quia  non 
hanc  sanctificant  homines,  sed  Christus,  qui 
illam  ante  sacraverat  ».  Augustinus  in  Psal. 
xxxiii  conc.  2.  «Ipse  de  corpore,  et  sanguine 
suo,  sacrificium  instituit  secundum  ordinem 
Molchiscdech  ».  Vide  etiam  lib.  ni  de  Bapti¬ 
smo  contra  Donatistas,  cap.  19.  lib.  xx.  contra 
Faustum,  cap.  21.epist.  o.  ad  Marcellinum, 
lib.  xvn.  de  civit.  Dei,  cap.  20.  ct  lib.  lxxxiii 
queest.  61.  Deo  ser.  vii.  de  passione  Domini: 
«  Ut  umbrae  cederent  corpori  ctc.  Isichius 
lib.  2.  in  Levit,  cap.  8.  «  Prius  figuratam 
ovem  cum  Apostolis  comans  Dominus,  post¬ 
ea  suum  obtulit  sacrificium.  »  Itupertus 
lib.  ii.  in  Exodum  cap.  G.  «  In  angustia  pas¬ 
sionis-  agonizans,  propriis  manibus  Deo  Patri, 
semetipsum  immolavit,  -accipiens  panem 
ctc.  )) 


CAPUT  XIII. 

Probatur  sacrificium  Missie  ex  cap.  xjii. 

Actorum. 

Septimum  argumentum  sumitur  ex  iilis 
verbis,  quae  S.  Lucas  in  Actis  ponit,  ubi  re¬ 
fert  ordinationem  Pauli,  et  BarnabcC  :  Mini¬ 
strantibus,  inquit,  illis  Domino, et  jejunantibus, 
dixit  Spiritus  sanctus :  Segregate  mihi  Sau- 
lum ,  ei  B amabam,  in  opus,  ad  quod  assumpsi 
cos  (1).  Ministerium  enim  illud  Domino  exhi¬ 
bitum,  non  videtur  aliud  esse  potuisse,  quam 
sacrificium,  et  sacrificium  Missae  :  aut  enim 
hoc  sacrificium  est  in  Ecclesia,  aut  nullum. 

Significari  autem  illa  voce  :  Ministrantibus , 
sacrificium,  probatur  Primo  ex  voce  Grieca 
XsivoypYouvTMv.Namin  primis  etiam  adversarii 
confitentur,  et  potissimum  Apologia  Confes¬ 
sionis  Augustanae  in  articulo  de  Missa,  vocem 
illam  AsiToupvsM,  non  significare  quodeumque 
ministerium,  sed  publicum.  Itaque  hoc  loco 
non  significat  aliquid  privatum,  et  internum, 
sed  publicum,  et  proinde  externum.  Neque 
significare  potest  ministerium  verbi,  aut 
Sacramentorum  :  quia  ista  publica  quidem 
sunt,  sed  non  exhibentur  Deo.  Non  enim 
condonamur  Deo,  neque  Sacramenta  Domino 
dispensamus,  sed  populo.  Hic  autem  dicitur : 
Ministrantibus  illis  Domino. 

Dices:  Qui  condonantur,  aut  Sacramenta 
populo  praebent.  Domino  ministrare  dici  pos¬ 
sunt,  quia  ad  ejus  honorem  id  faciunt.  At  si 
ista  esset  causa,  cur  Lucas  scripserit,  Minis¬ 
trantibus  Domino,  non  addidisset,  ct  jejunan¬ 
tibus  ;  nam  etiam  jejunare,  est  eo  modo  Do¬ 
mino  ministrare.  Qui  enim  bene  jejunant,  ad 
honorem  Dei  jejunant :  juxta  illud  Roman. 
xiv  :  Qui  manducat,  Domino  manducat,  ct  qui 
non  manducat,  Domino  non  manducat. 

Prceterea  verbum  illud  Xeiroopygw,  licet  pos¬ 
sit  accommodari  ad  sacra,  et  profana  mi¬ 
nisteria,  tamen  cum  accommodatur  ad  sacra, 
et  absolute  ponitur  in  Scripturis,  ubique  ac¬ 
cipitur  pro  ministerio  sacrificii,  ut  patet  ex 
cap.  i.  Lucie,  et  epistola  ad  Hebrieos, 
cap.  ii.  viii.  ix.  x.  Quare  hoc  loco  Erasinus, 
qui  apud  adversarios  in  pretio  esse  solet, 
vertere  ausus  est  :  Sacrificantibus  illis  Do- 

mino;  et  Jiine  etiam  factum  est,  ut  Graeci 
Missa}  celebrationem  XsiTouoyetav  appellent. 


CAPUT  XIV. 

Probatur  sacrificium  Missx  ex  cap.  x.  prioris 
ad  Corinthios. 

Argumentum  postremum  ex  his  quae  pe¬ 
tuntur  a  Scripturis,  est  apud  Apostolum  I 
Cor.  x  :  Fugite .  inquit,  ab  idolorum  cultura. 
Ct  prudentibus  loquor ;  vos  ipsi  judicate  quod 
dico.  Calix  benedictionis ,  cui  benedicimus , 
nonne  communicatio  sanguinis  Domini  est?  et 
panis,  quem  frangimus ,  nonne  participatio 
corporis  Domini  est?  quoniam  unus  panis,  et 
unum  corpus  mulli  sumus  qui  de  uno  pane  par¬ 
ticipamus.  Videte  Israel  secundum  carnem:  non¬ 
ne  qui  edunt  hostias,  participes  sunt  altaris  ? 
quid  ergo  ?  dico  quod  idolis  immolatum  sit  ali¬ 
quid,  aut  quod  idolum  sit  aliquid?  Sed  quae 
immolant  Gentes,  dxmoniis  immolant,  et  non 
Deo  :  nolo  autem  vos  socios  fieri  daemoniorum. 
Non  potestis  calicem  Domini  bibere ,  et  calicem 
daemoniorum  :  non  potestis  rncnsx  Domini  par¬ 
ticipes  esse,  et  rncnsx  dxmoniorum  (•!).  Htec 
ille. 

Ex  his  verbis  tria  argumenta  colliguntur. 
Unum  ex  comparatione  mensae  Domini,  cum 
mensa  Gentilium,  et  Judaeorum.  Apertissimo 
enim  comparat  Apostolus  mensam  Domini, 
undo  sumimus  Eucharistiam,  cum  altari 
Gentilium,  ubi  immolabantur  idolis,  et  cum 
-  altari  Hebraeorum,  ubi  immolabantur  sacrifi¬ 
cia  carnalia  Deo  vero.  Inde  autem  sequitur 
mensam  Domini  esse  etiam  quoddam  altare, 
et  proinde  Eucharistiam  esse  sacrificium  : 
nunquam  enim  altare  proprie  dictum  erigi¬ 
tur,  nisi  ad  sacrificia  proprie  dicta.  Existi¬ 
mant  quidem  aliqui,  ut  Ilaymo,  et  alii  non- 
nulli graves  auctores  non  improbabiliter  men¬ 
sam  Domini  expresse  vocari  altare,  Heb.  xm. 
in  illis  verbis  :  Habemus  altare,  de  equo  edere 
non  habent  potestatem  qui  tabernaculo  deser¬ 
viunt  (2)  :  tamen  quia  non  desunt  ex  Catho¬ 
licis,  qui  eo  loco  per  altare  intelligant  cru¬ 
cem,  aut  ipsum  Christum,  non  urgeo  ipsum 
locum. 

Alterum  argumentum  sumitur  ex  compa¬ 
ratione  Eucharistia}  cum  sacrificiis  Genti¬ 
lium,  et  Hebraeorum.  Apostolus  enim  aper¬ 


tissime  dicit,  ita  nos  fideles  sumere  de  mensa 
Domini  corpus,  et  sanguinem  Domini,  ut 
sumunt  Judici  hostias,  ct  Gentiles  idolothyta 
ex  suis  altaribus  seu  mensis.  Qua)  comparatio 
inepta  sit  necesse  est,  et  perperam  ab  Apo¬ 
stolo  adducta,  si  Eucharistia  non  est  sacrifi¬ 
cium  Deo  immolatum,  sicut  sibi  illi  Judaco- 
rum,  et  Gentilium  sunt  sacrificia  Deo,  vel 
idolis  immolata. 

Tertium  argumentum  sumitur  ex  compa¬ 
ratione  societatis,  quam  habemus  cum  Deo 
per  manducationem  Eucharistia},  cum  socie¬ 
tate  quam  habebant  Gentiles  cum  idolis  per 
manducationem  idolothytorum.  Paulus  enim 
docet  eos,  qui  manducant  idolothyta  ita  con¬ 
jungi  cum  idolis,  ut  censeantur  veri  idolo¬ 
latra},  ideo  namque  initio  dixit  :  Fugite  ab 
idolorum  cultura.  Utitur  igitur  hoc  argu¬ 
mento  :  Qui  manducat  idolothyta,  fit  parti¬ 
ceps  altaris  idolorum  :  ergo  consentit  in 
sacrificium  idolorum,  imo  fit  socius  immo¬ 
lantium  idolis.  Ergo  est  idololatra  ;  sacrifi¬ 
cium  enim  est  proprius  actus  latria}.  Quare 
si  apta  est  Pauli  comparatio,  oportebit  etiam 
circa  Eucharistiam  ita  argumentari  :  Qui 
manducat  Eucharistiam,  fit  particeps  altaris 
Domini,  ergo  consentit  in  oblationem  Eucha¬ 
ristiae  Deo  factam,  imo  fit  socius  eam  offe¬ 
rentium;  ergo  Deum  hac  oblatione  cultu 
latritc  honorat. 

Ad  haec  argumenta  respondet  Kemnitius 
in  2.  parte  Examinis  pag  7G7.  Ac  primum 
more  suo  impudenter  admodum,  et  scurri¬ 
liter  in  re  tam  sacra  se  gerit :  «  Ex  ethnico¬ 
rum,  inquit,  sacrificiis,  qua}  daemoniis  offe¬ 
runtur,  deplorata)  Missae  suae  subsidium 
accersere  non  verentur :  non  dissimili  ratione 
sicut  ille  apud  Virgilium  inquit  : 

Vos  rr.ilii  Manes 

Este  boni,  quoniam  Superis  aversa  voluntas 

Haec  ille  :  nec  animadvertit  impius  haere¬ 
ticus,  se  hoc  modo  Apostolum  ipsum  irridere, 
illiquo  insultare.  Si  enim  nos  a  diis  mani¬ 
bus  censemur  subsidium  petere,  quia  proba¬ 
mus  sacrificium  Missae  ex  comparatione  Eu- 
charistiaejad  sacrificia  Gentilium  :  multo  ma¬ 
gis  Paulus  censebitur  a  diis  manibus  auxilium 
petiisse,  qui  probavit  non  esse  manducanda 
idolothyta  ex  eadem  comparatione  Euchari¬ 
stia)  ad  sacrificia  idolorum.  Sed  facessant 
impiae  nugae,  vel  hlasphemiac  potius  :  non 
enim  a  diis  manibus,  sed  a  verbis  divinae 


(Q  I  Cor.  X,  U  et  scq.  —  (2)  TTob.  XTT,  10. 

Scripturae,  et  a  comparatione  in  eadem  Scri¬ 
ptura  posita,  subsidium  flagitamus. 

Deinde  Kemnitius  serio  respondet,  ac  duo 
dicit.  Primo,  mensam  Gentilium,  cum  qua 
Apostolus  comparat  mensam  Domini,  non 
esse  altare  idolorum,  sed  mensam  commu¬ 
nem,  in  qua  convivari  solebant.  Id  probat, 
quia  non  erat  consuetudo  Gentilium,  ut  ad 
aras  discumberent,  sed  ut  de  reliquiis  immo¬ 
latorum  domi  suae  convivium  instruerent,  et 
ad  illud  amicos  suos  invitarent.  Loquitur 
autem  B.  Paulus  de  mensa,  in  qua  comede¬ 
bantur  idolothyta;  ergo  non  loquitur  de 
altari,  sed  de  communi  mensa.  Praeterea 
non  erat  quaestio  B.  Pauli,  an  liceret  Chri¬ 
stianis  apud  aras  Gentilium  interesse  ipsorum 
sacrificiis,  et  sacrificare  daemoniis,  id  enim 
Christianis  notissimum  erat :  sed  an  liceret 
ire  ad  convivia  Gentilium,  ubi  edenda  appo¬ 
nebantur  idolothyta. 

Haec -prima  solutio  Kemnitii  parum  valet. 
Nam  in  primis  falsum  est  non  consuevis¬ 
se  Gentiles  ad  aras  idolorum  discumbere. 
Quid  enim,  quaeso,  est  quod  ait  Apostolus 
I  Corinth.  vm  :  Si  quis  uder  it  eum,  qui  habet 
scientiam ,  recumbentem  in  idolio  ?  quid  enim 
est  idolium  nisi  locus  ubi  est  idolum?  Neque 
obstat  quod  idem  Paulus  dicit  I  Cor.  x. 
Si  quis  vocat  vos  infidelium ,  et  vultis  ire,  omne 
quod  vobis  apponitur ,  manducate;  si  quis  di¬ 
xerit.,  Hoc  immolatum  est ,  nolite  manducare , 
etc.  (1).  Nam  utrumque  est  verum,  solebant 
quippe  Gentiles,  et  ad  aras  idolorum  dis¬ 
cumbere,  et  etiam  de  reliquiis  immolatorum 
domi  suae  convivium  instruere.  Quare  male 
proponit  Kemnitius  quaestionem  Apostoli. 
Nam  etsi  non  erat  quaestio,  an  liceret  idolis 
sacrificare  :  tamen  nec  erat  quaestio,  an  lice¬ 
ret  in  conviviis  Gentilium  interesse  ;  sed  an 
liceret  vesci  idolothytis ,  et  praesertim  in 
idolio  :  et  Paulus  negat  licere,  quia  hoc  est 
socium  fieri  daemoniorum,  et  interpretati  ve 
sacrificare  daemonibus. 

Deinde  etiamsi  non  consuevissent  Gentiles 
ad  aras  idolorum  discumbere,  ut  falso  dicit 
Kemnitius,  tamen  mensa  daemoniorum,  cui 
comparatur  mensa  Domini,  adhuc  altare 
ipsum,  non  mensam  communem  significaret. 
Apostolus  enim  ubi  mensam  daemoniorum 
nominat,  non  loquitur  de  mensa,  ubi  come¬ 
debatur,  sed  de  mensa,  ubi  immolabatur,  et 
unde  cibi  immolati  ad  mensam  communem 
deferebantur,  ut  manifeste  patet  ex  'colla¬ 


tione  cum  altari  Judaeorum  :  Videte,  inquit, 
Israel  secundum  carnem ,  nonne  qui  edunt  ho¬ 
stias,  participes  sunt  altaris  ? 

Deinde  idem  colligitur  ex  eo,  quod  Apo¬ 
stolus  vocat  mensam  Gentilium  mensam  dae¬ 
moniorum  :  vocat  enim  eam  mensam  daemo¬ 
niorum,  quia  sacra  erat  daemoniis.  Non 
enim  vocaret  mensam  daemoniorum,  men¬ 
sam  communem  Gentilium,  ad  quam  per¬ 
mittebat  etiam  fidelibus  accedere.  Praeterea 
non  compararet  mensae  Domini  si  loqueretur 
de  mensa  communi  et  profana,  nisi  velit 
Kemnitius  mensam  Domini  esse  mensam 
communem,  et  profanam. 

Adhaec  Apostolus,  cum  dehortatur  a  mensa 
daemoniorum,  dicit  causam  esse,  ut  fugiant 
cultum  idolorum  :  ergo  loquitur  de  mensa, 
in  qua  immolabatur  idolis,  ex  qua  qui  sume¬ 
bant  cibum,  censebantur  idololatrae. 

Denique  idem  Paulus  in  eodem  capite 
dicit,  licitum  esse  ire  ad  mensas  Gentilium, 
et  ibi  manducare  idolothyta,  si  quis  ignoret 
cibos  illos  esse  immolatitios :  et  simul  dicit  : 
Non  potestis  mensae  Domini  participes  esse,  et 
mensae  daemoniorum  :  ergo  nisi  secum  ipse 
pugnet  Apostolus,  non  potest  per  mensam 
daemoniorum  intelligere  mensam  Gentilium, 
ubi  solum  materialiter  comeduntur  idolo¬ 
thyta.  Quod  autem  Kemnitius  dicit  Aposto¬ 
lum  scribere,  liberum  quidem  esse,  tamen 
non  convenire,  ut  fideles  simul  mensae  Do¬ 
mini,  et  mensae  daemoniorum  participes  fiant, 
absurdissimum ,  et  falsissimum  est.  Non 
enim  Apostolus  dicit  liberum  esse,  sed  abso¬ 
lute  dicit  :  Non  potestis  mensae  Domini,  et 
mensae  daemoniorum  participes  esse.  Et  quid 
absurdius  dici  potest,  quam  ut  liberum  sit 
fidelibus  mensae  daemoniorum  participare, 
et  daemoniorum  socios  fieri? 

Adde  ultimo,  quod  etiamsi  non  possemus 
convincere  per  mensam  daemoniorum  intel- 
ligi  altare  idolorum,  tamen  argumentum 
nostrum  esset  solidum  ex  comparatione 
mensae  Domini  cum  altari  Judaeorum,  quod 
Apostolus  expresse  nominat. 

Sed  Kemnitius  non  fuit  tam  hebes,  quin 
viderit  hoc  modo  refelli  posse  solutionem 
suam  ;  ideo  ad  finem  addidit  secundam  so¬ 
lutionem,  ac  dicit,  eos  qui  sumunt  Euchari¬ 
stiam,  participare  de  sacrificio  peracto  in 
cruce  ;  sicut  ii,  qui  manducabant  idolothyta, 
participabant  de  sacrificio  peracto  in  altari 
idolorum. 


(i)  ICor.  VIII.  10;  X,  27  et  28. 

At  neque  hac  via  evadere  poterit.  Nam 
Apostolus  non  comparat  mensam  dsemonio- 
rum  cum  cruce,  sed  cum  mensa  Eucharistiae, 
proinde  vult  esse  mensam  Eucharistiae  verum 
altare  ad  sacrificandum  erectum  :  et  in  hoc 
sita  est  comparatio ;  quod  sicut  Gentiles 
manducabant  immolata  in  altari,  ita  nos 
manducamus  id  quod  immolatur  in  mensa 
Eucharistiae.  Deinde,  ut  supra  diximus,  sa¬ 
crificium  ex  immolatione  factum  in  cruce 
fuit  aliquando,  et  postea  desiit  esse,  nec  pot¬ 
est  rursum  fieri  nisi  per  novam  immolatio¬ 
nem.  Atque  hactenus  de  testimoniis  Scri¬ 
pturarum. 


CAPUT  XV. 

Probatur  sacrificium  Missse  ex  traditione  Pa¬ 
trum ,  ac  primum  ex  vocibus  saaificii,  obla¬ 
tionis,  immolationis ,  etc. 

Hactenus  ex  divinis  litteris  testimonia  pro 
sacrificio  Missae  deprompsimus  :  nunc  ad 
secundum  locum  accedimus,  videlicet  ad 
testimonia  veterum  Patrum.  Recte  enim 
Kemnitius  dicit  pag.  773.  bonas  mentes  plu¬ 
rimum  moveri  consensu,  et  testimonio  anti¬ 
quitatis  ejus  potissimum,  quae  fuit  purioribus, 
optimis  et  florentissimis  Ecclesiae  tempori¬ 
bus.  Sed  quia  nimis  longum  esset  singula 
testimonia  seorsim  excutere,  ut  fecimus  in 
disputatione  de  veritate  corporis  Domini  in 
Eucharistia  :  reducemus  omnia  ad  aliquot 
capita,  et  simul  refellemus  responsiones 
adversariorum. 

Primum  igitur  caput,  sive  argumentum 
sumi  potest  ex  nominibus  sacrificii,  hostiae, 
victimae ;  et  ex  verbis,  offerre,  immolare, 
sacrificare,  quibus  Patres  utuntur  cum  de 
celebratione  Ccenae  Domini  verba  faciunt; 
passim  enim  tum  Graeci,  tum  Latini,  non  so¬ 
lum  dicunt  Eucharistiam  esse  sacrificium, 
seu  oblationem,  sed  dicunt,  offerri  Deo,  im¬ 
molari,  et  sacrificari.  Neque  opus  est  loca 
notari  ubi  ejusmodi  voces  habeantur  :  ad¬ 
versarii  enim  fatentur  eas  apud  Patres  esse 
frequentissimas  :  «  Negari  non  potest,  in¬ 
quit  Kemnitius  pag.  782,  veteres  quando 
loquuntur  de  celebratione  ccenae  Dominicae, 
usurpare  vocabula,  sacrificii,  immolationis, 
oblationis,  hostiae,  victimae  ;  item  uti  verbis, 
offerre,  sacrificare,  immolare.  »  Haec  ille. 
Hic  igitur  modus  loquendi  satis  indicat 


quid  Patres  senserint  :  si  enim  existimarent 
Eucharistiam  solum  esset  Sacramentum,  non 
etiam  sacrificium,  ut  adversarii  sentiunt, 
nulla  esset  causa  cur  aliter  loquerentur  de 
Eucharistia,  quam  de  Baptismo.  Nusquam 
autem  Patres  Baptismum  vocant  sacrificium, 
hostiam,  victimam ;  nec  dicunt  baptizare 
esse  sacrificare,  vel  immolare.  Preeterea  qua? 
causa  esset  cur  Patres  de  Sacramento  Eu¬ 
charistiae  aliter  loquerentur,  quam  adversarii 
nostri  loquantur?  quomodo  enim  credibile 
erit  veteres  Patres  in  modo  loquendi  nobis- 
cum,  in  sententia  cum  adversariis  conve¬ 
nisse? 

Sed  videamus  quid  illi  respondeant.  Lu- 
therus  in  lib.  de  captivitate  Babylon,  cap.  i. 
timide  dicit,  Patres  fortasse  vocare  sacrifi¬ 
cium,  non  ipsam  Eucharistiam,  sed  orationes 
quse  in  Missa  dicuntur.  Quia  vero  videbat 
istam  solutionem  non  esse  sufficientem,  cum 
Patres  passim  ipsam  Eucharistiam  sacrificium 
vocent,  et  offerri  dicant  Deo  a  sacerdotibus, 
ut  paulo  post  ostendemus,  audacter  valedicit 
Patribus :  «  Si  nihil  habetur,  inquit,  quod 
dicatur,  tutius  est  omnia  negare,  quam  Mis¬ 
sam  sacrificium  esse  concedere.  »  Et  in  lib. 
de  abroganda  Missa,  initio  ita  scribit :  «  Pro¬ 
fiteor  in  primis,  adversus  eos  qui  clamaturi 
sunt,  quod  contra  ritum  Ecclesise,  contra 
statuta  Patrum  docuerim,  nihil  horum  me 
auditurum.  »  Et  infra  aperte  dicit,  se  non 
curare  quid  Patres  de  Missa  dixerint,  sed 
quid  debuerint  dicere.  Similia  habet  in  lib. 
contra  regem  Anglia?  :  «  Ultimo,  inquit, 
dicta  Patrum  inducit  rex  pro  Missario  sacri¬ 
ficio,  et  ridet  meam  stultitiam,  quod  solus 
velim  sapere  prae  omnibus.  Hoc  est  quod 
dixi,  Thomisticos  asinos  habere  nihil  quod 
producant,  nisi  multitudinem  hominum  et 
usum  antiquum.  »  Et  paulo  infra  dicit,  se 
nihil  curare  si  mille  Augustini,  et  mille  Cy¬ 
priani  contra  se  stent.  Denique  in  lib.  dd 
Missa  privata  :  «  Hic  non  moramur,  inquit, 
si  clamitent  Papistse,  Ecclesia,  Ecclesia,  Pa¬ 
tres,  Patres  :  quia  ut  dixi,  hominum  dicta, 
aut  facta,  nihil  in  tam  magnis  causis  curamus. 
Scimus .  enim  ipsos  Prophetas  lapsos  esse, 
adeoque  Apostolos  :  Verbo  Christi  judica¬ 
mus  Ecclesiam,  Apostolos,  adeoque  ipsos 
Angelos.  » 

Joannes  Calvinus  in  lib.  iv.  Institut.  cap. 
10.  §.  10,  respondet  initio  sacramentum  Eu¬ 
charistia?  a  Patribus  vocari  sacrificium,  quia 
est  memoriale  sacrificii  crucis.  Quam  solu¬ 
tionem  fusius  persequitur  Kemnitius,  et  ideo 

paulo  infra  cum  Kemnitii  solutionibus  eam 
refellemus :  praesertim  cum  Calvinus  non 
multum  videatur  in  hac  solutione  confidere. 
Nam  paulo  post§.  11.  non  solum  fatetur  ve¬ 
teres  usos  esse  vocabulis,  queo  sacrificium 
significant,  sed  etiam  agnoscit  eos  in  modo 
actionis  ad  sacrificii  rationem  accessisse,  et 
apertissime  cos  reprehendit,  quamvis  inepte 
sensum  eorum  excusare  nitatur :  «  Quia  ve¬ 
teres  quoque,  inquit,  video  alio  hanc  memo¬ 
riam  detorsisse,  quam  institutioni  Domini 
conveniebat  (quod  nescio  quam  repetita;, aut 
saltem  renovat  re  immolationis  faciem  eorum 
Cee  na  prre  se  ferebat)  nihil  tutius  piis  pecto¬ 
ribus  fuerit,  quam  in  pura,  simplicique  Dei 
ordinatione  acquiescere,  cujus  etiam  ideo  vo¬ 
catur  cama,  quoniam  sola  hic  ejus  auctoritas 
vigere  debet.  »  Et  §  12  :  «Et  certe  si  cogita¬ 
mus  Domini,  non  hominum  ccenamessc,  non 
est  cur  ulla  hominum  auctoritate  vel  annorum 
praescriptione  patiamur  nos  ab  illa  vel  latum 
unguem  dimoveri.  »  Htec  ille. 

Itaque  Lutherus,  et  Calvinus  non  sunt  ho¬ 
mines  bonae  mentis,  judice  Kemnitio,  cum 
non  moveantur  consensu,  et  testimonio  vete¬ 
ris  ac  verae,  et  flore ntissimee  Christi  Ecclesiae. 
Tpse  autem  Kemnitius,  ut  se  bonam  mentem 
habere  lectoribus  persuadeat,  quatuor  quae¬ 
dam  dicit  de  testimoniis  Patrum.  Primum, 
pag.  776.  et  sequentibus  multa  nugatur  de 
statu  quaestionis ;  scribit  enim  non  posse 
probari  ex  Patribus  histrionicam  illam  reprae¬ 
sentationem,  quam  Pontificii  Missam  vocant 
esse  sacrificium.  Sed  jam  supra  respondimus 
statum  quaestionis  non  esse  de  caeremoniis, 
et  ritibus  Missa; ;  de  his  enim  postea,  loco 
proprio  disseremus  ;  sed  de  substantia  sacri¬ 
ficii.  Quare  non  tenemur  hoc  loco  probare 
ex  Patribus  ritus  Missae ,  sed  solum  Eu¬ 
charistiam  offerri  Deo,  et  non  solum  distri¬ 
bui  populo  :  id  enim  est  de  quo  nunc  dispu¬ 
tamus. 

Secundo,  pag.  780.  et  sequentib.  disserit 
de  vocibus  Missae,  et  sacrificii;  ac  tradit  sex 
rationes  explicandi  loca  Patrum,  qui  viden¬ 
tur  asserere  Missam  esse  sacrificium.  Prima 
est,  quod  loquantur  de  eleemosyna,  quae 
fiebat  in  Missa.  Offerrebat  enim  popiilus  pa¬ 
nem,  et  vinum,  ex  quo  pars  quaedam  conse¬ 
crabatur  in  Eucharistiam,  pars  cedebat  in 
-  usum  pauperum  :  eleemosyna  autem  est  ge¬ 
nus  quoddam  sacrificii.  Secunda,  quod  lo¬ 
quantur  de  precibus,  quae  fiebant  in  celebra¬ 
tione  Coeme  :  sunt  enim  preces  sacrificia 
quaedam.  Tertia,  quod  loquantur  dc  gratia- 


umactione,  ad  quam  excitantur  homines  in 
celebratione  Crenae,  ex  consideratione  bene¬ 
ficiorum  Dei :  nam  et  gratias  agere  ad  laudis 
sacrificium  pertinet.  Quarta,  quod  loquantur 
de  praedicatione,  et  annuntiatione  mortis 
Domini,  quae  adjungi  solebat  celebrationi 
Coeme.  Nam  Paulus  Rom.  15.  ministerium 
Evangelii  sacrificium  vocat.  Quinta,  quod 
loquantur  de  variis  exercitiis  pietatis  quae 
occurrunt  in  Coena  Domini,  ut  fidei,  poeniten¬ 
tiae,  spei,  dilectionis  ;  istae  enim  dicuntur  a 
B.  Petro  spirituales  hostiae.  Sexta,  quod  lo¬ 
quantur  de  oblatione  fidelium,  qui  in  actio¬ 
ne  Caena;  seipsi  Deo  vovent,  et  consecrant, 
hoc  est,  corpus  et  animam  suam.  Paulus  enim 
Roman.  12  vocat  hostiam  Deo  placentem 
exhibitionem  corporis  ad  obsequium  ejus. 

Sed  istae  omnes  rationes  nihil  ad  rem  fa¬ 
ciunt.  Patres  enim  cum  de  oblatione  Eucha¬ 
ristia;  loquuntur,  aperte  dicunt,  solis  sacer¬ 
dotibus  licitum  esse  id  sacrificium  offerre 
Deo :  eleemosynae  autem,  preces,  laudes,  et 
c cetera  quae  Kemnitius  laboriose  coacervavit, 
a  toto  populo  offeruntur.  Tertullianus  in  lib. 
de  velandis  virginibus  :  «  Non  permittitur, 
inquit,  mulieri  in  Ecclesia  loqui,  nec  docere, 
nec  tingere,  nec  offerre.»  Idem  in  lib.  de  ex¬ 
hortatione  castitatis,  dicit  officium  sacerdotis 
esse  docere,  tingere,  offerre.  Epiphanius  si¬ 
militer  haeresi  79.  multis  verbis  contendit, 
non  licere  mulieribus  offerre  sacrificia,  et 
ideo  Christum  ne  ipsi  quidem  Matri  suae  per¬ 
misisse  ut  sacrificaret,  sed  solis  Apostolis, 
quos  sacerdotes  ordinaverat. Concilium  Nicae¬ 
num  canone  14.  et  Hieronymus  in  Epistola 
ad  Evagrium,  et  alia  Concilia,  et  Patres,  pas- 
sim  docent,  non  habere  diaconos  potestatem 
offerendi  sacrificium,  sed  id  munus  sacer¬ 
dotum  esse.  At  quis  unquam  negavit  licere 
Diaconis,  imo  etiam  laicis,  et  mulieribus 
offerre  eleemosynas,  orationes,  et  alia  sacri¬ 
ficia  spiritualia,  et  improprie  dicta? 

Prceterea  Patres  disertis  verbis  dicunt  sa¬ 
crificium,  quod  in  Ecclesia  offertur  a  sacer¬ 
dotibus,  esse  ipsum  Domini  corpus,  et  san¬ 
guinem  ;  proinde  solutiones  illae  Kemnitii 
omnes  sunt  vana; :  nisi  forte  velit  inaudito 
aliquo  tropo,  per  corpus  Domini  intelligerc 
eleemosynas,  preces,  etc. 

S.  Andreas  Apostolus,  ut  scribunt  Presby¬ 
teri,  et  Diaconi  Achaia;  in  ejus  passione, 
dixityEgeee  proconsuli :  «  Ego  immaculatum 
agnum  in  altari  offero,  cujus  carnes  postea- 
quam  omnis  populus  credentium  manduca¬ 
verit.  agnus,  qui  immolatus  est,  integer  per- 

severat,  et  vivus. »  Hippolytus  Martyr  in  ora¬ 
tione  de  Antichristo,  inducit  Christum  ita 
loquentem ad  sacerdotes  :  «Venite,  Pontifices 
et  Sacerdotes,  qui  pretiosum  corpus,  et  san¬ 
guinem  meum  quotidie  immolastis.  »  Am¬ 
brosius  inPsal.  38:  «Et  si  nunc  Christus  non 
videatur  offerre,  ipse  tamen  offertur  in  torris, 
cum  corpus  ejus  offertur.  »  Et  in  cap.  i  Luceo  : 

«  Cum  sacrificamus,  inquit,  Christus  adest, 
Christus  immolatur.  »  Gregorius  Nissenus  in 
orat,  de  Resurrcct. :  «  Dominus,  inquit,  prae¬ 
occupa  n  s  impetum  Judaeorum,  seipsura  victi¬ 
mam  offert  idem  simul  sacerdos,  et  agnus. 
Sed  dices  mihi,  quando  hoc  accidit  ?  tum  cum 
#uum  corpus  ad  comedendum,  et  sanguinem 

adbibendum  familiaribus  dedit.  »  Chrvsosto- 

mus  hom.  2  i.  in  priorem  adCorinth.  :  «Pro 
victimarum,  et  pecorum  cEcde  seipsum  offe- 
rendum  praecepit.  »  Et  homil.  17.  inEpistol. 
adflebr.  :  «  In  multis  locis  offertur,  non  plo¬ 
res  Christi,  sed  unus  ubique  Christus,  hic  et 
illic  plenus  existens,  unum  corpus,  non  multa 
corpora.  »  Quod  idem  scribit  auctor  Com¬ 
mentariorum,  qua)  tribuuntur  Ambrosio,  in. 
cap.  10.  ad  Hebr.  et  post  eos  Primasius  in 
eumdem  locum.  Augustinus  lib.  n.  quaest. 
Evangel.  quaest,.  3.  reddens  rationem,  cur 
Domini  j usserit  leproso,  ut  sacrificium  pro 
sua  emundatione  offerret  secundum  ritum 
Mosis :  «  Quia,  inquit,  nondum  institutum 
erat  hoc  sacrificium,  sanctum  sanctorum, 
quod  corpus  ejus  est.  »  Idem  lib.  iv.  de  Tri¬ 
nitate  cap.  11  :  «  Quid  gratius  offerri,  aut 
suspici  posset,  quam  caro  sacrificii  nostri, 
corpus  effectum  sacerdotis  nostri.  »  Similia 
habet  Cyrillus  lib.  de  adoratione  in  spiritu, 
et  veritate.  Leo  serm.  8,  de  passione.  Ful¬ 
gentius  lib.  ii.  ad  Monynum  cap.  2.  et  alii 
Patres  passim.  Et  ipsum  Nicaenum  Concilium 
in  eo  canone,  quem  Calvinus,  et  alii  omnes 
recipiunt,  aperte  dicit  in  sacra  mensa  situm 
esse  Agnum  Dei  incruente  immolatum. 

Quod  cum  non  ignoraret  Kemnitius,  addi¬ 
dit  tertium  dictum  pag.  788.  et  sequent. 
«  Sed  excipiunt,  inquit,  non  illa  tantum  pie¬ 
tatis  exercitia,  sed  ipsam  actionem  Coeum 
Dominicae,  et  quidem  ipsum  corpus,  et  san¬ 
guinem  in  Goena  a  veteribus  vocari  sacrifi¬ 
cium,  oblationem,  hostiam,  victimam :  Ego 
vero  non  nego  hoc,  etc.  »  Deinde  ponit  tres 
modos  explicandi  loca  Patrum,  quae  ipsam 
crenae  actionem,  vel  Christi  corpus,  sacrifi¬ 
cium  vocant  :  quos  modos  singillatim  refelle¬ 
mus,  omisso  tertio,  quod  is  ad  ea  loca  Pa¬ 
trum  solum  pertineat,  qui  dicunt  sacrifi- 

cium  altaris  esse  propitiatorium,  qute  est  al¬ 
tera  controversia  suo  loco  inferius  expli¬ 
canda. 

Igitur  primus  modus  est,  ut  sacrificium 
appellent  actionem  Comae,  quia  consecratio, 
et  dispensatio  Eucharistia)  est  quaedam  sacra 
actio,  qusea  Dionysio  vocatur  grsece  hpoupYta?. 
Latini  enim  sacrificare  dixerunt,  quod  Graeci 
dicunt  'upoupvsiv.  Id  vero  probat.  Nam  Paulus 
ad  Rom.  xv.  describit  per  vocabula  sacrificii 
et  oblationis  ministerium  Evangelii,  quia  est 
quaedam  sacra  actio.  Et  Augustinus  Epistol. 
39  ad  Paulinum,  vocat  sancti  altaris  oblatio¬ 
nem,  quae  offertur  Deo,  quando  id,  quod  in 
mensa  Domini  est,  benedicitur,  sanctificatur, 
et  ad  distribuendum  comminuitur,  et  prae¬ 
paratur.  Et  Cyprianus  lib.  ii.  epist.  3.  ubi  in 
principio  totius  epistolae  argumentum  ponit 
de  calice  Dominico  sanctificando,  et  plebi 
ministrando  ,  subinde  ingeminat  vocabula 
sacrificii ,  et  oblationis,  et  quod  Christus 
sumpsit  calicem  non  sola  aqua,  sed  vino,  et 
aqua  mixtum,  iliumque  benedixit,  et  distri¬ 
buit  discipulis.  Hoc  Cyprianus  ita  effert : 
«  Christus  obtulit  Deo  Patri  non  aquam  solam 
sed  vinum  aqua  mixtum  in  calice.  »  Non 
enim  ista  oblatio  videtur  posse  esse  ea,  quam 
Catholici  docent;  nam  corpus,  et  sanguinem, 
non  vinum,  et  aquam  Catholici  Deo  offerri 
dicunt.  Vocat  igitur  Cyprianus  oblationem 
Deo  factam,  ipsam  consecrationem  panis  et 
vini,  quemadmodum  Actor,  xiii.  Lucas  dixit, 
Apostolos  ministrasse  Domino,  cum,  inter¬ 
prete  Ghrysostomo,  loqueretur  praedicatio¬ 
ne  Evangelii.  Unde  etiam  Augustinus  epistol. 
23.  dicit  Christum  immolari  nobis,  etinPsalm. 
79.  dicit,  immolari  fidelibus:  ubi  immolatio¬ 
nem  vocat  ipsam  consecrationem  factam  in 
usum  fidelium.  Denique  Cyrillus  in  Epistola 
ad  Nestorium,  vocat  incruentum  sacrificium, 
seu  latriam,  quando  id.  quod  confectum  est, 
nominamus  corpus,  et  sanguinem  Christi  : 
quando  accedimus  admysticasbenedictiones, 
et  sanctificamur,  participes  effecti  corporis, 
et  sanguinis  omnium  redemptoris  Chiisti. 
Haec  Kemnitius. 

Ad  hunc  primum  modum  respondeo,  Kcm- 
nitium  multa  dicendo  nihil  dicere,  sed  tan¬ 
tum  mentibus  simplicium  rem  involvendo 
nebulas  offundere.  Nam  si  ideo  solum  dice¬ 
retur  sacrificium  actio  Comae,  quia  est  quae¬ 
dam  sacra  actio,  cur  eodem  modo  non  dice¬ 
retur  sacrificium,  actio  Baptismi,  cum  et  illa 
sit  sacra  actio,  et  ejusdem  generis,  cum  actio- 

ne  Ccenae,  cum  utraque  sit  tantum  Sacramen¬ 
tum  secundum  adversarios? 

Deinde  esto,  quasvis  sacra  actio  possit  vo¬ 
cari  sacrificium,  ob  vocabulorum  similitudi¬ 
nem,  quia  sacrificium  sonat  sacrum  facere  : 
tamen  non  quaslibet  sacra  actio  potest  dici 
oblatio,  ut  notum  est.  Non  enim  quicumque 
sacram  actionem  facit,  continuo  aliquid  of¬ 
fert  alteri.  At  Patres  diserte  dicunt  in  Goena 
offerri  Deo  sacrificium  corporis  Domini :  non 
igitur  possunt  verba  Patrum  exponi  de  sola 
consecratione  panis  ordinata  ad  communica¬ 
tionem  fidelium,  cum  illa  non  possit  dici  obla¬ 
tio. 

Praeterea  etsi  vocabulum  sacrificii  esset 
ambiguum,  et  posset  accipi  pro  quavis  sacra 
actione,  tamen  quando  tribuitur  ea  vox  rei 
permanenti,  id  est,  cum  vocatur  sacrificium 
non  ipsa  actio  sacrificandi,  sed  res  quae  illa 
actione  sacrificatur,  tunc  certe  non  potest 
exponi,  nomen  sacrificii  pro  sacra  actione. 
At  Patres  ipsum  corpus  Christi,  quod  offertur, 
sacrificium  vocant :  nam  determinate  dicunt 
in  sacra  Goena  offerri  Deo  sacrificium  corpo¬ 
ris  Christi.  Non  igitur  potest  exponi  sententia 
Patrum  de  sacra  actione  consecrandi,  et 
dispensandi  Eucharistiam  :  neque  enim  illa 
actio  est,  aut  dici  potest  ullo  modo  corpus 
Christi. 

Adde  ultimo,  quod  Kemnitius  non  bene 
probavit  quod  assumpsit,  et  in  quo  totum  ro¬ 
bur  suae  solutionis  constituit,  nimirum  idem 
esse  Latinis  sacrificium,  et  sacrificare,  quod 
Grsecis  ispoupYia  et  hpoupyslv.  Nam  licet  etymo¬ 
logia  sacrificii  sumatur  a  sacra  actione,  cum 
sit  sacrificare  sacrum  facere  :  tamen  non 
quselibet  sacra  actio  est  sacrificium,  sed  ea 
sola,  qua  Deo  res  aliqua  offertur  cum  certo 
quodam  solemni  ritu,  et  reali  illius  rei  con¬ 
sumptione,  ut  supra  ostendimus .  Q  uare  Latini , 
eruditi  interpretes  Graecorum  librorum,  non 
reddunt  per  vocabulum  sacrificii  nisi  Graecam 
vocem  Quatav,  quae  proprie  significat  sacrifi¬ 
cium,  aut  certe  vocem,  UpoupYstav,  aut  aliam 
similem  ambiguam,  et  generalem,  quando 
ex  circumstantiis  vident  eo  loco  positam  es¬ 
se  pro  vero  sacrificio.  Id  quod  facile  potest 
intelligi  ex  testimoniis  a  Kemnitio  allatis.Nam 
apud  Dionysium,  vocem  hp  oupya'av,  reddunt 
interpretes  sacrum  ministerium,  non  autem 
sacrificium  :  et  quod  Dionysius  crediderit  in 
Missa  offerri  Deo  verum  sacrificium,  patet 
ex  illis  verbis  cap.  3.  par.  3.  de  Ecclesiastica 
hierarchia :  «  Pontifex  excusat  se,  quod  ho¬ 
stiam  salutarem,  quae  supra  seipsum  est,  li¬ 


te.  »  Apud  Paulum.  Rom.  xv.  vocem  tjpoup- 
Youv-ra  vertit  interpres  non  sacrificantem,  ut 
debuisset  secundum  Kemnitium,  sed  sanctifi¬ 
cantem  :  vocem  autem  7rpoacpopdv  vertit  rectis¬ 
sime  oblationem ;  nomen  sacrificii  in  toto  eo 
capite  non  legitur. 

Porro  Augustinus  altaris  oblationem  aper 
tissime  vocat  corpus  Domini,  quod  in  altari, 
ut  verum  ac  proprium  sacrificium  Deo  offer¬ 
tur.  Neque  obstant  verba  a  Kemnitio  citata, 
Nam  Augustinus  non  dicit,  ut  ille  pessima 
fide  citat,  oblationem  Deo  fieri,  cum  quod 
est  in  mensa,  ad  distribuendum  comminui¬ 
tur  :  sed  posteaquam  dixerat,  id  quod  est  in 
mensa  benedici,  et  comminui,  etc.,  multis  in¬ 
terpositis  dicit,  voveri  Deo  id  omne  quod  ei 
offertur,  maxime  autem  sancti  altaris  obla¬ 
tionem.  Itaque  Kemnitius  conjunxit  ista  cum 
superioribus,  ac  si  unam  sententiam  facerent 
cum  ad  diversas  sententias  pertineant. 

Jam  vero  Cyprianus  cum  in  argumento 
epistolae  ponit  de  calice  sanctificando,  et 
plebi  ministrando  :  per  sanctificationem  non 
intelligit  simplicem  consecrationem,  conse¬ 
crationem  videlicet  solum  ordinatam  ad 
Communionem,  sed  intelligit  consecratio¬ 
nem  ordinatam  ad  sacrificium :  nam  ipse 
frequenter  dicit  offerri  Deo  sacrificium  illud. 
Unde  merito  Cyprianus  ingeminat  vocem 
sacrificii,  et  victimae.  Quod  autem  ponderat 
Kemnitius  Cyprianum  dixisse,  oblatum  a 
Christo  panem,  et  vinum,  non  corpus,  et 
sanguinem  :  nihil  facit  adversus  sententiam 
nostram.  Loquitur  enim  Cyprianus  de  obla¬ 
tione  panis,  et  vini,  quae  sacrificium  praece¬ 
dit,  et  quae  necessario  requirit  subsequens 
sacrificium :  offertur  enim  panis,  et  vinum, 
ut  etiam  nunc  in  missa  fieri  videmus,  tan- 
quam  materia  sacrificii  futuri  a  Deo  benedi¬ 
cenda. 

De  loco  Actorum  supra  disseruimus,  atque 
ostendimus  probabiliorem  esse  illorum  sen¬ 
tentiam,  qui  per  illa  verba :  «  Ministrantibus 
illis  Domino»,  intelligunt sacrificium  Missse. 
Sed  etiamsi  admitteretur  alia  sententia,  ut 
probabilis, quod  loquatur  Lucas  de  ministerio 
concionandi:  nihil  inde  lucraretur  Kemnitius. 
Nam  verba  Lucae  sunt  generalia,  neque  ex¬ 
plicate  continent  certum  aliquod  ministe¬ 
rium  :  non  enim  dixit  Lucas  :  Offerentibus 
illis  Domino  sacrificium  corporis  Christi, 
sed  in  genere  :  Ministrantibus  illis  Domino. 
Quamvis  autem  non  inepte  possit,  qui  con¬ 
donatur,  dici,  ministrare  Domino  ;  et  eodem 
modo  possit  qui  Eucharistiae,  vel  Baptismi 

Sacramentum  dispensat,  diei  ministrare  Do¬ 
mino  :  non  tamen  potest  nisi  valde  dure,  inu¬ 
sitate,  et  inepte  dici  is,  qui  baptizat  offerre 
Domino  aquam,  vel  is  qui  Eucharistiam  dis¬ 
pensat,  offerre  corpus  Christi  Deo.  Cum  igi¬ 
tur  Patres  passim  dicant,  in  sacra  Coena  of¬ 
ferri  Deo  corpus,  et  sanguinem  Christi  in 
sacrificium  :  non  possunt  eorum  verba  ita 
depravari,  ut  Kemnitius  vellet. 

Ad  loca  Augustini,  ubi  dicitur  Christus 
immolari  nobis,  vel  populis,  facile  respon¬ 
deri  potest.  Illud  enim  nobis ,  vel  populis,  sig¬ 
nificat  in  nostram  utilitatem  sacrificium 
Deo  offerri :  nam  etiam  sacrificium  crucis, 
quod  est  verissimum  sacrificium  Deo  obla¬ 
tum,  potest  dicit  factum  nobis,  quia  pro  no¬ 
bis  oblatum  est.  Imo  Augustinus  in  poste¬ 
riore  loco,  loquitur  de  sacrificio  crucis  :  di¬ 
cit  enim  tunc  nobis  Christum  immolari, 
quando  incipimus  participare  fructum  mor¬ 
tis  ejus  :  perinde  enim  nobis  est,  ac  si  tunc 
primum  Christus  in  cruce  oblatus  fuisset. 

Denique  Cyrillus  nihil  habet  contra  sen¬ 
tentiam  nostram.  Yocat  enim  incruentam 
latriam  consecrationem,  et  Communionem 
Eucharistias,  quatenus  per  illas  actiones  offe¬ 
rimus  Deo  sacrificium,  et  deinde  illud  con¬ 
summamus,  vel  inde  participamus  :  non 
enim  appellaret  latriam,  nisi  primarius  finis 
illius  actionis,  esset  Deum  immediate  colere 
cultu  illi  soli  debito,  quod  fit  solum  per  sa¬ 
crificium  proprie  dictum.  Hinc  est  enim 
quod  neque  Cyrillus,  neque  alii  Patres,  qui 
vocant  Missam  incruentam  latriam,  unquam 
vocant  incruentam  latriam  Baptismi  celebra¬ 
tionem,  quia  nimirum  Baptismus  immediate 
refertur  ad  nostram  sanctificationem,  non  ad 
cultum  Deo  soli  debitum  reddendum.  Atque 
haec  de  primo  modo. 

Alter  modus  exponendi  dicta  Patrum  est, 
ut  intelligamus  Coenam  Domini  vocari  a  Pa¬ 
tribus  sacrificium,  oblationem,  immolatio¬ 
nem,  quia  est  commemoratio  quaedam  et 
repraesentatio  veri  sacrificii,  nimirum  mor¬ 
tis  Christi.  Et  eodem  modo  Christus  dicitur 
in  Coena  immolari,  non  quod  revera  in  se 
proprie  immoletur,  sed  quod  immoletur  in 
Sacramento,  id  est,  in  imagine,  et  similitu¬ 
dine.  Quam  solutionem,  ut  supra  indicavi¬ 
mus,  accepit  Kemnitius  a  Calvino,  eamque 
probat  ex  Patribus,  qui  saepe  dicunt,  Chri¬ 
stum  semel  tantum  vere  fuisse  immolatum  : 
et  Eucharistiam  esse  repraesentationem  illius 
immolationis.  Hoc  enim  habet  Augustinus  in 
sententiis  Prosperi,  de  fide  ad  Petrum,  cap. 


18. contra  Faustum  lib.  xx.  cap.  18.  in  epist. 
23.  et  in  121.  et  in  Psalm.  lxxix.  Ambrosius, 
Chrysostomus,  et  Theophylactus  in  cap.  x. 
epist.  ad  Hebr. 

Denique  Longobardus  lib.  iv.  dist.  12. 
quairit,  si  quod  gerit  sacerdos  dicatur  pro¬ 
prie  sacrificium,  vel  immolatio ;  et  respon¬ 
det  id  quod  offertur,  et  consecratur  a  sacer¬ 
dote  vocari  sacrificium,  et  oblationem,  quia 
memoria  est ;  et  repraesentatio  veri  sacrifi¬ 
cii,  et  sanctae  immolationis  factae  in  ara  cru¬ 
cis.  Ubi  notat  Kemnitius  Concilium  Triden- 
tinum  sess.  22.can.  1.  dixisse  anathema  huic 
sententiae  Longobardi  ex  Patribus  confirma¬ 
tae.  Nam  Longobardus  ex  Patribus  docet, 
sacrificium  Missae  dici  sacrificium,  quia  est 
memoria  sacrificii  crucis,  non  quod  in  se  sit 
proprie  sacrificium ;  Concilium  autem  ait  : 
«  Si  quis  dixerit  in  Missa  non  offerri  Deo  ve¬ 
rum  et  proprium  sacrificium,  anathema  sit.» 

Ad  hunc  secundum  modum  respondeo, 
verissimum  esse,  quod  Patres  dicunt,  Chri¬ 
stum  semel  tantum  immolatum  fuisse,  et  il¬ 
lius  immolationis  memoriam,  et  similitudi¬ 
nem  esse  actionem  sacrae  Ccenae  :  nam  lo¬ 
quuntur  de  immolatione  in  propria  specie, 
sive  de  cruenta  immolatione,  quae  semel  tan¬ 
tum  vere,  et  proprie  facta  est :  nunc  autem 
non  proprie,  sed  per  repraesentationem  agi¬ 
tur.  Sed  hoc  non  impedit,  quo  minus  Patres 
existimaverint  in  Missa  offerri  verum,  et  pro¬ 
prium  sacrificium. 

Porro  Longobardus,  cum  quaerit,  an  quod 
sacerdos  gerit  sit  dicendum  sacrificium,  et 
immolatio,  accipit  nomen  sacrificii  et  immo¬ 
lationis  pro  occisione,  ac  si  apertius  quaesi¬ 
visset,  an  quod  gerit  sacerdos,  sit  dicenda 
Christi  occisio  :  respondet  autem  rectissime, 
Christum  semel  tantum  -vere  immolatum, 
id  est,  occisum  fuisse  ;  nunc  autem  non  pro¬ 
prie  immolari,  id  est,  occidi,  sed  solum  in 
sacramento,  et  repraesentatione.  An  autem 
sit  quod  sacerdos  gerit,  sacrificium  proprie 
dictum,  sed  incruentum,  Longobardus  non 
quaerit,  sed  praesupponit,  ut  omnibus  notum, 
ex  ipsa  celebratione  quotidiana  sacrificii.  Ad 
quem  modum  etiam  sanctus  Thomas,  et  alii 
scholastici  non  fuerunt  solliciti  de  eo,  quod 
nunc  est  in  controversia,  sed  solum  qua  ra¬ 
tione  sacrificium  Missae  possit  dici  Christi 
immolatio, id  est  occisio,  et  ideo  fere  respon¬ 
dere  solent,  dici  immolationem,  quia  est  re¬ 
praesentatio  immolationis,  vel  quia  habet  ef¬ 
fectum  similem  cum  ipsa  vera,  et  reali  Chri¬ 
sti  occisione.  Quare  concilium  Tridentinum 

nihil  contrarium  docuit  Longobardi,  aut 
scholasticorum  doctrina).  , 

Quod  autem  Patres  senserint,  sacrificium 
Missse  non  esse  solum  commemorativum, 
sed  etiam  verum,  et  proprium,  probatur. 
Primo,  quia  Augustinus  in  locis  a  Kemnitio 
citatis  de  fide  ad  Petrum,  cap.  18.  et  lib.  20. 
contra  Faustum,  cap.  18,  sicut  dicit  actio¬ 
nem  Coeme  esse  commemorationem  sacrifi¬ 
cii  crucis  jam  peracti;  ita  dicit  sacrificia  ve¬ 
teris  Testamenti  fuisse  commemorationem 
sacrificii  crucis  postea  futuri :  et  tamen  ne¬ 
gari  non  potest,  quin  sacrificia  illa  vetera 
fuerint  in  se  vere,  et  proprie  dicta  sacrificia. 

Secundo,  si  Patres  putassent  sacrificium 
Eucharistia)  pon  esse  sacrificium,  nisi  ro- 
priesentativum,  nunquam  dixissent  in  nu¬ 
mero  multitudinis,  offerri  Deo  victimas,  et 
sacrificia  in  altari,  ut  loquitur  passirn  Cy¬ 
prianus  lib.  i.  epist.  2.  lib.  n.  epist.  3.  lib. 
ni.  epist.  2.  6.  25.  in  serm.  de  eleemosyna, 
et  in  alio  de  oratione  Dominica ;  sed  solum 
in  singulari,  sacrificium.  Unum  enim  tantum 
est,  quod  reprresentatur  :  et  ideo  nornen  ejus 
non  potest,  nisi  in  singulari  efferri.  Nam  hac 
de  causa  Calvi nistre  nunquam  dicunt  multos 
panes  consecratos,  esse  multa  corpora  Chri¬ 
sti,  quia  unum  corpus  reprresentant  :  et  nos 
de  imaginibus  dicimus  quidem  nos  habere, 
aut  vidisse  multas  imagines  Ceesaris,  sed 
non  dicimus,  nisi  inepte,  multos  Cfesares. 

Tertio,  Baptismus  est  Sacramentum  re- 
praesentativum  mortis  Christi,  ut  Apostolus 
docet  Iioman.  vi.  Dum  enim  immergimur  in 
aqua,  Christo  commorimur,  et  cum  de  aqua 
emergimus,  cum  Christo  resurgimus  :  et  ta¬ 
men  nulli  veterum  Baptismum  sacrificium 
Deo  oblatum  unquam  appellaverunt.  Non  igi¬ 
tur  ista  sola  repriesentatio  causa  esse  potuit 
cur  actio  Camae  Domini  sacrificium  appel¬ 
letur. 

Quarto,  si  celebratio  Eucharistia)  non 
esset  oblatio  nova,  realis  et  vera,  Deo  facta, 
sed  solum  imago  quaedam,  ac  repraesentatio 
oblationis  in  cruce  paractee,  non  possemus 
vere  Deo  dicere  :  Offero  tibi  hoc  munus,  seu 
Accipe  Domine  hoc  sacrificium.  Qui  enim 
dicit  alicui :  Offero  tibi,  seu  Accipe,  reipsa 
tunc  aliquid  porrigit,  et  non  solum  reprae¬ 
sentat  oblationem,  nisi  forte  irridere  velit 
eum,  quem  honorare  se  simulat.  Quare  ad¬ 
versarii  nostri,  cum  hoc  probe  intelligunt, 
abstinent  omnino  in  suae  Coe  nae  celebratione 
ab  ejusmodi  vocibus,  et  eas  in  nobis  maxime 
reprehendunt.  At  veteres  Patres  frequentis¬ 


sime  ita  loquuntur,  ac  praeser  tim  Augustinus 
lib.  vm.  de  Civitate  cap.  ult. :  «  Quis,  inquit, 
audivit  aliquando  fidelium,  sacerdotem 
stantem  ad  altare,  dicere  in  precibus,  Offero 
tibi,  Petre,  aut  Cypriane,  etc.  »  Adde  quod 
Patres  non  solum  dicunt,  se  offerre,  sed 
etiam  dicunt  per  hanc  oblationem  com¬ 
memorari  oblationem  crucis  :  ubi  duas  dis¬ 
tinguunt  oblationes,  unam  repraesentantem, 
et  unam  repraesentatam,  incruentam  unam, 
alteram  cruentam.  Augustinus  lib.  xx.  cont. 
Faustum  cap.  18  :  «  Christiani,  inquit,  jam 
peracti  sacrificii  memoriam  celebrant  sacro¬ 
sancta  oblatione,  et  participatione  corporis 
Christi. »  Ubi  illud  etiam  est  obiter  obser¬ 
vandum,  quod  sicut  participatio  corporis 
Domini  non  desinit  esse  vera,  et  realis  parti¬ 
cipatio,  licet  sit  commem orativa;  ita  etiam 
oblatio,  qua)  simul  fit  cum  illa  participatione, 
non  desinit  e^ge  vera,  et  realis  oblatio,  licet 
sit  alterius  oblationis  commemorativa. 

Quinto,  Patres  ad  nomen  sacrificii  ssepe 
addunt  epitheta,  qua)  soli  vero  sacrificio 
conveniunt,  et  qua)  inepte  dicerentur  de  sola 
reprresentatione,  Cyprianus  lib.  n.  epist.  3. 
vocat  plenum,  ac  verum  sacrificium.  Chry- 
sostonms  homil.  60.  ad  populum,  ct  omnes 
Graeci  passim  vocant  sacrificium  terribile,  et 
plenum  horroris.  Augustinus  lib.  x.  de  Civ. 
cap.  20.  vocat  summum,  et  verissimum  sa¬ 
crificium;  lib.de  Spiritu  et  littera  cap.  11.  ap¬ 
pellat  verissimum,  et  singulare  sacrificium. 
Eusebius  lib.  i.  demonstr.  Evangel.  cap.  ult. 
vocat  sacrificium  Deo  plenum. 

Denique  ultimo  accedit  quod  Patres  aper¬ 
tissime  dicunt  per  hoc  sacrificium,  quod 
nunc  ab  Ecclesia  toto  orbe  terrarum  offertur 
Deo,  exhiberi  eidem  Deo  cultum  latrite  illi 
soli  debitum,  ut  patet  ex  loco  Augustini  jam 
citato;  ubi  inde  probat,  nos  non  habere 
Sanctos  pro  Diis,  quia  nemo  ad  altare  dicit : 
Offero  tibi,  Petre,  aut  Cypriane  :  et  ex  Cy- 
rillo,  aliisque  Graecis,  qui,  ipso  etiam  teste 
Kemnitio,  vocant  hoc  sacrificium  incruen¬ 
tam  latriam.  At  si  non  esset  hoc  sacrificium 
nisi  repraesentatio,  et  memoria  sacrificii  cru¬ 
cis,  non  esset  cultus  latriee  ;  non  enim  com¬ 
memorare  sacrificium  alterius,  sed  vere,  et 
proprie  sacrificare,  est  cultus  latriee.  Ita  igi¬ 
tur  confutatur  secundus  modus  a  Kemnitio 
excogitatus. 

Ultimum  Kemnitii  pronuntiatum  de  testi¬ 
moniis  Patrum,  habetur,  pagina  798  et  799. 
•Nam  post  omnes  datas  solutiones,  cum  ani- 
madvertetet  non  posse  revera  lectoribus  sa- 

f.isiieri ,  ipso  quoquo  cum  Magistris  suis 
Lulhoro,  ct  Calvino,  Patribus  valedicit,  o- 
blitus  ejus,  quod  antea  scripserat,  bonas 
mentes  semper  plurimi  fecisse  consensum 
antiquitatis  :  «  Neque,  inquit,  veterum  qua- 
lescumquc  sententia},  sed  Scriptura  canonica 
regula  est,  et  norma  fidei,  et  judicii  in  hae 
controversia.  »  Et  paulo  infra,  na}vos  ap¬ 
pellat  tostimonia  Patrum  :  tandem  reddit 
tres  causas,  cur  malit  ipse  cum  suis  Eu¬ 
charistiam  vocare  Sacramentum  ,  ct  non 
sacrificium,  licet  Patres  omnes  appellave¬ 
rint  sacrificium.  Prima  est,  quia  Scriptura 
divina  Cee  nam  Domini  nusquam  vocat  sa¬ 
crificium.  Secunda,  quia  ista  appellatio  sa¬ 
crificii,  non  parum  obscurat  veram  doctri¬ 
nam,  et  usum  Comte  Dominicte.  Tertia,  quia 
ex  illa  catechesi  appellationis  sacrificii,  non 
dextre  interpretata,  extructum  est  theatri¬ 
cum  Pontificia)  Missa;  sacrificium.  Iltec  ille. 

Istte  vero  causte  continent  in  primis  ma¬ 
ximam  Patrum  reprehensionem  :  significant 
enim  Patres  non  esse  locutos  secundum 
morem  Scriptura},  et  obscurasse  veram  do¬ 
ctrinam,  et  usum  Ccervje  Domini,  et  sua  li¬ 
centia,  et  improprietate  loquendi,  maxima 
incommoda  Ecclesite  attulisse.  At  quis  id 
credat  de  illis  doctissimis  hominibus,  qui 
Jiorucruiit  purioribus,  ut  Kcmnitius  loquitur, 
optimis  et  florentissimis  Ecclesia}  tempori¬ 
bus  ? 

Deinde  prima  causa  ineptissima  'est ,  ut 
nihil  de  secunda  et  tertia,  qiue  meras  ca¬ 
lumnias  continent,  dicamus.  Nam  si  displicet 
nomen  sacrificii  ,  quia  Scriptura  eo  non 
utitur,  cur  non  eadem  ratione  displicet  no¬ 
men  Sacramenti  ?  neque  enim  credo,  locum 
ostendent  in  divinis  Litteris,  ubi  Ccena  Do¬ 
mini  Sacramentum  nominetur.  Quid  est  ergo 
quod  Kemnitius  loquitur,  cum  ait  :  «  Hac 
consideratio  de  navis  quorumdam  veterum 
ostendit,  quare  maluimus  Camam  Domini- 
nicam  Sacramentum  potius,  quam  sacrifi¬ 
cium  appellari.  Primo  enim  Scriptura,  qua 
omnium  rectissimas,  et  commodissimas  ap¬ 
pellationes  potest  rebus  ipsis  tribuere,  nul¬ 
libi  Cumam  Domipicam  vocat  sacrificium  ? 

Adde,  quod  Scriptura  disertis  verbis- Co)- 
nam  Domini  vocat  sacrificium  apud  Isaiam, 
et  Malachiam ,  ut  supra  ostendimus  :  Apud 
Paulum  autem  tam  aperte  confert  Camam 
Domini  cum  sacrificiis  Ilebraorum,  et  Gen- 
tilium,  ut  plane  sit  caecus,  qui  non  videt  eam 
ex  Pauli  sententia  sacrificium  esse. 


CAPUT  XV  r. 

Probatur  sacrificium  proprie  dictum  ex  ritu 
altarium. 

Alterum  caput,  unde  agnosci  potest  sen¬ 
tentia  veterum  Patrum,  sumitur  ex  ritu  al¬ 
tarium  erigendorum  ad  hujus  sacrificii  ce¬ 
lebrationem.  Nam  altaria  non  consuevisse 
erigi  nisi  ad  sacrificia  proprie  dicta,  adver¬ 
sarii  non  negant.  Nam  ideo  Calvinus  lib.  n  . 
Institut.  cap.  18.  §.  12.  ita  loquitur  de  dif¬ 
ferentia  Sacramenti  Eucharistia),  ct  sacrificii 
proprie  dicti :  «  Mensam,  inquit,  nobis  dedit, 
in  qua  epulemur,  non  altare,  super  quod 
offeratur  victima.  »  Et  Petrus  Martyr  lib. 
cont.  Gardinerum  par.  3.  in  responsione  ad 
objectum  16.  pag.  710.  scribit,  nullum  esse 
debere  altare  in  Ecclesia.  Et  denique  non 
alia  causa  est,  cur  hoc  tempore  adversarii 
altaria  ubique  demoliantur,  et  pro  altaribus 
mensas  conviviales  substituant,  nisi  quod 
intelligant  altaria  signa  esse  evidentissima 
sacrificii  proprie  dicti.  Adde  qua)  supra 
diximus  cap.  n.  ubi  ex  Scriptura,  et  Patri¬ 
bus,  et  ex  ipso  vocabulo  Hebrum,  Grano,  ct 
Latino  id  ipsum  ostendimus.  Quare  si  veteres 
Patres  ad  Eucharistiam  celebrandam  altaria 
semper  habuisse  demonstrare  poterimus, 
demonstratum  simul  erit,  Eucharistiam  ex 
eorum  sententia  sacrificium  esse  vere  ac  pro¬ 
prie  dictum. 

Ac  primum  in  Canonibus  Apostolorum  3. 
et  i.  aperta  est  mentio  altaris  ad  Euchari¬ 
stiam  offerendam  erecti.  Dionysius  quoquo 
cap.  3.  Ecclesiastica}  hierarchia),  altaris  me¬ 
minit.  Tertullianus  in  lib.  de  Poenitentia,  in¬ 
ter  alia  signa  humilitatis  pernitentium  nume¬ 
rat,  presbyteris  advolvi,  aris  Dei  aggeriicu- 
lari,  et  in  lib.  de  oratione  in  ultimis  verbis: 
<(  Solemnior,  inquit,  erit  statio  tua,  si  et  ad 
aram  Dei  steteris.»  Cyprianus  lib.  i.  epist.  9. 
jubet,  ut  non  offeratur  sacrificium  pro  quo¬ 
dam  Christiano  defuncto,  qui  reliquerat  pres¬ 
byterum  rerum  temporalium  procuratorem, 
et  causam  reddit,  quia  non  est  dignus  ut  pro 
illo  sacrificetur,  qui  sacerdotem  Dei  ab  altari 
abstraxit.  Eusebiuslib.  i.  domonstr.  Evangel. 
cap.  6.  multa  dicit  de  altari  Ecclesite.  Opta¬ 
tus  Milevitanus  lib.  vi.  contra  Parmcnianum  ; 
«  Quid  est,  inquit,  tam  sacrilegum,  quam  alta¬ 
ria  Dei,  in  quibus  aliquando  et  vos  obtulistis, 


350 


LIBER  V. 


frangere  ?  »  Et  ibidem  altare  esse  dicit  sedem 
corporis  Christi.  Ambrosius  lib.  v.  epist.  33: 
«  Certatim,  inquit,  milites  nuntiare,  et  irre¬ 
verentes  in  altaria  osculo  pacem  significare.» 
S.  Antonius,  ut  in  ejus  vita  scribit  Athanasius, 
cum  praevidit  futuram  hseresim  Arianam,  vi¬ 
dere  sibi  visus  est,  feroces  quosdam  mulos 
calcibus  evertentes  Christi  altaria.  Gregorius 
Nazianzenus  oratione  in  Gorgoniam,  scribit 
eam  ad  altare  procubuisse,  et  invocasse  illum, 
qui  super  altare  coli  solet.  Gregorius  Nysse- 
nus  in  lib.  de  Baptismo  dicit,  altare  esse  lapi¬ 
dem  natura  sua,  sed  consecratione  fieri  san¬ 
ctum  etc.  Chrysostomus  hom.53. ad  populum: 
«  Si  quis,  inquit,  vellet  hoc  altare  subruere, 
nonne  illum  lapidibus  obrueretis?  »  Et  liom. 
20  in  posteriorem  ad  Corinth.  :  «  Tu,  inquit, 
altare  honoras  quod  accipit  corpus  Christi.  » 
Hieronymus  inlib.  contra  Vigilantium.  Augu¬ 
stinus  lib.  vili.  Civit,  cap.  ult.  et  lib.  xxn. 
cap.  8.  et  alii  Patres,  et  etiam  antiqua  Con¬ 
cilia  frequentissime  altarium  meminerunt. 

Sed  forte  objiciet  aliquis  Minutium  Feli¬ 
cem,  qui  in  Dialogo,  qui  inscribitur,  Octa¬ 
vius,  inducit  Caecilium  ethnicum  ita  loquen- 
tem  cum  Octavio  Christiano :  «  Cur  nullas 
aras  habent  (Christiani),  nulla  templa,  nulla 
simulacra  ?  » 

Sed  facilis  est  solutio.  Nam  Christiani  illis 
temporibus  duplici  de  causa  diligentissime 
cavebant;  ne  ulli  ethnici  interessent  sacris 
nostris.  Primum,  quia  non  erant  idonei  ad 
tanta  mysteria  intuenda.  Deinde,  ob  metum 
persecutorum,  propter  quam  causam  etiam 
frequenter  in  cryptis,  et  cavernis,  vel  certe 
in  privatis  domibus  furtim  rem  divinam  face¬ 
re  cogebantur  :  quare  vulgo  existimabantur 
Christiani  plane  athaei,  quod  nullis  Diis  pa¬ 
lam  sacrificare  cernerentur.  Caeterumnon  so¬ 
lum  tempore  Minutii  Felicis,  sed  etiam  mul¬ 
to  ante  habuisse  Christianos  altaria,  perspi¬ 
cuum  est  ex  locis  citatis  Tertulliani,  Diony¬ 
sii,  et  Clementis,  qui  sunt  omnes  Minutio  an¬ 
tiquiores,  et  ex  Cypriano,  qui  fuit  aequalis 
Minutii. 


CAPUT  XVII. 

Idem  'probatur  ex  nomine  Sacerdotis. 

Tertium  caput  sumitur  ex  vocabulo,  Sacer¬ 
dos.  Fatentur  enim  Calvinus,  et  Martyr  lo¬ 


co  supra  notato,  sacerdotes  proprie  ordina¬ 
ri  ad  sacrificium;  et  ideo  contendunt  non  de¬ 
disse  Christum  Ecclesia?  sacerdotes,  sed  mi¬ 
nistros  tantum  verbi,  et  Sacramentorum. 

Porro  veteres  Patres  adeo  frequenter  hac 
voce  utuntur,  ut  coactus  sitKemnentius  con¬ 
fiteri  in  secunda  parte  Examinis  pag.  1140, 
ubi  de  Sacramento  ordinis  disputat,  invaluis¬ 
se  apud  veteres  usum  vocandi  ministros  Ec¬ 
clesiae  sacerdotes,  et  eorum  ministerium  sa¬ 
cerdotium,  licet  in  Scriptura  Testamenti  no¬ 
vi,  ejusmodi  vocabulum  in  hac  significatio¬ 
ne  non  inveniatur :  quod  quidem  verissimum 
est.  Nam  non  solum  Augustinus  lib.  xx  de  Ci¬ 
vit.  Dei  cap.  10.  et  Chrysostomus  in  libris 
sex  de  sacerdotio,  quos  Kemnitius  citat,  et 
omnes  posteriores  passim  utuntur  hac  voce, 
sed  etiam  his  antiquiores, ut  Gaudentius  tract. 
2.  de  Exodo  :  «  Dominus,  inquit,  discipulis  fi¬ 
delibus  mandat,  quos  primos  Ecclesia?  sua? 
constituit  sacerdotes,  ut  indesinenter  ista  vi¬ 
ta?  aeterna?  mysteria  exercerent,  quae  necesse 
est  a  cunctis  sacerdotibus  per  singulas  to¬ 
tius  orbis  Ecclesias  celebrari.  »  Item  Hiero¬ 
nymus  in  Dialogo  contra  Luciferianos  prope 
finem.  Ambrosius  in  Psal.  38.  Eusebius  lib. 
v.  demonstr.  Evangcl.  cap.  3.  Cyprianus  in 
singulis  ferme  epistolis.  Tertullianus  de  prae¬ 
scriptione,  et  de  velandis  virginibus.  Diony¬ 
sius  cap.  i.  3.  et  5.  Ecclesiastica?  hierarcjiiae 
et  alii  omnes  hac  voce  utuntur.  Et  quod  am¬ 
plius  est,  ipsum  S.  Joannem  Apostolum  sa¬ 
cerdotio  functum,  et  laminam  Pontificalem 
gestasse  scribit  Polycrates  apud  Eusebium 
lib.  v.  hist.  cap.  22. 

Neque  obstat,  quod  in  novo  Testamento 
ministri  Ecclesiastici  non  dicantur  sacerdo¬ 
tes  ;  causa  enim  in  promptu  est.  Quia  enim 
tempore  Apostolorum  adhuc  vigebat  sacer¬ 
dotium  Judaicum,  et  sacrificia  cruenta  offe¬ 
rebantur  in  templo  Hierosolymitano,  Apostoli 
(Domino  inspirante)  non  utebantur  nomi¬ 
nibus  sacerdotii,  sacrificii,  templi,  altaris,  et 
similium  rerum,  ut  facilius  distinguerent 
Christiana  sacra  a  Judaicis,  et  ne  putarentur, 
si  iisdem  uterentur  vocibus,  eosdem  illos  ri¬ 
tus  innovare,  aut  confirmare.  Sed  paulo  post 
everso  templo  Hierosolymitano,  et  cessanti¬ 
bus  omnino  sacrificiis  Hebraeorum,  libere 
coeperunt  antiquissimi  Patres  uti  nominibus 
templi,  altaris,  sacerdotis,  et  sacrificii,  ut  res 
ipsa  postulabat. 

Quare  manifeste  fallitur,  vel  potius  menti¬ 
tur  Calvinus  lib.  iv.  Institut.  cap.  18.  §.  10. 
cum  dicit,  honorem  sacerdotii  sic  uni  Chri- 

sto  veteres  vendicasse,  ut  Antichristi  vocem 
fore  affirmet  Augustinus  lib.  ii.  contra  Parme- 
nianum  cap.  8.  si  quis  Episcopum  inter  Deum 
et  hominem  intercessorem  faciat.  Nam  Au¬ 
gustinus  contra  Parmenianum  non  loquitur 
de  sacerdote,  sed  de  mediatore,  et  non  de 
quocumque  mediatore,  sed  de  mediatore  per 
modum  redemptionis,  quse  soli  Christo  pro¬ 
pria  est.  Nam  per  modum  deprecationis  mul¬ 
tos  esse  intercessores,  et  mediatores  passim 
fatentur  Patres.  Nam  sic  appellat  sanctos  Mar¬ 
tyres  Basilius  in  orat,  in  40.  Martyres,  et  Hi¬ 
eronymus  in  epist.  ad  Fabiolam  de  veste  sa¬ 
cerdotali,  appellat  Episcopos  sequestres,  id 
est,  mediatores  inter  Deum  et  populum,  per 
oblationem  sacrificii  altaris :  quod  etiam  est 
apud  Chrysostomum  in  vi.  lib.  de  sacerdotio. 
Nec  solum  intercessores,  sed  nominatim  sa¬ 
cerdotes  Augustinus  vocat  Episcopos,  et  pres¬ 
byteros  lib.  xx.  de  Civit,  cap.  10:  «Episcopi, 
inquit,  et  presbyteri  proprie  dicuntur  sacer¬ 
dotes.  » 

Neque  .valet  responsio  Kemnitii  loco  nota¬ 
to,  ubi  fatetur  nomen  sacerdotii  esse  apud 
veteres,  sed  non  vult  accipi  pro  ministerio 
sacrificandi,  sed  pro  ministerio  verbi,  et  Sa¬ 
cramentorum  :  istud  enim  solum  ministerium 
tribui  contendit  in  Scriptura  novi  Testamen¬ 
ti  illis  hominibus,  qui  a  Patribus  sacerdotes 
appellari  consueverunt.  Haec,  inquam,  solu¬ 
tio  non  est  sufficiens.  Nam  in  primis  seque¬ 
retur  omnes  Patres  Graecos,  et  Latinos,  vel 
ignorasse  vim  hujus  vocis,  vel  de  industria 
lia  abuti  voluisse.  Nam,  ut  ait  Apostolus  ad 
Hebr.  v  :  Omnis  Pontifex  constituitur  in  iis , 
quae  sunt  ad  Deum ,  ut  offerat  dona,  et  sacrifi¬ 
cia.  Et  cap.  viii  :  Omnis  Pontifex  ad  offeren¬ 
dum  munera  et  hostias  constituitur.  Et  inde 
probat  idem  Apostolus  Christum  non  esse  sa¬ 
cerdotem,  si  nihil  habeat  quod  offerat.  Quis 
ergo  credat  doctissimos  Patres  nomen  sacer¬ 
dotis  tribuisse  iis,  qui  solum  docent  populos, 
et  iis  Sacramenta  ministrant ;  sed  Deo  nul¬ 
lum  offerunt  sacrificium  ?  Praeterea  docere, 
et  Sacramenta  ministrare,  non  solum  conve¬ 
nit  Episcopis,  et  presbyteris,  sed  etiam  Dia¬ 
conis,  et  tamen  Diaconi  a  veteribus  non  di¬ 
cuntur  sacerdotes ;  ut  patet  ex  Augustino  loco 
citato  lib.  xx.  de  civit,  cap.  10.  ubi  dicit  Epi¬ 
scopos,  et  presbyteros  proprie  sacerdotes  no¬ 
minari  :  et  ex  Concilio  IV  Carthag.  can.  4. 
ubi  aperte  dicitur,  Diaconos  non  ad  sacerdo¬ 
tium,  sed  ad  ministerium  ordinari. 

Dices :  Diaconi  non  poterant  omnia  Sacra¬ 
menta  ministrare,  et  ideo  fortasse  non  dice¬ 


bantur  sacerdotes.  Ac  nec  presbyteri  omnia 
sacramenta  ministrare  poterant,  ut  patet  de 
Sacramento  Ordinis,  et  Confirmationis,  et  ta¬ 
men  sacerdotes  dicebantur.  Illa  igitur  sola 
vera  causa  est,  quam  reddit  Concilium  Nicae¬ 
num  canon.  14.  quia  videlicet  diaconi  non 
habent  potestatem  sacrificia  offerendi,  sed 
solum  in  sacrificio  sacerdotibus  ministrandi. 


CAPUT  XVIII. 

Probatur  sacrificium  ex  Liturgiis . 

Quartum  caput  sumitur  ex  ritu  celebrandi, 
Nam  in  primis  ex  omnibus  antiquis  Liturgiis, 
quse  extant,  Jacobi,  Clementis,  Basilii  Chry- 
sostomi,  et  ex  libro  quinto  et  sexto  de  Sacra¬ 
mentis  Ambrosii,  et  ex  Catechesi  quarta  et 
quinta  mystagogica  Cyrilli  Hierosolymitani, 
qui  magnam  partem  Liturgise  exponunt; 
clarissime  patet,  veteres  Patres  eo  ritu  cele¬ 
brasse  mysterium  Eucharistiae,  ut  nihil  dubi¬ 
taverint,  eam  esse  verissimum  sacrificium: 
plena  sunt  enim  nominum  oblationis,  sacri¬ 
ficii,  victimae,  signorum,  benedictionum,  ele¬ 
vationum,  aliorumque  ejusmodi  rituum.  Qua¬ 
re  Lutherus  (ut  supra  notavimus)  in  libro  de 
formula  Missae,  totum  canonem  abstulit,  quod 
non  putaret  eo  incolumi  existente,  posse  de¬ 
fendi,  Missam  non  esse  sacrificium.  Canon 
autem  verbis  non  multum  mutatis,  totus 
ferme  invenitur  in  Liturgiis,  et  in  libris 
Ambrosii,  et  Cyrilli  jam  citatis :  illa  certe 
inveniuntur  omnia,  quae  Lutherum  offende¬ 
bant,  nimirum  nomina  oblationis,  et  sacrificii. 

Calvinus  lib.  iv.  Institut.  cap.  18.  §.  ii. 
excusari  dicit  non  posse  veteres,  quin  in  a- 
ctionis  modo  peccaverint :  « Imitati  sunt  enim, 
inquit,  propius  Judaicum  sacrificandi  mo¬ 
rem,  quam  aut  ordinaverat  Christus,  aut 
Evangelii  ratio  ferebat. »  Scilicet  melius  novit 
Calvinus,  qui  heri  natus  est,  quid  ordinave¬ 
rit  Christus,  quam  Jacobus  frater  Domini,  qui 
Caenee  Domini  cum  ipso  Christo  interfuit,  aut 
Clemens,  qui  ab  Apostolo  Petro  didicit,  aut 
Basilius,  Cyrillus,  Ambrosius,  Chrysostomus, 
qui  mille  et  ducentis  annis  Calvinum  prae¬ 
cesserunt. 

CAPUT  XIX. 

Idem  probatur  ex  iis,  pro  quibus  sacrificium 
Missx  o f fertur. 

Ultimum  caput,  unde  Patrum  sententiam 
adeo  perspicue  cognoscimus,  ut  nullus  pateat 
adversariis  exitus,  nisi  Patres  omnino  reji¬ 
ciant,  sumitur  ex  iis,  pro  quibus  sacrificium 
veteres  offerebant.  Nam  si  Eucharistia  nihil 
esset  aliud,  nisi  Sacramentum, certe  non  prod¬ 
esset  nisi  sumenti,  et  manducanti:  quem¬ 
admodum  Baptismus  non  aliis  prodest, 
quam  iis,  qui  baptizantur.  Quod  quidem  ad¬ 
versarii  non  negant  :  imo  Philippus,  Cal¬ 
vinus,  Kemnitius,  et  alii  totam  controversiam 
inter  nos,  et  ipsos  esse  dicunt  :  An  Euchari¬ 
stia  non  solum  debeat  distribui  manducanti¬ 
bus,  sed  etiam  offerri  pro  salute  aliorum,  tum 
viventium,  tum  mortuorum  :  id  enim  poste¬ 
rius  ad  verissimum  sacrificium  pertinere  non 
dubitant. 

Jam  vero  Patres  non  solum  in  Liturgiis  ci¬ 
tatis,  o  lierunt  Eucharistiam  pro  peccatis  vi¬ 
vorum,  et  defunctorum,  pro  pace,  pro  inco¬ 
lumitate,  pro  omnibus  denique  necessitatibus 
tum  spiritualibus,  tum  temporalibus :  sed  e- 
tiam  in  aliis  libris  passim  docent,  id  fieri  de¬ 
bere  ;  quae  testimonia  infra  suo  loco  addu¬ 
cenda  erunt,  cum  ad  eam  quaestionem  vene¬ 
rimus,  sitne  hoc  sacrificium  propitiatorium. 
Intcrim  autem  unus,  aut  alter  ex  Patribus 
sufficient. 

Joannes  Chrysostomus  hom.  79.  ad  popu¬ 
lum  Antiochenum  :  «  Altari,  inquit,  assistens 
sacerdos,  pro  terrarum  orbe,  pro  Episcopis, 
pro  Ecclesia,  pro  gubernantibus  Ecclesiam 
jubetur  Deo  offerre.  Et  homil.  72.  in  Matth. 
addit  offerri  etiam  pro  infirmis,  pro  sanis, 
pro  terree  fructibus.  Homil.  21.  in  Acta,  et 
lib.  vi.  de  sacerdotio,  et  alibi  addit  etiam 
pro  mortuis,  Augustinus  lib.  xxii  de  Civita¬ 
te  Dei  cap.  8.  scribit  a  suis  presbyteris  obla¬ 
tum  sacrificium  Eucharistiae  pro  domo  libe¬ 
randa  a  daemonum  vexatione,  et  lib.  ix  Con¬ 
fessionum  cap.  12.  scribit,  sacrificium  pro 
matre  sua  defuncta  oblatum.  Et  ne  putemus 
meram  esse  caeremoniam  pro  defunctis  offer- 
le,  ipse  idem  in  Enchiridio  cap.  110.  scribit, 
hostiam  hanc  pre^non  valde  malis  propitia¬ 
tionem  esse.  Sed  de  iis  satis.  Si  quis  autem 
velit  testimoniorum  farraginem,  legat  Joan- 
nem  Garetium. 


CAPUT  XX. 

Probatur  sacrificium  Missae  ex  coni  unctione 
legis ,  et  sacrificii. 

Venio  nunc  ad  argumenta,  quae  ex  ipsa  ra¬ 
tione  Scripturarum,  et  Patrum  lectione  in¬ 
structa  peti  possunt.  Prima  ratio  desumitur  ex 
conjunctione,  quae  est  inter  religionem,  seu 
legem,  et  Sacrificium  :  et  hoc  syllogismo 
concludi  potest :  Tanta  conjunctio  est  inter 
legem,  seu  religionem,  et  sacrificium  exter¬ 
num,  ac  proprie  dictum,  ut  omnino  necesse 
sit,  aut  legem,  et  religionem  vere  et  proprie 
in  Christi  Ecclesia  non  reperiri ;  aut  sacrifi¬ 
cium  quoque  externum,  et  proprie  dictum 
in  Christi  Ecclesia  reperiri.  Nullum  autem 
est,  si  Missam  tollas :  est  igitur  Missa  sacri¬ 
ficium  externum,  et  proprie  dictum. 

Propositio  prima  probatur.  Primo  ex  eo, 
quod  fere  omnis  religio,  seu  vera,- seu  falsa 
omni  loco  et  tempore,  semper  ad  cultum 
Dei  sacrificia  adhibuit.  Hinc  enim  colligitur 
id  prodire  ex  lumine,  et  instinctu  naturae,  et 
esse  primum  quoddam  principium  a  Deo  no¬ 
bis  ingenitum.  Falsissimum  enim  est,  quod 
dicit  Kemnitius,  ut  hoc  argumentum  eludat 
in  ii.  par.  Exarn.  pag.  743.  hunc  esse  instin¬ 
ctum  natur  te  corruptae  quae  est  fons  et  radix 
omnium  superstitionum.  Nam  et  si  natura 
corrupta  revera  fons  est,  ac  fuit  idololatriae, 
et  aliarum  omnium  superstitionum  :  tamen 
cum  omnes  Gentes  in  uno  aliquo  principio 
conveniunt,  id  sine  dubio  non  ex  corruptio¬ 
ne  naturae,  sed  ex  bono  naturae,  id  est,  ex  eo 
lumine  prodit,  quod  Deus  illi  inseruit  :  quae 
enim  ex  corruptione  prodeunt,  non  sunt  ea¬ 
dem  apud  omnes.  Itaque  Deum  esse,  colen¬ 
dum  esse,  invocandum  esse,  illi  sacrificia 
deferenda,  et  similia,  quae  in  genere  apud 
omnes  sunt,  et  semper  fuerunt  eadem,  ex 
bono  naturae  sunt.  At  Deos  esse  multos,  co¬ 
lenda  idola,  sacrificandos  homines,  et  alia 
quae  multipliciter  variantur,  ex  corruptione 
sunt.  Praeterea  id  quod  ex  corrupta  natura 
prodit,  non  est  commune  bonis,  et  malis, 
nec  a  Deo  probatur.  At  sacrificandum  esse, 
multi  optimi,  et  sanctissimi  viri  censuerunt, 
ut  Noe,  Abraham,  Job,  Melehisedecb,  et 
Deus  ipso  sacrificia  approbavit,  et  jussit 
etiam  fieri  :  non  igitur  ex  corruptione  natu- 
raj  oritur  sacrificandi  instinctus. 

Probatur  secundo  eadem  propositio.  5u~ 

rificiura  cum  ipsa  religione  natum  est,  et 
cum  illa  cxtinguitur;  est  igitur  inter  ea  con¬ 
junctio  qu redam  plane  necessaria.  Antecedens 
patet.  Nam  primi  homines,  qui  Deum  coluis¬ 
se  leguntur,  Filii  Adami  fuerunt  Cain,  et 
Abel ;  illi  autem  sacrificia  obtulisse  leguntur 
Genes.  4.  Deinde  mundo  pcrdiluvium  abolito, 
cum  iterum  renovaretur  religio,  simul  reno¬ 
vata  sunt  sacrificia  per  Noe  Genes.  8.  et  de¬ 
inde  cum  ob  varias  persecutiones,  religio 
vera  in  periculum  adduceretur,  nihil  pro¬ 
pheta?  magis  lamentabantur,  quam  sacrificio¬ 
rum  cessationem.  III  Reg.  xix,  inquit  Elias  : 
Dereliquerunt  pactum  tuum  filii  Israel,  altaria 
tua  destruxerunt ,  et  Prophetas  occiderunt  (1). 
II  Paralip. xv,  inquit  Azarias  :  Transibunt  multi 
dies  in  Israelabsque  Deo  vero,  et  absque  Sacer¬ 
dote,  doctore  et  absque  lege  (2).  Danielis  III,  in¬ 
quiunt  tres.  S.  Pueri  :  Non  est  in  tempore  hoc 
Princeps,  et  Dux,  et  Propheta,  neque  holocaus¬ 
tum,  neque  sacrificium ,  neque  oblatio,  neque 
incensum,  neque  locus  primitiarum  apud  te,  ut 
pOssimus  invenire  misericordiam  tuam  (3) .  Et 
Daniel,  xii.  dicitur  Antichristus  ablaturus  juge 
sacrificium,  nimirum,  ut  religionem  penitus 
tollat.  Denique  Apostolus.  Hebr.  7.  dicit, 
populum  sub  sacerdotio  Levitico  accepisse 
legem,  et  deinde  addit  translato  sacerdotio 
necesse  esse,  ut  et  legis  translatio  fiat. 

Probatur  tertio.  Sacrificium  proprie  di¬ 
ctum  est  cultus  proprius  Dei,  id  est,  qui  soli 
illi  omnium  consensu  debetur  :  nam  alia 
omnia  genera  honoris  sunt  aliquo  modo  com¬ 
munia  cum  creaturis,  ut  supra  probatum  est 
ergo  nulla  esse  potest  religio  sine  sacrificio 
proprie  dicto.  Nam  religio  ad  colendum 
Deum  instituitur  :  non  autem  colit  Deum, 
sed  potius  ignominia  illum  afficit,  qui  cultum 
illi  soli  debitum,  ei  non  adhibet.  Certe  inter 
homines  si  quis  regi  non  tribueret  titulum 
honoris,  qui  solis  convenit  regibus,  Majesta¬ 
tem  videlicet,  etiamsi  conservaret  omnes  infe¬ 
riores  titulos,  non  modo  regem  non  honorare, 
sed  etiam  contumelia  afficere  judicaretur. 

Probatur  nunc  assumptio  primi  syllogi¬ 
smi  ;  sublato  videlicet  sacrificio  Missae,  nul¬ 
lum  restare  in  Ecclesia  Christi  sacrificium 
proprie  dictum,  nam  si  ullum  assignari  pos¬ 
set,  id  esset  sacrificium  crucis  :  id  enim 
unum  adversarii  assignant,  atque  id  esse  vo¬ 
lunt  unicum,  et  verum  Christiana?  religionis 
sacrificium.  Sed  nos  probabimus,  sacrificium 
crucis,  quamvis  verissimum  sacrificium  fuerit, 


odo 

non  esse  ejusmodi,  quale  requiritur  ad  legem 
seu  religionem  constituendam,  et  conservan¬ 
dam  ;  qualem  in  terris,  usque  ad  mundi  con¬ 
summationem  Chlrstus  esse  voluit  :  et  ideo 
si  nullum  aliud  habeamus,  plane  sequi,  ut 
nullam  habeamus  religicnem. 

Probatur  igitur  primo,  quia  sacrificium 
crucis,  non  est  proprium  Christianee  religio¬ 
nis,  sed  commune  omnibus  veris  religio¬ 
nibus,  quse  ab  initio  mundi  fuerunt.  Nam, 
et  in  lege  naturae,  et  in  lege  scripta,  omnia 
sacrificia  in  hoc  unum  respiciebant,  et  hoc 
unum  profitebantur,  et  quotquot  justi  fue¬ 
runt  ab  initio  mundi,  ob  hujus  sacrificii  par¬ 
ticipationem  justi  fuerunt  :  non  igitur  distin¬ 
guitur  Christiana  religio  ab  antiquis,  per  sa- 
cricifium  crucis. 

Secundo,  sacrificium  crucis  semel  pera¬ 
ctum  est,  ac  deinde  desiit  esse,  neque  mansi  t 
postea  nisi  per  effectum,  et  virtutem,  ut  no¬ 
tum  est;  imo  nunquam  fuit  tempore  Chri¬ 
stiana?  religionis  ;  ea  enim  post  Christi  mor¬ 
tem  proprie  coepit.  At  sacrificium  proprium 
religionis  debet  ipsam  perpetuo  comitari,  ut 
supra  probatum  est. 

Tertio,  religio  quaevis  sacrificium  exter¬ 
num,  ac  visibile  requirit,  ad  quod  homines 
illius  religionis  peragendum  conveniant,  et 
quod  ab  ipsis  frequentari  possit.  At  nihil  hu¬ 
jusmodi  in  sacrificio  crucis  reperitur.  Est 
enim  respectu  Christianorum  invisibile,  cum 
sola  fide  non  oculis  cernatur,  unde  nec  ad 
illud  conveniri  potest  a  populis,  nec  etiam  si 
cerneretur,  a  populo,  vel  sacerdotibus  Chri¬ 
stianis  frequentari  posset,  non  enim  fas  esset 
ut  Christum  Christiani  toties  interficerent. 

Quarto,  sacrificium  Christiana?  religionis 
debet  esse  ritus  quidam  a  Deo  Christianis 
prseceptus,  pertinens  ad  illum  cultum,  qui 
latria  dicitur,  ut  recte  Augustinus,  affirmat 
lib.  20.  cont.  Faustum  cap.  21.  At  Christi 
occisio,  qua?  dicitur  sacrificium  crucis,  ne¬ 
que  ritus  dici  potest,  cum  fuerit  ipsa  veritas, 
quam  omnes  ritus  adumbrabant  ;  et  multo 
minus  ritus  Christianis  pra?ceptus  dici  potest, 
nisi  quis  velit  nobis  a  Deo  imperatum  sum¬ 
mum  scelus,  Christi  videlicet  instcrsectionem, 
et  mortem.  Et  denique  minime  omnium  cul¬ 
tus  latria?  dici  potest  cum  potius  Christum-oc- 
cidere  summum  sacrilegium  dici  debeat. 

Accedant  testimonia  Patrum,  quos  supra 
citavimus  in  explicanda  definitione  Sacrificii, 
qui  dicunt  sacrificium  Eucharistia?  esse  uni- 


(1)  III  Reg.  XIX,  107.  —  (2)  II  Paral.  XV,  3.  —  (3)  Dan.  III,  38. 
Tome  IV. 

cum ,  et  singulare  sacrificium  Christiano¬ 
rum. 

Accedat  denique  testimonium  Cypriani  in 
serm.  de  Goena  Domini,  ubi  dicit,  si  Eucha¬ 
ristia  manducando  consumeretur, fore  ut  nul¬ 
lum  nobis  remaneret  sacrificium,  et  per  hoc 
tota  religio  interiret. 

Dices:  Cur  ergo  13.  Paulus  ad  Hebr.  7. 
cum  dicit,  translato  sacerdotio  debere  etiam 
transferri  legem ;  non  dicit  translatum  esse 
sacerdotium  Leviticum  ab  Aaronc,  et  suc¬ 
cessoribus  in  S.  Petrum,  ‘et  successores  ;  sed 
solum  in  Christum  ?  Respondeo  :  Apostolus 
non  dicit  translatum  esse  Leviticum  sacer¬ 
dotium  ab  Aarone  in  Christum,  sed  transla¬ 
tum  esse  sacerdotium  Leviticum  in  sacerdo¬ 
tium  secundum  ordinem  Melcliisedech,  quod 
sacerdotium  aeternum  esse,  et  in  Ecclesia 
perpetuo  vigere  debet.  Unde  cum  postea 
nominat  Christum  sacerdotem  secundum  or¬ 
dinem  Melcliisedech,  non  ipsum  considerat 
ut  praecise  obtulit  sacrificium  crucis,  sed  ut 
per  ministros  suos  perpetuo  sacrificat  scip- 
sum  in  Eucharistia  :  hoc  enim  solo  modo, 
ut  supra  ostendimus,  perpetuum  habet  sacer¬ 
dotium. 


CAPUT  XXI. 

Probatur  sacrificium  Missu;  ex  comparatione 
legis  Christianae  ad  Mosa  icam. 

Altera  ratio  principalis  ducitur  a  collatio¬ 
ne  Ecclesiae,  et  synagogae,  sive  legis  novae,  et 
veteris  :  populi  Christiani,  et  judaici.  Est 
autem  haec  ratio  ;  in  populo  judaico  fuerunt 
sacrificia  proprie  dicta  ;  ergo  et  in  populo 
Christiano  esse  debent. 

'  Probatur  consequentia  :  Nam  antecedens 
extra  controversiam  est.  Primo,  Christus 
non  omnino  sustulit  ea,  quai  Deus  in  veteri 
lege  instituerat  ;  nec  enim  contrarius  erat 
Patri  suo,  aut  sibi  ipsi  ;  sed  aut  perfecit,  aut 
mutavit  in  meliora;  ut  patet  in  praeceptis,  et 
Sacramentis.  Nam  praecepta  non  sustulit, 
sed  explicuit  Matth.  o.  et  consilia  addidit 
quae  ad  praeceptorum  perfectam  observatio¬ 
nem  conducunt.  Pari  ratione  Sacramenta 
Circumcisionis,  Agni  Paschalis,  et  similia 
non  sustulit,  sed  mutavit  in  alia  vere,  et 
proprio  dicta  Sacramenta,  sed  ut  Augusti¬ 
nus  dicit  epist.  118.  pauciora  faciliora,  et 


praestanoria;  ergo  eodem  modo  sacrificianon 
debuit  omnino  tollere  de  medio,  sed  mutare. 

Secundo,  sacrificium  est  summus  cultus, 
qui  Deo  tribui  possit.  Nam  sine  controversia 
res  verbis  prmstant ;  et  inter  res,  sacrae  pro¬ 
fanis;  et  inter  sacras,  publicae  privatis;  et 
inter  publicas,  eae,  quarum  ipsa  substantia 
in  Dei  honorem  consumitur,  quam  eae,  qua¬ 
rum  solus  usus.  Tale  autem  est  sacrificium 
proprie  dictum,  ut  notum  est.  Quare  si  hoc 
genus  cultus  fuisset  in  veteri  lege,  et  non 
in  nova,  fuisset  Deus  in  veteri  lege  longe 
majori  honore  affectus,  quam  n  rova  :  et 
proinde  Christus  Patris  sui,  non  gloriam,  ut 
dicebat,  sed  ignominiam  procurasset. 

Tertio,  causa  cur  populus  Hebraeorum  sa¬ 
crificia  externa,  et  proprie  dicta  habuerit, 
omnes  inveniuntur  etiam  in  populo  Chri¬ 
stiano.  Habuerunt  illi  sacrificia  externa,  et 
visibilia,  quia  et  ipsi  populus  erant  externus, 
et  visibilis,  nempe  non  ex  solo  spiritu,  sed 
carne,  et  spiritu  constans.  At  populus  etiam 
Christianus  externus,  et  visibilis  est,  et  car¬ 
ne,  et  spiritu  constat.  Habuerunt  illi  sacrifi¬ 
cia,  ut  Christi  mortem,  quae  est  unicum  pre¬ 
tium,  et  unica  salus  nostra,  saepe  repraesen¬ 
tarent,  et  commemorarent,  cum  eam  prae¬ 
sentem  intueri  non  possent. 

At  nos  etiam  Christi  mortem  praesentem 
intueri  nequimus;  ergo  egemus  sacrificio, 
quo  sacrificium  illud  crucis  jugiter  comme¬ 
moremus.  Habuerunt  illi  sacrificia,  quibus 
Deum  colerent  honore  summo,  et  soli  illi 
debito.  At  nos  etiam  debemus  Deum  colere 
honore  summo,  et  soli  illi  debito.  Habuerunt 
denique  illi  sacrificia  ut  Deum  placarent, 
vel  ab  eo  beneficia  impetrarent,  vel  pro  im¬ 
petratis  gratias  agerent.  At  iisdem  de  causis, 
et  nos  sacrificiis  indigemus;  imo  quo  nos 
plura  a  Deo  beneficia  accepimus,  eo  magis 
ad  sacrificandum  obligamur.  Quare  recte 
Petrus  Cluniacensis  scribit  haereticos,  qui 
sacrificium  de  Ecclesia  tollere  cupiunt,  id 
tenture  diabolo  suggerente,  ut  gens  illa  Deo 
praeter  caeteras  sit  ingrata,  qua;  praeter  cm- 
teras  pluribus,  et  majoribus  a  Deo  beneficiis 
ornata  est. 

Quarto,  reipsa  Christiani  retinent  omnia 
alia  genera  honoris,  et  cultus,  quibus  Hc- 
brrni  Deum  colebant,  nimirum  adorationem, 
invocationem  ,  votorum  nuncupationem  , 
hymnos,  psalmos,  cantica,  dies  festos,  jeju¬ 
nia,  eleemosynas,  et  similia.  Quis  igitur  sibi 
persuadere  possit,  solum  illud  genus  honoris, 
quod  est  proprium  Dei,  nobis  a  Christo  pro- 

liibitura  esso,  cum  omnia  alia  sint  ab  eo  per¬ 
missa;  praesertim  cum  Christus  nihil  arden¬ 
tius  procuraverit,  quam  Dei  gloriam,  et  ho¬ 
norem  ? 

Neque  satisfaciunt,  qui  dicunt,  cultum  in¬ 
ternum  esse  nobiliorem  externo  :  Christia¬ 
nos  autem  internum  cultum  Deo  praestare. 
Nam  etsi  internus  cultus  nobilior  externo  sit, 
tamen  utrique  praestat  internus  cum  externo 
conjunctus,  sive  internus  cultus  cum  externa 
illius  potestatione.  Est  autem  signum,  et 
protestatio  summi  interni  cultus,  ipsum  sa¬ 
crificium,  ut  Augustinus  saepe  docet  lib.  10. 
dc  Civit  Unde  tres  pueri  Daniel  m  :  In  ani¬ 
mo ,  inquiunt,  contrito ,  et  in  spiritu  humilitatis 
suscipiamur;  sicut  in  holocausto  arietum ,  et 
taurorum,  et  sicut  in  millibus  agnorum  pin¬ 
guium;  sic  jiat  sacrificium  nostrum  in  con¬ 
spectu  tuo  hodie  (1).  Optant  enim  sancti  pueri 
in  captivitate  positi,  ut  internus  eorum  affe¬ 
ctus  sic  Deo  placeat,  quemadmodum  placeret 
si  eum  ostendere  ,  et  protestari  possent, 
externo  signo  sacrificiorum. 

Quinto,  sacrificia  non  sunt  primum  in  lege 
Mosis  instituta,  sed  ex  lege  naturae  ortum 
habent,  ut  patet  ex  sacrificiis  Abel,  Noe, 
Melehisedech,  Job,  et  aliorum  :  ergo  etiamsi 
Christus  abrogare  voluisset  omnia  instituta 
legis  Mosaicae,  non  tamen  sacrificia  omnino 
abrogare  debuisset. 

Probatur  idem  ex  differentia  .! Sacramenti , 
et  sacrificii. 

nemo  sibi  cani  ministrare  posset ;  cujus  ta¬ 
men  contrarium  semper  fuit  in  usu  quod 
attinet  ad  eos,  qui  Eucharistiam  consecrant. 

Deinde  ,  Sacramenta  omnia  in  actione 
consistunt,  non  in  re  aliqua  permanente,  ut 
patet  de  Baptismo,  et  caeteris  Sacramentis; 
non  enim  aqua  consecrata,  sed  ablutio  est 
Sacramentum  Baptismi.  Sola  Eucharistia 
non  in  actione ,  sed  in  re  permanente  con¬ 
sistit,  ut  supra  probatum  est,  cujus  differen- 
tiec  vix  alia  ratio  reddi  potest,  nisi  quia  Eu¬ 
charistia  non  solum  Sacramentum  ,  sed 
etiam  sacrificium  esse  debuit. 

Denique,  nullum  aliud  Sacramentum  con¬ 
tinet  reipsa  corpus  Christi,  sed  solum  sunt 
signa  visibilia,  continentia  virtualiter  gratiam 
sanctificationis,  neque  aliud  requiritur  ad 
rationem  Sacramenti,  cum  Sacramenta  nihil 
sint  aliud,  nisi  instrumenta  sanctificationis. 
Quare  etiam  Eucharistia  potuisset  vere,  et 
proprie  Sacramentum  esse,  etiamsi  Christi 
corpus  reipsa  non  contineret.  Quse  igitur 
causa  est  cur  debuerit  necessario  Eucharistia 
Christi  corpus  reipsa  continere,  nisi  ut  posset 
vere,  et  proprie  Deo  Patri  a  nobis  offerri, 
et  proinde  sacrificium  esse  vere  ac  proprio 
dictum  ?  Et  sane  mirum  est,  cur  Lutherani 
concedant,  corpus  Christi  vere,  et  realiter 
prresens  esse  in  Sacramento  Eucharistici, 
et  simul  admittant  victimam  esse  omnium, 
quse  unquam  fuerunt,  prsestantissimam ;  et 
tamen  pertinacissime  negent,  posse,  aut  de¬ 
bere  offerri  Deo,  quasi  non  sit  omnino  ex¬ 
ploratum  et  certum,  debere  Deo  offerri  id, 
quod  habemus  optimum. 


caput  xxnr. 


Tertia  ratio  ex  differentia,  qme  est  inter 

Sacramentum,  et  sacrificium,  sumi  potest.  Probatur  idem  ex  consensu  Ecclesia. 

Nam  commune  est  omnibus  Sacramentis,  ut 
ab  alio  dentur,  ab  alio  accipiantur  :  neque 

ullus  sibi  ipse  Sacramentum  administret.  Ita  Postrema  ratio,  caque  meo  quidem  judi- 
videmus  in  Baptismo,  aliisque  Sacramentis  cio,  efficacissima  apud  illos  omnes,  qui  non 

accidere  ;  nemo  enim  seipse  baptizare  sini-  nimium  sibi  placent,  quosque  superbiae  fumus 

tur,  etiamsi  extrema  adsit  necessitas.  Pari  non  omnino  excacsevit,  sumitur  ex  consensu 

latione  nemo  seipse  confirmat,  nemo  se  ct  testimonio  totius  Christianae  Ecclesiae,  Gra> 

absolvit,  nemo  se  sacris  Ordinibus  initiat,  ese,  Latime,  Barbarae,  quae  ab  annis  mille 
nemo  se  inungit.  Eodem  igitur  modo  si  Eu-  floruit.  Nam  adversarii  fatentur  Missam  Pon- 
charistia  solummodo  Sacramentum  esset.,  tificiam  ut  nunc  est,  sacrificium  esse.  Id  lia- 


(1)  Dan.  III,  30,  40. 

bent  expresse  Lutherus  in  primo  scripto  con¬ 
tra  Regem  Anglise.  Calvinus  lib.  iv.  Institut. 
cap.  18.  §  I.  et  Kemnitius  pag.  774.  et  alii. 
Missa  autem,  ut  nunc  est,  tempore  S.  Gre- 
gorii  Papae  I.  absoluta  est,  ut  Kemnitius  fa¬ 
tetur  pagin.  826  et  827.  ubi  de  canone  Missae 
disputat  :  et  constat  a  tempore  S.  Gregorii 
nihil  ad  Canonem  Missae  additum  esse.  Porro 
Gregorius  ante  annos  circiter  mille  floruit ; 
ergo  testimonio  adversariorum.  Missa  pro 
sacrificio  haberi  coepit  in  Ecclesia,  ab  annis 
ut  minimum  mille. 

Fuisse  autem  hanc  sententiam  receptam 
non  in  sola  Urbe  Roma,  sed  in  toto  orbe  ter¬ 
rarum,  fatentur  etiam  adversarii  :  nam  ideo 
Lutherus  in  lib.  de  captivit.  Babyl.  cap.  1  : 
«  Missa,  inquit,  creditur  passim  esse  sacrifi¬ 
cium,  quod  offertur  Deo.  Accedunt  his  dicta 
sanctorum  Patrum,  tot  exempla,  tantusque 
usus  per  orbem  constanter  observatus.  »  Et 
infra  :  «  Nec  moveat,  inquit,  quod  totus  orbis 
contrarium  et  sensum,  et  usum  habet.  »  Et 
in  principio  libri  de  abroganda  Missa,  seu 
potius  in  epistola  dedicatoria  ejus  libri  : 
<c  Magnum  est,  inquit,  certe  tot  saeculorum 
consuetudini,  tantae  multitudinis  sensui,  tan¬ 
torumque  auctoritati  reluctari.  »  Et  paulo 
infra  aperte  dicit  se  esse  solum  contra  orbem 
terrarum ;  sic  enim  sibi  ipse  objicit  :  «  Tu 
solus  sapis  ?  totne  erant  universi  ?  tanta  sae¬ 
cula  ignoraverunt?»  Sic  etiam  Joan.  Calvi¬ 
nus  lib.  iv.  Institut.  cap.  18.  §  1  :  «  Pesti¬ 
lentissimo,  inquit,  errore  Satan  totum  pene 
orbem  obcaecavit,  ut  crederet  Missam  sa¬ 
crificium,  et  oblationem  esse  ad  impetran¬ 
dum  remissionem  peccatorum.  »  Et  paulo 
infra  :  «  Congredi  me  lectores  intelligant 
cum  ea  opinione,  qua  Romanus  Anticliristus, 
et  ejus  prophetae  totum  orbem  imbuerunt.  » 
Et  infra  §  18.  dicit,  hanc  sententiam,  quod 
Missa  sit  sacrificium  ;  inebriasse  jpmnes  re¬ 
ges  terrae,  et  populos  a  summo  usque  ad  no¬ 
vissimum. 

Et  quamvis  adversarii  id  non  dicerent,  res 
tamen  certissima  esset.  Constat  enim  apud 
Latinos  semper  fuisse  eamdem  Missam,  ex 
iis,  qui  diversis  temporibus  illam  exposue¬ 
runt,  Isidoro,  Amaiario,  Walfrido,  Ruperto, 
Hugone,  Innocentio  III,  Bonaventura,  et  aliis : 
et  similiter  apud  Graecos  id  clarissime  con¬ 
stat,  ex  Maximo  Monacho,  Germano  Con¬ 
stantio  op  oli  tano,  Simeone  Thessalonicensi , 
et  Nicolao  Cabasila ;  et  nunc  demum  ex  cen¬ 


sura  Orientalium  ad  Confessionem  Augusta¬ 
nam  cap.  13. 

Ex  hoc  igitur  principio  certissimo,  et  ab 
adversariis  concesso,  nempe  Missam  habi¬ 
tam  esse  pro  sacrificio  ab  annis  ut  minimum 
mille,  in  toto  orbe  terrarum,  sequitur  neces¬ 
sario,  si  non  est  verum  quod  nos  docemus, 
primo  Ecclesiam  totam  periisse,  et  Christum 
sponsam  suam ,  et  hsoreditatem  amisisse ; 
non  enim  Ecclesia  Christi  esse  potuit,  qui 
palam  idololatrke  tot  saeculis  servivit.  Se¬ 
cundo  sequitur  falsa  esse  vaticinia  Prophe¬ 
tarum  Oseae  n.  et  aliorum,  qui  praedixerunt 
post  Christi  adventum  idololatriam  cessa¬ 
turam.  Tertio  falsam  Christi  promissionem 
Matth.  xvr  :  Portae  inferi  non  praevalebunt  ad¬ 
versus  eam.  Et  Angeli  Lucae  i  :  Regni  ejus 
non  erit  finis  (1).  Quarto  falsam  Apostoli  sen¬ 
tentiam  I  Tim.  m.  Ecclesiam  esse  colum¬ 
nam  ,  et  firmamentum  veritatis.  Quinto 
Sanctos  omnes,  qui  plurimi  his  postremis 
saeculis  vita,  et  miraculis  floruerunt,  ido- 
lolatras,  impios,  et  sacrilegos  fuisse.  Sexto 
Deum  qui  tam  multa  futura,  et  minus  ne¬ 
cessaria  illis  revelavit,  hoc  tamen  mysterium 
summe  necessarium  nulli  omnino,  quamvis 
sanctissimo  viro,  ante  Lutherum  revelasse. 
Quod  si  haec  absurdissima  sunt,  et  nullo 
modo  credibilia,  certe  sequitur,  ut  verum  sit 
quod  nos  cum  Ecclesia  Catholica  docemus  : 
quod  sane  etiam  adversarii  intelligerent,  si 
non  omnino  in  reprobum  sensum  dati  es¬ 
sent.  Istam  enim  consequentiam  nulla  ra¬ 
tione  negare  possunt  :  Orbis  terrae  ab  antiis 
mille  credidit  Missam  esse  sacrificium,  ergo 
vel  Missa  est  sacrificium,  vel  ab  annis  mille 
desiit  Christi  fides  esse  in  terris  ;  periit  Ec¬ 
clesia;  rediit  idololatria  ;  vana  fuerunt  Pro¬ 
phetarum,  et  Christi  ipsius  oracula. 


CAPUT  XXIV. 

Solvuntur  objectiones  Lutheri. 

Nunc  demum  solvendae  sunt  adversario¬ 
rum  objectiones,  Lutheri,  Calvini,  Kemnitii; 
nam  reliqui  vix  aliquid  novi  afferunt.  Pri¬ 
mum  igitur  Lutherus  in  lib.  de  captivit.  Ba¬ 
byl.  et  in  lib.  de  abroganda  Missa,  duo  argu¬ 
menta  proponit,  eaque  confidenter  opponit 
omnibus  omnium  Sanctorum  testimoniis ,  et 


0)  Matth.  XVI,  18;  Luc.  I,  33. 


CAPUT  XXTY. 


totius  orbis  terrae,  atque  omnium  saeculorum 
consensui.  Primum  argumentum  sumitur  a 
verbis,  secundum  ab  exemplo  Christi. 

Primum  ejusmodi  est :  Ccena  Domini  est 
Sacramentum,  ac  Testamentum  Christi ;  sic 
enim  ipse  ait  :  Hic  calix  novum  Testamentum 
est  in  meo  sanguine;  ergo  sacrificium  esse 
non  potest.  Nam  sacrificii  ratio  cum  ratione 
Sacramenti,  et  Testamenti  omnino  pugnat. 
Sacrificium  enim  est  aliquid,  quod  nos  Deo 
offerimus  :  at  Sacramentum  datur  nobis  a 
Deo,  et  similiter  Testamentum  continet  pro¬ 
missionem  haereditatis  nobis  factam.  Prae¬ 
terea  Sacramenti,  et  Testamenti  promissio 
fide  accipitur;  sacrificium  contra  ex  fide  pro¬ 
cedit.  Sacramentum,  et  Testamentum  ad  nos 
a  Deo  descendunt  ;  sacrificium  a  nobis  ad 
Deum  ascendit.  Item  sicut  non  possunt  idem 
esse  oratio  et  quod  oratione  accipitur;  ita 
non  possunt  idem  esse  Testamentum,  et  sa¬ 
crificium.  Denique  sicut  ridiculum  est  dicere 
per  Testamentum  dari  aliquid  testatori  ab 
haerede,  cum  e  contrario  detur  aliquid  hae¬ 
redi  a  testatore  :  sic  etiam  ridiculum  videri 
debet,  si  quis  dicat  per  Eucharistiae  Sacra¬ 
mentum  nos  Deo  aliquid  offerre,  cum  ipse 
potius  nobis  aliquid  promittat,  et  donet.  Hoc 
argumentum  per  multas  paginas  versat  Lu- 
therus,  ac  fundamentum  esse  dicit  totius 
doctrinae  suae  in  hac  materia  :  ac  propter 
hujus  rei  ignorantiam,  pronuntiat  idololatras 
esse  omnes  Sacerdotes,  et  Episcopos,  cum 
omnibus  suis  majoribus. 

Respondeo  :  Tribus  modis  peccat  argu¬ 
mentum  Lutheri.  Primo,  quia  assumit,  sacri¬ 
ficium  esse  opus,  quod  nos  Deo  exhibemus, 
et  illud  opponit,  ut  nostram  actionem,  actioni 
Christi.  At  nos  non  hoc  dicimus,  sed  asse¬ 
rimus  tam  Sacramentum,  seu  Testamentum, 
quam  sacrificium  esse  Christi  opus,  et  actio¬ 
nem  :  idem  enim  Christus,  qui  nobis  seipsum 
per  Eucharistiam  prsebet  in  cibum,  idem 
seipsum  per  Eucharistiam  Patri  obtulit,  et 
quotidie  per  ministros  suos  se  offert  in  sacri¬ 
ficium.  Imo  inter  alia  bona,  qua3  nobis  Chri¬ 
stus  moriens  Testamento  suo  reliquit,  unum 
fuit  corpus  ipsius,  et  sanguis,  quo  uteremur, 
tum  ut  illa  Deo  offerremus,  tum  ut  inde  ani¬ 
mae  nostrae  reficerentur.  Neque  dissimile  est 
quod  agunt  homines  pii,  dum  Testamenta 
sua  condunt,  primum  enim  aliquid  donant 
Deo  in  usum  Ecclesiarum,  aut  pauperum, 
deinde  haereditatem  filiis  relinquunt. 

Sed  etiamsi  hoc  sacrificium  esset  omnino 
opus  nostrum,  adhuc  argumentum  Lutheri 
non  concluderet :  nam  peccat  secundo,  quod 
confundit  promissionem  cum  signaculo  pro¬ 
missionis.  Siquidem  in  Sacramento,  et  Te¬ 
stamento  Christi,  distinguenda  sunt  in  do¬ 
ctrina  Lutheri  promissio,  quae  consistit  in 
verbis  :  Accipite ,  manducate  ete .,  et  signa¬ 
culum,  quod  est  ipsum  corpus  Domini,  et 
sanguis  sub  specie  panis,  et  vini :  ex  his  duo¬ 
bus  promissio  non  est  sacrificium.  Et  hoc 
probat,  si  quid  probat,  argumentum  Lutheri. 
Aliud  enim  est  promitti  nobis  aliquid  a  Deo, 
aliud,  nos  Deo  aliquid  offerre.  At  signaculum 
promissionis,  nulla  est  ratio  cur  sacrificium 
esse  non  possit  :  cur  enim  non  possit  Deus 
victimam  sibi  oblatam,  instituto  et 'mandato 
suo,  assumere  in  signaculum  promissionis  ! 
imo  reipsa  in  lege  veteri  sic  Deus  fecit.  Nam 
Testamentum  vetus  Exod.  24.  obsignavit 
sanguine  victimae,  tunc  sibi  immolatae,  di¬ 
cente  Moise  :  Hic  est  sanguis  Testamenti , 
quod  misit  ad  vos  Deus  (1).  Sic  etiam  omnia 
sacrificia  legis  veteris  ,  et  vera  sacrificia 
erant,  et  tamen  signacula  erant  promissio¬ 
nis  Christi  venturi,  et  morituri.  Quid  igitur 
mirum,  si  sanguis  Domini  in  altari  existens, 
per  consecrationem  simul  sanguis  sit  victi¬ 
mae  Deo  oblata;,  et  signaculum  promissionis 
divinae. 

Tertio  peccat  argumentum  Lutheri,  quod 
non  distinguat  rationes  formales  Sacramenti 
seu  Testamenti,  et  sacrificii.  Ita  enim  argu¬ 
mentum  procedit,  ac  si  nos  diceremus,  sacri¬ 
ficium,  qua  sacrificium  est,  esse  Sacramen¬ 
tum,  vel  Testamentum,  et  contra ;  vel  dare , 
idem  esse  quod  accipere;  petere,  idem  quod 
promittere.  At  non  ita  sumus  hebetes,  aut 
rudes,  ut  ista  dicamus  :  sed  quod  dicimus, 
hoc  est ;  Eucharistiam  Sacramentum  esse; 
quatenus  est  signum  externum,  et  visibile 
invisibilis  gratiae,  et  refectionis,  quae  nobis 
confertur,  dum  Eucharistiam  rite  sumimus  : 
eamdem  esse  Testamentum,  quatenus  est  in¬ 
strumentum  publicum,  et  authenticum  divi¬ 
nae  voluntatis,  et  promissionis,  eamdem  esse 
victimam  et  sacrificium,  quatenus  Deo  offer¬ 
tur.  Neque  repugnat,- unum  et  idem  accipi, 
et  dari;  neque  valet  quidquam  illa  conse¬ 
quentia  :  Accipimus  a  Deo  Eucharistiam, 
ergo  non  possumus  eamdem  illi  offerre.  Nam 
nihil  omnino  habemus  quod  Deo  offeramus, 
nisi  quod  ab  eo -accepimus;  juxta  illud  Da- 


(1)  Exod.  XXIY,  8. 

vidis  in  lib.  J  Paralip.  xxix.  Tua  sunt  om¬ 
nia ,  et  quse  de  manu  tua  accepimus ,  dedimus 
tibi  (1). 

Secundum  Lutheri  argumentum  sumitur 
ab  exemplo  Christi,  qui  in  ultima  ccena  legi¬ 
tur  in  mensa  sedisse,  et  Sacramentum  disci¬ 
pulis  distribuisse ,  non  autem  illud  Patri 
obtulisse. 

Respondeo  :  Christi  exemplum  nobis  ma¬ 
xime  favet.  Nam  etiamsi  Evangelistae  non 
expresse  dixerint,  Christum  se  Patri  in  coena 
obtulisse;  tamen  neque  expresse  dixerunt, 
non  se  obtulisse.  Et  praeterea  nos  ex  loci  illius 
circumstantiis,  ex  figuris,  et  vaticiniis  pro¬ 
phetarum,  ex  testimonio  expresso  antiquis¬ 
simorum  Patrum  scimus,  Christum  se  Patri  in 
coena  in  sacrificium  obtulisse  ;  et  hoc  ipsum 
fieri  mandasse,  cum  ait  :  Hoc  facite.  Neque 
est  id  novum  in  mysteriis  fidei.  Nam  nullus 
Evangelista  scribit,  in  ultima  coena  Christum 
immolasse  agnum  paschalem ,  et  eumdem 
commedisse  accinctis  renibus,  et  cum  baculis 
in  manu ;  imo  neque  expresse  scribunt  Evan¬ 
gelistae,  illuni  comedisse  agnum  paschalem  : 
et  tamen  nemo  dubitat  ista  omnia  facta  esse, 
cum  esset  Dominus  observantissimus  legis, 
et  Pascha  parari  jussisset.  Neque  dicunt  ex- 
presse  Evangelistae,  Christum  in  calice,  quem 
sanguinis  sui  calicem  appellavit,  posuisse 
vinum ;  nam  illa  verba  :  Non  bibam  ex  hoc 
genimine  vitis ,  supra  ostendimus  dicta  esse  de 
calice,  quem  bibendum  dedit  dominus  post 
agni  paschalis  manducationem,  non  de  calice 
Eucharistiae :  et  tamen  quis  hoc  tempore  infi- 
ciaretur,  in  illo  calice  fuisse  vinum?  id  enim 
omnes  scriptores  tradunt.  Quare  si  Lutherus 
ab  exemplo  Christi  probare  cupit,  Missam 
non  esse  sacrificium ;  certum  aliquod  testi¬ 
monium  afferat,  ubi  legamus  Christum  non 
se  obtulisse  in  coena.  Nam  illa  argumenta 
negativa :  non  habetur  expresse  in  Scriptura ; 
ergo  non  est  factum,  jam  ipsis  etiam  pueris 
ridicula  sunt. 

Praeter  haec  argumenta,  habet  idem  Luthe¬ 
rus  insignem  imposturam  in  principio  libri 
de  abroganda  Missa  privata,  ubi  dicit,  Pa¬ 
pam  ingressurum  in  epistolas  decretales,  pro 
fundamento  citare  illa  verba  Pauli  :  Trans¬ 
lato  sacerdotio  necesse  est ,  ut  legis  translatio 
fiat;  et  inde  deducere,  post  Christi  ascensio¬ 
nem  translatum  fuisse  sacerdotium  a  Christo 
in  Petrum,  deinde  a  Petro  in  Papam,  et  a 
Papa  in  suos  successores.  Quam  Lntheri  im¬ 


posturam  iterum  repetit  Illyricus  in  Apolo- 
gia  Confessionis  Antuerpiensis,  cap.  de  Missa, 
ubi  etiam  addit  Papam  loqui  de  sacerdotio 
secundum  ordinem  Melchisedech. 

Sed  hic  tria  sunt  mendacia.  Primum,  quod 
Papa  ista  dicat  ingressurus  in  decretales  epi¬ 
stolas,  et  pro  fundamento  jaciat.  Nam  ille 
Canon :  Translato  sacerdotio,  non  habetur  in 
1.  titulo,  sed  in  2.,  nec  in  principio  illius  ti¬ 
tuli  ;  nam  duo  alii  canones  praecedunt. 

Secundum  mendacium  est,  quod  Papa  ista 
dicat.  Nam  in  toto  illo  canone,  non  est  no¬ 
men  Christi,  nec  Petri,  nec  Papae,  sed  po¬ 
nuntur  ipsa  verba  Pauli  cum  quadam  anno¬ 
tatiuncula  S.  Augustini,  quse  solum  continet, 
legem  et  sacerdotium  esse  omnino  connexa. 

Tertium  mendacium  est,  quod  in  eo  ca¬ 
none  agatur  de  sacerdotio  Christi,  vel  Mel¬ 
chisedech.  Nam  expresse  agitur  de  sacerdo¬ 
tio  Levitico,  ut  glossa  bis  notat.  Itaque  mera 
sunt  Lutheri  somnia,  translatum  esse  sacer¬ 
dotium  a  Christo  in  Petrum,  vel  a  Petro  in 
Papam. 


CAPUT  XXV. 

Solvuntur  argumenta  Joannis  Calvini. 

Joannes  Calvinus  lib.  iv.  Instit.  cap.  18. 
§  1.  quinque  argumenta  proponit,  cum  dicit 
se  verbo  Dei  clarissime  demonstraturum  sa¬ 
crificium  Missae  insigni  contumelia  Christum 
afficere  ;  crucem  ejus  sepelire,  et  opprimere  ; 
mortem  ejus  in  oblivionem  tradere  ;  fructum, 
qui  ex  ea  nobis  proveniebat,  tollere  ;  Sacra¬ 
mentum,  quo  mortis  memoria  relicta  erat, 
enervare,  et  dissipare  :  quae  omnia  argu¬ 
menta  exequitur  in  sequentibus  sectionibus. 

Primum  igitur  tale  est  argumentum.  Chri¬ 
stus  est  sacerdos  in  aeternum  :  ergo  nulli  sub¬ 
stitui  debent  Christo  successores,  aut  vicarii. 
Ergo  nulli  sunt  modo  sacerdotes  in  terris, 
proinde  nec  sacrificia  :  nam  in  veteri  lege 
ideo  multiplicabantur  sacerdotes,  quia  morte 
prohibebantur  permanere,  ut  Apostolus  dicit 
ad  Hebr.  cap.  vn.  Neque  responderi  potest, 
eos  qui  nunc  ordinantur  sacerdotes,  non  suc¬ 
cedere  Christo,  sed  eos  suffraganeos  esse. 
Nam  apostolus  loco  citato  non  concedit  ullo¬ 
rum  sacerdotum  multiplicationem,  nisi  pro¬ 
pter  mortem  praecedentium,  Christus  autem 


(i)Paral,  XXIX.  14. 

scmpcr  vivit,  et  sacerdos  manet;  ergo  solus 
fungitur  sacerdotio  :  vel  si  multi  sunt  iu  ter¬ 
ris  sacerdotes,  Christi  sacerdotium  abro¬ 
gatur. 

Respondeo  :  Nullus  Catholicorum  affirmat, 
sacerdotes,  qui  sunt  in  Ecclesia,  Christo  suc¬ 
cedere  :  quare  non  erat  opus,  ut  id  Calvinus 
refelleret,  nam  quod  Luthcrus,  et  Illyricus 
mentiuntur,  id  haberi  in  epistolis  decreta¬ 
libus  paulo  ante  refutatum  est. 

Quod  autem  attinet  ad  vicarios,  et  suffra- 
gancos,  vel  potius  ministros  Christi  in  sa¬ 
cerdotio  secundum  ordinem  Melchiscdech, 
falsum  est  horum  multiplicationem  repu¬ 
gnare  unitati,  et  aeternitati  sacerdotii  Chri¬ 
sti.  Nam  Christus  non  solum  est  sacerdos, 
sed  etiam  est  unicus,  et  aeternus  Magister 
noster  ,  ut  ipso  dicit  Matth.  xxm.  Innno 
etiam  ad  sacerdotium  pertinet  docere ,  ut 
idem  Calvinus  fatetur  eodem  lib.  iv.  Insti- 
tut.  cap.  i.  §  5.  et  tamen  quia  Christus  non 
docet  nunc  per  se  humano  more,  et  visibi¬ 
liter,  ut  hominum  natura  requirit,  non  re¬ 
pugnat  unitati,  et  aeternitati  magisterii  ipsius 
ut  sint  multi  homines,  qui  dicantur  Docto- 
res,  et  Magistri,  et  in  hac  re  vicarii,  suffra- 
ganei,  et  ministri  Christi,  ut  patet  ex  Paulo, 
qui  I  Thimoth.  2.  et  II  Thimoth.  1.  vocat 
se  Doctorem,  et  Magistrum,  et  I  Corinth.  3. 
vocat  se  et  alios  nonnullos  Dei  coadjutores, 
et  ministros,  et  II  Corinth.  5.  dicit  :  Pro 
Christo  legatione  fungimur  tamquam  Deo 
exhor tante  per  nos.  Itaque  obsecramus  pro 
Christo ,  reconciliamini  Deo  (1)  :  quibus  ver¬ 
bis  ?e,  et  legatum,  et  vicarium  Christi  facit. 
Idem  dici  potest  de  officio  pascendi,  et  Sa¬ 
cramenta  ministrandi.  Christus  enim  est  pa¬ 
stor  omnium  ovium,  et  ipse  est,  qui  bapti¬ 
zat,  et  Sacramenta  caetera  confert,  omnium 
consensu  ;  et  tamen  quis  unquam  negavit,  de¬ 
bere  esse  in  Ecclesia  multos  pastores  ;  et  Sa¬ 
cramentorum  ministros,  qui  loco  Christi,  et 
ut  ministri  Christi  visibiliter  ista  faciant? 
Nonne  ipsi  etiam  adversarii  pastores,  et  do- 
ctores,  et  ministri  dici  volunt,  et  quotidie 
docent,  ct  baptizant,  et  tamen  non  putant  se 
derogare  unitati  Magisterii,  et  pastoratus 
Christi  ?  Eodem  igitur  modo,  quia  Christus 
non  sacrificat  nunc  per  se  visibiliter,  et  hu¬ 
mano  more  in  terris  :  non  repugnat  unitati, 
et  aeternitati  sacerdotii  ejus,  ut  habeat  in 
terris  sacerdotes  ministros,  et  vicarios,  per 
quos  id  faciat.  Imo  ut  supra  demonstravi¬ 

mus,  non  potest  Christus  alia  ratione  vere 
dici  sacerdos  in  aeternum,  nisi  per  ministros 
sacrificet,  quandoquidem  certum  est,  eum 
per  se  proprie  non  sacrificare. 

Ad  locum  autem  Apostoli,  qui  videtur  ab¬ 
solute  excludere  multiplicationem  sacerdo¬ 
tum  in  testamento  novo,  in  promptu  est  re¬ 
sponsio.  Apostolus  enim  excludit  absolute 
multiplicationem  sacerdotum  in  eadem  di¬ 
gnitate  ,  et  potestate  ;  non  autem  sacerdo¬ 
tum  inferiorum,  et  qui  respectu  Christi  mi¬ 
nistri  sint,  et  dicantur.  Nam  in  lege  veteri  ob 
mortem  Aaronis,  successit  illi  in  eadem  di¬ 
gnitate,  et  potestate  Eleazarus,  Eloazaro  Phi¬ 
neos,  et  sic  de  aliis,  et  si  nunquam  Aarou 
mortuus  esset,  nullus  ei  successisset ;  tamen 
vivente  etiam  Aarone  multi  alii  erant  infe¬ 
riores  sacerdotes.  Sic  igitur  Christo  nemo 
succedit  in  eadem  dignitate,  ct  potestate, 
quia  nunquam  moritur  :  tamen  ipso  vivente 
multi  inferiores  ordinantur,  qui  sint  ejus  vi¬ 
carii,  et  administri.  Quod  etiam  videmus  in 
regno  temporali,  ubi  regi,  quamdiu  vivit, 
nunquam  succeditur,  licet  is  multos  habere 
soleat  vel  proreges,  vel  ministros,  per  quos 
in  variis  provinciis  jus  dicat. 

Secundum  Calvini  argumentum  tale  est. 
Non  potest  erigi  altare,  quin  evertatur  crux 
Christi,  nec  potest  offerri  sacrificium  Missae, 
sine  injuria  sacrificii  crucis.  Nam  sacrifi¬ 
cium  crucis  habet  vim  infinitam ,  et  aeter¬ 
nam  :  ergo  non  egemus  alio  sacrificio  ;  ergo 
multiplicare  tot  sacrificia  Missae ,  nihil  est 
aliud,  quam  negare  virtutem,  et  sufficien¬ 
tiam  sacrificii  crucis.  Neque  valet  effugium 
eorum,  qui  dicunt  Missae  sacrificium  idem 
esse  cum  sacrificio  crucis.  Nam  si  sacrifi¬ 
cium  crucis  vere  habet  infinitam,  et  aeternam 
vim,  non  solum  non  egemus  alio  sacrificio, 
sed  neque  alia  repetitione  ejusdem  sacrificii. 
Neque  illud  aliorum  effugium  valet,  qui  di¬ 
cunt,  repetitionem  hujus  sacrificii  ad  id  ne¬ 
cessariam  esse,  ut  applicetur  singulis  vis 
primae  oblationis  sacrificii  crucis.  Nam  ad 
hanc  applicationem  satis  esse  possunt  media 
a  Christo  instituta,  praedicatio  scilicet  Verbi, 
et  sacrae  Coenae  administratio.  Et  confirman¬ 
tur  haec  omnia  ex  Apostolo  Hebr.  9.  et  10. 
ubi  legimus  Christum  semel  apparuisse  per 
immolationem  suam  :  item  voluntate  Dei 
nos  sanctificatos  esse  per  oblationem  corpo¬ 
ris  Jesu  Christi  semel :  item  Christum  una 
oblatione-  consummasse  in  perpetuum  san- 

clificatos  :  denique  acquisita  semel  remis¬ 
sione  peccatorum,  nullam  amplius  restare 
oblationem .  Accedit  ultimo  Christi  vox , 
Joan.  xix  :  Consummatum  est  (2) ;  quibus  ver¬ 
bis  testatur  Dominus  uno  suo  sacrificio  per¬ 
fectum  esse,  et  completum,  quidquid  in  sa¬ 
lutem  nostram  erat. 

Respondeo  :  Quod  Apostolus  ait  Roman. 
m.  de  lege  et  fide:  Numquid  legem  destrui¬ 
mus  per  fidem  ?  absit ,  sed  legem  statuimus  (3) ; 
idem  nos  de  cruce,  et  Missa  dicere  possu¬ 
mus  :  Numquid  crucem  evertimus  per  Mis¬ 
sam  ?  absit,  sed  crucem  statuimus.  Quomo¬ 
do  enim  Missa  crucem  everteret,  quae  nihil 
ferme  est  aliud,  nisi  continua  commemora¬ 
tio  crucis?  Sed  ad  argumentum.  Fatemur 
sacrificium  crucis,  vim  infinitam,  et  sempi¬ 
ternam  habere  ad  sanctificandum,  atque  in¬ 
de  sequi  concedimus,  non  esse  opus  alio  sa¬ 
crificio  crucis,  aut  ejusdem  sacrificii  crucis 
repetitione  ;  id  est,  non  esse  opus,  ut  alius 
Christus  moriatur  pro  nobis  ,  aut  ut  idem 
Christus  saepius  moriatur.  Negamus  autem 
inde  sequi,  non  posse  sine  crucis  Christi  in¬ 
juria  multiplicari  sacrificia  repraesentantia 
sacrificium  crucis,  et  ejus  fructum  nobis  ap¬ 
plicantia.  Nam  si  ita  esset,  non  solum  tol¬ 
lerentur  Missae  de  medio,  sed  etiam  effice¬ 
remus  omnia  sacrificia  Testamenti  veteris 
fuisse  peracta  in  injuriam  crucis  Christi. 
Nam  sacrificium  crucis  non  solum  vim  ha¬ 
buit  sanctificandi  futuros  homines,  sed  etiam 
praeteritos  :  inde  enim  dicitur,  agnus  occi¬ 
sus  ab  origine  mundi,  Apocalyp.  13.  Illa 
igitur  Calvini  consequentia  :  Sacrificium 
crucis  est  perfectissimum  ;  ergo  non  potest 
erigi  altare,  quin  evertatur  crux  Christi :  si 
quid  valet  contra  altare  Ecclesiae ,  valebit 
etiam ,  contra  altare  Synagogae  :  negemus 
igitur  cum  Manichaeis,  ut  Calvino  pareamus, 
Testamentum  vetus,  quod  tot  altaria  erexe¬ 
rit  in  contumeliam  crucis. 

Illud  autem,  quod  Calvinus  addebat  fru¬ 
ctum  crucis  satis  applicari  per  praedicatio¬ 
nem  Verbi,  et  administrationem  Coenae  Do¬ 
mini  :  proinde  non  esse  opus  sacrificio  Mis¬ 
sae  :  nihil  concludit.  Nam  in  primis  eodem 
argumento  probarem  supervacaneam  esse 
Ccenam  Domini ,  quia  fructus  crucis  satis 
applicatur  per  Baptismum  ;  imo ,  et  Ba¬ 
ptismum  supervacaneum  esse,  quod  sola 
praedicatione  verbi  possit  excitari  fides,  per 
quam  applicatur  fructus  crucis.  Placuit  igi¬ 


tur  Deo  varia  media  instruere,  quibus  faci¬ 
lius,  suavius,  plenius  fructum  crucis  conse¬ 
queremur,  atque  unum  ex  his,  nos  sacrifi¬ 
cium  Missae  esse  contendimus  :  neque  adver¬ 
sarii  contrarium  adhuc  ostendere  potuerunt. 
Deinde  etiamsi  ad  applicandum  fructum 
crucis,  non  esset  sacrificium  Missae  neces¬ 
sarium,  nec  utile,  non  tamen  sequeretur  esse 
in  injuriam  crucis,  quod  Calvino  probandum 
erat  ;  imo  nec  sequeretur  non  esse  necessa¬ 
rium.  Nam  adhuc  necessarium  esset  ad  re¬ 
ligionem  constituendam,  quae  sine  externo 
sacrificio  esse  non  potest  ;  ad  Deum  cultu 
supremo,  et  illi  soli  debito  honorandum,  ad 
sacrificium  crucis  commemorandum ;  et  ad 
alios  fines,  de  quibus  supra  diximus. 

Ad  loca  ex  Paulo  adducta  facillime  re¬ 
spondetur.  Nam  verba  illa  capitis  9  :  Neque 
ut  saepius  se  offerat  eic.  apertissime  omnium 
expositorum  consensu  de  cruenta  oblatione 
accipienda  sunt ;  nam  mox  idem  Paulus  sub¬ 
jungit  :  Alioqui  oportebat  eum  frequenter  pati 
ab  origine  mundi.  Sensus  igitur  est :  Chri¬ 
stus  non  intravit  in  coelum  per  primam  sui 
oblationem,  id  est ,  per  mortem  suam ,  ut 
deinde  exeat,  et  se  offerendo,  et  moriendo 
iterum  intret  ;  et  hoc  saepius  repetat  quem¬ 
admodum  Pontifex  Leviticus  per  victimam 
intrabat  sanctuarium,  et  exibat :  et  rursus 
iterum  per  aliam  victimam  intrabat,  et  exi¬ 
bat  :  alioqui  oportuisset  Christum  ab  ori¬ 
gine  mundi  pro  singulis  generationibus  se 
offerre,  ac  mortem  pati  :  sed  unica  oblatio¬ 
ne,  id  est,  unica  morte  peccata  totius  mundi 
purgavit,  et  coeli  aditum  omnibus  hominibus 
aperuit.  Videmus  igitur  Apostolum  non  ex¬ 
cludere  quamlibet  iterationem  oblationis 
Christi,  sed  eam  solam,  quae  mortem  ipsius 
requirit. 

Illa  quoque  verba  capitis  x  :  Sancti  ficati 
sumus  per  oblationem  corporis  Christi  semel. 
Et  illa  :  Una  oblatione  consummavit  in  sempi¬ 
ternum  sanctificatos  :  similiter  de  cruenta 
oblatione  intelligenda  sunt.  Sensus  enim  est : 
Per  unam  Christi  mortem  sanctificati  sumus, 
imo  etiam  consummati  sumus,  adepti  vi¬ 
delicet  non  solum  remissionem  peccatorum, 
sed  etiam  ornamenta  justitiae,  et  ipsam  bea- 
titudinem  ;  et  hoc  in  sempiternum,  id  est, pro 
omni  aetate,  et  generatione,  ut  jam  non  egea¬ 
mus  alio  Christo,  qui  morte  sua  nos  redimat : 
vel  ut  idem  Christus  pro  nobis,  vel  pro  aliis 
saepius  moriatur. 

Illud  autem  ex  eodem  capite:  Ubi  est  re¬ 
missio  peccatorum ,  jam  non  est  remisssio  pro 
peccato ,  quod  adversarii  maxime  urgent,  si 
quid  probaret,  tantum  probaret,  non  esse 
locum  post  sacrificium  crucis,  ulli  sacrificio 
propitiatorio,  non  autem  ulli  sacrificio  abso¬ 
lute  :  nam  multa  sunt  sacrificia  vere,  et  pro¬ 
prie  dicta,  quae  non  sunt  propitiatoria.  Quare 
parum  fideliter  Calvinus  ex  Paulo  citavit, 
nullam  amplius  restare  oblationem  ,  cum 
Paulus  disertis  verbis  dixerit,  nullam  esse 
oblationem  pro  peccato. 

Sed  neque  admittimus  ex  hoc  loco  posse 
colligi,  Missam  non  esse  sacrificium  propi- 
tiatorium,  seu  oblationem  pro  peccato.  Nam 
duo  requiruntur  ad  remissionem  peccato¬ 
rum  ;  unum,  ut  inveniatur  pretium  liberatio¬ 
nis  ,  seu  satisfactio  justa  et  debita  divinae 
justitiae.  Alterum,  ut  pretium  in  particulari 
applicetur  hominibus.  Quod  attinet  ad  pri¬ 
mum,  sacrificium  crucis  remisit  omnia  pec¬ 
cata,  praeterita,  praesentia,  et  futura ;  siqui¬ 
dem  pretium  acquisivit  sufficientissimum  pro 
peccatis  totius  mundi :  et  ideo  illo  sacrificio 
peracto,  et  peccatis  remissis,  non  restat  ulla 
similis  oblatio  pro  peccato,  id  est,  pro  acqui¬ 
rendo  pretio  ad  remissionem  peccatorum.  Et 
hoc  solum  est,  quod  Apostolus  eo  loco  scri¬ 
bit.  Quantum  ad  secundum ,  nondum  facta 
est  remissio  peccatorum  omnium  :  nam  ad¬ 
huc  sunt,  et  erunt  usque  ad  mundi  consum¬ 
mationem,  quibus  applicandum  sit  pretium 
liberationis,  et  remittenda  peccata,  et  ideo 
remanet  hostia  pro  peccato,  nimirum  sacri¬ 
ficium  Missae. 

Dices  :  Videtur  Apostolus,  cum  ait :  Jam 
non  est  oblatio  pro  peccato ,  respicere  ad  sa¬ 
crificia  Judaica,  quae  pro  peccato  diceban¬ 
tur  ;  ac  docere  illa  sacrificia  esse  omnia  abro¬ 
gata,  cum  jam  peracta  sit  remissio  peccato¬ 
rum  :  non  ergo  solum  excludit  Paulus  no¬ 
vam  oblationem ,  qua  acquiratur  pretium, 
sed  omnes  alias  oblationes  pro  peccato, 
etiamsi  tantum  repraesentativae,  et  applica- 
tivse,  sint  sacrificii  crucis. 

Respondeo  :  Non  cogimur  dicere,  Apo¬ 
stolum  respexisse  ad  sacrificia  Judaica  :  sen¬ 
tentia  enim  ejus  hoc  tantum  postulat,  ut  a- 
cquisito  pretio  remissionis  peccatorum,  non 
requiratur  oblatio  acquisitiva  illius  pretii. 
Potest  tamen  concedi  Paulum  respexisse  ad 
illa  sacrificia  veteris  legis,  non  ut  erant  re- 
prsesentativa,  et  aliquo  modo  applicativa  sa¬ 
crificii  crucis,  sed  ut  erant  figurae,  et  promis¬ 
siones  futuri  sacrificii  :  peracto  enim  sacri¬ 


ficio  crucis,  et  pretio  acquisito,  frustra  adhi¬ 
berentur  figurae  promittentes  id,  quod  jam 
habemus.  Quod  autem  non  excludat  Paulus 
sacrificia  repraesentativa,  et  applicantia  sa¬ 
crificium  crucis,  manifestissime  patet  ex  eo 
quod  alioqui  exclusisset  etiam  Baptismum, 
et  Ccenam  Domini,  quae  sunt  etiam  Sacra¬ 
menta  repraesentantia ,  et  applicantia  fru¬ 
ctum  crucis ;  imo  et  verbum,  et  fidem,  et 
orationem,  et  omnia  media,  seu  instrumenta, 
quibus  applicatur  fructus  crucis.  Nam  sic  ar¬ 
gumentari  possemus  :  Per  crucem  sunt  re¬ 
missa  omnia  peccata;  ergo  frustra  sunt  om¬ 
nia  instrumenta  justificationis. 

Denique  illud,  Consummatum  est,  perpe¬ 
ram  a  Calvino  adducitur.  Non  enim  signifi¬ 
cat,  ut  ipse  somniat,  unica  oblatione  crucis 
consummata,  et  completa  omnia,  quae  in  sa¬ 
lutem  nostram  erant ;  quasi  supervacanea 
fuerint  csetera,  doctrina,  Sacramenta,  exem¬ 
pla,  et  omnes  labores  ante  crucem  obiti  : 
sed  significat,  ut  Chrysostomus,  Augustinus, 
Cyrillus,  Theophylactus,  et  alii  exponunt, 
consummatas  fuisse  pcenas,  et  afflictiones, 
quas  in  carne  passurus  erat,  vel  quod  in 
idem  recidit,  consummata  fuisse  Propheta¬ 
rum  oracula,  quae  passionem  ejus  praedixe¬ 
rant. 

Tertium  argumentum  Calvini  sumitur  ex 
eo,  quod  sacrificium  Missae  unam  Christi 
mortem  obliteret,  et  ex  hominum  memoria 
excutiat.  Nam  Testamenti  confirmatio  a 
morte  testatoris  pendet :  ergo  et  Testamenti 
Christi  confirmatio  a  morte  Christi  pendet. 
Sed  Missa  est  novum  Testamentum  ;  imo 
quot  sunt  missae ,  tot  sunt  Testamenta  ergo 
ut  rata  sint  oportet  Christum  toties  mori, 
quoties  dicitur  Missa  :  ergo  unica  illa  Christi 
mors,  aut  non  creditur,  aut  pro  nihilo  duci¬ 
tur.  Praeterea  hostiam, quae  offertur  occidi  et 
mactari  necesse  est  :  ergo  si  Christus  singu¬ 
lis  Missis  sacrificatur,  eum  singulis  momentis 
mille  in  locis  crudeliter  interfici  oportet.  Ne¬ 
que  valet  si  respondeant,  sacrificium  Missae 
esse  avaigaxTov  :  nam  non  pendet  ex  arbitrio 
hominum,  ut  sacrificii  naturam  mutent  ;  et 
Apostolus  ait :  Sine  sanguinis  effusione  non 
fit  remissio. 

Respondeo  :  Si  Catholici  dicerent,  in  sa¬ 
crificio  Missae  vere  Christum  mori,  Calvini 
argumentum  aliquid  virium  habere  videre¬ 
tur  :  sed  cum  dicant  omnes,  Christum  non 
mori  nisi  in  Sacramento,  seu  signo  reprae¬ 
sentante  unicam  illam  mortem,  quam  ali¬ 
quando  obiit ;  tantum  est,  ut  Missa  obliteret 

Christi  mortem,  ut  potius  efficiat,  ne  un¬ 
quam  ohliteretur.  Sed  inquit  Calvinus  :  «Etsi 
dicant  Papista),  se  Christum  nec  velle,  nec 
posse  interficere,  tamen  id  sequi  ex  eorum 
dogmate,  argumenta  nostra  probant.  »  Vi  ¬ 
deamus  igitur  an  ita  sit. 

Primum  argumentum  ex  nomine  Testa¬ 
menti,  nihil  probat.  Nam  Missa  non  est  no¬ 
va  Testamenti  Christi  institutio ,  sed  est 
repetitio  illius  ejusdem,  quod  Christus  ali¬ 
quando  fecit,  et  sua  morte  confirmavit. 
Quemadmodum  inter  homines,  cum  testa¬ 
mentum  morte  confirmatum  saepius  in  judicio 
exhibetur,  et  recitatur,  aut  etiam  describitur 
ad  applicandam  huic,  aut  illi  heereditatem, 
non  est  opus  ut  testator  iterum  moriatur  : 
sed  satis  est,  si  constet  testatorem  esse  mor¬ 
tuum,  nec  ante  mortem  revocasse,  aut  im- 
mutassse  suum  testamentum. 

Sed  contra  probare  nititur  Calvinus,  sin¬ 
gulas  Missas  esse  Testamenta  nova,  id  est, 
diversa  ab  illo  Testamento  quod  Christus 
initio  fecit,  et  morte  sua  confirmavit  :  «  Sin¬ 
gula!  Missa!,  inquit,  novam  peccatorum  re¬ 
missionem,  novam  justitiae  acquisitionem 
promittunt ;  ergo  tot  sunt  nova,  ac  diversa 
Testamenta,  quot  Missae.  » 

Respondeo  :  Remissio  peccatorum,  et  ju¬ 
stitiae  acquisitio,  quam  Missa  promittit,  re¬ 
spectu  ejus  cui  promittitur,  nova  dici  potest, 
quippe  qui  eam  antea  non  habebat :  sed  re¬ 
spectu  sacrificii  crucis,  de  quo  Calvinus  lo¬ 
qui  debet,  non  est  nova,  sed  est  illa  ipsa, 
quce  per  sacrificium  crucis  parta  est ;  nam, 
ut  sa!pe  diximus,  sacrificium  Missae  applicat 
fructum  sacrificii  crucis.  Atque  in  hoc  est 
totus  error  adversariorum,  quod  sibi  falso 
persuaserint,  nos  tribuere  Missae  vim  remit¬ 
tendi  peccata  sine  ullo  ordine  ad  sacrificium 
crucis. 

Ad  aliud  argumentum  ex  occisione  hostiae, 
quae  offertur,  respondeo  Sacrificium  Mis¬ 
sae  esse  verissimum  sscrificium,  et  tamen 
non  exigere  veram  hostiae  occisionem.  So¬ 
lum  enim  occisio  requiritur  in  oblatione  rei 
viventis,  et  quae  in  forma  rei  viventis  offer¬ 
tur,  ut  cum  offeruntur  agni,  vituli,  aves,  et 
similia,  quorum  destructio  in  morte  consi¬ 
stit.  At  cum  forma  sacrificii  est  rei  inanimae, 
ut  panis,  vini,  thuris,  et  similium,  non  potest 
requiri  occisio,  sed  solum  consumptio  rei  illi 
conveniens.  I11  Missa  igitur  offertur  quidem 
Christus,  qui  est  res  vivens,  et  offertur  in 


forma  rei  viventis,  quantum  ad  repraesenta¬ 
tionem,  ubi  solum  requiritur  mors  repraesen¬ 
tata,  non  autem  mors  reipsa  :  sed  ut  est 
sacrificium  reale,  et  proprie  dictum  offertur 
in  forma  panis  et  vini,  juxta  ordinem  Mel- 
chisedech,  et  proinde  informa  rei  inanimae. 
Unde  in  Canone  ubi  habentur  verba  oblatio¬ 
nis  potissimae  post  consecrationem,  dicimus  : 
Offerimus  panem  vitae  aeternae,  et  calicem 
salutis  perpetuae.  Quare  consumptio  hujus 
sacrificii  non  debet  esse  occisio,  sed  mandu¬ 
catio. 

Ad  illud  :  Sine  sanguinis  effusione  non  fit 
remissio ,  respondeo  :  Apostolum  loqui  de 
sacrificiis  legis  veteris,  in  qua  nullum  erat 
sacrificium  pro  peccato  sine  sanguinis  effu¬ 
sione.  Sic  enim  ait  Hebr.  ix  :  Omnia  pene  in 
sanguine  mundantur ,  secundum  legem ,  et  sine 
sanguinis  effusione  non  fit  remissio. 

Praeterea  potest  etiam  absolute,  et  genera- 
tim  accipi  Pauli  sententia,  non  quod  quoties¬ 
cumque  fit  remissio,  tum  sanguinem  fundi 
oporteat,  sed  quod  remissio  nunquam  fiat, 
nisi  in  virtute  effusionis  sanguinis,  sive  ea 
nunc  flat,  sive  facta,  sive  futura  sit. 

Denique  in  sacrificio  Missa!  rectissime 
potest  dici  sanguis  Christi  effundi,  ut  ipse 
Dominus  loquitur  cum  ait  :  Hic  est  sangids 
meus,  qui  pro  multis  funditur  ;  sive  conside¬ 
remus  mysticam  sanguinis  effusionem,  sive 
realem  effusionem,  id  est,  libationem,  seu  o- 
blationem  sanguinis  Domini.  Ut  enim  usitate 
secundum  scripturas,  dicitur  panis  frangi 
cum  distribuitur,  etiamsi  integri  panes  den¬ 
tur  sic  etiam  vinum  fundi  dici  potest  cum  di¬ 
stribuitur,  licet  plena!  amphora!  donentur, 
et  eodem  modo  corpus  sub  specie  panis 
frangitur,  et  sanguis  sub  specie  vini  fundi¬ 
tur,  dum  offertur  et  donatur  Deo  in  sacri¬ 
ficium. 

Quartum  Calvini  argumentum  ducitur  a 
fructu  mortis  Christi ;  quem  Missa  nobis 
praeripit,  dum  ne  eum  agnoscamus,  et  cogi¬ 
temus,  facit.  Quis  enim  cogitet,  se  morte 
Christi  redemptum  esse,  ubi  novam  in  Missa 
redemptionem  viderit?  Quis  peccata  sibi 
remissa  confidat,  ubi  novam  remissionem 
viderit  ? 

Respondeo  :  Argumentum  non  est  dissi¬ 
mile  superioribus  :  nititur  enim  falso  illo  fun¬ 
damento,  quod  Missa  Catholicorum  senten¬ 
tia,  vim  habeat  expiandi  peccata  sine  crucis 
sacrificio.  Si  enim  hoc  diceremus,  rectissi- 

me  Calvinus  colligeret,  Missam  nobis  praeri- 
pere  fructum  mortis  Christi  :  sed  quia  id 
nulli  Catholici  docent,  aerem  verberat  Calvi¬ 
nus. 

Sed  contra  instat  ille  :  «  Neque  evadet,  in¬ 
quit,  qui  dixerit,  non  alia  causa  nos  peccato¬ 
rum  remissionem  in  Missa  obtinere ,  nisi 
quia  morte  Christi  jam  acquisita  est.  Non 
enim  aliud  affert,  quam  si  jactet,  nos  ea 
lege  a  Christo  redemptos  esse,  ut  nes  ipsi 
redimeremus  :  ut  nihil  jam  passioni  Christi 
relinquatur,  nisi,  ut  sit  exemplum  redem¬ 
ptionis,  quo  discamus  nostri  esse  redempto¬ 
res.  a 

Respondeo  :  Mira  est  hujus  hominis  caeci¬ 
tas,  vel  malitia,  qui  nondum  potuit,  aut  cer¬ 
te  noluit  Catholicorum  sententiam  intelligere. 
Nam  in  primis  Missa  non  est  opus  nostrum, 
sed  Christi  :  ipse  enim  est  verus  sacerdos, 
qui  per  Ministros  sacrificium  offert,  et  per 
illud  purgat,  et  remittit  peccata.  Quare  et¬ 
iamsi  Missa  haberet  vim  per  se  absque  sa¬ 
crificio  crucis,  non  ideo  tamen  nos  ipsi  redi¬ 
meremus,  sed  Christus  nos  redimeret.  Deinde 
non  ita  comparamus,  ut  perperam  facit  Cal¬ 
vinus,  passionem  Christi  cum  sacrificio  Mis¬ 
sae,  ut  dicamus  ex  passione  Christi  sumi 
tantum  exemplum  redemptionis.  Dicimus 
enim  passione  Christi  totum  pretium  redem¬ 
ptionis  acquisitum, et  propterea  nos  omnes  ea 
morte  redemptos,  quod  attinet  ad  sufficien¬ 
tiam  pretii  pro  omnibus  persoluti  :  per  sa¬ 
crificium  autem  Missa?  applicari  pretium 
illud,  ut  etiam  applicatur  per  Sacramenta, 
quamvis  alio, et  alio  modo, ut  suo  loco  infra  di¬ 
cemus.  Sicut  igitur,  qui  baptizat,  non  dicitur 
exemplum  tantum  sumere  redemptionis  a 
passione  Christi,  nec  proprie  redimere,  sed 
applicare  dun  taxat  pretium  per  passionem 
acquisitum  :  sic  etiam  de  sacrificio  Missa? 
cogitari  debet. 

Quintum  argumentum  jam  est  solutum  : 
nihil  enim  affert,  praeter  id,  quod  Lutherus 
dicebat,  non  posse  idem  accipi,  et  donari. 
Haec  sunt  argumenta  ex  libro  Institutionum 
Alia  duo  addit  in  Antidoto  artic.  vi.  Pari- 
siensis,  qua?  brevissime  solvi  possunt. 

Primum  est  hoc  :  Institutio  Christi  sic 
habet  :  Accipite  et  manducate:  non  autem, 
Offerte ;  ergo  sacrificium  non  ex  instituto 
Christi  est,  sed  palam  cum  eo  pugnat.  Re¬ 
spondeo  :  Nusquam  legimus  Christum  dixis¬ 
se  :  Non  offerte  ;  quod  si  legeremus,  tum 
vere  pugnaret  cum  instituto  Christi  sacrifi¬ 
cium  Missa?.  Quod  si  illud  urgeat  Calvi¬ 


nus,  quod  non  dixerit  Christus  :  Offerte, 
jam  supra  responsum  est,  tum  nihil  colligi 
ex  pura  negatione  ;  tum  satis  Christum 
aperte  jussisse  offerri,  cum  ait  :  Hoc  facite. 

Alterum  argumentum  est :  Nemo  usurpare 
debet  honorem  sacerdotii.,  nisi  a  Deo  vocatus , 
teste  Apostolo.  Nemo  autem  praeter  Christum 
vocatus  legitur.  Respondeo  :  Cum  Apostolos 
Christus  ad  honorem  sacerdotii  vocaverit 
illis  verbis  :  Hoc  facite ,  nemo  potest  dicere 
eos  non  esse  a  Deo  vocatos,  nisi  qui  Chri¬ 
stum  neget  esse  Deum.  Qui  autem  Apostolis 
legitima  ordinatione  succedunt,  non  minus 
a  Deo  vocari  censendi  sunt,  quam  olim  a 
Deo  judicarentur  vocari,  qui  Aaroni  per  car¬ 
nalem  propagationem  substituebantur. 


CAPUT  XXVI. 

Solvuntur  objectiones  Kemnitii. 

Martinus  Kemnitius  in  ir.  par.  Exam.  pag. 
800.  et  seq.  proponit  argumenta  sua  sub 
hoc  titulo  :  Argumenta  ostendentia  abomi¬ 
nationem  Missa?  Pontificia?.  Sunt  autem  ar¬ 
gumenta  sex. 

Primum  tale  est  :  Instituere  cultum  extra 
verbum,  et  sine  verbo  Dei,  vanum  est,  imo 
idololatria  est,  cum  scriptum  sit:  Frustra  co¬ 
lunt  me  mandatis ,  et  doctrinis  hominum. 
Sed  theatrica  repraesentatio  per  verba,  ritus, 
gestus,  sicut  in  Pontificia  Missa  fit,  nullum 
habet  verbi  testimonium,  imo  nec  exem¬ 
plum  Christi,  aut  Apostolorum.  Fatentur 
enim  Pontificii  scriptores,  Apostolos  sola  Do¬ 
minica  oratione  usos  in  celebratione  Ccena?, 
et  notant  qui  Romani  Pontifices,  et  quo  tem¬ 
pore  singulos  actus,  et  scenas  mystici  dra¬ 
matis,  invenerint  :  ergo  etc.  Respondeo  :  De 
propositione  hujus  argumenti  sa?pe  jam  in 
aliis  disputationibus  disseruimus.  Hoc  autem 
loco,  etiamsi  ea  propositio  verissima  esset, 
nihil  tamen  argumentum  concluderet  ;  nam 
in  Tissuiuptione  etiam  vitium  est.  Non  enim, 
ut  saepe  diximus,  qua?stio  nostra  est,  de  cae¬ 
remoniis  Missae,  sed  de  substantia  sacrifi¬ 
cii  :  illam  autem  a  Christo  institutam,  supra 
demonstravimus  testimoniis  Scripturae,  et 
Patrum,  et  totius  Ecclesia?. 

Secundum  argumentum  Kemnitii  :  Sa¬ 
cramenta  extra  usum  a  Christo  institutum  in 
aliam  actionem  toto  genere  diversam  trans- 
fere,  ingens  est  piaculum.  Christus  autem 

Sacramenti ;  et  non  sacrificii  actionem  in 
verbis  institutionis  praescripsit  :  contumelia 
igitur  coenae  Dominicae  'est,  Missa  Pontificia. 
Respondeo  :  Assumptio  argumenti  probanda 
fuerat  :  nam  eam  falsam  esse,  supra  plu¬ 
rimis  et  clarissimis  argumentis  demonstra¬ 
vimus. 

Tertium  argumentum  :  Administrationem 
coenae  Christus  moriturus  testamenti  forma 
instituit  :  Magnum  autem  scelus  est,  vel  ho¬ 
minis  testamento,  quando  ratum  et  confir¬ 
matum  est,  aliquid  superordinare  :  Mani¬ 
festum  igitur  est,  quid  sit  Pontificia  Missa, 
quae  Testamento  Filii  Dei  aliquid  superordi¬ 
nat.  Respondeo  :  Ultima  particula  probanda 
erat.  Quod  enim  Missa  aliquid  superordinet 
Testamento  Filii  Dei,  falsum  est,  cum  nihil 
sit  aliud  Missa,  nisi  frequentatio  ejus  rei, 
quam  Christus  moriturus  frequentari  man¬ 
davit.  Sed  facile  est  adversariis,  verba  pro¬ 
fundere,  etiam  cum  nihil  habent,  unde  sua 
probare  queant. 

Quartum  argumentum  :  Missa  Pontificia, 
pugnat  cum  sacrificio  crucis  etc.  Quintum  : 
Missa  pugnat  cum  unico  sacerdotio  Christi 
etc.  Sextum  :  Missa  obscurat  coenam  Domi¬ 
ni,  et  alia  media  a  Christo  instituta,  ad  ap¬ 
plicandum  fructum  passionis  Christi.  Re¬ 
spondeo  :  Haec  omnia  sumpta  sunt  ex  insti- 
stitutione  Calvini,  et  a  nobis  paulo  ante  so¬ 
luta. 


CAPUT  XXVII. 

Solvitur  ultima  objectio ,  et  explicatur  in 
qua  parte  Missa;  proprie  consistat  essen¬ 
tia  sacrificii 

Postremo  loco  solvenda  est  objectio  quae- 
dam,  quam  partim  haeretici  faciunt  ad  Mis¬ 
sam  oppugnandam  :  partim  etiam  Catholici 
ad  rem  melius  explicandam. Si  Missa  sacri¬ 
ficium  esset  proprie  dictum,  certe  in  aliqua 
ejus  parte  inveniretur  ratio  sacrificii  proprie 
dicti,  et  supra  definitione  explicati,  nullam 
autem  ejusmodi  partem  esse,  sic  ostenditur. 
Post  Missam  Cathecumenorum,  in  qua  cer¬ 
tum  est  non  consistere  sacrificii  rationem, 
quinque  partes  inveniuntur.  Prima  oblatio 
panis,  et  vini.  Secunda  consecratio,  et  trans¬ 
mutatio  panis  in  corpus,  et  vini  in  sangui¬ 
nem  Domini.  Tertia  oblatio  corporis,  et  san¬ 
guinis  per  expressa  verba.  Quarta  fractio, 


et  commistio  Sacramenti.  Quinta  distribu¬ 
tio,  et  consumptio  ejusdem.  In  oblatione  pa¬ 
nis,  et  vini  sacrificium  Missae  non  consiste¬ 
re,  extra  controversiam  est  :  non  enim  res  v 
terrenae  esse  possunt  illud  unicum  sacrifi¬ 
cium,  quod  iu  Ecclesia  vigere  pro  omnibus 
veteribus  sacrificiis  Patres  affirmant. 

In  consecratione,  quae  est  secunda  pars, 
non  apparet  ulla  oblatio  quae  tamen  de  in¬ 
trinseca  ratione  sacrificii  est.  Praeterea  non 
fit  in  consecratione  ulla  sensibilis  immutatio 
rei,  quae  offertur  :  quae  mutatio  ad  rationem 
externi  sacrificii  omnino  pertinere  videtur. 

Oblatio  corporis  et  sanguinis,  tertia  vide¬ 
licet  pars,  quae  sequitur  ad  consecrationem,  • 
ad  essentiam  Missae  pertinere  non  potest; 
proinde  neque  in  ea  ratio  sacrificii  constitui 
debet.  Nam  Dominus  Christus,  quem  sacrifi¬ 
cii  hujus  auctorem  habemus,  post  consecra¬ 
tionem  continuo  Sacramentum  distribuit,  ac 
manducari  praecipit.  Sic  enim  ait  :  Accipite 
et  manducate,  hoc  est  corpus  meum.  Nullum 
igitur  fuit  tempus,  in  quo  Dominus  conse¬ 
cratum  panem  Deo  offerre  potuerit.  Deinde, 
si  verum  est,  quod  sanctus  Gregorius  scri¬ 
bit  lib.  vn.  epistol.  63.  solummodo  oratio¬ 
nem  Dominicam  Apostolos  addidisse  ad  ver¬ 
ba  consecrationis,  certe  nec  ipsi  faciebant  il¬ 
lam  oblationem,  quam  nos  post  consecratio¬ 
nem  facimus  :  non  igitur  illa  oblatio  ad  essen¬ 
tiam  sacrificii  pertinet. 

Porro  fractio,  quae  quarta  pai's  est,  sine 
dubio  non  habet  Dominum  auctorem.  Domi¬ 
nus  enim  fregit  quidem  panem,  sed  fregit 
vel  ante  consecrationem,  ut  multi  volunt, 
vel  statim  a  consecratione,  ut  distribueret 
eum  discipulis.  At  nostra  fractio  fit  post 
consecrationem  multis  aliis  actionibus  in¬ 
terjectis,  et  non  fit  ad  distribuendum,  sed 
ad  certum  mysterium  significandum. 

Denique  manducatio,  seu  consumptio  non 
videtur  proprie  sacrificium,  cum  non  fiat  a 
solo  Sacerdote.  Et  quamvis  ad  essentiam  sa¬ 
crificii  pertineret,  non  potest  tamen  in  ea 
sola  tota  essentia  sacrificii  constitui  :  nam 
sine  oblatione,  et  dedicatione  praecedente, 
sacrificium  esse  non  potest.  Atque  haec  est 
ratio  cur  apud  Catholicos  feria  sexta  majoris 
hebdomada;  non  censeatur  sacrificium  Missae 
proprie  celebrari,  licet  vera  hostia  adsit  et 
frangatur,  et  consummetur  :  quia  videlicet 
consecratio,  et  oblatio  deest. 

Respondeo  :  Ut  rem  totam  facile,  et  bre¬ 
viter  explicemus,  duo  aperienda  sunt.  Pri¬ 
mum,  quid  sit  proprie  sacrificium  Missae, 

accipiendo  sacrificium  pro  re,  qusc  sacrifi¬ 
catur.  Deinde  quid  sit  proprie  sacrificium 
Missse,  accipiendo  sacrificium  pro  actione 
sacrificandi.  Utrumque  autem  ex  sequenti¬ 
bus  sententiis,  seu  propositionibus  patebit. 

Prima  propositio  :  Negari  non  debet,  pa¬ 
nem,  et  vinum  aliquo  modo  in  Missa  offerri, 
et  proinde  pertinere  ad  rem,  quae  sacrifica¬ 
tur.  Haec  patet  primum  ex  ipsa  Liturgia. 
Nam  cum  ante  consecrationem  dicimus  : 
<c  Suspice  sanctae  Pater  hanc  immaculatam 
hostiam  » ,  certe  pronomen  «  hanc  » ,  demon¬ 
strat  ad  sensum  id,  quod  tunc  manibus  te¬ 
nemus  :  id  autem  panis  est.  Et  similes  sunt 
in  Liturgia  non  paucse  sententiae,  quae  panem 
offerri  apertissime  demonstrant. 

Deinde  veteres  Patres  passim  idem  tra¬ 
dunt.  Irenaeus  lib.  iv.  cap.  32.  dicit,  Eccle¬ 
siam  offerre  Deo  sacrificium  ex  creaturis, 
id  est,  ex  pane  et  vino.  Cyprianus  lib.  n. 
epist.  3.  dicit,  Christum  obtulisse  Patri  ca¬ 
licem  vino  et  aqua  mixtum,  et  in  sermone 
de  eleemosyna,  reprehendens  divites  femi¬ 
nas  quae  non  afferebant  panem-  consecran¬ 
dum  :«Locuplex,  inquit,  et  dives  in  Domini¬ 
cum  sine  sacrificio  venis,  et  partem  de  sa¬ 
crificio,  quod  pauper  obtulit  sumis  »  ;  ubi  per 
sacrificium,  panem  intelligit,  qui  per  Sacer¬ 
dotes  Deo  sacrificandus  erat.  Sanctus  Grego- 
rius  lib.  n.  Dialog.  cap.  23.  de  S.  Benedicto 
loquens  :  «Manu sua,  inquit,  oblationem  de¬ 
dit  dicens  :  Ite,  et  hanc  oblationem  pro  eis 
offerri  Domino  facite,  et  ulterius  excommu¬ 
nicat»  non  erunt.  Quse  dum  oblatio  pro  eis 
fuisset  immolata  etc.  »  et  lib.  iv.  cap.  55. 
«  Omnipotenti  Deo,  inquit,  pro  me  offer  hunc 
panem.  »  Similes  sententiae  passim  inveniun¬ 
tur. 

Secunda  propositio  :  «  Corpus,  et  sanguis 
Domini  sunt  id  sacrificium,  quod  in  Missa 
proprie  offertur,  et  sacrificatur.  »  Heec  cer¬ 
tissima  est,  et  probata  plurimis  testimoniis. 

Tertia  propositio  :  «  Panis,  et  corpus  Do¬ 
mini,  vinum,  et  sanguis  Domini,  non  sunt 
duo  sacrificia,  sed  unum.  »  Non  enim  offe¬ 
rimus  Deo  panem  simpliciter,  sed  panem 
consecrandum,  et  transmutandum  in  corpus 
Domini  :  neque  offerimus  corpus  Domini  ab¬ 
solute  ;  tunc  enim  aut  cruentum  fieri  deberet 
sacrificium  aut  revera  sacrificium  nullum 
esset,  sed  offerimus  corpus  Domini  in  specie 
panis,  et  ex  pane  confectum.  Itaque  sicut  apud 
Hebraeos  offerebatur  ovis  viva,  et  offerebatur 
etiam  mortua,  et  licet  specie  differant  vivum, 
et  mortuum,  si  natura  physice  spectetur,  ta¬ 


men  unum  erat  sacrificium,  non  duo  sacrifi¬ 
cia  ;  nam  ovis  viva  offerebatur  consecranda 
per  mortem  Deo,  et  deinde  per  ignem  absu¬ 
menda.  Sic-  etiam,  licet  panis  et  corpus  Do¬ 
mini  res  sint  diversissimae,  si  natura  eorum 
consideretur,  unum  tamen  sacrificium  fa¬ 
ciunt,  quod  est  panis  in  corpus  Domini  tran- 
smutatus,  sive  corpus  Domini  in  specie  panis 
Deo  oblatum.  Atque  hinc  est,  quod  in  Mis¬ 
sa  non  offertur  panis,  ut  sacrificium  per¬ 
fectum,  sed  ut  sacrificium  inchoatum,  et 
perficiendum,  ut  patet  ex  illis  verbis  : 

«  Benedic  hoc  sacrificium  tuo  sancto  no- 

• 

mini  praeparatum.  »  Et  in  secretis  aliquoties 
legimus :  «  Sacrandum  tibi  munus  offeri¬ 
mus.  »  Unde  rectissime  Irenseus  lib.  iv.  cap. 
32,  dixit  :  «  Calicem,  sanguinem  suum  con¬ 
fessus  est,  et  novi  Testamenti  novam  docuit 
oblationem.  »  Ubi  oblatio  novi  Testamenti 
proprie  vocatur  vinum  in  sanguinem  Domi¬ 
ni  commutatum. 

Huc  faciunt  omnia  loca  Patrum  qui  docent, 
unicum  esse  Ecclesiae  sacrificium,  quod  suc¬ 
cessit  toti  multitudini  veterum  sacrificiorum; 
Leonis  sermone  8.  de  passione  Domini,  Jo- 
annis  Chrysostomi  in  Psalm.  95.  Et  Augu¬ 
stini  libro  de  Spiritu  et  littera  cap.  11.  lib. 
iii.  contra  Donatistas,  de  Baptismo  capit, 
ult.  lib.  i.  contra  adv.  Leg.  et  Proph.  cap. 
20  ;  lib.  i.  contra  Cresconium,  cap.  25.  et  lib. 
vm.  de  civit.Dei  cap.  ult. 

Hinc  patet,  improbabilem  esse  sententiam 
Gasparis  Cassalii  lib.  i.  de  sacrificio  cap.  20. 
qui  affirmat  duo  esse  sacrificia  Eucharistiae, 
unum  panis  et  vini,  alterum  corporis  et  san¬ 
guinis  Domini. 

Quarta  propositio  :  «  Oblatio  panis,  et  vi¬ 
ni  consecrationem  praecedens,  ad  integrita¬ 
tem  et  plenitudinem  sacrificii  pertinet,  non 
tamen  ad  essentiam.  »  Quod  ad  essentiam 
non  pertineat,  extra  controversiam  esse  vi¬ 
detur.  Nam  oblatio  vocalis,  ut  supra  osten¬ 
dimus,  non  est  ad  sacrificium  necessaria  : 
satis  enim  Deo  se  demonstrat  aliquid  offerre, 
qui  reipsa  offert.  Et  quamvis  oblatio  aliqua 
ad  essentiam  sacrificii  necessario  requiratur, 
non  tamen  necesse  est,  ut  ea  immolationem 
prsecedat  :  ipsa  enim  immolatio,  oblatio  esse 
potest.  Quod  autem  ad  integritatem  quamdam 
pertineat,  inde  patet,  quod  in  omnibus  Litur- 
giis,  quantumvis  antiquis,  seu  Graecis,  seu 
Latinis,  pars  actionis  est  oblatio  rerum  con¬ 
secrandarum.  Et  quamvis  Dominus  non  iis¬ 
dem  verbis  panem  consecrandum  obtulerit, 
quo  nos  modo  offerimus,  tamen  obtulisse  ali- 

quo  modo  aperte  scribit  Cyprianus  lib.  n. 
epist.  3,  et  colligitur  ex  illa  caeremonia  ele¬ 
vandi  oculos  in  coelum,  et  gratias  agendi, 
quam  Dominum  consecrationi  praemisisse, 
partim  Evangelistae,  partim  antiquissimae  Li- 
turgiae  testantur. 

Quinta  propositio  :  «  Oblatio  quae  sequitur 
consecrationem  ad  integritatem  sacrificii  si¬ 
militer  pertinet,  non  ad  essentiam.  »  Quod 
non  ad  essentiam  probatur,  tum  ex  eo,  quod 
Dominus  eam  oblationem  non  adhibuit ; 
imo  nec  Apostoli  in  principio  ut  ex  Gre- 
gorio  demonstratum  est;  tum  ex  eo  quod 
verba  hujus  oblationis  non  dicuntifr  in  per¬ 
sona  Christi,  sed  in  persona  ipsius  Ministri, 
et  Ecclesiae ;  ut  patet  ex  illis  verbis  :  «  Unde 
et  memores  nos  servi  tui  etc.  »  Sacrificium 
autem  in  persona  Christi,  principaliter  offer¬ 
tur.  Itaque  ista  oblatio  consecrationem  sub- 
sequens,  est  quaedam  testificatio,  quod  tota 
Ecclesia  consentiat  in  oblationem  a  Christo 
factam,  et  simul  cum  illo  offerat.  Quod  au¬ 
tem  ad  integritatem  pertineat,  patet  ex  an¬ 
tiquissimis  Liturgiis,  quae  sine  dubio  ab 
Apostolis  originem  ducunt.  Nam  etsi  Apo¬ 
stoli  initio  solam  orationem  Dominicam  addi¬ 
disse  dicantur,  tamen  postea  iidem  ordina¬ 
verunt  ritum  celebrandi,  et  multa  alia  addi¬ 
derunt,  ut  ex  Liturgia  Jacobi,  et  Clementis 
intelligi  potest. 

Sexta  propositio  :  «  Fractio  Sacramenti 
ad  essentiam  non  pertinet,  sed  solum  ad  in¬ 
tegritatem.  »  Quod  non  ad  essentiam,  per¬ 
spicuum  est  ex  ipso  usu  Ecclesia}.  Nam  si 
forte  dum  cum  ipso  Sacramento  signum  cru¬ 
cis  exprimitur  super  calicem,  panis  conse¬ 
cratus  in  calicem  decidat,  non  solet  frangi, 
sed  relinquitur  ita  integrum,  usque  ad  sum¬ 
ptionem  :  nec  tamen  sacrificium  irritum,  au 
essentialiter  immutari  creditur.  Adde  quod 
hac  eseremonia  Dominus  non  videtur  esse 
usus,  ut  initio  diximus.  Pertinere  autem  ad 
integritatem,  perspicuum  est  ex  omnibus 
Liturgiis  Grtecis  et  Latinis. 

Septima  propositio  :  «  Sacramenti  con¬ 
sumptio  ut  a  populo  fit,  non  est  pars  sacri¬ 
ficii  ;  ut  autem  fit  a  Sacerdote  sacrificante, 
pars  est  essentialis,  sed  non  tota  essentia}.  » 
Quod  attinet  ad  populi  sumptionem,  res  cer¬ 
tissima  est  :  qui  enim  edunt  victimas,  par¬ 
ticipes  sunt  altaris,  ut  Apostolus  ait,  I.  Co- 
rinth.  10.  et  Ilebr.  13.  Non  est  autem  idem, 
sacrificium  offerre,  et  de  altari  participare. 
Consumptio  autem,  qiue  fit  a  Sacerdote  sa¬ 
crificante,  non  tam  est  comestio  victimae. 


quam  consummatio  sacrificii  ;  et  proprie 
combustioni  holocausti  respondere  censetur. 
Itaque  adeo  necessaria  semper  judicata  est 
ab  Ecclesia,  ut  si  forte  Sacerdos  ante  con¬ 
sumptionem  moriatur,  vel  alio  modo  a  con¬ 
sumptione  impediatur,  oporteat  alium  Sa¬ 
cerdotem  illi  succedere,  et  sacrificium  con¬ 
summare,  ut  patet  ex  concillio  Toletan.  12. 
can.  3.  et  regulis  libri  Missalis. 

Quod  autem  sit  pars  essentialis,  inde  pro¬ 
batur,  quia  in  tota  actione  Missa},  ut  mox  os¬ 
tendemus,  nulla  est  alia  realis  destructio  vi¬ 
ctima}  preeter  istam  :  requiri  autem,  realem 
destructiones  supra  probatum  est,  cum  defi¬ 
nitionem  constitueremus.  Unde  Abraham  Pa¬ 
triarcha,  licet  filium  jam  colligasset,  et  super 
aram  constituisset,  et  manum  ad  mactandum 
sustulisset,  quia  tamen  defuit  realis  occisio, 
non  dicitur  eum  nisi  voluntate  sacrificasse. 
Neque  obstat,  quod  ista  consumptio  non  vi- 
decitur  fieri  persona  Christi,  qui  tamen  est 
primarius  Sacerdos.  Nam  Christus  quidem 
non  se  ipse  manducat,  neque  immediate  con¬ 
sumit  Sacramentum :  tamen  ipse  dici  pot¬ 
est  consumere ,  quia  ad  consummandum 
tradit.  Quemadmodum  etiam  in  sacrificio 
crucis,  Christus  vere  se  ipse  sacrificavit,  quia 
occidendum  obtulit,  licet  non  se  ipse  occi¬ 
derit.  Nam  etiam  in  Testamento  veteri  de 
ratione  holocausti  erat  combustio,  qua}  ta¬ 
men  immediate  non  a  Sacerdote,  sed  ab  igne 
fiebat  :  sed  vere  dicebatur  Sacerdos  cre¬ 
mare  victimam,  quando  ignem  illi  subji¬ 
ciebat. 

Octava  propositio  :  «  Consecratio  Eucha¬ 
ristia)  ad  essentiam  sacrificii  pertinet.  »  IIccc 
sententia  ita  generatim  proposita,  multos 
habet  auctores.  Nam  ex  Grmcis  eam  aperte 
docet  Nicolaus  Gabasilas  in  explicatione  sa¬ 
cra}  Liturgia)  cap.  32.  et  ex  Latinis  Ruardus 
in  defensione  artic.  1G.  Lovaniensium,  Jodo- 
cus  Tiletanus  in  responsione  ad  Apologiam 
Illyrici  capite  13.  Gaspar  Casalius,  lib.i.  de 
Sacrificio  cap.  20.  Alanus  lib.  n.  de  Sacri¬ 
ficio  cap.  13.  et  alii ;  sed  non  omnes  eo¬ 
dem  modo  illam  exponunt. 

Aliqui  existimant  ideo  in  consecratione 
consistere. sacrificii  essentiam,  quia  per  con¬ 
secrationem  fit  vera,  realisquc  mutatio  panis 
in  corpus  Christi :  sacrificium  autem  verum 
requirit  ejusmodi  veram,  et  realem  mutatio¬ 
nem,  qua  res  desinat  esse  ad  Dei  honorem. 

Sed  ha)c  sententia  habet  contra  se  non  le¬ 
via  argumenta.  Nam  in  primis,  si  ea  vera 
sit,  sequitur  proprie  solum  panem  triticeum 

sacrificari.  Id  enim  proprie  sacrificari  dici¬ 
tur,  quod  realiter  mutatur,  ita  ut  desinat 
esse :  at  solus  panis  mutatur.  Id  autem  absur¬ 
dissimum  esse,  nemo  negare  potest ;  quia  si 
ita  esset,  haberet  Ecclesia  sacrieifium  inani¬ 
mum,  et  vilius  multo,  quam  habuerint  olim 
Ilebrau.  Deinde  mutatio,  qua}  ponitur  quasi 
forma  sacrificii  sensibilis,  et  externi,  debet 
esse  externa,  et  sensibilis.  At  mutatio  panis 
in  corpus  Christi,  est  omnino  interna,  et  nul¬ 
lo  sensu,  sed  fide  sola  preceptibilis.  Tertio, 
non  esset  idem  sacrificium  Ecclesia},  et  sa¬ 
crificium  crucis,  quoad  rem  oblatam  :  nec 
esset  verum,  quod  Patres  dicunt,  in  sacrifi¬ 
cio  Missae  eumdem  esse  sacrificium,  et  Sacer¬ 
dotem  ;  neque  illud,  quod  Chrysostomus, 
Ambrosius,  Primasius,  et  alii  notant  in  cap. 
10  epistolae  ad  Hebr.  sacrificia  Hebraeorum 
fuisse  multa,  quia  hodie  unum  agnum,  cras 
alium  offerebant  :  nostrum  autem  esse  unum, 
quia  semper  eumdem  offerimus  Christum ; 
nam  et  nos,  si  de  pane  agamus,  non  semper 
eumdem  offerimus. 

Alii  volunt  ideo  in  consecratione  sacrificii 
essentiam  consistere,  quod  per  eam  vere, 
licet  mystice,  et  incruente,  immoletur  Chri¬ 
stus.  Nam  cum  vi  verborum,  Hoc  est  corpus 
meum ,  solum  Christi  corpus  sine  anima  et 
sanguine  incipiat  esse  in  altari,  et  vi  aliorum 
verborum,  Hic  est  sanguis,  incipiat  sanguis 
solus,  et  seorsim  a  corpore  esse  in  altari  :  et 
ubi  est  verum  corpus  a  sanguinem  separatum, 
ibi  sit  vera  qua}dam  immolatio  :  certe  se¬ 
quitur,  vi  totius  consecrationis,  vere  immo¬ 
lari  Christum  :  et  tamen  incruenta  est  im¬ 
molatio,  quia  naturalis  concomitantia  im¬ 
pedit,  quo  minus  vere  sanguis  aut  anima 
a  corpore  separentur. 

IIa}c  sententia  non  videtur  ita  satisfacere, 
ut  omnino  animus  conquiescat.  Nam  in  pri¬ 
mis  verum,  et  reale  sacrificium,  veram,  et 
rcalcm  mortem,  aut  destructionem  rei  im¬ 
molata}  desiderat.  Consecratio  autem,  non 
veram,  et  real  em  mortem  ;  sed  mysticam  tan¬ 
tum  efficit.  Neque  satis  respondere,  videntur, 
qui  dicunt  consecrationem  ex  se  veram  mor¬ 
tem  afferre,  sed  per  naturalem  concomitan- 
tiam  fieri,  ne  mors  revera  sequatur.  Nam 
si  naturalis  concomitantia  impedit  mortem, 
hoc  ipso  impedit  sacrificium.  Certe,  si  tem¬ 
pore  veteris  Testamenti  Sacerdos  immolatu¬ 
rus  ovem,  ictum  adhiberet,  qui  ex  semactare 
posset,  sed  aliquo  impedimento  interveniente 
0}  is  non  mactaretur,  non  diceretur  paracta 
reipsa  mactatio,  sed  voluntate  sola. 


Praeterea,  si  per  consecrationem  vera,  et 
realis  immutatio  fieret  ea  tamen  non  fieret 
in  altari ,  sed  iu  coelo .  Nam  immolatio 
ibi  fieri  dicitur,  ubi  animal  vivum  occi¬ 
ditur,  sive  ubi  divisio  fit  corporis  ab  anima, 
et  sanguine ;  porro  divisio  corporis  Chri¬ 
sti  ab  anima,  et  sanguine,  si  qua  fit  per 
verba  Sacramentalia ,  non  fit  in  altari, 
sed  iu  coelo.  Ibi  enim  fieri  debet  divisio,  ubi 
praeexistit  res  ante  divisionem  :  Christus  au¬ 
tem  ante  divisionem  istam,  in  coelo,  non  in 
altari  praeexistit.  Itaque  secundum  hanc 
sententiam  immolatio  non  fit  in  altari,  sed 
tantum  partes  rei  immolatae  post  immolatio¬ 
nem  in  altari  collocantur.  At  quis  concede¬ 
ret  immolationem,  quae  est  sacrificium  Chri¬ 
stianae  religionis,  non  in  terra,  sed  in  coelo 
tantummodo  celebrari  ? 

Denique  vel  in  Missa  fit  vera,  et  realis 
Christi  mactatio,  et  occisio,  vel  non  fit.  Siuon 
fit,  non  est  verum,  et  reale  sacrifium  Missa  ; 
sacrificium  enim  verum,  et  reale,  veram,  et 
realem  occisionem  exigit,  quando  in  occisio¬ 
ne  ponitur  essentia  sacrificii.  Si  autem  fit; 
ergo  verum  erit  dicere,  a  Sacerdotibus  Chri¬ 
stianis  vere,  et  realiter  Christum  occidi  :  at 
hoc  sacrilegium,  non  sacrificium  esso  vi¬ 
detur. 

.  His  igitur  omissis,  ita  rem  explicandam 
arbitror.  In  consecratione  Eucharistiae  tria 
fiunt,  in  quibus  sacrificii  veri,  et  realis  ratio 
consistit.  Primum,  res  profana  fit  sacra  : 
panis  enim  res  alioqui  terrena,  et  commu¬ 
nis,  per  consecrationem  vertitur  in  corpus 
Christi,  rem  videlicet  omnium  sacratissi¬ 
mam. 

Dices  :  Ex  hoc  sequi  videtur,  ut  panis  so¬ 
lus  proprie  sacrificetur  :  quod  esse  absur¬ 
dum  supra  diximus.  Nam  quod  fit  sacrum 
ex  profano,  id  proprie  sacrificatur ;  si  ergo 
panis  fit  sacer  ex  profano,  panis  proprie 
sacrificabitur. 

Respondeo  :  Quod  ita  fit  sacrum  ex 
profano,  ut  maneat,  id  sine  dubio  pro¬ 
prie  sacrificatur  :  atque  ideo  apud  He- 
brseos  ovis  sacrabatur,  et  eadem  ovis  sa¬ 
crificabatur,  quia  manebat  eadem  etiam 
post  mortem,  saltem  quoad  partem  mate¬ 
rialem,  et  ovis  tam  viva,  quam  mortua  dice¬ 
batur.  At  panis  non  manet  dum  sacratur, 
sed  in  aliud  vertitur  :  et  ideo  non  panis,  sed 
id  quod  ex  pane  actum  est,  proprie  sacri¬ 
ficatur. 

Secundo,  in  consecratione  res  illa  sacra 
ex  profana  effecta,  Deo  offertur,  dum  in 

altari  Dei  collocatur.  Nam,  ut  supra  diximus, 
victimam  in  altari  ponere,  est  reipsa  illam 
Deo  offerre,  et  quia  vi  consecrationis  fit,  ut 
corpus  Christi,  et  sanguis  incipiat  reipsa  esse 
super  altare  mediante  manu  Sacerdotis,  ideo 
verbis  consecrationis  vera  et  solemnis  obla¬ 
tio  celebratur.  Neque  his  repugnat,  quod 
aliquando  sine  altari  celebratum  est  sacrifi¬ 
cium.  Nam  non  disputamus  hic  de  altari  la¬ 
pideo  ;  sed  in  omne  vocamus  altare,  ubi  re¬ 
cipitur  victima  per  verba  consecrationis  ef¬ 
fecta.  Neque  obstat,  quod  videatur  esse 
oblatio  rei  invisibilis  ;  cum  tamen  externa,  et 
sensibilis  victima  requiratur  in  externo,  et 
proprie  dicto  sacrificio.  Nam  corpus  Christi 
non  est  victima  in  sacrificio  Missae,  absolute, 
sed  ut  est  in  specie  panis  :  in  specie  autem 
panis  plene  visibile  est. 

Tertio,  per  consecrationem,  res  quae  offer¬ 
tur,  ad  veram,  realem  et  externam  mutatio¬ 
nem,  et  destructionem  ordinatur,  quod  erat 
necessarium  ad  rationem  sacrificii.  Nam  per 
consecrationem,  corpus  Christi  accipit  for¬ 
mam  cibi  :  cibus  autem  ad  comestionem,  et 
per  hoc  ad  mutationem,  et  destructionem 
ordinatur.  Neque  obstat,  quod  corpus  Chri¬ 
sti  nullam  in  se  laesionem  patiatur,  neque  es¬ 
se  suum  naturale  amittat,  cum  manducatur 
Eucharistia:  nam  amittit  esse  Sacramentale; 
et  proinde  desinit  realiter  esse  in  altari,  de¬ 
sinit  esse  cibus  sensibilis. 

Haec  mihi  S.  Thomae  sententia  esse  vide¬ 
tur,  qui  in  xxii  quaest.  85.  art  3.  cum  do¬ 
ceret  ad  sacrificii  rationem  pertinere,  ut  cir¬ 
ca  rem  oblatam  aliquid  fieret,  ut  cum  ani¬ 
malia  occidebantur,  et  cremabantur  ad  Dei 
honorem,  non  addidit,  id  quod  fit  in  sacrifi¬ 
cio  Missae,  consistere  in  conversione  panis  in 
corpus  Domini,  sed  in  fractione,  benedictio¬ 
ne,  et  manducatione  panis. 

Hac  explicatione  praemissa,  probatur  no¬ 
stra  propositio  octava,  et  postrema.  Primo, 
quia  sacrificium  Missae  offertur  in  persona 
Christi  :  nihil  autem  facit  Sacerdos  tam 
perspicue  in  persona  Christi,  quam  conse¬ 


crationem,  in  qua  dicit  :  Hoc  est  corpus  me¬ 
um  etc. 

Secundo,  quia  Christus  ipse  aut  conse¬ 
crando  et  consumendo  sacrificavit,  aut  nullo 
modo  sacrificavit  :  nam  ut  ostendimus,  non 
est  adia  Christi  actio,  qua?  sacrificium  dici 
possit,  neque  ante,  neque  post  consecratio¬ 
nem. 

Tertio,  quia  Apostoli  initio,  si  nihil  adde¬ 
bant  ad  verba  consecrationis  praeter  Domi¬ 
nicam  orationem ;  necesse  est,  ut  conse¬ 
crando  sacrificarent  :  neque  enim  oratio 
Dominica  sacrificium  dici  potest. 

Quarto,  quia  in  consecratione  consistit 
repraesentatio  sacrificii  crucis,  ut  S.  Thomas 
docet,  in.  par.  quaest.  80.  art.  12.  ad  3.  At 
simul  esse  debent  sacrificium  reale,  et  sacri¬ 
ficium  repraesentativum  :  'siquidem  ipsum 
reale  est  alterius  repraesentativum. 

Quinto,  quia  haec  est  sententia  veterum 
Patrum.  Nam  Irenaeus  lib.  iv.  cap.32.  dicit, 
Christum  tunc  docuisse  oblationem  novi 
Testamenti,  quam  Ecclesia  per  orbem  terrae 
frequentat,  cum  ait  :  Hoc  est  corpus  meum. 
Cyprianus  in  sermone  de  coena  Domini,  di¬ 
cit,  cum  verbis  consecrationis  panis  benedi¬ 
citur,  tunc  Eucharistiam  fieri  medicamentum 
simul,  et  holocaustum,  Chrysostomus  homil. 
de  proditione  Judee,  dicit  verba  Domini  : 
Hoc  est  corpus  meum ,  usque  ad  mundi  con¬ 
summationem  praestare  sacrificio  firmitatem. 
Gregorius  lib.  iv.  Dialogorum,  cap.  58. 
cum  ait  in  ipsa  immolationis  hora  ad  Sacer¬ 
dotis  vocem  Angelorum  choros  adesse,  coe¬ 
lum  aperiri,  ima  summis  conjungi,  unum  ex 
visibilibus  et  invisibilibus  fieri,  aperte  do¬ 
cet  immolationem  consecratione  perfici.  Illa 
enim  est  hora,  qua  ad  Sacerdotis  vocem 
Christus  vere  in  altari  esse  incipit  sub  spe¬ 
cie  panis  ;  nam  id  est  ima  summis  conjungi, 
terrena  coelestibus  sociari,  et  unum  quid  ex 
visibilibus  et  invisibilibus  fieri ;  neque  du¬ 
bium  est,  quin  ob  Christi  praesentiam,  An¬ 
geli  de  coelo  in  terram  veniant.  Atque  haec 
prima  contro  de  versia  dicta  sunt. 

OUI  EST  SECUNDUS  DE  SACRIFICIO  MISS.E. 


CAPUT  PRIMUM. 

Ponitur  controversia:  An  Missa  sit  pro¬ 
pitiatorium  sacrificium . 

Expedita  primaria  controversia,  sequuntur 
alia;  multo  quidem,  et  breviores,  et  facilio¬ 
res,  sed  tamen  in  quibus  minus,  quam  in 
prima,  cum  adversariis  convenimus.  Est  igi¬ 
tur  secunda  controversia  :  Quale  sacrificium 
Missa  sit,  Eucharisticum  tantum,  et  honora¬ 
rium,  an  etiam  propitiatorium,  et  impetrato¬ 
rium.  Nam  ut  in  principio  libri  superioris 
explicatum  est,  tria  sunt  genera  sacrificio¬ 
rum  ;  seu  potius  quatuor,  cum  postremum 
ex  tribus  in  duo  genera,  dividatur.  Unum 
est,  quod  in  Scriptura  dicitur  holocaustum  ; 
quod  etiam  Xaxpsuxtxdv,  et  honorarium  dici 
potest,  cujus  finis  est  solus  Dei  cultus,  atque 
honor.  Alterum  dicitur  in  Scriptura  sacrifi¬ 
cium  pro  peccato,  qod  etiam  propitiatorium 
appellatur  :  cu  jus  finis  est  praeter  Dei  cultum, 
propitiatio  irati  Dei  et  peccatorum  remissio. 
Tertium,  in  Scriptura  nominatur  pacificum, 
ot  hoc  est  duplex  ;  alterum  Eucharisticum, 
id  est,  oblatum  ad  agendas  gratias  pro  bene¬ 
ficio  accepto  ;  alterum  quod  communi  voca¬ 
bulo  impetratorium  dici  potest,  cujus  finis 
est  impetratio  beneficii. 

Adversarii  facile  concedunt  Missam  esse 
sacrificium  eu/ytpi<jx»tdv  et  /.axpiuxtx.dv,  non 
quidem  quod  velint  esse  sacrificium  proprie 
dictum,  sed  improprie,  et  largo  modo,  ut 
supra  demonstratum  est.  Nam  ipsa  Eucha¬ 
ristia;  distributio  et  manducatio,  ad  honorem 
Dei  fit,  et  in  gratiarum  actionem  pro  bcnc- 
Tom.  I\\  : 


ficio  accepto  passionis  Christi  :  ista  enim 
convenire  possent  Eucharistiae,  etiamsi  non 
esset  aliud,  nisi  Sacramentum.  At  esse  pro¬ 
pitiatorium,  et  impetratorium,  praesertim 
aliis,  quam  ipsis  sumentibus,  nulla  ratione 
admittunt,  nec  possunt  admittere,  nisi  fa¬ 
teantur  Eucharistiam  non  solum  esse  Sacra¬ 
mentum,  sed  etiam  sacrificium  proprie  di¬ 
ctum  ;  non  enim  Sacramenta  prosunt  aliis, 
quam  sumentibus.  Yide  Lutherum  in  libro 
de  captiv.  Babyl.cap.  l.Apologiam  Confess. 
Augustanae,  in  art.  de  Missa.  Confessionem 
Wirtembergenscm,  cap.  16.  quod  est  de  Eu¬ 
charistia.  Calvinum  lib.  iv.  Institut.  cap.  18. 
§.  13.  14,  15  et  16,  et  Kemnitium  in  ii.  parte 
Examinis  Trident.  Cone.  sess.  xxn  cap.  de 
Missa. 

Contrarium  docet,  ac  docuit  semper  Ca¬ 
tholica  Christi  Ecclesia;  et  Synodus  Triden- 
tina,  ut  rem  totam  penitus  declararet,  sess. 
xxn.  canon.  2.  aperte  docuit,  sacrificium 
Missae  non  solum  propitiatorium  esse  pro 
pomis,  sed  etiam  pro  culpis,  nec  solum  pro 
culpis  levibus,  sed  etiam  pro  gravibus,  at¬ 
que  adeo  mortalibus  :  id  enim  significat, 
cum  ait  :  «Crimina,  et  peccata,  et  etiam  in¬ 
gentia  dimittit.  »  Praeterea  non  solum  impe¬ 
tratorium  esso  spiritualium  beneficiorum, sed 
etiam  temporalium,  et  idcirco  offerri  posse 
pro  peccatis,  pro  pomis,  et  pro  quibuscum- 
que  aliis  necessitatibus.  Quam  sententiam, 
ut  ordine  defendamus,  et  explicemus,  pro¬ 
babimus  primum,  sacrificium  Missa;  propi- 
tiatorium  esse.  Secundo,  esse  impetratorium. 
Tertio,  ostendemus  utrumque  illi  convenire 
ex  opere  operato,  et  breviter  explicabimus, 
quaesit  propria  efficientia  sacrificii.  Quarto, 
solvemus  objectiones  haereticorum, 

CAPUT  II. 

Probatur  sacrificium  Missor  propitia- 
toriurn  esse. 

Igitur  sacrificium  Missae  propitiatorium 
esse  probatur.  Primum,  testimoniis  veteris 
Testamenti.  Scriptura  enim  Testamenti  ve¬ 
teris  aperte  docet,  fuisse  in  lege  naturae,  et 
Moysis  sacrificia  propitiatoria.  Nam  Job 
cap.  i.  legimus  S.  Job,  qui  in  lege  naturae 
vivebat,  quotidie  pro  peccatis  filiorum  suo¬ 
rum  sacrificasse  Deo,  et  Job  ult.  Deum 
ipsum  jussisse,  ut  amici  Job  sacrificarent 
pro  peccato  suo.  Levit,  iv,  v  et  vi,  describun¬ 
tur  varia  sacrificia  pro  peccato. 

Haec,  et  similia  testimonia  dupliciter  pro¬ 
bant  sacrificium  Missae  esse  propitiatorium. 
Primo,  quia  illa  sacrificia  erant  typi,  ac  fi¬ 
gurae  hujus  nostri  sacrificii,  ut  supra  proba¬ 
tum  est. 

Secundo,  quia  si  sacrificium  crucis,  quod 
est  singulariter  propitiatorium,  non  impedit, 
quo  minus  illa  vetera  fuerint  suo  modo  pro¬ 
pitiatoria,  nec  impedire  debet,  quominus 
sacrificium  Ecclesiae  sit  propitiatorium.  Nam 
sacrificium  crucis  vim  habuit  ab  initio  mundi 
consummationem  ;  ac  propterca  si  impedi¬ 
ret  sacrificium  nostrum,  quo  minus  esset 
propitiatorium,  impediret  etiam  illa;  et  con¬ 
tra,  si  illa  non  impedivit,  nec  nostrum  impe¬ 
dire  debet. 

Tertio,  quia,  sacrificium  nostrum  est,  vere 
ac  proprie  dictum  sacrificium,  non  minus 
quam  vetera,  ut  libro  superiore  demonstra¬ 
tum  est  :  est  etiam  commemorativum  pas¬ 
sionis  Domini ,  ut  illa ,  imo  expressius 
quam  illa,  denique  continet  hostiam  Deo 
gratiorem,  quam  illa  continerent  ;  quee  igi¬ 
tur  causa  esse  potest,  cur  illa  propitiatoria 
dici  possent,  hoc  non  possit  ? 

.  Respondet  Calvinus  lib.  iv.  lnstitut.  cap. 
18.  §.  13.  illa  vetera  dicta  esse  sacrificia 
propitiatoria,  non  quod  vere  expiarent  pec¬ 
cata,  Dcumve  placarent,  sed  quod  adumbra¬ 
rent,  ac  significarent  futurum  aliquando  sa¬ 
crificium  crucis,  quo  peccata  vere  purgaren¬ 
tur. 

At  etiamsi  sacrificia  vetera  nihil  aliud, 
quam  typi,  et  umbra?  fuissent,  adhuc  solutio 


Calvini  non  satisfaceret :  namjnon  solius  sa¬ 
crificii  €ruois,  sed  etiam  sacrificii  Eucharistiae 
typi,  et  umbra?  erant.  Unde  Augustinus 
queest.  57.  in  Leviticum  :  « Illis,  inquit,  sa¬ 
crificiis  unum  hoc  sacrificium  significabatur, 
in  quo  vera  fit  remissio  peccatorum  a  cujus  sa¬ 
crificii  sanguine  in  alimentum  sumendo,  non 
solum  nemo  prohibetur,  sed  ad  bibendum 
potius  omnes  exhortantur. »  Deinde,  si  illa  sa¬ 
crificia  tantum  significabant  futuram  purga¬ 
tionem,  non  etiam  aliquo  modo  purgabant  : 
falsa  erunt  verba  Scriptura?,  Levit,  iv.  qua? 
sa?pe  repetuntur  :  Offerat  sacrificium  et  ora¬ 
bit  Sacerdos  pro  peccato  ejus ,  et  dimittetur 
ei  (1).  Et  similiter  falsum  esset,  quod  legi¬ 
mus  Job  ult.  Dominum  placari  voluisse  iram 
suam  sacrificiis.  Illa  igitur  sacrificia  non 
expiabant  peccata  quoad  culpam  coram  Deo, 
quasi  justificarent,  et  homines  vere  Dei  ami¬ 
cos  efficerent  ex  opere  operato  ;  recte  enim 
Apostolus  dicit,  Hebr.  10.  impossibile  esse 
sanguine  hircorum,  et  vitulorum  auferri 
-peccata :  sed  tamen  expiabant  maculas  le¬ 
gales,  et  etiam  Deum  propitiabant,  quoad 
poenas  temporales,  et  etiam  quoad  culpas  ex 
offerentium  fide,  cujus  fidei  protestationes 
erant  sacrificia  illa. 

Secundum  argumentum  sumitur  a  verbis 
institutionis.  Nam  illa  verba  :  Hic  est  sanguis , 
qui  pro  vobis  funditur  in  remissionem  pecca¬ 
torum,  apertissime  docent,  Christum  obtu¬ 
lisse  in  coena  sacrificium  pro  peccatis  Aposto¬ 
lorum.  Idem  autem  est  sacrificium  nostrum 
cum  illo,,  quod  in  coena  oblatum  fuit ;  jussit 
enim  Dominus  Apostolis,  ut  idem  postea  fre¬ 
quentarent. 

Praeterea,  sacrificium  Missa?  est  sacrificium 
applicans  promissiones  Testamenti  novi  : 
nam  ideo  etiam  Luc.  xxn.  Testamentum  no¬ 
vum  appellatur,  ut  supra  exposuimus.  At 
inter  promissiones  novi  Testamenti  una  est 
de  remissione  peccatorum,  ut  patet  Hier. 
xxxii  et  Hebr.  vm. 

Denique  fatentur  Lutherani,  vel  potius  con¬ 
tendunt,  Eucharistiam  institutam  esse  ad 
peccati  remissionem  :  quare  necesse  est,  ut 
peccata  remittat,  vel  ut  sacrificium,  vel  ut 
Sacramentum.  Et  quidem  ut  Sacramentum, 
non  est  proprie  instituta  ad  peccati  remis¬ 
sionem,  sed  ad  vita?  spiritualis  conservatio¬ 
nem.  Nam,  ut  Sacramentum,  non  prodest 
nisi  sumenti :  sumens  autem  probare  se  antea 
jubetur,  nec  potest  cum  conscientia  peccati 

accedere,  nisi  judicium  sibi  manducare  velit, 
et  bibere,  I  Corinth.  n.  Sequitur  igitur  ut 
ad  remissionem  peccati  instituta  sit  Eucha¬ 
ristia,  ut  sacrificium  est.  Et  sane  adversarii 
non  intelligunt  quid  loquantur,  cum  Eucha¬ 
ristiam  ad  peccati  remissionem  institutam 
volunt,  et  tamen  Sacramentum  tantum,  non 
etiam  sacrificium  illam  esse  contendunt. 

Tertium  argumentum  sumitur  ex  Apostolo, 
qui  Hcbr.  v.  sic  ait  :  Omnis  Pontifex  ex  ho¬ 
minibus  assumptus  pro  hominibus  coustituitur 
in  his,  qux  sunt  ad  Deum,  ut  offerat  dona,  et 
sacrificia  pro  peccato  (1) ;  ubi  videmus  prae¬ 
cipuum  munus  Sacerdotis  cujuslibet  esse 
offerre  pro  peccato.  Si  ergo,  ut  in  superiore 
libro  demonstratum  est,  habemus  in  Eccle¬ 
sia  sacerdotium,  et  sacrificium  :  necesse  est, 
ut  ad  peccata,  purganda  illa  habeamus.  Prae¬ 
terea  sicut  Apostolus  dicit,  Hebr.  x  :  Ubi  est 
horum  remissio,  jam  non  est  oblatio  pro  pec¬ 
cato  (2) :  ita  nos  e  contrario  dicere  possumus: 
Ubi  nondum  facta  est  remissio,  adhuc  relin¬ 
quitur  hostia  pro  peccato.  At  remissio  per¬ 
fecta  nondum  facta  est,  sed  quotidie  fit,  et 
fiet  usque  ad  mundi  consummationem ;  ergo 
manet  adhuc,  et  manebit  usque  ad  mundi 
consummationem  hostia  pro  peccato. 

Secundo  probatur  testimoniis  antiquorum 
Patrum.  Jacobus  in  Liturgia  :  «  Offerimus, 
inquit,  tibi  incruentum  sacrificium  pro  pec¬ 
catis  nostris,  et  ignorantiis  populi.  »  Justinus 
in  Dialogo  cum  Triphonc,  dicit  sacrificium 
vaccas,  quod  offerebatur  pro  elephantiacis, 
fuisse  figuram  Eucharistiae,  quae  offertur  pro 
expiatione  peccatorum.  Origenes  liomil.  13. 
tn  Leviticum,  cum  adduxisset  verba  Domini, 
quibus  jubemur  mysterium  Eucharistiae  con¬ 
ficere  in  memoriam  ejus  :  «  Ista  est,  inquit, 
commemoratio  sola,  quae  propitium  facit 
Deum  hominibus.  »  Athanasius  in  sermone 
de  defunctis,  quem  Damascenus  citat  in  ser¬ 
mone  ejusdem  argumenti  :  «  Incruenta,  in¬ 
quit,  hostiae  oblatio,  propitiatio  est.  »  Basi¬ 
bus  in  Liturgia  non  procul  ab  initio :  «  Dignos, 
inquit,  efficito  nos,  qui  puro  corde  stemus 
coram  te,  tibique  ministremus,  et  offeramus 
sacrificium  hoc  reverendum  ad  abolenda  de¬ 
licta  nostra,  et  pro  piaculo  populi  tui  etc.  » 
Cyrillus  catechesi  5.  mystagogica,  vocat  Eu¬ 
charistiam  hostiam  propitiationis,  et  postea 
dicit :  «  Christum  pro  nostris  peccatis  mac¬ 
tatum  offerimus,  ut  et  nobis,  et  illis  eum,  qui 
est  benignissimus,  Propitium  reddamus.  » 


Chrysostomus  lib.  vi.  de  sacerdotio  :  «  Sa¬ 
cerdos,  inquit,  pro  universo  orbe  terrarum 
legatus  intercedit,  deprecatorque  est  apud 
Deum,  ut  hominum  omnium  non  viventium 
modo,  sed  etiam  defunctorum  peccatis  pro¬ 
pitius  fiat.  »  Idem  in  Liturgia  :  «  Idoneos, 
inquit,  nos  redde  ad  inferenda  tibi  dona,  et 
sacrificia  pro  peccatis  nostris,  et  populi  igno¬ 
rantiis.  »  Idem  liomil.  3.  in  epist.  ad  Ephes. 
saipe  vocat  sacrificium  Eucharistiae,  hostiam 
salutarem.  Denique  Damascenus  lib.  iv,  cap. 
14.  dicit  hoc  sacrificio  sordes  peccatorum 
purgari. 

Ex  Latinis  Cyprianus  in  sermone  de  ccena 
Domini,  dicit,  Eucharistiam,  esse  holocau¬ 
stum  ad  purgandas  iniquitates.  Ambrosius 
lib.  i.  de  officiis,  cap.  48.  do  Eucharistia 
loquens  :  a  Offert,  inquit,  Christus  seipsum 
quasi  sacerdos,  ut  peccata  nostra  dimittat.  » 
Et  in  exhortatione  ad  virgines  in  ultimis  ver¬ 
bis  vocat  sacrificium,  quod  in  altari  offer¬ 
tur,  hostiam  salutarem,  per  quam  peccatum 
mundi  hujus  aboletur.  Hieronymus  in  com- 
ment.  cap.  1 .  epist.  ad  Titum  :  «  «  Si  laicis,  in¬ 
quit,  imperatur,  ut  propter  orationem  absti¬ 
neant  se  ab  uxorum  coitu  :  quid  de  Episcopo 
sentendium  est,  qui  quotidie  pro  suis  populique 
peccatis  illibatas  Deo  oblaturus  est  victimas. 
Vide  cumdem  in  epist.  ad  Damasum  de  filio 
prodigo.  Et  in  epist.  ad  Fabiolam  de  veste 
sacerdotali.  Augustinus  queest.  37.  in  Levit.  : 
«  In  multis,  inquit,  sacrificiis,  qum  pro  pec¬ 
catis  offerebantur,  unum  hoc  nostrum  sacri¬ 
ficium  significatur,  in  quo  vera  fit  remissio 
peccatorum.  »  Et  lib.  xx.  de  civit.  Dei,  cap. 
23.  scribit,  sacrificium  pro  peccato  offerri  in 
Ecclesia  usque  ad  diem  Judicii,  sed  non  ul¬ 
terius,  quia  post  eum  diem  non  erunt,  qui¬ 
bus  peccata  remitti  possint;  et  lib.  i.  contra 
Cresconium,  cap.  23.  vocat  sacrificium  Eu- 
charistise,  unicum  sacrificium  pro  salute  no¬ 
stra.  Serm.  n.  de  Sanctis,  qui  est  4.  de  Inno¬ 
centibus,  de  altari  loquens  :  «  Ibi,  inquit, 
pro  peccatoribus  Christi  sanguis  effunditur.  » 
Gregorius  lib.  iv.  Dialog.  cap.  38.  :  a  Ileec 
victima  singulariter  ab  adorno  interitu  ani¬ 
mam  salvat.  »  Vide  etiam  liomil.  37.  Bcda 
lib.  iv.  histor.  gentis  sua),  cap.  22 :  «  Sacri¬ 
ficium,  inquit,  hoc  salutare  ad  redemptionem 
valet  animse,  et  corporis  sempiternam.  » 

Accedat  Concilium  Bracarcnso  III,  quod 
ante  Bcda)  tempora  celebratum  fuisse  con¬ 
stat,  can.  I.  sic  legimus:  «  Cum  omne  cri- 

mcn  atque  peccatum  oblatis  J )oo  sacrificiis 
deleatur,  quid  dc  ca?tero  pro  delictorum  ex¬ 
piatione  Domino  dabitur,  quando  in  ipsa 
sacrificii  oblatione  erratur?  » 

Accedant  denique  omnia  testimonia  in  se¬ 
quenti  controversia  adducenda,  quibus  pro¬ 
babimus  sacrificium  Eucharistia.'  esse  propi- 
tiatorium  defunctis.  Nam  qui  asserunt  hoc 
‘sacrificium  propitiatorium  esse  defunctis;  ne¬ 
cessario  asserunt  esse  propitiatorium  :  quod 
nunc  tantum  demonstrandum  suscepimus. 
Ilsee  de  testimoniis  Patrum. 


CAPUT  III. 

Probatur  idem  sacrificium  esse  etiam 
impetratorum. 


Jam  vero  non  solum  propitiatorium  sacri¬ 
ficium  esse,  ac  pro  peccatorum  remissione 
offerri  posse  corpus  Dominicum,  sed  etiam 
esse  impetratorium  omnis  generis  beneficio¬ 
rum,  ac  pro  iis  etiam  rite  offerri,  facile  pro¬ 
bari  potest  testimoniis  Scripturae  et  Patrum. 

Primo,  in  Testamento  veteri  erant  hos  tue 
non  solum  pro  delicto,  sed  etiam  pacifica?, 
tum  pro  actione  gratiarum,  tum  etiam  voti¬ 
vae  pro  beneficio  aliquo  impetrando,  ut  patet 
Levit,  vn.  et  alibi  passim  :  et  David  II  Reg. 
ult.  obtulit  pacifica  pro  peste  avertenda,  et 
impetravit.  Onias  obtulit  hostiam  salutarem 
pro  vita  temporali  Heliodori,  quam  etiam 
impetravit,  II  Machabaeor.  m,  et  Hebraei 
IEsdra?  vi,  immolabant  hostias  pro  vita  regis 
Darii,  et  filiorum  ejus.  Quare,  si  verum  est, 
quod  scribunt  Chrysostomus  in  Psalm.  95. 
Augustinus  lib.  i.  contra  advers.  legis  et  pro¬ 
pilet.  cap.  20.  et  Leo  serm.  8.  de  passione 
Domini  omnes  differentias  hostiarum  vete¬ 
rum  una  Eucharistiae  oblatione  contineri  : 
necessc  est,  ut  Eucharistia  offerri  possit, 
etiam  pro  impetrandis  ejusmodi  beneficiis. 

Secundo,  quod  scribit  Apostolus,  ITimot. 
ii.  faciendas  in  Ecclesia  obsecrationes,  ora¬ 
tiones,  postulationes,  et  gratiarum  actiones, 
pro  regibus,  et  omnibus,  qui  in  sublimitate 
sunt,  ut  quietam,  et  tranquillam  vitam  aga¬ 
mus,  exponunt  sancti  Patres  de  publicis  pre¬ 
cibus,  quae  fiunt  in  Missa  :  et  volunt  Aposto¬ 
lum  hoc  praecepisse ,  ut  sacrificium  etiam 
offerretur  pro  temporali  pace ,  et  tranquilli¬ 
tate  Ecclesia'.  Vide  Augustinum  in  epist.  59 


ad  Paulinuin,  et  commentaria  Chrysostomi, 
Tlieophylacti,  et  OEcumenii  in  hunc  locum, 
et  Ambrosium  lib.  vi.  de  Sacramentis,  cap. 
ult. 

Tertio,  Lit urgue  omnes,  Jacobi,  Clementis, 
Basilii,  Chrysostomi,  non  semel  inter  offe¬ 
rendum,  orandum  praecipiunt  pro  pace,  pro 
copia  fructuum,  et  pro  aliis  id  genus  tempo¬ 
ralibus  beneficiis. 

Quarto,  veteres  scriptores  idem  passim 
testantur.  Tertullianus  in  libro  ad  Scapulam: 

«  Sacrificamus,  inquit,  pro  salute  Impera¬ 
toris.  »  Et  in  libro  de  Corona  militis  scribit, 
oblationem  pro  natalitiis  fieri  solitam.  Cyril- 
lus  Hierosolymitanus  catechesi  5.  mystago¬ 
gi  ca  :  «  Postquam  confectum  est,  inquit, 
illud  spirituale  sacrificium,  et  ille  cultus  in¬ 
cruentus,  super  ipsa  propitiationis  hostia, 
obsecramus  Deum  pro  communi  Ecclesiarum 
pace,  pro  tranquillitate  mundi,  pro  regibus, 
pro  militibus,  pro  sociis,  pro  aegrotis,  et  af¬ 
flictis,  et  in  summa  pro  omnibus,  qui  egent 
auxilio.  »  Chrysostomus  hom.  18.  et  21.  in 
Acta  Apostolorum,  et  alibi  sa'pe  docet,  of¬ 
ferri  sacrificium  pro  fructibus  terree,  proque 
aliis  necessitatibus.  Augustinus  lib.  xxn.  de 
civit.  Dei,  cap.  8.  meminit  sacrificii  Eucha¬ 
ristia?  oblati  ad  purgandam  domum  a  dae¬ 
monum  vexatione.  Prosper  in  libro  de  prae¬ 
dictionibus  Dei,  cap.  0.  dimidii  temporis, 
scribit  suo  tempore  sacrificium  Missa?  obla¬ 
tum  pro  daemoniaca,  et  rursus  ea  curata,  ite¬ 
rum  oblatum  in  gratiarum  actionem.  Gre¬ 
garius  homil.  37.  in  Evangclia,  et  Beda  iv. 
lib.  liist.  Angliae,  cap.  22.  scribunt  diversis 
temporibus  idem  miraculum  contigisse,  ut 
cum  sacrificium  Missa?  offerretur  pro  homine 
captivo  in  alia  regione  posito,  et  ignorante 
quid  pro  se  fieret,  ejus  vincula  divinitus  sol¬ 
verentur  ipsa  hora  sacrificii. 

Quinto  et  ultimo,  ratio  ipsa  hoc  docet : 
nam  si  oblatio  Eucharistia?  pro  peccatis  di¬ 
mittendis  valet,  certe  etiam  pro  aliis  neces¬ 
sitatibus,  qua?  ex  peccato  orta?  sunt,  valere 
debet.  Et  si  Deus  hoc  sacrificio  placatus  in 
gratiam  cum  inimicis  suis  redit,  quanto  fa¬ 
cilius  ob  idem  sacrificium  adducetur,  ut 
amicis,  et  reconciliatis  bona  temporalia  tri¬ 
buat,  si  id  eis  utile  fuerit  ? 


✓ 

Explicatur  officient  ia  propria  sacrificii 
Missae. 

Sequitur  nunc,  ut  explicemus,  num  sacri¬ 
ficium  Missa)  cx  opere  operato  vim  habeat, 
et  simul,  ut  promisimus,  qua)  sit  propria 
efficientia  sacrificii.  Sunt  autem  tria  pra)mit- 
tenda,  ut  hoc  recte  intelligatur.  Primum  est, 
sacrificium  Missa)  a  tribus  offerri,  a  Christo, 
ah  Ecclesia,  a  Ministro;  sed  non  eodem 
modo.  Christus  enim  offert,  ut  primarius 
Sacerdos,  et  offert  per  Sacerdotem  homi¬ 
nem  ,  ut  per  suum  proprium  Ministrum. 
Ecclesia  non  offert,  ut  Sacerdos  per  Mini¬ 
strum,  sed  ut  populus  per  Sacerdotem.  Ita¬ 
que  Christus  per  inferiorem  offert,  Ecclesia 
per  superiorem  :  Sacerdos  enim  quatenus 
talis  major  est  reliquo  populo,  quippe  qui, 
ut  mediator  quidam,  pro  populo  apud  Deum 
intercedit,  nec  est  proprie  in  ea  re  Minister 
Ecclesia),  sed  Christi  principalis  mediatoris. 
Ex  quo  etiam  sequitur,  ut  Ecclesia  non  pro¬ 
prie  sacrificet  exercendo  actum  sacerdota¬ 
lem,  sed  tantum  offerat  Sacerdoti  rem  sacri¬ 
ficandam,  aut  curet  fieri  sacrificium,  aut 
certe  consentiat  in  sacrificium,  et  voluntate, 
ac  desiderio  offerat,  cum  Sacerdos  offert. 

Ubi  est  etiam  observandum,  totam  qui¬ 
dem  Ecclesiam  offerre  omnia  sacrificia,  qua) 
a  Sacerdotibus  omnibus  offeruntur,  sed  non 
eodem  modo.  Nam  aliqui  solum  habitualiter 
offerunt,  qui  nimirum  absunt,  neque  de  sa¬ 
crificio  cogitant,  sed  tamen  habitualiter  cu¬ 
piunt  offerri  :  aliqui  offerunt  actu,  qui  nimi¬ 
rum  intersunt  sacro,  et  actuali  desiderio  of¬ 
ferunt  :  aliqui  praeterea  offerunt  etiam  cau¬ 
saliter,  quia  causa  sunt,  ut  sacrificium  fiat, 
sive  hortando,  sive  rogando,  sive  jubendo. 
Denique  Minister  ipse  offert,  ut  Sacerdos 
verus,  sed  ministerialis. 

Secundo,  revocandum  est  ad  memoriam, 
quod  saepe  dictum  est  in  disputatione  de 
Sacramentis  in  genere  :  illud  habere  vim  ex 
opere  operantis,  quod  vim  habet  ex  bonitate, 
vel  dovotione  ejus,  qui  operatur;  ita  ut  opus 
multum,  aut  parum,  aut  nihil  valeat,  prout 
magna,  parva,  aut  nulla  est  bonitas,  et  de¬ 
votio  operanti •.  :  qualis  est  valor  precum,  et 
meritorum  nos' rorum.  Illud  autem  habere  vim 
ex  opere  operato,  quod  ex  se  valet,  modo 

fiat  sicut  lex  p rescribit,  quidquid  sit  de  bo¬ 
nitate,  vel  malitia  operantis  Ministri,  ita  ut 
opus  semper  idem  valeat,  nec  fiat  melius  ex 
Ministri  bonitate,  neque  pejus  ex  Ministri 
iniquitate.  Talem  esse  valorem  Baptismi,  ne 
adversarii  quidem  hoc  tempore  negant,  licet 
a  vocabulo  operis  operati  abhorreant  :  idem 
enim  est  Baptismus,  et  idem  efficit,  sive  a 
bono,  sive  a  malo  Ministro  conferatur.  Quare 
controversia  est :  Utrum  sacrificium  vim  ha- 
beat  ex  ipso  opere,  qualem  habent  Sacra¬ 
menta,  aut  ex  bonitate  Ministri,  qualem  ha¬ 
bent  nostra)  preces. 

Tertio ,  considerandum  est  valorem  cx 
opere  operato,  posse  duobus  modis  in  aliquo 
opere  inveniri.  Uno  modo,  si  opus  illud  sit 
instrumentum  quoddam  efficienter,  et  imme¬ 
diate  producens  effectum,  quasi  per  modum 
natura),  et  hoc  modo  Sacramenta  vim  habent 
ex  opere  operato,  quia  actio  Sacramcntalis 
est  instrumentum  Dei,  quod  efficienter,  et 
immediate  justificat,  nisi  ponatur  obex  :  nec 
pendet  virtus  hujus  instrumenti  a  bonitate 
Ministri,  sed  a  sola  Dei  institutione.  Alio 
modo,  si  opus  quidem  quod  fit,  non  sit  in¬ 
strumentum  efficienter,  et  immediate  pro¬ 
ducens  effectum,  sed  tamen  infallibiliter,  et 
independenter  a  bonitate  Ministri,  moveat 
Deum  ad  effectum  producendum.  Exemplum 
esse  posset  in  rebus  humanis  :  si  quis  igno¬ 
tus,  vel  etiam  invisus  principi  aliquid  ab  eo 
peteret  nomine  alterius,  cui  princeps  nihil 
negare  posset :  ista  enim  hujus  hominis  sup¬ 
plicatio  in  falli!)  ili  ter  impetrat,  et  tamen  non 
habet  vim  ex  opere  operantis,  id  est,  ex  bona 
qualitate  supplicantis,  cum  sit  ipse  ignotus, 
vel  invisus  principi. 

His  notatis,  ponam  aliquot  propositiones, 
quibus  res  tota  aperiatur.  Prima  propositio  : 
Sacrificium  Missa)  non  habet  vim  solum,  aut 
potissimum  ex  opere  operantis,  sed,  tiam  ex 
opere  operato.  Dicimus, solum,  quianegarinon 
potest,  sacrificium  habere  vim  etiam  aliquam 
ex  bonitate,  et  devotione  Ministri  sacrifican¬ 
tis.  Si  enim  castora  opera  virtutum  Deo  pla¬ 
cent,  quatenus  ab  amico  aliquo  suo,  et  ex 
charitate,  et  devotione  procedunt,  cur  non 
placeat  eadem  ratione  opus  istud  religionis 
pra)stantissimum  ?  Sed  negamus,  hinc  tan¬ 
tum,  aut  hinc  potissimum  vim  habere  sacri¬ 
ficium  Missa)  ;  atque  asserimus  vim  habere 
pra)cipue  ex  opere  operato. 

Qua)  sententia  communis  apud  Theologos 
est,  cum  unus  tantum,  aut  alter  inveniatur, 
qui  dissentiat  :  et  est  etiam  Concilii  Triden- 

tini,  sess.  22.  cap.  2.  Ubi  'cum  docet  Con¬ 
cilium  per  sacrificium  hoc  remitti  peccata, 
reddit  causam,  quia  eadem  est  hostia,  et 
idem  offerens,  qui  fuit  in  sacrificio  crucis  : 
eadem  autem  est  hostia,  et  idem  offerens, 
qui  fuit  in  cruce,  sive  Minister  sit  bonus,  sive 
malus.  Quse  ratio  sine  dubio  est  etiam  om¬ 
nium  Patrum,  imo  et  Scripturarum,  ex 
quibus  supra  probatum  est  Christum  esse, 
qui  (ut  Sacerdos  primarius,  et  sempiternus) 
nunc  offert  seipsum  per  manus  omnium 
Ministrorum  :  quare  non  pendet  effectus  prin¬ 
cipalis  hujus  sacrificii  ex  bonitate  Ministri 
immediati. 

Secunda  propositio  :  «  Sacrificium  Missse 
non  habet  vim  ex  opere  operato  ad  modum 
Sacramentorum.  »  Explico  propositionem. 
Non  operatur  sacrificium  efficienter  et  imme¬ 
diate,  neque  est  proprie  instrumentum  Dei 
ad  justificandum.  Id  quod  docet  Concilium 
Tridentinum,  sess.  22.  cap.  2.  ubi  dicit,  per 
hoc  sacrificium  peccata  etiam  ingentia  di¬ 
mitti,  quia  Deus  hoc  sacrificio  placatus,  gra¬ 
tiam  et  donum  poenitentiae  concedit.  Non 
igitur  sacrificium  immediate  justificat,  ut 
Baptismus,  et  Absolutio  faciunt ;  sed  donum 
poenitentiae  impetrat,  per  quod  homo  pecca¬ 
tor  ad  Sacramentum  accedere  velit,  et  per 
illud  justificetur.  Quod  idem  antea  docue¬ 
rat  S.  Thomas  in  iv.  sentent.  dist.  12. 
qmest.  2.  art.  2.  quaest.  2.  ad  4.  ubi  dicit,  sa¬ 
crificium  justificare  eos,  pro  quibus  offertur? 
non  ut  causam  proximam,  sed  donum  con¬ 
tritionis  impetrando. 

Quae  sententia  S.  Thomae,  et  Concilii, 
primo  probatur,  quia  si  sacrificium  imme¬ 
diate  justificaret,  requireret  necessario  prae¬ 
viam  dispositionem  in  eo,  pro  quo  sacrifi¬ 
cium  offerretur.  Quod  si  verum  esset,  non  li¬ 
ceret  sacrificium  offerre  pro  iis,  quos  scimus 
in  peccato  libenter  manere,  nec  pro  obdura¬ 
tis,  et  impoenitentibus  :  quorum  tamen  con¬ 
trarium  certissimum  est  :  peccarent  etiam, 
qui  pro  se  sacrificium  offerri  peterent,  nisi 
simul  se  ad  gratiam  recipiendam  praepa 
rarent  ;  quod  falsum  esse,  nemo  dubitat. 

Secundo  probatur  ex  sacrificio  crucis. 
Non  enim  majorem  vim  habere  potest  sacri¬ 
ficium  Missae,  quam  sacrificium  crucis,  cum 
sacrificium  Missae  vim  suam  habeat  a  sacrifi¬ 
cio  crucis.  Sacrificium  autem  crucis  non  effi¬ 
cienter,  et  immediate  justificavit,  sed  tantum 
impetratorie,  et  meritorie,  alioqui  omnes  ho¬ 
mines  continuo  justi  effecti  essent,  cum  Do¬ 
minus  pro  omnibus  hominibus  se  Deo  in  sa¬ 


crificium  obtulerit.  Praeterea,  quod  non  est  in 
re,  non  potest  efficienter  operari.  Sacrificium 
crucis  modo  non  est  in  re,  sed  solum  in 
mente  Dei,  proinde  non  operatur  efficienter. 
Ut  igitur  sacrificium  crucis  non  justificavit 
immediate  peccatores,  sed  placavit  Deum, 
et  impetravit,  ut  per  debita  media  peccato¬ 
res  ad  salutem  perducerentur  :  sic  etiam  sa¬ 
crificium  Missa}  non  justificat  homines  imme¬ 
diate,  sed  impetrat,  ut  ex  merito  sacrificii 
crucis  detur  hominibus  gratia,  et  donum 
poenitentiae. 

Tertio  probatur,  quia  ad  peccatum  imme¬ 
diate  tollendum,  instituta  sunt  Sacramenta 
Baptismi,  et  Poenitentiae  ;  illud  pro  infideli¬ 
bus,  hoc  pro  fidelibus  ;  sive  illud  pro  ori¬ 
ginali,  hoc  pro  actuali  diluendo  :  non  igitur 
credibile  est  ad  eumdem  prorsus  effectum 
institutum  esse  aliud  medium,  sive  aliam 
causam  a  Deo,  qui  omnia  facit  in  numero, 
pondere,  et  mensura. 

Tertia  propositio  :  «  Sacrificium  Missae 
vim  habet  per  modum  impetrationis  :  et  ejus 
propria  efficientia  est  impetrare.  Probatur 
primo,  quia  haec  est  efficientia  sacrificii 
in  genere,  et  proinde  hujus  etiam  sacrificii  : 
sacrificium  enim  proprie  orantis,  et  suppli¬ 
cantis  est,  et  ad  orationem  juvandam  adhi¬ 
betur.  Ut  enim  pulchre  explicat  Gregorius 
Nyssenus  in  ii.  orat,  in  orationem  Domini¬ 
cam,  Trpocsu^,  id  est,  oratio,  dicitur  ab  eu^, 
id  est,  votum,  quia  solent  piaemitti  vota, 
id  est,  promissiones,  et  oblationes  ante  ora¬ 
tionem,  ut  oratio  facilius  impetret,  unde  est 
illud  Virgilii  : ' 

iEuea,  cessas  in  vota,  praecesque  ? 

Quare  sicut  oratio,  licet  possit  esse  meri- 
toria,  quatenus  fit  ab  homine  justo,  et  ex 
charitatc,  et  simul  etiam  satisfactoria,  quate¬ 
nus  est  opus  laboriosum  :  tamen  ex  se,  et  ex 
proprio  officio  impetratoria  est  :  sic  etiam 
sacrificium,  quod  est  qua}dam  oratio,  ut  sic 
dicam,  realis,  non  verbalis,  proprie  impetra- 
torium  est. 

Secundo  probatur  ,  quia  sacrificium 
Misste  prsecipuam  vim  habet,  ut  a  Christo 
summo  Sacerdote  offertur.  Christus  autem 
nunc,  nec  mereri,  nec  satisfacere  potest, 
sed  solum  impetrare  :  igitur  impetratio , 
propria  est  hujus  sacrificii  vis,  et  efficien¬ 
tia. 

Atque  hinc  tria  sequuntur,  quee  ad  rem 
hanc  illustrandam  non  parum  faciunt.  Pri- 

nium  est,  discrimen  esse  inter  sacrificium 
Missae ,  et  sacrificium  crucis ,  quatenus  a 
Christo  utrumque  oblatum  est.  Nam  sacrifi¬ 
cium  crucis  fuit  meritorium,  satisfactorium, 
etimpetratorium  vere,  et  proprie,  quia  Chri¬ 
stus  tunc  mortalis  erat,  et  mereri,  ac  satisfa¬ 
cere  poterat  :  sacrificium  Missae,  ut  dixi,  pro¬ 
prie  solum  est  impetratorium,  quia  Christus 
nunc  immortalis,  nec  mereri,  nec  satisfacre 
potest.  Cum  autem  dicitur  propitiatorium, 
vel  satisfactorium,  id  est  intclligendum  ra¬ 
tione  rei  quae  impetratur.  Dicitur  enim  pro¬ 
pitiatorium,  quia  impetrat  remissionem  cul¬ 
pae  ;  satisfactorium,  quia  impetrat  remissio¬ 
nem  poenae  ;  meritorium,  quia  impetrat  gra¬ 
tiam  benefaciendi,  ac  merita  acquirendi. 
Quamquam  non  negaverim,  dici  etiam  satis¬ 
factorium,  quod  ex  Christi  institutione  per 
sacrificium  hoc  applicetur  ejusdem  Christi 
passio  ad  poenas  tollendas,  seu  viventium, 
seu  mortuorum,  quae  post  culpam  remissam 
aliquando  remanent,  vel  in  hac  vita,  vel  in 
purgatorio  luendae. 

Secundum  est,  ad  sacrificium  Missae,  licet 
non  sit  necessaria  bonitas  Ministri  offerentis, 
tamen  alicujus  offerentis  bonitatem  necessa¬ 
rio  requiri.  Sacrificium  enim,  cum  ad  impe¬ 
trationem  tendat,  et  simile  sit  orationi,  sine 
dubio  non  potest  placere,  nec  impetrare, 
nisi  offerens  placeat  :  unde  dicitur,  Gen.  iv. 
Respexit  Deus  ad  Abel,  et  ad  munera  ejus. 
Neque  obstat,  quod  in  sacrificio  Missae,  res 
ipsa,  quae  offertur,  ex  se  Deo  gratissima  est. 
Nam  non  res  illa,  sed  rei  illius  oblatio  pro¬ 
prie  sacrificium  est  ;  sacrificium  enim  est 
actio,  non  res  permanens.  Porro  licet  res 
ipsa  placeat  ex  se,  tamen  oblatio  rei  non 
placet,  nisi  offerens  placeat,  ac  praesertim 
Deo,  cujus  sunt  omnia,  et  qui  nulla  re  indi¬ 
get.  Unde  in  Evangelio  plus  placuit  Deo  obla¬ 
tio  duorum  minutorum  a  sancta  vidua  facta, 
quam  oblationes  multorum  aureorum  num¬ 
morum  ab  hypocritis,  et  superbis  factae  : 
quamvis  caeteris  paribus  gratior  sit  oblatio 
rei  preestantioris,  et  proinde  gratissima  obla¬ 
tio  corporis  Domini,  rei  videlicet  omnium 
prsestantissimae. 

Tertium  est,  sacrificium  Missae,  ut  a  Chri¬ 
sto  offertur,  vim  habere  ex  opere  operantis, 
sed  infallibiliter,  quia  placet  ex  bonitate  offe¬ 
rentis  Christi,  quae  semper  est  eadem,  et  nec 
minui,  nec  crescere  potest.  Ut  autem  offertur 
ab  homine,  vim  habere  ex  opere  operato  ; 
quia  placet  Deo,  etiamsi  homo,  qui  offert, 
Deo  non  placeat.  Itaque  quod  est  opus  ope- 


rnatis  respect  uChristi  :  est  opus  operatum 
respectu  Ministri.  Absolute  tamen  cum  dici¬ 
tur  Missa  vim  aliquam  habere  ex  opere  ope¬ 
rantis,  semper  intolligitur  de  valore,  quem 
habet  ex  bonitate  Ministri,  quia  ipse  est,  qui 
proprie  operatur  :  Christus  enim  non  opera¬ 
tur,  nisi  per  ministrum. 

Quarta  propositio  :  «  Valor  sacrificii  Missa* 
finitus  est.  »  Hsec  est  communis  sententia 
Theologorum,  et  probatur  apertissime  ex 
usu  Ecclesise.  Nam  si  Missse  valor  infinitus 
esset,  frustra  multse  Missse,  praesertim  ad  rem 
eamdem  impetrandam  offerrentur.  Si  enim 
una  infiniti  valoris  est,  certe  ad  omnia  impe¬ 
tranda  sufficiet  ;  quorsum  igitur  alias  ?  Et 
confirmatur  ex  sacrificio  crucis,  quod  non 
alia  de  causa  unum  tantum  fuit  ,  neque 
unquam  repetitur,  nisi,  quia  illud  unum  in¬ 
finiti  valoris  fuit,  et  pretium  acquisivit  pro 
omnibus  peccatis  praeteritis^  et  futuris  remit¬ 
tendis. 

Sed  licet  res  ipsa  certa  sit,  causa  tamen 
non  est  adeo  certa  :  mirum  enim  videtur, 
cur  valor  sacrificii  hujus  sit  finitus,  cum  idem 
sit  hoc  sacrificium  cum  sacrificio  crucis  ;  et 
cum  ipsa  hostia,  et  offerens  Christus,  infinito 
modo  sint  Deo  grata.  Videntur  mihi,  salvo 
meliore  judicio,  tres  esse  causse  hujus  rei. 
Prima  sumitur  ex  parte  hostise,  quae  offertur. 
Nam  in  sacrificio  crucis  destruebatur  ad  ho¬ 
norem  Dei,  ipsum  esse  naturale  Christi  in 
forma  humana ;  in  sacrificio  Missae  destruitur 
tantum  esse  Sacramentale  :  nobilius  autem 
est;  et  magis  pretiosum,  esse  Christi  natu¬ 
rale  :  quam  Sacramentale.  Caeterum  haec  ra¬ 
tio  solum  demonstrat  majoris  valoris  fuisse 
sacrificium  crucis,  quam  sacrificium  Missae, 
sed  non  reddit  causam,  cur  hoc  sit  finitum, 
et  illud  fuerit  infinitum.  Non  enim  est  infinita 
distantia  inter  esse  Christi  naturale,  et  Sacra¬ 
mentale  :  neque  infiniti  valoris  fuit  sacrifi¬ 
cium  crucis,  quia  in  eo  destruebatur  esse 
naturale  humanitatis  Christi  ;  sed  quia  eam 
destructionem  sponte  patiebatur,  et  in  sacri¬ 
ficium  offerebat  Filius  Dei,  qui  vere  est  infi¬ 
nite  Deo  gratus,  cum  et  ipse  sit  verus 
Deus.  , 

Secunda  igitur  ratio  efficacior  est,  quai 
sumitur  ex  parte  offerentis.  Nam  in  sacrificio 
crucis,  offerens  est  ipsa  persona  Filii  Dei  per 
se  ;  at  in  sacrificio  Missse  offerens  est  Filius 
Dei  per  Ministrum.  Multum  autem  interest 
inter  actionem  Filii  Dei  per  se,  et  per  Mini¬ 
strum  :  illa  enim|  est  actio  immediate  produ¬ 
cta  a  divino  supposito,  ista  ab  humano.  Quare 

licet  multo  sit  gratior  actio  Ministri  quatenus 
fit  in  persona  Christi,  quam  si  fieret  in  per¬ 
sona  propria  :  tamen  sine  comparatione  est 
gratior  illa,  qua?  fit  immediate  ah  ipso  Chri¬ 
sto.  Quemadmodum  inter  homines,  multo 
plus  valet  apud  principem  aliquem  postula¬ 
tio  legati,  nomine  sui  principis,  quam  nomi¬ 
ne  proprio  :  tamen  multo  adhuc  magis  vale¬ 
ret  postulatio  ipsius  principis,  si  ipsemet  ore 
suo  aliquid  peteret. 

Tertia  ratio  sumitur  ex  ipsa  Christi  volun¬ 
tate.  Nam  etiamsi  posset  Christus  per  unam 
oblationem  sacrificii  incruenti,  sive  per  se, 
sive  per  Ministrum  oblati,  qualibet  a  Deo,  et 
pro  quibuscumque  impetrare,  tamen  noluit 
petere,  nec  impetrare,  nisi  ut  pro  singulis 
oblationibus  applicaretur  certa  mensura 
fructus  passionis  sua  sive  ad  peccatorum  re¬ 
missionem,  sive  ad  alia  beneficia,  quibus  in 
hac  vita  indigemus.  Cur  autem  id  voluerit, 
non  est  nostrum  curiosius  inquirere.  Videtur 
tamen  id  voluisse,  tum  ut  hoc  modo  frequen¬ 
taretur  hoc  sanctum  sacrificium,  sine  quo 
religio  consistere  non  potest  :  tum  etiam, 
quia  id  requirebat  ordo  divina  providentia. 
Qua  est  etiam  causa,  cur  Christus  assidue 
interpellet  pro  nobis  in  coelo,  cum  tamen  vi¬ 
deatur,  unica  interpellatione  potuisse  omnia 
statim  impetrare  ;  et  similiter  cur  pretium 
infinitum,  quod  in  cruce  acquisivit,  quo  totus 
mundus  continuo  salvari  potuisset,  non  nisi 
quibusdam,  et  in  certa  mensura  applicari 
voluerit  :  horum  enim  omnium  causa  est, 
quia  voluit  Christus  omnia  fieri  secundum 
ordinem  divina  providentia 


CAPUT  Y. 

Solvuntur  objectiones  ad  versar  iorum. 

Nunc  objectiones  diluenda  sunt,  qua  ab 
adversariis  contra  efficaciam  sacrificii  propi- 
Jiatorii,  et  impetratorii  fieri  solent.  Ac  pri¬ 
mum  argumenta  hareticorum  pracipua , 
jam  soluta  sunt  in  libro  superiore  :  illi  enim 
omnia  confundunt. 

Unum  superest  Lutheri  argumentum  ex 
lib.  de  Captio.  Babyl. :  «Baptismus unius  non 
prodest  alteri,  nec  potest  unus  pro  alio  ba¬ 
ptizari  :  ergo  nec  sumptio  Eucharistia  potest 
ab  uno  pro  alio  fieri.  Non  igitur  Missa  est  sa¬ 
crificium  propitiatorium,  quia  si  ita  esset, Mis¬ 
sa  et  Communio  unius,  alteri  prodesset,  n 


Respondeo  :  Multum  interest  inter  Sacra¬ 
menti  susceptionem,  et  sacrificii  oblationem. 
Susceptio  enim  Sacramenti  ad  sanctifican¬ 
dum  suscipientem  ordinatur,  et  ideo  non 
sanctificat,  nisi  suscipientem  :  at  oblatio  sa¬ 
crificii  ordinatur  ad  impetrandum  beneficia 
iis  omnibus,  pro  quibus  offertur.  Quare  sa¬ 
crificium,  ut  supra  diximus,  simile  est  ora 
tioni,  quod  attinet  ad  efficientiam  :  oratio 
enim  non  solum  prodest  oranti,  sed  etiam  iis, 
pro  quibus  oratur.  Ex  his  colligimus,  man¬ 
ducationem  Eucharistia?,  qua?  fit  a  Sacerdote 
ut  est  Sacramenti  susceptio,  soli  sumenti 
prodesse  :  ut  autem  est  sacrificii  consumma¬ 
tio,  prodesse  illis  omnibus,  pro  quibus  obla¬ 
tum  est  sacrificium. 

Secundo  objiciunt  alii,  atque  inter  eos 
Kemnitius  in  ii.  par.  Examinis,  pag.  105.  et 
861  :  «  Si  Missa?  sacrificium  propitiatorium 
esset,  ac  peccata  remitteret  :  utile  esset  non 
accedere  ad  Sacramenta  pro  remissione  pec¬ 
catorum  percipienda.  Nam  remissio  pecca¬ 
torum  per  unam  Missam  ab  alio  dictam  sine 
ullo  labore,  et  periculo  haberetur  :  per  Sacra¬ 
menta  autem  non  nisi  cum  labore,  et  pericu¬ 
lo  haberi  potest. 

Respondeo  :  Si  Missa  immediate  peccata 
remitteret,  argumentum  aliquid  concluderet. 
At  non  hoc  docemus,  sed  tantum  per  Missa; 
sacrificium  impetrari  donum  poenitentia?, 
quo  homines  peccatores  moveantur  ad  Sa¬ 
cramenta  desideranda,  et  quaerenda,  in  qui¬ 
bus  justificentur,  ut  supra  diximus. 

Tertio,  posset  aliquis  contra  solutionem 
datam  ab  experimento  argumentum  ducere. 
Nam  ssepe  dicuntur  Missa?  pro  peccatoribus, 
qui  tamen  non  recipiunt  donum  poenitentia? : 
non  igitur  Missa  pra?sertim  ex  opere  operato, 
confert  donum  poenitentia?.  Et  idem  argu¬ 
mentum  fieri  potest  contra  vim  hujus  sacri¬ 
ficii  ad  ca?tera  beneficia  obtinenda  :  non 
enim  semper  obtinentur  ea,  pro  quibus  Missa? 
sacrificium  offertur. 

Respondeo  :  Missa?  sacrificium  cum  pro 
peccatoribus  offertur  infallibiliter  impetrat 
novum,  ac  certum  auxilium  divinum,  quo 
peccatores  ad  poenitentiam  perducantur,  sed 
illud  auxilium  varie  operatur,  pro  varia  ho¬ 
minum  dispositione.  Nam  siis,  pro  quo  Missa 
offertur,  dispositus  est  ad  contritionem,  effi¬ 
cietur  in  illo  vi  novi  auxilii  contritio,  qua? 
proprie  donum  poenitentia?  est  :  et  hoc  est, 
quod  dicunt  Concilium  Tridentinum ,  et 
S.  Thomas  supra  citati ;  si  vero  non  sit  dis¬ 
positus,  efficietur  in  illo  homine  nova  qua?- 


CAPUT  VI. 


dam  dispositio,  sed  quae  sine  suo  frustrabitur, 
si  ille  ex  arbitrii  libertate  vocationem  Dei 
rejiciat.  Itaque  non  est  mirum,  si  peccatores 
non  semper  convertantur,  pro  quibus  Missae 
sacrificium  offertur,  cum  tamen  sine  dubio 
semper  juventur.  Adde,  quod  non  est  neces¬ 
sarium,  ut  effectus  sacrificii  continuo  oxi- 
stat  :  sed  solum  ut  Deus  auxilium,  et  gra¬ 
tiam  det,  quando  ipsi  opportunum  videbitur. 
Nam  etiam  sacrificium  crucis  non  continuo 
habuit  suum  effectum :  et  oratio  S.  Stephani. 
Pauli  conversionem  impetravit ,  sed  futuram 
tempore  a  Deo  determinato. 

Quod  autem  attinet  ad  temporalia  bene¬ 
ficia,  multae  possunt  esse  causae,  cur  non 
continuo  obtineantur,  licet  infallibilis  sit 
efficacia  sacrificii.  Nam  vel  ea  Deus  non 
largitur,  quia  non  esse  utilia  ad  salutem 
aeternam  intelligit,  vel  differt,  ut  opportu¬ 
niore  tempore  illa  concedat,  vel  denique  in¬ 
digni  sunt  pro  quibus  sacrificium  offertur, 
ut  temporalia  illabencficia  accipiant,  et  con¬ 
tra  dignissimi,  qui  severissime  castigentur. 
Nam  etiamsi  sacrificium  offeratur  ad  Deum 
placandum  etiam  indignis,  tamen  aliquando 
majora  sunt  hominum  demerita,  quam  ut 
Deus  uno,  vel  altero  sacrificio  placari  possit: 
siquidem,  ut  diximus,  finitus  ac  limitatus 
est  Missa;  valor. 


CAPUT  VI. 

Sacrificium  Missie  omnibus  viventibus  prodest. 

Tertia  sequitur  qmestio,  pro  quibus  sacri¬ 
ficium  Missa;  offerri  debeat,  aut  possit  : 
Sunt  autem  sex  hominum  genera,  de  quibus 
dubitari  posse  videtur.  Alii  enim  adhuc  vi¬ 
vunt,  alii  mortui  sunt  :  qui  vivunt,  aut  sunt 
membra  corporis  viva,  aut  mortua,  aut  nullo 
modo,  id  est,  au|  sunt  justi,  aut  peccatores, 
sed  fideles,  aut  denique  impii,  et  infideles  : 
eorum  qui  mortui  sunt,  alii  in  purgatorio, 
alii  in  crelo  jam  degunt,  alii  etiam  apud  in¬ 
feros  aeternis  suppliciis  addicti  sunt. 

Et  de  iis  quidem,  qui  vivunt  intra  Eccle¬ 
siam,  et  de  iis,  qui  sunt  in  gehenna,  id  est, 
de  primis  et  ultimis,  nulla  controversia  est. 
Nam  pro  iis  omnibus,  qui  sunt  intra  Eccle¬ 
siam,  sive  justi,  sive  peccatores  sint,  Catho¬ 
lici  omnes  docent,  sacrificium  offerri  posse, 


imo  etiam  reipsa  quotidie  offerri  :  dicimus 
enim  in  Canone,  pro  omnibus  Orthodoxis,  et 
Catholica;,  atque  Apostolicac  fidei  cultoribus 
nos  offerre.  Haeretici  autem  nihil  habent  pe¬ 
culiaro,  quod  de  hac  re  dicant. 

Pro  iis  autem  qui  sunt  in  gehenna,  certum 
est,  sacrificium  offerri  non  posse  :  neque  id 
ulli  aut  haeretici,  aut  Catholici  negant ;  nam 
damnatorum  ad  gehennam,  et  culpae,  et 
prenae  sunt  irremissibiles.  Quare  Augustinus 
ex  professo  docet,  lib.  i.  de  origine  animae, 
cap.  ix,  et  xi.  sacrificium  offerri  non  posse 
pro  defunctis  parvulis  sine  Baptismo,  et  in 
Enchiridio,  cap.  cix.  et  cx.  dicit,  nihil  prod¬ 
esse  damnatis  sacrificium,  si  pro  eis  offera¬ 
tur.  Sed  de  hac  re  plura  diximus  in  n.  lib. 
de  purgatorio,  cap.  ult. 

De  iis  qui  vivunt,  et  extra  Ecclesiam  sunt, 
facile  res  explicari  potest.  Nam  in  primis 
constat  eis  saltem  indirecte  sacrificium  prod¬ 
esse,  et  pro  eis  etiam  indirecte  offerri  posse. 
Dum  enim  offerimus  sacrificium  pro  Ecclesia 
Catholica  propaganda,  unienda,  purganda  , 
quod  certum  est  licere,  simul  indirecte  offer¬ 
tur  pro  conversione  infidelium,  et  luer otico¬ 
rum.  Praeterea  in  libris  nostris  Missalibus 
exstat  Missa  propria  ad  tollendum  schisma  : 
ubi  licet,  pro  Ecclesia;  pace  sacrificium  offe¬ 
ratur,  tamen  implicite  offertur  pros  chisma- 
f  icis,  ut  videlicet  convertantur.  Denique  in 
oblatione  calicis,  dum  pro  totius  mundi  sa¬ 
lute  orare  jubemur,  certe  aliquo  modo  pro 
infidelibus  etiam  oramus. 

Deinde  certum  est,  etiam  ex  natura  rei,  si 
nulla  sit  prohibitio  Ecclesia;,  licere  offerre 
pro  ejusmodi  hominibus.  Nam  sacrificium 
crucis  pro  omnibus  fuit  oblatum  :  cur  igitur 
non  possit  etiam  Missa  pro  omnibus  offerri  ? 
Deinde,  in  antiqua  Ecclesia  offerebatur  pro 
principibus  et  regibus ,  qui  tamen  erant 
omnes  infideles  :  quod  enim  Apostolus  ait, 
1  Timoth.  ii  :  1 i olo  igitur  fieri  orationes  ctc.  (1) 
communiter  a  Patribus  exponitur  de  oratio¬ 
nibus,  qua;  fiunt  in  sacrificio.  Et  Chrysosto- 
mus  expresse  homil.  vi.  in  hanc  epistolam, 
dicit  pro  rege  gentili  esse  offerendum.  Et 
Tertullianus  in  libro  ad  Scapulam  :  «  Sacri¬ 
ficamus,  inquit,  pro  salute  Imperatoris.  Et 
in  lege  veteri,  ut  supra  ostendimus,  sacrifi¬ 
cabatur  pro  vita  rogis  Darii,  et  filiorum, 
I  Esdra;  vi.  et  in  II  lib.  Machabieor.  cap.  m. 
pro  salute  Heliodori  gentilis.  Praitcrea  Cle¬ 
mens  lib.  viu.  constitutio,  cap.  xvm.  docet, 


(1)1  Timoth.  V,  1, 

Apostolos  obtulisse  sacrificium  Eucharistiae 
pro  regibus  sui  temporis,  necnon  pro  Cate¬ 
chumenis,  et  pro  reductione  eorum,  qui 
versabantur  in  errore.  Et  in  Liturgia  Jacobi 
lit  expressa  oratio  pro  extirpatione  heere- 
sum.  Chrysostomus,  et  Basibus  in  Liturgia 
similiter  orant  pro  toto  orbe  terrarum,  et 
nominatim  pro  errantibus,  ut  revocentur  ab 
errore.  Chrysostomus  praeterea  lib  vi.  de  sa¬ 
cerdotio  ,  dicit  sacerdotem  sacrificantem 
orare  pro  peccatis  omnium  hominum,  ut 
illis  Deus  propitius  liat;  et  in  homil.  de  Adam 
et  Eva.  dicit,  Sacerdotes  publice  orare  pro 
infidelibus,  Haereticis,  Judaeis,  Catechume¬ 
nis,  etc'.  In  ordine  Romano,  ubi  describitur 
scrutinium  tertium,  quod  agitur  Feria  iv. 
post  Quartam  Dominicam  Quadragesimae, 
instituitur  Missa  proria  pro  Catechumenis, 
et  infra  actionem  in  illis  verbis  :  «  Ilanc 
igitur  oblationem  servitutis  nostrae  etc.  »  ex¬ 
presse  additur  eam  offerri  pro  Catechume¬ 
nis.  Non  igitur  dubitari  potest,  quin  absolute 
liceat  sacrificium  offerre  pro  iis,  qui  sunt 
extra  Ecclesiam. 

*fs. 

Neque  his  repugnat,  quod  ait  Augustinus 
lib.  i.  de  orig.  anima*,  cap.  ix  :  «  Quis  offe¬ 
rat  sacrificium  corporis  Christi,  nisi  pro  iis, 
qui  sunt  membra  Christi  ?  »  Nam  ut  recte 
respondit  ad  hanc  objectionem  S.  Thomas 
in  iv.  distinet,  xii.  quaest.  ii.  art.  n.  quaest.  n. 
ad  iv.  id  intelligi  debet  de  iis,  qui  sunt  mem¬ 
bra  Christi,  actu  vel  potentia  :  tunc  enim 
offertur  etiam  pro  membris  Christi,  quando 
offertur  pro  aliquibus,  ut  fiant  membra 
Christi.  Adde,  quod  Augustinus  non  loquitur 
eo  loco,  nisi  de  defunctis  :  et  quia  defuncti 
aut  sunt  membra  Christi  actu ,  aut  nullo 
modo,  ideo  absolute  dicere  potuit,  non  posse 
offerri  pro  defunctis ,  nisi  sint  membra 
Christi. 

Sed  quamvis  haec  ita  se  habeant,  prohi¬ 
buit  tamen  Ecclesia  cap.  A  nobis,  de  sen¬ 
tentia  excommunicationis ,  publice  orare 
pro  excommunicatis,  et  consequenter  pro 
haereticis,  qui  sunt  omnes  excommunicati  : 
proinde  etiam  prohibuit,  sacrificium  pro  cis 
directe ,  et  expresse  offerri ;  sacrificium 
enim  seinper  est  publicum. 

Sed  quaeret  aliquis ,  utrum  ubi  rex  infide¬ 
lis  est,  ut  in  Graecia,  ubi  Turea  dominatur, 
et  in  India,  in  Japone,  apud  Sinas,  ubi  eth¬ 
nici  regnant,  liceat  sacerdotibus,  qui  ibi 
sunt,  expresse  offerre  pro  rege.  Respondeo  : 
Existimo  licere,  modo  rex  ille  non  sit  ex- 
communicatus,  (ut  sunt  reges  haeretici ;  sed 


paganus,  sive  Ethnicus.  Nam  haec  traditio, 
imo  et  constitutio  Apostolica  est,  ut  paulo 
ante  ostendimus ;  neque  exstat,  quod  sciam, 
ulla  Ecclesiae  manifesta  prohibitio. 

Rwrsus  aliquis  petet,  utrum  liceat  hoc 
tempore  sacrificium  offerre  pro  haereticorum, 
sive  infidelium  aliorum  conversione  :  ratio 
dubitandi  est,  quia  tota  Liturgia  Latinae  Ec¬ 
clesiae,  quae  nunc  est  in  usu,  refertur  ad  fi¬ 
deles,  ut  patet  ex  precibus  oblationis,  tum 
extra,  tum  intra  Canonem.  Respondeo  : 
Existimo  id  licere,  modo  nihil  addatur  ad 
Missam,  sed  solum  per  intentionem  sacerdo¬ 
tis  applicetur  sacrificium  conversioni  infide¬ 
lium,  sive  haereticorum ;  id  enim  multi  fa¬ 
ciunt  viri  pii,  et  docti,  quos  reprehendere 
non  possumus,  neque  exstat  expressa  Eccle¬ 
siae  prohibitio.  Tutissimum  tamen  est,  quod 
alii  faciunt,  qui  intentionem  suam  ita  mode¬ 
rantur,  ut  directe  intendant,  offerre  pro  aug¬ 
mento,  unitate,  et  pace  illius  Ecclesiae,  quae 
inter  haereticos,  vel  ethnicos  conversatur  : 
qui  enim  ita  offerunt,  eumdem  habent  effe¬ 
ctum,  quem  superiores.  Non  enim  potest  au¬ 
geri,  et  uniri,  ac  pacificari  Ecclesia  in  illis 
locis ;  nisi  convertantur  infideles,  aut  haere¬ 
tici  :  et  simul  horum  intentio  conformior  est 
Ecclesiastico  ritui,  quam  superiorum. 


CAPUT  VII. 

Sacrificium  Missae  pro  defunctis  in  purgatorio 
degentibus ,  rite  offertur. 

De  mortuis  duae  sunt  cum  haereticis  hujus 
temporis  controversiae.  Una  de  iis,  qui  sunt 
in  purgatorio.  Altera  de  Beatis. 

Quod  attinet  ad  priorem,  haeretici  omnes 
in  superiore  controversia  nominati,  et  iisdem 
in  locis,  maxime  detestantur  sacrificia  pro 
defunctis  ;  nec  tamen  habent  nisi  levissimum 
argumentum,  quod  videlicet  Christus  dixe¬ 
rit  :  Accipite  et  manducate ,  cum  de  usu  Eu¬ 
charistiae  loqueretur ;  mortui  autem  neque 
accipere,  neque  edero  valeant.  Hoc  enim 
argumentum,  et  Calvinus  in  Antidoto  articu¬ 
lorum  Parisiensium,  et  Kemnitius  iu  ii.  par. 
Examinis  Concilii  Tridentini  in  ultimo  argu¬ 
mento,  et  adii  passim  objiciunt ;  quod  tamen 
nihil  concludit.  Nam  quod  mortui  non  man¬ 
ducent,  probat  eos  non  posse  participare  de 
carnibus  sacrificii,  non  autem  probat  non 
posse  cos  participare  fructum  sacrificii  :  si- 

quidem  Job,  pro  absentibus  filiis,  et  Judaei 
pro  rege  Babylonis  similiter  absente,  non 
inutiliter  sacrificabant.  Et  Dominus  cum  ait : 
Accipite  et  manducate,  loquebatur  iis,  quibus 
Sacramentum  porrigebat,  non  autem  iis 
omnibus,  pro  quibus  sacrificium  offerebat  : 
nam  ibidem  habemus ,  sanguinem  Domini 
oblatum  pro  illis,  et  pro  multis. 

Nos  igitur  certissimam  veritatem  confir¬ 
mare  aggrediamur.  Primo  ex  Testamenti 
veteris  consuetudine,  et  ex  ipsa  Scriptura 
auctoritate.  Nam  in  II  lib.  Machab.  cap.  xn. 
Judas  Machabaeus  jussit  offerri  sacrificium 
pro  peccatis  mortuorum  :  et  Scriptura  hoc 
factum  laudans,  aperte  dicit  :  Sancta ,  et  sa¬ 
lubris  est  cogitatio  pro  defunctis  exorare ,  ut  a 
peccatis  solvantur  (I). 

Scio  quid  adversarii  respondere  soleant, 
librum  non  esse  canonicum,  sed  haec  est 
antiqua  cantilena,  et  a  nobis  duobus  in  locis 
refutata,  lib.  i.  de  verbo  Dei,  et  lib.  i.  de 
Purgatorio.  Sed  esto,  non  esset  liber  cano¬ 
nicus,  quis  tamen  negaverit  historicum  esse 
antiquissimum,  et  bonae  fidei,  non  minus 
quam  Josephum  aut  Sallustium?  Quod  igitur 
narrat,  de  facto  Judae,  et  Hebraorum  con¬ 
suetudine  in  sacrificiis  pro  mortuis  offeren¬ 
dis,  nulla  causa  est,  cur  putetur  non  esse 
verum ;  nam  si  idem  Josephus  narraret, 
aut  quivis  alius  bona)  fidei  auctor,  nemo 
non  crederet.  Habemus  igitur,  ut  minimum, 
illam  fuisse  Ecclesia)  antiquse  consuetudi¬ 
nem,  quam  bonam,  et  laudabilem  fuisse  vel 
ex  eo  probatur,  quod  neque  a  Christo,  neque 
ab  Apostolis,  neque  ab  ullo  Concilio,  ullisve 
doctoribus  ,  nisi  Ecclesiae  hostibus  ,  fuerit 
reprehensa.  Adde,  quod  Augustinus,  quem 
sane  tutius  sequimur,  quam  Calvinum,  libro 
de  cura  pro  mortuis,  cap.  i.  et  lib.  de  ori¬ 
gine  animae,  cap.  xi.  ex  hoc  loco  probat,  de¬ 
functis  prodesse  sacrificia  pro  eis  oblata. 

Secundum  argumentum  sumimus  ex  con¬ 
suetudine  Ecclesia)  Catholica)  universa).  Nam 
ut  scribit  Epiphanius  in  compendiaria  do¬ 
ctrina,  et  Augustinus  lib.  de  cura  pro  mor¬ 
tuis,  cap.  1.  et  ult.  et  serm.  xxxiv.  de  verbis 
Apostoli ;  Ecclesia  universa  in  sacrificio 
Missa)  pro  defunctis  orat.  Id  quod  etiam  pa¬ 
tet  ex  omnibus  Liturgiis,  Jacobi,  Clementis, 
Basilii,  Chrysostomi,  Ambrosii,  et  caderis. 
Ac  denique  patet  ex  Conciliis  omnium  pro¬ 
vinciarum,  in  quibus  fit  mentio  sacrificii  pro 
defunctis,  tamquam  recepti,  et  usitati.  Vide 


pro  Africa  Concilium  IIT.  Carthaginense, 
cap.  29.  et  IV.  cap.  79.  pro  Hispania 
Bracarense  I.  cap.  34.  et  39.  pro  Gallia 
Cabilonense,  ut  habet  canon.  Visum  est,  de 
consecrat,  dist.  i.  pro  Germania,  Worma- 
tiense  cap.  10.  pro  Italia  Concilium  vi.  sub 
Symmacho,  pro  Graecia,  cap.  69.  capitu¬ 
lorum  ex  Gracis  Synodis  collectorum  a  Mar- 
tino  Bracarensi  Episcopo.  Ex  quo  refellitur 
mendacium  Kemnitii;  Kemnitiusenim  in  m. 
par.  Examinis  Tridentini  Concilii  in  tractatu 
de  purgatorio,  scribit  consuetudinem  sacri¬ 
ficandi  pro  mortuis,  fuisse  quidem  alicubi, 
sed  non  in  tota  Ecclesia. 

Tertium  argumentum  sumitur  ab  Aposto- 
lica  traditione.  Nam  constat  hunc  ritum  sa¬ 
crificandi  pro  peccatis  mortuorum,  ab  Apo¬ 
stolis  ad  nos  manasse  :  id  enim  aperte  docet 
Itabanus  lib  n.  de  Institut.  Clericorum,  cap. 
44.  et  ante  cum  Isidoruslib.  i.  de  officiis  di¬ 
vinis,  cap.  18.  et  ante  Isidorum  Chrysosto- 
mus  homil.  69.  ad  populum  Antiochenum  : 
«  Non  temere,  inquit,  ha)c  ab  Apostolis  san¬ 
cita  fuerunt,  ut  in  tremendis  mysteriis  de¬ 
functorum  agatur  commemoratio  :  sciunt 
enim  illis  inde  multum  contingere  lucrum, 
multam  utilitatem.  »  Idem  habet  homil.  3. 
in  epist.  ad  Philipp.  Idem  docent  Gregorius 
Nyssenus,  et  alii,  quos  citat  Damascenus  in 
oratione  pro  defunctis.  Idem  aperte  colligi¬ 
tur  ex  Liturgia  Jacobi,  qui  Apostolus  fuit,  et 
Clementis,  qui  ea  scripsit,  qua)  -ab  ore  Apo¬ 
stolorum  accepit. 

Denique  idem  probatur  ex  regula  sancti 
Augustini  lib.  iv.  de  Baptismo,  cap.  24. 
qua)  est,  ut  id  certissime  credatur  ex  Apo- 
stolica  traditione  descendere,  quod  in  omni 
Ecclesia  servatur,  nec  in  aliquo  Concilio 
institutum,  sed  semper  servatum,  et  reten¬ 
tum  est.  Talem  autem  esse  hunc  ritum,  ne¬ 
gari  non  potest.  Nam  in  omni  Ecclesia  ser¬ 
vari,  jam  supra  ostendimus,  in  nullo  autem 
Concilio  institutum,  sed  semper  servatum 
fuisse,  patet  ex  testimoniis  antiquissimis  Pa¬ 
trum  eorum,  qui  omnia  Concilia  pracesse- 
runt,  ubi  fit  mentio  de  sacripciis  pro  defun¬ 
ctis.  Primum  enim  Concilium, in  quo  mentio 
hujus  rei  habetur ,  est  Carthaginense  III. 
quod  celebratum  est  circa  annum  Domini 
417.  At  sacrificii  pro  defunctis  meminit  Eu- 
sebius  Caesariensis  lib  iv.  de  vita  Constan¬ 
tini,  qui  fuit  centum  annis  antiquior  Concilio 
Carthaginensi ;  meminit  etiam  Tertullianus 


(1)  II  Macch.  XII,  46. 

in  lib.  de  corona  militum,  qui  fuit  ducentis 
annis  eo  Concilio  antiquior  ;  meminit  deni¬ 
que  Clemens  lib.  8.  constit.  cap.  19.  qui  tre¬ 
centis  annis  idem  Concilium  praecessit. 

Ad  hoc  argumentum  multum  laborat,  ut 
respondeat  Kemnitius  loco  cit.  ac  primum 
fatetur  Chrvsostomum  dicere,  hunc  ritum  ab 
Apostolis  esse  institutum.  Deinde  falsam  esse 
Chrysostnmi  sententiam  conatur  ostendere. 
Primo,  quia  in  nulla  divina  Scriptura  repe- 
litur  ista  Apostolica  constitutio.  Secundo, 
quia  Hieronymus,  et  Gregorius  dicunt  solam 
orationem  Dominicam  adhibuisse  Apostolos 
ad  consecrationem.  Tertio,  quia  Tertullianus 
de  corora  militis,  scribit  hunc  ritum  ex  con¬ 
suetudine  fluxisse. 

At  nos  etiamsi  solum  Chrysostomum  ha¬ 
beremus,  mallemus  illi,  quam  lvemnitio  cre¬ 
dere  :  plus  enim  multo  valet  illius  auctoritas, 
quam  omnia  hujus  argumenta.  Nam  quod 
dicit  in  scripturis  id  non  rcperiri,  quis  ne¬ 
gat?  Neque  enim  nos  ad  Scripturam,  sed  ad 
traditionem  non  scriptam  Apostolorum  re¬ 
ferimus  hanc  eorum  constitutionem  :  et  ad 
ejusmodi  traditiones  certo  investigandas  , 
valet  regula  S.  Augustini. 

Quod  ex  Hieronymo,  et  Gregorio  allega¬ 
tur,  partim  est  verum,  partim  falsum,  et 
totum  impertinens  :  verum  est  Gregorium  id 
dicere,  sed  falsum  quod  a  Hieronymo  idem 
dicatur.  Hieronymus  lib.  .3.  cont.  Pelagianos, 
dicit  Christum  Apostolos  docuisse,  ut  in  sa¬ 
crificio  Eucharistico  recitarent  orationem  Do¬ 
minicam  sed  non  dicit  eam  solam.  Est  autem 
totum  impertinens,  tum  quia  poterant  Apo¬ 
stoli  primo  tempore  solam  orationem  Do¬ 
minicam  adhi  bere  post  consecrationem  , 
deinde  alio  tempore  addere  alias  preces  ; 
tum  etiam  quia  sine  ulla  certa  prece  po¬ 
terant  offerre  sacrificium  pro  defunctis  ;  ad 
hoc  enim  sola  interior  mentis  intentio  a- 
bunde  sufficit. 

Quod  denique  addit  Kemnitius  de  Ter¬ 
tulliano,  ex  eodem  auctore  refellitur.  Ter¬ 
tullianus  enim  non  dicit  hunc  ritum  sacri¬ 
ficandi  pro  mortuis  ex  consuetudine  pri¬ 
mum  fluxisse,  sed  ex  consuetudine  retentum, 
et  confirmatum,  quod  ex  Apostolica  tradi¬ 
tione  descenderat  :  «  Traditio  ,  inquit,  est 
auctrix,  consuetudo  confirmatrix,  et  fides 
observatrix.  »  Adde,  quod  Tertullianus  non 
loquitur  de  sacrificio  pro  defunctis  absolute, 
sed  de  sacrificio  annuo.  Quare  potuit  fieri, 
ut  illud  annuum  ex  aliquorum  consuetudine 
manarit  :  sed  hoc  ipsum  est  argumentum, 


jam  tunc  usu  receptum,  ut  pro  defunctis  sa¬ 
crificaretur.  Et  quamvis  non  aperte  dicat 
Tertullianus,  traditionem  hanc  esse  Aposto- 
licam,  tamen  neque  id  negat  :  et  ex  regula 
Augustini  colligitur  necessario  esse  Aposto- 
licam. 

Quartum  argumentum  sumitur  ab  lueresi 
Aerii,  quas  publice  in  Ecclesia  damnata  fuit. 
Acrius  enim  docebat  non  esse  pro  mortuis 
sacrificium  offerendum;  quam  haeresim  cum 
Ecclesia  antiqua,  quae  etiam  adversariorum 
testimonio  vera  Ecclesia  erat,  damnavit,  si¬ 
mul  omnes  Lutheranos,  et  Calvinistas  dam¬ 
navit. 

Pupugit  hoc  argumentum  valde  Philip¬ 
pum,  et  ideo  in  Apologia  Confessionis  Au- 
gustamc  in  disputatione  de  vocabulis  Missa; 
prope  extrema ,  mendacii  medicamentum 
vulneri  adhibendum  curavit  :  «Falso,  in¬ 
quit,  citant  adversarii  contra  nos  damna¬ 
tionem  Aerii,  quem  dicunt  propterea  dam¬ 
natum  esse,  quod  negaverit  in  missa  obla¬ 
tionem  fieri  pro  vivis,  et  mortuis.  »  Et  infra  : 
«  Epiphanius  testatur  Acrium  sensisse,  quod 
orationes  pro  mortuis  sint  inutiles,  id  repre¬ 
hendit  ;  neque  nos  Aerio  patrocinamur.  » 
Haec  ille;  ubi  duo  insignia  mendacia  sunt. 

Unum  quod  Lutherani  non  patrocinentur 
Aerio  neganti  orationes  pro  mortuis  esse 
utiles.  Nam  quis,  quieso,  Luthcranorum  non 
oppugnat  purgatorium  ?  quis  non  irridet  ora¬ 
tionem  pro  mortuis  ? 

Alterum,  quod  Aerius  negaverit  orationes 
non  autem  oblationes  pro  defunctis;  quod’ 
mendacium  disertis  verbis  Epiphanii,  Au¬ 
gustini ,  et  Damasceni,  trium  sanctissimo¬ 
rum  testium  confutabitur.  Epiphanius  lueresi 
75.  subobscure  indicat  Acrium  negasse  com¬ 
memorationem  mortuorum  inter  sacra  my¬ 
steria,  sed  in  alio  libro  qui  inscribitur  Ana- 
csephalceosis ,  id  est,  recapitulatio  omnium 
hairesum ,  sic  ait  :  «  Aerius  multa  contra 
Ecclesiam  docuit,  fide  quidem  existens  A- 
rianus  perfectissimus,  verum  amplius  docet, 
non  oportere  offerre  pro  iis,  qui  obdormie¬ 
runt.  »  Augustinus  in  lib.  de  hairesibus,  cap. 
33.  dicit  Aerium  propria  dogmata  addidisse, 
et  inter  ea  primo  loco  numerat,  orare,  vel 
offerre  pro  mortuis  oblationem  non  opor¬ 
tere.  Damascenus  in  lib.  de  centum  hae- 
resibus  :  «  Negat,  inquit,  Aerius  quidquam 
esse  pro  mortuis  offerendum.  » 

Quintum  argumentum  sumitur  a  pro¬ 
batissimorum  Patrum  testimoniis  Graecorum 
et  Latinorum.  Tertullianus  in  lib.  de  corona 


CAPUT  VII. 


381 


militum  :  «  Oblationes,  inquit,  pro  defunctis, 
pro  natalitiis  annua  die  facimus.  »  Similia 
habet  in  lib.  de  Monogamia,  ct  in  exhorta¬ 
tione  castitatis,  ct  in  ii.  lib.  ad  unxorem. 

Cyprianus  lib.  i.  epist.  9.  «  Episcopi, 
inquit,  antecessores  nostri,  religiose  consi¬ 
derantes,  et  salubriter  providentes  censue- 
runt,  ne  quis  frater  excedens,  ad  tutelam  vel 
curam  clericum  nominaret,  ac  si  quis  hoc 
fecisset,  non  offerretur  pro  eo,  nec  pro  dor¬ 
mitione  ejus,  sacrificium  celebraretur. » 

Eusebius  Caesariensis  lib.  iv.  de  vita  Con¬ 
stantini,  cap.  71.  ex  versione  Ghrisfcophor- 
soni,  scribit  Constantinum  consecutum  quod 
optaverat,  ut  sepeliretur  in  Basilica  Aposto¬ 
lorum,  et  jam  frui  communione  orationum, 
quae  ibi  funduntur,  et  mystici  sacrificii. 

Cyrillus  Hierosolymitanus  catecli.  5.  my- 
stagogica  :  «  Maximum,  inquit,  esse  credi¬ 
mus  animarum  juvamen,  pro  quibus  offer¬ 
tur  obsecratio  sancti  illius,  et  tremendi, 
quod  ite  altari  positum  est,  sacrificii.  » 

Ambrosius  in  lib.  n.  epist  8.  adFaustinum 
de  obitu  sororis  :  «  Itaque,  inquit,  non  tam 
deplorandam,  quam  prosequendam  oratio¬ 
nibus  reor,  nec  moestificandam  lacrymis 
tuis,  sed  oblationibus  animam  ejus  Domino 
commendandam.  Vide  orationes  de  obitu 
Theodosii,  Valentiniani,  et  Satyri,  in  quibus 
omnibus  se  pro  animabus  eorum  sacrifica¬ 
turum  pollicetur. 

Ephremin  testamento  suo,  quod  exstat  in  i. 
tomo  Surii,  rogavit,  sacrificium  altaris  pro 
anima  sua  offerri.  Epiphanius  in  compen¬ 
diaria  doctrina,  ponit  inter  dogmata  Eccesia), 
orare  pro  defunctis,  et  pro  eisdem  perficere 
divinum  cultum,  et  mysteriorum  dispensa¬ 
tionem.  Chrysostomus  jam  supra  citatus  est, 
cujus  sunt  apertissima  testimonia  liomil.  69. 
ad  popul.  ct  liomil.  3.  in  epist.  ad  Philip. 

Augustinus  in  singulis  fere  tomis  operum 
suorum  hujus  ritus  meminit,  tomo  i.  lib.  ix. 
Confess.  cap.  12.  et  14.  tomo  n.  epist.  64. 
ad  Aurelium,  tomo  3.  in  Enchiridio,  cap.  110. 
tomo  4.  lib.  dc  cura  pro  mortuis,  cap.  18. 
tomo  v.  lib.  20.  de  civit.  Dei,  cap.  9.  tomo  vi. 
lib.  dc  sancta  Virginitate,  cap.  43.  tomo  vii. 
libro  de  origine  ani mse  primo,  cap.  9.  et  11. 
tomo  ix.  tract.  84.  in  Joan.  tomo  x.  senn.  17. 
et  34.  de  verbis  Apostoli. 

Possidius  in  vitali.  Augustini  scribit,  pro 
ejus  morte  sacrificium  Deo  fuisse  oblatum. 
Vide  Gregor,  lib.  iv.  Dialog.  cap.  33.  et 
Theophylactum  in  cap.  12.  Luca),  ct  Da¬ 


mascenum  in  orat,  pro  defunctis,  et  Bedam 
lib.  iv.  liistor.  cap.  22.  et  lib.  v.  cap.  13. 

Ex  his  testimoniis  cognosci  potest,  quam 
sint  levia,  et  inepta,  qua)  adversarii  ad  Pa¬ 
trum  testimonia  respondere  solent.  Aliqui 
enim  contendunt  nos  non  habere  nisi  testi¬ 
monia  Gregorii  et  recentiorum,  ad  proban¬ 
dum  sacrificium  pro  defunctis :  ita  Melan- 
chtlion  in  Apologia  Confessionis  Augustana), 
in  artic.  dc  Missa. 

Alii  concedunt  nos  habere  testimonia 
etiam  Augustini  ct  Epiphanii,  sed  non  an¬ 
tiquiora  :  ita  Kemnitius  in  3.  par.  Exaui. 
loco  cif.  At  nos  citavimus  plurimos  Patres, 
non  solum  Gregorio,  sed  etiam  Augustino, 
et  Epiphanio  antiquiores,  ut  Ambrosium, 
Ephrem,  Nyssenum,  Cyrillum,  Eusebium, 
Cyprianum,  Tertullianum . 

Alii  contendunt  Patres  loqui  de  sacrificio 
precum,  aut  eleemosynarum,  non  de  sacri¬ 
ficio  corporis  Domini,  cum  dicunt  offerre 
sacrificium  pro  defunctis  :  ita  exponit  loca 
Tertulliani  ct  Cypriani  Kemnitius  luco  citato, 
ct  loca  Augustini  Georgius  Major  in  refuta¬ 
tione  profanationis  ccena).  At  falluntur 
apertissime;  nam  Cyprianus  lib.  j.  epist.  9. 
citata,  dicit  sacrificium  celebrari  pro  de¬ 
functis  in  altari.  Augustinus  autem  distin¬ 
guit  tria,  qua)  offeruntur  pro  defunctis,  et 
omnia  dicit  prodesse,  eleemosynas,  preces 
et  sacrificia,  ut  in  Enchirid.  cap.  110.  et 
serm.  34.  de  verbis  Apostoli,  et  lib.  de  cura 
pro  mortuis,  c.  18.  Item  dicit  offerri  pro 
mortuis  sacrificium  pretii  nostri ,  lib.  ix. 
Confess.  cap.  12.  et  sacrificium  corporis,  et 
sanguinis  Domini,  lib.  i.  dc  orig.  anima), 
cap.  9.  et  11.  et  sacrificium  mediatoris, 
qusest.  1.  ad  D.ulcitium  ;  et  sacrificium  al¬ 
taris,  lib.  dc  cura  pro  mortuis,  cap.  18. 

Sed  Kemnitius  occurrit,  ac  dicit,  in  cele¬ 
bratione  quidem  Eucharistia)  consuevisse 
commemorari  mortuos,  sed  non  in  cum 
finem,  ut  oblatio  Eucharistia)  esset  propi¬ 
tiatio  pro  peccatis  mortuorum;  verum  ut  eo 
tempore  adhiberetur  confessio,  et  testificatio 
illius  articuli :  «  Communionem  Sanctorum», 
ut  nimirum  profiteamur  ad  corpus  Christi, 
ct  Ecclesia)  pertinere  tum  viventes,  tum 
mortuos. 

At  hoc  est  merum  figmentum.  Nam  Cy¬ 
rillus,  Chrysostomus,  Ambrosius,  Augusti¬ 
nus,  et  alii  citati,  clare  dicunt,  multum  prod¬ 
esse  animabus  defunctorum  ad  refrigerium 
sacrificium  Eucharistiae  :  et  Augustinus  in 
Enchirid.  cap.  110.  utitur  voce  propitia- 

tionis,  cum  ait :  «  Pro  non  valde  malis,  pro¬ 
pitiatio  est.  ))  Et  denique  idem  Augustinus, 
ubicumque  agit  de  hac  re,  sempcr  distinguit 
sanctos,  praecipue  Martyres,  ab  aliis  fide¬ 
libus  defunctis,  ac  dicit  utrosque  in  sacrificio 
altaris  commemorari,  sed  Sanctos,  ut  ipsi 
pro  nobis  orent,  alios  autem  ut  nos  pro  illis 
oremus.  At  si  solum  ea  commemoratio,  te¬ 
stificatio  esset  communionis,  et  societatis, 
eodem  modo  omnes  commemorarentur.  Yide 
loca  Augustini  tract.  lxxxiv.  in  Joan.  lib.  de 
sancta  Virginitate,  cap.  45.  et  serm.  17.  de 
verbis  Apostoli. 


CAPUT  VIII. 

Sacrificium  Missse  recte  celebrari  pro  Sanctis. 

Ex  iis,  pro  quibus  sacrificium  offerri  pot¬ 
est,  soli  supersunt  Sancti,  qui  jam  in  coelo 
cum  Christo  regnant.  Et  quoniam  adversarii, 
et  Kemnitius  maxime,  mira  fraude  statum 
quaestionis  involvunt,  et  nobis  affingunt,  quae 
nunquam  somniavimus.  Primo  explicanda 
erit  diligenter  Ecclesiae  sententia;  et  ape¬ 
riendus  status  quaestionis.  Deinde  probanda 
veritas.  Ultimo  respondendum  ad  obje¬ 
ctiones. 

Quod  ad  primum  attinet,  Ecclesiae  sen¬ 
tentia  his  tribus  capitibus  continetur.  Primo, 
Sacrificia  non  prosunt  Sanctis  ad  culpae  vel 
poenae  remissionem,  nec  ad  gratiae  vel  gloriae 
essentialis  augmentum.  Hoc  certum  est  apud 
Catholicos,  neque  de  eo  contentio  est  ulla 
cum  haereticis.  Quare  sanctus  Augustinus 
tract.  lxxxiv.  in  Joan.  et  serm.  17.  de  verbis 
Apostoli,  et  alibi,  monet  in  sacrificio  me¬ 
moriam  fieri  Sanctorum,  sed  non  orari  pro 
illis.  Et  idcirco  cum  in  nostra  Liturgia  pe¬ 
timus,  ut  oblatio  Sanctis  prosit  ad  gloriam, 
non  tam  oramus  pro  Sanctis,  quam  pro  no¬ 
bis  :  petimus  enim  a  Deo  gratiam  ita  sancte, 
pie,  devote,  recte  sacrificium  offerendi,  ut 
merito  Saucti  inde  gaudere  possint,  et  gloria 
illis  coram  hominibus  accedat.  Et  similiter 
cum  Cyprianus,  Cyrillus,  Epiphanius,  Au¬ 
gustinus,  et  Chrysostomus,  quos  infra  cita¬ 
bimus  in  probatione  primie  propositionis, 
dicunt  sacrificium  offerri  pro  Apostolis,  et 
Martyribus ,  non  intelligunt  offerri  pro  eorum 
salute,  sed  pro  eorum  honore. 

Secundo,  sacrificium  non  offertur  Sarietis, 
et  proinde  neque  templa,  neque  altaria 


eriguntur  Sanctis,  licet  in  eorum  memoriam 
ista  omnia  fieri  possint,  ut  mox  dicemus. 
Hoc  habetur  expresse  in  Concilio  Tridentino, 
sess.  22.  cap.  3.  et  apud  Augustinum  lib.  vm. 
de  civit.  Dei,  cap.  27,  ubi  sic  legimus  :  «  Nos 
Martyribus  non  constituimus  templa,  sa¬ 
cerdotia,  sacra,  et  sacrificia.  »  Queo  verba 
citat  Kemnitius,  pag.  818.  et  subjungit  im¬ 
pudenti  mendacio  :  «  Atqui  hoc  in  Papatu, 
et  factum  est,  et  adhuc  defenditur.  »  Sed 
poterat  eodem  modo  in  Augustinum,  men¬ 
tiri,  ac  dicere.  Atqui  hoc  tempore  Augustini 
fiebat,  et  ab  ipso  defendebatur.  Nam  in  quo 
sensu  Augustinus  negat  altaria,  templa,  et 
sacrificia  Sanctis^  et  nos  pariter  negamus  : 
et  tamen  in  alio  sensu  cum  eodem  Augustino, 
templa,  altaria,  et  sacrificia  Sanctis  attri¬ 
buimus.  Negat  Augustinus,  et  nos  cum  illo, 
sacrificia  offerri  Sanctis,  et  proinde  templa, 
et  altaria  erigi,  ut  in  iis  sacrificetur  Sanctis, 
atconcedit,  etnos  cum  eo  pariter  concedimus, 
sacrificia  offerri  in  memoriam  Sanctorum,  et 
proinde  templa,  et  altaria  erigi  in  Sancto¬ 
rum  memoriam ;  unde  etiam  templa,  et  al¬ 
taria,  in  quibus  soli  Deo  sacrificatur,  passim 
ab  Augustino  dicuntur  memoriae  Sanctorum. 

Probantur  haec  omnia  ex  ipsius  Augustini 
verbis  ;  nam  loco  citato  a  Kemnitio  lib.  vm. 
de  civit.  Dei,  cap.  27.  ita  Augustinus  explicat 
quod  dixerat,  Sanctis  non  constitui  templa, 
et  sacrificia  :  «  Quis  audivit  aliquando  fide¬ 
lium,  stantem  sacerdotem  ad  altare  dicere 
in  precibus :  Offero  tibi  sacrificium,  Petre, 
vel  Paule,  vel  Cypriane,  cum  apud  memorias 
eorum  Deo  offeratur?  »  Et  lib.  xx.  contra 
Faustum,  cap.  21  :  «  Nulli  Martyrum,  in¬ 
quit,  quamvis  in  memorias  Martyrum,  con¬ 
stituimus  altaria.  Quis  enim  Antistitum  in 
locis  Sanctorum  corporum  assistens  altari, 
aliquando  dixit  :  Offerimus  tibi  Petre,  aut 
Paule,  aut  Cypriane?  Sed  quod  offertur,  Deo 
offertur,  qui  Martyres  coronavit,  apud  me¬ 
morias  eorum ,  quos  coronavit.  »  Porro 
templa  dedicari  Sanctis  in  eo  sensu,  quem 
diximus,  patet  ex  eodem  Augustino  lib.  i.  de 
civitate  Dei,  cap.  1  :  «  Testantur,  inquit,  hoc 
Martyrum  loca,  et  Apostolorum  Basilicae ;  » 
et  lib.  de  cura  pro  mortuis,  cap.  1.  meminit 
Basilicae  S.  Felicis.  Vide  testimonia  plurima 
variorum  Patrum  de  templis  Sanctorum  in 
nostro  lib.  m.  de  Sanctis,  cap.  4. 

Tertio,  Sacrificium  .Missae  non  est  per  se 
institutum  tanquam  ad  finem  proprium,  ct 
praecipuum  ad  Sanctos  honorandos,  vel  in¬ 
vocandos.  Hoc  asserimus  contra  calumnias 

Kemnitii,  qui  pag.  810.  dicit,  Catholicos  do¬ 
cere  ccenam  Dominicam  institutam  esse,  ut 
in  ejus  celebratione  implorentur  Sancti  etc. 
Nos  enim  fatemur,  sacrificium  Missae  per  se 
institutum  ad  Deum  colendum  et  propitian¬ 
dum  :  et  verum  sacrificium  futurum,  etiam¬ 
si  nulla  in  eo  fieret  Sanctorum  memoria. 
Quare  solum  secundario,  et  consequenter 
existimamus  ad  sacrificium  pertinere  San¬ 
ctorum  cultum,  et  invocationem  :  nam  exeo 
quod  aguntur  Deo  gratiae  in  sacrificio  pro 
victoriis  Sanctorum,  consequitur  honor  San¬ 
ctorum;  et  quia  eos  hoc  modo  honoramus, 
consequitur  etiam  vicissim,  ut  ipsi  sint  nostri 
memores  in  coelo,  et  pro  nobis  orent.  Atque 
id  vel  ex  ipsa  nostra  Liturgiaintelligi  potest; 
nam  in  ea  nusquam  directe  Sancti  invocan¬ 
tur,  nisi  bis,  aut  ter  in  aliquo  versiculo,  et  in 
confessione,  quae  praemittitur  ante  Missae  in¬ 
troitum  :  alioqui  ipsa  oblatio  expresse  diri¬ 
gitur  ad  solum  Deum  ;  similiter  Collectae  tam 
publicae,  quam  secretae,  et  omnes  Canonis  o- 
rationes  diriguntur  ad  Deum,  nullae  ad  San¬ 
ctos.  At  si  Missa  esset  instituta  per  se  ad 
cultum,  et  invocationem  Sanctorum,  certe 
directe  Sancti  invocarentur  in  ipso  Canone, 
ut  invocantur  in  Litaniis. 

Non  igitur  est  status  quaestionis,  quem 
proponit  Kemnitius  :  An  ccena  Domini  sit 
instituta  ad  cultum,  et  invocationem  Sancto¬ 
rum  ;  sed  an  repugnet  institutioni  ccenae  Do¬ 
mini,  ut  in  ejus  celebratione  fiat  memoria 
Sanctorum,  et  cousequenter  honorentur,  et 
invocentur  Sancti,  sive  directe,  sive  indire¬ 
cte.  Et  quidem  Catholici  omnes  affirmant 
utrumque,  id  est,  non  solum  non  repugnare 
institutioni,  ut  in  sacrificio  nominentur  San¬ 
cti  cum  honore,  sed  nec  etiam  ut  invocentur. 
Quae  duo  tum  ex  Concilio  Tridentino,  sess. 
22.  cap.  3.  tum  ex  ipsa  Liturgia  manifesta 
sunt.  At  Kemnitius  illud  primum  admittit 
consuetum  fuisse  in  antiqua  Ecclesia,  et 
utrumque  tolerari  posse ;  secundum  autem 
vult  ad  manifestam  profanationem  ccenac 
Domini  pertinere,  et  adversa  fronte  pugnare 
cum  institutione  Dominica,  idque  non  tam 
aperte,  quam  palpabiliter.  Quare  nos  utrum¬ 
que  breviter  confirmabimus. 

Quod  igitur  ad  secundum  attinet,  statuo 
has  propositiones. 

Prima  :  «  Non  repugnat  institutioni  coenec 
Domini,  ut  in  ea  nominentur,  et  honorentur 
Sancti.  »  Probatur  primo  ex  Apostolo  I  Ti- 
inoth.  ii.  ubi  jubet  fieri  orationes,  et  gratia¬ 
rum  actiones  in  sacrificio  Missee  (nam  de  hoc 


sacrificio  locum  illum  exponunt  veteres,  ut 
supra  ostendi)  pro  omnibus,  et  maxime  pro 
regibus;  vult  igitur  Apostolus  in  Missa  non 
solum  supplicari  Deo  pro  accipiendis  benefi¬ 
ciis,  sed  etiam  agi  gratias  pro  acceptis.  Est 
autem  beneficium  singulare,  quod  fratribus 
nostris  Deus  eam  gratiam  contulerit,  ut  mun¬ 
dum,  et  Satanam  superaverint,  et  post  eam 
victoriam  gloria,  et  honore  eos  coronaverit : 
quare  licitum  erit,  vel  potius  dignum  et  ju¬ 
stum,  ut  sacrificium  offeramus  ad  agendas 
Deo  gratias  pro  victoria,  et  triumphis  San¬ 
ctorum,  et  per  hoc  etiam  Sanctos  ipsos  in 
sacrificio  cum  honore,  et  exultatione  nomi¬ 
nemus. 

Secundo  probatur  testimonio  omnium  Li- 
turgiarum,  Jacobi,  Clementis,  Basilii,  Chry- 
sostomi,  et  aliorum  ;  nam  in  omnibus  nomi¬ 
nantur  Sancti,  idque  non  semel. 

Tertio  probatur  ex  Patribus.  Nam  Cypri¬ 
anus  lib.  3.  epist.  6.  petit  annotari,  et  ad  se 
scribi  diem  mortis  Martyrum  singulorum, 
ut  possit  nominatim  in  die  anniversario  pas¬ 
sionis  eorum,  pro  eis  sacrificium  facere.  Epi- 
phanius  hseres.  73.  et  Cyrillus  catechesi  5. 
mystagog.  aperte  scribunt,  in  sacrificio  no¬ 
minari  Apostolos,  et  Martyres.  Chrysosto- 
mushomil.  21.  in  Acta,  non  solum  nominari 
dicit,  sed  affirmat  ingentem  esse  honorem 
Sanctis,  quod  nominentur  Domino  praesente, 
dum  horrendum  illud  sacrificium  peragitur. 
Augustinus  in  libro  de  sancta  Virginitate, 
cap.  43.  et  alibi  frequenter  dicit,  Sanctos  no¬ 
minari  in  sacrificio;  et  praecipue  lib.  22.  de 
civit.  Dei,  cap.  10.  «  Ad  quod  sacrificium-, 
inquit,  suo  loco  et  ordine  nominantur.  » 

Quarto  probatur  ex  utilitate  hujus  instituti : 
prodest  enim  primum  ad  protestandam  com¬ 
munionem  Sanctorum.  Nam  sacrificium  cor¬ 
poris  Christi  veri,  nomine  totius  corporis 
mystici  offertur,  et  offerri  debet  :  proinde 
sicut  nominantur  viventes  Pontifices,  reges, 
et  multi  alii ;  ita  etiam  mortui  nominari  de¬ 
bent,  sive  in  purgatorio  sint,  sive  in  ccelo  ; 
omnes  enim  ad  idem  corpus  pertinent.  Ac¬ 
cedit  quod  ut  Augustinus  scribit  lib.  x.  de 
civit.  Dei,  cap.  6.  et  lib.  22.  cap.  10,  in  sa¬ 
crificio  altaris  significatur  sacrificium  gene¬ 
rale,  quo  universum  corpus  Christi  mysti¬ 
cum,  id  est,  tota  redempta  civitas  offertur 
Deo  per  Christum  Sacerdotem  magnum  :  et 
quia  ad  compagem  hujus  corporis  pertinent 
etiam  Sancti,  qui  sunt  in  coelo  ;  ideo  etiam 
illi  suo  ordine  in  sacrificio  altaris  nominandi 
sunt. 

Alia  utilitas  est,  excitatio  sancta;  aemula¬ 
tionis  :  quam  utilitatem  attingit  S.  Augusti¬ 
nus  lib.  vui.  clc  civit.  Dei,  cap.  27.  Nam  red¬ 
dens  rationem,  cur  in  memoriam,  et  apud 
memorias  Sanctorum  dicantur  sacra,  sic  ait : 

((  Ut  ea  celebritate,  et  Deo  vero  de  illorum 
victoriis  gratias  agamus,  et  nos  ad  imitatio¬ 
nem  talium  coronarum,  atque  palmarum  eo¬ 
dem  invocato  in  auxilium  ex  eorum  memo¬ 
ria;  renovatione  adliortemur.  » 

Secunda  propositio  :  «  Non  repugnat  in¬ 
stitutioni  camae  Domini,  ut  in  ea  invocentur 
Sancti,  eo  modo,  quo  adi  Ecclesia  Catholica 
invocari  solent.  »  Explico  :  tribus  modis  San¬ 
cti  in  sacrificio  Missae  invocari  possunt.  Uno 
modo  per  ipsam  oblationem,  ita  ut  eis  obla- 
lio  offeratur;  ipsa  enim  oblatio  tacita  quae¬ 
dam,  sed  cfficaccssima  est  invocatio;  et  boc 
modo  non  invocat'.  Sanctos  Ecclesia  in 
Missa,  nec  invocare  posset  sine  peccato 
idololatriae,  ut  diximus. 

Secundo  modo  per  precem  ad  eos  dire¬ 
ctam,  ut  cum  dicimus  :  «  S.  Patre,  ora  pro 
me  ;  »  et  hoc  modonou  invocantur  Sancti  in 
Missa,  ut  supra  diximus,  nisi  obiter,  in  ver¬ 
siculis  post  lectionem  ;  idquc  solum  in  una, 
vel  altera  Missa  :  qui  tamen  modus  nihil  ha¬ 
bet  absurdi.  Nam  si  licet  a  viventibus  pete¬ 
re,  ut  nos  juvent  orationibus  suis,  dum  taun 
sublimi  fungimur  ministerio,  unde  etiam  di¬ 
cimus  in  Liturgia  :  «  Orate  fratres ;  »  cur 
non  liceat  idem  a  Sanctis  petere  ?  Sed  noti 
est  opus  nunc  de  ista  re  disputare,  quia  nec 
adversarii  istos  versiculos  oppugnant,  qui 
canuntur  in  Missa  Catechumenorum,  qua; 
non  est  proprie  sacrificium  ;  in  Missa  autem 
fidelium,  qute  incipit  ab  oblatione,  nunquam 
ita  directe  Sancti  invocantur. 

Tertio  modo  per  preces  ad  Deum  directas, 
ut  cura  a  Deo  petimus,  ut  intercedentibus 
Sanctis  nos  juvet;  et  hocmodo  in  Missa  tura 
in  Canone,  tum  extra  invocantur  Sancti  : 
atque  hoc  est  quod  reprehendunt  adversa¬ 
rii,  et  ideo  boc  solum  probandum  est. 

Probatur  primo  ex  Patribus.  Cvrillus  ca- 
tecli.  5.  mystagogica,  explicans  ritum  sacri¬ 
ficii  Missa;  :  «  Gura  hoc  sacrificium,  inquit, 
offerimus,  mentionem  facimus  eorum,  qui 
ante  nos  obdormierunt;  primum  Patriarcha¬ 
rum,  Prophetarum,  Apostolorum,  Martyrum, 
ut  Deus  orationibus  illorum,  et  deprecationi¬ 
bus  suscipiat  preces  nostras.  »  Basilius  in  Li¬ 
turgia  post  consecrationem,  memoriam  fa¬ 
ciens  Patriarcharum,  Prophetarum,  Aposto¬ 
lorum,  Martyrum,  sancta;  Dei  genitricis,  et 


omnium  Sanctorum  :  «  Ut,  inquit,  assiduas 
preces  pro  nobis  tibi  offerant,  coque  memo¬ 
riam  illorum  celebramus,  ut  quando  nobis 
ipsi  parum  fidimus,  memoria,  et  legatione  il¬ 
lorum  protecti,  per  eos  audeamus  ad  te  ac¬ 
cedere,  atque  tremendo  hoc,  et  sacro  munere 
defungi.  »  Chrysostomus  in  Liturgia  ;  «  Ho¬ 
norabilium,  inquit,  incorporalium  super  cae¬ 
lestium  S.  Joannis  praecursoris  et  Baptistae, 
sanctorum  gloriosorum  Apostolorum,  Sancti 
hujus,  cujus  memoriam  agimus,  et  omnium 
Sanctorum  tuorum ;  quorum  supplicationi¬ 
bus,  respice  nos  Deus.  »  Et  infra  :  a  Stabili, 
inquit,  nostros  gressus  precibus,  et  supplica¬ 
tionibus  sanctse  Deiparae,  et  semper  Virginis 
Mariae,  et  omnium  Sanctorum.  »  Augustinus 
tract.  84. in  Joan.  :  «  Ideo  quippe,  inquit,  ad 
ipsam  mensam  non  sic  eos  (Martyres)  com¬ 
memoramus,  quemadmodum  alios,  qui  in 
pace  requiescunt,  ut  etiam  pro  eis  oremus  ; 
sed  magis  ut  orent  ipsi  pro  nobis.  »  Idem 
habet  serm.  17.  de  verbis  Apostoli. 

Secundo  probatur  ratione .  Nam  Sancti 
sine  ullo  dubio  pro  nobis  in  coelo  orare  pos¬ 
sunt,  et  orant,  ergo  bonum  est  a  Deo  petere, 
tum  ut  Sanctos  pro  nobis  orare  faciat,  tum  ut 
illos  pro  nobis  orantes  exaudiat,  quae  duo  in 
Missa  petuntur.  Consequentia  apertissima, 
et  certissima  est.  Nam  si  unum  ex  mediis 
nostrae  salutis  est,  Sanctorum  oratio,  cur 
non  liceat  a  Deo  petere,  ut  per  hoc  medium 
nos  adjuvet  ?  Et  si  licet  petere,  ut  per  honos 
doctores,  et  pastores  in  terris  nos  dirigat, 
doceat,  tueatur,  cur  non  licet  etiam  petere, 
ut  idem  faciat  per  Angelorum  et  Sanctorum 
suffragia  ?  Et  si  licet  Deum  rogare,  ut  excitet 
cos,  qui  hic  vivunt  ad  orandum  pro  nobis, 
eosque  exaudiat,  cur  non  idem  licet  in  San¬ 
ctis  ? 

Antecedens  autem  hujus  argumenti  fuse 
probatum  est  a  nobis  in  i.  lib.  de  Sanctis  ; 
nec  adversarii  multum  de  hac  re  contendunt. 
Nam  etiamsi  pertinacissime  negent  invocan¬ 
dos  esse  a  nobis  Sanctos,  quia  non  credunt 
illos  audire  posse  nostras  preces  ;  tamen  illos 
in  genere  sollicitos  esse  pro  Ecclesia,  et  ora¬ 
re  posse,  atque  etiam  reipsa  orare,  fatentur 
Philippus  inApolog.  Confession.  Augustana;, 
articulo  de  invocatione  Sanctorum,  Brentius 
in  Confessione  Wirtembergensi  cap.  de  invo¬ 
catione  Sanctorum,  Kemnitius  in  3.  par. 
Exam.  Concilii  Tridenti  ni,  Calvinus  quoque 
lib.  3.  Instit.  cap.  20.  §.  21.  et  24.  non  re¬ 
pugnat  huic  sententia;,  tametsi  'segf e  ad  eam 
admittendam  adduci  se  patientur.  Et  sane 

id  negari  non  potest,  nisi  negetur  in  primis 
Scriptura,  qme  2.  Machab.  ult.  testatur  II ie- 
remiain  et  Oniam  defunctos  orasse  pro  po¬ 
pulo  ,  et  Apoc.  y.  describuntur  viginti  qua- 
tuor  seniores  in  coelo  offerre  incensum,  quo 
Joannes  ipse  exponit  significari  orationes  San¬ 
ctorum  :  nisi  etiam  negetur  unitas  corporis 
Ecclesia;,  vel  communio  Sanctorum,  quam 
in  symbolo  Apostolico  confitemur.  Si  enim 
unum  corpus  sumus,  et  alii  aliorum  membra, 
certe  invicem  solliciti  esse  debemus  :  ea  enim 
est  membrorum  natura,  ut  Apostolus  docet 
1  Cor.  xn.  Denique  Augustinus  quaest.  108. 
in  Exod.  dicit  Martyrum  orationibus  propi¬ 
tiari  Deum  peccatis  populi  sui,  et  quaest. 

1  49.  dicit,  Sanctorum  meritis  nos  relevari 
posse  apud  Deum,  quando  mala  nostra  me¬ 
rita  nos  gravant. 

llestat,  ut  Kemnitii  objectionibus  respon¬ 
deamus.  Primo  sic  argumentatur  pag.  810. 
«  Christus  dicit  :  IIoc  facite  non  in  Sancto¬ 
rum,  sed  in  mei  commemorationem.  Et  prae¬ 
terea  ideo  corpus,  et  sanguinem  suum  nobis 
tradit  in  caena,  ut  adituri  thronum  gratia), 
misericordiam  consequamur  per  merita  uni¬ 
ca)  oblationis  Christi  :  ergo  profanatur  cae¬ 
na  Domini  cum  a  Deo  petitur,  ut  per  merita, 
et  preces  Sanctorum,  in  omnibus  divina) 
protectionis  muniamur  auxilio.  » 

Respondeo  :  Christus  nusquam  dixit  :  lloc 
facite  non  in  Sanctorum,  sed  in  mei  comme¬ 
morationem  ;  neque  dixit  :  Hoc  facite  in  mei 
solius  commemorationem  :  quare  non  potest 
recte  colligi  :  Ergo  repugnat  institutioni  coe¬ 
me  ,  Sanctorum  commemoratio.  Praeterea 
etiamsi  Dominus  dixisset,  Hoc  facite  in  mei 
solius  commemorationem ;  adhuc  nihil  adver¬ 
sarii  obtinerent  :  loquitur  enim  Dominus  non 
dc  qualibet  commemoratione,  sed  de  ea,  qua 
per  mysterium  coeme  repraesentatur  ipsius 
passio,  et  mors;  quo  genere  commemoratio¬ 
nis  non  solet,  nec  potest  Ecclesia  Sanctorum 
memoriam  in  Missa  facere  :  non  enim  Eu¬ 
charistia  est  symbolum  passionis  Sanctorum, 
sed  Christi  solius.  Alia  igitur  est  memoria 
Sanctorum,  quam  in  sacrificio  celebramus : 
nimirum  enim  Sanctos  nominamus,  ut  pro 
eorum  victoria  Deo  sacrificium  gratiarum 
actionis  offeramus,  ut  supra  diximus. 

Ad  aliam  partem  argumenti  respondemus, 
aliter  per  Christi  intercessionem,  et  merita, 
et  aliter  per  Sancturo  minerita,  et  preces,  nos 
a  Deo  misericordiam  exspectare,  ac  petere. 
Nam  per  Christi  merita  immediate  a  Deo  mi¬ 
sericordiam  petimus  ;  ipse  enim  solus  est  iin- 

mediatus  intercessor  noster  apud  Deum.  Per 
Sanctorum  autem  merita,  et  preces  a  Deo 
misericordiam  petimus,  eodem  Christo  me¬ 
diante  :  nam  et  ipsi  cum  pro  nobis  orant,  per 
Christum  orant.  Itaque  sicut  nostra  oratio 
pro  nobis  ad  Deum,  non  est  supervacanea, 
nec  injuriam  Christo  facit,  licet  ipse  sit  apud 
Deum  advocatus  noster,  quia  nos  per  illum 
pro  nobis  Deum  oramus  :  ita  Sanctorum  pre¬ 
ces  pro  nobis  non  sunt  vel  supervacanea), 
vel  in  Christi  injuriam,  licet  Christus  sit  no¬ 
ster  advocatus,  quia  ipsi  per  Christum  pe¬ 
tunt.  Et  sicut  sancti  pro  nobis  Deum  orare 
possunt,  non  obstante  Christi  intercessione  ; 
ita  et  nos  possumus  ab  eis  petere,  ut  pro  no¬ 
bis  orent,  et  a  Deo  petere,  ut  illos  ad  oran¬ 
dum  impellat,  et  orantes  exaudiat,  non  ob¬ 
stante  Christi  intercessione. 

Secunda  objectio  ex  Augustino,  qui  lib. 
xxii.  dc  civit.  Dei,  cap.  10.  dicit,  in  admini- 
stratione  ereme  Dominica)  a  sacerdote  Sanctos 
quidem  nominari,  nullo  modo  autem  a  sacer¬ 
dote  invocari. 

Respondeo  :  Verba  Augustini  Kcmnitius 
si  citasset,  fraudem  suam  etiam  nobis  tacen¬ 
tibus,  omnibus  patefecisset,  lkec  autem  sunt 
illius  verba  :  «  Uni  Deo,  et  Martyrum,  et  no¬ 
stro  sacrificium  immolamus  :  ad  quud  saciifi- 
cium,  sicut  homines  Dei,  qui  mundum  in  e- 
jus  confessione  vicerunt,  suu  loco,  et  ordine 
nominantur  :  non  tamen  a  sacerdote,  qui  sa¬ 
crificat,  invocantur.  Deo  quippe,  non  ipsis 
sacrificat,  quamvis  in  memoria  sacrificet 
eorum,  quia  Dei  sacerdos  est,  non  illo¬ 
rum.  » 

Vides  hic  primo,  Augustinum  non  dicere  : 
«  In  administrationc  coma)  Domini,  sed  in 
sacrificio  quod  immolamus ;  »  et  bis,  ferve 
repetere,  sacerdotem  sacrificare  Deo  sacrifi¬ 
cium,  non  crenam  administrare.  Secundo  vi¬ 
des,  Augustinum  apertissime  dicere,  sacrifi¬ 
cium  fieri  in  memoriam  Sanctorum,  et  San¬ 
ctos  in  eo  nominari  :  quod  non  solum  est 
contra  horum  sectariorum  novitates,  qui  in 
sua  crena  nullam  Sanctorum  mentionem  fa¬ 
ciunt,  sed  est  expresse  contra  Kcmnitium, 
qui  paulo  ante  disputabat  Christum  dixisse  : 
IIoc  facite,  non  in  Sanctorum  commemora¬ 
tionem.  Tertio  vides,  Augustinum,  cum  is 
negat  Sanctos  invocari,  loqui  de  invocatione 
per  sacrificium,  id  est,  dc  oblatione,  qua),  ut 
supra  diximus,  est  cffieacissima  invocatio  : 
nam  formaliter  loquitur,  cum  ait  :  «  Non  ta¬ 
men  a  sacerdote,  qui  sacrificat,  invocantur,)) 
ut  patet  ex  verbis  sequentibus  :  «  Deo  quip- 

pe,  non  ipsis  sacrilicat,  quia  Dei  sacerdos  est, 
non  ipsorum.  » 

Quod  autem  Augustinus  non  neget,  posse 
ac  debere  Sanctos  invocari  in  Missa,  eo  mo¬ 
do,  quo  facit  Ecclesia  Catholica,  patet  ex 
tract.  84.  in  Joannem  a  nobis  supra  citato, 
ubi  dicit,  Sanctos  ad  mensam  Domini  com¬ 
memorari,  non  ut  nos  pro  eis  oremus,  sed  ut 
ipsi  orent  pro  nobis.  Ex  his  apparet,  quam 
inaniter  propter  locum  Augustini  Kemnitius 
exultaverit,  et  quam  immerito,  et  procaciter 
Synodum  Tridenti  nam  Thaidem  Babyloni¬ 
cam  appellaverit. 

Tertia  objectio  ex  historia  antiquitatis ; 
colligit  autem  Kemnitius  hoc  modo  progres¬ 
sum  antiquitatis.  Primo  dicit,  in  primitiva 
Ecclesia  morem  fuisse,  ut  annua  memoria 
Martyrum  solemniter  celebraretur  in  ipsis 
locis,  ubi  corpora  Martyrum  sepulta  erant : 
idquc  probat  ex  epistola  Ecclesiae  Smyrnen- 
sis  apud  Eusebium  lib.  iv.  histor.  cap.  13. 
Secundo  dicit,  progressu  temporis  id  acces¬ 
sisse,  ut  corpora  Sanctorum  sub  ipsis  men¬ 
sis  ponerentur  :  et  probat  ex  Ambrosio  lib.  x. 
epist.  83.  Tertio  dicit,  in  orationibus  Eccle¬ 
sia)  factam  fuisse  memoriam  Martyrum, 
quia  Ecclesia  orabat,  ut  aliquando  consors 
fieret  in  vita  aeterna  ipsorum  Martyrum  ;  id 
quod  ex  epistola  supra  citata  Smyrnensium 
probat.  Atque  haec  tria  dicit  esse  secundum 
"usum  purioris  Ecclesiae,  et  Scripturae  con¬ 
sentanea.  Quarto  dicit,  tempore  Augustini 
ortas  esse  opiniones  peregrinas,  et  vitiosas 
do  singularibus  Martyrum  pro  suis  cultori¬ 
bus  intercessionibus,  de  meritis,  et  operatio¬ 
nibus  Martyrum.  Quinto  dicit,  Augustinum 
has  opiniones  in  medio  reliquisse,  tanquam 
nec  veteres,  nec  certas  :  id  quod  probat  ex 
libro  xxii.  de  civit.  Dei  cap.  10.  et  de  cura 
pro  mortuis,  cap.  16.  Sexto  dicit,  Augusti¬ 
num  paulatim  coepisse  aliquid  tribuere  his 
opinionibus ;  sed  Hieronymum,  Basilium, 
Nazianzenum  audaciores  fuisse  in  hac  quae- 
stione.  Septimo  dicit,  postremis  temporibus, 
fabricatum  esse  articulum  fidei  de  patroci¬ 
niis,  et  meritis  Sanctorum,  et  quod  horribi¬ 
lius  est,  ipsam  actionem  ccenae  Dopiini,  eo 
detorqueri  coeptam. 

Ex  hac  longa  narratione  Kemnitius  sim¬ 
plicioribus  persuadere  nititur,  rem  esse  no¬ 
vam,  et  a  Papistis  confictam,  de  invocatione 
Sanctorum  in  sacrificio  Missae.  At  si  quis 
paulo  attentius  rem  expendat,  ex  hac  ipsa  dis¬ 
putatione  Kemnitius,  et  ejus  sodales  aper¬ 
tissime  refelluntur.  Nam  prima  illa  tria  ca¬ 


pita,  quae  fatetur  adversarius  fuisse  in  pu¬ 
riore  Ecclesia, et  esse  consentanea  Scripturae, 
contra  nos  nihil  faciunt,  cum  non  contineant 
aliquid  contrarium  nostrae  doctrinae  :  at  con¬ 
tra  adversarios  maxime  faciunt,  cum  sint  om¬ 
nino  contraria  scriptis  et  factis  ipsorum.  Ipsi 
enim  nec  celebrant  Sanctorum  memoriam 
apud  Sanctorum  reliquias ;  nec  Martyrum 
corpora  sub  sacra  mensa  reponunt,  sed  eji¬ 
ciunt  potius;  nec  denique  in  precibus,  et 
mysterio  Eucharistiae  ullam  Sanctorum  men¬ 
tionem  faciunt  :  quare  testimonio  Kemnitii, 
concludimus,  Kemnitium,  et  ejus  sodales 
recessisse  ab  usu  primitivae  purioris  Ecclesiae, 
sacris  litteris  consentaneo. 

Quartum  caput  falsum  est,  et  ex  sexto  re¬ 
felli  potest.  Nam  si  Basilius,  Nazianzenus,  et 
Hieronymus  sequuntur  eas  opiniones  de  in- 
tercessionibusj  et  meritis  Sanctorum,  ut 
habet  cap.  6,  non  igitur  coeperunt  illi  opiones 
Augustini  aetate,  ut  habet  c.  4  ;  nam  actas 
Augustini  posterior  est  Basilii,  et  Nazianzeni 
aetate.  Adde,  quod  sententia  Ecclesiae  de 
invocatione  Sanctorum,  non  coepit  etiam 
Basilii  aetate,  sed  longe  antiquior  est.  Nam 
Eusebius  Basilio  antiquior  lib.  xm.  praeparat. 
Evangel.  cap.  7  :  «  Vota,  inquit,  Sanctis  fa¬ 
cimus,  quorum  intercessione  apud  Deum  non 
parum  juvari  nos  profitemur.  »  Et  Irenaeus 
Eusebio  antiquior  lib.  v.  contra  haereses  : «  Ut 
Virginis  Evae,  inquit,  Virgo  Maria  fieret  ad¬ 
vocata.  » 

Quintum  caput  continet  manifestum  men¬ 
dacium,  et  imposturam.  Nam  Augustinus  in 
locis  a  Kemnitio  citatis,  non  relinquit  in  me¬ 
dio  tanquam  rem  incertam,  an  Sancti  nos 
juvent  sintque  nostri  intercessores  et  advo¬ 
cati,  et  ut  tales  a  nobis  invocandi ;  sed  solum 
quomodo  nos  juvent,  quando  miracula  apud 
eorum  sepulchra  fiunt.  Ambigit  enim  Au¬ 
gustinus,  an  id  fiat  opera  Angelorum,  an 
per  ipsos  Martyrum  spiritus,  an  alio  modo  ; 
atque  hoc  in  medio  relicto,  asserit  rem  esse 
indubitatam,  quod  a  Sanctis  juventur,  qui 
illos  invocant.  Nam  lib.  2 2.  de  civit.  Dei, 
cap.  8.  probat  hoc  ipsum  innumerabilibus 
ferme  exemplis,  quae  certissima  esse  affir¬ 
mat. 

Sextum  caput  non  eget  alia  refutatione  ; 
nescio  enim  quis  non  videat,  quantum  prae¬ 
judicium  causae  suae  Kemnitius  fecerit,  cum 
tam  aperte  reprehendere  ausus  est  quatuor 
illas  Ecclesiae  Graecae  et  Latinae  columnas, 
Basilium,  Nazianzenum,  Hieronymum  et  Au¬ 
gustinum. 

Septimum  caput  falsissimum  esse  patet  ex 
testimoniis  a  nobis  citatis,  Cvrilli,  Basilii, 
Chrysostomi,  et  Augustini,  qui  apertissime 
scribunt,  in  sacrificio  altaris  peti  a  Deo  San¬ 
ctorum  intercessiones.  Quanto  enim  menda¬ 
cio  postremis  temporibus  fabricatum  fuisse 
lingitur,  quod  ante  annos  1200.  in  usu  Ec¬ 
clesiae  Catholica!  fuit  ? 


CAPUT  IX. 

De  Missis  privatis. 

Sequitur  controversia  de  Missa  privata,  de 
qua  post  Lutherum  scripserunt  Brentius  in 
Confessione  Wirtembergensi.  cap.  de  Eu¬ 
charistia,  et  Kemnitius  in  2.  par.  Exam. 
pag.  858.  et  seqq.  et  Philippus  tum  in  Con- 
fess.  Augustana,  tum  in  Apologia  in  art.  de 
Missa.  Quam  controversiam  ita  tractabimus, 
ut  primum  doceamus  sex  modis  posse  Mis¬ 
sam  dici  privatam,  et  omnibus  modis  esse 
licitam.  Deinde  objectiones  adversariorum 
refellamus. 

Igitur  primo' dici  potest  Missa  privata  ra¬ 
tione  loci;  quse  enim  celebrantur  in  privato 
aliquo  oratorio,  seu  sacello,  dici  possunt  pri¬ 
vata!,  si  comparentur  ad  eas  quse  celebran¬ 
tur  in  publico  templo.  Ac  de  his  non  est  ma¬ 
gna  controversia ;  nam  etiamsi  adversarii 
eas  Missas  odiose  traducant,  et  angulares 
per  contumeliam  vocent  :  tamen  habemus 
de  his  exempla  manifestissima  antiquitatis. 
Nam  in  primis  Dominus  primam  Missam  in¬ 
stituit,  ac  celebravit  in  privata  domo  :  et 
Apostoli  initio  frangebant  circa  domos  pa¬ 
nem,  Act.  ii.  Ac  deinde  sancti  Pontifices 
tempore  persecutionis,  non  in  domibus  tan¬ 
tum  privatis,  sed  etiam  in  cryptis,  et  forami¬ 
nibus  terra!  sacra  faciebant  :  imo  S-:  Du¬ 
cianus  in  carcere  sacrificavit,  et  suo  ipsius 
pectore  pro  altari  usus  est,  cum  jaceret  onu¬ 
stus  catenis,  nec  erigere  seipsum  posset. 
Refert  id  Nicephorus  lib.  vm.  histor.  cap. 
31. 

Nec  solum  ob  persecutiones,  sed  etiam 
aliis  de  causis  aliquando  veteres  in  privatis 
locis  sacrificia  offerebant.  Gregorium  Na- 
zianzenum  in  exigua  cellula  extructo  ora¬ 
torio  sacra  fecisse  ibidem,  Sozomenus  te¬ 
statur,  lib.  vii.  histor.  cap.  3.  quem  locum 
Kemnitius  etiam  citat.  Sanctus  Ambrosius, 


teste  Paulino  in  vita  ipsius,  in  domo  clarissi¬ 
mae  cujusdam  fcemina!  ab  ea  rogatus,  sacri¬ 
ficium  obtulit.  Sanctus  Augustinus  lib.  22. 
de  civit.  Dei,  cap.  8.  testatur  quemdam  a 
suis  presbyteris  in  domo  rustica  sacrificium 
corporis,  et  sanguinis  Domini  obtulisse.  The- 
odoretus  in  historia  religiosa,  cap.  20.  scri¬ 
bit,  se  in  cellula  Maris  anachoreta!  sacra ' 
mysteria  celebrasse.  Gregorius  homil.  37.  in 
Evangelia,  scribit,  Cassium  Narniensem  E- 
piscopum,  virum  sanctissimum,  aliquando 
in  Episcopii  oratorio  Missam  celebrasse, 
quod  videlicet  ad  Ecclesiam  morbo  impedi¬ 
tus  descendere  non  valeret ;  etlib,xv.  epistol. 
43.  ad  Joannem  Syracusanum  Episcopum, 
jubet  ut  uon  prohibeat  in  domo  Venantii  pa- 
tritii  Missas  celebrari.  S.  Joannes  Eleemosy- 
narius,  ut  in  ejus  vita  scribit.  Leontius,  cum 
populum  de  Ecclesia  egredi  videret,  quo 
tempore  sacra  celebrabat,  ad  illos  conversus 
ait  :  «  Ego  filii  propter  vos  ad  Ecclesiam 
descendo,  nam  mihi  ipse  in  Episcopio  Missas 
facere  poteram.  »  Denique  (ut  alia  exempla 
praetermittam)  Joannes  Damascenus  in  hi¬ 
storia  de  Barlaam,  et  Josaphat,  scribit,  B. 
Barlaam  presbyterum  fuisse,  et  in  sua  cel¬ 
lula,  solo  pimsentc  Josaphat,  Missa!  sacrifi¬ 
cium  offerre  solitum 

Secundo,  Missa  privata  dici  potest  a 
tempore;  ut  publica  sit,  qum  festis  diebus  ; 
privata,  quse  profestis  celebratur.  Et  quam¬ 
quam  adversarii  non  nisi  raro  admodum,  ac 
fere  solum  in  Dominicis,  aut  majoribus  festis 
sacram  ccenam  faciunt;  tamen  non  aperte 
reprehendunt  usum  Missa!  quotidianae  :  et 
certe  nullo  modo  reprehendi  potest.  Nam  in 
primis,  ideo  juge  sacrificium  appellatur, 
Danielis  xn,  quia  jugiter  et  quotidie  celebrari 
deberet. 

Deinde  negari  non  potest,  quin  olim  singu¬ 
lis  diebus  in  multis  locis  Missa!  celebrarentur. 
Nam  Cassius  singulis  diebus  Missam  celebra¬ 
bat,  teste  Gregorio  loco  cit.  homil.  37.  Au- 
gustinus  epis.  23.  dicit,  Christum  semel  in 
crucc  immolatum,  omni  die  in  Sacramento 
populis  immolari.  Chrysostomus  hom.  3.  in 
episfc.  ad  Ephesios  scribit,  quotidianam  obla¬ 
tionem  suo  tempore  fieri  solitam.  Hierony¬ 
mus  in  cap.  i.  ad  Titum  dicit,  sacerdotes 
quotidie  pro  peccatis  populi,  ac  suis  sacrifi¬ 
care.  Hyppolitus  Martyr  in  oratione  de  An- 
tichristo  scribit,  Christum  in  die  Judicii  di¬ 
cturum  :  «  Venite  Pontifices,  qui  pretiosum 
corpus  meum  quotidie  immolastis.  »  Denique 
S.  Audreas,  ut  in  ejus  historia  legimus,  sin- 


388 


LLBEK  Yb 


gulis  diubus  agnum  immaculatum  sacrifica¬ 
bat.  Sed  neque  de  hac  re  jam  adversarii 
multum  laborant. 

Tertio  dici  potest  Missa  privata  a  fine, 
quia  nimirum  pro  aliquo  particulari  homine, 
vel  negotio  celebretur,  ut  pro  hoc  vel  illo 
defuncto,  pro  ista,  vel  illa  necessitate.  Et 
quidem  si  Missa  aliqua  uni  soli  applicaretur, 
excludendo  omnes  alios  homines,  tum  vere 
privata  dici  posset  :  sed  talis  nulla  est;  aut 
fuit  unquam  in  Ecclesia.  Nam  omnis  Missa 
offertur  a  ministro  publico,  et  publico  no¬ 
mine  pro  tota  Ecclesia,  tum  quee  in  terris, 
tum  qufe  in  codis,  vel  in  purgatorio  est  : 
nam  horum  omnium  in  qualibet  Missa  men¬ 
tio  habetur.  Si  autem  Missa  applicetur  uni 
peculiariter,  sic  tamen  ut  non  excludantur 
caderi ;  tum  privata  Missa  dici  poterit,  et 
erit,  si  comparetur  ad  alias,  quie  nulli  par¬ 
ticulari  applicantur. 

Neque  dubium  est,  ejusmodi  Missas  priva¬ 
tas  fuisse  in  usu  antiqua?  Ecclesia),  et  licitas 
esse.  Nam  in  Testamento  veteri  sacrificia 
fiebant  plurima  pro  particularibus.  Levitici 
lv.  et  v.  proscribuntur  sacrificia  pro  sacer¬ 
dote,  pro  principe,  pro  quolibet  privato, 
pro  synogoga.  Job  i.  habemus  sacrificium 
pro  filiis  Job  ;  et  Job  xlii.  sacrificium 
pro  amicis  Job:  II  Machalxeor.  m.  pro  He¬ 
liodoro. 

In  Testamento  novo  Missa)  in  natalitiis 
Sanctorum,  quas  supra  defendimus,  omnes 
erant  privata)  hoc  tertio  modo  :  et  habemus 
insigne  exemplum,  p rador  ea  qua)  supra  al¬ 
lata  sunt,  apud  Bcdam  lib.  iv.  lristor.  cap. 
14.  ubi  sancti  Apostoli  Petrus  et  Paulus  cui¬ 
dam  apparentes,  jusserunt  Missas  celebrari 
in  dic  sancti  Osvaldi  regis,  in  memoriam 
ejusdem  S.  Osv  aldi,  et  visionem  illam  fuisse 
verissimam  manifeste  patuit  ex  mirabili 
eventu  rerum,  quas  iidem  Apostoli  futuras 
praxlixerant.  Pari  ratione  Missa?  pro  defun¬ 
ctis,  ut  plurimum  particulares  erant,  et  pri¬ 
vata;  :  sic  enim  scribit  Augustinus  de  obitu 
matris  sua;  lib.  ix.  Confess.  cap.  12  :  «  Cum 
offerretur  pro  ea  sacrificium  pretii  nostri,  jam 
juxta  sepulchrum  posito  cadavere  ote.  » 
Denique  sacrificium  illud  a  presb\ tero  ejus¬ 
dem  Augustini  oblatum  pro  liberatione  do¬ 
mus  a  decmonum  vexatione  lib.  22.  de  civit. 
Dei  cap.  8.  et  alia  id  genus,  sine  dubio  pri¬ 
vata  erant,  nec  reprehendi  possunt,  nisi  tota 
antiquitas  reprehendatur. 

•Quarto  Missa  privata  dici  potest  a  pauci¬ 
tate  eorum  qui  intersunt ;  ut  dicatur  publica, 


qua?  fit  coram  populo,  qualis  et  Missa  qua? 
solet  parochialis,  vel  conventualis,  qua?  non 
celebratur,  nisi  populus  adsit  :  privata  au¬ 
tem,  ad  quam  non  exspectatur  populus  sed 
pro  arbitrio  sacerdotis  habetur,  sive  multi 
adsint,  sive  pauci.  Has  Missas  ita  privatas 
adversarii  non  raro  reprehendere  solent. 
Certe  Philippus  in  Apolog.  Confess.  aecersit 
hinc  inde  argumenta,  ut  probet,  non  debere 
fieri  nisi  unam  Missam,  nimirum  eam  cui 
populus  intersit  :  tamen  alii  ex  adversariis 
non  volunt  de  hac  re  contendere.  NamBren- 
tius  in  Confessione  Wirtembergensi  cap.  de 
Eucharistia  contentus  est,  ut  Missa  celebre¬ 
tur  si  duo  ut  minimum  adsint,  unus  qui 
consecret  et  ministret  Sacramentum,  et  alter 
cui  porrigatur.  Et  hoc  ipsum  probant  testi¬ 
monia  allata  pro  Missis  privatis  ratione  loci; 
et  de  his  Missis  privatis  loquitur  S.  Gregorius 
lib.  iv.  epistol.  43,  ad  Castorium,  ubi  pro¬ 
hibet  in  Monasterio  fieri  Missas  publicas, 
ne,  ut  ipse  dicit,  in  secessibus  servorum  Dei 
fiant  conventus  populares.  Ex  quo  loco  col¬ 
ligitur  Missas  publicas  vocari,  quibus  inter- 
est  populi  multitudo ;  privatas  autem  qua? 
sine  conventu  populi  intra  Monasteria,  vel 
alibi  celebrantur. 

Quare  fallitur  apertissime  ^felanchthon  in 
Apologia  Confess.  cum  dicit,  ante  Gregorii 
tempora  nullam  fieri  mentionem  privatarum 
Missarum.  Nam  si  apud  Gregorium  privato? 
Missa?  censentur,  qua?  celebrantur  absque 
populi  conventu,  ut  ex  lioc  loco  perspicuum 
est,  Missa  privata  erat,  qua?  dicta  est  a  pres¬ 
bytero  Augustini  in  domo  rustica,  ipso  teste 
lib.  22.  de  civit.  Dei  cap.  8.  et  ab  Ambrosio 
in  domo  eujusdam  matrona?  Roma?,  teste 
Paulino,et  a  Theodoreto,  in  cellula  S.  Maris 
et  a  Luciano  in  earccre;  imo  ab  Apostolis 
cum  circa  domos  frangebant  panem,  ut  su¬ 
pra  citavimus  :  et  ab  ipso  Christo,  qui  non 
convocavit  populum,  sed  tantum  primarios 
discipulos  duodecim. 

Quinto  Missa?  privata;  dici  possunt,  qua? 
dicuntur  in  eodem  templo,  eodem  dic,  pra?- 
ter  unam.  Nam  una  tantum  solet  esse  Missa 
publica  et  solem nis,  qua?  dicitur  in  summo 
altari,  eictcra?  qua?  dicuntur  in  minoribus 
altaribus  eodem  dic,  et  privata?  dici  possunt, 
licet  multi  interdum  adsint  auditores.  Et 
quidem  hanc  multiplicationem  Missarum 
valde  oderunt,  ac  reprehendunt  omnes  ad¬ 
versarii,  sed  nos  probamus  licitam  esse. 
Primum  ex  Testamento  veteri,  in  quo  plurima 
offerebantur  sacrificia  eodem  die  et  loco. 

Secundo,  multi  erant  in  eadem  Ecclesia 
sacerdotes.  Nani  tempore  S.  Cornelii  Papae 
lloma}  erant  quadraginta  Presbyteri,  ut  ipse 
scribit  ad  Fabium,  teste  Eusebio  lib.  vi. 
bist.  cap.  33.  ac  deinceps  semper  magis,  ac 
magis  crevit  sacerdotum  multitudo.  Multi 
'lutem  quotidie  celebrabant  :  ergo  vel  omnes 
alii  cessabant  a  sacrificio  offerendo,  vel 
multi  eodem  die  et  loco  sacra  faciebant. 
Fuisse  autem,  qui  quotidie  sacrificium  offe¬ 
rent,  dubitari  non  potest ;  id  enim  perspi¬ 
cuum  est  ex  testimoniis  supra  citatis,  ubi 
egimus  de  Missa  privata  ex  parte  temporis. 

Tertio  idem  probat  testimonium  supra  al¬ 
latum  ex  Reda,  lib.  iv.  Histor.  cap.  14.  ibi 
enim  Apostoli  praecipiunt  in  die  S.  Oswaldi 
celebrari  Missas  per  omnia  Monasterii  ora¬ 
toria.  Simile  est  quod  scribit  Eusebiuslib.  iv. 
cap.  45.  de  vita  Constantini,  Episcopos  invi¬ 
tatos  ad  templi  dedicationem  incruentis  sa¬ 
crificiis  Deo  oblatis,  diem  festum  celebrasse. 

Quarto  idem  probat  antiquissima  consue¬ 
tudo,  quae  est  in  Ecclesia,  ut  in  die  Natalis* 
Domini  singuli  sacerdotes  Missae  sacrificium 
ter  offerant,  cujus  ritus  memini  t  Gregorius 
in  homilia  de  Natali  Domini,  et  ante  eum 
Telesphorus  in  epistola  decretali.  Quod  si 
potest  unus  sacerdos  uno  in  loco  ter  sacrifi¬ 
cium  eodem  dic  offerre,  cur  non  poterunt 
multi  singula  offerre  sacrificia? 

Quinto  idem  probat  altarium  multitudo  in 
eadem  in  Ecclesia.  Ambrosius  epist.  33  : 
a  Irruere  in  altaria  etc.  »  et  loquitur  de  una 
Rasilica.  Gregorius  lib.  v.  epist.  50.  ad  Pal¬ 
ladium,  scribit  in  una  Ecclesia  trcdecim  alta¬ 
ria  fuisse,  et  Gulielmus  Abbas  in  vita  S.  Ber- 
nardi  lib.  i.  cap.  12.  in  Ecclesia  Monasterii 
S.  Bernardi  fuisse  tria  altaria,  unum  in  me¬ 
moriam  B.  Yirginis,  alterum  S.  Laurentii, 
tertium  S.  Benedicti.  Yide  etiam  Petrum 
Damiani  initio  vitee  S.  Romualdi.  Quorsum 
autem  tot  altaria,  si  semel  tantum  in  die 
sacrificium  offerri  poterat  in  una  Ecclesia  ? 

Denique  Prosper  in  libro  de  praedicationi¬ 
bus  dimidii  temporis,  cap.  G.  scribit,  bis  intra 
paucas  horas  uno  in  loco  sacrificium  obla¬ 
tum.  Leo  epist.  81.  ad  Dioscorum,  monet  ut 
Alexandriae  servetur  Romanus  ritus  de  ite¬ 
rando  sacrificio  eodem  die. 

Ultimo  privata  Missa  dici  posse,  in  qua  so¬ 
lus  sacerdos  communicat  :  et  haec  est  Missa 
privata,  de  qua  potissimum  adversarii  alter¬ 
cantur,  et  quam  nullo  modo  admittunt.  Sed 
eam  licitam  esse,  probatur  primo  ratione 
Concilii  Tridentini.  sess.  22.  cap.  0.  quae 


talis  est  :  Missre,  in  quibus  solus  sacerdos 
communicat,  etiamsi  privatae  dici  possent, 
ratione  communicantium  Sacramentalitcr, 
tamen  absolute  non  privatae,  sed  publicae  et 
communes  sunt;  ergo  non  debent  ut  privatae 
rejici,  et  damnari.  Antecedens  probatur  a 
Concilio  dupliciter.  Primo,  quia  in  ejusmodi 
Missis  saepe  multi  communicant  spirituali- 
ter,  proinde  fructus  est  publicus,  et  commu¬ 
nis  :  et  per  hoc  etiam  Missa  est  ex  hac  parte 
publica,  et  communis.  Secundo,  quia  sacer¬ 
dos  publicus  est  Minister,  el  pro  tota  Eccle¬ 
sia  sacrificium  offert. 

Hanc  totam  rationem  refellere  conatus  est 
Kemnitius  pag.  868.  et  sequentibus  :  sed  non 
tam  rationem  Concilii  refutavit,  quam  se 
mendacem,  et  ineptum  demonstravit.  Primo, 
miratur  cur  Concilium  audeat  vocare  has 
Missas  communes,  et  negare  esse  privatas, 
cum  per  multas  annorum  centurias  sint  a 
Catholicis  appellatae  privatae,  et  cum  apud 
Gregorium  in  registro  crebra  fiat  mentio  pri¬ 
vata:  Missse?  et  cum  Glossa  in  Ganonem,  et 
hoc  attendendum,  de  consecrat,  dist.  1,  eas 
privatas  appellet. 

Atqui  hoc  totum  est  mendacium  :  nam 
apud  Gregorium  nusquam  exstat  vocabulum 
Missa:  privatae.  Exstat  quidem  semel  voca¬ 
bulum  Missae  publicae  lib.  4.  epist,  43.  sed  ut 
supra  diximus,  non  vocat  publicas  Grego¬ 
rius,  in  quibus  communicatur,  sed  in  quibus 
adest  populi  multitudo,  et  iis  opponit  Mis¬ 
sas,  in  quibus  non  adest  populus,  sive  in  iis 
communicent  aliqui,  sive  nulli.  Eodem  modo 
accipitur  vocabulum  Missae  publicae,  et  pe¬ 
culiaris,  seu  privatae  in  Canone,  et  in  glossa 
citata. 

Secundo,  Kemnitius  oppugnat  argumen¬ 
tum  Concilii  ductum  a  spirituali  Communio¬ 
ne  ;  et  quia  non  poterat  negare  spiritualem 
Communionem,  affingit  novo  mendacio  ipsi 
Concilio,  quod  affirmaverit  per  spiritualem 
Communionem  satisfieri  institutioni,  et  prae¬ 
cepto  Christi  de  sumenda  Eucharistia. 

Sed  nihil  ejusmodi  in  Concilio  reporitur  : 
imo  sess.  13.  can.  9.  Concilium  docet  te¬ 
neri  fideles  adultos  saltem  semel  in  anno 
ad  Communionem  Sacramentalem,  nimirum, 
ut  eo  modo  saitisfaciant  Christi  institutioni, 
et  praecepto. 

Tertio,  oppugnat  alterum  argumentum 
Concilii,  sumptum  ex  eo  quod  sacerdos  est 
publicus  Minister,  ac  dicit  argumentum  non 
valere,  quoniam  Minister  verbi,  est  etiam 
publicus  Minister,  et  tamen  non  pofest  con- 

cionari  nisi  populo  praesente ;  et  qui  baptizat 
est  publicus  Minister,  et  tamen  non  potest 
baptizare,  nisi  aliquis  adsit  baptizandus. 

Sed  haec  sunt  merae  ineptiae.  Aliter  enim 
est  sacerdos  Minister  publicus  sacrificando, 
aliter  concionando,  et  Sacramenta  minis¬ 
trando.  Nam  sacrificando  dirigit  actionem 
suam  ad  Deum  pro  populo  ;  concionando,  et 
Sacramenta  ministrando,  dirigit  actionem 
suam  ad  populum  propter  Deum. 

Et  bine  nascitur  alia  ratio  ex  natura  sa¬ 
crificii  nam  si  adversarii  concederent  Missam 
non  solum  esse  Sacramentum, sed  etiam  sacri¬ 
ficium,  fortasse  in  hac  re  facile  convenirent: 
siquidem  ad  sacrificium,  ut  sacrificium  est, 
nihil  refert,  si  multi,  vel  pauci,  vel  nulli  in¬ 
tersint,  aut  communicent,  cum  sacrificium 
offeratur  Deo  pro  populo  ;  potest  enim  sacer¬ 
dos  pro  populo  offerre,  etiamsi  populus  nec 
adsit,  nec  communicet.  Et  confirmatur  ex  lege 
veteri ;  cum  enim  sacrificia  offerebantur  pro 
peccato,  nihil  inde  manducabat  is,  pro  quo 
offerebatur,  ut  patet  Levit.  6.  et  7.  et  ta¬ 
men  illi  proderat.  Et  confirmatur  rursus  a 
simili  ;  nam  sacrificium  simile  est  orationi, 
ut  supra  diximus,  imo  est  qusedam  realis  et 
efficacissima  oratio.  Porro  orationem  pro¬ 
desse  ei,  pro  quo  fit,  etiamsi  ille  non  adsit,  nec 
sciat  quid  agatur,  certum  et  exploratum  est. 

Tertio  probatur  ex  consuetudine  veterum. 
Nam  etiamsi  nusquam  expresse  legamus  a 
veteribus  oblatum  sacrificium  sine  Commu¬ 
nione  alicujus,  vel  aliquorum,  praeter  ipsum 
sacerdotem  :  tamen  id  possumus  ex  conje¬ 
cturis  facile  colligere.  Prima  conjectura  ex 
Concilio  Nannetensi,  cap.  30.  quod  citatur 
ab  Ivone  in  decret.  par.  3.  cap.  70.  ubi  ju¬ 
bentur  presbyteri  non  celebrare  soli  Missam, 
nisi  habeant  saltem  unum  secum,  qui  respon¬ 
deat.  Ex  quo  intelligimus  quosdam  plane 
solos  celebrare  solitos  Missae  sacrificium  : 
et  proinde  sine  communicantibus.  Item  ex 
Concilio  Toletano  XII.  can.  5.  ubi  graviter 
reprehenduntur  quidam  sacerdotes,  qui  sa¬ 
crificium  offerentes  non  communicabant  : 
«  Quale  erit,  inquit  Concilium,  illud  sa¬ 
crificium,  cui  nec  ipse  sacrificans  partici¬ 
passe  dignoscitur  ?  »  Quae  verba  satis  aperte 
indicant,  in  ejusmodi  sacrificio  nullum  om¬ 
nino  fuisse,  qui  communicaret  ;  et  tamen 
Concilium  non  requirit,  nisi  ut  sacerdos  ipse 
communicet  :  proinde  admittit  tanquam 
rata,  et  ut  apparet,  usitata  sacrificia,  in  qui¬ 
bus  solus  communicat  sacerdos.  Est  autem 

(l)Luc.  XXIF,  19. 


hoc  Concilium  ante  annos  circiter  900.  cele- 
qratum. 

Secunda  conjectura.  Quidam  initiabantur 
sacris  absque  ulla  certa  procuratione  anima¬ 
rum,  qui  proinde  non  poterant  ulli  Sacra- 
mentun  administrare,  et  tamen  sine  dubio 
Missas  celebrabant.  Exemplum  habemus  in 
S.  Paulino  Nolano,  qui  presbyter  ordinatus 
fuit,  ut  ipse  scribit  epist.  6.  ad  Severum,  in 
sacerdotium  Domini,  sed  nulli  certae  Eccle¬ 
siae  alligatus. 

Tertia  conjectura.  Plurimi  sacerdotes  quo¬ 
tidie  celebrabant,  ut  supra  ostendimus,  et 
tamen  populus  in  multis  locis  raro  admodum 
communicabat,  ut  vel  ex  illa  querimonia 
Chrysostomi  cognosci  potest,  quae  habetur 
homil.  3.  in  epist.  ad  Ephes.  «  Frustra, 
inquit,  habetur  quotidianra  oblatio,  cum 
nemo  sit,  qui  simul  participet.  »  Et  homil. 
17.  in  epist.  ad  Ilebr.  scribit,  plurimos  tan¬ 
tum  semel  in  anno  ad  Sacramenti  Commu¬ 
nionem  accessisse.  Ambrosius  etiam  lib.  v. 
de  Sacrament.  cap.  4.  dicit,  Graecos  post 
annum  communicare  solere. 

Quarta  conjectura.  Multa  sacra  fiebantpro 
causa  ita  particulari,  ut  non  sit  ullo  modo 
verisimile,  ministratam  fuisse  Communio¬ 
nem  in  ejusmodi  sacris :  ut  exempli  causa, 
cum  scribit  Augustinus  libro  ix.  Confess. 
cap.  12.  oblatum  sacrificium  pro  matre  sua, 
cadavere  juxta  sepulchrum  constituto ;  et 
cum  scribit,  lib  xxn.  civit,  cap.  8.  unum  e  suis 
presbyteris  sacrificium  obtulisse  in  domo 
rustica,  ad  eamdem  domum  a  malignorum 
spirituum  vexatione  liberandam.  Sed  adver¬ 
sariorum  argumenta  solvamus. 


CAPUT  X. 

Solvuntur  argumenta  contra  Missas  privatas. 

Prima  objectio  Kemnitii  in  2.  par.  Exam. 
pag  862.  (nam  quae  ipse  fabulatur  de  ori¬ 
gine  Missae  privatae,  quia  nullo  argumento 
,  probavit,  omitto)  sumitur  ex  illis  verbis  Luc. 
xxii  \Hoc  facite  in  meam  commemorationem  (1). 
Jubet  enim  Christus,  ut  faciamus  quod  ipse  fe- 
ciet ;  ipse  autem  non  solum  consecravit,  sed 
etiam  dedit  Sacramentum,  iis  qui  aderant 
manducandum  ;  quare  consecrare,  et  non 
distribuere,  est  ipsam  Coenam  Domini  pro¬ 
fanare. 


CAPUT  X. 

Respondeo  :  Jussit  Dominus  fieri  quod  ipse 
fecit,  sed  pro  loco,  tempore,  personis  :  ea 
enim  est  vis  affirmativorum  prajceptorum. 
Et  sine  dubio  non  jussit  Sacramentum  dis¬ 
pensari  invitis,  aut  indignis.  Quare  si  forte 
nulli  sint,  qui  velint,  aut  possint  communi¬ 
care,  non  tenemur  Sacramentum  ministrare, 
nec  tamen  ideo  prohibemur  a  celebratione 
cessare. 

Dices  :  Si  licet  dividere  actiones,  quas 
Dominus  exemplo  suo  conjunxit,  et  Sacra¬ 
mentum  aliquando  consecrare,  et  nemini 
ministrare,  licebit  etiam  consecrare,  vel 
ministrare,  et  non  sumere. 

Respondeo  :  Non  est  eadem  ratio  omnium 
illarum  actionum.  Nam  consecratio  et  con¬ 
summatio,  de  essentia  sacrificii  sunt,  ideo 
nullo  modo  possunt  omitti  :  at  dispensatio, 
nec  est  de  essentia,  nec  de  integritate,  sed 
solum  affirmativo  Domini  praecepto  neces¬ 
saria  ;  et  ideo  facienda  quidem  est,  sed  pro 
loco  et  tempore,  ut  diximus. 

Secunda  objectio.  Apostolorum  Synaxis 
describitur  Act.  ii.  per  fractionem  panis  ; 
ergo  distributio,  et  dispensatio  Sacramenti 
fuit  in  usu  primitiva!  Ecclesia!  in  celebra¬ 
tione  Ccena!  Domini. 

Respondeo  :  Nihil  verius  dici  potest ;  sed 
non  inde  sequitur  non  posse  unquam  sacri¬ 
ficium  sine  dispensatione  offerri.  Nam  et 
apud  nos  in  templis  omnibus  celebratur 
Synaxis  cum  dispensatione  Sacramenti,  et 
tamen  non  ideo  damnantur  sacra,  quae  in 
privatis  oratoriis,  vel  sacellis  sine  tali  dis¬ 
pensatione  celebrantur. 

Tertia  objectio.  B.  Paulus  I  Corint.  x.  de¬ 
scribens  ritum  Ccena!  Domini,  aperte  scri¬ 
bit,  corpus  Domini  communicari,  et  distribui 
fidelibus,  et  fideles  participes  esse  mensai 
Domini,  non  spectando  unum  manducantem, 
sed  manducando. 

Respondeo  :  Apostolus  eo  loco  non  descri¬ 
bit  ritum  Ccena!  Domini,  ut  declaret  quid  sit 
ipsa  celebratio  hujus  mysterii,  vel  in  quo 
pra!cipue  consistat,  sed  tantum  ut  ostendat, 
eos  qui  Eucharistiam  sumunt,  participes  esse 
mensa!  Domini,  et  socios  Christi  fieri  :  quem- 
madmodum  fiunt  socii  daemoniorum,  et  par¬ 
ticipes  sunt  altaris  idolorum,  qui  scienter 
manducant  idolothyta.  Ex  quo  non  sequitur, 
Missam  sine  Communione  populi  esseillicitam 
vel  eos,  qui  Missa!  intersunt,  et  non  commu¬ 
nicant,  nihil  utilitatis  capere.  Nam  ista  affir¬ 
mans  propositio  verissima  est,  et  ex  Paulo 
colligitur  •.  Qui  reipsa  Eucharistiam  mandu¬ 


cat,  cum  Christo  conjungitur  :  ista  autem 
negans  falsa  est  nec  habetur  in  Paulo  :  Qui 
non  sumit  reipsa  Eucharistiam,  sed  solo 
voto  ac  desiderio, nullo  modo  cum  Christo 
jungitur,  aut  frustra  interest  sacrificio. 

Quarto  objectio.  Apostolus  I.  Corinth  xi 
opponit  inter  se  Dominicam  Ccenam,  et  pri¬ 
vatam  Coe  nam ;  et  quidem  ita,  ut  confirmet, 
ubi  privata  Ccena  agitur,  ibi  non  posse  Do¬ 
minicam  Ccenam  celebrari.  Definit  autem 
privatam  Ccenam,  ubi  quis  privatim,  quod 
Coense  Dominica!  est,  manducat,  praeoccu- 
pat  non  simul  participantibus  aliis  :  et  dicit, 
non  dissimile  esse,  ac  si  instrueretur  talis 
ccena,  ubi  unus  saturaretur,  alter  vero  co¬ 
geretur  esurire  :  «  Hic  certe  locus  tanquam 
fulmen,  »  inquit  Kemnitius,  «  prosternit 
privatas  Pontificiorum  Missas,  in  quibus  so¬ 
lus  Sacerdos  celebrans  sacramentaliter  com¬ 
municat  :  et  clarissima  est  Chrysostomi  sen¬ 
tentia  in  illum  Pauli  locum  :  Quod  Domini¬ 
cum  est,  privatum  fecerunt ;  Ccena  enim 
Dominit  debet  esse  communis  etc.  » 

Respondeo  :  Primum  cum  Paulus  oppo¬ 
nit  Ccenam  Domini  ccenae  privatae,  non  lo¬ 
quitur  de  Eucharistia,  sed  de  convivio, 
quod  in  Ecclesia  oliin  in  pauperum  refrige¬ 
rium  fieri  solebat,  quod  convivium,  vocat  Cce¬ 
nam  Domini,  ut  Chrysostomus  interpretatur 
quia  fiebat  ad  repraesentandam  Ccenam  Do¬ 
mini  ultimam  cum  discipulis ;  et  etiam  quia 
fiebat  in  loco  sacro,  et  denique  quia  conjun¬ 
gebatur  cum  Eucharistiae  communicatione. 
Quod  autem  per  Ccenam  Domini  intelligatur 
convivium  illud,  perspicuum  est  ex  illis  ver¬ 
bis  :  a  Unus  esurit,  alius  autem  ebrius  est»  . 
Non  enim  in  communicatione  Eucharistiae 
poterat  esuries,  aut  ebrietas  inveniri,  cum 
illa  sit  cibus  mentis,  non  ventris.  Deinde 
idem  patet,  ex  proposito  Pauli.  Yult  enim 
ipse  (Chrysostomo,  et  omnibus  aliis  expo¬ 
nentibus)  Corinthios  reprehendere,  quod  non 
amplius  convivia  illa  faciant,  sicut  oportet, 
sed  divites  seorsim  et  laute  conviventur, 
pauperes  autem  etiam  seorsim  ,  et  vix  ad 
satietatem  reficiantur  :  hunc  autem  abu¬ 
sum  reprehendit  illis  verbis  :  «  Jam  non 
est  Dominicam  Ccenam  manducare;  unus 
quisque  enim  suam  ccenam  praesumit,  etc.  » 
Hoc  est  :  Vestra  ista  convivia,  ut  nunc  cele¬ 
brantur,  non  repra!sentant  amplius  ccenam 
Dominicam.  Dominus  enim  simul  cum  dis¬ 
cipulis  in  eadem  mensa  accubuit,  etiamsi 
ipse  Dominus,  illi  servi  essent;  vos  autem 
fratres  vestros,  quod  pauperes  sint,  a  mensa 

vestra  excluditis  otc.  Qua)  omnia  ad  convivia 
illa  pertinent,  non  ad  Eucharistiam  :  nam 
quod  attinet  ad  Eucharistiam,  omnes  ceque 
sobrie,  et  ceque  laute  epulabantur,  cum  om¬ 
nibus  daretur  corpus  Dominicum  in  modica 
specie  panis.  Itaque  totum  argumentum 
Kemnitii  in  cequivocationo  laborat. 

Secundo,  etiamsi  B.  Paulus  de  Eucharistia 
loqueretur,  cum  camam  communem  privat® 
opponit,  ut  Theodoretus,  et  aliqui  alii  vete¬ 
rum  probabiliter  docent :  nihil  inde  colligi 
posset  pro  adversariis.  Paulus  enim  repre¬ 
hendit  comam  privatam,  aqua  excluduntur 
«alii,  non  ad  quam  non  coguntur.  Porro  Mis- 
s®  nostr®  non  excludunt  communicantes  ; 
imo  ut  Concilium  Tri dentinum  affirmat  sess. 
22.  can.  6.  optat  Ecclesia,  ut  in  singulis  Mis¬ 
sis,  qui  adstant,  communicent ;  sed  si  nulli 
sunt  qui  communicare  velint,  nulla  cul¬ 
pa  est  sacerdotis,  nec  potest  reprehendi, 
quasi  solus  participare  velit  coenam  Domini¬ 
cam. 

Quinta  objectio.  In  veteri  Ecclesia semper 
in  actione  Ccen®  Domini  fiebat  distributio  S«u- 
cramcntijUt  patet  ex  descriptione  omnium  Li- 
turgiarum,  qu®  apud  Patres  exstant. 

Respondeo  :  Contrarium  colligitur  ex  tam 
multis  exemplis,  qu®  nos  supra  attulimus. 
Porro  in  Liturgiis  fit  mentio  distributionis  : 
quia,  ut  diximus,  semper  fieri  potest,  ac  de¬ 
bet  Sacramenti  distributio  in  Missa  eorum 
sacerdotum,  qui  curam  animarum  ex  officio 
gerunt,  si  sint  aliqui  parati  ad  communican¬ 
dum.  Sed  non  ideo  cessandum  est  a  sacrifi¬ 
cio,  si  nulli  sint,  qui  communicare  velint. 

Sexta  objectio.  Commentum,  quod  celebra¬ 
tio  Ccen®  Dominic®  prosit  illis,  qui  non  com¬ 
municant,  sed  tantum  intersunt,  et  audiunt, 
et  cum  devotione  spectant  quod  sacerdos 
agit,  non  tantum  ignotum  est  antiquitati,  sed 
serio,  et  graviter  a  veteribus  reprehenditur. 
Chrysostomus  hom.  3.  in  epist.  ad  Ephes.  : 
«  Frustra ,  inquit,  habetur  oblatio  quoti¬ 
diana,  cum  nemo  sit,  qui  simul  participet.» 
Et  infra :  «  Quisquis  mysteriorum  consors 
non  est,  impudens,  et  improbus  adstat. »  Et 
rursum  :  «  Si  quis,  inquit,  ad  convivium 
vocatus,  manus  quidem  laverit,  et  accubue¬ 
rit,  et  tamen  nihil  ciborum  gustaverit,  non¬ 
ne  infert  contumeliam  convivatori  a  quo  fue¬ 
rat  vocatus?  an  non  satius* fuerit,  eum  qui  ta¬ 
lis  est,  prorsus  non  comparuisse  ?  Audis, 
subjungit  Kemnitius,  non  verba,  sed  ful¬ 
mina  contra  Pontificiam  persuasionem  de 
spectaculo  privatarum  Missarum.» 


Respondeo,  veteribus  non  fuisse  incogni¬ 
tum  usum  assistendi  Miss®  sacrificio,  et  t«a- 
men  in  iis  non  communicandi  Sacrament, ali¬ 
ter,  perspicuum  est  ex  Concilio  Agathensi 
ante  1000.  annos  celebrato.  Nam  can.  18. 
jubentur  omnes  laici  saltem  ter  in  anno  com¬ 
municare,  in  Natali,  Pascha,  et  Pentecoste  : 
et  tamen  can.  47.  jubentur  iidem  laici  singu¬ 
lis  diebus  Dominicis  Miss®  interesse,  idque 
usque  ad  sacerdotis  benedictionem,  qu®  da¬ 
tur  in  fine  Miss®.  Pneterea  non  dubitasse 
veteres,  Missam  prodesse  adstantibus,  licet 
non  communicarent,  certissimum  est  ex  iis, 
qu®  supra  diximus  de  Missis  pro  defunctis, 
etpro  qualibet  necessit  ate.  Si  enim  Missa  prod¬ 
est  defunctis,  ut  omnes  Patres  uno  ore  fa¬ 
tentur,  nec  non  viventibus,  absentibus,  ®gro- 
tis,  iter  facientibus,  imo  etiam  infidelibus, 
et  h®reticis,  quanto  magis  proderit  fidelibus 
prffisentibus,  et  simul  voto,  ac  desiderio  offe¬ 
rentibus  ? 

Ad  locum  Chrysostomi  dico,  illa  verba  : 
a  Frustra  fit  oblatio  quotidiana  »,  non 
significare  absolute  oblationem  frustra  fieri, 
sed.  frustra  quatenus  ordinatur  ad  Commu¬ 
nionem.  Nam  cum  celebratio  Miss®  partim 
ordinetur  ad  sacrificium  Deo  offerendum, 
partim  «ad  populum  sacro  illo  pane  reficien¬ 
dum,  cum  nulli  sunt,  qui  communicent,  fru¬ 
stra  fit,  quatenus  ordinatur  «ad  posteriorem 
finem,  sed  non  fit  frustra  quatenus  ordinatur 
ad  finem  priorem.  Itaque  Chrysostomus, 
etiamsi  dicat,  frustra  fieri  non  tamen  pro- 
pterea  omittebat  quotidie  sacrificare  :  quod 
certe  fecisset,  si  absolute  frustra  fieri  existi¬ 
masse);. 

Ad  illud  autem  quod  Chrysostomus  dicit, 
melius  esse  non  interesse  sacrificio  quam  in¬ 
teresse,  et  non  communicare,  dico  Ghryso- 
stomum,  ut  quffidam  alia,  per  excessum  ita 
esse  locutum,  cum  solum  hortari  cuperet  ho¬ 
mines  ad  frequenter,  et  digne  communican¬ 
dum.  Nam  quia  videbat  excusare  se  homines 
a  Communione,  quod  se  indignos,  et  impa¬ 
ratos  dicerent,  ipse  animadvertens  negligen- 
ti.am,  et  desidiam  totius  illius  damni  causam 
esse,  vehementer  illos  arguit,  ac  dicit,  indi¬ 
gnos  etiam  esse,  qui  simul  cum  c®teris  orent, 
imo  dignos,  qui  ab  Ecclesia  ejiciantur  tem¬ 
pore  sacrificii,  quomodo  ejiciuntur  pceniten- 
tes,  et  Catechumeni  ;  et  melius  facturos  si 
non  venirent,  et  alia  id  genus,  qu®  certum 
est,  dicta  esse  amplificandi  gratia.  Simile  est 
quod  ait  Apostolus  I  Corinth.  vi:  Contempti¬ 
biles  qui  sunt  in  Ecclesia,  bos  constituite  a>l 


CAPUT  X. 


judicandum  (1).  Non  enim  revera  jubet  B. 
Paulus,  ut  contemptibiles  judices  constituan¬ 
tur ;  sed  ita  loquitur,  quia  cuperet  in  Ecclesia 
nullas  lites,  aut  tam  sapientes,  et  bonos  esse 
omnes  Christianos,  ut  etiam  minimi  suffice¬ 
rent  ad  dijudicandas  temporales  controver¬ 
sias. 

Porro  Chrysostomum  non  fuisse  in  ea  sen 
tentia,  ut  putaret  nihil  prodesse  sacrificium 
iis,  qui  adsunt,  et  non  communicant,  dubi¬ 
tari  non  potest,  tum  ex  tam  multis  locis  su¬ 
pra  citatis,  ubi  scribit  sacrificium  prodesse 
defunctis,  et  viventibus  absentibus ;  tum  eti¬ 
am  ex  liom.  3  de  incomprehensibili  natura 
Dei  :  ubi  graviter  reprehendit  auditores  suos 
quod  finita  concione  recederent,  et  sacrificio 
non  interessent.  Ubi  nihil  de  Communione 
dicit,  cum  tamen  sciret  plurimos  non  com¬ 
municare  nisi  rarissime  ;  sed  tantum  horta¬ 
tur  ut  maneant,  et  simul  orent,  ac  spectent 
Christum,  qui  in  mysteriis  se  ostendit. 

Septima  objectio.  In  veteri  Ecclesia  pro¬ 
hibitas  fuisse  Missas  privatas,  in  quibus  solus 
sacerdos  communicat,  testatur  Clirysosto- 
mus  hom.  18.  in  II.  ad  Corinth.  ubi  scribit 
in  celebratione  Eucharistia)  non  fieri,  sicut 
fiebat  in  Testamento  veteri,  ubi  solus  sacer¬ 
dos  qutedam  comedebat. 

Respondeo  :  Chrysostomus  eo  loco  in  eo 
solum  ponit  discrimen  inter  sacrificia  Testa¬ 
menti  veteris  et  novi,  quod  in  illis,  aut  solus 
sacerdos  edebat  victimas,  aut  ipse  majorem 
partem,  populus  minorem  obtinebat  ex  im¬ 
molatis  :  in  his  autem  totam  victimam  sacer¬ 
dos,  et  totam  populus  edit,  idem  videlicet, 
et  integrum  Christi  corpus,  et  sanguinem. 
Sed  nihil  hoc  facit  contra  Missas  privatas: 
quod  enim  nunc  ssepo  sacerdos  solus  victi¬ 
mam  edat,  non  est  culpa  sacerdotum,  aut 
natura  sacrificii,  sed  populi  ncgligentia. 

Octava  objectio.  Canon  decimus  Apostolo¬ 
rum  jubet  excommunicari  cos,  qui  non  per¬ 
manent  in  Ecclesia  usque  dum  Missa  peragi¬ 
tur,  et  non  accipiunt  sanctam  Communionem: 
atque  hic  canon  renovatur  in  Concilio  Antio¬ 
cheno,  cap.  2,  et  exstat  etiam  decretum  Ana- 
cleti  in  epistol.  i.  et  apud  Gratianum,  caii. 
Peracta,  de  consecr.  disf.  2. :  «  Peracta  con¬ 
secratione  omnes  communicent,  qui  nolue¬ 
rint  Ecclesiasticis  carere  liminibus  :  sic  enim , 
et  Apostoli  statuerunt,  et  S.  Romana  (enet 
Ecclesia.  »  Ergo  prohibita)  tunc  erant  Missa) 
privata). 


Respondeo :  Primum  isti  canones  jubent, 
ut  fideles  communicent  in  Missa;  sed  non 
prohibent  sacerdoti  sacrificare,  si  populus 
non  adsit,  aut  communicare  nolit.  Deinde  ca¬ 
non  Apostolorum  ita  explicatur  in  Concilio 
Antiocheno,  ut  intelligamus  non  damnari  eos, 
qui  absolute  non  communicant,  sed  eos,  qui 
de  certa  causa,  nimirum  ob  aliquam  super¬ 
stitionem,  aut  pravam  opinionem  aversantur 
sacram  Communionem.  Decretum  autem 
Anacleti,  si  epistola  ejus  consulatur,  et  non 
solum  fragmentum,  quod  est  apud  Gratia¬ 
num,  solos  obligat  clericos  Episcopo  in  die¬ 
bus  solemnibus  sacrificanti  solemniter  mini¬ 
strantes  :  quo  circa  si  die  aliquo  non  solemni, 
aut  sine  aliorum  clericorum  solemni  ministe¬ 
rio  quis  sacrificet,  non  cogitur  ex  hoc  decre¬ 
to  Communionem  dare.  Denique  certum  est, 
decreta  ista,  qua)  sine  dubio  non  divini,  sed 
humani  juris  erant,  si  ad  populum  pertine¬ 
bant  progressu  temporis  abrogata  fuisse ; 
constat  enim  tempore  Ambrosii,  et  Chryso- 
stomi,  ut  supra  citavimus,  Gra)cos  nbn  nisi 
post  annum  communicare  solitos  esse. 

Nona  objectio.  Humbertus  contra  Nicetam 
scribit,  imperfectam  esse  Missam,  in  qua  non 
simul  fit  consecratio,  fractio,  seu  distribu¬ 
tio,  et  communicatio  ;  Walfridus  in  libro  de 
rebus  Ecclesiasticis,  cap.  22.,  similiter  docet 
illam  esse  legitimam  Missam,  in  qua  adsunt 
sacerdos,  respondens,  offerentes,  et  commu¬ 
nicantes.  Ad  idem  citantur,  duo  decreta, 
unum  Soteris  Papa)  apud  Gratianum,  can. 
Hoc  quoque,  de  consecrat,  dist.  i.  alterum 
Concilii  Nannetcnsis  apud  Ivonem  par.  3.  de¬ 
creti  cap.  70. 

Respondeo  :  Si  Missa  prsecisc  accipiatur 
pro  sacrficio,  perfectam, 'et  legitimam  esso 
constat,  etiam  sine  communicantibus,  modo 
sacrificium  a  sacerdote  consumatur  :  quia  ta¬ 
men,  ut  diximus,  Missa)  celebratio  non  solum 
ad  sacrificium  Deo  offerendum,  sed  etiam  ad 
populum  nutriendum  spirituali  pabulo  ordi¬ 
natur,  propterea  ex  hac  parte  negari  non  pot¬ 
est,  quin  sit  magis  perfecta,  et  legitima  Mis¬ 
sa,  ubi  communicantes  adsunt,  quam  ubi  de¬ 
sunt,  et  hoc  solum  volunt  auctores  citati. 
Porro  decreta  illa  Papie  Soteris,  et  Concilii 
Nannetensis  ad  rem  non  pertinent :  non  enim 
jubent,  ut  adsint  qui  communicent ;  sed  tan¬ 
tum  ut  adsint,  qui  sacerdoti  respondeant.  Ubi 
obiter  notandum  est  mendacium  Kcmnitii  : 
scribit  enim  Kemnitius,  Concilium  illud  ri- 


(1)  T  Corinth.  VI,  4. 

diculum  judicasse,  muris,  et  parietibus  a  sa¬ 
cerdote  insusurrari,  qua?  ad  populum  perti¬ 
nent.  At  Concilium  non  meminit  populi,  sed 
jubet,  ut  saltem  unus  adsit,  qui  respondeat 
in  Missa,  ne  videatur  sacerdos  parietibus  di¬ 
cere:  «  Dominus  vobiscum  »  et,  «  Orate  fra¬ 
tres.  » 

Decima  objectio.  Ludibria  sunt,  quod  in 
Missa,  in  qua  nulli  communicant,  dicat  sa¬ 
cerdos  :  (i  Quotquot  ex  hac  altaris  participa¬ 
tione  sumpserimus,  et  Sacramenta,  quae  sum¬ 
psimus.  »  Item,  quod  hostia  frangatur  :  fra¬ 
ctio  enim  ad  distribuendum  ordinatur,  ut  Au¬ 
gustinus  docet  in  epist.  39  ad  Paulinum. 

Respondeo  :  Illa  verba  dicuntur  in  nume¬ 
ro  multitudinis,  tum  propter  praesentes  com¬ 
municantes,  si  qui  adsint ;  tum  etiam  pro¬ 
pter  eos,  qui  alibi  communicant :  cum  enim 
unum  corpus  simus,  non  solum  praesentes, 
sed  etiam  absentes  pro  omnibus  oramus.  Si¬ 
mile  est  in  oratione  Dominica,  quam  quisque 
potest  etiam  solus  in  suo  cubiculo  recitare, 
et  tamen  ita  composita  est,  ac  si  dicenda  esset 
solum  a  multitudine  congregata. 

Quot  attinet  ad  fractionem,  ea  non  solum 
ad  distribuendum,  sed  etiam  ad  significan¬ 
dum  ordinatur.  Nam  in  Missa  Chrysostomi  fit 
confractio,  in  quatuor  partes  in  modum  cru¬ 
cis,  et  una  ex  illis  particulis,  in  calicem  immit¬ 
titur  cum  certa  verborum  recitatione  :  ut 
etiam  Latini  faciunt.  Quare  Kemnitius  cum 
caeremoniam  fractionis  ludibrium  appellat, 
et  aperte  irridet,  antiquam,  et  veram  Eccle¬ 
siam,  Graecam,  et  Latinam  irridet.  Atque 
hactenus  de  objectionibus  Kemnitii. 

Undecima  objectio,  est  Joan.  Brentii  in 
Confess.  Witembergensi  cap.  do  Euchari¬ 
stiae  :  ubi  praeter  ea,  quae  illi  sunt  communia 
cumKemnitio,  facit  hoc  argumentum  :  «Chri¬ 
stus  instituit  ccenam  suam,  non  ut  esset  pri¬ 
vata  actio  sacrificuli,  sed  communis  totius 
Ecclesiae  ;  non  igitur  licitae  sunt  privatae  illae 
Missae,  in  quibus  sacerdos  sibi  soli  legit  ver¬ 
ba  Coeme,  et  Eucharistiam  consecrat.  » 

Respondeo  :  Missa  Catholicorum  nunquam 
est  privata  actio  sacerdotis,  sed  semper  est 
communis  toti  Ecclesiae,  qui  a  communi  mi¬ 
nistro  pro  communi  omnium  utilitate  offer¬ 
tur  :  proinde  semper  est  in  Missa  communio 
Ecclesiae,  si  per  communionem  intelligas  fru¬ 
ctum  communem  sacrificii.  Quod  si  per 
communionem  intelligas  Eucharistiae  man¬ 
ducationem  :  fatemur  Christum  instituisse 
Ccenam,  ut  esset  simul  et  sacrificium  et  com¬ 
munio,  sed  nonjussisse  ut  illa  duo  nunquam 


separarentur,  quasi  non  possit  Deo  sacrifi¬ 
cium  offerri,  quando  nulli  adsunt,  qui  com¬ 
municare  velint. 

Duodecima  objectio  est  Philippi  in  Apolo- 
gia  Confess.  Augustanae  in  articulo  de  Missa, 
ubi  producit  epistolam  quamdam  sancti  Fran- 
cisci  ad  omnes  fratres  suos,  in  qua  jubet 
unam  tantum  Missam  uno  in  loco  celebrari , 
etiamsi  plures  adsint  sacerdotes. 

Respondet  Joannes  Eckius  in  Enchiridio, 
epistolam  illam  non  agnosci  a  fratribus  Ordi¬ 
nis  Minorum,  pro  vera  sancti  Francisci  Epi¬ 
stola.  Addit  praeterea,  auctorem  illius  episto¬ 
lae  loqui  solum  de  feria  3.  in  Coena  Domini, 
non  de  aliis  diebus  ;  et  sane  si  epistola  illa  de 
quovis  die  loqueretur,  falsum  apertissime 
contineret.  Scribit  enim  auctor  epistolae,  se¬ 
cundum  usum  Romana!  Ecclesiai  unicam  Mis¬ 
sam  duntaxat  uno  in  loco  celebrari.  At  Ho¬ 
norius  Papa  III,  qui  sedit  Romae  tempore 
sancti  Francisci.  cap.  Cum  creatura,  de  ce¬ 
lebrat.  Missarum,  jubet  non  omitti  anniver¬ 
saria  sacra  pro  defunctis,  ob  festum,  vel  fe¬ 
riam  occurrentem,  sed  utraque  sacra  eodem 
die  celebrari. 

Ultima  objectio  est  aliorum,  quam  recitat 
Eckius  ex  Basilio  in  Psal.  113.  prope  finem, 
ubi  dicit :  «  Non  in  latebris  dilitescens  sacri¬ 
ficabo,  sed  publicum  exhibebo  tibi  sacrifici¬ 
um.  »  Et  infra  dicit :  unum  esse  altare  Eccle¬ 
siae.  Et  confirmatur  ex  Hieronymo  in  cap.  3. 
Amos,  ubi  dicit  unum  esse  altare  in  Ecclesia. 

Respondet  recte  Eckius,  Basilium  per  sa¬ 
crificium  occultum  intelligere  sacrificium 
schismaticorum,  qui  se  ab  Ecclesia  segre¬ 
gant,  et  in  suis  conventiculis  sacrificia  offer¬ 
re  praesumunt,  et  ideo  etiam  unum  altare 
agnoscere,  id  est,  unum  sacerdotium,  unum 
ritum  etc.  Nam  subjungit  ibidem  Basilius  : 
«  Audite  qui  Ecclesiam  relinquitis,  et  in  pu¬ 
blicis  domibus  versati,  miseras  facitis  corpo¬ 
ris  pretiosi  scissuras.  »  Et  infra  :  «Tu  aram 
erigis  ex  adverso  altaris  tibi  a  Patribus  con¬ 
stituti.  »  Quemadmodum  etiam  Augustinus, 
Optatus,  Cyprianus,  et  alii  passim  schisma¬ 
ticos  describunt,  cum  dicunt,  quosdam  eri¬ 
gere  altare  contra  altare.  Hieronymus  quo¬ 
que  distinguit  unum  altare  Ecclesia!  a  mul¬ 
tis  altaribus  haereticorum,  quia  ut  ipse  dicit, 
tot  habent  altaria  quot  schismata.  Alio  qui 
multa  fuisse  in  Ecclesia  altaria  materialia, 
supra  ostendimus  ex  Ambrosio,  Gregorio,  et 
aliis  :  unde  Tertullianus  in  libro  de  poeniten¬ 
tia,  ponit  inter  alias  pcenitentium  caeremo- 
nias,  aris  Dei  aggeniculari. 

CAPUT  XI. 

De  genere  linguae. 

Sequitur  controversia  de  genere  linguae, 
an  scilicet  necessarium  sit  Missam  vulgari 
lingua  recitari :  id  enim  contendunt  adver¬ 
sarii,  et  maxime  Kemnitius  in  2.  par.  Exam. 
pag.  883.  et  sequentibus.  Sed  istam  qua)- 
stionem  maxima  ex  parte  tractavimus  partim 
libro  ii.  de  verbo  Dei,  extrenlo,  partim  lib. 
ii.  de  Sacramentis  in  genere,  extremo.  Nam 
tria  quaedam  ad  Missam  pertinent.  Primo, 
lectio  Scripturarum,  et  publica  oratio.  Se¬ 
cundo,  Sacramenti  Eucharistiae  consecratio, 
et  dispensatio.  Tertio  sacrificii  oblatio  De 
lectione,  et  oratione  disseruimus  in  lib.  de 
verbo  Dei,  loco  citato :  De  Sacramenti  con¬ 
secratione,  et  dispensatione  tractatum  est  in 
libris  de  Sacramentis  in  genere,  ut  jam  dixi¬ 
mus  :  solum  igitur  superest  disputatio  de  ip¬ 
sa  sacrificii  oblatione. 

Sed  ea  facillima  est.  Nam  in  primis  sacri¬ 
ficii  oblatio  magis  in  re,  quam  in  verbis  con¬ 
sistit.  Nam  ut  supra  diximus,  illa  actio,  qua 
corpus  Domini  super  altare  ponitur  ad  Dei 
honorem,  vera  ac  realis  oblatio  est,  etiamsi 
verbis  non  dicatur,  Offerro  :  vel  offerimus. 
Porro  illa  actio  verba  quidem  aliqua  neces¬ 
sario  requirit,  nimirum  verba  consecrationis : 
sed  illa  verba  non  diriguntur  ad  instruendos 
auditores,  sed  ad  elementum  consecrandum, 
ut  notum  est.  Elementum  autem  nullam  lin¬ 
guam  intelligit;  quare  impertinens  est  ad  re- 
alem  oblationem,  utrum  Missa  dicatur  lin¬ 
gua  vulgari,  vel  non  vulgari. 

Secundo,  licet  oblatio  ipsa  necessario  ver¬ 
bis  exprimenda  esset,  ut  jam  reipsa  in  Missa 
exprimitur,  tamen  adhuc  impertinens  esset, 
qua  lingua  id  fieret;  siquidem  oblationis 
verba  diriguntur  ad  Deum,  non  ad  populum; 
Deus  autem  omnes  linguas  intelligit. 

Tertio,  verba  oblationis  Submissa  voce 
pronuncianda  sunt,  ut  in  sequenti  capite  de¬ 
monstrabimus  :  non  igitur  necesse  est,  ut  ea 
lingua  recitentur,  quam  intelligit  populus. 
Quid  enim  prodest  nosse  quid  verba  signifi¬ 
cent,  si  sonum  vocis  exaudire  non  valeas  ? 

Quarto,  sacrificium  non  offertur  ad  popu¬ 
lum  instruendum,  si  de  primario,  et  proprio 
fine  agatur,  sed  ad  Deum  colendum,  et  ad 


impetranda  populo  beneficia  :  non  igitur  id 
requitur,  ut  populus  intelligat  id  quod  dici¬ 
tur,  sed  satis  est  si  Deus  intelligat. 

Quinto,  si  lingua  vulgari  sacrificium  offeren¬ 
dum  esset,  duo  gravissima  incommoda  se¬ 
querentur.  Unum,  quod  oporteret  frequenter 
mutare  verba  sacrificii,  cum  vocabula,  quae 
uno  tempore  sunt  vulgaria,  non  diu  post  de¬ 
sinant  esse  vulgaria.  Alterum,  quod  tollere¬ 
tur  communicatio  Ecclesiarum :  nec  enim 
posset  sacerdos  Italus  in  Gallia,  neque  Gal¬ 
lus  in  Italia,  neque  Italus  aut  Gallus  in  Ger¬ 
mania,  neque  Germanus  in  Italia,  aut  Gallia 
sacrificium  offerre  ;  quod  idem  de  Hispania, 
Anglia,  Polonia,  aliisque  regionibus  intelli- 
gendum  est. 

Sexto,  accedit  antiquissima  Ecclesia}  con¬ 
suetudo.  Nam  in  toto  Oriente  non  inveniun¬ 
tur  antiqua)  Liturgia),  nisi  Graecae,  aut  Cal- 
daica) :  in  toto  autem  Occidente  antiquae  Li¬ 
turgia)  nullse  sunt  nisi  Latina) ;  et  tamen  a 
multis  jam  saeculis  desierunt  omnes  istae  lin¬ 
guae  esse  vulgares,  imo  Germanis,  Fran¬ 
cis,  Anglis,  Polonis,  nunquam  fuit  lingua 
latina  vulgaris:  recte  igitur  Concilium Triden- 
tinurn  sess.  xxn,  can.  ult.,  statuit  Missam  non 
esse  lingua  vulgari  celebrandam.  Argumenta 
quae  adversarii  contra  objiciunt,  sunta  nobis 
omniarefutata  in  duobus  locis  paulo  ante  no¬ 
tatis.  Quare  non  putavi  operae  pretium  esse 
illa  repetere  ;  pra)sertiam  cum  non  pugnent 
contra  sacrificii  actionem. 


CAPUT  XII. 

Non  esse  omnia  necessano  in  Missa  alta  voce 
'pronuntianda. 

Alia  quaestio  est  superiori  non  multum  ab¬ 
similis,  de  modo  vocis.  Accusant  enim  adver¬ 
sarii  Ecclesiam  Latinam,  quod  pleraque  in 
Missa  submissa  voce  pronuntiari  jubeat :  de 
qua  re  exstat  canon  9.  in  sess.  22.  Concilii 
Tridentini.  Ubi  illud  initio  est  observandum, 
non  esse  quaestionem,  an  sit  per  se  illicitum 
totam  Missam  alta  voce  celebrare  ;  nec  enim 
ignoramus  modum  vocis  non  pertinere  ad 
substantiam  sacrificii,  et  posse  ista  omnia  ad 
arbitrium  Ecclesia)  immutari.  Tota  igitur 
quaestio  in  eo  sita  est :  utrum  consuetudo 
Latinae  Ecclesiae,  quaedam  submissa  voce 
pronuntiandi,  repugnet  Christi  institutioni,. 

ac  proinde  sit  mala,  et  necessario  corri¬ 
genda. 

Et  quidem  Kemnitius  in  2.  par.  Exam. 
pag.  890.  contendit  contra  Christi  institutio¬ 
nem  esse,  ut  quaedam  submissa  voce  legantur 
in  Missa:  Concilium  autem  contra  definit. 
Concilii  vero  sententiam  verissimam  esse  lice 
rationes  ostendunt.  Primo,  utile  est  ad  reve¬ 
rentiam  tanti  mysterii,  ut  nonomniaalta  voce 
dicantur :  nam  ut  sanctus Basilius  recte  docet 
libro  de  spiritu  sancto  cap.  27.  multum  con¬ 
fert  ad  dignitatem,  et  reverentiam  conser¬ 
vandam  mysteriorum,  ut  non  assuescant 
homines  eadem  saepius  audire,  vel  potius,  ut 
non  efferantur  ad  aures  vulgi.  Qualia  enim 
mysteria  sunt  quae  ad  omnium  aures  perfe¬ 
runtur? 

Secundo,  habemus  exemplum  antiquae 
Liturgia},  tum  Graecae,  tum  Latinae.  Litur¬ 
gi  se,  Basilii,  et  Chrysostomi,  quod  etiam 
Kemnitius  notavit,  quaedam  praescribunt  di¬ 
cenda  sub  silentio,  et  concludenda  alta  voce: 
quod  idem  nos  servamus,  cum  secretas  ora¬ 
tiones  concludimus,  vocem  attollendo  in  il¬ 
lis  verbis  :  «  Per  omnia  saecula  saeculorum.') 
Neque  valet  Kemnitii  responsio,  qui  illud  ita 
interpretatur,  ac  si  Liturgiae  illae  praescribe¬ 
rent,  quaedam  pronuntiari  moderata  vace, 
sic  tamen  ut  ab  omnibus  audiantur,  con¬ 
cludi  autem  cum  clamore,  et  cantu.  Nam  in 
Liturgia  Chrysostomi,  ubi  legimus  :  «  Sacer¬ 
dos  orat  secreto,  vox  graeca  »  non  si¬ 

gnificat  voce  moderata :  sed  plane  secreto, 
nec  enim  dicuntur  mysteria,  quae  moderata 
voce  publicantur,  sed  quae  omnino  celantur. 
Et  praeterea  ibidem  monetur  sacerdos  illas 
preces  secreto  recitare,  dum  Diaconus  alta 
voce  canit  Litaniam,  vel  dum  cantores  alia 
quaedam  concinunt :  proinde  non  potest  po¬ 
pulus  iis  attendere,  quae  dicit  sacerdos,  atque 
ideo  vero  et  proprie  secreta  sunt. 

De  Latina  autem  Liturgia  habemus  testi¬ 
monium  Innocentii  I  in  epistol.  4.  ad  Epi¬ 
scopum  Eugubinum,  cap.  i.,  ubi  interrogatus 
de  tempore,  quo  in  mysterio  Missae  pax 
danda  est  aperte  indicat,  praecipuam  partem 
Missae  esse  secretam :  nec  audet  aperire  quae 
sint  illa,  quae  recitantur  antequam  pax  detur. 
At  si  totus  populus  illa  omnia  audire  con¬ 
suevisset,  certe  nihil  fuisset  secretum,  nihil 
arcanum,  et  facile  potuissent  litteris  commit¬ 
ti,  quae  erant  vulgo  omnibus  nota. 

Tertio  habemus  exempla  sacrificiorum  ve¬ 
leris  legis.  Nam  (ut  omitttam  quod  in  sacri¬ 
ficiis  plerumque  sola  mente  orabant,  sine 


ullis  verbis)  Levit.  46.  describitur  solemne 
sacrificium  incensi  ,  ac  jubetur  solus  sacer¬ 
dos  intra  velum  ingredi,  et  sacrificare,  at¬ 
que  orare  pro  se,  et  populo,  omnibus  aliis 
foris  exspectantibus  et,  non  modo  non  au¬ 
dientibus  sed  nec  videntibus  sacerdotem  : 
quo  etiam  ritu  sacrificasse  Zachariam  pa¬ 
trem  Praecursoris,  legimus  Luc.  i. 

Quarto  Christus  ipse  in  sacrificio  crucis, 
quod  exemplar  fuit  omnium  sacrificiorum, 
in  silentio  oblationem  peregit,  nec  trium  ho¬ 
rarum  spatio  locutus  est  audientibus  cir¬ 
cumstantibus,  nisi  septem  brevissimas  sen¬ 
tentias  :  quot  sunt  etiam  sententiae,  quae  in 
Canone  nostrae  Liturgiae  alta  voce  pronun- 
ciantur. 

Sed  videamus  quid  pro  sua  sententia 
Kemnitius  afferat.  Primo  objicit  Christi  in¬ 
stitutionem,  qui  in  sua  Coena  jussit  sui  memo¬ 
riam  fieri,  non  per  silentium,  sed,  ut  Paulus 
explicat,  per  annuntiationem.  Et  posset  ar¬ 
gumentum  confirmari  Christi  ipsius  exemplo 
qui  verba  consecrationis  alta  voce  pronun¬ 
tiavit,  ut  omnes  qui  aderant,  audire  potue¬ 
rint. 

Respondeo :  Christi  memoria,  ct  annun¬ 
tiatio  non  tam  verbis,  quam  reipsa  fieri 
debet ;  sic  enim  scribit  Augustinus  lib.  xx. 
contra  Faustum  cap.  48’:  «  Christiani,  in¬ 
quit,  jam  peracti  sacrificii  memoriam  cele¬ 
brant  sacrosancta  oblatione,  et  participatione 
corporis  Christi  ctc.  »  Neque  posset  alio 
modo  impleri  quod  Paulus  praecipit,  ut  om¬ 
nes  annuntient  mortem  Domini :  qualis  enim 
confusio  fieret,  si  omnis  populus  in  Ecclesia 
mortem  Domini  verbis  annuntiare  debe¬ 
ret? 

Quod  attinet  ad  Christi  exemplum,  scien¬ 
dum  est,  Christum’ non  solum  ea  verba  pro¬ 
nuntiasse  ut  consecraret,  sed  etiam  ut  Apo¬ 
stolos  doceret  ritum  consecrandi :  quocirca 
oportuit  cum  ita  loqui,  ut  ab  Apostolis  au¬ 
diretur.  Quod  etiam  hoc  tempore  Episcopi 
servant,  cum  inter  Missarum  solemnia  ordi¬ 
nant  sacerdotes ;  sic  enim  pronuntiant  verba 
consecrationis,  ut  omnes  illi  novi  sacerdotes 
audire  possint.  Alia  autem  ratio  est  eorum, 
qui  ad  populum  Missas  celebrant. 

Secunda  objectio.  Christus  non  ita  Sacra¬ 
menta  instituit,  ut  actio  quidem  esset  visi¬ 
bilis,  et  publica,  verbum  vero,  quae  est  prae¬ 
cipua  pars  Sacramentorum  occulletur  et  se¬ 
peliatur.  Respondeo  :  Alia  ratio  Sacramenti, 
alia  sacrificii  est:  nunc  enim  de  sacrificio 
proprie  agimus.  Sacrificium  autem  non 

iu  verbis,  sed  in  oblatione  rei  consistit  : 
verba  vero  in  sacrificio  Missae  requirun¬ 
tur,  non  ut  sint  ipsa  sacrificium,  vel  pars 
sacrificii,  sed  solum  ut  victima;  prsesen- 
tiam  nobis  exhibeant.  Verbis  enim  conse¬ 
crationis,  ut  supra  ostendimus,  id  efficitur, 
ut  corpus  Christi  vere  adsit  in  altari  : 
quare  sacrificium’ erit  vere  externum  et  scn- 
sible,  etiamsi  verba  quibus  id  efficitur,  sen¬ 
tiri  non  possint.  Adde,  quod  in  Sacramen¬ 
tis  quoque,  ad  quorum  essentiam  verba 
potissimum  pertinent,  non  est  nccessc,  ut 
verba  ab  iis  percipiantur,  qui  Sacramenta 
suscipiunt,  modo  percipiantur  ab  iis,  qui  ea 
ministrant  :  alioqui  Baptismus  infantibus, 
amentibus,  surdis,  collatus,  irritus  esset, 
quod  ne  Kemnitius  quidem  admitteret.  Ad 
argentum  igitur  respondemus,  Christum  non 
quidem  instituisse,  ut  verba  occultentur,  et 
sepeliantur,  sed  neque  instituisse  ita  pronun¬ 
tiari,  ut  ab  omnibus,  qui  adsunt,  audiantur, 
sed  solum  instituisse  rcipsa  adhibeantur,  liber¬ 
tate  relicta  Eccclesue,  utmodum  recitandi  con¬ 
stituat.  Id  quod  non  solum  Catholici  docent, 
sed  etiam  Kemnitii  praeceptor  et  Propheta 
Lutherus  in  lib.  de  formula  Missae,  ubi  libe¬ 
rum  permittit,  ut  verba  Ciente,  alta  vel  sub¬ 
missa  voce  pronuntientur. 

Tertia  objectio.  Apostolus  I  Corintb.  xiv 
diserte  distinguit  haec  duo  in  Ecclesia  loqui 
de  iis  scilicet  quae  ad  publicum  mini¬ 
sterium  pertinent;  et  privatim  sibi  ipsi,  et 
Deo  loqui. 

Respondeo  :  In  Ecclesia  loqui  Beato  Paulo 
est  exhortari,  et  instruere  Ecclesiam;  sibi  et 
Deo  loqui,  est  orare,  vel  laudare  Deum:  «  Iu 
Ecclesia,  »  inquit,  «  volo  quinque  verba  in 
sensu  meo  loqui,  ut  et  alios  instruam.»  Et 
rursus  :  «  Si  non  fuerit  interpres,  taceat  in 
Ecclesia,  sibi  autem  loquatur,  et  Deo.  »  Ita¬ 
que  distinguit  concionem  ab  oratione.  Ad 
neutrum  autem  proprie  pertinet  sacrificium  : 
sacrificare  enim  non  est  loqui,  sed  facere; 
vel  si  quo  modo  loqui,  est,  non  est  de  Ec¬ 
clesia,  vel  Ecclesia;  loqui,  sed  Deo.  Qui  enim 
sacrificium  Deo  offert,  cum  Deo  agit,  non 
cum  hominibus,  licet  non  privatim,  seil  pu¬ 
blice  agat,  quia  non  pro  se  tantum,  sed  pro 
Ecclesia  universa  agit. 

Quarta  objectio.  In  antiqua  Ecclesia  di¬ 
missis  iis,  qui  non  poterant  interesse  my¬ 
steriis,  alta  voce  pronuntiabantur  preces, 
gratiarum  actiones,  et  ipsa  etiam  verba  con¬ 
secrationis.  Quod  quidem  de  verbis  conse¬ 
crationis,  tradit  Bessarion  Cardinalis  in  li¬ 


bro  de  verbis  Ciente,  et  idem  patet  ex  ritu 
antiquo  respondendi,  «  Arnen,  »  ad  verba 
consecrationis:  cujus  ritus  meminerunt  Dio¬ 
nysius  Alexandrinus  apud  Eusebiumlib.  vn. 
histor.  cap.  9.  et  Augustinus  in  libro  ad 
Orosium  quies  t.  49.  Idem  patet  ex  Chryso- 
stomo  horni! .  18.  in  posteriorem  ad  Corin¬ 
thios,  ubi  legimus  preces,  et  gratiarum  ac¬ 
tiones  in  celebratione  Eucharistia;  populo 
cum  sacerdote  fuisse  communes.  Denique 
idem  colligitur  ex  Novella  constitutione  123. 
Justiniani,  ubi  severe  praecipitur  sacerdoti¬ 
bus,  ut  quae  in  oblationis  celebratione  reci¬ 
tanda  sunt,  alta  voce  pronuntient,  ut  popu¬ 
lus  exaudire  possit. 

Respondeo :  Verba  consecrationis  in  Ec¬ 
clesia  Orientali  alta  voce  recitari  consuevisse, 
non  negamus,  cum  id  apertissime  constet  ex 
Liturgia  Chrysostomi.  Neque  nos  id  repre¬ 
hendimus  :  non  enim  contendimus  necessa¬ 
rio  ea  verba  submissa  voce  recitanda  esse, 
Ecclesia;  statuere  de  eo  ritu,  et  proinde  ne¬ 
que  Graecorum,  neque  Latinorum  ritum  re¬ 
prehendi  posse,  aut  debere.  Sed  quanquam 
verba  consecrationis  apud  Graecos  alta  voce, 
ac  plane  secreto  pronuntiata  apud  eos  fuisse, 
ex  eadem  Chrysostomi  Liturgia  evidenter 
ostendimus.  Ad  testimonium  igitur Bessario- 
nis,  et  Dionysii  Alexandrini,  nihil  opus  est 
respondere. 

Ad  locum  Augustini  respondeo,  nec  fi¬ 
brum  illum  esse  Augustini,  ut  eruditi  faten¬ 
tur,  nec  ad  rem  facere  :  non  enim  loquitur 
ille  auctor  de  consecratione,  sed  de  dispen¬ 
satione  Sacramenti :  id  enim  solum  dicit, 
eos  «  Amcn  »  respondere  solitos,  qui  acci¬ 
piunt  sanguinem  Domini,  dicente  videlicet 
sacerdote:  «Sanguis  Domini  nostri  Jcsu 
Christi  ».  Cujus  ritus  meminit  etiam  Ambro¬ 
sius  lib.  iv.  de  Sacramentis,  cap.  5. 

Ad  locum  Chrysostomi  respondeo,  Cliry- 
sostomum  id  potissimum  velle,  ut  populus 
non  otietur  in  templo,  sed  oret  pro  iis  rebus, 
pro  quibus  et  sacerdos  orat :  id  quod  potest 
fieri,  etiamsi  tum  sacerdos  tum  populus  in 
silentio  oret.  Imo  Cyprianus  in  tractatu  de 
oratione  Dominica,  scribit  tempore  sacrificii 
imitandam  esse  Annam  matrem  Samuelis, 
quae  ita  orabat,  ut  labia  moverentur,  sed  vox 
penitus  non  audiretur,  I.  Reg.  1.  et  eam 
typum  Ecclesia;  gessisse  dicit,  dum  in  silen¬ 
tio  orabat.  In  nostra  quoque  Liturgia  tunc 
dicitur  populo  :  «  Orate  fratres »,  cum  secreto 
est  orandum.  Adde,  quod  Chrysostomus  non 
dicit  omnes  preces  esse  communes  populo 

cum  sacerdote  :  quare  etiamsi  loqueretur  de 
communione earumdem  omnino  precum,  ni¬ 
hil  tamen  adversarii  obtinerent.  Nam  in  Li- 
turgia  Chrysostomi  aperte  distinguuntur, 
quae  ab  omnibus,  et  qua?  a  solo  sacerdote,  et 
quidem  secreto  dicenda  sunt. 

Ad  Novellam  Justiniani  responderi  posset 
in  primis  non  ad  imperatorem  pertinere  de 
ritu  sacrificandi  leges  ferre  :  proinde  non 
multum  referre  quid  ille  sanxerit.  Sed 
illud  etiam  respondamus,  non  esse  legem 
illam  sententiae  nosti*cC  contrariam  :  solum 
enim  ille  jubet,  ut  quae  in  Ecclesiis  Orienta¬ 
libus  alta  voce  dici  solebant,  ab  omnibus 
alta  voce  dicerentur.  Errant  enim  quidam, 
ut  ex  illa  ipsa  Novella  colligitur,  qui  sub¬ 
missa  voce  pronuntiabant  ea,  quae  ex  recepta 
consuetudine  alta  voce  prenuntianda  erant, 
ut  eo  modo  ignorantiam  suam  tegerent :  qui 
quidem  jure  reprehenduntur*,  tum  quod  con- 
tra  morem  Ecclesiae  facerent,  tum  quod  ex 
imperitia  legendi  id  facerent. 

Ultima  objectio.  Fatentur  Pontificii,  usum 
istum  non  esse  antiquum.  Scribunt  enim  Ho¬ 
norius,  etBelet  olim  alta  voce  verba  conse- 
ci’ationis  pronuntiari  consuevisse  :  sed  post¬ 
ea  imperatum  fuisse,  ut  sub  silentio  diceren¬ 
tur,  hac  de  causa.  Cum  verba  illa  ab  omnibus 
audirentur,  a  multis  etiam  laicis  memoria 
tenebantur  :  inde  factum  est,  ut  quidam  pa¬ 
stores  in  agro  super  panem,  et  vinum  ea 
verba  pronuntiaverint.  Continuo  autem  pa¬ 
nis  in  corpus  et  vinum  in  sanguinem  conversa 
sunt :  et  pastores  illi  divinitus  percussi  inter¬ 
ierunt.  Ex  qua  historia  colligitur,  usum  reci- 
tandi  verbum  consecrationis  sub  silentio, 
non  esse  antiquum,  et  ex  opinione  supersti¬ 
tiosa  natum,  quasi  verba  illa  magica  essent. 

Respondeo  :  Miraculum,  cujus  in  hoc  ar¬ 
gumento  mentio  fit,  vere  accidit,  sed  aliter, 
et  antiquiore  tempore,  quam  a  Kemnitio 
narretur.  Scribit  enim  Sophronius  in  Prato 
spirituali,  cap.  196.  suo  tempore  hoc  mira- 
culum  accidisse.  Floruit  autem  Sophronius 
ante  tempora  VII.  Synodi,  et  Joannis  Dama¬ 
sceni  ;  nam  citatur  ejus  liber,  id  est,  Pratum 
spirituale  a  VII.  Synodo  actione  4.  et  a  Da¬ 
masceno  in  3.  oxxitione  de  cultu  imaginum. 
Proinde  contigit  hoc  miraculum  ante  annos 
plus  minus  900.  quod  etiam  breviter  com- 
memoratur  ab  Alcuino  in  libro  de  divinis 
officiis,  cap.  de  celebratione  Missa}  :  Flo¬ 
ruit  autem  Alcuinus  ante  annos  800.  Porro 
miraculum  illud  non  convertit  panem  in  cai*- 
nera,  nec  pastores  illos  interfecit,  ut  Kem- 


nitius  ex  obscuris,  ac  recentioribus  auctori¬ 
bus  colligit  ;  sed  igne  de  coelo  demisso, 
panem,  et  vinum  et  lapidem,  super  quem 
illa  sita  erant,  absunxpsit,  et  pastoi*es  illos 
obstupefecit,  ut  ad  longum  tempus  vix  loqui 
possent.  Neque  scribit  Sophronius  istam  esse 
causam,  cur  vei*ba  illa  secreto  nunc  dican¬ 
tur  :  quamquam  si  ista  esset  causa  non  video 
quid  contra  objici  posset.  Certe  usus  iste  an¬ 
tiquissimus  esset,  etiamsi  non  ante  coepisset, 
quam  post  miraculum  illud  divinitus  inundo 
ostensum. 


CAPUT  XIII. 

De  caeremoniis  Missae  quid  haeretici  sentiant. 

De  caeremoniis  in  genei*e  disputatum  est 
in  ii.  lib.  extremo  de  Sacramentis  :  nunc  ea 
solum  tractanda  sunt,  qua;  proprie  ad  Missae 
caeremonias  pertinent.  Duo  potissimum  hoc 
loco  explicanda  sunt.  Pi*imo  apei*iendum 
erit  quid  adversarii  sentiant  de  cairemoniis 
Missae,  et  quid  in  controversia  sit.  Secundo 
probanda  erit  veritas,  et  simul  i*efellcndae 
objectiones. 

Sciabunt  autem  de  caeremoniis,  et  partibus 
Missae  multi  auctores.  Primus  videtur  fuisse 
Gelasius,  cujus  librum  de  Missarum  solern- 
niis  coai*ctavit  Gi*egorius  I.  ut  scribit  Joan- 
nes  Diaconus  lib.  ii.  vitae  Gregorii,  cap.  17. 
et  ipse  ejusdem  libri  meminit  lib.  vn.  epist. 
63.  Secundus  fuit  Isidorus  post  annum  Do  • 
mini  600.  cujus  libri  duo  extant  de  divinis  of¬ 
ficiis.  Tertius  fuit  auctor  Ordinis  Romani, 
qui  floraisse  videtur  post  annum  Domini 
700.  Quartus  fuit  Alcuinus  eodem  saeculo, 
cujus  extat  liber  de  officiis  Ecclesiasticis. 
Quintus  Amalarius  eodem  saeculo,  cujus 
etiam  libri  extant  ejusdem  tituli.  Sextus  fuit 
Rabanus  Maurus  post  annum  Domini  800. 
Septimus  eodem  saeculo  Walfridus  Sti*abo. 
Octavus  post  annum  fortasse  900.  Solitarius 
in  lib.  de  gemma  animae.  Nonus  Micrologus 
post  annum  1000.  Decimus  Rupertus  Tui- 
tiensis  pos  annum  1100.  Undecimus  Hugo  de 
S.  Victore  eodem  saeculo.  Duodecimus  Inno¬ 
centius  III.  post  annum  1200.  Decimus  tertius 
Bonaventura,  eodem  saeculo.  Decimus  quar¬ 
tus  Guillielmus  Durandus  post  annum  1300. 
Decimus  quintus  Thomas  Waddensis  post  an¬ 
num.  1400.  Decimus  sextus  Gonradus  Brunus 
post  annum  1500.  quo  saeculo  scripsit  etiam 

Uapsodiam  Georgius  Cassandcr,  et  non¬ 
nulla  Beatus  Rhenanus  in  annotationibus  ad 
librum  Tertulliani  de  corona  militis  :  qui  ta¬ 
men  auctor  caute  legendus  est ;  superior 
autem,  etiamsi  haereticus  fuerit,  nihil  tamen 
de  suo  addidisse  videtur.  Feruntur  etiam 
multa  collegisse  de  Liturgia  Joann.  Garetius 
et  Jacobus  Pamelius  :  sed  eorum  libros  non¬ 
dum  videre  potui. 

His  praemissis,  ad  illa,  quae  proposuimus 
accedamus.  Quod  ad  primum  attinet,  Cal- 
vinistae  omnes  fere  caeremonias  Missae  exe- 
crantur,  et  abrogandas  censent.  Nam  nec 
illis  utuntur  in  sua  Ccenae  Domini  admini- 
stratione  :  et  Calvinus  generatim  eas  repre¬ 
hendit  in  lib.  iv.  Instit.  cap.  17.  §.  43.  ubi 
admittit  antiquissimas  esse,  imo  scribit 
non  longe  ab  aetate  Apostolorum  coepisse ; 
sed  eas  rubiginem  Ccenae  Domini  appellat,  et 
ait  natas  esse  ex  procitate  humanae  confiden¬ 
tiae,  quae  se  continere  non  potest,  quin  in 
Dei  mysteriis  ludat,  et  lasciviat. 

At  Lutherus,  etLutherani  non  omnino  cae¬ 
remonias  rejiciunt.  Nam,  et  in  suis  Ecclesiis 
aliqua  servant,  et  Philippus  in  Apologia 
Confess.  art.  de  Missa  in  principio,  dicit 
apud  suos  servari  in  Missa  caeremonias  con¬ 
suetas  :  quod  est  verum  de  quibusdam,  non 
de  omnibus. 

Porro  Lutherus  in  lib.  de  captivit.  Baby¬ 
lon.  cap.  de  Eucharistia,  tria  de  caeremoniis 
scribit.  Primo,  Missam  eo  esse  magis  Chri¬ 
stianam,  quo  est  simplicior,  et  similior 
Missae  Christi,  in  qua  nulla  fuit  vestium, 
gestuum,  cantuum,  aliarumque  caeremonia¬ 
rum  pompa  ;  quibus  verbis  oblique  caeremo¬ 
nias  reprehendit. 

Secundo  addit,  non  esse  propterea  calum¬ 
niandam  universam  Ecclesiam,  quae  multis 
aliis  ritibus,  et  caeremoniis  Missam  ornavit, 
et  ampliavit :  et  in  libro  de  formula  Missae, 
permittit  lumina,  et  incensum,  et  aliqua  alia 
ejusmodi.  Sed  hoc  dictum  secundum  non 
valde  cohaeret  cum  primo.  Nam  si  pompa 
caeremoniarum  faceret  Missam  minus  Chri¬ 
stianam,  ut  habet  primum  dictum,  merito 
Ecclesia,  quae  pompam  illam  invexit,  repre¬ 
hendi  posset,  ac  deberet,  cujus  contrarium 
asserit  hoc  secundum  dictum. 

Tertio,  dicit  caeremonias  sine  fide  esse  ir- 
ritabula  impietatis  potius,  quam  officia  pie¬ 
tatis.  Quod  si  Lutherus  de  fide  Catholica  lo¬ 
queretur,  qua  credimus  in  Eucharistia  vere 
esse  praesens  corpus  Domini,  et  vere  in  sa¬ 
crificium  Deo  offerri  pro  peccatis  vivorum, 


et  mortuorum,  non  male  dixisset,  caeremo¬ 
nias  sine  fide  esse  irritabula  impietatis  :  sed 
quia  loquitur  de  fide  quadam  speciali,  qua 
vult  nos  certo  credere  remissa  esse  peccata, 
ideo  dictum  illud  ejus  jure  damnatur  in  Con¬ 
cilio  Tridentino,  sess.  22.  can.  ult.  Caeremo¬ 
niae  enim  devotioni,  et  reverentiae  excitandae 
serviunt,  etiam  in  iis,  qui  non  certo  credunt 
sibi  remissa  esse  peccata  ;  sed  de  hac  fide 
alibi  disserendum  est. 

Jam  vero  Kemnitius  in  2.  par.  Exam. 
pag.  852.  ponit  quadrimembrem  partitionem 
caeremoniarum  Missae.  Quasdam  enim  esse 
dicit,  quae  habeant  mandatum  divinum,  et 
exempla  Scripturae,  et  quae  substantiales 
sint,  ut  accipere  panem,  benedicere,  mandu¬ 
care,  mortem  Domini  nuntiare.  Quasdam, 
quae  licet  non  habeant  expressum  mandatum 
neque  omnino  necessariae  sint,  tamen  pias, 
et  bonas  esse,  si  ad  aedificationem  usurpen¬ 
tur,  ut  psalmos,  lectiones,  preces,  confessio¬ 
nem  fidei  per  symboli  recitationem.  Quas¬ 
dam  per  se  superstitiotias,  et  impias,  ut 
oblationem  pro  vivis,  et  mortuis,  invocatio¬ 
nem  Sanctorum,  satisfactionem  pro  anima- 
bus  Purgatorii,  Missam  privatam,  consecra¬ 
tionem  salis,  benedictionem  aquae.  Alias 
denique  adiaphoras  ut  vestes,  vasa,  orna¬ 
menta  caetera,  quae  verbo  Dei  non  repugnant. 
Ex  his  docet  eas,  quae  sunt  primi  generis, 
omnino  servandas  ;  quae  sunt  tertii  om¬ 
nino  abrogandas,  quae  sunt  secundi,  et 
quarti  retinendas  esse,  sed  cum  libertate,  ac 
ut  minime  necessarias. 

Nos  cum  Kemnitio  in  primo  genere  conve¬ 
nimus,  in  tertio  ab  illo  dissentimus  ;  in  se¬ 
cundo  et  quarto  partim  convenimus,  partim 
dissentimus.  Sed  non  sunt  ista  omnia  hujus 
loci :  nam  non  disputamus  hoc  loco  de  qui¬ 
busvis  caeremoniis,  sed  solum  de  illis,  quae 
sunt  extra  essentiam  sacrificii,  de  quibus 
Concilium  Tridentinum  loquitur,  quare  non 
disputamus  de  primo  genere.  Deinde  dis¬ 
putamus  de  caeremoniis  proprie  dictis, 
non  de  omnibus  partibus,  vel  causis,  vel  ef¬ 
fectis  Missae ;  porro  psalmi,  lectiones,  preces, 
non  sunt  proprie  caeremoniae,  et  per  hoc  non 
agimus  de  secundo  genere.  Pari  ratione 
oblatio  pro  vivis,  et  mortuis,  invocatio  San¬ 
ctorum,  satisfactio,  Missa  privata,  et  simi¬ 
lia,  non  sunt  caeremoniae,  neque  de  illis  nunc 
disputamus.  Solum  ergo  de  quarto  genere 
nunc  quaestio  est,  adjuncta  aqua  dcnedicla, 
quam  in  tertio  genere  Kemnitius  posuerat. 

Porro  de  isto  quarto  genere,  in  tribus  dis- 


L1BE11  VI. 


iOO 


sidemus  a  Kemnitio,  et  cederis  Lutheranis. 
Primo,  quod  illi  paucissimas,  nos  plures  cte- 
remonias  in  Missa  adhibemus.  Secundo, 
quod  illi  nullo  modo  admittunt  caeremonias 
esse  necessarias,  vel  posse  imperari  ab  Ec¬ 
clesia  :  nos  etsi  fateamur  non  esse  ex  se  ne¬ 
cessarias,  tam  em  judicamus  imperari  posse, 
et  hoc  praecepto  posito,  non  posse  sine  pec¬ 
cato  omitti.  Tertio,  quod  illi  nullam  vim 
tribuunt  ulli  caeremoniae,  et  irrident  consecra¬ 
tiones  aquae,  salis,  thuris,  cereorum  etc.  nos 
quibusdam  caeremoniis  vim  quamdam  tri¬ 
buimus  ex  consecratione,  et  precibus  Eccle¬ 
siae.  Sed  de  his  duobus  postremis  quaestioni¬ 
bus  satis  multa  diximus  in  2.  lib.  de  Sacra¬ 
mentis  in  genere,  et  in  aliis  locis  :  idcirco 
solum  hoc  loco  ostendendum  erit,  non  so¬ 
lum  paucas,  illas  caeremonias,  quas  Luthe- 
rani  admittunt,  sed  omnes  alias,  quibus  Ec¬ 
clesia  Catholica  in  Missa  utitur,  esse  antiquas 
et  pias. 

Sed  antequam  ad  caeremonias  nostras  ve¬ 
niamus,  refellenda  sunt  mendacia,  quibus 
plane  scatet  Kemnitii  disputatio.  Primo  pag. 
853.  dicit,  Concilium  Tridentium  sess.  22. 
cap.  5.  sine  distinctione  omnes  caeremonias 
approbare,  sive  pire,  sive  superstitiosae  sint. 
At  Concilium  non  loquitur  nisi  de  his  caere¬ 
moniis,  quas  Ecclesia  instituit,  ut  ex  ipso 
textu  Concilii  patet,  et  quae  ad  quartum  ge¬ 
nus  a  Kemnitio  positum,  pertinent ;  quas 
idem  Kemnitius  fetetur  non  esse  supertitio- 
sas. 

Secundo  ibidem  dicit,  a  Concilio  definiri, 
omnes  caeremonias  qute  in  Missa  adhibentur, 
esse  ex  traditione  Apostolica  :  et  probat 
ipse  hoc  esse  falsum,  quia  Dominus  in  ulti¬ 
ma  corna,  eas  non  adhibuit,  neque  earum 
meminit  Paulus,  cum  describit  Synaxim 
Apostolicam  I  Corinth.  xi.  At  Concilium 
non  dicit  omnes,  sed  multas  esse  ex  Aposto¬ 
lica  traditione  :  et  probatio  Kemnitii  ineptis¬ 
sima  est.  Nam  traditio  Apostolica  coepit 
post  ascensionem  Domini  et  ideo  non  mirum 
si  in  ultima  corna  Dominicae  caeremoniae  non 
fuerint  adhibitae  :  quia  videlicet  nondum 
eas  Apostoli  instituerant.  Porto  Paulus  { 
Cor.  xi.  non  refert  totam  Synaxim  Apostoli¬ 
cam,  sed  solum  narrat  quid  a  Domino  acce¬ 
perit. 

Tertio  dicit  Pontificios  veterum  caeremo¬ 
nias  cumulasse  multis  admixtis  otiosis,  et 
superstitiosis  ritibus.  At  hoc  falsissimum 
esse  patet  ex  Liturgia  Graecorum,  et  ex  Arn- 
brosiana,  quas  non  instituerunt  Pontificii,  et 


tamen  plures  caeremonias  habent,  quam 
nostra  Romana,  quam  Kemnitius  Pontifi¬ 
ciam  vocat. 

Quarto  dicit,  apud  Catholicos  ita  necessa¬ 
riam  existimari  caeremoniarum  observan¬ 
tiam,  ut  pronuncient  mortaliter  peccare,  qui 
aliquid  in  illis  neglexerint.  At  hoc  etiam 
mendacium  est  :  non  enim  apud  nos  quae¬ 
libet  negligentia  peccatum  est  mortale,  sed 
contemptus,  aut  notabilis  negligentia  in  re  7 
bus  gravibus. 

Quinto  dicit,  Pontificios  vix  credere  recte 
celebrari  Ccenam  Domini,  si  non  adhibeatur 
totus  ille  caeremoniarum  apparatus.  At  si  per 
illud,  recte,  intelligat  rectitudinem  essentia¬ 
lem,  ut  videtur  intelligere,  mendacium  est 
apertissimum  :  constanter  enim  Catholici 
docent,  totam  essentiam  hujus  sacrificii  a 
Christo  institutam,  et  proinde  sine  his  caere¬ 
moniis,  quas  postea  Ecclesia  addidit,  nemo 
dubitat  sacrificium  celebratum  esse,  verum  et 
ratum.  Si  autem  Kemnitius  per  illud  «recte  », 
intelligat  rectitudinem  accidcntariam,  nihil 
dicit  :  nam  quis  dubitet  non  recte  fieri  id,  iit 
quo  faciendo  aliqua  omittuntur,  quae  omit¬ 
tenda  non  erant  ? 

Sexto  dicit,  cteremoniis  iliis,  et  ritibus  per 
se  et  absolute,  tribui  a  Catholicis  peculiaria 
merita.  At  hoc  impudentissimum  est  men¬ 
dacium  :  Catholici  enim  sine  fide,  et  charl- 
tate  nulla  merita  agnoscunt,  neque  ullus 
nisi  plane  insipiens  diceret,  attollere  manus, 
vel  curvare  genua,  et  alia  id  genus,  esse  per 
se,  et  absolute  meritoria. 


CAPUT  XIV. 

Civrcmonias,  qux  Missam  praecedunt,  esse 
an  tiquas ,  et  pias. 

Nunc  ut  facilius  Missae  caeremonias  defen¬ 
damus,  ad  quaedam  capita  omnes  revocabi¬ 
mus.  Quaedam  enim  sumuntur  a  persona, 
quaedam  a  loco,  aliae  a  tempore,  et  hae  in  re¬ 
bus  consistunt,  et  praerequiruntur  ad  sacri¬ 
ficium.  Aliae  consistunt  in  actione,  et  adhi¬ 
bentur  inter  sacrificandum,  partim  erga 
Deum,  partim  erga  populum,  partim  erga 
ipsum  sacrificium.  Ex  parte  pei sonte  requi¬ 
runtur  vestes  sacrae,  ex  parte  loci  requirun¬ 
tur  templa,  altaria,  vasa  sacra,  ut  calix,  di¬ 
scus,  corporalia,  item' lumina.  Ex  parte  tem¬ 
poris  requiritur,  ut  fiat  praecipue  Dominicis 

diebus,  ut  uj ite  meridiem,  ut  ante  omnem 
cibum.  De  his  igitur  singulis  brevissime  dica¬ 
mus. 

1)E  VESTIBUS  SACRIS. 

Ac  primum  de  vestibus  sacris  habemus 
exemplum  Testamenti  veteris,  in  quo  sacer¬ 
dos  sacrificium  oblaturus,  certis  vestibus  a 
Deo  praescriptis  induebatur  :  fuisse  autem 
eas  vestes,  typos  ac  figuras  vestium  sacra¬ 
rum,  quibus  nunc  induuntur  sacerdotes 
Christiani,  ostendunt  auctores  quos  jam  ci¬ 
tabo,  qui  singilatim  demonstrant,  quie  ex 
nostris  vestibus  cui  ex  Judaicis  respondeant. 

Habemus  deinde  usum  Ecclesiae  antiquis¬ 
simum  :  nam  omnia  indumenta,  quibus  nunc 
utimur  in  Missa,  enumerant,  et  significatio¬ 
nes,  eorum  explicant,  multi  antiqui  scripto¬ 
res,  ut  Innocentius  III.  lib.  i.  de  mysteriis 
Missae.  Rupertus  lib.  i.  de  divinis  officiis. 
Bonaventurain  libro  de  explicatione  Missae. 
Walfridus  Strabo  in  lib.  de  rebus  Ecclesia¬ 
sticis  cap.  24.  Hugo  de  S.  Victore  lib.  ii.  de 
Sacramentis  par.  4.  Amadarius  lib.  n.  de  of¬ 
ficiis  Ecclesiasticis.  Rabamus  libro  i.  de  in¬ 
stitutione  Clericorum,  et  Alcuinusin  libro  de 
officiis  Ecclesiasticis  cap.  de  vestibus  sacris. 
Floruerunt  autem  hi  auctores  alii  ante  'an¬ 
nos  300,  ut  Innocentius,  et  Bonaventura  : 
alii  ante  annos  400,  ut  Rupertus,  et  Hugo  : 
alii  ante  annos  700,  ut  Walfridus,  et  Raba- 
nus  :  denique  Amadarius,  et  Alcuiuus  ante 
annos  800. 

Praeter  hos  auctores,  qui  omnia  indumenta 
ordine  enumerant,  nec  dicunt  suo  tempore 
incepisse,  sed  quod  a  majoribus  acceperant, 
tradunt ;  non  desunt  adii  antiquiores,  qui 
breviter  aliquid  attingant  de  ejusmodi  vesti¬ 
bus.  Nam  Julianus  Pomerius,  qui  ante  an¬ 
nos  000  floruit,  in  vita  S.  Hildcfonsi,  quae 
extait  apud  Suriuin  tom.  i.  scribit  ab  ipsa 
sanctissima  Virgine  de  ceelo  allatam  vestem 
sacerdotalem,  ac  S.  Hiklefonso  donatam, 
qua  uteretur  in  Missa. 

Gregorius  Papa  ante  annos  circiter  1000. 
misit  in  Britanniam  ad  novam  illaim  Eccle- 
siaun  praeter  sacra  vasa,  et  reliquias  sancto¬ 
rum,  ac  altarium  ornamenta,  etiam  vesti¬ 
menta  sacerdotalia,  et  clericalia,  ut  scribit 
Joannes  Diaconus  lib.  n  vitae  beati  Grcgorii, 
cap.  37.  et  Beda  lib.  i.  hist.  cap.  20. 

Hieronymus  lib.  i.  contra  Pelagianos,  ul¬ 
tra  medium,  scribit,  Episcopos,  et  Presby¬ 
teros,  et  omnem  clerum  in  sacrificii  admi- 
Tom.  IV. 

nistratione  candidis  vestibus  uti.  (Juod  idem 
habet  Ghrysostomus  hoin.  83.  in  Matth.  qui 
etiam  initio  Liturgiae  describit  orationes  , 
quae  dicuntur,  dum  sacerdos  induit  sacras 
vestes.  Idem  etiam  Hieronymus  in  epistola 
ad  Heliodorum  de  obitu  Nepotiani,  scribit 
sibi  a  Nepotiano  presbytero  moriente,  reli¬ 
ctam  fuisse  tunicam,  qua  utebatur  in  mini¬ 
sterio  Christi  :  floruit  autem  uterque  ante 
annos  1100. 

Concilium  Carthaginense  IV.  tempore  Au¬ 
gustini  celebratum,  prohibet  canon.  41.  ne 
Diaconi  utantur  alba,  nisi  in  sacro  ministe¬ 
rio. 

Auctor  quaestionum  veteris,  ac  novi  Te- 
stamenti, quae  habentur  tom.  iv.  operum  Au¬ 
gustini  quaest.  40..  scribit  Diaconos  uti  solere 
dalmaticis:  vixit  auctem  hic  auctorante  Au¬ 
gustinum,  ut  patet  ex  quaest.  44. 

Sylvester  ante  annos  1200.  ut  in  ejus  \  ita 
refert  Damasus,  constituit  ut  Diaconi  in  Ec¬ 
clesia  dalmaticis  uterentur ,  et  palla  lino- 
stima  laevam  cooperirent. 

Denique  huc  referri  potest,  quod  scribit 
Polycrates  ante  annos  1400.  apud  Eusebium 
libro  v.  histor.  cap.  24.  ipsum  etiam  san¬ 
ctum  Joannem  sacerdotale  petalon  gestasse. 

Accedit  etiam  manifesta  ratio.  Nam  ut  re¬ 
ges,  ac  magistratus  in  publicis  actionibus  non 
vulgari  utuntur  vestitu,  sed  alio  angustiore, 
et  certis  insignibus,  quo  et.  reverentia  ipsis, 
concilietur,  et  simul  imperium  ipsorum,  et 
potestas  repraesentetur  :  sic  etiam  omnino 
conveniebat,  ut  in  hac  publica  totius  Eccle¬ 
sia!  actione,  sacerdos  sacro,  ac  peculiari  ha¬ 
bitu  uteretur  ;  tum  ad  reverentiam  mysterii, 
tum  ad  ipsam  Christi  passionem  repriesen- 
tandam  idoneo. 

DE  TEMPLIS  ET  AIUS. 

Jam  vero  de  templis  et  aris  multa  dispu¬ 
tavimus  in  lib.  in.  de  Ecclesia  triumphante 
cap.  i.  et  sequentibus  ;  et  plena  sunt  scripta 
veterum,  tum  Patrum,  tum  Conciliorum,  ubi 
fit  mentio  templi,  et  altaris  ;  et  nos  libro  su¬ 
periore  cap.  11.  non  pauca  testimonia  ad¬ 
duximus.  Et  quia  adversarii  non  tam  reji¬ 
ciunt  templa,  et  altaria,  quam  mysticas  con¬ 
secrationes  cum  templi,  tum  altaris  ;  vide 
antiquissima  testimonia  ejusmodi  consecra¬ 
tionis  in  Concilio  V.  Carthaginensi  can.  6.  et 
Agatliensi  can.  14.  et  in  scriptis  Patrum, 
Eusebii  lib.  iv.  de  vita  Constantini ;  Atha- 
nasii  in  Apologia  ad  Constantium;  Basilii 

in  Psalm.  114.  Gregorii  NySseni  in  libro  de 
Baptismo  Ambrosii  lib.  i.  epistol.  5.  ad  Fe¬ 
licem  ;  Gaudentii  in  tract.  de  dedicatione  ; 
Augustini  serm.  251.  et  sequentibus  de  tem¬ 
pore  ;  Gelasiil  in  epist.  1.  et  Felicis  IY.  in 
epist.  decretali  de  Ecclesiarum,  et  altarium 
consecratione,  qui  Pontifex  atavus  S.  Gre¬ 
gorii  fuit,  et  non  modo  Ecclesias,  et  altaria 
consecrari  debere  confirmat,  sed  etiam,  quod 
est  hujus  loci  proprium,  testatur  antiquis 
Canonibus  prohibitum,  ne  sacra  Missarum 
solemnia  alibi  quam  in  locis  Deo  sacratis, 
magna  necessitate  excepta,  ullus  celebrare 
preesumat. 

DE  VASIS  SACRIS. 

De  sacris  autem  vasis  multa  exstant  anti¬ 
quissima  testimonia.  Damasus  in  vita  sancti 
Urbani  Papae  et  Martyris,  meminit  argenteo¬ 
rum  vasorum,  quas  jam  tum  erant  in  Eccle¬ 
sia  ad  usum  Sacramentorum.  Sedit  autem 
Urbanus  circa  annum  Domini  230.  Pruden¬ 
tius  in  hymno  de  sancto  Laurentio,  meminit 
aureorum  vasorum,  qua;  erant  tempore  san¬ 
cti  Laurentii,  id  est,  circa  annum  Domini  260. 
a  Libent  ut  auro  antistites».  Tempore  autem 
Sylvestri  circa  annum  Domini  300.  plurimos 
fuisse  aureos,  et  argenteos  calices,  patinas, 
candelabra,  thuribula,  testis  est  idem  Dama¬ 
sus.  Athanasius  in  2.  Apologia  contra  Aria- 
nos,  multa  scribit  de  mystico  poculo,  quod 
ab  eo  confractum  calumniabantur  Ariani  : 
ex  quo  loco  constat  calices  Eucharistiae  sa¬ 
cros  fuisse,  et  non  nisi  ab  initiatis  tangi, 
nec  sine  sacrilegio  pollui  potuisse.  Gregorius 
Nazianzenus  in  oratione  seipso  contra  Aria- 
nos,  scribit  ab  Arianis  direpta  sacra  vasa 
.laicis  ad  tangendum  prohibita  :  et  ideo  com¬ 
parat  eos  Nabuzardano,  et  Balthasari,  quo¬ 
rum  alter  sacra  vasa  templi  Hierosolymitani 
abstulit ,  alter  profanavit.  Optatus  Milevi- 
tanus  lib.  vi.  contra  Parmenianum,  queritur 
de  Donatistis,  quod  sacra,  et  pretiosa,  vasa 
Ecclesiae,  in  quibus  Christi  sanguis  contine¬ 
tur,  diripuerint,  conflaverint,  et  vendiderint, 
similiter  pallas  ,  et  velamina.  Ambrosius 
lib.  ii.  de  officiis  cap.  28.  multa  scribit  de 
sacris  Ecclesiae  vasis,  atque  ea  aurea,  et  con¬ 
secrata  fuisse  demonstrat.  Augustinus  in 
Psalm.  113 :  «  Et  nos  ,  inquit,  pleraque 
instrumenta, et  vasa  ex  auro,  et  argento  ha¬ 
bemus  in  usum  celebrandorum  Sacramen¬ 
torum,  quae  ipso  ministerio  consecrata,  san¬ 
cta  dicuntur».  Denique  Chrysostomus  ho- 


mil.  4.  in  Matth.  et  fusius  in  libro  de  S.  Ba- 
byla  contra  Gentiles,  scribit  Julianum  Ju¬ 
liani  Imperatoris  avunculum,  et  alium  quen- 
dam,  qui  quaestoris*  officio  fungebatur,  sa¬ 
cra  Ecclesiae  vasa  diripuisse,  ac  profanasse, 
sed  continuo  ultricem  manum  Domini  sen¬ 
sisse,  ita  ut  Julianus  vermibus  corrosus  in¬ 
terierit,  quaestor  autem  subito  medius  cre¬ 
puerit.  Similia  exempla  refert  Gregorius  Tu- 
ronensis  de  gloria  Martyrum  capite  85. ,/juac 
satis  ostendunt  caeremoniam  istam  sacro¬ 
rum  vasorum  antiquissimam,  et  Deo  gratam 
esse. 

Sed  Calvinus  in  praefatione  Institutionis 
objicit  duo  loca  Patrum.  Unus  est  Ambrosii 
lib.  ii.  de  officiis  cap.  28.  ubi  sic  legimus : 
«  Aurum  Sacramenta  non  quaerunt,  neque 
auro  placent,  quae  auro  non  emuntur.  »  Al¬ 
ter  est  Aeacii,  quem  refert  Socrates  lib.  vii. 
histor.  capite  21.  sic  aliquando  locutum, 
cum  accusaretur,  quod  sacra  vasa  propter 
pauperes  vendidisset:  «  Deus  noster,  neque 
discis,  neque  calicibus  eget,  quia  non  come¬ 
dit,  neque  bibit.  » 

Respondeo  :  Uterque  locus  nobis  favet , 
nam  in  utroque  loco  legimus  Ecclesiam 
abundasse  vasis  pretiosis,  et  sacris  ;  et  ea 
debuissb  diligenter  conservari,  nisi  urgeret 
summa  pauperum  necessitas.  Iri  tali  autem 
necessitate  volunt  sancti  illi  Patres  licere 
sacra  vasa  constare,  et  vendere,  et  rationem 
reddunt,  quia  vasa  illa  pretiosa  non  sunt 
absolute  necessaria  ad  Sacramenta  mini¬ 
stranda.  Et  hoc  est,  quod  ait  Ambrosius : 
«  Aurum  Sacramenta  non  quierunt  »,  id  est, 
non  necessario  exigunt ;  et  quod  subdit  : 
«  Nec  auro  placent.  »  Non  significat,  in  auro 
displicent,  vel  nullo  modo  placent  magis  in 
auro,  quam  in  vitro  :  sed  non  ideo  principa¬ 
liter  placent,  quia  ministrantur  in  auro.  Nam 
si  displicerent  in  auro,  vel  non  magis  pla¬ 
cerent,  quam  in  alia  materia ;  Ambrosius  ea 
non  servasset  usque  ad  illam  necessitatem, 
sed  nunquam  eis  usus  fuisset. 

Verba  Aeacii  eumdem  sensum  habent :  sig¬ 
nificant  enim  vasa  aurea  nullam  Deo  af¬ 
ferre  utilitatem,  sed  esse  in  Ecclesia  ad  ho¬ 
norem  Dei,  et  utilitatem  nostram  ;  et  ideo 
quando  se  offert  occasio,  quo  possint  nobis 
utiliora  esse  si  vendantur,  vendi  debent, 
quia  id  etiam  Deo  gratius  erit,  qui  mi¬ 
sericordiam  potius  vult,  quam  sacrificium. 
Vide  qua;  diximus  in  3.  lib.  de  Ecclesia 
triumphante  cap.  G. 

DE  CEREIS. 

l)e  cereis  autem  quibus  in  Missa  utimur, 
ac  praesertim  dum  legimus  Evangelium,  non 
desunt  antiqua  testimonia.  Athanasius  in 
epistola  ad  omnes  Orthodoxos  non  procul 
ab  initio,  scribit  inter  alia  sacrilegia  Ariano- 
rum  unum  fuisse,  quod  cereos  Ecclesia:  ido¬ 
lis  adolerent.  Hyeronimus  in  lib.  contra  Vi¬ 
gilantium  scribit  in  Ecclesia  Catholica  sole 
rutilante  accendi  cereos,  dum  legitur  Evan¬ 
gelium,  ad  signum  laditia:  demonstrandum. 
Chrysostomus  in  Liturgia  scribit,  sacerdo¬ 
tem  procedere  ad  altare,  ministro  praece¬ 
dente  cum  lumine.  Ordo  etiam  Romanus  me¬ 
minit  cereorum,  qui  et  ad  Evangelium,  et 
ad  oblationem  corporis  Domini  accendun¬ 
tur.  Concilium  IV.  Carthaginense  can.  0. 
docet.  Acolytho  in  sua  ordinatione  tradi  ab 
Archidiacono  cereum,  ut  sciat  ad  suum  mi¬ 
nisterium  pertinere  lumina  accendere  in  Ec¬ 
clesia.  Quo  autem  tempore  lumina  ab  Aco¬ 
lythis  accendenda  essent,  explicat  Isidorus 
lib.  vii.  Etymolog.  cap.  12.  ubi  scribit,  cum 
Evangelium  legitur,  et  cum  Christi  corpus 
offertur,  debere  Acolythos  accendere  eo- 
reum  in  Ecclesia.  Denique  Micrologus  cap. 
11.  asserit,  Missam  nunquam  sine  lumine 
celebrari,  etiamsi  in  meridie  celebretur. 

DE  DIE  CELEBRANDI. 

Porro,  quod  attinet  ad  tempus  sacrificii 
celebrandi,  Catholici  sentiunt  die  Dominico 
praecipue  id  faciendum  ;  neque  haeretici  re¬ 
pugnant.  Habemus  in  primis  testimonium 
Scripturae  Actor,  xx.  :  Una  Sabbati  cum  con¬ 
venissemus  ad  frangendum  panem  (1).  Nam 
per  unam  Sabbati,  dies  Dominica  intelli- 
gitur,  ut  Chrysostomus,  et  Beda  exponunt : 
et  perspicuum  est  ex  aliis  similibus  locis. 
Quod  enim  scribitur  I,  Corinth.  16:  Per  unam 
Sabba/i  unusquisque  apucl  se  reponat  etc.  (2) 
omnes  interpretes  Graeci,  et  Latini  exponun  t 
de  die  Dominica,  in  qua  Christiani  conve¬ 
nire  solebant  in  Ecclesiam.  Mare,  ultim.  di¬ 
citur  Christus  una  Sabbati  resurrexisse  : 
quo  loco  per  unam  Sabbati  intelligi  diem 
Dominicam,  nemo  unquam  negavit.  Dicitur 
autem  dies  Dominica  una  Sabbati,  quia  est 
prima  dies  hebdomadae ,  phrasi  enim  He¬ 


braica  unum  accipitur  pro  primo,  et  Sabba¬ 
tum  pro  hebdomada. 

Deinde  Justinus  Martyr  in  2.  Apologia  ex¬ 
trema,  aperte  scribit ,  die  solis,  id  est,  die 
Dominica  Christianos  solitos  fuisse  ad  sacri¬ 
ficium  Eucharistiae  convenire.  Augustinus 
in  epist.  118.  scribit  in  quibusdam  locis  sa¬ 
crificium  omni  die  offerri  solere,  alibi  solum 
die  Dominica,  et  Sabbato,  alibi  die  solum 
Dominica.  Ex  quo  intelligimus  nullos  un¬ 
quam  dubitasse,  quin  dies  Dominica  aptis¬ 
sima  esset  ad  hoc  sacrificium  celebrandum. 

DE  UORA  CELEBRANDI,  ET  DE  JEJUNIO  NECES¬ 
SARIO  AD  SACRIFICIUM  CELEBRANDUM. 

De  hora  dici  convenit  apud  Catholicos  sa¬ 
crificium  celebrandum  esse  horis  antemeri¬ 
dianis,  et  ante  omnem  cibum  ;  et  quidem 
veteres  sacra  faciebant  ab  hora  3.  usque  ad 
9.  quia  eo  tempore  ad  horam  nonam  protra¬ 
hebatur  jejunium  :  aliquando  etiam  sub  ve¬ 
speram  celebrabant,  ut  feria  V.  in  Ccena  Do¬ 
mini,  et  in  Sabbato  sancto  ;  aliquando  me¬ 
dia  nocte,  ut  in  Natali  Domini.  Vide  Wal- 
fridum  cap.  23.  Nunc  excepta  Missa,  qua: 
adhuc  media  nocte  canitur  in  Natali  Domini, 
ordinarie  ab  hora  prima  sive  ab  aurora,  us¬ 
que  ad  sextam,  id  est,  ad  meridiem  sacra 
celebrantur,  et  jejunia  de  more  protahun- 
tur. 

Lutherani,  et  Calvinistee  ista  plane  con¬ 
temnunt  :  scribit  enim  Lutherus  in  lib.  con¬ 
tra  Regem  Angliee,  edito  anno  1322.  esse 
articulum  Papee,  tantum  mane,  et  ante  om¬ 
nem  cibum  esse  communicandum,  et  addit : 

«  Nos  autem  istos  mere  fatuos,  et  stolidos 
appellamus,  et  Communionem  liberam  ha¬ 
bemus,  sive  per  diem,  sive  per  noctem,  sive 
mane,  sive  vesperi.  Apud  nos  non  peccat, 
qui  modeste  ederit,  et  biberit  ante  Commu¬ 
nionem.  »  Et  in  libro  de  formula  Missa:,  li¬ 
berum  permittit  jejunium  ante  Communio¬ 
nem,  et  solum  necessario  requirit,  ut  sobrie 
accedatur,  id  est,  ut  ipse  exponit,  ne  quis 
crapula  ructet,  aut  distento  ventre  pigre¬ 
scat.  Similia  habet  in  libro  dft  abroganda 
Missa  privata  :  ubi  tamen  falso  Catholicis 
affingit,  quod  doceant  eum  indignum  esse 
Communione,  qui  guttulam  unam  aquie  im¬ 
prudens  sorbuerit.  Neque  enim  tam  rigide 
Catholici  jejunium  hoc  exponunt  :  imo 


(1)  Act.  XX,  7.  —(2)  1  Corinth.  XVI,  2. 

in  casu  necessitatis  permittunt  etiam  post  ci- 
Jjum  Communionem  sumere,  ut  quando  ae¬ 
grotus  aliquis  de  vita  periclitatur,  et  non¬ 
dum  viaticum  accepit,  et  periculum  est  in 
mora,  tunc  enim  quacumque  hora  dari  solet 
Communio  :  et  extra  hunc  casum,  qui  inter 
abluendum  aliquas  aquae  guttas  trajecerit 
cum  saliva  fortuito  ad  stomachum,  non  cen¬ 
setur  solvisse  jejunium,  nec  prohibetur  a 
sacro  faciendo,  vel  Communione  sumenda, 
de  qua  re  vide  S.  Tliomam  3.  par.  qusest. 
80.  art,  8. 

Quod  autem  nostra  consuetudo  sine  dubio 
antiquissima,  et  Apostolica  sit,  et  necessario 
servanda,  excepto  casu  necessitatis,  facile 
demonstrari  potest.  Tertullianus  in  ii.  lib. 
ad  uxorem  :  «  Non  sciet  ,  inquit  maritus 
quid  ante  omnem  cibum  sumas  etc.  »  et  lo¬ 
quitur  omnium  consensu  de  Eucharistia. 
Cyprianus  lib.  2.  epistol.  3.  prope  extrema, 
objicit  sibi  argumentum  quod  postea  fecit 
Lutherus,  nimirum  ab  exemplo  Christi,  qui 
post  comam  sacrificium  obtulit, et  respondet, 
Christum  certa  de  causa  obtulisse  ad  vespe¬ 
ram,  et  post  comam,  quia  sic  praedictum 
fuerat  a  Prophetis  :  nos  tamen  mane  offerre 
debere,  quia  resurrectionem  Domini  cele¬ 
bramus  :  et  ibidem  tamquam  rem  valde  ab¬ 
surdam  infert  :  «  Numquid  ergo  post  cue- 
nain  Dominicam  celebrare  debemus  ?  » 
Joannes  Chrysostomus  hom.  7.  in  priorem 
ad  Corinthios  non  procul  a  line  :  «  Tu,  in¬ 
quit,  priusquam  accipias,  jejunas,  ut  aliquo 
modo  dignus  Communicatione  videaris  ». 
Idem  Chrysostomus  in  epistol.  3.  ad  Cyria- 
cum  Episcopum  scribit,  se  accusatum,  quod 
non  jejunis  Communionem  praebuerit ,  ac 
jurat  id  se  non  fecisse  :  «  Si  id  feci,  in¬ 
quit,  abjiciat  me  Christus  a  regno  suo  ». 

Augustinus  in  epist.  118,  cap.  0.  proponit 
argumentum,  quod  supra  a  Cypriano  solu¬ 
tum  diximus  :  a  Et  liquide,  inquit,  apparet, 
quando  primum  acceperunt  discipuli  cor¬ 
pus,  et  sanguinem  Christi,  non  eos  accepisse 
jejunos;  numquid  tamen  propterea  calum¬ 
niandum  est  universae  Ecclesiae,  quod  a  jeju¬ 
nis  sempej;  accipitur?  Ex  hoc  enim  placuit 
Spiritui  sancto  ut  in  honorem  tanti  Sacra¬ 
menti,  in  os  Christiani  prius  Dominicum  cor¬ 
pus  intraret,  quam  caiteri  cibi  :  nani  ideo 
per  universum  orbem  mos  iste  servatur. 
Neque  enim  quia  Dominus  post  cibos  dedit, 
propterea  pransi,  aut  comati  fratres  ad  illud 
Sacramentum  accipiendum  convenire  de¬ 
bent;  aut  sicut  faciebant,  quos  Apostolus 


arguit,  et  emendat,  mensis  suis  ista  miscere. 
Namque  Salvator  quo  vehementius  commen¬ 
daret  mysterii  illius  altitudinem,  ultimum 
hoc  voluit  infigere  cordibus ,  et  memoriae 
discipulorum,  a  quibus  ad  passionem  digres¬ 
surus  erat  :  et  ideo  non  praecepit  quo  dein¬ 
ceps  ordine  sumeretur,  ut  Apostolis,  per  quos 
Ecclesias  dispositurus  erat, servaret  hunc  lo¬ 
cum.  »  Ex  hoc  testimonio  habemus  multa. 
Primo,  Dominum  nihil  de  hac  re  praecepisse. 
Secundo,  Apostolos  Spiritu  sancto  inspiratos 
instituisse,  ut  a  jejunis  Eucharistia  sumere¬ 
tur.  Tertio,  id  servari  in  toto  orbe  terrarum 
ab  omni  Christi  Ecclesia.  Quarto,  rationem 
hujus  rei  fuisse  ob  honorem  “tanti  Sacra¬ 
menti  :  quam  eamdem  rationem  attingunt 
etiam  posteriores  auctores,  ut  Isidorus  lib. 
i.  de  officiis  divinis  cap.  18.  et  Amalarius 
lib.  iii.  de  officiis  Ecclesiasticis  cap.  34.  et 
Walfridus  Strabo,  lib.  de  rebus  Ecclesiasticis 
cap.  10. 

Sed  Lutherus,  ut  erat  omnium  hominum 
impudentissimus,  tanti  Doctoris  testimonium 
irridet  in  lib.  de  abroganda  Missa  par.  2. 
his  verbis  :  a  Indignum  est,  inquiunt,  ut  in 
os  Christiani  aliud  intret,  priusquam  corpus 
Domini  intraverit.  0  festiva  ratio,  forte  nec 
nebulam,  nec  aerem  prius  intrare  licet  os 
Christiani,  quam  corpus  Domini  intraverit, 
ut  sacerdotibus  respiratione,  et  vita  inter¬ 
dicatur,  usque  post  Missam,  et  Communio¬ 
nem.  »  Ilocc  ille. 

Horrenda  sane,  et  plane  diabolica  auda¬ 
cia,  toti  Ecclesia)  insultare  non  solida  aliqua 
ratione,  sed  depravato  loco  Augustini.  Non 
enim  Augustinus  ait,  indignum  esse,  ut  aliud 
prius  intret  in  os  Christiani,  quam  Christi 
corpus  :  sed  ut  alius  cibus  prius  intret,  quam 
sacratissimus  cibus  carnis  Dominica!.  Non 
igitur  prohibemur  aerem  inspirare,  ut  nuga¬ 
tur  Lutherus,  sed  cibum  aliquem  sumere. 

Piceter  haec  Patrum  testimonia,  habemus 
etiam  decreta  Conciliorum  antiquorum  in 
variis  mundi  partibus  celebratorum.  Conci¬ 
lium  III  Carthaginensc  in  Africa  celebratum 
ante  annos  1100,  can.  29.  ita  decrevit  :  «  T't 
Sacramenta  altaris  non  nisi  a  jejunis  homi¬ 
nibus  celebrentur.  »  Idem  repetitur  canon. 
48.  et  rursus  in  Concilio  Africano  canon.  8. 
Concilium  Matisconense  II.  in  Oallia  cele¬ 
bratum  ante  annos  1000.  canon.  6.  renovat 
eanonem  Concilii  Cartliaginensis,  et  addit 
p cenam  depositionis  a  propria  dignitate.  Ibi¬ 
dem  etiam  statuit,  ut  reliquiae  corporis  Do¬ 
mini  dentur  pueris  manducandae,  indicto  eis 

jejunio  :  quem  usum  fuisse  olim  in  Gnecia 
testatur  Evagrius  lib.  iv.  histor.  cap.  35. 
Concilium  Bracarense  I.  celebratum  in  Lu¬ 
sitania  ante  annos  900.  can.  16.  statuit,  ut 
etiam  feria  5.  in  crena  Domimini,  Missa)  a  je¬ 
junis  celebrentur.  Concilium  Toletanum  VII. 
celebratum  in  Hispania  ante  annos  item  900. 
can.  2.  poenam  excommunicationis  statuit  in 
eos,  qui  post  sumptum  cibum  quamlibet  exi¬ 
guum  ,  Missam  facere  audent.  Concilium 
Constantiense  in  Germania  celebratum,  an¬ 
nis  centum  ante  Lutheri  hseresim  exortam 
sess.  13.  damnat  errorem,  sive  abusum  quo¬ 
rumdam,  qui  Sacramentum  altaris  post  ci¬ 
bum  sumptum  celebrare  audebant. 

Huc  demum  accedat  horribilis  vindicta, 
quam  Deus  exercuit  in  presbyterum  quem¬ 
dam,  qui  in  die  Natalis  Domini  Missas  cele- 
brarc  prresumpsit  non  jejunus  :  de  qua  re 
vide  Gregorium  Turonicum  capite  86.  libri 
de  gloria  Martyrum. 

Sed  argumenta  Lutheri  videamus.  Primo 
objicit  exemplum  Christi,  qui  post  ccenam 
Sacramentum  instituit,  et  ministravit.  Sed 
hoc  est  jam  solutum  a  Cypriano  :  et  Augu¬ 
stino,  quibus  addere  possumus,  Christum 
non  post  quamlibet  ccenam  sed  post  ccenam 
agni  Paschalis  Eucharistiam  instituisse,  et 
ministrasse,  ut  indicaret  unam  ccenam  alte¬ 
rius  umbram,  et  figuram  fuisse;  nobis  autem 
jam  non  licet  ccenam  illam  Judaicam  pra;- 
mittere,  cum  sit  abrogata,  quemadmodum 
etiam  Christus  post  Circumcisionem  acce¬ 
ptam  suscepit  Baptismum,  nec  tamen  Chri¬ 
stiani  jam  debent  Circumcisionem  accipere 
antequam  baptizentur. 

Secundo  objicit  testimonium  Apostoli  I  Co- 
rinlh.  xi  :  Si  quis  esurit,  domi  manducet  (1)  ; 
ubi  videtur  Apostolus  permittere,  ut  qui  je¬ 
junium  ferre  non  valent,  aut  non  volunt, 
post  cibum  domi  sumptum  ad  Ecclesiam 
communicaturi  accedant. 

Respondeo  :  Duobus  modis  hic  locus  ex¬ 
poni  solet.  Primo,  ut  sensus  sit :  si  quis  non 
potest  tamdiu  jejunus  in  Ecclesia  perma¬ 
nere,  prius  domi  sua;  cibum  sumat,  et,  sic  ad 
Ecclesiam  veniat :  ita  exponit  Anselmus,  qui 
tamen  addit,  eum  qui  cibo  sumpto  ad  Eccle¬ 
siam- venit,  non  debere  Eucharistiam  sume¬ 
re.  Secundo,  ut  sensus  sit ;  si  quis  in  Eccle¬ 
sia  constitutus,  famem  tolerare  non  potest, 
egrediatur;  et  domum  redeat,  atque  ibi  man¬ 
ducet,  non  in  Ecclesia.  (Jua;  tamen  non  di¬ 


cuntur  ab  Apostolo,  ut  ita  fiat,  sed  ut  con¬ 
fundantur  ejusmodi  homines,  gula;  addicti, 
tanquam  qui  indigni  sacra  communione, 
ab  Ecclesia  expellantur,  et  ad  suas  domos 
amandentur  :  ita  exponunt  Chrysostomus,  et 
Tbcophylactus,  et  alii ;  qua;  expositio  vide¬ 
tur  omnino  verior,  sed  neutra  pro  Luthero 
''facit. 

Tertio  objicit,  moderato  cibo  sumpto,  ho¬ 
minem  esse  aptiorem  ad  Communionem, 
quam  jejunum,  quia  post  cibum  sumptum 
caput  solet  esse  purgatius,  os  mundius,  ha¬ 
litus  incorruptior  etc.  Respondeo  :  Magis  nos 
movere  debent  Apostolica  traditio,  et  totius 
Ecclesia;  consuetudo,  quam  ista  Lutheri  Phi¬ 
losophia.  Falsum  pra;terea  Lutherus  assu¬ 
mit,  nam  etiamsi  ad  opera  corporis  cibus 
prosit,  non  tamen  ad  opera  spiritus.  Ac  prce- 
cipuc  ad  orationem  multum  conferre  jeju¬ 
nium,,  ex  Scriptura  divina  perspicuum  est, 
qua;  ubique  fere  conjungit  orationem  cum 
jejunio.  Tob.  xii.  Bona  est  oratio  cum  jeju¬ 
nio.  Judith.  iv.  In  jejuniis ,  et  orationibus. 
Lue.  n.  Jejuniis,  et  orationibus  serviens  Deo. 
Matth.  xvii.  Hoc  genus  non.  ejicitur,  nisi  per 
orationem,  et  jejunium  (2). , 

Ultimo  objicit  ,  Christum  id  liberum  reli¬ 
quisse,  proinde  liberum  esse  debere.  Res¬ 
pondeo  :  Multa  Christus  per  se  nonpixccepit 
qua;  tamen  libera  esse  noluit,  siquidem  ea 
per  Apostolos,  aut  eorum  successores  pra;- 
eepit,  et  de  illis  dixit  Luca;  x  :  Qui  vos  audi/ , 
me  audit  (3;. 


(  A ITT  XV 

De  ceremoniis,  que  fiunt  in  Missa,  e/  /n  actione 
consistunt. 

Nunc  de  cairemoniis  illis  breviter  est  di¬ 
cendum,  qua;  in  ipsa  Missa;  celebratione 
adhibentur,  qua;  ad  quinque  capita  revoca¬ 
ri  possunt.  Alia;  enim  ad  Deum  referuntur, 
ut  elevatio  manuum,  elevatio  oculorum,  ado¬ 
ratio  per  inclinationem  corporis  totius,  aut 
per  genuum  curvationem.  Alia;  ad  sacrifi¬ 
cium,  ut  elevatio,  ostensio,  fractio,  commix¬ 
tio.  Alia;  ad  sacerdotem  celebrantem,  ut 
tunsio  pectoris,  et  lotio  manuum.  Aliae  ad 
populum,  ut  salutatio,  et  dimissio.  Alia;  ad 


(1)  T  Cor.  XT,  34.  —  (2)  Tob.  XT1,  R:  Jnd.  IV,  12  ;  Luc.  II,  37:  Mattii.  XVII,  20.  —  (3)  Lite.  X,  10. 

ea,  quae  leguntur  in  Missa,  ut  cantus,  et  in¬ 
strumenta  musica.  Praeter  lias,  quaedam  aliae 
sunt  communes  multis  rebus,  ut  signum  cru¬ 
cis,  aspersio  aquae,  thurificatio,  osculum. 

Prima  igitur  caeremonia  erga  Deum,  ici  est, 
elevatio  manuum,  exemplum  habet  in  divi¬ 
nis  litteris.  Nam  Exodi  xvn,  Moses  elevatis 
manibus  orans  impetravit.  Item  III  Reg. 
vm.  Salomon  oraturus  expandit  manus  in 
coelum.  David  Psalm.  cxl  :  Elevatio  ma- 
nuumm  earum  sacrificium  vespertinum.  Apo¬ 
stolus  I  Timoth.  ii  :  Volo  viros  orare  in 
omni  loco  levantes  puras  manus  (1).  Denique 
naturalis  haec  caeremonia  esse  videtur,  cum 
etiam  apud  ethnicos  passim  legantur,  qui 
orabant,  ad  coelum  manus  extendisse. 

Secunda  quae  est  elevatio  oculorum,  Chri¬ 
sto  familiaris  fuit  :  nam  in  plurimis  locis  ocu¬ 
los  ad  coelum  levasse  dicitur,  ut  patet  Matth. 
xiv.  Mare.  vi.  et  vii.  Luc.  ix.  Joan.  vi.  xi.  et 
xvn.  Et  quamvis  in  actione  Ccenae  non  lega¬ 
tur  expresse  in  Evangelio,  oculos  ad  coe¬ 
lum  sustulisse,  id  tamen  constanter  asserunt 
eum  fecisse,  S.  Jacobus  in  sua  Liturgia,  et 
S.  Ambrosius lib.  iv'  de  Sacramentis  cap  v. 
Tertullianus  in  Apologetica  cap.  30.  scri¬ 
bit  Christianos  coelum  intuentes,  manibus 
extensis,  nudo  capite  orare  solitos. 

Tertia,  quae  est  inclinatio  corporis,  aut 
genuum  incurvatio,  index  est  humilitatis, 
et  reverentiae,  et  passim  a  Sanctis  usur¬ 
pata.  II  Paralip.  vi,  Salomon  flexis  geni¬ 
bus  orabat.  Luc.  xxn,  Dominus  ipse  po¬ 
sitis  genibus  orabat.  Act.  xxi.  Paulus  positis 
genibus  oravit  cum  omnibus,  qui  secum  e- 
rant.  Neque  possunt  hae  caeremoniae  erga  Deum 
ullo  modo  reprehendi  :  nam  ut  S.  Cyprianus 
docet  in  serm.  de  orat.  Dominica,  placendum 
est  divinis  oculis  etiam  habitu  corporis.  Non 
solum  autem  inter  sacrificandum  sacerdos 
inclinat  caput  Deo,  sed  etiam  cruci,  aut  ima¬ 
gini  crucifixi,  et  ipsi  etiam  altari,  et  id  sae¬ 
pius  :  quam  caeremoniam  antiquissimam  esse 
intelligi  potest  ex  Liturgia  Chrysostomi  ; 
ubi  habentur  haec  verba  :  «  Sacerdos  egre¬ 
ditur  ex  parvo  ostio,  et  conversus  ad  Chri¬ 
sti  imaginem,  inflexo  capite  cum  exclamatio¬ 
ne  dicit  hanc  orationem  etc.  » 

Prima  caeremonia  erga  sacrificium,  est  e- 
levatio  hostiae  consecrandae  coram  Deo,  quae 
fit  in  offertorio  ;  quae  caeremonia  non  pot¬ 
est  reprehendi,  si  concedatur  oblatio,  quam 
in  libro  superiore  defendimus.  Nam  si  licet 


offerre  Deo  sacrificium  visibile  ;  cur  non  li¬ 
ceat  id  ipsum  elevare  in  signum  oblationis  ? 
Habemus  etiam  in  Scriptura  exemplum,  si¬ 
quidem  Lev.  vm.  ix.  x.  et  alibi,  sacerdos 
elevat  coram  Deo  id  quod  offertur.  Denique 
habetur  in  antiquis  Liturgiis 

Secunda,  quae  est  ostensio  Sacramenti  ad 
populum,  antiquissima  est  :  habetur  enim 
in  primis  in  Liturgiis  Basilii,  et  Chrysostomi, 
et  apud  Dionysium  cap.  3.  Ecclesiast.  liie- 
rarch.  Et  praeterea  meminit  ejus  ut  Aposto- 
licac  traditionis,  S.  Basilius  in  lib.  de  Spiritu 
sancto  cap.  27  :  «  Verba,  inquit,  invocatio¬ 
nis  cum  ostenditur  panis  Eucharistiae,  et  po¬ 
culum  benedictionis,  quis  Sanctorum  in 
scripto  nobis  reliquit  ?  »  Chrysostomus  cre¬ 
bram  facit  mentionem  illius  ritus,  qui  apud 
Graecos  erat,  ut  Eucharistia  consecraretur 
ad  altare  velis  obducta,  ac  deinde  reductis 
velis  populo  ostenderetur.  Hom.  lxi.  ad  po¬ 
pulum  Antiochenum  :  «  Cum  vela,  inquit,  vi- 
videris  retrahi,  tunc  superne  coelum  aperiri 
cogita  etc.  »  Idem  habet  hom.  36.  in  I  Co- 
rinth.  et  hom.  3,  in  epist.  ad  Ephes. 

Tertia,  quae  est  fractio  et  commixtio,  ha¬ 
betur  expresse  in  Liturgia  Jacobi,  et  in  Litur¬ 
gia  Chrysostomi  :  quare  ipsa  quoque  anti¬ 
quissima  est.  Unde  Chrysostomus  hom.  24. 
in  priorem  ad  Corinth.  scribit  Christum  in 
altari  confractionem  pati,  quam  in  cruce  pa¬ 
ti  noluit. 

Alia  est  caeremonia  erga  sacrificium,  mix¬ 
tio  aquae,  et  vini,  de  qua  nihil  hic  dicimus, 
quia  in  4.  lib.  de  Eucharistia  copiose  de  ea 
tractavimus. 

Prima  caeremonia,  quam  erga  seipsum  sa¬ 
cerdos  adhibet,  est  tunsio  pectoris  :  ea  enim 
utitur  in  confessione,  quae  fit  ad  initium 
Missae,  et  ad  illam  precem  :  «  Agnus  Dei  qui 
tollis  peccata  mundi  etc.  »  Et  ad  illa  verba  : 

«  Domine  non  sum  dignus.  »  Haec  autem 
caeremonia  poenitentiam  indicat,  et  naturalis 
est,  atque  in  Evangelio  exemplum  habet. 
Nam  Lucae  xviii,  publicanus  orans  percutie¬ 
bat  pectus  suum,  dicens:  Deus  propitius  esto 
mihi  peccatori.  Et  Lucae  xxn  :  Revertebantur 
percutientes  pectora  sua. 

Secunda  est  lotio  mannum,  paulo  ante 
consecrationem,  quae  habetur  etiam  iil  Li¬ 
turgiis  Graecorum:  ejusdem  caeremoniae  me¬ 
minit  Dionysius  cap.  3.  Ecclesiast.  hierarch. 
et  Clemens  lib.  vm.  eonst.  cap.  5.  et  Cyril- 
lus  catechesi  5.  mystag.  :  «  Vidisti,  inquit, 


(i)  Psalm.  CXL,  2.  -  (2)1  Thimoth,  II,  S. 

Diaconum  aquam  lavandis  manibus  porri¬ 
gentem  sacerdoti  ?  »  Et  ibidem  reddit  causam 
hujus  caeremoniae,  ac  dicit,  non  adhiberi 
eam  lotionem  ad  sordes  corporis  abluendas, 
cum  nemo  in  Ecclesiam  sordidis  manibus 
accedere  audeat  :  sed  ob  symbolum  purita¬ 
tis  animi,  qua  pollere  debent,  qui  tantum 
peragunt  sacrificium. 

Prima  caeremonia  erga  populum,  est  salu¬ 
tatio  per  «  Dominus  vobiscum  »  :  de  qua  in 
sequenti  capite  disseremus. 

Secunda  caeremonia  est  dimissi  populi 
per  «  Ite  missa  est  » ,  de  qua  etiam  infra  di¬ 
cemus  :  nam  istae  caeremoniae  in  verbis  con¬ 
sistunt,  non  in  actione  tantum. 

Prima  caeremonia  erga  ea,  quae  leguntur 
in  Missa,  est  cantus  :  de  qua  non  est  hoc 
tempore  magna  controversia  ;  nam  ipsi  etiam 
haeretici  passim  canunt.  Et  praeterea  habe¬ 
mus  ipsius  Domini  exemplum.  Nam  Matth. 
26.  legimus  Dominum  in  ultima  Ccena,  in 
qua  prima  Missae  institutio,  et  celebratio 
consistebat  hymnum  cecinisse  :  illa  enim 
verba  :  «  Et  hymno  dicto  »,  graece  ugvvicav- 
ts;,  proprie  cantum  significant.  Nam  ut  Au¬ 
gustinus  docet,  in  titulum  Psal.  lxxii.  usque 
adeo  de  ratione  hymni  est  cantus,  ut  nisi 
cantetur,  hymnus  dici  non  possit.  Unde 
etiam  Concilium  Toletanum  IV.  can.  12.  de 
hymnis  canendis  in  sacro  officio,  dicit  nos 
exemplum  Domini  habere  :  ex  quo  falsum 
esse  colligimus  quod  scribit  Lutherus  in  lib. 
de  captivit.  Babylon,  cap.  1.  Missam  Domi¬ 
ni  sine  cantu  celebratam  esse.  In  disputatio¬ 
ne  de  horis  Canonicis  tom.  3.  de  hac  re  co¬ 
piosius  disseremus. 

Secunda  caeremonia ,  sunt  instrumenta 
Musica,  quae  in  Ecclesia  adhiberi  coepta  sunt 
in  sacro  officio,  tempore  Vitaliani Papae  circa 
annum  Domini  660.  ut  ex  Pontificali  refert 
Platina ;  vel  ut  mavult  Aimoinus  lib.  iv.  de 
gestis  Francorum  cap.  114.  post  annum  Do¬ 
mini  820.  tempore  Ludovici  Pii.  Licita  au¬ 
tem  esse,  et  utilia  ejusmodi  instrumenta,  si 
sobrie,  et  graviter  eis  utamur,  negari  certe 
non  potest,  cum  et  habeamus  exemplum 
Testamenti  veteris,  et  experiamur  devotio¬ 
nem  per  ea  excitari,  et  taedium  minui,  quod 
ex  longitudine,  et  gravitate  officiorum  alio- 
qui  oriretur. 

Neque  valet  responsio  Petri  Martyris  ad 
exemplum  Testamenti  veteris  :  scribit  Pe¬ 
trus  Martyr,  in  cap.  14.  prioris  ad  Corinth. 
instrumenta  musica  pertinere  ad  Judaicas 
caeremonias,  neque  nobis  magis  convenire, 


quam  Circumsioncm,  et  neomenias.  Sed  fal¬ 
litur  apertissime.  Siquidem  Judaicae  caere¬ 
moniae  duplices  erant. 

Quaedam  ipsorum  propriae,  quae  videlicet 
ad  aliud  futurum  significandum  erant  insti¬ 
tutae,  ut  Circumcisio,  pt  similes  :  et  hae  nobis 
vere  non  conveniunt.  Aliae  erant  communes 
ipsis  cum  aliis  Gentibus,  eae  scilicet,  quae 
naturali  ratione  nituntur,  non  autem  signifi¬ 
catione  rerum  futurarum,  ut  genua  flectere, 
pectus  tundere  etc.  Et  hae  nobis  etiam  con¬ 
veniunt,  atque  ad  hoc  genus  pertinent  mu¬ 
sica  instrumenta,  quippe  quae  in  Dei  laudi¬ 
bus  adhibentur,  propter  infirmos,  quorum 
non  pauci  in  Ecclesia  numerantur,  juvant 
enim,  ut  dixi,  tum  ad  excitandam  pietatem, 
tum  ad  fastidium,  ac  taedium  minuendum. 

Ex  caeremoniis  communibus.  Prima  est, 
aspersio  aquae  benedictae.  Nam  in  Dominicis 
diebus  ante  initium  solemnis  Missae,  Sacerdos 
aquam  benedicit,  ac  deinde  aspergit  se,  et 
Ministros,  et  altare,  et  populum:  quae  asper¬ 
sio  est  quaedam  expiatio,  et  praeparatio  ad 
futurum  sacrificium.  De  aqua  benedicta  fuse 
tractavimus  in  m.  lib  de  Ecclesia  trium¬ 
phante  cap.  7.  Hic  solum  annotasse  sufficiet 
aquae  benedictionem  a  S.  Basilio  inter  Apo- 
stolicas  traditiones  numerari  lib.  de  Spiritu 
sancto  cap.  27.  et  Dominicis  diebus  ad  Mis¬ 
sam  adhiberi  solitam  aquae  aspersionem,  col¬ 
ligi  ex  Micrologo  in  lib.  de  observationibus 
Ecclesiasticis  cap.  46. 

Secunda  caeremonia  communis,  est  thuri- 
ficatio  :  nam  thus  adoletur  in  Missa,  tum  ad 
altare,  tum  ad  Evangelium,  tum  ad  Sacerdo¬ 
tem,  tum  etiam  ad  clerum,  et  populum;  et 
quidem  haec  caeremonia  antiquissima  est. 
Nam  can.  4.  Apostolorum  dicitur  thymiama, 
seu  incensum  offerendum  ad  altare,  cum  sa¬ 
cra  celebratur  oblatio.  Dionysius  cap.  3.  Ec- 
clesiast.  hierarch.  describens  ritum  cele¬ 
brandi  sacrificii  Eucharistiae,  meminit  etiam 
thuris.  In  Liturgiis  Jacobi,  et  Ghrysostomi, 
mentio  fit  benedictionis  thuris,  et  thurifica- 
tionisad  altare.  Praeterea  Damasus  in  Ponti¬ 
ficali  in  vita  Soteris  et  Sylvestri  Pontificum, 
inter  alia  sacra  vasa  Ecclesiae  numerat  thu- 
ribula,  seu  thymiamateria  :  quare  falsum  est, 
quod  Platina  in  vita  Sixti  I.  et  Polidorus  Yir- 
giliusin  lib.  de  inventoribus  rerum  scribunt, 
Leonem  III.  qui  sedit  anno  800  fuisse  pri¬ 
mum,  qui  thus  in  Missa  adhibuit. 

Quod  autem  Arnobius  scribit  lib.  vir  con¬ 
tra  Gentes,  religionem  thuris  novellam  esse  : 
intelligi  debet  de  consuetudine  Gentilium  : 

Nam  apud  populum  Dei,  antiquissima  consue¬ 
tudo  est,  thuris  adhibendi  in  sacrificio  divino, 
ut  patet  ex  lib.  Exodi  25.  et  30  et  sequenti¬ 
bus.  Porro  Christiani  thuris  religionem  non 
a  Gentilibus,  sed  ab  Hebraeis  acceperunt. 

Causa  vero  cur  thuris  odor,  ac  fumus  in 
sacrificio  adhibeatur,  ut j  colligitur  ex  preci¬ 
bus  Liturgke  tum  Graeca;,  tum  Latinae,  est, 
tum  ut  significetur  bonus  odor  Evangelii,  et 
eorum  qui  Evangelium  praedicare  debent ; 
tum  ob  similitudinem,  quam  habet  incensum 

cum  oratione  ;‘punde  dicitur  in  Psal.  140  : 

* 

Diri (jatur  oratio  mea  sicut,  incensum  in  con¬ 
spectu  tuo.  Et  Apocalyp.  9  incensum  Deo  o- 
blatum  interpretatur  Joannes  esse  orationes 
Sanctorum :  tum  etiam  ad  gloriam  Dei  re¬ 
praesentandam.  Deus  enim  injn  ebula  se  o- 
stendere  solebat  in  Testamento  veteri  ;  tum 
denique  ad  tetrum  odorem,  si  quis  ex  multi¬ 
tudine  hominum  i n  Ecclesia  existeret,  ab¬ 
stergendum. 

Tertia  caeremonia  communis,  est  osculum  : 
osculatur  enim  Saderdos  frequenter  ipsum 
altare,  deinde  librum  Evangelii;  tum  Mini¬ 
strum  suum,  et  per  cum  in  universum  clerum, 
et  populum  pacem  diffundit.  Quae  caeremo¬ 
nia  habetur  in  Liturgiis  omnibus,  tum  Grae¬ 
cis,  tum  Latinis  ;  et  ejusdem  meminit  Justi¬ 
nus  in  fine  2.  Apologiae.  Tertullianus  lib.  de 
orat.  cap.  ult.  Cyrillus  Catechesi  3.  mysta- 
gog.  et  Chrysostomus  hom.  77.  in  Joan. 
Duplex  autem  ratio  est  hujus  osculi  :  naini 
altare,  et  librum  in  signum  reverentiae  os¬ 
culamur,  fratres  autem  in  signum  chari tatis, 
et  pacis. 

Quarta  caeremonia  est,  signum  crucis  : 
qua;  omnium  communissima,  et  antiquissima 
est.  Nam  signo  crucis  scipsum  Sacerdos 
consignat,  item  librum,  altare,  res  offeren¬ 
das,  et  oblatas,  ac  denique  populum  dum  ei 
benedicit. 

Notat  autem  Micrologus  lib.  de  observa¬ 
tionibus  Ecclesiasticis  cap.  14.  signum  crucis 
aut  semel,  aut  ter,  aut  quinquies  exprimi  so¬ 
lere  super  oblationem,  non  autem  bis,  aut 
quater:  quia  semel  exprimitur  ad  essentia; 
divina;  unitatem,  ter  ad  personarum  Trinita¬ 
tem,  quinquies  ad  quinque  plagas  Domini  re- 
pnescnlandas. 

Esse  autem  antiquissimam  eseremoniam 
perspicuum  est.  Primo,  ex  Liturgiis  S.  Ja- 
eobi  et  aliorum,  qua;  plena;  sunt  ejusmodi 
consignationibus.  Secundo,  ex  Chrvsostomo 


hom.  55.  in  Matthamm,  et  Augustino  tract. 
118.  in  Joan.  qui  dicunt  omnia  Sacramenta, 
et  ipsum  divinum  sacrificium  signo  crucis 
perfici.  Tertio,  ex  Tertulliano  in  lib.  de  Co¬ 
rona  militis.  Cyrillo  Catechesi  4.  et  13.  et 
Hieronymo  in  Epist.  ad  Eustochium  de  cu¬ 
stodia  Virginitatis,  qui  docent,  in  omni  ne¬ 
gotio  signum  crucis  adhibendum.  Quod  si  in 
omni  negotio,  cur  non  in  actione  tremendi 
sacrificii  ? 


CAPUT  XVI. 

De  iis.  qux  recitantur  in  Missa 
Catechumenorum 

Restat  postrema  controversia  de  veritate 
Canonis,  et  aliorum,  qua;  in  Missa  recitantur. 
Ulii  illud  est  observandum,  Missam  in  qua- 
tuor  partes  dividi  solere.  Prima  est,  ab  ini¬ 
tio  usque  ad  Offertorium,  qua;  dici  solet 
Missa  Catechumenorum.  Secunda,  ab  Offer¬ 
torio  usque  ad  Consecrationem,  qute  dicitur 
a  Gixecis  dvccpop*,  a  Latinis  nonnullis  Canon 
minor.  Tertia,  a  Consecratione  usque  ad 
Communionem,  qua;  dicitur  Canon  major. 
Quarta,  a  Communione,  usque  ad  finem. 

UE  PSALMO  Judica.  ET  CONFESSIONE. 

Primum  igitur  ar.te  Missa;  initium  pronun¬ 
tiatur  Psal.  42.  Judica  me  Deus,  et  fit  gene¬ 
ralis  confessio.  Et  quidem  Psalmum  repre¬ 
hendere  nemo  potest,  neque  etiam  confes¬ 
sionem,  quatenus  fit  Deo  et  proximis  adstan- 
tibus,  sed  quatenus  fit  Sanctis,  adversarii  eam 
non  probant,  quod  existiment  Sanctos  eam 
audire  non  posse,  cupa  tam  procul  absint. 
Sed  Ecclesia  Catholica  nihil  dubitat,  Sanctos 
cognoscere,  ut  orationes,  ita  etiam  confes¬ 
siones  nostras,  tum  ex  ritu  invocationis 
Sanctorum,  qui  sernper  fuit  in  usu  apud 
veros  Christianos,  ut  fuse  docuimus  in  i.  lib. 
de  Ecclesia  triumphante,  tum  ex  miraculis, 
qiuo  omnibus  sa;culis  facta  sunt  ad  Sanctorum 
invocationem,  quorum  multa  refert  Augusti¬ 
nus  xxii.  de  Giv.  Dei  cap.  8.  Nos  igitur  con¬ 
fitemur  Deo,  Sanctis,  et  Ecclesia"  priesenti, 
quia  omnes  offendimus,  cum  peccamus,  ut 
ille  etiam  dicebat,  Luca;  xv  :  Peccavit  in  cadum 
et  coram  te  (3). 


(')  Psnl.  fXL,  2.  —  (2)  Psal.  XLTI,  1.  -  (3)  Luc.  XV,  2!. 

Usum  autem  confessionis  antiquum  esse 
ante  Introitum  Missa)  patet  tum  ex  Micrologo 
cap.  i.  ubi  aperte  dicit,  praemitti  solere  con¬ 
fessionem,  tum  etiam  ex  Liturgia  sancti 
Jacnbi,  qua;  a  confessione  incipit. 

DE  INTROITU. 

Sequitur  Introitus,  qui  constat  ex  Anti- 
phona,  et  Psalmo,  cum  «  Gloria  Patri.  »  Dici¬ 
tur  introitus,  quia  canitur  a  choro  in  introitu 
Sacerdotis  ad  altare,  ut  vult  Micrologus,  cap. 

1  vel  ut  Cbnradus  Brunus,  lih.  u.  cap.  I 
et  alii  volunt,  quia  est  Introitus,  id  est, 
initium  Missa;.  Convenit  fere  inter  auctores, 
usum  Introitus  introductum  esse  a  Ccelestino 
1.  Pontifice:  sic  enim  scribit  Walfridus  cap. 
22.  Micrologus  cap.  i.  et  alii  passim.  Sed 
non  est  hoc  ita  simpliciter  accipiendum. 

Nam  in  primis  non  instituit  ipse  usum  ca¬ 
nendi  unum  versiculum,  ut  nunc  facimus, 
sed  ut  Psalmi  Davidis  150.  antiphonatim 
canerentur  per  ordinem  ante  sacrificium  : 
ut  in  ejus  vita  scribit  Anastasius  Bibliothe- 
earius.  Sed  postea  vitanda;  prolixitatis  causa 
selecti  sunt  versiculi  aliqui,  qui  ad  excitan¬ 
dam  devotionem  viderentur  aptiores :  et 
Psalmi  integri  relicti  sunt  horis  Canonicis. 
Deinde, 'Coelestinus  non  fuit  absolute  primus, 
qui  Psalmos  ad  sacrificium  adhibuit,  sed 
forte  primus  fuit,  qui  Romae  id  observari  vo- 
luit. 

Nam  alioqui  Dionysius  Areopagita  cap.  3. 
Ecclesiastica;  hierarchise,  meminit  Psalmo¬ 
rum,  qui  ad  initium  Missa;  canebantur  :  et 
S.  Basibus  in  sua  Liturgia  circa  initium  ju¬ 
bet  tres  aut  quatuor  versiculos  Psalmi  de¬ 
cantari.  Sed  etiamsi,  a  Ccelestino  ha;c  insti¬ 
tutio  ortum  habuisset,  reprehendi  non  posset, 
cum  Introitus  fere  semper  ex  divina  Scri¬ 
ptura  sumatur,  et  ab  universa  Ecclesia  iste 
usus  ab  annis  amplius  mille  retentus  sit. 

DE  ((  GLORIA  PATRI,  ETC.  )) 

Versiculus:  «Gloria  Patri,  et  Filio,  et 
Spiritui  sancto  etc.  »  qui  additur  ad  Introi¬ 
tum,  putatur  a  nonnullis  a  S.  Hieronymo 
compositus,  rogatur  Damasi  Papie  :  in  qua 
opitionc  est  Alcuinus,  in  lib.  de  officiis  divi¬ 
nis :  sed  verius  est,  quod  scribit  Walfridus 
in  lib.  de  observationibus  Ecclesiasticis,  cap. 
25.  compositum  cum  versiculum  fuisse  a 
Nicaeno  Concilio.  Nam  ante  Hieronymi,  et 
Damasi  tempus  fuisse  usum  in  Ecclesia  ca¬ 


nendi  eum  versiculum  ad  finem  Psalmorum, 
patet  ex  Theodoreto,  lib.  ii.  hist.  cap.  24. 
et  Sozomeno,  lib  m.  cap  19.  qui  scribunt 
Antiochia;  temporibus  Constantii  Imperato¬ 
ris  Catholicos,  et  Arianos  in  psalmorum  fine 
discerni  solitos,  quod  illi  canerent  :  »  Gloria 
Patri,  et  Filio,  et  Spiritui  sancto,  »  isti  au¬ 
tem  :  «  Gloria  Patri,  per  Filium  in  Spiritu 
sancio».  Basibus  etiam  de  hoc  versiculo, 

«  Gloria  Patri  etc.  »  disputat  in  lib.  de  Spiritu 
sancto,  cap.  28.  Testatur  quoque  Concilium 
Yasense,  quod  ante  annos  1100.  celebratum 
est,  can.  5.  non  solum  Boma;,  sed  etiam  in 
toto  Oriente,  et  per  Africam,  post  «  Gloria 
Patri,  el  Filio,  et  Spiritui  sancto,  »  subjungi 
solitum  :  «  Sicut  erat  in  principio  etc.  » 
Porro  epistola;  duae,  qua;  circumferuntur  de 
hac  re,  Damasi  ad  Hieronymum,  et  Hiero¬ 
nymi  ad  Damasum,  supposititiae,  et  ineptis¬ 
sima;  sunt,  et  ideo  ad  tomum  iv  merito  rele¬ 
gata;. 

DE  ((  KYRIE  ELEISON.  » 

Sequitur  invocatio  «Kvrie  eleison  »,quam 
Cneci  Litaniam  vocant,  a  verbo  Graeco  Xna- 
vaustv,  quod  est,  supplicare.  Esse  autem  anti¬ 
quissimam  hanc  Missa;  partem,  patet  ex  Li~ 
turgiis,  Jacobi,  Basilii,  et  Chrysostomi.  Dis¬ 
serit  etiam  de  hac  supplicatione  Basibus  in 
epist.  63.  quam  scribit  ad  Neocaesarienses. 
Apud  Latinos  etiam  antiquissima  consuetudo 
est,  eamdem  Litaniam  Graecis  vocibus  ca¬ 
nendi.  Nam  sanctus  Gregorius,  lib.  vii.  epist. 
63.  cum  accusaretur,  quod  Kvrie  eleison,  et 
alia,  nonnulla  ex  Graecorum  caeremoniis  in 
Latinam  Ecclesiam  invexisset  :  respondit  se 
caeremonias  antiquas  Ecclesia;  Romanae 
conservare,  vel  renovare,  non  autem  a  Graecis 
accipere ;  id  quod  etiam  ex  eo  probat,  quod 
apud  Graecos  dicatur  Kyrie  eleison  a  popu¬ 
lo,  apud  Latinos  a  Sacerdote  ;  et  quod  Graeci 
non  interponant  Christe  eleison,  ut  Latini  fa¬ 
ciunt,  sed  simpliciter  dicant,  Kyrie  eleison. 
Esse  autem  verissimum,  quod  sanctus  Grego¬ 
rius  dicit,  non  a  se  introductamin  Latinam  Ec¬ 
clesiam,  hanc  supplicandi  formam,  intelbgi 
potest  ex  Concilio  Vasensi,  quod  annis  cen¬ 
tum,  et  quinquaiginta  ante  Gregorii  aetatem 
celebratum  est.  Nam  in  eo  Concilio  can.  3. 
jubentur  Sacerdotes  in  Galbis  ad  Missam 
dicere  Kyrie  eleison,  et  ratio  redditur,  quod 
in  sede  Apostolica,  et  per  omnem  Itabam 
supplicatio  illa  ad  Missas  diceretur.  Sanctus 
etiam  Augustinus  in  altercatione  cum  Da- 

scentio,  quae  habetur  inter  epistolas  numero 
178.  dicit  ab  omnibus  Christianis  Graecis, 
Latinis,  Barbaris,  supplicari  Deo  ut  mise¬ 
reatur,  lingua  Gneca, 

DE  ((  GLORIA  IN  EXCELSIS.  )) 

De  <(  Gloria  in  excelsis  Deo,  »  qui  Ange¬ 
licus  hymnus  nominatur,  tradunt  fere  omnes, 
institutionem  esse  sancti  Telesphori  Papse, 
ut  hic  hymnus  ad  Missas  dicatur.  Ita  Wal- 
fridus  cap.  22.  de  observationibus  Ecclesia¬ 
sticis,  et  omnes  alii.  Et  quidem  quod  attinet 
ad  prima  verba,  ea  in  Evangelio  habentur, 
Lucse  ii.  et  recitantur  etiam  in  antiquissima 
sancti  Jacobi  Liturgia:  sed  quis  adjecerit 
ceetera,  non  est  usque  adeo  certum.  Inno¬ 
centius  III.  lib.  ii.  de  mysteriis  Missm  cap. 
20.  scribit  eam  additionem  a  nonnullis  tri¬ 
bui  Telesphoro,  sed  a  pluribus  tamen  tribui 
Hilario  Pictaviensi :  sed  quicumque  tandem 
auctor  fuerit,  nihil  omnino  offensionis  habet, 
unde  etiam  Luthero  placuit,  ut  patet  ex 
ejus  lib.  de  formula  Missa}. 

DE  ((  DOMINUS  VOBISCUM.  » 

Sequitur  salutatio  :  a  Dominus  vobiscum  » , 
qua  caeremonia  utimur,  quotiescumque  po¬ 
pulum  excitamus,  vel  ad  orandum,  vel  ad 
audiendum :  unde  praemittitur  ante  uOremus» 
et  ante  Evangelium,  et  praefationem,  et  alia 
hujusmodi.  Itaque  est  quaedam  religiosa  ex¬ 
citatio,  seu  invitatio,  et  servit  loco  adverbii 
vocandi,  quomodo  religiosi  olim,  Augustino 
teste  in  Psalm.  32.  cum  alium  vocarent,  di¬ 
cere  solebant  :  «  Deo  gratias  » ,  quod  etiam 
nunc  a  multis  servatur  :  quomodo  etiam  san¬ 
cta  Paula  ad  virgines  convocandas  utebatur 
illa  voce  :  «  Alleluia  »,  ut  in  ejus  vita  scribit 
sanctus  Hieronymus  :  et  nunc  in  Monasteriis 
virginum  dicisolet :  «  Ave  Maria  » .  Porro  haec 
salutatio  «  Dominus  vobiscum,  »  sumpta  est 
ex  more  Hebraeorum,  qui  salutantes  dicebant, 
Domius  tecum,  aut  vobiscum,  ut  patet  Ju¬ 
dicum  vi.  Ruth.  ii.  II  Paral.  xxvn.  et  Lue.  i. 

Scribit  de  bac  salutatione  integrum  librum 
Petrus  Damianus,  qui  inscribitur,  De  Domi¬ 
nus  vobiscum,  ubi  probat  debere  dici  etiam 
ab  iis,  qui  recitant  soli  Horas  Canonicas  : 
ubi  etiam  monet  in  Missa  ab  Episcopis  dici 
debere  :  «  Pax  vobis,  »  loco  Dominus  vobis¬ 
cum,  quia  Dominus,  Matth.  x.  docuit  Apo¬ 
stolos,  quibus  Episcopi  succedunt,  ut  pacem 


anunntiarent  cum  ingrederentur  aliquem  lo¬ 
cum.  Et  quamvis  Concilium  Bracarense  I. 
can.  21  jubeat  omnes  tum  Episcopos,  tum 
Presbyteros  in  Missa  eodem  modo  populum 
salutare  ;  tamen  servanda  est  ejusmodi  Ec- 
clesarium  consuetudo. 

Esse  autem  antiquissimam  caeremoniam 
in  Missa,  ut  Sacerdos  populum  salutet,  per¬ 
spicuum  est,  non  solum  ex  Concilio  citato, 
quod  ante  annos  900.  celebratum  est,  sed 
etiam  ex  vetustissimis  Liturgiis,  Jacobi,  Ba- 
silii,  Chrysostomi,  et  aliorum,  in  quibus  pas- 
sim  legimus,  aut  «  Pax  vobis,  »  aut  Dominus 
vobiscum,  et  ad  utrumque  respondetur  :  a  Et 
cum  spiritu  tuo,  » 

DE  COLLECTA. 

Post  salutationem  dicitur  Collecta,  de  qua 
tria  dicenda  sunt.  Primo,  de  nomine.  Se¬ 
cundo,  de  antiquitate.  Tertio,  de  forma.  De 
nomine  multi  multa  non  admodum  probabi¬ 
lia  scripserunt  :  duae  sunt  veriores  opinio¬ 
nes.  Una,  quod  Collecta  dicatur,  quia  pau¬ 
cissimis  verbis  colligit  quidquid  pro  toto  po¬ 
pulo  a  Deo  postulandum  est.  Ita  docent  Stra¬ 
bo,  cap.  22.  et  Micrologus,  cap.  3.  Altera  o- 
pinio,  quae  fortasse  verior  est,  vult  preces  il¬ 
las  dici  Collectas,  per  intellectionis  figuram 
ab  ipsa  Missae  celebratione,  quae  ab  antiquis 
dicebatur  Collecta,  quia  ad  eam  populus  col¬ 
ligebatur  :  fuisse  enim  ab  antiquis  Missae  ce¬ 
lebrationem  appellatam  Collectam  patet  ex 
iliis  verbis  S.  Augustini  in  breviculo  colla¬ 
tionis,  collatione  tertii  diei  :  «  Confitebantur 
se  Collectam,  et  Dominicum  egisse.  »  Exstant 
apud  Surium  in  fine  primi  tomi  acta  Marty¬ 
rum  quorumdam,  et  videntur  esse  illa,  quae 
Augustinus  citat,  in  quibus  frequentissime 
legimus,  Collectam  facere,  seu  celebrare, 
pro  eo,  quod  est  Missam  celebrare.  Hinc  e- 
tiam  Tertullianus  in  lib.  de  fuga  in  persecu¬ 
tione,  extremo  :  «  Quomodo  colligemus,  in¬ 
quit,  quomodo  Dominica  solemnia  celebra¬ 
bimus  ?  »  Hinc  igitur  oratio ,  quae  dicitur  in 
Missa,  Collecta  dicta  esse  videtur,  quia  est 
finis  ;  imo  etiam  principium,  et  medium  to¬ 
tius  illius  actionis,  quae  Collecta  dicebatur. 
Orationes  enim  dicuntur  eodem  numero  et 
ordine  initio  Missae,  in  medio,  et  in  fine  : 
qua  etiam  ratione  aliquando  eaedem  Colle¬ 
ctae,  dicuntur  Missae,  quia  sunt  pars  quaedam, 
eaque  non  minima  Missae.  Haec  de  nomine. 

Porro  antiquitas  inde  cognosci  potest , 

quocl  usus  semper  fuit  in  Ecclesia,  ut  num- 
quam  Christiani  congregarentur,  quin  finis 
esset  oratio,  ut  patet  ex  Justino  Apologia  2. 
extrema,  et  Tertulliano  in  Apologetico  cap. 
39.  imo  et  Apostolo  hoc  prsecipiente  I  Tim. 
ii.  Collectae  autem  nostri  Missalis,  quae  sane 
pulcherrimae  sunt,  ab  antiquis  Pontificibus 
-compositae,  et  a  S.  Cregorio  in  unum  con¬ 
gregatae  creduntur,  ut  Walfridus  Strabo  sig¬ 
nificat  cap.  22. 

Quod  ad  formam  attinet,  praescribitur  in 
Concilio  III.  Carthaginensi,  cap.  23.  ut  ora¬ 
tio,  quae  in  Missa  dicitur,  dirigatur  ad  Pa¬ 
trem,  nec  tamen  inde  sequitur,  Filium,  et 
Spiritum  sanctum  non  esse  invocandos,  vel 
in  Missa  non  invocari.  Nam  ut  Tertullianus 
in  lib.  de  orat,  recte  docet,  propter  essentiae 
unitatem,  semper  in  Patre  intelliguntur  Fi¬ 
lius,  et  Spiritus  sanctus.  Idem  videmus  in 
oblatione  sacrificii,  quae  proprie  ad  Patrem 
dirigitur,  ut  jiatet  exilio  initio  Canonis  :  «  Te 
igitur,  clementissime  Pater,  perJesum  Chri¬ 
stum»,  et  tamen  sacrificium  toti  Trinitati  of¬ 
fertur,  ut  probat  S.  Fulgentius  lib.  ii.  ad 
Monimum  cap.  2.  3.  4.  et  3.  imo  ex  conclu¬ 
sione  Collectae  aperte  colligitur,  cum  Patre 
simul  invocari  Filium,  et  Spiritum  sanctum  : 
dum  enim  dicimus  Filium,  et  Spiritum  san¬ 
ctum  cum  Patre  vivere  et  regnare  peromnia 
saecula  saeculorum;  simul  indicamus  nos  cum 
Patre  Filium  et  Spiritum  sanctum  invoca¬ 
re. 

Cur  autem  Collectae  ordinarie  dirigantur 
ad  Patrem,  non  ad  Trinitatem,  duae  sunt 
causae.  Una,  quia  Dominus  ita  docuit  nos  o- 
rare  Matth.  vi :  Pater  noster  qui  es  in  coelis ,  et 
Joan.  xvi :  Quid  quid  petieritis  Patrem  in  nomine 
meo.  Altera,  quia  debet  semper  oratio  con¬ 
cludi  per  Christum,  cum  sit  illo  advocatus 
noster,  per  quem  omnia  petimus.  Incommo¬ 
dum  autem  fuisset  dirigere  orationem  ad 
Trinitatem,  et  concludere  :  «  Per  Filium 
tuum,  etc.  »  videremur  enim  eo  modo  fa¬ 
cere  Christum  Filium  Trinitatis  ;  quod  si  o- 
missa  voce  Filii,  diceremus  :  «  Per  Christum 
Dominum  nostrum,  »  videremur  dividere 
Christi  personas,  nam  unam  includeremus 
in  Trinitate,  quam  invocamus,  alteram  exclu¬ 
deremus,  per  quam  invocamus.  Tolluntur 
autem  omnia  incommoda,  cum  diriguntur 
ad  unam  personam  :  et  quia  persona  Patris 
est  prima,  et  ab  illa  ceeterse  originem  du¬ 
cunt;  visum  est  optimum,  ut  quando  ad  u¬ 


nam  personam  dirigendie  erant,  ad  Patrem 
dirigerentur.  Sunt  tamen  qusedam  Collectse, 
quie  diriguntur  ad  Filium,  et  concluduntur  : 
a  Qui  vivis  et  regnas  etc.  »  Sed  ese  paucae 
sunt,  et  fortasse  non  tam  antiquie,  quam 
aliae ;  fortasse  etiam  dedita  opera  voluit  Ec¬ 
clesia  aliquas  Collectas  dirigi  ad  Filium,  ne 
homines  crederent,  non  posse  disertis  verbis 
invocari  nisi  Patrem. 

Finita  oratione,  respondetur,  Arnen,  quod 
significat,  vere,  seu  fideliter  :  a  verbo  He¬ 
braeo  las,  quod  in  Hiphil  significat  credere, 
et  in  Niphal,  stabilem  esse.  Graeci  vertere 
solent  ysvoi-ro,  fiat  :  optat  enim  qui  id  re¬ 
spondet,  vere  et  fideliter  ita  fieri,  ut  in  ora¬ 
tione  postulatur.  Esse  autem  usum  antiquis¬ 
simum  respondendi  «  Amen,  »  patet  ex  A- 
postolo  I  Corinth.  xiv  :  Qui  supplet  locum 
idiotae  quomodo  respondebit,  Amen  ?  (2)  Idem 
patet  ex  Justino  in  2.  Apologia  extrema. 
Hieronymo  in  Prologo  lib.  n.  in  epistola  ad 
Galatas  :  et  Augustino  in  epistola  107.  ad 
Vitalem. 

DE  EPISTOLA. 

Post  Collectam  sequitur  lectio  ex  Propheta, 
vel  Apostolo  :  quem  morem  antiquissimum 
esse,  patet  ex  Justino  Apologia  2.  citata,  ubi 
dicit,  in  Synaxi  lectiones  ex  Prophetis,  et  A- 
postolis  legi  consuevisse.  Idem  patet  ex  Ter¬ 
tulliano  in  Apologetico  cap.  39.  ex  Dionysio, 
cap.  3.  de  Ecclesiast.  hierarch.  Videtur  au¬ 
tem  hic  mos  ab  Hsebrseis  acceptus,  apud 
quos  per  omne  Sabbatum,  adhuc  hodie  le¬ 
guntur  in  Synagogis  lectiones  ex  Prophetis. 
Vide  Luc.  4.  Actor.  13.  13.  17.  et  18. 

DE  GRADUALI,  ALLELUIA,  TRACTU, 

PROSA. 

Lectione  finita,  leguntur  aliquot  versiculi, 
qui  ut  plurimum  ex  Scripturis  sumuntur. 
Et  quidem  in  Graicoruin  Ecclesia,  antiquis¬ 
sima  consuetudo  est  aliquid  interserendi  in¬ 
ter  Epistolam,  et  Evangelium,  ut  patet  ex 
Liturgia  Chrysostomi :  apud  Latinos  non  vi¬ 
detur  usque  adeo  antiqua  universalis  consue¬ 
tudo.  Nam  in  Concilio  Toletano  IV.  celebra¬ 
to  ante  annos  900.  canon,  n.  prohibentur 
Laudes  post  Epistolam,  tamen  postea  Roma¬ 
na  consuetudo  interserendi  Gradualia,  et 
alia  ejusmodi,  paulatim  omnibus  placuit,  et 

ubique  recepta  ;  et  approbata  fuit,  ut  scribit 
Walfridus  cap.  22. 

Sunt  autem  quatuor  genera  horum  versi¬ 
culorum  :  nam  alii  dicuntur  Responsorium 
seu  Graduale,  alii  Alleluia,  alii  Tractus,  alii 
Sequentia,  seu  Prosa.  Responsorium  dicitur, 
quia  uno  incipiente  alii  respondent,  ut  scri¬ 
bit  Rabarms  lib.  ii.  de  Institui.  Clericorum 
cap.  51. 

Cur  autem  Graduale  dicatur,  non  eodem 
modo  ab  omnibus  traditur  :  vera  ratio  esse 
videtur,  quam  tradit  B.  Rhenanus  in  anno- 
tationibus  ad  librum  Tertulliani  de  Corona 
militis,  quod  scilicet  dicatur  Graduale,  quia 
canebatur  dum  Diaconus  gradus  ascenderet 
ad  Evangelium  decantandum.  Ex  quo  etiam 
intelligi  potest,  cur  ejusmodi  versiculi  de¬ 
cantentur,  nimirum  ne  otiose  transigeretur 
tempus  illud,  quod  necessario  interponendum 
erat  inter  Epistolam,  et  Evangelium,  dum 
se  Diaconus  ad  illud  cantandum  praebara- 
bat.  Fuisse  autem  morem  Ecclesia,  ut  Evan¬ 
gelium  ex  loco  altiorc  caneretur,  quod  etiam 
nunc  in  multis  loci  observatur,  perspicuum 
est  ex  illis  verbis  Ordinis  Romani  :  «  Cum 
ascendit  Diaconus  ad  legendum  Evangelium, 
solus  ascendit  ultimum  gradum.  »  Et  Cy¬ 
priano  lib.  u.  epist.  5.  ubi  de  Aurelio  Con¬ 
fessore,  quem  ad  legendum  in  Ecclesia  Evan¬ 
gelium  ordinaverat,  dicit  cum  ad  pulpitum 
post  catastam  venire.  Denique  in  antiquis 
Ecclesiis  ubique  inveniuntur  lapidea  pulpita 
in  usum  Evangelii  legendi  instituta  :  quae  a 
Micrologo  cap.  1).  et  ab  aliis  dicuntur  Am- 
bones,  Gra?co  vocabulo ;  nam  ab  dgSaivw, 
ascendo,  fit  dg6wv,  quod  in  Concilio  Laodi- 
eeno  cap.  15.  Latinus  interpres  vertit,  pul- 
p;tum. 

Porro  Alleluia,  quod  significat,  Laudate 
Dominum,  canitur  post  Graduale,  teste  Wal- 
frido  cap.  22.  et  ejus  loco  in  diebus  jejunio¬ 
rum  dici  solet  Tractus,  qui  sunt  alii  versiculi 
ex  Scriptulis  desumpti;  dicuntur  autem  hi 
versiculi  Tractus,  quia  graviter,  et  tractim 
cani  debent  in  signum  maestitiae,  ut  placet 
Durando.  Denique  in  festis  solenluissimis,  ut 
in  Paschatc,  et  Pentecoste  addi  solet  Se¬ 
quentia,  seu  Prosa,  qui  sunt  versus  quidam 
ryth  mici. 

Nihil  horum  a  Luthero  reprehenditur,  nisi 
quod  non  dicamus  semper  Alleluia  :  quocirca 
statuit  ipse  in  formula  Missa? ;  ut  etiam  in 
Quadragesima,  et  in  ipsa  Hebdomada  sancta 

(!)  Tob,  XIII,  22.  -  (2)  ApocaL  XIX.  fi.  7. 


decantetur  Alleluia.  Sed  recedit  in  hac  re 
omnino  temere  ab  usu  antiquitatis.  Nam  in 
primis  in  Concilio  Toletano  IV.  can.  10.  ex¬ 
presse  cavetur,  ne  in  Quadragesima  cante¬ 
tur  Alleluia.  Augustinus  inepistol.  119.  cap. 
15.  dicit,  usum  fuisse  celeberrimum,  ut  so¬ 
lum  a  Paschatc,  usque  ad  Pentecosten  quo¬ 
tidie,  et  in  Dominicis  diedus  caneretur  Alle¬ 
luia,  in  signum  laetitiae,  ob  Christi  resurre¬ 
ctionem.  Et  S.  Gregorius  aliquando  reprehen¬ 
sus  fuit,  quod  extra  tempus  Pentecostes  ad 
Missas  cani  juberet  Alleluia ;  nimirum  in  om¬ 
nibus  festis  ;  exceptis  iis,  quae  incidunt  inter 
Septuagesimam,  et  Pascha. ;  quibus  ipse  re¬ 
spondet,  usum  istum  non  a  se  incipere,  sed 
introductum  tempore  Damasi,  auctore  S. 
Hieronymo.  Vide  lib.  vn.  epist.  63.  ad  Joan. 
Syracusanum  Episcopum.  Esse  autem  canti¬ 
cum  laetitiae  Alleluia,  et  merito  intermitti  in 
diebus  poenitentia?  et  luctus,  patet  ex  Scri¬ 
ptura  divina.  Nam  Tobhe  13.  ubi  describitur 
gloria  coelestis  Hierusalem,  inter  alia  legi¬ 
mus  :  Et  per  vicos  ejus  Alleluia  cantabitur  (1). 
Et  Apocalyp.  xix.  describitur  laetitia  Sancto¬ 
rum,  quae  erit  in  coelo  post  diem  Judicii  :  Et 
audivi,  inquit,  quasi  vocem  turbae  magnae,  et 
sicut  vocem  aquarum  multamini,  et  sicut  vo¬ 
cem  tonitruorum  magnorum  dicentium,  Alle¬ 
luia,  gaudeamus,  et  exaltemus  ctc.  (2) 

Unum  hic  addi  potest  ex  Ruperto  lib.  i.  de 
divinis  officiis  cap.  31.  Graduale,  esse  versi¬ 
culos  ad  poenitentiam  pertinentes  :  et  ideo 
tempore  Paschali  omitti,  et  ejus  loco  dupli¬ 
cari  Alleluia,  quia  totum  illud  tempus  remis¬ 
sionis,  et  laetitia?  est  :  sicut  e  contrario  a  Se¬ 
ptuagesima  usque  ad  Pascha  omi  tti  Alleluia, 
et  duplicari  ea,  quae  ad  luctum,  et  poeniten¬ 
tiam  pertinent. 

Sequitur  deinde  lectio  Evangeliea,  quam 
antiquissimam  esse  constat,  non  solum  ex 
omnibus  Liturgiis,  sed  etiam  ex  Concilio  La- 
odiceno  cap.  16.  Carthaginensi  IV.  can.  81. 
et  Valenti  no  can.  2.  Item  ex  Patribus,  Chry- 
sostomo  hom.  6.  de  poenitentia,  et  hom.  3. 
in  posteriorem  ad  Thessalonicenses,  Augu¬ 
stino  praefat.  in  epist.  Joan.  ubi  meminit 
certarum  lectionum  ex  Evangelio,  quae  pro 
festorum  diversitate  legebantur,  Hieronymo 
in  epistola  ad  Sabinianum  Diaconum,  ac  de¬ 
mum  ex  epist.  decretali  Anastasii  Papae  I.  u- 
bi  jubentur  omnes  stantes  Evangelium  audi  re, 
ob  reverentiam  Domini  loquentis.  Quam  cae¬ 
remoniam  non  ipse  primus  instituit,  ut  multi 

putant,  sed  crufirmavit,  et  observari  manda¬ 
vit,  etiam  in  his  locis,  ubi  non  servabatur. 
Clemens  enim  lib.  n.  constitut.  cap.  57.  alias 
61.  dicit,  Apostolos  hoc  praecepisse,  ut  om¬ 
nes  cum  clerici,  tum  laici  assurgant,  cum 
legitur  Evangelium. 

Porro  caeremoniae  petendae  benedictionis 
ante  Evangelium,  et  excitatio  populi,  per  illa 
verba  :  «  Sequentia  sancti  Evangelii  secun¬ 
dum  Matthaeum  »  ;  et  responsio  :  «  Gloria 
tibi  Domine,  »  habentur  etiam  in  Missa  S. 
Joannis  Chrysostomi ;  et .  apud  Amalarium 
lib.  de  officio  Missae  cap.  18.  et  Alcuinum  in 
lib.  de  officiis  divinis. 

DE  SYMBOLO. 

Symbolum  recte  post  Evangelium  pronun¬ 
tiatur,  quia  fides  ex  auditu  verbi  Dei  sequi¬ 
tur.  Usus  autem  Symbolum  Constantinopo- 
li fanum  in  Missa  canendi,  apud  Orientales 
antiquior  est,  quam  apud  Occidentales  :  nam 
in  Missa  Chrysostomi  expresse  habetur,  et 
idem  ex  Concilio  III.  Toletano  colligitur, 
quod  tamen  Concilium  ante  annos  circiter 
1000.  celebratum  est ;  in  eo  enim  Concilio 
can.  2.  statuitur,  ut  juxta  morem  Orientalium 
Symbolum  dicatur  ad  Missam  singulis  Do¬ 
minicis  diebus.  Scribit  etiam  Walfridus  Stra¬ 
bo  cap.  22.  apud  Germanos,  et  Gallos,  usum 
Symboli  ad  Missas  recitandi,  tempore  Caroli 
Magni  potissimum  invaluisse,  occasione  Fe¬ 
licis  Urgelitani  Episcopi,  qui  eo  tempore  lue¬ 
re  se  os  damnatus  fuerat. 


CAPUT  XVII. 

Do  Offet  ■(orto,  et  Prxfatioae. 

DE  OFFEBTGUiO. 

Offertorium  ordine  sequitur  quod  ex  Scri¬ 
pturis  perpetuo  sumitur,  et  inde  nomen  ac¬ 
cepit,  quodcaneretur  dumpopulus  offerebat, 
ut  Walfridus  tradit  cap.  22.  et  Micrologus 
cap.  10.  Quinque  autem  illa:  orationes  : 
<t  Suscipe  sancte  Pater  :  Offerimus  tibi  Do¬ 
mine  :  Veni  sanctificator  :  In  spiritu  humili¬ 
tatis,  et  :  Suscipe  sancta  Trinitas;  »  Neque 
antiqua:  admodum  sunt,  neque  in  Romana 
Ecclesia  ante  quingentos  annos  legebantur, 

scribit  enim  Micrologus  cap.  11  illas  preces  : 

«  Veni  sanctificator  »,  et  :  «  Suscipe  sancta 
Trinitas,  »  juxta  ordinem  Gallicanum  recita¬ 
ri,  sed  in  Ordine  Romano  nullas  orationes 
esse  institutas  inter  Offertorium,  et  Secretas. 
Unde  etiam  Walfridus,  Amalarius,  Rupertus, 
Alcuinus,  imo  etiam  Innocentius  III.  et  alii 
veteres,  non  meminerunt  illarum  orationum, 
sed  transeunt  ab  Offertorio  ad  Secretas  : 
Quia  tamen  nihil  continent,  quod  offendat, 
paulatim  ab  omnibus  recepta:  sunt. 

Sed  objectiuncuhe  qu aulam  solvenda:  sunt, 
quas  Georgius  Major  in  preces  illas  evomuit. 
Primo  objicit,  cur  dicatur  calix  salutaris,  in 
quo  nihil  est  nisi  vinum.  Respondeo:  non 
vocamus  calicem  salutarem,  sed  calicem  sa¬ 
lutaris  ;  est  autem  calix  ille  vini,  calix  salu¬ 
taris,  id  est,  Christi,  quia  Christus  Salvator 
eum  calicem  offerendum  et  consecrandum 
instituit.  Praeterea  possemus  etiam  recte  vo¬ 
care  calicem  salutarem,  calicem  illuni  vini, 
tum  quia  salutem  est  allaturus  post  conse¬ 
crationem,  tum  quia  ipsum  etiam  vinum  si¬ 
gnificando,  et  repraesentando  salutem  affert, 
quomodo  verba  Dei  dicuntur  salutaria,  quia 
salvant  significando  et  fidem  excitando. 

Secundo  objicit,  cur  Sacerdos  oret  pro 
calice,  et  non  potius  pro  se?  Respondeo  : 
Non  orat  Sacerdos  pro  calice,  sed  pro  se  et 
universo  mundo,  cum  petit,  ut  oblatio  illa 
ascendat  ad  Deum  cum  odore  suavitatis. 
Nam  statim  addit  :  «  Pro  nostra,  et  totius 
mundi  salute.  »  Et  etiamsi  hoc  non  exprime¬ 
retur,  per  se  posset  intelligi  :  nam  oblatio¬ 
nem  acceptari  a  Deo,  non  est  utile  oblationi, 
sed  nobis. 

Tertio  objicit,  cur  in  illa  oratione  :  «  In 
spiritu  humilitatis  » ,  petat  Sacerdos,  ut  obla¬ 
tio  placeat,  postquam  illam  obtulit  :  id  enim 
signum  est,  eum  dubitare  an  placeat,  et 
proinde  peccasse,  offerendo  sine  fide.  Re¬ 
spondeo  :  Non  dubitat  Sacerdos,  quin  placeat 
Deo  sacrificium  Missa:  ex  se,  sive  ex  Christi 
instituto,  et  ideo  certissima  fide  offert  sacri¬ 
ficium  Deo  gratissimum,  sed  dubitat  de  pro- 
pria  dispositione,  et  idcirco  petit  sibi  spiritum 
humilitatis,  et  contritionis,  ut  sacrificium 
inchoatum  ita  peragat,  ut  etiam  ex  parte  sua 
Deo  placeat  :  neque  peccat  offerendo  sine 
certa  fide  propria:  dignitatis,  quia  non  tene¬ 
tur  habere  istam  certitudinem,  sed  solum 
tenetur  non  habere  conscientiam  peccati, 
dicente  Paulo  :  Probet  seipsurn  homo  etc.  (1). 


(1)1  Corinth,  XI,  18. 

Quarto  objicit,  cur  dicatur  in  illa  oratione  : 
«  Veni  sanctificator  etc.  »  sacrificium  prae¬ 
parari  cum  jam  ante  sit  oblatum.  Respondeo : 
Illa  prior  oblatio,  praeparatio  fuit  ad  poste¬ 
riorem  oblationem,  in  qua  proprie  sacrifi¬ 
cium  consistit,  proinde  recte  dicitur  praepa¬ 
ratum  sacrificium,  quando  materia  sacranda 
Deo,  per  quamdam  oblationem  est  dedicata. 

I>E  PRAEFATIONE. 

Offertorio  finito,  et  materia  sacrificii  prae¬ 
parata,  lotisque  manibus,  et  oblatione  Deo 
commendata  per  secretas  Collectas,  dicitur 
Praefatio,  quae  quidem  hoc  nomine  appella¬ 
tur,  quia  est  praeparatio,  et  excitatio  populi 
ad  illam  actionem,  in  qua  proprie  sacrificium 
consistit.  Ac  primum  illa  verba  :  «  Per  om¬ 
nia  saecula  saeculorum,  »  pertinent  ad  supe¬ 
riores  orationes  silentio  recitatas,  sed  dicitur 
alta  voce  ista  conclusio,  ut  populus  respon¬ 
dere  possit,  «  Arnen  »  ;  et  ea  voce  confirmet 
superiores  orationes,  ita  scribit  Micrologus, 
cap.  7. 

Deinde  incipit  Praefatio  per  illud  :  «  Domi¬ 
nus  vobiscum,  »  et  usque  ad  ea  verba : 
a  Vere  dignum,  et  justum  est,  »  habetur  in 
antiquissimis  auctoribus  Graecis,  et  Latinis. 
Nam  ut  omittam  Liturgias,  in  quarum  nulla 
deest  haec  praefatio,  meminerunt  horum  ver¬ 
borum  Clemens  lib.  vm.  constit.  cap.  16. 
Cyprianus  in  serm.  G.  de  orat.  Dominica. 
Cyrillus  Ilicrosolymitamus  Catechesi  5.  my- 
stagogica.  Chrysostomus  passirn,  ut  hom.  de 
Eucharistia:  «Quid  facis,  o  homo,  non  pro¬ 
misisti  Sacerdoti,  qui  dixit,  Sursum  corda, 
et  dixisti,  Habemus  ad  Dominum  ?  »  Vide 
etiam  homil.  4.  de  natura  Dei,  et  Augusti¬ 
nus  non  minus  frequenter,  ut  in  epistola  57. 
ad  Dardanum,  et  120.  ad  Honoratum,  et  156. 
ad  Probam,  lib.  de  spiritu,  et  littera,  cap. 
11.  lib.  ii.  de  bono  perseverantiae  cap.  13. 

Reliqua  verba,  usque  ad  illum  versum  : 

«  Sanctus,  Sanctus  etc.  »  non  sunt  eadem  in 
Graecis,  et  Latinis  Liturgiis  :  tamen  quae  in 
nostra,  id  est,  Romanae  Ecclesiae  Liturgia 
habentur,  certum  est  antiquissima  esse.  Nam 
ante  annos  1000.  Pelagius  II.  Papa  interro¬ 
gatus  ab  Episcopis  Germaniae,  et  Galliae, 
quaenam  essent,  et  quot  authenticae  Praefa¬ 
tiones,  respondit  esse  novem.  Primam,  de 
Natali  Domini.  Secundam,  de  Epiphania. 
Tertiam,  de  Quadragesima.  Quartam,  de 
Cruce.  Quintam,  de  Pascha.  Sextam,  de  As¬ 


censione.  Septimam,  de  Pentecoste.  Octa¬ 
vam,  de  Trinitate.  Nonam,  de  Apostolis. 
Vide  epistolam  Pelagii,  et  Gratianum  can. 
Invenimus,  de  consecrat,  dist.  1.  Decimam 
Praefationem,  quae  est  de  S.  Maria,  addidit 
Urbanus  II.  in  Concilio  Placentino  circa  an¬ 
num  Domini  1080.  teste  Gratiano,  can. 
Sanctorum,  dist.  70. 

SANCTUS,  SANCTUS,  ETC. 

Finita  Praefatione  dicitur  Canticum  : 
«  Sanctus,  Sanctus  etc.  »  quod  quidem  par- 
tim  desumptum  est  ex  hymno  Angelorum, 
quem  Isaias  cap.  vi.  audivisse  se  narrat; 
partim  ex  cantico  Hebraeorum,  quod  Christo 
cecinerunt,  cum  in  die  Palmarum  intraret 
in  Hierusalem,  Matth.  21.  et  habetur  in  an¬ 
tiquis  Liturgiis,  Jacobi,  Basilii,  et  Chryso- 
stomi  :  et  de  eo  exstat  peculiaris  Canon  in 
Concilio  Vasensi,  can.  4  alias  can.  6. 


CAPUT  XVIII. 

De  nomine  Canonis. 

Nunc  ad  sacrum  Canonem  a  morsibus  im¬ 
piorum  Lutheranorum  defendendum  aggre¬ 
dimur  :  quem  quidem  ut  summa  veneratione 
semper  Catholici  retinuerunt,  ita  incredibili 
furori  haeretici  hujus  temporis  lacerant. 

Lutherus  in  lib.  de  abrog.  Missa,  ut  se  ex 
malitia,  non  ex  ignorantia  peccare  ostende¬ 
ret,  ita  loquitur  :  «  Et  quamquam  habeamj 
quod  pro  sano  sensu  Canonis  dicere  possim, 
ut  alias  feci,  tamen  nunc  non  dignabor  eum 
tali  honore,  »  et  ibidem  multa  scommata,  et 
jocos  plane  impios,  et  blasphemes  jacit  in 
sacrum  illud  mysterium.  Sed  longe  adhuc 
furiosius  agit  in  lib.  de  abominatione  Cano¬ 
nis,  ubi  ita  rem  amplificat,  ut  velit  homines 
audito  nomine  Canonis  signare  se  cruce,  et 
fugere,  ac  si  illis  diabolus  occurrisset. 

Martinus  Keinnitius  in.  2.  par.  Exam. 
pag.  825.  et  sequentibus,  de  Canone  dispu¬ 
tat,  ac  quatuor  sunt,  quae  praecipue  repre¬ 
hendit.  Primo,  quod  ritum  illum  celebrandae 
Missae  Canonem  esse  velimus, id  est,  regulam 
fixam,  et  stabilem  :  vellet  enim  ipse,  libe¬ 
rum  esse  debere  uti  his,  aut  illis  precibus. 
Secundo,  quod  auctorem  Canonis  Tridenti- 

num  Concilium  faciat  partim  Christum,  par- 
tim  Apostolos,  partim  antiquos  Romanos 
Pontiticcs  :  ipse  autem  probat  auctorem 
fuisse  quemdam  Scholasticum,  teste  S.  Gre- 
gorio.  Tertio,  quod  antiquum  esse  a  ff  i  nite¬ 
mus  :  «  Fumi,  inquit,  et  nugse  sunt, 

quod  de  antiquitate  Canonis  fabulantur.  » 
Quarto,  quod  nullum  errorem  in  toto  Canone 
inveniri  pronuntiemus  :  enumerat  autem 
ipse  errores  septemdecim. 

Scripsit  etiam  multa  contra  Canonem  Mis¬ 
sae  Georgius  Major,  Zwinglius,  Illyricus,  et 
alii.  Nos  igitur  primo,  de  nomine  Canonis. 
Tum  de  auctore.  Deinde,  de  antiquitate. 
Postremo,  de  veritate  ejusdem,  et  singula¬ 
rum  ejus  partium  disseremus. 

Quod  ad  primum  attinet,  exstat  hoc  no¬ 
men  in  hac  significatione  apud  S.  Grego- 
rium  lib.  vn.  epist.  63.  ubi  rationem  reddit, 
cur  post  Canonem  recitari  voluerit  oratio¬ 
nem  Dominicam.  Apud  Ambrosium,  seu 
quicumque  fuit  auctor  in  comment.  cap.  n. 
epist.  prioris  ad  Timotheum,  vocatur  regula 
Ecclesiastica,  qua  omnes  Sacerdotes  utuntur 
apud  Optatum  Milevitanum  Ambrosii  aequa¬ 
lem  lib.  ii.  contra  Parmenianum,  vocatur 
Legitimum  :  «  Nam  quis  dubitat,  inquit, 
vos  illud  legitimum  in  Sacramentorum 
mysterio  praeterire  non  posse?  Offerre  vos 
Deo  dicitis  pro  Ecclesia,  quae  una  est  etc.  » 
Ubi  legitimum  vocat  statum,  et  certum  ordi¬ 
nem  precum,  quibus  in  consecranda  Eucha¬ 
ristia  utimur,  in  cujus  ordinis  initio  offerre 
nos  dicimus  pro  Ecclesia,  Isidorus  lib.  i.  de 
officiis  divinis  cap.  15.  vocat  Ordinem  pre¬ 
cum,  quo  oblata  Deo  sacrificia  consecrantur. 
Walfridus  cap.  22.  vocat  tum  Actionem, 
tum  Canonem,  quibus  duabus  vocibus  omnes 
posteriores  utuntur  :  dicitur  autem  Actio  illa 
pars  Missae,  quia  in  ea  c«lebratur  actio  sa¬ 
crificii  ;  cactera  enim  verba  sunt  potius, 
quam  actiones.  Porro  haec  nomina,  Canon, 
Regula,  Legitimum,  Ordo,  satis  aperte  indi¬ 
cant,  apud  veteres  ordinem  celebrandi  non 
fuisse  arbitrarium,  ut  Kemnitius  vellet,  sed 
ab  Ecclesia  ita  praescriptum,  ut  qui  secus 
facerent,  plane  praevaricari  legem  judica¬ 
rentur. 

Sed  objicit  Kemnitius  pag.  835.  duo  argu¬ 
menta.  Unum  ex  Concilio  Africano,  can.  70. 
et  Milovitano,  can.  12.  ubi  praescribitur,  ut 
in  Missa  non  dicantur  preces,  nisi  quae  prius 
sint  cum  prudentioribus  viris  collatao,  aut  a 
Synodo  approbatae,  ne  forte  aliquid  contra 
fidem  contineant  :  hinc  enim  colligitur,  non 


fuisse  antiquo  tempore  praescriptum  certum 
Canonem  orationum,  qui  omnes  obligaret, 
sed  permissum  fuisse,  ut  quisque  compone¬ 
ret  preces,  modo  eae  analogae  essent  fidei. 
Alterum  argumentum  sumit  ex  diversitate 
Liturgiarum,  Rasilii,  Chrysostomi,  Ambrosii, 
Gregorii,  Isidori. 

Sed  haec  argumenta  nihil  concludunt. 
Nam  in  primis  Canones  Conciliorum  citato¬ 
rum  non  loquuntur  de  Canone  Missae ;  sed 
de  Collectis,  quae  sernper  fuerunt  multiplices 
et  variae.  De  Canone  enim  Missae  jam  au¬ 
divimus  Optatum  Episcopum  Milevitanum 
dicentem,  legitimum  esse,  et  praetermitti  non 
posse. 

Neque  negamus  verba  Canonis  diversa 
fuisse,  et  etiam  hodie  esse  apud  Graecos,  et 
apud  quasdam  Latinorum  Ecclesias  ;  neque 
cogit  Romana  Ecclesia,  ut  Kemnitius  menti¬ 
tur  pagina  836.  ut  omnes  Canonem  Missa? 
Romanae  tanquam  necessarium  omnino  ad 
Eucharistiam  consecrandam  servent  :  Nam 
et  in  ipsa  Urbe  Roma,  et  alibi  per  Italiam, 
videmus  Romano  Pontifice  consentiente,  a 
Graecis  retineri  Liturgiam  Rasilii,  vel  Chry- 
sostomi,  et  Mediolani,  Ambrosianam,  et  To¬ 
leti  in  Hispania,  quam  dicunt,  Mozarabam. 

Sed  quod  asserimus,  est,  ordinem  sacrifi¬ 
cii  celebrandi  reetissime  Canonem  nominari, 
quod  debeat  esse  certus,  et  ab  iis  praescri¬ 
ptus,  qui  legitime  in  Ecclesia  praesident,  non 
autem  in  arbitrio  cujusvis  positus.  Quocirca 
merito  reprehendimus,  Lutherum  et  Calvi¬ 
num,  et  similes,  qui  propria  auctoritate, 
cum  revera  privati  homines  essent,  ausi  sunt 
mutare  ordinem  a  suminis  Pontificibus  in¬ 
stitutum,  et  in  Ecclesiis  Germaniae,  et  Gallia? 
ab  amnis,  ut  minimum  800.  conservatum. 


CAPUT  XIX. 

De  Auctore  Canonis. 

Jam  vero,  quod  attinet  ad  auctorem,  non 
est  unius  auctoris  totus  Canon  Missae  Roma¬ 
nae,  sed  ut  Concilium  Taeideminum  recte  do¬ 
cet,  session.  22.  cap.  4.  partim  constat  ver¬ 
bis  Domini,  partim  Apostolica  traditione, 
partim  sanctorum  Pontificum  institutione. 

Primus  quidem,  qui  formam  aliquam  sa¬ 
crificii  celebrandi,  adjunctis  nimirum  ad 
verba  Domini  certis  precibus,  et  ritibus,  Ro¬ 
manae  Ecclesiae  dedit,  S.  Petrus  fuit,  ut  Isi- 

durus  testatur  lib.  i.  de  officiis  cap.  15.  sed 
postea  tamen  diversi  Pontifices  preces  di¬ 
versas  addiderunt,  usque  ad  Gregorium  I. 
qui  fuit  ultimus  eorum,  qui  ad  Ganonem 
aliquid  adjunxerunt,  ut  ex  Walfrido  colligi 
potest,  lib.  de  observationibus  Ecclesiasticis 
cap.  22. 

Ubi  illud  etiam  est  observandum,  quod 
licet  quaedam  Liturgi  a  dicatur  Basilii,  alia 
Chrysostomi,  alia  Ambrosii ,  alia  Gelasii, 
neu  Gregorii,  nostra  videlicet  Romana,  alia 
Isidori  :  non  tamen  isti  auctores  Liturgiam 
de  integro  composuerunt,  sed  solum  eam, 
quae  suo  tempore  erat  in  usu,  ad  meliorem 
formam  redegerunt,  vel  detrahendo,  si  quid 
irrepserat  minus  conveniens,  vel  addendo 
aliquid  pro  temporum  varietate,  vel  denique 
ob  taedium  vitandum  aliquid  inde  subtra¬ 
hendo,  sic  tamen,  ut  substantiales  partes 
Liturgiai  ah  Apostolis  institutae,  integrae  per¬ 
manerent.  Nam  S.  Gregorius  Gelasianum 
codicem  coarctavit ;  ut  scribit  Joannes  Dia¬ 
conus,  lib.  ii.  vita)  Gregorii  cap.  1/.  et  ipse 
epist.  73.  lib  vii.  asserit,  se  restituisse  in 
Missa  antiquas  consuetudines,  et  sustulisse 
quaedam,  quae  postea  irrepserant  :  itaque 
fuit  auctor  non  institutionis,  sed  reformatio¬ 
nis  Liturgiae.  Gregorius  item  VII.  iterum 
emendavit  officium  Ecclesiasticum,  sed  (ut 
ipse  testatur,  canone  In  die,  de  consecrat, 
distinet.  5.)  non  novum  instituit,  sed  anti¬ 
quum  reduxit  :  quod  nostris  diebus  fecit 
etiam  Pius  V.  tum  in  Breviario,  tum  in  Mis- 
sali  restituendo,  unde  dicitur  Missalc  Pii  V. 
seu  Missale  novum,  cum  tamen  non  sit  ab¬ 
solute  novum,  sed  antiqui  emendatio,  et  re¬ 
stitutio. 

Sed  in  his  quae  diximus  de  auctore,  Kem- 
nitius  primo  reprehendit,  quod  habeamus 
Ganonem  ab  auctoribus  multis  composi¬ 
tum. 

At  inanis  est  ista  reprehensio.  Nam  etiam 
Symbolum  Apostolicum  est  una  simplex  fi¬ 
dei  confessio,  et  tamen  composita  est  a  duo¬ 
decim  Apostolis,  singulis  sententiam  suam 
adjicientibus,  ut  S.  Leo  scribit  in  epist.  13. 
ad  Puleheriam,  et  ante  Leonem  Iluffinus  in 
explicatione  Symboli,  et  Augustinus  ser- 
mon.  115.  de  tempore.  Et  deinde  idem  Sym¬ 
bolum  auctum,  sive  explicatum  fuit  in  Con¬ 
cilio  Nicaeno,  et  Constantinopolitano,  unde 
tandem  prodiit ,  symbolum  illud  plenius, 
quod  proprie  Constantinopolitanum  vocatur. 
Liber  item  Psalmorum  inultos  auctores  ha¬ 
bet,  si  sancto  Hieronymo  credimus,  in  epi- 


stol.  ad  Sophronium,  et  in  alia  ad  Cypria¬ 
num,  cum  tamen  unicus  liber  censeatur.  De¬ 
nique  id  est  maxime  admirandum,  et  com¬ 
mendandum,  quod  Canon  Missa)  sit  mullo¬ 
rum  auctorum,  et  tamen  ita  apte  partes  om¬ 
nes  inter  se  jungantur,  et  cohaereant,  ut 
unius  auctoris  videatur. 

Secundo  objicit  Kemnitius  S.  Gregorii 
testimonium  lib.  vii.  epist.  63.  ubi  duo  qua)- 
dam  scribit  sententia)  nostrae,  ut  apparet, 
contraria.  Unum  est,  Apostolos  ad  solam 
Dominicam  orationem  Eucharistiam  conse¬ 
crare  solitos  ;  ex  quo  refelli  videtur,  id  quod 
nos  diximus,  auctorem  nostri  Canonis  fuisse 
Beatum  Petrum,  et  multa  in  Canone  haberi 
ex  Apostolica  traditione.  Alterum  est,  Cano- 
nem  compositum  a  Scholastico  quodam  : 
Scholasticum  autem  esse  nomem  proprium 
adicujus  hominis,  probat  Kemnitius  ex  eo¬ 
dem  Gregorio  lib.  n.  epist.  54.  et  lib.  ix. 
epistola  14.  Quod  si  Scholasticus  auctor 
Canonis  fuit,  non  igitur  verum  est,  quod 
nos  cum  Tridentino  Concilio  diximus,  Cano- 
nem  partim  a  Christo,  et  Apostolis,  partim  a 
sanctis  Pontificibus  compositum  fuisse  :  nul¬ 
lus  enim  Apostolus,  aut  Pontifex  fuit,  qui 
proprio  nomine  Scholasticus  diceretur. 

Hoc  argumentum  pene  totum  accepit 
Kemnitius  ex  Beato  Rhenano  in  annotaitio- 
tionibus  ad  librum  Tertulliani  de  Corona 
militis  :  sed  non  erit  difficile  respondere. 
Ac  primum  non  desunt,  qui  negent  Aposto¬ 
los  unquam  ad  solam  Dominicam  orationem 
Eucharistia)  mysterium  celebrasse.  Videtur 
enim  Gregorius  id  accepisse  ex  Hieronymo 
in  lib.  contra  Pelagianos' :  sed  Hieronymus 
dicit,  Apostolos  Dominico  praecepto  ad  ce¬ 
lebrationem  Eucharistite  adhibuisse  oratio¬ 
nem  Dominicam,  non  autem  dicit  solam 
Dominicam  orationem  adhibuisse. 

Sed  quidquid  de  hoc  sit  (non  enim  facile 
repudiandum  est,  quod  S.  Gregorius  scri¬ 
psit,  neque  est  verisimile  tantum  virum  non 
animadvertisse,  quid  Hieronymus  ante  scri¬ 
pserit)  respondeo,  quod  non  semel  supra 
docuimus,  Apostolos  initio  solam  Domini¬ 
cam  orationem  ad  verba  consecrationis  iu 
mysterio  Eucharistia)  addere  solitos,  tamen 
postea  eosdem  Apostolos  multa  alia  adjun¬ 
xisse  :  nam  certe  orationem  pro  defunctis  iu 
sacrificio  Missa)  ex  Apostolica  traditione  de¬ 
scendere,  constanter  docet  S.  Joannes 
Ghrysostomus,  horni! .  3.  in  epist.  ad  Phi¬ 
lippenses,  et  alibi. 

Quod  autem  de  Scholastico  Gregorius 

scribit  contra  sententiam  nostram  non  pug¬ 
nat.  Nam  in  primis  non  Constat,  Scholasti¬ 
cum  eo  loco  esse  nomen  proprium  :  non  enim 
quia  tempore  Gregorii  aliqui  nomine  proprio 
dicebantur  Scholastici,  ideo  ubicumque  inve¬ 
nitur  hoc  nomen,  ita  accipiendum  est,  ac 
si  alicui  esset  proprium ;  quin  potius  longe 
probabilius  est,  per  Scholasticum  eo  loco 
intelligi  virum  insignem  eruditione,  et  elo¬ 
quentia.  Sic  Hieronymus  lib.  de  Scriptori¬ 
bus  in  Serapione,  scribit,  Serapionem  virum 
doctissimum,  ob  ingenii  elegantiam,  Schola¬ 
stici  cognomen  adeptum.  Sanctus  Gregorius 
lib.  x.  epist.  2  vocat  Matthamm  Scholasti¬ 
cum  virum  clarissimum  :  et  Gennadius  in 
Catalogo  scriptorum  vocat  Prosperum  ser¬ 
mone  Scholasticum,  id  est,  eloquentia  erudi¬ 
tione  praestantem  :  et  Honorius  in  Catalogo 
Scriptorum,  vocat  Alcuinum  officio  Scho- 
asticum.  In  eodem  sensu  accipit  Scholasti¬ 
cum  in  tractatu  super  Psalmum  xliv, 
sanctus  Augustinus.  Tales  erant  presbyteri 
quidem  doctissimi,  qui  praeficiebantur  olim 
scholae  Christianae,  ad  eos  erudiendos,  qui 
ex  Judaeis,  aut  Gentibus  ad  Ecclesiam  venie¬ 
bant  :  quales  fuerunt  Pantenus,  Clemens 
Alexandrinus,  Origenes,  et  alii.  Denique  ad¬ 
huc  hodie  in  quibusdam  Ecclesiis,  et  noiucn, 
et  dignitas  Scholastici  perseverat,  licet  ipsa 
functio  pene  cessaverit. 

Jam  igitur  si  apud  Gregorium  accipiatur 
Scholastici  nomen  pro  homine  doctissimo  in 
universum,  admittere  possumus,  totum  Co¬ 
nonem,  exceptis  verbis  Domini,  a  Schola¬ 
stico  compositum,  quia  nimirum  et  S.  Pe¬ 
trus,  et  caoteri  sancti  Pontifices  Scholastici 
dici  possunt.  Neque  hoc  est  alienum  a  sen¬ 
tentia  S.  Gregorii  :  ille  enim  non  loquitur  de 
Scholastico  per  contemptum,  sed  cum  op¬ 
ponit  Christo,  ut  hominem  Deo,  ac  si  dice¬ 
ret  :  Si  oratio  ab  homine  composita  super 
oblationem  recitatur ,  quanto  magis  reci¬ 
tari  debet  oratio  composita  ab  ipso  Deo  ? 

Si  vero  Gregorius  per  Scholasticum  intel- 
ligat  certum  aliquem  hominem,  qui  fetate 
ipsius  vixerit,  ut  adversarii,  contendunt, 
tum  respondere  cogimur,  S.  Gregorium  non 
loqui  de  Canone,  cum  dicit,  precem  Scho¬ 
lastici  recitari  super  oblationem,  sed  de  ali¬ 
qua  alia  prece  extraordinaria,  quales  sunt 
tres  illa;,  qua)  dicuntur  ante  Communionem, 
post  «  Agnus  Dei  »,  qua3  ut  scribit  Microlo- 
gus,  cap.  18,  non  sunt  de  Canone,  neque  ex 
ordinario  praescribuntur ;  sed  ex  consuetu¬ 
dine  religiosorum  recitantur.  Id  autem  ita 
Tom.  IV. 


esse,  certum  est,  quia  orationes  quae  sunt  in 
Canone,  inveniuntur  magna  ex  parte  apud 
Ambrosium,  ut  paulo  post  demonstrabimus, 
et  proinde  non  potest  fieri,  ut  composita) 
fuerint  tempore  Gregorii,  qui  ducentis  annis 
Ambrosio  posterior  fuit. 

Neque  hfec  explicatio  abhorret  a  verbis 
S.  Gregorii  :  nam  ille  scribit  se  accusatum 
fuisse,  quod  jussisset  orationem  Dominicam 
recitari  mox  post  Canonem  ;  et  respondet  id 
se  fecisse,  quia  indignum  existimabat  ora¬ 
tionem  a  Scholastico  compositam  super  ob¬ 
lationem  dici,  et  ipsam  Christi  orationem 
super  corpus  ejus  non  dici  :  quibus  verbis 
indicat  Gregorius  se  non  agere  de  Canone, 
sed  de  orationibus,  qua;  dicebantur  post 
Canonem.  Et  quidem  ante  ipsius  tempora 
post  Canonem  ante  Communionem  videtur 
in  usu  fuisse,  ut  diceretur  aliqua  oratio  a 
Scholastico  composita  :  oratio  autem  Domi¬ 
nica  vel  diceretur  post  Communionem,  obla¬ 
tione  consumpta,  vel  non  diceretur.  Sed 
Gregorius  hunc  ordinem  mutavit,  et  voluit, 
ut  oratio  Dominica  diceretur  mox  post  Ca¬ 
nonem,  adhuc  in  altari  corpore  Domini  prsc 
sente,  oratio  autem  Scholastici  sequeretur. 
Ex  his  duabus  sententiis  utraque  probabilis 
est,  et  neutra  contra  nos  facit. 


CAPUT  XX. 

De  antiquitate  Canoni s. 

Supcrcst  nunc,  ut  de  antiquitate  ('ica¬ 
mus.  Ac  primum,  ridenda  videtur  Kemnitii 
levitas,  qui  pag.  828,  nugas,  et  fumos  cssc- 
clicit,  quod  Concilium  scripserat,  Canonem 
Missa;  multis  ante  sfeculis  institutum,  et  ta¬ 
men  pag  820.  idem  Kemnitius  affirmaret 
Canonem  absolutum  intra  primos  sexcentos 
a  Christo  nato  annos  et  pagina  827.  scribit, 
Canonis  auctorem  vixisse  circa  annum  Do¬ 
mini  590.  quod  etiam  repolit  pag.  828.  i;b 
ultimum  auctorem  Canonis  facit  Gregorium 
anno  590.  Nam  si  Canon  anno  Domini  590. 
absolutus  est,  quis  non  videt  eum  ante  de¬ 
cem  propemodum  stoeula  institutum ,  et 
proinde  verum  esse,  quod  ait  Concilium,  et 
Kemnitium  sibi  ipsum  esse  contrarium  in 
eadem  pagina?  Deinde  quserendum  esset  ab 
istis,  qui  negant,  Canonem  nostrum  esse 
antiquum,  ut'  ipsi  sui  Canonis  vetustatem 
ostenderent  :  quale  enim  est,  ut  ii  Canonem 

nostrum  tanguam  novitium  contemnant, 
quem  ante  annos  prope  mille  editum  esse 
fatentur ;  cum  ipsi  Canonem  liabeant,  si  ta¬ 
men  Canon  dici  meretur,  hoc  ipso  nostro 
Sceculo  editum  ? 

Sed  his  omissis,  veram  antiquitatem  no¬ 
stri  Canonis  ostendamus.  Primum  igitur  illud 
constat,  Canonem  nostrum  integrum,  ut  eum 
nunc  in  Missalibus  habemus,  fuisse  io  usu 
Ecclesia}  ante  annum  Domini  800.  Nam  ex- 
tat  in  Ordine  Romano,  non  procul  ah  initio, 
quem  Ordinem  citant  Alcuinus,  et  Arnala- 
rius,  qui  tempore  Caroli  Magni  vixerunt, 
Deinde  Alcuinus  in  lib.  de  officiis  Ecclesia¬ 
sticis,  cap.  de  celebratione  Missse,  totum 
Canonem  verbatim  exponit  :  ac  deinceps  ab 
omnibus  aliis  posterioribus  idem  omnino 
Canon  exponitur,  ut  ab  Amalario,  Hugone, 
Ruperto,  Innocentio,  et  cseteris.  Porro  Ordo 
Romanus  non  instituit  Canonem  ;  sed  refert, 
ut  rem  usitatam  et  celebrem  in  Ecclesia. 
Quare  necesse  est  Canonem  esse  adhuc  anti¬ 
quiorem,  quam  sit  Ordo  Romanus. 

Quamvis  autem  non  exstet  fortasse  alius 
liber  Ordine  Romano  antiquior,  ubi  totus 
Canon  habeatur,  tamen  exstant  libri  multo 
antiquiores,  ubi  habentur  partes  Canonis, 
ex  quibus  conjectura  fleri  potest  de  reli¬ 
quis. 

Ac  primum  apud  Ambrosium,  lib.  iv.  de 
Sacrament.  cap.  5.  et  6.  habetur  verbis  pa¬ 
rum  mutatis  illa  pars  Canonis  :  «  Quam 
oblationem  tu  Deus  in  omnibus,  queesumus, 
benedictam,  adscriptam,  ratam  etc  »  Et  illa  : 
(!  Qui  pridie,  quam  pateretur  etc.  »  Et  illa  : 
«  Unde  et  memores  etc.  »  Et  illa  :  «  Supra 
quee  propitio  etc.  »  Quee  sunt  quatuor  partes 
potissima}  totus  Canonis  :  dua}  enim  proxime 
praecedunt,  dua}  proxime  sequuntur  conse¬ 
crationem.  Et  quoniam  S.  Ambrosius  non 
primus  instituit  has  partes  Canonis,  sed  eas 
allegat  cx  antiquo  ritu  Ecclesia}  ad  confir¬ 
mandum  id,  quod  eo  loco  tractabat  de  veri¬ 
tate  corporis  Domini  in  Eucharistia  :  sequi¬ 
tur  necessarip,  ut  earum  institutio  Ambrosii 
a}tatem  preecesserit,  proinde  ante  1200.  an¬ 
nos  in  usu  fuerit.  Idem  Ambros.  lib.  iv.  de 
Sacramentis,  ca£,  4.  aperte  meminit  primae 
orationis  Canonis,  ubi  oratur  pro  Ecclesia, 
et  pro  rege,  licet  ipsa  verba  non  ponat  : 
ejusdem  etiam  meminit  Optatus,  lib  ii.  con¬ 
tra  Parmenianum,  ubi  dicit,  Legitimum 
esse,  ut  offeratur  pro  Ecclesia  Catholica.  Il¬ 
lius  autem  orationis,  ubi  nominantur  et  in¬ 
vocantur  Sancti,  et  illius,  ubi  oratur  pro 


defunctis,  meminit  Augustinus  tract  84. 
in  Joannem;  imo  earum  orationum  men¬ 
tionem  faciunt  plurimi  Patres,  quos  supra 
in  propriis  locis  adduximus.  Itaque  totus 
Canon  partim  quoad  sententiam ,  partim 
etiam  quoad  verba,  invenitur  in  auctoribus, 
qui  ante  1100.  vel  1200.  annos  floruerunt. 

His  accedunt  aliquot  conjecturae  insignes 
ad  probandam  Canonis  antiquitatem.  Prima 
conjectura  est,  quia  in  toto  Canone  nulla  fit 
mentio  Confessorum,  aut  Virginum  non  Mar¬ 
tyrum,  sed  Martyrum  tantum,  seu  virorum, 
seu  heminarum  :  quod  etiam  notavit  Augu¬ 
stinus,  lib.  de  sancta  Virginitate,  cap.  45. 
Hujus  autem  rei  causa  nulla  est  alia,  nisi 
quam  reddit  Innocentius,  lib.  in.  cap.  10. 
de  mysteriis  Missa},  quia  videlicet  eo  tfm- 
pore  Canon  compositus  est,  quo  nundum 
coeperant  publice  coli  in  Ecclesia  sancti 
Confessores.  Siquidem  certum  est,  Martyres 
coepisse  publice  invocari,  et  eorum  nomini¬ 
bus  dies  festos  coli,  et  Basilicas  erigi,  ab 
initio  plane  Ecclesiie  :  Confessores  autem 
multo  serius  hunc  honorem  in  Eccclesia 
meruisse.  Constat  autem  ex  Concilio  Mo- 
guntino,  sub  Carolo  Magno  celebrato,  can. 
36.  festa  Confessorum  jam  in  usu  fuisse  an¬ 
no  800.  Siquidem  in  Catalogo  festorum  die¬ 
rum  ponuntur  dies  festi  S.  Martini,  et  S. 
Remigii  :  igitur  ante  armum  Domini  800. 
Canonem  compositum  fuisse  necesse  esse. 

Secunda  conjectura  est,  quia  veteres  dili¬ 
genter  annotarunt  pauca  quaedam  verba, 
quae  aliqui  Pontifices  ad  Canonem  addide¬ 
runt.  In  vita  Leonis  I.  scribit  auctor  Pontifi¬ 
calis,  addita  fuisse  a  Leone  illa  verba  ad 
Canonem  :  «  Sanctum  sacrificium,  immacu¬ 
latam  hostiam  »  ;  cujus  rei,  ut  valde  notabi¬ 
lis,  meminerunt  etiam  Strabo,  cap.  22.  et 
reliqui  auctores,  qui  de  Missa  scribunt.  Gre- 
gorium  I.  addidisse  ad  Canonem  pauca  illa 
verba  :  «  Diesque  nostros  in  tua  pace  dispo¬ 
nas  etc.  »  non  solum  annotarunt  Strabo  loco 
citato,  et  similes  auctores,  sed  etiam  Beda 
lib  ii.  histor.  Anglicana},  cap.  i.  et  Joannes 
Diaconus  lib.  ii.  vitee  B.  Gregorii,  cap.  17. 
Hoc  autem  est  argumentum  certissimum, 
Canonem  esse  antiquiorem  Leone  et  Grego- 
rio,  et  habitum  semper  in  maxima  venera¬ 
tione  :  alioqui  enim  cur  tam  diligenter  hi¬ 
storici  annotassent,  unum,  vel  alterum  ver¬ 
bum  a  Leone,  vel  Gregorio  additum,  si 
Canon  esset  recens,  et  ab  aliquo  privato 
homine,  qui  Scholasticus  diceretur,  institu¬ 
tus? 

Tertia  conjectura  est,  ipsa  ignoratio  au¬ 
ctoris  praecipuarum  partium  Canonis.  Nam 
orationes  illae,  quarum  meminit  Ambrosius  : 
«  Quam  oblationem  »,  et  :  «  Unde  et  me¬ 
mores»,  et  ceeterae,  si  fuissent  ab  aliquo 
Romano  Pontifice  compositae,  certe  aliquis 
historicus  id  prodidisset  :  si  enim  non  omi¬ 
serunt,  quis  aliquas  particulas  addiderit, 
quanto  magis  non  omisissent,  qui  vitas  Pon¬ 
tificum  scripserunt,  quis  totum  fere  Cano- 
nem  composuerit  ?  Relinquitur  igitur,  ut 
Canon  sit  omni  memoria  antiquior,  et  ab 
Apostolis,  ut  multa  alia,  per  manus  tradi¬ 
tionem  ad  nos  devenerit.  Neque  obstat, 
quod  in  Canone  fit  mentio  Apostolorum,  et 
Martyrum,  qui  primis  trecentis  annis  flo¬ 
ruerunt  :  nam  ea  nomina  postea  paulatim 
addita  fuisse,  dubium  esse  non  potest. 

Quarta  conjectura  est  Walfridi,  cap.  22. 
qui  inde  colligit  Canonem  esse  antiquissi¬ 
mum,  quia  dum  enumerantur  Apostoli,  non 
servatur  ordo,  qui  est  in  Evangeliis  per  Hie¬ 
ronymum  emendatis  :  id  enim  argumento 
est,  eam  partem  Canonis  prius  fuisse  compo¬ 
sitam,  quam  a  Hieronymo  Evangeliorum 
codices  Latini  ad  vetera  exemplaria  Greeca 
corrigerentur  ;  ipse  enim  Hieronymus  in 
praefatione  Evangeliorum  ad  Damasum,  te¬ 
statur  magnam  fuisse  in  antiquis  Latinis  co¬ 
dicibus  confusionem. 


CAPUT  XXL 

De  veritate  primae  orationis  Canonis. 

Nunc  demum  veritas  Canonis  demon¬ 
stranda  est,  quod  facile  fiet,  si  ad  ea  respon¬ 
deamus,  quae  adversarii  contra  singulas  pre¬ 
ces  Canonis  objiciunt. 

Prima  igitur  oratio  Canonis,  quse  incipit  : 
«  Te  igitur,  clementissime  Pater» ,  extenditur 
usque  ad  illud  :  «  Hanc  igitur  oblationem  »  ; 
illud  enim  :  «  Memento,  Domine  »,  et  illud  : 
«  Communicantes,  et  memoriam  veneran¬ 
tes  »,  non  sunt  diversse  orationes,  sed  partes 
sunt  prima*  orationis,  ut  colligitur,  tum  ex 
conclusione,  «  Per  eumdem  Dominum  no¬ 
strum  »,  quse  ponitur  in  fine  harum  omnium 
precum;  tum  etiam,  quia  illud  :  «Commu¬ 
nicantes,  »  non  [haberet  ullum  sensum,  nisi 
continuaretur  cum  praecedentibus  verbis. 
Itaque  prima  oratio  Canonis  continet  nomi¬ 


na  eorum,  pro  quibus  offertur,  et  in  quorum 
honorem  offertur  sacrificium,  id  est,  morta¬ 
lium,  qui  sunt  in  Ecclesia  militanti,  et  etiam 
Sanctorum,  qui  cum  Christo  regnant  in  coe¬ 
lis.  Ac  primum  nominatur  Ecclesia.  Secundo, 
Papa.  Tertio,  Episcopus  loci.  Quarto,  rex,  in 
quibusdam  Ecclesiis,  Quinto,  omnes  Ortho¬ 
doxi  in  genere.  Sexto,  particulares  persona*, 
sed  secreto.  Septimo  et  ultimo,  S.  Apostoli, 
et  Martyres. 

Ubi  est  observandum,  orationem  pro  Ec¬ 
clesia,  haberi  in  omnibus  Liturgiis,  et  ut 
supra  ostendimus,  nominatim  id  notatur  ab 
Optato  Milevitano,  lib.  2.  contra  Parmenia- 
num  :  sic  etiam  pro  Episcopo  loci,  habetur 
in  Liturgiis  omnibus. 

Papae  nomen  non  habetur  in  antiquis 
Graecis  Liturgiis,  sed  in  Liturgia  Ghrysostomi 
a  Leone  Tusco  latine  reddita,  invenitur  no¬ 
men  Nicolai  Papae :  ex  quo  intelligimus  etiam 
Graecos  posterioribus  temporibus  illud  ad¬ 
dere  solitos.  Apud  Latinos  videtur  esse  anti¬ 
quissima  consuetudo  :  nam  non  solum  Al- 
cuinus  ante  annos  800.  in  lib.  de  officiis,  Ca- 
nonem  explicans,  meminit  hujus  rei,  et  cau¬ 
sas  reddit,  cur  post  Ecclesiam  subjungatur 
nomen  Papae  ;  sed  etiam  Yasense  Concilium 
ante  annos  1100.  celebratum,  canon.  4.  alias 
6.  constituit,  ut  in  Gallicanis  Ecclesiis  nomen 
Papae  Urbis  ltomai  in  omnibus  Missis  reci¬ 
tetur. 

Nomen  regis  recte  etiam  adjungitur  in  iis 
locis,  quae  regibus  subsunt :  nam  et  Innocen¬ 
tius  III.  et  Bonaventura  in  explicatione  Ca¬ 
nonis  agnoscunt  hanc  vocem;  et  omnes  anti¬ 
quae  Liturgiae  id  servant,  et  ex  Apostolo, 
I  Timoth.  ii,  id  colligunt  Ambrosius  lib.  iv. 
de  Sacramentis,  cap.  4.  et  Augustinus  epist. 
o9.  ad  Paulinum. 

Quod  sequitur  : «  Pro  omnibus  Orthodoxis» , 
Micrologus  cap.  13.  scripit,  esse  superfluum 
et  non  haberi  in  emendatioribus  libris :  tamen 
habetur  apud  Alcuinumloco  notato,  qui  vixit 
300.  annis  ante  Micrologum,  et  apud  Inno¬ 
centium  III  et  alios  omnes;  quocirca  usu 
ipso  auctoritatem  obtinuit,  nec  debet  omitti. 
Intelligimus  autem  hic  per  omnes  Orthodoxos 
ut  sanctus  Bonaventura  exponit,  non  omnes 
omnino  fideles  ;  tunc  enim  vere  esset  super¬ 
flua  hacc  particula,  cum  idem  sit  offerre  pro 
tota  Ecclesia,  et  omnibus  Orthodoxis  :  sed 
omnes  alios  praeter  Papam,  Episcopum  pro¬ 
prium,  et  regem  proprium,  ac  si  diceremus : 
Offerimus  primo  pro  omni  Ecclesia  in  uni¬ 
versum,  deinde  in  particulari  pro  Papa,  pro 

Episcopo,  pro  rege,  et  pro  omnibus  aliis  ID 
delibus,  sive  principibus,  sive  privatis. 

Adversus  hanc  primam  orationem,  prima 
objectio  est  Lutheri  in  lib.  de  abroganda 
Missa  :  «  Quis  non  videat,  inquit,  Cano- 
nem  esse  compositum  ab  aliquo  verboso, 
et  parum  spirituali?  quid  enim  attinet  verbis 
ita  superfluere  :  IRec  dona,  haec  munera, 
haec  sancta  sacrificia  ?  »  Similis  objectio  est 
in  libro  contra  abominationem  Canonis,  ubi 
reprehendit  illud  :  «  Omnibus  Orthodoxis, 
atque  Catholicae,  et  Apostolicre  fidei  cultori¬ 
bus  »  ;  idem  enim  esse  videtur  pro  Ortho¬ 
doxis  et  pro  Catholicae  fidei  cultoribus. 

Respondeo  :  Satis  apparet,  Lutherum  so¬ 
lum  calumniandi  libidine  haec  objecisse  ;  nam 
alioqui  non  poterat  ignorare,  ad  effectum 
explicandum,  multum  facere  repetitionem 
ejusdem  rei,  praesertim  vocibus  diversis. 
Certe  Liturgiae  Basilii,  et  Chrysostomi  plenae 
sunt  ejusmodi  repetitionibus.  Confessiones 
item  Augustini,  quae  ad  effectum  excitandum 
potissimum  diriguntur,  passim  inculcant 
eadem  multis  vocabulis.  Cantica  Scriptura¬ 
rum,  et  Psalmi,  vix  aliquid  semel  pronun- 
ciant,  quod  non  iterum  adiis  verbis  repetant, 
Psalm.  x  :  Quoniam  ecce  inimici  tui  Domine, 
quoniam  ecce  inimici  lui  peribunt.  Pslam.  cxv. 
Ego  servus  tuus ,  ego  servus  tuus,  et  filius  an¬ 
cillae  'tuae  (1)  ;  imo  Psalm.  ille  cxvm.  qui 
est  omnium  longissimus,  idem  fere  omnibus 
versiculis  repetit ,  Lucas  cap.  xvm.  cum 
narrasset  Dominum  praedixisse  Apostolis 
mortem  suam  propinquare,  sub  jungit  :  Et 
ipsi  nihil  horum  intellexerunt ;  et  erat  ver¬ 
bum  istud  absconditum  ab  cis  :  et  non  intelli- 
gebant  quae  dicebantur  (2).  Si  Lutherum 
consulamus,  verbosum  Lucam,  et  parum 
spiritualem  appellabit :  at  ipse  Spiritu  sancto 
dictante  illa  verba  multiplicavit,  ut  intel- 
ligercmus,  Apostolos  eo  tempore  longissime 
abfuisse  ab  ea  cogitatione,  ut  existimarent, 
Christum  moriturum.  Apostolus  etiam  II  Co- 
linth.  xi.  cum  aiit  :  Hebraei  sunt,  et  ego  ; 
Israelitx  sunt,  et  ego  ;  semen  Araltae  sunt,  et 
ego  (3)  :  certe  idem  ter  repetit,  nec  tamen 
frustra,  quia  repetitio  illa  magnam  emphasim 
habet. 

Secunda  objectio  ejusdem  Eutheri  in  eo¬ 
dem  loco.  Ante  consecrationem  vocantur  pai- 
nis  et  vinum  sacrificia  sancta,  et  illibata,  quod 
videtur  absurdum,  quia  si  sancta  sunt,  cur 
petitur  in  eadem  oratione  a  Deo,  ut  illa  be¬ 
ti)  Psal.  CXL  tO;  Plal.  CXV,  10.  -  (2)  Luc. 


nedicat?  Si  sacrificia;  ergo  panem,  et  vinum 
Deo  sacrificamus. 

Respondeo  :  Panis,  et  vinum  recte  dici 
possunt  paulo  ante  consecrationem,  sacri¬ 
ficia  sancta,  et  illibata.  Sacrificia ; quidem, 
quia  sunt  materia  sacrificii,  et  jam  dedicata, 
et  parata,  ut  ex  iis  fiat  sacrificium  ;  nam  et 
in  lege  veteri  dicebantur  passim  sacrificia 
oves  adhuc  viventes,  quando  scilicet  addu¬ 
cebantur,  ut  immolarentur  ;  unde  est  illud 
Gapriani  in  serm.  de  eleemos  :  «  Dives,  et 
locuples  in  Dominicum  sine  sacrificio  venis?  » 
Dicuntur  autem  merito  sancta,  et  illibata, 
quia  jam  dedicata,  et  consecrata  ad  usum  di¬ 
vinum  per  priorem  oblationem  sunt :  et  etiam 
quia  pura,  et  sancta  intentione  offeruntur  ab 
Ecclesia.  Sed  quamquam  eo  modo  sanctasint 
tamen  sanctiora  fieri  debent  per  mutationem 
in  corpus,  et  sanguinem  Christi,  et  ideo  recte 
petimus,  ut  Deus  illis  benedicat,  caque  san¬ 
ctificet,  nimirum  ut  sic  fiant  nobis  corpus,  et 
sanguis  Christi,  ut  infra  in  alia  oratione  pe¬ 
timus. 

Tertia  objectio  ejusdem  ibidem.  In  Canone 
dicitur  :  «  Qum  tibi  offerimus  in  primis  pro 
Ecclesia  tua.  »  At  illa  sacrificia  ex  mero  pane 
et  vino  constant ;  ergo  panem,  et  vinum  Deo 
offerimus  pro  Ecclesia.  Neque  potest  respon¬ 
deri,  illud,  «  offerimus,  »  accipi  pro  futuro 
et  referendum  ad  hostiam  consecratam, 
quasi  sensus  sit,  Offerimus,  id  est,  mox  offe¬ 
remus  :  nam  repugnat  huic  solutioni  domon- 
strativa  particula:  «  IRec  dona,  haec  numera 
ctc.  »  dicimus  enim  nos  offerre  illa  dona, 
quae  ad  sensum  tunc  ostenduntur. 

Respondeo :  Mira  est  haereticorum  levitas. 
Nam  idem  Luth erus  qui  in  hoc  libro  de  abo¬ 
minatione  Canonis,  tanquam  rem  valde  ab¬ 
surdam  ex  Canone  colligit,  quod  videamur 
Deo  panem  offerre,  non  Christum  :  idem  in 
libro  de  captiv.  Babyl.  cap.  de  Eucharistia, 
dicit,  Catholicos  existimare  se  Christum 
Patri  offerre  ;  et  ibidem  monet  sacerdotes, 
ut  intentionem  suam  dirigant  ab  panem  offe¬ 
rendum,  non  ad  Eucharistiam  :  «  Obser¬ 
vent,  inquit,  se  Sacerdotes  hoc  perdito  , 
et  periculosissimo  saeculo,  qui  sacrificant,  ut 
verba  Canonis  majoris,  et  minoris,  cum  Col¬ 
lectis,  quae  nimis  aperte  sonant  sacrificium, 
dirigant  non  ad  Sacramentum,  sed  ad  ipsum 
panem,  et  vinum  consecrandum  :  nam  panis, 
et  vinum  antea  offeruntur  ad  benedicendum 


SATII,  34.  —  (3)  II  Corinth.  XI,  2?. 

sed  postquam  est  benedictus,  et  consecratus, 
jam  non  debet  offerri.  » 

Sed  ad  argumentum  respondeo,  panem 
recte  dici  offerri  pro  Ecclesia,  non  quod  ista 
oblatio  sit  proprie  sacrificium  propitiatorium 
sed  quia  est  dedicatio  rei,  ex  qua  faciendum 
est  sacrificium  propitiatorium  :  sicut  paulo 
ante  dicebamus  de  nomine  sacrificii,  quod 
tribuitur  pani,  quia  est  materia  sacrificii. 
Quare  cum  dicimus,  nos  offerre  panem  Deo 
pro  Ecclesia,  sensus  est,  nos  offerre  Deo  pa¬ 
nem  consecrandum,  et  ex  quo  per  consecra¬ 
tionem  verum  sacrificium  Deo  immolandum 
est  pro  Ecclesia.  Neque  alienum  est  hoc  a 
modo  loquendi  Scripturae  divinae,  siquidem 
Levit  iv.  v.  vi.  et  alibi,  jubentur  singuli  qui¬ 
que  de  populo  offerre  agnum,  vel  aliquid 
ejusmodi  in  sacrificium  pro  peccato,  et  ta¬ 
men  non  quilibet  de  populo  proprie  sacrifi¬ 
cabat  :  id  enim  erat  solius  Sacerdotis  mu¬ 
nus,  sed  dicebantur  illi  offerre  sacrificium 
pro  peccato,  quia  offerebant  materiam, 
ex  qua  sacrificium  pro  peccato  faciendum 
erat. 

Quarta  objectio  Lutheri  ibidem.  In  pruna 
oratione  Canonis  dicitur :  «  Quse  tibi  offe¬ 
rimus,  vel  qui  tibi  offerunt  pro  redemptione 
animarum  suarum.  »  Et  ibidem  de  iisdem 
offerentibus  dicitur  :  «  Quorum  tibi  fides  cog¬ 
nita  est,  et  nota  devotio.  »  Si  igitur  isti  fi¬ 
deles  et  devoti  sunt,  certe  redempti  sunt  si 
redempti  sunt,  quorsum  offerunt  pro  redem¬ 
ptione  animarum  suarum  ?  nonne  idem  est, 
ac  si  diceretur,  redemptos  Christi  sanguine 
non  esse  vere  redemptos,  sed  indigere  ite¬ 
rum  redimi  uno  panis  frustulo  ? 

Respondeo  :  Quod  attinet  ad  frustum  pa¬ 
nis,  jam  diximus  panem  non  offerri,  ut  sit 
sacrificium  propitiatorium,  sed  ut  sit  materia 
sacrificii  propitiatorii.  Quantum  ad  redem¬ 
ptionem  fidelium  et  devotorum,  apud  Luthe- 
ranos  quidem  nulli  putantur  esse  fideles, 
et  devoti,  quin  simul  justi  sint,  proinde  red¬ 
empti,  quoad  animam  :  apud  Catholicos  ta¬ 
men,  qui  fidem  sine  charitatc  esse  posse  sen¬ 
tiunt,  non  dubitantur  esse  multi  fideles,  et 
etiam  devoti  imperfecta  quadam  devotione, 
qui  tamen  nondum  justificati,  et  per  hoc  nec 
redempti  sint,  eo  modo,  quem  mox  explica¬ 
bimus,  quales  sunt,  qui  poenitentiam  agere 
incipiunt,  et  cupiunt  quidem  ad  Deum  con¬ 
verti,  et  pro  hac  re  orant,  et  Missas  devote 


exposcunt,  licet  nondum  ad  perfectam  con¬ 
tritionem  pervenerint.  De  his  igitur  verba 
Canonis  commode  accipi  possunt. 

Sed  praeterea,  ut  Lutherani  intelligant  non 
esse  absurdum,  si  redempti  redemptione  alia 
indigere  dicantur,  Animadvertendum  est,  in 
Scriptura  quinque  modis  accipi  redem¬ 
ptionem,  et  proinde  posse  cos,  qui  uno  modo 
redempti  sunt,  opus  habere,  ut  aliis  modis 
redimantur.  Prima  dicitur  redemptio  ab 
omni  malo  culpae,  et  preme,  per  solutionem 
pretii  sufficientis  :  et  hoc  modo  omnes  om¬ 
nino  homines  redempti  sunt  per  Christi  cru¬ 
cem,  juxta  illud  Apostoli  i.  Timotli.  ii.  Qui 
declit  redemptionem  sernetipsum  pro  omni¬ 
bus  (1). 

Secunda  est  redemptio  a  malo  culpae  per 
applicationem  illius  pretii  in  cruce  soluti  :  et 
haec  redemptio  est  ipsa  justificactio.  Rom.  m. 
Justificati  gratis  per  gratiam  ipsius,  per  red¬ 
emptionem,  quas  est  in  Christo  Jcsu  (2)  ;  et 
hac  redemptione  plurium  egent,  etiamsi 
prima  redemptione  redempti  sint. 

Tertia  redemptio  est  a  debito  prense,  quod 
saepe  manet  dimissa  culpa,  juxta  illud  Pro- 
verb.  xtii  :  Redemptio  animae  viri ,  divitiae 
suae  (3)  :  divitiae  enim  cum  in  pauperes  ex¬ 
penduntur,  a  poena  liberant  homines;  et  hac 
redemptione  saepe  indigent  illi  etiam,  qui 
primo  et  secundo  modo  redempti  sunt. 

Quarta  redemptio  est  a  peccato  futuro  ; 
dicitur  enim  Deus  redimere  eos,  quos  prae¬ 
servat  a  peccato,  in  quod  alioqui  incidissent, 
psalm.  xxxm.  Redimet  Dominus  animas  ser¬ 
vorum  suorum ,  et  non  delinquent  omnes,  qui 
sperant  ineo  (4). 

Quinta  redemptio  est  a  corruptione,  et  ae¬ 
rumnis  omnibus  hujus  vitae,  quae  fiet  tandem 
in  ultima  resurrectione.  Luc.  xxi.  Levate  ca¬ 
pita  vestra ,  quoniam  appropinquat  redemptio 
vestra  (3)  ;  et  hac  ultima,  ut  etiam  superiore 
redemptione,  omnes  egent  quamvis  sanctis¬ 
simi  sint.  Porro  prima  redemptio  non  obti¬ 
netur  per  Missam,  quia  in  cruce  peracta  est, 
tamen  in  Missa  repraesentatur,  et  applicatur  : 
ad  reliquas  omnes  obtinendas  Missa  non  pai- 
rum  confert,  et  ideo  nihil  est  mirum,  si  di¬ 
catur  offerri  pro  redemptione  fidelium,  et 
devotorum. 

Quinta  objectio  est  ejusdem  Lutheri  ibidem 
qui  reprehendit  illud  :  «  Communicantes,  et 
memoriam  venerantes.  »  Christus  enim  in- 


(l)  I  Tira.  II,  0.  -  i2)  Rom.  111,  24.  —  (3)  Prov.  XIII,  8.  —  (4)  Psal.  XXXIII,  23.  -  (5)  Luc. 
XXI,  28. 

stituit  Ccenarn,  ut  esset  Communio  vivorum ; 
auctor  autem  Canonis  facit  etiam  mortuos 
communicantes. 

Respondeo  :  Illud,  «  Communicantes,  »  du¬ 
pliciter  exponitur  a  veteribus.  Quidam,  ut 
Alcuinus,  Amalarius,  et  alii,  referunt  illud, 
ad  Communionem  cum  Sanctis,  ut  sensus 
sit  :  Offerimus  hoc  sacrificium  communi¬ 
cantes  memoriis  Sanctorum,  et  eosdem  San¬ 
ctos  venerantes :  ubi  non  fit  mentio  Commu¬ 
nionis  per  manducationem  Eucharistiae,  quae 
non  convenit  mortuis:  sed  Communionis  per 
societatem,  et  conjunctionem  in  corpore 
Christi  mystico.  Alii,  inter  quos  est  Micro- 
logus,  cap.  12.  et  Hugo  Victorinus  lib.  n. 
de  officiis,  cap.  29.  volunt  illud  (Commuican- 
tes),  referri  ad  offerentes  inter  se,  non  cum 
Sanctis,  ut  sensus  sit  :  Offerimus  communi¬ 
cantes,  id  est,  inter  nos  uniti,  et  conjuncti, 
ut  decet  membra  ejusdem  corporis  ;  et  prae¬ 
terea  memoriam  Sanctorum  venerantes.  Id 
probat  Micrologus  optima  ratione  ;  nam  in 
Natali,  Epiphania,  Pascha,  Ascensione,  et 
Pentecoste,  post  illud  «  Communicantes  » , 
additur,  «  et  diem  sacratissimum  celebrantes 
etc.  »  et  paulo  post,  «  sed  et  memoriam  ve¬ 
nerantes  etc.  »  Ubi  aperte  videmus  illud, 
e  Communicantes,  »  non  conjungi  cum  me¬ 
moria  Sanctorum,  sed  per  se  manere,. et  ad 
solos  offerentes  referendum  esse. 

Sexta  objectio  est  Georgii  Majoris,  qui  or¬ 
dinem  reprehendit  illorum  verborum  :  «  Ut 
accepta  habeas,  et  benedicas  haec  dona  »  ; 
prius  enim  debent  esse  benedicta,  quam  ac¬ 
ceptentur  a  Deo. 

Sed  facilis  est  solutio.  Nam  ut  est  oblatio 
duplex,  ut  supra  diximus,  una  rei  conse¬ 
crandae,  altera  rei  consecratae  ;  ita  est  ac¬ 
ceptatio  duplex  ;  benedictio  autem,  et  san¬ 
ctificatio  unam  earum  oblationum,  et  acce¬ 
ptationum  sequitur,  alteram  praecedit.  Undo 
sicuthoc  loco,  ubi  agitur  de  prima  accepta¬ 
tione,  postponiturbenedictio  :  fta  paulo  post  in 
illa  oratione  :  «  Quam  oblationem  tu  Deus  in 
omnibus,  benedictam,  adscriptam,  ratam,  ac- 
ceptabilem  facere  digneris  »  ;  ubi  agitur  de 
posteriore  acceptatione,  praeponitur  bene¬ 
dictio. 

Septima  objectio  est  Zwinglii,  qui  non  pro- 
batillud  :  «  Memento  Domine  famulorum, 
etc.  »  «  Videmur  enim,  ut  ipse  ait,  metuere, 
ne.  Deus  obliviosus  sit,  et  ideo  tanquam  im- 
memorem  eum  commonefacere  velle.  » 

Sed  videtur  ipse  potius  oblivioni  mandasse 
Scripturarum  locutiones,  aut  certe  si  earum 


meminerat,  Spiritum  sanctum  corrigere,  vo¬ 
luisse  :  quid  enim  in  Scriptura  frequentius 
occurrit,  quam  Memento,  vel  recordare  Do¬ 
mine  ?  Vide  Exod.  xxxn.  v.  13.  Deuter.  ix. 
v.  27.  Judic.  xvi.  v.  28.,  iv.  Reg.  xx,  v.  3., 
II  Esdrae  v.  v  19.  Psalm.  cxxxi.  v*  1.  Lucae 
xxm.  v.  42.  et  alibi.  Nec  solum  in  Scriptura 
passim  legimus  :  Memento  Domine ,  sed  etiam 
quod  videtur  mirabilius  :  Ne  obliviscaris ,  vel 
Quare  oblivisceris ,  ut  Psal.  ix.  v.  32.  Ps. 
xii.  v.  2.  Psalm.  xli.  v.  50.  et  alibi  in  Psal¬ 
mis  potissimum.  Porro  dicitur  Deus  per 
metaphoram  oblivisci,  quando  non  juvat,  et 
contra  recordari,  quando  juvare  incipit. 

Octava  objectio  est  ejusdem  majoris,  qui 
ponderat  illa  verba  :  «  Pro  quibus  tibi  offe¬ 
rimus,  vel  qui  tibi  offerunt  »,  ac  dicit,  illam 
correctionem  :  «  vel  qui  tibi  offerunt  »,  aper¬ 
te  monstrare  Canonem  loqui  de  eleemosy¬ 
nis  ,  quas  populus  offerebat  ad  altare  pro 
pauperibus  :  proinde  non  recte  nunc  ista  de¬ 
torqueri  ad  sacrificium  Eucharistiae. 

Huc  etiam  pertinet  prima  objectio  Kem- 
nitii  ex  illis  septemdecim,  quas  facit  contra 
Canonem  in  2.  par.  Examinis,  pag.  839.  et 
sequentibus.  Nam  prima  objectio  solum  id 
habet,  olim  verba  Canonis  dirigi  consuevisse, 
ad  benedicendas  et  commendandas  eleemo" 
synas  ;  nunc  autem  perperam  trahi  ad  mi¬ 
micam  repraesentationem  sacrificuli :  et  prae¬ 
terea  non  recte  offerri  Deo  panem  pro  Ec¬ 
clesia.  Cujus  objectionis  pars  prior  desumpta 
est  ex  argumento  Majoris,  quod  jam  refel¬ 
limus  :  pars  posterior  ex  argumento  Lutheri, 
quod  paulo  ante  solutum  est. 

Respondeo  :  Non  est  illa  correctio,  sed  dis¬ 
junctiva  sententia  propter  duos  ordines  eo¬ 
rum,  quos  sacerdos  Deo  commendaverat  : 
alii  enim  sunt  absentes,  pro  quibus  offertur, 
sed  ipsi  actu  non  offerunt ;  alii  sunt  praesen¬ 
tes,  qui  simul  cum  sacerdote  offerunt  astan¬ 
do,  et  consentiendo.  Hic  igitur  est  sensus 
eorum  verborum  :  Memento  Domine  talium, 
et  talium  absentium,  et  omnium  etiam  cir¬ 
cumstantium,  atque  praesentium,  pro  quibus 
omnibus  offerimus  pro  iis  videlicet,  qui  adi 
ista  Ecclesia  nunc  absunt,  vel  etiam  qui  si¬ 
mul  nobiscum  desiderio,  et  consensu  offe¬ 
runt.  Non  pertinere  autem  preces  ullas  Ca¬ 
nonis  ad  commendandas  eleemosynas,  quod 
falso  assumunt  Major,  et  Kemnitius,  ex  toto 
contextu  Canonis  cognosci  potest.  Nam  in 
primis  haec  dona,  quae  nominantur  in  Cano¬ 
ne,  dicuntur  offerri  Deo  pro  Ecclesia,  pro 
Papa,  pro  rege,  pro  omnibus  Orthodoxis; 


CAPUT  XXL 

at  eleemosynae  non  solent  offerri,  nisi  pro  iis, 
qui  eas  dederunt.  Deinde  de  eadem  obla¬ 
tione,  quse  nominata  est  in  principio  Cano¬ 
nis,  quam  isti  volunt  ad  eleemosynas  perti¬ 
nere,  subjungitur  paulo  infra  :  «  Hanc  igitur 
oblationem  servitutis  nostra?  etc.  ubi  aperte 
ostenditur  eam  oblationem  esse  proprie  sa¬ 
crificium,  quippe  qua?  per  ministerium  sa¬ 
cerdotum  Domino  offertur  :  et  paulo  post  de 
eadem  dicitur  :  «  Quam  oblationem  tu  Deus 
in  omnibus,  qua?sumus,  benedictam,  etc. 
ut  nobis  corpus  et  sanguis  fiat  dilectissimi 
Filii  tui  etc.  »  ubi  manifeste  videmus  in  toto 
Canone  de  illa  oblatione  mentionem  fieri, 
qua?  per  consecrationem  efficitur  corpus  et 
sanguis  Domini.  Denique  omnes  expositores 
Liturgi  se,  tum  Grseci,  ut  Germanus,  et  Ca- 
basilas,  tum  Latini,  ut  Alcuinus,  Amalarius, 
et  eseteri,  totum  Canonem  explicant  de  Eu¬ 
charistia. 

Nona  objectio  est  Kemnitii,  quam  secun¬ 
do  loco  ipse  ponit ;  ponderat  enim  ipse  illud 
verbum  :  «  Pro  quibus  tibi  offerimus,  vel  qui 
tibi  offerunt  hoc  sacrificium  laudis  »  ;  ac  vult 
canonem  juxta  antiquum  ritum  agere  hoc 
loco  de  sacrificio  spirituali,  quod  consistit  in 
laude  Dei,  et  gratiarum  actione  pro  redem¬ 
ptione  acquisita  in  cruce.  Deinde  hoc  funda¬ 
mento  posito,  reprehendit  Catholicos,  tum 
quod  sacrificium  laudis  mutaverint  in  silen¬ 
tiarium  murmur  sacerdotis,  tum  quod  sacri¬ 
ficium  laudis  pro  redemptione  in  cruce  ac¬ 
quisita  detorserint  ad  repraesentationem 
sacrificuli  pro  impetranda,  et  promerenda, 
redemptione  animarum. 

Respondeo  :  Ha?c  objectio,  ut  etiam  supe¬ 
rior,  et  aliquot  sequentes,  non  sunt  contra 
Canonem,  sed  contra  intentionem  sacerdo¬ 
tum,  qui  Canonem  recitant  :  siquidem  verba 
Canonis  ipsemet  dicit  posse  accipi  de  sacri¬ 
ficio  laudis,  vel  de  eleemosynis  etc.  Proinde 
ista?  objectiones  non  multum  ad  rem  faciunt; 
siquidem  propositum  Kemnitio  erat  ,  de¬ 
monstrare  multos  errores  in  ipso  Canone 
inveniri,  ut  patet  ex  pag.  839.  ubi  sic  loqui¬ 
tur  :  «  Tanquam  in  tabella  spectandum  pro¬ 
ponemus,  quos  errores,  et  quae  vitia  Pontifi¬ 
cius  Canon  contineat.  >)  IIa?c  ibi.  At  ubi  in- 
ccepit  istos  errores  enumerare,  non  tam 
verba  Canonis  reprehendit,  quam  sacerdo¬ 
tes,  qui  ea,  vel  submissa  voce  recitant,  vel 
detorquent  ad  repraesentationem. 

Deinde  falsa  sunt  ea,  quae  in  argumento 


Kemnitius  more  suo  assumit,  et  non  probat. 
Primum  enim  falsum  est,  per  sacrificium 
laudis,  cujus  in  canone  fit  mentio,  debere 
accipi  sacrificium  spirituale,  quod  in  laude, 
et  gratiarum  actione  consistit  :  significatur 
enim  ea  voce  sacrificium  veri  corporis  Do¬ 
mini,  quod  sacrificium'*  laudis  dicitur,  quia 
per  illud  Deus  magnopere  laudatur,  et  gratiae 
illi  aguntur,  pro  summis  ejus  in  nos  benefi¬ 
ciis  :  unde  etiam  sacrificium  Eucharisticum 
merito  nominatur.  Id  ita  esse  patet.  Primum 
ex  ipso  Canone  ;  nam  de  hoc  sacrificio  laudis 
paulo  post  loquens  Ecclesia,  a  Deo  petit  ut 
hanc  oblationem  benedicere  dignetur,  et 
efficere  corpus  dilectissimi  Filii  sui.  Deinde 
idem  patet  ex  Augustino,  qui  ipsam  Eu¬ 
charistiam  non  semel  appellat  sacrificium 
laudis,  ut  lib.  I.  contra  advers.  leg.  et  pro- 
phet.  cap.  20.  ubi  bis,  terve  sacrificium  lau¬ 
dis  vocat  id  ,  quod  offerimus  secundum  or¬ 
dinem  Melchisedech,  ex  pane,  vinoque  con¬ 
fectum.  Quod  si  sacrificium  laudis,  non  sunt 
laudes,  qua?  recitentur  voce,  sed  est  ipsa  ob¬ 
latio  corporis  Dominici,  inane  est,  et  falsum 
quod  Kemnistius  dicit,  nos  convertisse  sa¬ 
crificium  laudis  in  silentiarium  murmur;  non 
enim  in  voce,  sed  in  actione  hoc  sacrificium 
consistit.  Et  falsum  est  etiam,  quod  ultimo 
addit,  nos  detorsisse  sacrificium  laudis  ad 
mimicam  repra?sentationem  :  non  enim  rei 
praeteritae  repraesentatio,  sed  vera,  et  realis 
oblatio  praesentis  corporis  Dominici  est  sa¬ 
crificium,  quod  nos  proprie  in  Ecclesia  im¬ 
molamus. 

Decima  objectio,  et  Kemnitii  tertia  est 
contra  illa  verba  Canonis  :  «  Reddunt  tibi 
vota  sua  aeterno  Deo  vivo  et  vero  ».  Dicit 
enim  Kemnitius  olim  in  Ecclesia  usum  fuisse, 
ut  juxta  illa  verba  Psalm.  cxvi  :  Vota  mea 
Domino  reddam  (1),  gratiae  agerentur  Deo 
pro  beneficiis  ;  sed  nunc  sublato  antiquo  ritu5 
Canonem  Missa?  referre  illa  verba  ad  Missas 
votivas,  quae  data  pecunia  celebrari  juben¬ 
tur. 

Respondeo  :  Ista  omnia  calumniae  ,  et 
mendacia  sunt  :  non  enim  Canon  per  vota 
intelligit  Missas  votivas,  sed  pia  desideria,  et 
oblationem  adstantis  populi  :  dicuntur  enim 
haec  verba  in  omnibus  Missis  etiam  non  voti¬ 
vis,  et  ab  iis,  qui  pecuniam  nunquam  acci¬ 
piunt,  vel  acceperunt  pro  Missae  celebratione. 
Sed  Kemnitius  probare  debuisset  aliquo  te¬ 
stimonio,  quae  tam  audacter  affirmat. 


(1)  Psalm.  CXVI,  18. 

Undecima  objectio,  quae  estKemnitii  quar¬ 
ta,  est  contra  illud  :  «  Et  memoriam  vene¬ 
rantes  »  ;  objicit  enim  Kemnitius,  quod  olim 
in  Ecclesia  usus  fuerit  praedicandi  memorias 
Martyrum,  et  certamina  ac  victorias  ipso¬ 
rum  :  nunc  autem  Canon  Missa?  solum  prae¬ 
scribat  memoriam  per  nominum  recitatio¬ 
nem,  idque  submissa  voce. 

Sed  et  in  hac  objectione,  praeter  calum¬ 
nias,  et  mendacia  invenimus  nihil.  Veteres 
enim  non  in  Liturgia,  sed  in  concionibus,  et 
lectionibus  Martyres  praedicabant,  quod  et 
nos  facimus  tum  in  concionibus  ad  populum, 
tum  in  lectionibus,  quae  assidue  decantantur 
in  horis  Canonicis  :  alioqui  proferatur  ex 
Liturgia  Basilii,  vel  Chrysostomi,  vel  quali- 
bct  alia,  iste  usus  praedicandi  res  gestas 
Martyrum  ;  certe  nihil  in  cis  nisi  nomina  in¬ 
veniuntur,  ut  in  nostra  Liturgia  cernimus. 

Duodecima  objectio,  qua;  est  quinta  Kem- 
nitii,  pugnat  contra  invocationem,  quae  an¬ 
nectitur  memoriae  Sanctorum  :  sed  nihil  novi 
affert  praeter  ea,  quae  supra  refutavimus, 
cum  ageremus  de  Missis  in  honorem  Sanc  to¬ 
rum,  cap.  8. 

CAPUT  XXII. 

De  veritate  secundse  orationis  Canonis. 

Altera  oratio  Canonis  incipit  in  illis  verbis  : 
«  Ifanc  igitur  oblationem  servitutis  nostrae 
•  etc.  »  in  qua  continentur  quatuor  petitiones. 
Prima,  ut  oblationem  nostram  Deus  placatus 
accipiat.  Secunda,  ut  dies  nostros  in  sua 
pace  disponat.  Tertia,  ut  ab  aeterna  damna¬ 
tione  nos  eruat.  Quarta,  ut  in  electorum 
grege  nos  numeret. 

Contra  hanc  orationem  est  prima  objectio 
Lutheri  :  «  Hic  rursus  »,  inquit,  «  offert 
panem,  et  vinum,  ut  fideles  liberentur  ab 
aeterna  damnatione.  Tantam  efficaciam  pani? 
et  vino  tribuunt  :  nam  ad  hanc  redemptio¬ 
nem  nullius  est  momenti  mors,  et  passio 
Filii  Dei.  » 

Respondeo  :  Calumniae  sunt,  non  argu¬ 
menta,  quae  hic  a  Luthero  objiciuntur  :  non 
enim  sacerdos  orat,  ut  per  oblationem  panis, 
et  vini  liberemur  ab  alterna  damnatione,  sed 
orat  Deum,  ut  ipsam  oblationem  panis,  et 
vini  accipiat,  ut  materiam  sacrificii  futuri, 
et  eam  videlicet  benedicat,  et  sanctificet. 
Deinde  adjungit  alias  tres  petitiones  supra 


enumeratas,  et  non  precatur  eas  impleri  per. 
oblationem  panis,  et  vini,  sed  per  eumdem 
Christum  Dominum  nostrum. 

Secunda  objectio  est  Kemnitii,  seitfa 
apud  ipsum :  «  Yetus  Ecclesia  » ,  inquit, 

«  obtulit  Deo  in  celebratione  Eucharistia?, 
preces  pro  impetrandis  per  Christum  bene¬ 
ficiis  temporalibus,  et  aeternis  :  ad  hoc  sa¬ 
crificium  precum  commode  referri  potuerunt 
haec  verba  :  Hanc  oblationem  placatus  acci¬ 
pias  etc.  Pontificius  vero  Canon  haec  trans¬ 
fert  ad  mimicam  sacrificuli  repraesentatio¬ 
nem  panis  nondum  consecrati,  et  orat,  ut 
Deus  illam  ita  accipiat,  ut  propter  illam  dies 
nostros  in  sua  pace  disponat,  et  a  damnatione 
nos  eripiat.  » 

Respondeo  :  Quod  vetus  Ecclesia  obtulerit 
Deo  preces  pro  beneficiis  per  Christum  im¬ 
petrandis,  verissimum  est,  et  idem  nostra 
Ecclesia  in  hac  ipsa  oratione  Canonis  facit. 
Mendacium  enim  est  apertissimum  Kemnitii, 
et  Lutheri,  quod  hic  petamus  beneficia  pro¬ 
pter  oblationem  panis  :  ipsa  enim  oratio  non 
est  obscura,  neque  ambigua,  neque  aliud 
continet  ,  nisi  quatuor  petitiones  :  «  Per 
Christum  Dominum  nostrum.  » 

Quod  autem  Kemnitius  dicit,  illud  :  «  Hanc 
oblationem  » ,  posse  commode  referri  ad  sa¬ 
crificium  precum,  et  contra  ipsum  Kemni- 
tium,  et  contra  veritatem  est.  Contra  ipsum 
Kemnitium,  quia  ipse  in  prima  objectione 
referebat  ad  eleemosynas  illa  verba  primae 
orationis  :  «  Haec  dona,  haec  munera  etc.  » 
At  dc  eadem  oblatione  loquitur  Canon  in 
prima  et  in  secunda  oratione,  ut  patet  ex 
illa  particula  (Igitur)  «  Hanc  igitur  oblatio¬ 
nem  etc.  »  Quare  si  in  prima  oratione  age¬ 
batur  de  eleemosynis,  et  in  hac  secunda  agi¬ 
tur  de  eleemosyna  :  proinde  Kemnitius  sibi 
ipse  repugnat.  Est  autem  id  totum  contra 
veritatem,  quia  de  eadem  oblatione  agitur 
in  prima,  secunda,  et  tertia  oratione  Cano¬ 
nis.  In  tertia  autem  perspicue  ostenditur, 
per  oblationem  intelligi  debere  oblationem 
panis  consecrandi,  cum  expresso  dicatur,  ut 
fiat  nobis  corpus,  et  sanguis  etc.  non  igitur 
ad  eleemosynam,  nec  ad  orationem,  sed  hd 
Eucharistiae  sacrificium  referendum  est  , 
quidquid  dicitur  in  his  orationibus. 


CAPUT  XXIII. 


CAPUT  XXIII. 

De  veritate  tcrtix  orationis  Canonis. 

Oratio  tertia  Canonis  incipit  ai)  illis  ver¬ 
bis  :  «  Quam  oblationem  tu  Deus  in  omni¬ 
bus  »  ;  et  continuatur  usque  ad  finem  conse¬ 
crationis. 

Prima  objetio  Lutheri  est  loco  supra  no¬ 
tato  ;  qui  objicit  nos  hic  orare  pro  Christo, 
et  mediatores  nos  facere  inter  Christum,  et 
Patrem,  ac  Deum  rogare,  ut  benedicat,  et 
sanctificet  corpus,  et  sanguinem  Christi. 

At  Lutherus  non  videtur  memor  fuisse 
verborum  Canonis,  cum  ha?c  scriberet  :  non 
enim  oramus  pro  Eucharistia  consecrata, 
sed  pro  pane,  et  vino  consecrando,  neque 
petimus,  ut  Deus  benedicat,  et  sanctificet 
corpus,  et  sanguinem  Christi,  sed  ut  bene¬ 
dicat,  et  sanctificet  panem,  et  vinum,  ut  per 
eam  benedictionem,  et  sanctificationem  fiat 
corpus,  et  sanguis  Domini. 

Secunda  objectio  est  ejusdem  Lutheri  ibi¬ 
dem  contra  illa  verba  :  «  Benedictam,  ad- 
scriptam,  ratam,  rationabilem,  acceptabi- 
lcmque  facere  digneris  :  «  Portenta»,  inquit, 
«  illa  verborum,  neque  ego  intelligo,  nec 
stolidus  ille,  qui  scripsit.  » 

At  ista  eadem  verba  habentur  apud  Am¬ 
brosium  lib.  vi.  de  Sacramentis  cap.  5.  et 
exponuntur  multis,  et  variis  modis  elegan¬ 
tissime  ab  Alcuino,  Amalario,  Ruperto,  IIu- 
gone,  Innocentio,  Bonaventura,  et  aliis.  Lit¬ 
teralis  expositio,  ut  cx|  Alcuino,  et  Hugone  at¬ 
que  Innocentio  colligitur,  haec  esse  videtur  : 
Petimus  a  Deo,  ut  ipse  oblationem  nostram 
consecrando  benedictam  ex  profana  effi¬ 
ciat;  eamdem  approbando,  faciat  adseriptam, 
id  est,  adseribat,  et  numeret  inter  dona, 'quae 
ipsi  probantur;  confirmando  ratam  efficiat, 
id  est,  stabilem,  et  firmam,  ut  fructum  cer¬ 
tum,  et  perpetuum  ad  nos  referat  :  rationa¬ 
bilem  quoque  faciat,  ut  non  solum  bona,  sed 
etiam  bene,  rationabiliter,  et  prudenter  offe¬ 
ramus,  ac  sit  rationabile  obsequium  nostrum, 
juxta  Apostolum  Rom.  xir.  Denique  accepta- 
bilem  faciat,  id  est,  ita  undique  bene  se 
habentem,  non  solum  ex  parte  doni ,  sed 
etiam  ex  parte  Ministri  offerentis  ut  digna 
sit,  qua?  a  Deo  acceptetur.  Vide  plura  apud 
auctores  allegatos. 

Tertia  objectio  est  Kemnitii  septima  apud 
ipsum.  Scribit  autem  Kemnitius  hanc  oratio¬ 
nem  haberi  quidem  apud  Ambrosium  lib.  iv. 
de  Sacramentis,  cap.  5.  et  apud  Augustinum 
referente  Gratiano  canon.  Utrum,  de  conse¬ 
crat.  dist.  2.  sed  alium  sensum  habere  ista 
verba  apud  Ambrosium ,  et  Augustinum , 
alium  autem  apud  Pontificios  :  apud  illos 
enim  referri  ad  sumptionem  Sacramenti , 
apud  nos  ad  repraesentationem. 

Sed  in  multis  peccat  Kemnitius.  Primo, 
quod  non  probat  id,  quod  se  probaturum 
suscepit.  Yolebat  enim,  ut  supra  notavimus, 
demonstrare  errores  Canonis  ;  quae  autem 
nunc  affert,  non  pugnant  contra  Canoncm, 
sed  contra  sensum,  in  quo  illum  Pontificii 
accipiunt. 

Secundo,  perperam  allegat  Augustinum  ; 
nusquam  enim  illa  exstant  apud  Augustinum, 
sed  partirn  apud  Ambrosium  loco  notato, 
partim  apud  Pascliasium  in  lib.  do  corpore 
Christi,  cap.  4.  quamvis  in  hac  re  Gratianus 
quoque  videatur  fuisse  deceptus. 

Tertio,  fallitur  aperte,  cum  scribit,  Augu¬ 
stinum  illa  verba :  «  Benedictam,  adseriptam, 
ratam,  rationabilem  etc.  »  interpretari  de 
sumptione  Eucharistia?,  quasi,  juxta  errorem 
Lutheranorum,  in  sola  sumptione  putaverit 
Augustinus  panem  fieri  corpus  Christi,  per 
quod  benedicimur,  adseribimur  in  ccelo. 
Nam  Augustinus,  ut  dixi,  nusquam  habet 
aliquid  ejusmodi.  Ambrosius  autem,  ex  quo 
Paschasius,  et  Gratianus  acceperunt ;  non  de 
sumptione,  sed  de  consecratione  illa  omnia 
exponit,  ut  patet  legenti  cap.  5.  lib.  iv.  de 
Sacramentis.  Neque  obstant  illa  verba  ejus¬ 
dem  Ambrosii,  qua?  falso  Kemnitius  Augu¬ 
stino  tribuit  :  «  Quia  in  Baptismo  similitudi¬ 
nem  quoque  carnis,  et  sanguinis  ejus  suma¬ 
mus.  »  Nam  illa  dicuntur  ab  Ambrosio  alio 
loco,  nimirum  cap.  4.  lib.  iv.  et  ad  alium  fi¬ 
nem. 

Quarto,  mentitur  Kemnitius,  nomen  obla¬ 
tionis  in  ista  oratione  Canonis  :  «  Quam  obla¬ 
tionem  tu,  Deus,  etc.  »  a  Pontificiis  detor¬ 
queri  ad  actionem  sacrificuli,  cum  revera  de 
pane,  et  vino  dicatur.  Nullus  enim  tam  fuit 
unquam  absurdus,  vel  stupidus,  ut  non  vide¬ 
ret  nomen  oblationis  hoc  loco  ad  panem,  et 
vinum,  non  ad  actionem  posse  referri;  siqui¬ 
dem  a  Deo  petimus,  ut  hanc  oblationem  ita 
benedicat,  ut  ea  fiat  nobis  corpus  et  sanguis 
Christi.  Quis  enim  vel  per  somnium  diceret, 
actionem  debere  fieri  corpus  Christi?  Sed 
bone  fecit  Kemnitius,  cum  ista  mendacia  de 

Catholicis  fingit,  quod  nullum  citat,  neque 
librum  ullius  nominatim  indicat,  ne  videlicet 
mendacium  statim  deprehendatur. 


CAPUT  XXIV. 

De  veritate  quartae  orationis  Canonis. 

Oratio  quarta  illa  est,  quae  proxime  post 
consecrationem  habetur  in  illis  verbis  : 
«  Unde  et  memores  Domine  etc.  »  et  exten¬ 
ditur  usque  ad  illud  :  «  Memento  etiam 
Domine  »  ;  nam  ante  Memento  ponitur 
conclusio  :  «  Per  Christum  Dominum  no¬ 
strum.  » 

Prima  objectio  contra  hanc  orationem,  est 
Lutheri  :  qui  iterum  objicit  verbositatem, 
propter  illam  adjunctorum  multiplicatio¬ 
nem  :  «  Hostiam  puram,  hostiam  sanctam, 
hostiam  immaculatam.  » 

Sed  similia  verba  habentur  apud  Ambro¬ 
sium  lib.  iv.  de  Sacramentis,  cap.  6.  et  eo¬ 
dem  plane  spiritu  Apostolus  scripsit  Itom. 
xn  :  Hostiam  viventem,  sanctam,  Deo  placen¬ 
tem,  rationabile  obsequium  (1). 

Secunda  objectio  ejusdem  Lutheri,  et  om¬ 
nium  aliorum,  qui  calumniantur  illa  verba  : 
«  Supra  quae  propitio,  ac  sereno  vultu  re¬ 
spicere  digneris»,  dicunt  enim  nos  hic  orare 
pro  Christo,  et  reconciliare  velle  Filium  Pa¬ 
tri.  Suspicantur  etiam  quidam  illorum,  haec 
verba  fuisse  olim  ante  consecrationem,  nunc 
autem  ab  indocto  Canonis  collectore  posita 
esse  post  consecrationem. 

Sed  facilis  responsio  est ;  nam  in  primis 
habentur  ista  etiam  apud  Ambrosium  post 
consecrationem  libro  iv.  do  Sacramentis, 
cap.  6.  Omnes  item  Graecae  Liturgise  post 
verba  consecrationis  ponunt  orationem  pro 
donis  pretiosis,  et  sanctificatis.  Quare  non 
est  novus,  sed  antiquissimus  ritus  orandi 
pro  oblatione  jam  consecrata.  Neque  hoc 
est  orare  pro  Christi  reconciliatione  apud 
Patrem,  sed  pro  nostra  potius  infirmitate  : 
etsi  enim  oblatio  consecrata  ex  parte  rei, 
quae  offertur,  et  ex  parte  Christi  principalis 
offerentis,  semper  Deo  placeat  ;  tamen  ex 
parte  Ministri,  vel  populi  adstantis,  qui  si¬ 
mul  etiam  offerunt,  potest  non  placere.  Id 
igitur  est,  quod  petimus,  ut  Deus  benigne 


respiciat  hoc  munus,  ut  a  nobis  offertur.  Si 
mile  quid  cerni  potest  in  sacrificiis  veterum 
Hebraeorum  :  illi  enim  suppliciter  postula¬ 
bant,  ut  clementer  Deus  ipsorum  sacrificia, 
ovium,  et  boum  aspiceret,  nec  tamen  ora¬ 
bant  proprie  pro  ovibus,  et  bobus  ;  nec  me¬ 
diatores  se  constituebant  inter  oves  et  Deum, 
nec  reconciliare  pecora  illa  Deo  volebant : 
sed  pro  se  orabant,  et  obsequium  suum  in 
illis  rebus  offerendis  Deo  gratum  esse  cupie¬ 
bant. 

Tertia  objectio  Lutheri  ibidem,  ubi  repre¬ 
hendit  illud  :  «Sicut  accepta  habere  digna¬ 
tus  es  mura  pueri  tui  justi  Abel,  et  sacrifi¬ 
cium  Patriarchae  nostri  Abrahae.  »  Videmur 
enim  non  plus  tribuere  hoc  loco  efficaciae 
ipsi  Christo  pro  nobis  immolato,  quam  irra¬ 
tionali  pecori. 

Respondeo  :  Habentur  ista  quoque  apud 
Ambrosium  lib.  iv.  de  Sacramentis,  cap.  6. 
Porro  comparatio  non  fit  inter  sacrificium 
nostrum,  et  sacrificium  Abelis,  et  Abrahae 
absolute,  sed  tantum  ratione  fidei,  et  devo¬ 
tionis  offerentium.  Id  enim  optamus,  ut  det 
nobis  Deus  tanta  fide,  et  devotione  sacrifi¬ 
cium  offerre,  quanta  Abel,  et  Abraham  ob¬ 
tulerunt  :  et  proinde,  ut  ex  parte  Ministri  of¬ 
ferentis  non  minus  placeat  Deo  sacrificium 
nostrum,  quam  illorum  placuit.  Fieri  autem 
comparationem  inter  sacrificium  illorum,  et 
nostrum  ratione  fidei,  et  devotionis,  non  ab¬ 
solute  perspicuum  est  ex  eo,  quod  sacrificia 
ovium  et  boum  absolute,  et  per  se  nihil  ha¬ 
bent,  unde  placere  Deo,  eumque  placare 
possint.  Quare  B.  Paulus  Hebr.  xi.  non  ait 
sacrificium  Abelis  absolute  placuisse,  sed 
propter  fidem  :  Fide,  inquit,  plurimam  ho¬ 
stiam  Abel ,  quam  Cain  obtulit.  Et  Genes,  iv. 
Moses  :  Respexit ,  inquit,  Deus  ad  Abel ,  et  ad 
munera  ejus  (I). 

Quarta  objectio  Lutheri,  contra  id  quod 
sequitur  :  «  Et  quod  tibi  obtulit  summus  Sa¬ 
cerdos  tuus  Melchisedecb.  »  Hic  mendacii 
Canonem  arguit  Lutherus  :  «Mentiuntur», 
inquit,  «  in  eo,  quod  asserunt  Melchisedecb 
sacrificasse  panem  et  vinum.  » 

Respondeo  :  Non  habet  Canon  Missae,  Mel- 
chisedeh  sacrificasse  panem  et  vinum,  sed 
solum  sacrificium  aliquod  obtulisse  :  quod 
quidem  qui  mendacium  esse  dicit,  menda¬ 
cem  facit  Spiritum  sanctum,  qui  per  os  Pauli 
Hebr.  v,  vi  et  vn.  Melchisedecb  sacerdotem 
fuisse  testatur;  et  per  eumdem  Paulum  Hebr. 


(I)  Rom.  XII,  1.  —  (2)  Heb.  XI,  4;  Gen.  IV,  4, 

v  et  vm,  docet,  omnem  sacerdotem  aliquid 
habere  debere,  quod  offerat.  Adde,  quod 
Melchisedech  panem  et  vinum  sacrificasse, 
satis  a  nobis  libro  superiori  demonstratum 
est.  Adde  ultimo,  quod  hanc  partem  Canonis, 
ubi  Melchisedech  summus  Sacerdos  appel¬ 
latur  non  solum  agnoscit  Ambrosius  lib.  iv. 
cap.  6.  de  Sacramentis,  sed  etiam  auctor 
quaestionum  novi  ac  veteris  Testamenti  apud 
Augustinum  tom.  iv  quajst.  109.  Est  autem 
auctor  ille  Ambrosii  aequalis,  ut  ex  iisdem 
quaestionibus  manifeste  colligitur. 

Quinta  objectio  ejusdem  contra  illud  : 
(i  Jube  hsec  perferri  per  manus  sancti  Angeli 
tui  in  sublime  altare  tuum ;  »  absurdum 
enim  videtur,  ut  sacerdos  petat  deferri  in 
coelum,  quod  ipse  paulo  post  consumpturus 
est.  Nec  minus  videtur  absurdum,  ut  altare 
aliquod  esse  cogitetur  in  coelo. 

Respondeo  :  Non  tam  crasse  haec  intelli- 
genda  sunt,  ut  existimemus  in  coelo  altare 
aliquod  corporale,  et  sensibile  erectum  esse, 
atque  ad  illud  reipsa,  et  corporaliter  Sacra¬ 
mentum  corporis  Domini  manibus  Angelo¬ 
rum  oportere  deferri  :  altare  tamen  aliquod 
spirituale  videlicet,  in  coelo  esse,  ut  etiam 
tabernaculum,  thronum,  incensum,  tubas, 
coronas,  palmas,  et  alia  id  genus,  nemo  ne¬ 
gare  potest  qui  scripturas  negare  noluerit. 
Siquidem  Apocal.  vi,  vm,  ix  et  xiv,  saepe 
legitur,  altare  aureum  in  coelo  coram  oculis 
Dei  :  Apocal.  iv.  leguntur  in  coelo  throni, 
tubae,  et  coronae  :  Apocal.  vn.  leguntur 
etiam  palmee  in  manibus  Sanctorum  :  Apo¬ 
cal.  vm.  legitur  thuribulum,  et  incensum  : 
Apocal.  xxi.  legitur  tabernaculum  ;  cujus 
etiam  tabernaculi  coelestis  meminit  Christus, 
Lucee  xvi,  et  Paulus  Bebr.  vm  et  ix.  Ejus¬ 
dem  altaris  in  coelo  positi  meminerunt  Ire- 
naeus  lib.  iv.  cap.  34.  et  Augustinus  in 
Psalm.  xxv,  in  illud  :  Lavabo  inter  inno¬ 
centes  manus  meas  (3) ;  non  igitur  somnium 
Catholicorum,  sed  ipsa  divina  Scriptura  al¬ 
tare  in  coelo  constituit. 

Porro  altare  istud  coeleste,  vel  Christum 
ipsum  significat,  per  quem  ad  Deum  ora¬ 
tiones  et  oblationes  nostrae  ascendunt  :  vel 
certe  altare  dicitur  esse  in  coelo,  quia  in  coelo 
recipiuntur  sacrificia,  quae  Deo  vero  immo¬ 
lantur  in  terris.  Deferri  autem  sacrificia  no¬ 
stra  ad  Deum  per  manus  Angeli,  nihil  est 
aliud,  nisi  Angelorum  intercessione  juvari, 
et  commendari  Dee  nostrum  obsequium  et 


cultum,  quem  illi  immolando  exhibere  desi" 
deramus.  Neque  dissimile  est,  quod  legimus 
Tobise  xii,  et  Apocal.  vm.  orationes  nostras 
ab  Angiis  deferri  ad  Deum  :  neque  enim 
Angeli  voces,  et  verba  nostra  corporalia 
sursum  deferunt,  sed  vota,  et  desideria  no¬ 
stra  intercessione  sua  Deo  commendant.  Ita¬ 
que  frustra,  et  inepte  argumentatur  Luthe- 
rus  non  posse  sacrificium  deferri  in  coelum, 
cum  totum  consummatur  in  terris. 

Sexta  objectio  ejusdem  contra  illud  :  «  Ut 
quotquot  ex  hac  altaris  participatione  sum¬ 
pserimus  »  ;  reprehendit  enim  Lutherus, 
quod  sacerdos  loquatur  quasi  do  multis 
communicantibus,  cum  solus  ipse  sit  com¬ 
municaturus. 

Respondeo  :  Non  loquitur  absolute  de 
multis,  nec  de  uno  :  sed  orat,  ut  quotquot 
sumpserint,  sive  unus,  sive  multi  illi  sint, 
utiliter  sumant.  Sed  de  hac  re  supra  etiam 
aliquid  diximus,  cum  ageremus  de  Missa 
privata^ 

Septima  objectio  est  Georgii  Majoris,  qui 
reprehendit  illud :  «  Panem  sanctum  vitae 
aeternae,  et  calicem  salutis  perpetuae  ;  »  quae 
verba  suspicatur  adjecta  ab  aliquo  indocto, 
et  supertitioso,  qui  sibi  persuaserat,  Chri¬ 
stum  in  Missa  Deo  Patri  offerri.  Id  autem 
probat,  quia  cum  paulo  ante  in  eadem  prece 
dicatur  :  «  Offerimus  de  tuis  donis,  ac  da¬ 
tis  ;  »  quae  sine  dubio  ad  eleemosynas,  quae 
a  populo  offeruntur,  referenda  sunt  :  non 
potuit  nisi  indoctus  aliquis,  sermonem  de 
eleemosyna  institutum,  continuo  transferre 
ad  Christum. 

Respondeo,!  Verba  quae  adjecta  ab  aliquo 
indocto  suspicatur  Major,  habentur  etiam 
apud  Ambrosium  lib.  iv.  de  Sacramentis, 
cap.  6.  tamquam  usitata,  et  recepta  in  tota 
Eccl  esia ;  et  quaedam  similia  habentur  etiam 
in  Liturgiis  Graecis,  Jacobi,  Basilii  et  Chryso- 
stomi,  et  apud  Clementem  lib.  vm.  Constitu¬ 
tionum  Apostolic.  cap.  17.  Neque  male  co¬ 
haerent  ista  cum  illis  :  «  De  tuis  donis,  ac 
datis  »  ;  nam  illa  possunt  referri  ad  panem 
et  vinum,  ex  quibus  fit  Eucharistia,  ut  sen¬ 
sus  sit  :  Offerimus  tibi  hostiam  puram,  pa¬ 
nem  sanctum,  et  calicem  salutis,  quem  ex 
creaturis  tuis  a  te  datis,  et  donatis,  ex  pane 
scilicet  et  vino  per  consecrationem  habemus : 
sic  exponit  Innocentius  lib.  v.  cap.  3.  de 
mysteriis  Missae.  Possunt  etiam  referri  om¬ 
nia  ad  ipsam  Eucharistiam,  sive  ad  Christum 

ut  in  Eucharistia  existentem  :  rectissime 
enim  dicitur  Christus,  Dei  datum  :  et  donum. 
Sic  enim  [loquitur  Isaias,  cap.  ix.  Filius  da¬ 
tus  est  nobis;  et  ipse  Christus  Joan.  iii  :  Sic 
Deus  dilexit  mundum ,  ut  Filiumisuum  uni¬ 
genitum  daret  (1) ;  et  ipsum  Sacramentum, 
et  Sacrificium  nonne  verissimum  est  Dei  do¬ 
num,  et  datum  ? 

Octava  objectio  est  Kemnitii,  qui  fatetur 
illud:  «  Unde  et  memores  »,  sumptum  esse 
ex  veteribus  ;  sed  ait  apud  illos  alta  voce 
recitari  consuevisse,  cum  Cyrillus  dicat 
fuisse  annuntiationem,  et  Dionysius  utatur 
verbo  ugvsiv  :  in  Canone  autem  Pontificio 
cautum  esse,  ut  submissa  voce  legatur. 

Respondeo  :  Neque  haec  objectio  ullum  in 
verbis  Canonis  errorem,  aut  vitium  inesse 
demonstrat;  quod  tamen  solum  adversario 
propositum  erat ;  neque  aliquid  solidi  affert. 
Nam  illud  :  «Unde  et  memores»,  legitur 
post  verba  consecrationis  secreto,  non  solum 
apud  Latinos,  sed  etiam  apud  Giwcos  :  in 
Missa  enim  Basilii  notatur  secreto  id  esse 
dicendum,  et  ea  oratione  finita,  voce  alta 
pronunciandum,  «tua  ex  tuis».  Quod  item 
de  mutatione  ista  vocis  in  fine  orationis,  le¬ 
gimus  in  Missa  Chrysostomi.  Porro  Cyrillus 
catechesi  5.  mystagogica,  ubi  Liturgiam  ex¬ 
plicat,  non  meminit  hujus  orationis,  neque 
enim  omnia  exponit  :  quare  viderit  Kemni- 
tius  ubi  legerit,  quod  ex  Cyrillo  citavit.  Sed 
neque  negamus,  in  Missa  annuntiari  mortem 
Domini  juxta  Apostolum  I  Corint.  xi.  sed 
ut  supra  non  semel  diximus  ex  Augustino 
lib.  xx.  contra  Faustum,  cap.  18.,  id  non  tam 
verbis,  quam  oblatione,  et  participatione 
corporis  Domini  faciendum  est.  Dionysius 
vero  de  Ecclesiastica  hierarchia,  cap.  3.  ubi 
ritum  Liturgi®  describit,  meminit  quidem 
hymnorum,  quibus  laudantur  Christi  opera 
sed  cos  ponit  ante  verba  consecrationis,  et 
etiam  in  fine,  cum  aguntur  gratiae  Deo  post 
Communionem  ;  poinde  non  loquitur  Diony¬ 
sius  de  ista  oratione  :  «  Unde  et  memores  » . 
Sed  licet  Kemnitio  in  Patribus  ludere,  et  ex 
qualibet  voce,  quidlibet  concludere. 

Nona  objectio  ejusdem  Kemnitii  :  «  Anti- 
.  quitus  »,  inquit,  «  de  oblatis  a  populo  donis 
et  datis  sumebatur  quod  sanctificabatur  ver¬ 
bo  Christi,  ut  fieret  Eucharistia  corporis,  et 
sanguinis  Domini,  et  haec  sumptio,  et  san¬ 
ctificatio  dicebatur  oblatio.  Nunc  cum  mos 
ille  non  servetur,  verba  transferuntur  ad 
repraesentationem  sacrificuli.  » 

(1)  Joan.  III,  fd. 


Respondeo  :  Et  hoc  quiclfaeit  contra  verba 
Cononis,  quae  adversarius  oppugnanda  su¬ 
scepit  ?  et  nonne  mendacium  est  apertissi¬ 
mum,  quod  verba  transferantur  a  Catholicis 
ad  repraesentationem  sacrificuli  ?  omnes 
enim  Catholici  verba  illa  :  «  Offerimus  prae¬ 
clara)  Majestati  tuae»,  de  quibus  adversarius 
loquitur,  referunt  ad  ipsam  hostiam  puram 
et  sanctam,  confectam  per  consecrationem 
ex  Dei  donis,  et  datis,  ut  verba  ipsa  Canonis 
sonant,  non  ad  aliquam  repraesentationem. 
Impertinens  autem  est,  utrum  panis  et  vi¬ 
num,  unde  fit  Eucharistia,  sint  a  populo 
data,  an  a  sacerdote  oblata  :  undecumque 
enim  venerint,  Dei  dona  et  data  rectissime 
nominantur,  et  Eucharistia)  materia  esso 
possunt. 

Decima  objectio  ejusdem.  Reprehendit 
illa  verba  :  «  Supra  qua)  propitio,  ac  sereno 
vultu  etc.  »  ubi  horrendam  comparationem 
fieri  dicit  inter  Christum,  et  bruta  animalia, 
qua)  ab  antiquis  immolabantur.  Et  addit 
hanc  orationem  apud  Basilium  extare  ante 
consecrationem,  ubi  comparatio  fit  sacrificii 
Abelis,  Noe,  Abraham,  et  aliorum  veterum 
cum  oblationibus  panis  et  vini,  qua)  a  populo 
afferuntur  :  sed  imperitia  auctoris  Canonis, 
positam  esse  post  consecrationem,  et  indo 
esse  factum,  ut  intolerabilem  errorem  con¬ 
tineat. 

Respondeo  :  Quod  attinet  ad  compara¬ 
tionem  Christi  cum  brutis  animalibus,  jam 
ante  solutum  est  argumentum  in  tertia  ob¬ 
jectione  Lutheri.  Quod  vero  ad  transposi¬ 
tionem  pertinet,  falsum  est  hanc  orationem 
esse  transpositam  ;  constat  enim  ex  Ambro¬ 
sio  lib.  iv.  dc  Sacramentis,  cap.  6.  eam 
fuisse  post  consecrationem,  etiam  tempore 
Basilii;  Ambrosius  enim,  qui  eam  legit  post 
consecrationem,  ecqualis  Basilii  fuit.  Neque 
obstat,  quod  apud  Basilium  alia  quaedam  si¬ 
milis  oratio  habeatur  ante  consecrationem, 
nam  in  utroque  loco  ea  oratio  recte  inseri 
potest.  Unde  in  nostro  Missali  habetur  qua)- 
dam  similis  oratio  ante  consecrationem,  ut 
idem  Kemnitius  annotavit,  in  Collecta  secre¬ 
ta  Dominica)  septima)  post  Pentecosten  :  et 
tamen  rursus  habetur  post  consecrationem 
in  loco,  de  quo  nunc  agimus. 

Undecima  objectio  ejusdem,  est  contra 
illa  verba  :  «  Jube  lia)c  perferri  etc.  »  Nam 
in  primis  absurdissimum  esse  demonstrat 
Kemnitius,  quod  petamus  Christi  corpus 
nunc  primum  in  coelum  ab  Angelis  deferri, 

cum  Apostolus  Hebr.  ix.  dicat,  Christum 
j an du dum  in  coelum  ingressum  esse.  Deinde 
affirmat,  ha?c  verba  debere  ante  consecra¬ 
tionem  legi,  et  ad  preces,  et  eleemosynas 
esse  referendas.  Id  probat  tum  ex  Ireneeo, 
qui  lib.  iv.  cap.  34,  dicit,  orationes  et  elee¬ 
mosynas  deferri  ad  altare,  quod  est  in  coelo 
tum  ex  Augustino,  can.  Utrum,  de  conse¬ 
crat.  dist.  2.  tum  ex  cap.  12.  Tobise,  et  cap. 
o.  Apocalypsis,  ubi  preces  dicuntur  ab  an¬ 
gelis  in  coelum  deferri. 

Respondeo  :  Fatemur  absurdissime  dici 
Christi  corpus  nunc  primum  in  coelum  ab 
Angelis  corporaliter  oportere  deferri.  Sed 
nemo  Catholicorum  ita  sentit,  aut  loquitur. 
Solum  enim,  ut  paulo  ante  explicuimus,  do¬ 
cemus  oblationem  corporis  Christi  ab  Ange¬ 
lis  in  coelum  deferri,  quatenus  Angeli  sua 
prece  nostrum  obsequium  Deo  commendant  : 
quod  idem  Kemnitius  de  precibus,  et  elee¬ 
mosynis  dicere  cogitur,  quas  ab  Angelis  in 
coelum  deferri  ex  Tobia,  Joanne,  et  Irena?o 
paulo  ante  docebat.  Neque  enim  dicturus  est 
eleemosynas  reipsa,  et  corporaliter  in  coelum 
deferri  :  quid  enim  pauperibus  eleemosyna) 
prodessent,  si  reipsa  deferrentur  in  coelum? 
aut  quomodo  deferri  possunt  in  coelum,  si  a 
pauperibus  consumuntur  ?  Non  igitur  est 
absurdum,  vel,  ut  ipse  loquitur,  horrendum, 
sacrificium  Eucharistiae  in  cadum  ab  Angelis 
deferri,  si  id  spiritualiter,  ut  par  est,  intelli- 
gatur. 

Quod  attinet  ad  alteram  partem  objectio¬ 
nis,  falsum  est  haec  verba  fuisse  olim  posita 
in  Canone  ante  consecrationem.  Nam,  et  Ani. 
brosius  ea  legit  post  consecrationem,  lib.  iv. 
de  Sacramentis,  cap.  0.  et  ita  etiam  habent 
Liturgia?  Jacobi,  Clementis  lib.  vili,  constitu¬ 
tionum,  Basilii,  et  Chrysostomi,  ut  plane  mi¬ 
randa  sit  audacia  istorum  novatorum,  qui  ob 
levissimas  ratiunculas  de  iis  rebus  judicant, 
rpias  omnino  ignorant.  Locus  enim  Tobia?, 
et  Apocalypsis  nihil  faciunt  adversus  senten¬ 
tiam  nostram,  sed  eam  potius  explicant,  et 
confirmant.  Locus  Irena?i  depravate  adduci¬ 
tur  :  non  enim  de  eleemosyna,  sed  de  Eucha¬ 
ristia  loquitur  Irena?us,  ut  supra  osten¬ 
dimus  lib.  i.  de  sacrificio,  cap.  8.  et  etiamsi 
de  eleemosyna  Irena?us  loqueretur  :  quid 
inde  Kemnitius  lucraretur  ?  Num  quia  Ire- 
na?us  de  eleemosyna  alicubi  scribit,  eam 
in  coeleste  altare  deferri  solitam,  ideo  oratio 
ista  Canonis  de  eleemosyna  intelligenda  erit, 
cum  eam  orationem  Ireneeus  ne  nominet  qui¬ 
dem? 


Quod  autem  adducitur  est  Augustino,  ut 
supra  dixi,  non  est  Augustini  testimonium, 
sed  rapsodia  quaedam  fragmentorum  ex  Am¬ 
brosio,  Paschasio,  et  aliis  :  in  qua  rapsodia 
non  servatur  ordo  Liturgia?.  Nam  primo  ille 
auctor  meminit  consecrationis,  qua  panis  ver¬ 
titur  in  carnem,  et  vinum  transit  in  sangui¬ 
nem  :  deinde  allegat  illa  verba  :  «  Jube  ha?c 
perferri  etc.  »  tum  subjungit  illa :  «  Hanc 
oblationem  benedictam,  ratam  etc.  »  Sicut 
igitur  contendit  Kemnitius,  illud  :  «  Jube 
haec  perferri » ,  fuisse  olim  ante  consecratio¬ 
nem,  quia  ista  verba  ponuntur  ab  auctoro 
illius  Canonis  ante  illa  :  «  Hanc  oblationem 
benedictam,  ratam  etc.  »  ita  nos  contra  de¬ 
monstramus  fuisse  post  consecrationem,  quia 
ponuntur  post  ipsam  consecrationem  ab  eo¬ 
dem  auctore :  sed  veritas  est,  non  servari  ab 
illo  auctore  ordinem  Liturgia?. 

Sed  illud  hoc  loco  minime  praetereundum 
est,  esse  in  isto  testimonio  duo  quaedam  con¬ 
tra  Kemnitium.  Primo  exponitur  in  hoc  testi¬ 
monio  illud:  «  Jube  ha?c  perferri»,  de  pane 
consecrato,  ut  nos  existimamus,  aut  certe  de 
consecrando,  ut  vult  Kemnitius  :  ergo  non 
de  eleemosyna  intelligi  debet,  ut  idem  Kem¬ 
nitius  intendit;  proinde  contra  se  hoc  testi¬ 
monium  Kemnitius  attulit.  Secundo  in  hoc 
testimonio  aperte  legimus,  virtute  Spiritus 
sancti  ex  pane  fieri  carnem,  et  vinum  trans¬ 
ire  in  sanguinem,  quod  est  contra  omnes  Lu- 
theranos,  qui  negant  transubstantiationem. 

De  veritate  quintae  orationis  Canonis. 

Quinta  oratio  illa  est  :  «  Memento  etiam 
Domine  etc,  »  in  qua  fit  memoria  defuncto¬ 
rum. 

Prima  objectio  Lutheri  est,  qui  hanc  ora¬ 
tionem  secum  ipsam  pugnare,  seque  ipsam 
destruere  affirmat.  Nam  hic  oramus  pro  iis, 
qui  dormiunt  in  somno  pacis,  et  qui  in  Christo 
requiescunt :  et  tamen  eis  precamur  locum 
refrigerii,  lucis,  et  pacis.  Si  dormiunt,  ac  re¬ 
quiescunt,  quid  illis  refrigerium  petimus  ?  si 
pacem  habent,  cur  pacem  illis  optamus  ? 

Respondeo  :  Pacem  illi  quamdam,  et  quie¬ 
tem  habent,  quia  certi,  ac  securi  sunt  de 
pra?mio  aeterna?  felicitatis,  et  quia  liberi  sunt 
a  bello  tentationum,  et  concupiscentia?,  et  ab 

omni  opere  malo  :  sed  nondum  pacem,  et 
quietem  habent  a  tormentis,  et  a  desiderio 
visionis  divina}.  Nec  poterat  aptius  ha3C  ora¬ 
tio  componi,  ut  solis  iis  conveniret,  qui  in 
purgatorio  degunt.  Nam  qui  sunt  in  gehenna, 
ii  nullam  pacem,  et  quietem  habent :  qui  sunt 
in  regno,  omnem  pacem,  et  quietem  possi 
dent;  soli  sunt  ii,  qui  in  purgatorio  exercen¬ 
tur,  qui  ita  in  somno  pacis  requiescunt,  ut 
adhuc  refrigerio,  et  pace  indigeant. 

Secunda  objectio,  estKemnitii  duodecima, 
qui  audacter  affirmat,  olim  solam  memoriam 
defunctorum  fieri  solitam,,  ad  imitationem 
scilicet,  et  in  testimonium,  quod  mortui  apud 
Deum  vivant,  teste  Dionysio  :  postea  ad  illam 
memoriam  accessisse  etiam  preces  pro  de¬ 
functis  :  postremo  sacrificium  ipsum  pro  de¬ 
functis  offerri  coeptum  ;  ita  nimirum  paula- 
tim  veterum  instituta  in  superstitiones  dege¬ 
nerasse. 

Respondeo  :  Multa  de  hac  re  supra  dixi¬ 
mus,  cap.  7.  ubi  etiam  ex  Tertulliano  antiquis¬ 
simo  auctore  ostendimus  usum  offerendi  pro 
defunctis,  ut  non  possit  non  esse  mendacium, 
quod  hic  scribit  Kemnitius,  instituta  vete¬ 
rum  paulatim  degenerasse  in  abusum.  Hoc 
loco  solius  Dionysii  testimonium  proferam, 
ut  Kemnitius  erubescat,  si  frontem  habet, 
Dionysius  igitur  lib.  de  Ecclesiast.  hierar. 
cap.  7.  par.  3.  «Accedens  »,  inquit,  «  vene¬ 
randus  Antistes  precem  sacram  super  mor¬ 
tuum  peragit,  post  quam  precem,  et  ipse 
eum  Pra}sul  salutat,  et  suo  deinceps  ordine, 
qui  adstant  omnes.  Precatur  oratio  illa  divi¬ 
nam  clementiam,  ut  cuncta  dimittat  per  in¬ 
firmitatem  humanam  admissa  peccata  de¬ 
functo,  eumque  in  luce  statuat,  et  regione 
vivorum  etc. 


CAPUT  XXVI. 

De  sexta  oratione  Canonis. 

Sexta  oratio,  qure  et  ultima  est  in  canone 
proprie  dicto,  incipit  ab  illis  verbis :  «  Nobis 
quoque  peccatoribus»,  et  extenditur  usque 
ad  «  Per  omnia  ssecula  saiculorum  »  ante  Do¬ 
minicam  orationem:  concluditur  enim  totus 
Canon  alta  voce  illis  verbis:  «  Per  omnia  sa}- 
cula  saiculorum  »,  ut  populus  totum  confir¬ 
met  respondendo,  «Arnen  ».  Quare  feria  vi. 


majoris  hebdomadae,  quia  totus  Canon,  qui 
pertinet  ad  consecrationem  omittitur,  nulla 
harum  sex  orationum  legitur,  nec  dicitur, 
«Per  omnia  sa}cula  saeculorum  » ,  sed  imme¬ 
diate  post  lotionem  manuum,  fit  transitus  ad 
orationem  Dominicam. 

In  hac  oratione  pro  se  ipso  orat  sacerdos, 
aede  suis  meritis  diffisus,  precatur  sibi  ex 
divina  misericordia  partem,  et  societatem 
cum  sanctis  Apostolis,  et  Martyribus.  Ubi  il¬ 
lud  est  annotandum,  hic  nominari  primo  lo¬ 
co  Joannem.  Secundo  Stephanum.  Tertio 
Matthiam  :  de  quibus  multi  dubitant  cur  so¬ 
lus  Joannes  hic  repetatur  ex  iis,  qui  nominan¬ 
tur  ante  consecrationem;  et  cur  Stephanus 
Diaconus  preeponatur  Matthiee  Apostolo,  et 
cur  Matthias  in  priore  ordine  non  fuerit  no¬ 
minatus.  Et  quidem  Innocentius,  et  quidam 
alii,  respondent  Joannem  bis  nominari,  quia 
fuit  Apostolus,  et  virgo  ;  et  ideo  etiam  con¬ 
jungi  cum  Stephano,  qui  excellere  visus  est 
continentia}  dono,  cum  viduis  pra}positus  fue¬ 
rit.  Sed  verior  mihi  videtur  Walfridi  senten¬ 
tia,  cap.  22.  qui  Joannem,  qui  hoc  loco  no¬ 
minatur,  non  Evangelistam,  sed  Baptistam 
esse  dicit,  qui  Martyr  etiam  Domini  fuit,  et 
aliquo  modo  Apostolus,  juxta  illud  Joan.  i. 
Fuit  homo  missus  a  Deo  (1). 

Cur  autem  Stephanus  Matthise  pra}pona- 
tur,  vera  ratio  est,  quia  servat  hoc  loco  Ec¬ 
clesia  ordinem  passionis,  non  dignitatis  : 
prius  autem  passus  est  Joannes,  quam  Ste¬ 
phanus,  et  prius  Stephanus,  quam  Matthias. 

Cur  vero  Matthias  ante  consecrationem  in 
Canone  cum  aliis  apostolis  non  sit  nominatus, 
existimo  causam  esse  duplicem,  tum  ut  esset 
etiam  aliquis  Apostolus  ex  duodecim  in  hoc 
secundo  ordine,  ac  vere  dici  posset :  «Cum 
tuis  Apostolis,  et  Martyribus  »  ;  tum  etiam 
quia  Matthias  non  fuit  Apostolus  ante  passio¬ 
nem  Domini,  neque  legitur  in  ordine  Apo¬ 
stolorum  in  Evangeliis.  Neque  obstat,  quod 
Paulus  quoque  non  fuerit  Apostolus  ante 
passionem  Domini,  neque  in  Evangelio  nomi¬ 
netur,  et  tamen  in  priori  ordine  recenseatur; 
nam  id  est  Pauli  privilegium,  ut  semper  cum 
Petro  conjungatur. 

Jam  contra  hanc  orationem,  est  objectio 
prima  Lutheri,  qui  reprehendit  sacerdotem, 
quod  non  precetur  hoc  loco  se  admitti  ad 
consortium  Christi,  quasi  eo  non  indigeat ; 
sed  tantum  ad  consortium  Sanctorum :  et 
rursus,  quod  solum  petat  partem  cum  San- 


(1 )  Joan.  1,  6. 

ctis.  cum  Christus  non  partem,  sed  totum  the¬ 
saurum  suum  clare  paratus  sit. 

Respondeo  :  Mera;  calumniae  sunt.  Nam 
consortium  Sanctorum  est  Christi  consortium 
id  enim  petimus,  ut  in  regno  Christi  consor¬ 
tium  Sanctorum  habeamus,  non  in  regno  dia¬ 
boli  consortium  impiorum.  Quod  attinet  ad 
vocem,  «Partem»,  ea  desumpta  est  ex  divi¬ 
nis  litteris,  qua;  per  partem  cum  Sanctis  de¬ 
scribunt  omne  bonum  et  felicitatem.  Coloss. 
i.  Qui  dignos  nos  fecit  in  partem  sortis  San¬ 
ctorum.  Et  Joan.  xiii.  8.  Dominus  :  Sinon  la¬ 
cero  te ,  non  habebis  partem  mecam  (1).  Adde, 
quod  hanc  partem  orationis,  quam  Lutherus 
ita  reprehendit,  ac  ridet,  e  contrario  Kemni- 
tius  vehementer  laudat,  pag.  843.  «In  altera, 
inquit,  commemoratione  Sanctorum  in  Ca¬ 
none  verba  sunt  pulcherrima.  Nobis  quoque 
peccatoribus  famulis  tuis,  etc.,  haec  absque 
dubio  fuit  formula  veteris  commemorationis 
Sanctorum.  »  Haec  ille.  Vides  igitur,  Lector, 
quam  bene  conveniat  discipulo  Lutheri  cum 
magistro  suo. 

Secunda  objectio  est  Lutheri  contra  illud: 
«Per  quem  omnia  semper  bona  creas  »  :  Ob¬ 
jicit  enim  quod  Christum  nos  creare  existime¬ 
mus.  Huc  etiam  pertinet  objectio  decima  ter¬ 
tia  Kemnitii,  qui  more  suo  contendit,  haec 
olim  ante  consecrationem  dici  consuevisse 
ad  eleemosynas  populi  commendandas. 

Respondeo :  Haec  verba  nusquam  inveniun¬ 
tur  in  Liturgiis,  vel  apud  expositores,  ante 
consecrationem  posita :  inveniuntur  autem 
post  consecrationem  apud  Alcuinum,  et  Ama- 
larium  lib.  3.  de  officiis  Ecclesiasticis,  cap. 
26.  et  apud  omnes  posteriores;  quocirca  ina¬ 
nis  est  Kemnitii  conjectura. 

Nihil  autem  absurdi  haec  verba  continent, 
sed  potius  aptissime  conveniunt  in  Canonis 
conclusionem  :  commemorant  enim  brevis¬ 
sime  omnia  beneficia  divina  circa  hoc  Sacra¬ 
mentum,  inchoando  a  prima  productione 
materiae,  unde  illud  conficitur.  Itaque  dici¬ 
mus  a  Deo  per  Christum  hoc  Sacramentum 
ratione  materiae.  Primo  creari,  cum  panis  vi¬ 
delicet  creatur.  Secundo  sanctificari,  cum 
dedicatur  per  primam  oblationem  ad  Sacra¬ 
mentum  conficiendum.  Tertio  vivificari,  cum 
efficitur  mysterium  vitae,  et  in  verum  corpus 
Domini,  et  in  ipsum  Christum,  qui  est  vita 
nostra,  convertitur  per  consecrationem.  Quar¬ 
to  benedici ,  cum  omnis  benedictionis  effe¬ 
ctum  recipit,  ut  scilicet  Sacramentali  effica¬ 


cia  caput  cum  membris  uniat.  Quinto  deni¬ 
que,  nobis  praestari,  cum  ad  sumendum,  ut 
ex  eo  vitam  hauriamus,  datur.  Ita  Alcuinus 
totum  hunc  locum  exponit,  et  post  eum  Hu- 
go  lib.  2.  de  officiis  divinis,  cap.  36. 


CAPUT  XXVII. 

De  oratione  Dominica ,  et  sequentibus 
orationibus. 

Post  Canonem  sequitur  oratio  Dominica,  et 
queedam  aliae  orationes,  quibus  ad  Commu¬ 
nionem  praeparamur,  et  hic  incipit  quarta 
pars  Missae.  Quamvis  enim  Innocentius,  et 
alii  recentiores,  includant  intra  Canonem 
etiam  orationem  Dominicam,  et  aliqua  alia 
tamen  Gregorius  lib.  vn.  epist.  63.  et  Strabo 
cap.  22.  scribunt,  orationem  Dominicam  le¬ 
gi  post  Canonem.  Porro  Dominica  oratio  ha¬ 
betur  in  omnibus  Liturgiis,  et  praeterea  legen¬ 
dam  esse  ad  Missam,  perspicuum  est  ex  Cy- 
rillo  catechesi  5.  mystagogica,  ex  Ambrosio 
lib.  v.  de  Sacramentis,  cap.  4.  ex  Hierony¬ 
mo  lib.  m.  contra  Pelagianos,  ex  Augustino 
epistol.  59.  ad  Paulinum,  et  ex  Gregorio  lib. 
vii.  epist.  63.  et  ex  Concilio  IV.  Toletano, 
can.  17.  Post  eam  orationem,  subjungitur 
oratio  quaedam,  quae  incipit :  «  Libera  nos, 
qua;sumus,  Domine,  ab  omnibus  malis  etc. » 
quam  reprehendit  Kemnitius  objectione  14. 
quia  in  ea  fit  mentio  intercessionis  Sancto, 
rum ;  sed  de  hac  re  satis  multa  dicta  sunt 
cap.  8.  Adde,  quod  haec  oratio  habetur  apud 
Alcuinum,  et  alios  veteres,  proinde  antiquis¬ 
sima  est. 

Sequitur  deinde  aliaoratio  dum  hostia  fran¬ 
gitur,  et  commiscetur  corpus  Domini  cum  san¬ 
guine  :  «  Pax  Domini  etc. »  et,  «Haec  commix¬ 
tio,  et  consecratio.  »  Et  quidem  :  «  Pax  Do¬ 
mini  »,  Luthero,  et  Kemnitio  non  displicet ; 
displicet  autem  valde  id  quod  sequitur  : 
«  Haec  commixtio,  et  consecratio  etc.  » 

Ac  primum  objicit  Lutherus,  blasphemum 
esse,  quod  hic  dicitur  de  commixtione  corpo¬ 
ris  Christi  cum  sanguine,  cum  unus  sit  Chri¬ 
stus  et  indivisus. 

Respondeo  :  Non  intelligunt  Catholici,  cor¬ 
pus  et  sanguinem  in  propria  specie  commi¬ 
sceri  :  id  enim  sciunt  fieri  non  posse,  nisi 


(1>  Coloss.  I,  12;  Joan.  XIII,  8. 

Christus  iterum  vulneretur  ;  sed  in  specie  pu¬ 
nis,  et  vini.  Quemadmodum  enim  ratione  spe- 
cicrum,  dicitur  videri,  tangi,  et  frangi,  ita 
etiam  ratione  carumdem  dici  potest  commi¬ 
sceri. 

Secundo  objicit,  absurdum  esse  ut  dicatur 
cum  ista  mixtione  fieri  consecrationem,  cum 
jam  antea  per  verba  Domini  facta  sit  conse¬ 
cratio. 

Respondeo  :  illud  verbum,  «  Consecratio,  » 
non  habetur  apud  Amalarium  lib.  m.  cap. 
31.  et  apud  Innocentium  lib.  v.  sed  solum  : 
<f  fiat  commixtio  corporis  etc.  »  Quocirca  non¬ 
nulli  supervacaneum  esse  credunt.  At  ordo 
Romanus  distincte  habet :  «  Commixtio,  et 
consecratio  »  ;  et  eodem  modo  legit  Microlo- 
gus,  cap.  18.  et  fuit  auctor  Ordinis  Romani 
antiquior  Amalario,  et  Micrologus  Innocen- 
tio.  Neque  habet  aliquid  incommodi  ea  vox, 
si  bene  intelligatur :  non  enim  petimus  ut 
nunc  liat  consecratio,  sed  ut  consecratio  an¬ 
tea  facta,  sit  nobis  ad  vitam  aeternam  saluta¬ 
ris.  Posset  etiam  fortasse  commode  responde¬ 
ri,  agi  hoc  loco  de  nova  quadam  consecra¬ 
tione,  quae  ex  commixtione  nunc  primum  ex- 
urgit.  Nam  in  Liturgia  Jacobi,  ubi  fit  caere¬ 
monia  commixtionis,  leguntur  haec  verba : 
«  Unitum  est,  et  sanctificatum.  »  Porro 
haec  consecratio  nihil  est  aliud,  nisi  nova 
quaedam  significatio  Sacramentalis  :  ut  enim 
consecrari  dicitur,  quod  acquirit  Sacramen- 
talem,  significationem ;  ita  etiam  dicitur 
iterum  consecrari,  quod  acquirit  aliam  signi¬ 
ficationem  Sacramentalcm.  Significatur  au- 
tem  per  illam  commixtionem,  resurrectio  do¬ 
mini,  utAmalarius  lib.  3.  caip.  31.  et  omnes 
adii  scribunt  :  nam  in  resurrectione  iterum 
caro  Domini  cum  sanguine  suo  conjuncta 
fuit.  Itaque  in  illa  commixtione,  nova  fit  con¬ 
secratio,  dum  species  illae,  quae  divisae, 
Christi  mortem  repraesentabant,  nunc  inter 
se  conjuncta),  resurrectionem  Domini  re¬ 
praesentant. 

Tertio  objicit  idem  Lutherus,  non  recte 
tribui  isti  commixtioni  vim  conferendae  ae¬ 
ternae  vitae  :  cum  enim  commixtio  illa  opus 
nostrum  sit,  si  ea  vim  habet  sadutis  confe¬ 
renda),  certe  opere  nostro  salutem  conscquc- 
mur. 

Respondeo;''  non  esse  absurdum,  si  dica¬ 
mur  opere  nostro  ex  divinae  gratiae  auxilio 
procedente,  salutem  nostram  adipisci ;  nam 
ct  Paulus  luibet  :  Cum  timore,  et  tremore 


salutem  vestram  operamini ,  Philip,  ii.  et, 
Ore  autem  confessio  fit  ad  salutem ,  Roman. 
x.  (I).  Sed  hoc  loco  tamen  non  dicimur  pro¬ 
prie  salutem  acquirere  per  commixtionem, 
et  consecrationem,  ut  illa  opera  nostra  sunt. 
Nam  commixtio,  ct  consecratio  dicuntur 
fieri  in  nostram  salutem,  non  quod  ipsa  a- 
ctio  commiscendi,  ct  consecrandi  nos  salvet, 
sed  quia  res  ipsae  commixtae,  ct  consecratfc 
dum  a  nobis  devote  suscipiuntur,  multum 
prosunt  ad  siilutem  ;  unde  hic  dicimus  : 
«  Fiat  sumentibus  nobis  invitam  a)ternam  ». 

Quarto  objicit  Kemnitius  (et  est  ejus  ob¬ 
jectio  decima  quarta)  Canonem  Missae,  dum 
istam  commixtionem  fieri  jubet,  non  solum 
non  convenire  cum  Scriptura,  et  Patribus, 
sed  neque  cum  antiquis  Romanis  Pontifici¬ 
bus  :  extait  enim  prohibitio  Julii  Paipse  apud 
Gratianum,  canone,  Cum  omne,  de  conse¬ 
cratione,  distinet.  2. 

Respondeo  :  Julius'  Papa  non  prohibet 
commixtionem  quae  fit  in  Missa,  sed  eam,  quam 
nonnulli  faciebant,  cum  populo  Sacramen¬ 
tum  Eucharistiae  porrigere  volebant.  Unde 
Micrologus  cap.  18.  describit  commixtionem, 
quae  fit  in  Missa,  ut  antiquissimam,  ct  legi¬ 
timam  :  deinde  cap  .  19.  reprehendit  com¬ 
mixtionem  illam,  quaun  Julius  reprehendit. 
Concilium  Toletanum  IY.  can.  17.  meminit 
commixtionis,  quae  fit  in  Missa,  camquc  pro¬ 
bat  :  Concilium  autem  Bracarense  III.  can. 
i.  prohibet  commixtionem,  quam  Julius  pro¬ 
hibet.  Non  est  autem  verisimile  in  eadem 
Hispania,  eodem  fere  tempore,  contraria 
decreta  condita  fuisse  :  Concilia  enim  illa 
eodem  fere  tempore  circa  annum  Domini 
650.  celebrata  esse  constat.  Denique  com¬ 
mixtio,  quae  fit  in  cadice,  habetur  in  omni¬ 
bus  Liturgiis  Graecis,  et  in  Ordine  Romano, 
nec  non  apud  Alcuinum,  Amalarium,  et 
omnes  alios.  Quis  autem  credat,  aut  Julium 
damnasse  usum  omnium  Ecclesiarum  aut 
omnes  Ecclesias,  et  Romanam  in  primis, 
obtemperare  Julio  noluisse  ? 

Sequitur  postea  :  «Agnus  Dei  etc.  »  quod 
a  Sergio  Papa  ante  annos  900.  institutum 
referunt  Walfridus  cap.  22.  Micrologus  cap. 
18.  et  omnes  alii.  Neque  adversariis  displi¬ 
cet. 

Tum  sequuntur  tres  orationes  ante  com¬ 
munionem,  quas  (ut  supra  notavimus  ex 
Micrologo,  cap.  18.)  non  praescripsit  ordo 
antiquus  Missae,  sed  devotio  religiosorum  in- 


(I)  Philip.,  II,  12  ;  Rem.  X,  10, 

vexit.  Earum  primani  reprehendit  Lutherus, 
ob  illa  verba  :  «  Nun  respicias  peccata  mea, 
sed  fidem  Ecclesia;  tine.  »  Dicit  enim  liis 
verbis,  sacerdotes  damnare  seipsos,  quod 
affirment  se  sine  fide  indigne,  instar  canum, 
tractare  hoc  Sacramentum  :  et  hinc  factum 
esse,  ut  Papistai  sentiant,  hoc  sacrificium 
placere  Deo  ex  opere  operato,  sine  bono 
motu  utentis. 

At  hic  ter  peccat  Lutherus.  Primum  enim 
non  dicit  sacerdos  se  non  habere  fidem,  sed 
tantum  se  habere  peccata.  Potest  autem 
quis  non  solum  fidem,  sed  etiam  charitatem 
habere,  et  tamen  agnoscere  se  peccatorem  : 
alioqui  nemo  justus  posset  dicere  in  oratione 
Dominica  :  «Dimitte  nobis  debita  nostra». 
Sacerdos  igitur  fatetur  se  peccatorem,  et 
non  habere  tantam  fidem,  quantam  hoc  my¬ 
sterium  requireret  :  unde  etiam  paulo  post 
dicit:  «  Domine,  non  sum  dignus  ;  »  et  ideo 
mavult,  ut  Deus  ad  fidem  Ecclesia:,  quam  ad 
suam  propriam  respiciat.  Duplex  enim  dig¬ 
nitas  circa  hoc  Sacramentum  distinguitur. 
Una  quam  Sacramentum  necessario  requirit, 
ct  haic  in  eo  consistit,  ut  quis  non  habeat 
conscientiam  peccati  mortalis  :  ct  qui  ista 
carent,  dicuntur  indigni  I.  Corinth.  n.  et 
gravissime  peccant  accedentes.  Altera  digni¬ 
tas  est,  quem  Sacramentum  requireret,  si 
non  nostram  imbecillitatem,  sed  ejus  excel¬ 
lentiam  respiciamus  :  et  haec  in  eo  posita 
est,  ut  solis  radiis,  et  ipsis  etiam  Angelis  pu¬ 
riores  simus  ;  et  de  hac  loquuntur  sacerdotes, 
cum  se  indignos  fatentur. 

Deinde  falsum  est,  Catholicos  existimare 
sacrificium  hoc  placere  Deo,  sine  bono  motu 
utentis.  Nam  etiam  si  ipse  minister  offerens 
forte  sit  malus,  et  careat  bono  motu,  tamen 
Christus  principalis  offerens  non  caret  bono 
motu  :  imo  ideo  hic  oramus,  ut  Deus  re¬ 
spiciat  fidem,  id  est,  bonum  motum  Ecclesia: , 
quia  existimamus  sive  bono  motu  alicujus 
offerentis  sacrificium  Deo  minime  placitu¬ 
rum.  Quod  si  forte  Lutherus  agat  de  bono 
motu  ejus,  pro  quo  sacrificium  offertur,  dis¬ 
tinguendum  est,  de  effectu  sacrificii  imme¬ 
diato,  qui  est  placare  Deum,  et  de  mediato, 
qui  est  justificare  hominem.  Nam  side  priore 
agatur,  non  est  absurdum,  sacrificium  pro¬ 
desse  sine  bono  motu  ejus,  cui  prodest. 
Quemadmodum  enim  orare  possumus  pro 
dormiente,  et  indevoto,  vel  etiam  impee- 
nitente ,  ita  etiam  sacrificium  offerre  ;  et 
sicut  oratio,  ita  et  sacrificium  illi  prodesse 
poterit,  licet  ignoret  quid  agatur.  At  si  de 

posteriore,  falsum  est,  sacrificium  prodesse 
sine  bono  motu  ejus,  cum  ad  hoc  potissimum 
sacrificium  offeratur,  ut  Deus  hoc  sacrificio 
placatus,  bonum  illi  motum,  id  est,  conver¬ 
sionem  inspiret. 

Denique  fallitur  Lutherus,  cum  opus  ope¬ 
ratum  ex  sententia  Catholicorum,  opponit  bo¬ 
no  motui,  quasi  idem  sit,  sacrificium  prodesse 
ex  opere  operato,  et  prodesse  sine  bono  mo¬ 
tu  utentis.  Nam  Catholici  omnes  docent, 
Sacramenta  vim  habere  ex  opere  operato  : 
et  tamen  requirunt  bonum  motum,  id  est, 
fidem,  et  poenitentiam  ex  parte  suscipien¬ 
tis. 

Sequitur  illa  oratio  :  «  Quod  ore  sumpsi¬ 
mus  etc.  »  Et  illa  :  «  Corpus  tuum  Domine, 
quod  sumpsi  »  ;  quas  Lutherus  etiam  appro¬ 
bat  in  formula  Missee,  Collectas  autem  so¬ 
lum  reprehendit,  quod  in  eis  fiat  mentio 
sacrificii,  sed  de  h?c  le  satis  multa  dicta 
sunt. 

Sequitur  :  «Ite  Missa  est;  »  qua  etiam  di¬ 
missione  utuntur  Crocei,  sed  per  illa  ver¬ 
ba  :  «  In  pace  Christi  eamus  »  :  ct  respon¬ 
detur  :  «  In  nomine  Domini  »,  ut  patet  ex 
Liturgiis  Jacobi,  Basilii,  et  Chrysostomi. 
Porro  :  «  Ite  Missa  est  » ,  ut  Alcuinus  recte 
docet,  nihil  aliud  significat,  nisi,  Ite,  dimis¬ 
sio  conceditur,  de  qua  re  initio  primi  libri 
disseruimus.  Cur  in  quibusdam  Missis,  non 
dicatur,  «  Ite  Missa  est  »,  sed, «  Benedicamus 
Domino  »,  causam  reddit  Micrologus,  cap. 
64.  Scribit  enim,  in  Missis  festivis  populum 
semper  ad  Missas  convenire  ;  et  ideo  in  fine 
publice  dimissionem  denuntiari  :  in  diebus 
ferialibus  non  convenire,  ut  plurimum,  nisi 
Clericos,  et  Monachos,  quibus  non  esse  di¬ 
cendum,  «  Ite  »,  sed  potius  invitandos  ad 
permanendum  in  Dei  laudibus,  cum  ipsorum 
officium  sit,  in  precibus,  et  laudibus  Domini 
occupari.  Sunt  tamen  Missio  quiedam  so- 
leinnes,  et  ad  quas,  populus  concurrit,  et 
tamen  in  eis  non  dicitur  :  «  Ite  Missa  est,  » 
sed,  «Benedicamus  Domino»,  ut  in  Domi¬ 
nicis  adventus,  et  Quadragesima;.  Sed  hoc 
fit  solum  ad  significandam  maestitiam  illius 
temporis  :  videtur  enim  nescio  quid  lugubre 
prm  se  ferre,  quod  non  publica  denuntiatur 
dimissio,  sed  unusquisque  per  se  discedit. 

Sequitur  postea  :  «  Placeat  tibi  sancta 
Trinitas».  Quam  orationem  arguit  Luthe¬ 
rus,  quod  dicat  in  ea  rursus  orari  pro  Chri¬ 
sto  :  sed  hoc  solutum  est  supra  in  2.  ob¬ 
jectione  Lutheri  contra  4.  orationem.  Cano¬ 
nis. 

Earadcm  orationem  damnat  Kemnitius 
objectione  16.  ubi  elicit,  hic  proponi  Deo 
repraesentationem  sacerdotis  pro  sacrificio 
propitiatorio.  Sed  Kemnitius  semper  haeret 
in  eodem  luto  :  non  enim  reprsesentationem 
nostram,  sed  sacrificium  corporis  Domini, 
reipsa  oblatum,  Domino  commendamus  ; 
ut  illud  benignus  accipiat,  et  nobis  propitia¬ 
bile  esse  concedat. 

Sequitur  Benedictio  :  «  Benedicat  vos 
etc.  »  quem  usum  esse  antiquissimum  patet, 
tum  ex  Lithurgiis  Greecis,  tum  ex  concilio 
Agathensi,  can.  47.  ubi  populis  imperatur, 
ut  diebus  Dominis  Missse  celebrationi  inter¬ 


sint,  neque  inde  ante  Sacerdotis  benedictio¬ 
nem  recedant.  Do  hac  benedictione  vide 
Micrologum,  cap.  21.  ubi  probat  non  solis 
Episcopis,  sed  etiam  Presbyteris  licere  post 
Missam  populo  benedicere;  et  ad  epistolam 
Parnasi  de  cor  episcopi,  et  ad  canonem 
44.  Concilii  Agathensis,  ubi  id  Presbyteris 
interdictum  esse  videtur,  respondet  ea  de¬ 
creta,  aut  intelligenda  esse  de  benedictione 
Presbyteri,  Episcopo  praesente,  aut  certe 
usu  tandem  abrogata  fuisse.  Atque  haec 
de  sacrificio,  pro  instituta  brevitate,  sint  di¬ 
cta. 

0 1'  l  EST  DE  SACRAMENTO  POENITENTIAE. 


i)e  Sacramento  Poenitentia)  quatitor  sunt  controversia)  principales,  quas,  prout 
Dominus,  pro  cujus  solius  gloria  scribimus,  dederit,  explicabimus.  Prima  est  de 
genere,  an  videlicet  Poenitentia  sit  Sacramentum  proprie  dictum,  et  quae  sint 
ejus  partes.  Altera  de  Contritione,  quae  prima  pars  est  materialis  Poenitentiae. 
Tertia  de  Confessione,  quae  est  pars  secunda.  Quarta  de  Satisfactione,  quae  est 
pars  tertia. 

Sed  antequam  ad  ipsas  controversias  accedamus,  operae  pretium  esse  duximus, 
tria  quaedam  praemittere  :  Qui  auctores  de  hoc  argumento  scripserint  ;  quibus 
imposturis,  et  mendaciis  veritatem  involvere  nitantur  adversarii ;  et  quid  no¬ 
mine  Poenitentiae  cum  apud  Latinos,  tum  apud  Hebraeos,  et  Graecos  intelliga- 
tur. 


CAPUT  PllIMUM. 

Qui  scripserint  de  Poenitentia  tum  Catholici 
tum  Haeretici. 

Igitur  ex  Catholicis  multi  de  Poenitentia 
egregia  volumina  reliquerunt.  Ac  ut  a  vete¬ 
ribus  incipiamus.  Primus  de  Poenitentia 
librum  integrum  scripsit  Tertullianus,  quem 
tamen  inter  Catholicos  non  numeramus- 
Deinde,  S.  Cyprianus  de  eodem  argumento 
scripsit  tum  in  sermon.  5.  de  lapsis,  tum  in 
lib.  ad  Novatianum.  Tertio,  scripsit  Pacianus 
epistolas  tres  contra  Novatianos,  et  Parame- 
sim  ad  Poenitentiam  ;  qua)  omnia  nunc  ha¬ 
bentur  in  primo  tomo  Biblioth.  sanctorum 
Patrum.  Quarto,  sanctus  Ephrem  scripsit  li¬ 
brum  de  Poenitentia,  et  alterum  de  vera  Poe¬ 
nitentia.  Quinto,  S.  Ambrosius  scripsit  libros 
duos  de  Poenitentia  adversus  Novatianos, 


Sexto,  S.  Joan.  Chrysostomus  scripsit  homi- 
lias  duodecim  de  Poenitentia.  Septimo,  S. 
Augustinus  scripsit  homilias  duas,  qua)  sunt 
27.  et  50.  et  in  lib.  l.  homiliarum,  quarum 
altera  sub  titulo  libri  de  utilitate  Poenitentiae  ; 
altera  sub  titulo  libri  de  Poenitentia)  medici¬ 
na,  in  tomo  9.  etiam  habentur.  Octavo, 
Theodoretus  in  Epitome  divinorum  decreto¬ 
rum,  de  Poenitentia  proprium  tractatum  fecit. 
Nono,  Victor  Cartennensis  insigne  volumen 
scripsit  de  Poenitentia.  Decimo,  Hugo  de  S. 
Victore  lib.  n.  de  Sacramentis  part.  14.  Un¬ 
decimo,  Petrus  Lombardus,  et  post  eum 
Theologi  Scholastici  lib.  iv  sentent.  dist.  14. 
et  Gratianus,  ac  post  cum  Jureconsulti  33. 
qua)st.  3. 

Proprie  autem  adversus  Haereticos  recen- 
tiores  hi  Theologi  scripserunt.  Thomas  Wal- 
densis  tom.  2.  de  Sacramentis  cap.  135.  et 
seq.*Joannes  Eckius  in  homiliis  de  Sacra¬ 
mentis,  et  in  tribus  libris  de  Poenitentia. 
Joannes  lloffensis  in  refutatione  articulorum 
Lutheri.  Albertus  Pighius  controversia  nona. 

Petrus  a  Soto  dc  institutione  sacerdotum. 
Ruardus  Tapperus  in  explicatione  articulo¬ 
rum  Lovaniensium.  Alphonsus  a  Castro  in 
libris  contra  Haireses.  DieghusPayvalib.  vili. 
Orthodoxarum  explicationum.  Jacobus  Lato¬ 
mus  in  defensione  articuli  tertii  Lovanien¬ 
sium,  et  in  lib.  de  Confessione  secreta  ;  et  in 
altero  contra  OEcolampadium.  Joannes  Anto¬ 
nius  Delfinus  lib.  ii.  de  Ecclesia.  Marianus 
Victorius  historiam  scripsit  de  Sacramento 
Confessionis.  Ilosius  Cardinalis  in  Confessio¬ 
ne  Polonica  cap.  44.  et  sequentibus.  Wilhel- 
mus  Lindanus  lib.  iv.  Panoplise  cap.  57.  et 
sequentibus.  Peresius  Ajala  in  libro  de  tradi¬ 
tionibus  part.  3.  Andreas  Vega  lib.  xm. 
in  Concilium  Tridentinum.  Joannes  Cochlseus 
in  discussione  articulorum  11.  et  13.  Augu¬ 
stanae  Confessionis.  Joannes  a  Daventria  in  re¬ 
futatione  eorumdem  articulorum.  Joannes 
Hoffmeisterus  in  judicio  de  iisdem  articulis. 
Alphonsus  Yirvesius  Philippica  9.  10.  et  11. 
Joannes Medina  tractatu  de  Poenitentia,  Con¬ 
fessione  et  Satisfactione.  Melehior  Canus  in 
relectione  de  Poenitentia.  Ghrysostomus  Ja- 
vellus  lib.  de  Philosophia  Christiana  part.  5. 
tract.  5,  Tilmannus  in  lib.  de  Sacramentis 
cap.  4. 

Jam  vero  ex  haereticis  nostri  temporis, 
scripsit  primus  Martinus  Lutherus  de  Poe¬ 
nitentia  in  lib.  de  captivit.  Babylon,  cap.  de 
Sacramento  Poenitentiae  ;  in  assertionibus 
articulorum  suorum  ;  in  disputationibus 
contra  Antinomos.  Philippus  Melanchthon 
in  Confessione  Augustana,  et  ejus  Apologia 
art.  11.  et  12.  in  locis  communibus,  titulo  de 
Poenitentia,  Contritione,  Confessione  et  Satis¬ 
factione  :  et  in  disputatione  quadam  de  Poe¬ 
nitentia.  Joannes  OEcolampadius  in  lib.  de 
Confessione.  Joannes  Brentius  in  Confessio¬ 
ne  Wirtembergensi,  et  in  ejus  Apologia,  et  in 
homiliis  de  Poenitentia.  Joannes  Calvinus 
lib.  iii.  Institut.  cap.  4.  et  lib.  iv.  cap.  19. 
Joaqnes  Wigandus  in  lib.  qui  inscribitur 
Methodus  doctrinae  Ecclesiie  Magdeburgensis 
cap.  18.  Petrus  Palladius  in  Admonitione  de 
Poenitentia  et  Justificatione.  David  Chy- 
treeus  in  sua  Catechesi,  loco  8,  Martinus 
Kemnitius  in  secunda  parte  Examin.  Tri- 
dentini  Concilii  ad  14.  scss.  Theodorus  Beza 
in  sua  Confessione  fidei  cap.  7. 


CAPUT  II. 

Deteguntur  imposturae ,  et  mendacia  quaedam 
crassiora  Lutheri . 

Nunc  ut  ad  mendacia  veniamus  :  Luthe¬ 
rus  in  libello  quem  inscripsit :  Adversus  exe- 
crabilem  Antichristi  bullam,  de  6.  articul. 
disputans,  sic  ait :  «  Lege  libros  illorum  So¬ 
phistarum  de  Poenitentia,  et  videbis  eos  nec 
promissionis,  nec  fidei  ullam  mentionem  fa¬ 
cere.  Has  enim  partes  Poenitentiae  vivas 
omittunt,  et  solis  mortuis  contritionibus  ho¬ 
mines  exagitant.  »  Haec  ibi.  Idem  repetit  his 
verbis,  in  lib.  de  captivit.  Babylon,  cap.  de 
poenitentia  :  «Non  hoc  contenta  Babylona 
nostra,  fidem  quoque  adeo  extinxit,  ut  impu¬ 
denti  fronte  eam  negaret  necessariam  esse  in 
Sacramento  isto ,  imo  Antichristica  impie¬ 
tate  definiret  hseresim  esse,  si  fidem  necessa¬ 
riam  quis  esse  assereret.  » 

Haec  impudentissima  calumnia  non  solum 
refutatur  omnibus  Catholicorum  libris,  qui 
primo  loco  fidem  exigunt  in  justificatione 
adultorum  :  sed  etiam  ex  ipsomet  Luthoro 
secum  in  eadem  pagina  intra  septem  lineas 
apertissime  pugnante.  Sic  enim  ait  in  libro 
supra  citato  adversus  exeerabilem  Antichri¬ 
sti  bullam,  et  in  eadem  ipsa  pagina  :  «  Hoc 
ea  doctrina  egi  :  poenitentiam  nullius  esse 
momenti,  nisi  in  fide,  et  charitate  fieret  ; 
quod  ipsimet  docent  quoque,  nisi  quod  nec 
quid  fides,  nec  quid  charitas  sit,  aut  sciunt, 
aut  docent.  »  Hsec  ibi. 

Secundum,  idem  Lutherus  in  eodem  lib. 
de  captiv.  Babylonica  cap.  de  Poenitentia  : 
«  Principio,  inquit,  Contritionem  sic  docue¬ 
runt,  ut  eam  fide  promissionis  priorem  face¬ 
rent,  et  longe  viliorem,  ut  quae  non  esset  fi¬ 
dei  opus,  sed  meritum  ;  imo  non  memo¬ 
rantur  eam.  »  Et  infra  :  «His  audaciores,  et 
pejores  finxerunt  quamdam  attritionem,  quae 
virtute  Clavium,  quam  ignorant,  fieret  Con¬ 
tritio  :  eam  donant  impiis,  et  incredulis,  ut 
sic  universa  Contritio  aboleretur.  0  iram 
Dei  insustentabilem.  Hseccine  in  Ecclesia 
Christi  doceri  ?  »  Haec  ille. 

At  haic  omnia  impostura},  et  calumniae 
sunt.  Nemo  enim  Catholicorum  Contritionem 
priorem  esse  fide,  neque  ipsam  etiam  attri¬ 
tionem  nisi  fide  praecedente  ullo  modo  habe¬ 
ri  posse  docuit :  fidem  autem  ita  certi  sumus 

donum  esse  Dei,  ut  neque  Contritione,  quse 
ex  fide  nascitur,  neque  ullo  alio  opere,  tam 
quam  ex  merito  acquiri  posse  constanter  do¬ 
ceamus.  Neque  Lutherus  ullum  notare  potuit 
auctorem  ex  nostris,  id  est  Catholicum,  qui 
ea  scripserit,  adversus  quae  ipse  adeo  tragi¬ 
ce  vociferatur.  Sed  video  unde  occasionem 
acceperit  calumniandi  :  fidem  enim  novus 
iste  apostolus  longe  aliter  definit,  quam 
in  epist  ad  Hebraeos  B.  Paulus  definierit,  et 
quam  acceperit,  hactenus  Catholica  Christi 
Ecclesia.  Quia  igitur  inanem  illam  persuasio¬ 
nem,  qua  Lutherani  jubent  unumquemque 
firmissime  credere  sibi  a  Deo  remissa  esse 
peccata,  nos  Catholici  non  agnoscimus,  acne 
fidei  quidem  Catholicae  nomine  dignamur  ; 
Lutherus  ut  simplicibus  imponat,  nos  fidem 
simpliciter  a  Contritione  separare,  atque 
adeo  de  medio  tollere  calumniatur.  At  nos 
non  fidem  Christi,  sed  haeresim  Lutheri  mi¬ 
nime  necessariam  ad  Contritionem  esse  con¬ 
tendimus. 

Tertio,  idem  Lutherus  in  4.  disput.  adver¬ 
sus  Antinomos  propos.  3.  docet,  apud  Catho¬ 
licos  pcenitentem  oportere  esse  incertum  de 
remissione  peccatorum.  Et  in  eadem  dispu¬ 
tatione,  proposit.  9.  affirmat  Papistas  cogere 
homines  ut  diffidant  an  Christus  pro  illorum 
peccatis  sit  mortuus.  Et  in  serm.  de  Eucha¬ 
ristia,  quem  habuit  anno  26.  dicit,  summe 
erratum  esse  ;  quod  nemo  hactenus  ratio¬ 
nem  Absolutionis  habuerit,  quod  videlicet 
non  certo  crediderint  se  absolutos. 

Ubi  est  aliquid  breviter  observandum,  ut 
fundamentum  harum  calumniarum  facilius 
detegatur.  Cum  tria  concurrant  ad  remissio¬ 
nem  peccatorum  Christi  meritum,  virtus  Sa¬ 
cramenti,  et  propria  dispositio  per  ipsam  poe¬ 
nitentiam,  quee  sine  actu  fidei,  aliarumque 
virtutum  haberi  non  potest :  Catholici  homi¬ 
nes  adeo  non  dubitant  de  Christi  ‘‘merito,  et 
Sacramenti  virtute,  ut  heereticos  censeant 
qui  Christum  non  pro  omnibus  mortuum, 
aut  ejus  mortem  non  ad  omnia  omnium  ho¬ 
minum  peccata  delendae  sufficere,  aut  Sa¬ 
cramenti  virtutem  inefficacem  ;  incertamve 
esse  disputare  ausi  fuerint.  De  propria  dispo¬ 
sitione,  an  ea  sit  qualis  requiritur,  non  im¬ 
merito  ambigi  posse  docent.  Quod  quidem 
ipsi  etiam  Lutherani  fateri  coguntur :  nam 
fidem,  et  poenitentiam  requiri  non  negant  : 
posse  autem  falli  hominem  in  sua  fide  ac  poe¬ 
nitentia  discernenda,  concedunt.  Sic  enim 
Lutherus  loquitur  in  serm.  de  Baptismo  ha¬ 
bito  anno  1633  :  «  UtJBaptismus  certus  sit  in 


nobis,  ideo  non  fundat  eum  Deus  supra 
fidem  nostram,  cum  illa  possit  incerta,  et 
falsa  esse,  sed  supra  verbum  et  institutionem 
suam,  »  Et  Joannes  Calvinus  lib.  m.  Instit. 
cap.  2.  §.  10.  de  iis  loquens,  qui  fidem  se  ha- 
ber»  existimant,  cum  tamen  non  habeant  : 
«  Tot  vanitatis,  inquit,  recessus  habet,  tot 
mendacii  latebris  scatet  cor  humanum,  tam 
fraudulenta  hypocrisi  obtectum  est,  ut  seip- 
sum  sa3pe  fallat.  At  vero  qui  talibus  fidei  si¬ 
mulacris  gloriantur,  intelligant  diabolis  ni¬ 
hilo  se  in  hac  parte  preecellere.  »  Heec  ille. 

Lutherus  igitur,  ut  etiam  Lutherani  p as¬ 
sim,  cum  intelligant  Catholicos  de  consecu¬ 
tione  remissionis  peccatorum  interdum  non 
sine  causa  dubitare  ob  indispositionem  pro¬ 
priam  ;  mira  fraude,  quod  est  unius  causee, 
ad  aliam  transferunt,  et  impudenter  nobis 
affingunt,  quod  de  mort:s  Christi  pretio,  aut 
de  Sacramenti  virtute,  etefficacia  dubitemus. 
Accedit,  quod  Catholici  non  docent  oportere 
pmnitentes  (ut  Lutherus  mentitur)  esse  incer¬ 
tos  de  remissione  peccatorum,  quin  potius 
hortantur,  ut  ita  vivant,  et  ea  diligentia,  eo- 
que  studio  Sacramentum  percipiant,  ut  certo 
confidere  possint  sibi  remissa  esse  peccata, 
et  testimonio  pacatee  conscientiae  jucundissi¬ 
me  perfruantur. 

Sed  duo  sunt  quse  Catholici  docent,  et  in 
quibus  ab  adversariis  dissidemus.  Alterum, 
certitudinem  quam  de  remissione  peccato¬ 
rum  habere  possumus,  et  plurimi  fidelium 
post  Sacramenta  percepta  habent,  non  esse 
certitudinem  fidei  Catholicae,  sed  moralem 
et  humanam,  nec  tam  fidei,  quam  fiduciae. 
Alterum,  eos,  qui  hac  certitudine  carent,  et 
ob  suam  infirmitatem  metuunt  ne  forte  Sa¬ 
cramenti  fructum  non  perceperint,  non  esse 
propterea  inter  infideles  et  impios  numeran¬ 
dos  ;  neque  ideo  inutiliter  Sacramenta  per¬ 
cipere,  quia  timent  ne  forte  inutiliter  Sacra¬ 
menta  percipiant. 

Adversarii  vero  non  minus  certo  credere 
jubent  eos,  quibus  Sacramenta  ministrant, 
sibi  remissa  esse  peccata,  quam  Christum 
Deum  esse,  et  eadem  de  causa  qui  de  sua  ju¬ 
stificatione  dubitant,  impios  et  infideles  judi¬ 
cant  :  in  quo  apertissime  falluntur.  Nam 
etiamsi  ex  verbo  Dei  certi  simus,  omnibus 
illis  remitti  peccata,  qui  ut  oportet  ad  Pceni- 
nitentiae  Sacramentum  accedunt,  dicente  Do¬ 
mino  :  Quorum  remiseritis  peccata,  remittun¬ 
tur  eis.  Joan.  xx,  23.  Hunc  tamen  aut  illum 
hominem,  ut  oportet,  ad  Sacramentum  ac¬ 
cedere,  ex  verbo  Dei  colligi  non  potest,  sed 

ex  humanis  tantum  conjecturis,  ac  signis, 
proinde  ad  fidem  Catholicam  et  divinam, 
qua)  verbo  Dei  nititur,  id  pertinere  nullo 
modo  potest. 

Quarto,  idem  Lutherus  in  lib.  de  Missa 
privata  edito  anno  34.  scribit  plerosque* Ca¬ 
tholicorum  horribili,  et  satanica  impudentia 
jam  rursus  docere,  Christum  tantum  satisfe¬ 
cisse  pro  peccato  orignali  :  pro  actulaibus 
autem  nos  ipsos  satisfacere  oportere,  et  ita  ex 
Christianis  nos  jam  fleri  Tureas  et  Ethnicos, 
consputato  Christo.  Idem  in  praefatione  com¬ 
mentariorum  in  epist.  ad  Calat,  anno  35. 
longius  progreditur  :  dicit  enim  a  Catholicis 
minoris  Christum  aestimari,  quam  a  Judaeis  ; 
cum  Judaei  Christum  habeant  pro  latrone  me¬ 
rito  in  cruce  suspenso  :  Catholici  autem  (ut 
ipse  mentitur)  Christum  habeant  pro  fabula, 
et  tanquam  aliquod  fictum  numen  apud 
Gentiles. 

Mendacium  hoc  tam  est  crassum,  et  ma¬ 
nifestum,  ut  nulla  refutatione  indigeat. 
Catholici  enim  Satisfactionem  non  ad  ipsa 
peccata  actualia  delenda  referunt,  nisi  forte 
per  modum  dispositionis;  sed  ad  poenas 
temporales,  quas  divina  sapientia  remanere 
voluit  remissa  culpa  :  porro  culpas  ipsas 
actuales  Catholici  omnes  per  Sacramentum 
Poeni  tentiae,  quod  vim  habet  ex  Christi  sangui¬ 
ne,  purgari  affirmant.  Id  quod  neque  Lu¬ 
therus  ipse  ignorare  potuit  :  nam  in  dispu¬ 
tatione  Philippi  de  partibus  Poenitentia),  cui 
Lutherus  epistolam  laudatoriam  praefixit,  ita 
habet  propositio  10  :  «Recte  fatentur  adver¬ 
sarii  quod  satisfactiones  non  mereantur 
remissionem  culpa)  »,  et  idem  repetit,  Phi¬ 
lippus  in  Apologia  Confessionis  Augustanae 
in  art.  de  Confessione,  et  satisfactione.  Ad¬ 
de,  quod  non  solum  Catholici  docent  Chri¬ 
stum  satisfecisse  pro  culpis  omnibus,  sed 
etiam  pro  omnibus  poenis  :  cadorum  Christi 
satisfactionem  non  eodem  modo  nobis  ap¬ 
plicari  pro  culpa  originali,  et  pro  actuali ; 
neque  eodem  modo  pro  poena  aeterna,  et 
pro  temporali,  ut  infra  suo  loco  explicabi¬ 
mus. 

Quinto,  idem  Lutherus  in  comment.  epist. 
ad  Calat,  in  illa  verba  ir.  cap  :  Si  enim  qux 
destruxi,  iterum  hxc  xdifico ,  etc.  scribit  Ca¬ 
tholicos  in  Confessionis  Sacramento  nullam 
mentionem  facere  meriti  Christi,  sed  incul¬ 
care  tantum  humanas  satisfactiones  :  id  quod 
probat  ex  forma  Absolutionis,  qua  utuntur 
religiosiores  Papistae. 

Sed  hoc  mendacium  non  opinor  Luthe- 


rum  vigilando,  sed  dormiendo  scripsisse  : 
nam  in  ipsa  forma  Absolutionis,  quaim  eo 
loco  ponit,  et  quam  etiam  ex  Luthero  Til- 
mannus  Hesliusius  recitat  in  libro  de  sex¬ 
centis  erroribus  Pontificiorum ,  loco  9 , 
num.  57,  prima  verba  sunt  haec  :  «  Meritum 
passionis  Christi,  et  meritum  Beatae  Mariae 
Virginis,  et  omnium  Sanctorum,  etc.  » 

Sexto,  idem  Lutherus  in  captivit.  Babyl. 
cap.  de  Sacramento  Poenitentiae, in  ipso  prin¬ 
cipio  sic  ait  :  «  Primum  hujus  Sacramenti, 
et  capitale  malum  est,  quod  Sacramentum 
ipsum  in  totum  aboleverunt,  ne  vestigio 
quidem  ejus  relicto.  » 

At  si  ita  esset,  ut  Lutherus  hoc  loco  dicit, 
certe  non  aestimarent  Catholici  ex  Lutheri 
sententia,  septem  esse  Sacramenta  :  non 
enim  septem  esse  possunt  si  unum  de¬ 
matur.  Idem  autem  Lutherus  in  ipso 
principio  ejusdem  libri  de  captivit.  Ba¬ 
byl.  cum  dicit,  neganda  sibi  esse  septeni 
Sacramenta,  et  tantum  tria  pro  tempore 
ponenda,  satis  aperte  significat  apud  Caitho- 
licos  septem  Sacramenta  communiter  nume¬ 
rari. 

Septimo,  idem  Lutherus  in  lib.  adversus 
Papatum  Roma)  fundatum,  quem  edidit  an¬ 
no  45.  uno  anno  videlicet  antequam  de  hac 
vita  migraret,  ita  impudenter  mentitur,  et 
obsccene,  ac  petulanter  loquitur,  ut  mirum 
sit  ab  ipsis  suis  hominibus  non  pro  scurra 
potius,  quam  pro  Evangelista  habitum.  Au¬ 
dacter  scribit  Papam  dicere  :  «  Nemo  extra 
me,  meas  Claves,  et  Missas,  potest  opem 
ferre  :  Christus  et  fides  hic  nihil  possunt 
conferre.  »  Item  :  «  Christus  est  ebrius, 
stolidus,  fatuus  ,  et  oblitus  quantam  pote¬ 
statem  ligandi  cum  Clavibus  mihi  tradi¬ 
derit.  »  Item  :  «  Qui  non  adorat  ventris  mei 
crepitus,  peccatum  mortale  committit,  et 
dignus  est  inferno.  »  Ibidem  serio  affirmat, 
Papam  et  omnes  qui  illi  adherent,  quos  ru¬ 
des,  et  stupidos,  ac  sceleratos  asinos  vocat, 
nihil  omnino  scire  in  sacris  litteris,  nihil  nosse 
de  Deo,  de  Christo,  de  Baptismo,  de  Eucha¬ 
ristia,  de  Clavibus,  de  bonis  operibus  :  et 
extra  dubitationem  esse  dicit,  nullum  Ca¬ 
tholicorum  scire  unum  ex  decem  Pra)ceptis, 
vel  unam  petitionem  orationis  Dominica), 
vel  aliquem  articulum  Symboli  :  imo  ne¬ 
que  ordinem  Decalogi  posse  recensere,  qua) 
apud  suos  Lutheranos  etiam  pueris  quinque 
annorum  notissima  sunt. 

Ha)c  si  refellere  velim,  injuriam  faciam 
vel  ipsis  Lutheranis,  quasi  eos  tam  hebetes, 

et  tardos  cssc  censeam,  ut  licec  tam  splen¬ 
dida  mendacia  sibi  persuaderi  passi  fue¬ 
rint. 

Octavo,  idem  Luthcrus  in  articulis  Smal- 
chaldicis,  quos  anno  1537.  colligit,  et  in 
conventu  suorum  promulgavit,  in  3.  par. 
titulo  de  falsa  Poenitentia  Papistarum,  pra?- 
ter  alia  mujta  mendacia,  quibus  titulus  ille 
scatet,  Catholicis  imponit,  quod  doceant  eos 
qui  recte  Poenitentiam  agunt,  mereri  remis¬ 
sionem  pcccutorum.  Item  addit,  apud  Ca¬ 
tholicos  nullam  fieri  Christi,  aut  fidei  men- 
iionem,sed  sperare  unumquemque  se  propriis 
operibus  abolere  omnia  peccata  coram  Deo  : 
item  Contritionem  Catholicorum,  esse  fictam 
et  simulatam  cogitationem  peccatorum  ex 
propriis  viribus  profectam  sine  fide,  et  sine 
cognitione  Christi. 

Htec  et  similia,  quae  eo  loco  saepius  repe¬ 
tuntur,  et  inculcantur,  tantum  abest  ut  pro 
nostris  agnoscamus,  ut  ea  in  Pelagianis  hae¬ 
reticis  prorsus  damnemus.  Sed  ut  saepe 
dixi,  facile  est  sine  teste  quidlibet  asserere, 
et  proclive,  ac  familiare  haereticis  mentiri. 


CAPUT  III. 

C alumni a?  et  mendacia  Mclanchlhonis. 

Philippus  Melanchthon  Confessionis,  et 
Apologiae  auctor,  et  Confessionistarum  quasi 
proprius  parens,  ut  locum  hunc  do  Poeni¬ 
tentia  praeter  caeteros  diligenter  muniret, 
variis  imposturis,  et  calumniis  fucandum 
consuit  :  ac  primum  in  ipsa  Confessione 
Augustana  art.  12.  mentitur,  Catholicos  non 
docere  remissionem  peccatorum  per  fidem 
contingere,  sed  per  nostram  delictionem,  et 
opera ;  et  satisfactiones  esse  necessarias  ad 
redimendas  poenas  aeternas. 

Sed  operae  pretium  erit  audire,  quam  varie 
hoc  mendacium  in  variis  editionibus  expres¬ 
serint.  Nam  in  ipsa  Confessione  quam  anno 
1530.  Imperatori  Carolo  exhibuerunt,  ita 
legimus:  «  Rejiciuntur  et  isti,  qui  non  docent 
remissionem  peccatorum  per  fidem  contin¬ 
gere,  sed  jubent  nos  mereri  gratiam  per  sa¬ 
tisfactiones  nostras.  »  In  editione  autem 
Wirtembergcnsi  anno  1531.  ita  mutarunt: 
<c  Rejiciuntur  et  isti,  qui  non  docent  remis¬ 
sionem  peccatorum  per  fidem  contingere,  sed 
docent  remissionem  peccatorum  contingere 
propter  nostram  dilectionem,  et  opera.  Reji- 


ciunturet  isti, qui  Camonicas  satisfactiones  do¬ 
cent  necessarias  esso  ad  redimendas  pronas 
mternas  aut  poenas  Purgatorii.  »  In  editione 
anni  1540.  ita  posuerunt :  «Damnant  et  illos, 
qui  non  docent  remissionem  peccatorum  per 
fidem  gratis  propter  Christum  contingere  : 
sed  contendunt  remissionem  peccatorum 
contingere  propter  dignitatem  Contritionis, 
Dilectionis,  aut  aliorum  operum  ;  et  jubent 
dubitare  conscientias  in  Poenitentia,  an  con¬ 
sequantur  remissionem  peccatorum,  et  af¬ 
firmant  hanc  dubitationem  non  esse  pecca¬ 
tum,  etc.  » .  Eadem  Confessio  in  articulo  de 
Confessione,  quae  est  inter  eos  de  abusibus, 
in  editione  anni  31  :  «  Antea,  inquit,  im¬ 
modice  extollebantur  satisfactiones  ;  fidei 
vero,  et  meriti  Christi,  ac  justitiae  fidei  nulla 
fiebat  mentio.  »  Et  in  editione  anni  40  :  «Nus¬ 
quam,  inquit,  Confessio  quidquam  certi , 
docent  quomoclo  contingat  remissio  peccato¬ 
rum  :  de  fide  prorsus  est  altissimum  silen¬ 
tium  ,  imo  jubent  perpetuo  dubitare  de 
remissione  peccatorum.  »  Et  infra  :  «  Docti , 
inter  Catholicos  scilicet,  fingunt  per  satis¬ 
factiones  compensari  aeternam  mortem  : 
indocti  putabant  his  operibus  emi  remissio¬ 
nem  culpae.  » 

Jam  vero  idem  Philippus  in  Apologia  ad 
art.  12.  totfraudes,  et  imposturas  congessit, 
ut  difficile  sit  vel  numerum  inire  :  quarum 
tamen  partem  aliquam  refutavimus  in  eo 
libello,  quem  inscripsimus  Judicium  de  libro 
Concordiae  Lutheranorum.  Sed  unum  est 
mendacium  tum  in  Confess.  in  art.  de  Con¬ 
fessione,  editionis  anni  1540.  tuminApolo- 
logia  ad  articulum  de  Poenitentia,  quod  nullo 
modo  praeterire  possum.  Gloriatur  Philippus 
maximam  huic  loco  a  suis  esse  lucem  alla¬ 
tam.  In  Confessione  sicloquitur  :  «  Fuit  obru¬ 
ta  ingenti  acervo  inutilium  ac  malarum  opi¬ 
nionum  simplex  doctrina  de  Poenitentia.  »  Et 
paulo  post  :  (i  Ideo  huic  articulo  maxime 
studuerunt  nostri  lumen  afferre,  quem  qui¬ 
dem  ita  patefecerunt,  atque  illustraverunt, 
ut  etiam  adversarii  saniores  fateantur  hac  in 
re  bene  meritos  cssc  de  Ecclesia.  »  In  Apo¬ 
logia  vero  luee  addit  :  «  Omnes,  inquit,  boni 
viri  omnium  ordinum,  ac  Theologici  ordinis 
etiam,  haud  dubie  fatentur,  ante  Lutberi 
scripta  confussissimam  fuisse  doctrinam  Poe¬ 
nitentia).  Exlant  libri  Sententialiorum,  ubi 
sunt  infinita)  qua)stiones,  quas  nulli  Theo¬ 
logi  unquam  satis  explicare  potuerunt  :  po¬ 
pulus  neque  rei  summam  complecti  potuit, 
nec  videre  qua)  precipuc  requirerentur  in 

Poenitentia,  ubi  quaerenda esset  pax  conscien¬ 
tia}.  Prodeat  nobis  aliquid  ex  adversariis, 
qui  dicat  quando  fiat  remissio  peccatorum  : 
Bone  Deus,  quantae  tenebrae  sunt.  Dubitant 
utrum  in  Attritione,  vel  in  Contritione  fiat 
remissio  peccatorum.  »  Et  infra  :  «  Nos  igi¬ 
tur,  ut  explicaremus  pias  conscientias  ex  his 
labirynthis  sophistarum,  constituimus  duas 
partes  Poenitentiae,  videlicet  Contritionem,  et 
Fidem  etc.  » 

At  nos  contra  verissime  dicere  possumus, 
ante  Lutheri  defectionem,  et  scripta  illa  con¬ 
tentiosa,  planissimam  fuisse  doctrinam  de 
Poenitentia,  si  ea  spectentur,  quae  ad  hoc 
Sacramentum  cum  fructu  suscipiendum  et 
ministrandum  pertinent,  quae  sola  a  populo, 
et  sacerdotibus  communiter  sciri  ne.cesse 
est.  Sciebant  enim,  et  fatebantur  omnes,  Poe¬ 
nitentiam  Sacramentum  esse  ;  neque  de  ea 
re  ulla  controversia  erat.  Sciebant  quo  tem¬ 
pore  necesse  esset  Poenitentiam  agere,  atque 
ad  hoc  Sacramentum  accedere.  Sciebant 
quid  esset  agendum,  ut  Sacramentum  hoc 
utiliter  perciperetur,  nimirum  dolendum  esse 
de  peccato  praeterito,  et  propositum  conci¬ 
piendum  vitae  melioris;  confitenda  sacerdoti 
omnia  peccata  mortalia,  quae  ad  mentem 
post  examen  venirent  :  mulctam  denique 
subeundam,  quam  sacerdos  imposuisset. 
Sciebant  per  Absolutionem  remitti  peccata, 
Deo  nimirum  Christi  merita  per  sacerdotum 
ministerium  applicante  :  idque  gratis,  non 
ob  meritum  vel  dignitatem  Contritionis,  ne¬ 
dum  Attritionis,  ut  mendacissime  Adversarii 
nobis  imponunt.  Sciebant  denique  a  quo 
Poenitentia}  Sacramentum  petere  deberent, 
a  proprio  videlicet  animarum  suarum  Pasto¬ 
re,  vel  certe  ab  eo,  qui  a  communi  Pastore 
totius  Ecclesia}  ad  id  munus  facultatem  habe¬ 
ret.  -Haec  omnia,  et  nota  erant  omnibus,  et 
extra  controversiam  posita,  et  ad  populi  in¬ 
structionem  in  Catechismis,  aliisque  com¬ 
munibus  libris  passim  inveniebantur. 

Quod  si  praeterea  qua}dam  subtilius  a 
Theologis  disputabantur  in  scholis  de  Poeni¬ 
tentiae  Sacramento,  ea  nihil  populi  fidem 
impediebant,  quemadmodum  nec  disputatio¬ 
nes  de  Trinitate,  de  Incarnatione,  de  pec¬ 
cato  originis,  aliisque  fidei  nostrse  mysteriis 
impedimento  sunt  plebi,  quo  minus  simpli¬ 
cem  Symboli  fidem  ex  concionibus,  et  Cate¬ 
chismis  haurire  possint. 

At  post  Lutheri  scripta  et  concertationes, 
ita  confusa  et  obscurata  sunt  omnia,  ut  nihil 
certi  jam  habeant  Luthqrani  de  praecipuis 


capitibus  doctrina}  de  Pnenitentia,  ut  mirum 
non  sit,  disputationes  subtiliores  scholasti¬ 
corum  apud  eos  cessasse,  cum  in  primis  ele¬ 
mentis,  et  iis,  quae  ab  ipso  etiam  populo  cog¬ 
nosci  debent,  nondum  convenire  potuerint. 
Contendunt  enim  adhuc,  sitne  ullum  Poeni¬ 
tentiae  Sacramentum  ;  an  sit  retinenda  pri¬ 
vata  Confessio  ;  quse  peccata  sint  confitenda 
necessario ;  quo  tempore  sit  facienda  Confes¬ 
sio;  cui  sit  facienda;  et  num  etiam  foeminee, 
ac  pueri  possint  absolvere ;  Fidesne  Contri¬ 
tionem,  an  Contritio  Fidem  praecedere  de¬ 
beat.  Nam  Lutherus  in  captivit.  Babylon, 
cap.  de  Poenitentia,  tragice  vociferatur  in  eos, 
qui  Contritionem  Fide  priorem  faciunt,  qui¬ 
que  eam  impiis,  et  infidelibus  tribuunt :  «  0 
iram,  inquit,  Dei  insustentabilem.  Haec- 
cine  in  Ecclesia  Christi  doceri  ?  »  Et  tamen 
Confessio  Augustana  artic.  12.  qui  est  de 
Poenitentia,  et  in  art.  de  Confessione,  et  A- 
pologia  ad  artic.  12.  disertis  verbis  docent, 
Contritionem  praecedere,  Fidem  autem  sub¬ 
sequi;  ex  quo  sequitur,  ut  Contritio  num- 
quam  nisi  in  impiis,  et  infidelibus  reperiatur, 
Ita  in  re  primaria  pugnat  Confessio,  quee  est 
Lutheranis  loco  novi  cujusdam  Evangelii, 
cum  ipso  Luthero,  qui  est  iisdem  loco  novi 
cujusdam  Evangelistae.  Sed  his  omissis,  per¬ 
gamus  ad  ceetera. 

Idem  Philippus  in  disputatione  de  Poeni¬ 
tentia,  proposit.  7,  sic  ait  :  «  Stulte,  et  impie 
docuerunt  Scholastici,  peccata  remitti  per 
Contritionem  sine  fide.  »  Et  proposit.  11  : 
«  Tota,  inquit,  doctrina  de  Poenitentia 
apud  scholasticos,  plena  est  errorum,  et 
impietatis,  quia  omittunt  caput  negotii,*  vi¬ 
delicet  fidem,  quia  non  docent  hominem  fide 
accipere  remissionem  peccatorum.  »  Idem  in 
alia  disputat,  cont.  art.  Lovanienses  propo¬ 
sit.  9  :  «  Detrahunt,  inquit,  gloriae  Chri¬ 
sti,  quando  dicunt  remitti  peccata  propter 
nostra  merita,  non  propter  Christum.  »  Et 
propos.  seq.  :  «  Hunc  tetrum  errorem,  quo 
deletur  praecipuus  articulus  fidei  :  Credo  re¬ 
missionem  peccatorum,  impie  defendunt  Lo¬ 
vanienses  in  suo  decreto.  »  Idem  in  locis 
communibus  ultimo  editis,  tit.  de  Confess.  : 
(i  Monachi,  inquit,  finxerunt  enumeratio¬ 
nem  peccatorum  in  Confessione  esse  cultum, 
et  meritoriam  remissionis.  » 

Ha3C  omnia  mendacia  sunt,  neque  alio  te¬ 
stimonio  probari  possunt,  nisi  quia  Luthero 
libuit  ea  confingere  ;  quod  enim  ille  dixit, 
pro  vero  habendum,  et  sa}pius  repetendum 
est,  licet  alioqui  falsissimum  sit. 

Denique  in  Locis  communibus  editis  anno 
1322.  cum  primitias  spiritus  Lutherici  se 
habere  gloriaretur  Philippus,  mendaciis  et 
imposturis  contemptum  addebat  antiquissi¬ 
mi  et  celeberrimi  Concilii  cecumenici  Nicee- 
ni  :  sic  enim  scripsit  in  eo  lib.  tit.  de  huma¬ 
nis  legibus  :  «  In  Synodo  Nicaena  constituta) 
sunt  qusedam  Poenitentiae  formae  :  non  pro¬ 
nuntio  quo  spiritu  decreverint  Patres  ;  at 
video  bonam  Evangelii.  partem,  imo  vim 
germanam  Evangelii  obscuratam  esse  ea 
traditione  ;  nam  inde  primum  natae  sunt  sa¬ 
tisfactiones.  »  Et  infra  :  «  Porro  nostrorum 
temporum  theologastri  secuti  priscam  tra¬ 
ditionem  Synodi  Nicaenae,  fecerunt  ex  satis¬ 
factionibus  partem  Poenitentiae  ;  quo  erro¬ 
re  plane  non  est  alius  nocentior.  »  Haec  ille. 

In  quibus  verbis  tria  mihi  animadvertenda 
esse  videntur.  Primo,  incredibilis  audacia 
hujus  hominis,  qui  cum  eo  tempore  juvenis 
esset,  et  sacras  litteras  vix  attigisset,  in  scho¬ 
lis  grammaticorum  tantum  versari  solitus  ; 
tamen  jam  spiritu  haeretico  ebrius,  pronun¬ 
tiare  ausus  sit,  a  Nicaena  generali  Synodo 
omnium  antiquissima,  et  sanctissima,  vim 
germanam  Evangelii  esse  obscuratam. 

Secundo,  inscitia  intolerabilis  in  eo,  qui 
se  censorem  Nicaenae  Synodi  profitebatur : 
neque  enim  verum  est,  ex  Concilio  Nicaeno 
primum  natas  esse  satisfactiones,  cum  Con¬ 
cilium  Neoceesariense,  et  Ancyranum,  quae 
sunt  Nicaeno  vetustiora,  plena  sint  Canoni¬ 
bus  pcenitcntialibus  :  et  S.  Cypriani  sermo 
de  lapsis,  ac  Tertulliani  liber  de  Poeniten- 
tia  (ut  alios  nunc  omittam)  nihil  fere  aliud 
sonent  nisi  satisfactiones.  Floruisse  aiutem 
S.  Cyprianum  annis  circiter  octoginta,  et  Ter¬ 
tullianum  annis  plus  centum  ante  Synodum 
Nicaenam,  nemo  inficiari  potest. 

Tertio ,  admirabilis  insconstantia.  Naim 
cum  doetrinam  nostram  de  Poenitentia,  quam 
oppugnant,  passim  novam  esse  clamitent,  et 
Papistarum  commenta  appellare  soleant,  hic 
Philippus  affirmare  non  dubitavit ,  theolo- 
gastros  nostri  temporis  in  eo  quod  Satisfa¬ 
ctionem  partem  Poenitentiae  fecerunt,  secutos 
esse  Patres  Synodi  Nicaenae.  Quod  si  ita  est, 
antiquissimam  fateri  oportet  Catholicorum 
doctrinam  :  novam  autem,  quae  illi  repugnat, 
Lutheranorum. 


CAPUT  1Y. 

Calumnias ,  et  mendacia  Tilmanni 
Heshusii. 

Tilmannus  Heshusius,  qui  se  Episcopum 
Sambiensem  scribit,  cum  animadverteret 
multis  jam  annis  Catholicos  protestari,  men¬ 
dacia  plurima  a  Luthero,  Philippo,  caeteris- 
que  sectariis  esse  conficta,  ut  doctrinam  Ca¬ 
tholicam,  quam  solidis  rationibus  confutare 
non  poterant,  imposturis  saltem  odiosam  fa¬ 
cerent,  consilium  coepit  indicandi  auctores 
eorum  omnium  errorum,  qui  nobis  a  Luthe- 
ranis  objiciuntur,  ut  auctoribus  nostrarum 
sententiarum  conspectis  atque  agnitis,  desi¬ 
neremus  aliquando  Lutheranos  tot  menda¬ 
ciorum,  et  calumniarum  reos  facere.  Itaque 
librum  scripsit  de  sexcentis  erroribus,  quos 
Romana  Ecclesia  contra  Dei  verbum  furen¬ 
ter  defendit  :  de  quo  libro  in  aliis  locis  non 
pauca  diximus. 

Nunc  inspiciemus  solum  locum  novum, 
qui  est  de  Poenitentia.  In  eo  loco  errores 
tres,  et  octoginta  numeravit  Heshusius,  quos 
de  Poenitentia  a  Catholicis  affirmari  conten¬ 
dit. 

Sed  in  his  non  inveniuntur,  qui  a  Lu¬ 
thero,  et  Philippo  passim  nobis  objicieban¬ 
tur,  ut  quod  fidem  excludamus  n  Sacra¬ 
mento  Pcenitentiee,  quod  gratiam  propriis 
meritis  acquiramus,  et  alia,  id  genus  :  non 
igitur  indicavit  auctores  eorum  errorum  , 
quos  nobis  falso,  et  per  summam  impuden¬ 
tiam  imponi  contendimus.  Deinde  in  errori¬ 
bus  quos  Tilmannus  enumerat,  multi  sunt 
nobis  communes  cum  Lutheranis  ;  qui  cer¬ 
te  aut  errores  non  erunt,  aut  Lutherani  cum 
Papistis  errabunt  ,  vel  etiam  Papistae  dici 
poterunt :  multi  sunt  item  ad  verbum  de¬ 
prompti  ex  libris  veterum,  ac  sanctissimo¬ 
rum  Patrum,  qui  ante  mille  annos  florue¬ 
runt,  qui  debent  similiter  aut  expungi  ex 
catalogo  illorum  errorum,  aut  certe  efficie¬ 
tur  ,  veteres  illos  sanctissimosque  Patres 
fuisse  Papistas,  et  proinde  Papistarum  Ec¬ 
clesiam,  antiquam  illam,  et  veram  esse  Ec¬ 
clesiam,  quae  ante  annos  mille  florebat. 

Sunt  etiam  non  pauci,  qui  sententias  adeo 
veras  comprehendunt,  ut  necesse  omnino 
fuerit,  vel  Hcshusium  non  intellexisse  Ca¬ 
tholicorum  sententiam  ,  aut  studiose  ine- 

ptire,  nc  dicam  insanire  voluisse.  Sunt  deni¬ 
que  plurimi,  qui  manifestas  calumnias,  et 
mendacia  continent.  His  autem  omnibus  de 
numero  illo  detractis,  ad  exiguum  sane  re¬ 
ducetur  cumulum  ille  ingens  acervus  erro¬ 
rum. 

Exempla,  primi  generis  lifec  esse  possunt. 
Octavus  error  apud  Heshusium  est,  quod  in 
Concilio  Tridentino,  sess.  14,  cap.  1,  Ca¬ 
tholici  asserant,  Poenitentiam  ante  Christi 
adventum  Sacramentum  non  fuisse,  neque 
etiam  post  illius  adventum  cuiquam  esse 
ante  Baptismum.  In  hac  certe  sententia  no- 
hiscum  Lutherani  conveniunt  omnes  :  neque 
enim  Lutlierus,  aut  ullus  unquam  Luthera- 
nus  docuit  Poenitentiam  Sacramentum  esse, 
cum  agitur  ante  Baptismum,  aut  in  veteri 
Testamento  ullum  fuisse  Sacramentum 
proprie  dictum  Poenitentiae. 

Error  54.  ab  Heshusio  notatur,  quod  idem 
Concilium  Tridentinum,  sess.  14.  cap.  6.  do¬ 
ceat,  etiam  eos  sacerdotes,  qui  peccato  mor¬ 
tali  tenentur,  per  Spiritus  sancti  virtutem, 
in  ordinatione  collatam,  tanquam  Christi 
ministros  functionem  remittendi  peccata 
exercere.  Haec  sententia  ita  est  communis 
Catholicis  cum  Lutheranis,  ut  in  ipsa  Con¬ 
fessione  Augustana  art.  8.  damnentur  Dona- 
tistae  et  similes,  qui  negabant  ministerium 
malorum  in  Sacramentis  esse  utile ,  atque 
efficax  :  et  ibidem  aperte  asseratur,  Sacra¬ 
menta  propter  Ordinationem,  et  mandatum, 
Christi  efficacia  esse ,  etiamsi  per  malos  ex¬ 
hibeantur.  Yel  igitur  Heshusius  errorem  il¬ 
lum  expugnat,  vel  se  ut  Donatistam  ab  ipsa 
Augustana  Confessione  damnatum  esse  fa- 
leatur. 

Error  74.  ponitur  ab  Heshusio,  quod  pro 
peccato  originali  non  debeat  fieri  satifactio  : 
cujus  erroris  auctorem  citat  S.  Thomam 
4.  dist.  10.  q  use  st.  1.  art.  2.  At  quis  unquam 
Lutheranus  non  idem  sensit?  qui  Satisfa¬ 
ctionem  universe  de  medio  tollunt :  an  cre¬ 
dibile  est  cos  admissuros  Satisfactionem  ad 
expiandum  originale  peccatum  ? 

Jam  secundi  generis  hsec  erunt  exempla. 
Primus  error  esse  dicitur,  quod  Poenitentia 
sit  prseterita  peccata  plangere,  et  plangenda 
non  admittere.  Qure  verba  apud  S.  Grego- 
rium  leguntur  hoin.  34.  in  Evangelia,  et  ci¬ 
tantur  similia  nomine  S.  Ambrosii  a  Gra¬ 
tiano  can.  Ecce  nunc,  de  Poenitentia  dist.  1, 
quare  si  iste  error  Papistarum  est,  ut  Heshu¬ 
sius  dicit,  Gregorius-et  Ambrosius  Papista;, 
atque  adeo  Lutheranorum  avdersarii  erunt. 


Tertius  error  apud  Heshusium  hic  est : 

«  Secunda  post  naufragium  tabula  est,  cul¬ 
pam  simpliciter  confiteri.  »  At  haje  ipsa 
verba  S.  Hieronymi  sunt  in  epist.  ad  Pam- 
machium  et  Oceanum,  de  erroribus  Orige- 
nis,  et  similem  sententiam  idem  auctor  ha¬ 
bet  in  epistola  ad  Demetriadem,  et  in  altera 
ad  Sabinianum  et  in  cap.  3.  Isai.  Vides  igi¬ 
tur  lector,  quam  antiquum  ac  nobilem  Pa- 
pistam  nobis  concedat  Heshusius,  quem  sex  - 
contis  Luthoris  optimo  jure  anteferre  possi¬ 
mus. 

Error  15.  est,  quod  Poenitentiam  esse  di¬ 
camus  Baptismum  laboriosum,  quodque  in 
Tridentino  Concilio  sess.  14.  cap.  2.  asse¬ 
rant  Patres,  ad  vitee  novitatem  per  Sacra¬ 
mentum  Poenitentia;  non  sino  magnis  fleti¬ 
bus,  et  laboribus  perveniri.  Atqui  ha;c  sen¬ 
tentia  non  unius,  aut  alterius,  sed  omnium 
pene  veterum  scriptorum  est,  ut  non  pos¬ 
sit  hic  error  Papistarum  dici,  nisi  omnes  illi 
sanctissimi,  atque  antiquissimi  Patres  Pa¬ 
pista;  concedantur  fuisse. 

Nam  qui  ita  comparant  Poenitentiam  cum 
Baptismo  ut  tabulam  naufragii  cum  navi¬ 
gio  integro,  satis  aperte  indicant,  Poeniten¬ 
tiam  Baptismum  esso  laboriosum.  Sed  p no¬ 
ter  Hieronymum  in  eamdem  sententiam  seri- 
bunt  S.  Cyprianus,  Clemens  Alexandrinus, 
Tertullianus,  Pacianus,  Ambrosius,  Theo- 
doretus,  Damascenus,  et  alii,  quorum  testi¬ 
monia  cap.  12.  infra  citantur. 

Error  28.  est,  dolorem  ex  Contritione  sus¬ 
ceptum  adeo  vehementem,  acrem,  et  in¬ 
tensum  esse  oportere,  ut  doloris  acerbitas 
cum  scelerum  magnitudine  sequari,  confer- 
rique  possit.  Hanc  vero  sententiam  non  so¬ 
lum  Catechismus  Romanus  ,  quem  Heshu¬ 
sius  citat,  sed  etiam  sanctissimus  et  doctis¬ 
simus  Martyr  Cyprianus  habet  :  sic  enim 
scribit  in  serm.  de  lapsis  extremo  :  «  Quam 
magna  deliquimus,  tam  granditer  deflea¬ 
mus  ;  alto  vulneri  diligens,  et  longa  medi¬ 
cina  non  desit  :  Poenitentia  crimine  minor 
non  sit  » . 

Error  40.  est,  quod  confessio  a  morte  li¬ 
beret,  Paradisum  aperiat,  et  spem  salutis 
tribuat  :  cujus  erroris  auctorem  facit  Hes¬ 
husius  Petrum  Lombardum  lib.  iv.  Sentent. 
distinet.  17.  At  verba,  qua;  Lombardus  lo¬ 
quitur,  non  ipse  sibi  finxit,  sed  ex  Ambrosio 
citavit  in  sermone  quodam  de  Quadrage¬ 
sima.  Atque  ha;c  de  secundo  genere. 

Tertii  generis  exempla  ha;c  esse  poterunt. 
Quintum  errorem  esse  dicit,  quod  Pceniten- 

ti-u  Sacramentum  consistat  essentialiter  in 
actu  ejus  qui  sanctificatur  :  quam  senten¬ 
tiam  Catholici  sic  intelligunt,  ut  velint  Con¬ 
tritionem,  Confessionem,  et  Satisfactionem, 
quas  partes  materiales  Sacramenti  hujus 
appellant,  in  actione  pomi  tentis  consistere. 
Quod  quidem  verum  esse,  nemo  sobrius  ne¬ 
gabit :  cujus  enim  actio  esse  potest,  dolere, 
confiteri ,  satisfacere ,  nisi  ejus  qui  dolet, 
confitetur,  satisfacit  ?  Sextum  errorem  esse 
'dicit,  quod  Poenitentia  secundum  habitum 
debeat  esse  perpetua,  secundum  actum  non 
item.  Hanc  vero  sententiam  quis  neget,  si 
eum  intelligat  ?  nec  enim  Poenitentiam  actu 
agere  dum  dormimus  possumus  (ut  varia 
negotia,  quae  Poenitentiae  actionem  impe¬ 
diunt,  nunc  omittam),  proinde  perpetuo  il¬ 
lam  agere  minime  possumus:  habitu  autem 
promptos,  ac  paratos  ad  Poenitentiam  agen¬ 
dam,  si  res  postulet,  esse  nos  debere,  ac  pos¬ 
se,  quis  unquam  inficiatus  est? 

Er  rorem  13.  esse  dicit,  quod  fides  non  sit 
pars  poenitentiae ,  sed  eam  antecedat.  Et 
hanc  sententiam,  si  per  fidem  intelligatur  id 
quod  Catholici  intelligunt,  firmus  videlicet 
assensus  ad  ea  omnia,  quae  Deus  verbo  suo 
revelare  dignatus  est;  nec  Lutherani,  nec 
ulli  omnino  homines  negare  poterunt.  Nisi 
enim  quis  Deum,  peccatum,  judicium,  et 
alia  id  genus  esse  certo  credat,  fieri  non  pot¬ 
est,  ut  ad  Poenitentiam  adducatur  :  quare 
nisi  fides  praecedat,  Poenitentia  nunquam 
subscquetur. 

Errorem  11.  numerat,  quod  duplex  sit 
dolor  in  Contritione,  unus  rationalis,  alter 
sensualis,  quodque  prior  necessario  ad  Con¬ 
tritionem  requiratur,  posterior  non  item. 
Et  hic  quae  dubitatio  fingi  potest  ?  Negabit 
Tilmannus  hominem,  et  mente,  et  carne  do¬ 
lorem  posse  concipere  ?  at  si  id  neget,  ange¬ 
lum,  vel  belluam,  non  hominem  dabit.  Ne¬ 
gabit  dolorem  illum  qui  mente  concipitur, 
sine  dolore  sensibili ,  atque  externo  esse 
posse  ?  At  quam  saepe  experimur  ipsi  in  no¬ 
bis  ,  cum  rem  aliquam  gravissime  animo 
a  versemur,  ejusque  nos  valde  perniteat;  ta¬ 
men  lacrymam  unam  nos  ipsos  a  nobis  im¬ 
petrare  non  posse  ?  quis  vero  Christianus 
ambigat  ad  peccati  detestationem,  cor  con¬ 
tritum  et  spiritum  contribulatum,  etiam 
sine  corporalibus  lacrvmis  posse  sufficere  ? 

Errorem  25.  facit,  quod  perfectam  Con¬ 
tritionem  esse  oportere  dicamus,  et  tantum 
dolorem  ex  peccatis  concipiendum,  ut  ma¬ 
jor  nequeat, cogitari  :  cujus  erroris  auctorem 


facium  Catechismum  Romanum.  Sed  fallitur 
Heshusius  :  non  enim  sententia;  illius  Cate- 
chismus  Romanus,  sed  Spiritus  sanctus  est 
auctor,  qui  cum  et  Mosis,  et  Christi  ipsius 
ore  tam  ssepe  testatus  sit,  Deum  tota  mente, 
toto  corde,  atque  omnibus  viribus,  id  est, 
summo,  et  sincerissimo  amore  diligendum 
esse,  ut  nihil  ei  vel  anteponamus,  vel  adae¬ 
quemus  :  certe  simul  etiam  nos  admonuisse 
censendus  est,  ut  de  peccatis  in  Deum  ad¬ 
missis,  toto  corde,  tota  mente  ;  atque  omni¬ 
bus  viribus  doleamus  :  neque  ob  ullius  boni 
creati  jacturam  majori ,  aut  aequali  dolore 
afficiamur  (amor  enim  doloris  mensura  est) 
nisi  forte  Heshusio  videatur  majorem  esse 
dolorem  ex  pecuniae  amissione ,  quam  ex 
Dei  offensione  concipiendum.  Sed  venio  ad 
exempla  ultimi  generis,  id  est,  ad  calumnias, 
et  mendacia. 

Iu  errore  12.  notat  ex  Catechismo  Romano 
haberi,  quod  vi,  et  efficacia  Sacramenti  Poe¬ 
nitentiae,  quod  consistit  in  actu  externo  ho¬ 
minis,  sanguis  Christi  nostra  peccata  abluat, 
hoc  est,  sanguis  Christi  accipiat  vim  suam 
ab  actu  hominis  ;  quae  est  horrenda  bla- 
sphemia.  At  horrenda  potius  impudentia 
raentientis  Heshusii,  quam  ulla  Catechismi 
blasphemia  hoc  loco  reperietur.  Id  enim 
solum  Catechismus  docet,  vi  Sacramenti,  ut 
divini  cujusdam  instrumenti,  Christi  sangui¬ 
nem  ad  nos  derivari,  quo  peccata  purgen¬ 
tur  :  non  autem  (ut  mentitur  Heshusius) 
Christi  sanguinem  vim  suam  a  Sacramentis 
accipere,  id  enim  nullus  unquam  neque  scri¬ 
psit,  neque  somniavit  Catholicorum.  Haec 
autem  sunt  verba  Catechismi,  qute  citantur 
etiam  ab  adversario  :  «  Cum  nemo  salutem 
nisi  per  Christum,  ejusque  passionis  benefi¬ 
cium  consequi  possit,  consentaneum,  nobis- 
que  utilissimum  fuit  ejusmodi  Sacramentum 
institui,  cujus  vi,  et  efficientia  Christi  sanguis 
ad  nos  defluens,  peccata  post  Baptismum  ad¬ 
missa  clueret.  »  Quo  loco  non  significat  Ca¬ 
techismus,  vi  et  efficientia  Sacramenti,  Chri¬ 
sti  sanguinem  peccata  eluere  :  sed  Christi 
sanguinem,  qui  solus  peccata  nostra  eluere 
potest,  vi,  et  efficientia  Sacramenti  ad  nos 
defluere.  Ex  quo  non  magis  sequitur,  Christi 
sanguinem  a  Sacramento  vim  eluendi  pec¬ 
cata  accipere,  quam  sequatur,  aquam  vim 
humectandi  a  canali  accipere,  quia  per  ca¬ 
nalem  descendit :  vel  certe  lucernam  lucendi 
vim  mutuari  a  candelabro,  quia  per  cande¬ 
labrum  defertur  ad  aulam. 

In  errore  19.  notat  ex  Gratiano  et  Longo- 

bardo,  semel  tantum  Poenitentiam  agi  posse. 
Sed  more  suo  impostorem  agit.  Nam  Gra¬ 
tianus  distinet.  2.  et  3.  de  Poenitentia ,  et 
Longobardus  lib.  iv,  Sentent.  distinet.  14. 
proferunt  varia  Patrum  testimonia,  quae  in 
specie  contraria  esse  videntur,  cum  alia  se¬ 
mel  tantum  Poenitentiam  agi  alia  saepius 
iterari  posse  concedant  :  sed  iidem  auctores 
Patrum  dicta  conciliant,  ac  docent  Poeni¬ 
tentiam  solemnem  non  nisi  semel,  privatam 
saepius  concedi  solitam.  Heshusius  autem  ut 
simplicibus  imponat,  quae  auctores  illi  pro 
una  parte  quaestionis  adducunt,  ita  citat,  ac 
si  ea  sententia  Catholicorum  esset. 

In  errore  24.  Catechismum  Romanum,  et 
Tapperum  reprehendit,  quod  asserunt,  Con¬ 
tritionem  non  esse  opus  Spiritus  sancti,  sed 
actum  voluntatis,  vi  liberi  arbitrii  elicitum. 
Hic  vero  audacissimum  impostorem  agit : 
ubi  enim,  quaeso,  in  toto  Cafcechismo,  aut  in 
omnibus  Tapperi  libris  invenietur  illa  ne¬ 
gatio,  non  esse  Contritionem  opus  Spiritus 
sancti?  Dicunt  quidem  auctor  Catechismi  et 
Tapperus  Contritionem  esse  actum  volun¬ 
tatis,  seu  liberi  arbitrii  (quod  solum  Heshu¬ 
sius  citat ;  et  verissimum  est)  sed  actum  esse 
solius  liberi  arbitrii,  aut  non  esse  simul  Spi¬ 
ritus  sancti  donum,  non  dicunt.  Et  puerilis 
est  illa  Heshusii  dialectica  :  Contritio  est 
actus  voluntatis,  non  igitur  est  opus  Spiritus 
sancti ;  quasi  non  possit  idem  opus  a  Deo 
simul,  et  a  nostra  voluntate  fieri.  S.  Augu¬ 
stinus  lib.  de  preedest.  Sanctorum  cap.  3. 
disserens  de  actibus  credendi,  et  amandi  : 

«  Utrumque,  inquit ,  nostrum  est  ,  pro¬ 
pter  arbitrium  voluntatis, et  utrumque  datum 
est  propter  spiritum  fidei,  et  charitatis.  » 

In  errore  58.  cujus  auctorem  Heshusius 
invenire  non  potuit,  haec  verba  habentur  : 
a  Docent  absolutionem  peccatorum  non  tan¬ 
tum  in  nomine  Jesu  Christi  debere  fieri,  sed 
et  B.  Mariae,  et  omnium  sanctorum,  et  no¬ 
strorum  etiam  operum  :  unde  est  haec  com¬ 
munis,  et  blasphemiae  plena  forma  Absolu¬ 
tionis,  qua  in  Monasteriis  sunt  usi.  (Meritum 
passionis  Domini  nostri  Jesu  Christi  :  et  B. 
Mariae  semper  Virginis,  et  omnium  Sancto¬ 
rum,  meritum  ordinis,  et  gravamen  Reli¬ 
gionis  ,  humilitas  Confessionis  ,  contritio 
cordis,  bona  opera  ,  quae  fecisti,  et  facies 
pro  amore  Domini  nostri  Jesu  Christi,  ce¬ 
dant  tibi  in  remissionem  peccatorum  in  aug¬ 
mentum  meriti  et  gratiae,  et  in  praemium 
vitae  aeternae)  » . 

Haec  ad  verbum  recitare  volui,  ut  im¬ 


pudentia  haereticorum  :  et  mentiendi  libido 
omnibus  innotesceret,  nam  nec  protulit, 
nec  proferre  potuit  noster  Heshusius  ullum 
Catholicum  auctorem,  qui  haec  verba  pro 
forma  absolutionis  agnosceret.  Forma  enim 
vera,  qua  Catholici  omnes  utuntur,  illa  verba 
sunt :  «  Ego  te  absolvo  ab  omnibus  peccatis 
tuis,  in  nomine  Patris,  et  Filii  et  Spiritus 
sancti, 'Arnen  »  :  in  qua  forma  nulla  mentio 
fit  B.  Virginis  Mariae,  aut  Sanctorum  eaete- 
rorum,  sed  solius  Dei,  cujus  est  proprium  per? 
se  aut  per  Ministros  suos,  peccata  remittere. 
Hanc  autem  esse  formam  Absolutionis,  par¬ 
tim  ex  Conciliis,  Tridentino  et  Florentino,  et 
omnibus  auctoribus,  qui  de  iis  rebus  tractant, 
partim  ex  ipsa  Ecclesiae  consuetudine,  om¬ 
nes  norunt.  Porro  illa,  quae  citat  Heshusius, 
non  forma  absolutionis,  sed  pia  quaedam 
precatio  est,  quam  adhibere  monnulli  solent 
post  Absolutionem  a  peccatis  datam.  Neque 
absurde  precamur  juvari  ad  pcenee,  quae  ex 
peccato  relinquitur,  remissionem,  necnon 
ad  gratiae  incrementum,  et  vitam  aeternam 
consequendam,  meritis  Christi,  Sanctissimae 
Deiparae,  omnium  beatorum  cum  Christo  reg¬ 
nantium,  et  nostris  etiam  propriis  operibus 
ac  laboribus,  cum  omnia  suo  modo  prodesse 
valeant. 

Sed  jam  de  Heshusio  satis  diximus  : 
neque  enim  omnia  excutere,  sed  quaedam 
solum  exempli  causa  in  medium  adducere 
propositum  fuerat. 


CAPUT  V. 

Calumniae  et  mendacia  Joannis  Calvini , 
et  Theodori  Bezae. 

Nunc  de  Calvini  calumniis,  et  mendaciis, 
pauca  quaedam  annotanda  esse  videntur. 
Primo  igitur  in  m.  lib.  Instit.  cap.  4.  §.  1. 
ad  hunc  modum  Calvinus  loquitur  :  «  Si 
sunt,  Catholici,  in  externis  exercitiis  mor¬ 
dicus  infixi,  ut  nihil  aliud  ex  immensis  volu¬ 
minibus  colligas,  quam  Pcenitentiam  esse  di¬ 
sciplinam,  et  austeritatem,  quae  partim  do¬ 
mandae  carni,  partim  castigandis,  puniendis- 
que  vitiis  serviat  :  de  interiori  mentis  reno¬ 
vatione,  quae  veram  vitae  correctionem  se- 
cum  trahit,  mirum  silentium.  »  Ilaec  ille. 
Quae  sententia  et  iis  repugnat,  quae  continuo 
ab  eodem  auctore  subjiciuntur,  et  apertum 
mendacium  continet  :  sic  enim  ille  in  conse* 

quentibus  loquitar  :  «  De  contritione  quidem 
et  attritione,  multus  apud  eos  sermo.  »  At  si 
de  contritione,  et  attritione  multus  apud 
Catholicos  sermo  est,  quo  modo  de  interiori 
mentis  renovatione  mirum  apud  eosdem  si¬ 
lentium  est?  ad  Contritionem  enim  proprie 
pertinet  celebris  illa  Poenitentia?  definitio, 
quam  iisdem  Catholicis  idem  Calvinus  attri¬ 
buit.  «  Anteacta  peccata  deflere,  et  deflen¬ 
da  non  committere  » .  Qui  autem  ita  serio 
peccata  deflet,  ut  propositum  certissimum 
concipiat  animo,  nunquam  deinceps  ad  pec¬ 
cata  redeundi,  is  profecto  internam  illam 
mentis  renovationem  acquirit  ;  quse  veram 
vitee  correctionem  secum  trahit. 

Quod  vero  paulo  infra  Calvinus  subjicit, 
Catholicos  levi  caeremoniarum  aspersione 
totam  cordis  amaritudinem  sanare,  nova  ca¬ 
lumnia  est,  et  ipsius  etiam  Calvini  testimonio 
refelli  potest,  si  quidem  paulo  ante  dixerat, 
Poenitentiam  apud  Catholicos  nihil  esse  aliud, 
nisi  disciplinam,  et  austeritatem,  quec  vitiis 
puniendis  et  castigandis  serviat.  Quod  si  apud 
nos  ejusmodi  requiritur  in  poenitentibus  au¬ 
steritas,  et  satisfactionis  gratia,  jejunia,  pre¬ 
ces,  eleemosynae,  peregrinationes,  et  alia  id 
genus  opera  carni  molesta,  et  laboriosa, 
a  Saderdotibus  indicuntur  :  quomodo  non 
mentitur,  qui  hoc  ipsum  agnoscit,  et  tamen 
scribit,  omnem  cordis  amaritudinem  levi  cae¬ 
remoniarum  aspersione  sanari  ? 

Secundo,  ibidem  Calvinus  Doctores  Catho¬ 
licos  singularis  cujusdam  inscitiae  arguere 
sibi  videtur,  quod  se  torqueant,  et  impediant 
tribus  quibusdam,  alioqui  facillimis  quaestio¬ 
nibus,  An  unius  peccati  Poenitentia  Deo  pla¬ 
ceat,  ubi  in  aliis  durat  obstinatio  ;  An  poenae 
divinitus  inflictae  ad  Satisfactionem  valeant ; 
An  saepius  iterari  possit  pro  mortalibus  pec¬ 
catis  Poenitentia. 

Sed  ego  nullum  hactenus  legi,  qui  his  quae¬ 
stionibus  impeditus  teneretur  ;  omnes  enim 
continuo  respondent,  non  placere  Deo  Poeni¬ 
tentiam  unius  peccati,  nec  veram  Poeniten¬ 
tiam  esse,  ubi  in  aliis  durat  obstinatio  ;  et 
pro  certo  axiomate  habent  verbum  illud  Au¬ 
gustini,  seu  quicumque  fuerit  auctor  in  libro 
de  vera,  et  falsa  Poenitentia  cap.  9  :  «Quaedam 
impietas  infidelitatis  est,  ab  illo  qui  justus,  et 
justitia  est,  dimidiam  sperare  veniam  »  ;  nec 
minus  consentiunt  omnes  flagella  a  Deo  im¬ 
missa,  ad  Satisfactionem  valere  :  idquc  con¬ 
tra  Haereticos  negantes  defendunt,  ut  videre 
est  in  Concilio  Tridentino  sess.  14,  can.  13  ; 
nemo  denique  Catholicorum  est,  qui  dubitet 

Poenitentiam  privatam  (nam  de  solemni  alia 
ratio  est)  toties  iterari  posse,  quoties  quis  in 
peccatum  lapsus  fuerit. 

Tertio,  ibidem  Calvinus  impudenter  men¬ 
titur,  cum  ait  :  «Turpiter,  et  impie  definiunt, 
nonnisi  de  venialibus  peccatis  quotidie  agi 
Poenitentiam.  »  Qui  enim,  quaeso,  hoc  defi¬ 
niunt  ?  cur  nullus  citatur  hujus  decreti  au¬ 
ctor  ?  Scribunt  quidem  Catholici,  verialia 
peccata  quotidiana  esse,  et  idcirco  quotidia¬ 
nam  quoque  de  eis  Poenitentiam  esse  agen¬ 
dam  :  neque  solum  recentiores,  sed  etiam 
S.  Augustinus  id  verbis  apertissimis  docet  in 
lib.  l.  homiliarum,  homil.  postrema  cap.  S. 
at  non  posse,  et  interdum  etiam  oportere  de 
mortalibus  peccatis  toto  vita  tempore  Poeni¬ 
tentiam  agi,  nemo  Catholicus  definivit. 

Et  contra  potius  extant  multi  veteres  ca¬ 
nones,  qui  Poenitentiam  perpetuam  pro  certis 
criminibus  imperant ;  et  laudantur  apud  nos 
ii  vehementer,  qui  ad  expianda  adolescentia? 
sua?  peccata,  vel  in  eremo,  vel  monasteriis 
toto  vita?  sua?  tempore  durissimum  vitee  genus 
complexi  Poenitentiam  agunt. 

Quarto,  idem  Calvinus  in  eodem  capite 
§.  2.  scribit,  exigere  Catholicos  a  Poenitenti¬ 
bus  Contritionem  adeo  justam  et  perfe¬ 
ctam,  ut  in  trutina  appendatur  cum  fiducia 
venia?,  et  §.  3.  id  ipsum  planius  explicans 
scribit  Catholicos  velle,  ut  ea  Contritio  me¬ 
ritum  sit  remissionis  peccatorum,  cum  tamen 
eam  nemo  habere  possit  :  «  Multum,  inquit, 
interest,  doceasne  emereri  remissionem  pec¬ 
catorum  justa,  et  plena  Contritione,  qua 
nunquam  defungi  possit  peccator  ;  an  eum 
instituas  ad  esuriendam,  et  sitiendam  Dei 
misericordiam  etc.  »  Sed  Catholici  non  do¬ 
cent  Contritione  nos  emereri  remissionem 
peccatorum,  ac  per  hoc  nec  illud  docent,  de¬ 
bere  in  trutina  appendi  cum  fiducia  venia? 
doloris  acerbitatem  :  audiunt  enim  Catholici 
omnes  Synodum  Tridentinam  disertis  verbis 
condonantem,  nihil  eorum  qua?  justificatio¬ 
nem  pr secedunt,  mereri  gratiam  justificatio¬ 
nis,  et  ideo  gratis  per  Christum  homines  ju¬ 
stificari,  sess.  6.  cap.  8.  Itaque  Contritionem 
dispositionem  esse  volunt  Catholici,  non  me¬ 
ritum  remissionis  peccatorum. 

Quod  etiam  Calvinus  obiter  dicit,  nun¬ 
quam  posse  hominem  defungi  justa,  ac  plena 
Contritione;  et  neminem  esse  qui  ex  doctrina 
Catholica  de  Contritione,  vel  non  sit  ad  de¬ 
sperationem  adactus,  vel  simulationem  dolo¬ 
ris  Deo  pro  vero  dolore  non  opposuerit  ; 
mera?  calumnia?  sunt.  Nam  etiamsi  fidei 


448 


LIBER  I. 


certitudine  sciri  non  posse  Catholici  doceant, 
perfectamnc  contritionem  habuerimus,  an 
imperfectam :  tamen  perfectam  haberi  posse, 
et  a  plurimis  reipsa  haberi  docemus  ;  neque 
ullum  novimus  qui  ex  hac  doctrina  ad  sepa¬ 
rationem  adactus  sit,  aut  simulatum  Deo  do¬ 
lorem  pro  vero  dolore  obtulerit.  Sed  frustra 
contendimus,  cum  adversarius  sola  sua  af- 
lirmatione  contentus,  nullos  testes  adhibeat. 

Quinto,  in  eodem  cap.  §.  16.  17.  et  18.  ca¬ 
lumniatur  doctrinam  Catholicorum  de  enu¬ 
meratione  peccatorum  in  Confessione  facien¬ 
da  :  ac  tandem  addit,  rem  impossibilem  ab 
illis  praecipi  :  «  Dicam,  inquit,  in  summa, 
quatis  lex  illa  fuerit.  Simpliciter  est  impossi¬ 
bilis.  »  Sed  calumniam  hanc  esse  nemo  ne¬ 
gabit,  qui  libros  Catholicorum,  aut  certe  Con¬ 
cilium  ipsum  Tridentinum,  sess.  14.  cap.  5. 
legere  voluerit.  Neque  enim  omnia  omnino 
peccata  enumerari  oportere  lex  nostra  jubet, 
sed  ea  solum,  quae  post  diligentiam  in  exa¬ 
mine  positam  menti  occurrerint :  diligentiam 
autem  moralem  intelligimus,  qualem  in  ne¬ 
gotiis  gravioribus  adhibere  solemus. 

Quid,  quod  hoc  idem  eodem  in  loco  ipse 
idem  Calvinus  docet?  nam  Deo  peccata  con¬ 
fitenda  esse  dicit  non  solum  generatim,  sed 
etiam  singula  :  «  Quid,  inquit,  ergone  confi¬ 
tenda  non  Sunt  singula  delicta  ?  ergo  nulla 
confessio  Deo  accepta ,  nisi  duobus  istis 
verbis  conclusa,  Peccator  sum?  imo  vero 
danda  potius  opera,  ut  quantum  in  nobis  est, 
totum  cor  effundamus  coram  Deo,  nec  modo 
nos  peccatores  esse,  sed  quanta  sit,  et  quam 
varia  peccatorum  labes  ,  tota  cogitatione 
incognoscamus  non  modo  nos  immundos, 
sed  qualis,  et  quanta,  quamque  in  multis  par¬ 
tibus  nostra  immundities  ;  non  modo  nos  de¬ 
bitores  sed  quantis  debitis  gravati,  et  quot 
# nominibus  obstricti  ;  non  modo  vulneratos, 
sed  etiam  quam  multis,  et  letbalibus  plagis 
saucii  simus.  »  Ac  ne  quis  ei  objiceret,  id 
omnino  fieri  non  posse,  ut  singula  peccata 
Deo  confiteamur,  adjungit  :  «  Hac  tamen  re¬ 
cognitione,  cum  se  totum  peccator  coram 
Deo  effuderit,  serio  ac  sincere  cogitet  plura 
adhuc  restare,  ac  profundiores  esse  malorum 
suorum  recessus,  quam  quos  penitus  excute¬ 
re  possit :  atque  adeo  exclamet  cum  Davidc  : 
Errores  quis  intelligit  ?  ab  occultis  meis 
munda  me  Domine  ».  llacc  ille.  Sicut  igitur 
ipse  non  existimat  legem  esse  impossibilem, 
qua  jubemur  singula  peccata  Deo  confiteri  ; 
quia  non  tenemur  id  facere,  nisi  quantum  in 
nobis  est  :  ita  non  debet  legem  impossibilem 


judicare,  qua  jubemur  singula  peccata  sacer¬ 
dotibus  confiteri  ;  quia  non  tenemur  id  face¬ 
re  fnisi  quantum  recordari  possumus  ;  et  de 
reliquis  cum  Propheta  supplicare  debe¬ 
mus,  ac  dicere  :  «  Delicta  quis  intelligit  ?  ab 
occultis  mundahne.  Domine.  » 

Sexto,  idem  Calvinus  in  eodem  cap.  §.  23. 
rursus  mentitur,  nos  docere,  veniam  'pecca¬ 
torium  meritis  acquiri  :  «  In  hanc'summam, 
inquit,  recidunt  omnia  :  nos  quidem  a  Dei 
clementia  delictorum  veniam|impetrare,  sed 
intercedente  merito  operum  ».  Et  infra  §.  28. 
«Verum,  inquit :  qua  sunt  perversitate,  et 
peccatorum  remissionem,  et  reconciliationem 
fieri  semel  dicunt,  cum  in  gratiam  Dei  per 
Christum  in  Baptismo  •recipimur  :  post  Ba¬ 
ptismum  resurgendum  esse  per  satisfactio¬ 
nes.  »  Quid  facias  huic  calumniatori,  qui  de¬ 
dita  opera  sententiam  Catholicorum  perpe¬ 
ram  exponit,  ut  odiosam  reddat? quod  enim 
Catholici  dicunt  satisfaciendum  esscfpro  poe¬ 
nis  temporalibus,  qua)  post  reconciliationem 
cum  Deo,  et  culpa)  ac  poense  aeternae  gratui¬ 
tam  remissionem,  aliquando  restant,  id  ipse 
trahit  ad  meritum  'reconciliationis.  Tantum 
autem  abest,  ut  Catholici  sentiant,  reconci¬ 
liationem  acquiri  meritis  satisfactionum,  ut 
etiam  doceant  neminem  posse  Deo  satisfacere, 
nisi  reconciliatum.  Ac  ut  iutclligas,  lector, 
Calvinum  non  ignorantia,  sed  malitia  pecca¬ 
re,  legas  §.  29.  et  90.  ejusdem  capitis  :  ilii 
enim  fatetur,  Catholicos  non  referre  Satis¬ 
factionem  ad  reconciliationem,  sive,  quod 
est  idem,  ad  culpa)  remissionem,  sed  solum 
ad  expiandam  pcenam,  eamque  temporalem  : 
((  Fingunt,  inquit,  §.  29.  sibi  distinctionem 
culpa)  et  po)na)  :  culpam  remitti  fatentur 
Dei  misericordia,  sed  culpa  remissa  poenam 
restare,  quam  persolvi  Dei  justitia  postulat.  » 
Et  §.  30.  «  Scio,  inquit,  subtilius  adhuc 
ipsos  elabi,  dum  inter  aeternam  poenam,  et 
temporales  distingunt.  » 

Septimo  idem  Calvinus  lib.  iv.  Institui, 
cap.  19.  §.  10.  cum  docuisset  Catholicos  mul¬ 
tum  laborare,  et  sudare,  ut  Sacramentum  in 
Poenitentia  invenire  possint,  indicat  eis  in 
Absolutione  Sacerdotis  multo  speciosius  et 
facilius  Sacramentum  constitui  potuisse,  quam 
in  actione  pernitentis  :  et  miratur  caecitatem 
Scholasticorum,  qui  hoc  non  adverterint  : 
«  Sane,  inquit,  hallucinati  sunt  plusquam 
pueriliter,  et  caeci  in  sole  fuerunt,  qui  cum 
inulta  difficultate  aestuarent ,  rem  planam 
adeo,  et  cuivis  obviam  non  perspexerunt.  » 
Haec  ille  :  qui  quidem  impudentius  mentiri 

non  poterat,  nisi  forte  nullum  scholasticum 
legerit.  Nam  ex  scholasticis  Scotus,  Ockam 
et  Gabr.  in  4.  sentcnt.  clist.  14.  Sacramentum 
Pgenitentia)  in  sola  Absolutione  constituunt : 
cseteri  omnes  actus  pcenitentis,  Confessio¬ 
nem,  Contritionem,  et  Satisfactionem,  par¬ 
tem  Sacramenti  hujus  esse  volunt,  sed  non 
absque  Absolutione,  quam  Sacramenti  for¬ 
mam,  ac  per  hoc  primariam  Sacramenti  par¬ 
tem  esse  docent.  Itaque  quod  nulli  in  mentem 
venisse  Calvinus  fingit,  omnibus  in  mentem 
venit  :  et  ipse  plane  liallucinatus  est  plus- 
quam  pueriliter,  et  esecus  in  sole  fuit,  si  li¬ 
bros  scholasticorum  legit,  et  rem  planam 
adeo,  et  cuivis  obviam  non  perspexit. 

Octavo,  idem  Calvinus  in  Antidoto  articu¬ 
lorum  Parisiensium,  art.  3.  introducit  Catho¬ 
licos  ita  loquentes  :  «  Quantum  vero  pertinet 
ad  Confessionem,  notandum  est  quod  mate¬ 
ria  sit  de  jure  divino,  forma  autem  de  jure 
positivo.  »  Et  paulo  infra  dicit,  formam  su¬ 
perinductam  ab  Innocentio  Pontifice,  qui  sta¬ 
tuit  confitendum  esse  proprio  Sacerdoti.  De¬ 
nique  fingit  sententiam  esse  Lutheranorum, 
et  Catholicis  contrariam  :  Nos  reconciliari 
gratis  per  satisfactionem  Christi.  Sed  hee  me¬ 
rse  sunt  imposto  ree  :  nam  neque  ullus  Catho¬ 
licus  docuit  formam  Confessionis  esse  de  ju¬ 
re  positivo  :  neque  formam  Theologi  vocant, 
confiteri  proprio  Sacerdoti,  cum  forma  sit, 
omnium  consensu,  verbum  Absolutionis  : 
neque  Innocentius  instituit  confitendum  esse 
proprio  Sacerdoti,  sed  explicuit,  jure  divino 
non  convenire  potestatem  Sacramenti  hujus 
administrandi,  nisi  iis,  qui  jurisdictionem  in 
alios  habent,  quales  sunt  proprii  Sacerdotes. 
Sententia  autem  illa  :  Nos  reconciliari  gratis 
per  satisfactionem  Clnisti  non  modo  nobis 
contraria  non  est,  neque  absurda  Catho¬ 
licis  ullis  videtur,  ut  Calvino  fingere  placuit, 
sed  anathema  dicimus  iis,  qui  illam  nega¬ 
re  voluerint  :  neque  Calvinistae  proferent 
unquam  testimonia  Doctorum  Catholico¬ 
rum,  qui  eadicant,  quEe  nobis  Calvinus  im¬ 
posuit. 

Similia  mendacia  habet  etiam  Theodorus 
Bcza  in  suaYionfessione,  cap.  7.  art,  11.  ubi 
de  Poenitentia  Papistarum'  disserit.  Primo 
affirmat  Catholicos  non  tam  esse  medicos, 
quam  carnifices  crudelissimos  animarum , 
quod  in  omnibus  adultis  requirant,  ut  neces¬ 
saria  ad  salutem,  Contritionem,  Confessio¬ 
nem,  et  Satisfactionem,  sed  aut  reipsasi  pot¬ 
est  quis  ea  praestare,  aut  certe  in  voto,  ac 
desiderio.  Quae  autem  crudelitas  est,  exigere 
Tom,  IY. 

desiderium  confitendi,  et  mulctam  imposi¬ 
tam  adimplendi. 

Secundo  affirmat  exigi  a  nobis,  ut  perfe¬ 
cte  tria  illa  praestentur  :  quod  esse  videtur 
promptum  iter  ad  desperationem.  At  non 
exigimus  perfecte,  nisi  quatenus  vires  huma¬ 
nae  a  Deo  adjutae  se  extendunt;  neque  enim 
requirimus  confessionem,  nisi  eorum  pecca¬ 
torum,  quae  memoria ‘tenentur,  neque  mul¬ 
ctam  imponimus,  nisi  quaim  unusquisque  fa¬ 
cile  ferre  possit.  Itaque  in  tam  prono  itinere 
ad  desperationem  nullum  videmus  unquam 
desperasse. 

Tertio,  affirmat  in  his  tribus  nos  ponere 
remissionem  peccatorum,  insigni  cum  Chri¬ 
sti  contumelia.  At  quae  contumelia  Christo 
esse  potest,  si  dicamus,  meritum  passionis 
ejus  veram  esse,  atque  unicam  peccatorum 
medicinam,  eamque  applicari  per  verbum 
Absolutionis  iis,  qui  per  Contritionem  ct 
Confessionem,  ac  satisfaciendi  propositum 
ad  eam  medicinam  recipiendam  rite  praepa¬ 
rantur  ?  Yel  si  haec  contumelia  est,  cur  non 
erit  etiam  contumelia,  si  quis  dixerit,  Bapti¬ 
smum  aquae  lavacrum  esse  regenerationis  ? 
vel,  in  eo  lavacro  positam  esse  remissionem 
peccatorum,  quod  per  id  lavacrum  appli¬ 
cetur  nobis  Christi  meritum,  quo  peccata 
donantur  ? 

Quarto,  affirmat  doctrinam  Catholicorum 
de  Contritione,  blasphemam  esse,  quod  eam 
partem  esse  velimus  Satisfactionis  pro  no¬ 
stris  peccatis  coram  Deo,  atque  ita  transfe¬ 
ramus  ad  homines,  quod  unius  Christi  pro¬ 
prium  est.  At  non  hoc  docent  Catholici,  ne¬ 
que  enim  proprie  satisfieri  posse  credunt  pro 
culpis  in  Deum  admissis,  quasi  Contritio 
justum  pretium  sit,  qua  offensioni,  atque 
inc  di  vi  me  satisfiat  :  solum  enim  justifica¬ 
tos,  «atque  amicos  Dei  per  Christi  meritum 
factos,  docent,  pro  temporalibus  pomis  posse 
ac  debere  satisfacere.  Sed  adversarii  nostri 
non  laborant  ut  Catholicam  doctrinam  intel- 
ligant,  sed  id  solum  quaerunt,  ut  quovis 
modo  eam  reprehendant,  ac  in  invidiam 
vocent.  Sed  de  his  hactenus, 

Calumnias  ei  mendacia  Martiui  Kemnilii. 

Nunc  tandem  ad  calumnias,  et  mendacia 
Kemnilii  veniamus.  Primum,  ut  se,  ac  suos 

a  Novatianorum  hae  re  si  asserat,  illorum  sen¬ 
tentiam  perperam  exponit  :  sic  enim  loqui¬ 
tur  in  2.  par.  Exam.  pag.  900  : «  Nequaquam 
sumus  Novatiani,  qui  semel  justificatis,  si 
post  Baptismum  lapsi  essent,  omnem  spem 
veniae,  et  reconciliationis  cum  Deo  vel  pror¬ 
sus  negabant,  vel  in  dubium  revocabant, 
etiamsi  rursus  converterentur,  et  Poeniten¬ 
tiam  agerent.  »  Sed  non  fuisse  hanc  Nova¬ 
tianorum  hacresim,  multis  argumentis  pro¬ 
bare  possemus,  si  opus  esset  :  verum  Kem- 
nitius  hoc  labore  nos  liberavit.  Nam  paulo 
infra,  pag.  902.  refert  ex  historia  Tripartita, 
quae  fuerit  Novatianorum  opinio,  his  verbis  : 
«  Merito  improbatur  Acesii  Novatiani  dictum, 
qui  in  Tripart.  lib.  i  cap.  13.  ad  Constanti¬ 
num  Imperatorem  inquit,  invitandos  quidem 
lapsos  ad  Poenitentiam  ;  spem  vero  remissio¬ 
nis  non  a  Sacerdotibus,  sed  a  Deo  solummo¬ 
do  expectandam,  qui  solus  potestatem  habeat 
remittendi  peccata.  »  Hic  vides  non  negasse 
Novatianos  spem  veniae,  et  reconciliationis 
cum  Deo,  ut  supra  falso  scripsit  Kemnitius, 
sed  negasse  in  Sacerdotibus  potestatem  ab¬ 
solvendi,  quippe  quae  in  solo  Deo  sit  :  quod 
etiam  negant  pertinacissime  Lutherani,  ut 
infra  ostendemus. 

Secundo,  idem  Kemnitius  pag.  902.  S. 
Ambrosii  verba  depravat,  ut  ea  ad  senten¬ 
tiam  suam  accommodet  :  «  Ambrosius,  in¬ 
quit,  Novatianorum  opinionem  ita  descri¬ 
bit  :  Pcenitentibus  post  lapsum  non  simplici¬ 
ter  sane  praecidendam  esse  omnem  spem  ve¬ 
niae,  sed  Sacerdotes  nec  posse  nec  debere 
illis,  ministerio  Evangelii  remissionem  pec¬ 
catorum  annuntiare,  vel  Absolutionem  im¬ 
pertiri  :  ne  Dei  (sicut  simulabant)  partes  au¬ 
daci  temeritate  sibi  usurparent,  n  Ilaec  ille. 
At  nusquam  in  Ambrosio  invenitur  modus 
ille  loquendi,  Lutheranorum  proprius  :  «  Mi¬ 
nisterio  Evangelii  remissionem  peccatorum 
annuntiare.  »  Quod  Ambrosias  docet,  ut  ex 
lib.  i.  de  Pcenit.  cap.  2.  colligitur,  id  est, 
negasse  Novatianos,  potestatem  remittendi 
peccata  Sacerdotibus  esse  concessam  :  a  Sed 
aiunt ,  inquit,  se  Domino  deferre  reve¬ 
rentiam,  cui  soli  remittendorum  criminum 
potestatem  reservent  etc.  » 

Tertio  pag.  905  :  a  Peccatorem  » ,  inquit 
Kemnitius,  a  post  Baptismum  lapsum,  quan¬ 
do  quaerit  et  ambit  reconciliationem  cum 
Deo,  et  remissionem  peccatorum.  Pontificii 
per*  Sacram  e  itum  suum  Poenitentiae  dedu¬ 
cunt  ad  humana,  seu  propria  opera,  ut  ilia, 
accedente  verbo  absolutionis,  fiant  et  sint 


Sacramentum,  hoc  est,  causa  efficiens  et 
conferens  gratiam  reconciliationis  cum  Deo, 
et  remissionis  peccatorum.  »  Haec  ille  :  ubi 
primum  in  eo  errat,  et  secum  ipse  pugnat, 
quod  Contritionem,  et  Confessionem  vocat 
opera  humana  et  propria,  cum  potius  dona 
sint  Dei,  ut  ipse  idem  Kemnitius  confitetur 
pag.  955.  ubi  sic  loquitur  :  «  Est  autem  ve¬ 
ra  Contritio  non  opus  liberi  arbitrii,  seu  vi¬ 
rium  humanarum  :  sed  Spiritus  sanctus  per 
verbum  praedicatum,  auditum,  et  cogitatum, 
illa  in  nobis  excitat,  inchoat,  operatur,  et  ef¬ 
ficit.  »  Cum  igitur  Contritio,  et  consequen¬ 
ter  etiam  Confessio,  non  sit  nostrum  tantum 
opus,  sed  etiam  Dei  qui  illam  nobis  inspirat, 
falso  Kemnitius  paulo  amte  scribit,  Pontificios 
deducere  peccatores  ad  opera  humana,  et 
propria.  * 

Deinde ,  Catholici  etiamsi  Contritionem , 
Confessionem,  et  Satisfactionem  ad  partem 
materialem  Sacramenti  Poenitentiae  pertine¬ 
re  velint,  tamen  causam  efficientem  remis¬ 
sionis  peccatorum  ut  instrumentum  Dei,  vel 
solam  Absolutionem  faciunt,  vel  actiones 
pcenitentis  cum  Absolutione  conjunctas,  non 
ut  actiones  humanae  sunt,  sed  ut  instrumenta 
Dei ;  alioqui  enim  ipsa  etiam  Absolutio,  et 
ablutio,  et  corporis  Domini  consecratio,  ac 
distributio,  actiones  humanae  dici  possent, 
cum  non  minus  ab  hominibus  fiant,  quam 
ipsa  peccatorum  enumeratio.  Nihil  igitur  est 
cur  Kemnitius  clamitet,  nos  causam  efficien¬ 
tem  remissionis  peccatorum  in  humano,  ac 
proprio  opere  poenitentis  constituere,  cum 
in  ipso  verbo,  per  Sacerdotem  nomine  Dei 
pronuntiato,  constituamus. 

Quarto,  pag.  911.  demonstrare  Kemnitius 
volens,  cur  Poenitentia  ,  quam  praedicavit 
Joan.  Baptista,  et  post  eum  Christus,  non 
sit  apud  Catholicos  Sacramentum  Poeniten¬ 
tiae,  ita  loquitur  :  «  Quia  in  illa  Poenitentia, 
gratis  sine  operibus,  fide  propter  Christum 
remittebantur  peccata ,  quia  etiam  tam 
Baptista,  quam  Christus,  fidem  in  Filium 
mediatorem,  partem  conversionis  necessa¬ 
riam  ad  consequendam  remissionem  praedi¬ 
carunt.  Propter  has  causas  talis  Poenitentia 
Pontificiis  non  est  Sacramentum  :  id  quod 
diligenter  expendatur.  »  Haec  ille.  0  miseros 
Lutheranos,  quorum  ignorantia  sic  abutitur 
Kemnitius,  ut  palpabilia  mendacia  non  so¬ 
lum  eis  impudenter  obtrudat,  sed  etiam  ju¬ 
beat  tamquam  magna  mysteria  diligenter 
expendi.  Scribit  quidem  Concilium  Triden- 
tinum  sess.  14.  cap.  1.  Sacramentum  Poeni- 

tentiae  institutum  fuisse  post  Christi  resur¬ 
rectionem  ,  et  ea  de  causa  sacramentalem 
Poenitentiam  non  fuisse  Catholici  docent 
Poenitentiam  illam,  quam  Baptista  et  Chri¬ 
stus  praedicabant.  At  causas  quas  fingit 
Kemnitius,  non  modo  nullus  agnoscit  Catho¬ 
licus,  sed  plane  omnes  pro  haereticis  habe¬ 
remus,  qui  illis  de  causis  Poenitentiam  sa¬ 
cramentum  esse  negarent.  Tantum  enim 
abest  ut  ideo  poenitentiam  aliquam  pro  sa¬ 
cramento  non  habeamus,  quia  in  ea  gratis, 
sine  operibus,  fide  propter  Christum  remit¬ 
tuntur  peccata  ,  vel  quia  fides  in  Christum 
pars  conversionis,  et  quidem  necessaria  ad 
remissionem  obtinendam  praedicetur,  ut  con¬ 
tra  potius  ubi  ista  absiat,  Sacramentum  Poe¬ 
nitentiae  aut  nullum  esse,  aut  inutiliter  admi¬ 
nistrari  dicamus. 

Quinto,  pag.  931.  non  minori  audacia 
Kemnitius  Tridentino  Concilio  imponit  ea, 
quae  nunquam  Patres  ejus  Concilii  cogita¬ 
runt  :  «  Sed  »,  inquit,  «aliud  est,  quod  Tri- 
dentinum  Concilium  quaerit,  in  Baptismo 
scilicet  remissionem  peccatorum  gratis,  sine 
nostris  operibus,  propter  meritum  Christi 
donari,  et  fide  accipi,  in  lapsis  vero  post 
Baptismum  Poenitentiam  impetrare  veniam, 
non  fide  gratis,  et  sine  operibus,  sed  per  et 
propter  opera  Poenitentiae.  »  Et  pag.  sequen¬ 
ti  :  «  Idem  est,  inquit,  quod  alibi  dicunt, 
duplicem  esse  justificationem,  quarum  prior 
sit  gratis,  fide,  sine  operibus  propter  Chri¬ 
stum  :  altera  non  gratis,  sed  per,  et  propter 
opera  fiat.  »  Haec  ille.  Porro,  si  ista  menda¬ 
cia  non  sunt,  proferatur  in  medium  vel  unus 
aliquis  scriptor  Catholicus,  ne  dicam  Con¬ 
cilii  oecumenici,  aut  etiam  particularis,  de¬ 
cretum,  in  quo  habeatur,  justificationem  in 
Sacramento  Poenitentiae  non  donari  gratis, 
per  fidem  sine  operum  merito,  ob  Christi  de¬ 
nique  passionem,  et  mortem  ?  Neque  enim 
quia  requirimus  Contritionem,  et  Confessio¬ 
nem,  ac  deinde  etiam  Satisfactionem,  ideo 
non  gratis  et  per  Christum,  sed  ex  operibus 
propriis  justificamur  ;  illa  enim  opera  non 
merita  sunt  justificationis,  sed  dispositiones 
justificandi  :  alioqui  etiam  justificatio  quae 
fit  in  Baptismo,  non  gratis,  sed  ex  operibus 
fieret,  quia  Poenitentia  quaedam  requiritur 
ante  Baptismum ,  dicente  Apostolo  Petro 
Actor.  2  :  Poenitentiam  agite ,  et  baptizetur 
unus  quisque  vestrum  in  nomine  Jesu  Christi , 
in  remissionem  peccatorum  vestrorum. 

Quid,  quod  idem  Kemnitius  ante  confessus 
'  fuerat  Catholicos  agnoscere,  per  meritum 

Christi  ,  fieri  remissionem  in  Sacramento 
Poenitentiae?  sic  enim  scripsit  pag.  903: 
«  Pontificii  asseverant  Poenitentiam,  qua 
lapsi  Deo  reconciliantur,  esse  peculiare  Sa¬ 
cramentum,  quo  lapsis  post  Baptismum  be¬ 
neficium  mortis  Christi  applicatur .  »  Haec 
ille  :  cujus  testimonium  hoc  loco  prolatum, 
verum  est,  sed  male  cohaerens  cum  his,  quae 
nobis  falso  passim  imponit. 

Sexto,  pag.  933.  auctorem  primum  Sa¬ 
cramenti  Poenitentiae  Kemnitius  Petrum 
Lombardum  facit,  qui  post  annum  Domini 
1100.  floruit  :  «  Quia,»  inquit, «Lombardus 
primum  ex  poenitentia  Sacramentum  fece¬ 
rat,  coeperunt  postea  Scholastici  quaerere, 
quae  sit  materia,  et  quae  forma,  etc.  »  Hoc 
esse  mendacium  nemo  dubitavit,  qui  aliquid 
in  veteribus  legerit;  passim  enim  conjun¬ 
gunt  veteres  Poenitentiam  seu  reconciliatio¬ 
nem  cum  Baptismo  ,  aliisque  Sacramentis 
proprie  dictis.  Quae  testimonia  suo  loco  ad¬ 
ducentur  :  nunc  unum  S.  Augustini  testimo¬ 
nium  nobis  sufficiet ;  is  enim  in  epist.  180. 
ad  Honoratum  :  «  An  non  cogitamus  »,  in¬ 
quit,  «  cum  ad  istorum  periculorum  perve¬ 
nitur  extrema,  nec  est  potestas  ulla  fugiendi, 
quantus  in  Ecclesia  fieri  soleat  ab  utroque 
sexu,  atque  ab  omni  aetate  concursus,  aliis 
Baptismum  flagitantibus,  aliis  reconciliatio¬ 
nem,  aliis  etiam  ipsius  Poenitentiae  actionem, 
omnibus  consolationem,  et  Sacramentorum 
confectionem,  et  erogationem  ?  ubi  si  mini¬ 
stri  desint,  quantum  exitium  sequatur  eos, 
qui  de  isto  saeculo  vel  non  regenerati  exeunt, 
vel  ligati  ?  » 

Septimo,  pag.  944.  et  943.  vix  credi  pot¬ 
est  quanta  impudentia  Kemnitius  tum  men¬ 
tiatur,  tum  Concilii  Tridentini  sententiam 
omnino  pervertat.  Negaverat  Concilium  par¬ 
tes  Poenitentiae  esse  terrores,  et  fidem  :  naim 
terrores  et  fides  etiam  in  impoenitentibus  es¬ 
se  possunt,  cum  Jacobus  dicat,  daemones 
credere,  et  contremiscere,  quos  certum  est 
Poenitentiam  nunquam  acturos  :  de  qua  c- 
tiarn  re  suo  loco  dicemus.  At  Kemnitius  ex 
capite  suo  ita  Concilii  sententiam  exponit  : 
«  Et  terrores  quidem,  inquit,  a  Deo  voce 
legis  conscientiae  incussos,  ideo  nolunt  esse 
partem  Poenitentiae,  quia  Contritionem  volunt 
esse  dolorem  voluntarie  pro  peeeatis  tan- 
quam  vindictam  assumptum,  qui  hoc  opere 
promereatur  misericordiam  Dei.  »  Sed  men¬ 
titur  in  caput  suum,  non  enim  Concilium 
usquam  dixit,  Contritionem  esse  opus  meri¬ 
torium  remissionis  peccatorum,  sed  contra 

potias  sess.  G.  canon.  8.  disertis  verbis  pro¬ 
nuntiavit,  ideo  gratis  per  Christum  nos  ju¬ 
stificari  secundum  Apostolum,  quia  nihil  eo¬ 
rum  qua}  justificationem  praecedunt,  sive  fi¬ 
des,  sive  opera,  ipsam  justificationis  gratiam 
promerentur. 

Et  quia  Concilium  sic  negat  fidem  partem 
esse  Poenitentiae,  ut  tamen  ad  Poenitentiam 
fidem  necessariam  esse  concedat,  et  Theolo¬ 
gi  fidem  Poenitentiae  fundamentum  esse  do¬ 
ceant,  explicat  Kemnitius  mentem  Concilii, 
ae  Theologorum  his  verbis:  «Quando  dicunt 
fidem  esse  fundamentum  Puenitenthe,  intcl- 
ligunt  talem  persuasionem  :  si  actiones  illas 
Poenitentiae  a  Pontificiis  praescriptas  quis 
susceperit,  et  praestiterit  quod  illis  actioni¬ 
bus  impetret  veniam  peccatorum,  et  recon¬ 
cilietur  Deo  ;  et  hoc  est  quod  dicunt  fidem 
esse  fundamentum  Poenitentiae. »  At  longe  ali¬ 
ter  mentem  suam  ipsum  Concilium  explicat  : 
sic  enim  loquitur  sess.  6.  cap.  G.  ubi  exponit 
quem  locum  fides  habeat  in  negotio  justifica¬ 
tionis  :  «Disponuntur  »,  inquit,  «  ad  ipsam 
justitiam,  dum  excitati  divina  gratia  et  ad¬ 
juti  ,  fidem  ex  auditu  concipientes,  libere 
moventur  in  Deum,  credentes  vera  esse, 
quai  divinitus  revelata  et  promissa  sunt,  at¬ 
que  illud  in  primis,  a  Deo  justificari  impium 
per  gratiam  ejus,  per  redemptionem,  qua} 
est  in  Christo  Jesu  :  et  dum  peccatores  se 
esse  intelligentes,  a  divina}  justitia}  timore, 
quo  utiliter  concutiuntur,  ad  considerandam 
Dei  misericordiam  se  convertendo,  in  spem 
eriguntur,  fidentes  Deum  sibi  propter  Chri¬ 
stum  propitium  fore,  iliumque  tauquam 
omnis  justitia}  fontem  diligere  incipiunt,  ac 
propterea  moventur  adversus  peccata  per  o- 
dium  aliquod,  et  detestationem  etc.  » 

Ex  his  habemus,  fidem,  qua}  est  funda¬ 
mentum  Poenitentia},  non  esse  (ut  mentitur 
Kemnitius)  persuasionem,  quod  actionibus 
Poenitentia}  impetremus  veniam  peccatorum, 
et  reconciliationem,  sed  quod  vera  sint  Dei 
promissa,  et  illud  in  primis,  justificari  im¬ 
pium  per  gratiam  Dei  per  redemptionem, 
quee  est  in  Christo.  Et  simul  habemus,  non 
excludi  fidem  ac  terrores  a  Poenitentia,  imo 
includi,  non  ut  paries,  sed  ut  causas  procce- 
dentes  Poenitentiam  :  neque  enim  credere  et 
terreri  est  poenitere,  sed  ex  fide  et  terroribus 
Poenitentia  gignitur.  Neque  multum  refert, 
quod  in  loco  jam  citato  Concilium  explicat 
justificationem,  quie  in  Baptismo  acquiritur, 
non  eam  qua}  in  Sacramento  Poenitentia}; 
nam  idem  est  dispositionum  ct  conversionis 


progressus,  licet  Poenitentiae  opera  multo 
faciliora  ad  Baptismum,  quam  ad  reconcilia¬ 
tionem  exigantur. 

Octavo,  pag.  945,  incredibili  malitia  vel 
inscitia,  ex  can.  4.  sess.  14.  Concilii  Triden- 
tini  Kemnitius  colligit,  totum  Evangelium  ex 
Poenitentia  a  Catholicis  tolli  :  «  Quando  », 
inquit,  «  quartus  Canon  anathemate  damnat 
eos,  qui  dicunt  fidem  conceptam  ex  Evan- 
gelio,  vel  Absolutione,  qua  credit  quis  sibi 
per  Christum  remissa  esse  peccata,  necessa¬ 
riam  partem  esse  Poenitentice  aol  consequen¬ 
dam  remissionem  peccatorum,  quid  aliud 
facit,  quam  quod  totum  Evangelium  ex  Poe¬ 
nitentia  tollit,  et  ipsam  vocem  Evangelii pro¬ 
priam,  sicut  a  Prophetis,  Christo,  et  Aposto¬ 
lis  tradita  est,  damnat  ?  »  Et  pag.  94G :  «  Quid 
reliquum  erit  Evangelio,  si  tollas  inde  Chri¬ 
stum,  fidem  in  Christum,  ct  remissionem 
peccatorum,  quoe  fide  per  Christum  accipi¬ 
tur  ?  et  tamen  Tridentinum  Concilium  non 
veretur  anathemate  damnare,  si  quis  dixe¬ 
rit,  partem  Poenitentiae  esse  fidem  ex  Evan¬ 
gelio  conceptam,  qua  quis  credit  sibi  per 
Christum  remissa  esse  peccata.  »  Et  pag . 
947  :  «  Ad  perpetuam  »,  inquit,  «  rei  memo¬ 
riam  notum  sit  vera}  Ecclesia}  Dei  Concilium 
Tridentinum  promittere  Poenitentia}  reconci¬ 
liationem  cum  Deo,  ct  remissionem  peccato¬ 
rum,  sino  fide,  qua}  quidem  ex  Evangelio 
concepta  sit,  et  qua  quis  credat  per  Chri¬ 
stum  sibi  peccata  remissa.  »  Hoec  ille  :  qui 
quidem  tam  pueriliter  errat,  ut  me  sane  pu- 
oleat  ha}c  tam  levia  refutare,  et  non  parum 
Kemnitii,  quamvis  adversarii,  misereat.  Ne¬ 
que  enim  Concilium  negat,  fidem  ex  Evan¬ 
gelio  conceptam  ad  Poenitentiam  esse  neces¬ 
sariam,  sed  negat,  tum  fidem  partem  esse 
Poenitentise,  cum  ea  potius  (ut  supra  dixi¬ 
mus)  Poenitentiam  gignat,  tum  vero  fidem, 
qua  quis  credit  sibi  remissa  esse  peccata, 
veram  esse  ficlem  ex  Evangelio  conceptam, 
cum  nihil  nisi  figmentum  Lutheri  jure  dici 
possit.  Evangelium  enim  remissionem  pec¬ 
catorum  omnibus  vere  Poenitentibus  pro¬ 
mittit  :  sed  utrum  hic  aut  ille  veram  Poeni¬ 
tentiam  habeat,  Evangelium  nusquam  dicit, 
quare  ex  Evangelio  fides  illa  concipi  non 
potest,  qua  quis  certo  credat  sibi  remissor 
esse  peccata.  Sperare  quidem  possumus  et 
debemus,  ut  Concilium  docet  sess.  G.  cap. 
5.  et  sess.  14.  cap.  4.  Deum  nobis  propitium 
lore  :  sed  certo  id  credere  quo  modo  certo 
credimus  articulos  fidei,  mera  stultitia  est. 

Nono,  pag.  958.  falso  tribuit  S.  Thomtc 

quod  scripserit  ad  remissionem  peccati  re¬ 
quiri  actum  nostrum,  qui  sit  meritorius,  quia 
cadat  sub  libero  arbitrio.  Id  enim  neque 
usquam  S.  Thomas  scripsit,  neque  scribere 
potuit,  nisi  Theologias  plano  oblitus.  Quis 
enim  vel  mediocris  Theologus  diceret,  actum 
nostrum  esse  meritorium,  quia  cadat  sub  li¬ 
berum  arbitrium  ?  quasi  vero  non  possint 
multi  actus  sub  liberum  arbitrium  cadere, 
nec  tamen  meritorii  esse.  Quid,  quod  S. 
Thomas  in  1.  2.  qua)st.  ultim.  artic.  S.  di¬ 
sertis  verbis  docet,  neminem  posse  mereri 
gratiam  justificationis  ;  cujus  contrarium 
Kemnitius  illi  imponit  ? 

Decimo,  similem  omnino  Kemnitius  habet 
calumniam  pag.  961.  ubi  sic  ait  :  «  Talis  fi¬ 
des  est  Pontificia)  Poenitentia),  in  nostra  sci¬ 
licet  opera,  non  in  Christum  ;  talem  miseri¬ 
cordiam  Dei  volunt,  non  qua)  sit  gratuita,  et 
gratis  propter  Christi  meritum  peccata  re¬ 
mittat,  sed  qua)  operibus  nostris  tribuat 
mercedem,  reconciliationem  scilicet  cum 
Deo,  et  remissionem  peccatorum. »  IIa)c  ille. 
Sed  tantum  abest,  ut  ha)c  sit  Catholicorum 
sententia,  ut  nullus  sit  Catholicorum  qui 
non  toto  corde  anathema  scribere  paratus 
sit  iis,  qui  ita  sentiunt,  ut  nos  sentire  Kem¬ 
nitius  fingit. 

Undecimo,  pag.  962,  affirmat  Scotum 
velle  dilectionem  Dei  super  omnia  ex  natu¬ 
ralibus  viribus  haberi  posse,  eamque  esse 
dispositionem  sufficientem  immediatam  et 
ultimam  ad  infusionem  gratiae.  Deinde  pa- 
gin.  963.  addit :  «  Et  hoc  est  dogma  scho¬ 
lasticorum,  ad  quod  stabiliendum  factum 
est  hoc  decretum.  »  Hic  duo  mendacia  sunt. 
Unum  scholasticorum  est  illud  dogma  :  nam 
Scotum,  quem  solum  Kemnitius  citat,  longe 
aliter  sensisse,  fuse  demonstrat  Andreas 
Yega  inlib.  de  Justific.  quaist.  10;  et  deinde 
quidquid  de  Scoto  sit,  constat  S.  Thomam, 
et  meliorem  Schola)  partem,  contrarium 
omnino  docere.  Alterum  est  mendacium 
luculentius  :  ad  illud  stabiliendum  dogma, 
decretum  Concilii  Trident.  esse  formatum, 
quod  habetur  sess.  14.  cap.  4.  et  can.  6. 
Concilium  enim  in  hoc  ipso  loco,  Attritionem 
qua)  est  imperfecta  contritio,  donum  esse 
Spiritus  sancti  docet :  ex  quo  recte  colligi¬ 
tur,  multo  magis  ipsam  Contritionem  perfe¬ 
ctam,  qua)  dilectionem  Dei  super  omnia  in¬ 
cludit,  non  ex  solis  natura)  viribus,  sed  Dei 
munere  haberi.  Et  sess.  6.  can.  3.  his  verbis 
sententiam  istam  damnat,  quam  ei  Kemni- 
f ius  affingere  non  veretur:  «Si  quis  dixerit, 


sine  prarveniente  Spiritus  sancti  inspiratio¬ 
ne,  atque  ejus  adjutorio,  hominem  credere, 
sperare,  diligere,  aut  poenitere  posse  sicut 
oportet,  ut  ei  justificationis  gratia  conferatur, 
anathema  sit.  » 

Duodecimo,  pag.  964.  negat  Kemnitius 
‘Lutherum  docuisse  id,  quod  in  Hulla  Leo¬ 
nis  X.  damnatum  legimus,  Attritionem  fa¬ 
cere  hominem  hypocritam,  et  magis  pecca¬ 
torem,  sed  tantum  scholasticorum  senten¬ 
tiam  reprehendisse,  quae  detestationem 
peccatorum  per  liberum  arbitrium  solis  na¬ 
turae  viribus  productam,  facit  dispositionem 
sufficientem  ad  gratiam.  Atqui  ha)c  est  in¬ 
credibilis  audacia,  cum  verba  Lutheri  non 
uno  in  loco  posita  clarissima  sint,  neque  ul¬ 
lam  ejusmodi  interpretationem  admittant. 

In  sermone  de  Poenitentia  habito  anno 
1317.  ex  quo  articuli  illi  deprompti  sunt, 
quos  Leo  X.  damnavit;  ita  Lutherus  loqui¬ 
tur  :  «  Contritio  duplici  via  paratur.  Primo 
per  discussionem,  collectionem,  detestatio¬ 
nem  peccatorum,  qua  quis  (ut  dicunt)  reco¬ 
gitat  annos  suos  in  amaritudine  anima)  sure, 
ponderando  peccatorum  suorum  gravitatem, 
damnum,  foeditatem,  multitudinem,  deinde 
amissionem  a) terna)  beatitudinis,  ac  a)tcrna) 
damnationis  acquisitionem,  et  alia,  qua)  pos¬ 
sunt  tristitiam,  ac  dolorem  excitare.  Ila)c  au¬ 
tem  tristitia  facit  hypocritam,  imo  magis 
peccatorem,  quia  solum  timore  pra)cepti,  et 
dolore  id  facit  :  et  tales  omnes  indigne  ab¬ 
solvuntur.  »  Ha)C  ibi  ;  ubi  non  damnatur 
Contritio,  sive  Attritio  (ut  Kemnitius  dicit) 
quia  sit  ex  solo  libero  arbitrio,  sed  quia  na¬ 
scitur  ex  timore  preeeepti,  non  ex  amore 
justitia). 

Rursus  idem  Lutherus  in  lib.  contra  bul¬ 
lam  Antichristi,  posteaquam  recitavit  art.  6. 
a  Leone  damnatum,  ubi  habetur  ad  verbum, 
qua)  modo  exserm.  de  Poenitentia  citavimus, 
ita  subjungit  :  «  Meus  certe  est  articulus,  et 
Christianissimus,  quem  mihi  ab  innumera¬ 
bilibus  Papis  et  Papistis  non  sinam  extor¬ 
queri.  »  Utri,  quaeso,  magis  credendum,  Lu- 
therone  articulum  suum  agnoscenti ,  an 
Kemnitio  impudenter  mentionti,  nunquam 
Lutherum  ita  sensisse? 

In  assertione  quoque  omnium  articulorum 
suorum,  iterum  recitat  eumdem  sextum  ar¬ 
ticulum  et  suum  esse  fatetur,  et  multis  ar¬ 
gumentis  confirmare  nititur. 

Denique  in  Resolutionibus  super  proposi¬ 
tiones  Lipsite  disputatas,  apertissime  dicit 
hccrcsirn  esse  Pelagianam,  admittere,  Pceni- 

tcntiam  inchoari  ante  dilectionem  justitiee  : 
ubi  prorsus  tollit  primam  partem  Poeniten¬ 
tiae,  quam  Kemnitius,  et  Lutherani  caeteri 
constituunt  in  illis  terroribus  fidem  praece¬ 
dentibus.  Proinde  nunc  Luthero  teste,  Lu¬ 
therani  Pelagiani  facti  sunt :  et  ideo  non  mi¬ 
rum,  si  Kemnitius  mavult  impudenter  Lutheri ' 
scripta  negare,  quam  Pelagianus  haberi. 

Decimo  tertio.  Pagin.  967.  mirabili  strata- 
gemate  Kemnitius  Catholicis  affingit,  quae 
sunt  Lutheri  propria.  Reprehendit  enim 
Scholasticos,  quod  doceant,  Contritionem,  si 
non  oriatur  ex  dilectione  Dei,  sed  ex  timore 
irae  et  judicii  divini,  etiamsi  accedat  fides 
petens,  et  statuens  remitti  nobis  peccata 
propter  Christum,  tamen  non  esse  salutarem 
sed  Judae  Poenitentiam.  At  hoc  nunquam 
Scholastici  docuerunt,  sed  Lutherum  ita  do¬ 
centem  Leo  Pontifex,  et  Academiae  Catholi¬ 
cae,  et  nuper  Patres  in  Tridentino  Concilio 
damnaverunt.  Ita  videlicet  fideliter  recitat 
sententias  nostras  Kemnitius.  Atque  haec  de 
calumniis  et  mendaciis  sufficiant. 


CAPUT  VII. 

De  nomine  Poenitentiae. 

Explicatis  HaBreticorum  mendaciis  et  ca¬ 
lumniis,  nunc  ad  nomen  Poenitentiae  venia¬ 
mus.  Adversarii  ab  ipso  Poenitentiae  nomine 
fundamenta  jacere  incipiunt  errorum  suo¬ 
rum  :  et  quia  Poenitentia  a  poena  dicta  vide¬ 
tur,  et  poena  referri  potest  tum  ad  dolorem 
de  peccatis  praeteritis,  quam  nos  Contritio¬ 
nem  vocamus,  tum  ad  eam  mulctam,  quae 
indicitur  pcenitentibus,  quaeque  Satisfactio 
a  Catholicis  nominatur ;  propterea  illi  non 
libenter  hac  voce  utuntur,  et  pro  ea  in  Scri¬ 
pturis  fere  ubique  substituunt  Resipiscen¬ 
tiam. 

Laurentius  Valla,  qui  veluti  praecursor 
quidam  Lutheranae  factionis  videtur  fuisse, 
in  Annotatione  ad  caip.  7.  posterioris  ad 
Corinth.,  scribit,  elegantiores  voces  esse 
[jiexavoia,  et  gexageXeta  graecas,  quam  Poeni¬ 
tentiam,  latinam,  quia  Poenitentia  significet 
tristitiam  commissi,  illae  mentis  emendatio¬ 
nem  :  atque  inde  colligit,  nihil  agere  eos, 
qui  ex  eo  Pauli  loco  triplicem  inducant  Poe¬ 
nitentiam,  unam  quae  sit  contritio,  alteram 
quae  sit  confessio,  tertiam  quae  sit  satisfa¬ 
ctio,  cum  apud  Paulum  duae  illae  voces 


gsravoia,  et  ge-cagsXsta  tantum  inveniantur. 

Erasmus,  qui  alter  praecursor  Lutheri  dici 
potest,  in  Annotationibus  novi  Testamenti 
ad  cap.  3.  Matth.  et  alibi  frequentissime, 
mavult,  resipiscere  et  resipiscentiam,  quam 
Poenitere,  et  Poenitentiam,  esse  vertendum, 
ubi  legimus  ge-avosiv,  et  gi-cavotav.  «Nostrum 
vulgus  » ,  inquit,  «  putat  esse  Poenitentiam 
agere ,  praescripta  poena  quapiam,  luere 
commissa  :  quod  apud  Christianos,  qui  pu¬ 
blice  peccassent,  ejecti  e  consortio  propalam 
affligerentur,  eaque  satisfactio  sive  poena, 
poenitentia  vocari  coepta.  Qua  quidem  ex  re 
non  mediocris  error  Theologis  quibusdam 
obrepsit,  qui  quod  Augustinus  de  Poeniten¬ 
tia,  hoc  est,  publica  satisfactione  scripsit,  ad 
animi  dolorem,  quam  contritionem  vocant, 
detorquent.  Alioqui  gcxavoia  dicta  est  a  gexa- 
vos Tv,  hoc  est,  a  posterius  intelligendo,  ubi 
quis  lapsus,  re  peracta  tum  demum  animad¬ 
vertit  erratum  suum. »  Et  infra,  non  solum 
vocem  Graecam  gsxavotav  resipiscentiam  so¬ 
nare  contendit,  quod  multi  alii  feCerunt,  et 
inter  alios  Lutherus  ipsum  Erasmum  aucto¬ 
rem  citans  in  Resolutionibus  :  sed  etiam, 
Poenitentiam,  quod  forte  nullus  est  ausus 
in  resipiscentiam  transformare  conatur.  Vult 
enim  et  hoc  loco  in  cap.  3.  Mat.  et  infra  in 
cap.  7.  posterioris  ad  Cor.,  non  a  poena,  sed 
a  pone  tenendo,  Poenitentiam  ductam  ; 
quasi  nihil  sit  aliud  poenitere,  nisi  posterius 
consilium  tenere  ;  sive,  ut  ipse  loquitur,  in- 
telligerc  post  factum,  unde  et  Greecis  dicta 
est  Metanoea. 

Theodorus  Beza  annot.  ad  3.  cap.  Matth. 
interpretationem  eorum  reprehendens,  qui 
illud  gsTctvost ts  non  verterunt,  resipiscite, 
sed  Poenitentiam  agite,  ita  loquitur  :  «Quam 
interpretationem  multas  ob  causas  repudio, 
sed  ob  eam  potissimum,  quod  multi  imperiti 
occasionem  ex  hoc  dicendi  genere  arripue¬ 
rint  falsarum  opinionum  de  Satisfactione, 
quibus  hodie  agitatur  Ecclesia.  »  Hsec  ille. 
Scilicet  imperiti,  et  (ut  Erasmus  loquebatur) 
vulgus  deputandi  sunt  omnes,  qui  fidei  sim¬ 
plicitatem  cum  sanctis  Patribus,  et  universa 
Ecclesia  tenent.  Sic  olim  Berengarius  (Lan- 
franco  teste  in  lib.  de  corpore  Christi), Catho¬ 
licorum  sententiam,  vulgi  sententiam  appel¬ 
labat. 

Porro  distinguit  Beza  vocem  gexavosty  a 
voce  p.sTag£XE<79at,  ac  geravoeiv,  qum  vox  in 
Scripturis  passim  occurrit,  proprie  significare 
dicit,  post  factum  sapere,  eique  respondere 
latinam  vocem,  respicere,  unde  est  resipi- 

scentia,  et  vocem  Hebraicam  SI1©  converti, 
unde  est  fisiajn  conversio  :  quod  idem  ob¬ 
servavit  Joan.  Calvinus  lib.  m.  Instit.  cap. 
3.  §.  5.  Vocem  autem  gsTauiXsaQai,  proprie 
significare  dicit,  post  rem  aliquam  factam 
sollicitum  esse,  et  anxium  ;  atque  huic  voci, 
quae  nusquam  fere  in  Scripturis  occurrit, 
cum  de  conversione  peccatoris  agitur,  re¬ 
spondere  vult  latinam  vocem,  poenitere, 
unde  est  poenitentia ;  et  hebraicam  sr& 
poenitere,  seu  consolari. 

Martinus  Lutherus  in  epist.  ad  Vicarium 
sui  Ordinis,  quam  scripsit  anno  1518.  et 
extat  in  primo  tomo  operum  ejus,  Wirtem- 
bergae  excusorum,  dicit  se  studio  eruditis¬ 
simorum  virorum  tandem  didicisse,  vocem 
Poenitentiae  non  significare  odium,  vel  dolo¬ 
rem  de  vita  praeterita,  ut  olim  dicebatur,  sed 
significare  amorem  justitiae',  et  novae  vitae, 
et  boc  nomem  nihil  habere  amarum,  vel 
acerbum,  sed  omnia  grata,  et  dulcissima. 
Similia  indicat  idem  Lutherus  in  serm.  de 
Poenitentia,  et  in  Resolutionibus  suarum 
propositionum. 

Sed  in  eo  multum  errant  doctores  isti 
grammatici  potius  quam  theologi,  qui  vo¬ 
cum  significationes  ex  etymologia  potius 
ducunt,  quam  ex  communi  Scripturae,  et  bo¬ 
norum  auctorum  usu.  Nani  si  non  originem 
ac  derivationem,  sed  usum  spectemus  ha¬ 
rum  vocum,  videbimus  non  solum 
et  ge-c apsXecOcu,  sed  etiam  ®1®,  peravoeiv  et 
ipsum  praecipue  poenitere,  velit  nolit  Era¬ 
sinus,  externum  dolorem,  ac  poenam  ex  in¬ 
terna  conversione  profectam  significare,  et 
idcirco  latinum  interpretem  melius  voce 
poenitentiae  usum  esse,  quam  fecisset,  si 
voce  resipiscentiae  uti  voluisset. 

Percurramus  singulas  voces.  Ubi  legimus 
in  libro  Job.  cap.  ult.  Ago  Poenitentiam  in  fa¬ 
villa, ,  et  cinere  (1),  iJTfflnS  est  in  Hebraeo.  Ex 
quo  intelligimus,  verbum  non  aliquid 
dulce,  ut  Lutherus  somniat,  sed  amarum  do¬ 
lorem,  et  eum  non  solum  internam,  sed  etiam 
externam  actionem  comprehendere  :  id  quod 
ne  Beza  quidem  negare  ausus  est. 

Apud  Joelem  cap.  2,  ubi  habemus  :  Con¬ 
vertimini  ad  me  in  toto  corde  vestro  in  jejunio 
et  fletu ,  et  planctu ,  (2)  vox  ‘ni®  non  potest  ad 
solam  animi  mutationem  referri,  cum  tam 
perspicue  Dominus  jubeat  eos  converti  in 
jejunio,  fletu  et  planctu  :  proinde  conversio 


quam  vox  illa  hebraica  significat,  internam 
et  externam  simul  actionem  comprehendit. 

Sed  veniamus  ad  grtecarn  vocem  psxavoiav 
de  qua  potissimum  controversia  est  Matth. 
xi,  et  Lucae  x :  Si  in  Tyro,  et  Sidone  faetse 
essent  virtutes ,  quae  factae  sunt  in  te,  olim  in 
cilkio  et  cinere  Poenitentiam  egissent  (3). 
Apud  utrumque  Evangelistam  est  vox  pets- 
vdv)CT civ,  quam  omnino  absurde  Beza  reddidit : 
Resipuissent.  Quid  enim  est  in  cilicio  et  ci¬ 
nere  sedendo  resipiscere  ?  certe  resipiscen¬ 
tia,  si  proprie  accipiatur,  saccum  et  cinerem 
praecedit,  nemo  enim  saccum  induit,  et  in 
cinere  sedet,  nisi  antea  resipuerit  :  Dominus 
autem  actionem  poenalem  significat,  quae 
tum  assumitur  et  exercetur,  dum  quis  ince¬ 
stus  et  dolens  in  sacco  et  cinere  sedet.  Ita¬ 
que  (/.ETevdviffav  eo  loco  nihil  aliud  significare 
potest,  nisi  corde  simul  et  corpore  aversari 
peccata  praeterita,  et  vindictam  de  illis  a  se- 
met  repetere. 

Similis  locus  est  Matth.  xii,  et  Luc.  xi. 
ubi  Dominus  Ninivitas  laudat,  quod  egerint 
Poenitentiam  in  praedicatione  Jonae,  et  utitur 
eodem  verbo  pura vosiv  :  quae  fuerit  autem 
Poenitentia  Ninivitarum,  scribitur  Jonae  ili, 
nimirum  jejunia,  cilicia,  preces  ad  Deum. 

Adhaecin  posteriore  ad Gorinth.  epist.  cap. 
12.  extremo  :  Metuo ,  inquit  Apostolus,  ne 
iterum  cum  venero ,  humiliet  me  Deus  apud 
vos,  et  lugeam  multos  ex  iis,  qui  ante  pecca¬ 
verunt, ,  et  non  egerunt  Poenitentiam  super  im¬ 
munditie,  et  fornicatione,  et  impudicitia,  quam 
gesserunt  (4).  Hoc  etiam  loco  verbum  pete- 
vor,< tocvtcov  vertitur  a  Beza  :  Resipuerunt.  Om¬ 
nino  contra  proprietatem  graeci,  latinique 
sermonis.  Nam  nec  latine  dicitur,  Resipi¬ 
scere  super  peccatum  ;  et  graece  illud  im 
conjunctum  Dativo,  ut  hoc  loco  e- ni  xrj  «xa- 
Oap<j!a  x  ai  7uopveta,  causam  significare  solet,  ac 
pro  eo  poni  quod  est  ob  vel  propter.  Si  quis 
autem  dicat,  Poenitentiam  esse  agendam  ob 
peccatum  commissum,  rectissime  dicet,  est 
enim  culpa  causa  poenae,  cum  ex  culpa  obli¬ 
gatio  nascatur  ad  poenam  :  ad  resipiscen¬ 
dum  ob  culpam,  non  nisi  absurde  diceretur, 
non  enim  culpa  resipiscentiae  causa  haberi 
potest,  cum  non  ex  culpa,  sed  ex  bona  aliqua 
aspiratione  resipiscentia  oriatur. 

Neque  solum  Scripturae  divinae  usus,  sed 
etiam  auctores  tum  Graeci,  tum  Latini  hanc 
vocem  gEtavoia  accipiunt  non  pro  sola  resi¬ 
piscentia,  sed  etiam  pro  detestatione  prae- 


(1)  Job.  XLII,  6.  —  (2)  Joel,  II,  12.  —  (3)  Matth.  II,  21 ;  Luc.  X.  13.  —  (4)  II  Cor.  XII,  22. 

teritcc  culpae,  el  vindicta,  quam  quis  de  se  ob 
eam  culpam  expetit.  Sic  accipit  S.  Basilius 
in  oratione  dc  fame  et  siccitate,  ubi  uE-ravoiav 
appellat  externam  poenitentiam  Nini  vitarum : 
et  Poeta  Latinus  Ausonius  in  illo  epigramma¬ 
te  de  occasione  et  poenitentia,  eodem  modo 
accepit,  cum  ait :  * 

Sum  Dea,  quas  facti  non  factique  exigo  poenas  : 

Nempe  ut  poeniteat,  sic  Metanoea  vocor. 

Neque  probabile  est  quod  scribit  Beza  loco 
citato,  Ausonium  metri  causa  posuisse  Meta¬ 
noeam  pro  Metamelia.  Voluit  enim  Ausonius 
proprium  nomen  ejus  simulacri,  quod  vulgo 
Poenitentia  dicebatur,  exprimere;  et  quia 
Latinum  non  extabat  apud  Ciceronem,  et 
alios  antiquos  probatos  auctores :  «  Sum  Dea, 
inquit,  cui  nomen  nec  Cicero  ipse  dedit,  » 
Graecum  substituit  pro  Latino.  Non  est  autem 
credibile,  cum,  qui  proprium  nomen  reddere 
volebat,  alienum  supposuisse,  praesertim  cum 
facile  potuerit  poetica  licentia  dicere :  «  Nem¬ 
pe  ut  poeniteat,  Metamelia  vocor» ,  producen¬ 
do  primam  syllabam  vocis  «  Metamelia,  »  ut 
similem  produxit  Virgilius :  «  Italiam  fato 
profugus  etc.  »  imo  Graecis  solemne  est  pri¬ 
mam  producere,  cum  tres  breves  in  aliqua 
voce  occurrunt. 

Lactantius  lib.  vi.  cap.  24,  scribit  quidem 
Metanoeam  latine  reddi  posse  Resipiscen¬ 
tiam  :  sed  explicat,  per  Resipiscentiam  non 
debere  intelligi  solam  mentis  mutationem  : 

«  Resipiscit  autem,  inquit,  quem  errati  piget, 
eL  seipsum  castigat  dementiae,  et  confirmat 
ad  rectius  vivendum.  »  Atque  haec  dc  graeca 
voco. 

Porro  vox  latina  Poenitentia  non  est  quidem 
apud  Ciceronem  ut  neque  etiam  Risipiscen- 
tia,  tamen  verbum  Poenitendi,  unde  sine  du¬ 
bio  Poenitentia  dicta  est,  apud  Ciceronem 
non  eam  vim  habet,  quam  credit  Erasmus, 
sed  quam  veteres  grammatici,  qui  a  poena, 
non  a  pone,  Poenitere  et  Poenitentiam  deri¬ 
varunt.  In  iv  Tusculana  extrema  :  «  Quomo¬ 
do,  inquit  Cicero,  si  naturalis  esset  ira,  aut 
alius,  alio  magis  iracundus  esset;  aut  finem 
haberet  prius  quam  esset  ulta,  ulciscendi 
libido;  aut  quemquam  poeniteret,  quod  fecis¬ 
set  per  iram? ut  Alexandrum  regem  videmus 
qui  cum  interemisset  Clytum  familiarem 
suum,  vix  a  se  manus  abstinuit :  tanta  vis  fuit 
poenitendi.  »  Quo  loco  vox  Poenitendi  non 
significat  solam  agnitionem  erroris,  sed 
detestationem  facti,  cum  desiderio  puniendi. 


Ovidius  quoque  in  eadem  significatione 
verbum,  Poenitere,  accepit  lib.  i.  de  Ponto, 
cum  ait : 

Pomilet  o,  si  quid  miserorum  creditur  ulli, 

Poenitet,  et  facto  torqueor  ipse  meo. 

Cumque  sit  exilium,  magis  est  mihi  culpa,  dolori  : 

Es‘.que  pati  pcenam,  quam  meruisse,  minus. 

Jam  vero  apud  Ecclesiasticos  auctores,  no¬ 
men  Poenitentia;  non  pro  sola  erroris  agni¬ 
tione,  et  mentis  mutatione,  sed  etiam  pro 
vindicta,  quam  de  se  sumit  peccator,  stepe- 
numero  usurpari,  supervacaneum  erit  osten¬ 
dere  :  ita  passim  testimonia  Patrum  occur¬ 
runt.  Certe  Tertullianus  cum  in  lib.  de  Poe¬ 
nitentia  ait :  «  Confessione  Poenitentia  nasci¬ 
tur,  Poenitentia  Deus  placatur,  »  non  potest 
Poenitentiam  pro  resipiscentia  accipere;  cum 
non  ex  confessione  resipiscentia,  sed  confes¬ 
sio  ex  resipiscentia  oriatur.  Itaque  Poeniten¬ 
tiam,  pcenam  sponte  assumptam  ad  pecca¬ 
tum  puniendum  vocavit :  quo  sensu  scripsit 
etiam  S.  Cyprianus  in  serm.  5.  de  lapsis  : 
«  Poenitentia  crimine  minor  non  sit.  »  Et  S. 
Augustinus  in  epist.  108.  ad  Seleucianum : 
«  Est,  inquit,  Poenitentia,  bonorum  et  humi¬ 
lium  fidelium  poena  quotidiana,  in  qua  pecto¬ 
ra  tundimus  dicentes  :  Dimitte  nobis  debita 
nostra.  » 

Denique  unde  vox,  Poenitentia,  diphthon- 
gum  haberet,  quam  habet  vox  Poena,  si  a 
Pone,  ut  vult  Erasmus,  et  non  a  Poena  deri¬ 
varetur?  Maneat  igitur,  omnes  Poenitentia; 
voces,  Hebraicam,  Graecam  et  Latinam,  se¬ 
cundum  Scriptura;,  et  bonorum  auctorum 
usum,  non  solam  mentis  mutationem,  aut 
erroris  agnitionem,  sed  etiam  detestationem 
peccati,  et  vindictam  sponte  assumptam  si¬ 
gnificare. 


CAPUT  VIII. 

PROPONITUR  CONTROVERSIA  PRIMA. 

An  Poenitentia  sit  Sacramentum  proprie 
dictum. 


Controversia  prima,  qua;  est  de  genere, 
sitne  videlicet  Poenitentia  Sacramentum  pro¬ 
prie  dictum,  quatuor  partes  habebit.  Primo 
enim  explicandus  erit  qua?stionis  status.  Dein- 
deafferendse  sententia;  adversariorum.  Tertio 
afferenda  et  propugnanda  veritas.  Postremo 
objectiones  contrariae  diluendae. 

Ut  igitur  controverske  status  aperiatur, 
illud  initio  ponimus,  non  de  quavis  Poeniten¬ 
tia  controversiam  esse  :  potest  enim,  ut  ad 
praesentem  disputationem  pertinet,  vera  Poe¬ 
nitentia  vel  in  sola  mentis  conversione, atque 
interna  peccati  detestatione  consistere,  vel 
etiam  externis  signis,  moerore,  lacrymis,  con¬ 
fessione,  corporis  afflictatione  se  prodere.  Et 
quidem  conversio  illa  mentis  ad  Deum  , 
esti  semper  necessaria  fuerit  ad  reconcilia¬ 
tionem,  et  virtus  quaedam  sit  non  exigua,  ta¬ 
men  nisi  signa  externa  adjuncta  habeat,  Sa¬ 
cramentum  dici  non  potest :  neque  de  hac  re 
ulla  controversia  est. 

Posse  autem,  et  ut  plurimum  solere,  veram 
Poenitentiam  signa  externa  adjuncta  habere, 
ex  sacris  litteris  paulo  ante  probatum  est. 
Dominus  enim  Mattii,  xi.  in  cinere  et  cilicio 
poenitentiam  acturos  fuisse  dicit  Tyrios,  et 
Sidonios,  si  praedicatum  eis  fuisset :  et  Matth. 
xii.  laudat  idem  Christus  poenitentiam  Nini¬ 
vitarum,  quam  externam  fuisse  testatur  Jonas 
cap.  iii. 

Ipsi  etiam  adversarii  licet  satisfactiones 
rejiciant,  tamen  opera  externa  laboriosa  in 
signum  Poenitentiae,  non  rejiciunt.  Calvinus 
lib.  iii.  Institut.  cap.  3,  §.  15.  «  ,Quo  severio¬ 
res,  inquit,  in  nos  sumus,  eo  debemus  spe- 
rare magis  propitium  ad  misericordiam  Deum 
et  certe  fieri  non  potest,  quin  anima  judicii 
horrore  perculsa,  partes  ultionis  in  exigenda 
de  se  poena  occupet.  »  Et  Kemnitius  in  2. 
par.  Exam.  in  disputatione  de  satisfactione 
pag.  1072.  scribit,  non  rejici  a  suis  opera 
laboriosa,  ut  fructus,  et  signa  verae  Poeni¬ 
tentiae. 

De  hac  igitur  Poenitentia,  quae  signis  ex¬ 
ternis  proditur  quaestio  est,  an  Sacramentum 
dici  debeat.  Sed  neque  do  omni  ejusmodi 
Poenitentia  controversia  est :  satis  enim  inter 
nos  et  adversarios  convenit,  poenitentiam 
Ninivitarum,  et  aliorum  qui  ante  Christi  ad¬ 
ventum  vixerunt  Sacramentum  novae  legis, 
de  quod  nunc  agimus,  nequaquam  esse  po¬ 
tuisse.  Sed  neque  Poenitentiam  ejusmodi, 
etiam  post  Christi  adventum  et  passionem, 
Sacramentum  facimus  vel  nos,  vel  adversa- 
i'ii,  si  nulla  sequatur  Absolutio.  Absolutionis 
autem  ritum  aliquem  fere  omnes  agnoscunt, 
licet  de  vi  et  efficacia  Absolutionis,  de  Mi¬ 
nistro,  qui  eam  pronuntiat,  deque  aliis  mul¬ 
tis  rebus  ad  Absolutionem  pertinentibus , 
multae  sint  inter  nos  et  adversarios  quae¬ 
stiones. 

Hic  igitur  status  controversiae  est :  An  Poe¬ 


nitentia  signis  externis  manifestata,  acce¬ 
dente  ad  eam  verbo  Absolutionis,  sit  Sacra¬ 
mentum  novae  legis  proprie  dictum.  Istum 
enim  ritum  reconciliandi  lapsos  post  Bapti¬ 
smum,  qui  ex  Poenitentia  signis  externis  pro¬ 
dita,  et  verbo  Absolutionis  constet,  Catholici 
verum  ac  proprie  dictum  Sacramentum  esse 
affirmant .  Haeretici  negant. 

Kemnitius  more  suo  dum  queritur  a  Ca¬ 
tholicis  controversiae  statum  confundi,  ipse 
cum  mira  fraude  confundit.  Quia  enim  statu 
recte  constituto,  videbat  magnam  Luthera- 
norum  partem,  et  ipsum  Confessionis  Augu¬ 
stanae  auctorem  a  Catholicis  non  dissentire, 
ne  ipse  cum  suis  tam  apex-te  pugnare  videre¬ 
tur,  statum  quaestionis  longe  alium  esse  fin¬ 
xit,  quam  revera  sit.  Is  igitur  pag.  905  et  908, 
hunc  esse  contendit  statum  controversiae  : 
Utrum  peccatores  post  Baptismum  quaerentes 
reconciliationem  cum  Deo  abducendi  sint  a 
fide  obedientiae,  passionis,  et  satisfactionis 
Christi ,  ad  fiduciam  actionis  ,  propriae  , 
contritionis,  confessionis  et  satisfactionis 
ita  ut  istee  actiones,  accedente  ad  eas  verbo 
Absolutionis,  sint  Sacramentum,  et  causa 
efficiens  remissionis  peccatorum. 

At  ista  quaestio  si  inter  nos  esset,  non  esset 
certe  illa  quam  Catholici  proponunt,  cum 
quaerunt  :  Sitnc  Poenitentia  Sacramentum 
proprie  dictum;  sed  esset  alia  quaestio  a 
piuore  dependens,  nimirum  :  Quale  sit  Poeni¬ 
tentiae  Sacramentum.  Prius  enim  componen¬ 
da  est  controversia,  An  Poenitentia  Sacramen¬ 
tum  sit,  quam  Kemnitius  fraudulenter  dissi¬ 
mulare  conatur  :  deinde  quaerendum,  Quale 
tandem  Saciamentum  sit. 

Quid,  quod  quaestio  quam  Kemnitius  de¬ 
pingit,  ac  fingit,  nulla  est  omnino  ?  non  enim 
Catholici  (ut  etiam  superiore  capite  breviter 
ostendimus)  usquam  disputant,  peccatores  a 
fide  obedientiae,  passionis,  et  satisfactionis 
Christi  abducendos  esse  ad  fiduciam  actionis 
propiaae  :  sed  contia  omnes  uno  ore  clamant 
totam  vim  Sacramenti  Poenitentiae,  ut  aliorum 
omnium  Sacx-amentorum,  a  merito  obedien- 
tiae,  passionis,  et  saitisfactionis  Christi  pen¬ 
dere,  neque  absque  fide  in  Christum,  ullum 
a  peccatis  absolvi,  vel  reconciliari  cum  Deo 
posse.  Porro  vim  Sacramentalem,  quae  effi¬ 
cienter  atque  instrumentaliter  concurrit  ad 
remissionem  peccatorum,  proprie  ac  praeci¬ 
pue  in  verbo,  quod  sacerdos  Dei  nomine 
pronuntiat,  dum  absolvit,  constituunt ;  ut 
perspicuum  est  ex  S.  Thoma  in  4.  sent.  dist. 
18.  quaist.  i.  artic.  2.  actiones  autem  poeni- 

tentis  solum  concurrunt  ad  remissionem  pec¬ 
catorum  efficiendam,  quatenus  vim  Sacra- 
mentalema  verbo  Absolutionis,  a  quo  forman¬ 
tur,  participant. 

Neque  his  repugnat,  quod  Poenitentiam 
ipsam,  quae  in  actione  peccatoris  consistit, 
Sacramentum  appellamus  :  nomen  siquidem 
Sacramenti,  materiae  aptius  tribui  solet,  quam 
formae,  licet  forma  aut  sola,  aut  praecipue 
vim  efficiendi  contineat.  Sic  Baptismus  ablu¬ 
tionem,  hoc  est,  materialem  partem  proprie 
significat  :  illa  autem  verba  :  «  Ego  te  ba¬ 
ptizo  etc.  »  non  Sacramentum,  sed  formam 
Sacramenti  nominare  solemus.  Sic  panem 
consecratum,  Sacramentum  dicimus  :  illa  au¬ 
tem  verba  :  «  Hoc  est  corpus  meum,  »  Sacra¬ 
mentum  non  dicimus.  Sic  unctionem  confir¬ 
mandorum,  et  unctionem  aegrotantium,  Sa¬ 
cramentum  vocamus  potius,  quam  verba  qui¬ 
bus  Sacramenta  illa  perficiuntur.  Sic  deni¬ 
que  Matrimonium,  sive  conjunctionem  viri 
cum  fcemina,  non  autem  illa  verba:  «Ego 
te  accipio  in  meam»,  Sacramentum  appel¬ 
lamus. 

Huc  accedit,  quod  si  actiones  pcenitentis 
elficientes  causae  dicerentur  remissionis  pec¬ 
catorum,  non  minus  proprie  et  principaliter 
quam  ipsa  Absolutio  :  non  tamen  ese  causae 
dicerentur,  nisi  ut  instrumenta  Dei,  et  ideo 
nihil  omnino  detraheretur  de  efficientia  Dei, 
et  merito  passionis  Christi.  Nam  ipsa  etiam 
Absolutio,  et  ablutio,  et  Eucharistia  conse¬ 
cratio,  actiones  humana  sunt :  et  tamen  quia 
per  eas  actiones,  ut  per  sua  quadam  instru¬ 
menta,  Deus  operatur,  et  Christi  merita  no¬ 
bis  applicat ;  nemo  queritur  abduci  homines 
a  merito  Christi  ad  fiduciam  actionis  huma¬ 
na,  quando  ab  homine  baptizari,  vel  absolvi, 
vel  Eucharistiam  ab  homine  consecratam 
sumere  jubetur. 

Verus  igitur  status  quastionis  est,  quem 
nos  constituimus:  Utrum  Poenitentia  signis 
externis  declarata,  cum  verbo  Absolutionis, 
sit  vere,  proprieque  dictum  nova  legis  Sa¬ 
cramentum. 


CAPUT  IX. 

Explicantur  sententia  Adversariorum  de 
proposita  qusestione. 

Poenitentiam  Sacramentum  esse,  primi  ne¬ 
garunt  Montanista,  et  Novatiani :  quanquam 


ii  non  Sacramenti  solum  rationem,  et  nomen, 
sed  etiam  potestatem  reconciliandi  peccato¬ 
res,  et  omnem  omnino  ritum  Ecclesiasticum 
reconciliationis  sustulerunt.  Neque  vero,  ut 
nonnulli  falso  existimant,  Poenitentiam,  et 
spem  venia  a  Deo  obtinenda,  Haretici  supra 
nominati  tollebant  e  medio ,  sed  solum 
ab  Ecclesia  solvi  ac  reconciliari  posse  eos, 
qui  post  Baptismum  fuerant  lapsi,  nega¬ 
bant. 

De  Montanistis  S.  Hieronymus  in  epist.  ad 
Marcellam  de  erroribus  Montani :  « Illi,  inquit, 
ad  omne  pene  delictum  Ecclesia  obserant 
fores  :  nos  quotidie  legimus  :  Malo  poeniten¬ 
tiam  peccatoris,  quam  mortem.  » 

De  Novatianis  refert  Socrates  lib.  iv.  hist. 
cap.  23.  Novatianum  ipsum,  quem  ipse  No¬ 
vatum  vocat,  ad  Ecclesias  omnes  scripsisse, 
ut  eos  qui  simulacris  immolassent,  minime 
ad  mysteria  admitterent,  sed  hortarentur  ad 
Poenitentiam,  remissionemque  permitterent 
Deo,  qui  potest  et  habet  auctoritatem  remit¬ 
tendi  peccata.  Idem  ex  Cypriano  lib.  n.  epist. 
4.  et  ex  Ambrosio  lib.  i.  de  Poenitentia  cap. 
2.  colligitur.  Monet  autem  Ambrosius,  Nova- 
tianos  sui  temporis  nonnihil  remisisse  de 
rigore  majorum  suorum  :  «  Aiunt,  inquit, 
se  exceptis  gravioribus  criminibus  relaxare 
veniam  levioribus.  Non  hoc  quidem  auctor 
vestri  erroris  Novatianus  ait,  qui  nemini  Poe¬ 
nitentiam  dandam  putavit.  »  Et  paulo  post : 
«  In  eo  igitur  patrem  vestrum  propria  dam¬ 
natis  sententia,  qui  distinctionem  peccatorum 
facitis,  quae  solvenda  a  vobis  putetis,  et  quae 
sine  remedio  esse  arbitremini. 

Quia  vero  auctorem  hujus  haeresis  post 
Montanum  alii  Novatum,  alii  Novatianum 
vocant,  sciendum  est,  Novatum  Presbyte¬ 
rum  Carthaginiensem,  primum  fuisse,  qui 
post  Montanum  hanc  haeresim  excitavit  ;  ab 
illo  enim  seductum  fuisse  Novatianum  Roma¬ 
num  Presbyterum  ,  qui  cum  Cornelio  in 
schismate  sedit,  intelligi  potest  ex  Paciano 
in  epist.  3.  ad  Sympronianum,  et  ex  Hiero¬ 
nymo  in  libro  de  viris  illustribus,  in  Nova- 
tiano.  Quare  idem  Hieronymus  in  secundo 
libro  adversus  Jovinianum,  et  Augustinus 
libro  de  Haeresibus  cap.  38.  Novatum  au¬ 
ctorem  haeresis  faciunt  :  Graeci  haec  no¬ 
mina  confundunt,  et  utrumque  Novatum  vo¬ 
cant. 

Hanc  antiquissimam  haeresim  jam  olim 
damnatam  iterum  excitare  conatus  est  Lu- 
therus,  et  qui  post  eum  surrexerunt  falsi 
Prophetae,  Zwinglius ,  Calvinus  et  caeteri. 

Nam  etiamsi  reconciliationem  quamdam  la¬ 
psorum  post  Baptismum  agnoscunt,  in  quo 
discrepare  videntur  a  Novatianis  ,  tamen 
veram  et  judiciariam  potestatem  peccata 
remittendi,  non  minus  sacerdotibus  negant 
Lutherani,  quam  olim  negarent  Novatiani. 

Verum  autem  et  proprie  dictum  Sacra¬ 
mentum  esse  Poenitentiam,  primus  negavit 
hoc  nostro  saeculo  Lutherus,  sed  timide,  et 
inconstanter  :  nam  in  libro  de  captivit.  Ba- 
byl.  non  procul  ab  initio  :  «  Principio,  in¬ 
quit,  neganda  mihi  sunt  septeni  Sacra¬ 
menta,  et  tantum  tria  pro  tempore  ponenda, 
Baptismus  ,  Poenitentia  ,  Panis.  »  Sed  in 
eodem  libro,  extremo,  Poenitentiam  ad  Ba¬ 
ptismum  revocat,  et  ex  tribus  duo  facit. 
«Proprie,  inquit,  ea  Sacramenta  vocari 
visum  est ,  quse  annexis  signis  promissa 
sunt :  quo  fit,  ut  si  rigide  loqui  volumus, 
tantum  duo  sint  in  Ecclesia  Dei  Sacramenta, 
Baptismus,  et  Panis,  cum  in  his  solis  et  in¬ 
stitutum  divinitus  signum,  et  promissionem 
remissionis  peccatorum  videamus.  Nam  Poe¬ 
nitentiae  Sacramentum,  quod  ego  his  duobus 
accensui,  signo  visibili  et  divinitus  instituto 
caret,  et  aliud  non  esse  dixi,  quam  viam  ac 
reditum  ad  Baptismum.  »  Haec  ille.  Idem 
tamen  Lutherus,  cum  alibi  saepe,  tum  in 
propositionibus  adversus  Lovanienses,  quas 
edidit  anno  1545.  propositione  35.  Poeni¬ 
tentiam  Sacramentum  esse  concessit. 

Philippus  Melanchthon  in  locis  commu¬ 
nibus  editis  anno  1522.  aperte  negavit  hoc 
Sacramentum  :  sic  enim  loquitur  in  titul.  de 
Poenitentia  «  Poenitentiam  non  esse  signum, 
nihil  obscurum  est  :  est  enim  Poenitentia 
vetustatis  nostrae  mortificatio,  et  renovatio 
spiritus.  Sacramentum  ejus,  vel  signum  non 
aliud  nisi  Baptismus  est  :  atque  hic  omnium 
rectissime  vocetur  Sacramentum  Poeniten¬ 
tiae.  »  Idem  tamen  Philippus  Lutherum  suum 
secutus,  in  libris  postea  editis,  Poenitentiam 
Sacramentum  esse  docuit,  ac  praesertim  in 
Apologia  Confessionis  Augustanae. 

Et  quoniam  Matthias  Illyricus  in  Apologia 
Confessionis  Antuerpiensis  cap.  18.  et  Mar- 
tinus  Kemnitius  in  2.  parte  Examinis  pag. 
903.  scribere  non  verentur,  Apologiam  Con¬ 
fessionis  Augustanae  non  agnoscere  hoc  Sa¬ 
cramentum  nisi  improprie,  et  modo  quodam, 
non  autem  simpliciter  et  proprie ;  verba  ipsa 
Apologiae  afferenda  sunt,  ut  duo  isti  Lu¬ 
therani  non  solum  ab  Ecclesia  Catholica,  sed 
etiam  ab  Apologia  Confessionis  Augustanae, 
in  cujus  verba  juraverant,  defecisse  intelli- 


gantur.  Sic  igitur  habet  Apologia  in  cap.  de 
numero  et  usu  Sacramentorum  :  «  Si  Sa¬ 
cramenta  vocamus  ritus,  qui  habent  man¬ 
datum  Dei,  et  quibus  addita  est  promissio 
gratiae,  facile  est  judicare,  quae  sint  proprie 
Sacramenta.  Nam  ritus  ab  hominibus  insti¬ 
tuti,  non  erunt  hoc  modo  proprie  dicta  Sa¬ 
cramenta  :  non  est  enim  auctoritatis  hu¬ 
manae,  promittere  gratiam.  Quare  signa  sine 
mandato  Dei  instituta,  non  sunt  certa  signa 
gratiae,  etiamsi  fortasse  rudes  docent  aut 
admonent  aliquid.  Vere  igitur  sunt  Sacra¬ 
menta,  Baptismus,  Coena  Domini,  Absolutio, 
quae  est  Sacramentum  Poenitentiae  :  nam  hi 
ritus  habent  mandatum  Dei,  et  promissionem 
gratiae,  quae  est  propria  novi  Testamenti. 
Certo  enim  debent  statuere  corda  ,  cum 
baptizamur,  cum  vescimur  corpore  Domini, 
cum  absolvimur,  quod  vere  ignoscat  nobis 
Deus  propter  Christum.  »  Haec  ibi :  ubi  A- 
pologia  primo  appellat  Poenitentiae  Sacra¬ 
mentum,  proprie  ac  vere  Sacramentum.  Se¬ 
cundo,  dicit  habere  ritum  divinitus,  insti¬ 
tutum,  et  gratiae  promissionem,  cum  tamen 
Kemnitius  ideo  solum  neget  esse  proprie  Sa¬ 
cramentum  Poenitentiam,  quod  eam  carere 
existimet  ritu  divinitus  instituto.  Tertio  con¬ 
jungit  perpetuo  cum  Baptismo,  et  Coena  Do¬ 
mini,  quae  sunt  omnium  consensu  vere  ac 
proprie  Sacramenta.  Quarto,  separat  ac  dis¬ 
tinguit  a  ritibus  humanis,  qui  non  sunt  pro¬ 
prie  Sacramenta.  Poterat  ne  igitur  Apologia 
clarius  asserere,  Poenitentiae  Sacramentum 
vere  ac  proprie  Sacramentum  esse  ? 

Adde,  quod  in  Locis  communibus  editis 
anno  1543.  in  titulo  de  numero  Sacramen¬ 
torum  idem  Philippus  sic  loquitur  :  «  Cum 
autem  vocabulum  Sacramenti  de  caeremoniis 
intelligitur  institutis  in  praedicatione  Christi ; 
numerentur  haec  Sacratmenta,  Baptismus, 
Coena  Domini,  Absolutio,  quae  sunt  externi 
ritus,  et  sunt  signa  totius  Evangelii,  et  qui¬ 
dem  proprie  sunt  testimonia  remissionis  pec¬ 
catorum,  seu  reconciliationis,  de  qua  prae¬ 
cipue  dicitur  in  definitione  usitata  :  Sacra¬ 
mentum  est  signum  gratiae,  id  est,  reconci¬ 
liationis  gratuitae ,  quae  propter  Christum 
donatur,  et  in  Evangclio  praedicatur.  »  Satis 
igitur  constat,  Philippum,  et  Lutherum  re¬ 
vocasse  priorem  illam  sententiam ,  quam 
initio  docuerant. 

Sed  erroris  ab  istis  introducti,  ac  postea 
deserti,  non  defuerunt  qui  patrocinium  sus¬ 
ciperent  :  ac  primum  Zwinglius  in  libro 
de  vera,  et  falsa  religione  cap.  de  Sacra- 

mentis,  et  Zwingliani  omnes,  Poenitentiam  a 
numero  Sacramentorum  removent.  Joan. 
Calvinus  lib.  iv.  Institut.  cap.  19.  §.  15  et 
sequentibus,  non  negat  solum  Pcenitentia; 
Sacramentum,  sed  etiam  multis  argumentis 
nullum  ejusmodi  Sacramentum  esse  conatur 
ostendere  :  quod  idem  facit  in  Antidoto  Con¬ 
cilii  Tridentini  sess.  6.  15.  Calvinum  se¬ 
quitur  suus  Bcza  in  Confessione  fidei  cap.  7. 
articul.  11.  nec  desunt  multi  ex  his  qui  Lu- 
therani  dici  volunt,  et  in  verba  Confessionis 
Augustana)  et  ejus  Apologia;  jurarunt,  qui  ad 
Sacramentarios  in  praesenti  quaestione  de¬ 
fecerint;  ut  Nicolaus  Selneccerus  in  2.  parte 
sua)  Peedagogise,  ubi  de  numero  Sacramen¬ 
torum  tractat  ;  Joannes  Wigandus  in  Me¬ 
thodo  doctrinae  Ecclesiae  Magdeburgensis 
cap.  14;  Matthias  Illyricus  in  praefatione 
libri,  qui,  inscribitur  :  «  de  sectis  et  dissidiis 
Pontificiorum  » ;  Martinus  Kemnitius  in  2. 
par.  Examinis  Tridentini  Concilii,  in  prima 
disputatione  de  Poenitentia  ;  aliique  denique 
non  pauci,  quos  nihil  attinet  recensere. 

Adversus  liunc  errorem  edidit  Synodus 
Tridentina  oanonem  1.  sess.  14.  in  haec 
verba  :  «  Si  quis  dixerit,  in  Catholica  Ec¬ 
clesia  Poenitentiam  non  esse  vere  ac  proprie 
Sacramentum,  pro  fidelibus,  quoties  post 
Baptismum  peccata  labuntur,  ipsi  Deo  re¬ 
conciliandis,  a  Christo  Domino  nostro  insti¬ 
tutum,  anathema  sit.  » 

CAPUT  X. 

Poenitentiam  Sacramentum  esse  proprie 
dictum. 

Nunc  ad  veritatem  confirmandam  acce¬ 
damus.  Ac  primo  quidem  loco  habemus 
verba  Domini  Joan.  xx:  Quorum  remise¬ 
ritis  peccata ,  remittuntur  cis,  et  quorum  reti¬ 
nueritis,  retenta  sunt.  Ex  quibus  verbis  duo 
colliguntur,  qua)  ad  omne  Sacramentum  pro¬ 
prie  dictum  constituendum,  et  requiruntur, 
et  sufficiunt ;  ritus  externus  sive  symbolum 
divinitus  institutum ,  et  promissio  gratia) 
justificantis,  illi  ritui  sive  symbolo  annexa. 

'Nam  cum  Dominus  Apostolis  potestatem 
concesserit  remittendi  peccata  hominibus, 
dubitari  non  potest,  quin  signo  aliquo  ex¬ 
terno  eam  potestatem  exerceri  voluerit  : 
neque  enim  homines,  qui  corporales  sunt, 
peccata  sibi  remitti  intelligerent,  nisi  voce 
aut  signo  aliquo  externo  ac  sensibili  remit¬ 


terentur.  Neque  adversarii  id  negant :  agno¬ 
scunt  enim  ex  hoc  testimonio  divina;  Scri¬ 
ptura;  recte  colligi  verbum  Absolutionis  etiam 
privata;,  ut  patet  ex  Kemnitio  2.  par.  Exam. 
pag.  916.  et  917.  et  ex  Calvino  lib.  m. 
Institut.  cap.  4.  §.  12.  et  14.  Verbum  autem 
signum  corporale,  ac  sensibile  est.  Neque 
solum  ritus  externus  absolventis,  sed  etiam 
ritus  externus  pcenitentis  ex  eodem  testi¬ 
monio  recte  colligitur  :  neque  enim  peccata 
remitti  debent,  nisi  iis,  qui  se  peccata  habere, 
eaque  sibi  displicere  testantur.  Nam  ut  ii 
absolvi  nequeunt,  qui  ligati  non  sunt ;  ita 
nec  ii,  qui  solvi  nolunt  :  nolunt  autem  solvi, 
qui  non  afferunt  animum  paratum,  ut  o- 
portet,  id  est,  qui  sine  fide  ac  Poenitentia 
accedunt.  Quare  ipsi  etiam  adversarii  absol¬ 
vendos  non  putant  cos,  qui  Poenitentia;  signa 
nulla  ostendunt,  quique  absolutionem  non 
petunt :  «  Privata  absolutio  »,  inquit  Kem¬ 
nitius  pag.  916,  «  contritis,  et  fide  petentibus 
consolationem,  remittit  peccata.  »  Habemus 
igitur  symbolum,  seu  ritum  externum,  eum- 
que  duplicem:  signa  Poenitentia;,  et  verbum 
Absolutionis. 

Promissionem  vero  gratia;  justificantis 
nusquam  Dominus  apertius  exposuit  quam 
hoc  loco  :  quid  enim  est  peccatorum  re¬ 
missio,  nisi  justificatio  ? 

Hoc  testimonium  variis  modis  Ha;retici 
depravare  conantur  :  sed  duo  sunt  pra;cipua 
ipsorum  effugia.  Unum  est  omnibus  commu¬ 
ne,  loqui  Dominum  de  remissione  peccato¬ 
rum,  non  judiciaria,  et  ex  potestate  quadam 
quasi  praetoria,  sed  per  Evangelii  praedica¬ 
tionem  :  «Illis  enim,  inquiunt,  Minister  pec¬ 
cata  remittit,  in  quibus  praedicando  fidem 
excitat,  qua  remissio  ipsa  apprehenditur.  » 

Sed  etiamsi  solum  de  remissione  per  an¬ 
nuntiationem  Evangelii  Dominus  loquere¬ 
tur,  adhuc  adversarii  Sacramentum  negare 
non  possent  :  siquidem  ipsi  omnia  Sacra¬ 
menta  nihil  aliud  esse  volunt,  nisi  quamdam 
Evangelii  annuntiationem  ad  excitandam  fi¬ 
dem  institutam.  Quemadmodum  igitur  aqua; 
aspersio  cum  verbo  :  «  Ego  te  baptizo  » , 
Sacramentum  est  etiam  apud  adversarios, 
licet  illud  :  «  Ego  te  baptizo  » ,  referatur  ad 
excitandam  fidem,  per  annuntiationem  ablu¬ 
tionis  nomine  Dei  factam  :  sic  etiam  signum 
Prenitentia;  quod  peccator  ostendit  dum  petit 
absolutionem,  cum  verbo  :  «  Ego  te  absolvo  », 
Sacramentum  censendum  est,  licet  ipsorum 
opinione,  illud  :  «Ego  te  absolvo  »,  referatur 
ad  excitandam  fidem,  per  annuntiationem 

absolutionis  nomine  Dei  factam ;  debere 
autem  Absolutionem  in  particulari  applicari, 
Lutherani  concedunt,  ut  supra  citavimus  ex 
Kemnitio  in  2.  par.  Exarn.  pag.  916.  et  ex 
Calvino  lib.  iii.  Instit.  cap.  4.  §.  14. 

Alterum  effugium  est  Calvini  in  Antidoto 
Concilii  Tridentini,  sess.  6.  cap.  1  i.  ubi  po- 
steaquam  dixerat,  Catholicos  ex  loco  jam 
citato  Evangclii  colligere  institutionem  Sa¬ 
cramenti  Poenitentce,  respondet,  verba  illa 
Evangelii  :  «  Quorum  remiseritis  peccata  », 
pertinere  ad  remissionem  peccatorum,  quce 
tum  efficitur,  cum  per  verbum  prajdicationis, 
impii  et  infideles  convertuntur  ad  fidem,  et 
per  baptismum  ad  Ecclesiam  adjunguntur. 

«  Quis,  inquit,  ignorat,  munus  Apostolis  illic 
fuisse  injunctum,  quo  erga  extraneos  fun¬ 
gerentur  ?  ea  legatio  est,  quce  per  Evangeliuru 
defertur  in  Ecclesiam  nondum  cooptatis.  » 
Idem  etiam  habet  Kemnitius  in.  2.  par. 
Exam.  pag.  915.  ubi  hanc  expositionem  pro¬ 
bat  ex  cap.  ult.  Lucaj,  ubi  Dominus  jussit 
praedicari  Poenitentiam,  et  remissionem  pec¬ 
catorum  in  nomine  suo  per  omnes  Gentes ; 
haec  enim  loca  cum  de  re  eadem  tractent  se 
invicem  explicant. 

Respondeo,  duobus  modis  potest  intelligi 
locus  Evangelii,  qui  habetur  Joan.  20.  Uno 
modo,  ut  data  sit  apostolis  auctoritas  peccata 
remittendi  tum  infidelibus,  tum  fidelibus. 
Altero  modo,  ut  solum  Fidelibus. 

Prior  expositio  est  S.  Gyrilli  in  eum  locum; 
ct  eam  sequi  videntur  adversarii.  Nam  Kem¬ 
nitius  loco  citato,  et  etiam  pag.  920.  aperte 
declarat,  generalem  esse  promissionem  Joan. 

•  20.  quce  tam  ante  Baptismum,  quam  post 
Baptismum  locum  habeat. 

.  Calvinus  autem  tametsi  in  Antidoto  ita  lo¬ 
quitur,  ut  videatur  eam  promissionem  re¬ 
stringere  ad  solos  infideles;  tamen  alibi  se 
ipse  explicat.  Siquidem  lib.  iii.  Instit.  cap.  4- 
§.  12.  dicit  Ministris  esse  injunctum,  ut  de 
remissione  peccatorum  certiores  reddant  fi¬ 
delium  conscientias,  et  probat  ex  hoc  loco 
Joannis;  et  paulo  post  §.  14.  ex  hoc  eodem 
loco  colligit  privatam  absolutionem  ,  quce 
datur  in  Ecclesia  poenitentibus  :  «  Non  vul¬ 
gare,  inquit,  aut  leve  solatium  est  habere 
illic  prsesentem  Christi  legatum,  reconcilia¬ 
tionis  mandato  praeditum,  a  quo  denuntiari 
sibi  absolutionem  audiat.  Hic  utilitas  Clavium 
merito  commendatur,  cum  rite,  quo  ordine 
et  qua  religione  decet,  ista  peragitur  legatio  : 
similiter  cum  is,  qui  se  ab  Ecclesia  quodam 
modo  abalienaverat,  restituitur  in  fraternam 


veritatem,  accepta  venia.  Quantum  benefi¬ 
cium  est,  quod  sibi  ab  iis  ignosci  intelligit, 
quibus  dixit  Christus  :  Quibuscumque  remi¬ 
seritis  peccata  in  terris,  remissa  in  ccelo 
erunt  ?  »  Et  lib.  iv.  Instit.  cap.  i.  §.  22.  di¬ 
sertis  verbis  affirmat,  generalem  esse  pro¬ 
missionem,  imo  magis  in  fidelibus,  quam 
iii  infidelibus  locum  habere  :  «  Non  enim, 
inquit,  cum  Apostolis  mandatum  debit  Chri¬ 
stus,  ct  potestatem  contulit  remittendi  pec¬ 
cata,  hoc  tantum  voluit,  ut  cos  solverent  a 
peccatis,  qui  ab  impietate  ad  Christi  fidem 
converterentur :  sed  magis  ut  hoc  officio 
fungerentur  perpetuo  inter  fideles.  »  Et  pro¬ 
bat  ibidem  Calvinus  hoc  ipsum  ex  Apostoli 
Pauli  certissimo  testimonio  :  nam  II.  Co- 
rinth.  v,  19,  20.  Apostolus  ad  fideles  scribens, 
eosque  exhortans  ad  reconciliationem  cum 
Deo  ob  culpas  post  Baptismum  admissas  : 
Deus ;  inquit, posuit  in  nobis  verbum  reconcilia¬ 
tionis.  Pro  Christo  ergo  legatione  fungimur , 
tamquam  Deo  exhortante  per  nos  ;  obsecramus 
pro  Christo ,  reconciliamini  Deo.  Neque  dubi¬ 
tari  potest ,  ut  etiam  Calvinus  non  dubitat, 
quin  verbum  reconciliationis  tunc  in  Aposto¬ 
lis  positum  fuerit,  cum  dictum  est  eis  a 
Christo  :  Quorum  remiseritis  peccata ,  etc. 

Posita  hac  expositione,  satis  facile  colli¬ 
gimus  Sacramentum  Pcenitentice.  Nam  ut 
Cyrillus  in  hunc  locum  docet,  Christus  dedit 
quidem  Apostolis  potestatem  peccata  remit¬ 
tendi  ac  retinendi,  tum  infidelibus,  tum  fi¬ 
delibus  :  sed  non  eodem  modo.  Infidelibus 
enim  remitti  voluit  per  Baptismum,  et  reti¬ 
neri  per  exclusionem  a  Baptismo,  si  forte 
indigni  eo  censeantur  :  at  fidelibus  remitti 
noluit  per  Baptismum,  sed  per  alium  ritum, 
nimirum  per  reconciliationem  pcenitentium. 
Sicut  igitur  potestas  remittendi  infidelibus 
peccata,  non  sine  Sacramento  quodam  exer¬ 
cetur,  ita  nec  potestas  remittendi  fidelibus  : 
proinde  reconciliatio  fidelium  post  Bapti¬ 
smum  Sacramentum  quoddam  est. 

Neque  heee  negare  adversarii  possunt,  cum 
admittant  ex  his  verbis  Domini,  colligi  pri¬ 
vatam,  Absolutionem  a  Domino  institutam, 
qua  post  Baptismum  reconcilientur.  De  qua 
re  sic  loquitur  Kemnitius,  pag.  901.  «Hoc 
etiam  apud  nos  extra  controversiam  est, 
Deum  in  Scriptura  instituisse  et  ordinasse 
certa  media,  per  quce  lapsis  post  Baptismum, 
si  convertantur  beneficium  mortis  Christi 
vult  applicare,  et  obsignare  ad  reconcilia¬ 
tionem,  et  remissionem  peccatorum.  »  Hcec 
ille.  Ea  media  nos  contendimus  verum  Sa- 

cramentum  continere,  cum  sint  corporalia, 
a  Deo  instituta,  et  promissionem  habeant 
gratiae  justificantis,  ut  ipsi  concedunt. 

Et  haic  dixerim,  si  prior  illa  expositio  ad¬ 
mittatur  :  sed  tamen  videtur  omnino  poste¬ 
rior  expositio  probabilior.  Nam  S.  Joannes 
non  solet  ea  repetere,  quae  alii  Evangelistae 
scripserunt,  nisi  forte  cum  aliquid  circa 
eamdem  historiam  addendum  judicat.  Jam 
de  mandato  Baptismi  administrandi  satis 
aperte  scripserant  Matthaeus,  et  Marcus  in 
ult.  cap.  Evangelii  :  et  jam  etiam  ante  pas¬ 
sionem  suam  Dominus  dederat  Apostolis 
baptizandi  potestatem,  ut  idem  Joannes  te¬ 
statur  cap.  4.  nulla  igitur  causa  erat,  cur  aut 
Dominus  post  resurrectionem  suam  hanc  po¬ 
testatem  Apostolis  daret,  aut  id  scriberet 
Joannes. 

Praeterea  potestas  Clavium  datur  hoc  loco 
sanctis  Apostolis,  ut  Catholici  et  Haeretici 
concedunt  :  potestas  autem  Clavium  non  est 
ad  Baptismum  necessaria,  cum  non  soli  mi¬ 
nistri  Ecclesiastici,  quibus  claves  dantur, 
sed  etiam  laici,  imo  etiam  non  Christiani 
Baptismum,  aliquando  dare  possint. 

Adhsec  potestas  Clavium  sine  dubio,  judi¬ 
cialis  quaedam  potestas  est,  ut  alio  loco  pro¬ 
baturi  sumus  :  non  autem  judicant  Christia¬ 
ni  de  infidelibus,  sed  de  Fidelibus  tantum  : 
Quid  culme,  inquit  Apostolus  I.  Corinth.  v. 
de  his  qui  foris  sunt  judicare  (1).  Igiturhoclo- 
co  potestas  datur  Ecclesiae  Praepositis,  fideli¬ 
bus  tantum  baptizatis  peccata  remittendi, eos- 
que  certo  ritu  post  Baptismum  reconciliandi. 

Quare  Chrysostomus,  Theophylactus,  Eu- 
thymius,  et  alii  in  hunc  locum  :  et  rursus 
Chrysostomus  in  3.  lib.  de  Sacerdotio.  Am¬ 
brosius  in  lib.  i.  de  Poenitentia,  cap.  2.  cum 
hunc  locum  exponunt,  nullam  Baptismi  men¬ 
tionem  faciunt.  Pacianus  in  epist.  3.  loco  vo¬ 
lebant,  datam  Ecclesiae  potestatem  solvendi 
Catechumenos  per  Baptismum. 

Neque  vim  ullam  habet  argumentum  Kem- 
nitii  ex  ult.  cap.  Lucae  :  falso  enim  assumit 
Kemnitius,  de  re  eadem  loqui  Joannem,  et 
Lucam.  Nam  longe  aliud  est,  praedictum 
esse  a  Prophetis,  praedicandam  esse  Poeni¬ 
tentiam,  et  remissionem  peccatorum  in  Chri¬ 
sti  nomine  per  omnes  Gentes,  quod  scribit 
Lucas  :  aliud,  accepisse  Apostolos  a  Domino 
Spiritum  sanctum,  et  cum  eo  potestates  re¬ 
mittendi  ac  retinendi  peccata,  quod  scribit 
Joannes.  Neque  dubium  est,  quin  Lucas  de 
ea  Pcenitentia  loquatur,  quae  Baptismum 

(1)  I  Cor.  V,  12,  15.  —  (2)  Act.  II,  38. 


praecedit ;  quaeque  proprie  Gentibus  ad  fi¬ 
dem  adducendis  convenit,  de  qua  loquitur 
Petrus  Act.  n.  cum  ait  :  Poenitentiam  agite , 
et  baptizetur  unusquisque  vestrum  (2)  :  cum 
Joannes  aut  generatim  de  omni  Pcenitentia, 
aut  solum  de  ea  quae  post  Baptismum  agi¬ 
tur,  verba  faciat.  Denique  jam  diximus, 
Joannis  consuetudinem  non  esse  repetere 
quae  caeteri  scripserunt. 

Quod  si  posterior  lieec  expositio  admittatur, 
evacuatum  est  plane  objectum  adversario¬ 
rum.  Habemus  igitur  ritum  absolvendi,  per 
verbum  reconciliationis,  ut  Apostolus  loqui¬ 
tur,  externum  ac  sensibile,  cum  promissione 
remissionis  peccatorum  in  Evangelio  funda¬ 
tum,  ipsis  etiam  adversariis  testibus  :  ex  quo 
quid  ad  Sacramenti  proprie  dicti  rationem 
desit,  omnino  non  video. 

Sed  ut  clarius  omnia  perspiciantur,  et  ad¬ 
versarii  evidentius  convincantur,  confera¬ 
mus  hunc  ritum  quem  ex  Scriptura  deduxi¬ 
mus,  cum  definitionibus,  quibus  tum  Catho¬ 
lici,  tum  Haeretici  Sacramenti  naturam  atque 
essentiam  explicare  solent.  Catholici  Sacra¬ 
mentum  esse  volunt  sacrae  rei  signum  :  sic 
autem  definitionem  suam  exponunt,  ut  per 
signum  intelligant  signum  practicum,  atque, 
efficax,  quod  significando  efficiat;  per  rem  sa¬ 
cram,  gratiam  justificationis,  quae  tunc  a  Deo 
in  animam  infundatur,  cum  signum  illud  ex¬ 
trinsecus  adhibetur.  Haec  definitio  aptissime 
quadrat  in  eum  ritum,  de  quo  agimus  :  nam 
et  confessio  poenitentis,  et  verbum  absolven¬ 
tis,  signa  sunt  gratiae  justificantis.  Quid 
enim  Confessio  significat,  nisi  animi  renova¬ 
tionem  ?  quid  vero  Absolutio,  nisi  peccati  ip¬ 
sius,  quo  quasi  vinculo  peccator  constrictus 
tenebatur,  relaxationem  ?  Esse  autem  hoc 
signum  practicum,  atque  efficax,  ex  eo  in- 
telligimus,  quia  falsum  esse  potest  quod  ve¬ 
ritas  dixit  :  Quorum  remiseritis  peccata,  re¬ 
mittuntur  eis. 

Lutherus  in  lib.  de  captivit.  Babyl.  prope 
finem  scribit,  proprie  Sacramenta  vocari, 
quae  signis  annexis  promissa  sunt.  Apologia 
Confessionis  Augustanae  artic.  de  numero  et 
usu  Sacramentorum,  Sacramentum  proprie 
dictum  eodem  modo  definit  :  vult  enim  esse 
ritum,  qui  habet  mandatum  Dei,  et  cui  addita 
est  promissio  gratiae.  Hanc  definitionem  in 
ritum  Confessionis  atque  Absolutionis  qua¬ 
drare,  certe  negari  non  potest  :  nam  ut  de 
Confessione  interim  taceam  ;  Absolutionem, 
etiam  privatam,  habere  mandatum  Dei  et 

promissionem  gratiae,  omnes  fatentur.  Illud 
enim  II  Corinth.  v  :  Posuit  in  nobis  verbum 
reconciliationis ,  pro  Christo  legatione  furigi- 
mur  (1),  mandatum  divinum  sonat.  Illud  au¬ 
tem,  Joan.  xx.  Quorum  remiseritis  peccata , 
remittuntur  eis  (2),  appertissimam  gratiae  pro¬ 
missionem  continet.  Et  licet  etiam  manda¬ 
tum  expressum  nullum  exstaret ;  tamen  in 
ipsa  promissione  absque  dubio  tacite  conti¬ 
neretur  ;  quorsum  enim  daret  Christus  Apo¬ 
stolis  absolvendi  potestatem,  nisi  etiam  ut  ea 
uterentur  quando  opus  esset,  juberet  ? 

Martinus  Kemnitius  communi  hac  defini¬ 
tione  contentus  non  fuit.  Itaque  in  2.  par- 
Exam.  Tridentini  Concilii  pag.  41.  ut  ex¬ 
cluderet  a  ratione  Sacramenti  proprie  dicti, 
omnia  Sacramenta  Catholicorum,  exceptis 
duobus,  Baptismo  et  Eucharistia  :  definitio¬ 
nem  longissimam  fabricavit.  Voluit  enim  octo 
conditiones  requiri  ad  Sacramentum  nova? 
legis  proprie  dictum  :  quas  omnes  excussi¬ 
mus  in  primo  libro  de  Sacramentis  in  gene¬ 
re  ;  nunc  satis  erit  ostendere,  eas  omnes  Sa¬ 
cramento  Poenitentia?,  invito  etiam  Kemni- 
tio,  convenire. 

Prima  conditio  postulat,  ut  adsit  externum 
ac  sensibile  symbolum.  Damus  in  praesenti 
verbum  externum  ac  sensibile.  Absolvo  te, 
seu,  Remitto  tibi  peccata ,  ex  illo  testimonio 
Domini :  Quorum  remiseritis  peccata.  Secunda 
conditio  exigit,  ut  symbolum  illud  habeat 
institutionem  et  mandatum  Dei,  non  autem 
sit  ab  humano  ingenio  fabricatum.  Id  quo¬ 
que  jam  demonstravimus  ex  verbo  Dei  : 
Quorum  remiseritis  peccata.  Tertia,  ut  man¬ 
datum  sive  institutio  sit  in  novo  Testamen¬ 
to.  Et  hoc  extra  controversiam  est,  nisi  quis 
Evangelium  Joannis,  et  epistolam  Pauli  ad 
Corinthios  ad  novum  Testamentum  pertinere 
nolit.  Quarta,  ut  sit  ritus  perpetuus,  non  ad 
breve  tempus  institutus.  Ititum  autem  Abso¬ 
lutionis  semper  in  Ecclesia  permansisse,  ac 
permansurum,  neque  adversarii  negant;  et 
ex  Evangelio  facile  probari  potest.  Cum 
enim  Dominus  in  Ecclesia  potestatem  remit¬ 
tendi  peccata  esse  voluerit,  neque  tempus 
ullum  desinierit;  id  manifeste  sequitur,  ut 
tamdiu  ea  potestas  duratura  sit,  quamdiu 
Ecclesia  purgatione  et  remissione  indigebit. 
Quinta ,  ut  adsit  etiam  promissio  gratiae. 
Sexta,  ut  sit  promissio  gratise  non  cujuslibet, 
sed  quae  in  justificatione,  ac  reconciliatione 
consistat.  Septima,  ut  promissio  illa  gratiae 
signo  externo  adjuncta,  et  vestita  sit.  Quae 

(I)  II  Cor.  V,  19,  20.  -  (2)  Joan.  X,  23. 

tres  conditiones  in  allegato  testimonio  :  Quo¬ 
rum  remiseritis  peccata,  evidentissime  conspi¬ 
ciuntur.  Octava,  ut  promissio  non  tantum  in 
genere  annuntietur,  sed  etiam  in  particulari 
singulis  applicetur.  Hanc  vero  conditionem  in 
Absolutionis  ritu  inesse,  nemo  inficiari  potest. 
Nam  quemadmodum  ex  illis  verbis  :  Docete 
omnes  Gentes ,  baptizantes  eos,  etc.  colligimus, 
in  particulari  singulis  esse  dicendum  :  Ego 
te  baptizo,  etc.  sic  etiam  ex  istis  :  Quorum  re¬ 
miseritis  peccata,  colligere  debemus,  in  par¬ 
ticulari  singulis  esse  dicendum  :  Ego  tibi 
remitto  peccata ;  vel  quod  est  idem  :  Ego 
te  absolvo  a  peccatis.  Vides  igitur  nihil  desi¬ 
derari  in  ritu  Absolutionis,  eorum,  quse  ad 
propriam  perfectam  Sacramenti  rationem 
Kemnitius  requisivit. 

Sed  forte  Calvini  definitio  in  hunc  ritum 
non  quadrat  :  ita  quidem  ille  docet  in  iv.  lib. 
Instit.  cap.  19.  §.  15.  ubi  ad  suam  definitio¬ 
nem  provocat.  Sed  illa  etiam  (quamvis  alio- 
qui  satis  inepta,  ut  in  primo  libro  de  Sacra¬ 
mentis  in  genere,  demonstravimus)  ad  hunc 
ritum  accommodari  potest.  Igitur  ille,  lib  iv. 
Institut.  cap.  14.  §.  1.  Sacramentum  definit : 
a  Externum  symbolum,  quo  benevolentia? 
erga  nos  sua?,  promissiones  conscientiis  no¬ 
stris  Dominus  obsignat,  ad  sustinendam  fidei 
nostrae  imbecillitatem,  et  nos  vicissim  pieta¬ 
tem  erga  eum  nostram,  tam  coram  eo  et  An¬ 
gelis,  quam  apud  homines  testamur.  »  Sym¬ 
bolum  externum,  et  gratiee  promissionem, 
jam  non  semel  in  ritu  Confessionis  et  Abso¬ 
lutionis  ostendimus  :  illum  autem  finem ,  ad 
sustinendam  fidem  et  pietatem  testificandam ; 
non  minus  in  ritu  Absolutionis,  quam  in  ri¬ 
tu  Baptismi  locum  habere  video.  Nam  quem¬ 
admodum  qui  in  Baptismo  audit  illa  verba 
nomine  Dei  prolata  :  Ego  te  baptizo ,  erigit 
animum  ad  spem,  et  in  fide  confirmatur,  et 
roboratur  :  similiter  facit,  qui  post  Confes¬ 
sionem  audit  verba  illa  a  Dei  legato  ad  se 
proprie  dirigi  :  Ego  te  absolvo.  Et  sicut  qui 
ad  Baptismum  accedit,  et  in  Christi  fami¬ 
liam  cooptari  postulat,  pietatem  suam  erga 
Deum  apud  homines  testatur :  ita  etiam  eam- 
dem  testatur  qui  signa  Poenitentia?  prae  se 
ferens,  et  ad  Absolutionema  ccurrens,  cum 
Deo  reconciliari  enixe  flagitat. 

Qua?  cum  ita  sint;  aut  Sacramentum  Poe¬ 
nitentia?  vere  proprieque  dictum  Sacramen¬ 
tum  erit,  aut  Baptismus  Sacramentum  vere 
ac  proprie  dictum  non  erit  :  vel  certe  con¬ 
fingant  novam  aliquam  definitionem,  si  ri- 

tum  reconciliationis  ita  cupiunt  a  Sacramenti 
ratione  excludere,  ut  ab  eadem  Baptismum 
non  excludant. 

Accedant  praeterea  testimonia  veterum. 
Duobus  praecipue  modis  intelligi  potest,  quae 
1'uerit  de  hac  re  Patrum  sententia.  Primum 
enim  non  raro,  cum  vera  Sacramenta  enu¬ 
merant,  iis  Poenitentiam  adjungunt.  Saepe 
etiam  poenitentiam  cum  Baptismo  con¬ 
ferunt,  ac  docent,  in  utroque  Sacramento 
Deum  esse,  qui  potissimum  operatur. 

Tertullianus  in  libro  de  Poenitentia  :  «  Hanc, 
inquit,  venena  providens  Deus  clausa  igno¬ 
scentiae  janua,  et  intinctionis  sera  obstructa, 
aliquid  adhuc  permisit  patere  collocavit  in 
vestibulo  Poenitentiam  secundam,  quae  pul¬ 
santibus  patefaciat.  »  Ubi  Tertullianus  duas 
januas,  esse  docet  ad  remissionem  peccatu¬ 
ram,  Baptismum  et  Poenitentiam  :  proinde 
tale  aliquod  remedium  esse  judicat  Poeni¬ 
tentiam,  quale  est  Baptismus,  licet  specie 
diversum.  Yide  etiam  eumdem  lib.  I.  contra 
Marcionem  extremo. 

S.  Cyprianus  vel  quicumque  fuit  auctor 
(antiquum  auctorem  esse  nemo  negat)  in 
sermone  de  ablutione  pedum  :  «  Post  Ba¬ 
ptismum,  inquit,  qui  sui  reverentianon  pati¬ 
tur  iterari,  aliud  lavacrum  procurasti  etc.  » 

S.  Ambrosius  lib.  i.  de  Poenitentia,  cap  7  : 
u  Cur,  inquit,  baptizatis,  si  per  hominem 
peccata  remitti  non  licet  ?  In  Baptismo  enim 
utique  remissio  peccatorum  omnium  est ; 
neque  interest  utrum  per  Poenitentiam,  an 
per  lavacrum  hoc  jus  sibi  datum  sacerdotes 
sibi  vindicent  :  idem  in  utroque  mysterio 
est.  »  Et  quia  Novationi  dicebant,  posse  ho¬ 
minem  baptizare,  quia  in  Baptismo  Deus 
est,  qui  potissimum  operatur,  addit  Ambro¬ 
sius  :  «  Quid  in  Poenitentia,  nonne  nomen 
Dei  operatur  ?  »  Yide  etiam  lib.  ii.  cap.  2. 

S.  Hieronymus  in  lib.  i.  contra  Pelagianos  : 
«  Redimatur,  inquit,  sanguine  Salvatoris, 
aut  in  domo  Baptismatis,  aut  in  Poenitentia, 
qme  imitatur  Baptismatis  gratiam.  »  Et  lib. 
n.  «  Quod,  inquit,  scriptum  est  :  Et  sanguis 
Jesu  emundat  nos  ab  omni  peccato  ;  tam  in 
confessione  Baptismatis,  quam  in  clementia 
Poenitudinis  accipiendum  est.  »  Et  in  epist.  i. 
ad  Heliodorum  :  «  Absit  ut  de  his  quidquam 
sinistrum  loquar,  qui  Apostolico  gradui  suc¬ 
cedentes,  Christi  corpus  sacro  ore  conficiunt ; 
per  quos  et  nos  Christiani  sumus ;  qui  claves 
regni  coelorum  habentes,  quodam  modo  ante 
diem  judicii  judicant.  »  Ubi  conjungit  cum 

(1)  Psal.  C-XLT,  3, 


Baptismo,  et  Eucharistia,  poenitentium  ab¬ 
solutionem. 

S.  Augustinus  epist.  180.  ad  Honoratum  : 

«  Annon  cogitamus,  inquit,  cum  ad  isto¬ 
rum  periculorum  pervenitur  extrema,  nec 
est  potestas  ulla  fugiendi,  quantus  in  Eccle¬ 
sia  fieri  soleat  ab  utroque  sexu,  atque  ab 
omni  aetate  concursus,  aliis  Baptismum  fla¬ 
gitantibus,  aliis  reconciliationem,  aliis  etiam 
Poenitentiae  ipsius  actionem,  omnibus  con¬ 
solationem,  et  Sacramentorum  confectionem, 
et  erogationem  ?  »  Et  paulo  post  :  «  Si  mi¬ 
nistri  adsint,  inquit,  alii  baptizantur,  alii  re¬ 
conciliantur,  nulli  Dominici  corporis  Com¬ 
munione  fraudantur.  »  Et  lib.  v.  de  Bapti¬ 
smo,  cap.  20  :  «  Si  ad  hoc  valet  quod  dictum 
est  in  Evangelio,  ut  per  peccatorum  Sacra¬ 
menta  non  celebrentur ;  quomodo  exaudit 
homicidam  deprecantem,*vel  super  aquam 
Baptismi,  vel  super  oleum,  vel  super  Eu¬ 
charistiam,  vel  super  capita  eorum,  qui¬ 
bus  manus  imponitur  ?  »  Ubi  per  manus 
impositionem,  Ordinationem,  et  Reconcilia¬ 
tionem  intelligit.  Nam  pcenitentium  reconci¬ 
liationem  vocari  ab  Augustino,  manus  impo¬ 
sitionem,  multis  testimoniis  probari  posset  : 
sed  in  praesenti  unum  aut  alterum  susficiet. 
Lib.  eodem  v.  de  Baptismo,  cap.  23.  «  Manus, 
inquit,  ab  haeresi  redeunti  propterea  imponi¬ 
tur,  ne  extra  omnem  culpam  fuisse  videatur, 
etc.»  Et  in  Psalm.  cxlvi.  explicans  illud  :  Qui 
sanat  contritos  corde,  et  alligat  contritiones 
eorum (\) :«  Quae  sunt,  inquit  ista  alligamen¬ 
ta?  temporalia  Sacramenta.  »  Et  exempla 
ponit  Eucharistiae ,  et  manus  impositionis, 
qua  per  praepositum  peccator  s  reconcilian¬ 
tur.  Idem  Augustinus  in  lib.  i.  e.  ult.  de  adul¬ 
terinis  conjugiis,  et  lib.  2.  cap.  6.  apertissime 
confert  Reconciliationem  cum  Baptismo. 

Sanctus  Joannes  Chrysostomus  lib.  m.  de 
Sacerdotio,  primo  conjungit  potestatem  re¬ 
mittendi  peccata  cum  potestate  conficiendi 
Eucharistiam  :  deinde  paulo  post  eamdem 
confert  cum  Baptismo  :  a  Neque  enim,  in¬ 
quit,  solum  cum  vos  regenerant,  sed  etiam 
postea,  condonandorum  nobis  peccatorum 
potestatem  obtinent.  » 

S.  Cyrillus  lib.  xii.  in  Joanncm,  cap.  50. 
duobus  modis  dicit  remitti  peccata  a  sacer¬ 
dotibus,  ut  Dei  ministris  ;  per  Baptismum, 
et  Poenitentiam. 

Theodoretus  in  Epitome  divinorum  de¬ 
cretorum,  cap.  de  Poenitentia,  dicit,  sacro¬ 
rum  mysteriorum  Baptismi,  et  Poenitentiae, 

figuras  luisse  iu  Testamento  veteri,  ablutio¬ 
nes,  et  sacrificia.  Ubi  non  solum  conjungit 
Theodoretus  Poenitentiam  cum  Baptismo, 
sed  etiam  utrumque,  Mysterium  (qua  voce 
Sacramenta  nominare  solent)  appellat. 

S.  Leo  epist.  91.  ad  Theodorum  :  «  Mul¬ 
tiplex,  inquit,  misericordia  Dei,  ita  lapsibus 
subvenit  humanis,  ut  non  solum  per  Bapti¬ 
smi  gratiam,  sed  etiam  pcenententise  medici 
nam  spes  vitee  reparetur  eeternee.  » 

Victor  Uticensis  lib.  ii.  de  persecut.  Van¬ 
dalica,  inducit  populos  his  vocibus  alloquen- 
tes  Sacerdotes,  qui  in  exilia  mittebantur  : 
«  Quibus  nos  miseros  relinquitis,  dum  per¬ 
gitis  ad  coronas?  qui  hos  baptizaturi  sunt 
parvulos  fontibus  aquec  perennis?  qui  nobis 
munus  Poenitentiae  collaturi  sunt,  et  reconci¬ 
liationis  indulgentia  obstrictos  peccatorum 
vinculis  soluturi  ?  quia  vobis  dictum  est  : 
Quaecumque  solveritis  super  terram ,  e  te.  » 

Victor  Cartennensis  in  lib.  de  Poenitentia 
cap.  20.  aperte  nominat  Sacramentum  : 
«  Denique,  inquit,  Dominum  audi  in  Evan- 
gelio,  quibus  jaculis  feriat  peccatorem,  ut 
intelligas  quanti  faciat  Poenitentiae  Sacra¬ 
mentum.  »  Floruit  autem  Victor  Cartennen¬ 
sis  circa  annum  Domini  4o0.  teste  Thrithe- 
mio,  et  Gennadio. 

Accedat  ultimo  testimonium  Ecclesia}  La¬ 
tina},  et  Graecoe,  quae  ab  annis  500.  floruit. 
Ilis  enim  quingentis  annis  in  tota  Ecclesia, 
Sacramentum  Poenitentia}  inter  Sacramenta 
vere  ac  proprio  dicta  numeratum  esse,  nullo 
modo  negari  potest,  neque  adversarii ,  ut 
arbitror,  negant.  Satis  enim  id  constat,  tum 
cx  Petro  Lombardo,  quem  Theologi  omnes 
posteriores  secuti  sunt,  lib.  iv.  Sentent.  dist. 
i  i.  tum  ex  decreto  Lucii  Papae  III.  quod  ex¬ 
stat  cap.  Ad  abolendam,  extra,  de  Ha}reticis, 
et  cx  definitione  generalium  Conciliorum, 
Florentini  et  Tridentini,  quibus  Catholici 
omnes  libenter  parent ;  tum  denique  ex  re¬ 
sponsione  Hieremia}  Archiepiscopi  Constan- 
tinopolitani  ad  Germanos  :  nam  cap.  7. 
aperte  docet  Hieremias,  Graecam  Ecclesiam 
inter  vera  Sacramenta  numerare  Poeniten¬ 
tiae  Sacramentum. 

Haec  autem  testimonia  non  ideo  profero, 
quod  ignorem  ea  nihili  fieri  ab  adversariis  : 
sed  ut  omnes  intelligant,  aut  totis  quingentis 
annis  Ecclesiam  universam  in  gravissimo 
errore  esse  versatam,  quod  certe  fieri  non 
potest,  cum  sit  columna  et  firmamentum 


veritatis.  I.  Timot.  m.  aut  verum  esse,  quod 
nos  ab  eadem  Ecclesia  de  Poenitentiae  Sa¬ 
cramento  didicimus.  Ilanc  autem  Ecclesiam, 
quae  hic  quingentis  annis  peregrinata  est  in 
terris,  veram  Christi  fuisse  Ecclesiam,  et 
cum  antiquiore  illa  continuatam ;  vel  uno 
hoc  argumento  satis  convincimus  .  Quia  cum 
nulla  alia  Ecclesia  ab  adversariis  demon¬ 
stretur,  quae  totis  his  quingentis  annis  sine 
interruptione  ubique  terrarum  sparsa  fuerit; 
aut  haec  nostra  vera  Ecclesia  fuit,  aut  nulla 
omnino  fuit  :  nullam  vero  fuisse,  nunquam 
affirmabit,  qui  verba  illa  Christi  vera  esse 
crediderit  :  Super  hanc  Petram  aedificabo 
Ecclesiam  meam,  et  portae  inferri  non  praeva¬ 
lebunt  adversus  eam .  Matt.  xvi  (i).  Sed  de  his 
satis  :  nunc  ipsorum  objecta  diluamus. 

Solvuntur  argumenta  Calvini  et  Kemnitu. 

Joannes  Calvinus  lib.  iv.  Instit.  cap.  19. 
§.  io.  1G  et  17.  haec  argumenta  proponit. 
Primo,  objicit  difficultatem,  quam  Theologi 
scholastici  patiuntur  in  Sacramento  repe- 
riendo,  cum  de  Poenitentia  tractant.  «  Ro¬ 
manenses,  inquit,  Scholastici  anxie  in  repe- 
riendo  hoc  Sacramento  desudant  :  nec  mi¬ 
rum  videri  debet,  nodum  enim  in  scirpo 
quaerunt.  Quod  tamen  optimum  habent ;  rem 
implicatam,  suspensam,  incertam,  opinio¬ 
numque  varietate  confusam  ac  turbatam  re¬ 
linquunt.  » 

Respondeo  :  apte  omnino  exordium  a 
mendacio  ducit :  Theologi  enim  summo  con¬ 
sensu  Poenitentiam  Sacramentum  esse  docent, 
neque  ulla  est  inter  eos  de  hac  re  opinionum 
varietas  :  in  eo  solum  nonnihil  laborant,  ut 
ostendant  in  hoc  Sacramento,  quid  sit  Sa¬ 
cramentum  tantum,  quid  res  tantum,  quid 
res  simul  et  Sacramentum.  Haec  enim  tria 
perspicue  cernuntur  in  Baptismo,  et  quibus¬ 
dam  aliis  Sacramentis ;  in  quibusdam  au¬ 
tem  non  ita  facile  distingui  possunt  , 
neque  necesse  est.  Sed  haec  nihil  ad  rem 
nostram  faciunt,  non  enim  cum  Haereticis 
disputamus,  an  haec  tria  in  Sacramento  Poe¬ 
nitentiae  distincta  inveniantur  ;  quae  propria 
Scholarum  quaestio  est :  sed  an  Sacramentum 
Poenitentiae  vere  proprieque  dictum  Sacra- 


O 


0 


(1)  Matth.  XVI,  18. 
Tom.  IV. 


466 


LIBER  I. 


mentum  sit;  a  qua  disputatione  Theologi 
scholastici  facile  se  brevissimeque  expe¬ 
diunt. 

Secundo  ,  Calvinus  objicit  definitionem 
Sacramenti  a  se  allatam  :  ex  ea  enim  colli¬ 
git,  Poenitentiam  Sacramentum  non  esse , 
cum  ei  definitio  Sacramenti  non  conveniat  : 
«  Qui  Sacramenti,  inquit,  definitionem  su¬ 
pra  a  nobis  positam  memoria  tenent,  ad 
eam  exigant  id  quod  dicunt  esse  Sacramen¬ 
tum,  et  invenient  non  esse  caeremoniam  ex¬ 
ternam  a  Domino  institutam  ad  fidei  nostrae 
confirmationem.  » 

Respondeo,  jam  superiore  capite  ostendi 
non  minus  Poenitentiam  cum  Absolutione 
ritum  externum  esse,  atque  a  Deo  institutum 
et  fidem  nostram  confirmantem,  quam  sit 
Baptismus.  Sed  licet  fides  ex  ejusmodi  riti¬ 
bus  confirmari  possit,  non  est  tamen  is  pro¬ 
prius,  et  primarius  finis  Sacramentorum, 
sed  concionis,  atque  exhortationis ;  alioqui 
frustra  infantes,  dormientes,  amentes,  Sa¬ 
cramenta  ulla  perciperent.  Sed  de  hac  re 
satis  multa  in  primo  libro  de  Sacramentis  in 
genere  diximus. 

Tertio,  objicit  testimonium  S.  Augustini 
ex  sermone  de  Baptismo  ad  infantes,  et  ex 
lib.  3.  queest.  vet.  Testam,  qui  Sacramenta 
visibilia  esse  debere  scribit  :  «  Quid  tale , 
inquit,  aut  ipsi  vident,  aut  aliis  queunt 
ostendere  in  eo  quod  Sacramentum  Poeni¬ 
tentia;  vocant?  » 

Respondeo,  non  desunt  multa  signa  visi¬ 
bilia  in  Sacramento  Poenitentiae,  sive  sacer¬ 
dotem  aspicias  manu  imponentem,  sive  poe- 
nitentem  ad  genua  Sacerdotis  abjectum,  et 
lacrymas  fundentem  :  sed  quia  ista  ita  ple¬ 
rumque  conspiciuntur,  ut  tamen  etiam  abs¬ 
que  iis  Sacramentum  Poenitentiae  esse  pos¬ 
sit  ;  breviter  respondeo  ,  visibile  signum, 
idque  a  Deo  institutum,  esse  tum  Confessio¬ 
nem,  tum  Absolutionem.  Augustinus  enim 
visibile  signum  vocat,  quod  sensu  externo 
aliquo  percipitur,  etiamsi  is  non  sit  sensus 
videndi,  sed  audiendi  :  nam  ut  idem  Augu¬ 
stinus  lib.  x.  Gonfess.  cap.  35.  ait,  recte  di¬ 
cimus  :  «  Vide  quid  sapiat,  vide  quid  va¬ 
leat  ,  vide  quid  sonet ,  vide  quam  durum 
sit.  »  Et  certe  in  Sacramentis  visibile  sig¬ 
num  non  opponit  Augustinus  ei  rei,  quae 
non  cernitur  oculis  ;  sed  quae  sola  mente, 
nullo  autem  corporali  sensu  apprehenditur ; 
sic  enim  ait  serm.  ad  infantes,  quem  Calvi¬ 


nus  ipse  citavit  :  «  Sacramentum  ideo  dici¬ 
tur,  quia  aliud  videtur,  aliud  intelligitur  : 
quod  videtur ,  speciem  habet  corporalem , 
quod  intelligitur,  fructum  habet  spiritua¬ 
lem,  »  ubi  vides  corporale  opponi  spiritua¬ 
li,  et  quod  sensu  percipitur,  ei  quod  intel- 
ligentia  apprehenditur.  Verbum  igitur  cor¬ 
porale  recte  signum  visibile,  id  est,  sensibile, 
atque  externum  dicitur. 

Quarto  objicit ,  nullam  exstare  promissio¬ 
nem  :  «  Quacumque,  inquit,  in  parte  Sacra¬ 
mentum  posuerint,  nego  jure  haberi  pro 
Sacramento  :  primum,  quod  nulla  Dei  pro¬ 
missio  singularis  ad  hanc  rem  exstet.  » 

Respondeo  :  nimia  haec  impudentia,  vel 
inconstantia  est ;  exstare  enim  singularem 
promissionem  Dei  pro  Absolutione  privata, 
quam  minister  poenitenti  annuntiat  (ut  ver¬ 
bis  utar  ipsius)  ex  pluribus  Calvini  locis 
superiore  capite  ostendimus.  Et  sane  quae 
fingi  potest  clarior  promissio,  quam  illa  sit: 
Quorum  remiseritis  peccata ,  remittuntur  eis  , 
et  quorum  retinueritis ,  retenta  sunt ,  Joan. 
xx  (1). 

Quinto  objicit,  non  esse  caeremoniam  in 
hoc  Sacramento  ullam  a  Domino  institutam  : 
«  Deinde,  inquit,  quod  quaecumque  hic  cae¬ 
remonia  proferatur,  merum  sit  hominum 
inventum  :  mendacium,  et  impostura  fuit, 
quod  de  Sacramento  Poenitentiae  commenti 
sunt.  » 

Respondeo  :  Absolutio  non  videtur  Calvino 
caeremonia,  quia  id  sibi  persuasit,  non  re¬ 
ferri  verbum  Absolutionis  nisi  ad  instituen¬ 
dam,  et  excitandam  mentem  Pcenitentis,  non 
secus  ac  si  pars  quaedam  concionis  esset  : 
quod  idem  docet  de  verbo  Baptismi,  et  cae- 
terorum  Sacramentorum.  Sed  hoc  ejus  prin¬ 
cipium  falsissimum  esse,  in  primo  libro  de 
Sacramentis  in  genere ,  multis  rationibus 
demonstravimus.  Si  enim  verbum  Baptismi  : 
Ego  te  baptizo  etc.  ad  mentem  instruendam 
et  excitandam  potissimum  refertur,  quorsum 
(ut  paulo  ante  dicebamus)  infantes,  interdum 
etiam  dormientes  et  amentes  baptizarentur? 
Verba  igitur  Sacramentalia,  et  inter  alia 
illud  :  Ego  te  absoloo,  verae  caeremoniae  sunt, 
non  con  iones :  Siquidem  actiones  sunt  ex¬ 
ternae,  ad  significandam  et  efficiendam  ju¬ 
stificationem,  atque  ad  Deum  eo  ritu  colen¬ 
dum  a  Christo  institutae.  Et  propterea  non 
multum  refert,  utrum  ab  eo  qui  Sacramen¬ 
tum  percipit,  exaudiantur  et  intelligantur, 


(1)  Joan.  XX,  23. 

an  secus ;  et  linguane  patria,  an  latina ,  vel 
Grseca  aut  Hebraea  pronuncientur.  Atque 
hactenus  de  argumentis  Calvini. 

Martinus  Kemnitius  in  n.  par.  Exam. 
Tridentini  Concilii,  pag.  903.  Primo  objicit, 
deesse  Pcenitentise  Sacramento  elementum 
externum  :  «  Ex  divina,  inquit,  institutione 
non  habet  tale  externum,  et  materiale  ele¬ 
mentum,  quale  est  in  Baptismo,  et  in  Eu¬ 
charistia,  quod  ad  integram  definitionem, 
et  genuinam  proprietatem  Sacramenti  perti¬ 
net.  » 

Respondeo  :  non  male  Kemnitius  ex  Ba¬ 
ptismo,  et  Eucharistia,  quas  omnium  consensu 
vera  Sacramenta  sunt,  naturam,  ac  proprie¬ 
tatem  Sacramentorum  in  genere  investi¬ 
ganda  esse  censet  :  sed  in  eo  fallitur,  quod 
non  recte  explicat,  quo  gradu  similitudo  re¬ 
quiratur  inter  elementum  Baptismi  atque  Eu¬ 
charistiae,  et  Sacramentorum  ceeterorum. 
Fatemur  enim,  in  omni  Sacramento  requiri 
elementum  externum,  simile  illi ,  quod  in 
Baptismo  et  Eucharistia  adesse  cernimus  : 
secl  quaistio  est,  quo  gradu,  sive  quatenus 
simile  requiratur. 

Ac  primum  certum  est,  non  requiri  simile 
in  specie  :  alioqui  deberent  omnia  Sacra¬ 
menta  ex  aqua  constare,  quia  Baptismus  ex 
aqua  constat,  et  tum  Eucharistia,  quae  con¬ 
stat  ex  pane  et  vino  Sacramentum  non  esset. 
Eadem  ratione  certum  est,  non  requiri  simi¬ 
litudinem  in  genere  proximo  :  alioqui  Sacra¬ 
menta  omnia  ex  simplici  corpore,  quale  est 
aqua,  id  est,  ex  aere,  aut  igne,  vel  terra, 
conficienda  essent.  Sed  forte  similitudo  re¬ 
quiritur  in  superiore  aliquo  genere ;  ut  ele¬ 
mentum  cujuscumque  Sacramenti,  substan¬ 
tia  quaedam  sit  corporalis,  quales  substantias 
esse  videmus  aquam,  panem  et  vinum,  ex 
quibus  Baptismi  et  Eucharistiae  Sacramenta 
constant.  At  neque  hoc  dici  potest  :  nam 
Baptismi  natura  atque  essentia  proprie  non 
in  substantia,  sed  in  actione  consistit.  Sym¬ 
bolum  enim  externum,  cui  annexa  est  gra¬ 
tia  et  quod  proprie  Baptismus  dicitur,  non 
est  aqua,  sed  ablutio  cum  sanctissimae  Tri¬ 
nitatis  invocatione  :  ablutio  autem  et  invo¬ 
catio,  non  substantiae,  sed  actiones  sunt. 
Quare  immerito  Catholicos  Kemnitius  repre¬ 
hendit,  pag.  936.  quod  elementum  de  praedi¬ 
camento  Substantiae,  transformarint  in  ele¬ 
mentum  de  praedicamento  Actionis.  Nec  ta¬ 
men  generatim  affirmari  potest,  omne  Sa¬ 
cramentum  in  actione  consistere,  nam  Eu¬ 
charistiae  Sacramentum  proprie  non  actio 


transiens,  sed  res  permanens  est :  non  enim 
actionem  consecrandi,  sed  panem  consecra¬ 
tum,  et  in  corpus  Dominicum  commutatum, 
Eucharistiam  vocamus. 

Yera  igitur  ratio  similitudinis  inter  exter¬ 
na  symbola  Baptismi,  et  Sacramentorum 
caeterorum,  a  fine  sumenda  est,  ob  quem 
Sacramenta  instituta  esse  constat.  Finem 
autem  tum  Baptismi  ,  tum  aliorum  Sacra¬ 
mentorum,  omnes  admittunt  esse,  significare 
internam  justificationem;  et  eo  modo  homi¬ 
nem,  qui  corpore  et  spiritu  constat,  per 
sensibilia,  et  corporalia  symbola  ad  rerum 
intelligibilium  et  spiritualium  cognitionem 
evehere  :  hinc  enim  signa,  symbola,  et  Sa¬ 
cramenta  dicuntur.  Nam  ut  S.  Augustinus 
in  epist.  ad  Bonifacium  loquitur  :  «  Si  Sa¬ 
cramenta  similitudinem  non  gererent  earum 
rerum,  quarum  Sacramenta  sunt,  Sacra¬ 
menta  non  essent.  »  Quemadmodum  igitur 
in  Baptismo  ablutio  exterior  per  aquam  ex¬ 
hibetur,  ut  ablutio  interior  per  spiritum  si¬ 
gnificetur  :  sic  etiam  in  Eucharistia  panis  et 
vinum,  seu  potius  panis  vinique  species  in 
conspectu  ponuntur,  ut  corpus  et  sanguis 
Domini,  cibus  ac  potus  animorum  esse  intel- 
ligantur;  et  ad  eumdem  modum  in  Sacra¬ 
mentis  eseteris,  id  solum  necessario  Sacra¬ 
menti  natura  postulat,  ut  externa  signa  ad 
spiritualem  effectum  apte  repraesentandum 
exhibeantur.  ce¬ 

menta  Accidentium  ,  et  utrum  o'  .s, 
auribus  percipiantur,  nihil  intere  ne°&v 
Christus  nos  de  praedicamentis  sole  itos  esse 
voluit,  neque  facilius  ipse  per  substantiam 
quam  per  Accidentia  homines  justificat. 

Quare  in  Sacramento  Poenitentiae,  in  quo 
pro  symbolo  externo  confessionem  poe.ni- 
tentis,  et  absolutionem  voce  corporali  a  sa¬ 
cerdote  pronunciatam  habemus  ,  vera  et 
propria  Sacramenti  ratio  minime  desidera¬ 
tur.  Verba  enim  non  solum  signa  externa, 
ac  sensibilia,  sed  etiam  in  genere  signorum 
praestantissima  sunt,  ut  sanctus  docet  Au¬ 
gustinus  lib.  2.  cap.  3.  de  doctrina  Chri¬ 
stiana. 

Quod  vero  idem  Augustinus  tract.  80.  in 
Joan.  distinguit  elementum  a  verbo,  cum 
ait  :  «  Accedit  verbum  ad  elementum,  et  fit 
Sacramentum  »  ;  non  debet  ad  omnia  Sa¬ 
cramenta  trahi  :  neque  enim  ille  de  Sacra¬ 
mentis  generatim,  sed  de  Baptismo  tantum 
loquebatur,  ut  ex  illis  verbis  intelligimus  : 
(i  Detrahe  verbum,  quid  est  aqua,  nisi  aqua?» 

Alio  qui  enim  et  verba  loco  elementi,  seu 
rei,  et  res  loco  verborum  esse  posse  in  lib.  I. 
de  Sacramentis  in  genere,  demonstravimus. 

Secunda  objectio  Kemnitii  in  eo  consistit, 
ut  probet,  Sacramentum  Poenitentia?  non 
habere  fundamentum  in  verbo  Dei,  neque 
in  Patribus  :  id  vero  prolixe  persequitur, 
disputatione  in  quinque  capita  distributa  ; 
de  quibus  omnibus  breviter,  atque  ordine 
dicendum  erit. 

Primo  igitur  capite,  quod  habetur  pag. 
908.  probat,  Sacramentum  poenitentia?  non 
habere  fundamentum  in  Testamento  veteri, 
idque  ex  testimonio  Concilii  Tridentini,  sess. 
di.  cap.  1.  et  inde  colligit,  per  annos  circi¬ 
ter  quater  mille  non  fuisse  Pnenitentice  Sa¬ 
cramentum.  Sed  ha?c  inania  sunt.  Fatemur 
enim  Sacramentum  Poenitentiae  a  Christo 
institutum,  ut  etiam  Baptismum  et  Eucha¬ 
ristiam,  et  idcirco  mirum  non  esse,  si  per 
multa  annorum  millia  non  fuerit. 

Ne  tamen  nihil  fecisse  Kemnitius  videatur, 
argumentum  quoddam  proponit,  quod  hoc 
syllogismo  comprehendi  potest.  In  Poeniten¬ 
tia  Testamenti  veteris  fuit  Contritio,  Confes¬ 
sio,  et  quaedam  veluti  Satisfactio,  cum  po¬ 
testate  remittendi  peccata  :  atqui  ea  Poeni¬ 
tentia  non  erat  Sacramentum  proprie  di¬ 
ctum  :  igitur  nec  Poenitentia,  quam  Catholici 
ex  Contritione,  Confessioni?,  et  Satisfactione, 

volu^ proprie  dictum  existi¬ 
mandum  est.  Propositionem  probat  Kemni¬ 
tius  :  nam  in  Testamento  veteri  exstant 
exempla  Contritionis,  et  Confessionis  pecca¬ 
torum  :  et  Mariae  sorori  Mosis,  ac  Davidi 
Deus  post  reconciliationem  imposuit  certas 
castigationes,  ex  quibus  Catholici  Satisfa¬ 
ctionem  probare  solent.  Exstat  praeterea 
exemplum  Absolutionis,  Nathan;  siquidem 
Davidem  contritum,  et  confitentem  pecca¬ 
tum  suum,  absolvit.  Assumptionem  probat 
ex  Concilio  Tridentino  sess.  14.  cap.  1.  ubi 
Patres  docent ,  Poenitentiam  veterum,  Sa¬ 
cramentum  non  fuisse. 

Respondeo  :  Propositio  argumenti  magna 
ex  parte  falsa  est.  Nam  ut  omittam  caetera, 
non  fuit  in  Testamento  veteri  postestas  re¬ 
mittendi  peccata ;  neque  Nathan  aut  ullus 
alius,  ut  Dei  minister,  peccatores  absolvit  : 
nondum  enim  auditum  erat  illud  :  Quorum 
remiseritis  peccata ,  remittuntur  eis.  Audi  S. 
Joannem  Chrysostomum  lib.  m  de  Sacerdo¬ 
tio  :  «  Corporalem  lepram  purgare,  seu  verius 
dicam,  haud  purgare  quidem,  sed  purgatos 


probare,  Judaeorum  sacerdotibus  solis  lice¬ 
bat.  At  vero  nostris  sacerdotibus  non  corpo¬ 
ris  lepram,  verum  anima?  sordes,  non  dico 
purgatas  probare,  sed  purgare  prorsus  con¬ 
cessum  est.  »  Ha?cille. 

Neque  exemplum  Propheta?  Nathan,  quod 
exstat  lib.  II  Reg.  cap.  12.  ad  rem  nostram 
facit,  et  omnino  inepte  non  semel  aKemnitio 
inculcatur.  Non  enim  Nathan  dixit:  Ego  te 
absolvo,  vel  tibi  peccata  remitto ;  sed  solum : 
Dominus  transtulit  peccatum  tuum  a  te,  quibus 
verbis  significavit  id,  quod  sibi  ut  Propheta?, 
divinitus  indicatum  erat,  non  autem  pecca¬ 
tum  ipse  remisit.  Quod  si  quicumque  narrat 
aliquid  factum  esse,  idem  potest  dici  rem 
illam  fecisse ;  quid  prohibet,  quo  minus 
Evangelista?  Christum  peperisse,  interfecisse, 
et  eumdem  a  mortuis  revocasse,  et  in  coelum 
transtulisse,  et  Spiritum  etiam  sanctum  mi¬ 
sisse  dicantur,  quia  ha?c  omnia  facta  esse 
litteris  prodiderunt?  Non  igitur  dicimus,  quod 
fingit  Kemnitius,  Nathan  non  absolvisse  judi- 
ciara  potestate,  sed  per  ministerium,  quasi 
apud  nos  sacerdotes  non  per  ministerium, 
sed  regia  ac  suprema  potestate  absolvant, 
sed  dicimus,  in  Sacramento  Poenitentia?  sa¬ 
cerdotes  potestate  judiciaria,  sedministeriali 
ut  Christi  ministros,  non  ut  reges  ac  domi¬ 
nos,  peccatores  absolvere ;  Nathan  autem, 
nec  regia,  nec  ministeriali  potestate  absol¬ 
visse,  sed  tantum  a  Deo  jam  absolutum  pro¬ 
phetica  virtute  cognovisse,  et  renuntiasse. 
Quamquam  ne  tum  quidem  aliquid  obtineret 
Kemnitius,  si  Nathan  judiciaria  ministeriali 
potestate  Davidem  absolvisset :  id  enim  fa¬ 
ctum  esset  semel  extraordinaria  quadam  pro¬ 
videntia  Dei ;  singularia  vero  exempla  legem 
non  faciunt. 

Sed  instat  Kemnitius  :  «  Apostolus  Petrus 
Act.  x.  et  Paulus  Act.  xxvi.  affirmant  se  de 
Poenitentia  in  Deum,  et  de  accipienda  remis¬ 
sione  peccatorum,  non  aliter  docuisse  quam 
Prophetas.  »  At  quid  hoc  ad  propositum 
facit  ?  num  ideo  Poenitentia  Testamenti  vete¬ 
ris  Sacramentum  erit?  aut  novi  non  erit? 
Apostoli  enim  loquuntur  de  Poenitentia?  virtu¬ 
te,  et  ea  pra?sertim  qua?  ad  Infideles  pertinet, 
qui  convertuntur  ad  fidem  :  eam  autem  sem- 
per  in  usu  fuisse,  et  a  prophetis  frequenter 
praedicatam,  non  negamus.  Aliud  autem  est 
virtus  Poenitentia?,  qua?  semper  necessaria 
fuit  :  aliud  vero  Sacramentum  Poenitentia?, 
quod  a  Christo  institutum,  in  solo  Testamen¬ 
to  novo  locum  habet. 

(t  Cur  igitur,  instat  Kemnitius,  ab  exem- 

piis  Testamenti  veteris,  Sacramentum  Poe¬ 
nitentiae  confirmare  nitimini,  si  Poenitentia 
in  Testamento  veteri  Sacramentum  non 
erat  ?  »  Respondeo  :  non  probamus  ex  Testa¬ 
mento  veteri  Poenitentiae  Sacramentum,  nisi 
forte  ex  vaticiniis,  et  figuris,  sed  virtutem 
Poenitentiae ,  sine  qua  Sacramentum ,  aut 
esse,  aut  certe  utile  esse  non  potest.  Ex 
Poenitentia  enim  Davidis,  et  aliorum  ve¬ 
terum  ,  probamus  Contritionem  non  esse 
solos  terrores,  sed  verum  dolorem  de  pecca¬ 
tis  praeteritis,  cum  certo  proposito  vitae  me¬ 
lioris ;  et  rursum  eodem  exemplo  discimus, 
remissa  culpa  non  semper  poenam  quoque 
temporalem  remitti:  et  alia  id  genus  multa; 
de  quibus  infra  suo  loco  disputandurti  erit. 

In  secundo  capite  pag.  910,  probat  Kem- 
nitius,  Sacramentum  Poenitentiae  non  habere 
fundamentum  in  praedicatione  Poenitentiae 
Christi,  et  Praecursoris  ejus  :  quod  totum 
libenter  concedimus,  cum  doceamus.  Sacra¬ 
mentum  Poenitentiae  post  resurrectionem  Do¬ 
mini  institutum  fuisse.  Caeterum  hic  etiam 
ludere  voluit  adversarius,  et  inepte,  ut  solet, 
ratiocinari.  Sic  igitur  loquitur :  «  Baptista 
praedicavit  poenitentiam  in  remissionem  pec¬ 
catorum  :  summa  etiam  praedicationis  Chri¬ 
sti  ita  describitur  :  Poenitentiam  agite  et  cre¬ 
dite  Evangelio.  Docuit  autem,  et  Baptista, 
et  Christus  de  contritione.  Baptistae  audito¬ 
res  confessi  sunt  peccata  sua,  Matth.  iii.  et 
Christus  privatam  Absolutionem  impertiit, 
Matth.  ix.  et  Luc  vn.  Quare  igitur  juxta  de¬ 
finitionem  Poenitentiae  a  Pontificiis  traditam, 
Poenitentia  illa  a  Christo  et  Baptista  praedi¬ 
cata,  non  est  Sacramentum?  atqui  Tridenti- 
num  Concilium  sess.  14.  cap.  1.  negat  eam 
esse  Sacramentum.  » 

Ad  hoc  argumentum  respondet  ipse  qui 
illud  fecit,  sed  plane  absurde,  ut  nimirum 
ostendat  non  posse  responderi,  nisi  multis 
concessis,  quae  nulla  ratione  concedenda  es¬ 
sent  :  «  Respondeo,  inquit,  quia  Contritio 
et  Confessio  non  habuit  enumerationem  sin¬ 
gulorum  delictorum  :  Christus  etiam  absolu¬ 
tionem  impertiit,  non  praemisso  processu 
judiciali,  et  imposita  mulcta,  sed  gratis, 
iis  qui  peccata  agnoscebant,  iram  Dei  time¬ 
bant,  et  fide  propter  ipsum  petebant,  et  quae¬ 
rebant  reconciliationem.  Et  summa,  inquit, 
quia  in  illa  Poenitentia  gratis,  sine  operibus, 
fide  propter  Christum  remittebantur  peccata, 
quia  etiam  tam  Baptista  quam  Christus,  fi¬ 
dem  in  filium  Mediatorem,  partem  conver¬ 
sionis  necessariam  ad  consequendam  remis¬ 


sionem  praedicarunt  :  propter  has  causas 
talis  Poenitentia  Pontificiis  non  est  Sacra¬ 
mentum.  Concedit  itaque  et  fatetur  Trklen- 
tinum  Concilium,  Sacramentum  Poenitentise 
non  habere  fundamentum,  testimonium,  vel 
exemplum,  sicut  non  in  veteri  Testamento, 
ita  nec  in  concionibus  Baptista?,  et  Christi 
ante  Resurrectionem.  »  Ha?c  ille. 

Ad  argumentum  initio  factum  respondeo 
Poenitentiam,  quam  Christus  et  Baptista  prae¬ 
dicarunt,  ideo  Sacramentum  non  fuisse, 
quia  defuit  pars  Sacramenti  potissima,  nimi¬ 
rum  verbum  Absolutionis,  confessioni  pec¬ 
catorum  adjunctum.  Nam  Matth.  3.  legimus 
quidem  auditores  Baptistae  confiteri  solitos 
peccata  sua,  cum  accederent  ad  Baptismum, 
sed  Baptistam  pronunciasse  verbum]  Abso¬ 
lutionis,  non  legimus  ;  Christum  autem,  et 
paralytico,  et  fceminae  peccatrici  peccata 
remisisse  legimus,  sed  eos  peccata  confessos 
nequaquam  legimus.  Itaque  nisi  Kemnitius 
velit  ex  Confessione  auditorum  Joannis,  et  ex 
paralytici  ac  peccatricis  Absolutione,  unum 
Sacramentum  facere,  non  habemus  exem¬ 
plum  Sacramenti  Poenitentia?,  in  actis  Ba¬ 
ptista?,  et  Christi  ante  resurrectionem. 

Adde,  quod  Christus,  cum  paralyticum  et 
peccatricem  absolvit,  non  ritum  instituit,  quo 
reconciliarentur  deinceps  peccatores,  neque 
Apostolis  mandavit,  ut  eo  modo  quo  ipse  fe¬ 
cerat,  inspecta  fide  aliorum,  alii  nihil  pe¬ 
tenti,  peccata  remitterent :  proinde  non  verbo 
Sacramentali,  sed  propria,  ac  singulari  sua 
potestate  peccata  dimisit. 

Porro  illa  Kemnitii  responsio  ad  idem 
argumentum,  nihil  valet :  neque  Catholici 
ejusmodi  responsionem  unquam  agnosce¬ 
rent.  Primum  enim  falsum  est  contritionem 
illorum  ita  interiorem  fuisse,  ut  non  fuerit 
etiam  exterior :  certe  qui  confitebantur  pec¬ 
cata  Matth.  iii.  et  qua?  lacrymis  pedes  Domini 
lavit,  satis  apertis  signis  contritionem  suam 
prodebant.  Confessionem  autem  illorum  non 
fuisse  singulorum  delictorum,  aut  falsum, 
aut  incertum  est :  Confitentes  peccata  sua,  ait 
Matthaeus,  neque  addit  Generatim,  vel  Sin- 
gillatim. 

Porro  Christum  eis  peccata  remisisse,  qui 
peccata  agnoscebant,  iram  Dei  timebant,  et 
fide  propter  ipsum  petebant  et  qua?rebant 
reconciliationem,  nescio  ubi  Kemnitius  lege¬ 
rit,  nam  Matth.  ix.  et  Lucvn.  qua?  loca  ipse 
citat,  ista  non  legimus.  Paralyticus  Matth. 
ix.  nihil  omnino  per  se  petiit,  per  alios  autem 
corporalem  sanitatem,  non  reconciliationem 

quaerebat  :  neque  ulla  fit  eo  loco  mentio 
agnitionis  peccati,  vel  timoris  irce  Dei.  Lucae 
autem  vii.  detestatio  quidem  peccati  agno¬ 
scitur,  sed  ea  non  tam  ex  timore  irae  Dei,  ut 
Keinnitius  somniat,  quam  ex  amore  Christi 
vefiementissimo  nascebatur  :  quae  etiam  cau¬ 
sa  esse  potuit,  cur  mulctam  nullam  ei  Domi¬ 
nus  imposuerit.  Nam  et  hoc  tempore  Theo¬ 
logi  docent,  tantam  esse  posse  in  pcenitente 
vim  contritionis  et  amoris,  ut  nullus  omnino 
poenae  et  culpae  reatus  post  reconciliationem 
supersit:  «  Cui,  inquit,  minus  dimittitur,  mi¬ 
nus  diligit,  et,  Remittuntur  ei  peccata  multa, 
quoniam  dilexit  multum.  » 

Mendacia  autem  illa,  quod  ideo  negemus, 
Poenitentiam  a  Christo  et  Baptista  praedicatam 
Sacramentum  fuisse,  quia  in  ea  gratis,  et  pro¬ 
pter  Christum  dabatur  remissio,  jam  supra 
notata  et  refutata  sunt. 

Denique  conclusionem  illam  libenter  ad¬ 
mittimus  ,  fateri  Concilium  Tridentinum , 
Sacramentum  Poenitentiae  non  habere  fun¬ 
damentum,  testimonium,  aut  exemplum  in 
concionibus  Baptistae,  et  in  toto  veteri  Te¬ 
stamento.  Sed  si  cui  mirabile  id  videtur,  is 
miretur  etiam,  cur  in  Testamento  veteri,  et  in 
concionibus  Baptistae,  fundamentum,  testi¬ 
monium,  et  exemplum  non  habeamus  Ba¬ 
ptismi  in  nomine  Patris,  et  Filii,  et  Spiritus 
sancti;  et  Eucharistiae,  ex  pane  vinoque  per 
consecrationis  verba  confectae. 

In  tertio  capite  pag.  911.  et  sequentibus, 
probat  Kemnitius,  Poenitentiae  Sacramentum 
non  fundari  in  illis  verbis  Domini :  Quorum 
remiseritis  peccata ,  Joan.xx.  et  rursus  repe¬ 
tit  argumenta  sua  de  absolutione  Davidis  per 
Nathan  Prophetam,  et  de  Poenitentia  quam 
Christus  et  Baptista  praedicaverunt. 

Sed  haec  omnia  jam  antea  refutata  sunt : 
quia  enim  ex  testimonio  illo  Dominico  vere 
colligitur  Poenitentiae  Sacramentum,  ideo 
de  verbis  illis  egimus  capite  superiore , 
ubi  argumenta  nostra  pro  veritate  affere¬ 
bamus. 

In  quarto  capite  pag.  921.  probare  cona¬ 
tur,  ex  Apostolorum  doctrina  et  exemplis 
nihil  afferri  posse,  ad  Sacramentum  Poeni¬ 
tentiae  confirmandum  :  et  quamvis  id  non 
multum  referat,  cum  satis  esse  debeat  Chri¬ 
sti  verbum,  tamen  ne  Kemnitius  glorietur,  ad 
hunc  locum  nihil  esse  responsum,  respon¬ 
deamus  breviter  :  «  Paulus,  inquit  Kemni¬ 
tius,  Actor  xxvi.  recitans  summam  doctrinae 
suae  de  Poenitentia,  affirmat  se  nihil  docuis¬ 
se  extra  ea,  quae  Prophetae  locuti  sunt.  » 


At  hic  duo  sunt  mendacia.  Non  enim  Pau¬ 
lus  Act.  xxvi.  recitat  summam  doctrinae  suae 
de  Poenitentia,  sed  tantum  dicit  se  annun¬ 
tiasse  hominibus,  ut  Poenitentiam  agerent, 
et  converterentur  ad  Deum,  digna  Poeniten¬ 
tiae  opera  facientes  :  haec  certe  non  est  summa 
doctrinae  de  Poenitentia,  sed  cohortatio  psl 
Poenitentiam.  Nec  loquitur  Paulus  nisi  de 
Poenitentia,  quae  Baptismum  praecedit,  quam 
nos  fatemur  Sacramentum  non  esse.  Deinde 
quod  Paulus  addit,  se  nihil  esse  locutum 
extra  ea,  quae  Prophetae  praedixerunt  futura, 
non  refertur  ad  doctrinam  de  Poenitentia,  sed 
ad  doctrinam  de  Christi  adventu,  passione 
et  resurrectione ;  sic  enim  Apostolus  ait :  Us¬ 
que  in  hodiernum  diem  sto ,  testificans  minori 
atque  majori,  nihil  extra  dicens,  quam  ea,  quae 
Prophetae  locuti  sunt  futura  esse,  et  Moyses  :  si 
passibilis  Christus,  si  primus  ex  resurrectione 
mortuorum  lumen  annuntiaturus  est  populo ,  et 
Gentibus. 

Subjungit  Kemnitius  :  «  Petrus  etiam  Act. 
x.  affirmat,  se  illam  rationem  consequendae 
remissionis  peccatorum  tradere,  quae  a  Pro¬ 
phetis  testimonium  habet.  »  At  nec  Petrus 
tradit  ritum  Poenitentiae,  neque  explicat  quid 
ad  eam  necessario  requiratur ;  sed  solum 
scribit,  Christo  omnes  Prophetas  testimo¬ 
nium  perhibere ,  remissionem  peccatorum 
accipere  in  nomine  ejus  omnes,  qui  credunt 
in  eum,  quae  verissima  sunt,  neque  ullo  modo 
cum  sententia  nostra  pugnant. 

Addit  Kemnitius  :  «  Apostoli  nusquam  le¬ 
guntur  exegisse  enumerationem  peccatorum 
ad  remissionem  necessariam  :  nec  leguntur 
imposuisse  mulctam,  quibus  peccata  remit¬ 
tebant.  »  At  nec  leguntur  alicui  peccata  re¬ 
misisse.  Proferat  Kemnitius  exempla,  ubi 
Apostoli  legantur  in  particulari  alicui  lapso 
post  Baptismum  Absolutionem  impendisse, 
vel  (ut  ipsi  malunt)  annuntiasse;  et  tum  de¬ 
mum  jure  a  nobis  quaeret,  ut  ostendamus, 
ea  in  reconciliatione  Confessionem  et  mul¬ 
ctam  adfuisse.  Quis  ambigit,  multa  Aposto¬ 
los,  et  fecisse  et  docuisse,  quae  scripta  non 
sunt  ?  alioqui  facile  probabimus,  non  esse  ho¬ 
mines  baptizandos  in  nomine  Patris,  et  Filii, 
et  Spiritus  sancti,  quia  nusquam  Apostoli  hoc 
ritu  baptizasse  legantur. 

Proferetur  fortasse  exemplum  Corinthii  in- 
cestuosi.  Sed  Paulus  non  eum  proprie  absol¬ 
vit,  sed  absolutionem  a  Corinthiis  datam  ap¬ 
probavit  II  Corinth.  n.  Corinthios  autem  non 
sine  mulcta  imposita  illum  absolvisse,  signi¬ 
ficat  idem  Apostolus  II  Corinth.  vn.  ubi 

inter  alia  nominat  vindictam,  quam  de  pec¬ 
cato  illius  incestuosi  exegerant. 

Addit  rursus  Kemnitius  :  «  Vanum  etiam 
et  falsum  est,  Apostolos  aliam  docuisse  Poe¬ 
nitentiam,  quod  ad  substantialia  attinet,  qua 
impii  ante  Baptismum  ad  Deum  convertun¬ 
tur;  et  aliam  diversam,  qua  lapsi  post  Ba¬ 
ptismum  cum  Deo  in  gratiam  redeant :  non 
enim  aliam  legem,  non  aliud  Evangelium, 
non  alium  Christum,  nec  aliam  fidem  lapsis 
post  Baptismum  proposuerunt.  »  Et  ubinam 
legisti;  mendax,  apud  Catholicos  Poeniten¬ 
tiam  ante  Baptismum,  ab  ea  differre,  quse 
agitur  post  Baptismum,  quod  aliam  fidem, 
aliam  legem,  aliud  Evangelium,  alium  Chri¬ 
stum  requirat  ?  haec  enim  vestra  sunt  menda¬ 
cia,  non  nostra  dogmata.  Lege,  si  placet, 
Tridentinum  Concilium  sess.  6.  cap.  vi  etvn 
ubi  describitur  justificatio  impii  per  Bapti¬ 
smum,  et  rursus  cap.  xiv.  ubi  describitur 
justificatio  per  Poenitentiae  Sacramentum  : 
videbis  in  iis  locis,  in  utraque  justificatione 
peccata  remitti  per  Christi  merita,  praece¬ 
dente  fide,  et  Poenitentia,  ac  Deo  corda  ex¬ 
citante,  et  adjuvante,  ut  serio  convertan¬ 
tur,  et  Poenitentiam,  ut  oportet,  agant, 
idque  totum  ex  eodem  Evangelio  derivari. 

Discrimen  inter  Poenitentiam  ante,  et  post 
Baptismum,  in  eo  ponimus,  quod  posterior 
materia  Sacramenti  est,  et  confessionem  sin¬ 
gulorum  peccatorum,  ac  opera  quaedam  la¬ 
boriosa  exigit  :  prior,  nec  est  Sacramenti 
materia,  neque  distinctam  illam,  ac  particu¬ 
larem  peccatorum  confessionem,  neque  la¬ 
boriosa  illa  opera  necessario  postulat.  Quae 
omnia  accidentaria  ipsi  Poenitentiae  sunt, 
non  substantialia  :  accidit  enim  virtuti  Poeni¬ 
tentiae,  ut  tali  vel  tali  modo  exterius  prodeat, 
atque  ut  signa  ejus  externa  cum  verbo  Abso¬ 
lutionis,  Sacramentum  efficiant. 

Ultimo  addit  Kemnitius  :  «  Exstant  vere  in 
scriptis  Apostolorum,  exempla  conversionis 
eorum,  qui  post  Baptismum  lapsi  fuerant, 
ut  Galatarum.  Illos  vero  Paulus  non  ad  aliam 
novam,  et  diversam  rationem  reconciliationis 
cum  Deo  deducit,  sed  vehementissime  con¬ 
tra  persuasionem  de  justificatione  operum 
concionatur  etc.  »  Sed  Galatarum  ego  apud 
Paulum  conversionem  nusquam  legi.  Defe¬ 
cisse  eos  a  fide  semel  accepta  Paulus  narrat 
eosque  ad  viam  veritatis  iterum  revocare  co¬ 
natur  :  sed  num  illi  redierint,  et  quo  ritu  re¬ 
conciliati  fuerint ,  nec  Paulus ,  nec  alius 
(quod  sciam)  usquam  retulit.  Porro  cum  non¬ 
dum  illi  conversi  essent  ab  errore,  in  quem 


dolo  pseudoapostolorum  prolapsi  fuerant, 
non  opus  erat  ut  Paulus  eis  Poenitentiae  mo¬ 
dum  praescriberet,  sed  ut  ad  conversionem, 
et  Poenitentiam  simpliciter  hortaretur,  ac 
simul  errorem  ipsum  quo  tenebantur,  re¬ 
felleret  ,  quod  quidem  Apostolus  diligen¬ 
ter  praestitit.  Ad  quem  modum  Catholici  Do- 
ctores,  cum  vos  Lutheranos  ad  conversionem 
hortantur,  non  ante  ad  confessionem  singu¬ 
lorum  peccatorum  ad  pedes  Sacerdotis  de¬ 
ponendam  vos  provocant,  quam  ad  fidem 
Catholicam  iterum  profitendam,  et  Ecclesiam 
agnoscendam,  disputando ,  atque  errores 
vestros  refellendo  perduxerint.  Quorsum 
enim  ad  Sacramentum  Poenitentiae  invitare¬ 
mus,  quos  scimus  Sacramentum  ipsum  nihili 
facere. 

Quis  igitur  fuerit  Apostolorum  tempore  ri¬ 
tus,  quaive  ratio  reconciliandi  eos,  qui  post 
Baptismum  lapsi  fuerant,  non.  potest  ex 
epist.  sola  ad  Galatas  plane  cognosci.  Illu¬ 
strius  aliquanto  est  exemplum  Corinthii  in¬ 
cestuosi  I  Cor.  vi.  et  II  Cor.  ii.  et  vn.  et 
quamvis  nec  de  illius  reconciliatione  in  par¬ 
ticulari  sit  proditum,  quo  ritu  ea  peracta 
sit,  tamen  satis  constat  multo  durius  cum  eo 
actum  esse,  quam  si  ante  Baptismum  idem 
flagitium  perpetrasset. 

In  quinto  et  ultimo  capite  probat  Kemni¬ 
tius,  Sacramentum  Poenitentiae  nullum  ha¬ 
bere  in  antiquis  Patribus  fundamentum.  Ac 
primum  dicit  extra  omnem  dubitationem 
esse,  primam  originem  Sacramenti  Poeni¬ 
tentiae,  a  Catholicis  excogitati,  ductam  esse 
ex  spectaculis  publicae  Poenitentiae,  quam 
magna  severitate  vetus  Ecclesia  in  manife¬ 
stis,  et  atrocibus  criminibus  servabat.  In  illa 
enim  requirebantur  signa  externa  Contritio¬ 
nis,  Exomologesis,  seu  Confessio  criminum  ; 
et  imponebantur  certae  castigationes,  tum 
exempli  causa  propter  alios,  tum  vero  ex¬ 
plorationis  gratia,  an  seria  esset  Poenitentia. 

Addit,  fuisse  etiam  antiquis  in  usu  priva¬ 
tam  Poenitentiam ;  et  Patres,  ut  Origenem, 
hortatos  populum,  ut  etiam  alia  crimina, 

.  quamvis  non  notoria,  nec  ita  magna,  confi¬ 
terentur.  Inde  autem  coepisse  regulam  et 
doctrinam  generalem  fieri,  ad  Poenitentiam, 
qua  lapsi  in  qualiacumque  peccata  post  Ba¬ 
ptismum,  Deo  reconcilientur,  pertinere  prse- 
ter  cordis  contritionem,  et  fidem  amplecten- 
tem  Christum,  etiam  oris  confessionem  sa¬ 
cerdoti  faciendam,  et  operis  satisfactionem. 

Deinde  attexit,  varias  esse  opiniones  Ca¬ 
tholicorum  de  necessitate  Confessionis  :  id- 

que  probat  ex  Gratiano,  et  ejus  Glossa,  ac 
Bonaventura  ;  hi  sunt  enim  omnes  Patres, 
omnesque  historici ,  quos  Kemnitius  citat, 
quamvis  Bonavcnturae  locum  prae  festina¬ 
tione  non  annotaverit. 

Hic  ego  primum  a  Kemnitio  quaerof  unde 
illam  historiam  de  origine  Poenitentia*  hau¬ 
serit  :  nullo  enim  teste  haec  probata  reliquit. 
Legerat,  credo,  tale  aliquid  in  Calvino  ;  id 
ei  satis  fuit,  sed  nobis  non  est  satis,  qui  multa 
ipsius  etiam  Calvini  mendacia  deprehendi¬ 
mus.  Deinde,  quid  hoc  ad  quaestionem,  de 
qua  agimus?  Esto  enim,  prima  lapsorum  re¬ 
conciliatio,  in  publica  Poenitentia  fuerit :  cur 
ca  Sacramentum  esse  non  potuit?  cur  signa 
illa  externa  contritionis,  et  criminum  con¬ 
fessio  cum  verbo  Absolutionis,  Sacramentum 
non  fuerunt?  Denique  esto,  non  sit  confessio 
juris  divini,  ut  ex  Glossa  quadam,  quam 
etiam  Catholici  reprehendunt,  Kemnitius 
probare  nititur  :  cur  ipsa  Absolutio  Sacra¬ 
mentum  non  erit,  cum  symbolum  sit  exter¬ 
num  divinitus  institutum;  et  gratia*  ac  justi¬ 
ficationis  promissionem  habeat ;  ut  ipse 
etiam  Kemnitius  confitetur? 

Sapientius  igitur  Kemnitius  fecisset,  si 
cum  Apologia  Confessionis  Augustanae,  in 
cujus  verba  juraverat,  Poenitentiae  Sacra¬ 
mentum  vere  ac  proprie  dictum,  adversus 
Calvinianos,  non  Catholicorum  modo,  sed 
etiam  Lutheranorum  judicio,  ac  censura, 
haereticos,  defendisset. 


CAPUT  XII. 

An  Poenitentiae  Sacramentum  a  Sacramento 
Baptismi  diversum  sit. 

Haeretici,  qui  Sacramentum  Poenitentiae  de 
medio  sustulerunt,  ex  hoc  errore  in  alium 
prolapsi  sunt :  quia  enim  negandum  esse  non 
putabant,  peccatores  post  Baptismum  posse 
Deo  reconciliari ,  neque  reconciliationem 
istam  sine  Sacramento  aliquo  fieri  credebant, 
id  eis  in  mentem  venit,  ut  dicerent,  Bapti¬ 
smum  ipsum  dici  posse  aitquc  esse  Pceniten- 
tiae  Sacramentum.  Itaque  lapsos  post  Bapti¬ 
smum,  reconciliari  dixerunt  per  Baptismum, 
memoria,  non  autem  reipsa,  repetitum. 

Ex  quo  novo  dogmate,  tria  quaedam  ad¬ 
versarii  deduxerunt.  Primo,  non  esse  durius 
pactum,  quod  Deus  cum  peccatore  fecit  in 
reconciliatione  post  Baptismum,  quam  ante 


Baptismum,  sed  esse  aeque  facile,  vel  potius 
prorsus  idem  :  et  inde  gravissime  invehun¬ 
tur  in  eos,  qui  dicunt  Poenitentiam  esse  ta¬ 
bulam  naufragii,  quasi  non  liceait  ad  ipsam 
navim  Baptismi  amplius  redire.  Secundo, 
non  minus  integre  renovari  hominem  in  re¬ 
conciliatione  post  Baptismum,  quam  ante 
Baptismum  :  et  sicut  in  regeneratione,  quae 
fit  in  Baptismo,  dimittuntur  omnia  peccata 
quoad  culpam  et  poenam  ;  similiter  fieri  vo¬ 
lunt  in  reconciliatione,  quae  fit  post  Bapti¬ 
smum.  Tertio,  non  esse  quaerendum  post 
Baptismum,  symbolum  externum  divinitus 
institutum,  quo  Christi  merita  applicentur, 
cum  id  satis  commode  praestet  Baptismus, 
memoria  (ut  diximus)  apprehensus,  et  repe¬ 
titus. 

Primus  auctor  hujus  erroris,  ut  etiam  alio¬ 
rum  ferme  omnium,  qui  hoc  tempore  inter 
Lutheranos  versantur,  Lutherus  fuit  :  sic 
enim  scribit  in  lib.  de  captio.  Babylon,  cap. 
de  Baptismo  :  «  Praebuit  his  opinionibus  oc¬ 
casionem  verbum  illud  periculosum  D.  Hie¬ 
ronymi,  sive  male  positum,  sive  male  intel¬ 
lectum,  quo  Poenitentiam  appellat  secundam 
tabulam  post  naufragium,  quasi  Baptismus 
non  sit  Poenitentia.  Hinc  enim  ubi  in  pecca¬ 
tum  lapsi  fuerint,  de  prima  tabula  seu  navi 
desperantes,  velut  amissa,  secundae  tantum 
incipiunt  niti  et  fidere  tabulae,  id  est,  Poeni¬ 
tentiae.  »  Et  in  eodem  lib.  prope  extremo  : 
« Poenitentiae  Sacramentum,  »  inquit,  «  si¬ 
gno  visibili,  et  divinitus  instituto  caret  :  et 
aliud  non  esse  dixi,  quam  viam  ac  reditum 
ad  Baptismum.  »  Haec  ille ;  in  quibus  verbis 
obiter  observanda  est  mira  Lutheri  incon¬ 
stantia.  Nam  in  ejusdem  libri  principio  di¬ 
sertis  verbis  scripsit,  tria  esse  Sacramenta, 
Baptismum,  Poenitentiam,  et  Panem ;  seu 
potius  unum  Sacramentum,  et  tria  signa  Sa- 
cramentalia  :  quo  loco  signum  Sacramen- 
tale  apertissime  in  Pcenitentiae  Sacramento 
posuit  distinctum  a  signo  Baptismi,  et  Eu¬ 
charistiae.  Sed  in  fine  libelli,  opinione  mu¬ 
tata,  vel  potius  oblitus  eorum  quae  paulo 
ante  scripsit,  aeque  aperte  negat  signum 
Sacramentale  in  Poenitentiae  Sacramento  dis¬ 
tinctum  a  signo  Baptismi. 

Philippus  Melanchthon  in  Locis  editis  anno 
1521.  titul.de  Poenitentia,  Lutherum  secu¬ 
tus,  scripsit  signum  Poenitentiae  esse  Bapti¬ 
smum.  Idem  habet  Calvinus  lib.  iv.  Institut. 
cap.  15.  §.  4.  ubi  dicit  a  Baptismo  pendere 
Clavium  potestatem,  et  vim  Baptismi  ad  om¬ 
nia  peccata  totius  vitae  se  extendere,  et  ex 

hujus  rei  ignoratione  natum  esse  commenti¬ 
tium  Poenitentise  Sacramentum.  Et  cap.  19. 
§.  17.  reprehendit  Hieronymi  dictum  de  ta¬ 
bula  «naufragii  :  «  Sed  dictum,  inquit,  est 
Hieronymi.  Cujuscumque  sit,  quin  plane  im¬ 
pium  sit,  excusari  nequit,  si  ex  eorum  sensu 
exponitur  :  quasi  vero  per  peccatum  delea¬ 
tur  Baptismus,  et  non  potius  in  memoriam 
revocandus  sit  peccatori,  quoties  de  remis- 
missione  peccatorum  cogitat,  ut  illinc  sese 
colligat,  animumque  recipiat,  et  fidem  con¬ 
firmet  etc.  »  Et  infra  :  «  Aptissime,  itaque 
dixeris,  si  Baptismum  vocaveris  Poenitentiae 
Sacramentum,  cum  in  confirmationem  gra¬ 
tiae,  et  fiduciae  sigillum,  iis  datus  sit,  qui 
Poenitentiam  meditantur.  » 

Martinus  Kemnitius  in  2.  par.  Examinis, 
pag.  929.  930.  931.  et  932  fatetur  quidem 
aliud  esse  Poenitentiam,  aliud  Baptismum; 
et  majorem  luctam  conscientiae  esse  iis, 
qui  converti  debent  a  peccato  post  Bapti¬ 
smum  commisso,  quam  in  iis,  qui  convertun¬ 
tur  a  peccato  commisso  ante  Baptismum  : 
tamen  Lutherum  et  Calvinum  secutus,  re¬ 
prehendit  similitudinem  de  tabula  naufragii, 
et  foedus  Baptismi  vult  esse  perpetuum ;  ita 
ut  vel  in  eo  perseveremus,  vel  si  forte  pec¬ 
catum  admiserimus,  ad  illud  revertamur. 
Reprehendit  etiam  Concilium  Tridentinum, 
quod  velit  diversam  esse  rationem  reconci¬ 
liationis  in  Baptismo  ab  ea,  quae  est  in  Poe¬ 
nitentia  ;  et  hanc  quidem  multo  difficiliorem 
ac  duriorem  esse,  quam  illam.  Detorquet 
autem  impudentissimis  mendaciis  Concilii 
sententiam  ad  eam  intelligentiam,  de  qua 
nunquam  Patres  Concilii  cogitarunt,  vel 
potius  quam  disertis  verbis  anathemate 
damnarunt,  nimirum,  quod  in  Sacramento 
Poenitentia;  non  ditamur  Christi  satisfactio¬ 
ne  et  merito,  sed  propriis  nostris  operibus  ; 
de  quibus  mendaciis  supra  diximus,  qua; 
hoc  loco  dici  potuissent. 

Igitur  adversus  hunc  novum  errorem  Tri¬ 
dentinum  Concilium  sess.  14.  canon.  2.  ita 
scripsit  :  «  Si  quis  Sacramenta  confundens, 
ipsum  Baptismum  Poenitentia;  Sacramentum 
esse  dixerit,  quasi  ha;c  duo  Sacramenta  dis¬ 
tincta  non  sint,  atque  ideo  Poenitentiam  ndn 
recte  secundam  post  naufragium  tabulam 
appellari,  anathema  sit.  »  Qua;  veritas  tribus 
argumentis  confirmanda  est  :  testimonio 
Scripturae,  traditione  veterum,  et  ratione. 


CAPUT  XIII. 

Probatur  veritas. 

Quod  attinet  ad  primum ,  habemus  in 
primis  exempla  ,  vel  potius  typos  et  figuras 
Testamenti  veteris.  Extra  controversiam  est, 
Circumcisionem  datam  Judaeis  in  figuram 
Sacramenti  Baptismi  :  unde  etiam  Bapti¬ 
smus  ab  Apostolo  Coloss:  ii.  dicitur  Circum¬ 
cisio  spiritualis,  et  non  manufacta.  Si  quis 
autem  diligenter  evolvat  Scripturam  vete¬ 
rem,  nusquam  inveniet  memoriam  Circum¬ 
cisionis  praescribi  tanquam  remedium  pec¬ 
catorum  post  Circumcisionem  perpetrato¬ 
rum  ;  sed  sacrificia,  expiationes,  confessio¬ 
nem  peccatorum,  ut  ex  cap.  4.  5.  et  6.  Le- 
vitici  colligi  potest.  Eodem  igitur  modo  in 
Testamento  novo  existimandum  non  est, 
Baptismi  memoriam  remedium  esse  ad  ea 
peccata  purganda  institutum,  quae  post  Ba¬ 
ptismum  committuntur,  sed  sacrificium  novi 
Testamenti,  et  expiationem  per  Confessio¬ 
nem,  et  Absolutionem. 

Habemus  deinde  testimonium  Apostoli 
Joannis  in  epist.  i.  cap.  1.  ubi  loquens  idem 
Apostolus  de  remedio  peccatorum,  quae  ba- 
ptizati  in  dies  committunt,  non  ait ;  Si  Bapti¬ 
smum  ad  memoriam  revocaverimus;  sed  : 
Si  confiteamur  peccata  nostra ,  fidelis  est  et 
justus,  ut  remittat  nobis  peccata  nostra,  et 
emundet  nos  ab  omni  iniquitate. 

Habemus  tertio  B.  Pauli  Apostoli  testi¬ 
monium,  in  epist.  ad  Hebr.  cap.  vi.  Impossi¬ 
bile  est  eos,  qui  semel  sunt  illuminati,  gusta¬ 
verunt  etiam  donum  coeleste,  et  participes  facti 
sunt  Spiritus  sancti,  et  prolapsi  sunt,  rursus 
renovari  ad  Poenitentiam ,  rursus  crucifigentes 
sibimetipsis  Filium  Dei,  et  ostentui  habentes  (1). 
Hoc  enim  loco  non  negat  Apostolus,  posse 
lapsos  post  Baptismum  Deo  per  Ecclesiam 
reconciliari,  ut  falso  Novatianos  sensisse, 
etiam  adversarii  nostri  concedunt.  Quomodo 
enim  Paulus  negaret,  lapsos  post  Baptismum 
reconciliari  posse,  qui  Corinthium  post  Ba¬ 
ptismum  gravissimo  scelere  inquinatum,  re¬ 
conciliari  permisit?  Sed  negat  posse  reno¬ 
vari  per  Baptismum  :  sic  enim  hunc  locum 
intelligunt,  Chrysostomus ,  Theodoretus, 
QEcumenius,  Theophylactus,  Ambrosius,  et 


(I)  Heb.  VI,  4. 

alii  in  commentario  hujus  loci ;  et  praeterea 
Ambrosius  lib.  n.  de  Poenitentia,  cap.  2. 
ubi  copiose  hoc  ostendit,  Novatianos  refel¬ 
lens.  Idem  etiam  apertissime  docet  Augusti¬ 
nus  in  exposit.  epist.  ad  Rom.  inchoata, 
prope  finem,  ubi  notat,  eos  qui  post  Bapti¬ 
smum  labuntur,  curari  posse  per  Poeniten¬ 
tiam,  non  autem  renovari,  quod  est  pro¬ 
prium  Baptismi.  Idem  habet  etiam  auctor 
libri  de  vera  et  falsa  Poenitentia,  cap.  3.  qui 
liber  habetur  in  iv.  tomo  operum  S.  Augu¬ 
stini. 

Deinde  circumstantiae  loci  vix  patiuntur 
aliter  accipi  verba  Apostoli.  Nam  initio  capi¬ 
tis  monet  Apostolus  Hebraeos,  ut  non  respi* 
ciant  iterum  ad  primordia  Baptismi,  et  fidei, 
et  ejus  Poenitentiae,  quae  Baptismum  praece¬ 
dit,  estque  veluti  fundamentum  aedificii  spi¬ 
ritualis  :  «  Quapropter,  inquit,  intermitten¬ 
tes  inchoationis  Christi  sermonem,  ad  per¬ 
fectionem  feramur,  non  rursus  jacientes  fun¬ 
damentum  Poenitentiae  ab  operibus  mortuis, 
et  fidei  in  Deum,  Baptismatum  doctrinae, 
impositionis  quoque  manuum,  ac  resurre¬ 
ctionis  mortuorum,  et  judicii  extremi.  »  De 
quibus  Pauli  verbis  loquens  Augustinus  lib. 
de  fide  et  operibus,  cap.  xi  :  «Haec,  inquit, 
omnia  pertinere  ad  initia  neophytorum,  sa¬ 
tis  aperteque  Scriptura  testatur.»  Reddit 
autem  in  sequentibus  verbis  Apostolus  ratio¬ 
nem,  cur  non  oporteat  respicere  ad  illa  pri¬ 
mordia,  cum  ait  :  Impossibile  est  enim  eos , 
qui  semel  sunt  illuminati  etc.  ac  si  apertius 
diceret  :  Quia  non  contingit  nisi  semel,  ea 
renovatio,  quae  habetur  per  Baptismum. 
Describi  vero  Baptismum  per  illuminatio¬ 
nem,  dubitari  non  potest  :  inde  enim  omnes 
veteres,  ac  maxime  Graeci,  baptizari  illumi¬ 
nari  dicunt,  et  Baptismum  Sacramentum  lu¬ 
minis  appellant. 

Cum  ergo  ex  Apostolo  habeamus,  impos¬ 
sibile  esse  iterum  renovari  per  eam  Poeni¬ 
tentiam,  quae  cum  Baptismo  conjuncta  est, 
necesse  est  omnino,  aut  negare  cum  Nova- 
tianis  reconciliationem,  aut  cum  Catholicis 
admittere  novum  Sacramentum  a  Baptismo 
distinctum,  quo  peccatorum  remissio  tribua¬ 
tur.  Neque  dicere  possunt  adversarii,  Pau¬ 
lum  tantum  velle,  non  debere  iterum  repeti 
actionem  Baptismi  :  non  enim  Paulus  de 
caeremonia,  sed  de  ejus  effectu,  id  est,  de  re¬ 
novatione  loquitur.  Quare  si  Baptismi  effe¬ 
ctum  iterum  habere  non  possumus,  certe 
alium  ritum,  aliud  Sacramentum  quaerere 
debemus. 


Adde,  quod  cum  in  Scriptura  legamus 
exempla  eorum,  qui  post  Baptismum  lapsi 
sunt,  ut  Simonis,  Actor,  vm.  et  Corinthii 
incestuosi,  1  Corinth.  vi.  nusquam  tamen 
legimus  eos  remissos  fuisse  ad  memoriam 
Baptismi.  Et  mirum  sane  esset,  unicum  re¬ 
medium  in  tota  vita  esse  Baptismi  memo¬ 
riam,  et  tamep  in  Scriptura  nullam  fieri  hu¬ 
jus  remedii  mentionem. 

Accedat  nunc  traditio  veterum  Patrum, 
qui  quidem  summo  consensu  docent  id , 
quod  adversarii  in  Concilio  Tridentino,  sess. 
14.  cap.  2.  reprehendunt,  quod  videlicet 
non  sine  magnis  fletibus,  et  laboribus  ad 
eam  integritatem  reconciliationis  pervenire 
possint,  qui  post  Baptismum  Poenitentiam 
agunt,  ad  quam  facili  negotio  per  Baptismum 
ante  pervenerant. 

Tertullianus  in  lib.  de  Poenitentia,  vocat 
Poenitentiam  tabulam  post  naufragium,  et 
secundam  januam,  quae  pulsantibus  patebit, 
obstructa  per  peccatum  janua  indulgentiae, 
et  sera  intinctionis.  Item  appellat  post  Ba¬ 
ptismum  secundam  spem,  et  secunda  subsi¬ 
dia  :  et  ibidem  ostendit,  per  multos  labores 
perveniri  ad  remissionem  post  Baptismum, 
cum  ante  Baptismum  facillimus  sit  aditus  ad 
indulgentiam. 

Clemens  Alexandrinus  apud  Eusebium  lib. 
3.  histor.  cap.  17.  alias  24.  vocat  Poeniten¬ 
tiam  Baptismum  lacrymarum  :  atque  ibi¬ 
dem  significat,  multis  orationibus  et  jejuniis 
opus  esse  ad  remissionem  ,  quaj  fit  post 
Baptismum. 

Cyprianus  in  serm.  5.  qui  est  de  lapsis, 
nihil  aliud  agit,  quam,  post  Baptismum  si 
quis  labatur  in  peccatum,  ei  necesse  esse 
multis  lacrymis  et  jejuniis  culpam  suam 
abluere  :  et  lib.  3.  epist.  13.  et  16.  graviter 
reprehendit  eos,  qui  Absolutionem  pceniten- 
tibus  dabant,  antequam  justam  Poenitentiam 
egissent.  Similia  habent  Ambrosius  in  lib. 
ad  Virginem  lapsam,  cap.  8.  ubi  comparat 
Poenitentiam  tabulae  naufragii.  Item  Grego- 
rius  Nazianzenus  oratione  in  sancta  lumina, 
ubi  distinguit  Baptismum  aquae,  qui  facilis 
est,  a  Baptismo  laborioso,  et  lacrymarum  qui 
<?st  eorum  proprius  qui  Poenitentiam  agunt 
post  Baptismum.  Eadem  habent,  et  eadem 
similitudine  naufragii  utuntur  Pacianus  epi- 
stol.  1.  ad  Sympronianum,  et  Hieronymus 
in  cap.  3.  Isaiae,  et  in  epi4.  ad  Demetria¬ 
dem,  et  in  altera  ad  Sabinianum. 

Epiphanius  haeresi  59.  quae  est  Catharo- 
rum,  scribit,  eos  qui  post  Baptismum  in  pec- 

cata  labuntur,  non  posse  amplius  ad  Bapti¬ 
smum  confugere,  sed  aliud  remedium  esse 
quaerendum,  videlicet  Poenitentiam. 

Augustinus  in  epist.  23.  ad  Bonifacium  : 
«  Si  infans,  inquit,  post  Baptismum  propria 
incipiat  habere  peccata;  illa  non  regenera¬ 
tione  auferuntur,  sed  alia  curatione  sanan¬ 
tur.  »  Et  lib.  ii.  de  adulterinis  conjugiis,  cap. 
16  :  «  Si  a  Catechumeno  factum  est  homici¬ 
dium,  Baptismate  abluitur ;  si  a  baptizato, 
Poenitentia  et  reconciliatione  sanatur.  »  Et 
hom.  50.  ex  lib.  l.  homiliarum,  distinguit 
tres  Pcenitentise  actiones  :  unam  quae  agitur 
ante  Baptismum  :  alteram  quotidianam  at¬ 
que  perpetuam  pro  peccatis  venialibus,  pro 
quibus  assidue  dicimus  :  Dimitte  nobis  debita 
nostra  :  tertiam  pro  lethalibus  peccatis,  quae 
post  Baptismum  committuntur  ;  ac  de  tertia 
ista  sic  loquitur,  cap.  9:  «In  hac  Poenitentia 
majorem  in  se  quisque  severitatem  exercere 
debet,  ut  a  seipso  judicatus,  non  judicetur  a 
Deo.  » 

Chrysostomus  lib.  ili .  de  Sacerdotio,  et 
Cyrillus  lib.  xn.  in  Joannem,  cap.  56.  aper¬ 
te  distinguunt  modum  peccata  remittendi 
per  Baptismum,  et  per  alia  Sacramenta  ; 
quod  certe  non  facerent,  si  Baptismo  peccata 
omnia  praeterita,  et  futura  dimitterentur. 

Theodoretus  in  Epitome  divinorum  decre¬ 
torum,  cap.  de  Poenitentia,  scribit,  vulnera 
quae  post  Baptismum  accipiuntur,  curabilia 
quidem  esse,  sed  non,  ut  olim,  facili  negotio 
per  lavacrum  regenerationis,  sed  per  multas 
lacrymas,  et  opera  laboriosa. 

Denique  Joannes  Damascenus,  ut  recen- 
tiores  omittam,  lib.  iv.  de  Fide,  cap.  10.  re¬ 
petit  Nazianzeni  sententiam  de  distinctione 
Baptismatis  aquae  a  Baptismate  laborioso, 
et  lacrymarum.  Vere  igitur  Sacramentum 
Poenitentiae  Baptismus  quidam  est,  sed  Ba¬ 
ptismus,  ut  Patres  omnes  testantur,  laboris, 
et  lacrymarum. 

Accedant  postremo  etiam  rationes.  Pri¬ 
mum,  nulla  ratio  patitur,  ut  eadem  facilitate 
Deus  ignoscat  iis,  qui  ignorantes,  et  qui 
scientes  peccaverunt.  Vera  est  enim  Domini 
sententia  :  Ille  servus ,  qui  cognovit  volun¬ 
tatem  Domini  sui ,  et  non  praeparavit,  et  non 
fecit  secundum  voluntatem  ejus ,  vapulabit 
multis  ;  qui  autem  non  cognovit ,  et  fecit  digna 
plagis ,  vapulabit  paucis.  Lucae  xn  (1).  Cui  sen¬ 
tentiae  congruit,  quod  de  se  Apostolus  ait  : 
Misericordiam  Dei  consecutus  sum,  quia  igno¬ 


rans  feci,  in  incredulitate.  I  limoth.  i  (2). 
At  si  vera  esset  adversariorum  opinio,  non 
eadem  ;  sed,  quod  longe  absurdius  est,  ma¬ 
jori  facilitate  ad  veniam  pervenirent,  qui 
scienter  post  fidem,  et  Baptismum,  quam 
qui  ignoranter  in  incredulitate  peccassent  : 
facilius  enim  est  Baptismum  olim  acceptum 
ad  memoriam  revocare,  quam  reipsa  iterum 
baptizari.  Hoc  autem  est,  quod  adversarii 
volunt,  peccata  ante  Baptismum  admissa, 
per  Baptismum  reipsa  susceptum  ;  contracta 
autem  post  Baptismum,  per  Baptismum  qui¬ 
dem,  sed  memoria  et  cogitatione  repetitum 
deleri.  Quod  si  hsec  absurda  sunt,  ut  revera 
esse  nemo  sanse  mentis  inficiari  potest,  illud 
efficitur,  diversum  esse  pactum  Baptismi  a 
foedere  reconciliationis  post  Baptismum ; 
proinde  diversum  etiam  Sacramentum. 

Secundo,  ritus  Baptismi  et  Poenitentia} 
diversam  habent  materiam,  et  formam  :  di¬ 
versa  igitur  Sacramenta  existimanda  sunt. 
Quod  attinet  ad  materiam  infra  suo  loco 
probandum  erit,  materiam  Sacramenti  Pce¬ 
nitentise  esse  ipsius  pcenitentis  actiones  cum 
Baptismi  materiam,  aquae  aspersionem  esse  ; 
nemo  neget ;  Baptismi  formam  admittunt 
omnes  illis  verbis  Dominicis  contineri  :  Ego 
te  baptizo  in  nomine  Patris ,  et  Filii,  et  Spiri¬ 
tus  sancti.  Ad  eam  reconciliationem,  quae 
fit  post  Baptismum,  nemo  dicit  :  Ego  te 
baptizo,  sed,  Ego  te  absolvo,  quam  Abso¬ 
lutionem  etiam  privatam,  agnoscunt,  et  ex 
verbo  Dei  recte  doceri  fatentur,  Kemnitius, 
et  Calvinus,  ut  supra  ostendimus. 

Sed  ad  hoc  argumentum  respondet  Calvi¬ 
nus  lib.  iv.  Instit.  cap.  15.  §.  4.  potestatem 
Clavium,  quie  exercetur  in  Absolutione,  non 
posse  a  Baptismate  separari  :  non  enim  po¬ 
testatem  Clavium  exerceri  sine  praedicatione 
Evangelii,  qua  annuntiamus  impios  munda¬ 
ri  Christi  sanguine.  Signum  autem  ac  testi¬ 
monium  lavacri  illius,  non  esse  aliud,  nisi 
Baptismum  :  ita  signum  utriusque  verbi,  id 
est,  tam  illius,  te  baptizo,  quam  hujus,  te  ab¬ 
solvo,  unum  atque  idem,  non  aliud  et  aliud 
esse. 

At  facilis  est  hujus  responsionis  confuta¬ 
tio.  Nam  quidquid  sit  de  signo  materiali, 
certe  verbum  aliud  esse  in  Baptismo,  aliud 
in  reconciliatione  poenitentium,  Calvinus  ne¬ 
gare  non  potuit.  Cum  autem  verbum  potissi¬ 
ma  Sacramenti  pars  sit,  necessario  efficitur, 
ut  Sacramenta  diversa  sint,  Baptismus,  et 


(1)  Luc  XII,  47.  —  (2)  I  Timoth.  I. 

poenitentium  reconciliatio,  quse  verbis  diver¬ 
sis  constant.  Quid  ?  quod  verba  diversa,  di¬ 
versa  etiam  signa  materialia  exigunt.  Nam 
signum  materiale  est  quasi  visibile  verbum, 
et  illud  idem  sensibus  offerre  debet,  quod  of¬ 
fert  verbum  :  neque  id  adversarii  negant.  Por¬ 
ro  verbum,  Baptizo,  quod  lavacrum  sonat,  re¬ 
cte  adjunctum  habet  ritum  Baptismi  per 
aquam  :  idem  enim  oculis  offert  actio  lavan¬ 
di,  quod  auribus  verbum  baptizandi.  At 
verbo  Absolvo,  quod  a  vinculis  solvendis, 
non  a  sordibus  abluendis  ducitur,  non  con¬ 
gruit  ritus  ablutionis.  Quare  non  potest  esse 
signum  externum  reconciliationis  poeniten¬ 
tium  Baptismus,  cum  eamdem  similitudinem 
continere  atque  exprimere  debeant,  verbum, 
et  elementum.  Et  quamvis  a  virtute  sangui¬ 
nis  Christi  omnis  nostra  justificatio  pendeat, 
tamen  idem  Christi  sanguis,  et  lavacrum,  et 
pretium  et  poculum  etiam  dicitur  :  etpro- 
pterea  per  varia  signa  effectus  ejus  reprae¬ 
sentari,  et  virtus  applicari  potest,  per  Bapti¬ 
smum  ut  lavacrum,  per  Absolutionem  ut 
pretium,  per  Eucharistiam  iit  poculum.  Et 
sicut  Eucharistia  non  censetur  ab  adversariis 
idem  Sacramentum  cum  Baptismo,  ita  nec 
debet  ritus  absolutionis  cum  Baptismi  ritu 
confundi,  licet  omnia  ista  signa,  ac  testimo¬ 
nia  sint  sanguinis  Christi  pro  nobis  effusi,  cu¬ 
jus  virtute  lavamur,  solvimur,  potamur.  Ex 
quo  argumentum  Calvini  plane  evacuatur. 
Fatemur  enim  Christi  sanguine  nos  justifi¬ 
cari,  sive  cum  baptizamur,  sive  cum  recon¬ 
ciliamur,  sive  cum  potamur,  sed  per  diversa 
externa  signa,  atque  adeo  Sacramenta,  vim 
sanguinis  illius  ita  nobis  applicari,  ut  modo 
mundari,  modo  solvi,  modo  potari,  dicamur. 

Tertio,  ministri  diversitas  diversa  Sacra¬ 
menta  esse  testatur.  Constat  enim  Baptismum 
ratum  esse  etiamsi  a  non  Sacerdote  tribua¬ 
tur  :  nam  Actor,  vm.  Philippus  diacomus 
baptizavit;  Actor,  ix.  Ananias,qui  ne  Diaco¬ 
nus  quidem  erat  sed  mere  laicus,  Apostolum 
Paulum  baptizavit.  Id  enim  contigit  primo 
anno  a  passione  Domini,  quo  tempore  solum 
erant  septem  Diaconi  ab  Apostolis  ordinati, 
e  quorum  numero  Ananias  non  erat.  Et 
Ruffimus  lib.  10.  histor.  cap.  14.  scribit, 
Baptismum  verum  ac  ratum  habitum  esse, 
quem  Athanasius  laicus,  et  puer,  aliis  qui¬ 
busdam  pueris  aliquando  contulerat.  At  re¬ 
conciliationem  Poenitentium,  ita  propriam 
semper  fuisse  scimus  Episcoporum,  et  Pre¬ 
sbyterorum,  ut  si  laicus  id  facere  quavis  ne¬ 
cessitate  praesumeret,  irritam  esse  reconci¬ 


liationem  nemo  ambigeret.  De  qua  re  suo 
loco  disseretur. 

Quarto,  si  Baptismus  Sacramentum  Poeni¬ 
tentiae  esset,  ac  per  cogitationem  et  memo¬ 
riam  repetitus  obsignaret,  ut  adversarii  lo¬ 
quuntur,  promissionem  reconciliationis,  quo¬ 
cumque  tempore  opus  esset,  illud  efficeretur, 
non  debere  nisi  adultos  baptizari,  ut  ab 
Anabaptistis,  quos  Lutherani  etiam  et  Cal- 
viniani  reprehendunt,  fieri  videmus.  Nam 
alioqui  incertissima  erit  justificatio,  quippe, 
quae  ab  hominum  testimonio  pendeat  :  ne¬ 
que  enim  qui  infantes  baptizantur,  cum  po¬ 
stea  adoleverint,  baptizatos  se  fuisse  recor¬ 
dari  possunt,  sed  coguntur  alienis  verbis, 
non  suis  oculis  credere.  Quo  pacto  igitur 
ista  cohaerent,  ut  Sacramenta  percipi  dicant, 
quo  certi  reddantur  homines  propriae  justifi¬ 
cationis,  et  tamen  incertos  eos  esse  cogant 
an  Sacramentum  perceperint,  cum  infantes 
baptizent  ? 

Quinto,  si  Baptismus  valet  ad  peccata, 
non  solum  praeterita,  sed  etiam  futura  de* 
lenda;  quaero,  quo  tempore  futura  peccata 
deleat  :  an  tunc,  cum  primum  suscipitur,  an 
postea,  cum  ad  memoriam  revocatur.  Si 
enim  cum  primum  suscipitur,  omnia  peccata 
etiam  futura  usque  ad  finem  vitae  deleat, 
incredibilis  consequetur  absurditas,  ut  vide¬ 
licet  peccata  prius  deleantur  quam  fiant,  et 
homini  baptizato  nulla  peccata  etiam  post 
Baptismum  admissa,  nocere  queant,  ac  de¬ 
mum  ut  omnes  baptizati,  ac  proinde  omnes 
tum  Catholici  tum  Haeretici,  modo  Bapti¬ 
smum  susceperint,  necessario  salvari  de¬ 
beant  :  verum  enim  esse  Baptismum,  et  salu¬ 
tarem,  quem  infantes  apud  nos  suscipiunt, 
Lutherani  et  Galviniani  non  negant. 

Quod  si  forte  dixerint,  peceatapost  Bapti¬ 
smum  commissa  non  esse,  antequam  fiant, 
deleta,  sed  tunc  demum  purgari,  cum  per 
fidem  et  Poenitentiam  ad  signum,  et  foedus 
Baptismi  animo  et  cogitatione  reditur  :  du¬ 
plex  absurditas  consequetur.  Nam  et  incerta 
erit  justificatio,  ut  paulo  ante  dicebamus, 
cum  ab  hominum  testimonio  pendeat  :  et 
eadem  ratione  tolletur  Eucharistiae  frequen¬ 
tatio,  cum  ita  sufficere  possit  memoria  spi¬ 
ritualis  cibi  aliquando  gustati,  quemadmo¬ 
dum  memoria  sufficit  lavacri  aliquando  per¬ 
cepti.  Yel  si  ridiculum  est  ita  memoriam  ci¬ 
bi  ad  saturitatem  prodesse,  ut  cibus  ipse 
prodest  :  cur  non  sit  etiam  ridiculum,  ita 
memoriam  lavacri  ad  maculas  eluendas  con¬ 
ferre,  ut  lotio  ipsa  confert  ? 

CAPUT  XI Y. 

Solvuntur  objectiones. 


Sed  jam  argumenta  adversariorum  dilu¬ 
enda  sunt.  Et  quoniam  in  libro  de  Baptismo, 
cap.  18.  solvimus  argumenta  Lutheri,  Kem- 
nitii,  et  Calvini,  quae  ipsi  attulerant  in  dispu¬ 
tationibus  de  Baptismo,  nunc  ea  solum  ar¬ 
gumenta  dissolvenda  restant,  qum  Calvinus 
addidit  lib.  iv.  Instit.  cap.  19.  §.  17.  ubi  de 
Sacramento  Poenitentiae  proprie  disputat . 
Sic  igitur  ille  argumentatur  :  Baptismus  per 
peccatum  non  deletur ;  igitur  tota  vita  utilis 
esse  poterit,  si  ad  memoriam  revocetur,  quo¬ 
ties  peccator  de  remissione  cogitat  :  <c  Quasi 
vero,  inquit,  per  peccata  deleatur  Bapti¬ 
smus,  et  non  potius  in  memoriam  revocati  - 
dussitpeccatori,  quoties  de  peccati  remissione 
cogitat,  ut  illinc  sese  colligat,  animumque 
recipiat,  et  fidem  confirmet  etc.  » 

Respondeo  :  Multa  sunt  in  Baptismo  :  Pri¬ 
mum,  actio  ipsa  ablutionis,  quae  proprie  cum 
verbo  Sacramentum  facit  :  atque  haec  non 
permanet,  sed  dum  efficitur,  transit,  ut  no¬ 
tum  est.  Deinde,  gratia  regenerationis,  et 
renovationis,  quae  per  Baptismum  acquiritur : 
haec  vero  manet  in  anima,  donec  per  lethale 
peccatum  ejiciatur.  Qui  enimpost  Baptismum 
peccant,  desinunt  esse  filii  Dei,  et  haeredes 
regni,  atque  ad  membra  diaboli,  et  gehen¬ 
nam  pertinere  incipiunt  :  id  quod  in  Scri¬ 
pturis  apertissimum  est.  Tertio,  character 
quidam  spirituailis ;  et  hic  quidem  semper 
manet,  neque  per  ullum  peccatum  aboleri 
potest,  et  ratione  ejus,  Baptismus  repeti  ne¬ 
quit.  Sed  neque  Calvinus  characterem  istum 
admittit,  neque  est  character  signum  visibile 
atque  externum,  ut  verbo  adjunctum,  pro¬ 
prie  Sacramentum  efficiat.  Quare  licet  Bapti¬ 
smus  in  suo  quodam  effectu  semper  ma¬ 
neat  :  non  tamen  eam  vim  habet,  ut  per 
modum  signi  visibilis  promissionem  con¬ 
firmare,  atque,  ut  ipsi  loquuntur,  obsignare 
possit. 

Dicent  fortasse,  ipsam  Baptismi  actionem 
visibilem  atque  externam  semper  manere, 
non  quidem  in  se,  sed  in  mente  et  cogitatio¬ 
ne  hominis  baptizati.  At  id  non  sufficit  ut 


Sacramentum  Baptismi  manere  dicatur  :  et 
si  id  sufficeret  ,  certe  etiam  Eucharistiae 
manducatio  semel  paracta,  semper  maneret ; 
proinde  frustra  repeteretur. 

Secundo,  Calvinus  ibidem  S.  Hieronymi 
testimonium  adducit  :  «  Quod,  inquit,  Hie¬ 
ronymus  dure,  et  improprie  dixit,  Poeniten¬ 
tia  reparari  Baptismum  (a  quo  excidunt,  qui 
excommunicari  ab  Ecclesia  merentur)  boni 
isti  interpretes  ad  suam  impietatem  tra¬ 
hunt. 

Respondeo,  ipsa  similitudo  tabulae  naufra¬ 
gii,  qua  tot  in  locis  S.  Hieronymus  utitur  , 
satis  aperte  docet,  toto  coelo,  vel  potius 
mari,  aberrare  Calvinum.  Nam  si  Hieronv- 
mus  significare  vellet,  Poenitentia  reparari 
Baptismum ;  non  diceret ,  Poenitentiam  esse 
tabulam  post  naufragium,  sed  scapham,  qua 
rediretur  ad  navim.  Neque  enim  ejusmodi 
tubulas,  qui  in  discrimine  vita3  versantur, 
arripere  solent,  ut  per  eas  ad  navim  redeant, 
quam  fractam  esse  sciunt  :  sed  ut  quoquo 
modo,  licet  aegre,  atque  incommode  ad  littus 
enatare  queant.  Sic  enim  explicat  S.  Hiero¬ 
nymus  similitudinem  illam  in  epist.  ad  Sa- 
bianum  :  «  Quod  si,  inquit,  nec  si  Poeniten¬ 
tiam  vult  agere  ,  et  fracto  navigio ,  tabulam 
per  quam  salvari  poterat,  non  retentat ,  co¬ 
gor  dicere,  etc.  » 

Tertio,  a  testimonio  Scripturae,  et  veteris 
Ecclesiae ,  argumentum  ducit  his  verbis  : 
<(  Aptissime  dixeris,  si  Baptismum  vocaveris 
Poenitentiae  Sacramentum,  cum  in  confirma¬ 
tionem  gratiae,  et  fidei  sigillum,  iis  datus  sit, 
qui  Poenitentiam  meditantur.  Quod  ne  com¬ 
mentum  esse  nostrum  putes,  praeterquam 
quod  Scripturae  verbis  conforme  est,  apparet 
in  veteri  Ecclesia  fuisse  pervulgatum  instar 
certissimi  axiomatis.  Nam  in  libello  de  fide 
ad  Petrum,  qui  Augustino  inscribitur,  Sa¬ 
cramentum  fidei,  et  Poenitentiae  olicitur.  Et 
quid  ad  incerta  confugimus  ?  quasi  vero 
apertius  quidpiam  requirendum  sit,  quam 
quod  recitat  Evangelista,  Joannem  praedi¬ 
casse  Baptismum  Poenitentiae  in  remissionem 
peccatorum.  » 

Respondeo  :  Poenitentiam  quamdam  ante 
Baptismum  necessariam  esse,  et  rursus  a- 
liam  ante  reconciliationem,  quae  post  Bapti¬ 
smum  datur,  extra  controversiam  est.  Nam 
de  priore  legimus,  Act.  n.  Poenitentiam  agite, 
baptizetur  unusquisque  vestrum.  De  posterio¬ 
re,  Act.  vm.  Poenitentiam  age  ab  hac  nequitia 
tua  :  alloquitur  enim  S.  Petrus  Simonem 
Magum  jam  baptizatum.  Probandum  itaque 

Calvino  fuerat,  Baptismum  dari  in  sigillum 
fidei,  iis  qui  Poenitentiam  meditantur  post 
Baptismum  ;  aut  ejus  Poenitentiae,  quse  post 
Baptismum  agitur,  Sacramentum  appellari : 
quod  cum  non  fecerit,  nihil  omnino  fecit. 
Nam  in  lib.  de  fide  ad  Petrum,  cap.  30.  Bapti¬ 
smus  vocatur  Sacramentum  fidei,  et  Poeni¬ 
tentiae,  non  cujuscumque,  sed  ejus  quae  ante 
Baptismum  agi  debet.  Et  in  Evangelio  Marci 
cap.  i.  et  Lucae  cap.  m.  vocatur  Baptismus 
Joannis,  non  autem  Baptismus  Christi,  de 
quo  agimus,  Baptismus  Poenitentiae  :  neque 
dicebatur  Baptismus  Poenitentiae  in  remis¬ 
sionem  peccatorum,  is  quem  Joannes  praedi¬ 
cabat;  quia  pcenitentibus  peccata  remitteret, 
sed  quia  ad  Poenitentiam  provocabat,  quam 
Poenitentiam  qui  agerent  ut  par  erat,  remis¬ 
sionem  peccatorum  obtinerent.  Itaque  Ba¬ 
ptismus  Joannis  Poenitentiam  pariebat,  Poeni¬ 
tentia  remissionem  ;  Christi  vero  Baptismus 
non  Poenitentiam  gignit,  sed  per  Pienitcn- 
tiam  praeparatos  a  peccatis  purgat,  eosque 
renovat,  et  regenerat  :  et  ideo  in  Scripturis 
Baptismus  Joannis  passim  appellatur  Ba¬ 
ptismus  Poenitentiae,  quia  ad  poenitentiam 
invitabat,  Matthaei  m.  Mare.  i.  Luc.  m.  Act. 
xiii.  et  xix.  Christi  vero  Baptismus  non 
Poenitentiae  Baptismus,  sed  lavacrum  rege¬ 
nerationis  et  renovationis  dicitur,  Tit.  m. 
Ephes.  v.  Yide  plura  de  hac  re  in  lib.  de  Ba¬ 
ptismo,  cap.  23. 


CAPUT  XV. 

De  partibus  essentialibus  Sacramenti 
Poenitentiae. 

Demonstravimus  hactenus,  Poenitentiam 
Sacramentum  esse  vere,  propriequ e  dictum, 
atque  etiam  a  Sacramento  Baptismi  distin¬ 
ctum  :  nunc  de  partibus  ejus  disputare  inci¬ 
piemus. 

Tribus  partitionibus  dividi  solet  Poenitentiae 
Sacramentum.  Prima  sumitur  ab  essentia, 
quae  duabus  partibus  constat,  materia  et 
forma,  id  est,  actibus  poenitentis  et  absolu¬ 
tione  Sacerdotis.  Secunda  a  materia,  quae 
tres  partes  comprehendit,  Contritionem, 
Confessionem,  et  Satisfactionem .  Tertia  a 
ritu,  quae  est  etiam  trimembris  :  alia  enim 
est  Poenitentia  privata,  alia  publica,  et  haec 
rursus  aut  solemnis,  aut  non  solemnis.  De 
his  partitionibus  nunc  breviter,  et  generatim 


dicemus  :  deinde  in  sequentibus  libris  seor- 
sim  de  singulis  partitionum  membris  de  qui¬ 
bus  controversiae  aliquae  agitari  solent,  dis¬ 
seremus. 

Igitur  de  partibus  essentialibus  hujus  Sa¬ 
cramenti,  illud  convenit  inter  omnes,  Ver¬ 
bum  absolutionis  ad  hujus  Sacramenti  es¬ 
sentiam  pertinere  :  illud  enim  sine  ullo  dubio 
signum  est,  et  oausa  remissionis  peccato¬ 
rum.  Et  quamquam  Absolutio  illis  verbis, 
juxta  usum  Ecclesiae,  qui  omnino  servandus 
est,  contineretur  :  Absolvo  te  a  peccatis  tuis  ; 
tamen  si  in  eamdem  sententiam  alia  verba 
adhiberentur,  ut,  Remitto  tibi  peccata  tua , 
vel,  Remittuntur  tibi  peccata  tua ,  nihil  de  Sa¬ 
cramenti  essentiali  perfectione  decederet. 
Neque  vero  quaestio  esse  potest  de  materia, 
quam  dicunt  remotam  :  constat  enim  pecca¬ 
ta,  sive  hominem  peccatorem,  materiam 
esse  Sacramenti  hujus  remotam,  cum  ac  pec¬ 
cata  delenda,  sive  ad  hominem  peccatorem 
curandum  Absolutio  a  sacerdotibus  impen¬ 
datur.  Sed  neque  peccatum  neque  peccator, 
talis  materia  dici  potest ,  ex  qua  tanquam 
ex  altera  parte  Sacramentum  perficiatur  : 
sed  potius  circa  quam  Sacramentum  opere¬ 
tur;  quemadmodum  corporalis  morbus,  aut 
aegrotus,  non  est  id  ex  quo  medicamentum 
constet,  sed  in  quod  vim  suam  medicamen¬ 
tum  exerat. 

Quaestio  igitur  est,  Utrum  praeter  Absolu¬ 
tionem,  aliquid  aliud  sit,  quod  ad  Sacramenti 
hujus  rationem,  atque  essentiam' pertinere 
videatur.  Quatuor  autem  sententiae  inve¬ 
niuntur.  Prima  est ,  solam  Absolutionem 
Sacramenti  hujus  essentiam  constituere. 
Ita  ex  Catholicis  Theologis  Scotus  docuit  in 
4.  Sent.  dist.  14.  quaest.  4.  et  dist.  16. 
quaest.  i,  et  qui  eum  secuti  sunt,  Gulielmus 
Okam,  Joannes  Major,  Jacobus  Almayn,  et 
si  qui  sunt  alii.  Ad  quam  sententiam  acce¬ 
dunt  etiam  aliqui  ex  Haereticis  nostri  saeculi, 
ut  Illyricus  in  Apologia  Confess.  Antuer- 
piens.  cap.  18.  et  Kemnitius  in  2.  par.  Exa- 
min.  pag.  903. 

Sed  in  duobus  dissident  Haeretici  isti  a 
Theologis  supra  citatis.  Primum  enim  haere¬ 
tici  non  agnoscunt  Sacramentum  Poeniten¬ 
tiae,  nisi  imperfectum,  et  improprie  dictum, 
cum  solo  verbo,  ut  ipsi  loquuntur,  sine  ele¬ 
mento  constet  :  at  Catholici  illi  integrum,  et 
perfectum,  ac  proprie  dictum  Sacramentum 
esse  volunt,  licet  in  sola  Absolutione  essentia 
ejus  consistat.  Deinde  Scotus,  et  qui  eum 
sequuntur,  et  si  negent  Confessionem  essen- 

tialem  partem  esse  sacramenti  hujus,  tamen 
non  negant  eam  esse  necessariam,  et  a  Chri¬ 
sto  institutam,  quod  Illyricus  et  Kemnitius, 
et  cseteri  sectarii  negant.  Adde,  quod  Sco- 
tus,  et  cseteri  Doctores  Catholici,  ante  Conci¬ 
lia  illa  vixerunt,  in  quibus  accuratius  hsec 
omnia  explicata  sunt ;  quod  si  hoc  tempore 
-  superessent,  sine  dubio  Ecclesise  definitioni 
ac  sententise  acquiescerent. 

Altera  sententia  eorum  est,  qui  praeter 
verbum  Absolutionis,  ritum  etiam  quemdam 
visibilem  a  ministro  adhiberi  volunt,  ut  es¬ 
sentia  Sacramenti  hujus  integre  perficiatur, 
quanquam  non  satis  explicant,  quis  sit  ille 
ritus.  Philippus  Melanchthon  in  Apologia 
Confess.  Augustanae  art.  13.  de  usu  et  nu¬ 
mero  Sacramentorum,  hujus  sententiae  auctor 
est :  scribit  enim,  Baptismum,  Eucharistiam, 
et  Absolutionem  vera  Sacramenta  esse,  quod 
habeant  ritum  cum  promissione.  Et  ibidem, 
distinguit  ritum  a  verbo  :  «  Corda,  inquit, 
simul  per  verbum,  et  ritum  movet  Deus  : 
sicut  autem  verbum  incurrit  in  aures,  ut  fe¬ 
riat  corda  ita  ritus  ipse  incurrit  in  oculos, 
ut  moveat  corda.  Et  infra  :  Ritus  oculis  ac¬ 
cipitur,  et  est  quasi  pictura  verbi,  idem  si¬ 
gnificans  quod  verbum ,  quare  idem  est 
utriusque  effectus.  » 

Tertia  est  eorum  sententia,  qui  ex  Ba¬ 
ptismo,  seu  Baptismi  recordatione,  et  verbo 
Absolutionis,  Sacramentum  Poenitentia;  con¬ 
stituunt  :  de  qua  superiore  capite  disserui¬ 
mus. 

Postrema  sententia,  eaque  verissima  est 
Sacramentum  Poenitentiae  duplici  parte  in¬ 
trinseca  atque  essentiali  constare,  Absolu¬ 
tione  sacerdotis  tanquam  forma,  et  actibus 
poenitentis  tanquam  materia.  Quae  senten¬ 
tia,  et  fuit  olim  multorum  veterum  Theolo¬ 
gorum,  S.  Thomae,  Richardi,  Durandi,  et 
aliorum  in  4.  Sentent.  dist.  14.  et  nunc  est 
ferme  omnium,  qui  de  Poenitentiae  Sacra¬ 
mento  scribunt. 

Sit  igitur  propositio  prima  :  «Non  nisi  ab¬ 
surde  dici  potest,  Poenitentiae  Sacramen¬ 
tum  ex  Baptismo  et  Absolutione  constare.  » 
Haec  propositio  satis  capite  superiore  proba¬ 
ta  est,  et  certe,  sufficere  deberet,  quod  nec 
Baptismus  ante  multos  annos  peractus,  nec 
ejus  recordatio,  signa  sensibilia  dici  possunt; 
cum  ad  Sacramenti  essentiam  id  maxime 
requiratur,  ut  cum  Sacramentum  percipi¬ 
tur,  corporale  signum  corporalibus  sensibus 
objiciatur. 

Secunda  propositio  :  «  Nullus  est  ritus  a 

ministro  adhibitus,  praeter  verbum  Absolu¬ 
tionis,  qui  Sacramenti  hujus  materia  recte 
dici  possit.  »  Optarem  Philippus  clarius  ex¬ 
plicuisset  quisnam  sit  ritus,  qui  in  oculos 
pcenitentis  incurrit,  dum  verbum  Absolutio¬ 
nis,  ejusdem  poenitentis  aures  ferit  ;  minus 
enim  in  ejus  sententia  refellenda  laborare¬ 
mus.  Verumtamen,  nisi  fallor,  tres  sunt  mi¬ 
nistri  actiones  duntaxat,  de  quibus  aliqua 
ratione  ambigi  potest  :  qua3  si  omnes  evi¬ 
denter  excludantur,  evidenter  etiam  Phi¬ 
lippi  sententia  refutata  erit. 

Primum  igitur  Minister  dum  pcenitentes 
reconciliat,  eisdem  manum  imponere  con¬ 
suevit.  Sed  hic  ritus  etsi  et  in  antiqua  Eccle¬ 
sia  in  usu  fuit,  et  nunc  etiam  in  plerisque 
locis  adhibetur  ;  ad  essentiam  tamen  Sacra¬ 
menti  hujus  non  pertinet,  ut  S.  Thomas  do¬ 
cet  in  opusculo  22.  de  forma  Absolutionis, 
ubi  breviter  refellit  objectiones,  quae  contra 
fieri  poterant.  Erit  autem  hoc  multo  etiam 
certius,  si  adversariorum  doctrina  locum 
habeat,  siquidem  ex  verbo  Dei  non  potest 
ullo  modo  demonstrari,  manus  impositio¬ 
nem  in  reconciliatione  necessario  esse  adhi¬ 
bendam  :  nec  solum  testimonium,  sed  neque 
exemplum  ullum  hujus  manus  impositionis 
in  sacris  litteris  invenitur :  Quorum  remiseritis 
peccata ,  Dominus  ait,  remittuntur  eis.  Joan. 
xx.  non  autem  addidit  :  Et  quibus  imposue¬ 
ritis  manus.  Neque  ex  verbis  jam  citatis  col¬ 
ligitur,  imponendas  esse  manus,  *  quemad¬ 
modum  sane  colligitur  confitenda  esse  pec¬ 
cata,  ut  suo  loco  ostendemus  :  quid  enim 
prohibet,  quominus  peccata  remittantur, 
etiamsi  manus  non  imponantur  ?  Neque 
Dominus,  cum  paralytico  Matth.  ix.  et  Mag- 
dalenae  Lucae  vn.  dixit  :  Remittuntur *  tibi 
peccata ,  manus  eis  imposuisse  legitur. 

Quoda  utem  in  Concilio  IY.  Carthaginiensi, 
canone  78.  dicitur,  ut  pcenitentes,  qui  ob 
vitae  periculum,  viaticum  Eucharistiae  acci¬ 
piunt,  non  se  existiment  absolutos  sine  ma¬ 
nus  impositione  si  supervixerint,  non  repu¬ 
gnat  iis  quae  diximus.  Accepit  enim  Conci¬ 
lium  manus  impositionem  pro  ipsa  Poeniten- 
tiae  actione, in  qua  frequenter  manus  impone¬ 
bantur  :  nam  in  eodem  Concilio  can.  80. 
praescribitur,' ut  singulis  diebus  jejuniorum, 
manus  a  sacerdote  pcenitentibus  imponan¬ 
tur.  Itaque  haec  est  Concilii  illius  sententia  ; 
Qui  ob  vitae  periculum  privatim  a  sacerdo¬ 
tibus  absolvuntur,  nondum  completa  Pceni- 
tentiae  publicae  actione,  ii  si  supervixerint, 
redeant  ad  ordinem  pcenitentium,  et  cum 

illis  manus  impositionem  suis  temporibus 
percipiant ;  et  nisi  id  fecerint,  non  se  existi¬ 
ment  absolutos  a  vinculo  Excommunicatio¬ 
nis,  vel  a  pcena  temporali,  cjure  illis  praescri¬ 
pta  a  Sacerdotibus  fuerat.  Nam  quod  a- 
culpa  absoluti  fuerint  dubitari  non  potest, 
eum  viaticum  Eucharistiae  perceperint,  quod 
Ecclesia  nunquam  tribuit ,  nisi  iis,  quos  a 
culpa  lethali  liberos  credit. 

Alter  ritus,  quo  in  reconciliatione  pceni- 
tentium  uti  solent  Catholici  sacerdotes,  est 
signum  crucis  super  ipsum  poenitentem  ma¬ 
nu  sacerdotis  expressum.  Sed  de  hoc  ritu 
nulla  dubitatio  esse  potest ;  nam  neque  hoc 
signum  adversarii  ulla  in  re  adhibere  solent, 
et  idem  signum  non  esse  de  essentia  Sacra¬ 
menti  Poenitentiae,  ut  neque  etiam  Euchari¬ 
stiae,  S.  Thomas  docet  3.  par.  quacst.  84. 
art.  4.  cui  nullus  Catholicorum  in  hac  re 
contra  dicit. 

Tertius  ritus  fingi  posset,  motus  ille  visi¬ 
bilis  linguae,  et  labiorum,  qui  in  verborum 
pronuntiatione  exercetur  :  quam  sententiam 
Lutheranorum  quorumdam  esse  audio.  Et 
sane  nihil  aliud  fingi  posse  videtur,  si  quo 
modo  explicanda  est  opinio  illa  Philippi,  dis¬ 
tinguentis  in  pronunciatione  Absolutionis 
ritum,  qui  objicitur  oculis,  a  verbo,  quod 
incurrit  in  aures.  Sed  absurda  omnino,  ac 
plane  ridicula  sententia  est.  Nam  in  primis 
commune  est  omni  verbo  corporali,  ut  non 
fiat  sine  motu  linguae  et  labiorum,  et  tamen 
nemo  hactenus  in  vcrho,  quo  Baptismum, 
vel  Eucharistiam  conficimus,  distinxit  ritum 
a  voce.  Deinde  motus  linguae  et  labiorum 
nihil  per  se  significat,  sed  solum  est  causa 
vocis,  quae  indicat  animi  conceptiones.  Ita¬ 
que  si  surdus  quispiam  videat  hominem  lo- 
quentem,  non  magis  ex  motu  labiorum  con¬ 
jiciet  quid  a  loquente  significetur  quam  si 
eumdem  motum  labiorum  cerneret  in  pecu¬ 
de.  Non  igitur  fingi  potest  ritus  ullus  ex  parte 
Ministri. 

Tertia  propositio  :  «Actio  pcenitentis  quasi 
materia,  et  verbum  Sacerdotis  quasi  forma, 
Sacramenti  Poenitentiae  rationem  atque  es¬ 
sentiam  complent.  »  Non  est  hoc  loco  ex 
divinis  litteris  probandum,  actionem  poeni- 
tcntis,  Confessionem  videlicet,  et  reliqua, 
quae  ex  parte  ejus  requiruntur,  vel  omnino 
necessaria  esse,  vel  a  Christo  instituta  :  id 
enim  infra  suo  loco  tractabitur,  ut  supra 
diximus.  Sed  hoc  posito,  probandum  est  so¬ 
lum,  actionem  pcenitentis  ad  Sacramenti 
essentiam  pertinere  ut  materiam,  ex  qua,  si 


forma  accedat,  Sacramentum  constituitur. 
Et  quoniam  illa  hypothesi  facta,  quaestio  so¬ 
lum  inter  Catholicos  est,  probabitur  sententia 
nostra  ex  testimoniis  illis  qua;  a  Catholicis 
omnibus  admittuntur. 

Primum  igitur  Tridentinum  Concilium, 
sess.  14.  cap.  3.  docet,  formam  Sacramenti 
Poenitentia}  esse  verba  illa  :  Ego  te  absolvo 
etc.  actus  vero  pcenitentis  esse  quasi  mate¬ 
riam  :  et  paulo  post  addit,  tam  Absolutio¬ 
nem,  quam  actus  pcenitentis,  ad  integrita¬ 
tem  Sacramenti  pertinere.  Quo  decreto  satis 
aperte  Concilium  docuisse  videtur,  non  sola 
Absolutione  integrum  Sacramentum  conti¬ 
neri  :  non  enim  distingui  debuit  forma  a 
materia,  si  unica  simplex  actio  Sacerdotis 
totum  Sacramentum  constituit.  Et  quomo¬ 
do,  quaeso,  ad  Sacramenti  integritatem  non 
minus  requiritur  actio  pcenitentis,  quam  ab¬ 
solutio  sacerdotis,  si  sola  Absolutio  Sacra¬ 
mentum  perficit? 

Deinde  Concilium  Florentinum  in  instru¬ 
ctione  Armenorum,  ipsam  Poenitentiam  vocat 
Sacramentum,  et  ejus  partes  materiales  esse 
dicit  actus  pcenitentis,  formam  autem  verba 
Sacerdotis  :  Ego  te  absolvo  etc.  ad  quem 
modum  loquitur  etiam  Lucius  Papa III.  cap. 
Ad  abolendam,  de  haeretic,  ubi  Sacramenta 
vocat,  Baptismum,  Confessionem  peccato¬ 
rum,  et  Matrimonium.  At  quomodo  Confes¬ 
sio  Sacramentum  est,  si  ad  essentiam  Sacra¬ 
menti  nullo  modo  pertinet  ?  Neque  Scotus 
satis  apte  locutus  videri  debet,  cum  ait  in  4. 
dist.  14.  queest.  4.  «  Poenitentia  est  absolu¬ 
tio  pcenitentis,  facta  certis  verbis  etc.  ». 
Poenitentia  enim  actio  pcenitentis  est,  non 
Sacerdotis  ;  Absolutio  autem  sacerdotis,  non 
pcenitentis.  Quis  enim  ita  loquitur,  ut  dicat 
hominem  agere  Poenitentiam,  dum  absolvi¬ 
tur,  et  non  potius  dum  plorat,  confitetur,  je¬ 
junat  ? 

Idem  praeterea  Concilium  omnia  Sacra¬ 
menta  tribus  perfici  dicit,  materia,  forma 
et  intentione  Ministri :  non  igitur  Sacramen¬ 
tum  Poenitentiae  sola  forma  Absolutionis  et 
intentione  constare  potest. 

Denique  actio  pcenitentis  signum  est  sensi¬ 
bile  gratia}  justificantis  a  Deo  institutum,  et 
ex  ejusdem  promissione  concurrit  ad  remis¬ 
sionem  peccatorum  :  cur  igitur  pars  quae- 
dam  Sacramenti  non  erit  ?  Nam  sensibile 
signum  esse,  in  qna}stionem  verti  non  potest 
cum  num  debeat  Sacerdos  absolvere,  nisi 
quem  ex  signis  sensibilibus  poenitentem  esse 
cognoscit :  esse  autem  signum  gratia}  justi- 

ficantis,  manifeste  colligitur  ex  eo,  quod  qui 
peccatum  confitetum,  et  veniam  a  Deo  petit, 
indicat  se  peccatum  odisse,  et  ah  eo  jam, 
animo  et  voluntate  recedere,  ac  proinde  ju¬ 
stificari,  quod  apertius  significatur,  et  com¬ 
pletur  per  Absolutionem.  Porro  hoc  signum 
a  Deo  institutum  esse,  alibi,  ut  diximus,  est 
probandum,  neque  a  Scoto  ejusque  sectato¬ 
ribus  negatur.  Denique  ad  remissionem  pec¬ 
catorum  aliquo  modo  concurrere,  testatur 
S.  Joannes,  qui  in  epist.  1.  cap.  1,  scribit  : 
Si  confiteamur  peccata  nostra,  fidelis  est ,  et 
justus ,  ut  remittat  nobis  peccata,  et  emundet 
nos  ab  omni  iniquitate  (1).  Et  quemadmodum 
vere  dicimus  aliquem  justificari,  quia  absol¬ 
vitur,  sic  etiam  recte  dicere  possumus,  ali¬ 
quem  justificari,  quia  peccata  humiliter  con¬ 
fitetur.  Sed  de  hac  re  in  sequenti  capite 
plura  dicimus. 

CAPUT  XVI. 

Solvuntur  objectiones. 

Nunc  objectiones  diluendae  sunt,  tum 
Kemnitii,  tum  etiam  aliquorum  Catholico¬ 
rum.  Kemnitius  igitur  in  2.  par.  Exam.  pag. 
935.  refellere  nititur  Concilii  Tridentini  do¬ 
ctrinam  de  partibus  essentialibus  Sacra¬ 
menti  Poenitentiae,  ac  primo  objicit,  anti¬ 
quitati  esse  ignotam  hanc  disputationem,  an 
in  Poenitentia  sit  materia  et  forma  sacra- 
mentalis. 

Respondeo,  nomina  materiae  et  formae  in 
Sacramentis,  inventa  sunt  a  posterioribus 
Doctoribus  ad  rem  facilius  explicandam : 
ideo  nihil  est  mirum,  si  apud  veteres  non 
legantur.  Nam  saepo  in  Baptismo  et  Eucha¬ 
ristia,  sancti  Patres  ita  verbum  ab  elemento 
distinxerunt,  ut  unum  formam,  alterum  ma¬ 
teriam  appellarent  :  et  tamen  non  negat 
Kemnitius,  aquam  in  Baptismo  recte  vocari 
materiam,  et  verbum  formam.  Satis  igitur 
nobis  esse  debet,  quod  quemadmodum  anti¬ 
qui  Patres  in  Baptismo,  aquam,  et  invoca¬ 
tionem  Trinitatis  adesse  debere  docuerunt  : 
sic  etiam  in  Poenitentia,  actionem  poeniten- 
tis,  et  reconciliationem  Sacerdotis  necessa¬ 
rio  adhibenda  esse  docuerint. 

Secundo  objicit,  ne  inter  scholasticos  qui¬ 
dem  de  hac  re  quidquam  constare,  cum  alii 
peccata  velint  esse  materiam,  alii  peccato¬ 
rem  confitentem,  alii  actiones  pcenitentis, 

(1)  I  Joan.  I,  9. 

Tom.  IV, 


m 

alii  actionem  sacerdotis  proferentis  certis  ri¬ 
tibus  Absolutionem  :  «  Sic  etiam  formam 
quidam  ponunt,  inquit,  verba  Absolutionis  ; 
quidam  ipsos  actus  absolventis  dicunt  esse 
pro  forma,  etiamsi  non  fiant  per  limitata  et 
determinata  verba. » 

Respondeo  :  Kemnitius  semper  est  sui  si¬ 
milis  calumniator,  et  mendax.  Nam  in  pri¬ 
mis  nulli  sunt  Catholicorum,  qui  materiam 
hujus  Sacramenti  fecerint  actionem  Sacer¬ 
dotis,  certo  ritu  pronuntiantis  Asolutionem, 
si  unum  excipias  Gropperum,  aut  quicumque 
fuit  auctor  Enchiridii  Coloniensis,  qui  non 
satis  caute  interdum  locutus  videtur.  Theo- 

0 

logi  enim  aut  volunt  in  sola  Absolutione 
Sacramentum  consistere ;  et  ii  non  distin¬ 
guunt  materiam  a  forma  :  aut  (quee  est  com¬ 
munis  fere  omnium  sententia)  materiam  ex 
parte  pcenitentis,  formam  ex  parte  sacerdotis 
assignant.  Porro,  qui  materiam  esse  dicunt 
peccata,  aut  peccatorem  confitentem,  aut 
ipsam  Confessionem  ;  non  dissentiunt  inter 
se,  ut  Kemnitius  cuperet,  sed  idem  om¬ 
nino  sentientes,  de  re  eadem  diversa  ratione 
loquuntur,  non  secus  ac  si  alii  dicerent  in 
Baptismo  materiam  esse  aquam,  alii  ablutio¬ 
nem,  alii  hominem,  qui  abluitur.  Nam 
peccata  dicuntur  materia  cum  de  materia 
remota  agitur,  ad  quam  tollendam  Sacra¬ 
mentum  institutum  est.  Qui  peccata  confite¬ 
tur,  materia  dicitur,  cum  de  materia  circa 
quam,  sive  de  subjecto  in  quod  agit  virtus 
sacramentalis ,  disputatio  est.  Actio  denique 
pcenitentis  materia  vocatur,  cum  de  materia 
illa  disseritur,  ex  qua  Sacramentum  adjun¬ 
cta  forma  constituitur.  Simile  quid  cernimus 
in  corporum  medicina  (est  enim  Poenitentia 
medicina  animorum)  nam  et  morbus,  et 
aegrotus,  et  aegroti  deambulatio,  materia 
medicinae  recte  dici  possunt  :  siquidem  mor¬ 
bus  per  medicinam  tollitur  ;  aegrotus  per 
eamdem  curatur  ;  deambulatio  pars  est  me¬ 
dicamenti  salutaris,  et  una  cum  pharmaco  a 
medrco  propinato  sanitatem  restituit. 

Quod  attinet  ad  formam,  non  dissentiunt 
inter  se,  qui  certa  verba  Absolutionis  for¬ 
mam  esse  dicunt,  et  qui  contendunt  nullam 
esse  verba  determinata,  quibus  Absolutio 
impendatur.  Nam  si  de  sono,  et  numero  sylla¬ 
barum  agatur,  nulla  sunt  verba  determinata 
quee  ad  Sacramenti  essentiam  necessario  re¬ 
quirantur  :  sive  enim  qui  dixerit :  «  Absolvo 
te,  »  sive,  «  Remitto  tibi  peccata ;  »  et  sive 

id  latine,  sive  groece,  sive  barbara  aliqua 
lingua  pronuntiaverit,  semper  efficitur  Sa¬ 
cramentum.  Si  vero  de  sententia  verborum 
sermo  sit,  nemo  Catholicorum  negat,  verba 
esse  determinata,  atque  ex  divinis  litteris  de¬ 
prompta.  Quod  idem  cernimus  in  Baptismo  : 
neque  enim  certus  sonus  aut  numerus  sylla¬ 
barum  in  Scripturis  determinatur,,  quo  for¬ 
ma  Baptismi  pronuntiari  debeat,  sed  solum 
sententia  ejus  formae  ex  Evangelio  colligi 
potest.  Quare  quemadmodum  ex  eo  quod 
Dominus  ait  Matth.  ult. :  Docete  omnes  Gentes 
baptizantes  eos  in  domine  Patris,  et  Filii , 
et  Spiritus  sancti  (i),  colligit  Ecclesia  for¬ 
mam  illam  :  «  Ego  te  baptizo  in  nomine 
Patris,  et  Filii,  et  Spiritus  sancti  »,  nec  ta¬ 
men  censerentur  non  vere  baptizare,  qui  di¬ 
cerent  :  Ego  te  abluo  seu  tingo,  sive  asper¬ 
go  etc.  sic  etiam  ex  eo  quod  idem  Dominus 
ait  Matth.  16.  Quodcumque  solveris,  erit  solu¬ 
tum,  et  Joan.  20.  Quorum  remiseritis  peccata 
remittuntur  eis  (2),  colligit  Ecclesia  formam 
illam  :  «  Ego  te  absolvo  a  peccatis  tuis  » ,  nec 
tamen  censerentur  non  vero  absolvere,  qui 
aliis  verbis  eamdem  sententiam  proferrent. 

Tertio  objicit,  Sacramenta  esse  actiones 
Dei  :  proinde  si  opera  humana,  quales  sunt 
actus' poenitentis,  sint  pars  essentialis  Sacra¬ 
menti  ;  humanis  operibus  divinitatem  quam¬ 
dam  attribui,  ut  scilicet  solium  ipsorum  jux¬ 
ta  astra  Dei  exaltetur,  sicut  de  regi  baby- 
lonico  Isaias  loquitur. 

Sed  hoc  jam  solutum  est  supra  cap.  6.  in 
tertio  mendacio  Kemnitii,  ubi  breviter  indi¬ 
cavimus,  actiones  poenitentis  non  habere 
vim  sacramentalem  justificandi,  nisi  ut  in¬ 
strumenta  sunt  Dei,  quemadmodum  etiam 
verbum  Sacerdotis,  etiamsi  actio  qusedam 
sit,  ab  hominis  lingua  et  arteria,  spirituque 
producta,  tamen  ut  instrumentum  Dei  est, 
rem  divinam,  id  est,  gratiam  justificationis 
efficit. 

Quarto  objicit,  ante  centum  annos,  tem¬ 
pore  Gabrielis,  nihil  certe  de  materia  Sacra¬ 
menti  Poenitentiae  in  Ecclesia  fuisse. 

Respondeo,  more  suo  dicit  Kemnitius,  sed 
non  probat,  nam  Gabriel  in  4,  dist.  14. 
qusest.  2.  art.  1 .  docet  ex  communi  senten¬ 
tia,  actiones  poenitentis  esse  pro  materia 
hujus  Sacramenti,  et  verba  Sacerdotis  pro 
forma,  et  citat  Alexandrum,  Thomam,  et 
Richardum.  Neque  movere  debet,  quod  non 
dicit,  actionem  poenitentis  esse  materiam, 


sed  pro  materia,  quia  idem  dicit  de  materia 
omnium  Sacramentorum  dist.  3.  qusest.  1. 
art.  1.  In  nullo  enim  Sacramento  invenitur 
materia  proprie  dicta,  si  exacte  loquamur 
de  materia  ad  modum  loquendi  Philosopho¬ 
rum  :  et  tamen  in  omni  Sacramento  inveni¬ 
tur  res  qusedam,  quae  instar  materiae  dici 
possit.  Et  eodem  modo  loquitur  Concilium 
Florentinum  in  instruet.  Armenor.  cum  di¬ 
cit,  Sacramenta  tribus  perfici ,  rebus  tan- 
quam  materia  ,  verbis  tanquam  forma,  et 
intentione  Ministri.  Ex  quo  etiam  Concilio 
intelligimus,  falsissimum  esse  quod  scribit 
Kemnitius,  ante  centum  annos,  et  Gabrielis 
setate,  adhuc  fuisse  dubium,  et  incertum, 
quae  esset  materia  Sacramenti.  Nam  Conci¬ 
lium  Florentinum,  in  quo  disertis  verbis  ex¬ 
plicantur  materiae,  et  formse  omnium  Sacra¬ 
mentorum,  anno  Domini  1439.  absolutum 
est  :  proinde  ante  annos  centum  et  quadra¬ 
ginta,  et  ante  Gabrielis  setatem,  jam  erat  in 
Ecclesia  non  solum  indubitata,  et  certa  do¬ 
ctrina  de  materia  Sacramenti  Poenitentiae, 
sed  etiam  diligentius  quam  unquam  antea, 
explicata. 

Quinto  objicit  verba  Concilii  Tridentini, 
quod  non  videtur  ausum  fuisse  aperte  scri¬ 
bere,  actionem  poenitentis  esse  materiam 
Sacramenti  hujus,  sed  scripsit  esse  materiam, 
vel  quasi.  Ex  quo  pulchre  sibi  videtur  Kem¬ 
nitius  colligere,  Poenitentiae  Sacramentum 
esse  Sacramentum,  vel  quasi ;  et  effectum 
ejus  esse  remissionem  peccatorum,  vel  quasi. 

Respondeo  :  omitto  quod  Kemnitius  non 
satis  fideliter  retulit  verba  Concilii,  ut  locum 
faceret  argutiae  suae  :  non  enim  Concilium 
posuit,  esse  materiam,  vel  quasi  ;  sed  sim¬ 
pliciter,  esse  quasi  materiam,  sess.  14.  cap. 

3.  Omitto  etiam,  quod  vox  illa,  Quasi,  non 
semper  extenuat  rem,  de  qua  agitur  :  alioqui 
Joan.  1.  ubi  dicitur  Christus  quasi  unigeni¬ 
tus  a  Patre,  liceret  argumentari  cum  Kem- 
nitio,  ac  dicere,  Christum  esse  unigenitum, 
vel  quasi.  Sed  his  omissis,  Concilium  Tri- 
dentinum,  ut  etiam  antea  Florentinum  , 
actiones  poenitentis  maluerunt  dicere,  quasi 
materiam,  quam  absolute,  materiam,  non 
quod  non  sint  vere  et  proprie  talis  materia, 
qualem  Sacramenta  requirunt  ;  sed  quod 
non  sint  res  aliqua  solida,  permanens,  ac 
tractabilis,  qualis  in  multis  aliis  Sacramentis 
cernitur. 

Quod  ut  planius  explicetur,  animadverten- 


(1)  Matth.  XXVIII,  19.  -  (2)  Matth.  XVI,  19.  —  Joan.  XX,  23. 

dum  est,  duobus  modis  Sacramentorum  ma¬ 
teriam  posse  considerari.  Uno  modo,  ut  est 
pars  qua3dam  Sacramenti.  Alio  modo,  ut 
cum  materia  rerum  naturalium,  unde  nomen 
accepit,  similitudinem  habet.  Et  quidem 
priore  modo  nihil  aliud  requiritur  ad  Sacra¬ 
menti  materiam,  nisi  ut  sit  externum  ac  sen¬ 
sibile  signum,  quod  per  verbum  perficiatur 
et  quasi  formetur;  et  hoc  modo  vere  ac  pro¬ 
prie  actio  pcenitentis  est  materia  Sacramenti. 
Posteriore  autem  modo,  nullius  quidem  Sa¬ 
cramenti,  ut  recte  Gabriel  affirmat,  materia 
est  proprie,  ac  simpliciter,  sed  metaphorice 
tantum  materia  :  sed  maxime  tamen  om¬ 
nium,  materia  Sacramenti  Poenitentiae  di¬ 
stat  a  perfectione  physicae materia?,  cum,  ut 
diximus,  non  sit  aliquid  solidum,  et  tracta¬ 
bile,  sed  actio  quaedam  transiens.  Quare 
quemadmodum  aqua  Baptismi,  si  cum  mate¬ 
ria  physica  comparetur,  quasi  materia  dici 
potest  :  sic  etiam  actio  pcenitentis,  si  cum 
aqua  Baptismi  conferatur,  quasi  materia  re¬ 
cte  dicitur,  licet  in  ordine  ad  Sacramemtum 
utraque  vere  et  proprie,  simpliciter  et  abso¬ 
lute  materia  sit. 

Atque  haec  quidem  praecipua  sunt  Kemni- 
tii  argumenta  :  nam  ad  reliquas  ejus  calum¬ 
nias  supra  respondimus,  cum  Haereticorum 
mendacia  refutaremus.  Nunc  addemus  illa 
argumenta,  quibus  utuntur,  qui  Scotuin  se¬ 
cuti,  in  sola  Absolutione  totam  Sacramenti 
Poenitentiae  rationem  ponunt  :  actionem 
vero  pcenitentis,  non  partem  Sacramenti, 
sed  dispositionem  quamdam  ad  Sacramen¬ 
tum  suscipiendum  vocant. 

Objiciunt  igitur  primo,  Sacramentum  esse 
debere  signum  ejus  rei,  quae  per  Sacramen¬ 
tum  efficitur  :  effectum  autem  Sacramenti 
hujus,  id  est,  remissionem  peccatorum,  per 
Absolutionem  pulchre  significari,  non  autem 
per  Confessionem,  aut  Contritionem,  vel  Sa¬ 
tisfactionem. 

Respondeo,  remissionem  peccatorum,  ut 
supra  diximus,  non  solum  Absolutione,  sed 
etiam  Confessione  significari.  Nam  ut  Sacer¬ 
dos  absolvens  significat  se  peccatum  expel¬ 
lere,  ita  pcenitens  confitens,  significat  se  a 
peccato  recedere. 

Secundo  objiciunt,  id  Sacramentum  esse 
quod  a  Ministro  confertur  :  in  Sacramento 
autem  Poenitentiae  solam  Absolutionem  a 
Ministro  conferri,  non  autem  Confessionem, 
vel  Contritionem.  Et  praeterea  esse  inau¬ 
ditum  in  Ecclesia,  ut  qui  Poenitentiam  agit, 
Minister  Sacramenti  Poenitentiae  esse  dica¬ 


tur  :  proinde  non  esse  actionem  pcenitentis 
Sacramentum,  aut  partem  Sacramenti. 

Respondeo,  Ministrum  Sacramenti  proprie 
dici,  qui  vel  totum,  vel  potissimam  Sacra¬ 
menti  partem  conficit  :  si  quis  autem  a  Mi¬ 
nistro  illo  jussus  aliquid  faciat,  eum  non  pro¬ 
prie  Ministrum,  sed  Ministri  cooperatorem 
nominari.  Atque  hoc  modo  Sacerdos,  qui 
formam  Absolutionis  pronuntiat,  et  a  quo 
pcenitens  interrogatur,  examinatur,  et  in¬ 
junctam  satisfactionem  accipit,  proprie  Mi¬ 
nister  Sacramenti  dicitur  :  pcenitens  autem 
licet  aliquid  faciat  ad  Sacramentum  illud 
pertinens,  non  tamen  Minister  sed  Ministri 
cooperator  dici  debet,  quia  ipsius  actio  non 
est  pars  Sacramenti,  nisi  quatenus  potestati 
Sacerdotali  subjicitur,  et  a  Sacerdote  dirigi¬ 
tur,  vel  jubetur.  Simile  est  in  curatione  morbi 
corporalis,  si  forte  medicus  jubeat  aegrotum 
post  sumptum  pharmacum  inambulare  :  ta¬ 
metsi  enim  aegrotus  id  facit,  quod  ad  partem 
medicamenti  pertinet,  tamen  non  propterea 
ipse  sui  medicus  dicitur,  sed  is  tantum,  qui 
pharmacum  praebuit  et  inambulationem  jus¬ 
sit. 

Objiciunt  tertio,  solam  Absolutionem  esse 
causam  gratiae,  cum  tota  vis  Sacramentalis 
in  Clavibus  resideat ;  Claves  autem  sacer¬ 
dotis  sint,  non  pcenitentis  :  proinde  actionem 
pcenitentis  partem  Sacramenti  esse  non 
posse  ;  non  enim  pars  Sacramenti  est,  quae 
ad  Sacramenti  effectum  non  concurrit. 

Respondeo,  .primum  negari  posse  conse¬ 
quentiam  hujus  argumenti.  Nam  quemad¬ 
modum  homo  corpore,  et  spiritu  constat,  et 
tamen  solo  spiritu  intelligit  :  sic  etiam  facile 
fieri  posset,  ut  Sacramentum  aliquod  duabus 
partibus  constans,  per  alteram  tantum  ope¬ 
raretur.  Et  hanc  solutionem  sequuntur,  qui 
vim  Sacramentalem  in  sola  absolutione  con¬ 
stituunt;  quae  sententia  fuitolim  S.  Thomee, 
et  S.  Bonaventurse,  et  aliorum  quorundam 
veterum  in  4.  Sentent.  dist.  18,  et  22.  et  ex 
recenti  oribus  Andrese  Vegae  in  Concilium 
Tridentinum  lib.  xm.  cap.  15.  et  Francisci 
Ferrariensis  in  commentario  cap.  72.  lib.  iv. 
contra  Gentes. 

Deinde  potest  etiam  responderi,  Absolu¬ 
tionem  quidem  esse  potissimam  causam  ju¬ 
stificationis,  sed  non  solam  :  proinde  negari 
posset,  vim  Sacramentalem  in  solis  Clavibus 
residere,  sed  partim,  et  quidem  praecipue  in 
Clavibus,  quarum  vi  Sacerdos  absolvit,  par¬ 
tim  in  actione  pcenitentis,  quatenus  ea  Deus 
utitur  ut  instrumento  ad  significandam,  et 

efficiendam  justificationem.  Et  hcec  esse  vi¬ 
detur  sententia  S.  Thomse  3.  par.  queest.  86. 
art.  6.  ubi  revocavit  quod  scripserat  in  4. 
Sentent.  dist.  18.  queest.  1.  art.  3.  et  dist. 
22.  queest.  2.  art.  1.  Nos  in  n.  lib.  de  Sacram, 
in  genere,  cap.  11.  priorem  sententiam  se¬ 
cuti  sumus  ;  sed  posteriorem  non  minus 
probabilem  existimamus,  licet  ea  paula  dif¬ 
ficilius  defendi  posse  videatur. 


CAPUT  XVII. 

De  partibus  materialibus  Sacramenti  Poeni¬ 
tentiae  :  Quaestio  inter  Catholicos. 

Sequitur  altera  partitio  Poenitentiae,  qua 
pars  ejus  materialis  rursum  in  partes  tres, 
Contritionem,  Confessionem,  et  Satisfactio¬ 
nem  distribuitur.  De  qua  partitione  duae  sunt 
quaestiones  :  una  inter  Catholicos,  altera  cum 
Haereticis: 

Quaestio  prior  non  est,  an  Contritio,  Con¬ 
fessio,  et  Satisfactio  sint  necessariae,  et  om¬ 
nino  adhibendae ;  sed,  an  sint  omnes  verae 
partes  Sacramenti.  Fuit  enim  opinio  Du¬ 
randi  in  4.  dist.  16.  queest.  1.  solam  Confes¬ 
sionem  partem  esse  materialem  Sacramenti 
Poenitentiae  :  Contritionem  autem  esse  di¬ 
spositionem,  et  Satisfactionem  fructum  Poe¬ 
nitentiae. 

Argumenta  ejus  praecipua  duo  sunt.  Pri¬ 
mum,  quia  quaelibet  veri  Sacramenti  pars 
debet  esse  sensibilis;  Contritio  autem  non 
est  sensibilis.  Secundum,  quia  Sacramentum 
Poenitentiae  non  necessario  exigit  Satisfa¬ 
ctionem  in  re,  sed  in  voto  dumtaxat :  verum 
enim  Sacramentum  erit,  si  confitenti  pec¬ 
cata  sua,  detur  Absolutio,  etiamsi  is  nun¬ 
quam  postea  satisfaciat. 

At  sententia  Theolugorum  communis,  in 
eadem  distinet.  16.  et  S.  Thomae  3.  par. 
quaest.  90.  art.  2.  et  3.  non  solam  Confessio¬ 
nem,  sed  etiam  Contritionem,  et  Satisfactio¬ 
nem,  veras  Sacramenti  Poenitentiae  partes 
materiales  esse  docet.  Quae  sententia  certis¬ 
sima  est,  neque  jam  amplius  indubium  revo¬ 
cari  potest.,  cum  in  Conciliis  goecumenicis, 
Florentino  et  Tridentino  disertis  verbis  lega¬ 
mus,  actus  poenitentis,  Contritionem,  Con¬ 
fessionem,  et  Satisfactionem,  esse  quasi  ma¬ 
teriam  Sacramenti  Poenitentiae. 

Neque  iis  repugnat,  quod  in  Scripturis 
sanctis  satisfactionis  opera  dicuntur  fructus 


Poenitentiae  :  nam  aliud  est  loqui  de  virtute, 
aliud  de  Sacramento  Poenitentiae.  Virtus  Pe- 
nitentise  non  componitur  ex  partibus,  cum 
sit  habitus  quidam  simplex  :  proinde  non 
sunt  partes,  sed  actus  ejus,  Contritio,  Con¬ 
fessio,  et  Satisfactio.  Contritio  quidem  est 
actus  ejus  internus,  Confessio  et  Satisfactio 
actus  externi:  et  hoc  modo  Scripturae  lo¬ 
quuntur,  cum  opera  externa  fructus  Poeni¬ 
tentiae  vocant.  Sacramentum  vero  Poeniten¬ 
tia;  duabus  partibus  constat,  ut  diximus, 
materiali  atque  formali.  Et  ad  materialem 
quidem  pertinent  tres  illi  Poenitentiae  virtutis 
actus,  qui  sunt  etiam  ipsius  poenitentis  ac¬ 
tiones:  ad  formalem  autem  Absolutio  Sacer¬ 
dotis.  Quia  vero  Contritio  actio  est  interna, 
ut  pars  Sacramenti,  quod  est  corporale  ac 
sensibile,  dici  possit,  signo  aliquo  externo 
prodi  debet. 

Et  per  hoc  solvitur  primum  Durandi  argu¬ 
mentum  :  non  enim  Contritionem,  ut  in  corde 
sedem  habet,  sed  ut  persigna  manifestatur, 
Sacramenti  partem  esse  contendimus. 

Dicet  fortassis  aliquis,  saepe  accidere,  ut 
Contritio  non  alio  signo,  quam  ipsa  peccato¬ 
rum  confessione  prodatur  :  proinde  tunc  non 
distingui  contritionem  quatenus  est  pars  Sa¬ 
cramenti  sensibilis,  a  Confessione;  ac  per 
ho,c  duas  tantum  Sacramenti  partes  esse, 
Confessionem,  et  Satisfactionem,  non  autem 
tres.  Respondeo,  fieri  quidem  posse,  ut  iis¬ 
dem  verbis  Contritio  detegatur,  et  Confessio 
explicetur,  verumtamem  in  illis  verbis  duo  sig¬ 
na  sensibilia  contineri ;  et  plane  aliud  esse, 
Contritionem  verbo  expressam,  aliud,  con¬ 
fessionem  verbo  explicatam.  Nam  si  quis 
fateatur  se  furtum,  adulterium,  homicidium, 
et  alia  id  genus  multa  commisisse,  sed  ja¬ 
ctando,  et  gloriando,  vel  simpliciter  collo¬ 
quendo  illa  narret ;  ille  quidem  confitebitur 
peccata,  sed  Contritionem  non  prodet.  Quare 
aliud  est,  peccata  confiteri,  ut  alter  intelli- 
gat  quot,  et  qualia  illa  sint;  aliud,  cum  do¬ 
lore,  ac  detestatione  confiteri,  ut  non  solum 
peccatorum  numerus,  sed  etiam  peccatoris 
Contritio  illa  confessione  aperiatur. 

Ad  alterum  argumentum  Durandi,  facile 
est  respondere.  Nam  sine  Satisfactione,  Sa¬ 
cramentum  Poenitentiae  esse  potest,  sed  man¬ 
cum  ac  mutilum  :  neque  enim  tres  illae  par¬ 
tes,  essentiales,  sed  integrales  dicuntur  :  sine 
aliqua  autem  parte  integrali  res  quidem  esse 
potest,  sed  intregra  esse  non  potest.  Illud 
admittimus,  ex  integralibus  partibus  quas¬ 
dam  esse  principales,  sine  quibus  essentia 

rei  nullo  modo  consisteret,  quales  sunt  in 
homine  caput,  et  cor  ;  et  tales  in  Sacra¬ 
mento  Poenitentia}  sunt  Contritio,  et  Confes¬ 
sio  :  nam  nisi  signa  doloris  aliqua  conspi- 
ciantur,  et  nisi  manifestatio  aliqua  peccato¬ 
rum  praecedat,  Absolutio  a  Sacerdote  im¬ 
pendi  non  potest.  Aliae  sunt  partes  integrales 
secundariae,  sine  quibus  rei  essentia  consi¬ 
stere,  licet  imperfecta  et  mutila,  potest,  qua¬ 
les  sunt  in  homine,  manus  et  pedes  ;  et  ejus¬ 
modi  in  Sacramento  Poenitentiae 'videtur  esse 
Satisfactio. 

Sed  objiciunt  aliqui :  Aut  Satisfactio  pars 
est  Sacramenti,  ut  est  in  voto  et  proposito 
pcenitentis,  aut  ut  reipsa  exercetur.  Si 
priore  modo,  non  est  res  sensibilis  ;  si  po¬ 
steriore,  non  est  praesens  cum  perficitur  Sa¬ 
cramentum.  Siquidem  accedente  verbo  Ab¬ 
solutionis  ad  Confessionis  elementum,  perfi¬ 
citur  Sacramentum.  Satisfactio  vero  post 
Absolutionem  datam,  atque  acceptam  pera¬ 
gitur. 

Respondeo :  utroque  modo  satisfactio  pars 
est  Sacramenti :  incipit  enim  quodam  modo, 
dum  injungitur  et  acceptatur:  et  postea  tem¬ 
pore  suo  completur.  Et  quamvis,  ut  est  in 
voto,  et  proposito,  non  videatur  esse  sensi¬ 
bilis,  tamen  signis  externis  sensibilis  red¬ 
ditur,  dum  verbo  Sacerdotis  indicitur,  et 
verbo,  aut  nutu  pcenitentis  admittitur.  Ne¬ 
que  absurdum  est,  si  post  Absolutionem 
datam  atque  acceptam,  Satisfactio  complea¬ 
tur  :  nam  accedente  verbo  Absolutionis  ad 
elementum  Confessionis,  Sacramentum  per¬ 
ficitur  quidem,  quod  attinet  ad  essentiam, 
sed  non  omnino  integre,  et  perfecte,  si  par¬ 
tes  integrales  considerentur.  Quemadmodum 
etiam  dum  in  utero  matris  corpus  humanum 
formatur,  et  corde,  aliisque  nonnullis  parti¬ 
bus  perfectis,  conjungitur  anima  corpori, 
homo  inde  existit,  etiamsi  forte  oculi,  digiti, 
et  alia}  quaedam  partes  nondum  perfectae, 
atque  distinctae  conspiciantur. 


CAPUT  XVIII. 

De  partibus  Poenitentias ,  sententias  varias 
Haereticonim. 

Altera  quaestio  jam  cum  Haereticis  tra¬ 
ctanda  est,  quot  sint  partes  Poenitentiae,  sive 
quot  sint  actiones  in  homine  poenitente  ne¬ 
cessaria},  ut  Absolutionem  percipere,  et  cum 


Deo  in  gratiam  redire  possit.  Neque  enim 
cum  Haereticis  disputare  necesse  erit,  an 
istae  omnes  actiones  sint  materiales  Sacra¬ 
menti  partes,  cum  illi  (ut  vidimus  cap.  15.) 
nullam  partem  materialem  agnoscant,  nisi 
forte  Baptismum,  aut  ritum  quo  Sacerdos 
verbum  Absolutionis  pronuntiat. 

Igitur  Catholici  summo  consensu  tres  assi¬ 
gnant  Poenitentiae  partes,  Contritionem,  Con¬ 
fessionem,  et  Satisfactionem;  neque  de  hac 
re  ulla  inter  Catholicos  controversia  est.  Nam 
ipse  etiam  Scotus,  qui  Poenitentiae  Sacra¬ 
mentum  in  sola  Absolutione,  et  Durandus, 
qui  in  Absolutione  et  Confessione  constituit, 
disertis  verbis  docent,  ad  percipiendam  in 
hoc  Sacramento  peccatorum  remissionem, 
tria  illa  ex  parte  pcenitentis  requiri. 

Porro  adversarii  a  communi,  frequentato, 
tutissimoque  hoc  doctrinae  Ecclesiasticae  tra¬ 
mite  aberrantes,  in  varias  errorum  vias 
abierunt.  Tres  pra;cipuae  sunt  apud  eos  sen¬ 
tentiae. 

Prima  eorum,  qui  docent  duas  esse  Poeni¬ 
tentiae  partes,  Contritionem,  et  Fidem.  Ac 
per  Contritionem  quidem  intelligunt  terrores 
conscientiae  ex  minis  legis  incussos  :  per  Fi¬ 
dem  autem,  fiduciam  quamdam  certam  re¬ 
missionis  peccatorum  ex  Evangelii,  ut  ipsi  di¬ 
cunt,  pollicitatione  conceptam. 

Hujus  sententiae  primus  auctor  Lutherus 
fuit.  Is  enim  etiamsi  anno  1520.  in  libro  con¬ 
tra  execrabilem  bullam  Antichristi,  in  defen¬ 
sione  artic.  5.  et  rursus  anno  1521.  in  asser¬ 
tione  articulorum  suorum,  eumdem  illum 
quintum  articulum  propugnans,  scripserit, 
se  non  negare  tres  esse  partes  Poenitentiae, 
Contintionem,  Confessionem,  et  Satisfactio¬ 
nem;  sed  tantum  de  Satisfactione  docere, 
eam  quae  arbitrio  Ecclesiae  imponitur,  non 
esse  juris  divini,  aut  si  juris  divini  est,  non 
posse  per  Claves  Ecclesiae  tolli :  tanem  postea 
cum  non  parum  in  schola  Satanae  profecis¬ 
set,  anno  1545.  in  refutatione  articulorum 
Lovaniensium,  propositione  37.  his  verbis 
priorem  illam  sententiam  a  se  quoque  ad¬ 
missam  damnavit :  «  Poenitentia  a  Lovanien¬ 
sium  Synagoga  tradita  (scilicet  quod  sit  Con¬ 
tritio,  Confessio,  et  Satisfactio)  est  nulla  nisi 
Judae  proditoris,  et  similium  ;  ideo  ut  haere¬ 
tica  est  damnanda.  »  Et  in  articulis  Smal- 
chaldicis  anno  1537.  editis,  in  cap.  de  Poeni¬ 
tentia,  duas  partes  Poenitentiae  esse  docet, 
Legem  et  Evangelium,  sive,  quod  est  idem, 
ut  ipse  ibidem  explicat,  Contritionem  ex  mi¬ 
nis  legis,  et  Fidem  ex  Evangelii  promissis 

conceptam;  porro  opera  bona  hoc  loco,  non 
partem,  sed  fructum  Poenitentiae  esse  voluit. 
Eadem  sententia  fuit  Philippi  Melanchthonis, 
tum  in  locis  editis  anno  1521.  tum  in  Confes¬ 
sione  Augustana  edita  anno  1530.  Sed  in 
Locis  cap.  de  Poenitentia,  duas  Poenitentiae 
partes  vocat  Mortificationem  et  Vivificatio¬ 
nem:  in  Confessione  autem,  art.  12.  vocat 
contritionem,  et  Fidem ;  res  tamen  eadem 
per  Mortificationem  et  Contritionem,  per 
Vivificationem  et  Fidem  significatur.  Idem 
quoque  permulti  alii  Lutheranorum  docent, 
ut  Centuriatores  Magdeburgenses,  Centur.  i. 
lib.  i.  cap.  4.  coi.  148.  et  lib.  n.  cap.  4.  coi. 
341  Joan.  Wigandus  in  Corpore  doctrinae 
Magdeburgensis,  cap.  18.  Tilmannus  Hes- 
husius  in  lib.  de  erroribus  Pontificiorum, 
loco  9.  MartinusKemnitius  in  2.  par.  Exam. 
ad  cap.  3.  de  Poenitentia,  pag.  942  et  943. 

Altera  eorum  sententia  est,  qui  ad  illas 
duas  Poenitentiae  partes  adjungunt  tertiam, 
videlicet  opus  bonum,  sive  novam  obedien- 
tiam. 

Hujus  sententiae  videtur  etiam  auctor  Lu- 
therus  fuisse.  Nam  in  prima  disputatione 
contra  Antinomos,  edita  anno  1538,  propo¬ 
sitione  prima,  dicit  partes  Poenitentiae  esse 
dolorem  de  peccato,  et  propositum  melioris 
vitae.  In  tertia  autem  disputatione  contra 
eosdem,  propositione  9.  ad  bonum  proposi¬ 
tum  non  solum  pertinere  vult  fidem,  seu  fi¬ 
duciam  erga  Deum,  sed  etiam  omnia  opera 
bona :  «  Omnia,  inquit,  opera  post  justifica¬ 
tionem,  sunt  aliud  nihil,  quam  bonum  pro¬ 
positum  contra  peccatum.  »  Idem  docet 
Philippus  Melanchton,  qui  ut  fidus  Achates 
Lutheri,  cum  ipso  in  formas  varias  facile 
mutabatur.  Is  igitur  in  Apologia  Confessio¬ 
nis  Augustanae,  articulo  de  Poenitentia,  et  in 
locis  editis  anno  1536  et  sequentibus,  titulo 
de  Poenitentia,  duas  quidem  partes  Poeniten¬ 
tiae  assignat,  Contritionem  et  Fidem;  addit 
tamen,  se  non  repugnaturum,  si  quis  tertiam 
partem  adjungat,  novam  obedientiam.  Sed 
in  disputatione  de  Poenitentia  quam  anno 
1548  habuit,  et  cum  Lutheri  operibus  circum¬ 
fertur,  disertis  verbis  dicit  reipsa  no¬ 
vam  obedientiam  tertiam  partem  esse 
conversionis,  seu  Poenitentiae  :  quod  idem 
repetit  in  Examine  ordinandorum,  cap.  de 
Poenitentia.  Idem  docent  illi  omnes,  quiLu- 
therani  molles  appellantur,  et  contra  rigidos 
Lutheranos,  sive  Illyricianos,  de  hac  re  mag¬ 
na  contentione  digladiantur,  ut  auctores 
Confessionis  Saxonicae,  cap.  de  Poenitentia, 


Nicolaus  Selneccerus  in  sua  Paedagogia  ad 
finem  secundae  partis,  ubi  explicat  articu¬ 
lum  Symboli:  «Remissionem  peccatorum»; 
David  Chythraeus  in  sua  Catechesi,  loco  8.  et 
alii  non  pauci. 

Tertia  sententia  Calvini  est,  libro  3.  Insti- 
tution.  cap.  3.  §  8.  ubi  duas  Poenitentiae  par¬ 
tes  constituit,  Mortificationem  et  Vivifica¬ 
tionem  ;  sed  longe  alio  sensu,  quam  Luthe- 
rani  faciunt.  Nam  per  Mortificationem  non 
intelligit  terrores  incussos,  ut  Lutherani,  sed 
mortificationem  vitiorum,  sive  abnegationem 
sui,  et  spoliationem  totius  veteris  hominis; 
proinde  non  parvo  aliquo  tempore,  sed  tota 
vita  Poenitentiam  agendam  esse  dicit.  Per 
Vivificationem  non  intelligit  fidem,  vel  fidu¬ 
ciam,  aut  consolationem  ex  Evangelio  con¬ 
ceptam,  ut  Lutherani,  sed  pium  bene  vivendi 
studium,  atque  affectum  ad  opera  bona; 
quae  opera  non  partem,  sed  fructus  Poeni¬ 
tentiae  esse  docet. 

Refellit  ibidem  Calvinus  aperte  sententiam 
Lutheranorum.  Nam  §  1.  contendit  fidem 
priorem  esse  Poenitentia,  quod  est  contra 
Lutheranos,  qui  fidem  posteriorem  partem 
Poenitentiae  faciunt.  §  2.  docet,  incussos  illos 
terrores,  quos  Lutherani  priorem  partem 
poenitentia  esse  volunt,  non  esse  partem  Poe¬ 
nitentiae,  sed  esse  timorem  quemdam  initia¬ 
lem,  qui  fidem  praecedit,  ex  quo  postea  Poe¬ 
nitentia  ut  fructus,  emanat.  §  3.  agnoscit, 
alios  ante  se  Poenitentiam  esse  partitos  in 
Mortificationem,  et  Vivificationem  (id  enim 
sine  dubio  legerat  apud  Melanchthonem  in 
Locis  communibus  editis  anno  1521)  sed 
addit,  vocibus  istis,  si  recta  subsit  interpreta¬ 
tio,  vim  Poenitentiae  satis  commode  exprimi: 
sed  non  sibi  placere  eorum  interpretationem. 
§  5.  refellit  illos  (Lutheranos  videlicet  omnes) 
qui  fidem  sub  Poenitentia  complectuntur,  ac 
dicit  eos  Paulo  repugnare. 

In  Calvini  sententiam  Theodorus  Beza 
discipulus  ejus  descendit,  eamque  tuetur  et 
explicat,  in  libro  quem  inscripsit :  Abstersio 
calumniarum  Tilmanni  Heshusii,  in  respon¬ 
sione  ad  quartam  calumniam. 

CAPUT  XIX. 

Refelluntur  sententise  Haereticorum ,  et  Catho¬ 
lica  confirmatur. 

Nunc  breviter,  et  per  partes  novorum  Hae¬ 
reticorum  dogmata  refellemus,  ac  veterem 
et  communem  Ecclesiae  Catholicae,  quae  sola 
vera  est,  sententiam  comprobabimus. 

Sit  igitur  propositio  Prima  :  «  Terror 
animo  incussus  a  lege,  quem  Lutherani  Con¬ 
tritionem,  sive  Mortificationem  appellant, 
non  recte  inter  partes  Poenitentiae  numera¬ 
tur.»  Haec  propositio  conformis  est  Tridentino 
Concilio  sess.  6.  cap.  6,  ubi  numerantur 
quidem  terrores  incussi  inter  ea,  quae  homi¬ 
nem  ad  justificationem  juvant,  et  praeparant : 
tamen  non  ponuntur  Poenitentiae  partes,  sed 
ab  ea  potius  distinguuntur,  cum  inter  eos,  et 
Poenitentiam  actus  quidam  spei  et  dilectio¬ 
nis  intercedere  dicantur.  Aliud  enim  est, 
aliquid  ad  conversionem  et  justificationem 
requiri,  aliud,  partem  sive  actum  esse  Poeni¬ 
tentiae,  si  de  Poenitentia,  ut  Theologos  decet, 
proprie  loquamur.  Igitur  ut  illos  terrores  ad 
conversionem,  ut  plurimum  requiri  non  ne¬ 
gamus,  ita  partem  esse  Poenitentiae  minime 
concedimus. 

Nam  in  primis  Scriptura  distinguit  terro¬ 
rem  a  Poenitentia.  Ubi  enim  legimus  in  epi¬ 
stola  posteriore  ad  II  Corinth.  cap.  vii  : 
Quae  secundum  Deum  est  tristita ,  Pcenitenitam 
in  salutem  stabilem  operatur  { 1);  per  tristitiam 
intelligi  debet  molestia  quaedam,  et  timor, 
ac  pudor  natus  ex  objurgatione  illa  vehe¬ 
menti,  et  minis,  quibus  Apostolus  apud  Co¬ 
rinthios  usus  fuerat.  Non  enim  vocat  Aposto¬ 
lus  eo  loco  tristitiam,  dolorem  de  peccatis 
admissis,  quae  est  ipsa  Contritio,  sive  Poeni¬ 
tentia,  sed  molestiam  illam,  et  verecundiam, 
quae  aequo  animo  accepta ,  et  secundum 
Deum,  Poenitentiam  saluberrimam  gignit. 
Nam  in  eadem  epist.  cap.  n.  Aposto¬ 
lus  ait  :  Ex  multa  tribulatione ,  et  angu¬ 
stia  cordis ,  scripsi  vobis ,  non  ut  constriste- 
mini,  sed  ut  sciatis ,  quam  charitatem  habeam 
abundantius  in  vos.  Et  cap.  vii,  cap.  9  : 
Gaudeo ,  inquit,  non  quia  contristati  estis,  sed 
quia  contristati  estis  ad  Poenitentiam  (2).  At 
certe  Apostolus  non  haec  diceret,  si  per  tri¬ 
stitiam,  dolorem  illum  acciperet  quo  quis  an¬ 


gitur,  quod  Deum  offenderit.  Non  diceret, 
inquam  :  «  Scripsi  vobis,  non  ut  doleatis  de 
peccato,  »  cum  hoc  ipsum  vehementissime 
cuperet;  neque  diceret  :  «  Non  gaudeo,  quia 
contristati  estis,  »  cum  maxime  gaudendum 
sit,  quod  peccatores  peccasse  se  doleant,  et 
gaudium  sit  in  coelo  super  uno  peccatore 
Poenitentiam  agente.  Itaque,  ut  Chrysosto- 
mus,  et  alii  exponunt,  sententia  Pauli  est  : 
Non  gaudeo  de  tristitia;  gaudeo  de  fructu, 
qui  est  Poenitentia.  Et  quemadmodum  me¬ 
dicus  non  gaudet,  quod  amaro  pharmaco, 
vel  sectione,  aut  adustione  eegrotum  cruciet, 
sed  gaudet  de  sanitate,  quae  ex  illo  phar¬ 
maco,  vel  sectione,  aut  adustione  consequi¬ 
tur  :  sic  etiam  Paulus  non  gaudet,  quod  a- 
spera  objurgatione  et  minis,  terrorem  et  mo¬ 
lestiam  Corinthiis  attulerit,  sed  quod  ea 
molestia  ac  terrores,  Poenitentiam,  eamque 
stabilem  et  omnino  salutarem  pepererint. 
Vides  igitur  ex  doctrina  Apostoli  Poeniten¬ 
tiam  non  esse  terrorem  ex  minis  incussum, 
sed  effectum,  seu  fructum  quemdam  ejus 
terroris,. ut  Concilium  Trident.  recte  docet. 

Deinde,  si  quis  inspiciat  definitiones  om¬ 
nes  Poenitentiae,  quae  apud  Theologos  tum 
veteres,  tum  recentiores  exstant,  et  simul 
inveniuntur  apud  Magistrum  in  4.  lib.  Sen- 
tentiar.  dist.  14.  et  apud  Gratianum  de  Pce- 
nit.  dist.  3.  in  nulla  earum  terrores  istos  in¬ 
veniet,  quos  Lutherani  partem  Poenitentiae 
faciunt. 

Praeterea,  cum  partes  Poenitentiae  quaeri¬ 
mus,  non  quosvis  motus,  qui  quocumque 
modo  ad  Poenitentiam  pertinent,  quaerimus, 
sed  eos  motus  sive  actus  duntaxat,  qui  ex 
ipsa  virtute  Poenitentiae  prodeunt.  Porro  ter¬ 
reri  cum  intentantur  minae,  non  est  ullius 
virtutis  actus,  sed  naturalis  affectio,  quam 
etiam  in  pueris,  et  in  ipsis  bestiis  cernimus. 

Adhcec,  saepe  terrores  in  iis  inveniuntur, 
qui  Poenitentiam  nullam  agunt,  ac  ne  in¬ 
choant  quidem,  ut  in  daemonibus,  qui  cre¬ 
dunt,  et  contremiscunt.  Jacobin,  saepe  etiam 
nonnulli  veram  Poenitentiam  figunt,  nullo 
poenae  terrore,  sed  solo  Dei  et  justitiae  amore 
impulsi,  qualem  credibile  est  fuisse  beatam 
illam  fceminam,  de  qua  Dominus  ait,  Luc. 
vii  :  Dimittuntur  ei  peccata  multa,  quoniam 
dilexit  multum  (3).  Quod  si  terrores  sine 
Poenitentia,  et  Poenitentia  sine  terroribus, 
aliquando  esse  potest,  certe  non  debent  ter¬ 
rores  illi  inter  partes  Poenitentiae  numerari. 


(1)  II  Corinth.  VII,  10.  —  (2)  II  Corinth.  II,  4;  II  Corinth.  VII,  9.  — (3)  Luc.  VII,  47. 

Denique  fides,  ut  mox  probabimus,  non 
est  pars  Poenitentia?,  sed  eam  praecedit.  At¬ 
qui  terrores  incussi  a  lege  ex  sententia  ad¬ 
versariorum,  ispa  etiam  fide  priores  sunt  : 
non  igitur  terrores  incussi  a  lege,  partes  Poe¬ 
nitentia?  recte  dici  possunt.  Yide  plura  in  n. 
lib.  cap.  4. 

Secunda  propositio  :  «  Fides  non  est  pars 
Poenitentiae,  licet  ad  eam  efficiendam  neces¬ 
sario  requiratur.  »  Haec  etiam  propositio 
conformis  est  Tridentino  Concilio,  sess.  6. 
cap.  6.  ubi  fides  primo  loco  ponitur  inter  ea, 
quae  ad  justificationem  disponunt,  et  a  Poe¬ 
nitentia,  quae  inter  eas  dispositiones  quin¬ 
tum  locum  obtinet,  aperte  distinguitur. 

Probatur  autem  primo  ex  illis  ipsis,  unde 
adversarii  sententiam  suam  probant  :  pro¬ 
ferunt  enim  Melanchton,  Illyricus,  Heshu- 
sius,  Kemnitius,  et  alii  passim,  duo  loca,  ut 
probent  duas  esse  Poenitentiae  partes,  ter¬ 
rores,  et  fidem.  Prior  locus  est  Mare,  i  : 
Poenitentiam  agite,  et  credite  Evangelio.  Alter 
Act.  xx  :  Testificans  Judaeis  atque  Gentili¬ 
bus  in  Deum  Poenitentiam,  et  fidem  ih  Domi¬ 
num  nostrum  Jesurn  Christum  (1).  At  haec 
loca  maxime  faciunt  contra  eos  :  siquidem 
distinguitur  in  utroque  loco  fides  a  Poeni¬ 
tentia.  Non  enim  Dominus  apud  Marcum 
ait  :  Poenitentiam  agite  credentes  Evange¬ 
lio  ;  sed  :  Poenitentiam  agite ,  et  credite  Evan¬ 
gelio  :  duo  sunt  igitur,  ac  diversa,  Poeniten¬ 
tiam  agere,  et  credere  Evangelio.  Sic  etiam 
B.  Paulus  non  ait :  Testificans  in  Deum  Poe¬ 
nitentiam,  quae  ex  fide  et  terroribus  constat ; 
sed  :  Testificans  in  Deum  Poenitentiam ,  et 
fidem  in  Dominum  nostrum  Jesurn  Christum. 

Deinde  fides  Poenitentiam  praecedit,  eam- 
que  gignit,  ut  exemplum  Ninivitarum,  et  ra¬ 
tio  manifesta  docet  :  Crediderunt,  inquit 
Scriptura  Jon.  m,  Ninivitae  in  Deum ,  et  prae¬ 
dicaverunt  jejunium,  et  induti  sunt  saccis  (2). 
Et  sane  intelligi  non  potest,  quod  serio  ali¬ 
quis  poenitentiam  agere  incipiat,  nisi  prius 
credat  vera  esse,  qua?  Deus  tum  peccatori¬ 
bus  comminatur,  tum  poenitentibus  pollice¬ 
tur.  Quod  si  fides  Poenitentiam  praecedit, 
certe  causa  ejus  esse  potest,  pars  autem  nul¬ 
lo  modo. 

Adhaec  partes  Poenitentiae,  ut  supra  dixi¬ 
mus,  illa?  actiones  censendae  sunt,  qua?  a 
virtute  Pamitentia?  manant.  Atqui  credere, 
non  Poenitentiae,  quae  virtus  est  moralis,  sed 
fidei  virtutis  theologicae  actio  est. 


Denique  veteres  Patres  cum  Poenitentiam 
definiunt,  nusquam  fidei  meminerunt  :  quod 
certe  non  facerent,  si  ea  potissima  Poeni¬ 
tentiae  pars  esset,  ut  Lutherani  volunt.  Gre- 
gorius  hom.  34.  Poenitentiam  definit :  «  Prae¬ 
terita  peccata  plangere  et  plangenda  non 
aidmittere.  »  Ambrosius  in  praefatione  enar¬ 
rationis  in  Psal.  37  :  «  Plena,  inquit,  est  de¬ 
finitio  Poenitentiae,  commemoratio  delicto¬ 
rum,  ut  unusquisque  peccata  sua,  velut  quo¬ 
dam  quotidiani  sermonis  castiget  flagello,  et 
commissa  sibi  flagitia  condemnet.  »  Quibus 
verbis  docet,  Poenitentiam  in  eo  consistere, 
ut  quis  peccata  sua  confiteatur,  et  confitendo 
castiget,  ac  damnet :  quod  sine  detestatione, 
quam  nos  Contritionem  vocamus,  et  sine 
Satisfactione,  vel  ejus  proposito  fieri  non  pot¬ 
est.  Quomodo  enim  serio  peccata  confitea¬ 
tur,  qui  ea  non  detestatur?  et  quomodo  ea 
castiget,  et  damnet,  qui  satisfactione  emen¬ 
dare  non  cupiat  ? 

At  certe  credere  sibi  remitti,  vel  remissa 
esse  peccata,  ad  eam  Confessionem  minime 
requiritur.  Cur  enim  non  possit  aliquis  cum 
dolore  animi  peccata  sua  fateri,  et  ea  labo¬ 
riosis  operibus  castigare,  et  proinde  ex  Am¬ 
brosii  sententia  plenam  agere  Poenitentiam, 
etiamsi  nondum  certo  credat  ea  sibi  esse 
remissa,  aut  etiam  tunc  remitti?  Certe  Nini¬ 
vitae,  crediderunt  in  Deum,  teste  Scriptura 
Jonae  ni,  et  tamen  de  remissione  dubita¬ 
bant,  cum  dicerent  :  Quis  scit  si  convertatur, 
et  ignoscat  Deus  ?  (3)  eos  autem  Poenitentiam 
egisse  gratam  Deo,  eadem  Scriptura  testa¬ 
tur.  Itaque  fides  ista  specialis,  non  modo 
non  est  Poenitentiae  pars,  sed  neque  ad  eam 
ullo  modo  requiritur. 

Quod  vero  nos  in.  secunda  propositione 
diximus,  sine  fide  Poenitentiam  haberi  non 
posse ;  de  fide  vera,  et  Catholica  intellexi¬ 
mus,  non  de  isto  Lutheranorum  figmento, 
quod  tamen  ipsis  fides  justificans,  et  pars 
praecipua  Poenitentiae  est. 

Tertia  propositio  :  «  Non  sunt  omnia  bona 
opera,  quse  post  justificationem  fiunt,  inter 
partes  Poenitentiae  numeranda.  »  Hoc  est 
adversus  molles  Lutheranos ,  qui  omnia 
opera  bona  intra  Poenitentiam  includunt. 
Non  volumus  autem  negare,  quin  propositum 
bene  vivendi  ad  Poenitentiam’  pertineat,  ne¬ 
que  etiam  quin  opera  quaedam  bona,  qua? 
ad  eum  finem  tendunt,  ut  vel  Poenitentia  in¬ 
terior  ostendatur,  vel  pro  peccatis  satisfiat, 


(1)  Mare.  I,  15 ;  Act.  XX,  21.  —  (2)  Jon.  III,  5.  —  (3)  Jon.  III,  9. 

in  partibus  Poenitentiae  numerentur  :  sed  id 
solum  asserimus,  non  omne  bonum  opus 
post  reconciliationem  cum  Deo  factum,  par¬ 
tem  esse  Pcenitentiee.  Id  quod  vix  ullam  pro¬ 
bationem  exigit  :  multa  sunt  enim  opera 
bona,  quse  a  justificatis  fiunt,  sine  ulla  rela¬ 
tione  ad  peccata  praeterita ;  ex  charitate  in 
Deum,  ex  misericordia  in  proximos,  ex  ju¬ 
stitia  in  eos  quibus  aliquid  debent,  ex  tem¬ 
perantia,  fortitudine,  caeterisque  virtutibus, 
qualia  opera  facerent  etiamsi  nunquam  pec- 
cassent,  aut  Poenitentia  eguissent. 

Quarta  propositio  :  «  Non  recte  ponuntur 
Pcenitentiee  partes,  Mortificatio,  et  Vivifica¬ 
tio,  ad  eum  sensum  quo  a  Calvino  et  Beza 
accipiuntur.  »  Ratio  propositionis  hujus 
certissima  est.  Nam  Calvinus  et  Beza,  vel 
confundunt  omnino  Poenitentiam  cum  justi¬ 
ficatione,  vel  posteriorem  justificatione  esse 
volunt  :  dicunt  enim,  Poenitentiam  esse  fru¬ 
ctum  fidei  justificantis  ,  et  per  Mortifica¬ 
tionem  et  Vivificationem,  intelligunt  refre¬ 
nationem  vitiosarum  affectionum,  et  pium 
studium  bene  operandi,  quse  in  reconcilia¬ 
tione  inchoantur,  ac  deinde  tota  vita  perfi¬ 
ciuntur. 

At  Scripturae  divinae  passim  docent,  Poe¬ 
nitentiam  vitam  esse  ad  justificationem,  et 
proinde  priorem  ipsa  justificatione.  Hier, 
xvm  :  Si  Poenitentiam  egerit  gens  illa  a 
malo,  agam  et  ego  Poenitentiam.  Ezech.  xvm, 
et  xxxm,  saepe  repetit  Dominus  :  Si  poeniten¬ 
tiam  egerit  impius ,  iniquitatum  ejus  non  re¬ 
cordabor.  Luc.  xin  :  Nisi  Poenitentiam  ha¬ 
bueritis,  omnes  similiter  peribitis.  Luc.  xxiv  : 
Oportebat  praedicari  Poenitentiam ,  et  remis¬ 
sionem  peccatorum.  Actorum  ii  :  Poeniten¬ 
tiam  agite ,  et  baptizetur  unusquisque  vestrum 
in  nomine  Jesu  Christi  in  remissionem  peccato¬ 
rum ,  et  accipietis  donum  Spiritus  sancti. 
Act.  m  :  Poenitemini ,  et  convertimini,  ut  de¬ 
leantur  peccata  vestra.  Act.  v  :  Hunc  Prin¬ 
cipem ,  et  Salvatorem  Deus  exaltavit  dextera 
sua ,  ad  dandam  Poenitentiam  lsraeli ,  et  re¬ 
missionem  peccatorum.  Act.  viii  :  Poenitentiam 
age  ab  hac  nequitia  tua ,  et  roga  Deum ,  si  for¬ 
te  remittatur  tibi  hxc  cogitatio  cordis  tui. 
Act.  xi  :  Ergo  et  Gentibus  Poenitentiam  dedit 
Deus  ad  vitam  (1). 

Quod  si  Poenitentia  via  est  ad  remissionem 
peccatorum ,  et  prior  justificatione,  secun¬ 
dum  Scripturas  ,  multo  majori  ratione  Mor¬ 


tificationem  illam  et  Vivificationem  praece¬ 
det,  quae  opinione  adversariorum  fructus 
est  fidei  justificantis,  et  justificationem  ipsam 
consequitur.  Quare  tam  Lutherani,  quam 
Calvinistae,  extrema  sectantur  :  et  sicut  Lu¬ 
therani  errant,  quia  Poenitentiam  in  his  mo¬ 
tibus  constituunt,  qui  veram  Poenitentiam 
antecedunt,  ita  quoque  errant  Calvinistae, 
qui  Poenitentiam  in  his  actionibus  ponunt, 
qui  veram  Poenitentiam  consequuntur. 

Adde,  quod  Poenitentia  in  Scripturis  non 
dicitur,  nisi  a  peccatis,  sive  ab  operibus 
mortuis,  juxta  illud  Heb.  vi  :  Non  rursus 
jacientes  fundamentum  Poenitentiae  ab  operi¬ 
bus  mortuis ,  ad  perfectionem  feramur  (2). 
Nec  Poenitentia  est  omnium  hominum,  se¬ 
cundum  Scripturas,  sed  peccatorum  tantum  : 
justis  enim  Deus  non  posuit  Poenitentiam, 
ut  legimus  in  oratione  Manasse  ;  et  Dominus 
Lucae  xv.  dicit,  justos  non  egere  Poenitentia. 
Non  igitur  recte  Calvinus  Poenitentiam  vocat 
mortificationem  illam  afflictionum,  et  reno¬ 
vationem  spiritualem,  quae  est  omnium  ho¬ 
minum,  etiam  justorum  :  ista  enim  ad  pro¬ 
fectum,  non  ad  Poenitentiam  pertinent. 

Quinta  propositio  :  «  Tres  sunt  partes 
Poenitentiae  :  Contritio,  Confessio,  et  Satis¬ 
factio.  »  Haec  propositio,  in  qua  conveniunt 
omnes  Catholici,  breviter  explicanda  ac  pro¬ 
banda  est.  Primo  igitur  observandum  erit, 
hoc  loco  nomine  Poenitentiae  non  significari 
habitum,  seu  virtutem  Poenitentiae,  quae,  ut 
supra  diximus,  partes  non  habet,  cum  sim¬ 
plex  qualitas  sit ;  neque  etiam  actualem 
Poenitentiam  absolute,  cum  Confessio  et  Sa¬ 
tisfactio,  Contritionis  signa  et  effectus  sint, 
et  proinde  ad  eam  non  ut  partes  ad  partem, 
sed  ut  effectus  ad  causam  referantur  :  sed 
designari  actualem  Poenitentiam,  quatenus 
ea  ex  parte  poenitentis  ad  remissionem  pec¬ 
catorum  in  Sacramento  reconciliationis  ne¬ 
cessaria  est.  Quia  enim  tres  isti  actus,  qui 
ex  virtute  Poenitentiae  (licet  non  aeque  imme¬ 
diate,  et  principaliter)  oriuntur,  ex  parte 
Poenitentis  necessarii  sunt,  ideo  tres  partes 
Poenitentiae  numerantur. 

Secundo  est  observandum,  tres  istas  Poe¬ 
nitentiae  partes  non  solum  requiri  in  ordine 
ad  Sacramentum,  sed  etiam  extra  Sacra¬ 
mentum  suo  quodam  modo  esse,  ac  fuisse 
necessarias  in  omni  lege.  Dixi  autem,  Suo 
modo,  propter  duas  causas.  Primum,  quia 


(1)  Hier.  XVIII.  8;  Ezech.  XVIII,  21,  22  ;  XXXIII,  12  ;  Luc.  XIII,  5  ;  Luc.  XXIV,  47  ;  Act.  II,  38 ; 
Act.  III,  19;  Act.  5,  3i ;  Act.  VIII,  22  ;  Act.  XI,  18.  -  (2)  Hebr.  VI,  \. 

extra  Sacramentum  non  requiritur  confessio 
omnium  peccatorum,  quae  Sacerdoti  fiat, 
neque  Satisfactio  a  Sacerdote  injuncta  :  sed 
satis  est  confessio  quaedam  generalis  facta 
Deo,  et  Satisfactio  per  opera  laboriosa  sponte 
assumpta.  Deinde,  quia  extra  Sacramentum, 
si  quis  aut  angustiis  temporis,  aut  alia  de 
causa  legitime  impediatur,  quominus  confi¬ 
teri  aut  satisfacere  queat,  sola  contritio  in¬ 
terior  ad  salutem  illi  sufficiet. 

Tertio  observandum  est,  non  esse  hujus 
loci,  de  singulis  his  tribus  partibus  accurate 
disserere,  id  enim  ad  librum  sequentem 
proprie  pertinet  :  nunc  vero  muneri  nostro 
satisfecisse  videbimur,  si  ex  divinis  litteris, 
testimoniis  veterum,  et  congruentia  rationis 
ostendere  potuerimus,  Contritionem,  Con¬ 
fessionem,  et  Satisfactionem,  saltem  in  ge¬ 
nere,  actus  quosdam  esse  virtutis  Poeniten- 
tise,  ac  per  hoc  partes  ac  veluti  membra  Pce- 
nitentite  actualis. 

Primum  igitur  Contritionem  ad  Poeniten¬ 
tiam  pertinere,  Scripturae  passim  docent. 
Deut.  iv  :  Cum  quaesieris  Dominum,  inve¬ 
nies ,  si  tamen  quaesieris  in  toto  corde ,  et  tota 
tribulatione  animae  tuae.  Joel.  n  :  Scindite 
corda  vestra.  Psalm.  l  :  Cor  contritum  et  hu¬ 
miliatum ,  Deus ,  non  despicies.  Confessionem 
quoque  Poenitentiae  partem  esse,  perspi¬ 
cuum  est  ex  infinitis  locis.  Num.  v  :  Vir  sive 
mulier,  cum  fecerint  ex  omnibus  peccatis,  quae 
solent  hominibus  accidere ,  confitebuntur  pec¬ 
catum  suum ,  etc.  Psalm.  xxxi  :  Dixi,  confi¬ 
tebor  adversum  me  injustitiam  meam  Domino. 
Matth.  m  :  Baptizabantur  ab  eo  in  Jordane, 
confitentes  peccata  sua.  Act.  xix  :  Multi 
credentes  veniebant  confitentes,  et  annuntian¬ 
tes  actus  suos.  I  Joan.  i  :  Si  confiteamur 
peccata  nostra ,  fidelis  est,  et  justus,  ut  remit¬ 
tat  nobis  peccata  nostra.  Donique  satisfactio¬ 
nem  per  opera  laboriosa ,  frequentissime 
Scriptura  commemorat,  II  Esdrae  ix  :  Con¬ 
venerunt  filii  Israel  in  jejunio ,  et  in  saccis , 
et  humus  super  eos,  et  confitebantur  peccata 
sua.  Daniel.  iv  :  Peccata  tua  eleemosynis 
redime.  Joelis  n  :  Convertimini  ad  me  in 
toto  corde  vestro,  in  jejunio,  et  fletu,  et  plan¬ 
ctu.  Matth.  xi  :  Olirn  in  cinere  et  cilicio  Poe¬ 
nitentiam  egissent  (1). 

Praeterea  idem  Scripturarum  exemplis  de¬ 
monstrari  potest.  Illustre  est  exemplum  Da- 


vidis  II  Reg.  24.  ubi  cum  David  jussisset 
populum  numerari,  et  in  ea  re  ex  quadam 
animi  elatione  peccasset,  inquit  Scriptura, 
describens  poenitentiam  ejus  :  Percussit  au¬ 
tem  cor  David  eum,  ecce  Contritionem,  et 
dixit  David  ad  Dominum  :  Peccavi  valde  in 
hoc  facto,  ecce  Confessionem,  sed  precor ,  Do¬ 
mine,  ut  transferas  iniquitatem  servi  tui,  quia 
stulte  egi  nimis.  Et  paulo  infra  :  Ego  sum  qui 
peccavi ,  et  ego  inique  egi ;  isti  qui  oves  sunt, 
quid  fecerunt  ?  vertatur,  obsecro,  manus  tua 
contra  me  (2).  Et  paulo  post  obtulit  sacrifi¬ 
cium,  et  sic  Dominus  placatus  est  :  in  quo 
apparet  Satisfactio,  per  orationem,  et  sub¬ 
jectionem  ad  flagella  Domini,  et  tandem  per 
sacrificii  oblationem. 

Aliud  exemplum  est  Ninivitarum,  quorum 
Poenitentiam  Dominus  in  Evangelio  laudavit 
Matth.  12.  Ita  vero  ea  describitur  Jome  3 : 
Convertatur  vir  a  via  sua  mala,  ecce  Contri¬ 
tionem,  et  clament  ad  Dominum  in  fortitudine, 
ecce  Confessionem,  et  homines  et  jumenta 
non  gustent  quidquam,  nec  pascantur,  et  a- 
quam  non  bibant ,  et  operiantur  saccis  homi¬ 
nes  et  jumenta  (3),  ecce  Satisfactionem. 

Tertium  exemplum  habemus  in  Evangelio 
Lucae  18.  ubi  describitur  publicanus  pceni- 
tens,  qui  in  signum  Contritionis  non  aude¬ 
bat  oculos  ad  coelum  levare ;  et  peccatum 
confitebatur,  dicens  :  Deus  propitius  esto  mi¬ 
hi  peccatori  (4)\  ac  denique  pectus  suum 
percutiebat,  qiffrd  pertinet  ad  Satisfactio¬ 
nem.  Huic  simile  est  exemplum  filii  prodigi 
Lucae  15.  qui  primum  ad  se  revertitur,  ac 
statum  detestatur  suum.  Deinde  confitetur, 
dicens  :  Pater  peccavi  in  coelum,  et  coram  te. 
Postremo  subjicit  se  poenae  a  patre  inferen¬ 
dae.  Jam  non  sum  dignus  vocari  filius  tuus, 
fac  me  sicut  unum  ex  mercenariis  tuis  (5). 

Eadem  veritas  ex  Patrum  testimoniis  co¬ 
piose  probari  posset,  sed  quia  testimonia 
illa  suis  locis  infra  afferenda  erunt,  ubi  de 
his  tribus  partibus  seorsim  disseretur,  nunc 
solum  illa  breviter  annotabo,  in  quibus 
omnium  trium  partium  simul  mentio  fit. 

Tertullianus  in  lib.  de  Poenitentia,  postea- 
quam  de  Contritione  dixerat,  opportet  pce- 
nitentem  animum  meroribus  dejicere,  inge¬ 
miscere,  lacrymari,  et  mugire  dies  ac  no¬ 
ctes  ;  et  ibidem  de  Satisfactione :  sacco  et 
cineri  incubare,  corpus  sordibus  obscurare, 


(\)  Deut.  IV,  29;  Joel.  11,43;  Psalm.  L,  19;  Num.  V;  Psalm.  XXXI,  5;  Matth.  111,  6;  Act. 
XIX,  18  ;  Joan.  1,  9  ;  II  Esdras  IX,l  ;  Daniel.  IV,  24  ;  Joel.  II,  12;  Matth.  XI,  21 — (2)  II  Reg.  XXIV, 
10.  -  (3)  Jon.  III,  8.  -  (4)Luc.  XVI-II,  13.  —  (5)  Luc.^  XV,  19. 

jejuniis  preces  alere  etc.,  subjungit  de  Con¬ 
fessione  :  a  Hsec  omnia  Exomologesis  ut  poe¬ 
nitentiam  commendet,  ut  de  periculi  timore 
Dominum  honoret,  ut  in  peccatorem  ipsa 
pronuntians  pro  Dei  indignatione  fungatur.» 
Et  paulo  post  :  «  Cum  igitur  provolvit  ho¬ 
minem,  magis  relevat ;  cum  squalidum  facit, 
magis  mundatum  reddit ;  cum  accusat,  ex¬ 
cusat  ;  cum  condemnat,  absolvit.  »  S.  Cy¬ 
prianus  in  serm.  de  lapsis  :  «  Denique,  in¬ 
quit,  quanto  et  fide  majore,  et  timore  melio¬ 
re  sunt,  qui  quamvis  nullo  sacrificii,  aut  li¬ 
belli  facinore  constricti,  quia  tamen  de  hoc 
vel  cogitaverunt,  hoc  ipsum  apud  Sacerdotes 
Dei  dolenter,  et  simpliciter  confitentur,  Exo- 
mologesim  conscientiae  faciunt,  animi  sui 
pondus  exponunt,  salutarem  medelam  parvis 
licet,  et  modicis  vulneribus  exquirunt.  » 
Hsec  ille  :  ubi  vides  primum  fidem  et  timo¬ 
rem,  non  inter  partes,  sed  inter  causas  Poe¬ 
nitentiae  numerari,  deinde  tres  Poenitentiae 
partes  distincte,  et  perspicue  ostendi,  Con¬ 
tritionem  in  verbo  illo  :  «  Dolenter  »  ;  Con¬ 
fessionem  in  illo  :  «  Confitentur  »  ;  Satisfa¬ 
ctionem  in  illis  :  «  Salutarem  medelam  vul¬ 
neribus  exquirunt.  »  S.  Joan.  Chrysostomus 
in  serm.  de  Poenitentia,  qui  habetur  in  v. 
tomo  post  homilias  decem  de  Poenitentia  : 

«  In  corde,  inquit,  ejus,  contritio  est,  in  ore 
confessione,  in  opere  tota  humilitas  :  haec 
est  perfecta,  et  fructifera  Poenitentia.  »  S. 
Augustinus  tract.  in  Psalm.  446.  illa  verba 
exponens  :  «  Qui  sanat  contritos  corde,  sanat, 
inquit,  contritos  corde,  sanat  confitentes,  sa¬ 
nat  seipsos  punientes  »  :  ubi  perspicue  audis 
tres  partes  verae  Poenitentiae. 

Accedat  postremo  etiam  actio  ex  ipsa  na¬ 
tura  Poenitentiae  ducta.  Poenitentia  enim  de 
qua  hic  agimus,  non  est  quaelibet  peccati 
detestatio,  ac  punitio,  sed  detestatio  ac  pu¬ 
nitio  peccati ,  ut  est  offensio  divinae  Majesta¬ 
tis,  et  ut  ad  peccatum  tollendum,  et  amici¬ 
tiam  cum  Deo  resarciendam  ordinatur.  Hinc 
enim  Actor.  20.  vocatur  Poenitentia  in 
Deum  :  et  Actor.  26.  conjungitur  cum  con¬ 
versione  ad  Deum  ;  et  passim  in  divinis  lit¬ 
teris,  ac  praesertim  Ezech.  48.  et  33.  Poeniten¬ 
tiae  finis  dicitur  justificatio,  et  reconciliatio. 
Hoc  autem  interest  inter  justitiam  vindican¬ 
tem,  et  Poenitentiam  reconciliantem  ;  quod 
ad  justitiam  vindicantem  satis  est,  si  reus 
poenam  luat  a  judice  praescriptam,  sive  is 
libenter  id  faciat,  sive  invitus,  et  sive  is  qui 


laesus  est,  id  probet,  sive  improbet ;  at  multa 
in  poenitentia  reconciliante  subeunda  est 
prompto  animo  ab  eo,  qui  laesit,  et  ad  arbi¬ 
trium  ejus  qui  laesus  est.  Quare  necessario 
hic  exigitur  primum,  ut  qui  peccavit,  doleat 
se  peccasse,  et  amicitiam  violasse  :  quando 
enim  recuperare  amicitiam  cuperet,  qui  non 
doleret  amissam  ?  Deinde,  ut  subjiciat  se 
poenae  ad  arbitrium  Dei,  qui  laesus  est.  Et 
quia  Deus  per  Ministros  suos  nobiscum  agit, 
oportet,  ut  qui  peccavit,  illi  homini  se  sponte 
subjiciat,  qui  Dei  locum  tenet.  Id  vero  fieri 
nequit,  nisi  et  culpas  suas  ei  per  Confessionem 
aperiat,  et  mulctam  suscipiat,  quam  ille  prae¬ 
scripserit.  Sunt  igitur  tria  illa  necessaria  : 
Detestatio  peccati  cum  proposito  vitae  me¬ 
lioris,  quae  Contritio  dicitur;  Confessio,  et 
Satisfactio. 

Adhaec,  tria  ista,  natura  ipsa  duce  quoti¬ 
die  adesse  videmus,  cum  aut  liberi  cum  pa¬ 
rentibus,  aut  servi  cum  dominis,  aut  uxores, 
cum  viris  in  gratiam  redeunt  :  nam  et  signa 
doloris  ostendunt  et  peccatum  fatentur,  et  se 
castigationi  subjiciunt,  aut  certe  indulgen¬ 
tiam  petunt  :  «  Adjudices,  inquit  pro  Liga¬ 
rio  M.  Tullius,  sic  agi  solet :  Non  fecit,  non 
cogitavit,  falsi  testes,  fictum  crimen.  Ad  pa¬ 
rentem  autem:  Erravi,  temere  feci,  poenitet, 
ad  clementiam  tuam  confugio,  dilecti  veniam 
peto,  ut  ignoscas  oro  »  Docent  autem  sacra3 
litteree  non  uno  in  loco,  Deum  erga  homines, 
et  patris,  et  domini,  et  sponsi  locum  tenere; 
proinde  non  absimilem  esse  debere  Poeni¬ 
tentiam,  et  conversionem  hominum  ad  Deum 
illi,  quse  est  filii  ad  parentem,  servi  ad  do¬ 
minum,  uxoris  ad  virum.  Isaiee  63  :  Tu  pa¬ 
ter  noster ,  et  A  brakam  nescivit  nos  et  Israel 
ignoravit  nos  :  tu,  Domine ,  pater  noster,  Red¬ 
emptor  noster ,  a  saeculo  nomen  tuum .  Psalm. 
122  :  Sicut  oculi  servorum  in  manibus  domino¬ 
rum  suorum  :  sicut  oculi  ancillae  in  manibus 
dominae  suae ,  ita  oculi  nostri  ad  Dominum  De¬ 
um  nostrum  donec  misereatur  nostri.  Hierem. 
3  :  Tu  fornicata  es  cum  amatoribus  multis,  ta¬ 
men  revertere  ad  me,  dicit  Dominus  (4). 

Postremo,  neque  illa  congruentia  contem¬ 
nenda  videtur,  quod  quemadmodum  tria 
sunt  instrumenta  peccandi,  cor,  lingua,  ma¬ 
nus,  peccamus  enim  corde,  verbo,  et  ope¬ 
re  :  ita  par  est,  ut  tria  sint  veluti  instrumen¬ 
ta  Poenitentise  ;  et  adversus  peccatum  cor¬ 
dis,  Contritione  ;  oris,  Confessione  ;  et  operis, 
Satisfactione  pugnemus,  ut  hac  ratione 


(1)  IsaiaeLXUI,  16  ;  Psalm.  CXXII,  2  ;  Hierem.  III,  1. 

juxta  Apostolum  ad  Rom.  vi :  Sicut  exhibui¬ 
mus  membra  nostra  servire  immunditiae,  et 
iniquitati  ad  iniquitatem  :  ita  nunc  exhibeamus 
membra  nostra  servire  justitiae  in  sanctificatio¬ 
nem^'). 


CAPUT  XX. 

Respondetur  ad  argumenta  A  dversariorum. 

Restat  nunc  ut  iis  objectionibus  respon¬ 
deamus,  quas  adversarii  contra  doctrinam 
jam  explicatam,  et  confirmatam  faciunt.  Pri¬ 
mum  igitur  Joan.  Calvinus  lib.  3.  Institut. 
cap.  3.  §.  8.  probat  duas  esse  Pcenitentise 
partes,  ex  illis  Scripturae  locis  :  Quiescite 
agere  perverse ,  discite  bene  facere ,  Isaiee  i. 
Item  :  Declina  a  malo,  et  fac  bonum ,  Psalm. 
34  (2). 

Respondeo  :  locus  Isaiae,  Calvini  sententiae 
manifeste  repugnat.  Nam  Isaias  post  illa 
verba,  subjungit  :  Si  fuerint  peccata  vestra 
ut  coccinum ,  sicut  lana  alba  erunt.  Proinde 
Poenitentiam,  quae  continet  praeteritorum 
peccatorum  detestationem,  et  propositum 
vitae  melioris,  non  post  justificationem  con¬ 
stituit,  ut  Calvinus  facit,  sed  ante  :  neque 
fructum,  sed  causam  justificationis  esse  do¬ 
cet.  Quod  autem  attinet  ad  alterum  locum ; 
quae  ibi  numerantur,  partes  justitiae,  non  poe¬ 
nitentiae  sunt.  Nam  Poenitentia  ad  peccatores 
tantum  pertinet,  juxta  illud  :  Non  veni  vo¬ 
care  justos ,  sed  peccatores  ad  Poenitentiam 
Luc.  5  (3);  at  declinare  a  malo,  et  facere  bo¬ 
num,  justorum  est  proprium.  Itaque  perpe¬ 
ram  Calvinus  confundit  Poenitentiam,  cum 
justitia  :  neque  usquam  in  Scripturis  inve¬ 
niet  Poenitentiam  appellari,  deqlinare  a  ma¬ 
lo,  et  facere  bonum  :  sed,  in  fletu,  et  plan¬ 
ctu,  in  cinere  et  cilicio,  eleemosynis  et  jeju¬ 
nio,  praeterita  male  facta  purgare. 

Secundo,  idem  Calvinus  eodem  lib.  3. 
cap.  4.  §.  1.  Catholicis  objicit,  quod  dum 
tres  partes  poenitentiae  assignant ,  defini¬ 
tionem  Poenitentiae  destruant,  quam  ipse 
tamen  ex  Patribus  hausisse  videri  voluit. 
Siquidem  apud  Magistrum  Sententiarum 
lib.  iv.  dist.  14.  et  in  Decreto  Gratiani,  dist. 
3.  de  Poenitentia,  hae  leguntur.  Poenitentiae 
definiones  :  a  Anteacta  peccata  deflere,  et 
flenda  non  committere.  »  Item  :  «  Mala 


praeterita  plangere,  et  plangenda  non  com¬ 
mittere.  »  Item  :  «  Vindicta  quaedam,  pu¬ 
niens  in  se,  quod  dolet  commisisse  »,  quae 
ex  Gregorio,  Ambrosio,  Augustino  decer¬ 
ptae  esse  dicuntur.  Porro  cum  his  definitio¬ 
nibus  non  bene  cohaerere  videtur  partitio  illa 
Poenitentiae  in  Contritionem,  Confessionem, 
et  satisfactionem  :  potest  enim  facile  aliquis 
peccata  praeterita  plangere,  et  plangenda  non 
committere ;  et  punire  etiam  in  se,  quod  do¬ 
let  commisisse,  etiamsi  ore  non  confiteatur. 

Respondeo :  jam  supra  exposuimus,  quo 
sensu  Theologi  doceant  tres  esse  Poeniten¬ 
tiae  partes,  nimirum,  tres  esse  Pcenitentis 
actiones,  quae  in  Sacramento  reconciliatio¬ 
nis  ad  remissionem  peccati  exigantur  :  nam 
alioqui  satis  aperte  docuimus,  extra  Sacra¬ 
mentum  facile  posse  fieri,  ut  sine  Confessio¬ 
ne  et  Satisfactione,  per  internam  cordis  Poe¬ 
nitentiam  quis  justificetur.  Quare  nequa¬ 
quam  partitio  Poenitentiae  cum  ejus  prima 
et  secunda  definitione  pugnabit,  si  alio,  et 
alio  modo  Pienitentiee  vox  accipiatur.  In 
Prima  enim  et  Secunda  definitione,  Poeni¬ 
tentia  accipitur  pro  Contritione,  qui  prima¬ 
rius  actus  est  Poenitentiae  virtutis ;  in  parti¬ 
tione  autem,  vox  Poenitentiae  sumitur  pro 
actione  integra  Pcenitentis,  quae  materialis 
pars  dicitur  Sacramenti  Poenitentiae.  Porro, 
definitio  tertia  satis  apte  cum  partitione 
cohaeret,  siquidem  in  ea  Contritio,  et  Satis¬ 
factio,  apertissime  exprimuntur,  cum  dolor 
ad  Contritionem,  vindicta  ad  Satisfactionem 
pertineat  :  Confessio  autem  non  obscure  in 
Satisfactione  includitur.  Nam  cum  Satisfa¬ 
ctio  fieri  debeat  ad  arbitrium  partis  laesae, 
necessario  intelligitur,  oportere  eum  qui  lae¬ 
sit,  subjicere  se  per  humilem  Confessionem 
ei,  quem  laesit,  vel  potius  Ministro  atque  ar¬ 
bitro,  quem  iis  loco  suo  in  terris  constituit; 
qui  quidem  non  potest  justam  mulctam  in¬ 
dicere,  nisi  per  Confessionem  cognoscat, 
qualis  sit  culpa. 

Tertia  objectio  et  sequentes,  Kemnitii  sunt, 
in  1.  par.  Exam.  pag.  942.  et  sequentibus. 
Kemnitius  igitur  (ut  etiam  caeteri  Luthe- 
rani)  ita  probat  duas  esse  partes  Poeniten¬ 
tiae  :  terrores,  et  Fidem.  «  Lex  divina  mi¬ 
nas  intentat  peccatoribus,  qui  Dei  praecepta 
transgrediuntur,  proinde  terret  peccatores. 
Evangelium  deinde  consolatur,  proposita 
Christi  justitia ,  et  satisfactione,  quae  per 
Fidem  apprehenditur  :  ergo  duae  sunt  par¬ 


ti)  Rom.  VI,  19.-  (2)  Isaiae.  1, 16;  Psalm.  XXXVI,  27.  -  (2)  Luc.  V,  32. 

tcs  Poenitentiae :  terror,  et  Fides.  »  Confir¬ 
mat  hoc  totum  argumentum,  Scripturis  il¬ 
lis  :  Poenitentiam  agite,  et  credite  Evangelio, 
Marci  i.  Oportet  praedicari  Poenitentiam,  et 
remissionem  peccatorum,  in  nomine  meo ,  Lu¬ 
cae  ult.  Testificans  Judaeis,  atque  Gentibus , 
in  Deum  Poenitentiam  ,  et  fidem  in  Dominum 
nostrum  Jesum  Christum.  Actor,  xx  (1). 

Respondeo :  quod  lex  minas  intentet,  et 
Evangelium  consoletur,  verissimum  est,  sed 
non  inde  sequitur,  terrores  et  fidem  partes 
esse  Poenitentiae.  Siquidem  incussi  illi  terro¬ 
res  a  minis  legis  Poenitentiam  gignunt :  pro¬ 
inde  causa  sunt,  non  pars  Poenitentiae.  A- 
liud  enim  est  terreri,  quod  etiam  daemoni¬ 
bus  convenit ;  aliud,  Poenitere,  quod  illis 
non  convenit.  Consolatio  quoque,  quam  E- 
vangelium  affert,  Poenitentiam  sequitur,  aut 
etiam  comitatur  sed  non  ideo  Poenitentiae 
pars  facienda  est.  Denique  non  est  satis  ex 
Scripturis  ostendere,  terrores,  et  consola¬ 
tionem,  sive  fidem,  in  conversione  aut  justi¬ 
ficatione  peccatoris  locum  suum  habere, 
quod  nos  minime  negamus  :  nisi  etiam  simul 
probetur  duas  illas  res,  easque  tantum  partes 
Poenitentiae  dici  debere,  quod  hactenus  pro¬ 
batum  non  est.  Ad  Scripturas  autem  ex  Mar¬ 
co,  et  Luca,  et  Paulo  adductas,  jam  ante 
respondimus,  eas  omnes  sententiae  nostrae 
mirifice  favere,  cum  fidem  a  Poenitentia  dis¬ 
tinguant.  Haec  enim  optima  consequentia 
est  :  praedicat  Paulus  Poenitentiam,  et  fi¬ 
dem  :  non  igitur  fides  pars  Poenitentiae  est, 
sicut  nec  Poenitentia  pairs  fidei  est. 

Quarta  objectio  ejusdem  Kemnitii :  «  Par¬ 
tes  Sacramenti  Poenitentiae  visibiles  esse 
debent,  est  enim  Sacramentum  signum 
visibile  :  igitur  per  Contritionem,  non  in¬ 
ternus  animi  dolor,  sed  signa  externa  do¬ 
loris  accipienda  sunt  :  et  per  Confessionem, 
non  ea  quae  fit  Deo,  sed  quae  fit  homini,  sig¬ 
nificatur.  At  signa  externa  doloris,  et  Con¬ 
fessionem,  quae  fit  homini,  nulla  Scriptura 
docet  ad  remissionem  peccati  necessario  exi¬ 
gi.  Ergo  duae  istae  partes  sine  testimonio 
Scripturae  excogitatae  sunt.  Rursus,  per  Sa¬ 
tisfactionem  intelligunt  Pontificii  opera  inde¬ 
bita,  id  est,  verbo  Dei  non  mandata,  omnes 
igitur  Poenitentiae  partes  sine  Scriptura  ha¬ 
bent.  » 

Respondeo :  signa  doloris  tam  evidenter 
in  divinis  litteris  commendantur,  atque  ad 
Poenitentiam  exiguntur,  ut  mirum  sit  cur  id 


Kemnitius  negare  voluerit.  Quid  enim  est, 
quod  ait  Propheta  :  Convertimimi  ad  me  in 
toto  corde  vestro  in  jejunio,  et  fletu  et  planctu 
Joel.  ii  (2)  an  fletus  et  planctus,  non  sunt 
apertissima  signa  doloris?  Confessionem  Sa¬ 
cerdoti  faciendam  singulorum  peccatorum, 
jure  divino  exigi,  in  sequenti  libro  probaturi 
sumus  :  Confessionem  autem  aliquam  visibi¬ 
lem,  saltem  in  genere,  adhibendam  esse  at¬ 
que  etiam  adhibitam  in  Testamento  veteri 
et  novo  fuisse,  probavimus  ex  divinis  litteris 
capite  superiore.  Porro,  opera  indebita, 
etiamsi  praecepta  non  sint  absolute,  tamen 
iis,  qui  peccaverunt,  et  Poenitentiam  agere 
cupiunt,  in  divinis  litteris  imperantur,  et  ex 
indebitis  debita  fiunt,  Daniel.  4.  Peccata  tua 
eleemosynis  redime ,  Joel.  2.  Convertimini  ad 
me,  etc.  (3).  in  jejunio  Sed  de  his  plura,  et  su¬ 
pra  diximus,  et  infra  suo  loco  dicemus;  nunc 
satis  est,  breviter  ostendisse,  partes  visibilis 
Poenitentiae  in  verbo  Dei  esse  fundatas. 

Quinta  objectio  ejusdem  :  «  Partes  Poeni¬ 
tentiae  quas  enumerant  Pontificii,  hypocritae 
quoque  simulare,  et  praestare  possunt  :  et  ta¬ 
men  illis  tribuunt  remissionem  peccatorum.  » 

Respondeo  :  si  quid  argumentum  hoc  va¬ 
let,  non  solum  Poenitentiae  partes,  sed  etiam 
Baptismum  et  Eucharistiam  evertet.  Nam 
hypocritae  Baptismum  et  Eucharistiam  su¬ 
mere  possunt,  et  tamen  his  Sacramentis 
Kemnitius  tribuit  remissionem  peccatorum. 
Si  respondeat,  Sacramenta  Baptismi  et  Eu¬ 
charistiae,  et  ab  hypocritis  posse  sumi,  et 
peccata  remittendi  vim  habere,  sed  tamen 
non  ea  remittere  nisi  iis,  qui  serio,  et  ut 
oportet,  illa  sumunt,  idem  omnino  de  Sa¬ 
cramento  Poenitentiae  sibi  ipse  respondeat. 
Etsi  enim  Contritio,  Confessio  et  Satisfactio 
ab  hypocritis  simulari  possint ;  et  simul  tres 
illae  partes  adjuncta  forma  Absolutionis,  pec¬ 
cata  remittant,  non  tamen  ea  remittunt  simu¬ 
lantibus,  sed  vere  ac  serio  Poenitentiam  agen¬ 
tibus,  contritis,  confessis,  atque  ad  Satisfa¬ 
ctionem  subeundam  paratis. 

Sexta  objectio  ejusdem  :  «  Judas  fide  illa 
speciali  destitutus,  cum  partes  Poenitentiae 
Pontificiae  haberet,  Contritionem  scilicet, Con¬ 
fessionem,  et  Satisfactionem,  tamen  laqueo 
se  suspendit.  » 

Respondeo  :  idem  Judas  et  baptizatus  jam 
fuerat  et  Eucharistiam  de  manu  Domini 
sumpserat,  et  tamen  laqueo  se  suspendit.  An 
gitur  neganda  erit  vis  Baptismi  et  Eucha- 


(1)  Marci  1, 15  ;  Luc.  XXIV,  47  ;  Act.  XX,  21.  —  (2)  Joel  II,  12.  —  (3)  Daniel  IV,  24;  Joel  II,  12. 

ristiee,  quia  Judse  non  profuit  ?  Deinde  eam 
non  esse  causam,  cur  Judse  Poenitentia  inu¬ 
tilis  fuerit,  quia  fide  illa  speciali  caruerit  ; 
testimonium  amplissimum  nobis  Scriptura 
praebet,  cum  Jonse  3,  testatur  Ninivitas  utili¬ 
ter  Poenitentiam  egisse,  licet  fide  illa  specia¬ 
li  carerent,  ac  dicerent :  Quis  scit  si  converta¬ 
tur,  et  ignoscat  Deus  ?  Denique  falsum  est, 
Judam  habuisse  tres  Poenitentiae  partes,  quas 
Catholici  in  Sacramento  requirunt ;  imo 
nullam  habuit  omnino.  Veram  Contritionem 
certe  non  habuit,  quae  sine  spe  remissionis 
esse  non  potest.  Confessionem  quoque  non 
habuit,  qualis  exigitur,  id  est,  singulprum 
criminum,  atque  ad  veniam  impetrandam 
Sacerdoti  factam.  Nec  Satisfactionem  habuit, 
praesertim  a  Sacerdote  injunctam  :  neque 
enim  illi,  ut  se  ipse  suspenderet,  ab  ullo  fuerat 
imperatum ;  neque  se  ipsum  necare,  opus 
est  bonum,  qualia  esse  debent  opera  satis- 
factoria. 

Septima  objectio  :  «  Trina  illa  enumera¬ 
tio  partium  Poenitentiae,  ex  publicae  Poeni¬ 
tentiae  ritibus  sumpta;  postea  ritibus  illis 
partim  abrogatis,  partim  mutatis,  indocte  ad 
generalem  Poenitentiae  doctrinam  accommo¬ 
data  est.  » 

Respondeo:  haec  omnia,  facile  possent  con¬ 
temni,  cum  nulla  ratione  vel  testimonio  mu¬ 
niantur  :  tamen  non  gravabor  uno  verbo  ca¬ 
lumniam  istam  refellere.  Quomodo,  quaeso, 
ad  generalem  doctrinam  de  Poenitentia  tres 
illae  partes  ex  ritibus  publicae  Poenitentiae 
accomodatae  sunt,  cum  etiam  in  veteri  Te¬ 
stamento  in  usu  fuerint,  ut  supra  ostendimus 
exemplo  Davidis,  et  Ninivitarum  :  et  ex  ipsa 
ratione,  ac  natura  Poenitentiae  colligantur, 
ut  paulo  ante  demonstratum  est? ritum  enim 
publicae  Poenitentiae,  post  Christi  ascensio¬ 
nem  in  coelum  institutum  esse,  nemo,  opi¬ 
nor,  inficiabitur.  Deinde,  cum  aperte  veteres 
mentionem  faciant  Poenitentiae,  et  publicae,  et 
privatae,  ut  in  sequenti  capite  demonstrabo  : 
unde  probabit  Kemnitius ,  enumerationem 
illam  ex  ritibus  publicae  Poenitentiae,  et  non 
ex  privatae  sumptam  esse  ? 

Octava  objectio :  «  Veteres  in  multis  locis  lo¬ 
quuntur  de  Poenitentia,  non  quatenus  quaerit 
et  accipit  remissionem  peccatorum,  sed  qua¬ 
tenus  est  vitae  mutatio,  et  emendatio.  Haec 
non  attendentes  Monachi,  fecerunt  inde  tres 
partes  Poenitentiae,  quibus  acquiratur  remis¬ 
sio  peccatorum.  » 


Respondeo  :  si  Kemnitius  veteres  Patres 
diligenter  legisset,  non  ita  temere  pronun¬ 
tiaret.  Nam  ut  omittam,  quod  Confessio,  de 
qua  Patres  passim  loquuntur,  nihil  facit  ad 
vitae  mutationem  ;  ut  etiam  illud  praeteream, 
quod  jejunia,  lacrymae,  cineres,  cilicia,  et 
alia  id  genus  opera,  vel  instrumenta  Poeni¬ 
tentiae  de  quibus  frequentissima  apud  Patres 
mentio  est,  non  ad  vitam  mutandam,  sed  ad 
peccata  praeterita  castiganda  apertissime 
referuntur,  nihil  saepius  apud  Patres  inve¬ 
nies,  quam  tribus  illis  Poenitentiae  partibus 
remissionem  pecccatorum  acquiri. 

•  Poenitentia,  inquit  Tertullianus  in  lib. 
de  Poenitentia,  Dominus  mitigatur.  »  Cypri¬ 
anus  inserm.  de  lapsis  :  «  Quam  magna  de¬ 
liquimus  ,  tam  granditer  defleamus  :  alto 
vulneri  diligens,  et  longa  medicina  non  desit 
etc.»  ubi  perspicue  vides,  Poenitentiam  medi¬ 
cinam  esse  peccati  praeteriti,  non  solam  vitae 
mutationem.  Ambrosius  praefatione  in  Psalm. 
37  :  Quis  dubitet  affligere  animam  suam, 
cum  Propheta  tantus  afflixerit,  solvens  pre¬ 
tium  lacrymarum  pro  redemptione  peccati  ?» 
Augustinus  in  epist.  54.  ad  Macedonium  : 
«  Quosdam,  inquit,  a  societate  removemus 
altaris,  ut  poenitendo  placare  possint,  quem 
peccando  contempserant,  seque  ipsos  pu¬ 
niendo.  »  Sed  quid  ego  in  Patribus  moror? 
annon  Scriptura  ipsa  passim  haec  docet  ? 
quid  est,  quaeso,  quod  ait  Ezechiel  cap.  18  : 
Si  impius  egerit  Pcenitentiam  etc.  omnium 
iniquitatum  ejus  non  recordabor  ?  Et  quod 
ait  Daniel  cap.  4.  Peccata  tua  eleemosynis  re¬ 
dime  ? 

Atque  hactenus  de  objectionibus:  nam  men¬ 
dacia  illa  de  fide,  quam  a  Catholicis  damnari 
mentitur,  jam  supra  cap.  6.  exposita,  et  refu¬ 
tata  sunt. 

CAPUT  XXI. 

De  tertia  partitione  Poenitentiae ,  in  privatam, 
publicam,  et  solemnem. 

Sequitur  ultima  partitio  Poenitentiae,  quam 
esse  diximus,  in  privatam,  et  publicam  ;  et 
rursus  publicae,  et  solemnem,  et  non  solem¬ 
nem  :  quae  partitio  breviter  explicanda  erit, 
quia  nonnulli  adversariorum  vix  aliam , 
quam  publicam  Pcenitentiam  agnoscere  vi¬ 
dentur. 


(1,  Ezechiel  XVIII,  21/22;  Dan.  IV,  24. 

Igitur  publica,  et  privata  Poenitentia  in  eo 
potissimum  distinguuntur,  quod  publica  ea 
dicitur,  in  qua  peccatum  commissum  publi¬ 
catur,  et  pro  eo  publice  coram  Ecclesia  pera¬ 
gitur  Satisfactio  :  privata  vero  illa,  in  qua 
peccatum  soli  detegitur  Sacerdoti,  et  satis¬ 
factio  occulte,  ac  privatim  injungitur  pera¬ 
genda.  Ex  quo  sequitur,  ut  publica  peccata 
ad  Poenitentiam  publicam,  occulta  ad  priva¬ 
tam  pertineant  ;  neque  enim  licet  peccatum 
occultum  publicare,  aut  etiam  pro  occulto 
Poenitentiam  ita  publicam  imponere,  ut  ex 
ea  peccatum  ipsum  detegatur.  Id  patet  ex 
epist.  80.  S.  Leonis  ad  Episcopos  Campaniae 
in  qua  reprehendit  abusum  quorumdam,  qui 
peccata  occulta  privatim  in  Confessione  au 
dita,  coram  Ecclesia  publicabant.  Qui  etiam 
S.  Leo  epist.  92.  ad  Rusticum  Narbonensem 
Episcopum  cap.  8.  Monachum,  qui  relicta 
Professione,  ad  militiam  vel  conjugium 
transiit ;  quia  id  occultum  esse  non  potest, 
publicae  Poenitentiae  satisfactione  dicit  esse 
purgandum ;  ubi  cum  publicam  Poenitentiam 
nominat,  significat  aliam  quamdam  esse  Poe¬ 
nitentiam  privatam. 

Inter  publicam  autem  Poenitentiam  solem- 
nem  et  publicam  non  solemnem,  multae  diffe¬ 
rentiae  sunt ;  quamvis  hoc  nomen  solemne, 
apud  veteres  forte  non  inveniatur,  sed  solum 
apud  Gratianum,  de  Poenitentia  dist.  3.  can. 
Nihil  prodest,  et  apud  Magistrum  lib.  4.  Sen- 
tent.  dist.  14  et  inde  apud  interpretes,  tum 
Gratiani,  tum  Magistri. 

Primum  Poenitentia  solemnis,  quam  Augu. 
stinus  humillimam  vocat,  in  epist.  54.  et 
Ambrosius  aliique  Patres,  communiter  pu¬ 
blicam  appellare  solent,  nonnisi  pro  gravis¬ 
simis  criminibus,  quae  totam  civitatem  con- 
turbassent,  magnum  ve  scandalum  attulissent 
imponi  consueverat.  Concilium  III.  Cartha¬ 
giniense  can.  32.  de  solemni  Poenitentia  lo- 
quens  :  «  Cujuscumque,  inquit,  poenitentis 
publicum  et  vulgatissimum  crimen  est,  quod 
universam  Ecclesiam  commoverit,  ante  ap- 
sidam  manus  ei  imponatur.  »  Concilium  etiam 
Toletanum  I.  can.  2.  postquam  docuit,  pce- 
nitentes  non  posse  ad  Clericatum  ascendere^ 
subjungit  :  «  Eum  vero  poenitentem  dicimus, 
qui  post  Baptismum,  a/ut  pro  homicidio,  au 
pro  diversis  criminibus  gravissimisque  pec¬ 
catis  publicam  Poenitentiam  gerens,  sub  con¬ 
cilio,  divino  fuerit  reconciliatus  altari.  »  Ori- 
, genes  quoque  homil.  15,  in  Levit,  et  Ambro¬ 
sius  lib.  2.  de  Poenitentia  cap.  10.  et  cseteri 
scriptores  consentiunt,  nonnisi  pro  crimini¬ 


bus  gravioribus  injungi  potuisse  Poeniten¬ 
tiam  illam,  quse  repeti  non  poterat.  Publica 
autem  non  solemnis  Poenitentia,  pro  publicis 
quibuscumque  peccatis,  licet  non  ita  gravia 
essent,  neque  scandalum  afferrent  ,  imponi 
consueverat. 

Secundo,  Poenitentia  solemnis  semel  tan¬ 
tum  concedebatur,  ut  patet  ex  Origene  hom. 
15.  in  Levit.  Ambrosio  lib.  2  de  Poenitentia 
cap.  10.  et  Augustino  epist  54.  cujus  rei  ra¬ 
tio  praecipua  duplex  est.  Una,  quam  reddit 
Augustinus,  ne  medicina  vilis  minus  utilis  esse 
aegrotis,  quae  tanto  magis  salubris  est,  quan¬ 
to  minus  contemptibilis  fuerit.  Altera,  quam 
insinuat  Ambrosius,  et  clarius  explicat  san¬ 
ctus  Thomas  in  4.  dist.  14.  quaest.  1,  art  5. 
quia  Poenitentia  solemnis  est  solemnis  quae¬ 
dam  professio,  non  redeundi  iterum  ad  pu¬ 
blica  illa  scandala,  sicut  Baptismus  est  solem¬ 
ni  professio  non  redeundi  ad  infidelitatem  : 
et  ideo  sicut  unum  Baptisma,  ita  et  una  est 
Poenitentia  solemnis.  Atque  hoc  idem  for¬ 
tasse  sibi  voluit  Tertullianus,  cum  in  lib.  de 
Poenitentia,  secundam  non  tertiam,  aut  quar¬ 
tam  tabulam  post  naufragium  Poenitentiam 
appellavit.  Poenitentia  publica  non  solemnis, 
seepius  agi  poterat,  ut  ex  iisdem  auctoribus 
satis  aperte  colligitur. 

Quid  vero  ageretur  cum  iis,  qui  post  so¬ 
lemnem  Poenitentiam  in  eadem,  vel  graviora 
crimina  labebantur,  explicat  Siricius  Papa 
in  epist.  1.  cap.  5.  his  verbis:  «Quia, inquit, 
jam  suffragium  non  habent  poenitendi,  id  du¬ 
ximus  decernendum,  ut  sola  intra  Ecclesiam 
fidelibus  oratione  jungantur;  sacrse  myste¬ 
riorum  celebritati,  quamvis  non  mereantur, 
intersint ;  a  Dominicae  autem  mensse  convivio 
segregentur,  ut  hac  saltem  districtione  cor¬ 
repti,  et  ipsi  in  se  sua  errata  castigent,  et  aliis 
exemplum  tribuant,  quatenus  ab  obscoenis 
cupiditatibus  retrahantur.  Quos  tamen  (quo¬ 
niam  carnali  ceciderunt)  viatico  munere, 
cum  ad  Dominum  coeperint  proficisci,  per 
Communionis  gratiam  volumus  sublevari.  » 

Tertio,  Poenitentia  solemnis  Sacerdotibus 
imponi  non  poterat ;  et  contra,  qui  Poeniten¬ 
tiam  solemnem  egissent,  ad  Ordines  promo¬ 
veri  nequibant.  Extat  de  hac  re  testimonium 
vel  decretum  Siricii  Papse  in  epist.  ad  Hime- 
rium  Terraconse  Episcopum,  cap.  14.  in  hsec 
verba  :  «  Illud  quoque  par  fuit  nos  providere 
ut  sicut  Poenitentiam  agere  cuiquam  non 
conceditur  Clericorum :  ita  post  poenitudinem 
ac  reconciliationem ,  nulli  unquam  laico- 
rum  liceat  honorem  Clericatus  adipisci.  » 

Idem  habemus  in  Concilio  Carthagin.  IV.  can. 
68.  et  Concilio  Y,  can.  11.  et  Tolet.  I.  can. 
2.  et  apud  Innocentium I,  in  epist.  6.  ad  Aga- 
pitum,  et  S.  Leonem  epist.  92.  ad  Rusticum 
Narbonse  Episcopum  cap.  2.  Poenitentiam 
autem  Sacerdotes  subite  potuisse,  quae  licet 
non  ageretur  coram  populo,  tamen  suo  quo¬ 
dam  modo  publica  esset,  et  non  solemnis ; 
in  dubium  revocari  non  potest.  Nam  et  ex¬ 
communicari  poterant,  et  in  Monasteria  ad 
agendam  Poenitentiam  amandari,  quam,  se¬ 
cessionem  privatam  S.  Leo  loco  notato  appel¬ 
lat,  quia  in  privato  loco  egebatur,  licet  alio- 
qui  notum  et  publicum  esse  posset,  eum  Sa¬ 
cerdotem  pro  suis  criminibus  in  Monasterio 
esse  inclusum.  Et  Clemens  III.  in  cap.  Quee- 
situm  de  poenitentia  et  remission.  scribit,  Sa¬ 
cerdoti  non  debere  publicam  imponi  Poeni¬ 
tentiam,  nisi  crimen  ejus  publicum  fuerit : 
ex  quo  intelligimus,  posse  publicam  imponi 
etiam  Sacerdoti  pro  peccato  publico  Poeni¬ 
tentiam,  modo  sine  solemnitate  id  fiat. 

Nec  est  improbabile  quod  quidam  volunt, 
Sacerd  oti  deposite  potuisse  Poenitentiam  so- 
lemnem  injungi ;  quod  Sacerdos  depositus 
censeatur  ad  laicorum  ordinem rediisse.  Nam 
S.  Cyprianus  lib.  3.  epist.  8.  ad  Fidem,  repre¬ 
hendit  Episcopum  Teraphium,  qui  Victori 
quodam  Presbytero  ante  expletum  Pceni- 
tentise  tempus,  sine  petitu  et  conscientia  ple¬ 
bis,  nulla  infirmitate  aut  necessitate  urgente, 
pacem  dederat. 

Quarto,  Poenitentia  solemnis  non  poterat 
imponi  conjugatis  sine  mutuo  consensu,  ut 
patet  ex  Concilio  II.  Arelatensi  can.  22.  cujus 
rei  ratio  est,  quia  pcenitentibus  interdiceba¬ 
tur  officium  conjugale,  et  si  innupti  erant, 
etiam  nuptise,  ut  ex  eodem  Concilio  Arela¬ 
tensi,  can.  21.  et  ex  Concilio  Toletano  VI. 
can.  8.  et  ex  epist.  92.  Leonis  cap.  12.  potest 
intelligi.  Propter  eamdem  causamjuvenibus 
non  facile  solemnis  Poenitentia  concedebatur 
ut  ex  capite  15.  Concilii  Agathensis,  et  ex  cap. 
19.  Concilii  III.  Aurelianensis  intelligimus.  Id 
autem  locum  non  habebat  in  Poenitentia  non 
solemni. 

Quinto,  Poenitentia  solemnis  a  solo  Epi¬ 
scopo  indicebatur  ,  et  ab  eodem  reddebatur 
pax  Pcenitentibus ;  neque  id  Presbyteris  lice¬ 
bat,  nisi  in  absentia  Episcopi,  urgente  neces¬ 
sitate.  Id  patet  ex  Concilio  II.  Carthaginiensi, 
can.  4.  et  Carthaginiensi  III.  canon.  31.  et 
32.  et  ex  aliis  canonibus,  qui  passim  in  Con¬ 
ciliis  leguntur  :  imo  ne  Chorepiscopis  qui¬ 
dem  hanc  facultatem  concessam  fuisse,  testa¬ 


tur  S.  Leo  in  epist.  86.  At  Poenitentiam  non 
solemnem, Presbyteri  quoque  injungere  pote¬ 
rant,  et  Pcenitentes  reconciliare. 

Sexto,  denique  varise  ac  multiplices  ritus 
erant,  qui  ad  solemnem  Poenitentiam  adhi¬ 
bebantur,  nec  Poenitentiae  privatae,  aut  etiam 
publicae  non  solemni,  communes  erant  :  de 
quibus  ritibus  in  sequenti  capite  breviter  dis¬ 
seremus. 


CAPUT  XXII. 

De  ritibus  Pcenitentise  solemnis. 

Descripturus  solita  brevitate  solemnis  Poe¬ 
nitentiae  ritus,  dicam  de  nomine  Poeniten- 
tium,  de  habitu,  de  loco,  de  tempore,  de 
poenis. 

Nomen  Poenitentium,  ordinis  erat,  ut  no¬ 
men  Clericorum,  vel  Catechumenorum.  Chri¬ 
stiani  enim  Primum  in  duos  quasi  ordines  se¬ 
cabantur  :  in  Fideles,  et  Catechumenos.  «  Ca¬ 
techumenis,  inquit  Augustinus  tract.  96.  in 
Joan.  Sacramenta  Fidelium  non  produntur.  » 
Deinde  Catechumenorum  duae  erant  classes : 
alii  enim  audientes,  alii  competentes,  sive 
electi  dicebantur.  Fidelium  vero  tres  classes 
erant.  Prima  Clericorum,  qui  nomine  omnes 
ordines  Ecclesiastici  intelligebantur.  Secun¬ 
da  fidelium,  id  est,  laicorum,  qui  commune 
nomen  retinuerunt,  cum  aliud  excellentius 
non  haberent.  Tertia  Poenitentium,  qui  esti 
fideles  essent,  tamen  ob  culpam  suam  a  cae- 
teris  fidelibus  segregati,  quasi  in  sentinam 
Ecclesiae  rejecti ,  peculiari  nomine  cense¬ 
bantur. 

Hinc  Pacianus  in  sua  Paraenesi  ad  Poeni¬ 
tentiam,  distinguens  Pcenitentes  a  Fidelibus  : 
<(  Catechumenis,  inquit,  ne  in  hoc  transeant, 
et  Fidelibus,  ne  in  hoc  redeant,  providendum 
est  :  ipsis  vero  Pcenitentibus,  ut  celeriter  ad 
hujus  operis  fructum  perveniant,  laboran¬ 
dum.  »  Et  S.  Augustinus  lib.  l.  homiliarum, 
hom.  49  :  «  Quod  dico,  inquit,  Competenti¬ 
bus,  et  Fidelibus,  audiant  Pcenitentes  :  quod 
dico,  Fidelibus  dico ,  et  Competentibus,  e 
Pcenitentibus.  »  Et  in  lib.  de  sancta  Virgini¬ 
tate  cap.  48  :  «  Omnes,  inquit,  Christianos, 
ab  Apostolis  usque  ad  ultimos  Pcenitentes, 
quasi  a  summis  coelorum  usque  ad  terminos 
eorum  docuit  orare  etc.  »  Sanctus  quoque 
Hieronymus  in  epist.  ad  Oceanum  de  obitu 
Fabiolee,  scribit  eam  stetisse  in  ordine  Poe- 

nitentium.  Declaravit  autem,  ut  supra  nota¬ 
vimus,  Concilium  Toletanum  I.  can.  2.  non 
dici  proprie  Poenitentes,  omnes  qui  quoquo 
modo  Poenitentiam  agunt,  sed  eos  tantum, 
qui  publicam,  et  ut  nostri  loquuntur  solem- 
nem  Poenitentiam  agunt. 

Habitus  Pcenitentium  erat  certus  ,  quo 
distinguerentur  a  cseteris  ,  videlicet  pulla 
vestis,  cilicium,  caput  detonsum,  exceptis 
fceminis.  Meminerunt  hujus  habitus  plurimi 
auctores  :  Tertullianus  in  lib.  de  Poenitentia. 
Pacianus  in  Paraenesi  ad  Poenitentiam.  Op¬ 
tatus  lib.  ii.  prope  finem.  Ambrosius  lib.  ad 
Virginem  lapsam  cap.  8.  Hieronymus  in 
Epitaphio  Fabiolm.  Concilium  Agathense 
can.  15.  jubet  non  admitti  ad  Poenitentiam 
eos,  qui  comam  non  deposuerint,  vel  habi¬ 
tum  non  mutaverint.  Concilium  Toletanum 
III.  can.  12.  idem  jubet,  sed  excipit  mulie¬ 
res,  quae  non  tondere,  sed  velare  caput  de- 
*  bent.  Locus  Pcenitentium  varius  erat  pro 
criminum  varietate.  S.  Gregorius  Neocaesa- 
riensis  in  epistola  canonica,  quae  adjungi 
solet  canonibus  Photii ;  quinque  loca  Pceni- 
tentium  fuisse  scribit.  Primum,  id  est,  infi¬ 
mum,  et  ab  altari  remotissimum,  extra  por¬ 
tas  ecclesiae  constituit,  qui  itpoxXausi;  diceba¬ 
tur  a  fletu  :  qui  enim  in  hoc  loco  consiste¬ 
bant,  non  permittebantur  ingredi  Ecclesiam, 
sed  pro  foribus  flebant,  et  orationes  fidelium 
postulabant.  Alter  locus  jam  intra  portas 
erat,  unde  audire  verbum  Dei  cum  Catechu¬ 
menis  Audientibus  Poenitentes  poterant,  non 
tamen  ad  orationem  cum  Competentibus 
admittebantur,  et  hic  locus  ab  audiendo 
axpoaat;  nominabatur.  Tertius  locus  eorum 
erat,  qui  admittebantur,  tum  ad  audiendum, 
tum  etiam  ad  orandum  cum  Competentibus, 
non  tamen  ad  sacrificium  Missae  cum  Fideli¬ 
bus;  et  hic  locus  dicebatur  uTroTcrspcosi;  quasi 
Contemplatio  rerum  supernarum.  Quartus 
locus  erat  eorum,  qui  manebant  cum  Fideli¬ 
bus  dum  sacrificium  celebraretur;  non  ta¬ 
men  altari  communicabant  :  et  hic  locus  a 
stando  «juctrci?  dicebatur.  Quintus  locus 
eorum  erat,  qui  jam  Poenitentiam  expleve¬ 
rant,  et  solum  expectabant  tempus  reconci¬ 
liationis  ;  non  enim  reconciliabantur  Poeni¬ 
tentes  solemni  coeremonia,  nisi  foria  5.  iu 
Cmiia  Domini,  ut  paulo  post  demonstrabi¬ 
mus  :  dicebatur  locus  horum  Pcenitentium 
gsaTwat?,  id  est,  expletio. 

Ex  his  intelligimus,  aliquos  Poenitentes 
postponi  solitos  omnibus  Catechumenis,  ali¬ 
quos  aequari,  aliquos  anteponi ;  proinde  Pce- 
Tom.  IV. 

nitentes  aliquos  omnino  in  fundum  Ecclesiae 
rejectos,  ut  recte  dixerit  Augustinus  de  san¬ 
cta  virginitate  cap.  48:  «Ab  Apostolis,  usque 
ad  ultimos  Poenitentes,  quasi  a  summis  coe¬ 
lorum,  usque  ad  terminos  eorum.  » 

Jam  vero  quod  attinet  ad  tempus,  impo¬ 
nebatur  Poenitentia  publica  feria  4.  ante  pri¬ 
mam  Dominicam  Quadragesimae,  quae  dici¬ 
tur,  In  capite  jejunii,  ut  testatur  Concilium 
Agathense  cap.  15.  teste  Gratiano  dist.  50. 
can.  In  capite  :  nam  ea  verba  non  inveniun¬ 
tur  in  vulgatis  canonibus  ejus  Concilii.  Ha¬ 
bemus  adhuc  vestigium  hujus  ritus,  in  con¬ 
secratione  et  aspersione  cineris,  quse  eo  die 
fieri  solet.  Et  quamvis  tempus  poenitendi 
aliis  longius,  aliis  brevius  praescriberetur,  ut 
trium,  septem,  decem,  aut  plurium  annorum, 
tamen  singulis  annis  in  5.  feria  majoris  heb¬ 
domadae  omnes  reconciliabantur  et  commu¬ 
nicabant,  ut  Innocentius  I.  in  epist.  ad  De¬ 
centium  Episcopum  Eugubinum  cap.  7.  his 
verbis  testatur  :  «  Dc  Pernitentibus  vero,  qui 
sive  ex  gravioribus,  sive  ex  levioribus  Poe¬ 
nitentiam  gerunt,  si  nulla  interveniat,  aegri¬ 
tudo,  quinta  feria  ante  Pascha  eis  remitten¬ 
dum  Romanae  Ecdesite  consuetudo  demo- 
strat.  »  Idem  habemus  in  Concilio  Agathensi 
apud  Gratianum  can.  In  capite  distinet.  50. 
et  idem  indicat  S.  Hieronymus  in  Epitaphio 
Fabioke. 

Pceme  denique  Pcenitentium  multiplices 
erant,  et  variae.  Prima  communis,  ct  gravis¬ 
sima  ,  abstinere  a  participatione  divinorum 
mysteriorum.  Id  patet  ex  Cypriano  lib.  nr. 
epist.  8.  ct  in  serm.  de  lapsis,  et  alibi  passim, 
ubi  eos  reprehendit,  qui  ante  expletam  Poe¬ 
nitentiam  corpus  Domini,  ut  ipse  loquitur, 
invadebant.  Secunda ,  -  ut  Poenitentes  non 
promoverentur  ad  Clerum,  ut  supra  ostendi¬ 
mus  ex  Siricio  epist.  1.  cap.  14.  Tertia,  ut 
abstinerent  a  nuptiis,  dc  qua  etiam  supra 
diximus  :  indulgebatur  tamen  interdum 
adolescentibus,  ut  patet  ex  Leone  cpistol.  02. 
cap.  12.  ut  ad  vitandam  fornicationem  uxo¬ 
rem  ducerent.  Quarta,  ut  ad  militiam  sac¬ 
cularem  non  accederent,  sed  soli  Deo  dein¬ 
ceps  deservire  satagerent  :  ut  ex  eadem 
Leonis  epist.  cap.  11.  intelligi  potest.  Quinta, 
ut  non  essent  Susceptores  in  Baptismo  aut 
Confirmatione,  dum  in  ordine  Pcenitentium 
starent  :  testatur  id  Concilium  Parisiense  , 
tempore  Ludovici  ct  Lotharii  celebratum  lib. 
i.  cap.  ult.  tribus  enim  libris  Concilium  illud 
comprehensum  est.  Sexta,  ut  Unctione  infir¬ 
morum  carerent,  teste  Innocentio  I.  in  epist. 

atl  Decentium  cap.  8.  Septima,  ut  singulis 
diebus  jejuniorum  venirent  ad  ecclesiam , 
et  capita  submitterent  Sacerdotibus,  qui  eis 
manus  imponerent,  et  pro  eis  orarent  :  ut 
monet  Concilium  IV.  Carthaginiense  can.  80. 
Octava,  ut  mortuos  sepelirent  :  ex  eodem 
Concilio  can.  81.  Nona,  ut  diebus  Dominicis, 
et  tempore  Paschali ,  cum  Fideles  stantes 
orabant,  ipsi  genua  flecterent  ad  orandum  ; 


ex  eodem  Concilio  can.  82.  Decima,  ut  non 
irent  ad  balnea,  neque  ad  convivia,  et  invi¬ 
tati  recusarent ,  ut  indicat  Pacianus  in  sua 
Paroenesi  ad  Poenitentiam  :  sed  jejuniis,  et 
orationi,  sacco  et  cineri  incubantes,  assidue 
operam  darent,  ut  Tertullianus  in  lib.  de 
Poenitentia,  et  Ambrosius  ad  Virginem  cor¬ 
ruptam,  cap.  8.  et  alii  omnes  passim  testan¬ 
tur. 


CONTROVERSIARUM 


DE  POENITENiTIA 

LIBER  SECUNDUS 

QUI  EST  DE  CONTRITIONE. 


De  Poenitentias  partibus,  Contritione,  Confessione,  et  Satisfactione  disputa¬ 
turi,  a  Contritione,  ut  rectus  ordo  postulat,  initium  faciemus  :  de  qua  Poeni¬ 
tentias  parte  duabus  de  causis  pauca  dicenda  essent.  Primum ,  quod  multa,  quae 
de  Contritione  hoc  loco  dici  possent,  commodius  in  disputatione  de  justificatione 
disputari  posse  videntur.  Deinde,  quod  Lutherani  jam  pene  recesserint  ab  illis 
erroribus,  quos  initio  de  Contritione  Lutherus  docuerat.  Certe  Marti nus  Kemni- 
tius  in  ii.  par.  Examinis  Tridentini  Concilii  cap.  iv  de  Poenitentia,  fere  admittit 
omnia,  quas  in  eodem  Concilio  de  Contritione  definita  sunt:  sed  quoniam  eas 
Concilii  definitiones,  adversus  antiquos  Lutlieri  errores  constitutas  esse  non  igno¬ 
rabat,  ne  Lutkerum  tam  aperte  damnare,  et  etiam  ne  nihil  dicere  videretur, 
variis  calumniis  et  mendaciis  doctrinam  Concilii  perperam  interpretando, 
odiosam  reddere  conatus  est.  Eas  calumnias  et  mendacia  jam  supra  notavimus, 
et  quantum  necesse  videbatur,  abstersimus,  in  primo  libro  cap.  vi. 

Casterum,  ne  opus  lioc  nostrum  imperfectum  relinquamus,  operae  pretium  esse 
duximus,  doctrinam  Ecclesiae  Catholicae  in  medium  afferre,  et  quae  vel  Lutherus 
objecit  olim,  vel  nunc  ejus  discipuli  adversus  eam  objiciunt,  breviter  refutare. 


CAPUT  PRIMUM. 

Proponitur  doctrina  Catholica. 

Igitur  Tridentinum  Concilium  sess.  14. 
cap.  4.  septem  capita  de  Contritione  propo¬ 
nit,  quse  apud  Catholicos  omnes  certissima 
esse  debent.  Primum  est,  Contritionem  esse 
dolorem  animi,  ac  detestationem  de  peccato 


commisso,  cum  proposito  non  peccandi  de 
esetero.  Alterum,  Contritionem  lapsis  semper 
fuisse  necessariam  ad  veniam  obtinendam. 
Tertium,  post  Baptismum  debere  esse  con¬ 
junctam  cum  fiducia  divinae  misericordiae, 
et  cum  voto  praestandi  caetera,  quae  ad  Sa¬ 
cramentum  Poenitentiae  requiruntur.  Quar¬ 
tum,  Contritionem  charitate  formatam  re¬ 
conciliare  hominem,  etiam  antequam  Sacra¬ 
mentum  actu  percipiatur.  Quintum,  Contri¬ 
tionem  imperfectam,  quae  attritio  dici  solet, 
quae  ex  metu  gehennae  concipitur ;  si  volun- 

tatem  peccandi  excludat,  et  cum  spe  veniae 
sit  conjuncta,  non  solum  non  facere  homi¬ 
nem  magis  peccatorem,  sed  esse  donum 
Spiritus  sancti,  et  utilem  ad  justificationem. 
Sextum,  Attritionem  sine  Sacramento,  quod 
reipsa  percipiatur,  non  posse  per  se  ad  re¬ 
conciliationem  peccatorem  perducere,  eum 
tamen  ad  gratiam  in  Sacramento  suscipien¬ 
dam  disponere.  Septimum,  Contritionem 
non  esse  coactam,  et  extortam,  sed  liberam, 
et  voluntariam. 

Ex  his  capitibus  habemus,  quid  sit  Contri¬ 
tio,  quae  ejus  necessitas,  quae  species,  quis 
effectus  :  sunt  autem  de  his  omnibus  con¬ 
troversia;  decem.  .Prima,  An  Contritio  sit 
actus  bonus,  et  liber,  et  num  ad  legem,  an 
ad  Evangelium  pertineat.  Secunda,  An  sit 
actus  solius  liberi  arbitrii.  Tertia,  An  inclu¬ 
dat  odium,  ac  detestationem  peccati  praete¬ 
riti.  Quarta,  An  includat  propositum  bene 
vivendi.  Quinta,  An  sit  necessaria  ad  justifi¬ 
cationem.  Sexta,  An  summum  dolorem 
exigat.  Septima,  An  vim  habeat  peccatorem 
Deo  reconciliandi.  Octava,  An  ante  Absolu¬ 
tionem  Sacerdotis.  Nona,  An  peccata  omnia 
delere  queat.  Decima,  An  attritio  sit  donum 
Dei. 


CAPUT  II. 

Contritionem  esse  actionem  bonam ,  et  liberam 
atque  ad  Evangelium  pertinentem. 

Ut  a  prima  quaistione  principium  facia¬ 
mus,  sciendum  est,  magnam  partem  Luthe- 
ranorum,  in  ea  sententia  esse,  ut  Contritio 
nihil  sit  aliud,  nisi  terror  quidam  conceptus 
ex  consideratione  peccatorum,  et  suppliciis, 
quae  divina  lex  peccatoribus  comminatur. 
Cui  dogmati  tria  veluti  paradoxa  adjungunt. 
Primum,  Contritionem  non  esse  liberam,  sed 
coactam,  et  extortam;  imo  non  esse  actio¬ 
nem,  sed  meram  passionem  :  non  enim  homo 
se  ipse  conterit,  ut  ipsi  dicant,  sed  Deus  est 
qui  eum  conterit  malleo  legis,  et  minarum. 
Secundum,  Contritionem  ad  legem,  non  ad 
Evangelium  pertinere  ;  lex  enim  est,  quae 
supplicia  comminando  terret,  Evangelium 
autem  Christum  offerendo  consolatur :  proinde 
Poenitentia,  qua?  Contritione,  et  Fide  (ut  ipsi 
loquuntur)  constat,  partim  a  Lege,  partim 
ab  Evangelio  pendet.  Tertium,  Contritionem 
non  modo  non  esse  opus  bonum,  sed  etiam 


hominem  omni  bono  opere  spoliare  ;  et  pec¬ 
catis  ac  maledictionibus  replere,  et  eo  modo 
mortificare,  atque  occidere,  ut  deinde  per  fi¬ 
dem  vivificetur,  et  resurgat,  ac  bonis  omni¬ 
bus  repleatur. 

Lutherus  in  prima  disputatione  contra 
antinomos,  propositione  2.  scribit,  Contri¬ 
tionem  esse  tactum,  et  sensum  legis  in  con¬ 
scientia  :  et  propositione  30.  scribit,  esse 
afflictionem,  ac  passionem,  quam  conscientia 
pati  cogitur,  etiamsi  nolit.  In  articulis  quo¬ 
que  Smalehaldieis,  tit.  de  Poenitentia,  dicit 
Contritionem  non  esse  activam  sed  passivam; 
et  comparat  legem  fulmini  prosternenti,  et 
citat  verba  illa  Hierem.  23  :  «  Verba  mea 
sunt  quasi  malleus  conterens  petras.  » 

Eamdcm  sententiam  acriter  tuentur  Joan- 
nes  Wigandus,  et  alii  rigidi  Lutherani,  ut 
intelligi  potest  ex  Colloquio  Altemburgensi : 
nam  in  collatione  4.  ubi  respondent  rigidi 
Lutherani  ad  tertium  scriptum  Wirtcmber- 
gensium,  sive  mollium,  et  (ut  in  eo  colloquio 
nominantur)  Electoralium  Lutheranorum,  in 
argumento  21.  haec  verba  habentur:  «  Tam 
lex,  quam  Evangelium,  ad  conversionis  do¬ 
ctrinam  pertinent;  quae  tamen  confundenda 
non  sunt.  Lex  quidem. ad  Contritionem  per¬ 
tinet,  Rom.  3,  sed  Evangelium  ad  secundam 
partem  conversionis,  nempe  ad  Fidem,  refe¬ 
rendum  est.  »  Et  infra  :  «  Contritio  non  est 
opus  nostrum,  est  potius  passio  nostra,  qua 
conterimur,  et  concutimur.  »  Et  infra  :  «  Nos 
passivi  tantum  sumus,  nos  nihil  agimus,  sed 
patimur  :  ipse  Deus  nos  conterit,  non  ipsi 
nos.  »  Et  infra  :  «  Proprietates  Contritionis 
sunt,  hominem  vel  pertinacem,  vel  hypocri¬ 
tam,  exuere  et  expoliare  ab  omnibus  suis  bo¬ 
nis  operibus,  cumque  replere  innumerabili¬ 
bus  peccatis,  hoc  est,  cognitione  peccatorum, 
concutere  eum  timore,  tremore,  horrore.  » 
Et  infra :  «  Manifestum  igitur  est,  legem  ad 
Contritionem  pertinere,  Contritionem  autem 
nos  privare  omnibus  operibus  bonis  coram 
Deo  in  negotio  salutis;  et  peccatis,  atque 
maledictione  nos  replere.  » 

Ad  eaindem  sententiam  accedere  videtur 
Kcmnitius,  qui  in  2.  parte  Examinis  Triden- 
tiui  Concilii  cap.  3.  de  Poenitentia  pag.  942. 
et  943.  docet,  Contritionem  ad  legem  perti¬ 
nere,  Fidem  ad  Evangelium.  Et  cap.  iv,  pag. 
933.  scribit,  Contritionem  non  esse  opus  li¬ 
beri  arbitrii,  cum  Spiritus  sanctus  per  ver¬ 
bum  praedicatum,  auditum,  et  cogitatum,  il¬ 
lam  in  nobis  excitet,  inchoet,  operetur,  et 
efficiat.  Idem  scribit,  Contritionem,  nisi  ac- 

cedat  Fides,  quae  statuat  nobis  remitti  pec¬ 
cata  propter  Filium  Dei;  esse  fugam  Dei,  et 
fremitum  adversus  Deum,  quibus  tandem 
ruitur  in  aeternum  exitium.  Haec  ille. 

Contra  autem  sentiunt,  Contritionem  esse 
opus  bonum,  et  nostram  actionem,  et  ad 
Evangelium  pertinere,  Lutherani  molles,  ut 
perspicuum  est  ex  Colloquio  Altemburgensi 
citato,  ubi  ponitur  responsio  Electoralium 
Theologorum  ad  quartum  scriptum  Saxoni- 
corum  :  cum  quibus  etiam  Calvinus  sentit 
lib.  in.  Institut.  cap.  m.  §.  20.  Et  hiec  est 
verior  sententia,  et  omnium  Catholicorum  : 
ut  autem  facilius,  et  clarius  veritas  compro¬ 
betur,  subjiciam  aliquot  propositiones. 

Prima  propositio  :  «  Contritio  non  est  ter¬ 
ror  ex  minis  legis  conceptus.  »  Haec  propo¬ 
sitio  probata  est  in  libro  superiore  cap.  xix. 
et  sane  prater  argumenta  eo  loco  adducta, 
nomina  ipsa,  et  metaphorae  unde  sumpta 
sunt  ea  nomina,  satis  aperte  docent,  aliud 
esse,  terreri  et  contremiscere,  aliud  vero, 
conteri,  molliri,  et  scindi.  Potest  enim  re 
integra  et  dura  commoveri,  et  tremere  :  at 
non  potest  dura  simul  et  mollis,  integra  et 
scissa  seu  contrita  permanere.  Quemadmo¬ 
dum  autem  cum  lapidea  moles  ita  conteri¬ 
tur,  ut  in  pulverem  redigatur,  duritiem  et 
tumorem  deponit,  ut  jam  flecti  et  formari  se 
facile  sinat  ad  artificis  arbitrium,  sic  etiam 
cor  peccatoris  durum  ac  tumidum,  Dei  legi¬ 
bus,  et  imperio  resistens,  per  Contritionem 
mollitur,  humiliatur,  legi  Dei  subditur,  pri¬ 
stinam  suam  duritiem  et  tumorem  deponit.  Et 
ideo  in  Scripturis  idem  est,  cor  contritum, 
et  cor  carneum :  Deus  enim  quasi  malleo 
conterit  petras,  ut  dicitur  Hier.  23.  quando 
aufert  cor  lapideum,  et  donat  cor  carneum, 
juxta  Ezechielem  cap.  n.  ut  exponit  Hiero¬ 
nymus  in  commentario  Hieremiee  ad  cap. 
XXIII. 

Rursus  fere  semper  humilitas  cum  contri¬ 
tione  conjungitur,  ut  Psalm.  xxxm.  19  : 
Prope  est  Dominus  iis ,  qui  tribulato  sunt  corde, 
et  humiles  spiritu  salvabuntur.  In  quem  locum 
Basilius,  et  Augustinus,  pro  tribulato,  con¬ 
trito  legunt,  et  cor  contritum,  cor  humile 
esse  dicunt,  qma  sequitur  in  Psalmo  :  Et 
humiles  spiritu  salvabuntur.  Sic  etiam  in 
Psalm.  l.  19:  Cor  contritum,  et  humiliatum 
Deus  non  despicies.  Quem  locum  tractans 
Chrysostomus  liom.  9.  in  epistol.  ad  Hcb. 
docet  Contritionem  sine  humilitate  esse  non 
posse.  Cum  igitur  Contritio  duritiem  et  tn- 

morem,  ac  proinde  peccati  affectum,  secum 
non  patiatur,  dubitari  non  potest,  quin  aliud 
sit  Contritio,  aliud  simplex  terror.  Siquidem 
terrores  in  corde  duro,  et  superbo  esse  pos¬ 
sunt,  ut  perspicuum  est  in  primis  de  Satana 
ct  angelis  ejus,  qui  credunt,  et  contremi¬ 
scunt,  Jaccbi  ii,  et  tamen  nec  peccatum 
suum  oderunt,  nec  tumorem  aut  obstinatio¬ 
nem  unquam  deponunt.  Planum  est  etiam 
de"  Felice  illo  Syriae  praeside,  qui  audiens 
Paulum  de  futuro  judicio  disputantem,  non 
levem  terrorem  concepit,  ut  scribit  S.  Lucas 
Actor.  24,  nec  tamen  Contritionem  habuisse 
dici  potest,  cum  retinuerit  cor  lapideum,  et 
nec  infidelitatem,  nec  c cetera  sua  peccata 
dimiserit. 

Deinde,  Scriptura  Contritioni  tantam  vim 
tribuit,  ut  David  dicat  :  Cor  contritum  et  hu¬ 
miliatum  Deus  non  despicies,  Psalm.  L.  19.  et 
Dominus  apud  Isaiam  :  Ad  quem  respiciam, 
nisi  ad  pauperculum,  et  contritum  spiritu,  et 
trementem  sermones  meos ?  Isai.  lxvi.  2.  et* 
quod  supra  citavimus  :  Prope  est  Dominus  iis , 
qui  tribulato,  id  est,  contrito,  sunt  corde , 
Psal.  xxxiii,  19.  Quis  autem  credat,  terrores 
illos,  qui  in  hominibus  impiis,  et  in  ipsis 
daemonibus  esse  queunt,  a  Deo  non  posse 
despici,  et  super  eos,  qui  ita  terrentur,  sem¬ 
per  Dominum  clementer  aspicere,  ac  prope 
esse  Deum  his,  qui  supplicia  et  tormenta  sic 
timent,  ut  interim  peccata  non  deserant? 

Denique  Scriptura  divinae,  et  sancti  etiam 
Patres  cum  describunt  veram  animi  contri¬ 
tionem,  non  solos  pavores,  et  terrores,  sed 
genitus,  lacrymas,  suspiria,  dolentis  animi 
et  peccata  detestantis,  nobis  proponunt. 

Secunda  propositio :  «  Contritio  non  est 
passio,  sed  actio,  et  ea  libera,  non  coacta.  » 
Haec  propositio  adversus  eosdem Lutheranos 
nullo  negotio  confirmari  potest.  Nam  in  pri¬ 
mis  extant  apertissima  pracepta  divina  de 
Contritione.  Joelis  ii,  13  :  Scindite  corda  ve¬ 
stra.  Mattii,  m,  2  :  Poenitentiam  agile.  Actor. 
xvii,  30 :  Nunc  annuntiat  hominibus,  ut  omnes 
ubique  Poenitentiam  agant.  At  ridiculum  est, 
ad  passionem  coactam,  et  non  potius  ad  li¬ 
beram  actionem,  ejusmodi  pracepta  referre. 
Quorsum  enim  imperentur  ea  quae  non  sunt 
in  nostra  potestate,  ct  quae  velimus,  nolimus, 
tolerare  cogimur?  quis  nisi  amens,  horta¬ 
retur  aliquem,  ut  fulmine  de  ccelo  cadente 
aut  leone  sibi  occurrente,  paveret  ? 

Deinde  Contritio  gratissimum  Deo  sacrifi¬ 
cium  est,  ut  ex  Psalm.  lvi.  supra  ostendi- 

mus ;  et  oculos  Domini  ad  se  trahit,  ut  ex 
cap.  tavi.  Isniie  intelligf  potest,  et  promis¬ 
sionem  habet  misericordiae,  et  gratia),  ut 
Scriptura;  passim  testantur.  At  passio  coacta 
nihil  habet,  unde  placeat  Deo,  ut  notum  est: 
Contritio  igitur  non  mera  passio,  sed  actio, 
eaque  voluntaria  ac  libem  esse  debet. 

Denique  non  alia  de  causa  Contritionem 
adversarii  passionem  esse  volunt,  et  extor¬ 
tam,  atque  coactam,  nisi  quia  sibi  persuase¬ 
runt,  Contritionem  nihil  esse  aliud,  nisi  ter¬ 
rores  illos  ex  minis  prajceptorum  conceptos  : 
neque  enim  fieri  posse  videtur,  ut  menti  obji¬ 
ciatur  peccatum  proprium,  et  simul  ira  Dei 
in  peccatores,  et  supplicia  aeterna  peccato¬ 
ribus  praeparata,  quin  terror  et  pavor  ingens 
hominem  ista  cogitantem  invadat.  Atqui  jam 
satis  ostendimus,  longe  aliud  esse  Contritio¬ 
nem,  quam  istos  terrores.  Et  licet  etiam  ter¬ 
rores  isti  Contritio  dici  possent,  adhuc  ta¬ 
men  non  coacti,  sed  liberi  dici  deberent: 

•  nam  supplicia  ista,  quae  Deus  peccatoribus 
comminatur,  non  ut  praesentia,  et  visibilia 
objiciuntur  oculis,  sed  ut  futura,  absentia, 
invisibilia,  objiciuntur  menti.  Proinde  nisi 
quis  serio  animum  applicet  ad  ea  cogitanda, 
•non  facile  commovetur  :  applicare  autem 
animum  ad  ea,  vel  ab  eis  eumdem  animum 
avocare,  in  nostra  potestate  est.  Quocirca 
plurimi  conciones  audiunt,  et  libros  sa¬ 
cros  legunt,  qui  tamen  non  extimescunt :  et 
Dominus  ipse,  cum  per  Prophetas,  tum  per 
se  ipse,  ad  hunc  timorem  hortatur,  quod  sane 
non  faceret,  si  timere,  vel  non  timere,  in 
potestate  nostranon  esset.  Ecclesiast.  xii.  13  : 
Time  Deam,  et  mandata  ejus  observa.  Eccle¬ 
siast.  vn.  31  :  In  tota  anima  tua  time  Domi¬ 
num.  Psalm.  xxxiii,  10  :  Timete  Dominum 
omnes  sancti  ejus.  Luc.  xii,  5  :  Timete  eum, 
qui  postquam  occiderit,  habet  potestatem  mit¬ 
tere  in  gehennam  ;  ita  dico  vobis,  hunc  ti¬ 
mete. 

Sed  unum  est  argumentum,  quod  et  Lu- 
therus,  et  Lutherani  passim  objiciunt.  Hie- 
remia;  x.xm,  28,  29  :  Quid  paleis  ad  triticum, 
dicit  Dominus?  numquid  nonverba  mea  sunt 
quasi  ignis,  dicit  Dominus ,  et  quasi  malleus 
conterens  petras  ?  certe  ignis  violenter  com¬ 
burit,  quidquid  illi  objicitur ;  et  malleus  pe¬ 
tras  conterit,  sine  ulla  ipsarum  cooperatione. 

At  facilis  responsio  est.  Nam,  ut  S.  Hiero¬ 
nymus  in  commentario  loci  hujus  admonet, 
comparat  Dominus  verba  sua  cum  verbis 
falsorum  Prophetarum,  atque  in  eo  discri¬ 


men  ponit :  quod  illi  praedicarent  ea,  quae 
auditoribus  placebant,  quaeque  eis  nihil  pro¬ 
desse  poterant,  cum  essent  vana,  et  falsa; 
unde  etiam  paleas  nominat,  quae  medullam 
non  habent,  neque  alere  et  satiare  possunt; 
ipse  vero  per  Prophetas  suos,  flagella,  et 
supplicia  imminentia  nuntiaret,  et  non  dul¬ 
cia,  sed  utilia  condonaretur,  quae  vim  ha¬ 
bebant  ad  Poenitentiam  commovendi.  Itaque 
Dominus  verba  sua,  triticum,  ignem,  et  mal¬ 
leum  appellavit :  triticum,  quod  utilia,  et 
solida  essent ;  ignem,  quod  acriter  punge¬ 
rent,  ac  pudore  afficerent  auditores;  mal¬ 
leum,  quod  ad  conterenda  et  humilianda 
corda  non  parum  valerent.  Proinde  meta¬ 
phora  ignis  et  mallei,  non  ad  tollendam  ho¬ 
minum  cooperationem,  sed  ad  efficaciam 
praedicationis  propheticie  indicandam,  atque 
ad  eam,  a  somniis  et  falsis  pollicitationibus 
Pseudoprophetarum  distinguendam,  referen¬ 
da  est.  Alioqui,  sicut  ipse  Dominus  dicitur 
verbo  suo  quasi  malleo  petras  conterere, 
quia  Contritionem  in  nobis,  partim  interna 
gratiae  aspiratione,  partim  externa  praedica¬ 
tione  operatur :  sic  etiam  dicuntur  homines 
corda  sua  conterere,  quia  divinae  operationi 
per  liberum  cooperantur  arbitrium.  Sic  enim 
legit  Augustinus  in  Psalm.  xxxiii,  19  :  Juxta 
est  Dominus  iis,  qui  obtriverunt  cor,  pro  eo 
quod  nostra  editio  habet:  Prope  est  Dominus 
his,  qui  tribulato  sunt  corde.  Et  perspicue 
Joelisu,  13,  Dominus  clamat :  Scindite  corda 
vestra.  Et  sicut  Ezechiel.  xxxvi,  26,  Dominus 
ait :  Dabo  vobis  cor  novum ,  et  spiritum  novum, 
sic  etiam  ait  Ezechiel.  xvm,  31.  :  Facite  lobis 
cor  novum ,  et  spiritum  novum.  Et  sicut  Mi- 
chece  vii,  19,  legimus :  Projiciet  in  profundum 
maris  omnia  peccata  nostra,  sic  etiam  legi¬ 
mus  Ezechiel  xvm,  31 :  Projicite  a  vobis  omnes 
praevaricationes  vestras.  Et  quemadmodum 
nos  Deum  oramus :  Converte  nos  Deus  saluta¬ 
ris  noster ,  Psahn.  lxxxiv,  5,  sic  ille  vicissim 
postulat  a  nobis  :  Convertimini,  et  agite  Poe¬ 
nitentiam,  Ezechiel.  xvm,  30. 

Quare  cum  et  Deus  conterat  corda  nostra, 
et  nobis  imperet  ut  ea  scindamus,  et  conte¬ 
ramus;  cum  det  nobis  cor  novum,  et  velit, 
ut  nos  ipsi  nobis  faciamus  cor  novum,  cum 
projiciat  peccata  nostra,  et  nobis,  ut  ea  pro¬ 
jiciamus,  mandet ;  cum  nos  ipse  convertat, 
et  Poenitentiam  nobis  inspiret,  et  simul,  ut 
convertamur,  et  Poenitentiam  agamus,  ju¬ 
beat;  nulla  remanet  dubitatio,  quin  ad  Con¬ 
tritionem  nostram  vere  co operemur,  et  sit 

Contritio  non  mera  passio,  sed  etiam  actio 
eaque  voluntaria,  ac  libera. 

Tertia  propositio :  «  Contritio  ad  Evange- 
lium  maxime  pertinet.  »  Hsec  est  adversus 
eosdem  Lutheranos,  et  probatur  primo  ex 
vaticinio  Ezechielis  cap.xi  et  xxxi.  ubi  Domi 
nus  pollicetur  filiis  Testamenti  novi,  spiritum 
novum,  et  cor  carneum  pro  corde  lapideo  : 
idem  enim  est,  cor  lapideum  et  cor  durum- 
idem  etiam  cor  carneum  et  cor  contritum, 
ut  S.  Hieronymus  docet  in  illud  Hier,  xxm  • 
Quasi  malleus  conterens  petram  (1). 

Secundo  id  probatur.  Nam  Christus  au¬ 
ctor  Evangelii,  Contritionem  praedicavit  cum 
diceret  Poenitentiam  agite ,  appropinquabit 
enim  regnum  coelorum.  Matth.  iv.  et  rursus : 
Non  veni,  inquit,  vocare  justos,  sed  peccatores 
ad  Poenitentiam,  Luc.  v  (2).  Apostoli  quoque 
a  Christo  missi  ad  evangelizandum,  exeuntes 
praedicabant,  ut  Poenitentiam  agerent,  Mare. 
6.  Et  rursus  post  resurrectionem  suam  ex¬ 
plicans  Christus  Lucae  ultim.  quod  Evange- 
lium  praedicandum  esset  in  nomine  suo  : 
Oportet ,  praedicari  Poenitentiam,  et  remissio¬ 
nem  peccatorum ,  in  omnes  Gentes,  Luc  xxiv. 
Petrus  dicit  Christum  exaltatum  a  Patre, 
ad  dandam  Poenitentiam  Israeli.  Actor,  xi  : 
Ergo  et  Gentibus  Poenitentiam  dedit  Deus 
ad  vitam.  Actor,  xvn  :  Et  tempora  qui¬ 
dem  hujus  ignorantiae  despiciens  Deus ,  nunc 
annuntiat  hominibus ,  ut  omnes  ubique  Poeni¬ 
tentiam  agant  (3).  Actorum  xx.  Paulus  praedi¬ 
casse  dicit  Judaeis  atque  Gentilibus  Poeni¬ 
tentiam  in  Deum,  et  fidem  in  Dominum  no¬ 
strum  Jesum  Christum  :  et  cap.  xxvi,  iterum 
affirmat  se  praedicasse,  ut  Poenitentiam  age¬ 
rent,  et  converterentur  ad  Deum,  digna 
Poenitentiae  opera  facientes.  Ac  ne  omnia 
prosequamur,  plena  sunt  volumina  Evange- 
lica  et  Apostolica  testimoniis.  Quare  nisi  a 
Poenitentia  Contritionem  excludere  velint, 
aut  Christum  et  Apostolos  non  Evangelii, 
sed  legis  veteris  praedicatores  faciant,  non 
possunt  ullo  modo  negare,  quin  Contritio  ad 
Evangelium  proprie  pertineat. 

Praeterea  lex  vetus,  ut  a  nova  distinguitur, 
non  habet  promissionem  gratiae,  neque  ejus 
opera  Deo  sunt  grata.  Nam  si  ex  lege  esset 
justitia  :  Christus  gratis  mortuus  esset  ait  Apo¬ 
stolus  Gal.  ii.  et,  Qui  operatur ,  nimirum 


sine  gratia,  quae  propria  est  Testamenti  novi, 
habet  gloriam ,  sed  non  apud  Deum ,  Roman. 
iv,  et,  Idoneos  nos  fecit  ministros  novi  Testa¬ 
menti,  non  littera,  sed  spiritu :  littera  enim  occi¬ 
dit,  spiritus  vivificat.  II  Cor.  m.  (4)  ubi  lit¬ 
tera  legis  sine  spiritu  Evangelii,  tantum  abest, 
ut  vitam  afferre  dicatur,  ut  etiam  dicatur 
occidere.  xVt  Contritio  Deo  gratissima  est,  et 
gratiae,  ac  vitae  promissionem  habet.  Sacri¬ 
ficium  Deo  spiritu  contribulatus.  Psalm.  50. 
Sacrificium  autem  ideo  nominatur,  quia  in¬ 
star  sacrificii  Deo  grata  et  accepta  Contritio 
est.  Item  in  eodem  Psalmo  :  Cor  contritum  et 
humiliatum  Deus  non  despicies.  Et  Isai.  lxvi. 
Ad  quem  respiciam,  nisi  ad  pauperculum,  et 
contritum  spiritu  ?  Et  Deut.  iv.  Invenies  eum, 
si  quaesieris  in  toto  corde  tuo,  et  in  tota  tribula¬ 
tione  animae  tuce.  Et  Ezechiel.  xvm.  Si  impius 
egerit  Poenitentiam  etn.  vita  vivet_  (5).  Cum 
igitur  habeat  Contritio,  sive  Poenitentia,  quae 
potissimum  in  Contritione  consistit,  promis¬ 
sionem  gratiae,  et  vitae  ;  sine  dubitatione  ad 
Evangelium  potius,  quam  ad  legem  pertinere 
dicenda  est. 

Denique  si  ulla  ratio  esset,  cur  Contritio  ad 
legem  rejicienda  videretur,  ea  potissimum 
esset,  quia  proprium  legis  est  terrere,  ut 
Evangelii  proprium  est  consolari.  At  jam  os¬ 
tendimus,  Contritionem  non  esse  terrorem  a 
lege  incussum.  Et  praeterea  neque  illud  est 
verum,  Evangelii  propriam  esse  consolatio¬ 
nem,  non  autem  minas  :  siquidem  Evange¬ 
lium,  ut  mirifice  consolatur  obedientes,  et 
fideles,  ita  vehementer  in  obedientes,  et  in¬ 
fideles  exterret.  Sic  enim  de  Christo  Joannes 
concionatur  :  Cujus  ventilabrum  in  manu  ejus , 
et  permundabit  aream  suam,  et  congregabit 
triticum  in  horreum  suum:  paleas  autem  com¬ 
buret  igni  inextinguib ili.  Matth,  m.  (6)  et  ipse 
Dominus  nonne  passim Matth.  v.  xm.  xxiv.  et 
xxv.  Mare,  ix.  Luc  xn.  et  alibi,  minatur  ge¬ 
hennam,  ignem  inextinguibilem,  vermem  qui 
non  moritur,  tenebras  exteriores,  stridorem 
dentium,  supplicium  sempiternum?  Et  quid 
est,  quod  Apostolus  ait  in  ipso  principio 
epist.  ad  Rom.  Non  erubesco  Evangelium, 
virtus  enim  Dei  est,  in  salutem  omni  credenti, 
Judaeo  primum,  et  Graeco,  Justitia  enim  Dei 
in  eo  revelatur  ex  fide  in  fidem  :  sicut  scriptum 
est  ;  justus  autem  ex  fide  vivit.  Revelatur  enim 


(1)  Hier.  XXIII,  29.  -  (2)  Matth.  IV,  17  ;  Luc,  V,  32.  —  (3)  Luc,  XXIV,  47;  Act.  XI,  18 ;  Act. 
XVII,  30.—  (4)  Galat.  11,  21  ;  Rom.  IV,  2  ;  II  Cor.  III,  6.  —  (5)  Psal.  L,  19  ;  Psal.  IV,  19 ;  Isai.  LXVI, 
2;  Deut.  IV,  20  ;  Ezech.  XVIII,  23  —  (6)  Matth.  III,  12. 

ira  Dei  de  coelo  super  omnem  impietatem,  et 
injustitiam  hominum  eorum,  qui  veritatem 
Dei  injustitia  detinent?  (1)  Corte  hoc  loco  per¬ 
spicue  Paulus  docet,  Evangelium  continere 
non  solum  credentium  salutem,  sed  etiam 
minas  irae  Dei  erga  peccatores.  Quare  nulla 
omnino  remanet  dubitatio,  quin  Contritio  ad 
Evangelium  pertinere  dicenda  sit. 

Quarta  propositio  :  «  Contritio  non  spoliat 
hominem  bonis  operibus;  et  peccatis,  ac 
maledictionibus  replet,  sed  contra  potius, 
et  ipsa  est  opus  bonum,  et  a  peccatis  liberat, 
et  bona  opera,  ac  benedictiones  adducit.  » 
Haec  propositio  satis  probabitur,  si  funda¬ 
menta  adversariorum  cognoscantur,  et  ever¬ 
tantur. 

Duo  sunt  igitur  fundamenta  ipsorum. 
Unum,  quia  experientia  testatur,  eos,  qui 
veram  Contritionem  peccatorum  habent : 
seipsos  contemnere,  ac  detestari,  nihilque 
in  se  boni,  sed  multa  mala  agnoscere,  atque 
idcirco  se  indignos  gratia,  dignos  odio,  et 
suppliciis  judicare.  Alterum,  quia  terrores 
illos,  quos  ipsi  contritionem  vocant,  ante¬ 
quam  fides  certa  remissionis  peccatorum 
accedat,  nihil  aliud  esse  volunt,  nisi  fu 
gam  Dei,  fremitum  adversus  Deum,  viam 
ad  desperationem,  atque  exitium  sempiter 
num. 

Sed  in  utroque  multum  errant.  Nam  quod 
homo  se  bonis  operibus  vacuum,  et  peccatis 
onustum  cernat,  non  est  Contritionis  effe¬ 
ctus,  sed  partim  humilitatis,  partim  discus¬ 
sionis,  et  cognitionis  sui  ipsius  :  Contritio 
vero,  cognitionis  non  causa  est,  sed  effectus. 
Non  enim  quia  conteritur  quis,  ideo  se  pec¬ 
catis  plenum  agnoscit,  sed  e  contrario,  quia 
se  videt  peccatis  plurimis  coopertum,  ideo 
conteritur,  angitur,  dolet.  Quemadmodum 
in  rebus  corporalibus,  non  ideo  vulneribus 
ac  morbis  replemur ,  quia  dolemus  :  sed 
quia  vulneribus  ac  morbis  nos  plenos  cer¬ 
nimus,  ideo  dolemus.  Et  facinorosi  homines, 
non  quia  supplicium  timent,  et  viso  patibulo 
ac  judice,  terrentur,  ideo  furtis,  rapinis,  ho¬ 
micidiis  replentur  ;  sed  contra,  ideo  timent  ac 
terrentur,  quia  furta,  rapinas,  homicidia  sua 
noverunt.  Perperam  igitur  loquuntur  ad¬ 
versarii,  cum  nos  per  Contritionem  omnibus 
bonis  operibus  spoliari,  et  peccatis  ac  male¬ 
dictionibus  repleri  affirmant. 

Deinde,  quod  attinet  ad  alterum  funda¬ 


mentum,  nihil  absurdius  dici  potest,  quam, 
Contritionem  ante  certam  illam  fidem  re¬ 
missionis  peccatorum,  esse  fugam  Dei,  fre¬ 
mitum  contra  Deum,  viam  ad  desperatio¬ 
nem,  et  exitium  sempiternum ;  praesertim 
apud  adversarios,  qui  Contritionem,  etiam 
ut  fidem  praecedit,  a  solo  Deo  esse  conten¬ 
dunt.  Nam  et  Kemnitius  loco  notato  dicit, 
Contritionem  esse  opus  Spiritus  sancti  in  no¬ 
bis,  non  autem  liberi  arbitrii:  et  Lutherani 
Ili  Saxonici,  sive  rigidi,  in  colloquio  Altem- 
burgensi,  loco  antea  citato,  dicunt  Contritio¬ 
nem  esse  opus  bonum,  sed  Dei,  non  hominis; 
hominem  enim  pati,  non  agere  dum  conte¬ 
ritur.  At  si  Contritio  ista  opus  Dei  est  quo 
pacto  tam  mala  est,  ut  sit  fuga  Dei,  fremitus 
contra  Deum,  et  via  ad  desperationem,  et 
exitium  sempiternum  ?  num  Deus  in  nobis 
id  efficit,  ut  eum  fugiamus,  ut  contra  eum 
fremamus,  ut  in  desperationem,  et  exitium 
sempiternum  ruamus?  Hecc  sane  opera  non 
Deo,  sed  Diabolo  actore  digna  sunt  :  nisi 
cum  Manichaeis  etiam  Diabolum  Deum  fa¬ 
ciatis. 

Deinde  Ninivitae,  teste  Jona  cap  3.  nonne 
de  remissione  peccatorum  dubitabant,  cum 
dicerent :  Quis  scit  si  convertatur;  et  ignoscat 
Deus  ?  (2)  et  tamen  territi  et  compuncti  ad 
praedicationem  Jonae,  non  fugiebant  a  Deo, 
neque  adversus  eum  fremebant,  sed  eum 
potius  poenitentiae  operibus  placare  satage¬ 
bant,  et  ea  ratione  tandem  misericordiam 
impetrarunt.  Vera  igitur  Contritio  etiam  sine 
certa  fide  remissionis  peccatorum,  non  est 
fuga  Dei ,  neque  replet  hominem  peccatis, 
neque  bonis  operibus  privat,  sed  est  potius 
sacrificium  Deo  potissimum  ,  et  antidotus 
peccatorum,  et  via  ad  gratiam,  et  salutem. 

«  Compunctio,  »  inquit  S.  Ephrem  in  lib.  de 
judicio  extremo  cap.  5,  «  sanitas  animae  est, 
illuminatio  mentis  est :  compunctio  remissio¬ 
nem  delictorum  nobis  acquirit ;  conpunctio 
Jesum  unigenitum  facit  in  nobis  habitare.  » 
Et  infra  :  «  Grandis,  inquit,  virtus  est  lacry- 
marum  ,  multumque  praevalent  lacrymse  , 
quae  secundum  Deum  sunt.  »  Et  S.  Joannes 
Chrysostomus  hom.  5.  de  Poenitentia  «  Poe¬ 
nitentia,  inquit,  est  medicamentum,  pecca¬ 
tum  extinguens,  donum  ccelitus  datum,  vir¬ 
tus  admirabilis,  gratia  vim  legum  superans.  » 
Atque  ad  eumdem  modum  loquuntur  eseteri 
Patres,  quos  non  est  opus  hoc  loco  adducere, 


(-l)Rom.  1.16.  17,18.  -(2;>Jon.  III,  9. 

cum  eorum  testimonia  in  laudem  Poeitentia? 
sive  Contritionis  passim  occurrant. 

Neque  tamen  Contritionem  sine  omni  spe 
venite  esse  posse  concedimus,  sed  solum  sine- 
certa  illa  fide  remissionis  peccatorum,  quam 
Lutherani  requirunt :  sequimur  enim  S.  Cy¬ 
prianum  in  serm.  de  lapsis  ita  loquentem : 
d  Nec  desperantes  misericordiam  Domini, 
nec  tamen  jam  veniam  vindicantes.  »  Aqua 
sententia  Concilium  Tridentinum  nequaquam 
recessit,  cum  et  sess.  6.  cap,  9.  detestetur 
inanem  fiduciam  haereticorum,  qui  certa  fide 
credendum  esse  docent  remissa  esse  pec¬ 
cata:  et  sess.  14  cap.  4.  cum  vera  Contritio¬ 
ne,  spem  misericordiae  consequendae  conjun¬ 
ctam  esse  debere  affirmet. 


CAPUT  III. 

Contritionem  sine  speciali  Dei  auxilio 
haberi  non  posse. 

Altera  quaestio  erat.  Utrum  Contritio, 
quam  liberam  actionem  esse  jam  demon¬ 
stravimus,  ita  procedat  ex  libero  arbitrio,  ut 
sine  speciali  Dei  auxilio  cor  humanum  prae¬ 
veniente  et  adjuvande,  possit  haberi.  Quae 
sane  controversia  hoc  tempore  nulla  esset, 
si  adversarii  nostri  finem  aliquem  facerent 
calumniandi.  Fuit  quidem  olim  cum  Pela- 
gianis  gravissima  -concertatio,  cum  illi  (Au¬ 
gustino  teste  in  libro  de  haeresibus,  cap.  88. 
Net  in  epist.  106.)  dicerent,  gratiam  qua  libe¬ 
ramur  ab  impietate,  secundum  merita  nostra 
dari :  Catholici  contra,  Conversionem  ad 
Poenitentiam  divina  gratia  praeveniri,  atque 
inspirari  contenderent.  Sed  hoc  tempore 
satis  cum  Lutheranis  convenimus,  Poeniten¬ 
tiam;  ac  per  hoc  Contritionem,  donum  esse 
Dei,  nec  posse  sine  divina  inspiratione,  solis 
naturae  viribus  obtineri. 

Quia  tamen  Martinus  Kemnitius  in  2.  par. 
Examinis  cap.  4.  de  Poenitentia  pag.  963. 
scribere  ausus  est,  Concilium  Tridentinum 
stabilire  voluisse  dogma  illud,  quod  tribuit 
humanis  viribus  sine  speciali  auxilio  Dei 
eam  Poenitentiam,  qua?  sit  sufficiens  dispo¬ 
sitio  ad  remissionem  peccatorum:  idcirco' 
necessarium  esse  duximus,  primum  afferre 
testimonia  ejusdem  Concilii,  et  recentium 
Theologorum,  atque  adeo  totius  Ecclesite, 


testimoniis  Scripturae  et  veterum  confirmare. 

Igitur  Tridentinum  Concilium  sess.  6. 
cap.  5.  haec  habet  verba  :  «  Declarat  praeter¬ 
ea  (sancta  Synodus)  ipsius  justificationis 
exordium  in  adultis  a  Dei  per  Christum  Jesum 
praeveniente  gratia  sumendum  esse.  »  Dein¬ 
de  cap.  6  :  «  Disponuntur,  inquit,  ad  ipsam 
justitiam  dum  excitati  divina  gratia,  atque 
adjuti,  fidem  ex  auditu  concipientes,  libere 
moventur  in  Deum,  etc.  «Tum  cap.  14  :  «  Qui 
vero,  inquit,  ab  accepta  justificationis  gratia 
per  peccatum  exciderunt,  rursus  justificari 
poterunt,  cum  excitante  Deo  per  Poenitentiae 
Sacramentum  merito  Christi  amissam  gra¬ 
tiam  recuperare  procuraverint.  »  Et  infra 
canon.  3 :  «  Si  quis  dixerit,  sine  praeveniente 
Spiritus  sancti  inspiratione,  atque  ejus  adju¬ 
torio,  hominem  credere,  sperare,  diligere 
aut  poenitere  posse,  sicut  oportet,  ut  ei  justi¬ 
ficationis  gratia  conferatur,  anathema  sit.  » 
Denique  sess.  14.  cap.  4.  non  modo  non  ha¬ 
betur,  quod  Kemnitius  fingit,  Contritionem 
ex  solis  viribus  liberi  arbitrii  concipi  posse  ; 
sed  etiam  disertis  verbis  ipsa  etiam  Contritio 
imperfecta,  quam  Attritionem  dicimus,  Con¬ 
cilium  esse  docet  donum  Dei,  et  Spiritus  san¬ 
cti  impulsum. 

Nec  solum  Concilium  OEcumenicum,  in 
cujus  definitionibus  omnes  Catholici  acquie¬ 
scunt,  sed  etiam  celeberrima?  Academia?  in 
articulis  publice  editis  eam  fidem  apertissime 
profitentur.  Extant  articuli  Parisienses  ad¬ 
versus  Lutheranos  editi  anno  1342.  eorum 
articulorum  secundus  ita  habet.  «  Eadem 
fidei  constantia  est  tenendum,  homini  inesse 
liberum  arbitrium,  quo  potest  bene,  vel  male 
agere,  et  per  quod,  si  etiam  in  peccato  mor¬ 
tali  fuerit,  Deo  adjuvante,  ad  gratiam  resur¬ 
gere  valet.  ))  Extant  etiam  articuli  Lova- 
nienses  paulo  posterius  adversus  eosdem 
Ecclesia?  hostes  promulgati,  quorum  septi¬ 
mus  ita  habet.  »  Certa  fide  tenendum  est, 
hominem  habere  liberum  arbitrium,  quo 
potest  male,  et,  cum  gratia  Dei,  bene  agere, 
et  post  mortale  peccatum  admissum,  Deo 
adjuvante,  poenitere,  et  peccatorum  remis¬ 
sionem  consequi.  » 

In  eamdem  sententiam  scripserunt  Theo¬ 
logi  scholastici  antiquiores  ;  nam  de  his  qui 
hoc  sa?culo  vixerunt,  aut  vivunt,  milia  dubi¬ 
tatio  esse  potest.  Nec  solum  S.  Thomas  in 

1.  2.  qua?st.  109.  art.  G.  et  7.  et  S.  Bonaven- 
tura  in  2.  librum  Sentent.  dist.  28.  articul. 

2.  qusest.  1.  et  dist.  30.  queest.  1.  et  Grego- 
rius  Ariminensis  in  2.  Sentent.  dist.  26. 


306 


LIBER  II. 


quaest.  1.  et  Marsilius  in  eumdem  librum 
qusest.  17.  et  alii  plurimi,  eidem  sententiae 
apeitissime  subscripserunt.  Sed  etiam  Sco- 
tus,  quem  accusat  Kemnitius  nominatim, 
non  uno  in  loco  auxilii  divini  in  Poenitentia 
concipienda  necessitatem  agnoscit.  Nam  in 
1.  Sentent.  dist.  44.  qusest.  unica  scribit, 
ideo  posse  quemlibet  peccatorem  salvari, 
quia  potest  eum  Deus  sua  gratia  praevenire  : 
et  in  4.  dist.  14.  quaest.  3.  negat  ab  homine 
solis  naturae  viribus  posse  cognosci,  pecca¬ 
tum  esse  detestandum,  ut  offensivum  Dei, 
atque  aversivum  (ut  ipse  loquitur)  ab  eo  :  et 
in  eumdem  librum  dist.  22.  art.  2.  extremo 
Poenitentiam  a  Deo  inspirari  fatetur.  Quem¬ 
admodum  autem  intelligenda  sint  loca 
quaedam  ejusdem  Scoti,  quae  cum  his  pug¬ 
nare  videntur,  explicat  Yega  in  opusculo 
de  justificatione  quaest.  11. 

Jam  vero  sententiae  hujus  Catholicae  veri¬ 
tatem  adversus  haereticos  Pelagianos  ex  di¬ 
vinis  litteris  nullo  negotio  comprobabimus. 
Primum  Psalmi  Davidis  pleni  sunt  illis  vo¬ 
cibus  :  Converte  nos  Deus  salutaris  noster , 
Psalm.  84  Deus  virtutum  converte  nos.  Psal. 
79.  Erravi  sicut  ovis  quae  periit ,  quaere  ser¬ 
vum  tuum ,  Psalm.  118.  Deinde  Hieremias 
cap.  31  :  Converte ,  inquit,  me ,  Domine,  et 
convertar.  Et  paulo  infra  :  Postquam  conver¬ 
tisti  me ,  egi  Poenitentiam  (1),  in  quem  locum 
sanctus  Hieronymus  scribens  :  «Vide,  inquit, 
quantum  sit  auxilium  Dei,  et  quam  fragilis 
humana  conditio,  ut  hoc  ipsum,  quod  Poe¬ 
nitentiam  agimus,  nisi  nos  Dominus  ante 
converterit,  et  nisi  Dei  nitamur  auxilio,  ne¬ 
quaquam  implere  valeamus.  » 

Tum  Ezechielis  cap.  36  disertis  verbis 
Dominus  dicit :  Auferam  cor  lapideum  -de 
carne  vestra,  et  dabo  vobis  carneum  (2).  Quod 
certe  nihil  aliud,  quam  donum  Contritionis, 
veraeque  Poenitentiae  significare  potest. 

Adhaec  Luc.  22,  conversus  Dominus  re¬ 
spexit  Petrum,  et  talem  in  eo  contritionem 
excitavit,  ut  continuo  amarissime  fleverit : 
in  quem  locum  scribens  Ambrosius  lib.  x.  in 
Lucam:  «Quos,  inquit,  Jesus  respicit,  plo¬ 
rant  delictum.  Negavit  Petrus,  et  non  flevit, 
qufci  non  respexerat  Dominus  ;  negavit  se¬ 
cundo,  et  non  flevit,  quia  adhuc  non  respexe¬ 
rat  Dominus  :  negavit  tertio,  et  respexit  Je¬ 
sus,  et  ille  amarissime  flevit.  » 

Denique,  ut  alia  praetermittam,  quid  aper¬ 


tius  illo  B.  Pauli  testimonio,  qui  in  epistola 
posteriore  ad  Timotheum  cap.  2.  monet,  cum 
modestia  corripiendos  esse  eos,  qui  resistunt 
veritati :  «  Ne  quando  det  ilis  Deus  Poeni¬ 
tentiam,  ad  cognoscendam  veritatem,  et  resi¬ 
piscant  a  diaboli  laqueis,  a  quo  captivi  te¬ 
nentur?  »  Quem  locum  adducens  Augu¬ 
stinus  lib.  v.  in  Julianum  cap.  3.  «  Quan¬ 
tum  libet,  inquit,  praebeat  patientiam,  nisi 
ipse  dederit,  quis  agit  Poenitentiam  ?  Et  libro 
de  fide  ad  Petrum  cap.  31.  ex  eodem  Pauli 
testimonio  dogma  Ecclesiasticum  his  verbis 
proponit,  sive  Augustinus,  sive  Fulgentius 
ejus  libri  auctor  fuerit :  «  Firmissime  tene, 
et  nullatenus  dibita,  neminem  hic  posse  Poe¬ 
nitentiam  agere,  nisi  quem  Deus  illumina¬ 
verit,  et  gratuita  sua  miseratione  conver¬ 
terit.  )> 

His  accedunt  veteris  Ecclesiae  apertissi¬ 
mae  definitiones.  Nam  in  primis  in  Synodo 
Palestina,  in  qua  ipse  etiam  Pelagius  erro¬ 
res  suos  anathematizare  compulsus  est, 
illud  inter  caetera  declaratum  fuisse  scribit 
Augustinus  in  epist.  106.  Poenitentiam  do¬ 
num  esse  Dei.  Deinde  in  Concilio  Arausica- 
no  II.  can.  4.  iterum  explicatum  est,  per 
sancti  Spiritus  infusionem  et  operationem 
in  nobis  fieri,  non  tantum  ut  a  peccatis 
purgemur,  sed  etiam  ut  purgari  velimus. 

Idem  quoque  docuerunt  doctissimi  Apo- 
stolicae  sedis  praesules,  Innocentius,  Ccelesti- 
nus,  et  Leo,  Innocentius  in  epist.  ad  Conci¬ 
lium  Carthaginiense,  ut  ad  rectam  redeamus 
viam  divino  adjutorio  nos  egere  confirmat. 
Ccelestinus  in  epist.  ad  Episcopos  Galbarum 
can.  11.  idipsum  probat  ex  orationibus  Ec¬ 
clesiae,  quibus  a  Deo  petimus,  ut  infidelibus 
det  fidem,  et  ut  lapsis  Poenitentiae  remedium 
conferatur  ;  et  ex  gratiarum  actione,  quam 
Deo  pro  illuminatione  infidelium,  et  lapso¬ 
rum  correctione  deferimus.  Leo  in  epist.  91. 
ad  Theodorum  Episcopum  :  «  Ipsam,  inquit, 
Poenitentiam  ex  Dei  credimus  inspiratione 
conceptam,  dicente  Apostolo  :  Ne  forte  det 
illis  Deus  Poenitentiam.  »  Sed  de  hissatis. 


(1)  Psalm.  LXXX1V,  5  ;  Psalm.  LXXIX,  8  ;  Psalm.  CXV1II,  176;  Hierem.  XXXI,  26.  —  (2)Ezech. 
XXXVI,  26. 

CAPUT  IV. 

In  contritione  includi  odium,  ac  detesta¬ 
tionem  'peccati  praeteriti. 

Tertia  controversia  erat,  utrum  contritio 
includat  odium  ac  detestationem  peccati 
praeteriti.  Lutherus  enim  initio  defectionis 
suae  a  Catholica  Ecclesia  inter  alia  multa  hae¬ 
retica  paradoxa,  hoc  etiam  excogitavit  ac 
docuit,  non  esse  veram  Contritionem,  sive 
Psenitentiam ,  odium  vitee  preeteritee,  sed 
amorem  justitiae,  et  novam  vitam. 

In  sermone  de  Paenitentia,  loquens  de 
Contritione,  quae  paratur  per  discussionem, 
collectionem,  et  detestationem  peccatorum, 
qua  quis  recogitat  annos  suos  in  amaritudi¬ 
ne  animae  suae,  sic  ait  :  «  Haec  tristitia  facit 
hypocritam,  imo  magis  peccatorem.  »  Et 
quamvis  paulo  post,  dum  hoc  probare  niti¬ 
tur,  non  videatur  damnare  peccati  detesta¬ 
tionem  absolute,  sed  solum  eam  quae  oritur 
ex  timore  servili  :  tamen  in  consequentibus 
verbis  aperte  damnat  absolute  peccati  dete¬ 
stationem,  cum  ita  loquitur  :  «  Plus  tibi  dis¬ 
cutiendum  est  confessuro,  quantum  diligas 
justitiam,  quam  quantum  odias  peccatum  : 
multoque  majore,  imo  solo  hoc  labore  tibi 
cogitandum  est,  quomodo  futuram  vitam  a- 
gas  bonam,  quam  quomodo  odias,  aut  dese¬ 
ras  praeterita  mala.  Verissimum  est  enim 
proverbium,  et  omni  doctrina  de  contritio¬ 
nibus  hucusque  data  praestantius  :  Optima 
Poenitentia,  nova  vita.  »  Haec  ille,  qui,  ut  vi¬ 
des,  solum  in  eo  laborandum  jubet,  quomodo 
vitam  agas  bonam,  non  quomodo  praeterita 
oderis  mala.  Idem  etiam  Lutherus  in  epist. 
ad  Joannem  Staupitium  Vicarium  ordinis 
S.  Augustini,  quae  extat  in  primo  tomo  ope¬ 
rum  ejus,  non  obscure  scripsit,  nomen  Poe¬ 
nitentiae  non  significare  odium,  vel  dolorem 
de  vita  praeterita,  sed  amorem,  dilectionem¬ 
que  justitiae  ;  neque  enim  aliquid  habere 
amarum  vel  acerbum,  sed  omnia  grata,  et 
dulcissima.  Denique  circa  primam  conclu¬ 
sionem  resolutionum  suarum  :  «Non  ergo, 
inquit  Lutherus  ,  in  usu  Scripturae  sacrae 
Poenitentia  dolor  dicitur,  sed  mutatio  men¬ 
tis,  et  consilii.  »  Haec  ille. 

Sed  ab  hoc  Lutheri  paradoxo,  jam  omnes 
Lutherani  recessisse  videntur  :  ac,  ut  alios 
omittam,  Martinus  Kemnitius  in  2.  part. 
Exam.  pag.  954.  sic  loquitur  :  «  Hinc  sequi¬ 
tur  dolor  conscientiae  graviter  dolentis  se 
peccasse,  et  peccatis  offendisse  Deum  :  inci¬ 
pit  igitur  peccatum  odisse,  et  detestari 
etc.  »  Sic  etiam  Joannes  Calvinus  lib.  3. 
Instit.  cap.  4.  §.  2.  «Equidem,  inquit,  sedulo 
et  acriter  instandum  esse  fateor,  ut  quisque 
amare  deflendo  sua  peccata,  se  ad  eorum 
displicentiam,  et  odium  magis  acuat.  »  Ipse 
etiam  Lutherus,  cum  in  articulis  Smalchal- 
dicis,  tum  alibi,  ut  capite  superiore  citavi¬ 
mus,  dolorem  de  peccatis  praeteritis  conci¬ 
piendum  esse  confirmat. 

Haec  igitur  veritas,  quam  adversarii  vel 
inviti  coguntur  agnoscere,  ex  divinis  litteris, 
ex  veterum  testimoniis,  et  ex  ipsa  naturalis 
judicii  ratione  breviter  confirmanda  est. 

Primum  igitur  in  Scripturis,  tum  per  se, 
tum  per  Apostolos,  et  Prophetas, Deus  pecca¬ 
ta  frequentissime  in  memoriam  peccatoribus 
revocabat,  cujus  nulla  alia  ratio  reddi  potest, 
nisi  ut  ipsi  quoque  ea  recogitarent,  et  dete¬ 
starentur.  Gen.  m.  dixit  Deus  mulieri  :  Quare 
hoc  fecisti  ?  Genes,  iv.  dixit  idem  Dominus 
Cain  :  Quid  fecisti?  Judic.  ii.  Deus  per  An¬ 
gelum  populum  increpat  :  Noluistis  audire 
vocem  meam  :  quare  hoc  fecistis  ?  Isai.  lviii. 
Clama ,  ne  cesses,  quasi  tuba  exalta  vocem 
tuam,  annuncia  populo  meo  scelera  eorum ,  et 
domus.  Jacob  peccata  eorum.  Hierem.  vii,  Et 
misi  ad  vos  omnes  servos  meos  Prophetas  per 
diem ,  consurgens  diluculo,  et  mittens ,  et  non 
audierunt  me.  Et  cap  8.  explicans  quid  sit, 
de  quo  queritur  Deus  :  Nullus  est ,  inquit, 
equi  agat  Poenitentiam  super  peccato  suo ,  di¬ 
cens  :  Quid  feci  ?  ubi  perspicue  vides,  Poe¬ 
nitentiam  referri  ad  peccata  praeterita  dete¬ 
standa.  Ezech.  xvi.  Notas  fac  Hierusalem 
abominationes  suas.  Joel.  2.  Convertimini  ad 
me  in  toto  corde  vestro ,  in  jejunio,  et  fletu,  et 
planctu ,  et  scindite  corda  vestra  (I).  Sanefletus, 
et  planctus,  et  ipsa  scissio  cordis,  non  ad 
vitam  novam,  sed  ad  peccata  vetera  perti¬ 
nent.  Denique  Prophetae  omnes  in  hoc  ma¬ 
xime  laborabant,  ut  cohortationibus  suis  ad 
peccata  agnoscenda,  ac  detestando  populum 
provocarent.  Nec  minus  in  Testamento  novo 
Christus  ipse  assidue  peccata  Scribarum,  et 
Pharisaeorum  arguebat,  ac  praesertim  Matth. 


(1)  Gen.  III,  13;  Gen.  IV,  10;  Jud.  II,  2;  lsai.  LVIII,  1 ;  Hier  VII,  25;  Hier,  VIII,  5;  Ezech.  XVI, 
2  ;  Joel.  II,  12,  13. 

23.  ut  etiam  Petrus  Act.  2.  et  3.  Stephanus 
Act,  7.  Paulus  Act.  13.  revocant  in  memo¬ 
riam  Judaus,  peccata  ipsorum,  atque  illud 
maxime,  quod  Christum  interfecerint. 

Deinde  idem  ostendunt  Scripturarum 
exempla.  Nam  Job  de  seipso  dicit  cap.  xxxix. 
Unum  verbum  locutus  sum,  quod  utinam  non 
dixissem.  Et  cap.  xlii.  Insipienter  locutus 
sum.  Et  paulo  post  :  Idcirco  me  reprehendo , 
et  ago  Poenitentiam  in  favilla ,  et  cinere  (1). 
Videmus  certe  exemplo  Job,  ad  praeterita 
mala  Poenitentiam  pertinere.  David  Psal.  l  : 
Iniquitatem  meam  ego  cognosco ,  et  peccatum 
meum  contra  me  est  sempe?\  Ezechias  apud 
Isaiam  cap.  xxxvm  :  Piecogitabo  omnes  annos 
meos  in  amaritudine  animae  meae  (2).  Quare 
cum  Lutherus  in  sermone  suo  de  Poenitentia 
reprehendit  eos,  qui  recogitant  omnes  nnos 
suos  in  amaritudine  animae  suae,  Ezechiam 
reprehendit  :  ejus  enim  sunt  verba  illa  :  Mu¬ 
lier  illa  peccatrix,  Luc.  7.  lacrymis  rigans 
pedes  Domini,  non  vitam  novam,  sed  vetera 
peccata  deflebat.  Sanctus  etiam  Petrus  Lucae 
22.  flevit  amare,  non  ob  aliud  certe,  nisi 
quia  Dominum  suum  negando,  grave  scelus 
admiserat. 

Accedant  nunc  testimonia  aliqua  Patrum. 
Cyprianus  in  sermone  de  lapsis,  non  procul 
a  fine  :  «  Vos  vero,  fratres,  inquit,  quorum 
timor  in  Deum  pronus  est,  et  in  ruina  licet 
animus  constitutus,  mali  sui  memor  est, 
pcenitentes  ac  dolentes,  peccata  vestra  per¬ 
spicite,  gravissimum  conscientiae  crimen 
agnoscite,  ad  intelligentiam  delicti  vestri 
oculos  cordis  aperite  etc,  »  Gregorius  Na- 
zianzenus  orat,  in  sancta  lumina,  scribit,  se 
pcenitentes  recipere,  si  lacrymis  confectos 
videat.  Ambrosius  lib.  n.  de  Poenitentia 
cap.  10.  ((  Dum  dolemus,  inquit ,  admissa, 
admittenda  excludimus ;  et  fit  quaedam  de 
condemnatione  culpae,  disciplina  innocen¬ 
tiae.  ))  Chrysotomus  in  i.  lib.  de  compun¬ 
ctione  cordis,  prope  extremo  :  «  Quid  cor¬ 
poris,  inquit,  viribus  opus  est,  cum  cor  con¬ 
terere  debeamus,  hoc  solum  est,  quod  a  nobis 
exposcitur,  ut  semper  recordemur  mala  no¬ 
stra,  et  ad  animum  revocemus,  et  conscien¬ 
tiam  gestorum  nostrorum  habeamus  ante 
oculos,  ut  per  haec  supplicemus  Domino,  et 
gehennam  ponamus  in  conspectibus  etc.  » 
Hieronymus  in  commentar,  ad  cap.  31.Hie- 
remiae,  explicans  illud  :  Postquam  cogno¬ 
vi,  percussi  femur  meum  :  «Dolentis,  inquit, 


et  plangentis,  et  super  errore  pristino  plo¬ 
rantis  indicium  est,  ut  femur  manu  percu¬ 
tiat.  »  Et  infra  :  «  Quod  tempus,  inquit,  non 
est  confusionis  nostrae,  si  recordemur  anti¬ 
qua  peccata,  et  omnium  quae  male  egimus, 
capiamus,  memoriam  ?  »  Augustinus  in  En¬ 
chiridio  cap.  65.  «  In  actione,  inquit,  Poeni¬ 
tentiae  non  tam  consideranda  est  mensura 
temporis, quam  doloris  :  cor  enim  contritum, 
et  humiliatum  Deus  non  spernit  »  Item 
serm.  7.  de  tempore  :  «  Poenitentiam,  in¬ 
quit,  certam  non  facit,  nisi  odium  peccati, 
et  amor  Dei,  quando  sic  poenites,  ut  tibi  ama¬ 
rum  sapiat  in  animo,  quod  ante  dulce  fuit 
in  vita ;  et  quod  te  prius  oblectabat  in  cor¬ 
pore,  ipsum  te  cruciat  in  mente  :  jam  tunc 
bene  ingemiscis  apud  Deum,  et  dicis  :  Tibi 
soli  peccavi  etc.  » 

Denique  huc  pertinet  definitio  illa  com¬ 
munis  :  «  Poenitentia  est,  perpetrata  mala 
plangere,  et  plangenda  non  perpetrare,  »  ex 
Gregorio  hom.  34.  in  Evangelia  :  qui  etiam 
3.  par.  Pastoral.  cap.  31.  ita  de  haere  locu¬ 
tus  est :  «  Admonendi  sunt,  qui  admissa 
deferunt,  neque  tamem  plangunt,  ne  jam 
relaxatas  aestiment  culpas,  quas  et  si  agen¬ 
do  non  multiplicant,  nullis  tamen  fletibus 
mundant.  » 

Quod  si  etiam  rationis  judicium  consula¬ 
tur,  dubium  esse  non  poterit,  quin  Poeniten¬ 
tia  sive  Contritio  ,  includat  odium  culpse 
praeterita).  Nam  et  naturalis  est  illa  Synde- 
resis,  qua)  male  facta  in  corde  flagellat,  e- 
tiamsi  exterius  non  modo  non  puniantur,  sed 
ne  cognoscantur  quidem  :  et  apud  Ethnicos 
dicuntur  furiis  agitari,  qui  gravibus  se  sce¬ 
leribus  inquinarunt. 

Adhsec,  non  videtur  intelligi  posse,  quo 
pacto  quis  peccata  deserat,  et  ad  vitam  me¬ 
liorem  se  transferat,  nisi  peccata,  et  vita 
pristina,  atque  adeo  ipse  sibi  displicere  inci¬ 
piat  :  cur  enim  deserit,  quod  hactenus  pla¬ 
cuit,  nisi  quia  placere  jam  desiit  ?  Nemo, 
inquit,  Augustinus  hom.  27.  in  lib.  50.  homi- 
liarum,  eligit  vitam  novam  nisi  quem  vete¬ 
ris  poenitet. 


(1)  Job.  XXXIX,  35;  Job.  XLII,  3,  6.  —  (2)  Psal.  4,  5;  Isai.  XXXVIII,  15. 

CAPUT  V. 

Solvuntur  objectiones. 

Neque  Lutheri  argumenta  ullius  sunt, 
ponderis.  Objiciebat  ille  in  primis  nomem 
Graecum  Poenitentiae  ge-ravota,  quod  Lactan¬ 
tii  testimonio  Recipiscentiam  significat. 

Sed  vanum  est,  etymologiam  potius  nomi¬ 
nis,  quam  usum  ejus  considerare.  Nam 
idem  Lactantius  lib.  6.  divinarum  institutio¬ 
num  cap.  24.  ubi  nomen  illud  pe-dvoia  Resi¬ 
piscentiam  significare  dicit ,  addit ,  eos 
vere  resipiscere,  quos  errati  pcenitet,  et  qui 
se  ipsi  castigant  dementite.  Et  Tertullianus, 
qui  lib.  2.  in  Marcionem  scriptum  reliquit, 
nomen  Graecum  Poenitentiae  non  a  delicti 
confessione, sed  amentis  demutatione  dictum 
esse  ;  in  lib.  de  pcenitentia  fusissime  docet, 
veram  Poenitentiam  exigere  odium,  ac  de¬ 
testationem  vitee  praeteritae,  confessionem, 
peccatorum,  opera  laboriosa,  et  alia  id  ge¬ 
nus  multa.  Et  Ausonius,  ut  in  i.  lib.  cita¬ 
vimus  ,  Metanoeam  esse  docuit  Deam, 
quae  facti,  non  factique  poenas  exigit.  Deni¬ 
que  Aristoteles  lib.  3.  de  moribus  cap.  1. 
apertissime  docet,  Poenitentiam  ad  praeteri¬ 
tum  factum  referri  :  nam  cum  vellet  osten¬ 
dere,  non  esse  involuntarium,  quidquid  fit 
per  ignorantiam  ;  eo  argumento  usus  est, 
quia  non  semper  homines  pcenitet  facti,  ne¬ 
que  dolent  cum  resciscunt  quid  fecerint. 

Secundo,  Lutherus  objicit  Proverbium 
illud  :  «  Optima  Poenitentia,  nova  vita.  »  Et 
valde  miratur,  quid  in  mentem  venerit  Leo¬ 
ni  Pontifici,  ut  proverbium  illud  damnare 
voluerit,  cum  proverbia  consensu  omnium 
verissima  cs3e  soleant. 

At  non  damnavit  summus  Pontifex  pro¬ 
verbium,  sed  pravam  Lutheri  expositionem. 
Neque  enim  proverbio  illo  significare  volunt 
homines,  ad  Poenitentiam  nihil  aliud  exigi 
praeter  vitee  novitatem  :  sed,  vitee  novitatem 
esse  certissimum  verae  Poenitentiee  argu¬ 
mentum.  Qui  enim  sic  peccata  deflent,  ut 
mox  ad  eadem  revertantur,  aut  etiam  num- 
quam  deserant ;  nihil  omnino  proficiunt :  id 
quod  pulchre  docuit  Spiritus  sanctus  per 
Ecclesiasticum  cap.  34 :  «  Qui  Baptizatur  a 
mortuo,  et  iterum  tangit  eum,  quid  proficit 


lavatio  illius  ?  sic  homo  qui  jejunat  in  pecca¬ 
tis  suis,  et  iterum  eadem  faciens,  quid  profi¬ 
cit  humiliando  se  ?  Et  S.  Gregorius  hom. 
34.  in  Evangelia  :  «  Qui  sic,  inquit,  alia 
peccata  deplorat,  ut  tamen  alia  committat : 
Poenitentiam  agere  aut  dissimulat,  aut  igno¬ 
rat.  »  Et  in  lib.  de  cura  pastorali  par.  3.  cap. 
31.  dicit,  eos  flendo  inaniter  se  lavare,  qui 
culpas  post  lacrymas  repetunt  :  et  in  epist, 
ad  Theotistam  patritiam  lib.  9.  epistol.  39. 
copiose  refellit  errorem  quorumdam,  qui  di¬ 
cebant,  de  quolibet  peccato  Poenitentiam 
triennio  agendam,  ac  post  in  voluptatibus 
vivendum.  Denique  proverbium  illud  rectis¬ 
sime  Ambrosius,  seu  quicumque  est  auctor 
eorum  commentariorum,  exponit,  in  cap.  2. 
posterioris  ad  Corinth.  ubi  sic  loquitur  : 
«  Haec  vera  Pcenitentia  est  jam  cessare  a 
peccato  :  sic  enim  probat  dolere  se  sibi,  si 
de  caetcro  desinat.  » 

Tertio,  objiciebat  verba  illa  B.  Pauli  :  In 
Christo  enim  Jesu,  neque  circumcisio ,  neque 
praeputium  aliquid  valet ,  sed  nova  creatura. 
GaL  6  (1). 

At  B.  Paulus  non  opponit  novae  creaturae 
Poenitentiam,  quae  est  via  ad  novam  crea¬ 
turam,  sicut  nec  Baptismum,  qui  est  instru¬ 
mentum,  quo  efficitur  nova  creatura  ;  sed 
circumcisionem,  quae  post  Christi  adventum 
nullam  vim  habet  ad  justificandum,  ut  ncc 
praeputium.  Itaque  nunquam  Paulus  dice¬ 
ret.  Neque  Poenitentia,  neque  Baptismus 
aliquid  valent,  sed  nova  creatura  :  neque 
enim  Paulus  cum  Petro  committendus  est, 
qui  Actor,  ii.  condonabatur  :  Poenitentiam 
agite ,  et  baptizetur  unusquisque  vestrum.  Et 
Act.  viii.  ad  Simonem  Magum  /  Poenitentiam 
age  ab  hac  nequitia  tua  (2).  Multo  etiam  mi¬ 
nus  B.  Paulus  Joanni  Baptistae,  et  Christo 
ipsi  repugnaret,  qui  praedicationem  ab  illis 
verbis  exorsi  sunt  :  Pcenitentium  agite. 

Adde,  quod  Apostolus  in  epist.  ad  Galatas, 
non  videtur  loqui  de  justificatione  a  peccato, 
sed  de  operibus  justificatorum  :  est  enim 
sensus  verborum  ejus  :  Iis  qui  sunt  in  Chri¬ 
sto  jam  per  Baptismum  renati,  et  justificati, 
nova  vita  necessaria  est,  sive  (ut  ibidem 
ipse  loquitur)  Fides,  quae  per  dilectionem 
operatur,  ut  nimirum  juste,  sobrie,  et  pie 
vivant  in  hoc  saeculo  :  neque  periculum  ul¬ 
lum  imminet  si  praeputium  gerant,  neque 
utilitatem  ullam  afferre  poterit  .circumcisio. 
Quocirca  locus  iste  nihil  facit  pro  errore- 


(')  Gal.  VI,  15.  -  (2)  Act.  II,  38;  Act.  VIII,  22. 

Lutheri  ;  neque  ad  Poenitentiam  pertinet, 
quse  justificandorum  est,  non  justificato¬ 
rum. 

Quarto,  posset  objici  pro  Luthero  locus 
ille  Apostoli  II  Gorinth.  vii.  10  :  Quae  secun¬ 
dum  Deum  tristitia  est,  Poenitentiam  in  salu¬ 
tem  stabilem  operatur.  Hic  enim  videtur  Pau¬ 
lus  ita  tristitiam  a  Poenitentia  separare,  ut 
Poenitentia  tristitiam  non  includat,  licet  ab 
ea  oriatur.  Quod  etiam  confirmant  verba 
sequentia,  ubi  Paulus  explicans  quid  sit  Poe¬ 
nitentia,  quam  tristitia  illa  peperit;  nihil 
aliud  ponit,  nisi  opera  quaedam  bona,  quae 
nova  vita  dici  possunt  :  «  Ecce,  inquit,  hoc 
ipsum  ,  secundum  Deum  contristari  vos, 
quantam  in  vobis  operatur  sollicitudinem, 
sed  defensionem,  sed  indignationem,  sed 
timorem,  sed  desiderium,  sed  aemulationem, 
sed  vindictam.  » 

Sed  non  est  usque  adeo  difficilis  responsio 
Nam  per  tristitiam  non  intelligi  ab  Apostolo 
dolorem  de  peccatis,  qui  pars  Poenitentiae 
est,  sed  moerorem  quemdam  ex  objurgatione 
natum,  qui  ad  Poenitentiam,  id  est,  ad  pec¬ 
cati  detestationem  inducit,  ostendimus  in 
lib.  superiore  cap.  19.  neque  in  illis  verbis  : 
Ecce  enim  hoc  ipsum  contristari  vos  * etc .  ex¬ 
plicat  Paulus  quid  sit  Poenitentia,  sed  effe¬ 
ctus  potius,  ac  fructus  Poenitentiae.  Adde 
etiam,  quod  si  B.  Paulus  eo  loco  Poeniten¬ 
tiam  ipsam  explicaret,  nihil  inde  pro  Lutheri 
errore  colligi  posset,  siquidem  inter  alios  a- 
ctus  numerantur  etiam  indignatio,  et  vindi¬ 
cta,  quae  non  nisi  ad  praeteritum  peccatum 
commode  possunt  referri. 

Quinto  posset  objici,  quod  stultum  esse  vi¬ 
deatur,  nolle  id  esse  factum,  quod  non  pot¬ 
est  non  esse  factum.  Qui  autem  de  peccato 
praeterito  dolent,  quid  aliud  cupiunt  ac  vo¬ 
lunt,  quam  se  non  peccasse  ?  ut  vero  non 
peccaverit  qui  jam  peccavit,  nullo  modo  fieri 
potest.  Satius  igitur  videtur  esse,  cogitare  de 
bona  vita  instituenda,  quam  anxium  esse  de 
mala  transacta. 

Ad  hoc  respondemus,  stultum  plane  vi¬ 
deri,  absoluta  voluntate  id  optare,  quod 
nulla  ratione  fieri  potest.  Proinde  qui  de 
peccato  dolent,  non  dicunt  (si  sani  sunt)  : 
Nolo  me  peccasse,  sed  cum  conditione  :  Si 
fieri  posset,  nollem  peccasse  ;  et  quia  fieri 
potuit  aliquando,  et  mea  culpa  non  est  fa¬ 
ctum  ut  non  peccarem,  ideo  juste  doleo,  me- 
que  ipse  accuso  ac  reprehendo,  quod  pecca¬ 
verim. 

Neque  enim  probandum  est  quod  Adria- 


nus  qu.  i.  de  Poenitentia,  docet,  ne  condiito- 
nalem  quidem  voluntatem  haberi  posse  im¬ 
possibilium.  Nam  si  desiderium  haberi  pot¬ 
est,  ut  ipse  fatetur,  rei  amissse,  cur  non  etiam 
voluntas  conditionalis,  ut  (si  fieri  posset)  res 
illa  non  esset  amissa  ?  siquidem  desiderium 
illud  naturaliter  hanc  voluntatem  conditio- 
nalem  parit.  Certe  qui  mortuum  deflent  ami¬ 
cum,  non  ideo  lugent,  quia  diligunt  amicum : 
sed  quia  nollent  periisse  quem  diligunt.  Et 
David  cum  diceret  :  Absalon,  fili  mi,  quis 
mihi  tribuat ,  ut  ergo  moriar  pro  te  ?  II  Re¬ 
gum  xviii.  33.  quid  aliud  significabat,  quam 
optare  se,  si  fieri  posset,  filii  mortem  pro¬ 
pria  morte  redimere  ?  Et  Apostolus  Paulus 
cum  diceret  :  Nolumus  expoliari ,  sed  supert 
vestiri.  II  Gorinth.  v.  4.  non  id  volebat,  ab¬ 
solute  non  mori,  cum  in  eodem  loco  subjun¬ 
gat  :  Bonam  voluntatem  habemus ,  peregrinari 
a  corpore ,  et  praesentes  esse  ad  Dominum ,  et 
Philip,  i,  23.  Desiderum  habens  dissolvi,  et  esse 
cum  Christo  :  sed  volebat,  si  fieri  posset,  non 
incidisse  hominem  in  hanc  moriendi  ne¬ 
cessitatem.  Christus  quoque  satis  aperte  vo¬ 
lebat,  si  fieri  posset,  ut  calix  transiret,  ta¬ 
metsi  non  ignorabat,  id  jam  esse  a  Patre  sta¬ 
tutum  ac  definitum  ut  biberet  illum.  Denique 
ipse  etiam  Aristoteles  in  m.  lib.  de  moribus 
cap.  2.  negat  impossibilium  esse  electionem, 
sed  voluntatem  tamen  esse  concedit  nimi¬ 
rum  conditionalem  :  nemo  enim  eligit  sem- 
per  vivere,  cum  id  fieri  nequeat,  sed  vellet 
tamen  unusquisque,  si  posset,  nunquam 
mori. 


CAPUT  VI. 


In  Contritione  includi  propositum  recte 
vivendi. 


Quarta  sequitur  qusestio  :  Includat  ne  con. 
tritio  propositum  recte  vivendi,  an  solam 
peccati  detestationem.  Et  quidem  Hseretici 
hujus  temporis  varie  de  qusestione  ista  lo¬ 
quuntur.  Qui  enim  contritionem  fide  poste¬ 
riorem  faciunt,  ut  Lutherus  in  illis  omnibus 
locis,  quos  capite  superiore  citavimus,  et 
Calvinus  lib.  iii.  Institut.  cap.  3.  ii  facile  ad¬ 
mittunt,  propositum  bene  vivendi  ad  com 

tritionem  maxime  pertinere.  Qui  autem  con¬ 
tritionem  fide  priorem  esse  volunt,  et  Poeni¬ 
tentiam  dividunt  in  contritionem  et  fidem,  ii 
contritionem  solis  terroribus  conscientiae,  et 
peccati  detestatione  ex  terroribus  illis  con¬ 
cepta  definiunt ;  propositum  autem  recte  vi¬ 
vendi,  fructum  fidei,  non  contritionis  partem 
esse  docent.  Atque  in  hac  sententia  Luthe- 
ranorum  p^ars  maxima  versari  mihi  videtur  : 
loca  allata  sunt,  tum  in  1.  eap.  hujus  libri, 
tum  cap.  18.  libri  superioris. 

Porro,  Catholici  Scriptores  in  eo  quidem 
consentiunt,  ut  ad  veram  contritionem,  et 
peccati  detestatio,  et  vitae  melioris  proposi¬ 
tum  requiratur  :  sed  in  eo  non  conveniunt, 
utrum  hoc  propositum  expresse,  et  formali- 
ter  necessarium  sit,  an  sufficiat  virtuale,  at¬ 
que  implicitum.  Neque  enim  dubitari  potest, 
quin  is,  qui  serio  peccata  sua  odit,  ac  dete¬ 
statur,  et  ob  ea  perpetrata  dolet,  cupiat 
simul,  ac  velit  saltem  implicite,  et  virtuali- 
ter,  ut  sic  loquamur,  deinceps  in  melius  vi¬ 
tam  mutare. 

Et  quidem  veteres  Theologi,  ut  Petrus 
Lombardus  lib.  iv.  dist,  14.  et  15.  Alexan¬ 
der  Alensis  in  summa  Theologica  par.  3. 
queest.  69.  m.  9.  art.  2.  S.  Thomas  in  4. 
sent.  distinet.  17.  queest.  2.  art.  1.  et 3.  part. 
queest.  86.  art.  2.  et  lib.  m.  contra  Gentes 
cap.  158.  et  lib.  iv.  cap.  72.  Scotus,  Duran¬ 
dus,  Albertus,  et  alii  in  4.  sent.  dist.  14.  vel 
17.  simpliciter  docent  de  ratione  contritionis 
esse,  cum  detestationem  peccati,  tum  pro¬ 
positum  bene  vivendi,  et  quamvis  non  dis¬ 
tinguant  inter  formale,  et  virtuale  proposi¬ 
tum,  tamen  satis  aperte  indicant  de  formali 
esse  locutos.  Id  quod  apertius  postea  docue¬ 
runt  Adrianus  Pontifex  VI,  in  quinto  quod- 
libeto  art.  3  ;  Thomas  Gaj etanus  in  additioni¬ 
bus  ad  3. partem  S.  Thomae  queest.  1,  art.  1 ; 
Dominicus  a  Soto  in  4.  sent.  dist.  17.  queest. 
2.  art,.  1 ;  et  Melchior  Canus  in  relectione  de 
Poenitentia  par.  1. 

Non  defuerunt  tamen  pauci  quidam,  qui 
contra  disputaverint,  ac  virtuali  proposito, 
quod  in  peccatorum  detestatione  includitur, 
contenti  ;  formale  propositum  necessarium 
esse,  et  in  ratione  contritionis  includi  nega¬ 
verint.  In  iis  fuerunt  Joannes  Major,  et  Jaco- 
bus  Almaynus  in  4.  sentent.  dist.  14.  queest. 
I.  et  qui  eos  sequutus  est,  Andreas  Vega  lib. 
13.  in  Concilium  Tridentinum  cap.  21. 

Sed  nobis  communis,  ac  trita  a  veteribus 


via  semper  visa  est  tutior  et  commodior. 
Probatur  igitur,  ad  contritionem  requiri  ex- 
plicitum,  ac  formale  propositum  vitee  me¬ 
lioris.  Primo,  ex  divinis  litteris.  Amos  v  : 
Odite  malum ,  et  diligite  bonum ,  et  constituite 
porta  judicium ,  si  forte  misereatur  Dominus 
in  Deus  exercituum.  Isaiee.  i  :  Lavamini, 
mundi  estote ,  auferte  malum  cogitationum  ve¬ 
strarum,  quiescite  agere  perverse ,  discite  bene 
facere.  Et  mox  :  Si  fuerint  peccata  vestra  ut 
coccinum,  quasi  nix  dealbabuntur.  Hic  vides 
promissionem  remissionis  peccatorum  post 
bona  opera,  saltem  desiderio  et  proposito 
inchoata.  Rursus  Ezech.  xvm  :  Si  autem  im¬ 
pius  egerit  Poenitentiam  ab  omnibus  peccatis 
suis,  quae  operatus  est,  et  custodierit  omnia  prae¬ 
cepta  mea,  et  fecerit  judicium,  et  justitiam; 
vita  vivet,  et  non  morietur,  omnium  iniquitatum 
ejus  non  recordabor.  Hoc  loco  verba  illa  :  Et 
custodierit  omnia  praecepta  etc.  ac  votum,  et 
propositum  custodiendi  mandata,  referenda 
esse  videntur,  non  ad  ipsam  mandatorum 
observationem  :  neque  enim  uno  die,  aut 
una  hora,  servari  possunt  omnia  mandata. 
Neque  tamen  expectanda  est  remissio  pec¬ 
catorum  ad  longum  tempus,  cum  idem  Pro¬ 
pheta  cap.  33.  dicat  :  Quacumque  die  peccator 
conversus  fuerit  (1),  indulgentiam  habiturum. 

Ad  hunc  locum  respondere  conatur  Vega 
loco  citato,  ac  tria  dicit.  Primum,  objicit 
verba  illa  ejusdem  capitis  :  Convertimini, 
et  agite  PcenitSntiam  ab  omnibus  iniquitatibus 
vestris,  et  non  erit  vobis  in  ruinam  iniquitas. 
Ubi  nulla  fit  mentio  propositi  servandae  le¬ 
gis,  et  tamen  promittitur  remissio  peccato¬ 
rum.  Sed  hic  locus  nobis  apertissime  favet. 
Nam  cum  dixisset  Propheta  :  Convertimini, 
et  agite  Penitentiam,  continuo  explicuit  quid 
sit  converti,  et  agere  Poenitentiam,  dicens  : 
Projicite  a  vobis  omnes  praevaricationes  ve¬ 
stras,  in  quibus  praevaricati  estis,  et  facite  vo¬ 
bis  cor  novum,  et  spiritum  novum.  Ubi  vides 
quam  distincte  duo  illa  ponantur,  qua;  nos 
ad  veram  Poenitentiam,  sive  contritionem 
requiri  diximus. 

Secundo  Vega  addit,  illa  verba  :  Et  custo¬ 
dierit  omnia  praecepta  etc.  a  Propheta  ad¬ 
jecta  fuisse,  ut  intelligeremus,  praeter  Poe¬ 
nitentiam  de  admissis,  necessarium  esse,  non 
adjicere  alia  nova  peccata,  juxta  illud  Gre- 
gorii  hom.  34.  in  Evangel.  :  «  Quid  prodest, 
si  peccata  quis  luxuriae  defleat,  et  tamen  ad¬ 
huc  avaritiae  aestibus  anhelet?  quid  prodest 


(1)  Amos.  V,  15;  Isai.  1, 16  ;  Ezech  XVIII,  21,  22  ;  Ezecli.  XXVIII,  12. 

si  irae  culpas  jam  lugeat,  et  tamen  adhuc 
invidia)  facibus  tabescat  ?  »  Sed  haec  respon¬ 
sio  excluditur  per  universalem  particulam, 
quam  Ezechiel  ponit,  cum  ait  :  Si  impius 
ecjerit  P enitentium  ab  omnibus  peccatis  suis. 
Qui  enim  agit  Poenitentiam  ab  omnibus  pec¬ 
catis,  frustra  admonetur,  ne  dum  unum  lu¬ 
get,  aliud  committat :  neque  enim  fieri  pot¬ 
est,  ut  quis  eo  tempore  avaritiae  aestibus  an¬ 
helet,  aut  invidiae  facibus  tabescat,  quo  non 
solum  luxuriae,  atque  irae, sed  omnium  vitio¬ 
rum  culpas  luget. 

Tertio  idem  Yega  respondet,  illa  verba  : 
Et  custodierit  omnia  praecepta  etc.  posita  esse 
contra  illorum  errorem,  qui  post  Poeniten¬ 
tiam  peractam,  licitum  esse  putant,  ad  sor¬ 
des  pristinas  reverti ;  ut  Ezechiel  nihil  aliud 
voluerit,  quam  post  justificationem  per  Poe¬ 
nitentiam  adeptam,  in  justitiapermanendum 
esse.  Sed  repugnat  huic  expositioni,  quod 
Propheta  satis  aperte  demonstrat,  dno  illa, 
Poenitentiam  videlicet  a  peccatis,  et  manda¬ 
torum  observationem,  in  voto  scilicet  et  pro¬ 
posito,  viam  quamdam  esse  ad  justificatio¬ 
nem;  et  proinde  priora  esse  debere  ipsa  re¬ 
missione  peccatorum.  Sic  enim  ait  :  Si  im¬ 
pius  ecjerit  Poenitentiam  ab  omnibus  peccatis 
suis,  et  custodierit  onffiia  praecepta  etc.  vita 
vivet,  et  non  morietur  ;  omnium  iniquitatum 
ejus  non  recordabor.  Ex  quo  etiam  refellitur 
error  eorum  Lutheranorum,  qui  novae  obe- 
dientise  propositum,  post  justificationem 
constituunt. 

Adhsec,  illa)  omnes  Scripturae,  quae  Poeni¬ 
tentiam  per  conversionem  describunt,  qualis 
est  illa  in  primis,  Joel.  n  :  Convertimini  ad 
me  in  toto  corde  vestro,  in  jejunio ,  et  fletu,  et 
'planctu  (1),  sententiam  nostram  aperte  confir¬ 
mant  :  siquidem  conversio  ad  Deum,  idem 
est,  ac  voluntas  placendi  Deo  per  observa 
tionem  mandatorum;  sicut  aversio  a  Deo 
voluntas  est  praevaricandi.  Quemadmodum 
igitur  sine  conversione  contritio  esse  non 
potest,  ita  nec  sine  proposito  placendi  Deo 
~per  mandatorum  observationem. 

Huc  etiam  facit,  quod  Apostolus  ait  ad 
Ephes.  iv  :  Deponite  vos  veterem  hominem ,  equi 
corrumpitur  secundum  desideria  erroris  :  re¬ 
novamini  autem  spiritu  mentis  vestrx,  et  in¬ 
duite  novum  hominem.  Et  quod  S.  Gregorius 
scripsit  hom.  34.  in  Evang.  veram  Poeniten¬ 
tiam  esse,  admissa  peccata  plangere,  et 
plangenda  non  committere  :  quam  definitio¬ 


nem  Theologi  omnes  magno  consensu  rece¬ 
perunt. 

Huc  pertinent  quoque  exempla  rerum  hu¬ 
manarum  :  nam  et  domini  a  servis,  et  paren¬ 
tes  a  filiis,  quos  post  offensionem  in  gratiam 
recipiunt,  non  magis  peccati  confessionem, 
quam  propositum  vitae  melioris  exquirunt. 

Sed  quod  me  maxime  ad  hanc  sententiam 
amplectendam  ac  defendendam  movet,  est 
sancrosancta  Florentinae  ac  Tridentina) 
Synodi  auctoritas.  In  Concilio  Florentino, 
in  instructione  Armenorum  ;  et  in  Concilio 
Tridentino  sess.  14.  cap.  4.  ita  contritio  ex¬ 
plicatur,  u  t  sit  ((  Dolor  de  peccato  commisso, 
cum  proposito  non  peccandi  de  caetero.  » 
Neque  vero  responderi  potest,  Concilia  ista 
loqui  de  proposito  implicito.  Nam  cum  pro¬ 
positum  implicitum  a  peccati  detestatione 
nullo  modo  separari  possit,  sine  causa  Con¬ 
cilia  addidissent  illa  verba  :  «  Cum  proposito 
non  peccandi  de  caetero.  »  Quorsum  enim 
ista  expressio,  si  propositum  non  expresse 
requiritur  ?  Si  Concilia  ita  posuissent,  Con¬ 
tritio  est  detestatio  peccati  commissi  cum 
proposito  implicito  non  peccandi  de  caetero, 
nemo  esset  qui  non  judicaret  supervaca¬ 
neam  partem  illam  posteriorem  definitionis, 
cum,  detestatio  peccati  sine  proposito 
illo  implicito  nunquam  reperiatur.  Igitur  aut 
verba  illa  de  formali  proposito  intelligenda 
sunt,  aut  certe,  quod  absurdissimum  est, 
supervacanea  sunt.  Quid,  quod  in  eodem 
cap.  4.  Concilium Tidentinum  paulo  post  ad¬ 
jungit,  propositum  novae  vitae  principaliter 
in  contritione  contineri,  cum  sic  ait :  «De¬ 
clarat  igitur  sancta  Synodus,  Contritionem 
non  solum  cessationem  a  peccatis,  et  vita) 
novae  propositum,  sed  etiam  veteris  odium 
continere  ?  » 

Denique  sicut  peccati  detestatio,  proposi¬ 
tum  non  peccandi  implic  tum  et  virtuale  in¬ 
cludit ;  sic  etiam  contra  pr  opositum  non  pec¬ 
candi,  detestationem  peccati  implicitam  et 
victualem  includit.  Quare  si  detestatio  pec¬ 
cati  commissi  sine  proposito  formali  non 
peccandi  de  caetero,  ad  justificationem  ali¬ 
quando  sufficit,  sufficiet  etiam  aliquando 
propositum  non  peccandi  de  caetero,  sino 
formali  detestatione  peccati  commissi  :  nulla 
enim  ratio  reddi  potest,  cur  haec  paria  non 
sint.  Atqui  ipse  etiam  Vega,  loco  citato, 
recte  negat,  sine  detestatione  formali  pec¬ 
cati  commissi  per  solum  propositum  non 


(1)  Joci  II,  12. 

peccandi  de  ca?tero,  per  solam  detestationem 
peccati  commissi,  impium  posse  justificari. 
Sed  respondendum  est  argumentis,  quse 
contra  objiciuntur  a  Yega. 

CAPUT  VII. 

Solvuntur  objectiones. 

Prima  objectio  continet  exempla  multorum 
qui  testimonio  Scriptura?  et  Patrum,  justi¬ 
ficationem  adepti  esse  videntur  sine  formali 
proposito  vita?  melioris.  Nam  II  Reg.  xii. 
David  mox  justificatus  est,  ut  corde  et  ore 
dixit  :  Peccavi  Domino  (1).  De  qua  re  loquens 
Augustinus  homil.  ii  :«Trcs,  inquit,  syllaba? 
sunt,  »  Peccavi,  «  sed  de  his  tribus  syllabis 
flamma  sacrificii  coram  Domino  ascendit  in 
coelum,»  et  Chrysostomus  homil.  9.  de  Poe¬ 
nitentia:  «Dic,»  inquit,  «peccavi,  et  solvisti 
peccatum».  De  Manasse  II  Paralip.  xxxm, 
nihil  aliud  legimus,  nisi  eum  Poenitentiam  e- 
gisse,  et  orasse  Dominum.  De  Ninivitis,  Jonae 
m,  habemus  conversionem  a  peccatis,  jeju¬ 
nium,  saccum,  et  orationem  :  propositi  me¬ 
lioris  vitae  nulla  mentio.  Idem  dici  potest  de 
filio  prodigo,  Lue.  xv.  et  publicano,  Luc. 
XXVIII. 

Respondeo,  ex  allatis  exemplis  non  potest 
recte  colligi,  Davidem,  Manassem,  et  ca?tc- 
ros,  sine  formali  proposito  vita?  melioris  ju¬ 
stificatos  esse.  Nam  etiamsi  David  non  dixe¬ 
rit  nisi  «  Peccavi  » ,  tamen  credendum  est, 
eo  modo  verbum  illud  ab  eo  pronuntiatum, 
quo  pronuntiari  oportebat,  ut  tam  subita  se¬ 
queretur  justificatio.  Neque  enim  quicumque 
dicit,  «  Peccavi  » ,  justificatur :  cum  sciamus 
Judam  dixisse  Matth.  xxvii  :  Peccavi  tradens 
sanguinem  justum  (2),  et  tamen  justificatum 
minime  fuisse.  David  igitur  perfecta  con¬ 
versione  a  Deo  intus  mutatus  est,  et  dolo¬ 
rem  de  peccato,  et  propositum  non  peccan¬ 
di,  sine  dubio  habuit,  quod  et  coram  Nathan 
uno  verbo,  et  multis  verbis  in  Psalmis  suis 
postmodum  expressit.  Porro  de  Manasse 
cum  Scriptura  dicat  eum  egisse  Poeniten- 
tiam  valde,  quis  prohibet,  nomine  Poeniten- 
tia?  non  solum  dolorem  de  peccato,  sed  etiam 
propositum  vitee  melioris,  et  opera  Pceniten- 
tiee  eo  loco  accipere  ?  Conversionem  quoque 
Ninivitarum  a  Jona  expressam,  non  video 
cur  ad  solam  peccati  detestationem  restrin- 

(I)  II  Ileg.  XII,  13.  —  (2)  Matth.  XXVII,  4. 

gere  cogamur,  cum  etiam  opera  Poeniten¬ 
tia:  in  eis  legamus,  quoe  sine  proposito  bene 
vivendi  effici  non  poterant.  Denique  publi¬ 
canus,  et  filius  prodigus,  qua  fronte  veniam 
peccatorum  postulassent,  nisi  decrevissent 
non  amplius  eum  offendere,  a  quo  veniam 
postulabant  ?  Ac  ut  intelligas ,  non  posse 
ex  solis  verbis  judicium  fieri  de  animo  pceni- 
tentis,  expende  quid  Apostolus  dixerit,  cum 
a  Christo  vocatus,  et  ea  vocatione  conversus, 
et  justificatus  fuit  :  nam  neque  peccasse  se 
dixit,  neque  peccata  detestari,  sed  solum  : 
Domine ,  quid  me  vis  facere  ?  Act.  ix.  6.  Quem¬ 
admodum  igitur  non  licet  argumentari,  Pau¬ 
lum  non  habuisse  de  peccatis  suis  dolorem, 
etiamsi  verbis  nihil  aliud  expresserit,  nisi 
propositum  Domino  serviendi,  sic  etiam  non 
oporteret  colligere  Davidem,  Manassem,  et 
ca?teros  in  exemplum  adductos,  non  habuisse 
propositum  recte  vivendi,  etiamsi  verbis  ni¬ 
hil  aliud  expressissent,  nisi  dolorem  atque 
odium  peccatorum. 

Secunda  objectio  :  «  Contritio  seu  Poeniten¬ 
tia,  supposita  fide  et  spe,  per  legem  et  gratiam 
Dei,  sufficit  Christiano  ad  veniam  obtinen¬ 
dam.  At  contritio  non  includit  proprie,  nisi 
actum,  quo  nolumus  Deum  offendisse  :  igitur 
sine  proposito  formali  vitandi  deinceps  pec¬ 
cata  per  solani  peccati  pra?teriti  detesta¬ 
tionem  justificari  possumus.  )>  Assumptionem 
probat  duobus  argumentis.  Primo,  quia  no¬ 
men  Poenitentia?,  lumgra?cum  tum  latinum, 
ad  praeteritum,  non  ad  futurum  respicit.  Se¬ 
cundo,  quia  propositum  vitandi  peccata, 
proprie  actus  est  charitatis,  sive  obedientia?, 
non  Poenitentia?. 

Respondeo  :  assumptio  argumenti  falsa  est. 
Nam  Concilia,  Florentinum  et  Tridentinum 
supra  citata  apertissime  ponunt  in  definitio¬ 
ne  contritionis,  propositum  non  peccandi  de 
detero ;  et  idem  docent  ex  R.  Gregorio  Theo¬ 
logi  omnes ,  qui  Poenitentiam  definiunt  : 
« Admissa  peccata  plangere,  et  plagenda 
non  admittere.  »  Et  sanctus  Thomas,  quem 
in  hac  parte  sequimur,  in  3.  par.  Summa? 
qusest.  87.  art.  1 :  «  Pertinet,  inquit,  ad  ratio¬ 
nem  vera?  Poenitentia?,  quod  non  solum  homo 
doleat  de  peccato  praeterito,  sed  etiam  pro¬ 
ponat  cavere  de  futuro  »,  et  idem  confirmat 
in  responsione  ad  primum,  et  alibi  multis  in 
locis. 

Quod  autem  contra  objicitur  de  nomine 
Poenitentia?,  vanum  est :  nam,  uteeepe  dixi- 

mus,  nou  tam  sequenda  est  etymologia , 
quam  usus  Scripturae  et  Patrum,  in  vera  sig¬ 
nificatione  vocabulorum  assequenda.  Neque 
verum  est,  quod  objicitur,  Graecam  vocem 
psTavoiav,  ad  praeteritum,  non  ad  futurum 
respicere  :  nam  Tertullianus  Graecae  linguae 
peritissimus,  lib.  2.  in  Marcionem,  disertis 
verbis  contrarium  asserit,  cum  sic  loquitur  : 
<(  In  Graeco  sono,  Poenitentiae  nomen  non 
ex  delicti  confessione,  sed  ex  animi  demuta¬ 
tione  compositum  est.  »  Et  sane,  p.stdvoiav,  si 
etymologiam  inspicias,  nihil  est  aliud  nisi 
post  sapere  :  proinde  ad  futurum  potius, 
quam  ad  praeteritum  pertinet.  Sed  haec, 
ut  dixi,  inania  sunt. 

Quod  vero  addebatur  in  probatione  assum¬ 
ptionis,  propositum  cavendi  peccata  esse 
actum  charitatis,  vel  obedientiae,  non  Poe¬ 
nitentiae,  facile  retorqueri  potest  in  aucto¬ 
rem.  Nam  etiam  actus  ille,  quo  nolumus 
Deum  offendisse,  charitatis  est,  si  absolute 
consideretur.  Quemadmodum  igitur  actus, 
quo  nollemus  Deum  offendisse,  absolute  cha¬ 
ritatis  est,  et  tamen  ut  refertur  ad  peccatum 
delendum,  et  amicitiam  cum  Deo  reconcilian¬ 
dam  Poenitentiae  est  :  sic  etiam  propositum 
vitandi  peccata,  absolute  charitatis,  vel  obe¬ 
dientiae  est,  cum  etiam  justis  conveniat, 
qui  non  indigent  Poenitentia  ;  tamen  ut  assu¬ 
mitur  ab  eo  qui  peccavit,  ad  compensandam 
injuriam  Deo  factam,  et  amicitiam  redin¬ 
tegrandam,  Poenitentiae  est.  Siquidem  Poe¬ 
nitentia,  ut  sanctus  Thomas  docet  3.  par. 
queest.  85.  art.  3.  pars  quaedam  est  potentia- 
lis  justitiae,  cujus  proprium  officium  est, 
compensare  injuriam  Deo  factam,  ut  inde 
reconciliatio  consequatur  :  compensatur  ve¬ 
ro  injuria  per  detestationem  peccati,  et  pro¬ 
positum  servandi  mandata,  et  caetera  omnia 
adhibendi,  quae  Deus  requirit. 

Tertia  objectio  :  «  Dolor  de  peccatis  pro¬ 
pter  offensam  Dei,  virtute  includit  propositum 
non  peccandi  de  eaetero  :  igitur  ad  reconci¬ 
liationem  sufficiet,  etiamsi  non  distincte  fe¬ 
ratur  in  futura.  Qui  enim  sic  dolet,  non  minus 
perfecte  uniri  poterit  Deo,  quam  ille,  qui 
actu  haberet  ejusmodi  propositum.  » 

Respondeo  :  si  quid  hoc  argumentum  con¬ 
cludit,  efficiet  etiam,  ut  propositum  peccata 
vitandi,  in  quo  virtualis  dolor  de  praeteritis 
continetur,  sufficiat  ad  reconciliationem,  sine 
formali  ac  distincto  dolore  de  peccatis  admis¬ 
sis  ;  quod  tamen  disertis  verbis  negat  is,  cu¬ 


jus  nunc  argumenta  refellimus.  Dico  igitur 
non  posse  fieri,  ut  verus  sit  in  animo  dolor  de 
peccatis  admissis,  quin  continuo  oriatur 
etiam  propositum  vitandi  peccata  futura  : 
sicut  neque  e  contrario  fieri  potest,  ut  quis  ex 
vera  charitate  propositum  animo  concipiat 
non  peccandi,  quin  continuo  exurgat  dolor 
de  peccato  admisso,  et  nondum  per  indul¬ 
gentiam  Dei  dimisso  ;  neque  erit  vera  contri¬ 
tio,  quae  dolorem  afferat  de  peccato  preete- 
rito,  sine  proposito  non  peccandi  de  coetero  ; 
neque  erit  vera  charitas,  quae  amorem  justi¬ 
tiae  sine  peccati  odio  gignat  in  eo ,  qui 
sibi  peccati  lethalis  conscius  sit. 

Quarta  objecto  :  «Apud  homines  benignos 
sola  vehemens  patratae  culpae  detestatio,  non- 
nunquam  impetrat  illius  veniam  :  Deus  au¬ 
tem  longe  magis  benignus  est,  quam  ulli  ho¬ 
mines  sint,  neque  credibile  est,  Christum 
expectare  voluisse  ut  Petrus  decerneret  nun¬ 
quam  amplius  peccare,  sed  continuo  pecca¬ 
tum  ei  remisisse,  cum  eum  amare  plorantem 
vidit.  » 

Piespondeo  :  benigni  homines  ad  solam 
culpae  confessionem  ac  detestationem  igno¬ 
scunt,  quia  non  dubitant,  quin  ii,  quos  ita 
culpas  detestari  vident,  jam  animo  proposi¬ 
tum  conceperint  non  peccandi  de  eaetero  : 
nam  alioqui  etiam  per  tormenta  promissio¬ 
nem  illam  extorquent.  Porro  S.  Petrum  dum 
amare  flebat,  simul  et  peccatum  detestatum 
esse,  et  propositum  non  peccandi  concepisse, 
et  veniam  etiam  a  Deo,  si  non  ore,  certe  cor¬ 
de  postulasse,  omnino  credibile  est  :  id 
enim  experimur  in  nobis,  et  in  aliis,  qui  spi¬ 
ritu  compunctionis  accepto,  serio  peccata 
sua  detestantur  ac  deflent. 

Quinta  objectio.  Petitio  veniae  cum  displi¬ 
centia  peccati,  licet  sit  absque  formali  pro¬ 
posito  devitandi  peccata,  satis  est  ad  ob¬ 
tinendam  remissionem  peccatorum.  Isai.  lv  : 
Derelinquat  impius  viam  suam,  et  vir  iniquus 
cogitationes  sitas ,  et  revertatur  ad  Dominum , 
et  miserebitur  ejus  (1).  Quis  non  videt,  sola 
Iiic  duo  requiri  ab  impio,  ut  obtineat  apud 
Deum  misericordiam,  et  eam  illum  praestare, 
si  detestetur  peccata  sua,  et  misericordiam 
ab  ipso  humiliter  flagitet  ?  «Facile,  inquit, 
Ambrosius  de  Deo,  lib.  7.  in  Lucam,  cap.  66, 
reconciliatur,  quando  impense  rogatur.  » 

Respondeo  :  sa)penumero  Scriptura  divina 
tribuit  vim  justificandi,  aut  etiam  salvandi, 
diversis  rebus  ;  non  quod  solee  illee  justifica- 


(1)  Isai.  LV,  7. 

re,  aut  salvare  possint,  sed  quod  illse  vim 
suam  habeant  ad  justificationem,  aut  salu¬ 
tem,  et  ad  eum  finem  perducant,  si  tamen 
csetera  non  desint.  Sic  legimus  Itom.  m.  Ar¬ 
bitramur  justificari  hominem  per  fidem.  Ec- 
cle.  i.  Timor  Domini  expellit  peccatum,  Rom. 
vm.  Spe  salci  facti  sumus.  Luc.  vn.  Dimittun¬ 
tur  ei  peccata  multa,  quoniam  dilexit  multum. 
Tob.  xn.  Eleemosyna  a  morte  liberat,  et  ipsa 
est ,  quae  purgat  peccata.  Tit.  m.  Salvos  nos 
fecit  per  lavacrum  regenerationis.  Jacob.  i. 
Suscipite  insitum  verbum,  quod  potest  salvare 
animas  vestras  (1).  II  mc  et  alia  id  genus  in  sa¬ 
cris  litteris  passim leguntur  :  nequetamen  ul¬ 
lus  est,  qui  inde  colligat,  solum  timorem,  aut 
solam  spem,  aut  solam  eleemosynam,  aut  so¬ 
lum  verbum,  sine  fide,  et  dilectione,  aliisque 
ad  eumdem  finem  requisitis,  sufficere  posse 
ad  salutem.  Sic  igitur  etiamsi  detestationi 
peccatorum  et  orationi  alicubi  Scriptura  ju¬ 
stificationem  tribueret  ;  nou  tamen  colligere 
oporteret,  sola  illa  sufficere,  sed  illa  quidem 
vim  suam  habere,  et  plane  justificare,  si  cect 
tera  non  desint. 

Adde,  quod  jn  verbis  Isaim  citatis,  nou  in- 
telligo  cur  non  potius  propositum  vitee  me¬ 
lioris,  quam  peccatorum  detestatio  commen¬ 
detur.  Nam  illa  verba  :  Derelinquat  impius 
viam  suam,  non  tam  significare  videntur, 
oportere  ut  impius  peccata  sua  defleat , 
quam  ut  cesset  a  peccato,  et  novam  vitam 
instituat  ;  hoc  enim  est  derelinquere  viam 
suam  ;  non  incedere  antiquo  et  usitato  itine¬ 
re,  sed  novam  arripere  atque  ingredi  viam. 
Pari  ratione  verba  illa  sequentia  :  Et  rever¬ 
tatur  ad  Dominum ,  quid  aliud,  quseso,  signi¬ 
ficant,  quam  ut  impius  Deum  diligere,  eique 
placere  studeat  ?  id  vero  sine  proposito  ser¬ 
vandi  mandata,  fieri  non  potest ;  nam.  Si  di¬ 
ligitis  me,  Dominus  ait  Joan.  xiv.  mandata 
mea  servate  (2). 

Sexta  objectio  :  «  Potest  contingere,  subi¬ 
ta  morte  aliquos  ita  praeveniri,  ut  meminisse 
quidem  possint  peccatorum,  quai  admiserunt, 
et  de  eis  dolentes,  et  clamantes  :  Domine  mi¬ 
serere,  de  vita  discedant, a  Aequam  quidquam 
de  futuris  cogitare,  vel  decernere  quiverint. 
Numquid  ii  venia  carebunt  ?  quid  regidius? 
quid  durius  ?  quid  inclementius  dici  potest  ? 
Accedit,  quod  felix  ille  latro,  qui  cum  Chri¬ 
sto  pendebat  in  Cruce,  non  legitur  proposi¬ 
tum  vitae  melioris  habuisse,  sed  tantum  pec¬ 


cata  sua  detestatum,  ad  Christi  misericor¬ 
diam  confugisse.  »  Luc.  23.  «  Et  in  Sacra¬ 
mento  Poenitentia!  absolvendus  censetur,  qui 
signa  doloris  de  peccatis  ostendit,  etiamsi 
nullo  signo  declaret  quid  in  futurum  propo¬ 
nat.  » 

Respondeo,  non  facile  concedo  id  posse 
contingere,  ut  quis  ex  vera  dilectione  Dei 
peccata  defleat,  et  eorumdem  indulgentiam 
postulet,  quin  saltem  animo  proponat , 
Deum  non  amplius  offendere  :  neque  pericu¬ 
lum  est,  ut  hujus  propositi  obliviscatur, 
cum  non  solum  charitas,  sed  etiam  natura 
ipsa  suggerat,  non  posse  pacem  cum  Deo 
componi,  nisi  propositum  adsit  non  peccan¬ 
di  de  esetero.  Quod  ad  latronem  attinet,  is 
neque  peccata  detestatus,  neque  vitam  me¬ 
liorem  proposuisse  aperte  legitur  ;  sed  so¬ 
lum  justum  supplicium  suum  agnovisse, 
Ghristoque  dixisse  :  Memento  mei  dum  veneris 
in  regnum  tuum  ;  verumtamen  ex  impetrata 
venia  manifeste  colligimus,  eum  vera  fide, 
atque  ardenti  charitate  ad  Deum  fuisse  con¬ 
versum,  et  ea  omnia,  licet  brevissimo  tem¬ 
poris  spatio,  praestitisse,  quee  ad  veram  et 
legitimam  Poenitentiam  internam  requirun¬ 
tur.  Porro ,  qui  signa  doloris  ostendunt, 
etiamsi  forte  loqui  nequeant,  recte  in  Eccle¬ 
sia  absolvuntur,  quia  veram  peccatorum  de¬ 
testationem,  cum  proposito  peccata  deinceps 
vitandi,  in  corde  gerere,  non  temere  judi¬ 
cantur. 

Septima  objectio  :  «  Patres  veteres,  et  ip¬ 
sum  Concilium  Tridentinum,  sess.  6.  cap.  14. 
cum  Poenitentiam,  secundam  post  Bapti¬ 
smum  tabulam  appellarunt,  ad  peccatorum 
detestationem  sine  dubio  respexerunt :  fieri 
potest  igitur,  ut  aliquis  interdum,  sine  pro¬ 
posito  non  peccandi  de  caitcro,  per  solam 
detestationem  peccatorum  justificetur. 

Respondeo  :  nec  Patres,  nec  Synodus,  ad 
solam  peccati  detestationem,  tabula!  simili¬ 
tudinem  retulerunt,  sed  ad  totam,  atque  in¬ 
tegram  Poenitentiam  :  imo  Concilium  non 
tam  Poenitentiam,  quam  Poenitentise  Sacra¬ 
mentum,  secundam  tabulam  appellavit. 


(1)  Rom.  III,  28;  Eccl.  I,  27  ;  Rom.  VIII,  24  ;  Luc.  VIII,  47 ;  Tob.  XII,  9  ;  Tit.  III,  5  ;  Jacob.  I, 
21,  _  (2)  Joan,  XIV,  15. 

CAPUT  VIII 

Contritionem  ad  justificationem  omnino 
necessariam  esse. 

Quinta  controversia  erat  de  necessitate 
contritionis.  Loquimur  autem  hoc  loco  de 
contritione  in  genere,  ut  tam  perfectam, 
quae  proprie  contritio,  quam  imperfectam, 
qua?  attritio  dicitur,  comprehendamus  :  et 
quaestionem  non  solum  de  necessitate,  quam 
vocant,  medii,  sed  etiam  praecepti,  intelligi 
volumus. 

Ac  Lutherus  quidem,  et  Calvinus,  contri¬ 
tionem  quae  justificationem  praecedat,  nul¬ 
lam  agnoscunt.  Nam  Calvinus,  cum  totam 
Poenitentiam,  fructum  fidei  justificantis  esse 
doceat,  ut  supra  ostendimus  ex  lib.  m.  In- 
stitut.  cap.  3.  §.  1.  sine  dubio  nullam  Poeni¬ 
tentiae  partem,  proinde  neque  ipsam  contri¬ 
tionem,  ad  justificationem  obtinenolam  ne¬ 
cessariam  esse  censet. 

Lutherus  in  assertione  articulorum  suo¬ 
rum,  nonnullis  visus  est  contritionis  necessi¬ 
tatem  pernegasse,  propter  illa  verba  artic.  11 : 
(t  Si  Sacerdotis  absolutionem  obtinueris , 
crede  fortiter  te  absolutum,  et  absolutus 
eris,  quidquid  sit  de  contritione.  »  Sed  ta¬ 
men  in  art.  12.  affirmat,  impossibile  esse, 
ut  ojuis  sine  contritione  vere  absolutus  sit  : 
«  Si  per  impossibile,  inquit,  confessus  non 
esset  contritus,  aut  sacerdos  non  serio,  sed 
joco  absolvisset,  si  tamen  credat  se  abso¬ 
lutum,  verissime  est  absolutus.  »  Et  paulo 
infra,  declarat,  ideo  esse  id  impossibile,  quia 
fides  sine  contritione  esse  non  potest  : 
«  Dixi,  inquit,  per  impossibile  ;  quia  satis 
supra  dictum  est,  fidem  sine  contritione  esse 
non  posse,  cum  gratia  non  infundatur,  nisi 
cum  magna  concussione  anima?.  »  Quare  non 
negavit  Lutherus  contritionem  absolute,  sed 
eam  negavit,  ad  remissionem  peccatorum 
necessariam,  cum  eam  postponat  fidei,  qua? 
(ipsius  opinione)  sola  justificat,  ut  in  iisdem 
articulis  saepissime  repetit. 

Non  desunt  tamen  ex  Luthcri  discispulis, 
qui  contritionem  ante  confessionem  necessa¬ 
riam  esse  doceant.  Martinus  Kemnitius  in  2. 
parte  Examinis,  pag.  901  :  a  Est,  inquit,  et 
hoc  extra  controversiam  apud  nos,  nemi¬ 

(I)  Luc.  XIII,  3.  — 


nem  posse  Deo  reconciliari,  et  remissionem 
peccatorum  consequi,  nisi  agat  Poeniten¬ 
tiam.  »  Et  paulo  infra  dicit,  contritionem  es¬ 
se  medium  ad  acquirendam  justificationem.; 
et  addit  ha?c  verba  :  «  Sic  territis,  et  contri¬ 
tis,  Deus  gratiam  et  remissionem  peccato¬ 
rum  per  ministerium  Evangclii  offert ,  et 
proponit.  »  Idem  etiam  repetit,  pag.  956.  et 
937.  «Necessaria,  inquit,  est  contritio,  non 
autem  meritum  est,  etc.  »  Et  infra  :  «  Ordo 
divinus  est,  quod  vult  quidem  evangelizare, 
sed  pauperibus  ;  vult  sanare,  sed  contritos 
etc.  »  Idem  habet  etiam  Philippus  in  locis  ul¬ 
timo  editis,  titulo  de  contritione  :  et  omnes 
illi  ex  Lutheranis,  qui  priorem  partem  Poe¬ 
nitentia?  contritionem,  posteriorem  fidem 
esse  volunt.  Sed  his  dimissis,  nos  juxta  com¬ 
munem  Theologorum  Catholicorum  senten¬ 
tiam,  duas  propositiones  constituemus. 

Prima  propositio  :  «  Contritio  saltem  im¬ 
perfecta,  omnino  necessaria  est  in  adultis, 
necessitate  medii,  ad  remissionem  peccato¬ 
rum,  et  justificationem  obtinendam.  »  Ha?c 
propositio  ex  Concilio  Tridentino  sess.  6. 
cap.  1 1.  et  sess.  14.  cap.  4.  satis  aperte  col¬ 
ligitur.  Cum  enim  Concilium  dicit,  Contritio¬ 
nem  omni  tempore  ad  justificationem  neces¬ 
sariam  fuisse  de  necessitate  medii  sine  du¬ 
bio  loquitur  ;  qua?  enim  sola  praecepti  neces¬ 
sitate  necessaria  sunt,  non  ita  universe  om¬ 
nia  tempora  complecti  solent. 

Probatur  autem  haec  propositio  ex  ver¬ 
bis  illis  Domini  Luc.  xm  Nisi  Poenitentiam 
habueritis ,  omnes  similiter  peribitis  (1)  :  ha?c 
enim  verba  tam  sunt  perspicua,  ut  nullam 
omnino  dubitationem  relinquant.  Praeterea, 
idem  aperte  probant  verba  illa  S.  Petri, 
Act.  ili,  Poenitemini ,  et  convertimini,  ut 
deleantur  peccata  vestra.  Et  illa  B.  Pauli  ad 
Roman.  ii  :  Ignoras  quia  benignitas  Dei  ad 
Poenitentiam  te  adducit ?  secundum  autem 
duritiam  tuam ,  et  impoenitens  cor,  thesaurizas 
tibi  iram,  in  die  irae  et  revelationis  justi  judi¬ 
cii  Dei.  Et  illa  Christi  ipsi  in  ii.  cap.  Apocal. 
ii  :  Memor  esto  unde  excideris,  et  age  Poeni¬ 
tentiam ,  et  prima  opera  fac  :  sin  autem ,  ve¬ 
niam  tibi  cito,  et  movebo  candelabrum  tuum  de 
loco  suo,  nisi  Poenitentiam  egeris  (2).  Denique 
Ezechiel  cap.  xvm.  nihil  aliud  peccatoribus 
concionatur,  nisi  ut  Poenitentiam  agant,  si 
salvi  esse  velint.  Hoc  idem  illi  omnes  Patres 
docent,  qui  Poenitentiam ,  secundam  post 
naufragium  tabulam  appellarunt,  quorum 


(2)  Act.  III,  19:  Rom.  II,  4,  5  :  Apocal.  II,  5. 

testimonia  in  primo  libro  retulimus  :  quibus 
addi  potest  S.  Augustini  testimonium,  qui 
in  epist.  48.  ad  Vincentium,  ita  loquitur  in 
extrema  epistola  :  «Nec  quem  quam  putes 
ab  errore  ad  veritatem,  vel  a  quocumque 
seu  magno,  seu  parvo  peccato,  ad  correctio¬ 
nem  sine  Poenitentia  posse  transire.  » 

Secunda  propositio  :  «De  contritione  prae- 
ceptum  divinum  exstat.  »  Haec  Primum  ex 
superiore  probari  potest.  Siquidem  ea  om¬ 
nia,  quae  necessaria  sunt  necessitate  medii, 
censentur  necessaria  necessitate  praecepti, 
licet  non  quaecumque  necessaria  sunt  neces¬ 
sitate  praecepti,  sint  etiam  necessaria  neces¬ 
sitate  medii  :  tenentur  enim  homines  ea  ne¬ 
cessario  adhibere,  sine  quibus  salvi  esse 
non  possunt. 

Deinde  exstant  in  divinis  litteris  manifesta 
verba,  quibus  Poenitentiae  praeceptum  indi¬ 
catur.  Joel.  ii  :  Convertimini  ad  me , 
et  scindite  corda  vestra.  Matth.  m  :  Poeni¬ 
tentiam  agite.  Ezech.  xvm  :  Projicite  a 
vobis  pravitates,  et  facite  vobis  cor  novum. 
Apocal.  ii  :  Age  Poenitentiam  (I). 

Adhaec  observatio  mandatorum,  sufficiens 
est  medium  ad  salutem.  Dominus  enim  in¬ 
terroganti  cuidam,  Luc.  xvm  :  Quid  faciens , 
vitam  aeternam  possidebo  ?  respondit  :  Man¬ 
data  nosti.  Et  apertius  apud  Matth.  cap.  xix: 
NYj  vis  ad  vitam  ingredi,  seima  mandata  (2). 
Quod  si  quid  aliud  praeter  mandatorum  ob¬ 
servationem  requireretur  ad  vitam  aeternam 
obtinendam,  Dominus  illum  adolescentem 
non  tam  docuisse  quam  decepisse  videretur. 
Oportet  igitur,  ut  vel  de  contritione  manda¬ 
tum  aliquod  habeamus,  quod  nos  asserimus; 
aut  certe  non  sit  contritio  ad  salutem  neces¬ 
saria,  quod  falsum  esse  jam  supra  docuimus. 
Neque  vero  responderi  potest,  Christum  ea 
verba  ad  justos,  non  ad  peccatores  direxisse, 
quasi  justis  observatio  mandatorum  suffi¬ 
ciat  ad  salutem,  peccatoribus  non  sufficiat  : 
nam  Dominus  generatim  et  sine  ulla  exce¬ 
ptione  respondit.  Et  praeterea  licet  juvenis 
ille,'  cui  Dominus  loquebatur,  Luc.  xvm. 
bonus  ac  justus  fuerit,  ut  ex  cap.  x.  Mare1 
colligi  potest  :  tamen  legisperitus,  qui  de 
eadem  re  Dominum  interrogavit, et  eamdem 
responsionem  accepit,  Luc.  x,  peccator  vi¬ 
detur  fuisse,  cum  Dominum  tentare,  non  ab 
eo  aliquid  discere  voluerit. 

Praeterea  dubium  esse  non  potest,  quin 

(I)  Joel.  I 

XIX,  17.  —  (3)  Psalm 
I.  5. 


divino  praecepto  teneamur  ea  media  non  ne- 
gligere,  quae  ad  vitam  et  salutem  corporis 
necessaria  sunt  :  neque  peccatum  homicidii 
ille  evaderet,  qui  cibum  capere  nollet,  quo 
tempore  sine  cibo  vivere  non  posset.  Quanto 
igitur  majori  ratione,  divino  praecepto  tene¬ 
bimur  ea  media  assumere,  sine  quibus  ani¬ 
mal  vita  reparari  nequit? 

Denique  impoenitentiam  non  solum  pecca¬ 
tum,  sed  etiam  gravissimum  peccatum  esse 
constat,  usque  adeo,  ut  nonnulli  peccatum 
in  Spiritum  sanctum  nihil  aliud  esse  volue¬ 
rint,  nisi  finalem  impoenitentiam;  et  Script¬ 
urae  passim  accusant  impoenitentes  ,  et 
poenas  eis  gravissimas  comminantur.  Psalm. 
xcxiv  :  Hodie  si  vocem  ejus  audieritis ,  no¬ 
lite  obdurare  corda  vestra.  Psalm.  iv  :  Us- 
quequo  gravi  corde  ?  Proverb.  i  :  Quia  vc- 
cavi ,  et  renuistis  etc.  ego  quoque  in  interitu 
*  vestro  ridebo.  Zachar.  i  :  Ne  sitis  sicut  Pa¬ 
tres  vestri ,  ad  quos  clamabant  Prophetae  prio¬ 
res,  dicentes  :  Haec  dicit  Dominus,  Converti¬ 
mini  de  viis  vestris  malis,  et  de  cogitationibus 
vestris  pessimis  :  et  non  audierunt,  neque  at¬ 
tenderunt  ad  me.  Matth.  xxm  :  Quoties 
volui  congregare  filios  tuos  etc.  et  noluisti. 
Roman.  ii  :  Secundum  duritiam  tuam ,  et 
impoenitens  cor ,  thesaurizas  tibi  iram  (3).  Quod 
si  novum  peccatum  est,  nolle  converti,  nolle 
poenitere,  nolle  per  contritionem  veniam 
peccatorum  suorum  procurare ;  certe  sequi¬ 
tur  ut  novum  etiam  praeceptum  sit,  quo  te¬ 
nemur  converti  ad  Deum,  et  contritionem  in 
nobis  excitare.  Quocirca  recte  Tertullianus 
in  lib.  de  Poenitentia,  ex  eo  probat,  bonum 
esse  poenitere,  quia  Deus  id  praecipit  :  «  Bo¬ 
num  est,  inquit,  poenitere,  an  non?  quid  re¬ 
volvis  ?  Deus  praecipit.  » 

Sed  objectiones  aliquae  solvendae  sunt, 
quas  non  haeretici,  sed  Catholici,  explicandae 
rei  gratia,  proponere  solent. 


CAPUT  IX. 

Solvuntur  objectiones . 

Prima  objectio.  Baptismus,  ut  etiam  Sa¬ 
cramenta  caetera,  non  ponenti  obicem,  gra¬ 
tiam  confert  :  sed  obicem  non  ponit,  qui  vi¬ 
tam  novam  proponit,  et  nullius  peccati  com- 


12,  13;  Matth.  III,  2  ;  Ezech.  XVIII,  31  ;  Apoc.  11,  5.  -  (2)  Luc.  XVlIl,  18 ;  Matth. 
XC1V,  8  ;  Psalm.  IV,  3;  Prov.  1,  24  ;  Zach.  I,  4  ;  Matth.  XXIII,  ?7;  Rom. 

placentiam  habet,  etiamsi  forte  non  dete- 
stetur  re  ipsa  peccatum . 

Respondeo  :  non  potest  recte  dici,  non  po¬ 
nere  obicem,  qui  sine  dispositione  necessa¬ 
ria  ad  Sacramentum  accedit  :  alioqui  non 
solum  sine  detestatione  peccati,  sed  etiam 
sine  fide  posset  aliquis  per  Baptismum  ju¬ 
stificari.  Esse  autem  Poenitentiam,  quae  sine 
peccati  detestatione  nulla  est,  dispositionem 
ad  Baptismum  ;  docet  Apostolus  Petrus  Act. 
ii :  Poenitentiam  agite ,  et  baptizetur  unusqui¬ 
sque  vestrum  (1),  quod  idem  nuper  Tri denti¬ 
num  Concilium  declaravit  sess.  6.  cap.  6. 
et  antea  S.  Thomas  3.  par.  qusest.  86.  art. 
2.  ad  1.  et  alii  Theologi  communiter  tradere 
consueverunt.  Qui  enim  propria  voluntatis 
actione  a  Deo  aversus  per  peccatum  fuerat, 
non  potest  ad  gratiam  Dei  censeri  disposi¬ 
tus,  nisi  per  contrariam  actionem  converta¬ 
tur  ad  Deum.  Neque  tamen  necesse  erit,  ut 
Poenitentia,  qua}  Baptismum  praecedit,  con¬ 
tritionem  illam  perfectam  contineat,  qua} 
etiam  sine  Sacramento  reipsa  suscepto,  pec¬ 
cata  omnia  delet  :  nam  cum  Baptismus  Sa¬ 
cramentum  sit  regenerationis  et  renovatio¬ 
nis,  vim  habet  vere  justificandi  et  renovandi, 
proinde  non  necessario  exigit  hominem  jam 
per  contritionem  illam  perfectam  justifica¬ 
tum.  Et  hoc  fortasse  sibi  voluit  auctor  Com¬ 
mentariorum  in  Paulum,  qua}  Ambrosio  ad- 
scribuntur,  cum  in  illa  verba  cap.  xi  ad 
Rom.:  Sine  Poenitentia  sunt  dona  Dei (2),  scri¬ 
ptum  reliquit,  gratiam  Dei  in  Baptismo  ne¬ 
que  gemitum,  neque  planctum  requirere, 
sed  solam  ex  corde  professionem.  Non  enim 
auctor  ille  peccati  detestationem  ac  Poeni¬ 
tentiam  omnino  rejecit  ab  eo,  qui  baptizan¬ 
dus  est,  sed  perfectam  illam  contritionem, 
quae  sine  exteriore  actione  vix  reperitur. 

Secunda  objectio.  Charitas  videtur  om¬ 
nino  sufficere  ad  justificationem,  et  salutem, 
etiamsi  absque  Poenitentia  et  contritione  in 
aliquo  reperiatur;  nam  Universa  delicta  ope¬ 
rit  charitas  :  Prov.  x,  12. 

Respondeo,  charitas  vera  sine  dubio  suffi¬ 
cit  ad  salutem,  et  justificationem  :  nam  ubi¬ 
cumque  adest  charitas,  ibi  adest  justitia,  et 
inde  necessarie»  abest  peccatum  lethale ; 
nam  :  Qui  diligit,  legem  implevit.  Rom.  xm, 
8.  qui  autem  legem  implet,  justus  est,  neque 
ei  deest  aliquid  ad  salutem,  juxta  illud  Mat- 
th.  xix  :  Si  vis  •  ad  vitam  ingredi,  serva 
mandata  (3).  Quare  recte  Sanctus  Augustinus 


tract.  3.  in  epist.  Joan.  :  «  Dilectio,  inquit, 
sola  discernit  inter  filios  Dei,  et  filios  'Dia¬ 
boli.  »  Et  infra  :  «  ITsec  est  pretiosa  marga¬ 
rita,  sine  qua  nihil  tibi  prodest,  quodeumque 
habueris  :  quam  si  solam  habes,  sufficit 
tibi.  )>  Et  ipse  etiam  S.  Joannes,  teste  S. 
Hieronymo  in  comment.  cap.  6.  epist.  ad 
Galat.  de  praecepto  charitatis  sententiam  il¬ 
lam  pronuntiavit  :  «  Praeceptum  Domini  est 
et  si  solum  fiat,  sufficit.  »  Yerumtamen  cha¬ 
ritas  vera,  sine  vera  contritione  in  eo,  qui 
peccati  mortalis  conscientiam  habet,  nullo 
modo  existere  potest  :  et  ideo,  licet  charitas 
etiam  sola,  sufficiat,  recte  dicunt  Theologi, 
contritionem  in  eo,  qui  crimen  lethale  com¬ 
misit,  esse  medium  necessarium  ad  justifi¬ 
cationem  et  salutem.  Quemadmodum  et  fi¬ 
des,  ac  spes  necessariae  sunt,  tametsi  sola 
charitas  (Augustino  teste)  sufficiat  :  nam 
charitas  sine  fide  et  spe  nulla  est.  Itaque, 
sola  charitas  sufficere  dicitur,  quia  nunquam 
est  sola,  sed  chorum  aliarum  virtutum  par- 
tim  sequitur,  partim  praecedit.  Et  hoc  est, 
quod  S.  Thomas  docet  3.  par.  quaest.  84. 
art.  S.  ad  2.  cum  negat,  charitatem  sine 
Poenitentia  ad  justificationem  posse  suffi¬ 
cere  :  rationem  enim  reddit,  quia  charitas 
Poenitentiam  requirit,  et  efficit.  Quomodo 
enim  potest  aliquis  vere  Deum  diligere,  nisi 
peccatum  detestetur,  per  quod  a  gratia  Dei 
excidit? 

Sed  objiciunt  quidam,  interdum  mentem 
hominis  ita  repente  ad  amorem  Dei  con¬ 
verti,  ut  otium  non  habeat  in  peccata  respi¬ 
ciendi  :  interdum  etiam  peccatores  ad  mar¬ 
tyrium  ita  rapi,  ut  possint  quidem  dilectio¬ 
nis  actum  elicere,  quo  se  ad  mortem  propter 
’  Christum  offerant,  sed  metu  illo  praesenti 
turbatos,  de  peccatis  praeteritis  cogitare  non 
posse  :  interdum  quoque  ita  esse  oblitos 
peccatorum  suorum,  ut  sine  miraculo  ne¬ 
queant  ea  peccata  ad  memoriam  revocare. 

Sed  primum  et  secundum  membrum  hujus 
dubitationis,  non  difficulter  explicari  pos¬ 
sunt.  Nam  qui  conscientiam  peccati  mortalis 
gerunt,  nihil  prius  cogitant,  cum  convertun¬ 
tur  ad  Deum,  quam  peccata  sua  :  tunc  enim 
maxime  conscientiae  stimulus  sentitur,  cum 
is  placere  incipit,  quem  peccando  offendi¬ 
mus,  et  cujus  gratiam  desideramus.  Quod 
etiam  experimur  in  rebus  humanis.  Qui  enim 
non  magnifaciunt  amicitiam  alicujus,  facile 
obliviscuntur  injurias,  quas  illi  fecerunt; 


(1)  Act.  II,  38.  -  (2)  Rom.  XI,  29.  —  (3)  Matth.  XIX,  17. 

sed  cuin  reconciliari  cupiunt,  tunc  ad  memo¬ 
riam  redeunt  omnes  injurite :  sic  etiam  mors 
imminens,  seu  per  martyrium,  seu  alia  ra¬ 
tione,  non  modo  non  impedit,  sed  etiam  ex¬ 
citat  recordationem  peccatorum.  Quod  Chry- 
sostomus  pulchre  probat  in  homil.  4.  de  La- 
zaro,  exemplo  fratrum  Joseph,  qui  cum 
pene  jam  obliti  essent  injuriam,  quam  in 
illum  contulerant,  xudacti  postea  ad  angu¬ 
stias,  dixerunt :  Merito  haec  patimur,  quia  pec¬ 
cavimus  in  fratrem  nostrum.  Genes,  xlii,  21. 
Et  S.  Cyprianus  idem  ostendit  in  serm.  de 
lapsis,  exemplo  trium  puerorum  :  «  Ananias, 
inquit,  Azarias,  Misael,  illustres  ac  nobiles 
pueri,  quominusExomologesim  Deo  fecerint, 
nec  inter  flammas,  et  camini  exaestuantis  in¬ 
cendia  quieverunt.  » 

De  tertio  vero  membro  dubitationis,  equi¬ 
dem  arbitror  in  eo  locum  habere,  quod  qui¬ 
dam  docent  de  contritione  virtuali.  Nam 
etiamsi  contritionem  plane  formalem  ordi¬ 
narie  requiri  censeam  ;  tamen  in  duobus  ca¬ 
sibus  sufficere  existimo  virtualem.  Primum, 
quando  aliquis  post  accuratam  discussionem 
conscienti®  suae,  non  potest  ad  memoiiam 
peccatum,  vel  peccata  sua  lethalia  revocare. 
Deinde  cum  aliquis  neque  peccati  lethalis 
conscientiam  habet,  neque  otium  vitam 
suam  excutiendi,  ut  si  forte  rapiatur  subito 
ad  martyrium  :  tunc  enim  credibile  est, 
posse  hominem  per  actum  dilectionis,  in  qua 
contritio  virtute  continetur,  a  peccatis  occul¬ 
tis  justificari. 

Ratio  est  in  primis,  quoniam  alioqui  fru¬ 
stra  cumDavide  diceremus  Deo  :  Ab  occultis 
meis  munda  me  Domine.  Psal.  xvm,  13.  Nam 
si  absque  formali  contritione  nulla  peccata 
deleri  possunt,  et  contritio  formalis  de  oc¬ 
cultis  haberi  nequit,  certe  sequitur,  ut  ab 
occultis  nulla  ratione  liberari  possimus ; 
quorsum  igitur  oramus,  si  quod  petimus, 
impetrari  non  potest?  Deinde,  sicut  legi¬ 
mus  Lue.  xiii  :  Nisi  Poenitentiam  habueritis , 
omnes  similiter  peribitis;  sic  etiam  legimus 
Joan.  m  :  Nisi  quis  renatus  fuerit  ex  aqua, 
et  Spiritu  sancto ,  non  potest  introire  in  re¬ 
gnum  Dei.  Et  Joan.  vi  :  Nisi  manducaveritis 
carnem  filii  hominis,  non  habebitis  vitam  in 
vobis  (1).  Atqui  omnes  concedunt,  Baptismum 
et  Eucharistiam,  cum  re  ipsa  haberi  ne¬ 
queunt,  per  votum  posse  suppleri.  Adhaec  S. 
Augustinus  in  epistola  48.  ad  Vincentium, 
Scribit,  Cyprianum  aut  correxisse  errorem 


illum  suum,  aut  texisse  ubere  charitatis,  et 
a  Patre  coelesti  purgatum  in  eo  falce  passio¬ 
nis.  Et  sanctus  Thomas  3.  par.  quaest,  87. 
artic.  1.  disertis  verbis  scribit,  virtualem 
displicentiam  non  sufficere  ad  remissionem 
peccati  mortalis,  nisi  quantum  ad  peccata 
oblita  post  diligentem  inquisitionem  :  quo 
loco  admittit  displicentiam  virtualem,  pro 
iis  diluendis  criminibus,  quae  ad  memoriam 
revocari  non  possunt.  Denique  mirum  est, 
si  non  absurdum  videatur,  posse  contingere, 
ut  homines  aliqui  in  media  Ecclesia,  sine 
miraculo  justificari  nequeant  :  quales  nimi¬ 
rum  illi  essent,  qui  aut  morbo,  aut  senectute, 
aut  alia  de  causa  omnino  peccatorum  suo¬ 
rum  memoriam  perdidissent. 

Tertia  objectio  adversus  alteram  proposi¬ 
tionem,  quae  erat  de  praecepto  contritionis : 
Impoenitentia  non  est  speciale  aliquod  pec¬ 
catum,  sed  circumstantia  omnium  peccato¬ 
rum,  ut  S.  Thomas  docet  in  2.  2.  q.  14. 
art.  2.  non  igitur  speciale  aliquod  praece¬ 
ptum  de  Poenitentia  exstabit. 

Respondeo  :  Impoenitentia  interdum  spe¬ 
ciale  peccatum  est,  interdum  circumstantia 
alterius  peccati.  Speciale  peccatum  est, 
quando  occurrit  tempus,  quo  tenemur  Poe¬ 
nitentiam  agere,  et  eam  tamen  non  agimus. 
Neque  enim  praeceptum  de  Poenitentia  agen¬ 
da,  quovis  tempore  obligat,  cum  sit  affirma¬ 
tivum  ;  sed  solum  certis  temporibus,  ut  cum 
versamur  in  periculo  vitae,  cum  ad  confes¬ 
sionem  est  accedendum,  cum  Deus  peculiari 
inspiratione  ad  Poenitentiam  nos  invitat, 
juxta  illud  Psalm.  xciv  :  Hodie  si  vocem 
ejus  audieritis ,  nolite  obdurare  corda  vestra  (2). 
At  extra  ejusmodi  tempora,  impoenitentia 
non  tam  peccatum  novum,  quam  peccati 
patrati  circumstantia  est  :  quamdiu  enim 
quisque  in  peccato  haeret,  tamdiu  impoeni¬ 
tens  dici  potest,  et  semper  magis,  ac  magis 
difficilem  sibi  reditum  ad  gratiam  Dei  facit. 
Porro  S.  Thomas  in  2.  2.  quaest.  14.  art.  2. 
de  impoenitentia  ista  posteriore  locutus  est  : 
idem  vero  auctor  in  3.  par.  quaest.  84.  art.  7. 
ad  1..  agnoscit  praeceptum  naturale  de  Poe¬ 
nitentia  agenda ;  et  quaest.  8o.  art.  2.  spe¬ 
ciale  praeceptum  de  Poenitentia  exstare  con¬ 
firmat.  Sed  de  his  ista  sufficiant,  de  quibus 
integrae  disputationes  in  libris  nostrorum 
exstant. 


(1)  Luc.  XIII,  5 ;  Joan.  III,  5 ;  Joan.  VI,  54.  —  (2)  Psal.  XCIV,  8. 

CAPUT  X. 

De  quantitate  Contritionis. 

Sexta  controversia  erat  :  Quantanam  esse 
debeat  ea  tristitia,  quam  de  peccatis  susci¬ 
pimus,  ut  ad  justificationem  peccatorum  su- 
ticiat.  Hic  mire  triumphant,  atque  exultant 
Adversarii  :  existimant  enim  se  locum  repe- 
risse,  ex  quo  doctrinam  Catholicam  de  Poeni¬ 
tentia  cum  plausu  vulgi  reprehendant,  ut 
qua;  ad  desperationem  sternat  viam,  vel 
certe  plane  dubios,  atque  incertos  de  sua 
justificatione  homines  reddat. 

Martinus  Kemnitius  in  2.  par.  Examinis, 
pag.  963.  scribit  Concilium  Tridentinum 
exigere  ad  justificationem,  contritionem  cha- 
ritate  perfectam;  eam  autem  contritionem, 
ut  perfecta  sit ,  probat  ex  Scoto  ,  habere  de¬ 
bere  certum  gradum  intensionis,  et  certo 
spatio  temporis  continuari ;  cum  tamen  neque 
possit  ulla  ratione  constitui,  quotus  ille  gra¬ 
dus  sit,  neque  quantum  spatium  temporis 
exigatur.  Ita  nimirum  redduntur  perplexa,  et 
implicata  omnia.  Addit  etiam  ex  testimonio 
'Scholasticorum  aliorum,  contritionem  opor¬ 
tere  ex  charitate  procedere  ;  charitate  autem 
Deum  super  omnia  diligi  debere  :  ad  quam 
perfectionem  nullus  Sanctorum  in  hac  vita 
pervenire  potest.  Ex  his  ita  colligit,  pag.  se¬ 
quenti  :  «  Impossibilis  igitur  est  sufficientia, 
et  perfectio  contritionis,  et  ejus  persuasio  vel 
facit  pharisfeos,  vel  desperabundos.  Con¬ 
scientia  enim,  qua)  nunquam  potest  certa 
esse  de  sufficientia  et  perfectione  contritionis, 
semper  dubia  et  incerta  manebit  de  remis¬ 
sione  peccatorum,  et  reconciliatione  cum 
Deo.  ))  Hcec  ille. 

Ad  eumdem  modum  Joannes  Calvinus  lib. 
in.Instit.  cap.  4.  §  2  :  «  Contritionem,  inquit, 
debitam  exigunt,  hoc  est,  justam  et  plenam: 
sed  interim  non  constituunt,  quando  securus 
aliquis  esse  possit,  se  hac  contritione  ad  ju¬ 
stum  modum  defunctum  esse.  »  Et  infra  : 
«  Sed  ubi  exigitur  doloris  acerbitas,  qufe 
culpa)  magnitudini  respondeat,  et  qu?e  in 
trutina  appendatur  cum  fiducia  venia) ;  hic 
vero  miserae  conscientia)  miris  modis  tor¬ 
quentur,  et  exagitantur,  dum  sibi  debitam 
peccatorum  contritionem  imponi  vident,  nec 
assequuntur  debiti  mensuram,  ut  secum  de¬ 
cernere  possint,  se  persolvisse  quod  debe¬ 


bant.  »  Et  §  3  :  «  Quod  si  me,  inquit,  calum¬ 
niari  adiunt ;  prodeant  sane,  et  unum  aliquem 
ostendant,  qui  hujusmodi  contritionis  do¬ 
ctrina,  vel  non  sit  ad  desperationem  adactus : 
vel  simulationem  doloris,  judicio  Dei,  pro 
vero  dolore  non  opposuerit.  »  Haec  ille.  Nec 
dissimilia  scripta  reliquit  Heshusius  in  libro 
de  sexcentis  erroribus  Pontificiorum,  tit.  9. 
num.  23.  et  28. 

Nos  igitur  duo  praestabimus  in  praesenti 
disputatione.  Demonstrabimus  primum,  quod 
nobis  objiciunt  adversarii,  in  ipsos  verissime 
convenire,  ut  videlicet  ad  desperationem  adi¬ 
gant  pcenitentes.  Deinde  doctrinam  commu¬ 
nem  Theologorum  veram,  et  consolationis 
plenam  de  quantitate  contritionis  breviter 
explanabimus. 

Ut  incipiamus  a  Primo,  concedunt  adver¬ 
sarii,  Kemnitius  et  Calvinus,  contritionem, 
eamque  seriam  et  vehementem,  esse  neces¬ 
sariam.  Kemnitius  in  2.  par.  Examinis,  pag. 
942:  «  Ardua,  inquit,  qusestio  est,  quomodo 
Poenitentia  ita  agi  possit,  ut  certi  simus  nos 
consequi  reconciliationem,  et  remissionem 
peccatorum  :  si  enim  Poenitentia  non  recte 
agitur,  peccator  licet  quserat,  non  tamen 
assequitur  remissionem  peccatorum.  »  De¬ 
inde  pag.  953.  explicans  quomodo  agatur 
vera  Poenitentia  :  «  Omnino,  inquit,  in  iis, 
qui  veram,  et  seriam  Poenitentiam  agunt,  ne¬ 
cessaria  est  contritio.  »  Et  pag.  954.  docet, 
contritionem  acrem  ac  vehementem  esse  de¬ 
bere  :  a  Hinc  sequitur,  inquit,  dolor  con¬ 
scientia;,  graviter  dolentis  se  peccasse,  et 
peccatis  offendisse  Deum.  »  Calvinus  lib.  nr. 
Institui,  cap.  4.  §  2  :  «  Equidem,  inquit,  se¬ 
dulo  et  acriter  instandum  esse  fateor,  ut  quis¬ 
que  amare  deflendo  sua  peccata,  se  ad  eorum 
displicentiam  et  odium  magis  acuat.  »  Et  §. 
3  :  «  Diximus  et  nos,  inquit,  quodam  loco, 
nunquam  sine  Poenitentia  obvenire  pecca¬ 
torum  remissionem  ;  quod  nulli  nisi  afflicti, 
et  peccatorum  conscientia  vulnerati ,  Dei 
misericordiam  implorare  sincere  possunt.  » 
Hsec  ille. 

Quamvis  autem  iisdem  in  locis  dicant,  ac 
protestentur  se  non  facere  contritionem  cau¬ 
sam,  aut  meritum  remissionis  peccatorum,  et 
Calvinus  jactet  se  sustulisse  illa  animarum 
tormenta,  quod  contritio  debita  prsestanda 
sit,  tamen  ex  iis,  qua)  ipsi  docent,  apertis¬ 
sime  sequitur,  neminem  ex  sententia  ipsorum 
sine  vera,  seria,  graviquo  contritione  justi¬ 
ficari,  sive  ea  contritio  justificationis  causa 
sit,  sive  conditio  tantum,  sive  quid  aliud;  id 


CAPUT  XI. 


enim  ad  rem  nostram  hoc  loco  non  perti¬ 
net. 

Quse  sit  autem  vera,  seriaque  contritio,  sine 
qua  peccata  non  remittuntur,  non  possumus 
aliunde  melius,  ac  tutius  discere,  quam  ex 
litteris  sacris.  Porro,  litterae  sacrae  ubique  re¬ 
quirunt  contritionem  ex  toto  corde;  qualis 
est  etiam  vera  Dei  dilectio,  ex  qua  contritio 
vera  procedit.  Deut.  iv,  29  :  Cum  quaesieris 
Dominum ,  invenies  eum ,  si  toto  corde  quaesieris 
eum ,  et  tota  tribulatione  animae  tuae.  Deut.  xxx, 
12:  Si  ductus  poenitudine  cordis,  reversus  fueris 
ad  Dominum  in  toto  corde  tuo ,  et  tota  anima 
tua ,  miserebitur  tui.  III  Reg.  vm,47,  48,  50: 
Si  peccaverint  tibi,  et  reversi  fuerint  ad  te  in 
universo  corde  suo,  et  tota  anima  sua ,  propitia¬ 
beris  populo  tuo.  II  Parap.  xxx,  18,  19  :  Do¬ 
minus  bonus  propitiabitur  cunctis ,  equi  in  toto 
corde  requirunt  eum.  Hier.  xxix,13  :  Quaeretis, 
et  invenietis  me,  cum  quaesieritis  me  in  toto 
corde  vestro.  Joel.  n.  12,  13  :  Convertimini  ad 
me  in  toto  corde  vestro ,  in  jejunio,  fletu ,  et 
planctu ,  et  scindite  corda  vestra. 

Debent  igitur  adversarii,  velint  nolint,  ad¬ 
mittere,  sine  contritione  perfecta,  et  quae  ex 
toto  corde  sit,  non  remitti  peccata.  Atqui 
ejusmodi  contritionem  ut  etiam  dilectionem 
Dei,  ex  toto  corde ,  impossibilem  in  hac  vita 
esse  contendunt,  et  quam  nullus  unquam 
Sanctorum  habuerit,  ut  ex  locis  supra  citatis, 
et  ex  aliis  multis  omnes  norunt,  qui  eorum 
scripta  legerunt.  Quare  sequitur,  ut  remissio 
peccatorum  plane  sit  impossibilis,  et  poeni- 
tentibus  nihil  supersit  aliud,  nisi  desperatio, 
si  vera  est  doctrina  Kemnitii,  et  Calvini. 
Quam  eniin,  quaeso,  spem  salutis  ille  conci¬ 
piet,  qui  contritionem  ex  toto  corde  impos¬ 
sibilem  esse  censet ;  et  eam  solam  veram,  ac 
seriam  Contritionem  esse,  negare  non  potest; 
et  sine  vera  seriaque  Contritione  peccata  non 
remitti  sibi  certissime  persuasit. 


CAPUT  XI. 

De  quantitate  Contritionis,  ex  sententia 
Catholicorum. 

Sed  jam  dimissis  adversariis,  veram  de 
Contritionis  quantitate  sententiam  aliquot 
propositionibus  complectamur. 


521 

Prima  propositio  :  «  Non  requiritur  ad 
eam  contritionem,  quae  sit  futura  sufficiens 
ad  remissionem  peccati,  ut  aequalis  sit  ma¬ 
gnitudini  irae  divinae.  »  Haec  est  contra  ca¬ 
lumniam  et  mendacium  Calvini,  qui  lib.  hi. 
Institut.  cap.  4.  §  2.  ut  etiam  in  primo  libro 
notavimus,  scribere  ausus  est,  tam  perfectam 
contritionem  a  Catholicis  exigi,  ut  in  trutina 
appendatur,  cum  fiducia  veniae  :  non  potest 
autem  in  trutina  appendi  cum  fiducia  veniae, 
nisi  sit  justum  pretium  peccatorum,  et  ex  ri¬ 
gore  justitiae  satisfaciat  Deo  ;  atque  irae  ipsius 
magnitudinem  aequet. 

Et  quidem  non  exigi  a  Catholicis  tantam 
contritionem,  perspicuum  est  ex  eo,  quod 
omnes  Catholici  negant,  Contritione  mereri 
nos  ex  condigno  justificationem,  aliqui  etiam 
negant  ex  congruo.  Recte  autem  non  exigi, 
probari  potest,  tum  quia  scriptum  est  :  Quis 
novit  potestatem  irae  tuae,  et  prae  timore  tuo 
iram  tuam  dinumerare  ?  Psalm.  lxxxix  (1). 
tum  quia  peccatum  lethale,  Deum  qui  in¬ 
finitae  dignitatis  est,  offendens,  infinitam 
indignationem,  et  poenam  meretur  :  non  pot¬ 
est  autem  homo  infinitum  pretium  offerre 
Deo,  quantumvis  doleat  ac  seipse  excru¬ 
ciet. 

Sed  argumentum  evidens  habemus  ex  di¬ 
vinarum  Scripturarum  testimoniis ,  atque 
exemplis.  Nam  scriptura  nihil  aliud  a  nobis 
exigit,  nisi  ut  convertamur  ad  Deum  in  toto 
corde :  converti  autem  ad  Deum  in  toto  corde, 
non  est,  dolorem  illum  concipere,  qui  aequa¬ 
lis  sit  offensioni  vel  irae  divinae,  nam  dolor 
iste  sine  dubio  impossibilis  est.  Si  vero  im¬ 
possibile  esset  converti  ad  Deum  in  toto 
corde,  cur  Deus  ipse  id  postularet  ?  cur  di¬ 
ceret  Joel.  ii,  12  :  Convertimini  ad  me  in  toto 
coi'de  vestro?  an  Deus  ignorabat  id  fieri  non 
posse,  aut  fieri  volebat  quod  sciebat  non  posse 
fieri  ?  Deinde,  Scriptura  testatur  aliquos  in 
toto  corde  reversos  ad  Deum,  et  alios  pro¬ 
nuntiat  reversuros  >  quae  sunt  argumenta 
certissima,  id  fieri  posse;  et  proinde  converti 
in  toto  corde,  non  significare  contritionem 
aequalem  irae  divinae.  IV  Reg.  xxm,  25  :  Si¬ 
milis  illi  non  fuit  Rex,  equi  reverteretur  ad 
Dominum  in  omni  corde  suo.  Hier,  xxiv,  7. 
Ego  ero  illis  in  Deum,  quia  revertentur  ad 
me  in  toto  corde  suo . 

Quare  quod  S.  Cyprianus  ait  in  ferm.  de 
lapsis  :  a  Quam  magna  deliquimus,  tam  gran¬ 
diter  defleamus))  ,non  significat, dolorem  abso- 


(I)  Psalm.  LXXXIX,  11. 

lute  offensioni  aequandum  esse,  quod  fieri  non 
potest  :  sed  proportionem  illam  inter  peccata 
et  dolorem  de  peccatis,  esse  debere,  ut  de 
majore  peccato  magis,  de  minore  minus  do- 
leamus.  Quod  vero  scribit  S.  Ambrosius  in 
lib.  ad  Virginem  corruptam,  cap  8.  cum  ait : 
«  Sed  quanta  putas,  et  qualis  necessaria 
Poenitentia,  quae  aut  aequet  crimina,  aut  certe 
excedat?  non  ita  accipiendum  est,  quasi 
Poenitentia  aequare,  aut  excedere  debeat 
peccatum,  ut  offensam  Dei,  sed  ut  dolor  Poe¬ 
nitentiae  aequet,  aut  excedat  voluptatem, 
quam  peccando  accepimus  :  quod  aliis  verbis 
ita  scripsit  Hugo  de^S.  Victore  lib.  ii.  de 
Sacram,  par.  4.  cap.  2.  «  Si  in  correctione 
minor  est  afflictio,  quam  in  culpa  fuit  dele¬ 
ctatio,  non  est  dignus  Poenitentiae  tuae  fru¬ 
ctus.  » 

Secunda  propositio  :  «  Dolor  de  peccatis 
esse  debet  summus,  saltem  (ut  Theologi  lo¬ 
quuntur)  appretiative. »  Recte  enim  Doctores 
tradunt  dolorem  summum  posse  duobus  mo¬ 
dis  intelligi  :  intensive,  et  appretiative.  Sum¬ 
mus  dolor  intensi  ve  dicitur,  quando  voluntas, 
(nam  de  dolore  spiritus,  non  sensus  sive 
corporis,  hic  loquimur,  licet  unus  ex  altero 
nasci  soleat)  quando,  inquam,  voluntas  sum¬ 
mo  conatu  detestatur  aliquid  :  summus  au¬ 
tem  appretiative,  quando  voluntas  pluris 
aestimat  detestationem  alicujus  mali,  quam 
cujuscumque  boni  consecutionem,  aut  alte¬ 
rius  mali  evitationem.  Itaque  magnitudo 
doloris  intensive,  attenditur  ex  parte  subjecti, 
magnitudo  appretiative,  ex  parte  objecti  : 
et  saepe  accidit,  ut  de  re  aliqua  magis  dolea- 
mus  intensive,  de  qua  minus  doleamus  appre¬ 
tiative,  et  contra.  Nam  viri  etiam  boni  gra¬ 
vius  tristantur  interdum  et  dolent,  ob  mortes 
filiorum,  quam  ob  peccata;  qui  tamen,  si 
daretur  optio,  mallent  filios  amisisse,  quam 
Deum  offendisse.  De  sancta  Paula  Romana 
scribit  S.  Hieronymus  in  ejus  vita,  in  mor¬ 
tibus  filiorum  sic  illam  graviter  affici  solitam, 
ut  semperde  vita  periclitaretur  :  qualem  do¬ 
lorem  ob  crimina  in  Deum  admissa,  nun¬ 
quam  sensisse  legitur  :  nec  tamen  dubitari 
potest,  quin  foemina  illa  sanctissima  et  optima, 
maluerit  filios  omnes  perire,  quam  vel  leviter 
Deum  offendere. 

Si  quis  objiciat,  fieri  non  posse,  ut  voluntas 
non  intensius  doleat  de  ejus  rei  amissione, 
quam  pluris  aestimat,  cum  ideo  doleat,  quia 
rem  caram,  et  quam  magni  faciebat,  amisit, 


respondebimus,  id  fieri  non  posse,  si  omnia 
sint  paria  :  tamen  non  semper  esse  omnia 
paria.  Saepe  enim  fit,  ut  id  quod  minoris  fa¬ 
ciendum  esse  recta  ratio  judicat,  sit  propin¬ 
quius,  notius,  naturae  convenientius,  longa 
familiaritate  conjunctum,  quod  proinde  magis 
afficiat,  et  moveat,  licet  illi  aliud  quidpiain 
absolute  ac  simpliciter  praeferatur.  Id  quod 
in  rebus  etiam  corporalibus  experimur, 
quippe  qui  magis  tristamur  et  angimur  ob 
acrem  dolorem  dentium,  aut  ustionem  ali¬ 
quam  digiti,  quamvis  non  lethalem,  quam 
ob  febrim  lentam,  sed  pestiferam  :  et  tamen 
quis  non  libenter  febrim  illam  lentam,  et 
pestiferam,  cum  acerbissimo  dentium  aut 
digitorum  dolore  mutaret? 

His  explicatis,  propositio  nostra  probatur 
ex  omnibus  illis  Scripturae  locis,  quae  paulo 
ante  adduximus,  ut  ostenderemus,  contri¬ 
tionem  ex  toto  corde,  atque  adeo  summam 
et  maximam  esse  debere.  Deinde,  addi  pos¬ 
sent  illa  omnia  loca,  quae  jubent  ut  Deum  ex 
toto  corde  diligamus,  quae  exstant  Deut.  6. 
Matth.  22.  Luc.  10.  et  alibi.  Qui  enim  jubemur 
Deum  ex  toto  corde  diligere,  jubemur  pariter 
peccatorum,  quo  Dei  amicitiam  -violamus, 
toto  pectore  detestari.  Denique  ratio  idipsum 
apertissime  docet.  Nam  cum  peccatum  sit 
malorum  omnium  maximum,  super  omnia 
detestandum,  fugiendumque  est,  et  quia  teste 
Apostolo,  Rom.  ni  :  Non  sunt  facienda  mala, 
ut  veniant  bona  (1),  ideo  non  licet  peccatum 
eligere  quacumque  conditione  proposita  : 
proinde  magis  dolendum  est  appretiative  de 
commisso  peccato,  quam  laetandum  de  quovis 
opere  bono. 

Tertia  propositio  :  «  Non  est  necesse,  ut 
contritio  sit  dolor  summus  intensive  » .  Pro¬ 
batur  primum,  quia  si  id  esset  necesse,  ma¬ 
xime  ob  ea  loca  Scripturae,  quae  jubent  ut 
convertamur  ad  Deum  in  toto  corde,  et  tota 
tribulatione  animae  nostrae  ,  Joelis  n.  et 
Deuter.  iv.  Sed  ista  loca  exigunt  quidem  do¬ 
lorem  summum  appretiative,  ut  supra  dixi¬ 
mus,  non  tamen  intensive.  Converti  enim  ex 
corde,  nihil  est  aliud,  nisi  serio  ac  sincere 
converti  :  ex  toto  autem  corde  converti,  est 
integre  et  perfecte  converti,  ita  ut  non  partim 
peccata  detestemus,  partim  illis  .afficiamur, 
sive  non  unum  peccatum  odio  habeamus, 
et  alteri  adhuc  adhaereamus,  sed  omnia  de- 
testemur,  ab  omnibus  simpliciter  avertamur; 
idque  tam  perfecte,  ut  nullum  sit  malum 


(1)  Rom.  III,  8. 

quod  vitatum  malimus  ,  quam  peccatum. 
Neque  aliter  intelligenda  sunt  loca  ista,  quse 
conversionem  ex  toto  corde  requirunt,  quam 
illa,  quae  dilectionem  ex  toto  corde  praeci¬ 
piunt  ;  illa  autem  loca  non  exigere  summam 
dilectionem intensive,  sed  solum appretiative, 
ut  videlicet  nihil  Deo  anteponatur,  vel  aeque¬ 
tur,  ostendimus  in  ii.  lib.  de  membris  Eccle¬ 
siae,  qui  erat  de  Monachis,  cap.  13.  ubi  ista 
omnia  diligenter  excussimus. 

Deinde,  probaitur  eadem  propositio  expe¬ 
rimento  hominum  piorum,  qui  (ut  paulo  ante 
de  sancta  Paula  referebamus)  intensius  ali¬ 
quando  dolent  ob  mortem  carorum,  quam 
ob  peccata,  licet  paratissimi  sint  omnia  per¬ 
peti  potius,  quam  ut  peccatum  in  Deum 
committerent.  Neque  reprehendi  potest  ve¬ 
hemens  ille  dolor,  qui  ex  amissione  filiorum 
in  parentibus  cernitur,  tum  quia  naturalis 
est,  tum  etiam  quia  in  sanctissimis  h ordi¬ 
nibus  locum  invenit.  Certe  patriarcha  Jacob 
ita  doluit  mortem  filii  sui  Joseph,  ut  Scri¬ 
ptura  dicat  Genes,  xxxvir  :  Congregatis  cun¬ 
ctis  liberis  ejus ,  ut  lenirent  dolorem  patris ,  no¬ 
luit  consolationem  accipere  ;  sed  ait ,  Descen¬ 
dam  ad  filium  meum  lugens  in  infernum  (1).  Et 
S.  David  II.  Reg.  xix.  ita  vehementer  Absa- 
lonem  filium  suum  deflevit,  ut  licet  multa 
legantur  de  insigni  contritione  ejus  ob  pec¬ 
catum  adulterii,  atque  homicidii,  majora  ta¬ 
men  signa  doloris  ob  filii  mortem  ostendisse 
videatur. 

Accedit  tertio,  quod  ex  iis,  qui  serio  et  ut 
oportet,  de  peccatis  suis  dolent,  alii  magis, 
alii  minus  dolent.  Non  enim  tantopere  cele¬ 
braretur  Marise  Magdalena?  contritio,  si  om¬ 
nes,  qui  recte  Poenitentiam  agunt,  paremcon- 
tritionem  haberent,  quoad  intensionem,  sicut 
revera  parem  habent,  quoad appretiationem. 

Praeterea,  si  dolor  summus  pro  quolibet 
lethali  crimine  exigeretur,  nemo  posset  ma¬ 
gis  de  uno,  quam  de  alio  peccato  dolere  ; 
quod  est  et  contra  experientiam,  et  contra 
rationem.  Experimur  enim,  graviora  crimina 
acrius  conscientiam  pungere,  etmajoremtum 
verecundiam,  tum  displicentiam  parere, 
quam  leviora:  et  judicium  recta?  rationis  ici 
postulat,  ut  majora  delicta  major  Poenitentia, 
et  contritio  intensior  consequatur. 

Denique,  si  summus  dolor  intensive  ad 
veram  contritionem  necessarius  esset,  vix 
unquam  possemus,  non  dico  certo  scire,  sed 
ne  probabiliter  quidem  cognoscere,  nos  id 


fecisse  quod  debemus  ,  in  sceleribus  dete¬ 
standis.  Quis  enim  est,  qui  non  possit,  si  stu¬ 
dium  adhibere  velit,  ad  contritionem  paulo 
majorum  se  excitare?  At  profecto  absurdum, 
et  alienum  a  divina  benignitate  videtur,  ut 
eam  medicinam  instituerit,  in  qua  pacem 
animi,  ac  tranquillitatem  nullam  inveniamus. 

Quarta  propositio  :  «  Non  requiritur  cer¬ 
tus  gradus  intensionis,  neque  mora  ulla  tem¬ 
poris,  ad  veram  contritionem  ».  Hsec  est 
jid  versus  nonnullos,  qui  veram  contritionem 
esse  negant,  nisi  ad 'certum  quemdam  inten¬ 
sionis  gradum  perveniat,  et  certo  spatio 
temporis  duret.  Sed  facilis  est  hujus  senten¬ 
tiae  confutatio.  Nam  Scripturae  conversionem 
et  Poenitentiam  exigunt  ;  sed  certi  gradus 
aut  temporis  mentionem  nullam  faciunt  ; 
quare  si  certus  gradus,  certumve  tempus  re¬ 
quireretur,  id  esset  omnino  incognitum,  et 
proinde  non  ex  electione,  sed  casu  fieret,  ut 
aliqui  ad  justam  mensuram  doloris  perveni¬ 
rent,  et  in  eo  dolore  justo  tempore  versaren¬ 
tur.  Deinde,  quis  unquam  in  praeceptis  fidei, 
spei,  dilectionis,  aliarumque  virtutum  istas 
mensuras  excogitavit,  ut  non  sit  fides,  aut 
spes,  aut  charitas,  nisi  certum  gradum  inten¬ 
sionis,  et  certam  moram  temporis  habeat? 
quod  si  in  virtutibus  caeteris  istanon  requirun¬ 
tur,  cur  requirerentur  in  Poenitentiae  virtute? 

Quid,  quod  Scriptura  et  Patres  satis  a  perte 
tradunt,  quovis  momento  posse  hominem 
per  veram  Poenitentiam  justificari;?  Isai.  xxx. 
juxta  editionem  LXX.  Interpretum  :  Cum  re¬ 
versus  ingemueris ,  salvus  eris  ;  et  Ezechielis 
cap.  18.  non  semel  Deus  indulgentiam  pro¬ 
mittit  iis,  qui  a.  peccatis  aversi,  atque  ad  vi¬ 
tam  meliorem  conversi  fuerint.  Et  Eccle- 
siast.  cap.  ii  :  Facile  est,  inquit,  in  oculis  Dei , 
subito  honestare  pauperem  (2). 

S.  Cyprianus  tract.  i.  qui  est  ad  Demetri- 
anum,  extremo  :  «  In  isto,  inquit,  mundo 
manenti,  Poenitentia  nulla  sera  est.  »  Et  in¬ 
fra  :  «  Tu  sub  ipso  licet  exitu,  et  vitee  tem¬ 
poralis  occasu  pro  delictis  roges,  et  Deum, 
qui  unus,  et  verus  est,  confessione,  et  fide 
agnitionis  ejus  implores,  venia  confitenti  da¬ 
tur  etc.  »  Et  in  sermone  de  coena  Domini  : 
«  Sed,  inquit,  et  in  eodem  articulo  temporis 
cum  jam  anima  festinet  ad  exitum,  et  egre- 
diens  ad  labia  expirantis  emerserit,  Poeni¬ 
tentiam  clemcntissimi  Dei  benignitas  non 
aspernatur.  »  Et  infra  :  «  Nec  quantitas  cri¬ 
minis,  nec  brevitas  temporis,  nec  hora?  ex- 


(1)  Gen.  XXXVII,  25  -  (2)  Eccli.  XI,  23. 

tremitas,  nec  vita)  e.iormitas,  si  vera  con¬ 
tritio,  si  pura  fuerit  voluptatum  mutatio, 
excludit  a  venia.  »  Et  infra,  de  bono  latrone  : 

«  In  momento,  inquit,  impietas  religionem, 
crudelitas  induit  pietatem,  et  statim  con¬ 
summatus  civis  Sanctorum,  et  domesticus 
Dei  praemissus  est  in  regnum.  »  S.  Basilius 
homil.  de  Poenitentia :  «  Tantummodo  vo¬ 
les,  inquit,  et  ipse  Deus  ultro  occurret.  » 
Et  probat  ibidem  Basilius  exemplo  filii  pro¬ 
digi,  incredibilem  esse  Dei  benignitatem 
erga  pcenitentes.  S.  Joannes  Chrysostomus 
in  epist.  priore  ad  Theodorum  lapsum  : 
«Non,  inquit,  ad  temporis  rationem,  sedjuxta 
affectum  anima)  solet  dijudicari  Poenitentia.  » 
Et  infra  de  bono  latrone  :  «  In  eo  mo¬ 
mento,  inquit,  totius  vita)  peccata  simul  abs¬ 
tersit,  atque  ante  Apostolos,  officii  grati 
preemium  suscepit.  »  S.  Leo  in  epist.  91.  ad 
Theod.  Episcopum:  «  Apud  Deum,  inquit, 
nullas  patitur  venise  moras  vera  conversio, 
dicente  Spiritu  Dei  per  Prophetam  :  Cum 
conversus  ingemueris ,  salvus  eris.  »  Sanctus 
etiam  Coelestinus  I.  Papa  in  epist.  ad  Gallos  : 
«  Desperat,  inquit,  de  misericordia  Dei,  qui 
ei  ad  subveniendum  morienti  sufficere,  vel 
inmomento,  non  credit  posse.  «  Etinfra  :  » 
Vera  ergo  ad  Deum  conversio  in  ultimis  posi¬ 
torum  mente  potius  lestimanda  est,  quam 
tempore,  Propheta  hoc  taliter  asserente, Cum. 
conversus  ingemueris,  tunc  salvus  eris.  » 
Quinta  propositio  :  «  Neque  illud  exigitur 
ut  tot  sint  actus  contritionis,  quot  sunt  pec¬ 
cata  ;  modo  de  omnibus,  qua)  post  examen 
menti  occurrunt,  ex  animo  doleamus.  »  Nam 
ut  negandum  non  est,  singula  peccata  dete¬ 
standa  esse,  cum  scriptum  sit  Isaia)  xxxvm  : 
Recogitabo  tibi  omnes  annosm  eos,  etc.  (1).  Et 
Ezech.  xviii :  Si  impius  egerit  Poenitentiam  ab 
omnibus peccatis  suis,  etc.,  sic  est  etiam  conce¬ 
dendum,  posse  hominem  unica  actione  pec¬ 
cata  omnia,  qua)  memoria)  forte  accurrunt, 
detestari,  atque  ob  ea  commissa  dolere  : 
alioqui  enim  falsum  esset  quod  paulo  ante 
demonstravimus,  inmomento  posse  hominem 
converti,  et  justificari. 

Sexta  propositio:  «  Utilissimum  tamen  est, 
peccata  singula  amarissime,  et  longo  tem¬ 
pore  ita  deflere,  ut  contritio  non  solum  ap- 
pretiative,  sed  etiam  intensive,  et  extensive, 
ut  sic  loquamur,  summa  dici  possit.  » 

Hanc  propositionem  satis  nobis  persuadent 
exempla,  et  cohortationes  Sanctorum  ;  nam 


et  David  lavabat  per  singulas  noctes  lectum 
suum,  Psalm.  vi.  et  S.  Petrus  flevit  amare, 
Luc.  xxii  et  Magdalena  lacrymis  suis  pedes 
Domini  irrigavit,  Luc.  vn.  et  S.  Augustinus 
de  se  loquens  lib.  vm.  Gonfess.  cap.  xn  : 
«  Ubi,  inquit,  a  fundo  arcano  alta  conside¬ 
ratio  contraxit,  et  congessit  totam  miseriam 
meam  in  conspectum  cordis  mei,  oborta  est 
procella  ingens,  ferens  ingentem  imbrem  la- 
crymarum. »  Et  infra  :  «  Ego  sub  quadam 
fici  arbore  stravi  me,  nescio  quomodo,  et  di¬ 
misi  habenas  lacrymis,  et  proruperunt  flu¬ 
mina  oculorum  meorum,  acceptabile  sacri- 
ficiumtuum. »  Et  infra:  «  Dicebam  ha)c,  et  fle¬ 
bam  amarissima  contritione  cordis  mei.  » 
S.  Cyprianus  in  serm.  de  lapsis,  extremo  : 
«  Orare,  inquit,  oportet  impensius,  et  rogare 
diem  luctu  transigere,  vigiliis  noctes  ac  fleti¬ 
bus  ducere,  tempus  omne  lacrymosis  la¬ 
mentationibus  occupare,  etc.  >;  S.  Ambrosius 
in  libro  ad  Virginem  corruptam,  cap.  8  : 
«  Defluant,  inquit,  oculi  lacrymas,  qui  ma¬ 
sculum  simpliciter  non  aspexerunt  :  pallesca 
facies,  quse  quondam  viruit  impudice  :  cor 
vero  sit  liquescens,  sicut  ceera  etc.  » 

Hsec  et  similia  passim  apud  sanctos  Patres 
inveniuntur,  quse  quidem  non  eo  solum  toto 
animo  amplectenda  sunt,  quod  (ut  diximus) 
contritio  eo  sit  utilior,  quo  est  major :  sed 
etiam  quia  periculum  est,  ne  homo  se  ipse 
fallat ;  et  dum  se  ad  acrem  et  intensam  con¬ 
tritionem  excitare  non  satagit,  revera  ne  ap- 
pretiative  quidem  toto  corde  crimina  dete- 
stetur. 


CAPUT  XII. 

Contritionem  causam  esse  remissionis 
peccatorum. 

Septima  controversia  ordine  sequitur  : 
Utrum  contritio  peccata  remittat.  Luthcrani 
etiamsi  contritionem  requirant  ad  remissio¬ 
nem  peccatorum,  tamen  non  ferunt,  ut  con¬ 
tritio  dicatur  causa  justificationis  ;  quod  ideo 
faciunt,  ne  ulla  ratione  fidei  derogetur,  cui 
soli  justificationem  tribuunt. 

Lutherus  in  assert.  art.  12.  posteaquam 
docuerat  fidem  justificare,  etiamsi  per  im¬ 
possibile  homo  non  esset  contritus,  subjungit: 
«  Dixi  autem,  per  impossibile,  quia  satis  su- 


(1)  Isai.  XXXVIII,  15  ;  Ezech  XVIII,  21. 

pra  dictum  est,  fidem  sine  contritione  esse 
non  posse,  cum  gratia  non  infundatur  sine 
magna  concussione  aniime  :  volui  enim  fidei 
virtutem  declarare,  et  commendare,  quam 
sola  faciat  ad  remissionem  peccatorum,  et 
justificationem  pacis.  Quod  dico,  ne  quis 
me  putet  contritionem,  seu  perturbationem 
illam  cordis  in  cognitione  peccatorum  sus¬ 
citatam  negare,  volo  eam;  sed  dico  eam  non 
operari  justificationem,  aut  remissionem  pec¬ 
catorum  :  fides  enim  in  verbum  Dei  justificat, 
et  purgat.  »  Joannes  Calvinus  lib.  m.Instit. 
cap.  4,  §  3  :  «Diximus,  inquit,  et  nos  quo¬ 
dam  loco,  nunquam  sine  Poenitentia  obvenire 
peccatorum  remissionem  ;  sed  simul  adje¬ 
cimus,  Poenitentiam  non  esse  causam  remis¬ 
sionis  peccatorum.  »  Martinus  Kemnitius 
in  2.  par.  Exam.  pag.  960  :  «  Impetrationem 
inquit,  veniae,  et  reconciliationem  cum  Deo, 
manifeste  tribuunt  (Catholici)  actui  seu  operi 
contritionis  nostrae  :  et  quidem  ante  Abso¬ 
lutionem,  quae  est  vox  Evangelii,  gratis  pro¬ 
pter  meritum  Christi  annuntians,  et  imper¬ 
tiens  fidei  reconciliationem  cum  Deo,  et  re¬ 
missionem  peccatorum.  Quid  vero  aliud  est 
hoc,  quam  reconciliationem  cum  Deo,  et  re¬ 
missionem  peccatorum  adimere  Evangelio,  et 
fidei,  imo  gratuitae  misericordiae  Dei,  et 
merito  Christi  :  et  transferre  illam  in  merita 
nostrorum  operum  ?  » 

At  Catholici  communi  consensu  docent, 
contritionem  causam  esse  remissionis  pecca¬ 
torum  :  quod  idem  Tridentinum  Concilium 
docet,  tum  sess.  6.  cap.  6.  tumsess.  14.  cap. 
4.  Ex  quibus  etiam  locis  intelligere  licet, 
duobus  modis  contritionem  causam  esse  ju¬ 
stificationis  ;  quia  videlicet  disponit  ad  justi¬ 
ficationem,  et  impetrat  remissionem  pecca¬ 
torum.  Sess.  6.  cap.  6.  numerat  Concilium 
actum  Poenitentiae  inter  dispositiones  justifi¬ 
cationis  :  et  quia  dispositio  non  solum  se  te¬ 
net  ex  parte  materiae,  sed  etiam  ex  parte 
agentis,  ideo  actus  Poenitentiae  quatenus  ab 
auxilio  gratiae,  et  libero  arbitio  procedit,  et 
hominem  disponit  ad  justificationem,  ipsius 
justificationis  causa  dici  potest  aliquo  modo 
etiam  efficiens.  Sess.  14.  cap.  4.  idem  Con¬ 
cilium  scribit  :  Contritionem  omni  tempore 
necessariam  fuisse  ad  veniam  impetrandam  : 
porro  impetrare  est  esse  etiam  aliquo  modo 
causam. 

Theologi  Scholastici  in  eo  solum  dissentire 
videntur,  quod  nonnulli  volunt  actum  Poeni¬ 


tentia;,  ut  etiam  actum  fidei  et  dilectionis, 
esse  dispositionem  ad  remissionem  pecca¬ 
torum,  sed  non  meritum  neque  de  condigno, 
neque  de  congruo  remissionis  peccatorum  : 
et  hujus  sententia;  sunt  Joannes  Capreolus 
in  2.  Sentent.  dist.  40.  qua;st.  unica,  et  Do¬ 
minicus  a  Soto  lib.  2.  de  natura  et  gratia, 
cap.  4.  At  alii,  iique  plurimi,  non  solum  dis¬ 
positionem,  sed  etiam  meritum  de  congruo 
justificationis  esse  volunt  ejusmodi  actus, 
qua;  sententia  est  Magistri  Sententiar.  in  n. 
lib.  Serit,  dist.  27.  et  S.  Thomao  in  2.  dist.  27. 
quaist.  4.  ad.  4.  Alberti  in  primum,  dist.  41 . 
art.  2.  ad  quintum.  S.  Bonaventura;  in  2. 
dist.  28.  art.  2.  quaest.  3.  et  in  4.  dist.  15. 
art.  1.  quaest.  5.  Praiterea  Scoti,  Durandi, 
Gabrielis,  et  aliorum,  in  2.  dist.  28.  et  ex 
recentioribus  Andreee  Yegae  lib.  8.  in  Conci¬ 
lium  Tridentinum,  decem  ultimis  capitibus, 
et  in  opusculo  de  justificatione  quaest.  7.  Et 
quamvis  posterior  haec  sententia  nobis  ve¬ 
rior,  et  Scripturis,  ac  Patribus  conformior 
videatur,  tamen  in  eo  potissimum  labora¬ 
bimus,  ut  probemus,  Poenitentiam  sive  con- 
trionem  causam  esse  remissionis  peccatorum 
quidquid  sit  de  vocabulo  meriti. 

Habemus  primum  divinas  litteras,  ad  qua¬ 
rum  apertissima  testimonia  nullam  adhuc 
legi  adversariorum  responsionem.  Ezech. 
cap.  xviii.  Cum  averterit  se  impius  ab  impie¬ 
tate  sua,  ipse  animam  suam  vivificabit  (1).  Quid 
clarius?  an  vivificare  animam  suam,  non  est 
aliquid  facere  ad  propriam  justificationem  ? 
In  eodem  capite  :  Facite,  inquit,  vobis  cor 
novum ,  et  spiritum  novum,  quomodo  autem 
faciat,  homo  sibi  cor  novum,  et  spiritum  no¬ 
vum,  paulo  ante  Propheta  explicaverat  di¬ 
cens  :  Convertimini ,  et  agite  Poenitentiam  : 
projicite  a  vobis  omnes  praevaricationes  ve¬ 
stras.  Quod  si  dum  convertimur,  et  Poeniten¬ 
tiam  agimus,  facimus  nobis  cor  novum,  et 
spiritum  novum,  quis  inficiari  potest,  con¬ 
versionem,  ac  Poenitentiam  causam  esse  ju¬ 
stificationis  ? 

Jonce  m  :  Et  vidit  Deus  opera  eorum,  quia 
conversi  sunt  de  via  sua  mala,  et  misertus  est 
Deus  super  malitia,  quam  locutus  est  ut  fa¬ 
veret  eis,  et  non  fecit  (2).  Hoc  certo  loco  causa 
redditur  cur  misertus  sit  Dominus  Ninivita¬ 
rum,  quia  conversi  sunt  de  via  sua  mala,  Poe¬ 
nitentia;  opera  fecerunt. 

Psalm.  l  :  Sacrificium  Deo  spiritus  contri¬ 
bulatus  (3).  At  sacrificium  Deum  placare,  et 


(l)  Ezech.  XVIH,  27.  -  (2)  Jon.  III,  18.  -  (3)  Psalm.  4. 19. 

gratiam  impetrare  solet :  et  ideo  subjungitur: 
Cor  contritum ,  et  humiliatum ,  Deus ,  non  de¬ 
spicies. 

Dan.  iv  :  Peccata  tua  eleemosynis  redime. 
Tobiee  xn  :  Eleemosyna  a  morte  liberat,  et  ipsa 
est  qux  purgat  peccata(  1),  Ha?cloca  non  viden¬ 
tur  intelligenda  de  eleemosyna  quocumque 
animo  facta :  nam  qui  in  peccato  perseverare 
volunt,  nuqquam  per  eleemosynas  salva¬ 
buntur.  Neque  intelligi  possunt  de  eleemo¬ 
synis  justorum,  qui  poenas  temporarias  post 
culpee  remissionem,  juxta  Catholicorum  sen¬ 
tentiam,  redimunt  :  siquidem  Nabuchodo- 
nosor,  quem  Daniel  alloquitur,  impius  erat  ; 
ct  Angelus  apud  Tobiam  non  tribueret  elee¬ 
mosynae  vim  liberandi  a  morte,  si  de  justo¬ 
rum  tantum  eleemosynis  loqueretur.  Quare 
loca  illa  de  eleemosynis  pcenitentium  intelli¬ 
genda  sunt,  qui  saltem  ex  congruo  per  con¬ 
tritionem  et  opera  Poenitentiae,  Dominum 
placant. 

Luc.  vii  :  Remittuntur  ei  peccata  multa, 
quoniam  dilexit  multum  (2).  Hoc  loco  dilectio, 
sive  contritio  ex  dilectione,  quam  lacrymae 
testabantur,  apertissime  dicitur  esse  causa 
remissionis  peccatorum  :  siquidem  particula 
illa  Quoniam,  causalis  est. 

Sed  accedant  testimonia  Patrum,  qui  pas- 
sim  per  contritionem  peccata  deleri,  ablui, 
purgari  dicunt,  item  contritione  Deum  pla¬ 
cari,  eique  satisfieri  affirmant ;  denique  con¬ 
tritionem  meritum,  ac  pretium  appellare 
non  verentur. 

Tertullianus  lib.  iv.  in  Marcionem,  ante 
medium :  «  Video,  inquit,  et  Achab  regem 
maritum  Jezabel,  reum  idololatria?,  et  san¬ 
guinis  Nabutha?,  veniam  meruisse  Poenitentia? 
nomine.  »  Et  in  libro  de  Poenitentia  :  «  Poe¬ 
nitentia,  inquit,  Dominus  mitigatur.  »  Ori- 
genes  hom.  11.  in  cap.  20.  Levitici  ((Purga¬ 
tio,  inquit,  peccati  per  Poenitentiam  con¬ 
stat  :  quam  utrum  quis  digne  gerat,  ita  ut 
mereri  pro  ea  veniam  possit,  videto.  »  Cy¬ 
prianus  in  serm.  5.  de  lapsis,  extremo,  po- 
steaquam  dixerat,  Poenitentiam  esse  medi¬ 
cinam  peccati,  et  per  eam  Dominum  pla¬ 
cari  et  ad  veram  contritionem  fuerat  cohor¬ 
tatus,  ita  sermonem  clausit :  «  Qui  sic  Deo 
satisfecerit,  qui  Poenitentia  facti  sui ,  qui 
pudore  delicti,  plus  virtutis  et  fidei  de  ipso 
lapsus  sui  dolore  conceperit ,  exauditus  et 
adjutus  a  Domino,  quam  contristaverat,  lae¬ 
tam  faciet  Ecclesiam,  nec  jam  solum  Dei 


veniam  merebitur,  sed  coronam.  »  Quibus 
verbis  docet,  vera  contritione  satisfieri  Deo, 
et  veniam  impetrari,  ut  inde  justificatus 
homo ,  etiam  ipsam  gloria?  coronam  per 
martyrium,  vel  alia  sancta  opera  mereatur. 
Athanasius  in  lib.  de  Virginitate,  ultra  me¬ 
dium  :  «  Vide,  inquit,  quale  remedium  in 
lacrymis  :  specta,  qua?so ,  quam  iniquita¬ 
tem  deleverint.  Quid  enim  tetrius  hoc  vitio  ? 
quippe  qui  ter  jurejurando  Dominum  abne¬ 
gaverit,  tantum  tamen  scelus  per  lacrymas 
delevit.  »  Basilius  in  serm.  de  Poenitentia : 
«  Statim,  inquit,  David  ad  pharmacum  pro¬ 
peravit  »  ;  ubi  contritionem  pharmacum 
peccati  appellat.  Et  infra :  «  Tertio  Domi¬ 
num  Petrus  negavit;  lacrymatus  est;  fle¬ 
xerunt  lacryma?  eum,  qui  nostri  misertus 
est.  »  Et  in  epistola  ad  Virginem  lapsam, 
in  fine,  dicit  per  Poenitentiam  purgari  ani¬ 
mam  :  et  in  libro  de  vera  virginitate,  ultra 
medium  :  «  Poenitentia,  inquit,  certum  est, 
relaxari  peccata.  »  Ambrosius  lib.  n.  de 
Poenitentia,  cap.  3,  loquens  de  filio  pro¬ 
digo  :  «  Tam  cito,  inquit,  veniam  meretur, 
ut  venienti,  et  adhuc  longe  posito  occurrat 
Pater,  et  osculum  tribuat  quod  insigne  est 
sacra?  pacis.  »  Et  lib.  x.  in  Lucam,  in  illud 
Luc.  22.  »  Respexit  Dominus  Petrum,  etc. 
Lacrynne,  inquit,  veniam  non  postulant,  sed 
merentur.  »  Et  infra  :  «  Et  tu  si  veniam  vis 
mereri,  dilue  culpam  lacrymis  tuam.  »  Et 
pra?fatione  in  Psal.  37  :  «  Quis  dubitet  affli¬ 
gere  animam  suam,  cum  Propheta  tantus 
afflixerit,  solvens  pretium  lacrymarum  pro 
redemptione  peccati  ?  »  Ephrem  in  libro 
de  die  Judicii,  cap.  5  :  «  Compunctio,  in¬ 
quit,  sanitas  anima?  est,  illuminatio  mentis 
est  :  compunctio  remissionem  delictorum 
nobis  acquirit.  »  Hieronymus  in  Epitaphio 
Fabioia?,  explicans  contritionem  ac  Po?ni- 
tentiam  ejus  :  «  Qua?  peccata,  inquit,  fletus 
iste  non  purget?  quas  inveteratas  maculas 
ha?c  lamenta  non  abluant?»  Et  infra:  «0  fe¬ 
lix  Pcenitentia,  qua?  ad  se  Dei  trahit  oculos.» 
Et  in  lib.  n.  contra  Pelagianos  :  «  Qui  pec¬ 
cata,  inquit,  simpliciter  confitentur,  meren¬ 
tur  humilitate  clementiam  Salvatoris.»  Joan- 
nes  Chrysostomus  in  n.  lib.  de  compun¬ 
ctione  cordis:  «  Sola  est,  inquit,  cordis 
compunctio,  qua?  sicut  ignis,  omne  animse 
vitium  perurit,  et  adimit  :  et  quantacumque 
in  ea  reperit  mala,  abstergit  universa,  et 
penitus  delet.  »  Augustinus  in  epist.  54.  ad 


(1)  Dan.  IV,  24 ;  Tob.  XII,  9.  -  (2)  Luc.  VII,  47. 

Macedonium:  «  Quosdam,  inquit,  a  socie¬ 
tate  removemus  Altaris,  ut  poenitendo  pla¬ 
care  possint,  quem  peccando  contempse¬ 
rant.  »  Et  in  Psaltn.  30  :  «  Ninivitae,  inquit, 
Poenitentiam  egerunt,  et  certam  misericor¬ 
diam  meruerunt  »  ;  cui  sententiae  Gregorius 
subscribit  lib.  m.  cap.  4.  in  primum  librum 
Regum,  in  hajc  verba  :  «  Ni  vitae  dum  veluti 
pro  difficili  reconcilatione,  gravi  Poenitentia 
se  dejiciunt,  omnipotentis  Dei  misericordiam 
facile  meruerunt.  » 

Habemus  igitur  ex  testimoniis  veterum 
contritionem  sive  Poenitentiam  vere  causam 
.esse  justificationis,  cum  peccata  deleat, 
abluat,  abstergat,  sanet,  cum  Deum  placet, 
illi  satisfaciat,  ejus  misericordiam  impetret, 
ac  suo  modo  mereatur. 

Denique  afferri  potest  etiam  duplex 
ratio.  Prima,  oratio  peccatoris  pceniten- 
tis  non  est  inanis  apud  Deum,  sed  eum 
placat,  et  veniam  impetrat,  ut  patet  exemplo 
publicani,  Lucse  18.  Multo  igitur  magis  con¬ 
versio,  ac  Poenitentia,  quae  orationis  est 
causa,  non  erit  inanis,  sed  aliquid  faciet  ad 
remissionem  impetrandam.  Secunda,  actus 
Poenitentiae  a  Spiritu  sancto  est,  ut  adver¬ 
sarii  concedunt,  et  ad  justificationem  dispo¬ 
nit  ;  ergo  suo  modo  causa  est  justificationis  : 
neque  enim  Spiritus  sanctus  per  ejusmodi 
actum  nos  disponens,  nihil  facit,  aut  nullius 
pretii  sive  meriti  est,  quod  facit  in  ordine  ad 
justificationem. 

Sed  objiciunt  adversarii.  Si  contritione 
nostra  justificamur,  quomodo  gratis  justifi¬ 
cari  nos  dicit  Apostolus  ?  si  contritio  justifi¬ 
cationem  meretur,  cur  non  potius  redditur, 
quam  donatur  ? 

Respondeo,  quod  ad  similem  objectionem 
olim  respondit  Augustinus  :  ideo  gratis  nos 
justificari,  licet  contritionis  merito  justifice¬ 
mur,  quia  ipsa  contritio  donum  Dei  est ;  ille 
enim  non  gratis  justificaretur,  qui  ex  opere 
proprio,  id  est  solius  liberi  arbitrii  viribus  ac¬ 
quisito,  justificaretur  :  «  Non  dicat,  inquit 
Augustinus  in  epist.  106,  sibi,  Si  ex  fide, 
quomodo  gratis?  quod  enim  fides  meretur, 
cur  non  potius  redditur,  quam  donatur?  Non 
dicat  ista  homo  fidelis,  quia  cum  dixerit,  Ut 
merear  justificationem,  habeo  fidem:  respon¬ 
detur  ei  :Quid  enim  habes, quod  non  accepisl  i? 
Cum  ergo  fides  impetrat  justificationem,  non 
gratiam  aliquid  meriti  praecedit  humani,  sed 
ipsa  gratia  meretur  augeri,  ut  aucta  merea¬ 
tur  et  perfici.  Ilaec  ille,  ubi  meritum  huma¬ 
num,  vocat  opus  ex  solo  libero  arbitrio  fa¬ 


ctum,  sine  speciali  videlicet  gratia  Dei  exci¬ 
tante  et  adjuvante  :  qua  significatione  acci¬ 
piendo  meritum ,  passim  affirmat  contra 
Pelagianos,  gratiam  non  secundum  merita 
nostra  dari;  ut  videre  licet  in  hac  ipsa  epist. 
106.  et  in  praecedente,  et  sequente ;  et  prae¬ 
fatione  in  Psalm.  31.  et  libro  de  gratia  et 
libero  arbitrio,  Cap.  6.7.  et  8.  ubi  ante  justi¬ 
ficationem  nulla  agnoscit  merita,  nisi  mala. 
Sed  nusquam  negat,  ex  operibus  cum  auxi¬ 
lio  Dei  speciali  factis,  ut  ex  actibus  fidei, 
orationis,  poenitentiae,  et  similibus,  non  posse 
nos  mereri  aliquo  modo  ipsam  remissionem 
peccatorum,  et  gratiam  bene  operandi  :  quin 
potius  id  apertissime  confitetur,  epist.  103. 

«  Nec  ipsa,  inquit,  remissio  peccatorum  si¬ 
ne  aliquo  merito  est,  si  fides  hanc  impetrat. 
Neque  enim  nullum  est  meritum  fidei,  qua 
fide  ille  dicebat  :  Deus  propitius  esto  mihi 
peccatori et  descendit  justificatus  merito  fi¬ 
delis  humiliatus,  quoniam  qui  se  humiliat, 
exaltabitur.  Restat  igitur  ut  ipsam  fidem, 
unde  omnis  justitia  sumit  initium,  non  hu¬ 
mano,  quo  isti  extolluntur,  tribuamus  arbi¬ 
trio,  nec  ullis  praecedentibus  meritis,  quo¬ 
niam  inde  incipiunt  bona  queeeumque  sunt 
merita  :  sed  gratuitum  Dei  donum  esse  fa¬ 
teamur,  si  gratiam  veram,  id  est,  sine  me¬ 
ritis  cogitamus.  »  Et  epist.  106.  «  Si  quis 
dixerit,  quod  gratiam  bene  operandi  fides 
mereatur ;  negare  non  possumus,  imo  gra¬ 
vissime  confitemur.  » 

Neque  verum  est,  quod  quidam  dicunt  ab 
Augustino  retractatam  fuisse  istam  proposi¬ 
tionem  ;  Fides  meretur  justificationem  ; 
quando  retractavit  illam  :  «Initium  fidei  est 
ex  nobis ;  »  lib.  i.  Retract.  cap.  23.  Nam  in 
epist.  103.  et  106.  ubi  maxime  contendit  ini¬ 
tium  fidei  non  esse  ex  nobis,  disertis  verbis 
docet,  fidem  mereri  justificationem,  ut  jam 
ostendimus  :  et  in  illo  ipso  lib.  i.  Retract. 
cap.  23.  ubi  retractat  quod  olim  dixerat; 
initium  fidei  esse  ex  nobis;  affirmat  verissi¬ 
me  dictum  esse,  quodfidcs  inchoat  meritum. 
Porro  S.  Thomas  in  1.  2.  qusest.  114.  art.  3.. 
dicit  hanc  propositionem  :  «  Fides  meretur 
justificationem  »  ;  esse  retractatam,  si  fides 
accipiatur  pro  fide  solis  viribus  liberi  arbitrii 
acquisita  :  in  quo  sensu  neque  S.  Augustinus 
accipit  fidem,  neque  nos  accipimus,  cum  di¬ 
cimus,  fidem  mereri  de  congruo  justificatio¬ 
nem. 

Respondeo  secundo  ad  eamdem  objectio¬ 
nem  adversariorum,  non  solum  gratis  nos 
justificari,  licet  Poenitentia  justificationis 

gratiam  mereatur,  quia  Poenitentia  donum 
Uei  est,  ut  jam  diximus  :  sed  etiam  quia 
meritum  istud,  quod  Patres  agnoscunt  ante 
remissionem  peccatorum,  non  est  meritum 
ex  condigno,  sed  cx  congruo,  neque  illi 
merces  ex  justitia,  sed  ex  benignitate  respon¬ 
det,  ac  breviter  non  est  meritum  simpliciter, 
sed  aliquo  modo  ;  ut  semper  locuti  sumus. 
Meritum  enim  ex  condigno  et  simpliciter, 
non  preecedit  justificandum,  sed  sequitur 
justificatum,  ut  Augustinus  scribit  in  Psalm. 
110.  libro  de  fide  et  operibus,  cap.  14.  lib.  i. 
ad  Bonifacium,  contra  duas  epistolas  Pela- 
gianorum,  cap.  2.  libro  de  spiritu  et  littera, 
cap.  29.  et  30.  et  lib.  i.  ad  Symplicianum, 
queest.  2. 

De  hoc  merito  ex  condigno,  sive  ex  justi¬ 
tia  loquens  Concilium  Tridentinum,  sess.  6. 
cap.  8 .  dicit,  justificari  hominem  gratis, 
quia  neque  fides,  neque  opera,  quse  justifi¬ 
cationem  praecedunt,  ipsam  merentur  :  me¬ 
ritum  enim  ex  justitia,  opponitur  gratise, 
non  autem  meritum  ex  congruo,  quod  non 
injustitia,  sed  in  liberalitate  fundatur.  Et 
hoc  modo  de  merito,  nimirum  ex  condigno, 
nos  in  primo  libro  dum  mendacia  Hceretico- 
rum  refutaremus,  saepe  diximus  :  Contritio¬ 
nem  non  esse  meritum,  sed  dispositionem 
justificationis.  Denique  omnia  loca  Patrum 
a  nobis  adducta,  ubi  Contritio  sive  Poeniten¬ 
tia  dicitur  meritum,  pretium,  satisfactio  pro 
peccato  ;  de  merito,  pretio,  et  satisfactione 
ex  congruo  accipienda  sunt,  ut  etiam  loca 
Scripturae  :  Peccata  tua  eleemosynis  redime. 
Dan.  4  (1).  et  similia. 


CAPUT  XIII. 

* 

Contritione  perfecta  cum  voto  Sacramenti  sus¬ 
cipiendi,  remitti  peccata  ante  Sacerdotis 
absolutionem. 

/ 

Octava  quaestio  est  :  (Utrum  Contritio  an¬ 
te  absolutionem  sacerdotalem  peccata  re¬ 
mittat  :  siquidem  Catholici  Doctores  com¬ 
muni  consensu  docere. solebant,  Contritio¬ 
nem  si  perfecta  sit,  et  votum  Sacramenti 
Baptismi,  aut  Absolutionis  adjunctum  habe¬ 
at,  omnino  reconciliare  hominem  Deo,  et 
peccata  remittere,  etiam  antequam  Sacra¬ 
mentum  reipsa  perciperetur. 


Cadorum,  nostro  tempore  Marti nus  Kein- 
nitius  in  2.  parte  Exam.  pag.  960.  aperte 
reprehendit  cos,  qui  Contritioni  remissionem 
peccatorum  tribuunt  ante  absolutionem.  Fuit 
etiam  Doctor  quidam  ante  paucos  annos,  qui 
in  libro,  quem  de  charitate  conscripsit,  ad¬ 
versus  communem  sententiam  docuit ;  Ca¬ 
techumenis  et  pcenitentibus,  quamvis,  per¬ 
fecte  conversis,  et  charitate  flagrantibus,  non 
remitti  peccata  sive  reatum  mortis  aeternae, 
nisi  cum  vel  baptizantur,  vel  reconciliantur 
ministerio  Sacerdotum,  nisi  forte  in  mortis 
articulo. 

Et  quidem  cum  Kemnitio,  facili  negotio 
controversia  finiri  potest.  Nam  cum  ipse,  et 
omnes  Lutherani  contendant,  sola  fide  homi¬ 
nem  justificari,  et  Absolutionem  ea  tantum 
de  causa  requirant,  ut  per  eam  annuntietur 
verbum  Dei,  ex  quo  fides  a  poenitente  conci¬ 
piatur  :  si  quis  ante  Absolutionem,  vel  ex 
lectione  Scripturae,  vel  ex  memoria  Bapti¬ 
smi,  vel  aliunde  fidem  concipiat,  quomodo 
negare  possunt  eum  justificari  etiam  ante 
Sacerdotalem  Absolutionem?  Nonne  Luthe- 
rus  ipse  in  lib.  de  captiv.  Babyl.  cap.  ^le 
Baptismo,  scripsit,  hominem  justificari,  mo¬ 
do  credat,  etiamsi  Baptismum  non  in  nomi¬ 
ne  Domini,  et  proinde  non  verum  et  1-  giti- 
mum  accipiat  ?  et  in  assertione  articuli  12. 
nonne  scripsit,  undecumque  verbum  audia¬ 
tur,  fidem  concipi  posse,  et  inde  hominem 
justificari,  etiamsi  non  per  modum  Absolu¬ 
tionis,  sed  per  jocum,  vel  adillud  oppugnan¬ 
dum,  verbum  Dei  pronuntietur  ?  Denique 
nisiKemnitius probet,  quod  nunquam  faciet, 
fidem  concipi  non  posse,  nisi  per  Absolutio¬ 
nem,  nunquam  obtinebit,  non  posse  homi¬ 
nes  ante  justificari  ,  Deoque  reconciliari  , 
quam  Sacerdotum  ministerio  absolvantur. 
Porro  Catholici  non  cuicumque  Pcenitentife, 
sed  illi  soli  remissionem  peccatorum  tri¬ 
buunt  ante  Absolutionem,  quae  perfecta  est, 
quaeque  ex  fide,  spe,  et  charitate  procedit. 

Jam  vero  scriptori  illi  Catholico,  qui  ve¬ 
ram  perfectamque  Contritionem,  cum  reatu 
lethalis  peccati  usque  ad  Sacramenti  per¬ 
ceptionem,  manere  contendit,  opponimus 
primum  Concilii  oecumenici  auctoritatem. 
Nam  Concilium  Tridentinum,  sess.  6.  cap.  4. 
declarat  post  Evangelium  promulgatum  ne¬ 
minem  justificari  sine  Baptismo,  aut  ejus 
voto  :  quo  loco  admittit  Concilium,  posse 
hominem  per  veram  Poenitentiam  cum  voto 


(I)  Dan.  IV,  24. 

Baptismi,  Deo  reconciliari,  antequam  Ba¬ 
ptismum  reipsa  percipiat.  Et  sess.  14.  cap.  4. 
disertis  verbis  docet,  Contritionem  charitate 
perfectam,  reconciliare  hominem  Deo,  pritfs- 
quam  Sacramentum  Poenitentia}  actu  susci¬ 
piatur.  Et  sess.  13.  cap.  17,  idem  Concilium 
declarat  ad  p  ree  paratio  nem  Eucharistiae, 
Confessionem  Sacramentalem  necessariam 
esse  iis,  qui  conscientiam  habent  peccati  le- 
thalis.  Et  simul  excipit  eos,  qui  forte  Missam 
celebrare  tenentur,  neque  habent  sacerdo¬ 
tem,  cui  peccata  sua  confiteantur ;  iis  enim 
Contritionem  cum  proposito  Confessionis  ad 
Eucharistiam  non  indigne  percipiendam  suf¬ 
ficere  judicavit.  Itaque  Concilium  illud  cre¬ 
didit,  per  veram  contritionem,  etiam  ante 
sacerdotis  Absolutionem,  et  extra  mortis 
articulum ,  peccata  remitti ;  neque  enim 
suspicari  fas  est,  in  ullo  casu  Concilium  Ca¬ 
tholicum  permissurum  fuisse,  ut  cum  con¬ 
scientia  reatus  peccati  mortalis,  ad  Sacra¬ 
mentum  Eucharistia}  accederetur. 

Secundo,  opponimus  testimonia  Scriptu¬ 
rarum,  et  sanctorum  Patrum  explicationes. 
Scriptura'  enim  passim  docet,  eos,  qui  toto 
corde  ad  Dominum  convertuntur,  sine  mora 
veniam  peccatorum  accipere. 

Lib.  II  Rcg.  cap.  12.  cum  audisset  David 
a  Nathan  Propheta  peccatum  suum,  perniten¬ 
tia  ductus  ait :  Peccavi  Domino ,  et  continuo 
subjecit  Nathan  :  Dominus  quoque  transtulit 
peccatum  tuum;  de  quare  loqui  videtur  idem 
David,  cum  ait  inPsalm.  31 :  Dixi,  Confitebor 
adversum  me  injustitiam  meam :  et  tu  remisi¬ 
sti  impietatem  peccati  mei  (1).  S.  Ambrosius  in 
Apologia  David,  cap.  7  :  «Si  dixit,  inquit, 
Pronuntiabo,  et  veniam  meruit  antequam 
pronuntiaret,  quanto  magis  ubi  de  se  pro¬ 
nuntiavit  dicens  :  Iniquitatem  meam  ego 
cognosco  remissum  est  ei  omne  peccatum  ? 
ergo  remissionem  meruit  iniquitatis,  et  texit 
charitate,  atque  operuit  peccata  sua.  »  S.  Au¬ 
gustinus  concione  2.  in  Psalm.  31  :  «  Non 
pronuntiat,  inquit,  sed  promittit  se  pronun¬ 
tiaturum,  et  ille  jam  dimittit.  »  S.  Gregorius 
in  commentario  ejusdem  Psalm.  31  ^(Atten¬ 
de,  inquit,  quanta  sit  indulgentia}  vitalis, 
velocitas,  quanta  misericordia}  Dei  commen¬ 
datio,  ut  confitentis  desiderium  comitetur 
venia,  antequam  ad  cruciatum  perveniat  Poe¬ 
nitentia  :  ante  remissio  ad  cor  perveniat, 
quam  confessio  in  vocem  erumpat.  » 


Isaieexxx.  secundum  versionem  LXX.  In¬ 
terpretum  :  Si  reversus  ingemueris ,  tunc  sal¬ 
vus  eris ;  ex  quo  loco  ita  colligit  quod  volu¬ 
mus,  S.  Leo  epist.  91.  ad  Theodorum  Foro- 
julii  Episcopum  :  «  Misericordiae  Dei  nec 
mensuras  possumus  ponere,  nec  tempora  de¬ 
finire,  apud  quem  nullas  patitur  veniae  moras 
vera  conversio,  dicente  Spiritu  Dei  per  Pro¬ 
phetam  :  Cum  conversus  ingemueris ,  tunc 
salvus  eris.  »  IIa}c  ille,  qui  certe  satis  aperte 
docet,  veram  conversionem  nullas  pati  veniae 
moras,  proinde  continuo  remitti  contritis  pec¬ 
cata,  etiam  antequam  Absolutio  Sacerdotalis 
accedat. 

Similia  legimus  apudEzechielem,  cap.  18  : 
Si  impius  averterit  se  ab  injustitia  sua,  iniqui¬ 
tatum  ejus  non  recordabor  amplius ;  et  cap.  33 : 
Impietas  impii  non  nocebit  ei,  in  quacumque 
die  conversus  fuerit  ab  impietate  sua  (2).  At 
profecto  multum  nocet  impietas,  quamdiu 
reum  facit  aeterna}  damnationis,  ncc  potest 
Deus  dici  oblitus  iniquitatum,  quamdiu  poe¬ 
nas  aeternas  iniquitati  debita  non  relaxat. 

IIuc  etiam  pertinet  parabola  filii  prodigi, 
Lucae  15  ;  videmus  enim  in  ea  parabola,  pa¬ 
trem  occurrisse  filio  revertenti,  et  antequam 
ille  confessionem  suam  absolvisset,  dedisse 
osculum  pacis.  Quam  parabolam  ad  pceni- 
tentium  consolationem  adducens.  Ambrosius 
lib.  ii.  de  Poenitentia,  cap.  m  :  «  Tam  cito, 
inquit,  veniam  meretur,  ut  venienti,  et  adhuc 
longe  posito  occurrat  Pater,  et  osculum  tri¬ 
buat,  quod  insigne  est  sacra}  pacis.  » 

Tertio,  opponimus  ea  omnia  loca  Scriptu¬ 
ra}  et  Patrum,  quai  charitatem  cum  peccato 
sive  reatu  mortis  a}terna},  simul  habitare  non 
posse  testantur.  Si  enim  charitas  sine  remis¬ 
sione  peccatorum  esse  nequit,  et  Contritio 
nascitur  ex  charitate,  eamque  comitem  indi¬ 
viduam  habet,  necessario  efficitur,  ut  etiam 
Contritio  sine  remissione  peccatorum  esse  ne¬ 
queat. 

Proverb.  viti  :  Ego  diligentes  me  diligo .  Pro- 
verb.  x.  et  I  Petr.  iv  :  Universa  delicta  operit 
cliaritas.  I  Joan  ni :  Nos  scimus  quia  translati 
sumus  de  morte  ad  vitam ,  quoniam  diligimus 
fratres :  qui  non  diligit ,  manet  in  morte.  Luca} 
vn  :  Remittuntur  ei  peccata  multa,  quoniam 
dilexit  multum  (3). 

S.  Joannes  Chrysostomushomil.  7.  in  po¬ 
steriorem  ad  Timotheum  :  «  Sicut,  inquit, 
ignis  ubi  sylvam  occupaverit,  omnia  purgare 


(1)  Psalm.  XXXI,  5.  -  (2)  Ezccli.  XVIII,  ‘22  ct  XXXIII,  12.  -  (3)  Prov.  VIII,  17  ;  I  Pet.  IV,  8  ; 
I  Joan.  III,  14  ;  Luc.  VII,  47. 

consuevit,  ita  et  eharitatis  fervor  quocumque 
inciderit,  omnia  perimit,  atque  perrumpit  : 
ubi  charitas  est,  omnia  sublata  sunt  mala.  » 
S.  Gregorius homil.  33.  inEvangelia  :  «Quid, 
inquit,  esse  dilectionem  credimus  nisi  ignem? 
et  quid  culpam,  nisi  rubiginem?  unde  nunc 
dicitur  :  Dimittuntur  ei  peccata  multa,  quo¬ 
niam  dilexit  multum :  ac  si  aperte  diceretur : 
Incendit  plene  peccati  rubiginem,  quia  ardet 
valide  per  ignem  amoris.  »  Si  Augustinus  lib. 
xv.  de  Trinit.  cap.  18.  de  charitate  loquens  : 
«  Nullum  est,  inquit,  isto  dono  Dei  excellen¬ 
tius  :  solum  est,  quod  dividit  inter  filios  re¬ 
gni  eeterni,  et  filios  damnationis  eeterna?.  » 
Heec  ille,  qui  reatum  mortis  eeternee  cum  cha¬ 
ritate  esse  non  posse,  apertissime  confitetur. 
Quomodo  enim  charitas  divideret  inter  filios 
regni  eeterni,  et  filios  damnationis  eeternse  ? 
si  possent  qui  charitate  flagrant  esse  rei  dam¬ 
nationis  eeternee?  Idem  Augustinus  tract.  5. 
in  epist.  Joannis  :«  Dilectio,  inquit,  sola  dis¬ 
cernit  inter  filios  Dej,  et  filios  Diaboli.  »  Et 
infra  :  «  Si  solam  habes,  sufficit  tibi ;  »  at 
quomodo  sola  sufficit,  si  hominem  non  libe¬ 
rat  a  reatu  mortis  eeternee  ?  Et  infra :  «  Si  quis 
in  corde  suo  invenerit  charitatem,  is  securus 
sit,  quia  transiit  a  morte  ad  vitam,  jam  in  dex¬ 
tera  est.  »  At  num  in  dextera  esse  dici  potest, 
qui  adhuc  reus  est  gehennee,  et  filius  iree,  ac 
perditionis?  Yide  similia  loca,  lib.  de  unita¬ 
te  Ecclesiee,  c.  xix.  et  hom.  50  de  verbis  Do¬ 
mini. 

Quarto,  opponimus  rationem  ex  effectis,  et 
proprietate  eharitatis  ductam.  Charitas  et 
consequenter  Contritio,  efficit  filios  Dei,  ut 
S.  Augustinus  demonstrat  libro  de  gratia 
Christi,  cap.  xxi.  ex  illis  verbis  Scripturee  : 
Videte  qualem  charitatem  dedit  nobis  Pater , 
ut  filii  Dei  nominemur  et  simus  I  Joan.  lii.  At 
qui  filii  Dei  sunt,  hoc  ipso  heeredes  regni  sunt, 
juxta  illud  Apostoli  Gal.  4  :  Itaque  jam  non 
est  servus,  sed  filius  :  quod  si  filius,  et  haeres 
per  Deum  (1) ;  non  igitur  potest  qui  charitatem 
habet,  reus  esse  mortis  eeternee,  quse  exheere- 
clationem  a  regno  coelorum  includit. 

Rursus,  qui  charitatem  habet,  implet  legem 
et  recte  vivit,  ut  idem  Augustinus  ostendit  in 
libro  de  fide  et  operibus,  cap.  xiv,  ex  illis 
Apostoli  verbis  Roman  xm  :  Plenitudo  legis  est 
dilectio  (2).  At  nemo  recte  vivere,  neque  legem 
implere  potest,  nisi  regeneratus,  et  justifica¬ 
tus  et  filius  Dei  effectus.  Libro  primo  contra 
duas  espistolas  Pelagianorum,  cap.  2.  inquit 


Augustinus  :  «Cum  non  vivant  bene  homines 
nisi  effecti  filii  Dei,  quid  est,  quod  iste  libero 
arbitrio  tribuit  bene  vivendi  potestatem  ?  Et 
praefatione  in  expositionem  Psalm.  31.  «  Ni¬ 
hil,  inquit,  boni  fecisti,  et  datur  tibi  remissio 
peccatorum  ;  »  et  concione  secunda  in  eum- 
dem  Psalmum,  explicans  illud  :  «  Pro  hac 
orabit  ad  te  omnis  Sanctus,  »  scribit  nemi¬ 
nem  esse  sanctum,  nisi  post  remissionem  pec¬ 
catorum.  Etin  Psalm.  110 :  «Justitiam, inquit, 
non  operatur,  nisi  justificatus  »,  et  libro  de 
de  spiritu  et  littera,  cap.  26  :  «  Factores  legis 
justificatio  preecedit.»  Sequitur  igitur,  ut  qui 
charitatem  habent  ,  liberi  sint  a  peccato, 
quandoquidem  sancti  sunt  ,  et  legem  im¬ 
plent,  quod  nemo  potest  nisi  a  peccato  ju¬ 
stificatus. 

Praeterea  charitas  facit  amicos  Dei,  vel 
potius  ipsa  est  amicitia  hominis  cum  Deo. 
Proverb.  vm  :  Diligentes  me  diligo.  Joan.  xv  : 
Vos  amici  mei  estis ,  si  feceritis  quae  ego  prae¬ 
cipio  vobis ;  quid  autem  ipse  preeeipiat,  ex 
plicat  in  eodem  loco  dicens  :  Hoc  est  praece¬ 
ptum  meum,  ut  diligatis  invicem  (3).  S.  Ambros. 
in  epist.  7.  ad  Simplician. :  «Libertas,  inquit, 
liberum  facit  hominibus,  charitas  amicum 
Deo.  »  At  qui  amicus  Dei  est,  quomodo  potest 
reus  esse  apud  Deum  mortis  eeternee?  potest 
ne  aliquis  amicum  putare,  a  quo  sciat  sibi 
sempiternum  exitium  preeparatum. 

Quinto,  opponimus  Ecclesiee  totius  con¬ 
sensum.  Nam  in  Ecclesia  saepe  conceduntur 
a  Pontificibus  Indulgentiee  habentibus  con¬ 
tritionem  peccatorum  suorum  cum  proposito 
Confessionis  sacramentalis  suo  tempore  fa¬ 
ciendae  :  et  eeedem  Indulgentiee  a  fidelibus 
toto  orbe  Christiano  libenter  et  cum  gratia¬ 
rum  actione  suspiciuntur.  At  certum  est,  In¬ 
dulgentias  hoc  requirere  ut  qui  eas  sumit, 
jam  sit  in  statu  gratiee,  et  liber  a  reatu  mor¬ 
tis  eeternee,  et  solum  pro  temporalibus  poenis 
satisfacere  teneatur ;  Indulgentiee  enim  a 
temporalibus  poenis  homines  liberant,  si  ta¬ 
men  prius  ab  aeternarum  reatu  liberati  fue¬ 
rint  :  Quare  universa  Ecclesia  credit,  per 
contritionem  cum  voto  Confessionis,  a  reatu 
peccati  mortalis  hominem  liberari,  atque  in 
gratiam  cum  Deo  redire. 

Postremo,  opponimus  id,  quod  etiam  Ad¬ 
versarius  admittit ;  in  articulo  mortis,  si  non 
adsit,  qui  reconciliet  pcenitentem,  vel  bapti¬ 
zet  Catechumenum,  posse  eos  per  veram  con¬ 
tritionem  cum  desiderio  Sacramenti  perci- 


(1)  I  Joan.  III,  1  ;  Gal.  IV,  7.  -  (2)  Rom.  XIII,  10.  —  (3)Prov.  VIII,  17  ;  Joan.  XV,  14. 

piendi,  non  solum  justificari,  sed  etiam  con¬ 
tinuo  ad  seternam  gloriam  pervenire.  Id  enim 
docet  Ambrosius  in  oratione  de  obitu  Valen¬ 
tiniani  Junioris.  Augustinus  lib.  iv  de  Ba¬ 
ptismo  contra  Donatistas,  cap.  22.  Bernardus 
in  epist  77.  ad  Iiugonem,  et  Innocentius  III. 
cap.  ad  Apostolicam,  de  presbytero  non  ba¬ 
ptizato.  At  certe  non  est  articulus  mori  is,  qui 
homines  illos  justificat,  sed  vera  conversio, 
et  cordis  contritio  cum  desiderio  Sacramenti 
suspiciendi.  Articulus  enim  mortis  solum  ex¬ 
cusat  a  praevaricatione  praecepti,  ac  facit  ut 
non  sit  reus  Sacramenti  non  percepti,  qui  non 
ideo  Sacramentum  non  habuit  quia  noluit, 
sed  quia  non  potuit.  Ergo  ubicumque  eadem 
causa  reperietur,  id  est,  vera  Contritio  cum 
proposito  Sacramenti  suscipiendi ,  idem 
etiam  continuo  sequetur  effectus. 


CAPUT.  XIY. 

Solvuntur  objectiones. 

Multae  sunt  objectiones  et  graves  adversus 
ea,  quae  superiore  capite  disputata  sunt. 
Prima  objectio  :  Remittuntur  ei  peccata  multa, 
quoniam dilexit multum.  Luc.  7  (l).SiDominus 
peccata  dimisit,  cum  ait :  Remittuntur  ei  pec¬ 
cata  multa ,  ut  verba  ipsa  sonant,  quae  prae¬ 
sentis  temporis  sunt,  et  ut  sentire  videtur 
S.  Thomas  in  3.  par.  quaest.  64.  art.  3.  ne- 
cesse  est,  ut  aliquo  tempore  fuerit  mulier  in 
peccatis  suis,  licet  charitate  flagraret.  Non 
enim  tunc  primum  ccepit  diligere,  cum  audi¬ 
vit  absolutionem  suam,  sed  multo  ante  coepe¬ 
rat.  Dominus  enim  non  ait :  Quia  diligit  mul¬ 
tum,  sed :  Quia  dilexit  multum.  Neque  re¬ 
sponderi  potest,  remissam  fuisse  poenam  tem¬ 
poralem,  non  autem  aeternam,  cum  Dominus 
ait  :  Dimittuntur  ei  peccata  multa.  Nam  in 
parabola  duorum  debitorum  explicuit  Domi¬ 
nus  se  loqui  de  condonatione  debiti,  pro  qua 
debitores  satisfacere  nunquam  potuissent  : 
«  Non  habentibus,  inquit,  unde  redderent, 
donavit  utrisque  »  ;  at  satisfacere  pro  tempo¬ 
rali  poena,  possunt  ii,  quibus  Deus  donavit 
aeternam,  et  quos  gratia  sua  divites  fecit. 

Respondeo,  verba  illa  :  Dimittuntur  ei  pec¬ 
cata  multa ,  non  cogunt  ut  dicamus,  illo  ipso 
tempore  peccata  fuisse  fceminae  illi  dimissa, 
quo  verba  illa  Dominus  pronuntiavit  :  nam 


etiam  postea  interjecto  aliquanto  spatio  tem¬ 
poris,  iterum  Dominus  ait :  Remittuntur  tibi 
peccata  tua;  nec  tamen  dicere  debemus,  bis 
eadem  peccata  fuisse  dimissa.  Verba  igitur 
Domini  :  Remittuntur  ei  peccata  multa  etc. 
nihil  aliud  significant,  nisi,  magnam  dile¬ 
ctionem  causam  fuisse  magnae  indulgenti  :  et 
ut  S.  Gregorius  explicat  in  homil.  33  magnam 
rubiginem  peccati,  magno  charitatis  igne 
purgatam.  Illaautem  verba  :  Remittuntur  tibi 
peccata  tua,  quae  magis  pree  se  ferunt  forrntm 
praesentis  Absolutionis ,  partim  absolvunt 
exterius,  et  coram  hominibus,  eam  quae  jam 
intus  a  Deo  absoluta  erat ;  partim  etiam  con¬ 
firmant  Absolutionem  invisibiliter  datam. 
Nam  simile  quid  legimus  Marci  o.  ubi  Domi¬ 
nus  mulieri,  quam  jam  sanaverat  a  fluxu  san¬ 
guinis,  ait :  Esto  sana  a  plaga  tua  (2) ;  quo  ver¬ 
bo  non  eam  curavit,  sed  curationem  jam  fac¬ 
tam  confirmavit.  Porro  sancti  Thomee  testi¬ 
monium  nihil  concludit,  quoniam  in  argu¬ 
mentis  contrariis  rem  illa  breviter  attigit,  sed 
non  clare  exposuit,  quid  inde  sentiret. 

Dicet  aliquis  :  Si  dilectio  Dei  causa  fuit  re¬ 
missionis  peccatorum,  prius  certe  debuit  esse 
dilectio,  quam  peccati  remissio  :  ergo  dabi¬ 
tur  tempus  aliquod,  quo  dilectio  Dei  sine  re¬ 
missione  peccatorum  fuerit. 

Respondeo,  dilectionem  Dei  super  omnia, 
de  qua  hic  loquimur,  ultimam  esse  disposi¬ 
tionem  ad  gratiam,  et  peccati  remissionem  et 
propterea  esse  quidem  natura  priorem  quam  si 
remissio  peccatorum,  sed  nullo  puncto  tem¬ 
poris  eam  praecedere  /  quod  idem  in  natura¬ 
libus  formis  et  dispositionibus  usu  venire  Phi¬ 
losophi  docent. 

Secunda  objectio  :  Qui  non  diligit  me,  ser¬ 
mones  meos  non  servat.  Joan.  14  (3).  At  Cate¬ 
chumeni  ante  remissionem  peccatorum,  ser¬ 
mones  Domini  diligenter  observant  :  igitur 
Catechumeni  ante  remissionem  peccatorum 
Deum  diligunt. 

Respondeo :  si  de  integra  observatione  man¬ 
datorum  Dei  agatur,  falsa  est  assumptio  :  ne¬ 
que  enim  Catechumeni  ante  remissionem 
peccatorum  omnia  mandata  servant ;  vel 
si  ea  servant,  non  carent  remissione  pec¬ 
catorum,  ut  supra  ex  Augustino  demonstra¬ 
vimus. 

Tertia  objectio  :  Si  quis  diligit  me ,  ser¬ 
monem  meum  servabit,  et  Pater  meus  dili¬ 
get  eum,  et  ad  eum  veniemus ,  etc.  (4).  Hic 
igitur  est  ordo  justificationis,  ut  primum 


(1)  Luc.  VII,  17  —  (2)  Mare.  V,  34.  —  (3)  Joan.  XIV,  24.  —  (4)  Joan.  XIV,  23. 

quis  diligat  Deum,  deinde  mandata  servet, 
postremo  illi  per  adventum  Patris,  et  Filii, 
et  Spiritus  sancti  peccata  omnia  remittan¬ 
tur. 

Respondeo:  illud:  Pater  meus  diliget  eum  et 
ad  eum  veniemus  ctc.  ad  gloriam  seternam,  non 
ad  justificationem  a  peccatis  referendum  est, 
ut  S.  Augustinus  tract.  75.  in  Joannem,  et  S. 
Cyrillus  lib.  x.  in  Joannem  cap.  I.  referunt. 
Itaque  hic  est  ordo,  quem  Dominus  hoc  loco 
statuit,  graduum  ad  vitam  seternam,  ut  quis 
primum  diligat  Deum,  deinde  mandata  omnia 
servet,  postremo  diligatur  a  Deo  dilectione  illa 
perfecta,  qua)  beatitudinem  confert.  Quod 
idem  apertius  paulo  ante  his  verbis  Domi¬ 
nus  explicaverat  :  Qui  diligit  me ,  diligitur  a 
Patre  meo,  et  ego  diligam  eum ,  et  manife¬ 
stabo  ei  meipsum ,  quod  certe  tunc  fiet,  cum 
similes  illi  erimus,  Quia  videbimus  cum  sicuti 
est.  I  Joan.  m  (1). 

Quarta  objectio,  Actor.  22.  Ananias  Paulo, 
quem  perfecte  conversum  esse,  et  vas  ele¬ 
ctionis  factum  ab  ipso  Domino  audierat,  sic 
ait :  Et  nunc  quid  moraris  exurge ,  et  bapti¬ 
zare  et  ablue  peccata  tua,  invocato  nomine 
illius  (2). 

Respondeo  :  rectissime  dicuntur  hsec  Paulo 
ab  Anania,  quia  debuit  Paulus  omnia  facere, 
qua)  ad  peccata  remittenda  Dominus  insti¬ 
tuerat.  Non  enim  certo  sciebat  Ananias,  adeo 
perfectam  Pauli  conversionem  fuisse,  ut  sola 
sufficeret  ad  peccata  ejus  delenda  ;  licet  eum 
a  Domino  singulariter  praeordinatum,  et  vas 
electionis  futurum  ess'e  non  dubitaret.  Potuit 
etiam  Ananias  hortari  Paulum,  licet  perfe¬ 
ctissime  conversum,  et  per  hoc  justificatum, 
ut  amplius  peccata  sua  ablueret  :  juxta  il¬ 
lud  Psal.  l.  Amplius  lava  me  ab  iniquitate 
mea  (3)  ;  forte  enim  non  totius  poena)  reatus 
per  conversionem  ei  remissus  fuerat ;  si  totius 
poena)  reatus  fuerat  remissus,  certe  non  de¬ 
erant  vulnera  ex  peccato  relicta,  ut  propen¬ 
siones  mala),  et  alia  id  genus  multa,  qua)  per 
gratiam  Dei  curari  poterant.  Denique  et  illud 
dici  posset,  debuisse  Paulum  jam  intus  lotum 
invisibiliter,  lavari  etiam  exterius  visibiliter, 
ut  non  solum  gratiam,  sed  etiam  gratia;  sig¬ 
num  haberet ;  ut  sensus  sit  eorum  verbo¬ 
rum  :  Ablue  peccata  tua ,  id  est,  Ablutionis 
Sacramentum  accipe  :  quo  modo  de  Corne¬ 
lio  loquitur  S.  Augustinus  queest.  33.  in  lib. 
Numeri :  «  Cornelius,  inquit,  audiens  et  cre¬ 
dens  quod  praulicaverat  Petrus,  ita  munda¬ 


tus  est,  ut  ante  visibilem  Baptismum,  cum 
suis  qui  aderant,  acciperet  donum  Spiritus 
sancti :  verumtamen  nec  visibile  Sacramen¬ 
tum  contemni  poluit,  ut  ablutus  etiam  ex¬ 
trinsecus,  lavaret  quodam  modo  vestimenta 
sua.  »  Hac  ille. 

Quinta  objectio  :  Si  quis  non  amat  Dominum 
nostrum  Jesum  Chistum  anathema  sit.  I  Co- 
rinth.  xvi  (4).  At  impium  est,  exeerari  Cate 
chumenos  etpoenitentes,  anhelantes  ad  remis¬ 
sionem  peccatorum  :  igitur  in  illis  est  cha- 
ritas  Christi  ante  remissionem  peccatorum. 

Respondeo :  Catechumeni,  et  poenitentes,  si 
Christum  super  omnia  diligunt,  ac  vera  Dei 
charitate  flagrant,  jam  apud  Deum  remissio¬ 
nem  consecuti  sunt,  ad  cujus  remissionis  Sa¬ 
cramentum  pie,  religioseque  anhelant.  Si  au¬ 
tem  per  inchoatam  dilectionem  Dei  (ut  Con¬ 
cilium  Tridentinum  loquitur  sess.  0,  cap.  6.) 
paulatim  disponuntur  ad  gratiam,  non  habent 
illi  quidem  remissionem  peccatorum,  sed 
neque  ex  eorum  numero  habendi  sunt,  quos 
Apostolus  exeeratur  :  ille  siquidem  cis  tan¬ 
tum  anathema  dicit,  qui  Christum  neque  per¬ 
fecte,  neque  imperfecte  diligunt,  vel  etiam 
oderunt  ac  persequuntur,  aut  certe  contem¬ 
nunt,  et  agnoscere  dedignantur. 

Sexta  objectio :  Qui  non  diligit,  manet  in 
morte.  I  Joan.  m  (5).  Sed  Catechumeni  et  Poe¬ 
nitentes  ante  remissionem  peccatorum  vi¬ 
vunt  ,  cum  peccata  sua  confiteantur,  quod 
mortui  facere  nequeunt,  dicente  Scriptura  : 
A  mortuo  tamquam  qui  non  est,  perit  confessio. 
Ecclesiastici  xvn  (G).  Igitur  Catechumeni  ct 
Poenitentes  ante  remissionem  peccatorum 
Deum  diligunt. 

Respondeo  :  Catechumeni  et  Poenitentes, 
dum  diligere  incipiunt  (ut  Concilium  paulo 
ante  citatum  loquitur)  simul  vivere  incipiunt, 
perfecte  victuri,  quando  perfecte  diligent. 
Quare  pulchre  Augustinus,  lib.  i.  ad  Simpli- 
cianum,  qua)st.  2.  comparat  Catechumenos 
embrionibus,  qui  in  uteris  matrum  concepti 
vivere  incipiunt,  sed  nascuntur  postea  per 
Baptismum,  ut  ad  vitam  perveniant  sempi¬ 
ternam.  Porro  Confessio  non  est  proprie  opus 
vita;,  sed  dispositio  ad  vitam  :  opera  enim 
qua)  proprie  dicuntur  vita),  sunt  opera  justi¬ 
tia)  bona,  ac  vita)  afierna)  meritoria.  Augu¬ 
stinus  in  Psalm.  cx.  «  Justitiam,  inquit,  ho¬ 
mo  non  operatur, nisi  justificatus»  ;  et  infra: 
«Unde  ergo  illa  confessio  :  nondum  quidem 
opus  est  justitia;,  sed  delicti  improbatio.  » 


(1)  I  Joan.  III,  2.  —  (2)  Act.  XXII,  16.  —  (3)  Psalm.  II,  4.  —  (4)  Corint.  XVI,  22.  —  (5)  I  Joan. 
IU,  14.  -  (6)  Eccli.  XVII, 26. 

Septima  objectio.  Apostolus  I  Corinth. 
xiii,  scribit,  neque  fidem,  neque  eleemosy¬ 
nas  aliquid  prodesse  sine  charitate.  Sed  im¬ 
pium  est  existimare  vel  dicere,  nihil  prod¬ 
esse  Catechumenis  et  pmnitentibus  fidem 
quam  habent,  et  eleemosynas  quas  faciunt, 
ante  remissionem  peccatorum  :  habent  igi¬ 
tur  illi  charitatem,  etiam  ante  remissionem 
peccatorum. 

Respondeo  :  quod  Apostolus  ait,  fidem,  et 
eleemosynas  non  prodesse  sine  charitate,  non 
ita  accipiendum  est,  quasi  absolute  non  pro¬ 
sint,  hoc  est,  nullam  afferant  utilitatem, 
sed  quod  nequeant  hominem  ad  vitam  alter¬ 
nam  perducere,  nisi  cum  charitate  jungan¬ 
tur:  alioqui  enim  fides,  quamvis  informis, 
donum  Dei  est,  et  multum  prodest,  cum  sit 
justificationis  initium,  et  justitiae  fundamen¬ 
tum.  Si  quis  aedificii  materialis  fundamen¬ 
tum  jecisset ,  ac  deinde  neque  parietes , 
neque  tectum  superaedificaret,  nihil  ei  prod¬ 
esset  quod  fecit ,  cum  solo  fundamen¬ 
to  neque  a  sole,  neque  ab  imbribus  defendi 
posset  :  at  si  vellet  in  aedificatione  pergere, 
multum  ei  prodesset,  quod  fundamentum 
jam  haberet.  Sic  etiam  fides  informis,  si 
semper  maneat  informis,  non  prodest,  quia 
non  salvat,  multum  tamen  prodest,  si  ei  spes 
et  eharitas  adjungantur. 

Octava  objectio  :  In  Christo  J esu  neque  cir¬ 
cumcisio  aliquid  valet, neque  praeputium, secl  fi¬ 
des,  quae  per  dilectionem  operatur.  Galat.  v  (1). 
Sed  fides,  qua  Catechumeni  et  poenitentes 
impetrant  remisssionem  peccatorum,  mul¬ 
tum  valet;  igitur  per  dilectionem  operatur. 

Respondeo :  fides  quae  per  dilectionem 
operatur,  dicitur  sola  valere,  quia  sola  per¬ 
fecte  justificat,  et  salvat :  sed  non  ideo  fides, 
quae  petit  remissionem  peccatorum,  et  in¬ 
choat  justificationem,  nihil  valet.  Neque 
oportet  Christianum  hominem,  idem  judi¬ 
cium  facere  dc  fide,  quae  magnum  donum 
Dei  est,  et  sine  qua  impossibile  est  placere 
Deo,  et  de  circumcisione  ac  praeputio,  quae 
nullam  omnino  vira  habent  ad  justifican¬ 
dum. 

Nona  objectio  :  Scientia  inflat,  eharitas 
aedificat.  I  Corinth.  8  (2).  Sed  scientia  Cate¬ 
chumenorum,  et  penitentium  non  inflat,  sed 
aedificat,  cum  ad  remissionem  peccatorum 
hominem  perducat ;  igitur  cum  charitate 
conjuncta  est  etiam  ante  remissionem  pecca, 
torum. 


Respondeo  :  non  habet  Apostolus,  scien¬ 
tiam  sine  charitate  semper'  inflare;  sed 
scientiam  occasionem  superbiae  praebere  so¬ 
litam,  et  ideo  magis  charitati,  quam  scientiae 
incumbendum  esse.  Ilis  autem  non  repug¬ 
nat,  ut  scientia  sine  charitate,  sed  cum  ti¬ 
more,  qui  charitatem  praecedit,  non  inflet, 
sed  deprimat,  quod  saepe  in  pernitentibus 
qui  ex  contemplatione  judicii  futuri,  aut  in¬ 
fernalium  suppliciorum  non  modo  non  in¬ 
flantur,  sed  etiam  terrentur,  et  humilian¬ 
tur. 

Decima  objectio.  Concilium  Milevitanum 
cap.  4.  dicit  anathema  iis,  qui  dicunt  gra¬ 
tiam  dilectionis  non  esse  necessariam  ad 
non  peccandum  :  sed  non  peccare  convenit 
etiam  Catechumenis  ante  remissionem  pec¬ 
catorum. 

Respondeo  :  loquitur  Concilium  de  gratia 
dilectionis,  per  quam  homo  vitare  potest 
omnia  peccata  mortalia,  sive  omnia  mandata 
servare,  quae  gratia  non  praecedit,  sed  simul 
infunditur  cum  remissione  peccatorum :  ut 
patet  ex  cap.  3.  ubi  dicitur  gratiam  Dei  per 
Jesum  Christum,  non  solum  remittere  pec¬ 
cata,  sed  etiam  juvare  ad  non  peccandum; 
et  statim  cap.  4.  dicitur,  hanc  eamdem  gra¬ 
tiam  non  esse  scientiam  tantum,  sed  etiam 
charitatem.  Quod  vero  dicitur  in  argumento: 

«  Catechumenis  ante  remissionem  peccato¬ 
rum  convenit  non  peccare»,  in  eo  sensu 
verum  est,  quia  non  licet  eis  peccare,  et 
auxilium  Dei  habent,  quo  possint  vitare  sin¬ 
gula  peccata ;  non  tan^en  omnia  simul  vita¬ 
bunt,  nisi  posteaquam  gratiam  justificatio¬ 
nis  fuerint  adepti. 

Undecima  objectio,  Concilium  Arausica- 
num  can.  ult.  :  «  Deus,  inquit,  nullis  praece¬ 
dentibus  meritis,  fidem  et  amorem  sui  prius 
inspirat,  ut  Baptismi  Sacramentum  fideliter 
requiramus.  »  [Item  Concilium  Tridentinum 
sess.  6.  cap.  6.  dicit,  quod  peccatores  se  ad 
justitiam  praeparantes,  Deum  tamquam  fon¬ 
tem  justitiae  diligere  incipiunt. 

Respondeo  :  ista  argumenta  ferunt  secum 
solutionem.  Nam  Concilium  Arausicanum 
aperte  distinguit  amorem  illum  imperfectum, 
quem  habent  homines  ante  remissionem 
peccatorum,  a  vera  charitate,  per  quam  ser¬ 
vantur  omnia  mandata,  quae  cum  reatu  mor¬ 
talium  peccatorum  esse  non  potest:  siqui¬ 
dem  postquam  dixerat :  «  Fidem  et  amorem 
sui  prius  inspirat»  subdit:  «Ut  Baptismi  Sa- 


(1)  Galat.  V.  6.  -  (2)  I  Corint.  VIII,  1. 

cramcntum  fideliter  requiramus,  et  post 
Baptismum,  quse  ipsi  sunt  placita  implere 
possimus. ))  Concilium  vero  Tridentinum, 
clarissime  distinguit  imperfectum  illum 
amorem  a  charitate,  quamcap.  7.  dicit,  cum 
remissione  peccatorum  simul  infundi. 

Duodecima  objectio.  S.  Augustinus  lib. 
xii.  de  civit.  Dei,  cap.  9.  et  lib.  xiv.  cap.  7. 
et  libro  de  gratia  Christi,  cap.  21.  et  alibi, 
docet  bonam  voluntatem  esse  id,  quod  in 
Scripturis  usitatius  charitas  nominatur :  sed 
bonam  voluntatem  habet  homo  etiam  ante 
remissionem  peccatorum,  cum  Lucse  2.  pro¬ 
mittatur  pax  hominibus  bonse  voluntatis. 

Respondeo:  bona  voluntas,  quam  B.  Au¬ 
gustinus  vocat  charitatem,  non  est  quse- 
cumque  bona  voluntas,  sed  illa  quse  datur 
nobis  per  Spiritum  adoptionis,  in  quo  clama¬ 
mus,  Abba  Pater;  quse  que  diffunditur  in 
cordibus  nostris  per  Spiritum  inhabitantem, 
et  quse  sola  perducit  ad  vitam  seternam. 
Nam  sanctus  Augustinus  eodem  lib.  12.  de 
civit.  Dei,  cap.  9.  postquam  dixit  Angelos 
creatos  cum  bona  voluntate,  id  est, cum  cha¬ 
ritate,  statim  rationem  subdit,  quia  de  An¬ 
gelis  quoque  dici  potest :  «  Charitas  Dei  dif¬ 
fusa  est  in  cordibus  eorum,  per  Spiritum 
sanctum,  qui  datus  est  eis.  »  Prseterea  libro 
de  gratia  Christi,  cap.  21.  jam  citato,  post¬ 
quam  dixit  bonam  voluntatem  dici  charita¬ 
tem,  statim  addit,  ipsam  esse  per  quam  effi¬ 
cimur  filii  Dei.  Item  lib.  iv.  in  Julianum, 
cap.  3.  dicit  se  bonam  voluntatem  appellare 
bonum  illud,  per  quod  solum  homo  potest 
ad  seternam  vitam,  regnumque  perduci.  De¬ 
nique  lib.  i.  de  libero  arbitrio,  cap.  12,  de¬ 
finit  Augustinus  bonam  voluntatem,  appe¬ 
titum  recte  vivendi,  et  ad  summam  sapien¬ 
tiam  perveniendi :  recte  autem  vivere  nemi¬ 
nem  posse,  nisi  prius  Filius  Dei  per  regene¬ 
rationem  effectus  sit,  docet  idem  Augustinus 
lib.  i.  cap.  2.  contra  duas  epistolas  Pelagia- 
n  orum. 

Quod  vero  in  argumento  additur,  pro¬ 
mitti  pacem  hominibus  bonae  voluntatis  ;  ni¬ 
hil  efficit  contra  nos.  Nam  in  primis  codices 
Graeci  non  habent:  Pax  hominibus  bonae  vo¬ 
luntatis  ;  sed  :  In  terra  pax  hominibus  bona 
voluntas :  nomen  quoque  Bonae  voluntatis : 
non  est  OlX^aa  a yaObv,  sed  suooxt' «,  quod  no¬ 
men  noh  solet  significare  amorem  hominis 
erga  Deum,  sed  amorem  Dei  erga  homines. 
Itaque  cum  dicitur:  In  terra  pax,  in  homini¬ 
bus  bona  voluntas ,  sensus  est  :  Annunciatur 
hominibus  pax,  quae  est  ipsa  Dei  bona  vol¬ 


untas  erga  ipsos.  Secundum  vero  Latinos 
codices,  in  quibus  habetur  :  In  terra  pax  ho¬ 
minibus  bonae  voluntatis,  sensus  est  :  Annun¬ 
tiatur  in  terra  pax  hominibus,  pax  (inquam) 
bonae  voluntatis  Dei  erga  nos. 

Decima  tertia  objectio.  Augustinus  epist. 
143.  ad  Julianum,  dicit,  per  charitatem  ad¬ 
impleri  in  nobis,  si  quid  divinae  legis,  et  ad¬ 
monitionis  implemus  :  sed  Catechumeni  ante 
remissionem  peccatorum  multum  implent  di¬ 
vinae  legis,  cum  ad  Baptismum  accedunt. 
Item  libro  de  gratia  Christi,  cap.  26.  dicit, 
nullum  bonum  opus  sine  charitate  imputari, 
nec  esse  vere  bonum  opus.  At  Catechumeno¬ 
rum  opera  non  sunt  omnia  peccata  :  igitur 
Catechumeni  charitate  praediti  sunt,  etiam 
ante  remissionem  peccatorum. 

Respondeo  :  per  charitatem  impletur,  si 
quid  divinae  legis  impletur,  quia  sine  cha¬ 
ritate  nullum  mandatum  servare  possumus, 
nisi  secundum  substantiam  operis  :  sine  cha¬ 
ritate  etiam  nullum  bonum,  opus  imputa¬ 
tur,’  nec  est  vere  bonum,  secundum  Au¬ 
gustinum,  quia  ipse  id  vocat  bonum,  quod 
est  meritorium  vitae  aeternae.  Catechumeni 
autem  ante  remissionem  peccatorum  ser¬ 
vant  aliquid  legis,  secundum  substantiam 
operis,  et  faciunt  opera  bona,  sed  non  meri¬ 
toria  vitae  aeternae. 

Decima  quarta  objectio.  Augustinuslib.il. 
contra  duas  epistolas,  cap.  9  :  «  Quid  est, 
inquit,  boni  cupiditas,  nisi  charitas?  de  qua 
Joannes  sine  ambiguitate  loquitur,  dicens  : 
Charitas  ex  Deo  est ;  nec  initium  ejus  ex 
nobis,  et  perfectio  ex  Deo  ;  sed  si  charitas 
ex  Deo  est  tota  nobis  ex  Deo  est.  »  Sed  ini¬ 
tium  bonae  cupiditatis  habetur  ante  remis¬ 
sionem  peccatorum ;  ergo  et  charitas. 

Respondeo  :  Augustinus  non  dicit,  quod¬ 
libet  initium  cupiditatis  boni  esse  charitatem, 
sed  ipsam  perfectam  boni  cupiditatem  :  dis¬ 
tinguit  enim  initium  charitatis  ab  ipsa  cha¬ 
ritate,  et  utrumque  dicit  esse  ex  Deo,  quia 
qui  infundit  charitatem,  ipse  idem  antea  in¬ 
spirat  bona  desideria,  quibus  homo  disponi¬ 
tur  ad  charitatem.  Id  quod  clarius  docet 
libro  de  gratia  et  libero  arbitrio,  cap.  18j 
«  Sine  suo  fructu,  inquit,  admoneretur  libe¬ 
rum  arbitrium,  queerere  Dei  donum,  de  quo 
Joannes  ait  :  Dilectio  ex  Deo  est:  nisi  prius 
acciperet  aliquid  dilections.  »  Hic  vides, 
dari  homini  aliquid  dilectionis,  quod  non¬ 
dum  charitas  dici  potest,  et  per  illud  disponi 
ad  veram  charitatem,  de  qua  Joannes  ait : 
Charitas  ex  Deo  est. 

Decima  quinta  objectio  sumitur  ex  Leone, 
qui  serm.  9  de  passione  Domini,  et  Bernar- 
do,  quiinlib.  de  diligendo  Deo,  dicunt,  in 
Petro,  cum  Christum  negavit,  non  fuisse  ex- 
tinctam  charitatem. 

Respondeo  :  S.  Thomas  in  quaestionibus 
disputatis,  quaest.  de  charitate,  art.  ult.  et 
in  2.  2.  qusest.  24.  art.  ult.  recte  dicit,  cha¬ 
ritatem  Petri  a  Bernardo  dici  sopitam  fuisse, 
non  extinctam,  quia  statim  rediit,  ac  si  so¬ 
pita  tantum  fuisset :  a  Leone  autem  dici 
non  eversam  dilectionem,  sed  constantiam 
fuisse  turbatam.  Quia,  non  peccavit  Pe¬ 
trus  ex  odio  Christi,  sed  ex  timore  mortis, 
et  ideo  mansit  dilectio,  sed  non  super  om¬ 
nia  :  dilexit  enim  Petrus  semper  Christum, 
sed  in  illo  timore  magis  se,  quam  Christum 
dilexit. 

Decima  sexta  objectio.  Multi  catechumeni 
vera  cjiaritate  flagrant,  et  tamen  nondum 
habent  peccatorum  remissionem,  cum  non 
sint  in  Christo  regenerati  :  vera  igitur  cha- 
ritas  cum  reatu  peccati  mortalis  haberi  pot¬ 
est.  Augustinus  tract.  13.  in  Joan.  :  «  Quan- 
tumCumque,  inquit,  Catechumenus  proficiat, 
adhuc  sarcinam  suee  iniquitatis  portat,  nec 
illi  dimittitur,  nisi  cum  venerit  ad  Bapti¬ 
smum.  »  Et  lib.  iv.  de  Baptismo  contra  Do- 
natistas,  pap.  21  :  «Non  dubito,  inquit,  Ca¬ 
techumenum  Catholicum  divina  charitate 
flagrantem,  heeretico  baptizato  anteponere 
etc.  »  Et  infra  :  «  Sicut  autem  bono  Cate¬ 
chumeno  Baptismus  deest  ad  capessendum 
regnum  coelorum,  sic  malo  baptizato  vera 
conversio.»  Praeterea  idem  Augustinus  epist. 
57.  ad  Dardanum,  lib.  i.  de  praedestinatione 
sanctorun,  cap.  7.  et  lib.  i.  qusest.  2.  ad 
Simplician.  et  lib.  i.  de  Baptismo,  cap.  8. 
et  lib.  iv.  cap.  21.  dicit  Cornelium  centurio¬ 
nem,  licet  laudatum  in  Scripturis,  nondum 
talem  fuisse,  ut  salvus  esse  posset,  nisi  per 
Sacramentum  Baptismi  incorporaretur  Ec¬ 
clesiae  :  Et  de  se  scribit  lib.  ix.  Confess.  cap. 
4  :  «  Et  insinuati  sunt  mihi  in  profundo  nu¬ 
tus  tui,  et  gaudens  in  fide  laudavi  nomen 
tuum ,  et  ea  fides  me  securum  esse  non 
sinebat  de  praiteritis  peccatis  meis-,  quse 
mihi  per  baptismum  tuum  remissa  non¬ 
dum  erant.»  Prseterea  S.  Leo  epist.  91. 
ad  Theodorum  Episcopum  Forojulii :  «  Di- 
vinse ,  inquit ,  bonitatis  praesidiis  ordina¬ 
tum  est,  ut  indulgentia  Dei,  nisi  supplicatio¬ 
nibus  Sacerdotum,  nequeat  obtineri.  »  Item 
Richardus  de  S.  Victore,  in  lib.  de  potestate 
ligandi  et  solvendi,  cap.  91.  dicit  aperte, 


odo 

posse  hominem  esse  in  charitate,  et  simul 
in  reatu  aeternae  damnationis :  quod  etiam 
affirmat  Thomas  Waldensis  tom.  2,  de  Sa¬ 
cramentis,  cap.  97. 

Respondeo  ad  primum  locum  Augustini. 
Dico  eum  loqui  de  iis  Catechumenis,  qui 
negligunt  ad  Baptismum  accedere :  tales 
enim  quamtumvis  proficiunt,  nunquam  sunt 
vere  justificati,  cum  nec  in  re,  nec  in  voto 
Sacramentum  Baptismi  habeant,  nec  vera 
charitate  flagrent ;  vera  enim  charitas,  et 
verum  Baptismi  votum,  non  permittunt  ho¬ 
minem  esse  negligentem,  vel  contemptorem 
Baptismi.  Quare  ibidem  Augustinus  :  «  Ad 
hoc,  inquit,  viam  praebuit  Dominus  noster, 
ne  quis  arrogans,  eo  quod  habeat  abundan¬ 
tiam  alicujus  grati 33,  dedignaretur  baptizari 
Baptismo  Domini .  Quantumcumque  enim 
Catechumenus  proficiat,  adhuc  sarcinam  ini¬ 
quitatis  suae  portat,  nec  illi  dimittitur  nisi 
cum  venerit  ad  Baptismum. »  Quod  intellige, 
in  re,  aut  in  vero  et  ardenti  desiderio  :  nam 
apud  Deum  animus  pro  facto  reputatur. 
Quare  idem  Augustinus  lib.  iv.  de  Baptismo, 
cap.  23.  scribit,  latronem,  qui  cum  Christo 
crucifixus  fuit,  non  caruisse  Baptismo  ;  quia 
non  ejus  accipiendi  voluntas  defuit,  sed  non 
accipiendi  necessitas  adfuit. 

Ad  secundum  dico,  Catechumenum  divi¬ 
na  charitate  flagrantem,  non  carere  remissio¬ 
ne  peccatorum. 'Quod  autem  desit  illi' Bapti¬ 
smi  susceptio  ad  capessendum  regnum  coe¬ 
lorum,  non  ideo  est,  quia  non  habeat  remis¬ 
sionem  peccatorum,  sed  quia  tenetur  Bapti¬ 
smum  suscipere,  nisi  necessitate  aliqua  ex¬ 
cludatur,  et  si  contempserit,  aut  neglexerit 
accipere,  reus  erit,  et  damnabitur  ;  non 
quia  nunquam  habuerit  remissionem  pec¬ 
catorum,  sed  quia  Sacramentum  contempsit, 
in  cujus  virtute  et  voto  justificatus  erat.  Ita 
Augustinus  ibidem  :  «  Verumtamen,  inquit, 
Cornelius,  si  etiam  Spiritu  sancto  accepto 
baptizari  noluisset,  contemptui  tanti  Sacra¬ 
menti  reus  fieret.  » 

Ad  tertium  dico ,  Cornelium  ante  Bapti¬ 
smum  procul  dubio  accepisse  remissionem 
peccatorum,  saltem  posteaquam  fidem  a  B. 
Petro  audivit,  et  votum  Baptismi  habuit  ; 
nam  ut  dicitur  Actor,  x. ,  etiam  Spiritum  san¬ 
ctum  inhabitantem  habuit.  Augustinus  au¬ 
tem  locis  notatis,  loquitur  de.  eo  tempore, 
quo  Cornelius  nihil  adhuc  de  Christo  au¬ 
dierat,  et  ne  votum  quidem  Baptismi  habe¬ 
bat  :  nam  de  alio  tempore  ita  loquitur  ipse 
idem  Augustinus  queest.  33.  in  Num.  :  «  Cor- 

nelius,  inquit,  audiens,  et  credens,  quod 
praedicaverat  Petrus,  ita  mundatus  est,  ut 
ante  visibilem  Baptismum,  cum  suis,  qui 
aderant,  acciperet  donum  Spiritus  sancti ; 
verumtamen  nec  visibile  Sacramentum  con¬ 
temni  potuit,  ut  ablutus  etiam  extrinsecus, 
lavaret  quodammodo  vestimenta  sua.j>  Idem 
dicit  Chrysostomus  homil.  21.  in  Actor. 
Apostol.  «  Vide,  inquit,  dispensationem  Dei : 
non  permittit  absolvi  sermonem,  neque  ex 
praecepto  Petri  fieri  Baptismum,  sed  ubi  ex¬ 
hibuerunt  se  mente  admirabili,  et  credide¬ 
runt  omnino  Baptisma  esse  remissionem  pec¬ 
catorum  ;  tunc  advenit  Spiritus.  »  -  Et  infra 
explicans  illud  :  «  Numquid  aquam  quis  pro¬ 
hibere  potest  etc.  »  introducit  Petrum  lo- 
quentem  :  «  Totum,  inquit,  factum  est,  quod 
magis  necessarium  fuit  Baptisma;  jam  fa¬ 
ctum  est,  quo  et  nos  baptizati  sumus  etc.  » 
Hieronymus  lib.  ii.  in  Jovinianum  :  «  Cor¬ 
nelius  Centurio,  ut  Spiritum  sanctum  acci¬ 
peret  antequam  Baptisma,  eleemosynis  me¬ 
ruit,  crebrisque  jejuniis.  » 

Ad  locum  ex  Confessionibus,  dico,  merito 
Augustinum  ante  Baptismum  nunquam  fuis¬ 
se  securum  :  quia  non  certo  sciebat,  se  ve¬ 
ram  charitatem  et  contritionem  habere,  nec 
fecerat  totum  quod  poterat,  ad  remissionem 
peccatorum  accipiendam.  Cum  autem  dicit : 
«  Peccata  mea  nondum  remiseras  »  ,  loqui¬ 
tur  secundum  conscientiam  suam,  ipse  enim 
ita  existimabat,  nec  poterat  homo  pius  et 
humilis  aliter  existimare ;  non  tamen  pro- 
pterea  sequitur  id  verum  fuisse.  Nam  et 
plerique  Sanctorum,  dicunt,  se  maximos 
esse  peccatores,  et  dignos  gehenna ;  et  licet 
mendaces  non  sint,  quia  dicunt  quod  sen¬ 
tiunt,  falsum  tamen  sine  dubio  dicunt. 

Ad  locum  Leonis,  qui  ait  non  posse  homi¬ 
nem  Deo  reconciliari  sine  Sacerdotali  Abso¬ 
lutione,  respondeo  id  esse  intelligendum, 
in  re,  vel  in  voto  :  nam  ibidem  scribit  Leo, 
veram  conversionem  nullam  venia)  moram 
pati,  et  citat  illud  propheticum  :  «  Cum  re¬ 
versus  ingemueris,  tunc  salvus  eris.  » 

Ad  locum  Richardi  dico,  eumdem  Richar- 
dum  in  eodem  libro  semet  explicare.  Nam 
cap.  4.  docet,  statim  atque  aliquis  perfecte 
ad  Deum  convertitur ,  remitti  ei  reatum 
poenae  aeternae,  sive  mutari  reatum  poenae 
internae  in  reatum  poenae  temporalis,  etiam 
ante  Sacramenti  susceptionem.  Et  cap.  8. 
scribit,  licet  per  contritionem  poena  aeterna 
sit  remissa,  tamen  vere  etiam  remitti  per 


absolutionem  sacerdotis,  quia  in  voto  et 
pacto  hujus  Absolutionis  remissa  fuerat. 
Quod  igitur  postea  dicit,  cap.  19.  charitatem 
consistere  cum  reatu  poense  seternse  ;  non  est 
intelligendum,  ut  verba  sonare  videntur,  sed 
sensus  ejus  est,  habere  hominem  cum  vera 
charitate  adhuc  debitum  mortis  seternse, 
quando  non  suscepit  actu  Sacramentum, 
quia  nondum  implevit  pactum  et  votum,  in 
quo  remissa  sunt  ei  peccata  ;  et  si  ex  negli- 
gentia  pactum  illud  non  impleat,  procul  du¬ 
bio  damnandum,  non  quia  non  habuerit  ante 
remissionem  peccatorum,  sed  quia  pactum 
non  servavit.  Id  vero  ex  ea  similitudine, 
quam  ibidem  adducit,  apertissime  colligitur. 
Nam  probare  volens,  charitatem  consistere 
cum  debito  mortis  seternse,  dicit  Patriar¬ 
chas  et  Prophetas  cum  magna  charitate  de 
hac  vita  migrasse,  et  tamen  mansisse  apud 
inferos  cum  debito  mortis  seternse,  donec 
Christus  sua  morte  eos  liberavit.  Certum 
est  autem,  Patres  illos  non  habuisse  debi¬ 
tum  mortis  seternse  nisi  ea  rsitione,  quia 
remissa  erant  eis  peccata  in  virtute  mor¬ 
tis  Christi  futurse,  et  si  ea  nunquam  fuisset, 
ipse  quoque  nunquam  de  inferno  exissent. 
Atque  ad  hunc  modum  exponenda  videtur 
sententia  Hugonis  de  Sancto  Victore,  lib. 
ii.  de  Sacramentis,  par.  xiv.  cap.  vm. 

Ad  ultimum  ex  Thoma  Waldensi,  dicimus 
Thomam  Waldensem  docere  velle,  solam 
charitatem  sine  Sacramento,  vel  in  re,  vel 
in  voto,  hominem  a  peccato  non  liberare.  Et 
quamquam  vera  charitas  esse  non  potest 
sine  Sacramento,  vel  in  re,  vel  in  voto  :  nec 
enim  fieri  potest,  ut  aliquis  diligat  Deum 
super  omnia,  et  non  desideret  ea  remedia, 
quae  Deus  instituit  pro  reconciliatione  pecca¬ 
toris  ;  tamen  si  per  impossibile  aliquis  dili¬ 
geret  super  omnia  Deum, et  tamen  nollet  Sa¬ 
cramenta  suscipere,  non  justificaretur.  Wal- 
densis  autem  illud  scribit  contra  Wiclefum, 
qui  sentiebat,  Baptismum  aquae  non  esse 
nisi  signum  internae  renovationis  ;  quae  est 
etiam  haeresis  Calvinistarum.  Verba  ejus  haec 
sunt  :  «  Quamvis  bonus  fuerit,  plena  fide  ; 
dico  tamen  sine  visibili  Sacramento,  vel  re 
ipsa,  vel  affectu  gravido  consecuto,  sine 
aqua  salvus  esse  non  poterat  etc.  »  Quae  sunt 
omnino  consentanea  doctrinae,  quam  tradit 
Concilium  Tridentinum  sess.  14.  cap.  4.  ubi 
docet  contritionem  quidem  reconciliare  ho¬ 
minem  Deo  ante  susceptionem  Sacramenti  : 
tamen  eam  reconciliationem  non  esse  tii- 


CAPUT  XV. 


537 


buendam  soli  contritioni,  sed  contritioni  cum 
voto  Sacramenti  suscipiendi,  quod  votum 
semper  in  ea  includitur. 

Decima  septima  objectio.  Si  per  contritio¬ 
nem  peccata  remittuntur,  quorsum  homines 
contriti  baptizantur,  vel  reconciliantur?  et 
nonne  falsa  est  forma  Sacramenti  :  Ego  te 
baptizo,  vel  absolvo,  si  is  jam  lotus  et  abso¬ 
lutus  est,  cui  sic  loquimur  ? 

Respondeo  :  Sacramentum  non  frustra 
suscipitur  ab  eo,  qui  per  veram  contritionem 
justificatus  est.  Primum,  quia  Sacramentum 
auget  gratiam,  et  poenam  temporalem  re¬ 
mittit,  vel  totam,  ut  in  Baptismo,  vel  ex 
parte,  ut  in  Absolutione  :  Contritio  enim 
cum  solo  Sacramenti  voto,  culpam  quidem 
purgat,  sed  reatum  totius  poena;  temporalis 
raro  admodum  tollit.  Secundo,  quia  nemo 
certo  scire  potest,  se  veram  contritionem 
habuisse;  et  attritio  cum  solo  Sacramenti 
voto  non  justificat.  Itaque  ut  quis  de  adepta 
indulgentia  securior  sit,  debet  omnia  illa 
remedia  adhibere,  quee  Deus  ad  peccata 
purganda  instituit.  Tertio ,  quia  pactum 
implere  debet,  quod  cum  Deo  quodam  modo 
pepigit,  qui  per  votum  Sacramenti  suo  tem¬ 
pore  suscipiendi ,  gratiam  reconciliationis 
accepit. 

Neque  forma  Sacramenti  redditur  falsa. 
Nam  qui  dicit  :  Ego  te  baptizo,  vel  absolvo, 
non  affirmat  se  absolute  baptizare  vel  ab¬ 
solvere,  cum  non  ignoret,  multis  modis  fieri 
posse,  ut  neque  baptizet,  neque  absolvat, 
licet  ea  verba  pronuntiet,  nimirum  si  is,  qui 
Sacramentum  suscipere  videtur,  forte  non 
habeat  suscipiendi  intentionem,  vel  non  sit 
rite  dispositus,  aut  obicem  ponat.  Igitur  Mi¬ 
nister  illis  verbis  nihil  aliud  significat,  nisi 
se,  quod  in  se  est,  Sacramentum  reconcilia¬ 
tionis  vel  absolutionis  impendere  ;  quod  vim 
habet  in  homine  disposito  peccata  omnia  di¬ 
mittendi.  Quare  S.  Thomas  in  3.  par.  qusest. 
84.  art.  3.  ad  ultimum,  ita  exponit  verba 
illa  :  «  Ego  te  absolvo  » ,  id  est,  Sacramentum 
Absolutionis  impendo. 

Preeterea,  quemadmodum  (ut  in  respon¬ 
sione  ad  quartam  objectionem  diximus  (S. 
David  orabat :  Amplius  lava  me  ab  iniquitate 
mea,  ita  potest  etiam  idem  peccatum  ssepius 
ad  Confessionem  adduci,  sa;piusque  mini¬ 
sterio  Sacerdotis  absolvi  :  quia  dum  in  hac 
vita  sumus,  semper  aliquid  ex  peccato  indu¬ 
ctum,  purgari  potest,  ut  pcenee  temporalis 


reatus,  aut  vulnus  aliquod  ex  peccato  reli  • 
ctum.  Sed  de  his  satis. 


CAPUT  XV. 

Nullum  esse  peccatum,  quod  per  veram 
Poenitentiam  non  deleatur. 

Sequitur  quaestio  nona :  Utrum  omnia  pec¬ 
cata  per  veram  Contritionem  sive  Poeniten¬ 
tiam  deleantur  :  est  autem  duplex  sensus 
hujus  quaestionis.  Alter,  an  omnis  peccator 
possit  agere  poenitentiam  :  sunt  enim  qui 
existiment,  interdum  aliquos,  vel  ob  multitu¬ 
dinem,  vel  ob  magnitudinem  peccatorum  ita 
deseri  a  Deo,  ut  numquam  sint  auxilium  di¬ 
vinum  ad  recte  poenitendum  habituri.  Alter 
sensus  est,  an  si  quis  egerit  Poenitentiam, 
nulla  sit  tanta  peccatorum  multitudo,  vel 
gravitas,  qua;  poenitendo  non  possit  expiari. 
Nam  et  Novatiani  videntur  in  ea  sententia 
fuisse,  ut  ob  gravissima  quaedam  scelera 
nulla  ratione  Deus  placari  posset,  ut  ex  Pa- 
ciano  in  epist.  3.  ad  Sympronianum,  et  ex 
Ambrosio  lib.  i.  de  Poenitentia,  cap.  9.  et 
lib.  ii.  cap.  2.  et  4.  intelligimus :  et  Richar- 
dus  Armachanus,  lib.  ix.  quaestionum  Armc- 
norum,  cap.  27.  probabile  esse  docuit,  ob 
quaedam  ingentia  crimina  non  posse  veniam 
impetrari,  etiamsi  ageret  peccator  quidquid 
posset  pro  venia  impetranda.  Sed  quoniam 
de  sensu  priore  tractandum  erit  in  disputa¬ 
tione  de  gratia,  et  libero  arbitrio  :  nunc  so¬ 
lum  de  posteriore  breviter  disseremus. 

Illud  igitur  affirmamus,  non  ut  probabile, 
quemadmodum  loquitur  Armachanus,  sed 
plane  ut  certum,  et  apud  Catholicos  explo¬ 
ratum  ,  nullam  esse  peccatorum  multitudi¬ 
nem,  vel  gravitatem,  quae  per  veram  Poeni¬ 
tentiam  non  expietur.  Nam  in  primis  Ezech. 
xviii.. et  33.  Deus  saepius  clamat :  Nolo  mor¬ 
tem  peccatori;  et  sine  ulla  exceptione  veniam 
pollicetur  omnium  iniquitatum,  si  impium 
serio  poenituerit  vitee  praeterita;,  cum  emen¬ 
dationis  proposito  :  quod  idem  in  Isaia  cap. 
1.  et  55.  et  in  Jerem.  cap.  18.  et  aliis  Pro¬ 
phetis  legimus.  Porro  Joel  n,  cap.  32.  addit 
particulam  universalem  :  Omnis  qui  invoca¬ 
verit  nomen  Domini,  salvus  eril  (1).  Nemo 
autem  serio  Poenitentiam  agit,  qui  non  in¬ 
vocet  nomen  Domini :  nam  in  eodem  cap. 


(1)  Joel.  II,  32. 

describens  idem  Propheta  Poenitentiam,  ait 
Convertimini  ad  me  in  toto  corde  vestros ,  in 
jejunio ,  fletu  et  planctu,  et  scindite  corda 
vestra ,  et  non  vestimenta  vestra.  Et  infra  : 
Inter  vestibulum  et  altare  plorabunt  Sacer¬ 
dotes  ministri  Domini  et  dicent  :  Parce  Domine, 
parce  populo  tuo  (l).Et  Jonae  m  :  Operiantur 
saccis  homines ,  et  jumenta,  et  clament  ad  Do¬ 
minum  in  fortitudine  (2). 

In  Testamento  novo  Matth.  xi.  Dominus 
sine  exceptione  omnes  invitat  ad  se  :  Venite 
ad  me  omnes ,  qui  laboratis,  et  onerati  estis ,  et 
ego  reficiam  vos  (3).  Matth.  xvi,  omnium  pec¬ 
catorum  solvendorum  sine  exceptione  Petro 
potestatem  tribuit  :  Quodcumque  solveris  su¬ 
per  terram ,  erit  solutum  et  in  coelo  (4).  Matth. 
xvm ,  rursus  generatim  dicit  Apostolis  : 
Quaecumque  solveritis  super  terram ,  erunt  so¬ 
luta  et  in  coelis  (5).  Et  ibidem  de  numero,  ne 
forte  quis  peccata  alicujus  ob  frequentes  la¬ 
psus  irremissibilia  esse  crederet,  non  solum 
usque  septies,  sed  etiam  usque  septuagies 
septies  peccata  dimittenda  esse  admonuit, 
numerum  certum  ac  finitum,  pro  incerto  et 
infinito  ponens,  ut  Origenes,  Hilarius,  Hiero¬ 
nymus,  Chrysostomus,  Augustinus,  et  alii 
Patres  in  commentario  hujus  sententia3  an¬ 
notarunt.  Et  Joan.  xx.  sine  exceptione  per¬ 
sonarum  :  Quorum ,  inquit,  remiseritis  pec¬ 
cata ,  remittuntur  eis  (6).  Cum  igitur  Dominus 
omnes  ad  se  peccatores  invitet  ac  vocet, 
quis  audebit  aliquos  excludere?  cum  ille, 
quaecumque  solvuntur  a  suis  in  terra,  soluta 
esse  dicat  in  ccelis,  quis  obstrepere  audebit, 
ac  dicere  quaedam  esse  peccata,  quee  per 
veram  Poenitentiam,  et  Sacerdotum  ministe¬ 
rium  solvi  nequeant?  cum  ille,  quorum  pec¬ 
cata  Apostoli  remiserint,  iisdem  remissa  esse 
testetur,  quis  erit  tam  temerarius,  qui  alio¬ 
rum  peccata  irremissibilia  esse  disputet? 
cum  ille  denique  toties  remittenda  esse  pec¬ 
cata  judicaverit,  quoties  ad  Poenitentiam  is 
qui  peccavit  redierit,  quis  indulgentiam  Dei 
ad  certam  mensuram  ac  numerum  peccato¬ 
rum  restringet? 

Accedit  Ecclesiae  Catholicae  definitio.  Nam 
in  primo  capite  Concilii  Lateranensis  OEcu- 
menici,  et  frequentissimi,  quod  sub  Inno- 
centio  III.  celebratum  est,  habetur  ea  sen¬ 
tentia  :  «  Si  post  susceptionem  Baptismi 
quisquam  prolapsus  fuerit  in  peccatum,  per 
veram  potest  semper  Poenitentiam  reparari; » 
cui  sententiae  consentiunt  omnium  fere  Pa¬ 


trum  testimonia.  Hilarius  can.  18.  in  Matth. 
(i  Neque  fas  est,  inquit,  nos  ex  praescripto 
legis,  dandae  veniae  numero  concludi,  cum 
per  Evangelii  gratiam  sine  modo  nobis  a 
Deo  fuerit  indulta.  »  Ambrosius  lib.  n.  de 
Poenitentia,  cap.  4  :  a  Omnibus,  inquit,  con¬ 
versis  pollicetur  veniam,  quia  scriptum  est  : 
Omnis  quicumque  invocaverit  nomen  Do¬ 
mini,  salvus  erit.  »  Hieronymus  in  epist.  ad 
Oceanum,  de  digamia  :  «  Frustra,  inquit, 
mortuus  est  Christus,  si  aliquos  vivificare 
non  potest  :  mentitur  Joannes  Baptista,  et 
digito  Christum,  et  voce  demonstrans  :  Ecce 
agnus  Dei,  ecce  qui  tollit  peccata  mundi ;  si 
sunt  adhuc  in  saeculo,  quorum  Christus  pec¬ 
cata  non  tulerit  etc.  ».  Augustinus  lib.  i.  Re- 
tract.  cap.  19.  revocat,  quod  in  lib.  i.  de 
sermone  Domini  dixisse  videbatur,  esse  in¬ 
gens  aliquod  peccatum  quod  nulla  ratione 
remitti  possit  :  «  Addendum,  inquit,  fuit : 
Si  in  hac  tam  scelerata  mentis  perversitate 
finierit  hanc  vitam  :  quoniam  de  quocumque 
pessimo  in  hac  vita  constituto,  non  est  uti¬ 
que  desperandum,  nec  pro  illo  imprudenter 
oratur,  de  quo  non  desperatur.  »  Eamdem 
sententiam  apud  Basilium,  in  epist.  ad  Vir¬ 
ginem  lapsam,  Chrysostomum  in  epistolis 
duabus  ad  Theodorum  de  reparatione  lapsi, 
atque  apud  alios  passim  invenies. 

His  addi  possunt  exempla  Scripturae  divi¬ 
nae.  Nam  in  Regibus  Israel  pejorem  Achabo, 
et  in  Regibus  Juda  pejorem  Manasse  non 
facile  reperies  :  uterque  tamen  per  Poeni¬ 
tentiam  veniam  impetravit.  Vide  de  Poeni¬ 
tentia  Achab,  lib.  m.  Regum,  cap.  21 ;  de 
Poenitentia  Manasse  lib.  n.  Paralip.  cap.  33. 

In  Testamento  novo  orat  Stephanus,  Ac¬ 
tor.  1,  pro  lapidatoribus  suis,  qui  tamen 
Spiritui  sancto  resistebant,  ut  ipse  illis  di¬ 
xerat  :  et,  ut  ab  Augustino  paulo  ante  audi¬ 
vimus,  pro  iis  non  imprudenter  oratur,  de 
quibus  non  desperatur.  Actor,  vm.  hortatur 
Petrus  Simonem  Magum  ad  Poenitentiam, 
eumque  corripit,  qui  tamen  gravissime  pec¬ 
caverat  :  et,  ut  loquitur  Augustimus  serm. 
11.  de  verbis  Domini:  «Quis  est  fructus 
correptionis,  sine  ulla  spe  remissionis?  » 
ii.  Corinth,  2.  Paulus  Corinthium  illum  ad 
indulgentiam  recipit,  quem  jusserat  i.  Co¬ 
rinth.  5.  tradi  Satanae,  et  de  quo  dixerat  : 
«  Auditur  inter  vos  fornicatio ,  qualis  nec 
inter  Gentes,  ut  uxorem  patris  sui  aliquis 
habeat.  » 


(1)  Joel.  II,  12.  —  (2)  Jonse,  III,  8.  —  (3)  Matth.  XI,  28.  —  (4)  Matth.  XVI,  19.  —  (5)  Matth. 
XVIII,  18.  —  (6)  Joan.  XX,  23. 

CAPUT  XYI. 

N. 

Solvuntur  objectiones  ;  ac  de  peccato  in  Spi¬ 
ritum  sanctum  breviter  disputatur. 

Sed  objectiones  solvendae  sunt.  Ac  pri¬ 
mum  objiciebant  olim  Novatiani  illud  Heli 
sacerdotis,  I  Regum  ii  :  Si  peccaverit  vir  in 
virum,  placari  ei  potest  Deus ;  si  autem  in 
Deum  peccaverit  viri  quis  pro  eo  orabit  ?  (1). 

Respondet  Ambrosius  lib.  i.  de  Poenitentia 
cap.  8.  illud  :  Quis  orabit ;  non  significare  : 
Nullus  orabit,  sed  :  Quaerendus  erit  insignis 
aliquis  Dei  amicus,  qui  oret,  qualis  fuit  Mo¬ 
ses,  qui  pro  populo  idololatra  oravit,  et  ex¬ 
auditus  est.  Exod.  32.  Videtur  Heli  more 
humano  esse  locutus.  Nam  inter  homines 
rari  inveniuntur,  qui  apud  Principem  inter¬ 
cedere  audeant,  quando  reus  Principem  ip¬ 
sum  immediate  laesit  :  alioqui  facilis  est  in¬ 
tercessio,  quando  inter  privatos  injuria  con¬ 
sistit.  Summa  est :  Heli  nihil  aliud  signifi¬ 
care  voluisse,  nisi  peccata  in  Deum  difficilius 
expiari,  quam  in  homines. 

Secunda  objectio  sumitur  ex  lib.  Proverb. 
cap  i.  ubi  sapientia  Dei  sic  loquitur  :  Quia 
vocavi,  et  renuistis  :  extendi  manum  meam,  et 
non  fuit  qui  aspiceret  etc.  tunc  invocabunt  me, 
et  non  exaudiam  ;  mane  consurgent,  et  non 
invenient  me  (2).  Et  Psalm.  xvm  :  Clamave¬ 
runt,  nec  erat  qui  salvos  faceret  ad  Dominum , 
nec  exaudivit  eos  (3).  Et  Hierem.  xiv  :  Cum  je- 
junaverint,  non  exaudiam  preces  eorum  (4). 

Respondeo  :  Verba  sapientiae  in  Proverbiis, 
de  iis  potissimum  accipienda  sunt,  qui  post 
hanc  vitam  in  die  Judicii  sive  universalis, 
sive  particularis, inutilemPoenitentiam  agent, 
et  refrigerium  aliquod  petent,  nec  impetra¬ 
bunt,  quia  tempus  Poenitentiae  non  est,  nisi 
in  vita  praesenti  ;-de  quibus,  etiam  loquitur 
liber  Sapientiae,  cap.  v.  cum  ait  :  Tunc  di¬ 
cent  intra  se,  Poenitentiam  agentes,  et  prae  an¬ 
gustia  spiritus  gementes :  Hi  sunt  quos  aliquan¬ 
do  habuimus  in  derisum  etc.  (5).  Et  Dominus 
Matth.  xxv.  introducit  fatuas  virgines  post 
clausum  ostium  dicentes  :  Domine,  Domine 
aperi  nobis  (Q).  Et  Lucae  xm.  clarioribus  ver¬ 
bis  :  Cum  intraverit,  inquit,  pater  familias,  et 


clauserit  ostium  et  incipietis  foris ,  stare,  et 
pulsare  ostium  dicentes  :  Domine,  aperi  nobis; 
et  respondens  dicet  vobis  :  Nescio  vos  unde  si¬ 
tis  :  tunc  incipietis  dicere  :  Manducavimus  co¬ 
ram  te,  et  bibimus ,  et  in  plateis  nostris  docui¬ 
sti.  Et  dicet  vobis  :  Nescio  vos  unde  sitis; 
discedite  a  me  omnes  operarii  iniquitatis  ;  ibi 
erit  fletus,  et  stridor  dentium  etc.  (7).  Et  Lucae 
16.  introducit  divitem  in  inferno  implorantem 
Abrahamum,  et  nihil  impetrantem.  Loqui 
autem  librum  Proverbiorum  de  vita  futura, 
perspicuum  est  ex  illis  verbis  :  Ego  quoque 
in  interitu  vestro  ridebo,  et  subsannabo ,  cum 
vobis  quod  timebatis  advenerit  (8). 

.  Quod  si  ea  verba  ad  hanc  etiam  vitam  re¬ 
ferre  placeat,  sine  dubio  accipienda  erunt  de 
invocatione  Dei  ad  poenas  arcendas,  non  de 
vera  Poenitentia,  neque  de  seria  cupiditate 
liberationis  a  culpa  :  ad  quem  modum  intel- 
liguntur  alia  duo  loca,  ex  Davide  et  Hieremia. 
Nam  de  invocatione  Dei  ex  vera  Poenitentia, 
non  potest  falsum  esse  quod  scribit  Joel  cap. 
ii  :  Omnis  qui  invocaverit  nomen  Dominis  alvus 
erit{  9).  * 

Tertia  objectio  continet  exempla  duo  eo¬ 
rum,  qui  Poenitentiam  in  hac  vita  egerunt, 
nec  indulgentiam  meruerunt.  Lib.  n.  Ma- 
chab.  cap.  ix.  de  Antiocho  inquit  Scriptura: 
Orabat  hic  scelestus  Deum,  a  quo  non  esset 
misericordiam  consecuturus  (10).  Et  in  epist. 
adHebr.  cap.  xn.  de  Esau  inquit  Apostolus  : 
Scitote  quoniam  postea  cupiens  hxr  edit  are  be¬ 
nedictionem,  reprobatus  est  ;  non  enim  invenit 
Poenitentiae  locum,  quamquam  cum  lacrymis 
inquisisset  eum  (11). 

Respondeo,  dubitari  non  potest,  quin  An¬ 
tiochus  solum  corporis  mortem,  et  crucia¬ 
tum  illum  viscerum,  quo  vexabatur,  avei> 
tere  oratione  sua  desideraverit  ;  et  ideo 
cum  vera  non  fuerit  ejus  Poenitentia  atque 
conversio,  mirum  esse  non  debet,  si  nihil 
etiam  a  Domino  impetraverit.  Porro  Esau 
neque  apud  patrem  locum  benedictionis  in¬ 
venit,  quia  jam  in  alterum  collata  benedictio 
illa,  irrecuperabilis  erat ;  neque  apud  Deum 
Poenitentia  ejus  vim  ullam  habuit,  quia  non 
ex  corde  conversus  est  ad  Deum,  neque  flevit 
ob  culpas  in  Deum  admissas, sedsolumob  hee- 
reditatem  amissam.  Nam  illo  ipso  tempore, 
quo  Poenitentiam  agere  videbatur,  necem 
fratris  sui  animo  volvebat;  sieenimait  Gen. 
xxvii.  Venient  dies  luctus  patris  mei,  et  occidam 


(1)  I  Reg.  II,  25.  —  (2)  Proverb.  1,  24,  28.  —  (3)  Psalm.  XVII,  42.  —  (4)  Hier.  XIV,  22  — 
(5)  Sap.  V,  3.  -  (6)  Matth.  XXV,  II.  -  (7)  Luc.  XIII,  25  etseq.  -  (8)  Prov.  I,  26.  —  (9)  Joel.  II, 
31.  -  (10)  II  Machab.  IX,  13.  -  (11)  Heb.  XII,  17. 

Jacob  fratrem  meum  (1).  Itaque  Apostolus 
exemplo  Esau  admonere  voluit  fideles,  ne 
facile  se  in  peccata  pertrahi  siderent  ;  tum 
quia  damnum  irrecuperabile  per  peccatum 
incurrit,  qui  innocentiam,  aut  virginitatem, 
aut  aliquid  ejusmodi  peccando  amittit  ;  tum 
etiam  quia  nonnulli  gemunt  ac  plorant,  nec 
tamen  veram  Poenitentiam  habent  ;  atque 
ita  valde  dubius,  atque  incertus  est  peccan¬ 
tium  exitus. 

Quarta  objectio,  ea(fhe  praecipua,  quam  et 
Pacianus  in  epist.  3.  ad  Sympronianum,  et 
Ambrosius  in  utroque  lib.  de  Poenitentia,  ex 
Novatianis  referunt,  sumitur  ex  quatuor  lo¬ 
cis  Scripturae  divina},  in  quibus  peccatum  in 
Spiritum  sanctum  dicitur  esse  irremissibile. 
Ac  ut  perspicue  res  tota,  et  breviter  expli¬ 
cetur,  duo  tractanda  erunt.  Primum,  quid 
sit  proprie  peccatum  in  Spiritum  sanctum. 
Deinde,  qua  ratione  dicatur  irremissibile. 

Quodad  primum  attinet,  quatuor  sententiae 
sunt,  quarum  tres  posteriores  in  2.  2.  qucest. 
14.  B.  Thomas  recitat,  et  etiam  Magister  in 
2.  dist.  43.  * 

Prima  est  Origenis  in  Matth.  cap.  12.  pec¬ 
cata  in  Spiritum  sanctum,  esse  omnia  illa, 
qua}  contra  Dei  legem  admittunt  homines 
post  Baptismum.  Et  ratio  est,  quia,  ut  ipse 
ubi  docet,  Pater  est  in  omnibus  rebus,  et¬ 
iam  ratione  carentibus,  Filius  in  solis  ratio¬ 
nalibus,  etiamsi  Ethnici  sint,  Spiritus  sanctus 
in  solisregeneratis.Cum  igitur  peccent  homi¬ 
nes  in  eam  personam  divinam,  quam  in  se 
habent,  sequitur  peccata  ethnicorum  esse 
in  Patrem,  aut  Filium,  peccata  Christiano¬ 
rum  in  Spiritum  sanctum.  Eadem  sententia 
fuit  etiam  Novatiani;  nam  ut  B.  Hieronymus 
scribit  in  epist.  adMarcellam,  de  blasphemia 
in  Spiritum  sanctum ;  ideo  Novatianus  ne¬ 
gabat  Christianis  lapsis  remissionem  pecca¬ 
torum,  quia  existimabat,  omnes  Christia¬ 
norum  lapsus  esse  peccata  in  Spritum  san¬ 
ctum. 

Hanc  sententiam  merito  refellit  B.  Atha- 
nasius  in  libello  quem  edidit  super  eum  lo¬ 
cum  Evangelii  :  Qui  dixerit  verbum,  in  Filium 
hominis,  remittetur  ei,  etc.  Primo,  quia  se¬ 
queretur  omnia  peccata  Christianorum  esse 
talia,  ut  non  remittuntur,  neque  in  hoc  sse- 
culo,  neque  in  futuro;  quod  constat  esse 
falsum  ex  B.  Paulo,  qui  II  Corinth.  2.  re¬ 
misit  peccatum  fornicario  Christiano.  Se¬ 
cundo,  quia  Dominus  accusat  peccati  in 


Spiritum  sanctum  Pharisaeos,  qui  tamen 
Christiani  non  erant.  Tertio,  quia  falsum 
est,  quod  Origenes  assumit,  Patrem  esse  in 
pluribus  rebus,  quam  Filium,  et  Filium  in 
pluribus,  quam  Spiritum  sanctum.  Nam  cum 
sint  una  numero  essentia,  necessario  una 
persona  divina  est  in  alia,  juxta  illud  Joan. 
xiv  :  Ego  in  Patre,  et  Pater  in  me  est  (2).  Et 
multo  magis  ubi  est  una  persona,  sunt  reli¬ 
qua}.  Hse  sunt  rationes  Athanasii. 

Altera  sententia  est  beati  Augustini,  qui 
nullum  aliud  voluit  esse  peccatum  in  Spiri¬ 
tum  sanctum,  quam  finalem  impcenitentiam. 
Is  enim  asserit  in  Enchiridio  cap.  83.  enu¬ 
cleatissime  de  hac  re  a  se  disputatum  esse  in 
serm.  14.  de  verbis  Domini  :  in  illo  autem 
sermone  tandem  hoc  constituit.  Idem  etiam 
docet  in  epist.  50.  ad  Bonifacium  :  et  lib.  de 
corrept.  et  gratia  cap.  12.  et  lib.  iv.  contra 
Cresconium  cap.  8.  Quod  autem  in  hac  sen¬ 
tentia  usque  ad  obitum  perseveraverit,  'patet 
tum  ex  Enchiridio  cap.  83.  nam  eum  li¬ 
brum  ex  postremis  scripsit,  tum  ex  lib.  i. 
Retract.  cap.  19.  ubi  corrigit  id,  quod 
dixerat  lib.  i.  de  serm.  Domini  in  mon¬ 
te  cap.  43.  Dixerat  enim,  peccatum  ad 
mortem  esse  invidentiam  fraterna}  gratia}, 
et  hoc  esse  peccatum  in  Spiritum  sanctum  ; 
ca}terum  correxit  in  Retractationibus,  di¬ 
cens,  addendum  fuisse  :  «  Si  in  scelerata 
perversitate  finiret  hanc  vitam.  » 

Haic  sententia  B.  Augustini  vera  quidem 
est,  quatenus  docet  finalem  impoenitentiam 
esse  peccatum  aliquod  in  Spiritum  sanctum  : 
tamen  non  videtur  posse  defendi,  si  velit 
proprie  peccatum  illud  in  Spiritum  sanctum, 
de  quo  Dominus  in  Evangelio  loquitur,  esse 
finalem  impoenitentiam.  Primo,  quia  pecca¬ 
tum  in  Spiritum  sanctum,  proprie  blasphe¬ 
mia  qua}dam  est,  ut  patet  Matth.  xn.  Luc, 
xii.  et  Mare.  m.  finalis  autem  impoenitenita 
non  est  blasphemia,  sed  circumstantia  quee- 
dam,  quae  in  omni  peccato  reperiri  potest. 

Secundo,  quia  finalis  impoenitentia  non 
committitur  nisi  in  morte  :  peccatum  autem 
in  Spiritum  sanctum,  etiam  in  hac  vita  re- 
peritur;  alioqui  non  diceret  Dominus,  non 
remitti,  neque  in  hoc  saiculo,  neque  in  fu¬ 
turo. 

Tertio,  quia  Dominus  notavit  Pharisams 
hujus  criminis,  ut  patet  Mare.  m.  Qui  blas- 
• phemaverit ,  inquit,  in  Spiritum  sanctum ,  non 
habet  remissionem  in  seternum ,  sed  reus  erit 


(1)  Gen.  XXVII,  41.  -  (2)  Joan.  XIV,  10.  41. 

asterni  delicti,  quoniam  dicebat :  Spiritum  im¬ 
mundum  habet  (1).  At  Pharisaei  tunc  non  age¬ 
bant  animam,  et  multos  annos  fortasse  su¬ 
pervixerunt. 

Quarto,  quia  Apostolus  Hebr.  vi.  et  x. 
de  hoc  peccato  loqui  videtur;  ait  enim  cap. 
Vi.  Impossibile  est,  eos  qui  semel  sunt  illumi¬ 
nati  etc.  et  prolapsi  sunt  :  iterum  renovari  ad 
Poenitentiam.  Et  cap.  x  :  Voluntarie  enim 
peccantibus  nobis  post  acceptam  notitiam  veri¬ 
tatis,  jam  non  relinquitur  hostia  pro  peccato 
etc.  (2)  Et  infra  dicit,  eos  qui  ita  peccant,  ideo 
gravissime  peccare,  quia  spiritui  gratia)  con¬ 
tumeliam  faciunt.  Certum  autem  est,  Apo¬ 
stolum  loqui  de  peccatis  vivorum,  non  de 
finali  impoenitentia  ;  alioqui  idem  esset  ac  si 
diceret,  non  posse  mortuos  revocari  ad  Poeni 
tentiam  ;  quod  indignum  est  tanto  Apostolo. 

Postremo,  quial  Joan.  v.  16,  ubi  dicitur: 
Est  peccatum  ad  mortem  ;  non  pro  eo  dico, 
ut  roget  quis  etc.  sermo  est  de  peccato  in 
Spiritum  sanctum,  ut  ipse  Augustinus  confi¬ 
tetur  lib.  i.  de  serm.  Domini  in  monte  cap. 
43.  et  tamen  Joannes  de  peccatis  vivorum 
lorjuitur.  Suut  quidem  aliqui,  qui  existimant 
Joannem  loqui  de  peccatis  mortuorum,  ac 
dicere,  non  esse  orandum  pro  illis,  qui  usque 
ad  mortem  in  peccatis  suis  permanserunt  : 
tamen  sextus  Apostoli  aperte  reclamat ;  ait 
enim  :  Qui  scit  fratrem  suum  peccare  pecca¬ 
tum  non  ad  mortem ;  petat,  et  dabitur  ei  vita 
etc.  quibus  verbis  preesupponit,  posse  sciri 
cum  aliquis  peccat,  an  illud  peccatum  sit  ad 
mortem,  vel  non  :  ac  proinde  non  loquitur 
de  finali  impoenitentia,  qua)  non  potest  cog¬ 
nosci  nisi  post  mortem.  Pra)terea,  si  loque¬ 
retur  de  peccatis  mortuorum,  non  diceret  : 
Si  quis  scit  fratrem  suum  peccare  ;  sed,  Si  quis 
scit  fratrem  suum  peccasse. 

Tertia  sententia  est,  peccatum  in  Spiritum 
sanctum,  esse  peccatum  ex  malitia,  sicut 
peccatum  ex  infirmitate,  dicitur  peccatum 
in  Patrem,  et  peccatum  ex  ignorantia,  dici¬ 
tur  poccatum  in  Filium.  IIa)c  sententia,  pree 
canteris  videtur  placuisse  Magistro  sententia- 
rumin 2.  dist. 43. B.  Thomae  in  2.2.  qua)st.  14. 
tametsi  etiam  alias  sententias  non  repudiat. 

Possumus  autem  idem  de  hac  sententia 
dicere  quod  diximus  de  sententia  B.  Augu¬ 
stini,  nimirum  veram  esse,  sed  non  satisfa¬ 
cere  nostra)  qua)stioni.  Nam  etsi  quodlibct 
peccatum  ex  malitia,  dici  potest  peccatum 
in  Spiritum  sanctum  :  tamen  non  quodlibet 

peccatum  ex  malitia  est  illud,  de  quo  Seri 
ptura)  loquuntur,  quod  proprie  et  singulari¬ 
ter  dicitur  peccatum  in  Spiritum  sanctum 
et  quod  non  remittitur  neque  in  hoc  saeculo, 
neque  in  futuro.  Id  quod  facile  probari  poti 
est,  Jquia  peccatum  in  Spiritum  sanctum  est 
certa  quaedam  blasphemia,  ut  patet  ex  Mattb. 
l£.  Mare.  3  .  et  Luca)  12,  peccatum  ex  autem 
malitia,  neque  est  speciale  peccatum,  sed  ge¬ 
nerale,  neque  semper  est  blasphemia  :  divi¬ 
dunt  enim  auctores  hujus  sententiae  pecca¬ 
tum  in  Spiritum  sanctum  in  sex  species,  ex 
quibus  tantum  una  adblasphemiam  pertinet. 

Est  igitur  quarta  sententia,  quam  veram 
esse  non  dubitamus,  peccatum  in  Spiritum 
sanctum  proprie  nihil  esse  aliud,  quam  veri¬ 
tatem  cognitam  et  manifestam,  ex  malitia 
improbare,  et  tamquam  daemoniacam ,  et 
detestabilem  calumniari.  Dicitur  autem  pec¬ 
catum  in  Spiritum  sanctum,  non  quia  non 
sit  etiam  contra  Patrem  et  Filium,  sed  quia 
Spiritui  sancto  tribuitur  operatio  miraculo¬ 
rum,  et  illustratio  animorum  ad  cognoscen¬ 
dam  veritatem  :  ipse  enim  est  qui  docet 
omnem  veritatem,  Joan.  16.  et  qui  dividit 
singulis,  pro  ut  vult,  uni  gratiam  sanitatum, 
alteri  donum  linguarum,  et  operatur  omnia 
in  omnibus  I  Gorinth.  12.  Itaque  ille  peccat 
in  Spiritum  sanctum,  qui  cognitam  veritatem 
Spiritu  sancto  illustrante,  improbat,  et  signa 
ac  prodigia,  virtute  Spiritus  sancti  facta,  tri¬ 
buit  Satana). 

Hanc  sententiam  veram  esse,  primo  pro¬ 
batur  ex  communi  consensu  veterum  :  ita 
enim  docent  Athanasius  in  libello  de  hac  re 
scripto,  et  etiam  orat.  2.  in  Arianos.  Chry- 
sost.  homil.  42.  in  Matth.  Basilius  in  Mora¬ 
libus,  summa,  35.  cap.  i.  et  in  qua)st.  com¬ 
pendio  explicatis  qua)st.  273.  Hilarius  in 
cap.  5.  et  12.  Matth.  Ambros.  lib.  i.  de  Spi¬ 
ritu  sancto  cap.  3.  Hieronymus  in  cap.  12. 
Matth.  et  in  epist.  ad  Marcellam,  de  blasphe¬ 
mia  in  Spiritum  sanctum.  Anselmus  in  cap  12, 
Matth.  Richardus  de  S.  Victore,  in  libro  de 
spiritu  blasphemia).  Theophilactus,  et  Beda, 
in  cap.  12.  Matth.  et  cap.  3.  Marci  :  et  ante 
hos  Pacianus  in  'epist.  3.  ad  Sympronia- 
num. 

Verum  observandum  est,  cum  B.  Hiero¬ 
nymus  in  epistola  citata  dicit,  peccatum  in 
Spiritum  sanctum  futurum,  si  quis  ante  tri¬ 
bunal  Judicis  constitutus,  non  solum  neget 
Christum,  sed  etiam  dicat  cum  esse  Beelzc- 


(1)  Mare.  III,  29.  —  (2)  Hebr.  VI,  6  ;  X,  26. 

bub ;  non  esse  haec  verba  simpliciter  intelli- 
genda.  Tunc  enim  solum  vult  B.  Hieronymus 
futurum  peccatum  in  Spiritum  sanctum,  si 
is,  qui  dicit  Christum  esse  Beelzebub,  non 
dicat  coactus  tormentis,  sed  ultro  ex  malitia 
cognitam  veritatem  oppugnans,  ut  ex  tota 
illa  epistola  perspicuum  est  :  et  tales  aliquos 
fuisse  suo  tempore  B.  Cyprianus  testatur  in 
serm.  de  lapsis. 

Secundo,  probatnr  ex  eo,  quod  Dominus 
peccatum  in  Spiritum  sanctum  vocat  pecca¬ 
tum  Pharisaeoruin,  quo  dicebant  Christum 
in  Beelzebub  ejicere  doemonia,  ut  Marcus 
cap.  3.  scribit:  peccatum  autem  hoc  Phari- 
soeorum,  nihil  erat  aliud,  quam  oppugnatio 
cognitae  veritatis. 

Tertio,  probatur  ex  eo,  quod  Dominus 
Matt.  12.  distinguit  blasphemiam  in  Filium 
hominis,  a  blasphemia  in  Spiritum  sanctum. 
Blasphemia  autem  in  Filium  hominis,  secun¬ 
dum  expositionem  Athanasii,  et  Hieronymi, 
et  aliorum,  erat  eorum,  qui  existimantes 
Christum  non  esse  nisi  hominem,  opera  ejus 
calumniabantur,  et  dicebant :  Ecce  homo  vo¬ 
rax ,  et  potator  vim  :  ergo  peccatum  in  Spi¬ 
ritum  sanctum  est  eorum,  qui  scientes  Chri¬ 
stum  in  virtute  Dei  miracula  operatum,  ta¬ 
men  ex  malitia  et  individia,  divina  illa  opera 
non  Spiritui  sancto,  sed  spiritui  immundo 
adseribunt. 

Ex  his  deduci  potest,  peccata  Apostolo¬ 
rum  Petri  et  Pauli,  quorum  prior  Christum 
negavit,  posterior  aperte  persecutus  est,  non 
fuisse  peccata  in  Spiritum  sanctum.  Nam 
Petrus  ex  infirmitate  negavit,  timore  vide¬ 
licet  poenas  :  Paulus  autem  ex  ignorantia,  i. 
Tim.  i:  Misericordiam ,  inquit, consecuius  sum 
quia  ignorans  feci  in  increaulicate({).  At  pec¬ 
cata  Judaeorum  lapidantium  Stephanum,  in 
Spiritum  sanctum  erant  ;  nam  cum  resistere 
non  posset  Spiritui  sancto,  qui  loquebatur  in 
eo,  ut  dicitur  Actor.  6,  tamen  resistere  cona¬ 
bantur.  pt  idem  peccatum  a  multis  Haere¬ 
ticis  committi  credibile  est,  qui  cum  in  Scri¬ 
pturis  et  Patribus  assidue  versentur,  vix  fieri 
potest,  quin  intelligant  se  vehementer  erra¬ 
re  :  et  tamen  ne  videantur  sine  causa 
de  Ecclesia  recessisse  ,  doctrinam  cogni¬ 
tam  satis  et  exploratam  obstinate  reprehen¬ 
dunt. 

Jam  vero,  qua  ratione  hoc  peccatum  di¬ 
catur  irremissibile,  dubium  est  propter  qua- 
tuor  loca  Scripturae.  Primus  est,  Matth.  12. 


Lue.  12.  et  Mare.  3.  ubi  dicitur  blasphemia 
in  Spiritum  sanctum  non  remitti,  neque  in 
hoc  saeculo,  neque  in  futuro.  Secundus  est 
Ilebraeor.  6  :  Impossibile  est  eos.  (qui  semel  sunt 
illuminati ,  etc.  Tertius  Hebr.  x.  26 :  Voluntarie 
peccantibus  vobis  post  acceptam  notitiam  ven¬ 
tatis ,  jam  non  relinquitur  hostia  pro  peccato. 
Quartus  I  Joan.  v  :  Est  peccatum  ad  mortem , 
pro  eo  non  dico  ut  roget  quis  (2). 

Ad  primum  locum  multiplex  responsio 
dari  solet.  Prima  est  Theophylacti  in  hunc 
locum  Matthaei,  et  Abulensis  ibidem,  pecca¬ 
tum  in  Spiritum  sanctum  dici  irremissibile, 
quia  numquam  remittitur  sine  Poenitentia, 
peccatum  autem  in  Filium  hominis  dici  re¬ 
missibile,  quia  remittitur  sine  Poenitentia, 
quia  enim  ex  ignorantia  procedit  non  repu¬ 
tatur  verum  peccatum.  At  si  haec  sententia 
vera  esset,  sequeretur,  omne  verum  pecca¬ 
tum  quod  non  est  ex  ignorantia  invicibili  ; 
esse  peccatum  in  Spiritum  sanctum  ;  quod 
certe  absurdissimum  est. 

Secunda  est  Richardi  in  libello  de  Spiritu 
blasphemiae,  peccatum  in  Spiritum  sanctum 
dici  irremissibile  non  ratione  culpae,  sed  ra¬ 
tione  poenae  ;  quia  si  homo  Poenitentiam  non 
agit  de  hoc  peccato,  nihil  ei  remittitur  de 
poena  damnationis;  si  vero  Poenitentiam  agit, 
nihil  ei  remittitur  de  poena  temporali,  quae 
ad  Satisfactionem  requiritur  :  alia  vero  pec¬ 
cata  dicuntur  remissibilia,  quia  semper  re¬ 
mittitur  aliquid  de  poena  illis  debita,  ratione 
ignorantiae,  vel  infirmitatis,  quae  peccata  illa 
diminuunt. 

Contra  hanc  solutionem  est,  primo,  quod 
omnes  alii  Patres  intelligunt,  Dominum  esse 
locutum  de  remissione  culpae.  Secundo,  quia 
Dominus  non  dixit  :  Nihil  de  hoc  peccato 
remittetur,  sed  absolute  :  Hoc  peccatum  non 
remittetur,  ergo  non  loquitur  de  diminu- 
tione  poenae,  sed  de  absoluta  remissione  to¬ 
tius  peccati.  Tertio,  quia  sine  ratione  asse¬ 
ritur,  nihil  poenae  relaxari  peccantibus  in 
Spiritum  sanctum,  si  Poenitentiam  egerint  : 
nam  si  revera  magno  fervore  aliquis  talis 
convertatur,  cur  non  poterit  Deus  et  Ecclesia, 
ver  partem  aliquam  poenae  temporalis  re- 
axare  ? 

Alia  igitur  solutio  est  aliorum,  peccatum 
in  Spiritum  sanctum  irremissibile  dici,  quia 
etiamsi  remitti  possit,  si  Poenitentia  adsit, 
tamen  qui  ita  peccant,  ad  veram  Poeniten¬ 
tiam  non  perveniunt,  quod  justo  judicio 


(1)  Tim.  I.  13.  —  (2)  Hebr.  VI,  4  ;  X,  26 ;  1  Joan.  46. 

Deus  eos  deseruerit,  et  in  reprobum  sensum 
traditi  sint. 

Haec  sententia  videtur  esse  Athanasii,  Hi- 
larii,  Hieronymi,  et  Anselmi  in  caput  Mat¬ 
thaei  12.  videtur  tamen  temperanda,  ut  eam 
temperant  Chrysostomus  in  cap.  12.  Matth. 
et  Ambrosius  lib.  ii.  de  poenitentia  cap.  4. 
Nam  si  simpliciter  intelligamus,  peccatum 
in  Spiritum  sanctum  numquam  remitti,  se¬ 
quetur,  eos  omnes  qui  sciunt  se  impugnare 
cognitam  veritatem,  merito  desperare  de¬ 
bere  de  salute,  quod  absurdissimum  esse  vi¬ 
detur  :  sequetur  etiam,  nos  non  debere  pro 
talibus  orare,  sicut  pro  damnatis  non  ora¬ 
mus  ;  cum  tamen  S.  Stephanus  oraverit  pro 
lapidatoribus  suis,  quos  in  Spiritum  sanctum 
peccare  sciebat,  ut  habemus  Actorum  7.  Et 
beatus  Augustinus  lib.  i.  Retractat,  cap.  19. 
«Denullo,  inquit,  quamvis  pessimo  in  hac  vita 
constituto,  desperandum  est ;  et  pro  eo  non 
imprudenter  oratur,  de  quo  non  desperatur.  » 
S.  Ambrosius  quoque  loco  citato  probat,  peG- 
catum  in  Spiritum  sanctum  per  Poenitentiam 
posse  remitti,  quia  populus  Judseorum,  qui 
dixerat  de  Christo  :  In  Beelzebub  principe 
Csemoniorum  ejicit  daemonia,  postea  ad  prae¬ 
dicationem  Beati  Petri  conversus  legitur,  A- 
ctorum  ii. 

Dicendum  igitur,  Scripturas  et  Patres  di¬ 
cere,  peccatum  in  Spiritum  sanctum  non  re¬ 
mitti,  quia  ordinarie  et  ut  plurimum,  non 
curatur  :  sicut  de  aliis  peccatis  Dominus  ait : 
Omnia  peccata  et  blasphemiae  remittuntur ,  non 
quia  semper,  et  omnibus  remittantur,  sed 
quia  ut  plurimum  et  ordinarie  remittuntur. 
Sunt  autem  duae  causae  cur  ordinarie  incu¬ 
rabile  sit  peccatum  in  Spiritum  sanctum. 
Una,  quia  directe  resistit,  et  repudiat  gra¬ 
tiam  Dei  :  quemadmodum  si  aegrotus  u- 
nico  medicamento  curari  poscet,  et  illud  ad¬ 
mittere  non  vellet,  recte  dfctffetur  morbus 
ejus  incurabilis.  Altera,  quia  cum  sit  pecca¬ 
tum  ex  malitia,  non  ex  ignorantia  vel  infir¬ 
mitate,  nihil  in  se  habet,  unde  vel  modicum 
excusari  possit,  ac  proinde  nihil  misericor- 
diae meretur  :  hinc  enim  Apostolus  I  Timoth. 
i  :  Misericordiam  ,  inquit  ,  consecutus  sum  , 
quia  ignorans  feci,  in  incredulitate  (1). 

Ac  ne  mirum  videatur,  si  peccatum  irre¬ 
missibile,  dicamus  irremissibile  ordinarie, 
sed  non  absolute,  considerentur  alia  similia 
loca.  Mathaei  xix,  Dominus  ait,  facilius  esse, 
ut  camelus  intret  per  foramen  acus,  quam  ut 


dives  ingrediatur  in  regnum  coelorum.  Quo 
loco  videtur  plane  divitibus  aditum  ad  salu¬ 
tem  interclusisse  :  et  tamen  in  eodem  loco 
subjungit  :  Quod  impossibile  est  apud  homi¬ 
nes,  apud  Deum  possibile  est.  Et  Hier.  xiii.  di¬ 
cit  Dominus  :  Si  mutare potest  JEthiops pellem 
suam ,  et  pardus  varietates  suas  ;  et  vos  pote¬ 
ritis  benefacere,  cum  didiceritis  male  (2).  Et  ta¬ 
men  in  toto  eo  libro  hortatur  eos  Deus  ut  re¬ 
vertantur,  et  veniam  pcelicetur. 

Ad  secundum  locum  ex  epist.  ad  Hebraeos 
cap.  6.  posset  primo  eodem  modo  respon¬ 
deri,  impossibile  esse  ut  qui  semel  sunt  illu¬ 
minati,  et  voluntarie  postea  peccent,  ad  Poe¬ 
nitentiam  renoventur  ;  non  absolute,  sed  ut 
in  plurimum.  Sed  melior  solutio  est,  quod 
Apostolus  hic  solum  loquatur  de  Poeniten¬ 
tia,  quae  Baptismum  praecedit :  sic  enim  ex¬ 
ponunt  Chrysostomus,  Ambrosius,  et  alii 
Patres.  Et  ipse  Apostolus  hoc  insinuat  illis 
verbis  :  Qui  semel  sunt  illuminati,  id  est,  ba- 
ptizati:  Nam  apud  veteres,  illuminari  est  ba¬ 
ptizari.  Et  illis  :  Iterum  renovari.  Renovatur 
enim  proprie  in  Baptismo.  Et  illis  :  Iterum 
crucifigentes  Filium  Dei.  Nam  cum  baptiza¬ 
mur,  conformamur  similitudini  mortis  Do¬ 
mini,  ut  dicitur  ad  Rom.  6.  et  sicut  Christus 
tantum  semel  crucificius  est,  ita  et  nos  tantum 
semel  baptizamur,  et  qui  vellet  iterum  bapti¬ 
zari,  iterum  sibi  Christum  crucifigeret. 

Ad  Tertium  ex  cap.  ad  Hebr.  dico  cum 
Chrysostomo,  Ambrosio,  et  aliis  :  cum  Apo¬ 
stolus  dicit,  non  relinqui  hostiam  pro  pecca¬ 
to,  sensum  esse,  non  esse  expectandum  alium 
Christum,  qui  pro  nobis  moriatur,  vel  ut 
ille,  qui  semel  mortuus  est,  iterum  veniat 
moriturus  :  et  consequentur  non  esse  secun¬ 
dum  Baptismum  expoctandum.  Eadem  enim 
est  sententia  hujus  loci,  et  superioris. 

Ad  quartum  ex  epistola  Joannis,  Augu¬ 
stinus  de  correptione  et  gratia  cap.  12.  et 
Gregorius  lib.  vi.  Moralium  cap.  31.  sive 
ultimo,  dicunt,  peccatum  ad  mortem,  esse 
peccatum  in  quo  homo  perseverat  usque  ad 
mortem.  Sed  tunc  non  dixisset :  Si  quis  scit 
fratrem  peccare,  sed  :  Si  quis  scit  peccasse 
non  ad  mortem  :  non  enim  cognosci  posset 
peccatum  ad  mortem,  nisi  post  mortem  ejus, 
qui  illud  commisit.  Ambrosius  lib.  i.  de  Poe¬ 
nitentia  cap.  9.  dicit,  Joannem  non  dixisse 
ut  nemo  oret  pro  iis,  qui  peccant  peccata  ad 
mortem,  id  est,  gravissima  peccata  ;  sed 
solum  ut  non  orent  homines  vulgares,  et 


(1)  Tim.  1, 13  ~  (2)  Matt.  XIX,  26  ;  Hier.  XIII,  23. 

imperfecti,  ad  quos  epistolam  illam  scribe¬ 
bat  :  gravissima  enim  peccata  perfectis  ora¬ 
toribus  indigent.  Hieronymus  lib.  n.  in  Jo- 
vinianum  ultra  medium,  versus  finem,  tra¬ 
ctans  hunc  locum,  dicit  nihil  hic  significari 
aliud,  nisi  pro  peccato  ad  mortem  difficul¬ 
ter  orationem  exaudiri.  Et  hic  videtur  ve¬ 
rissimus  esse  hujus  loci  sensus  ;  nam  imme¬ 
diate  antea  dixerai  Joannes  :  Scimus  quo¬ 
niam  audit  nos,  quidquid  'petierimus  ab  eo. 
Idcirco  ne  putaremus  hoc  habere  locum  etiam 
in  petitionibus  quibuslibet,  quas  pro  aliis  of¬ 
ferimus  ;  subdit  :  Qui  scit  fratrem  suum  pec¬ 
care  non  ad  mortem ,  petat ,  et  dabitur  eiete. 
id  est,  cum  fiducia  petat,  nam  impetrabit.  Si 
vero  peccatum  est  a  dmortem,  id  est,  gravis¬ 
simum  ex  genere  illorum,  qua)  ordinarie  non 
remittuntur,  sed  puniuntur  seterna  morte  : 
Non  dico,  ut  roget  quis,  id  est,  non  prohibeo 
quidem  orare,  sed  non  audeo  polliceri,  quod 
facile  impetrabitis;  ideo  non  dico  ut  roget 
quis,  nimirum  cum  illa  certa  fiducia  impe¬ 
trandi,  sa)pe  enim  Deus  in  tali  negotio  pre- 
cet  Sanctorum  non  audit,  juxta  illud  Hic- 
rem.  vn  :  Noli  orare  pro  populo  hoc ,  quia  non 
exaudiam  te  (I). 


CAPUT  XVII. 

Contritionem  imperfectam ,  sive  attritionem  ex 
timore  pcense  ortam ,  bonam  atque  utilem 
esse. 

Decima  sequitur  qusestio  :  Utrum  Contri¬ 
tio,  sive  Attritio  qua)  oritur  ex  timore  servi¬ 
li,  sit  bona  :  siquidem  Martinus  Lutherus  (ut 
ostendimus  ex  multis  ejus  testimoniis  in  lib. 
i.  cap.  6.)  initio  defectionis  sua)  aperte  dice¬ 
bat,  Contritionem  ex  timore  servili  ortam, 
facere  hominem  hypocritam,  et  magis  pec¬ 
catorem.  Et  quamvis  Lutherani  postea  ab 
ea  sententia  recesserint,  et  jam  communiter 
doceant,  timorem  poeme  utilem  esse,  atque 
inde  Poenitentiam  inchoari,  ut  perspicuum 
est  ex  Kemnitio  in  2. par.  Examin.  pag.  1)54. 
et  ex  Calvino  lib.  m.  Institut.  cap.  3.  §.  7. 
tamen  opera)  pretium  esse  duximus,  Luthcri 
sententiam  a  Leone  X.  primum  in  Bulla 
contra  articulos  Lutheranos,  deinde  a  Con¬ 

(1)  Hier.  VII,  16.  —  (2)  Mattio  X,  28;  I  Pctr. 


cilio  OEcumenico  Tridentino  sess.  14.  can.  5. 
damnatam,  testimoniis  Scripturarum,  vete¬ 
rum  traditione,  et  rationibus  confutare. 

Sed  antequam  ad  argumenta  veniamus,  ex¬ 
ponendum  erit  paucis,  de  quo  timore  poena) 
potissimum  controversia  sit ;  possumus  enim 
doctrina;  causa  quatuor  timores  distinguere, 
qui  omnes  poenam, 'non  culpam  respiciant. 

Primus  est  timor  naturalis,  qui  passio 
qua)dam  est  partis  inferioris ;  et  de  hoc  ti¬ 
more  nulla  controversia  est,  tum  quod  hic 
timor  non  se  extendat  ad  poenas  a)ternas, 
qua)  sola  fide  comprehenduntur,  tum  etiam 
quod  neque  sit  bonus,  neque  malus,  nec  so¬ 
lum  in  homnibus,  sed  etiam  in  pecudibus  re- 
periatur.  Errat  enim  Rupertus  Abbas  lib.  ix. 
de  operibus  Spiritus  sancti  cap.  5.  ubi  duos 
timores  malos  a  duobus  bonis  distinguens, 
priorem  malum  esso  dicit  eum,  qui  in  qua¬ 
tuor  praecipuis  animae  passionibus  numera¬ 
tur,  qua)  sunt,  timor,  cupiditas,  dolor,  et 
gaudium  ;  posteriorem  esse  vult  eum,  qui 
nascitur  ex  fide,  sed  hominem  non  corrigit, 
qualis  fuit  in  Felice  praeside  Juda)a),  qui  dis¬ 
putante  Paulo  Actor,  xxiv.  de  judicio  futuro, 
valde  perterritus  est,  sed  inde  non  evasit 
melior.  At  passiones  illa)  anima)  non  recte  di¬ 
cuntur  mala),  cum  moralitcr  nec  bona),  nec 
mala)  vocari  possint,  quippe  quas  non  habe¬ 
mus  in  potestate ;  naturaliter  autem  bona) 
sint,  et  a  Deo  ad  multa  commoda  nobis  in¬ 
genita;,  ut  S.  Basilius  demonstrat  in  orat, 
contra  irasccntes.  Timor  autem  ille  qui  ex 
fide  oritur,  non  ideo  malus  dici  debet,  quia 
hominem  non  corrigit,  alioqui  ipsa  etiam  fi¬ 
des  dici  posset  mala,  quando  hominem  non 
corrigit ;  sed  vitium  illud  non  fidei,  vel  timo¬ 
ris,  sed  hominis  est,  qui  fidei  ac  timoris  du¬ 
ctum  non  sequitur. 

Alter  timor  est  is,  quem  Theologi  munda¬ 
num  appellaro  solent  ;  cum  videlicet  quis  ita 
pmnas  a  rebus  creatis  infligendas  metuit,  ut 
propterca  in  creatorem  peccare  non  metuat  ; 
qualis  timor  in  Petro  fuit,  cum  Christum  ne¬ 
gavit.  Neque  de  hoc  timore  ulla  qua)stio  esse 
potest :  is  enim  timor  consensu  omnium  ma¬ 
lus  est,  et  ab  ipso  Christo  damnatus,  Matth. 
X.  Nolite  timere  eos,  qui  occidunt  corpus.  Et  ab 
Apostolo  Petro,  I  Pet.  ni :  Timorem  eorum  ne 
timueritis.  Dominum  autem  Christum  sancti¬ 
ficate  in  cordibus  vestris.  Et  ab  Isai.  cap.  u  : 
Quis  tu ,  ut  timeres  ab  homine  mortali,  et  a 
filio  hominis,  qui  quasi  fornum,  ita  arescet  (2)  ? 
Hunc  eumdem  timorem  S.  Basilius  in  expli- 

II,  14;  Isai.  LI,  12. 

cationc  Psalm.  xxxm.  hostilem  appellat,  ac 
sobolem  incredulitatis  esse  dicit;  etffie  eodem 
disputat  S.  Augustinus  serm.  18.  de  verbis 
Apostoli. 

Tertius  est  timor  poena),  quem  Deus  ipse 
peccatoribus  comminatur,  sed  cum  timore 
offensionis  divina)  ita  conjunctus,  ut  licet 
homo  vehementer  poenam  timeat,  magis  ta¬ 
men  offensionem  Dei,  quam  poenam  illam 
timeat.  Atque  hic  timor  servilis  dici  solet  se¬ 
cundum  substantiam,  sed  absque  sen  ili¬ 
tate,  et  ordinatus,  ac  bonus  est ;  neque  de  eo 
quaestio  esse  posse  videtur,  ac  ne  ipse  qui¬ 
dem  Lutherus,  ut  existimo,  timorem  istum 
reprehendisset.  Nam  et  Dominus  hortatur 
sanctos  Martyres  Matth.  10.  ut  timeant  eum, 
qui  potest  animam  et  corpus  perdere  in 
gehennam  :  et  sancti  Patres  hunc  timorem 
passim  laudant,  etin  ipsis  etiam  justis  homi¬ 
nibus  locum  habere  dicunt.  S.  Basilius  orat, 
in  Psalm.  33.  docet  peccatorum  tentationes 
repellendas  a  viris  justis  timore  futuri  Ju¬ 
dicii.  Et  oratione  in  principium  Proverbio¬ 
rum,  dicit  homines  justos  hoc  timore  impe¬ 
diri  ne  peccent,  non  secus  ac  impediuntur 
clavis,  qui  cruci  affixi  sunt,  ne  se  commo¬ 
veant,  juxta  illud  Ps.  118  :  Confige  timore  tuo 
carnes  meas  :  a  judiciis  enim  tuis  timui  (1).  S. 
Joannes  Ghrysostomus  homil.  15.  ad  popu¬ 
lum  Antiochenum,  scribit,  metum  gehennae 
esse  in  anima  hominis  justi  quasi  militem 
fortem  et  armatum,  qui  fures  et  latrones,  et 
omnes  hostes  procul  arcet  a  domo.  S.  Am- 
bros.  in  Psalm.  118.  serm.  21.  scribit,  san¬ 
ctos  Martyres  in  agone  martyrii  constitutos, 
timore  gehennae  ante  occulos  mentis  propo¬ 
sitae,  vincere  solitos  earum  poenarum  timo¬ 
rem,  qui  a  persecutoribus  et  carnificibus  in¬ 
gerebatur.  S.  Hieronymus  in  epist.  ad  Eu- 
stochium  de  servanda  virginitate,  scribit  sc 
metu  gehennae  solitudinem,  et  genus  vitae 
durissimum  elegisse.  S.  Augustimus  in  libro 
de  gratia  et  libero  arbitrio  cap.  18.  scribit, 
sanctis  viris  timorem  illum  a  Deo  donari,  de 
quo  Dominus  ait  :  Timete  eum,  qui  potest  ani¬ 
mam  et  corpus  perdere  in  gehennam.  Et  libro 
de  sancta  virginitate  cap.  38.  aperte  docet, 
hunc  timorem  a  charitate  nequaquam  ex¬ 
cludi.  Denique  sanctus  Gregorius  hom.  20. 
in  Evangelia,  omneshortatur,  ut  futurum  Ju¬ 
dicium  timeant  antequam  veniat,  ne  postea 

cum  appropinquare  cceperit,  timere  debeant. 

Quartus  timor  est  proprie  servilis,  quo  vi¬ 
delicet  ita  peccator  Deum  punientem  timet, 
ut  solius  poena)  fugienda)  causa  a  peccatis 
perpetrandis  caveat,  et  de  perpetratis  doleat : 
quem  timorem  ita  explicat  S.  Augustinus 
conc.  25  in  Psalm.  118.  «  Timor,  quo  non 
amatur  justitia,  sed  timetur  poena,  servilis 
est,  quia  carnalis  est,  et  ideo  non  crucifigit 
carnem.  Vivit  enim  peccandi  voluntas,  qua) 
tunc  apparet  in  opere,  quando  speratur  im¬ 
punitas  ;  cum  vero  poena  creditur  secutura 
latenter  vivit,  vivit  tamen  :  mallet  enim  lice¬ 
re,  et  dolet  non  licere,  quod  lex  vetat,  quia 
non  spiritaliter  delectatur  ejus  bono,  sedear- 
naliter  malum  metuit,  quod  minatur.  » 

De  hoc  igitur  timore  tota  controversia  est, 
hunc  enim  Lutherus  damnabat,  ut  qui  face¬ 
ret  homines  hypocritas,  magisque  peccato¬ 
res  ;  et  hunc  eumdem  Tridentina  Synodus 
sess.  14.  cap.  4.  bonum  atque  utilem  esse, 
et  a  Deo  excitari  docet.  Qua)  sententia  pro¬ 
batur  primo  ex  verbis  illis  Davidis,  Psalm. 
110.  et  Salomonis,  Proverb.  1  :  Ini tinm  sa¬ 
pientiae  timor  Domini,  etEccles.  cap.  1  :  Timor 
Domini  expellit  peccatum ,  nam  qui  sine  timore 
est  non  poterit  justificari.  Et  cap.  25:  Timor 
Domini  initium  dilectionis  ejus  (2).  Haec  di¬ 
cuntur  de  timore  qui  est  in  peccatoribus,  et 
qui  dilectionem  praecedit  :  in  peccatoribus 
autem  et  ante  dilectionem,  timor  filialis 
esse  non  potest,  sed  tantum  servilis. 

Item  Isaiae  26.  secundum  versionem  LXX  : 
A  timore  tuo  concepimus,  et  peperimus  Spiri¬ 
tum  salutis.  Ilicrem.  5.  Me  ergo  non  timebitis , 
et  a  facie  mea  non  dolabitis,  dicit  Dominus  ? 
Malach. :  Filius  honorat  patrem  et  servus  domi¬ 
num  :  si  ego  pater ,  ubi  est  honor  meus  ?  si  do¬ 
minus,  ubi  timor  meus  (3)  ?  Quo  loco  Dominus 
exigit  timorem  a  servis,  qui  eum  ut  patrem 
amare  non  noverant. 

Illud  etiam  Domini,  Matth.  10  :  Timete  eum 
qui  potest  corpus  et  animam  perdere  in  gehen¬ 
nam  (4)  :  etiamsi  ad  justos  pertineat,  qui 
timore  isto  juvantur,  ne  peccent ,  tamen  du 
bitari  non  potest,  quin  etiam  ad  injustos  re¬ 
ferri  debeat,  qui  timore  eodem  juvantur,  ut 
ad  Poenitentiam  veniant. 

Praeterea  Scriptura)  passim  terrorem  incu¬ 
tiunt  peccatoribus,  nec  sane  ad  alium  finem, 
nisi  ut  timorem  concipiant,  et  ex  eo  timore 


(I)  Psalm.  CXVIIJ,  120.  —  (2)  Psalm.  CX,  10  ;  Prov.  I,  7  ;  Ecclesiast.  I,  27 ;  Eccles.  XXV,  16.  — 
(3)  Hier.  V,  22;  Malach.  I,  60.  —  (4)  Matth.  X,  28. 

Poenitentiam  meditentur.  Deuteron.  32.  Ignis 
succensus  est  in  furore  meo,  et  ardebit  usque  ad 
inferni  novissima.  Psalm.  7  :  Nisi conversi  fue¬ 
ritis ,  gladium  suum  vibrabit,  arcum  suum  te¬ 
tendit,  et  paravit  illum,  et  in  eo  paravit  vasa 
mortis ,  sagittas  suas  ardentibus  effecit.  Isaiee 
33  :  Quis  poterit  habitare  de  vobis  cum  igne 
devorante  ?  quis  habitabit  ex  vobis  cum  ardori¬ 
bus  sempiternis ?  Jonas  cap.  3.  illa  commina¬ 
tione  Ninivitas  convertit :  Adhuc  quadraginta 
et  Ninive  subvertetur.  Math.  3.  Joannes  Bapti¬ 
sta  ex  timore  poenee  ad  Poenitentiam  homines 
adducere  satagebat :  Genimina  viperarum, quis 
vobis  demonstravit  fugere  a  ventura  ira  ?  Et 
rursus  /  Omnis  arbor,  quse  non  facit  fructum 
bonum  cxcindetur ,  et  in  ignem  mittetur  (1).  Et 
Christus  ipse  Matth.  5,  13,  24.  et  25.  Mare. 
9.  Luc.  12.  et  alibi  seepissime,  ignem  gehen¬ 
nae,  stridorem  dentium,  tenebras  exteriores, 
vermem  non  morientem,  et  flammas  inextin- 
guibiles  minabatur. 

Denique  eaedem  Scripturae  timorem  istum 
a  Deo  inspirari  tam  aperte  docent  ,  ut 
nimis  magna  temeritas  videri  debeat,  si  quis 
eum  adhuc  damnare  voluerit.  Roman.  8  : 
Non  accepistis  spritum  servitutis  iterum  in  ti¬ 
more,  sed  accepistis  spiritum  adoptionis  fili¬ 
orum  ete  (2).  quo  loco  Beatus  Paulus  docet, 
in  Testamento  veteri  datum  a  Deo  spiritume 
servitutis,  quo  timeretur,  quemadmodum  in 
Testamento  novo  dedit  spiritum  adoptionis, 
quo  diligeretur.  Isaiae  63  :  Quare  nos  errare 
fecisti  de  vici  tua  ?  indurasti  cor  nostrum  ne 
timeremus  te  (3)  ?  Ubi  lamentatur  Propheta, 
quod  Hebraei  caruerint  dono  timoris,  quo 
converti  ad  Dominum  potuissent.  Nam  (ut 
recte  docet  sanctus  Augustinus  in  epist.  105, 
ad  Sixtum)  non  indurat  Deus  impertiendo 
malitiam ,  sed  non  impertiendo  misericor¬ 
diam. 

Accedat  nunc  traditio  veteris  Ecclesiae. 
Tertullianus  in  lib.  de  Poenitentia  :  «  Si  de 
Exomologesi,  inquit,  retractas,  gehennam 
in  corde  considera,  quam  tibi  Exomologesis 
extinguit  :  et  poenae  magnitudinem  prius 
imaginare ,  ut  de  remedii  adeptione  non 
dubites.  »  Idem  lib.  ii.  in  Marcionem,  timo¬ 
rem  Judicii  bonum,  et  salutarem  esse  de¬ 
monstrat. 

Clemens  Alexandrinus  lib.  ii.  Stromatum, 
ante  medium  :  «  Fides,  inquit,  est  prima  ad 
salutem  inclinatio,  post  quam  timor,  et  spes. 


et  Poenitentia.  »  Et  infra  :  «  Qui  timorem 
damnant,  ii  legem  etiam  insectantur  :  quod 
si  legem,  clarum  est  quod  et  eum  qui  legem 
tulit.  » 

S.  Cyprianus  in  senn.  de  lapsis,  cum  ad 
-timorem  lapsos  hortaretur  :  «  Deus,  inquit, 
quantum  pietate  patris  indulgens  semper  et 
bonus  est,  tantum  judicis  majestate  timidus 
est.  » 

S.  Basilius  orat  in  Psal.  33 :  «Timor,  inquit, 
salutaris,  qui  ad  sanctitatem  deducit,  et  ani- 
mee  divinitus  insitus  est,  qualis  existat,  si 
cupis  audire,  attende  :  quando  forte  te  ad 
aliquod  peccatum  videris  paratum,  illud  hor¬ 
ribile  mandatum,  et  Christi  judicium  cogita. » 
Yide  eumdem  oratione  in  principium  Prover¬ 
biorum. 

S.  Pacianus  in  Pareenesi  ad  Poenitentiam 
fere  extrema  :  «  Timete,  inquit,  dilectissimi 
justa  judicia,  omittite  errorem,  damnate  de¬ 
licias  :  properat  jam  tempus  extremum  :  Tar¬ 
tarus  et  Gehenna  laxatos  impiis  sinus  pandunt 
post  animarum  tempestiva  supplicia,  redivi¬ 
vis  quoque  corporis  poena  servatur  etc. 

S.  Ambrosius  in  libello  ad  virginem  cor¬ 
ruptam  cap.  8  :  «  Poenitentia,  inquit,  non 
verbis  agenda  est,  sed  et  actu.  Hsec  autem  sic 
agitur,  si  tibi  ante  oculos  ponas  de  quanta  glo¬ 
ria  rueris,  et  de  quo  libro  vitae  nomen  tuum 
deletum  sit,  et  si  te  jam  credas  prope  ipsas 
positam  tenebras  exteriores.  » 

S.  Hieronymus  in  commentario  ad  caput 
primum  Malachiae  :  «  Yult,  inquit,  Deus  ut 
primum  ejus  filii  simus,  et  bonum  voluntate 
faciamus  :  si  hoc  consequi  nolumus  ;  ut  sal¬ 
tem  nos  servos  habeat,  a  malis  per  suppli¬ 
ciorum  formidinem  recedamus,  ut  de  timore 
servorum  ad  gratiam  filiorum  transeamus.  » 
Et  in  caput  secundum  Micheae  :  «  Ut  qui 
pudore,  inquit,  vel  verecundia  non  tenentur, 
agant  Poenitentiam  saltem  comminatione  poe¬ 
narum.  » 

S.  Joannes  Chrysostomus  in  I  libro  de 
compunctione  cordis,  extremo  :  «  Hoc  solum 
est,  quod  exposcitur  a  nobis,  ut  semper  re¬ 
cordemur  mala  nostra,  et  ad  animum  revo¬ 
cemus,  et  conscientiam  gestorum  nostrorum 
habeamus  ante  oculos,  ut  pro  his  supplicemus 
Deo,  ut  gehennam  ponamus  in  conspectibus 
nostris,  et  Angelos,  qui  in  die  Judicii  ubique 
discurrunt,  et  congregant  de  omni  orbe  ter¬ 
rarum  eos,  qui  tradendi  sunt  in  Gehennam 


(l)Deut.  XXXII,  22;  Psalm.  VII,  13, 14 ;  Isai.  XXX1I1,14;  Jonas  III,  4;  Matth.  III,  7;  id.  III. 
40.  —  (2)  Rom.  VIII,  15.  —  (3)  Isai.  LXIII,  17. 

gnis  ac  suppliciis  tradenti  etc.  »  Vide  etiam 
hom.  15.  ad  populum  Antiochenum. 

S.  Augustinus  in  Psalm.  127.  in  illud  : 
Beati  omnes ,  qui  timent  Dominum  :  «  Ille, 
inquit,  timor  nondum  castus,  praesentiam 
Domini  et  poenas  timet,  timore  facit  quidquid 
boni  facit,  non  timore  amittendi  bonum  illud, 
sed  timore  patiendi  illud  malum  :  non  timet 
ne  perdat  amplexus  pulcherrimi  sponsi,  sed 
timet  ne  mittatur  in  gehennam.  Bonus  est  et 
iste  timor,  utilis  est.  »  Et  tract.  9.  in  epist. 
Joannis  :  «  Stimulat,  inquit,  timor,  sed  noli 
timere,  intrat  charitas,  quse  sanat  qucd  vul¬ 
nerat  timor ;  timor  Dei  sic  vulnerat,  quomo¬ 
do  medici  ferramentum  putredinem  tollit ; 
opus  est  ergo  ut  intret  timor  primo,  per  quem 
veniat  charitas  :  timor  medicamentum,  cha¬ 
ritas  sanitas.  » 

Joannes  Cassianus  lib.  iv.  de  institutis  re¬ 
nuntiantium  cap.  xxxix  :  «  Principium,  in¬ 
quit,  nostree  salutis,  ejusdemque  custodia, 
sicut  dixi,  timor  Domini  est :  per  hunc  enim, 
et  initium  conversionis,  et  vitiorum  purgatio, 
et  virtutum  custodia  his  qui  imbuuntur  ad 
viam  perfectionis  acquiritur.  »  Vide  etiam 
cumdem  collat.  m.  cap.  iv.  et  collat  xi. 
cap.  vi. 

S.  Gregorius  hom.  34.  in  Evangel.  :  ((Pra¬ 
va  mens,  inquit,  si  non  prius  per  timorem 
evertitur  ,  ab  assuetis  vitiis  non  emunda¬ 
tur.  » 

S.  Bernardus  in  serm.  de  S.  Maria  Mag- 
dalena,  quasi  praevidisset  Lutherum  soli  fidei 
omnia  tribuentem  :  «  Fallitur,  inquit,  qui  sic 
osculatur  misericordiae  pedem,  ut  pedem 
Judicii  non  attendat;  qui  totum  de  miseri¬ 
cordiae  pede  praesumit,  hoc  solum  ad  salutem 
sufficere  credens,  quod  credit.  »  Et  in  lib. 
de  praecepto  et  dispensatione  :  «  Bonns  qui¬ 
dem,  inquit,  obedientiae  gradus  est,  juxta 
Magistri  nostri  sententiam  :  sive  propter  me¬ 
tum  gehennae,  sive  propter  professionem 
sanctam  quam  professus  est,  quisquis  obe- 
diat  :  melior  tamen,  cum  ex  Dei  amore  obe¬ 
ditur.  » 

Accedat  denique  etiam  ratio  ;  nam  consen¬ 
taneum  est  naturae,  ac  rationi,  timere  malum 
quod  accidere  potest,  ac  praesertim  malum 
summum,  et  sempiternum,  qualis  est  crucia¬ 
tus  gehennae.  Deinde,  timoris  hujus  effectus 
optimus  est  :  aut  enim  coercet  voluntatem 
a  peccando,  aut  saltem  impedit  opus  :  non 
potest  autem  arbor  mala  bonos  fructus  facere. 


Postremo,  non  solum  Deus  causa  est  hujus 
timoris,  sed  etiam  probabile  est,  hunc  cum¬ 
dem  timorem  inter  illa  praeclara  septem  dona 
sancti  Spiritus  numerari,  ut  ex  Scholasticis 
docuerunt  Alexander  in  3.  par.  summae  The¬ 
ologicae  quaest  76.  m.  2.  et  S.  Bonaventura 
in  2.  Sent.  dist.  34.  par.  2,  art.  1  quaest.  1. 
et  ex  antiquis  Doctoribus  S.  Augustinus,  etS. 
Gregorius,  duae  columnae  Ecclesiae. 

S.  Augustinus  tract.  9.  in  epist  Joannis, 
docet  timorem  servilem  esse,  de  quo  loquitur 
Salomon  cum  ait  Proverb.  1  :  Initium  sapien¬ 
tiae  timor  Domini  (1)  ;  quod  etiam  docent  S. 
Basilius,  oratione  in  principium  Proverbio¬ 
rum,  Beda  in  1.  cap.  Proverb.  Bernardus  ho- 
mil.  23.  in  Gantic.  et  epist.  9.  ad  Episcopum 
Goloniensem,  et  Magister  cum  Theologis 
Scholasticis  in  3.  sent.  dist.  34.  Bursus  idem 
Augustinus  lib.  4.  de  serm.  Domini  in  monte 
cap.  9.  de  Gregorius  hom.  19  in  Ezechielem, 
scribunt  de  eodem  timore  locutum  esse  Salo¬ 
monem,  qui  ait :  Initium  sapientiae  timor  Do¬ 
mini:  et  Isaiam  cap  11.  qui  ultimo  loco  inter 
dona  sancti  Spiritus  posuit  Spiritum  timoris 
Domini.  Igitur  ex  sententia  Gregorii,  et  Au¬ 
gustini  ,  inter  septem  dona  Spiritus  sancti 
timor  servilis  locum  suum  habet.  Adde,  quod 
Gregorius  loco  citato  disertis  verbis  tradit, 
Spiritum  timoris  Domini,  de  quo  loquitur 
Isaias,  esse  timorem  pmnse,  qui  minuitur 
crescente  charitate.  Et  Augustinus  in  libro 
de  gratia  et  libero  arbitrio  cap.  18.  docet 
Spiritum  timoris  Domini,  quem  inter  dona 
Spiritus  sancti  posuit  Isaias,  non  esse  timo¬ 
rem  illum,  quo  Petrus  Christum  negavit,  sed 
illum,  de  quo  Dominus  ait  :  Timete  eum ,  qui 
potest  corpus  et  animam  perdere  in  gehen¬ 
nam  (2).  Qui  quidem  timor  servilis  est,  sal¬ 
tem  secundum  substantiam. 

Neque  his  repugnat,  quod  in  Christo  fue¬ 
rint  omnia  dona  Spiritus  sancti,  in  quo  tamen 
timor  servilis  non  fuit.  Nam  neque  timor  ille 
castus  fuit  in  Christo,  quo  timemus,  ne  forte 
Deum  offendamus  :  sciebat  enim  ille  se  im¬ 
peccabilem  esse  ;  et  tamen  quis  affirmare 
auderet,  timorem  illum  castum  inter  dona 
Spiritus  sancti  non  esse  numerandum  ?  Igitur 
Propheta  Isaias,  per  Spiritum  timoris  Domi¬ 
ni,  intellexit  timorem  Domini  in  universum, 
ut  comprehendit  servilem  et  filialem  :  Chri¬ 
stus  autem  repletus  fuit  spiritu  timoris  Domi¬ 
ni,  non  secundum  omnes  species  timoris,  sed 
solum  secundum  speciem  timoris  filialis,  qua¬ 


li)  Prov.  I,  7.  —  (2)  Matth.  X,  28. 

tenus  respicit  reverentiam  Patris,  qui  solus 
-n  ipso  esse  potuit. 


CAPUT  XVIII. 

Solvuntur  objectiones. 

„  Martinus  Lutherus  in  sermone  de  Poeniten¬ 
tia,  et  in  assertione  articuli  sexti,  adversus 
ea,  qiue  jam  explicata  et  constituta  sunt, 
pauca  qutedam  objicit  argumenta,  quse  licet 
jam  olim  a  viris  doctissimis  Joanne  It  offensi, 
et  Ruardo  Tappero  dissoluta  fuerint,  nihil 
tamen  oberit,  si  etiam  a  nobis  brevissime 
dissolvantur. 

Primo  igitur  objicit,  Contritionem  ex  timo¬ 
re  prsecepti  et  minarum,  extortam,  ac  vio¬ 
lentam  esse,  et  augere  peccatum,  non  mi¬ 
nuere.  Nam  remoto  praecepto  et  minis,  qui 
antea  ex  timore  dicebant  sibi  displicere  pec¬ 
catum,  jam  dicerent  placere,  et  eo  magis 
peccant,  et  peccatis  suis  afficiuntur,  quo  ma¬ 
gis  coguntur  :  non  autem  volunt  illa  odisse  ; 
siquidem  lex  et  cognitio  peccati,  mggis  abun¬ 
dare  facit  peccatum,  ut  ait  Apostolus  ad 
Rom.  5. 

Respondeo  :  dubitari  non  potest,  quin  do¬ 
lor  de  peccato  ex  solo  timore  legis  et  poena¬ 
rum  profectus,  non  sit  ita  liber  ac  voluntarius 
ut  est  ille,  qui  oritur  ex  amore  justitia;,  et 
Dei,  simpliciter  tamen  liber,  et  voluntarius 
est  etiam  ipse;  cum  ex  deliberato  consilio,  et 
electione  nascatur  etpossithomo, ut  etiamipse 
reipsa  inulti  faciunt,  malle  peccando  praesenti 
jucunditate  frui,  quam  non  peccando  futuras 
poenas  evadere.  Sed  etiamsi  dolor  iste  aliquo 
modo  extortus  dici  queat,  non  ideo  tamen 
est  medus,  neque  peccatum  auget,  sed  bonus 
est,  et  a  peccato  retrahit,  alioqui  lex  ipsa, 
quae  timorem  incutit,  esset  mala  ;  et  Deos, 
qui  timorem  illum  inspirat,  mali  auctor  esset, 
Quod  autem  nitamur  in  vetitum,  et  inde  pec¬ 
catum;  abundet  ex  cognitione  legis  et  timore 
poenarum;  non  oritur  ex  lege,  vel  timore,  sed 
ex  corrupta  hominis  voluntate,  quae  ex  bono 
accipit  occasionem  mali.  Quocirca  B.  Paulus 
aperte  scribit,  non  a  lege  occasionem  dari, 
sed  ex  lege  occasionem  accipi  :  Quid  ergo, 
inquit  ad  Rom.  7,  dicemus ?  lex  peccatum  est? 
absit  :  sed  peccatum  non  cognovi  nisi  per  legem, 
nam  concupiscentiam  nesciebam ,  nisi  lex  dice- 

(1)  Rom.  VII,  et  7  et  seqq. 


ret :  Non  concupisces.  Occasione  autem  accepta 
peccatum  per  mandatum  operatum  est  in  me , 
omnem  concupiscentiam.  Et  infra  :  Peccatum 
occasione  accepta,  per  mandatum  seduxit  me 
et  per  illud  occidit  :  itaque  lex  quidem  sancta, 
et  mandatum  sanctum,  et  justum,  et  bonum  (1). 
Quod  idem  de  timore  dici  potest,  esse  videli¬ 
cet  eum  sanctum,  et  bonum,  cum  ex  se  re¬ 
trahat  a  peccando,  licet  interdum  corrupta 
hominis  voluntas  eo  magis  concupiscat,  quo 
magis  ab  opere  coercetur. 

Sed  sciendum  est  praeterea,  duos  quasi 
gradus  distingui  posse  in  timore  servili.  Pri¬ 
mus  est,  quando  impedit  opus  peccati  exter¬ 
num,  sed  non  voluntatem  :  et  hic  timor  est 
bonus,  et  bonae  rei  causa,  quia  bonum  est 
impediri  opus  externum  ;  sed  quia  conjun¬ 
ctus  est  cum  mala  voluntate,  non  gignit  Con¬ 
ti  itionem  neque  Attritionem.  Secundus  est, 
quando  non  solum  opus  externum  peccati, 
sed  etiam  voluntatem  peccati  coercet :  saepe 
enim  homines  etiamsi  nondum  toto  corde 
Deum  diligant,  tamen  consideratis  malis  ef¬ 
fectibus  peccati,  et  suppliciis  aeternis,  ad 
quae  ipsos  perducit,  simpliciter  odium  contra 
peccatum  concipiunt,  et  serio  abjiciunt  pec¬ 
candi  voluntatem.  Et  hic  timor  est  melior, 
neque  ex  eo  ullo  modo  crescit  peccandi  vo¬ 
luntas  ;  et  de  eo  loquuntur  Theologi,  cum  di¬ 
cunt,  Attritionem  ex  timore  conceptam,  dis¬ 
positionem  esse  ad  justificationem,  et  Sacra¬ 
mento  accedente,  revera  justificare,  ut  per¬ 
spicuum  est  ex  Concilio  Tridentino,  sess.  14. 
cap.  4,  ubi  legimus,  attritionem  disponere  ad 
justificationem,  si  voluntatem  peccandi  ex¬ 
cludat. 

Secundo  objicit  idem  Lutherus  in  eodem 
serm.  de  Poenitentia,  neminem  posse  perfe¬ 
cte  odisse  aliquid,  cujus  contrariumnon  prius 
dilexerit,  cum  amor  sit  prior  odio,  et  odium 
ex  amore  naturaliter  fluat;  proinde  non  esse 
verum  odium  peccatorum,  quod  ex  timore 
poenarum  oritur,  sed  illud  solum,  quod  na¬ 
scitur  ex  amore  justitia; :  atque  ideo  peccato¬ 
res  hortatur,  ut  si  veram  Poenitentiam  con¬ 
cipere  volunt,  non  attendant  ad  peccati  foe¬ 
ditatem,  sed  ad  speciem,  et  pulchritudinem 
virtutis. 

Respondeo  :  si  admitteremus,  quod  Luthe¬ 
rus  assumit,  nihil  aliud  inde  efficeretur,  nisi 
dolorem  de  peccatis  oh  timorem  poena;  non 
esse  perfectum  odium  peccatorum,  quod  qui¬ 
dem  nos  minime  negamus  :  fatemur  enim 

perfectum  odium  peccati  esse  illud,  quod  ex 
amore  Dei,  justitiseque  procedit,  et  ideo  do¬ 
lorem,  sive  odium  ex  timore  poenee  conce¬ 
ptum,  non  Contritionem,  sed  Attritionem  no¬ 
minamus  .  Verumtamen  principium  illud 
Lutheri,  non  posse  videlicet  aliquid  vere 
perfecteque  odio  haberi,  cujus  contrarium 
prius  non  diligatur,  non  habet  locum  nisi 
in  iis  rebus,  quse  propter  se  odio  habentur : 
nam  si. quid  alterius  rei  gratia  odio  habea¬ 
tur,  vere  ac  perfecte  odio  haberi  poterit,  si 
res  illa  diligatur,  cujus  causa  istud  odio  ha¬ 
betur.  Hoc  modo  ssepe  cibum  suavem  dete¬ 
stamur,  non  quod  ejus  contrarium,  id  est, 
cibum  insuavem  diligamus,  sed  quia  diligi¬ 
mus  sanitatem,  cui  cibus  ille  suavis  creditur 
obfuturus  :  sic  igitur  peccata  verissimo,  ve- 
hementissimoquc  odio  prosequi  possumus, 
etiamsi  contrarias  illi  virtutes  minime  dili¬ 
gamus,  quia  diligimus  felicitatem,  a  qua 
peccando  nos  excludi,  atque  excidere  per¬ 
suasi  sumus.  Porro,  cohortatio  illa  Lutheri, 
ut  Poenitentiam  acturus,  non  in  ea  damna 
qua}  gignit  peccatum,  sed  in  speciem  virtutis 
oculos  mentis  intendat,  prorsus  intempesti¬ 
va  est.  Qui  enim  sordibus  peccatorum  assue¬ 
tus  est,  non  movetur  ad  speciem  virtutis  ; 
neque  fieri  potest  ut  avaro  liberalitas,  luxu¬ 
rioso  castitas ,  superbo  humilitas  repente 
placere  incipiat,  nisi  Deus  singulari  miracu¬ 
lo  in  momento  hominem  aliquem  divinitus 
illustrare,  et  immutare  voluerit.  At  supplicia, 
qua}  Deus  peccatoribus  comminatur,  facile 
possunt  cujuslibet  hominis,  quamvis  impii 
et  nefarii  animum  permovere  :  et  idcirco  or¬ 
dinarie  divina  providentia  a  timore  poenarum 
incipere  solet,  cum  peccatorem  ad  Poeniten¬ 
tiam  ducit.  Vere  enim  a  Davide,  et  Salomo¬ 
ne  scriptum  est :  Initium  sapientix  timor  Do¬ 
mini.  Et  Augustinus  tract.  9.  in  epist.  Joan- 
nis,  vere  dixit :  «  Si  nullus  est  timor,  non  est 
qua  intret  charitas.  Sicut  videmus  per  sctam 
introduci  linum,  quando  aliquid  suitur,  seta 
prius  intrat,  sed  nisi  seta  exeat,  non  succe¬ 
dit  linum  :  sic  timor  primo  occupat  mentem, 
non  autem  ibi  remanet  timor,  quia  ideo  in¬ 
travit,  ut  introduceretur  charitas. 

Tertio,  idem  Lutherus  in  assertione  art.  G. 
multa  dicit  ut  probet,  Contritionem  ex  timore 
poenarum  conceptam,  esse  hypocrisim  quam¬ 
dam,  et  homines  hypocritas  facere  :  sed  sum¬ 
ma  ratiocinationis  haec  est.  Quod  non  sit  ex 
corde  ac  sincere,  simulatum  et  hypocriticum 


est,  juxta  illud  Matth.  15  :  Cor  eorum  long , 
est  a  me  (1);  rursus  quod  non  fitex  charitate, 
non  fit  ex  corde,  et  nihil,  vanum,  et  falsum, 
est,  I  Corinth.  13.  Igitur  quod  non  sit  ex 
charitate,  simulatum  et  hypocriticum  est. 
At  Contritio  ex  timore  concepta,  non  oritur 
ex  charitate  ;  ergo  simulata  et  hypocritica 
est. 

Respondeo :  primapropositio  verissima  est, 
at  secunda  falsissima.  Quod  enim  non  fit  ex 
charitate,  non  est  quidem  meritorium  vitae 
aeternae,  quam  Deus  promisit  diligentibus  se, 
Jacob  1.  Tamen  verpm,  sincerum,  et  utile 
esse  potest.  Qui  enim  orat  pro  remissione 
peccatorum,  et  charitate  accipienda,  non 
frustra  laborat,  etiamsi  ex  charitate,  quam 
nondum  habet,  id  facere  nequeat  :  et  qui 
peccatum  odit,  quia  ad  interitum  sempiter¬ 
num  ducit,  vere,  ac  serio  peccatum  odit,  sicut 
vere,  ac  serio  interitum  sempiternum  timet  : 
et  qui  peccata  sua  eleemosynis  redimebat, 
juxta  concilium  Danielis,  vel  ad  Jonae  prae- 
dicationem  ,  urbis  eversionem  metuentes  , 
jejunio  ac  cilicio  se  affligebant,  nequaquam 
hypocrita}  erant.  Neque  Apostolus  Paulus 
I  Corinth.  13.  scripsit,  id  quod  fit  sine  cha¬ 
ritate,  nihil,  vanum,  ct  falsum  esse;  aut 
fidem,  linguas,  prophetiam,  scientiam,  mi¬ 
racula,  sine  charitate  nihil  esse,  aut  vana, 
et  falsa  esse  :  sed  hominem,  qui  illa  omnia 
sine  charitate  habet,  nihil  esse,  quia  non  est 
amicus  Dei,  neque  illaomnia,  si  charitas  ab¬ 
sit,  beatum  illum  unquam  facient. 

Quarto  objicit  idem  Lutherus  in  epistola  ad 
Vicarium  ordinis  sui,  Pamitentiam  nihil  ama¬ 
rum,  aut  asperum,  sed  rem  dulcem,  et  sua¬ 
vem  sonare  :  timor  autem  poenam  habet,  ut 
scribit- S.  Joannes. 

Respondeo,  id  nimirum  Lutherani  audire 
cupiunt ,  Poenitentiam  agi  suaviter  dor¬ 
miendo,  ac  potando  :  quibus  aptissime  con¬ 
venit  quod  scribit  Tertullianus  in  lib.  dePoo 
nitentia,  cum  ait :  «  Num  ergo  in  coccino,  et 
tyrio  pro  delictis  supplicare  nos  condecet  ? 
cedo  acum  crinibus  distinguendis,  et  pulve¬ 
rem  dentibus  elimandis,  et  bisulcum  aliquid 
ferri  vel  seris,  unguibus  repastinandis  :  si  quid 
ficti  nitoris,  si  quid  coacti  ruboris,  in  labia, 
aut  genas  urgeat.  Praeterea  exquirito  balneas 
laetiores,  hortulani  maritimive  recessus;  ad¬ 
jicito  ad  sumptum,  conquirito  altilium  enor- 
men  saginam,  dcfecato  senectutem  vini.  Cum 
quis  interrogarit,  cur  animse  largiaris?  Deli- 


(4)  Matth.  XV,  8. 

qui  (dicito)  in  Deum,  ot  periclitor  in  soternum 
perire.  »  Haec  ille.  Non  sic  Petrus,  qui  flevit 
amare;  non  sic  publicanus,  qui  prae  confu¬ 
sione  non  audebat  oculos  ad  coelum  levare, 
et  cum  dolore  pectus  suum  percutiebat :  non 
sic  mulier  illa  peccatrix,  quae,  ut  sanctus  lo¬ 
quitur  Grogorius  hom.  33,  tanto  dolore  ar- 
debat,  ut  etiam  inter  epulas  flere  non  erube¬ 
sceret.  Denique  longissime  abest  Poenitentia  * 
ista  Lutheri,  tota  suavis  et  blanda,  ab  illis 
praeceptis,  qui  jubet  affligere  animos,  scinde¬ 
re  corda,  luctum  facere  quasi  unigeniti. 

Quinto  posset  objici,,  quod  timor  servilis 
inordinatus  videatur,  ac  per  hoc  etiam  ma¬ 
lus,  cum  magis  poenam,  quam  culpam  ti¬ 
meat'. 

Respondeo  :  argumentum  tecte  probat  , 
eos,  qui  timorem  servilem  habent,  inordina¬ 
tos  ac  malos  esse,  non  tamen  ipsum  timorem 
inordinatum  esse,  vel  malum.  Nam  timor 
servilisnon  dicitur  servilis  ab  aliquaformaser- 
vilitatis  sibi  intrinsecaetessentiali,sedaforma 
servilitatis  extrinseca  sibi,  intrinseca  autem 
subjecto  suo.  Dicitur  enim  timor  servilis, 
quia  reperitur  in  servis,  quasi  diceretur  timor 
servorum  :  quomodo  fides  informis  est  fides 
hominum  peccatorum  ,  sed  ipsa  non  est  pec¬ 
catum,  quia  informitas  est  conjuncta  cum 
fide  ;  sed  non  est  illi  intrinseca.  Itaque  qui 
serviliter  timet,  malus  est,  quia  pluris  facit 
poenam,  quam  culpam,  sed  timor  ipse  non 
est  malus,  sed  bonus  :  quia  non  ideo  ille  est 
malus,  quia  vehementer  timet  poenam,  sed 
quia  non  vehementius  timet  culpam ;  quod 
autem  non  vehementius  culpam  timeat,  non 
oritur  ex  timore  poeme,  sed  ex  defectu  chari- 
tatis.  Gregorius in  1.  cap.  Cant.  :  «Recti,  in¬ 
quit,  diligunt  te,  non  recti  adhuc  timent  te.  » 

Dices  :  si  hsecita  se  habent,  cur  non  potest 
etiam  timor  mundanus  bonus  et  sanctus  no¬ 
minari,  licet  mali  sint  qui  illum  habent?  Quod 
enim  peccet  qui  timore  mortis  Christum  ne¬ 
gat,  non  videtur  adseribendum  timori,  mors 
enim  jure  timetur,  sed  defectui  charitatis. 
Respondeo  :  maximum  est  discrimen  inter 
timorem  servilem,  et  timorem  mundanum  : 
timor  enim  servilis,  timor  Dei  est ;  timor  mun¬ 
danus,  timor  creaturarum. 

Ex  hoc  autem  discrimine  duo  alia  oriuntur. 
Alterum  est,  quod  timor  servilis,  licet  cum 
peccato  conjunctus  sit,  tamen  non  est  pecca¬ 
ti  causa  :  neque  enim  fieri  potest,  ut  quis 
ideo  Deum  offendat,  quia  Deum  timet,  sed 
contra  potius  a  peccando  se  abstinet,  quia 
Deum  timet;  et  hujus  boni  effectus  non  nisi 


bona  causa  esse  potest.  Timor  autem  mun¬ 
danus  non  solum  cum  peccato  conjunctus 
est,  sed  est  etiam  peccati  ipsius  causa,  pro- 
pterea  enim  timidus  Deum  offendit,  quia  ni¬ 
mis  timet  creaturam,  et  ex  eo  timore  pecca¬ 
tum  eligit,  tamquam  medium  ad  fugien¬ 
dum  malum  temporale  quod  timet  ,  et  hujus 
mali  fructus  non  nisi  mala  arbor  causa  esse 
potest. 

Alterum  est  discrimen,  quod  timor  servilis 
non  potest  esse  nimius  intensive  :  nemo  enim 
Deum  iratum,  aut  sempiternum  exitium  ni¬ 
mis  timere  potest ;  quin  etiam  nemo  tantum 
in  hoc  mundo  timet  gehennam,  quantum 
timeret  si  eam  bene  perspectam  haberet. 
Potest  quidem  gehenna  nimis  timeri  appre- 
tiative,  ut  si  quis,  data  optione,  mallet  gehen¬ 
nam  fugere,  quam  peccatum,  sed  iste  exces¬ 
sus  non  oritur  ex  vitio  timoris,  quasi  ille  in 
se  sit  nimius,  et  proinde  sit  causa  malee 
sestimationis,  sed  ex  defectu  charitatis.  Ita¬ 
que  qui  plus  timet  poenam  gehennae,  quam 
culpam,  non  ideo  peccat,  quia  nimium  timet 
poenam  gehennae,  sed  quia  defectu  charita¬ 
tis  non  tantum  culpam  timet,  quantum  de¬ 
beret  .  At  mundamus  timor,  quia  timor  est 
mali  creati,  finiti,  ac  teniporalis,  facile  potest 
esse  nimius  non  solum  appretiative,  sed  etiam 
intensive  :  et  plerumque  ideo  nimius  est  ap¬ 
pretiative,  quia  nimius  est  intensive,  et  tunc 
proprie  dicitur  timor  mundanus.  Quare  mun¬ 
danus  timor  in  se,  atque  intrinseci,  inordi¬ 
natus  et  malus  est. 

Ultimo  posset  objici,  peccare  eos  qui  Deum 
diligunt  propter  aliud  :  proinde  peccare  etiam 
cos,  qui  Deum  timent  propter  aliud,  id  est,  ad 
fugiendas  poenas. 

Sed  facilis  responsio  est.  Nam  quia  obje¬ 
ctum  amoris  est  bonum,  et  timoris  malum  : 
et  Deus  in  se  bonus  est,  vel  potius  summum 
atque  infinitum  bonum  ;  non  autem  est  in  se 
malus,  sed  solum  in  effectis,  quibus  juste 
peccatores  affligit  :  idcirco  propter  se  di¬ 
ligendus  est,  timendus  autem  propter  aliud. 
Atque  hasc  de  tota  hac  disputatione  sint 
satis. 

Una  quidem  adhuc  qusestio  tractari  po¬ 
tuisset.  An  videlicet  attritio,  sive  imperfecta 
Contritio,  quam  certum  est  sine  Sacramento 
non  sufficere  ad  justificationem ;  sufficiat  cum 
Sacramento,  ita  ut  poenitens  ex  attrito  virtu¬ 
te  Absolutionis  fiat  contritus,  et  justificetur. 
Lutherus  enim  id  aliquando  negavit,  ut  per¬ 
spicuum  est  ex  ejus  responsione  ad  dialogum 
Sylvestri  Prieratis,  ubi  de  conclusione  sexta 

loquens  :  Error  est,  inquit,  quod  attritus 
fiiat  contritus  virtute  Clavium.  »  Cseterum 
discipuli  ejus,  qui  Contritionem  in  terroribus 
constituunt,  et  soli  fidei  ex  verbo  Absolutio¬ 
nis  conceptse,  quse  terrores  illos  consequi¬ 


tur  justificationem  adscribunt,  nullo  modo 
negare  possunt,  quin  attritio,  et  sola  non 
sufficiat,  et  cum  Absolutione  sufficiat  :  ut 
in  Concilio  Trident.  sess.  14.  cap.  4.  decla¬ 
ratum  est. 


I 


CONTROVERSIARUM 


DE  POENITENTIA 

LIBER  TERTIUS 

IN  QUO  DE  CONFESSIONE  DISSERITUR. 


De  Contritione,  quae  prima  pars  est  Sacramenti  Poenitentiae,  disseruimus  libro 
superiore  :  sequitur,  ut  de  secunda  parte,  quae  Confessio  dicitur,  disseramus.  In 
qua  controversia  explicanda  hic  ordo  servabitur,  ut  primo  loco  referantur 
errores,  qui  de  hac  re  versantur  inter  adversarios.  Deinde ,  sententia  Catholicae 
Ecclesiae  ex  divinis  litteris  confirmetur.  Tertio ,  proferantur  sanctiones  et  decreta 
Conciliorum.  Quarto,  testimonia  veterum  Patrum.  Quinto,  rationes  variae.  Po¬ 
stremo,  argumenta  adversariorum  proponantur,  et  dissolvantur. 


CAPUT  PRIMUM. 

De  erroribus  circa  Confessionis  necessitatem. 

Primi  qui  Confessionem  sustulerunt,  vete¬ 
res  illi  Haeretici  censendi  sunt,  qui  potestatem 
absolvendi  sustulerunt.  Montan istae  videlicet, 
et  Novatiani,  de  quibus  in  primo  libro  di¬ 
ximus  :  neque  enim  ulla  necessitas  confes¬ 
sionis  est,  si  nulla  sequitur  Absolutio. 

Fuit  alia  haeresis  Audianorum,  temporibus 
Valentiniani  senioris,  quae  (ut  ex  Theodoreto 
lib.  4.  de  fabulis  Haereticorum  intelligi  pot¬ 
est)  Confessionem  quidem  peccatorum  ju¬ 
bebat,  et  Absolutionem  largiebatur,  sed  nul¬ 
lam  injungebat  pcenitentibus  mulctam ;  et 
ideo  pcenitentes,  quia  per  jocum  ac  ludum 
Confessionem  a  se  exigi  intelligebant,  gravia 
peccata  celabant,  et  solum  pauca  quaedam 
ac  levia  fatebantur  ;  plane  ad  eum  modum. 


quo  nunc  Lutherani  confiteri  peccata*coram 
suis  Ministris  solent. 

Messaliani  quoque  iisdem  temporibus 
exorti  (Damasceno  teste,  in  libro  de  centum 
haeresibus)  peccata  dimittebant,  nulla  habita 
ratione  Poenitentiae,  et  canonum  Ecclesiae. 

Postmodum  Joannes  Wiclefus  (teste  Tho- 
ma  Waldensi  tom.  2.  de  Sacramentis  cap. 
135.)  Confessionem  Sacramentalem  aperte 
oppugnare  coepit,  asserens  eam  neque  in 
Scripturis  fundari,  et  ex  sola  institutione 
papali  introductam  esse. 

Extitit  etiam  ante  annos  circiter  centum, 
quidam  Petrus  Oxoniensis,  qui  Confessionem 
peccatorum  in  specie;  affirmabat  non  esse 
de  Jure  divino,  sed  ex  aliquo  statuto,  univer¬ 
salis  Ecclesiae  :  de  quo  vide  summam  Con¬ 
ciliorum  in  decretis  Sixti  Papae  IV. 

Nostro  saeculo  in  eodem  errore  versati 
sunt  Erasmus  Roterodamus,  et  B.  Rhenanus. 
Ille,  in  Annot.  ad  epist.  S.  Hieronymi  ad 
Oceanum  de  obitu  Fabiolae ,  et  in  annota¬ 
tione  ad  cap.  19.  Actor,  et  inMethodo  Theo- 


CAPUT  I. 


logiae ;  hic,  in  annotationibus  ad  librum 
Tertulliani  de  Poenitentia  :  uterque  enim  do¬ 
cet,  Confessionem  secretam  singulorum  pec¬ 
catorum,  non  modo  non  esse  jure  divino 
institutam,  aut  imperatam,  sed  neque  in  usu 
antiqua;  Ecclesia}  fuisse. 

Porro  Lutherani,  et  quotquot  ab  illis  se¬ 
cta}  Haereticorum  exorta}  sunt, licet  varie  sen¬ 
tiant  de  Confessione,  omnes  tamen  in  eo 
conveniunt,  ut  non  sit  necessarium  omnia 
peccata  Sacerdotibus  confiteri  :  ex  quo  illud 
etiam  sequitur,  ut  Confessio  integra  peccato¬ 
rum,  qualis  in  Ecclesia  Catholica  exigi  solet, 
non  sit  divinitus  instituta. 

Martinus  Lutherus  in  lib.  de  captivit. 
Babylon,  cap.  do  Poenitentia  scribit  quidem'* 
Confessionem  secretam,  quae  modo  celebra¬ 
tur,  sibi  valde  placere,  et  esso  utilem,  vel 
potius  necessariam  :  tamen  addit  tres  erro¬ 
res.  Primo,  non  posse  eam  probari  ex  Scri¬ 
pturis.  Secundo,  non  esse  necessarium  con¬ 
fiteri  omnia  sacerdotibus.  Si  quis  enim  cor¬ 
reptus  a  fratre,  quem  forte  leesit,  agnoscat 
coram  illo  peccatum  suum,  et  veniam  petat, 
docet  Lutherus,  eum  non  teneri  peccatum 
illud  sacerdotibus  aperire.  Tertio,  damnat 
omnino  eos,  qui  docent  circunstantias  pec¬ 
catorum  in  Confessione  esse  detegendas  : 
«Ego,  inquit,  quidquid  est  circumstantiarum, 
consuluerim  penitus  contemnere.  » 

Item  in  serm.  de  Poenitentia,  docet  non 
esse  confitenda  venialia,  nec  omnia  mortalia, 
sed  ea  tantum  quae  sunt  manifeste  mortalia. 
Ex  quo  loco  deprompti  sunt  articuli,  quos 
Leo  X.  damnavit.  Nam  art.  8.  negat  omnia 
peccata  mortalia  esse  confitenda,  et  addit, 
in  antiqua  Ecclesia,  sola  peccata  manifeste 
mortalia  ad  Confessionem  adduci  consuevis¬ 
se  :  et  art.  9.  scribit,  dum  volumus  pure 
omnia  confiteri,  nos  nihil  aliud  facere,  nisi 
ut  misericordiae  Domini  nihil  ignoscendum 
relinquamus  :  et  in  assertione  ejusdem  arti¬ 
culi,  carnificinam  cruentissimam  appellat, 
si  quis  a  poenitentibus  omnium,  et  singulo¬ 
rum  peccatorum  confessionem  exigat. 

Dubitari  solet,  quid  per  manifesta  peccata, 
quse  sola  ad  Confessionem  pertinere  voluit 
Lutherus,  intellexerit :  non  enim  defuerunt 
olim,  qui  eum  excusare  vellent.  Aut  igitur 
manifesta  peccata  occultis  opposuit,  aut  du¬ 
biis,  aut  omnino  incognitis  etiam  ipsi  pecca¬ 
tori.  De  omnino  incognitis  non  potest  esse 
locutus,  ea  siquidem  ne  Catholici  quidem 
volunt  esse  confitenda  :  neque  carnificinam 
Lutherus  appellasset  sententiam  Catholico- 

rum,  si  in  eadem  sententia  etiam  ipse  fuisset. 
De  occultis  non  se  etiam  locutum,  testatur 
ipse  in  assert.  artic.  8.  quare  id  solum  restat, 
ut  de  dubiis  intellexerit  :  qui  certe  non  par¬ 
vus  est  error. 

Idem  in  serm.  de  Confess.  et  Eucharistia, 
edito  anno  1319.  dicit,  Confessionem  quae 
fit  coram  Sacerdote,  non  esse  praeceptam  a 
Deo,  sed  a  Papa.  Item  in  libro  de  ratione 
confitendi,  cap.  6,  valde  dubitat,  an  peccata 
cordis  sint  confitenda.  Item  in  libro  contra 
Latomum,  anno  1521 :  «  Nego, inquit,  in  totum 
Confessionem  esse  exigendam  »  ;  et  in  ser¬ 
mone  de  Eucharistia,  anno  1526,  neminem 
vult  cogi  ad  Confessionem  faciendam.  In  vi¬ 
sitatione  Saxonica,  anno  1528.  iterum  repe¬ 
tit,  Confessionem  non  esse  praeceptam,  licet 
sit  utilis.  Denique  in  articulis  Smalchaldicis, 
anno  1527.  in  articulo  de  Confessione,  dicit, 
enumerationem  peccatorum  debere  esse  li¬ 
beram,  ut  quisque  enumeret  illa,  quse  volu¬ 
erit. 

Joannes  OEcolampadius  librum  scripsit, 
quod  Confessio  non  sit  onerosa  Christiano  : 
sed  non  agnoscit  Confessionem  a  Deo  prae- 
ceptam ,  imo  ne  ab  Ecclesia  quidem ,  nisi 
manifestorum  criminum. 

Philippus  Melanchthon  in  ipsa  Confessione 
Augustana,  art.  de  Confessione  :  «  De  con¬ 
fessione  peccatorum,  inquit,  docent  nostri, 
quod  Absolutio  privata  in  Ecclesiis  retinenda 
sit,  quamquam  non  sit  necessaria  delictorum 
enumeratio  :  est  enim  impossibilis  enumera¬ 
tio  omnium  delictorum,  juxta  illud  :  Delicta 
quis  intelligit?  »  Hsec  ille,  qui  quamvis  ex 
ratione  quam  affert,  eam  solum  enumeratio¬ 
nem  non  necessariam  esse  significare  vide¬ 
atur,  quse  est  omnium  peccatorum,  sive  ea 
cognoscantur  a  nobis,  sive  ignorentur,  ta¬ 
men  sine  dubio  reprehendere  voluit  enume¬ 
rationem  illam,  quse  est  in  usu  Catholicse 
Ecclesise,  videlicet  omnium  peccatorum,  quae 
post  examen  animo  occurrunt.  Nam  in  Apo- 
logia  articuli  de  Confessione  et  Satisfactione, 
saepius  repetit,  enumerationem  quae  modo 
fit,  et  quae  erat  apud  veteres,  non  esso  ne¬ 
cessariam  jure  divino  :  «  Porro,  inquit, 
adversarii  nostri  multos  doctores  receptissi¬ 
mos  damnabunt,  si  contendent,  enumeratio¬ 
nem  delictorum  in  Confessione  necessariam 
esse  jure  divino.  Quamquam  enim  Confessio¬ 
nem  probamus,  et  quamdam  examinationem 
prodesse  judicamus,  ut  institui  homines  me¬ 
lius  possint,  tamen  ita  moderanda  res  est, 
ne  conscientiis  injiciantur  laquei,  quae  nun- 

quam  erunt  tranquillse,  si  existimabunt ,  se 
non  posse  consequi  remissionem  peccatorum, 
nisi  facta  illa  scrupulosa  enumeratione.  » 
Idem  in  Examine  ordinandorum ,  ubi  de 
Confessione  agit  :  «  Nulla,  inquit,  enumera¬ 
tio  delictorum  necessaria  est,  quia  manife¬ 
stum  est,  nusquam  extare  praiceptum  divinum 
de  enumeratione  singulorum.  »  Similia  ha¬ 
bet  in  Locis  communibus,  titulo  de  Confes¬ 
sione,  ubi  tamen  utilem  esse  judicat  aliquam 
enumerationem,  et  idcirco  satis  prolixe  in¬ 
stituit  methodum  discutiendi  conscientiam 
per  omnia  praecepta  decalogi. 

Jannes  Calvinus  lib.  m.  Instit.  cap.  4.  §.  7  : 
((  Miror,  inquit,  qua  fronte  ausint  conten¬ 
dere,  Confessionem,  de  qua  loquuntur,  juris 
esse  divini  :  cujus  equidem  vetustissimum 
usum  esse  fatemur ;  sed  quem  facile  evin¬ 
cere  possumus  olim  fuisse  liberum.  »  Deinde 
§.  11.  admittit  Confessionem  generalem  , 
quam  Minister  pro  se  et  populo  in  Ecclesia 
faciat.  Et  §.  12  admittit  etiam  Confessionem 
privatam  coram  Pastore,  quando  quis  ita 
angitur  et  afflictatur  peccatorum  sensu,  ut 
se  explicare  nisi  alieno  adjutorio  nequeat ; 
sed  addit  hanc  moderationem  :  Hinc  sequi¬ 
tur,  inquit,  ejusmodi  Confessionem  liberam 
esse  opportere,  ut  non  ob  omnibus  exigatur, 
sed  iis  tantum  commendetur,  qui  ea  se  opus 
habere  intelligent.  Deinde  ne  ii  ipsi ,  qui  illa 
utuntur  pro  sua  necessitate,  ad  enumeranda 
omnia  peccata  velprsecepto  aliquo  cogantur, 
vel  arte  inducantur  :  sed  quoad  interesse  sua 
putabunt ,  ut  solidum  consolationis  fructum 
referant.  »  Denique  §.  19.  de  Confessione, 
qualis  fit  apud  Catholicos  :  «  Nihil,  inquit, 
mirum  si  auricularem  istam  Confessionem, 
rem  adeo  pestilentem  ,  totque  nominibus 
Ecclesise  noxiam,  damnamus,  ac  sublatam  e 
medio  cupimus.  » 

Martinus  Kemnitius  in  2.  par.  Exam.  cap. 
5.  de  Poenitentia,  pag.  976.  et  sequentibus 
de  Confessione  disputat;  sed  pag.  121.  ita 
explicat  usum  Confessionis,  quem  apud  suos 
observari  dicit :  «  Privatae,  inquit,  Confes¬ 
sionis  usus  apud  nos  servatur,  ut  generali 
professione  peccati,  et  significatione  Poeni¬ 
tentiae  petatur  absolutio.  Cumque  non  sine 
judicio  usurpanda  sit  Clavis,  vel  solvens,  vel 
ligans ,  in  privato  illo  colloquio  pastores 
explorant  auditorum  judicia,  an  recte  intel- 
ligant  doctrinam  de  peccatis  exterioribus  et 
interioribus  de  gradibus  peccatorum,  de  sti¬ 


pendio  peccati,  de  fide  in  Christum  :  dedu¬ 
cuntur  ad  considerationem  peccatorum  : 
explorantur  an  serio  doleant  de  peccatis,  an 
iram  Dei  timeant,  et  cupiant  illam  effugere, 
an  habeant  propositum  emendationis  :  inter¬ 
rogantur  etiamsi  in  certis  quibusdam  pecca¬ 
tis  hairere  existimantur  :  traditur  illis  do¬ 
ctrina,  et  exhortatio  de  emendatione,  quseri- 
tur  vel  consilium,  vel  consolatio  in  gravami¬ 
nibus  conscientiee  :  et  tali  Confessioni  imper¬ 
titur  Absolutio.  »  Hsec  ille,  qui  non  solum  a 
Catholico  ritu,  sed  etiam  a  Lutheri,  et  Me- 
lanchthonis,  quos  magistros  habere  se  glo¬ 
riatur,  doctrina  longe  abesse  videtur.  Illi 
.enim  Confessionem  peccatorum  in  specie 
faciendam  esse  docent,  licet  non  omnium, 
neque  ex  legis  divinse  praecepto  :  at  Kemni¬ 
tius  generali  confessione,  et  poenitentis  in¬ 
structione  contentus  est. 

Eadem  generali  confessione,  ac  pceniten- 
tis  instructione  contentus  est  Joannes  Bren- 
tius  in  Confessione  Wirtembergensi  artic.  14 
de  Confessione  ;  et  alii,  quos  longum  esset, 
et  minime  necessarium  enumerare. 

CAPUT  H. 

Probatur  Confessionis  necessitas 

ex  Evangelio. 

Adversus  omnes  jam  notatos  errores , 
Concilium  Tridentinum  sess.  14.  cap.  5.  et 
can.  6.  7.  et  8.  non  solum  declarat,  Confes¬ 
sionem  omnium  peccatorum  mortalium  jure 
divino  necessariam  esse  iis,  qui  post  Bapti¬ 
smum  in  peccata  labuntur  ;  sed  etiam  ana¬ 
thema  dicit  iis,  qui  contra  ausi  fuerint  dis¬ 
putare. 

Quam  veritatem  ex  verbis  Domini  com¬ 
probaturus,  ad  hanc  ratiocinationem,  totam 
vim  divinorum  testimoniorum  revocandam 
esse  censui  :  Qui  mortali  peccato  se  obstrin¬ 
xerunt,  tenentur  jure  divino  Poenitentiam 
agere,  et  reconciliationem  cum  Deo  qusere- 
re  :  sed  medium  necessarium  ad  reconci¬ 
liationem  post  Baptismum,  est  confessio  pec¬ 
catorum  omnium  Sacerdoti  facta  :  ergo 
tenentur  jure  divino,  qui  post  Baptismum 
mortali  peccato  se  obstrinxerunt  Sacerdoti 
peccata  omnia  confiteri. 

Propositio  in  libro  superiore  probata  est, 
ex  illis  verbis  Matth.  m :  Poenitentiam  agite  (1); 


(1)  Matth.  III,  2. 

ex  illisLuc.  xxm.  Nisi  Poenitentiam  habueritis , 
omnes  similiter  peribitis  (1)  ;  neque  adversam 
eam  negant.  Quare  tota  difficultas  in  as¬ 
sumptione  posita  est,  quai  rursus  hac  ratio¬ 
cinatione  concluditur  :  Christus  instituit  Sa¬ 
cerdotes  judices  super  terram  cum  ea  po¬ 
testate,  ut  sine  ipsorum  sententia  nemo  post 
Baptismum  lapsus  reconciliari  possit  :  sed 
nequeunt  Sacerdotes  recte  judicare  ,  nisi 
peccata  cognoscant  :  ergo  jure  divino  te¬ 
nentur  qui  post  Baptismum  lapsi  sunt,  pec¬ 
cata  sua  Sacerdotibus  aperire ;  ac  per  hoc 
est  confessio  peccatorum  medium  necessa¬ 
rium  ad  reconciliationem  iis,  qui  post  Ba¬ 
ptismum  lapsi  sunt. 

Hujus  argumenti  sola  propositio  confir¬ 
manda  est,  nam  assumptio  ita  per  se  est  evi¬ 
dens,  ut  nullo  modo  negari  possit  :  judicium 
enim  sine  cognitione  causse,  ne  cogitatione 
quidem  fingi  potest .  Quocirca  adversarii 
communiter  ad  nostrum  argumentum  re¬ 
spondere  solent,  Ministrum  in  hac  re  non 
judicem,  sed  praeconem  esse  Dei,  neque  pro 
potestate  absolvere,  sed  tantum  annuntiare 
poenitentibus  indulgentiam. 

Philippus  in  Apologia  Confession.  Augu¬ 
stanae,  art.  de  Confess.  :  « Quod  objiciunt, 
inquit,  judicem  debere  cognoscere  causam 
priusquam  pronuntiet,  hoc  nihil  ad  hanc 
rem  pertinet,  quia  Absolutio  est  executio 
alieni  beneficii,  non  est  judicium.  »  Idem  in 
locis  anni  1543.  tit.  de  Confessione,  ad  idem 
argumentum  his  verbis  respondet :  «  Respon¬ 
deo  ad  majorem  :  differunt  judicium  et 
ministerium  Evangelii.  In  judicio  necesse  est 
fieri  cognitionem  :  at  ministerium  Evangelii 
est  mandatum  certum  impertiendi  beneficii, 
scilicet  annuntiandae  remissionis  peccatorum 
sive  nota  sint,  sive  ignota.  »  Et  infra  :  «  Mi¬ 
nisterium,  inquit,  est  testimonium  divinae 
absolutionis.  »  Et  infra  :  «  Quod  Evangelium 
publice  multis,  et  privatim  singulis  appli¬ 
cari  possit,  testatur  haec  sententia  :  Quorum 
remiseritis  peccata,  remittuntur  eis.  » 

Joannes  Calvinus  lib.  m.  Institut.  cap.  4. 
§.  18.  Nam,  inquit,  quod  contendunt,  non 
posse  fieri  judicium,  nisi  causa  cognita  ;  in 
promptu  est  solutio,  temere  hoc  sibi  arro¬ 
gare  qui  sunt  a  seipsis  judices  creati.  Et  in¬ 
fra  :  Jactant  sibi  ligandi,  et  solvendi  munus 
esse  mandatum,  ac  si  quaedam  esset  jurisdi¬ 
ctio  quaestioni  adjuncta.  Porro  hoc  jus  Apo¬ 
stolis  fuisse  incognitum,  tota  eorum  doctrina 

clamat  »  .  Et  §.  21.  declarat,  remittere  ac 
retinere  peccata  nihil  esse  aliud,  nisi  polli¬ 
ceri  ex  verbo  Dei  remissionem  peccatorum 
credentibus,  et  edicere  damnationem  non 
amplectentibus  Christum  :  quod  idem  copio¬ 
sius  docetlib.  iv.  cap.  11.  §.  1  :  «Hoc,  inquit, 
de  remittendis,  et  retinendis  peccatis  man¬ 
datum,  et  illa  de  ligando  et  solvendo,  Petro 
facta  promissio,  non  alio  debent  referri, 
quam  ad  verbi  miffisterium  ;  quod  dum 
Apostolis  committebat  Dominus  simul  hoc 
ligandi,  solvendique  munere  ipsos  instruebat 
Quse  enim  est  summa  Evangelii,  nisi  quod 
omnes  servi  peccati  et  mortis,  solvimur  ac 
liberamur  per  redemptionem,  quse  est  in 
Christo  Jesu  ?  qui  vero  Christum  liberato¬ 
rem,  ac  redemptorem  non  suscipiunt,  nec 
agnoscunt,  eos  aeternis  vinculis  damnatos, 
addictosque  esse  ?  » 

Martinus  Kemnitius  in  2.  part.  Examinis, 
cap.  5.  de  Poenitentia  pag.  129.  proponit  his 
verbis  potissimum  Catholicorum  argumen¬ 
tum  :  «  Christus,  inquit,  Sacerdotes  judices 
constituit,  ut  pro  potestate  Clavium  pronun¬ 
tient  sententiam  vel  remissionis,  vel  reten¬ 
tionis  peccatorum.  Sed  nullum  judicium  re¬ 
cte  exerceri  potest  incognita  causa  :  ideo 
omnia  peccata  Sacerdoti  ut  judici,  in  Con¬ 
fessione  quando  petitur  Absolutio,  sigilla- 
tim  enumeranda,  exponenda,  et  detegenda 
sunt.  »  Et  infra  ponit  responsionem  pag. 
130  :  «Sed  recte,  inquit, respondetur  discri¬ 
men  esse  inter  judicium,  et  functionem  mh 
nisterii  Evangelici  :  in  judicio  enim  juxta 
causse  cognitionem  pronuntiatur,  prout 
bona,  vel  mala  est,  vel  prout  reus  adfert 
compensationem  pro  delicto  :  ministerium 
vero  Evangelii  mandatum  habet  annun¬ 
tiandi  et  impertiendi  alienum  beneficium, 
Christi  scilicet.  »  Et  pagina  1033:  «Ministri, 
inquit,  tantum  legatione  funguntur,  et  sunt 
dispensatores  alieni  benificii,  quibus  non 
mandatum  est,  ut  corda  scrutentur,  sed  ut 
iis,  qui  significant  3e  Poenitentiam  agere,  et 
Evangelio  credere,  annuntient  remissionem 
peccatorum.  »  Heec  ille. 

Quare  si  ex  Evangelio  probavero,  Aposto¬ 
los  et  eorum  successores  judices  esse  a  Do¬ 
mino  in  Ecclesia  constitutos  in  causis  pceni- 
tentium,  simul  etiam  probavero,  jure  divino 
confessionem  peccatorum  in  specie  coram 
Sacerdote  esse  faciendam. 

Tria  sunt  loca  praicipua,  ex  quibus  judi- 


(I)  Luc.  XIII,  3. 

ciaria  ista  potestas  demonstrari  potest.  Pri¬ 
mus  locus  est  Matthari  16  :  Tibi  dabo  claves 
regni  caelorum ,  et  quodeumque  ligaveris  super 
terram ,  erit  ligatum  et  in  caelis  ;  et  quodeum¬ 
que  solveris  super  terram ,  erit  solutum  et  in 
coelis (1). Alter Matth.  18:  Quaecumque  alligave¬ 
ritis  super  terram ,  erunt  ligata  et  in  coelo  ;  et 
quaecumque  solveritis  super  terram ,  erunt  so¬ 
luta  et  in  coelo  (2).  Tertius  est  Joan.  20 :  Quorum 
remiseritis  peccata,  remittuntur  cis;  et  quorum 
retinueritis,  retenta  sunt  (3). 

Primus  locus  continet  promissionem  soli 
Petro  factam  :  sed  neque  Catholici,  neque 
H fereti ci  dubitant,  quin  Petrus  acceperit 
Claves,  non  tantum  ut  ipse  eis  uteretur,  sed 
etiam  ut  eas  cum  eseteris  Sacerdotibus  com¬ 
municaret.  Alter  locus  habet  promissionem, 
factam  Apostolis  omnibus,  sive  praedictio¬ 
nem  quamdam  ejus  potestatis,  quam  Aposto¬ 
li  et  eorum  successores  accepturi  erant.  Et 
quia  veritas  mentiri  non  potest ,  etiamsi 
nihil  aliud  legeremus,  non  posset  ambigi, 
quin  eam  potestatem  alicubi  accepissent. 
Tei  ti us  locus  continet  ipsam  concessionem 
ejus  potestatis,  et  Sacramenti  totius  consti¬ 
tutionem. 

Et  quoniam  adversarii  non  negant,  in  his 
locis  promitti  vel  dari  Ecclesiae  potestatem 
sol\  endi,  et  ligandi,  sive  peccata  remittendi 
aut  retinendi ;  sed  hanc  potestatem  interpre¬ 
tantur  ministerium  praedicandi,  et  annun¬ 
tiandi  pcenitentibus  remissionem  peccato- 
lum,  et  impoenitentibus  iram,  et  damnatio¬ 
nem,  sive  publice  multis,  sive  privatim  uni : 
idcirco  probandum  nobis  est,  ex  his  locis 
apertissime  colligi,  datam  esse  veram  pote¬ 
statem  ex  auctoritate  absolvendi,  ac  per  hoc 
Sacerdotes  judices  esse  in  causis  peccatorum 
vice  Christi.  / 

Primum  igitur  id  colligitur  ex  metaphora 
clavium,  de  quibus  dicitur  :  Tibi  dabo  claves. 
Nam  in  primis  claves  non  solent  fieri,  vel 
dari  ad  significandum,  ostium  esse  clausum 
vel  apertum,  sed  ad  aperiendum  et  clauden¬ 
dum  reipsa.  Deinde,  apud  homines  claves 
dari  solent  Magistratibus  in  signum  potesta¬ 
tis  :  et  in  ordinatione  Ostiariorum  dantur 
claves  ecclesiai  materialis,  non  ut  Ostiarii 
declarent,  sintne  fores  templi  clausa},  vel 
apertee,  sed  ut  eas  vere  claudant  atque  ape¬ 
riant.  Denique,  cum  in  Apocal.  cap.  3.  de 
Christo  dicitur  :  Qui  habet  elavem  David , 
aperit ,  et  nemo  claudit ;  claudit  et  nemo  ape¬ 


rit  (4),  omnes  intelligunt  per  elavem,  veram 
et  proprie  dictam  potestatem,  qua  possit 
Christus  ex  auctoritate  judiciaria  absolvere 
et  ligare,  non  autem  significare  aut  declarare, 
quissit  ligatus,  quis  solutus. 

Quare  cum  suas  claves  Christus  cum  Apo¬ 
stolis,  eorumque  successoribus  communica¬ 
verit,  veram  potestatem  ex  auctoritate  judi¬ 
ciaria  solvendi  et  ligandi  cum  illis  commu¬ 
nicavit.  Et  quemadmodum  nemo  in  clau¬ 
sam  domum  ingredi  potest,  nisi  qui  habet 
ejus  domus  elavem,  ostium  aperuerit  :  sic 
etiam  nemo  cui  coelum  ob  culpam  sit  clau¬ 
sum,  in  illud  ingredi  poterit,  nisi  Sacerdo¬ 
tum  ministerio  aperiatur.  Nam  si  aliunde 
pateret  aditus,  frustra  claves  Apostoli  acce¬ 
pissent  :  quid  enim  prodesset  habere  claves 
domus,  si  absque  clavibus  ;  invito  etiam 
Ostiario,  aditus  pateret  ?  «  Nemo,  inquit  S. 
Augustinus  hom.  49.  sibi  dicat,  Occulte  ago, 
apud  Deum  ago.  Ergo  sine  causa  dictum 
est  :  Qua}  solveritis  in  terra,  soluta  erunt  in 
coelo  ?  ergo  sine  causa  sunt  claves  data}  Ec- 
clesise  Dei  ?  frustramus  Evangelium,  frustra¬ 
mus  verba  Christi.  » 

Neque  his  repugnat,  quod  per  Baptismum 
illi  etiam,  qui  claves  non  habent,  intromit¬ 
tere  possunt  homines  in  regnum  coelorum. 
Nam  potestas  clavium,  est  potestas  judi¬ 
ciaria,  et  ideo  proprie  erga  eos  tantum 
exercetur,  qui  sunt  in  Ecclesia.  Quid  enim 
ad  me  de  iis  qui  foris  sunt  judicare  (3)  ?  in¬ 
quit  Apostolus  I  Corinth.  v.  Itaque  per 
Baptismum  admittuntur  homines  ad  Eccle¬ 
siam,  et  Sacerdotum  judicio  ac  potestati 
subjiciuntur  :  sed  si  deinde  peccaverint,  sine 
Clavium  beneficio  nullo  modo  reconciliari 
queunt. 

Secundo,  idem  colligitur  ex  metaphora  li¬ 
gandi  et  solvendi :  ligare  enim,  et  solvere, 
non  significant  denuntiare,  vel  declarare, 
sed  reipsa  vincula  injicere,  aut  demere  ;  et 
priesertim  Matth.  16.  et  18.  alioqui  non  dixis¬ 
set  Dominus  :  Quodeumque  solveris,  erit  solu¬ 
tum,  sive  :  Quaecumque  solveritis,  erunt  soluta  ; 
sed  :  Quodeumque  solveris,  erat  solutum  ; 
et  :  Quiecumque  solveritis,  erant  soluta. 

Dices  :  Esto,  possint  Sacerdotes  solvere  et 
ligare,  non  tamen  idcirco  necesse  erit  ad 
eorum  tribunal  accedere  ;  non  enim  Domi¬ 
nus  ait :  Et  qusecumque  non  solveritis,  non 
erunt  soluta;  itaque  poterunt  illi  quidem  sol¬ 
vere  si  quis  eorum  ministerio  uti  voluerit, 


(1)  Matth.  XVI,  19.  —  (2) Matth.  XVill,  18.  — (3)  Joan.  XX,  23— (4)  Apo.  III,  7.  — (5; Corinth.  V,  12. 

sed  poterit  etiam  peccator  alia  ratione  sine 
ipsorum  ministerio  reconciliari.  Quemadmo¬ 
dum  cum  regum  auctoritate  judices  publici 
constituuntur,  possunt  illi  quidem  judicare 
omnes,  qui  ipsorum  opera  uti  volunt  ;  non 
tamen  coguntur  qui  lites  habent  ad  publicos 
illos  judices  accedere,  sed  possunt  arbitros 
eligere,  aut  etiam  ipsi  per  se  causam  suam 
componere. 

Sed  hsec  objectio  facile  solvitur.  Nam 
etiamsi  possint  privati  homines,  lites,  quas 
inter  se  habent,  sine  publicorum  judicum 
sententia  componere  :  non  possunt  tamen 
eas  lites  componere,  quas  cum  rege  ipso 
habent,  nisi  illum  adeant,  quem  loco  suo 
rex  judicem  esse  voluit.  Porro  peccata  om¬ 
nia  causae  sunt,  quas  cum  Deo  ipso  habe¬ 
mus,  et  ideo  cum  Deus  judicium  de  peccatis, 
Sacerdotibus  permiserit  in  Ecclesia  sua, 
non  possunt  qui  in  Ecclesia  sunt,  si  ejusmodi 
causas  habeant,  sine  Sacerdotum  judicio 
cum  Deo  reconciliari.  Quare  illa  negatio, 
QutBeumque  non  solveritis,  non  erunt  soluta 
quamvis  expressa  non  fuerit  in  eo  loco  Evan- 
gelii  :  tamen  aperte  colligitur,  tum  ex  illa 
affirmatione  :  Quaecumque  solveritis ,  erunt  so¬ 
luta,  qua  Sacerdotes  judices  futuri  dicuntur 
in  causis  contra  Deum ;  tum  etiam  ex  illa  : 
Quaecumque  ligaveritis ,  erunt  ligata ,  ligare 
enim  non  solum  est  novum  vinculum  addere, 
ut  Excommunicationis  :  sed  etiam  vinculum 
peccati  confirmare,  ac  retinere,  ut  in  alio 
Evangelista  explicatur,  et  denique  nolle  sol¬ 
vere.  Quod  si  possent  rei  sine  Sacerdotum 
sententia  a  peccatis  absolvi,  non  esset  vera 
Christi  promissio  :  Quaecumque  ligaveritis, 
erunt  ligata. 

Tertio,  colligitur  idem  ex  illis  verbis  Joan. 
20  :  Quorum  remiseritis  peccata,  remittuntur 
eis ;  et  quoram  retinueritis,  retenta  sunt  (1). 
Hoc  enim  loco  expresse  datur  potestas  non 
solum  remittendi  peccata,  sed  etiam  reti¬ 
nendi  :  retinere  autem  quid  est,  nisi  nolle 
remittere  ?  proinde  negatur  remissio  illis, 
quibus  noluerint  Sacerdotes  remittere.  Adde 
quod  non  ait  Dominus  :  Quorum  remiseritis 
peccata,  remissa  erant,  quod  certe  dixisset, 
si  per  remissionem,  declarationem  signifi¬ 
care  voluisset,  sed  ait :  Remittuntur  eis ,  quia 
nimirum  ratam  habet  Christus  sententiam  a 
Sacerdote,  nomine  suo,  latam. 

Quarto  colligitur  ex  illa  voce  :  Quorum, 
nec  enim  vult  Dominus  omnibus  indefinite 


peccata  remitti,  sed  certis  hominibus,  iis  vi¬ 
delicet,  quos  Sacerdotes  absolvendos  judica¬ 
verint.  At  Evangelium  omnibus  indefinite 
prEedicantum  est,  juxta  illud  Marc.ult. :  Prae¬ 
dicate  Evangelium  omni  creaturae  (2),  et  om¬ 
nibus  omnino  dari  potest  conditionalis  illa 
absolutio  Calvini.  «Remittuntur  tibi  peccata 
si  credis.  »  Non  igitur  Dominus  de  praedica¬ 
tione  Evangelii,  sed  de  vera  potestate  pec¬ 
cata  remittendi  loquitur. 

Quinto,  colligitur  ex  caeremonia  insuffla¬ 
tionis,  qua  Dominus  usus  est,  cum  potesta¬ 
tem  remittendorum  peccatorum  Apostolis 
tribuit.  Quemadmodum  enim  idem  Christus 
Actor.  2 :  Spiritum  sanctum  dedit  in  specie 
linguarum,  quia  dedit  eo  tempore  donum 
concionandi  :  sic  etiam  Joan.  20.  dedit  Spi¬ 
ritum  sanctum  insufflando,  quia  dedit  do¬ 
num  peccata  remittendi,  non  concionando, 
ut  adversarii  somniant,  sed  plane  extin- 
guendo,  ac  dissolvendo.  Ut  enim  status  ex- 
tinguit  ignem,  et  dissipat  nebulas  ;  sic  etiam 
absolutio  Sacerdotis  peccata  dispergit,  et 
evanescere  facit;  juxta  quam  metaphoram 
legimus  Isaioe  44  :  Delevi  ut-  nubem  peccata 
tua  (3) . 

Sexto,  idem  probatur  ex  Patribus,  qui 
loca  notata  ita  exponunt,  ut  aperte  signifi¬ 
cent,  sacerdotes  a  Christo  judices  factos,  et 
peccata  ex  potestate  dimittere,  non  autem 
concionando  annuntiare  esse  remissa. 

Ac  primum.  S.  Joannes  Chrysostomus 
lib.  m,  de  Sacerdotio,  multis  modis  senten¬ 
tiam  nostram  confirmat:  «  Etenim,  inquit, 
qui  terram  incolunt,  atque  in  ea  versantur, 
iis  commissum  est,  ut  ea  quae  in  coelis  sunt 
dispensent  :  iis  datum  est,  ut  potestatem  ha¬ 
beant,  quam  Deus  neque  Angelis,  neque  Ar- 
changelis  datam  esse  voluit  :  neque  enim 
ad  illos  dictum  est  :  Quaecumque  alligave¬ 
ritis  in  terra  etc.  »  At  certe  possunt  Angeli 
annuntiare  hominibus,  remitti  peccata  si 
credant,  non  remitti,  si  non  credant  :  non 
igitur  potestas  annuntiandi,  sed  vere  ab¬ 
solvendi  ac  ligandi  data  est  Sacerdotibus  ex 
sententia  Chrysostomi. 

Pergit  ibidem  Chrysostomus  :  «  Habent 
quidem  et  terrestres  principes  vinculi  pote¬ 
statem,  verum  corporum  solum  :  id  autem 
quod  dico,  Sacerdotum  vinculum,  ipsam 
etiam  animam  contingit,  atque  ad  coelos 
usque  pervadit,  usque  adeo,  ut  quaicumque 
inferne  Sacerdotes  confecerint,  illa  eadem 


(1)  Joan.  XX,  23.  —  (2)  Mare.  XVI,  14.  —  (3)  Isai.  XIV,  22. 

Deus  superne  rata  habeat,  ac  servarum  sen¬ 
tentiam  Dominus  confirmet.  »  At  principes 
terree  non  solent  annuntiare  quis  vinctus  sit, 
quis  solutus,  sed  plane  pro  imperio  corpora 
subditorum  ligant  et  solvunt.  Igitur  et  sacer¬ 
dotes  cum  animas  ligant,  vel  solvunt, non  an¬ 
nuntiant  quis  ligatus  sit,  quisve  solutus  :  sed 
plane  pro  imperio,  Christi  vice,  vincula  inji¬ 
ciunt,  vel  tollunt,  si  comparatio  Chryso- 
stomi  aliquid  valet. 

Pergit  Chrysostomus  :  «  Quorumcumque 
(ait)  peccata  retinueritis,  retenta  sunt.  Quee- 
nam,  quaeso,  potestas  hac  una  major  esse 
queat  ?  »  At  annuntiare  peccata  fidelibus 
remitti,  infidelibus  detineri,  non  magna  res 
est,  id  enim  quilibet  facere  potest,  qui  modo 
Evangelium  legere  noverit,  non  solum  Sacer¬ 
dotes,  sed  etiam  laici  ;  nec  tantum  Catholi¬ 
ci,  sed  etiam  Haeretici,  quin  etiam  ipsi  Dae¬ 
mones. 

Pergit:  «Pater  omnifariam  Filio  potesta¬ 
tem  dedit  ;  caeterum  video  ipsam  eamdem 
omnifariam  potestatem  a  Filio  illis  traditam, 
nam  quasi  jam  in  coelum  translati,  ac  supra 
humanam  naturam  positi,  atque  nostris  ah 
effectibus  exempti,  sic  illi  ad  principatum 
istum  perducti  sunt.  »  At  Pater  Filio  non  nu¬ 
dam  Evangelii  annuntiandi  facultatem  de¬ 
dit  :  sed  plane  ex  auctoritate  peccata  demit¬ 
tendi.  Alioqui  Dominus  Matth.  9.  cum  dixis¬ 
set  Paralytico  :  Dimittuntur  tibi  peccata  - 
tua  (1),  et  quidam  Pharissei  adjecissent  : 
Hic  blasphemat :  potuisset  uno  verbo  calum¬ 
niam  repellere,  ac  dicere,  non  se  peccata  pro¬ 
prie  remittere,  sed  solum  annuntiare  esse 
remissa;  ceeterum  non  hoc  fecit,  sed  ex 
potestate  mirabili  repente  (curandi  corpora, 
demonstravit  se  habere  etiam  potestatem 
admirabilem  curandi  animas. 

Addit  Chrysostomus  :  «  Quid  multa  ?  Rex 
aliquis  si  cui  ex  subditis  suis  honorem  hunc 
detulerit,  ut  potestatem  habeat  quoscumque 
velit  in  carcerem  conjicendi,  eosdemque  rur¬ 
sus  laxandi :  beatus  ille,  et  admirandus  ju¬ 
dicio  omnium  fuerit.  At  vero  qui  a  Deo  tanto 
majorem  accepit  potestatem,  quanto  coelum 
terra  pretiosius  est,  quanto  etiam  anima?  cor¬ 
poribus  pimstant  :  hic  vilem  eo  usque  digni¬ 
tatem,  accepisse  nonnulis  videri  debet,  ut  vel 
in  illorum  cogitationem  descendere  queat, 
reperiri  quandoque  posse  aliquem  ex  eorum 
numero,  quibus  tanta  illa,  quee  paulo  ante 
dixi,  fuerint  concredita,  cui  ipsi  munus 


suum  sordescat,  quique  donum  sibi  a  Deo 
datum  despiciat  ?  »  Non  poterat  Chrysosto¬ 
mus  apertius  declarare,  Sacerdotum  pote¬ 
statem  vere  ac  proprie  judiciariam  esse,  quam 
ea  similitudine  fecerit  :  comparat  enim  Sa¬ 
cerdotem  non  cum  praecone  regis,  qui  solum 
nuntiet  quid  factum,  faciendumve  sit  :  sed 
cum  eo,  qui  pro  potestate  in  carcerem  de¬ 
trudat,  aut  ex  carceribus  liberet. 

Addit  ultimo  ibidem  Chrysostomus  :  «  Cor¬ 
poris  lepram  purgare,  seu  (verius  dicam) 
haud  purgare  quidem,  sed  purgatos  probare, 
Judaeorum  Sacerdotibus  solis  licebat :  neque 
nescis  quanta  cum  ambitione,  quanto  cum 
studio,  et  concertatione  Sacerdotalis  dignitas 
id  temporis  acquireretur.  Ad  vero  nostris 
Sacerdotibus  non  corporis  lepram,  verum 
animae  sordes,  non  dico  purgatas  probare, 
sed  purgare  prorsus  concessum  est.  »  Hoc 
vero  loco,  tam  perspicue  Chrysostomus  sen¬ 
tentiam  adversariorum  damnat ,  ut  nihil 
omnino  contra  responderi  queat. 

Sed  audiamus  etiam  alios  Patres.  S.  Gre- 
gorius  Nazianzenus  oratione  ad  cives  timore 
perculsos,  et  Principem,  sive  Prsesidem  ira- 
scentem  :  « Ipsa,  inquit,  Christi  lex,  vos 
quoque  Praesides,  meo  imperio,  tum  solio 
subjicit  :  nam  et  nos  cum  potestate  sumus, 
addam  etiam  ampliore,  perfectioreque.  » 

S.  Ambrosius  lib.  i.  de  Poenitentia,  cap. 
2.  et  sequentibus,  probat  ex  locis  allegatis 
Matth.  16.  et  Joan.  20.  Sacerdotibus  datam 
a  Christo  potestatem  remittendi  peccata.  Lo¬ 
qui  autem  Ambrosium  de  vera  potestate  re¬ 
mittendi,  non  de  solo  ministerio  evangeli- 
zandi,  perspicuum  est ;  tum  quia  Novatiani 
non  negabant  posse  Evangelium  omnibus 
prsedicari,  sed  negabant  peccata  ex  auctori¬ 
tate  remitti  posse  ;  tum  quia  cap.  7.  Ambro¬ 
sius  scribit,  Christum  communicasse  cum 
Sacerdotibus  eam  potestatem ,  quam  ipse 
habet.  Christum  vero  veram  potestatem  re¬ 
mittendi,  non  autem  solum  annuntiandi  ha¬ 
bere,  paulo  ante  ostendimus. 

S.  Hieronymus  in  epist.  ad  Heliodorum  de 
vita  solitaria  :  «  Absit,  inquit,  ut  de  his 
quidquam  sinistrum  loquar,  qui  Apostolico 
gradui  succedentes,  Christi  corpus  sacro  ore 
conficiunt,  per  quos  et  nos  Christiani  sumus, 
qui  claves  regni  coelorum  habentes,  quodam 
modo  ante  diem  judicii  judicant.  » 

S.  Augustinus  lib.  xx.  de  Civ.  Dei.  cap.  9. 
explicans  illud  Apocalypsis  :  «  Et  vidi  sedes, 


(1)  Matth.  IX,  2. 

et  sedentes  super  eas,  et  judicium  datum  est;) , 
ita  loquitur  :  «  Non  hoc  putandum  est  de 
ultimo  judicio  dici,  sed  sedes  praepositorum, 
et  ipsi  praepositi  intelligendi  sunt,  per  quos 
Ecclesia  nunc  gubernatur.  Judicium  autem 
datum  nullum  melius  accipiendum  videtur, 
quam  id,  quod  dictum  est  :  Quse  ligaveritis 
in  terra,  ligata  erunt  in  coelo.Unde  apostolus  : 
Quid  enim  mihi  est,  inquit,  de  his,  qui  foris 
sunt  judicare  ?  nonne  de  his,  qui  intus  sunt, 
vos  judicatis  ? 

S.  Innocentius  I.  in  epistola  i.  ad  Decen¬ 
tium  cap.  7  :  «De  pondere,  inquit,  aestimando 
delictorum,  Sacerdotis  est  judicare.  » 

S.  Gregorius  hom.  26.  in  Lvangelia,  expo¬ 
nens  illa  verba  Domini :  Quorum  remiseri¬ 
tis  peccata ,  remittuntur  eis ,  etc.  «  Principa¬ 
tum,  inquit,  superni  judicii  sortiuntur,  ut 
vice  Dei  quibusdam  peccata  retineant,  qui¬ 
busdam  relaxent  » . 

Septimo  probatur  rationibus.  Ac  primum 
si  non  essent  Sacerdotes  judices,  nec  vere 
peccata  remitterent,  sed  solum  annuntiarent 
esse  remissa  :  nemo  periret  ex  eo  solum, 
quod  sacerdotem  reconciliantem  habere  non 
posset ;  qui  enim  credit,  ex  sententia  adver¬ 
sariorum,  jam  habet  remissionem,  etiamsi 
nemo  sit,  qui  id  verbis  protestetur.  Ad  S. 
Augustinus  in  epist.  180.  ad  Honoratum 
aperte  scribit,  aliquos  reconciliari  cupientes, 
etproinde  credentes  in  Christum,  in  aeternum 
perire,  quod  ante  moriantur,  quam  a  Sacer¬ 
dote  absolvi  potuerint.  «  An  non  cogitamus, 
inquit,  cum  ad  istorum  periculorum  perve¬ 
nitur  extrema,  nec  est  potestas  ulla  fugiendi, 
quantus  in  Ecclesia  fieri  soleat  ab  utroque 
sexu,  atque  ab  omni  aetate  concursus,  aliis 
Baptismum  flagitantibus,  aliis  reconciliatio¬ 
nem,  aliis  etiam  poenitentiae  ipsius  actionem, 
omnibus  consolationem  et  Sacramentorum 
confectionem,  et  erogationem,  ubi  si  Ministri 
desint,  quantum  exitium  sequatur  eos,  qui  de 
isto  saeculo  vel  non  regenerati  exeunt,  vel 
ligati  ?  quantus  est  etiam  luctus  fidelium 
suorum,  qui  eos  secum  in  vitae  aeternae  requie 
non  habebunt  ?  »  Haec  ille.  Nec  his  dissimilia 
scribit  S.  Leo  in  epist.  91.  ad  Theodorum.  Ex 
quibus  loci  intelligimus,  sacramentalem  re¬ 
conciliationem  vim  habere  justificandi,  neque 
esse  solam  annuntiationem  acceptae,  vel  acci¬ 
piendae  justificationis. 

Deinde,  si  Sacerdos  non  aliter  peccata  re¬ 
mitteret,  quam  annuntiando  divinas  promis¬ 


siones  :  certe  non  nisi  frustra  ac  ridiculo  ab¬ 
solverentur  surdi,  ct  ii,  qui  ob  vim  morbi 
sensibus  sunt  destituti.  Ne  effundas  sermonem 
meum ,  inquit  Sapiens  Eccles.  32,  ubi  non  est 
auditus  (1).  At  in  Ecclesia  veteri,  non  solum 
surdi,  sed  etiam  ii,  qui  ob  vim  morbi  extra 
se  positi  erant,  aliquando  reconciliabantur, 
ut  patet  ex  Augustino  lib.  i.  de  adulterinis 
conjugiis  cap.  ult.  et  Leone  in  epist.  paulo 
ante  citata  ad  Theodorum,  et  ex  Concilio 
Carthaginiensi  IV.  can.  76.  et  Arausicano 
can.  12. 

Tertio,  si  absolutio  esset  annuntiatio  remis¬ 
sionis  peccatorum,  vel  temeraria  esset,  vel 
superflua.  Nam  cum  Minister  dicit  :  Remit¬ 
tuntur  tibi  peccata,  aut  absolute  hoc  pronun¬ 
tiat,  aut  ex  hypothesi,  si  videlicet  credas,  et 
ut  oportet  poenitentiam  agas.  Si  absolute  : 
temere  id  pronuntiat,  cum  ignoret,  an  is, 
qui  reconciliationem  petit,  si  vere  poenitens, 
et  fidem  habeat,  qualis  requiritur  ad  justifi¬ 
cationem  :  et  praeterea  etiamsi  aliquo  modo 
id  Minister  nosset,  melius  tamen  novit  ipse 
poenitens,  proinde  non  eget  annunciationeilla 
Ministri,  quae  nihil  ei  addere  potest  certitu¬ 
dinis.  Si  vero  est  conditionalis  Absolutio  (ut 
Calvinus  admittit)  non  potest  talis  Absolutio 
certum  ac  securum  efficere  pcenitentem,  cum 
ex  incerta  conditione  dependeat  :  et  tamen 
adversarii  ,  vix  alium  finem  absolutionis 
agnoscunt,  quam  ut  certum  reddat  hominem 
acceptae  justificationis. 

Quarto,  si  absolutio  non  est  actus  judi¬ 
cialis,  «sed  simplex  annuntiatio  divinae  pro¬ 
missionis,  quae  in  Evangelio  scripta  extat, 
non  minus  absolvere  poterit  laicus ,  imo 
etiam  fcemina,  aut  puer,  aut  infidelis  quis¬ 
piam,  aut  diabolus,  vel  etiam  psittacus,  si 
doceatur  ea  verba,  quam  Sacerdos.  Et  quam¬ 
quam  adversarii  id  concedant,  quia  sequitur 
evidenter  ex  ipsorum  principiis,  tamen  est 
contra  omnium  veterum  confessionem,  et 
contra  consuetudinem  omnium  Ecclesiarum, 
et  omnium  saeculorum,  de  qua  re  suo  loco 
plura  dicemus. 


(1)  Eccl.  XXXII,  6. 

Confirmatur  eadem  veritas  ex  figuris,  quae 
Confessionem  sacramentalem  praecesserunt. 

Sacramenta  Christiana,  ac  praesertim  ea, 
quse  magis  necessaria  sunt,  non  simpliciter 
in  divinis  litteris  indicantur,  sed  primum  in 
lege  naturae  et  Mosis  adumbrata,  ac  praenun¬ 
tiata,  deinde  a  Christo  promissa,  tum  insti¬ 
tuta,  postea  frequentata,  et  commendata  in 
Scripturis  inveniuntur. 

Sic  Baptismus  in  lege  naturae  adumbratus 
fuit  per  arcam  Noe,  et  circumcisionem  in 
lege  scripta,  per  transitum  maris  rubri,  et 
probaticam  piscinam  ;  ac  demum  propin¬ 
quante  lege  gratiae,  per  Baptismum  Joannis, 
deinde  a  Christo  promissus  fuit,  Joan.  m,  3  : 
Nisi  quis  renatus  fuerit  etc.  Postea  disertis 
verbis  imperatus  Matthaei  ultimo  19  :  Ba¬ 
ptizate  omnes  gentes  etc.  denique  in  Actis  Apo¬ 
stolorum,  et  in  epistolis  beati  Pauli  passim 
exhibitus,  et  commendatus  legitur. 

Sic  etiam  Eucharistia  figurata  primum  fuit 
in  lege  naturae  per  panem  et  vinum  Melchi- 
sedech ;  in  lege  scripta  per  agnum  paschalem 
et  panes  propositionis ;  in  ipso  Evangelio  per 
multiplicationem  panum  :  deinde,  promissa 
Joan.  vi,  52  :  Panis  quem  ego  dabo,  postea  in¬ 
stituta  Matth.  xxvi,  26  :  Accipite  et  mandu¬ 
cate  etc.  Denique  frequentata,  et  commendata 
ab  Apostolis  Act.  i.  et  II.  Corinth.  x  et  xi. 

Quod  idem  de  confessione  demonstrari  pot¬ 
est.  Deus  enim  in  lege  naturae  non  semel 
exegit  confessidnem  peccati :  clarius  eamdem 
praescripsit  in  lege  Mosis  :  eamdem  Christus 
in  Evangelio  variis  figuris  expressit :  eamdem 
postea  promisit,  et  instituit :  accessit  denique 
usus  ejus  tempore  Apostolorum,  necnon  ex¬ 
hortatio,  et  commendatio. 

Et  quoniam  de  promissione,  et  institutione, 
ex  quibus  pra3cipuum  argumentum  sumitur, 
diximus,  cap.  superiore  :  nunc  de  iis,  quae 
promissionem  et  institutionem,  vel  praecesse¬ 
runt,  vel  secuta  sunt,  quaeque  ad  eamdem 
veritatem  confirmandam  non  parum  valent, 
breviter  dicemus. 

Porro  ex  figuris  duplex  argumentum  sumi 
potest.  Primum  enim  si  confessio ,  quam 
Deus  in  Testamento  veteri  exigebat,  figura 
quaedam  erat,  ut  revera  erat,  cum  omnia 
contingerent  illis  in  figuram  I  Corinth.  10. 


certe  necesse  est,  ut  in  Testamento  novo  sit 
etiam  confessio  peccatorum  a  Deo  praecepta, 
et  quidem  tanto  exactior  et  perfectior,  quan¬ 
to  res  figurata  figuris  ipsis  praestat.  Deinde, 
si  confessio  necessaria  erat  coram  Dei  Mini¬ 
stro,  eo  tempore,  quo  nondum  data  erat  Sa¬ 
cerdotibus  potestas  remittendi  peccata :  quis 
non  inde  colligat ,  multo  majore  ratione 
aequum  fuisse,  ut  confessio  tanquam  neces¬ 
saria  imperaretur,  tempore  novi  Testamenti, 
quo  tanto  cum  fructu  confiteri  possumus,  ut 
legitimam  confessionem  continuo  certa  Ab¬ 
solutio  consequatur  ? 

Prima  igitur  figura  habetur  Genes.  3.  et 
4.  ubi  Deus  primum  ab  Adamo  et  Eva,  deinde 
a  Cain  Confessionem  peccati  exegit.  In  his 
locis  exigitur  confessio,  non  solum  cordis, 
sed  etiam  oris,  nec  solum  in  genere,  sed 
etiam  in  speciali,  nec  tantum  coram  Deo,  sed 
etiam  coram  ejus  Ministro.  Nam  interrogatio 
illa  facta  est  per  Angelum  in  forma  humana 
apparentem,  ut  patet  ex  eo,  quod  ambulabat 
In  Paradiso  ab  auram  post  meridiem.  Ex  quo 
intelligimus  magnam  fuisse  similitudinem 
inter  illam  confessionem,  et  eam,  quee  nunc 
fit  sacerdoti,  qui  est  etiam  Angelus  Domini, 
teste  Malachia  cap.  2.  ut  non  sine  causa,  una 
dicatur  fuisse  figura  alterius. 

Quare  Tertullianus  in  lib.  ii.  adversus  Mar- 
cionem,  hanc  figuram  expendens,  ita  loqui¬ 
tur  :  «  Interrogat  Deus  quasi  incertus,  et  ut 
hinc  liberi  arbitrii  probans  hominem,  in 
causa  vel  negationis,  velconfessionis,  ut  daret 
ei  locum  sponte  confitendi  delictum,  et  hoc 
nomine  revelandi  :  sicut  de  Cain  sciscitatur, 
ubi  nam  frater  ejus,  quasi  non  jam  vocifera¬ 
tum  a  terra  sanguinem  Abelis  audisset,  sed 
ut  et  ille  habere  potestatem  ex  eadem  arbitrii 
potestate  sponte  negandi  delicti,  et  hoc  no¬ 
mine  gravandi :  atque  ita  nobis  conderentur 
exempla  confitendorum  potius  delictorum, 
quam  negandorum,  ut  jam  tunc  initiaretur 
Evangelica  doctrina  :  Ex  ore  tuo  justifica¬ 
beris,  et  ex  ore  tuo  damnaberis.  » 

S.  etiam  Ambrosius  in  lib.  de  Paradiso, 
cap.  14.  et  lib.  ii.  de  Cain  et  Abel,  cap.  9. 
et  S.  Gregorius  lib.  xxn.  Moral.  cap.  13.  et 
S.  Joannes  Chrysostomus  hom.  18.  in  Genes. 
ha3c  loca  de  Confessione  exponunt,  ac  dicunt, 
Deum  ab  illis  confessionem  extorquere  vo¬ 
luisse,  ut  confessione  delerent,  quod  trans- 
gregiendo  commiserant. 

Secunda  figura  habetur  Levit.  13.  et  14. 
ubi  judicium  lepra}  solis  committitur  Sacer¬ 
dotibus,  et  cogebantur  leprosi  se  Sacerdo- 

tibus  sistere,  ac  prodere,  et  juxta  eorum  ar¬ 
bitrium  vel  extra  castra  manere,  vel  post 
curationem  ad  castra  reverti  :  quam  etiam 
legem  Dominus  approbavit  Matth.  vm,  4. 
cum  leproso  a  se  curato  dixit  :  Vade,  ostende 
te  sacerdoti,  ctc. 

Hanc  figuram  fuisse  Sacramenti  Confes¬ 
sionis,  docent  Chrysostomus  lib.  3.  de  Sacer¬ 
dotio,  et  S.  Hieronymus  incap.  16.  Matthaei. 
Hinc  enim  colligit  S.  Hieronymus  oportere 
Sacerdotes,  cognoscere  peccatorum  varie¬ 
tates  ;  et  S.  Chrysostomus  monet,  officium 
Sacerdotum  Christianorum  longe  excellentius 
osse  quam  olim  fuerit  Judaeorum,  cum  illis, 
lepram  non  curare,  sed  curatam  ostendere  ; 
nostris,  peccata  non  curata  ostendere,  sed 
vere  curare  concessum  sit. 

Joannes  Calvinus  lib.  ni.  Institut.  cap.  4. 

§  4.  hoc  argumentum  contemnere  videtur, 
et  tamen  operose  diluere  conatur  :  «  Vide¬ 
amus,  inquit,  quibus  argumentis  Confes¬ 
sionem  hanc  Dei  esse  mandatum  probant. 
Misit,  inquiunt,  leprosos  Dominus  ad  Sacer¬ 
dotes?  Quid?  misitne  ad  Confessionem?  quis 
unquam  fando  audivit,  audiendis  confessio¬ 
nibus  praefectos  Leviticos  Sacerdotes?  »  At 
neque  nos  dicimus,  missos  leprosos  a  Christo 
ad  Sacerdotes,  ut  illis  peccata  sua  confite¬ 
rentur,  sed  ex  figura,  cum  Chrysostomo  et 
Hieronymo,  ducimus  argumentum.  Ut  enim 
in  lege  veteri  cognitio  leprae  corporalis,  ita 
in  nova  cognitio  leprae  spiritualis  ad  Sacer¬ 
dotes  pertinet ;  et  ideo  cum  legimus  ab  ipso 
Christo  leprosos  ad  Sacerdotes  Leviticos 
missos,  allegorice  intelligimus,  missos  pec¬ 
catores  ad  Sacerdotes  Evangelicos. 

Neque  hoc  Calvinum  ignorasse,  sed  ansam 
calumniandi  accipere  voluisse ,  testantur 
verba  sequentia  :  «  Confugiunt,  inquit,  ad 
allegorias.  Sancitum  erat  lege  Mosaica,  ut 
Sacerdotes  discernerent  inter  lepram  et  le¬ 
pram.  Peccatum  spiritualis  est  lepra  :  de  hac 
pronuntiare  Sacerdotum  est.  Antequam  re¬ 
spondeo,  quaero  obiter  :  Si  hic  locus,  spiri¬ 
tualis  leprae  eos  judices  facit,  cur  naturalis  et 
carnalis  leprae  cognitionem  ad  se  trahunt  ? 
scilicet  hoc  non  est  Scripturis  ludere  :  Lex 
cognitionem  leprae  defert  Sacerdotibus  Levi- 
ticis,  hanc  nobis  usurpemus  ;  peccatum  est 
lepra  spiritualis;  simus  et  peccati  cognitores. 
Nunc  respondeo  :  translato  sacerdotio,  ne- 
cesse  est  legis  translationem  fieri.  Omnia 
Sacerdotia  ad  Christum  translata  sunt,  in  eo 
impleta,  et  finita  :  ad  eum  igitur  unum  jus 
omne,  et  honor  sacerdotii  translatus  est.  » 

Tom.  IV* 


Ad  quaestionem  obiter  propositam  ,  re¬ 
spondeo,  Calvinum  obiter  mentiri,  cum  scri¬ 
bit,  Sacerdotes  Christianos  ad  se  trahere  cog¬ 
nitionem  leprae  corporalis.  Neque  enim 
hujus  rei  vel  testimonium,  vel  exemplum 
producere  poterit  :  apud  nos  enim  de  lepra 
corporali  medici  respondere  solent,  non  Sa¬ 
cerdotes.  Exstat  quidem  in  jure  canonico 
titulus  de  conjugio  leprosorum  ;  sed  is  titulus 
nihil  habet  commune  cum  legibus  leviticis 
de  leprosis.  Leges  enim  Leviticse  praescribunt 
rationem  dijudicandae  leprae,  et  sacrificia, 
quae  pro  leprosis  offerenda  sunt.  Jus  vero 
canonicum  neque  de  ratione  leprae  dijudi¬ 
candae,  neque  de  sacrificiis  tractat,  neque 
leges  illas  leviticas  ulla  ex  parte  servandas 
praescribit ;  sed  solum  docet,  non  esse  le¬ 
pram,  ut  neque  ullum  alium  morbum  corpo¬ 
ralem,  justam  causam  divortii  inter  conjuges. 
Non  igitur  inScripturis  ludimus,  neque  cog¬ 
nitionem  leprae  corporalis  nobis  usurpamus, 
praesertim  ex  vi  legis  Mosaicae  :  sed  argu¬ 
mentum  ex  figura  ducimus,  ut  ante  diximus. 

Ad  solutionem  aiutem  argumento  nostro  a 
Calvino  adhibitam,  respondeo,  sacerdotium 
in  Christum  esse  translatum,  sed  Christum, 
non  per  se,  sed  per  suos  Ministros  in  terris 
fungi  sacerdotio.  Itaque  sicut  per  Ministros 
suos  condonatur,  baptizat,  absolvit,  ligat, 
sacrificium  offert  ctc.,  ita  quoque  per  suos 
Ministros  cognoscit  causas  leprae  spiritualis, 
et  ad  ejusmodi  Ministros  spirituales  leprosi 
accedere,  et  morbos  suos  detegere  debent. 
Quod  si  sacerdotium  ita  ad  solum  Christum 
translatum  esset,  ut  ab  ejus  ministros  nullo 
modo  pertineret,  vel  etiam  (ut  Calvinus  lo¬ 
quitur)  in  Christo  completum,  ac  finitum  es¬ 
set,  et  nullum  jam  in  terris  sacerdotium  re¬ 
maneret,  certe  [nec  lex  ulla  in  terris  rema¬ 
neret.  Eadem  enim  ratio  sacerdotii,  et  legis 
est :  si  translatum  est  sacerdotium  in  ccelum, 
et  lex  in  coelum  translata  est  :  si  extinctum 
est  sacerdotium,  extincta  quoque  est  lex.  Si 
vero  nonnisi  absurdissime  dicitur  lex  Dei  ita 
esse  extincta,  aut  in  ccelum  translata,  ut  nul¬ 
la  sit  in  terris  :  profecto  non  minus  absurde 
dicitur,  sacerdotium  ita  extinctum,  aut  in 
cmlum  esse  translatum,  ut  inter  homines  nul¬ 
lum  sit. 

Addit  deinde  Calvinus  :  «  Adheec,  impor¬ 
tuna  est  ipsorum  allegoria,  qua}  legem  me¬ 
re  politicam  inter  ca3remonias  reponit.  »  At 
hic  duo  sunt  errata.  Primum  enim  lex  de 
purgatione  leprosi,  non  mere  politica,  sed 
maxima  ex  parte  cceremonialis  erat.  Nam  si 

mere  politica  fuisset,  ad  principem  politi¬ 
cum,  non  ad  Sacerdotes  pertinuisset.  Et  quo 
modo  politica  lex  est,  et  non  potius  cseremo- 
nialis,  quae  jubet  leprosum  recludi  septem 
diebus,  dissutum  gerere  vestimentum,  lavari 
aliquoties,  offerre  passeres,  et  agnos,  tingi 
sanguine  et  oleo  in  extremo  auriculae  dextrae, 
et  in  police  manus  ac  pedis  dextri,  et  alia  id 
genus  multa?  Deinde  etiamsi  mere  politica 
lex  illa  fuisset,  quid  prohiberet  quominus 
alicujus  mysterii  figuram  gerere  posset?  certe 
transitus  maris  rubri,  manna  de  coelo,  aqua 
de  petra,  idololatrarum  interfectio,  non  caere¬ 
moniae,  sed  res  gestae  fuerunt,  et  tamen  Apo¬ 
stolus  I.  Corinth.  10.  aperte  scribit,  omnia 
illa  in  figuram  Hebraeis  contigisse,  et  ad  nos 
earum  rerum  significationes  pertinere.  Ne¬ 
que  caeremonia  dici  potest,  quod  Abraham 
duos  filios  habuerit,  unum  de  ancilla,  et 
unum  de  libera  :  et  tamen  ejus  rei  allego¬ 
riam  B.  Paulus  exponit  Galat.  4. 

Concludit  tandem  Calvinus  responsionem 
suam  his  verbis  :  «  Quamquam  in  re  clara 
suffragium  ullius  hominis  accersere  pudet  : 
ubi  Christus  pronuntiat,  se  jus  legale  relin¬ 
quere  Sacerdotibus  integrum,  tanquam  pro¬ 
fessis  Evangelii  hostibus,  qui  semper  ad  ob¬ 
strependum  intenti  erant,  nisi  os  fuisset  oc¬ 
clusum.  Quare  ut  hanc  possessionem  reti¬ 
neant  Papales  sacrificii,  palam  concedant  in 
eorum  partes,  quos  necesse  est  vi  compesci, 
ne  Christo  maledicant,  nam  ad  veros  ejus 
Ministros  nihil  hoc  pertinet.  » 

At  quid  est  aliud  aerem  verberare,  et  sine 
hoste  pugnare,  si  hoc  non  est  ?  sic  enim  nos 
Calvinus  ad  Judaismum  rejicit,  quasi  con¬ 
tenderemus,  cognitionem  leprae  corporalis 
juxta  legem  Leviticam,  ad  Sacerdotes  Evan- 
gelicos  pertinere,  cum  nos  (ut  saspe  diximus) 
non  cognitionem  leprae  corporalis,  sed  spiri¬ 
tualis,  quae  per  corporalem  illam  significa¬ 
batur,  nostris  Sacerdotibus  deferamus.  Et 
vero  si  Calvini  ratiocinatio  quidquam  valeret, 
illud  etiam  efficeret,  neminem  posse  a  cir¬ 
cumcisione  carnali  ad  circumcisionem  spi¬ 
ritualem  argumentum  ducere,  quin  ad  par¬ 
tes  Judaeorum  Christi  hostium,  concedere  vi¬ 
deretur  ;  et  tamen  Apostolus  Paulus,  qui  in 
epistola  ad  Galatas  circumcisionem  J udaicam 
ab  Ecclesia  totis  viribus  amovet,  idem  in 
epist.  ad  Coloss.  cap.  2.  dicit  nos  omnes  qui 
baptizati  sumus,  circumcisos  esse  circumci¬ 
sione  non  manufacta,  in  expoliatione  corpo¬ 


ris  carnis,  sed  circumcisione  Christi.  Sicut 
igitur  circumcisio  ad  nos  non  pertinet,  per¬ 
tinet  autem  Baptismus,  qui  per  circumcisio¬ 
nem  significatur,  et  circumcisio  spiritualis 
nominatur,  sic  etiam  cognitio  leprae  ad  Sa¬ 
cerdotes  Christianos  non  pertinet,  pertinet 
autem  cognitio  peccati,  quod  per  lepram  sig¬ 
nificatur,  et  lepra  spiritualis  aptissime  no¬ 
minatur. 

Tertia  figura  est  Confessio,  quam  Deus 
instituit  in  Testamento  veteri,  et  cui  adjungi 
voluit  loco  cujusdam  satisfactionis,  oblatio¬ 
nem  sacrificii  :  de  qua  Num.  5.  et  Levitici 
etiam  5.  testimonium  habemus.  Nam  pro¬ 
fecto  si  Confessio  figuralis  erat  a  Deo  insti¬ 
tuta,  et  necessaria  jure  divino,  quanto  ma¬ 
gis  Confessio  figurata  esse  debet  a  Deo  insti¬ 
tuta  et  necessaria  jure  divino  ? 

Sed  quoniam  Martinus  Kemnitius  in  2. 
part.  Examinis  pag.  984.  contendit,  Con¬ 
fessionem  illam  fuisse  generalem.  (Talis 
Confessio,  inquit,  in  veteri  Testamento  erat, 
quando  aliquis  ad  Sacerdotem  adducebat  ho¬ 
stiam  offerendam  pro  peccato,  pro  delicto, 
pro  ignorantia,  pro  contumacia  etc.  nec  exi¬ 
gebatur  ut  peccatum  illud  in  specie,  et  si- 
gillatim  cum  omnibus  circumstantiis  sacer¬ 
doti  exponeretur),  ostendam  breviter  Con¬ 
fessionem  illam  certi  peccati  in  specie  fuisse. 

Verba  Scripturae  in  lib.  Num.  cap.  5.  sic 
habent  :  Vir ,  sive  mulier  cum  fecerint  ex  om¬ 
nibus  peccatis,  quae  solent  hominibus  accidere , 
et  per  negligentiam  transgressi  fuerint  manda¬ 
tum  Domini ,  atque  deliquerint ,  confitebuntur 
peccatum  suum  (1).  Ubi  duo  sunt  observanda, 
primum  illud,  Confitebuntur,  esse  in  conju¬ 
gatione  hitpael,  quse  auget  significationem, 
ita  ut  illud  YTinn  recte  verti  possit  :  Ex¬ 
presse,  et  distincte  confitebuntur.  Deinde  illa 
verba  :  Confitebuntur  peccatum  suum ,  in  He¬ 
braeo  haberi  cum  majori  explicatione,  sic 
enim  legimus  :  Confitebuntur  peccatum  suum 
1B72  "IITS,  id  est,  quod  fecerunt.  Ex  quibus 
colligimus  hoc  loco  imperari,  ut  peccatum  in 
specie  per  manifestam  confessionem  proda¬ 
tur;  si  enim  in  genere  tantum  confiteri  suffi¬ 
ceret,  non  diceret  Scriptura  :  Confitebuntur 
aperte  peccatum  illud ,  quod  fecerunt ,  sed  sim¬ 
pliciter,  Confitebuntur  peccata  sua. 

In  Levitico  cap.  5.  ubi  nostra  editio  habet  : 
Agat  Poenitentiam  pro  peccato  (2),  in  Hebraeo 
est  illud  idem  vocabulum,  quod  in  lib.  Numer. 
sic  enim  legimus,  JTVinm  H??»  P1 D»**» 


(1)  Num.  V,  7.  —  (2)  Levitico.  V,  5. 

'2  rrirn  sen  :  Et  erit  cum  peccavit  in 
uno  ex  his ,  confitebitur  aperte  peccatum  quod 
peccavit. 

Ad  haec  testimonia  Rabbinorum,  et  consue¬ 
tudo  gentis,  satis  aperte  ostendit,  praeceptum 
hoc  intelligendum  esse  de  Confessione  dis¬ 
tincta,  et  in  specie  ejus  peccati,  pro  quo  ex¬ 
piando  sacrificandum  erat.  De  consuetudine 
Hebraeorum,  testes  sunt  Thomas  Waldensis 
tomo  2.  de  Sacramentis  cap.  137.  ubi  scribit 
se  in  Austria  ab  ipsis  Hebraeis  cognovisse 
hanc  eorum  consuetudinem  :  et  S.  Antoni¬ 
nus  3.  part.  tit.  14.  cap.  6.  §.  1.  summae 
Theologicae,  ubi  dicit,  solere  Judaeos  doctio¬ 
res  ante  mortem  confiteri  omnia  peccata  Le- 
vitae  alicui,  si  quem  forte  nacti  fuerint.  De 
testimoniis  Rabbinorum  vide  Petrum  Calati¬ 
num  lib.  10.  cap.  3.  ubi  multis  testimoniis 
Rabbinorum  probat,  oportuisse  in  Confessione 
detegere  peccatum  in  specie,  et  cum  suis 
circumstantiis. 

Adde  quod  omnino  probabile  est,  Ecclesia¬ 
sticum  cap.  4.  ad  hoc  praeceptum  legale  ob¬ 
servandum  exhortari,  cum  ait  :  «  Non  con¬ 
fundaris  confiteri  peccata  tua.  Porro  confu¬ 
sio  timeri  non  solet  in  confessione,  quae  soli 
Deo  fit,  aut  quce  fit  homini  generatim,  sed 
in  ea  solum,  quae  fit  homini  in  specie,  ut  ex¬ 
perientia  satis  testatur. 

Quarta  figura  est  Matth.  3.  et  Marci  1. 
ubi  legimus  plurimos  accurrisse  ad  Bapti¬ 
smum  Joannis,  confitentes  peccata  sua.  Sicut 
enim  Baptismus  Joannis  figura  fuit  Baptismi 
Christi,  ita  quoque  et  confessio,  quae  Joanni 
fiebat,  figura  fuit  Confessionis,  quce  Christi 
Ministris  facienda  erat. 

Quodautem  Calvinuslib.nl.  Institut.  cap. 
4.  §.  6.  et  Kemnitius  in  2.  parte  Examinis 
pag.  986.  dicunt,  eos  qui  confitebantur  Jo¬ 
anni,  non  in  specie  peccata  sua  confessos, 
sed  in  genere  tantum  se  pecatores  agnovisse, 
non  est  conforme  verbis  Evangelistorum.  U- 
terque  enim  Evangelista  disertis  verbis  po¬ 
suit  :  Conftentes  peccata  sua,  et  Graece  o- 
XoYbugevot  toc;  Saaptta;  au^wv,  adiud  autem  est, 
agnoscere  se  peccatorem,  aliud,  peccata 
sua  alicui  confiteri. 

Neque  multum  refert,  quod  illa  confessio 
quce  coram  Joannc  fiebat,  cum  Baptismo 
conjuncta  esset,  cum  nostra  Confessio  sacra- 
mentalis  solum  in  iis  locum  habeat,  qui  post 
Baptismum  peccant.  Nam  Baptismus  Joannis 
non  remittebat  peccata  ex  opere  operato,  et 
ideo  satis  erat  conveniens,  ut  non  solum 
baptizarentur  qui  ad  Joannem  accedebant  : 


sed  etiam  confiterentur,  ut  variis  modis  ad 
veram  contritionem,  et  satisfactionem  exci¬ 
tarentur.  Christi  vero  Baptismus  non  ponen¬ 
ti  obicem,  ex  opere  operato  peccata  omnia, 
tum  quoad  culpam,  tum  quoad  poenam  om¬ 
nino  remittit,  et  ideo  nusquam  leguntur 
Apostoli  ante  Baptismum  confessionem  exe¬ 
gisse,  aut  satisfactionem  ullam  indixisse. 

Quinta  figura  habetur  Joan.  xi,  in  histo¬ 
ria  Lazari.  Quod  enim  Dominus  e  sepulchro 
prodire  jusserit  Lazarum,et  ab  Apostolis  solvi 
voluerit  funeralia  illa  vincula  quibus  legatus 
erat,  significari  Patres  dicunt,  peccatores 
divina  voce  excitatos,  foras  prodire  per 
Confessionem,  et  ministerio  sacerdotum  li¬ 
berari  a  peccatorum  vinculis  per  Absolutio¬ 
nem.  S.  Irenseus  lib.  v.  cap.  13  :  «  Hoc  sym¬ 
bolum,  inquit,  ejus  hominis,  illigatus  fuerat 
in  peccatis,  et  propter  hoc  ait  Dominus  : 
Solvite  illum,  et  dimittite  eum  abire.  »  S. 
Ambrosius  lib.  n.  de  Poenitentia  cap.  7.  S. 
Augustinus  tract.  49.  in  Joan.  in  PsaL  101. 
concione  2.  serm.  8.  et  44.  de  verbis  Domini, 
ethomil.  27.  in  lib.  50.  homiliarum,  et  S. 
Gregorius  hom.  26.  in  Evangel.  et  lib.  22. 
Moral.  cap.  13.  eamdem  figuram  agnoscunt 
et  exponunt. 

Sed  occurrit  Joannes  Calvinus  lib.  m.  In- 
stitution.  cap.  4.§.  5.  ac  primum  dicit,  argu¬ 
menta  ex  allegoriis  non  multum  valere  ad 
dogmata  confirmanda.  Sed  neque  nos  in  ejus¬ 
modi  argumentis  praecipuum  fundamentum 
ad  confirmanda  dogmata  collocamus,  nisi 
allegoriae  in  ipsa  Scriptura  explicentur,  vel 
communi  Patrum  consensu,  aut  certa  aliqua- 
Ecclesiae  definitione  constet,  quorsum  perti¬ 
neant  :  quin  tamen  probabile  argumentum 
inde  sumi  possit,  quando  magni  viri,  quales 
sunt  quos  citavimus,  allogorias  exponunt, 
negari  nullo  modo  debet. 

Deinde  addit  Calvinus,  mentiri  eos,  qui 
scribunt,  Christum  imperasse  discipulis,  ut 
Lazarum  dissolverent  :  «  Dicunt,  inquit,  Do¬ 
minus  discipulis  praecepit,  ut  suscitatum  La¬ 
zarum  fusciis  solverent,  et  expedirent.  Hoc 
primum  mentiuntur  :  nusquam  enim  legitur, 
hoc  dixisse  Dominum  discipulis,  estque  multo 
virisimilis,  dixisse  astantibus,  quo  citra  Ju¬ 
daeis  ullam  fraudis  suspicionem  evidentius  fie¬ 
ret  miraculum,  et  major  sua  virtus  eluceret, 
quod  nullo  tactu,  sed  sola  voce  mortuos 
suscitaret. » 

Miror  impudentiam  Calvini,  qui  tam  au¬ 
dacter  S.  Augustinum,  etS.  Gregorium men¬ 
dacii  arguere  non  veretur.  Augustinus  enim 

est,  qui  serm.  8.  ct  44.  de  verbis  Apostoli, 
scripsit,  verba  illa  :  Solvite  illum ,  et  sinite 
abire,  ad  discipulos  dicta  a  Christo  fuisse  ; 
quod  idem  non  semel  repetit  Gregorius,  lio- 
mil.  26.  in  Evangelia. 

Sed  quo  argumento,  quaeso,  Calvinus  Au¬ 
gustinum  et  Gregorium  mentitos  esse  convin¬ 
cet  ?  siquidem  inEvangelio  tantum  legimus  : 
Dixit  eis ,  solvite  illum  etc.  neque  aliquid  prae¬ 
cedit,  unde  certo  colligamus,  illud  prono¬ 
men,  eis,  non  referri  ad  discipulos. 

Videtur  autem  illud,  cis,  ad  eos  referri, 
quibus  paulo  ante  dictum  est :  Tollite  lapidem , 
iisdem  enim  dixit  :  Tollite  lapidem ,  et,  Sol¬ 
vite  eum.  Porro  :  Tollite  lapidem ,  dixit  cir¬ 
cumstantibus,  non  exprimendo  hos  aut  illos; 
sic  enim  legimus,  Ait  Jesus  :  Tollite  lapidem. 
Domino  autem  absolute  praecipiente  aliquid 
circumstantibus,  certe  credibile  est,  discipu¬ 
los,  aut  solos,  aut  cum  primis  obedivisse. 
Quare  licet  ex  Evangelio  non  possit  certo 
colligi,  qui  fuerint,  qui  Lazarum  solverunt : 
tamen  magna  conjectura  est,  Apostolos 
fuisse. 

Neque  huic  expositioni  repugnat  Chryso- 
stomus,  aut  si  qui  sunt  alii,  qui  in  factum  aliis 
quibusdam  praeter  Apostolos  tribuunt.  Potuit 
enim  fieri,  et  credibile  est  ita  factum  esse,  ut 
Domino  jubente  multi  simul  accurrerent, 
tum  ex  Apostolis,  tum  ex  aliis,  et  hi  conjun¬ 
ctis  viribus  lapidem  sustulerint,  ac  deinde 
alii  manus  Lazari,  alii  pedes  solverint,  alii 
velamen  ex  facie  detraxerint,  alii  reliquum 
corpus  expedierint  :  neque  ex  hoc,  quod 
Apostoli  cum  aliis  Judaeis  Lazarum  solve¬ 
rint,  aliquid  detrahitur  de  magnitudine  mi¬ 
raculi. 

Atque  haec  dicta  sint  de  calumnia  menda¬ 
cii;  nam  alioqui  ad  rem  nostram  nihil  refert, 
utrum  Apostoli,  an  alii  quidam  Lazarum  sol¬ 
verint  :  ut  enim  haec  Lazari  solutio  figura  sit 
Absolutionis  sacerdotalis,  satis  est,  si  ii,  qui 
Lazarum  solverunt,  in  ea  re  ministri  Christi 
fuerint,  ct  Christo  jubente  id  fecerint.  Hoc 
enim  contendimus,  eos  duntaxat  potestatem 
habere  peccata  remittendi,  quibus  id  Chri¬ 
stus  mandavit  :  quemadmodum  ii  soli  Laza¬ 
rum  de  monumento  prodeuntem  solverunt, 
quibus  Christus  dixerat  :  Solvite  eum.  Quare 
S.  Augustinus  tract.  49.  in  Joannem  nominat 
discipulos,  sed  generatim,  ministros,  cum  de 
illis  agit,  quibus  Christus  dixit  :  Solvite  eum. 

Addit  postremo  Calvinus  aliam  allego riae 


hujus  explicationem  :  «  Sed  demus,  inquit, 
hoc  dictum  discipulis  :  quid  tum  obtinebunt? 
Dominum  dedisse  Apostolis  solvendi  potesta¬ 
tem.  Quanto  aptius,  et  magis  dextre  haec  al- 
legorice  tractari  poterunt,  si  dicamus,  hoc 
symbolo  Deum  voluisse  fideles  suos  instituere, 
ut  solverent  a  se  suscitatos  :  hoc  est,  ne  in 
memoriam  peccata  revocarent,  quae  ipse  ob¬ 
litus  esset  :  ne  ceu  peccatores  damnarent, 
quos  ipse  absolvisset  :  ne  adhuc  exprobra¬ 
rent,  quse  ipse  condonnasset ;  ne  ubi  mise¬ 
ricors  ipse  esset,  et  ad  parcendum  facilis,  ipsi 
ad  puniendum  severi,  et  morosi  essent?  certe 
nihil  ad  ignoscentiam  flectere  nos  magis  de¬ 
bet,  quam  Judicis  exemplum,  qui  se  nimium 
rigidis  et  inhumanis  implacabilem  fore  mi¬ 
natur.  Eant  nunc  et  allegorias  suas  vendi¬ 
tent.  i)  Haec  ille. 

Quae  sane  explicatio  nihil  est  mirum,  si 
nulli  veterum  Patrum  in  mentem  venerit, 
cum  ineptissima  sit.  Nam  quod  Patres  dicunt, 
per  mortuum  significari  peccatorem  ;  per  ex¬ 
citationem,  conversionem,  per  egressionem 
ex  monumento,  confessionem  ;  per  vincula, 
peccata;  per  solutionem,  remissionem;  id 
totum  et  maximam  habet  signi  cum  re  signi¬ 
ficata  similitudinem,  et  ex  Scripturis  sanctis 
confirmari  potest.  At  quod  Calvinus  dicit, 
nullum  habet  neque  in  Scripturis,  neque  in 
rei  similitudine  fundamentum.  Quis  enim 
usquam  legit,  non  exprobrare,  aut  non  re¬ 
cordari,  esse  solvere  ?  aut  quis  sanus  dice¬ 
ret,  non  exprobare  esse  solvere,  cum  solvere 
sit  aliquid  agere,  non  exprobare  sit  non  age¬ 
re?  Sed  his  nugis  omissis,  ad  alia  veniamus. 


CAPUT  IV. 

Confirmatur  eadem  veritas  ex  aliis  locis  novi 
Testamenti. 

Diximus  hactenus  de  figuris,  quae  Confes¬ 
sionis  institutionem  praecesserunt  :  nunc  de 
usu,  commendatione,  atque  exhortatione, 
quae  institutionem  consecuta  sunt,  breviter 
dicemus. 

Primus  igitur  locus  habetur  in  Actis  Aposto- 
licis,  cap.  19(1),  ubi  sic  legimus  :  Multi  cre¬ 
dentium  veniebant ,  confitentes ,  et  annuntiantes 
actus  suos  :  multi  autem  ex  is,  qui  erant  cu- 


(1)  Act.  XIX,  18, 


riosa  seclati,  contulerunt  libros ,  et  combusse¬ 
runt,  coram  omnibus. 

Hic  locus  accipiendus  est  in  primis  de 
confessione  fidelium  post  Baptismum  ;  illi 
enim  proprie  dici  solent  credentes,  ut  patet 
Actor.  3.  4.  et  3.  I  Thes.  1.  et  alibi :  neque 
hoc  negant  adversarii.  Deinde  loquitur 
Scriptura  de  confessione  peccatorum  in  spe¬ 
cie,  ut  ex  illis  verbis  colligitur  :  Confitentes 
actus  suos.  Denique  agitur  hoc  loco  de  con¬ 
fessione  facta  non  soli  Deo,  sed  etiam  homi¬ 
ni  :  nam  ad  Paulum  veniebant,  ut  confite¬ 
rentur  actus  suos.  Et  quoniam  eo  tempore 
nulla  extabat  Ecclesia}  constitutio  de  confes¬ 
sione  peccatorum  facienda,  id  sequitur,  ut 
ab  ipso  Christo  ejusmodi  Confessio  fuerit 
instituta. 

Sed  occurrit  in  primis  Lutherus,  qui  in 
sua  versione,  per  actus,  miracula  intelligen- 
da  esse  docuit  :  quem  secutus  est  Joannes 
Brentius,  in  commentario  hujus  loci. 

Sed  hanc  expositionem  non  solum  rejicit 
communis  Catholicorum  consensus,  et  ipsius 
etiam  venerabilis  Bedae,  in  cap.  1.  Mare, 
sed  multo  maxima  pars  adversariorum,  ut 
Melanchthon,  Calvinus,  Beza,  Bullingerus, 
Sarcerius  in  Acta  Apostolorum,  et  Illyricus 
Centur.  1.  lib.  ii  cap.  4.  coi.  347.  et  Kemni- 
tius  in  2.  par.  Examin.  pag.  987.  Deinde 
inauditum  est  ;  ut  miracula  dicantur  actus 
nostri,  cum  sint  opera  plane  divina  :  multo 
etiam  absurdius  est,  ut  confiteri  actus  suos, 
sit ,  jactare  miracula  a  se  facta.  Adde , 
quod  causa  hujus  Confessionis,  Luca  teste, 
fuit  ingens  quidam  terror  ex  divina  ul¬ 
tione  in  eos,  qui  abutebantur  nomine  Jesu  et 
Pauli  ad  qusestum  :  terror  autem  divinae  ul¬ 
tionis,  ad  confessionem  peccatorum,  non  ad 
praedicationem  propriae  laudis,  homines  im¬ 
pellere  consuevit.  Denique  Syriaca  editio  di¬ 
sertis  verbis  reddidit,  Offensas. 

Kemnitius  loco  citato  duas  indicat  solutio¬ 
nes  ad  nostrum  argumentum.  Una  est,  quod 
in  hoc  loco  Actorum  agatur  de  confessione 
generali,  qua  Ephesii  agnoscebant,  actiones 
suas  ad  normam  verbi  Dei  non  congurere. 
Altera,  quod  in  specie  confessi  sint  aliqua 
peccata,  per  modum  exempli,  non  tamen 
omnia. 

Sed  prima  solutio  facile  refellitur.  Nam  in 
primis  voces  illoe,  actus  suos ,  satis  indicant 
confessionem  factam  esse  in  specie  :  nemo 
enim  proprie  dici  potest  confiteri  actus  suos, 


qui  solum  dicit  se  peccatorem  esse.  Deinde 
vox  Annuntio,  et  graece  avaf/^Xw,  qua  uti¬ 
tur  hoc  loco  sanctus  Lucas,  significat  distin¬ 
cte  aliquod  narrare  :  et  in  editione  Syriaca 
habetur  vox  nygj,  quse  idem  significat  quod 
Hebraicum  “fio  saphar  :  proinde  recte  verti 
posset :  Numerantes  peccata  sua.  Denique  un¬ 
de  cognovisset  B.  Paulus  illos  fuisse  curiosa 
sectatos,  adeo  ut  libros  eorum  comburi  jube¬ 
ret,  nisi  in  specie  peccata  sua  confessi  fuis¬ 
sent  ? 

Altera  solutio ,  quae  est  etiam  Calvini 
in  Connnent.  Actor  et  Magdeburgensium 
Centur.  1.  lib.  n.  cap.  4.  coi.  360.  repugnat 
toti  Scripturae  :  ubique  enim  Scriptura,  cum 
absolute  de  peccatis  loquitur,  de  omnibus 
peccatis  intelligi  solet,  et  debet  ;  et  si  liceret 
exponere  de  quibusdam,  non  de  omnibus, 
absurdissimae  sententiae  in  divinis  litteris  in¬ 
venirentur.  Dan  4.  Peccata  tua  eleemosynis 
redime.  Matth.  1.  Ipse  enim  salvum  faciet  po¬ 
pulum  suum  a  peccatis  eorum.  Matth.  9.  Con¬ 
fide  fili,  dimittuntur  tibi  peccata.  Luc.  7.  Re¬ 
mittuntur  tibi  peeeata.  Luc.  11.  Dimitte  nobis 
peccata  nostra.  Joan.  1.  Ecce  qui  tollit  pecca¬ 
ta  mundi.  Actor,  xxvi.  Ablue  peccata  tua,  in¬ 
vocato  nomine  ipsius  (1).  In  his  et  aliis  infinitis 
locis  non  ponitur  signum  universale,  et  ta¬ 
men  nemo  dubitavit  unquam,  quin  subintel- 
ligeretur,  et  idem  sit :  Peccata  tua  eleemo¬ 
synis  redime ,  et,  Omnia  peccata  tua  elee¬ 
mosynis  redime.  Quare  secundum  usum  Scri¬ 
pturae  confiteri,  et  annuntiare  actus  suos, 
nihil  potest  esse  aliud,  nisi,  palam  facere 
omnia  sua  peccata. 

Praeter  hanc  solutionem,  quam  breviter 
refutavimus  libuit  Calvino  in  comment. 
Actor,  aliquot  anticheses  proponere,  inter 
confessionem  horum  Ephesiorum,  et  Confes¬ 
sionem,  quae  nunc  est  in  usu  apud  Catholi¬ 
cos  ;  ut  videlicet  ostenderet,  nihil  hunc  lo¬ 
cum  Actorum  ad  rem  nostram  facere  : 

«  Hoc,  inquit,  semel  legimus  confessos  esse  : 
Papae  lex  quotannis  ut  minimum  repeti  jubet. 
Isti  sponte  prodierunt :  Papa  necessitate  om¬ 
nes  obligat.  Lucas  multos  venisse  dicit,  non 
omnes  :  in  lege  Papae  nulla  exceptio.  Isti  co¬ 
ram  fidelium  coetu  se  humiliarunt  :  Papae 
longe  aliud  mandatum,  ut  clanculariis  su¬ 
surris  in  aurem  proprii  Sacerdotis  obmur¬ 
muret  peccator.  En  quam  dextre  Scripturas 
ab  probandas  suas  fallacias  accommodent.  » 
Haec  ille. 


(i)  Dan.  IV,  24;  Matth.  I,  21  ;  Matth.  IX,  2  ;  Luc.  VII,  48 ;  Luc.  XI,  4;  Joan.  I,  29 :  Act.  XXII,  1G. 

Sccl  has  calumnias,  plane  leves,  ac  pueri¬ 
les,  nullo  negotio  dissolvemus.  Nam  etiamsi 
semel  legamus  Ephesios  illos  confessos,  non 
lamen  sequitur,  non  saepius  id  ab  eis  factum  : 
atioqui  iidem  Ephesii,  quia  nunquam  legun¬ 
tur  Baptismum  aut  Eucharistiam  suscepisse, 
juxta  dialecticam  istam  Calvini,  nunquam 
Baptismum,  aut  Eucharistiam  suscepissent. 

Quod  autem  illi  sponte  prodierint  ad  con¬ 
fitendum  ,  mirum  videri  non  debet ,  tum 
quod  nulla  tunc  exstaret  lex  de  confessione 
certo  aliquo  tempore  facienda,  tum  quod 
etiam  nostro  tempore  plurimi  extra  tempus 
Paschale,  in  quo  solo,  lege  Ecclesiastica 
confiteri  tenentur,  sponte  sua  prodeant  ad 
Confessionem.  Itaque  etiamsi  tunc  lege 
cautum  fuisset,  ut  quotannis  omnes  confite¬ 
rentur,  potuissent  tamen  Ephesii  illi  sponte 
ac  libere  ad  Confessionem  prodire. 

Multos  autem  venisse  ad  Confessionem, 
non  omnes,  quid  habet  repugnantiee  cum  ea 
lege,  quee  jubet  ut  omnes  quotannis  ut  mi¬ 
nimum  peccata  sua  confiteantur  ?  neque 
enim  lex  omnes  absolute  includit,  sed  om¬ 
nes  qui  conscientiam  habent  peccati  lethalis, 
neque  istos  omnes  quovis  tempore  obligat, 
sed  tantum  semel  per  annum.  Quare  si  lex 
ista  Ecclesiastica  tempore  beati  Pauli  viguis¬ 
set  ,  adhuc  potuisset  Ephesii  quidam  ad 
Confessionem  faciendam  accedere,  quando 
non  omnes  accedebant. 

Denique  quod  illi  coram  coetu  fidelium  se 
humiliaverint ,  ex  capite  suo  deprompsit 
Calvinus,  non  enim  Lucas  tale  aliquid  scri¬ 
psit  :  Multi ,  inquit,  credentium  veniebant,  con- 
fit entes,  et  annuntiantes  actus  suos.  Utrum 
autem  venerint  coram  coetu  fidelium,  aut 
privatim,  ad  Paulum,  aut  aliquem  alium,  Lu¬ 
cas  non  dicit.  Deinde  nonne  etiam  Catholici 
hoc  tempore  coram  coetu  fidelium  se  humi¬ 
liant,  cum  in  mediis  basilicis,  tota  inspectan¬ 
te  Ecclesia,  ad  sacerdotum  pedes  se  abji¬ 
ciant,  licet  Confessionem  secreto  exponant  ? 
Habes  igitur  quam  dextre  Calvinus  antithe- 
ses  suas  ad  calumnias  pertexendas  accom¬ 
modet. 

Secundus  locus  est,  II  Corinth.  5.  in  illis 
verbis  :  Dedit  nobis  ministerium  reconciliatio¬ 
nis,  et  posuit  in  nobis  verbum  reconciliationis  : 
pro  Christo  ergo  legatione  fungimur  etc.  (1). 
Haec  verba  ad  potestatem  Clavium  pertinere, 
fatetur  Joannes  Calvinus  lib.  iv.  Instit.  cap. 
1.  §.  22.  et  tam  publice,  quam  privatim  apud 

fideles  baptizatos  esse  debere  usum  harum 
Clavium,  libenter  agnoscit.  At  profecto  qui 
mittuntur  legati  cum  potestate  reconcilian¬ 
di  inimicos  regis  cum  ipso  rege,  non  possunt 
recte  munero  suo  defungi,  nisi  cognoscant 
ex  ipsis  reis,  quid  egerint,  quam  graviter 
regiam  majestatem  laeserint,  quam  satisfa¬ 
ctionem  persolvere  sint  parati  etc.  Quare  po¬ 
testas  ista  ministerialis  reconciliandi  eos,  ne¬ 
cessario  fert  secum  potestatem  cognoscendi 
causas  reorum,  atque  adeo  confessiones  exi¬ 
gendi,  et  audiendi  :  neque  enim  Ministris  li¬ 
cet  pro  arbritio  quoslibet  etiam  non  auditos 
reconciliare. 

Tertius  locus  habetur  Jacobi  5.  ubi  S.  Jaco- 
bus  ad  Confessionem  cohortatur,  dicens  : 
Confitemini  alterutrum  peccata  vestra  (2)  ; 
quae  cohortatio  satis  aperte  indicat, Confessio¬ 
nem  jam  tum  fuisse  institutam,  et  quidem 
peccatorum,  atque  homini  faciendam. Et  satis 
aperte  cohaeret  haec  sententia  cum  superio¬ 
ribus  verbis,  secundum  Catholicorum  expli¬ 
cationem.  Nam  paulo  ante  apostolus  Ja- 
cobus  monuerat  aegrotos ,  ut  Presbyteros 
accerserent,  a  quibus  oleo  sancto  cum  preci¬ 
bus  ungerentur,  et  adjecerat  effectum  illius 
sacrae  unctionis,  et  precum,  futurum,  ut  al¬ 
levaretur  aegrotus,  et  sanaretur,  et  si  in  pec¬ 
catis  esset,  ea  illi  remitterentur.  Sed  ne  forte 
qui  haec  legeret,  existimaret  illa  etiam  pec¬ 
cata  lethalia,  quorum  homo  conscientiam 
habet,  per  sacram  unctionem  posse  deleri, 
subjunxit  :  Confitemini  alterutrum  peccata 
vestra  ;  non  enim  sacra  unctio  peccata  letha¬ 
lia  remittit,  quorum  aliquis  conscientiam 
habet,  cum  ea  per  Confessionis  Sacramen¬ 
tum  purganda  sint  ;  sed  aut  venialia,  aut 
etiam  lethalia ,  quorum  conscientiam  non 
habemus ,  quae  reliquiae  peccatorum  dici 
solent. 

Sed  objiciunt  adversarii ,  ac  praesertim 
Philippus  in  Apologia  Confessionis  art.  de 
Confessione  et  Satisfaotione,  et  Joannes  Cal¬ 
vinus  lib.  hi,  Instit.  cap.  4.  §.  14.  et  in  anno¬ 
tatione  ad  hunc  locum,  particulam  illam, 
Alterutrum.  Videtur  enim  ea  particula  coge¬ 
re,  ut  dicamus  S.  Jacobum  non  loqui  de 
Confessione  sacramentali,  quae  soli  Sacerdo¬ 
ti  fieri  potest,  sed  de  confessione  offensionis, 
quae  fit  fratri  offenso,  ab  obtinendam  ab  eo 
pacem  et  veniam,  ut  existimat  Philippus, 
vel  de  confessione  peccatorum,  quae  fit  ho¬ 
mini  spirituali,  ut  is  cognito  nostro  spirituali 


.  V,  16. 

morbo,  nos  intruere,  et  pro  nobis  ad  Deum 
preces  fundere  valeat,  ut  docet  Calvinus  : 
quae  Calvini  expositio  confirmari  videtur  ex 
verbis  sequentibus  :  Et  orate  pro  invicem ,  ut 
salvemini. 

Sed  haec  objectio  facile  solvi  potest.  Nam 
Origenes  homil.  2.  in  Levit.  Chrysostomus 
lib.  iii  de  sacerdotio,  Augustinus  homil.  12. 
ex  lib.  L.  homil.  et  Bernardus  libro  Medita¬ 
tionum,  cap.  9.  hunc  locum  de  confessione 
quae  fit  sacerdoti,  simpliciter  accepisse  vi¬ 
dentur,  et  ut  recte  exponunt  Beda  in  Com¬ 
mentario  hujus  loci,  et  Hugo  de  S.  Victore 
lib.  ii.  de  Sacramentis,  par.  14.  c.  1.  voces 
illae,  Alterutrum,  et  Invicem,  accipiendae 
sunt  prout  exigit  consequentia  verborum 
Scripturae  divinae.  Itaque  :  Confitemini  al¬ 
terutrum,  nihil  est  aliud,  nisi,  Confitemini 
homines  hominibus  ;  qui  Absolutione  indi¬ 
getis,  illis,  qui  potestatem  habent  absolven¬ 
di.  Quemadmodum  I  Petri  4.  cum  Aposto¬ 
lus  dicit  :  Hospitales  invicem,  sine  murmura¬ 
tione,  unusquisque  sicut  accepit  gratiam. in  al¬ 
terutrum  illam  administrantes  :  si  quis  loqui¬ 
tur  quasi  sermones  Dei  etc.  (1)  non  significat, 
sine  discrimine  oportere  omnes  ab  omnibus 
hospitio  recipi,  aut  doceri,  aut  curari  etc. 
sed,  eos  qui  tecto  indigent,  hospitio  reci¬ 
piendos  esse  ab  his,  qui  domum  habent  ; 
imperitos  a  doctis  instruendos  ;  aegrotos  a 
medicis  curandos  ;  pauperes  a  divitibus  sus¬ 
tentandos  ;  non  contra  nutriendos  divites  a 
pauperibus,  aut  curandos  medicos  ab  aegro¬ 
tis,  aut  doctos  ab  imperitis  erudiendos,  aut 
denique  qui  domibus  abundant,  excipiendos 
hospitio  ab  his,  qui  tecto  carent  :  sic  igitur 
qui  peccatorum  vinculis  constricti  tenentur, 
ad  eos  accedere  debent,  quibus  dictum  est  : 
Quaecumque  solveritis  etc. 

Quod  etiam  sequitur  in  verbis  Jacobi  : 
Orate  pro  invicem,  ut  salvemini,  id  significat, 
ut  Presbyteri  pro  infirmis,  non  ut  infirmi  pro 
Presbyteris  orent  :  respicit  enim  Jacobus  ad 
id,  quod  antea  dixerat  :  Infirmatur  quis  in 
vobis  ?  inducat  Presbyteros  Ecclesiae,  et  orent 
super  eum..  Quod  etiam  indicat  lectio  Graeca, 
quae  ubi  nos  habemus  :  Orate  pro  invicem,  ut 
salvemini,  habet  vocem  laOyjTs,  quae  ad  sani¬ 
tatem  corporis  proprie  refertur. 

Quartus  locus  habetur  I  Joan.  1  :  Si  con¬ 
fiteamur  peccata  nostra,  fidelis  est,  et  justus, 
ut  remittat  nobis  peccata  nostra,  et  emundet 
nos  abomni iniquitate  (2).  Ex  hoc  loco  probabi¬ 


liter  colligitur  Confessio  Sacramentalis  sin¬ 
gulorum  peccatorum.  Neque  enim  dubitari 
potest,  quin  loquatur  Apostolus  Joannes  de 
confessione  peccatorum,  et  quidem  singulo¬ 
rum  in  specie  :  nam  id  significant  illa  verba  : 
Si  confiteamur  peccata  nostra  ;  non  enim  ait, 
Si  agnoscamus,  aut  confiteamur  nos  peccato¬ 
res  ;  sed,  Si  confiteamur  peccata  nostra.  Et 
cum  verba  sequentia  :  Remittet  nobis  pecca¬ 
ta  nostra,  omnium  consensu,  de  remissione 
peccatorum  omnium,  et  singulorum  in  spe¬ 
cie,  intelligantur ;  non  possunt  verba  praece¬ 
dentia  sine  vitio  aequivocationis  aliter  accipi 
quam  de  confessione  omnium,  et  singulo¬ 
rum  peccatorum  in  specie. 

Sed  respondent  adversarii,  Apostolum  lo¬ 
qui  de  confessione  peccatorum,  quae  Deo 
fieri  debet,  non  de  ea,  quae  fit  homini. 

At  solutio  haec  non  difficulter  refelli  potest. 
Primum  enim  verba  illa  :  Fidelis  est  et  justus 
etc.  referuntur  ad  promissionem  divinam  : 
Ideo  enim  Deus  fidelis  et  justus  dicitur,  dum 
peccata  confitentibus  remittit,  quia  stat  pro¬ 
missis  suis  nec  fidem  fallit.  At  promissio  de 
remittendis  peccatis  iis,  qui  confitentur  Deo 
peccata  sua,  non  videtur  illa  exstare  in  divi¬ 
nis  litteris  :  exstat  autem  promissio  apertissi¬ 
ma  iis,  qui  ad  illos  accedunt,  quibus  dictum 
est  Joannis  20  :  Quorum  remiseritis  peccata , 
remittuntur  eis,  etc.  (3).  Quare,  si  qui  confiten¬ 
tur  sacerdoti  peccata  sua,  Deus  fidelis  et  ju¬ 
stus  est ,  ut  juxta  suam  institutionem ,  et 
promissionem,  remittat  eis  peccata  ipsorum. 

Praeterea  si  hoc  loco  promitteret  Aposto¬ 
lus  remissionem  iis,  qui  Deo  confitentur  pec¬ 
cata  sua,  frustra  dictum  esset  a  Christo 
Apostolis  :  Quorum  remiseritis  peccata  etc.  et. 
Quaecumque  solveritis  super  terram  etc.  nam 
cum  multo  facilius  sit,  Deo,  quam  hominibus 
confiteri  ;  nemo  esset  qui  ab  hominibus  re¬ 
missionem  quaereret,  si  soli  Deo  confitendo 
remissionem  obtinere  posset. 

Denique  si  quem  sacerdos  absolvendum 
non  esse  judicaret,  atque  adeo  peccatum 
ejus  retineret,  frustra  id  faceret,  si  per  con¬ 
fessionem  soli  Deo  factam,  invito  etiam  sa¬ 
cerdote,  ille  absolveretur.  Quocirca  nec  ve- 
<fa  est  illa  sententia  :  Et  quorum  retinueritis, 
retenta  sunt,  et.  Quaecumque  alligaveritis  su¬ 
per  terram ,  erunt  ligata  et  in  coelo. 

Ut  igitur  omnia  inter  se  apte  cohaereant, 
et  unus  Scripturae  locus  non  pugnet  cum  al¬ 
tero,  sed  alter  potius  ex  altero  explicetur, 


(1)  I  Pet.  IV,  9.  —  (2)  l  Joan.  1, 19.  -(3)  Joan.  XX,  23. 

omnino  probabile  est,  S.  Joannem  de  sacra- 
mentali^confessione  esse  locutum. 


CAPUT  V. 

t  ■ 

Idem  probatur  ex  testimoniis  Conciliorum. 

Addemus  nunc  testimonia  Conciliorum  ve¬ 
terum,  quse  in  diversis  provinciis,  variisque 
temporibus  celebrata  sunt,  ex  quibus  cogno¬ 
sci  poterit  Ecclesia;  universae  sententia.  Porro 
testimonia  Conciliorum  ,  quae  afferemus  , 
etiamsi  non  aperte  contineant,  Confessionem 
esse  juris  divini,  continent  tamen  antiquam 
consuetudinem,  et  saepe  etiam  indicant  ne¬ 
cessitatem  confitendi  peccata  sacerdotibus. 
Ex  quibus  facile  erit  colligere,  rem  esse  a 
Deo  ipso  praeceptam ;  tum  quia  non  inveni¬ 
tur  prima  origo  hujus  praecepti  in  ullo  Con¬ 
cilio  ;  tum  etiam  quia  non  est  ullo  modo  pro¬ 
babile,  populos  fideles  praeceptum  tam  ar¬ 
duum  ab  hominibus  admissuros  fuisse,  si  per 
confessionem  soli  Deo ,  an  generatim,  fa¬ 
ctam,  remissionem  peccatorum  obtinere  po¬ 
tuissent. 

Primum  igitur  in  Ecclesia  Orientali  habe¬ 
mus  testimonium  Concilii  Laodiceni,  ante 
1100.  annos  celebrati :  sic  enim  legimus  can. 
2  :  «  His  qui  diversorum  peccatorum  lapsus 
incurrunt,  et  instant  orationi,  confessioni, 
ac  poenitentiae,  malorum  suorum  perfectam 
conversionem  demonstrantes,  pro  qualitate 
peccati  tempus  poenitentiae  tribuendum  est.  » 
Hic  habemus  confessionem  ,  et  quidem  in 
specie,  et  hominibus  faciendam :  nam  alioqui 
non  possent  homines  pro  qualitate  peccati, 
tempus  poenitentiae  assignare. 

In  canonibus  quoque  sextae  Synodi  qui  a 
Graecis  conditi  sunt  ante  annos  circiter  900. 
canon  102.  ita  legimus  :  «  Oportet  auteme  os, 
qui  solvendi  et  ligandi  potestatem  a  Deo  ac¬ 
cepere,  peccati  qualitatem  considerare,  et 
ejus  qui  peccavit  ad  eam  conversionem  prom¬ 
ptum  studium,  et  sic  morbo  convenientem 
afferre  medici  medicinam. 

Ex  quibus  locis,  ut  etiam  in  testimoniis 
Patrum  Graecorum,  qua;  in  sequenti  capite 
adducentur,  intelligi  potest,  falsum  esse  quod 
quidam  dicunt,  Graecos  non  solere  confiteri 
peccata,  nisi  soli  Deo  :  et  in  e;  quod  scribi¬ 
tur  apud  Gratianum,  de  Poenitentia,  distinet. 
1.  can.  Quidam  :  «  Quidam  Deo  solummodo 
confiteri  debere  peccata  dicunt,  ut  Graeci»  ; 


illud, «  ut  Graeci», videtur  irrepsisse  intextum 
ex  margine,  et  marginalem  annotationem 
imperiti  alicujus  fuisse  qui  ex  facto  Nectarii 
collegit,  sublatam  omnino  Confessionem  sa- 
cramentalem  apud  Graecos.  Nam  alioqui  in 
ipso  capitulari  Theodori ,  unde  canon  ille 
descriptus  est,  non  habentur  duae  illae  voces, 
«  ut  Graeci  » ,  neque  etiam  habentur  in  Con¬ 
cilio  II.  Cabilonensi,  cap^  33.  unde  Theodo¬ 
rus  capitulum  illud  accepisse  videtur  :  sed 
nec  Magister  Sententiarum  in  4.  libro  distinet. 
17.  eamdem  sententiam  adducens,  addidit 
illud,  «  ut  Graeci  ».  Neque  inconcilio  Floren¬ 
tino  ulla  fuit  controversia  de  confessione  cum 
Graecis,  eo  excepto,  quod  Eugenius  pontifex 
a  nonnullis  Graecorum  Doctoribus  privatim 
quaesivit,  cur  sacerdotes  ipsorum  aute  Sa¬ 
crificii  celebrationem  peccata  sua  non  confi¬ 
terentur.  Denique  Nicolaus  Cabasilas  in  ex¬ 
plicatione  Liturgiae,  cap.  29.  et  Anastasius 
Nicenus  in  quaestionibus  super  Scripturam, 
quaest.  6.  aperte  docent  Confessionem  sacra- 
mentalem,  cum  tamen  Graeci  sint;  et  nostris 
diebus  Hieremias  Patriarcha  Constantinopo- 
litanus  in  Censura  Confessionis  Augustanae, 
cap.  xi.  reprehendit  quod  Lutherani  dice¬ 
bant,  non  esse  necessarium  omnia  peccata 
per  singulas  species,  in  confessionne  enume¬ 
rari.  Atque  haec  de  Ecclesia  Graeca. 

In  Ecclesia  Latina,  exstat  in  primis  can. 
31,  Concilii  III,  Carthaginiensis  ante  annos 
1100.  celebrati,  ubi  sic  legimus  :  «  Ut  pceni- 
tentibus  secundum  peccatorum  differentiam, 
Episcopi  arbitrio,  poenitentiae  tempora  decer¬ 
nantur.  »  Et  idem  canon  repetitus  invenitur 
in  Concilio  Africano,  can.  10.  Dubium  vero 
esse  non  potest,  quin  oporteat  peccata  om¬ 
nia  in  Confessione  detegi,  si  juxta  peccato¬ 
rum  differentias  poenitentiae  tempora  discer¬ 
nuntur. 

Deinde  exstat  canon.  8.  Concilii  I.  Cabilo- 
nensis  ante  1000.  circiter  annos  celebrati,  in 
haec  verba  :  «  Ut  pcenitentibus  a  sacerdo¬ 
tibus  ,  facta  confessione ,  indicatur  poeni¬ 
tentia,  universitas  sacerdotum  noscitur  con¬ 
venire.  » 

Exstat,  etiam  canon  32.  Concilii  II.  Cabi- 
lonensis,  ante  annos  circiter  800.  ubi  sic  le¬ 
gimus  :  «  Sed  et  hoc  emendatione  indigere 
perspeximus,  quod  quidam  dum  confitentur 
peccata  sua  sacerdotibus,  non  plene  id  fa¬ 
ciunt.  Quia  ergo  constat,  hominem  ex  duabus 
esse  substantiis,  anima  videlicet  et  corpore 
et  interdum  animi  motu,  interdum  carnis 
fragilitate  peccatur  :  solerti  indagatione  de- 

bent  inquiri  ipsa  peccata,  ut,  ex  utriusque 
plena  sit  confessio ;  scilicet  ut  et  ea  confi¬ 
teantur,  quae  per  corpus  gesta  sunt,  et  ea 
quibus  in  sola  cogitatione  delinquitur.  » 

In  Concilio  Turonico  III.  circa  idem  tem¬ 
pus  celebrato,  cap.  22.  ita  legimus  :  «  Epi¬ 
scopis  et  Presbyteris  diligenti  cautela  per¬ 
tractandum  est,  qualiter  hominibus  sibi  sua 
delicta  confitentibus,  tempus  abstinendi  ad- 
scribant.  »  Similia  habentur  in  Concilio  Re¬ 
mensi  ejusdem  antiquitatis, [canon.  12.  et  16, 
et  Pariensi  cap.  32.  et  46.  Atque  haec  omnia 
Concilia  sunt  Ecclesiae  Gallicanae. 

Nec  minus  perspicua  testimonia  habemus 
Ecclesiarum  Germaniae  ;  nam  inconcilio  Mo- 
guntino  sub  Rabano  Archiepiscopo,  cap.  26. 
ita  statuitur  :  «  Ab  infirmis  in  mortis  pericu¬ 
lo  positis,  per  Presbyteros  pura  inquirenda 
est  confessio,  non  tamen  illis  imponenda 
quantitas  poenitentiae ,  sed  innotescenda.  » 
Vide  etiam  cap.  27. 

In  Concilio  Wormaciensi  celebrato  anno 
Domini  868,  ut  initio  ejusdem  Concilii  legimus 
cap.  25,  ita  scriptum  est  :  «  pcenitentibus 
secundum  differentiam  peccatorum,  sacer¬ 
dotis  arbitrio  poenitentiae  discernuntur.  Debet 
itaque  sacerdos  in  poenitentia  danda  singulo¬ 
rum  causas  singulatim  considerare,  originem 
quoque,  modumque  culparum,  et  affectus, 
gemitusque  delinquentium  diligenter  exami¬ 
nare,  manifesteque  cognoscere,  temporum 
etiam,  et  personarum,  locorum  quoque,  et 
aetatum  qualitates  inspicere,  ut  pro  conside¬ 
ratione  locorum,  aetatum,  vel  temporum,  seu 
pro  qualitate  delictorum,  atque  gemituum 
uniuscujusque  delinquentis,  a  sacris  regulis 
oculos  non  deflectat.  »  Ex  his  testimoniis 
satis  apparet,  antiquas  Germaniae  Ecclesias 
longe  aliter  de  Confessione  sensisse  ac  docuis¬ 
se,  quam  nunc  sectarii,  ac  novatores  Luthe- 
rani  sentiant  et  doceant. 

His  accedant  Concilia  Generalia  :  Latera¬ 
nense,  sub  lnnocentio  III.  cap.  21.  Constan- 
tiensesess.  8.  Florentinum  in  Instruet.  Arme- 
norum,  et  Tridentinum  sess.  14.  quae  licet, 
quod  recentiora  sint,  ab  adversariis  contem¬ 
nantur,  tamen  injuria  contemnuntur  :  nam 
et  antiquissimis  Conciliis  congruentem  fidem 
ac  doctrinam  tradiderunt,  et  totius  Ecclesiae 
Catholicae,  quae  his  400.  annis  floruit,  sen¬ 
tentiam  continent,  ut  errare  non  potuerint, 
quin  tota  Ecclesia  errasse,  atque  adeo  portis 
inferi  succubuisse  dicatur. 

Idem  probatur  ex  traditione  veterum  Patrum, 
qui  floruerunt  ab  anno  Domini  100  ad  200. 

Testimoniis  Conciliorum  merito  adjungi 
possunt  testimonia  veterum  Patrum  Graeco¬ 
rum  et  Latinorum,  qui  singulis  aetatibus  in 
Ecclesia  floruerunt. 

Primus  igitur  sit  S.  Irenaeus,  qui  in  ipso 
primo  saeculo  post  Apostolorum  excessum 
floruit,  quique  proxime  Apostolorum  aetati 
successit.  His  in  1.  libro  cap.  9,  ita  scribit  de 
quibusdam  fomiinis,  quas  Marcus  haereticus 
circumvenerat  :  «  Hae  saepissime  conversae 
ad  Ecclesiam  Dei  confessae  sunt,  et  secundum 
corpus  exterminatas  se  ab  eo  velut  cupidine, 
et  inflammatas,  valde  se  illum  dilexisse.  »  Et 
infra  de  alia  pariter  seducta :  «  Cum  magno 
labore  fratres  eam  convertissent,  omne  tem¬ 
pus  in  Exomologesi  consummavit,  plangens, 
et  lamentans  ob  hanc  quam  passa  est  ab  hoc 
mago  corruptelam. »  Et  lib.  iii.  cap.  iy. 
«  Cerdon,  inquit,  saepe  in  Ecclesiam  veniens, 
et  Exomologesim  faciens,  sic  consummavit, 
modo  quidem  latenter  docens,  modo  vero 
Exomologesim  faciens.  » 

Quo  loco  observandum  est,  nomine  Exo- 
mologesis,  apud  veteres  interdum  non  intel- 
ligi  solam  Confessionem,  sed  etiam  contritio¬ 
nem  et  Satisfactionem,  ut  perspicuum  est, 
tum  ex  Tertulliano  in  lib  de  Poenitentia,  tum 
ex  loco  Irenaei  citato  ex  lib.  1.  cap.  ix.  inter¬ 
dum  autem  intelligi  solam  Confessionem,  ut 
patet  ex  Cypriano  in  serm.  de  lapsis.  Nun¬ 
quam  vero  Contritionem  vel  Satisfactionem 
sine  confessione  per  eam  vocem  significari. 
Itaque  Ezomologesis  Cunfessio  est,  vel  sola, 
vel  cum  adjunctis  aliis  Poenitentiae  par¬ 
tibus. 

Neque  vera  sunt  quae  dicit  Kemnitius  pag. 
1000.  per  Exomologesim  intelligi  ab  Ir-enaeo 
confessionem  publicam  publicorum  scele¬ 
rum,  ob  quae  excommunicari  homines  mere¬ 
bantur.  Nam  in  i.  lib.  cap.  9.  loquitur  de 
occulto  crimine,  imo  etiam  de  occulta 
cupiditate,  quae  nisi  ex  confessione  fcemina- 
rum  illarum  cognosci  non  potuisset  :  in  lib. 
autem  3.  cap.  4.  apertissime  Irenaeus  dicit, 
Cerdonem  Exomologesim  fecisse,  postquam 
latenter  haeresim  suam  docuerat ,  Quare  lo- 

quitur  in  utroque  loco  de  confessione  secre¬ 
torum,  sive  occultorum  scelerum. 

Secundo  loco  habemus  Tertullianum,  qui 
floruit  ad  exitum  ejusdem  saeculi,  Severo 
imperante,  ut  ipse  testis  est  in  Apologetico, 
cap.  4.  Is  in  libro  de  Poenitentia,  multa  docet, 
quae  notanda  sunt,  quoniam  Kemnitius  hunc 
etiam  locum  depravat. 

Primum  igitur  explicat  Tertullianus,  quid 
sit  Exomologesis,  ac  dicit  esse  actum  Poeni¬ 
tentiae,  quo  delictum  nostrum  confitemur 
Domino  :  c  Is  actus,  inquit,  qui  magis  Graeco 
vocabulo  exprimitur,  et  frequentatur,  Ex- 
omologis  est,  qua  delictum  nostrum  Domino 
confitemur.  »  Quod  autem  dicit,  Exomologe- 
sim  fieri  Deo,  significat,  Deo  fieri  per  sacer¬ 
dotem,  non  autem  soli  Deo  :  id  quod  ex  se¬ 
quentibus  aperte  colligitur.  Nam  continuo 
adjungit,  per  Confessionem  disponi  Satisfa¬ 
ctionem,  et  Poenitentiam  nasci:  quia  videlicet 
sacerdos  audita  Confessione,  disponit  atque 
ordinat,  quae  satisfactio  necessaria  sit,  et  eam 
poenitendi  injungit. 

Deinde  paulo  post  addit,  nonnullos  ex  pu¬ 
dore  quodam,  et  humana  verecundia  a  Con¬ 
fessione  abhorruisse  ;  quae  verecundia  non 
habet  locum  in  Confessione,  quae  soli  Deo 
sit  :  «  Plerosque,  inquit,  hoc  opus,  ut  publi¬ 
cationem  sui,  aut  suffugere,  aut  de  die  in 
diem  differre  praesumunt,  pudoris  magis  me¬ 
mores  quam  salutis  :  vehit  illi,  qui  in  parti¬ 
bus  verecundioribus  corporis  contracta  ve¬ 
xatione,  conscientiam  medentium  vitant,  et 
ita  cum  erebuscentia  sua  pereunt.  »  Et  paulo 
infra  per  ironiam  ita  scribit :  «  Grande  plane 
emolumentum  verecundiae,  occultatio  dilecti 
pollicetur,  videlicet,  si  quid  humanae  notitiae 
subduxerimus,  proinde  et  Deum  celabimus. 
Adeone  existimatio  hominis,  et  Dei  conscien¬ 
tia  comparantur?  an  melius  est  damnatum 
latere,  quam  palam  absolvi  ?  »  Et  in  libro 
extremo,  hanc  Exomologesim  a  Deo  institu¬ 
tam,  atque  adeo  necessariam  esse  docet, 
cum  ait :  «  Si  de  Exomologesi  retractas, 
gehennam  in  corde  considera,  quam  tibi 
Exomologesis  extinguit.  »  Et  infra  :  «  Pec¬ 
cator  restituendo  sibi  institutam  a  Domino 
Exomologesim  sciens,  praeteribit  illam,  quar 
Babylonium  regem  in  regna  restituit.  » 
Kemnitius  loco  notato  duo  dicit  ad  hoc 
testimonium  Tertulliani.  Primo  loqui  eum 
de  Poenitentia  publica  tantum.  Secundo,  lo¬ 
qui  de  Confessione,  qui  fiebat  non  solis  Pres¬ 
byteris,  sed  etiam  laicis  :  nam  sic  loquitur 
Tertullianus  :  «  Ergo  cum  te  ad  fratrum  ge¬ 


nua  protendis,  Christum  contrectas,  Christum 
exoras.  » 

Respondeo,  loquitur  fortasse  Tertullianus 
de  Poenitentia  publica,  sed  quae  fiebat  post 
Confessionem  secretam.  Saepe  enim  agebatur 
publice  Poenitentia,  et  tamen  peccatum  in 
specie  non  aperiebatur,  nisi  sacerdotibus  : 
nam  peccata  solum  publica  publice  confiten¬ 
da  erant,  quae  autem  secreta  erant,  nemo 
cogebatur  publice  confiteri.  Tertullianus  au¬ 
tem  loquitur  de  peccatis  secretis,  ut  ex  ver¬ 
bis  ejus  perspicuum  est.  Non  enim  diceret, 
homines  suffugere  aut  differre  Confessionem 
verecundiae  causa  ;  neque  compararet  ejus¬ 
modi  homines  cum  iis,  qui  morbo  vexantur 
in  partibus  corporis  secretis  ;  neque  illud 
adderet,  si  quid  humanae  notitiae  subduxeri¬ 
mus,  non  tamen  Deo  posse  celari ;  nisi  de 
peccatis  occultis,  ac  secretissimis  loqueretur. 
Itaque  occultorum  et  secretorum  Confessio¬ 
nem  homini  faciendam,  necessariam  ad  sa¬ 
lutem  existimavit  Tertullianus  :  talium  autem 
peccatorum  confessio  publica  esse  non  debet, 
neque  ab  Ecclesia  exigebatur,  nisi  secreta. 
Quod  si  etiam  Tertullianus  vellet,  secretorum 
peccatorum  confessionem  publicam  esse  fa¬ 
ciendam,  certe  multo  magis  concederet,  sal¬ 
tem  secretam  esse  necessariam.  Proinde 
Tertulliani  testimonio  aut  idipsum  requiritur 
quod  nos  docemus,  aut  aliquid  gravius,  et 
durius  :  nullo  autem  modo  id  quod  Kemni¬ 
tius,  et  Lutherani  volunt,  qui  solum  in  gene¬ 
re,  aut  de  peccatis  publicis  confitentur. 

Quod  attinet  ad  id,  quod  Tertullianus  dicit 
pcenitentes  advolvi  consuevisse  fratribus , 
duobus  modis  responderi  potest.  Nam  aut 
ipsos  Presbyteros  vocat  fratres,  siquidem 
paulo  ante  dixerat,  pcenitentes  adsolvi  pres¬ 
byteris  ;  et  recte  vocare  poterat  eos  fratres, 
quia  de  illis  tractabat,  ut  distinguuntur  a 
Deo,  qui  est  communis  omnium  Pater  :  aut 
certe  cum  dicit,  pcenitentes  advolvi  fratribus 
loquitur  de  oratione,  non  de  Confessione, 
praesertim  in  specie.  Solebant  enim  pceniten- 
tes  abjicere  se  ad  pedes  omnium  fratrum,  ut 
eorum  precibus  se  commendarent :  hoc  enim 
sonant  illa  verba  :  «  Cum  te  ad  fratrum  ge¬ 
nua  protendis,  Christum  contrectas,  Christum 
exoras.  »  Et  paulo  ante  apertius  omnia  dis¬ 
tinguens  ait:  «  Presbyteris  advolvi,  aris  Dei 
aggeniculari ,  omnibus  fratribus  legationes 
deprecationis  suae  injungere.  »  Ac  de  Tertul¬ 
liano  satis. 

Testimonia  Patrum  ab  anno  200  ad  300. 

Origenes  ad  initium  secundi  sEeculi  post 
Apostolos  floruit,  imperante  Alexandro  Mam- 
mese.  Is  in  2.  homil.  in  Levit,  sic  ait  :  «  Est 
adhuc  et  septima,  licet  dura,  et  laboriosa  per 
Poenitentiam  remissio  peccatorum,  cum  lavat 
peccator  in  lacrymis  stratum  suum,  et  fiunt 
ei  lacrymai  sua3  panes  die  ac  nocte,  et  cum 
non  erubescit  sacerdoti  Domini  indicare  pec¬ 
catum  suum,  et  quajrere  medicinam,  secun¬ 
dum  eum,  qui  ait  :  Dixi,  pronuntiabo  ad¬ 
versum  me  injustitiam  meam  Domino,  et  tu 
remisisti  impietatem  cordis  mei :  in  quo  im¬ 
pletur  et  illud,  quod  Apostolus  dicit :  Si  quis 
infirmatur,  vocet  Presbyteros  etc.  »  Hoc  loco 
Origenes  loquitur  de  Confessione  facienda 
Sacerdoti,  ut  verba  ejus  indicant,  et  de  Con¬ 
fessione  peccatorum  in  specie,  et  occultorum, 
quorum  homines  erubescere  solent ;  alioqui 
non  diceret  :  «  Non  erubescit  indicare  pec¬ 
catum  suum.  »■  Denique  loquitur  de  confes¬ 
sione,  quse  in  divinis  litteris  fundamentum 
habet,  ut  patet  ex  eo  quod  testimonium  san¬ 
cti  Jacobi  adducit  in  medium. 

Idem  Origenes  homil.  3.  in  Levit,  expli¬ 
cans  illud  :  «  Si  peccaverit  unum  ex  istis, 
pronuntiet  peccatum,  quod  peccavit.  »  — 
«  Est  inquit,  aliquod  in  hoc  mirabile  secre¬ 
tum.  Etenim  omni  genere  pronuntianda  sunt, 
et  in  publicum  proferenda  cuncta  quso  egeri¬ 
mus  ;  si  quid  in  occulto  gerimus,  si  quid  in 
sermone  solo,  vel  etiam  intra  cogitationum 
secreta  commisimus,  cuncta  necesse  est  pu¬ 
blicari,  cuncta  proferri ;  proferri  autem  ab 
illo,  qui  et  accusator  peccati  est,  et  incentor  : 
ipse  enim  nunc  nos  ut  peccemus  instigat ;  ipse 
etiam  cum  peccaverimus,  accusat.  Si  ergo 
in  vita  praeveniamus  eum,  et  ipsi  nostri  et 
accusatores  simus,  nequitiam  diaboli  iminici 
nostri  et  accusatoris  effugimus  ;  sic  enim  et 
alibi  Propheta  dicit  :  Dic  tu  iniquitates  tuas 
prior,  ut  justificeris.  »  His  verbis  Origenes, 
sicut  docet  in  die  Judicii  omnia  peccata  nostra 
etiam  occultissima,  et  solo  sermone  vel  co¬ 
gitatione  patrata  a  Satana  in  medium  profe¬ 
renda;  iia  docet,  ut  si  velimus  ea  purgari, 
omnia,  videlicet  etiam  occultissima,  et  solo 
verbo  vel  cogitatu  admissa,  sacerdoti  proda¬ 
mus. 

Idem  auctor  homil.  2.  in  Psalm.  37  :  «  Vi¬ 


de,  inquit,  quid  edocet  nos  Scriptura  divina, 
quia  oportet  peccatum  non  celare  intrin¬ 
secus.  Fortasse  enim  sicut  ii,  qui  habent  in¬ 
tus  inclusam  escam  indigestam,  aut  humoris 
vel  phlegmatis,  stomacho  graviter,  et  mo¬ 
leste  imminentia,  si  vomuerint,  relevantur 
ita  ii  qui  peccaverunt,  siquidem  occultant  et 
retinent  intra  se  peccatum,  intrinsecus  urgen¬ 
tur,  etpropemodum  suffocantur  a  phlegmate 
vel  humore  peccati :  si  autem  ipse  sui  accu¬ 
sator  fiat,  dum  accusat  semet  ipsum  et  con¬ 
fitetur,  simul  evomit  et  delictum,  atque  om¬ 
nem  morbi  digerit  causam.  Tantummodo 
circumspice  diligentius  cui  debeas  confiteri 
peccatum  tuum;  proba  prius  medicum,  cui 
debeas  causam  languoris  exponere,  qui  sciat 
infirmari  cum  infirmante,  flere  cum  flente, 
qui  condolendi,  et  compatiendi  noverit  dis¬ 
ciplinam  :  ut  ita  demum,  si  quid  ille  dixe¬ 
rit,  qui  se  prius  et  eruditum  medicum  os¬ 
tenderit,  et  misericordem,  si  quid  consilii 
dederit,  facias  et  sequaris.  Si  intellexerit,  et 
preeviderit  talem  esse  languorem  tuum,  qui 
in  conventu  totius  Ecclesiae  exponi  debeat 
et  curari  ex  quo  fortassis  et  ceeteri  aedificari 
poterunt,  et  tu  ipse  facile  sanari ;  multa  hoc 
deliberatione,  et  satis  perito  Medici  illius 
consilio  procurandum  est.  »  Ex  hoc  loo  di¬ 
scimus,  Confessionem  esse  necessariam,  et¬ 
iam  occultorum  criminum,  nec  tamen  opor¬ 
tere  omnia  peccata  publice  confiteri,  sed 
omnia  quidem  privatim,  publice  autem  so¬ 
lum  publica,  aut  ea',  quae  maturo  consilio 
Sacerdos  judicabit  esse  prodenda. 

Kemnitius  pag,  1004.  ad  hunc  locum  re¬ 
spondet,  Origenem  non  loqui  de  omnibus 
peccatis,  cum  dicit,  ea  medico  perito  esse 
confitenda,  sed  solum  de  illis,  de  quibus  du¬ 
bitari  poterat,  an  essent  publice  manife¬ 
standa.  Quia  enim  nonnulli,  temere  peccata 
occulta  publice  confitebantur,  consilium  dari 
ab  Origene  scribit  Kemnitius,  ut  ejusmodi 
peccata  non  sine  consilio  alicujus  periti  me¬ 
dici  publicentur.  Probat  autem  Kemnitius, 
Origenem  non  loqui  de  omnibus  peccatis, 
hoc  modo  :  «  Quod,  inquit,  Origines  in  illo 
loco  non  in  genere  de  omnibus,  et  singulis 
peccatis  sacerdoti  confitendis  loquatur,  inde 
manifestum.  In  prima  enim  homilia,  loqui¬ 
tur  de  delictis,  concupiscentiis,  et  commis¬ 
sis,  quaj  ante  Deum  proferuntur;  et  in  con¬ 
spectu  ipsius  per  gemitum  exponuntur.  Dein¬ 
de  in  secunda  homilia  in  principio,  loquitur 
de  lapsibus,  qui  olim  ad  publicam  Confes¬ 
sionem  pertinuerunt  :  quia  vero  inde  seque- 

bantur  obtrectationes,  suadet  Origines,  ut 
tales  lapsus  primum  sacerdoti  exponuntur, 
ut  de  ejus  consilio  vel  suscipiatur  publica 
Confessio,  vel  omittatur.  » 

Sed  haec  distinctio  Kemnitii  vanissima  est: 
siquidem  Origenes  in  utraque  homilia  de 
omnibus  peccatis  loquitur.  Ac  in  priore  qui¬ 
dem,  dicit  omnia  Deo  esse  confitenda,  et 
pro  omnibus  gemendum,  et  supplicandum  ; 
in  posteriore  manet,  illa  eadem  hominibus 
confitenda,  primum  privatim,  deinde  publice 
juxta  consilium  sacerdotis.  Haec  autem  sunt 
verba  Origenis  in  fine  prioris  homiliee : 
«  Omnia,  inquit,  ex  quo  deliqui,  sive  con¬ 
cupivi  concupiscentiam  saecularem,  sive  quid 
aliud  commisi,  omnia  ante  te  profero,  et  in 
orationibus  meis  in  conspectu  tuo  pono.  » 
Vides  quam  aperte  de  omnibus  omnino  lo¬ 
quatur  in  priore  homilia,  et  non  de  qui¬ 
busdam  tantum,  quae  ad  publicam  Confes¬ 
sionem  non  pertinerent,  ut  fingit  Kemnitius. 

Idem  etiam  Origenes  homil.  17.  in  Lucam 
explicans  illud  :  «  Ut  revelentur  ex  multis 
cordibus  cogitationes  »,  ostendit  peccata, 
quae  Deo  confitemur  esse  etiam  hominibus 
confitenda  :  «  Unde,  inquit,  et  nos  si  pec¬ 
caverimus,  debemus  dicere :  Peccatummeum 
notum  tibi  feci,  et  iniquitatem  meam  non 
abscondi,  Dixi  :  Annunciabo  injustitiam 
meam  contra  me  Domino.  Si  enim  hoc  fece¬ 
rimus,  et  revelaverimus  peccata  nostra  non 
solum  Deo,  sed  et  his  qui  possunt  mederi 
vulneribus  nostris,  atque  peccatis,  delebun¬ 
tur  peccata  nostra  ab  eo,  qui  ait  :  Ecce  deleo 
ut  nubem  iniquitates  tuas,  et  sicut  caliginem 
peccata  tua.  »  Hsec  ille,  qui  satis  aperte  os¬ 
tendit,  non  esse  distinguenda  peccata,  quae 
Deo,  quBe  Sacerdoti  sint  aperienda ;  sed  ea¬ 
dem  utrique,  atque  omnia  confitenda. 

Secundo  loco  habemus  S.  Cyprianum,  qui 
eodem  steculo,  licet  aliquando  posterius, 
quam  ^Origenes  floruit.  Hic  igitur  beatissi¬ 
mus  Martyr,  in  epist.  16.  lib.  m.  ad  plebem 
suam  ita  loquitur:  «  Nam  cum  in  minoribus 
delictis,  quae  non  in  Dominum  committuntur. 
Poenitentia  agatur  justo  tempore,  et  Exomo- 
logesis  fiat,  inspecta  vita  ejus,  qui  agit  Poe¬ 
nitentiam,  nec  ad  communicationem  venire 
quis  possit,  nisi  prius  illi  ab  Episcopo  et 
Clero  manus  fuerit  imposita  :  quanto  magis 
in  his  gravissimis  et  extremis  delictis  caute 
omnia  et  moderate  secundum  disciplinam 
Domini  observari  oportet?»  Hic  habemus 
Exomolegesim  necessariam  secundum  di¬ 
sciplinam  Domini,  et  talem  Exomolegesim, 


ut  ex  ea  poenitentis  vita  inspici,  et  cognosci 
possit.  Proinde  habemus  Confessionem  om¬ 
nium  peccatorum.  Jure  divino  esse  necessa¬ 
riam  :  neque  enim,  Exomologesis  generalis, 
aut  aliquorum  tantum  peccatorum,  vitam  pce- 
nitentis  ita  detegit,  ut  ea  plane  inspici  possit. 

Idem  auctor  serm.  5.  de  lapsis  :  «  Denique 
inquit,  quanto  et  fide  majore,  et  timore  me¬ 
liore  sunt,  qui  quamvis  nullo  sacrificii,  aut 
libelli  facinore  constricti,  quoniam  tamen  de 
hoc  vel  cogitaverunt,  hoc  ipsum  apud  sacer¬ 
dotes  Dei  dolenter,  et  simpliciter  confitentes, 
Exomologesim  conscientiae  faciunt,  animi 
pondus  exponunt,  salutarem  medelam  par¬ 
vis  licet,  et  modicis  vulneribus  exquirunt.  » 

Ad  hunc  locum  respondet  Kemnitius,  pag. 
1003.  ac  dicit,  hoc  loco  a  Cypriano  non  pro¬ 
poni  praeceptum,  vel  consuetudinem  univer¬ 
salem,  sed  exemplum  quorumdam,  qui  fide 
majore,  et  timore  meliore  erant.  Addit  etiam, 
non  loqui  Cyprianum  de  Confessione  omnium 
peccatorum,  vel  omnium  malarum  cogita¬ 
tionum,  sed  ejus  tantum  cogitationis,  quae  de 
Idololatria  committenda,  sive  de  Christo  abne¬ 
gando  suscepta  fuerat  :  proinde  pertinere 
hanc  sententiam  ad  publicam  Poenitentiam, 
et  ad  publica  crimina. 

Sed  istae  objectiones  ex  eodem  Cypriano 
facile  refelluntur  :  non  enim  Cyprianus  ex¬ 
emplum  proponit  Confessionis  liberae,  sed 
necessariae,  ut  patet  ex  sequentibus  verbis. 
Nam  posteaquam  dixerat  :  a  Salutarem  me¬ 
delam  parvis  licet,  et  modicis  vulneribus 
exquirunt,  »  adjungit  continuo  :  «  Scientes 
scriptum  esse  :  Deus  non  deridetur.  Deride- 
reri  et  circumveniri  Deus  non  potest,  nec 
astutia  aliqua  fallente  deludi :  plusimo  delin¬ 
quit,  qui  secundum  hominemDeum  cogitans, 
evadere  se  poenam  criminis  credit,  si  non 
palam  crimen  admisit»  ;  et  paulo  infra  de 
iisdem,  qui  sola  cogitatione  peccaverunt,  ita 
loquitur  :  «  Minus  plane  peccaverit  non  vi¬ 
dendo  idola,  nec  sub  oculis  circumstantis, 
atque  insultantis  populi  sanctitatem  fidei 
profanando,  non  polluendo  manus  suas 
funestis  sacrificiis,  nec  sceleratis  cibis  ora 
maculando.  Hoc  eo  proficit,  ut  sit  minor 
culpa,  non  ut  innocens  conscientia ;  facilius 
potest  ad  veniam  criminis  pervenire,  non 
est  tamen  immunis  a  crimine ;  nec  cesset  in 
agenda  Poenitentia,  atque  in  Domini  miseri¬ 
cordia  deprecanda,  ne  quod  minus  esse  in 
qualitate  delicti  videtur,  in  neglecta  satis¬ 
factionem  cumuletur  ;  confiteantur  singuli, 
quseso,  fratres,  delictum  suum,  dum  adhuc, 

qui  deliquit,  in  seeculo  est,  dum  admitti 
Confessio  ejus  potest,  dum  satisfactio  et  re¬ 
missio  facta  per  sacerdotes  apud  Dominum 
grata  est.  » 

Ex  his  manifeste  colligimus  auctore  Cy¬ 
priano,  necessarium  esse  confiteri  peccata 
omnia  mortalia,  etiamsi  sola  cogitatione 
commissa  sint.  Quare  verba  illa  :  «  Quanto 
et  fide  majore,  et  timore  meliore  sunt,  qui 
fete.  »  non  continent  exemplum  Confes¬ 
sionis  non  necessariae,  ut  Kemnitius  existi¬ 
mavit,  sed  argumentum  a  minore  ad  majus. 
Si  enim  qui  sola  cogitatione  peccant,  Poeni- 
tentiam  agunt,  atque  Exomolegesim  faciunt, 
quanto  magis  id  fleri  deberet  ab  iis,  qui  ver¬ 
bo  et  opere  peccata  committunt  ? 

Quod  autem  Kemnitius  addit,  Cyprianum 
loqui  solum  de  cogitatione  abnegationis 
Christi,  et  proinde  hanc  sententiam  pertinere 
ad  Pcenitentiam  publicam,  et  crimina  publi¬ 
ca,  ridiculum  est.  Neque  enim  cogitatio  de 
peccato  aliquo  patrando,  publica  dici  potest, 
aut  debet,  etiamsi  peccatum  illud  publicum 
esse  possit :  neque  ullo  modo  ad  peccatum 
publicum  pertinet  cogitatio,  nisi  peccatum 
ipsum  publicum  ex  ea  cogitatione  prodie¬ 
rit.  Quomodo  enim  ad  peccatum  publicum 
pertinet,  quod  neque  in  se  est  publicum,  ne¬ 
que  est  peccati  publici  causa?  et  quis  un¬ 
quam  audivit  in  Ecclesia  id  fieri  solitum,  ut 
ob  solam  internam  cogitationem  abnegatio¬ 
nis  Christi,  aliquis  excommunicaretur,  aut 
publicam  Pcenitentiam  subire  cogeretur  ? 
etiamsi  qui  palam  Christum  abnegant,  jure 
excommunicentur,  et  Pcenitentiam  publica) 
subjiciantur.  Non  igitur  Cyprianus  Confes¬ 
sionem  ejusmodi  cogitationum  exigebat, 
quod  ea)  cogitationes  de  peccata  publica 
pertinerent :  sed  quod  essent  peccata  letha- 
Jia,  quamvis  occulta,  atque  interna. 

Adde  quod  si  cogitatio  abnegationis  Christi 
necessario  confitenda  esset,  quia  ad  pecca¬ 
tum  publicum  pertineret,  nimirum  ut  causa 
quaedam  peccati,  quod  publicum  esse  potuit : 
eodem  modo  cogitationes  rapina),  adulterii, 
homicidii,  blasphemia),  perjurii,  aliorumque 
ferme  omnium  criminum  necessario  confi¬ 
tenda)  erunt,  cum  causa)  esse  possint  scele¬ 
rum  publicorum.  Itaque  quidquid  dixerit,  eo 
tamen  illi  veniendum  erit,  ut  peccata  om¬ 
nia  in  Confessione  detegenda  esse  fateatur. 

Testimonia  Patrum  ab  anno  300.  ad  400. 

Jam  vero  tertio  saeculo  post  Apostolos, 
habemus  primum  Lactantium,  qui  cum  Cri¬ 
spi  Caesaris  institutor  fuerit,  et  Imperatori 
Constantino  libros  suos  nuncupaverit,  sine 
dubio  ad  initium  tertiae  aetatis  post  Aposto- 
lica  tempora  floruit. 

Is  igitur  in  lib.  vi.  divinarum  Institutio¬ 
num,  cap.  17.  explicans  rationem  cur  Deus 
Circumcisionem  in  Testamento  veteri  impe¬ 
ravit,  ac  docens,  eam  Confessionis  ac  Poeni¬ 
tentiae  figuram  fuisse,  ita  loquitur  :  «  Ob 
hanc  causam  Deus  nudari  eam  jussit,  ut  hoc 
argumento  nos  admoneret,  ne  involutum 
pectus  haberemus,  id  est,  ne  quod  pudendum 
facimus  intra  conscientiae  secreta  velemus. 
Haec  estcordis  circumcisio,  de  qua  Propheta) 
loquuntur,  quam  Deus  a  carne  mortali  ad 
animam  transtulit,  quae  sola  mansura  est. 
Volens  enim  vitae  ac  saluti  nostrae  pro  aeterna 
sua  pietate  consulere,  Pcenitentiam  nobis  in 
illa  Circumcisione  proposuit,  ut  si  cor  mun¬ 
daverimus,  id  est,  si  peccata  nostra  confessi, 
satis  Deo  fecerimus,  veniam  consequamur, 
qua)  contumacibus,  et  admissa  sua  celantibus 
denegatur  ab  eo,  qui  non  faciem  sicut  homo, 
sed  intima,  et  arcana  pectoris  intuetur.» 

Idem  Lactantius  in  extrem.  lib.  Novatia- 
nos  damnans,  ponit  pro  nota  verse  Ecclesise 
confessionem :  c<  Sed  tamen,  inquit,  quia  sin¬ 
guli  quique  coetus  Ilereticorum  se  potissi¬ 
mum  Christianos,  et  suam  esse  Catholicam 
Ecclesiam  putant,  sciendum  est,  illam  esse 
veram,  in  qua  est  Confessio,  et  Poenitentia, 
quae  peccata,  et  vulnera,  quibus  subjecta  est 
imbecillitas  carnis,  salubriter  curat. »  Haec 
Lactantius. 

Deinde  habemus  S.  Athanasium,  qui  in 
serm.  in  illa  verba  :  «  Profecti  in  pagum,  qui 
ex  adverso  est,  invenietis  pullum  ligatum, 
etc. »,  ad  finem  sermonis  ita  loquitur  :  «  Non 
ipsos  examinemus,  num  soluta  sint  nostra 
vincula, ut  in  melius  proficiamus.  Quod  si  non¬ 
dum  soluta  sint  vincula,  tradas  te  ipsum  disci¬ 
pulis  Jesu  :  adsunt  enim  qui  te  solvant  pro 
potestate  ea,  quam  a  Salvatore  acceperunt. 
Qua)cumque  enim  ligaveritis,  inquit  in  terra, 
erunt  ligata,  et  in  coelis  :  et  qua)cumque  sol¬ 
veritis  in  terra,  erunt  soluta  et  in  coelis  :  et 

si  quibas  remiseritis  peccata,  remittuntur  ei. 
Tertio,  habemus  S.  Hilarium,  can.  18.  in 
Matth.  ubi  sic  loquitur  :  «  Ad  terrorem  au¬ 
tem  metus  maximi,  quo  in  praesens  omnes 
continerentur,  immobile  severitatis  Aposto- 
licse  Judicium  praemisit,  ut  quos  in  terris  li¬ 
gaverint,  id  est,  peccatorum  nodis  innexos 
reliquerint,  et  quos  solverint,  Confessione 
videlicet  veniae  receperint  in  salutem,  hi 
Apostolicae  conditione  sententiae,  in  ccelis 
quoque,  an  soluti  sint,  aut  ligati.  » 

Quarto  habemus  sanctum  Basilium  in  quae¬ 
stionibus  sive  regulis  brevioribus,  ita  praeci- 
pientem,  regula  229  :  «  Omnino  in  peccato¬ 
rum  confessione  eadem  ratio  est,  quae  etiam 
in  apertione  vitiorum  corporis.  Ut  igitur  vi¬ 
tia  corporis  nequaquam  quibusvis  temere, 
homines  aperiunt,  sed  iis  tantummodo,  qui 
rationem,  qua  ea  curanda  sint,  teneant  : 
eodem  modo  etiam  peccatorum  confessio 
fieri  debet,  apud  eos  videlicet,  qui  ea  possint 
curare  »  ;  et  regula  228.  explicat  clarius,  qui 
sint  qui  peccata  possunt  Curare,  nimirum 
soli  sacerdotes  :  «  Necessario,  inquit,  «  iis 
peccata  aperiri  debent,  quibus  credita  est 
dispensatio  mysteriorum  Dei.  » 

Ad  hunc  locum  (Lactantio,  Athanasio  et 
Hilario,  praetermissis)  respondet  Kemnitius, 
pag.  988.  et  1017.  S.  Basilium  loqui  de  con¬ 
fessione  generali,  qua  pcenitens  peccatorem 
se  agnoscit,  ac  fatetur  :  vel  de  confessione 
aliquorum  peccatorum,  quse  magis  conscien¬ 
tiam  gravant  :  quae  quidem  confessio  fiat 
instructionis,  et  consilii  gratia.  Itaque  neque 
omnium  peccatorum,  in  specie,  neque  ne¬ 
cessario,  sed  aliquorum  tantum,  et  non  ne¬ 
cessario  Confessionem  fieri  debere  Kemni¬ 
tius  docet. 

At  ex  ipsius  S.  Basilii  verbis  utrumque 
refellitur.  Quod  enim  omnia  peccata  in  spe¬ 
cie  confitenda  sint,  patet  ex  duobus.  Primo 
ex  illa  similitudine  medici,  et  medicinae  cor¬ 
poralis,  quam  Basilius  adhibet  regula  229. 
Neque  enim  curari  potest  corporaliter,  qui 
medico  solum  dicit,  se  morbo  aliquo  labo¬ 
rare,  nisi  in  specie  detegat  morbum;  etsi 
pluribus  morbis  laborat,  nisi  eos  omnes  sin- 
gillatim  exponat,  alioqui  enim  medicamen¬ 
tum  potius  oberit,  quam  proderit,  nisi  ad 
certum  morbum  convenienter  applicetur. 
Secundo  ex  ratione,  quam  idem  Basilius  red¬ 
dit  regula  288.  cur  oporteat  sacerdoti  pec¬ 
cata  detegere  :  ratio  enim  est,  quoniam  con¬ 
versionis  modus  hceommodatus  esse  debet 
ad  rationem  peccati,  ut  ipse  Kemnitius  ver¬ 


tit  pag.  1017.  Quomodo  autem  poterit  sacer¬ 
dos  accommodare  modum  conversionis  ad 
rationem  peccati,  id  est,  actionem  externam 
Poenitentiae  injungere,  qualem,  et  quantam 
peccata  requirunt,  nisi  peccata  ipsa  omnia 
in  specie  noverit? 

Esse  autem  Confessionem  necessariam,  et 
non  solum  consilii  gratia  faciendam,  perspi¬ 
cuum  est,  tum  ex  eadem  morbi  similitudine, 
et  ratione  jam  explicata,  tum  ex  ipsa  voce, 
Necessario,  qua  Basilius  usus  est.  Frustra 
enim  Kemnitius  pag.  988.  vertit :  «  Necessa¬ 
rium  videtur  »;  et  pag.  1017  :  «  Aptum  est  »: 
nam  in  ipso  textu  Grseco  non  est,  «videtur», 
neque  «  aptum  est  » ,  sed  simpliciter,  «  dvcty- 
xa-rov,  Necessarium.  »  Quare  sic  reddidit  Go- 
defridus  Tilmannus  :  «  Necessario  iis  pec¬ 
cata  aperiri  debent,  quibus  credita  est  dis¬ 
pensatio  mysteriorum  Dei.  » 

Quinto  habemus  S.  Ambrosium,  qui  lib.  ii. 
de  Poenitentia,  cap.  6.  sic  ait  :  «  Si  vis  justi¬ 
ficari,  fatere  delictum  tuum  :  solvit  enim  cri¬ 
minum  nexus  verecunda  confessio  pecca¬ 
torum  »,  et  cap.  9.  scribit  multos  fuisse,  qui 
libenter  confitebantur  privatim  Sacerdotibus, 
sed  publice  in  Ecclesia  satisfacere  recusa¬ 
bant  :  «  Plerique  ,  inquit,  futuri  supplicii 
metu  peccatorum  suorum  conscii,  Poeniten¬ 
tiam  petunt  :  et  cum  acceperint,  publicae 
supplicationis  revocantur  pudore;  »  et  cap. 
10  :«  An  quisquam  ferat,  ut  erubescas  Deum 
rogare,  qui  non  erubescis  rogare  hominem  ? 
et  pudeat  te  Deo  supplicare,  quem  non  la¬ 
tes  ;  cum  non  pudeat  peccata  tua  homini, 
quem  lateas,  confiteri  ?  » 

Ipsum  etiam  S.  Ambrosium  Confessiones 
audire  solitum,  et  quidem  privatim,  testatur 
Paulinus  in  vita  ejusdem,  his  verbis  :  «Quo¬ 
tiescumque  illi  aliquis  ob  percipiendam  Poe¬ 
nitentiam  lapsus  suos  confessus  esset ;  ita 
flebat,  ut  et  illum  flere  compelleret;  videba¬ 
tur  etiam  sibi  cum  jacente  jacere.  Causas 
autem  criminum  ,  quas  illi  confitebantur , 
nulli  nisi  Domino  soli,  apud  quem  intercede¬ 
bat,  loquebatur.  » 

Sexto  habemus  S.  Gregorium  Nyssenum 
in  epistola  canonica  ad  Episcopum  Mityle¬ 
nes,  quse  exstat  in  Bibliotheca  sanctorum 
Patrum,  tom.  i.  Is  enim  c.  i.  epistolse  ejus¬ 
dem,  meminit  confessionis  peccatorum  quse 
singulis  annis  circa  Paschse  festum  fieri  so¬ 
let  :  «  Recte,  inquit,  habuerit,  si  hodierno 
die  non  solum  eos,  qui  ex  regeneratione  per 
lavacri  gratiam  transmutati  sunt,  adduca¬ 
mus,  sed  eos  etiam  qui  per  Poenitentiam,  et 

Confessionem,  a  mortuis  operibus  ad  viven¬ 
tem  viam  ascendunt,  ad  viventem  spem  tan- 
quam  manu  deducamus,  a  qua  per  pecca¬ 
tum  alienati  sunt.  » 

Ac  de  confessione  singulorum  peccato¬ 
rum,  non  autem  generali,  Gregorium  loqui, 
testantur  verba  sequentia,  in  quibus  ducta 
similitudine  a  morbis,  et  medicamentis,  do¬ 
cet  varias  Curationes  adhibendas  esse  pecca¬ 
toribus  pro  ipsorum  peccatorum  varietate. 
Non  autem  possunt  Sacerdotes  varietatem 
peccatorum  cognoscere,  nisi  pcenitentes  ipsi 
peccata  sua  singillatim  aperiant  :  «  Quem¬ 
admodum,  inquit,  in  corporali  medela  unum 
est  quidem  institutum  medicinm ,  sanare 
eum  qui  laborat,  varium  autem  est  curatio¬ 
nis  genus  (pro  morborum  enim  varietate, 
convenienter  quoque  medicina  ac  disciplina 
unicuique  morbo  applicatur),  ita  cum  multa 
sit  in  morbo  quoque  animce  affectionum  va¬ 
rietas,  multiformis  quoque  necessario  fuerit 
medica  curatio,  ad  affectionis  rationem  me¬ 
dicinam  exercens. »  Hsec  ille. 

Exstat  etiam  oratio  ejusdem  Gregorii  in 
mulierem  peccatricem,  ubi  heec  habentur 
verba  de  Confessione  :  «  Audacter  ostende 
sacerdoti,  quse  sunt  recondita,  animi  arcana 
tanquam  occulta  vulnera  medico  retege  : 
ipse  et  honoris,  et  valetudinis  tuse  rationem 
habebit ;  »  quo  in  loco  etiam  occultorum 
Confessionem  faciendam  esse  docet. 

Septimo  habemus  S.  Pacianum,  quiinPa- 
rsenesi  ad  Poenitentiam,  sic  loquitur  :  «  Yos 
primum  appello  fratres,  qui  criminibus  ad¬ 
missis  Poenitentiam  recusatis,  vos,  inquam, 
post  impudentiam  timidos,  post  peccata  ve¬ 
recundos,  qui  peccare  non  erubescitis,  et 
erubescitis  confiteri,  »  Et  infra:  «Ecce  iterum 
Apostolus  ad  sacerdotem  :  Manus,  cito  nulli 
imponas,  nec  communices  peccatis  alienis. 
Quid  facies  tu,  qui  decipis  sacerdotem  ?  qui 
aut  ignorantem  fallis,  aut  non  ad  plenum 
scientem,  probandi  difficultate  Confundis  ?  » 
Quo  loco  Pacianus  docet  oportere  sacerdoti 
omnia  peccata  in  Confessione  detegi,  ut  his 
tuto  manus  imponere  possit :  addit  etiam  de 
occultis  :  «  Rogo  vos  fratres  etiam  pro  pe¬ 
riculo  meo,  per  illum  Dominum,  quem  oc¬ 
culta  non  fallunt,  desinite  vulneratam  tegere 
conscientiam  :  prudentes  aegri  medicos  non 
verentur,  ne  in  occultis  quidem  partibus, 
etiam  secaturos,  etiam  perusturos.  «  Porro 
infra  alloquitur  eos,  qui  peccata  quidem  sin¬ 
gillatim,  et  omnia  ad  plenum  confitebantur, 
sed  graviorem  Poenitentiae  mulctam  refugie¬ 


bant  :  «  Nunc,  inquit,  ad  eos  sermo  sit,  qui 
bene  ac  sapienter  vulnera  sua,  Poenitentiae 
nomine  confitentes,  nec  quid  sit  Poenitentia, 
nec  quae  vulnerum  medicina,  noverunt  :  si- 
milesque  sunt  illis,  qui  plagas  quidem  ape¬ 
riunt,  ac  tumores,  medicisque  etiam  assiden¬ 
tibus  confitentur,  sed  admoniti  qiiee  impo¬ 
nenda  sunt  negligunt,  et  quae  bibenda  fasti¬ 
diunt  »  ;  ex  quo  loco  intelligimus,  Confes¬ 
sionem  accuratam  semper  in  usu  fuisse  apud 
Christianos. 


CAPUT  IX. 

Testimonia  Patrum  ab  anno  400.  ad  500. 

Quarto  saeculo  habemus  S.  JoannemChry- 
sostomum,  quem  satis  constat  ad  initium 
quarti  saeculi  post  Apostolos  floruisse.  Is  in 
homil.  30,  in  Genesin,  memimit  Confessionis 
quae  in  hebdomada  sancta  ante  festum  Pa¬ 
schae  fieri  debet,  cujus  etiam  Gregorium  Nys- 
senum  meminisse  supra  notavimus  :  «  Quia, 
inquit,  in  magnam  hanc  hebdomadam  per¬ 
venimus.  Dei  gratia,  nunc  maxime  et  jejunii 
cursus  intendendus,  et  magis  continuandae 
sunt  preces,  faciendaque  diligens,  et  pura 
Confessio  peccatorum.  »  Haec  ille,  qui  tametsi 
non  aperte  dixerit,  Confessionem  sacerdoti 
faciendam  esse,  tamen  in  aliis  locis  id  non 
tacuit  ;  ut  omittam,  quod  cum  ejusdem  con¬ 
suetudinis  meminerint  Chrysostomus  et  Nys- 
senus,  et  hic  disertis  verbis  docuerit  sacer¬ 
doti  confessionem  esse  faciendam,  dubitari 
non  potest,  quin  etiam  ille  hoc  senserit. 

Idem  Chrysostomus  homil.  33.  in  Joannem 
hortatur  ad  confessionem  criminum  occul¬ 
torum  :  et  cum  certum  sit  ex  multis  aliis  lo¬ 
cis,  Chrysostomum  non  probasse  Confessio¬ 
nem  publicam,  sequitur  ut  ad  Confessionem 
privatam  hortatus  sit  pcenitentes  :  «  In  pec¬ 
catis,  inquit,  quae  commisimus,  confitendis, 
neminem  vereamur;  Deum  duntaxat,  ut  de¬ 
cet,  formidemus,  qui  et  nunc  opera  nostra 
videt,  et  tunc  quos  in  praesentia  nonpeenitet 
damnabit.  »  Et  infra  :  «  Commisisti  aliquod 
scelus,  autanimo  agitasti,  homines  celas,  non 
Deum,  et  nihil  curas,  oculos  hominum  for¬ 
midas.  »  Et  infra  :  «  Yos  autem  hortor,  dile¬ 
ctissimi,  ut  et  si  nemo  opera  nostra  videat,  ut 
singuli  suam  conscientiam,  ingrediantur,  et 
judicem  sibi  rationem  constituant,  errata 
sua  in  medium  adducant,  nisi  velint  in  die 

illa  horrenda  universo  orbi  ea  manifeste  pa¬ 
tere  :  sanentur  jam  vulnera  :  sumatur  Poe¬ 
nitentiae  medicina.  » 

Porro  confessionem  peccatorum  apud  sa¬ 
cerdotem  ,  faciendam  esse,  colligitur  apertis¬ 
sime  ex  lib.  ii.  et  m.  de  sacerdotio  :  nam  in 
ii.  libro  sic  ait  Ghrysostomus  :  «  Quamobrem 
multa  quidem  arte  opus  est,  ut  qui  laborant 
Christiani,  ultro  sibi  persuadeant,  Sacerdo¬ 
tum  curationi  sese  submittere  oportere.  »  Et 
paulo  post  :  «  Equidem  complures  recensere 
possim,  quos  constat  in  extrema  mala  ada¬ 
ctos,  non  ob  aliud,  nisi  quod  digna  ab  eis  poe¬ 
na,  et  quae  peccatis  perpetratis  par  esset, 
exigeretur.  Neque  enim  temere  ad  delictorum 
modum  oportet  et  mulctam  ipsam  adhibere: 
sed  tanquam  conjecturis  quibusdam  explo¬ 
randus  est  delinquentium  animus,  ne  qua 
fiat,  ut  dum  consuere  vis  quod  interruptum 
est,  scissuram  deteriorem  facias.  Quo  loco 
docet  Chrysostomus,  in  injungenda  poeni¬ 
tentia,  non  solum  rationem  habendam  esse 
sacerdotis  gravitatis,  et  multitudinis  pecca¬ 
torum,  sed  etiam-  infirmitatis  et  debilitatis 
ejus,  qui  peccavit.  Constat  autem  non  posse 
ista  cognosci,  nisi  ex  confessione  diligenti  et 
accurata  delinquentis  :  quare  voluit  Chry¬ 
sostomus,  confessionem  peccatorum  omnium 
etiam  occultissimorum,  quae  non  minus  cu¬ 
ratione  egent,  quam  manifesta  fieri  debere 
apud  sacerdotes.  Vide  etiam  lib.  3.  de  sacer¬ 
dotio. 

Secundo,  habemus  S.  Hieronymum,  Chry- 
sostomi  aequalem.  Is  in  comment.  ad  cap. 
10  Ecclesiastae,  habet  haec  verba:  «  Si  quem 
serpens  Diabolus  occulte  momorderit,  et 
nullo  conscio,  peccati  veneno  infecerit  ;  si 
tacuerit  qui  percussus  est,  et  non  egerit  poe¬ 
nitentiam,  nec  vulnus  suum  fratri  et  ma¬ 
gistro  voluerit  confiteri,  magister,  qui  habet 
linguam  ad  curandum,  facile  ei  prodesse 
non  poterit.  Si  enim  erubescat  aegrotus  vul¬ 
nus  medico  confiteri,  quod  ignorat,  medi¬ 
cina  non  curat.  » 

Idem  in  comment.  ad  cap.  16.  Mattii.  : 
«  Legimus,  inquit,  in  Levitico  de  leprosis, 
ubi  jubentur  ut  ostendant  se  sacerdotibus,  et 
si  lepram  habuerint,  tunc  a  sacerdote  im¬ 
mundi  fiant  :  non  quo  sacerdotes  leprosos  fa¬ 
ciant,  et  immundos,  sed  quo  habeant  noti¬ 
tiam  leprosi,  et  possint  discernere  qui  mun¬ 
dus,  quive  immundus  sit.  Quomodo  ergo  ibi 
leprosum  sacerdos  mundum,  vel  immundum 
facit  :  sic  et  hic  alligat  vel  solvit  Episcopus, 
et  Presbyter  :  non  eos,  qui  insontes  sunt,  vel 


noxii,  sed  pro  officio  suo  cum  peccatorum 
audierit  varietates,  scit  qui  ligandus  sit,  quive 
solvendus.  »  Haec  ille.  Quo  loco  S.  Hiero¬ 
nymus  apertissime  docet,  oportere  sacerdo¬ 
tem  audire  peccatorum  varietates,  atque  id 
pro  officio  suo  ;  ex  quo  intelligimus,  non  sa¬ 
tis  esse  si  poenitentes  generatim,  aut  mani¬ 
festa  peccata  tantum  confiteantur,  sed  om¬ 
nino  necessarium  esse,  ut  singillatim  pec¬ 
cata  omnia  sacerdotibus  detegant. 

Neque  movere  nos  debet  comparatio  illa 
cum  sacerdotibus  leviticis,  qui  lepram  non 
vere  curabant,  sed  declarabant.  Nam  simili¬ 
tudo  in  eo  solum  consistit,  quod  quemadmo¬ 
dum  sacerdotes  levitici  non  poterant  leprosos 
curare  sine  ipsorum  cooperatione,  sola  sua 
potestate,  sed  tantum  judicabant  eos  esse 
leprosos  et  a  consortio  eseterorum  segrega¬ 
bant  :  sic  etiam  sacerdotes  Christiani,  non 
possunt  sola  sua  potestate  peccatores  justi¬ 
ficare,  nisi  ipsi  etiam  per  Poenitentiam,  et 
Confessionem  cooperentur,  tamen  si  coope- 
rentur,  plane  possunt.  Quare  idem  S.  Hiero¬ 
nymus  cum  dixisset :  «  Pro  officio  suo  cum 
peccatorum  audierit  varietates  » ,  non  addidit, 
Scit  qui  ligatus  sit,  quive  solutus,  sed  :  «  Qui 
ligandus  sit,  quive  solvendus.  »  Sacerdos 
enim,  pro  potestate  sibi  a  Christo  concessa, 
peccatores  impoenitentes  ligat,  poenitentes 
solvit,  et  non  solum  ligatos  aut  solutos  de¬ 
clarat.  Quocirca  non  pugnat  Hieronymus 
cum  Chrysostomo,  qui  in  lib.  ni.  de  sacer¬ 
dotio,  scribit,  sacerdotes  autem  Christianos 
non  declarare,  sed  plane  purgare  lepram  spi¬ 
ritualem. 

Vide  eumdem  Hieronymum  in  comment. 
ad.  2.  cap.  Ilierem.  et  in  epist.  ad  Pamma- 
chium,  et  Oceanum,  de  erroribus  Origenis, 
ubi  docet,  necessariam  esse  Confessionem, 
cum  secunda  tabula  post  naufragium  sit, 
culpam  simpliciter  confiteri. 

Tertio,  habemus  S.  Innocentium  I.  Ponti¬ 
ficem,  qui  in  epist.  i.  ad  Decentium  Epi¬ 
scopum  Eugubinum,  cap.  vii.  ita  loquitur : 
<(  C alterum  de  pondere  aestimando  delicto¬ 
rum,  Sacerdotis  est  judicare,  ut  attendat 
ad  confessionem  pcenitentis ,  et  ad  fletus 
atque  lacrimas  corrigentis,  ac  tum  jubere 
dimitti,  cum  viderit  congruam  satisfactio¬ 
nem.  » 

Quarto,  habemus  S.  Augustinum,  qui  in 
lib.  50.  homiliarum,  homil.  12.  docet,  con¬ 
fessionem  peccatorum  a  Deo  esse  praeceptam: 
«  Deus  noster,  inquit,  quia  pius  est  et  mi¬ 
sericors,  vult  ut  ea  confiteamur  in  hoc  sae- 

culo,  nc  pro  illis  confundamur  postmoduin 
in  futuro.  » 

Idem  etiam  in  eodem  opere  homil.  M.  do¬ 
cet  Confessionem  sacerdoti  esse  faciendam  : 

«  Non  solum,  inquit,  post  poenitentiam, 
ab  istis  vitiis  se  homo  servare  debet  sed  et 
ante  poenitentiam  dum  sanus  est  :  quia  si 
ad  ultimum  vita)  steterit,  nescit  si  ipsam  poe¬ 
nitentiam  accipere,  ac  Deo,  et  Sacerdoti  pec¬ 
cata  sua  confiteri  poterit.  » 

Idem  tractatu  super  Psal.  66.  docet,  pec¬ 
cata  omnia  esse  confitenda  :  «  Tristis  esto, 
inquit,  antequam  confitearis,  confessus  ex- 
ulta  :  jam  sanaberis.  Non  confitentis  con¬ 
scientia  saniem  collegerat,  apostema  tumue¬ 
rat,  cruciabat  te,  requiescere  non  sinebat :  ad¬ 
bibet  medicus  fomenta  verborum,  et  ali¬ 
quando  secat,  adhibet  medicinale  ferrum  in 
correptione  tribulationis.  Tu  agnosce  medici 
manum,  confitere,  exeat  in  confesione,  et 
defluat  omnis  sanies,  jam  exulta,  jam  lartare  ; 
quod  reliquum  est,  facile  sanabitur.  »  Certe 
omnis  sanies,  omnia  peccata  significat,  et 
sicut  ex  apostemate  omnis  sanies  quam  dili¬ 
gentissime  exprimenda  est,  ita  judice  Au¬ 
gustino,  omnia  peccata  in  Confessione  ape¬ 
rienda  sunt. 

Idem  etiam  Augustinus  interfuit  Con¬ 
cilio  III.  Carthaginiensi,  et  canonibus  ejus 
cum  caderis  Coepiscopis  suis  subscripsit  : 
proinde  canonem  illum  31.  supra  citatum 
sine  dubio  approbavit. 

Habetur  item  in  iv.  tomo  operum  S.  Au¬ 
gustini,  liber  de  vera  et  falsa  poenitentia,  qui 
licet  non  videatur  S.  Augustini  esse,  tamen 
negari  non  potest,  quin  sit  alicujus  antiqui, 
probatique  scriptoris,  cum  inde  Gratianus,  et 
Petrus  Lombardus,  multa  testimonia  in  li¬ 
bros  suos  retulerint.  In  eo  igitur  lib.  c.  10  : 
«  Quem,  inquit,  poenitet,  omnino  peeniteat, 
et  dolorem  lacrymis  ostendat,  repraesentet 
vitam  suam  Deo  per  sacerdotem,  praeveniat 
judicium  Dei  per  Confessionem.  Praecepit 
enim  Dominus  mundatis,  ut  ostenderent  ora 
sacerdotibus  :  docens,  corporali  praesentia 
confitenda  peccata,  non  per  nuntium,  non 
per  scriptum  manifestanda.»  Et  infra :  a  Quare 
qui  confiteri  vult  peccata  ut  inveniat  gra¬ 
tiam,  quaerat  sacerdotem  scientgm  ligare  et 
solvere  :  ne  cum  negligens  circa  se  exsti¬ 
terit,  negligatur  ab  illo,  qui  eum  misericor¬ 
diter  monet.  Et  cap.  11  de  peccatis  occultis  : 
«  Si  peccatum,  inquit,  occultum  est,  sufficiat 
referre  innotitiam  sacerdotis.»  Et  cap.  M.  de 
circumstantiis  peccatorum:  «  Consideret,  in- 
Tom.  IV. 


quit,  qualitatem  criminis,  in  loco,  in  tempore 
in  perseverantia,  in  varietate  persona),  et 
quali  hoc  fecerit  tentatione,  et  in  ipsius  vitii 
multiplici  executioiie.  »  Et  paulo  post :  «  Om¬ 
nis,  inquit,  ista  varietas  confitenda  est.  » 

Quinto,  habemus  S.  Leonem  in  epist.  80. 
ad  Episcopos  Campania),  ubi  cum  prohi¬ 
buisset,  ne  peccata  secreta  publice  recita¬ 
rentur,  '  reddidit  rationem,  dicens  :  «  Cum 
reatus  conscientiarum  sufficiat  solis  sacerdo¬ 
tibus  indicari  confessione  secreta.  »  Et  paulo 
infra  :  «  Sufficit  illa  confessio,  qua)  primum 
Deo  offertur,  tum  etiam  sacerdoti.  » 

Ad  hunc  locum  respondet  Kemnitius,  pag. 
1007.  ac  dicit,  S.  Leonem  non  loqui  de  con¬ 
fessione  omnium  peccatorum  occultorum, 
sed  tantum  de  confessione  eorum,  qua;  si 
publicarentur,  possent  legum  constitutioni¬ 
bus  percelli,  hoc  est,  eorum,  qua)  olim  pu¬ 
blica)  confessioni,  et  poenitentia)  subjecta  fu¬ 
erunt.  Id  vero  probat  Kemnitius,  quia  S. 
Leo  inter  alias  causas  cur  prohibuerit  con¬ 
fessionem  publicam  peccatorum  occultorum 
etiam  illam  reddidit,  quia  periculum  erat, 
ne  multi  a  Poenitentia;  remediis  arcerentur, 
dum  aut  erubescunt,  aut  metuunt  inimicis 
suis  facta  sua  reserare,  quibus  possunt  le¬ 
gum  constitutionibus  percelli. 

Sed  in  promptu  est  refutatio.  Nam  S.  Leo 
non  unam,  sed  tres  causas  reddidit,  cur  pro¬ 
hibenda  esset  confessio  publica  scelerum  oc¬ 
cultorum.  Una  fuit,  quam  Kemnitius  solam 
notavit,  ne  publicarentur  crimina,  qua;  pos¬ 
sent  legum  sanctione  puniri ;  ut  homicidia, 
furta,  proditiones,  et  similia.  Altera,  quia 
cum  multi  erubescant  flagitia  sua  publice 
reserare,  ob  eam  verecundiam  a  poenitentia) 
remediis  arcerentur,  si  necesse  esset  occulta 
flagitia  publicari.  Ex  hac  autem  secunda 
causa  manifestum  est,  S.  Leonem  non  esse 
locutum  de  illis  solis  criminibus,  qua)  legum 
severitate  puniuntur.  Tertia  causa  fuit,  quia 
sufficit  reatus  conscientiarum  solis  sacerdo¬ 
tibus  indicari  confessione  secreta  ;  proinde 
non  sunt  poenitentes  ad  confessionem  publi¬ 
cam  adigendi :  qua;  sane  causa  generalis  est, 
et  peccata  omnia  comprehendit. 

Deinde,  nulla  prorsus  ratio  fingi  potest, 
cur  peccata  illa  confitenda  esse  velit  S.  Leo, 
qua)  si  publicarentur,  legum  sanctionibus 
punirentur ;  et  non  alia.  Nam  quod  Kemni¬ 
tius  dicit,  illa  sola  peccata  apud  veteres  ne¬ 
cessario  confitenda  fuisse,  qua)  si  publica 
fuissent,  ad  confessionem  publicam  perti¬ 
nuissent;  et  suppa  refutatum  est,  et  hoc  loco 

nihil  Kemnitium  juvat.  Nam  ad  confessionem 
publicam  pertinebant  peccata  publica,  non 
ea  solum,  quae  legum  constitutionibus  coer¬ 
cebantur,  ut  adulteria  :  sed  etiam  ea,  quae 
impune  committebantur,  ut  fornicationes. 
Non  igitur  recte  Kemnitius  probat,  B.  Leo¬ 
nem  de  illis  tantum  criminibus  esse  locutum, 
quae  per  leges  publicas  prohibebantur,  ea 
ratione,  quia  ejusmodi  crimina  confessioni 
publicae  olim  subjecta  fuerunt  :  nam  ut  jam 
diximus,  non  ea  solum,  sed  alia  multa  prae¬ 
terea  confessioni  publicae  subjecta  fuerunt. 

Habemus  praeterea  aliud  S.  Leonis  testi¬ 
monium,  in  epist.  91.  ad  Theodorum  Foro- 
julii  Episcopum,  ubi  sic  legimus  :  «  Multi¬ 
plex  misericordia  Dei  ita  lapsibus  subvenit 
humanis,  ut  non  solum  per  Baptismi  gra¬ 
tiam,  sed  etiam  per  Poenitentiae  medicinam 
spes  vitae  reparetur  aeternae  ;  et  qui  regene¬ 
rationis  donum  violassent,  proprio  se  judicio 
condemnantes,  ad  remissionem  criminum 
pervenirent,  sic  divinae  bonitatis  praesidiis 
ordinatis,  ut  indulgentia  Dei  sine  supplica¬ 
tionibus  sacerdotum  nequeat  obtineri.  Me¬ 
diator  enim  Dei  et  hominum,  homo  Christus 
Jesus,  hanc  Ecclesiae  Praepositis  tracjidit  po¬ 
testatem,  ut  et  confitentibus  actionem  poeni¬ 
tentiae  darent,  et  eosdem  salubri  satisfactio¬ 
ne  purgatos,  ad  communionem  Sacramento¬ 
rum  per  januam  reconciliationis  admitte¬ 
rent.  »  Hoc  loco  S.  Leo  apertissime  docet, 
confessionem  esse  necessariam  jure  divino. 
Nam  ab  ipso  Deo  ordinatum  esse  scribit,  ut 
indulgentia  Dei  sine  sacerdotum  ministerio 
nequeat  obtineri  :  et  deinde  addit,  Ministe¬ 
rium  sacerdotum  ex  Christi  instituto  in  eo 
consistere,  ut  confitentibus  poenitentiam  in¬ 
jungant,  et  eosdgm  ad  communionem  Sacra¬ 
mentorum  per  januam  reconciliationis  ad¬ 
mittant.  Loqui  autem  S.  Leonem  de  confes¬ 
sione  secreta,  et  peccatis  omnibus  etiam  oc¬ 
cultis,  perspicuum  est  tum  ex  loco  superiore, 
tum  etiam,  quia  non  possent  sacerdotes  con¬ 
gruam  poenitentiae  actionem  injungere,  nisi 
peccata  omnia  accurate  cognoscerent.  Porro 
ad  hunc  locum  Kemnitius  nullam  solutionem 
reperire  potuit. 

Sexto,  habemus  Sozomenum,  qui  lib.  vn. 
hist.  c.  16.  ita  loquitur  :  «  Cum  prorsus  non 
peccare,  natura  sit  humana  divinioris,  pce- 
nitentibus,  quamvis  frequenter  deliquissent, 
veniam  dare  Deus  jussit,  et  ad  impetrandam 
veniam,  confiteri  peccata  necessarium  est.  » 
Hic  audis  ab  homine  Graeco,  et  jus  divinum, 
ct  Confessionis  necessitatem. 


CAPUT  X. 

Testimonia  reliquorum  Patrum  ab  anno  500. 
ad  1200. 

Nunc  addemus  testimonia  aliqua  eorum 
Scriptorum,  qui  floruerunt  consequentibus 
aetatibus  usque  ad  annum  Domini  1200.  quo 
demum  tempore  sub  Innocentio  III,  Confes¬ 
sionis  omnium  peccatorum  legem  latam 
fuisse,  adversarii  mentiuntur. 

Habemus  igitur  post  annum  Domini  500. 
Sanctum  Gregorium  I.  qui  homil.  26.  in 
Evangelia  explicans  illa  verba  :  «  Quorum 
remiseritis  peccata,  remittuntur  eis.  Viden¬ 
dum  est,  inquit,  quae  culpa,  aut  quae  sit  poe¬ 
nitentia  secuta  post  culpam ;  ut  quos  omni¬ 
potens  Deus,  per  compunctionis  gratiam  vi¬ 
sitat,  illos  Pastoris  sententia  absolvat.  Tunc 
enim  vera  est  absolutio  Praesidentis,  cum 
aeterni  arbitrium  sequitur  Judicis.»  Non  pot¬ 
est  autem  sacerdos  cognoscere  an  pro  ra¬ 
tione  culpae  poenitentiam  egerit,  qui  solvi 
desiderat,  nisi  culpam  ipsam,  vel  potius 
culpas  omnes  poenitens  aperte  confiteatur  : 
quare  necessaria  est  Confessio  omnium  pec¬ 
catorum.  Quod  etiam  eodem  in  loco  idem 
Gregoriu^  colligit,  ex  Lazari  excitatione  et 
solutione  :  « Lazaro,  inquit,  dicitur,  veni 
foras ;  ac  si  aperte  cuilibet  mortuo  in  culpa 
diceretur  :  Cur  reatum  tuum  intra  conscien¬ 
tiam  abscondis  ?  foras  jam  per  Confessionem 
egredere,  qui  apud  te  interius  per  negatio¬ 
nem  lates.  Veniat  itaque  foras  mortuus, 
id  est,  culpam  confiteatur  peccator  :  venien¬ 
tem  vero  foras,  solvant  discipuli,  ut  Pasto¬ 
res  Ecclesiae  ei  poenam  debeant  amovere, 
quam  meruit,  qui  non  erubuit  confiteri  quod 
fecit.  » 

Eodem  sacculo  floruit  Joannes  Climacus, 
qui  in  suo  libro,  qui  inscribitur  Climax, 
gradu  4.  ita  loquitur  :  «  Ante  omnia  vero 
culpas  nostras  praeclaro  Judici  nostro  soli 
confiteamur  :  omnibusque  si  ille  jusse rit, 
confiteri  simus  parati  »  ;  et  infra  dicit,  sine 
Confessione,  quae  fit  homini,  nullum  posse 
consequi  remissionem. 

Post  annum  Domini  600.  habemus  Caesa- 
rium  Episcopum  Arelatensem.  Is  homil.  6. 
7.  8.  9.  et  10.  de  Pcenitentia  egregie  dispu¬ 
tat,  et  in  septima  quidem  scribit,  peccata 
confitendo,  et  poenitentiam  agendo  purgari : 


CAPUT  X. 


in  decima  vero  paulo  fusius  de  necessitate 
Confessionis  loquitur  :  «  Unde  vos,  inquit, 
frequenter  admonui,  fratres  charissimi,  ite¬ 
rum  atque  iterum  admoneo,  et  contestor,  ut 
qui  se  cognoscit  de  littore  continentia),  tem¬ 
pestate  libidinis,  in  pelago  luxuriae  fuisse 
jactatum,  et  castitatis  incurrisse  naufragium, 
peccatorum  confessionem  velut  tabulam 
fractae  navis  velociter  apprehendat,  ut  per 
ipsam  de  abysso  ac  profundo  luxuria;  possit 
evadere,  et  ad  portum  Poenitentiae  perveni¬ 
re,  ubi  jam  tutiori  loco  spei  anchoram  fige¬ 
re,  et  salutem  perditam  valeat  reparare.  » 
Porro,  loqui  Csesarium  de  Confessione  om¬ 
nium  peccatorum  in  specie,  perspicuum  est 
ex  hom.  7.  ubi  comparat  peccata  morbis, 
confessionem  medicinae,  sacerdotem  medi¬ 
co  :  neque  enim,  ut  etiam  supra  diximus, 
satis  est  ad  sanandos  morbos  corporales,  si 
medico  aegrotus  dicat,  se  male  habere,  nisi 
in  specie  morbum,  vel  morbos,  si  forte  plu¬ 
ribus  simul  vexatur,  aperiat. 

Post  annum  Domini  700.  venerabilis  Beda 
in  commentar,  ad  cap.  5.  epist  S.  Jacobi, 
exponens  illud  :  Confitemini  alterutum 
peccata  vestra  : « In  hac,  inquit,  sententia,  illa 
debet  esse  discretio,  ut  quotidiana  leviaque 
peccata,  alterutrum  coaequalibus  confitea¬ 
mur,  eorumque  credamus  oratione  salvari  : 
porro  gravioris  lepra;  immunditiam,  juxta 
legem,  sacerdoti  pandamus,  atque  ad  ejus 
arbitrium,  qualiter,  et  quanto  tempore  jus- 
serit,  purificari  curemus.  » 

Idem  Beda  lib.  v.  histor.  Gentis  suae,  cap. 
14.  scribit  insigne  exemplum  militis,  qui 
cum  confiteri  peccata  sua  negligeret,  vel 
erubesceret,  etiamsi  ab  ipso  rege  saepius 
moneretur,  ut  more  Christiano  Confessio¬ 
nem  peccatorum  suorum  faceret,  antequam 
de  hoc  seeculo  exire  compelleretur  :  tandem 
horribili  praecedente  visione,  ad  Inferni  per¬ 
petuos  cruciatus  raptus,  neglecta;  dilataeque 
Confessionis  poenas  justissimas  dedit. 

Eodem  saeculo  Theodorus  Studytes  in  vita 
S.  Platonis,  laudat  eumdem  Platonem,  quod 
ab  adolescentia,  Pastori  animae  suae  confi¬ 
teri  consuevisset,  non  minus  frequenter 
quam  diligenter,  peccata  omnia,  ad  intimas 
usque  cogitationes. 

Post  annum  Domini  800.  Rabanus  Episco¬ 
pus  Moguntinus  lib,  vn.  in  Ecclesiasticum, 
cap.  7.  de  Confessionis  neeessitate  ita  loqui¬ 
tur  :  «Qui  transgreditur  mensuram  in  con¬ 
cupiscentiis  carnis,  et  aggravatur  ejus  deli¬ 
ctis,  necesse  est,  ut  per  confessionem  pecca¬ 

torum,  foeditatem  evomat,  et  sic  per  jeju¬ 
nium  et  castigationem  corporis,  ad  statum 
pristina;  sanitatis  redeat.»  Vide  eumdem  lib. 
ii.  de  institutione  Clericor.  cap.  30. 

Eodem  seeculo  Nicephorus  Cartophylas  in. 
epist.  ad  Theodosium,  cujus  fragmentum 
exstat  in  I  tomo  Bibliotheca;  sanctorum 
Patrum  :  «  Olim,  inquit,  omnes  oportebat 
ad  ipsos  Pontifices  accedere,  suaque  illis  oc¬ 
culta  prodere,  et  sic  vel  reconciliatiohem, 
vel  repudium  ferre.  Ignoro  autem  qui  fa¬ 
ctum  sit,  cur  heee  minus  observentur  ;  quam¬ 
vis  existimem  Pontifices  negotii  taedio,  fre- 
quentique  multitudinis  turbulentia  defatiga¬ 
tos,  id  operae  ad  Monachos  transmisisse,  ad 
eos  scilicet,  qui  vere  probati  sint,  aliisque 
valeant  esse  utiles.  »  Et  infra  :  «  Porro  si 
quis  expertus  sit,  et  frugi,  et  cum  hoc,  sa¬ 
cerdotio  fungatur,  ad  illum  in  primis  accen¬ 
dendum.  »  Ex  hoc  loco  intelligimus,  commu¬ 
nicatam  fuisse  a  Pontificibus  absolvendi  po¬ 
testatem  etiam  Monachis,  non  tamen  qui¬ 
buscumque,  sed  iis  tantum  qui  et  sacerdotio 
fungerentur,  et  doctrina  ac  probitate  praediti 
essent. 

Post  annum  Domini  900.  Radulphus  Fla- 
viacensis,  lib.  m.  in  Levitic.  cap.  7.  «  Dig¬ 
num  est,  inquit,  ut  qui  peccatorum  suorum 
confessionem  facit,  consummet  ea  omnia, 
quae  ad  memoriam  revocare  potest,  Domino 
pandens ;  non  alia  prodens,  alia  abscon¬ 
dens.  » 

Post  annum  Domini  1000.  Petrus  Damia- 
n us  in  serm.  de  S.  Andrea  :  «  Quartus  gra¬ 
dus,  inquit,  est  confessio  oris  ;  haec  pure  fa¬ 
cienda  est,  quia  non  est  pars  peccatorum  di¬ 
cenda,  et  altera  retinenda  :  neque  levia  con¬ 
fitenda,  et  gravia  diffitenda  ctc.  »  Et  infra 
de  sacerdote  Confessario  loquens  :  «  Videat, 
inquit,  ne  unquam  de  his,  quse  sub  signacu¬ 
lo  Confessionis  accepit,  aliquam  faciat  men¬ 
tionem  etc.  » 

Idem  in  epist.  ad  Desiderium,  de  miracu¬ 
lis  sui  saeculi,  refert  insigne  exemplum  de 
integritate  Confessionis  :  «  Hugo,  inquit, 
Cluniaccnsis  Abbas,  cum  ad  suum  me  Mo¬ 
nasterium  perduxisset,  frater  quidam  senex 
in  infirmorum  domo  ingravescente  totius 
corporis  tumore  languebat.  Hic  porro  cum 
Abbatis  comperisset  adesse  praesentiam,  lae- 
tus  effectus,  divinam  coepit  implorare  cle¬ 
mentiam  :  Domine,  inquit,  quem  nullum  la¬ 
tet  occultum,  quaeso,  si  quid  reatus  in  me 
est,  quod  non  sim  hucusque  confessus,  tu 
mihi  misericorditer  in  memoriam  revoca, 

quatenus  Abbati  meo,  dum  praesens  est,  pu¬ 
re  confitear,  atque  ab  eo,  qui  jus  hoc  in  me 
prae  caeteris  habet,  judicatus  absolvar.  Hoc 
dicto  hujusmodi  vox  auribus  ejus  insonuit  : 
Certe  est,  certe  est  aliquid  in  te,  quod  con¬ 
fessus  adhuc  non  es.  Cumque  ille  vocem  so¬ 
lam  audiret,  sed  a  quo  procederet,  non  vi¬ 
deret;  orando  subjunxit  :  Exprime,  Domine 
manifeste  quid  hoc  sit,  ut  confessus  corrigam 
quod  erravi.  Porro,  vox  eadem  peccatum 
quoddam  sicut  quaerebat,  signanter  expres¬ 
sit,  quod  ille  a  se  commissum  illico  reco¬ 
gnovit,  et  Abbati  festinanter  accito,  facta 
Confessione  purgavit  :  paucisque  post  die¬ 
bus  in  sancta  pace  defunctus  est.  » 

Post  annum  Domini  1100.  S.  Bcrnardus  in 
sermone  ad  milites  templi,  cap.  1:2:  «  Quid, 
inquit,  de  Bethphage  dicam,  ubi  et  Confes¬ 
sionis  Sacramentum,  et  sacerdotalis  ministe¬ 
rii  mysterium  continetur?»  Et  infra  :«  Et  qui¬ 
dem  verbum  in  corde  peccatoris,  operatur 
salutiferam  contritionem ;  verbum  vero  in 
ore,  noxiam  tollit  confusionem,  ne  impediat 
necessariam  confessionem.  »  Et  infra  sacer¬ 
dotibus  dicit  :  «  Non  absolvant  etiam  com¬ 
punctum,  nisi  viderint  et  confessum.  »  Hic 
habemus  primo,  Confessionem  Sacramentum 
esse,  ac  proinde  juris  divini.  Secundo,  ne¬ 
cessariam  esse  etiam  iis,  qui  cordis  com¬ 
punctionem  videntur  adepti.  Tertio,  sacer¬ 
doti  esse  faciendam,  et  ab  eodem  Absolutio¬ 
nem  exspectandam. 

Esse  autem  peccata  omnia  confitenda,  do¬ 
cet  idem  Bernardus  serm.  16.  in  Cant.  his 
verbis  :  «  Omne  quod  remordet  conscien¬ 
tiam,  confitere  humiliter,  pure,  fideliter.  » 

Huc  addi  potest  testimonium  Hugonis  de 
S.  Victore,  lib.  n.  de  Sacrament.  par.  14. 
cap.  1.  ubi  explicans  illud,  Jacob.  5  :  Con¬ 
fitemini  alterutruin  peccata  vestra,  et  orate 
pro  invicem,  ut  salvemini ,  monet,  ideo  di¬ 
ctum  esse,  «  confitemini  ut  salvemini,  »  quia 
non  salvamur,  nisi  confiteamur.  Item  Ri- 
chardi  de  S.  Victore,  in  lib.  de  potestate  li¬ 
gandi  et  solvendi,  cap.  4.  ubi  dicit,  Poeni¬ 
tentiam  veram  esse  abominationem  peccato¬ 
rum,  cum  voto  cavendi,  confitendi,  et  satis¬ 
faciendi  ;  et  probat  tum  ex  natura,  tum  ex 
Scriptura.  Denique,  testimonium  Petri  Clu- 
niacensis,  qui  Bernardi,  Hugonis,  et  Richar- 
di  aequalis  fuit.  Is  lib.  i.  de  miraculis,  aper¬ 
tissime  docet,  Confessionem  omnium  pecca¬ 
torum  lethalium  omnino  necessariam  esse 
iis,  qui  post  Baptismum  peccaverunt. 

Habemus  igitur  testimonia  Patrum,  par- 


tim  Graecorum,  partim  Latinorum,  ad  tri¬ 
ginta,  qui  omnes  ante  Innocentii  III.  tempora 
floruerunt :  ex  quibus  aperte  convincitur  eo¬ 
rum  omnium  error,  qui  Confessionem  non  a 
Christo,  sed  ab  Inneeeniio  III.  institutam 
esse  docent. 

Refelluntur  solutiones  Kemnitii  ad  loca 
Patrum. 

Martinus  Kemnitius  initio  Censurae  suae  ad 
cap.  5.  Concilii  Tridentini,  pag.  976.  insti¬ 
tuens  disputationem  de  Confessione,  propo¬ 
nit  novem  quasi  genera  Confessionis,  quae 
apud  Patres  inveniri  dicit  :  quae  nihil  aliud 
sunt,  nisi  novem  solutiones,  excogitatae  ad 
eludenda  testimonia  sanctorum  Patrum,  quae 
a  Catholicis  Doctoribus  ad  Confessionem  sta¬ 
biliendam  proferuntur.  Illis  enim  novem  ge¬ 
neribus  Confessionis  satis  prolixe  explicatis, 
ita  subjungit,  pagina  1019  :  «Ad  haec  novem 
capita,  omnes  veterum  sententiae  commode 
'referri  possunt  :  longe  aliud  vero  est,  de 
quo  praecipue  Pontificia  Confessio  dimicat.  » 
Quare  ne  Lutherani  sibi  ac  suis  persuadeamt, 
ad  omnia  loca  Patrum,  quae  in  superioribus 
capitibus  adduximus,  jam  a  Kemnitio  esse 
responsum  ;  excutiam  paucis  totam  hanc  dis¬ 
putationem  Kemnitii,  licet  etiam  supra  re¬ 
futaverim  ea,  quae  aul  certa  loca  Patrum  ipse 
responderat. 

Primum  igitur  docet  Kemnitius,  Confes¬ 
sionem  quamdam  esse,  quae  soli  Deo  fit,  et 
queritur  hanc  negligi  in  Ecclesia  Catholica  ; 
et  Scripturarum,  ac  Patrum  testimonia,  quae 
ad  hanc  Confessionem  proprie  pertinent,  de¬ 
torqueri  dicit  ad  Confessionem  auricularem, 
quae  homini  fit. 

In  hac  prima  solutione,  primo  mentitur 
Kemnitius,  Confessionem,  quae  Deo  fit,  ne¬ 
gligi  in  Ecclesia  Catholica.  Nam  in  primis 
Confessio  generalis,  quae  incipit  :  «  Confiteor 
Deo  omnipotenti,  »  quotidie  recitatur  a  sa¬ 
cerdote  et  populo,  ad  initium  sanctissimi 
Sacrificii  :  eadem  in  horis  Canonicis  a  toto 
Clero  bis  in  die  pronuntiatur  ;  eamdem  fre¬ 
quentare  omnes  laici,  tum  viri,  tum  Heminae, 
a  Pastoribus  admonentur.  Deinde,  Confessio, 
quae  soli  Deo  fit,  in  Contritione  includitur, 
qui  enim  recogitant  annos  suos  in  amaritu¬ 
dine  animae  suae,  et  peccato  omnia,  quorum 


CAPUT  XI. 


conscientiam  habent,  ex  animo  detestantur, 
eaque  sibi  dimitti  a  Deo  petunt,  sine  dubio 
confitentur  Deo.  Quare  cum  doctrina  de  vera 
Contritione,  cum  accurata  discussione  con¬ 
scientiae,  magis  apud  Catholicos,  quam  apud 
Lutheranos  vigeat,  ut  libro  superiore  osten¬ 
dimus,  non  potest  non  mentiri,  qui  Confes¬ 
sionem  quae  Deo  fit,  a  Catholicis  ncgligi,  a 
Lutheranis  frequentari  dicit.  Denique,  Con¬ 
fessio  quae  Deo  fit,  includitur  in  Confessione 
quae  fit  sacerdoti,  tum  quia  sacerdoti  fit  ut 
locum  Dei  tenet,  tum  quia  qui  sacerdotibus 
confitentur,  expresse  dicunt :  «  Confiteor  Deo, 
et  tibi,  i)  Catholici  igitur,  qui  Confessionem 
.sacramentalem,  quae  fit  homini,  docent ,  si¬ 
mul  etiam  docent  eam,  quae  Deo  fit :  atque 
hoc  usque  adeo  verum  est,  ut  non  desint 
Patres,  qui  cum  de  Confessione  sacramen- 
tali  loquuntur,  eam  non  tam  homini,  quam 
Deo  fieri  dicant. 

Secundo,  multa  loca  Scripturarum,  et  Pa¬ 
trum  frustra  Kemnitius  adducit,  quasi  nos  ea 
de  Confessione  sacramentali  intelligamus, 
cum  ad  Confessionem,  qua?  soli  Deo  fit,  per¬ 
tineant.  Nullus  enim  Catholicorum  testimo¬ 
niis  illis  utitur ;  sed  ipse  solita  fraude  impo¬ 
nere  voluit  simplicibus.  Ad  quam  etiam 
fraudem  pertinet,  quod  loca  quaedam  omi¬ 
sit,  ex  quibus  facillime  detegi  ejus  insidiae 
potuissent  :  ut,  exempli  gratia,  citavit  homi- 
liam  priorem  Origcnis  in  Psalm.  37.  ub 
commendatur  Confessio  quae  fit  Deo  ,  et  omi¬ 
sit  homiliam  posteriorem,  in  qua  disertis 
verbis  commendatur  Confessio,  quae  fit  ho¬ 
mini. 

Tertio,  quaedam  loca  huc  trahit,  quae  satis 
aperte  loquuntur  de  Confessione  quae  fit  ho¬ 
minibus,  et  non  soli  Deo  :  proinde  cum  que¬ 
ritur  de  Catholicis,  quod  loca  Scripturae  et 
Patrum  a  Confessione,  quai  Deo  soli  fit,  ad 
Confessionem  sacramentalem  detorqueant, 
ipse  id  crimen  committit,  quod  aliis  falso 
tribuit. 

Talis  est  locus  ille  apud  Salomonem,  Pro- 
ver.  xxvm  :  Qui  abscondit  scelera  sua,  non 
dirigitur ;  qui  autem  confessus  fue ,  it ,  et 
reliquerit  ea  ,  misericordiam  consequetur. 
Neque  enim  ullus  est,  qui  scelera  sua  Deo  se 
abscondere  posse  credat,  nisi  forte  insaniat : 
sed  hominibus,  vel  ob  pudorem,  vel  alia  de 
causa,  multi  peccata  sua  abscondita  esse  cu¬ 
piunt.  Qui  autem  ejusmodi  sunt,  dirigi  non 
possunt  :  quis  enim  dirigat  eum,  cujus  pra¬ 
vitatem  ignorat?  ac  potissimum  sententia 
ista  moralis  illos  objurgat,  qui  admoniti  scc- 

lerum  suorum,  nolunt  ea  agnoscere ,  sed 
abscondunt,  et  negant. 

Tale  est  etiam  testimonium  illud  Chryso- 
stomi,  ex  hora.  3.  in  Matth.  :  «  Confessio  pec¬ 
catorum,  testimonium  est  conscientise  timen¬ 
tis  Deum.  Qui  enim  timet  judicium  Dei, 
peccata  sua  non  erubescit  confiteri;  qui  au¬ 
tem  erubescit,  non  timet.  »  Nam  erubescen¬ 
tia,  de  qua  Chrysostomus  loquitur,  apud 
homines  locum  habet,  non  apud  Deum  :  illis 
enim  confiteri  erubescimus,  quibus  arbitra¬ 
mur  ignorata  esse  mala  nostra  ;  id  quod 
unusquisque  in  se  experitur.  Adde  quod  si 
Chrysostomus  loqueretur  de  erubescentia 
coram  Deo,  non  diceret  :  «  Qui  timet  judi¬ 
cium  Dei,  peccata  sua  non  erubescit  confite¬ 
ri  ;  qui  autem  erubescit  non  timet, »  sed  e 
contrario  diceret  :  «  Qui  timet  judicium  Dei, 
erubescit,  confiteri ;  qui  autem  non  erube¬ 
scit,  non  timet  :  siquidem  timor  facit,  ut 
magni  faciamus  eum,  quem  timemus,  et  pro¬ 
inde  etiam  facit,  ut  erubescamus  coram  illo 
turpes  videri.  Sed  quia  major  timor  vincit 
minorem,  ideo  rectissime  Chrysostomus  di¬ 
cit,  eos,  qui  timent  judicium  Dei,  non  erube¬ 
scere  peccata  sua  hominibus  confiteri,  quia 
videlicet  timor  dei  vincit  timorem  hominum; 
et  contra,  eos  qui  confiteri  hominibus  eru¬ 
bescunt,  non  timere  judicium  Dei,  quia  si 
illud  timerent,  non  sinerent  se  ab  humano 
timore  ita  superari,  ut  medicinam  vulnerum 
animai  suee,  Confessionem  scilicet,  recusa¬ 
rent. 

Quarto,  solutio  Kemnitiana  nihil  efficit, 
quia  etiamsi  loca  Origenis  et  Chrysostomi, 
quee  ipse  adducit,  accipienda  essent  omnia 
de  Confessione  quse  Deo  fit,  tamen  multa 
sunt  alia,  tum  horum  duorum,  tum  aliorum 
Patrum,  qure  ipse  omisit,  quai  nulla  ratione 
detorqueri  possunt  ad  Confessionem  quee  fit 
soli  Deo ;  ut  ex  locis  a  nobis  citatis,  quivis 
cognoscere  potest.  Porro  ,  loca  quaidam 
Chrysostomi  paulo  obscuriora,  cum  ad 
Calvini  argumenta  ventum  fuerit,  explicabo. 

Secundum  genus  Confessionis,  ex  quo  se¬ 
cundam  solutionem  Kemnitius  petit,  est, 
cum  aliquis  proximum  laesit,  et  Pcenitentia 
ductus,  confitetur  eidem  proximo  se  peccas¬ 
se,  atque  ut  sibi  ignoscatur,  rogat.  Sed  haic 
solutio  nihil  omnino  ad  rem  nostram  facit, 
cum  ad  nullum  testimonium  sanctorum  Pa¬ 
trum  ex  his,  quse  nos  adduximus,  accommo¬ 
dari  possit,  ut  perspicuum  est,  tum  ex  ipsis 
testimoniis,  tum  etiam  quia  neque  Kemnitius 
ad  h^c  genus  Confessionis,  ullum  eorum  te- 

stirrioniorum  referre  conatus  est  :  solum 
enim  protulit  cluo  testimonia,  unum  sancti 
Augustini,  alterum  Theophylacti,  quorum 
neutrum  ex  his  est,  quae  nos  adduximus. 

Tertium  genus  Confessionis  est,  cum  ali¬ 
quis  confitetur  non  solum  Deo,  vel  proximo 
quem  laeserat,  sed  etiam  Ministris  Evangelii, 
verumtamen  generatim  tantum  se  peccato¬ 
rem  agnoscit,  aut  in  specie  unum  aliquod 
peccatum  magis  gravans  Ministro  detegit , 
non  autem  in  specie  omnia  peccata  enume¬ 
rat.  Atque  ad  hoc  genus  Confessionis  perti¬ 
nere  vult  multa  testimonia  Scripturae  et  Pa¬ 
trum.  Sed  interim  non  allegat  ex  Patribus, nisi 
Basilium,  in  quaestionibus  brevioribus,  quaest. 
288.  de  quo  testimonio  disseruimus  cap.  8. 
ubi  etiam  solutionem  Kemnitii  refutavimus. 
Ex  Scripturis  allegat  multa  testimonia  :  sed 
quae  nihil  ad  rem  faciunt,  cum  omnia  (uno 
excepto)  de  confessione  illa  tractent,  quae 
erat  in  usu,  antequam  Confessio  sacramen- 
talis  institueretur,  de  qua  sola  nos  loqui¬ 
mur.  Testimonium  unicum  ex  Act.  10.  ad 
rem  facit,  sed  de  eo  disseruimus  supra  cap. 
4.  ubi  etiam  disputationem  Kemnitii  excus¬ 
simus. 

Quartum  genus  Confessionis  est,  cum  ali¬ 
quis  publice,  coram  coetu  Ecclesiae  crimina 
confitetur  :  ad  quod  genus  pertinent  etiam 
V.  VI.  VII.  et  VIII.  De  quibus  nihil  hoc  loco 
dicendum  erit :  nam  localrenaei,  Tertulliani, 
Origenis,  et  Cypriani,  quae  Kemnitius  de 
Confessione  publica  exponit,  supra  a  nobis 
sunt  explicata,  cap.  6.  et  7.  De  historia  au¬ 
tem  Nectarii,  et  testimoniis  Chrysostomi,  et 
Leonis,  ex  quibus  demonstrare  conatur  Kem¬ 
nitius,  Confessionem  publicam  mutatam 
fhisse  in  privatam,  et  neutram  esse  necessa¬ 
riam  jure  divino,  paulo  post  disseremus. 
Ista  enim  ad  argumenta  pertinent,  quibus 
veritas  ab  adversariis  oppugnatur,  non  ad 
explicanda  testimonia  Patrum,  quse  nos  pro 
veritate  adduximus  :  hic  vero  non  argu¬ 
menta  adversariorum  dissolvenda,  sed  no¬ 
stra,  quse  a  testimoniis  Patrum  petita  sunt, 
a  Kemnitii  calumniis  asserenda  suscepi¬ 
mus. 

Est  igitur  nonum,  ac  postremum  genus 
Confessionis  apud  Kemnitium,  cum  aliquis 
confitetur  privatim  sacerdoti  peccata  sua, 
non  quia  sit  necessarium  jure  divino  con¬ 
fiteri  omnia  peccata  in  specie,  ad  remissio¬ 
nem  peccati  obtinendam,  sed  quia  est  utilis 
disciplina  Confessio  illa  privata,  qua  sacer¬ 
doti  peccata  aliqua  deteguntur.  Primo,  ad 


instructionem  rudiorum.  Secundo,  ad  reme¬ 
dia  contra  peccata  futura.  Tertio,  ad  consi¬ 
lium  capiendum  in  rebus  dubiis.  Quarto,  ad 
consolationem  recipiendam  ex  privata  abso¬ 
lutione.  Quinto,  ad  disternendum,  an  qui 
absolutionem  petit,  si  vere  pcenitens,  necne? 
Atque  huc  refert  Kemnitius  multa  loca  Pa¬ 
trum,  Chrysostomi,  Origenis,  Cypriani,  Ba- 
silii ,  Hieronymi,  Augustini ,  Ambrosii,  et 
Cassiani. 

Circa  hanc  solutionem,  quse  potissima  est, 
tria  breviter  observanda  sunt.  Primum,  est 
Kemnitium  plane  invitum  ad  hanc  solutio¬ 
nem  descendisse.  Nam  cum  ssepe  antea  di¬ 
xisset,  Confessionem  privatam  natam  esse  ex 
Confessione  publica,  et  notasset  etiam  tem¬ 
pus,  quo  Confessio  publica  in  privatam  fue¬ 
rit  commutata,  annum  videlicet  450.  ab  ad¬ 
ventu  Domini,  et  denique  addidisset,  Confes¬ 
sionem  auricularem  posterioribus  tempori¬ 
bus,  ut  ipse  loquitur,  generatam  :  nihil 
consequentibus  dicere  potuisset,  quam  vete¬ 
res  Patres,  qui  ante  annum  Domini  450. 
scripserunt,  privatse  Confessionis  nunquam 
meminisse,  Sed  non  permisit  eum  evidentia 
rei  tam  aperte  mentiri  :  et  ideo  licet  invitus, 
admissit  multas  exstare  sententias  veterum 
Patrum  de  Confessione  privata  :  «  Et  illa 
quidem,  inquit  pag.  1015,  quse  hactenus  ex 
Patribus  annotavimus,  ad  ea  potissimum 
crimina  spectant,  propter  quse  excommuni¬ 
cari  aliquis  merebatur,  sicut  Augustinus,  in¬ 
quit,  sive  illa  essent  palam,  sive  clam,  sive 
tantum  voluntatis  proposito  commissa.  Non 
dissimulandum  tamen  est,  exstare  prseterea 
apud  veteres  ,  multas  sententias ,  quibus 
exhortantur  populum,  ut  alia  etiam  peccata 
sacerdoti  per  confessionem  exponant.  »  Et 
infra  :  «Alias  vero  habuerunt  rationes  sancti 
Patres,  propter  quas  et  servarunt,  et  com¬ 
mendarunt  privatam  Confessionem.  * 

Secundo,  observandum  est,  in  hac  postre¬ 
ma  Kemnitii,  solutione,  duo  qusedam  pro¬ 
poni.  Unum  negando.  Alterum  asserendo. 
Negat  enim  Kemnitius,  sanctos  Patres  com¬ 
mendare  Confessionem  privatam  omnium 
peccatorum,  ut  necessariam  jure  divino.  As¬ 
serit  autem,  eos  commendare  privatam  Con¬ 
fessionem  aliquorum  peccatorum,  tanquam 
aufilem  disciplinam  ad  rudium  instructionem; 
ad  remedium  contra  futura  peccata  :  ad  con¬ 
silium  ;  ad  consolationem  ;  ad  signum  verse 
Poenitentia?  :  «  Considerandum  est,  »  inquit 
pagina  1015,  «  qua  ratione,  quo  sensu,  et  in 
quem  finem  privatam  illam  Confessionem 

commendarint  :  nullo  modo  enim  senserunt 
jure  divino  ad  remissionem  peccatorum  ne¬ 
cessariam  esse,  omnia  peccata  in  specie,  et 
sigillatim  sacerdoti  juxta  omnes  circumstan¬ 
tias  enumerare.  »  Et  infra  :  «  Alias  vero  ha¬ 
buerunt  rationes,  propter  quas,  et  serva¬ 
runt,  et  commendarunt  privatam  Confessio 
nem,  quia  scilicet  sit  utilis  disciplina,  primo 
ad  rudiorum  informationem  etc.  » 

Ex  his  autem  duobus,  id  quod  asserendo 
proponitur,  libenter  admittimus;  habet  enim 
sacramentalis  Confessio  quinque  illas  utili¬ 
tates  et  alias  praeterea  non  paucas  :  sed  quod 
negando  assumitur,  id  omnino  falsum  esse 
dicimus,  et  a  Kemnitio  non  modo  non  esse 
probatum,  sed  ne  probari  quidem  potuisse. 
Pafres  enim,  quos  hoc  loco  adducit  Kemni- 
tius  (  uno  excepto  Cassiano,  de  quo  in  solu¬ 
tione  argumentorum  dicemus)  nihil  aliud 
docent,  nisi  confitendum  esse  pecata  sacer¬ 
doti  ad  eum  modum,  quo  morbi  ab  aegrotis 
aperiuntur  medico.  Ex  hac  autem  similitu¬ 
dine  non  sequitur,  Confessionem  nori  debere 
esse  omnium  peccatorum,  aut  non  esse  ne¬ 
cessariam  jure  divino  :  sed  contrarium  po¬ 
tius  sequitur,  nam  et  morbi  necessario  de¬ 
bent  omnes  aperiri  medico,  et  jure  divino 
tenemur  non  minus  animae,  quam  corporis 
medicinam  quaerere,  ut  nos  supra  deduxi¬ 
mus,  cum  ista  ipsa  Patrum  testimonia  ad¬ 
duceremus.  Quare  tametsi  Patres,  quos  citat 
Kcmnitius,  non  dicant  disertis  verbis,  Con¬ 
fessionem  Omnium  peccatorum  necessariam 
esse  jure  divino  (quod  unum  ipse  urget),  ta¬ 
men  neque  disertis  verbis  dicunt,  Confessio¬ 
nem  omnium  peccatorum  non  esse  necessa¬ 
riam  jure  divino  :  quod  quidem  hoc  loco  - 
nobis  sufficeret,  ad  refellendam  Kemnitii 
vanitatem  :  et  ex  similitudine,  quam  addu- 
.  eunt,  colligimus  id  eos  sensisse,  quod  nos 
sentimus,  quodque  alii  omnes  Patres  sense¬ 
runt  et  docuerunt. 

Tertio  ac  postremo  observandum  est, 
Kemnitium  ne  in  hac  quidem  nona  solutione 
omnino  acquievisse.  Nam  posteaquam  omnia 
dixerat,  quae  ad  explicanda  testimonia  Pa¬ 
trum  dicenda  esse  judicaverat,  addidit  pag. 
1020.  inveniri  apud  Patres  sententias  etiam 
duriores,  quee  ad  necessitatem  Confessionis 
inclinent  :  sed  iis  opponendas  esse  alias  dis¬ 
similes  Patrum  sententias.  Itaque  tandem 
confiteri  coactus  est,  non  posse  ad  omnia 
loca  veterum  Patrum  quae  Catholici  pro  se 
adducunt,  commode  responderi. 

Confessionem  esse  juris  divini ,  confirmatur 
aliquot  argumentis. 

Post  auctoritatem  Scripturarum,  traditio¬ 
nem  Conciliorum,  et  testimonia  Patrum, 
suum  etiam  locum  in  confirmandis  dogmati¬ 
bus  obtinent  rationes. 

Prima  igitur  ratio  duci  potest  ab  antiqui¬ 
tate  Confessionis.  Nam  quae  sunt  juris  huma¬ 
ni,  ea  reperiuntur  initium  habuisse  ex  Con¬ 
cilii  alicujus  oecumenici,  aut  summi  Pontifi¬ 
cis  decreto ;  Confessionem  autem  peccatorum 
in  Ecclesia  fuisse  ante  omnia  Conciliorum, 
Pontificumve  decreta,  ex  testimoniis  sUpra 
citatis  intelligi  potest ;  siquidem  Irenaeus, 
Tertullianus,  Cyprianus,  atque  Origenes,  non 
solum  primi  generalis  Concilii,  Nicaeni  vide¬ 
licet,  tempora  antecesserunt,  sed  etiam 
omnium  aliorum  Conciliorum,  quamvis  Pro¬ 
vincialium,  omniumque  Pontificum  Roma¬ 
norum,  qui  de  sacramentali  Confessione 
sanctionem  aliquam  ediderunt.  Neque  alia 
probatione  hic  indigemus,  cum  jam  siijira 
tum  Conciliorum,  tum  Patrum  testimonia 
protulerimus,  et  singulorum  etiam  tempora 
notaverimus. 

Secunda  ratio  sumitur  a  difficultate  Con¬ 
fessionis  :  nam  si  qua  res  est  in  Ecclesia  Ca¬ 
tholica,  quse  gravis  ac  difficilis  videatur,  sine 
dubitatione  ulla  Confessio  est.  Quid  enim 
molestius,  quid  onerosius,  quam  ut  cogan¬ 
tur  etiam  viri  principes,  regesque  potentis- 
simi,  sacerdotibus,  qui  et  ipsi  homines  sunt, 
peccata  sua  omnia  detegere,  quamvis  arca¬ 
na,  quamvis  turpia,  quamvis  pudenda,  quam¬ 
vis  horrorem  etiam  ipsi  confitenti  afferentia, 
et  eorundem  sacerdotum  judicio  stare,  ac 
mulctam  ab  illis  injunctam  subire?  Tanta 
profecto  hujus  rei  difficultas  est,  ut  nullo 
modo  credibile  sit,  aut  Ecclesiae  Praesides 
ausuros  fuisse  legem  ejusmodi  ferre,  aut  po¬ 
pulis  persuaderi  potuisse,  ut  ejusmodi  legem 
acciperent,  et  tot  jam  saeculis  observarent, 
nisi  divinum  imperium,  divina  institutio,  di¬ 
vina  promissio  accessissent.  Igitur  divina 
fuit  auctoritas,  quae  ad  obedientiam  in  Con¬ 
fessione  facienda,  populorum  animos  incli¬ 
navit;  divina  promissio,  quae  eosdem,  ut  li¬ 
benter  ad  Confessionem  accederent,  invita¬ 
vit. 

Tertia  ratio  ducitur  ab  utilitate  :  Confessio 
enim  tot  parit  utilitates,  ut  plane  divino  con¬ 
silio  instituta  videri  possit,  etiamsi  id  ita 
esse  non  aliunde  constaret.  Nam  sive  Deum 
consideremus,  sive  sacerdotes,  qui  Dei  au¬ 
ctoritate  Ecclesiam  regunt,  sive  Ecclesiam 
ipsam  universam,  sive  lideles  singulos ;  un¬ 
dique  insignis  Confessionis  utilitas  se  osten¬ 
dit. 

Elucet  in  primis  in  hoc  opere  admirabilis 
Dei  misericordia,  qui  Confessionem  non  ex¬ 
torquet  more  judicum  hujus  saeculi,  ut  con¬ 
fessos  damnet,  sed  potius  instar  medici,  ut 
patefacta  vulnera  continuo  sanet  :  elucet  ni¬ 
hilominus  etiam  justitia  ,  quae  superbiam 
peccatoris,  Confessionis  humilitate  compri¬ 
mit,  et  eos,  qui  turpia  impudenter  admise¬ 
runt,  Confessionis  ruborem  tolerare  voluit. 

Ad  pastores  animarum  magna  utilitas  re¬ 
dit,  dum  per  Confessionem,  morbos  ovium 
suarum  intelligunt,  et  eo  modo  tum  singulis 
seorsim  convenientia  remedia  adhibere  pos¬ 
sunt,  tum  in  publicis  concionibus  generatim 
ea  vitia  potissimum  reprehendere ,  quibus 
gregem  suum  magis  obnoxium  esse  sciunt. 

Ad  Ecclesiam  universam,  atque  ad  ipsam 
Rempublicam  politicam ,  multiplex  utilitas 
ex  Confessione  accedit  :  multa  enim,  qua) 
per  judices  in  externo  foro  emendari  nun¬ 
quam  potuissent,  nullo  negotio  per  sacerdo¬ 
tes  in  foro<  conscientiae  emendantur,  dum  re¬ 
stituuntur  ablata,  dimittuntur  injuria),  con¬ 
ciliantur  paces,  dissolvuntur  contractus  in¬ 
justi,  dissociantur  male  icta  foedera,  aliaque 
id  genus  plurima  privatim  perficiuntur,  ex 
quibus  scandala  publica  removentur,  et  pax 
ac  tranquillitas  Reipublica;  redditur. 

Sed  preeeipua  utilitas  eorum  est,  qui  Con¬ 
fessionem,  sicut  oportet  integre  ac  fideliter 
obeunt.  Nam,  ut  omittam,  quod  eis  peccata 
remittuntur,  et  in  gratiam  cum  Deo  redeunt, 
qui  est  communis  fructus  omnium  Sacra¬ 
mentorum,  referunt  ii,  si  volunt,  ex  Confes¬ 
sione  consilium,  instructionem,  consolatio¬ 
nem,  quietem  anima;  ob  praeterita,  reme¬ 
dium  contra  futura.  Ille  ipse  rubor,  quem 
inter  confitendum  patimur,  et  pars  quantam 
est  satisfactionis  pro  admissis,  et  framum 
cohibens,  ne  deinceps  talia  admittantur.  Et 
denique  perexigua  confusione,  quam  coram 
uno  ex  conservis  nostris  patimur,  dum  illi 
peccata  nostra  detegimus,  rediminus  ingen¬ 
tem  illam  confusionem,  quam  alioqui  in  die 
judicii,  coram  omnibus  Angelis  et  hominibus 
pateremur,  quando  juxta  Apostolum  I  Go- 


rinth.  4.  illuminabuntur  abscondita  tenebra¬ 
rum,  et  manifestabuntur  consilia  cordium. 
Qua;  omnes  utilitates,  alia;que  permulta),  ex 
Patribus,  quos  supra  citavimus,  colligi  pos¬ 
sunt. 

Quarta  ratio  peti  potest  ex  miraculis,  qui¬ 
bus  variis  temporibus  Deus  testatus  est,  ve¬ 
ram  esse  fidem  illam,  quam  Ecclesia  Catho¬ 
lica  de  Confessione  habet,  ac  tradit.  Refe¬ 
ram  autem  pauca  de  multis. 

Scribit  Joan.  Cllmacus,  antiquissimus  ac 
doctissimus  Pater,  in  lib.  qui  dicitur  Climax, 
gradu  4.  cum  latro  quidam,  Monachus  futu¬ 
rus,  peccata  omnia  confiteretur,  conspectum 
fuisse  a  spirituali  quodam  sanctoque  viro, 
procerum  quemdam,  ac  terribilem,  qui  con¬ 
scriptam  chartam  et  calamum  tenebat  :  et 
cum  latro  ille  humi  prostratus  peccatum 
confitens  pronuntiaret,  hoc  ille  calamo  dele¬ 
bat.  Qua  visione  intelligi  voluit  Deus,  quod 
ibidem  Climacus  scribit,  et  nos  paulo  ante 
diximus,  per  temporalem  confusionem  cos 
qui  confitentur,  ab  seterna  confusione  libe¬ 
rari. 

Contemptus  sacramenti  Confessionis  divi¬ 
no  judicio  sa)pe  graviter  punitus  fuit,  cujus 
rai  duo  exstant  exempla.  Unum  apud  Be- 
dam,  lib.  5.  histor.  cap.  44.  Alterum,  apud 
Antoninum  in  Summa  Theologica  par.  2.  tit. 
9.  cap.  13.  §  5.  Exstat  etiam  apud  Petrum  Da- 
mianum  insigne  miraculum  de  Confessionis 
integritate,  quod  superiore  capite  retulimus. 

Petrus  Cluniacensis  lib.  i.  de  mirae,  cap. 
3.  4.  et  5.  tria  miracula  scripta  reliquit, 
quibus  apertissime  Deus  ostendit,  Confessio¬ 
nem  Sacramentalem  integram  esse  debere  ; 
ita  ut  nullum  omnino  mortale  peccatum, 
quod  in  conscientia  sit,  reticeatur  :  capite 
autem  sexto,  addit  aliud  miraculum,  quod 
se  prsesente  contigisse,  et  usque  adeo  notum, 
ac  celebre  fuisse  affirmat,  ut  sine  magna  te¬ 
meritate  negari  non  possit.  In  ea  narratione 
(quam  ob  nimiam  prolixitatem  non  putavi 
hic  inserendam  esse)  perspicue  cernitur , 
nihil  magis  Satanam  optare,  et  totis  viribus 
suis  contendere,  quam  ne  Christiani  peccata 
sua  integre  sacerdotibus  confiteantur. 

In  vita  S.  Bernardi,  quam  Auctor  proba¬ 
tissimus,  ipso  S.  Bernardo  vivente  conscri¬ 
psit,  lib.  i.  cap.  9',  miraculum  insigne  nar¬ 
ratur,  quod  ipsis  verbis  Auctoris  referam  : 
«  Cum,  inquit,  aliquantos  jam.  in  Claravalle,  » 
Bernardus,  «  explesset  annos,  contigit  vi¬ 
rum  nobilem,  et  ipsius  quoque  secundum 
carnem  propinquum,  Josbcrtum  de  Firmita- 

te,  quod  est  oppidum  proximum  monaste¬ 
rio,  graviter  infirmari,  qui  subito  praooccu- 
patus,  amisit  intellectum  pariter,  et  loque¬ 
lam  :  unde  et  filius  ejus,  Josbertus  junior, 
et  omnes  simul  amici  eo  magis  affligebantur 
dolore,  quod  sine  Confessione,  et  viatico, 
vir  magnificus  et  magnifice  honoratus  obi¬ 
ret.  Cucurrit  nuntius  ad  Abbatem  :  neque 
enim  tunc  in  monasterio  erat.  Venit  et  inve¬ 
nit  eum  jam  triduo  sic  jacentem.  Compassus 
autem  homini,  sed  et  motus  lacrymis  filii 
ejus,  simul  et  lugentium  caeteroruin,  confisus 
est  de  misericordia  Dei,  et  sermonem  magni¬ 
ficum  protulit,  dicens  eis  :  Notum  vobis  est, 
quod  in  pluribus  homo  iste  gravavit  Eccle¬ 
sias,  oppressit  pauperes,  offendit  Deum  :  si 
mihi  creditis,  ut  Ecclesiis  restituantur  abla¬ 
ta,  et  usurpata?  in  gravamen  pauperum  con¬ 
suetudines  dimittantur,  loquetur  adhuc,  et 
suorum  confessionem  faciet  delictorum,  di¬ 
vina  quoque  suscipiet  Sacramenta  devotus. 
Mirantur  omnes,  laetatur  filius,  familia  omnis 
exultat :  quidquid  praecipit  homo  Dei,  firmi¬ 
ter  ei  promittitur,  et  impletur.  Caeterum  fra¬ 
ter  ejus  Gerardus,  et  Galdricus  avunculus, 
non  parum  territi  et  turbati,  secretius  eum 
super  tali  promissione  conveniunt,  durius 
arguent,  acrius  invehuntur;  quibus  breviter, 
simpliciterque  respondens  :  Facile,  inquit, 
facere  potest  Deus,  quod  difficile  credere 
vos  potestis.  Itaque  post  secretam  oratio¬ 
nem,  ad  oblationem  sacrificii  immortalis  ac¬ 
cedit  :  quo  offerente,  nuntius  supervenit, 
qui  indicaret,  praefatura  Josbertum  libere 
jam  loquentem,  rogare  obnixius,  ut  vir  Dei 
festinaret  ad  eum.  Cui  etiam  post  oblatum 
sacrificium  venienti,  cum  lacrynis,  et  gem- 
tu  peccata  confessus ,  divina  Sacramenta 
suscepit  » .  Ex  hoc  miraculo,  et  Confessionis 
necessitatem,  et  vim  divini  sacrificii  simul 
intelligimus. 

S.  Bonaventura  in  vita  B.  Francisci,  cap. 
10.  refert  his  verbis  aliud  insigne  miracu¬ 
lum  :  «  Alio  quoque  tempore  cum  post  re¬ 
versionem  ipsius  de  ultra  mare,  Celanum 
praedicaturus  S.  Franciscus  accederet :  mi¬ 
les  quidam  supplici  eum  devotione  cum  in¬ 
stantia  magna  invitavit  ad  prandium.  Venit 
itaque  ad  militis  domum,  omnisque  familia 
pauperum  hospitum  exultavit  in  ingressu. 
Ante  vero,  quam  cibum  sumerent,  juxta  so¬ 
litum  morem  vir  mente  devotus  offerens  Deo 
preces  et  laudes,  oculis  stabat  elevatis  in 
coelum.  Oratione  completa,  benignum  hospi¬ 
tem  familiariter  advocatum  in  partem,  sic 


allocutus  est  :  Ecce,  frater  hospes,  tuis  vi¬ 
ctus  precibus ,  ut  manducarem ,  domum 
tuam  intravi  :  meis  nunc  cito  monitis  ac¬ 
quiesce,  quoniam  non  hic,  sed  alibi  mandu¬ 
cabis  :  confitere  nunc  peccata  tua,  vera? 
poenitentia?  dolore  contritus,  nec  in  te  rema¬ 
neat  quidquam,  quod  veridica  confessione 
non  pandas  :  reddet  tibi  Dominus  hodie  vi¬ 
cem,  quoniam  tanta  devotione  suos  paupe¬ 
res  suscepisti.  Acquievit  continuo  vir  ille 
sermonibus  Sancti,  socioque  ipsius  universa 
peccata  in  Confessione  detegens,  disposuit 
domum  suam,  et  ad  mortem  suscipiendam 
se  quantum  valuit,  praeparavit.  Intraverunt 
tandem  ad  mensam,  et  incipientibus  aliis 
manducare,  hospes  subito  spiritum  exhala¬ 
vit,  juxta  verbum  hominis  Dei,  repentina 
morte  sublatus  :  sicque  factum  est,  hospita¬ 
litatis  gratia  promerente,  ut  juxta  verbum 
veritatis,  Prophetam  recipiens,  merccdem 
Propheta?  acciperet,  dum  per  sancti  viri 
pra?nuntiationcm  propheticam  miles  ille  de¬ 
votus  sibi  contra  mortis  subitationem  provi¬ 
dit  ,  quatenus  armis  Poenitentiae  praemu¬ 
nitus,  perpetuam  damnationem  evaderet,  et 
in  aeterna  tabernacula  introiret.  » 

Idem  auctor  in  eodem  lib.  extremo,  dum 
ea  miracula  enumerat,  qua?  post  mortem 
S.  Francisci,  ipso  intercedente,  contigerunt : 
inter  alia  unum  refert  de  fcemina  quadam, 
qua?  ob  S.  Francisci  preces  ad  vitam  ex 
morte  rediit,  cum  jamjam  sepelienda  esset, 
ut  peccatum  quoddam  in  Confessione  dete- 
.  geret,  quod  nunquam  antea  confessa  fue¬ 
rat.  Item  etiam  aliud,  de  fonte  quodam  divi¬ 
nitus  ad  S.  Francisci  preces  exorto,  ex  cu¬ 
jus  aqua  qui  biberent,  a  languoribus  cura¬ 
rentur,  modo  peccatorum  confessionem  ante 
praemisissent. 

Nostro  etiam  sa?culo,  quo  per  Lutheranos 
Confessio  in  Septentrione,  cum  incredibili 
animarum  pernicie  multis  in  locis  ex  tincta 
est  :  apud  novos  Christianos,  ubi  Ecclesia  in 
dies  magis  ac  magis  reflorescit,  ac  propaga¬ 
tur,  atque  apud  Japones  potissimum,  ita  vi¬ 
get,  ut  saepe  etiam  divinis  miraculis  illustre¬ 
tur  ;  quod  ante  nos  annotavit  Alanus  Copus, 
lib.  ii.  Dialog.  cap.  28.  Atque  hactenus  ar¬ 
gumenta  pro  confirmanda  Confessione  pro¬ 
duximus  :  nunc  ad  solvenda  adversariorum 
argumenta  veniemus. 

CAPUT  XIII. 

Solvitur  argumentum  I  Joannis  Calvini, 

Sequitur  ut  adversariorum  argumenta  di¬ 
luamus.  Ac  ut  a  Calvino  incipiamus,  is  lib.  m. 
Instit.  cap.  4.  §.  7.  objicit  primo  in  hunc 
modum  :  «Miror  qua  fronte  ausint  contende¬ 
re,  Confessionem,  de  ' qua  loquuntur,  juris 
esse  divini  :  cujus  equidem  vetustissimum 
esse  usum  fatemur  ;  sed  quem  facile  possu¬ 
mus  evincere,  olim  fuisse  liberum,  Certe 
nullam  de  ea  statam  fuisse  legem  aut  consti¬ 
tutionem  ,  ante  innocentii  III.  tempora, 
eorum  quoque  Annales  narrant.  »  Et  infra  : 

«  Itaque  ipsis  testibus,  nondum  elapsi  sunt 
anni  trecenti,  ex  quo  injectus  ab  Innocen- 
tio  III.  laqueus,  et  imposita  confitendi  neces¬ 
sitas.  Atque  ut  de  tempore  taceam,  sola 
verborum  barbaries  fidem  legi  abrogat.  Nam 
quod  jubent  boni  Patres,  omnem  utriusque 
sexus  quotannis  semel  proprio  sacerdoti 
confiteri  omnia  peccata  ;  faceti  homines,  le¬ 
pide  excipiunt,  hoc  prsecepto  teneri  solos 
hermaphroditos,  ad  neminem  vero  spectare, 
qui  sit  vel  mas,  vel  foemina.  » 

Respondeo,  Calvinum  more  suo,  menda¬ 
ciis,  et  calumniis  magis  niti,  quam  solidis 
rationibus.  Primum  enim  quoM  ait,  legem  de 
Confessione  omnium  peccatorum,  nullam  ex¬ 
stare,  ante  constitutionem  Innocentii  III. 
sive  potius  Concilii  Lateranensis,  cui  Inno¬ 
centius  prsefuit,  falsum  esse,  ex  tam  multis 
nostris  argumentis  intelligi  potest.  Exstat 
enim  lex  Christi,  ut  supra  copiose  deduxi¬ 
mus  :  neque  opus  fuit,  ut  Concilia  aut  Pon- 
fices  id  legibus  suis  praeciperent,  quob  ab 
ipso  Christo  imperatum,  et  multorum  saeculo¬ 
rum  consuetudine  roboratum  esse  noverant. 

Sed  neque  Innocentius  aut  Lateranense 
Concilium,  Confessionem  simpliciter  impera¬ 
vit,  sed  solum  tempus  determinavit,  quo  ea 
facienda  esset  ;  quemadmodum  etiam  Con¬ 
cilia  vetera  supra  citata,  ex  Graecia,  Africa, 
Gallia,  Germania,  et  Pontificum,  Innocentii  I. 
ac  Leonis  I.  decreta,  non  Confessionem  sim¬ 
pliciter  imperarunt,  sed  aut  de  secreto  Con¬ 
fessionis,  aut  de  aliis  id  genus  circumstan¬ 
tiis  regulas  statuerunt.  Id  quod  ex  simili 
decreto  Zepherini  Pontificis  probari  potest. 
Zepherinus  enim,  ut  in  ejus  vita  refert  Pla- 
tina,  statuit,  «  ut  omnes  Christiani  adulti  in 

olemni  die  Paschae,  Eucharistiae  Sacramen¬ 


tum  perciperent »  :  quo  decreto,  non  intelli- 
gitur  praecipere  voluisse  ut  Eucharistiam 
Christiani  aliquando  sumerent,  quod  a  Chri¬ 
sto  ipso  esse  praeceptum,  neque  Catholici, 
neque  Haeretici  negant  :  sed  tantum  negli- 
gentise  aliquorum  occurrere,  ac  tempus  de¬ 
terminare,  ultra  quod  perceptionem  tam 
salutiferi  Sacramenti  differe  non  liceret. 
Sic  igitur  et  Innocentius  III.  non  Confessio¬ 
nem  instituit,  aut  simpliciter  imperavit,  sed 
tempus,  ultra  quod  nemo  Christianus  eam 
differret,  utiliter  omnino  praescripsit. 

Neque  vero  decretum  hoc  Innocentii  no¬ 
vum  dici  debet,  sed  innovatum  potius  et 
adjuncta  pcena,  severius,  id  postulante  con¬ 
ditione  temporum,  imperatum.  Jam  enim 
supra  ex  gregorio  Nysseno,  et  Joanne  Chry- 
sostomo  demonstravimus,  circa  Paschae  ce¬ 
lebritatem  Christianos  omnes  ad  Confessio¬ 
nem  accedere  debuisse. 

Deinde,  cum  certum,  atque  exploratum 
semper  in  Ecclesia  fuerit,  non  licere  iis,  qui 
peccatorum  mortalium  sibi  conscii  sunt,  ad 
Eucharistiam  accedere,  nisi  per  Confessio¬ 
nem  et  Reconciliationem  purgati  essent,  ut 
ex  Cypriano  in  serm.  de  lapsis,  et  ex  Leone 
epist.  ad  Theodorum  Forojulii  Episcopum, 
et  ex  aliis  notissimum  est  :  et  rursus  cum 
omnes  Christiani  saltem  in  Paschate  ad  Eu¬ 
charistiam  accedere  semper  consueverint,  et 
obligati  fuerint,  certe  sequitur ,  semper 
hanc  legem  in  Ecclesia  fuisse,  ut  omnes 
Christiani  saltem  semel  singulis  annis  pecca¬ 
ta  sua  confiterentur. 

Deinde,  quod  idem  Calvinus  ait  :  nullam 
statam  legem  de  Confessione  fuisse  ante  In¬ 
nocentii  constitutionem,  in  nostris  Annalibus 
contineri,  et  nobis  ipsis  testibus,  nondum 
elapsos  esse  trecentos  annos,  ex  quo  ab  Inno- 
centio  confitendi  necessitas  injecta  est  : 
credo  mendacium  tuto  appellari  posse.  So¬ 
lus  enim  est  Platina,  qui  in  vita  Zepherini 
scribit,  decretum  Zepherini  de  percipienda 
Eucharistia  in  Paschate,  extensum  fuisse  ab 
Innocentio  III.  ad  Confessionem. 

Sed  neque  Platina  publica  auctoritate,  et 
ex  publicis  archivis  vitas  illas  Pontificum 
scripsit,  ut  Annales  nostri  dici  possint  :  et 
saepe  ab  Historicis  nostris  reprehenditur, 
quod  Marti num  Polonum  secutus,  in  varios 
errores  inciderit  :  neque  idem  Platina  dicit, 
nullam  antea  fuisse  legem  de  Confessionis 
necessitate.  Id  enim  solum  ille  scripsit,  a  Ze- 
pherino  de  Eucharistia,  ab  Innocentio  de 
Confessione  decretum  fuisse,  ut  nemo  eorum 

Sacramentorum  perceptionem  ultra  annum 
differret  ;  quod  quidem  verum  est,  sed  non 
inde  sequitur,  ut  ante  Zepherini  et  Innocentii 
tempora  nulla  fuerit  lex  de  confessione  fa¬ 
cienda,  vel  Eucharistia  percipienda.  Nam,  ut 
jam  diximus,  ne  adversarii  quidem  negant, 
Christi  praecepto  obligari  Christianos  ad  Eu- 
charistom  aliquando  percipiendam  ;  et  ex 
Patribus  notissimum  est,  nunquam  licuisse, 
non  praemissa  Exomologesi,  ad  Eucharistam 
accedere  iis,  qui  lethalium  criminum  con¬ 
scientiam  haberent  :  sic  enim  ut  caeteros 
omittam,  loquitur  S.  Leo  epist.  91.  ad  The¬ 
odorum  :  Christus  Jesus  «  hanc  Praepositis 
Ecclesiae  tradidit  potestatem,  ut  et  confiten- 
tibus  actionem  poenitentiae  darent,  et  salubri 
satisfactione  purgatos,  ad  communionem 
Sacramentorum  per  januam  reconciliationis 
admitterent.  » 

Denique,  quod  barbariem  objicit  Calvinus 
Innocentio,  propter  voces  illas  :  «  Omnis 
utriusque sexus,  et  exbarbarie  colligit,  nullam 
fidem  decreto  illius  habendam  ;  incredibilis 
tum  impudentiae,  et  arrogantiae,  tum  etiam 
stultitiae  et  temeritatis  argumentum  est.  Esto 
enim  barbarae  essent  voces,  barbara  dictio 
Innocentii,  num  ideo  fides  ejus  decreto  abro¬ 
ganda  esset,  quod  in  Concilio  orbis  terrae 
maximo, et  celeberrimo  omnium  quae  unquam 
habita  fuerint,  editum,  universa  Ecclesia  de¬ 
bito  cum  honore  ac  devotione  suscepit?  num 
Apostolus  Paulus  non  ait  :  Et  si  imperitas 
sermone,  sed  non  scientia  ?  num  hoc  idem 
Matthaeus,  et  Joannes,  Jacobus,  et  Judas,  et 
ipse  Princeps  Apostolorum  Petrus,  dicere 
non  potuissent?  An  ideo  Apostolorum  scripta 
fidem  non  merentur,  quod  sermonis  elegan¬ 
tia  careant  ? 

Sed  neque  facile  concesserim,  in  verbis 
illis :  «  Omnis  utriusque  sexus  » ,  ullam  inesse 
barbariem.  Nam  S.  Hieronymus,  quem  bar¬ 
barum  dicere  non  possumus,  imo  qui  longe 
melius  Latinas  voces  noverat  quam  Calvinus, 
iisdem  vocibus  non  semel  uti  voluit  in  inter¬ 
pretatione  Scripturarum. 

Deut.  vii.  quod  in  Hebraeo  erat  :  Non  erit 
apud  te  vir  sterilis,  neque  mulier  sterilis,  sic 
Hieronymus  Latine  redditit  :  Non  erit  apud 
te  sterilis  utriusque  sexus,  neque  timuit,  ne 
sciolus  aliquis  diceret,  ad  solos  hermaphro¬ 
ditos  eam  benedictionem  pertinere.  Item 
Judic  16.  ubi  ad  verbum  verti  potuisset  : 
Quasi  tria  millia  veri  et  fceminae ,  spectantes 
dum  luderet  Samson,  sic  Hieronymus  vertit  : 
Circiter  tria  millia  utriusque  sexus  spectantes 


Samson,  neque  timuit,  ne  tria  millia  herma’ 
phroditorum  introducere  videretur.  Lib.  2. 
Paralip.  cap.  31.  ita  legimus,  eodem  inter¬ 
prete  Hieronymo  :  Universae  multitudini,  tam 
uxoribus  quam  liberis  eorum,  utriusque  sexus, 
fideliter  cibi  praebebantur,  neque  Hieronymus 
timuit,  ne  sibi  barbaries  objiceretur,  nisi  ver¬ 
teret  :  Filiis  et  filiabus,  ut  in  Hebraeo  legimus. 

Possem  si  liberet,  ex  Mafco  Tullio  quoque 
aliisque  optimis  auctoribus  demonstrare , 
verba  illa  Innocentii  non  modo  nullam  barba¬ 
riem,  sed  etiam  elegantiam  redolere  ;  sed 
nolo  in  his  nugis  tempus  terere. 

CAPUT  XIV. 

Solvitur  argumentum  II.  Calvini,  ubi 
tractatur  historia  de  facto  Nectarii. 

Objicit  secundo  Calvinus  in  eadem  se¬ 
ctione,  veterum  testimonia,  his  verbis  :  «  De¬ 
inde  luculenta  testimonia  exstant,  tum  in 
historiis,  tum  apud  antiquos  alios  Scriptores, 
quae  docent, hancfuissepoliticamdisciplinam, 
ab  Episcopis  institutam,  non  legem  a  Christo, 
aut  Apostolis  positam.  Unum  duntaxat  e 
multis  proferam,  quod  non  obscurum  ejus  rei 
documentum  erit.  Refert  Sozomenus,  fuisse 
hanc  Episcoporum  constitutionem,  diligenter 
observatam  in  Ecclesiis  Occidentalibus,  prae¬ 
sertim  vero  Romae :  quo  significat,  non  fuisse 
universale  omnium  Ecclesiarum  institutum'. 
Unum  autem  e  Presbyteris  peculiariter  desti¬ 
natum  fuisse  dicit,  qui  huic  muneri  praeesset: 
quo  abunde  confutat,  quod  isti  de  Clavibus, 
universo  sacerdotali  ordini  in  hunc  usum 
promiscue  datis,  mentiuntur,  siquidem  non 
omnium  Sacerdotum  communis  erat  functio, 
sed  singulares  unius  partes,  qui  ad  id  electus 
ab  Episcopo  fuerat.  Is  est,  quem  hodie  quo¬ 
que  in  singulis  Cathedralibus  Ecclesiis  Pceni- 
tentiarii  vocant,  graviorum  criminum,  et 
quorum  censura  ad  exemplum  pertinet,  cog¬ 
nitor.  Subjicit  deinde,  eum  quoque  morem 
Constantinopoli  fuisse,  donec  matrona  quae¬ 
dam,  confitentem  simulans,  ea  specie  con¬ 
suetudinem,  quam  'habebat  cum  Diacono, 
praetexuisse  deprehensa  esset.  Ob  id  facinus, 
Nectarius  vir  et  sanctitate,  et  eruditione  cla¬ 
rus,  illius  Ecclesiae  Episcopus,  confitendi 
ritum  abrogavit.  Hic,  hic  aures  asini  isti 
arrigant.  Si  lex  Dei  erat  auricularis  Confessio, 
qui  ausus  esset  Nectarius  eam  refigere,  et 
convellere?Nectarium  sanctum  Dei  hominem, 

omnibus  veterum  suffragiis  probatum,  hse- 
reseos  et  schismatis  accusabunt? Sed  eodem 
calculo  damnabunt  Ecclesiam  Constantinopo- 
litanam,  in  qua,  confitendi  morem  non  ad 
tempus  modo  dissimulatum  fuisse,  sed  ad 
suam  usque  memoriam  obsolevisse,  affirmat 
Sozomenus  :  imo  non  Gonstanlinopolita- 
nam,  sed  Orientales  omnes  Ecclesias,  de¬ 
fectionis  reas  agant ;  quae  inviolabilem,  si 
verum  dicunt,  legem,  et  Christianis  omnibus 
mandatum  neglexerunt.  » 

Respondeo,  multos  in  hac  una  objectione 
Calvini  lapsus  exstare,  quos  breviter  annota¬ 
bimus,  ac  tum  demum  objectionem  ipsam 
perspicue  diluemus.  Primum  igitur  mirum 
est,  cur  tam  audacter  jactaverit  Calvinus, 
luculenta  testimonia  exstare,  tum  in  histo¬ 
riis,  tum  apud  antiquos  alios  Scriptores  :  si 
unum  Sozomenum  proferre  ad  medium  con¬ 
stituerat.  Neque  enim  ignoramus,  Sozome¬ 
num  in  historia  multa  esse  mentitum,  teste 
S.  Gregorio  lib.  vi,  epistol.  31.  et  neque  an¬ 
tiquitate,  neque  doctrina  cum  multis  eorum 
comparandum,  quos  nos  citavimus. 

Deinde  mirum  est,  cur  non  adverterit  Cal¬ 
vinus,  ipsum  Sozomenum  in  eodem  loco, 
qui  ab  eo  citatur,  disertis  verbis  asserere  Con¬ 
fessionis  necessitatem, ut  nos  supra  notavimus. 

Tertio,  assumit  tanquam  certum  Calvinus, 
constitutionem  Episcoporum,  quae  tempore 
Sozomeni  in  Occidentalibus  Ecclesiis,  et  prae¬ 
sertim  Romae  vigebat,  fuisse  constitutionem 
de  Confessione  omnium  peccatorum  simpli¬ 
citer  facienda  ;  quod  probandum,  non  assu¬ 
mendum  fuerat.  Sozomenum  enim  ut  mox 
demonstrabimus,  non  loquitur  de  confessione 
omnium  peccatorum  absolute  facienda,  quam 
necessariam  esse  fatetur,  et  nos  divini  juris 
esse  contendimus  ;  sed  de  confessione  uni 
certo  Presbytero,  certo  ritu  facienda;  de  qua 
constitutionem  quamdam  Episcopi  ediderant, 
Novatiana  haeresi  grassari  incipiente. 

Quarto  ex  eo,  quod  in  singulis  Ecclesiis 
unus  certus  Presbyter  super  poenitentes  olim 
constituebatur,  perperam  colligit  Calvinus, 
Claves  non  esse  datas  universo  ordini  sacer¬ 
dotali.  Nam  unus  ille  Presbyter,  ut  paulo 
post  docebimus,  non  super  omnes  poenitentes, 
sed  super  publicos  tantum,  qui  simpliciter 
poenitentes  dicebantur ,  constitutus  erat  : 
quare  ii,  quorum  peccata  occulta  erant,  po¬ 
terant  aliis  Sacerdotibus  privatim  confiteri. 
Et  licet  etiam  solus  ille  Presbyter  super 
omnes  omnino  poenitentes  constitutus  fuisset, 
non  tamen  sequeretur,  mentiri  Catholicos, 


cum  dicunt  universo  ordini  sacerdotali  datas 
esse  Claves  :  id  enim  Catholici  omnes  intel- 
ligunt  de  potestate  Ordinis,  quam  Sacerdotes 
omnes  in  ordinatione  suscipiunt,  quamque 
exercere  non  possunt,  nisi  praeterea  jurisdi¬ 
ctionem  ab  Episcopis  accipiant. 

Quinto,  depravat  Calvinus  historiam,  cum 
dicit,  foeminam  quamdam  confitentem  simu¬ 
lasse,  eaque  specie  consuetudinem,  quam 
cum  Diacono  habebat,  praetexuisse.  Nam 
neque  Sozomenus,  lib.  vn.  cap.  16,  neque 
Socrates,  lib.  v.  cap.  19.  neque  Nicephorus, 
lib.  xii.  cap.  28.  neque  alius  ullus  ex  veteri¬ 
bus  scribit  foeminam  illam  confitentem  simu¬ 
lasse  etc.  Socrates  autem,  qui  antiquissimus 
est,  et  qui  rem  ab  illo  ipso  audiverat,  qui  in¬ 
terfuerat,  scribit  foeminam  illam  scelus  suum 
cum  Diacono,  sponte  in  Confessione  ape¬ 
ruisse.  Quare  tantum  abest,  ut  specie  Con¬ 
fessionis  consuetudinem  cumDiacono  fcemina 
illa  praetexuerit,  quod  Calvinus  ad  infa¬ 
mandam  Confessionem  impudenterconfinxit; 
ut  contra  potius  flagitium  suum  in  Confes¬ 
sione,  ut  diximus,  patefecerit. 

Sexto,  duo  simul  falsa  Calvinus  scribit, 
cum  addit :  a  Nectarius  vir  sanctitate  et  eru¬ 
ditione  clarus,  illius  Ecclesia?  Episcopus,  con¬ 
fitendi  ritum  abrogavit.  »  Nectarius  enim  jam 
senex,  et  laicus,  et  quod  majus  est,  nondum 
baptizatus  erat,  cum  ad  Episcopatum  assu¬ 
meretur  ;  ut  non  sit  credibile,  aut  eo  tem¬ 
pore  clarum  eruditione  fuisse,  aut  postea  ad 
insignem  aliquam  eruditionis  gloriam  perve¬ 
nire  potuisse.  Quocirca  Sozomenus  lib.  vn. 
cap.  8.  laudat  eum  a  canitie,  et  morum  sua¬ 
vitate  ;  sanctitatis  et  eruditionis  mentionem 
nullam  facit.  Sed  qualiscumque  tandem  Ne¬ 
ctarius  fuerit,  non  ritum  confitendi  abroga¬ 
vit,  sed  Presbytetum  duntaxat  exauctoravit, 
qui  publicis  pcenitentibus  praeerat ;  Socrates 
enim,  Sozomenus,  et  Nicephorus  locis  nota¬ 
tis,  id  solum  memoriae  prodiderunt.  Fortasse 
Calvinus  Sozomenum  Graecum  non  legit,  aut 
fidelem  aliquam  versionem,  sed  in  Musculum 
incidit,  qui  ita  reddidit  titulum  cap.  16.  lib. 
vn.  Sozomeni  :  «  Quomodo  abrogata  fuerit 
privata  Confessio  »,  qui  titulus  quam  sit  fal¬ 
sus,  perspicuum  est  ex  principio  capitis  ip¬ 
sius  Sozomeni,  ex  quo  titulus  colligi  debuit : 
sic  enim  ait  :  ev  toutm  Se  em  twv  gETavovjGdvTiov 
TeTayglvov  xpeafiuTepo;  ouxeti  cuveycopyjcev  etvat 
xpwTo;  NexTapio;,  quod  sic  ad  verbum  reddi 
potest  :  «  Hoc  tempore  Presbyterum  con¬ 
stitutum  super  poenitentes,  non  permisit 
amplius  esse,  primus  Nectarius.  » 

Septimo,  contumeliosis  illis  vocibus,  atque 
Haereticorum  propriis  :  «  Hic,  hic  aures  asini 
isti  arrigant  »,  manifestum  mendacium  Cal¬ 
vinus  adjungit,  dum  auricularem  confes¬ 
sionem  a  Nectario  abrogatam  scribit.  Nam 
non  modo  nullus  Historicorum  hoc  scripsit, 
sed  etiam  tota  illa  narratio  clamat,  non  auri¬ 
cularem,  sed  publicam  confessionem  a  Ne¬ 
ctario  abrogatam;  neque  enim  ex  auriculari 
confessione  flagitium  illud  patefieri  potuisset, 
ob  cujus  solius  manifestationem,  Nectarius 
ritum  illum  confessionis  publica;  abroga¬ 
vit. 

His  igitur  in  Calvinum  breviter  annotatis, 
tota  illa  historia  explicanda  est,  ut  perspicue 
pateat,  nullum  argumentum  ex  ea  narratione 
adversus  Confessionis  necessitatem  posse 
colligi. 

Tribus  capitibus  tota  illa  narratio  compre¬ 
henditur.  Primum  enim  referunt  auctores 
citati,  Socrates,  Sozomenus,  et  Nicephorus, 
Presbyterum  quemdam  pcenitentibus  praepo- 
situm  fuisse.  Deinde  addunt  flagitium  Di¬ 
aconi  cum  muliere,  ex  occasione  illius  ritus 
poentientialis.  Tum  docent,  ob  scandalum  ex 
eo  flagitio  natum,  abrogatam  fuisse  Pre¬ 
sbytero  potestatem ,  ac  permissum  fuisse 
omnibus,  ut  pro  sua  quisque  conscientia  ad 
sacra  mysteria  accederet. 

De  primo  capite  constat  primum  ex  So¬ 
crate,  constitutionem  illam  de  certo  Pre¬ 
sbytero  pcenitentibus  praeficiendo,  factam 
esse  ab  Episcopis  occasioqe  haeresisNovatia- 
norum  :  sic  enim  scribit  lib.  v.  cap.  19:  «Ab 
illo  tempore  quo  Novatiani  se  ab  Ecclesia 
sejunxerant,  recusaverantque  cum  his,  qui 
tempore  persecutionis  regnante  Decio  conci¬ 
tatae,  lapsi  erant,  communicare ;  Ecclesiarum 
Episcopi  canoni  adjunxerunt,  ut  in  singulis 
Ecclesiis  Presbyter  quidam  poenitentia;  prae- 
esset ;  quo  qui  post  Baptismum  lapsi  fuissent, 
coram  Presbytero  ad  eam  rem  designato 
peccata  sua  confiterentur.  » 

Quae  autem  esset  functio  ejus  Presbyteri, 
non  est  omnino  certum  :  quod  enim  Sozo¬ 
menus  tradidit,  contrario  sensu  retulerunt 
Gassiodorus  et  Nicephorus,  ob  variam  inter¬ 
punctionem  Graeci  codicis  Sozomeni.  Ille 
enim  in  Historia  Tripart.  lib.  ix.  cap.  35.  ita 
reddidit  verba  Sozomeni :  «  Quoniam  omnino 
non  peccare,  divinum,  et  ultra  humanam 
naturam  esse  cognoscitur,  peccantibus  autem, 
et  poenitentiam  agentibus,  veniam  Deus  dari 
praecepit;  quivero  confiteri  refugiunt,  majus 
peccatorum  onus  acquirunt :  propterea  visum 

est  antiquis  Pontificibus,  ut  velut  in  theatro, 
sub  testimonio  Ecclesiastici  populi  delicta 
pandantur ;  et  ad  hanc  rem  Presbyterum 
bonae  conversationis,  servantemque  secre¬ 
tum,  ac  sapientem  virum  statuerunt,  ad  quem 
accedentes  ii  qui  deliquerant,  delicta  propria 
fatebantur  etc.  »  Nicephorus  autem  lib.  xn. 
cap.  28.  ita  ex  Sozomcno  rem  eamdem  nar¬ 
rat  :  «  Quandoquidem  nihil  peccati  admitte¬ 
re,  non  humanae,  sed  divinae,  et  immortalis 
naturae  proprium  est,  nos  autem  per  trans¬ 
gressionem  semel  peccandi  haereditatem 
adivimus  ;  delictorum  eis  veniam  Deus  con¬ 
cedere  jussit,  qui  legitima  et  convenienti 
poenitentia  usi,  deinceps  simul  peccatum, 
et  aversantur,  et  confitentur.  Grave  autem 
Episcopis  qui  proxime  post  Christum  fuere, 
visum  est,  in  media  plebe,  vel  in  theatro, 
noxam  confiteri.  Quapropter  ex  Presbyteris 
unum  delegere,  qui  probata  vita  esset,  et 
simul  taciturnus,  et  prudens,  apud  quem 
per  poenitentiam  resipiscentes,  commissua 
proferrent  etc.  » 

Et  quamvis  sententia  haec  posterior  non  sit 
improbabilis,  quam  etiam  secutus  est  Joannes 
Christophorsonus  in  interpretatione  Sozo¬ 
meni  :  prior  tamen  anteponenda  videtur, 
quam  secutus  est  Joannes  Hasselanus,  testo 
Ruardo  Tappero,  in  explicat,  art.  5.  Lova- 
niensium ;  nam  Cassiodorus  floruit  non  longe 
ab  aetate  Sozomeni ;  Nicephorus  autem  annis 
plus  octingentis  Sozomeno  posterior  est. 
Quare  credibile  est,  codicem  quem  habuit 
Cassiodorus,  vel  Epiphanius,  qui  primus 
historiam  Tripartitam  confecit ,  certiorem 
fuisse,  magisque  integrum  et  incorruptum, 
tum  quoad  interpunctionem,  tum  quod  cae- 
tcra,  quam  eum,  quem  Nicephorus  aut  Chri¬ 
stophorsonus  habuere. 

Deinde  voluisse  Episcopos  ,  ut  peccata 
quasi  in  theatro  publice  recitarentur,  ut 
habet  Cassiodorus,  non  autem  ut  non  reci¬ 
tarentur,  ut  scribit  Nicephorus,  colligi  vide¬ 
tur  ex  Chrysostomo,  qui  hom.  5.  de  incom¬ 
prehensibili  natura  Dei,  et  hom.  4.  de  La- 
zaro,  et  hom.  8.  de  poenitentia,  et  homil.  de 
Publicano  in  cap.  18.  Lucae,  alludens  aperte 
ad  factum  Nectarii,  et  abrogationem  priscae 
constitutionis  Episcoporum,  ubique  repetit, 
non  esse  opus  jam  quasi  in  theatro  peccata 
pandere.  Verba  Chrysostomi  in  sequenti  ca¬ 
pite  reperies. 

Denique  idem  colligi  potest  ex  hac  ipsa 
narratione.  Nam  et  Socrates,  et  Sozomenus, 
et  ipse  etiam  Nicephorus,  dum  reprehendun  „ 

factum  Noctarii,  qui  ritum  illum  sustulit; 
causam  reddunt,  quia  eo  ritu  sublato,  non 
possumus  invicem  peccata  arguere,  juxta 
illud  Apostoli  :  Nolile  communicare  operibus 
infrugi feris  tenebrarum,  sed  ea  potius  arguite  ; 
et  quia  sublato  illo  freno  publjcae  confu¬ 
sionis,  majora  ac  plura  nunc  fiant  peccata, 
quam  olim  :  qua)  certe  causae  id  requirunt, 
ut  ritus  ille,  quem  Nectarius  sustulit,  quem¬ 
que  olim  Episcopi  constituerant,  confes¬ 
sionem  publicam  continuerit. 

Dices  :  si  peccata  publicanda  erant,  cur 
oportebat  Presbyterum  illum  secretorum  te¬ 
nacem,  ac  taciturnum  esse,  qui  pcenitentibus 
pra)sidebat  ?  Respondeo,  quia  non  omnia 
peccata  publicanda  erant,  sed  ea  solum,  ob 
qua)  poenitentia  publica  indicebatur.  Itaque 
audiebat  Presbyter  omnia  omnino  poeniten- 
tium  peccata;  sed  q use  occulta  erant,  secreta 
habebat,  atque  ad  hoc  taciturnitas  exigeba¬ 
tur  ;  quse  autem  publica  erant,  licet  multis 
fortasse  incognita,  ea  palam  in  Ecclesia  tan- 
quam  in  theatro  pandebantur. 

Atque  hinc  forte  conciliari  possunt  diversa) 
illse  narrationes  Cassiodori,  etNicephori.  Quod 
enim  Gassiodorus  ylicit,  visum  esse  priscis 
Episcopis,  ut  peccata  publice  in  Ecclesia 
tanquam  in  theatro ,  pronuntiarentur,  de 
publicis  peccatis  intelligi  debet :  quod  autem 
scribit  Nicephorus,  grave  visum  esse,  ut 
peccata  coram  coetu  multitudinis,  quasi  in 
theatro  efferrentur,  de  peccatis  occultis  ac¬ 
cipiendum  erit. 

Noluisse  autem  Episcopos  illos,  peccata 
occulta,  sed  publica  dumtaxat  (in  quo  a 
Ruardo  et  Hasselano  dissentire  cogor)  con¬ 
fessioni  publicae  subjicere,  tribus  argumentis 
comprobabo. 

Primum  testantur  Sozomenus  et  Nice¬ 
phorus  locis  notatis,  ritum  illum,  quem  Ne¬ 
ctarius  Constantinopoli  sustulit,  Romse  suo 
tempore  integre  perseverasse,  ut  etiam  in  re¬ 
liquis  Occidentis  Ecclesiis :  ex  Leone  autem 
qui  Sozomeni  a) qualis  fuit,  appertissime 
constat  nunquam  Romse  fuisse  ejusmodi  ri¬ 
tum,  ut  peccata  occulta  publicarentur.  Si¬ 
quidem  in  epist.  80.  ad  Episcopos  Campa¬ 
niae,  vehementer  objurgat  nescio  quos  Epi¬ 
scopos,  qui  omnia  peccata  pcenitentium  per 
libellum  in  Ecclesia  recitari  volebant,  ac  di¬ 
cit  ;  eam  praesumptionem  pugnare  cum  Apo- 
stolica  regula,  et  ritum  esse  improbabilem, 
ac  modis  omnibus  submovendum.  Quare  non 
fuit  Romae,  neque  in  reliquo  Occidente  un¬ 
quam  talis  consuetudo,  ut  peccata  omnia, 


quamvis  secreta,  publice  efferrentur,  sed  so¬ 
lum  in  angulo  Campaniae,  abusus  quidam, 
qui  etiam  continuo  sublatus  fuit. 

Deinde,  si  peccata  omnia  etiam  occultis¬ 
sima,  publicanda  erant,  quorsum  in  Presby¬ 
tero  pcenitentiario  taciturnitas  illa,  et  secreti 
tenacitas  requirebatur,  cujus  omnes  Historici 
meminerunt? 

Denique,  cum  secreta  peccata  in  Confes¬ 
sione  excepta  revelare,  si  contra  jus  naturae, 
ut  Theologi  docent,  et  contra  Apostolicam 
regulam,  ut  S.  Leo  affirmat;  si  constitutio 
illa  veterum  Episcoporum  id,  habuisset, 
optimo  jure  a  Nectari o  abrogata  fuisset, 
quin  etiam  mirum  videri  posset,  a  Gregorio 
Nazianzeno,  Basilio,  Athanasio,  et  caeteris 
Graecis  Doctoribus,  qui  Nectarium  praeces¬ 
serunt,  tolerari  potuisse.  Videmus  autem 
Nectarium  ob  eam  rem  potius  reprehendi, 
quam  laudari,  a  Socrate,  Sozomeno,  Gas- 
.sfodoro ,  Nicephoro ,  et  caeteris  Scriptori¬ 
bus  :  non  igitur  probabile  est,  ritum  quem 
veteres  Episcopi  introduxerant,  id  habuisse, 
ut  secreta  peccata  publicae  confessioni  sub¬ 
jicerentur. 

Illud  etiam  hoc  loco  est  observandum, 
Presbyterum  illum  pcenitentiarium,  non  om¬ 
nibus  fidelibus,  qui  quocumque  modo  poeni¬ 
tentiam  agebant,  sed  solis  publicis  poeniten- 
tibus  praepositum  fuisse  :  id  quod  tribus  aliis 
argumentis  demonstrari  potest. 

Primum,  Sozemus,  ubi  disertis  verbis  af- 
firmasset,  constitutionem  de  Presbytero  poe- 
nitentiario,  quam  prisci  Episcopi  invexerant, 
et  Nectarius  postea  Constantinopoli  abro¬ 
gaverat,  Romce  potissimum  accurate  servari; 
continuo  explicare  coepit  ritum  poenitentiae 
publicae,  qua?  Romae  suo  tempore  servabatur: 
igitur  constitutio  illa  ad  solos  poenitentes  pu¬ 
blicos  pertinebat. 

Deinde  nullo  modo  fieri  potuit,  ut  unus 
Presbyter  fatisfaceret  tantae  multitudini, 
quanta  Constantinopoli,  velin  aliis  civitatibus, 
poenitentiae  remedio  indigebat :  non  igitur 
omnes  eum  Presbyterum  adire  cogebantur, 
sed  ii  solum,  qui  poenitentiam  publicam  sus¬ 
cipiebant. 

Denique,  apud  veteres  nomine  Poeniten- 
tium,  soli  publici  poenitentes  intelligi  sole¬ 
bant,  ut  in  lib.  i.  sub  finem  annotavimus  : 
cum  igitur  Historici  saepe  citati  dicunt, 
Presbyterum  super  Poenitentes  constitutum 
fuisse,  id  accipiendum  est  de  iis,  qui  sim¬ 
pliciter  Poenitentes  dicebantur,  hoc  est,  de 
publicis. 

Ex  his,  quse  hactenus  dicta  sunt,  colligi¬ 
mus,  constitutionem  Episcoporum,  de  qua 
Historici  loquuntur,  id  solum  complexam, 
ut  qui  publice  lapsi  essent  post  Baptismum, 
ii  ad  sacram  Eucharistiam  non  accederent, 
nisi  Presbytero  poenitentiario  privatim  omnia 
peccata  sua  confessi  essent,  et  deinde  ad  ejus 
arbitrium  publice  coram  coetu  Ecclesia)  pec¬ 
cata  publica  detexissent,  et  poenitentiam  pu¬ 
blicam  egissent.  Quam  constitutionem  Socra¬ 
tes  recte  vocat,  appendicem  additam  ad  ve¬ 
teres  canones  :  nam  ante  exhortam  hseresim 
Novati,  nemo  cogebatur  certum  Presbyte¬ 
rum  adire,  neque  peccata  ulla  publice  con¬ 
fiteri.  Consueverant  quidem  aliqui  juxta  con¬ 
silium  Sacerdotis,  cui  peccata  omnia  confessi 
fuerant,  aliqua  graviora  et  publica  publice 
confiteri,  ut  ex  Origene  cognosci  potest,  hom. 
2.  in  Psal.  37,  tamen  ut  dixi,  non  tenebantur, 
sed  satis  erat,  peccata  omnia  privatim  con¬ 
fiteri,  et  Poenitentiam  privatam  vel  publicam 
juxta  Sacerdotis  imperium,  agere.  Gseterum 
post  Novati  hseresim  excitatam,  placuit  Epi¬ 
scopis  aliquid  addere,  neNovatiani  Catholicos 
reprehendere  possent,  quod  nimis  facile  la¬ 
psos  ad  communionem  admitterent.  Ha)c  de 
primO  capite. 

Jam  quod  attinet  ad  secundum  de  flagitio 
Diaconi  cum  muliere,  scribit  Sozomenus, 
sed  clarius  Nicephorus,  occasionem  illius 
fiagitii  fuisse,  quod  mulier  illa  jussa  esset  a 
Presbytero  poenitentiario  in  Ecclesia  diutius 
permanere  orationis  causa :  ex  eo  enim, 
quod  sa)pe  et  diu  mulier  in  Ecclesia  mora¬ 
batur,  occasionem  habuit  Diaconus  cum  ea 
flagitium  perpetrandi.  Porro  crimen  hoc  ad 
aures  populi  pervenit,  ex  ipsius  mulieris  pu¬ 
blica  Confessione.  Tametsi  enim  peccatum 
occultum  esset,  neque  Presbyter  ei  mandas- 
set,  ut  illud  populo  patefaceret,  ipsa  tamen 
cum  alia  peccata,  qua)  publica  erant,  publice 
confiteretur,  longius  progressa  quam  par 
erat,  etiam  hoc  peccatum  confessa  est. 

Narrat  hoc  totum  Socrates  :  qui  duplicem 
Confessionem  illius  mulieris  distincte  refert. 
Unam  secretam  coram  solo  Presbytero.  Al¬ 
teram  publicam  coram  populo.  «  Mulier  in¬ 
quit,  nobilis  ad  Presbyterum  pomitentiarium 
accedit,  peccata  qua)  post  Baptismum  com¬ 
miserat,  particulatim  confitetur,  »  ecce  pri¬ 
vatam  Confessionem  omnium  peccatorum  : 
subjungit  deinde  mulctam  injunctam  :  «  Pres¬ 
byter,  inquit,  mulieri  mandatum  dat,  ut  jeju¬ 
niis,  et  continuis  precibus  se  dederet,  quo 
una  cum  peccatorum  confessione  ejus  dig¬ 


num  poenitentia  ostenderet  )>,  ecce  satisfa¬ 
ctionem  post  privatam  Confessionem  :  addit 
deinde  confessionem  publicam,  qu?e  fuerat 
illi  injuncta  una  cum  jejuniis,  et  precibus  : 
«  Mulier,  inquit  longius  in  confitendo  pro¬ 
gressa,  alterius  culpae  se  ipsa  insimulat :  do- 
cetDiaconum  Ecclesiae  cum  ipsa  dormivisse» , 
ubi  illud :  «Longius  in  confitendo  progressa  » , 
id  significat,  quod  diximus,  non  fuisse  man¬ 
datum  mulieri  ut  peccatum  illud  publice  de¬ 
tegeret  sed  ipsam  ex  indiscreta  devotione  id 
fecisse.  Publice  autem  confessam  esse  mu¬ 
lierem  hoc  suum  facinus,  docet  Socrates  his 
verbis,  qute  superioribuscontinuo  subjunxit : 
«  Ob  quod  facinus  hoc  modo  patefactum, 
Diaconus  ab  Ecclesia  ejectus  est ;  tumultus 
inde  in  populi  multitudine  excitatus,  etc.  » 

Quod  ad  tertium  pertinet,  abrogavit  Ne- 
ctarius  omnium  consensu,  Presbyterum  Pce- 
tentiarium,  id  enim  omnes  Historici  com¬ 
muniter  tradunt.  Abrogavit  etiam  Poeniten¬ 
tiam  publicam,  nam  ex  occasione  ejus  acci¬ 
derat  flagitium  Diaconi  cum  muliere,  et 
inde  tumultus  contra  clerum  exortus  fuerat. 
Abrogavit  denique  Confessionem  publicam, 
tum  quia  pars  erat  poenitentiae  publicae,  tum 
quia  ex  ea  cognitum  fuerat  sacrilegium  Dia¬ 
coni,  et  mulieris  :  utrumque  enim  populo 
displicebat,  et  tantum  scelus  in  Ecclesia 
perpetratum,  ut  scribit  Sozomenus,  et  ex 
ejus  publicatione  magnam  infamiae  notam 
ordini  Sacerdotali  inustam,  ut  tradit  So¬ 
crates.  Non  autem  abrogavit,  nec  abrogare 
potuit,  Confessionem  et  Poenitentiam  priva¬ 
tam. 

Quare  quod  scribunt  Socrates  et  Sozome¬ 
nus  permissum  esse  a  Nectario,  ut  unus¬ 
quisque  secundum  conscientiam  suam  ad 
sacra  mysteria  participanda  accederet,  non 
significat,  permissum  esse  fidelibus,  ut  sine 
Confessione  et  judicio  Sacerdotis,  sacra) 
mensa;  participes  fierent ,  sed  ut  non  coge¬ 
rentur  adire  publicum  Ecclesiae  tribunal,  ve¬ 
rum  ipsi  conscientia!  suse  rationem  haberent, 
et  si  quidem  sine  peccato  mortali  essent,  ad 
communicationem  divinorum  mysteriorum 
tuto  accederent ;  sin  autem,  unum  ex  Pres¬ 
byteris  eligerent,  cui  privatim  peccata  sua 
confiterentur. 

Esse  autem  hunc  sensum  eorum  verborum, 
et  a  Nectario  non  fuisse  Confessionem  priva¬ 
tam  abrogatam,  his  argumentis  confirmari 
potest.  Primum,  non  sustulit  Nectarius,  nisi 
appendicem  ad  veteres  canones,  qua)  acces¬ 
serat  initio  liseresis  Novatiana)  :  illa  autem 

appendix,  ut  jam  satis  ostendimus,  ad  pu¬ 
blicam  tantum  Pcenitentiam  pertinebat. 

Deinde  non  sustulit  Nectarius,  nisi  id,  quod 
necessarium  erat  ad  sedandum  populi  tu¬ 
multum  ex  occasione  detecti  illius  flagitii 
excitatum;  ad  hoc  autem  satis  superque  erat, 
de  medio  tollere  Confessionem  et  Pmnitcn- 
tiam  publicam,  neque  enim  ex  Confessione 
Poenitentiaque  privata  ullus  tumultus  exo¬ 
riri  poterat. 

Tertio,  post  Nectarii  tempora  mansit  sem- 
per  in  Ecclesia  Graeca,  usus  Confessionis 
privatae,  ut  perspicum  ex  est  Chrysostomo,  Ni- 
cephoro,  Cartophylace ,  Concilio  Trullano, 
aliisque  testimoniis  supra  citatis.  Nulla  autem 
historia  refert,  ab  ullo  Episcopo  vel  Concilio 
revocatum  esse  ac  retractatum  id  quod  Ne¬ 
ctarius  fecerat  :  non  igitur  abrogaverat  ille 
Confessionem  privatam. 

Quarto  Sozomemus,  qui  fusius  historiam 
istam  conscripsit,  et  quem  adversarii  potis¬ 
simum  citant,  affirmat  Deum  ipsum  praece¬ 
pisse,  ut  pcenitentibus  venia  daretur,  et  ne¬ 
cessariam  esse  Confessionem  :  idem  autem 
Sozomcnus  non  reprehendit  Nectarium,  ut 
eversorem  juris  divini,  sed  tantum  dubitan¬ 
ter,  et  modice  illum  carpit,  quod  occasio 
nem  sustulerit  peccata  invicem  arguendi. 
Neque  ullus  alius  scriptor  in  tot  annorum 
centuriis  Nectarium  accusavit :  quod  certe 
multi  fecissent,  si  rem  tam  necessariam,  et 
ab  Apostolorum  temporibus  in  Ecclesia  fre¬ 
quentatam,  ipse  unus  Episcopus  abrogare 
tentasset. 

Quinto  ipsi  etiam  adversarii  non  admittunt 
homines  ad  Eucharistiam,  nisi  prius  explora¬ 
tos,  ut  intelligi  potest  ex  Philippo  in  Gonfess. 
Augustana  art.  de  Confessione,  ubi  sic  ait  : 
«  Confessio  apud  nos  non  est  abolita :  non 
enim  solet  porrigi  corpus  Domini,  nisi  an¬ 
tea  exploratis,  et  absolutis.  »  Item  ex  Cal¬ 
vino,  quilib.  in.  Instit.  cap.  4.  §  13.  sic  ait : 
«  lntcrim  quin  sistant  se  oves  Pastori  quo¬ 
ties  sacram  C  te  nam  participare  volunt,  adeo 
non  reclamo,  ut  maxime  velim  lioc  ubique 
observari .»  Q u  is  igitur  credat  N ectarium  tam 
fuisse  imprudentem,  ut  non  videret,  quam 
malum  esset,  permittere  unicuique  accessum 
ad  sacra  mysteria,  sine  ulla  purgatione  ac 
reconciliatione  ?  Hac  de  historia  Nectarii 
hoc  loco  sufficiant. 

Non  ignoro  Thoraam  Waldensem  in  n. 
tomo,  cap.  141.  in  ea  sententia  fuisse,  ut 
existimaret,  a  Nectario  Confessionem  sim¬ 
pliciter  abrogatam  fuisse,  eumque  in  ea  re 


graviter  errasse  ,  sed  non  facile  id  concede¬ 
rem,  tum  quod  Nicolaus  Papa  in  epistola  ad 
Photium,  quae  recitatur  in  VIII.  Synodo  act. 
4.  Nectarium  vocet  Haereticorum  expugna¬ 
torem,  et  Ecclesiarum  defensorem  ;  tum  quod 
Nectarii  sententiam  S.  Joannes  Chrysosto- 
mus  apertissime  tueatur,  ut  in  sequenti 
capite  ostendemus  ;  tum  denique,  quod  Ne¬ 
ctarii  sententiam  omnes  Orientis  Ecclesia: 
secutae  sint. 

Scio  etiam,  quibusdam  visum  esse,  totam 
hanc  historiam  esse  confictam  a  Socrate  :  sed 
non  facile  adduci  possum,  ut  credam  histo¬ 
riam  illam  falsam  esse,  qua:  tum  scribebatur, 
cum  adhuc  viverent,  qui  rei  gestae  interfue¬ 
rant;  praesertim  cum  res,  quae  narratur,  non 
in  angulo  aliquo,  sed  in  urbe  celeberrima, 
conscio  populo  universo,  contigisse  dicatur. 


CAPUT  XV. 

Solvitur  argumentum  III.  Joannis  Calvini. 

Pergit  Calvinus  in  eodem  capite  sectione 
8.  et  adducit  Chrysostomum :  «Hanc,  inquit, 
abrogationem  tot  locis  evidenter  Ghrysosto- 
tomus  testatur,  Constantinopolitanae  et  ipse 
Ecclesiae  praesul,  ut  mirum  sit,  istos  audere 
contra  mutire.  Peccata  tua,  inquit  hom.  2. 
in  Psal.  50,  dicito  ut  deleas  illa.  Si  con- 
fuuderis  alicui  dicere,  quae  peccasti,  dicito 
quotidie  ea  in  anima  tua  :  non  dico,  ut  con- 
titearis  conservo  tuo,  qui  exprobret ;  dicito 
Deo,  qui  curat  ea.  » 

Addit  ibidem  Calvinus  alia  loca  similia 
ejusdem  Chrysostomi,  ex  serm.  de  Poeniten¬ 
tia  et  Confessione,  item  ex  homil.  o.  de  in¬ 
comprehensibili  natura  Dei,  item  ex  hom.  4. 
de  Lazaro.  Addit  Philippus  in  Gonfess.  Au- 
gust.  artic.  de  Confessione  alium  locum  simi¬ 
lem  superioribus,  ex  hom.  31.  cap.  12.  epist. 
ad  Hebraeos. 

Respondeo,  Chrysostomum,  qui  Nectarii 
successorem  se  agnoscebat,  diligenter,  ut  par 
erat,  judicium  praedecessoris  sui  defendere 
voluisse,  sic  tamen,  ut  veritati,  et  fidei  nulla 
in  re  detrimentum  afferret.  Quemadmodum 
igitur  Nectarius  non  Confessionem  privatam, 
sed  publicam  abrogavit,  sic  etiam  Chryso- 
stomus  passim  Confessionem  publicam  car¬ 
pit,  privatam  autem  nusquam  reprehendit. 

Id  perspicuum  est  ex  omnibus  locis,  quae 

vel  objecta  sunt  ab  adversariis,  vel  objici: 
potuissent.  Nam  hora.  2.  in  Psal.  50.  cum  ait : 
«  Non  dico,  ut  confitearis  conservo  tuo,  qui 
exprobret  »,  aperte  indicat  se  loqui  de  Con¬ 
fessione  publica,  ex  qua  exprobratio  sequi  so¬ 
lebat.  Nam  ut  refert  Origenes  liom.  2.  in 
Psal.  37,  cum  publica  fieret  Confessio,  non 
deerant  qui  exprobrarent  :  «  Si  hujusmodi, 
inquit,  homo  memor  delicti  sui,  confiteatur 
quae  commisit,  et  humana  confusione  parvi 
pendat  eos,  qui  exprobrant  eum  confitentem, 
et  notant,  vel  irrident  etc.  »  Ex  privata  au¬ 
tem  Confessione  nulla  sequi  potest  expro¬ 
bratio,  tum  quod  sine  testibus  ea  confessio 
fiat,  tum  quod  arctissimo  vinculo  teneantur 
Sacerdotes  altissimo  silentio  tegere,  quae  in 
privata  Confessione  audierunt.  Quod  igitur 
Chrvsostomus  ait  hom.  citata  in  Psalm.  50. 

t/ 

Si  confunderis  alicui  dicere,  quia  peccasti,  in- 
telligi  debet  ad  hunc  modum  :  Si  confunderis 
alicui  dicere,  qui  exprobare  possit,  id  est,  pu¬ 
blice,  ut  ipse  continuo  explicat,  cum  ait: 
«  Non  dico  ut  confitearis  conservo  tuo,  qui 
exprobret.  » 

Idem  Chrvsostomus  homil.  de  Poenitentia 

V 

et  Confessione,  qui  est  secundus  locus  a  Cal¬ 
vino  adductus,  sic  ait  :  «  Nunc  autem  neque 
necessarium,  praesentibus  testibus  confiteri 
etc.  »  ubi  videmus,  confessionem  illam  im¬ 
probari,  quae  fit  coram  testibus,  quamque 
Nectarius  abrogaverat :  siquidem  verba  illa  : 
«  Nunc  autem  neque  necessarium  »,  notant, 
aliquando  fuisse  necessarium  coram  testibus 
confiteri,  sed  eam  necessitatem  tunc  fuisse 
sublatam. 

Item  hom.  5.  de  incomprehensibili  natura 
Dei  :  «  Non  te,  inquit,  in  theatrum  conser¬ 
vorum  tuorum  duco,  non  hominibus  peccata 
tua  detegere  cogo  ».  Hic  etiam  cernere  est, 
quam  aperte  Chrvsostomus  alludat  ad  illam 
veterem  Episcoporum  constitutionen ,  qui 
teste  Sozomeno  in  Tripart.  lib.  ix.  cap.  35. 
voluerant,  ut  quasi  in  theatro  peccata  pan¬ 
derentur  :  quam  constitutionem  Nectarius, 
ut  sa)pe  diximus,  abrogavit. 

Item  in  hom.  4.  de  Lazaro  :  «  Cave,  in¬ 
quit,  homini  dixeris,  ne  tibi  exprobret  ».  Et 
infra  :  «  Non  cogo  tc  in  medium  prodire 
■  theatrum,  ac  multos  adhibere  testes  :  mihi 
soli  dic  peccatum  privatim  etc.  »  Idem 
hom.  31.  in  epistol.  ad  hebra)OS :  «Non  tibi, 
inquit,  dico  ut  te  prodas  in  publicum;  neque 
ut  te  apud  alios  accuses  » .  Idem  homil.  8. 
de  Poenitentia  :  «  Non  reveles,  inquit,  ulcus, 
non  in  commune  theatrum  accusationem 

producas,  non  delictorum  testes  statuas». 
Idem  hom.  de  publicano  ad  cap.  18.  Luca)  : 
«  Admoneo  te  ut  assidue  confiteare  :  neque 
enim  te  ad  theatrum  duco  conservorum  tu¬ 
orum  etc.  »  Ex  his  locis  evidenter  colligitur, 
Chrysostomum  de  publica  Confessione  loqui, 
cum  a  confessione  hominibus  facienda  po¬ 
pulum  dehortatur. 

At,  inquies,  Confessioni,  qua)  fit  homini¬ 
bus,  Chrysostomus  opponit  Confessionem, 
qua)  fit  soli  Deo  in  anima,  sive  intra  con¬ 
scientiam  confitentis,  cogitatione,  non  lin¬ 
gua  ;  igitur  excludit  omnem  confessionem 
qua)  fit  hominibus,  sive  publicam,  sive  pri¬ 
vatam  :  non  enim  Confessio  privata  facta 
coram  Sacerdote,  dici  potest  facta  esse  in 
anima,  sive  intra  conscientiam,  sive  cogita¬ 
tione  ,  non  lingua.  Verba  ejus  heee  sunt 
hom.  2.  in  Psalm.  50.  «  Si  confunderis  dicere 
alicui  quia  peccasti,  dicito  ea  quotidie  in 
anima  tua.  »  Homil.  de  Poenitentia  et  Con¬ 
fessione  :  «  Nunc  autem  neque  necessarium 
est  prsesentibus  testibus  confiteri :  cogitatione 
fiat  delictorum  exquisitio  :  absque  teste  sit 
hoc  judicium  :  solus  tc  Deus  confitentem  vi¬ 
deat  ».  Hom.  31.  in  epist.  ad  Hebraeos: 
«  Ante  Deum  confitere  peccata  tua  :  apud 
verum  Judicem  cum  oratione  delicta  tua 
pronuntia,  non  lingua,  sed  conscientia)  tua) 
memoria».  Homil.  8.  de  Pcenit.  «Non  de¬ 
lictorum  testes  statuas  :  intus  in  conscientia, 
astante  nemine ,  praeter  eum,  qui  cuncta 
videt,  Deum,  reforma  quod  deliquisti.  » 

Respondeo ;  Chrysostomum  in  his  locis 
opponere  Confessioni  publica),  confessionem, 
quae  fit  soli  Deo  in  conscientia,  sine  sono 
verborum :  quia  non  loquitur  de  Confessione, 
ut  ordinatur  ad  Absolutionem  Sacerdotalem, 
qua)  proprie  pars  est  Sacramenti  Poenitentia) 
essentialis,  sed  de  Confessione  ut  ordinatur 
ad  confusionem  et  erubescentiam,  qua)  pars 
dici  potest  Satisfactionis.  Illa  enim  Confessio 
publica,  quam  sustulit  Nectarius,  non  erat 
instituta,  ut  per  eam  Sacerdos  cognosceret, 
peccata  pcenitentis,  et  inde  recte  judicaret, 
esset  no  poenitens  ligandus,  vel  absolvendus, 
aut  qua)  Poenitentia  imponenda  esset  :  sed 
solum  ut  poenitens  publica  illa  confusione 
accepta,  partemt  poena),  qua)  peccatis  ejus 
debebatur,  lueret.  Porro  Chrysostomus  recte 
monet,  non  esse  necessarium  ad  ejusmodi 
finem  obtinendum,  publice,  vel  etiam  pri¬ 
vatim  confiteri  hominibus  :  sed  satis  esse, 
cum  dolore  et  lachrymis  confiteri  Deo,  et  sic 
satisfacere,*  adjunctis  precibus,  eleemosynis 

jejuniis,  aliisque  piis,  laboriosisque  operibus. 
Quocl  autem  ad  alium  finem,  nimirum,  ut 
Sacerdos  noverit  morbos  poenitcntis,  quibus 
medicinam  Poenitentiae  applicare  debet ;  ne¬ 
cessaria  sit  Confessio,  ostendimus  supra  ex 
lib.  2.  de  sacerdotio,  ejusdem-  Chrysostomi, 
nec  non  ex  testimoniis  Basilii,  Nysseni,  et 
aliorum  Patrum  'Graecorum,  a  quibus  nullo 
modo  credibile  est  Chrysostomum  dissen¬ 
sisse. 

Adde  quod  si  Chrysostomus  in  locis  supra 
citatis,  de  Confessione  respectu  cujuscumque 
finis  loqueretur,  non  solum  nobiscum,*et  cum 
tota  Ecclesia,  sed  etiam  cum  adversariis  no¬ 
stris  pugnaret,  adversarii  enim  Confessionem 
saltem  aliquorum  gravium  delictorum  coram 
Ministro  utilissimam,  vel  etiam  necessariam 
esse  censent;  Chrysostomus  autem,  confes¬ 
sionem  coram  hominibus  non  solum  dicit 
non  esse  necessariam ,  sed  etiam  aperte 
damnat,  ac  rejicit :  sic  enim  loquitur  hom.  4. 
de  Lazaro ;  «  Cave  homini  dixeris,  ne  tibi 
exprobret  »,  et  hom.  8.  de  Poenitentia  ; 
«  Non  reveles  ulcus,  non  delictorum  testes 
statuas  ».  Quare  Chrysostomus  solum  Con¬ 
fessionem  publicam  rejicit ,  ut  erat  pars 
quaedam  Satisfactionis  :  ex  quo  sequitur  con¬ 
fessionem  etiam  privatam,  non  esse  neces¬ 
sariam  ad  illum  eumdem  finem,  licet  ad  alium 
finem  necessariam  esse,  neque  ipse  hoc  loco 
neget,  et  alibi  satis  aperte  confirmet. 


CAPUT  XVI. 

Argumentum  IV.  Calvini. 

Post  objectionem  illam  ex  Chrysostomo, 
Calvinus  multa  disserit  in  eodem  capite,  a 
sectione  9.  usque  ad  16.  de  variis  Confes¬ 
sionum  formis  ;  non  pauca  etiam  more  suo, 
non  tam  argumentando,  quam  calumniando, 
dicit  in  decretum  Concilii  Lateranensis.  Se¬ 
ctione  autem  16.  redit  ad  argumenta,  atque 
objicit  verba  illa  Psal.  18.  Delicta  quis  intel- 
hgit  ?  et  illa  Psal.  37.  Iniquitates  mex  su¬ 
pergressae  sunt  caput  meum  (1),  ex  quibus  locis 
ita  concludit  ;  «  Quis  suorum  peccatorum 
nunc  supputationem  cogitet ,  ubi  Davidem 
videt  suorum  numerum  inire  non  posse  ?  » 
Deinde  sectione  17.  et  18.  rem  exaggerat 


multis  verbis,  quee  frustra  hoc  loco  adseri- 
berentur  :  summa  est,  enumerationem  pec¬ 
catorum  esse  impossibilem,  et  idcirco  neque 
a  Deo  fuisse  imperatam,  neque  ab  Ecclesia 
imperari  jure  potuisse. 

Sed  objectio  ista,  qua  etiam  utitur  Phi¬ 
lippus  in  Confessione  Augustana,  et  caeteri 
sectarii  passim,  non  modo  per  se  tenuis  est, 
sed  etiam  ex  verbis  ejusdem  Calvini  eodem 
in  loco  positis,  apertissime  solvitus.  Docet 
enim  Calvinus,  sectione  18.  in  Confessione 
quae  Deo  fit,  non  satis  esse,  generatim  con¬ 
fiteri  ac  dicere,  Peccator  sum  :  sed  oportere 
quantum  in  nobis  est,  singula  peccata  accu¬ 
rate  confiteri.  Quod  idem  Catholici  omnes 
docent  de  Confessione  quee  fit  Sacerdoti. 
Neque  enim  jubent  omnia  omnino  peccata 
enumerari,  sed  ea  solum,  quae  post  diligen¬ 
tem  excussionem  memoriae  occurrunt;  dili¬ 
gentem  autem  excussionem  vocant,  quam  in 
rebus  gravioribus  ordinarie  homines  adhibere 
solent.  Denique  id  solum  jubent,  ut  peccata 
omnia,  quantum  in  nobis  est  (qua  phrasi 
Calvinus  utitur  in  explicanda  Confessione 
quae  Deo  fit)  enumeremus,  dum  coram  Sa¬ 
cerdote  conscientiam  nostram  aperimus, 

Queecumque  igitur  Calvinus  objicit  contra 
enumerationem  peccatorum  in  Confessione 
quae  fit  homini,  eadem  objici  possunt  contra 
enumerationem  peccatorum  in  Confessione 
quae  fit  Deo.  Nam  si  illa  enumeratio  est  im¬ 
possibilis,  et  haec  est  impossibilis  :  si  illa  est 
crudelis  carnificina,  et  haec  est  crudelis  car¬ 
nificina  :  si  illa  facit  hypocritas,  et  haec  facit 
hypocritas  :  et  contra,  si  haec  ab  his  incom¬ 
modis  libera  est  (ut  Calvinus  dicere  cogitur) 
quia  non  est  facienda,  nisi  quantum  in  nobis 
est  :  et  illa  ab  his  incommodis  libera  est, 
quia  non  est  facienda  nisi  quantum  in  nobis 
est :  quemadmodum  in  Confessione  quae  Deo 
soli  fit,  post  enumerationem  eorum,  quae 
recordamur,  addimus  :  «  Delicta  quis  intel- 
ligit  ?  ab  occultis  meis  munda  me  Domine, 
et,  Peccavi  super  numerum  arenae  maris  :  » 
et  tamen  omnium  peccatorum  indulgentiam 
expectamus  :  sic  etiam  in  Confessione,  quae 
fit  homini,  vel  potius  per  hominem  Deo  ;  post 
enumerationem  eorum  quae  recordamur,  ad¬ 
dimus  :  «  Delicta  quis  intelligit  etc.  »  et  ni¬ 
hilominus  integram  peccatorum  omnium  in¬ 
dulgentiam  expectamus. 


(1)  Psal.  XVIII,  13;  Psal.  XXXVII,  5. 

CAPUT  XVII. 

Diluitur  argumentum  V.  Calvini. 

Ultima  Calvini  objectio  habetur  in  eadem 
sectione  18.  ubi  ex  verbo  Dei  jactat  se  de¬ 
monstrasse,  sine  Confessione  aut  ejus  voto, 
posse  homines  justificari  :  Nonalia,  inquit, 
nunc  est  peccatorum  remissio,  quam  semper 
fuit.  Quotquot  remissionem  peccatorum  a 
Christo  obtinuisse  leguntur,  non  leguntur  in 
aurem  Sacrificuli  cujusdam  confessi,  nec 
sane  confiteri  poterant,  ubi  nec  Sacrificuli 
Confessionarii  erant,  nec  ipsa  etiam  Con¬ 
fessio  :  et  multis  postea  saeculis  inaudita 
fuit  hsec  Confessio,  quibus  sine  hac  con¬ 
ditione  remittebantur  peccata.  Sed  ne  quasi 
de  re  dubia  longius  disceptemus,  verbum 
Dei  apertum  est,  quod  aeternum  manet: 
Quotiescumque  ingemuerit  peccator ,  om¬ 
nium  iniquitatum  ejus  non  recordabor.  Huic 
verbo  ,  qui  aliquid  audet  adjicere,  non  pec¬ 
cata  ligat,  sed  Domini  misericordiam.  » 

Haec  objectio  quatuor  quasi  membris  con¬ 
tinetur,  quae  singillatim  excutienda  sunt. 
Primum  assumit  Calvinus,  non  aliam  esse 
nunc  remissionem  peccatorum,  quam  semper 
fuit,  et  quia  Confessio  auricularis  non  semper 
fuit,  inde  colligi  vult,  eam  ribn  esse  ad  justi¬ 
ficationem  impii  necessariam. 

Sed  si  haec  argumentatio  aliquid  vere  con¬ 
cluderet,  non  solum  Confessio,  sed  etiam 
Baptismus  in  discrimen  adduceretur  :  Nam 
ut  Confessio,  ita  etiam  Baptismus  non  semper 
fuit,  et  tamen  scriptum  legimus  Joan.  3  :  Nisi 
quis  renatus  f  uerit  ex  aqua ,  et  Spiritu  sancto , 
non  intrabit  in  regnum  coelorum  (1)  :  quae  tem¬ 
pore  legis  veteris  nusquam  legebantur.  Quare 
si  nunc  est  remissio  peccatorum,  quae  semper 
fuit;  aut  Baptismus  nunc  necessarius  non 
est,  et  Christus  (quod  absit)  mentitur  ;  aut 
ab  initio  saeculi,  Baptismus  ex  aqua  et  Spi¬ 
ritu  sancto  necessarius  fuit,  quod  nemo  sanae 
mentis  dicere  potest.  Quemadmodum  autem 
ex  Evangelio  demonstramus,  nunc  Bapti¬ 
smum  ad  remissionem  peccatorum  requiri, 
qui  in  lege  veteri  non  requirebatur ;  quia 
scriptum  est  :  Nisi  quis  renatus  fuerit  etc.  sic 
etiam  ex  Evangelio  demonstramus,  Confes¬ 
sionem  peccatorum  ad  justificationem  hoc 
tempore  necessariam  esse,  qua}  tempore  Pa¬ 


o!K) 

trum  Testamenti  veteris  necessaria  non. 
erat  :  quia  scriptum  est  Joan.  20.  Quorum 
i  emiset  itis  peccata ,  remittuntur  eis ,  et  quo¬ 
rum  retinueritis ,  retenta  sunt  (2).  Quod  in  lege 
veteri  scriptum  non  erat. 

Deinde  assumit  Calvinus,  eos  omnes,  qui¬ 
bus  Christus  peccata  dimisit,  sine  Confes¬ 
sione  auriculari  justificatos  fuisse  ;  ex  quo 
concludi  vult;  nunc  etiam  sine  Confessione 
auriculari  homines  justificari  posse. 

Sed  facilis*  est  solutio,  eaque  triplex.  Pri¬ 
mum  enim  quo  tempore  Christus  propria} 
vocis  ministerio  homines  justificabat,  non¬ 
dum  Sacramentum  Confessioni?  instituerat  : 
proinde  nihil  est  mirum,  si  absque  Confes¬ 
sione  pcenitentes  reconciliavit.  Deinde  Chri¬ 
stus  auctor  Sacramentorum,  a  Sacramentis 
suis  non  dependebat,  et  ideo  non  modo  sine 
Confessione,  sed  etiam  sine  Baptismo  pec¬ 
cata  interdum  remittebat. 

Denique  Christus  Deus  erat,  et  ideo  pec¬ 
cata  contra  se,  suamque  legem  facta,  sim¬ 
pliciter  donare  poterat  :  nos  autem  ministri 
sumus,  neque  ut  Domini,  sed  ut  Judices  a 
Domino  constituti,  vel  solvimus,  vel  liga¬ 
mus  :  quare  necesse  habemus,  causas  dili¬ 
genter  expendere,  et  ex  ipsa  reorum  Confes¬ 
sione  dijudicare,  quid  in  re  tanta  sit  nobis 
agendum,  ne  forte  perperam  ligemus,  aut 
solvamus,  et  dum  hominibus  peccata  remit¬ 
timus,  Dominum  offendamus. 

Tertio  Calvinus  assumit ,  multis  postea 
sseculis  inauditam  fuisse  hanc  Confessionem. 

Sed  hoc  falsum  esse,  Calvinus  ipse  testatus 
est  in  hoc  eodem  capite  §.  7.  cum  ait  :  «  Mi¬ 
ror  qua  fronte  ausint  contendere,  Confes¬ 
sionem,  de  qua  loquuntur,  juris  esse  divini  : 
cujus  equidem  vetustissimum  esse  usum  fa¬ 
temur  » .  Et  quamvis  id  Calvinus  non  diceret, 
testimonia  a  nobis  allata,  Ireneei,  Tertulliani, 
Origenis  ,  Cypriani ,  et  aliorum,  ad  quae 
Calvinus  respexit,  cum  usum  Confessionis, 
de  qua  loquimur,  vetustissimum  esse  con¬ 
fessus  est,  plane  evincerent,  falsum  esse 
quod  hoc  loco  idem  Calvinus  ait,  multis 
sa}culis  post  Christum  inauditam  fuisse  hanc 
Confessionem. 

Quarto  denique  adjungit  verba  illa  :  Quo¬ 
tiescumque  ingemuerit  peccator  omnium  iniqui¬ 
tatum  ejus  non  recordabor.  Ex  quibus  evi¬ 
denter  concludi  existimat,  sine  Confessione 
aut  ejus  voto,  remitti  posse  peccata. 

Sed  hoc  argumentum  adeo  non  timuit  S. 


(1)  Joan.  III,  3.  —  (2)  Joan.  XX,  23. 

Leo,  ut  in  eadem  epist.  91.  ad  Theodorum, 
hunc  ipsum  locum  Ezechielis  adduxerit,  ubi 
paulo  ante  scripserat,  Deum  ordinasse,  ut 
sine  Sacerdotum  supplicatione  indulgentia 
divina  nequeat  obtineri.  Et  jure  non  venit  in 
mentem  S.  Leoni,  ut  hoc  argumentum  time¬ 
ret,  cum  non  ignoraret  neminem  esse,  qui, 
ut  oportet,  ingemiscat,  qui  non  cupiat  ea 
remedia  anima3  suaj  vulneribus  applicari , 
quae  Deus  pro  temporum  varietate  instituit. 
Alioqui  si  simpliciter  gemitus  quicumque 
sufficeret  ad  salutem,  non  solum  Confessio, 
sed  etiam  Baptismus  necessarius  non  esset ; 
addo  etiam,  sine  fide,  spe,  et  charitate  ho¬ 
mines  justificandos;  quis  enim  prohibet,  quo¬ 
minus  ob  solum  temporale  damnum  aliquis 
ingemiscat  ?  Quemadmodum  igitur  in  eo 
gemitu,  cui  salus  a  Deo  promittitur,  inclu¬ 
ditur  fides,  spes,  charitas,  peccati  detestatio, 
et  propositum  vitae  melioris,  ita  etiam  Ba¬ 
ptismi  aut  Confessionis  votum  ac  propositum 
continetur;  et  sicut  non  addit  ad  verba  Do¬ 
mini,  sed  illa  congruenter  exponit,  qui  ad 
justificationem  praeter  gemitum  ,  fidem , 
spem,  charitatem,  et  alia  quae  diximus,  exi¬ 
git;  sic  etiam  non  addit  sed  exponit,  qui 
praeter  gemitum,  votum  Baptismi  aut  con¬ 
fessionis  requirit. 


CAPUT  XVIII. 

Diluitur  /.  objectio  Martini  Kemnitii. 

Murtinus  Kemuitius  in  2.  par.  Exara,  pag. 
976.  et  sequentibus  multa  argumenta  contra 
necessitatem  Confessionis  adducit,  quaj  cum 
ex  Calvini  Institutionibus  fere  deprompta 
sint,  dissoluta  videri  possunt.  Percurram 
nihilominus  omnia,  ut  vel  ea  solvam,  vel  jam 
soluta  esse  ostendam. 

Prima  objectio  habetur  pagina  986.  ubi 
hoc  argumentum  Kemnitius  facit  :  «  Non 
aliter  Christus  Apostolos  misit,  quam  ipse  mis¬ 
sus  fuerat.  Joan.  xx.  Sicut  misit  me  Pater , 
et  ego  mitto  vos  (I).  »  At  ipse  ad  generalem 
confessionem,  vel  ore,  vel  signis  aliis  expres¬ 
sam,  Absolutionem  impertiebatur,  neque 
singulorum  peccatorum  enumerationem  exi¬ 
gebat,  ut  patet  Luc.  7.  de  peccatrice,  et 
Matth.  9.  de  paralytico  :  non  igitur  debent 


Ministri  a  pceritentibus  exigere  singulorum 
peccatorum  enumerationem.  » 

Respondeo  :  verba  illa  :  Sicut  misit  me  Pa¬ 
ter,  et  ego  mitto  vos,  non  ita  accipienda  esse, 
quasi  eodem  modo  debuerint  Apostoli  om¬ 
nia  facere,  quo  a  Christo  ipso  fiebant  :  alio¬ 
qui  enim  non  debuissent,  Auctor,  n,  Apo¬ 
stoli  baptizare  in  remissionem  peccatorum, 
quia  Christus  sine  Baptismo  peccata  remisit 
Magdalenre ,  et  paralytico ;  nec  debuissent 
Act.  8.  per  impositionem  manuum  Spiritum 
sanctum  dare,  quia  Christus  non  manus  im¬ 
ponendo,  sed  insufflando  Spiritum  sanctum 
dedit,  Joan.  20. 

Igitur  misit  Christus  Apostolos,  sicut  ipse 
missus  fuerat  a  Patre  :  quia  potestatem  eis 
dedit  ligandi,  et  solvendi,  ut  ipse  a  Patre 
acceperat  :  quar  est  Chrysostomi  expositio. 
Sed  tamen  accepit  ipse  ut  Filius,,  et  proinde 
talem,  ac  tantam,  ut  posset  etiam  sine  Sa¬ 
cramentis  justificare  :  dedit  autem  eam 
Apostolis,  ut  ministris,  ac  servis,  ac  per  hoc 
longe  minorem,  et  Sacramentis,  aliisque  me¬ 
diis  a  se  institutis  alligatam. 

Misit  etiam  Christus  Apostolos,  ut  ipse 
a  Patre  missus  fuerat,  quia  ad  id  eos  misit, 
ad  quod  ipse  fuerat  missus,  videlicet  ad  re¬ 
conciliandos  homines  Deo,  ad  Evangelium 
praedicandum,  ad  Ecclesiam  propagandam ; 
quae  est  expositio  Cvrilli. 

Denique  misit  Christus  Apostolos,  ut  ipse 
a  Patre  missus  fuerat,  quia  misit  eos,  non 
ad  delicias,  sed  ad  crucem,  licet  vehementer 
amaret  :  quemadmodum  ipse  a  Patre  infi¬ 
nito  amore  diligebatur,  et  tamen  ad  passio¬ 
nem,  et  mortem,  non  ad  mundi  gaudia  mit¬ 
tebatur  :  quae  est  explicatio  S.  Gregorii 
homil.  26.  in  Evangelia. 


CAPUT  XIX. 

Diluitur  II.  objectio  Kemnitii. 

Secunda  objectio  Kemnitii  habetur  pag. 
1007.  usque  ad  pag.  1014.  ubi  argumen¬ 
tum  ducit  ex  historia  Nectarii,  cujus  haec 
summa  :  «  Confessio  publica  abrogata  fuit, 
et  mutata  in  privatam  ab  Episcopis,  tem¬ 
pore  Decii  imperatoris,  et  postea.  Confessio 
autem  privata  abrogata  fuit  tempore  Necta- 


(1)  Joan.  XX,  21. 

rii  :  igitur  nec  publica,  nec  privata  Confes¬ 
sio  necessaria  est  jure  divino ;  neque  enim 
sancti  illi  Patres  jus  divinum  tollere  ausi 
fuissent.  » 

Confirmat  etiam  hoc  argumentum  Kemni- 
tius  ex  historia  Socratis  lib.  5.  cap.  19.  ubi 
legimus  mulierem  quamdam  confessam  esse 
Presbytero  poenitentiario  xati  aepo?,  id  est,  ex 
parte  :  ex  quo  sequitur,  non  fuisse  tunc  ne¬ 
cessarium,  confiteri  omnia  peccata  integre 
jure  divino.  Confirmat  rursus  ex  eadem  hi¬ 
storia,  ubi  legimus,  unum  fuisse  Presbyterum 
poenitentiarum  in  Ecclesia  Gonstantinopoli- 
tana.  Hinc  enim  colligimus,  non  fuisse  ne¬ 
cessarium  eo  tempore,  ut  singuli  peccata 
omnia  confiterentur ;  neque  enim  in  tam 
ampla  urbe,  ubi  erant  60.  Presbyteri,  tem¬ 
pore  Justiniani,  potuisset  unus  presbyter,  tot 
ac  tam  longas  Confessiones  audire. 

Respondeo;  totum  hoc  argumentum  ex 
imperitia  coagmentatum  esse.  Nam  quod 
primo  loco  Kemnitius  dicit,  Confessionem 
publicam  abrogatam  fuisse  tempore  Decii  ab 
Episcopis,  falsum  est,  et  ex  ignorantia  ma¬ 
nifesta  profectum.  Nam  quod  Sozomenus 
scripsit  juxta  fidem  Cassiodori  in  hist.  Tri¬ 
partita,  lib.  9.  cap.  3o.  visum  esse  sacerdo¬ 
tibus  ab  initio,  ut  peccata  tamquam  in  thea¬ 
tro  panderentur  :  refert  Kemnitius  ad  ea 
tempora,  qme  Novatianam  haeresim,  et  im¬ 
perium  Decii  praecesserunt.  Deinde,  vult  is¬ 
tam  constitutionem  de  publica  Confessione 
facienda  abrogatam  fuisse  ab  Episcopis,  qui 
fuerunt  tempore  haeresis  Novatiana),  Decio 
imperante  :  et  hanc  esse  appendicem  illam, 
de  qua  loquitur  Socrates. 

Sed  toto  coelo  aberrat.  Sozomenus  enim 
cum  dicit  (juxta  fidem  Cassiodori)  visum  esse 
Episcopis,  qui  ab  initio  fuerunt,  ut  peccata 
tamquam  in  theatro  panderentur,  loquitur 
de  constitutione  facta  tempore  Novatianae 
haeresis;  non  de  aliqua  alia  priore  :  et  haec 
ipsa  constitutio,  non  autem  hujus  constitu¬ 
tionis  abrogatio,  est  appendix,  de  qua  loqui¬ 
tur  Socrates ;  proinde  tantum  abest,  ut  tem¬ 
pore  Decii  fuerit  abrogata  Confessio  publica, 
ut  potius  tunc  primum  fuerit  ab  Episcopis 
imperata. 

Id  autem  ita  esse  probatur  primo.  Si  Epi¬ 
scopi  tempore  Decii  abrogassent  Confessio¬ 
nem  publicam,  et  solum  privatam  retineri 
voluissent,  ut  Kemnitius  dicit,  illa  non  fuis¬ 
set  appendix,  sive  additio  ad  veterem  cano- 
ncm,  sed  potius  detractio,  sive  abrogatio 
veteris  canonis.  At  vera  fuit  additio  atque 


appetrcrix,  teste  Socrate,  ut  eam  etiam  vocat 
Kemnitius,  quam  Episcopi  tempore  Decii 
fecerunt:  ergo  non  abrogarunt  Confessionem 
publicam,  sedeam  potius  addiderunt  ad  pri¬ 
vatam. 

Secundo  si  tempore  Decii  abrogata  fuisset 
Confessio  publica,  non  potuisset  accidere 
scandalum  tempore  Nectarii  ex  Confessione, 
neque  ulla  fuisset  causa  cur  Nectarius  Pres¬ 
byterum  poenitentiariumde  Ecclesia  tolleret: 
constat  enim  ex  Socrate,  scandalum  illud 
ex  publica  Confessione  mulieris  natura 
esse. 

Tertio,  Sozomenus  scribit,  ab  illis  ipsis 
Episcopis  constitutum  fuisse  Presbyterum 
poenitentiarium,  qui  decreverant,  peccata 
quasi  in  theatro  publice  esse  pandenda.  Sed 
Presbyterum  poenitentiarium  constitutum 
fuisse  tempore  Decii,  scribit  Socrates  :  ergo 
decretum  illud  de  Confessione  publice  fa¬ 
cienda,  ab  Episcopis  illis  editum  est,  qui 
fuerunt  tempore  Decii,  non  autem  ab  anti¬ 
quioribus,  ut  Kemnitius,  somniat. 

Neque  obstat,  quod  Sozomenus  dicat,  de¬ 
cretum,  illud  factum  esse  ab  Episcopis,  qui 
ab  initio  fuerunt :  Nam  qui  fuerunt  tempore 
Decii,  dicuntur  fuisse  ab  initio,  quia  proxi¬ 
mi  fuerunt  temporibus  Apostolicis,  et  multa 
antiquiores  erant,  quam  esset  Nectarius,  qui 
decretum  illorum  sustulit,  aut  Sozomenus, 
qui  sublatum  retulit. 

Quarto,  Sozomenus  scribit,  decretum 
Episcoporum,  qui  ab  initio  fuerunt,  quique 
Presbyterum  poenitentiarum  constituerunt, 
a  Nectario  abrogatum  fuisse.  Constat  autem 
ex  Socrate,  a  Nectario  abrogatum  decretum 
Episcoporum,  qui  tempore  Decii  Ecclesias 
gubernabant  :  iidem  igitur  sunt  Episcopi, 
qui  ab  initio  apud  Sozomenum,  et  qui  tem¬ 
pore  Decii  apud  Socratem  fuisse  dicuntur. 
Quare  appendix,  de  qua  loquitur  Socrates, 
est  ipsa  constitutio ,  de  qua  loquitur  So¬ 
zomenus,  non  autem  ejus  abrogatio,  ut  sine 
ulla  causa  fingit  Kemnitius. 

Porro  hoc  fundamento  everso,  ruit  aedifi- 
cium  totum  argumenti  Kemnitiani.  Nam 
quod  secundo  loco  Kemnitius  affirmat,  Con¬ 
fessionem  privatam  abrogatam  fuisse  a  Ne¬ 
ctario,  falso  nititur  fundamento,  quod  videli¬ 
cet  appendix  ad  veterem  canonem,  quam 
Nectarius  sustulit,  fuerit  mutatio  Confessio¬ 
nis  publicae  in  privatam.  Praeterea  cap.  14, 
demonstravimus  contra  Calvinum,  Confes¬ 
sionem  publicam,  non  autem  privatam,  a 
Nectario  abrogatam  fuisse. 


Quod  etiam  Kemnitius  dicit  ia  Confirma¬ 
tione  prima ;  mulierem  quamdam  confessam 
esse  ex  parte,  non  autem  integre  :  ex  per¬ 
versa  interpretatione  grseese  vocis  natum 
est  :  illud  enim  /taxa  gspo;,  non  significat  hoc 
loco,  ex  parte,  sed  particulatim,  ut  reddidit 
Joannes  Christophorsonus,  omnium  judicio 
Graecae  linguas  peritissimus.  Ex  quo  intelli- 
gimus,  foeminam  illam  confessam  ille  in  par¬ 
ticulari  omnia  peccata  ,  ut  Catholici  faciunt, 
non  autem  generatim,  ut  faciunt  Luthe- 
rani. 

Quod  denique  in  2.  confirmatione  Kem¬ 
nitius  addit,  non  potuisse  tot  Confessiones 
ah  uno  Presbytero  audiri,  jam  supra  expli- 
tum  est  in  solutione  2.  'objectionis  Calvini 
cap.  14  ubi  ostendimus,  Presbyterum  illum, 
non  omnium  poenitentium  Confessiones  au¬ 
dire  debuisse,  sed  eorum  tantum,  qui  publi¬ 
cam  Poenitentiam  agebant. 


CAPUT  XX. 

Diluitur  III.  objectio  Kemnitii ,  et  simul 
objectiones  Brentii. 

Tertia  objectio  Kemnitii,  quae  habetur 
pag.  1019.  sumitur  a  testimoniis  Patrum  : 
ac  praeter  loca  qusedam  S.  Joannis  Chryso- 
stomi,  ad  quae  responsum  est  supra  cap.  14. 
adducit  primo  Cassianum,  qui  collat.  20. 
cap.  8.  sic  loquitur  :  «  Quod  si  verecundia 
retrahente  revelare  coram  hominibus  eru¬ 
bescis,  illi  quem  latere  non  possunt  con¬ 
fiteri  jugi  supplicatione  non  desinas,  qui  et 
absque  ullius  verecundiae  publicatione  cu¬ 
rare,  et  sine  improprio  peccata  donare  con¬ 
suevit.  »  . 

Sed  non  potest  dubium  esse,  quin  Cassia¬ 
nus  doctorem  suum  Chrysostomum  secutus 
sit,  et  ideo  in  eumdem  sensum  haec  ejus 
verba  accipienda  sint,  in  quem  accipienda 
esse  demonstravimus  verba  Chrysostomi 
cap.  15.  quamquam  Cassiani  verba  facilius 
explicentur,  cum  nihil  adjunctum  habeant, 
unde  excludi  videatur  Confessio  privata. 
Quod  enim  ille  dicit  in  numero  multitudinis  : 
«  Si  revelare  coram  hominibus  erubescis,  » 
ad  Confessionem  publicam  pertinet,  quae 
coram  multis  fieri  solebat  :  quod  autem  ad¬ 
dit,  Deo  esse  confitendum,  commode  accipi 
potest  de  Confessione,  quae  fit  Deo  per  sa¬ 
cerdotem.  Nam  circumstantiae  illa»  ;  «  Qui 


et  absque  verecundiae  publicatione  ,  et  abs¬ 
que  improperio  peccata  donare  consuevit,» 
satis  aperte  indicant,  Confessionem  illam 
notari  ex  qua  publicatio,  et  improperium 
sequebatur  :  quae  duo  longe  absunt  a  Con¬ 
fessione  secreta,  quae  fit  uni  soli,  ut  locum 
Dei  tenet. 

Secundo  loco  adducit  Origenem,  qui  ho- 
mil.  2.  in  Levit,  emnerat  varios  modos,  qui¬ 
bus  peccata  purgantur,  et  inter  eos  ponit 
Confessionem,  quae  fit  sacerdoti  :  ex  quo  se¬ 
quitur,  ut  licet  Confessio  peccatorum  sacer¬ 
doti  facta,  sit  utilis,  non  sit  tamen  necessa¬ 
ria. 

Sed  facilis  est  responsio.  Modi  siquidem 
illi,  quos  eo  loco  ponit  Origenes,  non  sunt 
omnes  et  singuli  per  se  sufficientes  ad  pec¬ 
cati  remissionem,  sed  plerique  eorum  in¬ 
cludunt  alios,  saltem  in  voto  :  hi  sunt  enim 
modi,  quos  ille  enumerat  :  «  Baptismus, 
Martyrium,  Eleemosyna,  Injuriarum  condo¬ 
natio,  Conversio  peccatoris,  Charitas,  et 
Poenitentia,  sive  Confessio.  »  Certum  autem 
est,  solam  Eleemosynam,  aut  injuria;  con¬ 
donationem,  aut  caetera,  quae  ibi  enume¬ 
rantur  sine  Baptismo  in  re  vel  in  voto,  non 
sufficere  aci  justificationem,  licet  suo  modo 
juvent  :  et  quemadmodum  non  baptizatis 
illa  non  sufficiunt  sine  Baptismo,  ita  etiam 
baptizatis  illa  non  sufficiunt  sine  Confessio¬ 
ne,  in  re,  vel  in  voto.  Denique  observent 
Lutherani,  inter  tot  modos  ab  Origene  nu¬ 
meratos,  nullum  locum  fidei  esse  tributum, 
cui  soli  tribuere  solent  ipsi  justificationem  : 
ex  quo  admittere  vel  inviti  coguntur,  nul¬ 
lum  eorum  modorum  per  se  solum  sufficere. 

Huc  referri  possunt  duo  alia  testimonia 
Patrum,  quae  omissa  sunt  a  Kemnitio,  sed 
citata  a  Brentio  in  Confessione  Wirtember- 
gensi  cap.  de  Confessione. 

Primum  testimonium  est  Augustini  lib.  x. 
Confess.  cap.  3.  ubi  sic  legimus  :  «  Quid 
mihi  est  cum  hominibus,  ut  audiant  Confes¬ 
siones  meas,  quasi  ipsi  sanaturi  sint  omnes 
languores  meos  :  curiosum  genus  ad  cogno¬ 
scendam  alienam  vitam,  desidiosum  ad  cor¬ 
rigendam  suam  ?  » 

Sed  hoc  nihil  est  aliud,  nisi  simplicibus 
imponere  :  nemo  enim  libros  illos  legit,  qui 
nesciat,  Confessionem,  de  qua  loquitur  Au¬ 
gustinus,  non  esse  Confessionem  Sacramen- 
talem,  sed  confessionem  peccatorum  praete¬ 
ritorum,  ac  per  Baptismum  dimissorum,  ad 
finem  institutam,  ut  inde  cognoscatur  et 
laudetur  misericordia  Dei. 


CAPUT  XXI. 

Alterum  testimonium  est  Ambrosii  lib.  x. 
in  Luc.  cap.  96.  ubi  sic  legimus  :  «  Petrus 
doluit,  et  flevit,  quia  ut  homo  erravit,  non 
invenio  quid  dixerit,  invenio  quod  flevit, 
lacrymas  ejus  lego,  Satisfactionem  non 
lego.»  Et  infra  :  « Lavent  lacrymse  delictum, 
quod  voce  pudor  est  confiteri.  » 

Respondeo  primum,  eo  tempore  nondum 
institutam  fuisse  Confessionem  sacramenta- 
lem,  ac  per  hoc  nihil  esse  mirum,  si  Petri 
confessio  non  legatur.  Dico  deinde  S.  Am¬ 
brosium  loqui  de  lacrymis,  quse  Confessio¬ 
nem  quamdam*  continent,  ut  cum  quis  con¬ 
victus  erroris  ab  alio,  non  voce,  sed  lacry¬ 
mis  fatetur  errorem.  Sic  enim  S.  Petrus, 
cum  sciret  Christo  notum  fuisse  crimen 
suum,  non  voce,  sed  lacrymis  confessus 
est  :  id  quod  omnino  sufficit  in  Confessione, 
quse  fit  Deo,  qui  omnia  novit.  Quod  autem 
S.  Ambrosius  in  lacrymis  B.  Petri  confes¬ 
sionem  agnoverit,  perspicuum  est  ex  illis 
verbis  :  «  Maluit  Petrus  suum  accusare  pec¬ 
catum,  ut  justficaretur  fatendo,  quam  grava¬ 
retur  negando.  Justus  enim  in  principio 
accusator  est  sui  :  et  ideo  flevit.  »  Item  ex 
illis  :  «  Yerecundse  lacrymse  sine  horrore 
culpam  loquuntur  :  lacrymse  crimen  sine 
offensione  verecundise  fatentur.  »  Quse  om¬ 
nia  accipienda  sunt  de  Confessione  quse  fit 
.Deo,  aut  etiam  homini,  qui  crimen  antea 
noverit. 


CAPUT  XXI. 

Solvitur  IV.  objectio  Kemnitii. 

Quarta  Kemnitii  objectio  habetur  pag. 
1024.  ubi  sex  causse  numerantur,  ob  quas 
Lutherani  rejecerunt  Confessionem,  in  qua 
enumerantur  omnia  peccata:  «  Hsec  est,  in¬ 
quit,  vetus  illa  carnificina  conscientiarum, 
quam  gladio  Spiritus  Ecclesise  nostrse  excus¬ 
serunt,  propter  multas  gravissimas  causas, 
Primo,  quia  imponitur  conscientiis,  cum  nec 
Christi, nec  Apostolorum,  vel  praeceptum,  vel 
exemplum  habeat.  Secundo,  nullam  in  verbo 
Dei  promissionem  habet.  Tertio,  Evangelium 
transformat  in  legem  :  statuit  enim  remissio¬ 
num  pendere  ex  enumeratione.  Quarto,  gratui¬ 
tae  condonationi  substituit  meritum  enumera¬ 
tionis,  et  Satisfactionis.  Confessionem  meri¬ 


toriam  esse  ad  culpae  remissionem,  poenae  di- 
minutionem,  paradisi  apertionem,  et  salutis 
fiduciam,  Scholastici  expresse  tradunt.  Quin¬ 
to,  conscientiam  adducit  in  dubitationem,  et 
desperationem,  scrupulosa  illa  enumeratio¬ 
ne  :  videns  enim  se  non  posse  omnia  delicta 
colligere,  nunquam  acquiescit  ;  dubitatio 
vero  extinguit,  fidem.  Sexto,  exigit  rem  im¬ 
possibilem,  constat  enim  plurima  peccata' 
nos,  intelligere,  nec  meminisse,  juxta  illud, 
Delicta  quis  intelligit.  » 

Respondeo ,  tam  esse  veras  istas  causas, 
quam  est  elegans  illa  sententia,  qua  dicitur, 
carnificina  gladio  excuti.  Ac  primam  quidem 
causam  falsam  esse,  cognosci  potest  ex- iis, 
qua;  supra  a  nobis  disputata  sunt,  ubi  ex 
Evangelio,  ex  Actis  Apostolorum  et  ex  epi¬ 
stolis  Pauli,  Joanniset  Jacobi,  Confessionem 
-deduximus  omnium  peccatorum. 

Secundam  causam  falsam  esse  ,  testantur 
illa  verba  Domini  Joan.  xx  :  Quorum  remise¬ 
ritis  peccata ,  remittuntur  eis,  et  quorum  reti¬ 
nueritis,  retenta  sunt  (1).  Neque  enim  (ut  su¬ 
pra  docuimus)  scire  possunt  Sacerdotes,  quae 
peccata  remittere,  et  quae  retinere  eos  opor¬ 
teat,  nisi  peccata  ipsa  plene  atque  integre 
noverint.  Item  illa  I.  Jo.  i  :  Si  confiteamur 
peccata  nostra,  fidelis  est  et  justus ,  ut  remit¬ 
tat  nobis  peccata  nostra  (2). 

Tertia  causa  calumniam  manifestam,  ac 
mendacium  continet.  Neque  enim  ita  pen¬ 
dere  remissionem  ab  enumeratione  ,  Catho¬ 
lici  docent,  ut  nisi  quis  omnia  peccata  enu¬ 
merare  potuerit,  reconciliari  nequeat  :  si¬ 
quidem  facile  potest  accidere,  ut  vel  propter 
oblivionem,  vel  propter  ignorantiam,  vix 
minimam  partem  suorum  criminum  quis 
aperiat,  et  tamen  absolvitur,  et  vere  absolu¬ 
tus  creditur  ab  omnibus  peccatis. 

Neque  vero  Evangelium  in  legem  conver¬ 
tit,  quicumque  conditionem  alicujus  operis 
exigit  ad  justificationem,  nisi  totum  Evan¬ 
gelium  negare  velimus.  Quid  enim  sonant 
verba  illa  :  Nisi  quis  renatus  fuerit  etc. 
Joan.  ni.  et,  Nisi  manducaveritis  carnem  filii 
hominis  etc.  Joan.  vi.  et,  Nisi  Poenitentiam 
habueritis  etc.  Luc.  xm.  et ,  Si  vis  ad  vitam 
ingredi  serva  mandata,  Matth.  xix  (3),  et  alia 
permulta,  nisi  conditionem  ?  Deinde  si  Evan¬ 
gelium  in  legem  converteret,  quicumque  di¬ 
ceret  remissionem  peccatorum,  pendere  ali¬ 
quo  modo  ab  enumeratione,  quse  fit  in  Confes¬ 
sione  coram  Sacerdote,  in  eumdem  errorem 


(1)  Joan.  XX,  23,—  (2)  I  Joan.  I,  9.  —^3)  Joan.  III,  5;  Joan,  VI,  54  ;  Luc.  XXIII,  3  ;  Matth.  XIX,  17  . 

incideret,  qui  diceret,  remissionem  pendere 
ab  enumeratione,  quee  fit  in  confessione  co¬ 
ram  Deo.  At  hoc  ipsum,  ex  doctrina  veterum 
Patrum,  disertis  verbis  affirmat  Kemnitius 
pag.  982.  ubi  sic  loquitur  :  «  Dicunt  Patres 
peccata  confessione  revelanda  ,  in  specie 
expendenda,  curiosius  discutienda ,  expli¬ 
canda,  detegenda,  enumeranda  :  dicunt  pec¬ 
cata  solvi  per  Confessionem ;  impossibile 
esse  salvari  citra  Confessionem.  Sed  Chry- 
sostomus  addit  interpretationem ;  haec  intel- 
ligenda  esse  non  de  externa  Confessione 
homini  facienda,  sed  de  interiori,  quae  fit 
Deo.  ))  Haec  ille. 

Non  disputo  nunc,  an  sententiae  Patrum 
patiantur  interpretationem  istam,  et  num  ad 
eam  solam  Confessionem  pertineant,  quae 
Deo  fit  :  sed  tamen  nemo,  opinor,  tam  ex¬ 
cors  erit,  qui  non  videat  Kemnitium  ex  sen¬ 
tentia  Patrum  id  admittere,  quod  paulo  post 
in  Catholicis  reprehendit,  nimirum  remissio¬ 
nem  ah  enumeratione  pendere. 

Quarta  causa  similis  est  tertiae.  Scholastici 
enim  Doctores  tradunt  quidem,  multum  con¬ 
ferre  tum  Confessionem,  tum  Satisfactionem 
ad  salutem ;  sed  nec  dicunt,  per  Confessio¬ 
nem  nos  mereri  remissionem  peccatorum, 
nisi  forte  ex  congruo,  nec  substituunt  meri¬ 
tum  enumerationis  gratuitae  condonationi  : 
haec  enim  mendacia  Kemnitii,  non  Theolo¬ 
gorum  sententiae  sunt. 

Porro  encomia  Confessionis  longe  majora 
extant  apud  Patres,  quam  apud  ullos  Scho¬ 
lasticos,  ut  mirum  sit,  Kemnitium  ea  in 
Scholasticis  reprehendere,  quae  negare  non 
potest,  multo  uberius  in  antiquis  Patribus 
inveniri.  Ac  ut  pauca  exempli  gratia  refe¬ 
ram  :  S.  Ambrosii  est  illa  sententia  lib.  n. 
de  Poenitentia  cap.  6  :  «  Solvit  criminum 
nexus  verecunda  confessio  peccatorum.  » 
S.  Paciani  verba  sunt,  in  Paraenesi  ad  Poeni¬ 
tentiam  :  <i  Gehennam  recordemini,  quam 


vobis  cxomologesis  extinguit.  »  S.  Joannis 
Chrysostomi  est  illud  homil.  20.  in  Genes  : 

«  Confessio  peccatorum  abolitio  est  delicto¬ 
rum  ,  »  qui  etiam  hom.  5.  in  Gen.  antea 
dixerat,  Confessione  peccata  lavari,  et  fidu¬ 
ciam  salutis  in  fine  praeberi. 

Ac  (ut  omittam  caetera)  nonne  ipse  Kemni¬ 
tius  paulo  ante  ex  Patribus  annotavit,  pec¬ 
cata  solvi  per  Confessionem,  et  impossibile 
esse  sine  Confessione  salvari?  Neque  refert, 
quod  Patrum  sententias  Kemnitius  intelli- 
gendais  esse  velit,  de  Confessione,  quae  fit 
Deo.  Nam  si  gratuitae  condonationi  repugna¬ 
ret  virtus  et  efficacia,  quam  tribuunt  Scho¬ 
lastici  Confessioni,  quae  fit  Sacerdoti ;  repug¬ 
naret  etiam  virtus  et  efficacia,  quam  tri¬ 
buunt  Patres  Confessioni  ,  quae  fit  Deo  : 
utraque  enim  Confessio  est  opus  nostrum. 

Quinta  et  sexta  causa,  quod  illa  enumera¬ 
tio  sit  impossibilis,  et  ad  desperationem  ad¬ 
ducat,  jam  supra  refutatae  sunt,  et  rursus  ex 
ipso  Kemnitio  refutari  possunt.  Nam  si  enu¬ 
meratio  in  Confessione,  quae  coram  Sacer¬ 
dote  facienda  est,  in  desperationem  adducit, 
et  impossibilis  est,  idem  profecto  dici  pote¬ 
rit  de  enumeratione  in  Confessione  coram 
Deo,  vel  potius  longe  facilius  desperabunt, 
qui  coram  Deo,  qui  falli  nullo  modo  pot¬ 
est,  omnia  peccata  enumerare  debebunt 
quam  ii,  qui  coram  hominibus  id  facturi 
erunt. 

Admisit  autem  Kemnitius  pagina  982.  pec¬ 
cata  coram  Deo  in  specie  explicanda ,  enume¬ 
randa  et  confitenda  esse,  et  citra  istam  Con¬ 
fessionem  impossibile  esse  hominem  salvari. 
Quare  necessario  jam  cogitur,  aut  carnifici¬ 
nam  illam,  quam  gladio  spiritus  excusisse  ja¬ 
ctaverat,  amplecti,  ac  tueri :  aut  certe  conce¬ 
dere,  enumerationem,  quam  Catholici  exi¬ 
gunt,  neque  impossibilem  esse,  neque  ad 
desperationem  adducere,  neque  carnificinam 
nominari  posse. 


CONTROVERSIARUM 


DE  P (ENITENTIA 

UBER  QUARTUS 

IN  QUO  DE  SATISFACTIONE  AGITUR. 


Restat  Satisfactio,  quas  tertia  est  Poenitentias  pars,  de  qua  breviter  dissere¬ 
mus,  tum  quod  haec  disputatio  fere  pertineat  ad  locum  de  Justificatione,  quem 
tomo  4.  reservamus;  tum  quod  Adversarii  Catholicorum  disputationibus  eru¬ 
diti,  aut  convicti,  multa  jam  concedant,  quod  attinet  ad  Satisfactionem,  de 
quibus  acerrime  antea  dimicabant. 

Porro  universa  hasc  disputatio  tribus  partibus  continetur.  Primum  enim 
explicandus  est  controversias  status.  Deinde  quoniam  statu  controversias  expli¬ 
cato,  quinque  existent  quaestiones,  tractandae  erunt  singulae  seorsum.  Postremo 
dissolvenda  erunt  argumenta,  quae  ab  adversariis  afferuntur. 

num  nullum  acceperit.  Quocirca  Deo  nihil 
restitui  potest,  cum  ipse  damnum  nullum 
patiatur  :  potest  tamen  eidem  satisfieri,  cum 
injuria  a  nobis  afficitur.  Itaque  restitutio  in 
rebus  Satisfactio  in  actionibus  versatur  :  et 
restaurat  justitiam  restitutio  quoad  aequali- 
tatem  rerum,  ut  cum  ea'  quae  furto  ablata 
sunt  redduntur  :  restaurat  Satisfactio  justi¬ 
tiam  quoad  aequalitatem  actionum,  ut  cum 
is  qui  alium  contumelia  affecerat,  ab  eo  ve¬ 
niam  petit. 

Quemadmodum  autem  justitia,  qua}  in 
actionibus  versatur,  duplex  est ;  ita  duplex 
etiam  est  Satisfactio.  Alia  justitia  est,  quae 
versatur  in  absoluta,  et  perfecta  aequalitate; 
ut  cum  tantum  honoris  unus  alteri  tribuit, 
quantum  ejus  dignitas  absolute  exigit.  Alia 
est  justitia,  quae  non  consistit  in  perfecta,  et 
absoluta  aequalitate  sed  in  aequalitate  imper¬ 
fecta,  quae  ex  pacto,  aut  donatione,  vel  acce¬ 
ptatione  alterius  pendet ;  veluti  cum  quis  eum 


CAPUT  PRIMUM. 

Status  controversiae  explicatur. 

Ut  igitur  controversia  de  Satisfactione  in- 
telljgatur,  animadvertendum  est,  Satisfa¬ 
ctionem  nihil  esse  aliud,  nisi  actionem,  qua 
is  qui  alternum  laesit,  tantum  facit,  quantum 
satis  est  ad  injuriam  compensandam ;  sive 
quantum  is  qui  laesus  est,  juste  exigit. 

Ex  quo  sequitur,  ut  non  sit  idem  Restitu¬ 
tio,  quod  Satisfactio.  Restituere  enim,  est 
cessare  ab  injuria,  non  injuriam  factam  re¬ 
sarcire  :  nam  qui  rem  alienam  invito  Do¬ 
mino  retinet,  tamdiu  facit  injuriam,  donec 
rem  illam  non  reddit.  Adhaec  restitutio  re¬ 
spicit  damnum  reipsa  illatum  :  Satisfactio 
personam  injuria  affectam,  etiamsi  illa  dam- 

honorem  principi  defert,  quem  is  sibi  deferri 
lege  mandavit,  licet  is  honor  inferior  sit  prin¬ 
cipis  dignitate. 

Ita  Satisfactio  aliquando  sit  ad  absolutam , 
et  perfectam  aequalitatem;  ut  cum  actio  con¬ 
tumeliosa  inter  duos  homines  aequales  re- 
compensatur  per  aliam  contrariam,  tantum 
habentem  honoris,  quantum  alia  habuerat 
contumeliae.  Aliquando  autem  fit  ad  aequa¬ 
litatem  imperfectam  ;  ut  cum  is,  qui  pertulit 
jacturam  decem  millium  aureorum,  satis¬ 
fieri  sibi  patitur  cessione  omnium  bonorum, 
licet  ea  bona  ad  summam  tot  millium  non 
perveniant. 

Jam  igitur  inter  omnes  convenit ,  inter 
Deum  et  homines  non  posse  esse  justitiam 
illam  perfectam,  et  absolutam  :  proinde  nec 
Satisfactionem.  Quidquid  enim  sumus ,  Dei 
sumus  :  quidquid  habemus,  a  Deo  habemus; 
cum  in  eum  peccamus,  infinitum  bonum, 
quod  in  nobis  est,  laedimus,  quidquid  autem 
nos  habemus,  et  sumus,  exiguum  est,  ac  fi¬ 
nitum.  Quare  nisi  aliqua  acceptatio  aut  do¬ 
natio  intercedat,  nemo  potest  illi  pro  pecca¬ 
tis  in  eum  admissis  satisfacere ;  neque  de 
hac  re  ulla  controversia  esse  potest,  cum 
etiam  ethnici  philosophi  intellexerint  et 
scripserint  ,  Deo  non  posse  ab  hominibus 
paria  reddi.  Tota  igitur  controversia  est  : 
Utrum  saltem  imperfecta  illa  Satisfactio, 
quae  acceptatione,  et  donatione  ejus  nititur, 
locum  habeat  in  Sacramento  Poenitentiae. 

Rursus  animadvertendum  est,  Satisfactione 
compensandam  esse  in  aequalitatem,  quae 
non  solum  justitiae,  sed  etiam  amicitiae  con¬ 
traria  est,  ut  S.  Thomas  recte  docet  in  4. 
dist.  15.  quaest.  1.  art.  3  ;  quemadmodum 
enim  qui  alterum  laedit,  justitiam  simul,  et 
amicitiam  violat,  ita  qui  satisfacit,  et  justi¬ 
tiam  et  amicitiam  restaurare,  ac  redinte¬ 
grare  debet.  Et  quamvis  una  actione  possit 
aliquando  justitiae  simul,  et  amicitiae  satis¬ 
fieri,  tamen  saepe  contingit,  ut  una  actio 
solam  justitiam  aut  solam  amicitiam  restau¬ 
ret. 

Si  quis  a  judice  comprehensus,  tantum 
poenae  subire  cogatur  invitus,  quantum  ipse 
injuriae  in  alium  intulit,  satisfiet  sine  dubio 
supplicio  illo  justitiae,  nec  tamen  inter  cqs 
amicitia  reformabitur,  quae  inter  invitos  esse 
non  potest.  Contra  autem,  si  quis  ita  gravi¬ 
ter  aliquem  laeserit,  ut  non  possit,  nisi  longo 
tempoi’e,  injuriam  compensare,  is  quidem 
poterit  humili  prece  continuo  veniam  petere, 
atque  in  gratiam  ejus  redire  quem  laeserat ; 


deinde  tamen  suo  tempore  pro  injuria  inte¬ 
gre  satisfacere  tenebitur. 

Jam  igitur  cum  homines  peccant  in  Deum, 
amicitiam  simul,  et  justitiam  violant,  ut  no¬ 
tum  est.  Ac  pro  amicitia  quidem  reformanda, 
non  potest  homo  Deo  satisfacere  :  nam,  ut 
supra  diximus,  satisfactio  hominis  erga  De¬ 
um,  acceptatione  ipsius  Dei' necessario  indi¬ 
get  ;  acceptatio  autem  amicitiam  praesuppo- 
nit.  Et  praeterea  ut  satisfactio  sit  aliquo 
modo  ad  aequalitatem  ,  oportet  ut  sicut 
offensio  habuit  infinitatem  quamdam  ex  parte 
objecti  :  sic  habeat  satisfactio  infinitatem 
aliquam  ex  parte  principii  satisfacientis ; 
proinde  requiritur  ,  ut  opera  satisfactoria 
fiant  a  Spiritu  Dei  hominem  inhabitante, 
sive  ab  ipso  homine  ut  membro  Christi,  ac 
filio  Dei  jam  per  gratiam  et  charitatem 
effecto.  Non  igitur  fieri  potest,  ut  pro  in¬ 
stauranda  amicitia  cum  Deo,  homines  satis¬ 
faciant  :  et  hoc  est  quod  Theologi  communi¬ 
ter  docent,  Satisfactionem  non  offerri  Deo, 
neque  exigi  ab  hominibus  pro  culpa ;  gratis 
enim  nos  a  culpa  justificat  Deus,  gratis  ami¬ 
citiam  suam  nobis  restituit. 

Quod  si  veteres  Patres  interdum  actioni¬ 
bus  humanis  tribuere  videntur,  ut  Deum  ex 
inimico  amicum  reddant,  atque  adeo  pro  ex¬ 
pianda  culpa  satisfaciant  interpretandi  sunt 
de  Satisfactione  excongruo,  non  ex  condig¬ 
no,  ut  libro  superiore  diximus,  de  vi,  et 
merito  Contritionis. 

Docet  quidem  Ruardus  Tapperus,  insignis 
Theologus  in  explicatione  art.  6.  Lovanien- 
sium,  posse  hominem  satisfacere  Deo  pro 
culpa,  et  poena  aeterna,  per  actus  quosdam, 
qui  ordine  naturae  sequantur  gratiae  gratum 
facientis  infusionem,  et  praecedant  remissio¬ 
nem  peccatorum  ;  et  in  eamdem  sententiam 
citat  S.  Thomam  in  4.  dist.  15.  quaest.  1. 
art.  2.  sed  neque  necesse  est  nunc  de  his 
subtilitatibus  disputare,  neque  certo  constat 
an  S.  Thomas  id  voluerit  ;  satis  nobis  est 
hoc  loco,  Doctores  omnes  in  eo  convenire,  ut 
non  possit  ullus  ante  gratiam  gratum  facien¬ 
tem  adeptam,  Deo  satisfacere  :  in  quo  ne 
Haeretici  quidem  nobis  adversantur. 

Quod  etiam  Andreas  Vegalib.  xm.  in  Con¬ 
cilio  Trident.  cap.  36.  contendit  satisfieri 
pro  culpa,  non  repugnat,  iis,  quae  diximus. 
Neque  enim  vult  ille,  satisfieri  posse  pro 
culpa,  quatenus  ea  inducit  inimicitiam  cum 
Deo,  sed  solum  quatenus  eam  sequitur  rea¬ 
tus  poenae  :  quare  quaestio  solum  est  de  no¬ 
mine. 


CAPUT  II. 

Restat  igitur  controversia  solum  de  Satis¬ 
factione,  qua  justitiae  restauretur  aequalitas: 
restituta  siquidem  amicitia  per  gratuitam 
Dei  misericordiam,  et  per  redemptionem, 
qua?  est  in  Christo  Jesu.  Posset  quidem 
Deus  universum  prense  debitum  condonare, 
ut  certum  est  eum  facere,  cum  primum  per 
Baptismum  nos  in  filios  recipit,  vel  cum 
martyrium  pro  nomine  ejus  subimus  :  sed 
potest  etiam  id  velle,  ut  cum  peccamus  post 
Baptismum,  amicitia  quidem  gratis  preni- 
tentibus,  et  confitentibus  peccata  sua,  resti¬ 
tuatur  ;  sed  maneat  tamen  debitum  luendse 
prense,  quo  justitiae  satisfiat.  Qusestio  igitur 
est,  An  velit  Deus,  ut  peccantibus  post  Bapti¬ 
smum,  remissa  culpa,  remaneat  debitum 
luendse  prense,  an  non  :  atque  boc  est  pri¬ 
mum,  in  quo  Catholici  ab  Haereticis  dissident. 

Quod  si  probatum  fuerit,  ut  paulo  post, 
Domino  bene  juvante  fiet,  remissa  culpa  non 
semper  remitti  debitum  prense,  existet  alia 
quaestio  :  An  debitum  illud  prense,  post  cul- 
pse  remissionem  manens,  possit  per  opera 
bona  redimi.  Nam  (ut  recte  explicat  Card. 
Cajetan.  in  tract.  De  contritione  qusest.  4. ) 
poena  illa  quse luenda  restat  post  culpae  remis¬ 
sionem,  est  illa  ipsa  poena  sensus,  quam 
in  gehenna  pati  debuisset  peccator,  re¬ 
mota  solum  aeternitate .  Tria  enim  com¬ 
plectitur  poena  gehennae  :  poenam  damni, 
poenam  sensus  et  utriusque  poenae  aeterita- 
tem  ;  quorum  primum  respondet  aversioni  a 
Deo.  Secundum,  conversioni  inordinatae  ad 
creaturas.  Tertium  inimicitiae  cum  sempi¬ 
terno,  et  infinito  Rege.  Ex  his  autem  tribus 
malis  quae  sunt  in  gehenna  ;  a  primo  et  tertio 
liberantur  continuo,  qui  ad  amicitiam  Dei,  et 
ejus  gratiam  redeunt :  solum  autem  remanet 
malum  illud  secundum,  debitum  videlicet 
poenae  sensus,  ad  tempus  luendae. 

Et  quoniam  posset  Deus  velle,  ut  ea  poena 
necessario  lueretur  post  hanc  vitam,  posset 
etiam  admittere  redemptionem  ejus  poenae 
per  opera  laboriosa  hujus  vitae;  et  quid  re- 
ipsa  Deus  velit,  non  convenit  nobis  cum  ad¬ 
versariis  :  propterea  nascitur  secunda  quae¬ 
stio,  An  satisfacere  possint  homines,  pro  ex¬ 
piando  reatu  illius  poenae,  qui  interdum  re¬ 
manet  post  remissionem  culpae. 

Postquam  autem  demonstratum  fuerit, 
posse  poenam  illam  temporalem  futurae  vitae, 
quae  proprie  debetur  peccato,  per  opera  la¬ 
boriosa  hujus  vitae  redimi  :  nascetur  quaestio 
tertia,  An  opera  laboriosa,  quibus  poena 
peccati  redimitur,  tum  sponte  assumenda 


sint,  tum  etiam  per  Sacerdotes  in  Sacramen¬ 
to  Poenitentiae  injungenda  :  nam  in  hoc  etiam 
articulo,  non  parum  ah  adversariis  disside¬ 
mus. 

Tum  succedet  quarta,  Quibus  potissi¬ 
mum  operibus  pro  reatu  poenae  Domino  satis¬ 
fiat. 

Ac  demum  quinta  et  postrema.  Utrum  ista 
opera  sint  dicenda  proprie  satisfactoria,  ita 
ut  nos  dicamur  vere  ac  proprie  Domino  sa¬ 
tisfacere. 


CAPUT  II. 

Quod  ssepe  remissa  culpa,  maneat  debitum 
luendse  pcense. 

Prima  igitur  controversia  est,  ArT  remissa 
culpa,  remaneat  aliquando  reatus  poenae 
temporalis.  Adversarii  partim  inter  se  con¬ 
veniunt,  partim  dissident.  Conveniunt  enim 
de  reatu  poenae  alterius  vitae,  nullum  ejus¬ 
modi  reatum  remanere,  eaque  de  cansa  om¬ 
nes  communi  consensu  purgatorium,  et  suf¬ 
fragia,  atque  Indulgentias  pro  defunctis  ne¬ 
gant  :  dissident  autem  de  poenis  hujus  vi¬ 
tae. 

• 

Lutherus  enim  initio  suae  novae  doctrinae, 
negabat  ullam  poenam  a  Deo  exigi  post  cul¬ 
pam,  ut  cognosci  potest  ex  concione  de  In¬ 
dulgentiis,  quam  habuit  anno,,  1518.  et  ex 
Astericis,  quos  opposuit  Eckii  obeliscis,  ad 
initium  secundi  asterisci.  Deinde  tamen  idem 
Lutherus,  admisit  reatum  poenae  temporalis 
in  hac  vita,  post  culpam  remissam,  ut  patet 
ex  assertione  articulorum  suorum  art.  5. 

Porro  priorem  Lutheri  sententiam  secutus 
est  Joan.  Calvinus  lib.  m.  Instit.  cap.  4.  §. 
31.  et  32.  ubi  docet  Deum  a  justis  nullas  ex¬ 
petere  poenas  in  vindictam  peccati  praete¬ 
riti,  sed  eos  tantum  paterne  castigare  ad 
profectum,  et  emendationem  in  posterum. 
Sententiam  posteriorem  secuti  sunt  multi  ex 
Lutheri  discipulis,  ac  praecipue  Philippus  in 
locis  ultimo  editis,  tit.  de  Satisfactione,  et 
Kemnitius  in  2.  par.  Exarn.  Trident.  Cone, 
pag.  1074. 

Catholici  autem  summo  consensu  docent, 
post  remissam  culpam  saepe  remanere  rea¬ 
tum  poenae  temporalis,  ut  ex  Concil.  Trid. 
constat,  sess.  6.  cap.  14.  et  sess.  14.  cap.  12. 
poenam  autem  temporalem  intelligunt,  tum 
in  alia  vita,  tum  etiam  in  praesenti  :  sed 

pcena  alterius  vitee,  proprie  peccatis  omni¬ 
bus,  et  ex  condigno  debetur  ;  poena  autem 
hujus  vitee,  solum  ex  congruo  (ut  sic  loqua¬ 
mur)  certis  peccatis  a  Deo  infligi  solet.  Et 
quoniam  de  pcena  futuree  vitee,  satis  multa 
diximus  in  primo  libro  de  Purgatorio,  nunc 
de  poena  hujus  vitee  breviter  dicemus. 

Igitur  de  pcena  temporali  hujus  vitee,  cx- 
tant  in  divinis  litteris  varia  testimonia,  ex 
quibus  ea  primo  loco  excutienda  sunt,  quee 
contra  se  Calvinus  adduxit. 

Primum  igitur  testimonium  est,  II  Re¬ 
gnum  xii.  ubi  David  post  impetratam  ve¬ 
niam  adulterii,  atque  homicidii,  punitus  est 
morte  filii. 

Secundum  est  II  Reg.  cap.  xxiv.  ubi  idem 
David  ob  numeratum  populum  Poenitentiam 
agit,  et  a  Deo  in  gratiam  recipitur  :  et  ta¬ 
men  post  remissam  culpam,  datur  illi  optio 
ut  eligat  in  poenam  peccati  bellum,  famem, 
aut  pestem. 

Ad  heec  duo  loca  respondet  Calvinus  lib.  m 
Instit.  cap.  4.  §.  31.  et  35.  poenas  istas  non 
fuisse  a  Deo  Davidi  impositas  in  vindictam 
peccati  prseteriti  ;  sed  in  admonitionem  ca¬ 
vendi  de  csetero;  esseque  ejusmodi  flagella, 
correptiones  paternas,  non  judicis  ultiones  : 
et  in  hac  re  citat  Chrysostomum  in  hom.  de 
Poenitentia  et  Confessione,  qui  sic  ait:  «  Pro¬ 
pter  hoc  imponit  nobis  poenam,  non  de  pec¬ 
catis  sumens  supplicium  sed  ad  futura  nos 
corrigens.  » 

At  frustra  nititur  Calvinus.  Nam  in  pri¬ 
mis  II  Regum  xii.  Scriptura  ipsa  causam 
referens  mortis  filii  David,  non  ait  :  caveas 
in  futurum  ;  sed  :  «  quia  blasphemare  fecisti 
inimicos  nomen  Domini,  propter  verbum 
hoc,  filius  qui  natus  esttibi,  morte  morietur.» 
Ubi  videmus,  poenam  Davidi  inflictam,  re¬ 
ferri  ad  praeteritum  potius,  quam  ad  futu¬ 
rum  ;  quod  expresse  negabat  Calvinus,  cum 
diceret  loco  citato  §.  33 : «  Ferulis  verberantur 
filii,  non  ut  mulctam  delictorum  persolvant, 
sed  ut  inde  ad  resipiscentiam  proficiant  : 
proinde  in  futurum  eas  potius,  quam  in  proe- 
teritum  tempus  respicere  intelligimus.  » 

Deinde  nemo  melius  potest  intelligere,  qua 
de  causa  Deus  poenam  illam  injunxerit  Da¬ 
vidi  :  quam  ipsemet  David.  David  autem  in¬ 
tellexit  sibi  injunctam  fuisse  propter  pecca¬ 
tum  prfeteritum,  non  ad  cavenda  futura  :  id 
quod  testantur  lacrymie,  jejunium,  humi 
cubatio,  etcsetera,  quibus  mortem  filii  aver¬ 


tere  conabatur.  Neque  enim  poenam  sibi  uti¬ 
lem  ad  cavenda  futura,  et  ad  hunc  solum  fi¬ 
nem  inflictam,  deprecatus  fuisset  vir  sanctus 
sed  quia  intelligebat,  luendam  sibi  fuisse 
poenam  ob  peccatum  preeteritum,  per  aliam 
viam  Deo  satisfacere  cupiebat. 

Prseterea  S.  Gregorius  lib.  ix.  Moral.  cap. 
27.  disertis  verbis  scribit,  Davidem  punitum 
fuisse  oh  peccatum  praeteritum,  quamvis  re¬ 
missum  quoad  culpam  :  quia  Dominus  deli¬ 
ctum  sine  ultione  non  deserit. 

Adheec  multa  sunt  alia  Scripturae  testimo¬ 
nia,  qua?  indicant,  mortem  ipsam  saepe  in¬ 
fligi  in  poenam  peccati,  etiam  post  culpam 
remissam  :  ridiculum  autem  esset  dicere 
morte  puniri  homines,  ut  deinceps  cautius 
vivant  ;  proinde  ad  ea  testimonia  nullo  mo¬ 
do  applicari  potest  Calvini  responsio. 

Primum  testimonium  est  Gen.  n.  :  Qua¬ 
cumque  die  comederis,  morte  morieris.  Et 
Rom.  v  :  Per  unum  hominem  peccatum  in 
hunc  mundum  intravit,  et  per  peccatum  mors , 
et  ita  in  omnes  homines  mors  per  transiit,  in 
quo  omnes  peccaverunt  (1).  Neque  adversarii 
negant,  mortem  esse  poenam  peccati  origi¬ 
nalis  ;  quam  multi  autem  moriuntur,  qui¬ 
bus  peccatum  originale  remissum  est? 

Quod  si  forte  Calvinus  dicat,  mortem  esse 
non  nunquam  exercitationem  virtutis,  ut  S. 
Augustimus  recte  docet  lib.  n.  de  peccato¬ 
rum  meritis  et  remission.  cap.  34.  quem  lo¬ 
cum  Calvinus  adducit  :  quid  dicemus  de  par¬ 
vulis,  qui  post  Baptismum  repente  moriun¬ 
tur?  Nam  sine  dubio  peccatum  illis  originale 
per  Baptismum  dimissum  est,  neque  ejus 
setatis  sunt,  ut  virtutes  exercere  possint,  et  ta¬ 
men  in  poenam  peccati  ante  legitimum  tem¬ 
pus  rapiuntur  :  neque  solum  mors,  sed  etiam 
morbi,  et  dolores,  quibus  iidem  parvuli  non 
raro  torquentur,  sunt  poense  peccati  origina¬ 
lis,  neque  ullo  modo  eis  ad  cavenda  futura 
proficiunt. 

Deinde  etiamsi  quibusdam  mors  interdum 
virtutis  materia  esse  possit,  tamen  non  ide  o 
desinit  esse  pcena  peccati :  cujus  signum  est, 
quod  non  aliqui  tantum,  sed  omnes  omnino 
moriuntur,  etiamsi  aliqui  justi  sint,  et 
nullam  in  morte  virtutem  exercere  valeant 
ut  qui  repentina  morte  rapiuntur.  Quocirca 
idem  Augustinus  lib.  xiii.  de  Civit.  Dei  cap. 
6.  mortem,  et  peccati  poenam,  et  exercitium 
virtutis  simul  esse  dicit :  «  Cum,  inquit,  ex 
primi  hominis  perpetuata  propagine,  procul- 


(1)  Gen.  II,  17;  Rom.  V,  1?. 

dubio  sit  mors  poena  nascentis,  tamen  si  pro 
pietate,  justitiaque  pendatur,  sit  gloria  rc- 
nascentis  ;  et  cum  sit  mors  peccati  retribu¬ 
tio,  aliquando  impetrat,  ut  nihil  retribuatur 
peccato.  » 

Alterum  testimonium  est  Exod.  32,  ubi 
sine  discrimine  multa  hominum  millia  inter¬ 
fecta  sunt,  propter  peccatum  adorati  vituli : 
nec  tamen  credibile  est,  omnes  illos  in  pec¬ 
cato  mortuos  esse,  cum  Dominus  testatus  sit, 
se  ob  Moysi  preces  peccatum  illud  dimi¬ 
sisse. 

Tertium  est  Num.  14.  ubi  populus  uni¬ 
versus  murmuravit,  ac  deiude  ad  Moysis  in¬ 
tercessionem,  reconciliatus  est  Deus  Israeli, 
et  tamen  in  poenam  criminis  illius,  omnes 
omnino  Hebraei  qui  numerati  fuerant,  mortui 
sunt  in  deserto,  exceptis  Caleb  et  Josue,  qui 
non  murmuraverant.  Ac  praeterquam  quod 
(ut  diximus)  poena  mortis  non  infligitur  ad 
emendationem  in  futurum,  Deus  ipse  testa¬ 
tur  eo  loco,  eam  poenam  in  ultionem  scele¬ 
ris  a  populo  se  exigere  :  «  et  scietis,  inquit, 
ultionem  meam.  » 

Quartum  est  Num.  20,  ubi  Moyses,  et  Aa- 
ron,  quia  non  glorificaverunt  Deum  ad  pe¬ 
tram,  ea  poena  damnantur,  ut  moriantur  in 
deserto  :  et  de  Aaron  in  eodem  capite  loqui¬ 
tur  Scriptura  :  «  Pergat  Aaron  ad  populos 
suos,  non  enim  intrabit  terram,  quam  de¬ 
di  filiis  Israel,  eo  quod  incredulus  fuerit 
ori  meo  ad  aquas  contradictionis.  »  Et  conti¬ 
nuo  describitur  mors  ejus.  De  Moyse  autem 
sic  legimus  Beutcronom.  xxxn  :  Ascende  in 
montem  istum  Abarim ,  in  montem  Nebo ,  et 
morere  in  monte  :  quem  conscendens,  jungeris 
populis  tuis,  sicut  mortuus  est  Aaron  frater 
tuus,  et  appositus  populis  suis  ;  quia  praevari¬ 
cati  estis  contra  me,  etc.  (1).  Nemo  est  autem 
qui  neget  Moysem  et  Aaronem  post  pecca¬ 
tum  illud  in  gratiam  Dei  rediisse  :  mansit 
igitur  poena  luenda  post  culpam  remissam. 

Quintum  est  I  Cor.  xi.  ubi  Apostolus  scri¬ 
bit,  multos  eorum  qui  indigne  communica¬ 
bant  Sacramento  corporis  Domini,  in  poe¬ 
nam  peccati  morte  punitos,  cum  ait  :  Ideo 
inter  vos  multi  imbecilles,  et  dormiunt  multi  (2). 
Quos  ante  mortem  reconciliatos  Deo  fuisse, 
idem  Apostolus  monet,  cum  addit  :  A  Do¬ 
mino  corripimur,  ne  cum  hoc  mundo  damne¬ 
mur.  Neque  huic  loco  accommodari  potest 
Calvini  responsio. 

Simile  est  quod  scribitur  III  Reg.  xiii.  de 


Propheta  Domini,  quiob  peccatum  quoddam 
a  leone  occisus  fuit  in  itinere  :  et  quia  paulo 
ante  praedicta  illi  fuerat  ea  calamitas,  du¬ 
bium  esse  non  potest,  quin  Poenitentiam  e- 
gerit,  et  remissionem  a  Domino  impetrave¬ 
rit  :  nam  in  testimonium  sanctitatis  ejus,  in 
qua  vitam  finierat,  stabat  leo  juxta  cadaver, 
impastus,  et  ne  asinum  quidem  Prophetae  at¬ 
tingere  audebat. 

Denique  Chrysostomus,  et  Augustinus, 
quos  pro  se  Calvinus  adducit,  si  recte  inspi¬ 
ciuntur,  eidem  Calvino  manifeste  repugnant. 
Nam  Chrysostomus  in  hom.  de  Poenitentia 
et  Confessione,  a  Calvino  citata,  utrumque 
scribit :  et  supplicium,  quod  Deus  de  nobis 
post  culpam  remissam  interdum  sumit,  ul¬ 
tionem  esse  peccatorum,  et  simul  remedium 
contra  futura;  quod  quidem  verissimum  est 
<(  Ne  peccantes,  inquit,  et  inulti  manentes, 
nos  efficeremur  deteriores,  non  remisit  no¬ 
bis  supplicium,  sed  vidit  hoc  manifeste,  quod 
peccatis  ipsis  non  minus  damnosum  sit  non 
puniri :  propter  hoc  imponit  poenam».  Quare 
illud  quod  sequitur  :  «  Non  exigens  suppli¬ 
cium  de  peccatis,  sed  ad  futura  corrigens», 
non  significat  ut  verba  sonare  videntur, 
poenas,  quas  Deus  infligit,  non  esse  supplicium 
pro  peccatis  :  id  enim  repugnaret  apertissime 
verbis  superioribus,  ubi  legimus,  non  remitti 
supplicium,  et  peeeantes  non  manere  inul¬ 
tos  :  sed  significat,  Deum  magis  intendere 
in  poenis  utilitatem  nostram,  quam  ultio¬ 
nem  peccati,  et  ideo  peccata  ulcisci,  quia 
nobis  id  utile  est,  quemadmodum  Osea3  C. 
legimus  :  Misericordiam  volo,  non  sacrifi¬ 
cium  (3). 

Sic  etiam  S.  Augustimus  lib.  ii.  de  pec¬ 
catorum  meritis  et  remission.  cap.  33.  et 
34.  dicit  quidem  (quod  notavit  Calvinus)  poe¬ 
nas,  quibus  Deus  amicos  suos  affligi  sinit, 
esse  materiam  virtutus,  sed  non  negat  esse 
etiam  ultionem  peccatorum.  Et  in  Psalm.  50. 
apertius  de  hac  re  loquens,  ultiones  esse 
confitetur  :  «Veritatem,  inquit,  dilexisti,  hoc 
est,  impunita  peccata  eorum  etiam,  quibus 
ignoscis,  non  dimisisti,  sic  praerogasti  mi¬ 
sericordiam,  ut  servares  et  veritatem.  » 

Quid  quod  ipse  etiam  Calvinus  in  lib.  eo¬ 
dem  c.  8.  §.  G.  agnoscit  puniri  a  Deo  pec¬ 
cata  etiam  in  filiis,  et  amicis?  sic  enim  loqui¬ 
tur  : «  Adde,  quod  non  modo  infirmitatem  no¬ 
stram  praevenire,  sed  praeteritu  etiam  delicta 
sa)pe  corrigere  habet  clementissimus  Pater : 


(1)  Deut.  XKXll,  49,  50,  51,  -  (2)  I  Corinlli.  XI,  30.  -  (3)Osesc  VI,  G. 

ut  nos  in  legitima  erga  se  obedientia  conti¬ 
neat.  Proinde  quoties  affligimur,  subire  pro¬ 
tinus  in  mentem  debet  anteactee  vitee  recor¬ 
datio  :  ita  procul  dubio  reperiemus,  nos  ad¬ 
misisse,  quod  dignunf  ejusmodi  castigatione 
esset. 

CAPUT  III. 

Reatum  poenae  temporalis ,  qui  interdum  rema¬ 
net  post  amicitiam  cum  Deo  reformatam  bo¬ 
nis  operibus  redimi  posse. 

\ 

Sequitur  altera  queestio  :  An  reatus  poenec 
temporalis,  quem  interdum  superesse  de¬ 
monstravimus  post  culpam  remissam  bonis 
operibus  redimi  queat ;  sive  quod  idem  est? 
An  pro  reatu  pcense  satisfieri  possit. 

Joannes  Calvinus  lib.  m.  Institut.  cap.  4. 
§.  30.  docet,  poenas  peccatorum  nullis  operi¬ 
bus  redimi  posse  :  sic  enim  loquitur  de  lege 
Testamenti  veteris  :  «  Qui  fit  ut  nullis  pror¬ 
sus  operibus  admissa  delicta  procurare  ju¬ 
beat,  sed  sola  in  expiationem  sacrificia  re¬ 
quirat;  nisi  quod  ita  testari  vult  unicum  esse 
satisfactionis  genus,  quo  judicium  suum  pla¬ 
catur?  nam  quae  tunc  immolabant  sacrificia 
Israelitee,  non  hominum  opera  censebantur  : 
sed  a  sua  veritate,  hoc  est,  unico  Christi  sa- 
'  crificio  extimabantur.  »  Et  §.  36.  explicans 
locum  illum  Danielis  :  Peccata  tua  elee¬ 
mosynis  redime  :  u  Non  voluit,  inquit,  signifi¬ 
care  justitiam,  et  misericordiam  esse  Dei 
propitiationem,  et  poenarum  redemptionem  : 
absLt  enim,  ut  alia  unquam  fuerit  aTroXuTpox»?, 
quam  sanguis  Christi.  » 

At  Lutherani  fere  communiter  fatentur 
poenas  temporales,  quarum  apud  Deum  su¬ 
mus  rei,  posse  interdum  aliis  poenis  sponte 
assumptis  tolli,  aut  mitigari. 

Martinus  Lutherus  in  assertione  articulo¬ 
rum  suorum  art.  5.  non  admittit  quidem  no¬ 
men  Satisfactionis,  sed  tamen  concedit  (quod 
solum  hoc  loco  quaerimus)  posse  praeveniri 
manum  Dei,  et  poenis  sponte  susceptis  poe¬ 
nas  illas  averti,  quas  alioqui  ob  nostra  sce¬ 
lera  merebamur.  Quod  idem  admittit  Phi¬ 
lippus  in  locis  communibus  ultimo  editis  tit. 
de  Satisfactione,  et  in  Apologia  Confessionis 
Augustana}  cap.  de  Confessione  et  Satisfa¬ 
ctione;  et  Ivemnitius  in  2.  par.  Examinis 
pag.  1078. 


Porro  Catholici  tria  docent.  Primo  poenas 
temporales  alterius  vita;,  quae  in  purgatorio 
luenda}  essent,  redimi  posse  jejuniis,  preci¬ 
bus,  eleemosynis,  aliisque  piis  ac  laboriosis 
operibus  hujus  vitae  :  de  qua  re  satis  dixi¬ 
mus  in  libris  de  Purgatorio. 

Secundo,  poenas  temporales  hujus  vitae 
interdum  non  posse  redimi,  sed  necessario 
perpetiendas  esse  :  id  quod  extra  omnem 
controversiam  esse  videtur.  Deus  enim  ali¬ 
quando  ita  poenam  aliquam  constituit,  ut 
nullam  pro  ea  redemptionem  accipere  velit. 
Talis  in  primis  poena  mors  est,  quam  nullus 
quantumvis  justus,  ullo  pio  opere  avertere 
potuit.  Talis  fuit  poena  illa  Davidis,  II  Reg. 
xn.  «  Quia  blasphemare  fecisti  inimicos  Do¬ 
mini,  propter  verbum  hoc,  filius  qui  natus 
est  tibi,  morte  morietur.  »  Tametsi  enim 
David  jejunaverit,  et  humi  prostratus  ora¬ 
verit,  non  tamen  mortem  illam  filii  sui  redi¬ 
mere  potuit.  Talis  etiam  fuit  poena  illa  Moy¬ 
sis,  ne  intraret  in  terram  promissionis,  ob 
peccatum,  quod  ad  petram  Oreb  commise¬ 
rat  :  rogavit  enim  Moyses  (ut  ipse  testatur 
Deut.  ni.)  Deum,  ut  poenam  illam  sibi  con¬ 
donaret,  et  exauditus  non  est.  Yide  S.  Gre- 
goriurn  lib.  ix.  Moral.  c.  30.  in  illa  verba  S. 
Job  :  «Deus  cujus  ira}  nemo  resistere  potest.» 

Tertio  posse  aliquando  poenas  temporales 
hujus  vitee  aliis  operibus  tolli  :  id  quod  tam 
est  in  Scripturis  evidens,  ut  mirum  sit  ab 
ullo  negari  potuisse.  Certe  Ninivitae  ob  gra¬ 
via  peccata  meruerant  id,  quod  Deus  illis 
comminatus  fuerat,  ut  post  quadraginta  dies 
Ninive  subverteretur  :  et  tamen  jejuniis,  sac¬ 
cis,  et  precibus  Ninivitarum  placatus  Domi¬ 
nus,  civitatem  illam  conservavit.  Jonee  ult. 

Secundi  Paralip.  vn  Dominus  ait:  Si  clau¬ 
sero  coelum ,  et  pluvia  non  fluxerit ,  et  manda¬ 
vero:  et  praecepero  locustae,  ut  devoret  terram , 
et  misero  pestilentiam  in  populum  meum  :  con¬ 
versus  autem  populus  meus  super  quos  invoca¬ 
tum  est  nomen  meum  deprecatus  me  fuerit ,  et 
exquisierit  faciem  meam,  et  egerit  poenitentiam 
a  viis  suis  pessimis  :  et  ego  exaudiam  de  coelo , 
et  propitius  ero  peccatis  eorum,  et  sanabo  ter¬ 
ram  eorum  (1). 

Hieremiae  18.  Dominus  dicit  :  Repente  lo¬ 
quar  adversus  gentem,  et  adversus  regnum ,  ut 
eradicem,  et  destruam ,  et  disperdam  illud.  Si 
poenitentiam  egerit  gens  illa  a  malo  suo,  agam 
et  ego  poenitentiam  super  malo,  quod  cogitavi , 
ut  facerem  ei  (2). 


(I)  II  Paial,  VII,  13,  et  seqq.  -  (2)  Hier.  XVIII,  7,  8. 

Dan.  5.  Cum  propheta  exposuisset  regi 
visionem,  per  quam  indicata  fuerat  poena 
temporalis,  quam  ille  ob  sua  scelera  mere¬ 
batur  :  continuo  subjecit  :  Quamobrem  Rex 
consilium  meum  placeat  tibi,  et  peccata  tua 
eleemosj/nis  redime ,  et  iniquitates  tuas  miseri¬ 
cordiis  pauperum  (1).  Ubi  apertissime  S.  Daniel 
docet,  posse  poenas  peccatorum  piis  operi¬ 
bus  redimi. 

Neque  potest  accommodari  huic  loco  so¬ 
lutio  illia  Calvini,  quod  loquatur  Daniel  de 
redemptione  debiti  ad  homines,  ut  videlicet 
restitueret  Nabuchodonosor  quEe  injuste  ra¬ 
puerat.  Nam  peccatum  praecipuum  Nabu- 
chodonosor,  ob  quod  poenam  illam  merue¬ 
rat,  quam  Propheta  Eleemosynis  averti  pos¬ 
se  dicit,  non  fuit  rapina  bonorum  alienorum, 
aut  aliquod  aliud  peccatum  in  homines,  sed 
superbia,  et  cordis  elatio.  Sic  enim  legimus 
in  illo  ipso  iv  capite  Danielis  :  In  aula  Baby¬ 
lonis  deambulabat :  responditque  Rex ,  et  ait : 
JSonne  haec  est  Babylon  magna ,  quam  ego  ae¬ 
dificavi  in  clomum  regni,  in  robore  fortitudi¬ 
nis  meae ,  et  in  gloria  decoris  mei  ?  Cumque 
sermo  adhuc  esset  in  ore  regis,  vox  de  coelo 
ruit  :  Tibi  dicitur  Nabuchodonosor  rex ,  reg¬ 
num  transibit  a  te ,  elc.  (2). 

Praeterea  etiamsi  peccatum  regis  fuisset 
iniquitas  in  homines,  tamen  non  solum  il¬ 
lud  peccatum  habuit  Nabuchodonosor,  sed 
multa  alia.  Daniel  autem  omnia  peccata  E- 
leemosynis  redimi  posse  dicit  :  Peccata  tua , 
inquit,  eleemosynis  redime.  Quod  clarius  scri¬ 
bitur  Tob.  4  :  Eleemosyna  ab  omni  peccato,  et 
a  morte  liberat  { 3);  Loquitur  igitur  Daniel  de 
eleemosyna  non  tam  ut  hominibus  ablatum 
restituit,  quam  ut  Deum  offensum  placat. 

Huc  etiam  facit  quod  ait  Apostolus  I  Co- 
rinth.  ii  :  Si  nos  metipsos  dijudicaremus ,  non 
utique  judicaremur  (4). 

Denique,  huc  pertinet  sententia  illa  S.  Au¬ 
gustini  in  Psalm.  50.  Impunita  peccata  eorum 
etiam  quibus  ignoscis  non  dimisisti :  sic  praero¬ 
gasti  misericordiam ,  ut  servares  et  veritatem. 
Ignoscis  confitenti ,  ignoscis,  sed  seipsum  pu¬ 
nienti  :  sic  servatur  misericordia,  et  veritas. 
Et  illa  sancti  Gregorii  lib.  ix.  Moral.  cap.  27  : 
«  Procul  dubio  Dominus  delictum  sine  ultio¬ 
ne  non  deserit  :  aut  enim  ipse  hoc  homo  in 
se  pcenitens  punit,  aut  hoc  Deus  cum  homine 
vindicans  percutit.  »  Et  ceeteree  Patrum  sen¬ 
tentiae,  quas  infra  cap.  9.  afferemus. 


CAPUT  IV. 

Opera  laboriosa,  quibus  reatus  poenae  tempora¬ 
lis  expiatur  sponte  suscipi  posse. 

Tertia  quaestio  erat,  Utrum  opera  labo¬ 
riosa,  quibus  pcenae  temporalis  reatus  ex¬ 
piandus  est,  tum  sponte  assumenda  sint, 
tum  etiam  a  Sacerdotibus  injungenda. 

Concilium  Trident.  sess.  14.  cap.  9.  docet, 
tribus  modis  Domino  satisfieri  :  poenas  et 
flagella  a  Deo  immissa  patienter  ferendo  : 
opera  laboriosa  sponte  assumendo  ;  et  mul- 
ctam  Sacerdotum  arbitrio  injunctam  sub¬ 
eundo.  Ex  quibus  modis  solum  primum  sine 
controversia  adversarii  admittunt  :  modum 
secundum  et  tertium,  Philippus  in  locis,  tit. 
de  Satisfactione,  prope  finem,  videtur  om¬ 
nino  rejicere,  cum  sic  loquitur  :  «  Recte,  in¬ 
quiunt,  Ecclesia  imponit  aliquas  mortifica¬ 
tiones  agentibus  poenitentiam  :  Hic  iterum 
admonendi  sunt  pii,  ut  discernant  hypocri- 
sim  seu  opera  indebita  a  mortificatione  de¬ 
bita,  Mortificatio  non  simulata,  est  aut  verus 
dolor  in  contritione,  aut  patientia  sustinens 
veras  afflictiones  :  ut  David  objurgatus  a 
Nathan,  cum  vere  expavisset  agnitione  irse 
Dei  et  esset  in  vero  dolore ;  idem  deinde 
cum  calamitates,  quee  secutse  sunt,  perferret, 
sustinuit  mortificationem.  »  Et  infra  :  «  Non 
sunt  mortificationes  sine  mandato  Dei  accer- 
sitse  corporis  lacerationes,  sicut  sacrificuli 
Baal  sibi  vulnera  faciebant.  Tales  ultro  ac- 
cersiti  cruciatus,  pertinent  ad  regulam,  fru¬ 
stra  colunt  me  mandatis  hominum ;  item 
pugnant  cum  his  preeceptis,  Non  occides; 
item,  Habeto  honorem  corpori.» 

Martinus  etiam  Kemnitius  in  Examin.  suo 
part.  2,  pag.  1079.  satis  aperte  rejicit  duos 
illos  modos,  ubi  tractans  locum  Apostoli  :  Si 
nos  ipsos  judicaremus  etc.  I  Corinth.  x  (5). 
«  Non  utitur,  inquit,  verbo  xptvsiv,  sicut  Pon¬ 
tificii  interpretantur  de  electitiis  poenis,  quee 
tanquam  satisfactiones,  aut  compensationes 
pro  peccatis,  vel  voluntarie  suscipiuntur, 
vel  a  Gonfessario  injunguntur.  »  Et  infra 
pagin.  1092.  negat  pertinere  ad  claves,  in¬ 
junctionem  satisfactionis  :  et  pag.  1093,  ita 
scribit  :  «  Quod  dictum  est,  Optimam  et  ap- 


(1)  Dan.  IV,  24  —  (2)  Dan.  IV,  26,  seqq.  —  (3 )  Tob.  IV,  11.  —  (4)  I  Corintb.XI,  31. —  (5)  I  Co 
rinth.  XI,  31. 

tissimara  poenitentiam  esse,  novam  vitam, 
hanc  habet  sententiam  :  post  acceptam  fide 
propter  Christum  remissionem  peccatorum, 
non  requiri  praeterea  aliam  satisfactionem, 
aut  expiationem  pro  peccatis,  cum  simus  in 
Christo  consummati,  sed  [requiri  illud  quod 
Scriptura  praescribit ;  Desine  a  malo,  et  fac 
bonum.» 

Martinus  Lutherus  in  assert.  art.  o.  ad¬ 
mittit  quidem,  recte  facere  Ecclesiam,  dum, 
ut  pia  mater  quibusdam  castigationibus 
filios  suos  puniens,  praevenit  manum  Dei  : 
non  tamen  admittit  hoc  pertinere  ad  Claves, 
cum  (ut  ipse  notat)  ligentur  et  solvantur  pec¬ 
cata,  non  autem  Confessio,  vel  Satisfactio 
ligari  aut  solvi  recte  dici  possit. 

Sed  facile  nobis  erit,  utrumque  modum 
satisfaciendi,  et  per  poenas  sponte  assum¬ 
ptas,  et  per  injunctas  a  Sacerdotibus ,  ex 
divinis  litteris,  etPatrum  testimoniis  demon¬ 
strare. 

Ac  primum  de  poenis  sponte  assumptis  tot 
sunt  in  Scripturis  .exempla,  ac  testimonia, 
ut  mirum  sit,  potuisse  in  mentem  alicujus 
cadere,  ut  id  negaret.  Quis  S.  Job  coegit 
poenitentiam  agere  in  favilla,  et  cinere,  ejus 
delicti,  quod  verbo  commiserat?  sic  enim 
ipse  ait  cap.  ult  :  Insipienter  locutus  sum,  id¬ 
circo  ipse  me  reprehendo ,  et  ago  poenitentiam 
in  favilla ,  et  cinere  { 1).  Quis  Davidem  coegit 
jejunare,  et  humi  jacere?  II  Regum  12.  et 
ponere  vestimentum  suum  cilicium?  Psal. 
68,  et  panem  sicut  cinerem  manducare,  et 
potum  cum  fletu  miscere?  Psalm.  101.  Non¬ 
ne  haec  omnia,  et  alia  id  genus  multa,  S.  Da- 
vid  sponte  sua  faciebat,  ut  de  se  poenas  su¬ 
meret,  ob  peccata  in  Deum  admissa?  Nonne 
etiam  Achab  sponte  sua  cilicium  ad  carnem 
induit,  ut  Deum  placaret,  jejunavitque,  et 
dormivit  in  sacco,  ut  legimus  III  Regum  21. 
et  Dominus  de  eo  ad  Eliam  dixit  :  Nonne  vi¬ 
disti  humiliatum  Achab  coram  me?  quia  igi¬ 
tur  humiliatus  est  mei  causa,  non  inducam 
malum  in  diebus  ejus  (2).  QuidrexNinivitarum 
nonne  sponte  sua  surrexit  de  solio,  et  abje¬ 
cto  vestimento  suo,  indutus  est  sacco,  et  se¬ 
dit  in  cinere,  et  jejunium  toti  populo  suo  in¬ 
dixit?  Si  poena}  ista}  sponte  assumpta;,  hy¬ 
pocritae  essent,  et  cum  praeceptis  divinis 
pugnarent,  ut  Philippus  cum  novis  Epicureis 
dicit ;  qua  ratione  Deum  placassent,  et  rui¬ 
nam  jam  impendentem  avertissent,  ut  scri¬ 
bitur  Jonae  3. 

-  (2)  III  llog.  XX!,  20. 


Porro  libri  veterum  Patrum,  ac  praesertim 
Tertulliani  in  lib.  de  Peenitent.  S.  Cypriani 
in  sermone  de  hipsis,  Faciani  in  Paramesi  ad 
Poenitentiam,  S.  Ambrosii  in  lib.  ad  Virgi¬ 
nem  corruptam ;  plenissimi  sunt  exhortatio¬ 
nibus,  ad  opera  poenitentiae  laboriosa  sponte 
suscipienda. 

Ac  inter  alia  Pacianus  in  Paraefiesi  ad  poe¬ 
nitentiam,  post  Tertullianum  sic  ait :  «  In 
quantum  pcene  vestrae  non  peperceritis,  in 
tantum  Deus  vobis  parcet.  »  Et  S.  Grego- 
lius  loco  supra  cit.  lib.  ix.  Moral.  cap.  27. 
a  Delinquenti,  inquit,  Dominus  nequaquam 
parcit  :  aut  enim  ipse  homo  in  se  hoc  poeni- 
tens  punit,  aut  hoc  Deus  cum  homine  vindi¬ 
cans  percutit.  »  Cui  consonat  quod  scribit 
S.  Augustinus  apud  Bedam  in  comm.  cap. 
ii.  prioris  ad  Corinth.  in  illud  :  Si  nos  ipsos 
judicaremus ,  non  utique  judicaremur.  «  Pro 
illis  peccatis,  quae  legis  Decalogus  continet, 
et  de  quibus  Apostolus  ait  :  Quoniam  qui 
talia  agunt,  regnum  Dei  non  possidebunt ; 
in  poenitentia  majorem  in  se  quisque  severi¬ 
tatem  debet  exercere,  ut  a  se  ipso  judicatus, 
non  judicetur  a  Domino,  ut  idem  Apostolus 
ait :  Si  enim  nos  judicaremus,  a  Domino  non 
judicaremur.  » 

Ex  quo  intelligimus,  parum  ad  rem  facere 
quod  notavit  Kemnitius ,  Apostolum  non 
usum  esse  verbo  xptvetv,  sed  Siaxpfvetv,  cum 
ait  :  Si  nos  judicaremus  :  siquidem  Aposto- 
tolus  per  vocem  oiaxptvetv,  intellexit  quidem 
discutere  ac  discernere,  ut  vox  ipsa  proprie 
significat,  sed  haud  dubie  voluit,  ut  qui  se 
discutiunt,  si  malefacta  in  se  inveniunt,  ea 
corrigant,  et  puniant,  ne  a  Domino  gravius 
puniantur,  ut  S.  Augustinus  recte  exposuit. 
Quem  sequitur  Anselmus  in  eumdem  locum ; 
et  ab  his  non  discrepat  Commentarius,  qui 
tribuitur  Ambrosio,  qui  per  Siaxpivsiv  intelli- 
git  errata  non  solum  discernere,  sed  etiam 
corrigere  :  cum  quibus  apertissime  sentit 
Chrysostomus  hom.  42.  in  Matth.  :  «  Audi , 
inquit  Chrysostomus,  Paulum  dicentem  :  Si 
nos  ipsos  judicaremus,  norf  utique  judicare¬ 
mur.  Et  quonam  modo,  inquies,  a  meipso 
rationes  vivendi ,  et  supplicium  exigam  ? 
Largos  lacrymarum  effunde  fluvios,  labo¬ 
ribus  ac  vigiliis  te  ipsum  afflige  etc.  » 

Neque  argumenta  illa  Philippi,  quod  per¬ 
tineant  poenae  sponte  assumptae  ad  regulam: 

«  Frustra  colunt  me  mandatis  hominum  » ,  et 
quod  pugnent  cum  praeceptis  :  «  Non  occi- 


( ' )  Job.  XL1, 

des»,  et,  «Habeto  honorem  corpori,  »  con¬ 
cludunt  aliquid  :  alioqui  reprehendere  coge¬ 
remur  S.  Job,  Davidem  prophetam,  et  alios 
sanctissimos  homines,  quos  constat  poenas 
multas  sponte  suscepisse,  ut  peccata  in  se 
punirent. 

Illud  igitur  :  «  Frustra  colunt  me  manda¬ 
tis  hominum  » ,  non  hahet  locum  in  re  pro¬ 
posita  :  tum  quia  Dominus  eo  loco  non  lo¬ 
quitur  de  eo,  quod  sponte  agimus,  sed  de 
eo ,  quod  facimus  ex  hominum  imperio  : 
tum  quia  non  displicet  Deo  obedientia  erga 
homines,  nisi  quando  contraria  Deo  praeci¬ 
piunt  homines  :  tum  denique  quia  non  ho¬ 
minum  sed  Dei  mandatum  est,  ut  qui  pec¬ 
cavit  poenitentiam  agat;  et  poenitentiam 
Scripturae  passim  describunt  per  fletum , 
planctum,  jejunium,  saccum  etc.  Itaque 
cum  dicuntur  aliqui  poenas  sponte  sua  assu¬ 
mere  ;  illud,  Sponte  sua,  non  excludit  man¬ 
datum  Dei  de  poenitentia  agenda,  et  operi¬ 
bus  laboriosis  assumendis ;  sed  excludit  tum 
peculiare  Sacerdotis  imperium ;  tum  etiam 
certum  genus,  aut  mensuram  operum  labo¬ 
riosorum,  quam  Scriptura  aut  Ecclesia  in 
particulari  praescripserit. 

Illud  autem  :  «  Non  occides»,  quorsum 
adducitur  ?  neque  enim  ullus  nostrum  pro¬ 
bat  ejusmodi  poenas,  quae  mortem,  aut  mor¬ 
tis  periculum  afferant.  Porro  jejunia,  pre¬ 
ces,  sacci,  et  caeterae  corporis  asperitates, 
adeo  non  occidunt,  ut  eremitae  illi  veteres, 
qui  iu  ejusmodi  operibus  praeter  caeteros 
homines  exercebantur,  diutissime  vixisse  le¬ 
gantur  :  neque  illud  negari  potest,  quin  plu- 
res  crapula,  quam  jejunium,  deliciae,  quam 
labores  occiderint. 

Denique  illud  :  «  Habeto  honorem  corpo¬ 
ri,  »  quod  ex  cap.  2.  ad  Goloss.  Lutherani, 
corporis,  quam  animae  studiosiores,  passim 
afferre  solent,  duobus  modis  commodissime 
explicatur  .  Nam  si  commentarium  sancti 
Joannis  Chrysostomi  sequi  velimus,  senten¬ 
tia  Apostoli  erit  ut  debitus  honor  corpori 
tribuatur.  Exigit  autem  debitus  honor  cor¬ 
poris,  ut  ei  necessaria  provideantur,  quod 
laciendum  esse  nos  minime  negamus;  non 
autem  exigit,  ut  ob  animae  salutem  non  affli¬ 
gatur,  alioqui  Paulus  ipse  contra  suum  prae¬ 
ceptum  egisset,  quando  castigabat  corpus 
suum,  et  in  servitutem  redigebat,  i.  Cor.  9. 
Si  vero  sanctum  Augustinum  audiamus  in 
epist.  59.  ad  Paulinum,  tantum  aberit,  ut 


hic  locus  sit  contra  nos,  ut  etiam  maxime  fa¬ 
ciat  pro  nobis.  Nam  ex  Augustini  sententia, 
B.  Paulus  reprehendit  quosdam,  qui  ex  su¬ 
perstitione  corpus  affligebant,  non  autem  ut 
illud  ob  animae  salutem  castigarent  :  ubi 
c  orporalis  afflictio  sponte  assumpta  laudatur, 
sed  finis  malus  reprehenditur  :  «  Videntur 
quidem,  inquit  Apostolus,  quae  isti  faciunt 
rationem  habentia  sapientiae  in  superstitione, 
et  humilitate,  non  ad  parcendum  corpori, 
non  in  honore  aliquo  ad  saturitatem  carnis.» 
Hoc  est,  Videtur  quidem  abstinentia  istorum 
habere  quasdam  rationes  sapientia},  quia  hoc 
facere  videntur  ad  humiliandum  cor,  et  ca¬ 
stigandum  corpus,  non  honorandum  et  satu¬ 
randum  :  tamen  quia  ex  superstitione  id 
faciunt,  non  ex  vera  pietate,  nihil  eis  prod¬ 
est. 

CAPUT  V. 

Opera  quibus  reatus  peccati pneteriti  expietur, 
recte  a  Sacerdotibus  injungi. 

Demonstravimus  hactenus  opera  laboriosa 
sponte  assumi  posse  :  sequitur,  ut  ea  posse 
quoque  ac  debere  a  Sacerdotibus  injungi, 
breviter  ostendamus. 

Primum  igitur  verba  illa  Domini :  Quod - 
cumque  ligaveris ,  Matth.  16.  et,  Quascumque 
alligaveritis ,  Matth.  18.  (1),  satis  aperte  hoc 
docent.  Recte  enim  Concilium  Tridentinum 
sess.  14.  can.  15.  docet,  Claves  Sacerdotibus 
datas  non  tantum  ad  solvendum,  sed  etiam 
ad  ligandum;  et  ideo  sicuti  aeulpa poeniten- 
tes  absolvunt,  ita  etiam  posse  ac  debere  eos¬ 
dem  ad  certa  poenitentiae  opera  alligare  :  et 
quemadmodum  peccata  remittunt  quoad 
culpam,  et  poenam  aeternam,  dum  absolvunt, 
sic  etiam  peccata  retinent  quoad  poenam 
temporalem,  dum  mulctam  pcenitenti  impo¬ 
nunt. 

Ridicula  autem  est  objectio  Lutheri,  quod 
peccata,  ligari  et  solvi  dicantur  :  non  Con¬ 
fessio,  aut  Satisfactio.  Nam  neque  nos  dici¬ 
mus,  ligari  vel  solvi  Confessionem,  aut  Sa¬ 
tisfactionem  :  neque  proprie  peccata  solvun¬ 
tur,  aut  ligantur ;  sed  homines  sunt,  qui  a 
vinculis  peccatorum  absolvuntur,  vel  poena¬ 
rum  vinculis  alligantur. 

Porro  in  potestate  Clavium  contineri,  ut 


(t)  -  Matth.  XVI,  19  ;  Matth.  XVIII,  18. 
Tom,  IV. 

Sacerdotes  pcenitentibus  opera  quaBdam  la¬ 
boriosa  praescribant ;  ac  per  hoc,  ad  jus  di¬ 
vinum,  non  ad  humanas  traditiones  hoc  per¬ 
tinere,  testatur  S.  Leo  in  epist.  91.  ad  Theo¬ 
dorum  his  verbis  :  «  Mediator  Dei  et 
hominum,  hanc  Praepositis  Ecclesiae  tradidit 
potestatem,  et  ut  confitentibus  actionem  pae- 
nitentiae  darent,  et  eosdem  salubri  satisfa¬ 
ctione  purgatos,  ad  communionem  Sacra¬ 
mentorum  per  januam  reconciliationis  ad¬ 
mitterent.  » 

Sanctus  etiam  Cyprianus  in  serm.  de  la¬ 
psis,  dum  contendit  non  oportere  ad  Marty¬ 
rum  preces,  remittere  peccata  lapsis,  nisi 
prius  expleverint  impositas  mulctas,  ad  E- 
vangelium  recurrit  :  «  Contra  Evangelii, 
inquit,  vigorem,  contra  Domini  ac  Dei  legem 
temeritate  quorumdam  laxatur  incautis  Cum- 
'municatio.  Irrita,  et  falsa  pax,  periculosa 
dantibus,  et  nihil  accipientibus  profutura. 
Non  queerunt  sanctitatis  patientiam,  nec  ve¬ 
ram  de  Satisfactione  medicinam,  »  et  infra  : 
<(  Contra  Evangelium  facere  non  possunt,  qui 
de  Evangelio  Martyres  fiunt.  » 

Et  S.  Gregorius  lib.  3.  in  I  Regum,  ex¬ 
plicans  cap.  7  :  «  Afflictio,  inquit,  Poeniten¬ 
tiae,  ad  delenda  peccata  idonea  est,  cum  Sa¬ 
cerdotis  fuerit  judicio  imperata,  cum  ab  eo 
confitentium  actibus  discussis  ,  pro  modo 
criminis,  onus  eis  decernitur  afflictionis.  » 

Ad  hsec  pleni  sunt  Conciliorum  libri  ca¬ 
nonibus  (quod  nec  adversarii  negant)  quibus 
certum  tempus  ad  satisfaciendum  poenitenti- 
bus  praescribitur.  Et  quamvis  opera  laborio¬ 
sa,  pcenitentibus  olim  ante  Absolutionem 
imponebantur  et  explebantur;  tamen  non 
fuisse  id  absolute  necessarium,  sed  potuisse 
etiam  expleri  post  Absolutionem ,  ut  hoc 
tempore  fieri  solet ;  ac  per  hoc  satisfactiones 
illas  non  tam  ad  culpam,  quam  ad  poenam 
temporalem  expiandam,  referri  consuevisse, 
perspicuum  est  ex  Conciliis  illis,  quse  in  ar¬ 
ticulo  mortis  jubent  pcenitentibus  Commu¬ 
nionem  dari,  etiamsi  nulla,  aut  non  plena 
praecesserit  satisfactio ;  sed  tamen  admoneri, 
ut  si  forte  supervixerint,  integrepoenitentiam 
sibi  injunctam  expleant.  Yide  Concilium  Ni¬ 
caenum,  can.  12.  alias  13.  Carthaginiense  IV. 
can.  76.  Arausicanum  I.  can.  3.  Mogunti- 
num  sub  Rabano,  canon.  26.  Item  cap.  83. 
Graecarum  Synodorum  a  Martino  Bracarensi 
collectarum  :  et  ex  Pcenitentiali  Theodori 
apud  Gratianum,  26.  quaest.  7.  can.  Ab  infir¬ 
mis. 

Nec  vero  desunt  optimae  rationes,  ob  quas 


plane  congruens  fuerit,  ut  in  Sacramento 
Poenitentiae  Deus  vellet  per  ministros  suos 
certam  mulctam  peccatoribus  imponi. 

#  Primum  enim  id  exigebat  differentia  inter 
eos,  qui  ante  Baptismum,  et  qui  post  Bapti¬ 
smum  peccant.  Qui  enim  peccant  ante  Ba¬ 
ptismum  ,  majori  misericordia  digni  sunt , 
quam  qui  post  Baptismum,  cum  illi  in  tene¬ 
bris  ignorantiae,  isti  in  lumine  fidei,  et  agni¬ 
tionis  Dei  versarentur  :  illi  Diabolo,  et  pom¬ 
pis,  atque  operibus  ejus  nondum  nuncium 
remisissent;  isti  remisissent  :  illi  sine  adjuto¬ 
rio  gratiae  gratum  facientis,  et  absque  Spi¬ 
ritu  sancto  inhabitante  viverent ;  isti  filii  Dei 
affecti,  pignus  Spiritus  in  cordibus  suis  ha¬ 
berent  :  illi  denique  nunquam  antea  ad  in¬ 
dulgentiam  pervenissent :  isti  post  indulgen¬ 
tiam,  et  tot  beneficia,  ingrati,  tantum  bene¬ 
factorem  iterum  ad  iracundiam  provocas - 
sent.  Itaque  omnino  par  erat,  ut  Deus  mini¬ 
stris  suis  mandaret,  ut  peccantes  post  Ba¬ 
ptismum  non  sine  mulcta  injuncta  ad 
indulgentiam  divinam  per  januam  reconci¬ 
liationis  admitterent. 

Quam  rationem  Michael  Psellus  in  ea  dis¬ 
putatione  quam  edidit,  An  plena  remissio 
detur  in  fine  suscipienti  habitum  monacha- 
lem,  egregie  his  verbis  complexus  est,  ex 
sententia  Gregorii  Nazianzeni  :  «  Quot  affe¬ 
remus  lacrymas,  ut  fonti  Baptismi  exaB- 
quentur?  et  enim  nisi  tantse  fuerint  lacrymee, 
ut  per  eas  nostrae  iitiquitates  obruantur,  non 
invenientur  eis  superiores.  Et  infra  :  Divi¬ 
num  quidem  lavacrum,  sicut  superius  est 
dictum,  etiam  sine  lacrymis  largitur  remis¬ 
sionem  peccatorum.  Quamobrem,  quod  talis 
lavacro  adest  potestas,  et  quod  facile  condo¬ 
nari  possunt,  quae  ante  Baptismum  peccata 
sunt,  ut  qum  sint  admissa  propter  ignoran¬ 
tiam,  ostensum  est  :  quae  autem  post  Bapti¬ 
smum  ,  multis  lacrymis  indigent,  et  non 
facile  condonantur  ,  quoniam  prudentes  , 
scientesque  peccamus.  » 

Altera  ratio  peti  potest  a  misericordia,  et 
justitia  Dei,  quae  in  divinis  litteris  passim  con¬ 
juncta)  praedicantur  :  siquidem  maxime 
consentaneum  est  rationi,  ut  sic  Deus  ex  mi¬ 
sericordia  peccata  condonet,  ut  etiam  justi¬ 
tiae,  quoad  ejus  fieri  potest,  satisfieri  velit. 

Neque  solvitur  argumentum,  si  quis  dixe¬ 
rit,  Christum  pro  nobis  Deo  Patri  abunde 
satisfecisse.  Nam  etiamsi  ad  amicitiam  Dei 
recuperandam,  et  pcenam  sempiternam  eva¬ 
dendam  congruens  fuerit,  ut  nobis  Christi 
satisfactio  applicaretur,  cum  nos  tanto  oneri 

omnino  impares  essemus ;  tamen  ad  expian¬ 
dam  poenam  temporalem,  per  Christi  gra¬ 
tiam  idonei  effecti,  par  erat,  ut  nos  ipsi,  qui 
Deum  offenderamus,  eidem  nostro  labore 
satisfaceremus. 

Tertia  ratio  ducitur  a  differentia  Sacra¬ 
menti  Baptismi,  et  Poenitentia).  Nam  Bapti¬ 
smus,  cum  sit  lavacrum  regenerationis,  non 
requirit,  ut  is  qui  regeneratur,  in  ea  re  mul¬ 
tum  laboret  :  at  Poenitentia  quia  medica¬ 
mentum  est  animae  vulneratae,  ac  aegrotantis, 
.id  plane  exigit,  ut  qui  curatur,  medicinales 
ustiones,  incisiones,  pharmaca  amara,  alia¬ 
que  id  genus  multa  sustineat  . 

Quarta  ratio  sumitur  ab  utilitate  ipsius 
poenitentis  :  utilissimum  enim  peccatori  est 
ut  non  maneat  penitus  impunitus,  ne  ex  ve¬ 
niae  facilitate  ad  peccandum  iterum  incite¬ 
tur.  Atque  haec  est  ratio  S.  Gregorii  Nazian- 
zeni,  orat.  14.  quam  habuit  in  funere  paren¬ 
tis  sui  Gregorii  :  «  Deus,  inquit,  ultionum  est 
Dominus,  qui  licet  ob  clementiam  a  severita¬ 
te  ad  remissionem  inclinare  consueverit,  non 
tamen  in  omnibus  parcit  peccantibus,  ne 
illi  bonitate  sua  fiant  deteriores.  »  Haec  ille. 

Neque  solum  timor  satisfactionis  cum  la¬ 
bore  exsolvendae,  coercet  a  peccando,  sed 
etiam  admonet  quanta  sit  peccati  gravitas, 
et  eo  modo  aminam  erudit,  et  illustrat,  at¬ 
que  ex  eo  lumine  ingens  quoddam  odium 
erga  peccatum  nascitur,  ut  jam  non  timore 
poenae,  sed  amore  justitiae,  et  odio  peccati  ni 
bonis  actionibus  perseveretur. 

Neque  exigua  est  illa  utilitas  Satisfactio¬ 
nis,  quae  multum  conducit  ad  habitus  vitio¬ 
rum  eradicandos,  et  virtutum  inserendos, 
quodque  Christi  crucem  gustare  nos  facit, 
et  Christo  ipsi  compati,  ut  cum  eodem  post¬ 
ea  (juxta  Apostolum)  regnemus  :  quas  ra¬ 
tiones  breviter  attigit  Concilium  Tri denti¬ 
num,  sess.  14.  cap.  8. 

Quinta  ratio  petitur  ab  utilitate,  quae  in 
alios  redundat .  Nam  saepe  ob  peccatum 
unius,  non  punitum,  ut  oportebat,  in  totum 
populum  Dei  furor  accenditur  :  cujus  rei 
testis  est  Josue,  qui  cap.  7.  scribit,  populum 
Israel  tandiu  coram  hostibus  terga  vertisse, 
donec  peccatum  Achan  detectum,  et  puni¬ 
tum  non  fuit.  Neque  exigua  est  illa  utilitas, 
quod  ex  poena  unius,  praesertim  si  publica 
sit.  saepenumero  corriguntur  multi.  Denique, 
illud  quoque  accedit,  quod,  ut  sanctus  Cy¬ 
prianus  ait  in  sermone  de  lapsis,  extremo  : 
«  Is  qui  Deo  pro  peccatis  suis  satisfacere, 
ut  par  est,  laborat,  non  solum  veniam  apud 

Deum  impetrat,  sed  etiam  quam  contrista¬ 
verat  nuper  laetam  facit  Ecclesiam.  » 

Opera  satisfactoria  esse,  Orationem,  Jeju¬ 
nium ,  et  Eleemosynam. 

Quarta  sequitur  quaestio,  Quaenam  sint  il¬ 
la  opera,  qftibus  pro  reatu  poenae  expiando, 
satisfacere  debemus.  Et  quidem  Philippus 
Melanchthon  cum  in  Confessione  Augustana, 
art.  de  Confessione,  inter  eos  qui  sunt.de 
abusibus,  et  in  Apologia  art.  de  poenitentia, 
tum  in  locis,  titul.  de  Saitisfactione,  absolute 
damnat  ea  opera,  in  quibus  Catholici  Satis¬ 
factionem  constituunt,  ac  dicit  esse  caeremo¬ 
nias,  res  inutiles,  non  mandatas  divinitus, 
traditiones  humanas  etc. 

Martinus  autem  Kemnitius  in  2.  par.  Exa- 
min.  pagin.  1094.  admittit,  opera  qua)  satis¬ 
factoria  dicuntur  a  Catholicis,  ut  Orationem, 
Jejunium,  Eleemosynam,  in  genere,  et  ut 
ad  vitae  novitatem  pertinent,  mandata  esse 
divinitus  :  tamen  certam  mensuram  eleemo¬ 
synae,  certos  dies  jejuniorum,  certas  preces 
ad  expianda  peccata,  vel  sponte  suscepta, 
vel  a  Sacerdotibus  indicta ;  contendit  esse 
traditiones  humanas,  et  opera  electitia,  quae 
nullius  sint  apud  Deum  pretii,  autvaloris. 

Nobis  igitur  duo  probanda  sunt.  Primum, 
opera  Satisfactoria  in  genere,  non  esse  cae¬ 
remonias,  aut  res  inutiles,  sed  res  utilissimas, 
quarum  in  divinis  litteris  extent  exempla, 
promissiones,  et  praecepta.  Deinde  lisec  ipsa 
opera  in  particulari,  quatenus  a  Deo  non 
imperantur,  sed  sponte  ad  peccata  expianda 
suscipiuntur,  gratissima  esse  Deo,  et  exem¬ 
plis  Scripturarum,  ac  promissionibus  confir¬ 
mari. 

Quod  igitur  ad  primum  attinet,  sciendum 
est,  opera  satisfactoria,  ex  communi  Theolo¬ 
gorum  sententia,  et  ex  Concilio  Tridentino, 
sess.  14.  can.  13.  esse  Orationem,  Jejunium, 
et  Eleemosynam,  ac  prafferea  illa  omnia, 
qua}  ad  lrasc  tria,  tamquam  ad  quantam  prse- 
cipua  capita  revocantur. 

Cur  autem  hree  tria  pr  secipue  a  Theologis 
statuantur,  dua)  sunt  causa).  Una  est,  quod 
debeamus  satisfacere  per  ea  bona,  qua)  no¬ 
stra  sunt,  quoad  ejus  fieri  potest.  Habemus 
autem  tria  genera  bonorum  animi,  qua)  Deo 
damus  per  Orationem ;  corporis,  qua)  Deo 

damus  per  Jejunium  ;  externa,  qure  Deo  da¬ 
mus  per  Eleemosynam.  Altera  ratio  est  , 
quod  omnia  vitia  revocantur  ad  illa  tria, 
qure  S.  Joannes  posuit  in  cpist.  cap.  2.  con¬ 
cupiscentiam  carnis,  concupiscentiam  ocu¬ 
lorum,  et  superbiam  vitee.  Jejunium  compri¬ 
mit  concupiscentiam  carnis ,  Eleemosyna 
concupiscentiam  oculorum,  id  est,  avaritiam, 
Oratio  superbiam  vita}. 

Revocantur  autem  ad  Jejunium  ea. omnia 
qua}  corpus  affligunt,  et  concup^centire  car¬ 
nis  repugnant,  ut  cilicia,  cineres,  flagellatio¬ 
nes  :  revocantur  ad  Eleemosynam,  quae  re¬ 
pugnant  avaritia},  aut  certe  in  proximi  utili¬ 
tatem  cedunt,  ut  opera  omnia  misericordia}  : 
revocantur  ad  Orationem,  qua}  Deo  proprie 
exhibentur,  ut  laudes,  gratiarum  actiones, 
Contritionis  et  Confessionis  actus. 

Quocirca  recte  Theologi  docent,  per  a- 
ctum  Contritionis,  ut  est  opus  pamale,semper 
aliquid  prense  temporalis,  pro  qua  satisfa¬ 
ciendum  erat,  remitti  :  et  aliquando  tam  ve¬ 
hementem  esse  posse  dolorem  Contritionis, 
ut  tota  poena  remittatur.  Quod  etiam  a  no¬ 
stris  docere,  agnoscit  Philippus  in  Apolog. 
Confess.  in  articulo  de  Confess.  et.  Satisfa¬ 
ctione,  et  tamen  mentiri  audet,  nos  Satisfa¬ 
ctionem  in  creremoniis,  et  rebus  inutilibus 
constituere. 

His  ita  constitutis,  facile  erit  probare  Scri¬ 
pturarum  testimoniis  ea,  in  quibus  nos  poni¬ 
mus  Satisfactionem.  Nam  de  Oratione  loqui¬ 
tur  Deus  in  Psalm.  49  :  Invoca  me  in  die 
tribulationis ,  eruam  te  etc.  (1),  ubi  simul  prre- 
ccpturn,  et  promissionem  videmus.  Exem¬ 
plum  habemus  Davidis,  qui  tot  Psalmis  com¬ 
positis  ,  peccata  sua  coram  Deo  deflevit; 
item  Manasse,  de  quo  sic  legimus,  II  Para- 
lip.  33.  Qui  post  quam  coangustatus  est ,  ora¬ 
vit  Dominum  Deum  suum ,  et  egit  Poenitentiam 
valde  coram  Deo  Patrum  suorum,  deprecatus- 
queest  eum ,  et  exoravit  intense  :  et  exaudivit 
orationem  ejus ,  reduxitque  cum  Hierusalem 
in  regnum  suum  (2).  De  jejunio  habemus 
exemplum  Davidis,  utcretera  praetermittam, 
II  Reg.  12  ;  item  praeceptum,  et  promissio¬ 
nem,  Joelis  2  :  de  Eleemosyna  insigne  ex¬ 
stat  exemplum  Tob.  i,  praeceptum,  et  pro¬ 
missio,  Lucae  xi :  Date  Eleemosynam,  et  omnia 
munda  sunt  vobis  (3). 

Rursum  haec  tria  commendantur  ab  Ange¬ 
lo,  Tobiae  12  :  Bona  est  Oratio  cum  jejunio,  et 


Eleemosyna (4).  Et  regulas  eorumdem  trium 
operum  explicat  Dominus,  Matth.  6.  De  ci¬ 
nere,  et  cilicio,  quae  ad  Jejunium  reducuntur, 
exstant  exempla  in  divinis  litteris,  ut  Ninivi¬ 
tarum,  Jonae  3.  Davidis,  ac  seniorum  Israel, 
I  Paral.  21.  Idem  imperatur  Hier.  4.  Joel. 
1  et  alibi.  Idem  confirmat  ipse  Dominus, 
Matth.  ii.  Denique  Hieronymus  incomment. 
ad  3.  cap.  Jonae  :  «  Saccus,  inquit,  et  jeju¬ 
nium,  arma  sunt  poenitentiae.  » 

De  flagellatione,  ac  percussione  sui  ipsius, 
quod  genus  poenitentiae  praeter  cretera  dam¬ 
nant  adversarii,  habemus  exemplum  Aposto¬ 
li  Pauli,  I  Corinth.  9  :  Castigo  corpus  meum  et 
in  servitutem  redigo  (3).  Quo  loco  verbum  Grae¬ 
cum  u7twjria^o)  (ut  Theophylactus  notat)  signi¬ 
ficat,  usque  ad  livorem  contundere.  Et  quam¬ 
vis  Apostolus  similitudem  ducat  ab  iis,  qui 
in  stadio  pugnant,  ac  dicere  velit,  eo  se  mo¬ 
do  corpus  suum  male  accipere,  ac  subjicere, 
quemadmodum  athletae,  cum  in  stadio  ad¬ 
versarium  suum  pugnis,  ac  caestibus  ad  livo¬ 
rem  usque  contundunt,  tamen  omnino  pro¬ 
babile  est  Paulum  etiam  proprie  corpus  suum 
verberibus  affecisse  ;  tum  quod  vox  Graeca 
id  significet,  tum  quod  hoc  genus  poenae 
etiam  veteribus  fuerit  usitatum.  Nam  Luere 
18.  publicanus  poenitens  percutiebat  pectus 
suum  :  et  S.  Hieronymus  postquam  dixerat 
in  epist.  ad  Eustochium  de  custodia  virgini¬ 
tatis  :  «Horrebant  sacco  membra  deformia  », 
et  :  Nuda  homo  vix  ossa  cohaerentia  colli¬ 
debam  »;  et  «  Repugnantem  carnem,  hebdo¬ 
madarum  inedia  subjugabam.  »  Subjungit  : 
«  Memini  me  clamantem,  diem  crebro  jun¬ 
xisse  cum  nocte,  nec  prius  a  pectoris  cessas¬ 
se  verberibus,  quam  rediret  Domino  incre¬ 
pante  tranquillitas.  » 

Jam  vero  haec  ipsa  opera  quatenus  quoad 
certummodumin  particulari,  divinitus  manda¬ 
ta  non  sunt,  ac  per  hoc  indebita  dici  possunt; 
grata  esse  Deo,  et  sancta,  atque  utilia,  de¬ 
monstratum  est  a  nobis  in  2.  lib.  de  Mona¬ 
chis,  ubi  de  Conciliis  Evangelicis,  et  Op  eribus 
supererogationis  disputavimus. 

Ac  praeter  alia,  insigne  testimonium  habe¬ 
mus  in  lib.  Num.  cap.  30.  ubi  Deus  appro¬ 
bat,  et  sibi  reddi  jubet,  vota  sponte  facta  de 
jejuniis,  aut  alia  quavis  corporis  afflictione. 
Atqui  Deus  nunquam  imperaverat,  non  solum 
in  specie  aliqua  certa  vota,  sed  ne  in  genere 
quidem  ulla  vota  :  et  tamen  vota  sponte 


(1)  Psal.  XL1X,  15.  -  (2)  ll  Paral.  XXXIII,  i 2.  -  (3)  Luc  XI,  41.  -  (4)  Tob.  XII,  8.—  (5)  I  Co¬ 
rinth,  IX,  27. 

facta  Deo  grata  esse,  perspicuum  est,  tum  ex 
eo,  quod  jubet  sibi  reddi,  tum  ex  illa  Pro¬ 
phetae  cohortatione  :  Vovete ,  et  reddite  Do¬ 
mino  Deo  vestro  Psalm.  75  (1).  Falsum  igitur 
est  quod  adversarii  passim  scribunt,  opera 
indebita,  sive  non  imperata  divinitus,  minime 
Deo  placere. 

Insigne  quoque  est  exemplum  S.  Joannis 
Baptistae,  cujus  vestis,  pili  camelorum  erant; 
cibus,  locustae  ;  lectus,  humus  ;  domus,  de¬ 
sertum.  Matth.  3.  Luc.  3.  et  Mare.  1.  Neque 
poterunt  adversarii  in  Scripturis  ostendere 
ubi  Deus  tantam  vitae  asperitatem  imperave¬ 
rit,  ut  omnino  fateri  cogamur,  ejusmodi  la¬ 
bores  sponte  susceptos  fuisse ,  atque  ad 
opera  supererogationis  pertinuisse.  Neque 
illud  dici  potest,  resipiscentiam,  ac  vitae  no¬ 
vitatem  eos  labores  postulasse.  Nam  nec  S. 
Joan.  unquam  a  Deo  alienus  fuerat,  ut  con¬ 
versione,  et  resipiscentia,  ac  vitae  novitate 
indigeret  :  neque  conversio,  ac  vitae  novitas 
ex  sententia  praecipue  adversariorum,  tan¬ 
tum  severitatem  requirit.  Joannes  igitur  quia 
Poenitentiam  praedicaturus  venerat ;  ut  eam 
non  solum  verbo,  sed  etiam  exemplo  praedi¬ 
caret  :  «  Elegit,  ut  scribit  Chrysostomus  ho- 
mil.  10.  in  Matth.  vestem,  et  victum,  ac  reli¬ 
quam  vitam  compunctioni,  et  poenitentiae 
accommodatam.  »  Et  placuisse  Deo  ejusmodi 
vitam,  testis  est  Christus  ipse,  qui  Joannem 
Matth.  2.  et  Luc.  7.  mirifice  laudavit. 

Huc  etiam  pertinet  Annae  illius  exemplum 
quae  ut  Lucas  scribit  cap.  2,  non  recedebat  a 
templo,  jejuniis  ac  obsecrationibus  serviens,  die 
ac  nocte { 2).  Nam  a  templo  non  recedere,  et 
perpetuo  jejunare  et  orare,  non  erat  in  lege 
Domini  usquam  imperatum  :  et  tamen  haec 
opera  indebita,  et  supererogationis,  fuisse 
cultum  Deo  gratum,  ex  verbis  Evangelii  satis 
aperte  colligitur.  Neque  enim  Evangelista  in 
laudibus  ejus  mulieris  posuisset,  assidua  illa 
jejunis  et  preces,  et  in  templo  commemora¬ 
tionem  ;  neque  dixisset,  illam  Deo  servisse 
jejuniis  et  orationibus,  nocte  ac  die  ;  nisi 
opera  illa  cultum  Dei  esse  credidisset.  Omitto 
alia  plurima,  quae  et  per  se  obvia  sunt,  et  a 
nobis  alibi  annotata. 

Porro  veteres  Patres,  afflictiones  istas  car¬ 
nis  non  imperatas  in  particulari,  sed  sponte 
assumptas,  apertissime  laudant,  et  ad  cultum 
Dei  pertinere  dicunt. 

Tertullianus  in  libro  de  resurrectione  car¬ 
nis  ;  seras  et  aridas  escas,  et  reliquam  cor¬ 


poris  afflictionem,  sacrificia  esse  Deo  grata, 
scribit.  Gregorius  Nazianzenus  in  epistola  ad 
Rellenium,  scribens  de  quibusdam  sanctis 
viris,  qui  aut  nunquam  homines  videbant, 
aut  totos  viginti  dies  sine  cibo  transigebant, 
aut  integro  anno  in  oratione  stabant  :  quae 
certe  opera  non  sunt  divinitus  imperata  : 
<(  Talis,  inquit,  est  Christi  pars,  talis  passio¬ 
num  Christi  fructus,  quem  ipse  e  terra  ad  Pa¬ 
trem  defert  ;  religionis,  inquam,  Christianae 
columen,  populi  decus,  mundi  fundamentum 
cum  coelestibus  pulchritudinibus  elegantia 
propemodum  certans.  »  Augustinus  homil. 
29.  in  lib.  l.  homiliarum,  eleemosynarum 
largitionem,  sacrificium  vocat.  Idem,  sive 
quicumquc  fuit  auctor,  in  libro  de  dogmati¬ 
bus  Ecclesiasticis,  cap.  68.  «  Pro  amore  cas¬ 
tigandi  corporis,  abstinentibus  a  vino  vel 
carnibus,  nihil  credere  meriti  accrescere,  non 
hoc  Christiani,  sed  Joviniani  est.  »  At  pro¬ 
fecto  a  carnibus,  et  vino  abstinere,  non  est 
divinitus  imperatum.  Leo  serm.  2.  de  jeju¬ 
nio  decimi  mensis  :  «  Pro  consummata, 
inquit,  perceptione  omnium  fructuum  dignis¬ 
sime  largitorum,  eorum  Deo  continentiae  liba¬ 
men  offertur.  »  Quo  loco  S.  Pontifex,  sacri¬ 
ficium,  ac  per  hoc,  cultum  Dei,  jejunium  il¬ 
lud  appellat,  quod  certum  est  non  esse  a  Deo 
Christianis  impositum.  Denique,  pleni  sunt 
libri  Patrum  ejusmodi  testimoniis. 

Postremo,  accedit  etiam  ratio.  Nam  si  Deo 
placent  opera,  quae  ipse  neque  in  genere, 
neque  in  specie  imperavit,  modo  cum  debitis 
circumstantiis  flant,  ut  paulo  ante  ostendimus 
de  votis ;  quanto  magis  certum  erit,  placere 
Deo,  quae  ipse  saltem  in  genere  imperavit, 
qualia  sunt,  Oratio,  Jejunium,  et  Eleemosy¬ 
na,  et  qua3  ad  ista  revocantur?  Argumenta 
Philippi  soluta  sunt  capite  superiore. 


CAPUT  VII. 

Posse  hominem  justi  ficatum  vere  Deo  satisfacere 
pro  reatu  pcenx  temporalis. 

Ultima  restat  quaestio  :  Utrum  opera  quse 
fiunt  ad  redimendam  poenam  temporalem, 
cujus  reatum  ssepe  manere  ostendimus  post 
culpam  dimissam,  vere  satisfactoria  dici  pos¬ 
sint.  Adversarii  siquidem  etiamsi  cogantur 


(1)  Psal .  LXXV,  12.  -  (2)  Luc.  II,  37. 

admittere  (ut  jam  disputavimus)  manere  in¬ 
terdum  reatum  poenae  temporalis  post  culpam 
remissam  ;  et  poenis  sponte  assumptis  prae¬ 
veniri  manum  Dei,  et  flagella  divina  averti, 
ac  denique  Jejunium,  Orationem,  et  Eleemo¬ 
synam  esse  opera  laboriosa,  ac  Deo  grata  : 
tamen  nullo  modo  adduci  possunt,  ut  fatean¬ 
tur,  per  hsec  opera  satisfieri  Deo,  aut  poenas, 
debitas  compensari ;  vix  etiam  nomen  ipsimi 
Satisfactionis  ferunt. 

Lutherus  in  assert.  art.  5  :  «  Vehementer, 
inquit,  odi,  et  sublatum  vellem  hoc  vocabu¬ 
lum  (Satisfactio),  quod  non  modo  in  Scriptu¬ 
ris  non  invenitur,  sed  et  periculosum  habet 
sensum ,  quasi  Deo  quisquam  possit  pro 
ullo  peccato  satisfacere,  cum  gratis  ille  agno¬ 
scat  omnia.  » 

Philippus  in  Apologia  Confessionis  Augu¬ 
stanae  artic.  de  Confessione  et  Satisfactione: 

«  Sed  tamen,  inquit,  fatentur  adversarii, 
quod  Satisfactiones  non  prosint  ad  remissio¬ 
nem  culpae  :  verum  fingunt  Satisfactiones 
prodesse  ad  redimendas  poenas,  seu  Purga¬ 
torii,  seu  alias.  «Et  infra  :  »  Hsec  tota  res  est 
commentitia,  recens  conficta,  sine  auctoritate 
Scripturse,  et  veterum  scriptorum  Ecclesia¬ 
sticorum.  »  Et  infra  :  «  Scholastici  viderunt 
in  Ecclesia  esse  Satisfactiones,  sed  non  ani¬ 
madvertebant,  illa  speculata  instituta  esse, 
tum  exempli  causa,  tum  ad  probandos  hos, 
qui  petebant  recipi  ab  Ecclesia.  In  summa, 
non  viderunt  esse  disciplinam,  et  rem  pror¬ 
sus  politicam:  ideo  superstitiose  finxerunt, 
eas  non  ad  disciplinam  coram  Ecclesia,  sed 
ad  placandum  Deum  valere.  » 

Joannes  Calvinus  lib.  m.  Instit  cap.  4.  §. 
39.  loqueris  de  Satisfactionibus,  quae  legun¬ 
tur  apud  veteres  :  «  Vocarunt,  inquit,  ut 
plurimum  Satisfactionem,  non  compensa¬ 
tionem,  quae  Deo  redderetur,  sed  publicam 
testificationem,  qua  qui  Excommunicatione 
mulctati  fuerant,  cum  in  communionem  re¬ 
cipi  vellent,  Ecclesiam  reddebant  de  sua 
poenitentia  certiorem  :  indicebantur  enim 
illis  pcenitentibus  certa  jejunia,  et  alia,  qui¬ 
bus  se  prioris  vitae  vere,  et  ex  animo  per¬ 
taesos  esse  approbarent,  vel  potius  priorum 
memoriam  obliterarent :  atque  ita  dicebantur 
non  Deo,  sed  Ecclesiae  satisfacere.  »  Haec 
ille,  qui  his  verbis  satis  ostendit,  se  non  ad¬ 
mittere  Satisfactionem  qua  Deo  satisfiat;  et  in 
superioribus  explicaverat,  se  non  solum  sa¬ 
tisfactionem  quoad  culpam,  sed  neque  etiam  ' 
quoad  poenam,  ullo  modo  admittere  :  cujus 
argumenta  paulo  infra  dissolvemus. 


Martinus  etiam  Kemnitius  loco  saepius  no¬ 
tato,  ac  praecipue  pag.  1087.  id  praecipue  in 
Tridentino  Concilio  reprehendi,  quod  exigat 
Satisfactionem  in  reconciliatione,  quae  fit 
post  Baptismum:  «Ita,  inquit,  Concilium 
sententiam  suam  explicat  :  Eos  qui  ante  Ba¬ 
ptismum  deliquerunt,  dicit  in  gratiam  a  Deo 
recipi  sine  propriis  satisfactionibus,  propter 
meritum  et  Satisfactionem  Christi :  qui  vero 
post  Baptismum  lapsi  sunt,  illis  ait  divinam 
clementiam  non  dimittere  peccata  absque 
ulla  propria  ipsorum  satisfactione ,  quam 
pro  peccatis  ipsi  exsolvant.  Hoc  lector  bene 
notet  etc.  » 

Nos  igitur  Concilium  Tridentinum  sess.  6. 
cap.  14.  et  sess.  14.  canon.  13.  et  Ecclesise 
totius  sententiam  sequentes,  probare  aggre¬ 
diemur,  per  opera  illa  poenalia,  de  quibus 
hactenus  locuti  sumus,  vere  ac  proprie  Do¬ 
mino  satisfieri  pro  reatu  poenae,  qui  post  cul¬ 
pam  dimissam  remanet  expiandus. 

Illud  tamen  antea  praemittendum  putamus, 
quod  et  initio  libri  hujus  attigimus  nos  hoc 
loco  de  Satisfactione  illa  verba  facere,  quae 
(ut  nostri  loquuntur)  ex  condigno  quidem 
poenam  temporalem  expiet,  non  tamen  ex 
rigore  just  tise.  Satisfactio  enim  ex  rigore 
justitias,  duo  requirit :  ut  satisfiat  ex  propriis , 
et  ad  aequalitatem,  nulla  videlicet  praeve¬ 
niente,  aut  intercedente  gratia  ejus,  cui  de¬ 
betur  Satisfactio.  Nos  autem  neque  aliquid 
habemus,  quod  Dei  non  sit,  neque  possumus 
ullo  genere  honoris  adaequare  injuriam,  quam 
Deo  fecimus  :  cum  injuriae  mensura  aestime¬ 
tur  ex  dignitate  Dei,  quae  infinita  est ;  men¬ 
sura  honoris,  quem  illi  impendimus,  aestime¬ 
tur  ex  dignitate  nostra,  quae  est  finita,  ac 
perexigua.  Nihilominus  tamen  accedente  gra¬ 
tia  Dei,  eaque  multiplici,  vere  possumus  ali¬ 
quo  modo  ex  propriis,  et  ad  aequalitatem, 
ac  per  hoc  juste,  et  ex  condigno  satisfacere. 

Primum  enim  accedit  gratia  justificationis, 
per  quam  efficimur  filii  Dei,  membra  Christi, 
habitacula  Spiritus  sancti :  et  hac  ratione, 
opera  nostra,  ut  a  Spiritu  Christi  in  nobis 
habitante  procedunt,  quamdam  habent  infi¬ 
nitatem,  ac  per  hoc  etiam  quamdam  aequali¬ 
tatem  cum  injuria,  qua  Deum  peccando  affe¬ 
ceramus. 

Accedit  rursus  alia  gratia,  cum  Deus,  qui 
nostra  omnia  sibi  jure  vindicare  posset,  non 
omnia,  quae  facere  possumus,  imperat,  sed 
certa  quidem  opera  duntaxat,  alia  vero  per¬ 
multa  non  imperat,  suadet,  atque  ad  ea  fa¬ 
cienda  hortatur,  ut  lib.  n  de  Monachis  copiose 

ostendimus.  Ex  qua  Dei  benignitate  illud 
consequitur,  ut  habeamus  opera  propria,  et 
indebita,  quibus  pro  injuria  satisfaciamus  : 
quanquam  ea  est  benignitas  Dei,  ut  etiam 
quee  munera  ipsius  sunt,  nostra  esse  merita 
patiatur  et  qusedemanu  ejus  accepimus,  sibi 
donari  libenter  admitfat. 

Accedit  praeterea  alia  gratia.  Nam  Deus 
cum  nos  ad  amicitiam  suam  per  reconcilia¬ 
tionem  iterum  recipit,  a  poena,  cujus  debi¬ 
tores  eramuseet,  ernitatem  aufert,  ac  de  aeter¬ 
na  temporalem  facit.  Ita  igitur  intelligimus, 
per  nostra  opera  Domino  satisfieri,  non  ex 
rigore  justitiae,  sed  gratia  ipsius  eaque  mul¬ 
tiplici  praecedente,  et  comitante,  atque  id  no¬ 
bis  donante,  ut  habeamus,  unde  ex  propriis, 
et  ad  aequalitatem  pro  poena  temporali  satis¬ 
facere  valeamus. 

Hac  explicatione  praemissa,  probanda  est 
veritas  primum  testimoniis  Scripturarum,. 
Deinde,  traditione  veteris  Ecclesiae. 


CAPUT  VIII. 

Ex  Scripturis  probatur ,  Deo  satifieri  posse 
pro  poena  temporali ,  culpa  dimissa. 

Primum  igitur  Scripturae  testimonium  esse 
potest,  quod  habetur  Isaiaecap.  1,  ubi  Domi¬ 
nus  promittit  remissionem  plenam,  ac  per¬ 
fectam  peccatorum  quasi  praemium  quoddam, 
iis  qui  non  tantum  laverint  ac  mundaverint 
se  per  contritionem,  sed  etiam  in  bonis  ope¬ 
ribus  misericordiae  se  exercuerint.  Sed  de  hoc 
loco  plura  dicemus  cap.  15.  in  solutione  ter¬ 
tii  argumenti  Joannis  Calvini. 

Alterum  testimonium  habetur  Daniel.  4  : 
Peccata  tua  eleemosynis  redime.  Et  Prov.  16 : 
Misericordia  et  veritate  redimitur  iniquitas  (1). 
Hic  enim  habemus  vocem  Redemptionis,  quae 
aequivalet  voci  Satisfactionis,  quam  Lutherus 
in  divinis  litteris  inveniri  negabat.  Certe  enim 
non  minus  ad  justitiam  pertinet  Redemptio, 
quam  Satisfactio  :  etsi  absurdum  esset  dice¬ 
re,  nostris  operibus  satisfieri  pro  peccatis, 
multo  esset  absurdius  dicere,  nostris  operibus 
redimi  peccata  :  quemadmodum  ipsi  etiam 
haeretici  gravius  ferunt,  si  dici  velimus  ali¬ 
qua  ex  parte  redemptores,  quam  satisfacto- 
res.  Cum  igitur  Scriptura  non  uno  in  loco 


disertis  verbis  tradat,  nostris  operibus  redi¬ 
mi  peccata,  profecto  non  abhorret  ab  usu 
Scripturae  quod  nos  dicimus,  nostris  operi¬ 
bus  satisfieri  pro  peccatis.  Quemadmodum 
autem  refellatur  Calvini  expositio  cap.  3.  os¬ 
tendimus. 

Sed  fortasse  objiciet  aliquis,  non  dixisse 
Danielem,  Pcenas  tibi  debitas  eleemosynis 
redime  ;  sed,  Peccata  tua  eleemosynis  redime , 
proinde  locutum  esse  de  redemptione  culpae  ; 
quam  nos  ipsi  faitemur  non  esse  veram  et 
propriam  redemptionem. 

Respondeo :  in  sacris  litteris  nomen  peccati 
saep  numero  accipi  pro  poena,  sive  pmnae 
reatu,  ut  Gen.  43.  Nisi  reduxero  puerum,  ero 
peccati  reus  in  te  omni  tempore.  Deuteron.  5. 
Reddens  iniquitatem  patrum  in  filios. .III  Re¬ 
gum  i.  Erimus  ego ,  et  filus  meus  Salomon 
peccatores  .  Et  hoc  modo  accipi  potest  illud 
quod  adduximus  ex  Proverbiis  :  Misericordia, 
et  veriiate  redimitur  iniquitas  (2). 

Locus  autem  Danielis  duobus  modis  expo¬ 
ni  solet.  Uno  modo  ut  per  peccatum  intelli- 
gatur  culpa,  sive  inimicitia  cum  Deo  :  et  tunc 
significatur  illis  verbis,  posse  hominem  poe¬ 
nitentiam  per  eleemosynas  placare  Deum  ex 
congruo,  atque  ab  eo  gratiam  reconcilia¬ 
tionis  impetrare.  Ex  qua  interpretatione  id 
sequitur,  ut  si  opera  hominis  nondunfjusti- 
ficati,  tamen  cum  auxilio  Dei  speciali  facta 
tantum  valent  ad  reconciliationem,  ut  ex¬ 
congruo  dicantur  redimere  culpam  :  multo 
magis  opera  hominis  justi,  ex  Spiritu  inha¬ 
bitante  facta,  tantum  valeant  ad  expiandam 
poenam  temporalem,  ut  ex  condigno  dican¬ 
tur  redimere  poenam. 

Alio  modo  exponuntur  a  nonnullis  ea  ver¬ 
ba,  ut  per  peccatum  sola  poena  intelligatur. 
Sed  quia  Nabuchodonosor  impius  erat,  et  non 
solum  poenas  sed  etiam  culpae  remissione  in¬ 
digebat,  idcirco  auctores  illi  volunt,  senten¬ 
tiam  Danielis  esse  hiulcam,  ac  subintelligi 
alia  verba,  quibus  ad  agendam  poenitentiam, 
et  quaerendam  reconciliationem  Daniel  re¬ 
gem  sit  cohortatus,  actum  demum  addiderit 
de  expianda  poena  :  Peccata  tua  eleemosynis 
redime.  Caeterum  plenus  commentarius  erit 
si  verba  Danielis  intelligamus  de  perfecta  re¬ 
missione  peccati  cjuoad  culpam  et  poenam  ; 
ita  ut  cohortatio  sit  ad  magnas  et  frequen¬ 
tes  eleemosynas,  quibus  primum  disponatur 
Rex  ad  reconciliationem,  deinde  etiam  poe¬ 
nam  ex  condigno  redimat ;  quemadmodum 


(1)  Dan.  IV,  24  ;  Prov.  XVI,  6.  —  (2)  Gen.  XLIII,  9  ;  Deut.  V,  9  ;  III  Reg.  I,  21 ;  Prov.  XVI,  6. 

intelligendus  esse  videtur  locus  ille  Lue.  2  : 
Date  eleemosynam,  et  ecce  omnia  munda  sunt 
vobis  (1).  Ad  quem  modum  etiam  loquitur  S. 
Cyprianus  in  serm.  de  lapsis,  ubi  opera  poe¬ 
nitentiae  requirit,  quibus  primum  venia  pec¬ 
catorum  impetretur,  deinde  etiam  corona 
gloriae  acquiratur. 

Tertium  testimonium  positum  est  in  illis 
verbis  praecursoris  :  Facite  fructus  dignos  poe¬ 
nitentiae ,  Luc.  m  (2),  quod  testimonium  adver¬ 
sarii  non  recte  exponunt  de  novitate  vitae, 
et  observatione  legis  divinae.  Nam  facere 
fructum  dignum  poenitentiae,  est  operari  eo 
modo,  quo  decet  eum  qui  Poenitentiam  pro¬ 
fitetur  ;  qui  autem  poenitentiam  profitetur 
quod  aliquem  laeserit,  non  solum  cessat  a 
laedendo,  nec  solum  cavet  in  futurum  ne  quid 
in  eum  committat,  sed  etiam  damnum  re¬ 
sarcit,  compensat  injuriam,  male  facta  cor¬ 
rigit,  et  emendat. 

Atque  in  hunc  modum  locum  istum  veteres 
exposuerunt.  S.  Gregorius  homil.  20.  in 
Evang  :  «  Aliud,  inquit,  est  fimetum  facere 
Poenitentiae,  aliud  dignum  Poenitentiae  fru¬ 
ctum  facere.  Ut  enim  de  dignis  poenitentiae 
fructibus  loquamur,  sciendum  est,  quod 
quisquis  illicita  non  commisit,  huic  jure  con¬ 
ceditur,  ut  licitis  utatur,  sicque  opera  pieta¬ 
tis  faciat,  ut  tamen  si  voluerit,  ea  quae  mundi 
sunt  non  relinquat.  At  si  quis  in  fornicationis 
culpam,  vel  fortassis,  quod  gravius  est,  in 
adulterium  lapsus  est,  tanto  a  se  licita  debet 
abscindere,  quanto  se  meminit  et  illicita 
perpetrasse.  »  Vide  eumdem  lib.  vi.  cap.  2. 
in  primum  Regum,  ubi  cum  tria  ad  Poeniten¬ 
tiam  requirat,  mentis  conversionem,  oriscon- 
fessionem  et  peccati  vindictam  ;  hoc  tertium, 
ex  testimonio  a  nobis  allato  de  dignis  Poeni¬ 
tentiae  fructibus  confirmat. 

Beda  lib.  i.  in  Luc.  cap.  2.  repetit  verba 
Gregorii  jam  citata.  Idem  etiam  Beda  in 
Psalm.  4  :  «  Sacrificate,  inquit,  sacrificium 
justitiae,  quasi  dicat  :  Ita  dico  ut  irascamini 
praeteritis  peccatis,  ut  sacrificetis  sacrificium, 
id  est,  mortificetis  propria  vitia  vestra,  fa¬ 
ciendo  dignos  fructus  Poenitentiae,  tantum 
scilicet  pro  singulis  vos  affligentes,  quantum 
digna  expetit  Poenitentia,  quod  erit  sacrifi¬ 
cium  justitiae.  » 

Petrus  Damiani  in  serm.  2.  de  S.  Andrea : 
«  Ne  tibi  blandiaris,  si  graviter  peccanti,  le¬ 
vior  Poenitentia  a  mansueto,  vel  a  dissimu¬ 
lante  dictatur,  cum  in  Purgatoriis  ignibus 


perficiendum  sit,  quidquid  hic  minus  feceris  : 
quia  dignos  Poenitentiae  fructus  quaerit  Altis- 
simus.  » 

Christianus  Druthmarus  in  cap.  3.  Matth.: 
«  Fructum,  inquit,  dignum  Poenitentiae  fa¬ 
cere,  est  praeterita  mala  fletibus  punire,  et 
bona  e  contrario  agere,  et  male  commissa 
eleemosynis  redimere.  » 

Isichius  lib.  iv.  in  Levit,  cap.  14  :  «  Haec, 
inquit,  opera  necessaria  habet,  quae  virtu¬ 
tibus,  et  actionis  studio  valeant  delere  pec¬ 
cata  :  propter  quod  Joannes  Baptista  populo 
Judaeorum  dicebat,  Facite  fructum  dignum 
Poenitentia}.  »  Et  paulo  infra,  explicans  quae 
sint  ista  opera,  sive  fructus  Poenitentiae,  dicit 
esse  Orationem  intentam,  Eleemosynam,  vi¬ 
gilias,  saccum,  jejunium,  lacrymas. 

Sanctus  Joannes  Chrysostomus  homil.  10. 
in  Matthaeum,  exponens  hunc  ipsum  locum  : 
<t  Facite,  inquit,  fructus  dignos  poenitentiae. 
Quo  autem  modo  fructificare  poterimus  ?  si 
utique  peccatis  adversa  faciamus.  Verbi 
gratia,  aliena  rapuisti  ?  incipe  donare  jam 
propria ;  longo  es  tempore  fornicatus  ?  a  le¬ 
gitimo  quoque  usu  suspendere  conjugii,  ac 
perpetuam  continentiam  saepius  paucorum 
dierum  castitate  meditare  ;  injuriam ,  vel 
opere  cuiquam,  vel  sermone  fecisti?  refer 
benedictionis  verba  conviciis  ;  etpercutientes 
te,  nunc  officiis,  nunc  etiam  beneficiis  pla¬ 
care  contende  ;  neque  enim  vulnerato  suffi¬ 
ciet  ad  salutem,  tantummodo  spicula  de  cor¬ 
pore  evellere,  sed  etiam  remedia  adhibere 
vulneribus.  Deliciis  antea,  et  temulentia  dif¬ 
fluebat?  jejunio,  et  aquae  potu  utrumque  com¬ 
pensa.  » 

Pacianus  in  epist.  3.  Sympronianum  : 
«  Vides,  inquit,  in  sarmentis  fructum  requiri, 
id  est,  bona  operaPoenitentiae,  sicut  Joannes 
ait,  Facite  fructum  dignum  poenitentiae.  Vi¬ 
des  sarmenta  purgari  :  quae  sunt  detrimenta 
carnis  damna  laetitiae,  damna  patrimonii, 
vitae  labores,  qui  actus  proprie  pcenitentium 
sunt.  )> 

Hi  certe  Patres  non  solum  vitae  novitatem, 
et  legis  obedientiam  requirunt,  ut  digni  fru¬ 
ctus  Poenitentiae  censeantur,  sed  etiam  ut  a 
licitis  nos  abstineamus,  ut  opera  faciamus 
quae  valeant  delere  peccata,  ut  male  facta 
laboriosis  operibus  puniamus,  ut  scelera  bo¬ 
nis  operibus  redimamus,  ut  vitiorum  plagas 
abstinentiae  medicina  curemus,  ut  crapulam 
et  ebrietatem  Git  Chrysostomus  loquitur) 


(1)  Luc.  XI,  41.  —  (2)  Luc.  III.  8. 

aquae  potu,  ac  jejunio  compensemus.  Denique 
Pacianus,  detrimenta  carnis  damna  laeti¬ 
tiae  damna  patrimonii,  et  vitae  labores,  id 
est,  jejunia,  fletus,  eleemosynas  profusas,  et 
c aeteras  vitae  asperitates,  quas  alioqui  nulla 
lex  imperat,  fructus  dignos  poenitentiae  esse 
definit.  Digni  autem  fructus  recte  dici  non 
possent,  nisi  re  vera  sufficerent  ad  injuriam 
compensandam,  si  non  ad  aequalitatem  quan¬ 
titatis,  saltem  ad  aequalitatem  proportionis, 
et  juxta  acceptationem  ejus  qui  fuerat  laesus. 

Quartum  testimonium  habetur  II  Cor.  vn, 
ubi  B.  Paulus  inter  alios  bonos  fructus  san¬ 
ctae  tristitiae,  quae  Poenitentiam  in  salutem 
stabilem  operatur,  ponit  Vindictam.  Neque 
multum  refert  an  Apostolus  loquatur  de  vin¬ 
dicta,  quam  is,  qui  Poenitentiam  agit,  de 
seipso  sumit,  an  de  ea,  quae  injungitur  ab  alio  : 
satis  enim  nobis  est,  probari  ab  Apostolo 
poenas,  quae  vindictae  nomine  inveniuntur  in 
Poenitentia.  Vindicta  enim  ad  praeteritum 
respicit,  et  ad  justitiam  pertinet,  neque  aliud 
est,  nisi  id  quod  nos  dicimus  Satisfactionem: 
ideo  enim  sumit  unusquisque  de  peccatis  suis 
pro  amore  Dei  vindictam,  vel  a  Sacerdote 
injunctam  libenter  admittit ,  ut  injuriam 
Deo  factam  ea  ratione  compenset. 

Et  quamvis  Calvinus,  ut  supra  notavimus, 
multis  in  locis  neget,  ullam  poenam  pro  pec¬ 
catis  nostris  exigi  a  nobis ;  tamen  lib.  m. 
Instit.  cap.  3.  §.  15.  hunc  locum  Apostoli 
tractans,  ita  loquitur  :  «  Postrema  est  vin¬ 
dicta  :  quo  enim  severiores  in  nos  sumus, 
et  acriore  censura  quaestionem  habemus  de 
peccatis  nostris,  eo  sperare  debemus  magis 
propitium,  ac  misericordem  Deum.  Et  certe 
fieri  non  potest,  quin  anima  divini  Judicii 
horrore  perculsa,  partes  ultionis  in  exigenda 
de  se  poena  occupet  ».  Quo  loco  aperte  con¬ 
cedit,  Apostolum  Paulum  loqui  de  poena , 
quae  vindictae  nomine  a  pcenitente  suscipi¬ 
tur. 

Quintum  testimonium  colligitur  ex  Levit, 
cap.  4.  5.  et  6.  ubi  sacrificia  diversi  pretii, 
pro  aestimatione  ac  mensura  delicti  impe¬ 
rantur.  Fuisse  autem  ea  sacrificia  compen¬ 
sationem,  ac  satisfactionem  pro  reatu  poenae 
temporalis  expiando,  probabitur  cap.  15.  in 
responsione  ad  argumenta  Calvini,  in  solut. 
5.  argumenti. 

Huc  afferri  possunt  illa  omnia  Scripturae 
loca,  quae  docent,  opera  hominum  justorum, 
meritoria  esse  vitae  aeternae.  Nam  si  opera 


justorum  eam  vim  habent,  ut  vitam  aeternam 
vere,  et  proprie  mereantur  :  nullo  modo  ne¬ 
gari  potest,  quin  etiam  efficacia  esse  possint 
ad  satisfaciendum  pro  reatu  poenae  tempo¬ 
ralis  ;  siquidem  longe  majus  est  gloria  aeterna, 
quam  poenae  temporalis  remissio.  Certe  inter 
homines,  si  quis  Regem  suum  injuria  affe¬ 
cisset,  ac  deinde  in  amicitiam  restitutus,  ita 
se  gereret,  ut  merito  operum  suorum  in  so¬ 
cietatem  regni  admitteretur ;  quis  ambigeret, 
eumdem  officiis  erga  regem,  pecuniarum  de¬ 
bitum  facile  posse  redimere  ? 

Scripturae  testimonia  pro  meritis  vitae 
aeternae  passim  occurrunt :  sed  duo  nobis  hoc 
loco  sufficient.  Alterum  est  Matth.  xx  :  Voca 
operarios ,  et  redde  illis  mercedem  (1),  quo 
loco,  et  vox  Mercedis,  et  nomen  operariorum, 
et  pactum  cum  operariis  ex  denario  diurno, 
non  permittunt  nos  aliter  hunc  locum  expo¬ 
nere,  quam  de  meritis  proprie  dictis,  quibus 
ex  justitia  merces  debetur  :  denarium  autem 
diurnum,  qui  eo  loco  pro  mercede  ponitur, 
communi  consensu  Patres  docent  esse  vitam 
aeternam.  Vide  Ambrosium  lib.  vii,  in  Lucam 
cap.  66.  Hieronymum  lib.  II.  in  Jovinianum. 
Augustinum  lib.  de  sancta  Virginitate,  cap. 
26.  Gregorium  lib.  iv.  Moralium,  cap.  42. 
Ghrysostomum,  et  alios  in  hunc  locum  Mat¬ 
thaei. 

Alterum  testimonium  est.  II  Timoth.  iv. 
Reposita  est  mihi  corona  justitiae,  quam  reddet 
mihi  in  illa  die  justus  judex,  non  solum  autem 
mihi ,  sed  et  iis,  qui  diligunt  adventum  ejus  (2), 
certe  corona  justitiae,  quae  redditur  a  justo 
judice,  veram  et  propriam  laborum,  merito¬ 
rumque  mercedem  significat.  Sed  de  his  ha¬ 
ctenus  :  nam  de  meritis  operum  suo  loco 
fusius  disseremus. 


CAPUT  IX. 

Ex  traditione  veteris  Ecclesiae  probatur 
Satisfactio. 

Nunc  afferemus  testimonia  veteris  Eccle¬ 
siae.  Ac  primum  aetate  prima  post  Apostolos, 
id  est,  post  annum  Domini  100,  habemus  Ju¬ 
stinum,  sive  quicumque  fuit  auctor  quaestio¬ 
num,  quae  in  Justini  operibus  continentur. 
Is  igitur  quaest,  79.  quaerit,  cur  Josiam  regem 
Deus  permiserit  gladio  caedi,  cum  vir  san- 


(1)  Matth.  XX,  8.  —  (2)  II  Tim.  IV,  8. 

ctissimus  fuisset ;  respondet  autem  his  verbis : 
«  Caeterum  luctuosum  vitae  finem  propterea 
Jcsias  retulit,  quod  jussioni  II  iere  miae  non 
paruerit,  qui  ei  ex  mandato  Dei  dixerat,  ut 
ne  progrederetur  ad  obviandum  regi  ^Egypti 
in  bellum,  sicut  ait  Hieremias.  Quapropter  ut 
eum  purum  a  peccatis  ex  hac  vita  reciperet 
Dominus  Deus,  ideo  permisit  illum  inobe- 
dientiae  ejus  ferro HSgyptio  poenas  exsolvere.» 
Quod  si  mortem  illam  Deus  permisit,  ut  pu¬ 
rum  Josiam  a  peccato  reciperet  :  ergo  mortis 
poma  expiatio  fuit  peccati ;  et  proinde  (quod 
est  idem)  satisfactio  pro  peccato  ;  et  si  poena 
illa  mortis  violentae,  expiatio  fuit  peccati,  ad 
eumdem  modum  caeleree  poenae,  quae  post 
peccatum  exiguntur  a  pcenitentibus,  non  sunt 
satisfactiones  coram  hominibus  tantum,  sed 
etiam  coram  Deo  :  neque  solum  in  remedium 
contra  futura,  sed  etiam  in  vindictam,  et 
compensationem  praeteritorum  exiguntur. 

S.  Irenaeus  lib.  m.  cap.  37.  loquens  de 
Poenitentia  Adami :  «  Timor,  inquit,  Domini 
initium  intelligentiae,  intellectus  vero  trans¬ 
gressionis  fecit  Poenitentiam,  pcenitentibus 
autem  largitur  benignitatem  suam  Deus. 
Etenim  per  succinctorium  in  facto  ostendit 
suam  Poenitentiam, foliis  ficulneis  semetipsum 
contegens,  existentibus  et  aliis  foliis  multis, 
quae  minus  corpus  ejus  vexare  potuissent, 
condignum  tamen  inobedientiae  amictum 
fecit,  conterritus  timore  Dei,  et  retundens 
petulantem  carnis  impetum.  »  Et  infra  ponit 
verba  ipsius  Adami  :  «  Quoniam,  inquit, 
eam,  quam  habui  a  Spiritu  sanctitatis,  stolam 
amisi  per  inobedientiam  :  et  nunc  cognosco, 
quoniam  sim  dignus  tali  tegumento,  quod 
delectationem  quidem  nullam  praestat,  mor¬ 
det  autem,  et  pungit  corpus.  Et  hoc  semper 
habuisset  indumentum  ,  humilians  semet¬ 
ipsum,  nisi  Dominus,  qui  est  misericors,  tu¬ 
nicas  pelliceas  pro  foliis  ficulneis  induisset 
eos.  »  Ex  hoc  testimonio  discimus,  fructum 
Poenitentiae  dignum,  non  esse  solum  ut  Ad¬ 
versarii  volunt,  novam  obedientiam  manda¬ 
torum  ;  non  enim  Deus  mandaverat,  ut  Adam 
indumento  illo  tam  aspero  uteretur  :  sed  esse 
poenam  sponte  susceptam,  quae  dolore  corpus 
afficiat,  et  voluptatem  ex  peccato  perceptam 
ea  ratione  compenset.  Quocirca  recte  Ire¬ 
naeus  indumentum  illud  Adami  vocat  condig¬ 
num  inobedientiae  amictum.  Inobedientia 
enim  ex  superbia  nata  fuerat,  et  idcirco  ju¬ 
stum,  et  condignum  erat,  ut  humilitate  com¬ 
pensaretur  :  amictus  autem  ille,  non  solum 
carnem  punctionibus  affligebat,  ut  ob  dele¬ 


ctationem  illicitam  Domino  satisfieret,  sed 
etiam  vilitate  ad  cor  humiliandum  valebat, 
ut  superbiam,  et  inobedientiam  compensaret. 
Atque  hinc  videtur  postea  factum,  ut  pceni- 
tentes  sacco,  sive  cilicio  communiter  ute¬ 
rentur.  Idem  lib.  iv.  cap.  in  fine  :  «  Do¬ 
cebat,  inquit,  ut  facerent  praecepta,  quae  ab 
initio  praecepit  Deus,  et  ut  veterem  cupidi¬ 
tatem  per  opera  bona  solverent,  et  seque¬ 
rentur  Christum.  Quoniam  autem  ea,  quae 
possidentur,  pauperibus  divisa,  solutionem 
faciunt  praeteritae  cupiditatis,  Zachaeus  fecit 
manifestum  :  Ecce,  dicens,  dimidium  bono¬ 
rum  meorum  do  pauperibus.  » 

Tertullianus  in  lib.  de  Poenitentia  :  «  Of¬ 
fendisti,  inquit,  sed  reconciliari  adhuc  potes, 
habes  cui  satisfacias,  et  quidem  volentem  ». 
Et  infra  :  «  Satisfactio  confessione  dispo¬ 
nitur  ».  Et  paulo  ante  :  «  Quam  porro  inep¬ 
tum,  Poenitentiam  non  adimplere,  et  veniam 
delictorum  sustinere  ?  hoc  est  pretium  non 
exhibere,  ad  mercedem  manum  emittere  : 
hoc  enira  pretio  Dominus  veniam  addicere 
instituit  :  hac  poenitentiae  compensatione 
redimendam  proponit  impunitatem.  »  Ex 
hoc  testimonio  habemus  nomen  Satisfa¬ 
ctionis,  quod  Lutherus  sublatum  cupiebat  : 
habemus  satisfieri  Deo,  non  autem  soli  Ec¬ 
clesiae,  ut  Adversarii  docent  :  habemus, 
Satisfactionis  opera  ex  condigno  redimere 
poenas  peccatorum,  nam  ideo  pretium,  red¬ 
emptionem  ,  et  compensationem .  Tertul¬ 
lianus  appellat. 

Post  annum  Domini  200.  habemus  Ori- 
genem.  Is  homil.  6.  in  Exod,  sic  loquitur : 

«  Si  quis  forte  hujusmodi  pecuniam  a  Diabolo 
deceptus,  accepit,  nonusquequaque  desperet, 
misericors  enim  et  miserator  Dominus,  et 
creaturae  suae  non  vult  mortem,  sed  ut  con¬ 
vertatur  et  vivat.  Poenitendo,  flendo,  satisfa-' 
ciendo  deleat  quod  admissum  est  ».  Item 
homil.  Io.  in  Levit,  ubi  dixeratposse  redimi 
peccata  in  hac  vita,  subjungit  :  «  Si  tamen 
invenerit  manus  tua  pretium,  quod  restituat. 
Quale  pretium?  Poenitentiae  suae  dubio  la- 
crymis  congregatum,  et  manibus,  id  est, 
labore  boni  operis  inventum».  Homil.  3.  in 
lib.  Judic.  :  «Vide,  inquit,  benignum  Domi¬ 
num,  misericordiam  cum  severitate  miscen¬ 
tem,  et  ipsius  poenae  modum  justa  et  clementi 
libratione  pensantem.  Non  in  perpetuum  tra¬ 
dit  delinquentes,  sed  quanto  tempore  errasse 
te  nosti,  quanto  tempore  deliquisti j  tanto 
nihilominus  tempore  humilia  te  ipsum  Deo, 
et  satisfacito  ei  in  confessione  Poenitentiae.» 

S.  Cyprianus  lib.  i.  epist.  3.  scribens  ad¬ 
versus  eos,  qui  non  praemissa  plena  satisfa¬ 
ctione,  pacem  poenitentibus  dabant  :  «  Ela¬ 
borant,  inquit,  ne  Deo  indignanti  satisfiat.  » 
Et  infra  :  «  Datur  opera,  ne  satisfactionibus, 
et  lamentationibus  justis  delicta  redimantur, 
ne  vulnera  lacrymis  abluantur  ».  Item  lib. 
in.  epist.  14  :  «  Haec  qui  subtrahit  fratribus 
nostris,  decipit  miseros,  ut  qui  possunt  agere 
Poenitentiam  veram,  Deo  Patri,  et  miseri¬ 
cordi,  precibus  et  operibus  suis  satisfacere, 
seducantur  ut  magis  pereant.  »  Item  in  ser¬ 
mone  de  opere  et  eleemosynis  :  «  Nec  ha¬ 
beret,  inquit,  quid  fragilitatis  humanae  infir¬ 
mitas,  atque  imbecillitas  faceret,  nisi  iterum 
pietas  divina  subveniens  justitiae,  et  miseri¬ 
cordiae  operibus  ostensis  ,  viam  quamdam 
tuendae  salutis  aperiret,  ut  sordes  postmodum 
quascumque  contrahimus,  eleemosynis  ablu¬ 
amus.  Loquitur  in  Scripturis  Spiritus  sanctus, 
et  dicit  :  «  Eleemosynis  et  fide  delicta  pur¬ 
gantur  :  non  utique,  illa  delicta,  quae  fuerant 
ante  contracta  ;  nam  illa  Christi  sanguine, 
et  satisfactione  purgantur.  »  Ex  hoc  testi¬ 
monio  apertissime  dicimus,  discrimen  inter 
Baptismum,  et  Sacramentum  Poenitentiae, 
quod  adversarii  perspicere  nunquam  po¬ 
tuerunt.  Nam  ante  Baptismum  non  exigitur 
Satisfactio,  cum  Christi  sanguine  per  Bapti¬ 
smum  plenissime  applicato,  purgentur  pecca¬ 
ta  omnia,  non  solum  quoad  culpam,  sed  etiam 
quoad  poenam  alterius  vitae,  tum  aeternam, 
tum  temporariam  :  post  Baptismum  autem 
necessaria  Satisfactio  est,  quoniam  (ut  supra 
Ostendimus)  per  absolutionem  Sacerdotalem 
remittitur  quidem  culpa,  et  poena  aeterna,  sed 
non  tota  poena  temporalis  alterius  vitae.  Idem 
Cyprianus  in  sermone  de  lapsis  :  «  Dominus, 
inquit,  orandus  est,  Dominus  nostra  Satisfa¬ 
ctione  placandus  » .  Et  infra,  in  ultimis  ver¬ 
bis,  posteaquam  dixerat  :  «  Orare  oportet 
impensius,  et  rogare,  diem  luctu  transigere, 
vigiliis,  ac  noctes  fletibus  ducere,  stratos 
solo  adhaerere  cineri,  in  cilicio  et  sordibus 
volutari,  etc.  »,ita  subjungit  :  «  Qui  sic  Deo 
satisfecerit,  qui  Poenitentia  facti  sui,  qui  pu¬ 
dore  delicti,  plus  virtutis  et  fidei  de  ipso 
lapsus  sui  dolore  conceperit ;  exauditus  et 
adjutus  a  Domino, quam  contristaverat  nuper 
laetam  faciet  Ecclesiam  :  nec  jam  solam  Dei 
veniam  merebitur,  sed  coronam.  » 

Post  annum  Domini  300.  S,  Antonius  Mag¬ 
nus  in  epist.  1.  extrema,  dicit  Deum  aspice¬ 
re  ad  jejunia  plurima,  vigilias,  meditationes 
assiduas,  preces  largas,  abdicationem  rerum 


hujus  mundi,  et  caeteros  labores  pceniten* 
tiura,  et  sic  eorum  misereri. 

Lactantius  lib.  iv.  de  vera  sapientia,  cap. 
17  :  «  Yolens,  inquit,  vitae  ac  saluti  nostrae 
pro  aeterna  sua  pietate  consulere,  Poeniten¬ 
tiam  nobis  in  illa  circumcisione  proposuit, 
ut  si  cor  nudaverimus,  id  est,  si  peccata  nos¬ 
tra  confessi,  satis  Deo  fecerimus,  veniam 
consequamur.  »  Idem.  lib.  v.  de  Justitia, 
cap.  13.  <c  Deo,  inquit,  satisfacere  licet,  et 
lib.  vi.  de  vero  cultu,  cap.  13.  «  Circumspi¬ 
ce,  inquit,  conscientiam  tuam,  et  quantum 
potes,  medere  vulneribus  :  nec  tamen  quia 
peccata  largitione  tolluntur,  dari  tibi  licen¬ 
tiam  peccandi  putes.  Abolentur  enim  si  Deo 
largiare,  quia  peccaveras  :  nam  si  fiducia 
largiendi  pecces,  non  abolentur.  Deus  enim 
purgari  homines  a  peccatis  maxime  cupit, 
ideoque  agere  Poenitentiam  jubet.  »  His  ver¬ 
bis  Lactantius  Cyprianum,  ut  videtur,  secu¬ 
tus,  hortatur  Pcenitentes  ad  eleemosynarum 
largitionem  :  ac  dicit  peccata  tolli  et  aboleri 
per  eleemosynas,  si  hominem  pceniteat  pec¬ 
casse  ;  et  ideo  quia  peccavit,  nimirum  ut  sa¬ 
tisfaciat  Deo  ;  eleemosynas  largiatur  :  non 
tolli  autem  nec  aboleri,  si  fiducia  largiendi 
homines  peccent,  idest,  si  eleemosynas  lar¬ 
giantur  :  ut  liberius  peccent.  Eodem  lib.  cap. 
24.  idem  auctor  :  «  Potest,  inquit,  reduci, 
et  liberari,  si  eum  pceniteat  actorum,  et  ad 
meliora  conversus,  satisfaciat  Deo.  » 

S.  Hilarius  in  Psalm.  118.  exponens  ver¬ 
siculum  ultimum  litterse  Phe  :  Exitus  aqua 
rum  deduxerunt  oculi  mei  :  «  Conscius,  in¬ 
quit,  peccatorum  veterum,  ut  historia  ipsa' 
docetur,  licet  toto  corde  se  direxerit,  tamen 
quia  et  peccati  sui  dolorem  ante  re  ipsa 
scripserit,  tunc  cum  Nathan  Propheta  ar¬ 
guente,  crimen  suum  recognovit,  et  flevit  : 
nunc  quoque  non  desinit  verse  Poenitentise 
lacrymis,  facti  veteris  crimen  abluere.  »  Et 
infra  :  «  Hsec  penitentise  vox  est  lacrymis 
orare,  lacrymis  ingemiscere,  et  per  hanc  con¬ 
fidentiam  dicere  :  Lavabo  per  singulas  noctes 
lectum  meum.  Hsec  venia  peccati  est,  fonte 
fletuum  flere,  ut  largo  lacrymarum  imbre 
madiefieri.  »  Ex  hoc  testimonio  habemus  Da- 
videm  post  perfectam  conversionem,  et  in¬ 
dulgentiam  culpse  adeptam,  lacrymis  pec¬ 
catum  olim  commissum  abluisse,  quia  vide¬ 
licet  intelligebat,  post  culpam  remissam,  rea¬ 
tum  poense  remansisse  ;  qui  Satisfactione  pur¬ 
gandus  esset  :  habemus  etiam,  veniam  pec¬ 
cati  esse,  fonte  fletuum  fluere,  id  est,  copio¬ 
sis  lacrymis  veniam  sine  dubio  obtineri; 

Idem  can.  4.  in  Matth.  non  procul  a  fine  : 
«  Quia  charitas,  inquit,  plurimum  peccato¬ 
rum  tegit,  et  errorum  nostrorum  ambitiosa 
ad  Deum  patrona  est ;  novissimum  poenae 
quadrantem  solvemus,  nisi  pretio  ipsius  ali¬ 
quantorum  criminum  culpa  redimamur.  » 
Vide  quam  perspicue  magnus  hic  Doctor 
operibus  charitatis  redimi  dicat  eam  poenam, 
quam  culpa  debebamus. 

S.  Basibus  in  Psal.  29.  exponens  versicu¬ 
lum  illum  :  Convertisti  planctum  meum  in  gau¬ 
dium  mihi:  «  Sed,  inquit,  et  lamentantur  no¬ 
bis  prophetae,  ad  luctum  nos  provocantes,  ut 
simul  ad  confessionem,  et  cognitionem  pec¬ 
catorum  nostrorum  delati,  ex  Propheticis  ser¬ 
monibus,  nostrum  lugeamus  exitium,  labori¬ 
bus  multis,  et  aerumnis  nostram  carnem  af¬ 
fligendo.  Et  sane  qui  tadiscst,  lugubris  vestis 
disrumpitur,  quam  sibi  circumposuerat,  suum 
lugens  peccatum  :  huic  tandem  circumponi¬ 
tur  amictus  laetitiae,  et  pallium  salutis  etc.  » 
Hoc  loco  satis  aperte  Magnus  Basibus  docet 
laboribus  et  aerumnis,  quibus  affligitur  cairo, 
acquiri  laetitiam  indulgentiae,  ac  salutis.  Idem 
etiam  in  oratione  super  illa  verba  :  Attende 
tibi.  «Attende,  inquit,  tibi,  ut  pro  delicti  pro¬ 
portione,  hinc  quoque  mutueris  ex  admota 
tibi  medela,  valetudinis  instaurandae  subsi¬ 
dium.  Magnum  est,  et  grave  peccatum?  multa 
opus  habes  confessione,  lacrymis  amaru¬ 
lentis,  peracri  contentione  vigiliarum,  indi¬ 
vulso,  et  continenti  jejunio.  Levis  est :  nec 
intoleranda  offensio  ?  huic  quoque  exaeque¬ 
tur  Poenitentia.  »  Hic  vero  apertissime  agno¬ 
scit  Basibus  Satisfactionem  condignaim  esse 
debere,  et  eam  proportionem  cum  peccato 
exigere,  ut  vere  per  eam  offensio  compense¬ 
tur. 

S.  Ambrosius  in  epist.  82.  ad  Ecclesiam 
Vercellensem  :  «  Quae  nobis,  inquit,  salus 
esse  potest,  nisi  jejunio  eluerimus  peccata 
nostra  ?  »  Idem  lib.  n.  de  Poenitentia,  cap. 
v  :  «  Utrumque,  inquit,  beatum  dixit,  et  cu¬ 
jus  iniquitas  remittitur  per  lavacrum,  et  cu¬ 
jus  peccatum  tegitur  operibus  bonis ;  qui 
enim  agit  Poenitentiam,  non  solum  diluere 
lacrymis  debet  peccatum  suum,  sed  etiam 
emendatioribus  factis  operire,  et  tegere  de¬ 
licta  superiora,  ut  non  ei  imputetur  pecca¬ 
tum.  »  Idem  ad  Virginem  lapsam,  cap.  8: 
«  Grandi  plagae,  inquit,  alta,  et  prolixa  opus 
est  medicina  :  grande  scelus,  grandem  ne¬ 
cessariam  habet  Satisfactionem.  »  Idem  in 
lib.  de  Elia,  et  jejunio,  cap.  20.  «  Habemus, 
nquit,  plura  subsidia,  quibus  peccata  no¬ 


stra  redimamus.  Pecuniam  habes  ?  redime 
peccatum  tuum.  Non  venalis  est  Dominus, 
sedtu  ipse  veniabscs,  peccatis  tuis  venumda- 
tus  es  :  redime  te  operibus  tuis,  redime  te 
pecunia  tua.  » 

S.  Gregorius  Nazianzenus  in  oratione  de 
pauperum  amore,  prope  extrema  :  «  Miseri¬ 
cordia,  inquit,  et  fide  peccata  purgantur. 
Ergo  miseratione  purgemur,  animique  labes, 
et  inquinamenta,  egregia  illa  herba  deterga- 
mus  ac  dealbemus,  alii  ut  lana,  abi  ut  nix 
pro  misericordiae  videlicet  proportione.  » 
Idem  in  oratione  in  sanctum  lavacrum,  dicit, 
cicatricem  ex  peccatorum  vulneribus  rema¬ 
nentem,  obduci  obnixis  precibus,  multo  lu¬ 
ctu,  et  gemitu,  et  lacrymis.  Idem  oratione  in 
sancta  lumina,  posteaquam  multa  dixerat  de 
Baptismo  laborioso  Poenitentiae,  subjungit : 
« ^Equale  est  malum,  et  dimissio  afisque  casti¬ 
gatione,  et  castigatio  sine  venia ;  quando¬ 
quidem ‘illa  totas  relaxat  habenas,  haec  vero 
nimium  restringit;  »  qua  sententia  pulchre 
refellit  Novatianos  et  Lutheranos  (licet  hi 
nondum  nati  essent)  Novatiani  enim  castiga¬ 
tionem  admittebant  sine  spe  absolutionis ; 
Lutherani  contra  absolutionem  sine  castiga¬ 
tione  concedunt.  Quare  sicut  Cyprianus  de 
Novatianis  dixit,  illos  subtraxisse  de  Satisfa¬ 
ctione  medicinam,  lib.  iv  epist.  2.  ita  nos  di¬ 
cere  possumus  de  Lutheranis,  eos  e  contra¬ 
rio  subtrahere  de  medicina  satisfactionem. 

S.  Pacianusin  Paraenesi  ad  Poenitentiam, 
extrema  :  «Obtestor,  inquit,  et  deprecor,  ne 
pudeat  in  hoc  opere,  ne  pigeat  opportuna, 
quam  primum  remedia  salutis  invadere,  de¬ 
jicere  moeroribus  animum,  sacco  corpus  in¬ 
volvere,  cinere  perfundere,  macerare  jejunio, 
moerore  conficere,  multorum  precibus  adju¬ 
vare.  In  quantum  poenae  non  vestrae  peperce¬ 
ritis,  in  tantum  vobis  Deus  parcet.  »  Et  infra  : 
«  Ecce  polliceor,  si  ad  patrem  vestrum  vera 
Satisfactione  redeatis,  nihil  ulterius  errando, 
nihil  pristinis  adjiciendo  peccatis,  dicendo 
etiam  humile  aliquid,  et  flebile  ;  Peccavimus 
in  conspectu  tuo,  Pater,  jam  non  sumus  digni 
nomine  filiorum  :  continuo  de  vobis  et  pecus 
illud  recedet  immundum,  et  siliquarum  esca 
deformi?  etc.  » 

Post  annum  Domini  400.  habemus  in  pri¬ 
mis  tres  summos  sanctissimosque  Pontifices. 
S.  Innocentius  I.  in  epist.  i.  cap.  vii.  «  Cae- 
terum,  inquit  de  pondere  aestimando  delicto¬ 
rum,  Sacerdotis  est  judicare,  ut  attendat  ad 
confessionem  poenitentis  et  ad  fletus,  atque 
lacrymas  corrigentis ;  ac  tum  debere  dimit- 

ti  cum  viderit  congruam  Satisfactionem.  » 
Idem  in  epist.  22.  ad  Episcopos  Macedoniae, 
cap.  iv  :  «  Ergo,  inquit,  si  ita  est,  applicentur 
ad  ordines  sacrilegi,  adulteri,  atque  omnium 
criminum  rei,  quia  benedictione  Ordinationis 
crimina,  vel  vitia  putantur  auferri  :  nullus 
sit  Poenitentiae  locus,  quia  id  potest  praestare 
Ordinatio,  quod  longa  satisfactio  praestare 
consuevit.  »  Hinc  certe  sine  ambiguitate  di¬ 
scimus,  longa  Satisfactione  criminum,  remis¬ 
sionem  acquiri. 

S.  Leo  I.  serm.  1.  de  jejunio  decimi  men¬ 
sis  :  «  Oratione,  inquit,  propitiatio  Dei  quae¬ 
ritur,  jejunio  concupiscentia  carnis  extingui- 
tur,  eleemosynis  peccata  redimuntur.  »  Idem 
inepist.  79.  ad  Nicetam,  cap.  v:  «De  iis  Chri¬ 
stianis,  qui  inter  eos,  a  quibus  fuerant  capti¬ 
vati,  cibis  immolatitiis  asseruntur  esse  polluti, 
consultationi  tuae  charitatis  hoc  etiam  re¬ 
spondendum  esse  credidimus,  ut  Poeniten¬ 
tiae  Satisfactione  purgentur,  quae  non  tam 
temporis  longitudine,  quam  cordis  compun¬ 
ctione  spectanda  est.  ))  Idem  in  epistola  91. 
ad  Theodorum,  rursum  repetit,  salubri  Sa¬ 
tisfactione  pcenitentes  purgari ;  et  in  epist. 
92.  ad  Rusticum,  cap.  2,  de  Sacerdotibus 
poenitentibus  loquens  :  «  Unde,  inquit,  hu¬ 
jusmodi  lapsis  ad  promerendam  misericor¬ 
diam  Dei,  privata  est  petenda  secessio,  ut  il¬ 
lis  Satisfactio  si  fuerit  digna,  sit  etiam  fru¬ 
ctuosa.  » 

S.  Gelasius  I.  in  epist.  l.ad  Episcopos  Lu¬ 
caniae,  Brutii  et  Siciliae,  cap.  xxm  :«  Viduae, 
quae  propria  voluntate  professam  pristini 
conjugii  castitatem  mutabili  mente  calcave¬ 
rint,  periculi  earum  intererit,  quali  Deum 
Satisfactione  placare  debeant.  » 

Praeter  hos  Pontifices,  habemus  insignes 
Theologos,  Graecos  et  Latinos.  Sanctus  Jo- 
annes  Chrysostomus  in  2.  lib.  de  Sacerdotio, 
non  longe  a  principio  :  »  Non  temere,  inquit, 
ad  delictorum  modum  oportet  et  mulctam  i- 
psam  adhibere  :  sed  tanquam  ex  conjecturis 
quibusdam  explorandus  est  delenquentium 
animus  etc.  »  et  homil.  41.  ad  populum  An¬ 
tiochenum*:  «  A  nobis,  inquit,  ultionem  su¬ 
mamus,  ita  placabimus  Judicem.  »  Idem 
hom.  2.  de  lapsu  primi  hominis  :  «  Ostendit, 
inquit,  Dominus  quibus  officiis  possint  delicta 
purgari :  ostendit,  confessione  et  deformitate 
cultus,  veniam  posse  facillime  impetrari. 

Theophilus  Alexandrinus  in  i.  Paschali 
epist.  extrema  :  «  Praeterita,  inquit,  peccata 
poenitentia  corrigamus,  praesenti  fletu  redi¬ 
mamus  futura  gaudia,  aculeoque  conscien¬ 

tiae  in  morem  apum  noxios  peccatorum  fucos 
repellamus.  » 

S.  Hieronymus  in  cap.  i.  Joelis,  explicans 
illa  verba  :  Accingite  vos,  et  plangite :  «  Qui, 
inquit,  peccator  est,  et  quem  remordet  pro¬ 
pria  conscientia,  cilicio  accingatur ;  et  plan¬ 
gat  vel  propria  delicta,  vel  populi ;  et  in¬ 
grediatur  ecclesiam  de  qua  propter  peccata 
fuerat  egressus,  et  cubet,  vel  dormiat  in  sac¬ 
co,  ut  praeteritas  delicias,  per  quas  offendprat 
Deum  vitae  auteritate  compenset.  »  Idem  in 
epist.  ad  Eustochium  de  obitu  Paulae  matris, 
ita  Paulam  loquentem  inducit  :  «  Turpanda 
est  facies,  quam  contra  Dei  praeceptum  pur¬ 
purisso,  et  cerussa,  et  stibio  saepe  depinxi  : 
affligendum  corpus,  quod  multis  vacavit  de¬ 
liciis  :  longus  risus  perpeti  compensandus  est 
fletu  :  mollia  linteamina,  et  serica  pretiosis¬ 
sima,  asperitate  cilicii  commutanda.  » 

S.  Augustinus  in  Enchiridio,  cap.  lxx:  «  In 
melius,  inquit,  est  vita  mutanda,  et  per  elee¬ 
mosynas  de  peccatis  praeteritis  est  propitian¬ 
dus  Deus,  non  ad  hoc  emendus,  ut  ea  sem- 
per  liceat  impune  committere  :  nemini  enim 
dedit  laxamentum  peccandi,  quamvis  mise¬ 
rando  deleat  jam  facta  peccata,  si  non  Satis¬ 
factio  congrua  negligatur  » ;  et  cap.  lxxi  :  «  De 
quotidianis  autem  brevibus,  levibusque  pec¬ 
catis,  sine  quibus  haec  vita  non  ducitur,  quo¬ 
tidiana  oratio  fidelium  satisfacit.  »  Item  in 
epist.  56.  ad  Macedonium  :  «  Nihil  aliud  agit 
quem  veraciter  pcenitet,  nisi  ut  id  quod  ma¬ 
li  fecerit,  impunitum  esse  non  sinat :  eo  quip¬ 
pe  modo  sibi  non  parcenti  ille  parcit,  cujus 
altum  justumque  judicium  nullus  contemptor 
evadit.  »  Item  homil.  50.  cap.  ii.  ex  lib.  50. 
homiliar  :  «  Veniat  peccator  ad  Antistites, 
per  quos  in  Ecclesia  claves  ministrantur,  et 
tamquam  bonus  incipiens  jam  esse  filius, 
maternorum  membrorum  ordine  custodito  a 
Praepositis  sacramentorum  accipiat  Satisfa¬ 
ctionis  suae  modum,  ut  in  offerendo  sacrificio 
cordis  contribulati  devotus,  et  supplex,  id 
tamen  agat,  quod  non  solum  illi  prosit  ad 
suscipiendam  salutem,  sed  etiam  caeteris  ad 
exemplum;  »  et  infra  cap.  xv  :  «Non  sufficit 
mores  in  melius  commutare,  et  a  factis  malis 
recedere,  nisi  etiam  de  his,  quae  facta  sunt, 
satisfiat  Deo,  etc.  »  Item  in  Psalm.  50.  in  il¬ 
la  verba  :  Et  a  peccato  meo  munda  me  :  «  Im¬ 
plora  misericordiam,  sed  attende  justitiam  ; 
misericordia  est  ut  ignoscat  peccato,  justitia 
est  ut  puniat  peccatum.  Quid  ergo  ?  quaeris 
misericordiam  ?  peccatum  impunitum  rema- 
bit  ?  respondeat  David,  respondeant  lapsi ^ 

respondeant  cum  David,  ut  misericordiam 
mereantur  sicut  David,  et  dicant  :  Non  Do¬ 
mine,  non  erit  impunitum  peccatum  meum, 
non  impunitum  erit,  sed  ideo  nolo  ut  tu  pu¬ 
nias,  quia  ego  peccatum  meum  punio.  »  Hic 
certe  locus  aperte  convincit,  Satisfactionem 
nostram  non  requiri  solum  ad  exemplum, 
vel  disciplinam  politicam,  sed  ut  injuria  Deo 
compensetur,  et  divina?  justitiae  satisfiat. 

Maximus  homil.  in  die  Cinerum  :  «  Non 
reprehenditur,  inquit,  ille,  qui  dudum  corde 
devio,  et  lubricis  gressibus  a  tramite  elapsus 
salutis,  redintegrare  se  Deo  mesta  poeniten¬ 
tiae  Satisfactione  conatur.  » 

Severus  Sulpitius  lib.  ii.  Dialogorum  de 
miraculis  S.  Martini,  cap.  xm  :  «  Fornicatio, 
inquit,  deputatur  ad  poenam,  nisi  Satisfactio¬ 
ne  purgetur.  « 

Joannes  Cassianus  collat.  20.  cap.  vn. 
«  Dum  agimus  poenitentiam,  et  vitiosorum  a- 
ctuum  recordatione  mordemur,  necessarium 
est,  ut  ignem  conscientiae  nostrae  obortus  ex 
confessione  culpae  laerymarum  imber  cx- 
tinguat  :  cum  vere  cuiquam  in  hac  humilita¬ 
te  cordis,  et  spiritus  contritione  defixo,  atque 
in  labore  et  gemitu  perduranti,  horum  re¬ 
cordatio  fuerit  consopita,  et  conscientiae  spine 
de  medullis  animae,  gratia  Dei  miserantis 
evulsa,  certum  est  eum  ad  Satisfactionis  fi¬ 
nem,  atque  indulgentiae  merita  pervenisse, 
et  ad  universorum  criminum  labe  purga¬ 
tum.  »  Yide  etiam  eumdem  collat.  23, 
cap.  xv. 

Theodoretus  in  Epitome  divinorum  decre¬ 
torum,  cap.  de  Poenitentia  :  «  Sunt,  inquit, 
medicabilia  etiam  quae  post  Baptismum  fiunt, 
vulnera  :  medicabilia  autem  non  ut  olim,  per 
solam  fidem  data  remissione,  sed  per  mul¬ 
tas  lacrymas,  et  fletus,  et  luctus,  et  jeju¬ 
nium,  et  orationem,  et  laborem  facti  peccati 
quantitati  contemperatum.  » 

S.  Paulinus  in  epist.  12.  ad  Severum  :  «  In 
saeculo,  inquit,  corrupti  muneribus  reorum 
judices  condemnantur  :  sed  quisquis  homo 
praeventus  in  aliquo  peccato,  diffidens  inno¬ 
centiae  tuae,  affers  pretium  salutis  tuae  Judi¬ 
ci  nostro  ;  ne  verearis  quasi  corruptionis  in¬ 
juriam  justitiae  Dei  faceres  :  accipit  a  te  Chri¬ 
stus  libenter  salutis  tuae  pretium  ;  »  et  paulo 
ante  de  eodem  pretio,  id  est,  de  eleemosynis 
loquens,  sic  ait : 

Iste  docet  fusis  redimens  sua  crimina  nummis, 
Vitior  ut  sit  res,  quam  sua  cuique  salus. 

Salvianus  Massiliensis,  in  libris  quos  no¬ 


mine  Timothei  ad  Ecclesiam  scribit,  lib.  i. 
de  misericordia,  sic  ait  :  «  Quando  lugebit, 
qui  dies  lugendi  perdidit?  quando  satisfaciet, 
qui  tempus  Satisfactionis  amisit?»  Et  infra  : 

«  Si  novit  quisquam  hominum  peccatorum, 
quantum  redimere  delicta  possit  ,  utatur 
scientia  ad  redemptionem  :  si  vero  nescit 
cur  non  offerat  quantum  potest  ?  » 

Post  annum  Domini  500.  Cassiodorus  in 
Psalm.  37  :  «  Et  cogitabo  pro  peccato  meo, 
id  est,  talia  te  donante  faciam  ,  quse  meum 
possint  abolere  peccatum  :  scilicet  fletus 
adhibebo,  eleemosynas  faciam,  et  ab  hoc 
quod  deliqui,  mandatorum  tuorum  me  ob¬ 
servatione  purgabis.  » 

S.  Gregorius  lib.  6.  in  I  Regum,  expli¬ 
cans  cap.  15  :  «  Non  solum,  inquit,  confitenda 
sunt  peccata,  sed  etiam  poenitentiae  austeri¬ 
tate  delenda.  »  Item  ibidem  :  «  Corrigibilia  c- 
quidem  peccata  portantur,  quia  postquam  a 
delinquentis  voluntate  discedunt ,  purgari 
Satisfactione  salubriter  possunt.  »  Yide  eum¬ 
dem  lib.  3.  in  I.  lib.  Regum,  cap.  7.  et  lib.  2. 
epist.  27. 

Hesychius,  sive  Isichius  (quem  aequalem 
Gregorii  fuisse  putamus,  ut  diximus  in  se¬ 
cundo  lib.  de  Eucharistia,  cap.  32.)  lib.  2. 
in  Leviticum,  exponens  cap.  6  :  «  Carnes, 
inquit,  poenitentiae  intelligimus  jejunium, 
vigilias,  cilicinum  vestimentum,  cum  lacry- 
mis  orationem,  eleemosynam  :  ex  his  enim 
consistit  poenitentia,  quae  qui  tangit  recte, 
sanctificatur.  »  Yide  eumdem  lib.  7.  in  cap. 
25.  et  in  cap.  27. 

Post  annum  Domini  600.  Isidorus  lib.  n. 
do  summo  bono  cap.  13.  «  Ille,  inquit,  poe¬ 
nitentiam  digne  agit,  qui  reatum  suum  Sa¬ 
tisfactione  legitima  plangit.  » 

Caesarius  Arelatensis  senn.  1.  de  eleemo¬ 
syna,  in  quo  explicat  illud  Apostoli  I  Co- 
rint.  m  Si  cujus  opus  arserit  detrimentum 
patietur  :  Si  autem,  inquit,  nec  in  tribulatio¬ 
nibus  Deo  gratias  a g  imus,  nec  bonis  operi¬ 
bus  ipsa  peccata  redimimus  :  tam  diu  illo  in 
Purgatorio  moras  habebimus,  quamdiu  su- 
pradicta  minuta  peccata  tamqutim  lignum, 
et  foenum,  et  stipula  consumantur  »  ;  et 
homil.  6.  «  Non  quidem  dicimus,  Poeniten¬ 
tiam  prodesse  non  posse  :  certum  est,  quia 
prodest,  si  cum  grandi  eleemosyna  illam 
unusquisque  accipiat  etc.  »  Idem  auctor  in‘ 
homiliis  illis  passim  repetit,  bonis  operibus 
peccata  redimi,  elui,  purgari. 

Post  annum  Domini  700.  Beda  in  1.  Psal. 

«  Delectatio,  inquit,  seu  voluntas  peccandi, 

quando  ad  Satisfactionem  venitur,  leviter 
eleemosynis,  et  aliis  talibus  purgatur  :  con¬ 
sensus  vero,  non  nisi  gravi  poenitentia  de¬ 
letur  :  consuetudo  autem,  non  nisi  recta  et 
ponderosa  Satisfactione  absolvitur.  »  Idem 
in  Psalm.  4  :  «  Mortificetis  propria  vitia  ve¬ 
stra,  faciendo  fructus  dignos  poenitentiae  ; 
tantum  scilicet  pro  singulis  vos  affligendo, 
quantum  digna  expetit  poenitentia,  quod  erit 
sacrificium  justitiae,  id  est,  justum  sacrifi¬ 
cium.  » 

Post  annum  Domini  800.  Rabanus  lib.  vi. 
in  Eccles.  cap.  7  :  «  Quid,  inquit,  est  aliud 
poenitere,  nisi  irasci  sibi,  ut  horreat  quod 
fecit,  et  cruciatus  a  se  exigat,  ne  Judex  iratus 
potius  affligat  ?  »  Yide  eumdem  lib.  ym. 
cap.  3. 

Post  annum  Domini  900.  Radulphus  lib. 
xii.  cap.  1.  in  Lcviticum  :  «  Ab  unoquoque 
nostrum ,  inquit,  poenitentiae  Satisfactione 
commissa  culpa  detergitur ;  »  et  lib.  xviii. 
cap.  4.  «  Venditores  possessionis  haereditatis 
aeternae  hi  sunt,  qui  claves  regni  coelorum  a 
Domino  susceperunt,  quibus  commissa  est 
potestas,  ut  ligent  et  excludant  peccantes, 
solvant  et  introducant  pcenitentes.  Istis  ergo 
juxta  Domini  praeceptum,  providendum  est, 
ut  in  hoc  mercimonio  non  gravent  cives  suos, 
majorem  Satisfactionem  exigentes  ab  eis, 
quam  peccati  qualitas  requirit.  Emptor  quo¬ 
que  caveat  necesse  est,  ne  Dei  dispensatorem 
contristet,  si  tepida  mente  sui  delicti  veniam 
petens,  justam  Satisfactionis  mensuram  non 
explet.  )) 

Post  annum  Domini  1000,  Petrus  Damianus 
serm.  de  S.  Andrea  :  Ne  tibi  blandiaris,  si 
graviter  peccanti,  levior  pcenitentia  a  man¬ 
sueto,  vel  a  dissimulante  dictatur  :  cupi  ia 
Purgatoriis  ignibus  perficiendum  sit,  quid¬ 
quid  hic  minus  feceris  :  quia  dignos  poeni¬ 
tentiae  fructus  quaerit  Altissimus.  » 

Post  annum  Domini  1100.  S.  Bernardus 
serm.  4.  in  Cantica  :  «  Cum,  inquit,  satis¬ 
facimus  ut  ablato,  quod  separat,  peccato 
reconciliemur ,  indulgentiam  quam  recipi¬ 
mus,  quid  nisi  quoddam  osculum  dixerim 
pacis?  Idque  interim  non  alibi,  quam  ad 
pedes  sumendum  :  humilis  quippe,  et  vere¬ 
cunda  debet  esse  Satisfactio,  qua  emendatur 
superba  transgressio.  » 

Huc  usque  testimonia  Patrum  annotasse 
sufficiat ;  nam  Doctorum  scholasticorum , 
qui  post  hsec  tempora  de  iisdem  rebus  ac¬ 
curatius  scripserunt,  adversarii  ne  legere 
quidem,  vel  audire  dignantur. 


CAPUT  X. 

Responsiones  Haereticorum  ad  testimonia 
Patrum. 

Videamus  nunc,  quid  adversarii  ad  Pa¬ 
trum  testimonia  respondere  soleant.  Lu- 
therus  in  assert.  artic.  S.  non  concedit,  testi¬ 
monia  ulla  veterum  esse,  qute  de  Satisfa¬ 
ctione  loquatur  :  «  Quare,  inquit,  verum 
dixi,  arbitrariam  istam  Satisfactionem  nec  in 
Scripturis,  nec  in  Patribus  inveniri ;  inveniri 
autem  poenam  irremissibilem  a  Deo  imposi¬ 
tam,  ut  Psalm.  88.  Visitabo  in  virga  iniqui¬ 
tates  eorum. »  Sed  Lutherus,  aut  non  legerat, 
aut  se  non  legisse  fingebat,  monimenta  vete¬ 
rum;  jam  enim  ostendimus,  singulis  aetatibus 
non  defuisse,  qui  Satisfactionem  docerent. 

Lutherum  secutus  Philippus  in  Apologia 
Confessionis  Augustanae,  art.  de  Confessione 
et  Satisfactione,  negat  exstare  veterum  te¬ 
stimonia  de  Satisfactione,  qua  Deo  pro  pec¬ 
catis  satisfiat  :  «  Haec  tota  res,  inquit,  com¬ 
mentitia  est,  recens  conficta,  sine  auctoritate 
Scripturae,  et  veterum  scriptorum  Ecclesia¬ 
sticorum.  Ac  ne  Lombardus  quidem  de  Sa¬ 
tisfactionibus  hoc  modo  loquitur.  Scholastici 
viderunt  in  Ecclesia  esse  Satisfactiones,  nec 
animadverterunt  ,  illa  spectacula  instituta 
esse,  tum  exempli  causa,  tum  ad  probandos 
hos,  qui  petebant  recipi  in  Ecclesia.  In  sum¬ 
ma,  non  viderunt  esse  disciplinam,  et  rem 
prorsus  politicam  :  ideo  superstitiose  finxe¬ 
runt,  eas  non  ad  disciplinam  coram  Ecclesia, 
sed  ad  placandum  Deum  valere.  » 

Primum  nescio  qua  fronte  Philippus  ne¬ 
gare  audeat,  apud  Lombardum  exstare  testi¬ 
monia  de  Satisfactione  illa,  de  qua  Scho¬ 
lastici  loquuntur,  cum  Scolastici  apud  Lom¬ 
bardum  invenerint  ea,  de  quibus  ipsi  co¬ 
piosius  disserunt.  Certe  Lombardus  lib.  4. 
Sentent.  dist.  16.  posteaquam  multa  de  Sa¬ 
tisfactione  dixerat,  camque  ex  Scriptura, 
et  Patribus  deduxerat,  ita  conclusit  totam 
eam  distinctionem  :  «  Ad  agendam  poeni¬ 
tentiam  non  sufficit,  mores  in  melius  com¬ 
mutare,  et  a  malis  factis  recedere,  nisi  de 
his  qua3  facta  sunt,  satisfiat  Domino  per 
pcenitentise  dolorem,  per  humilitatis  gemi¬ 
tum,  per  contriti  cordis  sacrificium,  coope- 
rantibus  eleemosynis.  »  Et  quoniam  hsec 

verba  Lombardus  ex  homil.  50.  S.  Augustini 
mutuatus  est ;  ex  iisdem  verbis  simul  osten¬ 
dimus,  non  solum  apud  Lombardum,  sed 
etiam  apud  Augustinum  exstare  testimonium 
de  Satisfactione,  qua  ipsi  Domino,  non  autem 
solis  hominibus  satisfacimus. 

Deinde  non  solum  testimonia  a  nobis  al¬ 
lata  plane  convincunt  errorem  Philippi,  sed 
etiam  Calvinus,  Kemnitius,  et  Illyricus  e- 
jusdem  Philippi  vanitatem  redarguunt.  Illy¬ 
ricus  enim  ingenue  fatetur,  omnes  fere  Pa¬ 
tres  agnoscere  Satisfactionem,  quae  Domi¬ 
num  placet,  et  peccata  redimat.  Nam  Centur. 
3.  partim  cap.  4.  in  fine,  ubi  ponit  inclina¬ 
tionem  doctrina},  partim  cap.  10.  ubi  ponit 
vitas  Doctorum,  citat  Tertullianum,  Orige- 
nem,  et  Cyprianum.  Centur.  4.  partim  cap.  4. 
in  inclinatione  doctrina},  partim  cap.  10. 
citat  Hilarium,  Nazianzenum,  Ambrosium, 
Lacttmtium,  Hieronymum,  Theophilum  A- 
lexandrinum,  Antonium  Magnum.  Centur.  5. 
partim  cap.  4.  in  inclinatione  doctrina},  par¬ 
tim  cap.  10.  citat  Chrysostomum,  Augu¬ 
stinum  ,  Leonem ,  Prosperum,  Maximum, 
Paulinum,  Cassianum,  Hesychium.  Centur. 
sexto,  septimo,  octavo,  nono,  decimo,  et 
undecimo,  in  iisdem  locis,  citat  Cassiodorum, 
Gregorium,  Isidorum,  Bedam,  et  alios,  quos 
omnes  reprehendit  ut  qui  ea  de  Satisfactione 
docuerint,  quse  a  Catholicis  nunc  docentur. 

Sed  quemadmodum  laudanda  est  Illyrici 
ingenuitas,  et  diligentia,  qui  sententias  om¬ 
nium  ferme  Patrum  studiose  collegit,  eaque 
Lutheri  dogmatibus  esse  contraria,  negare 
contra  manifestam  veritatem  noluit :  ita  cae- 
citas  animi,  et  impudentia,  ne  dicam  stoli¬ 
ditas,  et  vecordia  vituperanda,  quod  sibi 
persuadere  potuerit,  plus  uni  Luthero,  quam 
omnibus  omnium  aetatum  Doctoribus  esse 
credendum.  Scilicet  omnes  Patres,  quamvis 
alioqui  doctissimi,  et  sapientissimi,  in  hoc 
articulo  ca}si  fuerunt, 'et  sacras  litteras  igno¬ 
rarunt  :  unus  Lutherus  lumen  aspexit,  unus 
Scripturas  recte  interpretari  potuit. 

Joannes  Calvinus  tametsi  conetur  utcum¬ 
que  respondere,  tamen  fatetur,  quod  res  est, 
Patres  a  partibus  nostris  stare,  eosque  re¬ 
prehendere,  quam  sequi,  utilius  esse,  stultis¬ 
sime  judicavit.  Lib.  in.  Institut.  cap.  3.  §.  16: 

«  Ejusmodi,  inquit,  exercitia  saepe  comme¬ 
morant  vetusti  scriptores,  cum  de  poenitentiae 
fructibus  loquuntur  :  quamquam  autem  vim 
poenitentiae  minime  in  illis  reponunt,  veniam 
tamen  milii  dabunt  lectores,  si  dixero  quod 
sentio.  Plus  aequo  certe  insistere  in  his  mihi 


videntur  :  ac  si  quis  prudenter  expendat, 
mihi  (ut  spero)  assentietur  dupliciter  eos 
modum  excessise.  »  Et  cap.  4.  §.  38.  «  Pa¬ 
trum,  inquit,  me  movent,  quae  in  veterum 
Scriptis  de  Satisfactione  passim  occurrunt. 
Video  quidem  eorum  nonnullos,  dicam  sim¬ 
pliciter  omnes  fere  quorum  libri  exstant,  aut 
hac  in  parte  lapsos  esse,  aut  nimis  aspere, 
et  dure  locutos.  »  Et  lib.  iv.  cap.  12.  §.  8  : 
(i  Qua  in  parte,  inquit,  excusari  nullo  modo 
potest  immodica  veterum  austeritas,  quae  et 
prorsus  a  Domini  praescripto  dissidebat,  et 
erat  mirum  in  modum  periculosa.  »  Haec 
ille,  qui  satis  aperte  arrogantiam  suam,  et 
superbiam  intolerandam  prodit;  dum  ipse 
unus  tot  Ecclesiae  lumina,  quae  variis  tem¬ 
poribus  non  solum  insigni  doctrina,  sed  e- 
tiam  probitate  incomparabili ,  pars  etiam 
miraculis,  aut  martyrio  claruerunt,  prorsus 
contemnere,  et  castigare  non  erubescit. 

Sed  videamus  quid  praeter  contemptum 
istum  Patrum ,  pro  responsione  Calvinus 
afferat.  Lib.  m.  Institut.  cap.  4.  §  38  et  39. 
tria  proponit ,  ex  quibus  testimonia  nobis 
prolata  nonnihil  infirmari  videntur. 

Adducit  primum  duo  loca  Chrysostomi,  et 
alia  duo  Augustini,  contra  Satisfactionem. 
Sed  ea  paulo  post  in  argumentorum  solu¬ 
tione  discutiemus.  Interim  nemo  non  videt, 
quatuor  obscura  loca  duorum  Auctorum, 
praejudicare  non  posse  testimoniis  plurimis, 
atque  apertissimis  Auctorum  supra  triginta, 
quae  nos  adduximus. 

Deinde  dicit,  «  Vocasse  Patres  Satisfa¬ 
ctionem,  non  compensationem,  quae  Deo 
redderetur,  sed  publicam  testificationem, 
qua  qui  excommunicatione  mulctati  fuerant, 
cum  in  communionem  recipi  vellent,  Ec¬ 
clesiam  reddebant  de  sua  poenitentia  certi¬ 
orem.  »  Et  paulo  post  :  «  Atque  ita  diceban¬ 
tur  non  Deo,  sed  Ecclesiae  satisfacere  :  quod 
etiam  his  ipsis  verbis  ab  Augustino  expres¬ 
sum  est  in  Enchiridio  »  cap.  65. 

At  dicit  quidem  loco  notato  S.  Augustinus 
oportere  pcenitentes  Ecclesiae  satisfacere , 
sed  non  addit  negationem  illam,  «  Non  Deo.  » 
Idem  autem  Augustinus,  non  uno  in  loco 
disertis  verbis  scribit,  ipsi  etiam  Deo  satis¬ 
faciendum.  In  eodem  Enchiridio  cap.  70  : 
a  Per  eleemosynas,  inquit,  de  peccatis  prae¬ 
teritis  est  propitiandus  Deus,  »  et  cap.  71. 

«  De  quotidianis,  levibusque  peccatis,  quo¬ 
tidiana  oratio  fidelium  satisfacit »  ;  ubi  licet 
non  exprimatur,  cui,  tamen  sine  dubio  in- 
telligitur,  Deo  :  neque  enim  pro  levibus, 

quotidianis  peccatis  jubemur  publice  oratio¬ 
nem  Dominicam  quotidie  recitare,  sed  satis 
est  si  privatim  in  cubiculo,  ubi  solus  Deus 
exaudiat,  recitetur.  Idem  homil.  50.  cap.  15  : 
«  Non  sufficit  mores  in  melius  commutare, 
nisi  etiam  de  his,  quai  facta  sunt,  satisfiat 
Deo.  »  Quid  clarius  ?  Nec  minus  perspicue 
id  ipsum  tradunt  Tertullianus,  Cyprianus, 
et  caiteri,  quos  capite  superiore  produximus. 
Idem  quoque  S.  Augustinus  Psal.  50.  ut 
supra  notavimus,  Satisfactionem  requirit,  ut 
peccatum  non  maneat  impunitum,  ut  eo 
modo  non  solum  misericordia  Dei  in  remis¬ 
sione  resplendeat,  sed  etiam  veritas,  et  ju¬ 
stitia  locum  habeant;  quo  etiam  pertinet, 
quod  multi  veterum  quos  supra  citavimus, 
peccata  per  Satisfactiones  redimi,  deleri, 
expiari,  purgari  dicunt. 

Ultimo  addit  Calvinus,  testimonia,  quai 
Catholici  scriptores  pro  Satisfactione  addu¬ 
cunt,  bona  ex  parte  esse  Canones  ex  insulsis 
Monachorum  deliriis ,  quai  sub  Ambrosii, 
Hieronymi,  Augustini,  et  Chrysostomi  no¬ 
mine  feruntur,  a  Petro  Lombardo  collectos. 

Sed  testimonia,  quai  citavimus,  non  ex 
Lombardi  sententiis,  sed  ex  ipsis  veterum 
Patrum  monumentis  accepimus  :  et  res  ipsa 
per  se  fidem  faciet,  si  quis  ea  testimonia 
legere,  et  ad  suos  fontes  revocare  voluerit. 
Quamquam  neque  illud  admittimus,  Petrum 
Lombardum  Canones  collegisse  ex  insulsis 
Monachorum  deliriis  :  fuit  enim  is  vir  ap¬ 
prime  doctus,  et  in  Hilarii,  Ambrosii-,  Hie¬ 
ronymi,  Grcgorii,  aliorumque  Patrum,  ac 
prseter  cseteros  in  Augustini  libris  diligenter 
versatus. 

Jam  vero  Martinus  Kemnitius  non  negat 
in  Patribus  multa  de  Satisfactione  extare, 
sed  partim  aperte  reprehendit  eorum  sen¬ 
tentias,  partim  revocat  ad  tropicas,  atque 
liyperbolicas  locutiones;  sic  enim  loquitur 
in  2.  par.  Exam.  pag.  1082  :  «,  Veteres,  ut 
ritus  illos  Satisfactionum  hominibus  magis 
commendarent,  stepe  cohortatoric  magis, 
quam  vere,  juxta  Chrysostomi  dictum,  de 
ritibus  illis  per  hyberbolem  locuti  sunt,  pec¬ 
cata  scilicet,  et  poenas  peccatis  debitas,  pur¬ 
gari,  compensari,  tegi,  judicem  placari,  et 
reconciliari  operibus  illis  Satisfactionum  ;  » 
et  paulo  infra,  ubi  citasset  Origcnem,  Cy¬ 
prianum,  Ambrosium,  Augustinum,  et  Gre- 
gorium,  ita  subjungit  :  «  Et  Cyprianus  in 
illis  hyperbolicis  Satisfactionum  commen¬ 
dationibus,  eo  usque  progreditur,  ut  affirmet 
peccatum  non  dimitti,  nisi  absolutis,  et  com- 

pletis  illis  canonicis  Satisfactionibus;  et  in 
sermone  do  eleemosyna,  excidit  ipsi  hoc  in¬ 
considerate  dictum :  Delicta,  quae  ante  Ba¬ 
ptismum  contracta  fuerunt,  Christi  sanguine, 
et  Satisfactione  purgari ;  sordes  vero  post- 
modum  contractas,  eleemosynis  ablui  :  et 
addit,  remedia  propitiando  Deo  in  lapsibus 
post  Baptismum,  haic  esse  :  operationibus 
justis  Deo  satisfacere,  misericordiae  meritis 
delicta  purgare.  Haec  profecto  nimium  trans¬ 
cendens  veritatem  est  oratio.  Joannes  enim 
illis,  qui  post  Baptismum  peccant,  dicit : 
Haec  scribo  vobis,  ut  non  peccetis  ;  sed  et  si 
quis  peccaverit,  advocatum  habemus  apud 
Patrem  Jesum  Christum,  et  ipse  est  propi¬ 
tiatio  pro  peccatis  nostris  :  nec  pro  nostris 
tantum,  sed  etiam  pro  totius  mundi.  »  Haec 
ille. 

Sed  quod  attinet  ad  reprehensionem  san¬ 
ctorum  Patrum,  qui  clarissima  illa  lumina 
vituperare  audet,  non  illis  ignorantiae,  aut 
imperitiae,  sed  sibi  superbiae,  atque  arrogan¬ 
tiae,  notam  inurit. 

Neque  loca  illa  Cypriani  censuram  Kem- 
nitii  metuunt.  Ubi  enim  Cyprianus  scribit, 
peccata  non  dimitti,  nisi  completis  canonicis 
Satisfactionibus,  non  loquitur  de  quacumque 
remissione  peccati,  sed  de  plena,  atque  in¬ 
tegra  remissione  quoad  culpam,  et  poenam 
tum  aeternam,  tum  temporalem.  Quare  non 
negat  Cyprianus  ,  hominem  lapsum  post 
Baptismum,  ante  completam  Satisfactionem 
posse  Deo  reconciliari ;  sed  negat  plene  re¬ 
mitti  peccatum  illi  quoad  culpam,  et  omnem 
pcenam,  nisi  per  opera  laboriosa  divinae  ju¬ 
stitiae  fuerit  satisfactum.  Id  autem  non  ne¬ 
gari  a  Cypriano,  perspicuum  est  ex  epist.  17. 
et  18.  lib.  3.  ubi  periculo  mortis  imminente, 
jubet  idem  Cyprianus  lapsos  reconciliari, 
etiamsi  nondum  poenitentiae  tempus  imple¬ 
verint  :  et  quia  recte  noverat  Cyprianus,  eis 
qui  plene  dum  viverent,  non  satisfecerant, 
peccata  non  esse  plene  remissa  quoad  om¬ 
nem  pcenam,  ideo  disertis  verbis  in  epist  2. 
lib.  iv.  scribit,  nonnullos  post  mortem  longo 
tempore  cruciari  :  «  Aliud,  inquit,  est  pro 
peccatis  longo  tempore  cruciatum  purgari, 
et  emendari  diu  igne  :  aliud  peccata  omnia 
passione  purgasse.  » 

In  alio  vero  loco  a  Kemnitio  reprehenso, 
non  negat  Cyprianus  peccata  post  Bapti¬ 
smum  commissa  merito  passionis  Christi  de¬ 
leri  ;  sed  negat,  solo  illo  merito  plene  deleri, 
quoad  omnem  culpam  et  poenam.  Hoc  enim 
(ut  s  te  pius  dictum,  et  probatum  a  nobis  est) 

interest  inter  Baptismi,  et  poenitentiae  Sa¬ 
cramenta,  ex  sententia  Scripturae,  et  sancto¬ 
rum  Patrum,  quocl  in  Baptismo  non  requiri¬ 
tur  satisfactio  ex  parte  nostra,  sed  plene 
atque  integre,  ad  omnem  culpam  et  pcenam 
delendam,  Christi  passio  applicatur  :  in  Sa¬ 
cramento  autem  Poenitentiae  ita  Christi  pas¬ 
sio  applicatur  ad  culpam  et  pcenam  aeter¬ 
nam  tollendam,  ut  tamen  requirat  ex  parte 
nostra  opera  laboriosa,  quibus  pro  reatu 
poenae  temporalis  divinae  justitiae  satisfiat. 
Quocirca  idem  Evangelista  Joannes,  quem 
adversus  Cypriani  sententiam  perperam  ad¬ 
ducit  Kemnitius,  licet  in  epistola  sua  vere 
dixerit  peccaita  post  Baptismum  facta  Christi 
sanguine  expiari,  tamen  adolescenti  cuidam 
post  Baptismum  in  multa  crimina  delapso, 
ac  poenitentiam  agere  cupienti,  non  id  prae¬ 
cepit,  quod  Lutherani  solent,  ut  Christi  san¬ 
guine  peccata  sua  purgata  esse  certo  crede¬ 
ret,  sed  preces,  et  jejunia  indixit  ;  neque  id 
solum,  sed  ipse  etiam  Joannes  pro  eo  longo 
jejunio  se  maceravit,  ut  ex  Clemcnte  refert 
Eusebius  lib.  m.  histor.  Eccles.  cap.  17. 
Atque  hactenus  do  reprehensione  testimo¬ 
niorum  Cypriani. 

Quod  autem  Kemnitius  liyperbolem  esse 
contendit  in  sententiis  Patrum  de  Satisfa¬ 
ctione,  duobus  modis  refellitur.  Primum 
enim  etiamsi  concederemus  esse  hyperbo- 
lem  in  illis  testimoniis  Patrum,  adhuc  tamen 
haberemus  argumentum  solidissimum  con¬ 
tra  adversarios.  Hyperbolica  enim  locutio 
requirit,  ut  vere  aliquid  subsit  in  re,  licet 
non  tam  excellenter,  quam  verba  significant 
alioqui  enim  non  hyperbole,  sed  mendacium 
esset,  neque  tam  ejusmodi  figuris  ornaretur, 
quam  vitiaretur  oratio.  Scribit  David  Ps. 
106.  de  navibus  in  mari  periclitantibus  : 
Ascendunt  usque  ad  coelos ,  et  descendunt  usque 
ad  abyssos  ;  lnec  quidem  hyperbolica  locu¬ 
tio  est  tahien  nisi  revera  naves  a  fluctibus 
interdum  valde  alte  sustollerentur,  et  depri¬ 
merentur,  non  figuram,  sed  mendacium  (ut 
diximus)  contineret.  Ad  eumdem  igitur  mo¬ 
dum,  nisi  opera  laboriosa  aliquid,  vel  potius 
nisi  multum  valerent  ad  poenam  peccato¬ 
rum  expiandam,  et  Deum  placandum,  non 
hyperbolica?,  sed  falsae  prorsus  veterum  sen¬ 
tentiae  dici  deberent.  Itaque  si  qua  est  hy¬ 
perbole  in  illis  encomiis  Satisfactionis,  quae 
apud  Patres  inveniuntur  ;  in  eo  est,  quod 
verba  Patrum  significare  videantur,  operibus 


Poenitentia?  purgari  peccata,  quoad  culpam  et 
poenam,  eamque  tum  aeternam,  tum  tempo¬ 
ralem  :  cum  tamen  re  ipsa,  ac  sine  hyper¬ 
bole,  quoad  poenam  tantum  eamque  solum 
temporariam,  ejusmodi  operibus  crimina 
expientur. 

Caeterum  etiamsi  in  eorum  Patrum  testi¬ 
moniis  hyperbole  admitti  possit,  qui  in  con¬ 
cionibus  ad  populum  de  Satisfactione  disse¬ 
rebant  ;  tamen  nullo  modo  probabile  est, 
hyperbolice  esse  locutos  eos,  qui  vel  contra 
Haereticos  libros  de  Poenitentia  scripserunt, 
ut  Ambrosium,  Tertullianum,  et  alios;  vel  in 
epist.  Decretal.  ad  consulta  Episcoporum 
respondebant,  ut  Innocentium,  Leonem,  Ge- 
lasium  ;  vel  in  commentariis,  aut  aliis  ejus¬ 
modi  libris  doctrinam  Ecclesiasticam  sim¬ 
pliciter  tradebant,  ut  Hieronymum  in  com- 
ment.  Prophetarum,  Augustinum  in  Enchi¬ 
ridio,  Gregorium  in  explicatione  lib.  Regum, 
Theodorum  in  Epitome  divinorum  decreto¬ 
rum,  Cassiodorum,  Isichium,  Isidorum, 
Bedam,  Rabanum,  Radulphum,  et  alios, 
quos  capite  superiore  protulimus.  Porro  isti 
omnes  non  minus  perspicue  Satisfactionibus 
peccata  redimi  docent,  quam  Cyprianus, 
Paeiamus,  Chrysostomus,  et  alii,  qui  in  con¬ 
cionibus  ad  populum  de  Satisfactione  disse¬ 
ruerunt.  Ac  de  his  satis. 


CAPUT  XI. 

Solvuntur  argumenta  qusedam  Lutheri  con- 
contra  sententiam  Ecclesix  de  Satisfa¬ 
ctione. 

Nunc  demum  argumenta  solvenda  sunt, 
ac  praecipue  Lutheri,  Melanchtonis,  Calvini, 
Kemnitii.  Sed  quoniam  Lutheri  argumenta 
et  leviora  sunt,  et  a  multis  viris  doctissimis 
jamdudum  excussa,  et  dissoluta,  pauca  so¬ 
lum  attingam,  ut  ex  iis  judicium  de  caeteris 
fiat. 

Primum  igitur  in  serm.  de  indulgentiis^ 
quem  habuit  anno  1518.  ad  initium  videlicet 
tragoediae  a  se  excitatae,  ex  verbis  Ezechielis 
Prophetae  demonstrare  nititur,  post  dimis¬ 
sam  culpam,  nullam  exigi  a  Deo  poenam, 
sive  pmnitentinm,  sed  novanr  tantummodo 
vitam.  Ezechiel  enim  cap.  33.  inducit  Doini- 


(1)  Psal.  CVI,  26.  —  (2)  Ezech.  KXXII1,  12. 

num  ta  loquentem  :  Impietas  impii  non  no-  - 
cebit  ei  quacumque  die  conversus  fuerit  ab  im¬ 
pietate  sua  (i)  ;  ex  quo  loco  colligi  videtur, 
nullas  superesse  poenas,  quas  Deus  repetat 
ab  impio  post  conversionem;  quia  si  aliqua 
superesset  poena,  certe  adhuc  noceret  impio 
impietas  sua. 

Respondeo  :  sententia  Prophetee  non  est, 
quod  nihil  omnino  impietas  noceat  impio 
post  conversionem  ;  sed  quod  non  noceat  ad 
obtinendam  et  conservandam  gratiam  Dei, 
et  salutem  aeternam  :  nam  quid  sit  nocere, 
aut  non  nocere  explicat  ibidem  Propheta, 
cum  non  semel  repetit,  impium  post  conver¬ 
sionem  non  moriturum,  et  justum  post  aver¬ 
sionem  non  victurum.  Quemadmodum  igitur 
non  prosunt  justitiae  justo,  si  a  Domino  aver¬ 
tatur,  quia  non  possunt  efficere  ut  non  mo¬ 
riatur  :  sic  etiam  non  nocent  impio  omnes 
impietates,  si  ad  Dominum  convertatur,  quia 
non  possunt  efficere,  ut  moriatur. 

Et  confirmatur  haec  explicatio  evidentissi- 
mo  argumento.  Nam  si  impietas  impio  post 
conversionem  nullo  modo  noceret,  etiam 
quoad  poenam  temporalem  :  eodem  modo 
justitia  justo  post  aversionem  nullo  modo 
prodesset,  etiam  quoad  praemium  temporale. 
Nam  Deus  in  eo  loco  dicit  :  «  Justitia  justi 
non  liberabit  eum  in  quacumque  die  pecca¬ 
verit,  et  impietas  impii  non  nocebit  ei  in  qua¬ 
cumque  die  conversus  fuerit» ;  et  cap.  1 8.  si¬ 
cut  dicit  Deus  non  recordaturum  se  iniquita¬ 
tum,  quas  impius  gessit,  si  Poenitentiam 
egerit,  ita  quoque  dicit,  non  recordaturum 
se  justitiarum,  quas  justus  operatus  est,  si 
peccaverit.  At  negari  non  potest,  quin  saepe- 
numero  Deus  opera  bona  impiorum  remune¬ 
ret  temporali  mercede,  ut  sancti  Patres  do¬ 
cent,  Chrysostomus  hom.  67.  ad  populum 
Antiochenum  Hieronymus  in  cap.  29.  Eze- 
chiehs  ;  Augustinus  lib.  v.  de  civit.  Dei,  cap. 
15.  Gregorius  homil.  40,  in  Evangelia.  Sicut 
igitur  bona  opera  post  aversionem  dicuntur 
non  prodesse  justo,  quia  non  eum  liberant  a 
morte  sempiterna,  licet  non  fraudentur  tem¬ 
porali  aliquo  praemio  :  sic  etiam  impietas  di¬ 
citur  post  conversionem  non  nocere  impio, 
quia  non  impedit  vitae  aeternae  consecutio¬ 
nem,  licet  poenam  temporalem  secum  ferat. 

Denique  si  Deus  per  Prophetam  testaretur 
nullam  omnino  poenam  se  de  peccatore 
sumpturum  post  conversionem  :  qua  ratio¬ 
ne  Mosem,  Aaronem,  Davidem,  et  alios  tam 


multos  post  conversionem  temporaliter  pu¬ 
nivisset,  ut  Scripturae  divinae  testantur,  qua¬ 
rum  testimonia  jam  ante  protulimus  ?  Quare 
nccesse  est,  aut  Scripturam  Scripturae  re¬ 
pugnare,  quod  absurdissimum  est;  aut  (quod 
est  verissimum)  alteram  ex  altera  explicari  : 
proinde  poena  temporalis  de  Davide  post 
conversionem  sumpta,  apertissime  docet,  lo¬ 
cum  Ezechielis  intelligendum  esse  de  poena 
sempiterna,  quae  per  conversionem  tollitur, 
non  de  poena  temporali,  quae  post  conver¬ 
sionem  maget. 

Secundum  argumentum  habetur  in  lib.  de 
captivit.  Babylon,  quem  edidit  anno  1520. 
Nam  in  eo  lib.  cum  ad  Sacramentum  Poeni¬ 
tentiae  venisset,  multa  scripsit  de  Satisfa¬ 
ctione,  sed  inter  multa  verba  partim  inania, 
partim  mendacia,  nihil  est  quod  aliquam  ar¬ 
gumenti  speciem  ostendat,  praeter  exemplum 
Christi,  Joan.  8.  qui  cum  adulteram  absol¬ 
vens,  dixit:  Vade,  et  noli  amplius  peccare  (1); 
non  aliam  satisfactionem  ab  illa  exegit,  nisi 
ut  deinceps  bene  viveret. 

Respondeo,  primum  non  constat,  utrum 
adulteram  Dominus  a  peccatis  absolverit,  an 
solum  a  poena  lapidationis  liberaverit ;  certe 
verba  illa  :  Nec  ego  te  condemnabo  :  vade  et 
noli  amplius  peccare ,  nihil  aliud  significare 
videntur, nisi:  Neque  ego  te  ad  lapidationem 
adjudico,  sed  cave  ne  iterum  peccando  in 
idem  periculum  incidas.  Quare  nihil  hic  lo¬ 
cus  pro  Satisfactione,  vel  contra  Satisfactio¬ 
nem  facit. 

Deinde  esto,  remiserit  Dominus  adultera 
peccatum  :  quis  novit,  an  non  tantam  in  ea 
Dominus  contritionem  viderit,  ut  nulla  prae¬ 
terea- satisfactione  opus  esse  judicaverit? 
nam  nec  nos  diffitemur,  tantam  aliquando 
vim  contritionis  in  aliquo  reperiri  posse,  ut 
sola  sufficiat  ad  omnem  culpam,  et  poenam 
expiandam  ;  qualem  fuisse  in  Maria  Magda- 
lena,  facile  mihi  ipse  persuadeo. 

Denique  alia  ratio  Christi  est,  alia  Sacer¬ 
dotum.  Ille,  qui  Dominus  erat,  suo  jure  po¬ 
terat  omnem  culpam  et  poenam  adultera 
condonare  :  Sacerdotes,  qui  ministri  sunt, 
juxta  leges  sibi  traditas  coguntur  pcenitenti- 
bus  mulctam  injungere. 

Tertium  argumentum  Lutherus  habetin  as¬ 
sertione  omnium  articulorum  suorum,  quam 
edidit  anno  1521.  Nam  in  assertione  articuli 
quinti,  more  suo  ab  auctoritate  negativa  su¬ 
mit  argumentum,  et  quidem  his  verbis  : 


(1)  Joan.  VIII,  15. 

«  Satisfactionem,  inquit,  negavi,  qualem 
ipsi  docent  :  quod  mihi  non  erit  difficile 
probare.  Ostendant  si  possunt  ubi  in  tota 
Scriptura  unus  apex,  aut  iota  scribatur,,  pro 
peccato  mortali  uno  debere  satisfieri  septem 
annis  :  dicant  ubi  pro  differentibus  peccatis 
differentes  pcenas  statuat  Christus,  et  Apo¬ 
stoli.  Nonne  haec  omnia  sunt  postea  inventa 
ab  Episcopis  ?  imo  dent  unum  ex  antiquis 
Patribus,  in  quo  legantur  quadragenae,  septe¬ 
nae,  et  similia.  Ubi  fecerint, libens  revocabo.» 

Respondeo  :  non  esset  quidem  necessa¬ 
rium  ex  Scripturis,  et  Patribus  ea  demon¬ 
strare,  quae  requirit  Lutherus,  si  summo 
jure  agere  vellemus:  non  enim  contendimus 
determinationem  certarum  poenarum  sive 
quoad  tempus,  sive  quoad  modum,  esse  ju¬ 
ris  divini.  Quemadmodum  enim  in  multis 
aliis  rebus  genera  tim  Christus  praescripsit  quid 
agi  vellet,  determinationem  autem  quoad 
tempus,  locum,  modum,  et  caetera  similia, 
Ecclesiae  potestati  reliquit,  ut  sanctus  Augu¬ 
stinus  testatur  in  epist.  86.  ad  Casulanum  de 
jejunio,  et  in  epist.  118.  ad  Januarium,  do 
sumenda  Eucharistia  :  sic  etiam  dicere  nobis 
liceret, Christum  in  genere  Poenitentiam  pec¬ 
catoribus  imperasse,  modum  autem  et  tem¬ 
pus,  et  similia,  definitioni  Ecclesiae  reliquisse. 

Verumtamen  non  erit  difficile,  in  divinis 
litteris  ostendere  mulctam  septem  annorum 
pro  peccato,  quam  Lutherus  quaerit.  Lib.  n. 
Regum  cap.  24.  cum  David  peccasset  in 
Deum,  ac  deinde  resipiscens  dixisset  :  Pec¬ 
cavi  valde  in  hoc  facto ,  sed  precor  Domine ,  ut 
transferas  iniquitatem  servi  tui,  quia  stulte  egi 
nimis  (1),  non  remisit  ei  Deus  continuo,  ut 
Lutherus  in  primo  argumento  contendebat, 
omnem  culpam  et  poenam,  sed  culpa  remissa 
poenam  indixit  septem  annorum,  aut  si  mal¬ 
let,  aliam  breviorem,  sed  duriorem,  trium 
videlicet  mensium,  aut  denique  aliam  bre¬ 
vissimam,  dierum  trium,  sed  gravissimam. 
Habemus  igitur  non  apicem,  aut  iota  unum, 
sed  integram,  planamque  sententiam  Scri¬ 
pturae  divinae,  ubi  pro  uno  peccato  poena 
septennis  indicitur.  Neque  longe  abest  a 
proposito  nostro  quod  scribitur  Daniel.  4. 
regem  Nabuchodonosor  pro  peccato  super¬ 
biae  septem  temporibus,  id  est,  septem  annis, 
gravissimam  poenam  Deo  jubente  luisse. 
Num.  xii,  Maria  soror  Mosis  pro  peccato 
murmurationis  jussu  Domini  septem  diebus 
extra  castra  morari  coacta  est. 


Quod  autem  Lutherus  indicari  postulat 
locum,  ubi  pro  differentibus  peccatis  diffe¬ 
rentes  poenae  constituantur  ;  habemus  testi¬ 
monium  luculentum  in  Deuteron.  cap.  xxv. 
Pro  mensura  delicti,  erit  et  plagarum  modus 
EtApocal.  xviii.  Quantum  se  glori  fi  cavit,  et  in 
deliciis  fuit,  tantum  date  ei  tormentum  et  lu¬ 
ctum  (2)  ;  ex  his  enim  locis  perspicue  disci¬ 
mus  diversa  peccata,  diversas  exigere  poe¬ 
nas,  majora  videlicet  majores,  et  minora 
minores. 

Quod  vero  pertinet  ad  sanctos  Patres,  quo¬ 
rum  vel  unum  sibi  demonstrari  cupit  Luthe¬ 
rus,  qui  meminerit  quadragenarum  et  septe¬ 
narum,  id  est,  poenitentiae  quadraginta  die¬ 
rum,  aut  septeni  annorum  :  nos  pro  uno  Pa¬ 
tre  Concilia  antiquissima  Patrum  plurimo¬ 
rum  dabimus.  In  Concilio  Ancyrano  celebra¬ 
to  ante  Nicoenum  I.  Concilium,  id  est,  ante 
annos  1270,  can.  8,  injungitur  septennis 
poenitentia  iis,  qui  coacti  bis,  terve,  idolis 
sacrificaverant,  et  in  eodem  Concilio  pro  va¬ 
riis  delictis,  aliquando  duorum,  aliquando 
trium,  aliquando  etiam  decem  annorum  poe¬ 
nitentiae  indicuntur.  In  Concilio  Nicaeno  1. 
trecentorum  decem  et  octo  sanctorum  Pa¬ 
trum,  can.  11.  indicitur  poenitentia  anno¬ 
rum  undecim  iis,  qui  praeter  necessitatem 
praevaricati  sunt  ;  et  can.  12.  quibusdam 
aliis  annorum  13.  poenitentia  imperatur.  In 
Concilio  Elibertino,  quod  circa  tempus  Con¬ 
cilii  Nicaeni  celebratum  est,  can.  a.  mulieri, 
quae  ancillam  verberando  necavit,  septem 
annorum  injungitur  poenitentia. 

Denique  innumerabilia  sunt  ejusmodi  te¬ 
stimonia,  quae  tum  in  ipsis  Conciliis,  tum 
apud  Ivonem,  et  Burchardum  decretorum 
collectores  legi  possunt,  ex  quibus  Lutheri 
imperitia,  qui  ne  unum  quidem  Patrem  pro 
septenni  poenitentia  proferri  posse  credidit, 
facile  cognosci  potest. 

CAPUT  XII. 

Solvuntur  argumenta  Philippi,  Melanchthonis 
ex  Locis  communibus. 

Jam  vero  Philippus  Melanchthon  in  Locis 
communibus  tit.  de  Satisfactione,  quaedam 
alia  argumenta  congessit,  quae  hoc  loco  so¬ 
lita  brevitate  solvemus. 

Primum ,  exemplo  Gentilium  conatur 


(1)  II  Reg,  XXIV,  10.  -  (2)  Deut,  XXV,  2 ;  Apoc.  XVIII,  7. 

ostendere ,  Satisfactionem  apud  veteres 
Christianos  nihil  aliud  fuisse,  nisi  publicam 
excommunicationem,  et  certa  signa  reatus, 
atque  etiam  poenas  externas,  qua)  injunge¬ 
bantur  publicis  peccatoribus  exempli  et  di¬ 
sciplinae  causa  :  et  profert  exempla  quaedam 
de  Phoenice  apud  Homerum  de  Oreste,  Peleo, 
Antilocho,  Adrasto,  et  similibus,  qui  legun¬ 
tur  in  historiis,  sive  potius  in  fabulis  Graeco¬ 
rum. 

Respondeo,  exstare  vestigia  quaedam  Sa¬ 
tisfactionis  apud  Ethnicos  libenter  admitti¬ 
mus,  id  enim  argumento  est,  naturale  judi¬ 
cium  docere,  post  admissam  culpam  neces¬ 
sariam  esse  Satisfactionem  :  tamen  nullo 
modo  credibile  est,  Christianos  ab  Ethnicis 
satisfaciendi  ritum  habuisse;  cum  in  utroque 
testamento  tam  multa  et  tam  perspicua  inve¬ 
niantur  praecepta,  et  exempla  Satisfactionis. 
Cur  enim,  obsecro,  primi  illi  Christiani  a 
Phomice,  potius,  aut  Ores  te,  Peleo,  Antilo¬ 
cho,  vel  Adrasto,  Satisfactionem  didicissent, 
quam  a  Job,  Davide,  Achabo,  Manasse,  Ni¬ 
nivitis,  et  aliis,  qui  in  Scripturis  sanctis 
Deum  verum  per  opera  Poenitentiae  placare 
studuisse  inveniuntur?  et  quid  opus  erat  in 
fabulis  Graecorum  opera  Poenitentiae  quaere¬ 
re,  cum  in  Scripturis  Prophetae,  et  Apostoli, 
et  Christus  ipse  tam  frequenter  ad  ea  opera 
homines  adhortctur. 

Sed  illud  nullo  modo  ferendum  est,  quod 
Philippus  scribit,  exempli  solum,  et  discipli¬ 
nae  causa  impositas  satisfactiones  in  usu 
fuisse  apud  veteres.  An  exempli,  et  discipli¬ 
nae  causa.  Rex  Achab,  cui  nemo  Satisfactio¬ 
nem  imponere  ausus  fuisset,  cilicium  ad  car¬ 
nem  sponte  sua  gerebat,  et  dormiebat  in 
sacco,  ac  jejunabat,  ut  legimus  lib.  m.  Re¬ 
gum  cap.  21.  an  potius  ut  soli  Deo,  qui  videt 
in  abscondito,  satisfaceret?  Joram  quoque 
rex  Israel,  cum  tempore  belli  et  famis  Deum 
per  Poenitentiam  placare  cupcret,  cur  cili¬ 
cium  gerebat  occulte,  ut  habemus  lib.  iv. 
Regum  cap.  6.  nisi  quia  non  hominibus,  sed 
Deo  satisfacere  cupiebat?  Quod  idem  ex 
rege  David  intelligi  potest,  qui  solo  Dei  oculo  ' 
contenus,  lavabat  per  singulas  noctes  lectum 
suum,  et  humiliabat  in  jejunio  animam  suam, 
et  panem  sicut  cinerem  manducabat,  ut  ipse 
de  se  in  Psalmis  loquitur  :  ut  omittam  testi¬ 
monia  Patrum,  qui  disertis  verbis  testantur, 
per  opera  Poenitentia)  Deum  esse  placandum, 
atque  illi  potissimum  satisfaciendum  :  quse 
testimonia  supra  posuimus. 

Alterum  Philippi  argumentum  constat  ex 


variis  causis,  quibus  Deus  in  hoc  mundo  af¬ 
fligit  Ecclesiam.  Nam  posteaquam  enume¬ 
ravit  decem  causas,  ita  concludit  :  «  Omit¬ 
tantur  ergo  fabula)  de  compensatione  Pur¬ 
gatorii,  quae  nulla  habent  testimonia  in  Scri¬ 
ptura  prophetica,  et  apostolica,  et  cogiten¬ 
tur  aliae  majores  causae  calamitatum,  ut  iram 
Dei  agnoscamus,  et  expavescamus,  et  rur¬ 
sum  veram  consolationem  nobis  propona¬ 
mus.  » 

Respondeo, multis  modis  argumentum  pec¬ 
cat.  Primum,  non  reddit  causam  afflictio¬ 
num,  quas  vel-  ipsi  poenitentes  sponte  sua 
assumebant,  ut  Ninivitae,  Job,  David,  et  cae- 
teri ;  vel  Ecclesia  poenitentibus  injungebat, 
ut  ex  tot  Conciliis  supra  probavimus;  sed 
.carum  tantum  quas  a  Deo  immissas,  velint 
nolint,  homines  tolerare  coguntur.  Etsi  au¬ 
tem  nos  fatemur  flagella  divinitus  immissa, 
si  aequo  animo  tolerentur,  non  parum  prod¬ 
esse  ad  Satisfactionem  :  tamen  magis  pro¬ 
prie  satisfactionis  dicuntur  labores  sponte 
assumpti ,  vel  a  judice  spirituali  impositi 
ad  compensandam  injuriam  Deo  factam. 

Deinde  non  probat  Philippus  non  esse 
alias  causas  calamitatum,  quas  Deus  immit¬ 
tit,  praeter  illas  decem,  quas  ipse  enumerat. 
Et  quemadmodum  ipse  reperit  causas,  non 
unam,  aut  duas,  sed  decem,  ita  possumus  et 
nos  undecimam  addere,  qua)  caeteris  nihil 
repugnet  :  ea  vero  est,  ut  homines  Christia¬ 
ni  calamitates,  quibus  a  Deo  premuntur, 
libenter  sustinentes,  Purgatorii  poenas  eva¬ 
dant. 

Denique  ex  illis  ipsis  causis,  quas  ipse  ad¬ 
ducit,  colligi  potest,  valere  Satisfactiones  ad 
poenas  Purgatorii  compensandas,  quod  ipse 
negat.  Fatetur  enim  Philippus  in  prima  et 
octava  causa,  Deum  calamitatibus  suos  affli¬ 
gere,  ut  eorum  peccata  puniat  :  fatetur  et¬ 
iam  paulo  post,  id  est,  pag.  sequenti,  ejus¬ 
modi  calimitates  per  Poenitentiam  nostram 
mitigari,  et  aliquando  penitus  tolli,  idque  ex 
divinis  litteris  probari  posse  dicit.  Quod  igi¬ 
tur  ipse  docet  de  poena  temporali  hujus  vi¬ 
ta),  nos  extendimus  etiam  ad  poenam  tempo¬ 
ralem  vita)  futura),  qua)  Purgatorii  poena  no¬ 
minatur.  Esse  autem  Purgatorium  post  hanc 
vitam  negat  Philippus,  et  ideo  negat  poenam 
alterius  vita)  per  Poenitentiam  mitigari,  vel 
tolli  :  sed  si  admitteret  Purgatorium,  admit¬ 
teret  consequenter  (quod  ex  iis  quoe  ipse  do¬ 
cet,  aperte  sequitur)  Purgatorii  poenam  per 
poenitentiam  mitigari,  vel  tolli.  Porro,  Pur¬ 
gatorium  esse,  nos  in  2.  tomo  Controversia- 


030 


UBER  IV. 


rum  ex  Scripturis  et  Patribus  clarissime  de¬ 
monstravimus  :  proinde  nihil  est,  quod  in 
hoc  argumento  diutius  immoremur. 

Postremum  argumentum  in  Locis  commu¬ 
nibus,  ducit  Philippus  ab  absurdis,  quse  in 
Scholasticorum  doctrina,  quam  ipse  doctri¬ 
nam  Monachorum  vocat,  reperiri  dicit  : 
«  Multa  sunt,  inquit,  deliramenta  in  opinio¬ 
ne  Monachorum,  quorum  aliqua  satis  est 
refutasse.  Satisfactiones  Monachorum  obs¬ 
curant  legem,  et  Evangelium,  et  amplificant 
dignitatem  traditionem  humanarum  :  fin¬ 
gunt  enim  in  Satisfactionibus  aliquid  am¬ 
plius  fieri,  quam  legem  Dei ;  somniant  reli¬ 
quis  operibus  legi  Dei  satisfactum  esse.  Ne- 
cesse  est  autem  in  Ecclesia  exstare  hanc 
doctrinam,  quod  in  hac  vita  procul  absint 
etiam  renati  a  perfectione  legis.  Deinde 
obscurant  Evangelium,  quia  fingunt,  mor¬ 
tem  seternam  nostra  compensatione  aboleri, 
imo  indocti  facile  transferunt  Satisfactiones 
etiam  ad  remissionem  culpse.  Tertio  ampli¬ 
ficant  traditiones  humanas ;  definiunt  enim 
Satisfactiones  esse  opera  non  debita,  hoc 
est,  caeremonias  humanas,  certorum  dierum 
jejunia,  certorum  ciborum  abstinentiam, 
certarum  precum  lectionem.  Necesse  est  au¬ 
tem  in  Ecclesia  exstare  hanc  doctrinam  : 
Frustra  colunt  me  mandatis  hominum,  id  est, 
observationes  humanae  non  sunt  cultus  Dei, 
ac  multo  minus  aestimationis  tantae,  ut  sint 
compensatio  pro  morte  aeterna.  » 

Respondeo,  omitto  quod  doctrinam  Ca¬ 
tholicam,  per  contemptum  Philippus  doctri¬ 
nam  Monachorum  nominat  :  neque  enim 
conviciis,  sed  argumentis  certare  mihi  pro¬ 
positum  est,  quamquam  eam  doctrinam, 
quam  Philippus  oppugnat,  non  Theologo¬ 
rum  tantum  Scholasticorum,  quorum  pleri- 
que  Monachi  fuerunt,  sed  etiam  omnium 
veterum  Patrum  esse,  paulo  ante  ostendi¬ 
mus. 

Quod  igitur  attinet  ad  illa  tria,  quae  ad¬ 
versus  doctrinam  de  Satisfactione  objiciun¬ 
tur,  quod  videlicet  obscuret  legem,  quod 
obscuret  Evangelium,  et  quod  amplificet 
dignitatem  traditionum  humanarum.  Pri¬ 
mum  repugnat  Scripturae  et  Patribus  uni¬ 
versis.  Secundum,  non  modo  est  falsum, 
sed  etiam  ipso  teste  Philippo  falsum  esse 
convincitur.  Tertium  et  est  aperte  falsum, 
et  supra  a  nobis  cap.  4.  et  6.  refutatum. 

Primum  Scripturae  et  Patribus  repugnare, 


perspicuum  est  ex  cap.  19.  Matthaei,  ubi 
Dominus  consilia  a  praeceptis  distinguens, 
ostendit,  posse  homines  justificatos  per  gra¬ 
tiam  Dei  non  solum  implere  legem ;  sed 
etiam  aliqua  alia  opera  Deo  gratissima  fa¬ 
cere,  quae  imperata  non  sint.  Nam  interro¬ 
ganti  adolescenti  :  Quid  boni  faciam,  ut  ha¬ 
beam  vitam  seternam?  (1)  respondit  Domi¬ 
nus  :  Si  vis  ad  vitam  ingredi,  serva  mandata. 
'Cumque  ille  diceret,  se  omnia  servasse  a  ju¬ 
ventute  sua,  adjecit  Dominus,  et  ait :  Si  vis 
perfectus  esse ,  vade,  vende  quse  habes ,  et  da 
pauperibus,  et  habebis  thesaurum  in  coelo ,  et 
veni  sequere  me ;  de  quo  loco  fuse  disserui¬ 
mus  in  ii.  lib.  de  Monachis,  cap.  9.  ubi 
etiam  multa  alia  adduximus  testimonia  Scri¬ 
pturarum  ad  rem  eamdem  confirmandam  : 
et  in  eodem  libro,  cap.  11.  adduximus  testi- 
monia-Patrum  Latinorum  et  Graecorum,  qui 
disertis  verbis  affirmant ,  posse  hominem 
Christianum  per  Dei  gratiam  plus  facere, 
quam  Deus  prsecipiat.  Quare  necesse  est  in 
Ecclesia  exstare  hanc  doctrinam,  posse  om¬ 
nes  Christianos  (ut  Concil.II.  Arausicanum, 
can.  ultimo  tradit)  post  acceptum  Bapti¬ 
smum,  cum  Dei  adjutorio,  quae  ipsi  Deo 
sunt  placita,  si  fideliter  laborare  voluerint 
ad  implere. 

Alterum  autem  (ipso  teste  Philippo)  fal¬ 
sum  esse,  ac  proinde  Philippum  sibi  non 
constare,  ex  ejus  verbis  demonstrari  potest. 
Scribit  enim  hoc  loco,  per  Satisfactiones 
Evangelium  obscurari,  propterea  quod  Mo¬ 
nachi  fingant,  mortem  seternam  nostra  com¬ 
pensatione  aboleri  :  at  non  dicunt  hoc,  sed 
negant  potius  Monachi,  id  est,  Scholastici 
Doctores  ;  quod  in  eodem  titulo  de  Satisfa¬ 
ctione,  docuit  Philippus  his  verbis  :  «Mona¬ 
chi  hic  definiunt  Satisfactiones  Opera  non 
debita,  quibus  volunt  redimi  poenas  Purga¬ 
torii,  aut  certe  alias  poenas  temporales  :  Sic 
enim  docent,  Deum  cum  sit  misericors,  re¬ 
mittere  culpam,  sed  cum  sit  justus,  et  vin¬ 
dex,  mutare  poenam  seternam  in  tempora¬ 
lem  Purgatorii.  Deinde  addunt,  partem  poe¬ 
narum  remitti  potestate  Clavium,  partem 
redimendam  esse  Satisfactionibus  :  hsec  est 
summa  commenti.  »  Hsec  ille ;  qui  cum  do¬ 
cet,  ex  sententia  Monachorum,  Satisfactioni¬ 
bus  redimi  poenas  purgatorii,  aut  alias  poe¬ 
nas  temporales,  poenam  autem  seternam  non 
redimi  nisi  prius  ex  misericordia  Dei  mutata 
sit  in  temporalem,  certe  simul  docet ,  ex 


(1)  Mattii.  IX,  16. 

sententia  Monachorum,  -absolute  et  simplici¬ 
ter  non  redimi  mortem,  sive  pcenam  eoter- 
nam,  sed  solum  temporalem. 

Porro ,  pcenam  t  uiporalem  Purgatorii 
nostris  operibus  redimi,  non  solum  Monachi 
docent,  sed  etiam  Scriptura,  et  Patres,  quo¬ 
rum  testimonia  alio  loco  allata  sunt  :  inter 
quffl  illud  S.  Cypriani  insigne  est,  ex  epist. 
2.  lib.  iv.  «  Aliud  est  pro  peccatis  longo  do¬ 
lore  cruciatum  emendari,  et  purgari  diu 
igne,  aliud  peccata  omnia  passione  pur¬ 
gasse.  )) 

Quamvis  autem  Satisfactiones  nostra  non 
sint  ex  condigno  compensationes  mortis 
seternse,  ut  sajpe  jam  repetivimus,  tamen 
opera  laboriosa,  quoe  cum  Dei  auxilio  fiunt 
a  pcenitentibus,  sive  ex  congruo,  sive  ut 
dispositiones  concurrere  et  prodesse  ad  cul¬ 
pae  remissionem,  et  mortis  aeternae  libera¬ 
tionem  ;  Scriptura  et  Patres  perspicue  do¬ 
cent,  ut  lib.  ii.  cap.  12.  demonstravimus  : 
inter  caetera  Paciani  in  Paranesi  ad  Poeni¬ 
tentiam,  post  Tertullianum  in  libro  de  Poeni¬ 
tentia,  testimonium  illud  apertissimum  est  : 
«  Si  de  cruciatu  Exomologesis  retractatis, 
Gehennam  recordemini,  quam  vobis  Exo¬ 
mologesis  extinguet.  » 

De  tertio,  id  est,  de  amplificatione  tradi¬ 
tionum  humanarum,  nihil  est  hoc  loco  ad¬ 
dendum,  cum  satis  sit  id  totum  cap.  4.  et  6. 
ut  paulo  ante  diximus,  refutatum.  Atque 
haec  ex  locis. 

CAPUT  XIII. 

Solvuntur  argumenta  Philippi  ex  Apologia 
Confessionis  Augustanse. 

In  Apologia  Confessionis  Augustanae  idem 
Philippus  praeter  ea,  quae  ex  Locis  commu¬ 
nibus  adducta  confutavimus,  quaedam  pro¬ 
fert  argumenta,  quibus  probare  nititur, 
Scripturas,  quae  pro  Satisfactione  a  Catho¬ 
licis  adducuntur,  ad  rem  non  facere,  ac 
proinde  sententiam  nostram  de  Satisfactione 
non  niti  solidis  argumentis.  Sic  igitur  lo¬ 
quitur  in  articulo  de  Confessione  et  Satisfa¬ 
ctione  :  «  Multa  colligi  possunt  argumenta, 
quod  haec  dicta  Scriptura  nullo  modo  per¬ 
tineant  ad  Scholasticas  Satisfactiones.  Isti 
fingunt  Satisfactiones  esse  opera  indebita  : 
Scriptura  autem  in  his  sententiis  requirit 
opera  debita  :  nam  haec  vox  Christi  :  Agite 


Poenitentiam ;  vox  praecepti  est.  »  Primum 
hoc  argumentum  si  ad  formam  latiocina* 
tionis  revocetur,  ejusmodi  erit  :  Scriptura, 
qme  pro  satisfactione  adducuntur,  praece¬ 
ptum  divinum  sonant.  At  Satisfactio  quam 
Scholastici  docent,  ipsorum  opinione,  conti¬ 
net  opera  indebita,  id  est,  non  mandata  di¬ 
vinitus  :  igitur  uro  Satisfactione  Scholastica 
Scriptura  divinae  perperam  allegantur. 

Respondeo  :  In  assumptione  latet  vitium  ; 
neque  enim  Scholastici  docent,  opera  Satis- 
factoria  debere  esse  omnino  indebita,  sed 
alias  (ut  ipsi  loquuntur)  indebita,  id  est,  in¬ 
debita,  nisi  peccassent  :  siquidem  assidua 
jejunia,  vigiliae,  cineres,  et  cilicia  indebita 
essent,  si  homines  in  innocentia  permane¬ 
rent. 

Adde  quod  licet  sententia  sit  valde  proba¬ 
bilis  sancti  Thomee,  Durandi,  Paludani,  et 
aliorum  in  4.  distinet.  13.  non  recte  satis¬ 
fieri  per  opera  alias  debita  :  tamen  non  est 
improbabilis  sententia  Adriani  in  tractatu 
de  Poenitentia,  et  Cajetani  qua3st.  1.  de  Sa¬ 
tisfactione,  per  opera  alias  debita  satisfieri 
posse, cum  Satisfactio,  quam  Deo  reddimus, 
non  pertineat  ad  solam  justitiam,  sed  etiam 
ad  amicitiam. 

Pergit  deinde  Philippus  et  ait  :  «  Item 
Adversarii  scribunt,  confitentem  si  recuset 
suscipere  Satisfactiones,  non  peccare,  sed 
persoluturum  esse  has  poenas  in  Purgatorio. 
Jam  hse  sententiae  sine  controversia  praece¬ 
pta  sunt  ad  hanc  vitam  pertinentia  :  Agite 
Poenitentiam;  Facite  fructus  dignos  Poeni¬ 
tentia}  ;  Exhibete  membra  vestra  servire 
justitise  :  quare  non  possunt  detorqueri  ad 
Satisfactiones,  quas  recusare  licet;  non 
enim  licet  recusare  pracepta  Dei.  » 

Respondeo  :  neutra  propositio  hujus  argu¬ 
menti  vicio  caret.  Nam  quod  attinet  ad  pri¬ 
mum,  si  loquatur  de  Satisfactione  a  Sacer¬ 
dote  injuncta,  de  qua  Philippus  loqui  vide¬ 
tur,  non  concedit  melior  pars  Theologorum 
Catholicorum,  posse  confitentem  sine  pec¬ 
cato  recusare  Satisfactionem.  Nam  tametsi 
Scotus  et  Gabriel,  et  pauci  quidam  doceant, 
quod  Philippus  retulit  :  tamen  Magister 
Sententiarum,  S.  Thomas,  Richardus,  Du¬ 
randus,  Paludanus,  et  alii  permulti  in  4. 
dist.  16.  vel  18.  omnino  contendunt,  quod  et 
nos  supra  docuimus ,  Sacerdotem  habere 
Claves,  quibus  non  tantum  absolvat  a  culpa, 
sed  etiam  ut  Judex  vice  Dei  liget  ad  poenam, 
quam  poenitens  recusare  non  potest,  nisi 
judici  divinitus  constituto,  ac  proinde  ipsi 

Deo  resistat.  Veteres  autem  Patres  tantum 
abest,  ut  recusantes  mulctam  a  Sacerdote 
injunctam  admissuri  essent,  ut  nunquam  ad 
communionem  Eucharistiae  pcenitentes  adire 
permiserint,  nisi  prius  salubri  satisfactione 
purgatos.  Ipsa  denique  Concilia  OEcumeni- 
ca.  Florentinum  et  Tridentinum,  non  face¬ 
rent  Satisfactionem  partem  Sacramenti  Poe¬ 
nitentiae,  nisi  et  a  Deo  institutam,  et  neces¬ 
sariam  in  re  vel  in  voto  esse  credidissent. 

Altera  vero  propositio  ideo  non  caret  vi¬ 
tio,  quia  praeceptum  illud  :  Facite  fructus 
dignos  poenitentiae,  quod  unum  ex  tribus  a 
Philippo  notatis,  nos  adduximus,  pro  Satis¬ 
factione,  datur  quidem  hominibus  in  hac 
vita,  sed  intelligitur  cum  conditione,  si  vi¬ 
delicet  quis  velit  perfectam  remissionem 
peccati,  non  solum  quoad  culpam,  sed  etiam 
quoad  omnem  poenam  :  omnino  enim  pro¬ 
babile  est,  non  obstringi  eos  novo  peccato, 
qui  non  plene  satisfaciunt  in  terris  pro  poma 
temporali  alterius  saeculi.  Etsi  enim  vult 
Deus  dignos  poenitentiae  fructus,  tamen  si 
quid  minus  hic  solverimus,  id  Purgatoriis 
ignibus  expiabitur,  ut  Petrus  Damianus  scri¬ 
bit  in  2.  serm.  de  S.  Andrea. 

Addit  Philippus  argumentum  tertium  his 
verbis  :  «  Tertio,  Indulgentiae  remittunt  illas 
Satisfactiones,  ut  docet  capit.  Cum  ex  eo, 
de  Poenitentia  et  remissione.  At  indulgentiae 
non  solvunt  nos  illis  praeceptis  :  Facite  fru¬ 
ctus  dignos  Poenitentiae  ;  Agite  poenitentiam. 
Itaque  manifestum  est,  male  detorqueri  illa 
dicta  Scripturae  ad  canonicas  Satisfactio¬ 
nes.  » 

Respondeo.  Indulgentiae  (de  quibus  suo 
loco  fusius  disseremus)  non  solvunt  nos  di¬ 
vinis  praeceptis,  sed  faciunt  tamen,  ut  pro 
iis  poenis,  quae  nobis  per  Indulgentiam  con¬ 
donantur,  non  teneamur  praecepto  illo  de 
faciendis  dignis  poenitentiae  fructibus.  Et  ha¬ 
bemus  simile  aliquid  apud  Apostolum  Ro- 
man.  xm.  imperat  enim  Apostolus,  ut  red¬ 
damus  omnibus  debita  :  Cui  tributum ,  tri¬ 
butum;  cui  vectigal,  vectigal;  cui  honorem , 
honorem  (1).  Igitur  si  cui  creditor  debitum 
donaverit,  aut  Princeps  tributum  remiserit, 
non  solvetur  ille  quidem  Apostolico  praece¬ 
pto,  ut  non  teneatur  reddere  omnibus  debi¬ 
ta  ;  sed  non  habebit  debita,  quae  reddat  : 
neque  poterit  impune  negare  tributum  ei, 
cui  debet  tributum ;  sed  non  habebit  cui  de¬ 
beat  tributum. 


Addit  quarto  hoc  modo  :  «  Videte  porro 
quid  sequatur ,  si  poenae  Purgatorii  sunt 
Satisfactiones,  seu  satispassiones,  aut  Satis¬ 
factiones,  sunt  redemptio  poenarum  Pur¬ 
gatorii.  Num  etiam  hae  sententiae  praeci¬ 
piunt,  ut  animae  castigentur  in  Purgatorio  ? 
id  cum  sequi  necesse  sit  ex  adversariorum 
opinionibus,  hae  sententiae  novo  modo  inter¬ 
pretandae  erunt  :  Facite  fructus  dignos  Poe¬ 
nitentiae,  hoc  est,  patiamini  p  cenas 'Purgato- 
rii  post  hanc  vitam.  » 

Respondeo  :  miror  novam  istam  Philippi 
Dialecticam  :  Satisfactio  est  redemptio  poe¬ 
narum  Purgatorii  ;  igitur  sententiae,  quae 
praecipiunt  Satisfactionem ,  praecipiunt  ut 
animae  castigentur  in  purgatorio.  Quis  ita 
colligeret,  nisi  plane  amens?  an  qui  praecipit 
redimi  captivos,  ne  divexentur,  aut  occidan¬ 
tur  ab  hostibus,  is  tibi  videtur  praecipere,  ut 
captivi  ab  hostibus  vexentur,  vel  interfician¬ 
tur  ?  Ergo  ita  colligi  debet  :  Satisfactio  est 
redemptio  poenarum  Purgatorii.  Sententiae 
igitur,  quae  Satisfactionem  praecipiunt,  id 
praecipiunt,  ut  detur  opera,  ne  animae  pur¬ 
gatoriis  ignibus  addicantur  :  et  sententia 
illa  :  Facite  fructus  dignos  Poenitentiae ,  non 
significat,  Patiamini  poenas  Purgatorii,  post 
hanc  vitam,  sed  ;  redimite  poenas  Purgato¬ 
rii,  et  sponte  satisfacite  in  hac  vita,  ne,  ve¬ 
litis  nolitis,  satis  patiamini  post  hanc  vitam. 

Quintum  argumentum  his  verbis  propo¬ 
nit  :  <(  Praeterea  cum  certissimum  sit,  remis¬ 
sionem  peccatorum  gratuitam  esse,  seu  gra¬ 
tis  propter  Christum  donari  sequitur  non 
requiri  Saitisfaictiones.  »  • 

Respondeo  :  Remissionem  peccatorum , 
quod  attinet  ad  reconciliationem  amicitiae, 
et  poenam  mortis  aeternae,  gratuitam  esse, 
libenter  admittimus,  tum  quia  Scripturae  di¬ 
vinae  id  passim  testantur,  tum  quia  certum 
est ,  non  posse  hominem  sine  Dei  gratia 
boni  aliquid  agere  :  remissionem  autem  pec¬ 
cati  quoad  poenam  temporalem,  ita  fatemur 
esse  gratuitam,  ut  etiam  per  Satisfactionem 
acquiri  posse  non  dubitemu^.  Gratuitam  esse 
dicimus,  quia  sine  gratia  Dei  satisfacere  non 
possemus,  acquiri  nihilominus  per  Satisfa¬ 
ctionem  asserimus,  quia  ipsa  opera  bona 
et  paenalia  per  Spiritum  Christi  facta,  ex 
condigno  reatum  poenae  temporalis  expun¬ 
gunt.  Et  quemadmodum  B.  Paulus  ad 
Rom.  vi.  vitam  aeternam,  gratiam  Dei  vocat, 
quam  II  Timoth.  4.  justitiae  coronam  appel- 


(1 )  Rom  XIII.  7. 

lat,  quia  ut  recte  docet  Concilium  Arausica- 
num  can.  19,  debetur  merces  bonis  ope¬ 
ribus,  si  fiant,  sed  gratia,  qua3  non  debetur, 
praecedit  ut  fiant,  sic  etiam  pcense  tempora¬ 
lis  remissio  ad  gratiam,  et  justitiam  pertinet ; 
quia  debetur  remissio  poente  temporalis  Sa¬ 
tisfactioni,  si  fiat,  sed  gratia  quse  non  debe¬ 
tur,  praecedit  ut  fiat.  Adde,  quod  si  non 
repugnat  gratuitae  remissioni  peccati,  red¬ 
emptio  poenae  temporalis  cujus  vitae,  quam 
Philippus  admittit  :  nulla  est  ratio  cur  eidem 
repugnat  redemptio  poenae  temporalis  Pur¬ 
gatorii. 

Sextum  argumentum  in  verbis  sequentibus 
ita  proponitur  :  «  Evangelium  habet  manda¬ 
tum  gratis  remittendi  peccata,  non  impo¬ 
nendi  poenas,  et  novas  leges,  aut  partem 
poenarum  imponendi,  parte  remissa. 

Respondeo  :  Mandatum  istud  Evangelicum 
de  peccatis  remittendis  gratis,  id  est,  nulla 
Satisfactione  imposita  :  nos  adhuc  in  quatuor 
Evangelistarum  voluminibus  reperire  nequi¬ 
vimus  ;  invenimus  autem  Matth.  16.  et  18. 
mandatum  omnino  contrarium.  Ubi  enim 
Apostolus  dantur  claves  solvendi,  et  ligandi, 
ibi  sine  dubio  sic  illi  judices  hominum  pec¬ 
catorum  constituuntur,  ut  non  solum  eos 
a  culpis  absolvant,  sed  etiam  ad  poenas 
ligent,  prout  ad  salutem  ipsorum  judicaverint 
expedire.  Quod  enim  potestas  ligandi  nihil 
sit  aliud,  nisi  potestas  retinendi  peccata  im¬ 
poenitentibus,  quod  hoc  loco  scribit  Philip¬ 
pus,  adversarii  non  probant  ,  sed  dicunt 
tantum  :  quod  autem  ea  potestas  ad  ea  om¬ 
nia  vincula  se  extendat,  quse  necessaria,  vel 
utilia  sunt  ad  salutem  hominum  renatorum, 
ac  nominatim  ad  vinculam  Satisfactionis, 
nos  probamus,  tum  quia  verba  Domini  gene¬ 
ralia  sunt  :  Quodcumque  ligaveris ,  et  Qux- 
cumque  alligaveritis ;  neque  nostrum  est 
restringere,  quod  Dominus  amplum  esse  vo¬ 
luit  :  tum  quia  Ecclesiae  consuetudo  locum 
istum  apertissime  declaravit,  siquidem  (ut  ex 
Conciliis,  et  Patribus  supra  citatis  perspi¬ 
cuum  est)  nullum  unquam  fuit  tempus,  quo 
lapsi  in  Ecclesia  sine  Satisfactione  recipe¬ 
rentur.  Quis  autem  credat,  Ecclesiam  uni¬ 
versam  ab  initio  praedicationis  Evangelicae, 
noluisse  lapsos  sine  Satisfactione  admittere 
si  in  Evangelio  mandatum  exstaret  de  pecca¬ 
tis  sine  satisfactione  remittendis  ? 

Argumentum  postremum,  si  tamen  argu¬ 
mentum,  et  non  potius  figmentum  dici  bebet, 
in  illis  verbis  habetur  :  «  Praeterea  mors 
Christi  non  est  solum  Satisfactio  pro  culpa, 


sed  etiam  pro  morte  aeterna,  juxta  illud  : 
Ero  mors  tua  o  mors.  Quid  est  igitur  mon¬ 
stri,  dicere,  quos  Christi  Satisfactio  redimat 
culpam,  nostrae  poenae  redimant  mortem 
aeternam  ;  ut  jam  illa  vox  (Ero  mors  tua)  in- 
telligi  debeat,  non  de  Christo,  sed  de  nostris 
operibus  ;  et  quidem  non  de  operibus  a  Deo 
praeceptis,  sed  de  frigidis  quibusdam  obser¬ 
vationibus,  excogitatis  ab  hominibus  ;  et  di¬ 
cantur  mortem  abolere  etiam  cum  fiant  in 
peccato  mortali  ?  » 

Respondeo.  Tria  sunt  hic  mendacia.  Pri¬ 
mum  enim  non  docent  Catholici,  Satisfactio¬ 
nibus  nostris  redimi  mortem  seternam,  sed 
poenam  solum  temporalem,  ut  jam  saepius 
diximus  :  atque  illud  :  Ero  mors  tua ,  de 
Christi  morte,  non  de  nostris  operibus  intel- 
ligendum  esse,  gratissime  confitemur.  Dein¬ 
de,  satisfactoria  opera  non  in  observationi¬ 
bus  ab  hominibus  excogitatis,  sed  in  Jejunio, 
Elemosyna,  et  Oratione,  quae  in  Scripturis 
praecepta,  exempla,  et  promissiones  amplis¬ 
simas  habent,  ut  supra  docuimus,  colloca¬ 
mus.  Denique  nemo  Catholicorum  docet } 
opera  in  peccato  mortali  facta,  abolere  mor¬ 
tem  :  dicunt  quidem  aliqui,  opera  in  pecca¬ 
to  mortali  facta,  fore  satisfactoria,  si  is  ite¬ 
rum  ad  gratiam  Dei  redeat,  qui  ea  opera 
fecerat  ;  sed  tunc  satisfactoria  esse,  dum  is 
est  in  peccato  mortali,  nemo  (quod  sciam) 
dicit.  Porro  meliores  Theologi  neque  satisfa¬ 
ctoria  esse,  neque  unquam  futura  concedunt 
ea  opera,  quee  in  peccato  mortali  facta  sunt ; 
tantum  abest  ut  his  operibus  mortem  abole¬ 
ri  dicant.  Atque  hsec  ad  argumenta  Philippi 
respondisse  sufficiat. 


CAPUT  XI Y. 

Solvuntur  quasdam,  argumenta  Joannis 
Calvini. 

Joannes  Calvinus  lib.  m.  Institut.  cap.  4. 
§.  25.  incipit  exagitare  doctrinam  de  Satisfa¬ 
ctione,  et  quasi  alter  Thraso,  vel  Goliath 
Philistceus ,  admirabili  confidentia  insultat 
agminibus  Dei  viventis  :  «  Tertium,  inquit, 
locum  Satisfactioni  in  Pcenitentia  assignant : 
de  qua  quidquid  blaterant,  uno  verbo  sub¬ 
verti  potest.  Dicunt  non  sufficere  poenitenti 
a  prseteritis  malis  abstinere,  et  mores  in 
melius  commutare,  nisi  de  iis,  quse  facta 
sunt,  satisfaciat  Deo  :  esse  autem  multa  ad- 

minicula,  quibas  peccata  redimamus,  lacry- 
mas,  jejunia,  oblationes,  charitatis  officia». 
Et  paulo  post  :  «  Talibus  mendaciis  oppono 
gratuitam  peccatorum  remissionem  :  qua 
nihil  in  Scripturis  clarius  praedicatur.  » 

Responsio.  Quod  nos  blaterare  dicit  Cal¬ 
vinus,  et  quod  uno  verbo  subverti  posse 
affirmat,  totidem  verbis  tradit  S.  Augustinus 
in  homil.  50.  cap.  15.  ubi  sic  loquitur  : 
a  Non  sufficit  mores  in  melius  commutare, 
et  a  factis  malis  recedere,  nisi  etiam  de  iis, 
quae  facta  sunt,  satisfiat  Deo  per  Poenitentiae 
dolorem,  per  humilitatis  gemitum,  per  con¬ 
triti  cordis  sacrificium  cooperantibus  eleemo¬ 
synis  » .  Quod  etiam  de  subsidiis  peccatorum 
redimendorum  in  nobis  Calvinus  reprehen¬ 
dit,  his  verbis  tradit  S.  Ambrosius  in  lib,  de 
Elia  et  Jejunio,  cap.  20.  «  Habemus  plura 
subsidia,  quibus  peccata  nostra  redimamus. 
Pecuniam  habes  ?  redime  peccatum  tuum.  » 
Neque  his  dissimilia  leguntur  in  Scripturis 
et  Patribus,  quos  supra  citavimus  :  non  igi¬ 
tur  ista  nos  blateramus,  aut  fingimus,  sed 
ex  Scripturis  et  Patribus  hausimus. 

Porro  gratuita  peccatorum  remissio,  qum 
clarissime  in  divinis  litteris  praedicatur,  sicut 
Augustinum  et  Ambrosium,  et  Patres  caete- 
ros,  Scripturarum  diligentissimos  tractatores 
non  terruit,  ita  neque  nos  terret  :  in  iisdem 
enim  Scripturis  utrum  que  legimus,  gratui¬ 
tam  videlicet  peccati  remissionem,  et  redem¬ 
ptionem  peccatorum  per  bona  opera.  Idem 
enim  Spiritus  sanctus,  qui  per  Isaiam  dixit : 
«  Ego  sum,  ego  sum,  qui  deleo  iniquitates 
tuas  propter  me,  et  peccatorum  tuorum  non 
ero  memor,  »  Isaiae  xliii.  et  caetera,  qtiae  ci¬ 
tat  Calvinus  :  dixit  etiam  per  Salomonem  : 
Misericordia ,  et  [veritate  redimitur  iniquitas. 
Proverb.  xvi.  et  per  Danielem  :  Peccata  tua 
eleemosynis  redime.  Daniel  iv.  et  per  Lucam  : 
Remittuntur  ei  peccata  multa ,  quoniam  clilexit 
multum  (1).  Luc,  vn.  Itaque  gratuita  est 
peccatorum  remissio,  quia  gratis  Deus  fidem 
et  poenitentiam  nobis  inspirat  ;  gratis  ad 
amicitiam,  et  gratiam  suam  nos  recipit,  gra¬ 
tis  culpam,  et  reatum  mortis  aeternae  condo¬ 
nat  ;  gratis  denique  gratiam  illam  infundit, 
per  quam  pro  poena  temporali,  quae  dimissa 
culpa  remanet,  satisfacimus  ;  ex  quo  sequi¬ 
tur,  ut  gratuita  peccati  remissio,  non  solum 
cum  Satisfactione  non  pugnet,  sed  eam  po¬ 
tius  gignat.  In  eo  vero  potissimum  errat 
Calvinus,  quod  gratiam  quae  in  sacris  litteris 

(1)  Isai.  XLIII,  25;  Prov.  XVI,  6 ;  Dan,  IV,  24 


praedicatur,  non  animadvertit  opponi  proprie 
illis  tantum  operibus,  quae  ex  propriis  viribus 
liberi  nostri  arbitrii  fiunt  :  opera  enim,  quae 
ex  gratia  ipsa  procedunt,  adeo  non  opponun¬ 
tur  gratiae,  ut  in  ea  potius  tamquam  eftectus 
in  causa  includantur. 

Pergit  Calvinus  §.  26.  «  Verum  qua  sunt 
perversitate,  et  peccatorum  remissionem,  et 
reconciliationem  fieri  semel  dicunt,  cum  in 
gratiam  Dei  per  Christum  in  Baptismo  reci¬ 
pimur  :  post  Baptismum  resurgendum  esse 
per  Satisfactiones  :  sanguinem  Christi  nihil 
prodesse,  nisi  quatenus  per  Claves  Ecclesiae 
dispensatur,  etc.  »  et  contra  allegat  illud  1. 
Joan.  ii  :  Si  quis  peccaverit,  advocatum  ha¬ 
bemus  apud  Patrem  Jesum  Christum,  et  ipse 
est  propitiatio  pro  peccatis  nostris.  Et  illud 
Joan.  i.  Ecce  agnus  Dei\  ecce  qui  tollit  pecca¬ 
ta  mundi  (1). 

Respondeo,  quod  hoc  loco  in  Catholica  do¬ 
ctrina  Calvinus  reprehendit,  ante  mille  et 
trecentos  annos  scripsit  S.  Cyprianus  in  ser¬ 
mone  de  opere  et  eleemosynis,  ubi  sic  loqui- 
.tur  :  Non  haberet  quid  fragilitatis  humanae 
infirmitas,  atque  imbecillitas  faceret,  nisi  ite¬ 
rum  pietas  divina  subveniens  justitiae,  et  mi¬ 
sericordiae  operibus  ostensis,  viam  quamdam 
tuendae  salutis  aperiret,  ut  sordes  postmo- 
dum  quascumque  contrahimus,  eleemosynis 
abluamus.  Loquitur  in  Scripturis  Spiritus 
sanctus,  et  dicit :  Eleemosynis  et  fide  deli¬ 
cta  purgantur  :  non  utique  illa  delicta,  quae 
fuerant  ante  contracta,  nam  illa  Christi  san¬ 
guine,  et  sanctificatione  purgantur  ».  In  ea¬ 
dem  sententiam  loquitur  Ambrosius  libr.  ii. 
de  Poenitentia,  cap.  5.  Utrumque  beatum 
dixit ;  et  cujus  iniquitas  remittitur  per  Lava» 
erum,  et  cujus  peccatum  tegitur  operibus 
bonis  ;  atque  alia  id  genus  multa  passim 
in  Patribus  reperiuntur. 

Neque  vero  ita  distinguimus  inter  Bapti¬ 
smum  et  Poenitentiam,  quasi  peccata,  quie 
post  Baptismum  fiunt,  sine  Christi  sanguine, 
solis  operibus  nostris  expientur  ;  nam  (ut 
supra  non  semel  docuimus)  peccata  omnia, 
sive  ante  Baptismum,  sive  post  Baptismum 
commissa  fuerint,  Christi  sanguine,  et  red¬ 
emptione  purgantur,  ut  testimonia  Scriptu- 
raj  a  Calvino  adducta  probant :  sed  hoc  inter 
ea  discrimen  agnoscimus,  quod  in  Baptismo 
*  ita  plene,  ita  perfecte,  ita  copiose  Christi 
sanguis  operatur,  ut  peccata  omnia  non  so¬ 
lum  quoad  culpam,  sed  etiam  quoad  omnem 

Luc,  VII,  47.  —  (2)1  Joan.  II,  1  ;  Joan.  I,  29. 

poenam  alterius  vitse,  cum  a)ternam,  tum 
etiam  temporalem  deleat,  ita  ut  nullus  satis¬ 
factioni  proprie  locus  relinquatur  ;  in  Sacra¬ 
mento  autem  Poenitentise,  idem  Christi  san¬ 
guis  culpam  quidem,  et  poenam  aeternam 
delet,  sed  poenam  temporalem  totam,  nisi 
propria  Satisfactione  cooperante,  non  ex¬ 
piat  :  cujus  discriminis  causam  ex  divina  ju¬ 
stitia,  atque  ex  aliis  locis  petitam  supra  red¬ 
didimus. 

Quare  non  admittimus  modos  illos  loquen¬ 
di,  quibus  Calvinus  sententiam  nostram,  ut 
eam  odiosam  faceret,  explicavit.  Non  enim 
dicimus,  remissionem  peccatorum  et  recon¬ 
ciliationem  semel  fieri,  quasi  justificatio  la¬ 
psorum  post  Baptismum,  non  sit  vera  pecca¬ 
torum  remissio,  et  reconciliatio.  Neque  dici¬ 
mus  post  Baptismum  resurgendum  esse  per 
Satisfactiones  :  non  enim  Satisfactio  ad  re¬ 
surgendum  a  morte  peccati,  sed  ad  reatum 
poenre  temporalis,  qui  post  eam  resurrectio¬ 
nem  manet,  expiandum  adhibetur.  Neque 
illud  dicimus,  sanguinem  Christi  nihil  prod¬ 
esse,  nisi  quatenus  per  Ecclesiae  claves  dis¬ 
pensatur  :  neque  enim  solum  prodest  in  Sa¬ 
cramento  Poenitentiae,  in  quo  virtute  clavium 
peccatores  reconciliantur,  sed  etiam  in  Con¬ 
firmatione,  Eucharistia,  ceeterisque  omni¬ 
bus  Sacramentis. 

Deinde,  §.  27.  argumentum  ducit  ab  hono¬ 
re  Christi,  et  pace  conscientiae  :  <c  Ac  duo, 
inquit,  hic  perpendere  convenit  :  ut  integer 
et  illibatus  suus  honor  Christo  servetur  ;  ut 
conscientiae  de  peccati  venia  securae,  pacem 
apud  Deum  habeant  etc.  »  allatis  autem  in 
medium  testimoniis,  Isaiae,  Petri,  et  Pauli, 
quibus  peccatorum  nostrorum  purgatio  Chri¬ 
sto  tribuitur,  his  verbis  conficit  argumentum  : 
«  Nunc  tibi  pestilentes  eorum  naenias  propo¬ 
ne  :  Gratiam  Dei  in  prima  peccatorum  re¬ 
missione  solam  operari  ;  si  postea  cecideri¬ 
mus  ,  ad  secundam  veniam  impetrandam 
opera  nostra  cooperari.  Haec  si  locum  ha¬ 
beant  ,  anne  quae  Christo  superius  sunt 
attributa,  illi  salva  manent?  Immane  quan¬ 
tum  haec  differunt  :  Iniquitates  nostras  posi¬ 
tas  esse  -in  Christo,  ut  in  ipso  expiarentur  ^ 
et,  nostris  operibus  expiari.  Christum  esse 
propitiationem  pro  peccatis  nostris  ;  et, 
Deum  operibus  propitiandum. » 

Ad  hanc  priorem  argumenti  partem,  quae 
ab  honore  Christi  ducta  est ,  respondeo, 
multis  modis  peccasse  Calvinum.  Primum, 


non  recte  sententiam  Catholicorum  exposuit, 
cum  ait  nos  dicere,  Gratiam  Dei  in  prima 
peccatorum  remissione  solam  operari  :  si 
postea  ceciderimus,  ad  secundam  veniam 
impetrandam  opera  nostra  cooperari.  Nam 
si  agatur  de  remissione  peccatorum  quoad 
culpam,  et  debitum  mortis  seternse  ;  neque 
in  prima,  neque  in  secunda  remissione,  ope¬ 
ra  nostra  cooperantur  gratise  Dei,  per  mo 
dum  Satisfactionis  proprie  dictse,  et  tamen 
cooperantur  tum  in  prima,  tum  in  secunda 
remissione,  per  mpdum  impetrationis,  et 
dispositionum.  Quod  enim  in  prima  remissio¬ 
ne,  quae  videlicet  fit  in  Baptismo,  non  sit 
gratia  Dei  sola,  quae  operatur,  sed  opera 
etiam  nostra,  ut  dispositiones,  cooperentur  ; 
perspicuum  est  ex  verbis  illis  Beati  Petri 
Actor,  ii  :  Poenitendam  agite ,  et  baptizetur 
unusquisque  vestrum  (1).  Et  ex  illis  Apostoli 
Pauli  Actor,  xx.  Testificans  Judaeis  atque  Gen¬ 
tibus  in  Deum  Poenitentiam,  et  fidem  in  Domi¬ 
num  nostrum  Jesum  Christum  (2).  Cooperari 
autem  fidem  et  Poenitentiam,  impetrando 
remissionem  peccatorum,  docet  Augustinus 
in  epist.  105.  ad  Sixtum,  ubi  sic  ait  :  «  Nec 
ipsa  remissio  peccatorum  sine  aliquo  meri¬ 
to  est,  si  fides  hanc  impetrat  :  neque  enim 
nullum  est  meritum  fidei,  qua  fide  ille  dice¬ 
bat,  Deus  propitius  esto  mihi  peccatori.  »  Et 
tract.  72.  in  Joan.  :  «  OperantLin  se  Christo 
cooperatur  homo  salutem  aeternam,  ac  justi¬ 
ficationem  suam. 

Itaque  discrimen  quod  Catholici  ponunt 
inter  remissionem  primam,  et  secundam,  id, 
est,  in  Baptismo,  et  post  Baptismum  in  eo 
potissimum  situm  est,  quod  in  prima  condo¬ 
natur  omnis  culpa,  et  poena,  et  proinde  nulla 
est  necessaria  Satisfactio  :  in  secunda,  con¬ 
donatur  culpa,  et  poena  aeterna,  remanente 
reatu  poenae  temporalis,  pro  qua  Satisfactio 
exigatur.  Atque  hanc  esse  Catholicorum 
sententiam,  agnoscit,  et  scribit  idem  Cal¬ 
vinus  paulo  infra  in  eodem  cap.  §.  30.  sed 
maluit  hoc  loco  fraudulenter  eam  proponere 
ut  facilius  impugnaret. 

Deinde  Calvinus  non  satis  fideliter  anti- 
theses  illas  adduxit,  cum  ait  :  «  Immane, 
quantum  hscc  differunt  :  iniquitates  nostras 
positas  esse  in  Christo,  ut  in  ipso  expiarentur  : 
et  nostris  operibus  expiari  :  Christum  esse 
propitiationem  pro  peccatis  nostris :  et,  Deum 
operibus  propitiandum.  »  Nam  si  ut  paulo 
ante  fecit  opera  nostra  cooperari  expiationi, 


(1)  Act.  II,  38.  —  (2)  Act.  XX,  21. 

et  propitiationi  Christi  dixisset,  non  autem 
ea  Christi  Satisfactioni  opposuisset  ;  vidisset 
plane  nullum  esse  locum  exclamationi  illi  : 
a  Immane,  quantum  haec  differunt.  »  Ne¬ 
que  enim  haec  multum  differunt,  Iniquitates 
nostras  positas  esse  in  Christo,  ut  in  ipso  ex¬ 
piarentur  :  et,  opera  nostra  a  Spiritu  Christi 
profecta,  eidem  Christo  ad  peccata  expianda 
cooperari  :  neque  illa  multum  differunt, 
Christum  esse  propitiationem  pro  peccatis 
nostris  ;  et,  opera  nostra  per  Spiritum 
Christi  facta,  ejusdem  Christi  propitiationi 
cooperari.  Certe  S.  Augustinus,  qui  praeter 
cceteros  gratiam  Christi  totis  viribus  ubique 
defendit,  non  abhorret  ab  his  vocibus,  quas 
hoc  loco  tantopere  reprehendit  Calvinus  : 
<c  In  melius,  inquit  in  Enchiridio,  cap. 
70.  est  vita  mutanda  et  per  eleemosy¬ 
nas  de  peccatis  praeteritis  est  propitiandus 
Deus,  a 

Tertio  Scripturae,  quas  ex  Isaia,  Petro,  et 
Paulo  Calvinus  adducit,  nihil  minus  probant 
quam  quod  ipse  cupit.  Quid  enim  Isaias  di¬ 
cit  ?  Posuit  Deus  in  eo  iniquitatem  omnium 
nostrum ,  et  livore  ejus  sanati  sumus.  Isaiffi 
lui.  Quid  Petrus  ?  Peccata  nostra  ipse  per¬ 
tulit  in  corpore  suo  super  lignum.  I  Petr.  ii. 
Quid  Paulus  ?  De  peccato  damnavit  peccatum 
in  carne  (1),  Rom  vm.  Atqui  haec  loca  nihil 
aliud  docent,  nisi,  Christi  mortem  fuisse  pre¬ 
tium  sufficiens  ad  omnia  peccata  mundi  to¬ 
tius  redimenda,  sive  sacrificium  ad  omnia 
omnium  hominum  crimina  expianda  :  sed 
hoc  pretium  nemini  prodest,  nisi  modo  aliquo 
applicetur.  Nam  si  nulla  requiritur  applicatio, 
et  omnia  omnino  peccata  Christi  sanguis  ex¬ 
piavit  ;  unde  tam  multi  sunt  in  mundo  impii? 
cur  tam  multi  detruduntur  ad  Inferos  ?  cur 
tam  pauci  sunt  qui  salvantur?  quid  facit  Ba¬ 
ptismus  ?  quid  Eucharistia?  quid  fides?  quid 
Poenitentia?  quid  ipsa  Evangelii  praedicatio? 
Confitendum  est  igitur,  Christi  mortem,  quae 
per  se  ad  omnia  peccata  abolenda  sufficeret, 
nemini  prodesse,  nisi  per  fidem,  et  Sacra¬ 
menta,  caoteraque  instrumenta  divinitus  in¬ 
stituta,  singulis  applicetur.  Unum  autem  ex 
instrumentis  divinitus  institutis  ad  poenam 
temporalem  peccatorum  expiandam,  Satis¬ 
factionem  esse,  nos  dicimus,  nec  solum  di¬ 
cimus,  sed  ex  Scripturis,  et  omnium  Patrum 
testimoniis  comprobamus,  ut  ex  iis  qua3  an¬ 
tea  scripsimus,  patuit. 

Huc  accedit,  quod  sacrificium  crucis 


Christi  eo  potissimum  spectavit,  ut  nos  Deo 
reconciliaret,  ac  de  impiis  et  inimicis,  justos 
et  amicos  Dei  faceret  :  sic  enim  Apostolus 
loquitur  :  Cum  inimici  essemus ,  reconciliati 
sumus  Deo  per  mortem  Filii  ejus ,  Rom.  v.  et : 
De  peccato  damnavit  peccatum  in  carne ,  ut 
justificatio  legis  impleretur  in  nobis ,  Rom.  vm ; 
et  B.  Petrus  :  Peccata  nostra  ipse  pertulit  in 
corpore  suo  per  lignum,  ut  peccatis  mortui, 
justitiae  vivamus  I  Petr.  n.  (2).  Id  autem  totum 
noslibentissime  confitemur,  non  visatisfactio- 
nisnostrae,  sed  solo  Christi  merito  nos  reconci¬ 
liari,  et  justificari,  sive  per  Baptismum,  sive 
per  absolutionem  :  sed  cum  hoc  non  pugnat 
quod  dicimus,  homines  Christi  sanguine  re¬ 
conciliatos,  et  justificatos,  operante  in  ipsis 
Christi  spiritu  et  virtute,  satisfacere  Deo  pro 
reatu  poenae  temporalis. 

Denique  quod  initio  argumenti  Calvinus 
assumit,  Providendum  esse,  ut  integer  et  il¬ 
libatus  suus  honor  Christo  servetur  ;  tantum 
abest,  ut  sententiae  nostrae  de  Satisfactione 
adversetur,  ut  eam  potius  stabiliat,  et  con¬ 
firmet.  Siquidem  major  est  Christi  gloria,  si 
dicatur  non  solum  pro  peccatis  nostris  satis¬ 
fecisse,  sed  etiam  id  membris  suis  donasse, 
ut  per  ejus  gratiam  et  virtutem  aliqua  ex 
parte  etiam  ipsa  satisfacerent  :  quemadmo¬ 
dum  non  derogat  omnipotentiae  Creatoris, 
sed  eam  potius  commendat,  et  celebrat,  qui 
dicit  Deum  non  solum  per  se,  sed  etiam  per 
servos  suos  miracula  facere.  Viderint  igitur 
adversarii,  ne  dum  pro  Christi  honore  cer¬ 
tare  se  credunt,  operibus  gratiae,  et  Christi 
membris,  et  ipsi  Spiritui  sancto  injuriam  fa¬ 
ciant:  siquidem  reprehensio  fructuum,  deri¬ 
vatur  ad  radicem,  et  injuria  membrorum  in 
caput  redundat. 

Jam  vero  posterior  argumenti  pars,  quae 
ducebatur  a  pace  conscientiarum,  his  verbis 
a  Calvino  tractatur  :  «  Quod  si  de  pacifi¬ 
canda  conscientia  agitur  :  quae  isthaec  erit 
pacificatio,  si  audiat  peccata  redimi  satis¬ 
factionibus?  quando  tandem  ille  satisfactionis 
modus  constare  poterit  ?  ergo  semper  dubi¬ 
tabit,  an  Deum  habeat  propitium,  semper  aes¬ 
tuabit,  semper  horrescet.  Nam  qui  levibus 
satisfactiunculis  acquiescunt,  nimis  contem- 
ptim  judicium  Dei  aestimant,  et  parum  repu¬ 
tant  quanta  sit  peccati  gravitas.  Et  ut  ipsis 
concedamus,  peccata  aliquot  justa  satisfa¬ 
ctione  redimere,  quid  tandem  facient  ubi  tot 
peccatis  obruuntur,  quorum  satisfactionibus 


(I)  l.sai.  LUI,  6  ;  I  Pet.  II,  24;  Rom.  VIII,  3.  -  (2)  Rom.  V,  10  .  Rom.  VIII,  3;  I  Pet.  II,  24. 

c  centum  vitee,  vel  si  totee  in  hoc  sint, 
sulfficere  queant  ?  » 

Respondeo  :  conscientiee  pax  non  pendet  a 
reatu  illo  pcenee  temporalis,  quem  solum  sa¬ 
tisfactionibus  nostris  tollendum  esse  dicimus  : 
qui  enim  culpee  remissionem  accepit,  ac  de 
mortis  aeterna)  periculo  liberatus,  in  gratiam 
cum  Deo  rediit,  magna  sine  dubio  fruitur 
conscientia)  pace,  etiamsi  sciat  se  temporali 
aliqua  mulcta^ob  peccata  praeterita  casti¬ 
gandum.  Quare  Calvinus  ita  argumentatur, 
ac  si  nos  diceremus,  satisfactionibus  nostris 
amicitiam  Dei,  gratiamque  recuperandam  : 
quod  cum  nos  minime  dicamus  ;  ipse  frustra 
sudat,  et  nihil  praeter  aerem  verberat. 

In  eo  praetere^  Calvinus  fallitur,  quod  ex¬ 
istimat  totam  vitam,  ac  ne  centum  quidem 
vitas  sufficere  ad  Satisfactionem,  quam  do¬ 
cemus.  Fallitur,  inquam,  apertissime :  siqui¬ 
dem  tanti  aestimatur  a  Deo  Satisfactio,  quae 
in  hac  vita  sponte,  atque  ex  charitate  susci¬ 
pitur  ut  brevis  huj  us  vitae  labor  facile  compen¬ 
set  acerbissimos,  longissimosque  cruciatus 
Purgatorii.  CerteS.  Martyr  Cyprianus  lib.  iv. 
epist.  2.  nonbubitat  affirmare,  peccata  omnia, 
quae  alio  qui  longissimam  in  Purgatorio  po)- 
nam  exigerent,  unica  Martyrii  passione  pur¬ 
gari  :  ac  etiam  praeter  Martyrium,  Theologi 
docent  ejusmodi  esse  posse  in  aliquo  poeni- 
tente  contritionem,  ut  per  eam  peccata  omnia 
quoad  culpam  et  poenam,  plenissime  dele¬ 
antur. 

His  argumentis  explicatis,  Calvinus  §.  28. 
ponit  distinctionem  peccati  mortalis,  et  veni¬ 
alis,  qua  nos  uti  dicit  ad  argumentum  supra 
positum  dissolvendum,  atque  eam  refutare 
conatur.  De  quare  nihil  in  praesentiarum  di¬ 
cemus,  tum  quod  nos  ea  solutione  non  ege¬ 
mus,  tum  quod  de  distinctione  peccati  mor¬ 
talis,  et  venialis  plenum  tractatum  in  2.  Tomo 
instituimus. 

Hoc  unum  praeterire  non  possum,  inep¬ 
tissima  ratiocinatione  uti  Calvinum,  ut  pro¬ 
bet  non  posse  unquam  pro  venialibus  satis¬ 
fieri  :  «  Si  unius,  inquit,  diei  est  satisfactio 
peccati  unius  :  dum  illam  meditantur,  plu¬ 
ribus  se  involvunt ;  quando  diem  nullum  prae¬ 
terit  justissimus  quisque,  quo  non  aliquoties 
labatur  :  ad  eorum  vero  satisfactiones  dum 
se  accingent,  numerosa,  vel  potius  innumera 
cumulabunt.  Jam  praecisa  est  satisfaciendi  fi¬ 
ducia.  Quid  moramur  ?  quomodo  adhuc  de 
satisfaciendo  cogitare  audent?  » 

Sed  quis  dedit  Calvino  illud  principium  ; 
unum  diem  requiri  a  satisfactionem  unius 


peccati  venialis  ?  Si  unico  actu  contritionis, 
qui  momento  temporis  fieri  potest,  interdum 
multa  mortalia,  ut  diximus,  expiantur:  quanto 
facilius  non,  inquam,  unus  dies,  sed  una 
hora  sufficiet  ad  satisfactionem  venialium 
plurimorum  ?  «  De  quotidianis,  »  (inquit 
Augustinus  in  Enchiridio,  cap.  71,)  brevibus 
levibusque  peccatis,  sine  quibus  haec  vita  non 
ducitur,  quotidiana  oratio  fidelium  satisfa¬ 
cit.  d  Certe  non  consumitur  unus  integer 
dies  in  oratione  Dominica  recitanda  :  et  ta¬ 
men  ea  oratione  pro  venialibus  peccatis,  non 
uno  aut  duobus,  sed  multis  satisfieri  credit 
Augustinus  :  non  igitur  praecisa  est  satisfa¬ 
ciendi  fiducia,  neque  sine  causa  de  satisfa¬ 
ciendo  cogitare  audemus. 

CAPUT  X\C 

Solvuntur  alia  Calvini  argumenta. 

Jam  vero  in  §.  29.  propius  ad  rem  accedit, 
et  solutionem  Catholicorum  his  verbis  Cal¬ 
vinus  proponit :  «  Conantur  quidem  se  expe¬ 
dire  :  sed  aqua,  ut  dicitur,  illis  haeret.  Fin¬ 
gunt  sibi  distinctionem  poena),  et  culpae  : 
culpam  remitti  fatentur  Dei  misericordia ;  sed 
culpa  remissa,  poenam  restare,  quam  per¬ 
solvi  Dei  justitia  postulat  :  ad  poenae  igitur 
remissionem  proprie  spectare  satisfactiones.» 
Deinde  multis  Scripturae  locis  allatis,  addit 
§.  30.  quod  deesse  videbatur  ad  Catholicorum 
solutionem  :  «  Scio,  inquit,  subtilius  adhuc 
ipsos  elabi,  dum  inter  aeternam  poenam  et 
temporales  distinguunt.  Sed  cum  tempora¬ 
lem  poenam  quodvis  supplicium  esse  tradunt 
quod  tam  de  corpore,  quam  de  anima  sumit 
Deus,  excepto  modo  aeterna  morte ;  parum  eos 
sublevat  haec  restrictio.  Nam  superiores  loci, 
quos  citavimus,  hoc  nominatim  volunt,  hac 
nos  conditione  recipi  a  Deo  ia  gratiam  ;  ut 
quicquid  eramus  poenae  meriti  remittat,  cul¬ 
pam  ignoscendo.  » 

Excutiamus  igitur  loca  singula  quae  addu¬ 
cit,  ac  videamus,  utrum  ex  iis  colligi  queat, 
omnem  temporalem  poenam  nobis  remitti 
quotiescumque  nos  Deus  in  gratiam  recipit. 
Quae  quidem  testimonia  tanta  confidentia 
Calvinus  producit,  ut  dicat :  «  Subnectam 
quaedam  alia  testimonia,  quibus  adeo  con¬ 
stringantur  tortuosi  isti  angues,  ut  ne  sum¬ 
mam  quidem  caudam  complicare  posthac 
queant.  » 

Primum  testimonium  est,  E  iere  m.  31.  et 

Ezech.  18.  quod  his  verbis  a  Calvino  propo¬ 
nitur  :  «  Hoc  est  testamentum  novum,  quod 
Deus  in  Christo  suo  nobiscum  pepigit,  quod 
iniquitatum  nostrarum  non  recordabitur. 
Quid  his  significaverit,  dicimus  ex  alio  Pro¬ 
pheta,  ubi  Dominus  :  Si  justus,  inquit,  a  ju¬ 
stitia  sua  deflexerit,  omnium  justitiarum  ejus 
non  recordabor  :  si  impius  ab  impietate  sua 
recesserit,  omnium  iniquitatum  ejus  non  re¬ 
cordabor.  Quod  se  justitiarum  recordaturum 
negat,  utique  hoc  est,  nullam  se  earum  habi¬ 
turum  rationem,  ut  remuneretur  :  ergo  et 
peccatorum  non  recordari,  est  ea  non  postu¬ 
lare  ad  poenam.  » 

Ad  hoc  primum  testimonium  jam  supra 
respondimus,  cum  Lutheri  argumenta  solve¬ 
remus  :  atque  ut  Calvinus  intelligat,  quam 
parum  hoc  suo  argumento  nos  contrinxerit  : 
eadem  nos  ratiocinatione  utimur  in  solutione 
qua  est  ipse  usus  in  argumento.  Cum  enim 
justus  a  justitia  sua  deflexerit,  justitiarum 
ejus  Deus  non  recordabitur,  non  quia  non 
remunerabit  temporali  aliquo  praemio,  sed 
quia  non  remunerabit  aeterna  illa  mercede, 
quam  repromisit  diligentibus  se  ;  ergo  ad 
eumdem  modum  cum  impius  ab  impietate 
sua  recesserit,  iniquitatum  ejus  Deus  non  re¬ 
cordabitur,  non  quia  non  castigabit  tempo¬ 
raria  aliqua  poena,  ut  Mosem,  Aaronem,  Da- 
videm,  et  alios  post  reconciliationem  casti¬ 
gavit,  sed  quia  non  puniet  sempiterna  morte, 
et  igne  illo  aeterno,  qui  patratus  est  diabolo 
et  angelis  ejus.  Vide  plura  loco  citato  in  solu¬ 
tione  argumentorum  Lutheri,  cap.  11. 

Alterum  testimonium  habetur  Isaiae  44,  Mi. 
eheae  7.  et  in  Psal.  31.  «  Id  ipsum,  inquit 
Calvinus,  alibi  dicitur,  Projicere  post  tergum 
delere  instar  nubis,  demergere  in  profundum 
maris,  non  imputare,  tectumque  habere  : 
talibus  loquendi  formulis  non  obscure  sen¬ 
sum  suum  nobis  explicaverat  Spiritus  san¬ 
ctus,  si  dociles  aures  illi  accommodaremus. 
Certe  si  punit  Deus,  peccata  imputat:  si  vin¬ 
dicat,  recordatur:  si  ad  judicium  vocat,  tecta 
non  habet  :  si  examinat,  post  tergum  non 
projicit  :  si  inspicit,  non  obliteravit  instar 
nebula) :  si  ventilat,  non  projecit  in  profun¬ 
dum  maris.  Atque  in  hunc  modum  interpre¬ 
tatur  Augustinus  claris  verbis  :  Si  texit  pec¬ 
cata  Deus,  noluit  advertere  ;  si  noluit  adver¬ 
tere,  noluit  animadvertere ;  si  noluit  ani¬ 
madvertere,  noluit  punire,  noluit  agnoscere, 
maluit  ignoscere.  Tecta  ergo  peccata  quare 
dixit?  ut  non  viderentur.  Quid  erat  Deum  vi¬ 
dere  peccata,  nisi  punire  ?  » 


Recte  dicit  Calvinus,  id  ipsum  in  his  locis 
contineri,  quod  in  superioribus.  Quare  quem¬ 
admodum  superiora  testimonia  Hieremise, 
et  Ezechielis,  significabant  Deum  non  recor¬ 
dari  iniquitatum  eorum,  qui  per  Poenitentiam 
ad  ipsum  redeunt,  non  quia  non  puniat  tem¬ 
porali  aliqua  poena,  ob  eorum  ipsorum,  qui 
puniuntur,  utilitatem,  sed  quia  non  retinet 
cum  illis  inimicitiam,  neque  sempiterno  igni 
illos  addicit,  neque  ab  aeterna  felicitate  ex¬ 
cludit,  sic  etiam  testimonia  Isaiae,  Micheae  et 
Davidis  :  hoc  tantum  significant,  Deum  pro¬ 
jicere,  delere,  non  videre,  non  imputare, 
tegere  peccata  eorum,  quibus  amicitiam  suam 
gratiamque  restituit ;  quia  quod  attinet  ad 
reatum  culpae,  et  poenae  aeternae,  ita  illos  re¬ 
spicit,  ac  si  numquam  peccassent,  licet  ob 
eorum  utilitatem,  aliisque  justissimis  de  cau¬ 
sis,  aut  eos  ipse  temporaliter  castiget,  aut  ut 
se  ipsi  castigent,  velit. 

Quocirca  idem  S.  Augustinus,  qui,  tegere 
peccata,  interpretatur,  non  punire  :  in  alio 
loco  scribit  Deam  omnino  velle,  ut  peccatum 
non  maneat  impunitum,  et  tum  non  punire 
peccata  nostra,  cum  nos  ipsi  ea  punimus. 
In  Psalm.  50.  Non  impunitum  erit  peccatum 
meum ,  sed  ideo  nolo  ut  tu  punias ,  quia  ego 
peccatum  meum  punio.  Et  ibidem  :  «  Verita¬ 
tem  dilexisti,  hoc  est,  impunita  peccata  eo¬ 
rum,  quibus  ignoscis,  non  dimisisti :  sic  prae¬ 
rogasti  misericordiam,  ut  servares  et  verita¬ 
tem.  »  Ilaec  ille.  Non  igitur  apud  Augusti¬ 
num,  tegere  peccata,  est,  nullo  modo  punire : 
sed,  non  punire  in  aeternum  :  vel  non  punire 
etiam  temporaliter,  si  se  ipse  peccator  pu¬ 
niat. 

Tertium  testimonium  est  Isaiae  i.  et  Hie- 
rem.  50.  «  Audiamus  vero,  inquit  Calvinus, 
et  ex  alio  Prophetae  loco,  quibus  legibus  pec¬ 
cata  remittat  Dominus.  Si  fuerint  peccata 
vestra  ut  coccinum,  quasi  nix  albescent,  et 
si  rubuerint  ut  vermiculus,  erunt  quasi  lana. 
Apud  Hieremiam  autem  sic  legitur  :  In  illa 
die  requiretur  iniquitas  Jacob,  et  non  inve¬ 
nietur  peccatum  Judee,  et  non  erit,  quia  pro¬ 
pitiabor  reliquiis  quas  servavero.  Vis  breviter 
tenere  quis  sit  verborum  istorum  sensus  ? 
expende  quid  e  converso  sibi  velint  locutio¬ 
nes  illae  ;  Dominum  insaccnlo  iniquitates  col¬ 
ligare,  in  fasciculum  colligere,  et  recondere, 
stylo  ferreo*  exarare  in  lapide  adamantino. 
Nempe  si  vindictam  repensum  iri  significant, 
quod  extra  dubium  est :  neque  etiam  dubi¬ 
tandum  est,  quin  contrariis  sententis  omnem 
vindictae  repensionem  Dominus  se  remitte- 

re  affirmet.  Hic  mihi  obtestandi  sunt  le¬ 
ctores,  non  ut  glossis  meis  auscultent,  sed 
tantum  ut  verbo  Dei  locum  aliquem  esse  si 
nant.  » 

Utinam  Calvinus  quod  ab  aliis  petiit,  prae¬ 
stare  ipse  voluisset,  ut  verbo  Dei  locum  ali¬ 
quem  esse  sinens,  illud  suis  glossis  minime 
depravasset :  certe  enim  ex  istis  ipsis  locis 
Isaise,  et  Hieremise,  quae  tunc  adduxit,  erro¬ 
rem  suum  deprehendere  facile  potuisset.  Audi 
enim  quibus  legibus  apud  Isaiam  peccata 
remittat  Deus  :  «  Lavamini,  mundi  estote, 
auferte  malum  cogitationum  vestrarum  ab 
oculis  meis,  quiescite  agere  perverse,  discite 
benefacere,  quaerite  judicium,  subvenite  op¬ 
presso,  judicate  pupillo,  defendite  viduam  ; 
et  venite,  et  arguite  me,  dicit  Dominus  :  si 
fuerint  peccata  vestra  ut  coccinum,  sicut  nix 
dealbabuntur,  et  si  fuerint  rubra  quasi  ver¬ 
miculus,  velut  lana  alba  erunt.  »  Haec  Domi¬ 
nus  per  Isaiam,  ubi  promittit  quidem  per¬ 
fectam  peccati  purgationem,  ut  nulla  restet 
luenda  pcena,  ut  cupit  Calvinus  ;  sed  non 
promittit  solum  credentibus,  et  resipiscenti¬ 
bus,  ut  adversarii  nostri  docent,  qui  de  ca¬ 
pite  suo  loquuntur,  et  non  de  ore  Domini  : 
sed  promittit  iis,  qui  prius  lavantur,  et  mun¬ 
dantur  per  veram  Contritionem,  et  Poeni¬ 
tentiam  ;  deinde  cessant  a  peccatis,  quibus 
antea  male  assueverant  ;  tum  in  bonis  ope¬ 
ribus  assidue,  ac  diligenter  exercentur,  at¬ 
que  ita  (ut  hunc  locum  sanctus  exponit  Hie¬ 
ronymus)  dignos  Pcenitentiee  fructus  faciunt. 
His  inquam,  Dominus  dicit :  Venite,  et  argui¬ 
te  rne :  si  fuerint  peccata  vestra  ut  coccinum , 
quasi  nix  dealbabuntur ,  id  est,  ut  idem  expo¬ 
nit  Hieronymus  :  .«  Si  haec  omnia  feceritis, 
arguite  me,  nisi  praemia  reddidero,  quae 
pollicitus  sum,  nimirum  nisi  peccata,  quam¬ 
vis  maxima,  plene,  perfecteque  demisero.  » 
Cum  igitur  plena  peccati  remissio,  quoad 
omnem  poenae  reatum,  praemium  sit  operum 
bonorum,  quae  post  conversionem,  et  culpae 
remissionem  fiunt,  quaeque  satisfactoria  dici 
solent ,  qui  non  videt,  ex  hoc  loco  Isaiae  a 
Calvino  adducto,  non  destrui,  sed  astrui  pror¬ 
sus,  et  stabiliri  nostram  de  satisfactione  do¬ 
ctrinam  ? 

Porro  Hieremias  loquitur  de  peccato  idolo¬ 
latriae,  ob  quod  totus  populus  in  captivitatem 
Babylonicam  ductus  fuerat ;  ac  praedicit , 
expiato  peccato  illo  longa,  durissimaque  ca¬ 
ptivitate,  tandem  flagellum  in  ipsum  regem 
Babylonis  convertendum,  et  reliquias  Israel 
et  Juda  liberandas,  et  ita  liberandas,  ut  pec¬ 

catum  illud  non  amplius  inveniatur,  ut  nimi¬ 
rum  aliqua  alia  poena  mulctetur. 

Quartum  testimonium  est,  1  Ptr.  2.  Isaiae 
53.  Rom.  1.1.  Gorinth.  1.  Ephes.  1.  Coloss. 
1.  et  1  Tim.  2.  «  Quid  quaeso,  inquit  Calvi¬ 
nus,  nobis  praestitisset  Christus,  si  adhuc  pro 
peccatis  poena  exigeretur  ?  nam  cum  dicimus 
eum  pertulisse  peccata  nostra  in  corpore  suo 
super  lignum,  non  aliud  significamus,  quam 
defunctum  poena  et  vindicta,  quae  peccatis 
nostris  debebatur.  Id  ipsum  significantius 
declaravit  Isaias,  cum  dicit,  castigationem 
pacis  nostrae  fuisse  super  eum,  et  quoties  de 
de  redemptione  per  eum  facta  meminit  Pau¬ 
lus, vocare  solet  arroXutpcoaiv,  qui  non  sim¬ 
pliciter  redemptionem  indicat,  qualiter  vul¬ 
go  intelligitur,  sed  pretium  ipsum,  et  satis¬ 
factionem.  » 

Respondeo,  si  Christo  mortuo,  adhucpce.ua 
mortis  aeternae  a  nobis  exigeretur,  non  om¬ 
nino  inepte  Calvinus  quaereret,  quid  nobis 
praestitisset  Christus  ;  si  adhuc  pro  peccatis 
pceua  exigeretur.  At  cum  sacrificio  mortis 
suae  Christus  nobis  Deum  reconciliaverit,  et 
ex  irato  judice  patrem  amantissimum  fecerit ; 
cum  nos  ab  aeterno  interitu  liberaverit  et  vi¬ 
tam  sempiternam  acquisierit,  cum  denique 
gratiam,  et  virtutem  nobis  dederit,  qua  Deo 
pro  temporali  poena  satisfacere  ipsi  posse¬ 
mus,  ingratissimus  sic  necesse  est,  qui  quae¬ 
rendum  adhuc  esse  putat,  quid  nobis  prae¬ 
stiterit  Christus  si  poena  quaedam  temporalis 
pro  peccatis  nostris  exigatur. 

Porro  testimonia  illa  Isaiae,  Petri  et  Pauli, 
jam  supra  iterum  adducta,  et  explicata  sunt : 
ac  libentissime,  gratissimeque  agnoscimus, 
et  fatemur,  Christi  mortem  pretium,  et  satis¬ 
factionem  esse  pro  peccatis  nostris,  quoniam, 
ut  saepe  dictum  est,  solvit  ipse  pretium,  et 
satisfecit ;  immediate  (ut  sic  loquar)  pro 
culpa,  et  reatu  mortis  aeternae  eorum,  quibus 
sanguis  ejus  per  Sacramenta  applicatur  ;  me¬ 
diate  autem  pro  poena  etiam  temporali,  qua¬ 
tenus  gratiam  praebet,  perquam  ipsi  nos  Do¬ 
mino  satisfacimus. 

Quintum  testimonium  est  in  toto  Levitico, 
de.quo  siq  loquitur  Calvinus  :  «  Validum  au¬ 
tem  in  primis  arietem  nobis  suppeditat,  quod 
de  expiandis  peccatorum  noxis  in  lege  Mo- 
saica  praescribitur.  Neque  enim  illic  Dominus 
hanc,  aut  illam  satisfaciendi  legem  constituit, 
sed  totam  in  sacrificiis  compensationem  re¬ 
quirit  :  ubi  tamen  alioqui  diligentissime,  at¬ 
que  exactissimo  ordine  omnes  expiandi  ritus 
exequitur.  Qui  sit  autem,  ut  nullis  prorsus 

operibus  admissa  delicta  procurare  jubeat, 
sed  sola  in  expiatione  sacrificia  requirat,  nisi 
quod  ita  testari  ruit,  unicum  esse  satisfa¬ 
ctionis  genus,  quo  judicium  suum  placatur? 
nam  qua?  tunc  immolabant  sacrificia  Israe- 
litce,  non  hominum  opera  censebantur,  seda 
sua  veritate,  hoc  est,  unico  Christi  sacrificio 
aestimabantur. 

Respondeo.  Validus  iste  aries,  pro  veritate 
validus  est,  pro  Calvini  errore  prorsus  infir¬ 
mus.  Nam  sacrificia  illa  Levitica  (ut  in  2.  lib. 
de  Sacramentis  ingenere  cap.  14.  15.  1G.  et 
17.  demonstravimus)  non  culpam,  aut  poenam 
aeternam,  sed  immunditiam  tantum  lega¬ 
lem  ,  et  poenam  temporariam  expiabant 
proinde  recte  satisfactiones  quaedam  dici  po¬ 
terant. 

Quod  culpam  et  poenam  aeternam  non  ex¬ 
piarent,  perspicuum  est,  tum  ex  Davide 
Psalm.  50.  Si  voluisses  sacrificium ,  dedissem : 
utique  holocaustis  non  delectaberis.  Sacri  ficium 
Deo  spiritus  contribulatus  :  cor  contritum ,  et 
humiliatum  Deus  non  despicies  (1),  tum  exeo, 
quod  ea  sacrificia  Deo  grata  non  erant,  nisi 
qui  offerebat,  Deo  gratus,  et  per  hoc  justus 
esset;  nam  Proverbior.  15.  victima}  impio¬ 
rum  dicuntur  abominabiles  Domino  :  tum 
denique  ex  testimonis  plurimis  Scriptura¬ 
rum,  et  Patrum,  quae  loco  citato  adduxi¬ 
mus. 

Quod  autem  ut  quaedam  satisfactiones , 
expiarent  reatum  poenae  temporalis  ;  sequi¬ 
tur  ex  ipsa  Dei  promissione.  Promisit  enim 
Deus  offerentibus  ea  sacrificia,  remissionem 
peccatorum  :  quae  promissio  cum  intelligi 
nequeat  de  remissione  quoad  culpam,  et 
poenam  aeternam,  id  restat,  ut  intelligatur 
de  remissione  peccati  quoad  poenam  tempo¬ 
ralem.  Accedit,  quod  Deus  jubebat  pro  men¬ 
sura  delicti  offerri  sacrificia  majoris,  vel  mi¬ 
noris  pretii.  Levitic.  6.  quod  est  argumentum 
manifestum,  illas  oblationes  imperatas  fuisse 
in  compensationem  aliquam  injuriae  Deo 
factae. 

Ex  his  autem  sequitur,  multa  falso  affir¬ 
masse  Calvinum,  ut  validum  illum  arietem 
contra  satisfactiones  extrueret.  Primo  falso 
asseruit,  Deum  in  Levitico  non  constituisse 
hanc,  aut  illam  satisfaciendi  legem  :  quid 
enim  sunt  sacrificia  variae  aestimationis  pro 
varia  mensura  delicti,  nisi  variae  Satisfactio¬ 
nes?  Secundo  falso  scripsit,  Deum  totam  in 
sacrificiis  compensationem  exegisse :  nam 


Deus  non  instituit  sacrificia  pro  omnibus  pec¬ 
catis  expiandis,  sed  solum  pro  peccatis  igno¬ 
rantiae  contra  caeremonias  legis,  Levitic.  4. 
et  5.  et  pro  peccatis  circa  damnum  proximi 
in  rebus  externis,  et  pro  perjurio,  ex  cupi¬ 
ditate  habendi  res  alienas  prolato,  Levit.  6. 
pro  aliis  peccatis  gravioribus,  ut  pro  blas- 
phemia,  idololatria,  homicidio,  adulterio,  et 
similibus,  nulla  inveniuntur  sacrificia  institu¬ 
ta;  sed  Prophetae  populum  admonebant,  pro 
his  in  cinere  et  cilicio  Poenitentiam  esse 
agendam  et  eleemosynis,  aliisque  bonis  ope¬ 
ribus  peccata  redimenda.  Tertio  falso  Cal¬ 
vinus  assumpsit,  in  Levitico  Deum  diligen¬ 
tissime,  atque  exactissimo  ordine  omnes  ex¬ 
piandi  ritus  exeeutum ;  id  enim  falsum  esse 
constat  ex  his,  quae  jam  diximus.  Quarto, 
falsum  est  quod  ibidem  posuit,  nullis  prorsus 
operibus  admissa  delicta  procurari  j  ussisse 
Deum  :  nam  ipsa  oblatio  sacrificii,  opus  erat 
a  Deo  mandatum  ad  peccata  admissa  procu¬ 
randa. 

Quod  denique  Calvinus  addit,  oblationes 
illas,  non  hominum  opera  censeri ;  non  mi¬ 
nus  est  falsum,  quam  ceetera.  Nam  tametsi 
sacrificia  illa,  divina  opera  dici  possent,  tum 
quia  a  Deo  instituta  erant,  tum  quia  sacrifi¬ 
cium  Crucis  significabant,  tamen  erant  etiam 
ac  censebantur  opera  humana,  et  laboriosa, 
ac  proinde  satisfactoria  :  quia  non  sine  de¬ 
trimento  rei  familiaris  offerebantur ;  quia 
per  ea  cultus  latria},  Deo  ad  eo  cujus  erat 
oblatio,  adhibebatur  :  quia  ex  fide  et  pietate 
offerentium  grata  erant :  Domina  enim ,  ut  ait 
Sapiens  Eccles.  34.  iniquorum ,  non  probat  Al- 
tissimus  nec  respicit  in  oblationes  impiorum. 
Et  Genes.  4.  Respexit  Deus  adAbel ,  et  munera 
cjus{ 2)  :  in  quem  locum  scribens,  ita  loquitur 
S.  Gregorius  lib.  22.  Moral.  cap. :  12  «  Iram 
judicis  placare  nescit  oblatio,  nisi  ex  mundi¬ 
tia  placeat  offerentis  .  »  Et  paulo  post  : 

«  Idcirco  non  Abel  exmuneribus,  sed  ex  Abel 
munera  oblata  placuerunt.  »  Atque  heee  de 
valido  Calvini  ariete. 

Sextum  testimonium  est  Osete  14. «  Qualem, 
inquit  Calvinus,  compensationem  a  nobis  re¬ 
cipiat  Dominus  ,  paucis  verbis  eleganter  1 
Oseas  expressit :  Omnem,  inquit,  tolles  ini¬ 
quitatem  ,  o  Deus  :  en  peccatorum  remis¬ 
sio;  et  vitulos  labiorum  persolvemus  :  en  sa¬ 
tisfactio.  » 

Respondeo,  qui  Deum  rogat  ut  omnem 
tollat  iniquitatem,  jure  pollicetur  actionem 


(1)  Psal.  L,  18.  -  (2)  Eccl.  XXXIV,  21 ;  Gen.  IV,  i, 


CAPUT  XVI. 


gratiarum,  sive  laudis  sacrificium.  Sed  quid 
hoc  facit  contra  Satisfactionem?  nam  neque 
iniquitas  reatum  poenae,  sed  culpam  signifi¬ 
cat  proprie,  neque  si  Deus  culpam,  et  poenam 
aeternam  tollat  temporali  manente,  pro  qua 
satisfieri  debeat,  non  erunt  labiorum  vituli 
persolvendi ;  nec  denique,  si  aliquando  Deus 
culpam,  et  omnem  poenam  ita  condonet,  ut 
nullam  exigat  satisfactionem,  praeterquam 
laudis,  et  actionis  gratiarum,  idcirco  id  per¬ 
petuum  erit. 

Septimum  testimonium  est  Ezech .  36 . 
«  Superiores  loci,  inquit  Calvinus,  quos  cita¬ 
vimus,  hoc  nominatim  volunt,  hac  nos  con¬ 
ditione  recipi  a  Deo  in  gratiam,  ut  quidquid 
eramus  poenae  meriti,  remittat,  culpam  igno¬ 
scendo.  Et  quoties  David,  aut  alii  Prophetae 
peccatorum  veniam  petunt,  simul  poenam 
deprecantur,  imo  divini  judicii  sensus  huc 
eos  impellit :  rursus  cum  a  Domino  miseri¬ 
cordiam  promittunt,  semper  fere  ex  profes- 
sop  de  poenis,  eorumque  remissione  condo¬ 
nantur.  Certe  cum  Dominus  apud  Ezechielem 
pronuntiat,  finem  se  impositurum  Babylonico 
exilio,  idque  propter  se,  non  propter  Judaeos : 
gratuitum  esse  utrum  que  satis  demonstrat. 
Denique  si  a  reatu  liberamur  per  Christum, 
poenas,  quae  inde  proveniunt,  cessare  opor¬ 
tet.  » 

Respondeo ,  quid  superiores  loci  conti¬ 
neant,  jam  vidimus,  nullum  enim  praetermi¬ 
simus,  et  in  nullo  invenimus  quod  Calvinus 
hoc  loco  tam  confidenter  affirmat ;  hac  nos 
conditione  recipi  a  Deo  in  gratiam,  ut  quid¬ 
quid  eramus  poenae  meriti,  remittat,  culpam 
ignoscendo  :  et  contra,  nos  multa  exempla 
protulimus  eorum ,  quibus  Deus  culpam , 
ignovit,  et  poenam  tamen  temporariam  non 
remisit,  ut  Mosis,  Aaronis,  Davidi,  et  alio¬ 
rum. 

Porro  David,  et  Prophetae  caeteri,  cum  ve¬ 
niam  peccatorum  petunt,  non  simul  poenam 
temporalem  semper  deprecantur,  Davidis 
illa  vox  est  II  Regum.  24.  «  Ego  sum  qui  pec¬ 
cavi,  et  ego  inique  egi :  isti  qui  oves  sunt, 
quid  fecerunt?  vertatur,  obsecro,  manus  tua 
contra  domum  patris  mei.  »  Deinde  David, 
et  Prophetae  caeteri,  nihil  est  mirum  si  p ce¬ 
nam  saepe  deprecabantur,  et  ejus  remissio¬ 
nem  populo  promittebant,  cum  simul  ad 
poenam  sponte  suscipiendam  exemplo ,  et 
verbo  populum  hortarentur;  aequum  est  enim, 
ut  Deus  parcat  illis,  qui  ob  ejus  amorem  sibi 
ipsi  non  parcunt. 

Testimonium  autem  ab  Ezechiele  petitum 
Tom.  IV. 

nihil  omnino  facit  ad  rem :  nam  eo  loco  Pro¬ 
pheta  de  gratia  novi  Testamenti  proprie  vati¬ 
cinatur  ;  ait  enim  :  « Effundam  super  vos 
aquam  mundam  et  mundabimini  ab  omnibus 
inquinamentis  vestris  et  ab  universis  idolis 
vestris  mundabo  vos,  et  dabo  vobis  cor  no¬ 
vum,  spiritum  novum  ponam  in  medio  vestri, 
et  auferam  cor  lapideum,  et  dabo  vobis  cor 
carneum  etc.  »  Hanc  autem  gratiam  certum 
est,  propter  nomen  suum,  non  propter  merita 
Israelitarum,  Deum  fecisse  humano  generi. 
Deinde  etiamsi  ad  litteram  potissimum  de  libe¬ 
ratione  a  servitute  BabylonicaPropheta  locu¬ 
tus  fuisset,  quid  hoc  faceret  contra  satisfactio¬ 
nem,  quam  nos  defendimus  ad  expiandam 
poenam  temporalem  alterius  saeculi,  et  uni¬ 
cuique  propriam?  poenas  enim  hujus  saeculi, 
et  praesertim  communes  toti  populo,  jam  an¬ 
tea  docuimus  non  semper  Satisfactionibus 
expiari,  quemadmodum  non  semper  immitti. 

Denique  illa  conditionalis  assertio  :  «  Si  a 
reatu  liberamur  per  Christum,  poenas  quae 
inde  proveniunt,  cessare  oportet.  »  Si  per 
reatum  intelligamus  obligationem  ad  poenam 
verissima  est ;  sed  illud  non  est  verum,  per 
Christum  semper  liberari  nos  ab  omni  reatu 
poenae  temporalis  ;  etiamsi  nulla  interveniat 
Satisfactio.  Si  vero  per  reatum  significetur 
culpa,  sive  offensio,  ob  quam  debitum  poenae 
luendae  contrahimus  ;  falsa  conditionalis  as¬ 
sertio  est.  Si  a  reatu  liberamur,  poenam  ces¬ 
sare  oportet ;  multa  sunt  enim,  quae  tamen 
orta  manent,  causis  pereuntibus.  ^Editicium 
sine  aedificatore  non  fieret ;  quod  si  semel 
factum  fuerit,  manebit,  licet  continuo  aedifi¬ 
cator  pereat.  Itaque  recte  S.  Augustinus 
tract.  124.  in  Joan. :  «Productior,  inquit,  est 
poena,  quam  culpa,  ne  parva  putaretur  cui* 
pa,  si  cum  illa  finiretur  et  poena. 

Atque  ita  soluta  manent  illa  omnia  argu¬ 
menta,  quae  Calvinus  insolubilia  esse,  solita 
temeritate  jactaverat ;  supersunt  tamen  ad¬ 
huc  alia  quaedam  argumenta,  quae  obiter 
Calvinus  in  sequentibus  paragraphis,  dum 
aliud  ageret,  id  est,  dum  argumenta  Catholi¬ 
corum  solvere  niteretur,  inseruit. 


CAPUT  XIV. 

Solvuntur  alia  Calvini  argumenta. 

Igitur  in  eodem  cap.  4.  §.  35.  adducit  S, 
Joannis  Chrysostomi  testimonium  ex  lib.  3. 

Ue  providentia,  ut  probet  Deum  non  inferre 
supplicia,  ut  peccatores  excitet  ad  resipi¬ 
scentiam  :  et  idem  confirmat  testimonio  llie- 
remifie,  et  Osecc  Prophetarum  ;  sic  'autem 
loquitur  t  «  Stultissimus  fuerit,  si  quis  arbi¬ 
tretur,  praesentis  vitee  calamitates  in  peccati 
noxam  esse  nobis  impositas.  Id  mihi  videtur 
Ghrysostomus  voluisse,  cum  ita  scripsit  :  Si 
ob  hoc  pcenas  infert  Deus,  ut  in  malis  perse¬ 
verantes  ad  Poenitentiam  vocet;  ostensa  Poe¬ 
nitentia,  superflua  jam  erit  poma.  Quare 
prout  uniusoujuscumque  ingenio  expedire 
novit,  ita  hunc  majori  asperitate,  illum  be¬ 
nigniori  tractat  indulgentia.  Itaque  ubi  do¬ 
cere  vult,  se  non  esse  in  pcenis  exigendis 
immodicum,  exprobrat  duro  et  obstinato  po¬ 
pulo,  quod  percussus,  non  tamen  faciat  finem 
peccandi.  Hoc  sensu  conqueritur,  Ephraim 
esse  quasi  placentam  ab  una  parte  torridam 
ab  altera  parte  incoctam  :  quia  scilicet  non 
penetrabant  in  animos  ferulee,  ut  vitiis  ex¬ 
coctis,  populus  ipse  capax  venite  fieret.  Cer¬ 
te  qui  sic  loquitur,  ostendit,  simul  ac  quis¬ 
que  resipuerit,  se  mox  fore  placabilem,  sibi- 
que  nostra  pervicacia  exprimi,  quem  exer¬ 
cet  rigorem  in  castigandis  delictis,  cui  volun¬ 
taria  correctio  occurreret.  » 

Respondeo  :  calamitates,  quee  impiis  im¬ 
mittuntur  a  Deo,  ssepenumero  ad  eum  fi¬ 
nem  immittuntur,  ut  illi  resipiscant  :  id  ta¬ 
men  non  esse  perpetuum,  testantur  mortes 
Sodomitarum,  Pharaonis,  Antiochi,  Herodis ; 
et  aliorum,  qui  divino  judicio  percussi,  mi¬ 
sere  interierunt.  Cteterum,  tametsi  ejusmodi 
calamitates  ,  qme  conversionem  prmcedunt , 
sajpe,  ut  dixi,  ad  resipiscentiam  referantur  : 
ete  tamen  quie  post  conversionem  sequuntur , 
de  quibus  nos  hoc  loco  agimus,  non  ad  resi¬ 
piscentiam,  sed  ad  offensam  aliquo  modo 
compensandam  referuntur.  Sequi  autem  post 
conversionem  poenas  aliquas  temporales,  vel 
in  hac  vita,  vel  in  futura ;  satis  supra  pro¬ 
batum  esse  credimus. 

Neque  testimonium  S.  Joannis  Chryso- 
stomi  cum  nostra  sententia  pugnat  :  tum 
quia  loquitur  ipse  de  pcenis,  quie  conversio¬ 
nem  praecedunt,  qqas  coquum  est  cessare, 
cum  ii,  qui  flagellabantur,  serio  resipiscunt : 
tum  etiam  quia  S.  Ghrysostomus  per  poeni¬ 
tentiam  non  significat  solam  resipiscentiam, 
sed  integram  Poenitentiam,  quoe  praeter  in¬ 
ternam  conversionem,  ct  gemitum,  externos 
etiam  labores  atque  opera  satisfactoiia 
comprehendit  :  aequissimum  autem  est,  ut 
ostensu  Poenitentia,  id  est,  cum  peccator 


se  ipse  affligit,  et  punit,  dignosque  facit  Poe¬ 
nitentiae  fructus ;  poena  divinitus  inflicta  ces¬ 
set. 

Quod  autem  Deus  queratur,  durum  obsti¬ 
natum  populum,  qui  a  Hieremia  et  Osea  sub 
nomine  Ephraim  reprehenditur,  diu  percus¬ 
sum,  non  fecisse  peccandi  finem,  significat 
quidem,  iis  flagellis  populum  percussum, 
ut  tandem  aliquando  resipisceret  ;  sed 
non  inde  sequitur,  non  oportuisse  eum  po¬ 
pulum  post  conversionem  in  cinere,  et  cilicio, 
in  jejunio,  lletu,  et  planctu  Poenitentiam 
agere,  eaque  ratione  pro  culpis  praeteritis 
Domino  satisfacere. 

Aliud  argumentum  in  eodem  §.  35.  ducit 
Galvinus  ab  exemplis  eorum,  qui  sine  ulla 
imposita  mulcta  justificati  leguntur  :  «  Legi¬ 
tur,  inquit,  publicanus,  descendisse  c  tem¬ 
plo  justificatus  :  poena  nulla  sequitur.  Petrus 
delicti  veniam  obtinuit  :  «  lacrymas  ejus  (in¬ 
quit  Ambrosius)  legimus,  satisfactionem  non 
legimus.  »  Audit  paralyticus,  «  Surge,  remit¬ 
tuntur  tibi  peccata  tua»  :  poena  non  imponi¬ 
tur.  Omnes  quae  in  Scriptura  commemoran¬ 
tur  absolutiones,  gratuitae  describuntur.  Ex 
hac  exemplorum  frequentia,  regula  potius 
peti  debuerat,  quam  ab  unico  illo,  quod  ne¬ 
scio  quid  singulare  continet.  » 

Respondeo  :  regula  doctrinae  Catholicae 
non  ab  unico  Davidis  exemplo  petita  est,  sed 
a  multis  Scripturae  testimoniis  et  exemplis, 
ab  usu  vetustissimo  omnium  Ecclesiarum,  a 
communi  Patrum  Latinorum  Graecorumque 
consensu.  Sed  tamen  unicum  etiam  Davidis 
exemplum,  si  quis  recte  judicare  possit , 
plus  valet  ad  sententiam  nostram  confir¬ 
mandam,  quam  exempla  omnia,  quae  Calvi¬ 
nus  protulit,  ad  infirmandam.  Siquidem  pu¬ 
blicamus  ille  legitur  quidem  justificatus  prae 
Pharisaeo,  non  tamen  ab  omni  reatu  poena) 
liberatus.  Deinde  non  sine  satisfactione  justi¬ 
ficatus  dici  potest,  qui  pectus  suum  percu¬ 
tiebat,  qui  humillime  Domino  supplicabat, 
([ui  neque  ad  interiora  templi  accedere,  ne¬ 
que  oeculosad  coelum  sustollere  audebat.  Pa¬ 
ralyticus  audivit :  «  Confide  fili,  remittuntur 
tibi  peccata  tua  »  ;  sed  quis  novit ,  an  pec¬ 
catorum  nomine  sola  culpa,  et  poena  ceterna 
eo  loco  non  intelligatur  ?  quis  dicere  auderet, 
ipsa  paralysi  tam  diuturna  (equo  animo  to¬ 
lerata,  non  eum  pro  dilectis  suis  satis  Deo 
fecisse?  Quis  ueget  denique,  Christum  pro 
arbitrio  culpam,  ct  omnem  poenam  remittere 
potuisse?  ncc  tamen  ministris  licere  omnia, 
quee  Domino  liceant?  Petrus  non  .s,ulum  re- 

ripuit,  sed  etiam  amarissime  flevit :  (|uo 
fletu  Domino  satisfecit. 

Miror  autem  Calvini  vel  impudentiam,  vel 
malitiam,  qui  aut  Ambrosii  testimonium  non 
legit,  aut  eo  ad  fallendum  abuti  voluit.  San¬ 
ctus  enim  Ambrosius  nomine  Satisfactionis 
eo  loco  excusationem,  sive  defensionem  cri¬ 
minis  apertissime  designavit  :  laudat  enim 
Petrum,  quod  maluerit  lacrymando  confi¬ 
teri,  quam  loquendo  excusare  delictum.  Sic 
enim  legimus  lib.  x.  in  Lucam  cap.  96. 
«  Maluit  ipse  suum  accusare  peccatum,  ut 
justificaretur  fatendo,  quam  gravaretur  ne¬ 
gando  :  »  Et  infra  :  «  Non  invenio  quid  di¬ 
xerit,  invenio  quod  fleverit :  lacrymas  ejus 
lego,  satisfactionem  non  lego  :  sed  quod  de¬ 
fendi  non  potest,  ablui  potest.  »  Et  in  scrm. 
46.  ubi  eamdem  illam  sententiam  posuerat  : 
«  Lacrymas  lego,  satisfactionem  non  lego  » 
subjecit :  «Recte  Petrus  flevit,  et  tacuit,  quia 
quod  defleri  golet,  non  solet  excusari.  » 
Itaque  Satisfactio  eo  loco  defensio,  et  excu- 
#satio  est ;  quo  sensu  dicitur  I.  Petr.  m. 
Parati  sernper  ad  satisfactionem  omni  poscenti 
cos  rationem ,  de  ea ,  quse  in  vobis  est  spe ;  et 
Actor,  xxiv.  inquit  Paulus  :  Bono  animo  pro 
me  satisfaciam  (1). 

Argumentum  postremum  Calvinus  petit 
ex  cmatuor  Chrysostomi  et  Augustini  testi¬ 
moniis  quae  tamen  nullo  negotio  poterunt 
explicari.  Primum  testimonium  Chrysostomi 
est  homil.  2.  in  Psalm.  30.  ubi  sic  legimus  : 
«  Ubi  misericordia  flagitatur  ,  interrogatio 
cessat :  ubi  misericordia  postulatur,  judicium 
non  saevit  :  ubi  misericordia  petitur,  prense 
locus  non  est  :  ubi  misericordia,  quaestio 
nulla :  ubi  misericordia,  condonata  responsio 
est.  »  Secundum  testimonium  ejusdem  est 
hom.  10.  in  Genesim,  ubi  Chrysostomus  di¬ 
cit,  nihil  ultra  a  nobis  Deum  requirere,  quam 
ut  delicta  nostra  cum  lacrymis  apud  se 
confiteamur.  Primum  testimonium  Augusti¬ 
ni  est  in  lib.  de  dogmatibus  Ecclesiasticis, 
cap.  54.  ubi  definitur  Satisfactio  ad  hunc 
modum  :  «  Poenitentiae  Satisfactio  est,  cau¬ 
sas  peccatorum  excindere,  nec  eorum  sug¬ 
gestionibus  aditum  indulgerc.  »  Secundum 
testimonium  ejusdem,  ex  nescio  quo  libro ; 
neque  enim  certum  locum  notavit  :  «  Garo 
Christi,  inquit,  verum  est,  et  unicum  pro 
peccatis  'sacrificium,  non  modo  iis,  quae  uni¬ 
versa  in  Baptismate  delentur,  sed  quae  po¬ 
stea  ex  infirmitate  subrepunt,  propter  quae 

(1)  Pet.  111,15;  Act.  XXIV,  10. 


universa  quotidie  clamat  Ecclesia,  Remitte 
nobis  debita  nostra ;  et  remittuntur  per  sin¬ 
gulare  illud  sacrificium.  » 

Respondeo  primum  :  Chrysostomi  testi¬ 
monium  misericordiam  generatim  commen¬ 
dat.  Ac  verissimum  est,  misericordiae  oppo¬ 
ni  judicium,  et  pcenam  ;  qui  enim  misericor¬ 
diam  quaerit,  non  vult  subire  judicium ;  et 
qui  ex  misericordia  indulgentiam  consequi¬ 
tur,  non  debet  subire  pronam,  quae  sibi  con¬ 
donata  est.  At  ex  hac  generali  commenda¬ 
tione  misericordiae  ,  non  potest  recte  colligi, 
non  oportere  poenitentes  satisfactione  inju¬ 
riam  aliqua  ex  parte  compensare,  nisi  ali¬ 
unde  constet,  ex  misericordia  condonairi  illis 
a  Deo  non  solum  culpam,  sed  etiam  omnem 
omnino  p cenam  temporalem,  et  sempiter¬ 
nam. 

Itaque  idem  Chrysostomus  in  eadem  hu¬ 
milia  paulo  inferius,  haec  habet  :  «  Miseretur 
quidem  Deus,  sed  non  paissim  miseretur  : 
provocat  nos,  et  dicit,  Da  et  tu  aliquid ;  non 
quia  ego  tui  egeo,  sed  quia  volo,  et  te  ali¬ 
quid  conferre  ad  tuam  utilitatem.  »  Et  in¬ 
fra  :  «  Deus  dicit  :  Da  mihi  confessionem 
tuam,  et  lacrymas  Prenitcntiae.  »  Et  hom. 
in  Psal.  6.  explicans  quantas  lacrymas  Da- 
vid  Domino  dederit,  qui  tamen  misericordiam 
flagitabat  :  «  Non  tantum ,  inquit ,  Iacry- 
matus  est,  sed  etiam  lacrymis  lectum  la- 
vit,  non  uno,  aut  duobus,  aut  tribus  diebus, 
sed  etiam  singulis  noctibus.  Et  non  solum 
dicit  praeteritum,  sed  etiam  futurum.  Ne  pu¬ 
tetis  enim,  quod  cum  haec  semel  fecisset, 
deinceps  se  quieti  tradiderit,  et  laxamento 
usus  sit  :  sed  hoc  assidue  fecit  per  totam 
vitam.  »  Et  hom.  in  Psal.  10G :  e  Confessio, 
inquit,  Poenitentiam  monstrat ,  Satisfactio 
veniam  sibi  divina  pietate  conciliat.  »  Et 
infra  :  «  Pejus  est,  Dei  offensam  non  Satis¬ 
factione  placare,  quam  peccando  Dei  boni¬ 
tatem  offendere.  » 

Alterum  Chrysostomi  testimonium  docet, 
ad  amicitiam  Dei  recuperandam,  sufficere 
contritionem  veram,  quae  confessionem  pec¬ 
cati  coram  Deo  eum  lacrymis  factam,  et 
propositum  vita?  melioris  complectitur  :  non 
excludit  autem  Chrysostomus  opera  laborio¬ 
sa,  post  amicitiam  Dei  recuperatam  ad  rea¬ 
tum  pamee  temporalis  delendum,  ut  ex  mul¬ 
tis  ejus  testimoniis  supra  probavimus. 

Id  ita  esse,  perspicuum  erit  ex  homilia  de 
B.  Philogonio,  ubi  fusius  habentur  ea,  qiue 

ex  hom.  10.  in  Genes.  Calvinus  adduxit,  sic 
enim  loquitur  :  «  Ego  testificor,  ac  fide  ju¬ 
beo  ut  si  nostrum  quisque,  qui  peccatis 
obnoxii  sumus,  recedens  a  pristinis  malis, 
ex  animo  vereque  promittat  Deo,  se  postea 
nunquam  ad  illa  rediturum. ;  nihil  aliud 
Deus  requirat  ad  satisfactionem  ulteriorem  : 
benignus  enim  est  etc.  »  quo  loco  per  Sa¬ 
tisfactionem  intelligit  excusationem,  et  sen¬ 
sus  est ;  Deum  non  requirere,  ut  peccatum 
defendamus,  vel  excusemus,  et  rationem 
reddamus,  cur  hoc,  aut  illud  fecerimus,  sed 
satis  illi  esse,  si  simpliciter  peccatum  confi¬ 
teamur,  et  promittamus  nos  deinceps  non 
peccaturos  :  dixerat  enim  paulo  ante  :  «  Dis¬ 
cede  a  malo,  virtutem  amplectere,  desiste  a 
pravitate,  pollicere  te  posthac  ista  non  com¬ 
missurum,  et  istud  sufficiet  ad  excusatio¬ 
nem.  »  In  eadem  autem  homilia  idem  Chry- 
sostomus  antea  docuerat,  Satisfactionem,  id 
est,  opera  laboriosa  requiri,  vel  certe  eorum 
propositum,  si  temporis  angustiis  quis  exclu¬ 
datur  :  «  Proinde,  inquit,  et  tu  quibus  rebus 
provocasti  Deum,  per  has  rursus  facito  pro¬ 
pitium.  Provocasti  illum  pecuniarum  rapina, 
per  easdem  illum  reconcilia  :  cumque  et 
rapta  restitueris,  et  alia  insuper  addideris, 
dicito  juxta  Zachseum;  Reddo,  si  quid  ra¬ 
pui,  quadruplum.  Provocasti  linguse  maledi¬ 
centia  multis  contumelia  affectis  :  vicissim 
lingua  placato,  puras  emittens  preces,  bene¬ 
dicens  maledicentibus,  laudans  vituperantes, 
gratias  agens  injuriam  inferentibus.  Hsec 
non  egent  multis  diebus,  annisve,  sed  solo 
animi  proposito  unico  die  perficiuntur.  » 
Testimonium  Augustini,  sive  Gennadii  po¬ 
tius,  ex  lib.  de  dogmatibus  Ecclesiasticis, 
definit  Satisfactionem  veram  ab  effectu  :  illa 
enim  est  vera,  seriaque  Satisfactio,  ex  qua 
sequitur,  ut  radices  peccatorum  evellantur, 
et  boni  habitus  virtutum  acquirantur,  ex 
quibus  fiet,  ut  non  facile  deinceps  malis  sug¬ 
gestionibus  aditus  patefiat.  Nam  alioqui  in 
eodem  libro  capite  proximo,  id  est,  53.  Au¬ 
ctor  illis  disertis  verbis  Satisfactionem  docet: 
«  Quamvis,  inquit,  quis  peccato  mordeatur; 
peccandi  non  habeat  de  esetero  voluntatem, 
et  communicaturus  satisfaciat  lacrymis,  et 
orationibus.  »  Et  paulo  post :  <c  Sed  hoc  de  illo 
dico,  quem  capitalia,  et  mortalia  crimina 
non  gravant  :  Nam  quem  mortalia  crimina 


post  Baptismum  commissa  premunt,  hortor 
prius  publica  Poenitentia  satisfacere,  et  ita 
Sacerdotis  judicio  reconciliatum,  commu¬ 
nioni  sociari,  si  vult  non  ad  judicium  et  con¬ 
demnationem  sui,  Eucharistiam  percipere. 
Sed  et  secreta  satisfactione  solvi  mortalia 
crimina  non  negamus,  sed  mutato  prius  srn- 
culari  habitu,  et  confesso  religionis  studio, 
per  vitee  correctionem,  et  jugi,  imo  perpe¬ 
tuo  luctu,  miserante  Deo,  ita  duntaxat,  ut 
contrariapro  his queepoenitet,  agat.»  Heecille. 

Ex  quo  intelligi  potest ,  quam  intoleranda 
impudentia  Calvinus  post  allegatum  cap.  54. 
hujus  auctoris  ,  hsec  verba  subjunxerit-: 

«  Quo  apparet,  illis  quoque  seeculis  irrisam 
passim  fuisse  Satisfactionis  doctrinam  ,  quee 
pro  admissis  delictis  rependi  diceretur  :  cum 
omnem  satisfactionem,  ad  cautionem  referat, 
se  in  posterum  a  peccatis  abstinendi.  »  Sane 
qui  mendacium  scribere  ausus  est  ,  quod  ex 
eodem  ipso  loco ,  unde  mendacii  occasio 
sumpta  est,  tam  evidenter  coarguitur  :  in 
rebus  paulo  obscurioribus,  qua  temeritate^ 
grassabitur  ? 

Alterum  Augustini  testimonium  nulla  in¬ 
diget  expositione.  Fatemur  enim  peccata 
omnia  remitti  per  sacrificium  Crucis.  Nam 
ex  eo  sacrificio  vim  habent  Baptismus,  et 
Sacramenta  csetera,v quibus  homines  justifi¬ 
cantur  ;  et  ex  eodem  sacrificio  spiritum  gra- 
tiee  haurimus,  sine  quo  pro  reatu  poense 
temporalis  satisfacere  non  possemus.  Porro 
S.  Augustinum  ob  Crucis  sacrificium  non 
existimasse  satisfactiones  excludi  ,  perspi¬ 
cuum  est  ex  his  testimoniis,  quse  cap.  9  pro¬ 
tulimus. 

Atque  heee  de  tota  disputatione  hoc  loco 
sufficiant.  Nam  quse  Marti nus  Kemnitius  de 
Satisfactione  attulit,  partim  sunt  a  nobis  cap. 
8.  et  10.  refutata :  partim  sunt  ea  ipsa  testi¬ 
monia,  quse  Lutherus,  Philippus,  et  Calvinus 
protulerunt.  Certe  novum  aliquod  testimo¬ 
nium  in  tota  Kemnitii  disputatione  reperire 
non  potui  :  neque  aliquam  aliam  sententiam, 
quse  speciem  solidi  argumenti  prse  se  ferre 
videretur.  Quemadmodum  etiam  quse  Kem¬ 
nitius  de  Absolutione  disseruit,  ideo  non  ex¬ 
cussimus,  quod  nihil  attulerit  prseter  ea, 
quse  in  disputatione  de  Sacramentis  in  ge¬ 
nere  jam  ante  posuerat  :  ad  quse  nos  eo  loco 
respondimus.  , 

